
Argument 


Lucrarea de fata se adresează unor categorii largi de cititori dar, în egală 
măsură, poate fi de folos si specialiştilor. 

Este o frescă a societății targovistene de la începuturi si până în zilele noastre. 

Sunt prezentate personalităţi politice, culturale şi sportive, militari, ierarhi 
ai bisericii ortodoxe, dar şi institutii, organizații, unităţi economice, monumente 
de arhitectură civilă, religioasă sau militară. 

Componenta principală a lucrării o reprezintă, pe lângă evocarea evenimentelor 
istorice care au marcat evoluţia Cetăţii în timp, biografiile personalităților 
oraşului participante sau initiatoare ale acestor evenimente. Abordarea, adesea 
pluridisciplinară, conferă Târgoviștei mileniului III, prin intermediul acestui 
adevărat tratat, dimensiune națională şi internațională. Prezentarea în limba 
engleză a studiului introductiv amplifică aria de interes, volumul putând fi un 
excelent instrument de protocol. 

In redactarea articolelor s-a optat pentru o infatisare obiectiva a evenimentelor 
si a personalităților, după cum li s-a cerut autorilor. 

Într-o perioadă marcată de transformări evidente în modernizarea $i renașterea 
urbană a Lârgoviştei, considerăm că este binevenită, pe deplin inspirată, 
initiativa Primăriei Municipiului Târgoviște de a elabora o monografie în 
format de dicționar enciclopedic. 

Trebuie menționat că valoarea intrinsecă a acestei enciclopedii este data si de 
competența grupului de redactare alcătuit din personalități recunoscute ale 
cercetării ştiinţifice targovistene. 

Ca orice lucrare de gen, „Enciclopedia oraşului Târgoviște” este perfectibila, 
inițiatorii şi autorii fiind receptivi la observaţiile si propunerile venite din partea 
cititorilor. * 


Jr. Gabriel Boriga 
Primarul Targovister 


* Coordonatorul principal al „Enciclopediei” a anticipat necesitatea apariţiei ediţiei a Il-a revizuită 
şi adăugită, pe care astăzi, la 6 luni de la difuzarea primei ediţii, o propune cu satisfacția 
lucrului bine făcuttârgoviştenilor. 


Argument 


The present work is addressed to large categories of readers, but can equally be 
useful to specialists. 

It îs a fresco of Targovistean society since beginnings until our days. 

Here are presented political, cultural and sportive personalities, military, 
hierarchs of Orthodox church, but also institutions, organizations, economic 
units, monuments of civil, religious or military architecture. 

Beyond evoking historical events which marked the life of City along time, 
the main component of work îs represented by biographies of town personalities 
participant or initiators of these events. The approaching, often multidisciplinary, 
confers to Targoviste of the III millennium, through this true treaty, national 
and international dimension. Presentation in English language of introductory 
study amplifies area of interest, the volume being thus also an excellent 
instrument of protocol. 

In editing of articles it was opted for an objective presentation of events and 
personalities, as authors were requested. 

In a period marked by evident transformations in urban modernization and 
rebirth of Targoviste, we welcome as fully inspired the initiative of Targoviste 
Municipal Mayoralty to elaborate a monograph in format of an encyclopedic 
dictionary. 

It may be mentioned that intrinsic value of this encyclopedia is given also by 
composition of editing group including recognized personalities of largovistean 
scientific research. 

As any work of this genre, „Enciclopedia oraşului Targoviste”/ „The 
Encyclopedy of Targoviste town” îs perfectible, the initiators and authors being 
receptive to proposals came from part of readers. 


Jr. Gabriel Boriga 
Mayor of Targoviste 


Targoviste — Florenta valaha 


Încercând să definească în puţine, dar sugestive cuvinte, locul drag inimii sale, marele 
om politic, academician, economist şi revoluţionar pasoptist lon Ghica scria că „de la Mircea 
până la Vladimirescu nu este un singur nume ilustru care să nu fi scris cu sânge pe pământul 
Targovistei [...] patria Văcăreştilor, a lui Eliad şi a lui Cârlova”. 

Cel mai mare prozator contemporan român, târgovişteanul Mircea Horia Simionescu, 
într-o carte dedicată oraşului natal compară Târgoviştea cu Florenţa: „Cunosc distanţa dintre 
opulenta şi orgolioasa magnificenta a Florenței, depozitara în veac a unui imens tezaur de 
capodopere artistice (cetatea toscană se număra, încă dinainte de Renastere, printre marile 
deținătoare ale capitalului financiar european!), şi austera, discreta şi relativ modesta mea 
urbe de la poalele Carpaţilor, peste care — aşa a vrut Istoria — s-au năpustit toate calamitatile 
şi însuşi geniul rău al vremuirilor. [...] De îndată ce am păşit pe pavajul terasei înalte de la 
San Miniato, de unde privirea imbratiseaza întreaga largă panoramă a Florenței, am fost 
instantaneu readus (dar cu ce indicibila bucurie!) la intuiţia şi sentimentul dintâi: da, comparatia 
e posibilă şi adevărată, se bizuie nu numai pe asemănările de natură geografică dar şi pe 
fapte istorice, chiar dacă proporțiile termenilor diferă. Mi-am amintit pe loc şirul asediilor sub 
care au trăit deopotrivă cele două cetăți, râvna lui Petru Cercel de a ridica palate asemenea 
celor florentine, strădania cărturarilor de a scrie cronici şi istorii ca acelea ale lui Machiavelli, 
iscusinta monahilor de a întemeia tiparnite, de a scoate de sub teasc ceasloave de mare 
pret, împodobite cu splendide ornamente grafice şi legate cu elegante ferecaturi de aur şi 
argint, marele talent al pictorilor de a invesnici cu penelul chipul voievozilor şi peisajul de sub 
propria privire, în care au plasat, împământenindu-le, scenele biblice, figurile hieratice ale 
sfinților, tablourile pilduitoare ale istoriei acestui neam. Aşa cum m-am gândit atunci la luminata 
trudă a unor Coresi, Macarie, Neagoe Basarab, Antim Ivireanu, Constantin Brâncoveanu, 
Constantin Cantacuzino şi atâţia alții, ctitori şi meşteri trăitori, la răspântia drumurilor dintre 
Orient şi Occident şi într-o lume primejduită, lipsită de tihnite zile de răgaz cărturăresc, la 
înălțimea culturii, gândirii şi idealurilor timpului... 

«Targovistea mea e Florenţa valahă!», am exclamat, cu ochii inlacrimati de emotia 
evidentei înrudiri.” 

Oraşul Târgovişte este situat în apropierea paralelei de 45°, pe coordonatele 44*56' 
latitudine nordică şi 25°28" longitudine estică. 

Depresiunea intracolinară, în care a apărut şi s-a dezvoltat oraşul Târgovişte, străbătută 
de râurile lalomita, Ilfov şi Dâmboviţa, a favorizat locuirea din timpurile cele mai îndepărtate. 

În această zonă sunt cunoscute numeroase vestigii arheologice din diferite perioade. 
S-au găsit urme de vietuire din epoca neolitică şi aşezări sau morminte din diferite perioade 
ale epocii bronzului — remarcându-se tezaurul de piese de aur de la Perşinari — şi din etapa 
târzie a primei epoci a fierului. Mai multe aşezări din zonă aparţin perioadei de maxima 
înflorire a civilizaţiei geto-dacice, din secolele III î. Hr. — I d. Hr. Din secolele II-III sunt cunoscute 
materiale care continuă tradiţia locală, precum şi ceramică romană. 

Cercetări arheologice sau descoperiri întâmplătoare au scos la lumină urme care 
dovedesc existenţa unei locuiri, în anumite perioade, în diferite zone din aria care avea să fie 
acoperită mai târziu de oraşul Târgovişte: urmele unei aşezări din secolele III-IV, ca şi o serie 
de materiale care pot fi datate în secolele V-VII. 

În partea de nord a Târgoviştei, în cartierul Suseni, investigaţiile arheologice au dus la 
descoperirea urmelor unei aşezări din secolele VIII-X, în care se practicau meşteşuguri 
tradiţionale săteşti. Două monede bizantine de bronz găsite cu mult timp în urmă, atribuite 
împăratului loan | Tzimiskes (969-976), pot fi expresia unei pătrunderi monetare, în momentul 
revenirii Imperiului la Dunăre. 

Izvoarele nu furnizează informaţii precise privitoare la impactul ultimului val al migraţiilor. 
Diploma Cavalerilor loaniti din 1247 nu menţionează aceste locuri, dar este posibil ca ele sa 
se fi aflat în sfera de influenţă a voievodatului lui Seneslau. 

Descoperirile arheologice din zona Suseni, precum şi cele din alte parti ale oraşului, au 
dovedit existenţa unei aşezări care, în condiţiile prielnice de dezvoltare de la începutul veacului 
al XIV-lea, a cunoscut o extindere spre sud şi a înglobat locuirea dezvoltată aici. În zona de 
contact dintre drumul ce urma valea Ialomiţei şi drumul Câmpulungului s-a înfiripat primul 
târg permanent, menţionat mai târziu cu numele de Târgul de Sus sau Suseni. 

În condiții favorabile, aşezarea rurală s-a transformat în „târg de vale”, realitate reflectată 
de numele oraşului. Beneficiind şi de contribuţia economică a coloniştilor saşi stabiliți aici, 
aşezarea a atins la mijlocul secolului al XIV-lea un stadiu incipient urban, cu o producţie 
curentă şi o piaţă permanentă la care participau numeroase sate de pe văile lalomitei si 
Dâmboviţei sau din apropiere, aflate într-un proces de creştere demografică. Stabilirea unei 
pieţe de schimb şi crearea unei producţii mestesugaresti specializate pentru piaţă, dovedită 
prin existența unor ateliere de fierărie, cuptoare de olar şi ateliere de prelucrare a cornului, 
se evidenţiază în a doua jumătate a secolului al XIV-lea. 

Creşterea rolului şi importanței drumului comercial care lega centrul Europei de Dunărea 
de Jos, prin Sibiu şi Braşov, a constituit o premisă de mare importanţă pentru dezvoltarea 
economică a aşezării de la Târgovişte. Privilegiul acordat, în 1368, de Vladislav |, întărea 
brasovenilor libertățile de negot pe care le aveau din vechime pentru mărfurile transportate 
pe aici, stabilindu-se plata vămii numai o dată, la Câmpulung sau în apropiere. Sporirea 
importanţei noii artere îl va fi determinat pe voievodul Vladislav | să iniţieze lucrări de fortificare. 

În a doua jumătate a secolului al XIV-lea, se conturează caracterul urban al Târgoviştei. 
O dovedesc urmele de locuinţe descoperite, între care o casă spațioasă de lemn cu pivniţă, 
cu o sobă de cahle decorată cu discuri ornamentale, distrusă de un incendiu pentru a cărui 
datare s-a ținut seama de cei patru ducati de argint emişi de Mircea cel Bătrân în prima parte 
a domniei (1386-1394), găsiţi în interior. La sfârşitul secolului, aşezarea atinsese stadiul 
vieţii orăşeneşti, aflându-se într-o continuă dezvoltare. Dovezi sunt densitatea locuirii, 
existența unor meşteşugari (fierari, olari), ce par a se fi grupat spre zonele exterioare ale 
localităţii, circulația monetară şi calitatea locuinţelor (case încăpătoare de lemn cu pivniţă, 
încălzite cu sobe din cahle). Pe cuprinsul oraşului au fost descoperite mai multe locuinţe 
afectate de un incendiu, în care s-au găsit monede emise in Tara Românească de Mircea 
cel Bătrân (1386-1418), în Ungaria de Sigismund de Luxemburg (1387-1437) sau la Vidin 
de Stracimir (1371-1396). Cruciatul german Johan Schiltberger aminteşte oraşul în 
însemnările trecerii sale din 1396, considerându-l una din cele două capitale ale ţării şi 
realizând astfel prima atestare documentară a localității. 

Poziţia favorabilă, în mijlocul Ţării Româneşti, pe importantul drum comercial care lega 
Braşovul de Dunăre, calitățile strategice ale locului, precum şi gradul de evoluţie economică 
a aşezării cu certe trăsături urbane au determinat alegerea Târgoviştei ca reşedinţă 
domnească în timpul lui Mircea cel Bătrân. Domnia acestuia a reprezentat o perioadă de 
deosebită dezvoltare a ţării, a întinderii teritoriale şi a puterii sale militare, într-un moment în 
care independenţa îi era ameninţată de expansiunea otomană. Curtea de aici trebuia să 
reprezinte un punct fortificat menit să consolideze apărarea împotriva pericolului ce venea 
de la sud de Dunăre. Se consideră că aici a fost reşedinţa fiului lui Mircea cel Bătrân, 
Mihail, asociat la domnie. Prima construcţie a curţii domneşti, datând de la sfârşitul secolului 
al XIV-lea, a fost probabil precedată de o altă clădire, de lemn, de dimensiuni modeste. În 
apropierea ei avea să fie ridicată o biserică. 

Prezenţa resedintei domneşti la Târgovişte a stimulat, evident, dezvoltarea economică a 
oraşului. În acest sens, de mare importanţă pentru începuturile oraşului este primul privilegiu 

acordat de Mircea cel Bătrân negustorilor polonezi, probabil în 1403, consecinţă a tratatelor 
de alianţă încheiate cu regele Poloniei la 10 decembrie 1389 şi 6 iulie 1391, ce aveau să fie 
reînnoite în 1411. El prevedea ca negustorii lioveni veniţi în ţară să plătească vamă „numai 
într-un loc, unde le va fi dezlegarea mărfurilor, la Târgovişte, şi apoi să-şi cumpere ce-şi vor 
pofti; iar din marfa lor domnia [...] îşi va cumpăra ce-şi va alege”. Un nou privilegiu, în limba 
latină, a fost dat la Argeş, în 1409. 

Prin alegerea Târgoviştei ca punct de vamă pentru negustorii din Polonia se acorda 
oraşului o sursă de venituri, deschizându-i-se, astfel, noi posibilități de dezvoltare. De 
asemenea, în hrisovul prin care Mircea întărea negustorilor braşoveni, la 6 august 1413, 
privilegiile acordate de înaintaşii săi, oraşul era menţionat şi între punctele de vamă, aflate 
pe drumul Brăilei. Actul emis de Mihail ca asociat la domnie, în 1417-1418, şi cel dat când 
domnea singur, la 22 iunie 1418, sunt primele documente interne păstrate care se referă 
explicit la „oraşul domniei mele Târgovişte”. Creşterea importanţei oraşului se reflectă şi în 
privilegiile acordate între 1424 si 1431 de Dan al II-lea, care, amintind situaţia din timpul 
vechilor domni, dădea orăşenilor din Târgovişte dreptul „să umble şi pe la Severin si prin 
toate târgurile şi la Brăila şi prin toată Tara domniei mele”, fiind scutiţi „de tot, şi de vamă [...] 
să nu dea nimic, decât la Târgovişte”. Dezvoltarea economică a aşezării, a comerţului intern 
şi de tranzit, este dovedită şi de descoperirile monetare din timpul lui Mircea cel Bătrân, între 
care se remarcă un mare tezaur monetar, compus din 6 284 piese de argint. 

Privilegiile comerciale ulterioare (1422 şi 1424) au stimulat prosperitatea aşezării, către 
1431 Târgoviştea rămânând singura capitală a Țării Româneşti. În ciuda mai multor dezastre 
(cutremurele din 1411, 1473, 1484, epidemia din 1456 şi distrugerile cauzate de intervenţiile 
armate din 1442, 1462 şi 1476), oraşul se extinde prin apariţia cartierelor din zona Curţii 
Domnesti, rezultate în urma creşterii demografice. Se conturează o structură urbană noua, 
reliefată de trama stradală ale cărei artere principale sunt Uliţa Mare şi Drumul Campulungului, 
completate cu ulițele Târgului, Baratiei şi Stelea Veche. 

Gradul de dezvoltare urbană a Târgoviştei, la sfârşitul secolului al XIV-lea şi la începutul 
secolului al XV-lea, este dovedit de numeroase vestigii arheologice. Aşezarea ocupa o 
suprafaţă destul de mare, întinzându-se pe mai mult de 1,5 km în lungul principalei căi de 
circulație, paralelă cu cursul lalomitei. Râul alimenta şi lazul Morilor, lucrare amplă realizată 
în apropierea Curţii Domnesti. Au fost descoperite urmele a peste 50 de locuințe de lemn 
cu pivniță, datând din ultimele decenii ale secolului al XIV-lea şi prima parte a secolului al 
XV-lea, şi au fost identificate şapte biserici de lemn sau de zid din aceeaşi vreme. Toate 
acestea sugerează o creştere a numărului locuitorilor oraşului, fapt ce se reflectă şi în 
caracterul parcelării din zona centrală, cu case situate lângă ulite, cu anexe gospodăreşti 
şi grădini în spate. Arterele principale erau Uliţa Mare, Calea Domnească de mai târziu, 
care se continua spre nord cu drumul ce urma valea Ialomiţei iar spre sud cu calea ce 
ducea spre Târgşor, Gherghița, Buzău şi Brăila sau spre sudul țării, către Bucuresti si 
Giurgiu. Din această cale se ramifica o alta, continuată de drumul care se îndrepta spre 
Câmpulung. Aşezarea avea în această fază o structură liniară bipolară, cei doi poli 
corespunzând Târgului de Sus (Suseni) şi Târgului de Jos. În Suseni se implantase o 
importantă comunitate de saşi veniţi din Transilvania. Aceştia au construit o biserică catolică, 
pe care documentele o menţionează la începutul secolului al XV-lea, în 1417, fiind ridicată 
pe un loc unde s-au descoperit multe morminte anterioare, care înconjurau foarte probabil 
un edificiu de cult mai vechi. 

După stabilirea la Târgovişte a Curţii Domnesti, oraşul a devenit cel mai important centru 
economic, administrativ şi militar al Țării Româneşti. Aici s-au stabilit cei mai însemnați 
dregători şi a fost atras un mare număr de meşteşugari şi negustori. După 1418, oraşul avea 
să devină principala reşedinţă a ţării, ceea ce a determinat şi transformări la Curtea 
Domnească. În locul vechii case domneşti a fost ridicată alta, de proporţii mult mai mari, 
înconjurată de un zid de piatră şi apărată de un şanţ de dimensiuni mari. Capacitatea defensivă 
a curții a fost apoi mărită prin ridicarea turnului ce avea sa fie numit al „Chindiei”. Administraţia 
oraşului era condusă de un județ, ajutat de 12 pârgari, aleşi în fiecare an. Pe lângă aceştia 
mai exista şi un pârcălab, care reprezenta autoritatea domnească. Construirea Mănăstirii 

Dealu şi dania făcută de Alexandru Aldea în 1431 constituie noi dovezi ale interesului domniei 
pentru oraş şi împrejurimi. 

Domniile lui Dan al Il-lea(1420-1421, 1422-1426, 1427-1431) coincid cu o perioadă 
tumultoasă din punct de vedere politic, în care Târgoviştea a fost centrul puterii muntene. 
Primul său document (28 ian. 1423) este dat „din oraşul de scaun Târgovişte” şi confirmă 
calitatea oraşului ca punct de vamă. Tot aici a fost reînnoit şi tratatul de pace cu sultanul 
Murad al II-lea (1424). Sunt cunoscute şi alte importante hrisoave date de Dan la Târgovişte, 
majoritatea vizând privilegii pentru negustorii braşoveni. În hrisovul din 10 nov.1424, oraşul 
apare ca sediu al monetăriei țării („haraghia de bani”), unde urmau să se bată „fileri şi dinari 
mici”. Locuitorii săi sunt scutiți de vamă „prin toată tara domniei mele...să nu dati nicăieri, 
numai la Târgovişte”. Târgoviştea este singurul oraş muntean care a beneficiat de un astfel 
de privilegiu, domnul urmărind încurajarea dezvoltării economice a oraşului, dar şi câştigarea 
bunavointei locuitorilor în contextul luptelor pentru putere. Terminarea lazului Morilor, în timpul 
domniei lui Mihail |, a permis lui Dan să continue, sau să inițieze o amplă lucrare de fortificare, 
oraşul fiind încercuit cu val de pământ şi sant. În hrisovul din 28 febr.1424 apare obligaţia „de 
posadă”, termenul făcând referire la efortul de fortificare. 

Vlad Dracul a rezidat la Târgovişte (1437-1442, 1444-1447), de unde emite primul său 
hrisov (ianuarie 1437) şi acordă privilegii negustorilor braşoveni. Oraşul cunoaşte o intensă 
viata meşteşugărească şi comercială, iar autoritatea pârgarilor săi sporeşte considerabil, 
mărturiile lor servind drept probe în judecatile desfăşurate la Braşov. În corespondenţa 
domnului cu braşovenii este descris, pentru prima dată, portul unui negustor târgoviştean, 
Zamvel: „hainele lui de Ipriu şi punga cu 200 aspri şi inelul de aur de zece florini şi spada şi 
şapcă frâncească”. 

Din timpul domniei lui Vlad Tepes, in 1459, datează prima menţiune a scaunului domnesc 
de la Bucureşti, noua reşedinţă fiind aleasă din motive militare, pentru supravegherea turcilor, 
aflaţi la Giurgiu, şi economice, pe fondul orientării comerțului țării către sud şi a creşterii 
importanţei drumului spre vadul dunărean de la Giurgiu. Vlad Tepes a continuat să folosească 
însă şi curtea de la Târgovişte, la fel cum vor proceda şi o parte dintre succesorii săi. Astfel, 
pentru încă mult timp, Târgoviştea avea să împartă cu Bucureştii calitatea de principal scaun 
domnesc, fiind preferată, datorită avantajelor sale strategice, de către domnii care s-au 
îndepărtat de la linia colaborării politice cu Înalta Poartă. 

Primul document păstrat de la el este emis la Târgovişte (16 apr.1457). Aici a fost construit 
Turnul Chindiei — simbolul de mai târziu al oraşului — de către meşterii ardeleni, coordonati 
de Christoph, veniţi la Târgovişte în 1458. Tot pentru protecţia oraşului au fost ridicate si 
fortificațiile de la Bucuresti, iar cronicarul bizantin Laonic Chalcocondil le considera „foarte 
întărit...foarte bine la adăpost”. În 1459 la Târgovişte vor fi traşi în țeapă Hamza Paşa şi 
Catavolinos, ce încercaseră să-l predea pe domn turcilor. Legat de relaţiile sale cu târgoviştenii 
s-au păstrat mai multe legende. Conform ,Letopisetului Cantacuzinesc”, Vlad i-a pedepsit 
pe targovisteni pentru un „mare necaz” făcut fratelui său: „Când au fost în ziua Paştilor, fiind 
toți oamenii la ospete, iar cei tineri la hore, aşa fără veste pre toţi i-au cuprins. Deci câți au 
fost oameni mari, bătrâni, pre toţi i-au intepat de au ocolit cu ei tot târgul, iar câţi au fost tineri 
cu nevestele lor şi cu fete mari, aşa cum au fost impodobiti în ziua Paştilor, pre toţi i-au dus 
la Poenari de au tot lucrat la cetate, până s-au spart toate hainele dupe ei”. Relaţia cu negustorii 
târgovişteni apare în povestirile despre cum Vlad pătrundea în prăvălii în timpul nopții, lua 
bani de la unii şi îi punea altora, pentru a le pune la încercare cinstea. 

În 1457 însă, conflictul dintre orăşeni şi domn va duce la mutarea reşedinței domneşti 
la Bucureşti, dar Târgoviştea rămâne primul oraş al ţării şi ţinta expediției otomane din 
1462 (în apropierea oraşului având loc cea mai importantă confruntare, „atacul de noapte” 
din 16-17 iunie). 

Radu cel Mare (1495-1508) a dat din nou întâietate resedintei domneşti de la Târgovişte. 
Acesta a acordat atenţie construcțiilor curții, fiind ctitorul primei biserici a Mitropoliei, şi a 
ridicat în apropierea oraşului, între 1499 şi 1501, biserica Mănăstirii Dealu, gropniță 
domnească, monument reprezentativ al vechii arhitecturi româneşti. Sub domnia sa, precum 
şi apoi, în timpul lui Neagoe Basarab (1512-1521), Târgoviştea s-a aflat în plină înflorire 

edilitară şi culturală. Au fost luate măsuri pentru organizarea vieții bisericeşti, un rol impor- 
tant revenind fostului patriarh ecumenic Nifon. 

Din porunca lui Radu cel Mare, în 1508, tipograful sârb Macarie înființează prima tipografie 
de pe teritoriul țării, la Mănăstirea Dealu. De sub teascurile ei vor apărea cele dintâi cărți din 
spațiul românesc: „Liturghierul” (1508), ,Octoih” (1510) şi „Evangheliarul” (1512). 

Remarcabilă a fost activitatea de ctitor a lui Neagoe Basarab, care a continuat şi a 
desăvârşit lucrările la Mitropolie. În timpul lui s-a ridicat şi biserica Sfântul Gheorghe. Din 
această vreme se cunoaşte şi cea mai veche pecete a oraşului, având drept reprezentare 
imaginea Maicii Domnului cu Pruncul. Tot aici se va redacta şi manualul de guvernare 
„Învățăturile lui Neagoe Basarab către fiul său Teodosie”, lucrare complexă, tratând domeniul 
social, politic şi militar, unică în spaţiul românesc. 

Pentru Târgovişte domnia lui Neagoe a reprezentat o nouă epocă de înflorire. Căindu-se 
de moartea lui Vlad cel Tânăr, domnul a reunit fețele bisericeşti la Târgovişte (1512) „de au 
făcut sfânt mir cu multe rugăciuni şi slujbe dumnezeiesti...si au început a face milostenii mari 
pre la multi oameni”, mod de manifestare nemaiintalnit in Tara Românească. Terminarea 
noului edificiu a permis mutarea mitropoliei la Târgovişte (târnosită la 15 aug.1517), prilej de 
numeroase festivități, desfăşurate pe parcursul întregii domnii, printre care şi canonizarea 
Sfântului Nifon (17 aug.1517). Contemporan cu evenimentele, Gavriil Protul a descris 
mitropolia drept „mare şi frumoasă, cu opt turle şi tot rotunde cum se satură ochii tuturor de 
vederea ei”. Neagoe a edificat şi palatul mitropolitan, care completa ansamblul. Noile edificii 
au permis conturarea unei noi pieţe, între ansamblul mitropolitan şi Curtea Domnească, 
Bazarul de Jos — cel mai stabil, în timp, perimetru comercial al cetății. 

În timpul domnilor care au urmat lui Neagoe Basarab, Târgoviştea a rămas prima reşedinţă 
a țării, de unde s-au emis cele mai multe acte domnești. În această vreme, unele biserici din 
oraş au fost ctitorite de boieri, Manea Perşanu mare vornic construia biserica Sfântul Nicolae- 
Andronesti (1517), iar Coadă vornicul biserica Roşie (între 1542 şi 1546). Din iniţiativa domnului 
Vlad Înnecatul (1530-1532) se ridică şi a doua mare mănăstire din apropierea oraşului, Viforâta. 

Radu Paisie va încuraja reluarea activităţii tipografice, Dimitrie Liubavici instalând în 
casele sale din oraş o tipografie unde vor apărea „Molitvenic” (1545) şi ,Apostol” (1547). A 
domnit la Târgovişte, de unde emite primul hrisov „din slăvitul loc” (12 iulie1535). De aici va 
acţiona contra boierilor răsculați (1536-1537). Se preocupă de zugrăvirea şi acoperirea cu 
plumb a mitropoliei, iar vornicul său, Coadă, ctitoreşte Biserica Roşie — monument reprezentativ 
al oraşului. La Târgovişte este semnat tratatul secret cu Ferdinand de Habsburg (7 ian. 1543). 
În 1544, oraşul este ocupat de pretendentul Laiotă Basarab, care va domni aici două luni. 

Deşi pentru călătorii străini, ca Anton Veraicsics, era „singurul oraş mai însemnat, destul 
de mare şi capitala ţării”, începând cu Mircea Ciobanul (1545-1552, 1553-1554, 1558-1559), 
tot mai multi domni au preferat oraşul Bucuresti ca reşedinţă, cu excepţia voievozilor Radu 
llie (1552-1553), Pătraşcu cel Bun (1554-1557) şi chiar Mihnea Turcitul (1577-1583, 1585- 
1591), care au rezidat şi în Târgovişte. Cu toate acestea, în ultimul sfert de veac oraşul 
Târgoviştea a cunoscut o perioadă de prosperitate, la zestrea sa edilitară adăugându-se 
mănăstirea lui Stelea spătarul, care era ridicată în 1582. 

Petru Cercel (1583-1585), care cunoscuse lumea Renaşterii italiene şi franceze, a dispus 
mutarea reşedinței domneşti din nou la Târgovişte. În atenţia domnului s-a aflat Curtea 
Domnească, unde s-a început construcţia „unui palat frumos şi măreț’ şi a unei noi biserici. 
În jurul Curţii Domneşti s-au amenajat grădini în stil italian şi fântâni, alimentate cu apă din 
Dealurile Teişului prin conducte din lemn de brad. Tot unei iniţiative domneşti i s-au datorat 
şi atelierul pentru turnarea tunurilor şi ciutăria domnească. Urmând pilda conducătorului ţării, 
marii dregători s-au stabilit aici; au venit, de asemenea, mulţi meşteşugari şi negustori, astfel 
încât, după cum mărturisea Franco Sivori, „s-a mărit mult oraşul”, iar „locuinţele de la 
Târgovişte” au devenit „mult mai bune şi mai mandre decât la Bucuresti”. 

În 1583, a fost ridicată şi Biserica Mare a Curţii Domnesti, legată de palat printr-un pod 
acoperit. O adevărată premieră în Muntenia a constituit-o înfiinţarea turnătoriei de tunuri, ale 
cărei piese de artilerie erau ţinute „în piaţa palatului de la Târgovişte”. Plecarea domnului a 
dus la încetarea lucrului turnătoriei şi la distrugerea tunurilor. 

Un reper important în istoria Târgoviştei l-a reprezentat domnia lui Mihai Viteazul 
(1593-1601). După victoria de la Călugăreni, din august 1595, şi după retragerea domnului 
prin Târgovişte în fata numărului copleşitor al invadatorilor, oraşul a fost ocupat de armata 
otomană, având de suferit. Turcii şi-au concentrat eforturile spre întărirea fostei resedinte 
domneşti, adăugând fortificațiilor acesteia o palancă, construită între 30 august şi 15 
octombrie. După înfrângerea turcilor la Târgovişte, în octombrie 1595, şi alungarea lor 
peste Dunăre, Mihai Viteazul a condus ţara din acest oraş, după cum dovedesc mai multe 
hrisoave domneşti date de aici. 

Distrugerea Bucureştiului va readuce scaunul domnesc la Târgovişte, hrisoavele lui Mihai 
fiind întocmite aici, iar tratatul de alianţă cu împăratul habsburgic fiind încheiat la Mănăstirea 
Dealu (9 mai 1598). În această perioadă, cronicarul Balthazar Walther rezidează în oraş, 
scriindu-şi pierduta lucrare despre faptele voievodului. Avantajată de poziția geografică, 
Târgoviştea a rămas principala reşedinţă domnească a Țării Româneşti până la 1626, 
cunoscând o perioadă de înflorire, marcată de eforturile pentru înlăturarea distrugerilor 
provocate de diferitele operaţiuni militare şi de ocupaţia lui Gabriel Bâthory, de la începutul 
anului 1611. În anii următori, la Mitropolia din Târgovişte au fost prezenţi cu diferite prilejuri, 
cum au fost în septembrie 1614 sau în martie 1616, mai multi înalţi ierarhi ai lumii ortodoxe. 

Radu Mihnea a domnit încă de la început la Târgovişte, unde primea în aprilie 1611 şi 
mai 1622 solii transilvănene. Privilegii şi acte de întărire a proprietăţii au fost emise pentru 
mănăstirile din apropierea Târgoviştei (Dealu, Stelea, Viforâta) şi pentru Mitropolie. În prima 
sa domnie (1611-1616) a făcut eforturi pentru înlăturarea distrugerilor provocate de Bathory, 
a reparat Mănăstirea Dealu, a împrejmuit Mitropolia cu ziduri puternice şi a terminat pictarea 
bisericii mari domneşti din Târgovişte. 

În primul sfert al secolului al XVII-lea, o serie de toponime ne oferă informaţii noi despre 
împărțirea administrativă a oraşului. Din 1616 aflăm ştiri despre cele două piețe: Bazarul de 
Sus, situat la nord de Curtea Domnească şi numit sugestiv „Suseni”, şi Bazarul de Jos. Pe 
măsură ce numărul documentelor a crescut, ni se dezvăluie informaţii despre mahalalele 
oraşului, structurate în jurul bisericilor Stelea, Sfântul lonica, Geartoglu, Sfinţii Apostoli, Sfinţii 
Voievozi, Stolnicul, Stelea Veche, Biserica Roşie etc. în izvoarele din a doua jumătate a 
secolului al XVII-lea si din cel următor apar şi numele unor ulite: Târgului, Bărăţiei, 
Câmpulungului, Vărnicerilor, Tabacilor şi Măcelarilor. 

Dezvoltarea oraşului a stagnat după abandonarea temporară a resedintei domneşti de 
la Târgovişte şi mutarea acesteia la Bucureşti, în 1625, în timpul domniei fiului nevârstnic al 
lui Radu Mihnea, Alexandru Coconul. Activităţile economice s-au diminuat, multi locuitori cu 
ocupații şi interese strâns legate de Curtea Domnească plecând la Bucuresti, unde, în 
documente, le era precizată originea: „ot Târgovişte”. 

După primii ani de domnie, Matei Basarab (1632-1654) a înţeles importanţa pe care o 
prezenta pentru întărirea domniei revenirea în vechea reşedinţă. Victorios în confruntarea cu 
Vasile Lupu, Matei Basarab s-a stabilit în 1639 la Târgovişte, a înnoit casele domneşti, biserica 
mare, a construit un nou zid de incintă şi o baie domnească. A inițiat ample lucrări la Mitropolie 
(1640), la biserica Sfântul Nicolae — Andronesti (1653) şi la biserica Sfinţii Împărați (1650). 
Ca semn al împăcării cu domnul Ţării Româneşti, Vasile Lupu a ridicat, în 1645, mănăstirea 
Stelea. În această vreme, s-au construit biserica Sfântul Dumitru (1639), ctitor fiind Buzinca, 
mare sluger, şi biserica Sfântul Nicolae Simuleasa (1654), ctitorită de Mirco căpitan de sârbi. 
Întregul oraş a fost înconjurat de un val de pământ cu palisadă de lemn şi sant, întărit cu 
bastioane (1645-1646), păstrat în parte până azi. Din iniţiativa domnului au fost refăcute 
conducta din tuburi ceramice care aproviziona cu apă curtea, baia domnească, podurile de 
peste lalomita, mai multe troițe, ciutăria domnească şi altele. 

În 1640, ostasii din Bucuresti fuseseră strămutați la Târgovişte şi începuseră să-şi ridice 
case, sporind numărul locuitorilor la 20 000. Târgul de Sus cunoaşte cea mai densă locuire 
(în special meşteşugari şi comercianți), fapt indicat de salba de monumente ridicate acolo. 
Casele construite acum diferă de cele din perioadele anterioare, fiind mai mari, mai 
încăpătoare, cu grădini şi anexe. Despre târgovişteni se spunea că sunt „mai slefuiti decât 
ceilalţi de prin alte parti din Tara Românească”, graţie faptului că „oraşul era cercetat de 

multă lume” (misionarul Baksici) şi era „mare...ca Alepul şi Damascul” (Paul din Alep). Printre 
vizitatorii de seamă din acea perioadă se numărau mitropolitul moldovean Varlaam şi Paisie, 
patriarhul lerusalimului. 

Tot în secolul al XVII-lea, la Târgovişte, prin strângerea mai multor oameni de cultură în 
jurul lui Udrişte Năsturel, s-a creat un mediu cultural elevat, care a contribuit la dezvoltarea 
învățământului, a tipăriturilor, a arhitecturii si picturii. Comunitatea eruditilor cărturari, educați 
în spirit umanist, determină fondarea unei şcoli de profil superior, cu limbile de predare greaca 
şi latina, dar şi înființarea unei noi tipografii, pentru editarea de lucrări în limba română. Noul 
colegiu, Schola graeca et latina, activ între 1646 şi 1652, era organizat după modelul institutelor 
similare din Occident. El funcţiona alături de scoala de slovenie, activă deja la Târgovişte, cu 
dascăli specializaţi în gramatică şi lexicografie slavo-română. În tipografia adusă la mănăstirea 
Dealu a fost tipărită, în 1644, „Evanghelia învăţătoare”, urmată de multe alte cărți, între care 
„Răspuns împotriva catehismului calvinesc” (1645), lucrare teologică originală, şi „Îndreptarea 
legii” (1652), importantă operă juridică a vremii — unul dintre primele coduri de legi din Europa 
redactate într-o limbă naţională. 

La acea vreme, Târgoviştea era, după relatările unor diplomaţi, misionari şi călători străini, 
localitatea cea mai însemnată din Tara Românească, numărul caselor fiind apreciat, poate 
exagerat, la peste 4 000. În realitate, se estimează că populaţia oraşului nu depăşea, probabil, 
10 000 de locuitori. 

Spre sfârşitul domniei lui Matei Basarab, Târgoviştea a fost afectată de revolta seimenilor, 
în aprilie 1654, în cursul tulburărilor, găsindu-şi sfârşitul bătrânul voievod. Prezenţa în această 
vreme, la Târgovişte, a patriarhului Antiohiei, Macarie, ajută la cunoaşterea evenimentelor, 
acestea fiind descrise amănunțit de secretarul său, Paul din Alep. 

Matei a fost înmormântat initial la Biserica Domnească din Târgovişte, lângă soţia sa, 
dar, după profanarea mormintelor, trupurile acestora au fost strămutate la Mănăstirea Arnota. 

După alegerea ca domn, Constantin Şerban (1654-1658) şi-a stabilit reşedinţa la 
Bucureşti, dar marea răscoală a seimenilor, care a reizbucnit în 1655 cu o violenţă sporită, l-a 
determinat să se întoarcă la Târgovişte. Soţia sa, doamna Bălaşa, s-a ocupat de încheierea, 
în 1656, a lucrărilor la Bolnita de pe lângă vechea Biserică Sf. Vineri. Fiind mazilit, Constantin 
Şerban s-a pregătit să reziste la Târgovişte, dar oştenii săi s-au retras la apropierea tătarilor, 
care au prădat şi incendiat oraşul la sfârşitul lunii februarie 1658. Noul domn, Mihnea al III-lea 
(1658-1659), a intrat în Târgovişte cu ajutorul turcilor, care au incendiat şi ei oraşul. Ridicând 
steagul luptei antiotomane, Mihnea a căutat sprijinul târgoviştenilor şi a concentrat întreaga 
forță militară în oraş. După înfrângerea acestei mişcări, armatele otomane au jefuit din nou 
oraşul. Sub noul domn, Gheorghe Ghica (1659-1660), curtea de la Târgovişte a fost distrusă 
în urma poruncii turcilor, aceştia insistând pentru stabilirea reşedinței domneşti la Bucuresti, 
mai aproape de Dunăre şi mai uşor de supravegheat. După moartea mitropolitului Ştefan 
(1668), scaunul mitropolitan a fost şi el mutat la Bucureşti. Până la domnia lui Constantin 
Brâncoveanu, importanţa oraşului a scăzut. 

Constantin Brâncoveanu (1688-1714) este ultimul domn care a acordat o atenţie specială 
oraşului, implicit Curţii Domnesti. La 15 august 1696, au fost terminate reparaţiile la casele 
domneşti. Lucrările s-au extins la Biserica Domnească Mare, pictată în 1697-1698, apoi la 
zidurile de incintă, baia curţii, clopotnița, foişorul şi Biserica de Sus (1702). S-au adăugat 
acum casa iazagiului, casa surlarilor, casa coconilor etc. Domnia s-a preocupat de 
înfrumusețarea Mitropoliei (1707-1709), de bisericile Sfântul Dumitru (1697-1698), Stelea, 
Sfântul Ionică şi Târgului. În această vreme au fost ridicate şi alte lăcaşuri: Biserica Stolnicului, 
ctitorită de stolnicul Constantin Cantacuzino, în 1705, şi prima Biserică Sfinţii Athanasie şi 
Chiril, ridicată de mitropolitul Theodosie. Instalarea unei noi tipografii pe lângă Mitropolie 
(1708) a permis apariţia în următorii şapte ani a 16 lucrări în limbile română şi greacă, aici 
lucrând meşterii aduşi de Antim Ivireanul: Mitrofan Gregoras, Gheorghe Radovici si 
ieromonahul Filotei. 

Noua perioadă de efervescenţă edilitară şi culturală a Târgoviştei a fost întreruptă însă 
de incendiul care a cuprins oraşul în a doua jumătate a lunii august 1712, când au ars „multe 
case şi prăvălii”. Măsurile de refacere dorite de voievod n-au mai putut fi toate realizate după 

mazilirea sa. Acuzatiile aduse de Înalta Poartă lui Constantin Brâncoveanu, potrivit cărora ar 
fi folosit curtea domnească de pe malul lalomitei în scopuri antiotomane, au fost urmate de 
stabilirea definitivă a reședinței ţării la Bucuresti. 

Cu ocazia războaielor dintre austrieci şi turci din anii 1716-1718 şi 1735-1739, 
Târgoviştea a avut de suferit mari distrugeri care au provocat dezorganizarea vieții 
economice. La 12 septembrie 1737, trupele otomane au pătruns în oraş, au omorât multi 
locuitori şi au incendiat ceea ce mai rămăsese din Curte, Mitropolia, bisericile şi numeroase 
case. Încercările unor domni ca Grigore al II-lea Ghica (1733-1735, 1748-1752) şi, mai 
târziu, Mihail Suţu (1783-1786, 1791-1793, 1801-1802), de a efectua lucrări la vechea 
reşedinţă domnească, au rămas fără urmări notabile. 

Cu toate că nu mai era capitala ţării, Târgoviştea a rămas în atenţia unor istorici ca 
Blassius Kleiner (1761), Mihai Cantacuzino (1774), Bawer (1778), Fr. J. Sulzer (1781) sau 
Dionisie Fotino (1818), care s-au străduit să descifreze istoria oraşului, să descrie 
monumentele şi să întocmească primele planuri (1790). În timp ce domnia renunta la vechile 
stăpâniri pe care le deţinea la Târgovişte, dezinteres culminând cu încuviințarea dată de 
loan Caragea (septembrie 1813) de a se dărâma zidurile vechii Curti Domnesti. Orasenii au 
inițiat repararea şi păstrarea pentru urmaşi a vechilor monumente, în special a bisericilor. 

Intentionand să încalce vechile drepturi ale orăşenilor, ultimul domn fanariot, Alexandru 
Suţu (1818-1821), a încercat să dăruiască unui mare boier moşia oraşului, provocând puternice 
frământări în rândul târgoviştenilor („gura de Târgovişte” septembrie 1820), care s-au împotrivit 
răpirii vechii lor stăpâniri. În anul următor, oraşul a fost afectat de dezordinile şi jafurile 
provocate de revoluționarii eterişti şi, apoi, de trupele otomane, aici funcționând cartierul 
general al lui Alexandru Ipsilanti şi tot aici fiind asasinat conducătorul mişcării române, Tudor 
Vladimirescu. Noul domn, pământean, Grigore al IV-lea Ghica (1822-1828), a dispus să fie 
redată moşia orăşenilor şi a încurajat refacerea şi extinderea aprovizionării cu apă a oraşului, 
cunoscută sub numele de „Drumul Izvoarelor” (1825). 

Izbucnirea războiului ruso-turc din 1828-1829 a provocat noi greutăţi orăşenilor. Măsurile 
impuse de dregătorii ruşi pentru aprovizionarea şi incartiruirea armatei au fost agravate de 
izbucnirea ciumei (1829) şi apoi a holerei (1831). La 6 octombrie 1829, un incendiu devasta- 
tor, care a cuprins Târgul din Afară, a mistuit 44 de prăvălii şi case. În luna următoare oraşul 
a fost afectat şi de un cutremur. 

Odată cu aplicarea Regulamentului Organic (1831), administraţia locală intră în faza ei 
moderna. Se infiintau sfaturile orăşeneşti, sau „maghistraturile”, ca organe de conducere a 
localităţilor ai căror membri erau aleşi de către deputaţii de mahala (27 în cazul Târgoviştei). 
Oraşul a fost împărțit în următoarele mahalale: Sfântul Gheorghe, Lemnului, Târgului, Tabaci, 
Mitropolia, Sfântul Nicolae, Stelea, Sârbi, Sfântul Constantin şi Târgul de Afară. Organizate 
în grabă, cu doar o parte dintre deputaţi prezenţi (majoritatea părăsiseră localitatea din cauza 
epidemiei de holeră), alegerile l-au desemnat ca prezident al Sfatului Orăşenesc pe logofătul 
Nicolae Andronescu, unul dintre conducătorii târgoviştenilor în lupta de redobândire a moşiei 
oraşului, acaparată de domnitorul Alexandru Suţu. La doar un an, generalul Kisseleff, 
nemulțumit de neregulile şi slaba activitate administrativă constatată la Târgovişte, porunceşte 
Ocârmuirii județului Dâmboviţa organizarea grabnică de noi alegeri. În iunie 1832 cei 27 de 
deputați, convocați de urgenţă, îl aleg prezident pe loan Tolea. 

Iniţial personalul Sfatului a fost extrem de redus, membrilor aleşi (un prezident, patru 
membri şi un casier), adăugându-i-se un scriitor, doi dorobanţi şi doi sacagii, în 1833. În 
1859 el funcţiona într-o schemă mult extinsă, din cauza numeroaselor nevoi administrative, 
fiind angajaţi un secretar, un ajutor de secretar, un scriitor, doi cinovnici, un camerist, un 
arhitect, un îngrijitor la grădina publică, căpitanii de la cele cinci bariere ale oraşului şi ajutoarele 
lor. 

Sfatul Orăşenesc (numit din 1857 şi Municipalitate) nu a funcţionat într-un spațiu propriu, 
utilizând câteva încăperi închiriate, în majoritatea timpului în casele lui Nicu Vlădescu şi ale 
lui lancu Petrescu, din centrul oraşului. Problema construirii unui palat administrativ este 
pusă pentru prima dată în 1855, când se fac demersuri, fără rezultat, pentru a se construi un 
sediu, împreună cu poliţia oraşului, pe un teren situat în apropierea Turnului Chindia. 

Sfatul orăşenesc s-a preocupat mai mult de sistematizarea oraşului, de pietruirea şi 
lărgirea ulitelor, de stingerea incendiilor şi a impus acoperirea caselor numai cu şindrilă şi 
olane. S-a iniţiat construirea „Podului cel Mare” peste râul lalomita (1838-1840), s-au înființat 
noi cişmele şi a început amenajarea grădinii publice de la capătul podului Mihai Bravul, 
precum şi construcţia închisorii (1846). Târgul din Afară a fost mutat în interiorul oraşului, pe 
terenul Târgului din Launtru, fiind numit în epocă „piaţa noua” (1846). 

Oraşul reintră în circuitul vieții culturale româneşti graţie a trei nume mari ale literaturii: 
Vasile Cârlova — primul poet modern din literatura noastră, care elogiază „Ruinurile Târgoviştei” 
(1828), poetul şi fabulistul Grigore Alexandrescu şi lon Heliade Rădulescu — cea mai importantă 
personalitate a culturii române din perioada prepaşoptistă şi primul preşedinte al Academiei 
Române — ultimii doi fiind născuţi la Târgovişte. 

Desi şcoli particulare funcționau încă din 1741, pe lângă Mitropolie şi biserici, înființarea 
unei şcoli publice datează abia din 1833. Activitatea acesteia este meritorie graţie eforturilor 
profesorului Mihalache Drăghiceanu, inițiatorul primei biblioteci orăşeneşti (1840). 

Lucrări de refacere a diverselor edificii au fost demarate în urma vizitelor făcute de domnii 
țării, dar oraşul suferă din nou în timpul Revoluţiei de la 1848, când este pentru scurt timp 
refugiul guvernului provizoriu (iunie — iulie 1848), apoi comandament al trupelor de intervenţie. 

După retragerea trupelor ruse, staționate în oraş din 1848 până în 1851, principele Barbu 
Ştirbei (1849-1853, 1854-1856), cu prilejul vizitei din 23 iulie 1851, s-a străduit să găsească 
soluţii pentru dinamizarea vieţii economice: a înființat trei balciuri noi, a făcut demersuri pentru 
deschiderea unui nou drum spre Braşov şi a dispus întocmirea unei noi hotărnicii a moşiei 
oraşului. Au continuat reparaţiile la Turnul Chindiei, s-au început lucrări la biserica Sfânta 
Vineri din incinta Curţii Domnesti (1852). În zona de sud-est a oraşului s-au stabilit mai multe 
familii de bulgari (cartierul Sârbi), care construiau o nouă biserică (1854). S-au făcut eforturi 
pentru delimitarea străzilor şi numerotarea caselor şi s-au redeschis cursurile Şcolii Normale 
(1855). În mai multe rânduri, târgoviştenii au solicitat ca oraşul să fie cuprins în traseul 
proiectelor liniei ferate (1856,1857). 

Important centru unionist, alegerea ca domn a lui Alexandru |. Cuza (1859-1866) a fost 
primită cu simpatie şi entuziasm. Cu prilejul vizitei domnitorului, la 17-18 iunie 1859, orăşenii 
au împodobit gardurile cu scoarte şi macaturi, aşternând şi covoare de flori pe uliţă. Domnul 
a poposit la Mănăstirea Dealu şi la Curtea Domnească şi, impresionat de primirea făcută, a 
dăruit locuitorilor nevoiaşi suma de 1500 de lei. Urmarea imediată a vizitei a fost alocarea de 
către Departamentul Cultelor şi Instructiunilor (condus la acel moment de poetul târgoviştean 
Grigore Alexandrescu) a importantei sume de 5000 de lei pentru refacerea clopotniţei de la 
intrarea în Curtea Domnească. 

În acelaşi an, cunoscutul om politic Vasile Boerescu nota într-un memorial de călătorie: 
„Acest oraş este aşezat în pozitiune acea mai avantagioasă. Pus între două râuri, Dâmboviţa 
şi lalomita, având la spate dealurile cele mai pitoreşti şi împresurat de câmpiile cele mai 
roditoare, acest oraş uneşte, pe lângă avantagele abundentii, si pe cele strategice... 
Târgoviştea este avută în antichităţi şi în suveniruri istorice. Dar cu cât mărimea sa cea 
veche a fost splendidă, cu atât starea sa actuală aduce tristeţe şi inspiră pe poeți a plânge. 
Pământul e foarte roditor, între altele, se află la marginea Ialomiţei, lângă oraş, chiar cărbuni 
de pământ în suprafaţa nisipului; pozitiunea topografică e minunată; clima sănătoasă; 
caracterul locuitorilor vesel şi ospătar. Dar lipseşte comerciul, lipseşte industria, lipseşte 
activitatea, lipseşte adică miezele cari animează un oraş şi-l face a prospera... 

Locuitorii vechii capitale a României strigă demult ca să li se deschiză meziile de 
comunicare, căci stau închişi şi nu pot lucra.” 

Reparatiile efectuate la bisericile Geartoglu, Sfântul lonica (1860), sau cele de la Târgul 
de săptămână erau insuficiente. Înființarea unui externat de fete, susţinut de Aşezămintele 
Brancovenesti, (1860) a reprezentat un suflu nou. Spitalul începea să funcţioneze în casele 
donate de Nicolae Băleanu (1860). Adevărată premieră, la 2 august 1865 s-a pus piatra 
fundamentală la Arsenalul Armatei, unitate reprezentativă pentru Târgovişte. 

La 5 septembrie 1865 se terminau lucrările de construcţie a „Şcolii Domnești” (actuala 
Şcoală Populară de Artă), prima clădire publică cu destinaţie specială, care deschidea o 

nouă concepţie arhitecturală. Cu toate momentele de tensiune politică legate de abdicarea 
forțată a lui Alexandru loan Cuza, la Târgovişte s-au conturat inițiative ce-şi propuneau 
transformări importante, impulsionate de vizitele repetate ale prinţului Carol (septembrie 1866, 
iunie 1870, septembrie 1872). Înființarea unei tipografii de către Theodor Michăescu (1876) 
a permis apariția primelor ziare („Kindia”,„Vocea Dâmboviţei” şi ,Cetatea” in 1878). Repararea 
Bisericii Albe (1871), comemorarea morții lui lon Heliade Radulescu (1872), procesul 
„Republicii de la Ploieşti” (1870) au fost acţiuni cu rezonanță în epocă. 

Alegerea acţiunii hotărâte împotriva Turciei, în contextul reizbucnirii Crizei Orientale 
(1875), a fost primită cu entuziasm. La Târgovişte s-au lansat liste de subscripţie, s-au adunat 
furaje, cereale, alimente şi îmbrăcăminte, s-a sprijinit înfiinţarea unui spital militar, la Fonderie, 
într-un timp record. Străduindu-se să încurajeze populaţia, într-un moment greu, prinţul Carol 
era prezent la Târgovişte, unde i se făcea o primire entuziastă. Încadraţi în Regimentul 7 
Dorobanţi şi Regimentul 3 Linie, numeroşi târgovişteni se vor acoperi de glorie pe câmpurile 
de luptă din Bulgaria. La 8 decembrie 1878 drapelele celor două regimente erau decorate cu 
„Crucea trecerii Dunării”. La Mănăstirea Dealu va funcţiona lagărul prizonierilor turci, capturați 
în Războiul de Independenţă. 

Înființarea Camerei de Comerţ Târgovişte (1880), a Serviciului Tehnic, a Băncii de 
Credit Agricol, a distileriilor de spirt (Vlădescu, Ştefănescu, Samuel losif), a morii Kulle şi a 
rafinăriilor Luculescu, |. Tomescu, lancu Grigorescu, Ghiţă Gavrilescu, Câmpeanu etc (care 
beneficiau de legile de încurajare a industriei), anunțau deschiderea oraşului spre noi 
orizonturi moderne. 

După multă staruinta s-a organizat Cimitirul Central (1881), s-au construit Şcoala Primara 
Nr. 1 de fete (1883) şi Şcoala Primară Nr. 2 de băieţi (1885), iar o delegaţie de târgovişteni a 
fost prezentă la Bucuresti, cu prilejul dezvelirii statuii lui lon Heliade Rădulescu (1881). 

Străzile au fost modernizate şi au primit nume distincte: Cârlova, Spiteriei, Libertăţii, 
Şcoala Nr. 1, Ciocârlan, Strada Mare, Eliade, Clementei, Progresul, Poet Grigore 
Alexandrescu, Stelea Veche, Bravilor, Cătuneni, Golescu, Strada Nouă, Fructelor, Câmpulung, 
Primăria, Fundăria, Industriei sau Araştava Cismarilor etc. 

În 1883 calea ferată Titu-Târgovişte s-a terminat şi se edifică gara Târgovişte, iar în 1902 
se lua iniţiativa construirii alteia noi. În 1886 începea construcţia căii ferate Târgovişte-Pucioasa. 

Promulgarea legii de organizare administrativă din 31 martie 1864 de către domnitorul 
Alexandru loan Cuza, a dus la noi modificări în structura conducerii oraşului. Târgoviştea 
devenea o comună urbană, condusă de un consiliu comunal (compus din 11 consilieri) ales 
o dată la patru ani, în fruntea căruia se afla primarul, ales dintre consilieri, ajutat de doi ajutori 
de primar. 

Primul primar al oraşului a fost ales Gheorghe Ludescu (iulie 1864), cel care fusese şi 
ultimul prezident al Sfatului Orăşenesc, persoană fără studii superioare, dar cu o bogată 
experienţă în administraţie. Activitatea primăriei a început să se conducă după regulamente 
bine întocmite, cu destinații speciale: pentru funcţionarea pieţelor şi târgurilor, pentru fabricarea 
şi vânzarea produselor petroliere, a pâinii şi jimblei, pentru măcelării, pentru buna funcţionare 
a serviciului administrativ şi a poliţiei, pentru privegherea prostituţiei (1896), igienei şi salubritatii 
publice (1885). 

Încă din 1885 au început discuţiile pentru construcţia unui Bulevard, care să facă legătura 
dintre „Gara Ciocârlan” şi strada Libertăţii. Noua arteră urma să se deosebească de toate 
celelalte. Dreaptă, cu trotuare largi, având plantați castani de o parte si de alta, a solicitat un 
mare efort financiar. Ideea a fost reluată în 1894, iar construcţia bulevardului s-a început in 
1896 şi s-a terminat în 1897, când s-au instalat 60 de felinare şi 25 de bănci. 

Primăria a continuat să funcţioneze în casele lui Nicu Vlădescu şi ale lui lancu Petrescu, 
apoi într-un imobil cu etaj, cumpărat cu bani din buget. În 1896 a fost contractat un împrumut 
substanţial de 300 000 de lei, pentru construirea unui local adecvat, a bulevardului gării 
feroviare şi a unei grădini publice. Noul local — sediul Primăriei până în prezent — va fi finalizat 
în 1898, fiind opera arhitectului italian Baltasar Vignosa Giovanni, lucrările fiind supravegheate 
de inginerul Nicolae Bruneanu. Planul clădirii era mai vast decât al Prefecturii, cu multe 
încăperi la parter şi etaj, cu plafoane pictate în fiecare spaţiu cu alt model, cu stucatură 

aurită, dând senzaţia de fast baroc. În acelaşi an se demarau şi lucrările de degajare a zonei 
din fata noului local, pentru amenajarea unei grădini publice. 

Alte lucrări edificate în epocă sunt clădirea Prefecturii — palat terminat în 1897, după 
planurile aceluiaşi Baldasar Vignasa Giovanni, ridicat în apropierea Curţii Domnesti, Palatul 
de Justiţie (Tribunalul Judeţean) — finalizat în 1902, clădire în stil neoclasic ce va influența 
stilul constructiv în oraş, Spitalul judeţean — edificiu terminat în 1899, pe terenul Curţii Domnesti, 
dărâmat în 1977, Gara de Sud — construită în 1903, pe un teren considerat atunci „mult afară 
din oraş”, Poşta — monument de arhitectură ridicat în 1906. Începând din anul 1970 până în 
1988, când s-a luat hotărârea înființării unui muzeu de artă (deschis în 1991), în clădirea 
Prefecturii a funcţionat una dintre secțiile bibliotecii judeţene. 

În Grădina Publică din fata sediului noului local al Primăriei înconjurată cu grilaj s-au 
plantat brazi, iar în 1903 s-a amenajat aici un pavilion folosindu-se ca model cel din grădinile 
Pinccio din Roma. 

În 1888 a început construcţia Liceului lenăchiță Văcărescu. Autorul proiectului a fost 
arhitectul Maimarolu din Bucureşti, ajutat de arhitectul Alexandru Săvulescu. Recepţia lucrării 
a avut loc la 1 septembrie 1891 şi a fost făcută de către arhitectul Grigore Cerchez. 

După mai multe căutări şi sondaje, efectuate de inginerul Elie Radu (1892) şi Matei 
Drăghiceanu (1906), pentru aprovizionarea cu apă a oraşului, s-a hotărât să se aducă apă 
de munte din izvoarele Rătei şi Vâlna, lucrările de captare fiind conduse de inginerul Athanasie 
lonescu şi de George Cadr, prefectul judeţului, după planurile inginerului B. Giulin. Lucrările 
vor fi finalizate în 1910. 

În 1893 s-a pus piatra de temelie la noua Mitropolie din Târgovişte de către ministrul 
Cultelor şi Învățământului, Take lonescu, şi de către mitropolitul primat Ghenadie Petrescu. 

Important centru militar, la Târgovişte s-au desfăşurat ample lucrări destinate Ministerului 
de Război, cea mai importantă dintre ele fiind Spitalul militar de ochi (1892). 

Grădina publică de la capul podului Mihai Bravu a cunoscut reamenajări (1891): plantări 
de tei, construcţia unui pavilion cu trei camere, ghetarie, sera de flori. Podul Mihai Bravu 
înnoit a fost inaugurat la 29 septembrie 1902 în prezenţa familiei regale. După ce s-a obținut 
terenul (1898), în 1902 începeau lucrările pentru noul local al Serviciului Telegrafo-poştal, 
executat în 1906 după planurile arhitectului A. Clavel. 

Un moment festiv l-a reprezentat sărbătorirea zilei de 10 mai 1898. Organizată din iniţiativa 
Liceului lenachita Văcărescu, a antrenat întreaga suflare a oraşului, prezentându-se coruri, 
o revista istorico-nationala, muzică militară, focuri bengale şi lampioane, defilarea prin fata 
autorităţilor, momentul central fiind dezvelirea bustului lui Grigore Alexandrescu. La 5 mai 
1900, în curtea Regimentului III Dâmboviţa nr. 22, s-a inaugurat primul monument al eroilor 
căzuți în Războiul pentru Neatârnare, iar în 1902, cu ocazia sărbătoririi centenarului naşterii 
lui lon Heliade Rădulescu, s-a dezvelit bustul scriitorului, lucrare realizată de Frederic Storck. 

Discuţiile pentru stabilirea Şcolii de Ofiţeri de Cavalerie au început din 1882, dar de abia 
în 1898 Primăria oferea 30 de hectare necesare construcției. În prezenţa principelui Ferdinand, 
la 13 octombrie 1907 s-a pus piatra de fundament. Lucrările s-au încheiat în 1909, pavilionul 
central cu etaj, a constituit o construcţie reprezentativă în epocă. 

La 25 ianuarie 1906 s-a înființat „Societatea de arme, gimnastică, scrimă şi tir”, fapt ce 
i-a permis lui George Cadr să înceapă şi lucrările de construcţie la o sală destinată 
manifestărilor culturale. 

Serviciul telefonic realiza legături cu judeţele vecine şi deservea şi şapte posturi în județ, 
de regulă comunele reşedinţă de plasă (1907). S-au realizat localuri pentru şcoli şi pentru 
Serviciul Comenzii Pompierilor în Târgovişte. Au funcţionat mai multe societăţi culturale: 
»Progresul” (1876), „Târgoviştea” (1910), „Armonia”, „Cercul didactic al institutorilor” (1901), 
„Liga pentru unitatea culturală a românilor” (1891), „Societatea pentru protectionarea omului” 
1906), „Păstrarea şi propăşirea datinilor strămoşeşti” (1913). În 1909 Nicolae lorga vizita 
Mănăstirea Dealu, aducând un omagiu lui Mihai Viteazul. 

Anul 1911 a reprezentat introducerea Târgoviştei în marile acţiuni culturale naţionale. 
Între 20-23 august s-a desfăşurat al VIII-lea Congres al Invatatorilor din România, iar între 
22-25 septembrie lucrările celui de-al VII-lea Congres al Asociatiunii Române pentru Înaintarea 

şi Răspândirea Stiintelor precum şi Primul Congres al administratorilor de plăşi din întreaga 
tara (10-12 martie 1913). 

După multe tatonări, în 1911 s-a ales cea mai avantajoasă ofertă pentru electrificarea 
oraşului, câştigând societatea austriacă Brawn-Boweri, inaugurarea iluminării oraşului cu 
electricitate având loc în ziua de 16 decembrie 1912. 

La sfârşitul anului 1911 a apărut „Almanahul Dâmboviţei”, editat cu prilejul aniversării 
unui an de la înfiinţarea ziarului, lucrare interesantă ce înfăţişează specificul judeţului, 
monumentele sale, diverse personalităţi etc. 

În aceeaşi perioadă s-a conturat o nouă concepţie urbanistică. Este pentru prima oară 
când, după mulţi ani, o voce vorbea despre necesitatea unor schimbări esenţiale. Tonul a 
fost dat de „Revista tinerimii dâmbovițene”, care cerea cu hotărâre mutarea oborului în afara 
oraşului. Se conturează acum un curent care îşi propunea să militeze în spiritul modernizării. 

La 4 iunie 1912 s-a pus piatra de temelie la Liceul Militar Mănăstirea Dealu şi s-a întocmit 
primul regulament al liceului. 

În preajma Primului Război Mondial oraşul avea o populaţie de 13.292 de locuitori, o 
suprafață de 900 de ha, lungimea străzilor se ridica la 38 de km, 69 de străzi, bulevarde şi 
fundături, cu lungimi între 4,72 km (Calea Domnească) şi 56 m (strada Piscului). 

Ocupaţia armatelor germane şi austro-ungare (20 septembrie 1916 — 20 noiembrie 1918) 
a reprezentat o perioadă grea caracterizată printr-o exploatare sporită a bogățiilor solului şi 
subsolului şi măsuri severe împotriva populaţiei civile. S-au rechizitionat obiectele de aramă, 
bronz şi plumb, clopotele bisericilor, s-au fixat ratii zilnice, preţuri maximale, s-au schimbat 
numele străzilor, cu nume care subliniau ocupaţia străină. Activitatea industrială a încetat din 
cauza lipsei de materie primă. În fata valului de teroare, rezistența populaţiei s-a manifestat, 
fiind cunoscute demisiile mai multor membri ai Consiliului comunal şi sprijinirea evadării 
prizonierilor români aflaţi la Arsenalul Armatei. 

Actul de la 1 decembrie 1918 de la Alba lulia şi intrarea familiei regale în Bucuresti au 
entuziasmat cetăţenii oraşului, celor două momente inchinandu-li-se un Te Deum la Biserica 
Curţii Domnesti. 

După înfăptuirea Marii Uniri, s-au organizat la Târgovişte primele mari sărbători închinate 
actului de mare însemnătate pentru români. La 26 august 1920 a fost readus la Mănăstirea 
Dealu, în prezenţa regelui Ferdinand, capul lui Mihai Viteazul, primul unificator de neam şi 
de tara. Pentru comemorarea martirului redeşteptării noastre nationale, Tudor Vladimirescu, 
la 22 martie 1921 au sosit la Târgovişte 700 de persoane din întreaga tara. În prezenţa lui 
Ferdinand |, la Şcoala de Ofițeri de Cavalerie, s-a dezvelit în ziua de 24 aprilie 1921 bustul 
patronului şcolii, regele însuşi. 

În primii ani după 1918 activitatea primăriei s-a orientat spre înlăturarea distrugerilor de 
la edificiile publice care suferiseră în timpul Primului Război Mondial. De aceea, anul 1925 
este reprezentativ, căci s-au inaugurat cu mult fast clădirea Palatului Justiţiei şi noile localuri 
pentru Şcoala Normală, Spitalul Judetean, şi internatul Liceului ,,lenachita Văcărescu”. 

În perioada următoare activitatea tuturor primarilor s-a desfăşurat pentru punerea în 
aplicare a noii concepții urbanistice, iniţiată în 1912. În 1928 primăria şi-a dat avizul pentru 
construirea căii ferate cu linie normală Targoviste-Ploiesti, cu ramificatia Haimanale-Moreni 
şi Razvad-Ochiuri. 

S-au făcut noi studii pentru construirea unei hale în zona centrală, pentru amenajarea 
pieței, a unei băi publice, pentru pavarea cu piatră cubică a străzilor principale etc. Începuturile 
noii concepții de amenajare a zonei centrale l-a făcut construirea fabricii de gheaţă instalată 
în subsolul halei centrale (11 februarie 1936). 

Principala arteră era considerată strada care pornea din Calea Domnească, din dreptul 
fostelor clădiri ale Tribunalului şi Prefecturii, şi mergea până în piața Mitropoliei (actuala 
stradă Alexandru loan Cuza) — ani de zile aici palpitand viata urbei şi tot ce avea ea semnificativ. 
Între primii ani ai perioadei interbelice şi până prin 1950 a avut o înfăţişare deosebită, specifică 
târgurilor de provincie din Vechiul Regat, cu imobile aproape uniforme, cu spații comerciale 
la parter, etajele fiind folosite ca spaţii de locuit, cu puţine excepţii. Cetăţenii stiau că vin să 
se plimbe „pe Centru”, se întâlneau „în Centru” sau făceau cumpărături la diferite magazine 

„din Centru”. Unele persoane mai spuneau, cu oarecare pedanterie în glas, că se plimbau 
„pe Corso”. În serile în care vremea era prielnică, ore întregi, până târziu, locuitori din toate 
păturilor sociale şi de toate vârstele se plimbau şi discutau diverse.Altii stăteau la mesele 
scoase în stradă, în fata berăriei lui Filip Tomescu sau în fata cofetăriilor lui Simionescu sau 
Mircea Diaconescu şi priveau la cei care treceau prin fata lor, ca la o defilare, în vreme ce 
consumau, după caz, bere sau prăjituri. În fata unor vitrine ale prăvăliilor din centru se aflau 
nişte bare din metal aşezate la înălțimea de un metru fata de sol de care se rezemau alte 
persoane mai tinere ce urmăreau, de asemenea, pe trecători. Plimbările acestea erau foarte 
rar deranjate de circulaţia unor vehicule, deoarece, în anii de dinainte de război, nu erau în 
oraş decât 3-4 trăsuri şi 2-3 automobile. 

Importanţa acestei artere pentru viata localităţii este subliniată şi de faptul că, în timp de 
şapte decenii, a purtat pe rând şapte denumiri: la începutul anului 1930, ea se numea strada 
Libertăţii, după iunie 1930, edilii târgovişteni s-au gândit să-i dea numele noului suveran 
Carol al II-lea. În septembrie 1940, instaurându-se regimul antonesciano-legionar, strada a 
primit numele 6 Septembrie. După actul de la 23 august 1944, a fost denumită strada Regele 
Mihai, iar din 1948, 30 Decembrie, data proclamării republicii populare. În 1990, destul de 
neinspirat, i-a dat denumirea de strada Eremia Grigorescu — generalul neavând totuşi nicio 
legătură cu oraşul — iar din 1997, Alexandru loan Cuza. 

Către sfârşitul perioadei interbelice oraşul dispunea de un important nucleu economic 
ce reunea: Arsenalul Armatei, întreprinderile din domeniul industriei petrolului — „Unirea”, 
„loan |. Grigorescu”, „Societatea Româno-Belgiană”, „Helios”, „Gheorghe Rosnovanu şi 
Zaharia Z. Panţu”, societatea „|. Vasilescu” (comerţ cu cereale, ciment, cherestea şi cărămidă), 
fabrica de ţigle, faianţă şi teracotă „Dâmboviţa”, fabrica de cărămidă presată „Victoria”, 
societatea de transport de pasageri şi mărfuri „Dacia Română”, societatea de morărit „Unirea”, 
fabrica de sticlă „Sticla Românească”, societatea de lucrări publice şi particulare „Fraţii 
Magrini”, Banca Naţională a României, Banca Centrală Ploieşti, Banca Camerei de Comerţ, 
Banca Comercială şi Industrială, Societatea de credit „Vulturul”, atelierele tipografice 
„Dâmboviţa”, „Dacia”, „Viitorul” şi „Unirea”, 5 farmacii şi drogherii, 4 hoteluri importante 
»Bucuresti”, „Bristol”, „Surugiu” şi „Petrol”, numeroase restaurante, hanuri şi cârciumi. 

La Sala de Arme va lua ființă Căminul Cultural al oraşului (1939), destinat găzduirii 
manifestărilor artistice şi ştiinţifice, iar pentru coordonarea celor 50 de cămine culturale din 
judeţ se înființează şi Căminul Cultural Judetean ,lon Heliade Rădulescu” (1939). Noi statui 
vin să infrumuseteze oraşul: bustul poetului Vasile Cârlova (1931), statuia lui lenachita 
Văcărescu (1935) şi placa comemorativă închinată pictorului Nicolae Grigorescu (1938). 

Oraşul a fost de mai multe ori vizitat de către personalităţi ale vieţii politice, aici 
rostindu-şi ultimul discurs, primul ministru Armand Călinescu, venit împreună cu regele 
Carol al II-lea la ceremonia inaltarii în grad a unei noi promoții de ofițeri, la Şcoala de 
Cavalerie (1 iulie 1939). 

Deşi un oraş de dimensiuni modeste (doar 18 730 locuitori în 1938), Târgoviştea încearcă 
să-şi reia locul printre centrele importante ale ţării, comitetul de organizare al expoziţiei 
generale din toamna 1938 solicitând Comisiei Monumentelor Istorice plasarea aici a 
Pantheonului National, „locaş de veşnică odihnă şi eternă aducere aminte a românilor fruntaşi 
care au dat ajutor la înfăptuirea României Mari”. În februarie 1940 va fi inaugurată la „Sala de 
Arme” Universitatea Populară a oraşului, unde vor susține diverse conferințe mai multe 
personalităţi ale vieţii culturale locale şi nationale. 

Începutul celui de al Doilea Război Mondial a influențat profund viata locuitorilor 
Târgoviştei. În septembrie 1939, 752 de militari polonezi, refugiaţi în urma ocupării tării lor de 
către germani, sunt incartiruiti în oraş şi la Văcăreşti, înființându-se şi un comitet de ajutorare 
a refugiaților. În anul următor, un nou comitet pentru ajutorarea refugiaților — de data aceasta 
a refugiaților români din teritoriile româneşti pierdute în 1940 prin rapt şi dictat — este constituit 
sub coordonarea primarului lancu Anastasescu. În primăvara lui 1944, alți 3500 de refugiați 
români din calea armatelor sovietice învingătoare vor fi primiţi la Târgovişte. 

Unităţile militare cazate la Târgovişte, Regimentul 22 Infanterie, Regimentul 1 Care de 
Luptă şi Regimentul 3 Vânători Moto (ultimele două alcătuind nucleul celei mai puternice 

mari unităţii române — Divizia 1 Blindate) vor participa la grelele lupte pentru eliberarea 
Basarabiei şi cucerirea Odessei (1941). Regimentul 1 Care de Luptă, ca principală forță 
ofensivă a Armatei Române, va lua parte la cele mai importante lupte duse de români pe 
întreg parcursul Campaniei din Est (Chişinău, Odessa, Cotul Donului, Bătălia Moldovei), 
reuşind eliberarea prin surprindere a Chişinăului (iulie 1941) — acţiune de excepţie pentru o 
unitate blindată, nepregatita şi neechipata pentru lupta în oraşe — şi evitând de două ori 
distrugerea totală, după ce fusese încercuită de inamic la sud de Don (noiembrie 1942). O 
parte dintre târgoviştenii participanţi la luptele din 1941 vor fi primiţi cu onoruri în oraş la 
întoarcerea din toamna lui 1941. 

În noiembrie 1943, pentru sprijinirea eforturilor militare ale tării, se va constitui la Târgovişte 
„Asociaţia Targovistenilor şi Dambovitenilor’, ce va dona Armatei Române suma de 6 960 
997 lei, la care se adaugă colete expediate pe front sau alte donaţii în valoare de peste 1 
milion de lei. 

Noi lucrări vor fi iniţiate în perioada 1942-1943, graţie importantelor fonduri alocate oraşului 
de către mareşalul lon Antonescu. Obţinerea acestor fonduri s-a datorat în bună parte şi 
eforturilor primarului Lazăr Petrescu, care a solicitat în urma unei audienţe la conducător, 
suma de 200 milioane lei, în contul taxelor petroliere. Drept recunoştinţă, primarul târgoviştean 
îl va numi pe mareşal în „Buletinul Oficial” al oraşului „noul ctitor al oraşului Târgovişte”. Se 
amenajează acum halele, stadionul, banca populară, barajul de pe lalomita, abatorul etc. 
S-a acordat atenţie şi bisericilor Sfânta Vineri, Târgului, Turnului Chindiei, iar la 30 ianuarie 
1944 s-au inaugurat muzeul şi biblioteca oraşului. Ultimele două edificii vor constitui nucleul 
celor mai importante instituţii de cultură din oraş. 

Târgoviştenii îşi exprimaseră în mai multe rânduri dorința de a avea un muzeu, iar în 1936 
autorităţile locale, având concursul Comisiei Monumentelor Istorice, aprobaseră un comitet de 
construcţie şi strângerea fondurilor necesare. În anul următor se aşezase piatra de temelie a 
clădirii muzeului, planurile fuseseră întocmite de arhitectul Nicolae Ghika-Budesti, dar lucrările 
stagnaseră. La inaugurarea din 1944 colecţiile muzeului cuprindeau o colecție de artă populară, 
lapidariu şi piese provenite din diverse donații şi de la Muzeul Naţional din Bucureşti. Biblioteca 
publică va fi constituită pe baza bibliotecii particulare a lui D. Athanasiu-Bitu, purtând initial 
numele acestui donator. 

După ieşirea României din tabăra Axei (23 august 1944), trupele din Garnizoana 
Târgovişte vor acţiona pentru dezarmarea unităţilor germane care încercau să preia controlul 
în România, tanchiştii Regimentului 1 Care de Luptă constituind forța principală ce a asigurat 
victoria în luptele pentru controlul Capitalei (24-27 august 1944). În cinstea noilor aliati 
sovietici se va organiza o recepţie la primăria Târgoviştei, aceştia fiind incartiruiti la Sala 
de Arme şi în alte imobile aparţinând unităţilor de învăţământ. Sosirea militarilor sovietici 
va rămâne ca o pată neagră în memoria târgoviştenilor, din cauza numeroaselor abuzuri 
comise de aceştia, noii aliaţi comportându-se ca într-un teritoriu ocupat prin luptă, asupra 
căruia aveau toate drepturile. 

Participarea la război alături de Naţiunile Unite a însemnat noi jertfe pentru militarii 
târgovişteni. Veteranii tanchişti, supraviețuitori ai Campaniei din Est, încadraţi acum în 
Regimentul 2 Care de Luptă (condus de colonelul târgoviştean Stan Zătreanu), vor lupta 
pentru eliberarea Ungariei, Cehoslovaciei şi Austriei, în cadrul Frontului 2 Ucrainian. Unitatea 
va fi deliberat sacrificată, fiind obligată să lupte cu maşinile supraviețuitoare ale campaniilor 
anterioare, aliatul sovietic neimplicându-se deloc în dotarea sa cu mijloace moderne. Mai 
mult, înaintarea ei va fi oprită la porţile Vienei (21 aprilie 1945) din ordinul Moscovei, militarii 
români fiind privaţi de un triumf pe deplin meritat. 

După actul de la 23 August, armata sovietică de ocupaţie a săvârşit abuzuri şi jafuri, iar 
regimul comunist instaurat de aceasta îşi va aroga toate realizările înfăptuite anterior. Prin 
poziția sa geografică, între centrele de maximă importanţă Bucuresti şi Ploieşti, şi graţie 
numărului important de muncitori petrolişti din zonă, Târgoviştea intrase în atenţia 
propagandiştilor comunişti încă de la începutul deceniului patru. În anii 1933-1936 aceştia 
încercaseră să instige la rebeliune petroliştii şi să constituie nuclee comuniste în oraş, în 
Ulmi şi Valea Voievozilor, printre agitatorii arestați numărându-se şi viitorul preşedinte Nicolae 

Ceauşescu, atunci în vârstă de 18 ani. La nici o lună după trecerea României de partea 
puterilor aliate, ei îşi vor face simțită din nou prezenţa în oraş, mai întâi prin presă — „Scânteia” 
şi „Chemarea”, difuzate din septembrie, respectiv noiembrie — apoi prin organizaţia județeană 
a Frontului Naţional Democrat (creaţie politică a comuniştilor români). 

Din 28 noiembrie 1944, Târgoviştea are primul primar comunist, în persoana muncitorului 
lon Radulescu, iar colegul său de partid, învățătorul Gheorghe Popescu, devine prefectul 
județului — instalat de „muncitorii în număr de peste 10 000 din tot judeţul”. În aceste condiţii, 
în oraş a putut fi impusă rapid politica de comunizare aplicată în întreaga tara. Se organizează 
numeroase manifestații de susţinere a acţiunilor Frontului, unde sunt aduşi mii de cetățeni: 
manifestatia contra guvernului Rădescu (4 februarie 1945), manifestatia de salutare a instalării 
guvernului Petru Groza (6 martie 1945), manifestatia pentru dizolvarea partidelor istorice (12 
octombrie 1945), demonstraţia cu prilejul Zilei Internaţionale a Muncii (1 mai 1946). Sunt 
constituite puternice organizaţii ale partidelor Frontului Democrat (ulterior Blocul Partidelor 
Democrate) şi se tin adunări ale acestora. Graţie acestei intense propagande şi a fraudarii 
alegerilor prin controlarea de organele de represiune, în noiembrie 1946 Blocul Partidelor 
Democratice va obține o victorie zdrobitoare în Dâmboviţa (130 265 voturi dintr-un total de 
179 000 voturi exprimate). Cu manifestatia de „adeziune la republica populară”(17 ianuarie 
1948), Târgoviştea intra într-o nouă fază a evoluţiei sale. 

Perioada regimului comunist a însemnat în primul rând transformarea oraşului într-un 
puternic centru industrial. Dezvoltarea lentă din anii 1950-1960, a fost urmată de un deceniu 
de numeroase investiţii, ce vizau constituirea unei ample platforme industriale, în concordanţă 
cu obiectivele Partidului Comunist Român de industrializare masivă a ţării. Noile întreprinderi 
vor absorbi populaţia din diverse zone ale ţării, triplând numărul locuitorilor oraşului şi forțând 
extinderea acestuia, prin construirea de noi cartiere şi facilităţi pentru aceştia. 

Încă de la şedinţa Comitetului Judetean al Partidului Comunist Român din 15 august 
1945, se adoptase lozinca „Să ne îndreptăm atenţia către industrie!”. Începuturile acestui 
amplu proces de industrializare sunt însă modeste. La momentul proclamării Republicii 
Populare Române, existau în Târgovişte Atelierele CFR (fostul Arsenal al Armatei), trei rafinării 
de petrol, cinci fabrici de sifoane, două fabrici de mezeluri, două de teracotă, o fabrică de 
oxigen, o fabrică de spirt, una de săpun, o sticlărie, o turnătorie şi 8 mori de făină. Principalele 
întreprinderi vor fi naţionalizate prin Legea din 11 iunie 1948. Cea mai importantă unitate 
economică rămâne fostul Arsenal, botezat din 8 august 1945 Atelierele CFR „Gheorghe 
Gheorghiu-Dej” şi transformat succesiv în Uzină de Maşini (1949), apoi în Uzină de Utilaj 
Petrolier (UPET) — nume sub care este cunoscut şi în prezent. Aici vor fi inaugurate şi cursurile 
unei „universităţi muncitoreşti” (din 1960), pe lângă procedeele destinate uzului industrial, 
muncitorii-cursanti studiind în câteva ore şi fizică, matematică şi limba română. Fosta rafinărie 
„Victoria” îşi păstrează numele dar devine fabrică de produse chimice (1950), continuandu-si 
activitatea şi după 1989. 

Înfiinţarea judeţului Dâmbovita în 16 februarie 1968, cu reşedinţa în municipiul Târgovişte, 
a permis noi iniţiative care vizau transformarea localităţii în „cetate a oțelului şi a industriei 
constructoare de maşini”. 

Vizita lui Nicolae Ceauşescu din 22 iulie 1969 constituie momentul decisiv în transformarea 
oraşului în centru industrial. Sunt vizitate locurile unde se vor construi marile obiective destinate 
platformei industriale. În anul următor încep lucrările de construcţie la Întreprinderea de 
Strunguri „SARO”, Întreprinderea de Becuri şi Surse de Iluminat „Romlux” (ambele intrând în 
funcţiune în iulie 1972) si la Combinatul de Oteluri Speciale (COS). Echipate cu tehnică 
modernă şi înghițind cele mai mari sume investite vreodată în economia Târgoviştei, cele trei 
întreprinderi erau furnizori de talie naţională, considerate capabile să concureze cu gigantii 
occidentali la nivelul calității produselor. 

Combinatul de Oteluri Speciale a fost inaugurat de Nicolae Ceauşescu la 14 decembrie 
1973, devenind principala unitate economică a oraşului şi unul din cele 10 astfel de combinate 
existente în lume, proiectat să producă peste un milion de tone de oțeluri aliate şi înalt aliate 
pe an. După 1989 va fi printre primele mari unităţi economice intrate în atenţia investitorilor 
străini, funcţionând până în prezent (masiv restructurat însă) în cadrul grupului internaţional 

»Mechel”. Sirena sa de schimbare a turei de lucru, de la orele 07.00, 15.00 şi 23.00, ca şi 
marele ceas electronic, vizibil de la mari distanţe vor rămâne în memoria locuitorilor ca 
elemente cotidiene ale vieții în Târgovişte. 

Efortul constructiv şi urbanizarea intensivă au fost resimtite de locuitori, unităţile de 
alimentare publică fiind situate pe locul al doilea. În domeniul industriei alimentare sunt date 
în folosință Fabrica de Produse Lactate (1970) — şi astăzi în activitate sub numele „Natura” — 
Fabrica de Produse Alimentare a Municipiului (1973), Fabrica de Pâine (1975) şi Abatorul 
(1982). Ele nu puteau face fata exploziei demografice concentrate în microraioanele IV, VIII 
(dezvoltate începând cu 1970), V (1973) şi VI (1974). 

Din 6 septembrie 1950 Târgoviştea a devenit centru raional şi oraş de subordonare 
regională şi s-au executat studii de reorganizare şi extindere în 1952 şi 1957. Noile planuri 
propuneau ca în perioada 1956-1970 oraşul să ajungă la o populaţie de 60.000 de locuitori, 
dezvoltare impresionantă, căci în 1950 nu avea decât 19.533 de locuitori. Se preconiza 
completarea golurilor cu noi locuinţe, fără intervenţii în zona centrală care să afecteze istoria 
oraşului, amenajarea intrărilor în oraş, a unui teatru, cluburi muncitoreşti, spital, noi pieţe 
agro-alimentare. Se preconiza ca din cele 600 de ha cât cuprindea oraşul, 360 de ha să fie 
destinate locuinţelor, 60 de ha pentru parcuri verzi, 60 de ha pentru dotări social-culturale, iar 
120 de ha pentru pieţe şi străzi. Din 43 de străzi, câte erau în evidenţa primăriei, numai 33 
aveau rețea de conductă cu apă potabilă, iar canalizarea se întindea doar pe 4,8 km. În 1960 
se realizase asfaltarea mai multor străzi, însumând 6 778 mp şi fuseseră pavate arterele de 
circulaţie pe o suprafaţă de 14 164 mp. Reţeaua feroviară este completată de cala ferată 
Târgovişte-Ploieşti, oraşul devenind nod feroviar (1946). Circulaţia în oraş va fi favorizată 
prin introducerea primelor autobuze ce utilizează gaz metan (1983). 

În 1955 s-a început realizarea unei documentatii pentru construirea a 37 de blocuri de 
locuinţe şi au început lucrările de amenajare a unui parc, dar principalele noutăţi ale perioadei 
au fost organizarea transportului de călători în oraş şi zona suburbană (1957), construirea 
Clubului Petrol (1960), ridicarea statuilor lui Tudor Vladimirescu (1958) şi a Smarandei 
Gheorghiu, precum şi înființarea unei pieţe agro-alimentare în cartierul Suseni, a stadionului 
precum şi construirea primelor blocuri (1961). 

În 1964 s-a conturat construcţia a 22 de blocuri ce cuprindeau 121 de apartamente, 
dispensar uman şi centrale termice în zona micro IX şi se finaliza construcţia primelor blocuri 
în cartierul „Aleea Trandafirilor”. În 1970 pe harta edilitară apar noile microraioane de blocuri 
VI şi VIII (pe locul unor foste maidane) şi se dau „la cheie” 200 de apartamente. Primul bloc 
cu 10 etaje va fi glisat în 1972. 

Marcând o nouă viziune arhitectonică, edificarea noului centru al oraşului a avut ca 
principală piesă construirea Palatului politico-administrativ (1970), conceput ca sediu al tuturor 
organelor politico-administrative ale judeţului şi unde astăzi funcţionează Consiliul Judeţean 
şi Prefectura Dâmboviţa. 

S-au făcut importante eforturi pentru construirea de pasaje, şosele de centură şi poduri 
peste lalomita (1971, 1974). Sunt ridicate mari supermagazine, cu spaţii comerciale folosite 
şi astăzi: ,Mondial” (1972), BIG (1973), „Muntenia” (1978 —cel mai mare din oraş şi în prezent, 
cu 5 niveluri şi 6 600 mp suprafață utilă), „Chindia” (1987). 

În domeniul sănătăţii cele mai importante realizări au fost construirea noii clădiri a Spitalului 
Judetean (1974 — cea mai importantă unitate sanitară din judeţ şi astăzi, cu o capacitate de 
700 paturi) şi a policlinicilor (prima construită în 1961). 

Creşterea rapidă a numărului locuitorilor (50.000 în 1975) a impus şi crearea zonelor de 
agrement: Parcul „Chindia” — locul preferat de promenadă al târgoviştenilor şi în prezent — cu 
un modern restaurant (1970) şi Baza de agrement „Crizantema”, premieră națională în 
domeniul arhitecturii de agrement, cu 10 terenuri de tenis, două lacuri, 3 ştranduri, un bazin 
de natatie, două patinoare, cartodrom şi alte facilități. 

Pe plan cultural, o primă iniţiativă remarcabilă este luată în 1951, de către un grup de 
elevi de liceu pasionați de literatură: fondarea primului şi celui mai important cenaclu literar 
târgoviştean, „Alexandru Sahia”, redenumit la scurt timp „Grigore Alexandrescu”. Cenaclul 
va funcţiona până în 1985, pe lângă Biblioteca orăşenească, apoi pe lângă Casa de Cultură, 

unii dintre membrii săi devenind cunoscuți oameni de cultură. Cenaclul a contribuit la fondarea 
festivalurilor literare „Primăvara albastră” (Pucioasa, 1964) şi ,Mostenirea Văcăreştilor” 
(Văcăreşti, 1969 — ulterior mutat la Târgovişte). Ambele festivaluri se vor menţine ca etalon 
pentru debutul în creaţia literară până în prezent, unii dintre laureați devenind nume cunoscute 
în literatura contemporană. 

În 1952, în ciuda tendinţelor regimului de a contesta valorile culturale naţionale până 
atunci recunoscute, la Târgovişte se sărbătoreşte împlinirea a 100 de ani de la naşterea lui 
I.L. Caragiale, manifestările întinzându-se pe durata unei întregi săptămâni. Tradiţia a fost 
perpetuată în timp, până în prezent, marelui dramaturg fiindu-i dedicate anual o serie de 
manifestări culturale sub titlul „Caragialiana”, organizate în colaborare de instituțiile de cultură 
ale oraşului şi judeţului. 

Mai multe clădiri de mari dimensiuni, devenite în timp puncte de referinţă în oraş, sunt 
destinate activităţilor culturale. Mai întâi, în 1957 este dată în folosință Casa de Cultură a 
oraşului şi raionului, plasată pe locul fostei Săli de Arme, dotată cu o sala de spectacole de 
400 locuri şi alte săli mai mici. În 1963, aici se vor inaugura cursurile Universităţii Populare, 
cu secțiunile: istoria literaturii române, medicină, muzică, arte plastice şi limbi străine (franceză 
şi rusă). Apoi, în 1971 se construieşte Teatrul de Vară, iar în 1974, sunt inaugurate două 
clădiri monumentale: Casa de Cultură a Tineretului şi Casa de Cultură a Sindicatelor — ultima 
deţinând până în ziua azi cea mai amplă sală de spectacole a oraşului, cu 597 locuri. 

În urma vizitei lui Nicolae Ceauşescu din 11 mai 1967, sunt inaugurate Complexul Muzeal 
de la Curtea Domnească şi Muzeul Tiparului şi al Cărţii Vechi Româneşti — instituțiile de 
cultură cele mai vizitate din oraş de către turişti până în ziua de azi. 

În perioada 19-21 decembrie 1968 se desfăşoară prima ediţie a Festivalului-Concurs 
Naţional „Crizantema de Aur”, rezervat interpretării şi creaţiei de romanțe — unul dintre 
festivalurile simbol ale oraşului, reunind anual nume de prestigiu din viata muzicală 
românească şi internaţională. 

Oraşul marchează din nou istoria literaturii române, graţie „Şcolii prozatorilor de la 
Târgovişte”, mişcare literară ce-i include pe Radu Petrescu, Mircea Horia Simionescu şi 
Costache Olăreanu şi aduce în literatura noastră metaromanul. 

Mass-media locală este reprezentată initial doar de săptămânalul „Uzina şi Ogorul” (cu 
apariție constantă între1949 şi 1964), scris în stilul epocii — „masele să scrie despre lupta lor 
[...] pentru mase” —, dar care prezenta informaţii din numeroase domenii. Unii dintre redactorii 
şi colaboratorii la această publicaţie vor deveni în timp nume recunoscute din cultura sau 
ştiinţa naţională. Din 1953 şi până în 1989 va funcţiona centrul local de radio, care retransmitea 
emisiunile postului central de radio, dar avea şi emisiuni locale. Din 1968 ziarul central al 
judeţului este ,Dambovita” (seria a V-a) — „Organ al Comitetului Judetean Dâmboviţa al 
P.C.R.”, periodicul dovedindu-se publicaţia cea mai longevivă din istoria oraşului, cu apariţii 
până în prezent, suferind în timp numeroase transformări. Dintre periodicele de cultură şi 
ştiinţă se remarcă „Armonia”, revista Comitetului de Cultură şi Artă al raionului (apare din 
1967), ,Astronautica” (apare din 1968), revistă a Liceului „Grigore Alexandrescu” — singura 
revistă de rachetomodelism din tara şi a doua din lume — editată până în prezent şi „Valahica” 
(apare din 1969), anuarul Muzeului Judeţean Dâmboviţa, publicat până în prezent. 

Pe plan sportiv, oraşul avea în 1955 două echipe de fotbal („Flacăra” şi „Metalul”) ce 
activau în campionatul regional, dar şi echipe şi sportivi din alte discipline (box, popice). În 
1977 echipa de fotbal etalon a oraşului, Club Sportiv Târgovişte, reuşeşte performanţa de a 
intra în Divizia A (performanţă repetată şi în anii 1990, când clubul este redenumit „Chindia”). 

Oraşul va fi vizitat de diverşi şefi de state: Kim Ir Sen, preşedintele Republicii Populare 
Coreene — care vizitează şcoala de la Mănăstirea Dealu, ce găzduieşte copii orfani de război 
coreeni (1955), Charles de Gaulle, preşedintele Republicii Franceze (1968) şi Todor Jivkov, 
preşedintele Consilului de Stat al Republicii Populare Bulgare (1982). 

Un eveniment dramatic a fost la un pas să influențeze decisiv evoluţia oraşului. Pe 4 
martie 1977 un cutremur cu magnitudinea de 7,2 pe scara Richter a afectat profund capitala, 
provocând importante pierderi de vieţi omeneşti. Putin afectată şi considerată de către 
specialişti ca protejată prin poziţia ei, Târgoviştea intră în vizorul lui Nicolae Ceauşescu. 

Cu ocazia vizitei din 24 septembrie 1986, el va anunţa că oraşul va deveni a doua capitală şi 
că se vor lua măsuri pentru demararea lucrărilor necesare. Căderea la scurt timp a regimului, 
ca şi criza economică prin care trecea tara au împiedicat lansarea acestor lucrări, ultima 
mare realizarea arhitectonică fiind complexul comercial din apropierea Gării de Sud (numit 
în anii 1990 „Pavcom”). 

Sfârşitul regimului comunist şi-a jucat ultimul act la Târgovişte, Nicolae Ceauşescu fiind 
judecat sumar şi executat în incinta unităţii militare din apropierea gării (25 decembrie 1989). 
Cu trei zile mai devreme, în jurul prânzului, mulțimea revoltată luase cu asalt primăria (unde 
se afla şi sediul Comitetului Municipal al Partidului Comunist Român), alungase primarul 
municipiului, lon Nicolae, instalând un consiliu municipal al forțelor revoluţionare. Situaţia se 
repetă şi la Consiliul Popular al Judeţului (Palatul Administrativ), unde primul-secretar şi 
preşedinte al Consiliului Popular, Pantelimon Gavanescu, se predă poporului, instituindu-se 
un Consiliu Provizoriu Judeţean al Frontului Salvării Naţionale. Un grup de iniţiativă, reunind 
oameni de cultură şi din presa scrisă, a reuşit să editeze ziarul „Dâmboviţa Liberă”, al cărui 
număr a fost adus în aceiaşi zi la Bucureşti, fiind primul periodic din provincie al revoluţiei 
anunţat la Televiziunea Română Liberă după miezul nopții. 

Cu 1990, târgoviştenii încep să guste libertatea şi să se bucure de ceea ce oferea viata 
într-un regim democrat. Se redeschide târgul săptămânal (talciocul) şi se organizează di- 
verse evenimente cu caracter monden, precum concursul de frumusețe „Miss România- 
Dâmboviţa 90” (1990) şi „Balul Mărţişorului” (1992). 

La 8 septembrie 1993 se sărbătoreşte pentru prima dată Ziua Oraşului Târgovişte, 
ocazionată de sărbătoarea religioasă ortodoxă praznicul Naşterii Maicii Domnului, Fecioara 
Maria, considerată patroana spirituală a vechii cetăţi. În timp evenimentul va căpăta proporții 
deosebite, fiind extins pe mai multe zile (de regulă trei) şi cuprinzând manifestări diverse: 
paradă medievală, concerte, expoziții, târguri, jocuri pentru cei mici etc. 

La această sărbătoare se vor adăuga anual şi alte evenimente dedicate recreerii locuitorilor 
oraşului, ca manifestările dedicate anului aniversar „Târgovişte 600” (1995 — ocazionate de 
împlinirea a 600 de ani de la prima atestare documentară a localităţii), „Festivalul Berii” (prima 
ediţie în 2000), „Festivalul Papusilor Vii”, „Ziua Metalurgistului” sau „Zilele Europei”. 

Stema oraşului va fi aprobată în Consiliul Local pe 11 martie 1996, după modelul celei 
create în 1928, având în centru însă pe domnitorul Neagoe Basarab şi pe doamna Despina. 

Din 1994, Primăria va acorda titlul de cetățean de onoare al oraşului mai multor 
personalități din diverse domenii de activitate. Printre cei care au primit acest titlu se numără: 
generalii Victor Isăceanu (primul cetățean de onoare) şi lon Palade, artiştii Gică Petrescu şi 
Voicu Enăchescu, oamenii politici Theodor Stolojan, lon Iliescu, Adrian Năstase, sportivii 
loan N. Radu ş.a. Alte mari personalităţi de talie naţională îl vor primi post-mortem: mareşalul 
lon Antonescu, Vasile Blendea, Gheorghe Petraşcu, Tony Bulandra, Cezar Ivănescu, 

Presa locală cunoaşte o dezvoltare extraordinară. Apar numeroase periodice, majoritatea 
cu o existenţă de doar câteva numere, fenomen ce reflectă iniţiativa şi entuziasmul oamenilor 
de presă târgovişteni. Printre primele ziare se numără săptămânalele „Glasul cetăţii”, care 
are şi un supliment literar, şi „Interviu” (1990), ca şi revista de literatură „Târgoviştea”, „Altfel” 
(1990), „Poliţia damboviteana’” (1991) şi bilunarul de cultură „Țeapa” (1992). În ultimul deceniu 
numărul periodicelor dambovitene s-a redus considerabil, rămânând lideri de piaţă cotidienele 
„Adevărul de seară-Târgovişte”, „Jurnal de Dâmboviţa” şi , Dambovita” — ultimele două fiind 
periodicele cu existenţa cea mai îndelungată şi apariție constantă — secondate de ziare apărute 
recent ca „Universul dâmboviţean”, „Incomod” etc. De asemenea, există un număr important 
de reviste de cultură, precum „Litere”, ajunsă la al 12 an de apariţie neîntreruptă, revista 
Societăţii Scriitorilor Târgovişteni, „Eroica”, de cultură istorică, a Asociaţiei Naţionale „Cultul 
Eroilor” (15 ani de apariţie neîntreruptă), „Curier”, revista Bibliotecii Judeţene „lon Heliade 
Rădulescu” Dâmboviţa şi „Valahica”, revista Complexului Naţional Muzeal „Curtea Domnească” 
Târgovişte, sau publicaţii ale unor instituţii de învăţământ. 

Mass-media locală este completată prin intrarea în funcţiune a posturilor TV şi radio 
locale. Primul post privat de televiziune din Târgovişte a fost Ruvacom (prima emisie în 
august 1992), iar primele posturi de radio „Minisat” şi „Dâmboviţa” (primele emisii în 1995). 

Numărul posturilor TV şi de radio locale a fost în continuă creştere, locuitorii Târgoviştei 
fiind în prezent informaţi de 4 televiziuni: „Columna TV”, „Târgovişte TV”, „Artpress”, 
„Dâmboviţa TV”. Tot în domeniul televiziunii, la Târgovişte din 1992 funcţiona şi Societatea 
de televiziune prin cablu Minisat, abonaţii săi bucurându-se de un număr mare de posturi 
TV recepționate, majoritatea străine. 

Încep să funcţioneze edituri locale, prima fiind „Macarie”, fondată în 1990. În primul 
deceniu al mileniului trei funcționau sau erau înregistrate peste 20 de edituri şi instituţii editoare, 
dar exigenţele impuse de economia de piaţă au făcut ca doar câteva să se dezvolte şi să se 
menţină în activitate, ajungând să fie cunoscute la nivel national: „Pandora-M” (fondată în 
1994), „Bibliotheca” (fondată în 1997), „Cetatea de Scaun”, , Transversal” (fondată in 2000). 

Deschiderea apetitului locuitorilor pentru viata politică duce la formarea filialelor din 
Târgovişte ale unor numeroase partide politice, în anul 1990 existând 18 la acestea 
adăugându-se alte 3 în anul următor. Lupta politică se dă însă între formațiunile cu cei mai 
multi membri: Frontul Salvării Nationale şi partidele istorice, acum reinfiintate, Partidul National 
Liberal şi Partidul National Ţărănesc Crestin-Democrat. 

În ultimul deceniu al secolului XX, dezvoltarea oraşului Târgovişte s-a desfăşurat într-un 
ritm mai lent. Platforma industrială care asigura majoritatea locurilor de muncă a fost masiv 
restructurată, dezvoltându-se în schimb iniţiativele private şi investiţiile unor companii 
multinaționale din domeniul comerțului şi serviciilor. 

Marii operatori economici ai oraşului sunt acum vechile unităţi industriale restructurate şi 
privatizate — Mechel, Otelinox, UPET, Romlux — dar şi firme noi, ca Erdemir şi Rondcarton. 

Grupul siderurgic rus Mechel a patruns pe piata romaneasca prin cumpararea pachetului 
majoritar de acţiuni (83,99%) de la Combinatul de Oteluri Speciale din Târgovişte în anul 
2002, pentru suma de 60 de milioane de dolari. În ciuda mai multor restructurări, în 2009, 
combinatul rămânea un important operator economic, având 3 128 de salariaţi şi fiind listat 
la Bursa de Valori Bucureşti. 

Începând cu anul 1997, pachetul majoritar de acțiuni al Otelinox (51%) a fost achiziționat 
de Samsung Deutschland GmbH — filială a grupului sud-coreean Samsung Corporation. Ca 
urmare a aporturilor de capital din ultimii ani, Samsung Deutschland GmbH deţinea în 
august 2007 74,99 % din capitalul social al Otelinox. Acţiunile companiei au fost tranzacţionate 
la Bursa de Valori Bucureşti, până în luna mai a anului 2006, când acţionarii companiei au 
aprobat, cu majoritate de voturi, delistarea. La finalul anului 2006, compania şi-a extins gama 
de fabricaţie, prin finalizarea investiţiilor în secţia de ţevi sudate din oţel inoxidabil. Capacitatea 
de producţie pentru table şi benzi din oțeluri inoxidabile este de 60.000 tone pe an, iar 
capacitatea pentru profile mici şi sârma este de 100.000 tone pe an. În 2008 avea circa 800 
de salariați. 

Compania siderurgică turcească Erdemir a cumpărat, în 2001, laminorul de benzi 
electrotehnice al Combinatului de Oteluri Speciale Târgovişte. Erdemir România este 
specializată în producţia de tablă, fâşii şi benzi din oţel şi are circa 350 de angajați. 

Dintre investitorii autohtoni, Rondocarton Cluj şi-a deschis cea de-a doua fabrică de 
carton ondulat, în Târgovişte, însă producția propriu-zisă a fost demarată abia în luna ianuarie 
a anului 2009. Fabrica are circa 60 de angajaţi. 

O serie de societăți comerciale de tipul hipermarketurilor — Kaufland, Praktiker, Interex, 
Plus, Penny Market, Ethos, Profi, Dedeman, Carrefour, Mega Image, Metro — îşi deschid 
centre comerciale la Târgovişte, activând în paralel cu vechile magazine mari „Muntenia” 
şi ,Mondial’. 

În 1995, oraşul Târgovişte avea o suprafaţă totală de 4 681 ha, 32342 locuinţe iar lungimea 
străzilor ajunsese la 108 km, din care 98 km modernizate; rețeaua de canalizare era de 78,1 
km, conducta de gaze avea o lungime de 93,2 km, iar populaţia număra 99 677 locuitori. 
Pentru elaborarea planului urbanistic general al oraşului a fost întocmit un studiu de urbanism 
istoric, iar din 1997 unele străzi au reprimit vechiul nume, purtat în perioada interbelică. 

Arhitectura oraşului suferă transformări fundamentale. Apar numeroase magazine de 
dimensiuni relativ reduse, comparativ cu cele din perioada regimului comunist, dar cu un 
aspect exterior mult mai atrăgător. Se ridică şi construcţii moderne, „din beton şi sticlă”, după 

modelul celor occidentale ca sediul Sucursalei Dâmboviţa a Băncii Comerciale Române 
(1997), sediul Direcţiei Silvice (1997), sediul Sucursalei Dâmboviţa a Băncii Române pentru 
Dezvoltare, sediul Sucursalei de Distribuţie a Energiei Electrice, Mini-Mall (2009, extindere a 
vechiului complex „Mondia!”) şi City Center (2010). 

Se dezvelesc noi monumente de for public: statuile voievozilor Mircea cel Bătrân (1993) 
şi Mihai Viteazul (2001), monumente dedicate foştilor deţinuţi politici anticomunisti, Eroilor 
târgovişteni (2002) şi martirilor Brâncoveni (2004), ca şi troita de lemn închinată lui Tudor 
Vladimirescu (2001). În Parcul Chindia este inaugurată Aleea Voievozilor — proiect unic în 
tara — decorată cu busturile în bronz ale celor „33 de voievozi de Târgovişte” (2007). 

Tradiţia culturală a oraşului şi-a găsit încununarea în dezvoltarea învățământului supe- 
rior. Înființarea Colegiului Universitar Economic şi de Administraţie (1991) şi apoi a Universităţii 
„Valahia” (1992), în timp apărând şi filiale ale instituţiilor particulare de învăţământ superior 
(„Spiru Haret”, „Hyperion”), au transformat Târgoviştea într-un important centru universitar. 

Universitatea de stat „Valahia” a luat ființă prin Hotărârea guvernului României nr.288 
din 1 iunie 1992. Inaugurarea ei s-a facut în amfiteatrul Grupului Şcolar „Voievodul Mircea” 
(5 octombrie 1992), în prezenţa primului-ministru al României, Theodor Stolojan şi a altor 
personalități din administrație sau din domeniul culturii. Organizată până în 1995 pe două 
facultăţi (Inginerie şi Ştiinţe), plus un colegiu (Colegiul Tehnic Economic şi de Administraţie), 
această instituţie de învățământ superior s-a dezvoltat constant, numărând în anul 2000 
nouă facultăţi (Ştiinţe Economice, Ştiinţe Juridice, Ştiinţe Umaniste, Muzică, Ştiinţe, Teologie- 
Litere, Inginerie Electrică, Ştiinţa şi Ingineria Materialelor, Ingineria Mediului şi Biotehnologii) 
şi două colegii (Colegiul Economic şi de Administraţie şi Colegiul Pedagogic). În 2011 
funcționau facultăţile de Ştiinţe Economice, Ştiinţe Juridice şi Social-Politice, Ştiinţe Umaniste, 
Teologie, Ştiinţe şi Arte, Inginerie Electrică, Ingineria Mediului şi Biotehnologii, Ingineria 
Materialelor, Mecatronică şi Robotică, un Departament de Studii Economice şi Administra- 
tive la Alexandria şi Şcoala Doctorală. La acestea se adaugă numeroase alte centre de 
studiu şi departamente, specifice instituţiilor de învățământ superior de prestigiu, ca Institutul 
de Cercetare Pluridisciplinară Ştiinţifică şi Tehnologică, Departamentul de Studii şi Relaţii 
Internationale şi Departamentul de Învățământ la Distanţă. De la cei 463 de studenți 
inmatriculati în 1992, s-a ajuns în prezent la peste 10 000 (printre care şi studenți străini), 
universitatea jucând astfel un rol important în viata culturală, dar şi economică a oraşului. 
Rectorii universității au fost până în prezent profesorii universitari Florea Oprea şi lon Cucui. 

Principalele instituţii de cultură ale oraşului au fost în perioada post decembristă Biblioteca 
Judeţeană „lon Heliade Rădulescu” Dâmboviţa (a cărei activitate a fost extinsă în afara 
granițelor prin crearea Bibliotecii „Târgovişte” din Chişinău, Republica Moldova şi sprijinirea 
bibliotecilor româneşti din Montreal, Canada şi Castellon, Spania), Complexul Muzeal Naţional 
„Curtea Domnească” Târgovişte şi Casa de Cultură a municipiului. Lor li s-au adăugat: Teatrul 
Municipal „Tony Bulandra” (teatru profesionist din 1996), Teatrul pentru Copii şi Tineret „Mihai 
Popescu” şi Filarmonica „Muntenia”. Unicat în tara este Muzeul National al Poliţiei Romane, 
inaugurat în „Casa Coconilor” în anul 2 000. 

Edilii postrevolutionari au depus eforturi pentru modernizarea Târgoviştei, în contextul 
dificil al trecerii la economia de piaţă, al slabei investiţii străine şi al reducerii drastice a 
populației municipiului ca urmare a scăderii natalității la nivel national şi al migrării locuitorilor 
către zone mai bine dezvoltate din punct de vedere economic (în special Bucureştiul şi țările 
vest-europene). Ultima cauză, în special, a accelerat involutia populaţiei municipiului, care 
de la 100 426 locuitori cât era în 1989, ajunge la 90 589 în 2005 şi 88 119 în iulie 2010. 

Problemele socio-economice, specifice procesului de tranziție către economia de piaţă, 
au pus municipalitatea în fata unor noi tipuri de manifestări ale nemulțumirii populaţie: 
protestele în stradă şi pichetarea sediilor instituţiilor administrative. În Târgovişte, cele mai 
ample astfel de manifestări au loc în 1999 — primul miting al pensionarilor şi marele miting al 
sindicaliştilor de la uzinele din Moreni, Mija şi Dragomireşti (peste 2 000 de persoane). 

În timpul mandatului primarului Teodor Bâte s-au dat în folosinţă primele 50 de 
apartamente construite după 1989 (iunie 1999), edificate de către firma „SC Novacom SA” 
din Moreni, ca şi primul azil de noapte din judeţ (1997). În domeniul infrastructurii, este finalizat 

pasajul de trecere peste calea ferată Targoviste-Ploiesti, cu 4 benzi de circulaţie (2000). 
Oraşul aderă la Uniunea Oraşelor Istorice din România, primarul său fiind vicepreşedintele 
uniunii (1999). 

Primarul lulian Furcoiu (în funcţie între 2000-2008) a acţionat pe linia exploatării 
potenţialului turistic şi cultural al oraşului, prin reintegrarea în circuitul turistic şi alocarea 
de fonduri pentru înfrumusețarea localităţii — rămânând in memoria orăşenilor ampla 
campanie de pavare a trotuarelor cu „biscuiţi” (pavele de beton, de forma respectivului 
aliment) roşii şi albi şi plantarea susţinută a numeroase flori, acţiuni ce au îmbunătățit 
considerabil aspectul oraşului. 

Primăria demarează programul de locuinţe pentru tineret ANL în cartierele micro III, IV 
şi XI, iar prin extensia urbană apare un nou cartier „Tineretului-Sagricom”. Sunt reabilitate 
şi modernizate pieţele agro-alimentare din municipiu: 1 Mai (Centru), Baratiei, Tineretului, 
Aurora (micro IV), Vlad Ţepeş (micro XI). Sunt edificate asezamintele sociale „Sfânta Maria” 
şi „Sfânta Elena”, iar pentru copii se construiesc parcuri de joacă („Voinicel”, „Bondoce!”, 
„Aşchiuţă” etc). 

În timpul mandatului primarului Gabriel Boriga (2008 — până în prezent), s-au făcut 
eforturi vizând atragerea de fonduri europene, destinate în principal modernizării oraşului, 
sporirii confortului locuitorilor şi creşterii atractivitatii localităţii. În acest sens s-a început 
asfaltarea a 32 de străzi secundare din toate cartierele municipiului, în paralel cu reabilitarea 
arterelor principale. 

În anul 2010, considerat de primar „cel mai bun an din istoria seculară a oraşului... în 
ceea ce priveşte investiția”, s-a reuşit atragerea de fonduri europene în valoare de 85 de 
milioane de euro, 98% reprezentând fonduri nerambursabile. Majoritatea acestor fonduri 
au fost alocate Planului strategic integrat pentru dezvoltarea durabilă a municipiului 
Târgovişte (peste 34 milioane de euro), plan ce viza modernizarea a 6 cartiere (aproximativ 
o treime din suprafața municipiului), prin înlocuirea în totalitate a rețelei de apă, a reţelei 
de canalizare, a infrastructurii rutiere, refacerea întregii peisagistici, a sistemului de iluminat 
public, a locurilor de joacă pentru copii, monitorizarea traficului rutier prin camere de luat 
vederi etc. Alte două mari proiecte, în valoare de circa 20 de milioane de euro fiecare, 
vizează reabilitarea şi modernizarea centurii rutiere a oraşului şi consolidarea şi 
modernizarea a 9 unităţi şcolare. 

La începutul anului 2011 au fost finalizate lucrările de restaurare a Curţii Domnesti, 
urmărindu-se protejarea ansamblului monumental, în urma derulării unui amplu proiect 
PHARE, în valoare de 3 480 508 euro. Pe 26 martie 2011, oraşul a fost vizitat de ministrul 
Dezvoltării Regionale şi Turismului, Elena Udrea, ocazie cu care a fost semnat contractul 
de finanţare pentru proiectul „Complex turistic de natatie”. O investiţie de peste 19 milioane 
de euro, vizată a se materializa pe structura fostei Baze de Agrement „Crizantema”, 
lăsată în părăsire de 20 de ani. Complexul va cuprinde o plajă amenajată, bazine de înot 
şi tobogane cu apă, un bazin acoperit şi terenuri de tenis, baschet şi minifotbal, locuri de 
joacă pentru copii. Pe aceeaşi linie, a creări unor spaţii moderne destinate agrementului 
şi activităților fizice, pe 15 iulie 2010 a fost inaugurat primul bazin acoperit al oraşului, 
având dimensiuni semiolimpice şi putând fi utilizat pe parcursul întregului an, graţie 
instalaţiei de încălzire. 

În vara lui 2011, Primăria Târgovişte a demarat un amplu program de igienizare şi curățare, 
demolând circa 90 de construcţii ilegale şi reuşind să redea spaţiului verde, anumite zone de 
importanţă istorică ale oraşului, precum Santul Cetăţii. 

Echipa de baschet feminin Club Sportiv Municipal Târgovişte a fost substanţial sprijinită 
de municipalitate, reuşind câştigarea a patru titluri naţionale şi ajungerea în sferturile de 
finală a FIBA Eurocup (2010) — cea mai bună performanţă din istoria ultimelor trei decenii ale 
baschetului feminin românesc. 

Introducerea la „Enciclopedia oraşului Târgovişte” nu a reuşit decât să schiteze momentele 
importante dintr-o evoluţie multiseculară. Fiecare dintre acestea se regăsesc detaliate în 
interiorul volumului, alături de alte peste 1500 de evenimente, personalităţi şi instituţii a căror 
existenţă este legată de Târgovişte. 

„Florenţa valahă”, cum numea Târgovişea cel mai important prozator al literaturii române 
postbelice, Mircea Horia Simionescu, în ciuda trecutului său glorios, nu a beneficiat de o 
lucrare în care abordarea ştiinţifică să întrunească caracteristicile unei enciclopedii. 

În secolul al XIX-lea primii cercetători cu preocupări privitoare la evoluţia Târgoviştei au 
fost Dimitrie Papazoglu, Vasile Oprescu, Grigore Aramă şi mai ales învățătorul I.D. Petrescu, 
cel care a realizat prima monografie a localităţii (1888) — una dintre puţinele lucrări de acest 
tip dedicate unui oraş românesc la acel moment, rămasă ca punct de referință pentru studiile 
ulterioare. Cercetarea istorică a făcut noi progrese graţie contribuţiilor aduse în secolul următor 
de Virgil Draghiceanu, Alexandru Vasilescu, lon Negoescu, Constantin Nitescu-Zlatin si 
Grigore Tolea. Apariţia revistei Muzeului Judeţean Dâmboviţa, „Valahica”, a oferit oamenilor 
de cultură târgovişteni o tribună pentru expunerea propriilor teze ştiinţifice şi pentru publicarea 
cercetărilor, într-o perioadă în care acestea trebuiau să treacă de ghilotina cenzurii. Apar 
astfel studiile unor personalităţi de talie naţională ca Nicolae Stoicescu, Cristian Moisescu, 
Dan Simonescu, Gheorghe Parnuta, George Potra, Pavel Chihaia sau Nicolae 
Constantinescu, — contribuţii substanţiale la cunoaşterea trecutului oraşului. În 1977 a fost 
realizată şi o monografie de proporții reduse a oraşului, de către un colectiv de specialişti din 
mai multe domenii de activitate. Ultimele decenii aduc însă lucrări ample cu caracter 
monografic sau enciclopedic, multi dintre autorii acestora regăsindu-se în colectivul de 
redactare a acestei enciclopedie. 

Volumul de fata, fără a avea pretenţia exhaustivitatii, reprezintă o abordare ambițioasă prin 
caracterul ei enciclopedic de prezentare a evoluției Târgoviştei. Nu în ultimul rând, „Enciclopedia 
oraşului Târgovişte” se doreşte un omagiu, realizat însă cu mijloacele rigorii ştiinţifice, adus de 
către autori oraşului care le-a oferit spaţiu de inspirație, afirmare şi viata. (A.Ş./M.0O.) 

Trying to define in few, but suggestive words, the place dear to his heart, the great political 
man, academician, economist and 1848 revolutionary lon Ghica wrote: ,from Mircea upto 
Vladimirescu there is no illustrious name not writing with blood on land of Targoviste... motherland 
of Văcăreşti, of Eliad and of Cârlova”. 

Târgovişte — the Valachian Florence. The greatest Romanian contemporary prose-writer, 
the Targovistean Mircea Horia Simionescu, in a book dedicated to his native town compares 
the Târgovişte with Florence: „| know the distance between opulence and vain magnificence of 
Florence, depositary in ages of an immense treasury of artistic masterpieces (the Tuscany 
City numbers, still from before Renaissance, among the great holders of European financial 
capital!) and my austere, discrete and relatively modest urbe/town from the poale/foot of 
Carpathians, upon which — so the History wanted — all calamities and the evil genius himself 
rushed. At once | walked on paving of high terrace from San Miniato, from where the sight 
embraces all large panorama of Florence, | was instantly returned (with what unspeakable 
joy!) at primary intuition and sentiment: yes, the comparison is possible and true, it is based 
not only on similarities of geographic nature but also on historical facts, even the proportions of 
terms are different. | remembered on spot the line of sieges under which lived equally the two 
cities, the zeal of Petru Cercel to built palaces like those of Florence, endeavor of scholars to 
write chronicles an histories like Machiavelli's, the skill of monks to found topographies, to 
print out priceless breviaries ornate with splendid graphic ornaments and bound with elegant 
golden and silvery overlaying, the great talent of painters to make eternal with the brush the 
face of voevodes and landscape from under own sight, within which they placed, naturalizing 
them, biblical scenes, hieratic figures of saints, exemplary paintings of history of this people. 
Likewise | thought then at enlightened toil of some like Coresi, Macarie, Neagoe Basarab, 
Antim Ivireanu, Constantin Brâncoveanu, Constantin Cantacuzino and so many others, 
founders and masters living at the crossroads between Orient and Occident and in an 
endangered world, lacked of quiet days of scholarly leisure, at height of culture, thought and 
ideals of time...” 

The town Targoviste is situated in the neighborhood of parallel of 45°, on the coordinates 
44°56’ Northern latitude and 25°28’ Eastern longitude. 

The inter-hillocks depression in which the town Targoviste appeared and developed, crossed 
by the rivers lalomita, Ilfov and Dâmboviţa, favored the inhabiting since furthest times. 

Numerous archaeological vestiges in different periods are known in this zone. Traces of 
living were found from Neolithic epoch and settlements or graves from different periods of 
Bronze epoch — remarkable being the treasure of golden pieces from Perşinari — and from late 
stage of the first epoch of iron. Many settlements in zone belong to the period of maxim 
flourishing of Getae-Dacian civilization, from centuries III b. C. — l a. C. From centuries II-III are 
known materials continuing the local tradition, as well as Roman ceramics. 

Archaeological researches or accidental discoveries brought to light traces proving the 
existence of an inhabiting, in certain periods, in different zones from area which will have to be 
covered later on by the town Târgovişte: the traces of a settlement from centuries III-IV, as well 
as a series of materials which can be dated in centuries V-VII. 

In the Northern part of Târgovişte, in Suseni quarter, the archaeological investigations led 
to discovery of traces of a settlement from centuries VIII-X, in which traditional village trades 
were practiced. Two Byzantine coins of bronze found long time ago, attributed to emperor loan 
| Tzimiskes (969-976), can be expression of a monetary penetration in moment empire’s 
return to Danube. 

The sources dont furnish precise information the impact of last wave of migrations. The 
Diploma of Joanit knights from 1247 doesn’t mention these places, but it is possible that they 
have been found in Seneslaus’ sphere of influence. 

The archaeological discoveries in Suseni zone, as well as those in other parts of the town, 
proved the existence of a settlement which, in the favorable conditions of development at the 
beginning of XIV century, has known an extension toward South and en globed the inhabiting 
developed here. In the contact zone between the way following the valley of lalomita and the 
way of Câmpulung, the first permanent targ/town-let set up, mentioned with the name Târgul 
de Sus or Suseni. 

In favorable conditions the rural settlement transformed into „târg de vale”/ valley town-let, 
reality reflected by the name of town. Benefiting also by economic contribution of Saxon colo- 
nists established here, the settlement reached at the middle of XIV century an incipient urban 
stage, with a current production and a permanent market to which participated numerous 
villages from valleys of lalomita and Dambovita or from neighborhood, found in a process of 
demographic growth. The establishing of an exchange market and creation of trade produc- 
tion specialized for market, proved by smithies, furnaces of potter and workshops for horn 
processing are evidenced in the second half of XIV century. 

The increase of role and importance of commercial roads which connected the center of 
Europe by Low Danube, through Sibiu and Brasov, constituted a premise of great importance 
for economic development of the settlement from Targoviste. The privilege accorded, in 1368, 
by Vladislav |, strengthening for Brasovenians of liberties of commerce had in old times for 
trades transported by here, establishing the payment of custom only once, at Campulung or in 
vicinity. The increase of importance of the new artery would have determined voevode Vladislav 
| to initiate works of fortification. 

In the second half of XIV century, the urban character of Targoviste is contoured. The 
traces of discovered houses prove it, among them a spacious wooden house with cellar, 
with stove with ceramic plaques decorated with ornamental discs, destroyed by an arson 
for whose dating were considered four silver ducats emitted by Mircea cel Batran/the Old 
in first half of reigning (1386-1394), found in interior. At the end of century, the settlement 
had reached the stage of urban life, founding itself in a continuous development. Proves 
are density of habitation, existence of artisans (smiths, potters), which seem to have grouped 
toward exterior zones of locality, monetary circulation and quality of dwellings (large wooden 
houses with cellar, heated with stoves of ceramic plaques). On the area of town were 
discovered many dwellings affected by an arson, in which were found coins emitted in 
Tara Romaneasca/Romanian Country by Mircea cel Batran (1386-1418), in Hungary by 
Sigismund of Luxemburg (1387-1437) or at Vidin by Sracimir (1371-1396). The German 
cruciate Johan Schiltberger will remind the town in notices of his passing in 1396, consid- 
ering it one of the two capitals of the country and realizing thus the first documentary 
attestation of locality. 

The favorable position, in the middle of Tsara Romaneasca, on the important commercial 
way which tied Brasov with Danube. Strategic qualities of place, as well as the grade of eco- 
nomic evolution of settlement with certain urban features have determined the choice of Targovite 
as reigning residence in the time of Mircea cel Batran. His reign has represented a period of 
strong development of country, of its territorial length and of its military power, in a moment 
when its independence was threatened by Ottoman expansion. The court from here had to 
represent a fortified point aimed at consolidate defense against danger coming from South of 
Danube.. It is considered that here was the residence Mircea cel Batran’s son, Mihail, associ- 
ated to reigning. The first building of reigning court, dating from the end of XIV century, was 
probably preceded by another building, by wood, of modest dimensions. In its nearness a 
church was to be risen. 

The presence of reign residence at Targoviste stimulated, evidently, the economic devel- 
opment of the town. In this sense, of great importance for the beginnings of town is the first 
privilege accorded by Mircea cel Batran to the Polish merchants, probably in 1403, conse- 
quence of treaties of alliance concluded with the king of Poland a7 10 December 1389 and at 
6 July 1391, which were to be renewed in 1411. They stipulated that Lvov merchants came in 
the country to pay toll ,only in a place, where it will be the untying of trades, at Targoviste, and 
then to purchase what will they wish; and out of their trade, the reign (...) will buy what it will 
chose”. A new privilege in Latin language, was given at Arges, in 1409. 

Through the choice of Targoviste as point of custom for the merchants from Poland it was 
thus accorded to town a source of incomes, opening to it new possibilities of development. 
Similarly, in the hrisov/charter through which Mircea strengthened Barasovean merchants, at 
6 August 1413, privileges accorded by his predecessors, the town was mentioned also among 
custom points, found on the way of Braila. The act emitted by Mihail as associated at reigning, 
in 1417-1418, and that given when he was reigning alone, at 22 June 1418, are the first internal 
documents preserved referring explicitly to „oraşul domniei mele Targoviste/the town of my 
reign Targoviste”. The growth of toen importance is reflected also in in privileges accorded 
between 1424 and 1431 by Dan Il, who, reminding situation in time of old domni/princes, gave 
to townsmen in Targoviste the right „to go also by Severin and in all town-lets and at Braila and 
through all Tara domniei mele/Country of my reign”, being exempted „of all, also of custom (...) 
to give nothing, but at Targoviste”. Economic development of settlement of internal and transit 
commerce are proved also by the monetary discoveries from time of Mircea cel Batran, among 
which remarkable is a great monetary treasure compounded from 6284 silver pieces. 

Ulterior commercial privileges (1422 ;i 1424) stimulated prosperity of settlement, toward 
1431 Targoviste remaining the only capital of Tsara Romaneasca. In spite of many disasters 
(earthquakes in 1411, 1473, 1484, epidemic in 1456 and damages caused by armed interven- 
tions in 1442, 1462 and 1476), the town extends through apparition of quarters in the zone of 
Reigning Court, resulted in follow of demographic growth. It is contoured a new urban 
structure, relieved by street, tram of which principal arteries are Ulita Mare and Drumul 
Campulungului, completed cu the streets Targului, Baratiei and Stelea Veche. 

The grade of urban development, at the end of XIV century, is proved by numerous 
archeological vestiges. The settlement occupied an big enough area, stretching on more than 
1,5 km along principal way of circulation, parallel with the course of lalomitsa. The river alimented 
also the lazul Morilor/Lake of Mills, ample work realized in the nearness of reigning court. 
There were discovered the traces of over 50 dwellings of wood with cellar, dating from last 
decades of XIV century and first part of XV century, and have been identified 7 churches of 
wood or wall from the same time. All these suggest an increase of number of inhabitants of the 
town, fact which is reflected also in the parceling character in central zone, with houses situated 
near lanes, with household annexes and gardens in the back. The principal arteries were Ulita 
Mare, Calea Domneasca of later on, which continues toward North with road following lalomitsa 
valley, and toward South with the way going toward Târgşor, Gherghița, Buzău and Brăila or 
toward South of country, toward Bucuresti and Giurgiu. From this way it ramify another one, 
continued by the road leading toward Campulung. The settlement had in this phase a bipolar 
linear structure, the two poles corresponding to Targul de Sus (Suseni) and Targul de Jos. In 
Suseni had been implanted an important community of Saxons came from Transylvania. These 
have built a Catholic church mentioned by documents at beginning of century XV, in 1417, 
being risen on a place where were found many anterior graves, which very probably surrounded 
an older cult edifice. 

After establishing Reigning Court at Targoviste, the town became the most important 
economic, administrative and military center of Tsara Romaneasca. Here most important 
dignitaries established and a great number of artisans and merchants was attracted. After 
1418, the town had to become main residence of country, what determined also transformations 
at the Reigning Court. In place of old reigning court was risen another, of much bigger proportions, 
surrounded by a stone wall and defended by a ditch of big dimensions. The defending capacity 
of court was then increased by rise of tower which had to be called „Chindia”. Administration of 
town was conducted by a judet, helped by 12 pargari, elected each year. Along thees it existed 

also a pârcălab, who represented the reigning authority. The building of Monastery Dealu and 
donation made by Alexandru Aldea in 1431 constitute new proves of interest of the reign for 
town and environs. 

The reigns of Dan Il (1420 -1421, 1422 -1426, 1427-1431) coincide with a tumultuous 
period from political point of view, in which Targoviste was the center of Muntenia’s power. Its 
first document (28 January 1423) is given „din oraşul de scaun Targoviste/from town of throne 
Targoviste” and confirms the quality of town as point of custom. Also here was renewed the 
treaty of peace with the sultan Murad II (1424). There are known also other important muniments 
given by Dan at Targoviste, majority regarding privileges for Brasov merchants. In the muniment 
from 10 November 1424, the town appears as residence of country’s mint („haraghia de bani”), 
where followed to be beaten ,fileri si dinari mici/small filers and dinars”. Its inhabitants are 
exempted of toll ,through the whole country of my reigning... don’t give anywhere but only at 
Targoviste”. Targoviste is the only Muntenian town which benefited of such privilege, the domn/ 
monarch aiming the encouragement of economic development of town, but also the gaining 
of inhabitants’ good will in the context of fights for power. The termination of iazul morilor/ 
lake of mills, during the reign of Mihail |, has permitted to Dan to continue, or to initiate an 
ample work of fortification, the town being surrounded with a wave of earth and ditch. In the 
muniment from 28 February 1424 appears the obligation „de posadă”, the term making 
reference to effort of fortification. 

Vlad Dracul resided at Targoviste (1437-1442, 1444-1447), from where he emits his first 
muniment (January 1437) and accords privileges to Brasov merchants. The town knows an 
intense artisan and merchant life, and the authority of its pargars increases considerably, their 
testimonies serving as proves in the judgments developed in Brasov. In the correspondence of 
the domn with Brasovens is described, for the first time, the costume of a Targoviste mer- 
chant, Zamvel: „his cloths of Ipriu and purse with 200 aspri and golden ring of ten florins and 
spade and French cap”. 

From time of reign of Vlad Tepes, in 1459, dates the first mention of reigning throne from 
Bucharest, the new residence being chosen out of military reasons, for survey of Turks, found 
in Giurgiu, and economic, on the fond of orientation country's commerce toward South and 
increase of importance of the way toward Danubian ford from Giurgiu. Vlad Tsepesh contin- 
ued to use yet also the court from Targoviste, similarly as also a part of his successors will 
proceed. Thus, still for long time, Targoviste had to share with Bucuresti the quality of principal 
reigning throne, being preferred, due to its strategic advantages, by domni who distanced from 
the line of political collaboration with the High Gate. 

The first document preserved from him is emitted at Targoviste (16 April 1457). Here was 
built the Tower of Chindia — the symbol of later time of the city — by Transylvanian masters, 
coordinated by Cristoph, came to Targoviste in 1458. Also for protection of the town were risen 
the fortifications from Bucuresti, and the Byzantine chronicler Laonic Chalcocondil considered 
it „very strengthened... very good at shelter’. In 1459 at Targoviste will be impaled Hamza 
pasha and Catavolinos, who tried to hand the domn to the Turks. About his ties with 
Targovisteans many legends preserved. According to „Letopiseţul Cantacuzinesc”, Vlad 
punished Targovisteans for a „big trouble” done to his brother: „When it was the day of Easter, 
all people being at feasts, and the young at hore/dances, thus unawares all have been 
comprised. Thus as many as were grown-ups, old, all were pricked and detoured with them 
whole town, and as many as were young and their wives and the virgins, as they were 
decorated in the day of Easter, all were brought at Poenari, that ever worked at fort, until cloths 
on them broken”. Relation with Targovistean merchants appears in stories about how Vlad 
penetrated in shops during the night, taking money from some and putting them to others, in 
order to try their honesty. 

In 1457 however the conflict between townsmen and domn will lead to removing of 
reigning residence at Bucuresti, but Targoviste remains the first town of the country and target 
of Ottoman expedition in 1462 (in its nearness being given the most important confrontation, 
„the night attack” in 16-17 June). 

Radu cel Mare (1495-1508) gave again priority to reigning residence from Targoviste. 
This accorded attention to buildings of the court, being the founder of the first church of 

metropolitan bishopric, and risen near the city, between 1499 and 1501, the church of 
Monastery Dealu, reigning graveyard, representative monument of old Romanian architecture. 
Under his reign, as also after, in time of Neagoe Basarab (1512-1521), Târgovişte found in full 
municipal and cultural flourishing. Measures were taken for organization of church life, an 
important role having the former ecumenical patriarch Nifon. 

From order of Radu cel Mare/the Great, in 1508, the Serbian typographer Macarie sets 
up the first typography on country's territory, at Monastery Dealu. From under its press the 
first books in Romanian space will appear: „Liturghierul” (1508), „Octoih” (1510) and 
„Evangheliarul” (1512). 

Remarkable was the founding activity of Neagoe Basarab, who continued and finished the 
works at metropolitan bishopric. In his time the church Sfântul Gheorghe was risen. From this 
time it is known also the oldest seal of town, having as representation the image of God's 
Mother with the Babe. Also here will be written the handbook of governing „Învățăturile lui 
Neagoe Basarab către fiul său Teodosie/Teachings of Neagoe Basarab toward his son 
Teodosie”, complex work treating social, political and military field, unique in Romanian space. 

For Targoviste, the reign of Neagoe represented a new epoch of flourishing. Repenting of 
death of Vlad cel Tanar/the Young, the domn reunited the church faces at Targoviste (1512) 
„that they made saint unction with many god prayers and ministries... and started to make big 
alms at many people”, mode of manifestation unmet before in Tsara Romaneasca. The 
termination of the new edifice permitted removal of metropolitan bishopric to Targoviste 
(consecrated at 15 August 1517), occasion of numerous festivities, developed on per-course 
of entire reign, among which also the canonization of Saint Nifon (17 August 1517). Contem- 
porary with the events, Gavriil Protul described the metropolitan church as „big and beautiful, 
with eight towers all round as everybody's eyes enjoy its sight”. Neagoe built also the metro- 
politan palace, which completed the ensemble. The new edifices permitted the contouring of a 
new palace, between metropolitan ensemble and Reigning Court, Bazarul de Jos — the most 
stable in time commercial perimeter of the city. 

During reigns which followed to Neagoe Basarab, Targoviste remained the first residence 
of country, from where the most reigning acts were emitted. In this time some churches in town 
were founded by boyars, Manea Perşanu big vornic building the church Sfântul Nicolae- 
Andronesti (1517), and Coada vornicul the church Rosie (between 1542 and 1546). From 
initiative of the domn Vlad Înecatul (1530-1532) is risen also the second great monastery in 
nearness of town, Viforâta. 

Radu Paisie will encourage the taking again of typographic activity, Dimitrie Liubavici 
installing in his houses in town a typography where will appear „Molitvenic” (1545) and „Apostol” 
(1547). He reigned at Targoviste, from where emits the first muniment „din slăvitul loc/from 
glorious place” (12 July 1535). From here he will act against the boyars rebelled (1536-1537). 
He is preoccupied by painting and covering with led of metropolitan church, and his vornic, 
Coada, founds Biserica Rosie — representative monument of town. At Targoviste is signed the 
secret treaty with Ferdinand of Hapsburg (7 January 1543). In 1544, the town is occupied by 
the pretender Laiota Basarab, who will reign here two months. 

Although for foreign travelers, like Anton Veraicsics, it was „the single town more important, 
big enough and capital of country”, starting with Mircea Ciobanul (1545-1552, 1553-1554, 1558- 
1559), more and more domni preferred the town Bucuresti as residence, with exception of 
voevodes Radu llie (1552-1553), Pătraşcu cel Bun (1554-1557) and even Mihnea Turcitul 
(1577-1583, 1585-1591), who resided also in Targoviste. In spite of all these, in the last quarter 
of century the town Targoviste knew a period of prosperity, to its urban dowry being added the 
monastery of Stelea spatarul, which was raised in 1582. 

Petru Cercel (1583-1585), who had known the world of Italian and French Renaissance, 
disposed the removing of reigning residence again at Targoviste. In attention of the domn was 
the reigning court, where it was started the building „of a big and magnificent palace” and of a 
new church. Around the Reigning Court there were arranged gardens in Italian style and 
fountains, alimented with water from Dealurile Teisului through conduits of fir tree wood. Also 
to reigning initiative were due the workshop for of casting cannons and the reigning ciutaria/ 
hinds. Following the pattern of the domn, the great dignitaries established here; they came 

likewise many artisans and merchants, so that, as Franco Sivori confessed, „the town grew” 
and „the dwellings in Targoviste” became „better and prouder than at Bucuresti” 

In 1583 was risen also Biserica Mare of Curtii Domnesti/Reigning Court, tied with palace 
through a covered bridge. A true premiere in Muntenia constituted the setting up of the foundry, 
of which pieces of artillery were kept „in palace place of Targoviste”. The departure of domn 
led to cease of work at foundry and to destroying of cannons. 

An important landmark in the history of Targoviste was represented by the reign of Mihai 
Viteazul/the Brave (1593-1601). After victory from Calugareni, in August 1595, and after retire- 
ment of the domn from Targoviste in front of overhelming numer of invaders, the town was 
occupied by Ottoman army, having to suffer. The Turks concentrated their efforts toward 
strengthening of former reigning residence,adding to fortifications of this a palanca/palisade, 
constituted between 30 August and 15 October. After defeating of Turks at Targoviste, in 
October, 1595, and their chasing over Danube, Mihai Viteazul ruled the country from this town, 
as many reigning muniments given here prove it. 

The destroying of Bucuresti will bring back the reigning throne at Targoviste, the muniments 
of Mihai being drawn up here, and the treaty of alliance with Hapsburg emperor being concluded 
at Monastery Dealu (9 May 1598). In this period, the chronicler Balthazar Walther will reside in 
the town, writing his lost work about the deeds of voevode. Advantaged by geographic position, 
Targoviste remained principal reigning residence of Tsara Romaneasca until 1626, knowing a 
period of flourishing, marked by the efforts for removal of destruction provoked by different military 
operations and by occupation of Gabriel Bathory, from the beginning of year 1611. In the following 
years, at metropolitan church in Targoviste many hierarchs of Orthodox world were present with 
different occasions, as it was in September 1614 or in March 1616. 

Radu Mihnea reigned still from beginning at Targoviste, where he received in April 1611 
and May 1622 Transylvanian messengers. Privileges and acts of property strengthening were 
emitted for the monasteries from near Targoviste (Dealu, Stelea, Viforata) and for Metropoli- 
tan bishopric. In his first reign (1611-1616) he made efforts for removal of destruct-ions pro- 
voked by Bathory, repaired the Monastery Dealu, surrounded the bishopric with strong walls 
and finished the painting of the great reigning church in Targoviste. 

In the first quarter of the XVII century, a series of toponymes offers to us new information 
about administrative division of the town. Since 1616 we learn news about the two places: 
Bazarul de Sus/Up, situated at North of Curtea Domnească and suggestively named „Suseni”, 
and Bazarul de Jos/Down. On measure what the number of documents grew, they unveil to us 
information about town’s suburbs, structured around churches Stelea, Sfantul lonica, Geartoglu, 
Sfintii Apostoli, Sfintii Voievozi, Stolnicul, Stelea Veche, Biserica Rosie etc. In sources from 
the second half of XVII century appear also the names of some ulite/streets: Târgului, Bărăţiei, 
Campulungului, Varnicerilor, Tabacilor and Macelarilor. 

Development of town stagnated after temporary abandon of reigning residence at Targoviste 
and removal of it at Bucuresti, in 1625, in time of reigning of minor son of Radu Mihnea, 
Alexandru Coconul. The economic activities diminished and many inhabitants with occupations 
and pressed interests tied with Curtea Domneasca departing to Bucuresti, where, in documents, 
their origin was precised: „ot Târgovişte”. 

After first years of reigning, Matei Basarab (1632-1654) understood the importance for 
strengthening of reigning presented by the return in old residence. Victorious in confrontation 
with Vasile Lupu, Matei Basarab established in 1639 at Tagoviste, renewed the reigning houses 
and the big church, built a new wall of precint and a reigning bath. He initiated ample works at 
bishopric (1640), at church Sfântul Nicolae-Andronesti (1653) and at church Sfinţii Împărați 
(1650). As sign of reconciliation with domn of Tzara Romaneasca, Vasile Lupu has risen in 
1645 the monastery Stelea. In this time, it was built the church Sfantul Dumitru (1639), ctitor/ 
founder being Buzinca, great sluger, and the church Sfantul Nicolae Simuleasa (1654), ctitorita/ 
founded by Mirco captain of Serbians. The entire town was surrounded by a wave of earth with 
wooden palisade and ditch, strengthened with bastions (1645-1646), preserved in part until 
today. From initiative of the domn there were remade the conduit of ceramic tubes which 
supplied the court with water, the reigning bath, the bridges over lalomitsa, many diptychs, 
reigning ciutăria/hind and others. 

In 1640, the soldiers from Bucuresti had been displaced at Targoviste and had started to 
rise their houses, increasing the number of inhabitants at 20 000. Târgul de Sus knows the 
most dense in-habitation (specially artisans and merchants), fact indicated be the chain of 
monuments risen there. The houses built now differ from those in anterior periods, being 
bigger, more spacious, with gardens and annexes. About Targovitens it was said that are 
„more polished than the others from other parts of Tsara Romaneasca”, grace to fact that „the 
town was researched by much people” (missionary Baksici) and was „big... like Alep and 
Damascus’ (Paul from Alep). Among famous visitors in that period are Moldovean metropolitan 
Varlaam and Paisie, the patriarch of Jerusalem. 

Also in XVII century, at Targoviste, through gathering of many culture men around Udriste 
Năsturel, it was created an elevated cultural medium, which contributed to development of 
education, of printings, of architecture and of painting. The community of erudite scholars, 
educated in humanist spirit, determines the foundation of a school with superior profile, with 
languages of teaching Greek and Latin, but also the setting up of a new typography, for 
publishing works in Romanian language. The new college, Schola graeca et latina, active 
between 1646 and 1652, was organized after model of similar institutes in Occident. It 
functioned beside school of slovenie/Slavonic, already active at Targoviste, with teachers 
specialized in Slavonic-Romanian grammar and lexicography. In typography brought to 
Monastery Dealu was printed, in 1644, Evanghelia învăţătoare, followed by many other books, 
among which Raspuns impotriva catehismului calvinesc / Answer against Calvinist catechism 
(1645), original theological work, and Îndreptarea legii/The strengthening of law (1652), important 
juridical work of time — one of first codes of laws from Europe drawn up in a national language. 

At that time, Targoviste was, according to reports of some diplomas, missionaries, foreign 
travelers, the most important locality in Tsara Romaneasca, number of houses being appreciated, 
perhaps exaggerated, at over 4000. In reality, it is estimated that the population of the town 
didn’t pass, perhaps, beyond 10 000 inhabitants. 

Toward the end of reign of Matei Basarab, T\rgoviste was affected by revolt of seimens/ 
mercenaries, in April 1654, and in course of troubles the old voevode found his end. Presence 
in this time, at Targoviste, of patriarch of Antioch, Macarie, helps us at knowledge of events, 
these being described minutely by his secretary, Paul from Alep. 

Matei was buried initially at Biserica Domneasca in Targoviste, near his wife, but, after the 
profaning of graves, their bodies have been shifted at Monastery Arnota. 

After hi election as domn, Constantin Serban (1654-1658) established his residence at 
Bucharest, but the great uprising of seimeni, which re-bursted in 1655 with an increased violence, 
determined him to return to Targoviste. His wife, doamna Bălaşa, occupied with ending, in 
1656, of at Bolnita/Hospital from near old church Sf. Vineri. Being chased, Constantin Serban 
prepared to resist at Targoviste, but his soldiers retired at approaching of Tartars, who plundered 
and set on fire the town at the end of February 1658. The new domn, Mihnea III 1658-1659), 
entered in Targoviste with the help of Turks, who also they set the town on fire. Rising the flag 
of anti-Ottoman struggle, Mihnea searched for the support of Tagovisteans and concentrated 
the entire military force in the town. After defeat of this movement, the Ottoman armies robbed 
again the town. Under the new domn, Gheorghe Ghica (1659-1660), the court in Targoviste 
was destroyed at order of Turks, these insisting for establishing of reigning residence at 
Bucuresti, nearer to Danube and easier to supervise. After death of metropolitan Stefan (1668), 
the metropolitan chair was also it shifted to Bucuresti. Up to reign of Constantin Brancoveanu, 
the importance of the town diminished. 

Constantin Brancoveanu (1688-1714) is the last domn who accorded a special attention 
to the town, implicitly to the Reigning Court.. At 15 August 1696, the repairs of reigning houses 
were terminated. The works extended to Biserica Domneasca Mare, painted in 1697-1698, 
then to walls of precincts, the bath of court, the belfry, the pavilion and Biserica de Sus (1702). 
There were added now the house of iazagiu/lakeman, the house of surlari/trumpeters, the 
house of coconi/domn’s children etc. The reign was preoccupied of adornment of metropolitan 
bishopric (1707-1709), of churches Sfantul Dumitru (1697-1698), Stelea, Sfantul lonica and 
Targului. In this time were risen also other altars: Biserica Stolnicului, ctitorita/founded by 
stolnicul Constantin Cantacuzino, in 1705, and the first church/Biserica Sfintii Athanasie and 

Chiril, risen by metropolitan Theodosie. Installation of a new typography beside bishopric (1878) 
has permitted apparition in the following seven years of 16 works in Romanian and Greek 
languages, here working masters brought by Antim Ivireanul: Mitrofan Gregoras, Gheorghe 
Radovici and ieromonahul Filotei. 

The new period of urban and cultural effervescence of Targoviste was interrupted 
however by the fire which comprised the town in the second half of month August 1712, 
when „many hoses and shops” were burnt. The measures of remaking desired by the 
voevode couldn't be realized any more after his chasing. Accusation brought by the High 
Gate to Constantin Brancoveanu, according to which he would have used the reigning 
court from the bank of lalomitsa in anti-Ottoman aims, had been followed by definitive 
shifting country’s residence at Bucuresti. 

With occasions of wars between Austrians and Turks in the years 1716-1718 and 1735- 
1739, Targoviste had to suffer big destruction which provoked disorganization of economic 
life. At 12 September 1713, the Ottoman troups penetrated in town, killed many inhabitants 
and set to fire what was remained from court, bisopric, churches and numerous houses. The 
attempts of some domni like Grigore II Ghica (1733-1735, 1748-1752) and, later on, Mihail 
Sutu (1783-1786, 1791-1793, 1801-1802), to effectuate works at the old reigning residence, 
remained without notable results. 

Even it wasn’t any more the capital of the country, Targoviste remained in attention of 
some historians like Blassius Kleiner (1761), Mihai Cantacuzino (1774), Bawer (1778), Fr. J. 
Sulzer (1781) or Dionisie Fotino (1818), who endeavored to decipher the history of town, to 
describe the monuments and to draw up the first plans (1790). The reign renounced to old 
possessions detained at Targoviste, disinterst culminating with acceptance given by loan 
Caragea (September 1813) to be destroyed the old walls of reigning court. Yet the townsmen 
initiated the repair and preservation for descendents of old monuments, especially of churches. 

Trying to infringe the old rights of townsmen, the last Phanariot domn, Alexandru Sutu 
(1818-1821), tried to donate to a big landlord the town’s estate, provoking strong unrest in lines 
of Targovisteans (,gura de Targoviste/mouth of Targoviste” September 1820), who opposed 
to the rape of their old possessions. In the next year, the town was affected by disorders 
provoked by Eteria revolutionaries and, afterward, by Ottoman troups, here functioning the 
headquarters of Alexandru Ipsilanti and also here being assassinated the conductor of 
Romanian movement, Tudor Vladimirescu. The new domn, pământean/native, Grigore IV 
Ghica (1822-1828), disposed that estate be returned to townsmen and encouraged the remak- 
ing and extension of supply with water of the town, known under the name of „Drumul Izvoarelor/ 
Way of Springs” (1825). 

The outbreak of Russian-Turkish war in 1828-1829 provoked new difficulties to the towns- 
men. The measures imposed by Russian officials for supplying and quartering of the army 
have been aggravated but bursting of the pest (1829) and afterward of cholera (1831). At 6 
October 1829, a devastating fire, which comprised Targul din Afara, burnt 44 shops and houses. 
In the next month the town was affected by an earthquake. 

At once with application of Organic Regulations (1831), the local administration enters in 
its modern phase. There were set up the town councils, or the „maghistraturi”, as organs of 
leadership of localities of whose members were elected by the deputies oh mahala/suburb (27 
in case of Targoviste). The town was divided in the following mahalale/suburbs: Sfantul 
Gheorghe, Lemnului, Targului, Tabaci, Mitropolia, Sfantul Nicolae, Stelea, Sarbi, Sfantul 
Constantin and Targul de Afara. Organized in a hurry, with only a part of deputies present 
(majority had left locality because of epidemic of cholera) the elections designated as 
president of Town Council the logofat Nicolae Andronescu, one of Targovistean leaders in the 
struggle for regaining the city, bought up by the domn Alexandru Sutsu. After only one year, the 
general Kisseleff, discontented by disorders and week administrative activity found at Targoviste 
orders to Ocarmuire/leadership oh the county Dambovita the quick organization of new 
elections. In June 1832 the 27 deputies, urgently convoked, elect loan Tolea as president. 

Initially, the staff of the Council was extremely reduced, to the elected members (a 
president, four members and a cashier) a scriitor/writer, two dorobanti/gendarmes and two 
sacagii/water carrier, in 1833. In 1859 it functioned in much extended scheme, due to numerous 

administrative needs, being employed a secretary, aid secretary, a writer, two cinovnici/ 
functionaries, a camerist/valet, an architect, an superintendent at public garden, the captains 
of the five barriers of the town and their aids. 

The Town Council (called since 1857 also Municipalitate) didn’t function in a proper space, 
using a few rented rooms in the houses of Nicu Vlădescu and of lancu Petrescu, in the center 
of town. The problem of building an administrative palace is put for the first time in 1855, when 
steps are taken, without result, to be built a residence, together with the police of the town, on 
a ground situated in the nearness of Chindia tower. 

“The Town Council was preoccupied mostly by systematization of the town, paving and 
enlargement of streets, extinction of fires, and has imposed the covering the houses only with 
şindrilă/shingle and olanertiles. Itt was initiated the building of „Podul cel Mare/Big Bridge” over 
the river lalomita (1838-1840), new fountains were set up and it started the arrangement of 
public garden from the end of bridge Mihai Bravul, as also the construction of the prison (1846). 
Târgul din Afară/Out was shifted in interior of town on the ground of Târgul din Launtru/Inside, 
being called in epoch „piața nouă/new market” (1846). 

The town re-enters in circuit of Romanian cultural life grace to three great names of litera- 
ture: Vasile Cârlova — the first modern poet in our literature, who eulogizes „Ruinurile Targovistei/ 
Ruins of Targoviste” (1828), poet and fable writer Grigore Alexandrescu and lon Heliade 
Radulescu — the most important personality of Romanian culture in the prepasoptist/before- 
1848 period and the first president of Romanian Academy — the last two being born in Targoviste. 

Although private schools functioned still from 1741 besides bishopric and churches, the 
setting up of a public school dates only from 1833. Its activity was meritorious grace to efforts 
of professor Mihalache Drăghiceanu, initiator of the first town library (1840) 

The works of remaking different edifices have been moved off following the visits made 
by the domni of country, but the town suffers again during revolution from 1848, when is for 
a short time the refuge of provisonal government (June — July), then commandment of 
intervention troupes. 

After retirement of Russian troups, stationed in town from 1848 until 1851, the prince 
Barbu Stirbei (1849-1853, 1854-1856), with occasion of visit from 23 July 1851, striven to find 
solutions for stirring up of economic life: he set up three new fairs, took steps for opening a new 
road toward Brasov and disposed the drawing up of a new boundary measurement of town 
estate. Repairs to Chindia tower continued, works started at the church Sfanta Vineri from 
precincts of Curtea Domneasca (1852). In the zone of South-East of town many families of 
Bulgarians (quarter Sarbi), who built a new church (1854). Efforts were made for delimitation 
of streets and numbering of houses and courses of Normal School were reopened (1855). 
Many times, the Targovisteans solicited that the town be comprised in direction of projects of 
iron line (1856, 1857). 

Important unionist center, the election as domn of Alexandru |. Cuza (1859-1866) was 
received with sympathy and enthusiasm. In occasion of visit of the domn, at 17-18 June, the 
townsmen ornamented the fences with scoarte/wall carpets and macaturi/quilts, spreading out 
also carpet of flowers on ulita/street. The domn stopped Mănăstirea Dealu and at Curtea 
Domneasca, and, impressed by reception made, donated to the poor inhabitants the sum of 
1500 lei. The immediate follow up of visit was the allocation by Departamentul Cultelor si 
Instructiunilor (conducted at that moment by Targovistean poet Grigore Alexandrescu) of 
important sum of 5000 lei pentru for remaking the belfry from entrance Curtea Domneasca. 

In the same year, the known political man Vasile Boierescu noted in a travel memorial: 
„This town is settled in most advantageous position. Put between two rivesrs, Dâmboviţa and 
lalomita, having in the back the most picturesque hills and surrounded by most fertile fields, 
this town unites, beside advantages of abundance, also those strategic... Targoviste is rich in 
antiquities and historical souvenirs. But as much is old grandeur was splendid, so its actual 
state sadness and inspires poets to cry. The earth is very fertile; among others, there are at 
margin of lalomitsa, near by town, even coals of earth in the surface of sand; topographic 
position is wonderful; the character of inhabitants is cheerful and hospitable. But lacking are 
the commerce, industry, activity, that is are lacking the stakes which animate a town and 
makes it to prosper... 

The inhabitants of the old capital of Romania cry since long that the mezii/media of 
communication be open to them, for they stay closed and can not work.” 

The repairs made at the churches Geartoglu, Sfântul lonică (1860), or those from Târgul 
de săptămână/weekly were insufficient. The setting up of an day school for girls, sustained by 
Asezamintele Brancovenesti, (1860), represented a new breath. The hospital started to 
function in the houses donated by Nicolae Băleanu (1860). True premiere, at 2 August 1865, 
the fundamental stone was put at Arsenalul Armatei, unit representative for Targoviste. 

At 5 September 1865 there were terminated the construction works of „Şcolii Domnesti” 
(actual Şcoală Populară de Artă), the first public building with special destination, which opened 
a new architectural conception. With all moments of political tension tied by forced abdication 
of Alexandru loan Cuza, at Targoviste there were outlined initiatives which proposed important 
transformations, impelled by the repeated visits of prince Carol (September 1866, June 1870, 
September 1872). The setting up of a typography by Theodor Michăescu (1876) permitted the 
apparition of first newspapers („Kindia”,„Vocea Dâmboviţei” and „Cetatea” in 1878). The repair 
of Bisericii Albe (1871), commemoration of death of lon Heliade Radulescu (1872), the 
process of „Republic from Ploieşti” (1870) were actions with resonance in epoch. 

The choice of decided action against Turkey in the context of re-bursting of Oriental Crisis 
(1875) was received with enthusiasm. At Targoviste there were launched lists of subscription, 
gathered fodders, cereals, food and clothing, it was supported the setting up of military 
hospital, at Fonderie, in time record. Striving to encourage the population, in a heavy moment, 
the prince Carol was present at Targoviste, where had an enthusiast reception. Straddled in 
Regimentul 7 Dorobanti and Regimentul 3 Linie, numerous Targovisteans covered themselves 
of glory on battle fields in Bulgaria. At 8 December 1878 the flags of the two regiments were 
decorated with „Crucea trecerii Dunării/the cross of passing Danube”. At Mănăstirea Dealu will 
function the camp of Turkish prisoners, taken in the War of Independence. 

The setting up of Chamber of Commerce Targoviste (1880), of Serviciului Tehnic, of Băncii 
de Credit Agricol, of distilleries of spirits (Vlădescu, Ştefănescu, Samuel losif), of the mill Kulle 
and of refineries Luculescu, |. Tomescu, lancu Grigorescu, Ghiţă Gavrilescu, Campeanu etc 
(who benefited by the laws of encouragement of industry), announced the opening of town 
toward new modern horizons. 

After much endeavor it was organized Cimitirul Central (1881), Şcoala primară nr. 1 de 
fete/girls (1883) and Scoala primară nr. 2 de baieti/boys (1885) were built, and a delegation of 
Targoviteans was present at Bucuresti, with occasion of unveiling of statue of lon Heliade 
Radulescu (1881). 

The streets have been modernized and received distinct names: Cârlova, Spiteriei, Libertăţii, 
Scoala nr. 1, Ciocarlan, Strada Mare, Eliade, Clementei, Progresul, Poet Grigore Alexandrescu, 
Stelea Veche, Bravilor, Catuneni, Golescu, Strada Noua, Fructelor, Campulung, Primaria, 
Fundăria, Industriei or Araştava Cismarilor etc. 

In 1883 the railway Titu-Târgovişte was terminated and it is built the railway station 
Targoviste, and in 1902 it was taken the initiative of another new building. In 1886 it started 
construction of the railway Târgovişte-Pucioasa. 

The promulgation of the law of administrative organization from 31 March 1864 by the 
domnitor Alexandru loan Cuza, led to new modification in leadership of the town. Targoviste 
became an urban commune, conducted by a communal council (composed from 11 counse- 
lors) elected once at four years, in front of which is the mayor, elected from counselors, helped 
by two aids of mayor. 

The first mayor of the town was Gheorghe Ludescu (July 1864), that who had been the last 
president of Sfatul Orăşenesc, person without superior studies, but with a rich experience in 
administration. The activity of the town-hall started to be conducted according to regulations 
well drew up, with special destinations: for functioning of places and fairs, for fabrication and 
selling of petroleum products, of bread and jimbla/white loaf, for butcher shops, for good 
functioning of administrative service and of police, for watching of prostitution (1896), public 
hygiene and salubrity (1885). 

Still from 1885 the discussions started for construction of a Boulevard, which to make 
connection between „Gara Ciocârlan” and the street of Libertăţii. The new artery was supposed 

to differ from all the others. Straight, with large sidewalks, having chestnut trees planted on the 
two sides, it solicited a great financial effort. The idea was taken again in 1894, and the 
construction of the boulevard started in 1896 and terminated in 1897, when 60 street lamps 
and 25 benches were installed. * 

The town-hall continued to function in the houses of Nicu Vlădescu and of lancu Petrescu, 
then in a building with floor, bought with money from budget. In 1896 it was contracted a 
substantial loan of 300 000 lei, for construction of a suitable building, of railway station 
boulevard and of a public garden. The new building — place of Town-hall until present — will be 
finished in 1898, being the work of Italian architect Baltasar Vignosa Giovanni, the works being 
supervised by the engineer Nicolae Bruneanu. The plan of building was more vast than of 
Prefectura, with many rooms at grand floor and first floor, with ceilings painted in each space 
with other model, with golden stucco, giving sensation of baroque splendor. In the same year 
started also the works of relieving of zone from front of the new building, for arrangement of a 
public garden. 

Other works built in epoch are the Prefectura — palace terminated in 1897, after the plans 
of the same Baldasar Vignasa Giovanni, risen in the nearness of Curtii Domnesti, Palatul de 
Justitie (Tribunalul Judetean) — finalized in 1902, building in neoclassical style which will 
influence the constructive style in the town, Spitalul judeţean — edifice terminated in 1899, on 
the ground of Curţii Domnești, demolished in 1977, Gara de Sud — built in 1903, on a ground 
considered then „mult afară din oras/much out of town”, Poşta — monument of architecture 
risen in 1906. Starting from year 1970 until 1988, when it was taken the decision of setting up 
an art museum (open in 1991), in the building of Prefectura functioned one of the sections of 
county library. 

In Gradina Publica in front of the new building of the Town-hall surrounded with lattice 
there were planted fir trees, and in 1903 here it was arranged a pavilion using as model that 
from Pincio gardens in Rome. 

In 1888 it started the construction of Liceului lenachita Văcărescu. The author of the project 
was the architect Maimarolu from Bucuresti, helped by the architect Alexandru Savulescu. 
Reception of the work took place in 1 September 1891 and it was made by the architect 
Grigore Cerchez. 

After many searches and soundings, effectuated by the engineer Elie Radu (1892) and 
Matei Draghiceanu (1906), for supplying with water the town, it was decided that mountain 
water be brought from springs of Rata and Vâlna, the works of collecting being conducted by 
the engineer Athanasie lonescu and by George Cadr, the prefect of county, after plans of 
engineer B. Giulin. The works will be finalized in 1910. 

In 1893 it was put the foundation stone at the new Metropolitan bishopric in Targoviste by 
Ministrul Cultelor şi Învățământului, Take lonescu, and by mitropolitul primat Ghenadie Petrescu. 

Important military center, at Târgovişte carried on ample works destined to Ministerul de 
Război/War, the most important of them being Spitalul militar de ochi/eyes (1892). 

The public garden from the head of bridge Mihai Bravu has known rearrangements 
(1891): plantings of linden trees, construction of a pavilion with three rooms, ice house, 
hothouse of flowers. Renewed Podul Mihai Bravu was inaugurated at 29 September 1902 in 
presence of royal family. After it was obtained the ground (1898), in 1902 there started the 
works for the new building of Serviciul Telegrafo-postal, carried out în 1906 after the plans of 
the architect A. Clavel. 

A festive moment was represented by celebration of the day of 10 May 1898. Organized 
from the initiative of Liceului lenachita Vacarescu, it attracted everybody in town, being 
presented choirs, a historical-national review, military music, Bengal fires and fairy lights, 
defiling in front of authorities, the central moment being the unveiling of the bust of Grigore 
Alexandrescu. At 5 May 1900, in the court of Regimentului III Dâmboviţa nr. 22, it was 
inaugurated the first monument of heroes fell in Războiul pentru Neatarnare/Independence, 
and in 1902, with occasion of celebrating the birth centenary of lon Heliade Radulescu, it was 
unveiled the bust of the writer, work realized by Frederic Storck. 

*Discussions for the establishing of Scoala de ofiteri de cavalerie started in 1882, but only 
in 1898 the Townhall offered 30 hectares necessary to the building. In presence of prince 

Ferdinand, at 13 October 1907 it was put the fundamental stone of it. The works ended in 
1909, the central pavilion with floor constituted a representative building in epoch. 

At 25 January 1906 it was set up „Societatea de arme, gimnastică, scrimă şi tir/The 
society of weapons, gymnastics, fencing and shooting”, fact which permitted to George Cair to 
start the works for building a hall destined to cultural manifestations. 

The telephonic service realized connections with neighboring counties and served also 
seven posts in the county, usually the communes residence of plasa/administrative division. 
There were realized buildings for schools and for Serviciul Comenzii Pompierilor in Targoviste. 
Many cultural socities functioned: „Progresul” (1876), „Târgoviştea” (1910), „Armonia”, „Cercul 
didactic al institutorilor” (1901), „Liga pentru unitatea culturală a românilor” (1891), „Societatea 
pentru protectionarea omului” 1906), „Păstrarea şi propăşirea datinilor strămoşeşti” (1913). In 
1909 Nicolae lorga visited Mănăstirea Dealu, bringing a homage to Mihai Viteazul. 

The year 1911 represented the introduction of Targoviste in the great national cultural 
actions. Between 20-23 August took place the VII Congres al Invatatorilor din România, and 
between 22-25 September the works of the VII Congres al Asociatiunii Române pentru Înaintarea 
şi Răspândirea Stiintelor, as also Primul Congres al administratorilor de plăşi din întreaga tara 
(10-12 martie 1913). 

After many probings, in 1911 it was chosen the most advantageous offer for electrification 
of town, the Austrian society Brawn-Boweri gaining, the inauguration of illumination with 
electricity of town having place in the day of 16 December 1912. 

At the end of year 1911 it appeared „Almanahul Dâmboviţei”, published with occasion of 
anniversary of a year from setting up of newspaper, an interesting work which presents the 
specific of county, its monuments, different personalities etc. 

In the same period, it was outlined a new urban conception. It is for the first time when, 
after many years, a voice spoke about the necessity of essential changes. The tone was given 
by „Revista tinerimii dambovitene”, which asked firmly the moving of obor/fair out of town. It is 
outlined now a current which proposes to militate in spirit of modernization of this. 

At 4 June 1912 it was put the fundamental stone at Liceul Militar Mănăstirea Dealu and it 
was elaborated the first regulations of the lyceum. 

Around First World War, the town had a population of 13.292 inhabitants, an area of 900 
ha, the length of streets risen to 38 km, 69 streets, boulevards and blind lanes, with lengths 
between 4,72 km (Calea Domnească) and 56 m (strada Piscului). 

The occupation by German and Austrian-Hungarian armies (20 September 1916 — 20 
November 1919) represented a hard period characterized through an increased exploitation of 
richness-es of soil and subsoil and severe measures against civil population. There were 
requisitioned objects of copper, bronze and led, bells of churches, daily rations were fixed, 
maximal prices, the name of streets were changed with names underlining the foreign occupation. 
The industrial activity ceased because of lack of primary matter. In front of wave of terror, the 
resistance of population manifested, being known the dismissals of many members of communal 
Council and support to evading of Romanian prisoners found at Arsenalul Armatei. 

The act from 1 December 1918 from Alba lulia and the entrance of royal family in Bucuresti 
enthusiasm-ed the citizens of town, to the two moments being dedicated a Te Deum at Biserica 
Curtii Domnesti. 

After making of Great Union, there were organized at Targoviste the first celebrations 
dedicated to the act of great significance for Romanians. At 26 August 1920 it was re-brought 
at Mănăstirea Dealu, in presence of king Ferdinand, the head of Mihai Viteazul, the first unifier 
of people and of country. For commemoration of martyr of our national awakening, Tudor 
Vladimirescu, at 22 March 1921 700 persons from entire country arrived to Targoviste. In 
presence of Ferdinand |, at Scoala de ofițeri de cavalerie, it was unveiled the bust of patron of 
school, the king himself. 

In the first years after 1918 the activity of town-hall oriented to removing of 
deconstructions from public edifices which suffered during the first world war. That for the 
year 1925 is representative, there were inaugurated with much splendor the building of 
Palatului Justiţiei and new buildings for Scoala Normală, Spitalul Judetean, internate of 
lyceum ,lenachita Văcărescu”. 

In the following period the activity of all mayors was carried on for putting in application of 
the urbanity conception, initiated in 1912. In 1928, the town-hall gave its notification for building 
of the railway with normal track Targoviste-Ploiesti, with ramification Haimanale-Moreni and 
Razvad-Ochiuri. 

There were made new studies for building of a hale in the central zone for the arrangement 
of the place, of a public Bath, for paving with cubic stone of principal streets etc. The beginning 
of the new conception of arrangement of central zone was done by the arrangement of factory 
of ice installed in the basement of the central hale (11 February 1936). 

The center of town and principal artery was considered the street which started from 
Calea Domneasca, from former buildings of Tribunalul and Prefectura, and went up to piata 
Mitropoliei (actual street Alexandru loan Cuza) — years and years here palpitating the life of 
urbe/town and all what it has significant. Between the first years of inter-war period and until 
around 1950 it had a different look, specific to province targuri/towns from Vechiul Regat/Old 
Kingdom, with almost uniform buildings, with commercial spaces at grand floor, the upper 
floors being used as habitation spaces, with few exceptions. The citizens knew that they come 
to walk „pe Centru”, met „în Centru” or made shopping in different shops „din Centru”. Some 
persons said more, with some pedantry in voice, that they worked „pe Corso”. In the evenings 
when the weather was favorable, full hours, until late, the inhabitants from all social strata and 
of all ages walked and discussed different things. Others stayed at the tables put out in street 
in front of brewery of Filip Tomescu or in front of sweetshop of Simionescu or Mircea Diaconescu 
and looked at those who passed in their face, like at a defilement, while they consumed, after 
case, beer or cakes. In front of some windows of shops in the center there were some bars of 
metal at height of a meter from soil on which younger persons leaned and likewise watched the 
passersby. These walks were very rarely disturbed by circulation of some vehicles, because, 
in the years before war, there were not in town but 3-4 carriages and 2-3 motorcars. 

Its importance for the life of locality is underlined also by the fact that, time of six decades, 
it carried at turns seven denominations: at beginning of year 1930, it was called strada Libertatii; 
after June 1930, the Targovistean administrators thought to give to it the name of the new 
sovereign Carol Il. In September 1940, being installed regimul antonesciano-legionar, the street 
received the name 6 September. After the act of 23 August 1944, it was named strada Regele 
Mihai, and from 1948, 30 Decembrie, the date of proclamation of popular republic. In 1990, 
uninspired enough it gave denomination of strada Eremia Grigorescu — the general however 
having not any connection with the town — and from 1997, Alexandru loan Cuza. 

Toward the end of interwar period the town disposed of an important economic nuclei 
which reunited: Arsenalul Armatei, the enterprises in the field of petroleum — „Unirea”, „loan |. 
Grigorescu”, „Societatea Româno-Belgiană”, „Helios”, „Gheorghe Rosnovanu şi Zaharia Z. 
Panţu”, societatea „|. Vasilescu” (commerce with cereals, cement, timber and brick), the factory 
of tiles, faience and terracotta „Dâmboviţa”, the factory of pressed brick „Victoria”, the society 
of transportation of passengers and trades „Dacia Română”, the society of grist „Unirea”, the 
factory of glass „Sticla Românească”, the society of public and private works „Fraţii Magrini”, 
Banca Naţională a României, Banca Centrală Ploieşti, Banca Camerei de Comerţ, Banca 
Comercială şi Industrială, Societatea de credit „Vulturul”, typographic workshops „Dâmboviţa”, 
„Dacia”, „Viitorul” and „Unirea”, 5 chemist's and druggist's shops, 4 important hotels „Bucureşti”, 
„Bristol”, „Surugiu” and „Petrol” and numerous restaurants, inns and pubs. 

At Sala de Arme it will be set up Caminul Cultural of the town (1939), destined to hosting 
artistic and scientific manifestations, and for coordination of the 50 cultural clubs in the county 
it is set up also Căminul Cultural judeţean „lon Heliade Radulescu” (1939). New statues come 
to beautify the town; the bust of poet Vasile Cârlova (1931), the statue of lenachita Văcărescu 
(1935) and commemorative plaque of Nicolae Grigorescu (1938). 

The town was visited by many times by personalities of political life, here the prime minister 
Armand Călinescu uttering his last discourse, came together with king Carol II at the ceremony 
of rising in grade of a new promotion of officers, at Şcoala de Cavalerie (1 iulie 1939). 

Although a town of modest dimensions (only 18 730 inhabitants in 1938), Targoviste tries 
to take again its place among important centers of country, the committee of organization of 
general exhibition in the autumn 1938 soliciting to Comisia Monumentelor Istorice the placement 


41 


Enciclopedia oraşului Târgovişte 


here of a Pantheon National, „dwelling of eternal rest and eternal remembering of front Romanians 
who helped at realization of Romania Mare/Great”. In February 1940 will be inaugurated at 
„Sala de Arme” Universitatea Populară of the town, where different lectures will be sustained 
by many personalities of local and national cultural life. 

The beginning of the Second Woeld War has influenced profoundly the life of Targoviste. 
In September 1939, 752 Polish military men, fled in following of occupation of their country by 
Germans, are quartered in town and at Vacaresti, being set up a committee of helping the 
refugees. In the next year, a new committee for helping refugees — this time of Romanian 
refugees from Romanian territories lost in 1940 through rapt and diktat — is constituted under 
coordination of the mayor lancu Anastasescu. In the spring of 1944, other 3500 Romanian 
refugees from the way of winning Soviet armies will be received to Targoviste. 

The military units housed at Targoviste, Regimentul 22 Infanterie, Regimentul 1 Care de 
luptă and Regimentul 3 Vânători moto (the last two forming the nuclei of the strongest Romanian 
great unit — Divizia 1 Blindată) will participate to the heavy fights for liberation of Basarabia and 
conquering of Odessa (1941). Regimentul 1 Care de lupta, as principal offensive force of 
Armatei Romane will take part to the most important battles given by Romanians on the entire 
per-course of Campaniei din Est (Chişinău, Odessa, Cotul Donului, Bătălia Moldovei), 
succeeding liberation by surprise of Chişinău (July 1941) — action of exception of an armored 
unit, unprepared and unequipped for fighting in towns — and avoiding two times total destruction, 
after it was encircled by enemy at South of Don (November 1942). A part of Targovisteans 
participating at battlefs from 1941 will be received with honors in town at return in autumn of 
autumn 1941. 

In November 1943, in order to support military efforts of country, it will be constituted at 
Targoviste „Asociaţia târgoviştenilor şi dambovitenilor’, which will donate Armatei Române the 
sum of 6 960 997 lei, to which are added parcels sent on the front or other donations in value 
of more than 1 million lei.. 

New works will be initiated in period 1942-1943, grace to important funds allocated to town 
by marshal lon Antonescu. The obtaining of these funds was due in good part also to efforts of 
mayor Lazăr Petrescu, who solicited in following of an audience at conducător, the sum of 200 
millions lei, in account of petroleum taxes. As gratitude, the Targoviste mayor will name the 
marshal in „Buletinul Oficial” of town „noul ctitor al oraşului Târgovişte/the new founder of town 
Targoviste”. It was accorded attention to churches Sfânta Vineri, Târgului, Turnului Chindiei, 
and at 30 January 1944, the museum and library of town were inaugurated. The last two 
edifices will constitute the nuclei of most important institutions of culture in the town. 

The Târgoviştens had expressed in many turns the desire to have a museum, and in 1936 
the local authorities, having the concurs of Comisia Monumentelor Istorice, had approved a 
committee of construction and rising necessary funds. In the next year it had been the stone of 
foundation of building of museum, and plans had been drew by architect Nicolae Ghika-Budesti, 
but the works had stagnated. At the inauguration from 1944 its collections comprised a 
collection of popular art, lapidary and pieces belonging to different donations and from Muzeul 
National from Bucuresti. The public library will be constituted on basis of private library of D. 
Athanasiu-Bitu, carrying initially the name of this donor. 

After the coming out of Romania from the camp of Ax (23 August 1944), the troupes of 
Garnizoana Targoviste will act for disarming German units which tried to take over the control in 
Romania, the tank-men of Regimentul 1 Care de lupta constituting principal force which ensured 
the victory in the fights for the control of capital (24-27 august 1944). In honor of the new Soviet 
allies it will be organized at town-hall of Targoviste, these being quartered at Sala de Arme and in 
other houses belonging to education units. The arrival of Soviet military men will remain a black 
spot in memory of T\rgovistens, because of numerous abuses committed by these, the new 
allies behaving like in a territory occupied by fight, over which they have all rights. 

Participation at war beside United Nations meant new sacrifices for Targovistean military men. 
The veteran tank-men, survivors of Campaniei din Est, integrated now in Regimentul 2 Care de 
lupta/fight, the Soviet ally not implying at all in its endowment with modern means. (conducted by 
Targovistean colonel Stan Zatreanu), will fight for liberation of Hungary, Czechoslovakia and 
Austria within Frontul 2 Ucrainian. The unit will be deliberately scarified, being obliged to fight 

with machines survived in anterior campaigns, the Soviet ally not implying at all in its endowment 
with modern means. Moreover, its advancement will be stopped at the gates of Vienna (21 April 
1945) from order of Moscow, the Romanian soldiers being deprived by a triumph fully merited. 

After the act of 23 August, the Soviet Army of occupation perpetrated abuses and 
robberies, and the communist regime installed by this will arrogate all realizations made 
previously. Through its geographic position, between centers of maxim importance Bucuresti 
and Ploiesti, and grace to the important number of petroleum workers, Targoviste entered in 
attention of communist propagandists still from the beginning of fourth decade. In the years 
1933-1936 these had tried to instigate at rebellion the oil-industry workers and to constitute 
communist nuclei in town, in Ulmi and Valea Voievozilor, among arrested agitators numbering 
also the future president Nicolae Ceausescu, aged 18 years. At less than a month after 
passing of Romania on part of allied powers, they will make felt their presence in town, firstly 
through the press — „Scânteia” and ,Chemarea’”, diffused in September, respective November — 
then through county organization of Frontul National Democrat (political creation of Romanian 
communists). 

From 28 November 1944, Targoviste has the first communist mayor, in person the worker 
lon Radulescu, and his colleague of party, the teacher Gheorghe Popescu, becomes prefect 
of the county installed by „muncitorii în număr de peste 10 000 din tot judetul/ the workers in 
number of 10 000 from all county”. In these conditions, in town it could be imposed rapidly the 
policy of communist rule applied all over the country. There are organized numerous action of 
sustaining the actions of Front, where thousands of citizens are brought: manifestation against 
government Radescu (4 February 1945), manifestation of greeting installation of government 
Petru Groza (6 March 1945), manifestation for dissolving historical parties (12 October 1945), 
demonstration with occasion of the International Day of Work (1 May 1946). There are 
constituted strong organizations of parties Frontul Democrat (ulterior Blocul Partidelor 
Democrate) and gatherings of these are kept. Grace to this intense propaganda and fraud of 
elections through controlling of organs of repression, in November 1946 Blocul Partidelor 
Democratice will obtain a crushing victory in Dambovita (130 265 vots out of a total of 179 000 
expressed votes). With manifestation of „adeziune la republica populară” (17 January 1948), 
Targoviste entered in a new phase of its evolution. 

The period of communist regime meant in first turn transformation of town in a strong 
industrial town. The lent development in years 1950-1960 was followed by a decade of 
massive investments, aiming at construction of an ample industrial platform, in concordance 
with objectives of Partidul Comunist Roman of massive industrialization of country. The new 
enterprises will absorb population from different zones of country, tripling the number of 
inhabitants of town and forcing extension of these, through construction of new quarters and 
facilities for these. 

Steal from sitting of Comitetului Judetean al Partidului Comunist Roman from 15 August 
1945, it was adopted the slogan „Să ne îndreptăm atenţia către industrie!/Let direct our attention 
toward industry”. The beginning of this ample process of industrialization are yet modest. At 
the moment of proclamation of Republica Populara Româna, existed in Târgovişte Atelierele 
CFR (former Arsenal al Armatei), three refineries of petrol, five factories of siphons, two sausage 
factories, two of terracotta, a factory of oxygen, a factory of spirit, one of soap, a glass works, 
a foundry, and 8 mills of flour. The principal enterprises will be nationalized through Legea 
from 11 June 1948. The most important economic unit remains the former Arsenal, baptized 
since 8 August 1945 Atelierele CFR „Gheorghe Gheorghiu-Dej” and transformed successively 
in Uzină de Masini (1949), then in Uzina de Utilaj Petrolier (UPET) — name under which is 
known also in present. Here will be inaugurated also the courses of a „universităţi muncitoresti/ 
workers’ universites” (since 1960), beside proceedings destined to industrial use, the workers- 
coursers studying in few hours also physics, mathematics and Romanian language. The former 
refinery „Victoria” preserves its name but becomes factory of chemical products (1950), 
continuing its activity also after 1989. 

The setting up of county Dambovitsa in 16 February 1968, with residence in municipality 
Targoviste, has permitted new initiatives aiming at transformation of locality in ,cetate a otelului 
şi a industriei constructoare de maşini/fortress of still and of building machines industry” .* 

The visit of Nicolae Ceauşescu from 22 July 1969 constitutes the decisive moment in 
transformation of town in industrial center. There are visited places where will be built the great 
industrial objectives destined to industrial platform. In the following year the works begin at 
aconstruction at Întreprinderea de Strunguri/Lathes „SARO”, Întreprinderea de becuri şi surse 
de iluminat/bulbs „Romlux” (both entered in function in July 1972) and at Combinatul de Oteluri 
Speciale/Steels (COS). Equipped with modern technique and swallowing the biggest sums 
invested ever in economy of Targoviste, the three enterprises were purveyors of national tail, 
considered capable to compete with Occidental giants at level of products. 

Combinatul de Oteluri Speciale was inaugurated by Nicolae Ceausescu at 14 December 
1973, becoming the principal economic unit of town and one of ten such combines existing in 
the world, projected to produce over a million of tons allied and highly allied steels on year. 
After 1989 it will be among first units entered in attention of foreign investors, functioning until 
present (but massively restructured) within the international group ,Mechel”. Its siren of changing 
working shift, from hours 07.00, 15.00 and 23.00, as well as the big electronic clock, visible 
from big distances will remain in memory of inhabitants as daily elements of life in Targoviste. 

The constructive effort and intensive urbanization has been felt by inhabitants, the units of 
public feeding being situated on the second place.* In the field of alimentary industry are given 
in use the factory of lactate products (1970) — also today in activity under name „Natura” — the 
factory of alimentary products of the municipality (1973), Fabrica de Paine/Bread (1975) 
and Abatorul (1982). They couldn’t make face to demographic explosion concentrated in 
micro-districts IV< VIII (developed starting with 1970), V (1973) and VI (1974). 

Since 6 September 1950, Targoviste became district center and town in regional 
subordination and there were executed studies of reorganization and extension in 1952 and 
1957. The new plans proposed that in period 1956-1970 the town to reach a population of 60 
000 inhabitants, impressive development, for in 1950 it had only 19 533 inhabitants. It was 
stipulated the filling of empty spaces with new dwellings, without interventions in central 
zone which to affect the history of town, arrangement of entrances in town, of a theater, 
workers’ clubs, hospital, new agricultural-alimentary markets. It was stipulated that out of the 
600 ha as town comprised, 360 ha be destined to dwellings, 60 for green parks, 60 for social- 
cultural endowments, and 120 ha for markets and streets. * Out of 43 streets, as many were 
in evidence of town-hall, only 33 had net of conduit with potable water, and canalization 
lengthened only on 4.8 km. In 1960 had been realized asphalting of many streets summing 
6 778 square meters and have been paved arteries of circulation on an area of 14 164 sm. 
The railway net is completed by railway line Targoviste-Ploiesti, the town becoming a railway 
knot (1946). The circulation in town will be favored through introduction of first buses using 
methane gas (1983). 

In 1955 it started realization of a documentation for building of 37 blocks of dwellings and 
there started the works of arranging a park, but principal realizations of period were organization 
of transportation in common of travelers in town and suburban zone (1957), building of Club 
Petrol (1960), rising of statues of Tudor Vladimirescu (1958) and of Smaranda Gheorghiu, as 
well as of an agricultural-alimentary market in quarter Suseni, of the stadium and of the first 
blocks. (1961). 

In 1964 there were outlined building of 22 blocks comprising 121 apartments, human 
dispensary and thermic centrals in the zone micro IX and it was finalized construction of first 
blocks in quarter „Aleea Trandafirilor”. In 1970 on the urban map appear the new micro-districts 
of blocks VI and VIII (on place of former waste lands) and are given ,la cheie/at key” 200 
apartments. The first 10 stored block will be slipped in 1972. 

Marking a new architectonic vision, the edifying of the new center of town had as principal 
piece the construction of Palatului politico-administrativ (1970), conceived as residence of all 
political-administrative organs of county and where today are functioning Consiliul Judetean 
and Prefectura Dambovita. 

Important efforts have been made for construction of passages, belt roads and bridges 
over lalomita (1971, 1974)* and big super-shops are risen, with commercial spaces used still 
today: ,Mondial” (1972), BIG (1973), „Muntenia” (1978 — the biggest in town also in present, 
with 5 stores, and 6 600 mp useful area), „Chindia” (1987). 

In the field of health the most important realizations were the construction of the new 
building of Spitalul Judeţean (1974 — the most important sanitary unit in the county also today, 
with a capacity of 700 beds) and of polyclinics (first one built in 1961). 

Rapid increase of number of inhabitants (50 000 in 1975) has imposed also the growth of 
recreation zones: Parcul ,Chindia” — the promenade preferred place of Targoviteans also in 
present — with a modern futurist restaurant (1970) and Baza de agrement/recreation 
„Crizantema”, national premiere in the field of architecture of recreation, with 10 tennis grounds, 
two lakes, three strands, a swimming pool, two skating rinks, carting and other facilities. 

On cultural plan, a first remarkable initiative is taken in 1951, by a group of lyceum pupils 
passionate by literature: foundation of the first and most important Targovistean literary cenaclu/ 
circle, „Alexandru Sahia”, renamed at short time „Grigore Alexandrescu”. Cenaclul will 
function until 1985 beside town Library, then beside Casa de Cultură, some of its members 
becoming known cultural persons. Cenaclul contributed to foundation of literary festivals 
„Primăvara albastră” (Pucioasa, 1964) and ,Mostenirea Văcăreștilor” (Văcăreşti, 1969 — ulterior 
moved to Târgovişte). Both festivals will maintain as standard for the debut in literary creation 
until present, some of laureates becaming names known in contemporary literature. 

In 1952, in spite of tendencies of the regime to contest national cultural values recognized 
until then, at Targoviste is celebrated filling of 100 years from birth of I.L. Caragiale, manifes- 
tations lengthening on duration of an entire week. Tradition was perpetuated in time, until 
present, to the great dramatist being dedicated annually a series of cultural manifestations 
under title „Caragialiana”, organized in collaboration by cultural institutions of town and county. 

Many buildings of big dimensions, became in time points of reference, are destined to 
cultural activities. First, in 1957 it is given in use Casa de Cultură of town and district, placed on 
site of former Sali de Arme, endowed with hall for performances of 400 sits and other smaller 
halls. In 1963, here will be inaugurated the course of Universitatii Populare, with sections: 
history of Romanian literature, medicine, music, arts, fine arts and foreign languages (French 
and Russian). Then, in 1971 Teatrul de Vara is built, and in 1974 two monumental buildings 
are inaugurated: Casa de Cultura a Tineretului and Casa de Cultura a Sindicatelor — the later 
detaining until today the amplest hall of performances of town, with 597 sits. 

After visit of Nicolae Ceausescu from 11 May 1967, are inaugurated Complexul Muzeal from 
Curtea Domnească and Muzeul Tiparului si al Cărţii Vechi româneşti — the cultural institutions in 
town most visited by tourists until present day. 

In period 19-21 December 1968 takes place the first edition of festival-concurs „Crizantema 
de Aur”, reserved to interpretation and creation of romante/sentimental songs — one of festi- 
vals symbol of the town, reuniting annually names of prestige in Romanian and international 
musical life. 

The town marks again history of Romanian literature, grace of „School of prose-writer 
from Targoviste”, literary movement which includes Radu Petrescu, Mircea Horia Simionescu 
and Costache Olăreanu and brings in literature the meta-novel. 

The local mass-media are represented initially only by the weekly „Uzina şi Ogorul/the 
Plant and the Land” (with constant apparition between 1949 and 1964), written in the style of 
epoch — „let masses write about their struggle... for masses” —, but which presented information 
from numerous fields. Some of editors and collaborators to this publication will become in time 
recognized names in national culture or science. Since 1953 and until 1989 it will function the 
local center of radio, which retransmitted the broadcasts of central post of radio, but had also 
local broadcasts. Since 1968 the central newspaper of county is ,Dambovita” (series V) — 
„Organ al Comitetului Judetean Dâmboviţa al P.C.R.”, the periodic proving longest longevity 
of a publication in history of town, with apparitions until present, suffering in time numerous 
transformations. Out of periodicals of culture and science there are remarked „Armonia”, revista 
Comitetului de Cultura si Arta of the district (appears since 1967), ,Astronautica” (appears 
since 1968), revistă a Liceului „Grigore Alexandrescu” — the only magazine of rocket-modeling 
in the country and second in the world — edited until present, and „Valahica” (appears since 
1969), the yearbook of Muzeului Judetean Dambovita, published until present. 

On sportive plan, the town had in 1955 two football equips („Flacăra” and ,Metalul”) which 
activated in regional championship, but also equips and sportsmen in other disciplines (box, 

bowling). In 1977 the football standard equip of town, Club Sportiv Târgovişte, succeeds the 
performance to enter in division A (performance also repeated also in the years 1990, when 
the club is renamed „Chindia”). 

The town will be visited by different chiefs of states: Kim Ir Sen, president of Popular 
Republic Korea — who visits the school from Mănăstirea Dealu, which hosts Korean war 
orphans (1955), Charles de Gaulle, president of French Republic (1968) and Todor Jivkov, 
president of State Council of Bulgarian Poplar Republic (1982). 

A dramatic event was at a step to influence decisively the evolution of town. On 4 March 
1977 an earthquake with magnitude of 7.3 on Richter scale affected profoundly the capital, 
provoking important losses of human lives. Little affected and considered by specialists as 
protected through its position, Targoviste enters in visor of Nicolae Ceauşescu. With occasion 
of visit from September 1986, he will announce that the town will become the second capital 
and that measure will be taken for starting necessary works. The fall at short time of the 
regime, as well as economic crisis through the country passed impeded the launch of these 
works, the last big architectonic realization being the commercial complex from nearness of 
Gării de Sud (named in the years 1990 „Pavcom”). 

The end of Communist regime played its last act at Târgovişte, Nicolae Ceauşescu being 
summary judged and executed in the precincts of military unit from nearness of railway station 
(25 December 1989). With three days earlier, around lunch time, the revolted multitude had 
taken with assault the town-hall (where was found also the residence of Comitetului Municipal 
al Partidului Comunist Român), had chased the mayor of municipality, lon Nicolae, installing a 
municipal council of revolutionary forces. The situation is repeated also at Consiliul Popular al 
Județului (Palatul Administrativ), where the first secretary and president of Consiliului Popular, 
Pantelimon Găvănescu, surrenders to people, being instituted a Consiliu Provizoriu Judeţean 
al Frontului Salvării Naţionale. A group of initiative, reuniting men of culture and from written 
press succeeded to edit the newspaper „Dâmboviţa Liberă”, of which issue was brought in the 
same day at Bucuresti, being the first periodical from province of revolution announced at 
Televiziunea Română Liberă after midnight. 

Starting with 1990, the Targovisteans begin to taste the freedom and to enjoy what life 
offered in a democratic regime. It is reopened the weekly fair (talciocul) and are organized 
different event with worldly character, such as the concurs of beauty ,Miss Romania-Dambovita 
90” (1990) and „Balul Martisorului” (1992). 

At 8 September 1993 it is celebrated for the first time the Ziua/Day Oraşului Târgovişte, 
occasioned by religious Orthodox holiday praznicul/wake Nasterii Maicii Domnului, Fecioara 
Maria, considered the spiritual patroness of old city. In time the event will gain big proportions, 
being extended on more days (usually three) and comprising different manifestations: 
medieval parade, concerts, exhibitions, fairs, games for the little ones etc. 

At this holiday there will be added annually also other events dedicated to recreation of 
town inhabitants, like manifestations dedicated to anniversary year „Târgovişte 600” (1995 — 
occasioned by filling of 600 years from the first documentary attestation of locality), „Festivalul 
Berii/Beer” (first edition in 2000), „Festivalul Papusilor Vii/Living Puppets’, „Ziua Metalurgistului” 
or „Zilele Europei”. 

Stema/arms of town will be approved by Consiliul Local on 11 March 1996, after the model 
of that created in 1928, but having in the center the domnitor/ruler Neagoe Basarab and doamna 
Despina. 

Since 1994, the Town-Hall will accord the title of honorary citizen of the town for many 
personalities in different fields of activity. Among those who have received this title are numbered: 
the generals Victor Isăceanu (the first honorary citizen) and lon Palade, artists Gică Petrescu 
and Voicu Enăchescu, the political men Theodor Stolojan, lon Iliescu, Adrian Năstase, the 
sportmen loan N. Radu etc. Other personalities of national stature will receive it pothumously: 
marshal lon Antonescu, Vasile Blendea, Gheorghe Petraşcu, Tony Bulandra, Cezar Ivănescu. 

The local press knows an extraordinary development. Numerous periodicals appear, 
majority with an existence of only few issues, phenomenon reflecting initiative and enthusiasm 
of Targovistean pressmen. Among first newspapers are numbered the weeklies „Glasul cetății”, 
which has also a literary supplement, and „Interviu” (1990), as well as the magazine of litera- 

ture „Târgoviştea”, „Altfel” (1990), „Poliţia damboviteana” (1991) and culture bimonthly 
„Ţeapa” (1992). In the last decade the number of Dambovitsean periodicals reduced con- 
siderably, remaining leaders of market the dailies „Adevărul de seară-Târgovişte”, „Jurnal 
de Dâmboviţa” and „Dâmboviţa” — the later two being the periodicals with longest existence 
and constant apparition — seconded by newspapers recently appeared like „Universul 
dâmboviţean”, „Incomod” etc. Likewise, it exists an important number of culture magazines 
such as „Litere”, magazin of the Writers Society of Targoviste, „Eroica” (the historical culture 
magazine, of Association „Cultul Eroilor”), ,Curier’, magazin of the County Library „lon Heliade 
Rădulescu” Dâmbovița and „Valahica”, magazin of National Museum Complex „Curtea 
Domnească” Targoviste, or publication of some institution of learning. 

The local mass-media is completed through entering in function of local TV and radio 
posts. The first post of television in Targoviste was Ruvacom (emits since August 1992), and 
the first posts of radio „Minisat” and ,Dambovita” (emitting since 1995). The number of local 
TV and radio posts was until present in continuous growth, the inhabitants of Targoviste being 
in present informed by 4 televisions: „Columna TV”, „Târgovişte TV”, „Artpress”, „Dâmboviţa 
TV”. Also in the field of television, at Targoviste since 1992 functions also Cabel TV Society 
Minisat, its subscribers enjoying a great number of TV posts intercepted, majority foreign. 

Local publishing house begin to function, the first being „Macarie”, founded in 1990 by 
Mihai Vlad. In the first decade of the third millennium functioned or were registered over 20 
publishing houses and editing institutions, but the exigences imposed by market economy 
made that only few to develop and maintain in activity, arriving to be known at national level: 
„Pandora-M” (founded in 1994), „Bibliotheca” (founded in 1997), „Cetatea de Scaun”, ,, Transversal” 
(founded in 2000). 

The opening of appetite of inhabitants for political life leads to formation of branches in 
Targoviste of numerous existing political parties: 18 in 1990, at which other 3 were added in 
the next year. The political struggle yet is given between the parties with most numerous 
members: Frontul Salvarii Nationale and historical parties, now reset up, Partidul National 
Liberal and Partidul National Țărănesc Creştin-Democrat. 

Following the first free elections, it is elected as mayor the engineer Gheorghe Ana (20 
May 1990). 

In the last decade of XX century, the development of town Targoviste carried on in a 
slower rhythm. The industrial platform which ensured majority of work places was massively 
restructured, being developed in exchange the private initiative and investments of some 
multinational companies in the field of commerce and services. 

The big economic operators of town are now the old industrial units restrutured and privatized — 
Mechel, Otelinox, UPET, Romlux — but also new firms like Erdemir and Rondcarton. 

The metallurgical Russian group Mechel penetrated Romanian market through buying 
majority packet of actions (83,99%) from Combinatul de Oteluri Speciale in Targoviste in the 
year 2002, for the sum of 60 millions dollars. In spite of many restructurings, in 2009, the 
combine remained an important economic operator, having 3 128 employees and being listed 
on Bursa de Valori Bucuresti. 

Starting with the year 1997, the majority packet of actions of Otelinox (51%) has been 
acquired by Samsung Deutschland GmbH — branch of South Korean group Samsung 
Corporation. As follow of contributions of capital in last years, Samsung Deutschland GmbH 
detained in August 2007 74,99% from social capital of Otelinox. The actions of the company 
were transaction-ed at Bursa de Valori Bucuresti, until May 2006, when the shareholders of the 
company approved, with majority of votes, the de-listing. At the final of year 2006, the company 
extended fabrication range, through finalization of investments in the section of welded tubes 
from un-oxidable steel. The capacity of production for plates and bands from un-oxidable steel 
is of 60 000 tons per year, and the capacity for small profiles and wire is of 100.000 tons per 
year. In 2008 it had circa 800 employees. 

Turkish metallurgical company Erdemir bought, in 2001, the roll mill of electric-technical 
bands of Combinatului de Oteluri Speciale Târgovişte. Erdemir România is specialized in 
production of plate, strips and bands of steel, and haz circa 350 employees. 

Out of autochtonous investors, Rondocarton Cluj opened also its second factory of 

undulated cartoon, in Targoviste, but production itself was started only in January 2009. 
The factory has circa 60 employees. 

A series of commercial societies of supermarkets type — Kaufland, Praktiker, Interex, Plus, 
Penny Market, Ethos, Profi, Dedeman, Carrefour, Mega Image, Metro — open commercial 
centers in Targoviste, activating in parallel with the old big emporiums „Muntenia” and „Mondia!”. 

In 1995, the town Targoviste had a total area of 4 681 ha, 32342 dwellings, and length of 
streets had arrived at 108 km, out of which 98 km modernized; the net of canalization was of 
78,1 km, the conduit of gas had a length of 93,2 km, and population numbered 99 677 
inhabitants. For elaboration of general urban plan of town it was drew up a study of historic 
urbanism, and since 1997 some street will receive the old name, carried in inter-war period. 

The architecture of town suffers fundamental transformations. There appear numerous 
shops of dimensions relatively reduced, comparative to those in period of Communist regime, 
but with a much more attractive exterior aspect. Also modern constructions are risen, ,,from 
concrete and glass”, after model of those Occidental: like seat of Sucursalei Dambovita a 
Bancii Comerciale Romane (1997), seat of Directiei Silvice (1997), seat of Sucursalei Dambovita 
a Bancii Romane pentru Dezvoltare, seat of Sucursalei de Distributie a Energiei Electrice, 
Mini-Mall (2009, extension of old complex complex „Mondial”) and City Center (2010). 

New monuments for public are unveiled: statues of voevodes Mircea cel Batran (1993) 
and Mihai Viteazul (2001), monuments dedicated to former anti-communist political prisoners, 
Eroilor târgovişteni (2002) martyrs Brancoveni (2004), as also the diptych consecrated to Tudor 
Vladimirescu (2001). In Parcul Chindia, Aleea Voievozilor is inaugurated — unique project in 
the country — decorated with the busts in bronze of the „33 voevodes of Targoviste” (2007). 

The cultural tradition of town found its crowning in development of superior learning. The 
setting up of Colegiului Universitar Economic si de Administratie (1991) and then of Universitatii 
„Valahia” (1992), in time appearing also branches of private institutions of higher education 
(„Spiru Haret”, „Hyperion”), transformed Targoviste into an important university center. 

The Universitatea de stat „Valahia” came into life through Hotărârea guvernului României 
nr.288 from 1 June 1992. Its inauguration was made in the amphitheater of Grupului Scolar 
»Voievodul Mircea” (5 October 1992), in presence of prime-minister of Romania, Theodor 
Stolojan, and of other personalities from administration or the field of culture. Organized until 
1995 on two faculties (Inginerie and Ştiinţe), plus a college (Colegiul tehnic economic şi de 
administratie), this institution of higher education developed continuously, numberin in the 
year 2000 nine faculties (Stiinte Economice, Stiinte Juridice, Stiinte Umaniste, Muzica, Stiinte, 
Teologie-Litere, Inginerie Electrica, Stiinta si Ingineria Materialelor, Ingineria Mediului 
Biotehnologii) and two colleges (Colegiul Economic si de Administratie and Colegiul 
Pedagogic). In 2011 functioned faculties of Stiinte Economice, Stiinte Juridice si Social- 
Politice, Stiinte Umaniste, Teologie, Stiinte si Arte, Inginerie Electrica, Ingineria Mediului si 
Biotehnologii, Ingineria Materialelor, Mecatronica si Robotica, a Departament de Studii 
Economice si Administrative at Alexandria and Scoala Doctorala. To these are added 
numerous other centers of study and departments, specific to prestigious institutions of 
higher education, such as Institutul de Cercetare Pluridisciplinara Stiintifica si Tehnologica, 
Departamentul de Studii şi Relaţii Internationale and Departamentul de Învățământ la Distanta. 
From 463 students matriculated in 1992 it reached presently over 10 000 (among which also 
foreign students), the university playing thus an important role in cultural, but also economic 
life of town. The rectors of the university have been until present university professors Florea 
Oprea and lon Cucui. 

The principal institutions of culture of town have been Biblioteca Judeteana ,lon Heliade 
Radulescu” Dambovita (of which activity was extended out of boarder through creation of 
Bibliotecii „Târgovişte” from Chişinău, Republica Moldova and the supporting of Romanian 
libraries in Montreal, Canada and Castellon, Spania), Complexul Muzeal National ,,Curtea 
Domnească” Târgovişte and Casa de Cultura of municipality. To them it was added: Teatrul 
Municipal „Tony Bulandra” (professional theater since 1996), Teatrul pentru Copii şi Tineret 
„Mihai Popescu” and Filarmonica „Muntenia”. Unique in the country is Muzeul National al Poliţiei 
Romane, inaugurated in „Casa Coconilor” in the year 2 000. 

The post-revolutionary administrators made efforts for modernization of Targoviste, in 

the difficult context of passing to market economy, of weak foreign investment and of 
drastic reduction of population of municipality as consequence of diminution of birth rate at 
national level and of migration of inhabitants toward zones better developed from economic 
point of view (specially Bucharest and the West-European countries). The last cause, in 
special, accelerated involution of population of municipality, which from 100 426 inhabitants 
as many as they were in 1989, arrives at 90 589 in 2005 and 88 119 in July 2010. 

The social-economic problems, specific of process of transition toward market economy, 
have put the municipality in front of new types of manifestations of population discontent: the 
protests in street and staking out the seats of administrative institutions. In Targoviste, the 
amplest such manifestations take place in 1999 — the first meeting of pensioners and the great 
meeting of trade-unionists from the plants in Moreni, Mija and Dragomiresti (over 2 000 persons). 

During mandate of mayor Teodor Bate there were given in use the first 50 apartments built 
after 1989 (June 1999), edified by the firm „SC Novacom SA” from Moreni, as well as the first 
night asylum in county (1997). In the field of infrastructure, it is finalized the passage over 
railway Targoviste-Ploiesti, with 4 bands of circulation (2000) The town adheres to Uniunea 
Oraselor Istorice din România, its mayor being the vice-president of the union (1999). 

The mayor lulian Furcoiu (in function between 2000-2008) has acted on line of exploiting 
touristic and cultural potential of town, through its reintegration in touristic circuit and allocation 
of funds for beautifying of locality — remaining in memory of townsmen the ample campaign of 
paving of sidewalks with red and white ,biscuits” (paves of concrete, with form of respective 
aliment), and sustained plantation of numerous flowers, actions which bettered considerably 
the aspect of town. 

The mayoralty starts the program of dwellings for youth ANL in quarters III, IV and XI, and 
through urban extension it appears a new quarter „Tineretului-Sagricom”. Agricultural-alimentary 
markets in municipality are rehabilitated and modernized: 1 Mai (Centru), Bărăţiei, Tineretului, 
Aurora (micro IV), Vlad Tepes (micro XI). There are edified the social settlements „Sfânta 
Maria” and „Sfânta Elena”, and for children are built parks of playing („Voinicel”, „Bondoce!”, 
»Aschiuta’” etc). 

During the mandate of mayor Gabriel Boriga (2008 — present), there were made some efforts 
for attraction of European funds, destined in principal to the modernization of town, stepping up of 
comfort of inhabitants and increasing the activity of locality. In this sense it was started the asphalting 
of 32 secondary streets from all quarters, in parallel with rehabilitation of principal arteries. 

In the year 2010, considered by mayor „the best year in centuries old history of town... in 
what regards the investment”, it succeeded the attraction of European funds in value of 85 
millions euro, 98% representing not-reimbursable funds. Majority of these funds have been 
allocated Planului strategic integrat pentru dezvoltarea durabila a municipiului Targoviste (over 
34 millions euro), plan which refers to modernization of 6 quarters (approximately a third from 
area of municipality), through replacing in totality of water net, canalization net, road infrastructure, 
remaking of entire landscape, of public illuminating system, of playing places for children, 
monitorship of road traffic through video cameras etc. Other two big projects, in value of 20 
euro each, aimed at rehabilitation and modernization of road belt of city and consolidation and 
modernization of 9 school units. 

At the beginning of the year 2011 there were finalized the works of restoration of Curtii 
Domnesti, aiming at protection of monumental ensemble, following of an ample project PHARE 
in value of 3 480 508 euro. On 26 March 20011, the town was visited by the minister of Dezvoltării 
Regionale si Turismului, Elena Udrea, occasion with which it was signed the contract of financing 
of project „Complex turistic de natatie”. An investment of over 19 million euro, stipulated to 
materialize on the structure of former Baze de Agrement „Crizantema”, left in abandonment 20 
years. The complex follows to comprise an arranged beach, swimming pools and slides with 
water, a covered basin and grounds of tennis, basketball, mini-football, plus paces for playing 
of children. On the same line, of creation of modern spaces destined to the recreation and to 
physical activities, on 15 July 2010 had been inaugurated the first covered basin of town, 
having semi-Olympic dimensions and being usable on per-course of the entire year, grace to 
the heating installation. 

In the summer of 2011, Primaria Targoviste started an ample program of hygiene and 

cleaning, demolishing circa 90 illegal constructions and succeeding to give back to the green 
space some zones of historic importance of town, like Santul Cetatii/The Ditch of Fort. 

The feminine team of basketball Club Sportiv Municipal Targoviste was substantially 
supported by municipality, succeeding the gaining of four national titles and the reaching of 
quarters final of FIBA Eurocup (2010) — the best performance in the history of last three 
decades of Romanian feminine basketball. 

The present introduction couldn’t but sketch, in few words, important moments from a 
centuries-old evolution. Each of these are re-found inside of the volume, beside other over 
1500 events, personalities and institutions with existence tied by Targoviste. 

„Florenţa valahă” of most important Romanian prose-writer of last two decades, Mircea 
Horia Simionescu, in spite of its glorious past, didn’t benefit of a work in which the scientific 
approach to combine the characteristics of an encyclopedia. 

In the XIX century the first researchers with preoccupations regarding evolution of Targoviste 
were Dimitrie Papazoglu, Vasile Oprescu, Grigore Arama and especially the teacher I.D. 
Petrescu, who realized the first monograph of the locality (1888) — one of the few works of this 
type dedicated to a Romanian town at that time, remained as reference point for ulterior studies. 
The historical research made new progresses grace to contributions brought in the following 
century by Virgil Draghiceanu, Alexandru Vasilescu, lon Negoescu, Constantin Nitescu-Zlatin 
and Grigore Tolea. The apparition of magazine of Muzeului Judetean Dâmboviţa, „Valahica”, 
offered to Targovistean men of culture (and not only them) a tribune for exposing own scientific 
theses and publication of researches, in a period when these had to pass through the guillotine 
of censorship. Thus appear the studies of personalities of national status like Nicolae Stoicescu, 
Cristian Moisescu, Dan Simonescu, Gheorghe Parnuta, George Potra, Pavel Chihaia or Nicolae 
Constantinescu —, substantial contributions to knowledge of town’s past. In 1977 will be realized 
a monograph of reduced proportions of the town, by a collective of specialists from several 
fields of activity. The last decades bring yet ample works with mono-graphic or encyclopedic, 
their authors re-founding in the collective of present encyclopedia. 

The present volume, without having pretensions of being exhaustive, represents an ambitious 
approach through its encyclopedic character of presentation of evolution of Targoviste. Not in 
the last turn, it is desired to be a homage, realized but with means of scientific rigor, brought by 
the authors to the town which offered them space of inspiration, affirmation and life. 


Translation by Dr. George Anca 

ABRAMESCU, Mihai (3.11.1944, Bucsani, 
Dambovita) Absolvent al Liceului (azi, Colegiul National) 
,lenachita Văcărescu” din Târgovişte si al Facultăţii 
de Medicină şi Farmacie din Timişoara. Medic 
secundar de medicină internă la Spitalul CFR din 
Ploieşti, medic specialist de medicină internă, apoi 
medic specialist şi primar gastroenterolog la Spitalul 
de Urgenţă al judeţului Dâmboviţa din Târgovişte; 
competenţă EDS şi DEI. Este membru al Societăţii 
Române de Gastroenterologie şi Hepatologie, al 
Societăţii Române de Endoscopie Digestivă şi al Eu- 
ropean Association for the Study of the Lixer. Participă 
cu comunicări la manifestări medicale naţionale şi 
internaţionale cu tematică gastroenterologică şi 
hepatologică. (G.C.) 


ABRAMESCU, Niculae (18.VIII.1939, Bucşani, 
Dâmboviţa) Absolvent al Liceului (azi, Colegiul 
National) „lenăchiţă Văcărescu” din Târgovişte şi al 
Facultăţii de Medicină Generală a Institutului de 
Medicină şi Farmacie „Carol Davila” din Bucureşti. 
Medic secundar la Sanatoriul TBC din Valea Iaşului 
(jud. Argeş), medic specialist ftiziolog la acelaşi 
sanatoriu, apoi la Sanatoriul TBC de la Mănăstirea 
Dealu, medic specialist pneumoftiziolog la 
Dispensarul TBC din Targoviste si medic primar 
pneumoftziolog la Spitalul de Urgenţă al judeţului 
Dâmboviţa din acelaşi oraş. Este membru al Societăţii 
Române de Pneumologie. Participă cu comunicări la 
manifestări ştiinţifice medicale naţionale şi 
internaţionale pe teme de pneumologie. (G.C.) 


ACȚIUNEA Ziar de atitudine românească. Apare la 
Târgovişte în perioada 25 decembrie 1941 — mai 1943. 
Director P.N. Zaharia. Este tipărit la Tipografia „Dacia” 
a medicului Constantin Popescu. Printre redactori şi 
colaboratori, Corneliu Popescu, fiul patronului, care 
părăseşte tara stabilindu-se definitiv în Venezuela, la 
Caracas. În ziar sunt publicate numeroase articole 
despre evenimentele petrecute pe front. Dintre acestea 

amintim: „Chemarea intelectualilor damboviteni pentru 
sprijinirea frontului” (nr. 15 din 1943). „Eroii noştri — 
legendarii generaţiilor de mâine”, „Armata — Pavăza ţării”, 
„O vizită la un cimitir”. (V.P.) 


ACȚIUNEA NOUĂ Ziar al P.N.L. — Gheorghe 
Brătianu din județul Dâmboviţa. Apare în perioada 1 iulie 
— 5 octombrie 1930 avându-i ca director pe lulian 
Grideanu şi ca redactor responsabil pe Alexandru 
Poenăreanu. Începând cu numărul 4 se precizează că 
ziarul apare sub conducerea unui Comitet de redacţie. 
Administraţia şi redacţia se aflau pe Calea Domnească, 
nr. 120. Apariţia ziarului este prilejuită de acțiunea la 
nivel central, cu ecou şi la Târgovişte, a grupării 
Gheorghe Brătianu care în iunie 1930 se desprinde din 
PN.L. şi formează P.N.L. — Gheorghe Brătianu. Scopul 
urmărit: „Glasul nostru nu se adresează beneficiarilor 
de onoruri şi consilii. Noi cerem adeziunea mulțimii 
liberale, care aşteaptă de la mişcarea noastră o salvare.” 
Se preciza totodată că „acţiunea marelui patriot George 
Brătianu merge înainte până la triumful definitiv”. Scriu 
articole Gheorghe Brătianu — preşedintele de onoare al 
organizaţiei din Dâmboviţa, avocaţii Alexandru 
Poenăreanu — secretar al organizaţiei judeţene georgiste 
şi lulian Grideanu — fost ajutor de primar, Serban 
Tassian, Gheorghe Bucurică — preşedintele Asociaţiei 
Invatatorilor din judeţul Dâmboviţa, institutorul Aurel 
lonescu, Dumitru Câmpeanu — fost prefect ş.a. 
Subiectele abordate: disputa dintre Gheorghe Brătianu 
şi „vechii” liberali, vizitele lui Gheorghe Brătianu la 
Târgovişte şi Găeşti (21 august 1930), situaţia 
economică a judeţului, disputa cu presa liberală locală 
(îndeosebi cu „Viitorul Dâmboviţei”), critici la adresa 
liderilor liberali Vintilă Brătianu şi C. Dimitriu, laude la 
adresa regelui Carol al II-lea ,urcat” pe tron la 8 iunie 
1930, specula cu produse, căderea guvernului. (M.C.) 


ADEVĂRUL DE SEARĂ Ediţia de Târgovişte a 
cotidianului apare din 11 mai 2009; editor: SC Holding 
Adevărul SRL. Editori coordonatori: Manina Leasu, 

George Enache; redactori: Ştefania Hontos Nicolăescu, 
Adriana Răceanu, lon Obăgilă, Oana Soare. Rubrici 
permanente: „Ultima oră”, „Eveniment”, „Exclusiv”, 
„Oraşul meu”, „Viaţă sănătoasă”, „Oameni / Portret”, 
„Români în lume”, „Sport”. Format tabloid. A apărut pana 


în iunie 2011. (G.C.) 


ADMINISTRAȚIA FINANCIARĂ A fost construită 
în 1890 de către Ministerul de Finanţe după proiectul 
arhitectului Statie Ciortan, autor al mai multor planuri 
de sedii, de administrații financiare judeţene. 
Monumentală, clădirea este construită în stil neoromâ- 
nesc, punând în valoare, cu o frumoasă plasticitate, 
vechi elemente ale acestui stil. Latura dinspre strada 
Grigore Alexandrescu este bordată de un mic scuar în 
care se află astăzi bustul poetului care a dat numele 
străzii. Noul edificiu a fost menţionat în planul oraşului 
din 1913, ridicat de Ştefan Septville şi a servit ca sediu 
al Administraţiei Financiare până în zilele noastre, când 
a fost construit un nou sediu pe Calea Domnească, 
nr.166. Tot aici, la parterul imobilului, a funcţionat şi 
Agenţia Băncii Nationale până în 1992. (G.T./ C.V.) 


AGULETTI, Theodor Avram (1860-1920) Profesor, 
istoric. A fost profesor de istorie la Făgăraş, Buzău şi 
Târgovişte, unde a fost şi directorul gimnaziului (187 7- 
1900), pentru ca la 1 septembrie 1901 să fie mutat la 
Liceul „Mihai Viteazul” din Bucuresti. Îndeplineşte functia 
de inspector şi director în Ministerul Instrucțiunii 
Publice. A fost autor al numeroase manuale şcolare, 
colaborator la revistele „Arhiva din laşi”, „România 
muzicală”, „Tribuna” din Sibiu. La Târgovişte s-a străduit 
pentru îmbunătăţirea condiţiilor de studiu, a programei 
pentru elevi, înzestrarea materială a gimnaziului şi a 
militat pentru creşterea fondului de carte al bibliotecii. 
A iniţiat organizarea de manifestări cu caracter com- 
plex: serbări, seri cultural-distractive, conferinţe, fiind 
un propagator al ideilor progresiste în sistemul 
educational. (M.O.) 


ALBU, Gheorghe (19.V1.1954, Finta, Dâmboviţa) 
Studii liceale în Târgovişte, fiind absolvent al Liceului 
Economic. Studii universitare la Academia de Studii 
Economice Bucureşti. Până în 1990 lucrează ca econo- 
mist la ICS Fieni. Din 1990 intră în activitatea politică. 
Membru al FSN de la înfiinţare, devine deputat în 1990 
şi în 1992 îndeplineşte funcţia de secretar de stat, şef 
al Departamentului de Comerţ şi Turism. Ca membru al 
Partidului Democrat şi apoi al Partidului Democrat Lib- 
eral, activează din 1996 până în prezent. Îndeplineşte 
mai multe mandate în calitate de preşedinte al Comisiei 
Naţionale de Revizie şi Control. În cadrul Camerei 
Deputaţilor îndeplineşte succesiv mai multe functii de 
înaltă responsabilitate: vicepreşedinte, secretar şi 
chestor. A activat în diverse comisii de prietenie cu 

parlamentele altor state: preşedinte al grupului de 
prietenie cu Republica Populară China, preşedinte al 
grupului parlamentar de prietenie cu Republica Finlanda 
etc. Sub aspect strict profesional este doctor în 
economie, specializarea „Comerţ şi servicii”, lector 
universitar la ASE Bucureşti. La alegerile parlamentare 
din 2008 este ales deputat în Colegiul Târgovişte şi în 
această calitate acționează pentru rezolvarea unor 
probleme privind dezvoltarea oraşului. (M.S.) 


ALDEA, Alexandru (? — ~17.X1.1436, Târgovişte) 
Domn al Ţării Româneşti (a. 14 iun. 1431 — p. 17 nov. 
1436). Fiu nelegitim al lui Mircea cel Bătrân şi ginerele 
domnului Moldovei, Alexandru cel Bun. Ocupă tronul cu 
sprijin ungar şi moldovean, alăturându-se coaliţiei 
antiotomane, condusă de regele Sigismund de Luxem- 
burg. În replică turcii pradă tara (vara 1431) şi îl obligă 
pe Alexandru Aldea să încheie Tratatul de la Adrianopole 
(iulie 1432), prin care se recunoştea vasal sultanului, 
plătea tribut şi trimitea ostatici fii de boieri. În aceeaşi 
lună participă cu oaste la campania turcilor în 
Transilvania, care se încheie cu o victorie (24 iulie 1432), 
deşi Sigismund fusese avertizat de Alexandru Aldea 
asupra planurilor şi efectivelor otomane. În anul următor, 
regele Ungariei îi va retrage dreptul asupra feudelor 
Amlaş şi Făgăraş. Pe plan intern, domnia sa a însemnat 
o întărire a partidei boiereşti filoturcesti şi o scădere a 
autorităţii centrale, în favoarea marii boierimi, care se 
implică în impunerea domnilor. S-a stabilit la Târgovişte 
încă de la începutul domniei, graţie sistemului defensiv 
superior al aşezării. Majoritatea documentelor sale (4 
— danii pentru mănăstiri, printre care şi Dealu) au fost 
emise aici. (A.S./M.O.) 


ALECU, lon (11.1.1911, Lazuri Dâmboviţa — ?) 
Învățător, inspector şcolar, om politic. Absolvent al Şcolii 
Normale. Se implică în viaţa politică, făcând parte din 
Partidul Naţional Liberal până în anul 1938. Pe 18 
februarie 1945 se înscrie în Partidul Social Democrat şi 
acționează pentru organizarea structurilor partidului în 
plăşile Matei-Voievod, Târgovişte, Bilciuresti. Este 
membru în conducerea organizației din Târgovişte şi 
vicepreşedinte judeţean. la parte la activitatea Frontului 
Naţional Democrat, ca reprezentant al Partidului So- 
cial Democrat, contribuind astfel la ascensiunea spre 
putere a forțelor procomuniste. Este ales vicepreşedinte 
al Grupului Invatatorilor socialisti din Dambovita; face 
parte din conducerea judeteana a Sindicatului 
învăţătorilor, iar în 1947 este ales în Consiliul județean 
provizoriu Un raport al Partidului Social Democrat din 3 
octombrie 1947 îl caracteriza astfel: „Secretar judeţean 
al P.S.D., inspector şcolar, oportunist, tipul politicianului 
vechi, linguşitor, nu e periculos şi nici capabil de vreo 
acţiune de dreapta. Am colaborat până în prezent şi 
contam pe el”. (M.C.) 

ALESSANDRESCU, C. (1836-1909) A fost elev la 
Liceul Sfântul Sava din Bucureşti, unde a obţinut o bursă 
prin concurs. În Târgovişte a venit în 1874 ca Institutor 
la Scoala Nr. 1 de Băieți. Între 1883-1901 a îndeplinit 
funcția de revizor şcolar al judeţelor Dâmbovița, Muscel 
şi Dolj, perioadă în care a contribuit la dezvoltarea 
învățământului românesc. A fost autorul unor manuale 
şcolare, geografii ale județelor Dâmbovița, Muscel, 
Prahova şi Dolj, care au reprezentat un succes al 
cercetării geografice şi au stat la baza întocmirii Marelui 
dicționar geografic, unele premiate de Societatea 
Geografică Română. A fost directorul ziarului „Armonia”, 
unde a publicat numeroase articole de interes general, 
didactic dar şi politic, fiind lider marcant al organizaţiei 
liberale de Dâmboviţa. (M.O.) 


ALEXANDRESCU, Grigore (22.1.1810, Târgovişte — 
5.XI.1885, Bucureşti) Poet, traducător, publicist, politi- 
cian. Copilăreşte în oraşul natal, la casele lui Nae Hiotu. 
Învață greaca modernă împreună cu Vasile Cârlova. Din 
1827 rămâne orfan de ambii părinţi. Se mută în Bucureşti 
la un unchi al său, părintele leremia, „locuind într-un 
beci sub scară, la Mitropolie”. În 1831 este elev în clasa 
de literatură a şcolii lui J.A. Vaillant, fiind coleg cu lon 
Ghica şi C.A. Rosetti. Trece la Colegiul „Sf. Sava” având 
ca profesori pe Eufrosin Poteca, Petrache Poenaru, G. 
loanid, S. Marcovici. Îşi formează o temeinică cultură 
clasică, citeşte, de asemenea, asiduu din Voltaire, 
Boileau, Racine, Montesquieu. Cunoaşte pe lancu 
Văcărescu şi pe lon Heliade Rădulescu intrând cu 
acesta din urmă într-o înverşunată polemică ce va dura 
toată viata. Membru de la înfiinţare (1833) al „Societăţii 
Filarmonice”, alături de lon Câmpineanu şi lon Heliade 
Rădulescu. Intră în armata naţională (1834), recent 
înființată, cu gradul de cadet, fiind înaintat apoi praporcic. 
Supraveghează o vreme, la Focşani, mişcarea vamală. 
În 1837 demisionează din armată întorcându-se la 
Bucureşti. Sub domnia lui Gheorghe Bibescu ocupă 
diferite funcţii administrative. Ca urmare a publicării în 
„Dacia Literară” a poeziei manifest „Anul 1840” semnată 
U din B, este arestat preventiv ca suspect, fiind eliberat 
la intervenţia prietenului său lon Ghica, împreună cu 
care vizitează, în 1842, mănăstirile de pe valea Oltului. 
În timpul Revoluţiei de la 1848 este redactor, alături de 
Nicolae Bălcescu, la ziarul „Poporul suveran”. După 
înfrângerea acesteia, păstrează relaţii cu revoluționarii 
emigranți. Între 1850-1854 este secretar la Senat, di- 
rector al Arhivelor Statului, membru al Comitetului 
Teatrului Naţional, director al Eforiei Spitalelor. Ocupă 
funcţia de director al Departamentului Cultelor şi 
Instrucțiunii Publice, sub domnia lui Alexandru loan 
Cuza, membru onorific al Eforiei Spitalelor, membru al 
Comisiei Centrale de la Focşani, ca reprezentant al 
Țării Româneşti, comisie ce se ocupa cu unificarea 
legislaţiei Principatelor Unite. Călătoreşte la Paris (1875) 

împreună cu fiica sa care va deveni o apreciată pianistă. 
Moare în Bucureşti, fiind înmormântat la cimitirul Bellu. 
Opera sa cuprinde meditații şi elegii preromantice şi 
romantice, epistole, satire şi fabule, influențate puternic 
de clasicismul francez, deschizând drum marii poezii 
de profundă interiorizare, de meditaţie asupra sensurilor 
vieţii. Contribuie decisiv la crearea epistolei şi fabulei 
româneşti. Este considerat cel mai mare dintre poeții 
noştri dinainte de Eminescu. În întreaga sa activitate a 
fost redactor sau a colaborat la numeroase reviste şi 
ziare ale epocii pe care a traversat-o. Debut în „Curierul 
românesc” (1832) cu poezia „Miezul nopții”, iar editorial 
în acelaşi an cu volumul „Eliazer şi Neftali”, cuprinzând o 
traducere din Florian şi câteva poezii originale. Urmează 
volumele: „Poezii de D.Gr. Alexandrescu” (1838), „Poezii 
ale lui Gr. Alexandrescu” (1842); „Suvenire şi impresii. 
Epistole cu fabule” (1847), „Meditaţii, elegii, epistole şi 
fabule” (1863). Dedică oraşului natal poeziile „Adio. La 
Târgovişte”, „Trecutul. La Mănăstirea Dealului”. Ca semn 
de recunoştinţă i se ridică un bust în oraş, realizare a 
sculptorului |. Pavelescu-Dima, în apropierea casei natale 
(unde este pusă o placă). Bustul a fost dezvelit, iniţial, în 
fata Primăriei, cu prilejul centenarului naşterii. O şcoală 
generală şi o stradă îi poartă numele. (V.P) 


ALEXANDRESCU, Matei (30.IV.1906, Târgovişte 
— 5.X1.1979, Bucuresti) Poet, memorialist, publicist, 
politician. Studii primare şi liceale în Târgovişte, fiind 
elev la „lenăchiţă Văcărescu”. Licenţiat al Facultăţii de 
Litere şi Filozofie a Universităţii din Bucureşti (1931). 
În perioada 1931-1934 îndeplineşte funcţii administra- 
tive în cadrul Prefecturii Județului Dâmboviţa şi al 
Prefecturii Bucureşti. Colaborator la numeroase reviste 
şi ziare ale vremii. Editează împreună cu alti scriitori 
revistele „Litere” şi „Îndreptar”. Primul volum de poezii 
îi apare la Târgovişte în 1931: „În insula unde-nfloreau 
coralii”. Prezintă oraşul natal în tonuri simboliste şi 
deprimante. Alte volume ale perioadei interbelice: 
„Leagăn de îngeri” (1935), „Jocul cuvintelor” (1939), 
„Vămile văzduhului” (1942), „Ardealul cântat de poeți” 
(1943). După o absenţă de aproape trei decenii, 
datorată activităţii sale politice, apar volumele: „Donna 
Sixtina” (1970), „Catarg” (1973) şi „Confesiuni literare” 
(1971) ultimul adunând o serie de interviuri ale sale cu 
personalităţi literare ale vremii. Revine deseori în 
Cetatea de Scaun cu prilejul unor şezători literare sau 
întâlniri cu scriitori. (V.P.) 


ALEXANDRESKO, N. loan Om politic, unul din 
întemeietorii Partidului Conservator în judeţul Dâmboviţa 
(1882), căsătorit cu nepoata de soră a generalului loan 
Em. Florescu, al cărui urmaş se considerat. Membru 
în Consiliul Judeţean (1873-1876), preşedinte al 
Consiliului General al județului Dâmboviţa în anii 1894- 
1898. De numele său se leagă realizări importante: 

obținerea creditelor necesare pentru judecătoriile de ocol 
şi pentru jandarmeria rurală (instituții reinfiintate în 1894), 
situația prosperă a Targovistei şi a judeţului în contextul 
depăşirii încasărilor bugetare, construirea unui nou sediu 
pentru prefectură între anii 1895-1897 ş.a. În 1899 a 
fost ales în Colegiul | în urma noilor alegeri pentru 
Consiliul Judeţean. În 1890, loan Alexandresko a donat 
județului două pogoane de teren din moşia de la Găeşti, 
pentru construirea aici a unui spital. (M.C.) 


ALEXANDROV, Gheorghe (27.X.1952, Târgo- 
vişte). Urmează cursurile Şcolii Populare de Artă din 
Târgovişte sub îndrumarea maestrului Marin-Petre 
Constantin. De profesie este tehnician proiectant. 
Expune, mai ales, peisaj în expoziţii de grup şi 
personale. Dintre lucrările sale unele fac parte din 
colecţii particulare din tara, din Grecia, Italia şi 
Spania. (G.C.) 


ALEXANDROV, Vasile (23.1.1928, Letea, Tulcea 
— 12.11.2006, Târgovişte). Este, până la pensionare, ofițer 
în Garnizoana Târgovişte. Autodidact ca artist plastic. 
În 1973 iniţiază la Clubul Întreprinderii de Utilaj Petrolier 
prima şcoală muncitorească de artă din Târgovişte. 
Expune în expoziții de pictură naivă din Franţa, lugoslavia 
şi Polonia. Din lucrările sale unele sunt reținute la muzee 
din tara şi în colecţii particulare din Bulgaria, lugoslavia 
si Franta. (G.C.) 


ALEXANDRU COCONUL (1611 — 26 iun. 1632, 
Istanbul) Domn al Tarii Romanesti (p. 14/24 aug. 1623 
— oct. 1627) si al Moldovei (sept. 1629-29 apr./9 mai 
1630). Fiul lui Radu Mihnea. Lasat domn în Valahia, 
după ce tatăl său primise tronul Moldovei, s-a dovedit 
slab şi bolnăvicios, conducerea ţării revenind tot tatălui 
său. La moartea acestuia (1626), a fost nevoit să 
plătească Porții aproape 4 milioane de aspri pentru a 
rămâne domn, sumă achitată prin convocarea Adunării 
Stărilor şi desființarea „sloboziilor”. Mazilit, vine la 
Istanbul, unde cheltuieste circa 100.000 ducati venețieni, 
reuşind să primească pentru câteva luni tronul Moldovei. 
Târgoviştea este reşedinţă domnească şi cunoaşte o 
maximă înflorire. În 1626, mutarea capitalei la Bucuresti 
(părăsit după distrugerile din 1595) nu a afectat profund 
viața oraşului, măsura fiind considerată temporară, iar 
domnia nesigură. (A.Ş./M.0.) 


ALEXANDRU II MIRCEA (3.III.1529 —27/28.1X.1577) 
Domn al Țării Româneşti (a. 11 iul. 1568 — 14 apr. 1574; 
4 mai 1574 — 27/28 sept. 1577). Fiul lui Mircea III şi al 
Despinei. Ocupă tronul cu sprijinul marelui vizir Mehmed 
Sokollu şi al influentului Mihail Cantacuzino Seitanoglu. 
Imediat după urcarea pe tron, execută numeroşi boieri, 
susținători ai fostului domn. În 1576 va fi din nou în 
conflict cu boierii, dar la intervenţia marelui vizir cei care 

veniseră să-l reclame la Poartă sunt arestaţi şi 
condamnați la galere. Țara cunoaşte o perioadă grea, 
din cauza foametei, a epidemiei de ciumă şi a noilor 
dări, impuse de nevoile lui Alexandru II Mircea Pe plan 
extern, a sprijinit cu oaste instalarea fratelui său, Petru 
Şchiopul, pe tronul Moldovei, suferind o înfrângere grea 
la Jiliste (14 apr. 1574) şi pierzând pentru scurt timp 
domnia. Ctitor al mănăstirii Sf. Troiță (Radu Voda) din 
Bucureşti, unde este înmormântat şi sprijinitor al mai 
multor mănăstiri athonite şi de la Muntele Sinai. A adus 
prima tiparnita din Bucuresti, instalând-o la Mănăstirea 
Plumbuita (1573). A preferat să conducă tara din 
Bucureşti, dar nu a ocolit nici „scaunul Târgoviştei”. 
Evenimentele principale legate de administrarea ţării se 
vor consuma departe de oraş. În 1574, călătorul Pierre 
Lesaclopier admira palatul din Târgovişte „întărit numai 
cu garduri mari”. (A.$./M.O.) 


ALEXANDRU, Constantin Mihail (20.1V.1945, 
Târgovişte) Absolvent al Liceului (azi Colegiu Naţional) 
,lenachita Văcărescu” din Târgovişte, al Facultăţii de 
Filologie (Institutul Pedagogic din Baia Mare) şi al 
Facultăţii de Limbă şi Literatură Română de la 
Universitatea „Alexandru loan Cuza” din laşi. Profesor 
la şcoli din judeţul Dâmboviţa, metodist la Consiliul 
Judeţean Dâmboviţa al UGSR, director al Clubului 
Muncitoresc din Fieni. Din 1974 şi până astăzi directorul 
Casei de Cultură a Sindicatelor din Târgovişte. Timp de 
aproape patru decenii a fost unul dintre organizatorii 
unor importante manifestări nationale şi locale dintre 
care sunt de amintit Festivalul-Concurs „Crizantema de 
aur”, Festivalul „Oameni şi fapte în marea întrecere”, 
Festivalul filmului documentar „Contemporania”, 
Festivalul de umor „Castigat ridendo mores”, Amfiteatrul 
artelor. (G.C.) 


ALEXANDRU, Stanca (20.VIII.1940, Dobra, 
Dâmboviţa) Liceul „Carabella” Târgovişte (1957); 
Facultatea de Medicină Generală Bucureşti (1965). Între 
anii 1964-1965 a fost medic intern anestezie-reanimare 
la Spitalul Filaret. Între anii 1965-1967, internă la 
anestezie-reanimare — Spitalul Fundeni, Clinica de 
chirurgie generală. În anul 1967 reuşeşte la concursul 
de secundariat şi este angajată la Spitalul Judeţean 
Târgovişte, unde promovează examenul de medic spe- 
cialist obstetrică ginecologie şi din 1990 este medic 
primar. Director general al Spitalului Judeţean Târgovişte 
(1993-1994), director al Direcţiei Sanitare Judeţul 
Dâmboviţa în anii 1996-1997. Medic ginecolog obstetri- 
cian în Policlinica Spitalului Târgovişte (1997-2000). A 
publicat în reviste de specialitate, a participat la conferințe 
şi congrese în specialitate obstetrică ginecologie. (N.V.) 


ALEXE, Vasile (16.X11.1878, Ghimpați, Vizuresti, 
Dâmboviţa —?) Preot, ziarist, om politic, lider de partid. 

Absolvent al Seminarului „Nifon Mitropolitul”, licenţiat 
în teologie (1909) şi litere (1911). Protoiereu al județului 
Dâmboviţa în perioada 1911-1914, activând şi ca preot 
la parohia „Sfântul Gheorghe” din Târgovişte. În 1914 
demisionează din funcţia de protoiereu. Conduce 
gazeta „Înălțarea” (1914-1916), pledând pentru intrarea 
României în războiul mondial de partea Antantei. 
Participă voluntar pe front (1916-1918) în Regimentul 
62 Infanterie şi apoi în Regimentul 22 Artilerie. După 
demobilizare merge în Basarabia şi devine confesor 
la Divizia a Il-a Cavalerie cu care trece în Transilvania 
şi apoi în Ungaria, fiind demobilizat la 1 martie 1920. 
Intră în viaţa politică şi se înscrie în Partidul Țărănesc, 
pe listele căruia devine senator în anii 1920-1921. În 
această calitate adresează interpelări ministrului 
agriculturii Constantin Garoflid în legătură cu aplicarea 
reformei agrare, reuşind înlăturarea din funcţie a unor 
consilieri şi administratori agronomi necinstiti. Editează 
ziarul „Țăranul Dâmboviţei” (1920-1922). Fire contro- 
versată, în 1920 este exclus din Partidul Ţărănesc şi 
întemeiază Partidul Țărănesc — Alexe. În 1923-1924 
fuzionează cu Partidul Naţional, devenind liderul noii 
formaţiuni politice numită Partidul Naţional. Aderă la 
Liga Apărării Naţional Creştine (1926-1928), după care 
îşi reface vechiul său partid cu numele Partidul 
Țărănesc — Alexe, fiind un susţinător al dr. N. Lupu. 
Fire energică, erijându-se în apărător al dreptăţii, Vasile 
Alexe se bucura de audienţă îndeosebi la sate. Este 
ales deputat (1931-1932), remarcându-se în Parlament 
prin intervenţiile referitoare la scena politică din 
România. Publică articole în diferite ziare precum: 
„Țăranu/”. „Țăranul Dâmboviţei”, „Deşteptarea”. În 
timpul regimului antonescian îndeplineşte funcţia de 
consilier în Ministerul Educaţiei. În 1946 devine 
vicepreşedinte al Partidului National Popular din județul 
Dâmboviţa. (M.C.) 


ALFA TV Intra în emisiune la 1 aprilie 2003 sub 
licența Alfa TV la Târgovişte, găzduită fiind de Fundaţia 
pentru Tineret Dâmboviţa (fostă Casă a Ştiinţei şi 
Tehnicii pentru Tineret). Director: Mihai Eremia, loanida 
David; redactor-şef: Alin Zaharia; redactori: Alina 
Predescu, Mădălina Marinică, lonut Anghel, Elena 
Ştefan. Emisiuni de vizibilitate: „Doi şi un sfert” 
(anchete), „Vocea Chindiei” (talk-show politic), „Adevăr 
şi Lumină” (talk-show religios). Postul îşi încetează 
emisiunile în 2005. (G.C.) 


ALIANȚA PENTRU PACE Organizaţie 
neguvernamentala, continuatoare a Comitetului de Luptă 
pentru Pace, înfiinţată în ianuarie 1990; din 1994 cu 
două sedii centrale, la Bucureşti şi Târgovişte. Fondatori, 
juristul Mihai llicea, preşedinte, şi secretar general, 
Victor Petrescu. Apoi, secretar general Lucian 
Grigorescu şi o vreme preşedinte. Membră a Federaţiei 

Balcanice pentru Pace / FEBANGO. Scopul: 
dezvoltarea relațiilor de bună înțelegere între popoare; 
militantism împotriva războaielor de orice natură. A 
participat la vizite oficiale în Republica Populară Chineză 
şi ţările din spaţiul Balcanic. Actualmente preşedinte 
Dan Şetrean şi secretar general Gheorghe Perşinaru. 
Îşi continuă activitatea. (G.C.) 


ALIANȚA PENTRU ROMÂNIA Organizaţia Judeţeană 
Dâmboviţa ia ființă în 1997. Preşedinte: Marin Antonescu; 
vicepreşedinţi: Florin Aurelian Popescu (şi preşedinte al 
organizației municipale Târgovişte), Leonardo Badea (şi 
preşedinte al organizației județene de tineret), Daniela Popa, 
Adrian Tutuianu, Sorin Diaconescu, Gică Mircea. La 
alegerile din anul 2000 a avut candidaţi la locale pentru 
Consiliul Local al municipiului Târgovişte (Florin Aurelian 
Popescu) şi la parlamentare (Daniela Popa, Marin 
Antonescu). Dispare în anul 2002 prin absorbţie la Partidul 
Naţional Liberal. (G.C.) 


ALIMENTAREA CU APĂ A ORAŞULUI (1821-1970) 
La începutul secolului al XIX-lea, alimentarea cu apă se 
realiza din lazul Morilor, din râul lalomita (distribuită de 
sacagii) şi din puturile Dudea, Geambaşului, Filip şi din 
fata bisericii Vărzaru. După 1821 a fost amenajată o 
conductă de olane de la vechile izvoare de la Teiş 
(conductă abandonată) până la Târgul din Afară, unde 
s-a instalat o cişmea. La 10 februarie 1825 domnul țării, 
aproba întreţinerea „drumului izvoarelor” prin care se 
aducea apa în oraş, cu fonduri realizate din vânzările 
Târgului din Afară. Pentru satisfacerea nevoilor 
locuitorilor, în 1847, s-a hotărât înființarea a patru cişmele 
cu apa adusă din Teiş prin prelungirea conductei 
existente în Târgul din Afară. Apa era adusă prin olane 
confecţionate de meşterii olari din Drăgăieşti-Pământeni. 
Au fost instalate cişmele în fata Bisericii Târgului, la 
capătul târgului dinspre Mitropolie, lângă casele lui 
Chiriac Cojescu şi lonita lon. Fonderia (1872) se alimenta 
cu apa tot de la Teis, printr-o coloana separata. In 1908, 
la sugestia lui Vintilă Brătianu, primar al Capitalei şi 
deputat de Dâmboviţa, au fost trimişi la Târgovişte 
profesorul Ludovic Mrazec şi ing. B. Giulini pentru 
întocmirea proiectului alimentării cu apă din muntele 
Răteiu. Pe baza proiectului întocmit de inginerul B. 
Giulini au început lucrările care se finalizau la 4 
octombrie 1910. Ministerul Agriculturii şi Domeniilor a 
cedat pentru acest proiect 70 ha din Muntele Răteiu. 
Apa era adusă în oraş pe o conductă de 42 km, compusă 
din tuburi de oţel, sistem Mannesman, până la rezervorul 
de la Şotânga. Reţeaua de distribuţie din oraş a fost 
compusă dintr-o conductă principală până la 
încrucişarea Căii Domnesti cu străzile Mihai Bravu şi 
C. Brâncoveanu, de unde continuau conductele de 
distribuţie. Din conducta principală se alimentau şi alte 
localităţi de pe valea Ialomiţei. În cursul anului 1924 au 

apărut deteriorări ale conductei, în zona de munte (Valea 
Rea, Muntele Raciu, Valea Lupului, Vârful Gâlmei), fapt 
ce a dus la apariţia sacagiilor. Pentru suplinirea lipsei 
apei, în oraş s-au instalat trei cişmele publice alimentate 
la conducta de apă a fabricii loan Grigorescu, situate 
pe străzile Radian, gen. Florescu şi Labirint. În 1925, 
inginerul Dionisie Ghermani de la Institutul Politehnic 
Bucureşti, a fost angajat pentru a găsi noi surse de 
apă. Cercetarea s-a îndreptat spre Şotânga, în zona 
rezervorului de apă, situat pe terenul lui Laurenţiu Zara, 
estimându-se că debitul apei va spori cu circa 1000 me 
prin forarea a şase puțuri tubulare. Inginerul hidrolog D. 
Ghermani a fost invitat în 1928 pentru a face sondaje 
în zona Şotânga, propunând înființarea puturilor de 
captare a apei, sub apa lalomitei şi instalarea unei 
pompe de refulare la bazinul Şotânga. În 1931 inginerul 
Sachelaride a examinat posibilitatea de alimentare a 
oraşului cu apă din două izvoare aflate în comuna 
Văcăreşti, dar s-a constatat că apa era insuficientă 
pentru scopul urmărit. Totodată, se reluau cercetările 
efectuate de inginerul D. Ghermani la Şotânga, 
sondajele de studiu au fost efectuate de către inginerul 
Henri Theodoru şi societatea „Edilitatea” la o adâncime 
de 20 m. În 1935 a fost adoptat regulamentul comunal 
al alimentării cu apă al oraşului care prevedea 
obligativitatea introducerii apei în oraş, modul de 
distribuţie şi taxele aferente. În perioada contemporană 
alimentarea cu apă a oraşului a fost solutionata prin 
suplimentarea cu noi surse de apă de la Dragomiresti 
(1969) şi Vacaresti-Lazuri (1973). (G.T./ C.V.) 


ALMANAHUL BISERICESC Publicaţia apare în 
2001, editată de Arhiepiscopia Târgoviştei la iniţiativa şi 
cu binecuvântarea ÎPS dr. Nifon Mihăiţă, arhiepiscop şi 
mitropolit al acestui arhiepiscopat. Redactori responsabili, 
de-a lungul unui deceniu de apariţie: P.C. preoţi consilieri 
arhiepiscopali: lon Stan, dr. Florea Ştefan, lonut-Adrian 
Ghibanu, Petre-Ciprian Şarpu, dr. Marian Robert Puiescu. 
S-au impus secțiunile „Pastorale chiriarhale”, „Teologie 
şi viata”, „Cu toţi să fim una”, „Istoria şi cultura cetăţii”, 
„Biserica şi şcoala”, „Poezie religioasă”, „Melos”, „Din 
viata arhiepiscopiei” în care se regăsesc contribuţiile unor 
importante personalități religioase şi laice, dintre care 
amintim: P.F. Patriarh Teoctist, Anastasios, 
Arhiepiscopul Tiranei, acad. Ştefan Stănescu, ÎPS dr. 
Nifon Mihăiţă, acad. Răzvan Theodorescu, acad. Virgil 
Cândea, mitropolit Hierotheus Vlachos, Dumitru 
Stăniloaie, Dan Zamfirescu, Dumitru Popescu, 
Hristodulos al Atenei, Doru Popovici, George Coandă, 
Agnes Erich, Victor Petrescu, Gabriela Niţulescu, Radu 
Ştefan Vergatti. Coeditor şi realizare tipografică: ASA 
Media Grafic Bucureşti. Continuă. (G.C.) 


ALMANAHUL „DÂMBOVIȚEI” Apare în 1912 primul 
almanah al județului. S-a tipărit la Institutul de Arte Grafice 


56 


şi Editura „Minerva” din Bucureşti. Iniţiativa aparţine 
preotului |. Popescu Cernea, directorul gazetei 
„Dâmboviţa”, care a dorit, astfel, să aniverseze un an de 
la apariţia celei de a treia serii a publicaţiei. Almanahul 
se deschide cu un calendar şi cuprinde în sumar informaţii 
deosebit de interesante, aşa cum sunt: „Monumentele 
noastre istorice”, „Judeţul Dâmboviţa”, „Personalul 
administrativ al judeţului Dâmboviţa, al Prefecturii şi al 
primăriei Târgoviştei”, „Serviciul sanitar al județului 
Dâmboviţa”, „Societatea filantropică «Caritatea»”, plasele 
judeţului (prezentare geografică şi administrativă), versuri, 
proze, teatru, note de călătorie. Din articolul privind judeţul 
aflăm că în Târgovişte existau în acel moment: 15 biserici, 
dintre care 6 parohiale; reşedinţa Diviziei a IIl-a din Corpul 
II de Armată şi a regimentelor IIl Dâmboviţa nr. 22, 10 de 
Roşiori şi a Şcolii de Cavalerie; două şcoli primare de 
băieţi „tip urban”, două şcoli primare de fete, o „şcoală 
fr&beliană”, una primară „tip rural”, una profesională, o 
şcoală de cântăreți bisericeşti, un gimnaziu, două şcoli 
particulare de fete, o şcoală primară catolică şi una 
evreiască; băncile „Comercială şi Industrială”, 
yoperanta”, „Susenilor”, „Grădina”, „Matei Basarab”; 
societățile filantropice „Vulturul”, „Centrala” şi „Lumina 
Săteanului”. Existau şi următoarele industrii: fabricile 
de petrol („Aurora of Romanian Comp. Limited”, „Steaua 
Română”, ,,Isack Haiman et Comp.”, „lancu Grigorescu”), 
de spirt ale lui Grigore Gavrilescu, losef Samuel, morile 
patronilor C. Negoescu, Ghiţă Curelea, losef Samuel. 
Dar şi depozitele de vinuri „Dumitrescu Comp.” şi al lui 
Slavu. Functiona un spital, condus de medicul primar 
doctor C. Costăchescu Marinoiu, avându-l secundar pe 
doctorul Dumitru. Primar al oraşului era avocatul 
Gonzalv lonescu. (G.C.) 


ALPHA BANK ROMÂNIA În 1994, Alpha Bank 
Group, împreună cu Banca Europeană pentru 
Reconstrucţie şi Dezvoltare (BERD) puneau bazele 
Alpha Bank în România, sub denumirea de Banca 
Bucureşti. La începutul anului 2000, Banca Bucureşti 
a fost redenumită Alpha Bank România pentru a 
sublinia apartenenţa la Grup, iar în anul 2005 Alpha 
Bank AE a devenit acţionar majoritar. Având în 
prezent peste 2.400 de angajaţi, banca oferă întreaga 
gamă de servicii şi produse financiar-bancare, atât 
pentru persoane fizice cât şi pentru sectorul corpo- 
rate şi întreprinderile mici şi mijlocii, printr-o reţea 
echilibrată de unități, situate în Bucuresti şi în 
principalele oraşe din tara. Cele mai recente initiative 
ale băncii pe segmentul produselor pentru persoane 
fizice includ lansarea depozitului Alpha Tax Protect, 
cardul de credit cobrand COSMOTE Alpha 
MasterCard sau Pachetul pentru încasarea pensiei 
la Alpha Bank. Pe segmentul întreprinderilor mici şi 
mijlocii banca oferă, de asemenea, produse inovative, 
ce vin în întâmpinarea nevoilor clienţilor, cum ar fi 

pachetul Alpha IMM turism adresat hotelierilor şi 
agenţiilor de turism. (V.N.) 


ALTFEL Revistă de literatură, apare în primăvara 
anului 1990, pentru scurt timp, fiind realizată de scriitorii 
Mirel Lazăr, George Geacăr, Gandy-Romulus 
Georgescu si Marius Baditescu. (G.C.) 


AMAN, Theodor (1831, Câmpulung — 19.VIII.1891, 
Bucureşti) Pictor. A fost fiul serdarului Dumitru Aman 
din Craiova. Elev al lui C. Lecca (Craiova) şi Vallenstein 
(Bucureşti), a studiat la Paris, cu Martin Droiling şi 
Frangois Picot; influenţat de Delacroix. A călătorit în 
Crimeea şi a realizat tabloul „Bătălia de la Alma”, 
expus la Expoziţia Universală de la Paris (1855). S-a 
întors în tara in 1858 şi a stăruit pentru înființarea 
Şcolilor de Belle-Arte la Bucureşti şi laşi. Foarte 
productiv, a realizat peste 3000 de lucrări, multe cu 
caracter istoric: „Vlad Tepes şi solii turci”, „Capul lui 
Bathory”, „Bătălia de la Călugăreni”, „Cea din urmă 
noapte a lui Mihai Viteazul”, „Bătălia de la Giurgiu”, 
„Boierii surprinşi la ospăț de trimişii lui Vlad Tepes”, 
„Orăşenii targovisteni lucrând la repararea cetăţii 
Poienari”, multe inspirate din tradiţiile istorice ale 
Târgoviştei. (M.O.) 


AMFITEATRUL ARTELOR În noiembrie 1977 la 
Casa de Cultură a Sindicatelor, ca parte organizatoare, 
şi sub auspiciile ziarului „Dâmboviţa”, la iniţiativa lui 
George Coandă, este lansată această manifestare 
culturală complexă: poezie, muzică, arte vizuale, 
moderată de iniţiator. Până în 1989 la manifestare au 
fost invitate să participe cenaclurile literare din 
Târgovişte, formaţiile folk ale Casei de Ştiinţă şi Tehnică 
pentru Tineret, interpreți de muzică populară, pictori şi 
sculptori târgovişteni. (G.C.) 


AMICII „ŞCOLII NORMALE” S-a înfiinţat în 1935, 
la propunerea profesorului Al. Vasilescu. Cu sediul la 
Şcoala Normală, urma să realizeze o strânsă legătură 
între foştii absolvenţi ai şcolii, învățători la şcolile din 
satele județului, cu scopul perfecţionării didactice. 
Asociaţia şi-a propus înființarea unei biblioteci de 
specialitate, deoarece acolo unde-şi desfăşurau 
activitatea nu dispuneau de ultimele publicații. (M.O.) 


AMICUL POPORULUI Organ democratic. Apare 
la Târgovişte între 20 martie şi 1 septembrie 1913, de 
două ori pe lună. Director Christache Georgescu. 
Tipografie loan N. Negoescu. Numărul din 1 septembrie 
1913 nu indică tipografia. (V.P.) 


AMICUL ŢĂRANULUI Apare la Târgovişte ca ziar 
politic şi cultural al Partidului Ţărănesc din Dâmboviţa, 
în perioada 10 iunie 1922 — mai 1924. Bilunar sub 

îngrijirea unui comitet condus de Christache Georgescu. 
În articolul „Propagandă” din 15 mai 1924, lon Ciorănescu 
analiza modul în care se realiza propaganda 
electorală la sate: „Dar propaganda creşte mai mult la 
tara, prin sate, cârciumi, prin bâlciuri, pe la pomeni, 
nunţi, cumetrii şi chefuri. Când se apropie alegerile, 
propaganda umple lumea satelor, încât bietii oameni 
nu mai ştiu unde să se ascundă ca să scape de 
dragostea ce i-a găsit pe fel de fel de vântură-lume. 
Atunci vezi venind prin sate automobile frumoase pline 
cu ciocoime din Târgovişte şi chiar din Bucuresti [...]. 
Şi țăranul încrezător în făgăduielile ce curg ca grindina, 
se învoieşte şi cum votul nu-l costă parale, îl dă ălui 
care făgăduieşte mai mult, ba deseori şi ălui care-l bagă 
în sperieti cu făgăduielile”. (V.P.) 


ANA, Gheorghe (22.V.1945, Lăculeţe, Dâmbovița) 
Inginer, director, politician. Licenţiat al Facultăţii de 
Masini şi Utilaje — Institutul Politehnic Bucuresti, 
absolvent de masterat (1998). A lucrat la Fabrica de 
Geamuri din Scăieni, la Primăria Pucioasa ca tehnician 
(1970-1971), iar în 1979 a fost numit director al 
Întreprinderii de Utilaj Greu din Târgovişte. În anul 1991 
a revenit la această întreprindere, devenită SC Start 
SA. Membru PDSR, PSD. A îndeplinit diverse funcții: 
primar al Târgoviştei (1990-1991), consilier judeţean 
(1992-1996), vicepreşedinte al Consiliului județean 
(1993-1996), preşedinte al Consiliului judeţean 
Dâmboviţa (2004-2008), deputat în legislaturile 1996- 
2000, 2000-2004, 2008-2012. A contribuit la realizarea 
unor importante obiective târgoviştene: finalizarea 
aductiunii de apă Hulubesti-Targoviste, introducerea 
liniei de troleibuz, reabilitarea retelei de apa si canalizare, 
actiuni de ecologizare, implementarea unor proiecte 
turistice, promovarea colaborarii externe cu institutii din 
Spania, Italia, Portugalia, Belgia, elaborarea unor 
proiecte de dezvoltate a judetului. (M.C.) 


ANANIA — MITROPOLIT (1545-1558) Provine din 
obştea monahală de la Argeş unde şi-a avut metania şi 
probabil a fost şi egumen. A avut legături strânse cu 
boierii Craioveşti cu care se pare că se înrudea, fapt ce 
a dus ca în timpul domniei lui Mircea Ciobanu să nu se 
bucure de încrederea lui, nefiind menţionat în 
documentele vremii. Anania a fost mai întâi episcop al 
Buzăului. Apoi, către sfârşitul anului 1544, este ales 
ca mitropolit al Țării Româneşti, fiind pomenit la 10 
ianuarie 1545 în prefața Molitvelnicului tipărit la Târgovişte 
de Dimitrie Liubavici. Face parte din rândul vlădicilor 
luminati cu preocupări cărturăreşti întrucât sprijină pe 
Dimitrie Liubavici să mai tipărească în acea vreme o 
nouă carte la Târgovişte, şi anume, un „Apostol slavon”. 
În 1553 istoria consemnează că mitropolitul Anania a 
hirotonit întru arhiereu pe preotul ardelean loan din 
Peşteana, trimis şi recomandat în acest sens de 

castelanul loan Fanchi din Hunedoara. Odată cu venirea 
la domnie a lui Pătraşcu cel Bun, mitropolitul Anania 
apare menţionat în mai multe acte domneşti ceea ce 
denotă prețuirea de care se bucura din partea 
domnitorului. În 1556 merge în Transilvania pentru a aduce 
osemintele doamnei Despina Milita şi a le îngropa alături 
de cele ale soțului ei la Curtea de Argeş, lucru consemnat 
pe inscripţia de pe mormântul ei. În 1558 este nevoitsă 
părăsescă scaunul vlădicesc şi să plece în Transilvania, 
deoarece pe tronul ţării revine Mircea Ciobanu. Cu toate 
acestea el continuă să mai apară în documentele vremii 
până spre anul 1580. Astfel, la 2 iulie 1564, dădea 
mânăstirii Argeş un „înscris”, în care menţiona toate 
lucrările şi daniile făcute acestei mânăstiri. Întreaga sa 
avere a dăruit-o Mitropoliei din Târgovişte, în a cărei 
biserică este înmormântat cum de altfel, potrivit Pr. Prof. 
Dr. Mircea Păcurariu, a şi cerut prin testamentul său din 
22 septembrie 1580. (Arhiep.) 


ANASTASESCU, BASIL (1870-1930) Profesor de 
muzică la gimnaziul „lenăchiţă Văcărescu” între 1896- 
1900, s-a remarcat ca pianist, compozitor şi culegător 
de folclor muzical, al unor piese din cuprinsul judeţului. 
Corul pe care l-a pregătit avea un repertoriu interesant, 
format din piesele „Plugarii”, „Fierarul”, „Fă-mă doamne, 
cărăruşe”, „Foaie verde, lin pelin”, „Imnul muncitorilor”, 
„Amoraş vedea-te-aş călugăraş” etc. Elev al compozi- 
torului D. Kiriac, a colaborat cu fostul său maestru la 
elaborarea unei cărţi ce cuprindea peste 80 de coruri, 
dintre care multe se aflau în repertoriul coralei 
gimnaziului. (M.0.) 


ANASTASESCU, lancu Avocat, publicist, fruntaş 
al Partidului Poporului şi lider judeţean din anul 1929. 
Prefect al judeţului şi preşedintele Comisiei Interimare 
Județene în 1921 şi 1926-1927, deputat în anii 1931- 
1932, primar al Târgoviştei în anii 1938-1940. A publicat 
interesante articole în presa locală, îndeosebi în „Steaua 
Dâmboviţei”, „Gazeta poporului” ş.a. În deceniul al 
patrulea a iniţiat „Gruparea prunarilor”, cu multă influență 
politică pe Valea Dâmboviţei. Simpatia de care se bucura 
a determinat regimul carlist să-l numească primar al 
oraşului între 4 decembrie 1938 — 7 octombrie 1940. A 
venit după ce în fruntea primăriei se aflaseră în cursul 
unui singur an nu mai putin de patru primari. A reuşit sa 
facă fata însărcinărilor primite, fiind preocupat de 
înscrierea locuitorilor în Frontul Renaşterii Naţionale. A 
supravegheat îndeaproape primirea refugiaților polonezi, 
acum acționând cu multă eficienţă şi seriozitate ajutorul 
de primar Victor Brandus. Alte obiective: ajutorarea 
persoanelor refugiate din teritoriile cedate vremelnic, 
supravegherea mişcării legionare ş.a. La 24 septembrie 
1939, îmbrăcat în uniformă şi cu insignele regulamentare 
ale F.R.N., a participat împreună cu colaboratorii la 
depunerea jurământului membrilor F.R.N. A acordat o 


58 


atenţie deosebită vizitei regelui Carol al II-lea la 
Târgovişte cu prilejul inaltarii în grad a promoției de ofițeri 
din toate armele, care a avut loc la Şcoala de Cavalerie 
(25 iulie 1939). A demisionat în contextul abdicării lui 
Carol al II-lea şi al formării unui guvern nou condus de 
lon Antonescu. (septembrie 1940). (M.C./ M.O.) 


ANCA, Dorinel (14.X.1945, Varfuri, Dambovita) 
Profesor, inspector de specialitate, inspector scolar 
general. Este absolvent al Facultatii de matematica din 
cadrul Universitatii Bucuresti (1969), iar din anul 1983 
are gradul didactic |. A functionat ca profesor de 
matematica la Scoala Nr. 2 Corbeanca (1970-1976), 
Liceul „lon Heliade Rădulescu” (1976-1980, 1989-1990), 
Colegiul Economic „lon Ghica” Târgovişte (1990-2011).A 
îndeplinit funcţiile de inspector şcolar de specialitate 
(1980-1984) şi inspector şcolar general (1984-1989). A 
publicat probleme şi articole în revistele „Gazeta 
Matematica’si „Chindia Mathematica”. Este autor sau 
coautor al unor lucrări de specialitate: „Probleme 
rezolvate din manualul de matematică, clasa a XII-a” 
(1982), „Culegere de probleme rezolvate, clasa a X-a” 
(1983), „Buletin matematic în sprijinul pregătirii 
concursurilor finale” (vol. | şi Il) editat de Comisia centrală 
a olimpiadei de matematică — etapa finală (Târgovişte, 
1987), „Matematica pentru pregătirea examenului de 
bacalaureat, clasele IX-XII”, Editura Art Grup, 2006. A 
fost preocupat de îndrumarea elevilor spre performanţă, 
obținând cu aceştia premii la concursurile interjudetene 
şi la etapa naţională a Olimpiadei de matematică. De-a 
lungul carierei didactice a fost răsplătit cu diverse premii 
şi distincţii: premiul | pentru cea mai bună problemă 
propusă în „Gazeta Matematică” (1998), distincţia 
„Profesorul anului” în județul Dâmbovița, 2010. Este 
membru din 2003 în Consiliul Naţional al Societăţii de 
Ştiinţe Matematice din România şi din 1999 este 
membru al „American Mathematical Socity” (M.C.) 


ANCHETA Ziar săptămânal, apare la Târgovişte de 
la 13 septembrie 1934 până la 11 octombrie 1946. Di- 
rector lon Vasiliu. Din iunie 1938 şi până în septembrie 
acelaşi an apare cu subtitlul „Bilunar de informaţie”, iar 
între 15 septembrie 1938 şi 8 februarie 1939 cu subtitlul 
„Gazetă de informaţie”; de la 20 februarie 1939 cu 
subtitlul „Gazetă de atitudine şi informaţie”. Din data de 
10 septembrie 1939, ediţia a 2-a. Alături de articole de 
informaţie şi ştiri locale publică poezii, proză, nuvele, 
povestiri ale unor scriitori români: Victor Eftimiu, Gala 
Galaction, George Coşbuc, Şt. O. losif, lon Minulescu, 
Virgil Carianopol, Coca Farago, Vasile Militaru, Mircea 
Streinul. Aici apar primele articole dedicate descifrării 
istoriei culturale a fostei Cetati de Scaun datorate lui 
lon Negoescu; articole de istorie literară, mărturisiri (o 
incitantă „Spovedanie scrâşnită” a lui I.C. Vissarion). 
Dintre scriitorii damboviteni amintim pe Radu Cosmin, 

I.D. Pietrari, lon Calboreanu, Matei Alexandrescu. În 
1943 debutează cu poezie, viitorul prozator Radu 
Petrescu. A fost unul din importantele ziare târgoviştene 
ale perioadei interbelice. (V.P.) 


ANDREESCU, Constantin (10.X.1910, Colanu, 
Dâmbovița — 20.X.2002) Preot, publicist, lider de partid. 
Absolvent al Seminarului „Nifon” şi al Facultăţii de 
Teologie din Bucureşti. A urmat, de asemenea, 
cursurile Facultăţii de Drept până în 1942 când a fost 
concentrat pe front. Membru PNL din anul 1932, lider 
al Tineretului Liberal Dâmboviţa începând cu anul 1944, 
ziarist, redactor-şef şi apoi director la ziarul „Chindia”. 
În anii 1944-1949 a acţionat pentru revenirea ţării la 
democraţie, fiind pus sub urmărire de autorităţile 
comuniste. După 1990 a fost preşedintele PNL 
Dâmbovița până în 1993, deputat (1990-1992), 
preşedintele Comisiei pentru acordarea certificatelor 
de revoluţionar, membru în Comisia pentru industrie şi 
servicii şi în Comisia pentru drepturile omului, culte şi 
problemele minorităţilor naţionale. A acţionat în sensul 
reluării predării religiei în şcoli şi a reintroducerii 
instituției clerului militar. (M.C.) 


ANDREI, Marin (22X.1940, Bucureşti) Fotbalist. 
Absolvent al Şcolii Profesionale IUP Târgovişte (1960) 
şi al Şcolii Medii Nr. 3 Târgovişte (1962). A început 
cariera de fotbalist destul de târziu, la 17 ani, primul 
său antrenor fiind Marin Alexandru („Țăndărescu”). 
Timp de 6 sezoane (1957-1963) a evoluat, pe postul 
de portar, la Metalul Târgovişte. Palmaresul său de 
aici include o promovarea în divizia B (1958-1959) şi 
o promovare în divizia A (1960-1961), un loc 13 (1961- 
1962), în divizia „A” (unde a evoluat în 23 de jocuri); 
un loc 7 (1959-1960) şi un loc 2 (1962-1963), ambele 
în divizia „B”; un loc 3 (1958-1959), în divizia „C”. În 
perioada cât a evoluat la Târgovişte a jucat şi de 3 ori 
în echipa de juniori a României, participantă la 
Turneul „UEFA” din Portugalia (1961). A mai evoluat 
pentru Rapid Bucuresti (1963-1968, divizia „A”), 
Steaua Bucuresti (1967-1968, divizia „A”), Progresul 
Bucuresti (1968-1969, divizia ,A”), Dinamo Bucuresti 
(1969-1972, divizia „A”), Chimia Rm. Vâlcea (1972-1973, 
divizia „B”), Dinamo Victoria Bucureşti (1973-1974, 
campionat municipal). Din punct de vedere al carierei 
sale ulterioare plecării de la echipa târgovişteană sunt 
de consemnat ca repere mai importante: 4 prezenţe 
în echipa naţională; participant, cu reprezentativa 
României, la Jocurile Olimpice de la Tokio (1964); 
126 meciuri jucate în prima divizie (inclusiv cele 23 
pentru Metalul Târgovişte); de 2 ori campion naţional, 
cu Rapid Bucureşti (ediția 1966-1967) şi cu Dinamo 
Bucureşti (ediția 1970-1971); o dată câştigător al 
Cupei României, cu Steaua Bucureşti, ediția 1968- 
1969; primul fotbalist român care a evoluat succesiv 

la toate cele patru mari echipe bucureştene din 
perioada sa de jucător activ (Rapid, Steaua, 
Progresul, Dinamo). În anul 1980 a absolvit Şcoala 
de Antrenori a Federaţiei Române de Fotbal. A avut 
2 mandate de antrenor pentru portari la prima echipă 
a clubului Dinamo Bucureşti (1980-1990 şi 1997- 
2005). Între anii 1991-1996 a fost antrenor principal 
la echipele de juniori ale aceluiaşi club, cu care a 
câştigat două titluri de campion national (1992-1993, 
la cadeți; 1994-1995, la juniori Il). (A.B.) 


ANDRONACHE (1675-1720) Student la Venetia, era 
fiul lui Pascale, mare vornic al Târgoviştei. A primit o 
educaţie aleasă şi a urmat cursurile Academiei Domnesti 
din Bucuresti. Cunostea limba greacă. La 1710 ajunsese 
stolnic, dar după moartea mamei şi a surorii sale, a 
hotărât „să umble pentru învățătură şi pentru aceasta a 
ales Veneţia”. În vederea plecării a vândut casele 
părinteşti din Uliţa Mare, viile şi livezile din dealul 
Târgoviştei şi cu banii obţinuţi s-a dus la Veneţia. Nu 
cunoaştem pregătirea făcută, dar la 1712 a hotărât să 
se călugărească la Sfântul Munte, iar biserica reparată 
de tatăl său Pascale şi restul averii au fost donate 
mănăstirii Hurezi. (M.O.) 


ANDRONESCU, Alexandrina (7.VI.1946, 
Târgovişte) Muzeograf, istoric literar, traducătoare, 
publicistă. Studii primare, gimnaziale şi liceale la 
Târgovişte (1964). Urmează Facultatea de Limbi 
Străine a Universităţii Bucureşti, specializarea limba 
franceză (1974). De la absolvire şi până la pensionare 
(2004), muzeograf la Complexul Naţional Muzeal 
„Curtea Domnească” din Târgovişte. Publică articole 
de istorie literară, în special despre scriitori sau istoria 
culturii dambovitene în reviste şi ziare targovistene: 
„Valachica”, „Dâmboviţa”, „Jurnal de Dâmboviţa”, 
„Analele Universităţii «Valahia»”, „Litere”, „Curier”. 
Traduce din Felix Antoine Savard, Olivier Clement, G. 
Apollinaire, Ch. Baudelaire. Autoare, împreună cu 
Mihai Oproiu, a unor ghiduri turistice ale Târgoviştei: 
„Târgovişte — Ghid turistic” (2001), „Târgovişte — Ghidul 
turistic al oraşului” (2002), „Dâmboviţa, potenţial natu- 
ral, uman şi turistic” (2002), „Târgovişte — Ghidul istoric 
al oraşului” (2004). (V.P.) 


ANDRONESCU, Nicolae I. (22.V.1904, Buzău — 
29.VII.2000, Târgovişte) A urmat studiile primare si 
gimnaziale la Buzău, după care s-a înscris la Facultatea 
de Litere a Universităţii din Bucureşti. A funcţionat ca 
profesor de limba română la Liceul ,lenachita 
Văcărescu” şi la Liceul Militar „N. Filipescu” de la 
Mănăstirea Dealu. A realizat o culegere de productiuni 
populare cu ajutorul primăriei oraşului, pentru prima dată 
reuşind să definitiveze o culegere de folclor la Târgovişte, 
rămasă în manuscris. (M.O.) 

ANDRONESCU-STEMATIU, Elena (1868-1950) 
Preşedinte al unor societăţi caritabile în anii 1918-1939. 
Sora scriitoarei Smaranda Gheorghiu. În perioada 
interbelică se afirmă ca preşedinte al Societăţii de Cruce 
Roşie — filiala Dâmboviţa, inițiind, organizând sau 
participând la diverse acţiuni de ajutorare a celor aflaţi 
în suferinţă. Astfel, în colaborare cu instituţiile şcolare 
şi militare din Târgovişte organizează strângerea de 
fonduri prin diverse acţiuni: baluri, serbări, serate, 
conferințe, deplasări în cartierele oraşului, articole în 
presa locală. Cu bunurile şi banii strânşi de Crucea 
Roşie sunt ajutate categorii sociale nevoiaşe: orfanii, 
invalizii şi vaduvele din Primul Război Mondial, somerii, 
îndeosebi în anii crizei economice din anii 1929-1933, 
cei din regiunile lovite de secetă în anii 1935-1937 
(Basarabia şi sudul Moldovei), familiile concentratilor 
(1939), săracii ş.a. Elena Stematiu se afirmă şi ca 
preşedinte al Asociaţiei Femeilor Române „Solidaritatea”, 
acționând pentru ca tânăra generaţie să fie educată şi 
să creadă în morala creştină. Este semnificativ apelul 
său adresat pe 1 martie 1928 invatatoarelor şi preoteselor 
din judeţ: „Familia, acest stâlp al Neamului s-a şubrezit, 
se clatină şi se dezbină, copiii nostri sunt ofiliti la trup şi 
secatuiti la suflet [...]. Asociaţia Femeilor Romane 
«Solidaritatea» vă cheamă la lupta creştinească pentru 
Biserica noastră strămoşească, care este temelia 
neamului românesc”. Apreciindu-i activitatea, prefectul 
|. Cernăianu o propune în 1938 pe Elena Stematiu spre 
a fi decorată de regele Carol al II-lea „pentru munca şi 
devotamentul exemplare ce depune pentru realizarea 
scopului societății”. (M.C./A.Ş./ M.O.) 


ANGELESCU, Constantin (10.VI. Craiova, Dolj — 
14.1X.1948, Bucureşti) Medic, profesor, director de 
clinică, om politic (ministru, parlamentar), membru de 
onoare al Academiei Române. Personalitate marcantă 
a vietii politice interbelice, fruntaş al Partidului National 
Liberal. Absolvent al Liceului „Carol I” din Craiova (1887) 
şi al Facultăţii de Medicină din Paris. Lucrează ca medic 
la diverse spitale din Bucureşti. Devine membru marcant 
al P.N.L., îndeplinind funcţii de mare responsabilitate: 
ministru (1918-1919, 1922-1926, 1927-1928, 1933- 
1937), senator (1926), membru de onoare al Academiei 
Române (1934), preşedinte al Ateneului Român (1947). 
Vizitează de mai multe ori Târgoviştea şi județul 
Dâmboviţa, luând parte la acţiuni ale organizaţiei liberale 
şi la inaugurarea unor obiective social-obşteşti şi 
culturale. Sprijină dezvoltarea culturii şi a învățământului 
în judeţul Dâmboviţa. În anul 1923, în calitate de ministru 
al Instrucțiunii Publice, participă la deschiderea şantierului 
pentru construirea localului în care astăzi funcţionează 
Grupul Şcolar „Voievodul Mircea”. În 1925 este prezent 
la inaugurarea noilor localuri destinate unor instituții 
publice: Liceul „Constantin şi Maria Carabella”, Tribunalul 
Judeţean, Spitalul Judeţean, Şcoala Comercială, Şcoala 

de Meserii, Internatul Liceului ,,lenachita Văcărescu”, 
Şcoala Normală din Târgovişte. (M.C.) 


ANGELESCU, llie El. (20.VII.1879, Târgovişte — 
1964, Bucureşti) Istoric, publicist, profesor, om politic. 
Fiul cunoscutului Elie Angelescu, proprietarul unei 
librării şi al editurii „Dâmboviţa” din Târgovişte. După 
absolvirea şcolii primare şi a gimnaziului la Târgovişte, 
urmează Liceul „Sf. Gheorghe” din Bucureşti. Cursuri 
universitare la Facultatea de Litere şi Filozofie a 
Universităţii din Bucureşti, completate cu studii la 
Dresda, Leipzig (Germania), Dijon (Franţa). 
Funcţionează ca profesor de istorie în câteva oraşe de 
provincie, apoi la Liceul „lenăchiță Văcărescu” din 
Târgovişte, al cărui director este pentru o perioadă. 
Primar al oraşului natal. Spirit erudit, cunoştea franceza, 
germana, greaca, italiana, limbile slave. Între cele două 
războaie mondiale, călătoreşte la Budapesta, Viena, 
Veneţia, Milano, Coasta de Azur, Paris (1937). Cu 
ocazia Expoziţiei Universale de la Paris a fost invitat la 
Congresul internaţional al profesorilor secundari, unde 
a tinut o conferinţă cu subiect istoric, în special referitoare 
la Târgovişte. Autor al unei monografii a oraşului 
(„Târgovişte, monografie”) şi al unei „Călăuze a 
monumentelor istorice din județul Dâmboviţa”, apărute 
în tipografia tatălui său. Talentul de narator, vasta 
documentare, cunoaşterea istoriei locale, se reliefează 
şi în „Domnia lui «Mihnea cel Rau»”.(V.P.) 


ANGHELINU, Mircea (1.X11.1973, Vaslui) Absolvent 
al Şcolii Nr. 5. „Coresi” din Târgovişte şi al Liceului Militar 
„Tudor Vladimirescu” din Craiova. Licenţiat al Facultăţii 
de Ştiinţe Umaniste — specializarea istorie-arheologie — 
a Universităţii „Valahia” din Târgovişte, şi tot aici face 
studii aprofundate şi îşi ia doctoratul în istorie. Bursier, 
pentru practică arheologică, la Universitatea New 
Europe College şi bursier post-doctorat al Academiei 
Române. În prezent, conferenţiar universitar, director 
de departament la Facultatea de Ştiinţe Umaniste, 
membru în Senatul Universităţii „Valahia”; membru al 
European Association of Archaeologists; arheolog 
expert înscris în Registrul Naţional al Arheologilor 
Români. Este unic autor şi coautor al unor lucrări vizând 
antropologia culturală; gândirea teoretică în arheologia 
românească; paleomediul; cercetarea arheologică 
pluridisciplinară; geoarheologia paleoliticului şi 
mezoliticului în România ş.a. (G.C.) 


ANINEANU, Marta (5.11].1914. Târgovişte — 
15.VII.2000, Bucuresti) Istoric literar, bibliolog, 
traducătoare. Născută în familia Andronescu, tatăl, 
Gheorghe Andronescu, fiind fratele scriitoarei Smaranda 
Gheorghiu (Maica Smara). Studii primare şi liceale în 
Târgovişte. Licenţiată a Facultăţii de Litere şi Filozofie 
a Universităţii Bucureşti (1936). De asemenea, diplomată 


Enciclopedia oraşului Târgovişte 


a Şcolii Superioare de Arhivistică şi Paleografie de pe 
lângă Arhivele Statului din Bucureşti şi a Seminarului 
Pedagogic „Titu Maiorescu” Bucureşti (1937). După 
război, intră prin concurs la Arhivele Statului Bucuresti 
unde funcţionează între 1948-1949. Din 1949 este 
cercetător ştiinţific la Biblioteca Academiei Române, între 
1964-1973, şef serviciu la Cabinetul de Manuscrise şi 
Carte Rară al aceleiaşi instituţii. În această calitate oferă 
documentarea necesară reorganizării Muzeului Tiparului 
şi al Cărţii Vechi Româneşti din Târgovişte. Susţine o 
intensă activitate de cercetare şi valorificare a bogatei 
colecţii de carte rară şi manuscrise existentă la Biblioteca 
Academiei Române, în special cele tipărite la Târgovişte 
sau cele din fondurile scriitorilor născuţi aici. Primeşte, 
în 1983, premiul „Perpessicius” al revistei „Manuscriptum”, 
pentru cea mai bună ediţie critică a anului 1982, referitoare 
la opera lui Vasile Alecsandri. (V.P.) 


ANSAMBLUL FOLCLORIC „BOSILCE” 
(„BUSUIOCEL”) la ființă în anul 1998 sub auspiciile 
Asociaţiei Bulgarilor din Târgovişte ,Zaedno” în cartierul 
Matei Voievod al municipiului. Ansamblul este format 
din formaţie de dansuri populare, grup vocal, solişti 
vocali, recitatori şi o miniorchestră. Ansamblul a 
participat până acum la festivaluri ale minorităţilor din 
România, la festivaluri folclorice şi la zile ale unor oraşe 
din Bulgaria. (G.C.) 


ANSAMBLUL FOLCLORIC »DAMBOVITA” Este 
înființat în anul 1968, din iniţiativa profesorului Paul 
Bănică, pe lângă Casa Creaţiei Populare a judeţului 
Dâmboviţa sub auspiciile căreia a funcţionat până în 
1976. Apoi a evoluat, până în 2011, în cadrul Casei 
de Cultură „lon Vasiliu” a municipiului Târgovişte. 
Directori: Paul Bănică şi Constantin Nica. Din 2011 este 
preluat de Fundaţia Culturală ,Dambovita’” (preşedinte, 
Constantin Nica). De-a lungul timpului a fost încununat 
cu Premiul | la diferite festivaluri şi concursuri naţionale 
şi locale si a susţinut turnee în Italia, Franța, Egipt, 
Austria, Republica Moldova, Bulgaria, lugoslavia, Spania, 
Serbia, Bosnia-Hertegovina. (G.C.) 


ANSAMBLUL FOLCLORIC „FIR DE DOR” 
Debutează în 1974, din iniţiativa lui Alexandru Pirvulescu, 
ca formaţie a sindicatului Întreprinderii de Utilaj Petrolier 
din Târgovişte. Din 1990 devine asociaţie folclorică non- 
profit; preşedinte Alexandru Pirvulescu. Sub egida sa, la 
iniţiativa preşedintelui său şi sub patronajul Uniunii 
Internaţionale a Grupurilor Folclorice, afiliată la UNESCO, 
are loc în iulie 1993 prima ediţie la Târgovişte, a 
Festivalului Internaţional de Folclor. Coregrafia a fost 
asigurată de-a lungul timpului de George Holevas, Tita 
Sever, Nichita Pop; dirijorul orchestrei: Paraschiv Oprea. 
Turnee de succes în Austria, Franţa, Italia, Germania, 
Spania şi în fosta lugoslavie. Ansamblul a fost distins cu 

Medalia de Aur şi Premiul | la diferite festivaluri şi 
concursuri în tara şi cu premii pentru virtuozitate in 
străinătate. Îşi continuă activitatea. (G.C.) 


ANSAMBLUL FOLCLORIC „PLAIUL” A fost inițiat 
în 1973 sub auspiciile Casei de Cultură a municipiului 
Târgovişte de Constantin Nica. A susținut spectacole 
în județul Dâmboviţa şi în tara. Îşi încetează activitatea 
în 1976. (G.C.) 


ANTENA 1 TÂRGOVIŞTE / ARTPRESS TV Este 
inaugurat, la 3 august 1998, cu denumirea „Antena 1 
Târgovişte”; directori Alina Mavrodin Vasiliu şi Teodor 
Vasiliu, redactor-şef Marius Dumitrache. Îşi încetează 
transmisiile în primăvara anului 2005. Transmisiile sunt 
reluate sub sigla ArtpressTV, în luna mai 2008, în 
majoritatea cazurilor — cu puţine excepții — cu aceeaşi 
echipă de realizatori sub patronajul trustului SC Artpress 
Impact SRL Târgovişte şi sub acelaşi directorat; direc- 
tor: Alina Mavrodin-Vasiliu, redactori-şefi: Alina 
Dumbravă, Laura Manafu. Sunt de reținut emisiunile 
„Observator dâmboviţean”, „E lung judeţul, ba e lat”, 
„Condamnati la viata”, „Caruselul tranziţiei”, „Banul 
public”, „Sub semnul credinţei”, „Cultura Cetăţii”, „Regal 
cultural”, Academica”, „Ora întrebărilor”, „Ediţie specială”, 
„Farmecul muzicii”, „D'ale teatrului” şi realizatorii lor: 
Cristina Drăgănescu-llieş, Laura Manafu, George 
Coandă, Oana Ivanov, Marius Dumitrache, Marius 
Buga, Adriana Răceanu, lon Obăgilă, George Manea 
(Jojo), Andrei Vasiliu, Alexandru Istrate. Se transmite 
şi pe Internet. Continuă. (G.C.) 


ANTICHITATEA ÎN SPAȚIUL TÂRGOVIŞTEAN 
Epoca fierului (800 î.Hr. — secolul X d.Hr.). Prima 
vârstă — Hallstatt (800-300 î.Hr.). Fierul, metal folosit 
acum cu precădere în ,productia” de unelte, schimbă 
fundamental — o adevărată „revoluţie metalurgică” — 
destinul societăţii traco-geto-dacice, impunând un ritm 
rapid de evoluţie a acesteia spre dezvoltare. De altfel, 
metalurgia fierului, apărută în regatul hitit, în spațiul Asiei 
Mici, cunoaşte, după 1200, o intensă pătrundere în 
geospatialitatea carpato-dunărean-tisian-nistrean- 
pontică, prin intermediul „căii cimeriene” (Caucaz — 
ținuturile de la nordul Mării Negre) şi al „căii egeeano- 
balcanice”. Este dovedit cu certitudine că uneltele 
confecționate din fier au avut un aport major la creşterea 
productivităţii, ajungându-se, treptat, la meşteşuguri şi 
meşteşugari talentaţi în acest domeniu. Se produce a 
doua mare diviziune socială a muncii — desprinderea 
meşteşugarilor de cultivatorii de pământ. Social, familia 
patriarhală se „sparge” în familii monogame şi, ca atare, 
relaţiile gentilice nu mai prezintă nici o relevanţă, iar 
obştea sătească teritorială devine unica formă de 
organizare în societatea traco-geto-dacică. Hallsttat-ul, 
în arealul pretârgoviştean, este marcat prin câteva 


Enciclopedia oraşului Târgovişte 


descoperiri la Târgovişte, Valea Voievozilor, Ocnița, 
Comişani, Brăteşti, Nucet şi care atestă existenţa unei 
numeroase comunităţi traco-geto-dace, existenţă 
confirmată şi de o semnificativă circulație monetară, 
una ce deconspiră o anume intensitate a raporturilor 
de schimb (monede greceşti, macedoneene, romane, 
celtice). Circulă şi pe teritoriul pretârgoviştean emisiuni 
de monede traco-geto-dacice: pentru o vreme imitații, 
apoi tipuri distincte bătute în propriile ateliere de 
„monetărie” Din ultima fază a Hallsatt-ului („cultura 
Ferigile — Barsesti”) este şi aşezarea fortificată „Cetatea 
Fetii” de pe malul drept al lalomitei de la Comişani, 
probabil un centru de refugiu al unei uniuni tribale, dovadă 
concludenta a vietuirii continue a traco-geto-dacilor si 
în acest areal al Munteniei. S-au descoperit: un val de 
pământ de 8-10 metri; o palisadă de lemn; vase în forma 
de sac, străchini împodobite cu ziz-zaguri, brâuri, alveole 
şi proeminențe modelate, de bună seamă, într-un centru 
sau în unele centre ceramice locale. A doua vârstă — 
La Tene (300 î.Hr. — 106 d.Hr.). Cultura materială din 
această vârstă a fierului continuă, fără nici un fel de 
cenură, Hallsatt-ul, este interactionata puternic de unii 
factori externi şi se caracterizează printr-o evidentă 
originalitate, dar şi vitalitate; se generalizează brăzdarul, 
securea şi armele făurite din fier; are loc o puternică 
specializare a meşteşugurilor determinată de creşterea 
volumului schimburilor comerciale. Zona pretârgovişteană 
face parte din arealul sud-carpatic al triburilor traco- 
geto-dacice ale piefigilor. Este demnă de luat în seamă 
probabilitatea existenţei în această vârstă a fierului, pe 
la mijlocul său, a unei pretârgovişti, aşezare geto-dacică 
cu rost de centru economic şi politic zonal. Astfel, în 
vatra Târgoviştei au fost descoperite piese montare 
provenind din emisiuni fie originale, fie postume din 
regatul lui Filip al II-lea şi Alexandru cel Mare (sfârşitul 
secolului IV şi începutul secolului III î.Hr.). În aceeaşi 
vatră a Târgoviştei şi aproape, la Valea Voievozilor, 
Ocnița, Căprioru, Gheboieni au circulat şi monede 
emise de uniunile tribale ale potulatensilor şi keiasigilor, 
dar şi de „monetăriile” din provincia romană Macedonia 
Prima şi din insula Thassos (secolul II î.Hr.). La Valea 
Voievozilor, în urma eroziunii tarmurilor, apele lalomitei 
au depus pe ambele maluri numeroase monede de 
argint, bronz, fier şi plumb din secolele | î.Hr. şi d.Hr., 
şi cu deosebire din epoca de deplină înflorire a civilizaţiei 
geto-dace. Şi tot apele Ialomiţei au oferit arheologilor si 
numismatilor arme specifice acelor vremuri, fibule geto- 
dacice şi sarmatice, catarame, aplice, pandative, 
monede originare „bătute” de triburile piefigilor. Din 
amintita perioadă de înflorire geto-dacă sunt şi denarii 
romani republicani descoperiţi la Târgovişte, Valea 
Voievozilor şi Răzvad. O intensă circulaţie au avut-o şi 
monedele provenind de la Alexandru cel Mare şi Filip al 
II-lea Arideul, care alcătuiesc tezaurul de la Căprioru, 
Suta Seacă şi Ocniţa. În acea probabilă pretârgovişte 

se contura, deci, cetatea de mai târziu. Triburile geto- 
dace ale buridavensilor, care populau şi teritoriul 
pretârgoviştean, au făcut parte din primul stat centralizat 
şi independent al lui Burebista (70-44 î.Hr.). Creşte 
sensibil volumul schimburilor comerciale, impunându-se 
pe „piaţa internă” geto-dacă şi moneda locală, pe lângă 
monedele străine, dar şi alte elemente de cultură 
materială. Astfel, în secolul al III-lea î.Hr., vor fi circulat 
şi pe teritoriul pretârgoviştean monede de argint 
anepigrafice, imitații ale celor macedonene emise de 
Filip al II-lea, Alexandru cel Mare, Filip al III-lea, dar şi 
thasiene. În jurul anului 100 î.Hr. are loc, pe teritoriul 
pretargovistean, ca de altfel în întreaga spatialitate 
preromânească, trecerea la societatea divizată în clase 
sociale: tharabostes (nobili), comati (oameni liberi), 
sclavi. Pe valea Rudei, în comuna ledera, nu departe 
de Târgovişte, a existat — confirmată de investigaţiile 
arheologice — o cetatuie, care se constituise într-un 
centru militar geto-dacic, în secolele III î.Hr. — I d.Hr. În 
jurul său fuseseră construite forturi — rudimentare, e 
drept — care au oferit refugiu pentru locuitorii zonei la 
vreme de năvăliri barbare. În acest centru s-a desfăşurat 
ointensă viata economică determinată şi de exploatarea 
zăcământului salin de la Ocniţa. De aici a fost recuperat 
un important tezaur de monede geto-dacice de argint 
şi thasiene. Si tot aici, pe platoul central, au fost 
descoperite câteva fragmente de ceramică uzuală şi 
fină, provenind din exportul din cetățile helenice pontice 
şi din cel roman, dar şi fragmente de cuţit confecționat 
de autohtoni. Secolele I-IX. La Târgovişte, Razvad, 
Ocniţa, Bucşani, Lucieni (satul Ciurari), Valea 
Voievozilor, dacii liberi din zonă au suportat influenţele 
culturii materiale romane şi provincial romane. Această 
influenţă este dovedită de dinarii (monede romane 
imperiale) scoşi la lumină de săpăturile arheologice. 
După victoria Romei asupra Daciei, până la retragerea 
aureliană (271-275), zona pretârgovişteană a făcut parte 
din provincia Moesia Inferior. Continuitatea de locuire 
autohtonă în zonă, în perioada amintită, este atestată, 
pe de o parte, de circulația monedelor romane, iar pe 
de alta de numeroase aşezări şi necropole depistate 
arheologic la Târgovişte, Razvad, Nucet (satele Ilfoveni, 
Cazaci), Văcăreşti (satele Bungetu şi Brăteştii de Jos), 
Ulmi şi Comişani-Lazuri. Teritoriul pretârgoviştean şi 
locuitorii săi — dacoromânii — se confruntă cu invaziile 
vizigoților. Circulaţia monedelor bizantine este destul 
de intensă în secolul VI. O mărturie este solidusul de 
aur, descoperit la Valea Voievozilor, emis pe vremea 
domniei împăratului lustinian (527-565). Pretargovistea, 
ca aşezare, îşi continuă evoluţia fiind, de astă dată, 
una de cultură romanică, aşa cum arheologic s-a 
constatat în cartierul Suseni de astăzi, care a premers 
pe cea medievală; două monede divizionare de bronz — 
emisiune a împăratului bizantin loan Tzimiskes (969- 
976) — descoperite în două puncte de-a lungul lalomitei, 

confirmă existenţa pretârgoviştei drept centru al unei 
evidente activităţi comerciale. Sfârşitul secolului X este 
marcat în zonă de apariția şi organizarea a numeroase 
şi bine populate aşezări săteşti, centripete pretârgo- 
viştei, fapt ce reprezintă, şi aici, energia şi voința de 
afirmare a nou formatului neam al românilor. (G.C.) 


ANTIM IVIREANUL (~1660, Iviria — -22 sept. 1716, 
Enos, Bulgaria) Mitropolit al Ungrovlahiei (27 ian. 1708 
— sept. 1716). Pe numele mirean Andrei, era originar 
din Iviria (Georgia). Capturat de turci, a fost dus la 
Istanbul unde a fost eliberat sau răscumpărat. Trăind în 
preajma Patriarhiei constantinopolitane, a învăţat 
sculptura în lemn, caligrafia, pictura şi broderia. Se 
presupune că a urmat şcoala grecească de pe lângă 
Patriarhie. Prin 1689-1690, chemat de Constantin 
Brâncoveanu, se stabileşte în Țara Românească, unde 
se călugăreşte şi este hirotonisit preot sub numele de 
Antim. Cunoscător al limbilor greacă, arabă şi turcă, 
învață română şi slavonă şi deprinde meşteşugul 
tiparului în tipografia domnească din Bucureşti, a cărei 
conducere o preia în iunie 1691. Între 1691 şi 1694 a 
imprimat mai multe cărţi în limbile greacă şi română. 
Devenit egumen al Mănăstirii Snagov (1694), imprimă 
între 1695 şi 1705, 30 de cărți, tipografia funcţionând la 
Snagov, apoi la Bucureşti. La 16 martie 1705, a fost 
ales episcop de Râmnic, unde a înfiinţat o tipografie, 
tipărind alte nouă cărți. Ales mitropolit al Ungrovlahiei 
(27 ian. 1708), mută tipografia de la Râmnic la 
Târgovişte, unde, până în 1715, sunt imprimate 18 cărti: 
cinci în limba greacă, una slavo-română, una slavo- 
româno-greacă şi 11 în limba română. În 1715 tipografia 
a fost mutată de la Târgovişte la Bucureşti, unde a mai 
tipărit două cărți. Antonio Maria del Chiaro, îi atribuie si 
tipărirea romanului popular „Alixăndria”. Adversar al 
domnului Nicolae Mavrocordat, este caterisit la cererea 
acestuia (sept. 1716) şi exilat la Muntele Sinai. Soldaţii 
turci care-l escortau l-au ucis în apropiere de Enos, în 
Bulgaria, şi i-au aruncat trupul în râul Marita sau în 
afluentul acestuia Tungea. Antim Ivireanu este 
considerat „întemeietorul” limbii române bisericeşti. 
Canonizat de Biserica Ortodoxă Română în 1992, este 
praznuit la 27 aprilie. (A.Ş./M.0.) 


ANTOHI, Gheorghe (12.I11.1922, Târgovişte — 1997) 
Echitatie, antrenor, arbitru. A debutat ca sportiv în 1945, 
practicând toate genurile de hipism de concurs 
(obstacole, dresaj, fond). A activat la Arad (1946-1948), 
CCA / Steaua Bucureşti (1949-1958). Multiplu campion 
national (7 titluri la probe individuale) şi medaliat al unor 
prestigioase concursuri internaţionale. În 1952 a 
participat la întrecerile de călărie din cadrul Jocurilor 
Olimpice de la Helsinki unde s-a situat pe locul 13 în 
proba pe echipe „Cupa Naţiunilor” şi pe locul 39 în proba 
individuală de obstacole. Maestru al sportului. După ce 

s-a retras din activitatea competițională a fost antrenor 
la Steaua Bucureşti (1959-1974). A activat ca arbitru 
ajungând la clasificarea de arbitru internațional. (A.B.) 


ANTONESCU, lon (2.VI.1882, Piteşti, Argeş — 
1.VI.1946, Jilava, Bucure;ti) General, mareşal, 
„conducător al statului”. Absolvent al mai multor şcoli 
militare: Şcoala Fiilor de Militari Craiova (1902), Şcoala 
de Cavalerie Târgovişte (1906), Şcoala Superioară de 
Război — Saint-Cyr (Franţa, 1911), Studii de Stat Major 
(1912), Şcoala de Observatori Aerieni Bucureşti (1913). 
A parcurs întreaga ierarhie militară, de la gradul de 
sublocotenent (1904) la cel de mareşal (1941). A deţinut 
înalte funcţii militare şi politice: comandant de Şcoală 
militară, ataşat militar la Paris şi Londra (1924-1926), 
ministrul Apărării naţionale (1937-1938), preşedinte al 
Consiliului de Miniştri şi „conducător” al statului 
(septembrie 1940 — august 1944). Antonescu a fost 
prezent la Târgovişte în anii 1904-1906 când a urmat 
cursurile Şcolii de Cavalerie, în 1915 în calitate de 
comandant de escadron de cavalerie şi în anii 1920- 
1922 când a îndeplinit funcţia de comandant al acestei 
distinse instituţii militare. În toamna anului 1940 a vizitat 
oraşul Târgovişte, prilej cu care şi-a arătat disponibilitatea 
pentru identificarea unor resurse financiare în scopul 
unor lucrări de reabilitare şi înfrumusețare a oraşului. 
Primarul Lazar Petrescu l-a caracterizat ca fiind „marele 
ctitor al oraşului Târgovişte”. În anul 2000, Primăria 
municipiului Târgovişte i-a acordat titlul de „Cetăţean 
de Onoare”, post-mortem. (M.C.) 


ANTONESCU, Marin (25.111.1953, Lunguletu, 
Dâmboviţa) Studii liceale în Răcari (Liceul Teoretic Răcari), 
studii superioare la Facultatea de Drept a Universităţii din 
Bucureşti. În perioada 1987-1990 face parte din personalul 
diplomatic al României la ambasada din Bruxelles. După 
1990 revine în tara şi se angajează în viata politică. În 
perioada 1993-1996 este preşedintele organizaţiei 
dambovitene a FDSN, PDSR. În aceeaşi perioadă 
îndeplineşte funcţia de prefect al Județului Dâmbovița. Din 
1997 până în anul 2000 se află în fruntea organizației 
judeţene APR. După 2002 activează în conducerea 
organizației judeţene PD, iar din 2007, PDL. Din 2008 şi în 
prezent îndeplineşte funcţia de vicepreşedinte al Consiliului 
Judeţean Dâmboviţa. În plan strict profesional este avocat, 
membru al Baroului Dâmboviţa. (M.S.) 


ANUAR Publicat de directiunea Gimnaziului 
„Enăchiţă Văcărescu” fondat în 3 octombrie 1874. Apare 
între anii şcolari 1898-1922. Tipografia şi legătoria 
„Viitorul”, Elie Angelescu. (V.P.) 


ANUAR Şcoala profesională Nr. 1 de Fete „loan 
Fusea” din Târgovişte. Anii şcolari 1909-1915. Tipografia 
şi legătoria Elie Angelescu. (V.P.) 

APĂRAREA PATRIOTICĂ În Dâmboviţa, Apărarea 
Patriotică s-a afirmat în anii 1944-1947 sub conducerea 
Aureliei Popescu, soția prefectului comunist Gheorghe 
Popescu. Era o organizaţie aflată sub influenţa P.C.R. 
şi viza diverse obiective: sprijinirea frontului sub deviza 
„Totul pentru front, totul pentru victorie”, ajutorarea 
răniților de război aflaţi în spitalele târgoviştene, 
strângerea de fonduri şi ajutoare pentru invalizi, orfani 
şi văduve de război, asistență medicală pentru nevoiaşi, 
preocuparea pentru revenirea în tara a prizonierilor de 
război din U.R.S.S., înfiinţarea unor cantine pentru 
săraci. La Târgovişte şi în judeţ s-au organizat acţiuni 
de strângere de fonduri şi de produse, direcționate apoi 
spre front şi spre cei din Dâmboviţa, victime ale frontului, 
astfel încât obiectivele propuse au fost îndeplinite. 
Ajutoare diverse erau trimise periodic răniților de război 
aflaţi în spitalele târgoviştene: Z.I.-215, „Carabella”, 
Spitalul judeţean, Spitalul 214 militar, Spitalul de Ochi 
Teiş, Spitalul „lenăchiță Văcărescu”. Apărarea Patriotica 
avea o Sectie feministă care s-a implicat în acţiunile 
caritabile. În acelaşi timp, organizaţia avea şi preocupări 
în plan politic, criticându-i pe „reacţionarii fascişti” şi 
cerând guvern F.N.D. În anii 1945-1947 s-au derulat 
importante acţiuni de ajutorare a populaţiei nevoiase: 
serbări organizate în colaborare cu şcolile din Târgovişte, 
urmate de împărţirea unor bani şi alimente, consultații 
medicale gratuite „în dorința de a veni în ajutorul familiilor 
ostaşilor săraci de pe front, a văduvelor, a orfanilor de 
război şi a populaţiei lipsită de mijloace materiale”, 
consultații juridice gratuite la sediul Uniunii unde se 
organizează începând cu iulie 1945 Contenciosul 
Apărării, campania de strângere de ajutoare sub lozinca 
„Totul pentru vindecarea rănilor războiului” (iunie 1945), 
inaugurarea cantinei de la Pucioasa pentru 140 de 
cetăţeni săraci, campania „Luna orfanilor, invalizilor, 
văduvelor şi deportaților” (octombrie 1945), conferințe 
de presă organizate în colaborare cu Inspectoratul 
Şcolar în care Aurelia Popescu solicita colaborarea 
învăţătorilor şi a preoţilor pentru vindecarea „rănilor lăsate 
de război, deschiderea cantinei de la Priseaca pentru 
orfani şi copiii săraci (31 martie 1946), colecta din 
Târgovişte în data de 10-11 aprilie 1947, prilej cu care 
s-au strâns bani şi bunuri oferite Spitalului Judeţean 
unde se aflau în întreţinere 94 de copii refugiaţi din 
Moldova lovită de secetă, campania „Copii pentru copii”, 
constând în colectarea de bani şi alimente, ajutoare 
pentru Azilul de bătrâni din Târgovişte. (M.C.) 


APOSTOL, Gheorghe (28.X1.1931, Răzvad, 
Dâmboviţa) Liceul ,lenachita Văcărescu” (1950); 
Facultatea de Medicină Generală Bucureşti (1957). 
Activitatea profesională: medic de circumscripție 
comuna Lucieni (1957-1960); specializare în anatomie 
patologică (1960-1962); medic specialitate anatomie 
patologică şi medicină legală la Spitalul Târgovişte 

(1962-1997) şi cu jumătate de normă până în 2001. 
Director adjunct al Spitalului Târgovişte (1970-1972). 
Director adjunct al Direcţiei Sanitare, responsabil cu 
activitatea din ambulatoriu (1975-1990). Consilier mu- 
nicipal (1975-1990). A publicat articole în reviste 
medicale de specialitate şi a participat la congrese 
medicale în tara. S-a născut în județul Dâmboviţa, a 
trăit toată viata în oraşul Târgovişte unde a ocupat funcții 
de conducere în instituţii reprezentative, influențând în 
bine dezvoltarea cetăţii. (N.V.) 


ARAMĂ, N. Grigore (3.11.1863, Colanu, Ulmi, 
Dâmboviţa —6.VIII.1941, Târgovişte) Preot, important 
membru al Partidului Naţional Liberal. Absolvent în 1890 
al Seminarului Central din Bucureşti. Preot la Biserica 
Sf. Vineri din Târgovişte; din 1890 a intrat prin con- 
curs în învățământ. Subrevizor şcolar (1898, 1901- 
1904, 1907), revizor şcolar (1908-1911), copist al 
Asociaţiei Învățătorilor, întemeietorul şi preşedintele 
Băncii Populare „Grădina” din Târgovişte, secretar (din 
1906) al Societăţii Filantropice „Dâmboviţa”. În 1911 a 
întocmit primul ghid al oraşului Târgovişte cu titlul 
„Ghid. Târgovişte în trecut şi astăzi”. A condus cu 
pricepere Federala băncilor populare şi cooperativelor 
săteşti din judeţul Dâmboviţa, contribuind la ridicarea 
satelor dambovitene. Pe 8 iulie 1928 a organizat la 
Târgovişte „Ziua Cooperaţiei”. Figură reprezentativă a 
învățământului şi culturii dambovitene, a instituit o bursa 
prin care îşi propunea să-i ajute pe tinerii studenţi ai 
Seminarului Teologic. (M.C.) 


ARCHIP, Ticu (4.1.1891, Târgovişte — 31.1.1965, 
Bucuresti) Profesoară, prozatoare, dramaturg, traduca- 
toare. După studiile primare şi gimnaziale, se înscrie la 
Facultatea de Matematică a Universităţii din Bucuresti. 
Multi ani este profesoară în Bucuresti. Din 1924 devine 
membră a cenaclului „Sburătorul”, condus de Eugen 
Lovinescu. Debut în teatru cu piesa „Inelul”, reprezentată 
de Teatrul Naţional în stagiunea 1921-1922, publicată 
fragmentar la „Sburătorul” (1921-1922). Scrie piese de 
teatru, nuvele, romane. Proiectează trilogia „Soarele 
negru” din care apar primele două volume: „Oameni” 
(1946) şi „Zeul” (1949). Traduce din J. Verne, Al. Dumas- 
tatăl, J. Conrad, O. Wilde, M. Gorki. Proza sa parcurge 
drumul de la sugestie psihologică şi alegorică 
(,Colectionarul de pietre preţioase”, 1926) la cel al 
evocarii vietii provinciale (,Soarele negru”), cu dispo- 
nibilitati pentru analiza psihologică, tipic feminină. (V.P.) 


ARDEREA TÂRGULUI (1713) Constantin 
Brâncoveanu a încurajat dezvoltarea unui centru 
comercial în Târgovişte, situat „pă Uliţa cea Mare [...] 
în jos de Poarta Domnească”. Cu ajutorul documen- 
telor s-au identificat cele şapte pivnițe şi zece prăvălii 
ce aparțineau marelui vornic de Târgovişte, Pascale. 

Tot aici, alti 20 de proprietari aveau 12 pivnițe şi 20 de 
prăvălii, care demonstrau că aici se afla cel mai activ 
centru comercial din oraş. Însuşi domnul înființase mai 
multe prăvălii, care-i aduceau venituri însemnate. 
Cronica ţării precizează că în 1713 „s-au întâmplat de 
s-au ars Târgul Târgoviştei”, prilej cu care „au ars şi casele 
[...] şi au rămas locul sterp”. Mahnit de cele întâmplate, 
la 7 ianuarie 1714, Constantin Brâncoveanu întărea 
mănăstirii Hurezu, „casele şi prăvăliile pe care le făcuse 
[...] dar arsese [...]şi rămăsese locul sterp”. (M.O.) 


ARGHIR, Viorica (18.X11.1954, Târgovişte) A 
absolvit Şcoala Medie Nr. 2 din Târgovişte, licenţiată a 
Facultăţii de Limba şi Literatura Română a Universităţii 
Bucuresti; a urmat cursuri de perfecționare postuniversitare 
şi masterat la Institutul Naţional de Administraţie, 
Şcoala Naţională de Ştiinţe Politice şi de Administraţie, 
Academia de Studii Economice din Capitală şi Serviciul 
Cultural al Ambasadei Franţei la Bucureşti; doctorand 
la Institutul de Teorie şi Istorie Literară „G. Călinescu” 
al Academiei Române. A funcţionat la diferite licee şi 
şcoli din Târgovişte, lector la Universitatea „Valahia” şi 
consilier judetean/presedinte al Comisiei pentru activități 
de cultură, sănătate, învățământ din Consiliul Judeţean 
Dâmboviţa. A iniţiat proiectul „Săptămâna Pro Europa” 
în Târgovişte şi a fost organizator oficial al „Anului 2002 
— Anul Caragiale”, festivalurilor concurs nationale 
„Crizantema de aur” şi ,Mostenirea Vacarestilor’, 
Salonului de iarnă al artiştilor plastici damboviteni, 
Bienalei de arte plastice „Gheorghe Petraşcu”. În anul 
2006 a iniţiat seria a Ill-a a revistei ,Armonia” sub 
auspiciile Direcţiei Judeţene pentru Cultură Culte şi 
Patrimoniu Cultural Naţional şi Societăţii Scriitorilor 
Târgovişteni, deţinând funcţia de redactor-şef şi poziția 
de editorialist. (G.C.) 


ARHIEPISCOPIA TÂRGOVIŞTEI Începând cu 
primăvara anului 1990, clerul şi credincioşii din 
Târgovişte au cerut sa se reinfiinteze vechiul lor centru 
eparhial ca să se reînnoade firul istoriei şi să se facă 
prin aceasta o reparaţie moral-spirituala în viata cetății. 
Astfel, Sfântul Sinod al Bisericii Ortodoxe Române în 
şedinţa sa din 4 aprilie 1990 aprobă prin hotărârea nr. 
1887/1990: „reînființarea Arhiepiscopiei Târgoviştei cu 
reşedinţa în Municipiul Târgovişte, ca sufragană a 
Mitropoliei Munteniei şi Dobrogei cuprinzând județul 
Dâmboviţa provenit de la Arhiepiscopia Bucureştilor”. 
Dând curs acestei dorinţe a clerului şi a credincioşilor 
din părţile dambovitene Adunarea Naţională 
Bisericească, întrunită în ziua de 17 mai 1990, a ratificat 
hotărârea Sfântului Sinod. Începând cu vara anului 1990, 
precum şi în cursul anului 1991, s-a constituit structura 
noului centru eparhial; în hotărârea cu numărul 460/ 
1991 se menţiona că: „Arhiepiscopia Târgovişte va 
cuprinde Protopopiatele Târgovişte, Titu, Găeşti din 

judeţul Dâmboviţa şi Protopopiatul Câmpulung, judeţul 
Argeş”. S-a extins astfel jurisdicţia Arhiepiscopiei 
Târgoviştei şi peste un teritoriu din nordul județului Argeş. 
În ziua de 3 septembrie 1991, Sfântul Sinod al Bisericii 
Ortodoxe Române a ales ca Arhiepiscop al Târgoviştei 
pe Înalt Prea Sfinţitul Dr. Vasile Costin, episcop-vicar 
al Ariepiscopiei Bucureştilor, care a fost instalat la 22 
septembrie 1991 în Catedrala cunoscută cu numele de 
„Mitropolia” din Târgovişte. Astfel data de 3 septembrie 
1991 va rămâne înscrisă în istoria culturii şi spiritualităţii 
dambovitene prin reînființarea Arhiepiscopiei Targovistei. 
Timpul păstoririi primului Arhiepiscop Dr.Vasile Costin 
al Târgoviştei se identifică cu greutăţile inerente 
începutului oricărei instituţii de mare anvergură. În privința 
resedintei arhiepiscopale, încă de la reînființarea 
Arhiepiscopiei Târgoviştei s-au făcut eforturi mari pentru 
dobândirea unui spațiu potrivit centrului eparhial. Dacă 
la început, printr-un contract de comodat încheiat între 
Prefectura Judeţului Dâmboviţa şi Arhiepiscopia 
Târgoviştei se primea un spaţiu situat pe str. Mihai 
Bravu, nr. 5-7, mai târziu, în urma încheierii perioadei 
stipulate în contract, a fost nevoie să fie schimbat 
sediul cu unul situat pe b-dul Castanilor, nr 3-5 din 
Târgovişte. În această perioadă de început s-au 
realizat totuşi următoarele obiective: s-au înfiinţat noi 
schituri, mânăstiri şi biserici iar unele schituri existente 
au fost redate cultului şi chiar transformate în mânăstiri 
cu viaţă liturgică sacramentală; au fost redobândite 
anumite terenuri agricole (10 ha teren, din care 5 ha 
cu vita în zona satului Matraca şi 5 ha teren arabil în 
comuna Ulmi, precum şi 2,5 ha teren arabil lângă 
Cimitirul Suseni şi 1,2 ha la Cimitirul Central); au fost 
înființate propriile instituţii de învăţământ teologic 
(Seminarul Teologic „Sfântul loan Gură de Aur”, Şcoala 
de cântăreți bisericeşti şi Facultatea de Teologie din 
cadrul Universităţii Valahia Târgovişte); s-a editat revista 
teologică „Lumină pentru suflet”; s-a constituit 
Biblioteca Facultăţii de Teologie; a fost înfiinţat 
Serviciul CAR cler Dâmboviţa etc. Prin trecea la 
Domnul a vrednicului de pomenire Arhiepiscop Vasile 
şi instalarea pe scaunul arhiepiscopal de la Târgovişte 
a IPS Dr. Nifon (1999) se inaugurează o nouă etapă 
deosebit de înfloritoare în viata eparhiei. Prin eforturile 
sale susținute se definitivează, se reconsolidează şi 
îmbunătăţeşte centrul eparhial după nevoile 
sectoarelor de resort încât astăzi putem spune că 
este unul din centrele moderne ale eparhiilor din tara 
ce cuprinde: birourile Arhiepiscopiei cu sală de 
conferințe, camere pentru oaspeţi, reşedinţă 
arhiepiscopală, muzeu etc. (Arhiep.) 


ARICESCU, Constantin D.I. (18.11.1823, 
Campulung-Muscel — 18.11.1886, Campulung-Muscel) 
Studii la Colegiul „Sf. Sava” din Bucureşti. A colaborat 
la mai multe ziare: „Românul”, „Buciumul”, „Reforma 

şi Nationalul’. „Istoric şi publicist”. Director general al 
Arhivelor Statului (1869-1870; 1874-1976). S-a aplecat 
cu atenţie asupra unor momente importante din istoria 
țării (1821). Prezintă aspecte interesante despre 
activitatea lui Alexandru Ipsilanti la Târgovişte şi despre 
ultimele zile de viaţă ale lui Tudor Vladimirescu. A fost 
autorul primei monografii istorice a unui oraş 
(Câmpulung), care a servit ca model pentru cei care 
au întocmit monografia oraşului Târgovişte în sec. al 
XIX-lea. (M.O.) 


ARMONIA Ziar de informaţii şi preocupări literare. 
Târgovişte, 24 mai 1881 — 8 decembrie 1883. Director 
C. Alessandrescu. Din Comitetul de redacţie făceau 
parte: Al. Vlahuţă, D. lovitiu, Gh. Christescu, Al. Penescu, 
Constantin C. Nicolescu. Apar două suplimente: 
octombrie 1882 şi aprilie 1883. În articolul program se 
propune „progresul şi înflorirea oraşului Târgovişte, 
cultivând totodată literatura, ştiinţa şi pedagogia [...]; 
este timpul să lucrăm pentru binele public, să alungăm 
pasiunile şi să facem să domnească armonia”. Aici îşi 
face ucenicia literară Alexandru Vlahuţă, publicând încă 
din primul număr articolele: ,Banul” şi „Paralela”, 
continuând apoi cu proză satirică, scurte note, cronici 
şi însemnări în legătură cu evenimentele culturale şi 
politice ale timpului. În revistă s-au mai publicat versuri 
de I. Tomaşa şi N. Scurtescu; nuvele şi însemnări de 
călătorie (C. Alessandrescu), precum şi scrierile lui C. 
Fusea, Maria Grecescu, C. Carabella, alături de 
maxime, culese din scrierile unor autori străini şi articole 
despre menirea socială a şcolii. Va fuziona cu „Unirea”, 
organul de propagandă al Societăţii „Progresul. Reapare 
ca revistă între 1966-1967, editată de Comitetul pentru 
Cultură şi Artă al raionului Târgovişte (3 numere 
multigrafiate). Din comitetul de redacţie făceau parte: 
George Coandă, Radu Gioglovan, lon Gavrilă, Paul 
Bănică, Valeriu Lita, Grigore Diculescu, lon Ene, Nicolae 
Bogdan. Sunt publicate poezii şi proze, semnate de 
George Coandă, Nicolae Bogdan, Lucian Penescu, 
Dumitru Stancu, Valeriu Lita, Alexandru Durac, lon 
Teodorescu, Cornel lonescu. O serie nouă, apare între 
2005-2008 (6 numere) ca revistă a Direcţiei pentru 
Cultură, Culte şi Patrimoniu Cultural Naţional a județului 
Dâmboviţa şi a Societăţii Scriitorilor Târgovişteni. Colegiu 
redacțional: Viorica Arghir, dr. Nifon Mihăiţă, prof.univ.dr. 
lon Cucui, având ca redactori asociaţi pe: Gheorghe 
Bulei, George Coandă, George Corneanu, Victor 
Petrescu, Mihai Stan. Semnează studii, articole, note 
despre cultura şi literatura târgovişteană, pictură, muzică, 
tradiții populare, evenimente recente, momente istorice: 
Mircea Horia Simionescu, Alexandru George, loan 
Stan, Petre Diaconescu, Dumitra Bulei, Dan Topa, 
Tiberiu Cercel, Tudor Cristea, George Anca, József 
Plldner, Ştefania Rujan, Lucian Grigorescu, Alexandru 
Nicolescu, Theodor Nicolin, Alexandrina Dinu, Voicu 

Enăchescu, Mihai Gabriel Popescu, Honorius Moţoc, 
Marian Curculescu, Mihai Stan, Dan Nitescu, Nicolae 
Scurtu, Lucian Penescu, Alexandru Manafu, Gabriela 
Niţulescu, Alexandru V. Ştefănescu, Grigore Arbore, 
Dan Giju, Ovidu Cârstina, Radu Cârneci, Toma George 
Veseliu ş.a. De asemenea, sunt inserate articole, note 
semnate de membrii colegiului redacţional sau de 
redactorii asociaţi. (V.P.) 


ARMONII Revista Şcolii Generale „Vasile Cârlova” 
din Târgovişte. Deşi declarată cu periodicitate anuală, 
apare neregulat, între anii 1973-1983 sub egida Casei 
Corpului Didactic Dâmbovița. Primul număr, din iunie 
1973, este dedicat împlinirii a 140 de ani de la înființarea 
Şcolii Naţionale la Târgovişte. În afara creațiilor elevilor 
din această perioadă, au mai publicat Mircea Horia 
Simionescu, George Coandă, Eugen Fruchter, Sandu 
Buşcăneanu, Victor Brânduş, Lucian Grigorescu, 
Theodor Nicolin (Dorin Eliescu), lulian Penescu. (V.P.) 


ARSENALUL ARMATEI (1873-1945) Actul prin 
care s-a consfințit crearea primei unităţi industriale în 
Târgovişte a fost semnat la 21 iulie 1864 de domnitorul 
Alexandru loan Cuza, când s-a deschis un credit de 
300.000 de lei din bugetul statului pentru finanțarea 
lucrărilor. Generalul |. Florescu şi Lamy, comandantul 
misiunii militare franceze, au avut sarcina de a alege 
amplasamentul unei întreprinderi de armament şi 
echipament militar în judeţul Dâmboviţa. La 8 august 
1864, Ministrul de Război dispunea întocmirea 
planurilor şi a devizului, însă locul ales era impropriu 
(ruinele Curţii Domnesti, ale fonderiei lui Petru Cercel) 
şi a fost adoptată cea de a doua variantă, grădina şi 
cimitirul Mitropoliei. În scurt timp, s-a dovedit că 
terenul de la Mitropolie era neîncăpător, fiind necesare 
încă 30 de locuri ale unor proprietari. Se deschidea o 
listă publică la 30 ianuarie 1865, consiliul orăşenesc 
angajându-se să adune 2000 de galbeni pentru 
achitarea cheltuielilor. La 30 septembrie 1865 se 
aproba suma de 438.000 de lei pentru clădirea 
Fonderiei de tunuri, instalarea la Târgovişte a unui ate- 
lier de lemnărie şi înființarea unor dependinţe folositoare 
Fonderiei, magazii, clădiri pentru corpul de gardă. 
Înlăturarea lui Cuza a împins pe plan secundar 
„Fonderia” de la Târgovişte. În 1868 se reiau lucrările 
sub conducerea inginerului Sendeker. Se stabileşte 
din nou amplasamentul clădirilor, se verifică terenurile 
particulare vecine pentru expropriere, rămase în număr 
de 27. Până la 1869 erau gata atelierul de lemnărie, o 
clădire pentru administraţie, câteva magazii şi clădirea 
corpului de gardă. La 27 martie 1872, generalul 
Florescu, ministrul de război, a cerut guvernului fonduri 
pentru terminarea stabilimentului de la Târgovişte. 
Consiliul de Miniştri aproba suma de 129.000 de lei 
spre a se pune Arsenalul în stare de funcţionare chiar 

în acel an. Este numit director al Fonderiei din 
Târgovişte maiorul Christodorescu Scarlat. Fonderia 
a fost inaugurată după manevrele militare din toamna 
anului 1872, fiind dotată cu maşini şi scule în vederea 
fabricării afetelor, tunurilor etc. În bugetul anului 1874 
Fonderia avea un efectiv de 53 de oameni care 
compuneau o companie. La 8 decembrie 1876, 
Fonderia de la Târgovişte era transformată în Arsenal 
de Depozit (1876-1935), cu ateliere de armurărie, 
urmând să funcţioneze ca sucursală a Arsenalului Cen- 
tral de la Bucureşti. Maşinile de construcţii au fost 
transferate la Bucureşti, iar la Târgovişte s-au lăsat 
numai maşinile şi uneltele de armurărie. În acelaşi 
timp, se foloseşte tot mai mult denumirea de „Arsena!” 
în loc de „Fonderie”. Noi magazii şi remize s-au 
construit pe terenul vechii Fonderii, începând din 1887, 
când a devenit Arsenal de Depozit Central de Artilerie 
şi primea transporturi de arme portative aduse de la 
alte depozite din tara. O îmbunătăţire a activităţii unităţii 
economice, a constituit-o legarea Arsenalului de stația 
CFR Târgovişte, printr-o linie ferată până în incinta 
întreprinderii, oraşul cedând suprafaţa necesară acestei 
construcții în 1904. La începutul secolului, Arsenalul 
şi-a continuat activitatea de depozit cu ateliere de 
armurărie. De asemenea, şi-a înființat un serviciu propriu 
de pompieri care deservea şi oraşul în schimbul unei 
subvenţii anuale. La 2 noiembrie 1918, trupele ger- 
mane au incendiat clădirile Arsenalului, dar prin 
intervenţia vecinilor focul a fost localizat şi avariile au 
fost înlăturate cu uşurinţă. La 1 aprilie 1935, Arsenalul 
din Târgovişte primeşte denumirea de Arsenal de Front 
(1935-1943), orientând activitatea întreprinderii mai 
mult spre construcții şi reparaţii, dar continua să aibă 
şi activitate de depozit. La 1 oct. 1937, Arsenalul a 
fost subordonat Inspectoratului general tehnic din 
Ministerul Apărării Naţionale, iar în perioada 1937-1939 
Arsenalul de front a fost reorganizat având secţiile: 
direcţia, subdirectia tehnică şi subdirectia adminis- 
trativă. Prin măsurile ulterioare, Arsenalul din Târgovişte 
a fost subordonat Arsenalului din Bucureşti, cu 
titulatura Administraţia Publică a Arsenalului Armatei 
(apr.1939 — 1 iul. 1943). În perioada 1941-1942 s-au 
executat reparaţii de tunuri, aruncătoare, obuziere, 
mitraliere, arme, reparaţii de chesoane, autotrenuri, 
bucătării rulante etc. La 1 iul. 1943, Arsenalul din 
Bucureşti a fost evacuat şi contopit cu cel din 
Târgovişte, iar numărul atelierelor a crescut cu ateliere 
de tunuri uşoare, de tunuri grele, de frâne, de armurărie 
şi bronaj, de scule şi mecanică de precizie, de optică. 
Începând din primăvara anului 1944 o parte a Arsenalul 
de la Roman a fost evacuat la Târgovişte, ducând la 
diversificarea producţiei şi la creşterea numărului de 
muncitori la 3000. Muncitorii de la Arsenal şi-au adus 
contribuţia la înfrângerea Germaniei fasciste, luptând 
sub lozinca „Totul pentru front”. (G.T./ C.V.) 

ARSENGO, Jeronim (? — 1610) Călugăr franciscan 
conventual, originar grec din insula Chios. Misiuni la 
Constantinopol, în Tara Românească, în Moldova, in 
special pentru informaţii asupra stării catolicilor. Dă 
informaţii (cât mai exacte) cu privire la populaţia oraşului 
Târgovişte în 1581, pe confesiuni şi pe meserii: o mie 
de case de români ortodocşi, douăzeci şi două de case 
de catolici, o sută treizeci de inşi de rit roman şi de 
limbă germană, maghiară şi română, meseriile acestora 
fiind dăltuitori, lucrători la cuptoare, săpători. 
Mentioneaza existența a două biserici catolice „una a 
Sfântului Francisc, unde locuieşte fratele Celestino şi 
are o grădină frumoasă” (atunci se refăceau chiliile) şi 
„una care se numeşte Sfânta Maria, a saşilor, care are 
o vie din care fac vin”. Declară că informaţiile le deține 
de la „fratele Celestin Venetianul’. (C.1.) 


ARTPRESS-IMPACT (1995) Fondator: Teodor 
Vasiliu; director general: Alina Mavrodin Vasiliu. Pe 
lângă activitatea de editare a publicaţiei sale („Jurnal 
de Dâmboviţa”), trustul a editat şi „Jurnal de Aninoasa”, 
„Cronica Găeştiului”, „Glasul Pământului”, „Eroica” dar 
şi reviste şcolare; execută prin unitatea sa tipografică 
proprie imprimări de carte, broşuri, pliante, afişe diverse. 
Editează sporadic carte diversă. (M.S.) 


ASOCIAȚIA „AMICII MÂNĂSTIRII DEALU” S-a 
înființat în Bucureşti la 1936 şi era alcătuită din foşti 
absolvenţi. Asociaţia a menţinut legături strânse între 
absolvenţii şcolii care se întruneau anual şi a menţinut treaz 
spiritul de „mânăstirean” în care au fost formaţi. (M.O.) 


ASOCIAȚIA „ARGONAUT” PENTRU CULTURĂ 
SF, DE ANTICIPATIE ŞI LITERATURĂ FANTASTICĂ 
A luat fiinţă fiind prima de acest fel nu numai din județul 
Dâmboviţa, dar şi din tara, prin hotărâre a Judecătoriei 
Târgovişte, la 14 decembrie 1990; fondatori: preşedinţi, 
George Coandă, Mircea-Alexandru Cotarta; membru: 
Lidia Cotarta. Scopul: promovarea culturii SF şi literaturii 
de anticipație şi fantastică; editarea revistei „Pronitron”, 
organizarea unor manifestări culturale specifice 
domeniului. A funcţionat până în vara anului 2010. (G.C.) 


ASOCIAȚIA BULGARILOR DIN TÂRGOVIŞTE 
»ZAEDNO” Este înființată în iunie 1990 şi reuneşte 
cetățeni români de etnie bulgară din Târgovişte. Scopul 
consta în: apărarea drepturilor, păstrarea, dezvoltarea 
şi exprimarea identităţii etnice şi culturale, lingvistice 
şi religioase a membrilor; cultivarea şi dezvoltarea 
relaţiilor tradiţionale româno-bulgare. Asociaţia este 
nonguvernamentală, nonprofit şi nu are scop lucrativ. 
Comitetul de conducere: Vasile Costache, preşedinte; 
Marian llie Costache, vicepreşedinte; Vasile Ghergu, 
secretar şi consilier din partea comunităţii bulgare în 
Consiliul Local al municipiului Târgovişte. (G.C.) 

ASOCIAȚIA CADRELOR MILITARE ÎN REZERVĂ 
ŞI RETRAGERE DIN JUDEȚUL DÂMBOVIȚA După 
evenimentele de la sfârşitul anului 1989 s-a simțit nevoia 
creării unei forme organizatorice capabilă să apere şi să 
susţină drepturile cadrelor militare în rezervă şi retragere 
şi să le reprezinte în raporturile cu diferite eşaloane 
militare precum şi cu administraţia de stat locală şi 
centrală. În acest sens s-a constituit un grup de inițiativă 
format din col.(r) lon Georgescu, col. (r) Nicolae Bârdeş 
şi plt.-adj. Vasile Manga. În 15 ianuarie 1991, la Cercul 
Militar din Târgovişte are loc adunarea de constituire a 
Asociaţiei, iar la data de 25 a aceleiaşi luni din acelaşi 
an Judecătoria Târgovişte îi acordă personalitate juridică. 
În statutul Asociaţiei se prevedea că aceasta este o 
organizație obştească, patriotică, apolitică, independentă, 
cu caracter educativ şi care îşi propune să susţină 
drepturile membrilor săi, integritatea şi suveranitatea 
patriei. Deviza Asociaţiei este: „Patrie-Onoare-Demnitate”. 
lată preşedinţii de la înfiinţare si până astăzi: col. (r) lon 
Georgescu (două mandate), col. (r) Gheorghe Cioc şi 
gl.bg. (r) Pavel Babeu. Asociaţia este filială a Uniunii 
Naţionale a Cadrelor Militare în Rezervă şi Retragere. 
Sediul Asociaţiei: Târgovişte, Cercul Militar, str. Justiţiei, 
nr. 1. (G.C.) 


ASOCIAȚIA CULTU RAL-PEDAGOCICĂ „ŞCOALA 
NOUĂ” A fost inaugurată pe 2 decembrie 1945 la 
Târgovişte, în prezenţa unor personalități precum Stanciu 
Stoian — preşedinte la nivel naţional, Gheorghe Popescu 
— prefectul judeţului, Lazăr Ştefănescu — inspector scolar 
general în Ministerul Educaţiei Nationale, Titu Nitescu 
— inspector scolar regional, lon Costache — inspector 
scolar judetean. Ca presedinte este ales Grigore 
Mărgulescu. Asociaţia acţiona pentru „transformarea 
şcolii româneşti într-o instituţie democratică”. 
Democratizarea se făcea ţinând cont de interesele a 
trei factori: elevul, profesorul şi pedagogia. Elevul trebuia 
să aibă posibilitatea de a parcurge toate treptele şcolii 
„până la cele mai înalte culmi”, iar cadrele didactice 
urmau să se încadreze în „spiritul democratic al vremii”. 
Sub aspect pedagogic se recomanda trecerea la metoda 
globală, considerată o metodă democratică, prin care 
„copilul nu primeşte nimic degeaba, ci totul prin pro- 
pria-i activitate”, „copiii învaţă lucrând şi cercetând”. 
„Şcoala nouă” avea trei obiective clare pentru cetățean: 
„să-l dezrobească de sub tirania forțelor naturii”, „să-l 
descătuşeze de sub robia formelor de viață” clădite pe 
nedreptate şi să-i asigure „asistenţă culturală”. Pentru 
a-şi împlini menirea, Asociaţia inițiază diverse acţiuni: 
înființează un Cerc de studii unde cadrele didactice se 
informează şi se perfectioneaza în legătură cu 
transformările din şcoala românească, organizează 
conferințe susținute de A. Mazilu, C. Florescu, C. Albu 
pe teme privind cooperatia, democrația, modernizarea 


învățământului, distribuie revista „Şcoala Nouă” apărută 

la nivel central, înființează comitete la nivel de plasă cu 
sprijinul subinspectorilor şcolari ş.a. (M.C.) 


ASOCIAȚIA CULTURALĂ DE PRIETENIE 
ROMÂNIA-ISRAEL În toamna anului 1991 ia ființă, la 
Târgovişte, filiala Asociaţiei Culturale de Prietenie 
România-lsrael. la parte ambasadorul extraordinar si 
plenipotenţiar din acel moment al Statului Israel la 
Bucureşti, Zwi Mazel. Este ales preşedinte de onoare 
scriitorul Mircea Horia Simionescu şi preşedinte 
executiv, lleana Ghenciulescu. Dintre acţiunile filialei 
pot fi amintite organizarea unor manifestări cultural- 
ştiinţifice, în colaborare cu Universitatea „Valahia”, 
reabilitarea sinagogii fostei comunităţi evreieşti din 
Târgovişte — preluată de universitate şi găzduind astăzi 
o bibliotecă de carte veche —, momente aniversare şi 
comemorative din istoria Statului Israel şi a evreimii din 
România. (G.C.) 


ASOCIAȚIA CULTURALĂ „JUNII VALAHI” la ființă 
în 1993 la iniţiativa lui Lucian Grigorescu, având 
colaboratori pe Lidia Andronic (dirijor al formaţiei de 
cântece), Gheorghe Văduva, Dan Şetreanu, Gheorghe 
Marin (maeştrii coregrafi), Victor Mihalache, Viorel 
Dincă (animatori de spectacol). Obiectivele asociației 
erau: valorificarea şi popularizarea folclorului românesc 
(mai ales a celui dâmboviţean), organizarea de 
spectacole în tara şi peste hotare. Preşedinţi: Lucian 
Grigorescu şi Dan Şetreanu. Turnee de succes în Italia, 
Marea Britanie, Germania. Îşi continuă activitatea. (G.C.) 


ASOCIAȚIA »DAMBOVITA” PENTRU SPITALE 
DE ANIMALE Se constituie pe 4 martie 1933 cu 
participarea primarilor, pretorilor, medicilor veterinari si 
a unor importanţi crescători de animale din judeţ. Este 
ales un Consiliu de administraţie format din Constantin 
Dănescu — prefect, George Pârvulescu — primarul 
Târgoviştei, Filip Stoicescu — primarul oraşului Găeşti, 
lon Maltezeanu — primarul oraşului Pucioasa, primarii 
comunelor Răcari şi Răzvad, directorul Şcolii de 
agricultură Nucet ş.a. Scopul asociaţiei era înființarea 
unor spitale pentru animale în centrele cele mai 
importante din judeţ. (M.C.) 


ASOCIAȚIA DAMBOVITENILOR S-a înființat la 7 
ianuarie 1937 la stăruința lui Take Athanasiu şi a 
deputatului Dem Teodorescu-Titu, care s-au adresat 
dambovitenilor stabiliți la Bucuresti pentru a participa la 
slujba religioasă de la biserica Mavrogheni, unde să 
aducă un pios moment de reculegere la mormântul lui 
|. Heliade-Rădulescu. Cu acest prilej cei prezenţi „se 
legau în fata lui Dumnezeu... să militeze la propăşirea 
oraşului”. Dintre cei care au semnat actul constitutiv al 
asociației au fost profesorul dr. Gh. Marinescu, senatorul 
C.D. Dimitriu, scriitorul |. Al. Brătescu-Voineşti, preotul 

N. Popescu, deputatul lon C. Nicolaescu, profesorul 
dr. C. Andronescu, inginerul D. Carabella, scriitorul Matei 
Alexandrescu, M. Rizescu-Branesti, loan-Victor Vogeu, 
dr. Ilie Xenopol. (M.O.) 


ASOCIAŢIA DE PRIETENIE ROMÂNIA-CUBA 
„JOSE MARTI” Filiala Târgovişte este înființată la 
iniţiativa lui lon Hotinceanu, care-i este şi preşedinte; 
vicepreşedinte fiind Lidia Tronescu. La înfiinţare a luat 
parte şi ambasadorul extraordinar şi plenipotenţiar al 
Republicii Cuba la Bucureşti în acel moment, Manuel 
Hermid Medina. Scopurile: cunoaşterea aprofundată a 
culturii, tradiţiilor şi realizărilor celor două popoare; 
permanentizarea unor relații de bună prietenie. Au fost 
organizate vizite ale unor delegaţii târgoviştene în 
Republica Cuba şi simpozioane culturale la Târgovişte. 
La cea de-a XV-a întâlnire europeană de solidaritate cu 
Cuba, care a avut loc la Sofia, Bulgaria, în vara anului 
2010, lon Hotinceanu, a transmis un mesaj de 
solidaritate cu poporul cubanez, în numele poporului 
român. Continuă. (G.C.) 


ASOCIAȚIA DE PRIETENIE ROMANIA-IRAK 
Filiala Dâmboviţa a fost înfiinţată in vara anului 1998. 
Preşedinte: lon Hotinceanu; vicepreşedinte: Elena 
Oprescu. Scopurile: cunoaşterea reciprocă a popoa- 
relor român şi irakian şi crearea unor relaţii prietenesti 
cu Partidul Socialist Baas Arab din Irak. Filiala a 
organizat vizite de cunoaştere a realitatilor din „ţara dintre 
fluvii” (Mesopotamia/lrak). Îşi încetează activitatea în 
momentul declanşării celui de-al doilea război din Golf, 
de către SUA (2004). La momentul creării filialei a fost 
prezent şi ambasadorul plenipotenţiar şi extraordinar al 
republicii Irak la Bucuresti, în acea vreme, Saad Hamid 
Majin. (G.C.) 


ASOCIAȚIA DE PRIETENIE ROMÂNIA-REPUBLICA 
POPULARĂ DEMOCRATĂ COREEANĂFiliala Târgovişte 
a luat naştere în primăvara anului 2004. Preşedinte: Ştefan 
Amuza; vicepreşedinte: lon Hotinceanu. Scopul: 
cunoaşterea reciprocă a culturii şi tradițiilor popoarelor 
român şi nord-coreean. Continuă. (G.C.) 


ASOCIAȚIA EUROPEANĂ A CADRELOR 
DIDACTICE (AEDE) Filiala Târgovişte se constituie în 
decembrie 1995 sub auspiciile Universității „Valahia”, 
Inspectoratului Şcolar al județului Dâmboviţa şi filialei 
dambovitene a Fundaţiei „Casa Şcoalelor”. Este ales 
preşedinte prof.univ.dr. Constantin Cruceru şi secretar 
prof. Victor Popa. (G.C.) 


ASOCIAȚIA FEMEILOR ROMÂNE „SOLIDARI- 
TATEA” - filiala Târgovişte Asociaţia se înființează 
după Primul Război Mondial, sub preşedinţia Elenei 
Stematiu. Scopul său era solidaritatea femeilor române. 

Sunt organizate acţiuni diverse: conferințe de 
propagandă religioasă, articole în presă, colaborarea 
cu instituţii judeţene, întâlniri cu cetăţenii ş.a. În 
activitatea asociaţiei, un sprijin important vine din partea 
preotului şi avocatului Constantin Nitescu. (M.C.) 


ASOCIAȚIA ÎNVĂŢĂTORILOR Asociaţia a fost 
înființată la Târgovişte în anul 1919 sub conducerea lui 
Constantinescu Viişoara şi avea ca scop promovarea 
şi apărarea intereselor învăţătorilor. S-au depus eforturi 
pentru realizarea unei Case de economie, credit şi 
ajutor a corpului didactic, promovarea unor frumoase 
acţiuni culturale, reorganizarea învățământului în noua 
realitate determinată de Marea Unire din 1918. Evoluţia 
asociaţiei a fost influenţată de noul context politic de 
după 23 august 1944. Astfel, la începutul anului 1945, 
în locul vechiului Comitet de conducere este aleasă o 
Comisie interimară: învățătorul lon Costache — preşedinte, 
Damian Popescu — vicepreşedinte, Valeriu Bucur 
(Moroieni) — secretar contabil, Constantin Florescu 
(Pucioasa) —casier, Victor Ghiculescu (Moroieni) — 
membru. Se tipăresc două numere din revista „Graiul 
Dâmboviţei” pentru a se prezenta perspectivele Asociaţiei, 
avându-se în vedere cerințele noii legi a învățământului. 
Pe 11 martie 1945 are loc Congresul învăţătorilor care 
votează transformarea Asociaţiei în Sindicatul 
învăţătorilor condus de un Comitet prezidat de lon 
Costache. Din Comitet făceau parte învăţători distinşi, 
din diferite zone ale județului. În iulie 1946, Adunarea 
generală a Sindicatului învăţătorilor votează preluarea 
patrimoniului fostei Asociaţii a învăţătorilor, între care 
se găseau un cămin, o bibliotecă ş.a. În cursul anului 
1946 se înființează mai multe obiective destinate 
cadrelor didactice: Banca învăţătorilor condusă de lon 
Alecu, Cooperativa „Armonia”, case de odihnă la 
Pucioasa şi Vulcana-Băi. Conducerea Sindicatului era 
formată din: lon Costache — preşedinte, Gheorghe 
Popescu, Titu Nitescu, lon Alecu, Petre llie, lon Butaroiu, 
Grigore Margulescu. În anii care au urmat, cadrele 
didactice îşi vor consolida organizarea sindicală. (M.C.) 


ASOCIAȚIA LUPTĂTORILOR DIN DECEMBRIE 
1989 Este înfiinţată la 12 iunie 1990 sub denumirea 
„Asociaţia Apolitică «Târgoviştea», iar la scurt timp se 
schimbă în „Asociaţia 22-25 Decembrie”, pentru ca din 
1994 să poarte titulatura actuală: „Asociaţia Luptătorilor 
din Decembrie 1989”. Scopurile asociaţiei: reprezentarea 
şi apărarea revoluţionarilor damboviteni din decembrie 
1989. Preşedinţi: Ilie Petre Ştirbescu, Petre Neamţu, 
Vasile Duţă, lon Badea. (G.C.) 


ASOCIAȚIA NAȚIONALĂ „CULTUL EROILOR” 
La 1 octombrie 1996 este înființată Filiala „Mihai 
Viteazul” Dâmbovița a Asociaţiei Naţionale „Cultul 
Eroilor”. Cu toate că atât Asociaţia, cât şi filiala s-au 

creat prin ordin al Ministrului Apărării Naţionale, ca 
organizaţii aparţin atât vieţii militare, cât şi societății civile. 
Programul filialei, care reiese din Statutul Asociaţiei, 
cuprinde: educarea în spirit patriotic a cetățenilor prin 
valorificarea istoriei locale; conservarea şi restaurarea 
monumentelor comemorative de for public închinate 
eroilor damboviteni din toate timpurile şi înălțarea 
altora noi; organizarea de manifestări aniversare şi 
comemorative dedicate unor momente şi personalități 
istorice. Conducerea filialei, de la înființarea sa şi până 
acum: gl.bg. (r) Constantin Tănase, fondator; 
vicepreşedinte: col.(r) Gheorghe Şerban, col.(r) Emil- 
Cornel Petrescu; secretar: col.(r) lulică Matei; prim- 
vicepreşedinţi: col. (r) loan Popa, apoi dr. George 
Coandă, ambii fondatori. Filiala editează revista de 
cultură istorică şi de cinstire a eroilor neamului 
„Eroica”. Sediul filialei: Târgovişte, Cercul Militar, str. 
Justiției, nr. 1. (G.C.) 


ASOCIAȚIA NAȚIONALĂ A VETERANILOR DE 
RĂZBOI În luna mai 1985, din iniţiativa unui grup de 
ofițeri în rezervă şi retragere, foşti combatanți în cel 
de-al Doilea Război Mondial, ia fiinţă filiala „Mircea cel 
Bătrân” Dâmboviţa. În conformitate cu prevederile 
Statutului Asociaţiei, filiala damboviteana are în evidenţă 
veteranii în viata şi văduvele veteranilor pe baza 
documentelor legale aflate în păstrarea Centrului Militar 
al judeţului Dâmboviţa şi a Depozitului de Arhivă a 
Armatei de la Piteşti. Din rândurile membrilor filialei, 
este demn de a aminti acest fapt, au făcut parte 
generalul Victor Isăceanu, erou în cele două războaie 
mondiale ale secolului XX, şi generalul lon Palade, mare 
„Mutilat” în al Doilea Război Mondial — ambii au părăsit 
această lume la vârstă centenară — Cavaleri ai Ordinului 
„Mihai Viteazul”, general de brigadă în retragere lon 
Petria şi căpitan în retragere lon Popescu. Preşedinţii 
filialei de la înființarea şi până la sfârşitul primului deceniu 
al secolului XXI: col. (r) Gheorghe Păunescu, gl.bg. (r) 
Gheorghe |. Diaconescu, col. (r) Nicolae Scarlat, gl.bg. 
(r) Stan Bădica. Sediul filialei: Târgovişte, Cercul Militar, 
str. Justiției, nr. 1. (G.C.) 


ASOCIAȚIA PATRONALĂ A TĂBĂCARILOR 
(1831) A fost condusă de starostele Grigore Tabacu. 
Aceasta grupa cele şapte tăbăcării existente în oraş. 
(G.T./ C.V.) 


ASOCIAȚIA ROMÂNĂ PENTRU STRÂNGEREA 
LEGĂTURILOR CU UNIUNEA SOVIETICĂ (A.R.L.U.S.) 
Asociaţia, înfiinţată la Târgovişte la finele anului 1944, 
avea ca scop popularizarea realizărilor din U.R.S.S. şi 
strângerea legăturilor româno-sovietice. Comitetul de 
conducere era format — aşa cum scria ziarul „Chemarea” 
— „din cei mai de seamă cetăţeni ai oraşului”: avocatul 
Polizu Dragomirescu — preşedinte, prefectul Gheorghe 

Popescu şi generalul Stere Ştefănescu, comandantul 
garnizoanei — preşedinţi de onoare, generalul Petrovici 
şi C. Vişinescu — vicepreşedinţi, dr. C. Ranetti — secretar 
general. La începutul anului 1948 avea peste 17 000 de 
membri şi 200 de cercuri în diverse localități şi instituții. 
Dispunea de o bibliotecă centrală la Târgovişte cu 2000 
de volume şi de alte şapte biblioteci în Pucioasa, Fieni, 
Pietrosita, Voineşti, Candesti, Nucet, Pietrari. Acţiunile 
desfăşurate în Târgovişte erau variate: conferinţe în sala 
„I.H. Rădulescu” susținute de personalităţi ale vieții 
politice şi culturale (colonelul Cheruvim — comandantul 
Şcolii Pregătitoare de Ofiţeri de Cavalerie, avocaţii Polizu 
Dragomirescu şi Miluş Nicolescu, preotul Emil 
Popescu, profesoara lrina Brânduş ş.a.), programe 
artistice prezentate de Corala A.R.L.U.S. — condusă 
de avocatul C. Moldoveanu şi de şcolile din oraş în 
colaborare cu orchestra Şcolii de Cavalerie şi cu fanfarele 
reunite ale Regimentului 1 Care de Luptă şi Şcolii de 
Cavalerie, festivaluri de muzică şi poezie, distribuirea 
revistelor „Veac Nou”, „Vestea Nouă”, „Izvestia” şi 
„Pravda”, iniţierea unor cursuri de limba rusă, 
sărbătorirea Zilei prieteniei româno-sovietice (Te-deum 
la Mitropolie, festival artistic la sala „Tudor 
Vladimirescu”), organizarea „Săptămânii cărţii ruse” 
când se dădea o reducere de 15% pentru vânzarea 
cărţilor, articole în ziarul „Chemarea”, comemorarea 
scriitorilor sovietici, sărbătorirea Armatei Roşii prin 
cuvântări ţinute de prefectul Gheorghe Popescu şi de 
Polizu Dragomirescu, vizite făcute la Târgovişte de 
personalități politice şi culturale venite de la Bucureşti 
(generalul Vasiliu Răşcanu şi profesorul universitar 
Potop în 14 ianuarie 1945), prezentarea unor filme 
documentare despre U.R.S.S., amenajarea unor 
expoziţii cu fotografii ş.a. În anii 1950-1960, A.R.L.U.S. 
devine o asociaţie puternică, având susţinerea 
autorităţilor locale. Ziarul „Chemarea” menţiona că la 
finele anului 1948 existau în judeţ 75 de biblioteci cu 5 
000 de volume, 17 filme documentare şi se organizaseră 
în perioada 1944-1948 aproape 300 de conferințe. La 
începutul anilor '60, odată cu ,distantarea” României 
de U.R.S.S., rolul A.R.L.U.S. se diminuiază. (M.C.) 


ASOCIAȚIA SPORTIVĂ „CFR” Urmare a unor 
decizii de ordin administrativ prin care Arsenalul din 
Târgovişte a trecut de la Ministerul de Război la Direcţia 
Atelierelor CFR sub titulatura Atelierele CFR Târgovişte, 
a fost înființată, în 1945, asociaţia sportivă „CFR” 
Târgovişte. A preluat de la fosta asociaţie sportivă 
„Arsena!” Târgovişte baza materială şi sportivii care 
activaseră aici. De la clubul sportiv ,CFR” Bucureşti au 
fost transferate la nou infiintata „CFR” Târgovişte 
formaţiile secunde de rugbi şi fotbal. În asemenea condiții 
în sezonul 1945-1946 echipa de rugbi „CFR” Târgovişte 
a activat în divizia „A”. Este prima formaţie din Târgovişte 
care a participat la întrecerile unui prim eşalon valoric 

al sportului românesc. Echipa de fotbal „CFR” 
Târgovişte a evoluat un sezon in divizia „B” (1947-1948) 
şi 2 sezoane în divizia „C” (1946-1947 şi 1948-1949). 
Antrenorii echipei târgoviştene de fotbal „CFR” au fost 
Constantin „Bimbo” Ştefănescu (1946-1947) şi Gheorghe 
Scăeşteanu (1947-1948). Între fotbaliştii care au evoluat 
la „CFR” Târgovişte s-au aflat portarul Marin Alexandru 
(Tandarescu) şi jucătorii de câmp Mişu lonescu, Costel 
Mehedinţi, Mircea Săndulescu, Nelu Briceag, Jean 
Ghindă, Alexandru Ciocea, Nicolae Stoian ş.a. În afară 
de formațiile de rugbi şi fotbal, la „CFR” Târgovişte a 
existat şi o echipă de volei (bărbaţi) care, în 1948, a 
participat la campionatul districtului Dâmboviţa. La 1 
martie 1949, odată cu trecerea unităţii tutelare de la 
Direcţia Generală „CFR” la Ministerul Industriei Grele, 
asociaţia sportivă „CFR” Târgovişte şi-a încheiat 
activitatea. (A.B.) 


ASOCIAȚIA SPORTIVĂ „METALUL” A fost 
înființată în anul 1950 pe lângă Sindicatul din cadrul 
Uzinei Metalurgice. Poate fi considerată în fapt o 
continuatoare a grupărilor sportive târgoviştene ,Arsenal” 
(1940-1944) şi ,CFR” (1945-1949) care au funcţionat cu 
suportul economic al aceleiaşi întreprinderi (în timp 
şi-a schimbat denumirea şi forul tutelar). La momentul 
înființării au fost organizate secţii de fotbal, handbal, 
volei, atletism, modelism. Ulterior au fost constituite şi 
secţii de box, popice, lupte, orientare turistică, şah, 
tenis, oină, arte marţiale etc., ele constituind baza 
sportului de performanţă timp de peste 6 decenii cât a 
existat această grupare. Până în 1990, în contextul vieții 
economico-sociale existente în România acelor ani, prin 
intermediul asociaţiei sportive „Metalul” Târgovişte s-au 
derulat şi numeroase acţiuni în domeniul sportului de 
masă, gen campionate pe asociaţie, crosuri, 
Spartachiade, Daciade etc. la care participau anual mii 
de salariaţi din cadrul IUP. A beneficiat şi de pepiniera 
de talente care proveneau dintre elevii Şcolii 
Profesionale aflată în subordinea Uzinei. Aici multi dintre 
viitorii mari performeri ai „Metalului” de la lupte, box, 
fotbal, handbal etc. au primit primele noţiuni în sport. În 
interiorul acestei unităţi şcolare a fost amenajată o 
cochetă bază sportivă care a asigurat în mare măsură 
necesităţile de antrenament (pistă circulară de 200 m, 
sectoare de sărituri şi aruncări pentru atletism; teren 
multifuntional pentru fotbal, handbal în 11, ocină; 4 
terenuri multifuncţionale pentru volei, handbal în 7, tenis; 
vestiare; grupuri sanitare; tribună metalică pentru 500 
de spectatori; popicărie cu 4 piste etc.) şi, în unele 
cazuri, chiar pentru competiţii oficiale (popicăria; terenul 
de handbal în 7). Alături de această bază sportivă, 
asociația a mai avut ca infrastructură sportivă terenul 
de volei din incinta uzinei, popicării (în zona blocurilor 
de locuinţe de pe Santul Cetăţii adiacente Uzinei şi apoi 
la Stadion), sala de lupte de pe str. Dr. Marinoiu, 

terenurile de tenis din Parcul Chindia. O bună perioadă 
de timp a avut în custodie şi Stadionul Municipal. După 
ce timp de un deceniu şi jumătate fusese „Numărul 1” 
în sportul târgoviştean, in vara anului 1972, ,Metalul” 
primeşte o grea lovitură. Fotbalul şi luptele, cele mai 
bune două secţii ale sale, sunt preluate de nou infiintatul 
„Club Sportiv” Târgovişte. Momentul dificil a fost depăşit 
şi alte secţii (modelism, atletism) au preluat portdrapelul 
victoriilor, inclusiv pe plan internaţional. După 1989, 
activitățile sportive au fost restrânse secţiile dispărând 
pe rând. Ultimele care au rezistat au fost boxul, voleiul, 
artele marţiale, tenisul. Odată cu trecerea primilor ani 
din secolul XXI, după aproape 6 decenii cu realizări 
deosebite pentru istoria sportului targovistean, ,Metalul” 
şi-a încheiat activitatea. În cadrul clubului au activat 
mai multe secţii. De-a lungul timpului conducerea 
asociaţiei sportive „Metalul” Târgovişte, din postura de 
preşedinte, a fost asigurată, de regulă, de directorul 
general al UUP/ IUP/ UPET sau de directorul adjunct. În 
această situaţie s-au aflat, între alţii, lon Lăceanu, Marcel 
Toader, Traian Pătraşcu, Gheorghe Tzitzeclis, lon Gavrilă, 
Valeriu Cucu ş.a. De menţionat că deşi aveau în 
subordine o întreprindere cu aproape 10.000 de salariaţi, 
ceea ce presupunea o activitate din punct de vedere 
profesional deosebit de dificilă şi stresantă, au exercitat 
cu pasiune, abnegatie, bune rezultate şi, ceea ce este 
important de reliefat în zilele noastre, fără niciun fel de 
retributie această sarcină practic autoasumata. Este 
drept că au fost ajutaţi, din postura de secretari ai 
asociaţiei, de oameni dedicați fenomenului sportiv, buni 
cunoscători ai acestuia, precum Mircea Săndulescu, 
Dumitru Toma, Gică Arsene, Nicu Petre, Andrei Bartis, 
Pavel Mureşan ş.a. (A.B.) 


ASOCIAȚIA SPORTIVĂ ,,METALUL” -— Secţia 
Aeromodelism, rachetomodelism A fost una dintre 
primele secții înființate în cadrul asociaţiei şi, în mod 
cert, prima care a adus acesteia succese în plan intern 
şi internaţional. În primele două decenii de existență 
activitatea s-a derulat pe disciplina aeromodelism, 
sportivul loan N. Radu câştigând titluri de campion al 
României în 1951 şi 1952 (în acest al doilea caz stabilind 
şi primul record naţional de seniori din istoria asociaţiei). 
Alături de el s-au mai remarcat prin rezultatele obținute 
Liviu lonescu, Gheorghe Băcăoanu, loan A. Radu, Şerban 
Gardon — toți campioni naționali în diferitele probe ale 
aeromodelismului. Începând cu sfârşitul deceniului 
şapte preocupările în domeniul modelismului s-au axat 
cu preponderență spre rachetomodelism. Pe această 
traiectorie s-a plasat şi secția de la ,Metalul” atât prin 
sportivii consacraţi deja enumerati cât şi prin mai tinerii 
nou veniţi. Pe lângă titluri, medalii, recorduri, în plan 
naţional apar şi primele succese în plan internaţional. 
loan N. Radu stabileşte în 1970 primul record mondial 
pentru „Metalul” Târgovişte (durată cu paraşuta — clasa 

S3A; 17 minute 46 secunde), iar anul următor obține 
primul titlu de campion mondial din istoria sportului 
târgoviştean (rachetoplane — clasa S4C; individual). 
Transferul său, în 1972, la nou infiintata societate 
„Astronautica” nu a lăsat urmări neplăcute în activitatea 
secţiei. Marian Coşoveanu stabileşte două recorduri 
mondiale (1978, 1979), este medaliat în 1981 de două 
ori cu argint la campionatele mondiale, iar la campio- 
natele europene câştigă în 1984 titlul de campion con- 
tinental şi alte două medalii de argint; Petre Nicolae 
devine campion mondial, 1994; dublu campion european, 
1984; medaliat cu bronz la campionatele mondiale, 
1987; iar la cele europene este medaliat cu argint, 1984 
şi bronz, 1993; Ştefan Calcan a obţinut o medalie de 
argint şi una de bronz la campionatele mondiale din 
1981; Gheorghe Băcăoanu a obținut 2 medalii de bronz 
la campionatele mondiale din 1981; Nicolae Radu are 
o medalie de bronz la campionatele mondiale, 1987 şi 
una de aur la campionatele europene, 1988; Gheorghe 
Tutulea şi Sandut Vrabie (medaliati cu bronz la 
campionatele europene din 1993) întregesc lista 
supervalorilor pe care „Metalul” Târgovişte le-a dat 
sportului românesc în acest domeniu. Adăugând şi faptul 
că pe plan intern s-au câştigat aproape 100 de medalii 
la campionatele naţionale, au fost stabilite câteva zeci 
de recorduri nationale, 3 sportivi au fost distinşi cu titlul 
de Maestru Emerit al Sportului iar alti 8 cu cel de 
Maestru al Sportului avem imaginea secţiei celei mai 
prolifice în succese din întreaga istorie a „Metalului” 
Târgovişte. La aceasta a contribuit în mare măsură şi 
munca antrenorilor Liviu lonescu, Gheorghe Bacaoanu, 
loan A. Radu. Activitatea s-a desfăşurat cât de cât nor- 
mal în cadrul secției până în 1995, după care odată cu 
transferarea la alte grupări a ultimilor sportivi de valoare 
s-a pus şi aici punct. (A.B.) 


ASOCIAȚIA SPORTIVĂ „METALUL” — Secţia 
Atletism A fost una din secţiile care au existat de la 
momentul înfiinţării asociaţiei. Timp de trei decenii 
activitatea a fost modestă, în special în ceea ce priveşte 
rezultatele. Principala preocupare a reprezentat-o în acei 
ani sportul de masă (crosuri, campionate între atelierele 
şi secţiile întreprinderii etc.). Venirea la sfârşitul anului 
1983 în cadrul asociaţiei a antrenorului Petre Murgoci 
şi a soţiei acestuia Elena Florea-Murgoci (considerată 
ca otânără de perspectivă pentru atletismul românesc 
dar — până atunci — fără rezultate spectaculoase în 
carieră) a schimbat radical situaţia. Mai mult de un 
deceniu (1984-1996) Elena Murgoci a dominat cu 
autoritate plutonul alergătoarelor pe distanţe lungi 
(10.000 m, cros, semimaraton, maraton) din România, 
câştigând în acest interval de timp 12 titluri de 
campioană naţională şi stabilind 8 recorduri naţionale 
la respectivele probe. A obținut rezultate excelente şi 
pe plan internaţional concretizate într-un titlu de 

campioană mondială la semimaraton — echipe (1993), 
un loc 4 la campionatele mondiale de cros — echipe 
(1987), un loc 5 la campionatele mondiale de 
semimaraton — individual (1993), un loc 4 la Jocurile 
Mondiale Universitare (1987, 10.000 m). Alături de ea 
antrenorul Petre Murgoci a mai obținut rezultate bune 
şi cu alti atleți pregătiți în cadrul secţiei precum Olga 
Toma (campioană naţională de tineret), Florin 
Constantin, Constantin Călinescu (medaliati la 
campionatele naţionale de tineret). (A.B.) 


ASOCIAȚIA SPORTIVĂ ,,METALUL” — Secţia 
Box În cadrul secţiei de la ,Metalul” boxul a avut ca 
prim reprezentant important pe Aurel Bartiş în 
deceniul şase. Perioada de vârf a activităţii secției au 
constituit-o deceniile opt şi nouă, atunci când 
antrenorii loan Tincău, Gheorghe Radu, lon Titianu 
au adus în prim-planul boxului românesc nume 
precum Nicu Tamaş, Marian Predescu, Adrian Mihăilă 
(medaliati la campionatele nationale de juniori), 
Dumitru lon (campion national de tineret) şi, mai ales, 
Marcel Constantin (campion balcanic de juniori, par- 
ticipant la campionatele mondiale de seniori) şi lon 
Giurcă (medaliat cu argint la campionatul balcanic 
de seniori). (A.B.) 


ASOCIAȚIA SPORTIVĂ „METALUL” — Secţia 
Fotbal A funcţionat în perioada 1950-1972. În primul 
an de activitate echipa a activat în campionatul 
districtual, în perioada 1951-1955 în campionatul re- 
gional, iar din 1956 până în 1959 a evoluat în divizia „C”. 
A jucat doi ani (1959-1961) în divizia ,B” după care a 
promovat, în 1961, pe prima scenă a fotbalului 
românesc, divizia „A”. A rezistat la acest nivel un singur 
sezon (1961-1962) după care a jucat 4 ediţii consecu- 
tive în divizia „B”. Timp de 3 ani competitionali (1966- 
1969) echipa a fost nevoită să evolueze în divizia „C”, 
după care a repromovat în „B” unde a evoluat până în 
1972 când formaţia a fost preluată de nou infiintatul „Club 
Sportiv” Târgovişte. Bilanţul secţiei de fotbal include o 
participare în divizia „A”, 9 în divizia „B”, 6 în divizia „C”, 
5 în campionatul regional, una în campionatul districtual. 
La acestea trebuie adăugat titlul de campioană a ţării 
la juniori obţinut în 1953, practic primul mare succes 
într-un sport de echipă din istoria sportului târgoviştean. 
Această performanţă a fost obţinută de formaţia 
Ghibănescu-Drăghici, Dumitrescu, Popescu-lonescu, 
Rociu-Bărăgan, Anica, Petrescu (Cotârlan), Tabarcea, 
Chiriţă, condusă de antrenorul Ştefan Vasile. Alte 
„echipe” importante din istoria fotbalului metalurgist 
târgoviştean au mai fost cele din 1955, când s-a 
promovat în divizia „C” (V. Radu, Calman-Dumitrescu, 
Saita, N. lonescu I, E. Popescu, Sterescu, Cătescu, 
Săndulescu, Bădin, Al. Georgescu, Tabarcea, 
Demetrescu, Gruia ş.a., antrenor Marin Alexandru) sau 

cea din 1959 când s-a promovat în divizia „B” (V. Radu, 
Andrei, Hurucu-E. Popescu, Tomescu, Matei, M. 
Nitescu, Paleru, Moisescu, Prodanciuc, Necsoiu, 
Rociu, Gruia, Al. Georgescu, Chiriţă, Neagu s.a., 
antrenori Marin Alexandru — în campionat, şi Valentin 
Stănescu — la barajul de promovare). „Cea mai 
frumoasă” echipă din istoria fotbalului metalurgist 
târgoviştean, a fost, probabil, cea din 1961 care, sub 
conducerea antrenorului Valentin Stănescu a reuşit 
prima promovare în divizia „A”. Lotul era alcătuit din 
Andrei, Hurucu-Tomescu, Matei, E. Popescu, A. 
Georgescu, M. Nitescu, Prandea, Sitaru, Mureşan, 
Cazacu, Prodanciuc, Ştieber, Crutiu, Moisescu, 
Paleru, Barac, C. lonescu |, Neagu, Bălăşescu. De-a 
lungul anilor la „Metalul” Târgovişte au evoluat fotbalişti 
care la timpul respectiv au jucat în echipele naţionale 
ale României de tineret (Mureşan — 1961, Turcu — 1969) 
sau de juniori (Andrei — 1961, Cornel Dinu — 1965- 
1966, N. lonescu II — 1966-1967, Bărbulescu — 1967, 
B. Grigore — 1968-1969, D. Georgescu — 1969, Sava — 
1969-1970). Andrei, Dinu, lonescu şi Grigore au evoluat 
şi în prima reprezentativă a ţării. (A.B.) 


ASOCIAȚIA SPORTIVĂ „METALUL” — Secţia 
Handbal A fost una din secţiile înființate concomitent 
cu constituirea asociaţiei. În prima perioadă de activitate 
a acestei secţii (deceniul şase) în România (implicit şi 
la Târgovişte) se practica handbalul în 11. Echipa a 
avut evoluţii bune în campionatul regional, pe care l-a şi 
câştigat în 1955, după care a depăşit şi fazele de 
calificare pentru divizia „B”. Ca atare în ediția 1956 a 
celui de al doilea eşalon valoric al handbalului masculin 
românesc a evoluat şi formaţia târgovişteană. Lotul 
„Metalului” includea, între alţii, pe portarul Gavrilă 
Calman şi jucătorii de câmp Marin Doncu, Nelu Doncu, 
Fane Moisescu, Andrei Bartiş, Gică Arsene, Gheorghe 
Topai, lon Anghelescu, Gicu Ganescu, Nicu Petre, lonel 
Petre, Stelică Nicolescu ş.a. La începutul deceniului 
şapte handbalul în 11 a fost înlocuit (pe plan internaţional 
şi intern) cu handbalul în 7. Schimbarea „nu a fost 
agreată” de conducerea asociaţiei care timp de aproape 
un deceniu nu a mai avut practic activitate în cadrul 
secţiei de handbal. Lucrurile au reintrat în normal după 
reforma administrativ-teritorială din 1968 când a fost 
reînființată echipa masculină de handbal. După câţiva 
ani de participare la campionatul judeţean (pe care l-a 
şi câştigat în mai multe rânduri, ceea ce i-a permis să 
participe, fără succes însă, la fazele interjudetene de 
calificare în divizia „B”), a reuşit în 1976 să promoveze 
în cel de al doilea eşalon valoric al handbalului mascu- 
line românesc. Lotul era compus, între alţii, din lonel 
Pavelescu si Adrian Vlad (portari) Gheorghe lon, Stelian 
Roşca, Nicolae Mazăre, lon Munteanu, Nicolae Palaş, 
Simion Panait, Victor Burdea, Dacian lorga ş.a. (jucători 
de câmp). Echipa a rezistat un singur sezon în divizia 

„B” după care a revenit în campionatul judeţean. A activat 
aici reuşind să câştige în mai multe rânduri titlul la acest 
nivel valoric ceea ce i-a permis să participe la baraje 
pentru divizia „B” dar acest deziderat nu a mai putut fi 
atins. Dintre antrenorii care au activat în cadrul setiei 
handbal amintim pe Andrei Bartiş, Emilian Milea, Mihai 
Casandrescu, Gheorghe Ionescu, Simion Panait. Timp 
de doi ani (1981, 1982) a existat în cadrul secției şi o 
echipă feminină de handbal care a participat, fără 
rezultate deosebite, la întrecerile campionatului 
judeţean. După 1989 secţia de handbal a fost 
desființată. (A.B.) 


ASOCIAȚIA SPORTIVĂ „METALUL” — Secţia 
Lupte Luptele au început să fie promovate în mod 
organizat în cadrul asociaţiei odată cu venirea ca 
antrenor la Târgovişte a lui Seidamed Azizi. În primii 
ani de activitate (1962-1967) s-a mers în paralel cu 
practicarea celor două ramuri ale acestui sport (libere 
şi greco-romane). Au apărut rapid şi primele succese 
concretizate în obținerea de titluri şi medalii, la ambele 
stiluri, la campionatele nationale de juniori (fraţii 
Pătraşcu, Neicev, Chiva). Începând cu anul 1968, atunci 
când echipa de libere a promovat în divizia „A”, sportul 
luptelor în cadrul secţiei s-a concentrat pe acest stil. 
Timp de 5 ani (1968-1972), cât a mai activat în cadrul 
asociaţiei, echipa a fost permanent între fruntaşele 
primei divizii, între componenții acesteia aflându-se, între 
alţii, fraţii Pătraşcu, latagan, Neicev, Apostescu, Radu, 
Grigoraş, Dima, Tarbă, Dumitrică, Braşoveanu, Cornea, 
Cristea. Au fost obținute importante succese şi la 
concursurile individuale, atât pe plan internaţional 
(latagan — vicecampion balcanic) cât şi intern (Neicev — 
campion naţional de seniori; frații Pătraşcu, latagan, 
Dima, Tarbă, Grigoraş — medaliati la campionatele 
naţionale de seniori; frații Pătraşcu, Apostescu, Dima 
— campioni naţionali de juniori; Bordeş, Canache, 
Bălcescu, Cornea, Braşoveanu ş.a. — medaliati la 
campionatele naţionale de juniori). Din vara anului 1972 
secțiile de fotbal şi lupte şi-au încetat activitatea în cadrul 
asociaţiei ,Metalul” fiind transferate în totalitate (sportivi, 
antrenori, bază materială) la nou infiintatul „Club Sportiv” 
Târgovişte. (A.B.) 


ASOCIAȚIA SPORTIVĂ „METALUL” — Secţia 
Oină A fost o secţie cu realizări notabile în cadrul 
asociaţiei, în special în perioada 1977-1989. Atunci, 
sub conducerea antrenorului-jucător Mircea lordache 
şi cu aportul unor sportivi precum Marian Irimescu, 
Nicolae llie, lon Ianculescu, lon Cârstoiu, Constantin 
loana, Aurel Matei ş.a. s-a reuşit câştigarea a trei 
locuri III în finala Cupei României (1979, 1980, 1981) 
şi patru calificări în finalele campionatelor naţionale 
concretizate în locuri 4-8 în ierarhia internă anuală a 
sportului nostru naţional. (A.B.) 

ASOCIAȚIA SPORTIVĂ „METALUL” — Secţia 
Popice Acest sport apare în peisajul local în a doua 
jumătate a deceniului şase când formaţia ,Metalul’ activa 
în campionatul raional. După reforma administrativ- 
teritorială din 1968, participă cu regularitate la întrecerile 
campionatului judeţean pe care îl câştigă în mai multe 
rânduri în perioada 1969-1989, ceea ce i-a permis să 
participe la întrecerile pentru calificarea în divizia „A” 
lucru însă nereusit. Dintre numele mai importante care 
au evoluat în cadrul secţiei în acele timpuri sunt de reținut 
Nicolae Radu, Mihai Grigorescu, Nicolae Niţu, Dumitru 
şi Cezar Lebădă (tată şi fiu), Mihai Tănase, Alexandru 
Ruxandra, Ştefan Ispas ş.a. Venirea în 1988 ca antrenor 
a maestrului emerit al sportului Ilie Băiaş a condus la o 
îmbunătăţire radicală a procesului de instruire şi 
rezultatele au apărut în scurt timp. Ca atare, în 1990 
echipa a promovat pe prima scenă a acestui tradițional 
sport din România, respectiv în divizia „A”. Lotul care a 
reuşit această performanţă notabilă a fost alcătuit din 
fraţii lon şi Constantin Grigorescu (fiii lui Mihai 
Grigorescu, menţionat mai sus), fraţii Virgil şi Daniel 
Dorin, Mircea Lepădatu, Marius Condurachi, Daniel 
lonita, Marin Stana. Din păcate, situația economico- 
financiară a SC UPET SA nu a permis să i se asigure 
echipei un sprijin material adecvat pentru a activa în 
continuare în condiţii decente. Ca atare, antrenorul si 
cei mai buni jucători s-au transferat la alte echipe, nu 
înainte însă de a aduce în panoplia de succese ale 
asociaţiei medalii la campionatele naţionale individuale 
de seniori sau juniori. Unii dintre ei (|. Grigorescu, V. 
Dorin) au câştigat titluri şi medalii şi la campionatele 
mondiale dar în acel moment ei nu mai erau legitimati 
la „Metalu!”. (A.B.) 


ASOCIAȚIA SPORTIVĂ „METALUL” — Secţia 
Tenis A fost înființat ca secţie în cadrul asociaţiei în 
anul 1972, la iniţiativa antrenorului lon Stănescu. Primele 
rezultate notabile au fost obținute în 1977 de Daniel 
Stănescu — fiul antrenorului, vicecampion national de 
juniori 17-18 ani. Anul următor echipa „Metalu!” Târgovişte 
a promovat în divizia naţională a juniorilor. Începând cu 
1979 alături de lon Stănescu începe să lucreze ca 
antrenor în cadrul secţiei şi Sorin Erlic. În 1981 echipele 
de bărbaţi (Daniel Stănescu, Daniel Bucătaru, Dan 
Oprea, Andrei Mârza, Marian Sitaru, Liviu Iliescu, 
Răzvan Costache) şi femei (Camelia Chiriac, Florentina 
Curpene, Rodica Marin, Daniela Voinea) au promovat 
în divizia naţională de seniori. În primul an de activitate 
pe prima scenă a tenisului românesc (1982) echipa 
feminină a intrat în posesia medaliei de bronz, iar cea 
masculină s-a situat pe locul 6. Acelaşi loc 3 în ierarhia 
internă a fost obținut de echipa feminină şi în ediţiile 
1984 şi 1992 ale campionatului, iar în anii 1986 şi 1987 
s-a situat pe locul 4. Echipa de junioare a obținut medalia 
de argint la campionatele naţionale din 1986. Alte nume 

importante de sportivi care au activat în cadrul secţiei 
de tenis au fost Claudia Neacşu, Victorita Neacşu, 
Sorana Cârstea, Sonya Dic, Robert Niţă, Laurenţiu Erlic, 
Cosmin Pătraşcu, Alexandru Nomicos, frații Adnan şi 
Raşed Al Mahmoud. În perioada 1983-1992 a existat o 
convenție de colaborare (sportivii activând cu dublă 
legitimare) între secţiile de tenis de la „Metalul” Târgovişte 
şi ,CSS” Târgovişte. În anul 2007 sportivii şi antrenorul 
de la ,Metalul” au fost preluaţi de „Clubul Sportiv” 
Târgovişte şi ca atare secţia s-a desființat. (A.B.) 


ASOCIAȚIA SPORTIVĂ „METALUL” — Secţia 
Volei A fost una dintre primele secţii care a activat în 
cadrul asociaţiei, cu o echipă de bărbaţi. Timp de două 
decenii rezultatele au fost modeste formaţia nereuşind 
să depăşească stadiul de campionat raional. Un prim 
semn de revigorare apare în perioada 1968-1971 când 
sub îndrumarea antrenorului Enache Tudose echipa 
ajunge să se lupte pentru întâietate în campionatul 
județean. Anumite nemulțumiri îl fac pe antrenor să se 
retragă şi drept urmare între anii 1972-1983 practic nu 
a mai existat activitate la această secţie. Impasul a 
fost depăşit în 1984, antrenorul E.Tudose a revenit şi 
după numai doi ani formaţia a promovat în divizia „B”. A 
avut atunci în componenţă pe jucătorii Costinel Petre, 
lon Dobre, lon Atanasiu, Macedon Popescu, Reinhold 
Guip, lon Oprea II, Adrian Anton, Danil Zepişi, Dragoş 
Clipea, Horia Scurtescu, Emil Alexe. 14 ediţii de 
campionat echipa a activat fără întrerupere în divizia 
„B”. În acest timp la conducerea formaţiei au mai fost 
antrenorii Nicolae Groza, Gheorghe Vasile, lon Oprea Il, 
Florin Pană, iar lotul de jucători a fost împrospătat cu 
Liviu Tăieru, Valentin Tastaman, Cristian Matei, Georgică 
Dumitru, Marin Pantilin, Adrian Bondilă, Dragoş 
Bizdrigheanu, Ştefan Ştefură. În anul 2000, pe fondul 
unor probleme de ordin economic echipa de volei ,Metalul” 
Târgovişte a fost preluată de ,Cimentul” Fieni. (A.B.) 


ASOCIAȚIA SPORTIVĂ „METALUL” — Secţiile 
Orientare Turistică, Şah, Arte Marţiale Au avut 
activități pe perioade mai scurte de timp şi fără rezultate 
deosebite în planul performanţei sportive. (A.B.) 


ASOCIAȚIA TARGOVISTENILOR ŞI DAMBOVI- 
TENILOR Asociatia se constituie pe 21 noiembrie 1943 
cu scopul ,de propasire, sub toate aspectele a 
Târgoviştei, întreprinsă de administraţie şi asociaţiile 
culturale locale”. La conducerea Asociaţiei se aflau 
personalități politice, militare şi culturale: general G.T. 
Potopeanu — preşedinte, I.A. Bratescu-Voinesti, preotul 
Nae Popescu şi C. Dimitriu — preşedinţi de onoare, 
avocatul I.C. Nicolaescu, profesorul Vasile Hanes, 
prefectul C. Bengliu şi primarul Lazar Petrescu — 
vicepreşedinţi. La înființare se hotărăşte editarea revistei 
„Curierul”, după numele celei editate de lon Heliade 

Rădulescu şi se trimit telegrame regelui Mihai | şi 
generalului lon Antonescu. Asociaţia organizează di- 
verse acțiuni culturale: şezători, conferințe, serate 
muzicale, dezbateri etc. (M.C.) 


ASOCIAȚIA TURISMULUI POPULAR (A.T.P.) 
Asociaţia a fost înființată în noiembrie 1948 la Târgovişte, 
având ca scop „să antreneze masele celor ce muncesc 
în vizitarea frumoaselor peisagii pe care le oferă solul 
țării noastre”. Cu sprijinul A.T.P. se organizau duminica 
şi de sărbători „excursii muncitoreşti” pe diverse trasee 
dambovitene şi din tara, cuprinzând şi vizionarea unor 
spectacole artistice. În vederea dezvoltării turismului, 
A.T.P. înfiinţează o şcoală de cadre pentru instructori 
unde erau învăţate noţiuni teoretice şi se organizau 
acțiuni demonstrative privitoare la practicarea turismului. 
De asemenea, se organizează tabere de schi şi sunt 
popularizate în întreprinderile din Târgovişte şi din judeţ 
beneficiile participării la excursii în județ şi în tara. (M.C.) 


A.S.R. WILHELM DE HOHENZOLLERN (fiul ASR 
Princepelui Leopold de Hohenzollern) În 1905 a fost 
comandant onorific al Regimentului III Dâmboviţa Nr. 
22. Cu prilejul zilei de 10 mai, Jubileul de 40 de ani 
de domnie a Regelui Carol |, regimentul având în frunte 
noul comandant a defilat la Bucuresti în fata regelui 
Carol |. După defilare Wilhelm de Hohenzollern a invitat 
corpul ofițerilor la o recepţie la Palatul Cotroceni, prilej 
pentru dezvelirea unui tablou ce-l reprezenta pe prinţ 
în uniforma de colonel al Regimentului III Dâmbovița 
Nr. 22, operă a pictorului Feraris. Totodată au fost 
înmânate actele pentru ridicarea unui colet de la 
mesageria gării Târgovişte ce conţinea o veselă de 
porțelan de Saxa şi tacâmuri de argint gravate cu 
blazonul Casei de Hohenzollern necesare noului 
Cazino al ofițerilor construit în 1906. Comandantul 
onorific al regimentului obişnuia să facă inspecții la 
regiment mai ales în preajma organizării unor manevre 
militare. Mărturii fotografice despre aceste inspecții 
cele mai importante şi care se păstrează sunt cele 
din 1910 când prinţul vizitează regimentul, dar şi 
monumentele istorice ale oraşului. (G.T./ C.V.) 


ASTRONAUTICA Apare din septembrie-octombrie 
1968. Revistă de astronautică şi rachetomodelism a 
Societăţii Ştiinţifice a elevilor de la Liceul „Grigore 
Alexandrescu”, director prof. Ilinca Radu. Actualmente 
apare la Colegiul Naţional „Constantin Carabella” din 
Târgovişte. Este prima revistă cu profil de 
rachetomodelism din tara şi a doua din lume. Între 1968- 
1969 multigrafiată, apoi tipărită. Între 1975-1983 apare 
cu subtitlul „Revista societăţii tehnico-stiintifice a elevilor 
de la Liceul ,lenachita Văcărescu” din Târgovişte”. 
Activitatea Societăţii şi a revistei (pe care a initiat-o) 
este condusă de loan N. Radu, având de-a lungul anilor 

comitete de redacţie formate din profesori şi elevi ai 
liceelor târgoviştene. În paginile revistei semnează: prof. 
Nicolae Hangea, acad. Elie Carafoli, acad. Caius lacob, 
savant Henri Coandă, acad. Nicolae Teodorescu, gen. 
Ştefan Ispas, I.M. Stefan, Romulus Vulpescu, Vasile 
Loghin, alături de targovistenii: Ilinca Radu, Ghiţă Vir- 
ginia, Victor Brânduş, Gheorghe Bârlea, Constantin 
Drăghici, Eugen Fruchter. Pe lângă paginile cu conţinut 
ştiinţific întâlnim creaţii poetice originale de: George 
Coandă, Valentin Ciocşan, Lucian Grigorescu, ceea ce 
demonstrează o paletă mai largă a profilului revistei. 
Apreciată favorabil în presa de specialitate din 
străinătate. (V.P.) 


AŞEZAREA TÂRGOVIŞTEI Situată exact în mijlocul 
unui triunghi — aceasta este imaginea administrativ- 
teritorială a județului Dâmboviţa —, Târgoviştea este aşezată 
şi aproape de centrul geografic al Europei. Această 
dispunere este confirmată, dacă privim cu atenţie pe 
harta continentului, de distanţele aproape egale care o 
despart de capul Nord (Norvegia) şi de Capul Matapan 
al insulei Creta (Grecia) pe direcţia nord-sud, şi de Munţii 
Urali (Federaţia Rusă), şi Capul Roca din Portugalia 
(de la est la vest). Şi tot central se află aşezată şi în 
orizontul emisferei septentrionale, la egală distanţă între 
Polul Nord şi Ecuator. O altă confirmare a unui astfel 
de loc privilegiat, şi pe continent, şi în contextul 
emisferei, este poziționarea sa la încrucişarea paralelei 
de 44° 56’ latitudine nordică cu meridianul 25° şi 28' 
longitudine estică. Târgoviştea este bordată la est şi la 
nord de desfăşurarea domoală a dealurilor de încrețire, 
iar la vest şi la sud de una din limitele nordice ale 
Câmpiei Române. Este vorba de Câmpia subcolinară 
(înaltă) a Târgoviştei, subdiviziune a Câmpiei piemontane 
a lalomitei. Altitudinea maximă a reliefului în arealul 
târgoviştean este de 295 m, în cartierul Suseni — 
străvechea vatră a oraşului —, iar cea minimă este de 
265,4 m, în apropierea cartierului Matei Voievod. 
Altitudinea absolută fata de nivelul mării este de 280,52 
m, localizată fiind exact acolo unde îşi developează 
eleganța arhitecturală Primăria municipiului. Este 
relevantă dispunerea, aşadar, a Târgoviştei, pe de o 
parte, la est şi nord, în peisajul unui relief cutat şi 
pitoresc, înălțându-se treptat spre masivitatea 
maiestuoasă a Bucegilor, iar pe de altă parte, la vest şi 
sud, în zarea landsaftului Câmpiei Române din interfluviul 
Dâmboviţa — lalomita. Este o dispunere benefică pentru 
legăturile rutiere şi feroviare cu Bucureşti (80 km) şi 
Ploieşti (50 km), şi rutiere cu Braşov (110 km) şi Piteşti 
(74 km). Or, această aşezare într-o zonă de contact a 
Subcarpaților cu Câmpia Română, drenată de râul 
lalomita, oferind reale şi numeroase profitabilitati evoluţiei 
existenței umane, a îngăduit, încă din protoistorie, 
manifestări de civilizaţie incipientă. Aşa cum susţine 
marea cercetătoare Marija Gimbutas, la sfârşitul 

neoliticului şi începutul epocii Bronzului, adică în urmă 
cu aproximativ 4000-4500 de ani, „România este vatra 
a ceea ce am numit Vechea Europă [...]. A devenit [...] 
evident că această străveche civilizaţie europeană pre- 
cede cu câteva milenii pe cea sumeriană [...]. Care 
Veche Civilizație Europeană a cunoscut aşezări urbane, 
cu sistem de scriere şi temple complicat ornamentate 
[...] în numeroase variante regionale care prezintă tradiţii 
bine dezvoltate [...] şi în organizarea cultică”. Şi această 
vatră a Vechii Europe era locuită — ne încredințează 
Nicolae Densuşianu — de hiperboreeni sau pelasgi. Pe 
acest fundal motivant s-a lansat o ipoteză incitantă, şi 
anume aceea conform căreia în geospatialitatea 
preromânească a existat de-a lungul râului Aurumetti 
(se pare pelasg/prototrac = „Fire de aur”) / Naparis (geto- 
dac = ,Cerescul / Divinul”), lalomita de astăzi, un 
„imperiu”, al arimilor, cu capitala la Tergaistai („Casa 
Împărătească”), care şi-ar fi avut aşezarea exact pe 
locul Târgoviştei actuale. (G.C.) 


ATANASIU, Alexandru (21.X11.1946, Târgovişte) 
Matematician, cercetător ştiinţific. Absolvent al Liceului 
„Constantin Carabella”. Urmează cursurile Facultăţii de 
Matematică din cadrul Universităţii Bucureşti, iar după 
absolvire (1970) rămâne aici ca asistent universitar. 
Parcurge toate etapele carierei didactice, devenind profesor 
universitar în anul 2001. Doctor în ştiinţe (1977). Este spe- 
cialist de renume în domeniul matematicii şi al informaticii. 
Deschide noi orizonturi de cunoaştere, predând cursuri 
despre translatii şi automate, codificare şi criptografie, 
construirea matematică a compilatoarelor ş.a. Autor a 
numeroase lucrări, cursuri şi articole de specialitate, 
publicate în tara şi în străinătate. Membru al Comitetului 
european Eurologo. Recenzor la Computing Review. (M.C.) 


ATANASIU, Cornelia (4.VI.1945, Târgovişte) 
Poetă, om de ştiinţă. Cursuri primare, gimnaziale si 
liceale în Târgovişte (1962). Absolventă a Facultăţii de 
Horticultură a Institutului Agronomic Bucureşti (1967). 
Doctorat în botanică cu tema „Studiul indicelui de 
calitate al seminţelor de vinete şi al factorilor care îl 
influențează” (1979). Din 1967 cercetător ştiinţific la 
„Institutul de Cercetări pentru Legumicultură şi 
Floricultură” Vidra până în 1984, după care lucrează în 
sectorul productiv. Publică lucrări de specialitate cu 
caracter tehnologic sau descriptiv, participă la sesiuni 
de comunicări. Debut editorial cu volumul de versuri 
„De sub taceri” (1999) urmat de „Somnul cumpenelor” 
(1999) şi „Din cuiburi de lumină” (2004). Redactor la 
Editura „Vasile Cârlova”, secretar literar (1993-2002) al 
acesteia, unde îngrijeşte o serie de antologii. Autoare 
de versuri haiku, încărcate de simboluri. Dintre acestea 
cel al Curţii Domnesti din Târgovişte unde „coloanele 
sprijină / cerul şi timpul”, „Stoluri de păsări / rotesc 
cerul şi apa... / mării de seară”. (V.P.) 

ATANASIU, Vasile (25.V.1886, Târgovişte — 
6.VI.1964, Bucureşti) Absolvent al şcolii primare în 
Târgovişte al Liceului Militar din laşi, al Şcolii Militare 
de Ofițeri de Artilerie şi Geniu şi al Şcolii Superioare de 
Război din Bucureşti. Participă la Primul Război 
Mondial şi este avansat de la gradul de sublocotenent 
la gradul de general de armată. A fost numit succesiv 
în diferite funcţii de răspundere de la comandant de 
baterie la comandant al Armatei | Române, de şef al 
Direcţiei Superioare a Artileriei şi Inspector general 
de armată. S-a acoperit de glorie la comanda Armatei 
| Române pe Frontul de Vest în al Doilea Război 
Mondial, mai ales în cadrul ofensivelor din Slovacia 
şi Cehia. În timpul războiului a reorganizat structurile 
unităţilor de artilerie de toate categoriile conform 
cerinţelor unei conflagrații moderne vizând cooperarea 
cu trupele de infanterie şi tancuri. Este autorul lucrării 
„Armata | Română în campania din Vest”, apărută în 
1945, şi care, din ordinul forțelor sovietice de ocupaţie, 
a fost interzisă şi dată la topit. Grade militare: 
sublocotenet — 1907, locotenent — 1910, căpitan — 
1915, maior — 1917, locotenet-colonel — 1920, colo- 
nel — 1928, general de brigadă — 1935, general de 
divizie — 1940, general de corp de armată — 1942, 
general de armată — 1945, trecut în rezervă în 1848. 
Funcţii: comandant al Corpului 3 Armată (22 iun. 1941 
— 20 mart. 1943), inspector şi director superior al 
artileriei in Subsecretariatul de Stat al Armatei de 
Uscat (20 mart. 1943 — 12 febr. 1945), comandant al 
Armatei | (13 feb. 1945 — 20 mai 1946). s-au conferit 
numeroase distincţii printre care ordinele „Steaua 
României” (clasele a Ill-a şi a IV-a), „Mihai Viteazul 
cu spade” (clasa a III-a), „Suvorov”, „Leul Alb” cehoslovac, 
medalia „Victoria” — sovietică. (G.T./G.C.) 


ATHANASIU, D. Tache Dimitrie (1872 — aprilie 1946) 
Ziarist, consilier judeţean, ajutor de primar, om politic. 
Urmează Şcoala de Meserii a Arsenalului Armatei din 
Bucureşti. Dotat cu o voce frumoasă şi cu talent actoricesc, 
este atras de teatru, fiind solicitat de diferiţi directori de 
trupe precum Aristita Romanescu şi Grigore Manolescu. 
După un timp se stabilişte la Târgovişte şi lucrează ca 
desenator la Serviciul tehnic al judeţului şi apoi ca 
funcţionar la Prefectură. În 1905 îi propune prefectului 
Grigore Cair construirea unui teatru, cu anexe pentru 
sport, realizându-se cunoscuta „Sală de arme” (1906- 
1907). Intră în politică, fiind atras de Nicolae Filipescu şi 
de Partidul Conservator. Scrie articole tăioase în ziarul 
„Epoca” a lui Nicolae Filipescu, abordând probleme 
sociale şi politice. Devine un gazetar cunoscut. În anii 
1928-1930 şi 1932-1934 scoate gazeta săptămânală 
„Gura Târgoviştei”, „organ independent pentru propasirea 
gospodăriilor publice şi pentru binele obştesc”. Articolele 
sale fac o „radiografie” a societăţii târgoviştene în prima 
jumătate a secolului al XX-lea. (M.C.) 

ATELIERE MECANICE (din prima jumătate a 
secolului XX) lulius Bartiş (str. Vasile Dumitrache, 
nr.20); Moşdantă Alexandru (str. Vasile Dumitrache 
nr. 22); Costescu Mihail (str. Plt. Ditescu Stan); 
Moisescu llie (str. Nicolae Filipescu); Rădulescu loan 
(str. I.C. Brătianu); Stănescu Alexandru (str. Plt. 
Ditescu Stan); Marinescu Florea (str. Vasile 
Dumitrescu, nr. 24); Pascu Recu (B-dul Castanilor, 
dotat cu strunguri de fier); Balaş Kis (str. Cătuneni, 
dotat cu strunguri de fier); losif Boga (str. Cătuneni); 
Giuseppe Listuzzi (str. Libertăţii); N. Teodorescu 
(cutitarul din Obor); Atelier de prelucrare a metalelor 
„Izbânda”, proprietar Rădulescu loan (str. Plt. Ditescu 
Stan), aici a funcţionat şi o turnătorie de clopote, de 
busturi, statui, ornamente de bronz şi piese de 
motoare. (G.T./ C.V.) 


ATENEUL CULTURAL „GR. ALEXANDRESCU” 
A fost înfiinţat la 17 martie 1929 şi a funcţionat pe lângă 
Şcoala Primară de Fete Nr. 1 din Târgovişte. 
Preşedintele comitetului de inițiativă, Aurel lonescu, 
evidenția că menirea Ateneului era de a îndruma poporul 
pe calea muncii şi propăşirii şi de a completa educația 
membrilor săi. Au fost desemnaţi ca membri de onoare 
Smara Gheorghiu şi |. Al. Bratescu-Voinesti, colonelul 
G. Andreescu, |. Nămoloşanu, directorul Şcolii de 
Meserii, profesorul A. Mihăilescu, avocatul G.S. 
Constantinescu, iar ca bibliotecar a fost numit P. 
Petrescu. (M.O.) 


ATENEUL POPULAR A funcţionat cu sprijinul mai 
multor intelectuali dar şi al directorului Liceului ,lenachita 
Văcărescu”, |. Diaconescu, care a amenajat amfiteatrul 
pentru a se putea desfăşura conferințele în bune condițiuni. 
Printre conferentiari s-au aflat Pamfil Şeicaru (Despre fas- 
cism), dr. |. Putureanu (Cunoştinţe şi probleme în 
tuberculoză), Nae lonescu (Ce e libertatea?), acad. 
Profesor N. Popescu, loan Petrovici, |. Valeri (Universitatea 
Bucureşti), C. Viforeanu (procuror general), V. Stroescu 
(Despre sonicitate), lonel Teodoreanu, Liviu Rebreanu, I.C. 
Vissarion, Smara, V.V. Haneş, Ed. N. Săulescu, Victor 
Brancus. A funcţionat între 1920-1932. (M.O.) 


AURORA DÂMBOVIȚEI Apare o dată pe săptămână 
la Târgovişte în perioada 1 august — 7 noiembrie 1885 la 

Tipografia Theodor Michăescu. Redactori: Al. G. Penescu 
şi Gv. |. Cair (până la 14 octombrie). (V.P.) 


AVANGARDA PRESS Subtitrată „Publicaţie 
săptămânală de informaţie”, apare la 29 octombrie 2008; 
editor: SC Time Press SRL. Director general: Elena 
Oprescu. Publicaţie organizată pe pagini specializate: 
»Administratie” (2), „Actualitate” (3, 4, 5, 8), „Utile” (6), 
„Sport” (7). Îşi încetează apariţia în iunie 2009. (G.C.) 


AVÂNTUL DÂMBOVIȚEI Organ al apărării 
intereselor cetăţeneşti. Târgovişte 10 februarie 1929. 
Director: Stelian Mircea lonescu. Tipografia ,Dambovita” 
din Târgovişte. De la nr. 6 la nr. 8 (1929) apare cu subtitlul 
„Ziar săptămânal sub conducerea unui comitet”, iar de 


la nr. 9 cu subtitlul „Gazetă săptămânală” (V.P.) 


AVOCATURA STATULUI DÂM BOVITA Începuturile 
instituției sunt legate de promulgarea Legii pentru instituirea 
corpului de avocaţi de pe lângă Ministerul Cultelor şi 
Instrucțiunii Publice, la 17 aug. 1861. Secularizarea 
averilor manastiresti, in dec. 1863, duce la o mai bună 
precizare a atribuţiilor instituţiei pe linia reprezentării 
intereselor statului în procesele legate de delimitarea 
hotărârilor şi administrarea intereselor domenilor funciare 
trecute în proprietatea publică. După cum rezultă dintr-un 
sigiliu din anul 1850, în județul Dâmboviţa exista deja un 
avocat al Departamentului Credinței pentru acest județ, 
însărcinat cu rezolvarea problemelor legate de 
administrarea mosiilor mănăstireşti închinate. Acelaşi 
sigiliu era folosit de Nicolae Fundateanu, care în mai 
1864 era avocat al judeţului Dâmboviţa însărcinat cu 
reprezentarea în justiție a intereselor statului în procesele 
legate de moşiile secularizate. Atribuţiile instituţiei, ca 
parte componentă a aparatului exterior al Ministerului 
Agriculturii şi Domeniilor, sunt şi mai bine fixate prin 
Legea din 28 mar. 1872. O altă lege care a marcat evoluția 
Avocaturii Statului a fost aceea din 9 mai 1933, prin care 
este organizat Corpul Avocaţilor Statului şi sunt fixate 
atribuţiile Conteciosului Statului. Instituţia trecea din 
subordinea Ministerului Agriculturii şi Domeniilor în aceea 
a Ministerului Justiţiei. În anul 1942, instituţia îşi schimbă 
denumirea în Conteciosul Statului şi i se lărgesc atribuţiile, 
în sensul apărării intereselor acestuia în toate procesele 
în care era implicat. (G.T./ C.V.) 


BABEU, Pavel (5.VI.1931, Lapusnicul, Caraş- 
Severin) A absolvit scoala primara in comuna natala, 
Şcoala profesională a CFR „Griviţa Roşie” din Bucuresti, 
Şcoala militară de ofițeri de tancuri din Pitesti şi Academia 
de Înalte Studii Militare din Capitală. Muncitor la Uzinele 
Reşiţa, apoi urcă în ierarhia gradelor de ofițer de la 
locotenent la general de brigadă. Este comandant de 
pluton la brigăzile 83 şi 20 tancuri din Târgovişte, apoi de 
companie. Pentru scurt timp este mutat în Garnizoana 
Zalău. Din 1961 este promovat, rând pe rând, comandant 
de companie, şef al pregătirii de luptă, şef de stat major 
şi comandant al Regimentului 1 Tancuri din Târgovişte; 
transferat la Caracal comandant al Regimentului 68 
Tancuri. În 1987 este numit şef de catedră pregătire 
militară la Universitatea Bucureşti. După 1980 până la 
transferarea la Caracal a ocupat funcţia de comandant 
al Garnizoanei Târgovişte. Este membru fondator al 
Filialei Dâmboviţa a Asociaţiei Naţionale a Cadrelor Militare 
în Rezervă şi Retragere ocupând funcţiile de prim- 
vicepreşedinte şi, în prezent, de preşedinte. (G.C.) 


BABEU, Pavel (8.11.1960, Târgovişte) Radioama- 
torism, antrenor. Absolvent al Şcolii Generale Nr. 2 
Târgovişte (1975) şi al Liceului ,lenachita Văcărescu” 
Târgovişte (1979). Licenţiat al Facultăţii de Forajul 
Sondelor şi Explorarea Zăcămintelor, Institutul de Petrol 
Gaze şi Geologie Ploieşti (1985) şi al Facultăţii de Ştiinţe 
Juridice, Universitatea „Valahia” Târgovişte (2000). A 
început activitatea sportivă la Cercul Radio de la Casa 
Pionierilor din Târgovişte, în anul 1969. Primul său 
antrenor a fost prof. Emilia ltigan. Legitimari: Casa 
Pionierilor Târgovişte (1972-1974), Radioclubul Judeţean 
Dâmboviţa (1975-1989), AS Radioclub Dâmboviţa (1990- 
2010). Component al loturilor nationale de juniori (1976- 
1978) şi de seniori (1979-2010). Medaliat cu bronz la 
Campionatele mondiale (1980, Polonia; unde ultrascurte 
144 MHz). Medaliat cu argint la Campionatele europene 
de juniori (1977,lugoslavia; unde scurte 3,5 MHz). 
Medaliat cu bronz la Campionatele balcanice de veterani 
M 40 (2008, Serbia). A câştigat de 4 ori titlul de Campion 

international al Iugoslaviei. Pe plan intern a obţinut toate 
titlurile posibile de campion naţional (pionieri, juniori, 
seniori, veterani). La Campionatele naţionale de seniori 
are peste 30 de victorii (dintre care 12 în probe individuale). 
Maestru internaţional al sportului (1982). A activat ca 
antrenor la lotul naţional (1994-1998) şi, în plan local, la 
AS Radioclub Dâmboviţa (1990-2010) şi CSM Târgovişte 
(2009-2010). Din această ultimă postură a reuşit să aducă 
în prim-planul performanţei româneşti nume precum 
Pavel-Alexandru Babeu (fiul său; 2 titluri de Campion 
Balcanic de juniori, 2 titluri de Campion Balcanic de cadeți, 
multiplu campion naţional de juniori şi seniori), lustina- 
Mihaela Babeu (fiica sa; de 2 ori medaliată cu argint şi o 
dată cu bronz la Campionatele Balcanice, multiplu cam- 
pioană naţională de juniori şi seniori), frații gemeni 
Alexandru şi Andrei Gherghescu, Andrei Stanciu (campioni 
naţionali) etc. Membru în Biroul Federal al Federaţiei 
Române de Radioamatorism (1994-1998). Preşedinte al 
AS Radioclub Dâmboviţa (1990-2011), Preşedinte al 
Asociaţiei Judeţene de Radioamatorism (2010-2011). 
Autor (împreună cu fiul său Pavel-Alexandru) al volumului 
„Ghid de Radio Orientare ARDF” (2010). (A.B.) 


BADEA, Gheorghe ,,Geo” (1.X1.1973, Fieni, 
Dâmbovița) Alpinist. Absolvent al Liceului Industrial Fieni 
(1992). Licenţiat al Facultăţii de Ştiinţe Umaniste, secţia 
geografie din cadrul Universităţii „Valahia” Târgovişte 
(1997). Master Universitatea „Valahia” Târgovişte cu teza 
„Fenomene de risc şi calitatea mediului înconjurător” 
(2001). Membru (din 1991) şi vicepreşedinte (din 2006) 
al Asociaţiei de Turism „Chindia” Târgovişte. Membru (din 
1998) al echipei ,Salvamont’ Dâmboviţa. Coordonator al 
proiectului „TOP 7” care vizează ascensiunea celor mai 
înalte vârfuri de pe cele şapte continente ale planetei. 
Dintre acestea a reuşit să escaladeze deja patru (până 
la începutul anului 2011). Este vorba de Elbrus (5.642 m) 
în Europa (1996 — solo), Kilimanjaro (5.985 m) în Africa 
(1998, împreună cu Dragoş Chitulescu), Aconcagua 
(6.962 m) în America de Sud (1999, împreună cu Gabriel 
Florin Boriga), Mc Kinley (6.194) în America de Nord 

(2002, solo). Alte ascensiuni importante reuşite de el 
sunt Mont Blanc în Franţa (1998, solo), Matterhorn în 
Elveţia (1999, împreună cu Marius Popescu), Tub Kal în 
Maroc (2000, împreună cu Marius Popescu şi Nicu 
Posta), Ben Nevis în Scoţia (2000 iarna, solo), diferite 
vârfuri din Marea Britanie (2003 şi 2006, solo). (A.B.) 


BADEA, Leonardo (23.11.1975, Târgovişte) 
Absolvent al Colegiului Economic „lon Ghica” şi al 
Facultăţii de Ştiinţe Economice a Universităţii „Valahia” 
din Târgovişte. Doctor în economia finanţelor la 
Academia de Ştiinţe Economice din Bucureşti. Cadru 
didactic la Universitatea „Valahia”, decan al Facultății 
de Ştiinţe Economice, actualmente prorector. Membru 
al Institutului Internaţional de Cercetare — SEDIMES, 
Franţa; preşedinte al Clubului din Târgovişte al Societății 
„Lions” şi al filialei dambovitene a Asociaţiei Generale a 
Economiştilor din România. | s-au conferit diplome de 
excelenţă de către aceeaşi asociaţie. Publică lucrări 
de gestiune financiară aplicată, management, marketing, 
dar şi eseistică de atitudine civic-politică. (G.C.) 


BADEA, Marius (6.11.1968, Târgovişte) Absolvent al 
Liceului (azi, Colegiu National) „lenăchiţă Văcărescu” din 
Târgovişte, Facultăţii de Ingineria şi Managementul 
Sistemelor Tehnologice (Universitatea Politehnică din 
Bucureşti), Facultăţii de Ştiinţe Juridice, Sociale şi Politice 
— ştiinţe juridice — (Universitatea „Valahia”); cursuri 
postuniversitare de jurnalism (Universitatea „Lucian Blaga” 
din Sibiu, Universitatea Bucureşti), masterat în 
administraţie publică (Universitatea „Valahia”); doctor în 
managementul organizațiilor mass-media la Universitatea 
„Transilvania” din Braşov. A fost inginer la SC Mechim 
SA Titu, director la Agenţia Târgovişte SC Allianz Țiriac 
Asigurări SA, director executiv la Casa Judeţeană de 
Pensii Dâmboviţa, Oficiul Teritorial pentru Întreprinderi 
Mici şi Mijlocii Târgovişte, director al Cabinetului 
preşedintelui Consiliului Judeţean Dâmboviţa. Activitate 
permanentă desfăşoară, însă, ca jurnalist din 1995: News 
editor, editor, coordonator, director al postului de radio 
Minisat Târgovişte — fiind şi unul dintre fondatori —, 
realizator de emisiuni la Televiziunea Targoviste/ TTV, 
cadru didactic la specializarea „Jurnalism” şi preşedinte 
de comisie în Senatul Universităţii „Valahia”. (G.C.) 


BAGERU, lon Om politic, vicepreşedinte de onoare 
al Partidului Naţional Liberal din județul Dâmboviţa. în 
perioada interbelică, preşedinte al Consiliului județean 
în anii 1927-1930 şi 1934-1937. S-a implicat în acţiunile 
administraţiei locale de modernizare a oraşului şi a 
judeţului. În cadrul Delegației judeţene a fost raportorul 
comisiei economice (1936-14937). (M.C.) 


BAIA COMUNALĂ (1935) În mai multe rânduri, 
medicul oraşului sublinia în analizele sale, prezentate 

Administraţiei, că oraşul era lipsit de „băi publice” 
necesare mai ales pentru că în Târgovişte exista o 
numeroasă populaţie flotantă. Lipsa băii publice încurajase 
inițiativa particulară, medicul cunoscund existența „câtorva 
băi mai mici” care aveau căutare. În acest context, baia 
deschisă de Nelu V. Niculescu care, ştiind că oraşul era 
lipsit de „bae comunală”, informa Primăria că a deschis 
„O bae cu întreg confortul modern la hotelul Bucureşti”. 
Noul investitor preciza că „hotelul fusese complet renovat”, 
iar baia era prevăzută „cu toate instalaţiile moderne, cu 
preţuri avantajoase” şi că „stătea la dispoziţia tuturor care 
aveau nevoie”. (G.T./ C.V.) 


BAIA PUBLICĂ DIN TÂRGOVIŞTE (1640) Mutarea 
în 1626 a resedintei domneşti de la Târgovişte a avut 
numeroase consecinţe, printre care s-a numărat şi 
inițiativa lui Leon Tomşa de a muta „căldarea băii din 
Târgovişte” la Bucureşti. La 20 aprilie 1642 „văzând 
această bae cum au rămas stricată şi căzută”, Matei 
Basarab „au pus ispravnic... pe jupân Gheorghe biv vel 
vistier de au făcut această bae ce scrie mai sus pe 
cheltuiala sa, de iznoavă şi din temelie”. Repararea s-a 
făcut „mai bine de cum au fost de mai nainte vreme”, 
apoi a fost făcută danie mănăstirii Căldăruşani. A fost 
o inițiativă apreciată de locuitorii oraşului şi de străini. 
Paul de Alep era impresionat de faptul că în oraş „erau 
băi calde turceşti, cu frumoase cupole”, unde apa „era 
condusă la două despartituri, una pentru bărbaţi şi alta 
pentru femei”. Directorul băii era de la Constantinopol, 
de unde primea „lemn de Lazbal”. (M.O.) 


BAITY, Ana (24.X11.1987, Târgovişte) Poetă. Studii 
primare, gimnaziale şi Colegiul Naţional ,,lenachita 
Văcărescu” din Târgovişte. Absolventă a Facultăţii de Litere 
a Universităţii Bucuresti (2009). S-a format în ambianța 
Cenaclului literar „Elena Văcărescu” din Târgovişte. Publică 
versuri în reviste şcolare targovistene (,Coresi” şi 
„Vlăstarul”). Obține premii la concursuri literare: „Tinere 
condeie” (Târgovişte, 2000), Florile Independenţei (Calafat, 
2001). În 2003 premiile nationale: „Tinere condeie” şi „Prima 
verba”. Volume de versuri: ,Poezii” (2002), „Fluturii 
răzbunării” (2003), „Îmi vreau cuvântul” (2007). (V.P.) 


BAKSIC, Petru Bogdan (cca. 1601, Chiprovat, 
Bulgaria — 1674, Chiprovat, Bulgaria) În 1612 intră la 
mănăstirea minoritilor observanti din localitatea natală. 
Studii la Roma şi mănăstirea Aracoeli. Din 1631 custode 
al Bulgariei, apoi episcop de Gallipoli (1638), episcop de 
Sofia (1641), arhiepiscop al Bulgariei (1642). Călătoreşte 
des în Țara Românească şi Moldova. În 1640, vizitează 
oraşele Craiova, Slatina, apoi Râmnic, Argeş, 
Câmpulung, Târgovişte (1 septembrie), Bucureşti. Este 
chemat de catolicii din Târgovişte pentru a sfinţi biserica. 
Descrie Târgoviştea „oraşul in care îşi are reşedinţa 
domnul Țării Româneşti”: „Am vizitat Târgovişte, un oraş 

fără ziduri [de apărare], în care se află reşedinţa domnului 
Țării Româneşti — deşi mai are o reşedinţă la Bucuresti. 
[Târgoviştea] este aşezată într-un şes între două râuri; 
unul trece prin oraş şi se numeşte lalomita, iar celălalt 
[curge ceva] mai departe şi se numeşte Dâmboviţa; 
amândouă sunt râuri mari. Pe cel care trece prin oraş 
sunt multe mori bune; şi de cealaltă parte a râului care 
trece prin oraş sunt dealuri acoperite cu vii. Această 
regiune este bogată în grâne, poame, vite şi altele, 
întocmai ca şi alte locuri din Tara Românească. Munții 
sunt la vreo trei sau patru mile de acest oraş sau poate 
ceva mai mult. Locuitorii acestui oraş sunt mai slefuiti 
decât ceilalţi de prin alte parti din Tara Românească, 
deoarece, orasul este cercetat de multa lume, el fiind 
resedinta domneasca, dupa cum am amintit mai sus. 
Casele si palatul domnului nu sunt cladiri de mare pret, 
dar sunt încăpătoare. Curtea domnului este chiar mare, 
înconjurată toată cu ziduri, având porţi de fier; deasupra 
porții un turn mare, iar de o parte si alta a porţii stau 
străjile ziua şi noaptea. Lângă palat, în partea de sus, 
pe malul râului se află grădina domnului”. (V.P.) 


BANCA AGRICULTORILOR DAMBOVITENI 
(5.V.1928 — 1948) Avea sediul pe str. Dr. Marinoiu. In 22 
dec. 1931 a fost înscrisă în Registrul Comerţului ca 
societate anonimă pentru operaţiuni de bancă, cu durată 
nelimitată, capital subscris de 500.000 lei şi vărsat în 
numerar de 313.000 lei. Consiliul de administraţie: C. 
Popescu, preşedinte; S. Goglea, |. Martac, Stefan G. 
lonescu, |. Corodeanu, N. G. lonescu, Gh. Georgescu, 
I. Constantinescu Viişoara, membrii; Nicolae Cotenescu, 
D. Tănăsescu, N. Stănescu, cenzori. (G.T./ C.V.) 


BANCA CENTRALĂ DIN PLOIEŞTI (5.X.1931 — 
1948) Sucursala Târgovişte a fost înscrisă, în 22 dec. 
1931, în Registrul Comerţului ca societate anonimă pentru 
operaţiuni de bancă, comerț, industrie, cu sediul pe str. 
Regele Carol Il. Consiliul de administraţie: Max 
Horendtein, director; Gh. Popescu, procurist. (G.T./ C.V.) 


BANCA COMERCIALĂ CARPATICA Este o instituţie 
financiară cu sediul central în Sibiu, înființată în 15 iulie 
1999, la iniţiativa unor oameni de afaceri şi a unor 
reprezentanţi ai mai multor societăţi private româneşti şi 
străine. Capitalul este majoritar românesc iar acţiunile BCC 
sunt listate la Categoria | a Bursei de Valori Bucureşti. 
Agenţia din Târgovişte (Bd. Independenţei, BI. 12, ICMD) 
funcţionează începând cu anul 2002 şi vine în 
întâmpinarea clienţilor persoane fizice şi juridice cu o 
ofertă de produse şi servicii adaptate cerințelor actuale 
ale pieței, la costuri avantajoase. Există şi Sucursala 
Dâmboviţa situată în Bd. Revoluţiei, BI. D5. (V.N.) 


BANCA COMERCIALĂ ROMÂNĂ Sediul Administrativ 
al BCR, Sucursala Judeţeană Dâmboviţa — Târgovişte, 

Bd. Mircea cel Bătrân, nr.1. Guvernul României emite, 
pe 4 septembrie 1990, Hotărârea nr. 1011 privind 
reorganizarea Băncii Naţionale a României şi înfiinţarea 
Băncii Comerciale Române. BCR preia, astfel, de la 
BNR operaţiunile specifice unei banci comerciale. BCR 
începe să-şi desfaşoare activitatea la 1 decembrie 1990 
cu 5.317 salariaţi, prin intermediul a 100 unităţi. În judeţul 
Dâmboviţa, primele sucursale ale BCR au fost: 
Sucursala judeţeană Dâmboviţa, Sucursala Găești, 
Sucursala Pucioasa. În prezent, BCR este prezentă în 
județul Dâmboviţa prin intermediul a 9 sucursale şi 53 
bancomate. Clienţii pot efectua tranzacţii cu cardul în 
peste 160 locaţii la comercianții care deţin terminale de 
plată BCR. În oraşul Tâgovişte BCR este prezentă prin 
intermediul a 4 sucursale şi 26 bancomate. Clienţii pot 
efectua tranzacţii cu cardul în peste 130 locaţii la 
comercianții care deţin terminale de plată ale BCR. O 
direcție aparte o reprezintă relaţiile de parteneriat dintre 
BCR şi comunităţile locale, BCR fiind de departe cel 
mai important finanţator al comunităţilor rurale, 
orăşeneşti şi municipale pentru proiecte de dezvoltare 
şi modernizare a infrastructurii locale. În județul 
Dâmbovița, BCR a acordat cofinantari de peste 17 mil. 
EUR pentru proiecte finanţate cu fonduri din surse 
europene în valoare totală de peste 53 mil. EUR. (V.N.) 


BANCA COMERCIALĂ ŞI INDUSTRIALĂ (1911- 
1948) A fost înființată ca societate pe acţiuni, cu sediul 
în Târgovişte, pe strada Poet Grigore Alexandrescu, în 
casele industriaşului loan Grigorescu. Capitalul social 
subscris a fost de 500.000 lei, împărţit în 1250 acţiuni 
în valoare de 400 lei acţiunea, având ca obiect de 
activitate industria, comerțul şi operaţiunile de bancă. 
Primul director al băncii a fost Constantin Carabella. 
Încă de la înființare a colaborat cu: Banca de Credit 
Românească din Bucureşti, Banca Centrală Ploieşti, 
Banca de Scont Bucureşti, Marmorosch Blank, Banca 
Agricolă din Bucureşti. Consiliul de Administraţie al 
băncii din acest an era compus din: preşedinte C.P. 
Olănescu (ales de la înființarea băncii), vicepreşedinte 
N.G. Cantacuzino, membri: loan Grigorescu, Emil 
Lăzărescu, l.l. Dalles, A. Costescu, Voicu Angelescu; 
consiliul de cenzori: colonel |. Cristescu, Gonzalv 
lonescu, I.D. Vrabiescu; supleanti: I. Dumitriu, |. 
Constantinescu Viişoara. Banca Comercială şi 
Industrială a colaborat cu bănci externe, ca Banca 
industrială a Boemiei, sucursala din Viena, iar prin 
Banca Marmorosch Blank cu Casa de Economii 
Poştală Regală din Budapesta. În tara, banca şi-a extins 
colaborarea cu Banca Comerţului din Craiova. În timpul 
Primului Război Mondial, Banca a continuat să 
funcționeze cu toate împrejurările nefavorabile, 
încrederea în bancă a sporit, astfel că în 1916 avea 573 
de deponenti. După război, banca şi-a reluat cu mai 
mult elan activitatea, contribuind la refacerea 

economică a județului Dâmboviţa. Banca Comercială 
şi Industrială a avut o activitate importantă, a sprijinit 
economia județului Dâmboviţa, deoarece a fost bine 
administrată şi a reuşit să depăşească o epocă dificilă 
pentru bănci (1931-1934). Ca urmare a aplicării legilor 
conversiei (reducerilor), în 1934, banca a reuşit să 
plătească din 54 milioane lei, sumă ce reprezenta credite 
şi debite, doar suma de 37 milioane lei. Banca 
Comercială şi Industrială de-a lungul existenţei sale, a 
avut în Consiliul de Administraţie reprezentanţi de seamă 
ai burgheziei, ai marilor proprietari de pământ, dar şi ai 
intelectualitatii. Printre aceştia se numără C. P. Olănescu 
din Găeşti, preşedinte al Consiliului de Administraţie în 
perioada 1911-1927, pe lângă funcţiile deţinute pe linie 
de stat, era şi un mare proprietar de pământ, la care se 
adaugă moşierii N. G. Cantacuzino şi |. Dalles. Din rândul 
industriaşilor au făcut parte petrolistul loan Grigorescu 
şi fiul acestuia, iar din rândul intelectualitatii şi investitorilor 
târgovişteni: C. Carabella, Gonzalv lonescu, Victor 
Kercea, col. |. Cristescu, Alexandru Costescu. Banca a 
funcţionat până în 1948, fiind desființată ca urmare a 
decretului nr. 197/1948 din 13 august privind dizolvarea 
şi lichidarea întreprinderilor bancare. (G.T./ C.V.) 


BANCA „CREDITUL NAȚIONAL AGRICOL” 
TÂRGOVIŞTE (1938-1948) Era sucursală a Institului 
Naţional de Credit Agricol Bucureşti. Banca avea ca scop 
acordarea de credite pentru industrializarea şi 
valorificarea produselor agricole. Primul director al băncii 
a fost Alexandru Şerban, Ştefănescu Florian, contabil, 
lonaş Gr. Vasile, funcţionar, loan Th. Prigoreanu, secretar, 
Anghelache Stelian, camerist. În perioada 1945-1948, 
banca a avut ca director pe M. Marineanu. (G.T./ C.V.) 


BANCA DÂMBOVIȚA (191 0-1948) În 22 dec. 1931 
a fost înscrisă în Registrul Comerţului ca societate 
anonimă pentru operaţiuni de bancă, comerț, industrie, 
cu durată nelimitată, cu sediul pe str. Regele Carol Il, 
capital subscris şi vărsat în numerar de 10.000.000 lei. 
Consiliul de administraţie: Mihail Câmpeanu, 
preşedinte, Constantin Câmpeanu, vicepreşedinte; 
lonita Câmpeanu, loan M. Bădulescu, loan |. Slavu, lana 
Dobrescu, Gogu Pârvulescu, membri în consiliu; Gh. |. 
Nicolescu, contabil. (G.T./ C.V.) 


BANCA DE CREDIT AGRICOL (1881-1948) La 
constituirea ei, sucursala din Târgovişte avea un capi- 
tal de 300.000 lei,iar primul comisar-şef a fost |. 
Nicolaescu. (G.T./ C.V.) 


BANCA DE CREDIT $I SCONT DIN TARGOVISTE 
(14.V.1914 — 1948) În 22 dec. 1931 a fost înscrisă in 
Registrul Comerţului ca societate anonimă pentru 
operaţiuni de bancă, cu durată nelimitată, cu sediul pe 
str. Regele Carol Il, capital subscris de 5.000.000 lei şi 

capital vărsat în numerar de 3.000.000 lei. Consiliul de 
administraţie: Isak Haiman, administrator, lon Bagheru, 
preşedinte si director; Ilie Angelescu, procurist, Gh. Drăguţ 
Demetrescu, Scarlat Florescu şi dr. |. Alexandrescu, 
cenzori. (G.T./ C.V.) 


BANCA FEDERALĂ „DÂMBOVIȚA” DIN 
TÂRGOVIŞTE (12.V!11.1912 — 1948) Cu durată 
nelimitată, societate cooperativă pentru înlesnirea 
creditului cooperativelor asociate şi operaţiuni de 
comision, cu un capital subscris 3.052.264 lei şi un 
capital vărsat 1.793.269 lei. Consiliul de Administraţie: 
preşedinte Mihail Florescu, vicepreşedinte loan Nitescu, 
director loan G. Mareş, membri loan D. Georgescu, Al. 
Rădulescu, N.T. Constantinescu, pr. Stoicescu, 
Gheorghe Marinescu, pr. loan Teodorescu, cenzori G. 
Rusu, N. lonescu Heroiu, Al. Popescu. (G.T./ C.V.) 


BANCA MARMOROSCH & CO (23.V1.1931 — 1948) 
Sucursala din Targoviste avea sediul pe str. Regele Carol 
II. Consiliul de administraţie: Max Horenstein, Gh. 
Popescu, procurist. (G.T./ C.V.) 


BANCA NAȚIONALĂ A ROMÂNIEI - Agenţia 
Târgovişte Banca Naţională a României s-a înființat în 
contextul favorabil creat de obținerea Independenţei, unul 
din scopurile creării acestei instituţii fiind acela de a 
furniza economiei româneşti capitalul necesar 
dezvoltării industriei şi comerțului. Art. 3 din Legea 
pentru înființarea unei bănci de scompt şi circulatiune, 
publicată în „Monitorul Oficial”, din 17/29 aprilie 1880, 
preciza că banca „va institui câte o sucursală în fiecare 
capitală de județ şi în toate localităţile din ţară unde 
trebuinta va cere”. Principala modalitate prin care 
institutul de emisiune acorda credite era aceea a 
scontului sau a reescontului. Nevoia de credite la 
Targoviste este demonstrata de faptul ca, la 1/13 
dec.1894, Consiliul de cenzori din Administratia centrala 
a aprobat deschiderea unui cont curent cu facultatea 
de scont pentru Samuel A. losef & Co, ,fabricanti de 
spirt şi făină, domiciliati în Târgovişte”. Creşterea nevoii 
de credite pe măsura ce oraşul s-a modernizat şi intenţia 
BNR de a-şi extinde rețeaua de agenții la nivelul întregii 
tari au determinat înființarea Agenţiei Târgovişte în anul 
1902, fiind cel de-al 22-lea sediu creat de institutul de 
emisiune. În vederea debutului operaţiunilor, la 6/18 
aprilie 1902, Consiliul de administraţie al BNR a decis 
„a se cumpăra pe prețul de 28.000 lei de la dl Nae T. 
Rucăreanu casele cu locul lor situate în oraşul 
Târgovişte, strada Fructelor” (It. Pârvan Popescu, nr. 
66), şi, în vara anului 1902, au fost numiţi primii 
funcţionari: P. Tănăsescu, agent, transferat de la Agenţia 
BNR Tulcea, şi Ilie F. Criveanu, transferat din 
Administraţia Centrală pentru a fi contabil. Potrivit 
Instructiunilor pentru sucursalele şi agentele bancei, 

agenţiile erau autorizate să desfăşoare următoarele 
operațiuni: primirea sumelor în cont curent; scontarea 
cambiilor şi a cupoanelor de titluri admise drept gaj 
pentru împrumuturi; cumpărarea unor astfel de cupoane; 
acordarea de împrumuturi simple şi în cont curent, 
garantate cu efecte publice; încasarea efectelor; 
liberarea mandatelor de casă şi a recipiselor la vedere; 
emiterea ordinelor de plată asupra altor sedii ale băncii; 
efectuarea de viramente; cumpărarea şi vinderea 
efectelor publice prin intermediul Administraţiei centrale. 
Personalul minim al unei agenţii era alcătuit din: direc- 
tor, contabil, casier şi ajutor de casier, care trebuiau 
„să aibă o conduită ireproşabilă. Reclamatiunile în contra 
lor, pentru datorii sau orice alte neregularități vor atrage 
măsuri disciplinare sau chiar revocarea lor”, „jocul de 
cărţi fiind absolut interzis funcţionarilor Bancei, fie în 
cluburi sau localuri publice, fie în case particulare”. De 
asemenea, nicio funcţie publică „ori particulară” nu putea 
fi exercitată decât cu „o autorizare specială din partea 
Administratiunei centrale”. Întreaga activitate a A. era 
condusă de un director şi, pe lângă fiecare agenţie, 
funcţiona un comitet de scont, ai cărei membri erau 
numiţi de Administraţia centrală, pentru un termen de 
doi ani. Membrii Comitetului de scont „vor fi luaţi cu 
preferinţă dintre foştii comercianţi sau dintre 
comercianții, care nu exercită profesiunea de scontator 
sau de bancher”, moralitatea lor fiind mai presus de 
orice îndoială. La 22 oct./3 nov. 1902, Consiliul de 
administraţie al BNR a stabilit componenţa primului 
Comitet de scont al agenţiei: Alex. F. Nagy, farmacist, 
Mihai Petrescu, Răducan Stăncescu şi Vasile 
Dumitrescu, proprietari. La scurtă vreme, Comitetul de 
scont a transmis Administraţiei centrale spre aprobare 
lista primelor firme admise pentru a li se deschide cont 
curent cu facultatea de scont: „Isak Haiman, fabrică de 
petrol şi făină”, „Fraţii Enuta lonescu, spirtoase en-gross”, 
din Pucioasa, „Scarlat M. Mihăescu, braşovenie, fierărie 
şi manufactură”, „lon Grigorescu, fabrică de petrol, 
exploatări de păduri, agricultor”. De asemenea, a fost 
deschis un cont curent de încasări firmei „M. Câmpeanu 
&Co”. În anul 1903, a avut loc prima inspecţie din partea 
Administraţiei centrale, cenzorul Constantin Nacu fiind 
cel care a venit la Târgovişte pentru a verifica operaţiunile 
agenției. În ianuarie 1904, A. T. a fost inspectată de 
cenzorul lon Procopie Dumitrescu şi de directorul 
Eugeniu Carada, care a avut un rol foarte important în 
înființarea şi organizarea Băncii Naţionale şi a cărui 
biografie înregistrase interesantul episod târgoviştean 
din 1870, când Curtea de Apel din acest oraş îi achitase 
pe el şi pe participanţii la mişcarea antiregalistă inițiată 
de Al. Candiano Popescu la Ploieşti. În 1926, BNR a 
mai cumpărat „două corpuri de casă cu terenul lor, 
învecinat cu M. Câmpeanu, grădina Curcubeu, 
succesorii Pitiş”, pe Calea Domnească nr. 148 (fost 
503), de la moştenitorii lui Dimitrie Atanasiu, care au 

primit 950.000 lei. După instalarea Regimului Comunist, 
BNR a fost etatizată prin Legea pentru etatizarea şi 
organizarea BNR, din 26 decembrie 1946. În perioada 
comunistă, numele instituţiei a fost Banca RPR - Bancă 
de Stat (1948 — 1965) şi Banca Naţională a Republicii 
Socialiste România (1965-1989). În această perioadă, 
activitatea A.T. a fost circumscrisa sarcinii BNR de a 
credita economia națională şi, în consecinţă, de a păstra 
disponibilitatile băneşti ale persoanelor juridice. Din 1990, 
instituția a revenit la numele de Banca Naţională a 
României şi a cunoscut un proces de reorganizare, ca 
bancă centrală al cărei obiectiv este stabilitatea preţurilor. 
Noile atribuţii ale BNR au determinat desființarea în anul 
2000 a 19 dintre sucursalele sale, între care şi cea din 
Târgovişte. Sediul BNR Târgovişte a fost transferat 
Secretariatului pentru Culte. (N.M.) 


BANCA POPORULUI DIN TÂRGOVIŞTE 
(9.1X.1920 — 1941) Avea sediul pe str. Eliade Rădulescu, 
nr. 33. În 31 dec. 1931 a fost înscrisă în Registrul 
Comerţului ca o societate anonimă pentru operațiuni 
de bancă, cu durată nelimitată, capital subscris şi vărsat 
de 500.000 lei. Consiliul de administraţie: Stravi 
Diaconescu, preşedinte şi administrator; lon Cristea, 
C. Georgescu, vicepreşedinţi; S. Bucurenciu, lorgu 
Lăzărescu, Dimitrie Hentes, Lambru Diaconescu, C. 
Păunescu, D-tru N. State, Marin Achim, Marin Stănescu, 
membri; Mihail Berindei, Vasile Zeca, Niţă Niculescu, 
cenzori. Banca acorda împrumuturi membrilor săi şi 
aproviziona cu mărfuri de primă necesitate pe membrii 
săi. În 1941 Banca a intrat într-un proces de lichidare 
judiciară, finalizat în 1945 prin decizia Consiliului supe- 
rior bancar. (G.T./ C.V.) 


BANCA POPULARĂ „GRĂDINA” DIN TÂRGOVIŞTE 
(16.1I1.1906 — 1948) Iniţiativa a aparţinut preotului N.G. 
Aramă. Îşi desfăşura activitatea în cartierul Sârbi din sudul 
oraşului, care în 1903 aparținea de comuna Colanu. Cu 
durată nelimitată, societate cooperativă de credit şi 
economie, cu un capital subscris şi capital vărsat 1.198.296 
lei. Consiliul de Administraţie: preşedinte pr. Stelian Gr. 
Petrescu, contabil Dumitru S. Florea, cenzori Petre D. Radu, 
Victor Teodorescu, Petre P. Catangiu. (G.T./ C.V.) 


BANCA POPULARĂ „SFÂNTUL ILIE” TÂRGOVIŞTE 
(1910-1948) Societate cooperativă pentru comerțul de 
bancă cu durată nelimitată, capital subscris 1.067.500 
lei, cu un capital vărsat 538.953 lei. Consiliul de 
Administraţie: preşedinte G. Rusu, vicepreşedinte N. 
Georgescu, membri Jean Veseli, lon Rădulescu, 
Gheorghe Sorescu, Alexandru Belcea, cenzori P. G. 
Popescu, Vasile lonescu, D. Sandric. (G.T./ C.V.) 


BANCA POPULARA A iNVATATORILOR DIN 
TÂRGOVIŞTE (13.XII.1930 — 1948) Era o societate 

cooperatistă pentru credit acordat învăţătorilor din judeţul 
Dâmboviţa, cu durată nelimitată, cu un capital subscris 
de 600.000 lei şi capital vărsat 560.000 lei. Consiliul de 
Administraţie: preşedinte N. lonescu Heroiu, 
vicepreşedinte |. G. Andreescu, membri Petre Dumitescu, 
N. Diaconescu, Matei Vlădeanu, D. Georgescu, Al. 
Georgescu, cenzori Traian Barbescu, Grigore Stănescu, 
C. Constantinescu. (G.T./ C.V.) 


BANCA ROMÂNEASCĂ (1.VII.1943 — 1949) Era 
sucursală a Băncii Româneşti din Bucureşti, înscrisă 
în Registrul Bancar de pe lângă Camera de Industrie şi 
Comerţ la 29 oct. 1943, având ca director pe Gheorghe 
Macsay şi doi funcţionari Paulina Vasilescu, Valentin 
Constantinescu. Banca a funcţionat în imobilul închiriat 
de la proprietarul N. Protopopescu (1943-1948), pentru 
care plătea o chirie anuală de 75.000 lei. Actul 
constitutiv al Băncii menţiona un capital social de 
17.500.000 lei, împărțit în 35000 acţiuni a câte 500 lei 
fiecare. Printre acţionari se aflau persoane importante 
ca: B.M. Missir (1.000.000 lei), C.C. Arion (1.000.000 
lei) Gr. Cantacuzino (1.000.000 lei) D. Protopopescu 
(1.000.000 lei). Primul consiliu al băncii a fost constituit 
din 14 membri printre care: B.M. Missir, D. 
Protopopescu, Gr. Cantacuzino, D.D. Bragadiru, Dr. 
C.Angelescu. În perioada 1943-1944 banca a avut 
beneficii notabile, după care a urmat o perioadă când 
s-a lucrat în pierdere. Din 1948 banca funcţiona cu cinci 
salariaţi: Ghe. Macsay, director, Panait Niculescu, 
subdirector, Aurel Drosino, prim-procurist, Paulina 
Vasilescu, functionara, Elena Leuca, functionara, 
Gheorghe Sanda, curier si camerist. Ca urmare a 
Decretului 197 din august 1948, care prevedea dizolvarea 
şi lichidarea întreprinderilor bancare, s-a trecut la 
lichidarea băncii, numindu-l lichidator pe N. Gaspard. 
Procedura de lichidare a durat până în iunie 1949, când 
personalul băncii a fost transferat la Banca Naţională 
Română împreună cu bunurile băncii. (G.T./ C.V.) 


BANCA „SPERANȚA” DIN TÂRGOVIŞTE (1902- 
1948) Societate cooperativă pentru împrumuturi numai 
membrilor societății, cu durată nelimitată, capital vărsat 
de 1.008.748,73 lei. Consiliul de Administraţie: 
preşedinte G. Pârvulescu, membri A. Nicolescu, V. 
Alexandrescu, G. G. Mănescu, Alexandru Stănescu, 
Constantin Leafu, |. Abagiu, Tache Nicolescu, N. 
Motaila, cenzori lon Ştefan, Dan Georgescu. În 1908, 
aceasta şi-a construit un local propriu. (G.T./ C.V.) 


BANCA TRANSILVANIA / BT Cea mai mare instituţie 
bancară din tara cu capital privat majoritar românesc a 
înființat Sucursala Târgovişte în anul 2003. Aceasta are 
în municipiu 4 unități (sucursala şi agențiile Caraiman / 
Bd. Independenţei; Valahia / Bd. Unirii; Poarta 
Bucureştilor / Calea Bucureşti), cărora se adăuga în judeţ 

alte 3 unități (agenţiile Pucioasa, Găeşti şi Titu). Instituția 
oferă servicii integrate: banking, administrarea investiţiilor, 
finanțarea consumatorilor, leasing, tranzacții imobiliare, etc. 
Dovada calității produselor şi serviciilor bancare oferite sunt 
şi Diplomele de Excelenţă obținute la „Topul firmelor 
dambovitene”. Sucursala Târgovişte a fost mereu aproape 
de comunitatea din care face parte, implicându-se alături 
de autoritățile locale în proiecte sociale şi culturale. În 
prezent (anul 2011) unitatea lucrează cu cca. 37.000 
clienţi (A.B.) 


BANCA ȚĂRĂNEASCĂ DIN DÂMBOVIȚA (14.1X.1920 
— 1948) În 22 dec. 1931 a fost înscrisă în Registrul 
Comerţului ca societate anonimă pentru împrumuturi, cu 
durată nelimitată, cu sediul pe str. Regele Carol Il, nr. 
81, capital subscris şi vărsat în numerar de 1.000.000 
lei. Consiliu de administraţie: Gh.I. Constantinescu şi 
Dr. Gh. Popescu, administratori; |. Nichita, Grigore Ştefan 
şi |. Nitescu Lungu, cenzori. (G.T./ C.V.) 


BANCPOST În iulie 1991 a luat ființă Bancpost, 
unul dintre cele mai cunoscute branduri româneşti de 
după 1989 şi unul dintre pilonii industriei financiar- 
bancare din România. Primii 20 de ani de activitate se 
cuantifică în cifre importante: Bancpost este o bancă de 
top 10 în România, este al 5-lea nume de marcă bancar 
din punctul de vedere al notorietății publice, are peste 1 
milion de clienţi corporativi, de retail şi institutionali pentru 
care oferă o gamă variată de soluţii financiar-bancare 
eficiente şi de încredere.Bancpost este membră a 
Grupului Eurobank EFG, o instituție bancară europeană 
cu active totale de 85,9 miliarde EUR (trimestrul 1/2011). 
În judeţul Dâmbovița, Bancpost are o prezenţă activă şi 
îndelungată, Sucursala Dâmboviţa fiind cea de-a 7-a 
unitate deschisă de bancă, pusă la dispoziția clienţilor 
din zonă încă din luna martie 1992 şi urmată la scurt 
timp de Agenţiile Moreni şi Pucioasa. (V.N.) 


BARANGA, Victor Licenţiat în drept la Bucureşti, 
mare proprietar, publicist, magistrat, om politic. Membru 
marcant al Partidului Conservator, vicepreşedinte al 
organizaţiei judeţene (din 1908), prefect şi deputat, 
secretar general la Ministerul Domeniilor. Are meritul 
de a fi intervenit pe lângă Nicolae Filipescu pentru 
înființarea Liceului Militar de la Mănăstirea Dealu. După 
anul 1918 s-a afirmat în Partidul Poporului unde a 
îndeplinit funcţia de secretar general. În 1932 a urmat 
acţiunea lui Octavian Goga, desprinzându-se din 
Partidul Poporului şi formând la Târgovişte Partidul 
Naţional Agrar. A colaborat la diverse ziare, îndeosebi 
pe teme politice: „Gazeta Poporului” (1922-1927), 
„Gazeta Partidului Poporului” (1926), „Luceafărul 
poporului” (1932-1933) ş.a. A figurat pe lista candidaţilor 
din partea Partidului Poporului pentru Cameră (1926) şi 
pentru Senat (1927). (M.C.) 

BARBU, Dumitru (28.11.1953, Târgovişte). Arhitect. 
Absolvent al Institutului de Arhitectură „lon Mincu” din 
Bucureşti şi al unor cursuri postuniversitare la Şcoala de 
Înalte Studii în domeniul restaurării de monumente, 
ansambluri şi situri istorice şi al atestării calităţii de 
elaborator de studii de impact de la acelaşi institut. 
Vicepreşedinte al Consiliului Judeţean Dâmboviţa şi 
viceprimar al municipiului Târgovişte. Fost preşedinte al 
Organizaţiei Dâmboviţa a Partidului România Mare. 
Membru al Ordinului Arhitecţilor şi al Adunării Regiunilor 
Europene. A proiectat arhitectural blocuri de locuinţe în 
Târgovişte şi în judeţul Dâmboviţa, sedii de instituții judeţene, 
de întreprinderi industriale şi societăţi comerciale, studiouri 
de radio şi televiziune, magazine şi complexe comerciale, 
a realizat şi restaurări de monumente istorice. (G.C.) 


BAROUL AVOCATILOR Organizația profesională 
a avocaţilor pledanti din judeţ a fost înfiinţată în ultima 
treime a sec. XIX-lea, având ca prim decan al barocului 
pe avocatul Nicolae Chirculescu. De-a lungul timpului, 
în cadrul baroului târgoviştean, au activat numeroase 
personalităţi ale oraşului. După Primul Război Mondial 
sunt cunoscuţi următorii avocaţi pentru pledoariile lor: 
Grigore Tollea, Gonzalv lonescu, Mihai Tălăngescu, 
Gogu Pârvulescu, lon Dimitriu, Andronescu T. 
Alexandru, Baranga Victor, Bratescu lon Al., Călinescu 
St. Nicolae, Câmpeanu Constantin, Ciornei Nicolae, 
Constantinescu |. Petre, Danescu Constantin, 
Diaconescu Stavri, Dimitriu Aristide, Dimitriopol M.B., 
Ditescu Stan, Dragomirescu Polizu, Projan Gr. Mihail, 
Parjolescu Teodor, Stematiu Dumitru, Vrabiescu D. lon 
ş.a. În 1930 baroul era compus din 78 de avocați, decanul 
fiind Polizu C. Dragomirescu, iar consiliul era compus 
din Constantin S. lonescu, Nicu N. Ciornei, Gheorghe 
S. Constantinescu, Victor Em. Kercea, secretar lulian 
Grideanu. În cadrul baroului au activat avocaţi de mare 
prestigiu, precum Aurel St. Călinescu, doctor în drept la 
Paris (1906), Vasile C. Nicolaescu, doctor în drept la 
Paris (1921), Haimann |. Osias, doctor în drept la Roma 
(1921), lancu Atanasiu, Mihai Nicolesco, doctor la Paris, 
Cair L. Grigore, doctor în drept la Liege, Athanasiu 
Dimitrie, doctor în drept la Gand ş.a. (G.T./ C.V.) 


BASARAB II (? — 1444) Domn al Ţării Româneşti 
(a. sept. 1442 — a. 24 apr. 1444). Fiul mezin al lui Dan 
II. Între 1431 si 1442 trăieşte în Transilvania şi este 
oştean în serviciul lui Albrecht de Habsburg. Este impus 
domn de loan de Hunedoara şi participă la victoria 
acestuia pe lalomita (sept. 1442) şi apoi la „campania 
cea lungă” (sept. 1443 — febr. 1444). În primăvara anului 
1444, ajutat de turci şi de gruparea boierească filoturcă, 
Vlad Dracul este restabilit pe tron. Basarab Il a domnit 
la Târgovişte, dar a optat pentru mutarea resedintei 
domneşti la Argeş, dorință pe care nu a mai avut timp 
să o pună în practică. (A.$./M.O.) 

BASARAB, Matei (1580, Brâncoveni — 9/ 
19.1V.1654, Târgovişte) Domn al Țării Româneşti (a. 7/ 
17 sept. 1632 — 9/19 apr. 1654). Fiul lui Danciu din 
Brâncoveni şi al Stancăi Craiovescu. A fost postelnic, 
paharnic (1608-27) şi mare agă (1628-30). Căsătorit cu 
Doamna Elena, sora cărturarului Udrişte Năsturel. A 
obținut tronul cu ajutorul paşei de Silistra, luându-şi şi 
supranumele „Basarab”. Sprijinit de boierii care îl 
desemnasera încă din august domn, a înfrânt ostile lui 
Radu lliaş, la Plumbuita-Obilesti (20/30-21/31 oct. 1632). 
Este confirmat de sultan (3/13 febr.), in urma 
numeroaselor peschesuri si a triplarii tributului (65.000 
galbeni). Boierii sunt aduşi sub ascultare, prin forță sau 
danii, iar Oastea a fost reorganizată pe sistemul trupelor 
profesioniste şi dotată cu arme de foc. La sfârşitul 
domniei s-a confruntat cu o puternică răscoală a 
seimenilor, domnul refuzând plata soldelor. Datoriile 
către Poartă şi întreținerea armatei l-au obligat să 
înăsprească fiscalitatea, dar şi veniturile statului cresc 
grație sprijinirii producţiei manufacturiere: repunerea în 
funcţiune a minelor de la Baia de Aramă şi Baia de 
Fier, susținerea unei mori de hârtie (Călimăneşti) şi a 
unei fabrici de sticlă. Cumpărarea dregătorilor otomani, 
prin mari sume de bani i-a asigurat liniştea domniei. Cu 
Transilvania a avut relaţii foarte bune, recunoscându-se 
vasalul principilor Gheorghe Rákóczi | şi Gheorghe 
Rákóczi II. În schimb, domnul Moldovei, Vasile Lupu a 
atacat în mai multe rânduri Țara Românească cu intenţia 
de a ocupa tronul (1635, 1637, 1638, 1639 sau 1653), 
toate confruntările încheindu-se cu victoria domnului 
muntean. A fost domnitorul român cu cea mai amplă 
activitate culturală, construind sau refăcând 126 de 
monumente, printre care 46 de biserici sau mănăstiri: 
Curțile Domnesti din Câmpulung, Bucuresti şi 
Târgovişte, casele domneşti din Brâncoveni şi Caracal, 
Catedrala Episcopală din Râmnic, mănăstirile Arnota, 
Strehaia, Căldăruşani, Sadova, Măxineni, Plataresti, 
Cornățel, schiturile Barbatesti-Dambovita, Pinul, Buzăul 
sau bisericile Sf. Împărați, Sf. Nicolae Andronesti din 
Târgovişte. Ctitoriile sale sunt şi la sud de Dunăre 
(bisericile Sf. Paraschiva şi Sf. Pantelimon din Vidin, 
Sf. Apostoli din Şiştov), în Transilvania (bisericile din 
Porcesti şi Turnu Roşu), în Moldova (mănăstirile Soveja 
şi Dobromirna) sau la Muntele Athos (Xenofontos, Marea 
Lavră, Dionysiou, Hilandar, Simonospetra, Kutlumus, 
Pantokrator sau Rossikon). Marii boieri i-au urmat 
exemplul, peste 50 de edificii fiind construite în toată 
tara, printre care Biserica Târgului din Târgovişte, ctitoria 
lui Udrişte Năsturel. Matei Basarab a instalat o nouă 
tipografie (1635), la Câmpulung, Govora, Dealu, apoi la 
Târgovişte şi a sprijinit tipărirea codurilor de legi „Pravila 
mică” (1640) şi „Îndreptarea legii” (1652). A înțeles că 
reşedinţa de la Târgovişte corespundea mai bine 
intereselor sale politice, într-o perioadă când era 
ameninţat de Vasile Lupu şi de turci. Începând din 1635 

se emit documente, privind acordarea unor privilegii 
pentru târgovişteni. În 1637 Matei Basarab s-a retras la 
Târgovişte cu „toată tara”, unde confiscă proprietăţile 
de aici ale duşmanilor săi. Din 1639 încep schimbările 
profunde, timp de două decenii, oraşul redevenind 
reşedinţă domnească, aşa cum o atestă scrierile 
călătorilor străini. Prima iniţiativă a domnului a fost 
construirea unei noi fortificaţii, care înconjura oraşul, 
„un zid de lemn de jur împrejur ...şi un sant săpat cu 
multă osteneală”. Realizat de meşterii locali, Santul 
Cetăţii — cum va rămâne cunoscută fortificația în istoria 
oraşului — reprezenta o redimensionare a vechii structuri 
defensive şi făcea Târgoviştea cel mai întărit centru al 
Valahiei. Un zid nou este ridicat în jurul Curţii Domnești, 
este modificat Turnul Chindiei şi sunt reparate vechea 
baie turcească şi biserica mitropolitană. Cea mai 
importantă realizarea arhitectonică este însă complexul 
mănăstiresc Stelea, construit de Vasile Lupu, în semn 
de împăcare, ce îmbină elemente muntenesti şi 
moldoveneşti. În 1640 ostaşii din Bucureşti fuseseră 
strămutați la Târgovişte şi începuseră să-şi ridice case, 
sporind numărul locuitorilor la 20-30.000. Târgul de Sus 
cunoaşte cea mai densă locuire (în special meşteşugari 
şi comercianți), fapt indicat de salba de monumente 
ridicate acolo. Casele construite acum diferă de cele 
din perioadele anterioare, fiind mai mari, mai 
încăpătoare, cu grădini şi anexe. Despre târgovişteni 
se spunea că sunt „mai slefuiti decât ceilalți de prin 
alte parti din Tara Românească”, graţie faptului că „oraşul 
era cercetat de multă lume” (misionarul Baksici) şi era 
„mare...ca Alepul şi Damascul” (Paul din Alep). Printre 
vizitatorii de seamă din acea perioadă se număra 
mitropolitul moldovean Varlaam şi Paisie, patriarhul 
Ierusalimului. Matei Basarab a fost înmormântat initial 
la Biserica Domnească din Târgovişte, lângă soţia sa, 
dar, după profanarea mormintelor, trupurile acestora au 
fost strămutate la Mănăstirea Arnota. (A.Ş./M.0.) 


BASARAB, Neagoe (1481 — 15.[X.1521) Domn al 
Țării Româneşti (a. 8 febr. 1512 — 15 sept. 1521). 
Autodeclarat fiu al domnului Basarab Tepelus şi al 
Neagăi din Hotărani, soția marelui vornic Pârvu 
Craiovescu, în a cărui familie a crescut. A primit o 
educaţie aleasă de la călugărul Macarie de la Bistrița, 
patriarhul Nifon şi Maxim Brancovici. S-a căsătorit cu 
fiica despotului sârb lovan Brancovici, Elena [Despina 
Milita], în 1504. Mare postelnic (dec. 1501-19 iun. 1509) 
şi mare comis (24 apr. 1510-28 nov. 1511), a obținut 
tronul cu ajutorul beiului de Nicopole, după înfrângerea 
şi uciderea lui Vlad cel Tânăr (23 ian. 1512). Pentru a 
căpăta legitimitate în fata supuşilor şi-a însuşit 
supranumele de „Basarab”, fiind încoronat la Bucuresti 
(8 febr. 1512). Pe plan intern a vizat dezvoltarea 
economică prin măsuri luate în domeniul comerțului, 
reorganizarea armatei şi sprijinirea culturii. Acestea au 

dus la o substanţială creştere demografică, a veniturilor 
şi la o sensibilă îmbunătăţire a vieţii locuitorilor. Pe plan 
extern a întreținut relații bune cu vecinii (mai putin cu 
Moldova, unde sprijină diverşi pretendenți la tron) şi cu 
papalitatea, dar a dus o politică filo-otomană, plătind 
tributul regulat. Scrie sau dispune întocmirea operei 
„Învățăturile lui Neagoe Basarab către fiul său Teodosie” 
(1517-21), tratat politico-filosofic comparat cu „II 
Principe” al lui Niccolo Machiavelli. Ctitor al bisericilor 
Mănăstirii Curtea de Argeş (capodoperă arhitectonică 
construită în timp record şi sfințită la 1517), Sf. Gheorghe 
şi al celei a Mitropoliei din Târgovişte. Suportă refacerea 
mănăstirilor Tismana şi Cozia şi înzestrează biserici şi 
mănăstiri precum Târgovişte, Cotmeana, Vişina, Nucet, 
Snagov, Ostrov. Sprijină cu bani şi obiecte de cult 
lăcaşele Sfântului Munte Athos, Patriarhia Ecumenică, 
cea din Ierusalim sau lăcaşele de la Muntele Sinai. 
Înmormântat la Argeş. Canonizat la 9 iul. 2008 de 
Biserica Ortodoxă Română, este sărbătorit la 26 sept. 
Pentru Târgovişte domnia lui a reprezentat o nouă epocă 
de înflorire. Căindu-se de moartea lui Vlad cel Tânăr, a 
reunit feţele bisericeşti la Târgovişte (1512) „de au facut 
sfânt mir cu multe rugăciuni şi slujbe dumnezeiesti...si 
au început a face milostenii mari pre la mulţi oameni”, 
mod de manifestare nemaiintalnit în Tara Românească. 
Terminarea noului edificiu a permis mutarea Mitropoliei 
la Târgovişte (târnosită la 15 aug. 1517), prilej de 
numeroase festivități, desfăşurate pe parcursul întregii 
domnii, printre care şi canonizarea Sfântului Nifon (17 
aug. 1517). Contemporan cu evenimentele, Gavril Protul 
a descris Mitropolia drept „mare şi frumoasă, cu opt turle 
şi tot rotunde cum se satura ochii tuturor de vederea ei”. 
A edificat şi palatul mitropolitan, care completa 
ansamblul. Noile edificii au permis conturarea unei noi 
pieţe, între ansamblul mitropolitan şi Curtea Domnească, 
Bazarul de Jos — cel mai stabil în timp perimetru 
comercial al cetății. În partea de norda oraşului, domnul 
ridică biserica Sf. Gheorghe, ce deservea un cartier în 
plină dezvoltare. Din această domnie datează şi numele 
primului jude al oraşului, Toma, ca şi sigilul cetăţii, al 
treilea ca vechime dintre sigiliile oraşelor româneşti 
păstrate (după Baia Mare şi Cluj). (A.S./M.O.) 


BASCHET FEMININ Ediţia 1994-1995 a campionatului 
naţional de baschet feminin a fost câştigată de formaţia 
„Otelul Universitatea” Târgovişte (antrenor Alexandru 
Moise). A fost primul titlu national de seniori obținut de 
o echipă din Târgovişte. Pe 14 septembrie 1995, la 
Târgovişte, echipa feminină de baschet „Oţelul 
Universitatea” a jucat în Cupa Campionilor Europeni în 
compania formaţiei SC Tirana (Albania). A fost primul 
meci susţinut de o echipă din Târgovişte într-o competiţie 
europeană intercluburi. Ediţia 2003-2004 a Cupei 
României la baschet feminin a fost câştigată de „LIVAS” 
Târgovişte (antrenor Dan Braşoveanu). A fost pentru 

prima dată în istorie când la nivel de echipe seniori Cupa 
României este adjudecată de o formaţie târgovişteană. 
Pe 11 decembrie 2006 Monika-lsabela Brosovszky- 
Boriga şi Gabriela-Larisa Toma (componente ale 
formaţiei „Municipal MCM” Târgovişte) au fost distinse 
cu titlul de „Maestre emerite ale sportului”, la baschet. 
În ediția 2009-2010 ale FIBA Europe Cup la baschet 
feminin formaţia „Municipal MCM” Târgovişte a ajuns 
până în faza sferturilor de finală ale celei de a doua 
competiţii europene (din punct de vedere valoric) pentru 
echipele de club. Este cel mai bun rezultat internaţional 
obținut vreodată de o echipă din Târgovişte si, 
concomitent, cea mai bună performanţă a baschetului 
feminin românesc din ultimele trei decenii. (A.B.) 


BAZA DE SPORT ŞI AGREMENT ,,CRIZANTEMA” 
Este situată în zona Nord-Est a municipiului, în apropierea 
podului de la Valea Voievozilor de peste râul lalomita. 
Obiectivul, amplasat pe o suprafață de 22,3 ha includea 
în iunie 1987, momentul dării sale în folosință: lac de 
agrement, cu debarcader; lac — strand; bazin de înot de 
dimensiuni olimpice; bazin şi platformă pentru sărituri în 
apă; 3 ştranduri pentru copii; cartodrom; 2 patinoare 
naturale/ descoperite; 10 terenuri (6 cu zgură, 4 cu bitum) 
pentru tenis, baschet, volei, handbal, cu tribune adiacente; 
magazine pentru închiriat articole sportive; cofetărie; 
berărie; magazine pentru produse alimentare si 
răcoritoare; camping etc. Obiectivul a fost proiectat de 
un colectiv de la Institutul Judeţean de Proiectări 
Dâmboviţa, coordonat de arhitectul Emil Stănescu. La 
executarea lucrărilor au participat cu resurse umane şi 
materiale mai multe unități economice de pe raza 
municipiului Târgovişte. Contribuţia cea mai consistentă 
a fost adusă de Întreprinderea de Construcţii Montaj 
Metalurgic, Întreprinderea de Construcţii Montaj 
Dâmboviţa, Întreprinderea de Utilaje Grele pentru 
Construcţii Galaţi — Secţia de Utilaj Transport Târgovişte, 
Întreprinderea de Utilaj Petrolier, Combinatul de Oteluri 
Speciale etc. În perioada 14-20 august 1989 terenurile 
de tenis de aici au fost gazda întrecerilor celei de a 28-a 
ediții a Campionatului Balcanic pentru seniori, la care au 
participat sportivi şi sportive din Bulgaria, lugoslavia, 
Grecia, Turcia şi România. După 1990 multiplele activităţi 
(cu caracter social, cultural, educativ, sportiv) care se 
organizau aici s-au restrâns an de an, ajungându-se, o 
dată cu intrarea în secolul XXI, ca după un deceniu, ceea 
ce reprezenta una din emblemele municipiului să se 
transforme într-o adevărată ruină. În ultima perioadă de 
timp (2011) s-au luat de cei în drept măsuri pentru 
aducerea obiectivului la nivelul cerințelor, corespunzător 
standardelor actuale. Sunt luate aprobările necesare, 
s-au asigurat documentaţia şi resursele materiale pentru 
începerea lucrărilor la Complexul Turistic de Nataţie 
„Crizantema”. Obiectivul se va întinde pe o suprafaţă de 
1,7 ha şi va include, între altele un bazin acoperit de înot 

de dimensiuni olimpice, tribune pentru 800 spectatori, 
vestiare, grupuri sanitare, anexe, locuri de parcare etc. 
care îl vor face apt pentru a fi omologat să găzduiască 
competiţii sportive de cel mai înalt nivel internaţional 
(inclusiv campionate mondiale sau europene). Valoarea 
totală a lucrărilor este de aproape 20 milioane de euro, 
iar durata de execuţie este de 16 luni. (A.B.) 


BAZA SPORTIVĂ ŞI ADMINISTRATIV- 
GOSPODĂREASCĂ A CLUBULUI SPORTIV ŞCOLAR 
Este amplasată în trei locaţii, două în Târgovişte şi una 
în comuna Nucet. Sediul Clubului şi principalele spații 
pentru practicarea sportului sunt amplasate în 
microraionul III din Târgovişte. Obiectivul, proiectat de 
Institutul de Proiectări al Județului Dâmboviţa (şef proiect 
arh. Doina Petrescu) a început să fie executat în 1991 
de Întreprinderea Antrepriză de Construcţii Montaj 
Dâmboviţa (ulterior transformată în SC Consird SA). Din 
motive legate de imposibilitatea asigurării normale a 
finanţării lucrărilor acestea s-au derulat foarte greoi, 
existând perioade lungi de inactivitate în şantier (şi de 
ordinul a unul sau doi ani când ele au fost practic stag- 
nate). În această situaţie constructorul initial s-a retras 
şi lucrarea a fost preluată spre execuţie de SC Diana 
SRL care a finalizat-o în anul 2003. Obiectivul include o 
sală de jocuri cu suprafața de 1250 mp omologată pentru 
a găzdui meciuri de nivelul diviziei „A” la baschet, handbal, 
volei, vestiare, grupuri sanitare şi tribune pentru 300 de 
spectatori. Adiacentă acesteia există o sală de atletica 
grea (lupte, judo), sală de forță, saună, bazin de 
recuperare după efort, duşuri etc. Clădirea (desfăşurată 
pe două nivele) mai include camere unde îşi are 
activitatea personalul clubului, sală de şedinţe, sală de 
protocol, grupuri sanitare, centrală termică etc. La 
aceeaşi locaţie sunt amplasate, în aer liber, terenuri de 
minifotbal, baschet, handbal, tenis, volei. Tot aici, în anul 
2010 Primăria a dat în folosință primul bazin de înot 
acoperit din istoria oraşului. Acesta are o suprafaţă a 
apei de 12,50 x 25,00 m, plajă de peste 315 mp, vestiare, 
grupuri sanitare, duşuri, centrală termică, parcare pentru 
30 de autoturisme. Tot în Târgovişte, în zona centrală a 
municipiului, CSS dispune de un cămin sportiv cu o ca- 
pacitate de cazare de 40 locuri, grupuri sanitare, saună, 
duşuri, bucătărie, sală de mese, spălătorie, magazii 
pentru echipament sportiv şi pentru alimente, centrală 
termică. În localitate Nucet (în incinta Grupului Şcolar 
Agricol) CSS Târgovişte are un teren de fotbal gazonat 
cu tribune pentru 300 spectatori, două terenuri de fotbal- 
tenis, un teren de baschet, un teren de volei, capacități 
de cazare şi servire a mesei pentru 40 de persoane, 
cabinet pentru profesori, vestiare pentru sportivi şi arbitri, 
grupuri sanitare, duşuri, saună, bazin refacere etc. (A.B.) 


BĂCĂOANU, Gheorghe (6.VII.1941, laşi) Maistru 
militar, antrenor, modelism, rachetomodelism. Legitimat 

la „Astronautica” Târgovişte (1968) şi la Metalul 
Târgovişte (1969-1982). Câştigător a două medalii de 
bronz la campionatele mondiale din 1981 (rachetoplane, 
clasa S4C, echipe; durată cu paraşuta, clasa S3A, 
echipe). Medaliat cu bronz, în 1980, la Cupa Europei 
(echipe). Multiplu medaliat la campionatele balcanice. 
Multiplu campion şi recordman naţional. Maestru al 
sportului (1973). Antrenor la Metalul Târgovişte. 
Realizator de minimotoare reactive şi al unor instalaţii 
mecanizate pentru confecţionarea acestora. (A.B.) 


BADICA, logofăt (1715-1769) Fiul lui Negoiţă logofăt, 
negustor din Târgovişte. Bădica a continuat negustoria 
desfăşurată în oraş, dar şi în împrejurimi, care i-a adus 
însemnate câştiguri pe care le-a investit în achiziţionarea 
unui număr însemnate de proprietăți concentrate în 
mahalaua Zlătari (Biserica Sfinţii Voievozi) şi care constau 
în case şi prăvălii situate „în dosul altarului Bisericii Sf. 
Arhanghel ce merge la Curtea Domnească”. Câştigurile 
obținute au mai fost investite în achiziţionarea unor întinse 
proprietăţi situate în Cucuteni, Vulcana-Pandele, Movila 
etc. A reperat biserica Sfinţii Arhangheli, numită şi Albă, 
situată în mahalaua Zlătarilor, unde fusese înmormântat 
şi tatăl său, zidită „din neamul lor” şi schitul Bădica din 
Cucuteni. (M.O.) 


BĂDICA, Stan (26.IV.1928, Beuca, Teleorman) 
Urmează şcoala primară în comuna natală şi cursurile 
liceale în Bucureşti şi Bârlad; absolvent al şcolii Militare 
de Ofiţeri de Artilerie din Capitală. Îndeplineşte diferite 
funcţii, ca ofiţer, în garnizoanele Bârlad, Roman, 
Medgidia, Ploieşti, Târgovişte, în ultima garnizoană 
îndeplinind responsabilităţi importante în cadrul 
Comandamentului Militar al judeţului Dâmboviţa. În timpul 
celui de-al Doilea Război Mondial a luptat pe Frontul de 
Est într-un regiment şi un divizion de proiectoare şi într-o 
baterie de mitraliere antiaeriene. A urcat toate gradele 
militare de ofițer până la cel de general de brigadă în 
retragere. În prezent deţine funcţia de preşedinte al Filialei 
„Mircea cel Bătrân” Dâmboviţa a Asociaţiei Naţionale a 
Veteranilor de Război. (G.C.) 


BĂDULESCU, Virgil (6.X.1882, Călăraşi — 
27.X11.1944) Absolvent al Şcolii Militare de Ofițeri Eugers 
din Germania şi licenţiat al Institutului Regal Central de 
Gimnastică Stockholm (Suedia). Profesor de educaţie 
fizică (cu grad de căpitan) la Liceul Militar „Mănăstirea 
Dealu” (1913-1916), preşedintele Comitetului de acțiune 
de la Societatea Sportivă „Mănăstirea Dealu”. A fost 
principalul animator al grupului de entuziaşti promotori 
ai sportului de la Liceul Militar „Mănăstirea Dealu” (Emil 
Pălăngeanu, Alexandru Manolescu, lon Lascăr) care 
ulterior au format bază echipei de cadre didactice a 
noului Institut Naţional de Educaţie Fizică din Bucureşti 
la conducerea căruia s-a aflat de la înființare (1922) până 

în 1935. În perioada 1922-1940 a fost aici şi şeful 
Catedrei de Gimnastică. Distins cu „Meritul Cultural 
pentru Sport-Cavaler clasa |” (1931). Membru al 
Comitetului de Conducere al UFSR (Uniunea Federatiilor 
Sportive din România); Preşedinte de Onoare al OSR 
(Organizaţia Sportului Românesc). (A.B.) 


BĂLAŞA DOAMNA Soţia lui Constantin Şerban, 
domn al Țării Româneşti între 1654-1658. (1612 — 
21.11.1657, Târgovişte). Piatra de mormânt aflată la 
biserica Sfânta Vineri, împodobită cu un frumos chenar 
floral ce aminteşte de tesaturile orientale, păstrează în 
câmp o inscripţie unde se precizează că fusese 
„săracilor miluitoare, credintii drepte ramnitoare şi lucruri 
scump pururea lucrătoare şi a toată sărăcimea oameni 
pătimaş ca o destoinică ajutătoare”. Inscripţia face 
trimitere la azilul înființat la Biserica Sfânta Paraschiva 
din Târgovişte (situat pe locul liceului lenachita 
Văcărescu). „Chiliile [...] pe care [...] le-a făcut acolo” 
erau destinate „ca să fie de odihnă creştinilor care cad 
în nevoie” şi „celor care scapă la Sfânta biserică”. 
Aşezământul înființat de doamna Bălaşa se numără 
printre primele din tara cu această destinaţie. (M.O.) 


BĂLEANU, Petre (23.VII.1925, Bucureşti — 
26.1.2011, SUA) Liceul Şincai din Bucuresti (1944); 
Facultatea de Medicină Generală din Bucureşti (1951). 
După absolvirea facultăţii este medic de dispensar la 
Circumscriptia Sanitară Pietrari, Dâmboviţa. Din 1957 
este medic radiolog la Policlinica Târgovişte şi la Spitalul 
Județean până în 1993. Din 1963 funcţionează ca medic- 
şef al raionului Târgovişte. În 1999 este cursant şi 
absolvent al Facultăţii de Medicină din Paris în 
managementul sanitar. A fost o prezenţă activă în viata 
socială şi culturală a județului Dâmboviţa. Cu pregătirea 
foarte bună făcută în tara şi în Franţa pentru organizarea 
sanitară, a putut să participe la proiectarea şi construirea 
noului Spital Judeţean. (N.V.) 


BALEANUL, Udrea (~sec. XVI — ~9.VII.1601, 
Târgovişte) Dregător şi comandant militar muntean. 
Comis (1586-1588), mare armaş (1596-1598), mare ban 
(1598-1599). Fiul marelui clucer Radu din Băleni şi 
nepot al doamnei Voica, soția lui Pătraşcu cel Bun. 
Remarcabil în campaniile lui Mihai Viteazul, a obţinut 
victoria de la Nicopole contra turcilor (1596) şi a condus 
ostile din Oltenia în Transilvania (1599). Lăsat locotenent 
domnesc în Moldova (a. 14/24 iun. — p. 13/23 iul. 1600) 
şi numit hatman şi pârcălab de Suceava (mai-iulie 1600), 
este rechemat cu oastea în Ardeal, în sprijinul domnului. 
Conduce ultima luptă contra polonilor pătrunşi în 
Muntenia (Curtea de Argeş, 25 nov. 1600). După ce 
încercase o răscoală (mai 1601), este prins şi ucis de 
Simion Movilă, fără judecată, deşi se angajase să-i fie 
„Slugă şi rob”. Ingropat la Mănăstirea Panaghia, ctitoria 

sa. Unul dintre cei mai importati căpitani de osti ai lui 
Mihai Viteazul. (A.Ş./M.0.) 


BALTARETU, Dumitru (1865-1916) Locotenent- 
colonel. Angajat voluntar în Regimentul 21 Infanterie 
(1883), este admis la Şcoala de Subofiteri de la Bistriţa 
(1885), unde obţine tresa de sublocotenent (1887). 
Locotenent (1891), căpitan (1897), maior (1909), 
locotenent-colonel (1914). În primăvara anului 1898, a 
fost mutat in Regimentul 22 Infanterie ,Dambovita’, din 
Targoviste. La 1 aprilie 1914, a preluat comanda unitatii. 
În fruntea regimentului, Baltaretu a luat parte, începând 
cu prima zi de război, la luptele pentru împlinirea 
dezideratului naţional, remarcându-se prin curaj şi 
deplină competenţă în conducerea trupei, în luptele de 
la Bran, Tohanul Vechi şi Munţii Perşani. Aflat în prima 
linie a frontului, a căzut lovit mortal în cursul acţiunii 
pentru forțarea liniei Oltului. (G.T./ C.V.) 


BĂNCILĂ, Nicolae (18.1.1925, Bran — 1991, 
Târgovişte) Studii elementare la Bran; gimnaziale, la 
Oradea şi Cluj; universitare la Facultatea de Medicină 
Generală la Cluj. După absolvirea facultății, în 1951, este 
medic de medicină generală la Schela Petrolieră Suta 
Seacă. După 1955 şi absolvirea secundariatului în 
radiologie este medic radiolog la Policlinica Târgovişte. 
Din 1957, şeful serviciului de radiologie din Spitalul 
Târgovişte până în 1991, anul când a decedat. A fost o 
prezență activă la manifestările ştiinţifice organizate de 
Uniunea Societăților de Ştiinţe Medicale şi în viata sindicală. 
După terminarea facultății, şi-a continuat perfecționarea 
profesională conducând serviciul de radiologie multi ani. 
A fost o persoană activa în viata cetății. (N.V.) 


BĂNESCU, Constantin Virgil (26.V.1982, 
Târgovişte — 14. VIII.2009, Târgovişte) Poet. Studii primare, 
gimnaziale, apoi Liceul ,lenachita Văcărescu” din 
Târgovişte. Absolvent al Facultăţii de Comunicare şi Relaţii 
Publice din cadrul Şcolii de Ştiinţe Politice si de 
Administraţie din Bucureşti (2004). Debut cu poezie în 
„Dâmboviţa” (1996). Colaborează apoi la „Poezia”, „Viaţa 
românească”, „Literatorul”, „Ziarul de duminică”, „Ziua 
literară”, „Poesis”, „Caiete critice”, „Manuskripte”, „Akzente”, 
„Empireuma”. Obține premii la concursurile de poezie din 
tara (Piatra Neamt, 1999; laşi, 2000; Botoşani, 2002), 
precum şi la Festivalul Naţional „Moştenirea Vacarestilor” 
(Târgovişte, 1998). În 2003, Premiul „Hubert Burda” pentru 
tineri poeţi din Europa de Sud şi de Sud-Est (Heidelberg, 
Germania). Membru al Uniunii Scriitorilor din România 
(2002). Este invitat al unor întâlniri literare desfăşurate în 
Slovenia (Medana, 2001), Italia (Lana, 2002), Germania 
(Heidelberg, 2003; Berlin, 2004). Burse literare in Germania 
(2004). Autor al volumelor „Câinele, femeia si ocheada” 
(2000), „Floarea cu o singură petală” (2002). Se stinge 
prematur, în condiţii tragice. (V.P.) 

BĂNICĂ, Paul (2.V.1939, Răcari, Dâmboviţa — 
1.VI.2005, Târgovişte), profesor, director, om de cultură, 
publicist. Studiile liceale le-a făcut la Liceul ,,lenachita 
Văcărescu”, apoi a absolvit Facultatea de limba şi 
literatura română (1963) şi Facultatea de filologie, 
specializarea română-franceză (1979) din cadrul 
Universităţii Bucureşti. Timp de patru decenii a lucrat în 
diverse instituții şi funcţii: Comitetul de cultură al 
municipiului Târgovişte şi apoi, începând din 1968, 
îndrumător județean pentru educație şi cultură, director 
adjunct al Şcolii Nr. 5 (1975-1977) şi timp de 20 de ani 
directorul Şcolii Nr. 11, care i-a preluat numele, devenind 
Şcoala „Profesor Paul Bănică”. Sub conducerea sa, 
Şcoala nr. 11 a devenit Şcoală pilot în proiectul „Educaţie 
pentru democraţie în Dâmboviţa” al AREDDO şi CITIZEN- 
SHIP FOUNDATION-Londra. Preocupat de propria 
perfecționare a luat parte la stagii de formare în alternativa 
„Step by Sep” (1996-1998). A devenit formator regional 
pentru reforma în învățământ şi a făcut parte din comisiile 
de concurs pentru directori şi din Colegiul de disciplină 
al Inspectoratului Şcolar. Profesor cu preocupări diverse, 
a împletit activitatea didactică cu cea culturală, numele 
său fiind asociat unor frumoase acţiuni de pionierat cul- 
tural: este inițiatorul Festivalului-concurs de romanțe 
„Crizantema de aur'(1969), a înființat primul ansamblu 
folcloric din judeţul Dâmboviţa (1969), a făcut lucrări de 
cercetare a folclorului dâmboviţean (1974-1976) împreună 
cu studenți ai Universităţii Bucureşti, a promovat relații 
culturale cu instituții şi localități din Franţa, s-a implicat 
în organizarea şi desfăşurarea Festivalului de literatură 
„Moştenirea Văcăreştilor”, are contribuţii la înfiinţarea 
Teatrului „Tony Bulandra”. (M.C.) 


BĂNULESCU, lon (1893, Vârfuri, Dâmboviţa —?) Om 
politic, important reprezentant al social-democratiei. În 
anul 1912 se înscrie în Partidul Social Democrat din 
Viena şi în Sfatul Muncitoresc din Timişoara. În anul 
1918 participă la acţiunea de răsturnare a regimului 
autocrat din Ungaria. Apoi se refugiază la Paris unde 
colaborează cu socialiştii francezi şi scrie articole în 
ziarul „Le Populaire”. Revine in 1921 în tara şi se 
stabileşte la Târgovişte unde, din cauza activităţii 
desfăşurate, este arestat şi condamnat. După eliberare 
îşi reia activitatea. În 1929 pleacă din nou la Paris şi 
activează în cadrul Partidului Socialist Francez. În 1932 
revine în tara şi se stabileşte la Pucioasa unde pune 
bazele primei organizaţii a PSD. În iulie 1941 este 
arestat de regimul antonescian şi condamnat la un an 
de zile de închisoare. După 23 august 1944 vine în 
Târgovişte şi acţionează pentru constituirea PSD în judeţul 
Dâmboviţa. La 18 iulie 1945 devine primar al oraşului 
Pucioasa, iar la 19 noiembrie 1946 este ales deputat. 
Activează în parlament, susținând diverse iniţiative pentru 
Târgovişte: introducerea unui tren direct Târgovişte- 
Bucureşti, derularea campaniei de combatere a bolilor 

sociale ş.a. lon Bănulescu este un nume reprezentativ 
al mişcării social-democrate dambovitene, fiind ales în 
mai 1946 preşedintele PSD din judeţ. (M.C.) 


BĂNULESCU, Nicolae (1910-1970) A fost delegat 
ca primar între 19 noiembrie 1948 — 20 mai 1949. Fost 
membru al PSD, s-a alăturat grupării care a fuzionat cu 
PCR, dar nu s-a putut acomoda „timpurilor noi”, în care 
era oprimată orice formă de opoziţie, de lansare a unor 
acuzații imaginare de către securitatea poporului recent 
înființată. A asistat neputincios cum numeroşi membri 
de elită ai vieţii politice şi culturale interbelice a oraşului 
au fost implicați în mod imaginar în acţiuni de sabotaj şi 
considerați agenți ai imperialismului găsindu-şi sfârşitul 
în închisorile comuniste. Printre ei amintim pe foştii 
deținuți politici: Bengliu Enache, Bogdan lon, Badea 
Marin-Marineata, Cătănoiu Nicolae, Gârlan Gheorghe, 
Daria Stelian, Dinu Gheorghe, Dumitrache lon, preotul 
Georgescu Toma, Georgescu Nicolae, Marinescu-Traian 
Geagu, preotul Mincu Constantin, preotul Tomsa 
Gheorghe, Nitescu Gheorghe, aviator Carlan Haralambie, 
preotul Serban Dumitru, Mircescu lon, preotul Stanescu 
Alexandru, Matei lon. Pentru a face fata gravelor lipsuri 
la bunurile de consum, s-au nationalizat, iar desfacerea 
acestora se facea numai pe cartela. Constient ca era 
necesara o cat mai buna propaganda prin care sa se 
arate oamenilor muncii „realizările extraordinare 
înfăptuite”, puterea comunistă a început construcția 
Bibliotecii orăşeneşti. Amplasamentul noului lăcaş de 
cultură s-a făcut ostentativ şi sfidător în parcul oraşului, 
în locul unde altădată cânta muzica militară şi pentru a 
lua vederea casei familiei Stematiu, a cărei fiică era 
căsătorită cu generalul Constantin Sănătescu, fostul şef 
al Casei Regale şi prim-ministru al României. Scopul 
initial al bibliotecii era de indoctrinare a maselor, motiv 
pentru care s-a dispus înființarea unei comisii care să 
verifice şi să epureze cărţile considerate periculoase. Una 
din săli era destinată expozițiilor ARLUS, iar 
cinematograful „Gloria” era foarte activ, prezentând câte 
două-trei reprezentații pe zi în mod gratuit pentru a arăta 
monumentalele realizării ale popoarelor sovietice. Lozinca 
„Stalin şi poporul rus, libertate ne-a adus” reprezenta 
baza politică a acelei perioade. (M.O.) 


BĂTĂLIA DE LA TÂRGOVIŞTE La 14-15 august 
1916, România intră în vâltoarea Primului Război 
Mondial şi Armata Română trece Carpaţii în Transilvania 
în urma declarării stării de război cu Imperiul Austro- 
Ungar. Datorită superiorității numerice şi tehnice a 
armatelor germane, care intervin pe frontul austro-ungaro- 
român din Transilvania, şi a ofensivei germano-bulgaro- 
turce din sud, Armata Română începe retragerea. Pe 
direcţia Târgovişte, de-a lungul văii Dâmboviţei, în luna 
noiembrie, Divizia a 12-a bavareză, comandată de 
experimentatul general Morgen, se confruntă cu diviziile 

româneşti a 12-a şi a 22-a, comandate de generalii Razu 
şi Găiseanu, constituie într-un Grup defensiv. Regimentul 
III nr. 22 Dâmboviţa, care a dus lupte grele în Transilvania 
(Dealul Măgura, Tohanul Vechi, Tohanul Nou, Crihalm şi 
pe Olt), dar şi la Câmpulung, este decorat cu Ordinul 
„Mihai Viteazul”. În aceste lupte este rănit scriitorul Camil 
Petrescu, ofițer în acest regiment, fiind internat şi tratat 
în spitalul județean din Târgovişte. În celebrul său roman 
„Ultima noapte de dragoste, prima noapte de război”, 
Camil Petrescu descrie şi momente târgoviştene din 
perioada acestei spitalizări. 3 decembrie. Se dă bătălia 
pentru Târgovişte. Oraşul este apărat cu îndârjire, eroic, 
de trupele Diviziei a 22-a, de elevii şi profesorii Liceului 
Militar „Nicolae Filipescu” de la Mănăstirea Dealu. Divizia 
a 12-a bavareză intră în oraş şi-l ocupă, aşa cum este 
ocupat întregul judeţ Dâmboviţa. Trupele române se 
retrag spre Moldova. (G.C.) 


BĂTĂLIA DE NOAPTE in 1462 Vlad Tepes, 
continuând o campanie declansata la sfârşitul anului pre- 
cedent, atacă garnizoanele otomane de pe malul drept 
al Dunării de la Rahova până la gurile de vărsare ale 
fluviului în Marea Neagră, prădându-le şi arzându-le. 
Voievodul se reîntoarce la nord de Dunăre însotit de mii 
de creştini care se refugiază în diferite zone ale tării, 
scăpând, astfel, de greul jug otoman. La 26 aprilie, 
sultanul Mahomed al II-lea, ofensat de înfrângerile suferite, 
dar şi din cauza pierderii tributului, în fruntea unei uriaşe 
armate (cronicarul grec Chalcocondil dă cifra, oarecum 
exagerată, de 250.000 de oameni) porneşte spre 
răzvrătitul Vlad Tepes, iar pe fluviu pătrunde, dinspre 
mare, o flotă imperială (25 de trireme şi 150 de alte nave 
de diferite tipuri), care incendiază Brăila. Vlad Tepes 
opune acestei forțe militare impresionante doar 30.900 
de ostaşi (după o relatare rusească), 24.000 (după surse 
ale Vaticanului), 22.000 (după o informatie a venetianului 
Tommasi). Disproportia este evidentă şi dramatică, mai 
ales că, spre a apăra de otomani Chilia, pe braţul cu 
acelaşi nume, voievodul detaşează o parte din oastea 
cea mare a ţării. În mai, Vlad Tepes surprinde avangarda 
armatei otomane, care a trecut Dunărea în dreptul cetăţii 
Nicopole, comandată de marele vizir Mahomed-paşa, 
pe care o nimiceşte. La începutul lunii iunie, otomanii 
trec fluviul, dar domnitorul valah, neputându-i stăvili, îi 
hăituieşte cu lovituri iuți, aplicând o veche tactică a 
voievozilor români, devenită clasică, sultanul fiind, nu o 
dată, luat prin surprindere. În lupta de la Turnu (Turnu- 
Măgurele de astăzi), Vlad Tepes, realizând că nu poate 
obține izbânda cu slabele sale forte armate, se retrage 
strategic spre capitala țării, Târgovişte, Mahomed al II-lea 
reluându-şi invazia. Sultanul îşi ridică tabăra într-o margine 
a Târgoviştei. Locul unde a campat trebuie să fi fost — 
după cum susţine o ipoteză multă vreme luată în 
considerație — în satul Lucieni, la sud de cetatea capitală. 
Putin probabil însă, fiindcă de acolo nu se puteau zări 

turnurile Târgoviştei, aşa cum ne-au lăsat mărturie unii 
participanți la invazie. Înseamnă, deci, că tabăra otomană 
a fost mult mai aproape, în aşa fel încât voievodul să-şi 
poată asigura retragerea rapidă între zidurile cetăţii. Astfel 
că tabăra, credem, a fost aşezată în zona satului Ulmi, 
turcii lui Mahomed al II-lea afluind înspre cetate pe drumul 
Bucureştilor care trecea prin Potlogi şi Văcăreşti. Vlad 
Tepes, deghizat în ienicer, însoţit de un detaşament de 
viteji, atacă tabăra în toiul nopţii, otomanii fiind cuprinsi 
de panică. Acest atac nocturn (16 iunie) al lui Vlad Tepes 
atrage atenţia Europei, care este uimită de curajul 
voievodului în fața cuceritorului Constantinopolului. lată 
şi câteva mărturii contemporane. Stefano Magno în ale 
sale „Annale Venete” relatează: „Mahomed a trimis o 
puternică armată în Valahia; dar sculându-se valahii 
împotriva ei, a fost bătută; că au fost măcelăriți 30-40.000 
de turci şi a fost prins de valahi un nepot al valahului care 
părăsise lagărul său şi se dusese la turci, şi acesta fu 
intepat”. Petancius, cronicar maghiar, relatează că „Dracul 
(Vlad Tepes —n.n.), cu puţini însă aleşi militari, atacă pe 
Mahomed, împăratul turcilor (care pusese mâna pe 
Valahia cea Mare şi se pregătea să ocupe pe cea Mică 
— n.n.) în timp de noapte şi-l sili să apuce fuga către 
Dunăre, cu mare ruşine şi pierdere de oameni şi să se 
retragă din Transalpina”. (Tara Românească n.n.). 
Istoricul bizantin Ducas mărturiseşte: ,... turcii, atacați 
în întuneric, se uciseră unii pe alţii, iar când se lumină de 
ziuă, valahii ce pătrunseseră în lagărul lor se retraseră. 
Tiranul (Mahomed al II-lea —n.n.), ridicând tabăra şi fugind 
cu ruşine, trecu Dunărea şi se întoarse la Adrianopol”. 
Balbi, ambasadorul Veneţiei la Sublima Poartă, spune 
într-un raport din 28 iulie, adresat ducelui Cristoforo Moro: 
„Când turcii se apropiară de munţi (la Târgovişte — n.n.), 
Dracul, cu aproape 30.000 de oameni (cifră exagerată — 
n.n.) atacă lagărul în două rânduri (n-a fost decât un atac 
—n.n.) provocând mari daune [...] Văzând sultanul, ridică 
în grabă lagărul şi trecu fluviul îndărăt şi ajunse [...] în 
Adrianopol. El lăsă la hotarul Valahiei pe fratele lui Dracul 
(Radu cel Frumos — n.n.), cu oaste turcească pentru a 
încurca spiritele valahilor [...] Acum se zice că 4000 de 
turci au fost prinşi şi puşi în țeapă”. Alte mărturii ale victoriei 
lui Vlad Tepes de la Târgovişte sunt şi cele două scrisori 
trimise căpitanului de Modena, Antonio Loredano, de către 
rectorul venetian din Candia (Creta) Aloisio Gabriel. După 
atac, sultanul, într-un efort disperat, „se grăbi — spune 
cronica — să meargă de-a dreptul asupra oraşului în care 
însuşi domnitorul Vlad îşi avea reşedinţa”. Pe un câmp, 
însă, se opri înspăimântat zărind 20.000 de tepe, exclamand 
că unui astfel de domn nu-i poate lua tara. (G.C.) 


BĂTĂLIA DE PE IALOMIȚA În urma dezastrului 
înregistrat de o armată otomană, în martie 1442, 
comandată de Mezid-Beg, în Transilvania, la „locul Capu”, 
acesta şi fiul său pierind în atacul condus de lancu de 
Hunedoara, Murad al II-lea, bănuindu-l pe Vlad Dracul 

de hainie, îl cheamă la Înalta Poartă, împreună cu fiii săi 
Vlad şi Radu, şi-i închide la Adrianopol. La Târgovişte 
rămâne un fiu al său din flori, nevârstnicul Mircea, pe 
care i l-a dăruit Caltuna, o brăileancă, dar pe care-l alungă, 
după ce pătrunde în Țara Românească, lancu de 
Hunedoara. Acesta încredințează tronul lui Basarab al 
II-lea, fiu al lui Dan al II-lea, la sfârşitul lunii august. lar la 
2 septembrie, lancu de Hunedoara obţine o strălucită 
victorie împotriva otomanilor, conduşi de Sehabeddin, 
beglerbegul Rumeliei, un general încercat şi temerar. 
Bătălia are loc nu departe de Târgovişte, la ieşirea din 
munţi. Asupra locului există încă unele dubii. Luând în 
calcul că lancu nu putea veni decât pe una din cele 
două căi de acces dinspre Transilvania — la vest, de la 
Braşov, prin Câmpulung şi pe Valea Dâmboviţei, şi la 
est, tot de la Braşov, prin Pietrosita şi apoi pe Valea 
lalomitei —, amândouă întâlnindu-se la Târgovişte, Cetate 
de Scaun, generalul trebuie să fi mărşăluit pe cea de la 
est, mai puţin cunoscută otomanilor şi mai greu de 
abordat. Astfel, ar fi de crezut că bătălia s-a dat pe 
aproape de Târgovişte, turcii fiind luaţi prin surprindere, 
ei având ochii atintiti spre drumul Câmpulungului. Cum 
am spune astăzi, lancu a apelat la „factorul surpriză”. 
Cert este că victoria marelui Huniad, din oastea sa 
făcând parte şi numeroase detaşamente de români 
transilvăneni, a marcat debutul unei lungi şi glorioase 
campanii împotriva Imperiului Otoman. (G.C.) 


BĂTĂLIA DIN OCTOMBRIE La începutul lunii 
octombrie 1595, se realizează o adevărată alianţă 
europeană, sub binecuvântarea „Ligii Sfinte”: oastea Țării 
Româneşti, în frunte cu Mihai Viteazul, Ştefan Răzvan 
cu oştenii Moldovei, Sigismund Bâthory cu armata 
Transilvaniei, Albert Rajbici al lui Maximilian de Casovia 
cu 1600 de raiteri, Silvio Piccolomini şi florentinii marelui 
duce de Toscana, cu scopul de a-i alunga pe otomanii 
marelui vizir Sinan-paşa care ocupaseră Țara 
Românească. Între 6-8 octombrie are loc bătălia 
eliberatoare de la Târgovişte. Dispozitivul de atac al 
aliaţilor era următorul: la sud, pe drumul Bucureştilor — 
Ştefan Răzvan cu moldovenii lui şi legiunile secuieşti 
cu 10 tunuri; la nord, sub Mănăstirea Dealu, Mihai 
Viteazul şi oastea Țării Româneşti, Sigismund Bathory 
şi trupa sa transilvană împreună cu bateriile lui Albert 
Kiraly, acoperite de izbândă la Călugăreni. În rezervă: 
raiterii lui Silvio Piccolomini şi florentinii ducelui de 
Toscana. În cetate se afla oastea otomană cu 40 de 
tunuri, sub comanda lui Ali-paşa de Trapezunt. Atacul 
este lansat de Mihai Viteazul, urmat de aliați, iar tunurile 
bat în otomani timp de două zile, în a treia zi oraşul 
fiind eliberat. Cad ucişi Ali-paşa, Mehmet-bei şi beii de 
Târgovişte şi Bucureşti Sussim şi Turan. lată cum a 
descris sugestiv această primă mare bătălie în Unire a 
românilor însuşi Mihai Viteazul într-un memorial trimis 
ducelui de Toscana, dar pe care, logic, îl începe cu bătălia 

de la 23 august: „...deci eu, chemând numele lui 
Dumnezeu, mă încăierai cu ei într-o bătălie (cu otomanii, 
la Călugăreni — n.n.) [...] unde făcui mare pagubă [...] 
spre ruşinea lui Sinan-paşa, căci în lupta aceea Sinan- 
paşa se prăvale de pe cal într-o mlaştină foarte întinsă 
[...]. Şi după ce Sinan a îndurat o aşa batjocură de la 
noi, se mânie foarte; şi aşa se hotărî să pornească cu 
toți ai săi împotriva noastră; deci eu văzând că nu voi 
putea ţine piept, venii la Târgovişte [...] într-aceea, fiindcă 
nu eram sigur nici la Târgovişte, mă retrasei sub munți, 
la hotarele țării mele, iar Sinan veni după mine la Târgovişte 
[...] unde însă nu petrecu multă vreme, căci sosi [...] 
ajutorul trimis de Măria Sa împăratul (Rudolf al II-lea al 
Sfântului Imperiu Roman de Națiune Germană —n.n.), 
de unde plecarăm apoi să dăm peste turci la Târgovişte, 
pe care, cu mila lui Dumnezeu, în curând o avurăm în 
mâinile noastre, în care erau o mie de turci, toți ostaşi 
buni, din care nici măcar unul nu a scăpat. (G.C.) 


BĂTĂLIA DIN ZONA PETROLIERĂ La 23 august 
1944, după-amiază, trupele din Garnizoana Târgovişte 
intră în stare de alarmă având ordinul să tina sub 
observaţie strictă unităţile militare germane. Ora 22.00. 
Pe toate lungimile de undă este transmisă proclamația 
către tara a regelui Mihai | prin care este anunţată ieşirea 
României din războiul împotriva Naţiunilor Unite şi 
întoarcerea armelor împotriva Germaniei naziste. La 
câteva minute după transmisia proclamatiei, Tricolorul 
este arborat pe Primăria Târgoviştei. La 24 august, ora 
2.00, la Tătărani-Căprioru o companie din Regimentul | 
Care de Luptă primeşte ordinul: ,Dezarmati imediat 
trupa germană aflată la centrul de instrucție din pădurea 
magistraţilor”. Ordinul este executat prompt. Ora 3.00. 
Intră în executare ordinul CST dat unităţilor militare din 
Garnizoana Târgovişte: un batalion din Regimentul 
Infanterie-Instructie şi unităţi din Regimentele 2 Vânători 
de Gardă, 2 Vânători Moto atacă dinspre Târgovişte 
spre Pleaşa şi Tuicani; un divizion de cavalerie atacă, 
la rândul său, spre Cricovul Dulce; un pluton de branduri 
tine sub foc Tuicanii, iar Regimentul 10 Roşiori se 
deplasează la „Româno-Americana” din Moreni. Ora 
6.00. Un batalion din Regimentul 2 Care de Luptă şi 
trei batalioane din Regimentul 22 Infanterie, intră în 
compunerea Grupului de Vest din zona Bucureştilor. 
Generalul de brigadă George |. Nicolescu, comandantul 
detaşamentului blindat îşi aminteşte: „În dimineaţa zilei 
de 24 august străzile oraşului Târgovişte erau o vie 
animaţie, populaţia aclamând trupele detaşamentului 
nostru, care pleca spre Bucureşti să lupte împotriva 
cotropitorilor nemți. Uralele şi aclamatiile lor, cuvintele 
ce le rosteau, aveau un puternic ecou în rândurile ofițerilor 
şi ostasilor detaşamentului care, animați de dragoste de 
patrie, exprimând voinţa şi hotărârea poporului, au pornit 
cu abnegatie la luptă”. De pe aerodromul de la Boteni, la 
sud de Târgovişte, un avion pilotat de colonelul Ştefan 

Niculescu decolează cu direcţia Istanbul, aterizând, după 
câteva ore, pe aerodromul Esilchioi cu misiunea de a 
aduce la cunoştinţă aliaţilor întoarcerea armelor de către 
România împotriva Germaniei naziste şi intrarea în 
„dispozitivul de luptă” al Naţiunilor Unite. 25-26 august. 
Unităţile militare venite de la Târgovişte înfrâng rezistenţa 
trupelor germane de sub comanda generalului S.S. 
Hoffmayer, care se predau acestor unități, zona petroliferă 
Târgovişte — Gura Ocnitei-Moreni fiind eliberată. La 
această bătălie, în care au fost înfrânte unităţi ale Diviziei 
54 S.S., au luat parte Regimentul 2 Vânători de Gardă, 
Regimentul 2 Vânători Moto, Regimentul 10 Roşiori, 
un batalion din Regimentul 2 Care de Luptă din 
Garnizoana Târgovişte. (G.C.) 


BÂLEA, G. (1921-1969, Târgovişte) Avocat, om poli- 
tic, membru al Partidului Naţional Creştin. A îndeplinit 
funcţia de primar al oraşului Târgovişte în ianuarie — 10 
februarie 1938, dar fără să poată prezenta un program 
care să fie pus în aplicare, pentru că s-a instaurat 
regimul autoritar carlist. (M.O.) 


BÂRLEA, Petre Gheorghe (29.VI.1951, 
Caransebeş, Caraş-Severin) Profesor, lingvist, istoric 
literar, ziarist. După studii gimnaziale şi liceale în oraşul 
natal, urmează cursurile Facultăţii de Filologie Clasică 
(latină-greacă) a Universităţii din Bucuresti (1974), iar 
apoi Facultatea de Filologie Moderna (romana-franceza) 
la aceeaşi universitate (1980). Profesor de limba română, 
latină şi franceză la şcoli generale din Caraş-Severin 
(1974-1975) şi Dâmboviţa (1975-1976), iar apoi profesor 
de liceu în Târgovişte (1985-1990). A mai îndeplinit 
funcţia de documentarist la Casa Corpului Didactic 
Dâmboviţa (1976-1985), inspector de limba şi literatura 
română (1990-1991), director al Casei Corpului Didac- 
tic (1991-1993). Îşi ia atestatul în ziaristică. Din 1992 
cadru didactic asociat, apoi titular (lector, conferenţiar, 
profesor) la Universitatea „Valahia” din Târgovişte. A 
ocupat funcţii administrative în cadrul Universităţii (di- 
rector al Departamentului de Perfecţionare, director al 
Colegiului Universitar Pedagogic, şef de catedră, 
prorector). Totodată, profesor asociat al Universităţii 
Bucureşti şi al Universităţii „Ovidius” din Constanţa (unde 
devine titular, din 2006). Între 1993-1996 a fost detaşat 
ca lector de limba română la Universitatea „Karolinum” 
din Praga, iar între 2001-2003 îndeplineşte aceeaşi 
funcţie la Universitatea Paris IV Sorbona. Profesor invitat 
al Universităţii „Sacramento” (SUA) şi „Lexford” Viena 
(Austria). Din 1995, doctor în lingvistică generală şi 
comparată la universitatea absolvită. Membru al 
Societăţii de Ştiinţe Clasice Filologice din România; 
membru al Academiei Romano-Americane de Ştiinţe 
şi Arte, al Societăţii de Studii Clasice din Franţa şi al 
Societăţii Internaţionale „Ovidianum”. A participat la 
manifestări ştiinţifice şi stagii de studii şi documentare 

în Franţa, Italia, Spania, Germania, Grecia, Cipru, Israel, 
Belgia, Rusia, SUA Între 1990-1994 redactor-şef al 
gazetei „Graiul Dâmboviţei”, serie nouă, publicaţie a 
cadrelor didactice din judeţul Dâmboviţa. Membru 
fondator şi membru în colegiul de redacţie al publicaţiilor 
„Târgovişte”, „Longitudini”, „Analele Universităţii Valahia”, 
„Viaţa ştiinţifică a Universităţii Valahia”. După debutul 
publicistic în „Tribuna şcolii” (1976), colaborează cu 
articole şi studii de pedagogie, istorie a culturii, cronici 
literare, interviuri, reportaje la „Amfiteatru”, „Argeş”, 
„Dâmboviţa”, „Litere”, „Din viata şcolii dâmboviţene”, 
„România literară”, „Tribuna”, „Valachica”, „Curier”, 
„Kindia”, ,Literatorul’, „Astronautica”. În ultima perioadă 
preocupările publicistice se restrâng la problematica strict 
lingvistică, stilistică, istorie literară şi culturală. Autor sau 
coautor al unor lucrări de specialitate în domeniul 
lingvisticii: „Contraria Latina — Contraria Romanica” (1996, 
1997, 1999), „Studii de lingvistică generală şi lingvistică 
latină” (2000), „Introducerea în studiul latinei creştine” 
(2000), „Lexicul românesc de origine franceză” (2001), 
„Rolul traducerilor din latină în formarea limbii române 
literare” (2004). De asemenea, „Metodologia calificărilor 
în Învățământul Superior din România” (2009). Dedică 
lucrări sau îngrijeşte ediţiile unor scriitori din spaţiul cul- 
tural târgoviştean: „Pe urmele lui Grigore Alexandrescu” 
(1984); „O româncă spre Polul Nord — pe urmele 
Smarandei Gheorghiu” (1988); Grigore Alexandrescu — 
un clasic printre romantici” (1998); „Smaranda 
Gheorghiu. Schițe din Târgovişte” (2003), „Smaranda 
Gheorghiu, Grigore Alexandrescu” (2004). (V.P.) 


BÂRLEA, Roxana-Magdalena (17.VII.1976, 
Târgovişte) Profesor, filolog, publicist. Studii gimnaziale 
şi liceale în oraşul natal, urmate de Facultatea de Litere şi 
Teologie, secţia franceză-engleză, la Universitatea 
„Ovidius” din Constanţa. Specializare în lingvistică franceză 
la Centre Universitaire de la Luxemburg (1997-1998). 
Masterat în lingvistică franceză la Universitatea din Geneva 
(2000-2002). Stagii de perfecţionare şi participări la 
manifestări ştiinţifice în Franţa, Spania, Italia, SUA. 
Doctorat în lingvistică comparată şi teoria mentalităților la 
Institutul de Lingvistică al Academiei Române (2007). 
Preparator, asistent la Universitatea „Valahia” Târgovişte, 
apoi lector la catedra de Limbi Romanice şi Comunicare 
a Academiei de Studii Economice Bucureşti. Colaborează 
la „Târgoviştea”, „Graiul Dâmboviţei”, „Trivium”, „Litere” si 
la periodice de cultură din Franţa, Spania, SUA, Maroc. 
Autoare a unor lucrări de specialitate „Lexicul românesc 
de origine franceză” (2000, în colaborare), „Le future 
&pistemique en roumain” (2003). (V.P.) 


BÂRSESCU, Alecu (1820-1875) A fost numit la 
conducerea poliţiei din Târgovişte, dar vechiul politai, 
Alecu Pastia, nu l-a recunoscut şi au rămas amândoi 
în funcție. (M.O.) 

BÂTE, Teodor Inginer agronom, membru al 
Partidului National Taranist. A îndeplinit funcţia de primar 
între anii 1995-2000 şi a acordat atenţie specială 
aprovizionării cu apă a oraşului. În primul rând a efectuat 
lucrări în fronturile de captare unde a înlocuit vechile 
pompe neperformante care consumau multă energie, 
cu pompe noi, de mare eficienţă, folosite la frontul de 
captare Lazuri-Văcăreşti şi Dragomireşti-Măneşti. A 
acţionat pentru înființarea unei staţii de tratare a apei în 
Târgovişte-Sud şi a modernizat staţiile de pompare şi 
rețelele de distribuţie a apei urmărind cu staruinta 
eliminarea risipei. S-a preocupat pentru modernizarea 
centralelor termice, a executat încă 6,5 km de rețele 
termice şi a reparat altele pentru a elimina pierderile de 
agent termic. O importantă realizare a fost construirea 
pasajului rutier Târgovişte-Nord, deşi a fost minimalizat 
de anumiţi politicieni de ocazie, candidaţi permanenți 
la postul de primar. Rampa de gunoi a municipiului, 
reconstrucția Căminului Cultural din cartierul Matei 
Voievod, reamenajarea parcului Mitropoliei, a grădinii 
zoologice şi a parcului Chindia, s-au numărat printre 
realizările sale meritorii. (M.O.) 


BENDIC, Eduard Avocat, om politic, publicist. 
Personalitate a vieții politice din prima jumătate a secolului 
al XX-lea. Membru al Partidului Naţional Țărănesc, apreciat 
la nivel judeţean. Îndeplineşte diverse responsabilităţi: lider 
P.N.T. pentru plasa Târgovişte, responsabilul organizaţiei 
de tineret din plasa Târgovişte (1933 -1934), preşedintele 
organizaţiei de tineret din Dâmboviţa (1934-1937), membru 
în Delegaţia județeană a partidului. Bun organizator, tine 
conferințe la Casa de Sfat a partidului, elaborează 
instrucţiunile pentru organizaţia de tineret (1935), participă 
la cursurile Şcolii de la Câmpulung, imbratisand concepția 
„statului țărănesc”. În urma alegerilor judeţene din 1937 
devine membru în Consiliul Judeţean. După 23 august 1944 
se implică în refacerea structurilor Partidului Naţional 
Țărănesc şi este ales membru în Delegaţia permanentă. 
Primeşte responsabilitatea reorganizării şi conducerii 
organizației de tineret. (M.C.) 


BENGEA, Gheorghe Preşedinte al Comitetului 
Executiv al Sfatului Popular în cursul anului 1955 s-a 
bucurat că a fost de fata la prezentarea primei sonde 
AVB 3-100 realizată la UPET, exportator în RP Chineză, 
RDG şi RP Bulgaria. (M.O.) 


BERARIA IORGU TH. LAZARESCU A fost 
construită in 1908 în centrul oraşului, după planurile 
constructorului italian Francesco Venchiarutti. Clădirea 
care avea o decoratie interioară în stil baroc, devenea 
cel mai fastuos local din oraş. Cu prilejul manevrelor 
regale, desfăşurate la Târgovişte şi în împrejurimi (1909), 
Carol | a vizitat localul, mărturie a acestui eveniment 
fiind o fotografie realizată pe scările berăriei, unde apar 

alături de Carol | şi prinţul Ferdinand, prefectul C. 
Dimitriu, primarul Vasilache Dumitrescu, gen. Cica, 
comandantul Diviziei a IIl-a. Din 1912, în berărie a fost 
instalat un aparat de proiecţie adus de la Munchen. 
Marea invenţie ajunsă la Târgovişte prezenta filme de la 
cele mai renumite case din Paris, cu program schimbat 
din trei în trei zile. (G.T./ C.V.) 


BEŞTELEI, Eftimie A fost subadministrator al 
plasei lalomita, cu reşedinţa în Cornățel, în perioada 
revoluției de la 1848. A militat, cu toată împotrivirea 
boierilor din zonă pentru a pune în aplicare hotărârile 
Guvernului Provizoriu. (M.O.) 


BIBESCU, Gheorghe (26.IV.1802, Târgu Jiu — 
1.VI.1873, Paris) Domn al Ţării Româneşti între 20 
decembrie 1842 / 1 ianuarie 1840-13 / 15 iunie 1848. 
Născut în familia marelui boier Bibescu, s-a bucurat de 
o educație aleasă pe care a primit-o la Bucureşti şi Paris 
(1817-1824) urmând dreptul şi obținând titlul de doctor. 
A îndeplinit mai multe funcţii în administraţia statului. În 
timpul domniei a organizat sistemul judiciar, a eliberat 
robii țigani, a susținut înființarea şcolilor săteşti şi 
ostasesti, a grațiat complotistii din 1840 şi a aprobat 
Proclamaţia de la Islaz. A arătat interes pentru 
regenerarea noastră naţională şi în virtutea drepturilor 
domneşti asupra perimetrului Curţii Domnesti a luat 
iniţiativa primelor restaurări de monumente din Tara 
Românească. „La leat 1844 august 23 [...] au venit măria 
sa Gheorghe Bibescu voievod” la Târgovişte unde a vizitat 
Carmuirea, Tribunalul, Maghistratura, pentru ca a doua 
zi să viziteze monumentele istorice, Mitropolia, Turnul 
Chindiei, numit „uriaşa culă” şi Biserica Curţii Domnesti, 
prilej cu care a „privit cu sufletească durere [...] la aceste 
ruine triste şi impustiite, rămăşiţe din monumentele slavei 
strămoşeşti” (Vestitorul românesc). Domnul a poruncit 
„a se drege şi a se preînnoi îndată aceste falnice zidiri 
ca să scape din ghearele vremii şi să slujească de 
pomenire, mângâietoare pentru tarana vitejilor ce le-au 
întemeiat”. Lucrările de restaurare au fost coordonate de 
arhitectul loan Schlatter care a restaurat Turnul Chindiei 
şi Mănăstirea Dealu. A vizitat oraşul în 4-6 septembrie 
1846 şi în 1847, pentru a putea vedea ritmul lucrărilor de 
restaurare, în suita sa aflându-se şi poetul Grigore 
Alexandrescu. (M.O.) 


BIBESCU, Martha (28.1.1898, Bucuresti — ?) 
Principesa a fost fiica lui lon Lahovary, iar după mamă se 
trăgea din familia Mavrocordat. Educată la Paris de la 
vârsta de doi ani, a publicat încă de timpuriu. În 1908, 
după ce călătorise în Persia, şi-a publicat impresiile, 
premiate de Academia Franceză. Prietenă cu Proust, 
Cocteau, a primit în 1954 premiul de excelenţă al 
Academiei Franceze. Pentru Târgovişte, o mare valoare o 
are jurnalul din 1915, în care evocă viata la Târgovişte, din 

16-17 mai, prilej ca să evoce Târgoviştea „vechea capitală 
a Ţării Româneşti, devenită orăşel de provincie, loc de 
extaz şi agonie, de mărire şi cădere a Basarabilor”. La 
Stelea a admirat mormântul original care semăna în totul 
cu mormintele ducilor de Lorena de la Nancy. La Mitropolie 
a stăruit în fața inscripţiei de pe mormântul distrus al 
prințesei Bălaşa Brâncoveanu, născută Cantacuzino, soția 
lui Ştefan Brâncoveanu, moartă la vârsta de 15 ani. Are 
cuvinte aspre pentru restauratorul Mitropoliei, Emile Andre 
Leconte du Noiy, pe care-l acuza de barbarie şi-l făcea 
vinovat de distrugerea mormintelor şi împrăştierea 
ramasitelor pământeşti ale prințesei, pentru a planta un 
calorifer în biserică. Nemultumita că venise direct de la 
Viollet la Duc, a restaurat Mitropolia din Târgovişte, 
lăsându-i doar o turlă din şapte cât avea iniţial, 
permitandu-si să azvarle „claie peste grămadă sub un 
şopron frumoasele piese de pe vremea lui Brâncoveanu”. 
Nu uita să amintească cum ,tigancile salahoare” s-au 
împodobit cu bucăţi de cercei şi de broderii de aur găsite 
în mormânt. La Dealu a trăit un intens sentiment al propriei 
descendente ilustre, prin boierii Greceni, considerându-se 
urmaşă a marelui voievod. (M.O.) 


BIBLIOGRAFIA DÂMBOVIȚEI Lucrare anuală de 
specialitate editată de Biblioteca Judeţeană Dâmboviţa, 
din 1974 şi până în 1985. Multigrafiată. Este o sursă de 
informare în toate domeniile de activitate despre 
Târgovişte şi județul Dâmboviţa, aşa cum a fost ea 
reflectată în presa locală şi centrală. S-a continuat an de 
an în sistem de fişier bibliografic, apoi în cel informatizat, 
constituindu-se în principală sursă de informare la nivelul 
judeţului şi municipiului Târgovişte. (V.P.) 


BIBLIOTECA CASEI NAȚIONALE „C. ANGELESCU” 
A funcţionat cu succes în deceniul al patrulea al sec. 
XX, în suburbia Sârbi, contribuind la ridicarea nivelului 
cultural în rândul populaţiei sărace şi la românizarea 
coloniei bulgare. (M.O.) 


BIBLIOTECA CERCULUI STUDENȚESC A fost 
inaugurată la 10 octombrie 1920 într-o sală spațioasă a 
Sfatului Negustorilor, care permitea o funcţionare eficientă. 
Principalul fond de carte aparținuse tânărului avocat Pârvan 
Popescu, „mort pe câmpul de onoare” pentru apărarea 
patriei şi fusese donat cu generozitate de familie. Prin 
donaţii, biblioteca a ajuns să numere peste 3000 de 
volume, număr suficient pentru început. Interesul publicului 
pentru studiu a stabilit că programul de funcţionare să fie 
trei zile pe săptămână. În 1922, Prefectura i-a acordat 
sume importante pentru completarea fondului de carte şi 
i-a acordat un spațiu de funcţionare superior în localul Sălii 
de Arme. Revoluţia comunistă a distrus fondul de carte, 
inventarul, încercând să şteargă din conştiinţa tuturor efortul 
unei generaţii pentru răspândirea culturii şi luminarea 
oamenilor din oraş. (M.O.) 

BIBLIOTECA ,,GENERALEI” A fost menţionată 
prima dată în 1928 şi a funcţionat pe lângă secţia locală 
a „Generalei” (Federaţia Generală a Cooperativelor). Era 
înzestrată cu cărţi de specialitate necesare funcţionarilor 
din comerţ şi a reprezentat una din primele biblioteci 
cu profil economic din oraş. (M.O.) 


BIBLIOTECA GIMNAZIULUI A funcţionat din primul 
an al înființării (1874) şi s-a completat prin donaţii făcute 
de profesori, minister şi alti donatori. Directorii 
gimnaziului s-au preocupat să achiziționeze lucrările 
fundamentale. La 15 decembrie 1892, Ştefan D. 
Popescu solicita Ministerului Culturii şi Instrucțiunii să 
i se trimită colecţia completă a documentelor 
Hurmuzachi şi „Magnum Etimologicum Romaniae”. 
Biblioteca gimnaziului s-a îmbogăţit permanent pentru 
achiziționarea cărţilor făcându-se eforturi pentru 
strângerea de fonduri prin serbări. Donaţii importante au 
făcut Regele Carol |, Smara, dr. |. Alexandrescu, C. 
Mergescu, Vasile Dimitropol, profesori şi elevi. Din 
cotizatiile profesorilor şi elevilor s-a achiziţionat „La 
Grande Encyclopedie”. Din 1903 bibliotecar a fost numit 
profesorul Paul Svintiu, care a întocmit inventarul bibliotecii 
care cuprindea 967 titluri în 1385 de volume. Acesta a 
întocmit un regulament de funcţionare, iar ordinea, liniştea 
şi curăţenia domneau peste tot, elevii fiind îndrumați cu 
atenţie şi pricepere. Remarcăm şi activitatea lui |. 
Săileanu, care s-a străduit să „orânduiască vastul şi 
pretiosul material” pentru ca biblioteca să fie funcţională. 
Mult timp biblioteca a funcţionat într-o sală centrală, cu 
caracter monumental, care impune respect tuturor celor 
care păşeau în interiorul ei. (M.O.) 


BIBLIOTECA JUDEȚEANĂ „ION HELIADE 
RĂDULESCU” DÂMBOVIȚA Biblioteca publică a 
oraşului s-a înființat instituțional la 30 ianuarie 1944, 
„adăpostită în localul Muzeului până ce se va clădi o 
casă proprie”. Primul director al muzeului, bibliotecii şi 
căminului cultural a fost prof. Alexandru Vasilescu care 
întocmeşte un „Regulament de organizare şi funcţionare 
a bibliotecii, cu 30 de articole, aprobat prin Decizia 
Primăriei din 14 august 1944. Până la inaugurare, au 
fost întreprinse numeroase demersuri pentru construirea 
unui sediu pentru muzeu şi bibliotecă. În 28 noiembrie 
1943 lt.col. magistrat D.D. Athanasiu face o importantă 
donaţie de cărți şi bani, noua bibliotecă purtând initial 
numele de D.D. Athanasiu-Bitu, în memoria tatălui său. 
Instituția continuă o veche tradiţie în constituirea unor 
importante biblioteci în epoca medievală. Au rămas 
cunoscute bibliotecile lui Constantin Cantacuzino, 
Udrişte Năsturel, ale Vacarestilor, Mitropoliei Târgoviştei 
sau cărțile existente la Mănăstirea Dealu ori Viforâta. 
De asemenea, în 1841 se înființează pe lângă Şcoala 
Normală din Târgovişte o bibliotecă ce se dorea nucleul 
unei viitoare instituții de acest gen având caracter public. 


94 


În 1898 se semnala funcţionarea unei biblioteci populare 
în oraş, amintită şi în raportul Casei Şcoalelor pe anii 
1907-1908. Cercul Studenţesc Dambovitean „Înființează 
o bibliotecă populară în clădirea Sfatului Negustoresc, 
iar în 1923 la „Sala de Arme” şi o sala de lectură. Eforturi 
pentru realizarea acestei doleante a cetățenilor au făcut, 
în timp şi alte instituții, societăţi. Ateneul Cultural „Grigore 
Alexandrescu”, înființat în 1929, Căminul Cultural 
„Târgovişte” (1931), Societatea Culturală „Oastea lui lon 
Heliade Rădulescu” (1933), apoi „Prietenii Targovistei” 
(1934), Asociaţia Culturală „Târgovişte” (1935). Un alt mo- 
ment important l-a reprezentat construirea unei clădiri 
proprii pentru bibliotecă (în vecinătatea Primăriei) între 
1947-1949, aceasta funcţionând aici începând cu 1 
ianuarie 1950 până în 1974 când se mută în localul fostei 
Prefecturi. Din 1986 îi este atribuit actualul sediu, alături 
de cel separat al „Secţiei pentru Copii”, care va purta 
denumirea „loan Alexandru Brătescu-Voineşti”. Din 1992 
instituția se numeşte Biblioteca Judeţeană „lon Heliade 
Rădulescu” Dâmboviţa. A mai avut ca titulatură Biblioteca 
Raională Târgovişte, apoi Biblioteca Municipală Târgovişte 
(din 1968), Biblioteca Judeţeană Dâmboviţa (din 1974). 
În timp, permanent, indiferent de denumire a îndeplinit şi 
îndeplineşte şi astăzi funcţia de bibliotecă publică a 
Târgoviştei. Datorită dinamicii dezvoltării societății, 
biblioteca a cunoscut o permanentă adaptare, redimen- 
sionându-şi şi diversificându-şi conţinutul activităţii, fiind 
o componentă importantă a sistemului cultural şi 
educaţional, în slujba membrilor comunităţii târgoviştene. 
Şi-a înfiinţat filiale peste hotare, la Chişinău, Republica 
Modova (biblioteca „Târgovişte”, 1995) şi în Spania la 
Castellon (2006). Din 1994 editează o revistă de 
bibliologie şi cultură, „Curier”, cu apariție semestrială (re- 
dactor-şef fondator Victor Petrescu). Printre manifestările 
de prestigiu organizate anual pot fi menţionate: „Zilele 
Bibliotecii «lon Heliade Radulescu»” (aprilie), „Zilele 
Bibliotecii Târgovişte la Chişinău” (octombrie), „Festivalul 
National «Mostenirea Vacarestilor»” (septembrie- 
octombrie), ,Sesiunea de comunicari si referate 
«Târgovişte — continuitate culturală în timp»” (octombrie), 
„Salonul editorial dâmboviţean «lon Heliade Rădulescu»” 
(noiembrie), precum şi o multitudine de activități de 
animaţie culturală dedicate unor evenimente sau 
personalităţi la nivel naţional sau local. Biblioteca a fost 
condusă în timp de lrina Podaru (1949-1951); Capră 
Veronica (1951); Ştefania Nicolescu (1951); Elena 
Nicoară (1951-1958), Nicolae Şontea (1958-1961); Elena 
lonescu (1961-1966); Constantin Stematiu (1966-1971); 
Victor Petrescu (1972-2008), Carmen Vădan (2008 şi în 
prezent). (V.P.) 


BIBLIOTECA LICEULUI ECONOMIC S-a înființat din 
inițiativa profesorului Basil Popescu. Avea aproximativ 
2000 de volume, dar selectate cu grijă şi competenţă, 
pentru a răspunde solicitărilor făcute de elevii şcolii. (M.O.) 

BIBLIOTECA LICEULUI MILITAR S-a numărat 
printre cele mai complete şi actuale biblioteci ale 
oraşului în perioada interbelică. Situată într-un spațiu 
special amenajat, deasupra sălii de sport, era 
frecventată de toţi elevii până la ora 21, elevii din ultimul 
an puteau studia cât considerau de cuviinţă. Biblioteca 
dispunea de reviste şcolare, cărți de literatură şi ştiinţifice 
de ultimă apariţie. (M.O.) 


BIBLIOTECA LUI CONSTANTIN FUSSEA 
Cuprindea numeroase cărţi, multe apărute în ediţii rare, 
din literatura franceză, germană şi română, dintre care 
cităm doar câteva: Chateaubriand, „Opere complete”; 
Roger Collard, „Le codes francais”; J.J. Rousseau, 
„Qeuites complètes”; Pierre Corneille, „Chefs d'oeuvres”; 
Mme de Sevigne, „Lettres”; Voltaire, „Dictionnaire 
Philosophique”; J. Michelet, „Historire du XIX-eme 
siècle”; Plutarh, „Vieţile oamenilor iluştri”; Schiller, „Opere 
dramatice” etc. Nu lipseau operele autorilor clasici ai 
literaturii române: M. Kogălniceanu, „Histoire de la 
Valachie”; Gh. Sion, „Poezii”; Eliade, ,Biblicele” si 
„Istoria romanilor în Dacia şi România”; Colecţia poeziilor 
marelui logofăt lancu Văcărescu; B.P. Hasdeu, 
„Obiceiurile juridice ale poporului român”; A. Treboniu 
Laurian, „Istoria Românilor” şi „Istoria Noului Testament”, 
cărți de drept, manuale şcolare, cărţi şi reviste de 
agricultură etc. Se afla şi un număr mare de periodice 
dintre care amintim: „Curierul de ambe sexe”, „Gazeta 
tribunelor”, „Revista ştiinţifică”, „Dacia viitoare”, 
„Calendarul antic pe 1862”, „Adevărul”, „Epoca”, „Voința 
naţională”, „Telegraful român”, „Magazin istoric pentru 
Dacia” etc. Nu lipseau dicționare şi peste 80 de volume 
de manuscrise cu însemnări ale proprietarului. (M.O.) 


BIBLIOTECA LUI MIHALACHE DRĂGHICEANU 
Este descrisă de Virgil Drăghiceanu, nepotul său, care 
preciza că în testamentul acestuia se aflau menţionate 
mai multe cărţi. Printre altele, figurau „16 cărţi greceşti 
nelegate şi 12 legate, 99 de cărţi româneşti legate şi 
20 nelegate, 42 de broşuri şi 9 dicţionare legate”, destul 
de numeroase pentru acea epocă. (M.O.) 


BIBLIOTECA LUI MIHALACHE S. CORNESCU 
Acesta studiase dreptul la Paris şi fusese mare vornic 
în divanul Țării Româneşti. A strâns o bibliotecă formată 
în marea majoritate din cărţi din literatura franceză, 
cumpărate în perioada studiilor din Franţa. În bibliotecă 
se aflau I.A. Vaillant, „La Roumanie ou Histoire, langue, 
literature, ortographie, statistique”; J.B. Louvet, „Les 
amours de chevalier de Faublasi”; „Dictionnair 
géographique”; I.F. Guissan, „Manuel de commerçant 
ou dictionnaire de legislation commerciale”; Baronul 
Rogniat, „Consideration sur l'art de la guerre”; Voltaire, 
„Siècles de Louis XIV et Louis XV”; manuale de ştiinţele 
naturii si de gradinarit; dictionare ale Academiei 

Franceze. Nu putem omite din acest fond „Manualul 
vânătorului” tipărit la Bucureşti în 1895. Louis Viardot, 
„Souvenirs de chasses Europe” (1846), Cărţi de drept 
civil, Album al Şcolii de Ofițeri promoţia 1897 etc. (M.O.) 


BIBLIOTECA LUI SACHE POROIANU Primarul 
oraşului între 1943-1948, prieten cu Grigore 
Alexandescu, a fost donată de fiul său, în 1876, Şcolii 
de Băieți. Aceasta cuprinde 112 volume, din care 54 
legate şi 54 nelegate. Studiind cu atenţie fondul de carte 
al fostului primar, biblioteca avea principalele operele 
ale clasicilor literaturii române. Lucrările lui |.H. 
Rădulescu („Curs de poezie generală”, „Biblicele”, „Sat- 
ire”, „Curierul de ambe sexe”), ocupau un loc central. 
Nu lipseau nici principalele poezii ale lui Gr. 
Alexandrescu (Suvenire şi impresii, Mediattii, Elegii, 
Satire), care se aflau alături de poeziile lui D. 
Bolintineanu şi ale lui Cezar Boliac, lucrări cu subiect 
istoric, semnate de Florian Aaron, Alexandru Pelimar, 
Eufrosin Poteca, |. D. Petrescu. La loc de cinste se 
afla „Culegerea de credinţe, datini şi moravuri române”, 
alcătuită de G.M. Teodorescu. Nu lipseau nici 
periodicele, dintre care amintim: „Jurnalul ecleziastic”, 
„Predicatorul” (1857, 1858), „Vestitorul bisericesc” 
(1840) şi nici cărţi de legi: „Regulamentul organic”, „Codul 
Caragea”, „Regulamentul judecătoresc”, „Codul 
comercial vechi”, „Tălmăcirea codului comercial”, 
„Condica criminală cu procedura ei”. (M.O.) 


BIBLIOTECA PUBLICĂ „NICOLAE IORGA” A fost 
înfiinţată în 1932 din iniţiativa unui comitet care a avut 
ca preşedinte pe N.N. Ciornei, prefect al judeţului şi 
vicepreşedinţi pe |. Negoescu, M.O. Stan (profesor la 
Scoala Normala) si Gh. Margulescu (revizor scolar). in 
scurt timp, prin actiunea membrilor sai intre care se 
aflau Gh. Dobrescu, llie Angelescu, Ef. Eftimescu, Gh. 
Dudău, s-a reuşit să se adune 300 de volume. A 
funcţionat în spaţiul IOV, unde se afla şi Orfelinatul, 
desființat de curând. Pe lângă bibliotecă a funcţionat 
societatea „Prietenii Bibliotecii N. lorga”, în care au fost 
cooptați colonelul Virgil Bianu (preşedintele Caselor 
Naţionale), N. Luculescu (directorul Şcolii Comerciale), 
S. Nitescu (directorul Federaţiei Dâmboviţa), Maria N. 
lonescu, V. Stan, Florica Mărgulescu (institutori), care 
au activat pentru buna funcţionare a bibliotecii şi 
creşterea fondului de carte. (M.O.) 


BIBLIOTECA ŞCOLII NORMALE ŞI NAȚIONALE 
A fost înființată în 1840. Primăria era obligată să înființeze 
un dulap în formă de bibliotecă şi să prevadă anual suma 
de 200 de lei pentru cumpărarea cărţilor. Şi Eforia 
Şcolilor a trimis numeroase cărți tipărite în tipografia 
sa, printre care Lord Byron, Victor Hugo, Lamartine, 
poeziile lui Văcărescu, fabulele lui Țichindeal, Hronicul 
românilor al lui Cantemir, Istoria lui Petru Maior, „Curierul 

românesc” şi „Curierul de ambe sexe”. Până în 1848 
inventarul bibliotecii şcolii din Târgovişte ajunsese să 
numere 127 de titluri de cărţi in 206 volume, fiind 
cunoscută lista titlurilor, care menţionează cărți şcolare 
(algebre, geometrii, elemente de desen, geografii, 
caligrafii, abecedare, „Foaia sătească”, „Prietenul 
tinerimii” etc.). Mihail Drăghiceanu a întocmit „catalogul 
bibliotecii”, dar nu avem ştiinţă despre existenţa vreunui 


regulament de funcţionare. (M.O.) 


BIENALA DE ARTĂ PLASTICĂ „GHEORGHE 
PETRAŞCU” Manifestarea este lansată la 26-28 
noiembrie 1992 sub auspiciile Complexului Naţional Muzeal 
„Curtea Domnească” din Târgovişte (la acel moment 
Complexul Muzeal Judeţean Dâmbovița), Inspectoratului 
pentru Cultură Dâmboviţa (mai târziu: Direcţia Judeţeană 
de Cultură Culte şi Patrimoniu Cultural Naţional) cu sprijinul 
Uniunii Artiştilor Plastici din România şi sub înaltul patronaj 
al Ministerului Culturii. Iniţiator: fiica marelui pictor 
Gheorghe Petraşcu, Mariana Petraşcu. Specificul 
bienalului: concurs naţional de arte plastice. De-a lungul 
timpului în juriu au fost prezenţi artişti plastici şi critici de 
artă de recunoscută reputaţie dintre care îi amintim pe 
Pavel Suşară, Valeriu Giodoc, Cătălin Vulcănescu, 
Gheorghe Iliescu Călineşti, Silvan lonescu, Constantin 
Blendea, Ştefan Pelmuş, Gheorghe Vida. Dintre 
organizatorii locali sunt de amintit: Monica Sângeorzan, 
Viorica Arghir, lon Ştefan Ghilimescu, Gheorghe Bulei, 
Ovidiu Cirstina, Mircea Niţă. Locatiile bienalei sunt, prin 
alternanță, Galeriile „Stelea” şi Muzeul de Istorie din cadrul 
Complexului Naţional Muzeal „Curtea Domnească”. Au 
beneficiat de premiile bienalei atât artişti plastici consacraţi 
cât şi artişti plastici la început de afirmare. (G.C.) 


BIENALA DE GRAVURĂ „GABRIEL POPESCU” 
Ediția de debut, între 16-17 aprilie 2007, la Galeriile 
„Stelea” din Târgovişte, cu o expoziţie dedicată 
personalităţii artistului gravor din Vulcana-Pandele. 
Organizatori: Complexul Naţional Muzeal „Curtea 
Domnească” Târgovişte, Direcţia Judeţeană de Cultură 
Culte şi Patrimoniu Naţional, cu sprijinul Uniunii Artiştilor 
Plastici din România, sub patronajul Consiliului Judeţean 
Dâmbovița. S-a organizat un concurs naţional de 
gravură. Din juriul primei ediţii au făcut parte artiştii 
plastici: Vasile Delavrancea (Academia Naţională de 
Arte din Bucureşti), Mihai Şerbănescu (Şcoala de Artă 
Târgovişte), şi Ovidiu Cârstina, Ştefan lon Ghilimescu, 
Dumitra Bulei, Neacşu Maria, din partea organizatorilor. 
S-au acordat premii atât unor graficieni cunoscuţi cât 
şi unora ce se aflau la începutul afirmării. (V.P.) 


BISERICA ALBĂ Pe la anul 1825 era cunoscută 
sub numele de „Biserica Albă din Uliţa Mare ot Târgovişte”, 
iar putin mai târziu, pe la 1856, era menţionată în 


documentele vremii ca „Biserica zisă judeteasa”. Desi 

nu există date sigure cu privire la existenţa primei biserici, 
după tradiţie şi pe baza dovezilor arheologice şi 
arhitecturale unii consideră că Biserica Albă ar aparţine 
sfârşitului secolului al XVI-lea şi începutului secolului 
următor. Cert este că potrivit pisaniei din piatră cu 
dimensiunile de 1,26m pe 0,82m şi mărimea literelor de 
4 cm, actuala biserică a fost ctitorită în anul 1767 de 
către familiile boierilor Radu Judeţul şi Vasile logofatu: 
„Această sfântă şi dumnezeiască biserică ce prăznuieşte 
hramul Intrării în biserică a Maicii Domnului şi a Sfinţilor 
lerarhi, ridicându-se din temelie si-nfrumusetandu-se cu 
toate ale ei de robi(i) lui Dumnezeu Radu Județul cu soția 
sa Mihalcea, Vasile logofatu, soția sa Maria la leat 1767 
în zilele prea-naltatului nostru Domn Alexandru Epsilanti 
voevod cu blagoslovenia prea sfintitului mitropolit al ţării 
Chiril, iar acum la leatu 1871, ajungând în ruinare, cu 
ajutorul lui Dumnezeu s-au mai (î)ndemnat preotul Anghel 
duhovnicu cu soția sa Maria prezbitera, nepoți ai lui 
Vasile Olteanu şi dumnealui Hagi Costache cu soția 
sa Ecaterina Hagica, de au mai reparat-o făcându-i şi 
turlele şi altele precum se vede şi cu ajutorul unora din 
mahalagii şi a altor voitori de bine care cât au voit (î)n 
zilele pea-naltatului domn Carol | şi mitropolit Nifon.” 
Biserică de dimensiuni modeste, caracterizată prin 
simplitatea planului şi al boltirii, prezintă pridvor, pe alocuri 
modificat şi extins, pronaos, naos şi altar. Absida altarului 
este semicirculară în interior şi poligonală la exterior. 
Exteriorul este împărțit de un brâu în două registre, partea 
superioară fiind împodobită cu panouri şi medalioane 
pictate probabil de Pană Hagi Avram pe la anul 1885. 
Pictura interioară a fost realizată de către P. A. Piskariov 
şi de fiica sa Ana în anul 1932. Biserica a deservit 
permenant comunitate parohială din preajmă. (Arhiep.) 


BISERICA ATANASIE ŞI CHIRIL Cunoscută şi sub 
numele de „Biserica Sfântul Tănase”, are hramul „Sfinţii 
lerarhi Athanasie şi Chiril, patriarhul Alexandriei”. A fost 
construită ca biserică de lemn de Mitropolitul Theodosie, 
apoi refăcută „de zid şi infrumusetata cu zugrăveală” de 
către frații Badea şi lordache Văcărescu şi Samuilă 
arhimandritul, dichiul sfintei Mitropolii Târgoviştene, în 
august 1768. Biserica are planul dreptunghiular, sub 
formă de navă. Este de proporții modeste şi cuprinde 
pronaos, naos şi altar. La exterior, un brâu de cărămidă 
împarte fațadele în două registre relativ egale. A avut 
pictura exterioară, păstrată până de curând pe peretele 
de vest. Pictura bisericii a fost realizată, la 1768, de 
către echipa de zugravi formată din loan şi Andrei, care 
au executat o frescă de calitate. La mijlocul secolului al 
XIX-lea au fost realizate mai multe icoane de către pictori 
membri ai Şcolii de pictură tradițională din Târgovişte. În 
1938 a fost refăcută, când i s-a dărâmat turla. (M.O.) 


BISERICA BAPTISTĂ Încă din anul 1978, exista 
deja un grup de credincioşi baptişti în Târgovişte. După 

Revoluţie, în anul 1990, la iniţiativa pastorului, lon 
Câmpean şi cu sprijinul Bisericii Baptiste din Ploieşti, a 
luat ființă oficial, cu statut juridic, Biserica Baptistă din 
Târgovişte. Adunările aveau loc într-o casă pe strada 
Nicolae Bălcescu nr. 287, care a fost închiriată şi 
amenajată în aşa fel încât de Rusalii, în 1990, s-a oficiat 
prima slujbă. Aici biserica a funcţionat până în vara anului 
1996. Între timp, a fot cumpărată o proprietate pe strada 
Plaiului nr. 3 bis, actualmente Dr. Benone Georgescu 
nr. 3A. În vara anului 1994 s-au început săpăturile la 
construcţia unui lăcaş de închinare. Din vara anului 1996 
locul de întâlnire al bisericii a fost schimbat. A fost 
amenajat demisolul noii construcţii unde întâlnirile au durat 
până la mutarea în noua sală de închinare. Slujba de 
sfințire a noului lăcaş de închinare a avut loc pe 1 iulie 
2001. În perioada 1 iulie 1994 — 31 iulie 1998, biserica a 
fost păstorită de Gabriel Cornel Cuzea. După plecarea 
pastorului în zona Hategului, Biserica Baptistă „Golgota” 
a fost slujită timp de patru luni (august-noiembrie 1998), 
de pastorul bisericii din Ploieşti, Irinel Gabriel Cazacu. 
Începând cu 1 decembrie 1998 prerogativele spirituale 
şi administrative ale bisericii au fost preluate de pastorul 
Mihai Chideşa. Biserica din Târgovişte s-a implicat în 
apariția de noi lăcaşuri de rugăciune la Pucioasa, 
Cazaci, Produleşti. De asemenea, biserica din 
Târgovişte prin parteneriatele cu biserici surori din alte 
tari, a fost implicată în organizarea de tabere pentru 
copii şi tineret, diverse conferințe locale şi proiecte 
sociale. De-a lungul anilor echipe de medici din SUA 
au venit în Târgovişte şi au oferit gratuit consultații 
medicale şi medicamente pentru cetățenii oraşului. În 
prezent, în Târgovişte, frecventează Biserica „Golgota” 
peste 40 de credincioşi baptişti. (G.C.) 


BISERICA BUNA VESTIRE S-a ridicat între anii 
2000-2009, din iniţiativa şi prin strădania preotului 
Gheorghe Chivulescu de la biserica Eroilor din 
Târgovişte, într-o zonă muncitorească a municipiului, 
în care nu exista sfânt lăcaş de închinare pentru creştinii 
ortodocşi. Terenul cu suprafața de 1500 mp pe care se 
află biserica a fost concesionat de Primărie. În anul 
2001 s-a obținut autorizația de construcţie şi s-a început 
lucrul, cu binecuvântarea inaltpreasfintiei Sale Dr. Nifon 
Mitropolitul Targovistei. Lucrarea s-a realizat tn regie 
proprie, prin efortul substantial al familiei preotului 
Chivulescu. Biserica este construită în formă de cruce, 
cu o singură turlă pe naosul bisericii, cu abside şi pridvor 
deschis. Pictura bisericii a fost executată în tehnica 
„fresco”, în stil bizantin, de către pictorul Voinea Adrian 
din oraşul Băicoi, județul Prahova. Mobilierul bisericii, 
compus din catapeteasmă, strane, lavite, este sculptat 
în lemn de stejar de meseriasii Vasile şi Gheorghe 
Găman, din localitatea Vânători, jud. Neamţ. Biserica 
face parte din categoria celor nou construite în vremea 
arhipăstoriei inaltpreasfintitului Dr. Nifon. (Arhiep.) 

BISERICA CURTEA DOMNEASCA Biserica 
Domneasca din Targoviste, ctitoria voievodului Petru 
Cercel (1583-1585), cu hramul ,Adormirea Maicii 
Domnului”, este situată in interiorul Curţii Domnesti, fiind 
zidită în anul 1584. Ea face parte din Complexul Muzeal 
„Curtea Domnească”, detaşându-se ca unul din cele 
mai importante ansambluri de arhitectură de epocă ale 
Țării Româneşti, încărcate de istorie şi spiritualitate 
creştin-ortodoxă. Biserica mare Domnească se remarcă 
între construcțiile timpului, prin dimensiuni (14 x 30 m), 
dar şi prin particularități de stil: un balcon (cafas) în 
naos care servea familiei domneaşti să coboare printr-o 
scară interioară din palat direct în naos, unde se afla 
jiltul domnesc, element specific arhitecturii bizantine. 
Planul are împărţirea obişnuită: altar, naos şi pronaos, 
la care se adaugă, la vest, pridvorul. Ctitoria lui Petru 
Cercel rămâne nezugrăvită, datorită mai ales scurtei 
sale domnii. Decorația interioară a monumentului a fost 
îmbogăţită prin cele două straturi de picturi succesive, 
primul din timpul lui Mihai Viteazul, iar al doilea, din 
timpul lui Constantin Brâncoveanu care reuşeşte prin 
zugravul Constantinos să realizeze pictura integrală a 
bisericii între anii 1696-1699, pe „la culesul viilor”. Ea 
se caracterizează prin varietatea temelor iconografice 
şi bogăţia de detalii, dar şi prin individualizarea şi 
expresivitatea compozițiilor, ceea ce împreună creează 
o impresie de puternică unitate artistică. De remarcat 
că în 1697 s-a împodobit tâmpla bisericii cu motive 
vegetale şi zoomorfe aurite, ce aveau în centru stema 
țării, elemente păstrate până astăzi. În ultimele decenii 
ale secolului trecut s-au continuat cercetările şi lucrările 
de salvare şi conservare a ansamblului, cea mai 
importantă aflându-se în prezent în curs de desfăşurare, 
fiind cuprinsă într-un amplu program de punere în 
evidenţă a centrului istoric al Târgoviştei. Actualmente 
aparține numai complexului muzeal Curtea Veche, dar 
credem că nu este departe clipa în care atracţia turistică 
se va îmbina cu cea liturgico-sacramentală într-o 
adevarată liturghie de preamărire a lui Dumnezeu 
împlinindu-se astfel dorinţa ctitorilor. (Arhiep.) 


BISERICA EROILOR Biserica Eroilor cu hramul 
„Înălțarea Domnului” şi complexul social se situează 
pe strada I.C. Brătianu, nr. 133 din Târgovişte şi face 
parte dint-o salbă întreagă de biserici nou construite, 
ca mărturii ale vieţii creştine de la începutul mileniului 
al III-lea. Construcţia bisericii cu hramul „Înălțarea 
Domnului” îşi are începuturile pe vrmea arhipăstoririi Înalt 
Prea Sfintitului Dr. Vasile Târgovişteanu, Arhiepiscopul 
Târgoviştei, mai precis în anul 1990, când a fost pusă 
şi sfinţită piatra de temelie a noii construcții. Sfânta 
Biserică s-a ridicat „cu vrerea Tatălui, cu lucrarea Fiului 
şi cu săvârşirea Sfântului Duh” această sfântă biserică 
întru cinstea şi slava Eroilor Neamului Românesc între 
anii 1990-2003 la iniţiativa Pr. Ceausu loan si prin 

strădania şi purtarea de grijă a Prea Cucernicului Preot 
Chivulescu Gheorghe, ajutat fiind de preotul Chivulescu 
Arsene, pe locul alocat de Primăria Târgovişte în 
concesiune gratuită, pe durata existenţei clădirilor. 
Proiectul construirii noii biserici a fost întocmit de grupul 
de specialişti ai Institutului de Proiectări al Judeţului 
Dâmboviţa, coordonat de arhitectul Marinescu loan sub 
conducerea Directorului ing. Cornelia Constantin. Biserica 
este construită în formă de cruce având trei turle, două 
mai mici pe pronaos şi una mare pe naosul bisericii, cu 
abside la sfântul altar şi la cele două strane şi pridvor 
deschis. Lucrarea a fost realizată, în regie proprie, cu 
efort substanţial al preotului paroh Chivulescu Gheorghe 
şi cu sprijinul esenţial al credincioşilor din parohie şi 
supravegheată de maistrul Constantin Leaşu. Pictura 
bisericii a fost executată în tehnica „fresco”, în stilul 
neobizantin, de către pictorul Stoica Emil, ajutat de frații 
săi Gheorghe şi lonut din localitatea Şotânga, județul 
Dâmboviţa. Pardoseala bisericii este executată din plăci 
de marmură cu dimensiuni exacte, iar mobilierul compus 
din catapeteasmă, strane, lavite şi stranele arhieresti, 
este sculptat în lemn de stejar de meseriaşul Vasile 
Găman, artist al poporului din localitatea Vânători, 
județul Neamt. Sfântul lăcaş s-a târnosit de către 
Inaltpreasfintia Sa Dr. Nifon Mihăiţă, Mitropolitul 
Târgoviştei, în ziua de 28 septembrie 2003, înconjurat 
de un numeros sobor de preoți şi diaconi. (Arhiep.) 


BISERICA EVANGHELICĂ ROMÂNĂ Biserica 
Evanghelică Română este un cult recunoscut din 
România din 1927 şi a funcţionat de-a lungul vremii sub 
următoarele denumiri: Cultul Creştinilor după Scriptură 
(1927-1939); Cultul Creştin după Evanghelie (1939-1990); 
Biserica Evanghelică Română (1990-prezent). În 1927, 
noua mişcare creştină se înregistrează sub denumirea 
de „Creștini după Scriptură”. La foarte scurt timp dupa 
aceea se deschid alte biserici „Creştini după Scriptură” 
în oraşele Ploieşti, Câmpulung, Rucăr, Buzău, Târgovişte 
(1928), Piteşti, Bârlad şi Braşov. În județul Dâmbovița 
mişcarea a început în anul 1928 prin tânărul Nicolae (Nae) 
lonescu din Târgovişte, care lucra la Schela Mare Moreni. 
În anul 1934 se construieşte prima sală de adunare a 
„creştinilor după Scriptură” pe proprietatea unui 
credincios, pe nume Vintilă Negoescu din strada Alunilor 
nr. 2 Târgovişte. Cultul „Creştin după Scriptură” a fost 
înregistrat în 1939 sub numele Cultului „Creştin după 
Evanghelie”. Între anii 1946-1947 s-a construit, numai 
din resurse proprii ale credincioşilor, noul sediu al 
„Creştinilor după Evanghelie” pe un teren donat de o 
credincioasă din Târgovişte pe str. lazului (Umbrei), nr. 4 
din Târgovişte. Ultima extindere mai substanţială a fost 
realizată în anul 1992 ajungându-se la capacitatea 
actuală de 800 locuri. Totodată, în anul 1994 s-a construit 
un al doilea sediu al Bisericii Evanghelice Române pe 
str. Milioane nr. 9A cu o capacitate de cca. 100 locuri. 

Începând cu anul 1990 comunitatea „Creştină după 
Evanghelie” din Târgovişte a fost înregistrată sub 
denumirea cultul Biserica Evanghelică Română 
Târgovişte. Cea mai mare comunitate în județul 
Dâmbovița, aceea din Târgovişte nr. 1, Str. lazului 
(Umbrei), nr. 4 are la ora actuală circa 1000 membri 
practicanți şi apartinatori (copii botezați în cadrul Bisericii). 
Comunitatea a fost păstorită 70 de ani, de la începuturile 
ei şi până în anul 1998 de către fondatorul ei, fratele Nae 
lonescu. După anul 1998 responsabil a fost fratele Petre 
Aldea. Biserica Evanghelică Română din Târgovişte a 
fost implicată în diferite acte caritabile şi de asistență 
socială pentru membrii săi precum şi pentru cei din afara 
cultului după cum urmează: asistenţă socială pentru copii 
în orfelinate (Târgovişte, Găeşti); asistenţă socială la 
penitenciare (I.L. Caragiale — Dâmboviţa, Târgşor — 
Prahova); asistenţă socială pentru bolnavi din spitale şi 
Sanatoriul Moroieni — Dâmboviţa; construcţia, în 2010, a 
capelei din Târgovişte, str. Ciprian Porumbescu nr. 8; 
ajutoare umanitare pentru sinistraţi şi pentru credincioşii 
defavorizati. (G.C.) 


BISERICA IZVORUL TĂMĂDUIRII Se află aşezată 
în partea de vest a oraşului, către „a patra poartă” -aşa 
cum a fost numită de mitropolitul Ştefan — cunoscută 
ca a Argeşului ce duce la cetatea de lemn şi la Dolgopol 
(Câmpulung ), unde era pe vremuri „târgul gloatelor”, 
numit ulterior Oborul Vechi. Şi astăzi biserica este 
cunoscută sub denumirea de Izvorul Tamaduiri de la 
„Oborul Vechi”, atestată în vorbirea curentă, în 
însemnările de pe cărţile vechi de cult şi mai ales în 
manuscrisul 2.049 fila 433 la Academia Română, cât 
şi în Studii şi Documente pag. 92 de Nicolae lorga. 
Dintru început a fost biserică de enorie destinată să 
servească spiritual pe credincioşii ortodocşi „din afara 
zidurilor cetăţii”, cât şi pe toţi cei care veneau de 
pretutindeni la sfârşit de săptămână la târgul oborului. 
Biserica are trei hramuri: „Izvorul Tămădurii”, „Sf. 
Haralambie” şi „Sf. Spiridon”. Construcţia Bisericii a fost 
terminată în anul 1832 martie 5, cu ajutorul substanţial 
al meseriasilor de tot felul de atunci: „ cojocari, abagii, 
cizmari, plăpumari, zidari, croitori ş.a., care veneau de 
pretutindeni din tara cu marfa la Oborul Vechi, fiind 
conduşi de Pârvan popa şi lon ot Botesti — postelnic”. 
Se cunosc numele meseriaşilor constructori: Dragomir 
şi Manole-zidari din Târgovişte — 1832. Biserica are 
formă de corabie, fiind construită din piatră, cărămidă 
şi var cu dimensiuni: 19,4 x 6,8 m cu tindă, pronaos, 
naos şi altar şi este singura din Muntenia pictată în 
întregime în exterior după modelul celor din nordul 
Moldovei. Biserica a fost restaurată pentru prima dată 
la împlinirea vârstei de aproape 100 de ani din îndemnul 
Pr. Alexandru Popescu-Hăbeni, anul 1938, cu cheltuiala 
enoriaşilor potrivit unei însemnări făcute pe o carte de 
cult, apoi din iniţiativa Pr. Călinescu Constantin şi în 

fine, in 1998 biserica a fost reconsolidata şi pictura 
restaurată în întregime la iniţiativa preoților slujitori Prof. 
Stoica lon şi Prof. Grigorescu Mihai, care s-au îngrijit 
şi de construirea unei capele mortuare, şi a unui 
baptisteriu în curtea bisericii, şi resfințită la 21 noiembrie 
1998 de Î.P.S. Arhiepiscop Dr. Vasile Costin. Cât 
priveşte pictura exterioară a bisericii, care face ca aceast 
monument să fie unicat în Muntenia, trebuie menţionat 
faptul că în afară de proorocii Vechiului Testament, de 
marii filosofi Socrate, Platon şi Aristotel şi de sibile, se 
regăsesc reprezentați aproape toți sfinţii români: martiri, 
mărturisitori, cuvioşi şi cuvioase, sihastri, ierarhi şi 
cărturari luminati, păstraţi în conştiinţa vie a poporului 
dreptcredincios ca sfinți înainte de a fi canonizati şi 
canonizati oficial ulterior de către Sfântul Sinod al 
Bisericii Ortodoxe Române. O notă caracteristică a 
hramului principal o constituie pelerinajul ce se făcea 
şi încă se mai face cu această ocazie, de suferinzii de 
pretutindeni din tara ce veneau să participe la slujbele 
care începeau de joi de pe la orele 17 şi se continuau 
fără întrerupere până vineri către orele 18, oferind un 
adevărat „spectacol al credinţei”, în sensul bun al 
cuvântului, mai ales în timpul Sfintei Liturghii, când 
curtea şi împrejurimile se transformau într-o mare de 
oameni ce aşteptau plini de credinţă şi speranţă 
întinzându-se pe pământ ca să se treacă peste ei sau 
cel putin să fie atinşi cu sfintele daruri de numerosii 
preoții slujitori aflaţi într-un sobor, eveniment consem- 
nat în cărţile de cult încă de la anul 1850 pentru ca 
atunci se săvârşeau foarte multe vindecări miraculoase 
şi păstrat aproape intact până astăzi în conştiinţa 
credincioşilor ortodocşi din împrejurimi. (Arhiep.) 


BISERICA KRETZULESCU Printre edificiile cultice 
reprezentative ale arealului architectural medieval al 
vechii cetăţi a Ţării Româneşti se numără şi Biserica 
Kretzulescu, situată în zona veche a oraşului, în partea 
de nord, în imediata apropiere a Resedintei Arhiepiscopale 
şi a Centrului Eparhial al Arhiepiscopiei Târgoviştei. La 
sfârşitul secolului al XIV-lea şi începutul secolului al 
XV-lea biserica exista deja, considerându-se a fi chiar o 
ctitorie a domnitorului Mircea cel Bătrân, ridicată pe 
ruinele unei mai vechi biserici de lemn dispărute. Pisania 
din 1863, pictată deasupra uşii de intrare în naos, 
precizează: „Fondată de familia Kretzulescu la anul [...], 
reparată întâi la anul 7265 (1757); deci biserica exista 
cu mult timp înainte. „Reparată iarăşi, precum se vede, 
tot de familia Kretzulescu, în anul 1863, sep(tembrie) 7”. 
Absența documentelor şi a pisaniilor, cu excepţia celei 
din secolul al XIX-lea, a generat confuzii şi opinii 
contradictorii între istorici cu privire la ctitorii bisericii şi 
cronologia ei. După unii, ea a fost o biserică gotică din 
secolul al XVI-lea; alţii o atribuie secolului al XVII-lea şi 
marelui vornic Dragomir; în sfârşit, alţii îl consideră ctitor 
pe marele logofăt Radu Kretzulescu, de la care îşi trage 

şi numele cunoscut până astăzi, biserica având funcţia 
de capelă de curte boierească. Deşi nu impresionează 
prin proporţii, Biserica — Paraclis Arhiepiscopal 
Kretzulescu prezintă un interes particular, prin unele 
elemente de arhitectură. De plan dreptunghiular, edificiul 
prezintă compartimentarea rituală: pronaos, naos şi al- 
tar; latura vestică încheindu-se cu un pridvor. Pictura 
interioară a fost executată, în 1863, de Gh. Tătărăscu. 
La intrarea din pronaos în naos, spre finele secolului al 
XV-lea, a fost montat un portal de piatră sculptat, de 
factură gotică târzie, de tipul celor cu baghete încrucişate, 
ce pornesc de pe baze spiralate, având în partea 
superioară o cornişă cu motive florale. În virtutea unui 
program mai amplu de consolidare, restaurare si 
conservare a edificiilor cultice, inițiat şi atent suprave- 
gheat de Inaltpreasfintitul Dr. Nifon, Arhiepiscopul si 
Mitropolitul Targovistei, intre anii 2001-2005, la Biserica- 
Paraclis Arhiepiscopal Kretzulescu s-au desfăşurat 
ample lucrări, care permit să fie valorificat monumentul 
potrivit valorii lui şi totodată a fost desemnat a fi paraclis 
arhiepiscopal. (Arhiep.) 


BISERICA LEMNULUI Este amplasată în zona 
centrală a municipiului Târgovişte pe strada Maior 
Brezişeanu, aproape de Primăria Târgoviştei şi Banca 
Naţională. Numele ei provine de la faptul că iniţial a fost 
o construcţie de lemn. Pe temelia acestei biserici mai 
vechi de lemn s-a construit în anul 1842 actuala biserică 
de zid. Primii ctitori sunt Mihail Alexandrescu şi fiul 
său Grigore Alexandrescu, marele poet, a cărui casă 
memorială se află în apropiere. Alături de ei pisania 
menţionează printre ctitori pe Polizache Panait, Dumitru 
Gh. Băjescu, Sima Danciu, Mihai Stătulescu, lonita 
Tudorachescu, Cristea Carabulea şi alţii. Biserică din 
zid nu are o temelie solidă fiind construită doar din 
cărămidă şi văr, alternate cu bârne de stejar. Bolta din 
interior este din împletitură de nuiele tencuite (paiantă), 
iar învelişul din tablă. Biserica este în formă de navă 
împărţită în naos, pronaos şi pridvor, cu o turlă deschisă 
aşezată pe naos şi una închisă aşezată pe pronaos 
care are şi rol de clopotniță. Pictura a fost realizată în 
1865 de către Sache, Ilie şi Pârvu, zugravi din Târgovişte. 
În urma cutremurului din noiembrie 1940, biserica 
„Lemnul” devine pentru o scurtă perioadă de timp 
impracticabilă pentru slujbă. Este imediat renovată fiind 
întărită cu centuri şi drugi de fier. S-au înlocuit uşile şi 
ferestrele cu altele noi din stejar. Din 1997 până în 1999 
biserica a fost renovată în întregime, fiind repictată în 
interior şi ranforsată şi retencuită la exterior. Biserica a 
fost resfințită la 28 mai 2000 de către Înaltpreasfințitul 
Mitropolit Dr. Nifon Mihăiţă, Arhiepiscopul Târgoviştei. 
Biserica păstrează monumente de artă deosebite ca: 
monumentul funerar cu îngeri, realizat de Frit Storck, 
precum şi icoane realizate la mijlocul secolului al XX-lea 
de către zugravul Atanase Anghel. (Arhiep.) 

BISERICA ROMANO-CATOLICĂ Prezenţa 
creştinilor latini în Cetatea de Scaun de la Târgovişte 
este consemnată de documentele istorice, încă de la 
începuturile dezvoltării urbane a aşezării. Astfel, în 
contextul susținerii şi participării la cruciada târzie (sec. 
XV- XVI), catolicismul a făcut eforturi să se extindă şi 
în Tara Românească. În aceste împrejurări apare ca un 
fapt firesc, dimensionarea bisericii saşilor, de la sfârşitul 
sec. al XV-lea, chiar dacă nu exista un număr suficient 
de credincioşi. În condiţiile în care Târgovişte devine un 
important loc de tranzit pentru negustorii din centrul 
Europei în drumul lor spre Dunărea de Jos, ia naştere 
în zona de nord a urbei, în Suseni un târg permanent 
menţionat mai târziu în documente ca „Târgul de Sus”. 
În această zonă se dezvoltase o importantă comunitate 
de saşi veniţi din Transilvania, refugiaţi din cauza unor 
opresiuni ale regatului ungar. Aceştia au construit o 
biserică catolică, pe care documentele o consemnează 
la începutul sec. XV, fiind ridicată pe locul unde s-au 
descoperit morminte anterioare. Din „Arhiva istorică a 
României”, reiese că pe un vas de piatră a fost înregistrat 
anul 1417, ca fiind data construirii primei biserici catolice 
din Târgovişte, având hramul „Sancta Maria Gratiarum” 
(Sfânta Fecioară Maria a Harurilor). Istoricul P.P. 
Panaitescu, în cartea sa „Mircea cel Bătrân”, susţine 
informaţia prin care soția domnitorului, catolică fiind, ar 
fi contribuit prin danii importante la construirea ei. La 
1440 este consemnată în documentele vremii 
(Hurmuzaki scrie că domnul Țării Româneşti numise 
ca abate al Mănăstirii Carta pe preotul catolic Mihail 
Pleban, fost călugăr, din Târgovişte), ca fiind biserică 
de mir. Istoricul Virgil Drăghicescu admite că loan de 
Capistrano ar fi efectuat o renovare a bisericii la 1465. 
La 1521 în Târgovişte s-a mai construit o biserică cu 
hramul Sf. Francis. Existenţa celor două lăcaşe de cult 
va determina confuzii în privinţa celor două hramuri pe 
care călătorii străini prin țările române, le încurcau 
adesea, neexistând niciun document să ateste 
realitatea. La 1532 italianul Francesco della Valle în 
impresiile lui de călătorie scrie: „În acest oraş a fost 
înălțată o biserică a Sf. Francis unde trăiesc 6 călugări 
observanii... care fac slujba bisericească potrivit regulilor 
bisericii române”. În anul 1581 Ieronim (Girolamo) 
Arsengo, călător străin prin Tara Românească nota: „În 
acel loc se află două biserici catolice una este a Sf. 
Francisc, dar e distrusă şi de zece ani este lipsită de 
slujitor”. O altă informaţie parvine din documentele vremii 
şi vorbeşte despre un călugăr pe nume Celestino. Fra 
Celestino locuia acolo şi ia hotărârea să construiască 
nişte chilii. Probabil distrugerea se referă la chilii pentru 
că, mai departe, se arată că „biserica se afla în stare 
bună, având nevoie doar de câteva reparaţii. Cealaltă 
biserică se numeşte Sfânta Maria, este înzestrată cu 
obiecte de cult, iar în locaş slujeşte un preot luteran”. 
Acelaşi misionar nu uita să amintească despre soția 

domnitorului Alexandru II Mircea, mama lui Mihnea 
Turcitul, care susține material lucrările de refacere şi 
care aduce de la Roma un epitaf pe care-l dăruieşte 
bisericii din Târgovişte. Franco Sivori secretarul personal 
al domnitorului Petru Cercel, consemnează în 
documentele vremii: „Domnul va acorda venituri bune 
pentru şase călugări în Ordinul Franciscanilor, ce aveau 
o biserică frumoasă”. În anul 1623, biserica se afla în 
ruine, „Diplomatarium italicum” (1930), precum şi 
„Călători străini”, consemnându-se trei lăcaşe de cult: 
„o mănăstire, biserica Sfântul Francisc şi biserica Sf. 
Margareta — fostă catedrală”. În realitate este vorba doar 
de două, iar dintr-o relaţie din 1603 se vorbeşte despre 
domnitorul Radu Şerban care se îngrijeşte ca biserica 
Sf. Francis să nu ajungă la ruină totală. În anul 1656, 
domnitorul Constantin Şerban a încredinţat biserica şi 
mănăstirea părăsite arhiepiscopului de Sofia — Petro 
Diodato, permiţând medicului Mascellini da Persaro să 
susțină financiar refacerea bisericii ruinate (Sf. Maria) 
şi să restaureze mănăstirea Sf. Francis. În timpul 
domniei lui Constantin Brâncoveanu, Antonio Maria del 
Chiaro a văzut ruinele bisericii catolice relatând: „Apar 
până azi, în spatele bisericii noastre, rămăşiţele unei 
biserici, cu clopotniţa sa, care se spune că a aparținut 
saşilor catolici”, în „Storia delle moderne revoluzioni della 
Valachia”. Biserica saşilor va intra în sec. XVI reînnoită 
şi extinsă, continuând să deservească comunitatea 
catolică din Târgovişte. Prezenţa acestui monument a 
fost amintită în scrierile vremii mereu alături de 
Mănăstirea Sf. Francis. În 1738 biserica catolică, numită 
de cronicari „Bărăţia”, este descrisă ca fiind „mică... 
dar având trei altare, din care cel mare s-a păstrat în 
bună stare; sacristia clădită lângă turn... bolta căzută, 
iar intrarea în biserica se făcea prin curte pe sub turn” 
(Arhiva istorică, 1/2, 1865, p. 51). Unii cercetători 
consideră că după anul 1737 biserica ar fi rămas în 
ruină până la 1898. Cu toate acestea, ea a continuat 
să existe şi să funcţioneze, dovadă fiind numeroase 
„cărți de milă” şi scutiri acordate de domnie, pe motiv 
că biserica nu avea „altă milă şi chiverniseală de nicio 
parte” cum comentează Nicolae lorga. În anul 1819 
biserica ,Baratia” din Târgovişte figurează printre 
mănăstirile de categoria a IV-a ale ţării, cum 
mărturiseşte V.A. Urechia. În 1836 biserica era ruinată 
şi se preconizau reparații capitale, dar starea avansată 
de degradare a hotărât în final dărâmarea ei. Înainte de 
demolare zidurile ruinate au fost imortalizate de pictorul 
Carol Popp de Szathmary, astfel încât avem o imagine 
a ruinelor sale. În anul 1905 vine paroh la Târgovişte 
părintele lacob Ciumorov. În anul 1923 aveam deja o 
organizare modernă a bisericii catolice iar ca preşedinte 
al comitetului bisericii îl găsim pe Giuseppe Listtuzzi. 
Aflăm, de asemenea, că exista şi o orgă şi că se aflau 
în căutarea unui organist. Din păcate, necazurile nu vor 
ocoli biserica catolică din Târgovişte şi astfel la 5 august 

1929 un trăsnet va aduce mari pagube incendiind 
interiorul şi transformând totul în cenuşă. În afară de 
clopotniţa şi altarul mare, totul a fost distrus. Lucrările 
de refacere au fost conduse de arhitectul Arhiepiscopiei 
Ferdinand Hofelich iar cheltuielile au fost suportate în 
mare parte de Arhiepiscopia catolică din Bucureşti. 
S-au consolidat zidurile, s-a refăcut acoperişul cu 
învelitoare de ţiglă, s-a înlocuit mobilierul şi s-a executat 
o zugraveala nouă. Tot în această perioadă s-a pregătit 
în interiorul bisericii, in fata altarului mare, lângă banca 
de Împărtăşanie, un mormânt acoperit cu o lespede de 
marmură pentru ctitorul bisericii părintele Vitus Bianconi. 
Sfinţirea bisericii s-a făcut pe data de 4 octombrie 1931 
în prezenţa Arhiepiscopului Alexandru Th. Cisar, unui 
sobor de preoți, asistat de lulius Hering. În perioada 
interbelică, mai precis între anii 1933-1935, au slujit 
câteva luni, detaşaţi fiind la Târgovişte, Monseniorul 
Vladimir Ghica şi Anton Durkovici — prelat catolic, viitorul 
episcop. În anul 1936 s-a construit altarul Sf. Anton 
introducandu-se cu această ocazie devotiunea Sf. Anton 
de Padova. Între 1937-1940 se realizează si al doilea 
altar lateral. Anul 1946 este anul in care, un donator, |. 
Petre, construieste grota Prea Curatei Fecioare Maria 
de la Lourdes, care este şi astăzi amplasată lângă 
biserică. După revoluţia din decembrie 1989, se 
demarează un proiect amplu de refacere şi restaurare 
a bisericii şi de construire a anexelor. Astfel, în anul 
1997 începe refacerea bisericii la care se vor adăuga 
două construcţii noi: casa surorilor de caritate Sf. Paul 
şi grădinița Sf. Francisc. În luna de sărbătoare a 
hramului, 4 octombrie 1998, Arhiepiscopul loan Robu 
sfinteste acest înnoit lăcaş de cult. În anul de graţie 
2002 se reface interiorul bisericii prin repictare. În curtea 
bisericii se aflau şi câteva morminte ale unor catolici 
importanţi care au ocupat o poziţie socială de seamă în 
vremea lor. De exemplu, Sofia Starzawski, soția lui loan 
Starzawski (secretarul polon a lui Matei Basarab); fiul 
contelui Bartolomeu Ferrati, unul din medicii lui 
Constantin Brâncoveanu; Dominic de Fontanes, fost 
interpret al Ministrului Franţei la Constantinopol şi Ad- 
ministrator al Societăţii Orientale de Comerţ. Dintre 
personalităţile locale menţionăm numele farmacistului 
Samuel Graeff şi pe cel al medicului Johann Schdbel. 
Peste drum de biserică se poate vedea vechea casă 
parohială, monument de arhitectură românească din 
sec. XII având o sală şi patru camere, fațada simplă şi 
foişor vitrat. Beciurile boltite permit datarea în perioada 
de înflorire a arhitecturii brancovenesti. În prezent, în 
Târgovişte, Biserica „Sf. Francis” reuneşte un număr 
de 500 de credincioşi romano-catolici. lată preoții parohi 
care au slujit la altarul bisericii romano-catolice 
târgoviştene: Fra Celestino (1582); Francisc Pastis din 
Cadia (a fost 7 ani Superior al mănăstirii Târgovişte); 
părintele magistru Gregorio de Magistri D'Alatri şi 
Venezino Berardi (1648); părintele Buonaventura 

Campofranco (1648) (vicar patriarhal latin de 
Constantinopol provincila, de Transilvania, superiorul 
misiunii franciscanilor conventuali din Moldova şi Valahia 
ce-şi avea reşedinţa la Târgovişte); Anton Franceschi 
(1651); Francisc din Osimo (1655); Anton Angelini 
(1682); Paul Vikler (1791); Buonaventura Hadsia (1839); 
Nazarie Pluhar (1859); Iziodo Vorgich (1860); Felix 
Pongracz (1866); Salvator Bevilaqua (1868); Vitus 
Bianconi (1883); losif Band (1905), în perioada 
interbelică: Francisc Augustin, Blasutti, lonel Râtan, 
Emil Dumea; după al Doilea Război Mondial până astăzi: 
lon Solomon, Petru Balint, Dominic Soare (N.B. 
Documentarea a fost pusă la dispoziţie de luliana Bor, 
consilier la Complexul Naţional Muzeal „Curtea 
Domnească” din Târgovişte). (G.C.) 

BISERICA SFÂNTA VINERI Situată în extremitatea 
de nord-est a incintei a doua a Curţii Domnesti din 
Târgovişte, este „o mărturie de la începutul secolului al 
XVI-lea din Tara Românească păstrată întreagă”. 
Datarea începutului bisericii este incertă, totuşi, un frag- 
ment de ancadrament din piatră aflat la uşa de pe latura 
nordică a naosului poartă următoarea inscripţie în limba 
slavonă: „Rugăciunea robului lui Dumnezeu jupan Manea 
Clucer şi a jupanitei Vlădaie, veşnica lor pomenire la 
anul 7025 (1517), luna iulie, 15 zile”. O altă inscripţie 
din altar menţiona că biserica „din vechime s-au fost 
zidit de o doamnă Sultana” identificată de Nicolae lorga 
cu soția domnitorului Petru Cercel. O atestarea 
documentară sigură avem de abia la începutul secolului 
XVII, la 15 mai 1613, când, în vremea lui Alexandru 
Mircea Voievod, paharnicul Muja fiind încă în viata 
menţiona „ca să-i îngroape trupul lui la sfânta biserică 
din Târgovişte ce se numeşte hramul preacuvioasei 
Paraschiva”. Din 1634, în documentele vremii biserica 
apare menţionată ca „Sf. Vineri”, ca „Sf. Paraschiva” 
sau ca „biserica domnească mică”. Biserica este în 
formă de navă şi are dimensiunile de 26,30 x 7,5 m, 
fiind formată din pridvor, pronaos, naos şi altar. O 
particularitate a construcţiei o constituie forma absidelor 
laterale, înguste şi prelungi, nemaiîntâlnite la alte 
monumente din epocă, interiorul preluând în general 
modelul arhitectural Cozia. În august 1712, incendiul 
care a distrus „Uliţa cea Mare” din Cetate, ajungând şi 
la Curtea Domnească a ars biserica Sfânta Vineri şi o 
„pereche de case alăturate”. Istoricul Virgil Drăghiceanu 
consideră că Sf. Vineri slujea de paraclis vechiului palat 
domnesc, fiind una dintre puţinele biserici de zid din 
acea vreme ridicate la Târgovişte. Biserica a cunoscut 
mai multe restaurări, ca de exemplu, în timpul lui 
Constantin Şerban (1654-1658); în 1699 când s-a reparat 
atât turnul de la intrare, care servea drept clopotniță, 
cât şi biserica paraclis, care era destinată doamnei şi 
suitei sale; în 1731-1732 Şerban Fusea cu Negoiţă, fiul 
său „au primenit-o”. Pe la anul 1803 s-au efectuat noi 

lucrări conduse de egumenul mânăstirii Dealu deoarece 
în primii ani ai secolului al XIX-lea biserica Sfânta Vineri 
a devenit metoh al mânăstirii Dealu. Între anii 1850- 
1852 Nicolae Brătescu a efectuat lucrări de restaurare, 
iar între anii 1967-1968 s-a efectuat o restaurare 
complexă, care a pus în valoare principalele monumente 
ale Curţii Domnesti de la Târgovişte între care şi Biserica 
„Sf. Vineri”. Din anul 1994, prin purtarea de grijă a Î.P.S. 
Dr. Vasile Costin, Biserica Sfânta Vineri din incinta Curţii 
Domnesti, a fost reactivată ca biserică de mir pentru 
deservirea cultului. (Arhiep.) 


BISERICA SFÂNTUL DUMITRU BUZINCA Are 
hramul „Adormirea Maicii Domnului” şi „Sfântul şi Marele 
Mucenic Dimitrie” este situată pe Str. Baratiei nr. 34, în 
nordul vechii cetăți de scaun Târgovişte. Monumentul a 
fost „zidit din temelie [...] din poruncă şi cu cheltuiala” 
lui Dumitru Buzinca în anul 1639, ispravnic fiind Popa 
Arsenie. Lăcaşul avea dimensiuni modeste şi se pare 
că era destinat a fi paraclis al curții sale din Târgovişte. 
Considerăm că prima pictură a bisericii a fost realizată 
de echipa de zugravi ce a pictat în 1698 şi Biserica 
Domnească, sub conducerea lui Constantin Zugravul. 
După o jumătate de secol, ctitoria slujerului Buzinca a 
fost reparată şi zugrăvită în anul 1697, din inițiativa lui 
Constantin Brâncoveanu, fapt consemnat de Cronica 
lui Radu Greceanu: „S-au isprăvit şi biserica lui Sfeti 
Dimitrie den Târgovişte, care era de tot stricată şi bolta 
surpată. lar măria sa, pe lângă alte multe ce au făcut în 
Târgovişte, şi aceia au pus de o au dres şi o au grijit de 
tot.” Alte consolidări şi restaurări s-au făcut în anul 1808, 
apoi in 1840, dată la care prin cheltuiala polcovnicului 
Dumitrache Bălăşescu se construieşte o nouă tâmplă 
de zid, şi se imbogateste patrimoniul cu sfeşnice şi 
două tetrapoade. Potrivit unei însemnări de la 1865, 
biserica s-a zugrăvit din nou „cu cheltuiala [...] sărdarului 
lon Fundateanu [...] de Hagi Avram Zugravu ot 
Târgovişte”. O nouă restaurare generală s-a realizat în 
1902, când s-au adăugat un soclu nou şi construcția 
de mici proporții care adăposteşte intrarea, s-au mărit 
ferestrele şi s-a desființat zidul dintre naos şi pronaos. 
A fost restaurată şi în anul 1942. De remarcat sunt 
arhitectura monumentului, icoanele păstrate de la 1817 
şi 1865, realizate de meşterii locali care evidenţiază 
forța şcolii de pictură de la Târgovişte, precum şi epitaful 
de piatră din 1654. Forma planului dreptunghiular 
măsoară cca 20 x 8 m, se încheie la răsărit cu o absidă 
poligonală în interior şi exterior. Ca particularități 
arhitecturale sunt turnul clopotniţă şi boltirea naosului, 
alcătuită dintr-un semicilindru întărit prin două arce 
dublouri. Pronaosul este construit după un plan cruci- 
form şi este întărit la colţuri de patru picioare masive de 
zidărie pe care se sprijină patru arce puternice. Biserica 
a deservit neîntrerupt nevoile spirituale ale credincioşilor 
din parohie. (Arhiep.) 

BISERICA SFÂNTUL GHEORGHE A fost construită 
de Neagoe Basarab în anul 1517 şi este menţionată de 
către Gavriil Protul şi de Letopiseţul Cantacuzinesc, ca 
una dintre realizările acestui domnitor. „Fiind veche şi 
necăutată de multă vreme neştiindu-să ctitorii săi, 
dezvelită şi dărâmat(ă)”, Dima Stegar „au pardosit-o, au 
facut advon ş-au zugrăvit şi sindrilit [...] biserica de 
iznoavă” la anul 1730. Pentru că „învelişul era vechi” 
mahalagii „au invelit-o cu toată cheltuiala lor” la anul 1794. 
Alte renovări au fost făcute de Dima Lixandroiu şi de alti 
mahalagii la 1816 şi 1862, 1940 şi 1982. Din monumentul 
clădit de Neagoe Basarab se păstrează puţine elemente 
arhitecturale în pronaos şi altar, pridvorul (1730) şi 
absidele pronaosului, fiind adăugate cu ocazia lucrărilor 
din 1862. Pictura actuală datează din 1862 şi a fost 
realizată de Hagi Avram, Pârvu şi Ilie. (M.O.) 


BISERICA SFÂNTUL IONICĂ Actuala biserică 
cunoscută sub numele de Sf. lonică este situată într-o 
zonă veche a cetăţii şi se înscrie între monumentele 
reprezentative ale tipului de biserici cu navă unică, 
construite în prima jumătate a secolului al XVII-lea, fapt 
care ne determină s-o datăm în această epocă deşi 
despre ctitorul şi începuturile ei nu avem informații pre- 
cise. De abia, în secolul al XVIII-lea, când intră sub 
oblăduirea familiei Greceanu apare în documente ca 
paraclis de curte feudală cu prilejul vânzării unei proprietăţi 
din vecinătate în 1711. Biserica a suferit în decursul vremii 
mai multe restaurări. Spre exemplu în 1780, „după ce 
fusese pustie mai înainte”, apoi în 1809, când biserica a 
fost grav avariată de cutremurul din 1802, şi în 1860, 
după care a fost părăsită. Din vechea pictură de epocă 
brâncovenească nu s-a mai păstrat decât icoana de hram 
aflată în firida de deasupra intrării în pridvor, pe care se 
mai putea citi semnătura mesterilor zugravi Constantin 
(Constantinos) şi loan, aceiaşi care au pictat şi Biserica 
Domnească din Târgovişte şi Biserica Mare de la Hurez, 
unde grecul Constantinos a creat renumita sa şcoală de 
pictură. De asemenea, biserica a fost repictată de Hagi 
Avram şi Luca luculescu în 1860. Cu prilejul restaurărilor 
începute în 1972 şi finisate în 1993-1994 biserica a fost 
din nou împodobită cu pictură de Anghelin Victor. 
Totodată s-a descoperit pe latura sudică şi o intrare 
secundară cu un ancadrament gotic de influenţă 
moldovenească, provenit probabil de la un monument 
ruinat. După înființarea Facultăţii de Teologie din cadrul 
Universităţii „Valahia”, biserica Sf. lonică a fost desemnată 
să fie capela studenţilor, devenind astfel locul lor de 
practică liturgică. (Arhiep.) 


BISERICA SFÂNTUL NICOLAE GEARTOGLU 
Situată într-o zonă cu profunde conotaţii urbanistice 
medievale, în imediata vecinătate a Mănăstirii Stelea, 
de pe strada cu acelaşi nume, Biserica Sf. Nicolae 
Geartoglu marchează o nouă etapă în evoluţia formelor 

pe care le-au manifestat edificiile cu navă unică din Țara 
Românească în secolele XVI-XVII. Rareori semnalată de 
istorici, cunoscută încă din vremea lui Matei Basarab 
sub numele de biserica Sfântul Nicolae, este menţionată 
relativ târziu, într-un document din 1712, în care se 
specifică: „este foarte veachie, de demult”, astfel că „nu 
se ştia de cine a fost făcută”. Tot aici se consemnează 
că văzându-o „învechită şi stricată”, Pascalie-vornicul „s-au 
apucat de o au dres, o au zugrăvit şi o au înfrumusețat 
precum se veade, făcând lângă biserică şi pivniță de piatră 
cu case pe pivniţă”. La 12 martie 1787, biserica nu mai 
avea pardoselă, zugrăveala era „căzută pe de o parte”, 
iar „clopotnița descoperită de tot”. La începutul secolului 
al XIX-lea căminarul Gheorghe Geanolu (Geartoglu), 
cumpără casele şi „repară zidurile bisericii, deschizând 
lăcaşul”. Conflictele cu ostile turceşti din 1821, au afectat 
grav şi acest edificiu, care a rămas în stare de ruină, 
până în 1828, când Nichita Formac, rudă apropiată a lui 
Geanolu (Geartoglu), inițiază o reparaţie generală, 
consemnată în pisania din 1860, aflată deasupra uşii de 
intrare în pronaos. Între alte lucrări, pisania menţionează 
lucrările de refacere a acoperişului ca şi zugrăvirea: „pă 
din lăuntru, pă din afară”, de către meşterii Hagi Avram 
şi Luca „ot Târgovişte”. De plan dreptunghiular alungit, 
cu dimensiunile de 16,5 x 6, compusă din pronaos şi 
naos, biserica prezintă absida altarului poligonală, atât 
la interior cât şi la exterior şi foarte putin decroşată fata 
de corpul navei. Edificiul este dominat de un turn 
clopotniță dispus spre vest având adosată o mică 
construcţie pe latura sudică, destinată scării de acces 
la clopotniță. Astăzi restaurată, aflată în faza de refixare 
a picturii decapate şi de repictare, Biserica Sf. Nicolae 
Geartoglu, alături de ansamblul architectural de la Stelea, 
întregeşte ambientul monumental al oraşului medieval 
Târgovişte şi aşteaptă să fie redată cultului. (Arhiep.) 


BISERICA SFÂNTUL NICOLAE SIMULEASA Are 
hramul Sf. lerarh Nicolae, dar primul hram se pare ca a 
fost Sf. Arhangheli Mihail şi Gavriil. Nu se cunoaşte 
dacă actuala biserică a fost edificată pe alta mai veche, 
năruită, dar probabil că locul ales pentru această 
biserică să aibă o astfel de încărcătură spirituală şi 
istorică. Numită şi biserica Sârbilor, ea a fost construită 
de Mirco mare căpitan de lefegii, în vremea domniei lui 
Constantin Şerban Cârmii, fiind începută la 10 iunie 1654 
şi terminată la 30 noiembrie acelaşi an. Pisania bisericii 
consemnează că biserica a fost „ ridicată de întru 
temelie până la sfârşit [...] de [...] jupan Mirco vel 
căpitan za sârbi împreună cu familia lui, formată din 
jupanita ego loana, copiii „Florica; Păună; Nicolai, dar 
şi Nicola brat căpitan; Dumitru brat căpităneasii”, cu 
toți „În serviciul militar al domniei”. De aceea, i-a rămas, 
multă vreme, în conştiinţa targovistenilor, această 
denumire de biserica sârbilor şi până la edificarea 
bisericii Sf. Nifon din Târgovişte, cunoscută şi ea tot ca 

„biserica sârbilor”, este cel mai probabil că aceşti bulgari 
(denumirea de sârbi a fost dată datorită confuziei dintre 
limba sârbă şi bulgară) aşezaţi la marginea Târgoviştei 
să fi venit la rugăciune aici. Lăcaşul de cult a rămas în 
grija familiei ctitorului, la 1698, Nicolae Coj, fiul ctitorului, 
dăruia bisericii un Minei. Putin mai târziu, la 6 iulie 1713, 
până la jumătatea secolului al XVII-lea biserica mai este 
cunoscută şi ca Sf. Nicolae „biserica acea stricată”. În 
anul 1800, a fost reparată de Sima Bucşeneanu, care 
o zugrăveşte, îi reface acoperişul, clădeşte amvonul şi 
clopotnița, ,,infrumusetand-o cu toate desăvârşit”. Tot 
atunci i se adaugă o nouă pisanie, situată deasupra 
celei vechi şi un alt hram, cel al Sfinţilor Voievozi. 
Monumentul a mai suferit anumite intervenții şi în anul 
1863, la iniţiativa unei anumite Sultana Simuleasa, 
probabil fata ctitorului din anul 1800, de la care provine 
şi numele adăugat hramului. Lăcaşul, de plan triconic, 
alcătuit initial din pridvor, pronaos, naos şi altar. Cele 
două turle din lemn, acum îmbrăcate cu tablă, aparțin 
refacerilor din anul 1863. Astăzi Biserica Sf. Nicolae- 
Simuleasa este biserică parohială, servind ca lăcaş de 
cult pentru credincioşii târgovişteni din microraionul IX. 
La ea se poate ajunge uşor, fie venind dinspre Bucuresti, 
pe Calea Domnească, fie venind dinspre centrul oraşului, 
pe la Piaţă 1 Mai. (Arhiep.) 


BISERICA SFÂNTUL NICOLAE-ANDRONEŞTI 
Situată în strada Pârvan Popescu, nr. 24, din Târgovişte, 
potrivit pisaniei: „în zilele lui lo Radu voievod acest hram 
al Sfântului Nicolai l-au făcut jupan Manea vel vornic şi 
jupanita Vlădaia la anul 7036” este ctitoria lui Manea 
vel Vornic şi a jupanitei Vlădaia, ridicată prin anii 1527- 
1528 şi închinată „Sfântul lerarh Nicolae” şi „Sfinţiilor 
Împărați Constantin şi Elena”. Vandalizat în timpul 
invaziei otomane din 1595, monumentul este reparat 
putin mai târziu de către popa Goncea, care a adăugat 
la pisania inițială menţiunea: „Să se ştie cum au spart 
biserica Sinan paşă şi au dires popa Goncea cliseariu”. 
Din nou ruinată în timpul cutremurelor din 1636 şi 1640, 
biserica este rezidită din temelie de către Matei Basarab 
în 1653, conform noii pisaniii: „Cu vrerea Tatălui şi cu 
ajutorul Fiului şi cu sporul Duhului Sfântu îndemânatu-se 
au creştinul lo Mateiu Basarabu voievod, i gospodă ego 
Elina de au zidit această sfântă besearică hramul 
Sfântului Nicolae den temelie până în sfârşit ca să le fie 
pomeana in veaci”. De acum, biserica este cunoscută şi 
sub numele de Sf. Nicolae al Doamnei (Elina) sau Sf. 
Nicolae Nou. Denumirea de Sf. Nicolae Androneşti apare 
abia în secolul al XVIII-lea, când monumentul trece în 
grija familiei boierilor Andronesti. Această familie a reparat 
biserica în anii 1796, 1808 şi 1813. În anul 1813 biserica 
a fost pictată cu cheltuiala lui Dumitru Bogasieru de 
meşterii Nicolae şi Bănică, „zugravi ot Săteni”. De la ei 
s-a păstrat şi o icoană a Sfântului Harambie datată din 
30 martie 1821 de unde probabil i s-a adăugat bisericii şi 

al treilea hram „Sf. Haralambie”. Bisericii i s-au mai făcut 
reparaţii în 1912 şi în 1942 când se reface şi turla de pe 
naos şi este pictată de renumitul Vasile Blendea. O 
restaurare remarcabilă începută în anul 2002 la iniţiativa 
parohiei a inclus biserica într-un proiect de restaurări al 
Institutului Naţional de Patrimoniu ca monument istoric 
de categoria A. Planul bisericii în formă de navă este 
alcătuit dintr-un pronaos de formă pătrată, naos 
dreptunghiular, absida altarului, circulară în interior şi un 
pridvor mărginit de opt stâlpi de zidărie şi boltit cu un 
semicilindru dispus transversal. Lăcaşul de cult a 
funcționat permanent ca biserică de enorie. (Arhiep.) 


BISERICA SFÂNTUL NIFON Este situată în cartierul 
Matei Voievod, cunoscut cu numele de Cartierul Sârbilor, 
locuit de o populaţie în majoritate de origine bulgară. 
Pisania bisericii pune vechimea acestui lăcaş de 
rugăciune, cu multe secole înainte întrucât se: „socoteşte 
că pe acest loc au fost clăditu în zilele Radului Voievod 
un sfânt lăcaş, zidit şi de Sfântul Nifon, de Radu Voievod 
surghiunit; ear în vremi prăpăditu; din temelie ziditu şi 
hramul Sfântului Nifon pomenitu, de hristiani orăşani 
Targovesti şi alăturaşi străini ajutători şi cu toate odoarele 
împăodobitu, ear dintru începutu au fost şi stăruitori 
dumnelor d. Sandu Dudea, d. Gheorghe Zet Lazăr, d. 
lon Berindei, Tudorache brat Racoviceanu, Avram Zugrav, 
Nita Parvu, d. Niculae Fusea, Petre Badulescu in domnea 
luminatului nostru Barbu Ştirbei voievod, fiind mitropolit 
d. Nifon leat 1854 decembrie 9”. Pisania din anul 1854 
aminteşte că biserica a fost clădită de Nifon, fostul patriarh 
al Constantinopolului, fiind „din temelie rezidită” de orăşeni 
la 1852-1854. A suferit refaceri între anii 1898-1903, fiind 
zugrăvită în 1903. Aceasta este atestată în secolul al 
XVIII-lea când este amintită de banul Mihai Cantacuzino 
sub numele de biserica din mahalaua sârbească. De 
asemenea, figurează şi în catagrafia oraşului din 1810. 
După secole de degradare, biserica a fost rezidită din 
temelii în anul 1854, zugrăvită la anul 1903 şi sfinţită la 
anul 1912, când primeşte în dar de la Episcopul Nifon al 
Dunării de Jos, degetul arătător de la mâna dreaptă a 
Sfântului lerarh Nifon, Patriarhul Constantinopolului si 
reorganizatorul Mitropoliei Ţării Româneşti. Acest sfânt 
odor împreună cu alte documente vechi ce datează de 
la anul 1689, se păstrează şi astăzi în Biserica Sârbilor. 
Edificiul de azi este de o frumusețe, amploare şi 
arhitectură remarcabile. Se păstrează două copii de la 
începutul secolului al XX-lea ale icoanei hramului, care 
descria pasaje din opera lui Gavriil Protul, privind viata 
Sfântului Nifon şi o icoană de mari dimensiuni (133 x 80 
cm) a sfântului Nifon, datând din a doua jumătate a 
secolului al XVIII-lea, care are în colțurile de sus pictate 
două scene din viaţa patriarhului. (Arhiep.) 


BISERICA SFINȚII ARHANGHELI MIHAIL ŞI 
GAVRIIL Aflată în partea de nord-vest a municipiului 

Târgovişte, pe strada Constantin Brâncoveanu nr.83, 
Biserica Sfinţii Arhangheli Mihail şi Gavriil este una din 
cele mai noi bisericii construite în acest oraş. Biserica 
Sfinţii Arhangheli Mihail şi Gavriil îşi are începuturile pe 
vremea arhipăstoririi Înalt Prea Sfintitului Dr. Vasile 
Târgovişteanu, Arhiepiscopul Târgoviştei, mai precis în 
anul 1998 când P.C. Preot Safta Gheorghe a avut 
iniţiativa de a ridica un Sfânt Lăcaş într-un loc viran aflat 
la răspântia de lângă nouă autogară din Târgovişte, cu 
hramul Sfinţilor Arhangheli în cinstea celor doi copii ai 
Părintelui mai susmentionat. Piatra de temelie a fost 
fixată pe data de 24 februarie a anului 1998. În acest 
demers, alături de Preotul Gheorghe Safta a venit dl. 
Ing. Petrescu lon, care a contribuit în mod substantial, 
precum şi alți oameni de bună credinţă care au dorit ca 
în acel cartier să se înalțe un sfânt lăcaş de rugăciune 
şi au început drumul anevoios pentru construirea noii 
Biserici. Ulterior, biserica a primit şi ai doilea hram (Sfinţii 
Petru şi Pavel) ca semn de recunoştinţa pentru 
ostenitorul Mircea lonescu al cărui tată, preot, a purtat 
numele Petru. Proiectul bisericii a fost realizat de d-na 
arh. Corina Ogescu şi de d-na Mariana Vlădescu. 
Zidurile bisericii au fost înălțate de vrednicul de pomenire 
dl. ing. Mircea lonescu, cel care a şi supravegheat atent 
lucrările ce s-au executat. Biserica este construită în 
formă de cruce având trei turle, una pe naos şi celelalte 
două pe pronaos cu abside la altar şi la cele două strane 
cu pridvor deschis. Lucrările de la catapeteasmă au 
fost executate de domnul Dobra Teodor care a dorit să 
aducă un stil nou de execuţie a lucrărilor. Pictura bisericii 
a fost realizată de Preotul Dicu Octavian în stil fresco 
cu influenţe bizantine şi într-o cromatică vie. Biserica a 
fost târnosită de Inaltpreasfintia Sa Dr. Nifon, 
Arhiepiscopul si Mitropolitul Targovistei in anul 2002 pe 
data de 26 mai împreună cu un numeros sobor de preoți, 
diaconi şi credincioşi. (Arhiep.) 


BISERICA SFINȚII ÎMPĂRAȚI Cunoscută şi sub 
numele de „Biserica Sfântul Nicolae a Domnului” sau 
„Biserica Cazacilor”, are hramul „Sfinţii Împărați 
Constantin şi Elena”. În 1650 avea hramul „Sfântul 
Nicolae”. Construcţia s-a efectuat în anul 1650 de către 
domnitorul Matei Basarab şi de soţia sa Elina, având 
ispravnic pe Hagi Constantin. Biserica „stricându-se si 
desvălindu-se rău a fost dreasă şi şindrilită” de Vasilache 
Frumusica în anul 1732. După moartea acestuia, fiul său 
Dragomir „s-au îndemnat de au învălit-o şi au zugrăvit-o 
şi au făcut tâmpla şi amvonul afară făcându-se ctitori 
noi”. Biserica a avut de suferit în 1821, când a fost 
transformată în geamie şi a depăşit cu greu vremurile 
potrivnice. A fost învelită în 1919 cu banii obţinuţi de 
compozitorul şi dirijorul George Enescu, în urma 
concertelor susţinute la Târgovişte. Planul bisericii este 
în formă de navă şi este compus din pronaos, naos, 
altar şi ocupă un loc important în istoria arhitecturii 

muntenesti, influenţa arhitecturii moldoveneşti, prin 
biserica Stelea, fiind evidentă. Contrafortii, ancadramentele 
uşii şi ferestrelor, bazele stelate ale turlelor etc. sunt 
inspirate de meşterii moldoveni, toate însă integrate 
contextului muntenesc. O scară în formă de melc duce 
la baza unei turle-clopotnita aflată deasupra pronaosului, 
adăpostită într-un turnulet adosat laturii de nord. Un brâu 
median profilat separă decorația exterioară în două 
registre egale, cu arcuri originale cu ciubuce. Paramentul 
tencuit a fost ornamentat prin incizie şi culoare, care 
imită cărămida aparentă, iar brâul este zugrăvit cu roşu, 
albastru şi alb, imitând o panglică răsucită. Pictura a 
fost realizată de către Matei Basarab, dar noii ctitori au 
zugrăvit-o prin „Popa loan şi fiul său Gheorghe”. Se 
cunoaşte că „loan... era eromonah zugrav ot schitul 
Săteni”. (M.O.) 


BISERICA SFINȚII VOIEVOZI Cunoscută şi sub 
numele de „Biserica Albă din mahalaua Zlătari” sau „Sfinţii 
Voievozi sau Arhangheli”, are hramul „Sfinţilor Îngeri şi 
Marilor Voievozi”. Folosind caracteristicile deosebite din 
compunerea planului trilobat, edificarea monumentului a 
fost atribuită epocii lui Petru Cercel, punct de vedere ce 
corespunde şi tradiției consemnată de cele notate pe 
cărțile vechi existente în biserică. Biserica este 
menţionată în documente în 1615, 1632, 1767. În 1767, 
Bădica logofătul, fiul lui Negoiță arăta că neamul lui 
purtase de grijă sfintei biserici şi pentru că se prăpădise 
o închina sfintei Mitropolii. În 1823, postelnicul Vasilache 
Maican şi biv vel vistier lancu Rădulescu au intervenit în 
repararea ei, făcându-i danie şi „moşia de peste apa 
Ialomiţei”. Ajunsă din nou „în desăvârşită dărăpănare şi 
fără mijloace de a să preînnoi” Avram loan „cu feciorii săi 
[...] au învelit acest sfânt lăcaş din nou, au tencuit-o, au 
ridicat turla de dinainte, au zugrăvit-o pe dinăuntru şi p- 
afară”. O nouă restaurare a bisericii a avut loc în 1910 
sub egida Comisiei Monumentelor Istorice. Biserica este 
construită în plan trilobat, alcătuit din pridvor, pronaos, 
naos şi absida altarului. Pridvorul este deschis, având 
şase stâlpi octogonali de zidărie asemănători cu cei de 
la Biserica Domnească, iar pronaosul alungit a servit şi 
de gropniță. Naosul este mult mai mare spre vest decât 
la alte edificii de acest tip prin retragerea către pronaos 
a zidului despărțitor, în timp ce absida altarului este 
poligonală la exterior şi circulară în interior. Spre exterior, 
fațadele au fost împărțite în registre inegale, printr-un brâu 
sub formă de zimti de ferăstrău, decorate prin arcaturi 
gemene, ce alternează cu firide în plin centru. Cornişa 
este alcătuită din trei rânduri de zimti din cărămidă 
specială, cu vârf. Turla este zveltă, cu zece laturi 
străpunse de ferestre înalte, puse în evidenţă printr-o 
modalitate interesantă, ce sporeşte valoarea şi 
monumentalitatea bisericii. Pictura a fost realizată, în 
anul 1849, de către Avram, Sache şi Pârvu, zugravi din 
Târgovişte. De remarcat sunt pietrele de mormânt din 

1672, 1714, 1729, 1730, 1739 şi 1769, realizate cu 
chenar şi decor floral, icoanele din 1820 realizate de 
„Nicolae şi Bănică zugravi ot Săteni”, cărţile religioase 
din sec. XVII-XIX, cu interesante însemnări. Biserica s-a 
aflat în imediata apropiere a casei părinteşti a lui lon 
Heliade Rădulescu, rudele acestuia implicându-se în 
acțiunea de îngrijire a bisericii. (M.O.) 


BISERICA STOLNICUL Biserica este cunoscută 
astăzi cu numele de „Stonicul” a fost ridicată de 
Constantin Cantacuzino Stolnicul (1650-1716) pe 
ruinele unei mai vechi biserici de lemn, construită de 
Udrea Brătescu, care nu mai exista. Noua construcție 
a fost terminată de Stolnic şi soția sa Safta în 1705. 
Din vechea pisanie scrisă în chirilică şi încastrată în 
zidul acestui lăcaş reiese că avea hramul „Adormirea 
Maicii Domunului” şi că stolnicul Constantin Cantacuzino 
în cinstea fiului său Ştefan Cantacuzino, devenit domn 
al Ţării Româneşti (1714-1716), i-a adăugat şi hramul 
„Sfântul Ştefan”. Mai târziu, breasla meşteşugarilor 
tăbăcari şi cojocari din Târgovişte a mai adăugat 
lăcaşului şi hramul „Sfântului llie”, ca patron al lor. 
Biserica a suferit în decursul timpului numeroase 
restaurări. Monumentul a fost reparat în anul 1854 de 
Răducanu |. Dudău, reprezentantul orăşenilor în divanul 
ad-hoc. O nouă restaurare a fost realizată de |. 
Stematiu, care „a refăcut tâmpla, a zugrăvit, şi a pardosit 
biserica [...] a făcut sânurile [...] stranele şi alte 
ornamente”, şi finalizată la 4 august 1882. Pictura 
bisericii a fost restaurată în 1925 de meşterul Pavel 
lonescu. Medalioanele pictate din exterior reprezintă 
resturi ale picturii din secolul al XIX-lea. Monumentul 
se impune prin arhitectură de epocă legată de numele 
Stolnicului Cantacuzino. De menţionat că la această 
biserică se mai păstreză încă steagul „Societății 
lucrătorilor cizmari şi pantofari din Târgovişte, fondată 
la 29 mai 1889”. (Arhiep.) 


BISERICA TÂRGULUI Situată pe strada lon 
Heliade Rădulescu, nr 2, Biserica Târgului este singura 
biserică al cărei nume arată ca şi numele oraşului 
preocupările strict economice ale locuitorilor.Biserica 
poartă hramul „Adormirea Maicii Domnului” şi „Sfântul 
Prooroc llie Tesviteanul”. Pe locul acesta, pe care se 
găseşte acum Biserica Târgului, a mai fost o biserică 
tot cu hramul „ Adormirea Maicii Domnului”. În timpul 
domniei lui Matei Basarab, cunoscutul cărturar Udrişte 
Năsturel-Herăscu, fiind „cămăraş” şi credincios măriei 
sale, fratele doamnei Elina, soția domnitorului, împreună 
cu ispravnicul Radu Logofăt, „vel-căpitan”, cu aprobarea 
domnului, au dărâmat zidurile vechii biserici, şi au făcut 
din temelie această biserică. „Udrişte, aflându-se camaras 
şi credincios măriei sale i-au făcut rugăciune şi îndemnare 
să facă această biserică, căruia dându-i-se voie de către 
măria sa, au pus şi au sfărâmat tot zidul acela şi de 

iznoavă s-au făcut din temelie, după cum şi pisania 
d-asupra uşii arată, însă biserica are tinda până la uşă 
şi nezugrăvită, ispravnic fiind până la sfârşire dumnealui 
Radu logofăt vel căpitan, fiind leat 1654”. Chiar dacă 
biserica era nezugrăvită, ea a fost sfinţită de Patriarhul 
Macarie al Antiohiei, aflat în acest an la Târgovişte, ca 
oaspete al lui Matei Basarab. După cum aflăm din pisania 
de pe peretele vestic al naosului şi dintr-un pomelnic 
datat din anul 1823, pe la sfârşitul secolului XVII şi 
începutul secolului XVIII, biserica a fost zugrăvită cu 
cheltuiala unui credincios, Constantin „ce se numea între 
oameni Dinu Bogasieru, tatăl Voineştilor, împreună cu 
soția sa Ilinca.” La sfârşitul secolului XVIII, un oarecare 
Dimitrie Bogasieru şi Mira Grecu au făcut bisericii unele 
reparații, pictându-i amvonul şi şindrilindu-i tinda şi 
amvonul şi „sfintele icoane împărăteşti” şi „zugrăvindu-i-se 
chipul său în tinda femeilor”. Aceste lucrări s-au făcut în 
anul 1787 în vremea lui Nicolae Mavrogheni. Reparații 
s-au mai făcut în anul 1812 de către Dragnea Cojocaru 
şi Gheorghe Braşoveanu şi în 1820 de către lanache 
Postelnicu. În 1825 au mai fost făcute reparații prin 
contribuţia enoriaşilor. Contribuţii mai însemnate au dat 
Dimitrie Braşoveanu, Manole Rachiereu şi lonita 
Tănăsescu — epitropul bisericii. Reparaţii mai uşoare 
s-au făcut în anii 1830 şi 1875, tot cu contribuţia 
enoriaşilor. La cutremurul din 1940, biserica a suferit grele 
avarii, în special la turla cea mare, care a fost dărâmată, 
în locul ei zidindu-se actuala turlă, care a fost pictată de 
Vasile Blendea. Lucrările au durat din anul 1941 până la 
6 septembrie 1943. Ultima şi cea mai ştiinţifică restaurare 
s-a executat între anii 1973-1977 de către Direcţia 
Patrimoniului Naţional Cultural. Planul Bisericii Târgului 
este trilobat şi se înscrie în mod novator, deschis de 
constructorii Mânăstirii Dealu. Pridvorul, pronaosul, 
naosul şi absida altarului, se remarcă prin soluţiile 
arhitecturale şi impune biserica drept un important monu- 
ment târgoviştean, prin decorația exterioară, 
ancadramentele ferestrelor, icoanele zugrăvite de Nicolae 
Zugrav (1821) şi Tănase Anghel (1849), pomelnicul 
Bisericii Târgului etc. Biserica a fost redeschisă în folosul 
cultului în ziua de 6 august 1977. (Arhiep.) 


BISERICI DISPĂRUTE În Târgovişte au fost mai 
multe biserici decât sunt astăzi (exceptând numărul 
celor construite recent). Se ştie, dintr-o hotărâre a 
Consiliului Local de la mijlocul secolului al XIX-lea că 
un număr de biserici, ale căror parohii se pustiiseră şi 
ele se ruinaseră, că s-a hotărât demolarea lor. Într-o 
fotografie executată în 1867 din turnul Chindiei se văd 
câteva biserici azi dispărute: una în fata Stadionului, 
una în zona fostei cazarme a pompierilor: Biserica Sfinţii 
Apostoli, una — Biserica Roşie. Vestigii de biserici au 
fost depistate — pe colţul dintre străzile Calea 
Domnească — str. Gimnaziului, sub liceul „lenăchiţă 
Văcărescu”, una în spatele Primăriei, una în zona intrării 

din Calea Domnească în parcul Chindiei. Biserica 
Vărzaru, fostă a curților armaşului Radu Vărzaru, a fost 
demolată la începutul secolului al XX-lea, stârnind 
proteste, între care şi ale scriitorului şi dramaturgului 
lon Luca Caragiale. Documente care să ateste 
înfăţişarea bisericilor demolate s-au păstrat doar despre 
bisericile Roşie şi Vărzaru: biserici de plan dreptun- 
ghiular, cu turn clopotniţă pe pronaos, cu brâu 
intermediar în dinţi de ferăstrău combinat cu profil semi- 
circular. Tipul s-a folosit din vechime, la biserica 
Sfântului Gheorghe, la biserica Sân Nicoară din Curtea 
de Argeş şi la alte biserici, iar în 1639, la biserica Sfântul 
Dumitru din Târgovişte. Brâul intermediar în unele cazuri 
s-a utilizat, în altele, nu. (C.I.) 


BISERICILE DE LEMN Astăzi în Târgovişte nu mai 
există nicio biserică de lemn. Se păstrează amintirea 
ultimei biserici de lemn în numele bisericii Lemnului, 
aflată în spatele Primăriei, refăcută din zid la 1842 de 
vistierul Mihai Alexandrescu. La bisericile din Târgovişte 
cercetate, mai puţin catedrala arhiepiscopală, şi bisericile 
Sf. Dumitru şi Sf. Gheorghe, s-a descoperit câte o biserică 
de lemn din secolul al XIV-lea, arsă în incendiul declanşat 
de ostasii lui Baiazid Ilderim din 1394. E posibil să fi fost 
şi la Sf. Dumitru şi Sf. Gheorghe, în picioare la data 
construirii celor de zid şi, demontate, n-au lăsat nici o 
urmă arheologică. Cartierele existau, din vechime, 
atestate de mărturiile arheologice. Excepţie face biserica 
Crețulescu, situată în zona cea mai veche a oraşului 
existentă în secolele I-II şi care a fost locuită până azi. 
Aici, sub biserica actuală, au fost descoperite mai multe 
biserici de lemn suprapuse, toate arse. Cea mai veche 
se datează cu material ceramic dacic din secolele II-III 
aflat în nivelul de construcţie, iar dispariția ultimei, cu 
material ceramic specific primei parti a secolului al XV-lea 
(ante Vlad Tepes). În toate cazurile cercetate, Sfânta 
Masă a bisericilor succesive se afla pe acelaşi loc. (C.I) 


BLENDEA, Vasile (5.X1.1895, Gureni, Peştişani, Gorj 
—8.IV.1988, Bucuresti). Urmează cursurile Şcolii de Arte 
Frumoase din Bucuresti; participa la saloanele oficiale 
din Bucuresti şi la „Salon des artistes francais” din Paris. 
Beneficiind de o bursă de studii, urmează Scoala Romana 
de la Fontenay-aux-Roses; face călătorii de studii în 
Germania, Austria şi Elveţia. Între 1930-1952 funcţionează 
ca profesor la Liceul ,lenachita Văcărescu”. A realizat 
numeroase monumente de for public închinate eroismului 
soldatului român pe fronturile Primului Război Mondial, 
dezvelite in multe localități dambovitene. Restaurează 
picturi bisericeşti de ev mediu la Târgovişte şi Potlogi; 
realizează o adevărată suită de picturi peisaj târgoviş- 
tene. Nicolae lorga il trimite, cu girul Academiei Române, 
în Austria, Germania şi Elveţia ca să copieze portretele 
de voievozi români aflate în muzee şi colecţii de artă din 
aceste tari, marele istoric ilustrându-şi câteva din lucrările 

sale cu excelente copii reprezentându-i pe Vlad Tepes 
şi Ştefan cel Mare. Atelierul acestui mare artist plastic 
este adăpostit astăzi, în urma demolării locuinţei în 
procesul de sistematizare urbană, în casa monument 
de arhitectură „Angela Georgescu” situată pe strada 
Grigore Alexandrescu din Târgovişte (sediul Muzeului 
„Vasile Blendea). (G.C.) 


BLOCUL PARTIDELOR DEMOCRATICE Alianţă 
electorală constituită la Târgovişte în mai 1946, în 
perspectiva alegerilor parlamentare din 19 noiembrie 1946. 
Cuprindea mai multe formaţiuni politice: P.C.R., P.S.D., 
P.N.L. — Gh. Tătărescu, P.N.T. — Anton Alexandrescu, 
Frontul Plugarilor, Partidul Naţional Popular. Platforma — 
program cuprindea prevederi atractive, care însă nu erau 
respectate în realitate: asigurarea regimului democratic 
în cadrul monarhiei constituționale, respectarea drepturilor 
şi a libertăţilor cetăţeneşti, libertatea cuvântului, libertatea 
religioasă, întărirea proprietăţii individuale asupra 
pământului, democratizarea aparatului justiţiei şi a 
legislației etc. După o campanie electorală marcată de 
incidente şi fraude, Blocul Partidelor Democratice obține 
majoritatea voturilor (130 265 din 158 310 voturi exprimate) 
şi ocupă opt din cele nouă locuri în Parlament: Constantin 
Pârvulescu (P.C.R.), Virgil Stănescu (Partidul Naţional 
Popular), Nicolae Rizescu (P.N.L.-Tătărescu), lon 
Bănulescu şi Hugo Baranga (P.S.D.), Teodor Păun 
(P.C.R.), Lazăr Ştefănescu (Frontul Plugarilor). Secretar 
general al B.P.D. era Tănase Bortoi. (M.C.) 


BOLBOSE, Emil (8.VIII.1937, Câmpulung, Arges 
— 26.1V.2009, Târgovişte) Fiul lui Gheorghe Bolbose 
(grefier) si al Mariei Bolbose. A urmat liceul din 
Câmpulung si Facultatea de Drept din Bucuresti, iar in 
1984 si-a luat doctoratul in drept. A fost procuror, 
vicepreşedintele Tribunalului Dâmboviţa timp de 23 de 
ani, apoi preşedinte. S-a remarcat prin seriozitate, 
străduindu-se să se implice în aprofundarea cercetării 
juridice. A publicat studii şi articole în reviste de 
specialitate. A sprijinit activitatea ştiinţifică şi culturală 
din Târgovişte şi se numără printre iniţiatorii edificării 
Catedralei Eroilor din Târgovişte, drept pentru care 
biserica îl consideră unul din ctitorii ei. (M.O.) 


BOLIDUL Revistă editată electronic: www.sarm.ro/ 
bolidul. Postare internet din 2010; initiator/director: 
Valentin Grigore. Colaboratori din tara si din lume. 
Rubrici (preluate din revista „Noi şi Cerul”): „Astronomie 
generală”, „Evenimente astronomice naţionale şi 
internaţionale”, „Ghid pentru observații astronomice”, 


„Personalităţi”. Continuă. (G.C.) 


BONAVENTURA din Campofranco (? — ~1653) 
Călugăr italian din ordinul minoritilor conventuali, călător 
prin Țările Române. În 1650-1653 a fost trimis în Ţările 

Române pentru a cerceta şi sancţiona neregulile şi 
purtările scandaloase ale misionarilor conventuali, 
reclamate de iezuiţi. A activat cu precădere în Țara 
Românească, locuind în majoritatea timpului la 
conventul franciscan din Târgovişte. În scrisorile sale, 
tratează situația importantei biserici catolice de aici, 
dar face şi o serie de aprecieri asupra importanţei 
oraşului: „reşedinţa domnului, mănăstire şi reşedinţa 
mea şi a tuturor urmaşilor mei, ca provinciali ai 
Transilvaniei şi prefecti apostolici ai sacrei Congregatii 
în amundouă ţările române”, sau „capitala şi reşedinţa 
domnului; acolo este mare amestec de neamuri, adică 
unguri, venețieni, saşi din Chiprovat, germani şi poloni. 
Acolo este o biserică unde slujesc părinţii conventuali; 
are oarecari venituri”. (A.S./M.O.) 


BONGARS, Jacques (1554, Orléans — 1612, Paris) 
Trimis la şcoli în Germania la vârsta de zece ani. 
Urmează apoi dreptul şi literatura greacă şi latină la 
Marburg, lena şi Strassburg. A continuat studiile în 
Franţa şi la Roma. Erudit, autor de scrieri însemnate. 
În cursul unei călătorii mai ample, în 1585, vine şi în 
Tara Românească. Preocupări istorice, arheologice, 
filologice, având ca rezultat scrieri de valoare ştiinţifică. 
Trecând prin Târgovişte, Bongars menţionează Curtea 
Domnească, unde Petru Cercel a făcut „un palat mic 
dar frumos şi impunător pentru cat poate tara”. Mai spune 
că Petru Cercel a construit şi biserica palatului, a 
realizat o aducțiune de apă aducandu-o de la depărtare 
de două leghe şi că a făcut o turnătorie de tunuri, prima 
şi cea mai veche din Țara Românească. Deşi nu spune 
unde a făcut-o, ştim din alte surse că aceasta a fost la 
Târgovişte, în zona Mitropoliei. Relatarea lui îl arată 
instruit, cultivat, fin, spirit nobil şi elegant. (C.I.) 


BORDEA, Victor (1.11.1934, Vişineşti, Dâmboviţa — 
?) A absolvit Facultatea de Economie a Academiei de 
Ştiinţe Sociale-Politice „Ştefan Gheorghiu”, dar profesia 
de bază a fost de tehnician-proiectant. Membru de partid 
din 1953, a fost secretar cu probleme de propagandă al 
Comitetului Municipal Târgovişte (1977-1980) şi membru 
supleant al CC al PCR între 28 noiembrie 1974 — 23 
noiembrie 1979. A îndeplinit funcţia de primar între 1980- 
1984, dar evoluţia sa politică a fost frântă pentru că 
ajunsese „membru supleant al CC al PCR”. Probabil era 
considerat un pericol pentru că avea alti doi fraţi aflaţi în 
funcții importante. Unul ajunsese general de securitate, 
iar celălalt secretarul Consiliului Judetean Dâmboviţa. 
Devenind un personaj care ar fi acumulat prea multă 
putere, i s-a reproşat că aflat în funcţia de primar şi-a 
pregătit din timp o casă unde urma să locuiască 
împreună cu familia. Datorită acestui fapt, cariera i-a fost 
frântă, casa pierdută, măsurile fiind extinse şi asupra 
fratelui său, care a pierdut casa în care locuia în favoarea 
unui alt personaj înalt al nomenclaturii comuniste. (M.O.) 

BORIGA, Gabriel Florin (20.VI.1974, Târgovişte) 
Primar al municipiului Târgovişte (2008 — până în 
prezent). Absolvent la Facultăţii de Ştiinţe Juridice a 
Universităţii „Valahia” Târgovişte (1996), a activat ca 
profesor suplinitor la Şcoala Generală Nr. 12 din 
Târgovişte (1992-1999), redactor la radiourile locale D 
şi Minisat (1995-2006), preparator universitar la 
Facultatea de Ştiinţe Juridice a Universităţii „Valahia” 
Târgovişte (1998-1999), merchandeiser „Philipp Morris” 
(1999-2001), director general al SC „Biandra Trading” 
(2004-2008). Implicat în viata politică locală, este ales 
consilier municipal (2004), iar în 2008 este candidatul 
PDL la primăria Târgovişte, câştigând detaşat (57% din 
voturile exprimate). Ca primar a făcut eforturi pentru 
atragerea de fonduri europene, destinate în principal 
modernizării oraşului, sporirii confortului locuitorilor şi 
creşterii atractivitatii localității. În anul 2010, considerat 
de primar „cel mai bun an din istoria seculară a oraşului... 
în ceea ce priveşte investiția”, s-a reuşit atragerea de 
fonduri europene în valoare de 85 de milioane de euro, 
98% reprezentând fonduri nerambursabile. Majoritatea 
acestor fonduri (peste 34 milioane de euro) au fost alocate 
Planului strategic integrat pentru dezvoltarea durabilă a 
municipiului Târgovişte, plan ce viza modernizarea a 5 
cartiere (aproximativ o treime din suprafața municipiului), 
prin înlocuirea în totalitate a rețelei de apă, a rețelei de 
canalizare, a infrastructurii rutiere, refacerea întregii 
peisagistici, a sistemului de iluminat public, a locurilor 
de joacă pentru copii, monitorizarea traficului rutier prin 
camere de luat vederi etc. Alte două mari proiecte, în 
valoare de circa 20 de milioane de euro fiecare, vizau 
reabilitarea şi modernizarea centurii rutiere a oraşului 
şi consolidarea şi modernizarea a 9 unităţi şcolare. La 
începutul anului 2011 au fost finalizate lucrările de 
restaurare a Curţii Domnesti, în urma derulării unui 
amplu proiect PHARE, iar la 26 martie 2011 a fost 
semnat contractul de finanţare pentru proiectul „Com- 
plex turistic de natatie”, o investiție de peste 19 milioane 
de euro, amplasată pe structura fostei Baze de Agrement 
„Crizantema”. Pe aceeaşi linie, a creări unor spații 
moderne destinate agrementului şi activităților fizice, 
pe 15 iulie 2010 fusese inaugurat primul bazin acoperit 
al oraşului. În vara anului 2011, Primăria Târgovişte a 
demarat un amplu program de igienizare şi curăţare, 
demolând circa 90 de construcții ilegale şi reuşind să 
redea spațiului verde anumite zone de importanță istorică 
ale oraşului, precum Santul Cetăţii. Sportiv pasionat 
(baschetbalist legitimat la CSS Târgovişte şi Cimentul 
Fieni, în anii 1984-1992 şi alpinist), a fost membru 
fondator şi preşedinte al MCM Târgovişte (2003-2008) 
şi iniţiator al Club Sportiv Municipal Târgovişte (2008). 
Echipa de baschet feminin a Clubului Sportiv Municipal 
Târgovişte a fost substanțial sprijinită de municipalitate, 
reuşind câştigarea a patru titluri naţionale şi ajungerea 
în sferturile de finală a FIBA Eurocup (2010) — cea mai 

bună performanţă din istoria ultimelor trei decenii a 
baschetului feminin românesc. Toate acestea consacră 
perioada administraţiei Boriga drept o etapa a renasterii 
urbane. (A.Ş.) 


BORIGA, Neculae-Alexandru (2.X11.1944, 
Bezdead, Dâmboviţa) După absolvirea Institutului de 
Construcţii Bucureşti — Facultatea de Construcţii Civile, 
Industriale şi Agricole, profesează în mai multe locuri 
de munca: |.P.B.C.A.Doicesti — inginer stagiar, şef 
secţie, şef serviciu (1969-1973); Consiliul Popular al 
Municipiului Târgovişte — şef serviciu (1973-1980); 
|.J.G.C.L. Dâmboviţa — inginer şef, director (1980-1983); 
I.C.M.M. (L.A.C.M.M.R; S.C.CORINT S.A.) Târgovişte 
— inspector principal, şef serviciu, director grup şantiere 
(1983-1991); Prefectura Judeţului Dâmboviţa — 
subprefect, prefect (1991-1993); S.C. CORINT S.A. 
Târgovişte — inspector principal (1993-1994); R.A.G.C. 
Târgovişte — director general, consilier, director program 
B.E.R.D. (1994-2001). Se perfectioneaza ca „manager 
în domeniul relaţiilor economice interne, internaţionale 
şi de legislaţie privind procesul de reformă în România” 
(1995) la Institutul de Management şi Informatică din 
Bucureşti. În iulie 2005, susţine la Academia Naţională 
de Educaţie Fizică şi Sport din Bucureşti teza de 
doctorat cu titlul „Istoria şi evoluţia atletismului în 
România”, obținând calificativul final „cum laude”. În 
perioada 2000-2004 funcţionează ca lector asociat la 
Universitatea „Valahia” Târgovişte, calitate în care predă 
cursurile „Istoria educaţiei fizice şi a sportului”, 
„Olimpism”, „Construirea şi amenajarea bazelor sport- 
ive”, la specializarea Educaţie Fizică şi Sport din cadrul 
Facultăţii de Ştiinţe Umaniste; este şeful Catedrei de 
Educaţie Fizică şi Sport din cadrul Facultăţii de Ştiinţe 
Umaniste a Universităţii „Valahia” Târgovişte (2001- 
2002). A publicat peste 300 intervenţii sub formă de 
articole, seriale, programe etc. în „Sportul”, „Gazeta 
Sporturilor”, „Educaţie Fizică şi Sport”, „Atletismul 
Românesc”, „Haromszeg”, „Dâmboviţa”, „Astronautica”, 
„Top Sport’, „Sport Total” etc. Este autorul a 22 de volume 
publicate în tara (dintre care 15 unic autor, 4 coautor şi 
3 în colectiv), dintre care pot fi amintite: „Anuarul atletic 
românesc” (pentru anii 1989, 1990, 2001, 2004, 2005, 
2006, 2007, 2008, 2009); „Atletismul românesc. 
Palmares internaţional” 1912-1992/ 1912-1993; 
„Atletismul românesc 1912-1994. Performerii”; „Evoluţia 
recordurilor naţionale ale României la atletism” (în 
colaborare cu Vladimir Simionescu, 1997); „Stelele 
atletismului feminin mondial 1922-1984” (în colaborare 
cu lon Baicu, 1999); „Campionii României la atletism 
1914-1998. Seniorii” (în colaborare cu Vladimir 
Simionescu, 1999); „Campionii României la atletism 
1914-2002. Tineret, Juniori, Copii” (în colaborare cu 
Vladimir Simionescu, 2003); „Cartea de aur a atletismului 
românesc” (2006, ediţia a Il-a 2008), „Târgovişte. File de 

monografie” (colectiv, capitolele industrie, investiții, 2007); 
„Enciclopedia educaţiei fizice şi sportului din România” 
(colectiv, capitolele atletism, personalități ale sportului 
românesc, 2002); „Atletism 2007” (colectiv). Participă 
cu diferite materiale la elaborarea unui număr de 40 de 
volume publicate în străinătate, respectiv în S.U.A., Marea 
Britanie, Germania, Elveţia, Polonia, lugoslavia, Monaco, 
Finlanda, Spania. A fost distins cu Diploma Inspecto- 
ratului General al Apărării Civile din Ministerul Apărării 
Nationale (1993); Diploma de Recunostinta a Societăţii 
Nationale de Cruce Rosie din Romania (2001); Diploma 
de Merit a Universităţii „Valahia” Târgovişte (2002); Di- 
ploma de Excelenta a Directiei pentru Sport Dambovita 
(2007); Premiul Special la Gala sportului dâmboviţean 
(2009); Diploma pentru merite deosebite la Gala sportului 
dâmboviţean (2010). Pentru merite în dezvoltarea 
activităţii atletice, Federaţia Română de Atletism i-a 
acordat trei diplome de excelenţă (2002, 2005, 2008), 
două diplome de onoare (1992, 1999) şi două plachete 
„Laureat al anului” (2009, 2010). Din 1997, este cores- 
pondent pentru România la revista bilunară „Athletics 
International”, ce apare în Marea Britanie. În urma 
activității desfăşurate pe linia statisticii atletice cu ocazia 
Congresului ce a avut loc în august 1999 la Valencia 
(Spania) a devenit membru al Asociaţiei Internaţionale 
a Statisticienilor de Atletism. În cei 60 de ani de când 
există organizația, doar 6 români au avut onoarea de a 
face de parte din acest for internaţional. La data de 22 
iunie 2001 devine membru al Consiliului Ştiinţei 
Sporturilor din România. (V.N./M.S.) 


BORIGA, Ştefan (13.IV.1908, Porumbacu de Sus, 
Porumbacu, Sibiu — 30.X1.1997, Târgovişte) Absolvent 
al Liceului „Radu Negru” din Făgăraş (1926); Licenţiat 
al Şcolii Superioare de Arhitectură din Bucureşti (1932). 
În perioada 1932-1939 a lucrat în diferite cabinete 
particulare ale unor arhitecţi bucureşteni. În primăvara 
anului 1940, Ministerul Lucrărilor Publice l-a numit Şef 
al Serviciului Tehnic şi de Arhitectură al judeţului Trei 
Scaune. Autorităţile nou instalate la Sfântu Gheorghe 
după Dictatul de la Viena (august 1940) l-au obligat să 
părăsească în 48 de ore funcţia respectivă. În noile 
condiţii Ministerul Lucrărilor Publice i-au oferit postul 
similar de la judeţul Dâmboviţa (vacant în acel moment). 
Ca atare din toamna anului 1940 a devenit, prin adopție, 
„târgoviştean”, postură pe care nu o va părăsi decât 
odată cu moartea sa, produsă după aproape 60 de ani. 
De-a lungul timpului a mai deţinut funcţiile de Şef 
Serviciu Tehnic la Primăria Târgovişte (ulterior, după 
reforma administrativ — teritorială din 1951, la Consiliul 
Popular Târgovişte), Director adjunct la Intreprinderea 
„Octombrie Roşu” / „Ciocanul” Târgovişte, Arhitect la 
Serviciul Investiţii de la Intreprinderea de Utilaj Petrolier 
Târgovişte. În 1969 a ieşit la pensie. Dintre realizările 
pe plan profesional sunt de remarcat: proiectarea unor 

obiective social — culturale din municipiul Târgovişte 
(Stadionul, Baia Comunală, Biblioteca / actuala Casă 
a Căsătoriilor, Şcoala Generală Nr. 4 / Suseni etc.); 
pregătirea şi urmărirea realizării unor capacităţi de 
producţie la Intreprinderile „Octombrie Roşu” / Ciocanul 
(Fabrica de Sticlă de la Teiş, Atelierele macanic, 
tâmplărie, strungărie de la sediul unităţii / str. Nicolae 
Radian) sau la Întreprinderea de Utilaj Petrolier (Fabrica 
de Oxigen, Forja de Racorduri Speciale, Ultima etapă 
de dezvoltare a l.U.P.); proiectarea a circa 30 de locuinţe 
particulare în municipiul Târgovişte etc. Timp de două 
decenii (1968-1988) a fost reprezentantul mirean al 
județului Dâmboviţa în Adunarea Eparhială a 
Arhiepiscopiei Bucureştilor. Din această postură, 
coroborat cu profesia de bază, a întocmit documentatii 
pentru lucrări de întreţinere, reparaţii, consolidări etc. la 
câteva zeci de biserici, case parohiale, cimitire, din 
Târgovişte şi județ, Mănăstirile Viforâta şi Cobia, Schitul 
Bunea etc. precum şi proiectul pentru execuţia noii 
Biserici din Vulcana de Sus (care a înlocuit-o pe cea 
distrusă de cutremurul din 6 martie 1977). Timp de peste 
trei decenii (1954-1985) a activat ca expert tehnic în 
cadrul Judecătoriei/Tribunalului. Tatăl lui Neculae — 
Alexandru Boriga (prefect al județului Dâmboviţa) şi bunic 
al lui Gabriel-Florin Boriga (primar al municipiului 
Târgovişte). (A.B.) 


BORTOI, Tanase Cizmar, important membru al 
Partidului Social Democrat, candidat în alegerile 
parlamentare din 1931. A contribuit la înființarea la 
Târgovişte a Ligii Muncii. În anii '40 este menţionat de 
documentele din arhivă ca participant la mişcarea 
comunistă. În 1941 a fost arestat şi condamnat de Curtea 
Martiala din Ploieşti la 12 ani de muncă silnică. Eliberat 
în contextul evenimentelor din 1944, a devenit liderul 
Uniunii Patriotice, susținând forțele procomuniste 
grupate în Frontul National Democrat. A deţinut funcţia 
de secretar al FND, încurajând ascensiunea PCR spre 
putere (1944-1947). (M.C.) 


BOUQUET, Michel (17.X.1807, Lorient — 1888) 
Pictor. Breton de origine, a călătorit în Orient, iar între 
1840-1842 a stat în Ţările Române. S-a remarcat prin 
Albumul Moldovei, unde prezintă imagini din laşi, 
cetatea Neamţului şi mănăstiri din Moldova şi Album 
Valah, tipărit la Paris în 1843. Se întâlnesc scene din 
Bucureşti, Câmpulung, Turnu-Severin (ruinele podului 
lui Traian), costume valahe etc. Pentru Târgovişte are 
importanţă pentru că a infatisat pentru prima data 
„Ruinele Curţii Princiare din Târgovişte”. (M.O.) 


BRATU, Vasile (23.1.1964, Măgureni, Prahova) 
Este absolvent al Liceului Industrial Nr. 3 din Câmpina, 
al Facultăţii de Ştiinţa şi Ingineria Materialelor de la 
Universitatea Politehnica din Bucureşti şi al Facultăţii 


Enciclopedia oraşului Târgovişte 


de Ştiinţe Juridice „Iolanda Eminescu” de la Universitatea 
„Valahia” din Târgovişte. La aceeaşi universitate obține 
masterate în drept administrativ european şi manage- 
mentul proiectelor. Doctor în ştiinţa şi ingineria 
materialelor la Universitatea Politehnica din Bucureşti. 
Profesional a ocupat funcţia de inginer-şef schimb la 
Combinatul de Oteluri Speciale din Târgovişte, apoi, rand 
pe rând, a fost asistent, şef de lucrări, conferenţiar 
universitar, director ştiinţific. În prezent este decanul 
Facultăţii de Ingineria Materialelor, Mecatronică şi 
Robotică de la Universitatea „Valahia” din Târgovişte. 
Publică lucrări vizând modelarea şi simularea proce- 
selor din domeniul ştiinţei materialelor, conducerii proce- 
selor din domeniul ingineriei materialelor, elaborarea şi 
turnarea aliajelor şi obținerea feroaliajelor. (G.C.) 


BRĂTESCU-VOINESTI, loan Alexandru 
(11.1.1868, Târgovişte — 14.X11.1946, Bucuresti) Acade- 
mician, scriitor, dramaturg, publicist, politician. 
Copilăreşte în casa din Târgovişte şi la moşia Bratesti, 
din împrejurimi. De mic copil îndrăgeşte muzica şi 
pescuitul pentru care face o adevărată pasiune de-a 
lungul anilor. Şcoala primară în oraşul natal, apoi 
gimnaziul la Bucureşti (1879-1883). Studii la Facultatea 
Medicină, pe care o abandonează, apoi Facultatea de 
Drept, unde îşi ia licenţa, fiind numit magistrat în 
Bucureşti (1894), apoi la Piteşti, Craiova, Târgovişte, 
unde din 1895 va deveni avocat. Intră în viata politică, 
ca liberal, fiind deputat de Dâmboviţa şi până în 1911 
secretar al Camerei Deputaţilor. Între 1914-1916 este 
director al Teatrului Naţional din Bucureşti. Din 1918 
este membru al Academiei Române. În 1928, cu prilejul 
împlinirii a 60 de ani, este omagiat de scriitori din toate 
generaţiile şi orientările. Din 1893 face parte din 
Comitetul de conducere al revistei „Convorbiri literare”, 
de unde demisionează în 1901. Debut literar în ziarul 
târgoviştean „Armonia” cu poezii publicate între 1891- 
1895 şi în „Convorbiri literare”. Începând cu 1890, apar 
la această revistă nuvelele şi povestirile sale „Cea din 
urmă scrisoare”, „Pană Trăsnea Sfântul”, „Microbul”, 
„Moartea lui Castor”, „În lumea dreptății”, ,Niculaita 
Minciună”, „Călătorului îi şade bine cu drumul”. În 1915 
i se reprezintă la Teatrul Naţional Bucureşti piesa 
„Sorana”, scrisă cu A. de Herz. Împreună cu Alexandru 
Vlahuţă scoate ziarul „Dacia”, iar apoi revista „Lamura” 
(1918-1928). Mai colaborează la „Adevărul literar şi ar- 
tistic”, „Universul”, „România modernă”, „România 
literară”. Apare volumul de eseuri politice „În slujba păcii” 
(1919), cel de schițe, povestiri şi reflecţii politice 
„Rătăcire”, multe dintre ele cu profund caracter 
moralizator: „Mache Dumbraveanu’”, „Cauza speculei”, 
„Focul purifică”, „Firimituri”, „Din pragul apusului”, „Cu 
undița”, „Huliganism”, „Germanofobie”. Opera sa, în ceea 
ce are ea mai bun, se dovedeşte o amplă confesiune, o 
evocare a vieţii trăite, cu episoade memorabile ale 

copilăriei, adolescenţei şi tinereţii. Ca prozator, 
imbogateste galeria inadaptabililor, a învinşilor din 
literatura română. În casa din Târgovişte, unde s-a 
născut, a fost amenajat Muzeul Scriitorilor Damboviteni. 
În parcul casei se află un bust din piatră, operă a 
sculptorului Vasile Blendea (1965), inaugurat în 1969. 
O stradă şi o şcoală generală îi poartă numele. (V.P.) 


BRÂNCOVEANU, Constantin (1654 — 24.III/ 
4.1V.1714, Istanbul) Domn al Țării Româneşti (29 oct./ 
8 nov. 1688 — 24 mart./4 apr. 1714). Fiul lui Papa 
Brâncoveanu şi al Stancăi, sora lui Şerban Cantacuzino. 
Între 1666-88, a ocupat însemnate dregătorii în stat, 
fiind mare agă, mare postelnic, mare spătar şi mare 
logofăt. A ocupat tronul Țării Româneşti la moartea lui 
Şerban Cantacuzino, cu sprijinul unchilor săi, fraţii 
fostului domn. Domnia lui, caracterizată prin stabilitate 
internă, progres economic şi o puternică afirmare 
culturală şi artistică a ţării, înregistrează un imens 
prestigiu politic îndeosebi în lumea ortodoxă. Pe plan 
extern, a întreținut relaţii strânse cu principalele capitale 
europene: Viena, Paris, Veneţia, Roma, Cracovia, 
Istanbul. Relaţiile cu domnii Moldovei au fost proaste, 
din cauza ostilitatii acestora. A amânat aplicarea 
tratatului cu Habsburgii, pregătit de Şerban 
Cantacuzino, fapt ce a determinat invazia forțelor 
imperiale, alungate cu sprijinul turcilor şi tătarilor şi 
înfrânte decisiv la Zărneşti (11/21 aug. 1690). Raporturile 
cu Viena au fost reglementate în 1695, când împăratul 
Leopold îi acorda domnului titlul de principe al imperiului. 
A fost fidel Porții căreia i-a plătit imense sume 
asigurându-şi reconfirmarea succesivă a domniei şi 
acordarea ei pe viață (1699). În 1703, pentru a-şi salva 
tronul şi viata a acceptat o sporire masivă a tributului. 
În 1698 a încercat să stabilească relații cu regele 
Poloniei, dar demersurile au eşuat. În contextul afirmării 
Rusiei, Brâncoveanu a stabilit contacte diplomatice cu 
aceasta, trimişii săi au vizitat Moscova în anii 1697, 
1702, 1705, 1706. Aceste demersuri s-au materializat 
în încheierea unei convenţii secrete cu Rusia în 1709. 
În timpul războiului ruso-turc din 1710-1711, a adoptat 
însă o politică de expectativă, concentrându-şi forțele 
la Urlaţi de unde a urmărit derularea evenimentelor. Fără 
acordul său, cavaleria, comandată de spătarul Toma 
Cantacuzino, a trecut de partea ruşilor participând la 
cucerirea Brăilei. A sprijinit masiv toate Patriarhiile 
răsăritene dar şi Biserica Ortodoxă din Transilvania, fără 
a putea împiedica însă unirea ei cu Biserica Romei 
(1700). Se tipăresc zeci de cărţi bisericeşti sau de alta 
natură, acum activând mari oameni de cultură: stolnicul 
Constantin Cantacuzino, mitropolitul Antim Ivireanul, 
episcopul Mitrofan al Buzăului, cronicarii Radu Greceanu 
şi Radu Popescu. Şcoala superioară, fondată de Şerban 
Cantacuzino, este mutată într-un local nou, la mănăstirea 
Sf. Sava, alături de aceasta funcţionând o serie de şcoli 

mai modeste, precum cea de slovenie de la Sf. Gheorghe 
Vechi, sau de la Mănăstirea Colțea. În arhitectură se 
constituie stilul brâncovenesc, în care sunt realizate 
importante edificii religioase sau civile, atât în Țara 
Românească, la Bucureşti, Hurezi, Târgovişte, 
Mogoşoaia, Potlogi, Govora, Mamul, Filipeştii de Pădure, 
Măgureni, cât şi în Transilvania, la Făgăraş, Sâmbăta 
de Sus. Suspectat de turci şi denigrat de Cantacuzini, 
de care se distantase după 1707, Brâncoveanu a fost 
mazilit la 24 mart./4 apr. 1714 şi încarcerat, cu întreaga 
sa familie la Edikule. A fost executat la 15/26 aug. 1714 
împreună cu cei patru fii şi cu clucerul lanache Văcărescu, 
după ce au refuzat categoric să accepte credința 
musulmană. Înmormântat iniţial în mănăstirea din insula 
Chalke, rămăşiţele pământeşti au fost reînhumate în 
Biserica Sf. Gheorghe Nou din Bucureşti de doamna 
Maria, soția voievodului (1720). Brâncoveanu si fiii săi au 
fost canonizati de Biserica Ortodoxă Română, care îi 
prăznuieşte la 16 august. La începutul domniei, 
Târgoviştea suferă jaful oştilor austriece ale generalului 
Heissler (1689) şi ardelene ale lui Emerik Tokoly (1691). 
În 1692 Brâncoveanu stă toată vara la Târgovişte, pentru 
a supraveghea apărarea hotarului dinspre Ardeal, 
ordonând la 18 februarie măsuri energice pentru 
reorganizarea vieţii economice a oraşului. Tot atunci 
„pus-au de au curatit Casele Domnesti din Târgovişte si 
s-au ocupat a le drege”. Anul următor, el făcea o nouă 
vizită în oraş „zăbovindu-se pre la vii, plimbându-se şi la 
casele domneşti şi la Mitropolie”. Pe 15 august 1696, 
Brâncoveanu a sărbătorit cu mult fast încheierea lucrărilor 
de refacere a Curţii Domnesti, în interiorul caselor 
acesteia domnul dând un ospăț. Pentru a adormi vigilenta 
Porții, care nu vedea cu ochi buni mutarea resedintei la 
Târgovişte, Brâncoveanu a declarat casele domneşti 
încă neterminate, iar necesitatea refacerii lor a atribuit-o 
unor superstiții (găsirea printre ruine a unei ursoaice cu 
pui şi a unei inscripţii de blestem). În urma lucrărilor 
întreprinse, întregul ansamblu al curții a fost refăcut după 
o concepție unitară. Au fost reparate şi infrumusetate 
Biserica Sf. Dumitru (1697), Biserica de Sus (1702), 
Biserica Mare Domnească, mănăstirile Dealu şi Viforâta 
(1713), baia domnească, o serie de alte construcții şi a 
fost ridicat un foişor în fata curţii (1698). Marea boierime 
devine din nou interesată să cumpere proprietăţi în oraş, 
fiind atestate documentar numeroase tranzacții, unii 
dintre cumpărători fiind chiar fiii şi fiicele domnului. 
Domnia lui Brâncoveanu reprezintă ultima perioadă de 
strălucire a Targovistei ca reşedinţă domnească, după 
mazilire urmând aproape un secol de decădere şi 
stagnare. (A.Ş./M.0.) 


BRÂNCOVEANU, Maria (Marica) (1663 sau 1664 
— XII 1729) Soţia domnului muntean Constantin 
Brâncoveanu. Fiică a postelnicului Neagoe, nepoata 
domnului Țării Româneşti, Antonie din Popeşti, şi a 

Elenei. S-a căsătorit, în 1674, cu marele dregător 
Constantin, care din anul 1688 a urcat pe tron. Au avut 
împreună 11 copii: şapte fete şi patru băieţi. Sprijina 
toate demersurile culturale initiate de către soțul ei, 
tipărirea de cărti în limbile română, greacă, slavă şi chiar 
arabă, turcă sau georgiană, crearea unui stil arhitectural 
caracteristic epocii, care va purta numele domnitorului 
ctitor, dezvoltarea artelor decorative, ctitorirea de biserici 
şi mănăstiri (Bucureşti, Târgovişte, Hurezi, Mogoşoaia, 
Potlogi, Govora, Mamul, Filipeştii de Pădure, Măgureni, 
Râmnicu Sărat), restaurarea lăcaşurilor de cult mai vechi 
(Cozia, Arnota, Bistrița, Strehaia, Sadova, Gura Motrului, 
Dintr-un Lemn, Curtea de Argeş, Dealu, Snagov) şi 
împodobirea lor cu obiectele liturgice necesare. În 
Transilvania au zidit o biserică în Făgăraş, alta în Ocna 
Sibiului, precum şi Mănăstirea Sâmbăta de Sus, iar în 
Istanbul Biserica Sf. Nicolae. Maria Brâncoveanu a 
administrat foarte bine marea avere a familiei, organizând 
activitatea pe moşii şi controlând sumele de bani depuse 
în băncile din Europa. După mazilirea soţului ei, a fost 
închisă, din 15 mai 1714, la Istanbul, unde a fost supusă 
la chinuri îndelungate pentru a spune unde sunt averile 
familiei. La 15 aug. 1714 soțul şi cei patru băieţi sunt 
executaţi. Revine la Bucureşti (oct. 1716) împreună cu 
noul domn învestit, loan Mavrocordat, fiind dorită de toată 
lumea şi aşteptată „cu o afectuoasă venerație”. Face 
demersuri pentru recuperarea moşiilor, viilor, palatelor şi 
a banilor pe care-i depusese la Viena. A reuşit să aducă 
rămăşiţele soțului şi, probabil, pe ale fiilor săi pe care 
le-a înmormântat, la Bucureşti, în ctitoria lor, Biserica 
Sf. Gheorghe cel Nou (iul. 1720), unde va fi înmormântată 
şi ea. (A.Ş./M.0.) 


BRÂNCOVEANU, Preda (~1590 — ~9.XII.1658, 
Târgovişte) Dregător muntean. În Sfatul Domnesc 
(1610- 1620; 1627), postelnic (1624-1625), spătar 
(1629; 1633-1635), mare spătar (1636-1644), mare clucer 
(1645-1652), mare vornic (1652-1655), mare ban (1658). 
Fiul postelnicului David din Brâncoveni şi al Mariei, vară 
primară cu Matei Basarab. Căsătorit cu Păuna, fiica 
marelui vornic Papa Greceanu. Face parte dintre boierii 
olteni care pribegesc în Ardeal din cauza exploatării 
fiscale a lui Leon Voda (oct. 1630). Domnul îi înfrânge pe 
fugari (23 aug. 1631), iar Preda Brâncoveanu, căzut 
prizonier, este răscumpărat de socrul său. Unul dintre 
cei mai apropiați boieri ai lui Matei Basarab, stăpânind 
împreună mai multe sate. După moartea domnului îi preia 
moşiile, ca ruda cea mai apropiată, devenind cel mai 
bogat boier al ţării şi unul dintre candidaţii la tron susținuți 
de boierime. Şef al grupării boiereşti ostile politicii 
antiotomane a lui Mihnea IIl, este acuzat de complot si 
decapitat în „casele domneşti în Târgovişte”. Ctitorul 
mănăstirilor Brâncoveni (unde este înmormântat), Gura 
Motrului şi Dintr-un Lemn. Fiul său, Papa, a fost tatăl 
domnului Constantin Brâncoveanu. (A.Ş./M.0.) 

BRANDUS, Victor (2.VII.1905, Târgovişte — 
25.11.1989, Târgovişte) Profesor, personalitate culturală, 
istoric literar, publicist. După absolvirea Liceului 
,lenachita Văcărescu” (1924), urmează Facultatea de 
Litere-Filozofie şi Drept a Universităţii din Bucuresti. În 
paralel frecventează şi Conservatorul de Muzică. La 
absolvire, în 1928, este numit profesor de limba latină 
în Alexandria, apoi la Liceul „Carabella” din Târgovişte. 
În perioada 1929-1940, este profesor la Liceul Militar 
„Nicolae Filipescu” de la Mânăstirea Dealu, Târgovişte. 
După o perioadă petrecută la Liceul Militar Predeal (1940- 
1948) este profesor la şcoli şi licee din Târgovişte, Fieni 
şi Pucioasa. Debut literar ca elev (1924) în revista 
„Vlăstarul” a Liceului ,lenachita Văcărescu”, cu articolul 
„Clasicismul virgilian”. În perioada 1939-1940 face parte 
din Comitetul de redacţie al revistei „Târgoviştea”. Publică 
în timp, la reviste şi ziare locale sau centrale. Are 
intervenţii în emisiuni de radio şi televiziune. Recunoscut 
în timp ca personalitate culturală a Târgoviştei. Acesteia 
îi dedică „Pagini din activitatea corală târgovişteană” 
(1974) şi „Figuri de cărturari şi artişti în Târgovişte” 
(1982), veritabile schițe ale vieţii spirituale din oraş. 
Debutase editorial în 1944, cu lucrarea „Trei destine 
tragice (Socrate, Cezar, Ovidiu)”, o analiză pertinentă 
asupra acestor personalități a lumii antice. (V.P.) 


BRD - GROUPE SOCIETE GENERALE Este a 
doua bancă din România după totalul activelor şi are 
a doua capitalizare bursieră la Bursa de Valori 
Bucureşti. Urmaşă a unei instituţii de credit — 
Societatea Naţională de Credit Industrial — creată în 
1923, a îndeplinit funcţia de bancă de investiţii a 
Statului Român înainte de a primi, în 1990, licența 
de bancă universală. În 1999, Société Générale, unul 
dintre cele mai mari grupuri de servicii financiare din 
zona euro, a cumpărat pachetul majoritar de acţiuni 
ale băncii, contribuind la transformarea BRD într-un 
actor de top pe piața bancară românească. Cu 
157.000 de salariaţi în peste 80 de tari, GSG 
deserveşte peste 33 de milioane de clienţi în toată 
lumea. În România, BRD-GSG are peste 2,5 milioane 
de clienţi. Activitatea sa se desfăşoară pe trei mari 
linii de business: persoane fizice şi IMM-uri, mari 
corporații şi investment banking. În sectorul de re- 
tail, banca a implementat pe parcursul ultimilor ani o 
politică de dezvoltare care a determinat câştigarea 
unei cote de piață de aproximativ 20 % şi o reţea de 
930 de unităţi. La nivelul judeţului Dâmboviţa, BRD- 
Groupe Societe Generale are o prezenţă semnificativă, 
cu 12 unităţi dintre care 7 în Târgovişte şi alte 5 în 
oraşele Pucioasa, Moreni, Găeşti, Titu şi Răcari. Situat 
în strada Stelea nr. 1, sediul Sucursalei Dâmboviţa a 
BRD, construit în 1997 şi renovat în 2010-2011, este 
unul dintre punctele de referinţă ale fostei resedinte 
domneşti şi capitale a Ţării Româneşti. (V.N.) 

BREZEANU, lulian (25.V!1.1956, Vârfuri, Dâmboviţa) 
Absolvent al Liceului Teoretic din Pucioasa şi al Facultății 
de Automatică şi Calculatoare de la Institutul Politehnic 
din Bucuresti; doctorat în inginerie electrică la Universitatea 
Politehnica din Bucureşti. Evoluție profesională: inginer, 
şef de atelier şi şef de secţie la Întreprinderea de Strunguri 
„SARO” din Târgovişte, apoi asistent, şef de lucrări şi 
conferenţiar la Universitatea „Valahia” din aceeaşi localitate; 
inspector general adjunct la Inspectoratul Şcolar al 
județului Dâmbovița. Domenii de competenţă în conducerea 
inteligentă a proceselor industriale, arhitectura sistemelor 
de calcul şi a microprocesoarelor, ingineria sistemelor 
internet şi a aplicațiilor WEB 2.0, e-learning şi instruire 
asistată de calculator şi management educaţional. Este 
autor (coautor a 13 volume şi a numeroase articole din 
domeniile de competenţă şi manager/membru în echipe 
de implementare a şase proiecte cu finanţare europeană 
PHARE-DRU şi POSDRU. A urmat şi absolvit cursuri pe 
burse de specializare din Franţa, Italia şi Danemarca. (G.C.) 


BRODARICS, Ştefan (1470, Slovenia — 1539) Rol 
însemnat în istoria politică şi culturală a Ungariei în 
prima jumătate a secolului al XVI-lea. În 1532 e trimis 
la Târgovişte, chemat de Aloisio Gritte, comisarul 
sultanului pentru Ungaria. (C.I.) 


BROSOVSZKY-BORIGA, Monika-lzabela 
(12.111.1974, Arad) Baschetbalistă. A început activitatea 
în 1982 cu antrenorii Anik6 Simandan şi Constantin 
Wünsch, la CSS Arad, unde a activat până în 1991. În 
1991 s-a transferat la Constructorul Arad, debutând ca 
divizionară „A” la vârsta de 17 ani. Tot în 1991 a jucat 
pentru prima dată în naţionala de senioare a României, 
după ce în prealabil fusese componentă a 
reprezentativelor de junioare II (1989) şi junioare | (1990). 
În perioada 1993-1998 a evoluat pentru Basket Club 
ICIM Arad, după care a jucat pentru DKSK Miskolc, 
Divizia „A” Ungaria (1998-2004) şi Cajacanarias Las 
Palmas, Primera Liga-Spania (2004-2005). Apoi a 
revenit în campionatul românesc jucând succesiv la 
Livas - Biandra Târgovişte (2005-2006), Municipal 
Târgovişte (2006-2007), CSŞ — Liceul „Mikeş Kelemen” 
Sf. Gheorghe (2007-2008), MCM Municipal Târgovişte 
(2008-2010), ICIM — Universitatea „Vasile Goldiş” Arad 
(2010-2011). În perioada cât a evoluat la Târgovişte a 
câştigat 3 titluri de campioană naţională (2006-2007, 
2008-2010), 4 Cupe ale României (2005-2007, 2008- 
2010), a jucat în echipa naţională (inclusiv la turneul 
final al Campionatului European 2007 din Italia), a fost 
distinsă cu titlurile de „Maestră emerită a sportului” 
(2006) şi de „Cea mai bună baschetbalistă română a 
ultimului deceniu” (2010). A susţinut cu echipa 
târgovişteană 22 meciuri în cupele europene (FIBA Euro 
Cup). Palmaresul personal este mult mai bogat şi in- 
clude 6 titluri şi 3 locuri II în campionatul national; 6 

Cupe ale României; 13 sezoane jucate în divizia „A” din 
România (din care 4 pentru Târgovişte), 6 în campionatul 
Ungariei (unde a câştigat un loc III), şi unul în 
campionatul Spaniei; 250 meciuri în echipa naţională 
(inclusiv la 3 turnee finale ale Campionatului european); 
aproape 100 meciuri în cupele europene intercluburi. În 
2001 şi 2004 a fost desemnată „Cea mai bună 
baschetbalistă română a anului”. Este, pentru perioada 
1992-2011 (deci timp de două deceni), cea mai titrată 
baschetbalistă din România. (A.B.) 


BRUTARI ŞI BRUTĂRII Înființarea Târgul din Afară 
(sf. sec. XVIII) a contribuit la apariția unor brutării, a 
unor ateliere, unde pâinea era produsă de meşteri brutari. 
La 1810 erau menţionate trei ateliere de brutărie, iar la 
1830 este menţionat Matache brutarul. Meşterii brutari 
aveau în proprietatea lor casa, cuptorul de pâine şi o 
prăvălie pentru desfacerea producţiei. Primul brutar 
cunoscut este Ceauşu Hirstodorescu, care avea un con- 
tract încheiat cu Primăria la 1831 şi vindea pâine de 
calitatea | cu 12 parale ocaua şi cu 10 parale pâinea de 
calitatea a Il-a. Magistratul oraşului a reziliat contractul 
acestuia pentru că pâinea nu era de calitate. 
Mostenitorul său, loan Hristodorescu, încheia un con- 
tract cu Primăria livrând pâine de bună calitate. În 
Perioada Regulamentară sunt menţionate covrigăresele 
care îşi desfăceau marfa în Târgul din Afară. Numărul 
brutăriilor a crescut în perioada interbelică ajungând la 
10, majoritatea aflate în centrul oraşului: Aristide 
Hagianu şi Enache Şombola (str. Libertăţii), C.Gr. 
Baronide (str. Heliade Rădulescu), D. Fotica (str. C.A. 
Rosetti), Cristache Tănăsescu (str. Comăneanu), Petru 
Panaitescu (str. Cătuneni), Haralambie Steriu (în Obor), 
Vasile Daffu (str. I.C. Brătianu), Florea Cocu şi Pandele 
Gheorghiu (Calea Domnească). Primăria oraşului a 
intervenit permanent pentru menţinerea unui echilibru 
între producători şi cumpărători, fiind menținute prețuri 
maximale pe parcursul întregii perioade interbelice. În 
1931 numărul brutăriilor a ajuns la 15. (G.T./ C.V.) 


BRUTĂRIA VASILE DAFFU Era cea mai cunoscută 
din oraş, avea o producţie importantă, datorită faptului 
că dispunea de materia primă, făina, din propria moară 
şi drojdie adusă de la Arad. Această brutărie a introdus 
pentru prima oară un nou sortiment „pâinea cu cartofi” 
distribuită doar aici. Brutăria a fost modernizată, dispunea 
de sali faiantate, dotate cu cazane de arama, coveti din 
lemn, malaxor, dulapuri speciale închise pentru crescutul 
aluatului. O grijă deosebită era aceea pentru păstrarea 
igienei la locul de muncă şi la transportul pâinii. Muncitorii, 
la intrarea şi la ieşirea din schimbul de lucru făceau duş, 
iar în timpul lucrului purtau o costumatie adecvată 
(pantaloni şi bluză din bumbac). Aceştia locuiau în 
brutărie, la etaj. Vasile Daffu a acordat o mare atenţie 
desfacerii. Pâinea era transportată la gheretele din oraş 

sau în satele dambovitene, în căruţe închise. În anul 1926 
brutăria cocea săptămânal 25.365 pâini, mai mult decât 
dublu, fata de ceea ce se realiza la brutăria lui Baronide 
(11.548 pâini pe săptămână). (G.T./ C.V.) 


BUCŞANU, Bârcan (1550-1611) A fost fiul lui 
Dragomir logofăt din Miros. A început activitatea ca diac 
(1583-1594), a ajuns mare vistier sub Mihai Viteazul 
(1600), apoi mare stolnic. Când Radu Mihnea a fost 
numit domn, „veniră toți boiarii şi toţi roşii şi toți slujitorii, 
de să închinară lui şi făcură mare jurământ ca să-i 
slujească cu dreptate”. O grupare de boieri, în frunte cu 
Bârcan vel stolnic „făcură legătură jurată să se ridice 
de odată asupra curții pe vremea când boierii se duc 
spre casă, să ucidă numai pe domn şi să pună ca domn 
pe un cămăraş zis Mihai”. Descoperirea complotului 
s-a soldat cu uciderea lui Bârcan şi a celorlalți „afară 
de Poartă”. (M.O.) 


BUCŞENEANU, Sandu (1901, Priseaca — 1980) 
Absolvent al Şcolii Normale din Târgovişte, a funcţionat 
ca institutor şi director între 1924-1968 la Şcoala Nr. 1 
de Băieți din oraş şi a fost apreciat pentru activitatea 
desfăşurată de toți locuitorii oraşului. Scriitorul Ilie R. 
Costache a remarcat că „venea la ore îmbrăcat în hainele 
sale de front, în uniforma sa de căpitan de infanterie, 
cu semnul de rănit pe mâna dreaptă”. A fost desemnat 
preşedinte al Comitetului Executiv al Sfatului Popular 
orăşenesc Târgovişte în cursul anului 1953. Nu 
cunoaştem cauzele care au determinat alegerea sa în 
această funcţie, dar este evident că a reuşit să 
nemultumeasca pe cei care l-au desemnat. A avut 
şansa ca în scurta perioadă cât s-a aflat ca preşedinte 
să fie prezent la darea în folosinţă a pieţei agro- 
alimentare 7 Noiembrie din Suseni. Înfiinţată într-o zonă 
unde cultivarea zarzavatului a reprezentat o ocupație 
de bază, noua piaţă nu s-a bucurat de prea mare interes 
şi n-a avut urmări pentru îmbunătăţirea vieţii locuitorilor 
din cartier. Înființarea Centrului local de radio şi instalarea 
difuzoarelor în tot oraşul, dovedea nivelul scăzut de viata, 
majoritatea locuitorilor neputând să cumpere aparate 
de radio. Se înscria în această inițiativă şi dorința de a 
se face o propagandă agresivă pe linia partidului 
comunist şi de a stopa ascultarea posturilor de radio 
considerate subversive. În oraş difuzorul era numit 
„Pițigoi”. (M.O.) 


BUCUR, Simona (8.111.1977) Atletă. Cel care i-a 
descoperit calităţile şi apoi a îndrumat-o pe parcursul 
întregii cariere de sportiv a fost antrenorul Romi Goicea. 
Legitimari: CSS „Petrolul” Târgovişte (1994), CSS 
„Petrolul” Târgovişte + Farul CFR-LPS Constanta (1995), 
Clubul Sportiv Târgovişte (1996-1999). De 2 ori 
selecționată în echipa naţională (1 la Cupa Europei în 
aer liber, 1 la campionatele balcanice în aer liber). 

Medaliată cu aur la campionatele balcanice de atletism 
în aer liber (1996 — ştafeta 4 x 100 m). Dublu medaliată 
cu aur la campionatele balcanice de atletism în aer 
liber — juniori (1995 — 100 m; 1995 — ştafeta 4 x 100 m). 
Dublu medaliată cu aur la campionatele naţionale de 
atletism în aer liber (1995 — ştafeta 4 x 100 m; 1996 — 
100 m). Multiplu campioană şi medaliată la 
campionatele naţionale de tineret şi juniori (aer liber; 
sală), Maestră a sportului. Recordurile personale: 100 
m (11.74 — 1996); 200 m (24.53 — 1996). (A.B.) 


BUGA, Marius (2.VI.1981, Târgovişte) A absolvit 
Liceul „Nicolae Ciorănescu” din Târgovişte şi Facultatea 
de Psihologie a Universităţii Bucureşti. A intrat în presă 
în 1998 la Radio „D” ca reporter, a funcţionat, tot ca 
reporter, la „Jurnal de Dâmboviţa” şi ca redactor 
prezentator la televiziunea Antena 1 Târgovişte. Din 
2006 este corespondent teritorial pentru judeţul 
Dâmbovița, mai întâi la Prima TV, apoi, la Pro TV. Este 
director iniţiator al săptămânalului de atitudine şi anchetă 
„Şock dâmboviţean”. (G.C.) 


BUGETUL CASEI COMUNALE, DRUMURILOR ŞI 
CURȚII DOMNESTI Apare în perioada 1888-1943. Editat 
de Primăria comunei urbane Târgovişte şi tipărit la 
Tipografia „Viitorul, Elie Angelescu”. Din anul 1900 până 
în 1919 apare cu titlul „Bugetul pentru venituri şi 
cheltuielile casei ordinare şi casei drumurilor şi al casei 
pensionarilor comunali”. Între 1920-1922 se adaugă 
„Bugetul special al aprovizionării”, apoi în perioada 1929- 
1932, are titlul „Bugetul general al administraţiei 
comunale”. Între 1935-1938, apare cu titlul „Bugetul 
general de venituri şi cheltuieli ale oraşului”, iar apoi 
(după 1938) „Buletinul administraţiei generale şi al 
întreprinderilor comunale”. (V.P.) 


BUICA, Florentina (16.IV.1979, Târgovişte) Autoare 
dramatică, traducătoare, publicistă. Studii primare, 
gimnaziale şi liceale în oraşul natal. Absolventă a 
Facultăţii de Limbi Moderne Aplicate a Universității 
„Transilvania” Braşov (2001), cu tema: „Arta limbajului 
lui Shakespeare în demersul teatral”. Debut publicistic 
în revista liceului absolvit „Grigore Alexandrescu” 
(Carabella) intitulată „Ginko Biloba” (1996), unde a făcut 
parte din colectivul redacţional. Din 2001, angajată la 
societăți comerciale din Braşov. Cursuri de master în 
limbi moderne aplicate, la universitatea absolvită (2004). 
Traduce din franceză şi engleză în diferite domenii 
tehnice, dar şi beletristică. Colaborări sporadice la ziarele 
locale pe teme culturale. Autoare a piesei într-un act: 
„Eleuth” (1997), volum prefaţat de Valeriu Bartolomeu 
Anania. (V.P.) 


BUICĂ, George (21.11.1944, Giurgiu) Absolvent al 
Liceului Teaoretic (azi, Vladimir Streinu”) din Găeşti, al 

Şcolii Tehnice de Maistri şi al Şcolii Populare de Arta — 
clasa de actorie — din Bucureşti. Membru în formaţiile de 
teatru ale casei Centrale a Armatei, Caselor de Cultură 
din Găeşti şi Târgovişte; actor fondator al Teatrului Popular 
„Tony Bulandra” şi al teatrului pentru copii al Casei de 
Cultură a Sindicatelor din Târgovişte; colaborator al 
Teatrului Muzical din Braşov, al televiziunilor Române 1, 
PRO TV, Prima, Kanal D, Antena 1, SC Blity Film SRL, 
SC Mitra Film SRL; actor fondator angajat la Teatrului 
Municipal „Tony Bulandra” din Târgovişte. A jucat în 
spectacole regizate de Mihai Dimiu, lon Lucian, Octav 
Enigărescu, lon Vasiliu, Mihai Constantin-McRanin, Dan 
Micu, Dan Topa, Lucian Sabados, Cesonia Postelnicu, 
Constantin Dinulescu, Cristian Pisoschi sau loan Chelaru. 
Pentru interpretare individuală a fost răsplătit, la diferite 
mari festivaluri naţionale, cu 5 medalii de aur, 4 de argint 
şi 3 de bronz şi cu două titluri de laureat. (G.C.) 


BUICESCU, Diicu (începutul sec.XVII — VII 1659) 
Dregător şi comandant militar muntean. Cupar (1635- 
1638), mare şufar (1638), agă (1639-1644), mare spătar 
(1645-1654), fost mare spătar (1655- 1656), mare clucer 
(1656-1657, 1658-1659). Fiul lui loan din Buiceşti-Olt 
şi al Mariei, verişoara mamei lui Matei Basarab. Graţie 
acestei înrudiri devine cel mai de încredere boier al 
domnului, favorit al acestuia la succesiune şi comandant 
al oastei muntene. Pe lângă diverse solii în Moldova (în 
1645, la nunta fiicei lui Vasile Lupu) şi Transilvania, 
Diicu Buicescu primeşte misiunea secretă de a intra 
cu oaste în Moldova şi a-l impune pe tron pe Gheorghe 
Ştefan (mart. — apr. 1653). Acţiunea, făcută fără ştirea 
Porții sau a boierilor din Sfatul Domnesc, reuşeşte, dar 
oştile muntene sunt nevoite să se retragă imediat şi 
fără sprijinul lor Ştefan este alungat de Vasile Lupu şi 
oastea cazacă a ginerelui său Timuş Hmelnitchi (30 
apr. 1653). Învingătorii pornesc apoi contra lui Matei 
Basarab. Trimis în grabă cu oastea ce a putut-o strânge, 
Diicu Buicescu ratează ocazia de a-i surprinde pe 
moldo-cazaci pe Milcov, dar le întârzie înaintarea pe 
Teleajen, reuşind totodată să-şi replieze forțele către 
grosul oştirii muntene. Comandă aripa stângă în bătălia 
de la Finta-Dambovita (17 mai 1653), victorie decisivă a 
lui Matei Basarab. Considerat un posibil candidat la 
tron (nedorit însă de boieri pentru trufia sa), este 
însemnat la nas de Constantin Şerban (cu care nu 
avusese nici anterior relaţii bune), iar în timpul răscoalei 
slujitorilor fuge la Braşov (1655). Revenit în Sfatul 
Domnesc, va fi ucis la un ospăț, alături de alti mari 
boieri, din ordinul domnului Mihnea al III-lea ce pregătea 
o răscoală antiotomană şi se temea de opoziţia lor. 
Ctitor al mănăstirilor Clocociov (1645) şi Draganesti- 
Teleorman (1647, împreună cu Matei Basarab). Cel mai 
important comandant militar din epoca lui Matei 
Basarab, a fost supraveghetorul lucrărilor ordonate de 
Matei Basarab pentru edificarea sistemului defensiv al 

Târgoviştei, „ispravnic de a zidit cetatea”. Lucrările 
cuprindeau un şanţ adânc şi larg de 3 m şi un val de 
pământ, scos din sant, înalt de aproape 3 m, având 
deasupra un gard de busteni groşi. (A.S./M.O.) 


BULEI, Dumitra (24.X.1952, Băleni Sârbi, 
Dâmboviţa) Profesor, muzeograf, publicist. Studii 
gimnaziale, liceale în localitatea natală. Studii universitare 
la Facultatea de Limbi şi Literaturi Străine a Universității 
din Bucureşti, secția bulgară-română (1973-1977). 
Specializări în domeniul muzeografiei şi a cărţii vechi 
româneşti (1978, 2003) Doctorand cu tema: „Manuscrise 
şi cărți slavo-române şi româneşti în colecţii şi biblioteci 
din Muntenia”, tot la Universitatea din Bucureşti (din 2003). 
De la absolvire, profesor la Reşiţa, apoi din 1978, lucrează 
în cadrul Muzeului Judeţean Dâmboviţa. Expert atestat 
al Ministerului Culturii şi Cultelor în domeniul cărții vechi 
şi bibliofiliei (2003). Participă la organizarea Depozitului 
centralizat de carte veche românească şi străină de la 
Mănăstirea Dealu (1982), precum şi la depistarea, 
inventarierea şi întocmirea listei monumentelor istorice 
din județul Dâmboviţa (în colaborare). Face parte din 
colectivul redacţional al revistei „Valachica”. Publică în 
acest periodic dar şi în reviste şi anuare târgoviştene 
(„Curier”, „Glasul cetăţii”, „Litere”) sau la nivel national. 
Contribuie în 2004 la editarea volumului „Bibliografie 
românească veche, | (A-C) şi la organizarea 
simpozionului „Valori bibliofile din patrimoniul cultural 
national’, de la Târgovişte. (V.P.) 


BULEI, Gheorghe (3.11.1947, Comarnic, Prahova — 
26.X1.2006, Târgovişte). Profesor, etnograf, istoric, 
muzeograf. Studii generale în oraşul natal, apoi cele 
liceale la Sinaia. Licenţiat al Facultăţii de Istorie a 
Universităţii din Bucureşti (1970). Profesor în Pucioasa, 
apoi din 1972 muzeograf, şef al Oficiului Judeţean pentru 
Patrimoniul Cultural din Dâmboviţa şi director al Muzeului 
Judetean Dâmboviţa (1989 — 2006). Pune bazele colecţiei 
de etnografie a muzeului, dezvoltă activitatea secțiilor, 
inițiază unele activități rezonante pe plan naţional (sesiuni 
ştiinţifice, bienale de artă plastică: „Gheorghe Petraşcu”, 
din 1992, „Gabriel Popescu”, din 2007). Continuă editarea 
revistei de specialitate a muzeului „Valachica”, 
coordonează alte publicaţii (cataloage, pliante, ghiduri 
turistice şi de monumente). Din 2003 a fost doctorand la 
Universitatea „Valahia” Târgovişte. Contribuţii majore la 
reorganizarea tematică sau înființarea unor muzee şi secții 
la Moreni, Pucioasa, Pietrosita, Vulcana-Pandele sau 
Târgovişte. Publică lucrările „Ceramica populară din 
Dâmboviţa” (1977), „Tradiţii ale ceramicii populare 
dâmboviţene”, „Case şi conace vechi boiereşti din județul 
Dâmboviţa. Sec. XVII — început de sec. XX” (colaborare). 
Coautor la „Dicţionarul istoric al județului Dâmboviţa 
(1983). Autor de studii şi articole în presa locală şi la 
nivel naţional. (V.P.) 

BUJOR, Rodica (30.VII.1914, Voineşti, Dâmbovița 
— 30.X.1995, Bucureşti) Interpretă de muzică populară. 
Pe numele adevărat Eugenia Nedelea-Georgescu, a 
fost o interpretă de folclor muzical românesc, situându-se 
în prima generaţie de mari interpreţi, alături de mai 
des amintitele Maria Tanase sau Maria Lătărețu, 
recunoscută pentru vocea ei puternică, expresivă şi 
memorabilă, pentru dăruirea cu care interpreta 
cântecele populare. A cântat pentru prima dată la 
„Hanul Galben” din Târgovişte. A urmat studii muzicale 
la Conservatorul din Bucuresti, cu Quarto Santarelli şi 
Dumitru Mihăilescu-Toscani (canto), Nicolae Oancea 
(teorie-solfegiu). A luat lecții particulare de canto cu 
Valentina Cretoiu la Bucuresti şi cu Marcella Magno 
la Roma. În urma unui concurs organizat de Societatea 
Română de Radiodifuziune timp de 3 luni, cu 800 de 
candidaţi din întreaga tara, au fost admise doar două 
voci: Eugenia Braia (loana Radu) şi Eugenia Nedelea 
(Rodica Bujor).Debutează pe 22 aprilie 1938 la Radio, 
cu pseudonimul Rodica Bujor (ales de George 
Enescu), într-un program de cântece populare, 
acompaniată de orchestra Vasile Julea. Repertoriul 
Rodicăi Bujor este alcătuit în special din cântece 
populare din zona Dambovita—Arges. Cântă muzică 
uşoară, populară şi romanțe în restaurantele „Coşna”, 
„Kiseleff', ,Cafe-Royal’, „Princiar” din Bucuresti (1937- 
1949), apoi colaborează cu Orchestra „Barbu Lăutaru”, 
ansamblurile „Ciocârlia” şi „Periniţa” (1959-1961). 
Este angajată a Teatrului Regional Bucureşti în 
perioada 1961-1970. A întreprins turnee în Ungaria, 
URSS, Germania, Austria, Cehoslovacia, Iugoslavia. 
A fost distinsă cu Ordinul Meritul Cultural, clasa a 
IV-a (1968). (G.T./ C.V.) 


BULANDRA, Tony (13.11.1881, Târgovişte — 
5.11.1943, Bucureşti). Fiu al unei familii de farmacisti 
târgovişteni, urmează cursurile Conservatorului de 
Muzică şi Declamatie din Bucuresti, evoluând, apoi, pe 
scena Teatrului „Davila”. Sub directoratul lui Alexandru 
Davila după ce, la Paris, efectuase un stagiu de pregătire 
cu celebrii Leloir, Le Bergy şi Silvain. Joacă peste 300 
de roluri de o impresionantă varietate semnate de 
Shakespeare (interpretând un remarcabil Hamlet) Vasile 
Alecsandri, Wilhelm Meyer Forster, Schiller, Grillparzer, 
Edmond Rostand, Kasimir Edschmitd, Croneille sau 
Barbu Ştefănescu Delavrancea. Tony Bulandra, devine 
soțul altei celebrități actoricesti, Lucia Sturdza Bulandra. 
Nu numai ca actor, dar şi ca regizor, îi susţine pe tinerii 
dramaturgi autohtoni cum sunt Victor Eftimiu, A. de 
Herz, George Mihail Zamfirescu, Alexandru Kirițescu, 
Tudor Muşatescu, Victor lon Popa, M. Ştefănescu, cât 
şi pe actorii la început de carieră Aura Buzescu, George 
Vraca, Nicolae Baltateanu sau George Calboreanu. 
Joacă şi în filmul sonor, producţie românească, „Trenul 
fantomă”. (G.C.) 

BULETIN Comitetul provizoriu al județului 
Dâmboviţa. Târgovişte, 15 iulie 1949 — 30 iunie 1950. 
Apare la 1 ale fiecărei luni. Tipografia Comitetul provizoriu 
al judeţului Dâmboviţa. De la nr. 1/31 ianuarie apare cu 
titlul şi subtitlul „Buletinul oficial al Comitetului provizoriu 
al județului Dâmboviţa”. Apariţia era reglementată de 
aprobarea din 20 iulie 1949 a Direcţiei Generale a Presei 
şi Tipăriturilor de pe lângă Preşedinţia Consiliului de 
Miniştri a Republicii Populare Române. (V.P.) 


BULETIN DE INFORMARE ŞI DOCUMENTARE A 
CADRELOR DIDACTICE Editat de Inspectoratul Şcolar 
Judeţean Dâmboviţa şi Casa Corpului Didactic. Apare 
cu periodicitate neprecizată, la Târgovişte din 1972. 
Prezintă preocupările corpului didactic al județului, 
propune spre generalizare unele inițiative valoroase, 
dezbate legislaţia în domeniul învățământului. Articole 
interesante privind tradiţiile şcolilor noastre, istoricul lor. 
Comunică publicului larg ofertele rețelei de învățământ 
la un moment dat, realizările la zi ale acesteia. (V.P.) 


BULETINUL AGRICULTORILOR DAMBOVITENI 
Apare lunar, la Targoviste, intre 13 iunie 1926 si 1927, 
sub ingrijirea unui grup de agronomi si agricultori 
damboviteni. Redactia si administratia: Consiliul agricol 
Dâmbovița. Tipografia „Viitorul” Târgovişte. (V.P.) 


BULETINUL CAMEREI DE COMERȚ ŞI INDUSTRIE 
(1928-1938). Apare o dată pe luna la Târgovişte. Redactor 
G. Poenaru (nr. 1-9, 1928), apoi H. Mihăilescu (1929- 
1938). Tipărit la Tipografia Petre G. Popescu. Din anul 
1929 în titlu se adaugă cuvântul „Oficial”. Se schimbă, în 
1929, tipografia: „Nouă” loan N. Negoescu. (V.P.) 


BULETINUL INVALIZILOR, ORFANILOR, 
VĂDUVELOR DE RĂZBOI ŞI PENSIONARILOR Din 
județul Dâmboviţa. Organ al Oficiului judeţean IOV si 
Blocului Pensionarilor din județ. Apare la Târgovişte, 
între 1933-1936. Tipărit la Tipografia „Dâmboviţa”. Elena 
|. Gh. Pârvulescu. (V.P.) 


BULETINUL OFICIAL AL INSPECTORATULUI 
ŞCOLAR JUDEȚEAN DÂMBOVIȚA Apare la Târgovişte 
începând cu 28 februarie 1946 şi până în anul 1949. 
Cuprindea patru pagini şi avea apariție săptămânală. 
Scopul său era „să cuprindă toate ordinele superioare 
şi locale, precum şi diferite îndrumări şi informații”. 
Buletinul era trimis şcolilor care-l plăteau cu sprijinul 
Comitetului şcolar local. În paginile sale se regăsesc 
materiale şi informații diverse: îndemnul lui Petre 
Mironescu — secretar general în Ministerul Educaţiei 
Naţionale adresat învăţătorilor de a participa la 
alfabetizarea şi culturalizarea populaţiei şi a fi „ziditori 
de lume nouă”, aspecte legate de salarizarea şi 
mişcarea personalului didactic, trecerea la metoda 

globală în învățământ, activitatea Consiliului pedagogic 
judeţean, concluzii în urma inspecțiilor din şcolile 
dambovitene, noutăţi editoriale, noutăţi privind mişcarea 
cooperatistă, comunicări din partea Inspectoratului 
Şcolar, activitatea Asociaţiei generale a învăţătorilor, 
experienţe pozitive şi negative etc. (M.C.) 


BULETINUL OFICIAL AL PRIMĂRIEI ORAŞULUI 
TÂRGOVIŞTE Apare în perioada 1943-1949 la 15 ale 
fiecărei luni. Redacţia şi administraţia la Primărie (secre- 
tariat). Tipărit la Tipografia „Viitorul Petre G. Popescu”. 
De la nr. 1-2 din 1948 nu se mai menţionează zilele de 
apariţie. De la nr. 10 până la 15 septembrie 1944, se 
tipăreşte la „Noua”, Maria |. Negoescu, iar de la nr. 1-2 
din 1948 la Tipografia Prefecturii județului Dâmboviţa. În 
primul număr primarul oraşului Lazăr Petrescu îi 
îndemna pe târgovişteni să fie „slujitorii cultului iubirii 
de neam şi mai cu seamă ai cultului iubirii oraşului 
nostru”. (V.P.) 


BULEVARDUL CAROL | Problema construirii 
bulevardului a fost pusă în 1885, când Consiliul Comunal 
a hotărât realizarea sa în linie dreaptă, din capul străzii 
Libertăţii pâna la gara Ciocârlan, având lungimea de 
972 m, lăţimea de 22 m, suprafaţa totală de 21.384 mp. 
Planul bulevardului a fost întocmit de arhitectul N. 
Bruneanu şi completat de A. Condros, noul inginer al 
oraşului. Proiectul a fost respins în 1888 de Consiliul 
Comunal considerându-l prea costisitor. Ideea 
construirii bulevardului a fost readusă în discuţie la 1894, 
când Primăria solicita Direcţiei Căilor Ferate să delege 
un inginer pentru verificarea şi completarea proiectului 
existent. În 1895, Consiliul Comunal a aprobat 
expropierea a 24 de proprietăţi necesară construirii 
bulevardului evaluate la 55.000 lei. Construirea 
bulevardului a început în primăvara anului 1896 şi a durat 
până în 1897, antreprenorul şantierului fiind Grigore 
Ghitescu. Costul lucrărilor a fost de 102.000 lei. Se 
întindea pe o lungime 1140 m de la gară şi până la 
Palatul Diviziei (actualul club al SC UPET SA). 
Intersecţia cu strada Poet Grigore Alexandrescu şi 
Oborul Vechi (zonă marcată astăzi de Catredala 
Arhiepiscopală, bulevardele Mircea cel Bătrân şi 
Libertăţii, pieţele Libertăţii şi Independenţei şi Casa de 
Cultură a Sindicatelor). Bulevardului i s-a aliniat strada 
Libertăţii de atunci, astăzi Alexandru loan Cuza, cu 
scopul unui traiect stradal drept de la gară la Prefectura 
Județului, aflată pe Calea Domnească. S-au plantat 359 
de castani sălbatici pentru flancarea aleilor pietonale, 
de-a lungul trotuarelor s-a aşternut un covor de nisip. 
Bordurile au fost făcute din piatră de Pietrosita cioplită, 
pe ambele parti ale bulevardului au fost aşezate 25 de 
bănci şi s-au montat pe stâlpi de fontă 60 de felinare de 
tinichea. Recepţia definitivă a lucrării s-a facut la 8 aprilie 
1898. (G.T./ C.V.) 

BULGARU-BOB, Gh. (17.V.1907, Huşi — 
31.11.1938, Bucureşti) Pictor. A urmat cursurile liceale 
în Bucureşti şi Facultatea de Litere. A debutat la 
Salonul oficial în 1935 şi a scos revista „Lumea nouă” 
(1929). A lucrat în Târgovişte unde a organizat în 
noiembrie 1937 o expoziție de pictură împreună cu Aurel 
Vasilescu, care a constituit „un eveniment artistic de 
mare audienţă prin raritatea lui [...] şi prin înalta valoare 
artistică”, în care „capetele de copii [...] i-au fixat o 
poziție singulară în pictura noastră” (domnişoara Vasiliu, 
Alexandru Starck ş.a.). (M.O.) 


BUSTUL ÎN BRONZ AL LUI GRIGORE 
ALEXANDRESCU Se află amplasat, din 1972, în scuarul 
amenajat în apropierea casei marelui poet român. A 
fost turnat în bronz după lucrarea sculptorului |. 
Pavelescu-Dimo în 1914, la iniţiativa şi cu sprijinul ma- 
terial al Smarandei Gheorghiu. La început, bustul a fost 
amplasat în scuarul din fața Primăriei, apoi în Parcul 
Libertăţii. (M.O.) 


BUSTUL ÎN BRONZ AL LUI VASILE CÂRLOVAA 
fost realizat de către sculptorul Vasile Blendea în 1931, 
când s-a comemorat centenarul morţii poetului. A fost 
amplasat initial în scuarul din fata Bisericii Târgului, pentru 
ca în 1972 să fie mutat în incinta Şcolii Generale Nr. 1, 
care a primit numele marelui poet cu ocazia sărbătoririi 
a o sută patruzeci de ani de la înființare. Astăzi aici 
funcţionează Centrul Cultural Judeţean. Deşi născut la 
Buzău, Târgoviştea şi-l revendică pentru că aici a inaugurat 
poezia ruinelor, a cântat gloria străbună şi a fost 
deschizător de drum în romantismul românesc. (M.O.) 


BUSTUL ÎN BRONZ AL POETULUI IENACHITA 
VĂCĂRESCU Este opera sculptorului Vasile Blendea 
realizat după portretul ilustrului cărturar aflat la biserica 
Sfântul Spiridon din Bucureşti. A fost amplasat în 1938 
la intrare în Liceul ce-i poartă numele în prezenţa Elenei 
Văcărescu şi a dr. Constantin Angelescu, ministrul 
învățământului. (M.O.) 


BUSTUL ÎN MARMURĂ AL LUI ION HELIADE 
RĂDULESCU A fost realizat de către Frederic Stork în 
anul 1902, cu ocazia sărbătoririi naşterii şi a fost amplasat 
la intersecţia dintre Bulevardul Carol | cu strada Tudor 
Vladimirescu. În 1972, a fost mutat în scuarul din fata 
Primăriei. Sculptorul l-a infatisat ca pe un patriarh al culturii 
româneşti, pe cel care a inițiat Societatea Literară, 
Societatea Filarmonica, Societatea Academică şi care 
a întemeiat prima tipografie şi editură modernă. (M.O.) 


BUSTUL ÎN MARMURĂ ALBĂ AL SMARANDEI 
GHEORGHIU Operă a sculptorului Mihai Onofrei, a fost 
dezvelit în 1957 cu ocazia centenarului naşterii 
scriitoarei. A fost amplasat în parcul Mitropoliei, pentru 

a aduce un omagiu celei care a militat pentru a impune 
Târgoviştea printre principalele centre ale culturii 
româneşti. (M.O.) 


BUSTUL LUI IOAN ALEXANDRU BRĂTESCU- 
VOINEŞTI Realizat în piatră de către sculptorul Vasile 
Blendea în anul 1965, a fost amplasat în 1969 în parcul 
casei scriitorului, unde în prezent este amenajat Muzeul 
Scriitorilor Târgovişteni. Din portretul în piatră se desprind 
blandetea şi sensibilitatea reflectată in multe din scrierile 
marelui povestitor, membru al Academiei Române şi 
director al Teatrului National din Bucuresti. (M.O.) 


BUSTUL LUI TUDOR VLADIMIRESCU A fost 
dezvelit în anul 1956, când s-au comemorat 135 de ani 
de la tragica sa moarte ce a avut loc la Târgovişte. 
Bustul este turnat în bronz după lucrarea lui |. Damian 
şi Gh. Coman. Este amplasat în curtea fostei Mitropolii 
din Târgovişte, locul unde se presupune că şi-a găsit 
sfârşitul. (M.O.) 


BUSTURILE CELOR 33 DE DOMNI Sunt domnitorii 
care au rezidat la Târgovişte între 1400-1714. Busturile 
sunt amplasate într-un cadru adecvat din zona centrală 
a Parcului „Chindia”, zonă numită simbolic „Aleea celor 
33 de voievozi”. Busturile domnitorilor au fost turnate în 
bronz, şi reprezintă lucrări realizate de mai multi sculptori 
reprezentativi, dintre care amintim pe A. Pârvu, G. 
Tanase, Nicolae Popa, Olimpiu Eli Petre. (M.O.) 


BUSTURILE UNOR IMPORTANȚI DOMNI Sunt 
câţiva dintre domnii Țării Româneşti care au rezidat la 
Târgovişte. Au fost dezvelite în ziua de 28 noiembrie 
1968, acţiune care îşi propunea să omagieze 
sărbătorirea semicentenarului Marii Uniri. Busturile au 
fost realizate în piatră de Albeşti şi dispuse în diferite 
zone ale oraşului: Mircea cel Bătrân, autor lon Irimescu, 
a fost amplasat în parcul Liceului „Voievodul Mircea”; 
Dan al II-lea cel Viteaz, autor Vasile Blendea, se află în 
fata fostei Şcoli de Cavalerie; Vlad Tepes, autor Petru 
Balogh, e situat în apropierea Muzeului de Artă; Radu 
de la Afumaţi, autor Vasile Covalschi, e amplasat în 
incinta bisericii Sfântului lonică; Petru Cercel, autor 
Octavian llica, e amplasat la intrarea în Curtea 
Domnească; Mihai Viteazul, autor Petre Năstăsescu, 
e amplasat în incinta Bisericii Târgului; Matei Basarab, 
autor Mihai Alexandru şi Vasile Lupu, autor Ilica Vetura, 
în incinta bisericii Stelea. (M.O.) 


BUSUIOC, Gabriela (5.VI.1953, Timişoara) A 
absolvit Liceul Teoretic Nr. 2 „Garabet Ibrăileanu” şi 
Facultatea de Biologie-Geografie a Universităţii 
„Alexandru loan Cuza” din laşi, unde obţine şi doctoratul 
în biologie (biochimie). Şef de laborator la Întreprinderea 
de Gospodărire Comunală şi Locativă din Pucioasa, 

şeful Staţiei de apă potabilă din Târgovişte, apoi cadru 
didactic la Facultatea de ingineria Mediului şi 
Biotehnologii de la Universitatea „Valahia”. Aici deţine 
şi funcţiile de director al departamentului pentru relaţii 
internaţionale şi Departamentului de ingineria mediului 
la Facultatea de Ingineria Mediului şi Biotehnologii. Este 
membră a Societăţii Române de Ecologie, a Federaţiei 
Societăților Europene de Biologia Plantelor, a Societății 
Române de Biomateriale, a Societăţii de Chimie din 
România (vicepreşedinte), a Comitetului Societăţii de 
Ştiinţe Biologice (vicepreşedinte). Publică lucrări din 
domeniul biotehnologiilor mediului înconjurător, 
bioremedierea plantelor endemice. (G.C.) 


BUTĂROIU, lon (1901, Lucieni, Dâmboviţa — 1970, 
Târgovişte) A absolvit Şcoala Normală din Târgovişte şi 
a funcţionat ca institutor la Scoala Nr. 1 de Băieți între 
1922-1923, iar între 1937-1950 a îndeplinit şi funcţia de 
director. S-a făcut respectat prin seriozitatea cu care 
s-a implicat în activitatea didactică, fiind îndrumător şi 
exemplu multor generaţii de tineri, care i-au purtat re- 
spect. A fost autorul unui interesant manual de geografie 
a județului Dâmboviţa, folosit în ciclul primar. (M.O.) 


BUZESCU, Preda (sec. XVI, Cepturoaia, Olt — 
~20.VIII.1608) Dregător şi comandant militar muntean. 
În Sfatul Domnesc (1575, 1581), postelnic (1583), 
paharnic (1585-1587), spătar (1588-1593), mare 
postelnic (1594, 1595-1599), postelnic (nov. 1601), mare 
ban (16 aug. 1602 — 19 mai 1608). Fiul marelui armaş 
Radu al lui Buzea şi al Mariei, fiica logofătului Giura şi 
descendent al unei familii boiereşti de sec. XV. Pribeag 
împreună cu fraţii săi, Radu şi Stroe în Transilvania, 
revine în 1575. Sustinator şi căpitan al lui Mihai Viteazul, 
se remarcă în luptele cu turcii (salvând viata domnului 
la Vidin în 1598). Semnatar al tratatului cu Andrei 
Bathory (1599) şi mentor al lui Marcu Cercel, a cărui 
scurtă domnie în Moldova (vara 1600) o sprijină. Izgonit 
de acolo de polonezi, luptă contra turcilor în toamna lui 
1600. A condus împreună cu fraţii săi răscoala contra 
lui Simion Movilă, asigurând apoi locotenenta domnească 
de la Târgovişte (a. 26 iun./6 iul. — a. 7/17 oct. 1601) şi 
aducerea pe tron a lui Radu Şerban. Principal boier al 
lui Mihai Viteazul, vlastelin şi prim sfetnic a lui Radu 
Şerban. (A.Ş./M.0.) 


BUZESCU, Radu (sec. XVI, Cepturoaia, Olt — 
~10.1.1610) Dregător şi comandant militar muntean. 
Postelnic (1575-1581), apoi mare comis (1585, 1587), 
mare armaş (1588-1589, 1590-1592), mare spătar 
(1593), fost mare spătar (1593-1594), mare clucer 
(1595-1600, 1602-1610), fost mare clucer (1600-1601), 
clucer 1601) Fiul marelui armaş Radu al lui Buzea şi al 
Mariei, fiica logofătului Giura şi descendent al unei familii 

boiereşti de sec. XV. Pribeag împreună cu fraţii săi Stroe 
şi Preda în Transilvania (1559-1575), ajunge aprod şi 
stolnic al principelui Ştefan Bathory. Revine în 1575 în 
Muntenia. Sustinator şi căpitan al lui Mihai Viteazul, 
obţine victorii contra tătarilor (1594) şi îl reprezintă pe 
domn la Sigismund Bathory şi la împăratul Rudolf II. 
Semnează jurământul fata de împărat (1598) şi tratatul 
cu Andrei Bathory (1599). Împreună cu banul Udrea 
conduce oştile Olteniei în campania din Ardeal şi se 
opune uciderii nobilimii maghiare. Îl va însoți pe Mihai, 
înfrânt, la Praga (1601) şi după uciderea sa i-a 
înmormântat capul la mănăstirea Dealu. Conduce alături 
de fraţii săi, revolta contra lui Simion Movilă, asigurând 
apoi locotenenta domnească de la Târgovişte (a. 26 
iun./6 iul. — a. 7 /17 oct. 1601). Impus domn de cei trei 
frați Buzesti şi de rudele sale, Radu Şerban acceptă 
atotputernicia şi abuzurile acestora, Radu Buzescu fiind 
primul în Sfat, sol la Praga (1603) şi în Transilvania 
(1604), mare ban, vlastelin si prim sfetnic. Ctitorul 
mănăstirilor Dobruşa, Stanesti si Căluiu — unde este 
îngropat. (A.$./M.O.) 


BUZESCU, Stroe (sec XVI, Cepturoaia, Olt — 
2.X.1602, Braşov) Dregător, diplomat şi comandant 
militar muntean. În Sfatul Domnesc (1575, 1581, 1586, 
1587), comis (1583, 1586-1587), postelnic (1591-1593), 
fost mare agă (1594), mare stolnic (1594-1600), stolnic 
(1601), mare stolnic (1602). Fiul marelui armaş Radul 
al lui Buzea şi al Mariei (nepoata marelui ban Mogaş şi 
verişoară a doamnei Stanca, soţia lui Mihai Viteazul) a 
primit educaţia aleasă şi pregătirea militară specifică 
marii boierimi. Pribeag împreună cu frații săi Radu şi 
Preda în Transilvania (1559-1575). Legăturile de rudenie 
şi interesele îi apropie de Mihai, căruia îi refac genealogia 
considerându-l os domnesc. După declanşarea 
conflictului între acesta şi domnul Alexandru cel Rău, îl 
va însoți în Transilvania şi la Constantinopol. Ca militar, 
a condus alături de fraţii săi oştile muntene în 
campaniile antiotomane victorioase din 1594, 1595 şi 
1598. Ca diplomat a pregătit alianţa antiotomană cu 
Moldova (1594) şi merge în Transilvania pentru a cere 
ajutor înainte de lupta de la Călugăreni (1595). A semnat 
tratatul formal de credinţă fata de principele Ardealului 
(26 iunie 1599), dar nu a reuşit încheierea unei înțelegeri 
cu Polonia, ajungând după declanşarea războiului 
(sept.1600). Conduce alături de fraţii săi, revolta contra 
lui Simion Movilă, asigurând apoi locotenenta domnească 
de la Târgovişte (a. 26 iun./6 iul. — a. 7/17 oct. 1601). A 
refuzat propunerea de a ocupa tronul, susținându-l pe 
Radu Şerban, al cărui reprezentant la curtea din Viena 
va fi (1602). Moare în urma unei răni la obraz, căpătate 
în lupta de la Ogretin (13 sept. 1602) cu tătarii, fiind 
înmormântat la mănăstirea Stanesti, ctitoria familiei 
sale. (A.Ş./M.0.) 


CAFENELE iN PERIOADA INTERBELICA Sunt 
amintite cafenelele: pe strada Libertatii cafenelele 
Antonescu, lani Gheorghiu, lamandi R., cafeneaua de 
la hotelul „Vulturul”, cafeneaua din fata oborului „Fabrica 
de Cafea Lazăr Gruia”, cafeneaua restaurantului „Pisica 
Neagră”, „Cafe-ul Chantant” de pe strada Stelea, 
cafeneaua Isaia Mihălăchioiu, situată pe strada C.A. 
Rossety, nr. 8, „Cafeul Central” situat pe strada Regele 
Carol, nr. 42, proprietari C. lamandi şi Herman 
Schneikbery. (G.T./ C.V.) 


CAIET METODIC Alcatuit de Biblioteca Judeteana 
Dambovita. Apare la Targoviste, intre 1975-1985. 
Coordonator: Victor Petrescu, directorul institutiei. 
Multigrafiat. Se dorea un sprijin pentru activitatea 
bibliotecilor din judet, generalizand experienta inaintata, 
prin materiale-teoretice de specialitate. Se inserau stiri 
despre aceste institutii sau despre diversele activitati 
culturale organizate tn Targoviste si judet. Medalioane 
ale unor scriitori importanti de pe aceste meleaguri. Se 
realiza astfel un schimb fructuos privind informatiile de 
specialitate sau cele de ordin cultural. (V.P.) 


CAIR, George (23.1X.1876, Târgovişte — 23.V1.1924, 
Bucureşti) Poet, prozator, om politic. Urmează primii 
ani de şcoală în oraşul natal, iar după obţinerea 
bacalaureatului la Liceul „Sf. Sava”, se înscrie la 
Facultatea de Drept din Bucureşti, pe care o absolvă în 
1899. Este avocat la Tribunalul Dâmboviţa (1905), pre- 
fect al judeţului Dâmboviţa între 1905-1907. A luat 
inițiativa construirii în oraşul Târgovişte a unei săli de 
spectacole „Sala de arme” (1906-1907), punând 
veniturile obținute din vânzarea cărților la dispoziția 
acestei săli. Debut cu versuri (1897), care vor constitui 
substanța primului său volum „Din lumea gândurilor” 
(1905). Autor al unor volume de nuvele, schiţe, poezii: 
„Urmaşii Romei” (1904), „Din lumea gândurilor” (1905), 
„Ca fulgul în vant” (1906), „Farmec” (1906), „Spre zări 
albastre” (1915), „Patimi” (1918), „Într-un mirador” (1922). 
Posesor al unui talent cert, s-a manifestat în poezie, 

proză, fabulă, epigramă cu rezultate neconcludente, 
multe din volume având doar un interes istorico-literar 
şi documentar. Se inspiră uneori din perioada 
târgovişteană. (V.P.) 


CALBOREANU, lon (28.X.1909, Şoarş, Braşov — 
8.1X.1964, Târgovişte) Profesor, poet, librar, 
personalitate culturală. După absolvirea claselor primare 
şi a liceului din Sighişoara, este student al Facultății 
de Filozofie şi Litere a Universităţii din Bucureşti pe 
care o absolvă în 1931. Urmează şi Seminarului 
Pedagogic „Titu Maiorescu” din Bucureşti. Din 1934 se 
stabileşte la Târgovişte, unde este profesor de limba şi 
literatura română la Liceul ,,lenachita Văcărescu”, la cel 
industrial şi comercial. Este proprietarul unei librării. 
Între cele două războaie mondiale se face cunoscut în 
viața culturală a oraşului prin simpozioanele organizate, 
întâlnirile cu scriitori reprezentativi ai epocii (Liviu 
Rebreanu, Gala Galaction, Victor Eftimiu, lon 
Minulescu). Colaborează la reviste şi ziare locale: 
„Târgoviştea”, „Ancheta”, „Revista juridică”, „Graiul 
Dâmboviţei”, „Clerul Dâmboviţei”. Face parte din colectivul 
de iniţiativă în vederea construirii unui sediu pentru 
Muzeul de istorie al oraşului. Debut editorial cu volumul 
„Lumea dintre nisip şi stele” tipărit la Târgovişte (1935). 
Un an mai târziu dedică oraşului volumul „Târgoviştea 
în rime” (1936) readucând în actualitate parfumul 
incontestabil al târgului de provincie interbelic. Urmează 
volumele „Albine şi furnici: epigrame” (1940), ,Zapaduta: 
poveşti pentru copii” (1940), toate apărute la Târgovişte. 
Versurile sale, fără relief distinct, au meritul că 
perpetuează în timp nobila îndeletnicire a muzelor în 
perimetrul Târgoviştei. (V.P.) 


CALCAN, Ştefan (8.V.1954, Jirlău, Brăila) 
Rachetomodelism. Legitimat la Metalul Târgovişte (1981). 
Medaliat cu argint (durată cu streamer la clasa S6A — 
individual) şi cu bronz (rachetoplane la clasa S4C — pe 
echipe), la Campionatele mondiale de rachetomodelism 
(1981). Campion naţional. Maestru al sportului. (A.B.) 

CALEA CÂMPULUNGULUI Este una dintre cele mai 
vechi străzi ale oraşului, una din cele două componente 
fundamentale ale structurii urbane a Târgoviştei: Calea 
Domnească şi Calea Câmpulungului şi totodată, ale 
structurii stradale a oraşului. Este segmentul final al 
drumului Câmpulung-Târgovişte, dar şi al vechiului drum 
comercial continental Europa Centrală — Transilvania — 
Bran — Târgovişte — Brăila — Orient. Numai segmentul 
cuprins între străzile Poet Grigore Alexandrescu şi 
Baratiei a făcut parte din oraşul secolului al XIV-lea. 
Fragmentul dintre str. Poet Grigore Alexandrescu şi 
punctul unde inteapa Calea Domnească, nu se mai 
numeşte aşa de sute de ani. Restul străzii, mergând de 
la str. Bărăţiei până la ieşirea din oraşul actual a fost 
ocupată de oraş treptat, începând din secolul al XV-lea. 
Dacă se poate socoti că în secolul al XVII-lea se apropiase 
de Santul Cetăţii, după mutarea definitivă a Capitalei la 
Bucureşti, la începutul secolului al XVIII-lea şi până spre 
întemeierea Regatului României, în 1881, înaintarea 
oraşului în lungul acestei artere se încetineşte. Totuşi, 
la 1823 pe Calea Câmpulungului se construieşte biserica 
Izvorul Tămăduirii. Mobilarea a continuat după aceea, 
până în anul 1968 când începe o perioadă nouă în 
urbanismul târgoviştean, aceea a urbanismului dirijat. Pe 
Calea Câmpulungului, dinspre centru spre Santul Cetăţii, 
se întâlneşte un număr destul de însemnat de case 
ridicate în perioada 1880-1910, având în general planul 
traditional „sală şi două, mai rar patru camere, cu o tratare 
specială a intrării, cu stâlpi, un pseudofoişor, fronton 
deasupra intrării”. Aflate pe loturi în general înguste, 
clădirile sunt poziționate cu latura scurtă spre stradă, cu 
fateta principală spre curte, la est sau la vest, cu latura 
din spate la hotar sau în apropierea lui, cu exteriorul de 
factură neoclasică „românizată”, adică având o căldură 
pe care neoclasicismul tipic nu o are. În general planul 
se prelungeşte spre fundul curții cu o aripă în care se 
află încăperi de ordin secundar: bucătării, cămări, încăperi 
de locuit mai modeste. (C.I.) 


CALEA CEA BĂTRÂNĂ A LUI MIHAI VODĂ 
Documentul din 15 mai 1629 care a transmis toponimul 
„Calea cea Bătrână a lui Mihai vodă, care vine di la 
oraş”, a stâruit până târziu în conştiinţa locuitorilor. La 
1696 se amintea „drumul cel vechi al mănăstirii 
Dealului”, fapt ce presupunea existenţa unui drum nou, 
binecunoscut. Se conturează ideea că drumul era numit 
„al lui Mihai vodă” şi a rămas în conştiinţa localnicilor în 
prima jumătate a secolului al XVII-lea. Considerăm că 
documentul nu face trimitere la perioada domniei lui 
Mihai Viteazul, ci la Mihail | (1418-1420), fiul lui Mircea 
cel Bătrân, referindu-se la vechiul drum prin care se 
ajungea la mănăstire, menţionată la 1431. (M.O.) 


CALEA FERATĂ CU ECARTAMENT ÎNGUST (760 
mm) Băicoi-Moreni (21 km) A fost construită din iniţiativa 

armatei germane în 1917 pentru transportarea țițeiului 
la rafinăria Băicoi. În perioada 1917-1948 a funcţionat 
cu şase staţii două dintre ele, Ghirdoveni şi Moreni s-au 
aflat pe teritoriul judeţului Dâmboviţa. La 1 mai 1948 
calea ferată a devenit normală construindu-se o linie 
nouă care lega punctul Ditesti cu staţia I.L. Caragiale 
(fost Vornicul Mărgineanu) realizându-se astfel legătura 
cu linia ferată Ploieşti- Târgovişte. (G.T./ C.V.) 


CALEA FERATĂ I.L. CARAGIALE-MORENI (22, 
6 km) A fost construită de Direcţia Căii Ferate Prahova 
între 1946-1947 şi a fost dată în exploatare la 17 mai 
1948. (G.T./ C.V.) 


CALEA FERATĂ PLOIEŞTI-TÂRGOVIŞTE (52 km) 
Cu ramurile I.L. Caragiale-Moreni-Filipeşti de Pădure. 
A fost realizată în perioada 1925-1946. Cale ferată 
judeţeană realizată cu resursele judeţului Prahova prin 
concesionarea lucrărilor de la Ministerul Comunicaţiilor 
şi prin Direcţia Căilor Ferate Ploiesti-Valeni, aflată în 
subordinea județului, a fost construită în patru etape: a) 
Calea Ploieşti Nord-Rafinăria Xenia (2,5 km), inaugurată 
în 29 iul.1925; b). calea ferată rafinăria Xenia-podul de 
peste râul Prahova (8,5 km) terminată la 1 martie 1930; 
c) calea ferată podul Prahova-halta Brătăşeanca (6,8 
km), realizată în perioada 1931-1938; d) calea ferată 
I.L. Caragiale-Halta Teiş — punct de racord cu calea 
ferată Târgovişte- Pietrosita în lungime de 33,4 km, 
tronson executat în perioada 1945-1946. Proiectul căii 
ferate Ploiesti-Targoviste a fost elaborat de inginerul 
Nicolae Drogeanu, director Direcţia CFR Ploieşti-Văleni. 
În perioada 1946-1948, calea ferată s-a aflat în 
administraţia Direcţiei Căi Ferate Prahova, după care la 
11 iun. 1948 a fost naţionalizată. (G.T./ C.V.) 


CALEA FERATĂ TARGOVISTE-PIETROSITA 
S-a realizat în perioada 1884-1912, în trei etape: a) la 1 
ian. 1890, s-a inaugurat calea ferată Targoviste-Laculete 
(13,5 Km); b) la 27 mai 1894, calea ferată Laculete- 
Pucioasa (7,4 Km) numai pentru traficul de călători şi 
începând cu 10 aug. 1894 pentru traficul de mărfuri; c) 
calea ferată Pucioasa-Pietrosita (13,6 km) deschisă la 
1 feb. 1912. Aceste căi ferate au fost studiate, proiectate 
şi executate de Serviciul de Studii şi Construcţii din 
Ministerul Lucrărilor Publice Bucureşti, condus de 
inginerii Petre Ene şi Elie Radu; Costul lucrărilor avea 
o valoare de 2.768.619 lei. (G.T./ C.V.) 


CALEA FERATĂ TITU-TÂRGOVIŞTE Realizată de 
Regimentul | Geniu Bucureşti condus de A. Berindei — 
compania VII Căi Ferate — în perioada septembrie 1882 
— 2 ian. 1884. Studiile de teren, proiectele şi conducerea 
tehnică au fost asigurate de personalul Serviciului de 
Lucrări Noi condus de ing. J. Cantacuzino. Costul 
lucrărilor avea o valoare de 1.649.947 lei. (G.T./ C.V.) 

CALOIANU, Victor Alexandru D. (1899, Târgovişte 
— 1963, Bucureşti) Fiul lui Dumitru şi Cleopatra Caloianu. 
A imbratisat cariera militară, urcând în carieră până a 
ajuns să ocupe funcţia de Şef al Statului Major al Aerului 
(1 septembrie 1945). (M.O.) 


CALOTĂ MARE BAN (din Lipov, 1545-1600) A fost 
frate cu Dobromir mare ban şi rudă cu doamna Stanca a 
lui Mihai Viteazul. S-a căsătorit cu Calea, fiica lui Danciu 
din Brâncoveni, mare vornic şi cu Stana din Lazuri, fosta 
soție a lui Borcea Bucşanu. Era cumnat cu Matei 
Basarab, rudă cu boierii Buzeşti şi cu Mihai Viteazul. 
Membru în Sfatul domnesc, a îndeplinit funcţiile de mare 
sluger (1587), mare spătar (1595), mare ban (1596-1597, 
1599-1600). La Târgovişte a fost stăpânul unor importante 
proprietăţi dintre care se evidenția „o pivniță”, pentru care 
dăduse „ocine peste ocine”. A murit la Târgovişte în luptele 
cu turcii din toamna anului 1600. (M.0.) 


CALOTESCU, Ana-Cristina (3.VII.1983, Târgovişte) 
Şahistă. Absolventă a Şcolii Generale Nr. 2 Târgovişte 
(1998) şi a Liceului ,lenachita Văcărescu” Târgovişte 
(2002). Licentiata a Facultăţii de Ştiinţe Umaniste — 
Secţia Educaţie Fizică şi Sport la Universitatea „Valahia” 
din Târgovişte (2006) şi a Facultăţii de Teologie Pastorală 
la Universitatea „Valahia” din Târgovişte (2010). A fost 
învățată să joace şah de mama sa, la vârsta de 5 ani. 
Primul său antrenor a fost dr. Adela Gesticone. 
Legitimări: Oţelul Târgovişte (1991-1994), BNR Bucureşti 
(1994-2000), BNR + RAT Bucureşti (2000-2006). În 
perioada în care a fost legitimată la Oţelul Târgovişte a 
reprezentat tara noastră la Campionatele Europene 
pentru copii de 10 ani (1993, locul 6) şi copii de 12 ani 
(1994, locul 17). Tot atunci a câştigat medalii de argint 
la Campionatele Naţionale pentru copii de 10 ani (1993) 
şi copii de 12 ani (1994) şi medalia de bronz (alături de 
celelalte componente ale formaţiei Oţelul Târgovişte) la 
Campionatul Naţional pentru junioare | pe echipe. A făcut 
parte din reprezentativa României participantă la 
Olimpiadele de Şah de la Bled în Slovenia (2002) şi 
Torino în Italia (2006) şi la Campionatul European din 
2005 (Göteborg în Suedia). În intervalul de timp 1993- 
2003 a reprezentat an de an România la toate ediţiile 
campionatelor mondiale şi europene de juniori. De trei 
ori medaliată cu argint la Campionatele Mondiale de 
juniori (1999 în Spania; 2001 în Spania; 2003 în 
Azerbaidjan) şi o dată cu bronz la Campionatele 
Mondiale de şah rapid pentru juniori (1996 în Franţa). 
Campioană europeană la şah rapid pentru juniori (2000 
în Muntenegru). De 2 ori campioană naţională de 
junioare la individual (2000 — U 20; 2001 — U 18). Mare 
maestru internaţional (2005). Cel mai ridicat coeficient 
ELO din carieră (2334) l-a avut în ianuarie 2003. Era 
atunci a V-a între sahistele din România all time. 
Cetăţean de onoare al municipiului Târgovişte (2003). 

În anul 2006, la putin timp după ce a împlinit 23 de ani 
(avea în acel moment coeficientul ELO 2272), din mo- 
tive de ordin personal, s-a retras din activitatea sportivă 
şi s-a dedicat vieţii monahale. (A.B.) 


CÂMPEANU, Dumitru Fruntaş al Partidului 
Naţional Liberal, membru în conducerea județeană. În 
anii 1924-1925 a fost prefect şi preşedinte al Comisiei 
Interimare a judeţului. În 1930 a părăsit partidul şi s-a 
implicat în constituirea PNL-Gheorghe Brătianu, 
urmând astfel acțiunea întreprinsă la nivel naţional de 
Gheorghe Brătianu. Colaborator la presa liberală 
„Viitorul liberal”, „Acţiunea nouă” ş.a. S-a numărat 
printre liderii judeţeni ai organizaţiei georgiste (PNL- 
Gheorghe Brătianu). (M.C.) 


CÂMPIA ÎNALTĂ A TÂRGOVIŞTEI Subdiviziune 
a Câmpiei subcolinare (înalte), aparținând vastului 
landşaft al Câmpiei Române, se desfăşoară în interfluviul 
Dambovita-lalomita. Este limitată la nord de Subcarpații 
lalomitei, la est de Pintenul Măgurii, la vest de Piemontul 
Cândeşti şi Câmpia Piciorului de Munte şi la sud de 
Câmpia de divagare. Este drenată în zona Târgoviştei 
de pâraiele Baranga şi Iflov. Ca forma de relief este 
destul de tânără, neomogenă fizico-geografic, 
caracterizându-se printr-o nespectaculară fragmentare 
şi o pantă interfluvială nesemnificativă. Altitudinal, 
Câmpia înaltă a Târgoviştei scade de la 350 m., dinspre 
nord-vest, la 150 m. la întâlnirea cu Câmpia de divagare, 
iar datorită acestei caracteristici localităţile din arealul 
Târgoviştei sunt grupate pe culoarele văilor. În aceeaşi 
arealitate, pe dreapta lalomitei, câmpia are o deschidere 
de 6-8 km., şi este „ornamentată” cu câteva lunci între 
Nisipurile şi cartierul Teiş. Geologic, câmpia este formată 
din depozite loessoide, aluvionare, eoliene şi din 
formaţiuni de molasă argilonisipoasă dulcicolă cu 
cărbuni. Un astfel de sol permite în vestul, estul şi sudul 
Târgoviştei practicarea unei agriculturi de abundență, 
dacă este bine organizată, impunându-se cultura 
cerealelor (grâu, porumb) şi a legumelor, iar în nord şi la 
nord-vest a culturilor de pomi fructiferi şi a vitei-de-vie. 
Detaliind aspectul geologic mai trebuie adăugat faptul 
că această câmpie se evidenţiază printr-un variat „set” 
litologic: depozite aluvionare datând din pleistocenul 
superior pe valea lalomitei între Târgovişte şi Aninoasa; 
depozite de pietrişuri, nisipuri şi de loesside — depistabile 
—, datând tot din pleistocen. (G.C.) 


CAMPIONATELE NAȚIONALE DE ATLETISM În 
perioada 31 mai — 2 iunie 1914 a avut loc a VIl-a ediție 
a „Serbărilor federale de gimnastică”, la care „au 
participat 1000 de gimnastici de la toate asociaţiile din 
țară”. Este vorba de fapt de prima manifestare sportivă 
de mare amploare, cu caracter național, organizată la 
Târgovişte. În zilele de 24 şi 25 octombrie 1915, la 

Bucureşti, s-au desfăşurat campionatele naționale şi 
cele şcolare de atletism. Din delegaţia ,SSMD” care a 
participat la întreceri au făcut parte, între alţii, 
locotenentul Alexandru Manolescu (câştigătorul probei 
de aruncarea sulitei, la campionatele nationale) şi elevul 
llie Dumitrescu (învingător la aruncarea ciocanului, cu 
un rezultat care a reprezentat un nou record naţional, 
la campionatele şcolare). Târgoviştea devenea astfel al 
doilea oraş al țării (după Bucuresti) care îşi înscria 
numele pe listele cu campioni şi recordmani naţionali 
la atletism. Cei doi sportivi sunt primii reprezentanți ai 
unei grupări din Târgovişte purtători ai celor mai 
importante distincţii pe plan naţional din domeniu 
(campion, respectiv recordman). Pe 30 aprilie 1916 la 
Liceul Militar „Mănăstirea Dealu” a fost organizată „o 
mare reuniune atletică ţinută sub văzul şi în satisfacția 
tuturora şi anume Producţia elevilor Liceului Militar 
Mănăstirea Dealu.... Producţia a dovedit în modul cel 
mai magistral ce însemnătate are mediul sportiv într-o 
şcoală...” Programul s-a încheiat cu o „alergare în teren 
pe un parcurs de 5 km la capătul căreia (poligonul de 
tragere) concurenții au mai disputat şi un concurs de tir’. 
La campionatele naţionale de atletism din 1916 (22-23 
mai, Bucureşti) reprezentanţii „SSMD” consolidează 
poziția Targovistei drept „al doilea centru atletic al ţării” 
câştigând 5 titluri de campion şi stabilind 3 recorduri 
nationale. „Eroul” competiţiei a fost locotenentul Emil 
Pălăngeanu campion al României în toate cele 4 probe 
clasice de aruncări (greutate, disc, ciocan, suliță). Niciun 
alt sportiv, în istoria de 100 de ani de atletism românesc, 
nu a reuşit să îl egaleze. (A.B.) 


CÂMPUL DE ALERGĂRI Anul 1892 a consemnat 
mutarea de la Bucureşti la Târgovişte a Şcolii Speciale 
de Cavalerie. În legătură directă cu acest eveniment a 
fost organizat primul concurs hipic pe traseul Târgovişte- 
Bucureşti, iar în 1898 pe terenul donat şcolii de către 
Primărie a fost amenajat „câmpul de alergări” (o formă 
incipientă a viitorului „Hipodrom”, finalizat în 1908). (A.B.) 


CANALIZAREA ORAŞULUI În 1913 Primăria a 
contractat un împrumut de 530.000 lei în vederea 
începerii lucrărilor de canalizare, dar lucrările s-au 
prelungit până în 1916. După război (1922) se analizează 
vechiul plan de canalizare, stabilindu-se realizarea lui 
în etape. Lucrările s-au tergiversat până în 1931, când 
se întocmea un nou deviz estimativ de 490.000 lei în 
vederea continuării lucrărilor pe străzile Calea 
Domnească şi prof. Nicolae Radian. S-au achiziționat 
de la Societatea „Unirea” tuburi de fontă pentru 
canalizare în lungime de 800 metri liniari. Lucrările au 
continuat în cursul anilor 1933-1934, canalizându-se 
străzile Calea Domnească, Vasilache Dumitrescu, 
Stolnicul, B-dul Independenţei, Oborul de Săptămână, 
I.C. Brătianu, C.A. Rosetti, Regele Carol II, B-dul Carol 

I, Gen. Mosoiu, Poet Gr. Alexandrescu si I.H. 
Radulescu, apoi s-a trecut la instalarea celor doua 
canale de scurgere a apei reziduale. Pentru efectuarea 
acestor lucrări, Primăria a contractat un împrumut de 
3.000.000 lei şi un altul în 1935 de 10.000 lei. În urma 
lucrărilor efectuate canalizarea a prins contur. Planul 
rețelei de canalizare a oraşului a fost întocmit de ing. 
prof. Ghermani (1935). (G.T./ C.V.) 


CANOTAJ La cea de a 27-a ediţie a Jocurilor 
Olimpice de vară (Sidney, 2000) ziua de 24 septembrie 
va rămâne memorabilă pentru sportul târgoviştean. 
Atunci Maria-Magdalena Dumitrache a câştigat medalia 
de aur la canotaj („schif 8 + 1”) şi a intrat în istorie ca 
primul cetățean născut în Târgovişte încununat cu titlul 
de campion olimpic. (A.B.) 


CANTACUZINO, Constantin — postelnicul (1598 
— 20.X11.1663, Mănăstirea Snagov) Dregător muntean 
de origine greacă. Cupar (1624), mare paharnic în 
Moldova (1624-1625), mare postelnic (1625-1627, 1632- 
1654), mare paharnic (1629), fost mare paharnic (1630), 
fost mare postelnic (1632, 1654-1657, 1660-1663), mare 
logofăt (1658). Fiul marelui vistier Andronic Cantacuzino 
şi al Irinei Ralli. Căsătorit cu Elina, fiica lui Radu Şerban 
(c.1628). Fugit în Creta după arestarea tatălui său 
(sept.1600), studiază în Italia şi pe la 1620 vine la 
Bucureşti, tnsotindu-] pe Radu Mihnea în Moldova 
(1624). Revenit în Muntenia (1625), se integrează în 
rândurile boierimii valahe prin căsătorie şi pricepere în 
dregătorie. Susţine venirea la tron a lui Matei Basarab, 
fiind unul din principalii boieri şi singurul care a ocupat 
aceeaşi dregătorie vreme atât de îndelungată (mare 
postelnic, 1632-1654), exercitată în principal la curtea 
de la Târgovişte. Tulburările apărute la moartea 
domnului, îl fac să ceară azil în Transilvania, plecând 
cu întreaga familie la Braşov (1655-1658), apoi la laşi. 
Nici cu Mihnea III nu are relaţii mai bune, din cauza 
intrigilor acestuia fiind acuzat de hiclenie şi nevoit să 
se înfățişeze la Poartă pentru a-şi dovedi nevinovăția 
(aug.1658). Revine în Muntenia sub Gheorghe Ghica 
(nov.1659), reuşind să înduplece hotărârea marelui vizir 
de a transforma Țara Românească în paşalâc din 
cauza incapacității de plată a haraciului (sept.1660). 
Mai mult, îl susţine la domnie pe fiul acestuia Grigore, 
care însă va hotărî închiderea, apoi sugrumarea lui 
Constantin Cantacuzino. pentru complot, în urma 
intrigilor facțiunii rivale a Bălenilor. Moartea lui 
Constantin Cantacuzino întemeietorul puternicei 
facțiuni a Cantacuzinilor munteni, deschide lupta pentru 
influenţă între cele două grupări boiereşti, ce va marca 
în mod tragic istoria țărilor române. Înmormântat la 
mănăstirea Mărgineni, pe care a refacut-o. Caz unic in 
istoria românilor, toţi cei 6 fii ai săi vor ajunge mari 
dregători. (A.Ş./M.0.) 

CANTACUZINO, Constantin-Stolnicul (cca. 1640, 
Târgovişte — 7.VI.1716, Istanbul) Istoric, umanist, poli- 
tician. Al treilea fiu al postelnicului Constantin 
Cantacuzino, om de aleasă cultură, posesor de cărți si 
manuscrise rare. Unul din fondatorii „Schola graeca et 
latina” din Târgovişte, ce atestă la 1646 existenţa unei 
tradiţii umaniste în învățământul românesc. Studiază în 
casa părintească cu grecul Pantelimon Ligaridis şi 
Ignatie Petridis, deprinzând cunoştinţe de slavonă, 
greacă şi latină. După uciderea tatălui său, în 1663, 
face un scurt popas la Braşov şi în Moldova, iar apoi se 
îndreaptă spre Adrianopol şi Italia (1667). Până în 1669 
frecventează cursurile Universităţii din Padova. Din 
această perioadă datează şi marea sa pasiune, 
bibliofilia, ce va culmina cu cărţile vestitei biblioteci de 
la Mărgineni (azi |. L. Caragiale, judeţul Dâmboviţa), una 
din cele mai valoroase din această parte a Europei. 
Desfăşoară apoi o prodigioasă carieră politică şi 
diplomatică în timpul domniei fratelui său Şerban 
Cantacuzino şi a nepotului Constantin Brâncoveanu. 
Datorită politicii consecvente de independenţă a ţării va 
sfârşi tragic, ca şi domnitorul Constantin Brâncoveanu, 
fiind ucis de turci în 1716, împreună cu fiul său Ştefan. 
Este autorul hărţii Țării Româneşti, tipărită la Padova în 
anul 1700. Din perioada activității politice şi diplomatice 
ne-a rămas o bogată corespondenţă a sa cu oameni 
politici, comandanţi militari, cărturari ai epocii. Opera 
de căpătâi „Istoria Ţării Româneşti întru care să cuprindă 
numele ei cel dintâi şi cine au fost locuitorii ei atunci şi 
apoi cine o au mai descălecat şi o au stăpânit până în 
vremurile de acum cum s-au tras şi stă”. Concepută 
vast ca o istorie a poporului român de la origini şi până 
în vremea lui Şerban Cantacuzino şi Constantin 
Brâncoveanu, a rămas neterminată. Se sfârşeşte brusc 
odată cu ştirile referitoare la migraţia hunilor (sec. al IV-lea). 
Cronica este scrisă în stil baroc, multe pagini 
demonstrând vasta sa erudiție şi cultură, constituind o 
culme a istoriografiei româneşti. O şcoală şi o stradă 
din Târgovişte îi poartă azi numele. (V.P.) 


CANTACUZINO, Gh. I. (13.1X.1937, Bucureşti — ?) 
Studii secundare şi superioare la Bucureşti (1954-1959). 
A funcţionat ca muzeograf la Muzeul de Istorie Tulcea 
(1959-1961), la Muzeul de Artă Populară „N. Minovici”, 
Bucureşti (1961-1963), arheolog la Direcţia Patrimoniului 
Cultural Naţional (din 1963). A efectuat cercetări asupra 
fortificațiilor medievale din Tara Românească (Cetatea 
Poenari, Curtea Domnească de la Câmpulung, Curtea 
Domnească de la Târgovişte, Vodița etc.). Fortificațiile 
Curţii Domnesti şi ale oraşului Târgovişte, principalele 
monumente şi zona centrală au fost studiate cu atenţie 
şi au stat la baza lucrărilor elaborate. (M.O.) 


CANTACUZINO, Grigore Gheorghe (22.1X.1832 
— 23.11.1913), magistrat, ministru, parlamentar, lider al 

Partidului Conservator. Îşi face studiile la Bucuresti şi 
apoi la Paris unde obține doctoratul în drept (1858). 
Activează mai multi ani ca magistrat la Tribunalul Ilfov 
şi la Curtea de Apel Bucureşti. Mare proprietar, 
preşedinte al Partidului Conservator din România (1899- 
1907), de mai multe ori ministru, preşedinte al Consiliului 
de Miniştri (1899-1900, 1904-1907), preşedinte al 
Camerei Deputaţilor (1889-1891, 1900-1901), 
preşedintele Senatului (1892-1895, 1911-1913). 
Proprietar al unei moşii la Băleni, promotor al 
conservatorismului în Dâmboviţa, Lângă el şi-a început 
cariera Vasile Dimitropol, viitorul lider al organizației 
judeţene conservatoare din Dâmbovița. (M.C.) 


CANTACUZINO, Mihai (~sec. XVII — 1716, 
Adrianopole) Dregător muntean. Postelnic (1665), fără 
titlu (1666), mare postelnic (1672), fără titlu (1672), mare 
spătar (11 febr. — 21 dec. 1674, 9 dec. 1679 — 29 nov. 
1681, 23 febr. 1690 — 2 febr. 1706), fost mare spătar 
(1675, 1682-1689, 1707, 1713-1716). Fiul marelui 
postelnic Constantin Cantacuzino şi al Elinei, fiica lui 
Radu Şerban, nepot al primului Cantacuzin stabilit în 
Muntenia. Închis de Grigore Ghica (1672), fuge peste 
Dunăre susținându-l pe pretendentul Gheorghe Duca, 
căruia îi aduce şi steagul de domnie de la Poartă. Pârât 
de rivalii Băleni ca trădător, fuge la Braşov (1676). Sub 
Şerban Cantacuzino devine un boier important şi un mare 
proprietar de pământuri. În domnia nepotului său, 
Constantin Brâncoveanu, a avut o influență considerabilă, 
fiind implicat în mai multe misiuni diplomatice: stabilirea 
hotarului Brăilei, scutirea pentru doi ani de haraci la 
Poartă etc. Intrat în conflict cu Brâncoveanu în lupta pentru 
succesiunea la tron, a fost implicat în intrigile ce au dus 
la moartea domnitorului. Caimacam (14-30 ian. 1716), 
este prins când încerca să fugă la venirea lui Nicolae 
Mavrocordat şi executat de turci pentru „hiclenire” cu 
imperialii. Ctitor a numeroase mănăstiri şi biserici: 
Sinaia, Colțea, Titireciu, Adormirea din Râmnicu Sărat, 
Fundenii Doamnei din Bucureşti, Zlătari, Slănic şi 
Turbaţi-llfov. În 1692 este numit de domnul Constantin 
Brâncoveanu ispravnic al amplelor lucrări de refacere 
a caselor domneşti din Târgovişte. La 15 august 1696 
eforturile sale au fost răsplătite, domnul sărbătorind 
cu fast finalizarea lucrărilor: „s-au dezbrăcat de 
cabanita sa cea domnească, cu care era îmbrăcat, şi 
au îmbrăcat pe Mihai Cantacuzino vel spătar, pentru 
căci fusese ispravnic pre case di-nceput până s-au 
isprăvit”. (A.S./M.O.) 


CARABELLA, N. Constantin (5.VII.1851, Târgovişte 
— X.1928, Târgovişte) Functionar, primar al Targovistei, 
susținător al şcolii şi culturii dambovitene. A fost o 
personalitate a vieţii publice târgoviştene la sfârşit de 
secol XIX şi în primele decenii ale secolului XX. A activat 
în diverse funcţii: copist (1870-1874), ajutor de grefier la 

Tribunalul Dâmboviţa (1874-1878), grefier la Tribunalele 
Buzău, Dâmboviţa şi Ilfov în perioada 1878-1885, direc- 
tor al Prefecturii Dâmboviţa (1885-1886), grefier la Curtea 
de Apel Bucuresti (1886-1898). Atras de viata politica 
ajunge ajutor de primar (1899) şi apoi primar al Târgoviştei 
(1905-1906) în timpul guvernării conservatoare, 
afirmându-se ca un gospodar cinstit şi devotata urbei. 
A rămas în istoria oraşului ca un sprijinitor al şcolilor 
târgoviştene. Pe baza donațiilor sale a funcţionat 
Şcoala Secundară de Fete (1921-1925) şi s-a construit 
localul Liceului „Constantin si Maria Carabella”, 
inaugurat pe data de 13 decembrie 1925 în prezenţa 
miniştrilor I.G. Duca, Gheorghe Mârzescu şi 
Constantin Angelescu. De asemenea, în 1958, în urma 
unei donații rămasă din timpul vieţii sale s-a înființat 
Şcoala de Muzică cu clasele I-IV. (M.C.) 


CARAGEA, loan Gheorghe (1745, Istanbul — 
27.X11.1844 / 8.1.1845, Atena) A domnit în Tara 
Românească între 12 august / 8 septembrie 1812 — 29 
septembrie / 11 octombrie 1818. A fost fiul marelui drago- 
man Gheorghe Caragea şi a ocupat funcţii importante 
în administraţia otomană (mare dragoman între 1806- 
1808 şi în 1812). Aflat în fruntea ţării s-a confruntat cu 
epidemia de ciumă care izbucnise şi cu jafurile 
răsculaților otomani de la Ada Kaleh. A impus o 
fiscalitate excesivă, pentru a recupera banii plătiți la 
obținerea domniei. A rămas insensibil la solicitările 
eclesiarhului Bisericii Domneşti şi a marelui logofăt 
Istrate Slătineanu care solicitau reparații la bisericile 
din incinta Curţii Domnesti şi a aprobat cererea lui Isac 
Ralet, care solicita în 1813 permisiunea de a-şi clădi 
casa pe locul fostului palat domnesc. „În oraşul 
Târgovişte sânt nişte surpături de ziduri ce au fost 
odinioară Curte Domnească [...] şi acum [...] cu totul 
netrebuincioase, rămânând a fi numai pentru încuiba- 
rea păsărilor sălbatice”. Domnul ţării aproba cererea, 
cu motivaţia că „nu sant de nicio trebuinta, nici domniei, 
nici țării”. (M.O.) 


CAROL al Il-lea (15.X.1893, Sinaia, Prahova — 
3.IV.1953, Estoril, Portugalia) Rege al României în anii 
1930-1940. Fiul mai mare al regelui Ferdinand şi al 
reginei Maria. Membru de onoare al Academiei 
Române. A vizitat judeţul Dâmboviţa şi oraşul 
Târgovişte de mai multe ori. Pe 17 iulie 1930 
inaugurează Uzina Electrică de la Dobresti, fiind însoțit 
de principele Nicolae, primul ministru luliu Maniu, lon 
Mihalache, Virgil Madgearu ş.a.; pe 15 iunie 1933, 
regele, principele Mihai, primul ministru Vaida Voevod 
ş.a. participă la sărbătorirea a 20 de ani de la înființarea 
Liceului Militar „ Mănăstirea Dealu”; pe 1 iulie 1939, 
suveranul, însoțit de primul ministru Armand Călinescu 
şi de miniştrii Paul Teodorescu, Victor Slăvescu ş.a. 
soseşte la Şcoala de Cavalerie şi ia parte la 

solemnitatea inaltarii la gradul de sublocotenent a 
promoției de ofițeri „Carol I”. (M.C.) 


CAROL | de Hohenzollern-Sigmaringen 
(8.IV.1839, Sigmaringen, Germania — 27.1X.1914, Sinaia, 
Prahova) Originar din Prusia, membru al familiei de 
Hohenzollern-Sigmaringen, domnitor (1866-1881) şi rege 
al României (1881-1914). Căsătorit cu Elisabeta de 
Wied. De numele său se leagă evenimente importante 
din istoria României: adoptarea Constituţiei din 1866, 
cucerirea independenţei de stat (1877-1878), proclamarea 
regatului (1881), alianţa cu Puterile Centrale (1883), 
modernizarea instituţională etc. A fost de mai multe ori 
prezent în Târgovişte, cu ocazia unor vizite (1866, 1872, 
1878, 1898, 1913) sau manevre militare (1872, 1902, 
1908). Dovedeste receptivitate şi sprijin fata de problemele 
oraşului: urmăreşte realizarea şoselei Târgovişte-Sinaia 
şi dă Târgoviştei mijloace financiare pentru a se ridica o 
fântână care să poarte numele prinţesei Elisabeta (16 
iunie 1870), se îngrijeşte de ridicarea Mitropoliei, asistă 
la defilarea trupelor şi-i decorează pe ofițerii merituoşi (5 
octombrie 1872), acordă audienţe şi vizitează şcolile şi 
închisoarea (15 mai 1878), inspectează Şcoala de 
Cavalerie şi Gimnaziul (19 mai 1898), inaugurează podul 
de fier „Mihai Viteazul” (29 septembrie 1902), însoţit de 
prințul Ferdinand şi de principesa Maria, inspectează 
trupele cu ocazia manevrelor militare desfăşurate la 
Târgovişte (1908), primeşte defilarea regimentelor din oraş 
şi asistă la cursele organizate de Şcoala de Cavalerie 
(11 iunie 1913). (M.C.) 


CARTIERUL BULGĂRESC Cartierul Matei Voievod 
sau „Sârbi”, este situat în partea de sud-est a 
Târgoviştei şi se întinde pe prima şi a doua terasă a 
lalomitei, o zonă foarte fertilă, care le permite locuitorilor 
de origine bulgară să cultive legume şi zarzavaturi 
(ocupaţie transmisă din generaţie în generaţie). 
Comunitatea bulgarilor îşi etalează armonios trăsăturile, 
particularitatile şi calităţile, în contextul general local. 
Încă de la începuturile colonizării lor, mai întâi la Băleni, 
apoi la Târgovişte, au convietuit cu populația 
românească din zonă, având legături multiple şi 
asumându-şi aceeaşi soartă în evoluţia istorică a 
colectivitatii sociale unice. Cartierul s-a format treptat, 
migraţia bulgarilor, la nord de Dunăre, producându-se 
în valuri. Documentele dovedesc existenţa la Târgovişte 
a unor nuclee de populaţii vorbitoare de limbă slavă, 
încă din vremea lui Radu cel Frumos (1462-1474). În 
fata presiunii otomane, fuga în Țările Române constituia 
o soluţie pentru bulgarii de orice stare. Migraţia a atins 
punctul culminant în timpul războaielor ruso-turce, în 
mod special datorită celor din 1806-1812 şi 1827-1829. 
Catagrafia Judeţului Dâmboviţa la anul 1810, lucrare 
întocmită de Preot Alex. A. Popescu Runcu, la poziția 
XIX descrie Mahalaua Sârbilor. În „Lista celor 7798 de 

aşezări omeneşti ale hărţii din 1835, rânduite alfabetic 
pe judeţe şi ţinuturi”, apărută în lucrarea „Principatele 
Române la începutul secolului XX”, la oraşul Târgovişte, 
apare menţionat: Serbii — 63 de familii. După Pacea de 
la Adrianopol, „trecerea acestor familii s-a făcut în mod 
organizat, generalul Kiseleff dând dispoziţii speciale 
carantinelor de la Călăraşi şi Brăila.” În vara anului 1830 
s-au format două „aşezăminte pentru emigranți bulgari 
lucrători de pământ”, adică țărani. 102 familii de bulgari 
veniţi din Rumelia s-au aşezat la Băleni, pe moşia marelui 
ban Grigore Băleanu, satul numindu-se de aici înainte 
Băleni-Sârbi.” În anul 1851, un număr de 57 de familii 
de bulgari din Bălenii Sârbi, după ce şi-au achitat 
datoriile fata de proprietar, răscumpărându-se şi 
devenind oameni liberi, s-au aşezat la Târgovişte, pe 
un loc cumpărat de la clucerul Scarlat Geanoglu. Faptul 
că sunt numiţi sârbi verifică obisnuinta localnicilor de a-i 
denumi astfel pe cei veniţi de la sud de Dunăre şi care 
erau vorbitori ai unei limbi slave. Bulgarii s-au aşezat în 
continuarea vechii mahalale, în capătul oraşului, pe 
drumul Ploiestilor, iar de teama repatrierii, având în 
vedere că după Pacea de la Adrianopol Serbia era 
autonomă, au lăsat lucrurile aşa, deoarece, ca sârbi, 
puteau trece mai uşor Dunărea decât ca bulgari. 
Comunitatea de bulgari din Târgovişte se identifică prin 
limba bulgară transmisă exclusiv oral (subtipul „Beala 
Slatina Pleven”, formă arhaică, puternic depreciată, 
vorbită mai mult de bătrâni ), port tradiţional bulgăresc 
(aproape de cel din Macedonia bulgărească şi 
grecească, destul de variat şi diferențiat după sexe, 
vârste şi anotimpuri), obiceiuri specifice. Obiceiurile 
legate de căsătorie au constituit în toate perioadele un 
fond consistent şi variat, complexitatea manifestărilor 
probând importanţa acestui eveniment în viața 
colectivităţi. De Crăciun şi de Anul Nou colindau numai 
băieţii, iar în Sâmbăta lui Lazăr (Ajunul Floriilor), se 
desfăşoară colindul fetelor, obicei numit Lazarita. Cel 
mai spectaculos şi mai îndrăgit dintre obiceiurile 
practicate este Tudorita — Sărbătoarea cailor sau 
„Paştele cailor”, care are loc de Sfântul Toader. Fiecare 
gospodar se mândreşte cu animalul care-i este de ajutor 
în muncă tot anul. Caii sunt prezentaţi comunităţii, are 
loc slujbă la biserică, se fac concursuri de călărie şi 
îndemânare. Ansamblul Folcloric „Bosilce” 
(Busuiocelul), înființat în 1999, reuneşte copii şi tineri 
care învață cântece şi dansuri bulgăreşti, îmbracă 
frumoasele costume populare din lăzile de zestre ale 
bunicilor. (M.T.) 


CASA ALDESCU (DB-ll-m-B-17167, Str. Poet 
Alexandrescu Grigore, nr.16, 1870) Construită în stilul 
tradițional românesc, are elemente extinse impuse de 
prezenţa unui foişor central şi o prispă dezvoltată pe 
lungimea întregii faţade. Patru camere dispuse simetric 
întregesc întregul ansamblu. (G.T./ C.V./M.O.) 

CASA ALECU ALEXANDRESCU (DB-II-m-B-17254, 
Calea Domnească, nr. 236, sec. XVIII) Casă cu plan 
tradițional, compusă din sală şi patru camere şi pridvor 
dispus pe toată lungimea fațadei. Este tipul de casă 
înaltă şi cu elemente de arhitectură precum tâmplăria 
ce închide pridvorul şi peretele vitrat către stâlpi cu cinci 
travee adoptate pentru mediul urban. La aceasta 
contribuie şi orientarea fațadei spre stradă, mult retrasă, 
fapt ce-i păstrează alura rustică. Decorația fațadei 
constă în jocul geometric al cercevelelor şi al reflexelor 
de la nivelul superior care contrastează cu lumina celui 
inferior. Prezintă soclu şi pivniţă înaltă. (G.T./ C.V./M.O.) 


CASA ALECU BRĂTESCU (Str. Alexandru loan 
Cuza, nr. 1, 1840) Planul construcţiei este tradițional şi 
se compune din sală mediană cu patru camere dispuse 
simetric. Prezintă beciuri boltite construite din zidărie 
mixtă, în grosimea cărora se află firide. O notă aparte 
de originalitate a construcţiei o imprimă absenţa 
pridvorului, atât de caracteristic locuinţelor târgoviştene 
şi element distinctiv al caselor boiereşti. Casa Alecu 
Brătescu, ca şi cea din Calea Domnească nr. 210, a 
aparținut paharnicului Nicolae Brătescu şi a revenit prin 
moştenire pitarului Alecu, tatăl scriitorului loan 
Alexandru Bratescu-Voinesti. Printre alti proprietari ai 
casei s-au numărat avocatul Alecu Ştefan şi Paul 
Cristescu, tatăl Polianei Ceauşescu. În prezent aici 
funcţionează restaurantul „Eden”. Placa memorială 
fixată pe casa Mihalache Câmpeanu nr. 5, unde se 
precizează că acolo s-a născut scriitorul loan Al. 
Bratescu-Voinesti trebuie să-şi găsescă locul firesc pe 
această casă, pentru a se respecta adevărul istoric. A 
fost restaurată în perioada 2005-2009. (G.T./ C.V./M.O.) 


CASA ANDRONESCU (DB-II-m-B-17298, Str. lon 
Heliade Rădulescu, nr. 22, 1880) Plan simetric dezvoltat 
cu două accese; parter înalt şi beciuri pe toată suprafața; 
decorații cu stucatură şi elemente geometrice la atic; 
acces principal cu plan octogonal (latura de sud) cu 
fronton deasupra intrării; frontoane dreptunghiulare la 
ferestre. S-a impus ca un monument de certă valoare 
în cadrul arhitecturii târgoviştene, iar în perioada 
comunistă a servit ca loc de detenţie al securităţii. Printre 
ultimii proprietari s-a numărat avocatul Lucaciu, în 
prezent se află în proprietatea inginerului Virgil 
Vasilescu. (G.T./ C.V./M.O.) 


CASA ANGELA GEORGESCU (DB-ll-m-A-17169, 
Str. Poet Grigore Alexandrescu, nr. 24, 1780; 1925) A 
suferit refaceri şi restaurări în 1925 şi 2000. Este o casă 
veche boierească cu două niveluri de proporţii mari. 
Nivelul inferior are aspectul unui soclu robust, cu o 
înălțime de 2,5 metri deasupra terenului, cu ziduri groase 
din cărămidă. Se compune dintr-un parter cu două 
camere şi bucătărie, situate în partea de sud a clădirii, 

cu intrarea prin parterul foişorului. Sub restul clădirii se 
află pivnita cu o înălțime impunătoare care coboară sub 
nivelul terenului. Etajul este compus din patru camere 
de locuit, distribuite de o parte şi alta a unei săli largi şi 
alta la capătul etajului, având accesul pe o scară de 
lemn situată în foişorul mare cu geamlâc pe fațada de 
vest.Primul proprietar al casei a fost Constantin Petrescu 
Comnen din Bucureşti. În această casă au mai locuit 
scriitorul Alexandru Vlahuţă şi dr. Zissu. În 1929 a 
devenit locuința familiei Angela Georgescu. În prezent 
funcţionează Muzeul Vasile Blendea. (G.T./ C.V./M.O.) 


CASA ARHITECTULUI ROMAN DE SIMON (Bd. 
Regele Carol I, nr. 20, cca 1925) Locuinţă concepută 
după planurile proprietarului în stil neoromânesc. La 
construcția casei s-au folosit elemente sculpturale 
brâncoveneşti (curtea brâncovenească din Doicesti). 
Arhitectul a înnobilat construcţia cu toate elementele 
specifice stilului neoromânesc care a impus-o ca o 
construcţie aparte în arhitectura târgovişteană. Un as- 
pect inedit îl constituie prezenţa unui leu sculptat, care 
flanchează intrarea şi care, potrivit tradiţiei, a fost realizat 
chiar de proprietar. În prezent funcţionează sediul SIF 
Oltenia. (G.T./ C.V./M.O.) 


CASA ASIGURĂRILOR SOCIALE TÂRGOVIŞTE 
Instituţia îşi are începuturile încă din perioada aplicării 
Regulamentului Organic, epocă în care ființa în oraşul 
Târgovişte o Corporatie de meseriaşi, având în frunte 
un staroste. După Unirea din 1859, au existat mai 
multe tentative de instituire a unui sistem de asigurări 
pentru micii meseriaşi şi comercianți. În 1902 este 
promulgată Legea pentru organizarea meseriilor, 
urmată, în 1912, de Legea pentru organizarea 
meseriilor, creditului şi asigurărilor muncitoreşti. În 
virtutea Legii din 1902 a luat ființă Corporaţia de 
Meseriasi „Sf. Gheorghe”, instituţie care va deveni, în 
1926, Casa Asigurărilor Sociale Târgovişte. În 1933, 
s-a făcut pasul hotărâtor în privința caselor de asigurări, 
fiind promulgată Legea privind unificarea asigurărilor 
sociale. Instituția a funcţionat până în anul 1949, cu 
excepţia celor câtorva luni din anul 1940, când a fost 
transformată în oficiu al Casei de Asigurări Sociale 
Piteşti. (G.T./ C.V.) 


CASA ATELIER GHEORGHE PETRAŞCU (str. 
Bărăţiei, nr. 17, 1922) Casă memorială, antreprenor 
Răducănescu. Casă cu etaj, reprezintă o construcţie 
originală ca stil, având intrarea marcată de o prispă. 
Imobilul este înconjurat de un teren pe care se găseşte 
vechiul grajd de pe vremea artistului, în prezent, 
reamenajat pentru atelierele artiştilor plastici. Un 
interesant balconaş împodobeşte construcția spre vest. 
În 1924 pictorul şi-a instalat atelierul în această casă şi 
a locuit împreună cu familia sa. (G.T./ C.V./M.O.) 

CASA AUGUSTIN IONESCU (DB-II-m-B-17174, Str. 
Poet Alexandrescu Grigore, nr. 33-35, 1898) Casă 
boierească cu plan simetric dezvoltat având şase 
camere şi scară dublă. Are un balcon acoperit de un 
fronton masiv, ornamentatii cu stucatură la atic şi 
ferestre. În interiorul casei, la tavane, se găsesc 
ornamente în stucatură şi pictură realizate de meşteri 
italieni. Casa păstrează sobe originale de Meissen şi 
Bavaria, vitralii şi oglinzi de cristal. De asemenea, atât 
tâmplăria cât şi fenoreria casei sunt originale. A fost 
restaurată în perioada 2007-2009. (G.T./ C.V./M.O.) 


CASA BALABAN (DB-II-m-B-17302, Bd. Regele 
Carol |, nr. 3, 1905) Construcţie asemănătoare cu 
imobilul Mocănescu. Aici a funcţionat sediului 
Partidului Liga Poporului şi Jandarmeria (după 1989). 
În prezent se află în proprietatea investitorului 
Blanda. (G.T./ C.V./M.O.) 


CASA BARON BARBU BELLU (DB-II-m-B-17245, 
Calea Domneasca, nr. 201-203,1830) Casa are un plan 
asemanatoar cu alte edificii monumentale, prezentand 
un foişor, patru încăperi şi o sală, atât la primul nivel 
cât şi la cel superior. Surprinzătoare pare astăzi 
orientarea fațadei către curte şi nu către stradă. 
Explicaţia constă în faptul că până la mijlocul secolului 
trecut axul străzii era situat cu cca. 20-30 metri mai la 
nord spre actuala stradă a Justiţiei. Fațadele au fost 
modificate la începutul secolului XX, eliminând 
încărcăturile eclectice, menţinând o simplitate 
tradițională a casei româneşti. A adăpostit prima 
Companie de dorobanţi a regimentului care îşi avea 
sediul la Târgovişte în 1839 şi primul Centrul Local de 
Radio (1952-1980). (G.T./ C.V./M.O.) 


CASA BASARABESCU (DB-ll-m-B-17282, Str. 
Mihai Bravu, nr. 24, sf. sec. XIX) Construcţie în stil 
neoclasic ridicată pe un soclu înalt cu un brâu de 
demarcaţie la nivelul parterului. Planul asimetric este 
conferit de dispunerea celor trei încăperi în raport cu 
sala care asigură trecerea. La intrare se află un foişor 
deschis susținut pe doi stâlpi de secțiune circulară din 
cărămidă, cu balustradă şi scară de acces. Frontonul 
este simplu de zidărie, fără elemente decorative. 
Fațadele sunt bogat decorate cu stucaturi specifice 
sfârşitului secolului al XIX-lea. Ancadramente şi 
frontoane deasupra ferestrelor, profilaturi, capitelurile de 
la coloanele foişorului îi sporesc monumentalitatea. 
Printre proprietari s-au numărat Petculescu Dumitru şi 
Sontea Monica. (G.T./ C.V./M.O.) 


CASA BEŞTELEI (DB-ll-m-B-17236, Calea 
Domnească, nr. 178, 1893) Casă în stil neoromânesc 
cu hol central şi patru camere dispuse simetric. (G.T./ 
C.V./M.O.) 

CASA C. PARJOLESCU (DB-II-m-B-17241 Calea 
Domnească, nr.190, 1890) Cunoscută şi sub numele 
de Condeescu Dan, locuinţa era cu plan dezvoltat, 
cu specific orăşenesc cuprinde sală mediană cu patru 
camere, dispuse simetric şi beciuri pe toată 
suprafața. Accesul la beci se făcea printr-un gârlici 
situat în exterior pe latura de vest a casei. Zidăria 
beciului este din piatră încasetată specific secolului 
al XVIII-lea în grosimea căreia se conturează ocniţe 
în acoladă. Vechii construcţii i s-a adăugat o structură 
exterioară neoclasică. Casa a aparţinut familiei 
Pârjolescu. Aici a locuit în copilărie artistul Tony 
Bulandra. (G.T./ C.V./M.O.) 


CASA CIOPRON (DB-ll-m-B-17246, Calea 
Domnească, nr. 202, 1890; 1930) Casa prezintă un plan 
simetric: hol cu patru camere (2+2) şi pivnițe boltite de 
sec. XVIII pe toată suprafaţa iniţială. La atic şi la cornişă 
se păstrează elemente decorative. (G.T./ C.V./M.O.) 


CASA CIUFLEA (DB-II-m-B-17280, Str. Mihai Bravu, 
nr.5, a doua jum. sec. XVIII) Construcţie aşezată pe 
pivniţă înaltă, are la fațada principală un pridvor continuu 
închis, vitrat şi foişor poligonal. Fragmentarea frontonului 
continuu face să i se piardă monumentalitatea caselor 
fără foişor şi introduce o notă aparte în arhitectura caselor 
româneşti. Planul clădirii este tipic pentru locuinţele 
dezvoltate din secolul al XVIII-lea şi se compune din 
sală mediană şi patru camere dispuse simetric. Intrarea 
în beci se făcea printr-un gârlici în trepte, boltit, orientat 
spre sud şi se întinde pe toată suprafața. Proprortiile 
armonioase ale casei, contrastul între soliditatea, 
masivitatea construcției şi suprafața aerată a foişorului 
conferă aspect specific şi distincţie. În 1975 pe spate 
s-a adăugat o intrare închisă. Printre proprietari s-au 
numărat Ciuflea, prefectul judeţului, Gardon Maria Jana, 
lordan. (G.T./ C.V./M.O.) 


CASA CLAUDIA SAVU (DB-II-m-B-17261, Calea 
Domnească, nr. 370, 1910) Casă în stil neoclasic, cu 
parter înalt cu fundaţie din piatră şi cărămidă. La stradă 
are un balcon cu fronton triunghiular pe patru coloane. 
Mai prezintă frontoane triunghiulare cu amoraşi la 
ferestre, tâmplărie sculptată la balcon; pazie înfundată 
cu cornişă îngustată, hol central lung cu patru camere 
(2+2), iar pe spate are sală în formă de L închisă cu 
bucătărie, anexă şi un beci. (G.T./ C.V./M.O.) 


CASA COCONILOR (DB-II-m-A-17239, Calea 
Domnească, nr. 187, 1703, transf. mijl. sec.XIX) Fosta 
casă a fiilor domnitorului Constantin Brâncoveanu a fost 
construită în 1701 şi refăcută în stil neoclasic între anii 
1867-1893, sub atenta îndrumare a inginerului topograf 
Kille. Casa are un plan de formă pătrată, cu parter 
înalt şi etaj. Beciul are un plan pătrat, cu patru 

compartimente marcate de arcele în plin cintru sprijinite 
pe un stâlp central de piatră, cu secţiune circulară şi 
acoperită cu bolți în semicalote, evidențiind o structură 
specifică epocii brancovenesti. Lumina pătrunde prin 
patru ferestre dispuse grupat, câte două pe laturile de 
nord şi est. Accesul în beci se făcea printr-un gârlici 
situat pe latura de sud. Parterul înalt are o sală pe toată 
lungimea clădirii şi câte trei camere pe fiecare latură. 
Alte trei camere de serviciu erau dispuse pe laturile de 
vest şi sud. Accesul se făcea printr-un foişor. Fațadele 
şi dispoziția planimetrică a parterului au fost modificate 
în timp, rămânând prezent sacnasiu, care era absent 
la alte case mai vechi. Planul casei a fost conceput 
fără pridvor închis sau deschis, evidențiind astfel 
caracterul boieresc al construcţiei. În prezent aici 
funcţionează Muzeul Poliţiei Române. (G.T./ C.V./M.O.) 


CASA COLONEL VIRGIL BIANU (DB-II-m-B- 
17317, Str. I.C. Vissarion, nr. 6, 1900) Comandantul 
Regimentului II Tancuri. Construcţie în stil neoclasic, 
cu planul parterului compus din hol central cu patru 
camere simetrice. Este decorată cu un fronton 
dreptunghiular cu două coloane ionice, ancadramente 
la ferestre şi tâmplărie sculptată. Printre alti proprietari 
s-au aflat ginerele acestuia, ofițerul Silvestru şi Dumitru 
Dincă. (G.T./ C.V./M.O.) 


CASA COLONELULUI SANDULESCU (Bd. Regele 
Carol |, nr. 18, încep. sec. XX) Clădirea a fost edificată 
sub forma conacelor boiereşti şi prezintă numeroase 
elemente arhitecturale specifice stilului neoromânesc. 
S-a impus prin echilibrul formelor şi armonia decoraţiei 
care se încadrează în vegetaţia care o înconjoară. 
Interesant de precizat este şi faptul că proprietarul a 
fost asasinat în plină stradă de comunişti la alegerile 
din 4 noiembrie 1946 pentru a intimida restul populației. 
Cel care a manuit cuțitul a fost huliganul Dorobanţu din 
Doicesti, care a făcut după aceea o strălucită carieră 
în cadrul Securităţii Statului. (G.T./ C.V./M.O.) 


CASA COMPAN (DB-Il-m-B-17251, Calea 
Domnească, nr. 217, 1888) Casa a găzduit sediul SC. 
Compan S.A. în perioada comunistă, iar după 1889 
birouri. În prezent aici este Centrul Medical Valeriana. 
Construcţia păstrează beciurile originale de factură 
brâncovenească din zidărie mixtă, piatră încasetată. 
Monumentul este edificat în stil eclectic. Accesul prin- 
cipal este străjuit de patru coloane (două cilindrice şi 
două pătrate). Deasupra uşii, la intrare, se află o 
emblemă heraldică ţinută de doi grifoni, monograma (I.T) 
şi anul construcţiei MDCCCLXXXVIII. Se compune din 
hol central şi patru camere. La ferestre sunt frontoane 
în arc de cerc cu amoraş la ferestre; o friză cu elemente 
florale la partea superioară şi frontoane bassorelief la 
uşile din interior. (G.T./ C.V./M.O.) 

CASA CORNELIA ANASTASESCU (DB-II-m-B- 
17299, Str. lon Heliade Rădulescu, nr. 29, 1792; transf. 
1800) Arhitect Baranga. Construcţia se compune din 
pivniţă şi parter. Pivnita este boltită şi se întinde numai 
pe partea din spate. Planul parterului se compune 
dintr-un hol central, cu patru camere dispuse simetric 
şi dependinţe. Menţionăm că în interior se mai 
păstrează sobele din faianţă şi tâmplăria; în holul 
principal, în stânga intrării, se mai păstrază elemente 
de pictură care inițial împodobeau interiorul întregului 
edificiu. (G.T./ C.V./M.O.) 


CASA CORPULUI DIDACTIC DAMBOVITA 
Instituția îşi are începutul la 17 august 1922, cand 
reprezentanţii învățământului dâmboviţean au fost 
convocați de revizorul şcolar N. Bălulescu, pentru a 
discuta întemeierea Casei Membrilor Corpului Didactic. 
Totodată, a fost ales un comitet care să redacteze 
statutul viitoarei instituţii, acesta având să fie votat în 
1923 şi promulgat la 19 iunie 1923, prin înalt Decret 
Regal nr. 3195. În 1922, la 1 octombrie, a avut loc 
Congresul membrilor corpului didactic din judeţ. Istoria 
instituției a fost influenţată de schimbările în plan poli- 
tic. Astfel, Casa Corpului Didactic a fost desființată în 
anul 1946, şi-a reluat activitatea în 1971-1986, fiind 
reînființată în 1990. Aici şi-au desfăşurat activitatea 
personalități precum Nicolae Oprea, Petre Gheorghe 
Bârlea, lon Radu, Maria Cristea, Cornel Popa, Gabriel 
Mihăescu, Lucian Grigorescu, Joszef Pildner, 
Haralambie Popescu, Gheorghe Dobrici, Nicolae 
Mâinea, Luminiţa Preda, Dan Tică ş.a. În prezent, Casa 
Corpului Didactic este o instituție conexă a 
Inspectoratului Şcolar Judeţean Dâmboviţa care are ca 
principal scop formarea continuă şi perfecționarea 
cadrelor didactice şi a personalului didactic auxiliar din 
învățământul preuniversitar. Anual, această instituţie 
înregistrează aproximativ 1000 de absolvenţi ai 
programelor de formare continuă. Aici se organizează 
activități metodico-stiintifice, simpozioane, sesiuni 
ştiinţifice, conferinţe, cercuri pedagogice, acţiuni cul- 
tural-educative. Casa Corpului Didactic Dâmboviţa are 
o bază de date privind formarea continuă a cadrelor 
didactice, la nivelul județului şi deţine evidenţa 
persoanelor resursă folosite ca formatori locali şi 
naţionali. Colaborează cu numeroase instituţii: 
Ministerul Educaţiei Cercetării Tineretului şi Sportului, 
Agenţia Română pentru Asigurarea Calităţii în 
Învățământul Preuniversitar, Institutul de Ştiinţe ale 
Educaţiei, Siveco România, Oracle România, 
Universitatea „Valahia” din Târgovişte, Universitatea 
„Transilvania” din Braşov, A.S.E. Bucureşti, U.N.E.F.S. 
Bucureşti, Casa Francofonă Dâmboviţa, Biblioteca 
Pedagogică Naţională „|. C. Petrescu” Bucuresti, 
Asociaţia „Ovidiu Rom” din Bacău etc. La nivel judeţean, 
instituția a încheiat numeroase parteneriate cu unităţi 

de învățământ, instituţii şi asociaţii, având ca scop 
formarea continuă a cadrelor didactice şi a personalului 
didactic auxiliar. Casa Corpului Didactic Dâmbovița a 
fost partener în două programe prioritare M.E.C.T. care 
s-au derulat în județul nostru: Programul PHARE 2001 
RO 01.04.02: Accesul la educaţie al grupurilor 
dezavantajate, cu focalizare pe romi, şi Programul 
PHARE / 2003 / 005-551.01.02 Acces la educaţie pentru 
grupuri dezavantajate. La nivel european, a fost 
coordonator în cadrul Programului EUTIALL — European 
Teachers Improving Andragogy for Lifelong Learning, 
Program Sectorial Grundtvig, finanțat de Comisia 
Europeană. Programul a avut ca scop identificarea de 
bune practici în educația adulţilor. Partenerii au fost 
instituții de educaţie a adulţilor, din Suedia — Jamtlands 
Vux Bracke, din Franţa — Greta Yonne Nord Sens şi 
din Spania — Centro de Profesores de Illescas. În 
perioada 2010 — 2013, este partener sau colaborator in 
cadrul a 6 proiecte POSDRU, ale căror beneficiari sunt: 
M.E.C.T.S., Inspectoratul Şcolar Judeţean Dâmboviţa, 
U.N.E.F.S. Bucureşti, S.N.S.P.A. Bucureşti. Casa 
Corpului Didactic Dâmboviţa are revistă proprie — „Graiul 
Dâmboviţei”, publicaţie a cadrelor didactice din județ, 
care, în 2011, a ajuns la numărul 119. (M.C.) 


CASA CREȚULESCU (DB-Il-m-A-17273, Str. 
Justiţiei, nr. 7) Până nu de mult a găzduit Muzeul 
Tiparului şi Cărţii Vechi Româneşti. Construită probabil 
spre sfârşitul secolului al XVII-lea, a fost dată de zestre 
Saftei Brâncoveanu de către domnitor. Se compune din 
pivniţă şi parter înalt. Pivnita este extinsă pe toată 
clădirea având bolți în leagăn sprijinite pe arcuri dublou, 
zidărie din cărămidă şi piatră în casete. Mai multe 
ferestre, două pe latura de sud, două pe cea de vest şi 
una pe latura de nord asigură iluminatul şi aerisirea. 
Parterul are o distribuţie planimetrică, cu sală centrală 
şi patru încăperi, precedate pe faţada de vest de o prispă 
largă cu un foişor în ax, care adăposteşte intrarea. Un 
gârlici, situat spre sud sub pridvor, asigură intrarea în 
pivniţă. La începutul secolului al XX-lea edificiul s-a aflat 
în proprietatea omului politic Constantin Dimitriu care a 
restaurat-o în stil neoromânesc, după planurile 
arhitectului lon Mincu. (G.T./ C.V./M.O.) 


CASA VLADOIANU (DB-II-m-B-17279, Str. Dr. 
Marinoiu, nr. 6, sec. XVIII, pe beciuri sec XVII) Tip de 
plan traditional cu sală mediană şi patru camere aşezate 
simetric, iar pe latura lungă se întinde un pridvor deschis 
cu foişor la intrare aşezat în axul fațadei. Pridvorul este 
mărginit de stâlpi de lemn de secţiune circulară şi este 
foarte adânc, element ce atestă vechimea clădirii şi 
constituie un element de baza al purității artistice al 
stilului casei. Aceeaşi impresie este subliniată de 
şarpantă. Printre proprietari s-au numărat familia boierilor 
Cretulesti, Guţă E. lon, comerciant înstărit la mij. sec. 

al XIX-lea, cofetarii Petrică Oprescu, Maria şi Nicolae 
Dimitriu. În această casă au locuit profesorii P. Grimm 
(Liceul lenăchiţă Văcărescu), Octav Onicescu (Liceul 
Nicolae Filipescu). În prezent, casa se afla în 
proprietatea doctorului Corvin Vlădoianu. Interesant de 
menţionat este şi faptul că în curtea casei s-a descoperit 
un tezaur monetar după 1989, care datează din a doua 
jumătate a secolului al XVI-lea. (G.T./ C.V./M.O.) 


CASA d'ITALIA A fost construită după planurile 
arhitectului Enzo Canella din Bucureşti, la iniţiativa 
statului italian între 1938-1940. Construcţia se compune 
din subsol, parter şi etaj. Agenţia Consulară Italiană s-a 
mutat în anul 1940 în localul construit, care a funcţionat 
şi ca un Institut de Cultură Italiană, în care copiii italieni, 
dar şi români învățau limba şi tradiţiile italienesti. A 
reprezentat sediul primei Agenţii Consulare Regale a 
statului italian, la stăruința inginerului petrolist Mariano 
Amico. A funcţionat ca institut de cultură italiană în 
care copiii italieni, dar şi români, învățau limba si 
obiceiurile italienilor şi erau trimişi în vacanțe în Italia 
pentru a asimila limba. Zilnic veneau profesori din 
Bucureşti pentru a preda obiectele de studiu de la ciclul 
primar. Cu ocazia sărbătorilor italiene copiii primeau 
pachete din partea ambasadei italiene de la Bucureşti 
şi erau prezenți la serbări sau carnavaluri organizate 
aici. La începutul zilei de studiu copiii erau serviţi cu 
micul dejun, iar cei mai săraci, mai ales români, erau 
ajutaţi cu sume de bani din partea comunităţii romano- 
catolice din oraş. După instaurarea regimului comunist, 
clădirea a trecut în mod abuziv în proprietatea statului, 
iar comunitatea italiană a fost supusă la mari presiuni 
pentru a renunţa la cetăţenia italiană. (M.O.) 


CASA DE CITIRE „GRIGORE ALEXANDERSCU” 
S-a înfiinţat din iniţiativa unui grup de profesori de la 
Liceul „lenăchiţă Văcărescu” şi avea drept scop să 
răspândească „lumina şi dragostea de adevăr şi de 
frumos la masele largi ale populaţiei rurale”. Şi-a propus 
să organizeze acţiuni interesante prin conferinţe, 
cinematograf, şezători, turnee literare, biblioteci şi a 
funcţionat între 1926-1936. Iniţiatorul acţiunii a fost 
profesorul Ovidiu Serbanescu. (M.O.) 


CASA DE CULTURA A MUNICIPIULUI la ființă 
după anul 1947, are statut de Casă de Cultură a 
oraşului, din 1963 şi până în 1968 de Casă de Cultură a 
raionului Târgovişte, iar din 1968 şi până astăzi de Casă 
de Cultură a municipiului. A funcţionat până în 1977 în 
sediul propriu (fosta „Sală de Arme”), iar după preluarea 
clădirii de către Garnizoana Târgovişte, în fostul club al 
petroliştilor de pe Bulevardul Castanilor/ Regele Carol 
|, mutându-se, apoi, în Casa Fusea. În 2010 este readusă 
în clădirea de pe bulevardul Regele Carol |, împărțind 
spaţiul cu Teatrul Municipal. De-a lungul a şase decenii 

aici au funcţionat Teatru de Amatori „Tony Bulandra”, 
Cenaclu literar „Grigore Alexandrescu”, ansamblurile 
folclorice ,Dambovita”, Universitatea Populară a 
Târgoviştei, cercuri de învăţare a unor meserii. Pe scena 
acestei instituţii de cultură, căreia i s-a atribuit, după 
1990, numele de „lon Vasiliu”, au evoluat mari actori 
Grigore Vasiliu-Birlic, Radu Beligan, Marcel 
Anghelescu, împreună cu actori amatori târgovişteni, 
reputați scriitori şi oameni de ştiinţă — care au răspuns 
unor invitații — Victor Eftimiu, Radu Boureanu, Adrian 
Păunescu, Teodor Balş, Ana Blandiana, Grigore Hagiu, 
Constantin C. Giurescu, Radu Vulpe, Aurel 
Sacerdoteanu, oamenii de artă Dumitru D. Botez, Vasile 
Donose, George Sbârcea, Constantin Arvine, Maria 
Tănase, loana Radu, Mia Braia, Petre Brâncuşi, Vasile 
Tomescu, dar şi corurile „Madriga!” (dirijor, Marin 
Constantin) şi „Preludiu” (dirijor, Voicu Enăchescu). 
Directori: Gheorghe Popescu, lon Gavrilă, Valeriu Lita, 
Maria Petre, lon Borcea, Nicolae Pana, Nicolae 
Hristodorescu, Costel Simion, Constantin Năstase, 
Gabriel Baditoiu, George Corneanu, Lucian Codreanu, 
Alina Dumbravă. (G.C.) 


CASA DE CULTURĂ A SINDICATELOR A fost 
construită între anii 1969-1974. Este „dată la cheie”, în 
centrul vechi al Târgoviştei, în actuala Piaţă „Mihai 
Viteazul”, Casa de Cultură a Sindicatelor, care se 
recomandă printr-o arhitectură inspirată şi multiple 
funcţionalităţi; capacitatea sălii de spectacole — 597 locuri; 
bibliotecă proprie (reuneşte în rafturile sale 40.000 de 
titluri). Arhitect, Nicolae Vlădescu. Directoratul asigurat 
de actorul Vasile Chiriuc şi de profesorul Mihai Constantin 
Alexandru. Această instituţie de cultură a găzduit şi 
găzduieşte mari manifestări culturale cum este, de 
exemplu, cazul festivalelor naţionale „Crizantema de Aur”, 
„Oameni şi fapte în marea întrecere”, „Castigat ridendo 
mores”, manifestarea complexă „Amfiteatrul artelor”, 
sesiuni de comunicări ştiinţifice, simpozioane, 
spectacole de teatru şi concerte. De asemenea, aici 
funcţionează o filială a Universităţii „Spiru Haret” din 
Bucureşti. (G.C./G.T./ C.V.) 


CASA DUMITRU BUCURESTEANU (DB-II-m-B- 
17258, Calea Domneasca, nr. 300, sec. XVIII) Negustor 
de vinuri. Casa a fost transformata la sfarsitul secolului 
al XIX-lea şi restaurată după anul 2000 fără a fi păstrate 
în totalitate elementele arhitecturale care o 
individualizau. Este o casă cu pridvor, construită pe un 
singur nivel cu arcaturi duble. Planul iniţial era compus 
din tindă, o cameră supradimensionată şi o prispă, care 
a fost dezvoltat ulterior prin adăugarea unei camere în 
fațada principală şi a unei anexe gospodăreşti. 
Decorația camerelor şi a pridvorului a fost opera unor 
meşteri români şi consta în stucatură barocă, fapt ce 
dădea monumentalitate camerelor joase ale acestei 

case. Arcele prispei erau duble, lucrate în zidărie, 
asemănătoare celor traforate în lemn. Casa a adăpostit 
colecţia de tofee de la concursurile hipice naţionale şi 
internaţionale a colonelului Toma Tudoran (unul din 
proprietarii casei). Astăzi, după restaurare, aici se află 
un restaurant. (G.T./ C.V./M.O.) 


CASA EUSTATIU (Calea Domnească, nr. 207, 
sec. XIX) Construcţia reprezintă o sinteză a tipurilor 
de casă boierească şi populară cu două niveluri. 
Pivnitele boltite au ziduri foarte groase (peste 1 metru 
în lăţime), la care sunt adosate camere scunde de 
serviciu, puţin adâncite la demisol. Nivelul superior, a 
fost destinat locuinţei şi se compunea din camere mari, 
prispă largă şi foişor înalt cu parapet, stâlpi şi arce 
din zid. Firidele oarbe ce decorează partea superioară 
a foişorului şi motivele cruciforme ale parapetului sunt 
de influenţă bisericească. În perioada interbelică, aici 
a funcţionat Şcoala de Sericicultură, unde s-a 
remarcat profesoara Elena Dudău, absolventă a 
Universității Como din Italia. (G.T./ C.V./M.O.) 


CASA FROSA ŞI TOMA CÂMPEANU (DB-II-m-B- 
17195, Str. Maior Brezişeanu Eugen, nr. 21, 1890) Plan 
dezvoltat, se compune dintr-un hol central şi şase 
camere cu parter înalt. Casa prezintă frontoane 
triunghiulare la ferestre, iar intrarea este marcată de un 
fronton în arc de cerc cu frize decorate, copertina din 
sticlă în Art-Nouveau. În interior are uşi glasvand cu 
sticlă Art-Nouveau.Proprietarul actual este Eugen 
Vâlculescu. (G.T./ C.V./M.O.) 


CASA FUNDATEANU (DB-Il-m-B-17313, Str. 
Vărzaru Radu Armaşu, nr. 2, încep. sec. XIX) 
Construcţie în stil vechi românesc, cu pivniţă şi parter 
compus din două camere independente şi prispă pe 
fațada de sud. Pivnita cuprinde mai multe compartimente 
la nivele diferite, firide în arc şi acoladă, arhitravă retrasă 
caracteristică arhitecturii brancovenesti. Monumentul 
are o adăugire de la începutul secolului al XVIII-lea cu 
două camere şi o prispă în continuarea prispei inițiale 
şi un foişor. Beciul este realizat din piatră încasetată în 
cărămidă, iar parterul din paiantă. Plafonul construcţiei 
a fost realizat din grinzi aparente, ulterior tencuite. 
Sarpanta din lemn a avut acoperiş din şindrilă. Alţi 
proprietari: familia preotului Ghiţă Popescu şi 
moştenitorii săi, Lizica Popescu. Actualul proprietar 
este arhitectul Corneliu lonescu. (G.T./ C.V./M.O.) 


CASA FUSEA-PÂRVULESCU (DB-II-m-A-17248, 
Calea Domnească, nr. 208, sec. XVII-XVIII, transf. 1919) 
Tip vechi de locuinţă urbană, cu plan tradiţional, compus 
din sală cu patru camere dispuse simetric şi o aripă cu 
dependinţe, aşezate pe un parter-pivnita, folosită pentru 
depozitat vinuri şi pentru camere de serviciu la nivelul 

solului. Personalitatea construcţiei a fost modificată în 
1920 în stil neoromânesc cu viziune romantică. Stâlpii 
de lemn subțiri nedecorati ai foişoarelor mari au fost 
înlocuiţi cu coloane de zid, iar grinda cu arce. Scara 
ascunsă în pridvor a fost mascată în faţadă. Foisoarele 
au fost supraînălțate, volumul unitar marcat de cele 
două foişoare a fost faramitat, iar astuparea unei părți a 
pridvorului i-a întrerupt unitatea. Casa a fost proprietate 
a familiei Fussea, înrudită cu scriitorii Grigore 
Alexandrescu, Smara Gheorghiu şi loan Alexandru 
Brătescu-Voineşti. Din anul 1831, a găzduit pe primul 
profesor al Şcolii Naţionale din Târgovişte, Mihalache 
Drăghiceanu. Cumnatul său, Constantin Fussea, a 
lăsat în 1912 clădirea prin testament pentru muzeul 
oraşului, unde era expusă colecţia de antichități Saint 
Georges. În timpul Primului Război Mondial Tribunalul 
care arsese a fost mutat în această clădire. Aici au 
funcţionat mai multe instituţii. (G.T./ C.V./M.O.) 


CASA GENERAL ION SĂNĂTESCU (DB-II-m-B- 
17316, Str. I.C. Vissarion, nr. 4,1890) Casa a fost 
construită în stil eclectic cu decorațiuni la ferestre şi 
copertina din fier forjat la intrare. Se remarcă iesindurile 
de la colţuri, pazia cu caluti şi decoraţiile din interior ale 
intrărilor în stucatură şi ale plafoanelor, luminatorul cu 
sticlă pictată, vitraliile originale de la uşi. Uşile pictate 
îi sporesc originalitatea şi somptuozitatea. A aparținut 
negustorului lon Constantinescu, care a vândut-o 
familiei Stematiu. A revenit de zestre fiicei sale căsătorită 
cu generalul lon Sănătescu (prim-ministru al guvernului 
instalat la 23 august 1944). (G.T./ C.V./M.O.) 


CASA GHEORGHE TOPLICEANU (DB-II-m-B- 
17259, Calea Domneasca, nr. 315, mijl. sec. XVIII) 
Fosta Mateescu, casa are tipul de plan al locuintei 
dezvoltate orăşeneşti, cu sală mediană si patru camere 
dispuse simetric. Clădirea are beciuri pe întreaga 
suprafață, din zidărie mixtă, cu firide practicate în 
grosimea zidului. Accesul se face printr-un gârlici boltit, 
prin latura de est. Specifice pentru casa Topliceanu 
sunt cele două foişoare, unul la fațada principală a 
clădirii, celălalt, la stradă, pe fațada estică. În urma 
lucrărilor de refacere din secolul al XIX-lea stâlpii de 
lemn au fost înlocuiţi cu stâlpi din cărămidă, cu arcade. 
Casa a fost sediul unei garnizoane la începutul 
secolului al XX-lea. (G.T./ C.V./M.O.) 


CASA GREFF (DB-II-m-B-17220, Str. Alexandru loan 
Cuza, nr. 17, sf. sec. XIX) Locuinţă de tip orăşenesc, în 
stil neoclasic, compusă din parter, etaj şi dependinţe 
situate în spatele clădirii. La parter se afla farmacia, iar 
etajul era destinat locuirii. Pe faţada principală (vest) 
era intrarea în farmacie, iar în stânga accesul spre 
curtea interioară. La exterior clădirea mai păstrează din 
ornamentatia originală, frontoane cu amorasi la ferestre 

şi un mic balcon. În această casă a funcţionat farmacia 
„Speranţa” deţinută de farmacistul Samuel Greff. A fost 
restaurată în 2005. În prezent aici funcţionează Clubul 
Aristocrat. (G.T./ C.V./M.O.) 


CASA I. DOBRICA (Str. lon Heliade Rădulescu, 
nr. 16, 1928) Arhitect C. Manea. Construcţie în stil 
neoclasic, compusă din parter şi demisol. Are 
accesul principal pe latura de vest, unde se află un 
ornament din stucatură cu monograma proprietarului, 
astăzi fiind dispărută. În partea stângă a intrării sunt 
trei coloane care flanchează un balcon aparent, 
ornamentat cu traforuri din piatră, iar în partea dreaptă 
un balconaş sprijinit pe console şi flancat de coloane 
aparente şi ornamente cu traforuri din piatră. 
Proprietarul |. Dobrică a încredinţat antrepriza lucrării 
arhitectului Corstian Jacobus Klapwyk. Anterior, pe 
acest teren, s-a aflat casa în care s-a născut şi 
copilărit scriitorul şi omul politic I.H. Rădulescu, 
demolată cu ocazia construirii acestui imobil. În 
prezent funcţionează Centrul Militar al judeţului 
Dâmbovița. (G.T./ C.V./M.O.) 


CASA IANCU ANASTASIU (DB-II-m-B-17300, Bd. 
Regele Carol |, nr. 2, încep. sec. XX) Primar al oraşului 
şi preşedinte al Asociaţiei Prunarilor. Clădire cu demisol 
(parţial), parter, etaj (parţial), mansardă. Parterul are 
plan simetric format din hol cu şase camere. Intrarea 
este marcată printr-un rezalit pronunţat, cu fronton în 
arc de cerc şi copertina din fier şi sticlă. Are balcoane 
pe console la faţada principală şi pilastrii pe toate 
fațadele care susțin o cornişă falsă (sub geamurile mici 
de la etaj), golurile de la parter sunt în arc de cerc 
marcate de ancadramente florale. Are acces secundar 
pe spate, două uşi glazvant în holul principal, plafoane 
casetate cu brâuri de ipsos, trepte la exterior şi inte- 
rior. În prezent aici funcţionează Rectoratul Universităţii 
„Valahia”. (G.T./ C.V./M.O.) 


CASA IAZAGIULUI (DB-II|-m-B-17270, Str. Justiţiei, 
nr. 1,1700; sf. sec. XIX) Condica visteriei menţionează 
achiziționarea unui teren pentru „Casa iazagiului” 
(traducătorul de limbă turcă) la sfârşitul anului 1700, 
urmată în anul următor de ridicarea clădirii în apropierea 
Curţii Domnesti. Autorul proiectului pare a fi fost vel 
spătarul Mihai Cantacuzino, ispravnicul lucrărilor de 
modernizare a Curţii Domneşti de la Târgovişte. 
Construcţia se compune din două nivele, cu partea 
centrală flancată de două corpuri laterale simetrice, 
ridicată peste beciuri din epoca brâncovenească. 
Beciurile din epoca brancoveneasca au acelaşi sistem 
de boltire cu calote sferice, existent la Casa Coconilor. 
În secolul al XIX-lea, casa a ajuns în proprietatea lui 
Nicolae Brătescu, prefectul județului Dâmboviţa, care a 
restaurat-o în anul 1870, adăugându-i un etaj şi alte 

înnoiri cu elemente neoclasice în spiritul epocii. Pentru 
a face aceste modificări proprietarul a vândut moara 
Fusea. Efortul de înnoire a casei avea în vedere primirea 
domnitorului Carol | la Târgovişte. În prezent aici 
funcţionează Parchetul Judetean. (G.T./ C.V./M.O.) 


CASA ILEANA DĂNESCU (DB-II-m-B-17289, Str. 
Lt. Pârvan Popescu, nr. 22, sec. XIX) Constuctie cu plan 
al locuinţei tradițional micii burghezii târgoviştene 
constând în sală mediană cu patru camere dispuse 
simetric. Se remarcă prin absenţa pridvorului şi înlocuirea 
lui cu foişorul dezvoltat. La exterior prezintă ancadramente 
la ferestre din stucatură. (G.T./ C.V./M.O.) 


CASA IOAN GRIGORESCU (DB-II-m-B-17165, Str. 
Poet Grigore Alexandrescu, nr. 8, sf. sec. XIX — înc. 
sec.XX) Construită în stil neoclasic, întruneşte toate 
elementele specifice acestui stil de la sfârşitul secolului 
al XIX-lea: un hol central, cu patru camere dispuse 
simetric, cărora li s-au adăugat ulterior anexe. A găzduit 
sediul Băncii Comerciale şi Industriale din anul 1911. 
În prezent în această casă funcţionează Clubul Sportiv 
Târgovişte. (G.T./ C.V./M.O.) 


CASA IOAN MAINESCU (DB-II-m-B-17168, Str. 
Poet Grigore Alexandrescu, nr. 21, 1838; 1850) in 
1879 casa a trecut in proprietatea doctorului 
Severeanu ca zestre a sotiei sale. Ultimul proprietar 
este profesorul Puiu Tanase. Are tipul de plan 
dezvoltat, cu sala mediana si patru camere dispuse 
simetric. Parterul este aşezat pe un soclu înalt din 
cărămidă şi piatră încasetată. Pe latura lungă, casa 
are pridvor vitrat şi un foişor care maschează scara. 
Are un beci parţial, pe grinzi de lemn, ce păstrează 
pilonii de cărămidă de la fostele bolți. Zidurile beciului 
sunt din piatră şi cărămidă. Nota arhaică a construcției 
este subliniată de accentuata înclinare a şarpantei 
acoperişului. (G.T./ C.V./M.O.) 


CASA ION BENONE PETRESCU (DB-Il-m-B-17208, 
str. Calea Campulung, nr. 14,1897) Casa a fost 
proiectata de arhitectul Balthasar Vignnosa Giovanni. 
Planul casei este dezvoltat avand o sala centrala si 
patru camere dispuse simetric in stil neoclasic. Prezinta 
un fonton masiv pe coloane cu capiteluri, atic masiv 
fara decoratii si ancandramente la ferestre. Decoratia 
interioara este formata din pictura si stucatura. Se 
pastreaza tamplaria originala. (G.T./ C.V./M.O.) 


CASA ION PADUROIU (DB-II-m-B-17296, Str. lon 
Heliade Radulescu, nr.13, sf. sec. XIX) Constructie in stil 
neoclasic, cu pivniță parţială şi parter. Planul parterului 
cuprinde sală şi patru camere dispuse simetric; o scară 
dublă la portic cu fronton înalt pe două coloane, 
acandramente la ferestre cu medalioane realizate cu 

decoraţii în stucatură îi conferă originalitate. Casa 
păstrează tâmplăria şi sobele originale. (G.T./ C.V./M.O.) 


CASA ION TAMPU (DB-II-a-B-17217, Str. Alexandru 
loan Cuza, nr. 10,1780) Planul casei se compunea 
dintr-o sală mediană şi patru camere dispuse simetric. 
Interesant de precizat este faptul că pe latura lungă 
casa nu mai are pridvor, ci numai un foişor care 
protejează scara de acces. În felul acesta se face 
trecerea de la tipul de arhitectură rural la locuinţa de tip 
urban. Silueta arhaică a casei este subliniată de 
înclinația mare a pantei acoperişului, la origine acoperit 
cu şindrilă. (G.T./ C.V./M.O.) 


CASA IORGU LĂZĂRESCU (vila Zoe, str. Revoluţiei, 
nr. 15, 1908) Arhitect Francesco Venchiarutti. Casa 
negustorească specifică începutul de secol al XX-lea 
prin preluarea unor elemente de arhitectură populară 
din zona de munte a judetului-cerdacul cu stâlpi de lemn, 
elemente de trafor la arcade şi frontonul care marchează 
intrarea. (G.T./ C.V./M.O.) 


CASA ISAIA LERESCU (DB-II-m-B-17203, str. 
Calea Câmpulung, nr. 2, sf. sec. XVIII) Grefier la Tribu- 
nal, funcţionar la Prefectură, prefect. Tip de plan de 
locuinţă dezvoltată cu sală mediană şi cu patru camere 
dispuse simetric. Pe fațada principală, casa are pridvor 
vitrat şi foişor la intrare. Monotonia suprafeței vitrate este 
înlăturată prin împărțirea acesteia în şapte travee şi stâlpi 
ce sprijină pridvorul şi panourile de lemn ale balustradei. 
Accesul în casă se face pe partea stângă a fațadei. Pe 
partea dreaptă a fațadei este plasată intrarea la beciurile 
ce se întind pe toată suprafaţa clădirii.La exterior, 
impresia de monumentalitate este dată de panta înaltă 
a acoperişului şi de soclul înalt. În această casă a locuit 
o perioadă prof. univ. Dumitru Severeanu, vestit chirurg 
la sfârşitul secolului al XIX-lea. (G.T./ C.V./M.O.) 


CASA LĂZĂRICĂ PETRESCU (DB-II-m-B-17284, 
Str. Mircea cel Bătrân, nr. 5, 1893) Casă în stil baroc 
italian, clădită de meşterul Badalio, după un plan devenit 
traditional. Locuinta are o sală mediană şi camere 
dispuse simetric. Cele şase camere păstrează o mare 
parte din decorația originală, executată de meşteri italieni 
stabiliți la Târgovişte (Baltassare Vignossa Giovanni şi 
atelierul său). Tavanele sunt pictate cu motive florale, 
iar sala centrală este în întregime decorată în acelaşi 
sistem. Păstrează, de asemenea, şi vechile candelabre 
şi sisteme de încălzire — sobe de faianţă de Meissen. 
Uşile pictate, ancadramentele de stucatură, coloanele 
false cu capiteluri de tip corintic reliefează monumen- 
talitatea întregului ansamblu. Holul păstrează un 
luminator central cu sticlă pictată. Casa a fost 
împrejmuită cu un gard de fier pe care îl mai are şi 
astăzi. Accesul se face printr-o scară cu rampă dublă 

aşezată în axul clădirii, pe fațada principală (SE). 
Decorația exterioară este în stil eclectic. Sistemul de 
decorație interioară şi exterioară a acestei case a făcut 
într-o oarecare măsură şcoală la Târgovişte fiind întâlnit 
şi la alte case din oraş precum casa Muraret, fosta 
Prefectură, Primăria. Această casă, în timpul manevrelor 
regale din 1905, a găzduit pe prințul Ferdinand şi prințesa 
Maria. Casa s-a aflat în proprieatea familiei Lazăr 
Petrescu, familie implicată în administraţia oraşului şi 
care a dat trei generaţii de primari care s-au remarcat 
prin realizări edilitar-gospodăreşti importante. Lazăr 
Petrescu (1901-1902), Vasile Atanasie Petrescu (1914- 
1917), Lăzărică (Matei) Petrescu (1941-1944). Actualii 
proprietari ai casei sunt Petrescu Olga, Ardeleanu şi 
moştenitorii avocatului Enache. (G.T./ C.V./M.O.) 


CASA LUI PASCALIE VORNICUL Pascalie, 
Vornicul cel Mare al Târgoviştei a construit pentru familia 
sa una dintre cele mai moderne case din oraş la sfârşitul 
secolului al XVII-lea. Situată în mahalaua Sfânta Vineri, 
pe Uliţa cea Mare avea numeroase odăi, construite pe 
trei pivnițe şi cu „vărzărie”. Casa era dotată cu baie, 
singura casă particulară înzestrată cu aşa ceva, prăvălie, 
curte şi grădină şi a fost pretuita la importanta sumă de 
600 de taleri. (M.O.) 


CASA MARIA ALEXANDRESCU (DB-II|-m-B-17250, 
Calea Domnească, nr. 211, sf. sec. XIX) Casă în stil 
neoclasic românesc cu hol central şi patru camere 
dispuse simetric. Accesul era asigurat de o scară în 
lungul clădirii.Avea balcon cu arcade şi fronton cu 
decorații şi ancadramente la ferestre, iar în interior o 
camera cu iluminator. Are pivnițe boltite pe o parte din 
suprafaţa clădirii. (G.T./ C.V./M.O.) 


CASA MIHAIL BENDIC (DB-Il-m-B-17207, str. Calea 
Câmpulung, nr. 9, 1923-1926) Investitor şi proprietar al 
minelor de la Şotânga. Arhitect Romano de Simon. 
Constuctia a fost realizată în stil neoromânesc şi este 
compusă din subsol, parter şi etaj. Se impune prin 
monumentalitate, datorită soluţiilor interesante găsite 
de arhitect, pentru a evidenția rolul şi importanţa 
proprietarului în cadrul societăţii târgoviştene. 
Monumentalul este scos în evidenţă de numeroasele 
elemente arhitecturale folosite, care-i sporesc 
individualitatea. În prezent aici funcţionează Palatul 
Copiilor. (G.T./ C.V./M.O.) 


CASA MIHALACHE CÂMPEANU (DB-II-m-B-17216, 
Str. Alexandru loan Cuza, nr. 5, mijl. sec. XIX) Casa a 
aparținut paharnicului Nicolae Brătescu, bunicul 
scriitorului loan Al. Bratescu-Voinesti. Construcţia este 
realizată în stil baroc, care nu a fost alterat de reparaţiile 
ulterioare. Se compune dintr-un hol central şi patru 
camere dispuse simetric. Accesul se face pe latura de 

nord. Pe latura de vest se află dependintele, iar pe latura 
dinspre răsărit, spre str. Calea Domnească, casa 
prezintă un balcon intregrat care-i conferă originalitate 
şi o monumentalitate aparte. În perioada comunistă a 
fost sediul Consiliului Sindical Raional, după care sediul 
DPMOS. A fost restaurată în anii 2010-2011. În prezent 
este sediul Societăţii Crucea Roşie. (G.T./ C.V./M.O.) 


CASA MOCĂNESCU (DB-II-m-B-17303, Bd. Regele 
Carol |, nr. 5, 1905) Construcţie masivă cu parter, demisol 
(partial pe spate), etaj (partial pe spate), plan parter 
relativ simetric cu rezaliduri laterale; acces parţial 
marcat printr-un rezalid cu colțuri rotunde, cornişă 
masivă, cupolă de tablă, medalion mare cu motive florale 
deasupra intrării, medalioane deasupra ferestrelor; 
balcoane pe console la fațada principală cu balustrade 
de fier forjat. Brâul inferior este decorat cu motive 
geometrice, iar la partea superioară cu motive florale; 
cornişă masivă pe console striate.Are scară exterioară 
şi interioară, trei uşi masive, glasvand în holul principal, 
plafoane casetă cu picturi, medalioane, o sală mare cu 
plafon în casete de lemn cu picturi. Aici a funcţionat 
sediul PCR al judeţului Dâmbovița după anul 1968, apoi 
sediul Arhiepiscopiei după 1989. În prezent este Casă 
de protocol a CJD. (G.T./ C.V./M.O.) 


CASA MORUZI (DB-II-m-B-17206, str. Calea 
Câmpulung, nr. 7, sf. sec. XIX) A aparţinut fostei familii 
domnitoare Moruzi. Unul din ultimii descendenți ai 
acestei familii care a locuit aici a fost „beizadea Mitică”, 
fost general de cavalerie. Casa a suferit în decursul 
timpului importante modificări, fapt pentru care necesită 
o cercetare atentă din partea unui specialist avizat. În 
prezent funcționează Cooperativa de Credit Mihai 
Viteazul. (G.T./ C.V./M.O.) 


CASA MURARET (DB-II-m-B-17164, Str. Poet 
Grigore Alexandrescu, nr. 7, cca.1887) Cu pivnite din 
secolul al XVIII-lea, arhitect Balthasare Vignossa, casa 
s-a aflat în proprietatea lui Niţă Stematiu care a vândut-o 
la sfârşitul secolului al XIX-lea familiei Muraret, după 
care, a revenit ca zestre fiicei sale, Lizica. Construită 
după tipul de plan de locuinţă dezvoltată, casa a primit 
la sfârşitul secolului al XIX-lea (1887), o bogată 
ornamentatie în stilul neoclasic, care-i accentuează 
monumentalitatea, dar care n-a putut să-i mascheze 
structura tradițională, cu sală mediană şi patru camere 
dispuse simetric. Dintre camere se remarcă cea din 
dreapta intrării, care are pereţii în întregime decoraţi cu 
picturi murale de la sfârşitul secolului al XIX-lea, precum 
cele de la Primărie şi Prefectură. Pe toată suprafața 
clădirii se întind beciurile împărțite în patru travee boltite, 
care prezintă ocnițe cu arc în plin cintru. Accesul la 
beci se face printr-n garlici situat pe latura de vest. În 
plastica exterioară, dominante sunt ornamentele de 

stucatură care accentuează ancadramentele ferestrelor, 
cornişele şi intrarea. Ceea ce conferă un plus de 
monumentalitate fațadei este scara cu două laturi ce 
înlocuia vechiul foişor. În prezent, proprietar este 
medicul lon Minea — Policlinica Nr. 1. (G.T./ C.V./M.O.) 


CASA NICOLAE BRĂTESCU (DB-II-m-A-17249, 
Calea Domnească, nr. 210; 1870) Fostul restaurant 
„Casa dâmbovițeană”, construită pe beciuri din secolul 
al XVIII-lea. Construcţia a aparţinut paharnicului Nicolae 
Brătescu, bunicul scriitorului loan Al. Bratescu-Voinesti. 
Reprezintă tipul casei boiereşti dezvoltată cu două 
niveluri în stil baroc. A suferit unele transformări care 
nu i-au alterat strucura iniţială la exterior unde au fost 
desființate cele două foişoare deschise, iar fațadele 
simple tencuite au fost înlocuite cu o decorație eclectica. 
Prin structură, casa se aseamănă mult cu casa 
Tălăngescu, făcând parte din aceeaşi categorie, 
valoroasă, atât prin raritate cât si prin reuşita arhitec- 
turală a resedintelor boiereşti dezvoltate din secolul al 
XVIII-lea. La parter, construcţia prezintă beci parţial pe 
bolți de zidărie şi camere cu destinaţie gospodărească 
sub jumătatea vestică a etajului. Etajul are planul compus 
din o sală mediană şi patru camere de dimensiuni mari 
dispuse simetric. În partea opusă fostului foişor accesul 
se făcea printr-un foişor deschis, asemănător casei 
Tălăngescu. Materialul folosit la construcţia casei a fost 
cărămida subţire. Interiorul casei avea decoraţii în 
stucatură şi sobe din teracotă. Expresive şi cu o valoare 
artistică deosebită sunt coşurile de fum ale casei. În 
prezent, construcţia se află într-o stare de degradare 
avansată. (G.T./ C.V./M.O.) 


CASA NICOLAE DRAGHICEANU (sf. sec. XIX-lea) 
Construcţie cu plan dezvoltat de locuinţă orageneasca, 
în stil neoclasic. Este compusă din sală mediană cu 
patru camere dispuse simetric, pivnițe şi dependințe 
situate pe latura de vest. Accesul este marcat de două 
coloane din zidărie, cu ancadrament din stucatură cu 
amorasi şi monograma proprietarului, D.N. Fațadele 
sunt decorate cu frontoane cu amoraşi deasupra 
ferestrelor şi pazie înfundată. În interior se păstrează 
tâmplăria originală şi ancadramentele din stucatură şi 
decorate cu amoraşi. (G.T./ C.V./M.O.) 


CASA NICOLAE OPRESCU (DB-II-m-B-17291, Str. 
Lt. Pârvan Popescu, nr. 48, 1896) Plan simetric cu sală 
mediană şi patru camere înscrise într-un dreptunghi, 
intrare marcată de două coloane adosate, streaşină 
înfundată; tencuită exterior. (G.T./ C.V./M.O.) 


CASA NICOLAE STEFAN (DB-II-m-B-17275, Str. 
Justiţiei, nr. 23, sf. sec. XIX) Fost sediu Romsilva, filiala 
Târgovişte. Construcţie masivă pe piatră şi cărămidă, 
cu var negru, pivnita cu boltă din zidărie mixtă, bolovani 

de râu în casete. Parterul este compus din cinci camere, 
bucătărie şi sală. (G.T./ C.V./M.O.) 


CASA NICOLIN (DB-II-m-B-17243, Calea 
Domnească, nr. 194, 1906-1911) Monument de 
arhitectură neoromânească, de tip culă, concepţie a 
arhitectului A. Clavel. Clădirea are două niveluri cu 
planşeu pe grinzi masive de lemn şi scară interioară 
din lemn. Este construită din zidărie masivă având la 
exterior ancradamente din piatră de Albeşti şi traforuri 
cu motive vegetale preluate din arhitectura 
brâncovenească. La etaj, pe faţada de est, are o 
elegantă terasă sprijinită de coloane. Iniţial a aparținut 
avocatului Porojan, primar al oraşului în anii 1918-1919, 
iar între cele două războaie mondiale a fost sediul 
Institutului Agricol al județului Dâmbovița, preluată, fiind 
apoi, de avocatul Manolescu. În 1939 a fost cumpărată 
de familia Nicolin. (G.T./ C.V./M.O.) 


CASA PAROHIALĂ A BISERICII CATOLICE (DB- 
II-m-A-17186, Str. Baratiei, nr. 21, mij. sec. XVII) Casa 
are un plan dreptunghiular, format din pivniţă şi parter 
înalt. Pivnita se întinde pe toată suprafața casei şi e 
construită din bolovani şi cărămidă, dispuşi în casete. 
Stâlpul central sprijină un planşeu din grinzi de lemn. 
Intrarea se făcea printr-un gârlici perpendicular pe 
stradă. Parterul respectă planul devenit tradițional al 
arhitecturii târgoviştene, adică o sală centrală şi patru 
încăperi. Un foişor din lemn vitrat, proportionat altfel decât 
cel obişnuit, adosat laturii sudice, conferă casei un aer 
ce o deosebeşte de toate celelalte case dezvoltate din 
epocă. Fațada simplă, nedecorată, scoate în evidenţă 
tencuiala vibrată a pereţilor, iar formele, ritmurile, 
volumul, evidenţiază faptul că se înscriu celui mai profund 
spirit autohton, chiar dacă a aparţinut cultului catolic. 
(G.T./ C.V./M.O.) 


CASA PAVEL GUZA (DB-ll-m-B-17181, Str. Cpt. 
lon Andreescu, nr. 8, 1840) Casă de targoveti, cu 
parter înalt, soclu decrosat, fațadă de elevaţie la cca. 
un metru de nivelul solului. Beciul din cărămidă şi 
paiantă încasetate, împărțit în două compartimente 
cu o intrare pe partea dinspre nord, iar o altă intrare 
dinspre sud, se pare adăugată ulterior. Prispa se 
întinde pe întreaga fațadă, acum închisă şi sprijinită 
pe stâlpi de cărămidă subţire cu secţiune hexagonală. 
În prispă se pătrunde printr-o scară de piatră acoperită 
cu lemn situată pe latura dinspre est. Planul parterului 
este compus din două camere şi prispă. Camerele 
se sprijină pe o podea de grinzi transversale de stejar 
cu secţiune pătrată cu latura de 0,40 cm şi o grindă 
transversală care le cuprinde pe celelalte. Acoperişul 
este înalt în patru ape, acoperit acum cu tablă. Din 
relatăriile unor bătrâni casa ar fi aparţinut unor 
tăbăcari. (G.T./ C.V./M.O.) 

CASA PREOTULUI ION VATASESCU (DB-II-m-B- 
17193, Str. Maior Eugen Brezişeanu, nr. 11, 1880) Casa 
de targoveti de plan simetric, cu acces la o sala cu 
geamlâc, din care se accede în fiecare cameră. Casa nu 
are elemente decorative arhitecturale. (G.T./ C.V./M.O.) 


CASA SACHE POROINEANU (str. lon Heliade 
Rădulescu, nr. 9, sec. XVIII; refăcută sec. XIX-lea) 
Clădire cu plan dezvoltat, parter şi etaj. Planul casei se 
compune din sală mediană cu patru camere dispuse 
simetric. La sfârşitul secolului al XIX-lea casa a fost 
refăcută amplificându-se suprafaţa locuibilă, prilej cu 
care s-au făcut transformări substanțiale şi la fațada 
principală. Acum s-au înlocuit foişorul de la intrare si 
pridvorul cu un foişor deschis pe stâlpi de zidărie. În 
schimb, în rezolvarea echilibrului şi a plasticii exterioare 
nu s-a recurs la elemente de decor, fiind menţinută ca 
notă aparte. Primul proprietar a fost Sache Poroineanu, 
primar al oraşului, cu importante iniţiative edilitare, care 
au marcat evoluţia oraşului o lungă perioadă de timp. A 
primit vizita lui Gheorghe Bibescu şi Barbu Ştirbey şi a 
obținut sprijin material în refacerea monumentelor 
târgoviştene. Proprietari actuali: Năstase Rodica, 
Alexandrescu Smaranda, Pavel Gheorghe, Voicu 
Nicolae. (G.T./ C.V./M.O.) 


CASA SACHELARIE (DB-II-m-B-17304, Bd. Regele 
Carol |, nr. 7, 1900) Locuinţă în stil românesc, joasă cu 
prispă în fata, stalpisori de lemn, parapet şi cornişă din 
lemn decorată cu elemente florale. Are un plan simplu, 
compus din hol şi două camere stânga-dreapta şi anexe 
pe spate. Fosta locuinţă a directorului Fabricii de Ciment 
Dâmboviţa S.A. din Fieni. (G.T./ C.V./M.O.) 


CASA SĂVULESCU (DB-Il-m-B-17281, Str. Mihai 
Bravu, nr. 16, sf. sec. XIX) Construcţia preia 
elementele specifice arhitecturii ţărăneşti tradiționale 
şi păstrează planul cu două camere inegal 
proportionate. Ulterior, s-au adaugat noi spații 
funcţionale. Se remarcă prezenţa pridvorului vitrat 
situat pe latura vestică. Are pivniţă parţială de 
dimensiuni reduse din zidărie simplă şi şarpantă putin 
înclinată. Monumentul face legătura între arhitectura 
populară şi cea orăşenească. Printre proprietari s-a 
numărat Săvulescu Nicolae. (G.T./ C.V./M.O.) 


CASA SCRIITORULUI IOAN AL. BRĂTESCU- 
VOINEŞTI (str. Justiţiei, nr. 7, 1897-1898) Este tipul 
de conac boieresc tradițional, cu sală mediană şi patru 
camere dispuse simetric. Pe fațada nordică casa 
prezintă o terasă din lemn, inspirată de prispele caselor 
ţărăneşti. Clădirea a fost vândută în 1926-1927 doctorului 
Victor Oprescu, care a efectuat importante modificări, 
adaugandu-i utilități moderne, fără să-i afecteze structura 
iniţială. Casa se află într-un parc dendrologic, cu esențe 

rare. Aici scriitorul a primit vizitele lui Titu Maiorescu, 
I.L. Caragiale, Emil Gârleanu, Garabet Ibrăileanu şi a 
prof. univ. I.H. Radulescu-Pogoneanu. În prezent, în 
imobil, funcţionează Muzeul Scriitorilor Damboviteni. 
(G.T./ C.V./M.O.) 


CASA SLAVU (DB-ll-m-B-17242, Calea 
Domnească, nr. 191-193, sec. XVIII, ref. sec. XIX) 
Clădirea a fost cumpărată de familia Slavu de la 
moştenitorii scriitorului George Cair. Este construită în 
stil baroc, accesul principal fiind realizat printr-o intrare 
încadrată de două coloane care sprijineau un fronton 
decorat. Planul este dezvoltat cu un hol central şi patru 
camere dispuse simetric având şi o scară interioară. 
Prezintă decoraţii la ferestre, un balcon fără uşi, 
luminator şi coloane ionice în hol, sobe originale, 
frontoane sculptate la uşile interioare, pivniţă boltită 
partial (pe spate). Pe fațada de vest a casei se află o 
placă memorială care menţionează că în clădire a trăit 
poetul George Cair (1874-1924). În prezent, casa este 
proprietate privată. (G.T./ C.V./M.O.) 


CASA ŞCOALELOR Apare, într-un singur număr, în 
iulie 1996; editori: filiala Dâmboviţa a Fundaţiei Casa 
Şcoalelor şi Casa Corpului Didactic Dâmboviţa. 
Redactori: Lucian Grigorescu, József Pildner, Constantin 
Bănescu. Sunt inserate în paginile revistei articole de 
metodică şi de istorie şcolară damboviteana. (G.C.) 


CASA ŞERBAN RADIAN (DB-Il-m-B-17295, Str. lon 
Heliade Rădulescu, nr. 10, 1897) Casa se compune 
din beci parţial, parter, etaj şi mansardă falsă. Planul 
parterului cuprinde hol central şi patru camere înalte. 
Clădirea mai păstrează sobele originale. A aparținut 
doctorului lrescu, iar în prezent proprietar este Patriciu 
Sabin. (G.T./ C.V./M.O.) 


CASA ŞTIINŢEI ŞI TEHNICII PENTRU TINERET 
Este „dată la cheie” în 22 noiembrie 1974 clădirea Casei 
de Cultură a Tineretului, denumirea schimbându-i-se 
ulterior în Casa Stiintei şi Tehnicii pentru Tineret şi care, 
după 1990, este integrată în Fundaţia Judeţeană pentru 
Tineret Dâmboviţa. Aici au funcţionat o formaţie de teatru, 
formaţia muzicală Folk T, Cenaclul de literatură SF 
„Cronos”, cercuri pentru cultivarea unor pasiuni. 
Directori: Teodor Vasiliu, lon Toma, Viorel Dincă. (G.C.) 


CASA TEODORA BRANISTEANU (DB-Il-m-B- 
17231, Calea Domnească, nr.161, 1870) Casă de locuit 
orăşenească cu un singur nivel, care are tipul de plan, 
cu sală centrală şi patru camere dispuse simetric. 
Meşterii au renunţat la pridvor şi l-au înlocuit cu un simplu 
foişor închis, aşezat în axul cădirii, cu rolul de a proteja 
intrarea, elemente care evidenția trecerea la arhitectura 
urbană. Casa este prevăzută cu beci care se întinde pe 

jumătate din suprafaţa clădirii, unde accesul se face 
printr-un garlici boltit şi mărginit de ocnițe. Păstrează 
uşi foarte frumoase din stejar masiv, cu feronerie 
originală. (G.T./ C.V./M.O.) 


CASA TRAIAN ANDOR (DB-ll-m-B-17305, Bd. 
Regele Carol |, nr. 13-13A, 1900) Casă cu parter si 
demisol partial in stil neoclasic de plan simetric 
nemodificat. Pentru a obtine doua apartamente s-au 
efectuat adaugiri in spate. Prezinta decoratiuni sub 
streasina, ancadramente la ferestre, frontoane si un 
medalion în basorelief. În interior, deasupra uşilor, sunt 
basoreliefuri, picturi la plafon, medalion la plafonieră şi 
sobe originale din faianţă. (G.T./ C.V./M.O.) 


CASA TUDOR MOLDOVEANU (DB-Il-m-B-17170, 
Str. Poet Grigore Alexandrescu, nr. 24 A, 1833) Tip de 
plan tradițional cu sală mediană şi patru camere 
simetrice. Parterul este aşezat pe un soclu înalt, 
subliniat la exterior printr-un decroş. Este o construcţie 
care face trecerea de la planul mai vechi, popular, cu 
pridvor, la planul mai evoluat, care are numai un foişor 
cu rol de a adăposti intrarea. (G.T./ C.V./M.O.) 


CASA VIRGIL TOMESCU (DB-Il-m-B-17264, Str. 
Nicolae Radian, nr. 6, la intersecţia cu str. Nicolae 
Filipescu, 1840) Casă de targoveti, compusă din beci, 
parter şi etaj. La parter se întinde un beci partial, cu 
intrarea printr-un gârlici situat în axul fațadei sub foişor. 
Beciul este compus din două încăperi, acoperite cu 
plafon din lemn şi grinzi groase din stejar. Pereţii beciului 
sunt prevăzuţi cu ocnițe. Parterul prezintă planul simetric 
tradițional, cu sală centrală şi camere dispuse simetric. 
La fațada principală, monumentul are un pridvor cu foişor 
vitrat, fațade tencuite, nedecorate. Nivelul inferior 
foloseşte ca material de construcţie cărămidă subțire 
cu piatră de râu încasetată, iar nivelul superior este din 
paiantă. Proprietarii actuali sunt Victoria şi Virgil 
Tomescu. (G.T./ C.V./M.O.) 


CASA VLĂDESCU (DB-ll-m-B-17233, Calea 
Domnească, nr.167-169, sec. XVIII-XIX) Monument de 
arhitectură menţionat la 1879 ca proprietate a generalului 
Vlădescu. Plan de formă alungită, pe două nivele, cu 
patru odăi sus, două săli, o salita, cuhnie, cămară, 
pivniţă şi trei beciuri, cu o curte bine împrejmuită. În 
anul 1912, nucleul vechii clădiri, a fost transformat în 
stil neoromânesc cu multe elemente specifice la inte- 
rior. Exteriorul este împărţit în două registre. Registrul 
inferior este nedecorat, iar cel superior este împodobit 
cu arcaturi cu dublu contur. Colturile casei sunt sprijinite 
de contraforți. Vechiul foişor al casei a fost transformat 
într-o terasa mărginită de coloane de piatră. Echilibrul 
şi eleganța edificiului au fost remarcate de personalități 
ale culturii româneşti (Nicolae lorga). (G.T./ C.V./M.O.) 

CASĂ CREDITUL MINIER (DB-II-m-B-17306, Bd. 
Regele Carol |, nr. 37, sf. sec. XIX — înc. sec.XX) Casa 
se compune din pivniţă, parter, etaj şi mansardă. 
Accesul se face pe sub un balcon în logie; planul 
cuprinde zece camere, două grupuri sanitare şi balcon 
neoromânesc cu coloane. În interior plafoanele sunt din 
lemn. Se păstrează sobele originale din faianță. Fost 
sediu al Societăţii Creditul Minier. După 1989 aici a 
funcţionat sediul Societăţii Valahia S.A. În prezent 
aparține lui Constantin Constantin. (G.T./ C.V./M.O.) 


CASE DE COMERŢ MEDIEVALE Mentionate în a 
doua jumătate a sec. al XVIII-lea, „casele de comerț” 
erau asocieri între doi parteneri de afaceri comerciale 
„alişverişuri”. Activitatea comercială era înregistrată într-un 
„catastih”, registru de intrare şi ieşire a mărfurilor 
comercializate. Documentele menţionează asocierea 
dintre Serban Fusea şi ginerele sau, Cîrstică Voinescu, 
în perioada 1759-1761, parteneriat de afaceri care 
aducea importante beneficii aşa cum reiese din averea 
mobilă şi imobilă lăsată de Şerban Fusea moştenitorilor. 
După moartea lui Şerban Fusea (1761), Casa de Comerţ 
şi-a continuat activitatea prin Cîrstică Voinescu, care 
devenea un negustor de frunte, cumpărându-şi titlul de 
„tretilogofăt”. Ca urmare a situaţiei materiale şi sociale 
dobândite a sprijinit numirea în funcţie a noului egumen 
al Mănăstirii Stelea. În perioada 1771-1774 a funcţionat 
o altă tovărăşie de comerţ a unor locuitori din Braşov 
Petcu şătrar şi Tudor Ciurcu. Aceştia au colaborat cu 
Casa de comerţ a lui Cirstica Voinescu căruia i se 
aducea marfă cerută pe piaţa târgovişteană, iar afacerile 
au fost fructuoase de ambele parti. O altă asociere 
menţionată în perioada 1778-1782 este cea dintre 
Negoiță Fusea şi Cîrstică Voinescu, casă de negot 
condusă de Negoiţă Fusea, căsătorit cu Ilinca, fata 
starostelui Mărgărit din Bucureşti, cunoscut pentru 
relațiile comerciale fructuoase cu Braşovul. (G.T./ C.V.) 


CATANĂ Aurelia (11.V.1944, Poseşti, Prahova) 
Profesor, inspector şcolar de specialitate, inspector 
şcolar general, inspector general în Ministerul Educaţiei 
Naţionale, lector universitar, director la Universitatea 
„Spiru Haret” Bucureşti. Absolventă a Facultăţii de 
Matematică din cadrul Universităţii Bucureşti. A 
funcţionat ca profesor de matematică în mai multe unități 
de învățământ: Şcoala Generală Tătărani (judeţul 
Prahova), Şcoala Nr. 14 Ploieşti, Liceul Buşteni, Şcolile 
Nr. 3 şi Nr. 8 din Târgovişte (1964-1973), Liceul ,lenachita 
Văcărescu” (1973-1997). Din 1997 îşi desfăşoară 
activitatea în învăţământul universitar ca lector la 
Universitatea „Valahia” din Târgovişte (până în 2005) şi 
apoi la Universitatea „Spiru Haret” — Centrul Teritorial 
pentru acces la platforma de e-learning Blackboard 
Târgovişte. Îndeplineşte importante funcţii de conducere: 
inspector de specialitate la Inspectoratul Şcolar Judeţean 

Dâmboviţa (1984-1988), inspector şcolar general adjunct 
(1988-1989), inspector şcolar general (1989-1990, 1993- 
1997, 2001-2005), inspector general în Ministerul 
Educaţiei Naţionale (1991), director în cadrul Universității 
„Spiru Haret” (2005-prezent). Publică, în calitate de autor 
sau coautor numeroase lucrări de specialitate şi 
metodice vizând o paletă largă de aspecte: formarea 
reprezentărilor matematice la preşcolari şi a conceptului 
de număr natural în învățământul primar, probleme de 
matematică pentru cercurile de elevi, metode de 
rezolvare a problemelor, aritmetica şi teoria numerelor, 
analiză matematică, culegeri de probleme rezolvate 
(algebră - clasele a X-a şi a XIl-a, geometrie şi 
trigonometrie — clasa a IX-a), metodica predării analizei 
matematice, matematică pentru institutori, buletine 
matematice, specificul predării matematicii în 
învățământul preuniversitar. Pentru activitatea 
desfăşurată a primit de-a lungul anilor diplome, medalii, 
distincţii acordate de diverse instituţii: Medalia Muncii 
(1983), Ordinul şi Medalia „Meritul pentru Învățământ în 
grad de Mare Ofiţer” — conferite de Preşedintele 
României (2004) ş.a. (M.C.) 


CAZACIO, Daniel (2.VII.1952, Târgovişte) 
Modelism, Aeromodelism, Rachetomodelism. Absolvent 
al Liceului Nr. 2 Târgovişte (1971) şi al Şcolii Postliceale 
de Contabilitate de pe lângă Liceul Economic Târgovişte 
(1974). A început activitatea sportivă ca aeromodelist 
la Casa Pionierilor Târgovişte când era elev în şcoala 
generală. S-a dedicat rachetomodelismului în timpul 
liceului fiind legitimat la „Astronautica” Târgovişte (1968- 
1971). În august 1970, la Deva, în premieră pentru un 
rachetomodelist român, stabileşte un record mondial 
(rachetoplane 5 Ns, clasa S4B, 5 minute 26 secunde). 
Este primul sportiv legitimat la un club din judeţul 
Dâmboviţa care devine recordman mondial. Multiplu 
medaliat la campionatele naţionale. Multiplu recordman 
national. Maestru al sportului (1973). Federaţia de 
specialitate l-a desemnat, în 1970, ca fiind al doilea 
modelist român al anului. (A.B.) 


CAZINOUL Apare la Târgovişte, în perioada iulie — 
decembrie 1934. Redacţie şi administraţie Cazinoul 
ofițerilor Reg. III Dâmboviţa, nr. 22. Comitetul Cazinoului. 
Tipografia „Viitorul” Petre G. Popescu din oraş. (V.P.) 


CAZINOUL OFIŢERILOR REGIMENTULUI III 
DÂMBOVIȚA NR. 22 (DB-II-m-B-17163, Str. Nicolae 
Bălcescu, Cartier Teiş) Construit in 1905-1906, din 
initiativa ofiterilor regimentului, sub conducerea 
locotenent-colonelului Aurel Dumitrescu. La edificarea 
acestuia, Ministerul de Razboi a donat suma de 4000 
lei. Cladirea a fost inaugurata la 10 mai 1906 cu prilejul 
sărbătorii a 40 de ani de domnie a regelui Carol |, în 
prezenţa mostenitorului tronului, principele Ferdinand, 

comandantul Corpului II Armată, ministrului de război, 
generalul Manu Gheorghe, prefectului judeţului, George 
Cair şi a primarului Pârvulescu George. Are planul 
simetric, cu parter în formă de rezalituri pronunţate, cu 
acces printr-un arc sprijinit pe patru coloane şi contraforți 
la colţuri. Pereţii sunt la exterior din cărămidă văruită, o 
cornişă înaltă, înfundată. Frontonul este în semicerc în 
dreapta intrării. Cu ocazia inaugurării, comandantul 
onorific al regimentului Wilhelm de Hohenzollern a oferit 
tacâmuri de argint cu monograma familiei regale. 
Mobilierul format din mese şi scaune, biliard, mese 
pentru şah, sală de bibliotecă, dulapuri pentru bibliotecă, 
fotolii a fost lucrat de fabrica Lessing din Bucureşti şi la 
unitate. S-a amenajat o planşă de scrimă dotată cu 
florete, săbii, măşti, pieptare. Construcţia a fost 
încredinţată spre administrare sublocotenentului lon 
Nicolin. Ulterior, a fost transformat în Popota unității 
militare Teiş. (G.T./ C.V./M.O.) 


CĂI DE CIRCULAȚIE RUTIERĂ ACTUALE 1. 
Şoseaua Bucureşti-Răcari-Ulmi-Târgovişte-Fieni-Sinaia, 
care însoţeşte râul Dâmboviţa până la Cuza-Vodă de 
unde străbate intrefluviul Dambovita-lalomita şi ajunge 
la Târgovişte, apoi se continuă până în zona montană; 
2. Şoseaua Târgovişte-Câmpulung care porneşte din 
Târgovişte de-a lungul Dâmboviţei spre Voineşti, Malu 
cu Flori de unde trece în județul Argeş spre oraşul 
Câmpulung; 3. Şoseaua Targoviste-Dobra-Bilciuresti- 
Buftea-Bucureşti; 4. Şoseaua Targoviste-Gaesti; 5. 
Şoseaua Târgovişte-Răzvad-Ploieşti. Traversează 
județul spre est ajungând la Razvad de unde se ramifică 
spre Moreni şi Dărmăneşti, continuându-se în județul 
Prahova, spre municipiul Ploieşti. (G.T./ C.V.) 


CĂI DE COMUNICAȚIE DIN EPOCA MODERNĂ 
Planul oraşului al lui D.P. Condurateanu evidenţiază 
rețeaua de drumuri a județului Dâmboviţa: 1. Calea 
Naţională Târgovişte Fundata prin Ulmii, Bratesti, Mircea 
Vodă, la Fundata întâlnindu-se cu Calea Naţională 
Bucureşti-Piteşti; 2. Calea Naţională Târgovişte- 
Transilvania: a) Calea judeţeană Târgovişte-Butimanu 
prin Lazuri, Comişani, Băleni, Bilciuresti, Bujoreanca; 
b) Calea judeţeană Targoviste-Ploiesti; c) Târgovişte- 
Vlaşca prin Găeşti; d) Târgovişte-Câmpulung; 3). Şosele 
comunale: Târgovişte-Brăneşti, Târgovişte-Nisipuri- 
Săcuieni, Târgovişte-lzvoare-Pietrari. (G.T./ C.V.) 


CĂI DE COMUNICAȚIE MEDIEVALE Oraşul 
Târgovişte, centru economic şi comercial, era situat pe 
unul din marile drumuri comerciale care lega centrul 
Europei cu porturile de la Dunărea de Jos şi Marea 
Neagră. La începutul secolului al XV-lea, negustorii 
foloseau două căi de comunicaţie importante pentru 
desfacerea mărfurilor. Existente din vechime, una pe 
valea Dâmboviţei şi alta pe cea a Ialomiţei, cele două 

căi principale de comunicaţie aveau fiecare câte două 
drumuri paralele: Drumul cel Mare şi Drumul Mocanilor 
(al Oii). Acestea se intersectau la Târgovişte, de unde 
se ramificau spre porturile Dunării. O cale urma pe valea 
Ialomiţei spre vărsare, prin Gherghița pana la Târgul de 
Floci, cu o ramificaţie spre est, pe malul stâng al 
Ialomiţei, trecând vadul la Târgovişte spre Brăila prin 
Târgşor şi Buzău. Cea de a doua cale urma râul 
Dâmboviţa prin Bucuresti spre Giurgiu, Zimnicea, Turnu. 
Aceste două căi au fost descrise în 1595 de către Filippo 
Pigafetta. Partea de sud-vest a județului era traversată 
de drumul care urma valea Argeşului, pe malul drept, 
de la Argeş prin Piteşti-Ciupa-Vedea spre Dunăre, 
localități menţionate în „Intinerariul de la Bruges” din 
anii 1380-1390. Odată cu dezvoltarea economică şi 
politică a oraşului şi județului apar noi drumuri speciale 
ca „drumul sării de la Ocniţa” sau „Ocna Mică de lângă 
Târgovişte” prin Adânca- Bucşani spre Bucureşti şi 
Dunăre. În epoca medievală, pe aceste drumuri de negot 
s-au perindat caravanele braşovenilor cu diverse mărfuri 
(mestesugaresti, mirodenii, vinuri) pe drumul Branului 
prin Târgovişte spre Brăila, iar de aici spre Orient. Si 
tot pe aceste drumuri, se transportau mărfuri autohtone 
(animale, miere, ceară, brânzeturi, peşte, blănuri) spre 
Transilvania şi Orient. Drumurile de negot au fost pentru 
Târgovişte un izvor de venituri şi prosperitate, au 
contribuit la dezvoltarea aşezării şi la ridicarea de la 
rangul de târg la cel de oraş. (G.T./ C.V.) 


CĂLCIOIU, lon (1920-2000) Inginer, preşedinte al 
Comitetului Executiv al Sfatului Popular Orăşenesc 
Târgovişte între 1966-1968, când a reuşit să continue 
activitatea de modernizare a oraşului. Astfel a fost 
prelungit Bulevardul Independenţei până în microraionul 
IX, soluţie criticată de fostul primar, Lazăr Petrescu, 
care demonstra că în felul acesta se renunța la o intrare 
modernă în oraş dinspre Bucureşti. Au continuat 
lucrările de canalizare pe Calea Câmpulung, Bulevardul 
Carol |, strada Tudor Vladimirescu. S-a terminat 
construcţia Şcolii Nr. 8 „Mihai Viteazul” care număra 
16 săli de clasă şi construcția căminului cultural din 
cartierul Matei Voievod. Toate aceste iniţiative, 
evidenţiază o nouă orientare, de apropiere fata de nevoile 
locuitorilor. Inaugurarea Muzeului Tiparului şi Cărţii Vechi 
Româneşti, a Complexului Muzeal „Curtea 
Domnească”, în prezenţa conducerii țării, subliniază un 
interes sporit pentru istoria locului. După o întrerupere 
de 15 ani se reinfiinta Liceul Economic. (M.O.) 


CÂRCIUMARU, Marin (26.X.1941, Gura Padinii, 
Olt) Liceul în Corabia-Olt, apoi Facultatea de Geologie- 
Geografie a Universităţii Bucureşti (1962-1967); doctor 
în geografie (1979), conducător de doctorat în istorie- 
arheologie din 1999 la Universitatea „Valahia” din 
Târgovişte. Autor a 24 de cărți, 195 articole şi studii 

ştiinţifice, precum şi a 155 de comunicări ştiinţifice. A 
primit numeroase premii precum Premiul „Vasile Pârvan” 
al Academiei Române (1981) pentru „Mediul geografic 
în pleistocenul superior şi culturile paleolitice din 
România”; ordinul „Meritul pentru învățământ în grad de 
Comandor” (2004). Este doctor Honoris Causa al 
Universităţi de Vest Timişoara (2009) şi a fost declarat 
profesorul anului în 2009 la „Gala Premiilor în Educaţie”. 
Este membru al mai multor organizaţii internaţionale 
dintre care trebuie amintite International Societe 
Préhistorique Ari&ge-Pyren6es (Franţa), The American 
Bigraphical Institut (2001), International Geological 
Correlation Programme — Paleohydrological change in 
the last 15.000 years, al Uniunii Internationale de Studiu 
a Cuaternarului. A condus numeroase granturi si 
contracte de cercetare internationale. Membru în comisii 
de doctorat şi de acordarea titlurilor de conferenţiar, 
profesor sau cercetător ştiinţific gradele I-III: Institutul 
de Arheologie „Vasile Pârvan” al Academiei Române, 
Institutul de Arheologie din laşi al Academiei Române, 
universități din Craiova, Sibiu şi laşi, Muzeul Naţional 
de Istorie a României din Bucureşti, Complexul Muzeal 
„Curtea Domească” din Târgovişte. Membru al colegiilor 
de redacţie ale unor reviste ştiinţifice: „Thraco-Dacica” 
(Academia Române); „Acta terrae Septemcastrensis” 
(Universitatea „Lucian Blaga” Sibiu); Annals „Valahia” 
University of Târgovişte, Geographical Series; Analele 
Universităţii „Valahia din Târgovişte, Seria Istorie- 
arheologie; „Cercetări doctorale” („Valahia”, Târgovişte), 
Analele Universităţii Spiru Haret, Seria Geografie. Evalu- 
ator CNCSIS (1999-2006), ARACIS (2006). A organizat 
diverse manifestări ştiinţifice naţionale şi internaţionale. 
O importantă contribuţie în dezvoltarea şi progresul 
învățământului universitar târgoviştean. (M.S.) 


CÂRCIUMI ÎN PERIOADA INTERBELICĂ 
Cârciumile erau situate în toate zonele oraşului, iar 
recesământul din 1928 înregistra 107 cârciumi şi 
restaurante, mai numeroase fiind cârciumile. În zona 
centrală, în apropierea oborului, se întâlneau cârciumile 
Constantinescu C. lvancea, Stănescu Barbu, Nicolescu 
Mitică. Cârciuma Ivancea a avut o existenţă îndelungată 
până în anii 1970 şi a rămas în amintirea orăşenilor, 
datorită grădinii decorate cu iederă şi viță-de-vie, cadru 
adecvat negocierii unor afaceri. Pe strada Brătianu, în 
apropierea Oborului, se aflau cârciumile lui Vasile 
Popescu, Ştefan Pârvulescu şi lorgu Lăzărescu, a cărei 
grădină rivaliza cu cea a lui lvancea. Pe strada Gr. 
Alexandrescu se aflau cârciumile lui Nae Burghilă, T. 
Nicolescu, M. Borcea. Cele mai multe cârciumi erau 
situate pe Calea Domnească, proprietari fiind N. 
Grigorescu, D. lonescu, Ghiţă Petrescu, llie Ploesteanu, 
Ghiţă Puscasiu, Stelică Vătămanu. Pe bulevardul Carol 
| se aflau cârciumile lui Mitică Pârvulescu şi C.D. 
Grancea, pe strada C. Comăneanu cârcima lui Bortea 

Al., iar pe strada Libertăţii era cârciuma lui Florea 
Pârvulescu. Cârciumile lui Gh. Constantinescu-Burghilă 
şi Constantin Aerinitoaia, situate în Obor, erau renumite 
în perioada interbelică. Foarte apreciată era cârciuma 
„La Calul Bălan” situată pe aleea Mănăstirii Dealu, mai 
ales pentru grădina amenajată în stil rustic. Renumită 
era cârciuma lliuté Avanu, despre care ziaristul N. 
Dallocrin a scris un catren „La lliuta Avanu/ găseşti toate 
cu toptamul/ găseşti bere neagră, blondă/ servită la 
sondă”. Cârciumarii erau mult mai numeroşi în această 
perioadă, oameni care prin această afacere îşi asigurau 
un venit mediu: Moisică lonescu, |. Mocanu, lonel 
Constantinescu, R. Lupescu, Gh. Bucurescu, Gh. I. 
Chivescu, Gr. Ştefănescu, FI. Chiritescu, Ştrul Bercovici, 
Petre Sterescu, Ghiţă Gh. lonescu, Gh. lorgopol etc. În 
perioada interbelică, unele cârciumi erau înregistrate şi 
la birturi, cum era în cazul proprietarilor Florea 
Pârvulescu, Mitică Pârvulescu, berăria lui lorgu 
Lăzărescu, Filip Tomescu şi Mita Voinescu. (G.T./ C.V.) 


CARLOVA, Vasile (4.11.1809, Buzău — 18.X1.1831, 
Craiova) Tatăl se trăgea dintr-o familie de boiernaşi 
buzoieni, iar mama era olteancă, descendentă din 
familia Lăcustenilor. Poetul copilăreşte, după moartea 
timpurie a părinţilor, la Târgovişte, în casele stolnicului 
Nicolae Hiotu, soția acestuia fiind soră cu mama 
poetului. În familia acestuia învaţă alături de Grigore 
Alexandrescu, de la un dascăl de familie, frantuzeste 
şi greceşte. Se înscrie ca ofiţer (1830) în milițiile 
pământene, recent înființate. Caz rar, rămâne în 
literatura noastră ca autor a doar cinci poezii păstrate: 
„Păstorul întristat”, „Ruinurile Târgoviştei”, „Înserare”, 
„Rugăciune”, „Marşul / oştirii române”, toate publicate 
în „Curierul românesc” de lon Heliade Rădulescu. 
„Ruinurile Târgoviştei”, poezie romantică şi patriotică, 
deschide drumul unei poezii noi. Este inspirată de 
măreţia ruinelor vechii cetăţi de scaun a Ţării 
Româneşti, în viziunea poetului, simbol al unei înalte 
glorii şi străluciri. În final aduce acestora un cald 
omagiu: „Deci, primiţi ruinuri, cât voi vedea pământ / 
Să viu spre mângâiere, să plâng p-acest mormânt / 
Unde tiranul încă un pas n-a cutezat / Căci la vederea 
voastră se simte spăimântat”. Cu prilejul comemorării 
centenaturului morții (1931) se dezveleste un bust al 
poetului, opera lui Vasile Blendea. (V.P.) 


CÂRSTEA (sec XVI — ~20.IV.1618) Dregător 
muntean. Postelnic II sub Mihai Viteazul, mare spătar 
(1611-1613), mare vornic (1616-1617). De origine 
modestă, se căsătoreşte cu Maria Corbeanu şi are o 
serie de conflicte cu boierii Buzesti, care revendicau 
averea soției. În iulie 1602 l-a însoțit pe Simion Movilă 
în Moldova. Revine în Muntenia în 1610. Locotenent 
domnesc la Târgovişte (13/23 iul. — 6/16 sept. 1616), 
se face urât de popor prin abuzurile comise împreună 


Enciclopedia oraşului Târgovişte 


cu marele logofăt Nica generând o mişcare populară 
(sept. 1616) împotriva boierimii greceşti, cei doi 
scăpându-şi cu greu viata. Participant la complotul 
antigrecesc al boierilor munteni (1617), este executat 
de domnul Alexandru lliaş, interesat şi de averea 
„celui mai de frunte şi mai bogat boier” (aşa cum îl 
considera Gabriel Bethlen). Ctitor al mănăstirii 
Pârvuleşti. (A.Ş./M.0.) 


CÂRSTEA, Sorana-Mihaela (7.1V.1990, 
Targoviste) Tenismana. Absolventa a Grupului Scolar 
„Constantin Brâncoveanu” Târgovişte (2009). A început 
să joace tenis la vârsta de 4 ani sub îndrumarea tatălui 
său. La 5 ani era inclusă într-o grupă de iniţiere la CSS 
Târgovişte (primii săi antrenori fiind Sorin Erlic şi Florin 
Râpeanu), iar de la 6 ani a lucrat cu antrenor personal. 
Legitimată la Metalul Târgovişte (1999-2001), Tenis Club 
„Herăstrău” Bucureşti (2002-2004), Tenis Club „Sorana” 
Târgovişte (2005-2006), Clubul Sportiv Târgovişte (2007- 
2010). În anul 2000 obţine primul său succes important 
din carieră, titlul de campioană naţională la copii (8-10 
ani) performanţă reeditată doi ani mai târziu la categoria 
de vârstă 11-12 ani. În 2003, la Campionatele naţionale 
de juniori 2 (15-16 ani) a câştigat titlul la echipe şi două 
medalii de argint la simplu şi dublu. În acelaşi an la 
Campionatele europene pentru cadeți (14 ani) a intrat 
în posesia a două medalii de argint, la simplu şi la 
echipe, în timp ce la Campionatele Europei de Est 
pentru cadeți (14 ani) a câştigat titlul la dublu şi locul 2 
la simplu. Tot în 2003 a câştigat Orange Bowl competiţie 
disputată în SUA şi considerată în lumea tenisului drept 
campionat mondial neoficial pentru categoria de vârstă 
13 ani. La Campionatele europene din 2004 pentru 
cadeți (14 ani) a obţinut medalia de bronz, la simplu. În 
2006 a câştigat turneul internaţional din Portugalia 
pentru junioare şi a fost semifinalistă, la dublu, în turneele 
de junioare de la Roland Garros şi Wimblendon. În 
acelaşi an a devenit jucătoare profesionistă. În 2007, în 
premieră pentru ea, joacă o finală de simplu într-un 
turneu WTA (Budapesta) şi câştigă o finală de simplu 
în circuitul ITF (Bucuresti). În 2008 a participat la turneul 
de tenis din cadrul Jocurilor Olimpice de la Beijing şi a 
câştigat, la simplu, primul său turneu WTA (Taşkent). 
În 2008 şi 2009 a evoluat în echipa naţională a României 
participantă la Fed Cup (Cupa Federaţiei Internaţionale 
de Tenis) pentru reprezentative feminine, iar în 2010 la 
Cupa Hopman (cele mai bune 8 echipe mixte din lume). 
În carieră (care la momentul redactării lucrării este 
departe de a se încheia) a câştigat 1 turneu de simplu 
şi 3 de dublu în WTA Tour, respectiv 4 de simplu şi 9 
de dublu în ITF Circuit. În clasamentele pe puncte 
întocmite de WTA la sfârşitul fiecărui an a obţinut 
următoarele poziţii: 823 (2004); 711 (2005); 348 (2006); 
106 (2007); 37 (2008); 46 (2009); 95 (2010). Cel mai 
bun loc a fost 23 (17 august 2009). Federaţia Română 

de Tenis a nominalizat-o ca fiind prima în ierarhia internă 
feminină anuală din 2008 şi 2009. A fost desemnată de 
3 ori „Cel mai bun sportiv al judeţului Dâmbovița” (2007, 
2008, 2009). Cetăţean de onoare al municipiului 
Târgovişte (2009). (A.B.) 


CEAUŞESCU, Nicolae (26.1.1918, Scornicesti, Olt 
— 25.X1l.1989, Târgovişte) Om politic ce a deţinut în 
regimul comunist funcţii echivalente cu cea de şef al 
statului: preşedinte al Consiliului de Stat (9 dec.1967 — 
22 dec.1989), preşedinte al Republicii Socialiste 
România (28 mart.1974 — 22 dec.1989), prim-secretar 
al Comitetului Central al Partidului Muncitoresc Român 
(22 mart. — 24 iul.1965), secretar general al Comitetului 
Central al Partidului Comunist Român (24 iul.1965 — 12 
aug.1969), secretar general al Partidului Comunist 
Român (12 aug.1969 — 22 dec.1989). Născut într-o 
familie de țărani săraci şi analfabeți, Andruta şi 
Alexandra, care trăiau greu din puţinii bani câştigaţi prin 
exploatarea micii lor suprafeţe de teren. În 1928, la doar 
zece ani, este nevoit să părăsească şcoala şi să se 
angajeze, părinţii nemaiputând întreţine cei zece copii. 
Angajat ca ucenic pantofar, este atras de patronul său 
în activităţile ilegale ale Partidului Comunist din România 
(membru din 1936). Considerat de autorități un „agita- 
tor comunist periculos”, este arestat în mai multe rânduri 
(1933, 1934, 1936, 1940), făcând detenţie (1936-1938, 
1940-1944). În închisoare devine protejatul lui Gheorghe 
Gheorghiu-Dej, care-l apreciază pentru îndrăzneala şi 
setea sa de cunoaştere politică. Eliberat după 23 august 
1944, cunoaşte o evoluţie fulminantă în eşalonul se- 
cund al partidului: membru şi membru supleant al 
Comitetului Central al Partidului Muncitoresc/ Comunist 
Român (1948-1989), membru supleant şi membru al 
Biroului Politic al Partidului Muncitoresc Român (1954- 
1965), deputat al Adunării Deputatilor/ Marea Adunare 
Naţională (1946-1989). În plan guvernamental este 
secretar general (1948-1949) şi adjunct al ministrului 
Agriculturii (1949-1950), adjunct al ministrului Forţelor 
Armate şi şef al Direcţiei Superioare Politice a Armatei 
(1950-1954), cu gradul de general-locotenent (din 1950). 
Este ales succesor al lui Gheorghiu-Dej de către 
adjunctii acestuia, care îl considerau incapabil şi uşor 
de controlat (1965). În scurt timp însă, N. Ceauşescu 
se dovedeşte un politician abil şi dominant, membrii 
vechii echipe Dej fiind pe rând trecuţi în umbră şi înlocuiţi 
cu fidelii noului lider. Pe plan intern, regimul său 
debutează cu inițiative simbolice: revenirea la vechea 
denumire a partidului (Partidului Comunist Român) şi 
adoptarea noii denumirii a statului: Republica Socialistă 
România. Este lansat un amplu program de reforme şi 
de modernizare economică (cu sprijin occidental) — 
nivelul de trai al populaţiei crescând considerabil la 
sfârşitul anilor 1960 — în paralel cu o relaxare ideologică, 
slăbire a cenzurii şi reactivarea unei vieţi culturale 

autentice. În deceniul următor însă, toate aceste 
realizări încep să fie estompate de promovarea unui 
cult al conducătorului aberant (având ca model cele 
văzute în 1971 în China şi Coreea de Nord), puternica 
politizare a tuturor domeniilor şi concentrarea întregii 
puteri în stat în mâna lui Ceauşescu (din 1974 
preşedinte al Republicii, preluând cele mai importante 
atribuţii ale Consiliului de Stat). Criza economică 
internaţională, decizia de a achita integral şi rapid 
întreaga datorie externă de 10 miliarde de dolari (reuşită 
în 1989), demararea unor construcţii megalomane 
(Casa Poporului, Centrul Civic, Canalul Dunăre- 
Bucureşti) şi investițiile uriaşe într-o industrie neproduc- 
tivă (făcute din dorinţa de a reduce dependenţa tării de 
comerțul extern) au dus la secătuirea economiei şi 
impunerea unui regim de viata inuman pentru populație. 
Pe plan extern, a fost continuatorul politicii lui Dej de 
deschidere către Occident, promovând un discurs 
antisovietic şi naţionalist, cu mare priză, atât în 
străinătate (unde poziţia sa este văzută ca o bresa în 
blocul comunist), cât şi în ţară (unde câştigă chiar şi 
încrederea disidentilor). Prestigiul statului creşte enorm 
pe plan internaţional, înregistrându-se momente 
istorice: primirea de către România a preşedinţiei 
Adunării Generale a Organizaţiei Naţiunilor Unite (1967- 
1968), condamnarea intervenţiei trupelor Tratatului de 
la Varşovia în Cehoslovacia (1968), asumarea unui rol 
de mediator între SUA şi China (1969), prima vizită a 
unui preşedinte american în România (Richard Nixon 
în 1969), acordarea Clauzei naţiunii celei mai favorizate 
pentru România (1975) etc. Rolul internaţional a lui 
Ceauşescu se diminuează brusc după venirea la putere 
în URSS a lui Mihail Gorbaciov, în care Occidentul va 
găsi un interlocutor valabil, începând să fie perceput şi 
peste granițe drept un dictator comunist conservator. 
Antisovietismul său apare acum drept o încercare de a 
bloca reformarea blocului comunist, propusă de 
Gorbaciov, iar discursul nationalist (la Congresul al XIV-lea 
din nov.1989 a denunţat Pactul Ribbentropp-Molotov şi 
a cerut anularea consecinţelor acestuia — aluzie la 
retrocedarea Basarabiei şi a Bucovinei de Nord) nu mai 
are priză la o populaţie înfometată şi înfrigurată. Izolat 
pe plan extern şi rupt de realitatea poporului al cărui 
„cel mai iubit fiu” se considera, este răsturnat de o amplă 
revoltă populară (dec.1989) — mişcare în care eşalonul 
doi al partidului a jucat un rol important — arestat şi 
executat la Târgovişte, după un simulacru de proces. 
Nicolae Ceauşescu a fost şeful de stat care a influenţat 
cel mai mult dezvoltarea oraşului Târgovişte. În urma 
primei sale vizite aici (11 mai 1967), sunt inaugurate 
Complexul Muzeal de la Curtea Domnească şi Muzeul 
Tiparului şi al Cărţii Vechi româneşti — instituţiile de 
cultură cele mai vizitate din oraş de către turişti până în 
ziua de azi. Alte două vizite la Târgovişte vor fi initiate 
alături de importanţi şefi de stat: Charles de Gaulle, 

preşedintele Republicii Franceze (1968) şi Todor Jivkov, 
preşedintele Consiliului de Stat al Republicii Populare 
Bulgare (1982). Vizita lui Nicolae Ceauşescu din 22 
iulie 1969 constituie momentul decisiv în transformarea 
oraşului în centru industrial. Sunt vizitate locurile unde 
se vor construi marile obiective destinate platformei 
industriale. În anul următor încep lucrările de construcţie 
la Întreprinderea de Strunguri „SARO”, Întreprinderea 
de Becuri şi Surse de Iluminat „Romlux” (ambele intrând 
în funcţiune în iulie 1972) şi la Combinatul de Oteluri 
Speciale (COS). Echipate cu tehnică modernă şi 
înghițind cele mai mari sume investite vreodată în 
economia Târgoviştei, cele trei întreprinderi erau furnizori 
de talie naţională, considerate capabile să concureze 
cu gigantii occidentali la nivelul calităţii produselor. 
Combinatul de Oteluri Speciale a fost inaugurat de 
Ceauşescu la 14 decembrie 1973, devenind principala 
unitate economică a oraşului şi unul din cele 10 astfel 
de combinate existente în lume, proiectat să producă 
peste un milion de tone de oțeluri aliate şi înalt aliate 
pe an. Edificarea platformei industriale va forța rapida 
dezvoltare a localităţii pe toate planurile. Din punct de 
vedere demografic ea va însemna o triplare a numărului 
locuitorilor fata de perioada anterioară regimului 
Ceauşescu, în 1989 fiind înregistrați peste 100.000 de 
mii de locuitori. După devastatorul cutremur din 4 martie 
1977, Târgoviştea, puţin afectată şi considerată de către 
specialişti ca protejată prin poziţia ei, intră din nou în 
vizorul lui Ceauşescu. Cu ocazia vizitei din 24 
septembrie 1986, el anunţa că oraşul va deveni a doua 
capitală şi că se vor lua măsuri pentru demararea 
lucrărilor necesare. Căderea la scurt timp a regimului, 
ca şi criza economică prin care trecea tara au împiedicat 
lansarea acestor lucrări, ultima mare realizarea 
arhitectonică fiind complexul comercial din apropierea 
Gării de Sud (numit în anii 1990 „Pavcom”). (A.S./M.O.) 


CEC Încă de la înființare, în anul 1864, CEC a 
intrat în conştiinţa generaţiilor de români ca fiind o 
instituţie sigură, stabilă şi onestă, aproape de casă, 
cu produse şi servicii adresate în special persoanelor 
fizice. Anul 2008 a fost un moment cheie, fiind 
momentul în care vechea Casa de Economii şi 
Consemnatiuni a căpătat o noua identitate şi un nou 
nume: CEC Bank. Noua denumire, CEC Bank, îmbină 
tradiția şi aspiraţiile instituţiei care se doreşte a fi un 
jucător de marcă în peisajul bancar românesc. Frunza 
de stejar din sigla CEC Bank, plasată pe un scut 
sugerează continuitate şi tradiţie, autenticitate şi 
putere, dar şi siguranţă şi protecţie. Stejarul este un 
simbol naţional. lar CEC Bank este o bancă puternică, 
un simbol pentru românii de pretutindeni. CEC Bank 
este o bancă universală care oferă clienţilor produse 
şi servicii diverse şi de calitate, urmărind cu precădere 
finanţarea IMM-urilor, agriculturii, administratiilor 

publice locale, precum şi a acelor proiecte bancabile 
care, prin natura lor, contribuie la dezvoltarea 
economică, crearea şi menţinerea locurilor de muncă. 
Portofoliul său acoperă tot spectrul de servicii pe care 
îl are o bancă modernă. Clienţii CEC Bank au acces 
la gama extinsă de credite, pentru persoane fizice şi 
juridice, la depozite, scrisori de garanţie bancară, 
produse de trezorerie, programe de finanţare speciale, 
cu fonduri BERD şi UE, sau internet banking. 
Portofoliul bancar al CEC Bank este unul dintre cele 
mai variate de pe piața internă, făcând fata cu succes 
şi ofertei competitionale din spaţiul comunitar 
european. Clienţii se pot adresa celor de 23 de agenții 
CEC Bank din județul Dâmboviţa. Totodată, cei ce 
doresc să acceseze fonduri europene, pot beneficia 
de consiliere în cadrul Biroului de Fonduri Europene 
deschis în cadrul sucursalei Târgovişte, din Bulevardul 
Mircea cel Bătrân, Nr. 3A. (V.N.) 


CEGA, Draga Zoica (17.X11.1940, Tulcea) 
Profesoară, prozatoare, publicistă. Studii primare şi 
gimnaziale la Piteşti şi Târgovişte, unde absolvă şi liceul. 
Urmează Institutul Pedagogic Bucureşti (1963) şi 
Facultatea de Biologie a Universităţii din Bucureşti 
(1979). Profesoară de biologie la Dragomiresti (1963- 
1969) şi Târgovişte (1969-1980), apoi biolog la Spitalul 
Judetean Târgovişte (1980-1996). Debut publicistic în 
revista „Formula AS”, cu povestiri pentru copii. 
Colaborează si la revistele „Univers Paranormal”, 
„Fenomene paranormale”. Autoare a volumelor: 
„Întâmplări, paranormale trăite de persoane obişnuite 
şi de celebrități” (2000), „Întâmplări adevărate pentru 
toate vârstele” (2002), „Ile cel voinic” (2003). (V.P.) 


CENACLUL ARTIŞTILOR PLASTICI DÂMBOVIȚA 
la fiinţă în vara anului 1970 cu membrii din acel moment 
al Uniunii Artiştilor Plastici din România — UAP: Marin 
Petre Constantin (pictor), Tanti lliescu-Mihailescu 
(pictor), Cornel Marinescu (sculptor). Cenaclul — 
subfilială a Uniunii Artiştilor Plastici din România — a 
organizat numeroase expoziții de grup în Târgovişte şi 
în tara. Cu câteva excepții, majoritatea membrilor au 
devenit membri ai UAP. Secretari: Cornel Marinescu şi 
Gheorghe Simion (pictor). Îşi încetează activitatea în 
anul 1980. (G.C.) 


CENACLUL ARTIŞTILOR PLASTICI DAMBOVITENI 
(amatori) Este infiintat in 22 mai 1974, pe langa Centrul 
Judetean de Îndrumare a Creaţiei Populare şi Mişcării 
Artistice de Amatori. Scopul: stimularea şi punerea în 
valoare a pictorilor, graficienilor, sculptorilor amatori. 
Fondatori: lon Crăciun, Marin Manea, Vasile şi Gheorghe 
Alexandrov, Constantin Canache, Corneliu Bobeică, 
Adrian Alessiu. (G.C.) 

CENACLUL DE ANTICIPATIE „CRONOS” la ființă 
în toamna anului 1975 la Casa Ştiinţei şi Tehnicii pentru 
Tineret din Târgovişte. Fondatori: George Tudose 
(preşedinte), Mihaela Constantinescu, lulian Baltasiu, 
Andrei Scărlătescu, lonel Marcu. În 1978 organizează 
cea de-a VIll-a ediţie a Consfatuirii nationale a 
cenaclurilor de science-fiction la care au participat, ca 
invitați de onoare lon Hobana, Vladimir Colin, Alexandru 
Mironov, Adrian Rogoz, Mircea Horia Simionescu, 
Laurenţiu Ulici, Dinu Săraru, Valeriu Râpeanu, Augustin 
Z.N. Pop. Cu acest prilej a fost editat primul fanzin 
dâmboviţean „Timpul viitor”, realizat de George Coandă. 
La simpozionul organizat de cenaclu în 1980 a avut 
loc, pentru prima oară în România, un spectacol de 
teatru science-fiction cu dramatizarea romanului 
„Fântânile” de Romulus Bărbulescu şi George Anania. 
În 1982 cenaclul îşi încetează activitatea. (G.C.) 


CENACLUL LITERAR „CICERONE THEODORESCU” 
În toamna anului 1975, la Casa de Cultură a Sindicatelor 
din Târgovişte ia ființă Cenaclul literar „Cicerone 
Theodorescu”. Fondatori: Grigore Grigore (primul 
preşedinte), George Geacăr (al doilea preşedinte), 
Theodor Nicolin, Gandy-Romulus Georgescu, Aurel 
Ganea, Anton Gagiu, Mihai Constantin Alexandru, 
lolanda Vrabie, Carmen Şetraru, Elena Dumitru, Marian 
Bodea. Printre alți membri care s-au afirmat până la 
dispariția cenaclului, în 1995: Alexandrina Dinu, 
Constantin Voicu, lon lancu-Vale, loana Dana Nicolae, 
Radu Luca, Marius Baditescu, Erich Kotzbacher. (G.C.) 


CENACLUL LITERAR „GRIGORE ALEXANDERSCU” 
În 1951, toamna, pe lângă Biblioteca Orăşenească ia 
ființă primul şi cel mai important cenaclu literar 
târgoviştean de după al Doilea Război Mondial, care, 
pentru scurt timp, a purtat denumirea „Alexandru Sahia”, 
schimbată la puţin timp în „Grigore Alexandrescu”. 
Fondatori: un grup de elevi de la Liceul „lenăchiţă 
Văcărescu” şi „Constantin Carabella”: George Coandă, 
Gheorghe Tomozei, Daniel Dragan, Gheorghe 
Izbasescu, Vasilica Miritoiu, Constantin Negut, 
Constantin lonescu-Targoviste, Dumitru Ticos şi 
profesorii: Victor Brandus, Toma Patru, lon Ene si 
bibliotecara şefă Elena Nicoară. Cenaclul funcționează 
pe lângă Biblioteca Orăşenească până în 1955, apoi la 
Casa de Cultură Raională (1955-1968) şi la Casa de 
Cultură a Municipiului între 1968-1985. Preşedinţi, în 
ordine, au fost: Victor Brânduş, Elena Mătase, George 
Coandă, Valeriu Lita-Cosmin. Unii dintre cenaclisti au 
devenit membri ai Uniunii Scriitorilor din România, 
Uniunii Ziariştilor Profesionişti din România şi laureati 
ai unor concursuri şi festivaluri naţionale. Acest cenaclu 
a contribuit la întemeierea festivalurilor literare 
„Primăvara albastră” (1964, Pucioasa) şi ,Mostenirea 
Văcăreştilor” (1969, Târgovişte). (G.C.) 

CENACLUL LITERAR „VALAHIA” la ființă la Casa 
Ştiinţei şi Tehnicii pentru Tineret din Târgovişte, cu 
participarea cenaclurilor literare „Cicerone Theodorescu” 
şi „Alexandru Vlahuță” din Târgovişte şi „Dimitrie Stelaru” 
din Ploieşti. Au susținut microrecitaluri Grupul „Folk T” 
şi Teatrul ,Eveniment” din Bucuresti. Şi-a încetat 
activitatea în ultimul deceniu al sec. XX. (G.C.) 


CENACLUL TINERETULUI La 15 martie 1984, la 
Casa Ştiinţei şi Tehnicii pentru Tineret din Târgovişte, 
din iniţiativa directorului acesteia, Teodor Vasiliu, ia ființă 
Cenaclul tineretului; scopul fiind încurajarea talentelor 
autentice muzicale, literare şi teatrale. Debutul a fost 
marcat de spectacolul susținut de formaţiile „Sonor”, 
„Chindia S XX”, „Folk T”, „Filigran”, „Reflex” de muzică 
tânără, de grupul satiric „Vis” şi de un grup de dans 
modern. Îşi încetează activitatea pe la jumătatea 
ultimului deceniu al sec. XX. (G.C.) 


CENTENARUL MORȚII POETULUI „VASILE 
CÂRLOVA” Comemorarea a avut loc pe 15 noiembrie 
1931 la Târgovişte, fiind organizată de un comitet de 
intelectuali sub preşedinţia prefectului Nicu Ciornei. În 
prima parte a zilei s-a oficiat serviciul religios la Biserica 
de la Curtea Domnească, apoi mulţimea, în frunte cu 
muzica Regimentului 22 infanterie a străbătut străzile 
oraşului până la „Sala de arme”. Aici s-au desfăşurat 
manifestări emotionante: s-a cântat Imnul Regal de către 
muzica militară şi corul „Cântarea României” dirijat de 
Gheorghe Rusu, au urmat conferințe susţinute de 
profesorii lon Negoescu şi Gheorghe Guţă şi de colonelul 
Virgil Bianu. Programul desfăşurat la „Sala de arme” a 
cuprins în continuare recitări din poeziile lui Vasile 
Cârlova şi cântece interpretate de corul „Cântarea 
României”. La final, profesorul lon Negoescu de la 
Şcoala Normală a prezentat volumul omagial cu poeziile 
lui Vasile Cârlova, tipărit cu acest prilej. (M.C.) 


CENTRUL EUROPE DIRECT TÂRGOVIŞTE A luat 
ființă odată cu aderarea României la Uniunea Europeană. 
Este un serviciu local care funcţionează în cadrul 
Bibliotecii Judeţene „lon Heliade Rădulescu” Dâmboviţa 
şi este destinat comunităţii județului Dâmboviţa. Oferă 
accesul la informații, consultanță, asistenţă şi răspunsuri 
la întrebări privind legislaţia, politicile, programele şi 
posibilităţile de finanţare ale Uniunii Europene, 
oportunitatea cetățenilor de a comunica instituțiilor U.E. 
Reacţiile lor sub forma unor întrebări, opinii şi sugestii, 
permite Comisiei Europene să îmbunătăţească 
transmiterea de informaţii exacte şi adaptate 
necesităţilor locale. Un alt obiectiv este colaborarea cu 
instituții şi organizații, pentru a participa la acţiuni, 
dezbateri, seminarii, conferințe destinate aducerii 
informaţiei europene mai aproape de cetăţeni. Din 
conducerea centrului fac parte: Viadut Andreescu 

(coordonator proiect şi info officer), Carmen Vădan 
(coordonator evenimente externe), Cezar Stanciu 
(coordonator editare materiale tipărite), Doinita Ciurezu 
(consilier economic) şi Alexandra Oprescu, Ştefania 
Enache (info officer). (M.S.) 


CENTRUL JUDEȚEAN DE CULTURĂ DÂMBOVIȚA 
Este înfiinţat la 1 iunie 2010 în subordinea Consiliului 
Județean Dâmboviţa. Scopurile şi obiectivele acestuia 
sunt: promovarea valorilor culturale dambovitene; 
prezervarea patrimoniului cultural, istoric şi tradițional; 
sprijinirea creaţiei în context regional şi naţional; 
stimularea creativităţii şi talentului; organizarea educației 
permanente şi formarea continuă în interes comunitar. 
Centrul este organizat pe departamente: conservarea 
şi promovarea culturii tradiționale; educaţional (Şcoala 
Populară de Arte şi Meserii „Octav Enigărescu”), muzical 
(Orchestra Simfonică „Muntenia”, Ansamblul Folcloric 
„Chindia”); strategii, monitorizare, informare culturală, 
asistenţă în teritoriu. Directori: Mircea Niţă, Alexandru 
Radu; director adjunct: George Corneanu. (G.C.) 


CENTRUL JUDEȚEAN PENRU CONSERVAREA 
ŞI PROMOVAREA CULTURII TRADIȚIONALE 
DÂMBOVIȚA Este înființat în februarie 1968 cu 
denumirea Casa Judeţeană a Creaţiei Populare, 
schimbată apoi în Centrul Judeţean de Îndrumare a 
Creaţiei Populare şi a Mişcării Artistice de Amatori şi 
în Centrul Judeţean pentru Conservarea şi Promovarea 
Culturii Tradiţionale; directori, de-a lungul a peste 40 de 
ani: Paul Bănică, Cuza Drăghici, lon Coca, Constantin 
Manolescu, Nicolae Savu Cristescu, Vasile Chiriuc, 
George Corneanu. Sub auspiciile acestei instituţii de 
cultură au fost editate lucrări de valorificare a tradiţiilor 
etnofolclorice dambovitene, monografii ale unor localități 
rurale, antologii ale cenaclurilor literare. De asemenea, 
au fost realizate producţii cinematografice despre 
obiceiuri populare şi au fost organizate manifestări 
ştiinţifice (simpozioane, sesiuni de comunicări) pe teme 
de tradiții dambovitene. În 2010 devine departament al 
Centrului de Cultură al județului Dâmboviţa. (G.C.) 


CENTRUL LOCAL DE RADIO TÂRGOVIŞTE 
(radioficare) Intră, tehnic, „în undă”, în anul 1952, având 
10.000 de aparate de recepţie, retransmitand, cu 
excepţia emisiunii locale, programele postului central 
de radio. În octombrie 1953 este organizată redacţia 
centrului pentru transmiterea zilnică, după-amiaza, a 
emisiunilor locale; primul colectiv redactional/fondator 
este format din Petre Popescu, redactor responsabil, 
George Coandă, crainic-reporter, Maria Otelea, 
Gheorghe Popa, Dumitru Ticos, Steliana lorga, crainici; 
tehnicieni: Jeanina Matei, lon Gavriluta, Eugen Dinescu. 
Redactori responsabili din 1954 până la „ieşirea din 
undă” în toamna lui 1989: lon Neagu, George Coandă, 

Valeriu Lita, Andrei Petrică, Violeta Minea, Nicoleta 
Nica. Studioul Centrului s-a impus ca un adevărat 
amfiteatru de cultură în care au fost prezente, la 
microfon, personalităţi ale vieţii culturale româneşti şi 
locale, dintre care îi amintim pe Radu Beligan, Grigore 
Vasiliu-Birlic, Horia Şerbănescu, Radu Zaharescu, Maria 
Tanase, lleana Sărăroiu, lon Dolanescu, Dan Cojocaru, 
Ovidiu Schumacher, lon Vasiliu. Dintre emisiuni s-au 
impus „Atelier de creaţie” (revistă literară radio), 
„Ancheta zilei”, „Interviu”, „Cântec şi dans pe plai 
târgoviştean”. (G.C.) 


CENTRUL VECHI (str. Alexandru loan Cuza) 
Zona a început să fie populată spre sfârşitul secolului 
al XV-lea. Observațiile arheologice efectuate în zonă 
vreme de peste douăzeci de ani nu au surprins straturi 
arheologice mai vechi de această perioadă. Oraşul 
vremurilor anterioare se oprea pe linia Primărie — Biserica 
Târgului. Extinderea oraşului în această zonă, şi mai 
departe spre Mitropolie, spre actuala zonă a Casei de 
Cultură a Sindicatelor a fost provocată spre sfârşitul 
secolului al XV-lea de începerea lucrărilor la ansamblul 
Mitropoliei vechi a Țării Româneşti. După darea în 
funcţiune a acestui ansamblu, centrul comercial al 
oraşului, situat anterior preponderent în zona Căii 
Domnesti, între actuala piaţă „Doi Brazi” — Casa d'Italia 
şi intersecţia dintre actuala stradă a Libertăţii şi Calea 
Domnească, având la jumătatea acestei lungimi 
ansamblul Curţii Domneşti. Apariţia ansamblului 
Mitropoliei a provocat deplasarea acestui centru ca 
urmare a naturii ei de centru de interes. După anul 1500 
şi mai ales după anul 1520, se intensifică prezenţa 
umană, activităţile şi vietuirea în zonă, astfel încât la 
mijlocul veacului al XVII-lea, ca urmare a consolidării în 
această zonă a centrului comercial cu întreaga pulsatie 
a vieţii şi activităţii negustoresti, se construieşte în 
apropiere biserica Târgului, adică a zonei comerciale. 
La sfârşitul secolului al XV-lea şi începutul celui de al 
XV-lea s-a făcut parcelarea zonei. Nu există documente 
pentru a putea cunoaşte cu exactitate toate resorturile 
acestui proces, dar, este de presupus că s-a făcut 
supravegheat de administraţia oraşului care a impus 
un sistem de reguli în dimensionarea şi ocuparea 
terenurilor. Centrul comercial a continuat să funcţioneze 
aici până în deceniul opt al secolului nostru când a fost 
grav perturbat şi golit în cea mai mare parte de substanţă, 
şi în cea mai mare parte, demolat. În timp, această 
zonă a căpătat numele de „Târgul din Lăuntru”, nume 
păstrat până prin anul 1930, când a dispărut odată cu 
ultima generaţie care a apucat încă viu acest nume. Ca 
zonă cu o puternică dinamică economică şi financiară, 
şi-a schimbat periodic aproape fizionomia adică cea 
mai mare parte a construcţiilor componente au fost 
înlocuite treptat cu altele. Astăzi, majoritatea edificiilor 
componente sunt construite în veacul al XIX-lea şi la 

începutul celui de-al XX-lea, iar unele, chiar în perioada 
1930-1940. Axa zonei o constituie strada General |. 
Eremia Grigorescu, pornind din sudul Curţii Domnesti 
şi debuşând în piața Mitropoliei. Caracteristica 
urbanistic-arhitecturală de bază a axei respective o 
constituie o lăţime mică la stradă a frontului proprietății 
şi adâncimea mare. Aceasta a condus la o zonare a 
parcelei prin segmentarea lui transversală, in fata 
aflându-se construcţia care, aşa cum sunt cele 
moştenite de noi, avea parter, etaj şi pivniţă, la parter 
găsindu-se prăvălie, la etaj locuinţa negustorului şi în 
spate, pe zona doi a lotului sau a proprietăţii, se afla o 
construcție de locuit care putea fi cazare pentru per- 
sonal, pentru străini sau spaţii de producţie. Această 
zonă a proprietăţii avea construcţiile tot cu P+1, cel 
putin cele păstrate până la noi. Construcţia de la stradă 
ocupa toată lățimea lotului, formând în lungul străzii un 
front continuu, iar cea din spate ocupa numai o parte a 
latimii lotului, organizată pe simplu tract, cu o prispă în 
fata. Între cele două secţiuni ale clădirii se afla o scară 
de lemn, de regulă în două rampe, care deservea ambele 
sectoare ale clădirii. În fundul lotului se aflau anexe 
sanitare. Iluminarea naturală a părţii din fata a 
construcţiei se făcea prin fațada de la stradă şi pe cea 
posterioară, iar iluminarea părții din spate a construcţiei 
se făcea pe latura lungă dinspre mijlocul lotului. Întrucât 
cele două secțiuni ale construcției aveau rosturi şi 
funcțiuni sensibil diferite, iar din punct de vedere struc- 
tural şi constructiv nu alcătuiau o unitate propriu-zisă, 
înlocuirea fiecăreia dintre ele se putea face separat de 
cealaltă. Astfel se întâlnesc frecvente situații în care 
cele două componente au date de construcţie diferite. 
De regulă partea de la stradă, de care era legat prestigiul 
proprietarului şi nivelul cifrei de afaceri, se înnoise mai 
des, aşa cum se poate observa cu uşurinţă din 
exemplele care se păstrează. (C.I.) 


CERCEL, Tiberiu (31.VII.1939, Arad) Pictor, eseist, 
poet, publicist. Studii gimnaziale şi liceale la Arad, 
urmate de Facultatea de Arte Plastice a Universităţii 
din Timişoara (1968). Profesor de desen la şcoli din 
Galaţi şi Târgovişte. Din 1971 muzeograf la Muzeul 
Județean Dâmboviţa, iar apoi, până în 1989, creator de 
modele la Cooperativa „Arta Populară” Târgovişte. În 
paralel, din 1985, profesor de pictură la Şcoala de Arte 
„Octav Enigărescu” din Târgovişte. Talentat, cu 
numeroase expoziţii personale de pictură, grafică şi 
artă decorativă, obţine premii naţionale, lucrările sale 
aflându-se în colecţii de stat sau particulare din 
România, Franța, Anglia, Olanda, Germania, Rusia, 
SUA. Diplomă de excelenţă a Primăriei Târgovişte 
(2011) pentru contribuţia adusă culturii târgoviştene. 
Debut publicistic cu poeme, dar şi grafică în 1980, la 
„Familia” (1980). Colaborează cu panseuri, poeme, 
aforisme, dialoguri culturale la „Dâmboviţa”, „Glasul 

Cetăţii”, „Realitatea damboviteana’, „Legea lui Tepes”, 
„Jurnal de Dâmboviţa”. Realizează emisiuni de cultură 
la posturile de radio Antena 1 şi Minisat din Târgovişte. 
Debut editorial cu volumul de panseuri, aforisme 
„Decantări spirituale” (2000), urmat de „Cugetări 
existenţiale” (2001), „Profeţii ale neliniştii de a fi” (2004), 
„înțelepciune pe cont propriu” (2004), „Jurnal de idei. 
Revelatiile subiectivitatii subiective” (2006), „Iubirea, întâiul 
şi ultimul țărm” (2010), „Viaţa ca un vis” (2011). (V.P.) 


CERCETAREA ŞTIINŢIFICĂ MEDICALĂ 
DAMBOVITEANA (1830-1944) Începuturile acesteia 
datează din epoca Regulamentară, odată cu 
organizarea serviciului sanitar modern prin contribuţia 
medicului Johannes Trangot von Schébel (1796-1876). 
Doctor în medicină la Viena, von Schébel este unul 
dintre primii cercetători ai apelor minerale de la Pucioasa 
şi Vulcana (1921-1928). A desfăşurat o activitate de 
pionierat pentru impunerea unor criteriii stiintifice în 
practicarea medicinii, verificând şi dând avizul practicării 
meseriei bărbierilor, care în acea vreme constituiau 
cadrele medicale medii. Cariera profesională şi-o 
sfârşeşte în 1848 culminând cu distingerea sa în 
acțiunea împotriva epidemiei de holeră din acel an. 
Doctorul Dimitrie lovitiu (1836-1901), personalitate în 
medicina târgovişteană, elev al şcolii româneşti de 
medicină, cu studii de specialitate în Franţa, în perioada 
1869-1870. Din anul 1872 a profesat la Târgovişte având 
o bogată activitate în plan medical militând pentru 
realizarea reformei sanitare din 1885 şi în plan social în 
cadrul societăţii culturale Progresul. Printre cei care şi-au 
adus contribuţii la începuturile medicinii târgoviştene se 
pot enumera: Albert Brinner (1846-1848), lon Popovici 
(1850-1851), George Scharmm (1854-1858), C. Ziegler 
(1856), Ignat Freidenthal (1861-1862), George Daraghy, 
Constantin Penescu (1861-1862), lon Alinescu (1862- 
1873), Constantin Burileanu (1863-1866), Isidor Altschul 
(1873), Constantin Beştelei (1873-1875), Gr. Cristescu 
(1899-1900). Şcoala medicală de la Bucureşti a avut 
printre reprezentanții săi, pe medicii târgovişteni Şerban 
Georgescu, autor al primului tratat românesc de 
medicină legală şi pe Constantin A. Pastia, absolvent 
al şcolii lui Davilla, medic chirurg la Târgovişte (1861- 
1862), doctor în medicină la Paris (1896) şi secretar al 
primei Societăți Medicale Româneşti. În perioada 
interbelică, Colegiul medical era condus de medicul |. 
C. Apostolescu. În 1936 acesta a organizat un semi- 
nar în sala Cercului Militar, unde s-a prezentat 
comunicarea „Diagnosticul clinic al ulcerului gastric şi 
duodenal”. În acelaşi an, s-a înființat „Cercul de 
prezentări de cazuri şi comunicări al medicilor şi 
farmaciştilor din Asigurările Sociale Târgovişte”, cerc 
cu activitate săptămânală. În şedinţa de deschidere, 
prezidată de dr. I.C. Apostolescu, a fost invitat dr. 
Paulian care a conferentiat despre „Problemele noi în 

terapeutica sifilisului sistemului nervos”. Potrivit 
statutului, scopul cercului era de a dezbate, în cadrul 
unor şedinţe, cazuri medicale interesante, survenite la 
consultaţii, iar cele care prezentau un interes deosebit 
erau publicate în reviste medicale. Sesiunea de 
comunicări din 9 dec.1936 s-a desfăşurat la Dispensarul 
Târgovişte, sub conducerea dr. N. Cruceanu, medicul 
şef al Casei de Asigurări Sociale Târgovişte. 
Comunicările prezentate de doctorii Oscar Florin, |. 
Ştefănescu, N. Cruceanu Condurăţeanu, |. Dicu, E. 
Solomonescu au fost publicate în buletinul medical- 
farmaceutic şi veterinar „Dâmbovița medicală”. Noua 
publicaţie, cu sediul la Serviciul sanitar al judeţului 
Dâmboviţa, avea un comitet de direcţie format din dr. 
I.C. Apostolescu, medic primar al județului, medicul 
colonel dr. V. Marinidi, medicul veterinar Gh. Diaconu 
şi farmacistul N. Voronca. În comitetul de redacţie se 
aflau dr. I.C. Apostolescu, dr. Filip Bărbulescu, maior 
dr. Gh. Condeescu, medicul veterinar C. Eustațiu, dr. 
Benone Georgescu, farmacistul Lazăr Ganze şi dr. C. 
Ranetti. Secretari de redacţie au fost medicul locotenent 
|. Turai şi dr. |. Ştefănescu. În paginile acesteia, debutau 
ştiinţific medicii lon Turai, Benone Georgescu, Eugen 
Străjescu şi alții care s-au afirmat ulterior ca mari 
specialişti. Chirurgul Benone Georgescu publică după 
1944 tratatul „Traumatismele cranico-cerebrale”, studiul 
„Anestezia intravenoasă” fiind utilizat în serviciile 
chirurgicale moderne. Progresul realizat în medicină a 
determinat autorităţile să înființeze un laborator județean 
de analize medicale în 1936. (G.T./ C.V.) 


CERCETĂŞIA A reprezentat o formă de organizare 
a tineretului şcolar după terminarea Primului Război 
Mondial. La Târgovişte s-a constituit „Cohorta locotenent 
aviator Nege!”, care îşi propunea să reprezinte o „şcoală 
de jocuri şi învățături practice pentru tineret”. La 9 iunie 
1923, Asociaţia „Cercetaşii României” depunea 
legământul cercetasesc într-o adunare la Sala de Arme, 
de unde întregul cortegiu a plecat la catedrală, unde s-a 
desfăşurat depunerea legământului. Trecerea în revistă 
a cercetasilor, defilarea şi vizitarea oraşului de către 
invitaţi, au reprezentat momente de referință. În 1932 
cohorta făcea eforturi pentru a strânge bani pentru a 
participa la Jamboreia de la Budapesta. Cohorta 
locotenent aviator Negel primea în 1936 trei loturi de 
casă, în câmpul oraşului, la sud de cimitirul Suseni, 
pentru a-şi desfăşura activitatea. (M.O.) 


CERCUL COMERCIAL ŞI INDUSTRIAL DIN 
TÂRGOVIŞTE A fost înfiinţat în perioada antebelică, 
fiind o formă de organizaţie a negustorilor şi industriaşilor 
din oraş care acționau pentru dezvoltarea vieţii economice 
a oraşului. Printre preşedinţii acestui cerc s-au numărat 
industriaşul loan Grigorescu şi omul politic Tache 
Atanasiu. În 1928 lon I. Grigorescu, fiul industriaşului 

loan Grigorescu, în calitatea de preşedinte al Cercului, 
a intervenit să salveze economia oraşului, scăzând 
scontul Băncii Comerciale şi Industriale Târgovişte, la 
16 %, fără comision. De asemenea, Tache Atanasiu a 
protestat împotriva mutării Târgului de Săptămână, ceea 
ce a dus la diminuarea membriilor societății. (G.T./ C.V.) 


CERCUL DE LECTURĂ A fost constituit de 
Mihalache Drăghiceanu, primul institutor public în 
Târgovişte. „Cercul” şi-a ţinut întâlnirile timp de un 
deceniu (1855-1865) în casa acestuia. Se organizau 
„seri literare” la care participau fraţii lon, Costică şi 
Cristache Fusea precum şi fraţii Nae şi Niţă 
Alexandrescu. Se citea din istoricii greci, dar şi din 
romancierii francezi, mentinandu-se astfel viu interesul 
pentru literatură şi istorie. (V.P.) 


CERCUL DIDACTIC Reuniunea institutorilor din 
oraşul Târgovişte, Cercul didactic s-a înființat la 1 
februarie 1901 şi răspundea necesităţilor de pregătire 
profesională şi întrajutorare, s-a ocupat şi cu 
strângerea de fonduri pentru organizarea cantinelor 
şcolare şi înfiinţarea de „Societăţi cooperative de credit 
şi economie” în şcoli. Coordonat de institutorul D.P. 
Condurateanu, a organizat şedinţe unde s-au discutat 
teme cu problematică majoră orientată spre noile 
direcţii ale învățământului românesc. În activitatea sa, 
cercul a căutat permanent soluţii pentru ca să fie 
eficient, iar după 1906 s-au introdus şi lecţii practice. 
Anul 1908 a adus o schimbare importantă, la 
conferințele cercului puteau participa şi alte persoane, 
fără legătură cu şcoala, astfel cercul căpăta caracter 
de cămin cultural. (M.O.) 


CERCUL MESERIAŞILOR. UNIUNEA MICILOR 
INDUSTRIAŞI ŞI MESERIAŞI DIN ORAŞUL 
TÂRGOVIŞTE (1930) Începutul acestei societăţi îşi are 
originile în societăţile „Internaţionala” şi „Cercul 
meseriaşilor dâmboviţeni” reorganizate în 1919, al căror 
preşedinte era Costică Cernat. În 1921 Societatea 
protesta împotriva legii impozitelor care apăsa pe micii 
industriaşi, patroni şi lucrători. Printre protestatari apar 
Jorj A. Herman, lon Stănescu, |. Romanescu, N. 
Constantinescu Burghilă, Alexandru Georgescu. Printre 
obiectivele societății se numărau lupta împotriva 
concurenţei, eliminarea muncii clandestine, interzicerea 
efectuării de lucrări particulare de către şcolile de 
meserii. De asemenea, societatea milita şi pentru 
reprezentarea ei în consiliul de administraţie al Casei 
de Asigurări Târgovişte. (G.T./ C.V.) 


CERCUL MILITAR Institutie de cultură si de 
educaţie a Garnizoanei Târgovişte. Înainte de al Doilea 
Război Mondial a fost precedat de Cercul Militar al 
Ofiterilor şi Cercul Militar al Subofiterilor. În perioada 

postbelică a funcţionat sub denumirea de Casa Armatei 
şi Clubul „Gloria” şi a fost găzduit în clădirea fostului 
Comandament al Diviziei a III-a, clădire cedată din 1977 
Întreprinderii de Utilaj Petrolier, cu destinaţia club 
muncitoresc. Din acel an funcţionează în clădirea fostei 
Case de Cultură a Municipiului Târgovişte. Prin Ordinul 
General al Ministrului Apărării Naţionale nr. 13, la 1 
ianuarie 1991 este reînființat Cercul Militar al Garnizoanei 
Târgovişte, aproape două decenii fiindu-i şef col.(r) Emil- 
Cornel Petrescu. Până la revoluţia din decembrie 1989, 
şefi ai acestei instituţii militare au fost coloneii Dan 
Barbu, Gheorghe Serban, Gheorghe Alexe, locotenent- 
colonelul lon Marinescu şi lonel Stoica. Remarcabilă, 
după revoluţie, activitatea Cercului Militar a fost ilustrată 
de spectacolele formaţiei de teatru „Replica” (regizori: 
Nicolae Constantinescu, Emil-Cornel Petrescu), care 
şi-a adjudecat numeroase premii la mari festivaluri 
militare şi civile, de existenţa Cenaclului literar „Vasile 
Cârlova” (preşedinte: George Coandă), de organizarea 
— în premieră naţională — sub auspiciile Ministerului 
Apărării Naţionale şi Garnizoanei Târgovişte a sesiunii 
de comunicări ştiinţifice „Orizont militar românesc la 
Târgovişte” (initiatori: George Coandă, Emil-Cornel 
Petrescu) sau de găzduirea câtorva secţiuni ale celui 
de-al XXII-lea Congres Internaţional al Academiei 
Americano-Române de Arte şi Ştiinţe din SUA. În Cercul 
Militar îşi au sediile filialele dâmboviţene ale Uniunii 
Naţionale a Veteranilor de Război, Asociaţiei Naţionale 
a Cadrelor Militare în Rezervă şi Retragere şi Asociaţiei 
Naţionale „Cultul Eroilor”. (G.C.) 


CERNICA, mare vornic (1575 — a. august 1645) A 
fost căsătorit cu Chiajna din Sarulesti. A fost alături de 
Mihai Viteazul şi Radu Şerban, în timpul căruia a ocupat 
funcţia de mare vornic (1602-1610) şi mare logofăt 
(1611). La Târgovişte stăpânea „un loc de casă şi o 
pivniţă echivalată la 80 de galbeni”. (M.O.) 


CETATEA POPSA S-a aflat situată pe malul stâng al 
lalomitei, în imediata apropiere a Târgoviştei. A fost 
construită de armata cruciată condusă de Sigismund 
Bathory, în vederea asedierii reşedinței domneşti, aici 
depozitându-se munitia necesară tunurilor de asediu (s-au 
descoperit 150 de ghiulele confecţionate din fier). (M.O.) 


CETĂȚENI DE ONOARE 1994: Victor Isăceanu 
(general); 1996: Alexandru Ciorănescu (scriitor, istoric 
literar), lon Crăciun (pictor, veteran de război), Mircea 
Georgescu (profesor emerit), Florea Oprea (profesor 
universitar doctor; rectorul Universităţii „Valahia”), 
Costache Olăreanu (scriitor), Dragoş Nicolae Oprea 
(cetățean al Târgoviştei), lon Palade (general), Toma 
Pantu (inginer), Nicolae Alexandru Scarlat (colonel; 
veteran de război), Theodor Stolojan (profesor universitar 
doctor; fost prim-ministru al României); 1997: Gică 

Petrescu (artist liric); 2000: lon Antonescu (mareşal al 
României, post mortem), Vasile Blendea (artist plas- 
tic, post mortem), Tony Bulandra (actor, post mortem), 
lon Chiose (inginer, post mortem), Guy Commagnac 
(cetățean francez, post mortem), Magdalena Dumitrache 
(sportivă), lonel Fernic (compozitor, post mortem), 
Alexandru George (scriitor), Benone Georgescu (medic, 
post mortem), lonel Heruvim (general, post mortem), 
llie Ilaşcu (economist, Republica Moldova), lon Iliescu 
(preşedinte al României), Cezar Ivănescu (profesor, post 
mortem), Constantin Manolescu (profesor, post 
mortem), Corvin Parnia (preot paroh, post mortem), 
Gheorghe Pătraşcu (pictor, post mortem), Radu 
Petrescu (scriitor, post mortem), Mihai Popescu (ac- 
tor, post mortem), loan N. Radu (profesor, maestru al 
sportului), Andreea Răducanu (sportivă), Ileana Sărăroiu 
(interpretă de muzică populară, post mortem), Cezar 
Spineanu (profesor; om politic, post mortem), 
Constantin Tzitzeclis (inginer, post mortem), lon Vasiliu 
(publicist şi regizor, post mortem); 2001: Adrian 
Năstase (profesor universitar doctor; prim-ministru al 
României), Corneliu Popescu (jurist, publicist, scriitor); 
2002: Dr. Jean-Claude Attuel (profesor universitar doc- 
tor, decan, Franţa), Valeria Bănulescu (profesor), George 
Coandă (jurnalist, scriitor, istoric), Aurel Codreanu 
(inginer), Valeriu Dumitrescu (profesor şi dirijor, post 
mortem), Voicu Enăchescu (muzicolog), lon Dincă- 
Hobaia (profesor şi scriitor), Î.P.S. Dr. Nifon Mihăiţă 
(Arhiepiscop al Târgoviştei), Mihai Gabriel Popescu 
(istoric şi publicist), lon Poşchină (inginer, post mortem), 
Dumitru Sanda (director, post mortem), Constantin 
Tănăsie (acţionar); 2003: Arh. Pedro De Sousa Barreiro 
(primar al comunei Corbetta, Italia), Joseph Parpaillon 
(primar al oraşului Orvault, Franța), Gheorghe Petre 
Bârlea (profesor universitar doctor), Marin-Petre 
Constantin (artist plastic), Cristina Calotescu (şahistă), 
Stanciu Cărpenaru (profesor universitar doctor), Andre 
Louisy (fost primar al oraşului Orvault, Franța); 2005: 
Constantin Constantin (medic, post mortem), Yolanda 
Eminescu (profesor universitar doctor, post mortem), 
Alexandru Marinescu (medic), Vito Mastrovito (primarul 
localității Gioia de Cole, Italia), AS Radu Principe de 
Hohenzollern-Veringen, Pavel Stoicescu (profesor), 
Eugen Străjescu (medic, post mortem), Constantin 
lonescu-Tirgoviste (profesor universitar doctor, membru 
corespondent al Academiei Române), lulian Tudose 
(inginer, post mortem); 2006: Laura Stoica (interpret 
de muzică uşoară, post mortem); 2007: Laura Vasiliu 
(actriță), Lazăr Matei V. Petrescu (post mortem), Mişu 
Avanu (jurist, post mortem), Constantin Motoroiu (primar, 
post mortem), lon Frăţilă (primar), lon Dobanda (medic), 
Victor Petrescu (istoric, bibliolog, ziarist); 2008: Bădica 
Stan (general), lon Diaconu, loan Romanciuc, lulian 
Furcoiu (primar), Pildner Jozsef (ziarist, post mortem), 
Gheorghe Zamfir (muzician), Rică Ungureanu (primar, 

post mortem), Constantin Tanase (general); 2009: 
Sorana Mihaela Cârstea (tenismenă), Gheorghe 
Silvestru Dimancea (profesor), Sorin Săileanu 
(profesor); 2010: Illeana Sărăroiu (cântăreaţă, post 
mortem), Constantin Stroe (inginer); 2011: Elena Udrea 
(ministru), Gheorghe Popescu (sportiv), Sorin Băilă 
(medic). (M.S./G.C.) 


CHEMAREA Organ al Frontului Naţional Democratic 
din județul Dâmbovița, Târgovişte, 19 noiembrie 1944 — 
mai 1949, cu apariție săptămânală. Director G. Popescu 
(nr. 4) apoi George Păun (de la nr. 67 din 23 februarie 
1947). Redactor responsabil Gogu Popescu (nr. 5-6). 
D. Rădulescu (nr. 20-60). Numerele 16-19 menţionează 
apariția sub îngrijirea unui comitet. De la nr. 20 şi până 
la nr. 66 apare cu subtitlul „Organ popular de luptă 
democrată”. Ediţiile speciale nr. 23 din septembrie 1945 
şi nr. 59 din 24 noiembrie 1946. Se mai menţionează 
ca prim redactor Simion Staicu (nr. 67 din 23 februarie 
1947). Având orientare de stânga publică articole, ştiri 
referitoare la reforma agrară, mobilizarea pentru război, 
ştiri despre trupele sovietice şi cele româneşti, 
transformările economice şi sociale ce se produceau 
în acele vremi. Numărul 10 din 11-18 martie 1944 dedică 
un articol eroului dâmboviţean căzut la datorie: „Eroul 
maior pandur Popescu Eremia a căzut la datorie”. (V.P.) 


CHIARO, Antonio-Maria del (mijl. sec. XVII, 
Florenţa, Italia — ~1718) Secretar (1709-1716) al 
domnilor Țării Româneşti, Constantin Brâncoveanu (în 
timpul căruia a rezidat la Târgovişte), Ştefan 
Cantacuzino şi Nicolae Mavrocordat. Autorul lucrării 
„Istoria delle moderne rivoluzioni della Vallachia con 
la descrizione del paese, natura, costumi, riti e 
religione degli abitanti” (tipărită la Veneţia în 1918), 
lucrare cu caracter istorico-geografic în care sunt 
prezentate aspecte interesante cu privire la bogăţiile, 
religia şi habitatul locuitorilor Țării Româneşti, la legăturile 
comerciale ale statului muntean, precum şi la vecinii 
acestuia. Opera sa are pentru Tara Românească aceeaşi 
însemnătate pe care o are „Descriptio Moldaviae” a lui 
Dimitrie Cantemir pentru Moldova. În cadrul ei autorul 
susţine originea latină a românilor. Prieten apropiat al 
stolnicului Constantin Cantacuzino, va publica harta 
acestuia, sub numele „Indice Topografico del Principato 
di Valachia”. (A.S./M.O.) 


CHINDIA Săptămânal independent care apare la 
Târgovişte între 26 iulie 1934 şi 13 octombrie acelaşi 
an (în total 12 numere). Director Diac C. Andreescu- 
Colanu. Continuă ziarul „Kindia” (1878-1879), condus 
de G. Garbiniu. În paginile sale s-au publicat poezii de 
|. D. Pietrari; articole şi comentarii Gheorghe Mateescu, 
Preda lamandi, Nedea Nicolae, Victor Brânduş precum 
şi alte nume din rândul preoţilor, inginerilor şi avocaților. 

În numărul din 2 august, prin articolul „Răboj” se ia 
atitudine împotriva nazismului care era în ascensiune 
în Germania, ceea ce periclita de fapt „asupra liniştii 
întregii Europe”. (V.P.) 


CHIOSE, lon (1948, Dor Mărunt, Călăraşi — 2000, 
Târgovişte) Absolvent al Liceului din Lehliu (1966). 
Licenţiat al Facultăţii de Metalurgie din cadrul Institutului 
Politehnic Bucureşti (1971). Intreaga sa activitate 
profesională este legată de Combinatul de Oteluri 
Speciale Târgovişte. A lucrat aici ca Inginer stagiar 
(1971-1974), Şef schimb Secţia OE 1 (1974-1976), Şef 
Sectie OE 1 (1976-1979), Director Uzina 1 (1979-1986), 
Director tehnic COST (1986-1990), Director general 
COST (1990 -1996), Director comercial COST (1996- 
2000). A cunoscut evoluţia unității de la stadiul de prime 
investiții făcute aducându-şi contribuţia (în funcţie de 
postura în care s-a aflat pe scara ierarhică) până la 
momentul de apogeu al Combinatului (din punct de 
vedere al volumului de producție şi al numărului de 
salariaţi). În perioada în care a fost Director general a 
deţinut şi funcţia de Preşedinte de onoare al Clubului 
Sportiv Muncitoresc „Oţelul” Târgovişte. Consiliul Local 
al Municipiului Târgovişte i-a decernat, în anul 2000, 
titlul de Cetăţean de onoare — post mortem. (A.B.) 


CHIRAN, Alexandru (8.VII.1959, Glodeni, 
Dâmboviţa) Atlet. Legitimat la „Clubul Sportiv” Târgovişte 
(1976-1978), selecționat de 3 ori în echipa naţională de 
juniori, medaliat cu aur şi argint la campionatele balcanice 
de juniori. Campion naţional de juniori. Ulterior plecării 
de la „CS” Târgovişte a fost legitimat la „Steaua” Bucuresti 
şi „Rapid” Bucureşti, perioadă (1979-1990) în care a fost 
selecționat de 8 ori în echipa naţională de seniori, 
câştigând 3 medalii de aur, 1 de argint, 1 de bronz la 
campionatele balcanice precum şi 13 titluri de campion 
naţional de seniori. Recordurile personale: 1500 m (3.50.2, 
1980); 5000 m (13.51.91, 1981); 10000 m (28.55.8, 1983); 
maraton (2.17.05, 1986). (A.B.) 


CHIRIAŞII LUI VASILE LUPU Numeste prin 
această metaforă, datorată publicistului |. G. Vasiliu, 
cercul literar-artistic constituit în deceniul patru al 
secolului trecut la clopotnița Mânăstirii Stelea, unde se 
afla atelierul pictorului şi sculptorului Vasile Blendea. 
„Chiriaşii” lui Vasile Lupu erau poeţii: Matei 
Alexandrescu, lon Calboreanu, losif Dumitrescu-Pietrari, 
istoricul literar lon Negoescu, publicistul |. G. Vasiliu, 
pictorii Vasile Blendea, Aurel Vasilescu, Eduard 
Săulescu, Bob Bulgaru. Se organizau şezători literare 
la „Sala de arme” şi în județ, unde erau invitaţi scriitori 
contemporani reprezentativi (printre aceştia Liviu 
Rebreanu, Gala Galaction, Victor Eftimiu, Cezar 
Petrescu, Victor lon Popa, lon Minulescu, Geo Bogza, 
Al. Philippide, lonel Teodoreanu, Adrian Maniu, Mihail 

Sebastian, I.C. Vissarion). Se citeau versuri, se 
comenta literatură şi artă, se organizau expoziţii. (V.P.) 


CHIRITA, Adrian (6.V.1957, Targoviste) Medic 
militar, epigramist, animator cultural. Absolvent al Scolii 
Sanitare Postliceale (1976-1977) si al Facultatii de 
Medicină Militară Bucuresti (1983). Medic stagiar la 
Spitalul Militar Pitesti (1983-1986), apoi la Drobeta 
Turnu-Severin, Vanju Mare, Caracal. Din 1989 a lucrat 
la Dispensarul Policlinicii Militare din Targoviste. 
Competenţă în homeopatie. În 1975 absolvă Scoala 
Populară de Artă Târgovişte. Debut publicistic cu poezie 
în revista Liceului ,,lenachita Văcărescu” Târgovişte 
(1973). Colaborează cu articole de specialitate, dar şi 
cu poezie, epigrame la „Medici militari”, „Viaţa 
medicală”, almanahuri. Membru al Societăţii Medicilor 
Scriitori şi Publiciştilor din România, din 1992. Autor al 
volumului de poezii „Vis-a-vis de vis” şi a unuia de 
epigrame: „Bârfe neuronilor”. (V.P.) 


CHIRITA, Elena (30.X1.1917, Suseni, Bilciuresti, 
Dâmboviţa — 8.1I].1945, Arad) Eroină în al Doilea Război 
Mondial. Născută într-o familie de ţărani săraci, este 
nevoită să lucreze de la vârsta de 12 ani, ca slugă, apoi 
ca ucenic într-un atelier de croitorie. În 1941 a fost 
angajată ca îngrijitoare la spitalul militar din Târgovişte, 
apoi la spitale din Bucureşti şi Lipova. În sept.1944 
solicită trimiterea pe front ca sanitar. Încadrată în 
Regimentul 96 Infanterie, luptă în linia întâi la Păuliş, 
primind gradul de caporal şi supranumele „fata de la 
Dâmboviţa”. Participă la Bătălia Tisei şi la luptele din 
estul Ungariei, fiind avansată sergent. La 1 ian.1945, la 
Forrasmajor (lângă Budapesta), un proiectil îi fracturează 
ambele picioare şi este internată la un spital din Arad, 
unde se va stinge după două luni de suferinţă. A fost 
decorată post mortem cu Ordinul „Apărarea Patriei” şi 
înmormântată în Cimitirul Eroilor din Radna. (A.Ş./M.0.) 


CHIRITA, lulian (2.11.1967, Târgovişte) Fotbalist. 
Primul care i-a intuit calităţile de fotbalist şi l-a îndrumat 
la început de carieră a fost antrenorul Eugen Popescu, 
în 1981. Legitimări: Clubul Sportiv Târgovişte (1981- 
1988), Flacăra Moreni (1988-1990, Divizia ,A”), FC 
Braşov (1990-1992, Divizia ,A”, Liga 1), Rapid Bucuresti 
(1992-1996, Liga 1), FC Braşov (1996, Liga 1), Dinamo 
Bucureşti (1996-1998, Liga 1), FC Argeş Piteşti (1998, 
Liga 1), Chindia Târgovişte (1998-1999, Liga 2). A evoluat 
10 sezoane (262 meciuri, 57 goluri) în Divizia ,A” — Liga 
1, pentru 5 formaţii diferite. A jucat într-o finală (pierdută) 
de Cupă a României (1994-1995, Rapid Bucureşti) şi a 
obținut două locuri 3 în campionat (1995-1996, cu Rapid 
Bucureşti; 1996-1997, cu Dinamo Bucureşti). Într-un 
singur an calendaristic (1996) a jucat la 3 formaţii diferite 
de Liga 1 (Rapid Bucureşti, FC Braşov, Dinamo 
Bucureşti). În echipa naţională a României a debutat 

pe 20 aprilie 1994 (3-0, cu Bolivia). Are 3 selecţii în 
prima reprezentativă a ţării. A făcut parte din lotul 
naţional participant la turneul final al Campionatului 
Mondial din 1994, SUA. A jucat 15 meciuri şi a înscris 
3 goluri în cupele europene intercluburi. Pentru Târgovişte 
a evoluat numai în Divizia „B” (4 sezoane, 33 meciuri, 4 
goluri). În ediția 1998-1999 a Ligii 2 a îndeplinit, pentru 
scurt timp (9 etape), funcţia de antrenor principal al 
echipei Chindia Târgovişte. (A.B.) 


CHIRIUC, Vasile (13.X.1939, Solca-Radauti, 
Suceava) Absolvent al Institutului de Artă Teatrală şi 
Cinematografică din Bucureşti şi al cursurilor 
postuniversitare de la acelaşi institut. Se stabileşte în 
Târgovişte ocupând în sistemul culturii de masă funcţiile 
de: inspector la Comitetul Judeţean de Cultură şi 
Educaţie Socialistă, apoi, după 1990, consilier la 
Inspectoratul Judeţean pentru Cultură Dâmboviţa, şef 
al Secţiei culturale a Consiliului Judeţean al Sindicatelor 
Dâmboviţa, director al Casei de Cultură a Sindicatelor 
şi profesor la Şcoala Populară de Artă din Târgovişte. 
Se numără printre fondatorii Festivalului Naţional de 
literatură ,Mostenirea Văcăreștilor”, Festivalului concurs 
de romanțe „Crizantema de aur’ şi initiator al Festivalului 
de umor „Castigat ridendo mores”. Este premiant la 
creaţie al Festivalului „Crizantema de aur”; a fost decorat 
cu Ordinul „Meritul Cultural în grad de cavaler” şi i s-au 
acordat diplome de merit şi de excelenţă. A interpretat 
numeroase roluri pe scena Teatrului Popular „Tony 
Bulandra” din Târgovişte; componistic a creat pe versuri 
proprii, romanțe lansate pe scena Festivalului 
„Crizantema de aur”. (G.C.) 


CHISAR, mare vornic (1545-1596) A fost membru 
în Sfatul domnesc, unde a îndeplinit funcţia de mare 
logofăt (1585-1586, 1589-1594, 1595-1596), mare vornic 
(1586-1589). A fost ucis de către Mihai Viteazul în 1594. 
În Târgovişte a avut case, care erau reprezentative, 
menţionate în 1587. (M.O.) 


CICÂRLAN, Costache (1815-1875) Sub adminis- 
tratia Guvernului Provizoriu de la 1848 a fost pus ad- 
ministrator al judeţului Dâmboviţa de către Heliade 
Rădulescu, drept răsplată pentru găzduire, deşi ştia că 
era un carierist lipsit de orice scrupule. (M.O.) 


CIMITIRELE ORAŞULUI În cuprinsul oraşului existau 
patru cimitire ortodoxe, dintre care trei erau întreținute 
de primărie. Cele trei cimitire existau încă din perioada 
anterioară şi se aflau în trei zone diferite ale oraşului: 
cimitirul „Simuleasa” spre sud, cimitirul „Centra!” spre 
vest şi cimitirul „Suseni” spre nord-vest. Mahalaua 
sârbească avea un cimitir propriu în jurul bisericii Sfântul 
Nifon, care era administrat de preot şi de Consiliul 
eparhial al bisericii. În afara acestor patru cimitire, în 

Târgovişte au funcţionat un cimitir catolic şi unul mozaic, 
folosite de cele două comunităţi. (G.T./ C.V.) 


CIMITIRUL CENTRAL Problema înființării unui 
cimitir la marginea oraşului s-a pus cu mai multă 
staruinta de-abia în 1885, deşi legea interzicea 
îngroparea morţilor în curţile bisericilor fusese votată încă 
din în 1869. Municipalitatea a organizat actualul cimitir 
central dar populaţia a opus rezistență în privinţa 
înhumării morţilor în noul loc de veci. De aceea, în 1887 
s-a iniţiat construirea unei „săli de aşteptare, o cameră 
mortuară, alte două camere pentru diriginte şi 
conservarea actelor”. S-au luat măsuri pentru plantarea 
unor arbori ornamentali. Aici se păstrează monumentul 
funerar al istoricului Virgil Drăghiceanu (1879-1971), 
fost secretar al Comisiunii Monumentelor Istorice, precum 
şi mormântul criticului literar Raicu lonescu-Rion 
(1872-1895). (G.T./ C.V.) 


CIMITIRUL EROILOR Situat pe partea dreaptă în 
cartierului haltei CFR Teis, cuprinde mormintele eroilor 
damboviteni si un monument închinat celor căzuți în 
războiul antihitlerist. (G.T./ C.V.) 


CINCĂ, Dumitru Este preşedinte al Comitetului 
Executiv al Sfatului Popular Târgovişte între 1951-1952. 
S-a remarcat prin comandarea unui studiu de 
sistematizare care analiza în mod estimativ dezvoltarea 
oraşului până în anii 1965-1970. Potrivit estimărilor 
preconizate, Târgoviştea urma să numere 60.000 de 
locuitori, iar spațiul intravilan urma să aibă o suprafață 
de 600 ha. Parcurile şi spaţiile verzi urmau să aibă 60 de 
ha, iar dotările social-culturale se întindeau pe 60 ha. 
Numărul apartamentelor ajungea la 20.000 apartamente, 
iar densitatea medie era de 160 locuitori pe km?, estimari 
care s-au dovedit in general realiste. A participat la 
inaugurarea unui pavilion care s-a construit la Spitalul 
Unificat şi a unui dispensar în cartierul Matei Voievod. 
Nu putem trece cu vederea prezenţa sa la darea în 
folosință a primului grup electrogen de 60 MW de la 
Doicesti (10 august 1952). (M.O.) 


CINEMATOGRAFUL A fost introdus inca din 1910 
la inițiativa lui lorgu Lăzărescu în berăria sa din centrul 
oraşului. După terminarea războiului a devenit o prezenţă 
permanentă, cu o nouă organizare. În iulie 1919 
vizionarea filmelor se desfăşura la Cinema „Centra!” în 
zilele de sâmbătă şi duminică, iniţiativa acestei 
reorganizări aparţinând lui Simon Marcus. La reuşita 
spectacolului contribuia şi orchestra militară. În 1920 
Primăria avea în evidenţă două săli de cinema, ,,Elisée”, 
care funcţiona în sala Lăzărescu, aflat sub direcţia lui 
Dem. lonescu-Scodra şi cinema „Sala de Arme”, initiator 
Simon Marcus. În anul următor (1921), din iniţiativa lui 
Florea Pârvulescu se mai înființa un cinematograf la 

„Cafe Chantant”, situat în strada Stelea. Reprezentând 
o inițiativă profitabilă, s-au căutat permanent soluții 
pentru a se îmbunătăţi condiţiile din sălile de spectacol. 
Fără ca numărul sălilor să crească, numele lor s-a 
schimbat permanent (sala Lăzărescu, Minerul — la Sala 
de Arme) şi grădina de vară administrată de Simon 
Marcus. Cele două cinematografe au devenit puncte 
importante de interes şi recreere, folosite de o întreagă 
generaţie. La 1935 funcționau tot două cinematografe, 
numite „Trianon”, administrator Mişu Gheller şi „Scala” 
(fost Florida) situat pe strada Bartianu nr. 15. (M.O.) 


CINEMATOGRAFUL VICTORIA (str. Revoluţiei, nr. 
13, 1908) Arhitect Francesco Venchiarutti. Construcţie 
în stil neoromânesc, cu accesul principal pe strada 
Revoluţiei (modificat) şi o altă ieşire situată pe partea 
de vest care păstrează ornamentele iniţiale, cele două 
coloane şi frontonul de deasupra uşii cu medalionul care 
conţine anul construcţiei (1908). În interior mai păstrează 
decorația tavanului realizată în stil baroc cu motive 
vegetale. În 1912, în această casă, proprietarul lorgu 
Th. Lăzărescu a deschis un cinematograf care prezenta 
filme ale celor mai renumite case de producție din Paris. 
Regele Carol | şi prinţul Ferdinand veniţi la manevrele 
militare din 1909, însoţiţi de comandantul Diviziei, 
generalul Cico şi primarul Vasilache Dumitrescu au fost 
primiţi de proprietar în această casă, unde pe atunci 
exista o berărie. Tot aici a mai funcţionat şi o sală de 
spectacole. În prezent funcţionează Aula Universității 
„Valahia”. (G.T./ C.V./M.O.) 


CIORNEI, Nicu Avocat, publicist şi om politic, nume 
reprezentativ pentru Partidul Nationalist Democrat (N. 
lorga), membru în conducerea judeţeană şi apoi lider al 
partidului în judeţul Dâmboviţa. În timpul guvernului lorga 
(1931-1932) a deţinut funcţia de prefect al județului şi 
preşedinte al Comisiei interimare județene. A colaborat 
cu articole interesante la presa locală: ,Dambovita’” 
(1922-1923), „Dâmboviţa nouă” (1931-1936). Prefectul 
Nicu Ciornei, cu sprijinul parlamentarilor de Dâmboviţa 
s-a implicat în rezolvarea unor probleme sociale presante 
(salarii, pensii etc.). Membru în Consiliul de Colaborare 
al Prefecturii (1941-1944), ca reprezentant al 
intelectualitatii dambovitene. (M.C.) 


CIOROGARLEANU, Ghioca (1625-1675) S-a 
ocupat cu negustoria în timpul domniei lui Matei 
Basarab, pentru ca să ajungă în sfatul domnesc mare 
şetrar (1652-1656). La Târgovişte a avut o casă cu pivniţă 
de piatră şi curtea îngrădită cu bolovani. (M.O.) 


CIŞMELELE ORAŞULUI ÎN PERIOADA 
MEDIEVALĂ Prima fântână cunoscută a fost construită 
la Curtea Domnească, în fata porţii Palatului Domnesc, 
de către Petru Cercel. Aceasta era alimentată cu apă 

de la un izvor aflat la o departare de 4 mile de oraş, 
adusă prin tuburi din brad. Fântâna din dreptul 
Mitropoliei era menţionată în vremea domniei lui Radu 
Leon (1664-1669). În 1713 este menţionată refacerea 
fântânii vechi aflate pe râul lalomita, care avea un izvor 
„mare şi bun de apă”. Fântâna din apropierea oraşului 
a fost reparată de Grigore Greceanu vel ban în 1774. În 
epoca Regulamentară, în Târgul din Afară a existat o 
cişmea făcută după modelul celei de la Mitropolie 
constând în protejarea olanelor cu o boltă de cărămidă. 
În 1847 s-au construit trei cişmele în oraş, utilizându-se 
10500 lei dati de vistiernicul Scarlat Protopopescu, la 
care mitropolitul a mai adăugat 4500 lei. Cu această 
ocazie s-a încheiat un contract cu postelnicul Gheorghe 
Sturza, care prevedea reconstruirea cişmelei vechi din 
Târgul din Afară, o cişmea nouă la biserica Lemnului, a 
treia la Mitropolie pe locul celei vechi, iar a patra fântână 
era reconstruită în apropierea bisericii Târgului, în fata 
ulitei. Aceste cişmele erau alimentate cu apă din Teis, 
adusă prin olane de lut ars protejate de o boltă de 
cărămidă. La fiecare cişmea se prevedea aşezarea 
unor jgheaburi de piatră pentru scurgerea apei, care 
era condusă apoi pe canale din scânduri groase de 
brad pentru evacuarea apei si a nu face „potmo!” în 
fata cişmelelor. În anul 1849 cişmelele construite nu 
mai funcționau fiindcă se stricaseră multe olane din 
conducta de alimentare, punându-se problema refacerii 
acestora în 1851. Aceste cişmele au dispărut cu 
timpul. (G.T./ C.V.) 


CIUGLEA, Gheorghe Profesor şi om politic. Emi- 
nent profesor la Liceul Militar „Mănăstirea Dealu”. La 
începutul secolului al XX-lea este atras de ideile taraniste 
şi devine un susţinător activ al acestora. Este prezent 
pe 13 decembrie 1918 la Târgovişte, alături de preotul 
Alexandru Dolinescu şi Cezar Spineanu la constituirea 
Partidului Țărănesc din județul Dâmboviţa. Despre acest 
eveniment, Calendarul Partidului Țărănesc dâmboviţean 
scria: „Aceşti cetățeni minunati, mai luminati decât noi, 
cu toate că nu erau din județ, au primit ideea Partidului 
Țărănesc ca o sfântă împărtăşanie. Şi-au pornit lupta 
fără condiţii”. Străbate județul, raspandeste obiectivele 
noului partid şi atrage aderenti, devenind un nume 
cunoscut şi respectat. În anul 1919 este ales în 
conducerea centrală a Partidului Țărănesc alături de 
Cezar Spineanu şi Ştefan Cercel. Participă la 
dezbaterile din Consiliul general privind organizarea 
primelor alegeri parlamentare din România pe baza 
votului universal. Are merite în afirmarea şi consolidarea 
pe scena politică a Partidului Țărănesc. (M.C.) 


CIULEI, Tomita/Tibi (4.VI1.1969, Târgovişte) 
Urmează Liceul (azi, Colegiu) „lon Ghica” din Târgovişte 
şi îşi ia licenţa la Facultatea de Filozofie de la 
Universitatea „Alexandru loan Cuza” din laşi, tot aici 

obținând şi titlul de doctor în ştiinţe umaniste (filosofie); 
studii postuniversitare de jurnalism şi academice în 
ştiinţele comunicării la Universitatea Bucuresti. Profesor 
la Colegiul „lon Ghica” şi cadru didactic (asistent, lec- 
tor, conferenţiar, şef de catedră, secretar ştiinţific) la 
Facultatea de Ştiinţe Juridice, Sociale şi Politice, 
preşedinte de comisie în Senatul Universităţii „Valahia” 
din Târgovişte. Intră în domeniul presei în 1996 la Radio 
„Contact” din laşi (realizator emisiuni), apoi în 
Târgovişte la Radio „D” (director de program), Radio 
Puls FM (fondator; director general), Radio Minisat 
(director general), Televiziunea Târgovişte/ TTV 
(realizator; director). Publică lucrări (volume, studii, 
articole) de filosofie pe teme de comunicare. (G.C.) 


CIUPITU, Petrea (18.V.1939, Şuteşti, Brăila) 
Profesor, eseist, publicist. Studii gimnaziale în comuna 
natală, apoi cele liceale la Brăila (1956). Licenţiat al 
Facultăţii de Filologie a Universităţii din Bucureşti (1963). 
De la absolvire, profesor de limba şi literatura română 
în comuna natală apoi la Pietrosita, Dragomiresti 
(Decindeni), Răzvad (Gorgota), Fieni, Târgovişte, din 
județul Dâmboviţa. Inspector şcolar de specialitate la 
Inspectoratul Şcolar al județului Dâmboviţa (1966-1996). 
A îndrumat revistele şcolare: „Mărgăritărele” 
(Dragomiresti-Decindeni), „Dor călător” (Răzvad-Gorgota), 
„Univers duios” (Fieni). Între 1999-2001 face parte din 
redacţia ziarului „Realitatea damboviteana’” pentru pagina 
de cultura-invatamant. Colaborează la revista „Opinii 
pedagogice” si la „Impact” cu o serie de articole despre 
Mihai Eminescu, orientate spre valorizarea spirituală 
religioasă a operei sale în versuri şi proză. Tot aici articole, 
opinii, recenzii, versuri. Debut editorial cu „Reverberaţii 
eminesciene” (2007) urmat de „Remedii creştine pentru 
lumea de azi” (2008), „Ne cheamă cerul” (versuri, 2008), 
„Calea cea strâmtă” (2008, eseuri despre întemeierea 
hristocentrică a ființei umane), „Cercul — Aflarea centrului 
său” (vol. |, II, 2010). (V.P.) 


CIRSTINA, Ovidiu (9.1X.1973, Morteni, Dâmboviţa) 
Absolvent al Liceului Teoretic „Vladimir Streinu” din 
Găeşti şi al Facultăţii de Ştiinţe Umaniste — specializarea 
istorie-arheologie — a Universităţii „Valahia” din 
Târgovişte, tot aici urmând studii de masterat şi obținând 
doctoratul în istorie. Urmează stagii de pregătire la 
Universitatea din Liège (Belgia) şi Maison de Culture 
du Monde (Franţa). Este atestat arheolog specialist, 
expert în arheologie şi în muzeologie generală de către 
Ministerul Culturii şi Patrimoniului Naţional. În prezent 
este directorul Complexului Naţional Muzeal „Curtea 
Domnească” din Târgovişte şi cadru didactic asociat la 
Facultatea de Ştiinţe şi Arte a Universităţii „Valahia”. 
Unic autor şi coautor a numeroase lucrări vizând 
paleomediul; repertoriul arheologic al județului 
Dâmboviţa; tehnotipologiile preliminare din situl paleolic 

de la Lapos; arta mobiliara paleolitica; cronostratigrafia 
paleoliticului superior; „Atlasul istoric al oraşelor din 
România” ş.a. | s-a conferit Premiul „Emil Condurachi” 
(2006) de către Ministerul Culturii şi Cultelor pentru 
proiectul „Omul pietrei cioplite. Aspecte ale evoluţiei 
umane”. (G.C.) 


CLAS BRORSSON RALAMB (1622-1698) Apreciat 
şi sprijinit de cancelarul Suediei, Axel Oxenstierna, 
tânărul suedez a activat de timpuriu în diplomație, a 
scris o valoroasă lucrare juridică, a fost făcut baron, 
membru al Parlamentului Suediei şi a ocupat funcții 
înalte. În 1657, regele Suediei, Carol al X-lea, Gustav, l-a 
trimis într-o misiune la Constantinopol. În 1679 îşi publică 
însemnările de călătorie, in care fac referiri la Tara 
Românească şi la Târgovişte, unde, mărturiseşte că a 
ajuns la 26 aprilie 1657. În relatarea sa este făcută unica 
menţiune cunoscută despre interioarele palatului 
domnesc. Încăperile principale aveau pereții tapisati cu 
stofe sau mătăsuri de Damasc şi geamuri de sticlă, 
spre deosebire de celelalte prin care trecuse, opt sau 
nouă la număr care nu aveau astfel de tapiserii şi la 
ferestre aveau hârtie. Ralamb spune că „a fost primit în 
audienţă de domn cu pompă deosebită. La audienţă se 
afla lume multă, mai toţi boierii, unii îmbrăcaţi în blănuri 
de jder şi de ras!”. Referindu-se la Curtea Domnească 
vorbeşte despre grădinile domneşti, unde domnul 
organizează o recepţie în cinstea oaspetelui, a doua zi 
după audienţă. Grădinile aveau o poartă dinspre stradă, 
alta decât poarta prin care se intra în ele din Curtea 
Domnească, aflată pe latura de est a incintei, existentă 
şi azi. Până la această poartă invitatul a venit cu 
trăsura. Evident că grădinile domneşti aveau o 
împrejmuire, de vreme ce aveau o poartă. Lipsa 
cercetărilor face ca singurele date în această privință 
să fie cele furnizate de Ralamb. Al doilea element din 
secțiunea despre grădinile domneşti este chioşcul, sau 
foişorul, unde s-a desfăşurat recepţia şi despre care 
autorul însemnării nu dă alte date. Acesta este altul 
decât cel construit de către Constantin Brâncoveanu. 
Este posibil ca acest chioşc sau foişor să fie cel zidit 
de ctitorul grădinilor, domnitorul Petru Cercel, dar, şi 
de Matei Basarab. (C.I.) 


CLASĂ CU PROFIL „EDUCAȚIE FIZICĂ” La 15 
septembrie 1951 în cadrul Şcolii Pedagogice de Fete 
Târgovişte a fost înfiinţată o clasă cu profil „educaţie 
fizică”. Este prima de acest gen din istoria învățământului 
dâmboviţean (şi a doua din tara). În cei 6 ani cât a 
funcţionat aici s-au pregătit pentru viitoarea lor carieră 
4 promoţii de profesoare de educaţie fizică care mai 
apoi, in marea lor majoritate, au instruit cu abnegatie, 
profesionalism şi bune rezultate în domeniul sportului 
mii de elevi din şcolile târgoviştene sau din zonele 
apropiate arealului dâmboviţean. (A.B.) 

CLERUL DÂMBOVIȚEI Apare lunar ca organ al 
Asociaţiei preoților din judeţul Dâmboviţa, în perioadele 
1921-1934 şi 1936-1943. Are redacţia la Glodeni, apoi 
la Târgovişte. Sub redacţia unui comitet director, re- 
dactor responsabil, preot N. Popescu din Glodeni. Este 
tipărită la Tipografia „Viitorul” Petre C. Popescu din 
Târgovişte (pentru intervalul de timp 9 octombrie 1921 — 
15 aprilie 1925). În perioada războiului apare sporadic. 
Întâlnim articole ca „Atenţie la ostaşii care vin”, „Războiul 
sfânt” (sept. 1941), „Războiul sfânt” (nr. 2), „Flori de pe 
front”, închinate faptelor de arme ale târgoviştenilor pe 
frontul de Răsărit. Într-unul din numere (15 octombrie 
1927) se arată că dorinţa preotimii era să devină „un 
corp viu, activ, pătruns de un fenomen nou”, aceasta 
fiind menirea ei în viata târgovişteană. (V.P.) 


CLIMA TÂRGOVIŞTEI Aşezarea Târgoviştei este 
caracterizată de un microclimat specific urban, cu ierni 
blânde, uneori prea blânde, şi veri aproximativ 
răcoroase, temperatura medie anuală fiind de +9,9°C, 
chiar şi cu excepţia unor ierni mai geroase şi veri mai 
călduroase în ultimii ani, izoterma de +10°C traversând 
Câmpia Înaltă a Târgoviştei de la vest spre est. În sezonul 
rece, temperatura medie este de -2 + -3*C, iar în sezonul 
cald media se ridică la +21 + +22*C. În ultimele două 
decenii s-a manifestat o curioasă tendinţă de încălzire 
a atmosferei cu o valoare de 0,7*C, pe fondul încălzirii 
globale a planetei, datorită circulaţiei slabe a aerului, 
frecvent se produc inversiuni de temperatură. În iernile 
anilor 1936 şi 1996, temperaturile medii ale lunii ianuarie 
au înregistrat valori de 3,5°C, respectiv 4,9°C (abateri 
majore pozitive), ceea ce, în condiţii normale, 
temperatura medie a lunii ianuarie oscilează în jurul 
valorii de -2,5*C. O abatere majoră negativă a fost 
înregistrată în iarna anului 1942, când media lunii 
ianuarie a fost de -9,1*C. Si în lunile de vară au fost 
înregistrare abateri termice mai mari cu 2-3*C (cazul 
lunii iulie a anilor 1936, 1946, 1953, 1966, 1985, 1996, 
2000) sau cu 2-3°C mai mici, când în luna iulie au căzut 
ploi frecvente (cazul perioadelor 1969-1973 şi 1986- 
1996). Aerul cald, de origine tropicală, a generat zile 
tropicale cu valori cuprinse între 35-40*C, astfel că în 
ziua de 5 iulie 2000, la ora 16,30 s-a înregistrat maxi- 
mum de temperatură în aer (39,1*C), iar a solului de 
60,6*C. Valoarea amplitudinală termică de 20,8*C este 
caracteristica unui climat moderat, fără valori termice 
excesive. Datorită influenţei circulaţiei generale a 
atmosferei, dar şi a factorilor fizico-geografici locali, 
temperatura depăşeşte sau coboară anumite praguri în 
funcţie de care are loc fenomenul de îngheț (cel mai 
timpuriu îngheț poate avea loc în a doua decadă a lunii 
septembrie, iar cel mai târziu în prima decadă a lunii 
mai, ambele având efecte de calamitate). Numărul mediu 
al zilelor cu îngheţ este de aproximativ 180 pe an. La 
stația meteo din Târgovişte, în intervalul 1976-1996, 

umezeala relativă a aerului a fost înregistrată cu valori 
mai ridicate în lunile de iarnă (media 86%) şi mai 
coborâte în cele de primăvară (media fiind de 76%). 
Mediile anuale ale deficitului de saturație depăşesc 4,1 
mb. În anul 1987, datorită unei secete prelungite pe 
parcursul verii, la Târgovişte s-a înregistrat un deficit de 
11,0 mb. Nebulozitatea totală lunară înregistrată maxi- 
mum în martie-aprilie — 6,6 zecimi, şi minim în lunile de 
vară — 3,8 zecimi. Maximul nebulozitatii inferioare se 
înregistrează în luna decembrie (4,6 zecimi), iar minimul 
în septembrie (2,3 zecimi). Numărul zilelor senine este 
în medie de 110-120/an, iar al celor acoperite de 
120-140/an. Durata anuală medie de strălucire a Soarelui 
este de 1984 ore/an. În anii 1968 şi 1974, suma insolatiei 
a fost de 2217 ore, respectiv 2200 ore/an, iar în 1976 şi 
1984, s-a consumat 1905 ore, respectiv 1963 ore/an. 
În sezonul cald suma insolatiei este de 1401 ore, iar în 
cel rece de 584 ore. Suma anuală a radiaţiei solare 
directe este de 824 kwh/mp, pe suprafeţe cu înclinaţie 
de 25°, respectiv de 835 kwh/mp pe o pantă de 35°. 
Suma anuală a radiaţiei difuze orizontale înregistrează 
valoarea de 636 kwh/mp, iar în plan înclinat de 620kwh/ 
mp. Maximul radiaţiei difuze se realizează în luna mai, 
iar valoarea minimă lunară în luna decembrie. Valorile 
medii cele mai scăzute ale radiaţiei absorbite, de 
1,6-2,1 kcal/cmp, se înregistrează în lunile decembrie- 
ianuarie, iar începând cu februarie-martie acestea cresc 
progresiv, maximul mediu fiind înregistrat în lunile iunie- 
iulie, aprox. 12,1-13,8 kcal/cmp, după care aceste valori 
scad treptat până în perioada solstițiului, imprimând 
Târgoviştei un regim caloric cu caracter local, factor 
generator de microclimat modificator. Cedările radiaţiei 
terestre de 40-50% au loc în timpul iernii, atingând valorile 
cele mai mari, iar vara, în lunile iulie-august, se 
înregistrează valorile cele mai mari ale radiaţiei efective 
(sub 20%), când din septembrie până în decembrie are 
loc o creştere progresivă. Anual, radiaţia terestră 
însumează 48 kcal/cmp. Advectia maselor de aer 
generate de diferentierile barometrice create în urma 
transformării energiei solare în energie termică, 
influențează suprafața activă de contact, astfel că 
dealurile înconjurătoare Târgoviştei formează un scut 
de protecţie în calea maselor de aer rece, polar, conti- 
nental, fapt pentru care temperatura medie a aerului 
este mai ridicată, respectiv 2*C, necoborând, în general, 
nici în perioada rece a anului. Aflată la contactul cu 
dealurile carpatice, arealul târgoviştean beneficiază de 
o cantitate medie de precipitaţii de 600 mm/an, din care 
30-60 mm se înregistrează în partea a doua a iernii 
(ianuarie-februarie) 50-150 mm în lunile mai-iunie şi 390 
mm în perioada iunie-august (maximul pluviometric). În 
anul ploios 1979, suma precipitațiilor a fost de 1015 
mm/mp, iar în 1992, considerat an secetos, valoarea 
precipitațiilor a fost cu puţin peste jumătatea sumei 
multianuale (53%, cazul a 11 ani secetoşi). Precipitaţiile 

care ating sau depăşesc pragul de 30 mm/mp (pragul 
ce garantează rezerve substanţiale în sol), produce viituri 
pe lalomita, datorită scurgerii accentuate pe versanții 
dealurilor învecinate, unde defrişarea nemiloasă a 
pădurilor permite declanşarea fenomenului respectiv. 
Ploile de cea mai mare intensitate cad în perioade de 
vară când se dezvoltă brusc nori convectori sub formă 
de averse, iar ploile de intensitate redusă cad mai în tot 
anul în mod continuu. Din luna mai, cantitățile masive 
de precipitaţii în 24 ore înregistrează valori foarte mari, 
având ca efect colateral inundaţiile (cazul anilor: 1979, 
luna iunie, 119 mm/mp; 1924, luna august 96 mm/mp; 
1924, 1 octombrie, 156 mm/mp — considerată „maximă- 
şoc”; 1981, 10 iunie, 108 mm/mp, când a plouat 3,2 
ore). Datorită nucleelor de condensare aflate în 
suspensie şi o umiditate a aerului mai mică de 100%, 
numărul zilelor cu ceaţă de advectie este de 50-55 zile, 
frecvenţa mai mare evidentiindu-se în perioada octombrie 
— februarie. În diminetilor cu cer senin, datorită poluării 
industriale a oraşului, apar şi ceturile de radiaţii. Numărul 
zilelor cu polei este în medie de 4-5 zile, cu excepția 
anului 1963, când 12 zile au suportat acest fenomen 
climatic. În cazul advectiei aerului umed, în condiţiile 
răcirilor radiative nocturne, pe timp cetos şi vântos, iarna 
apare chiciura, în medie 2-3 zile, cu excepţia anilor 1942, 
1954 şi 1963, când numărul zilelor cu chiciură a ajuns 
la 20. Pe fondul temperaturilor negative (-2, -3*C), a 
umezelii relative apropiată de saturație, mişcării 
turbulente a aerului, a cauzelor fizico-geografice locale, 
în timpul nopţilor senine, calme şi reci, pe obiectele din 
jur şi pe sol se depun cristale fire de gheaţă albicioasă, 
sub forma unor solzi, o adevărată splendoare argintiu- 
strălucitoare, brumele de toamnă, dar mai ales cele de 
primăvară cu efecte distrugătoare, păguboase pentru 
culturile legumicole şi pentru livezile cu pomi fructiferi. 
Hidrometeorul numit grindină, considerat un fenomen 
de risc, se formează în perioada caldă a anului, influențat 
de insolatie, prin accentuarea fenomenului de 
convecţie, fiind însoţit de averse, oraje şi vijelii. Acest 
hidrometeor se manifestă în intervalul mai-august, 
maximul fiind înregistrat în luna iunie cu 0,3 cazuri 
din totalul anual de 0,8 cazuri. Târgoviştea deţine 
recordul pe tara când, în luna iunie a anului 1962, s-au 
înregistrat 20,4 ore cu fenomene de oraje într-o singură 
zi, de 8 ore mai mult fata de durata medie în ore/zi 
cu oraje. Numărul maxim de oraje de 58, s-a 
înregistrat în anul 1954, iar cel mai mic număr de 
cazuri, de 17 în anul 1942. Fenomenul de rouă se 
înregistrează anual în peste 43 de nopţi, din februarie- 
martie şi până în noiembrie, cu evoluţia maximă în 
lunile iunie-octombrie, când atmosfera este calmă, 
cerul senin în cursul nopţii, temperatura solului mai 
mare de 1°C, pe fondul evaporatiei şi a nebulozitatii 
nocturne mici, benefică pentru vegetaţie în perioadele 
cu umezeală deficitară. (V.C.) 

CLIMATE LITERARE Publicaţie mensuală de 
cultură, apare în decembrie 2007 şi este subtitrată 
astfel: „Revista apare la Târgovişte şi o citesc toți 
românii”; de la nr. 14 subtitrajul este schimbat în „Foaie 
pentru minte şi inimă, oabla şi neatârnată”, iar de la 24 
octombrie 2009 în „Revistă literară şi de cultură 
românească”. Initiatorul/director: lon lancu Vale. Grup 
fondator (alaturi de initiator): Mircea Cotarta, Sebastian 
Dragan. Caseta redactionala este frecvent modificata. 
În diferite perioade: redactori-sefi Mircea Cotârţă, Grigore 
Grigore; redactori-sefi-adjuncti Florea Turiac, Romulus 
Gandy Georgescu, Gheorghe Palel; seniori editori 
George Coanda, Tudor Cristea, Mihai Stan, Victor 
Petrescu, Victor Sterom, Florian Copcea, Al. Florin 
Tenea, Florin Smarandache (SUA), Vasile Barbu 
(Serbia). A apărut sub câteva egide: Societatea 
Scriitorilor Târgovişteni, Uniunea Ziariştilor Profesionişti 
din România, Consiliul Judetean Dâmbovița. Sponsori: 
SC Maco Prodimpex SRL din Bucureşti şi Claudiu 
Duică. Rubrici nepermanente: „Poezia noastră cea de 
toate zilele”, „Academia poeţilor”, „Medalion literar”, 
Cronică literară”. (G.C.) 


CLUBUL SPORTIV/ ,,CS” Este un club sportiv de 
utilitate publică aflat în subordinea Autorităţii Naţionale 
pentru Sport şi Tineret. A fost înființat pe 12 iulie 1972 
în cadrul unui ceremonial la care au participat Anghel 
Alexe — preşedintele Consiliului Naţional pentru Educaţie 
Fizică şi Sport, Nicolae Tăbârcă — prim secretar al 
Comitetului Judeţean PCR Dâmboviţa, Constantin 
Motoroiu — prim secretar al Comitetului Municipal PCR 
Târgovişte. Ca preşedinte al Clubului Sportiv Târgovişte 
a fost numit Nicolae Dincă (concomitent deţinea şi 
funcţia de vicepreşedinte al Consiliului Judetean pentru 
Educaţie Fizică şi Sport Dâmboviţa), iar ca preşedinte 
de onoare Constantin Motoroiu. Activitatea clubului s-a 
derulat în 4 secții (atletism, fotbal, lupte, volei). Au fost 
practic preluate infrastructura, sportivii, antrenorii de la 
„Metalul” Târgovişte pentru secţiile fotbal (în acel mo- 
ment echipa activa în divizia „B”) şi lupte (echipa participa 
la întrecerile diviziei „A”), similar procedându-se cu 
secţia volei (formaţia feminină „Sănătatea” Târgovişte 
care juca în divizia „B”). În decursul celor aproape 4 
decenii de activitate au avut loc modificări în structura 
sportivă a clubului, fiind înființate şi alte secţii sportive: 
tenis de masă (1983), box (1997), baschet (2007), tenis 
de câmp (2007), arte marţiale (2008). În prezent 
funcţionează 6 secţii (arte marţiale, atletism, baschet, 
box, lupte, tenis de câmp). În ceea ce priveşte 
infrastructura clubului aceasta este foarte săracă. În 
patrimoniul său se află pista de atletism şi un vestiar 
de 40 mp la Stadionul „Eugen Popescu”, un ring de 
box şi aparatură pentru atletica grea (box, lupte) montate 
în spații închiriate la Sala Polivalentă. La acestea s-ar 
putea adăuga terenul şi sala de lupte situate pe strada 

Dr. Marinoiu (dacă va fi câştigat litigiul aflat pe rolul 
instanțelor judecătoreşti). De-a lungul timpului destinele 
clubului au fost conduse de foarte multe persoane. Este, 
probabil, din acest punct de vedere gruparea sportivă 
târgovişteană cu cel mai mare număr de conducători. 
În postura de preşedinţi sau directori (generali, executivi, 
interimari, delegaţi etc.) s-au aflat Nicolae Dincă (1972), 
Gheorghe Rădulescu (1972-1983), Constantin Chiriţă 
(1983), Decebal Neagu (1984), lon Grigore (1985), lon 
Grecu (1986), Nicolae Dincă (1986), Constantin lonescu 
(1987), Nicolae Toma (1987), Decebal Neagu (1988), 
Constantin Chiriţă (1988-1989), lon Tănase (1989), Marin 
Olteanu (1990), Marcel Bănică (1990-1991), Constantin 
Tănase (1992-1993), Horia Focşeneanu (1994), Sandu 
Marin (1994-2005), Laurenţiu Popescu (2005-2010), 
Cornel Cornea (2010), Cornel Cornea jr. (2010), Ciprian 
Prisăcaru (2010 — în prezent). În cadrul clubul activează 
mai multe secții. 

Secţia Arte marțiale — karate Cea mai tânără 
secţie a clubului, înfiinţată în anul 2008. Antrenorul lon 
Munteanu are în pregătire 30 de sportivi. Rezultatele 
obţinute de aceştia în 3 ani de activitate sunt 
impresionante (câteva zeci de medalii la campionatele 
naţionale de seniori, tineret, juniori, între care 11 titluri 
de campioni naţionali de seniori). Fără a diminua cu 
ceva din meritele antrenorului şi sportivilor trebuie 
precizat că această disciplină sportivă beneficiază de 
o conjunctură care permite obținerea într-un singur sezon 
a unui număr foarte mare de trofee la campionatele 
naţionale. Ca atare şi cifrele de mai sus trebuie privite 
cu moderație. Principalii artizani ai acestor succese 
sunt Cristian Mihăeş, Adrian Munteanu, Bogdan Tifra, 
Andrei lonescu, Andrei Ispas, Neculai Macovei, Daniel 
Dincă, Cosmin Şuhan, Gheorghe Totea, Octavian 
Pomârleanu, Flavius Vlădescu, lonut Ciucă ş.a. în 
întrecerile masculine, respectiv Lavinia Olteanu, 
Ruxandra Bica, Alexandra Popoiag, Diana Dumitrescu, 
Bianca Pantazi ş.a. în cele feminine, toți aceştia fiind 
multiplu medaliati la campionatele nationale de seniori, 
tineret, juniori. Pe plan internaţional, la Campionatele 
Mondiale din 2008, a fost câştigată medalia de bronz 
la echipe (Mihăeş, Munteanu, Tifra), un titlu de cam- 
pion european de tineret (2010, Tifra), 3 medalii de argint 
la campionatele mondiale de juniori (2008, Olteanu, 
Tifra, Ispas), o medalie de argint la campionatele 
europene de juniori (2010, Vlădescu), 2 titluri (Olteanu, 
Ispas), o medalie de argint (Olteanu) şi una de bronz 
(Ispas) la Campionatele Europene de Cadeti din 2008. 
Şi în aceste cazuri aprecierile pozitive trebuie să fie 
însoţite de aceeaşi doză de moderație. 

Secţia Atletism A fost (alături de lupte) secţia care 
a existat permanent în organigrama „CS-ului” de la 
momentul înființării clubului şi până în prezent. Primul 
sportiv important din istoria acestei secții a fost 
Alexandru Chiran (alergător pe distanţe lungi), campion 

balcanic şi national de juniori. Venirea ca antrenori în 
cadrul clubului a profesorilor Eugen Răducănescu (a 
activat aici în perioada 1976-1986), Sandu Marin (peste 
20 de ani în slujba acestui club, din care 11 a îndeplinit 
şi funcţia de director) şi Romi Goicea (cu jumătate de 
normă) a condus la obținerea a numeroase succese 
concretizate în titluri şi medalii la campionatele 
balcanice de seniori şi juniori, campionatele naţionale 
de seniori, tineret, juniori, recorduri naţionale de tineret 
şi juniori, selecții în echipa naţională, titluri de maestru 
al sportului etc. În acest context pot fi nominalizați 
sportivii Simona Bucur (campioană balcanică de seniori 
la ştafeta 4 x 100 m şi campioană naţională de seniori 
la 100 m, ambele titluri fiind obținute în 1996), Georgeta 
Nazarie-Tutunaru (medaliată cu argint la campionatele 
balcanice de seniori), Diana-Mihaela Tudorache (triplu 
medaliată cu argint la campionatele balcanice de 
seniori, multiplu medaliată la campionatele naţionale 
de seniori, de 2 ori campioană naţională de tineret), 
Alina Proca (medaliată cu argint la campionatele 
balcanice de tineret şi juniori, multiplu medaliată la 
campionatele naţionale de seniori, campioană naţională 
de tineret, recordmană naţională de tineret), Cristina 
Vlăsceanu, Luminiţa Koch-Pintiliciuc, Adriana Zbant, 
Ştefania Oproiu (campioane balcanice de juniori). 
Tutunaru, Tudorache, Cr.Vlăsceanu şi Maria Vlăsceanu 
au evoluat de mai multe ori sub tricoul primei 
reprezentative a României, iar surorile Vlăsceanu, Koch, 
Zbant, Oproiu deţin clasificarea de maestre ale sportului. 
Şi după intrarea în mileniul trei s-a continuat cu succes 
politica dublelor legitimari (cu „CSŞ” Târgovişte şi 
„Telecom-Petrom” Slanic-Prahova), în cadrul cărora 
antrenorii Nicolae Gutoiu şi Gheorghe Muşat au activat 
cu jumătate de norma la ,CS” şi au contribuit, prin 
succesele sportivilor pe care i-au pregătit la sporirea 
„Zestrei” de medalii a secţiei de atletism. Nominalizăm 
aici pe Marina-Cătălina Oprea (alergătoare pe distanţe 
medii) campioană europeană de junioare (2003, 2000 
m obstacole; 2004, cros echipe), campioană balcanică 
de junioare, multiplu medaliată la campionatele 
naţionale de seniori, tineret, juniori, recordmană 
naţională de juniori) şi pe George-Daniel Preda, alergător 
de semifond (medaliat cu argint la campionatele 
balcanice de juniori; de 10 ori campion naţional — 2 la 
seniori, 2 la tineret, 6 la juniori; recordman naţional de 
juniori; de 5 ori selecționat în prima reprezentativă a 
României). Actualmente destinele secției de atletism 
ale ,CS” Târgovişte sunt conduse de antrenoarea 
Desdemona Banu (sprijinită, cu jumătate de normă de 
N. Gutoiu si Gh. Muşat). George-Daniel Preda este 
„omul momentului” iar speranţele de viitor sunt 
întruchipate de Georgiana-Nicoleta Peneş (medaliată 
cu argint la campionatele balcanice de juniori II) şi Sorina 
Dănăilă-Bobeică (componentă a lotului României care 
v-a participa la campionatele mondiale de juniori II). 

Secţia Baschet A început să funcţioneze în anul 
2007 având ca antrenor pe Valerian loan. În acelaşi 
moment a intrat în vigoare un parteneriat cu „Baschet 
Club” Târgovişte (echipă masculină care promovase în 
divizia „A) şi cu „CSŞ” Târgovişte (formaţia masculină 
de juniori | care participa la campionatul naţional al 
juniorilor şi şcolarilor). ,BC-CS-Gresiloft” Târgovişte (la 
care au activat ca antrenori Tudor Costescu şi Cătălin 
Tănase şi în rândurile căreia au evoluat jucători sârbi, 
americani, bulgari etc. dar şi localnici precum Marius 
Dobă, Dragoş Pană, Dragos Andrei, Alexandru Mihuti 
ş.a.) a evoluat multumitor timp de două sezoane (2007- 
2009) pe prima scenă a baschetului masculin românesc 
nefiind în postura de a retrograda. Cu toate acestea în 
vara anului 2009, din motive de ordin financiar, a renunţat 
să mai participe la întrecerile diviziei „A” cedând locul 
său unei alte formaţii. În iunie 2009 doi componenți ai 
echipei târgoviştene (D. Andrei şi Al. Mihuti) au facut 
parte din reprezentativa României participantă la Jocurile 
Mondiale Universitare de la Belgrad. Începând cu sezonul 
2009-2010 echipa „CSŞ-CS” (antrenor Valerian loan) 
joacă în divizia „B”. 

Secţia Box Apare în cadrul clubului în 1997, 
funcționând ca atare şi în prezent. Principalele succese 
se datorează sportivilor lon Muşat (medaliat cu bronz 
la campionatele naţionale de seniori), Vasile Purice, 
lon Muşat, Florin Udrea (medaliati la campionatele 
naţionale de tineret), Valentin Neacşu (campion naţional 
de juniori, participant la campionatele mondiale de 
juniori), precum şi celui care i-a pregătit, antrenorul 
Gheorghe Radu. 

Secția Lupte A funcţionat la ,CS” încă din 
momentul înființării acestuia. „Zestrea cu care s-a pornit 
(sportivi, antrenori şi bază materială) — preluată de la 
„Metalul” Târgovişte — a fost consistentă. Antrenorul 
Seidamed Azizi a reuşit să menţină echipa de lupte 
libere an de an între primele 6 formații de divizia ,A” 
(medalie de bronz la campionatele naţionale pe echipe 
din 1973), iar în plan individual să asigure plasarea unor 
sportivi între medaliatii campionatelor nationale de seniori 
sau juniori şi, uneori, chiar la campionatele balcanice. 
În această postură s-au aflat, între alţii, campionii 
naţionali de seniori Florin Neicev (1973, categ. 68 kg.) 
şi Gheorghe loana (1982, categ. 74 kg.), medaliaţii la 
campionatele nationale de seniori (lon latagan, Teodor 
Patrascu, Stefan Grigoras, Petre Tarba, lonel Baciu, 
Constantin Damaschin, Mirel Olteanu, Aurel Panait). 
La nivelul juniorilor (unde antrenorul S. Azizi avea ca 
secunzi pe |. latagan, P. Tarbă, Şt. Grigoraş) succesele 
au fost mai consistente. Constantin Ciucioiu, Marcel 
Trusca, lonel Baciu au fost medaliati la campionatele 
balcanice, în timp ce la campionatele naţionale Anton 
Tarlea, lon Anghel, Aurel Panait, Marian Bărgăoanu, 
Vasile Moraru, lonel Baciu, Marcel Truşcă au intrat în 
posesia titlului, iar Constantin Damaschin, Constantin 


154 


Ciucioiu, Vasile Bungete, Florin Badea, Marian Grebluş 
ş.a. au fost medaliati cu argint sau bronz. După 
decembrie 1989, antrenorul Azizi (cel care introdusese 
luptele în perimetrul sportului târgoviştean în urmă cu 
aproape 3 decenii) s-a pensionat dar activitatea secţiei 
a continuat la aceleaşi cote prin munca (din postura de 
antrenori) a foştilor săi elevi Ştefan Grigoraş, Marian 
Grebluş, Cornel Cornea care au introdus în circuitul 
naţional al acestui sport nume importante precum 
Alexandru Otvés sau Codruţ Bostan, iar Gheorghiţă 
Ştefan (categ. 74 kg.) în 2007 având dublă legitimare 
„Rapid” Bucuresti + „CS” Târgovişte s-a situat pe locul 
5 la campionatele mondiale de seniori şi pe 3 la 
campionatele naţionale de seniori. Începând cu anul 
2000 s-a dat o mare atenţie pe plan local luptelor femi- 
nine şi în contextul colaborării excelente care a existat 
de-a lungul anilor între cluburile târgoviştene „CSŞ” si 
„CS”, sub îndrumarea antrenorului Cornel Cornea s-au 
obţinut rezultate de prestigiu (inclusiv pe plan 
international). Georgiana-Narcisa Paic a obținut medalia 
de argint la campionatele europene de seniori (2011, 
categ. 59 kg.), Mihaela Sadoveanu-Panait şi Ana-Maria 
Paic-Otv&ş (ambele având pe perioada junioratului dublă 
legitimare ,CS$”+ ,CS” după care o dată cu trecerea la 
seniorat sunt legitimate numai la ,CS” — lucru valabil şi 
în cazul G. Paic) au fost medaliate la campionatele 
mondiale şi campionatele europene de juniori. Cele 3 
sportive au colectionat pe plan intern o multitudine de 
trofee la campionatele naţionale (au împreună, numai 
la seniori, 16 titluri). Au mai fost medaliate la 
campionatele naţionale de seniori şi/sau juniori Maria 
Popescu, Adina Popescu, Larisa Grigore ş.a. 

Secţia Fotbal A existat în cadrul „CS-ului” în 
perioada 1972-1994. La momentul înființării clubului a 
fost preluată echipa „Metalu!” Târgovişte care activa în 
divizia „B”. S-a menţinut în acest eşalon până în vara 
anului 1977 când a promovat în divizia „A”. Ca antrenor 
era atunci Nicolae Proca iar din lotul care a reuşit 
promovarea au făcut parte, între alții, portarul Mircea 
Stan şi jucătorii de câmp Dumitru Gheorghe, loan Ene, 
Florea Alexandru, lon Pitaru, Constantin Tănase, Adrian 
Furnică, Decebal Neagu, Gheorghe Tătaru (II), Nicolae 
Kallo (Il), Claudiu Sava ş.a. Cu acelaşi antrenor şi câteva 
implanturi în lot (portarii Narcis Coman, Gheorghe 
Voinea, Constantin Miia şi jucătorii de câmp Gheorghe 
Greaca, Nelu Isaia, Petre Marinescu, Nicolae Enache, 
Florin Grigore, loan Ştefănescu, Silviu Dumitrescu, Ilie 
Niculescu, Gheorghe Filipescu ş.a.) echipa a avut două 
ediții reuşite în divizia „A” concretizate într-un loc 9 şi 
un loc 7 (cea mai bună clasare a unei formaţii 
târgoviştene pe prima scenă fotbalistică a ţării, în 
sezonul 1978-79). În noiembrie şi decembrie 1978 Narcis 
Coman, respectiv Florin Grigore, din postura de echipieri 
ai „CS-ului” au jucat în prima reprezentativă a României. 
Au fost primii fotbalişti legitimati la momentul respectiv 

la un club târgoviştean care au evoluat în echipa 
naţională. N. Coman a fost desemnat în 1978 „Cel mai 
bun fotbalist roman al anului” distincţie rămasă până în 
prezent unicat în istoria fotbalului târgoviştean. În 1979 
FI. Grigore a făcut parte din reprezentativa studențească 
a României medaliată cu bronz la Jocurile Mondiale 
Universitare din Mexic. Plecarea antrenorului Proca în 
vara anului 1979 s-a resimţit şi la finele anului 
competițional următor „CS-ul” a retrogradat în divizia 
„B”. A revenit însă imediat în „A” având acum ca antrenor 
pe Ştefan Coidum şi beneficiind — în mare — de acelaşi 
nucleu de jucători (Voinea, Miia, Ene, Niculescu, Pitaru, 
S.Dumitrescu, Alexandru, Enache, Gheorghe, 
Filipescu, Greaca, Sava) cărora li s-au adăugat Dumitru 
Economu, Nicolae Dobrin, lordan Eftimie, Mihai 
Margelatu, Viorel Radu, Octavian Popescu. Cu toate 
că au fost dese schimbări pe banca antrenorilor 
principali (Emerich Jenei, Gheorghe Ene, Constantin 
Rădulescu) s-a reuşit menţinerea echipei în divizia ,A” 
două sezoane fără a avea emoții prea mari în privința 
retrogradării. Deznodământul nefericit s-a produs în vara 
anului 1984 atunci când, pe fondul rotirii a trei antrenori 
principali într-un an competițional, formaţia târgovişteană 
a coborât în cel de al doilea eşalon valoric al fotbalului 
românesc. Au urmat 8 sezoane cenusii în divizia ,B” 
după care în 1992 s-a mai coborât o treaptă, 
retrogradarea în „C” (acum „rebotezată” Liga 3). A evoluat 
aici încă două sezoane apoi, pe fondul modificărilor 
structurale petrecute şi în sport după decembrie 1989, 
echipa de fotbal a „CS-ului” a fost preluată de „Oţelul 
Universitatea” Târgovişte. Începând cu toamna anului 
1994 (după 6 sezoane în care a evoluat în divizia „A”, 
14 în „B” şi 2 în „C”) nu a mai existat secţie de fotbal în 
cadrul „Clubului Sportiv” Târgovişte. 

Secţia Tenis de câmp A fost înființată în anul 2007 
prin preluarea de la „Metalul UPET” Târgovişte a 
întregului efectiv uman care activase aici (antrenorul 
Sorin Erlic şi sportivii legitimati). În perioada care a trecut 
de atunci până în prezent principalele succese în plan 
intern se datorează sportivilor Laurenţiu Erlic (multiplu 
medaliat cu argint şi bronz la campionatele naționale 
de seniori), Sebastian Pădure (medaliat cu bronz la 
campionatele nationale de juniori |), loana Posirca, 
Alexandra Voicu si Luana Daus (toate trei medaliate la 
campionatele nationale de juniori III). În ceea ce priveşte 
succesele în plan internaţional şi pe plan de „imagine” 
sportivul numărul 1 al clubului este Sorana Cârstea. A 
participat la Jocurile Olimpice de la Beijing (2008), a 
fost componentă a echipei României la întrecerile din 
„Fed Cup” (formaţii naţionale feminine) şi Cupa „Hopman” 
(echipe naţionale mixte) şi a ajuns la un moment dat 
(august 2009) pe locul 23 în ierarhia WTA. Din păcate 
lipsa ei de la competiţiile interne face ca ,CS-ul” să 
rămână cu „beneficii numai la capitolul notorietate. Este 
totuşi prea putin. 

Secţia Tenis de masă A existat în cadrul „CS-ului” 
în perioada 1983-2003. În spiritul „fair-play-ului” trebuie 
precizat că întreaga activitate s-a derulat în oraşul Titu, 
într-un parteneriat ce a funcţionat între Întreprinderea 
de Aparataj Electric (ulterior înlocuită de Întreprinderea 
de Electrozi Siderurgici) şi „Clubul Sportiv” Târgovişte. 
Prin strădaniile antrenoarei Georgeta Radu timp de două 
decenii sute de copii au deprins aici tainele acestui 
sport, dintre care unii au ajuns la performanţe apreciabile 
pe plan national. ,Varfurile” au fost Cristina Mardare şi 
Carmen Găgeatu care în anii de început ai ultimului 
deceniu ai secolului XX au câştigat medalii la 
campionatele naţionale de seniori şi titluri la 
campionatele naţionale de juniori. În aceiaşi perioadă 
de timp echipele de junioare 1, 2 şi 3 s-au situat per- 
manent între primele 8 formaţii din tara la campionatele 
naţionale pentru categoriile de vârstă respective. 

Secţia Volei A fost secția cu cel mai redus stagiu 
de activitate în cadrul „CS-ului”. La momentul înființării 
clubului a fost preluată de către acesta formaţia feminină 
„Sănătatea” Târgovişte (care activa în divizia „B”). În 
componenţa acesteia s-au aflat câteva dintre gloriile 
voleiului târgoviştean, între care Elena Grigoroiu-Matei, 
Ecaterina Stolojan — Rusen, Elena Alexandru-Dumitriu, 
Dolorica Niculescu-Popescu (toate cu stagii îndelungate 
de participare la campionatele diviziilor ,A” sau „B”) 
precum şi câteva talentate tinere jucătoare provenite 
de la „Şcoala Sportivă” Târgovişte (Daniela Ologeanu, 
Marinela Moise ş.a.). Din păcate antrenorul (Constantin 
Costea) nu a avut tactul necesar pentru a face „sudura” 
între generaţii, motiv pentru care la scurtă vreme de la 
începerea competiţiei jucătoarele vârstnice (în fapt 
titularele) s-au retras in corpore. În asemenea condiții 
majoritatea campionatului a fost dus cu o formaţie de 
junioare care a fost depăşită net de celelalte 
competitoare, deznodământul neputând fi decât unul 
singur, retrogradarea. Mai mult decât atât echipa a fost 
imediat desființată şi ca atare activitatea secţiei de volei 
în cadrul „CS-ului” se limitează la un singur sezon 
competiţional (1972-1973). (A.B.) 


CLUBUL SPORTIV MUNCITORESC ,,OTELUL”/ 
CSM ,,OTELUL” A fost înființat la 1 ianuarie 1984 fiind 
în fapt continuatorul Asociaţiei Sportive ,Otelul” 
Târgovişte care a existat în perioada 1973-1983. În plus 
în structura noului creat club au fost incluse — din postura 
de unităţi aparținând Ministerului Industriei Metalurgice 
(la fel ca şi COST.) — asociaţiile sportive ,Otelinox” 
Târgovişte şi CSS „Metalurgic” Târgovişte. Acestea au 
avut însă, până în 1990, un grad de independenţă destul 
de larg. În perioada 1984-1990 CSM „Oţelur” a funcţionat 
pe lângă Comitetul de Sindicat al Combinatului de Oteluri 
Speciale Târgovişte cu 4 secţii de performanţă (judo, 
nivel olimpic; box, nivel internaţional; baschet şi volei, 
nivel național) şi 7 secţii sport de masă (atletism, fotbal, 

handbal, oină, orientare turistică, tenis de câmp, tenis 
de masă). După 1990 a activat ca organizaţiei 
independentă sub egida SC Oţelul SA şi s-a axat 
exclusiv pe sportul de performanţă, având secţii de 
baschet, box, fotbal, judo, volei. Timp de peste 11 ani 
(1984-1995), perioada cea mai bogată în succese a 
CSM ,,Otelul” Târgovişte, funcţia de preşedinte a fost 
deţinută de llie Crăciunescu. Realizările clubului s-au 
datorat în mare măsură şi sprijinului concret acordat 
de unii dintre directorii generali ai Combinatului de 
Oteluri Speciale Târgovişte (Victor Mihu, Mihail 
Curcubata, lon Chiose), directorii adjuncti sau directorii 
de uzine (Alexe Bondoc, Crişan Panait, Nicolae Irimia), 
liderul de sindicat Florin Alexandrescu ş.a. 

Secţia Atletism Antrenorul Ştefan Nae a reuşit să 
impună pe plan naţional câteva nume precum alergătorul 
de semifond Vasile Aldica şi maratonistul Gheorghe 
Grigorescu. Echipa de maraton — bărbaţi a intrat în 
posesia medaliei de argint la campionatele naţionale 
de tineret din 1988. 

Secția Baschet A fost reprezentat în cadrul clubului 
la momentul înființării acestuia de ,Otelinox” Târgovişte 
cu o echipă masculină care juca în divizia „B”. Cinci 
ediţii de campionat a activat la acest nivel având ca 
antrenori pe Cornel Marinescu, Valerian loan, Dan 
Chircă, Dan Braşoveanu iar ca jucători, între alţii, pe 
Cornel Popescu, Radu Mirăuţă, Cornel Simescu, Stelian 
Păduraru, Mihai Banu, Valentin Oană, Sorin Niţă ş.a. 
A reuşit promovarea în divizia „A” în vara anului 1989 cu 
Valerian loan (principal) şi Virgil Ştefan (secund) pe 
banca tehnică, iar ca jucători cu Horia Păun, Lăzărică 
Vişan, Nelu Lefter, Emil Jerebie, Vasile Zdrenghea, Radu 
Armaziu, Cornel Tronaru, lulian Necseanu, Cornel 
Ciochină, Alexandru Anica, Dragoş Năstase, Alexandru 
Coroliu. A activat 2 ediţii de campionat în divizia ,A” 
având ca antrenor pe V.loan iar lotul de jucători a fost 
completat cu Lucian Vasilică, Dragoş Gherasim, 
Bogdan Rădulescu, Cornel Alecu, Vasile Tace, Marin 
Marinache ş.a. O serie de componenți ai echipei au 
fost selecționați şi au jucat în naționalele României de 
seniori (Păun, Lefter) sau de tineret (Păun, Gherasim, 
Alecu). În intervalul de timp în care a evoluat în diviziile 
„B” şi „A” problemele de ordin administrativ ale echipei 
masculine ,Otelinox” Târgovişte au fost rezolvate de 
Eugen Sanda şi Romi Stănciulescu, coordonati de Radu 
Lazăr (directorul intreprinderii) şi Adrian Glăvan 
(preşedintele secţiei). După retrogradarea din divizia „A” 
(1991) echipa masculină de baschet a fost desființată. 
Concomitent ,Otelinox” Târgovişte a preluat formaţia 
feminină Luceafărul Romlux Târgovişte care activa în 
divizia „B”. La sfârşitul sezonului 1991-1992 s-a reuşit 
promovarea în divizia „A” echipa având ca antrenor pe 
Decebal Păun iar în lot au fost, între altele, Dana 
Pantilin, Ana-Maria lonita, Cristina Florescu ş.a. După 
o primă participare în divizia ,A” (1992-1993) în care 

s-a realizat obiectivul propus (menţinerea în primul 
eşalon valoric al baschetului feminin românesc) în ediţia 
următoare echipa joacă sub titulatura „Oţelul” Târgovişte. 
Locul de mijloc ocupat la sfârşitul campionatului nu a 
mulțumit conducerea clubului care a luat măsuri energice 
de revigorare. Au fost aduşi lângă echipă doi sponsori 
puternici (Doru Nedelcu şi Universitatea „Valahia”) iar 
ca antrenor a fost numit binecunoscutul Alexandru 
Moise (care se afla şi la conducerea tehnică a echipei 
naţionale). Lotul a fost completat cu unele dintre cele 
mai bune jucătoare române ale momentului (Magdalena 
Moise, Gabriela Şchiopu, Marilena Stocheci, Antoaneta 
Toma, surorile Maria şi Simona Mărgărit componente 
ale echipei naţionale) şi a fost înregimentată şi prima 
jucătoare străină (lulia Râjova, Moldova). În asemenea 
condiții două sezoane consecutive (1994-1996) titlul de 
campioană a României la baschet feminin a fost câştigat 
de Oţelul Universitatea Târgovişte. Au fost primele titluri 
din istoria sportului, la nivel de seniori, obținute de o 
formaţie din Târgovişte. Din această postură echipa a 
jucat în Cupa Campionilor Europeni şi aceasta fiind o 
premieră pentru sportul târgoviştean. Din păcate, din 
motive de ordin economic, cei doi sponsori s-au retras, 
»gtacheta” nu a mai putu fi menţinută la acest nivel 
ridicat, iar antrenorul şi jucătoarele exponentiale au 
plecat. În asemenea condiţii deşi au apărut noi sponsori 
(firmele Livas din Târgovişte şi Metaco din Bucureşti) 
echipa, sub noua denumire Oţelul Livas Metaco 
Târgovişte a avut două ediţii de campionat (1996-1998) 
mai slabe încheiate pe locurile 7, respectiv 3. În vara 
anului 1998 „Oţelul” s-a retras din această asociere, 
formaţia fiind preluată în totalitate de sponsorul cipriot 
loanou Yannakis. 

Sectia Box A fost cea mai longeviva dintre cele 
care au activat în cadrul CSM ,,Otelul”. Este de fapt 
singura secţie care şi-a desfăşurat activitatea pe întrega 
perioadă de existenţă au clubului (1984-2009, în ultimii 
4 ani numindu-se însă Mechel). La „momentul zero” (1 
ianuarie 1984) au fost preluate baza materială, sportivii 
şi antrenorii (Gheorghe Badiu, Nicu Tamas) secţiei de 
box care exista, cu rezultate notabile, la fosta asociaţie 
sportivă „Oţelul” Târgovişte. Performanţele s-au menținut 
la un nivel ridicat datorită prestatiilor unor sportivi valoroşi 
precum Marin Vişan, Constantin Radu, Cezar Robu, 
Adrian Luca, Marian Badea (medaliaţi la campionatele 
naţionale de seniori), Gheorghe Stan, Gheorghe 
Pătulea, Cornel Florea, Marius Pârvu, Vasile Tănase, 
Alexandru Stan, Cătălin Cristea ş.a. (medaliati la 
campionatele naţionale de juniori şi/sau tineret). „Şefii 
de promoţie” ai boxerilor care au activat la CSM ,,Otelul” 
au fost Marin Vişan, antrenor Gheorghe Badiu (de 5 ori 
medaliat cu argint sau bronz la campionatele naţionale 
de seniori, selecționat în echipa naţională participantă 
la campionatul balcanic de seniori) şi, mai ales, Adrian 
Luca, antrenor Nicu Tamaş. Luca este un adevărat 

fenomen în boxul românesc. În cei 22 de ani de carieră 
sportivă (1988-2009) a activat în cadrul unui singur club, 
a avut acelaşi antrenor, s-a menţinut în limitele 
categoriilor de greutate 51-54 kg., a fost medaliat la 
toate categoriile de vârstă pentru care în tara noastră 
se organizează campionate naţionale. Rarisimă în boxul 
românesc este performanța sa ca timp de 13 ani 
consecutivi (1997-2009) să obţină medalii la 
campionatele naţionale de seniori (2 de aur, 2 de argint, 
9 de bronz). A fost nevoit să se retragă din activitate la 
sfârşitul anului 2009 deoarece, pentru protecţia 
sportivilor, după împlinirea vârstei de 34 de ani 
Regulamentul Federaţiei Române de Box interzice 
acestora practicarea sportului de performanţă. Incepând 
cu a doua jumătate a primului deceniu din mileniul III 
sunt de remarcat şi rezultatele sportivelor care practică 
boxul sub îndrumarea antrenorului Nicu Tamaş. Dintre 
acestea sunt de menţionat Gabriela Bold (medaliată 
cu bronz la campionatele europene de juniori, multiplă 
campioană naţională de seniori, tineret, juniori), 
Loredana Negoescu, Andreea-Mihaela Mihai, Carmen 
Neagoe (medaliate la campionatele naţionale de seniori 
şi/sau tineret). 

Secţia Fotbal A existat ca secţie încadrată la 
categoria „sport de masă” de la momentul înființării CSM 
,Otelul”, în primii 10 ani de activitate nedepasind stadiul 
campionatului judeţean. La 1 august 1994 a fuzionat 
cu FC Târgovişte (fostul CS Târgovişte), care la acel 
moment activa în divizia „C”, a fost atrasă ca sponsor 
Universitatea „Valahia”, iar noua echipă a primit numele 
de „Oţelul Universitatea” Târgovişte. Ca antrenor princi- 
pal a fost numit Silviu Dumitrescu, iar ca secunzi Vasile 
Szilagyi (preparator fizic) şi Gheorghe Păsărică (portari). 
Lotul de jucători era alcătuit în marea lui majoritate din 
tineri târgovişteni sau proveniţi din localități dambovitene. 
Între aceştia s-au aflat, între alţii, portarul Cristian Igescu 
şi jucătorii de câmp Cosmin Becheanu, Remus 
Gâlmencea, Cristian Termure, Dan Mieluşică, Sorin 
Rădoi, Bogdan Lita, Vasile Bârdeş, Cristian Bălaşa, 
Septimiu Burtescu, Marius Pietraru, Laurenţiu 
Reghenkampf ş.a. După un parcurs foarte bun echipa 
târgovişteană a câştigat seria din care a făcut parte şi 
a promovat, în vara anului 1995, în divizia „B”. Având 
aceeaşi conducere tehnică şi, în cea mai mare parte 
acelaşi lot de jucători, la finalul sezonului următor (1995- 
1996) formaţia târgovişteană a promovat în divizia „A”. 
Principalii nou veniţi au fost portarul Cosmin Lunescu, 
jucătorii de câmp Adrian Bogoi, Razvan Toboşaru, 
Romică Zamfir (şi aceştia tot damboviteni), Cătălin 
Hâldan si Cezar Dinu (imprumutati de la Dinamo 
Bucuresti) dar ultimii doi au fost folosiţi numai în tur 
după care au fost rechemati la echipa-mamă. Având 
o evoluție impecabilă formaţia târgovişteană a 
promovat în Divizia Naţională (noua denumire a diviziei 
„A”). După numai doi ani petrecuţi sub patronajul CSM 

,Otelul” (incheiati cu două promovari succesive, în „B” 
şi „A”, caz unic în fotbalul târgoviştean) această 
echipă şi-a schimbat acţionariatul în vara anului 1996. 
De aici a început şi „căderea” ei dar aceasta intră în 
palmaresul altora. 

Secţia Handbal A activat în cadrul clubului prin 
intermediul echipei masculine CSS „Metalurgic” 
(antrenor Gabriel Nicolin). Formaţia a participat mai 
multe ediţii în divizia naţională a juniorilor şi şcolarilor. 

Secţia Judo A funcţionat începând cu anul 1984. 
A preluat de la fosta asociaţie sportivă ,Otelul” activul si 
pasivul existente aici (antrenorii Constantin Sauciuc şi 
Wilson Grecu, instructorii sportivi Vasile Gorghescu şi 
llie Torcică; baza materială; 70 sportivi legitimati, dintre 
care 2 de clasă internaţională). La acel moment (lucru 
continuat până în 1990) a existat o colaborare cu 
Federaţia Română de Judo şi Comitetul Olimpic Român 
materializată în existenţa în cadrul clubului a unui Centru 
Olimpic National de pregătire a sperantelor acestui sport 
din întreaga tara, ceea ce a permis existența multor 
duble legitimări. În perioada 1984-1990 (cu o singură 
excepție, în 1988) echipa de seniori a activat în divizia 
„A”. La campionatele nationale pe echipe din 1984 
formaţia de tineret s-a clasat pe locul II iar cea de juniori 
a intrat în posesia titlului de campioană naţională. În 
întrecerile individuale cu rang de campionate naţionale 
de seniori Constantin Coman şi Mihai Anghelescu au 
fost medaliati cu aur, iar Adrian Szekely, Nicolae Mihu, 
Ştefan Ghinescu, Radu Ivan au intrat în posesia 
medaliilor de argint sau bronz. La campionatele 
nationale de tineret şi/sau juniori au fost medaliati Mihu, 
Szekely, Ghinescu, Ivan, precum şi Richard Pârvu, 
Andrei Gorghescu, Florin Niţă ş.a. 

Secţia Oina Timp de 4 ani consecutivi (1985-1988) 
a reuşit să se claseze pe locul II la campionatele 
naționale de juniori. 

Secţia Volei La momentul înființării sale CSM 
,Otelul” a preluat locul din divizia „B” femei de la CSS 
Târgovişte după care la finalul sezonului 1987-1988 
reuşeşte promovarea în divizia „A”. Acest lucru s-a 
datorat antrenorilor lon-Vladimir Stănescu (pe parcursul 
campionatului), George Simulescu — principal şi 
Roxana Miron — secund (la turneul de la Buzău pentru 
promovare în „A”) şi jucatoarelor Maria Mititelu, loana 
Nistor, Ecaterina Stana, Florica Vasile, Ilona lonescu- 
Todea, Cristina Lakatoş, Marina-Cristina Zamfir, Elze 
Gheorghe-Sultănescu, Gica Podoiu, Ileana Oprea 
(ultimele 5 fiind localnice). Timp de 9 ediţii de campionat 
(1988-1997) CSM „Oţelul” Târgovişte a evoluat în 
compania celor mai bune formaţii din voleiul feminin 
românesc. A avut în acest timp ca antrenori pe 
Constantin Wesselly, Nicolae Groza, Adrian Cotoranu 
ş.a., iar ca jucatoare, între altele (în afara celor menţionate 
cu ocazia promovării) pe Dumitra Dima, Adriana Colceriu, 
Corina Olteanu-Malaxia, Maria Chitic-Vasilică, Doina 

Radu, Corina Bratu, Claudia Oprea, Mihaela Mirică 
(ultimele 3 fiind târgoviştence get-beget). Cele mai bune 
performanțe ale echipei au fost două locuri 6 şi un loc 
7. În 1995 a jucat finala Cupei României, meci pierdut 
(cu „Rapid” Bucureşti — campioana ţării) dar postura în 
care a ajuns i-a permis ca în lunile ianuarie-februarie 
1996 să susţină 7 meciuri într-o competiţie europeană. 
Este vorba de „Cupa Cupelor”- manşa | în cadrul căreia 
la Sala Sporturilor din Târgovişte au jucat formaţii de 
mare renume ca ,Anthesis” Modena, Italia (deținătoarea 
en titre a trofeului) sau TSKA Moscova, Rusia (fostă 
câştigătoare a Cupei Campionilor Europeni). Cum la 
noi o minune nu ţine prea mult în ediţia următoare de 
campionat CSM „Oţelu!” s-a situat pe ultimul loc în divizia 
„A” retrogradând în eşalonul secund. Alunecarea pe 
tobogan nu s-a oprit aici şi pe fondul problemelor legate 
de privatizarea COST (sponsorul principal al echipei), 
formaţia nu a mai fost înscrisă în ediţia 1997-1998 a 
diviziei „B”. Practic echipa şi secția s-au desființat. (A.B.) 


CLUBUL SPORTIV MUNICIPAL / „CSM” A fost 
înființat prin Hotărârea Nr. 273 din 16 iulie 2008 a 
Consiliului Local al Municipiului Târgovişte, ca persoană 
juridică de drept public. În perioada de început a activității 
au fost organizate şi afiliate la Federatiile de specialitate 
6 secții (atletism, baschet, box, judo, tenis, volei). La 
începutul anului 2011 numărul lor a ajuns la 8, ca urmare 
a înființării secţiilor de fotbal şi radioamatorism. În primii 
săi trei ani de activitate CSM a obţinut o serie de 
importante succese pentru sportul târgoviştean. Echipa 
feminină de baschet a câştigat 2 titluri de campioană 
naţională, 2 Cupe ale României şi a avut parcursuri 
excelente în FIBA Euro Cup (a doua competiţie, din 
punct de vedere valoric, din Europa) concretizate în 
calificări pentru faza şaisprezecimilor de finală (ediția 
2008-2009), respectiv sferturilor de finală (ediţia 2009- 
2010, cea mai bună performanţă obţinută de o formaţie 
feminină de club din România în ultimele trei decenii). 
Aceste importante succese s-au datorat talentului şi 
muncii unor sportive precum Monika-lzabela 
Brosovszky-Boriga, Gabriela-Larisa Toma (Maestre 
Emerite ale Sportului), Anne-Marie Parău (Maestră a 
Sportului), Taisia Lungu, Luminiţa Manta, Raluca Alecu 
(provenite din pepiniera baschetului târgoviştean, 
componente ale loturilor nationale de tineret şi/sau 
junioare), precum şi a aportului adus — în unele perioade 
de timp — de o serie de jucătoare străine cu cărți de 
vizită impresionante, precum Tina Thompson, Nike 
Anosike, Chrissy Givens (SUA), Linda Fréhlich 
(Germania), Shay Doron (Israel) ş.a. Acestea, alături 
de celelalte componente ale echipei, au fost pregătite 
şi conduse către respectivele succese de antrenorii 
Cătălin Tânase şi Marius Dobă. Importante realizări, 
concretizate în titluri şi medalii la Campionatele 
balcanice şi Campionatele naţionale de radioamatorism/ 

radio orientare au obţinut fraţii lustina-Mihaela şi 
Alexandru-Pavel Babeu pregătiţi şi coordonati din 
postura de oficial sportiv de Maestrul Internaţional al 
Sportului Pavel Babeu (tatăl lor). Au mai obținut titluri 
sau medalii la Campionatele naţionale de seniori 
componenţii secțiilor box (Gabriela Bold, Cătălin Cristea, 
Mihaela-Andreea Mihai, Carmen-Raluca Neagoe, 
Veronica Mitrofan; antrenor Nicu Tamaş) şi judo 
(Alexandru Nedelcu; antrenor Romel Musa), în timp ce 
secțiile de atletism (Nicoleta-Mădălina Anghelescu, Ana- 
Maria Mihai; antrenor Cornel Pătrăşcan) şi tenis (lulia- 
Maria lvascu) au adus titluri la Campionatele nationale 
de juniori. Secţia volei (antrenor Dragoş Bizdrigheanu) 
activează cu o formaţie feminină în Divizia A 2 (al doilea 
eşalon valoric al voleiului feminin românesc), iar secția 
fotbal a avut echipă în Liga 3 (ediţia de campionat 2009- 
2010). CSM Târgovişte are primite în administrare două 
dintre cele mai importante baze sportive aflate în 
patrimoniul municipiului, respectiv Stadionul „Eugen 
Popescu” şi Bazinul Acoperit de Inot din micro III. De la 
înființare şi până în prezent activitatea CSM Târgovişte 
a fost condusă, din postura de Preşedinte, de profesorul 
Ciprian-George lugulescu. (A.B.) 


CLUBUL SPORTIV ŞCOLAR / „CSŞ” Este 
continuatorul Şcolii Sportive de Elevi Târgovişte (a 
existat în perioada 1958-1970) şi al Şcolii Sportive 
Târgovişte (1970-1978) care nu au avut personalitate 
juridică, funcţionând pe lângă diferite licee sau şcoli 
generale din municipiu. A fost înfiinţat în 1978 ca unitate 
de învățământ de sine stătătoare, independentă. O lungă 
perioadă de timp a purtat denumirea CSS ,Dambovita” 
Târgovişte. Numele actual CSS Târgovişte îl are 
începând cu anul 2001. La momentul înființării clubului 
activitatea s-a desfăşurat în 5 secții (atletism, baschet, 
fotbal, lupte, volei). Gama disciplinelor sportive s-a mărit 
treptat cu tenis de câmp (1980), handbal (1982), 
gimnastică (1989), judo (1995). În prezent (2011) în 
cadrul clubului funcţionează 7 secţii (cele enumerate, 
mai puţin gimnastica şi tenisul de câmp). De-a lungul 
celor peste trei decenii de existenţă aici au fost iniţiaţi 
în tainele sportului, pregătiţi şi lansați în circuit peste 
10.000 de tineri elevi. Dintre aceştia unii au atins culmile 
înaltei performanţe (medalii la campionatele mondiale 
şi/sau europene de seniori sau juniori) încă din perioada 
când activau în cadrul clubului (atleta Marina-Cătălina 
Oprea sau luptătoarele Mihaela Sadoveanu şi Ana-Maria 
Paic), alţii au atins acest deziderat după încheierea 
junioratului, odată cu transferul lor către diferite alte 
cluburi din tara. La aceasta au contribuit profesorii care 
au activat în cadrul clubului şi care au reuşit cu mult 
profesionalism să îi pregătească şi să îi lanseze către 
înalta performanţă. Merită evidentiati, în acest context, 
profesorii Nicolae Gutoiu — antrenor emerit (atletism), 
Cornel Cornea (lupte), Gheorghe-Teofil Tzitzeclis (fotbal) 

şi grupul celor care au activat în cadrul Catedrei de 
baschet (Cornel Marinescu, Valerian loan, Gabriel 
lonescu, Gabriela Trandafirescu). Este important de 
semnalat că fiecare dintre aceştia a lucrat efectiv în 
cadrul clubului peste 20 de ani. Pasiunea, continuitatea, 
valoarea au contribuit la obținerea numeroaselor succese 
de sportivii pe care i-au pregătit. Mulţi dintre tinerii care 
timp de câţiva ani, în perioada studiilor şcolare, au făcut 
sport de performanţă în cadrul CSŞ Târgovişte sunt şi 
exponenti palpabili ai celebrului dicton latin „Mens sana 
in corpore sano”. Personalităţi care ulterior au deținut 
funcţii de conducere pe plan local în domeniul 
economico-administrativ, medici, ingineri, economişti, 
jurişti, profesori etc. se mandresc că în CV-ul personal 
sunt trecute şi titluri sau medalii câştigate la diferite 
competiţii sportive cu caracter naţional. Succesele au 
fost obținute şi datorită modului în care cei care au 
condus destinele CSŞ Târgovişte de-a lungul anilor şi-au 
făcut datoria. În cei peste 30 de ani de funcţionare la 
conducerea unităţii au fost ca directori Corneliu 
Marinescu (1978-1990), Gheorghe-Teofil Tzitzeclis 
(1990-2010), Andreea Adiohos (2010 — în prezent), iar 
ca directori adjuncti, după 1990, lulian Cristea (1990- 
1991), Valerian loan (1991-2010), Emilia Ghiţă (2010 — 
în prezent). Ei au reuşit să asigure clubului o 
infrastructură invidiată de multe unităţi şcolare similare. 
Între altele aceasta conţine o sală de jocuri (baschet, 
handbal, volei) omologată pentru meciuri de divizia ,A” 
cu tribune capabile să primească 300 de spectatori, 
sală pentru lupte şi judo, sală de forță, saună, vestiare, 
grupuri sanitare, sală de şedinţe, birouri etc. Clubul 
deține în aceeaşi incintă terenuri în aer liber de 
minifotbal, baschet, handbal, tenis, volei. La o altă locaţie 
(în zona centrală a municipiului) are un minihotel cu 
spaţii de cazare pentru 30 de persoane şi spaţii pentru 
pregătirea şi servirea mesei, iar în localiatea Nucet teren 
de fotbal, vestiare, magazii etc. precum şi capacități 
de cazare şi servirea mesei pentru 40 de persoane. 
Secţia Atletism A adus clubului peste 200 medalii 
la competiţii internaţionale (campionate mondiale, 
europene, balcanice, pentru juniori) şi naţionale (la toate 
categoriile de vârstă, de la copii la seniori). „Numărul 1” 
din istoria secției este Marina-Cătălina Oprea. 
Alergătoare de semifond, obstacole şi cros, îndrumată 
(în perioada 1998-2006) de Nicolae Gutoiu (distins cu 
titlul de „antrenor emerit” pentru performanţele sportivei), 
a fost medaliată cu bronz la campionatele mondiale de 
juniori, a câştigat 3 titluri de campioană europeană de 
juniori, a fost medaliată cu bronz la campionatele 
balcanice de seniori şi a câştigat 2 titluri de campioană 
balcanică de tineret şi 5 de juniori. Pe plan intern a fost 
multiplu medaliată la campionatele naţionale de seniori, 
tineret, juniori, recordmană naţională de juniori. Un alt 
component de valoare al secţiei a fost George-Daniel 
Preda (alergător de semifond şi cros). Pregătit de acelaşi 

N. Gutoiu el a reuşit ca în perioada 2008-2010 să aducă 
clubului o medalie de argint la campionatele balcanice 
de juniori şi 10 victorii la campionatele naţionale (2 la 
seniori, 2 la tineret, 6 la juniori). A fost selecționat în 
echipele naţionale de juniori, tineret, seniori şi este 
recordman naţional de juniori. În cei 21 de ani cât a 
activat în cadrul secţiei (1990-2011) Nicolae Gutoiu a 
mai antrenat şi alte nume importante pentru atletismul 
târgoviştean precum Nicoleta Scârtoaje, Alina 
Alexandru, lonut David, Georgiana-Nicoleta Penes ş.a. 
Au mai activat cu rezultate bune în cadrul secţiei si 
profesorii Sandu Marin (a pregătit pe Doina Drăgan — 
aruncătoare de greutate, medaliată cu bronz la 
campionatele balcanice de juniori, de 2 ori campioană 
naţională de juniori), Constantin Stanciu, lon Grecu, 
Romi Goicea (a pregătit pe Simona Bucur, campioană 
balcanică şi naţională de juniore, la 100 m). 

Secţia Baschet Este în istoria clubului sportul de 
echipă la care au fost înregistrate cele mai multe şi 
mai mari succese. La aceasta au contribuit în foarte 
mare măsură modul în care a fost concepută strategia 
secţiei, profesionaismul şi continuitatea în activitate a 
antrenorilor care au activat aici. S-a început cu Cornel 
Marinescu şi Valerian loan, au intrat ulterior în colectiv 
Gabriel lonescu si Gabriela Trandafirescu (toţi aceştia 
acumulând mai mult de 20 de ani de activitate în cadrul 
secţiei) iar în ultimul deceniu li s-au alăturat mai tinerii 
Andra Păun-Adiohos şi Cătălin Tănase care le calcă 
hotărât pe urme în privinţa reeditării performanţelor. 
Specificul activității din CS$-uri (încheierea activităţii o 
dată cu terminarea junioratului) nu a permis existenţa 
unor echipe cu rezultate spectaculoase la nivel de 
seniori. În schimb la juniori (I, II sau III) au fost câştigate 
6 titluri de campioni naţionali precum şi alte 10 locuri II 
sau Ill, cărora trebuie adăugate 12 prezenţe pe podium 
(dintre care 5 pe prima treaptă) la campionatele 
naționale de minibaschet. Acest bilanţ cu totul 
remarcabil pentru un sport de echipă a fost realizat prin 
aportul unor sportivi care au adus faimă baschetului 
târgoviştean, precum Horia Păun (selecționat în echipa 
națională de seniori), Valentin Stănescu, Dragoş 
Gherasim, Cornel Alecu, Marius Dobă, Cătălin Tănase, 
Dragoş Pană, Alexandru Mihuti (componenți ai 
nationalelor de juniori). Dintre aceştia Alecu şi Dobă 
ulterior terminării perioadei de la CS$ Târgovişte au jucat 
şi în naţionala de seniori a României, iar ceilalți în 
reprezentativa de tineret. Baschetul feminin a fost inclus 
mai târziu (începând cu mileniul III) în sfera de activitate 
a secţiei de la CSS. Sub conducerea antrenorului Cătălin 
Tănase echipa de junioare | a intrat în posesia titlului 
de campioană naţională în 2008; s-au mai obţinut medalii 
de argint sau bronz la campionatele naţionale de junioare 
III, II, | şi tineret în perioada 2005-2009. Din rândurile 
acestei generaţii de excepţie s-au evidenţiat Taisia Lungu, 
Raluca Alecu, Luminiţa Manta, Ana Mavrodineanu care 

au fost şi componente ale nationalelor de junioare 
medaliate cu argint şi bronz la campionatele balcanice 
precum şi ale echipei de senioare Municipal MCM 
Târgovişte, postură din care au intrat în posesia unor 
titluri de campioane naţionale şi de câştigătoare ale 
Cupei României. 

Secţia Fotbal Este un alt sport de echipă cu 
rezultate remarcabile în istoria grupării. În ceea ce 
priveşte fotbalul masculin acesta s-a aflat în sfera de 
activitate a clubului pe toată perioada de existenţă a 
acestuia. De-a lungul timpului aici au condus procesul 
de antrenament al sportivilor profesorii Gheorghe 
Ungureanu, Gheorghe-Teofil Tzitzeclis, Marin Olteanu, 
Mircea Nicolae, Nicu Croitoru ş.a. care au reuşit să 
propulseze în fotbalul românesc nume importante 
precum Gheorghe Dumitraşcu, Daniel Vătafu (viitori 
componenți ai primei reprezentative a României), 
Octavian Popescu, lulian Mihăescu, Victor Glăvan (viitori 
componenți ai naţionalei de tineret) precum şi pe Cornel 
Turcu, Cosmin Lunescu, Sorin Gânju, Bogdan Bucurică 
(care au evoluat în tricoul naţionalei de juniori a României 
pe vremea când încă mai erau legitimati la CSS 
Târgovişte). Acestora li se adaugă şi cei peste 100 de 
sportivi care au fost promovați la echipe din eşaloane 
superioare (Liga 1, 2 sau 3). Din acest punct de vedere 
fotbalul masculin este secţia cea mai prolifică din cadrul 
clubului. Principalele succese în plan sportiv (la nivel 
de echipe) sunt titlul de campioană naţională de juniori 
| câştigat în 1999 de formaţia pregătită de cuplul Mircea 
Nicolae şi Nicu Croitoru care a avut în componenţă, 
între alţii, pe portarul Marius Dumitrescu şi jucătorii de 
camp Razvan Furcoiu, Irinel Preda, Ciprian Dinu, Emil 
Pătraşcu, Gheorghe Pârvu, Ovidiu lacov, Daniel Gae, 
Bogdan Cotolan, Marius Constantin, lon Vlada, Corvin 
Constantin ş.a., precum şi locul | la campionatul re- 
publican al CS$-urilor pentru juniori Ill (1986). La 
acestea trebuie adăugate cele 10 prezenţe la turnee 
semifinale şi/sau finale de juniori III, II, | o performanţă 
de asemenea notabliă şi din ce în ce mai greu de atins 
în ultimii ani. În ceea ce priveşte fotbalul feminin acesta 
a fost inclus în sfera de avtivitate a CSS Târgovişte în 
anul 2003, la iniţiativa profesorului Gheorghe-Teofil 
Tzitzeclis. Acesta, în paralel cu funcţia pe care o deţinea 
(director al clubului) a preluat, în perioada 2003-2008, 
şi sarcina de antrenor a echipei feminine de fotbal. 
Ulterior multitudinea activităţilor în care era angrenat 
l-a facut să renunțe la antrenorat veghind asupra 
procesului de instruire al echipei din postura de direc- 
tortehnic. Atribuţiile de antrenor au fost preluate succesiv 
de profesorii Ciprian Prisăcaru, Gheorghe Dumitraşcu, 
Mihăiţă Tătăranu. A existat o perioadă de 5 ani (2004- 
2009) deosebit de fastă pentru fotbalul feminin local, 
Târgoviştea fiind considerată pe atunci al doilea centru 
al ţării. În acea jumătate de deceniu CSS a câştigat la 
campionatul naţional de senioare o medalie de argint şi 

3 de bronz, iar în Cupa României echipa s-a calificat o 
dată în finală şi de 4 ori în semifinale. În ceea ce priveşte 
echipa de junioare aceasta a câştigat, în acelaşi inter- 
val de timp, un titlu de campioană naţională (2008), 2 
locuri II şi 2 locuri III. Aceste performanţe nu ar fi fost 
posibile fără existenţa unor sportive de valoare: Daniela 
Pufulete, Lena Pop, Sorina Amza, lulia Cosma, Denisa 
Comănoiu, Roxana Oprea, Olivia Oprea, Georgiana 
Pop, Ana-Maria Stanciu, Alina Bartoiu, Monica Varga, 
Roxana Cioacătă ş.a. 

Secţia Handbal A existat în organigrama clubului 
începând cu anul 1982. De atunci şi până în prezent 
activitatea a fost axată numai pa varianta feminină a 
acestui sport. În perioada 1982-1990 au funcţionat ca 
antrenori Gabriel Nicolin şi Nicolae Niculăescu. 
Rezultatele, la nivel de echipe, nu au fost de excepție, 
dar în plan individual au existat valori precum Cornelia 
Ciucardel (selecționată în naţională de junioare şi 
promovată la o echipă de divizia ,A”) sau Alina Mihai şi 
Roxana Tomescu (promovate la echipe de divizia „B”). 
La jumătatea anilor 90 sub îndrumarea aceluiaşi G. 
Nicolin a existat o generaţie competitivă (la nivel de 
junioare II) care a constituit ulterior osatura echipei de 
divizia „B” Victoria Târgovişte. O a treia generaţie 
valoroasă din istoria clubului a atins apogeul în 1999 
atunci când echipa de junioare III (pregătită de Gabriela 
Condrea şi Marius Costache) a câştigat titlul de 
campioană naţională la această categorie de vârstă. 
Este singurul titlu din istoria secției şi obținerea lui a 
fost posibilă prin aportul consistent al unor jucătoare 
precum Liliana Tâmplaru, Valentina Eparu, Florica lon, 
Larisa Gogu, lulia Dumitrescu ş.a. care au şi fost 
angrenate în trialuri ale selectionatelor de junioare III 
sau II ale României. În ultimii ani activitatea secției a 
devenit din ce în ce mai puţin productivă. Instabilitatea 
antrenorilor a fost una din cauze, dar în mod cert nu 
singura. Se încearcă revigorarea activităţii pornindu-se 
de la „0”, respectiv de la cel mai tânăr eşalon de viitori 
sportivi, copiii. Aceasta presupune în afară de multă 
muncă, răbdare şi capacitatea de a putea să aştepţi, 
lucruri destul de putin agreate de factorii de decizie din 
domeniul sportului din zilele noastre. 

Secţia Judo Este sportul apărut cel mai târziu 
(1995) în programul de activitate al CSŞ Târgovişte. Sub 
îndrumarea antrenorilor Alexandru Brebeanu şi apoi 
Romel Musa aici s-au pregătit o serie de sportivi valoroşi 
precum Alexandru Nedelcu (medaliat cu bronz la 
campionatele naţionale de seniori, campion naţional de 
tineret şi juniori), Andrei Văcaru, Bogdan Neacşu, llie 
Wiessmann, Marius Popescu, Cosmin Talaz, Cristian 
Nedelcu ş.a. (medaliati la campionatele nationale de 
copii, cadeți sau juniori). 

Secţia Lupte Este, alături de atletism, secția din 
club cu cele mai bune rezultate în plan internaţional cât 
şi în plan intern. Sportivii şi sportivele de la CSS 

Târgovişte au reprezentat România la campionate 
mondiale, europene, balcanice de seniori şi juniori. În 
primele două decenii şi jumătate de existenţă a secţiei 
(1978-2002) activitatea s-a axat în exclusivitate pe stilul 
lupte libere, pentru bărbaţi. Sub îndrumarea antrenorilor 
Constantin Mocanescu, lulian Cristea şi Cornel Cornea 
s-au obținut succese la campionatele naţionale de cadeți 
şi juniori materializate în titluri şi medalii obţinute de 
Constantin Damaschin, Vasile Bungete, Sorin Baciu, 
Emilian Eftimie, Marcel Târcă, Cristian Pătulea, Cornel 
Dumitru, Mirel Olteanu, Gheorghe Olteanu, Adrian 
Baciu, Sorin Cojocaru, Marian Vasile, Cornel Cornea 
jr., lrinel Ghenciulescu ş.a. Până în 1990 a existat şi o 
excelentă colaborare în plan local între secțiile de lupte 
de la CS$ şi Clubul Sportiv, acesta din urmă preluând 
la terminarea junioratului sportivii cei mai talentați pentru 
a-i lansa pe orbita marii performanţe. În această situaţie 
s-au aflat Damaschin, Bungete, S.Baciu, Târcă, 
M.Olteanu, Cojocaru ş.a. care au obţinut ulterior (din 
postura de sportivi legitimati la CS) titluri şi medalii la 
campionatele naţionale de seniori sau, unii dintre ei, la 
campionatele balcanice. După anul 2000, rămas singurul 
antrenor în cadrul secţiei, Cornel Cornea a reorientat 
activitatea acordând prioritate luptelor feminine. În acest 
context au apărut sportive care au reuşit să se impună 
pe plan intern şi internaţional. Dintre acestea sunt de 
menţionat Mihaela Sadoveanu-Panait (medaliată cu 
bronz la campionatele mondiale de juniori, campionatele 
europene de seniori, campionatele europene de juniori, 
multiplă campioană naţională de juniori şi seniori), Ana- 
Maria Paic (medaliată cu bronz la campionatele 
europene de seniori şi juniori, multiplă campioană 
naţională de juniori şi seniori), Georgiana-Narcisa Paic 
(multiplă campioană naţională de juniori şi seniori), 
Mihaela Rădoi (medaliată cu argint la campionatele 
europene de cadeți, campioană naţională de juniori şi 
seniori), Maria Popescu (medaliată la campionatele 
naţionale de juniori şi seniori), Larisa Grigore (medaliată 
la campionatele naţionale de seniori, campioană 
naţională de juniori) ş.a. S-a păstrat buna tradiţie a 
colaborării dintre CSS şi CS de care am vorbit mai sus 
în cazul luptelor masculine şi sportivele după ce termină 
perioada junioratului sunt dirijate către CS În acest fel 
sportul târgoviştean a continuat să beneficieze de 
importante realizări prin aportul ulterior terminării 
activităţii de la CSS a sportivelor mentionale. 

Secţia Tenis de câmp Acest sport a avut un in- 
terval mult mai lung de desfăşurare a activităţii (1980- 
1999) perioadă în care s-au înregistrat succese în 
beneficiul clubului. La momentul înfiinţării secției au fost 
încadraţi ca profesori Constantin Cazacu, Victor Pantilin 
şi Pompiliu Nedelcu. Acest „trio” a funcţionat până în 
1984, an în care Cazacu s-a retras, acelaşi lucru 
făcându-l şi Nedelcu in 1990, Pantilin continuând sa 
activeze până la desființarea secției. În decursul timpului 

au fost consemnate şi o serie de acţiuni în plan 
organizatoric, cele mai importante fiind în 1981 (preluarea 
de către secţia de la CSS a claselor cu program de 
tenis de câmp de la Şcoala Generală Nr. 6 şi Liceul 
,lenachita Văcărescu”), 1984 şi 1992 (efectuarea fuziunii 
dintre secţiile de la ,Metalul” şi CSS, respectiv ruperea 
acestei fuziuni). Dintre succesele mai importante în plan 
sportiv ale secției de tenis de câmp de la CSŞ 
menţionăm: participarea unor sportivi (Robert Niţă, 
Cosmin Corneanu) la campionatele europene (pentru 
categoriile de vârstă corespunzătoare); titluri de 
campioni naţionali la diferite categorii de vârstă (Victorita 
Neacşu, Robert Niţă) sau medalii de argint şi/sau bronz 
la aceleaşi competiții (Mariana Coltoiu, Claudia Neacşu, 
Sorana Corneanu, Severică Pantilin, Cosmin Corneanu, 
Anca Pantilin); echipa de junioare II — medaliată cu 
argint la campionatele naţionale din 1985; echipa 
(combinata Metalul + CSS) a participat la întrecerile a 
7 ediţii ale campionatelor naţionale de senioare, obținând 
două medalii de bronz (1987, 1992). 

Secţia Volei Echipa feminină a fost, alături de 
baschetul masculin, sportul de echipă care la momentul 
înființării CSS Târgovişte a preluat de la fosta Şcoală 
Sportivă o foarte bună bază tehnico-organizatorică şi 
umană. Este vorba atât de colectivul de antrenori 
(Roxana Miron-Roşca, Elena Alexandru-Dumitriu- 
Covrig, Constanţa Glăvan, Florin Pană) cât şi de grupele 
de jucătoare care aveau o pregătire sportivă prealabilă 
de câţiva ani inclusiv participarea la campionatul naţional 
al juniorilor şi şcolarilor sau al campionatului republi- 
can de juniori II. În asemenea condiţii formaţia de junioare 
la evoluat până în 1990 la divizia şcolară oferind voleiului 
local şi naţional numeroase elemente valoroase. S-a 
încercat în mai multe rânduri şi promovarea în divizia 
„B”, lucru realizat până la urmă în 1983 de echipa 
condusă de Roxana Miron şi care avea în componență 
pe Elena Oprea, Gica Podoiu, Cristina Nistor, Alice 
Stoicescu, Valentina Rădulescu, Marilena Bucur, 
Camelia Chişavu, Elze Gheorghe, Luminița Ropotan ş.a. 
Imediat după promovare, CSS a intrat într-o relaţie de 
colaborare cu Oţelul Târgovişte echipa activând în divizia 
„B” sub titulatura CSS „Oţelu!”. În paralel cu aceasta au 
continuat să existe echipe în campionatul naţional al 
juniorilor şi şcolarilor calificate, în mai multe rânduri, la 
turneul final al competiției şi în campionatul republican 
de juniori Il. Colaborarea excelentă dintre CSS şi CSM 
,Otelul” a continuat şi în vara anului 1988 echipa (având 
ca antrenor secund pe Roxana Miron-Rosca si în 
componența lotului jumătate dintre jucătoare provenite 
de la CSS — Cristina Lakatos, Marina-Cristina Zamfir, 
Elze Gheorghe-Sultanescu, Gica Podoiu, Ileana Oprea) 
a promovat în divizia „A”. De aici înainte datele problemei 
s-au schimbat, „legătura oficială” dintre cel două cluburi 
s-a intrerupt, dar CSS a continuat să fie principalul 
furnizor de jucătoare în toată perioada cât formaţia de 


Enciclopedia oraşului Târgovişte 


senioare a existat. În această situaţie CSM ,Otelul” a 
jucat în 1996 în Cupa Cupelor având în componenţă şi 
alte jucătoare provenite de la CS$ (Corina Bratu, 
Claudia Oprea, Mihaela Mirică). Desființarea formației 
de senioare CSM „Oţelul!” în 1997 a produs, indirect, un 
recul major resimţit timp de aproape un deceniu în 
activitatea secţiei de la CSS. Aceasta s-a văzut pusă 
în situaţia de a nu mai putea oferi jucătoarelor valoroase 
stimulentul promovării lor la o formaţie competitivă din 
campionatul românesc. După 2006, prin efortul unor 
antrenori ca Oana Dobă sau lon Atanasiu se încearcă 
redresarea situaţiei, pornindu-se de la activitatea cu 
copiii. Trebuie insă aşteptat mult. Inainte de a încheia 
rândurile dedicate voleiului feminin de la CSŞ este util 
de menţionat că au mai existat şi alte jucătoare 
valoroase provenite de aici care au fost cooptate în 
loturile de cadete sau junioare ale României, participante 
le campionate mondiale, europene sau balcanice, 
precum Loredana Cursaru, Andreea Costandache, Anca 
Petrescu, Mihaela Ocneanu ş.a. O perioadă scurtă de 
timp, la sfârşitul deceniului nouă, a existat în cadrul 
secţiei de volei de la CS$ şi grupe de băieţi. Sub 
îndrumarea profesorului Enache Tudose a fost formată 
o echipă competitivă care a participat la întrecerile 
campionatului national al juniorilor şi scolarilor in care 
jucau, între alţii, Ştefan Ştefură, Robert Vlădoianu, Alin 
Gherman (concomitent şi componenți ai naționalei de 
juniori), Sinel Dulamă, Liviu Săndulache, Marius Dincă, 
Florin Safta, Silviu Măntescu ş.a. Ulterior, ca seniori, 
Ştefură a jucat în reprezentativa României iar Vlădoianu 
a fost campion naţional din postura de echipier al 
formaţiei Dinamo Bucureşti. (A.B.) 


CLUBUL SPORTIV TÂRGOVIŞTE În ziua de 12 
iulie 1972 a avut loc şedinţa de constituire a „Clubul 
Sportiv” Târgovişte (C.S). Succesele obţinute ulterior 
situează această grupare între cele mai importante care 
au activat de-a lungul timpului în Târgovişte. Cu ocazia 
campionatelor naţionale de lupte libere (laşi, 27-29 iulie 
1973) Florin Neicev („CS” Târgovişte) s-a situat pe primul 
loc la categoria 68 kg. A fost primul titlu de campion 
naţional obținut de un sportiv legitimat la un club din 
Târgovişte, la lupte. În vara anului 1977 „Clubul Sportiv” 
(având ca antrenor pe Nicolae Proca) readucea 
Târgoviştea pe prima scenă fotbalistică a ţării. Imediat 
după promovare, sub coordonarea directă a primului 
secretar Constantin Motoroiu, pe baza documentaţiei 
întocmite de ing. Cristian Sora, au fost executate lucrări 
importante de modernizare la stadion. S-a mărit 
capacitatea tribunelor cu 4.800 locuri, ceea ce a condus 
ca numărul total al acestora să ajungă la 15.000, iar 
gradenele de lemn au fost înlocuite integral. Terenul de 
joc a fost regazonat, s-au construit o nouă tabelă de 
marcaj şi cabine pentru crainicii radio-TV. S-a îmbunătățit 
estetica stadionului prin curăţenie, vopsitorie, amenajare 

alei şi spaţii verzi, amplasare de lozinci cu caracter 
sportive, reclame comerciale etc. În meciul de fotbal 
Spania-România (Valencia, 15 noiembrie 1978) poarta 
reprezentativei noastre a fost apărată de Narcis Coman 
(„CS” Târgovişte) El a fost astfel primul fotbalist legitimat 
în acel moment la un club din Târgovişte care a evoluat 
sub culorile tricolorului românesc. Reprezentanţii presei 
sportive din tara l-au desemnat pe Narcis Coman (,,CS” 
Târgovişte) drept „Cel mai bun fotbalistul român al anului 
1978”. (A.B.) 


CLUBUL TÂRGOVIŞTEAN DE PRESĂ La 16 
septembrie 1992, din inițiativa societăţii Ruvacom, ia 
ființă primul club al oamenilor de presă din Târgovişte, 
cu sediul la Casa de Cultură a Municipiului. Preşedinţi: 
Paul Bănică, Lucian Grigorescu. Membri ai clubului sunt 
redactorii de la mijloacele de comunicare existente în 
acel moment: cotidianul „Dâmboviţa”, săptămânalele 
„Glasul Cetăţii”, „Jurnalul de Târgovişte”; bilunarele 
„Poliția damboviteana’, „Țeapa”; revista de cultură 
„Târgoviştea” şi televiziunea privată Ruvacom. (G.C.) 


COANDĂ, George (12.X.1937, Şimian, Bihor) 
Profesor, scriitor, jurnalist, istoric, istoric al culturii şi 
civilizației, geopolitician. Absolvent de cursuri primare 
şi gimnaziale la Şcoala de Băieți Nr. 1 (azi, „Vasile 
Cârlova”) şi liceale la Liceul (azi, Colegiul Naţional) 
,lenachita Văcărescu” în Târgovişte (1954). De 
asemenea, absolvent de studii superioare pedagogice/ 
istorie-geografie (1962), apoi al Facultăţii de Istorie a 
Universităţii Bucureşti (1971). Curs postuniversitar la 
Facultatea de Ziaristică din Capitală (1974). Doctor, cum 
laude, în geografie (geopolitică) al Universităţii Bucureşti 
cu teza „Carpaţii, spaţiu de conservare şi continuitate a 
vetrei etnice româneşti” (2002). A funcţionat în calitate 
de crainic-reporter radiofonic şi responsabil al Centrului 
Local de Radio Târgovişte (1953-1956), profesor (1962- 
1964), inspector cultural (1964-1968), ziarist, şef de 
departamente la cotidianele ,Dambovita” (1968-1997) 
şi „Jurnal de Dâmboviţa” (2000-2010), telejurnalist: 
realizator de emisiuni, în Târgovişte, la Antena 1 / 
ARTPRESS (2000-2010), freelancer editorialist la 
Adevărul (2011-2012) . În 1981 îşi ia atestatul de ziarist 
profesionist; în 2006, American Biographical Institute îl 
certifică international „Expert in Journalism — Writing”; 
în 2007, Senatul Universităţii „Valahia” din Târgovişte îi 
conferă titlul academic de Professor Honorificus. Din 
1998 redactor-şef şi fondator al revistei „Eroica”. Cadru 
didactic la Universitatea „Valahia” Târgovişte (din 1994) 
unde predă cursuri de istorie a culturii şi civilizaţie, şi 
jurnalism. În prezent purtător de cuvânt al instituţiei de 
învățământ superior târgoviştene. Membru al numeroase 
academii, uniuni, asociaţii, societăți: Academia 
Americano-Română de Arte şi Ştiinţe din SUA, Academa 
Internationale „Mihai Eminescu'/ India-România, Uniunea 

Scriitorilor din România, Uniunea Scriitorilor din 
Republica Moldova, Uniunea Ziariştilor Profesionişti din 
România (unde este vicepreşedinte), Federaţia 
Internaţională a Jurnaliştilor, Societatea de Ştiinţe 
Istorice, Asociaţia Naţională „Cultul Eroilor” (prim- 
vicepreşedinte fondator al filialei judeţene Dâmboviţa), 
Asociaţia Culturală Romano-Indiene, Societatea 
Scriitorilor Târgovişteni (vice-preşedinte, fondator). Se- 
nior editor al unor publicaţii naţionale şi târgoviştene. 
Este prezent de-a lungul a peste cinci decenii în viata 
culturală şi literară a Târgoviştei şi a judeţului Dâmboviţa. 
Fondator al cenaclurilor literare „Grigore Alexandrescu” 
(1951) şi „Vasile Cârlova” (1995) din Târgovişte, 
„Luceafărul” şi „Luceafărul de Pucioasa” (1964), a celui 
ce-i poartă numele din Potlogi (2000-2009), şi al 
Asociaţiei ,Argonaut” pentru cultura SF, de anticipație 
şi literatură fantastică. Unul din iniţiatorii festivalurilor 
naționale de literatură „Primăvara albastră” (1964, 
Pucioasa), „Moştenirea Văcăreştilor” (1969), al 
Festivalului naţional al filmului documentar de scurt 
metraj românesc „Contemporania” (1977) şi al 
Festivalului internaţional de cosmopoezie (1996). De 
asemenea, este unul dintre fondatorii Universităţii 
„Valahia” (1992) şi al specializării „Jurnalism” de la 
aceeaşi universitate. Pentru activitatea sa publicistică 
şi literară, dar şi pentru cea civică este recompensat 
cu numeroase premii şi distincţii: „Ordinul Ziariştilor, 
clasa | Aur” (2000, 2006), Ordinul „Meritul Cultural în 
grad de Cavaler, pentru literatură” (2002), Cetăţean de 
onoare al Târgoviştei (2002), Gaestiului şi Nucetului/ 
Dâmboviţa (2011), Distincția ortodoxă „Crucea Valahă” 
(2009), titlul internaţional (proclamat) „The Man of the 
Year'/ „Omul anului” — 2005 (American Biographical 
Institute). Debut literar cu poezie, local, in ,Uzina si 
Ogorul” (1957) şi, national, „Gazeta literară” (1962). 
Colaboreaza in timp la numeroase publicatii si reviste 
literare, din tara si strainatate, si la majoritatea celor 
targovistene, cu articole de critică, istorie literară, istorie 
şi istoria culturii dâmbovițene. Publică în antologiile 
literare, apărute la Ploieşti, Târgovişte şi Bucureşti între 
1962-2011. Debut editorial cu poezie: „Univers liber” 
(1974), urmat de alte volume de versuri, dintre care: 
„Secunda în plus” (1998), „Eternele columne” (1989), 
„O mie nouăsute nouăzeci şi şapte după Hristos” (1997), 
„Oarecum Sine-ami” (2003), ,Cosmopoetica” (2005), 
„Holografiile” (2007), „Dacoursitele (2009), „101 poeme” 
(2010). Totodată, volume de proză şi literatură ştiinţifică, 
de introspectie în spaţiului istoric şi spiritual românesc 
(peste 30 de titluri): „Spaţii de suflet” (1985), „O cetate, 
o patrie” (1996), „Cabinetul cu stampe” (1998), „Clipa şi 
istoria” (2000), „Spaţiu istoric românesc. Imagini 
geopolitice şi de geocivilizatie” (2002), ,Geocivilizatie 
românească” (2002), „Carpaţii — spaţiu de conservare 
şi continuitate a vetrei etnice româneşti” (2003). „Istoria 
Târgoviştei. Cronologie enciclopedică” (2005, 2007), 

„„Valahia”. Istoria unei universităţi” (2002), „O istorie 
geopolitică şi a geocivilizatiei românilor” (2006), „Istoria 
Nucetului”/ Dâmboviţa (2011). Figurează în dicţionare 
şi enciclopedii internationale şi din tara de personalităţi 
şi în lucrări monografice şi memorialistice. Este creator 
al ştiinţei umaniste geocivilizatia şi al unor noi specii 
lirice: cosmopoezia, poemul-comentariu şi liriruna. (V.P.) 


COANDĂ, Henri-George (21.III.1969, Târgovişte) 
Urmează cursurile primare şi gimnaziale la Şcoala Nr. 
8 „Mihai Viteazul” şi pe cele liceale la Liceul (azi, Colegiu 
National) „lenăchiţă Văcărescu” din Târgovişte. Inginer 
licenţiat al Facultăţii de Electronică şi Telecomunicații 
de la Universitatea Politehnică din Bucureşti; doctor în 
automatică la aceeaşi universitate. Cadru didactic 
fondator al Facultăţii de Inginerie Electrică de la 
Universitatea „Valahia”, şef de catedră, secretar ştiinţific 
şi decan al aceleaşi facultăți. Bursier de mobilitate 
TEMPUS şi SOCRATES şi profesor visiting la 
universitățile Paris XII, Besançon, Savoie-Annecy şi 
Grenoble din Franţa. Întreprinde activitate ştiinţifică pe 
numeroase programe de cercetare, partener la cercetări 
aplicate în tehnici de comunicaţii multimedia: coordonator 
de colecţie la Editura „Bibliotheca” din Târgovişte. În 
cadrul Facultăţii de Inginerie Electrică introduce studiile 
doctorale, iar facultatea a reorganizat-o didactico-stiintific 
la înaltele standarde europene ale învățământului supe- 
rior de domeniu, fiind, la această oră, una dintre cele 
mai performante din România. Publică lucrări (cărți, 
studii, articole) din domeniul electronicii şi telecomuni- 
catiilor: rețele IP multimedia şi rețele ATM şi locale. 
Este unul dintre teoreticienii, în România, al noilor 
generații de rețele de telecomunicaţii (NGN = Next Gen- 
eration Network) care folosesc ca suport de bază reţeaua 
axată pe comunicaţie de pachete IP, completată cu 
tehnologii capabile că controleze şi să ofere QoS (Qual- 
ity of Services) pentru integrarea serviciilor de date, voce, 
video, multimedia, impunând cerințe QoS diferite rețelei 
IP; este astfel un promotor al mecanismelor MPL (Multi- 
Protocol Label Switching) şi TE (Traffic Engineering) 
introduse în noile reţele NGN în vederea optimizării 
utilizării de telecomunicaţii. Este membru al Institute 
of Electrical and Electronics Engineering — IEEE 
(SUA), Chapter Brodcast Technology Society 
(responsabil IEEE pentru România), al Societăţii 
Române de Automatică şi Informatică Aplicată, al 
Societăţii de Robotică din România; este, totodată, 
evaluator al ARACIS (G.C.) 


COANDĂ, Margareta (n. 9.1X.1913, Nuşfalău, Sălaj 
— 28.V.1996, Târgovişte) Urmează cursurile primare în 
comuna natală şi absolvă celebra Şcoală Normală 
„Domnița Ileana” din Şimleul Silvaniei, devenind 
învățătoare. În urma cedării Transilvaniei de Nord 
Ungariei horthyste este nevoită să se refugieze, 

împreună cu familia, în județul soțului său, Dâmboviţa, 
la Găeşti. După ultimul război mondial al sec. XX se va 
stabili definitiv la Târgovişte. A fost directoarea celor 
mai importante grădinițe de copii din Găeşti şi Târgovişte 
şi inspector pentru preşcolari la Inspectoratul Şcolar al 
judeţului Dâmboviţa. A contribuit la reorganizarea 
învățământului preşcolar în județul Dâmboviţa, si, 
practicând concepțiile marelui pedagog italian Maria 
Montessori, a iniţiat o serie de acţiuni metodice la nivelul 
de pregătire a educatoarelor pentru activități de educaţie 
liberă vizând stimularea imaginaţiei creatoare la copii. 
A colaborat la publicaţiile şcolare ale vremii. (G.C.) 


CODRU-DRĂGUŞANU, Ion (9.XI.1818, Drăguş, 
Făgăraş — 26.X.1884, Sibiu) Scriitor, publicist. A absolvit 
gimnaziul la Braşov, apoi a trecut în Țara Românească, 
unde a poposit la Câmpulung, Bucureşti şi Târgovişte, 
după care a călătorit prin Franța, Germania, Anglia, 
Elveţia şi Rusia. A scris lucrarea „Peregrinul transilvan”, 
unde aminteşte despre peripetiile petrecute în Târgovişte, 
unde a fost profesor al copiilor boierului Sache 
Poroineanu, primarul oraşului, pe care i-a învăţat limba 
germana. La Târgovişte a învăţat franceza şi a făcut 
notații interesante despre istoria oraşului, situat pe malul 
lalomitei, într-un „loc delicios”. (M.O.) 


COFETĂRII ÎN PERIOADA INTERBELICĂ În 
cofetăria lui Mircea Diaconescu, situată pe strada Carol 
al II-lea, se vindeau îngheţată, biscuiţi, pişcoturi, 
cozonaci, bomboane fine parfumate, torturi şi prăjituri 
delicioase. În perioada interbelică au mai existat 
cofetăriile Dumitrescu Tache, pe str. C.A. Rosetti, 
Dumitru Niculae şi lonescu Gh. „Carmen Sylva” pe str. 
Libertăţii. (G.T./ C.V.) 


COJOCARII ŞI BLĂNARII ÎN PERIOADA 
MEDIEVALĂ Confectionau cojoace, căciuli, piese de 
vestimentaţie, indinspensabile garderobei popuatiei. 
Majoritatea cojocarilor sunt amintiti in documente printre 
martori: 11 mai 1601 — Vlad cojocarul şi Vlad cojocarul 
domnesc. În secolul al XVII-lea sunt amintiţi alti cojocari: 
Nica pentru confecţionarea cojoacelor de samur, 
Dumitru cojocaru şi Ghinea cojocar care îşi cumpăra 
din veniturile obținute proprietăţi; iar cojocarii Mihu, 
Necula, Stan sunt amintiţi ca martori. La 1660 sunt 
menţionaţi cojocarii Pavel, Deftu, Lazarco şi Mihu care 
reprezentau o nouă generaţie situată în apropierea Curţii 
Domnesti. În secolul al XVIII-lea documentele 
menţionează sporadic aceşti meşteri, fiind amintiţi 
cojocarii Tudor, lorga, Dragnea şi Nicolae cu ocazia 
reparării Bisericii Târgului. Numărul cojocarilor a crescut, 
astfel că, la 1831 statisticele menţionează şapte cojocari 
subțiri şi 17 cojocari groşi. Către mijlocului al XIX-lea, 
cojocarii se organizează în „breasla cojocărească” care 
număra printre membrii ei pe Petre cojocarul cel Mare, 

Petre cojocarul cel Mic, Eftimie, Toader, Andrei, Dumitru 
zet Andrei, Sima, Costea, meşteşugari, cojocari, stăpâni 
de prăvălii. Statistica de la 1890 menţionează existența 
a 18 cojocării, 13 cizmării şi 3 pantofării. (G.T./ C.V.) 


COLEGIUL ECONOMIC „ION GHICA” Înființat în 
anul 1923, ca Şcoală Elementară de Comerţ pentru 
Băieți şi este situat în centrul municipiului Târgovişte. 
De-a lungul anilor s-au înregistrat diverse transformări 
în organizarea şcolii (denumire, structură, niveluri de 
pregătire): 1923 — Şcoală Elementară de Comerţ pentru 
Băieți, 1924 — Şcoală Superioară de Comerţ pentru 
Băieți, 1925 — Şcoală Superioară, Elementară şi Practică 
de Comerţ, 1929-1930 Şcoală Superioară Comercială 
pentru Fete, 1933 — Şcoală Superioară Comercială si 
Şcoală Practică de Ucenici Comerciali, 1947 — Scoala 
Tehnică Superioară de Comerţ, 1948 — Liceu Comercial 
şi Şcoală Tehnică de Administraţie Economică, 1966 — 
Liceul Economic din Târgovişte, 1987-2000 — Grup 
Şcolar Economic Administrativ şi de Servicii, din 2000 
— Colegiul Economic „lon Ghica” Târgovişte. De la data 
înființării şi până în prezent, şcoala a realizat numai 
învățământ profesional şi tehnic, a creat o tradiţie a 
învățământului economic dâmboviţean, fiind singura 
unitate şcolară cu acest profil din judeţul Dâmboviţa. În 
prezent, domeniul prioritar al formării profesionale din 
şcoală este domeniul Servicii. Populaţia şcolară 
cuprinde în medie 1300 de elevi/an, repartizaţi pe două 
niveluri educaţionale (liceu tehnologic şi şcoală 
postliceală). Actualmente, personalul şcolii este format 
din 77 profesori, 19 personal administrativ. Ca resurse 
materiale, şcoala dispune de trei corpuri de clădire, 
echipamente IT şi birotică, echipamente didactice 
pentru pregătirea profesională de bază şi de specialitate. 
Colegiul Economic „lon Ghica” este unitate 
reprezentativă, fapt atestat prin multe realizări: Şcoală 
europeană la trei ediții consecutive -2004,2007,2010; 
Centru de resurse în cadrul Proiectului Phare TVET RO 
2001-2003; Furnizor de formare profesională continuă 
— 12 calificări din domeniul Servicii,2 calificări din 
domeniul Industrie alimentară şi 2 calificări din domeniul 
construcții şi lucrări publice; Centrul de testare ECDL 
acreditat; Centrul suport pentru educaţie la distanță; 
Firme de exercițiu; Beneficiar al finantarilor multianuale 
PHARE TVET; Beneficiar al unui număr însemnat de 
proiecte cu finanţare europeană: LEONARDO, 
COMENIUS, PHARE — Dezvoltarea Resurselor Umane, 
GRUNTWIG, POS-DRU, Restaurant Şcoală JUNIOR. 
Şcoala s-a remarcat prin numeroase premii obţinute de 
elevi la concursuri şcolare internaţionale, naționale şi 
judeţene (târgurile firmelor de exercițiu, discipline 
tehnologice, discipline de cultură generală) precum şi 
prin interesante activităţi extracurriculare: teatru în limba 
română şi limba franceză, şcoală de dans sportiv, 
ansamblu folcloric, participări la diverse concursuri. 

Succesele şcolii se leagă de prestaţia unor directori 
deosebiți: lon Pavelescu — primul director al Şcolii 
elementare de comerţ (1923), Pletea Marcel (1971- 
1975), Zamfira Predescu (1975-1979), Elena Teodorescu 
(1990-1999), Zamfir Vasile (1999-2001), Suzana llie 
(2001-prezent). Prestigiul instituției a crescut şi s-a 
consolidat prin contribuţia şi rezultatele unor dascăli 
cu vocaţie precumVasile Popescu (1941-1949), 
Gh.Nicolescu (1923-1928), Florin Popescu (1967-1991), 
Popescu Minodora (1968-1995), Moţoc Honorius (1977- 
2011), Anca Dorinel (1991-2011),Vasilescu Florina 
(1979-2011), Georgescu Roxana (1992-2011), Toader 
luliana (1997-2011), Tanislav Cristina (1999- 
2011),Tamaş Letitia (2001-2011), Musoiu Gabriela 
(2001-2011), Blidarescu Spiridon(1995-2011). (M.C.) 


COLEGIUL NAȚIONAL „CONSTANTIN 
CARABELLA” Unitate reprezentativă a învățământului 
dâmboviţean şi a şcolii româneşti contemporane. Între 
anii 1921-1925 a funcţionat ca Şcoală Secundară de 
Fete, într-un spaţiu modest, pus la dispoziţie de 
Constantin |. Carabella, funcţionar superior în Ministerul 
de Finanţe. Inaugurarea noii clădiri a avut loc la 13 
decembrie 1925 în prezența miniştrilor, I.G. Duca, 
Gheoghe Mârzescu şi dr. C. Angelescu — ministrul 
Instrucțiunii Publice. Colegiul National „Constantin 
Carabella” funcționează fără întrerupere din 1925 şi până 
astăzi, schimbându-şi doar denumirea. De-a lungul 
timpului acesta s-a numit Liceul „Constantin şi Maria 
Carabella” (1925-1948), Şcoala Medie Nr. 1 (1948-1968), 
Liceul Teoretic Nr. 1 (1968-1977), Liceul Industrial 
„Grigore Alexandrescu” (1977-1990), Liceul Teoretic 
„Grigore Alexandrescu” (1990-1997), Liceul Teoretic 
„Constantin Carabella” (1997-1999). Din 1999, prin Ordin 
al Ministrului Educaţiei Naţionale, a devenit Colegiul 
Naţional „Constantin Carabella”. De-a lungul existenţei 
sale, funcţia de conducere a fost deţinută de o serie de 
personalități marcante ale culturii dambovitene. Primul 
director a fost Lucretia Rădescu. Au urmat alte nume 
mari, ca de exemplu: Elena lonescu Grideanu (1923- 
1926, 1935-1942), Viorica Stupcanu (1945-1948, 1955- 
1956), Valeria Bănulescu (1960-1969), loan N. Radu 
(1984-1990). Revenirea la democrație, realizată în 
decembrie 1989, a declanşat o serie de transformări în 
evoluţia şcolii. Astfel, în anii 1990, în timpul directoratului 
domnului profesor Stoicescu Pavel, se reintroduce 
uniforma şcolară, iar liceul industrial devine teoretic. În 
timpul domnului director Stoicescu Corneliu, prestigiul 
şcolii a crescut foarte mult, graţie rezultatelor obținute 
de elevi şi datorită demarării unor proiecte de cooperare 
europeană cu şcoli din Franţa, Germania şi Portugalia. 
Ulterior s-au derulat proiecte şi cu Italia, Olanda, Cehia 
şi Turcia. Printre acestea se numără Adventure in 
Languageland coordonat de Mihaela Radu, „Riches de 
notre memoire et de notre heritage cultural, 

construissons un quotidien europeen coordonat de 
doamna profesoară Stoicescu Carmen, Unity through 
Diversity, Let's Make Our School Green, Journalism 
Advocates. Active, Democratic Citizenship, Cross Pers- 
pectives on Exile” coordonate de doamna profesoară 
Gabriela Tache. Acest lucru a determinat consiliul 
profesoral să înainteze un memoriu ministrului 
învățământului, solicitând acordarea titlului de Colegiu 
Naţional. Din 2006 până în prezent, director al şcolii 
este domnul profesor Gheorghe Matei. O realizare 
importantă a acestei perioade este reabilitarea şi 
mansardarea corpului C al şcolii în anul 2008. Acesta 
este şi anul în care Colegiul a primit titlul de Şcoală 
Europeană, reînnoit în 2011. Între 2010-2011 au fost 
reabilitate şi corpurile A şi B, în cadrul unui proiect de 
2.350.000 de euro. De asemenea, şcoala a fost dotată 
cu 60 de calculatoare, 5 multifuncţionale, 5 laptop-uri 
şi 5 videoproiectoare. Tradițiile şcolii au fost consoli- 
date de elevii care au devenit prezenţe constante la 
olimpiadele şi concursurile şcolare, ajungând la 
performanţe naţionale şi internaţionale. Fostul elev al 
liceului şi absolvent al universităţii Harvard, Dragoş 
Nicolae Oprea a obţinut medalia de bronz la Olimpiada 
Internaţională de Matematică de la Istanbul (1993), 
medalia de argint la Olimpiada din Hong Kong (1994), 
medalia de aur la Olimpiada de la Toronto (1995), 
premiul | la Balcaniadele de Matematică de la Bacău şi 
din lugoslavia, premiul | la Concursul Internaţional de 
Matematică UNESCO-50. Un alt elev al liceului, lulian 
Alecu, absolvent al INSA Lyon, a obținut medalia de 
bronz la Olimpiada Internaţională de Fizica din Canada 
(1997). O altă elevă de excepţie a fost Cristina Popa, 
premiată de două ori la Olimpiada Internaţională de Fizică 
cu medalia de bronz. La etapele naţionale ale 
olimpiadelor şcolare s-au remarcat atât elevii cât şi 
profesorii coordonatori. Printre aceştia amintim pe 
Corneliu Stoicescu, Nicolae Florescu, Niculina 
Simionescu, Otilia Dinu, Eugenia Ionescu, Illeana 
Manole, Luminiţa Toma, Roxana Popa, Claudia Rusu, 
Adelaida Petrescu, Mihaela Anton, Gheorghe Răduică, 
Angela Fanache, Violeta Leanca, Emilia Lixandru, lon 
Moraru. Theodor Stolojan, prim-ministru în perioada 
postdecembristă şi Adrian Atanasiu, profesor la 
Facultatea de Matematică a Universităţii Bucureşti sunt 
doar două dintre numele mari care au absolvit cursurile 
acestei şcoli. În liceu îşi desfăşoară activitatea 
Societatea Tehnico-Stiintifica a Elevilor „Astronautica”. 
Aceasta editează revista şcolară cu acelaşi nume, unică 
de acest gen din tara noastră, premiată la nivel national. 
Printre realizările de excepţie ale Societăţii se numără 
şi editarea „Dicţionarului de Astronautică”, precum şi 
„Culegerea de întrebări şi probleme de astronautică” 
coordonată de domnul profesor loan N. Radu, fost cam- 
pion mondial la rachetomodelism. Mulţi dintre dascălii 
şcolii sunt recunoscuți pe plan judeţean şi naţional ca 

autori de manuale, culegeri de probleme, dar şi pentru 
contribuţiile lor de ordin metodic şi ştiinţific. Din „vechea 
gardă” fac parte nume mari, ca de exemplu Cezar 
Ivănescu, Mircea Georgescu, Alexandru Dumitrache, 
Gheorghe Popescu, lon Solomon, Călin Burduşel. Din 
generaţia prezentă îi amintim pe Corneliu Stoicescu, 
Nicolae Florescu, Matei Gheorghe, Eugenia lonescu, 
Victoria Virtopeanu, Adelaida Petrescu. Activitatea 
culturală este bine reprezentată. În ultimii ani, domnul 
profesor lonut Cristache a organizat numeroase Întâlniri 
între elevi şi actorii teatrului municipal şi a lansat trei 
cărti foarte bine primite de cititorii damboviteni. Colegiul 
Naţional „Constantin Carabella” are o participare 
constantă la diverse activități extraşcolare, atât în plan 
județean cât şi national. (G.T./ C.V./ M.O./ M.C.) 


COLEGIUL NATIONAL „IENĂCHIȚĂ VĂCĂRESCU” 
La 3 octombrie 1874 este înfiinţat gimnaziul de băieți 
din Târgovişte (actualmente Şcoala Populară de Artă), 
acesta funcţionând în diverse locaţii până în anul 1892 
când se mută în localul propriu. În timpul Primului 
Război Mondial, localul gimnaziului a fost o perioadă 
de timp spital al „Crucii Roşii Române”, devenit apoi 
spital german până la sfârşitul războiului. În evoluţia 
şcolii există mai multe etape. În 1915-1916 — s-a aprobat 
funcţionarea clasei a V-a pentru cursul superior cu 49 
elevi înscrişi iar în 1918-1919 se menţionează împărțirea 
pe secţii — reală şi modernă, începând cu clasa a V-a. 
Tot acum apare pentru prima oară denumirea de Liceul 
„lenăchiță Văcărescu”. În 1919 apare primul număr al 
revistei şcolare „Vlăstarul”, cu editare bilunară; sub 
conducerea unui comitet în frunte cu lon Diaconescu. 
La începutul perioadei interbelice, localul şcolii a 
cunoscut importante modificări în sensul că s-au făcut 
reparaţii şi s-au construit noi săli de clasă. În anii 1922- 
1923 s-a construit aripa din stânga a etajului, care a 
servit ca internat până în anul 1925 când a fost gata 
localul propriu-zis. Această construcţie, începută din 
anul 1923 pe un teren cumpărat lângă şcoală cu o 
suprafaţă de 2300 m2 de la coloneii Sendrea şi Eustațiu, 
s-a terminat în anul 1925, fiind inaugurată în prezența 
ministrului I.G. Duca, a doctorului Angelescu şi a 
directorului liceului, lon Diaconescu. Finisarea definitivă 
cu tencuială la exterior s-a făcut în 1929. Dintre profesorii 
gimnaziului s-au remarcat: Vasile Vizante, Nicolae 
Bruneanu, Ştefan D. Popescu, Alexandru Vlahuţă, 
Constantin |. Nicolescu, Marin Radian, Ştefan Vasilescu, 
Raicu lonescu-Rion, lon Negoescu, Bazil Anastasescu, 
N. Păscolescu, compozitorii Franchetti, Vasile 
Popovici, lon Stroescu, Nicolae Tănăsescu (pseudonim 
Radu Cosmin), pictorul Vasile Blendea, Constantin 
Constantinescu. Dintre foştii elevi din perioada 
interbelică amintim pe: Cicerone Theodorescu, Traian 
Lalescu, Matei Alexandrescu, Alexandru Al. Vasilescu, 
Vasile Florescu, Silviu Stănculescu, Sergiu Dermengi, 

lulian Mincu, Radu Urziceanu ş.a. În anul şcolar 1944- 
1945, cursurile s-au desfăşurat în localurile Şcolii 
Primare Nr. 1 Fete şi Şcolii Primare Nr. 2 Băieți, întrucât 
în clădirea liceului funcţiona un spital, care şi-a încetat 
activitatea la 12 iulie 1945. După război, denumirea 
liceului este înlocuită cu Liceul de Băieți „Nicolae 
Bălcescu” Nr. 3. Liceul a funcţionat ca şcoală medie 
de 11 ani între 1948-1953, iar între 1953-1957 ca şcoală 
medie de 10 ani. În 1970 se revine la vechea denumire: 
Liceul ,lenachita Văcărescu”. La 25 mai 1973, bustul 
poetului patron spiritual al liceului, realizat de sculptorul 
Vasile Blendea a fost reaşezat pe soclul din fata şcolii. 
Cutremurul de pământ din 4 martie 1977 a afectat în 
mod foarte serios clădirea principală a liceului. Ca 
urmare, până la finalizarea reparațiilor, cursurile şcolare 
s-au desfăşurat, parţial, în alte şcoli apropiate liceului. 
În 1978 este terminată noua construcţie a viitorului 
internat de băieţi, transformat ulterior în săli de clasă. 
Tot în această perioadă este construită noua sală de 
sport, cu terenuri pentru volei, tenis, baschet, handbal. 
În anul şcolar 1983-1984 ia ființă prima clasă a IX-a ca 
filială a Şcolii Pedagogice — Ploieşti, pentru județul 
Dâmbovița, găzduită de Liceul ,lenachita Văcărescu”. 
De fapt, aceste clase de început au constituit „nucleul” 
pentru înființarea Liceului Pedagogic, ca unitate şcolară 
de sine stătătoare, pentru care s-a construit o clădire 
nouă. 1998-1999 este anul şcolar când se aprobă 
înființarea primei clase gimnaziale — a V-a. În anul 1999, 
prin Hotărâre a Ministerului Educaţiei şi Cercetării, Liceul 
Teoretic „lenăchiță Văcărescu” se transformă în Colegiul 
National ,lenachita Văcărescu” cu sediul în municipiul 
Târgovişte, Calea Domnească, nr. 275. În anul 2004 
are loc aniversarea a 130 de ani de atestare 
documentară, eveniment întâmpinat cu bucurie de cei 
70 de profesori şi cei peste 1000 de elevi Şcoala îmbracă 
o haină nouă în anul 2005 prin inaugurarea clădirii 
principale, după lucrările de renovare şi reabilitare 
realizate cu fondurile Băncii Mondiale. Pe 8 mai 2006, 
această instituție de renume primeşte diploma de Şcoală 
Europeană. Lucrările de modernizare au continuat, astfel 
că în mai 2010 are loc inaugurarea amfiteatrului liceului, 
renovat din fonduri extrabugetare, iar în aprilie 2011 se 
finalizează lucrările de reabilitare şi extindere efectuate 
la sala de sport, cu fonduri de la Ministerul Dezvoltării 
şi Consiliul Local Târgovişte. Din miile de absolvenţi ai 
colegiului care au făcut cinste acestei instituții, îi amintim 
pe câţiva, sursa fiind monografia liceului, scrisă de 
profesorul pensionar Constantin Drăghici. Scriitori: 
George Coandă, Constantin Condrea, Lucian 
Grigorescu, Mircea Constantinescu, Sandu David, 
Grigore Diculescu, Constantin Manolescu, Gheorghe 
Tomozei, Mircea Horia Simionescu, Radu Petrescu, 
Costache Olăreanu, Daniel Drăgan, Ştefan Peca, 
Constantin Bănescu, Lavinia Parnia, Silvia Popescu 
(Anna Kalimar). Cultură, artă: Ovidiu Schumacher, 

Adrian Văncică — actori, Tiberiu Vătăşescu — cineast, 
Mihaela Dumitrescu — mediafax, Adrian Posteuca — 
operator imagine Kanal D, Sebastian Nita - ziarist , 
Sebastian Dan Neculăescu — secretar II Ambasada 
României la Viena, Mihai Constantin McRanin — regizor, 
lon Dolănescu, Dana Săvuică. Medici: lulian Mincu, 
Nicolae V. Abramescu, Adrian N. Ştefan — Spitalul 
Judetean, Călin Dunu, Raluca Matei, Gabi Murgoi — 
spitalul Oncologie Fundeni, Oana Mogoş, Ciprian 
Marica , Sebastian Voicu — medic primar (Paris), 
Constantin Mazilu — spitalul Militar, Cristi Andronic — 
medic (SUA), Maura Andronic — medic (Franţa), Flavia 
Andronic — medic (SUA), Georgeta Miloiu — medic 
geriatrie (Philadelphia, SUA). Educatie-stiinta: profesori, 
cadre universitare: Constantin Niculescu, Radu 
Miculescu — Universitatea Bucureşti — matematică, 
Constantin lonescu-Târgovişte — membru corespondent 
al Academiei Române, Fabiola Hossu — Universitatea 
Bucureşti; la Universitatea „Valahia” din Târgovişte: 
Florin Popescu, Laura Gorghiu — prodecan, Henri- 
George Coandă — decan, Mihail-Florin Stan — prodecan, 
Cristinel Mortici — decan, Claudia Stihi — director ad- 
junct departamentul ştiinţe, Ştefania lordache — decan, 
Alina Paraschiva, loana Găvănescu; Adriana Cutieru, 
Mirel Caibăr — Universitatea Ohio (SUA) — matematică, 
lonut Popescu — doctor DUKE Universitatea Carolina 
de Nord (SUA), director al şcolii post-doctorale, Simona 
Bivolaru — fizician (Germania), Mihai Olteanu — profesor 
(Germania), Popescu Andrei — clinică universitară 
(SUA), Dan Cruceană — expert IT, Georgiana Andreoiu 
— Universitatea Berna — matematician, Camelia Bejan 
— matematician (Spania), Bogdan Suceava — 
matematician, Adriana Metz — cercetător Bruxelles. 
Sportivi: Cornel Dinu, Constantin Danilescu (fotbal, 
Steaua Bucureşti), Horia Păun (baschet, Steaua 
Bucureşti). Economisti/justitie/stiinta şi tehnică: loan 
Sipoteanu, Florin Gh. Nicoară — procurori, Cătălin 
Bucura — manager Murfatlar, lon Cremenescu — manager 
Elmiplant, Constantin Stroe — manager Dacia Automo- 
bile Colibaşi, Andrei Tancu (Ministerul Transporturilor, 
departament aviaţie civilă), Andrei Vlădeanu — manager 
Editura „Coresi”, Valeriu Chiose — fost director al COS 
Târgovişte, Renato Iliescu, Gabriel Florin Boriga — 
primar, Manuela Hussek — judecator, Oana Sipoteanu 
— procuror, Dumitru Barbu — arhitect şef Târgovişte, 
Florin Ristache — Raiffeissen Bank, Radu Rauta— BRD 
Bucuresti, Augustin Grigorescu — IT manager, 
Haralambie Neculescu — avocat barou Bucuresti, Irina 
Cotenescu — manager Sivicrom, Silviu Tanase — fost 
viceprimar al municipiului, Madalina Marinescu — man- 
ager BT, Gabriel Soare — manager MBA, Maria 
Diculescu — manager SC Turnir, Victor Sanda — deputat 
şi fost prefect, Dumitru-Alexandru Anghelescu, lon 
Stoica — director SUTPI Braşov, Liana Dunu — consult- 
ant financiar (Londra), lon Popescu — om de afaceri, 

consilier şi fost primar la Caracas (Venezuela), Ştefan 
Niculescu — doctor în matematică, cercetător principal 
la Institutul de Toxicologie din Burlington — Canada, 
Gelu Rusescu — director Camera de Comerţ, Valentin 
Brănescu — director Electrica Muntenia, Gabriel Savu 
— comisar-şef direcția paşapoarte, Radu Vasilescu — 
director compania de apa, George Coandă — director 
adjunct/sef de serviciu la Direcţia Silvică Hunedoara, Dana 
Gheorghiu — manager de sistem Nokia — Finlanda. Dintre 
profesorii de prestigiu care au îndrumat colectivele de 
elevi de-a lungul anilor amintim: Limba şi literatura 
română: M.G. Garbiniu, Alexandru Vlahuţă, T.H. 
Zamfirescu, C.I. Nădejde, A. Barsan, Victor Popp, Ilie 
Angelescu, P. Grimm, Radu Cosmin Tănăsescu, Al. 
Stamatiad, Al. Lefteriu, Al. Tomescu, lon Calboreanu, 
Toma Pătru, |. Andronescu, |. Dumitru, Lazăr Dinescu, 
Brânduşa Stefan, lon Gavrilă, Gheorghita Ghimpu, 
Ştefania Negrotă, Valeria Bandol, Virginia Ghiţă, Viorica 
Drăghici, losefina Tulai, Vrezgo Alina, Necula-Lupea 
Gabriela, Dinu Camelia, Neagu Marin. Matematica: G.I. 
Pietraru, Ştefan Popescu, |. Nicolescu, Leon 
Grigorescu, Constantin Bradateanu, Cezar Spineanu, 
|. Cristescu, Paul lonescu, |. Leuco, Elvira Antonescu, 
lon lonasek, Virgil Atanasiu, Scarlat Popescu, Dumitru 
Bavarache, Cornel Andreescu, Dumitru Canutescu, loan 
Dincă-Hobaia, Aurelia Catană, Sorin Săileanu, Florea 
Constantinescu, lon Braguta, Victor Ivaşcu, Georgiana 
Ivascu, Liviu Petre, lon Seltea, Daniela Catană, Gabriela 
Naduh, loana Constantin, Alin Catana. Fizica, chimie, 
biologie, geografie: Gheorghe Gheorghiu, C. Lacriteanu, 
C. Serbanescu, Victor Kyriazide, Constanta Dragostin, 
|. Perieteanu, Aurelian Cernescu, D. Bratu, Vasile 
Stanescu, Rodica Popescu, Elvira Marin, Pompilius 
Dumitrescu, Alexandru Dunu, Eugenia Dunu, Rodica 
Iliescu, Edith Konigsberg, Ana Năduh, Marcela 
Popescu, Carmen Trandafir, Gabriel State, Doru Badiu, 
Marga Proca, Ecaterina Ibric, lon Florescu, Elena 
Teodorescu, Ileana Marin, Ilinca Radu, Aurelia Mirică, 
Ofelia Tănase, Marilena Belu, Emilia Dinu, Dumitru 
larca, Albinita Costescu. Religie, arte, canto, 
gimnastică, istorie, ştiinţe sociale, limbi moderne: P. 
Condurateanu, B. Secăreanu, S. Mihăescu, B. 
Franchetti, Paul Mann, Isidor Augenstreich, H. 
Sanielevici, |. Manolescu, D. Logigan, |. Diaconescu, 
Florea Radulian, Scarlat Lambrino, Adrian Ciocârdia, 
Paul lonescu, Emil Berlescu, E. Galenzowsky, A. 
Popescu-Hăbeni. Dem Savoiu, Emilia Săvulescu- 
Blendea, Corvin Parnia, Vasile Blendea, V. Bellea, 
Constantin Constantinescu, Victor Brânduş, Radu 
Geoglovan, Eugen Fruchter, Victor Popa, Valeriu 
Dumitrescu, Vasile Torje, Cecilia Baronide, Valeria 
Bănulescu, Ana Minea, Paul Bănică, Virginia 
Calboreanu, Gheorghe Catană, lon Dumitrescu, Valeriu 
Dumitrescu, Florica Deftu, Elena Dimancea, Florica 
Fucs, Erhard Klein, Maria Limburg, Carolina Marlo, 

Maria Matcovski, Ferucio Olivotto, Elena Manolescu, 
Veronica Popa, Ecaterina Tolea, Camelia Barbu, 
Mădălina Marcu-Popescu, Vanda Ursache, Valeria 
Bandol, Emilia Rădulescu, Constantin Dincă, Gheorghe 
Dondorici, Emil Poamă, Maria Cristea, Daniela 
Neculăescu, lon Tincu. Directori de prestigiu: |. Gh. 
Pietraru, Mircea Garbiniu — primii directori în perioada 
1875-1878. D. Nedea Popescu, Constantin Drăgulescu, 
Cezar Ivănescu, Traian Marineanu, loan Tomescu, loan 
Seltea, Victor Ivaşcu, Ilinca Radu, Gheorghe Catană, 
Vasile Stănescu, lon Gavrilă, Marcel Popescu. (M.C.) 


COLEGIUL UNIVERSITAR TEHNIC ŞI ECONOMIC 
„MIHAI VITEAZUL” Este înfiinţat în anul 1990, din 
inițiativa universitarilor damboviteni Emilian Banu si 
Constantin Ghiţă, fiind o filială a Universităţii „Dunărea 
de Jos” din Galaţi. Este prima formă de învăţământ su- 
perior de stat din Târgovişte. Director: conf.univ.dr. 
Emilian Banu; secretar: Viorica lurcu; bibliotecar, ing. 
Doina Voicu; cadre didactice: Lazăr Vlăsceanu, lon 
Cucui, Constantin Ghiţă, Cornel Marin, Teodor Simion, 
Danil Matei, Ştefania Rujan. Colegiul a funcţionat până 
în 1992 la Casa Ştiinţei şi Tehnicii pentru Tineret când 
este creată Universitatea „Valahia”. (G.C.) 


COLUMNA TV Sub sigla „Columna Wyl!” şi sub 
patronatul „Columna Film”, începe să transmită în 
noiembrie 2006; director: Florin Lupu; redactor-şef: Silvia 
Ghercă. Sunt de reținut emisiunile „Intersecţii”, „Clubul 
victorioşilor”, „Revista presei”, de folclor dâmboviţean şi 
politice; realizatori: Anda Ştefan, Lucian Grigorescu, 
Victor Mihalache, Vali Niţu. Preluat de tânărul om de 
afaceri, ca unic acţionar care-i este şi director, Dan 
Ciobanu, postul târgoviştean de televiziune, emite sub 
sigla „Columna TV” din 2004, 24 din 24 de ore; redac- 
tor-şef: Anda Ştefan; director administrativ: Silvia Ghercă 
Ciobanu; director de programe: Marius Dumitrache. 
Emisiuni de vizibilitate: „Agenda culturală”, „Pe ordinea 
de zi”, „Politica pe toate fețele”, „Clubul victorioşilor”, 
„Noi şi cerul”, „Şi să fii tânăr”, „Viaţă şi sănătate”, 
„Teleşanţ”, „Pe un picior de plai”, „Faţă în faţă”, „Sport 
show’, „Telezodiac”; realizatori: Anda Ştefan, Marius 
Dumitrache, Victor Mihalache, Valentin Grigore, llie llie, 
Puiu Nedelcu, Ani Crăciun, Gabriela Apostol, Costin 
Mihai, eleva Vanessa Toma. (G.C.) 


COMAN, Alexandru (6 III 1953, Voineşti, Izvoare, 
Dâmboviţa) Absolvent al Liceului de Arte Plastice din 
Ploieşti şi al Facultatilor de Ştiinţe Umaniste, 
specializarea istorie-arheologie, şi de Ştiinţe şi Arte, 
specializarea conservare-restaurare, de la Universitatea 
„Valahia” din Târgovişte. Creator la Cooperativa „Arta 
Populară” şi pictor decorator la Întreprinderea 
Comercială de Stat din Târgovişte; profesor la şcoli 
gimnaziale şi licee din Târgovişte. A expus în expoziţii 

de grup şi personale; şi-a adjudecat premii pentru 
gravură la diferite concursuri locale şi naţionale. A 
realizat o galerie unică de portrete ale scriitorilor 
târgovişteni. (G.C.) 


COMAN, Narcis-Radut (5.X1.1946, Giurgiu) 
Fotbalist. Legitimat la Olimpia Giurgiu (1961), Victoria 
Giurgiu (1961-1964), Şantierul Naval Oltenița (1964- 
1965, divizia ,B”), Uzinele Textile Arad (1965-1966, 
divizia ,A”), FC Argeş Pitesti (1966-1970, divizia ,A”), 
Dinamo Bucuresti (1970, divizia ,A”), Dunărea Giurgiu 
(1970-1971, divizia „B”), Steaua Bucureşti (1971-1975, 
divizia „A”), Sport Club Bacău (1975-1976, divizia ,A”), 
Clubul Sportiv Târgovişte (1976-1977, divizia ,B”; 1977- 
1980, divizia „A”). La echipa târgovişteană a jucat un 
sezon în divizia „B” şi 3 sezoane în divizia ,A” (unde a 
evoluat în 69 partide). În acea perioadă de timp a jucat 
3 meciuri în prima reprezentativă a României (cu Spania 
în preliminariile Campionatului European, Grecia şi Israel, 
toate în anul 1978). Primul fotbalist legitimat la o formaţie 
din Târgovişte care a evoluat în echipa naţională. A fost 
desemnat de reprezentanţii presei sportive din România 
drept „Fotbalistul anului” în 1978. Cartea sa de vizită 
include 214 jocuri în divizia „A”, 12 în echipa naţională, 
12 în competiţii europene intercluburi, precum şi alte 
numeroase partide în naţionale de juniori şi tineret. 
Maestru al sportului. (A.B.) 


COMANDAMENTUL ETAPEI NR. 226 Apartinea 
trupelor germane de ocupaţie instalate la Târgovişte, şi 
a funcţionat între noiembrie 1916 — noiembrie 1918. Se 
afla sub comanda maiorului Dietrich. A luat măsuri pentru 
încartiruirea soldaţilor germani în cele mai bune case, 
supraveghea ordinea, a iniţiat exploatarea bogățiilor 
naturale şi a forței de muncă, s-a străduit să repună în 
funcţie sondele, instalaţiile şi rafinăriile şi celelalte 
întreprinderi distruse în timpul retragerii. A rechizitionat 
vitele, furajele, alimentele, lemnele de foc, a confiscat 
întreaga recoltă de fructe, ţuică. A efectuat evidenţa 
nucilor şi frasinilor, exploataţi fără milă pentru a se 
confectiona paturi de puşcă. Mari cantităţi de petrol au 
luat calea Germaniei, toţi porcii, obiectele de plumb, 
aramă, alamă, cimentul etc. Pe lângă Comandamentul 
Etapei a funcţionat Tribunalul Militar care avea sediul în 
Palatul Prefecturii, iar anchetele preliminare erau făcute 
de un judecător german, care avea cabinetul de instrucţie 
în Casa Câmpeanu de pe Calea Domnească. (M.O.) 


COMĂNESCU, lon (11.VI.1923, Morăreşti, Arges 
— 20.VIII.2008, Târgovişte) Seminarul Teologic Râmnicu- 
Vâlcea (1943); Facultatea de Medicină Generală Cluj, 
continuată la Sibiu şi absolvent la Bucureşti, unde a 
fost intern la catedra de anatomie (1950). În 1951, pentru 
că era apreciat cu atitudine duşmănoasă fata de 
instaurarea comunismului a fost trimis disciplinar la 

reeducare în mediul muncitoresc din Hunedoara. Medic 
secundar obstetrică ginecologie (1953-1955), medic 
specialist ginecologie obstetrică din 1956 la Târgovişte, 
medic şef la secţia obstetrică ginecologic dupa 
examenul de primariat din 1962 până în 1998, când a 
fost pensionat. În perioada 1992-1998, inspector al 
Direcţiei Sanitare, judeţul Dâmboviţa, inspector cu 
problemele mamei şi copilului. A publicat în reviste de 
specialitate. Prezenta apreciată la congresele de 
obstetrică ginecologie. A condus multi ani secția de 
obstetrică ginecologie a Spitalului Târgovişte, de unde 
a influenţat în bine evoluţia demografică a oraşului şi a 
județului. (N.V.) 


COMBINATUL DE OTELURI SPECIALE (COS) 
Lucrările de construcţie la Combinatul de Oteluri 
Speciale au început la 3 august 1970, obiectiv impor- 
tant al Platformei industriale Târgovişte Nord. A fost 
inaugurat la 14 decembrie 1973 în prezenţa secretarului 
general al PCR Nicolae Ceauşescu, fiind o importantă 
unitate a industriei metalurgice. La inaugurare au fost 
puse în funcţiune primele cuptoare de 10 şi 50 tone de 
la cele două otelarii electrice. Odată cu primele şarje 
de oțel la Târgovişte apărea şi se dezvolta în economia 
județului metalurgia feroasă care într-un sigur an (1975) 
realiza 23% din întreaga producţie globală industrială 
dâmbovițeană. În anul 1973 au intrat în funcţiune primele 
capacități de producție de 70 mii tone de oţel pe an, de 
11,5 mii tone pe an blocuri şi bare, pentru ca în anul 
1974 aceste capacităţi să fie completate cu încă de 
140 mii tone pe an oţel. În 1975 intra în funcţiune secția 
laminorului de profile mijlocii şi uşoare care avea o ca- 
pacitate de 250 mii tone pe an. Secţia de tablă 
electrotehnică este inaugurată în 1976, având o capaci- 
tate de 38 mii tone pe an. Intrarea în funcțiune a 
Combinatului de Oteluri Speciale contribuia la 
dezvoltarea industrială a județului, a metalurgiei feroase, 
deținând 18,8% din totalul producţiei industriale a 
județului. În anii 1980, pe platforma metalurgică 
târgovişteană se realiza 3, 6% din producţia de oțel a 
țării şi 2,7% din producţia de laminate pline de oţel. 
Dinamica măririi producţiei de oţel ilustra un salt 
cantitativ, iar mărcile produse aici, un salt calitativ. 
Producţia de oțel s-a dezvoltat an de an, astfel că în 
1979 crescuse de 19 ori fata de producţia anuală 1968, 
din producţia anului 1979, 48% o reprezentau oţelul aliat 
şi aliat superior. În 13-15 decembrie 1984 la Combinatul 
de Oteluri Speciale a avut loc simpozionul International 
„Dezvoltări şi perspective în domeniul otelurilor cu 
conţinut scăzut de aliere” în colaborare cu Union Caraibe 
Corporation din SUA. Au sustiut comunicări 100 de 
specialişti din Austria, Bulgaria, Cehoslovacia, Marea 
Britanie, Republica Federală Germania, România, SUA 
şi Suedia. După 1989 Combinatul a fost privatizat, 
devenind societatea MECHEL. (G.T./ C.V.) 

COMITETELE CETATENESTIAceste comitete se 
constituie la Targoviste la inceputul anului 1945 ,din 
necesitatea imperioasă a combaterii si înfrânării 
speculei”. Echipa de conducere la nivelul oraşului era 
formată din: avocat |. Micu — preşedinte, Grigore 
Crinescu — secretar, avocat G. Chirilă, căpitan D. 
Răcuciu şi C. Lazan. Comitetele, alcătuite din 
consumatori interesați în respectarea legii, aveau ca 
scop sesizarea autorităţilor în legătură cu cazurile de 
necinste. Pentru intervenţia operativă împotriva 
speculantilor, s-au format Gărzile cetăţeneşti compuse 
din „cetățeni inimoşi, plini de dorinţa de a face bine pentru 
popor”, care însoțeau patrulele de poliţie. (M.C.) 


COMISIA JUDEȚEANĂ Pentru eliberarea rebelilor 
a funcţionat la Târgovişte după 26 iunie 1848. Pentru a 
evita aglomerarea Capitalei, s-a hotărât organizarea 
unor comisii judeţene, care au primit bilete de eliberare 
în instrucţiuni pentru evidenţa lucrărilor. În cadrul comisiei 
au activat propotopul Mihai şi preotul loan de la Biserica 
Domnească, care au întocmit bilete de slobozenie. La 
29 septembrie 1848, protopopul Mihai era arestat pentru 
„fapte revoluționare” şi „invitarea norodului la tulburare”. 
Orăşenii au declarat că „nu a făcut nicio supărare 
nimănui şi n-a atacat cinstea cuiva”, fapt pentru care 
„comisia anchetatoare” a hotărât eliberarea sa (15 martie 
1849). (M.O.) 


COMITETUL DE COORDONARE A MUNCII 
CULTURALE S-a constituit la Târgovişte pe 15 
Decembrie 1947, avându-l ca preşedinte pe prefectul 
Gheorghe Popescu. Comitetul avea un scop 
preponderent politic vizând, „o colaborare strânsă a 
tuturor factorilor culturali pentru ca opera guvernului să 
fie dusă la capăt, limpezind astfel drumul spre bunăstare 
şi cultură a celor ce muncesc pentru o societate 
socialistă”. Din Comitet făceau parte lon Rădulescu — 
primarul oraşului, lon Dedu — preşedintele Consiliului 
județean, Tănase Bortoi din partea Federalei, Valeriu 
Bucur-preşedintele Sindicatului învăţătorilor, inspectori 
şcolari, reprezentanţi ai Căminelor culturale, ai Bisericii, 
ai Legiunii de jandarmi, ai instituţiilor pentru ocrotirea 
sănătăţii, directori de şcoli. În fiecare comună se formau 
comitete locale de coordonare a muncii culturale. O 
cerință imediată era lichidarea analfabetismului şi de 
aceea, în fiecare sat şi cătun urma să se constituie o 
„Şcoală de carte”. (M.C.) 


COMITETUL DE CULTURĂ ŞI ARTĂ În luna iulie 
1962 sunt constituite Comitetele de Cultură şi Artă ale 
raionului şi oraşului Târgovişte. La Comitetul de Cultură 
şi Artă al raionului vor funcţiona profesorii: lon David, 
Constantin Stematiu şi lon Gavrilă, secretari; George 
Coandă, Constantin Drăghici şi Cuza Drăghici, 
inspectori; prof. Dumitru Anghelescu şi medic Petre 

Băleanu, preşedinţi obşteşti. La Comitetul de Cultura 
şi Artă al oraşului Târgovişte funcţiile au fost ocupate 
de profesorii: Constanţa Alexandrescu şi Paul Bănică, 
prof. Radu Gioglovan, fiind preşedinte obştesc. După 
reorganizarea teritorial-administrativă a ţării, în februarie 
1968, îşi schimbă statutul în Comitet de Cultură şi Artă, 
apoi de Comitet de Cultură şi de Educaţie Socialistă 
după 1970, ale județului Dâmboviţa şi municipiului 
Târgovişte. Preşedinţi la judeţ până în 1989, profesorii: 
lon Gavrilă, Niculina Costescu, Ana Stoica; vice- 
preşedinţi: profesorii Gabriel Mihăescu, Cuza Drăghici, 
lon Coca, Paul Bănică, Corneliu Voicu; inspector şef: 
profesor Mihai Gabriel Popescu; inspectori: profesorii 
Constantin Manolescu, Victor Petrescu, Haralambie 
Popescu, Gheorghe Cruceru, Nicolae Popescu, lon 
Borcea, actorul Vasile Chiriuc. La municipiul Târgovişte 
va funcţiona pe baze obşteşti neavând un aparat 
salarizat; preşedinţi fiind profesorii lon Borcea şi lon 
Gavrilă. În cooperare, cele două comitete vor fi 
organizatoare ale câtorva mari manifestări: festivalurile 
nationale „Crizantema de Aur”, de literatură „Moștenirea 
Văcăreştilor”, de film documentar „Contemporania”, de 
teatru istoric, al brigăzilor artistice „Oameni şi fapte în 
marea întrecere, al acţiunilor complexe „Mesaje 
dambovitene în timp”, „Mesaje târgoviştene în timp”. Sub 
egida Comitetului de Cultură şi Artă al raionului 
Târgovişte au fost organizate sărbătoarea „Fiilor satului”, 
şi primele cercuri folclorice dambovitene şi a fost lansată 
ediţia a doua a revistei de cultură „Armonia”; a editat şi 
două caiete de literatură (iniţiator: George Coandă), 
reunind lucrări ale membrilor cenaclurilor literare 
„Grigore Alexandrescu” (Târgovişte) şi „Luceafărul” 
(Pucioasa). Comitetele de cultură şi artă şi-au încetat 
activitatea la începutul anului 1990. (G.C.) 


COMITETUL PENTRU AJUTORAREA 
REGIUNILOR SECETOASE / CARS (1946-1947) A fost 
înființat în octombrie 1946 la Târgovişte, având ca obiectiv 
ajutorarea regiunilor din Moldova, lovite de secetă. 
Comitetul de conducere era format din: Gheorghe 
Popescu — prefectul județului, general Stere Ştefănescu 
— comandantul Garnizoanei, lon Rădulescu — primarul 
Târgoviştei, colonel Augustin lonescu — secretar CARS 
— Dâmboviţa, dr. C. Dumitrescu — responsabil Secţia 
Asistenţă. S-au strâns bani, bunuri şi alimente care au 
fost trimise județului Roman. Ca urmare, în județul 
Roman s-au înființat 31 de cantine care hrăneau 4.200 
de persoane, în majoritate copii. De asemenea, începând 
cu 3 martie 1947 au fost primiţi la Târgovişte copii aduşi 
din zonele lovite de secetă, aceştia fiind cazați şi hraniti 
în oraş şi în județ. (M.C.) 


COMPANIA DE APĂ Continuă sub această 
denumire activitatea RAGC din 2007. A fost înființată 
prin Hotărârea Consiliului Local Târgovişte Nr. 190 / 2007 

care a stipulat transformarea Regiei Autonome de 
Gospodărie Comunală / RAGC Târgovişte în societate 
comercială pe acţiuni. La acel moment noua unitatea 
avea 300 salariaţi, acţionar unic era Consiliul Local 
Târgovişte, iar obiectul ei de activitate îl constituia 
captarea, tratarea, distribuţia apei potabile, precum şi 
colectarea, tratarea şi epurarea apelor uzate, din 
municipiu şi din 7 comune (beneficiare deja ale acestor 
servicii). Prin H.C.L. Nr. 114 / 2008 s-a actualizat actul 
constitutiv al unităţii fiind acceptaţi ca acţionari Consiliul 
Judetean Dâmboviţa şi unele consilii locale din judet. 
Ca urmare a fost preluată şi operarea sistemelor de 
apă canal din celelalte 6 localităţi urbane ale județului 
şi din alte 27 comune. La acest moment structura 
actionariatului este de 94,4 % Consiliul Local Târgovişte 
şi 5,6 % Consiliul Judeţean Dâmboviţa (inclusiv alte 
consilii locale din judeţ), iar numărul salariaţilor este de 
570. Principalul moment din scurta (deocamdată !) 
istorie a unităţii a fost consemnat pe 29 septembrie 
2011 la sediul Băncii Europene de Reconstrucţie şi 
Dezvoltare / BERD de la Londra unde a fost semnat 
contractul de creditare şi contractul de asistenţă în 
vederea asigurării cofinantarii „Extinderii şi reabilitării 
infrastructurii de apă şi apă uzată”. Este o investiţie în 
valoare de peste 140 milioane euro (cea mai mare din 
istoria postdecembristă a județului) şi constă în lucrări 
la sursele de apă, reabilitarea şi extinderea rețelelor de 
apă şi canalizare, reabilitarea şi extinderea stațiilor de 
epurare etc. De această investiţie va beneficia o treime 
din populația județului, respectiv toate localitățile arondate 
Companiei de Apă Târgovişte. Pe parcursul existenţei 
sale la conducerea unităţii, în postura de directori 
generali, au fost dr.ing. Dorin Staicu (2007-2009) şi ing. 
Radu Vasilescu (2009 — în prezent). (A.B.) 


COMPANIA NAȚIONALĂ DE AUTOSTRĂZI ŞI 
DRUMURI NAȚIONALE DIN ROMANIA S.A. — Secţia 
Drumuri Naţionale Târgovişte Sediul central, str. 
Nicolae Fillipescu, nr. 1. Administrează drumurile de 
interes naţional, respectiv drumuri naţionale din județul 
Dâmboviţa. Profilul activităţii: întreţinere şi reparaţii 
drumuri şi poduri din administrare. Subunitati din 
administrarea SDN Târgovişte: District Ulmi, District 
Teiş, District Găeşti, District Titu, District Gemenea, 
District Moroieni. Secţia a fost înfiinţată în anul 1969, 
având următorii şefi de secţie: ing. Elefterescu Mihai, 
ing Caloianu Costel, ing. Proca Ştefan, ing. Grigoroiu 
Constantin (1981-1985), ing. Leca Mircea (1985-1997), 
ing. Capatana lulian (1997-2008), ing. Paraschiv Dragos 
(2008-2009), ing. Popescu Relu lonescu din 2009 până 
în prezent. (G.T./ C.V.) 


COMPLEXUL HOTELIER DÂMBOVIȚA Construit 
în perioada 1969-1973, de categoria |, aparținea Oficiului 
Județean de Turism, cu sediul în fosta Agenţie ONT 

Carpaţi. Avea o capacitate de 204 locuri, asigura condiţii 
optime de cazare şi masă, fiind dotat cu un restaurant, 
bar de zi, cramă şi bufet expres. (G.T./ C.V.) 


COMPLEXUL MESTESUGARESC „PRESTAREA” 
(METEX după 1989) A fost înființat în perioada 1969- 
1974, pentru a asigura bunuri materiale şi servicii, oferite 
în unităţi specializate ale Cooperaţiei Mestesugaresti, 
în general prin unităţi prestatoare de servicii cu caracter 
productiv („Arta populară”, „Constructorul”, ,Progresul”, 
„Sârguinţa”). Gama serviciilor oferite orăşenilor s-a 
diversificat, a crescut valoarea prestărilor de servicii 
industriale, astfel că în 1968 acestea au crescut de 
peste 12 ori fata de 1950. Această unitate economică 
era păstrătoare a tradiției în domeniul meşteşugurilor, 
astfel că prin unităţile sale se perpetuau vechile 
meşteşuguri: țesutul covoarelor, a textilelor de interior 
şi de port popular, prelucrarea pieilor de animale, 
croitoria, cojocăria, încălțăminte la comandă şi reparaţii, 
ceramică populară, dogărie etc. (G.T./ C.V.) 


COMPLEXUL NAȚIONAL MUZEAL „CURTEA 
DOMNEASCĂ” Constituirea muzeului, prin Decretul 
Regal din 3 octombrie 1937, consfinteste institutional 
preocuparile targovistenilor pentru trecutul istoric si 
zestrea spirituala atat de bogata pe care au mostenit-o. 
Activitatea expozitionala intensă, de la începutul 
secolului al XX-lea, va prinde contur în anul 1912, în 
casa boierului Fusea, donată de acesta „în scopul 
infiintari muzeului istoric al oraşului”, prin deschiderea 
unei expoziţii de antichităţi: monede, icoane, documente 
epigrafice, toate aparținând colectionarului Saint- 
Georgesc. Ulterior, în 1928, într-o clădire a Mitropoliei 
Târgovişte, situată în parcul cu acelaşi nume, se 
organizează un lapidarium care întruchipa ideea lui 
Dimitrie Papazoglu, devenită preocupare pe la 1874, 
„de a se aduna acele pietre cu inscripţii istorice ce se 
văd o mulţime trantite în preajma mai multor biserici 
ruinate şi prin răspântii”. Însă, prima clădire construită, 
prin contribuţie publică, pentru adăpostirea unor colecții 
istorice se ridică între anii 1937-1938, graţie senatorului 
Constantin Dimitriu, profesorului Virgil Drăghiceanu şi 
localnicilor, cu sprijinul Comisiunii Monumentelor 
Istorice şi al Casei Regale, proiectant fiind arhitectul 
Nicolae Ghika-Budeşti. Astfel, în 1944 este inaugurat 
primul muzeu târgoviştean, astăzi Galeriile Stelea. Până 
în 1968, muzeul târgoviştean a funcţionat în structura 
de la înfiinţare, având o tematică mixtă: arheologie, 
istorie, artă, etnografie. În acelaşi an, muzeul capătă 
importanță judeţeană, pentru ca, mai apoi, în 1992, să 
devină Complexul Naţional Muzeal, datorită strădaniei 
cu care au fost imbogatite colecţiile şi, mai ales, prin 
înființarea unor noi muzee. Rând pe rând s-au deschis 
publicului secţiile muzeale: Ansamblul Monumental 
„Curtea Domnească” (1967); Muzeul Scriitorilor 

Damboviteni (1967), adăpostit de casa scriitorului loan 
Alexandru Bratescu-Voinesti; Muzeul Tiparului şi al Cărții 
Româneşti Vechi (1967). După numai un an, în 1968, 
este înființată expoziția permanentă „I.L. Caragiale”, în 
1972 ia ființă „Casa-atelier Gheorghe Petraşcu”, „Casa 
gravor Gabriel Popescu” din Vulcana Pandele, Muzeul 
Petrolului (orăşenesc) din Moreni. Ulterior, în 1974, sunt 
înființate muzee care conservă tradiţii ale culturii şi 
dezvoltării economice locale precum Muzeul Etnografic 
„Dumitru Ulieru” Pietrosita şi Muzeul Etnografic al Văii 
Ialomiţei de la Pucioasa. Eforturile valorificării bogatei 
mosteniri patrimoniale a judeţului Dâmboviţa nu s-au 
oprit aici, generaţiile următoare aducându-şi contribuția 
la continuarea dezvoltării reţelei muzeale prin înființarea 
Muzeului de Istorie (1986), Muzeului de Artă (1991) şi 
a Muzeului „Vasile Blendea” (2002). Galeriile „Stelea” 
sunt situate, în clădirea fostului Muzeu Orăşenesc 
Târgovişte, inaugurat în 1944 şi care a funcţionat ca 
Muzeu de Arheologie până în 1986. Muzeul Tiparului şi 
al Cărţii Româneşti Vechi, aflat până în 2011, într-o 
clădire impunătoare, monument arhitectonic pe care 
meşterii domnitorului Constantin Brâncoveanu au 
ridicat-o pe beciuri preexistente la începutul secolului 
al XVII-lea. Reorganizat din ianuarie 2011 în Casa 
Aramă de la Curtea Domnească, este structurat pe un 
discurs expozițional care prezintă activitatea tipografică, 
atât târgovişteană, încă de la începuturi (sec. al XVI-lea), 
cât şi a celorlalte centre tipografice apărute ulterior în 
Moldova şi Transilvania (secolele XVII, XVIII) şi 
culminează cu editarea primelor ziare cu apariție 
regulată. Muzeul Scriitorilor Damboviteni, este structurat 
în trei mari secțiuni: o primă secţiune reprezentând Evul 
Mediu, când Târgoviştea era ea însăşi primul centru de 
cultură al ţării, exercitând influenţe în spaţiul larg 
românesc; o a doua, cea a poeţilor redeşteptării 
nationale, şi cea de-a treia, a scriitorilor născuţi fie sub 
semnul ei, fie aduşi de viata, la Târgovişte. Casa 
Memorială ,lon Luca Caragiale”, prezintă vizitatorului 
mărturii documentare, cărți în ediții princeps, fotografii, 
afişe, mobilier de epocă, obiecte personale, toate 
creionând o parte din spiritul marelui dramaturg român. 
Casa Atelier „Gheorghe Petraşcu”, graţie donatiei fiicei 
artistului, Mariana Rigler Petraşcu, casa devine muzeu 
şi adăposteşte un impresionant patrimoniu reprezentat 
de pictură, grafică, studii în creion, şevaletul maestrului, 
obiecte personale etc. Sunt expuse piese reprezentative 
ale creaţiei sale. Casa Gravorului „Gabriel Popescu”, 
construită în anul 1905, lângă casa părintească, după 
planurile arhitectului Alexandru Clavel, care a folosit 
schițele artistului, a fost donată muzeului de către Eliza 
Popescu, nepoata artistului, împreună cu mobilierul, 
biblioteca, obiectele personale, acte de familie, 
instrumente de lucru, gravuri şi plăci de gravură, cărți 
etc., care au contribuit la reconstituirea atmosferei casei 
în care s-a născut şi a trăit gravorul Gabriel Popescu. 

Muzeul Etnografic „Dumitru Ulieru” Pietrosita, înființat 
de prof. Dumitru Ulieru, reuneşte valoroase piese de 
etnografie: costume, covoare, obiecte de port popu- 
lar, unelte pentru prelucrarea lemnului, obiecte de uz 
casnic sau gospodăresc etc. Muzeul Văii lalomitei 
Pucioasa este adăpostit în casa Mihalache Dobrescu, 
monument de arhitectură populară de la începutul 
secolului al XIX-lea. Printre exponatele cele mai 
valoroase amintim un cric de lemn şi o masă de tras 
doage, provenite din zona Pietrosita şi având gravate 
inițiale „G.G.” şi anul 1859. Muzeul de Istorie, 
funcţionează într-o clădire monument de arhitectură, 
datând din 1902, cu spaţii generoase, care acoperă 
necesitățile expoziționale ale unui muzeu în care se 
reflectă istoria spațiului românesc, în general, şi a 
judeţului Dâmboviţa, în special, începând din preistorie 
până în epoca modernă. Muzeul de Artă, este găzduit 
de o clădire, monument de arhitectură, realizată de 
meşteri italieni, la sfârşitul sec. al XIX-lea, şi deține 
colecţii de pictură religioasă, frescă şi icoane, mobilier 
de epocă, obiecte de podoabă, precum şi țesături 
româneşti sau orientale. Sunt prezenți artişti moderni 
şi contemporani, precum Nicolae Grigorescu, Gheorghe 
Petraşcu, Schweitzer Cumpăna, Gabriel Popescu, Tanti 
lliescu Mihăilescu, Bob Bulgaru. Colecţia „Vasile 
Blendea” este adăpostită în Casa „Angela Georgescu” 
(azi Muzeul „Vasile Blendea”), o locuinţă veche, monu- 
ment de arhitectură românească de la sfârşitul secolului 
al XVIII-lea. Sunt expuse o parte din lucrările de 
sculptură, pictură sau desen, care vin să definească 
personalitatea artistului. Directori de la înființare şi până 
astăzi: prof. Alexandru Vasilescu, loan T. Ciora, Vasile 
Toboşaru, prof. Gabriel Mihăescu, prof. Cleopatra 
lonescu, prof. Radu Gioglovan, dr. Mihai Oproiu, prof. 
Constantin Năstase, prof. Constantin Lăzărescu, prof. 
Gheorghe Bulei, dr. Ovidiu Cirstina. (G.C.) 


COMSA, Petre (8.10.1955, Dâmboviţa) Preot, 
conferenţiar. A absolvit Liceul „lenăchiţă Văcărescu” 
Târgovişte, promoţia 1973, licenţiat al Facultăţii de 
Chimie, Universitatea Bucureşti în 1979 şi al Facultăţii 
de Teologie Ortodoxă Bucureşti, promoţia 1994, doc- 
tor în teologie la Facultatea de Teologie Bucureşti în 
2002. Preparator titular al Facultăţii de Teologie din 
Târgovişte (1996-1998), asistent (1998-2000), lector 
(2000-2009), conferenţiar din anul 2009. Autor al unor 
volume, articole şi studii de specialitate, participant la 
conferințe şi simpozioane naţionale şi conferinţe 
internaţionale. (Arhiep.) 


COMUNITATEA ITALIANĂ | s-a mai spus şi 
„colonia italiană”, mai ales datorită faptului că populația 
târgovişteană de origine italiană se aşezase compact 
în cartierul Suseni. Comunitatea apărută în Târgovişte 
s-a constituit în etape. În perioada Renaşterii românești, 

cu deosebire în vremea lui Constantin Brâncoveanu, un 
prim val a adus meşteri italieni pentru construirea unor 
case boiereşti şi la organizarea unor grădini „all' 
italiana”. Astfel, se stabilesc în Târgovişte, unde exista 
şi o biserică romano-catolică, numeroşi meseriaşi 
italieni care îşi întemeiază familii aici şi construiesc 
clădiri inspirate din arhitectura din Peninsulă. A doua 
etapă s-a produs la sfârşitul sec. XIX când, ca urmare a 
politicii imigrationiste italice a guvernelor regale 
româneşti (aducerea unor meseriaşi şi specialişti în 
construcţii) un grup numeros s-a aşezat în Târgovişte, 
zonele de emigrare fiind regiunile Udine-Venetia si 
romană. Datorită acestor italici au fost construite la 
Târgovişte clădiri oficiale în stilul palatelor (palazzo) din 
nordul Italiei: Prefectura judeţului, Primăria, Casa 
d'Italia. Dar şi numeroase case pe bulevardul Regele 
Carol |, în centrul vechi, în Cartierul Suseni dar şi barajul 
de pe lalomita din apropierea podului feroviar şi rutier 
din acelaşi cartier, operă a inginerului Filippo Fugali. Unii 
specialişti italieni de la Târgovişte au fost implicaţi şi în 
construcţia căii ferate Pucioasa-Sinaia, însă tronsonul 
de la Pietroșița la Sinaia nu a mai putut fi finalizat din 
cauza izbucnirii Primului Război Mondial. S-au impus 
prin opera lor arhitecturală şi constructivă: arh. Romano 
de Simon, inginerii Mario Rascali, Paolo Furlani, 
antreprenorii Enrico Cosani, Riccardo Facco, Ermengildo 
Zaccarelli sau constructorul Angelo Pola. (G.C.) 


COMUNITATEA SASILOR Refugiati din regatul 
Ungariei în prima parte a sec. XIV, nemaisuportând 
fiscalitatea împovărare a ultimilor regi din dinastia 
Aspadiană, Ladislau IV şi Andrei III, şi a primilor regi din 
dinastiile mixte, Vencel, Otto de Wittelsbach şi Karoly | 
(Carol) Robert de Anjou, domnitori în Tara Românească 
fiind Negru Vodă, Tihomir, Basarab | şi Nicolae 
Alexandru, meseriaşi şi negustori germani (saşi) din sudul 
Transilvaniei se stabilesc şi în Târgovişte în zona 
actualului cartier Suseni (Bazarul de Sus, sau Târgul de 
Sus). Astfel, este consemnat faptul că aceşti saşi au 
aşezat temeiul organizării urbanistice europene a 
oraşului. În această zonă au înălțat primul locaş de cult 
romano-catolic din oraş, Biserica Santa Maria Gratiarum 
la 1300, documentele localizându-o „ad rivum”, adică 
lângă râul lalomita, în timpul domniei lui Negru Vodă. De 
asemenea, saşii stabiliți în colonie la Târgovişte au 
impulsionat nu numai organizarea urbană a oraşului, ci 
au contribuit şi la crearea pieței agricole, comerciale şi 
mestesugaresti; au apărut acum numeroase prăvălii cu 
profil diversificat. Populaţia a înregistrat o creştere 
remarcabilă. Târgoviştea îşi adjudecă statul de oraş, cel 
mai dezvoltat al Țării Româneşti. (G.C.) 


CONCERTELE LUI GEORGE ENESCU LA 
TÂRGOVIŞTE Între 15 şi 18 noiembrie 1915, George 
Enescu susține primul său concert în Târgovişte la „Sala 

de Arme”, fiind acompaniat de Th. Fuchs. Apoi, în 
perioada interbelică mai concertează în aceeaşi „Sală 
de Arme”, unde, la un moment dat, audiază şi celebra 
corală târgovişteană „Cântarea României”, felicitându-l 
pe dirijorul acesteia, Gheorghe Rusu. (G.C.) 


CONCURENȚA Revistă de „Studii, cercetări şi 
analize privind protecţia concurenţei economice” — aşa 
cum se precizează în subtitlu — editată de Consiliul 
Concurenţei din România. Apare din anul 2006. Este 
un proiect comun al acestui Consiliu cu Universitatea 
„Valahia” din Târgovişte. Are două sedii editoriale, la 
Târgovişte şi în Bucureşti. Colegiul de redacţie: 
Gheorghe Rădulescu, Ovidiu Felecan, Daniel Dumitru 
Stan — redactor responsabil —, Claudiu Mosesshom (din 
partea Consiliului Concurenţei), lon Stegăroiu, Dan Top 
(din partea Universităţii „Valahia”). Continuă. (G.C.) 


CONCURS DE DARE LA SEMN La mijlocul sec. 
XIX sunt consemnate la Târgovişte organizarea în locuri 
publice a unor manifestări de gimnastică (sub formă de 
acrobatii cu tentă comică), precum cele din 2 iulie 1866 
sau 24 august 1867. Tot în luna august 1867, pe baza 
regulamentului aprobat prin decret de domnitorul 
Alexandru loan Cuza, a fost organizat un concurs de 
„dare la semn” (tir) câştigătorul participând apoi la faza 
finală a întrecerii, la Bucureşti. (A.B.) 


CONCURSUL HIPIC NAȚIONAL Hipodromul din 
Târgovişte a găzduit, în iulie 1946, Concursul hipic 
naţional. Au asistat la întreceri primul ministru, 6 miniştri, 
loctiitorul Comisiei aliate de control, reprezentanți 
sovietici, americani şi britanici din Comisia Aliată de 
Control, 19 generali. Din punct de vedere al nivelului de 
reprezentare atunci s-a înregistrat cel mai înalt grad de 
protocol la o competiţie sportivă organizată de-a lungul 
timpului la Târgovişte. (A.B.) 


CONDREA, Constantin (4.VIII.1941, laşi) Istoric, 
istoric al culturii, publicist. Studii primare şi gimnaziale 
la Orşova şi Târgovişte, unde se stabileşte cu familia în 
1954. Liceul „lenăchiţă Văcărescu”, din vechea Cetate 
de Scaun, absolvit în 1960. Licenţiat al Facultăţii de 
Istorie a Universităţii „Babeş-Bolyai” din Cluj (1966). În 
perioada 1966-1969 îndrumător şi muzeograf la Muzeul 
Judeţean Dâmboviţa, apoi lector pentru presa locală 
(1969-1977). Din 1977 şi până la pensionare (2007) 
conduce Direcţia Județeană Dâmboviţa a Arhivelor 
Nationale. Debut publicistic în 1968 la „Dâmboviţa”, cu 
un articol pe teme istorice. Colaborează apoi cu articole 
şi studii de istorie, arhivistică, istoria culturii la: „Revista 
Arhivelor”, „Opinii pedagogice”, „Valachica”, ,Dambovita”, 
„Curier”. Între 1979-1985 în Consiliul de conducere al 
„Revistei arhivelor”. Debut editorial în 1979 cu o 
„Culegere de documente”, urmată de o alta, în 1984, 

lucrări care privesc aspecte ale vieții politice şi social- 
economice ale Târgoviştei şi județului Dâmboviţa, în 
perioada interbelică. Contribuie la unele lucrări colective 
„Dicţionar istoric al judeţului Dâmboviţa” (1983) sau în 
calitate de coordonator la „Monografia Arhivelor Statului, 
Judeţul Dâmboviţa” (1983), „Din tezaurul arhivistic 
dâmboviţean” (1993), „Centenar — Primăria oraşului 
Târgovişte” (1997), „Arhivele judeţului Dâmboviţa la 
Semicentenar” (2003). (V.P.) 


CONDREA, Ştefania (8.1.1906, Zalesczyky, 
Polonia — 25.VII.1998, Târgovişte) A absolvit Scoala 
Normală de Invatatori, Scoala Comerciala Superioara 
Particulară din Cernăuţi şi Institutul „Maxim Gorki” din 
Bucuresti. A fost profesoară la şcoli din judeţele Balti 
şi Hotin, Mehedinţi (Orşova), la Râmnicu Sărat şi la 
Şcolile Nr. 1 şi Nr. 2 din Târgovişte. Se face cunoscută 
ca pictoriță de-a lungul a peste o jumătate de secol, 
lucrările sale fiind expuse pe simezele unor expoziţii 
personale (Cernăuţi, Hotin, Constanţa, Orşova, 
Târgovişte) şi colective (Salonul oficial de toamnă de 
desen, gravură şi afiş din Bucureşti, Bienalele de artă 
plastică de la Ploieşti, Muzeul Naţional al României, 
la Târgovişte şi Buzău). A realizat, în manieră clasică, 
peisaje, naturi moarte, portrete în ulei, creion şi 
cărbune. Are lucrări în colecţii particulare din SUA, 
Germania, Franţa, Suedia, Republica Moldova. S-a 
bucurat de aprecieri elogioase din partea lui Vasile 
Blendea. (G.C.) 


CONDURATEANU, D.P. (1848, Baba Ana, Buzau 
— 1908, Targoviste) Institutor, pasionat cercetator al 
geografiei judetului. A fost elev la Seminarul de pe langa 
Episcopia Buzăului. A funcţionat ca învăţător la Văleni 
de Munte, iar între 1874-1885 la Şcoala Primară Nr. 1 
din Târgovişte, perioadă în care a funcţionat şi la 
gimnaziul din localitate. Între 1885-1889 a fost director 
la Şcoala Generală Nr. 2 din Târgovişte. A fost 
considerat a fi „un dascăl merituos şi respectat”, 
membru al Societăţii Regale de Geografie, autorul unui 
manual de geografie (1887) şi al „Dicţionarului geografic 
al județului Dâmbovița” (1890), lucrare premiată de 
Societatea Geografică Română cu premiul „General 
George Manu’. A îndeplinit, între 1889-1896, funcţia de 
revizor şcolar al judeţelor Dâmboviţa şi Muscel. În 1901 
iese la pensie. (M.O.) 


CONDURATEANU-POPESCU, Constantin (1863, 
Baba Ana, Buzau — 1925, Bucuresti) Institutor, revizor 
scolar. A urmat Scoala Normala de Institutori din 
Bucureşti. După absolvire funcţionează ca institutor la 
Şcoala de Băieți Nr. 1 (1881-1912), director (1912) şi 
revizor şcolar. S-a remarcat printr-o bună pregătire 
didactică şi seriozitate, calități prin care s-a impus în 
fata comunității oraşului. (M.O.) 

CONGRESUL INTERNAȚIONAL AL ACADEMIEI 
AMERICANO-ROMÂNE DE ARTE ŞI ŞTIINŢE (ARA) 
Între 26-29 iunie 1997 are loc la Târgovişte, găzduit de 
Universitatea „Valahia”, cel de-al XII-lea Congres 
Internaţional al Academiei Americano-Române de Arte 
şi Ştiinţe (ARA) din SUA, congres ce se constituie 
într-un mare forum al spiritualității româneşti de 
pretutindeni. Printre personalităţile de prestigiu aca- 
demic internaţional se numără Maria Manea-Manoliu 
şi Constantin Corduneanu, preşedinte de onoare şi, 
respectiv, preşedinte executiv al ARA, Dionisie 
Ghermani, directorul Institutului de Cercetări Româno- 
Germane de la München, Augustin Buzura, preşedintele 
Fundaţiei Cultural Române, Radu Enescu, istoric de 
artă (Madrid), Angela Comnéne şi Cornelia Bodea, 
istorici, Ladis D.K. Kristof (Oregon University) şi 
Claudiu Matasă (Illinois University) din SUA, Berujean 
(Academia de Ştiinţe a Republicii Moldova), lon 
Paraschivoiu (Universitatea Montreal) şi Cezar Vasiliu 
(Universitatea Sherbrooke) din Canada sau Dan 
Rădulescu, vicepreşedinte al Academiei Române. În 
secțiunile şi mesele rotunde ale Congresului, care 
vizează o paletă multidisciplinară (comunicatorii, 
aparținând majorităţii mediului academic, sosiți la 
Târgovişte din America până în Australia) se relevă cu 
pregnanta necesitatea imperioasă de a se face mult 
mai mult şi cu mai multă convingere pentru cunoaşterea 
valorilor româneşti şi pentru afirmarea, în lume, cu 
demnitate, a României şi românismului. Preşedintele 
ARA, Constantin Corduneanu a opinat: „Lucrările 
Congresului au relevat o participare competentă, la nivel 
academic. Şi ne facem datoria de a-i felicita pe 
organizatorii de la Târgovişte, care au depus un efort 
substanţial pentru reuşita acestui eveniment, unul dintre 
cele mai bune ale ARA...”. (G.C.) 


CONGRESUL ÎNVĂŢĂTORILOR În anul 1911 s-a 
desfăşurat la Târgovişte Congresul invatatorilor în zilele 
de 20-23 august. Au participat peste două mii de 
învăţători din toată tara, şi cărora li s-a asigurat cazare 
gratuită în internate şi cazărmi. La Congres s-a discutat 
despre completarea „lefilor invatatoresti, precum şi altele 
legate de nevoile şcolii, discuţiile fiind dominate de o 
puternică atitudine patriotică ce s-a desprins din cuvântul 
participanţilor”. Cu acest prilej s-a inaugurat Crucea 
închinată eroului redeşteptării naţionale, Tudor 
Vladimirescu, iar pentru participanţi, preotul Al. Gh. 
Arama a întocmit primul ghid al oraşului. (M.O.) 


CONSILIUL DE PATRONAJ AL OPERELOR 
SOCIALE - DÂMBOVIȚA Consiliul se formează în 
aprilie 1941, având atribuţii diverse: evidenţa şi 
coordonarea asociaţiilor de asistenţă socială, ajutorarea 
familiilor mobilizatilor pe front şi a copiilor orfani de 
război, organizarea centrelor de asistență pentru 

victimele bombardamentelor aeriene, organizarea unor 
cantine şcolare, procurarea unor resurse băneşti şi 
materiale prin caritatea publică, asigurarea instrucției 
şi educaţiei pentru orfanii de război ş.a. Consiliul 
colabora cu primăriile şi comandamentele militare ale 
garnizoanelor pentru realizarea obiectivelor sociale. 
Fondurile necesare proveneau în cea mai mare măsură 
de la buget. La nivel judeţean, conducerea era 
reprezentată de prefectul Gheorghe Demetrescu — 
preşedinte, colonelul Dumitru Captaru (comandantul 
Garnizoanei) — vicepreşedinte, Lazăr Petrescu — 
primarul Târgoviştei, Grigore Mărgulescu — inspector 
şcolar, Gheorghe Dolejan — medicul primar al județului, 
precum şi de preşedinţii asociaţiilor de asistenţă socială 
— membri. Consiliul era considerat la acea vreme ca 
reprezentând „o operă naţională de importanţă capitală 
pentru funcţiile sociale ale statului”. (M.C.) 


CONSILIUL DE LA TÂRGOVIŞTE A fost Condus 
de Antim Ivireanu (noiembrie 1716). Izbucnirea 
conflictului dintre austrieci şi turci în aprilie 1716 a 
readus oraşul în vâltoarea evenimentelor. Căpitanul 
Ştefan Dettine a înaintat prin surprindere până la 
Bucureşti şi a luat prizonier, în noiembrie 1716, pe 
domnul ţării, Nicolae Mavrocordat. Cand Dettine s-a 
retras spre Târgovişte a fost însoţit de reprezentanții 
marii boierimi şi de mitropolit, care au ţinut un consiliu 
(27 noiembrie) care avea în frunte pe Antim Ivireanu. 
Aici s-au hotărât principalele măsuri ce trebuiau luate 
pentru întărirea ţării. Pe primul plan se afla ruperea 
„legăturilor cu Poarta [...] punerea sub protecţia 
Austriei”, cu „toţii dorind mai bine să-şi sacrifice averea 
şi sângele lor pentru Imperiul German, decât să mai 
caute protecţia sultanului”. Intervenţia turcilor şi tătarilor 
a determinat retragerea trupelor austriece şi intenţia 
realizării unui „post militar” la Târgovişte a fost repede 
abandonată. (M.O.) 


CONSTANTIN, Constantin (21.1X.1929, Băicoi, 
Prahova — 6.11.1997, Târgovişte) Liceul la laşi. Facultatea 
de Medicină Generală laşi (1958). Activitatea medicală: 
medic, circa sanitară Gagesti, regiunea Galati (1958- 
1960). Examen concurs de secundariat în 1960. Medic 
secundar ginecologie obstetrică la Spitalul 
„Cantacuzino” Bucureşti (1960-1963). Medic specialist 
ginecolog obstetrică la Pătârlagele. La constituirea 
județului Dâmbovița, este promovat medic şef al județului 
şi concomitent cu funcţia de organizator de sănătate 
publică lucrează şi în secția de ginecologie obstetrică 
a Spitalului Târgovişte. Din 1978 până în 1992, la Spitalul 
Pucioasa. Deputat din partea judeţului Dâmboviţa în 
primul Parlament ales după Revoluţia din decembrie 
1989. În 1996, pensionat. De numele lui sunt legate 
multe şi frumoase realizări în Târgovişte şi județul 
Dâmboviţa, Cea mai importantă fiind noul Spital 

Judeţean; cetățenii oraşului Târgovişte îi poartă 
recunoştinţă şi respect. (N.V.) 


CONSTANTIN, Marin Petre (13.1X.1925, Bratesti, 
Văcăreşti, Dâmboviţa) Scoala primară şi gimnazială in 
Bratesti şi sutdii liceale la Liceul Economic din 
Târgovişte. Îşi ia licenţa la Institutul de Arte Plastice 
„Nicolae Grigorescu” din Bucureşti, fiind îndrumat în arta 
picturii de maeştri Nicolae Dărăscu, Cornel Medrea, 
Jean Al. Steriadi şi lon Marşic. Profesor, până la 
pensionare, la Şcoala Populară de Artă din Târgovişte. 
Este membru al Uniunii Artiştilor Plastici din România 
şi al Societăţii Scriitorilor Târgovişteni. Participă la 
numeroase expoziţii personale şi de grup. Are lucrări 
reţinute la Muzeul de Artă al României şi în diverse 
colecţii particulare din tara şi străinătate. A realizat o 
remarcabilă „cronică pictată” a Târgoviştei. Este, 
totodată, şi un cronicar al vieții satului ca prozator în 
volumele „Prepeleacul” (2007) şi „Târgul” (2008). (G.C.) 


CONSTANTIN, Mihai/McRanin (17.VIII.1962, 
Targoviste). Absolvent al Liceului (azi, Colegiu National) 
„lenăchiţă Văcărescu” din Târgovişte. Îşi ia licenţa in 
arta regiei la Institutul de Artă Teatrală şi 
Cinematografică din Bucureşti. Pleacă la Paris unde 
obține masteratul în arte la „Sorbona”, Institutul de Studii 
Teatrale. Doctor în arte al Universităţii de Artă Teatrală 
şi Film din Bucureşti. Urmează o specializare la 
Disneyland în SUA. Un timp, jurnalist la Radio France 
Internationale, apoi cadru didactic la Universitatea 
„Lucian Blaga” şi regizor la Teatrul de Stat din Sibiu. 
Între 2002 şi 2010, director al Teatrului Municipal „Tony 
Bulandra” din Târgovişte. A regizat numeroase 
spectacole şi filme documentare şi a lansat, în premieră 
în România, spectacolul pe apa cu „Purgatoriul” din 
„Divina Comedie” de Dante Aligheri. La Teatrul Munici- 
pal „Tony Bulandra” a manageriat unele montări 
nonconformiste. Actualmente, directorul Teatrului de 
Artă din Deva. (G.C.) 


CONSTANTINESCU, Achil (august 1870, 
Târgovişte — iunie 1936, Târgovişte) Medic veterinar, 
inspector general. Absolvent al Şcolii veterinare, se 
afirmă ca unul din cei mai buni specialişti în domeniu. 
Activează aproape patru decenii, îndeplinind 
responsabilități importante în calitate de medic şef şi 
inspector general zootehnic clasa | (cel mai înalt grad 
în specialitate), preşedinte al Comisiei agricole. Are 
preocupări deosebite, care-l impun ca pe un profesionist 
adevărat: aduce îmbunătăţiri raselor de cai din judeţ, îi 
ajută pe săteni să primească sămânță de bună calitate 
pentru culturile agricole, se implică în organizarea 
expoziției agricole din anul 1932. Pe plan politic, în 1930 
devine membru de frunte al Partidului Naţional Țărănesc, 
fiind ales în Delegaţia permanentă. Ziarul „Vremea nouă” 

din 15 iunie 1936 îi aducea cuvinte de laudă: „Pentru 
județul său natal a desfăşurat toată munca tinerească 
de care era capabil, cu un spirit de constiinciozitate 


fără precedent, însoţit de un spirit de jertfă”. (M.C.) 


CONSTANTINESCU, Constantin, (1903, Pucioasa 
— 1981, Târgovişte) Fiul preotului Serghie Constantinescu 
şi al Floarei, fiica preotului Popescu din Gura Vulcănii. 
După strălucite studii în tara, a făcut studii şi la Sorbona, 
unde a reuşit să-şi formeze o bogată cultură şi să-şi 
însuşească metodele de predare modernă. A fost 
profesor de limba franceză la Liceul ,,lenachita Văcărescu” 
din Târgovişte între anii 1929-1965 şi director între anii 
1939-1940 şi 1941-1946, refuzând să mai fi director în 
perioada legionară. A pregătit numeroase generaţii care 
i-au acordat cu respect şi consideraţie cognomenul de 
„Francezul”, pentru pasiunea şi seriozitatea pe care o 
punea în predarea limbii franceze. A întocmit lucrarea 
„Conjugarea verbelor în limba franceză”, care s-a bucurat 
de mult succes. (M.O.) 


CONSTANTINESCU, Grigore (1905-1970) 
Avocat, a fost liderul social-democratiei locale si a 
editat revista „Târgoviştea”, apreciată in epoca. A fost 
primar între 17 mai 1941 — 6 noiembrie 1941. În 
aceasta calitate a participat la manifestarile dedicate 
victoriilor obtinute de armata romana care reusise sa 
elibereze teritoriile anexate de Rusia Sovietica si a 
primit sarbatoreste unitatile militare care-si aveau 
sediul în oraş. A reorganizat serviciile şi birourile 
primăriei pentru timp de război (2 iunie 1941) şi 
Consiliul primăriei (5 iunie 1941), care era compus 
din toţi conducătorii instituţiilor şi care se intrunea 
aflaţi la spitalele din oraş şi le-a asigurat ratia de carne 
zilnică. Au impresionat măsurile de organizare a 
apărării pasive (instalare de sirene, organizare de 
adăposturi, cantine pentru săraci), fără a renunţa la 
lucrările de modernizare a oraşului (canalizare, 
aliniere şi pavare de străzi, amenajarea cimitirului 
Suseni, întocmirea planului cadastral al oraşului — 6 
iunie 1941 etc.). La 24 septembrie 1941 a cedat un 
teren pentru construcţia Cercului Militar „Mircea cel 
Bătrân” şi a dispus arborarea alături de drapelele 
româneşti, a celor germane şi italiene. A luat măsuri 
pentru ca unitățile germane să fie încartiruite în raza 
oraşului şi a sprijinit amenajarea spitalelor militare 
care-şi aveau sediile la Liceele ,,lenachita Văcărescu” 
şi „Constantin Carabella”. În timpul cât s-a aflat în 
fruntea primăriei s-a înfiinţat lagărul de la Teiş unde 
s-au aflat concentrați evreii din zona lasilor şi din cea 
petrolieră, legionarii şi comuniştii, cu scopul de a 
asigura secretul militar, în condiţiile când se pregătea 
declanşarea războiului împotriva Rusiei Sovietice 
(mai-septembrie 1941). (M.O.) 

CONSTANTINESCU, Mihai |. (1888, Târgovişte — 
1973) Tatăl său a fost preotul lon Constantinescu de la 
Biserica Sfânta Vineri, personalitate cunoscută în oraş. 
A fost elev la Liceul lenachita Văcărescu, după care a 
urmat Şcoala Specială de Desenatori şi Gravori din 
cadrul Institutului Geografic al Armatei pe care a absolvit-o 
în 1909. Între 1911-1916 şi-a desfăşurat activitatea în 
cadrul Serviciului Geografic condus de generalul lon 
Pavelescu. Din 1914 a profesat ca inginer hotarnic şi a 
efectuat importante lucrări topografice pentru Ministerul 
Domeniilor şi Casa Pădurilor, dintre care s-au evidențiat 
cele referitoare la bazinul râului lalomita şi Proiectul 
„Gemenea”. A întocmit o interesantă lucrare cu caracter 
memorialistic „Amintiri. Comori uitate”, care a stârnit 
interes în rândul cercetătorilor. (M.O.) 


CONSTANTINESCU, N. (1891-1985) A funcţionat 
ca profesor la Liceul ,lenachita Văcărescu” şi la Scoala 
Normală între 1922-1935. A fost preocupat de sculptură 
şi este autorul bustului lui N. Bruneanu, şeful Serviciului 
tehnic, realizat în 1931. Iniţial a fost aşezat în fața 
Serviciului Tehnic, situat pe Bulevardul „Carol |’, iar în 
prezent pe holul Liceului ,,lenachita Văcărescu”. Bustul 
evidenţiază forța interioară a unui om energic, care a 
muncit fără preget la modernizarea oraşului. (M.O.) 


CONSTANTINESCU, Nicolae I. (28.1.1929, 
Năpădeni, Republica Moldova) Studii secundare la Ro- 
man, Chişinău şi Bucureşti, iar Universitatea la Bucureşti 
(1953). Doctor în istorie (1970), cercetător ştiinţific 
(1953-1965) şi cercetător ştiinţific principal la Institutul 
de Arheologie Bucureşti (din 1965). S-a remarcat prin 
studierea fortificațiilor medievale în contextul evoluţiei 
statului medieval românesc. Ansamblurile monumentale 
voievodale de la Curtea de Argeş şi Târgovişte s-au aflat 
în centrul atenţiei. (M.O.) 


CONSTANTINOS (1658-1720) S-a remarcat prin 
zugrăvirea unui număr mare de biserici, executate de 
cele mai multe ori la comanda domnului Constantin 
Brâncoveanu. În lunga sa activitate a colaborat cu mai 
multi zugravi, dar cel mai apropiat a fost de loan, de 
care a fost strâns legat printr-o omogenitate stilistică, 
ce apare încă din 1683, când au pictat împreună Biserica 
Doamnei. Colaborarea a ținut până după anul 1710, la 
Târgovişte împodobind Biserica Curţii Domnesti (1698), 
Biserica Stelea (1705-1706), Mitropolia (1709) şi Biserica 
Sfântul Ionică. În funcţie de amploarea lucrărilor a mai 
colaborat cu loachim şi Stan (la Biserica Curţii 
Domnesti), cu Preda, Lambru şi Nicolae la Mitropolie 
(1707) şi la Mănăstirea Dealu (1713). (M.O.) 


CONSTRUCTORII ITALIENI Au venit în România la 
sfârşitul secolului al XIX-lea (1880-1890) la invitaţia regelui 
Carol | pentru a reconstitui principalele oraşe româneşti. 

Spre Târgovişte s-au îndreptat familiile Zanissi, Fugalli, 
Zamollo, Mandolini, Magrini, Facco, Zaccarelli, Listuzzi, 
Del Basso, pentru că în oraş exista o biserică catolică. 
Aşa cum preciza cercetătoarea Radu Gloria „multe edificii 
au fost ridicate de meşterii italieni la sf. sec. XIX — încep. 
sec. XX. Aveau ca specific elemente de arhitectură şi 
decoraţii neoclasice de influență italiană, uneori 
intersectate cu motive decorative autohtone. Tipică pentru 
aceste case este intrarea flancată de coloane susținând 
frontonul, cu monograma proprietarului şi anul construcției. 
De o parte şi alta a intrării centrale erau scările (peronul), 
a căror curbură invita să se parcurgă eleganța arhitecturii. 
Suprafața exterioară este deseori modulată de registre 
dreptunghiulare, constituind trecerea de la plinul 
arhitecturii, la ferestrele cu ancadrament bogat ornat, 
marcat central cu un cap de îngeraş („putti”). În partea 
superioară, sub acoperiş, un şir de cornişe încheia 
paginatia exterioară a clădirii. Planul, de obicei acelaşi, 
cuprindea un vestibul spaţios la intrare, cu încăperi 
dispuse de ambele parti. Vestibulul era pictat în ulei, 
inclusiv plafonul, ca de altfel şi celelalte încăperi, unde 
o atenţie deosebită se acorda pictării pereţilor şi 
plafonierei, cu motive care sugera rozeta, pentru a 
capta privirea spre punctul central, unde se plasa 
candelabrul, element decorativ aparte. Uşile şi ele 
decorate, erau elemente importante în ambianța locuinţei, 
îmbinându-se inspirat cu frontonul bogat decorat în 
stucatură şi pictură”. În această activitate s-au remarcat 
Baldassar Vignossa Giovani, Francesco Venchiarutti, 
Giovanni Battista Del-Basso, Eraclio Zinelli, Giuseppe 
Piussi, Virgilia Peternelli etc. (M.O.) 


CONVINGEREA Ziar independent. Apare regulat la 
Târgovişte în perioada 25 decembrie 1928 — 15 martie 
1929, sub deviza „Muncă, cinste, dreptate”. Director 
proprietar: Alexandru Ghencea. Director politic: Stelian 
Mircea lonescu (până la nr. 5). (V.P.) 


COOPERATIVA AGRICOLĂ DE PRODUCȚIE 
„DRUMUL BELSUGULUI” Situată în cartierul Matei 
Voievod, a fost înfiinţată în anul 1960 şi era profilată pe 
culturi ceraliere, legumicultură (avea 500 ha cultură 
irigată) şi pe creşterea animalelor (Matei Voievod). 
Folosea irigatiile la întreaga suprafață cultivată cu le- 
gume. Paralel s-a extins sistemul de cultivare forțată în 
sere şi solarii depăşindu-se caracterul sezonier al 
legumiculturii. În 1968 de pe un ha cultivat în seră s-au 
obținut 80 mii kg legume. (G.T./ C.V.) 


COOPERATIVA „VIITORUL SUSENILOR” DIN 
TÂRGOVIŞTE (1.1V.1907 — 1948) Cu durată nelimitată, 
societate cooperativă pentru operaţiuni de credit şi 
economie, cu un capital vărsat de 2.118.588 lei. Consiliul 
de Administraţie: preşedinte pr. Constantin Nitescu, 
vicepreşedinte |. Barbu. (G.T./ C.V.) 

COOPERATIVA FORESTIERĂ DIN TÂRGOVIŞTE 
(1931-1948) Era o societate cooperativă pentru 
exploatarea de păduri, cu durată nelimitată, cu un capi- 
tal vărsat de 348.499 lei. Consiliul de Administraţie: 
preşedinte V.Gh. Alexe. (G.T./ C.V.) 


CORALA „CÂNTAREA ROMÂNIEI” Celebră 
formaţie muzicală a cadrelor didactice din Târgovişte, de 
fapt a oraşului, ia ființă în 1873 din iniţiativa muzicologului 
I.D. Petrescu, care-i va fi şi primul dirijor. Din corală fac 
parte nume binecunoscute ale urbei: loan P. Anghelescu, 
Costică Gheorghe, Elena şi Dimitrie Condurateanu, 
Răducanu şi Stelică Dudău şi fiii, B. Secăreanu, S. 
Mihăescu, |. Abramescu şi alții. După al Doilea Război 
Mondial, corala va funcţiona sub egida Sindicatului 
Învățământ din Târgovişte, în timpul preşedinţiei 
profesorului Victor Oprescu obținând remarcabile 
succese în tara şi peste hotare. Prestigioase au fost 
contribuţiile dirijorale ale profesorilor Valeriu Dumitrescu, 
Constantin Soare, Gheorghe Dimancea. În 1974, la 27 
aprilie, la sărbătorirea unui veac de existenţă se constituie 
Asociaţia corală „Cântarea României”; preşedinte de 
onoare, compozitorul Dumitru B. Botez; preşedinte activ, 
profesorul Constantin Soare. În acelaşi an, corala îşi 
adjudecă marele premiu „Patrium Carmen” la Concursul 
naţional coral „Cântare Patriei”. (G.C.) 


CORAVU L. lon (? — 13.VII.1917) Căpitan al Regi- 
mentului III Dâmboviţa Nr. 22, ofițer erudit mort în luptele 
din Dealul Teiului-Marasesti 11-13 iulie 1917, comandând 
două companii 9 şi 10 ale Batalionul III. (G.T./ C.V.) 


CORBEANU, Vintilă (1550-1630) A fost fiul lui Stan, 
mare spătar din Corpi, şi a fost căsătorit cu Stanca, 
fiica lui Teodosie banul din Periş. A îndeplinit funcţia de 
postelnic în Sfatul domnesc între 1579-1585, fiind 
pribeag în domnia lui Mihai Viteazul. A revenit în domnia 
lui Radu Şerban, când este prezent în Sfatul domnesc 
ca mare clucer (1605), mare vornic (1611-1613, 1618- 
1619) şi mare logofăt (1614-1616). S-a numărat printre 
boierii care au locuit în Târgovişte, unde avea case 
înainte de a fi pribeag, pe care le-a reluat când a venit 
în tara, apoi a construit altele mai mari. (M.O.) 


CORESI Revistă a Şcolii Nr. 5 ,Coresi” din 
Târgovişte, apare din iunie 1997. Este de tip 
caleidoscop. Primul colectiv de redacţie a fost îndrumat 
de prof. Mihai Stan, apoi de înv. Maria Tudose şi 
profesorii Liliana Grosu, Mariana Cosma, Valeria lonita 
Apare de două ori într-un an şcolar. Rubrici: „Pagina 
piticilor”, „Atelier literar „Coresi”; „Club Europe”, „Din viata 
şcolii”. Îşi continuă activitate. (G.C.) 


CORESI, Diaconul (începutul secolului al XVI-lea 
— 1583, probabil Brasov) Tipograf şi editor. Despre 

originile familiei sale s-au emis diferite ipoteze (ținutul 
Buzăului) sau localitatea Cucuteni (azi Moţăieni), judeţul 
Dâmboviţa. El îşi afirma cu mândrie originea „ot 
Târgovişte” în „Triodul-penticostar”, tipărit la Târgovişte 
şi terminat la 30 iunie 1558, în timpul domniei lui Mircea 
Ciobanul, aşa cum reiese din epilog. Fusese ucenic al 
tipografului Oprea Logofătul. Numele său este legat şi 
de apariţia „Octoihului mic slavonesc’” (1557). Datorită 
înțelegerii dintre comunitatea românească din Scheii 
Braşovului şi domnitorul Pătraşcu cel Bun, el părăseşte 
Cetatea de Scaun a Târgoviştei, stabilindu-se la Braşov, 
după data de iunie 1556. În primii ani (1568), dar şi mai 
târziu (1574-1579) se va afla din nou în capitala valahă 
unde îi vor fi comandate diverse cărţi. La Braşov s-au 
tipărit cărți româneşti pentru propagarea doctrinei 
luterane (1560-1581) sau a celei calvine (1566-1570) 
cu susținerea comunităţii româneşti din Schei. 
Tipăriturile coresiene, întreaga activitate a tipografului 
au jucat un rol decisiv în păstrarea şi dezvoltarea vieții 
şi unităţii spirituale a românilor, în realizarea unității limbii 
române. O şcoală şi o stradă din oraşul nostru îi poartă 
numele. (V.P.) 


CORNATEANU, Socol (1595-1656) Fiul lui Draghici 
vornicul din Cornateni şi al Irinei, rudă prin alianţă a 
Bunea Grădişteanu si cu Gh. Băleanu; nepotul lui Radu 
Florescu, mare clucer şi logofăt, rudă cu Elina, soția lui 
Matei Basarab. A îndeplinit funcţii de paharnic (1616- 
1631), clucer (1633-1638), apoi membru în Sfatul 
domnesc: mare stolnic (1639-1641), mare clucer (1641- 
1644; 1645-1650), mare sluger (1653). A fost ucis de 
răsculați la 1656. A avut casă la Târgovişte şi a fost 
ctitorul bisericilor din Răzvad şi din Cornateni. (M.O.) 


CORNEA, Cornel (14.11.1950, Târgovişte) Antretor, 
lupte libere. Absolvent al Liceului „lenăchiţă Văcărescu” 
Târgovişte, apoi al Institutului de Educaţie Fizică şi Sport 
din Bucureşti (1979); completare studii şi licenţă la IEFS 
Bucureşti, specializarea lupte (1985). Profesor la CSS 
Oneşti (1979-1983), CSS Târgovişte (1983-2011). A 
început să practice luptele libere în anul 1967 cu 
antrenorul Seidamed Azizi. Legitimări Metalul Târgovişte 
(1967-1972), Clubul Sportiv Târgovişte (1972-1974). 
Medaliat cu bronz la campionatele naţionale de juniori; 
component al echipelor târgoviştene Metalul şi Clubul 
Sportiv participante la întrecerile Diviziei „A”. Ca antrenor 
a debutat la CS$ Oneşti apoi a revenit pe meleagurile 
natale activând timp de aproape trei decenii la CSS 
Târgovişte. Munca sa de aici este încununată cu o 
medalie de bronz la campionatele mondiale de juniori, 
2 medalii de argint şi una de bronz la campionatele 
europene de seniori, o medalie de argint şi 2 de bronz 
la campionatele europene de juniori obținute prin cele 3 
mari sportive târgoviştene (Georgiana-Narcisa Paic, 
Mihaela Sadoveanu-Panait, Ana-Maria Paic-Otvés) pe 


Enciclopedia oraşului Târgovişte 


care le-a descoperit, cizelat şi îndrumat spre înalta 
performanță. Acestea sunt (împreună) în posesia a 16 
titluri de campioane ale României, titluri obținute şi de 
alti sportivi pregătiți de el, precum llie Durlă sau 
Alexandru Otvés. Medalii la campionatele nationale de 
seniori au fost câştigate şi de alti elevi ai săi, precum 
Georgiana-Mihaela Rădoi, Maria Popescu, Larisa- 
luliana Grigore, Adina Popescu, Codruţ Bostan etc. 
Titlurile şi medaliile la campionatele naţionale de juniori 
şi cadeți obținute de sportivii pe care i-a pregătit acestea 
sunt numeroase: Viorel Andraş şi lon Matei (din 
perioada de la CSS Oneşti), apoi Cornel Cornea jr. (fiul 
său), Gheorghe Floroiu, Gheorghe Târcă, Paul Oană, 
Irinel Ghenciulescu, lonel Stoica, Mădălina Saru, 
Mariana Samoilă etc. A fost desemnat de 3 ori „Cel 
mai bun antrenor al anului din județul Dâmboviţa” (2006, 
2007, 2010). Director al „Clubului Sportiv” Târgovişte 
(2010). În activitatea de antrenor a mai activat la CSM 
Craiova, Dinamo Bucureşti şi Clubul Sportiv Târgovişte. 
Antrenor al lotului naţional feminin de lupte libere, junioare 
şi senioare (2003-2005) şi al lotului olimpic feminin de 
lupte libere (2006-2007). Arbitru de categorie 
republicană. (A.B.) 


CORNEANU, George (25.X1.1945, Oradea) 
Urmează cursurile primare şi gimnaziale la Oradea, iar 
pe cele liceale la Liceul „lon Heliade Rădulescu” din 
Târgovişte; îşi ia licenţa în actorie la Universitatea 
Naţională de Artă Teatrală şi Cinematografică din 
Bucureşti. Este, rând pe rând, redactor în presa 
radiofonică, metodist şi director al casei de Cultură a 
Municipiului Târgovişte, director şi profesor al Şcolii 
Populare de Artă „Octav Enigărescu” din acelaşi oraş, 
director al Centrului pentru Conservarea şi Promovarea 
Culturii Tradiţionale al judeţului Dâmboviţa. Cofondator 
al Teatrului Municipal „Tony Bulandra” din Târgovişte. 
În 1969 îşi adjudecă Premiul de interpretare 
actoricească la faza pe tara a Festivalului bienal de 
teatru „I.L. Caragiale”. Interpreteaza roluri diverse în 
spectacole pe scenele târgoviştene şi în producții 
cinematografice. Iniţiator al mai multor proiecte de 
reabilitare a unor biserici de lemn din Dâmboviţa şi de 
valorificare a tradiţiilor populare; creează modernul cabi- 
net de documentare şi arhiva multimedia a fenomenului 
cultural popular din județ. (G.C.) 


CORNEANU, Sorana (18.X.1974, Târgovişte) 
Profesoară, traducătoare, publicistă. Cursuri primare, 
gimnaziale şi liceale în Târgovişte (1993). Licentiata a 
Facultăţii de Limbi şi Literaturi Străine, specialitatea 
engleză-franceză a Universității din Bucureşti (1997). 
Master în Studii Culturale Britanice (1998) la aceeaşi 
facultate. Doctorat (2008) cu teza: „Identitatea personală 
între teorie filosofică şi discurs cultural în secolul al 
XVIII-lea englez”. Din 1999 cadru didactic la Catedra de 

Engleză a Facultăţii de Limbi şi Literaturi Străine a 
Universităţii Bucureşti (asistent, lector). Membră a 
Centrului de Cercetare „Fundamentele Modernitatii 
Europene” (2002) şi Asociaţiei de Literatură Generală 
şi Comparată din România (2003). Stagii, călătorii de 
studii în SUA, Marea Britanie, Franța, Suedia. Colaborări 
în revistele: ,22”, „Dilema”, „Master”, „Secolul XX”, 
„Observator cultural”, „Litere”. Traduce din opera lui 
Timothy Miller, losif Hertea, Sorin Mitu (2001), Anthony 
Burgess, Irina Nicolau (2002), Meg F. Schneider, Pavel 
Campeanu, C.S. Lewis, J.L. Austin (2003). (V.P.) 


CORNECI, Cristian-Virgil (7.VI.1962, Cetăţeni, 
Argeş) A absolvit Liceul „Spiru C. Haret” din Tulcea şi 
Facultatea de Medicină Generală a Universităţii de 
Medicină şi Farmacie „Grigore T. Popa” din laşi. Devine 
medic secundar-rezident după susţinerea examenului- 
concurs naţional la Clinica de Urologie a Spitalului 
Clinic Fundeni, apoi medic specialist urolog şi medic 
primar urolog. Profesează din 1989 la Spitalul Judeţean 
de Urgenţă din Târgovişte. Competenta de 
ultrasonografie. Este membru activ al Asociaţiei 
Române de Urologie şi al Societăţii Europene de 
Urologie. Publică şi susține lucrări la manifestări 
medicale din tara şi din străinătate din domeniul 
urologiei, ginecologiei şi chirurgiei generale. (G.C.) 


CORNESCU C. loan (26.11.1820 — 1890, Bucuresti) 
Om politic şi general de cavalerie. Fiul marelui logofăt 
Costache S. Cornescu şi nepotul marelui vonic Mihail 
S. Cornescu. Primul român care a făcut studii militare 
la Şcoala de Ofiţeri de Cavalerie de la Saumur, Franţa. 
Revenit în tara se stabileşte în Moldova unde activează 
ca ofițer de cavalerie, urcând în ierarhia militară, întâi 
colonel apoi general. Ministrul Apărării Naţionale (16 
aug. — 27 nov.1859). În 1874 se retrage din activitate 
dedicându-şi timpul vânătorii, picturii şi studiului 
tehnicilor militare. Autorul tratatului „Cele Trei arme 
întrunite sau tactica divisionara” (1885). Este 
înmormântat la Târgovişte în cripta familiei de lângă 
Mănăstirea Dealu. (A.$./M.O.) 


CORNESCU, I. Mihail (Mişu) (25.1V.1876, 
Bucureşti — 29.[X.1954, Târgovişte) Avocat, om politic, 
publicist. Fiul generalului loan Cornescu. Licenţiat în 
drept la Sorbona, Paris, Franţa (1897). Numit judecător 
la Găeşti, este ales primar al oraşului (1904-1907). 
Participă la Primul Război Mondial ca ofițer de rezervă, 
fiind comandant militar al gărilor Buşteni şi laşi. Este 
decorat de către țarul Nicolae II al Rusiei cu medalia 
„Sfântul Stanislas” III. Avocat şi membru activ al 
Partidului Conservator Democrat, este numit prefect al 
județului Dâmboviţa (1921-1922). După dizolvarea 
partidului se înscrie în Partidul Ţărănesc condus de lon 
Mihalache. Este ales senator de Dâmboviţa (1928-1931, 

1931-1932), se implică în mişcarea pentru aducerea 
pe tron a prințului Carol (viitorul rege Carol al II-lea). În 
1929 este exclus din P.N.T. din cauza simpatiilor sale 
pentru prinţul Carol şi se înscrie în Partidul Nationalist 
Democrat (N. lorga). Colaborează cu articole interesante 
la ziarul iorghist „Dâmboviţa nouă” (1931-1936). În timpul 
regimului comunist este pensionat, i se confiscă o mare 
parte din bunuri şi este arestat în 1950 sub pretextul 
detinerii de muniţie pentru arme de vânătoare. Fondator 
al Uniunii Generale a Vânătorilor. Autor al lucrării 
„Potopul lui Noe” (1933), epistolă către Alexandru Vaida- 
Voevod în care face o analiză a vieţii politice din 
România. E înmormântat în Cimitirul Central din 
Târgovişte. (A.Ş./ M.O./ M.C.) 


CORNESCU S. Mihail (Mihalache) (1783 — 
17.111.1863, Târgovişte) Dregător al Ţării Româneşti. Cel 
mai important reprezentant al familiei boierilor Cornești, 
ramură a boierilor Greceni. Printre primii români licentiati 
în drept în Franţa. La revenirea în tara urmează o 
strălucită carieră în administrație, ajungând deputat 
(1836-1839), ministru bisericesc (1837) şi ministru al 
dreptății (mare vornic, 1842). În 1847 primeşte „diploma 
de boierie” de la domnitorul Gheorghe Bibescu. Ctitorul 
bisericii din Cojasca-Dambovita (1820). Mormântul său, 
situat lângă Mănăstirea Dealu, avea piatră funerară cu 
epitaf compus de I.H. Rădulescu, care-i lăuda eruditia, 
activitatea politică şi administrativă. (A.S./M.O.) 


CORNESCU, Răducanu (1790-1850, Târgovişte) 
A fost judecător şi preşedinte al tribunalului din 
Târgovişte, ctitor al bisericii din Dragomiresti, bun 
cunoscător al limbii franceze. S-a remarcat prin faptul 
că a sesizat pe maghistratul oraşului în 1832 când a 
văzut „săpându-se dinaintea porții Curţii Domnești [...] 
lucru cu totul împotriva bunei orânduieli”. Intervenţia sa 
a oprit construcția „proiectatei binale”, fapt ce demonstra 
că se formase deja conştiinţa valorii vestigiilor naţionale. 
Faptul se înscrie în procesul de regenerare naţională 
susținută de romantismul românesc, care a adus în 
literatură tema ruinelor, impusă de Volney. (M.O.) 


CORNESCU, Mihail Prefect şi preşedinte al 
Comisiei interimare a județului Dâmboviţa (1921-1922). 
Publicist şi om politic. În plan politic s-a remarcat în 
structurile de conducere ale Partidului Țărănesc şi ale 
PNT, fiind ales senator în perioada 1928-1931, 1931- 
1932. În 1929 a fost exclus din PNT din cauza simpatiilor 
sale pentru prințul Carol (viitorul rege Carol al II-lea) şi 
s-a înscris în Partidul Nationalist Democrat (N. lorga). 
A colaborat cu articole interesante la ziarul iorghist 
„Dâmboviţa nouă” (1931-1936). (M.C.) 


CORUL BISERICII CURȚII DOMNESTIA fost înființat 
în 1920 din iniţiativa preotului G. Brănişteanu şi era dirijat 

de Gh. Rusu. Era compus „din funcţionari, doamne şi 
domnişoare din mica burghezie” şi a impus o atmosferă 
pioasă şi de reculegere pentru toţi cei care participau la 
slujbele religioase. Pentru că biserica a reprezentat în 
cursul deceniului al treilea catedrala oraşului, corul a fost 
sprijinit financiar şi de primărie. (M.O.) 


CORUL BISERICII SF. NIFON Reunit cu cel al 
Casei Naţionale Virgil Bianum era format din enoriaşii 
bisericii. Preotul-paroh îndeplinea şi funcţia de preşedinte 
al aşezământului. Primăria i-a acordat subvenţii, pentru 
a încuraja pe corişti, care s-au impus, I. Cucudel 
angajându-se să studieze posibilitatea de a cânta la 
radio. (M.O.) 


CORUL FUNCŢIONARILOR DIN FINANȚE A fost 
înființat în 1872, dar pentru că participa un număr redus 
de corişti s-a confruntat cu mari greutăţi. Mai multi iubitori 
de muzică, printre care s-au numărat |. Aldescu, M. 
Protopopescu, Mitică Voinescu, |. Ştefănescu, Gh. 
Rusu, S. Negoescu, Scarlat lordanide, Al. Dudea au 
reuşit să convingă primarul oraşului pentru a sprijini 
funcţionarea corului. Dirijorul acestui cor a fost C. 
Ghipeteanu. (M.O.) 


CORUL MITROPOLIEI S-a înființat din iniţiativa 
diaconului Clement Popescu, absolvent al 
Conservatorului, pentru că după sfinţirea Mitropoliei 
(noiembrie 1933), aceasta devenea catedrala oraşului. 
Repertoriul corului cuprindea piesele: „Corurile spun” 
de Davidoff, „Hristos din morţi a înviat” de Chiriac, „Pre 
tine te lăudăm” de T. Georgescu, „Îngerul a strigat” de 
Macarov, „Tatăl nostru” de Hieder Mayor şi se dorea ca 
prin „arma versului cântat” să „ducă lupta de îndreptare” 
a ascultătorilor săi. De mare succes s-a bucurat 
„Colinda” lui G. Cucu şi „Veniţi să ne bucurăm” de loana 
Ghica-Comanesti. Printre cei mai apreciaţi solişti s-au 
numărat Margareta Vasilescu-Dejana, avocatul V. 
Popescu-Băleni, Scarlat Popescu-Barbulet, Parba 
Velicu. (M.O.) 


COSMIN, Radu (6.XII.1875, Craiova, Dolj — 
26.11.1959, Pucioasa, Dâmboviţa) Profesor, poet, 
prozator, memorialist, publicist. Numele la naştere 
Nicolae Tănăsescu. După studii primare şi liceale la 
Craiova, urmează Facultatea de Litere din Bucureşti 
(1904). Profesor suplinitor de limba română şi franceză 
în Bucureşti, Brăila, Constanţa, laşi, Vaslui. Se 
titularizează la Liceul din Slatina, după care se transferă 
la Liceul ,,lenachita Văcărescu” din Târgovişte, unde între 
1913-1921 va preda româna, franceza şi latina, apoi 
până la pensionare la Liceul „lon Luca Caragiale” din 
Ploieşti. Întreprinde multe călătorii în străinătate: Rusia 
(1917), Germania, Italia, Elveţia, Franţa. În 1928 moartea 
singurei sale fiice Ileana, la Târgovişte, într-un stupid 

accident, îl marchează profund. Din 1949, până la 
sfârşitul vieţii se retrage la Pucioasa. Perioada 
târgovişteană este deosebit de rodnică, apărându-i 
volumele: „Satire” (1916), „Prin Ardea!” (1919), „Pagini 
de pribegie. Exodul” (1919), „Românii la Budapesta” 
(1920), „Babylon” (roman, vol |, Il, 1921). (V.P.) 


COSTACHE, loan (22. VIII.1912, Pietrari, Dâmbovița 
— ?) Învățător, inspector şcolar, secretar general al 
Partidului Social Democrat din judeţul Dâmboviţa. 
Absolvent al Şcolii Normale. Intră în viata politica şi 
devine membru al Partidului Naţional Liberal până în 
anul 1938. După 23 august 1944 se orientează spre 
mişcarea de stânga şi în octombrie 1944 se înscrie în 
Partidul Social Democrat. Apreciat pentru calităţile sale 
organizatorice avansează rapid în ierarhia partidului, 
deținând funcţia de secretar general în perioada ianuarie- 
iulie 1945. Colaborează la ziarul „Chemarea” în care 
susține noul regim. Este membru în Comitetul de 
conducere al Sindicatului învăţătorilor din județ, 
preşedinte al Comisiei interimare a Asociaţiei învăţătorilor 
(1945). În anul 1946 face parte din Comitetul electoral 
judeţean al Blocului Partidelor Democratice ca 
reprezentant al P.S.D., contribuind la pregătirea şi 
desfăşurarea alegerilor parlamentare din 19 noiembrie 
1946. Este ales în Consiliul de administraţie al Federalei 
Dâmboviţa (1946). În anul 1947, ca răsplată pentru 
activitatea desfăşurată este numit inspector şcolar 
judeţean şi devine membru în Comitetul Executiv al 
Partidului Social Democrat din județul Dâmboviţa. (M.C.) 


COSTEA, Aurel (1931) Liceul şi Facultatea de 
Medicină Generală în Cluj-Napoca (1955). Din 1956, 
medic anestezist reanimator la Sanatoriul Moroieni unde 
a înființat secţia de terapie intensivă şi a făcut parte 
dintr-o echipă chirurgicală foarte valoroasă. Din 1976, 
s-a transferat la secţia de terapie intensivă a Spitalului 
Judetean din Târgovişte până în 1994. Timp de 17 ani a 
fost şeful secţiei de anestezie la Târgovişte. A publicat 
articole în reviste de specialitate. Preşedinte al 
Colegiului Medicilor din Dâmboviţa în perioada 1994- 
2000. Cu o pregătire profesională de excepție, educat, 
disciplinat, cu o mare putere de muncă a dat strălucire 
activităţii medicale din Târgovişte. (N.V.) 


COSTIN, Vasile (7.VII. 1938, Nou de Sus — 
29.X.1999). Arhiepiscop al Târgoviştei. S-a născut în 
familia Mariei şi a lui Nicolae Costin, familie nobilă care 
a dat Bisericii şi neamului şi alti câțiva stâlpi ai societăţii 
româneşti. În satul natal urmează şcoala elementară 
şi şcoala generală, arătând deosebită râvnă pentru 
studiul cărţilor. Datorită acestui spirit în care a fost 
crescut şi educat între anii 1954-1959 urmează cursurile 
Seminarului Teologic Ortodox din Cluj, apoi îşi continuă 
studiile între anii 1959-1963 la Institutul Teologic din 

Sibiu susținând licenţa în teologie cu teza „Profesori 
ardeleni la şcolile de învăţământ religios din Ţările 
Române”. Între anii 1963-1966 a urmat cursurile de 
doctorat la Institutul Teologic Ortodox din Bucureşti, la 
secţia Teologie-Practică, specialitatea Liturgică, unde 
a obţinut rezultate de excepţie. În perioada 1967-1972 
a studiat în străinătate ca bursier al Consiliului 
Ecumenic al Bisericilor la Facultatea de Teologie a 
Universităţii din Atena şi la Institutul de Arheologie Coptă 
din Cairo. La finalul studiilor prilejuite de această bursă 
susţine în luna martie 1972 la Atena teza de doctorat în 
teologie cu titlul: „Cultul Bisericii Copte în comparaţie 
cu cultul Bisericii Ortodoxe”. Acest doctorat i-a fost 
confirmat la Facultatea de Teologie din Bucureşti în 
ziua de 21 martie 1974. După întoarcerea în tara a 
funcţionat ca secretar eparhial al Episcopiei Oradiei 
(1972) şi apoi ca vicar administrativ al aceleiaşi Episcopii 
(1973), fiind hirotonit diacon şi apoi preot celib. În această 
episcopie Inaltpreasfintitul Vasile Costin a trăit 
dimensiunea credinţei în Dumnezeu şi dragostei de tara, 
care de altfel nu l-a părăsit niciodată. Aici la graniţa de 
vest a ţării s-a închinat la hotarul patriei ca la un altar. 
La solicitarea sa, Sfântul Sinod al Bisericii Ortodoxe 
Române a aprobat tunderea în monahism, săvârşită în 
anul 1974, la Mânăstirea Izbuc din Ardeal, ca apoi, în 
scurtă vreme să primească rangul de Arhimandrit 
(1974), la recomandarea Preasfintitului Episcop Vasile 
Coman al Oradiei. Începând cu anul 1975, Patriarhia 
Română i-a încredințat postul de preot şi superior al 
Aşezămintelor Mânăstireşti de la Ierusalim şi de 
reprezentant al Patriarhiei Române pe lângă lerusalim. 
Pe lângă bunele relaţii pe care le-a statornicit aici, 
Inaltpreasfintitul Vasile Costin s-a dovedit şi un bun 
gospodar al Aşezămintelor Româneşti, remarcându-se 
deopotrivă şi prin strădaniile pe care le-a depus pentru 
editarea publicaţiei româneşti „Învierea”. A fost numit 
Secretar General al Comitetului Central al Consiliul 
Mondial al Bisericilor şi numit membru în comisia 
teologică a Consiliului Mondial al Bisericilor. În anul 
1980 la 20 ianuarie este hirotonit Episcop—vicar 
Patriarhal, fiind numit secretar al Sfântului Sinod şi 
preşedinte al Comisiei de Pictură a Bisericii Ortodoxe 
Române, apoi rector al Institutului Teologic din Bucureşti 
şi responsabil cu editura Institutului Biblic şi de Misiune 
al Bisericii Ortodoxe Române. Începând cu anul 1991 
a fost ales Arhiepiscop al Târgoviştei unde a dat dovadă 
de inițiativă şi spirit organizatoric. A pus bazele 
Seminarului Ortodox „Sfântul loan Gură de Aur”, 
Facultăţii de Teologie din cadrul Universităţii Valahia 
Târgovişte devenind decanul Facultăţii de Teologie, cu 
trei specializări: Pastorală, Litere, Asistenţă socială, 
Şcolii de cântăreți bisericeşti, precum şi revistei „Lumina 
pentru suflet”. A refăcut mânăstirile existente şi a 
înființat altele noi, a stat în continuă legătură cu preoții 
şi cu credincioşii, organizând în Arhiepiscopie toate 

sectoarele şi trebuintele pentru cler şi credincioşi, slujind 
cu râvnă şi smerenie, făcându-se toate pentru toţi. Spre 
sfârşitul vieţii sale pământeşti Dumnezeu l-a încercat 
cu suferinţa trupească pe care a biruit-o cu credinţa şi 
barbatie, dându-şi sfârşitul obstesc pe data de 29 
octombrie 1999, fiind înmormântat în catedrala 
arhiepiscopală în partea stângă. (Arhiep.) 


COSOVEANU, Marian (18.11.1952, Bucuresti) 
Modelism, Aeromodelism, Rachetomodelism Absolvent 
al secţiei de subingineri din cadrul Facultăţii de 
Metalurgie a Institutului Politehnic Bucureşti. Legitimat 
la Ştiinţa Găeşti (1968-1971), Institutul Politehnic 
Bucureşti (1972-1974), Metalul Târgovişte (1975-1986). 
A început practicarea modelismului pe când era elev 
de liceu la Găeşti, sub îndrumarea antrenorului Dumitru 
Leu. Iniţial s-a preocupat de aeromodelism, în 1970 
devenind campion judeţean de juniori la zbor captiv — 
acrobație. În perioada în care era student a câştigat 
primul său titlu de campion national de seniori la 
rachetomodelism (1972). După absolvirea facultății a 
fost repartizat la Întreprinderea de Utilaj Petrolier 
Târgovişte şi aici, activând în cadrul asociaţiei sportive 
Metalul, a obținut cele mai mari succese din carieră. A 
stabilit 2 recorduri mondiale la rachetomodelism (1978, 
clasa S6C — durată cu streamer, 4 min. 6 sec.; 1979, 
clasa S5A — machete de altitudine, 279 m). Câştigător 
a 2 medalii de bronz la Campionatele mondiale de 
rachetomodelism din 1981 (clasa S4C — rachetoplane, 
pe echipe; clasa S3A — durată cu paraşuta, pe echipe). 
La Campionatele europene de rachetomodelism din 
1984 a obținut o medalie de aur (clasa S5C, machete 
de altitudine pe echipe) şi 2 de argint (clasa S5C, ma- 
chete de altitudine, individual; clasa S6A — durată cu 
streamer, pe echipe). Medaliat cu bronz, în 1980, la 
Cupa Europei (echipe). Multiplu campion şi recordman 
national la rachetomodelism. Maestru al sportului (1976). 
Maestru emerit al sportului. A activat ca antrenor în 
cadrul secției de modelism de la Metalul Târgovişte. 
Între sportivii pe care i-a îndrumat s-a aflat şi Petre 
Nicolae, campion mondial, maestru emerit al sportului. 
Realizator de minimotoare reactive pentru toate clasele 
de modele spaţiale. În 1986 a părăsit România 
stabilindu-se în RF Germania. (A.B.) 


COTARTA, Alexandru-Mircea (1.X1.1955, 
Târgovişte) Cursurile primare şi gimnaziale la Şcoala 
Nr. 1 „Vasile Cârlova” şi cele liceale la Liceul (azi, Colegiu 
Naţional) ,lenachita Văcărescu” din Târgovişte; licenţiat 
al Facultăţii de Limbi Străine (secţia franceză-română) 
de la Universitatea Bucureşti. Profesor la şcoli şi licee 
din Târgovişte şi județul Dâmboviţa; o vreme cadru di- 
dactic la Universitatea „Valahia” din Târgovişte. Din 1990 
îşi începe activitatea de presă la următoarele ziare 
targovistene: „Dâmboviţa” (colaborator; redactor-şef); 

„Jurnalul de Dâmboviţa” (secretar de redacţie); 
„Realitatea damboviteana” (redactor-şef); „Vocea 
Chindiei” (secretar general de redacţie; redactor-şef). 
Fondator al săptămânalului „Oglinda de Dâmboviţa” şi 
al revistei „Climate literare” (redactor-şef). Este, de 
asemenea, unul din fondatorii primului fanzin târgoviştean 
— „Pronitron” şi al Asociaţiei ,Argonaut” pentru cultura 
SF, de anticipație şi literatură fantastică. Traducător 
din limba franceză şi creator de literatură SF. (G.C.) 


COVALI-POPESCU, Lucretia (9.VI.1932, 
Târgovişte) Absolventă a Liceului „Constantin Carabella” 
din Târgovişte, a Institutului „Maxim Gorki” şi a 
Conservatorului „Ciprian Porumbescu” din Bucureşti la 
clasa Artei Florescu. Îşi începe cariera cântând în 
corurile ansamblurilor „Periniţa”, în cel al Tineretului din 
Capitală şi în capela corală „Gheorghe Cucu” de sub 
bagheta dirijorului Marin Constantin. Evoluează, apoi, 
pe scena Teatrului Liric din Constanţa şi pe cele ale 
Operei Române din Bucureşti şi ale Operelor din 
Nurnberg şi Aachen din Germania. Este invitată să 
cânte la Bratislava, Minsk, Moscova şi Samarkand. 
S-a bucurat de aprecieri elogioase pentru interpretarea 
rolurilor principale feminine din „Tosca” şi „Madame 
Butterfly” de Giacomo Puccini, „Otello” de Giuseppe 
Verdi, ,Paiate” de Ruggiero Leoncavallo, „Voievodul 
țiganilor” şi „Sânge vienez” de Johann Strauss, „Bal la 
Savoy” de Paul Abraham, „Dragoste de ţigan” de Franz 
Lehâr sau „Năpasta” de Sabin Drăgoi. În 1997, împreună 
cu fratele şi trei surori, donează oraşului Târgovişte 
Biserica Geartoglu, monument istoric, care fusese 
proprietate a familiilor Teodor Pitiş, Constantin C. 
Popescu. (G.C.) 


CRĂCIUNESCU, llie (26.11.1946, Târgovişte) 
Absolvent al Şcolii Medii Nr. 1 Târgovişte (1963). 
Absolvent al Institutului de Educaţie Fizică şi Sport din 
Bucureşti (1970). Profesor la Şcoala Generală Şotânga 
(1970-1979) şi la Grupul Şcolar Metalurgic Târgovişte 
(1979-1983). Preşedinte al Clubului Sportiv Muncitoresc 
/ ,CSM” Oţelul Târgovişte (1984-1990). Director-adminis- 
trator la SC „Oţelul” SA Târgovişte (1990-1995). A 
practicat handbalul la Şcoala Medie Nr. 1 Târgovişte 
(1961-1963), Metalul Târgovişte (1964-1966), IEFS 
Bucureşti (1967-1970), Metalul Târgovişte (1970-1974) 
şi rugbiul la CSU Arhitectura Bucureşti (1968-1970, 
divizia „B”). A activat ca antrenor de handbal la echipa 
de băieți a CSS Metalurgic Târgovişte (1979-1983, 
divizia naţională a juniorilor şi şcolarilor). Preşedinte al 
CSM Oţelul Târgovişte de la momentul înfiinţării clubului 
(1 ianuarie 1984) până la 31 mai 1995 (în perioada 1990- 
1995 denumirea funcţiei şi numele clubului au fost 
schimbate în Director-administrator, respectiv SC Oţelul 
SA Târgovişte). În cei peste 11 ani în care a condus 
activitatea de aici aceasta s-a desfăşurat în cadrul a 12 

secții, dintre care 4 de înaltă performanţă (judo — nivel 
olimpic; box, baschet, volei — nivel internaţional). La 
judo şi box s-au obținut medalii la campionatele 
balcanice, titluri şi medalii la campionatele naţionale. 
Echipa de volei fete a promovat în 1988 în divizia „A” şi 
s-a menţinut în acest eşalon în toată perioada când el 
a condus clubul. Echipa de baschet femei a promovat 
în anul 1992 în divizia „A”, iar la sfârşitul anului 
competițional 1994-1995 a intrat în posesia titlului de 
campioană naţională, primul din istoria sportului 
târgoviştean la seniori, într-un sport de echipă care face 
parte din programul olimpic. Echipa de baschet bărbaţi 
a promovat în anul 1989 în divizia „A”. (A.B.) 


CRAIOVESCU, Pârvu (-1450 — 3.VI.1512) Dregator 
muntean. Mare vornic (1482, 1486-1493, 1495- 
15011507-1509), fost vornic (1493, 1502-1507, 1510), 
fără titlu 1494,1494-1495, 1510-1512) Fiul lui Neagoe 
de la Craiova, boierit de Vladislav II, şi al Stanei. 
Căsătorit cu Neaga din Hotărani. Înălțat în prima 
dregătorie a ţării (al doilea în Sfat, după mitropolit) graţie 
relaţiei intime dintre soția sa şi Basarab cel Tânăr (în 
urma căreia se va naşte viitorul domn Neagoe Basarab), 
a fost vlastelin sub mai multi domni (Vlad Călugărul, 
Radu cel Mare, Vlad cel Tânăr). Înlocuit de Mihnea cel 
Rău, pribegeşte la sud de Dunăre, împreună cu rudele 
sale (sept.1508). Revenit cu sprijin turcesc, îl impune 
ca domn la Târgovişte pe Vlad cel Tânăr (1510), pentru 
care luptă la Gherghița (1511). Deşi noul domn redase 
Craiovestilor întâietatea în Sfat, pierderea marii vornicii, 
deţinute de 23 de ani de către el, provoacă conflictul în 
urma căruia Neagoe Basarab, devine domn (1512). 
Înmormântat la Mănăstirea Snagov. (A.S./M.O.) 


CRĂCIUN, lon (21.VIII.1915, Tecuci, Galati — 
3.111.2001, Târgovişte) Pictor, poet, militar. Cursuri 
primare, apoi Şcoala Comercială Elementară în oraşul 
natal. Absolvă Şcoala Militară de Pilotaj din Tecuci 
(1937). Se perfectioneaza la Şcoala de Bombardament 
Constanta si Scoala de Instructori de Zbor Bobocu- 
Buzau. Instructor de zbor la Centrul Militar de Aviatie 
Bobocu-Buzau, devenit Institutul de Aviatie ,Aurel 
Vlaicu”. Îşi continuă cursurile la Liceul „Mihai 
Eminescu” din Buzău. Din 1938 pilot aviator la Flotila 
| de Aviaţie laşi, unde va frecventa şi Şcoala de Belle 
Arte, fiind pasionat de pictură. Participă la a doua 
conflagrație mondială în luptele din Ardeal. Exclus din 
armată, în 1946, se angajează ca muncitor necalificat 
într-o mină de cărbuni din Buzău, transferându-se la 
Exploatarea Minieră Şotânga din judeţul Dâmboviţa. 
Se stabileşte definitiv la Târgovişte (1962). Talentat 
artist plastic peisagist participă la numeroase expoziţii 
de grup sau individuale integrându-se spațiului cultural 
târgoviştean al vremii. Publică poezie în „Vatra”, „Glasul 
Tecuciului”, Flacăra”, Dâmboviţa”. În 2001, debut editorial 

cu volumul de poezie „Vreascuri de suflet”, chintesenta 
a intenselor sale trăiri. Din 1996, cetățean de onoare 
al Târgoviştei. (V.P.) 


CRED Publicaţie editată trimestrial de Liga 
Tineretului Ortodox Dâmboviţa, Târgovişte, An I, nr. 1, 
martie 1994 până în 1995 (5 numere). Colectiv 
redacţional: lonut Vulpescu, Marian Puiescu, Cătălin 
Cotargea, Clementina Dragnea, Robert Vâlu. În articolul 
„Darurile începuturilor” se afirmă: „Cred, e deci, 
chemarea care ne uneşte şi care ne ajută să creştem, 
în profunzime şi în calitate, până când aspirațiile 
noastre, îşi vor găsi sensul cel mai potrivit”. Găsim 
articole semnate de academician Virgil Cândea, 
părintele Galeriu, Alexandru Duţu, Gheorghe Calciu, 
Alexandru Horia, alături de cele ale lui Ştefan lon 
Ghilimescu, George Coandă, Grigore Grigore, Manina 
Angheloiu, Mihaela Ciocodeică, Bogdan Stănel, Ana 
Maria Truică. (V.P.) 


CREDINȚA Organ al Partidului Conservator din 
Dâmbovița. Apare la Târgovişte în perioada 3 februarie 
— 29 iunie 1908, în fiecare duminică. Scos la Tipografia 
„Viitorul”, Elie Angelescu. O altă serie, cu aceleaşi 
coordonate editoriale şi tipografice este datată 12 
ianuarie — 2 februarie 1914. Numerotarea este însă nouă 
(an |, nr. 1). (VP) 


CREDINȚA Foaie pentru biserică, şcoală şi neam. 
Apare la Târgovişte între 16 oct. 1933 şi sept. 1937. 
Organ al Asociaţiei „Clerul Dâmboviţei”. Redacţia şi 
administraţia „sediul Asociaţiei”, Biserica Curtea 
Domnească. Tipărit la Tipografia „Noua” loan N. 
Negoescu — Târgovişte. În chiar primul număr se 
considera că preoțimea trebuie să fie ca nişte „străjeri 
ai neamului”, o „rază de lumină a satului românesc”, 
trebuind să facă „din apostolatul lor pârghia de rezistenţă 
şi susținere a românismului”. Într-un alt număr din 16 
octombrie 1933, se afirma că „în actualele frământări, 
o grea răspundere apasă pe umerii reprezentanţilor 
bisericii şi şcoalei”. Ei trebuie să facă „din apostolatul 
lor în biserică şi şcoală, pârghia de rezistenţă şi 
susținerea românismului”. (V.P.) 


CREDIT EUROPE BANK ROMÂNIA Membră a 
grupului financiar olandez Credit Europe Bank NV, este 
o bancă activă pe piaţa românească din primul trimestru 
al anului 2000. Credit Europe Bank (România) S.A. 
beneficiază, prin intermediul actionarului său principal 
CEB NV, de un capital important de cunoştinţe şi 
experienţă în ceea ce priveşte evoluția economiilor de 
piaţă la nivel international. Credit Europe Bank (România) 
S.A abordează în mod inovator şi flexibil identificarea 
de soluţii bancare pentru segmentele de retail, comercial 
şi corporate. Portofoliul băncii include o gama largă de 

produse şi servicii. Credit Europe Bank (România) S.A. 
pune la dispoziţia clienţilor săi 78 de sucursale, agenții 
şi puncte de prezentare din toată tara; o reţea de peste 
170 de bancomate; o relaţie de parteneriat cu peste 
9.500 comercianţi. (V.N.) 


CREŢULESCU, Radu (sec. XVII — 1680) Dregător 
muntean. Logofăt (1646, 1650-1656, 1656, 1656-1657, 
1658-1662), postelnic (1658), mare logofăt (1662-1663, 
1665-1672, 1679-1680), caimacam (a.24 ian./3 febr. — 
p.23 mart./2 apr. 1672), mare vornic (1674-1675), fost 
mare vornic (1676-1678) şi ispravnic al Scaunului 
Domnesc (30 iun. — 28 iul. 1674, 11 mai — 9 sept. 1675, 
9 aug. 1679). Fiul logofătului Stan din Cretulesti şi al 
Stancăi, sora marelui vornic Papa Greceanu. Căsătorit 
cu Marica, fiica marelui postelnic Constantin 
Cantacuzino, este implicat în lupta politică dintre 
Cantacuzini şi Băleni, împărtăşind soarta celor dintâi. 
Foarte influent sub Antonie vodă din Popeşti, acuză 
nefondat gruparea rivală de complot, în încercarea, fără 
succes, de a o suprima. Închis de Grigore Ghica imediat 
după preluarea domniei (martie 1672), este apoi 
surghiunit de turci în insula Creta (vara 1673). Readus 
la putere de Gheorghe Duca este bănuit de complot şi 
din nou închis (1676). Profitând de absenţa domnului, 
el fuge în Ardeal (1678), revenind sub Şerban 
Cantacuzino. Ctitor al bisericilor din Barbuletu, Cretulesti 
— Mănăstirea şi Creţulescu din Târgovişte. (A.S./M.O.) 


CRISTACHE, lonut (22.VII.1955, Târgovişte) 
Profesor, prozator, eseist. Studii primare, gimnaziale 
şi Liceul „lenăchiţă Văcărescu” din oraşul natal (1973). 
Urmează Facultatea de Filozofie a Universităţii 
Bucureşti (1979). De la absolvire profesor la Colegiul 
Naţional „Constantin Carabella” Târgovişte şi în prezent. 
Primele proze în volumul „Debuturi” (1976) la Editura 
Minerva din Bucureşti. Colaborează cu proze şi eseuri 
la revistele „Transilvania”, „Tribuna”, „Luceafărul”, 
„Litere”, „Suplimentul literar-artistic al Scânteii 
tineretului”. În 1972 obţine premiul pentru proză la 
Concursul National de Literatură „Tinere condeie”. 
Editorial debutează cu romanul „Calendarul cu patimi” 
(2002), urmat de romanele „Gândul lui ca o rugăciune” 
(2005), „Ingrid târfa” (2007), „Emo-Kids şi efectul de 
lac în America” (2011). (V.P.) 


CRISTEA, Maria (25.XII.1952, Băicoi, Prahova), 
profesor, director, inspector de specialitate, inspector 
şcolar general, om politic. Urmează studiile gimnaziale 
şi liceale în Băicoi. Absolventă a Facultăţii de Filosofie 
a Universităţii Bucureşti (1976). În anul 2009 îşi susţine 
masteratul la Universitatea „Valahia” cu tema „Politici 
şi management educational”. A funcţionat ca profesor 
defectolog la Şcoala Specială de Fete — Suta- 
Dragodana, Dâmboviţa (1976-1980), profesor şi apoi 


183 


director al Şcolii Dragomireşti — Dâmboviţa (1980-1991). 
Începând cu anul 1991 şi până în prezent este profesor 
la Colegiul National „lenăchiţă Văcărescu” din 
Targoviste. A indeplinit importante responsabilitati: in- 
spector de specialitate (psihologie-pedagogie Case de 
copii) între anii 1991-1995, director al Casei Corpului 
Didactic Dâmboviţa (1997-2001), inspector şcolar general 
al Inspectoratului Şcolar Judeţean Dâmboviţa (2007- 
2009). Este evaluator în Comisia Naţională pentru 
Evaluarea manualelor (psihologie-logică), profesor 
asociat la Şcoala Normală şi la Seminarul Teologic „Sf. 
loan Gură de Aur” din Târgovişte. În calitate de inspec- 
tor şcolar general a coordonat şi a participat la activităţile 
din cadrul mai multor proiecte: „Educaţia pentru drepturile 
omului şi mediul rural din județul Dâmboviţa” (Phare 
2006, în parteneriat cu Asociaţia Târgovişte spre Europa), 
„Young guardians of the Dâmboviţa River” (Matra Kap, 
în parteneriat cu Instituția Prefectului), Phare TVET, 
proiectul „Comenius Week”, proiecte în cadrul POSDRU 
— Prevenirea şi corectarea părăsirii timpurii a şcolii în 
zone rurale ale județului Dâmboviţa, regiunea Sud — 
Muntenia. În colaborare cu diverse ONG-uri („Tineri 
pentru tineri”, Organizaţia Mondială a Sănătăţii, Open 
Minds, Ovidiu Rom, „Salvaţi copiii”) s-a implicat în 
derularea unor proiecte educaționale. (M.C.) 


CRISTESCU, Andrei (10.X.1908, Piteşti — 1980) 
Maior (cavalerie). După terminarea Liceului „Carol |” din 
Craiova, urmează un an cursurile Facultăţii de Drept 
din Bucureşti şi în anul 1929 susține examenul de 
admitere la Şcoala de Ofițeri de Cavalerie „Ferdinand l”. 
Termină şcoala militară printre primii în promoţia 1931 
şi este repartizat la Regimentul 4 Roşiori, patronat de 
M.S. Regina Maria. Între anii 1933-1934 urmează 
cursurile Şcolii Speciale de Cavalerie de la Sibiu, apoi 
este aghiotantul col. Sturza Constantin, comandantul 
Regimentului 12 Călăraşi din Roman. În anul 1937 este 
mutat în Şcoala de Ofiţeri de Cavalerie „Ferdinand l”, ca 
instructor la elevii cu termen redus (T.R), viitori ofițeri de 
rezervă. În vara anului 1940 este mutat la Regimentul 
13 Călăraşi din Lugoj, dislocat pe zonă, în raionul 
localităţilor Gottlob-Lovrin din Banat. Încadrat comandant 
de ecadron în Regimentul 13 Călăraşi din Brigada 9 
Cavalerie, transformată ulterior în Divizia 9 Cavalerie, ia 
parte la luptele din regiunea Odessa. La 28 august 1941, 
în fruntea a două plutoane, a executat o recunoaştere 
prin luptă şi a cucerit colhozul Alexandrovka, faptă 
pentru care a fost decorat de M.S. Regele Mihai cu 
ordinul Coroana României, cu spade şi panglică de 
Virtute Militară, clasa 5-a, în grad de cavaler. Între 1942 
luna mai şi 1943 a fost încadrat şeful Biroului 1 
organizare şi şef al serviciului armament din 
comandamentul Diviziei 9 Cavalerie. Începând cu luna 
iunie 1943, este comandantul Escadronului 6 Pionieri 
al aceleiaşi divizii, participând la luptele din Caucaz. 

La 25 sept. 1943 Divizia 9 Cavalerie apără capul de pod 
din Kuban pentru a permite retragerea trupelor româno- 
germane în Peninsula Crimeia. În zona localităţii 
Blagovecenskaia, adversarul a iniţiat un desant maritim, 
la care se răspunde cu un cotraatac, executat de două 
companii de tancuri, însoţite de unităţi de cavalerie. În 
această luptă, cpt. Andrei Cristescu este rănit de un 
glonț şi evacuat în tara. Pentru bravura în luptă este 
decorat cu Coroana României, cu spade şi panglică de 
Virtute Militară, clasa 4-a în grad de ofiţer şi cu Crucea 
de Fier clasa 2-a de către comandamentul Armatei a 
17-a Germană. Revine în Şcoala de Ofiţeri de Cavalerie 
de la Târgovişte, unde îndeplineşte succesiv funcţiile 
de comandant de escadron, de divizion şi de ajutor 
administrativ al comandantului şcolii până în 1948. 
Pentru o perioadă este dataşat la Regimentul 4 Roşiori, 
dislocat la Ploieşti, apoi este încadrat şeful Biroului 
Organizare-Mobilizare de la Brigada 2 Cavalerie de la 
Târgovişte, de unde, în mai 1952, maiorul Andrei 
Cristescu este trecut în rezervă. (G.T./ C.V.) 


CRISTESCU, Laurian (1930, Văcăreşti, Dâmboviţa) 
Tir. Absolvent al Liceului „lenăchiță Văcărescu” din 
Târgovişte (1949). Primele noțiuni în domeniul sportului 
le-a primit pe când era elev în ultimele clase de liceu de 
la profesorul de educaţie fizică Vasile Torje. Ca sportiv 
legitimat a activat la cluburile Ştiinţa Bucureşti, Metalul 
Bucureşti, Steagul Roşu Braşov, Steaua Bucureşti. A 
fost selecționat în lotul naţional de tir reprezentând 
România la diferite competiţii internaţionale. A câştigat 
65 titluri de campion naţional (15 în probe individuale, 
50 la echipe) şi a stabilit 40 recorduri naţionale (9 în 
probe individuale, 31 la echipe), la puşcă calibru mic, 
puşcă calibru mare şi armă militară. Maestru al sportului 
(1957). A activat, o perioadă de timp concomitent cu 
cariera de sportiv, ca instructor şi antrenor în taberele 
de tir organizate pentru iniţierea juniorilor (1952-1954), 
apoi ca antrenor la Metalul Bucureşti (1955-1958), 
Steagul Roşu Braşov (1959-1961), Steaua Bucureşti 
(1962-1971), Petrolul Ploieşti (1972-1978), loturile 
naţionale de juniori şi seniori (1972-1997). În paralel, în 
perioadele 1963-1972 şi 1991-1992, a pregătit sportivii 
din lotul national de biatlon pentru proba de tir. Antrenor 
emerit (1991). Arbitru internaţional. (A.B.) 


CRISTESCU, Poliana Daniela Luminiţa 
(26.X.1954, Târgovişte) Membru supleant al CC al PCR 
(18 dec. 1982 — 22 nov. 1984), membru al CC al PCR 
(22 nov. 1984 — 22 nov. 1989), deputat în Marea Adunare 
Naţională (1985-1989). Membru al PCR (1974) şi 
absolventă a Facultăţii de Filozofie din cadrul Universităţii 
Bucureşti (1977), este membru al CC al UTC (1981- 
1989), la momentul în care este remarcată de Elena 
Ceauşescu, în urma unei vizite la Târgovişte. Considerată 
de aceasta ca având calităţile necesare unei viitoare 

prime doamne, este numită rapid secretar al CC al UTC 
(1982-1989) şi căsătorită cu Nicu Ceauşescu (10 dec. 
1983). Obisnuit cu alt gen de femei, acesta renunţă la 
căsătoria impusă de mama sa, demarând divorțul (pe 
motivul „unor firi temperamentale diferite”) la 22 mart. 
1985. Ea va rămâne o apropiată a Elenei Ceauşescu 
până în decembrie 1989, vizitând-o des şi bucurându-se 
de poziţii importante: preşedinte al Consiliului Naţional 
al Organizaţiei Pionierilor (1983-1989) şi membră în 
birourile executive ale Ministerului Educaţiei şi 
Învățământului (1987-1989), Consiliului Naţional al 
Femeilor (1987), Consiliului Naţional al Ştiinţei şi 
Învățământului (1985-1989). Arestată, pentru scurt timp, 
după Revoluţia din 1989, s-a retras din viata publica, 
asigurându-şi traiul ca partener la o firmă de consultanţă 
în domeniul afacerilor, din grupul milionarilor Păunescu, 
familie de care o leagă o veche prietenie. (A.$./M.O.) 


CRONICA DOMNIEI LUI MIHAI VITEAZUL Scrisă 
între 1602-1608, se referă la istoria Țării Româneşti din 
timpul lui Mihai Viteazul. A fost inclusă în „Letopiseţul 
Cantacuzinesc’ din secolul al XVII-lea. Asupra autorului 
necunoscut s-au purtat numeroase controverse, 
emitandu-se mai multe ipoteze. Cea mai credibilă, pe 
baza analizei variantelor cronicii, este aceea a apropierii 
de cronica oficială a lui Teodosie Rudeanu. Pare a fi 
scrisă de un sfetnic intim al domnitorului, poate chiar 
de Teodosie Rudeanu. Înfăţişează evenimentele istorice 
din perioada sept. 1593 — sept. 1600, de la urcarea pe 
tron a domnitorului, până la retragerea lui la Prejmer, 
lângă Braşov, după bătălia de la Mirăslău. Ultima ştire 
este cea a pătrunderii polonezilor în Tara Românească. 
Se trece apoi la evenimentele legate de asasinarea lui 
Mihai Viteazul în august 1601. Este cea dintâi cronică 
originală scrisă în limba română ce ni s-a păstrat. (V.P.) 


CRUCEA ROŞIE - filiala Dâmboviţa În România 
Crucea Roşie s-a constituit în anul 1876, iar în 1906 s-a 
înfiinţat Societatea Crucea Roşie a Doamnelor. Aceste 
instituţii se unifică în 1907, formându-se Societatea de 
Cruce Roşie a României. Scopul urmărit era pregătirea 
bolnavilor şi răniților de război, ajutorarea populaţiei în 
caz de epidemii şi calamitati naturale, prevenirea si 
alinarea suferinței umane. La Târgovişte s-a înființat un 
Comitet local al Crucii Roşii în deceniul opt al secolului 
al XIX-lea, care s-a transformat apoi în filială judeţeană. 
Comitetul s-a implicat în acţiuni de solidaritate cu efortul 
de război al ţării şi în rezolvarea diferitelor probleme 
sociale cauzate de calamitati naturale, foamete, secetă, 
epidemii. În timpul războiului pentru cucerirea 
independenței de stat a României (1877-1878), a 
acționat pentru sprijinirea frontului cu ofrande şi a 
contribuit la îngrijirea militarilor răniți aduşi în spitalul 
de la Târgovişte. De asemenea, a adus o rază de ajutor 

prizonierilor turci internaţi în lagărul de la Mănăstirea 
Dealu. În anii participării României la Primul Război 
Mondial (1916-1918) şi în perioada interbelică, Crucea 
Roşie — filiala Dâmboviţa, sub conducerea Elenei 
Stematiu ajută la dotarea armatei române şi se implică 
în acţiuni de îngrijire a răniților, a mutilatilor, a văduvelor 
şi a orfanilor de război. Pentru strângerea de fonduri 
organizează la Sala de Arme serbări şi baluri. De 
asemenea, îşi aduce contribuţia la rezolvarea unor 
dificile probleme sociale generate de evenimente 
dureroase: foametea din Basarabia şi nordul Moldovei 
(1935), refugierea în România a populaţiei din teritoriile 
ocupate în anul 1940. În anii participării țării la cel de 
al Doilea Război Mondial (1941-1945) susţine prin 
colete şi ofrande efortul militar al armatei române. În 
anii regimului comunist (1945-1989), Crucea Roşie se 
reorganizează şi cu toate presiunile ideologice ale 
sistemului, îşi menţine preocuparea pentru 
problematica socială: ajută regiunile din Moldova lovite 
de secetă (1946-1947), organizează cursuri sanitare 
pentru diverse categorii sociale, inițiază concursuri 
şcolare şi se implică în includerea orelor de educaţie 
sanitară în programa şcolară, participă în Târgovişte 
şi în judeţ la acţiuni de deszăpezire şi ajutorarea celor 
loviți de inundaţii sau viscole etc. După 1990, filiala 
judeţeană Dâmboviţa, sub conducerea lui Gheorghe 
Popescu are o prezenţă activă în acţiunile de solidaritate 
umană: colectează ajutoare pentru persoanele din 
zonele calamitate, contribuie la ameliorarea stării de 
sănătate şi la ajutorarea persoanelor cu situaţie 
materială precară, colaborează cu autorităţile centrale, 
județene şi locale, cu societăţi cu capital de stat şi 
privat în scopul implementării unor programe sociale, 
organizează cursuri de formare a voluntarilor, participă 
la schimburi internaţionale cu parteneri din Europa 
şi Asia. În colaborare cu Inspectoratul Şcolar pune 
accent pe acţiuni de educare a elevilor în scopul apărării 
sănătăţii, un loc important ocupându-l concursul 
„Sanitarii pricepuţi”. Crucea Rosie — filiala Dâmboviţa 
este o instituție cu multi prieteni şi voluntari, apreciată 
în județ şi în tara, gata să ofere sprijin celor cu probleme 
sociale deosebite şi să intervină în caz de dezastre 
naturale. (M.C.) 


CRUCEANU, Mihail (13.XI1.1887, laşi — 7.VII.1988, 
Bucureşti) Poet, prozator, eseist, publicist. Studii în 
Ploieşti, continuate la Piteşti şi „Sf. Sava” din 
Bucureşti. Absolvent de drept şi litere la Bucureşti. 
Practică pentru o scurtă vreme avocatura, fiind apoi 
profesor de limba română la Târgovişte, Craiova, 
Bucureşti. În 1911-1912 este profesor la Gimnaziul 
,lenachita Văcărescu” şi la Şcoala de Ofiţeri de 
Cavalerie din Târgovişte. În această perioadă debutează 
cu placheta de versuri: „Spre cetatea zorilor”, apărută 
la Târgovişte in 1912. (V.P.) 


185 


CUCU, Vasile S. (7.VI.1927, Igiroasa, Mehedinţi) 
Licenţiat al Facultăţii de Geografie a Universităţii din 
Ekaterinburg, Rusia; doctor în geografie al Universității 
„Alexandru loan Cuza” din laşi. Este un timp redactor-şef 
adjunct al revistei „Natura” (mai târziu îşi va schimba titlul 
în „Terra” când îi devine redactor-şef) a Societăţii de 
Geografie din România; apoi conferenţiar, profesor, şef de 
catedră şi prodecan al Facultăţii de Geografie şi prorector 
al Universităţii Bucureşti; şef de catedră, în prezent, la 
Facultatea de Istorie-Geografie a Universităţii „Hyperion” 
din Bucureşti. Este unul din fondatorii Universităţii „Valahia” 
din Târgovişte, care i-a acordat şi titlul de Doctor Honoris 
Causa; creator şi decan al Facultăţii de Ştiinţe Umaniste 
de la aceeaşi universitate, unde înființează şi Centrul 
Ştiinţific de Excelenţă „Geografia habitatului rural şi urban 
în contextul dezvoltării durabile”. Conduce doctorate la 
Universitatea Bucureşti. Membru corespondent al Uniunii 
Internaţionale de Geografie, vicepreşedinte al Societății 
de Geografie din România, preşedinte al Asociaţiei 
Geografilor Umanisti. Initiator al colocviului national de 
geografie a populației şi aşezărilor umane. Initiaza şi 
fundamentează, în metodologia geografică din tara 
noastră, conceptele de „geografie umană”, „geografie 
umană regională” şi „funcţionalitatea aşezărilor umane”. 
Colaborează la reviste de specialitate din ţară şi 
străinătate. Publică peste 160 de lucrări fundamentale: 
tratate, cursuri, atlase. Pentru prima oară în tara publica 
volume monografice privind oraşele României şi geografia 
populaţiei şi aşezărilor umane. A reabilitat, după 1989, 
geopolitica în spațiul ştiinţific românesc. (G.C.) 


CUCUI, lon (5.V.1950, Ocniţa, Dâmboviţa) Îşi ia 
licenţa la Facultatea de Economie Agrară a Academiei 
de Ştiinţe Economice din Bucureşti, unde obţine şi titlul 
de doctor în economie: urmează cursuri postuniversitare 
în tara şi stagii de formare managerială la Paris şi 
Bruxelles, Economist, expert contabil, director eco- 
nomic în mai multe întreprinderi; director economic la o 
societate agricolă din Brazzaville şi expert în probleme 
de contabilitate pe lângă Ministerul dezvoltării Rurale 
din Republica Congo. Urcă, apoi, toate treptele ierarhiei 
didactice universitare, devenind prorector şi rector al 
Universităţii „Valahia” din Târgovişte, director al unor 
proiecte de programe naţionale şi internaţionale de 
cercetare ştiinţifică şi formare profesională şi al Filialei 
Române a Centre des Etudes des Developpement 
Internationaux des Mouvements Economiques et 
Socaux; membru în asociaţii profesionale economice 
naţionale şi internaţionale. Coordonator de programe 
TEMPUS — PHARE, „Leonardo da Vinci” şi „Socrates”. 
Publică numeroase lucrări în tara şi străinătate pe teme 
de marketing, evaluarea patrimoniului în contabilitate, 
contabilitate de gestiune şi evaluarea întreprinderii. 
Actualmente, preşedintele Senatului Universităţii 
„Valahia”. Este Cetăţean de Onoare al Târgoviştei. (G.C.) 

CULTUL ADVENTIST DE ZIUA A ŞAPTEA Primii 
adventisti sunt atestati în oraşul Târgovişte în jurul anului 
1910, când o mică grupă de adventişti se adunau într-o 
casă pe strada Berzei. Prin anul 1926, un anume Ene 
lon, plutonier-major în armată în Regimentul 22 Infanterie, 
soțul unei adventiste, donează terenul din str. N. 
Filipescu nr. 40 (astăzi str. Rodnei nr. 40). Aici a fost 
construită o clădire de către Ene lon, cu fonduri proprii, 
iar în anul 1929 credincioşii adventişti s-au mutat în 
noua construcție în număr de 25 credincioşi, pastor 
deservent fiind Nicolae Voinea. În 1957 clădirea a fost 
reamenajată pentru buna funcţionare ca sală de cult. În 
1976 s-au făcut alte demersuri pentru extindere. 
Numărul de credincioşi a crescut de la 25 în 1929 la 
200 în 1989, apoi la 500 în prezent. După 1989, din 
Biserica de pe str. Rodnei s-au format mai multe biserici 
mai mici în împrejurimile Târgoviştei. În 1991 s-au 
demarat demersurile pentru ridicarea celui de-al doilea 
lăcaş de cult adventist în Târgovişte. Locaţia aleasă a 
fost pe str. Mihai Bravu nr. 1, unde au demarat lucrările. 
În anul 1995 s-a inaugurat cea de-a doua Biserică 
Adventistă din Târgovişte. Deserventi cultici: Nicolae 
Voinea (1929-1937), loan Şolea (1937-1940), Popa 
Scarlat (1940-1947), Victor Georgescu (1947-1949), 
Anghel Oprişan (1949-1955), D. Ghiorgoiaş (1955-1962), 
Damian Zamfir (1962-1974), Gheorghe Ciovică (1974- 
1984), Gheorghe Burtescu şi Vasile Cojea (1984-1986), 
Viorel Dan (1986-1990), Leon Roman (1990-1992), Titi 
Pârvan (1992-1995), Titus Năftăinlă (1995-1999), Adi 
Zaharia (1999-2005, „Speranţa”), Cornel Popa (1999- 
2005, Betania), Cătălin Strâmbu (2005 — prezent, 
Betania), Robert Mandache (2005-2009, ,Speranta’), 
Laurentiu Matei (2009 — prezent, „Speranţa”). Biserica 
Adventistă are o librărie proprie în Târgovişte pe str. 
Radian, BI 01, numită „Sola Scriptura”, care comercia- 
lizează materiale tipărite de Biserica adventistă. De 
asemenea, în cadrul Bisericii Adventiste „Speranţa” 
funcţionează un cabinet medical. Tot aici, din anul 2005, 
funcţionează centrul de zi cu program de grădiniță — 
„Raze de soare — Speranţa”. (G.C.) 


CULTUL MOZAIC Începând din a doua jumătate a 
sec. XIX şi până la sfârşitul anilor '50 ai sec. XX, în 
Târgovişte a existat o comunitate de cult mozaic 
(evreiască) care a oscilat între 400-500 de deserventi. 
Această comunitate şi-a edificat în 1905, prin contribuţie 
bănească, o reprezentativă (arhitectural) sinagogă pe 
str. Poet Grigore Alexandrescu (astăzi, intrată în 
proprietatea Universităţii „Valahia”, care a restaurat-o, 
devenind un centru cultural universitar important, unde 
instituția de învățământ superior târgovişteană 
organizează în colaborare cu Federația Comunităţilor 
Evreieşti din România evenimente ştiinţifice şi de artă). 
Există şi un cimitir mozaic în care este înmormântat 
eroul evreu târgoviştean Solomon Herman Kornhauzer, 

executat în 1917 de trupele de ocupație germane pentru 
că a ajutat unii prizonieri români să evadeze din lagărul 
de la Arsenalul Armatei. În timpul celui de-al Doilea 
Război Mondial este ridicat aici Monumentul Săpunului, 
din România, în memoria evreilor ucişi în lagărele de 
exterminare naziste, printre puţinele de la Auschwitz şi 
Dachau şi din trupurile cărora SS a fabricat săpun. Pe 
monument se păstrează inscripția „Aici sunt îngropate 
victimele barbariei naziste, omorâte şi prefăcute în 
săpun. Rugaţi-vă pentru dânşi”. (G.C.) 


CULTURA CEREALELOR ŞI CREŞTEREA 
VITELOR Sunt îndeletniciri practicate de orăşenii din 
vechime ceea ce a conferit oraşului un pronunțat 
caracter agrar, menținut şi în perioada contemporană. 
Mosia oraşului oferea condiţii necesare practicării 
acestor ocupaţii şi de aceeea orăşenii, de-a lungul 
timpului, s-au străduit să-şi conserve drepturile de 
folosinţă asupra moşiei, apărându-le în diferite procese 
cu unele instituții (domnie, biserici, proprietari de 
pământ). Statistica din 1928 dovedeşte caracterul agrar 
al oraşului când se înregistrau 208 arendasi şi 
proprietari, 682 cai, 352 boi, 252 de vaci, 30 de berbeci 
şi 1310 oi, 669 porci, 50 de bivoli. Multe gospodării 
erau recenzate ca având grajduri, cotete, pătule. 
Expozitiile agricole şi concursurile anuale pentru 
desemnarea celor mai frumoase vite, organizate de-a 
lungul timpului demonstrează caracterul agricol al 
oraşului pentru acea perioadă. (G.T./ C.V.) 


CULTURA POPORULUI Gazetă politico- 
economică şi literară. Apare la Târgovişte, în perioada 
octombrie 1926 — mai 1927, la 1 şi 15 ale fiecărei luni. 
Redactori: Stere Şoiculescu şi Gheorghe Bucurică. 
Apare la Tipografia „Viitorul” Petre G. Popescu. Dintre 
diversele ştiri retin atenţie: prezenţa în județ a 
predicatorului Sfintei Patriarhii, preotul Gala Galaction 
(septembrie, la Ghergani), sărbătorirea zilei de 24 
ianuarie (1927), la Sala de Arme, ziua fiind deosebită 
„în care se sărbătorea unirea fraţilor şi gloria neamului 
întreg”. De asemenea, la acţiunea care a marcat tratatul 
cu Basarabia, au luat cuvântul Vasile Voiculescu, N.G. 
Aramă, prefectul judeţului lancu Anastasescu. (V.P.) 


CURCUBĂTĂ, Mihail-Dan (6.X.1937, Hunedoara) 
Absolvent al Şcolii Medii Tehnice Siderurgice Hunedoara 
(1955), licenţiat al Facultății de Metalurgie din cadrul 
Institutului Politehnic Bucureşti (1962). Inginer, inginer 
şef schimb, adjunct şef secţie la Combinatul Siderurgic 
Hunedoara (1962-1971), şef serviciu, director laminoare 
la Combinatul de Oteluri Speciale Târgovişte / COST 
(1971-1984). A fost director general la Întreprinderea 
Otel Inox Târgovişte (1984-1986), director general la 
COST (1986-1990) si adjunct al ministrului Industriei 
Metalurgice (1990-1991). Pensionat in 1991. 

Principalele repere ale activității profesionale desfăşurate 
în perioada cand a lucrat în Târgovişte sunt: la Otel 
Inox aducerea întreprinderii la atingerea parametrilor 
proiectati (100.000 t./an); la COST darea în folosinţă a 
trei laminoare (profile mici, profile mijlocii şi uşoare, 
degrosisor), a Fabricii de Dolomită şi a extrinderilor de 
la trăgătoria de bare şi forja de blocuri şi bare. Tot atunci 
a fost atinsă capacitatea proiectată la otelarii (800.000 
t./an) iar unitatea a avut cel mai mare număr de salariaţi 
din întreaga sa istorie (peste 12.000). Ca director general 
la COST a susţinut mişcarea sportivă la Clubul Sportiv 
Muncitoresc „Oţelu!”. (A.B.) 


CURCULESCU, Marian (18.VIII.1951, Artari, 
Calarasi), profesor, istoric, inspector scolar, publicist. 
Studii gimnaziale in Brasov, apoi liceale la Predeal. 
Absolvent al Facultatii de Istorie a Universitatii Bucuresti 
(1976). Profesor la diferite şcoli dambovitene. Inspector 
la Inspectoratul Scolar Judetean Dâmboviţa (1991-2010). 
Doctor în ştiinţe istorice al Universităţii Bucuresti (1999) 
cu teza ,Evolutia mentalitatii colective in Romania 
interbelică”. Din anul 2000 este membru in Comisia 
Naţională de Educaţie a Ministerului Educaţiei şi 
Cercetării, participând la diferite programe şi stagii de 
formare şi perfecționare, sesiuni de comunicări ştiinţifice 
la nivel județean şi naţional. Metodist, mentor, formator 
naţional şi județean, organizator a numeroase simpo- 
zioane, concursuri şi festivaluri judeţene şi naţionale, 
participant la programe şi proiecte internaţionale. 
Contribuie la elaborarea şi implementare optionalului 
„Educaţie pentru sănătate în şcoala românească” (2001- 
2009) şi la reorganizarea şi eficientizarea activităţii edu- 
cative. Membru în diverse colective de conducere: 
Asociaţia „Cultul eroilor”, Societatea Crucea Roşie, 
Societatea de Istorie — filiala Dâmboviţa. Face parte din 
Consiliul de coordonare al revistei „Eroica”. Obține cu 
elevii premii judeţene şi nationale la olimpiada de istorie 
şi la alte concursuri. Autor sau coautor la elaborarea 
unor manuale şcolare. Publică studii, articole, note la 
„Jurnal de Târgovişte”, „Realitatea damboviteana’”, 
„Târgoviştea”, „Graiul Dâmboviţei”, „Gazeta Găeştilor”, 
„Eroica”, „Buletinul Primăriei municipiului Târgovişte”, 
„Studii şi articole de istorie”, „Valahica” „Armonia”. Autor 
sau coautor a unor lucrări de istorie, istorie culturală a 
acestor meleaguri: „Politică şi istorie în Dâmboviţa 
interbelică” (1996), „Găeşti. Cinci secole de istorie 
(1498-1998)” (1998), „Dâmboviţa — localităţi si 
monumente” (2006), „Istoria Partidului Naţional Țărănesc 
în judeţul Dâmbovița” (2007). De asemenea, este autor 
sau coautor la diverse lucrări de istorie: „Sinteze pentru 
istoria românilor” (1998), „Sinteze şi teste de istorie 
pentru examenul de capacitate” (2001), „Sinteze şi teste 
pentru testarea naţională” (2007), „Teste de istorie pentru 
examenul de bacalaureat” (2005, 2006), ,Enunturi si 
rezolvări de subiecte pentru examenul de bacalaureat” 

(2009), „Istoria românilor” (manual cls. a XII-a, 1999 şi 
2000), „Istoria universală” (manual, cls. a IX-a 2004, cls. 
a X-a 2005, cls. a XI-a 2006), „Istoria românilor. Epoca 
contemporană” (manual, cls. a XII-a, 2001, 2006). 
Pentru activitatea desfăşurată a fost răsplătit cu titlul 
de „profesor evidenţiat” (1982), Diploma de excelenţă 
acordată de Inspectoratul pentru cultură Dâmboviţa 
(1996), diplome de merit oferite de diverse instituții 
județene, Diploma de excelenţă din partea Ministerului 
Educaţiei şi Cercetării (2004), Ordinul „Meritul pentru 
Învățământ” în grad de ofițer (2004), Distincția „Gheorghe 
Lazăr” — clasa | (2007). (V P.) 


CURIER ARTISTIC Ziar de propagandă culturală 
şi artistică. Apare săptămânal la Târgovişte, între 23 
iulie şi 23 septembrie 1928. În programul ziarului se 
spune: „Vom ţine la curent pe cetățenii noştri cu tot 
ce se va produce în oraş sub raport cultural”. Apar 
articole, materiale de informaţii semnate de N. 
Bărbulescu şi poezii de Artur Enăşescu şi Eugen 
Constantinescu. (V.P.) 


CURIER Revistă de cultură şi bibliologie, editată 
de Biblioteca Judeţeană „lon Heliade Rădulescu” 
Dâmboviţa. Primul număr, intitulat „Buletin biblioteco- 
nomic” apare în octombrie 1994, la Târgovişte. Cu 
apariție semestrială timp de 15 ani, continuă. Colegiul 
redacţional: Victor Petrescu (redactor-şef), Florin 
Dragomir, Serghie Paraschiva, Cornel Albulet, Minodora 
Gulie. Din 2008 se schimbă componenţa acestuia: 
Carmen Vadan, Vladut Andreescu, Loredana Spinu, 
Cornel Albulet, Alexandru Ştefănescu. S-au 
permanentizat rubrici ca: „Târgovişte — continuitate 
culturală în timp”, „Patrimonium” „Din viata bibliotecilor”, 
„Activitatea editorială târgovişteană”, „Dicţionar literar 
dâmboviţean”, „Tableta de scriitor” (cu eseuri referitoare 
la Târgovişte), dezvăluind gândurile unor scriitori legați 
sentimental de vechea Cetate de Scaun, ce a însemnat 
aceasta în spiritualitatea națională, semnate printre alţii 
de: Mircea Horia Simionescu, Gheorghe Tomozei, Mihai 
Cimpoi, Alexandru Mircescu, Mircea Anghelescu, de 
scriitori târgovişteni contemporani: George Coandă, 
Tudor Cristea, Ştefan lon Ghilimescu, Theodor Nicolin, 
Grigore Grigore, Alexandrina Dinu Paraschiva, Costache 
Olăreanu, Marin lonita, Nicolae Neagu. Sunt evidenţiate, 
de asemenea, prin studii, articole, note contribuţia unor 
domnitori, scriitori, alti oameni de cultură, la dezvoltarea 
şi îmbogățirea patrimoniului nostru spiritual, semnate 
de Dan Zamfirescu, lon Haineş, Gheorghe Bârlea, Mihai 
Oproiu, Constantin Condrea, Gabriel Mihăescu, Pârvan 
Dobrin, Maria Georgescu, Mihai Stan, Mihai Gabriel 
Popescu, Victor Petrescu, Agnes Erich, Gabriela 
Niţulescu, Gheorghe Buluta, Emil Vasilescu, Ştefania 
Rujan, Alexandru Nicolescu şi multi alţii. Prin calitatea 
articolelor, diversitatea acestora prin aria geografică de 

cercetare, revista s-a impus în rândul publicaţiilor de 
profil la nivel naţional. (V.P.) 


CURIERUL ECONOMIC AL JUDEŢULUI 
DÂMBOVIȚA Ziar politic, economic. Apare de două ori 
pe lună, la Târgovişte, între 1 septembrie 1924 şi ianuarie 
1938. Sub îngrijirea unui comitet. Director şi proprietar 
Petre G. Popescu. Tipografia şi legătoria de cărți 
„Viitorul” Petre G. Popescu, din oraş. Începând cu nr. 1 
din 10 februarie 1933 apare cu subtitlul „Organ de 
informaţii comerciale şi industriale pentru judeţul 
Dâmboviţei”. (V.P.) 


CURIERUL GENERAL Ziar de informaţie, apărut în 
perioada august-noiembrie 1906, având redacţia şi 
administraţia în Târgovişte, strada I.H. Rădulescu, nr. 
19. Scopul principal îl reprezintă publicitatea, făcând 
„anunţuri după învoială” care „să aducă foloase județului”. 
Ca urmare, în paginile sale se întâlnesc: anunţuri, 
comentarii şi informaţii, sfaturi pe probleme diverse 
precum agricultură, zootehnie, comerț, alimentație, 
medicină populară, rețete medicale sau alimentare, opinii 
despre maşini agricole, adrese de fabrici şi depozite, 
informaţii despre Casa Rurală şi despre agricultura din 
alte tari. Ziarul face pledoarie pentru constituirea unei 
asociaţii a comercianților şi industriaşilor din judeţele 
Dâmboviţa, Vlaşca şi Muscel care să elimine 
intermediarii în drumul mărfii de la producător la vânzător. 
Astfel, „Curierul genera!” scria că „fiind consecvent 
misiunii sale de a aduce foloase comerţului acestor trei 
judeţe, îndeamnă pe toţi negustorii de la sate şi oraşe a 
trimite aderarea lor la această asociatiune, care le va 
aduce servicii imense şi-i va scăpa de multe neajunsuri 
ce le suferă azi”. În acest context, numărul celor care 
publică articole este redus: lon Th. Florescu, B. 
Ghermani. Ziarul publică şi poezii scrise de Radu 
Rosetti. (M.C.) 


CURIERUL TERGU-VESTEI (septembrie 1881 — 
mai 1883) Apare de două ori pe săptămână. Tipografia 
Theodor Michăescu. Este menţionat de G. lonescu în 
lucrarea „Tipograful Carol G6b!”. Afirma că, în tipografia 
acestuia s-a tipărit „Curierul Târgoviştei”, în 1880 de C. 
Fusea. Este neconfirmat anul. Probabil că s-a tipărit 
numai în 1881. La 14 ianuarie şi 1 mai 1883 se menţiona 
ca an de apariţie, anul Ill. Se cunosc ca numere 3 şi 18 


care au titlul de mai sus. (V.P.) 


CURTEA DE JURATI DAMBOVITA Curtile de jurati 
au luat fiinta in virtutea Legii pentru formarea curtilor de 
jurati din 16 iulie 1868, desi institutia juratilor este 
mentionata in Codul de procedura penala promulgat la 
2 dec. 1864. In conformitate cu legea din 1868, s-a 
format şi la Târgovişte o curte de jurati, care a funcţionat, 
pentru început, în sediul primăriei oraşului. Instituţia şi-a 

început activitatea la 1 sept. 1868, fiind întocmite şi 
liste cu locuitorii apți a fi jurati. Asemenea liste au 
început a fi întocmite periodic, având în vedere faptul că 
mandatul juratilor era de trei ani. Curtea de jurati era 
prezidată de un judecător desemnat de primul 
preşedinte al Curţii de Apel Bucureşti. Prin Regulamentul 
din 25 iul. 1875 a fost delegat acelaşi judecător pentru 
județele Argeş, Muscel şi Dâmboviţa. În judeţul 
Dâmboviţa, Curtea îşi tinea şedinţele între 1 şi 10 ale 
lunii a doua a fiecărui trimestru. Prin Legea pentru 
modificarea unor dispoziţii din legile de organizare a 
justiţiei, din 24 iunie 1909, curţile de jurati erau formate 
dintr-un consilier de la Curtea de Apel Bucureşti, care 
îndeplinea funcţia de preşedinte, doi judecători de la 
Tribunalul Dâmboviţa şi o comisie formată din 12 jurati. 
Prin eficientizarea activităţii lor, prin legea din 20 mai 
1925, curţile de jurati au devenit instante permanente 
care funcționau pe lângă fiecare tribunal judeţean, având 
în competenţă judecarea pricinilor criminale, delictele 
politice şi de presă. Curtea de jurati Dâmboviţa a 
funcţionat până în anul 1938, când s-a procedat la o 
nouă organizare a justiţiei. (G.T./ C.V.) 


CURTEA DOMNEASCĂ DIN TÂRGOVIŞTE. 
(FAZEOLOGIE) Istoria arhitecturii de la Curtea 
Domnească din Târgovişte cuprinde două grupe de faze. 
Grupa | este formată din primele două faze: faza 1 — 
Mircea cel Bătrân (~1400) şi faza 2 — Vlad Dracul (1430- 
1440). Grupa II cuprinde trei faze: faza 2 — Petru Cercel 
(1584), faza 4 — Matei Basarab, faza 5 — Constantin 
Brâncoveanu. Cele două faze ale grupei 1 sunt ale 
Curtilor fortificate, corespunzătoare perioadei când 
domnia Țării Româneşti se pregătea pentru a face fata 
unor confruntări cu puterea turcească în ascensiune. 
Grupa a ll-a, cu fazele 3, 4 şi 5, este a timpurilor când 
Poarta Otomană controla deja Țările Române, în care 
introdusese interdicția de a se construi si utiliza fortificaţii, 
mai ales după bătălia de la Mohacs din 1526 si 
transformarea Ungariei în paşalâc şi după invazia lui 
Soliman Magnificul în Moldova în anul 1538. De aceea 
tipologia fortificațiilor Curţii s-a blocat la stadiul în care 
se afla la sf. sec, al XV-lea — faza 2. În Curtea fazelor 3, 
4 şi 5 domneşte în principal ideea aulică. Tot ce 
constituia element militar treptat se demodează, este 
depăşit din ce în ce mai evident şi chiar se distruge 
(cazul santului mare de apărare, astupat in 1584, „curtea 
de jos” (prima curte dinspre intrare) — desfundată tot 
atunci, turnul de intrare din faza 1 — demolat. Probabil 
tot atunci se renunţă si la centura de fortificaţii C1 
împreună cu turnul din colţul de sud-vest al ei. Turnul 
Chindiei, din principalul turn de apărare devine un turn 
al ceasului. Locul elementelor militare este luat de 
foişoare, scări, rampe, fântâni, esplanadă. Construirea 
casei 3 în prelungirea casei 2 şi bordarea acestora spre 
sud cu o nouă biserică creează o desfăşurare de front 

arhitectural şi volume majestuoase, impunătoare, 
impresionante. Prin străjuirea clădirilor civile cu cele două 
biserici, şi având în extrema stângă turnul Chindiei, se 
compune un complex arhitectural de înaltă ţinută, sobru, 
bine ritmat, elegant, având un evident aer oficial. Toate 
cele cinci faze constituie momente şi etape fundamentale 
ale istoriei arhitecturii din Tara Românească. 

Faza 1 (-1400, Mircea cel Bătrân). Ansamblul 
acestei faze a fost conceput şi realizat pentru a 
funcţiona împreună cu Curtea de la Argeş, capitala 
înaintaşilor lui Mircea cel Bătrân. Curtea a fost alcătuită 
din Casa Domnească 1, biserica 1 (numită azi şi 
biserica-paraclis), clădirea aflată la vest de turnul Chindiei, 
putul de apă o incintă fortificată alcătuită dintr-un sant, un 
turn de poartă pe acest sant, mai multe turnuri de 
apărare bordand santul, o incintă interioară mărginită 
de sant şi turnuri (santul nu a fost interceptat). Prezenţa 
lui este semnalată pe latura de est, în terasa inferioară 
a lalomitei şi este anunţată de turnul amintit şi de lipsa 
oricăror alte urme de zidărie în lungul incintei. Săpătura 
din faza 2 a santului mare de apărare a înghiţit acest 
sant cu totul. Toate acestea s-au aflat într-o curte — 
„curtea interioară” sau „curtea de sus”. Curtea aceasta 
a fost înconjurată pe trei laturi de o altă curte, numită 
„curtea de jos”, „curtea exterioară”, înconjurată tot cu 
un sant, un complex de poartă aflat în zona actualului 
turn de intrare, din care se păstrează unele vestigii, un 
atelier metalurgic şi unele construcții obişnuite, aflate 
în zona sudică. Pentru construirea fazei 1 se 
procedează la o operaţiune urbanistică: strada Calea 
Domnească a timpului, ale căror fronturi de pe ambele 
parti fuseseră arse în incendiul Baiazid din 1394, a fost 
mutată mai la vest pe porțiunea în care urma să se 
ridice noua Curte Domnească pentru mărirea lățimii 
terenului necesar acesteia, iar locuitorii care avuseseră 
proprietăţile pe partea unde s-a construit Curtea au fost 
expropriati. Totodată a fost desfiinţat tronsonul din ulița 
ce pornea din această stradă spre est şi cotea pe 
actuala stradă Cpt. Andreescu, tronson ce tinea pana 
la actuala stradă a Coconilor, şi locuitorii — expropriati. 

Zona Sfânta Vineri În această fază 1 se ridică şi 
un al doilea complex feudal, în extrema sud a teritoriului 
format dintr-o casă (vestigiile ei se află sub actuala casa 
Bălaşa), biserica Sfânta Vineri, un sant de apărare şi o 
porțiune de zid de incintă pe latura de sud. Acest com- 
plex nu a fost realizat drept un alt ansamblu domnesc, 
o altă Curtea domnească. El a fost, evident, legat de 
familia domnitoare, care, de la un moment dat în cursul 
secolului al XV-lea are două ramuri concurente: Danestii 
şi Draculestii. Cele două complexe (Curți) ar trebui să 
corespundă acestei structuri a familiei. Întrucât Mircea 
cel Bătrân, autorul primei Curți Domnești a fost un 
Drăculescu, ar urma ca ansamblul Sfânta Vineri să fi 
fost al Danestilor. Ecoul acestei structuri a fost transmis 
de tradiţie, încă vie în a doua jumătate a secolului al 

XIX-lea. El a fost consemnat de institutorul I.D. Petrescu 
într-o lucrare din anul 1889 în care citează mărturia unui 
locuitor care declara că stând în stradă cu fata spre 
Curtea Domnească, în stânga erau Drăculeştii şi în 
dreapta — adică la Sfânta Vineri — Danestii. Situaţia s-a 
modificat în decursul timpului căci la 1517 biserica 
Sfânta Vineri era reparată de clucerul Manea Perşanu 
şi jupâneasa lui Vlădaia, iar în 1656 doamna Bălaşa, 
soția domnitorului Constantin Şerban ridică actuala 
„casa Bălaşa” pentru a servi de adăpost celor ajunşi în 
nevoie. Biserica este amplasată aproape de malul sud 
al santului de apărare, spre oraş, poziţie care o punea 
în valoare în cadrul oraşului. Curtea Domnească utiliza 
principiul întâlnit încă din secolul XII-XIII la Curtea de 
Argeş, principiu ce poate fi denumit: ,Arges”: casa şi 
biserica stau fata în fata, casa la sud, fata de biserică, 
cu fata la ea, adică la nord, pentru a vedea fațada însorită 
a bisericii. Evident, condiţii privind apărarea au 
determinat la Târgovişte înscrierea în suprafața minimă 
necesară de teren, însemnând front mai scurt de apărat 
şi necesar mai mic de apărători, condiţii care la 
momentul Argeş nu se puneau. Aceleaşi considerente 
au determinat la Curtea Domnească adoptarea schemei 
de organizare a castelului. În cadrul ansamblului se 
găsea şi un turn principal, donjon pentru ultimul refugiu 
al stăpânului, în caz de atac. Se căuta ca apărarea să 
fie asigurată prin elemente naturale. În părţile unde 
acestea lipseau sau erau neînsemnate, incinta se 
înconjura cu o a doua curte numită „curtea de jos” sau 
„curtea exterioară”, în raport cu aceea unde se afla 
reşedinţa, care se numea „curtea de sus”, „curtea 
interioară” sau „curtea castelului”. „Curtea exterioară” avea 
un însemnat rol defensiv. În „curtea exterioară” se găseau 
locuinţele slujitorilor, ateliere, magazii, depozite, grajduri. 

Faza 2 (1430-1440, Vlad Dracul) Curtea acestei 
faze este gândită şi croită corespunzător primejdiei 
otomane în mişcare tot mai amenințătoare. Schema ei 
este de castel. Element natural de apărare era numai 
pe latura de est — cornişa dintre cele două terase 
succesive ale lalomitei. La nord, vest şi sud era nevoie 
de elemente suplimentare de apărare. Vlad Dracul, în 
Germania, Ungaria şi în Bizanţ, avusese prilejul să 
cunoască bine reguli şi principii de alcătuire, organizare 
şi funcţionare a ansamblurilor aulice şi să se pună la 
punct cu problemele de organizare a apărării, de alcătuire 
a fortificațiilor construcţiilor şi metodelor de apărare. 
Stadiul amenințării turceşti impunea cunoaşterea celor 
mai noi şi mai eficiente sisteme, soluţii, procedee şi 
reguli de organizare şi realizare a apărării. Este ceea 
ce a făcut Vlad Dracul. El concepe noua Curte 
Domnească după schema castelului pentru a face fata 
amenințării turcilor. Vlad Vodă realizează nucleul 
domnesc — centrul puterii şi locuinţa lui şi a familiei ca 
o cetatuie, formată din cele trei construcții standard ale 
programului: clădirea administratie-locuinta, biserica şi 

clădirea ce constituia ultimul refugiu în caz de atac — 
donjonul, turnul principal, care este turnul Chindiei, totul 
strâns într-o centură de piatră de aproape 2 m grosime 
şi 5-6 m înălțime. La partea superioară se afla pe partea 
de nord a bisericii, un drum de strajă. Turnul, ridicat 
peste pridvorul bisericii, era de secțiune circulară, ceea 
ce îi asigura o rezistenţă sporită la tirul inamic si 
împiedica urcarea focului de la bază spre vârf. Din patru 
turnulețe aflate deasupra celor patru muchii ale 
poliedrului de bază se asigura apărarea bazei turnului, 
iar pe latura de nord mai puţin apărată, o mică încăpere 
ieşită în consolă, numită „breteche” asigura apărarea 
eficientă a laturii de nord a bazei. Toate cele trei clădiri 
comunicau între ele. Beciul casei, mare cât toată 
suprafaţa planului ei putea primi cantități însemnate de 
alimente, putea adăposti inventar şi echipament militar. 
Tot acest grup: casă, turn, biserică, centura C1 de 
fortificaţii, înaltă de 5-6 m, forma în sine o cetatuie izolată, 
prin tăierea legăturilor cu exteriorul, ea funcționând în 
continuare. Până la înălțimea de 5 m cele două ziduri 
perimetrale, zidul exterior al nivelului inferior al casei şi 
centura C1 aflate la distanță foarte mică între ele, 
măsurau împreună cca. 4 m grosime. Acest centru al 
puterii ce conţinea în el mai multe obstacole defensive 
(centura C1; drumul de strajă; înălțimea mare a 
parapetelor ferestrelor; elementele defensive, azi 
dispărute, legate de intrarea în Casa 2; 1. Turnul 
Chindiei era înconjurat de un sistem de alte obstacole 
defensive, constituind un set de inele rezistente. De la 
interior spre exterior, acestea erau: santul mare de 
apărare; 2. spaţiul dintre acesta şi stradă, împreună cu 
spaţiile de la nord şi de la sud de el, alcătuind „Curtea 
exterioară” sau „curtea de jos”; 3. zidul de incintă dinspre 
interior (documentat de cercetarea arheologică a fi 
construit acum şi nu după 1574 cum s-ar putea crede 
după relatările, cu confuzii, greşeli, falsuri, invenții ale 
lui Francesco della Valle şi Pierre Lescalopier, care au 
indus pe multi în eroare); 4. eventuală palisadă; 5. un 
şanţ de apărare surprins între Calea Domnească şi în 
terasa inferioară de la est; 6. turnul din faza 1 aflat la 
colțul de sud-vest al santului mare şi turnurile din faza 1 
aflate unul la sud de casa 2, unul în zona coltului de 
sud-est al acesteia şi unul la nord de biserica 1; 7. 
şicana din zona turnului intrării, prin care atacatorii erau 
obligaşi să vină spre poartă din stânga, având apărătorii 
pe dreapta. Dreapta atacatorului era întotdeauna 
descoperită căci acesta tinea mâna dreaptă în sus, cu 
spada; 8. obligarea atacatorului pătruns în „curtea 
exterioară” de a veni spre locul de traversare a santului 
mare, tot din stânga, având apărătorii pe dreapta, dincolo 
de sant, repetându-se situația de la turnul porții; 9. două 
turnuri exterioare, în Calea Domnească şi unul alipit 
zidului de incintă de la această stradă, în punctul unde 
zidul îşi frânge direcţia, prin care se asigura un tir în 
lungul zidului; 10. un turn în strada Pârvan Popescu în 

vecinătatea pătrunderii acesteia în Calea Domnească. 
Un număr de zece obstacole defensive, care împreună 
cu cele cinci împletite în carnea nucleului domnesc 
formează un complex de cincisprezece obstacole în 
calea agresorului. La ele se adaugă obstacolele 
depărtate care apărau oraşul dar şi Curtea Domnească: 
santul şi valul cetăţii, cu lazul Morilor, Poarta Seimenilor 
— pe str. Pârvan Popescu (aceasta era în oraş, apăra 
numai Curtea Domnească), priseaca din zona satului 
Priseaca, şi, poate şi altele necunoscute azi. Planul 
general al „curții de jos” poate fi apreciat doar în mare. 
Toate complexele arheologice depistate la sud de santul 
mare de apărare indică pe acel teritoriu o folosință densă 
şi activă, destinată activităţilor secundare ale Curţii, 
specifice „curţii de jos”. Curtea Domnească a fazei 2, 
prin soluţiile şi măsurile de fortificare, cuprinzând şi zona 
Sfânta Vineri şi alcătuită din casa fortificată, biserica 
fortificată, turnuri interioare, perimetrale şi exterioare, 
ziduri, şanţuri, palisade, ateliere de producţie, desigur, 
de multe profiluri necesare pentru timp de pace şi de 
război, sursă şi depozit de apă, moară, rasnite, brutărie, 
sursă şi depozit de alimente, constituia o fortăreață de 
mare securitate, de maximă capacitate defensivă, dar 
şi primejdioasă pentru un inamic, prin însuşi potenţialul 
ei ofensiv ridicat — putea adăposti un număr de patru- 
cinci mii de militari, apreciază raportul din 1679-1688. 
Ea putea face fata unui asalt brutal, cât şi unui asediu 
în care „nimeni nu intră, nimeni nu iese” şi într-o 
atmosferă încremenită, fiecare aşteaptă cedarea 
celuilalt. În această fază, chiar la începutul ei, curtea 
mică feudală constituind zona Sfânta Vineri — formată 
din casă, biserică, zid, sant — (o curte a Danestilor?!), 
trebuia în mod necesar înglobată în Curtea Domnească. 
Separată, ea era ocupată de un inamic şi transformată 
într-o primejdie pentru Curtea Domnească. Inserarea ei 
în Curtea Domnească într-un moment mai târziu nu-şi 
mai avea rațiuni imperioase, determinante. N-ar fi fost 
decât un fapt întâmplător, secundar, de împlinire a unor 
pofte teritoriale. Momentul constituirii Curţii Domnesti 
din Târgovişte într-un sistem defensiv coerent, rațional, 
riguros, la nivelul avangardei gândirii militare, pandant 
al situaţiei internaţionale de o asprime neegalată până 
atunci, generată de fenomenul nou al amplificării fără 
precedent a puterii şi agresiunii otomane, era momentul 
Vlad Dracul. 

Faza 3 (Petru Cercel, 1584, până la Matei 
Basarab) Ansamblul din faza 2 este completat cu o 
casă domnească şi o biserică nouă, precum şi cu alte 
elemente. Deşi cea mai mare parte a fortificațiilor din 
faza anterioară se păstrează, ansamblul îşi diluează 
aspectul de fortăreață, imbogatindu-se treptat cu o serie 
de elemente de confort, destindere şi reprezentare. În 
această fază este părăsit definitiv santul mare de 
apărare. Acest fapt modifică radical înfăţişarea Curţii, 
deşi restul componentelor de bază rămân. A doua 

operațiune radicală este lichidarea grupului construcţiilor 
şi amenajărilor secundare, auxiliare, care mobilau zona 
de sud a Curţii („curtea exterioară” sau „curtea de jos”). 
Prin aceste două operațiuni şi construirea noii case 
domneşti (casa 3) şi a bisericii mari domneşti, structura 
de tip ,castel” a Curţii primeşte lovitura de graţie. De 
acum încolo Curtea dobândeşte trăsături noi, locul prin- 
cipal deținându-l tema reprezentării, a fastului, a luxului, 
a afirmării autorităţii, prestigiului şi puterii domneşti, 
exprimată prin mijloacele arhitecturii. Un semnal al 
acestei noi atitudini îl constituie, între altele, prezenţa 
cafasului în biserica nou construită de domnitor. 
Această nouă concepţie, hrănită de cultura şi de 
mentalitatile occidentale (la noua casă domnească de 
pildă, pe fațada principală, spre curte şi spre fântâna 
de care vorbeşte Franco Sivori, apar două turnulețe, ca 
la castelele regale frantuzesti, pentru apărarea intrării), 
se vadeste şi prin amenajarea unor grădini domneşti 
(un parc) şi a unei grădini zoologice, pe terenurile din 
lunca lalomitei, în spatele Curţii Domnesti. 

Faza 4 (Matei Basarab) Această fază nu produce 
modificări structurale. Se repară Curtea în urma 
stricăciunilor anterioare şi se fac la est de casele 
domneşti mici completări şi modificări, se dublează 
zidurile la casa Petru Cercel, pentru asigurarea rezemării 
unor noi planşee, e posibil să se fi făcut baia 
domnească. Unii cercetători susţin că zidul de incintă 
exterior aparține acestei faze. Se ridică o clădire în 
partea de sud a Curţii. 

Faza 5 (Constantin Brâncoveanu) Este o fază 
de reparații şi infrumusetari. Se aduc completări în zona 
de est, se face un acces nou la beciurile din faza 
anterioară. Se extinde clădirea dinspre biserica Sfânta 
Vineri ridicată în faza anterioară şi se construieşte zidul 
din spatele bisericii mari domneşti prin care incinta a 
fost segmentată. Fazele Matei Basarab şi Constantin 
Brâncoveanu, în care se fac completări şi prelucrări ale 
ansamblului moştenit, sunt importante pentru forța, 
complexitatea şi expresivitatea arhitectural-artistică 
nouă, pe care o imprimă ansamblului intervenţiile re- 
spective de volum mic dar majore pentru înfăţişarea 
Curţii. Amprenta croielii iniţiale se păstrează. 

Planul general Astăzi ansamblul Curţii Domnesti 
din Târgovişte se prezintă sub forma unei incinte de 
plan poligonal neregulat, cu o serie de schimbări ale 
direcţiei zidurilor împrejmuitoare, cu şicane în traseul 
acestora, cu câteva turnuri. Pe direcţia est-vest, teritoriul 
ei cu lățimea maximă de 125 m se găseşte între o linie 
aflată în terasa inferioară a lalomitei, la o oarecare 
distanță de cornişa ce delimitează cele două terase, 
iar în partea opusă — delimitată de actuala stradă Calea 
Domnească — în zona Curţii aflată pe poziţia în care a 
plasat-o domnitorul Mircea cel Bătrân când a împins-o 
spre vest la momentul trasării primului ansamblu aulic 
de la Târgovişte, către anul 1400. Pe direcția nord-sud 

se întinde de la actuala stradă a Coconilor, la sud, până 
la gospodăriile de orăşeni, la nord, pe o lungime maximă 
de 305 m. Planul general al ansamblului este compus 
din două zone: zona construcţiilor oficiale, aulică prin 
excelenţă, aflată în fata intrării, în dreapta axului acesteia 
şi la oarecare distanţă de poartă; zona Sfânta Vineri, 
având un aer de ansamblu civil. Intrarea s-a făcut şi se 
face pe sub turnul din partea de sud, dispus într-o şicană 
a zidurilor de incintă, în aşa fel ca eventualul agresor 
venind spre poartă, să parcurgă această distanţă în 
lungul zidului, expus tirului apărătorilor. Au mai fost două 
turnuri: unul pe latura vest unde zidul se frânge uşor şi 
unul pe latura de sud. O poartă este practicată în zidul 
de sud în dreptul bisericii Sfânta Vineri, o alta, în cel de 
est legând Curtea de grădinile domneşti, executată de 
Petru Cercel în 1584 şi a treia, în zidul de sud, executată 
de Constantin Brâncoveanu pentru accesul simplu la 
casa Coconilor domneşti aflată la sud de Curte. Cele 
două zone structurale menţionate au între ele o 
suprafață însemnată, pe care în timpul domniilor lui Matei 
Basarab şi Constantin Brâncoveanu s-au ridicat două 
clădiri destinate unor activităţi deservind Curtea 
Domnească. După gravul cutremur din 1803, când s-au 
prăbuşit clădirile mănăstirii Dealu, personalul mănăstirii 
s-a evacuat la Curtea Domnească, ocazie cu care au 
fost construite casa zisă „Dionisie Lupu” şi câteva clădiri 
şi ziduri auxiliare, din care se păstrează resturi (casa 
Dionisie Lupu în ultima vreme a fost refăcută într-o 
arhitectură de interpretare a celei originale). Zona 
caselor şi bisericilor domneşti constituie cea mai mare 
şi mai importantă concentrare de mase construite din 
întreaga Curte Domnească, precum şi o concentrare şi 
complexitate de axe de compoziţie. Sub raportul 
alcătuirii generale, pe toată desfăşurarea planului 
general al Curţii, construcţiile au o dispunere ce urmează 


neşti. În ordine, apar biserica domnească ridicată de 
Petru Cercel, casa domnească făcută de acelaşi, casa 
domnească 2, biserica domnească din timpul lui Mircea 
cel Bătrân: biserica-paraclis, sau „biserica Doamnei”, 
(cum aflăm de la Pavel Kiselef). Peste pridvorul acesteia 
se găseşte turnul Chindiei. Toată această grupare 
alcătuieşte o desfăşurare amplă orientată către 
strada principală spre care priveşte. Alcătuirea 
planului general este rezultatul unor procese istorice, 
care au determinat schema, principiile de compunere, 
procedeele compoziționale, traseele şi perspectivele, 
soluțiile sistemelor defensive, zonificarea ansamblului 
şi ponderea diferitelor zone în cadrul lui, selectionarea 
şi reconsiderarea diferitelor elemente componente în 
vederea utilizării lor în continuare în decursul timpului, 
precum şi îmbogățirea ansamblului cu elemente noi, în 
acord cu evoluţia necesităţilor funcţionale, a ideilor, 
gustului, culturii şi preferințelor artistice ale diferitelor 
epoci istorice pe care le-a traversat Curtea Domnească, 

de la întemeierea ei în preajma anului 1400 şi până la 
părăsirea şi dezafectarea ei în anul 1714. Examinarea 
ansamblului Curţii Domnesti din Târgovişte pune în 
evidență măreţia acestei opere a vechilor domnitori ai 
Țării Româneşti, oameni ai timpului lor, la curent cu 
ideile epocii lor, evident informaţi asupra culturii şi artei 
contemporane, produse în diferitele zone ale lumii în 
mijlocul căreia se afla Tara Românească. Rezultatul a 
fost un ansamblu, conţinând o densitate apreciabilă de 
idei arhitectural-artistice, reunite într-o sinteză supusă 
conştiinţei cultural-artistice integratoare locale. O 
caracteristică de bază a ansamblului Curţii Domnesti 
din Târgovişte este aceea că el a fost un ansamblu 
aulic fortificat. Atunci când au fost interzise fortificațiile, 
el şi-a păstrat sistemul defensiv construit anterior. A 
doua caracteristică de bază este că, de la început, 
ansamblul, inclusiv zona Sfânta Vineri, a avut aceeaşi 
formă şi întindere pe care o vedem astăzi. A treia 
caracteristică importantă este aceea că ansamblul Curţii 
Domneşti din Târgovişte este un unicat sub raport 
arhitectural. Unicitatea lui provine din modul iscusit în 
care, pe un teren dat, conţinând servituti topo- 
urbanistice, au fost concepute şi realizate succesiv 
complexe arhitecturale din care, fiecare a constituit o 
sinteză creatoare a unor idei, programe şi forme 
arhitectural-artistice născute în mai multe teritorii 
culturale care s-au întâlnit aici, servind precis scopurilor 
în care a fost realizat, şi reprezentând capacitatea 
creatoare a neamului care l-a servit. Complexul 
arhitectural al Curţii Domnesti din Târgovişte este deci 
şi o oglindă a circulaţiei ideilor, din diferitele zone şi 
teritorii, o expresie a prezenţei vii şi active a domni- 
torilor Țării Româneşti, a artiştilor şi a mesterilor lor. 
Casa 3 Alipită feței sud a zidului a fortificaţiei C1, 
se găseşte casa ridicată de Petru Cercel, clădire de 
plan dreptunghiular, de 32,50 m pe direcţia nord-sud de 
15,50 m, pe direcţia est-vest formată dintr-un beci de 
plan pătrat, un parter şi un etaj. În spate, spre est, are 
două prelungiri unde s-au aflat anexe sanitare. Parterul, 
în capătul de nord, are trei încăperi de plan pătrat, de 
dimensiuni apropiate. În capătul de sud are două încăperi 
neegale, obținute prin împărţirea cu un zid a sălii iniţiale. 
Între acestea se găsesc şase încăperi de dimensiuni 
aproximativ egale, dispuse în două şiruri despărțite 
printr-un zid longitudinal axial. În capătul de nord 
încăperea mediană are o uşă ce dă spre casa 2. Cele 
şase încăperi simetrice au în pereții transversali câte o 
uşă, dispusă o dată spre fațadă, iar în peretele opus, 
spre axul clădirii. Cele trei încăperi de la nord comunică 
şi între ele. Cele două de la sud, de asemenea; peretele 
de vest, se păstrează pe înălțimea de câţiva zeci de 
cm, dar peretele de est, păstrat mai bine, are la fiecare 
cameră câte două ferestre acoperite cu arc în mâner 
de coş. În axul fațadei de vest se află, la o distanţă între 
ele de 3,60 m două turnulețe adosate fațadei, de plan 

uşor dreptunghiular, având laturile de vest teşite şi cu 
câte o ferestruica în ax (2,50 m) şi cel de sud (2,70 m) 
perpendicular pe fațadă şi în lungul fațadei (3,00 m). Pe 
latura de sud, paralel cu biserica, se găsesc cinci baze 
pătrate de zidărie de cărămidă. Acestea alcătuiesc 
bazele stâlpilor pe care se reazemă podul acoperit de 
care vorbeşte Sivori şi care ducea la uşa aflată în peretele 
de nord al bisericii, în zona cafasului. Pe latura de vest 
se mai află bazele a trei stâlpi de zidărie de cărămidă, 
doi la sud şi unul la nord de cele două turnulețe. În 
spatele fațadei de est, la distanţa de doi metri de fațada 
clădirii, se găsesc două latrine, una cu trei, alta cu 
două cabine despărțite de palat cu un coridor lat de doi 
metri. Grupul dinspre sud se prelungeşte spre vale cu 
un canal de zidărie boltit, care duce la o hazna 
îngropată. Cele două grupuri având fiecare 6x6 m 
masurati de la faţada corpului principal dau un relief 
fațadei de est. Mai spre est de acestea se găsesc un 
foişor şi infrastructura unor scări. Etajul este aproape 
identic cu parterul, cu deosebirea că încăperea de la 
sud cuprinde toată lățimea clădirii aşa cum a fost iniţial 
şi la parter. Din fata acestora pornea galeria pe stâlpi 
de zid ce ducea la biserică. Etajul se păstrează pe 
jumătatea de răsărit a clădirii. La parter nu există urma 
niciunei scări de acces la etaj. A existat ori o scară de 
lemn, dispărută fără urmă, ori o scară exterioară 
dispărută şi aceasta. Beciul este amplasat în axul trans- 
versal al clădirii. Este de plan pătrat împărțit în patru 
compartimente printr-un stâlp central în cruce şi patru 
stâlpi pătraţi adosati zidurilor şi ocupă toată lățimea 
clădirii. Dimensiunile fiecărui compartiment pătrat sunt 
în jur de 5,50x5,50 m aproximativ cât camerele de 
deasupra. Este acoperit cu patru bolți semicilindrice 
de zidărie de cărămidă. Pereţii perimetrali şi stâlpul 
central precum şi cei adosati sunt de piatră. Înălțimea 
la cheie a bolților este de 6,00 m. Beciul are trei accese, 
care au fost construite şi au funcționat succesiv. 
Accesul actual, aflat la est, pe direcţia nord-sud, cu 
trepte de cărămidă, a fost practicat mai târziu, deoarece 
deasupra golului prin care se intră din gârlici în el se 
află o fereastră astupată cu ocazia executării gârliciului. 
Un gârlici, tot pe direcția nord-sud, dar pornind de la 
nord către sud, spre deosebire de cel menţionat, care 
porneşte de la sud la nord, de la exterior la interior, şi 
ajunge în colțul exterior de sud-vest al beciului, a fost 
practicat după o perioadă de funcţionare a beciului, căci 
el nu pătrunde direct în beci, ci în capătul de la sosirea 
jos a unui alt gârlici, primul executat la acest beci. 
Celelalte două, târzii, sunt mai scurte având trepte; 
primul are panta mică, planul în L şi n-a avut trepte. 
Casa 3 constituind şi o extindere a vechilor case 
domneşti, asigura la Curtea Domnească din Târgovişte 
spaţii noi, corespunzătoare sub aspect arhitectural noilor 
timpuri. Casele vechi, construite cu cca. 150 de ani 
mai devreme corespundeau timpurilor în care fuseseră 


Enciclopedia oraşului Târgovişte 


ridicate ele şi aveau un aer care nu convenea întru totul 
domnului trăitor la 1583. Este de presupus că Petru 
Cercel a intervenit şi la acele case. Starea de ruină în 
care se află ele exclude posibilitatea oricărei cunoaşteri 
în această privință; nu se poate şti azi nici arhitectura 
casei ridicate de către Petru Cercel. Câteva observații 
sunt însă posibile. Casa este distantata la 4 m de latura 
sud a caselor vechi. Această distanţă rezultă din faptul 
că autorul a amplasat-o dincolo de centura 1 de 
fortificaţii având grosimea de 2 m şi aflată; la 2 m de 
casa veche care o înconjoară. Acest procedeu practic, 
prin care se scuteau lucrări de spargere de ziduri şi 
fundații solide, avea şi avantajul că se eliminau în bună 
măsură dificultăţile provenite din alipirea a două 
arhitecturi, mult diferite între ele. Ar mai putea fi şi un 
considerent de pioşenie fata de înaintaşii săi iluştri şi 
fata de opera lor. Petru Cercel şi-a conceput opera cu 
noblețe, eleganță şi finețe a spiritului. Prin ridicarea casei 
şi bisericii domneşti celei mari însă, se produceau şi 
modificările radicale din sectorul de sud al Curţii, căci, 
sectorul gospodăresc şi al functiunilor secundare, de 
deservire, aflat odinioară în această zonă a teritoriului, 
era reconsiderat şi reamplasat. Vechea temă a fortificării 
era abandonată, santul mare de apărare era desființat 
şi suprafața era reorganizată, cu esplanade, fântâni şi 
alte amenajări posibile. Trei categorii de modele trebuie 
avute în vedere. Prima a fost, desigur, ceea ce constituia 
fondul autohton local. A doua trebuie socotită cea a 
modelului bizantin, autoritatea filonului imperial bizantin. 
A treia, a fost modelul occidental pe care îl percepea 
domnitorul, umblat. Nu numai diferitele amenajări, ce 
constituiau o premieră la Curtea Domnească, sunt 
expresii ale acestui model, ci chiar în arhitectura casei 
3 apare perechea de turnulețe de pe fațada de vest. 
Motivul turnurilor în mijlocul fațadei cu intrarea, se 
găseşte la castelele regale frantuzesti. Abia Constantin 
Brâncoveanu leagă între ele casele 2 şi 3, formând un 
singur corp. La etajul casei 3, capătul dinspre biserica 
domnească mare se afla „camera de consiliu a 
domnului”, care era şi sală de protocol, de primire a 
oaspeţilor străini. 

Santul mare de apărare Construcţia 
impresionantă exprimă forță şi este o oglindă a timpului 
în care a fost ridicată. Împreună cu nucleul domnesc 
alcătuit din casa 2, biserica veche, turnul Chindiei şi 
centura C1 de fortificaţii, formează complexul curții 
principale (curţii interioare, curţii de sus). Elementele 
geometrice: adâncimea de 4,70 m de la nivelul de 
săpare, deschiderea la gură de 20-24 m, lățimea la fund 
cca. 4 m, lungimea de cca. 220 m, traseul într-un fel de 
potcoavă şi cu segmentele extreme perpendiculare pe 
cornişa terasei, iar segmentul median, paralel cu strada 
existentă la data săpării lui şi, în acelaşi timp, paralel 
cu fațada casei 2. La mijloc prezintă o gatuitura, unde, 
probabil, s-a aflat o amenajare legată de punctul de 

traversare a santului. Segmentele sunt racordate între 
ele prin curbe. Suprafaţa secțiunii transversale: cca. 90 
m. Volum = cca. 19 sau 20 mii m°. Santul este o 
construcție militară cu totul impozantă, prin deschiderea 
şi adâncimea lui, prin soluţia de impiedicare a iesirii din 
şanţ în Curte (versantul dinspre Curte are o pantă foarte 
mare). Marea deschidere reducea simţitor posibilitățile 
de utilizare de către inamic a unui pod mobil pentru 
traversare, obligându-l să intre în şanţ şi să poarte lupta 
în condiţii dificile, contra apărătorilor aflaţi cu aproape 6 
m mai sus, pe malul interior al santului. Această 
construcție a fost concepută şi realizată având în vedere 
un agresor deosebit de periculos, aşa cum era puterea 
otomană, în creştere la acea dată. Soluţii constructive: 
întrucât lățimea la partea superioară este de aproape 
cinci ori mai mare decât adâncimea, iar pereții lui trebuia 
să fie cat mai abrupți, fundul santului este o fâşie 
aproape plată de cca. 14 m lăţime, prevăzută cu o 
uşoară pantă transversală. Versanții sunt îmbrăcați în 
trunchiuri de lemn infipti în fundul santului, având 
înălțimea corespunzătoare stratului de balast aluvionar 
sectionat de sant. Această îmbrăcăminte a avut menirea 
de a sprijini şi a evita curgerea balastului natural, mate- 
rial total necoeziv, în condiţiile unei pante a versantului, 
mult mai mare decât panta taluzului natural. Aceşti pereți 
sunt pereţi de sprijin, prin care se asigură stabilitatea 
versantului. Desigur că acest perete-palplanşă avea 
legături transversale în planul lui, cel puţin două pe 
înălțimea secţiunii (pe lungimea trunchiului) şi, even- 
tual şi diagonale. El trebuia să realizeze o suprafaţă 
relativ continuă şi netedă, chiar dacă, dintr-un material 
combustibil. Santul conţine în sine şi problema 
traversării lui pentru intrarea în Curtea Domnească — 
„nucleul domnesc”, sau „Curtea interioară”, „Curtea de 
sus”. În legătură cu aceasta s-au păstrat două elemente: 
primul este amenajarea pentru care, pe latura de vest, 
aproximativ în fata intrării în casa 2, s-a făcut o săpătură 
putin adâncă, constituind pe direcţia perpendiculară pe 
sant, o treaptă. Întrucât cercetarea arheologică a arătat 
că această treaptă face parte organică din elementul 
„şanț”, şi nu se întâlneşte decât aici, ea trebuie legată 
de traversarea santului. Ea putea fi amenajarea 
pregătitoare pentru un eşafodaj de lemn construit aici, 
în vederea rezemării unui pod ridicător, construit din 
lemn. Podul trebuia să fie comandat, evident de pe malul 
interior al șanțului şi să aibă şi o zonă fixă, în şanţ, 
având în vedere marea lăţime a santului. O asemenea 
soluţie este în concordanţă cu două realităţi. Una: poziţia 
în teren este într-un punct bine apărat din exteriorul ei: 
pe de o parte — turnul Chindiei, aflat la distanța de 55 m 
spre est şi turnul din faza 1, refolosit în faza 2 şi aflat în 
punctul unde santul face cotul spre est, situat la 40 m 
distanță spre sud. A doua: inamicul pătruns în incintă 
prin poarta aflată la sud, venea spre această traversare 
având santul, deci apărătorii, în dreapta. Partea dreaptă 


Enciclopedia oraşului Târgovişte 


a atacatorului este întotdeauna descoperită, căci el tine 
în mâna dreaptă, ridicată, spada. Stânga este apărată 
de scut, ținut pe lângă corp. Aceasta este o strategie 
comună utilizată în vechile fortificaţii: obligarea 
atacatorului să vină spre intrare dinspre stânga şi să 
meargă o bucată de traseu în lungul fortificaţiei aflate pe 
dreapta, expuşi tirului apărătorilor. În punctul de racordare 
la terasa inferioară secțiunea santului era închisă cu ziduri 
dispuse perpendicular pe axul acestuia. 

Baia domnească Se găseşte pe terenul din spatele 
Casei 3, către zidul de incintă de la est. Se păstrează 
nivelul inferior — cel tehnologic: focarul, instalaţia de 
încălzit, apoi canalele de circulaţie a agentului încălzitor 
al parterului şi parterul pe o înălțime de un metru şi 
ceva. Este o construcţie de plan dreptunghiular, cu axa 
lungă pe direcția nord-sud, cu dimensiunile de 14,0x5,0 
m, din zidărie de cărămidă. Are două nivele: în nivelul 
superior se află sălile de baie şi una sau două încăperi 
de serviciu (acest nivel cuprinde patru încăperi). Din 
exterior se intră în prima dinspre nord, din care se intră 
apoi in a doua; se mai intra din exterior. Peretele dintre 
această sală şi următoarea are o îngroşare pe o mare 
parte din lungimea lui. Sub acest nivel se află un altul 
cu planul de acelaşi perimetru cu al nivelului superior, 
are două încăperi identice cu cele două corespunzătoare 
de sus, cu o intrare din exterior pe sud şi o comunicare 
între ele. Cea de-a doua încăpere este împărţită în două 
compartimente cu un zid în capătul ei de est, rezultând 
un mic compartiment având o legătură cu exteriorul, în 
compartimentul mai mare se află o infrastructură circulară 
de zidărie, legată de instalaţia de preparare a apei calde 
şi a aburului. Sub celelalte două încăperi se află o rețea 
de canale boltite, din zidărie, prin care circula fumul, 
încălzind pardoseala. În pereţi se află canale verticale 
circulare, de olane, prin care circula aburul, care, ieşea 
în sala de baie — cameră fără acces din exterior, prin 
guri circulare, de asemenea din olane. Nivelul superior 
are pardoseala din dale de piatră, în rosturi — mortar de 
var. Construcţia se păstrează până la înălțimea de cca. 
1,60 m de la pardoseala nivelului de sus. Numită şi 
„baia domnească” şi „baia turcească”, se întâlneşte în 
arhitectura din aria civilizaţiei bizantine, inclusiv la 
mănăstiri din Grecia, precum şi în lumea orientală. 

Casa doamnei Bălaşa Ridicată, potrivit pisaniei 
săpate în piatră, în 1656 de doamna Bălaşa — soția 
domnitorului Constantin Şerban. Cu funcţiune de 
binefacere pentru cei aflaţi în nevoie, este alcătuită din 
două unităţi formate din tindă şi două camere. E posibil 
să fi avut o prispă pe fațada posterioară. Camerele sunt 
acoperite cu bolți compuse numite „cu muchii ieşite”, 
iar tindele (sălile), cu bolti semicilindrice. Camerele au 
câte o pereche de mici ferestre acoperite cu arc semi- 
circular cu arhivolta retrasă — procedeu utilizat în veacul 
al XVII-lea. Este o clădire bine proportionata. În 
prelungirea capătului sud, la un moment târziu, s-au 

mai executat camere, iar la 1802 o asemenea 
prelungire s-a executat şi spre nord. Dedesubtul casei 
se află infrastructura unei case mai vechi, probabil cea 
de la începutul secolului al XV-lea care, împreună cu 
biserica Sfânta Vineri, alcătuia curtea feudală alipită 
Curţii Domnesti. 

Biserica 1 (biserica de la Curtea lui Mircea cel 
Bătrân) Este o biserică de plan triconic, alcătuită din 
altar, naos, pronaos, despărțit de naos printr-un zid cu 
o uşă în ax şi două firide în dreapta şi în stânga uşii, 
precum şi un pridvor având câte un gol pe cele trei laturi: 
nord, vest şi sud şi doi stâlpi la colţurile de nord-vest şi 
sud-vest. Golurile uşilor de intrare din pridvor în pronaos 
şi din pronaos în naos au pe contur câte o retragere 
executată pentru montarea acolo a unor ancadramente 
de piatră, din care trei fragmente, de factură armeano- 
georgiană şi bizantină, au fost descoperite. Absida 
altarului amplă, este o linie poligonală cu şapte laturi la 
exterior şi curbă la interior. Retragerile planului la linia 
de îmbinare între naos şi altar sunt foarte mici şi dau 
impresia că laturile altarului sunt în continuarea celor 
ale naosului. Absidele laterale sunt curbe la interior şi 
poligonale cu cinci laturi la exterior. Pronaosul este 
dreptunghiular, cu lățimea de peste două ori mai mare 
ca adâncimea în lungul axei bisericii. În naos se află 
patru pilaştri de zidărie, care formează ceea ce este 
cunoscut în istoria arhitecturii din Tara Românească 
drept „naosul de tip Cozia”, după exemplul cel mai vechi 
al acestei solutionari. Din naos, pe latura sud, o uşă se 
deschidea spre Casa Domnească. Această biserică, 
împreună cu cea a mănăstirii Vişina din Gorj, constituie 
cele mai vechi prelucrări ale tipului de la Cozia. Zidul 
de vest al pronaosului este mult mai gros decât restul 
zidurilor bisericii, iar cei doi stâlpi de la colţurile de vest 
ale pridvoarelor sunt şi mai groşi, exprimând existența 
inițială a unui turn deasupra părţii de vest a bisericii — 
pridvorul, acoperit cu o boltă semicilindrică aplatizată. 
Turnul acesta este o apariţie noua în arhitectura Ţării 
Româneşti şi se leagă de turnurile de la biserici din 
Serbia şi din Bulgaria, făcute în secolele XII-XIV. Părţile 
păstrate din biserică, până la cca. 2 m înălțime, fac să 
nu se cunoască boltirea. Aceasta a fost apropiată, 
desigur, de tipul de boltire de la Cozia, având în vedere 
similitudinile de plan. Plastica fațadelor este realizată 
dintr-o succesiune de panouri delimitate de nervuri de 
zidărie, terminate la partea superioară cu arce ale căror 
arhivolte au fost subliniate cu mici discuri (ciupercute) 
smaltuite în cafeniu, galben şi verde, obişnuite în aria 
bizantino-balcanică. 

Casa Domnească 1 Descoperită in 1986, din casă 
se mai păstrează beciul şi gârliciul de acces la el, făcute 
din zidărie din bolovani, dimensiuni la exterior 15,90 x 
7,50 m. În ipoteza că nivelul parterului avea suprafaţa şi 
dimensiunile mai mari ca ale beciului, ceea ce este cu 
totul posibil şi justificat, în primul rând de suprafața mică 

a beciului apoi, socotind că este vorba de o casă 
domnească, toate vestigiile acestuia au fost evacuate 
în procesul de săpare a Casei 2. Spre varianta unui 
parter mai mare ne orientează şi lungimea mare, de 8 
m, a gârliciului. Astfel, parterul ar fi putut avea cca. 
15x15 m, sau chiar mai mare pe direcția est-vest. Atrage 
atenţia calitatea ireproşabilă a fundaţiei şi implicit şi a 
săpăturii pentru fundaţii. Faţa laterală a fundaţiei este 
foarte netedă, perfect plană, executată din bolovani 
parcă aleşi, de aceleaşi dimensiuni, bine amestecați cu 
mortar între ei. Colturile sunt rotunjite, raza rotunjită este 
de 10 cm. Planeitatea perfectă a feței fundaţiei şi rotunjirea 
aproape perfectă a coltului exprimă o săpătură executată 
foarte atent şi îngrijit şi executarea zidăriei fundaţiei 
imediat după săpare, înainte ca talazul săpăturii să se 
deterioreze. Totodată acestea exprimă şi atenţia, grija 
şi priceperea în executarea detaliilor, stăpânirea meseriei, 
simţ tehnic, disciplină şi rigoare tehnică. Ridicată către 
anul 1400, cu o existenţă scurtă, Casa Domnească 1 a 
funcţionat până la data construirii de către Vlad Dracul a 
ansamblului faza 2, în anii 1430-1440. 

Casa Domnească 2 Aparține fazei 2 a Curţii (Vlad 
Dracul, 1430-1440) şi se aflată la sud de biserica lui 
Mircea cel Bătrân, la distanţă foarte mică de aceasta. 
În vederea obținerii unei suprafeţe minime de apărat şi 
cu cât mai puţine locuri vulnerabile în cazul unui atac, 
Casa 2 formează cu biserica un grup ce a fost încins 
cu o centură de fortificaţie — un zid de piatră gros de 2 
m. Astfel, cele trei construcții distincte se îmbinau într- 
un tot formând o cetatuie, în care era realizat un circuit 
fluent al apărătorilor (un drum de strajă se vede la partea 
superioară a zidurilor bisericii în desenul lui M. Bou- 
quet din 1840). Se creau condiţii optime pentru apărare, 
în care elementele acestei cetatui se sprijineau unul pe 
altul. De la nivelul din 1430 al terenului Curţii, până la 
partea de jos a ferestrelor casei erau cca. 5-6 m, o 
înălțimea convenabilă pentru apărare. Casa 2 a fost 
concepută ca o cetate. De plan aproape pătrat, cu 
dimensiunile de 31,45 m pe direcţia nord-sud şi 29,05 
m pe direcţia est-vest, se mai păstrează beciurile, o 
parte din boltele acestora, scara de acces la beciuri; in 
partea de sud — o mică parte din zidurile parterului. 
Beciurile, ocupând toată suprafaţa planului, au trei şiruri 
de stâlpi interiori, împărțind latura de 29,05 m în două 
culoare mai late spre vest şi două mai înguste spre 
est. Stâlpii ce le despart pe acestea din urmă sunt mai 
subțiri şi sunt numai trei, în vreme ce pe celelalte două 
şiruri sunt câte patru. Boltile ce acoperă culoarele de 
est şi vest au pornirile de pe zidurile exterioare mai sus 
şi cele dinspre şirurile de stâlpi, mai jos, formând un fel 
de bolți în sfert de cerc. Cele două culoare centrale au 
bolți semicilindrice. Înălţimea maximă a bolților este 6,15 
m de la pardoseala beciului. Scara de acces de afară 
este foarte largă, este de piatră şi se păstrează aproape 
intactă. Înainte de a începe să coboare, lângă intrare, 

scara are o platformă pătrată ce stă pe bolți şi un zid 
ce delimitează în beci două camarute întunecoase şi 
umede, denumite de tradiţie „camera călăului”. Nu se 
păstrează nicio urmă a scării ce ducea la parterul casei 
şi nici a intrării, care putea să fie aceeaşi cu a beciului, 
aflată pe latura de vest a clădirii. Zidurile şi stâlpii beciului 
sunt de piatră, iar bolțile, de cărămidă. Parterul se 
păstrează în stare fragmentară, patru încăperi şi o sală, 
în partea de sud precum şi un mic fragment în colţul de 
sud-vest. Zidăria parterului e din cărămidă, de grosime 
1,20 m, pereţii exteriori şi de 60 până la 1 m, cei interiori. 
Parterul a fost acoperit cu planşeu drept cu grinzi de 
lemn; locaşurile capetelor acestora se văd în ziduri. 
Casa 2 trebuie să mai fi avut un etaj partial sau cel 
putin un turn spre nord-nord-vest, pentru a se putea 
face legătura printr-un pod cu turnul Chindiei, pe uşa 
aflată în turn către casă. S-a mai stabilit că în faza 
brâncovenească peste partea de sud a casei 2 s-a 
ridicat un etaj. Un zid al acestui etaj, având două ferestre 
de tip brâncovenesc s-a păstrat până la cutremurul din 
1940, când s-a prăbuşit. Pământul de la săparea pivnitei 
împreună cu cel scos din șanțul cel mare de apărare a 
fost imprastiat în curte, formând un strat gros între 30 
şi 50 cm, prin care nivelul terenului în curte s-a înălţat. 
La construcția beciului s-a folosit o cantitate de cca. 
2050 mc de piatră, lespezi naturale de piatră de râu. La 
colțuri au fost folosite şi blocuri cioplite, care, în locurile 
unde grosimea zidului se modifica au un anumit profil. 
De asemenea, la construcția beciului Casei 2 a fost 
utilizată o cantitate de cca. 600 mc de var. Şirul de 
stâlpi mai subțiri şi în număr mai mic dinspre estul 
beciului şi latimile mai mici ale celor două culoare pe 
care le delimitează sugerează că la nivelul de deasupra 
se afla o sală mare, eventual ocupând toată lungimea 
de 32 ma clădirii. Era sala tronului şi sala de consiliu a 
domnului asemenea palatelor imperiale şi regale care 
aveau astfel de săli, dovadă că Vlad Dracul cunoscuse 
bine şi Bizanțul şi Apusul Europei. (C.I.) 


CURTEA LITERAR-ARTISTICĂ A LUI MIHAI 
VITEAZUL Mai compozită decât cea a lui Petru Cercel, 
a fiintat în cei mai stabili ani ai domniei lui Mihai 
Viteazul (1595-1597), ani de rezidenţă la Târgovişte. 
Curtea era reprezentată de logofătul Teodosie 
Rudeanu, autorul cronicii pierdute a voievodului, 
Stavrinos-vistierul, autorul cunoscutului poem în 
greceşte dedicat acestuia şi de silezianul Balthazar 
Walther care a scris în latineşte Cronica „adunată 
întocmai la curtea lui din Târgovişte” (a lui Mihai 
Viteazul n.a). El va citi în latineşte în fata aceleiaşi 
curți o „Epigramă la portretul voievodului, scrisă şi 
închipuită de autor la Târgovişte”, şi „Elegie dedicată 
fiului lui Mihai Viteazu”, în ziua de 29 iunie 1597. Mai 
este confirmată şi prezenţa unui pictor de curte, 
probabil „zugravul de subţire” Minea ot Târgovişte. 

De asemenea, cancelaria domnească, scoate, un fel 
de „buletin oficial” care relata evenimentele şi faptele 
de arme ale primului înfăptuitor al Unirii. Se poate 
spune că este prima încercare de a avea o „gazetă” 
pe teritoriul românesc. (V.P.) 


CURTEA LITERAR-ARTISTICĂ A LUI PETRU 
CERCEL Constituită, între 1583-1585, sub influența 
umanismului, de Francesco Pugiella, poet toscan, de 
un grup de arhitecţi, care concep lărgirea cu noi 
construcții civile şi ecleziastice a Curţii Domnesti, 
precum şi dintr-un pictor francez căruia domnul valah îi 
va poza. Portretul realizat la Târgovişte, a fost trimis lui 
Germigny, ambasadorul Franţei la Poartă. Faptul că 
după exemplul domnitorului, a fervoarei constructive 
impuse de el şi boierii încep să-şi construiască case 
din piatră, este o formă de manifestare a sufletului 
umanismului de esenţă sud-est europeană. Alungarea 
de la tron îl opreşte pe Petru Cercel să trimită la studii 
în Italia un grup de fii de boieri, ceea ce ar fi reprezentat 
o deschidere necesară spre cultura apuseană. E de 
reliefat faptul că grămăticul Radu de la Manicesti 
caligrafiază un „Evangheliar”, adevărată operă de artă, 
păstrat în colecţiile de la British Museum. (V.P.) 


CUVÂNTUL LIBER Gazetă a Partidului Naţional 
Liberal din județul Dâmboviţa. Apare la Târgovişte din 
martie până în mai 1920 (nr. 1-8), sub conducerea unui 
comitet. În afara articolelor politice şi de informare, 
semnate de lon C. Alessandrescu, Grigore Tolea, lon 
EI. Angelescu, Constantin Danescu, se publică poezie 

şi proză de Maria Cuntan, |. L. Caragiale, Artur Gorovei, 
Elena Farago, George Coşbuc, Şt. O. Iosif, Dimitrie 
Anghel, precum şi poezii semnate de localnicii Em. 
Pârâianu şi Dumitru Bădescu. (V.P.) 


CUVÂNTUL NOSTRU Publicaţie tipărită sub 
auspiciile Cercului Studenţesc Dambovitean la 
Târgovişte. Săptămânal de la 18 februarie şi până la 7 
octombrie 1923. Girant responsabil Em. Solomonescu. 
Sunt publicate articole semnate de Al. Badauta, D. 
Negulescu, Sextil Puşcariu, precum şi poezii de 
Alexandru Vlahuţă şi Mircea Georgescu. (V.P.) 


CUVÂNTUL PENSIONARILOR ŞI IOV DIN 
JUDEȚUL DÂMBOVIȚA Organ comunicativ al 
pensionarilor publici şi IOV Târgovişte. Apare lunar în 
perioada iulie 1933 — iunie 1941 la Tipografia „Unirea” 
Târgovişte. Din anul 1934 apare cu titlul „Buletinul 
pensionarilor şi IOV din judeţul Dâmboviţa”. Între numărul 
7-11 din 1934 apare cu subtitlul „Organ comunicativ al 
pensionarilor lunari şi trimestriali”. Numărul 12 din 
decembrie 1934 este rezervat numai pentru Oficiul IOV 
Dâmboviţa. De la numărul 5 din mai 1935 are titlul 
„Buletinul pensionarilor lunari şi trimestriali din judeţul 
Dâmboviţa”. De la nr. 6 din iunie 1938 are subtitlul „Organ 
al Blocului pensionarilor de toate categoriile şi al 
Oficiului Judetean IOV Dâmboviţa”. De la nr. 7-8 (iulie- 
august) 1939 apare cu subtitlul: Proprietatea Blocului 
pensionarilor de toate categoriile din județul Dâmbovița”. 
Nu apare în perioada: 1 iulie 1938 — 30 iunie 1939 şi 1 
ianuarie — 31 martie 1941. (V.P.) 


DALLES, Elena (1849-1.1X.1921) A fost fiica lui 
Hagiane Anastasescu, negustor din Bucureşti, ctitorul 
bisericii din Hăbeni (1822). S-a căsătorit cu loan G. 
Dalles, angrosist de cereale, care a cumpărat în 1862 
de la prințesa Cleopatra Ghica, căsătorită Trubetzkoi, 
moşia Bucşani. Testamentul întocmit la 1 mai 1918 
preciza că lăsa suma de 100.000 lei pentru ca Ministerul 
să construiască, în termen de doi ani de la moartea ei, 
un internat de băieţi pe lângă Gimnaziul din Târgovişte. 
Internatul urma să fie înzestrat „cu tot confortul necesar”, 
însă modest, în care urma să fie primiţi „20 de elevi din 
cei mai silitori, însă lipsiți de mijloace [...] câte 5 din 
fiecare clasă”, cărora să li se asigure „locuinţă, hrană, 
îmbrăcăminte şi cărţi”, precum şi „îngrijirea si 
educatiunea necesară, foarte serioasă”, fără nicio plata 
în tot cursul celor patru clase de studiu. Înscrierea în 
internat urma să se facă prin concurs, iar internatul 
urma să poarte numele „loan |. Dalles”. (M.O.) 


DALLOCRIN, N.O. (9.IV.1877, Vulcana-Pandele, 
Dâmboviţa — 4.VII.1943, Vulcana-Pandele, Dâmboviţa) 
Poet, ziarist. Pseudonimul lui Nicolae Oprea Dinu. După 
o tinerețe zbuciumată petrecută ca actor mediocru, devine 
una din cele mai pitoreşti figuri ale boemei târgoviştene. 
El colindă satele dambovitene şi grădinile de vară ale 
Târgoviştei, susținând recitaluri de poezie. Între 1928- 
1930 şi 1932-1934, conduce în Cetatea de Scaun o 
gazetă cu titlu incitant „Legea lui Tepes”, scrisă de el în 
cvasitotalitate. Publică sub diverse pseudonime: Teofan 
de la Mistra, Zoologul Mon, Pictorul Bastiliei. Prin volumul 
de debut „Inginerul Tinca” (1914) este considerat unul 
din pionierii suprarealismului românesc. Revine la factura 
clasică în volumele „Imnuri japoneze” (1914), „Psalmii 
de foc” (1919), „Patria ronda” (1935). (V.P.) 


DAN II (-23.1X.1386 — ~iun. 1431) Domn al Ţării 
Româneşti (1420 -1421?; oct. 1422 — sfârşitul lui 1426; 
a. apr. 1427 — a. iun. 1431). Fiul domnului Dan |. Prima 
domnie este incertă, dar în oct. 1422 Dan II îl 
îndepărtează pe Radu II şi reocupă tronul. Domnia sa 

marchează revenirea Țării Româneşti în frontul 
antiotoman. Împreună cu Filippo Scolari, comitele de 
Timişoara, Dan II ocupă Silistra şi obţine o mare victorie 
26 febr. 1423, turcii pierzând circa 36.000 de oameni. 
Atacat de Radu II, Dan II se refugiază în Transilvania, 
recunoscând suzeranitatea lui Sigismund de Luxem- 
burg. În toamnă, revine pe tron şi împreună cu Scolari 
întreprinde o acţiune la sud de Dunăre. Atacat din nou 
de Radu Il, îşi pierde temporar domnia, pe care o 
recâştigă cu sprijinul Ungariei. În 1425-1426, împreună 
cu Scolari, întreprinde o mare campanie la sud de 
Dunăre, vizând restaurarea Țaratului Bulgar. După o 
primă victorie la Vidin, planul este abandonat în fata 
concentrări forțelor otomane. În 1426-1427, din nou 
atacat, Dan II îl elimină definitiv pe Radu II. În 1428 îl 
însoţeşte pe Sigismund de Luxemburg în Serbia, dar 
acesta este înfrânt la Golubac (3 iun. 1428). Politica 
nesigură a regelui, care îi luase Branul (1427), şi întărirea 
partidei filoturce din interior, îl determină să accepte 
pacea cu turcii (1428) şi plata tributului în schimbul 
recunoaşterii sale şi a autonomiei ţării. Domnia lui Dan 
II se încheie în condiţii obscure. Domniile sale coincid 
cu o perioadă tumultoasă din punct de vedere politic, în 
care Târgoviştea a fost centrul puterii muntene. Primul 
său document (28 ian. 1423) este dat „din oraşul de 
scaun Târgovişte” şi confirma calitatea oraşului ca punct 
de vamă. Tot aici a fost reînnoit şi tratatul de pace cu 
Murad II (1424). Sunt cunoscute şi alte importante 
hrisoave date de Dan II la Târgovişte, majoritatea vizând 
privilegii pentru negustorii braşoveni. De altfel, aici vor fi 
emise 12 documente pe tot parcursul domniilor sale. În 
hrisovul din 10 nov. 1424, oraşul apare ca sediu al 
moentăriei ţării („haraghia de bani”), unde urmau să se 
bata „fileri şi dinari mici”. Locuitorii săi sunt scutiți de 
vamă „prin toată tara domniei mele...să nu dati nicăieri, 
numai la Târgovişte”. Târgoviştea este singurul oraş 
muntean care a beneficiat de un astfel de privilegiu, 
Dan II urmărind încurajarea dezvoltării economice a 
oraşului, dar şi câştigarea bunavointei locuitorilor în 
contextul luptelor pentru putere. Oraşul avea în funte 

un ,sudet”, funcționar distinct de ceilalți slujitori 
domneşti. Terminarea lazului Morilor, în timpul domniei 
lui Mihai |, a permis lui Dan II să continue, sau să iniţieze 
o amplă lucrare de fortificare, oraşul fiind încercuit cu 
val de pământ şi sant. În hrisovul din 28 febr. 1424 apare 
obligaţia „de posadă”, termenul făcând referire la efortul 
de fortificare. (A.Ş./M.0.) 


DANIELEVICI, Constantin (7.V.1945, Vatra Dornei, 
Suceava) A absolvit Şcoala Medie Mixtă din Vatra- 
Dornei şi Facultatea de Industrie Alimentară şi Tehnica 
Pescuitului de la Institutul Politehnic din Galati; doctorat 
la Universitatea „Dunărea de Jos” din Galaţi. Inginer 
tehnolog la Industria Cărnii din Suceava şi inginer şef la 
Întreprinderea Judeţeană de Industrializare a Cărnii 
Dâmbovița, apoi, lector universitar, şef de catedră, 
conferenţiar universitar şi director de program master la 
Universitatea „Valahia” din Târgovişte. Publică lucrări 
(cărţi, studii, articole) vizând controlul cărnii şi 
produselor de carne, controlul conservelor vegetale, 
asigurarea protecţiei consumatorilor, tehnologia 
procesării fructelor şi legumelor, managementul calității 
produselor alimentare. (G.C.) 


DANIIL — MITROPOLIT (1566-1568) Este pomenit 
într-un hrisov domnesc dat de Petru cel Tânăr prin care 
se întărea „sfintei şi dumnezeieştii Mitropolii din 
Târgovişte [...] şi preacinstitului părinte, arhimandrit chir 
vlădică Daniil” stăpânirea peste satul Aninoasa „cu 
dealul şi cu vinăriciul”. Se pare că, odată cu începutul 
domniei lui Petru al Chiajnei, păstoria sa a încetat. Se 
află trecut în pomelnicul Sfintei Mitropolii. (Arhiep.) 


DANIIL ANDREAN, Panonianul (sec. al. XVII-lea) 
Poet, traducător, monah. Una din personalitățile 
culturale ale epocii lui Matei Basarab. Monah de sorginte 
transilvăneană. Gravitează în jurul „Schola graeca et 
latina” din Târgovişte, numărându-se printre primii 
dăltuitori în scris ai cuvântului „valah”. În prefața la 
„Îndreptarea legii” aduce un elogiu principiului umanist 
după care omul trebuie apreciat nu în funcţie de poziția 
socială, ci după faptele sale. O serie de cercetători îi 
atribuie şi alte traduceri din epoca lui Matei Basarab. 
De asemenea, este autorul unor „versuri de curte” în 
care face apologia tipăririi de cărți româneşti, precum 
şi pe a celui care oblăduia tiparul în acea vreme. Ajunge 
mai târziu mitropolit. (V.P.) 


DAPONTE, Chezarie (1713, Skopelos — 1784, 
Muntele Athos) Călugăr grec, cu o prestigioasă activitate 
culturală şi politică. A studiat la Istanbul şi Bucureşti la 
Academia Domnească şi a fost prezent la curtea domnilor 
loan Mavrocordat şi Constantin Brâncoveanu. S-a 
călugărit în 1757 şi a scris lucrarea „Ephémérides daces 
ou Chronique de la guerre de quatre ans (1736-1739), 

cronică a războiului ruso-turc, unde se întâlneşte o 
interesantă descriere a Târgoviştei, în care ieşea în 
evidență „prea frumoasă şi marea curte care era cu totul 
pustie”, iar „grădina plină de spini şi mărăcini”. (M.O.) 


DARE DE SEAMĂ ASUPRA ADMINISTRAȚIEI 
COMUNALE Apare la Târgovişte (1896-1903) la 
Tipografia „Viitorul” Elie Angelescu (1897-1903), apoi 
în Giurgiu la Tipografia G. Brătănescu (1896-1897). Pe 
anul 1896-1898 este menţionat în subtitlul „Prezentată 
Consiliului comunal în sesiunea din iunie 1897 de |. 
Stematiu, primarul oraşului şi în sesiunea din ianuarie 
1899 de D. Athanasiu, primarul oraşului”. (V.P.) 


DAVID, Sandu (23.XII.1923, Târgovişte — 30.VI.2003, 
Israel) Poet, prozator, traducător. Numele de naştere 
Davidson. Studii liceale la „lenăchiţă Văcărescu” din 
Târgovişte şi Bucureşti, unde va urma studii universitare 
de filosofie, istoria artelor la Colegiul pentru Studenţii Evrei 
„M. Onescu”. Deportat în 1942 în lagărul de la Vapniarka 
(Transnistria). Mai târziu, dupa multe peripeții se 
stabileşte în Israel. Scrie versuri în română şi ebraică. 
Primele creaţii publicate (1946) în revista „Itim” („Vremuri”). 
Contribuie la editarea de către Asociaţia Scriitorilor de 
Limba Română din Israel, a revistei „Izvoare”. O perioadă, 
preşedinte de onoare al Uniunii Asociaţiilor de Scriitori 
din Israel şi preşedintele Pen-Clubului din această tara. 
Debut editorial cu versuri „Lumina nopților” (1949),urmat 
de volumele: „Nopțile la paralela 32” (1994), „Dacă poezia 
mea..." (1996), „Timp fără trup” (2003). Din unele creații 
răzbate o uşoară melancolie după Târgoviştea copilăriei 
sale, cu castanii infloriti, crâşmele, cântecele ţigăneşti, 
livezile ce înconjurau oraşul. (V.P.) 


DANCUS, Ştefan Doru (4.VIII.1968, leud, 
Maramureş) Scriitor, jurnalist, editor. Absolvent al cursurilor 
primare şi gimnaziale în comuna natală şi al Liceului Nr. 2 
din Baia-Mare; studii superioare de jurnalism la 
Universitatea „Lucian Blaga” din Sibiu şi de arhivistică la 
Universitatea Bucureşti. Este referent la Arhivele Statului 
(Sibiu), redactor-şef, director editorial al unor publicaţii de 
informaţie din Bucureşti, Baia Mare şi Sibiu, director al 
agenţiei de presă „Delta Press”, muncitor în construcții în 
Capitală. De la stabilirea în Târgovişte a creat — fiindu-i 
director — Grupul Media „Singur”, care cuprinde Agenţia 
de publicitate „Mădălina”, Editura „Singur”, revista de 
literatură „Singur” şi site-ul www.revistasingur.ro; realizează 
antologiile „Singur”; organizează manifestări literare în 
colaborare cu diferite instituţii culturale târgoviştene. Este 
autorul unor volume iconoclaste de poezie şi proză apărute 
între 1996 şi 2010. (G.C.) 


DĂNESCU, Constantin Avocat, gazetar, membru 
de frunte al Partidului Naţional Liberal, prefect al judeţului 
şi preşedinte al Comisiei interimare judeţene (1934). 

A făcut parte din comitetul de coordonare al ziarului 
liberal „Viitorul Dâmboviţei” (1930-1937), alături de 
Christache Georgescu, lon C. Nicolaescu. În 1937 a fost 
exclus din PNL din cauză că şi-a prezentat candidatura 
în alegerile parlamentare fără a avea aprobarea 
conducerii centrale. Revine în PNL şi participă la efortul 
de refacere a partidului în 1944, după înlăturarea regimului 
antonescian, fiind membru în Delegaţia permanentă. În 
1945 a părăsit partidul, numărându-se printre întemeietorii 
PNL-Tătărăscu. În martie 1945, a semnat, alături de 
lrimescu-Cândeşti şi Polizu Dragomirescu, aderarea la 
Frontul Naţional Democrat, alăturându-se astfel forțelor 
procomuniste. (M.C.) 


DÂMBOVIȚA Publicaţie ce apare la Târgovişte în 
mai multe serii. Seria întâi, între 24 mai-18 noiembrie 
1879, săptămânal. Urmează seria de la 11 septembrie 
1881 —5 ianuarie 1884. Organ de publicaţie al lucrătorilor 
Consiliului general şi Comitetului permanent Târgovişte. 
Săptămânal. Editor, Petrache loan (până la 13 noiembrie 
1883). În 1905 apar, între martie-aprilie 2 numere. Mai 
este semnalată o ediţie între 1922-1923, ca „Foaie de 
publicaţie naționalistă”. Din 20 februarie 1968, reapare 
zilnic ca Organ al Comitetului Judeţean Dâmboviţa al 
PCR şi al Consiliului Popular Judetean, apoi săptămânal, 
de la 11 mai 1974, cu format schimbat până în 
decembrie 1989. Între 22 decembrie 1989 şi august 
1991 poartă denumirea de „Dâmboviţa liberă”, revenind 
apoi la denumirea consacrată. Din 1990 redevine 
cotidian, ca ziar independent, schimbându-şi din nou 
formatul din august 1991, iar apoi din 1992 şi până în 
2001, ziarul este condus de Alexandru llie. În toate 
seriile se publică articole, note despre viaţa politică, 
economico-socială, culturală a judeţului. Dacă 
preocupările de oglindire a vieţii culturale şi literare erau 
sporadice până în 1968, odată cu ultima împărţire 
administrativ-teritoriala, prin care s-a reînființat judeţul 
Dâmbovița, acestea capătă de-a lungul anilor noi 
dimensiuni. În timp ziarul a fost condus de redactorii 
şefi: Nicolae Cucui, Gheorghe Radel, Constantin Soci, 
Florea Radu, Alexandru llie, Gheorghe Manea, Rares 
Turloiu, Mircea-Alexandru Cotarta. Au semnat ca 
redactori: George Coandă, Cornel Popa, Lucian 
Grigorescu, Valeriu Lita, Paul Tutungiu, Alexandru 
Dumitrache, Toma George Veseliu, Costel Simion, 
Petre Staicu, Tache Apostol, Constantin Grigorescu, 
Nicolae Tecşan, lon Neagu, lon Bălăşescu, Aurel Preda, 
Marin Stoica, Gheorghe Safta. Au mai fost redactori în 
ultimele decenii: Mircea Nita, Gabriel Păunescu, József 
Pildner, Gabriel Mihăescu, Gabriela Stan, Constantin 
Năstase, Alexandru Gegiu, Sorin Popescu, Mirel Lazăr, 
George Geacăr, Alexandrina Pantu, Mihai Rosoiu, 
Bogdan Bucăloiu, Mircea-Alexandru Cotarta, Alin 
Zaharia, Elena Oprescu, Adrian Năstase, Ştefania 
Enache, Alexandru Istrate. Se evidenţiază şi articolele 

scrise de o serie de oameni de cultură ai Târgoviştei 
privind aspecte ale trecutului istoric şi cultural al vechii 
Cetăți de Scaun. Sunt semnalate apariția pe scena 
publicisticii a unor reviste cu profil literar, cultural: 
„Armonia”, „Astronautica”, „Cerc”, „Curier”, „Litere” 
„Eroica”, „Opinii pedagogice”, „Vlăstarul”, „Valachica”, 
„Info-Club”. Prin tot ce a apărut în paginile sale, de-a 
lungul timpului, ziarul se constituie într-o memorie vie a 
acestei vetre spirituale. În perioada 1968-1976 apar 10 
numere editate de ziar, intitulate „Dâmboviţa — 
Supliment”. Revista este concepută cu un spectru larg 
vizând viata politică, economică şi socială. Insereaza 
în paginile sale articole, note privind tradiţiile culturale 
şi literare. Se evidenţiază rubrici ca: „Târgoviştea 
contemporană”, „Tradiţii, tradiţii”, „Dâmboviţa pitorească”, 
„Memoria străzilor”, „Ateneu literar”. Sunt publicate creaţii 
semnate de: Constantin Manolescu, Dorin Eliescu 
(Theodor Nicolin), Aurel lordache, Gheorghe Tomozei, 
Nicolae Bogdan, Daniel Drăgan, Ecaterina Antonescu, 
Vivi Anghel, lon Alexandru Durac, Dumitru Stanciu ş.a. 
Printre colaboratorii revistei se numără: lon Stăvăruş, 
Victor Kernbach, Nicuţă Tanase, Gabriel Mihăescu, 
Constantin Manolescu, Nicolae Constantinescu, lon 
Vasiliu, Victor Petrescu, Mircea Alexandrescu. 
Contribuie, alături de ziarul „Dâmboviţa”, la întregirea 
imaginii, continuității culturale a acestui străvechi perimetru 
de istorie şi civilizație care este Târgoviştea. După 1994, 
se impun tehnoredactorii: lon Stănescu, Atena Gabriela 
Stoichiţă, Alice Lazăr, Viorel Grigore, Florin Mocanu, 
Andreea Grecu, Alina Nicoleta Polina. (V.P.) 


DÂMBOVIȚA Ziar iorghist, cu subtitlul „Foaie de 
publicaţie naționalistă”. Apare de două ori pe lună în 
perioada 15 septembrie 1922 — 8 aprilie 1923, la început 
sub conducerea unui Comitet, iar din 15 decembrie 1922 
sub conducerea unui Comitet de redacţie — director Aurel 
Călinescu. Redacţia şi administraţia se aflau mai întâi 
pe Bulevardul Carol |, nr. 5, iar din decembrie 1922 „la 
domnul avocat Theodor Pârjolescu din Târgovişte”. Ziarul 
îşi propunea să răspândească în rândul dambovitenilor 
ideile şi acțiunile partidului condus de Nicolae lorga: 
„De azi înainte vom face să pătrundă în lumea celor 
multi adevărurile mari şi luminoase în care există ideea 
politică ce călăuzeşte partidul nostru”. Chiar în primul 
număr din 15 septembrie 1922 era publicat apelul „Către 
săteni” scris de N. lorga în care se făceau aprecieri 
mobilizatoare: „Avem însă siguranţa că putem da două 
lucruri: munca noastră şi dreptatea noastră. Şi că 
pregătim vremea când veți carmui voi prin voi”. Si tot în 
acelaşi număr, avocatul târgoviştean Theodor Pârjolescu 
în articolul „Rostul nostru” sublinia: „credincioşi steagului 
scumpei şi în veci binecuvântatei noastre tari, dorim 
înflorirea şi propăşirea ei”. Scriu articole interesante 
Nicolae lorga, avocaţii Nicu Ciornei, G. Rădulescu şi 
Theodor Pârjolescu, preotul Alexandru Dolinescu, 

N. Cosăcescu, Alex Cusin, colonelul Gheorghe 
Popescu, Aurel Călinescu. Subiectele abordate sunt 
preponderent politice: Constituţia din anul 1923, guvernul 
,oligarhic” liberal, problema nationalizarii subsolului, 
modul de gospodărire a oraşului Târgovişte, principii şi 
partide politice, împroprietărirea țăranilor, prezenţa lui 
Nicolae lorga la Târgovişte (4 martie 1923), Congresul 
Partidului Nationalist Democrat — Dâmboviţa din 11 
ianuarie 1923. O frumoasă prezentare a rolului oraşului 
Târgovişte în istoria politică şi culturală a ţării o face N. 
lorga în articolul „Se trezeşte sufletul şi în Dâmboviţa”, 
în numărul din 15 octombrie 1922: „Oraşele care au 
avut onoarea de a fi capitala unei tari, păstrează şi după 
strămutarea resedintei în altă parte un caracter de 
nobleţe care la deosebeşte de cine ştie ce obişnuit 
centru urban şi le înalță față de îngrămădirile omeneşti 
ce au la începutul lor numai gândul de câştig şi de trai 
bun. De aceea nu m-am putut mira îndeajuns că 
Târgoviştea, cu bisericile ei vestite, cu mormintele 
domneşti, cu aerul de trecut glorios, care se resuflă în 
liniştitul ei cuprins, dacă a putut da un scriitor, un poet 
ca domnul Bratescu-Voinesti, nu e în stare să adauge 
ceva la forțele, în creştere ale efortului refacerii României 
prin cultivarea şi curățirea sufletului ei.” (M.C.) 


DÂMBOVIȚA CONSTRUCȚII Înfiinţată la 3 aprilie 
1991 prin transformarea Grupului de Şantiere Construcții 
Târgovişte (pe baza prevederilor H.G.R. nr. 81/1991) în 
societate comercială pe acţiuni. Avea la acel moment 
cca. 1200 salariaţi angrenati în activitatea de construcții 
— montaj şi producţia industrială specifică (balastiere, 
fabrici de betoane, ateliere de prefabricate şi construcții 
metalice). În anul 1994 S.C. Dâmboviţa Construcţii S.A. 
s-a privatizat prin metoda MEBO (vânzarea acţiunilor 
către angajaţii societăţii). Principalele lucrări date în 
folosinţă de unitate în municipiul Târgovişte sunt: Banca 
Agricolă, Complexul Comercial PAVCOM, Palatul de 
Justiţie / Tribunalul Judeţean, Campusul Universitar, 
Pasajul rutier de pe D.N. 71, Extindere şi modernizare 
alimentării cu apă, Locuinţele tip vilă în cartierul 
SAGRICOM etc. Concomitent a realizat şi importante 
lucrări în judeţul Dâmboviţa, precum Sediul B.C.R. 
Găeşti, Sediul B.C.R. Titu, Alimentare cu apă Cobia 
(35 km. rețele), Podul peste lalomita de la Nisipuri / 
Ulmi, 113 locuinţe tip A.N.L. la Titu etc. Actualmente 
S.C. Dâmboviţa Construcţii S.A. Târgovişte lucrează cu 
230 salariaţi. De-a lungul celor peste două decenii de 
existenţă la conducerea societăţii s-au aflat, în postura 
de Director General, arh. lulian Tudose (1991-2004) şi 
ing. lrineu Popescu (2004 — în prezent). (A.B.) 


DÂMBOVIȚA LIBERĂ Primul ziar/cotidian al 
revoluției din județul Dâmbovița, apare în 22 decembrie 
1989 din iniţiativa unui grup format din George Coandă 
(responsabil de număr), Henri-George Coandă, 


Romulus-Gandy Georgescu, Lucian Grigorescu, József 
Pildner, Lucian Penescu, Dumitru Mitrescu. Este 
subtitrat până la numărul 3-4 „Ediţie specială a 
Consiliului Judeţean Dâmboviţa al Frontului Salvării 
Naţionale”. Primul număr primeşte la ora 23,45 „Bunul 
de tipar” dat de responsabilul de număr George Coandă. 
În „Declaraţia colectivului de redacţie al ziarului 
«Dâmboviţa literara»” se relevă: „Declarăm că suntem 
un ziar al poporului român şi vom sluji cu sacră datorie 
poporul român, că vom spune adevărul şi numai 
adevărul, că vom face totul pentru a informa cu probitate 
cetățenii județului”. De la numărul 3-4 anul |, 27 
decembrie 1989, este subtitrat „Gazetă a tuturor forțelor 
patriotice şi democratice din judeţul Dâmbovița”, iar de la 
numărul 22, anul Il, 1 martie 1990 „Cotidian indepen- 
dent”. Între sfârşitul lunii decembrie 1989 şi până la 
încetarea apariţiei în luna mai 1991, redacţia este formată 
din: Alexandru llie, redactor-şef, lon Neagu, Constantin 
Năstase, Gheorghe Manea, secretari de redacție, George 
Coandă, Sorin Popescu, şefi de rubrică, Radu Florea, 
director economic, Marin Stoica, Mircea Niţă, Petre 
Staicu, Gabriela Stan, Vasile-lvan Ivanoff, József Pildner, 
Mirel Lazăr, George Geacăr, Gavriel Păunescu, Liliana 
Hoaghe, Alexandra Pantu, redactori. (G.C.) 


DÂMBOVIȚA MEDICALĂ Buletin lunar medical, 
farmaceutic şi veterinar. Apare la Târgovişte în perioada 
martie 1936 — iunie 1937. Redacţia şi administraţia la 
serviciul sanitar al județului Dâmboviţa. Este tipărit la 
Tipografia „Viitorul” Petre G. Popescu. Comitetul de 
direcţie era format din: dr. I.C. Apostolescu, col.dr. V. 
Marinidi, farmacistul N. Voronca. Din comitetul de 
redacţie, pe lângă cei enumerati mai sus, mai făceau 
parte: dr. Benone Georgescu, dr. C. Ranetti, medic 
veterinar C. Eustatiu. Ca secretari de redacţie |. Turai 
şi |. Ştefănescu, medici. (V.P.) 


DÂMBOVIȚA NOUĂ Gazeta Partidului Nationalist 
Democrat din județul Dâmbovița. Apare la Târgovişte în 
perioada 10 octombrie 1931 — 18 ianuarie 1936, la 
Tipografia „Noua”, loan N. Negoescu, director Nicu M. 
Ciornei. La nr. 10 din 21 februarie 1932 se adaugă la 
subtitlu „Ziar de publicatiuni particulare şi judecătoreşti”. 
De la nr. 11 din 1 iunie 1934 apare cu subtitlul „Ziarul 
Partidului Naţional Democrat din Dâmboviţa. Organ de 
informaţie şi publicitate”. Se consemnau evenimente 
mondene, asemenea celui al deschiderii de către Cercul 
sindicatului proprietarilor urbani — filiala Târgovişte, a unui 
spațiu pentru jocuri de cărți şi o „ruletă”, care era vehe- 
ment contestată, sustinandu-se că „într-un orăşel de 
provincie [...] jucătorii nu pot fi decât liber-profesionisti, 
militari, funcţionari şi comercianţi”. Într-o altă informaţie 
se vorbea despre strângerea unor importante fonduri de 
către Filiala locală a Crucii Roşii pentru ajutorarea „celor 
loviți de calamitatile naturale”. (V.P.) 

DÂMBOVIȚA! DB TV Intra în emisie în luna iunie 
2007; licenţă obţinută de SC Universul dâmboviţean SRL 
Transmisie prin cablu. Redactori-şefi: Gheorghe Manea 
(Jojo), Horia Marin, Crina Zamfirescu. Emisiuni de 
audienţă: buletinele de ştiri, „Omul de lângă tine”, „Cu 
ochii-n patru”, „Dâmboviţa în sărbătoare”. Redactori 
realizatori: Lavinia Oprescu, Cornelia Dumitru, Sergiu 
Dumitru, Marius Mihălcioiu. Continuă. (G.C.) 


DAMBOVITEANUL Săptămânal de informatie editat 
de Organizația Judeţeană Dâmboviţa a PSD; apare la 
22 decembrie 2008. Redactor-şef: Gheorghe Manea, 
secretar general de redacţie: Mircea Nita; redactori: 
Simona Constantinescu, Adrian Nanciu, Diana Neacşu, 
Viorel Niţă, lonut Şerbănescu, Anda Ştefan. Tratează, 
din punct de vedere partinic, viata de organizaţie şi 
problemele complexe cu care se confruntă județul 
Dâmbovița. Aparițiile continuă aleatoriu. (G.C.) 


DAMBOVITEANUL.COM Cotidian on-line. Prima 
postare la 1 decembrie 2010. Initiator/redactor-sef: 
Gheorghe Manea (Jojo). Colaboratori: Adrian Nastase, 
Gabriel Bengea. Rubrici de vizibilitate: ,Actualitatea 
judeţeană (informaţii, editoriale, anchete), „Gura târgului” 
(pamflete). Continuă. (G.C.) 


DE LA MOTRAYE, Aubry (1674-1743) Călător 
francez celebru, a locuit mai mult în Anglia, dar şi în 
Suedia, unde a primit misiuni din partea regelui Carol 
al XII-lea. În Țările Române a venit în repetate rânduri. 
Şi-a publicat observaţiile din călătorii la Londra în anul 
1723 în limba engleză. Cartea, tradusă în limba 
franceză, e publicată la Haga în 1727, iar în 1783, în 
limba germană, la Berlin şi Stettin. În 1732 a mai 
publicat o lucrare la Londra. A fost la Târgovişte între 
1714-1715. Şi-a dat seama că oraşul este foarte vechi, 
şi urmele de ziduri vizibile îi arată că pe vremuri fusese 
şi mai întins ca la acea dată. Nu apreciază arhitectura 
Curţii Domnești, în afară de lucrările făcute de Constantin 
Brâncoveanu şi de Biserica Domnească, precum şi 
pictura din această biserică. Numeşte Curtea 
Domnească „caste!”. De la Motraye observă diversitatea 
stilistică a complexului Curţii, rod al unui şir de epoci 
din istoria arhitecturii Ţării Româneşti. (C.1.) 


DE SIMON, Romano (21.1.1900, Târgovişte — 
26.V.1981, Bucureşti) Arhitect. Era fiul lui Virgilio de 
Simon şi al Domnicăi Pezetta, italieni stabiliţi la 
Târgovişte. A urmat cursurile şcolii primare şi secundare 
în Târgovişte, pentru a-şi completa studiile în Italia 
(Academia di Belle Arti din Parma), absolvită în 1923. 
S-a căsătorit la Târgovişte (1924). A predat desenul şi 
limba italiană la Liceul Comercial din Târgovişte, 
perioadă în care a întocmit numeroase proiecte de 
arhitectură civilă, religioasă şi sculptură. „Casele 

executate după planurile sale se remarcau prin 
acurateţea compoziţiei şi ingeniozitatea formelor 
arhitecturale, ce par decupate de pe străzile Florenței, 
transportate într-alt loc, pe care-l înnobilează şi-i conferă 
un aer aparte în peisajul urbanistic în care se 
încadrează” (Gloria Radu). Printre casele care au avut 
planurile întocmite de el s-au numărat: Irimescu- 
Candesti, Irina Zătovireanu, Mihai Bendie, Nachimias 
Ghidale, Balaban, De Simon, Banca Albina, Gh. 
Tomescu, avocat Poenaru, lulian Grideanu, prof. 
Claboreanu, dr. Boni Georgescu, Gh. Corbescu 
(Doiceşti), Maican şi multe altele. S-a remarcat în 
conceperea unor monumentale biserici (Şotânga, Gura 
Ocnitei) şi a unor monumente închinate eroilor morţi în 
Războiul de Reîntregire (Dealu, Podu Rizii). În 1956 a 
obținut prin concurs o catedră la Institutul de Arhitectură 
„lon Mincu” şi s-a mutat în Bucuresti. (M.O.) 


DEALURILE TÂRGOVIŞTEI (MĂNĂSTIRII/ 
VOIEVOZILOR) Cunoscut sub toate aceste denumiri, 
dealul, tutelat de eleganta arhitectură a Mănăstirii „Sf. 
Nicolae” / a Dealului este puternic vălurit pe direcţia 
est-vest. Relieful său, latitudinal, se arcuieşte calm, 
terminalele fiind Măgura Bucşanilor, la sud, şi la vest 
Dealul Sasului. Dealul Târgoviştei (Mănăstirii/ 
Voievozilor) străjuieşte Târgoviştea la est şi atinge cota 
de 425 m. şi face parte din complexul Subcarpaților 
Curburii, subdiviziunea Subcarpaţii Munteniei Centrale, 
segmentul Subcarpații lalomitei, care face trecerea de 
la culmile împădurite ale Bucegilor la Câmpia Înaltă a 
Târgoviştei. Geologic, dealul s-a format în procesul com- 
plex de elevare epirogenetică a Carpaţilor, mai ales în 
cuaternar, ca urmare a fenomenului de eroziune, 
structurându-se în arhitectura sa actuală. Sunt 
evidenţiate depozite piemontane fluvio-lacustre, 
monoclinale ori slab cutate. (G.C.) 


DEFTU, Florica (24.1V.1932, Glodeni, Dâmboviţa) 
Profesoară, istoric al culturii, publicistă. După studii 
primare în comuna natală, urmează Liceul Industrial de 
Fete „I.C. Fusea” din Târgovişte, transformat în Scoala 
Pedagogică, pe care o absolvă în 1951. Licentiata a 
Facultăţii de Filozofie a Universităţii din Bucureşti (1958). 
Profesoară de liceu în Băicoi (Prahova), apoi la Liceul 
Teoretic Nr. 2 şi Liceul „Carabella” din Târgovişte, până 
la pensionare. Scrie articole pe teme sociale despre 
învățământul târgoviştean în ziare şi reviste de 
specialitate: „Uzina şi Ogorul” (1951), „Dâmboviţa, 
„Graiul Dâmboviţei”, „Jurnal de Dâmboviţa”, „Valachica”. 
Dedică pagini unor personalități ale culturii şi artei 
dambovitene: I.D. Pietrari, Mihalache Draghiceanu, 
Tony Bulandra, lonel Fernic, Gheorghe Petrascu, lon 
Cioranescu, |.C. Vissarion. Studiaza aprofundat istoria 
învățământului dâmboviţean. Autoare a lucrărilor: 
„Folosirea documentelor de arhivă şcolară în lecţiile de 

ştiinţe sociale” (1975), „Învățământul dâmboviţean în 
rapoartele inspectorilor şcolari de la începuturi şi până 
în 1920”, vol. 1 (1998), „Şcolile dambovitene (1920- 
1948)”, vol. II (1999), „Învățământul târgoviştean (1948- 
2003”, vol. III (2003), „Interviuri şi amintiri. Scoala-115 
ani”, vol. IV (2004). Este şi autoarea volumului „Metode 
de tratamente practice”, un mic îndreptar de medicină 
neconvenţională. (V.P.) 


DEFTU, Octavian (27.11.1953, Glodeni, Dâmbovița) 
Liceul Nr. 2 Târgovişte (1972); Facultatea de Medicină 
Generală (1978). După terminarea facultății este medic 
la Exploatarea Minieră Şotânga (1981-1982). În 1982, 
medic secundar în specialitatea recuperare la 
Bucureşti. Din 1984 este şeful secției de recuperare la 
Spitalul Târgovişte. Membru în Consiliul Colegiului 
Medicilor din judeţul Dâmboviţa (1991-1995). Director 
Şcoală de Cruce Roşie (1988-1999). Între anii 2003- 
2011 a fost director general al Spitalului Judeţean 
Târgovişte. Sub conducerea sa, Spitalul a fost bine 
gospodarit, activitatea medicală s-a dovedit foarte buna 
şi s-a reuşit reabilitarea pavilionului de ortopedie. Prin 
activitatea sa profesională si cetateneasca, oraşul a 
avut mult de câştigat. (N.V.) 


DELEANU, Constantin (? — 1935) Om politic liberal, 
prefect al judeţului şi preşedinte al Comisiei interimare 
(1923-1924), senator în anii 1933-1935. A contribuit la 
adoptarea şi aplicarea legislaţiei liberale, remarcându-se 
îndeosebi în privința Legii de conversiune a datoriilor 
agricole. Pentru scurt timp a fost primar al Târgoviştei 
(noiembrie-decembrie 1933), funcţie din care a 
demisionat. A făcut parte din Consiliul comunal al 
Târgoviştei (1934-1935). (M.C.) 


DELLA VALLE, Padovanul Francesco (? — dupa 
1545) Putine date biografice. Se declara din Padova. 
Se afla în 1531 la Constantinopol în slujba unui influent 
om de afaceri, Aloisio. ÎI va însoți pe acesta în călătorie 
prin Ţara Românească spre Ungaria (1532). După 
aproximativ 10 ani, la iniţiativa procuratorului Republicii 
Venețiene descrie, cu numeroase inexactitati, 
evenimentele petrecute, în Țara Românească şi 
Transilvania. Descrie Târgoviştea care „este un oraş nu 
prea mare, aşezat în şes şi înconjurat de ziduri. Castelul 
din acel [oraş], în care locuieşte domnul ţării, e 
împrejmuit cu pari de stejar foarte groşi. Locuitorii trăiesc 
după legea ortodoxă şi se îmbracă cu haine lungi, 
purtând pe cap căciuli asemenea celor croate”. (V.P.) 


DEPOZITE DE CHERESTEA ÎN PERIOADA 
INTERBELICĂ Vasilescu loan-Tică (str. Independenței, 
nr. 1); Bârloi Dumitru (str. Independenţei nr. 9); Bârloi 
Dumitru (str. Vărniceri, nr. 25); Andronescu loan (str. 
Independenței); Vasilescu losif (str. Independenţei); 


Bărbulescu Spirea (str. Independenţei); Bărbulescu Spirea 
(str. Libertăţii); Andronescu Dumitru (str. Independenţei); 
Aldulescu Gheorghe (str. Nicolae Radian). (G.T./ C.V.) 


DEPOZITE DE FIERĂRIE ÎN PERIOADA 
INTERBELICĂ Bârlici Dumitru (str. Independenței nr. 
5); Georgescu Ghiţă (str. Obor-Libertatii, nr. 5); 
Mateescu loan (str. Libertăţii); Hutuleac Leocordie (str. 
Obor-Libertatii); Radela Radu (str. I.C. Brătianu); Fraţii 
Brănescu (str. Obor). (G.T./ C.V.) 


DESPINA, Miliţa (sf. sec. XV, Serbia — 1554) Fiica 
despotului sârb lovan Brancovici, refugiată împreună cu 
unchiul său (viitorul mitropolit Maxim Brancovici) la nord 
de Dunăre, în 1504. La scurt timp se căsătoreşte cu 
postelnicul Neagoe, viitorul domn Neagoe Basarab. Au 
ctitorit împreună bisericile Sf. Gheorghe şi pe cea a 
Mitropoliei din Târgovişte, Schitul Ostrov din Călimăneşti, 
au sprijinit zugrăvirea sau refacerea mănăstirilor Dealu 
şi Glavacioc, Biserica Mare din Snagov şi a celei din 
Tismana, inzestrandu-le cu frumoase şi costisitoare 
obiecte de cult. Cea mai importantă ctitorie a fost biserica 
Mănăstirii de la Curtea de Argeş, pentru construcţia căreia 
şi-a vândut bijuteriile aduse din Serbia. După moartea 
soțului ei (15 sept. 1521), îşi tutelează fiul, Teodosie, în 
vârstă de doar 16 ani, ales domn de către boieri, în 
reşedinţa de la Târgovişte. Moartea acestuia (1522), o 
obligă să ceară protecţia regelui Ungariei. S-a călugărit 
la Schitul Ostrov, ca maica Platonida. Înmormântată în 
biserica Mănăstirii Curtea de Argeş. (A.Ş./M.0.) 


DESROBIREA Revistă politică aflată sub direcţia 
avocatului liberal lon lrimescu-Cândeşti. Apare în martie 
1921, redacţia şi administraţia aflându-se pe strada C.C. 
Comănescu, nr. 48. În primul număr, în articolul 
„Precuvântare” sunt precizate obiectivele urmărite de 
această publicaţie: „lupta împotriva tiraniei politice de 
ieri şi a robiei politice de tristă amintire. Ne socotim 
indreptatiti a ne arăta în fata lumii întregi, cu fruntea 
sus, cu tăria de a înfrunta orice priviri”. Revista dorea 
să se plaseze pe o linie de echilibru, susținând procesul 
de democratizare a vieții de partid şi făcând analize 
critice ale scenei politice dambovitene. Apariţia sa a 
fost meteorică, fapt anticipat chiar de Irimescu-Candesti 
care scria: „Şi dacă vreodată «Desrobirea», după ce-şi 
va fi împlinit rostul se va cobori în sertarele uitării, o 
singură mulțumire va dărui celui care scrie aceste 
rânduri: că a lăsat pe cerul turburat de lucruri mărunte 
al acestui orăşel blestemat de Nifon şi ilustru prin ruine, 
licărirea stelei ce alunecă din împărăţia cerului spre 
dunga pierdută în întuneric”. (M.C.) 


DESLIU, Mihai (? — 3.1V.1924) Important om politic, 
preşedinte din 1908 al Organizaţiei județene a Partidului 
Conservator, membru apoi în Partidul Conservator 

Democrat condus de Take lonescu. Până în anul 1918 
s-a afirmat ca prefect al Poliţiei Capitalei, prefect al 
judeţului Dâmboviţa, deputat şi vicepreşedinte al Adunării 
Deputaţilor, secretar general la Ministerul de Interne (în 
guvernul Lascăr Catargiu). După 1918 a părăsit Partidul 
Conservator Democrat şi a format la Târgovişte, în 
octombrie 1919, gruparea „țăranilor adevăraţi”. În 1923 
a optat pentru Partidul Naţional Român, fiind ales 
preşedinte de onoare. Mihai Deşliu a pledat pe lângă 
Nicolae Filipescu pentru înființarea Liceului Militar de la 
Mănăstirea Dealu. (M.C.) 


DEŞTEPTAREA Organ de presă al Ligii Apărării 
Naţional Creştine de sub preşedinţia lui A.C. Cuza, 
secția Dâmbovița. Apare în perioada 15 mai — 1 iulie 
1927, fără a se face referire la Comitetul director. 
Redacţia şi administraţia ziarului se aflau în Târgovişte, 
strada Stelea, nr. 21. Aici scriu articole politicieni şi 
oameni de cultură precum preotul Vasile Alexe, 
învățătorii Constantin Rădulescu şi Costică Dumitra, 
studenţii N. lvanescu-Bilciuresti şi Mihail Pârvulescu, 
Andrei Stan, |. Canutescu-Aninoasa. Articolele se referă 
la teme variate: rolul preotului în comunitate, interferența 
dintre istorie şi literatură, festivalurile studenţeşti, 
evenimente majore ale istoriei, Ziua eroilor, evenimente 
religioase. Ziarul promovează atitudini şi opinii 
naţionaliste şi antisemite. (M.C.) 


DEŞTEPTAREA DÂMBOVIȚEI Revista Cercului de 
studii şi de propagandă a PNL Dâmboviţa. Apare lunar 
la Târgovişte, între septembrie 1929 şi martie 1931, sub 
directiunea comitetului Cercului la Tipografia „Lupta” N. 
Stroilă, Bucuresti. Apariție regulată până în iunie 1930. 
Reapare neregulat din ianuarie 1931. (V.P.) 


DEZBENZINAREA S.A. GURA OCNITEI (1933- 
1948) Dezbenzinarea S.A, societate pe actiuni, a fost 
înființată în 1933, cu sediul in Gura Ocnitei. Actul 
constitutiv al acestei societăți prevedea ca obiect de 
activitate următoarele: instalarea unei uzine pentru 
dezbenzinarea gazelor emanate de sondele din regiunile 
petrolifere ale judeţului Dâmboviţa, cât şi comercializarea 
produselor (sediul societăţii era în comuna Gura Ocnitei), 
aceasta putea înfiinţa şi alte uzine de acest gen; 
capitalul societăţii era de 2.500.000 lei, împărțit în 
2.500.000 acţiuni a câte 1.000 de lei fiecare, acţiuni la 
purtător. La constituirea societăţii s-au depus 1.500.000 
de lei în numerar din capitalul social, iar restul de 
1.000.000 era constituit din materiale şi maşini. Capitalul 
social a fost subscris de ing. |. Stefanescu-Radu, 
300.000 (numerar), ing. D. Russu-Abrudeanu, 200.000 
(numerear), ing. |. Grigoroiu, 1.500.000 (în materiale), 
ing. S. Olchenitzchi-Schaphira, 200.000 (numerar), ing. 
Alfred Rosler, 200.000 (numerar), avocat P. 
Costantinescu, 100.000 (numerar), Luca |. Niculescu, 

100.000 (numerar), ing. |. Macri, 100.000 (numerar), 
ing. N. Alessianu, 100.000 (numerar), ing. Tudor 
Tănăsescu, 100.000 (numerar). La 29 aprilie 1933, 
imputernicitii Societăţii Dezbenzinarea, inginerul |. 
Grigoroiu şi S.O. Schapira se adresau Camerei de 
Comerţ şi Industrie Târgovişte, pentru înmatricularea 
firmei sociale Dezbenzinarea. Aceştia vor obţine un 
certificat de înmatriculare a firmei cu nr. 65 din 31 mai 
1933, necesar importului de maşini din Germania. De-a 
lungul timpului Societatea Dezbenzinarea şi-a schimbat 
acţionarii, astfel că în anul 1942, avea un capital de 
20.000.000 lei împărțit în 20.000 acţiuni. Pe lângă acest 
capital financiar, firma avea un patrimoniu mobil şi imobil 
în valoare de 25.620.325 lei. Dezbenzinarea şi-a deschis 
un birou comercial în Bucureşti (1942). Societatea 
Dezbenzinarea, în 1948, a cerut Camerei de Comerţ şi 
Industrie Târgovişte modificarea statutelor şi înscrierea 
unei noi valori a capitalului de 9.725.000 lei. În urma 
actului de naţionalizare de la 11 iunie 1948, între- 
prinderea a devenit de stat. Primul director al 
întreprinderii naționalizate a fost Dumitru Călin, iar staţia 
de dezbenzinare de la Gura Ocnitei era condusă de 
directorul |. Brejban. (G.T./ C.V.) 


DIACONESCU, lon (1925-1990) Presedinte al 
Comitetului Provizoriu intre 28 noiembrie-18 decembrie 
1950, s-a facut remarcat prin actiunile extremiste pe 
care le-a inițiat în zona petrolieră, Moreni şi Gura 
Ocnitei. Initiativele dure îndreptate împotriva unor 
nevinovați l-au propulsat în cea mai importantă funcţie 
din administraţia oraşului. Fără să aibă vreo iniţiativă, 
s-a împăunat cu faptul că în mandatul său s-au finalizat 
lucrările la Şcoala Nr. 4 (1 aprilie 1950), serele oraşului, 
barajul pentru irigaţii, conceput a avea şase stăvilare 
pe râul lalomita la punctul Suseni şi Baia comunală. 
Edificarea acestor obiective s-a bucurat de o bună 
popularizare în presa comunistă, de altfel singura care 
mai apărea, fără ca să se mai amintească adevărații 
initiatori. Pentru faptul că în administraţia oraşului nu s-a 
făcut remarcat prin nimic, nimeni nu-şi mai aduce aminte 
despre persoana sa, care nu avea nicio legătură cu 
tradiţiile istorice şi cultura oraşului Târgovişte. (M.O.) 


DIACONESCU, Mircea (30.1.1926, Târgovişte) 
Absolvent al Liceului (azi Colegiu National) ,lenachita 
Văcărescu” din Târgovişte şi al Institutului Medico-Militar 
din Bucureşti. Rând pe rând este medic de unitate de 
reparaţii tancuri şi autotunuri, medic secundar la 
spitalele militare din Timişoara şi Braşov, şef de serviciu 
la Spitalul Militar din Piteşti, medic specialist la 
Policlinica Ministerului Forţelor Armate, apoi medic 
primar, şef de secţie şi locţiitor al şefului aceleiaşi 
policlinici, director în Ministerul Afacerilor Interne şi şef 
al Direcţiei Medicale din ministerul Apărării Naţionale 
cu gradul de general de brigadă. Îşi adjudecă titlul de 

doctor în boli interne. Este autor a numeroase lucrări 
(monografii, studii şi articole) din domeniul bolilor in- 
terne şi al pregătirii medicilor militari. (G.C.) 


DIACONESCU, N. Profesor de gimnastică la Liceul 
„lenăchiţă Văcărescu” din Târgovişte (1878-1882, 1892- 
1905). Iniţiatorul înființării Societăţii „Năluca” (1892), prima 
grupare sportivă care a activat în Târgovişte. (A.B.) 


DIACONESCU, Stavri (? — 1935) Avocat şi gazetar, 
important om politic al perioadei interbelice. A făcut 
parte din mai multe partide politice, ocupând funcţii de 
conducere în structurile județene: Partidul Poporului 
(1918-1920, 1926-1930), Partidul Nationalist Democrat 
(1923-1926), Partidul Naţional Țărănesc în anii '30. A 
fost primar al oraşului Târgovişte în 1920 şi consilier la 
primărie în anii 1930-1931 şi 1934-1937. A colaborat la 
presa averescană care apărea în Dâmboviţa: „Steaua 
Dâmboviţei” (1919-1921), „Gazeta poporului” (1922- 
1927). De asemenea, a contribuit la apariţia ziarelor 
iorghiste. (M.C.) 


DIALOG TÂRGOVIŞTEAN Revistă a Şcolii „Tudor 
Vladimirescu” din Târgovişte, apare în decembrie 1998 
de două ori într-un an şcolar. Este de tip caleidoscop. 
Colectivul de redacţie a variat de la un număr la altul, 
funcţie de absolvirea şcolii de către elevii redactori. 
Fondator: prof. George Badea, director al şcolii. 
Îndrumători: profesorii Paulina Matei, Elena Samoilă, 
Silvia Vrăbiescu. Rubrici: „Micii artişti”, „Ştiaţi că...”, 
„Atelier jurnal”, „Din istoria cuvintelor”, „Pasiunea mea, 
matematica”, pagini de creaţie literară a elevilor. 
Premiată la fazele naţionale şi judeţene ale concursului 
revistelor şcolare. Este editată de Editura „Transver- 
sal”. Continuă. (G.C.) 


DICULESCU, Grigore (19.X11.1927, Întorsura 
Buzăului, Braşov — 2.11.1989, Târgovişte) Prozator, poet, 
publicist. Şcoala primară şi liceul la ,lenachita 
Văcărescu” în Târgovişte. După o perioadă în care 
munceşte pe şantierul de la Salva-Vişeu, urmează 
Şcoala de Ofiţeri Pompieri din Bucuresti. Ofițer, apoi 
redactor la „Revista pompierilor”. Diverse alte meserii, 
după care este bibliotecar şi instructor artistic la 
Pucioasa şi Târgovişte. Are perioade de viaţă în care 
se confruntă cu numeroase probleme, în special de ordin 
material. Publică poezie şi proză scurtă la „Flamura 
Prahovei”, „Dâmboviţa”. Debut editorial în 1955 cu 
placheta „Povestea focului” şi „Poveţele bunicului către 
Niculăeş”. Sunt poveţe pentru copii, privitoare la 
consecințele grave ale jocului cu focul. Povestirile 
următorului volum, apărut postum, („Risipind viata’, 1998) 
sunt scurte radiografii în cotidian făcute de un fin analist. 
Talent incontestabil, ce s-a risipit într-o viata, care i-a 
fost deseori potrivnică. (V.P.) 

DIMANCEA, Gheorghe (25. VIII.1941, Sibiu — august 
2009, Târgovişte) Profesor, dirijor. Studiile 
preuniversitare le face la Turnu-Măgurele, cele 
universitare (Conservatorul de Muzică) la Bucureşti. A 
funcţionat ca profesor la Şcoala de Muzică şi Arte 
Plastice, apoi la Şcoala Nr. 2 din Târgovişte. S-a făcut 
cunoscut ca dirijor al unor formaţii corale dambovitene, 
în special al corului „Cântarea României” al Sindicatului 
Învățământului Târgovişte cu care a participat la 
spectacole şi concursuri, obținând distincţii şi premii. 
Amintim în acest sens: Festivalul concurs interjudețean 
„lon Vidu” (Lugoj, 1982) marele trofeu; Centenarul 
compozitorului „Ciprian Porumbescu” (Bucureşti şi 
Suceava, 1983) — locul | etc. Din 1990, sub bagheta 
dirijorului Gheorghe Dimancea, corul „Cântarea 
României” devine corala mai restânsă „Pro Muzica” cu 
care se continuă seria de succese interpretative, 
naţionale şi internaţionale. (G.T./ C.V.) 


DIMITRIADIS, Hristudor Pentru că Sache 
Poroianu, refuza să aducă la îndeplinire măsurile 
guvernului provizoriu, Ministerul a hotărât să-l 
îndepărteze. Pe 31 august 1848, prezident al 
municipalităţii a fost ales Hristodor Dimitriadis, 
arendaşul moşiei Suta Seacă, care a intrat în funcţie 
între 1-15 septembrie 1848, în timp ce Sache Poroianu 
rămânea în completul judecătoresc, şi a iscălit în 
această calitate acte, soluții şi hotărâri. (M.O.) 


DIMITRIU, Constantin (9.XII.1872, Târgovişte — 
27.X.1945, Bucureşti) Avocat, lider de partid, ministru, 
parlamentar, preşedinte al Senatului., nume de prestigiu 
al Partidului Naţional Liberal. Licenţiat în Drept (1894), 
în Litere şi Filosofie (1895) la Universitatea din 
Bucureşti. După terminarea facultății practică avocatura 
în Târgovişte. Devine preşedinte al Societăţii „Vulturul” 
creată la Târgovişte în 1885 pentru nevoile micilor 
negustori şi meseriaşi. La începutul secolului XX se 
afirmă în viata politică damboviteana ca membru al 
Partidului Naţional Liberal. În 1907 este prefect al 
județului, remarcându-se prin iniţiative deosebite, menite 
să puna în lumină istoria şi gloria vechii capitale a Ţării 
Româneşti: a finanţat realizarea albumului de fotografii 
privind monumentele târgoviştene, a înfiinţat Societatea 
Muzicală „Hora Dâmboviţei”, a iniţiat proiectul de 
înființare a Muzeului de Istorie, a dorit crearea unui cor 
permanent la Biserica Curţii Domnesti. A urcat rapid 
treptele ierarhiei politice, devenind liderul organizaţiei 
judeţene şi membru în conducerea centrală a P.N.L. 
Colaborator apropiat a lui lonel şi Vintilă Brătianu., sena- 
tor în anii 1922-1926 şi deputat în toate legislaturile din 
perioada interbelică. A făcut parte din mai multe guverne 
liberale: ministru al Comunicațiilor şi interimar la Lucrări 
Publice în guvernul Barbu Ştirbey (4-21 iunie 1927), 
ministru al Comunicaţiilor în guvernul lonel Brătianu 


Enciclopedia oraşului Târgovişte 


(1927-1928), ministru secretar de stat în Departamentul 
Muncii, Sănătăţii şi Ocrotirilor Sociale în guvernul Duca 
(noiembrie-decembrie 1933) şi în guvernul Tătărescu 
(1933-1937). Coordonator al comisiei care a elaborat 
Legea de unificare administrativă, adoptată de parlament 
în 1925, preşedinte al comisiei de anchetă în afacerea 
„Skoda”, preşedinte al Senatului (1935-1936). A 
încurajat înfiinţarea la Târgovişte a Cercului liberal de 
studii pentru propagandă electorală (1929). C. Dimitriu 
nu a uitat locurile natale şi, în funcţiile pe care le-a 
îndeplinit, a căutat să sprijine dezvoltarea şi 
modernizarea oraşului şi a judeţului. Cu contribuţia sa 
s-au refăcut şcoli, biserici, dispensare, s-au realizat 
lucrări de infrastructură, au venit în județ personalități 
politice de prim-plan (miniştrii, lideri ai P.N.L.). În plan 
internaţional s-a afirmat ca un apărător al păcii. Astfel, 
în calitate de membru al Delegației României la 
Conferinţa Interparlamentara de la Paris (septembrie 
1937), a solicitat sprijinul democratiilor occidentale 
pentru prevenirea războiului. După 23 august 1944, C. 
Dimitriu s-a implicat în refacerea P.N.L., refuzând 
colaborarea cu forțele procomuniste. A lăsat prin testa- 
ment dorinţa de a se face la Târgovişte o „Fântână a 
sufletului”. (M.C.) 


DIMITRIU, lon Membru de frunte al Partidului 
National Liberal, prefect al județului în anii 1925-1926, 
1927-1928. A făcut parte din structurile de conducere 
la nivel județean. În anul 1944, după înlăturarea regimului 
antonescian a acţionat pentru refacerea partidului, fiind 
membru în Delegaţia permanentă. Era fratele liderului 
județean Costică Dimitriu. (M.C.) 


DIMITROPOL, Vasile Personalitate marcantă a 
vieţii politice în epoca modernă,gazetar şi lider de 
partid. Întemeietor, în 1882 al Partidului Conservator 
în judeţul Dâmboviţa, colaborator al liderului conserva- 
tor Gheorghe Grigore Cantacuzino. În anul 1888 a luat 
parte la campania de răsturnare de la putere a guvernului 
liberal condus de lon C. Brătianu. În 1908 a pus bazele 
Partidului Conservator-Democrat în Dâmboviţa şi a 
acționat pentru apariţia ziarului „Democratul Conserva- 
tor” (1908-1909). (M.C.) 


DINCĂ, Constantin (2.VI.1950, Contesti, 
Dâmboviţa) Profesor, director, inspector şcolar, cadru 
didactic universitar. Este absolvent al Facultăţii de istorie 
— Universitatea Bucuresti (1974), doctor în istorie (2011). 
A funcţionat în diverse instituţii de învăţământ: Şcoala 
Valea Lungă Cricov (1974-1976), Şcoala Contesti (1976- 
1978), Şcoala Viişoara (1978-1979), Colegiul Naţional 
„lenăchiţă Văcărescu” (1979-în prezent). Din anul 1995 
este lector, cadru didactic asociat al Universităţii 
„Valahia” Târgovişte, Facultatea de Ştiinţe Umaniste. 
A îndeplinit funcții importante în sfera educaţiei: director 

al Şcolii Viişoara (1978-1979), director adjunct cu munca 
educativă la Colegiul National ,lenachita Văcărescu” 
(1980-1989), inspector scolar de specialitate (istorie- 
ştiinţe socio-umane) în anii 1995-2010. Este membru 
în Comisia Naţională de Istorie din cadrul Ministerul 
Educaţiei Cercetării Tineretului şi Sportului, membru în 
Comisia Naţională de Evaluare — olimpiada de istorie, 
preşedinte şi vicepreşedinte al Colegiului de disciplină 
al Inspectoratului Şcolar Judeţean Dâmboviţa (1996- 
2000, 2005-2010), preşedinte al Filialei Dâmboviţa a 
Societăţii de Ştiinţe Istorice din România (1995-în 
prezent) formator — Programul Naţional de Dezvoltare a 
Competentelor de Evaluare ale cadrelor didactice. 
Experienţa didactică a fost valorificată în elaborarea unor 
manuale de istorie pentru învățământul liceal, de la clasa 
a IX-a până la clasa a XII-a (1999-2007), sub coordonarea 
reputatului istoric, profesor universitar doctor loan Scurtu. 
De asemenea, este coautor la manualul „Istoria 
românilor. Epoca contemporană” apărut la Editura 
Asociaţia Istoricilor din Republica Moldova, destinat 
elevilor din clasa a XII-a din această tara. Împreună cu 
mai multi colegi din județul Dâmbovița a publicat culegeri 
de teste şi sinteze pentru examenele naţionale (capaci- 
tate/ testare naţională şi bacalaureat). (M.C.) 


DINCĂ, lon (14.1X.1915, Hobaia, Grădinari, Ilfov — 
16.V.2007, Târgovişte) Profesor, poet, prozator, publi- 
cist. Numele sub care semnează creaţiile literare: Dincă- 
Hobaia lon. După studii în satul natal, urmează cursuri 
la Liceul „Şincai” din Bucureşti (1928-1936). Din 1937 şi 
până în 1941 student al Facultăţii de Ştiinţe din Bucuresti, 
specializarea matematică, pe care o absolvă în 1942. 
Până la pensionare profesor de matematică la Pucioasa 
(1945-1948), apoi la diverse şcoli din Târgovişte, dintre 
care multi ani la Liceul „lenăchiță Văcărescu”. Scrie 
articole cu caracter didactic la ziarele locale („Uzina şi 
ogorul”, , Dambovita”), poezie în revista „Vlăstarul”. Edi- 
torial debutează târziu (1995) cu volumul „Orizonturi 
galactice”, urmat de „Zâmbet şi popas”, „Ufologie poetică” 
(1996) şi „Antiparalele poetice” (1997), „Bazaconii poetice” 
(1998). Relevant este volumul memorialistic „Două palme 
şi un director” (1999), amintiri ale unui dascăl la un liceu 
de prestigiu târgoviştean, pornit pe panta degradării 
actului educativ, în ultimele decenii (de fapt întâmplări 
personale). În volumele de eseuri abordează teme majore 
ale existenţei umane: „Prolegomene la viitorul religiei” 
(2002), „Prolegomene la viitorul omenirii” (2003). „Demonii 
progresului” (2003), „Progres şi sărăcie” (2004). (V.P.) 


DINCĂ, Marin (25.VII.1942, Brăteşti, Văcăreşti, 
Dâmboviţa — 8.X.2002, Târgovişte) Cursurile primare şi 
gimnaziale la Şcoala Generală din comuna Nucet; 
absolvent al Liceului „Voievodul Mircea” din Târgovişte 
şi al Academiei Militare (actualmente, Universitatea 
Militară „Regele Carol |”) din Bucuresti. Urmează cursuri 

postuniversitare de specialitate în domeniul cercetări 
penale la Universitatea din Bucureşti. Ofiţer de miliţie şi 
de poliţie în cadrul Ministerului de Interne / Ministerului 
Administraţiei şi Internelor, la Militia / Poliţia judeţului 
Dâmbovița, unde a ocupat funcţiile de şef serviciu eco- 
nomic şi de consilier. A urcat toate gradele militare de 
la cel de locotenent la colonel (r). În perioada anilor 
2000-2002 a organizat, în premieră românească, Muzeul 
Naţional al Poliţiei Române din Târgovişte, al cărui prim 
director a fost până în anul decesului. (G.C.) 


DINESCU, Lazăr (9.11].1925, Băleni, Dâmboviţa — 
19.VI.1991, Târgovişte) Profesor, publicist. Cursurile 
şcolii primare în comuna natală, apoi Şcoala Normală 
la Târgovişte şi Bucureşti (1944). Licenţiat al Facultăţii 
de Filologie a Universităţii din Bucureşti (1949). Profesor 
de limba şi literatura română la Băleni-Români, Blaj şi 
Târgovişte. Apoi director adjunct la licee din oraş. Re- 
dactor la „Gazeta învăţământului” între 1952-1953. O 
scurtă perioadă este inspector-şef la Inspectoratul 
Şcolar Târgovişte, iar apoi secretar şi preşedinte al 
Societăţii de Ştiinţe Filologice, filiala Târgovişte (1961- 
1985). A făcut parte din colectivul de redacție a 
monografiei oraşului Târgovişte (1977). (V.P.) 


DINU, Alexandrina (14.VIII.1941, Câmpina, 
Prahova) Profesoară, poetă, prozatoare, publicistă. 
După cursurile primare şi liceale, încheiate în Bucureşti, 
urmează Facultatea de Biologie a Universităţii din 
Bucureşti (1969). Funcţionează ca profesor de biologie 
la Şcoala Generală Starchiojd (judeţul Prahova), apoi la 
şcoli generale şi licee din Târgovişte până la pensionare. 
Atrasă de literatură conduce din 1992 „timp de peste un 
deceniu” Cenaclul literar „Elena Văcărescu” de la Palatul 
Copiilor din Târgovişte, cu care cunoaşte numeroase 
satisfacţii, prin lansarea unor tinere condeie în contextul 
literar local şi naţional. Debut literar cu poezie în revista 
„Delta” din Tulcea. Colaborează cu poezii, reportaje, proză 
la „Convorbiri literare”, „Tomis”, „Delta”, „Îndrumătorul 
cultural”, „Talk Show”, precum şi la publicaţiile locale 
„Dâmboviţa”, „Glasul cetăţii”, „Târgoviştea”, „Realitatea 
dâmbovițeană”, „Jurnal de Dâmboviţa”, , Teapa”, „Curier”, 
„Litere”. Obține distincţii la concursurile de poezie de la 
Tulcea (1975), laşi (1996), Odessa (2001). Debut edi- 
torial cu volumul de proză „Casa din vrabii” (1996), urmat 
de „Plânsul dintre nuferi” (versuri, 1997), „Aur şi cenuşă” 
(versuri, 1999), „Întoarceri în necunoscut” (2000), 
„Cărările timpului” (2002), „Vitralii indiscrete” (2003), 
„Timp incandescent” (2004), „Martor indiscret” (2008), 
„De-a râsu-plânsu” (2008), „Răzbunarea” (2009), 
„Thessalonia” (2009). (V.P.) 


DINU, Corneliu ,,Cornel” (2. VIII.1948, Târgovişte) 
Jurist, fotbalist, antrenor, conducător. Absolvent al 
Liceului Nr. 3 Târgovişte (1966). Licenţiat al Facultăţii 


de Drept din cadrul Universităţii Bucureşti. În 1963 a 
fost legitimat ca fotbalist la „Metalul” Târgovişte, unde 
a jucat până în 1966. În această perioadă a evoluat 
două sezoane în divizia „B” (în anii competitionali 1964- 
1965, 1965-1966) şi a jucat 6 meciuri în naţionala de 
juniori a României. În 1966 s-a transferat la „Dinamo” 
Bucureşti unde a evoluat până la retragerea din 
activitatea competițională (1983). Are în palmares, ca 
jucător, 6 titluri de campion naţional (1971, 1973, 1975, 
1977, 1982, 1983), 2 Cupe ale României (1968, 1982), 
454 de jocuri, 53 goluri în divizia „A”, 75 selecții şi 7 
goluri în prima reprezentativă, 33 meciuri şi 3 goluri în 
cupele europene intercluburi. A fost desemnat de 3 ori 
de către reprezentanţii presei sportive naţionale drept 
„Fotbalistul român al anului” (1970, 1972, 1974). 
Maestru emerit al sportului. După ce a renunţat la 
activitatea de jucător a fost desemnat antrenor secund 
la echipa unde s-a consacrat, reuşind în sezonul 1983- 
1984 cu „Dinamo” Bucuresti, câştigarea titlului, a Cupei 
României şi calificarea în semifinalele Cupei Campionilor 
Europeni. A activat apoi, ca antrenor principal, la „Clubul 
Sportiv” Târgovişte (1985-1986, loc 3 în divizia „B”), 
„Metalul” Bucuresti, ,ASA” Tg. Mureş, „Oţelul” Galati, 
„Universitatea” Cluj-Napoca, „FC Olt” Scornicești, „FC 
National’ Bucureşti, ,Dinamo” Bucuresti (cu care a 
câştigat Campionatul şi Cupa, în sezonul 1999-2000). 
În 1992 a fost numit antrenorul echipei naţionale, cu 
care a reuşit obținerea a 9 puncte (60% din totalul care 
ne-a adus calificarea) în campania pentru Campionatul 
mondial din 1994. „Accidentul” Kosice (2-5, cu Cehia 
şi Slovacia, pe 2 iunie 1993) a condus însă la demiterea 
sa, iar laurii celui mai mare succes la nivel de primă 
reprezentativă din istoria fotbalului românesc (locurile 
5-8 la „Mondialu!” din 1994, SUA) au fost culesi de alţii. 
În 1989-1990 a fost adjunct al ministrului sportului, iar 
în 1990-1991 a fost secretar de stat pentru sport, la 
Ministerul Tineretului şi Sportului. Preşedinte al Clubului 
sportiv „Dinamo” Bucureşti (1996-2000). Preşedinte, 
director tehnic, manager general, la „Fotbal Club 
Dinamo” Bucureşti. Autor al romanului autobiografic 
„Zâmbind din iarbă” (2007). (A.B.) 


DIRECȚIA DE SALUBRITATE TÂRGOVIŞTE 
Sediul central, str. Justiţiei nr. 7A. Înainte de anul 1990, 
activitatea de salubrizare a funcţionat în municipiul 
Târgovişte în cadrul Exploatării de Gospodărie Comunală 
şi Locativă condusă de d-nul ing. Ghiţă lon şi aflată în 
subordinea Întreprinderii Judeţene de Gospodărie 
Comunală şi Locativă Dâmboviţa, condusă de ing. Mereu 
lon. În cadrul E.G.C.L. Târgovişte a funcţionat sectorul 
de salubritate cu sediul pe str. Justiţiei, condus de 
Badea lon. Prin reorganizare, după anul 1990 a luat 
ființă Întreprinderea de Administrare a Domeniului 
Public condusă de ing. Tutuianu lon. În anul 1994, o altă 
reorganizare a schimbat denumirea unităţii în Regia 

Autonomă de Gospodărie Comunală Târgovişte, unitate 
condusă de ing. Boriga Alexandru, urmat de ing. Olaru 
Mihai. În anul 1996, activitatea de salubrizare a fost 
transferată la Primăria Municipiului Târgovişte în cadrul 
Direcţiei de Grădini Publice condusă de ing. Biculescu 
Nicolae. În anul 2005, a luat fiinţă S.C. ECO-SAL 2005 
S.A. TGV., societate cu capital de stat, având ca obiect 
strict de activitate salubrizarea stradală. Unitatea a fost 
condusă până în anul 2008 de ing. Vasilescu Virgil. 
Din anul 2008 conducerea a fost preluată de jr. Badea 
Dănuţ pana în anul 2009, când societăţii S.C. ECO- 
SAL 2005 S.A. i s-a schimbat domeniul de activitate, 
din salubrizare în întreţinere şi amenajare spații verzi, 
iar la conducere a fost numit inginerul Pană Cătălin. 
Tot în anul 2009 a luat ființă Direcţia de Salubritate care 
avea ca obiect de activitate: salubrizarea stradală, spaţii 
verzi, marcaj rutier, animale fără stăpân, cimitire, sere 
flori şi baza de agrement. La conducerea Direcţiei de 
Salubritate, de la înființare şi până în prezent, s-a aflat 
jr. Badea Dănuţ.(G.T./ C.V.) 


DIRECȚIA JUDEȚEANĂ DÂMBOVIȚA A ARHIVELOR 
NAȚIONALE Primele preocupări de constituire şi păstrare 
a actelor, datează din secolul al XIV-lea, de pe vremea lui 
Mircea cel Bătrân. Apoi în cancelariile domneşti de la 
Târgovişte s-au emis şi păstrat documente cu mare valoare 
istorică şi documentară. Importante au fost şi cele cu 
valoare ecleziastică date din scaunul metropolitan, până 
la mutarea acestuia la Bucureşti. Din secolul al XIX-lea, 
se arhivează şi documente ale administraţiei publice lo- 
cale. Institutional se înființează in septembrie 1953, ca 
filială a Arhivelor Statului Prahova, cu sediul la Ploieşti. 
După reforma administrativ teritorială din 1968 s-a înființat 
Filiala Dâmboviţa a Arhivelor Statului, cu sediul în 
Târgovişte, actualul fiind din 1967 şi extins cu alte spaţii în 
1981. Cuprinde peste 900 de fonduri şi colecţii arhivistice 
unele de mare valoare, dispunând şi de un personal de 
specialitate corespunzător. Dintre conducătorii instituției, 
amintim pe Georgeta Zmeu (1953-1954), Cleopatra 
lonescu (1954-1959), lon Burtoiu (1959-1963), Gabriel 
Mihăescu (1964-1967), Mircea Vodă Alexandrescu (1967- 
1977), Constantin Condrea (1977-2007), Pârvan Dobrin 
(din 2007). (V.P.) 


DIRECȚIA PENTRU CULTURĂ ŞI PATROMONIU 
CULTURAL NATIONAL la fiinţă în februarie 1990 sub 
denumirea de Inspectoratul pentru Cultură al judeţului 
Dâmboviţa, consilieri teritoriali şi şefi fiind Viorica Arghir, 
Nicolae Savu Cristescu şi inspectori Nicolae Popescu, 
Vasile Chiriuc şi Stefan lon Ghilimescu. În 2003 i se 
schimbă titulatura în Direcţia pentru Cultură Culte şi 
Patrimoniu Cultural Naţional a Judeţului Dâmboviţa, iar 
din 2010 devine Direcţia Judeţeană pentru Cultură şi 
Patrimoniu Naţional; directori executiv: Viorica Arghir, 
consilieri teritoriali: Nicolae Popescu, Ştefan C. lon 

Ghilimescu; consilieri: lonelia Maria Orbeci, Steluta 
Cosac; inspectori: Alexandru Radu, lulian Dan Olteanu. 
Obiective: salvgardarea şi sporirea patrimoniului cultural 
national; susținerea moştenirii şi diversităţii culturale şi 
conservarea identităţii culturale; creşterea gradului de 
acces şi de participare a publicului la cultură; promovarea 
valorilor culturii; susținerea creaţiei artistice, stimularea 
sectorului industriilor culturale, circulaţia valorilor de 
patrimoniu, promovarea dialogului intercultural; 
susținerea şi promovarea cercetării ştiinţifice; promovarea 
multiculturalismului. (G.C.) 


DIRECȚIA SILVICĂ În 1930 este promulgată Legea 
pentru administrarea pădurilor statului, prin care luau 
ființă în plan teritorial ocoalele judeţene ale regimului 
silvic, subordonate Direcţiei Regimului Silvic din cadrul 
Casei Autonome a Pădurilor Statului. Instituţia nou 
înființată avea ca scop respectarea prevederilor Codului 
Silvic referitoare la regimul silvic, atât de către CAPS 
cât şi de către particulari. În perioada care a urmat, 
Ocolul Regimului Silvic Dâmboviţa a suferit atât schimbări 
ale denumirii, cât şi unele restrângeri sau lărgiri ale 
atribuţiilor sale. În 1940, ocolul îşi schimbă denumirea 
în Serviciul Silvic al Judeţului Dâmboviţa, iar în perioada 
1 sept. 1948-31 mart. 1949 în Direcţia Silvică Judeţeană 
Dâmboviţa. În apr. 1949, odată cu înființarea Comitetului 
Provizoriu al Județului Dâmboviţa, instituția devine Secţia 
Silvică a acestuia. În cadrul secţiei funcţiona Gospodăria 
Silvică de Stat Dâmboviţa, care se ocupa cu exploatarea 
pădurilor şi prelucrarea masei lemnoase. Instituţia a fost 
desfiinţată în septembrie 1950, prin modificarea împărțirii 
administrative a ţării în raioane şi regiuni. (G.T./ C.V.) 


DISPENSARUL ŞI CĂMINUL DE UCENICI Edificiu 
modern, situat în strada Nicolae Filipescu, a fost 
construit în 1930 de antreprenorii de lucrări |. Pârvulescu 
şi Nichita după planurile lui |. Nicoliţă şi patronat de 
Corporaţia de meseriaşi. Primăria şi Prefectura au 
contribuit cu suma 100.000 lei pentru a realiza 
canalizarea edificiului. (G.T./ C.V.) 


DITESCU, Stan (1885-1917) Avocat, membru al 
baroului târgoviştean, mort eroic pe câmpul de luptă. 
Licenţiat în Drept la Bucureşti, a „intrat în scurtă vreme în 
magistratură” pe care o părăseşte pentru a opta pentru 
avocatură (1912). Mobilizat în Regimentul 62 Infanterie, a 
refuzat să rămână la serviciul auxiliar, preferând să meargă 
în primele rânduri ale luptătorilor. A căzut, după cum 
mărturisea C.S. lonescu într-un articol în ziarul „Legea 
Nouă”, „în luptele de la Dunăre [...] rupt de un obuz”, cu 
convingerea că cea mai înaltă datorie a fiecăruia dintre 


noi este să-şi apere cu viata moşia stramoseasca. (M.O.) 


DOBA, Mihai-Marius (8.1V.1973, Târgovişte) 
Baschetbalist, antrenor. Absolvent al Liceului Industrial 

Nr. 2 Târgovişte (1991) şi al Universităţii „Valahia” 
Târgovişte — Facultatea de Ştiinţe Umaniste, Secţia 
Educaţie Fizică şi Sport (2008). A început să practice 
acest sport la vârsta de 10 ani, sub îndrumarea 
profesorului Cornel Marinescu, la Şcoala Generală Nr. 
5 Târgovişte. Legitimări: CSS Târgovişte (1987-1989), 
CS$ + Otel Inox Târgovişte (1989-1991), Steaua 
Bucuresti (1991-1996), Erbasu Bucuresti (1996-1997), 
Steaua + Erbaşu Bucuresti (1997-1998), BRD Ploieşti 
(1998-1999), Galtour Galati (1999), Féerbach Stuttgart, 
Germania (2000), Rapid Bucuresti (2001), Cimentul 
Fieni (2001), BC Arges Pitesti (2002-2004), BC 
Târgovişte (2005-2008). În perioadele în care a fost 
legitimat la echipe târgoviştene e evoluat 3 sezoane în 
divizia „A”, 2 în divizia „B” şi 4 în campionatul national al 
juniorilor şi şcolarilor. În 1989 (pe când avea numai 16 
ani) a debutat în divizia „A” şi în naţionala de juniori a 
României (pentru care a jucat 15 meciuri, în preliminariile 
campionatului european de juniori, campionatul balcanic 
şi meciuri inter tari). A câştigat o medalie de argint si 
una de bronz la campionatele naţionale ale juniorilor şi 
şcolarilor. Ca jucător, în perioadele în care nu a evoluat 
pentru echipe din Târgovişte, are în palmares 12 sezoane 
jucate în divizia ,A” din România şi un sezon în Liga 2 
din Germania. A evoluat de 37 de ori în echipa naţională 
(debut în 1991, într-un meci cu Bulgaria din preliminariile 
campionatului european). În 1995 a fost declarat „Cel 
mai bun baschetbalist român al anului”. A început 
cariera de antrenor în 2001 când a pregătit timp de un 
sezon echipa feminină de junioare MCM Târgovişte. 
După 2 ani de întrerupere a revenit în 2004 la MCM, 
unde în paralel cu activitatea de aici a fost antrenor 
secund la echipa de senioare, divizia „A” a Targovistei 
(Livas Biandra — 2005-2006, Municipal — 2006-2007, 
Municipal MCM — 2008-2010). Din această postură a 
contribuit la câştigarea a trei titluri şi a unei medalii de 
argint la campionatele naţionale şi a 4 Cupe ale 
României. Din 2010 este antrenor secund al echipei 
masculine de divizia „B” CSS Târgovişte. (A.B.) 


DOBINDA, lon (28.1.1939, Gheboieni, Dâmboviţa) 
Absolvent al Liceului (azi, Colegiu National) ,lenachita 
Văcărescu” din Târgovişte şi al Facultăţii de Medicina 
Generală de la Institutul de Medicină şi Farmacie din 
Bucureşti; doctor în chirurgie şi medic primar. Director 
general al Spitalului din Cetate, Dolj, director general 
adjunct al Direcţiei Judeţene Sanitare Dâmboviţa, şef al 
secției chirurgie a Spitalului Judeţean de Urgenţă din 
Târgovişte. De asemenea, om politic şi fost consilier în 
Consiliul Local al municipiului Târgovişte. În practica 
medicilor chirurgi a introdus pentru prima oară în 
Dâmboviţa laparostomia pancreatitei acute sau 
coledocoduodenoanastoma. A fost distins cu Ordinul 
„Meritul Sanitar”, clasa a III-a şi cu titlul de Cetăţean de 
Onoare al Târgoviştei. Este membru al Societăţii 


Române de Chirurgie şi în colectivul de redacţie al 
revistei „Chirugia”. (G.C.) 


DOBRE, lon (17.VIII.1956, Bilciureşti, Dâmboviţa) 
Voleibalist. Absolvent al Grupului Şcolar „23 August” 
Bucureşti (1974), Liceului Industrial Nr. 2 „Petrol Mine 
Geologie” Târgovişte (1983) şi al Şcolii tehnice 
postliceale de electronică industrială Bucureşti (1986). 
A început practicarea voleiului în anul 1971 la Grupul 
Şcolar „23 August” Bucureşti, cu profesorul Jean 
Săvulescu. Legitimări: Grupul Şcolar „23 August” 
Bucureşti (1971-1975, campionat republican juniori şi 
şcolari), SARO Târgovişte (1974-1975, divizia „B”), 
Steaua Bucuresti (1975-1977, divizia ,A”), SARO 
Târgovişte (1977-1982, divizia „B”), Calculatorul IIRUC 
Bucuresti (1982-1984, divizia „A”), Metalul Târgovişte 
(1984-1990, divizia „B”). Pentru echipele târgoviştene 
SARO şi Metalul a evoluat 12 sezoane competitionale 
în divizia „B” (inclusiv, de 2 ori, la baraje de promovare 
în divizia „A”). A debutat în echipa naţională de seniori 
într-un meci disputat în 1978, la un turneu din Bulgaria, 
în compania reprezentativei similare a Belgiei. În 
perioada sa târgovişteană a jucat de 9 ori în naţionala 
României, prilej cu care a câştigat o medalie de argint 
la Campionatele Balcanice din 1978. Cu Steaua 
Bucureşti a câştigat o Cupă a României (1976) şi 2 
medalii de argint la campionatele naţionale (1975-1976, 
1976-1977), iar pe când evolua la Grupul Şcolar „23 
August” Bucureşti (1973) a jucat de două ori în echipa 
naţională de juniori. Privind activitatea sa de conducător 
sunt de menţionat: director sportiv pentru secţia de volei 
a clubului Cimentul Fieni (1999-2001, divizia „B”; 2001- 
2003, divizia „A”); preşedinte Municipal Club Volei / MCV 
Târgovişte (cu echipe de bărbați şi femei în esalonul 
secund al voleiului românesc, în perioada 2007-2009); 
oficial sportiv al CSM Târgovişte (divizia „A 2” femei, din 
2009 până în prezent). În anul 1985 a absolvit Şcoala 
de Arbitri din cadrul Federaţiei Române de Volei, iar în 
1989 a obținut categoria | ceea ce i-a permis să conducă 
meciuri de divizia „B”. A îndeplinit cu intermitențe funcţia 
de antrenor-instructor la formaţiile târgoviştene Metalul 
(bărbaţi, divizia „B”), Grup Şcolar „Voievodul Mircea” 
(femei, divizia juniori) şi MCV (femei, divizia „A 2”). (A.B.) 


DOBRESCU, Călin (1810-1870) Cizmar, starostele 
meseriasilor, deputat de mahala al Sfatului Orăşenesc, 
a militat pentru punerea în aplicare a hotărârilor 
Guvernului Provizoriu de la 1848. (M.O.) 


DOBRIN, Pârvan (2.VI.1949, Candesti, Dâmboviţa) 
Istoric, publicist, istoric al culturii. Studii primare în 
comuna natală, urmate de cele liceale la „lon Heliade 
Rădulescu” din Târgovişte (1967). Licenţiat al Facultăţii 
de Istorie a Universităţii Bucureşti (1973). De la absolvire 
arhivist, apoi consilier superior la Direcţia Județeană 

Dâmboviţa a Arhivelor Naţionale. Din 2008 conduce 
această instituție. Între 1994-2004, cadru didactic 
asociat al Universităţii „Valahia” Târgovişte, unde îşi ia 
doctoratul în 2008, cu lucrarea „Viaţa economică a 
regiunii lalomitei Superioare”. Debut publicistic în 
„Valachica” (1974), urmat de colaborări cu articole de 
istorie, istorie a culturii la „Museum”, „Revista arhivelor”, 
„Valachica”, „Dâmboviţa”, „Curier”. Participă cu studii 
şi comunicări la sesiuni organizate în Târgovişte, 
Bucureşti, Piteşti, Ploieşti. Autor sau coautor al unor 
lucrări de istorie „Culegere de documente privind 
Războiul de Independenţă din 1877” (1977), „Culegere 
de documente privind răscoala țăranilor din 1907 în 
judeţul Dâmboviţa” (1977), „Paleografia chirilică (note 
de curs)” (2001). În colaborare publică şi studiul 
monografic „Târgovişte”, vol. II (2001), „Arhivele județului 
Dâmboviţa la Semicentenar” (2003), „O istorie a 
Consiliului Judetean Dâmboviţa” (2008). Coordonează 
apariţia unui „Îndrumător arhivistic” (2007). (V.P.) 


DOBROMIR OT TÂRGOVIŞTE BĂTRÂNUL A fost 
zugravul ce a coordonat echipa formată din ,Jitian i 
Stanciu”, care „au jugrăvit [...] mănăstirea (Dealu) întâi 
la „eat 7023 (1514-1515), folosind „văpsele şi aur”. 
Formati fiind în jurul Mitropoliei de la Târgovişte, aceşti 
pictori şi-au desăvârşit măiestria, zugrăvind în 1519 
fresca de la biserica mănăstirii Bistrița, apoi au zugrăvit 
Biserica Mitropoliei din Târgovişte. Lucrările realizate, 
sublinia Vasile Drăguţ, demonstrau că, la nivelul întregii 
tari se realizase o anumită unitate de concepţie şi de 
ambianta sensibilă, ceea ce dovedeşte existenţa unui 
mediu artistic cu relativă stabilitate. (M.O.) 


DOBROMIR OT TÂRGOVIŞTE CEL TÂNĂR A trăit 
în a doua jumătate a secolului al XVI-lea şi a executat 
pictura bisericii Tismana. „Prin desenul său sprinten şi 
nervos, cu o rară putere de sintetizare şi o gamă 
cromatică interesantă, cu o excepţională inventivitate, 
a reuşit să realizeze compoziții de amplă respiraţie” 
(Vasile Drăguţ). (M.O.) 


DOCUMENTE CARTOGRAFICE Istorici străini din 
secolul al XVI-lea consemnează Târgoviştea în mod 
diferit. Printre ei amintim: Marco Beneventano — Trigofora 
(1508), loan Honterus — Tervisz (1532), Tergovistio 
(1541), Sebastian Minster — Tervis (1545) şi Tarwis 
(1550) la Cappo Castaldo — Targoviste (1548), Girolamo 
Ruscelli — Tergovista (1561), loanes Sambucus — 
Tergoviscia (1566), Antonio Laferi- Tergovista (1560), 
Abraham Ortelius — Targos (1570), Gerardus de Jode — 
Targovisco, Tergovista (1578), Abraham Ortelius — 
Tergovisco, Targos, Tergovischo (1579), Jacques 
Bongars — Tervisch (1585), Domninico Custodis — 
Tergoviscia (1596), Filippo-Pigafetta — Tergovista (1598), 
Giovanni Antonio Marini — Ternovizza (1598), Giovanni 

Botoro — Tergovisco (1575), Baltazar Walther — Tervis 
si Terviza (1599). (M.O.) 


DOLANESCU, Ion (25.1.1944, Perşinari, Dâmbovița 
— 19.1ll.2009, Bucuresti) A absolvit Liceul ,lenachita 
Văcărescu” din Târgovişte (1966), timp în care a urmat 
Şcoala Populară de Artă. A debutat la vârsta de 18 ani 
pe scena Casei de Cultură din Târgovişte, unde a întâlnit- 
o pe Maria Tănase, care l-a încurajat şi i-a călăuzit 
primii paşi. În 1966 a fost angajat la ansamblul 
„Ciocârlia”. S-a impus prin vocea sa caldă, frumoasă şi 
de mare măiestrie artistică, care izvora din sensibilitatea 
ființei sale. A înregistrat 50 de discuri pe vinil şi CD-uri. 
A colaborat cu Maria Tănase, Maria Ciobanu, lonela 
Prodan şi Elena Merisoreanu. (M.O.) 


DOLINESCU, Alexandru Preot, profesor, om poli- 
tic, publicist. Îşi desfăşoară activitatea la Liceul Militar, 
Mănăstirea Dealu”, afirmându-se ca om de cultură şi 
politician la începutul secolului al XX-lea. Îmbrăţişează 
ideile taraniste şi participa la Târgovişte pe 13 decembrie 
1918 la constituirea Partidului Ţărănesc. Scrie articole 
în ziarul „Ţăranul” — ziar țărănist care apărea la 
Târgovişte — în care le cere preoților să fie alături de 
săteni „pentru a aşeza în tara cinstea şi dreptatea”. 
Prin articolele şi discursurile sale, preotul Dolinescu 
arată preocupare nu numai pentru scena politică internă, 
ci şi pentru contextul extern. Astfel, în anii 1919-1920 
pledează pentru recunoaşterea internațională a Marii 
Uniri şi pentru apărarea integrității şi suveranității 
României. La începutul deceniului al treilea al secolului 
al XX-lea se înscrie în Partidul Nationalist lorga, fiind 
ales în anul 1923 vicepreşedinte al Comitetului Judeţean 
şi membru în Comitetul de direcţie. Colaborează la 
ziarul iorghist „Dâmboviţa nouă” unde abordează teme 
diverse: istorie, morală, politică ş.a. Se afirmă ca un 
important politician. Atras de ideile lui Nicolae lorga, 
scria în 1923: ,National-democratii se sprijină pe cugetul 
cinstit şi luminat al mulţimii, ei cheamă pe toți la lucru, 
ei îşi pun puterile în susținerea adevăratelor interese 
ale mulţimii”. (M.C.) 


DRAGOMIR din Plăviceni (p. 6.11.1652) Era 
nepotul lui Dobromir mare ban, căsătorit cu Elena, fiica 
lui Radu clucer din Brâncoveni, rudă cu Matei Basarab. 
În Sfatul domnesc a îndeplinit funcţiile de mare armaş 
(1633-1639), mare clucer (1630-1641), mare ban (1641- 
1643, 1644-1652). Dregător credincios al lui Matei 
Basarab pe care l-a slujit „prin tari străine şi la Taringrad 
şi în tot locul şi cu vărsare de sânge”. De la Târgovişte 
scria judelui Braşovului Mihai Goldschmied pentru a-l 
ruga să aibă grijă de „pământul ce se află în olatul 
cetăţii” necesar pentru „sticlăria lui vodă”. Matei Basarab 
i-a dăruit casele cu locul lor „din sus de Curtea 
Domnească, aproape de râu, iar peste câţiva ani îi întărea 


Enciclopedia oraşului Târgovişte 


mori [...] din josul oraşului, cu grădini şi vii [...] cu loc 


de arătură şi cu livezi de fân”. (M.O.) 


DRAGOMIR, llie Florin (20.1V.1940, Beleti, 
Negreşti, Arges — 20.X1.2009, Târgovişte) Profesor, 
bibliolog, publicist. După studii elementare în comuna 
Priboieni (Argeş), urmează cele de la Şcoala Normală 
Câmpulung, absolvite în 1957. Din 1974 licenţiat al 
Facultăţii de Filozofie a Universităţii Bucureşti. Învățător 
la şcoli din judeţul Olt. Lucrează apoi în administraţia 
publică din Târgovişte. Începând cu 1990 şi până la 
pensionare (2004), metodist la Biblioteca Judeţeană „lon 
Heliade Rădulescu” Dâmboviţa. Debut publicistic cu 
„Tradiţii de lectură în județul Dâmboviţa” (1993). 
Colaborează la: „Dâmboviţa”, „Biblioteca”, „Curier”, din 
al cărui colectiv de redacţie face parte, precum şi la 
alte publicaţii ale bibliotecilor din tara. Autor, în colaborare 
cu Victor Petrescu, al „Ghidului bibliotecilor din judeţul 
Dâmboviţa” (1993), precum şi al monografiei „Lectura 
publică târgovişteană” (1998). Cunoscător al tradiţiilor 
culturale, precum şi al celor de lectură ale Târgoviştei, 
este autorul unor articole de specialitate. (V.P.) 


DRAGOMIRESCU, Polizu Avocat, gazetar, 
vicepreşedinte al Partidului National Liberal-Dambovita 
şi membru în conducerea centrală. Deputat în anii 1922- 
1926, 1933-1937 şi senator în anii 1927-1928. A fost 
primar al Târgoviştei în 1918 şi prefect al judeţului în 
anii 1918 şi 1936-1937.A făcut parte din comitetul de 
coordonare al ziarului „Viitorul Dâmboviţei” (1921-1935), 
alături de Grigore Tollea, lrimescu-Cândeşti ş.a. Ca 
parlamentar a apărat interesele judeţului, implicându-se 
în mod deosebit în acţiunile pentru adoptarea Legii de 
conversiune a datoriilor agricole. În 1945 a părăsit PNL, 
punând bazele PNL-Tătărăscu. În martie 1945 a semnat 
aderarea la platforma Frontului Naţional Democrat care 
grupa forțele procomuniste. (M.C.) 


DRAPELUL Apărut în perioada 1 iulie — 15 octombrie 
1936 cu subtitlul „Organ de luptă al Frontului Românesc 
din județul Dâmbovița”. Director şi proprietar era C.S. 
lonescu, iar redacția şi administraţia se aflau pe strada 
I.C. Brătianu, nr. 2. Scopul ziarului era promovarea 
concepției naționaliste a lui Vaida-Voevod — preşedintele 
Frontului Românesc la nivel de tara cu sloganul „România 
aromânilor”. Chiar în primul număr, în articolul „Chemare” 
se sublinia că ziarul va acţiona „pentru apărarea 
patrimoniului românesc şi pentru a duce acest neam la 
strălucirea la care-i dă dreptul zbuciumatul său destin”. 
Publică articole nume binecunoscute pe scena politică 
damboviteana: avocaţii |.Gr. Perieteanu — fost ministru, 
presedintele Uniunii Avocatilor din Romania si liderul 
organizatiei judetene Frontul Romanesc, Constantin S. 
lonescu — vicepreşedinte al organizaţiei judeţene si 
decanul Baroului Dambovita, Gheorghe Trifu, Lazar 


Petrescu — secretar general al organizatiei judetene si 
Aristide Chiritescu — Pucioasa, preotul N. Popescu — 
Glodeni, taranul lon Brezeanu — Glodeni, inginerul C. 
Ivănceanu, S. Ghimpeteanu. Articolele erau ,impreg- 
nate” cu nationalism şi antisemitism, fiind abordate 
subiecte variate: critici la adresa P.N.T., discursurile lui 
Vaida-Voevod, probleme electorale, minoritățile din 
România ş.a. (M.C.) 


DRAPELUL DOROBANŢILOR JUDEŢULUI 
DÂMBOVIȚA (1852-1863) Este cel mai vechi drapel al 
unui corp de armată cunoscut: tricolorul dispus orizontal 
latura 900 mm, hampa (2620 mm) cu o acvilă în vârf 
(200 mm înălțime). Pe fâşia galbenă (central) era pictată 
o acvilă cu zborul în jos, cruciată şi încoronată princiar 
cu aur, aşezată pe un scut albastru pe care se află 
stema judeţului: o capră neagră / tap privind spre dreapta 
aşezată pe o stâncă. În vârful hampei era o acvilă cu 
aripile adunate, cruciată, coronată princiară ţinând în 
gheare fulgere. Iniţial în cele patru colţuri ale drapelului 
se afla cifra domnitorului Barbu Ştirbei, iar în perioada 
căimăcămiei 1856-1859 cifrele domnitorilor au fost 
înlocuite cu acvila Ţării Româneşti. (G.T./ C.V.) 


DRAPELUL GUARDIEI ORĂŞENEŞTI DIN 
TÂRGOVIŞTE (1867) Era asemenea celui al armatei, 
avea în locul armelor țării însemnele oraşului şi numărul 
legiunii. Tricolorul era dispus vertical: cu albastru lângă 
hampă şi cu roşu fluturând liber; fiecare culoare avea 
380 mm lățime şi 90 mm lungime. În mijlocul drapelului, 
era pictată pe un ecuson/ scut stema oraşului Târgovişte, 
iar în colţuri în cifre romane brodat în aur numărul legiunii 
| încojurat de o coroană din frunze de stejar, scut timbrat 
cu o coroană murală de aur, tripartit în benzi: sus 
albastru, mijloc galben, iar jos roşu; broşat peste tot o 
caprioara/ tap — emblema judeţului Dâmboviţa. Sub scut, 
pe o panglică albastră tivită cu roşu, este înscrisă deviza 
gărzilor civice: „Patria şi dreptul meu”. De jur împrejurul 
drapelului se află franjuri de aur. Pânza drapelului are 
1140 mm lungime şi 950 mm lăţime. În vârful hampei 
este o acvilă din lemn de 200 mm înălțime, cu zborul în 
jos, coronată princiar, poartă în gheara dextră un sceptru, 
iar în senestra o sabie din aur. Pe pieptul acvilei un scut 
tăiat având în primul cartier acvila, iar în al doilea un cap 
de bour. Acvila stă pe un cartel rectangular, iar o panglică 
ce trece peste sceptru şi sabie poartă deviza armatei 
„Honor si patria”. (G.T./ C.V.) 


DRAPELUL REGIMENTULUI 22 DE DOROBANȚI 
Regimentul de dorobanţi a fost înfiinţat în 1880 cu 
reşedinţa la Târgovişte, iar drapelul l-a primit la 28 
noiembrie în acelaşi an (model 1874). Regimentul III 
Dâmboviţa Nr. 22 cu reşedinţa la Târgovişte s-a format 
din amalgamarea Regimentului III de Infanterie de Linie 
cu Regimentul 22 Dorobanţi în anul 1891. Noul corp 


Enciclopedia oraşului Târgovişte 


primea drapelul cel mai vechi şi tradiția acestuia: 
regimentul III de Infanterie de Linie. Drapelul acestui 
regiment a rămas în serviciul regimentului până în 10 
mai 1902, când a primit un nou drapel cu ocazia 
sărbătoririi a 25 de ani de la Războiului de Independenţă. 
Drapelul era din mătase tricoloră: albastru la hampă, 
urmând culorile galben şi roşu dispuse vertical. În 
mijlocul tricolorului, pe fâşia galbenă, era pictată stema 
României (1872) şi cu modificările aduse în 1881: scut 
împărțit în patru cartiere în care sunt reprezentate Țara 
Românească (acvila), Modova (capul de bour), Oltenia 
(un leu de aur), țărmurile Mării Negre (doi delfini afrontati); 
peste tot stema Casei de Hohenzollern având de jur 
împrejur un cadru de aur; scut timbrat cu o coroană 
regală pe o eşarfă cu litere de aur este înscrisă deviza 
Casei Regale „Nihil sine deo”. Scutul este susţinut de 
doi lei; câmpul blazonului este înconjurat de o ghirlandă 
din frunze de laur şi frunze de stejar; în cele patru colţuri 
cifra lui Carol |, încoronată şi înconjurată cu ghirlande 
de laur pictate. Cealaltă fata a drapelului este identică; 
pânza are forma pătrată cu latura de 1260 mm (fiecare 
culoare-fâşie are 420 mm lăţime); hampa de 2900 mm 
lungime vopsită în negru, în vârful hampei o acvilă 
cruciată şi coronată (lungime 200 mm) aşezată pe un 
cartel având pe fata deviza „Onoare şi patrie”, iar pe 
spate „Regimentul 22 Infanterie”. Pe hampă se află o 
brățară metalică cu deviza „Regimentul 22 Infanterie”. 
În 1929, Regimentul a primit un nou drapel cu 
dimensiunile de 1090 mm pe 800 mm, în mijlocul pânzei 
pe culoarea galbenă era cusută stema României Mari 
model 1921. În 1938 pe acest drapel au fost brodate 
denumirile localitatilor unde regimentul a dat marile 
lupte: pe fâşia roşie Campulung-Marasti, iar pe fasia 
albastră Plevna-Ardeal-Bratocea. Avea aceleaşi 
accesorii ca şi precedentele sale şi a fost în serviciul 
regimentului până în 1945. Drapelul a fost decorat cu 
medalii: Crucea Trecerii Dunării (1878), Medalia 
Jubiliara 40 de ani de domnie a regelui Carol |, Medalia 
Avântul Ţării (1913), Ordinul Militar Mihai Viteazul cls. 
a Ill-a (1917), Medalia Crucea Comemorativă a 
Războiului 1916-1918 cu baretele Carpaţi, Mărăşti, 
Mărăşeşti, 1918, Virutea Militară de Război cls. | 
(1918), Medalia Victoria (1921), Medalia de Onoare a 
Armatei Italiene (1920), Medalia 50 de ani de la 
Proclamarea Independenţei (1927). (G.T./ C.V.) 


DRAPELUL REGIMENTULUI III DE INFANTERIE 
DE LINIE A fost primul steag tricolor înmânat în 1834 
de domnitorul Al. Dimitrie Ghica în baza hatişerifului III 
al sultanului Mahmud II. Era confecţionat din trei fâşii 
de mătase (roşu, galben, albastru dispuse orizontal) 
având dispuse deasupra roşu, galbenul la mijloc şi 
albastru jos. De jur împrejurul pânzei erau franjuri de 
aur, în mijlocul câmpului pânzei pe un scut alb se află 
o acvilă cu zborul în jos, încoronată princiar şi cruciată 

de aur. În gheara dreaptă tine un sceptru de aur iar în 
cea stângă o sabie cu mânerul de aur; de jur împrejurul 
acvilei o ghirlandă de frunze de laur şi stejar; în colţurile 
pânzei câte o acvilă de aur asemănătoare cu cea din 
mijlocul ei; hampa este îmbrăcată în vişiniu 3200 mm 
şi are în vârf o acvilă în zbor încoronată princiar şi 
cruciată, aşezată pe un glob-ambele din aur. Acest 
drapel a fost în serviciul regimentului până în anul 1863 
când Al. loan Cuza a înmânat un nou drapel cu ocazia 
manevrelor militare de la Cotroceni. Noul drapel era 
asemănător celui dinainte având dimensiunile: lungime 
110 mm şi lăţime 900 mm. Ceea ce îl deosebea era 
scutul de pe pieptul acvilei tăiat în două cartiere printr-o 
linie verticală; în primul cartier se afla stema Munteniei, 
o acvilă cu zborul în jos cruciată şi încoronată princiar, 
iar în al doilea cartier se afla stema Moldovei cu un cap 
de bour. Cealaltă fata a drapelului era identică cu cea 
descrisă mai sus, singura deosebire fiind dată de 
schimbarea ordinei stemelor în cartiere în scopul de a 
demonstra egalitatea celor două principate. În colţurile 
libere ale tricolorului se afla „cifra domnitorului” 
înconjurată de o ghirlandă din ramuri de măslin din aur. 
Drapelul a fost în serviciu până în martie 1866. 
Regimentul a primit cel de al treilea drapel în 1866 de 
la Locotenenta Domnească, fiind în serviciul 
regimentului până în 1874. Modelul drapelului 1866 era 
confecționat din mătase tricoloră având culorile dispuse 
orizontal cu dimensiunile 1600 mm lungime şi 900 mm 
lățime. Pe ambele fete se aflau înscrisuri identice: pe 
fâşia roşie România, pe cea galbenă — al III regiment; 
pe cea albastră — linie; la cele patru colţuri şi înconjurat 
cu lauri se afla numărul Corpului III. În vârful hampei o 
acvilă cruciată aşezată pe un cartel cu deviza „Honor 
et patrie”. Cel de-al cincilea drapel al regimentului a 
fost înmânat de domnitorul Carol | în 1874 la Băneasa 
după încheirea manevrelor de toamnă. Drapelul este 
din mătase, tricolor dispus vertical cu albastru lângă 
lance şi cu roşu liber în aer. Stema ţării este pictată pe 
roşu închis în mijlocul fâşiei galbene. Drapelul este pătrat 
cu latura de 1550 mm; hampa de 3.000 mm, iar în vârf 
are o acvilă cruciată stând pe un cartel pe care se află 
inscripţia „Onoare şi patrie”, „3-lea regimentul de linie”. 
Pe hampă se află o brățară metalică cu inscripţia al 3-lea 
regiment linie. În mijlocul tricolorului apare o acvilă de 
nisip (neagră) cu zborul în jos, cruciată de argint şi 
coronată princiar de aur, ţinând în gheara dextră o spadă 
de argint, iar în senestra un sceptru din acelaşi metal, 
privind un soare de aur care reprezintă Țara 
Românească. În al doilea cartier un bour de nisip cu 
coarnele de argint având între coarne o stea de aur cu 
şase raze, o lună nouă, reprezintă Moldova. În al treilea 
cartier, figurează un leu de aur cu o coroană de mare 
ban privind o stea de aur cu şase raze care reprezintă 
Banatul Craiovei. În al patrulea cartier figurează doi 
delfini de argint afrontati, care reprezintă țărmurile mării. 

Peste tot scartelat de Lună şi Saturn, care reprezintă 
Casa de Hohenzollern. Scutul este trimbat de o coroană 
regală al cărei glob este de azur. Susţinătorii sunt doi 
lei de aur, deviza casei de Hohenzollern este înscrisă 
pe o esarfa de argint cu litere de aur „Nihil sine deo”. 
Câmpul blazonului este înconjurat cu o ghirlandă de 
frunze de aur şi argint, în cele patru colțuri şi înconjurată 
cu ramuri de aur se află cifra domnitorului Carol |. Partea 
opusă a drapelului este identică cu cea de mai sus. 
Drapelul are ca accesorii: o cravată tricoloră, un port 
drapel, un pahar pentru purtarea hampei, o învelitoare 
(husă) care servea ca protecţie pentru acvilă, o trusă 
pentru tintuire compusă din ciocănel metalic şi ținte 
aurite sau din argint. (G.T./ C.V.) 


DRAGAN din Merişani-Bucşani (sec. XV — 1530) 
Dregător muntean. Mare postelnic (11 iul. 1523 — 19 
apr. 1525), postelnic (1525, 1528, 1529). Căsătorit cu 
Stana, nepoata domnului Vlad Călugărul, era şi rudă 
prin alianță cu Radu de la Afumați, pe care l-a slujit. 
Conduce alături de cumnatul său, Neagoe din Periş, 
facțiunea boierilor munteni Draculesti, filoturci, 
responsabili de uciderea domnului Radu de la Afumaţi 
şi punerea pe tron a lui Basarab VI, făcând apoi parte 
din locotenenta domnească la Târgovişte (a.5 febr. — 
a.27 mart. 1529). Noul domn, Moise, îi trimite pe cei 
doi complotişti cu ostile în Transilvania (1529), la cererea 
sultanului. După eşecul turcilor la Viena şi apropierea 
sa de Craioveşti, Moise îl va executa. (A.$./M.O.) 


DRĂGAN, Corneliu |. (3.111.1956, Bucuresti) 
Absolvent al unui liceu de muzică şi arte plastice şi al 
Facultăţii de Instalaţii de la Institutul Politehnic din 
Bucureşti. Urmează, apoi, cursuri de pictură în ateliere 
ale unor maeştri din Franţa şi Germania. Iniţierea în 
pictură s-a făcut în atelierul marelui pictor Dumitru 
Gheata. Publică numeroase caricaturi în revistele 
„Flacăra”, „Albina” şi „Urzica” şi benzi desenate în 
„Cutezătorii”. A creat scenografia şi decorurile la 
spectacolul cu „Înşiră-te Mărgărite” de Victor Eftimiu, o 
premieră a „oamenilor în alb” de la Spitalul Judeţean 
Nr. 2 de la Mănăstirea Dealu. A realizat pictura 
bisericească în județele Bihor şi Dâmboviţa. Este unul 
din preferatii galeriştilor din Franța şi Germania. A fost 
unul dintre fondatorii ziarului târgoviştean „Glasul 
Cetăţii”. În cele câteva decenii de când este locuitor al 
Târgoviştei a creat o operă picturală (pictură de şevalet, 
acuarelă) de tip impresionist, surprinzând peisagistic 
numeroase colţuri ale cetăţii. A fost încununat cu 
Premiul | la Concursul de pictură marină „Dimitrie 
Ştiubei”, organizat de Liga Navală Română. (G.C.) 


DRĂGAN, Sebastian Dragoş (22.1.1970, Moreni, 
Dâmboviţa) Avocat, ziarist, poet. Şcoala generală şi 
liceul la Moreni. Facultatea de Drept a Universităţii 


Bucureşti (1998). A fost ziarist la „Jurnal de Dâmboviţa” 
(1993-2000) şi redactor-şef adjunct la Antena 1 şi 
Radio D. Din 2000 avocat în Baroul Dâmboviţa. Consilier 
în Consiliul Local Târgovişte în perioada 2004-2008. 
Colaborează cu articole, poezie la „Oglinda 
damboviteana”, „Climate literare”, „Litere”. În ultima 
perioadă se dedică activităţii profesionale. Autor al 
volumului de versuri „De 7 ori 7 păcate” (2005). (V.P.) 


DRĂGHICEANU, Virgil (V.1879, Târgovişte — dec. 
1964, Bucureşti) A urmat şcoala primară din Târgovişte, 
a fost licenţiat în litere şi filosofie. A fost bibliotecar al 
Casei Bisericii, secretar al Comisiei Monumentelor 
Istorice, unde s-a dovedit un harnic cercetător al 
monumentelor istorice. A acordat o atenţie deosebită 
monumentelor istorice din Târgovişte şi județul 
Dâmboviţa şi a coordonat săpăturile arheologice din 
Curtea de Argeş, Câmpulung şi Târgovişte (1934-1938). 
În lucrările sale, Târgoviştea a ocupat un loc deosebit: 
„În amintirea lui Constantin Brâncoveanu, 1714-1914”, 
„Raport asupra cercetărilor făcute cu privire la 
monumentele istorice din județul Dâmboviţa” (1907), 
„Monumentele noastre istorice” (1912), „Mitropolia 
Târgoviştei. Note istorice şi arheologice” (1933), multe 
studii, comunicări, inscripţii despre Târgovişte şi 
împrejurimi. Interesante sunt şi lucrările „Mathei 
Drăghiceanu. O viaţă închinată binelui public” şi „707 
zile sub cultura pumnului german”. (M.O.) 


DRĂGHICI, Constantin (3.11.1936, Craciunei, Olt) 
Profesor, istoric al culturii, publicist. Studii liceale la 
Caracal. Absolvent al Facultăţii de Filologie a Universităţii 
Bucureşti, cu specializarea rusă-română (1960). Profesor 
la Şotânga şi la diferite licee din Târgovişte, în special la 
„lenăchiţă Văcărescu” (1975-1998). A fost pentru perioade 
scurte de timp inspector la Comitetul pentru Cultură şi 
Artă al oraşului Târgovişte (1962-1963) şi inspector şcolar 
de specialitate la Inspectoratul Şcolar Dâmboviţa (1975- 
1977). În 1977 efectuează un stagiu de perfecţionare la 
Universitatea „Lomonosov” din Moscova. Ca membru al 
formaţiei corale „Pro-Muzica” din Târgovişte, întreprinde 
numeroase turnee în tara şi străinătate (Austria, Franţa, 
Spania, Italia, Republica Moldova). Debut publicistic cu 
reportaje la „Scânteia tineretului” (1960), urmat de 
colaborări la „Uzina şi Ogorul”, „Dâmboviţa”. Autor al 
lucrării „Agenda automobilistului amator” (1977), urmată 
de monografiile: „Asociaţia Corală «Pro-Muzica» 1973- 
2003” (2003) şi Colegiul National «lenăchiţă Văcărescu» 
1974-2004” (in colaborare, 2004), care continua 
monografia acestei unități şcolare de elită a Targovistei, 
întocmită în 1974 cu prilejul centenarului. (V.P.) 


DRAGUTOIU, Petre (11.X.1949, Valea Voievozilor, 
Razvad, Dambovita) Profesor, ziarist, eseist, poet. Studii 
primare si gimnaziale in satul natal, apoi Liceul 

ylenachita Văcărescu” din Târgovişte. Absolvent al 
Facultăţii de Istorie-Geografie a Universităţii din Craiova 
(1973) şi a Facultăţii de Istorie-Filozofie a Universităţii 
„Al. |. Cuza” din laşi (1978). Profesor de istorie-geografie 
în județul Botoşani (1973-1975), apoi muzeograf la 
Muzeul Județean Dâmboviţa (1975-1991). Din 1991 
profesor la diferite şcoli din Târgovişte sau judeţ. A 
participat la evenimentele din decembrie 1989. Activitate 
jurnalistică: redactor la „Jurnalul de Dâmboviţa” (1996- 
1998), redactor-coordonator la „Dâmboviţa” (2001-2005), 
în colegiul redacţional la „Târgoviştea”, ,Teapa’, 
„Obiectiv”, „Obiectiv-Muntenia”. Colaborator la 
„Academia Caţavencu”, „Realitatea damboviteana’”, 
„Cotidianul!”. A făcut parte din colegiul de redacţie al 
revistei „Valachica” a Muzeului Judetean Dâmbovița 
(1975-1991). Colaborează la „Ramuri”, „Luceafărul”, 
„Flacăra” cu poezie. Premiat la Festivalul Naţional de 
Literatură ,Mostenirea Văcăreştilor” de la Târgovişte 
(1982, 1983). Publică studii şi articole de istorie şi istorie 
a culturii dambovitene în „Valachica” şi revistele şi ziarele 
la care a colaborat. Autor al lucrării „Nichita Stănescu, 
de la o geană de copil la nemurire” (2003). (V.P.) 


DREPTARUL Apare cu subtitlul „izvor monografic 
şi religios — gânduri bune”, în perioada 1 martie — 20 
mai 1928, sub direcţia preotului C. Nitescu. Redacţia şi 
administraţia se aflau în Târgovişte, strada Bărăţiei nr. 
15. Scopul ziarului era de a reda Târgoviştei strălucirea 
de altădată: „Ca una dintre cele mai bătrâne cetăţi 
voievodale, Târgoviştea, azi un oraş în urma multora, 
păstrează în cuprinsul său rămăşiţe istorice, semne 
vederate ale unor vremuri de adâncă evlavie, străjeri 
gârbovi care au stat de veghe secole de-a rândul, 
povestindu-ne tainic din trecutul nostru zbuciumat şi 
vijelios. Dând la o parte molozul de pe ele, multe fiind 
ruină, luând vălul uitării, în care sunt îmbrăcate, vom căuta 
a le repune, pentru cititori, în strălucirea lor de altădată”. 
Scriu articole interesante şi de mare sensibilitate preoții 
C. Nitescu şi Stelian Petrescu, profesorii loan Valescu, 
R. Scheibler şi Eduard Săulescu de la Liceul Militar 
„Mănăstirea Dealu”, Elena Stematiu — preşedintele 
Asociaţie Femeilor Române „Solidaritatea”, institutorii 
Gheorghe lonescu şi |. Barbu, învățătorul Gheorghe 
Bucurică, profesorii |. Pavelescu şi |. Diaconescu. 
Temele abordate sunt variate, în ton cu specificul 
ziarului: mila creştină, istoricul Mitropoliei din Târgovişte, 
morala şi solidaritatea umană, rolul bisericii ortodoxe, 
superstitiile antichităţii în lumina credințelor moderne, 
pledoarie pentru un muzeu al Târgoviştei, Ziua eroilor, 
interferentele artei bizantine cu arta românească, 
însemnările lui Paul de Alep despre Târgovişte, acţiuni 
ale Casei Naţionale în sprijinul construirii unei Băi 
populare în cartierul Sârbi, apeluri către preoți şi învăţători 
pentru „luminarea” cetățenilor ş.a. Pentru a avea un 
impact deosebit asupra cititorilor, ziarul publica pe prima 

pagină diverse îndemnuri sau poveţe din învățătura 
bisericească. Spre exemplu, accentuând scopul ziarului, 
se scria, invocând Glasul Domnului: „Să nu socotiți că 
am venit să stric legea sau prorocii, n-am venit să stric, 
ci să împlinesc”. (Matei, V, 17). (M.C.) 


DRUMUL Oll sau DRUMUL MOCANILOR Cobora 
spre Târgovişte, pe cele două văi, lalomita şi Dâmbovița 
şi se uneau după ce se trecea de Târgovişte la marginile 
satelor Ulmi, Lazuri şi Comişani. A fost atestat prima 
dată la 20 august 1789, dar era mult mai vechi. S-a 
păstrat ca toponim în tot cursul secolului al XIX-lea şi 
indica traseul drumului de transhumanță, în pendularea 
dintre munte şi baltă. (M.O.) 


DUCA, G. lon (20.X11.1879, Bucureşti — 29.XII.1933, 
Sinaia, Prahova) Judecător, publicist, ministru, 
preşedinte al P.N.L., personalitate a vieții politice 
interbelice. Îşi face studiile liceale la Liceul „Sfântul Sava” 
din Bucureşti, apoi studiază dreptul, luându-şi doctoratul 
la Paris (1902). Activează ca magistrat. Se înscrie în 
Partidul Naţional Liberal, devenind deputat şi apoi 
ministru în mai multe guverne (1914-1919, 1922-1926, 
1927-1928). Este preşedinte al P.N.L. în anii 1930-1933. 
Vizitează de mai multe ori Târgoviştea şi județul 
Dâmboviţa, fiind prezent la diverse acţiuni ale organizaţiei 
liberale. De asemenea, participă în anul 1925, alături 
de Gheorghe Mârzescu — ministrul justiţiei, Constantin 
Angelescu — ministrul Educaţiei şi N.N.Săveanu — 
ministrul sănătăţii la inaugurarea noilor localuri destinate 
unor instituţii publice: Liceul „Constantin şi Maria 
Carabella”, Tribunalul Judetean, Spitalul Judetean, 
Şcoala Comercială, Şcoala de Meserii, Internatul 
Liceului ,lenachita Văcărescu”, Şcoala Normală din 
Târgovişte. (M.C.) 


DUDĂU-DUMITRESCU, Elena (1884, Târgovişte — 
1956, Târgovişte) Nepoata de soră a scriitoarei 
Smarandei Gheorghiu. Studii de sericicultură la Padova 
şi de tehnica tesatoriei la Como, Italia. Directoarea Şcolii 
de Tesatorie din Târgovişte (1910-1940). (A.Ş./M.0.) 


DULAMEA, Ştefan (25.VIII.1941, Câmpulung 
Moldovenesc) A absolvit Colegiul „Nicolae Bălcescu” 
(actualmente, „Carol |”) din Craiova şi Facultatea de 
Medicină Generală de la Institutul de Medicină şi 
Farmacie din Bucuresti; doctor în neurologie la Institutul 
de Neurologie al Academiei Române; medic primar 
neurolog. Medic la Spitalul de Cronici Mintali din 
Deveselu, Olt, apoi la Policlinica din Pucioasa; şeful 
secţiei neurologie de la Spitalul Judeţean Nr. 2 de la 
Mănăstirea Dealu. Pentru prima oară, la nivel mondial, 
lansează o lucrare — experimentul fiind făcut pe un mare 
lot de pacienți cu prelucrare statistică, la Târgovişte — 
care evidenţiază, atât calitativ, cât şi cantitativ, clinic, 

dar şi ca aspect fiziopatologic, modificările la bolnavii 
de apraxis constructiv. Această nouă metodă de 
investigare neurologică a fost validată la o serie de 
congrese internaţionale (Barcelona, Bucureşti, Verona) 
şi de publicaţii medicale internaţionale. (G.C.) 


DUMITRACHE, Maria-Magdalena (3.V.1977, 
Târgovişte) Canotoare. Absolventă a Şcolii Generale Nr. 
9 Târgovişte (1990), Liceului din Orşova (1995), Facultății 
de Educaţie Fizică şi Sport din cadrul Universităţii Bacău 
(2001). Masterat în „Managementul sportiv”. A început 
practicare sportului (iniţial volei şi apoi handbal) când 
era elevă la şcoala generală. În anul 1990 cu prilejul 
unei acţiuni iniţiate de Federaţia Română de Canotaj 
i-au fost remarcate calităţile fizice deosebite (talia, 
anvergura braţelor etc.) şi a fost îndrumată să se dedice 
acestui sport. A practicat canotajul la Centrul Olimpic 
CSS „Marina” Orşova (1990-1996) şi Steaua Bucuresti 
(1997-2000). Campioană olimpică la Sidney (2000), în 
cadrul echipajului de schif 8+1. De 2 ori campioană 
mondială (1998. 1999), la schif 8+1. A mai obţinut 2 
medalii la campionatele mondiale de tineret (1 de aur, 
1 de argint) si 6 la campionatele mondiale de juniori 
(1 de aur, 5 de argint). Medaliata la campionatele 
europene in probele de dublu vasle, 4 fara carmaci, schif 
8+1. Multiplu medaliata la campionatele nationale de 
seniori si juniori. Maestra emerita a sportului. Director 
al Directiei Judetene de Tineret si Sport Galati (2010- 
2011). Distinsă cu Ordinul national „Pentru Merit” în grad 
de comandor (2000). Cetăţean de onoare al municipiului 
Târgovişte (2000). Primul (şi unicul, până în prezent) 
sportiv născut la Târgovişte care a reuşit să intre în 
posesia „aurului” olimpic. Căsătorită cu Alin lrincu, 
medaliat la campionatele mondiale de canotaj. (A.B.) 


DUMITRACHE, Marius (5.1X.1968, Bucuresti) 
Cursuri primare şi gimnaziale la Şcoala Nr. 5 „Coresi”, 
liceale la Liceul (azi Colegiu National) ,lenachita 
Văcărescu”; a urmat studii superioare de jurnalism şi 
istorie la Universitatea „Valahia” din Târgovişte. A făcut 
parte din echipele fondatoare ale Radio „Dâmboviţa” — 
„D” (prezentator ştiri), televiziunii Antena 1 Târgovişte 
(redactor-şef), periodicului „Sportis” (redactor-şef). În 
prezent director de programe la televiziunea „Columna” 
din Târgovişte. Realizator al unor emisiuni de vizibilitate: 
„Pragul de sus” (Antena 1), „Faţă în fata” şi „Revista 
presei” (Columna). A fost şi corespondent judeţean al 
gazetei naţionale „Pro Sport”. (G.C.) 


DUMITRASCU, Gheorghe-lulian (28.X1.1967, 
Bilciureşti, Dâmbovița) Fotbalist. Licenţiat al Universităţii 
„Valahia” din Târgovişte — Facultatea de Ştiinţe Umaniste, 
Secţia Educaţie Fizică şi Sport (2004). Primul care i-a 
intuit calităţile de fotbalist şi l-a îndrumat la început de 
carieră a fost antrenorul Gheorghe Teofil Tzitzeclis (1981). 

Legitimari: CSS Târgovişte (1981-1985, Campionatul re- 
publican de juniori), Clubul Sportiv Târgovişte (1985-1986, 
Divizia B”), Universitatea Craiova (1986-1987, Divizia „A”), 
Dinamo Bucureşti (1987-1988, Divizia „A”), Flacăra 
Moreni (1988-1989, Divizia „A”), Rapid Bucuresti (1989- 
1993, Divizia „A”, Liga 1), Oţelul Galati (1993-1994, Liga 
1), Sportul Studenţesc Bucureşti (1994-1995, Liga 1), 
FC Györ Eto (1995-1996, divizia ,A” Ungaria), Chindia 
Târgovişte (1996-1997, Liga 1), Construction Henan 
(1997-1998, divizia „A” China), Chindia Târgovişte (1998- 
1999, Liga 2). A evoluat timp de 11 sezoane pentru 8 
echipe de Divizia „A”, Liga 1 din România, îmbrăcând 
tricourile acestora în 171 meciuri din primul eşalon 
fotbalistic al țării şi înscriind 14 goluri. Pentru Târgovişte 
a jucat un sezon în Liga 1 (16 meciuri, 2 goluri) şi 2 
sezoane în Divizia „B”. În perioada 1985-1986 a evoluat 
de mai multe ori în naţionala de juniori a României. În 
decembrie 1991 a jucat 2 meciuri în prima reprezentativă 
a ţării, iar în septembrie 1987 în Cupa UEFA. În anul 
2000 a terminat Şcoala de Antrenori din cadrul FRF şi a 
fost angajat ca atare la CSŞ Dâmboviţa unde a continuat 
din 2004 ca profesor până în 2009. A activat aici ca 
antrenor secund la formaţia feminină de fotbal, postură 
din care în sezonul competițional 2007-2008 a reuşit să 
claseze echipa târgovişteană pe locul 2 în Divizia „A”, să 
o promoveze în semifinalele Cupei României, iar junioarele 
să câştige titlul de campioană naţională. (A.B.) 


DUMITRESCU, Gheorghe (12.11.1930, Lucieni, 
Dâmboviţa) Liceul ,lenachita Văcărescu” (1950); 
Facultatea de Medicină Generală Bucureşti (1956). 
După terminarea facultăţii este repartizat la Circa 
Sanitară Vârfuri (1956-1957). Funcţionează la Circa 
Sanitară Râu Alb (1957-1959). În 1959 promovează 
concursul de secundariat. În perioada 1960-1995 este 
medic la Spitalul Târgovişte, secția pediatrie. Între anii 
1972-1995, este medic primar, şef secţie la Spitalul 
Târgovişte. Director adjunct la Direcţia Sanitară, județul 
Dâmboviţa, cu responsabilități în ocrotirea mamei şi 
copilului, domeniu în care obținut rezultate, indicatori 
de sănătate dintre cei mai buni din România. A publicat 
în reviste medicale din tara şi a participat la congrese 
de specialitate. Membru în Consiliul Municipal 
Târgovişte (1976-1978). Toată viata a trăit şi creat ca 
medic şi cetățean în Târgovişte. (N.V.) 


DUMITRESCU, llie Atlet. Absolvent al Liceului 
Militar „Mănăstirea Dealu” (1916). Primul recordman al 
României în proba de aruncarea ciocanului (19.25 m, 
1915). Primul târgoviştean recordman naţional. Primul 
recordman al României la atletism legitimat la un club 
din afara Bucureştiului. (A.B.) 


DUMITRESCU, Silviu (4.11.1953, Gura Ocnitei, 
Dâmboviţa) Fotbalist, antrenor. Absolvent al Liceului 

,lenachita Văcărescu” Târgovişte (1971). Licenţiat al 
Facultăţii de Mecanică, Secţia Autovehicole Rutiere din 
cadrul Institutului Politehnic Braşov (1978). Absolvent 
al Şcolii de Antrenori, Specializarea „Fotba!” din cadrul 
Institutului de Educaţie Fizică şi Sport din Bucureşti 
(1988). A practicat fotbalul fiind legitimat la Recolta 
Săcuieni (1967-1971, Campionat raional, Campionat 
județean), Dinamo Slatina (1971-1973, Divizia „C”), CSU 
Brasov (1973-1977, Diviziile „B” şi „C”), Steagul Roşu 
Braşov (1977-1978, Divizia „B”), Clubul Sportiv Târgovişte 
(1978-1988, Diviziile ,A” şi „B”). Pentru echipa din 
Târgovişte a evoluat 5 sezoane pe prima scenă 
fotbalistică a ţării jucând 127 meciuri în care a înscris 3 
goluri şi alte 5 ediții de campionat în Divizia „B”. A activat 
ca antrenor la Gloria Păstârnacu (1988-1989, 
Campionat judeţean), Cimentul Fieni (1989-1993, Liga 
3), COST-LBE Văcăreşti (1993-1994, Campionat 
județean), Oţelul Universitatea Târgovişte (1994-1995, 
Liga 3 — promovare; 1995-1995, Liga 2 — promovare), 
Chindia Târgovişte (1996-1997, Divizia „A”), FC Arges 
Piteşti (1997-1998, Liga 1), ROCAR Bucureşti (1998- 
1999, Liga 2 — promovare, 1999, Liga 1), Midia Năvodari 
(2000, Liga 2), Gaz Metan Mediaş (2001-2004, Liga 1, 
Liga 2), CONPET Ploieşti (2004-2005, Liga 3), Appolonia 
Fier (2006-2007, Liga 1 Albania), Besakavaia (2007- 
2008, Liga 1 Albania), CONPET Ploieşti (2008-2011). 
Ca antrenor al echipei Oţelul Universitatea Târgovişte a 
reuşit două promovări consecutive (1995, Liga 2; 1996, 
Liga 1) ceea ce reprezintă un caz unic în istoria fotbalului 
local. A condus Chindia Târgovişte în calitate de antrenor 
principal în 31 de meciuri în prima Ligă, asigurându-i 
prin punctajul obținut menținerea şi în sezonul următor 
pe prima scenă fotbalistică a ţării. Palmaresul său de 
antrenor include: două promovări în Liga 1 (Oţelul 
Universitatea Târgovişte, 1996 şi ROCAR Bucureşti, 
1999); conducerea tehnică a 4 formaţii de Liga 1 din 
România şi 2 din Albania; 10 meciuri în Cupele europene 
(6 cu FC Argeş Pitesti, 4 cu Besakavaia — Albania). 
Deţine ca antrenor categoria | şi Licenţa UEFA „A”. 
Pentru succesele obținute ca antrenor la FC Argeş 
Consiliul Local Piteşti l-a distins cu Diploma de 
Excelenţă (1998). (A.B.) 


DUMITRESCU, Valeriu (18.V.1921, Târgovişte — 
24.1.1997. Târgovişte) Cursurile primare, gimnaziale şi 
liceale le urmează în Târgovişte; absolvă Conservatorul 
de Muzică din Bucureşti. Ocupă, o vreme, diferite functii 
în administraţia publică locală, dar cea mai mare parte 
a biografiei sale profesionale o va petrece ca profesor 
de muzică la diferite licee şi şcoli din Târgovişte. Obține 

rezultate remarcabile ca dirijor al celebrei formaţii corale 
„Cântarea României” a cadrelor didactice din Târgovişte. 
S-a remarcat şi componistic cu opera simfonică „Patria”. 
Fire sensibilă, de o vastă cultură cu rezultate 
remarcabile ca dascăl şi dirijor, târgoviştenii l-au prețuit 
situându-l pe primele locuri ale slujitorilor artei muzicale. 
(G.C./G.T./C.V.) 


DUMITRU, Elena (6.1.1961) Licenţiată a Facultăţii 
de Fizică din cadrul Universităţii Bucureşti (1984). 
Fizician la laboratorul de spectroscopie de la Combinatul 
de Oteluri Speciale Târgovişte (1984-1990). Parlamentar 
de Dâmboviţa în Camera Deputaţilor (1990-1992), ex- 
pert parlamentar, consilier parlamentar în Camera 
Deputaţilor (1993-2002). A fost secretar de stat, şef al 
Departamentului de Politici Sociale din cadrul Guvernului 
(2002-2003), ministrul al Muncii Protecţiei Sociale şi 
Familiei (2003-2004). Din punct de vedere politic, după 
1989, a fost membră a Frontului Salvării Naţionale (1990- 
1992), a Partidului Democrat (1993-2002) şi a Partidului 
Social Democrat (din 2002). (A.B.) 


DUNU, Alexandru (13.X11.1940, Romoş, Hunedoara 
— 3.V.1998, Târgovişte) Profesor, inspector scolar general. 
Urmează cursurile Liceului Teoretic din Orăştie (1955- 
1959). Absolvent al Facultăţii de Fizică din cadrul 
Universităţii Babeş-Bolyai” din Cluj (1964). Este încadrat 
ca profesor de fizică la Liceul Nr. 2 din Târgovişte (1964- 
1975) şi la Liceul „lenăchiţă Văcărescu” (1975-1996). 
În perioada 1976-1979 predă fizica teoretică şi chimia 
în cadrul Liceului „Ibn Abdoune” din Khouribga, Maroc. 
În anii 1996-1998 îndeplineşte funcţia de inspector şcolar 
general. Se afirmă ca un profesor pasionat şi riguros. 
În anul 2011 i s-a acordat postum titlul de „Cetăţean de 
Onoare” al Municipiului Târgovişte. (M.C.) 


DURAC, loan Alexandru (22.X1.1924, Bucureşti — 
12.VI.1998, Târgovişte) Economist, poet, publicist. Studii 
liceale în Capitală, apoi urmează Facultatea de Mecanică 
din cadrul Institutului Politehnic şi Şcoala Juridică a 
Ministerului Justiţiei, absolvită în 1956. A profesat ca 
maistru la Atelierele CFR Bucureşti-Triaj. Între 1956-1959 
îndeplineşte funcţia de judecător la Tribunalul Târgovişte. 
După 1959 şi până la pensionare (1984) este contabil 
şef la Asociaţia Vânătorilor şi Pescarilor Dâmboviţa. Debut 
cu poezii în „Tânărul muncitor” (1945). Colaborează la: 
„Familia”, „Astra”, „Tribuna”, „Tomis”, „Argeş”, 
„Îndrumătorul cultural”, „Flamura Prahovei”, „Dâmboviţa”. 
Din creaţia sa poetică face o selecţie a poeziilor în volumul 
„Trepte restituite” (1972). (V.P.) 


ECOUL Revistă literară şi ştiinţifică a Liceului „Grigore 
Alexandrescu” (Carabella) din Târgovişte. Apare în perioada 
1975-1976 (3 numere multigrafiate) sub îndrumarea 
profesorilor Virginia Ghiţă, Vasile Soare şi Lazăr Dinescu. 
Publică poezii ale elevilor, încercări de proză, eseuri, istorie 
literară, precum şi colaborări ale lui lon Dincă, Lazăr 
Dinescu, Mircea Georgescu şi alții. (V.P.) 


ECOUL DÂMBOVIȚEI Organ politic, cultural, so- 
cial al Cercului „I.G. Duca”. Apare în perioada 1936 — 9 
iulie 1937 sub direcţia lui loan D. Niţă, secretar general 
al Prefecturii. Redacţia şi administrația se găseau pe 
strada Maior Alexandrescu, nr. 38, apoi pe Bulevardul 
Carol |, nr. 22 din Târgovişte. Scopul ziarului era propa- 
ganda liberală prin Cercul „I.G. Duca”. Scriu articole 
avocaţii |. Costăchescu — Găeşti, Mihail Nicolescu — 
secretar general al P.N.L. — Dâmboviţa, Nicolae 
Dobreanu — ajutor de primar la Primăria Târgovişte, 
învățătorul losif Dumitrescu, loan Niţă ş.a. Teme 
abordate: rolul Cercului „I.G. Duca”, tineretul şi politica, 
rolul justiţiei în stat, înființarea în judeţ a unor Case de 
Sfat ale PN.L., împroprietărirea demobilizatilor, figuri 
ilustre ale liberalismului, curente politice, înfăptuiri 
liberale, aspecte ale învățământului, critici la adresa 
celorlalte partide, probleme electorale, cronici culturale, 
poezii cu subiect politic, problematica vieții 
internationale, abuzuri ale P.N.T. etc. (M.C.) 


EDITURA BIBLIOTHECA La 27 mai 1997, 
Ministerul Culturii (şi Cultelor), prin avizele 4363, 4364 
autoriza funcționarea Editurii Bibliotheca şi a Librăriei 
Gaudeamus. Profesorul Mihai Stan este atestat 
consilier editorial (4364/27.05.1997) iar conf. univ. dr. 
ing. Mihail Florin Stan primea atestatul în profilul 
difuzarea tipăriturilor (4364/27.05.1997). A urmat 
înființarea SC Bibliotheca SRL având ca asociaţi pe cei 
doi de mai sus, obiectul de activitate fiind 2211 (editarea 
cărţilor, broşurilor şi a altor publicaţii, carte şcolară şi 
conexă, bibliografie şcolară), 5247 (librărie) şi 7222 
(consultanţă şi furnizare de produse software); din 2007 


are tipografie proprie. Cu o echipă profesionistă (ing. 
lon Anghel, ing. loan Alexandru Muscalu, ing. Andrei 
Chiornita, Veronica Gurău -— librar, Violeta Toma — 
contabil), Editura Bibliotheca se impune rapid în lumea 
potenţialilor săi beneficiari — mai ales scriitori damboviteni. 
Depăşindu-se spaţiul regional, la Bibliotheca au fost 
editati autori din intreaga tara dar si din Republica 
Moldova, Anglia, Elvetia, Belgia, Italia, India, Venezuela, 
SUA. Calitatea deosebită a lucrărilor — unele reprezen- 
tând rezultate notabile ale cercetării ştiinţifice — e atestată 
şi de faptul că multe dintre acestea au fost editate cu 
sprijinul Agenţiei Naţionale pentru Cercetare Ştiinţifică, 
Ministerului Culturii şi Cultelor (începând cu 2006 
Administraţia Fondului Cultural National) a subventionat 
cărți semnate de cunoscutii scriitori Mircea Horia 
Simionescu, Barbu Cioculescu, Alexandru George, 
Henri Zalis, Sultana Craia, Emil Vasilescu, Gheorghe 
Buluta, Victor Petrescu, Florentin Popescu, George 
Coandă ş.a. Editura Bibliotheca a devenit o prezenţă 
apreciată la „Târgul International Gaudeamus — Carte 
de învăţătură” în cadrul căruia au fost lansate cărţi de 
referință. Editează revistele: „Litere. Revistă lunară de 
cultură a Societății Scriitorilor Târgovişteni”; „Armonia; 
„Curier”; „Eroica”; „The Scientific Bulletin of Electrical 
Engineering Faculty”, „The Scientific Bulletin of Valahia 
University Materials and Mechanics’, ,Journal of Science 
and Arts”, „Les Annales de L'Universite Valahia de 
Targoviste Section Sciences Economique’, „Université 
„Valahia” Targoviste. Les Annales de la Faculté de 
Sciences Juridique”, „Competition Survey. Studies and 
Researches Relating to Economic Competition”, 
„Revue Europeenne du Droit Social”, „Astronautica”, 
„Coresi”; „Educatorul Dambovitean” ş.a. Prin donații 
anuale de carte românească (peste 8000 de exemplare), 
Editura Bibliotheca a contribuit la dotarea bibliotecii 
„Târgovişte” din Chişinău, Republica Moldova, biblioteca 
patronată de Biblioteca Judeţeană „|.H. Rădulescu” din 
Târgovişte. Editura, recunoscută cu avizul nr. 1142 din 
30 iunie 2003 de CNCSIS (reconfirmată în 2006 şi 2009, 
2010), editează carte universitară selectată prin 

constituirea unui corp de recenzori abilitati: conf. univ. 
dr. Valeriu Răpeanu, dr. în istorie Florin Rotaru, conf. 
univ. dr.Victor Petrescu, dr. în sociologie Octavian Mihail 
Sachelarie, prof. univ. dr. Ştefania Viorica Rujan, prof. 
univ. dr. Mircea Anghelescu, academician, prof. univ. 
dr. Mihai Cimpoi, conf. univ. dr.George Anca, conf. univ. 
dr. Sultana Craia, conf. univ. dr., în filologie Henri Zalis, 
conf. univ. dr. George Coandă, conf. univ. dr. Agnes 
Erich, lect. univ. dr. Gheorghe Buluta, prof. univ. dr. lon 
Stegăroiu, prof. univ. dr. Delia Mioara Popescu, prof. 
univ. dr. Călin D. Oros, conf. univ. dr. Dan Top. Editura 
Bibliotheca, în cei 15 ani de existenţă, a publicat peste 
1000 de titluri (o selecţie a acestora este prezentată pe 
site-ul propriu, www .bibliotheca.ro) dintre care circa 300 
de beletristică, istorie şi critică literară în colecțiile: 
Proză contemporană, Eseu, Lirica, Istorie literară, 
Ethnos-Monografia, Memoria. Având coordonatori ai 
colecțiilor ştiinţifice cadre universitare cu renume, Editura 
Bibliotheca publică frecvent carte ştiinţifică în colecţiile: 
Universitaria-Automatică şi Informatică Industrială (conf. 
univ. dr. lulian Brezeanu), Universitaria-Economia (prof. 
univ. dr. lon Stegăroiu), Universitaria-Electronica (conf. 
univ. dr. Henri-George Coandă), Universitaria-Stiinte 
Fundamentale (conf. univ. dr. Călin Oros), Universitaria- 
Tehnica (conf. univ. dr. Mihail Florin Stan), Universitaria- 
Lex (conf. univ. dr. Dan Top), Universitaria-Biblioteconomia 
(prof. univ. dr. Victor Petrescu). Editura Bibliotheca 
si-a fixat inca din 1997, cateva proiecte bine primite pe 
plan local şi national, menite să umple golurile de 
informaţie apărute fie prin lipsa mijloacelor logistice (în 
jud. Dâmboviţa, în perioada comunistă, până în 1990, 
nu a existat nicio editură), fie prin eludarea unor domenii 
declarate tabu (istoria locală, biserica, personalităţi 
dintre cele două războaie, războiul din Est ş.a.). Editura 
Bibliotheca a fost creată şi pentru a pune la dispoziția 
scriitorilor din Târgovişte şi din Dâmboviţa condiţii optime 
pentru a-şi publica scrierile. Astfel, în cei 15 ani de 
existență ai Editurii Bibliotheca, pe lângă scriitori 
proveniţi din alte zone geografice sau din străinătate 
(cu precădere din Republica Moldova) un număr de peste 
100 scriitori (beletristică şi carte ştiinţifică) damboviteni 
şi-au publicat aici volumele, dintre care amintim: Mircea 
Horia Simionescu, Mihai Stan, Tudor Cristea, George 
Coandă, Victor Petrescu, Mihai Gabriel Popescu, Dan 
Top, Mihail-Florin Stan, Emil Stănescu, Florea Turiac, 
George Anca, Corin Bianu, Mihaela Ciocodeică, 
Gheorghe Petre Bârlea, lon Bratu, Victor Davidoiu, 
Daniela Olguta lordache, lon Mărculescu, Theodor lulius 
Nicolin, lon Gavrila, Dan Giju, Lucian Grigorescu, Grigore 
Grigore, Mihail lurcu, Alexandru Nicolescu, lon Gh. 
Dumitru, Nicolae Neagu, Victor Negulescu, Stefania 
Viorica Rujan, Dumitru Ungureanu, Constantin Voicu, 
Virgil Voinescu-Oraşanu, Alexandru Manafu, loan N. 
Radu, lon Sorin Ivaşcu, lon Enescu-Pietrosita, Mircea 
Bădoiu, Alexandru Vâlcu, Niculae lonel, Dan Vişinescu, 

George Toma Veseliu, Ivan Vasile Ivanoff, Viorica Pop, 
Marin Petre Constantin, Dumitru Radu Luca, lon Vişan, 
Flavia Stoica, Vali Niţu, Alin Vrăbiescu, Carmen 
Duvalma, Costel Agachi-Ram ş.a. (V.P.) 


EDITURA CETATEA DE SCAUN Fondată în 2002, 
editează carte de istorie, arheologie, geografie, ştiinţe 
sociale, ştiinţe naturale, albume şi cataloage expoziti- 
onale. Prioritatea editurii sunt autorii români specialişti 
în domeniile lor de activitate. Director Dan Mărgărit. (M.S.) 


EDITURA GIMNASIUM A fost înființată în anul 1999 
şi este profilată, cu deosebire, pe carte şcolară. Are 
două colecții de bază: Manuale şcolare şi Auxiliare 
didactice. Până în prezent editura a publicat peste 100 
de titluri, dintre care pot fi amintite: Manuale şcolare — 
„Istorie”, clasa a XI-a (2000); „Agropedologie”, clasa a 
XI-a, (2000); „Cultura plantelor horticole”, (2001); 
„Biologie”, clasa a XII-a, (2003), „Istorie”, clasa a XI-a, 
(2006), „Biologie”, clasa a XI-a, (2006), „Informatică”, 
clasa a XI-a, (2006), „Fizică”, clasa a XI-a, (2006), 
„Istorie”, clasa a XII-a, (2007), (Biologie), clasa a XII-a, 
(2007), „Informatică”, clasa a XII-a, (2007), „Fizică”, 
clasa a XII-a, (2007). Auxiliare didactice — „Culegere de 
matematică cls. |-II”, „Culegere de matematică cls. III-IV”, 
„Matematică de performanţă”, clasa a IV-a, „Teste de 
istorie”, pentru clasa a VIll-a, „Teste de istorie pentru 
bacalaureat”, „Teste de biologie pentru bacalaureat”, 
„Teste de fizică pentru bacalaureat”, „Teste de geografie 
pentru bacalaureat”, „Teste de chimie pentru 
bacalaureat”. De-a lungul timpului, Editura s-a impus pe 
piaţa de carte, lucru dovedit de tirajele mari de 10-20.0000 
de exemplare tipărite ale unor manuale, precum cele de 
istorie, biologie dar şi a unor auxiliare didactice. 
Manualele şi auxiliarele didactice ale editurii Gimnasium 
sunt cunoscute în toate liceele din tara. În viitor, Editura 
urmăreşte să se extindă, mentinandu-si profilul. În prezent 
derulează un proiect cu finanțare europeană. (M.S.) 


EDITURA MACARIE Fondată în 1990, tipăreşte 
prima carte în 1993. Consilier editorial: Mihail |. Vlad; 
colecţii: Prima carte, Poesis, Monografii, Biblioteca de 
proză, Biblioteca de istorie, universitaria, Biblioteca 
Mihai Eminescu, Biblioteca Nichita Stănescu, 
Biblioteca pentru copii, Românii de lângă noi. Participă 
la târguri de carte la Scopje, Belgrad, Chişinău, Cernăuţi 
şi la Salonul de carte „lon Heliade-Rădulescu” 
Târgovişte. Editează revistele: „Târgoviştea, La noi 
acasă, Rodna veche, Vălişoara, Et in Acardia ego, 
Târgoviştea copiilor”. (M.S.) 


EDITURA PANDORA-M Este fondată în 1994. 
Editor: lon Mărculescu, director editorial: Magdalena 
Mărculescu; colecţii: Sfera (ediţii bilingve), Literatura 
contemporană, Cărţile Pandorei, Ştiinţe umane, Femina. 

Editează revistele „Athanor”, „Modus Dicendi”, „Cristalul. 
Participă la târguri de carte la Frankfurt-an-Mein, Paris, 
Gaudeamus din Bucuresti şi la Salonul de carte ,lon 
Heliade-Rădulescu” Târgovişte. Editura Pandora-M, 
funcţionează la Târgovişte până în 2007, când este 
transferată la Bucureşti unde activează şi în prezent 
sub o nouă titulatură Pandora-M Publishing, şi este 
preluată de trei asociaţi, Magdalena Mărculescu, Silviu 
Dragomir şi Vasile Dem. Zamfirescu. La Bucureşti se 
continuă linia iniţială, dar au fost adăugate şi noi direcții. 
În 2008, lon Mărculescu înființează Editura Marcona, 
axată, în principal, pe literatură română contemporană. 
Prima carte editată aici, este Jurnalul de la Marcona — 
de lon Mărculescu. Pentru prima dată în România, 
Editura Pandora-M inițiază publicarea integralei 
shakespeareene în ediție bilingvă, pentru o mai buna 
înțelegere a operei marelui dramaturg de către cititor. 
Din cele 26 de piese propuse, au fost editate în volume 
individuale 22 dintre ele: Hamlet, Romeo şi Julieta, 
Othello, Regele Lear, Cei doi tineri din Verona, Macbeth, 
luliu Cezar, Antoniu şi Cleoptatra etc. Punând accent 
pe calitate, au fost folosite traduceri efectuate de nume 
de rezonanţă: Tudor Vianu, George Tomozei, Vladimir 
Streinu, St. O losif, Dan Amedeu Lăzărescu, Mihnea 
Gheorghiu. Tot în ediţii bilingve au fost publicate şi opere 
ale lui W. Whitman („Fire de iarbă”) — trad. Mihnea 
Gheorghiu, Paul Verlaine („Poeme”) — trad. C.D. Zeletin, 
Victor Hugo („Balade”) — trad. Serban Foarta, J. Keats 
(„Versuri”) — trad. Aurel Covaci, Salvador Dali („Scrisoare 
deschisă...”) — trad. |. Mihăloiu, „Antologie din lirica 
franceză” — trad. C.D. Zeletin. Printre autorii clasici 
publicaţi la Pandora-M, sunt: Leonardo da Vinci („Scrieri 
literare”), L.N. Tolstoi („Părintele Serghi”, „Sonata 
Kreutzer”), D.A.F. Sade („Crimele iubirii”), J.F. Goethe 
(„Suferințele tânărului Werther”), R.M. Rilke 
(„Confesiunile lui Malte Laurids Brigge”), G. Casanova 
(„Nu am uitat-o”) etc. O atenţie deosebită a fost 
acordată autorilor străini contemporani, cei mai multi 
dintre ei netradusi încă în România, dar cu renume in 
lume. Dintre aceştia, romancierul francez Frederic 
Beigbeder a fost lansat şi publicat în Pandora-M cu 
şase dintre romanele sale, în tiraje de mare succes. 
Lista autorilor străini contemporani traduşi şi publicaţi 
la Pandora-M cuprinde nume ca: Michael Guinzburg, 
Lucia Etxebaria, Sacha Guitry, Annie Ernaux, Raimond 
Queneau, Florian Zeller, Virginie Despentes, Philippe 
Djian, Lolita Pille, Carmen Rico Godoy, Emanuelle 
Bernheim, Anne Garreta, Joyce Carol Oates, Shan Sa, 
Alice Ferney, Marie Darrieussecq, Camile Laurens, 
Syilvie Germain, Yan Apperry, Jean Cocteau, Jean 
Genet, Antonin Artaud, Michel Onfray, H. Michaux, 
Michel Serres etc. Miniantologii de reflecţii, proverbe, 
maxime şi cugetări: „Cartea bogatului — cartea 
săracului”, „Cartea prostului — cartea deşteptului”, 
„Dragostea — gelozia — ura”, „Femeia — bărbatul si 


amantul” (întocmite de lon Mărculescu). Ştiinţe umane: 
Gilles Deleuze — „Ce este filosofia” (trad. Magdalena 
Mărculescu), J.F. Lyotard — „Economia libidinală” (trad. 
Magdalena Mărculescu), Sylvie Messure şi Alain 
Renaut — „Războiul zeilor” (trad. Roxana Albu), E. 
Levinas — „Când Dumnezeu devine idee” (trad. Aurelian 
Cojocea), Guy Hermet — „Cultură şi democraţie” (trad. 
Claudiu Soare), Norman Cohn — „Demonii Europei” 
(trad. Cristina Văileanu), Andre Szasz — „Calea unificării 
monetare a Europei” (trad. L. Ulrich), Eric Weil — „Eseuri 
despre natură, istorie şi politică” (trad. Valentin 
Protopopescu), Elizabeth Pound — „Renaşterea Europei” 
(trad. A. Avramescu) ş.a. (M.S.) 


EDITURA PILDNER & PILDNER Este fondată în 
2000. Director: Alin Pildner; consilier: Jozsef Pildner; 
colectii: Poesis, Restitutio, Carte pentru copii, 
Universitas; editează revistele: „Kindia”, „Ghidila Mit”. 
„Grivn”, „Legea lui Tepes”, „La Heliade”, „Pas cu pas”, 
„Copilăria”, „Smara”. Participă la Salonul editorial „lon 
Heliade-Rădulescu” Târgovişte. Editura a avut o 
contribuţie distinctă în lansarea unor tineri scriitori, mai 
ales târgovişteni. (M.S.) 


EDITURA RORA În 2009 tipăreşte prima carte. Di- 
rector şi consilier editorial Grigore Grigore. Editura are 
ca profil poezie, inclusiv pentru copii. Participă la salonul 
editorial „lon Heliade Rădulescu” Târgovişte. Aici au 
publicat poeţii: Mihai Antonescu, George Peagu, Grigore 
Grigore ş.a. (M.S.) 


EDITURA SFINX 2000 Fondată în 1998, editor 
Valentin Florin Luca; director: Corina Diana Luca; 
colecţii: Didactica, Manuscris, Sophia, Prichindel, 
Memorii, Restituiri; editează revistele: Junior 10, 
„Florile primăverii”, ,Stelute de iarnă”, „Cristalul”, 
„Modus dicendi”, „Scena vieţii”, „Scena vieţii pentru 
juniori”, ,Arc-en-ciel” (în franceză), ,Stelutele 
Vulcanei”, „Conştiinţa”, „Ziarul copiilor”, „Revista 
Societăţii de Geografie Prahova”. Participă la Salonul 
de carte „lon Heliade-Rădulescu” Târgovişte. Editura 
îşi încetează activitatea în anul 2006, editorul emigrând 
în Canada. (M.S.) 


EDITURA SINGUR A fost înființată în anul 2002, 
la Bucuresti, de către Ştefan Doru Dancus. În 2008, 
sediul a fost mutat la Târgovişte, odată cu reluarea 
apariţiilor revistei de cultură, civilizaţie şi atitudine 
morală „Singur”, în format tipărit. În afara faptului că 
un autor este publicat, editura asigură şi mediatizarea 
acestuia şi implicit a cărţii editate prin Grupul Media 
Singur, care derulează parteneriate multiple atât în 
mediul virtual (site-uri şi bloguri) cât şi cu diverse reviste 
tipărite, ziare şi posturi radio-TV din tara şi străinătate. 
Actualmente se lucrează intens la crearea unei Agenţii 

Literare care va fi, probabil, prima investiţie de acest 
fel din România. (M.S.) 


EDITURA TRANSVERSAL Editura, acreditată 
CNCSIS, a fost înființată în anul 2002, din dorinţa şi 
pasiunea tinerilor geografi Eduardt Samoilă şi Petre 
Bretcan de a aduce un suflu nou în cultura vechii Cetăți 
de Scaun. Editura Transversal a obţinut prima acreditare 
CNCSIS în anul 2006 şi reacreditarea în anul 2009. 
Principalele colecţii ale acesteia sunt: Geographica, 
Historica, Docthoratum, Carte şcolară, Carte 
universitară, Juridica, Personalităţi contemporane, 
Poesis, Contemporanii din noi, Bios. În cadrul acestor 
colecţii şi-au publicat scrierile prestigioase personalități 
ale vieţii culturale, ştiinţifice româneşti şi europene: 
Adalberto Vallega (preşedintele Uniunii Internaţionale 
de Geografie); Jacques Isnard (preşedintele Uniunii 
Internationale a Executorilor Judecatoresti); prof. univ. 
dr. Gavril losif Chiuzbaian (presedintele Uniunii Juristilor 
din Romania); prof. univ. dr. Dan Balteanu (membru co- 
respondent al Academiei Romane); prof. dr. honorificus 
George Coandă (membru al Academiei Româno- 
Americane); prof. univ. dr. Vasile Cucu, prof. dr. doc. 
Petre Gâştescu, prof. univ. dr. Gabriel Boroi; prof. univ. 
dr. Mihai lelenicz, prof. univ. dr. Gheorghe Popescu, 
prof. univ. dr. Mihai Oproiu; prof. univ. dr. George Erdeli, 
prof. univ. dr. Silviu Negut, prof. univ. dr. Melinda Cândea; 
prof. univ. dr. Gheorghe Neamu. Din anul 2002 şi până 
în prezent au fost publicate peste 400 de titluri. Dintre 
revistele publicate pot fi menţionate: Revue d'execution 
forcee (Revista de executare silită); Buletinul informativ 
al executorilor judecătoreşti; Revista Opinii Juridice; 
Annals. Geographical series (Analele Universităţii 
Hyperion); Lakes, reservoirs and ponds. Romanian Journal 
of Limnology; Revista Dialog Târgoviştean; Revista 
Ramuri; Primii paşi etc. (M.S.) 


EFREM — MITROPOLIT (1559-1566) Este ales 
mitropolit în vremea lui Mircea Ciobanu când situația 
din tara era încă tulbure si dificilă pentru unii boieri şi 
vlădici. Ca mitropolit este pomenit pentru prima dată la 
17 septembrie 1559 într-un hrisov prin care domnul întărea 
Mitropoliei şi „cinstitului părinte arhimitropolit chir vlădică 
Efrem” o vie la Ştefăneşti. În timpul domniei lui Petru cel 
Tânăr (1599-1568), fiul lui Mircea Ciobanu, este pomenit 
în predoslovia cărții „Întrebare creştinească”, tipărită de 
diaconul Coresi la Braşov (1560). Petru cel Tânăr îi 
încredințează rezolvarea unor probleme judecătoreşti şi 
administrative, probleme care, în mod obişnuit, erau, până 
atunci, de competența domnului sau a dregătorilor. 
Începând cu el şi ceilalţi vlădici ai ţării vor primi de acum 
anumite prerogative judecătoreşti şi administrative din 
partea domnitorilor. Nu se cunosc motivele pentru care 
s-a retras din scaunul vlădicesc. În 1564, împreună cu 
patriarhul ecumenic loasaf, a cununat pe o fiică a 

doamnei Chiajna cu Stamate, nepotul patriarhului. Mult 
timp a fost „proinmitropolit”, calitate în care este 
menţionat alături de mitropoliţii Anania şi Eftimie. A 
murit după 10 august 1582, când era pomenit într-un 
hrisov al lui Mihnea Turcitul. Este trecut în pomelnicul 
Sfintei Mitropolii. (Arhiep.) 


EFTIMIE | — MITROPOLIT (1568-1576) lerarh 
luminat cu preocupări cărturăreşti, a fost mai întâi 
episcop de Râmnic. Este menţionat, pentru prima oară 
într-un hrisov al lui Alexandru II Mircea (1568-1577) din 
8 septembrie 1568, când domnitorul întăreşte mitropoliei 
din Târgovişte şi „cârmuitorului în această vreme al 
sfântului lăcaş, preasfintitului mitropolit chir vlădica 
Eftimie”, satul Aninoasa, apoi este amintit în mai multe 
hrisoave, drept judecător al mai multor procese. Vlădica 
Eftimie | este menţionat şi în prefetele Sbornicului slavon 
şi Octoihului slavon, tipărite de Diaconul Coresi la 
Braşov. Totodată, vlădica Eftimie este pomenit şi în 
pisania Mânăstirii Cobia datată din septembrie 7080 
(1571). În vremea şi cu binecuvântarea lui se înființează 
prima tiparnita la Mănăstirea Plumbuita de lângă 
Bucureşti. Potrivit documentelor vremii este primul 
mitropolit al țării al cărui tablou votiv se păstrează şi azi 
în Biserica din localitatea Olteni-Vâlcea. Spre deosebire 
de înaintaşii săi, Eftimie a murit în scaunul de mitropolit. 
Un act domnesc din 30 decembrie 1576 amintea de 
„răposatul părintele chir Eftimie vlădică”, ceea ce ne 
face să credem că a murit în a doua jumătate a anului 
1576. (Arhiep.) 


EFTIMIE II —- MITROPOLIT (1595-1602) lerarh cu 
preocupări cărturăreşti a fost de neam român, nu grec 
cum se crede, originar din județul Dâmboviţa. Se cunosc 
unele rude de ale sale, precum, un nepot al său leremia 
care s-a căsătorit cu Teodora, fiica logofătului Cristian, 
şi o sora a sa, Stana, care avea doi copii, Pătru şi 
Elina, cărora, vlădica le lasă întreaga sa avere după 
moarte. Se pare că a fost mai întâi stareț la Cozia, 
unde la 11 decembrie 1590 era un egumen cu numele 
Eftimie. A fost pus în scaun de Mihai Viteazul în toamna 
anului 1594, fiind un bun diplomat şi om de încredere al 
lui Mihai, dar recunoaşterea sa s-a obținut abia în 1597, 
fiind socotit de Meletie Pigas al Alexandriei „frate şi 
împreună slujitor”. Este menţionat în mai multe acte 
diplomatice: 1595 — Alianţa antiotomană de la Alba lulia 
cu Sigismund Bathory; 1598 — Tratatul de alianţă 
antiotomană cu Rudolf al Il-lea al Germaniei. Este 
considerat unul dintre marii ierarhi ai Țării Româneşti. 
Bun organizator, a convocat la 13 aprilie 1596 un sobor 
la Târgovişte, în care s-a întocmit un „aşezământ” după 
care să se conducă mânăstirile țării. Om de încredere 
al domnitorului Mihai Viteazul, mitropolitul Eftimie al II-lea 
primeşte şi încredințarea de a judeca procesele şi 
neînțelegerile, mai ales în problemele de moştenire şi 

stăpânire a unor moşii. Vlădica Eftimie al II-lea a cerut 
patriarhului Meletie Pigas o Biblie şi un Nomocanon. 
După moartea voievodului Mihai Viteazul se ataşează 
de domnitorul Simion Movilă pe care îl urmează 
împreună cu câţiva boieri munteni în Moldova. Pribegia 
în Moldova va dura până după 25 iulie 1604, când el 
scria împreună cu boierii fugari, craiului Ardealului, 
cerând ajutor. Numele său este trecut în pomelnicul 
Sfintei Mitropolii. (Arhiep.) 


EFTIMIE Ill (sec.XVI — sec.XVII) Mitropolit al 
Ungrovlahiei (1594 — iul.1602). Era probabil originar din 
jud. Dâmboviţa, având în vedere rudele şi proprietăţile 
pe care le avea aici. Egumen al Mănăstirii Cozia (10 
ian.1580-25 iul. 1582), a fost numit de către Mihai 
Viteazul mitropolit al Ţării Româneşti (toamna anului 
1594). Apropiat al domnului muntean, semnătura sa 
apare pe mai multe tratate: Tratatul de la Alba lulia, cu 
principele Transilvaniei, Sigismund Bâthory (20 mai 
1595), tratatul de la Mănăstirea Dealu, dintre Mihai şi 
împăratul habsburgic, Rudolf II (1598 — semnând „Eftimie 
arhiepiscopul Târgoviştei”) şi jurământul de credinţă fata 
de noul principe al Transilvaniei, Andrei Bâthory (26 iun. 
1599). Constatând anumite nereguli în funcţionarea 
mănăstirilor, convoacă un sobor la Târgovişte (13 apr. 
1596), pentru realizarea unui aşezământ care să 
îndrepte lucrurile. Tot aici va judeca unele neînţelegeri 
privind moşteniri şi litigii de stăpânire a unor moşii din 
Țara Românească. Şi-a păstrat funcţia şi în perioada în 
care tronul Ţării Româneşti a fost ocupat de Simion 
Movilă (1600-1602) şi chiar îl însoţeşte pe acesta în 
Moldova (iul. 1602). Revine în Tara Românească în 
vremea domniei lui Radu Serban (1602-11). (A.S./M.O.) 


ELENA / Elina Doamna (1598 — aug. 1653, 
Târgovişte) Soţia domnului Matei Basarab. Fiica 
postelnicului Radu Năsturel şi a Despinei, a primit o 
educaţie aleasă ca şi fratele ei, cărturarul Udrişte 
Năsturel. L-a influențat pe Matei Basarab în activitatea 
culturală, cuplul ctitorind 46 de lăcaşuri de cult, printre 
care mănăstirile Arnota, Căldăruşani, Sadova, Măxineni, 
Cornățel, schiturile Barbatesti-Dambovita, Pinul-Buzău 
sau Catedrala Episcopală din Râmnic, precum şi o serie 
de biserici printre care şi Sfinţii Împărați şi Sfântul 
Nicolae Andronesti, din Târgovişte. Doamna singură a 
dispus ridicarea bisericii din Horeşti-llfov şi a refăcut 
mănăstirea Slătioarele, din Ocnele Mari. Numeroase 
danii în odoare de cult au fost făcute mănăstirilor, printre 
acestea şi crucea pentru Sfânta Masă a bisericii 
Mănăstirii Dealu, ori icoana împărătească pentru 
Biserica Sf. Nicolae Andronesti din Târgovişte. Împreună 
cu Udrişte Năsturel, l-a convins pe domn să înfiinţeze 
cele trei tipografii de la mănăstirile Govora, Câmpulung 
şi Dealu. Cunoscătoare de slavonă şi greacă şi 
pasionată de artă, istorie şi literatură, a susținut 

traducerea şi tipărirea mai multor cărţi, precum „De 
imitatione Christi” a lui Thomas a Kempis (Mănăstirea 
Dealu,1647), căreia i-a scris prefața, demonstrând 
înrudirea limbii române cu latina. Înmormântată la 
biserica domnească din Târgovişte, apoi strămutată, în 
1655, la Arnota. (A.Ş./M.0.) 


ENGELHARD General, comandantul armatei ruse 
de ocupație, care s-a instalat la Târgovişte în octombrie 
1848. În această calitate a sprijinit urmărirea 
revoluţionarilor, adunaţi la temnita din oraş, unde au stat 
„cu fiară la piciere 18 zile”. Revolutionarii cu „învinuiri 
grele” au fost duşi la Bucuresti. (M.O.) 


ENIGĂRESCU, Octav (1924, Bucureşti — 1993, 
Bucureşti) Artist liric. A studiat la Conservatorul din 
Bucuresti, ca elev al baritonului Aurel Costescu-Duca, 
absolvit în 1946. A debutat la Opera Română din Cluj, 
dar s-a afirmat pe scena bucureşteană unde a interpretat 
un mare număr de roluri. Vocea puternică, dar 
melodioasă şi calităţile actoriceşti deosebite l-au 
propulsat în prim-planul vieţii muzicale româneşti. A 
ocupat funcţia de director al Operei Române şi a efectuat 
numeroase turnee artistice în mai multe tari europene. 
La Ruse (Bulgaria) şi Novi Sad (fosta lugoslavie) a fost 
profesor de canto. La Târgovişte a inițiat un teatru popu- 
lar de operetă care a obținut succese remarcabile cu 
opereta „Ana Lugojana”; a contribuit la descoperirea 
unor cântăreți de certă valoare şi prin participarea sa în 
juriul Festivalului „Crizantema de Aur” s-a străduit să 
revigoreze romanta, un gen muzical specific românilor, 
activitate prezentată în lucrarea „Dincolo de scenă” 
apărută la Editura Muzicală. (M.O.) 


ERDEMIR ROMÂNIA SRL Este o secţie a fostului 
Combinat de Oteluri Speciale Târgovişte ce s-a numit 
Secţia Laminor Benzi Electolitice. Cumpărată de la FPS 
în anul 2002 de către SC Eregli Demir ve Celik 
Fabricalari TAS (Turcia). Administrator Esat Gunay 
(Turcia). Cifra de afaceri este de 231 mld lei. Domeniul 
de activitate: Producţia de metale feroase sub forme 
primare şi feroaliaje. (G.T./ C.V.) 


ERICH, Agnes (27.VIII.1970, Târgovişte) Cadru di- 
dactic universitar, bibliolog, istoric al culturii. Studii 
gimnaziale şi liceale în oraşul natal. Absolvă Facultatea 
de Litere a Universităţii din Bucureşti (1995), precum şi 
Facultatea de Ştiinţe Juridice a Universităţii „Valahia” 
din Târgovişte (2000). Cursuri postuniversitare de 
informatică (2003) şi master în Administraţie Publică 
Europeană (2006). Din 2005 doctor în ştiinţe istorice al 
Universităţii „Valahia” din Târgovişte cu teza „Istoria 
tiparului românesc de la începuturi până la apariţia 
marilor edituri comerciale”. De la absolvire lucrează la 
Biblioteca Judeţeană „lon Heliade Rădulescu” Dâmboviţa 

(1995), iar apoi din acelaşi an până în prezent, cadru 
didactic al Universităţii „Valahia” din Târgovişte (preparator, 
asistent, lector, conferenţiar). Din 2002 director al 
Bibliotecii Universitare. Întreprinde vizite de documentare 
sau studiu în: Olanda, Belgia, Franţa, Anglia, SUA, Cipru, 
Grecia, Ungaria, Republica Moldova. Colaborează la 
reviste de specialitate sau la cele târgoviştene. Participă 
cu comunicări la sesiuni ştiinţifice organizate în tara şi 
străinătate (Chişinău, Opatija-Croaţia). Autoare a unor 
lucrări de specialitate vizând domeniul bibliologic, sau 
pe cel al informării şi documentării, dar şi pe cele ce pun 
în evidență tradiţiile culturale ale Târgoviştei: „Istoria 
tiparului românesc de la începuturi până la apariția marilor 
edituri comerciale” (2006); „Învățământ biblioteconomic 
la Târgovişte” (2007, colaborare); „Cultura medievală 
târgovişteană” (2008, colaborare). (V.P.) 

EROICA Subtitrară „Revistă de cultură istorică şi 
de cinstire a eroilor neamului”, apare la 1 decembrie 
1998 din iniţiativa omului de cultură George Coandă; 
fondatori: Gabriela Niţulescu, Constantin Tănase, Emil- 
Cornel Petrescu; editată de Filiala „Mihai Viteazul” 
Dâmbovița a Asociaţiei Naţionale „Cultul Eroilor”. De la 
numărul 1(25), anul XII, 2009 se precizează că „Apare 
şi sub egida Societăţii de Ştiinţe Istorice din România, 
Societăţii Scriitorilor Târgovişteni, Uniunii Ziariştilor 
Profesionişti din România”. Din redacţie fac parte: gl.bg. 
(r) Constantin Tănase, coordonator principal; dr. George 
Coandă, redactor-şef; prof. Constantin Voicu, redac- 
tor-şef adjunct; col. (r) Emil Cornel Petrescu, secretar 
de redacţie; col. (r) lulică Matei, dr. Victor Petrescu, 
prof. Mihai Gabriel Popescu, seniori editori; consiliu 
ştiinţific: acad. Mihai Cimpoi, acad. Florin Constantiniu, 
acad. Răzvan Thedorescu, prof.univ.dr. lon Calafeteanu, 
col. (r) dr. Alexandru Manafu-Târgovişte, dr. Gabriela 
Niţulescu; redactori asociați: prof. Lucian Grigorescu, 
p.c. preot lon Stan, p.c. preot dr. Marian Robert Puiescu, 
prof. Marioara Pavel; foto-reporter: plt.-adj. Adrian Robu. 
S-au impus rubricile „Studii, cercetări. Opinii. Mărturisiri”, 
„File de istorie militară damboviteana’, „Cărţile istoriei, 
memoriei, eroismului”, „Din cronica Garnizoanei 
Târgoviştene”. Continuă. (G.C.) 


EVOLUȚIA TERITORIAL-ADMINISTRATIVĂ ŞI A 
POPULAȚIEI De la atestarea sa documentară la finele 
secolului XIV, Târgoviştea a cunoscut în sistem flux- 
reflux o evoluție marcată de câteva statusuri: de capitală 
a Ţării Româneşti, de reşedinţă de județ istoric, de raion, 
şi iarăşi de judeţ. Fiecare din aceste statusuri au 
implicat dezvoltare/involutie economică, socială si 
culturală, cât şi extindere/restrângere a spațiului său 
administrativ. Între sec. XIV-XVIII, Târgoviştea a cunoscut 
o extindere marcantă de la un spaţiu urban centripet 
Curţii Domnesti la un spațiu, în vremea domniilor lui 
Matei Basarab şi Constantin Brâncoveanu, întins până 


221 


la Santul Cetăţii. Încă de la sfârşitul sec. XIII şi începutul 
celui următor se configurează cartierul Suseni — Târgul 
sau Bazarul de Sus — fapt pus în evidenţă de diversele 
vase ceramice şi piese de metal. Dar şi pentru sec. 
XIV şi XV există un spectacular inventar de probe 
arheologice: materiale ceramice, unelte şi monede de 
provenienţă străină, mai ales din arealul central 
european. S-a constatat că, aici, a existat un cartier 
cu caracter meşteşugăresc, pendinte de piaţa care 
constituia spaţiul central iniţial tutelat de Curtea 
Domnească, spaţiu desfăşurat de-a lungul principalului 
drum comercial — era de formă patrulateră — şi s-a 
dezvoltat până când, în sec. XV, s-a divizat în două 
nuclee comerciale, unul existând în zona Biserica 
Târgului — Mănăstirea Stelea. Concluziile arheologice: 
între sec. XV-XVI a avut loc omogenizarea urbană a 
Târgoviştei, casele fiind construite din cărămidă pe 
beciuri încăpătoare, obiectele de uz casnic demonstrând 
diversitatea şi complexitatea acestora, dar şi 
rafinamentul artistic evidenţiat de ornamentatia cu care 
au fost împodobite; existenţa unui areal de polarizare a 
populației: actualul centru — cartierul Suseni; structura 
rețelei de schimb (stradale) a suferit unele transformări 
în sec. XV, şi datorită faptului că aici a fost o arteră de 
circulaţie trasată iniţial, dar fundamentală pentru oraş 
(actuala stradă Eremia Grigorescu), care a fost, 
totodată, o „poartă” spre piaţa care se constituia, după 
1400, în perimetrul dintre Mănăstirea Stelea şi Mitropolia 
Țării Româneşti, ca urmare a „presiunii” exercitate 
dinspre curtea voievodală şi vechea piaţă a Susenilor. 
Toate aceste schimbări au dus la apariţia unei noi axe 
de compoziție urbană, configurându-se, încă de atunci, 
topografia de azi a Târgoviştei. Interesant de reţinut: 
planul initial al oraşului a fost de acelaşi tip cu cel al 
oraşelor din Europa Centrală şi Occidentală şi s-a 
conturat încă din perioada de „aglutinare” urbană 
(sfârşitul sec. XIII şi începutul sec. XIV). Evoluţia de 
început a Târgoviştei a fost influenţată de acelaşi proces 
de urbanizare ca şi în Transilvania, deci european. La 
finele epocii renascentiste erau cunoscute, şi 
documentele de cancelarie domnească le confirmă, 
principalele căi de acces care afluiau şi se intersectau 
la Târgovişte: „Drumul cel mare” (dinspre Câmpulung 
Muscel), „Drumul ce-i zic al plaiului” sau „Calea mare” 
(pe valea Ialomiţei), „Drumul mocanilor” (dinspre 
Transilvania pe valea Dâmboviţei spre sudul județului), 
„Drumul lui Basarab Vodă”, „Drumul buţilor” „Drumul 
porcului” „Drumul sării” (sau „Cel vechi”) pe care se 
exporta de către domnie sarea spre Imperiul Otoman. 
După 1714, când capitala Ţării Româneşti se stabileşte 
definitiv la Bucureşti, urmează o perioadă de decădere a 
Târgoviştei, restrangandu-si şi arealul urban. Un reviriment 
cunoaşte în urma împărțirii teritoriale-administrative din 
1864 a lui Alexandru loan Cuza, când i se consolidează 
postura de reşedinţă de județ, producându-se un constant 

progres economic, social şi cultural, administrativ 
oraşul extinzându-şi orizontul urban până peste Santul 
Cetăţii şi până la nou intrata în funcţiune cale ferată 
Titu-Târgovişte, conform imagisticii hărților realizate de 
Carol Pop de Szathmari (1863) şi D.P. Condurateanu 
(1886). Până la cel de-al Doilea Război Mondial, 
Târgoviştea se echilibrează şi se stabilizează economic 
şi administrativ. În urma celor două împărțiri teritorial- 
administrative din anii 1950 şi în 1952, după model 
sovietic, Târgoviştea înregistrează un recul, devenind 
reşedinţa raionului cu acelaşi nume şi oraş de 
subordonare raională. În februarie 1968, renuntandu-se 
la regiuni si raioane, se revine la impartirea teritorial- 
administrativă a ţării în judeţe, municipii, oraşe si 
comune. Reapare județul istoric Dâmboviţa, iar 
Târgoviştea, ridicată la rang de municipiu, îi redevine 
reşedinţă. Urmează, timp de două decenii, o puternică 
şi multivalentă dezvoltare, economică, socială şi 
culturală. Administrativ, municipiul îşi extinde arealitatea 
(spaţiu metropolitan), incluzând comunele suburbane 
Aninoasa, Răzvad, Şotânga. Evoluţia de tip flux-reflux 
a influenţat şi procesul de populare al oraşului. În Evul 
Mediu şi în Renaştere, Târgoviştea — „oraş mare şi plin 
de clădiri mândre”, aşa cum îl văzuse Paul de Alep — 
cunoaşte o creştere relevantă a populaţiei de la 6.000- 
7.000 la 40.000 la jumătatea sec. XVIII. Urmează, după 
ce decade din postura de capitală, o descreştere, astfel 
că în 1832 statisticile indicau 3.824 de suflete (1.966 
bărbaţi şi 1.8858 femei) organizate în 537 familii. Se 
consemnează, apoi, o creştere în perioada de progres 
economic după Unirea de la 1859, astfel: 8.299 de 
locuitori în 1892 (6.775 români, 616 bulgari, 392 evrei, 
266 maghiari, 119 germani, 53 greci, 33 italieni, 16 ruşi; 
9.522 în 1899). În sec. XX evoluţia populatiei/locuitorilor 
a fost urmatoarea: 1912: 18.719; 1930: 15.784; 1938: 
18.730; 1941: 21.387; 1948; 20.963; 1956: 25.032; 
1966; 29.763; 1968: 31.098; 1970; 33.359; 1975: 
45.315; 1977: 61.500; 1998: 100.426. Dezvoltarea in 
ritm accelerat si diversificat a economiei Targovistene 
dupa 1968 a dus la cresterea nivelului de trai, ceea ce 
explica dinamica sporului de locuitori si descresterea 
mortalitatii generale si infantile in special. Dupa 1990, 
cand se produce o stagnare economica, urmata de o 
industriala si de o masiva migratiune a fortei de munca 
în străinătate, se înregistrează o scădere rapidă a 
populaţiei. În anul 2000 Târgoviştea avea 98.330 locuitori. 
Către sfârşitul primului deceniu al sec. XXI din mileniul 
III, populaţia număra 90.581 locuitori. Astfel, din totalul 
populaţiei active — ambele sexe — de 40834 de indivizi, 
ocupați erau 34.967, în căutarea unui alt loc de munca 
3063 şi în căutarea primului loc de muncă 2804. 
Populaţia inactivă era reprezentată astfel: 21.630 elevi 
şi studenți; 16.210 pensionari; 4.409 persoane casnice; 
6.847 în alte situaţii. Din populaţia ocupată de 34.967 
persoane de ambe sexe, 31.128 erau reprezentate de 

salariaţi, 1.162 patroni/ întreprinzători privaţi, 2.005 
lucrători pe cont propriu, 8 membri ai societăţilor 
agricole/ cooperativelor, 634 lucrători familiali în 
gospodăria proprie, 30 în alte situații. După etnie, din 
89.930 populaţie stabilă, 86.973 erau români, 2555 romi 
(țigani), 226 bulgari, 88 maghiari, 49 germani, 33 greci, 
17 sârbi, 17 turci, 16 italieni, 10 ucrainieni, 46 de altă 
naționalitate. Situaţia populației după religie se prezenta 
în felul următor: 86.681 ortodocşi, 974 evanghelică, 529 
romano-catolică, 491 penticostală, 460 adventistă de 
ziua a şaptea, 450 creştină după Evanghelie, 61 
baptistă, 50 greco-catolică, 37 reformată, 32 
musulmană, 13 evanghelică de confesiune augustană, 
5 creştini de rit vechi, 5 unitariană, 4 evanghelică luterană 
sinodală, 8 mozaică, 88 fără religie/atei. (G.C.) 


EXPLOATAREA CĂRBUNELUI ÎN JUDEȚUL 
DÂMBOVIȚA În 1834 au venit în judeţul Dâmboviţa, 
mineralogii Weizenen şi Löwe, trimişi de Departamentul 
„Trebilor din Lăuntru” în căutarea şi găsirea de minerale. 
În urma acestei cercetări, la Doicesti, s-a găsit o bucată 
de „cărbune al pământului”. În acelaşi an, visteria Ţării 
Româneşti, comunica ocarmuitorului județului 
Dâmboviţa, că s-au descoperit cărbuni pe moşia 
Doicesti, proprietatea stolnicului Scarlat Prejbeanu. La 
sfârşitul secolului al XIX-lea, în urma cercetărilor 
geologice şi de laborator în vederea descoperirii de noi 
zăcăminte şi determinări ale compoziţiei chimice, 
cercetări promovate de Ministerul Industriei Comerțului 
şi al Domeniilor, prin Serviciul Minelor şi carierelor s-a 
constatat că lignitul de la mina Mărgineanca (Şotânga), 
făcea parte din categoria |. Lignitul avea o structură 
pronunțat lemnoasă, de culoare brună şi o putere 
calorică absolută, ce atingea maximum de 4.600 calorii. 
Din punct de vedere geologic, acesta aparținea 
formațiunii tertiarului. Pentru această categorie, autorii 
în domeniu, precum inginerul de mine |. Tănăsescu, 
considerau că lignitul din mina Mărgineanca (Şotânga) 
din județul Dâmboviţa este caracteristic tipului de lignit. 
La Mărgineanca exploatarea cărbunelui începea între 
1880-1890. În 1893 exploatarea lignitului a fost 
concesioanată unei societăţi franceze, care a început 
extragerea organizată a cărbunelui în Valea Popii. 
Exploatarea se făcea cu ajutorul unor specialişti aduşi 
din Italia, Germania şi Ungaria. Dezvoltarea în subteran 
a minei a început după anul 1900, prin săparea de galerii 
orizontale până la circa 240 m în strat. Lignitul din 
regiunea Brandusa (Doicesti), județul Dâmboviţa, făcea 
parte din categoria a Ill-a care aparţinea cretacicului 
superior. Prin caracteristicile lor, aceşti cărbuni se 
deosebesc de celelalte două categorii (| şi II), 
apropiindu-se mai mult de huilele tinere, care aparțin 
formațiunilor mezozoice. Din punct de vedere caloric, 
cărbunii de la Brânduşa au o putere calorică absolută 
de 6.900 calorii. La început de secol XX-lea, aceşti 

cărbuni erau considerați superiori cărbunilor din Ungaria, 
de la Funfkirchen, care produceau o putere calorică 
medie absolută de 6.500 calorii. Din 1901, Doctorul L. 
Edeleanu, şeful laboratorului de chimie al Serviciului 
Minelor şi Carierelor, a publicat un studiu referitor la 
analizele chimice ale cărbunilor provenind din şapte 
exploatări de cărbuni de la noi din tara. Din analiza 
acestui studiu, reiese că exploatarea cărbunelui de la 
Brandusa (Doicesti), din judeţul Dâmboviţa, era cea mai 
profitabilă, luându-se în calcul puterea calorică absolută 
dată de aceşti cărbuni. În 1902 inginerul de mine C. 
Alimănişteanu, directorul Serviciului de Industrie, Comerţ 
şi Mine al Ministerului Domeniilor, constata că 
exploatarea minelor de cărbuni era o industrie de viitor 
datorită creşterii activităților economice în centrele de 
extracţie şi contribuţiei aduse de această industrie la 
reducerea costurilor transportului pe CFR. În 1902, 
lignitul din mina Mărgineanca, județul Dâmboviţa avea 
o putere calorică de 3.500 calorii-valoare medie, a fost 
vândut cu 7-9 lei tona, iar la cel de la Bahna (Mehedinţi) 
şi Comăneşti (Bacău), puterea calorică era de 5.500 
calorii — valoare medie, se vindea cu 14-18 lei tona. În 
perioada 1899-1902, exploatările miniere de la 
Mărgineanca (proprietate de stat, inginer Filiti, 
exploatare în regie) şi Şotânga (exploatare privată) au 
avut cele mai mari producţii de cărbuni din tara. În 1916 
minele au fost preluate de administraţia germană, dar 
în 1917 Banca Naţională rămasă sub ocupație, lucra 
cu capital german şi redeschidea prima mină la 
Mărgineanca. În 1931 profesorul Ludovic Mrazec a făcut 
o evaluare a rezervelor de cărbuni ale României care 
însumau 2.792.000.000 tone. În această evaluare, 
județul Dâmboviţa, figura cu bazinul carbonifer Doicesti- 
Şotânga, care făcea parte din regiunea de exploatare 
subcarpatică, evaluat cu rezerve sigure şi posibile în 
valoare de 120.000.000 tone lignit. Institutul Geologic 
al României, a făcut o nouă evaluare a resurselor de 
cărbuni ale României în anul 1933 (profesorul 
Oprotescu), la 2.984.403.390 tone. Judeţul Dâmboviţa, 
în această evaluare, avea trei bazine: bazinul Candesti 
cu o rezervă de 750.000 tone, bazinul Doicesti-Sotanga 
cu o rezervă de 122.173.830 tone şi bazinul Lăculeţe 
de 60.000 tone. În 1933 lucrau în aceste mine 492 
salariați, din care 248 mineri, iar în 1935 numărul 
acestora era de 681, din care 353 mineri. În 1936 se 
aflau 30 întreprinderi în tara, printre acestea judeţul 
Dâmboviţa figura cu patru exploatări de cărbuni: la poziția 
10, figura exploatarea C. Georgescu şi M. |. Bendic de 
la Şotânga având în concesiune 210 hectare şi o 
producţie de 27.233 tone; la poziţia 15, figura mina 
Şotânga-Fotinoaica din Şotânga, cu o suprafață 
concesionată de 340 hectare şi o producţie de 12.665 
tone; la poziția 16, figura mina Valea Neului-Şotânga, 
concesionari L. Zarra şi M.I. Bendic cu o suprafață 
concesionată de 340 hectare şi o producţie de 9.406 

tone; la poziţia 23, figura mina G.M. Corbescu din 
Doicesti, cu o suprafață concesionata de 200 hectare şi 
cu o producţie de 685 tone. În 1939, minele de la 
Mărgineanca au fost preluate de societatea Petroşani 
care le-a exploatat până la naţionalizare (1948), când au 
început lucrări de prospectiune pentru delimitarea 
câmpului minier şi foraje pentru a stabili numărul de 
straturi, adâncimea şi grosimea acestora. Producţia de 
cărbune a județului Dâmbovița a cunoscut salturi după 
cum urmează: în 1925 reprezenta 6.2% din producţia 
țării; 1930 — 3,8%; 1935 — 2,5%; 1938 — 2,2%; 1950 — 
3,3%; 1955 — 5,5%; 1960 — 5,2%; 1965 — 3,9%; 1968 — 
6,3%.(G.T./ C.V.) 


EXPLOATAREA PETROLULUI ÎN JUDEŢUL 
DÂMBOVIȚA În Țara Românească, în perioda Evului 
Mediu, extracția şi comercializarea păcurii constituia 
un monopol domnesc, acordat de cancelaria 
domnească proprietarilor de moşii, cu excepţia 
moşnenilor. Regulamentul Organic din 1832, a desființat 
monopolul domniei asupra acestui produs şi a 
uniformizat regimul extractiei pentru Ţările Române, 
asigurând cadrul legal al extractiei şi comercializării 
acestui produs. În judeţul Dâmboviţa, primele menţiuni 
documentare despre exploatarea păcurii datează din 
18 februarie 1704, pe moşia Drăgăneasa (Ocniţa), moşie 
aflată în posesia postelnicului Şerban Filipescu, a 
Mitropoliei Târgovişte, cât şi a moşnenilor. Moşia a făcut 
obiectul diverselor vânzări, danii, dar şi mosteniri, 
mentionandu-se exploatarea zăcămintelor de păcură, 
de către proprietari în perioada 1713-1792. În 1846, sunt 
menţionate pricini de judecată la Judecătoria Dâmboviţa, 
între Mitropolia Bucureşti cu Mânăstirile Mislea şi 
Mărgineni, legate de stăpânirea şi exploatarea puturilor 
de păcură de pe moşiile: Drăgăneasa, Săcuieni, 
Bucşani şi Adânca, moşii care aparţineau de drept 
mânăstirilor amintite. Prima menţiune de arendare şi 
exploatare separată a păcurii fata de pământul arabil, 
datează din 1 ian. 1841: Mănăstirea Dealu, îl învoieşte 
pe logofătul Fotache Marinescu să investească el capital 
sau să-şi angajeze asociaţi pentru exploatarea puturilor 
de păcură, care se găseau la Ocniţa şi Colibaşi. Din 
această menţiune documentară, se constată două tipuri 
de relații: relaţia de munca de tip medieval, zeciuiala, 
datorată mănăstirii şi relaţiile de tip capitalist, munca 
salariată şi investiţiile de capital. Decretul domnesc din 
1855, menţiona extracția țițeiului de pe moşia Colibaşi, 
concesionată pe o periodă de 15 ani unor fântânari/ 
putari prahoveni, printre care se aflau Theodor Cincan 
şi lon Buturugă. Aceştia erau asociați în exploatarea 
țițeiului cu foştii logofeti ai moşiei Mislea, cât şi cu alti 
concesionari. Concesiunea a avut rezultate foarte bune, 
ceea ce a dus la înscrierea localităţii Colibaşi, în prima 
statistică din anul 1857 a producţiei de ţiţei pe tara, cu 
55 de tone. După Reforma agrară din 1864, moşiile 

Colibaşi şi Ocniţa au rămas în proprietatea statului, iar 
extracția a luat un avans considerabil, localitatea 
Colibaşi, a devenit cea mai importantă schelă petrolieră. 
După 1880, proprietarii de moşii din județul Dâmbovița 
(loan Grigorescu şi Mihalache Câmpeanu), cât şi 
capitalul străin pătruns în România, au investit în 
exploatarea şi prelucrarea țițeiului. În 1879, Compania 
Suchard din Viena instalează cinci sonde la Colibaşi şi 
Moreni, fără a obţine rezultatele aşteptate. De 
asemenea, Compania Pielsticher a forat cu trei sonde 
în județul Dâmboviţa, la Glodeni, obţinând producții 
modeste. După 1896, se introduce o nouă tehnică de 
forare cu sonde de tip canadian, exploatarea petrolului 
aflându-se pe o cale mai bună datorită cunoaşterii 
geologiei solului. În perioada 1857-1895, judeţul 
Dâmbovița ocupa locul doi dintre cele patru județe 
petroliere ale tari, contribuind la producţia de țiței cu: 57 
tone în 1857, 715 tone în 1860, 2.750 tone în 1865, 
3.850 tone în 1870, 3.000 tone în 1875, 2.900 tone în 
1880, 3.600 tone în 1885, 25.000 tone în 1890 şi 15.400 
tone în 1895. Producţia globală a ţării era de 275 tone 
în 1857 şi de 79.960 în 1895. Această perioadă, 
denumită faza preindustrială a petrolului, este 
caracterizată de trecerea iniţiativei de la fântânarii 
mosneni la mica burghezie naţională, provenită din 
rândurile proprietarilor de perimetre petrolifere. Era 
epoca de început a pătrunderii capitalului străin în 
această industrie, care a avut un aport neînsemnat, 
ceea ce a determinat menţinerea caracterului național 
al industriei petrolului. În 1918, ultimul an al Primului 
Război Mondial, producţia de ţiţei a ţării a început să se 
redreseze, iar judeţul Dâmboviţa avea o producţie de 
135.762 tone. În primul an postbelic (1919), producţia 
totală de titei a scăzut cu până la 25%, iar județul 
Dâmboviţa producea numai 13.020 tone. La această 
producţie schela Colibaşi contribuia cu 50 de tone, iar 
Reşca nu apărea cu producție. În 1920, județul Dâmboviţa 
s-a menținut pe locul doi în ceea ce priveşte producția 
pe județe, contribuind cu 11,76% la producţia globală a 
țării. Producţia judeţului Dâmboviţa, în aceeaşi perioadă 
era de 57.490 tone şi respectiv de 67.243 tone ţiţei. 
Producţia de țiței a județului Dâmboviţa în primele decenii 
ale secolului al XX-lea, se situa pe locul al doilea, după 
judeţul Prahova, iar în 1932 producţia, era apropiată de 
cea a județului Prahova, fiind de 3.578.904 tone, 
reprezentând 48,69% din producţia globală a ţării, fata 
de judeţul Prahova, care producea 3.646.360 tone, 
reprezentând 49,61% din producţia țării. În anul 1936, 
județul Dâmboviţa a trecut pe primul loc între judeţele 
producătoare de petrol cu o producţie de 5.000.000 tone 
titei, care reprezenta 57,44% din producţia țării. producţie 
În anii următori producţia a început să scadă ajungând 
în 1937 la 3.316.000 tone, care reprezenta 46,36 % din 
producţia globală a ţării. Exploatările de ţiţei de pe 
moşiile statului şi ale mânăstirilor s-au costituit treptat 

în mici întreprinderi numite schele. Ele au fost organizate 
pe localități, unde existau zăcăminte incluse în regiuni 
petrolifere. Aceste regiuni, care îşi vor lărgi aria pe 
măsura avansării cercetării în domeniul geologiei, 
cuprindeau exploatări ale unor societăţi; fiecare 
societate dispunea de perimetre petrolifere luate în 
concesiune, fie de la stat, fie de la particulari. În anii 
construcției socialiste s-au descoperit şi dat în 
exploatare noi zăcăminte de petrol în câmpia de la sud- 
vest de valea Dâmboviţei (Titu, Corbi Mari, Lunguletu, 
Costeşti din Vale, Potlogi), gazele de sondă se 
exploatează la Gura Sutii, Bratestii de Jos, Marcesti, 
Gheboaia si Finta. Si in aceasta perioada judetul 
Dambovita si-a pastrat locul fruntas pe tara in productia 
de titei. (G.T./ C.V.) 


EXPLOATAREA SĂRII LA OCNIȚA (sec. XVI-XVIII) 
După întemeierea Țării Româneşti, domnia a devenit 
stăpânul sării extrase, aceasta fiind considerată 
„domnească”, revenindu-i „vama sării”. Proprietarii 
moşiilor aveau dreptul de a lua „zeciuială” la zece 
bolovani extraşi unul revenea proprietarului şi din sarea 
măruntă după obiceiul locului. În judeţul Dâmboviţa sarea 
s-a exploatat în mod popular pentru trebuintele 
localnicilor în mai multe puncte, dar dintre ele, doar 
Ocniţa sau „Ocna Mică de la Târgovişte”, s-a impus cu 
timpul printre salinele principale ale Ţării Româneşti. 
Exploatarea sistematică a sării de la Ocniţa îşi are 
începuturile în timpul domniei lui Radu cel Mare care a 
dăruit vama ocnei Mănăstirii Dealu. Neagoe Basarab a 
acordat vama ocnei de la Ocniţa, ctitoriei sale de la 
Argeş. Această situație creată de Neagoe Basarab a 
dus la disputarea vămii ocnei între cele două mănăstiri, 
Dealu şi Argeş, timp de un secol. La 1614, Mănăstirea 
Dealu încasa vama domnească de la Ocna Mică 
constând din „să ia al treilea aspru” (o treime din venitul 
în bani) şi „din bolovanii de sare trei”, (din 100 bolovanii 
extrasi trei erau vama) la care se mai adăuga zeciuiala. 
Domnitorul Neagoe Basarab a dăruit vama salinei de la 
Ocniţa la 1517, considerând că Mănăstirea Dealu s-a 
consolidat financiar. Nu trebuie trecut cu vederea că în 
acel an, la mănăstirea Dealu nu se mai afla tipografia 
care trebuia să fie întreţinută financiar. Mănăstirea 
Argeşului cerea lui Radu de la Afumaţi să-i întărească 
„vama de la Ocna din Târgovişte, cât era partea 
domnească la 4 aprilie 1523 şi la 3 februarie 1524. 
Despre exploatarea sării vorbeşte şi Franco Sivori, 
secretarul lui Petru Cercel (1583-1585) care arăta că 
sarea era albă ca marmura şi de calitate foare bună, 
scoasă în bolovani mari. Tehnologia extractiei sării era 
foarte înapoiată, păstrându-se până-n zorii epocii 
moderne. Lucrătorii săpau gropi în pământ cu 
circumferința de aproximativ 2 m Pentru a nu se darama 
pământul, groapa se căptuşea cu nuiele sau şipci de 
stejar numite tambre. Exploatarea avea două puțuri, unul 

larg pentru intrarea lucrătorilor şi altul îngust pentru 
aerisire. Prin acest put intrau tăietorii (ciocănaşii), care 
lucrau în echipă (8-10). Săpau în linie dreaptă, folosind 
ciocane şi pene de fier, lungi, late şi bine ascuţite, pe 
care le potriveau în vâna sării, apoi băteau cu maiurile 
până se desprindea. Bolovanii erau tăiați in formă de 
lespezi şi cântăreau între 30-80 de ocale, uneori şi 200- 
300 de ocale. Un ciocănaş foarte bun tăia cam trei 
bolovani pe zi. Scoaterea bolovanilor la suprafaţă se 
făcea în timpul nopţii de către mlăgaşi. Cu ajutorul 
crivacelor, sarea era încărcată în burdufuri de piei de 
animale şi scoasă la suprafaţă, unde era transportată 
pe un fel de sănii cu boi şi clădită in grămezi. În jurul 
salinei mai lucrau dulgheri, fierari, lumânărari, dar şi 
scriitori, cantaragii, chelari, casieri, întreaga operaţiune 
fiind o activitate complexă ce se cerea bine organizată. 
În a doua jumătate a secolului al XVI-lea s-au deschis 
noi ocne la Telega (1562) județul Prahova şi la Ghitioara 
(1577) județul Saac, fapt ce subliniază că sarea era 
căutată în epocă. Este perioada când în cuprinsul 
judeţului nostru s-a impus toponimul „Drumul Sării”. La 
9 februarie 1608, Radu Şerban întărea mănăstirii Argeş 
şi Dealu „ocna de la Târgovişte” care consta din plata 
vămii domneşti de 12 aspri la 110 bolovani extraşi şi 
vama mănăstirii Dealu de 6 aspri la 100 bolovani extrasi, 
lâsând sarea măruntă nevamuita. La 10 iulie 1614 Radu 
Mihnea întărea mănăstirii Dealu „Ocna Mică de la 
Târgovişte” a cărui vamă era aceeaşi din timpul lui Radu 
cel Mare. Radu Mihnea a repus mănăstirea Dealu în 
drepturile sale dăruite de Radu cel Mare. În prima domnie 
a lui Alexandru lliaş (1616-1618) părintele Mireul, 
năstavnicul mănăstirii Dealu a primit vama de sare de 
la Ocna Mică. În cea de a doua domnie (1627-1629), 
vama Ocnei de la Târgovişte a fost acordată egumenului 
mănăstirii Argeş, hotărâre luată la 10 iunie 1629. La 6 
august 1649, Matei Basarab a întărit mănăstirilor 
Glavacioc şi Valea Ocna cea Mică de lângă Târgovişte. 
În a doua jumătate a secolului al XVIII-lea ştiri despre 
ocna de la Ocniţa sunt relativ puţine. În timpul lui 
Constantin Brâncoveanu, toate ocnele s-au aflat în 
atenţia domniei, care deținea monopolul asupra sării, 
nu şi dreptul de proprietate. Sporirea numărului de sa- 
line a provocat o supraproductie, fapt pentru care, pentru 
a stăvili scăderea preţului sării, s-a dispus închiderea 
salinelor Ghitioara şi Săraru, apoi Teişani. Printre cele 
patru ocne ce au rămas în funcţie s-a numărat şi Ocniţa. 
În cursul secolului al XVIII-lea disputa pentru „vama 
domnească” a sării de la Ocniţa între mănăstirile Argeş 
şi Dealu nu se mai întâlneşte. La 8 mai 1714 Ştefan 
Cantacuzino acorda mănăstirii de la Vâlcea vama sării 
de la Ocnița care consta în 40 de bolovani din 100 
extrasi), de asemenea, şi mănăstirii Dealu dijma de 
zece bolovani de sare din 100 extraşi. La 1715 Ştefan 
Cantacuzino a micşorat dreptul de dijmă al mânăstirii 
Dealu. Această măsura a fost luată datorită scăderii 

cantităţii de sare extrasă la Ocniţa. În tot acest secol, 
numărul exploatărilor de sare a rămas aproape acelaşi. 
Un document de la 7 aprilie 1774 preciza că Ocna Mica 
de lângă Târgovişte îşi încetase activitatea. Au existat 
încercări de a menţine ocna de sare de la Ocniţa în 
funcţiune. Hrisovul lui Alexandru Moruzi din 1795 acorda 
călugărilor din Târgovişte cincizeci de bolovani de sare de 
la Ocna Mică se înscrie pe această linie, dar cu toții 
(domnie, administraţie, lucrători) s-au convins că 
exploatarea de sare, care jucase un rol important în viața 
economică a Țării Româneşti, se apropriase de sfârşit. 
La 1890 D.P. Condurateanu, autorul „Dicţionarului geografic 
al județului Dâmboviţa” a menţionat existenţa sării la Ocniţa. 
În 1919 în urma ocupaţiei germane, lipsa sării s-a simțit la 
Târgovişte şi s-a încercat punerea în funcțiune, dar această 
inițiativă a fost repede abandonată datorită sistemului 
primitiv de exploatare care nu mai corespundea timpului 
şi spiritului epocii contemporane. (G.T./ C.V.) 


EXPOZIȚII AGRICOLE ŞI INDUSTRIALE 1867 La 
Târgovişte s-a organizat primul concurs de plugari, o 
expoziție de vite şi produse agricole. 1868 — pe câmpia 
din preajma oraşului Târgovişte a fost organizat un con- 
curs de plugari, însoțit de o expoziţie a produselor 
agricole şi a vitelor. 1881 oct. 14 — concursul de plugari 
de la bariera Suseni şi expoziția produselor agricole şi 
industriei casnice, organizată în localul Şcolii Nr. 1 de 
Băieți. Presa vremii a consemnat premiile acordate atât 
pentru vite, unelte agricole cât şi pentru produsele 
industriei casnice specifice zonei. Pentru scoarte şi 
covoare premiul | era obţinut de Floarea Mocu 
Bălăşescu; premiul Il — Marita Chitescu; premiul III — 
Eufrosina Dimitrescu. De mare interes s-au bucurat 
covoarele lucrate de Eugenia Alecssandrescu şi 
Elisabeta Eliescu, iar pentru broderie s-au acordat premii 
Matildei Gricescu şi Elenei Gricescu. 1873 —Expozitia 
de la Viena. Târgoviştea a participat cu exponate, cos- 
tume nationale, produse ale industrie dambovitene 
(cărbune de pământ, păcură, sare, apă de pucioasă) 
ca urmare a efortului depus de primarul Nicolae 
Chirculescu pentru selectarea acestora. 1881 aug. 21 
— Expoziţie de produse agricole, industriale organizată 
în localul Şcolii Primare de Băieți Nr. 1 şi concurs de 
plugari ținut la bariera Suseni, organizate de Comitetul 
Agricol. 1900 — La expoziţia universală de la Paris s-au 
prezentat realizări ale industriei petrolului în grupa XI 
mine, metalurgie clasa 63. La această grupă a participat 
petrolistul loan Grigorescu, pe lângă alţi mari petrolişti 
români, iar exponatele firmei sale au fost premiate cu 
medalia de argint. 1905 — Expoziţia şi Congresul 
Mondial de Petrol de la Liege (Belgia). România a 
participat cu un pavilion dedicat industriei petrolului, în 
care au fost prezentate exponate ale firmelor Steaua 
Română, Aurora, Aquila Franco- Română şi ale 
întreprinzătorului târgoviştean loan Grigorescu, unde a 

primit medalia de argint. 1906 — Expoziţia Generală 
Română la Bucureşti. Oraşul Târgovişte şi judeţul 
Dâmboviţa au participat la expoziția din vara anului 1906, 
de la Bucureşti, cu exponate de top care reflectau 
„manifestarea muncii româneşti în toate ramurile şi 
direcţiile”, îndemn adresat participanţilor de secretarul 
Comisariatului General al expoziţiei C. Istrati. 
Autoritatilor locale, prefectul George Cair şi primarul 
Constantin Carabella, ajutați de un Comitet format din 
conducătorii instituţiilor târgoviştene, reprezentanții 
marilor proprietari de moşii, industriaşii şi doamnele 
care activau în societăţi caritabile, au depus eforturi 
pentru colectarea de exponate care ilustrau dezvoltarea 
industrială (casnică textilă, centre mestesugaresti 
tradiționale, agricultură, industie). Industria oraşului a 
fost reprezentată de rafinăriile loan Grigorescu, Aurora- 
Colanu, M. Câmpeanu şi Fabrica de Spirt Samuel A. 
losif. Coorporatia meseriaşilor de îmbrăcăminte si 
încălțăminte din Târgovişte a participat cu exponate 
specifice meseriilor practicate. De asemenea, Atelierul 
Mecanic Listuzzi a expus o pompă pentru extragerea 
vinului. Ca urmare a contribuţiei aduse la realizarea 
scopului propus de organizatorii expoziției de la 1906, 
Ministerul Agriculturii şi Domeniilor a acordat opt 
plachete autorităţilor dambovitene, senatorilor şi 
deputaților judeţului. 1911 — Expoziţia regională 
organizată în spaţiul (grajduri) Regimentului de Roşiori 
Târgovişte cu exponate din agricultură industria casnică, 
marea industrie şi relicve de antichităţi din Târgovişte. 
Expoziţia a fost organizată pe 10 secțiuni. Participanţii 
la această expoziție au fost recompensati cu premii şi 
medalii. În domeniul creației populare, costumele 
naţionale au primit medalia de aur, expozantele din 
Târgovişte -Magdalena Atanasiu şi Natalia Georgescu. 
La categoria de ţesături, velinte şi pânzeturi, Ecaterina 
Dudău din Târgovişte a primit medalia de aur. 
Expozantul Petre lon din Târgovişte, meşter în 
prelucrarea lăzilor de Braşov a fost recompensat cu 
distincţie. Oraşului Târgovişte şi județului Dâmboviţa li 
s-a conferit Diploma de onoare de către delegaţia 
„Asociaţiei pentru înaintarea şi răspândirea ştiinţelor” 
pentru reuşita manifestării expoziționale şi a Congresului 
VII al acestei asociaţii, care s-a ţinut la Târgovişte. În 
aceeaşi perioadă, 22-25 sept. 1911 — la Târgovişte se 
organizează o expoziţie generală sub forma unei 
expoziţii târg, cu 14 secţii, în care au fost prezentate 
exponate ale agriculturii, industriei casnice, marii 
industrii produse specifice etnografice şi lae artei 
populare. Pentru organizarea expoziţiei a fost ales un 
comitet special condus de D. Atanasiu-Tache, delegat 
al judeţului Dâmboviţa pentru organizarea Expoziţiei 
Generale Române din Bucureşti, de la 1906. 1928 — 
Expoziția zootehnică organizată la Târgovişte în oct. 
1928 de Camera Agricolă la care îşi aducea un aport şi 

stațiunea de montă din oraş care îşi dorea îmbunătăţirea 
raselor. 26-27 oct. 1929 — Expoziţia de vite iniţiată de 
prefectul C. Săndulescu, care a intervenit pe lângă 
Camera de Agricultură, Camera de Comerţ şi 
Societatea Hipică pentru a da fonduri necesare acestei 
inițiative. Acţiunea s-a desfăşurat pe terenurile grajdurilor 
de lângă gară, bucurându-se de succes. 26 oct. 1932 
— Expoziţia Agricolă organizată la Târgovişte. La 
inaugurare a participat lon Mihalache. În prezența 
oficialităților au fost expuse produse realizate de elevii 
de la Scoala de Arte şi Meserii din oraş, ceramica de 
la fabricile Surugiu din Târgovişte şi Frăția din Fieni, 
produse ale Întreprinderi Miniere Bendic, produse 
horticole de la Nae lonescu din Titu, produse ale 
pomiculturii din Pucioasa şi Cazaci, produse 
leguminoase ale fermelor „Țenea” şi colonelului Sendrea 
din Târgovişte, covoare relizate de maicile de la 
Viforâta”. 1938 — Expozitia-Targ, organizată de Camera 
de Comerţ şi Industrie Târgovişte reunea exponate ale 
industriei oraşului şi judeţului, prezentate în două 
paviloane special amenajate: industria mare şi mică 
(textilă, ciment, becuri, ceramică, forestieră, 
alimentară, metalurgică, cojocărie, fabricarea mobilei, 
uleiuri, cioplitori în piatră) şi exponate din domeniul 
comerțului expuse (alimentare, băuturi spirtoase, 
articole tehnice, manufactură, cherestea). Pentru 
organizarea acestei expoziţii Camera de Comerţ şi 
Industrie a desemnat două subcomitete, unul pentru 
industrie compus din 23 de membri şi altul pentru 
comerţ din 25 de membri. Subcomitetul pentru industrie 
era reprezentat de preşedintele Sfatului Orăşenesc din 
Târgoviste, |. lremescu Candesti, iar cel de la comerţ 
era reprezentat de Dumitru Bârloiu, proprietarul 
depozitului de cherestea situat în Oborul din Târgovişte. 
Expoziţia şi-a propus să prezinte publicului anul de 
vârf al producţiei industriale a judeţului. (G.T./ C.V.) 


EXPUNEREA SITUAȚIEI CĂILOR DE 
COMUNICAȚIE DIN JUDEŢUL DÂMBOVIȚA Apare la 
Târgovişte, în perioada 1906-1915. Tipografia librăriei şi 
Legatoria de cărţi „Viitorul” Elie Angelescu. Din anul 1910 
îşi schimbă titlul în „Expunerea situaţiei drumurilor din 
județul Dâmboviţa” şi se adaugă în subtitlul „Prezentată 
Consiliului Judetean în sesiunea ordinară din...”. (V.P.) 


EXPUNEREA  SITUAȚIUNEI JUDEȚULUI 
DÂMBOVIȚA Făcută de Comitetul permanent cu 
ocaziunea deschiderii sesiunii ordinare a Consiliului 
general Târgovişte. 15 octombrie 1878 — octombrie 1913- 
1914. Tipografia Theodor Michăescu până la 15 octombrie 
1888. Apoi Tipografia şi Legătoria „Viitorul” Elie Angelescu. 
Prezintă importanță documentară cu privire la starea 
economică, socială, edilitară, culturală a oraşului, redată 
în cifre, statistici, precum şi la proiecția de viitor. (V.P.) 


FABRICA „DÂMBOVIȚA” Această fabrică de 
cărămidă şi teracotă a fost înființată în 1936 şi era 
proprietatea lui Alexandru Surugiu. Producea cărămidă 
presată, țiglă smălțuită şi nesmaltuita, sobe de teracotă 
şi faianță. Se importa pământ argilos de la Varna şi 
pământ gras, vânăt, de la Plevna. Avea o producţie de 
25.000 de cărămizi şi cahle de sobă pe zi. Fabrica a 
fost naţionalizată în 1948. (G.T./ C.V.) 


FABRICA DE APE GAZOASE - GOGU |. 
IONESCU A fost înființată în 1895 de farmacistul 
Alexandru F. Nagy şi preluată mai târziu de un alt 
investitor, August Hortenstein, care o vinde în 1900 lui 
Gogu |. lonescu. Investitorul Gogu lonescu a modernizat 
întreprinderea şi a construit o clădire specială în strada 
Vestei, nr. 22, după normele şi cerinţele de igienă şi 
salubritate (canale, conducte de scurgere). Fabrica a 
fost racordată la rețeaua de apă a oraşului. Folosea ca 
materie primă zahărul românesc, acidul carbonic de la 
Fabricile Române Unite (Bucuresti) şi esențe procurate 
de la dr. Urbeanca. Sticlele în care se imbuteliau sucurile 
erau de provenienţă străină, cumpărate de la nişte 
negustori angrosişti din Viforâta. Fabrica producea 
limonade gazoase şi sifoane pe care le vindea locuitorilor 
din Târgovişte, cât şi din satelor învecinate. Pentru distri- 
buirea produselor fabricii, întreprinderea era dotată cu 
patru cariote (gabriolete) şi 14 cai. Muncitorii angajați 
erau in număr de 9, iar forța motrice era de 2 H.P. Fabrica 
a obţinut avantajele Legii industriale din 1877. La 1912, 
capitalul fabricii (instalaţii, clădiri, trăsuri), în valoarea 
de 20 000 lei, iar cheltuielile de producţie pe lună se 
ridicau la suma de 2-3 mii lei. (G.T./ C.V.) 


„FABRICA DE AVOCAŢI” Alexandru Vlahuţă, 
posesorul unei diplome de avocat eliberată de „fabrica 
de avocaţi” de la Târgovişte a introdus în literatură 
această expresie. În epocă s-a acreditat ideea 
existenţei unei şcoli de avocaţi „fabrică de avocaţi”, care 
a funcţionat în ultimele decenii ale secolului al XIX-lea, 
în casele avocatului N.G. Chirculescu, primul preşedinte 

al Baroului de Avocaţi Dâmboviţa, din str. Rodnei, nr.16, 
sau după tradiția locală, în fosta sucursală CEC din 
strada Primăverii, nr. 9. În realitate, nu a existat o 
şcoală în sensul unui învăţământ organizat, dar se 
practica eliberarea cărților de avocat (diplome) de către 
Consiliul de disciplină al avocaţilor judeţului 
Dambovitata şi semnate de decanul baroului, N.G. 
Chirculescu. Cărţile de avocat se acordau în baza legii 
din 1864, referitoare la statutul avocatului, paragrafele 
25 şi 28. În conformitate cu aceste paragrafe, se 
înscriau în tabloul avocaţilor stagiari sau definitivi, 
persoane fără studii de specialitate, dar care trebuiau 
să aibă o practică anterioară în domeniu şi cărora 
trebuia să li se verifice cunoştinţele. Ca urmare a 
acestei legi, eliberarea cărţilor de avocaţi de către 
Baroul dâmboviţean, a devenit o practică uzuală, la fel 
ca şi în celelalte barouri din ţară, la nivel naţional fiind 
nevoie de practicieni ai dreptului. (G.T./ C.V.) 


FABRICA DE OXIGEN A ÎNTREPRINDERII 
„FRAȚII NICULESCU CIUFU” (ULMI) Firma Fraţii 
Niculescu Ciufu a construit o fabrică de oxigen 
instalată lângă fabrica de petrol care, în 1929, a obținut 
avantajele Legii din 1912. Fabrica producea oxigen 
gazos comprimat în tuburi de oțel şi oxigen lichid. 
Materia primă folosită pentru producerea oxigenului 
era soda caustică, iar producţia fabricii era 
comercializată pe piața internă. Fabrica avea o ca- 
pacitate de producție maxima de 9.000 mc pe an, 
însă lipsa clienţilor consumatori ai acestor produs 
făcea ca întreprinderea să producă numai 2000 mc 
pe an. În anul 1936 capitalul investit în clădirile 
acestei întreprinderi era evaluat la suma de 366.000 
lei, iar cel al maşinilor şi al instalaţiilor se ridica la 
suma de 2.386.000 lei. Anul 1936 poate fi 
considerat un an de vârf al producţiei, când se 
produceau 75.714 mc. oxigen cu o valoare de piaţă 
de 789.200 lei. Întreprinderea folosea o forță de 
muncă mică de numai doi muncitori, plătiţi cu un 
salariu de 130 lei pe zi. (G.T./ C.V.) 

FABRICA DE PETROL ŞI DERIVATE ION G. 
BUCSENEANU (1888-1905) A fost înființată în anul 1888 
şi conform raportărilor făcute la Camera de Comerţ şi 
Industrie Ploieşti, prelucra o cantitate de țiței de 600.000 
kg în sistem Popelca, din schelele Ocniţa şi Glodeni, cu 
un personal angajat din şapte lucrători şi un tehnician. În 
1905 fabrica avea un capital de exploatare de 40.000 lei 
şi un număr de 10 lucrători plătiţi cu un salariu pe zi între 
2-7 lei. Rafinăria îşi procura materiile prime din judeţ şi 
străinătate (utilaje, acid clorhidric). Aceasta producea 
anual 40 vagoane petrol lampant şi alte produse petroliere 
în valoare de 60.000 lei, iar producţia era comercializată 
în țară. Fabrica se bucura de avantajele „Legii industriale 
din 1887”, dar funcţiona primitiv fără a folosi forța apei 
sau a vaporilor. (G.T./ C.V.) 


FABRICA DE SPIRT GRIGORE G. GAVRILESCU 
A fost fondată în 1856, cu denumirea „Fabrica 
Sistematică de Spirt’. Modernizarea fabricii s-a facut 
la începutul secolului al XX-lea, prin aducerea unor 
maşini şi instalaţii performante din Germania pentru 
producerea spirtului, colaborând cu inginerul E. 
Kirchhoff, din Köln. Acesta venea în fiecare an la 
Târgovişte (câte şase luni pe an) şi răspundea de 
întreţinerea şi buna funcţionare a fabricii. Grigore G. 
Gavrilescu l-a pregătit pe fiul său, Grigore Gavrilescu, 
pentru conducerea şi supravegherea procesului 
tehnologic, trimiţându-l la studii, la Politehnica din 
Leipzig. Fabrica de spirt a funcţionat până la începutul 
Primului Război Mondial. (G.T./ C.V.) 


FABRICA DE SPIRT LEON SPODHEIM (ULMI) 
Înființată în 1929, era o unitate economică importantă, 
dovadă fiind impozitul plătit către Primărie. Fabrica de 
spirt a funcţionat până la naţionalizare. (G.T./ C.V.) 


FABRICA DE SPIRT SAMUEL A. IOSIF (1891) 
Producea importante cantităţi de spirt folosind materia 
primă existentă din abundență în județ. Avea un per- 
sonal angajat de 35 muncitori şi un capital social de 
225 lei. În perioada interbelică, aceasta s-a numit Fabrica 
de Spirt W. Kliberg, după noul proprietar. În 1919-1920 
avea angajaţi 14 lucrători, iar în 1929 plătea cel mai 
mare impozit Primăriei, în valoare de 18.600 lei fata de 
celelalte întreprinderi târgoviştene. În urma nationalizarii 
a devenit întreprindere de stat care a funcţionat până 
după Revoluţia din 1989. (G.T./ C.V.) 


FABRICI DE APE GAZOASE Fabricile V. 
Georgescu şi Isak Sneitler au funcţionat în perioada 
interbelică şi aveau câte şase lucrători. (G.T./ C.V.) 


FANFARA REGIMENTULUI III DÂMBOVIȚA NR. 
22 A reprezentat o prezenţă activă în viața oraşului, la 
toate sărbătorile naţionale şi cu prilejul altor manifestări 

culturale. Potrivit tradiţiei, între 10 mai-13 septembrie 
canta în grădina publică din fata primăriei într-un chioşc 
special amenajat de două ori pe săptămână. Printre 
cele mai preferate piese muzicale erau cele ce aparțineau 
compozitorilor Strauss, Fr. V. Suppe, Verdi, Ivanovici, 
Grigoraş Dinicu, Offenbach. Şeful fanfarei regimentului 
a fost locotenentul Stan. (M.O.) 


FARCAS, lon Modelism, arbitru. Colonel (r). A deţinut 
funcţii de conducere la Şcoala de Ofiţeri de Cavalerie din 
Târgovişte şi la Arsenalul din Târgovişte. Arbitru internaţional 
de modelism. Primul român care a oficiat ca arbitru la 
campionatele mondiale de rachetomodelism (1972, 
Iugoslavia; 1974, Cehoslovacia). Federaţia de modelism l-a 
desemnat, în 1978, „Cel mai bun arbitru român al anului”. 
Distins de Consiliul Naţional pentru Educaţie Fizică şi Sport 
cu Diploma „Merite în activitatea sportivă” (1978). (A.B.) 


FARMACIA ALEXANDRU NAGY A fost înființată 
în 1888. După 1900 apare sub denumirea de Foriş |. 
şi Alexandru Nagy, după care, în perioada interbelică, 
a fost cunoscut sub denumirea de Farmacia Nagy 
Carol. (G.T./ C.V.) 


FARMACIA BELLADONNA Şi-a început activitatea 
de comercializare a produselor farmaceutice şi 
parafarmaceutice în Târgovişte, în centrul oraşului, str. 
Bd. Independentei, bl. H10, parter, în baza autorizaţiei 
Ministerului Sănătăţii nr. 94/15319/11.09-1991. La 
sfârşitul anului 1995 s-ai deschis Farmacia Belladonna | 
în Micro III, Str. C. Brâncoveanu, Bl.11E, parter şi 
Farmacia Belladonna II, în Micro VI, zona Policlinicii, 
Str. T. Vladimirescu, nr. 80. Pe lângă prepararea 
tradițională a medicamentelor în laboratoarele proprii, 
medicamente moderne, de ultima generaţie, farmacia 
oferă şi informaţii complete, detaliate asupra tratamentelor 
recomandate de cadrele medicale autorizate. (V.N.) 


FARMACIA CRISTESCU AGRIPINA Situată pe 
str. Regele Mihai |, a funcţionat în perioada 1945-1948. 
(G.T./ C.V.) 


FARMACIA ELENA BULANDRA A fost infiintata 
înainte de Războiul de Independenţă. A oferit 
medicamente cu o reducere de 25% răniților internaţi în 
Spitalul de la Fonderie. (G.T./ C.V.) 


FARMACIA FARMAVIT (Târgovişte, str. Revoluţiei, 
bl, C10, parter) a fost înființată în anul 1993 pe nucleul 
Farmaciei Nr. 20, situată în centrul vechi al oraşului, în 
locul fostei farmacii GREFF (naţionalizată în anul 1948). 
Farmacia a fost condusă multi ani de către dl. farmacist 
lonescu Alexandru, om de înaltă ţinută morală şi bun 
profesionist. Din motive obiective farmacia s-a mutat in 
actualul local. (V.N.) 

FARMACIA HYPERICI FARM Înfiinţată în anul 1996 
de către farmacistele Carmen Holban şi Doina Mihăescu, 
acoperă câteva zone ale oraşului: Str. Maior Brezişanu 
nr. 24 (zona Balaban), centrul oraşului, str. Grigore 
Alexandrescu nr. 11 şi Calea Domnească, la Poarta 
Bucureştilor (fostul magazin Chindia). (V.N.) 


FARMACIA METEORA Purtând numele impresio- 
nantului Centru Monahal Meteora din apropiere de 
Kalambaka-Grecia, Farmacia Meteora apare în peisajul 
farmaceutic al oraşului Tîrgovişte în anul 1998, luna 
august, într-o locaţie aflată pe B-dul Unirii, bl. 44, 
parter. (V.N.) 


FARMACIA NICOLAE VORONCA Existentă în 
perioada interbelică, pe strada I.C. Brătianu, a funcţionat 
până în anii 1975. (G.T./ C.V.) 


FARMACIA PERSEEA FARM A fost înființată la 
sfârşitul anului 2009 de către farmacista Raluca Niţu 
(absolventă a Facultăţii de Medicina şi Farmacie „uliu 
Haţieganu” Cluj-Napoca), situată în Târgovişte, strada 
Gării, nr. 6 la parterul Complexului Comercial Pavcom. 
Cunoscută şi frecventată de târgovişteni, farmacia 
Perseea Farm se dataşează prin calitatea serviciilor şi 
a aprovizionării cu o gamă diversificată a medica- 
mentelor din import şi din producţia internă oferite la 
prețuri accesibile. (V.N.) 


FARMACIA PHARMACON Înființată în 1991 de către 
farmacista Carmen Mihaela Bâte, ca primă farmacie 
privată din Târgovişte şi a doua din Dâmbovița, deţine în 
prezent două farmacii situate pe Calea Domnească, 
vizavi de Liceul ,lenachita Văcărescu” şi pe Bulevardul 
I.C. Brătianu, vizavi de Catedrala Eroilor. (V.N.) 


FARMACIA RICHTER Este brand-ul sub care 
activează la nivelul întregii tari peste 120 de farmacii. În 
municipiul Târgovişte se regăsesc două farmacii Richter 
a căror imagine inspira profesionalism şi tradiţie (1901), 
având sediul în B-dul. Independentei, bl. 7, Scara B, 
Micro IX, parter, condusă de d-na farmacist diriginte 
Podolean Irina Ruxandra şi în Str. lon Ghica, bl. 13, parter, 
condusă de d-na farmacist diriginte Mărgărit Cristina. (V.N.) 


FARMACIA RONDO FARM Înființată în anul 2009, 
este situată în sensul giratoriu de la Sala Polivalenta. 
Farmacia oferă pacienţilor servicii farmaceutice 
profesioniste. (V.N.) 


FARMACIA SENSIBLU Dispune de cea mai mare 
rețea de farmacii sub un brand, peste 300 de farmacii 
în întreaga tara. Profesioniştii din farmaciile Sensiblu 
oferă peste 23.000 de produse celor 1.4 de milioane de 
clienți, precum şi consiliere de specialitate. În Târgovişte 

există 3 farmacii Sensiblu situate pe Bulevardul 
Independenţei bl. 9, respectiv bl. J3 şi în complexul 
comercial Kaufland pe strada Lt. Stancu lon. (V.N.) 


FARMACIA SPERANȚA S-a deschis în 1822 (după 
alte date în 1828) fiind proprietate a starostelui de suditi, 
Ignatz Gottwald, după care în 1845 a trecut în 
proprietatea lui Johan Samuel Graf, primul „farmacist 
cu diplomă” venit din Transilvania. Aceasta înființa o 
farmacie în mahalaua Târgului, vizavi de biserica Târgului 
(astăzi, Clubul Aristrocat). Era a 22 farmacie înființată 
la acea dată în tara. Farmacia s-a impus reuşind să 
concureze băcăniile, unde se vindeau ierburi şi leacuri 
empirice, interzise în 1885 de către Serviciul Sanitar al 
judeţului. În această farmacie se preparau retetele 
spitalului districtual. (G.T./ C.V.) 


FARMACIA STOIAN PETRE Situată pe str. I.C. 
Brătianu, existentă în perioada interbelică, a funcţionat 
până în anul 1948. (G.T./ C.V.) 


FARMACIA TAPU GHEORGHE Situată pe Calea 
Domnească, existentă în perioada interbelică, a 
funcţionat până în anul 1948. (G.T./ C.V.) 


FAUNA TÂRGOVIŞTE Initial în Câmpia Targovistei 
a existat o faună bogată caracteristică pădurilor de 
cvercinee (stejărete şi păduri de amestec de stejar cu 
alte foioase) şi o faună specifică luncilor (îndeosebi 
zăvoaielor de luncă), ariilor umede, lacurilor şi apelor 
curgătoare. Această faună se mai păstrează numai 
parțial, pe de o parte din cauza restrângerii masive a 
pădurilor şi zăvoaielor şi pe de altă parte diverselor 
activităţi antropice care au dus la restrângerea şi chiar 
la dispariția multor specii, chiar acolo unde pădurile sau 
alte tipuri de biotopuri naturale s-au mai păstrat. În 
schimb s-au adăugat specii legate de terenuri cultivate 
şi chiar de aşezări omeneşti. Dintre speciile de mamifere 
care mai populează (şi acestea în număr mic) pădurile 
de câmpie se remarcă căprioara (Capreolus capreolus), 
vulpea (Vulpes vulpes), veverița (Sciurus vulgaris), pârşul 
de ghindă (Eliomys quercinus), şoarecele de pădure 
(Apodemus sylvaticus), chitcanul de pădure (Sorex 
araneus). Mai numeroase sunt păsările: turturica 
(Streptopelia turtur), sturzul (Turdus philomelos), 
cintezoiul (Fringilla coelebs), mierla (Turdus merula), 
toiul (Sitta europaea), presura galbenă (Emberiza 
citrinella) şi diverse răpitoare mici de zi: şoimul 
rândunelelor (Falco subbuteo), eretele (Falco 
vespertinus), gaia roşie (Milvus milvus) şi răpitoare de 
noapte: cucuveaua (Athene noctua) şi în localități: 
cucuveaua pitică (Glaucidium passerinum), ciuful de 
pădure (Asio otus), huhurezul mic (Strix aluco). Se 
întâlnesc şi numeroase insecte defoliatoare ca molia 
verde a stejarului (Tortrix viridana), omida păroasă a 

stejarului (Lymantria dispar), cotarii (Geometridae), 
cărăbuşul de mai (Melolontha hippocastani), gândăceii 
de scoarță (/psidae), rădaşcă (Lucanus cervus), 
bondari, furnici, viespi (dintre care multe provoacă 
formarea de gale sau de „gogoşi” pe frunzele de stejar) 
ş.a. În zăvoaie şi în vegetaţia palustră (papură, stuf, 
pipirig) de pe malul apelor îşi găsesc adăpost şi hrană 
şobolanul de apă (Arvicola terestri), diverse specii de 
broaşte, diverse păsări cum sunt: pescăraşul albastru 
(Alcedo atthis), codobatura alba (Motacilla alba), 
codobatura galbenă (Motacilla flava), presura de stuf 
(Emberiza schoeniclus), privighetoarea de zavoi 
(Luscinia luscinia). Pe cursurile mici de apa se 
intalneste cleanul (Leuciscus cephallus), mreana 
(Barbus barbus), bibanul (Berea fluviatilis), caracuda 
(Carassius carassius) si roşioara (Scarandinus 
erithrophthalmus). În pădure, pe lângă mamifere si 
batracieni, se pot întâlni specii de reptile (şopârlă, şarpe 
de pădure), precum şi unele specii colonizate (fazan), 
păsări de pasaj — sitar (Scolopax rusticola). Prin 
locurile ierboase se întâlnesc adesea: cârtița (Talpa 
europaea), guşterul; în pajişti cu umiditate mai mare 
şi în grădini: broasca râioasă (Bufo bufo), ariciul 
(Erinaceus concolor = roumanicus), şoarecele pitic 
(Micromys minutus), libelula şi alte insecte ale căror 
larve se dezvoltă într-un mediu umed. În mărăcinişuri 
şi pe terenurile deschise se întâlnesc: câneparul 
(Carduelis cannabina), vrabia de câmp (Passer 
montanus), măcăleandrul (Erithacus rubecula), silvia 
cu cap negru (Sylvia atricapilla), ciocănitoarea de 
grădină (Dendrocopos syriacus). În municipiul 
Târgovişte sunt frecvente vrăbiile de casă (Passer 
domesticus) si guguştiucii (Streptopelia decaocto). 
Ciorile (cioara neagră — Corvus corone corone) au 
devenit un element de disconfort fonic si de poluare 
cu dejectii, aglomerandu-se in număr mare in unele 
puncte din oraşul Târgovişte. În ansamblu, din punct 
de vedere biogeografic, teritoriul municipiului 
Târgoviştei se încadrează în provincia dacică, iar con- 
form clasificărilor biogeografice actuale se încadrează 
în regiunea continentală a Europei. (S.M.) 


FEDERAȚIA NAȚIONALĂ A TINERETULUI DEMO- 
CRAT DIN ROMANIA - Filiala Târgovişte Federaţia 
înființată la Târgovişte pe 15 septembrie 1948, cuprindea 
trei organizații: Uniunea Tineretului Muncitor, 
Organizaţia Tineretului Socialist şi Uniunea Asociaţiilor 
Elevilor. Obiectivele sale vizau unitatea organizațiilor de 
tineret, ridicarea nivelului cultural şi ideologic al tinerilor 
„prin prelucrări cu caracter ideologic şi ştiinţific”. 
Preşedinte era Stoica Dumitru, reprezentantul U.T.M. 
Activităţi organizate: mobilizarea tinerilor la lucrări de 
reconstrucţie, conferinţe, acţiuni culturale ş.a. O atenţie 
deosebită era acordată celor două şantiere locale: 
conducta de gaze şi stadionul. (M.C.) 

FERDINAND | de Hohenzollern-Sigmaringen / 
de România (24. VII|.1865, Sigmaringen, Germania — 
20.VII.1927, Sinaia, Prahova) Rege al României (1914- 
1927). Căsătorit cu regina Maria. De numele său se 
leagă evenimente importante din istoria țării: participarea 
României la Primul Război Mondial (1916-1918), 
înfăptuirea Marii Uniri (1918), adoptarea Constituţiei din 
1923 şi înfăptuirea marilor reforme (votul universal, 
reforma agrară ş.a). Ca principe moştenitor, Ferdinand 
a vizitat de mai multe ori oraşul Târgovişte, însoțindu-l 
pe regele Carol |. Astfel, pe 19 mai 1898 vizitează 
Gimnaziul, pe 29 septembrie 1902 participă la 
inaugurarea podului „Mihai Viteazul”, pe 13 octombrie 
1907 ia parte la punerea pietrei fundamentale la edificiul 
noii Şcoli de Cavalerie, iar în 1908 asistă la manevrele 
militare din zona oraşului. Ca rege, Ferdinand | este 
prezent în Târgovişte cu ocazia unor evenimente 
deosebite: pe 26 august 1920 participă la festivitățile 
legate de readucerea la Mănăstirea Dealu a capului 
voievodului Mihai Viteazul, iar pe 24 aprilie 1921 
suveranul, însoţit de regina Maria şi principesa Marioara 
asistă la dezvelirea bustului fostului rege Carol |, ridicat 
în fata Şcolii de Cavalerie. (M.C.) 


FERNIC, lonel (29.V.1901, Târgovişte — 
22.VII.1938, Bucovina) Născut în „centrul vechi” al cetății 
Târgoviştei, lonel Fernic urmează cursurile 
Conservatorului de Artă Dramatică din Bucureşti, Şcolii 
de Ofițeri de Rezervă (Infanterie) din Ploieşti şi Şcolii 
de Pilotaj „Mircea Cantacuzino”, unde îşi ia brevetul de 
pilot. Joacă pe scena Teatrului Naţional împreună cu 
lon Manolescu, Aristid Demetriad, Mişu Fotino, Sonia 
Cluceru, G. Baldovin şi lon Sahighian. Renuntand la 
arta Thaliei, se consacră muzicii, iar pentru scurtă vreme 
este jurnalist la Ploieşti şi director al Şcolii de 
Paraşutism din Cernăuţi. Compune numeroase romanțe 
— fiind un revigorator al genului —, tangouri şi valsuri, 
aproape toate piesele sale fiind şi atunci, aşa cum sunt 
şi astăzi, şlagăre „clasice”, înnoind şi modernizând, 
după cum opinează George Sbârcea, limbajul muzicii 
uşoare româneşti. Sunt memorabile, de pildă, romantele 
„Crucea albă de mesteacăn”, „Îţi mai aduci aminte, 
doamnă?”, „Amurg de iubire”, „Plaisir d'amour”, „Iubesc 
femeia”, „În umbra vechilor salcâmi” ş.a. Cel ce a fost 
considerat „trubadurul zărilor albastre” îşi pierde viata 
într-un accident aviatic la 22 iulie 1938 în codrii 
Bucovinei. (G.C.) 


FESTIVALUL-CONCURS NAȚIONAL „EFIGII 
LIRICE” Iniţiator: scriitoarea Alexandrina Dinu, 
îndrumătoarea Cenaclului literar „Elena Văcărescu”; 
organizator: Palatul Copiilor din Târgovişte şi 
Inspectoratul Şcolar al județului Dâmboviţa. Preşedintele 
juriului până la ultima ediţie din 2004: scriitorul George 
Coandă. Prima ediţie a avut loc la 20 martie 1994. 

Au participat elevi cenaclisti din toate judeţele ţării si 
din Republica Moldova. (G.C.) 


FESTIVALUL-CONCURS NATIONAL „MOȘTENIREA 
VĂCĂREŞTILOR” La 19 octombrie 1969, la Văcăreşti 
are loc prima editie a Festivalului National de literatura 
»Mostenirea Vacarestilor’, care, ulterior, se va desfăşura 
la Târgovişte. Initiatori şi întemeietori ai festivalului: 
George Coandă, Constantin Manolescu, Victor 
Petrescu, lon Gavrilă, Vasile Chiriuc. Cu acest prilej 
sunt consemnabile următoarele momente: este 
inaugurată Biblioteca de poezie românească, 
participanţii semnând „Hrisovul” de fondare; sesiunea 
de comunicări „Evocarea Văcăreştilor”, susținând 
comunicări Alexandru Piru, Augustin Z.N. Pop, Radu 
Hâncu; un recital poetic; spectacolul „O dinastie 
literară”, realizat de formaţia de teatru a Casei de Cultură 
a Municipiului Târgovişte. Din juriu, de-a lungul anilor, 
au facut parte personalități marcante ale vieţii literare 
româneşti: Mircea Horia Simionescu, Eugen Simion, 
Mihai Cimpoi, preşedinţi; Mihai Beniuc, Laurenţiu Ulici, 
Dinu Săraru, lon Hobana, Nicolae Dan Fruntelată, 
Florentin Popescu, Daniel Drăgan, Tudor Cristea, lon 
Ştefan Ghilimescu, M.N. Rusu, Alexandru George, lon 
Horea, loan Meitoiu, Victor Petrescu, Passionaria 
Stoicescu, Gheroghe Izbasescu, Theodor Vârgolici, 
Aureliu Goci, Costache Olăreanu, lulian Filip, Serban 
Cioculescu, Barbu Cioculescu, Ana Blandiana, I.D. 
Pietrari, Teodor Balş, Mircea Micu ş.a. lată câţiva laureați 
ai festivalului, deveniți nume cunoscute în literatura 
română de azi: George Coandă, Sorin lonescu (lon 
Viştea), Aurel lordache, Mihail Grămescu, Valentin 
Ciocşan, Nicolae Baciut, Constantin Voicu, Grigore 
Grigore, loana Dana Drăgănescu, Gina Laurian, József 
Pildner, loan Vişan, Romulus-Gandy Georgescu. S-a 
acordat Marele Trofeu „Pro arte poeta Civitas Targovistae” 
poeţilor Nicolae Dan Fruntelată, Romulus Vulpescu şi 
Premiul pentru literatură al oraşului Târgovişte prozatorilor 
Costache Olăreanu, Mircea Horia Simionescu, Alexandru 
George, Mircea Constantinescu, Nicolae Neagu şi 
Tudor Cristea. Festivalul continuă. (G.C.) 


FESTIVALUL-CONCURS „RITMURI NO!” Între 10 
şi 12 aprilie 1975, la Casa de Cultură a Sindicatelor din 
Târgovişte, are loc prima ediție. Participă formații 
coregrafice din 22 de județe. Din juriu fac parte reputatii 
coregrafi: Oleg Danovski, Gheorghe Ştefan, Gheorghe 
Holevas, Tita Sever, Vladimir Beda şi compozitorul Florin 
Comisel. (G.C.) 


FESTIVALUL DE FILM DOCUMENTAR 
„CONTEMPORANIA” Initiat de cineastul Pompiliu 
Gilmeanu, scriitorul şi jurnalistul George Coandă si 
profesorul lon Borcea; prima ediţie „intră pe ecran” — în 
premieră naţională — la cinematograful „Popular” din 

Târgovişte în săptămâna 21-27 mai 1976. (În 1988 se 
desfăşoară ediția internaţională cu participarea unor 
cineaşti din URSS/RSS Moldovenească, RD Germană, 
Polonia). În juriu au luat loc până în 1989, când s-a 
desfăşurat ultima ediţie, personalități marcante din 
lumea celei de a 7-a arte: loan Grigorescu, Călin 
Căliman, Pompiliu Gilmeanu, Geo Saizescu, Ovidiu 
Gologan, Mirel llieşu, Nicolae Cabel, Otto Urbanschi, 
Pantelie Tutuleasa, lon Popescu-Gopo, Titus Mesaroş, 
Doru Segal, Aristide Moldovan (directorul Studioului 
Cinematografic „Alexandru Sahia”); unii dintre aceştia 
au participat şi cu filme în concurs. Festivalul s-a 
desfăşurat pe două secţiuni: profesionişti şi amatori şi 
a fost cea mai mare manifestare din domeniul filmului 
documentar din România înainte de 1990. (G.C.) 


FESTIVALUL DE LITERATURĂ „TESTAMENT 
LITERAR” Prima ediţie din noiembrie 1971, a fost 
organizată la Târgovişte ca un festival de poezie de către 
Societatea literară a elevilor „Alexandru Vlahuţă”, 
transformată apoi in cenaclul literar cu acelaşi nume. 
Era ca o completare a ceea ce era atunci „Festivalul de 
Literatură «Mostenirea Vacarestilor»”. Ulterior celelalte 
şase ediții (1977) şi-au lărgit mesajul, cu secțiuni şi 
pentru proză, eseuri, dramaturgie. Conceput ca festival 
pentru elevii creatori din licee, apoi şi pentru tineri din 
judeţ sau din alte zone ale ţării. Iniţiatorul festivalului a 
fost poetul Mihail |. Vlad. Dintre laureatii edițiilor: Dan 
David, Aurel Dumitrescu, Adrian Dinu, Cătălin Fodor. 
La activităţile organizate, precum şi în juriile 
concursurilor de creație au participat ca invitați: Dan 
Zamfirescu, Tudor Opriş, Tudor Gheorghe, lon Andreita, 
Doru Stanculescu, Sorin Mingheat, Mircea Vintila, Victor 
Socaciu ş.a. (V.P.) 


FESTIVALUL DE UMOR „CASTIGAT RIDENDO 
MORES” Debutează în iunie 1993 sub auspiciile 
Ministerului Culturii, Consiliului Judeţean Dâmboviţa, 
Inspectoratului Judeţean pentru Cultură Dâmboviţa şi 
Centru Judeţean de Îndrumare a Creaţiei Populare şi 
Mişcării Artistice de Amatori. Iniţiator: Vasile Chiriuc. 
Festivalul s-a desfăşurat pe trei secțiuni: creație literară 
(epigrame, monolog, cuplete, schiţe); grafică satirică 
(în juriu: Ştefan Popa Popas, A. Poch); interpretare 
(preşedintele juriului: Tudor Popescu). Au luat parte la 
festival formații satirice şi interpreţi individuali din 
majoritatea județelor ţării. Ultima ediţie a festivalului a 
avut loc în 1998. (G.C.) 


FESTIVALUL ECOTURIND FILM Între 1 şi 4 
octombrie 1998, în Târgovişte se desfăşoară festivalul 
internaţional al filmului documentar ecologic, turistic şi 
industrial - ECONTURIND FILM la Muzeul de Istorie 
din Complexul Naţional Muzeal „Curtea Domnească”; 
organizatori: România Film Service, Asociaţia Presei 

Turistice din România sub patronajul Uniunii Mondiale 
pentru Pace şi Drepturile Fundamentale ale Omului şi 
Popoarelor — UNIPAX, Federaţiei Europene a Presei 
Turistice, Consiliului Județean Dâmboviţa şi Fundaţiei 
NONDUL,; initiator: cineastul şi scriitorul Nicolae Luca, 
preşedinte al Asociaţiei Presei Turistice din România. in 
concurs au participat producţii documentare din Austria, 
China, Columbia, Franţa, India, Germania, lugoslavia, 
Japonia, Quatar, România, Statele Unite ale Americii, 
Ungaria. Sunt invitaţi cel mai mare poet al Italiei 
contemporane, Gaetano Camillo, şi binecunoscutii 
cineaşti — în juriu — Geo Saizescu şi Nicolae Cabel. (G.C.) 


FESTIVALUL INTERNAȚIONAL DE COSMOPOEZIE 
Debutează la Târgovişte în august 1997 sub egida 
Societăţii Astronomice Române de Meteori — SARM 
ca festival naţional şi devine internaţional de la ediţia 
din 1998. Fondatori: Valentin Grigore, Andrei Dorian 
Gheorghe, directorul permanent al festivalului, George 
Coandă. Festivalul, pe lângă concursul de 
cosmopoezie, cuprinde şi un Salon internaţional de 
publicaţii, fotografii şi arte astronomice. Este unicat 
internaţional. Continuă. (G.C.) 


FESTIVALUL NAȚIONAL „CRIZANTEMA DE 
AUR” Între 19-21 decembrie 1968, se desfăşoară prima 
ediţie a Festivalului concurs naţional „Crizantema de 
Aur”, rezervat interpretării şi creaţiei de romanțe. Initiatori: 
profesorii Paul Bănică, director al Casei Creaţiei 
Populare a județului, Gheorghe Vălcescu, metodist la 
aceeaşi instituție, Constantin Manolescu, inspector la 
Comitetul pentru Cultură şi Artă al Județului Dâmbovița. 
Organizator: Casa Creaţiei Populare devenită, cu timpul, 
Centru Judeţean de Îndrumare a Creaţiei Populare şi a 
Mişcării Artistice de Amatori; la ediţiile următoare au 
mai fost în parteneriat: Comitetul de Cultură şi Educaţie 
Socialistă, Consiliul Judeţean, Inspectoratul pentru 
Cultură şi Direcţia pentru Cultură, Culte şi Patrimoniu 
Cultural Naţional Dâmbovița, Consiliul Local şi Primăria 
municipiului Târgovişte. Din juriu, la fiecare ediţie, vor 
face parte nume de prestigiu ale vieţii muzicale şi literare 
româneşti: Victor Eftimiu, George Sbârcea, loana Radu, 
Mia Braia, Dorina Drăghici, Octav Enigărescu, Ludovic 
Paceag, Theodor Balş, Ludovic Spiess, Voicu 
Enăchescu, Florentin Delmar, Rodica Bujor, lon Luican, 
Elly Roman, Laurenţiu Profeta, Temistocle Popa, 
George Grigoriu, Dina Cocea, Aurel Giroveanu, lon 
Ungureanu, Felicia Filip şi alţii. În recitaluri vor evolua: 
Gică Petrescu, Mia Braia, loana Radu, Dorina Drăghici, 
Lucia Tibuleac, Dorin Teodorescu, Octav Enigărescu, 
Alina Mavrodin, Doina Badea, Tudor Gheorghe, Florin 
Georgescu, Nicolae Nitescu, Lucretia Popescu- 
Lobodan, Angela Moldovan, lon Luican, Nicolae Florei, 
Emil Gavris, Ileana Sărăroiu, Dida Dragan sau Daniela 
Vlădescu. Nume binecunoscute ale teatrului 


târgoviştean şi românesc vor reprezenta evenimentul 
muzical autumnal: George Corneanu, Silviu 
Stănculescu, Mircea Albulescu, loana Bulcă, Rodica 
Ştefănescu, Teodor Vasiliu, Nataşa Raab, Mircea 
Albulescu, Mihai Florea, Cezara Dafinescu, George 
Motoi, Eusebiu Ştefănescu, Geo Costiniu, Valeria 
Ogăşanu, Adrian Pintea, Catrinel Lăzărescu, Elena 
Mihăescu. Scenografia a fost realizată, în majoritatea 
edițiilor, de artistul plastic targovistean Emil-Florin 
Grama. Acompaniamentul a fost asigurat de orchestrele 
conduse de Nicuşor Predescu, Gică Rădulescu, lonel 
Budişteanu, lonel Banu, Nelu Urziceanu, Radu 
Voinescu, Paraschiv Oprea, Lucian Vlădescu sau Dan 
Ardelean. Câştigători ai concursului festivalului şi care 
s-au impus în peisajul muzical românesc: la interpretare: 
Nicolae Racoceanu, Mihaela Oancea, Judida Cseh, 
Doina Florişca, Constantin Florescu, Mariana Crăescu- 
Costea, Mirela Spânu, Constantin Topal ori Octavian 
Huianu; la creaţie de romanțe: Nelu Mărgineanu, Dan 
Mizrahy, lon Tomescu, Noru Demetriad, Alexandru 
Mateeas, Alexandru Corfescu, Margareta Xenopol sau 
Edmond Deda. În 1992 a avut loc şi o ediţie 
internaţională a festivalului, cu secțiuni de şansonetă şi 
cantoneta, din juriu făcând parte Paul Laffont (Franţa) 
şi Norman McCaan (Marea Britanie); au susținut 
recitaluri Claude Alain Figueres, Frederic Longbois, 
Machon Gerar de Pierron, Mireille Rivat (Franţa) şi Daniel 
Kottnauer (Marea Britanie). Festivalul a beneficiat şi de 
cronicarii săi: George Coandă, jurnalistul care a fost 
reporterul tuturor edițiilor — fiind singurul om de presă 
român, având acest statut —, lon Vasiliu, cu prima 
monografie („Am început să-ntineresc”), lon Vasiliu şi 
George Sbârcea („Romanţa şi povestea ei”) şi Teodor 
Vasiliu („Istoria Crizantemei de Aur”). Stimulând crearea 
de noi romanțe, festivalul a lansat şi romanțe dedicate 
oraşului gazdă al manifestării muzicale autumnale cum 
sunt cele ale compozitorilor Laurenţiu Profeta, Florentin 
Delmar, Lucian Vlădescu pe versuri de George Coandă, 
Vasile Chiriuc, Constantin Manolescu. În schimbarea 
de climat politic, dar şi cultural, produsă de revoluția 
din decembrie 1989, dăinuirea festivalului părea pusă 
sub semnul întrebării. În consecință, la 1 septembrie 
1992 a fost creată Fundaţia „Crizantema de Aur”. Stafful 
fundaţiei a fost format din: marele artist liric Octav 
Enigărescu, preşedinte de onoare; ing. Rică Ungureanu, 
viceprimar al Târgoviştei, preşedinte în exerciţiu; prof. 
Nicolae Savu Cristescu, inspector-şef al Inspectoratului 
Judeţean pentru Cultură Dâmboviţa, vicepreşedinte. 
Scopul fundaţiei: atragerea de fonduri băneşti şi donații 
de la persoane fizice şi juridice capabile să susțină 
festivalul muzical târgoviştean devenit celebru. (G.C.) 


FESTIVALUL ŞI TÂRGUL PĂPUŞARILOR La 21 
iunie 1997 în Piaţa „Mihai Viteazul” din Târgovişte se 
desfăşoară prima ediție a acestei manifestări cultural 

meşteşugăreşti. A reunit, în spectacole viu urmărite, 
teatrele „Țăndărică” (Bucureşti), ,Aschiuta” (Ploieşti), 
„Prichindel!”, ,Pufulet”, ,Neghinita” (Târgovişte), trupa de 
clovni „Parada din Capitală” şi o altă trupă, de cântăreți, 
din Sibiu. Director executiv: Dan Topa. Manifestarea s-a 
desfăşurat sub auspiciile Primăriei şi Consiliului Local 
Târgovişte şi a Centrului Judeţean pentru Conservarea 
şi Promovarea Culturii Tradiționale Dâmbovița. (G.C.) 


FESTIVALUL TEATRULUI ISTORIC Initiat şi 
organizat de Comitetul de Cultură şi Educaţie Socialistă 
al municipiului Târgovişte cu prilejul aniversării a 2050 
de ani de la crearea primului stat dac centralizat. Ediţia 
de debut are loc în luna iunie 1979. Scopul festivalului: 
stimularea formațiilor teatrale din casele de cultură, 
cămine culturale şi cluburi sindicale. Mihai Dimiu 
lansează, în premieră mondială absolută, la Curtea 
Domnească, „teatrul cu geometrie variabilă” cu aportul 
Teatrului Popular „Tony Bulandra” din Târgovişte. Din 
juriile festivalului, a cărui ultimă ediţie a avut loc la 
mijlocul deceniului al 9-lea al sec. XX, au făcut parte 
Dan Tărchilă, Virgil Bradateanu, Nicolae Carandino, 
Mihai Dimiu, Dinu Ianculescu, Arcadie Donos, Niculae 
Stoian. (G.C.) 


FILARMONICA ,,MUNTENIA” La 7 martie 2007 
este înființată Filarmonica „Muntenia” sub auspiciile 
Consiliului Judeţean Dâmboviţa. Concertele sunt 
susținute fie la Aula Magna a Universităţii „Valahia”, fie 
la Muzeul de Istorie din Complexul Naţional „Curtea 
Domnească” şi, frecvent, în amfiteatrul Liceului de Arte 
„Bălaşa Doamna” din Târgovişte. Director: Cristina 
Munteanu. Au răspuns invitatiei de a dirija orchestra 
reputați maeştri ai baghetei ca |. lonescu-Galati, Marius 
Hristescu, Valentin Doni, Sabin Pautza, Ovidiu Bălan, 
Tiberiu Soare, Konrad von Abel şi Walter Hilgers 
(Germania), Susan Bailey Robinson (SUA), Octav 
Calleya (Spania), Koiki Inonuz (Japonia), Misha Katz 
(Franţa), Pablo Boggiano (Argentina), binecunoscuti 
artişti instrumentişti, cum sunt Tatiana şi Alexandru 
Moroşanu, dar şi ai scenei (Florin Piersic, într-un re- 
cital la opera „Peer Gynt”). Din filarmonică au mai facut 
parte corul academic (dirijor, Heliana Munteanu) şi Or- 
chestra de muzică populară. În 2010 filarmonica şi or- 
chestra simfonică intră sub tutela Centrului de Cultură 
al judeţului Dâmboviţa. (G.C.) 


FLOREA, lonel (28.VIII.1974, Găeşti, Dâmbovița) 
Licenţiat al Facultăţii de Drept, Universitatea din 
Bucureşti, promoţia 1996, doctorand. A funcţionat ca 
judecător la Judecătoria Târgovişte (1997-2002), 
Tribunalul Dâmboviţa, Secţia Comercială şi de 
Contencios Administrativ şi Fiscal (2002-2011). Din 
2007 este preşedintele Secţiei Comerciale şi de 
Contencios Administrativ şi Fiscal. Este editorul şi 

secretarul general de redacţie al revistei „Opinii juridice”, 
apărută între anii 2004-2006. A publicat numeroase 
articole şi studii de drept în „Revista de executare silită”, 
„Analele Universităţii Hyperion”, „Revista de drept a Curţii 
de Apel Ploieşti”. Este coautor la lucrările „Geopolitica 
României în anii războiului întregirii naţionale”, Ed. Trans- 
versal, 2011 şi „Aşezări şi ctitorii pe Valea lalomitei, 
Ed. Transversal, 2011. A sprijinit activitatea Asociaţiei 
Culturale „La noi acasă” din Târgovişte şi a sprijinit 
apariţia revistei „Climate”. (G.C.) 


FLORESCU, loan Emanuel (7.VIII.1819, Râmnicu- 
Vâlcea, Vâlcea — 10.V.1893, Paris), general şi om poli- 
tic. Îşi face studiile la Colegiul „Sfântul Sava” din 
Bucureşti şi apoi la diverse şcoli civile şi militare din 
Paris. Devine ofiţer al armatei române şi ocupă funcţia 
de adjutant domnesc în timpul domnilor Gheorghe 
Bibescu şi Barbu Ştirbei. Sprijină unirea Principatelor 
Române, făcând parte din Adunarea Electivă de la 
Bucureşti (ianuarie 1859) şi din Comisia Centrală de la 
Focşani. Om politic cu o vastă experienţă, întemeietor 
al Partidului Conservator din România, ministru în mai 
multe guverne (1859-1863, 1865-1866 şi 1871-1876), 
preşedinte al Consiliului de Miniştri în anii 1876 şi 1891, 
preşedinte al Senatului în perioada 1888-1889 şi 1890- 
1891. Activitatea sa se împleteşte cu istoria județului 
Dâmboviţa: deţine o mare proprietate la Salcuta, devine 
deputat de Dâmboviţa, contribuie la înființarea Clubului 
Conservator din Târgovişte. (M.C.) 


FLUIERARU, Tatiana Ana (2.1X.1960, Târgovişte) 
Profesoară, filologă, traducătoare, publicistă. Cursuri 
primare, gimnaziale şi liceale în Târgovişte (1979). 
Absolventă a Facultăţii de Filologie, secţia franceză- 
română, a Universităţii din Craiova (1983). În perioada 
1983-1994, profesor de limba franceză în învățământul 
preuniversitar (Barbuletu, Târgovişte). Cadru didactic al 
Universităţii „Valahia” Târgovişte (asistent, lector, 
conferenţiar, din 2003). Stagii de perfecţionare la 
Universitatea de Limbi şi Litere a Universităţii din 
Grenoble (1982) şi Universitatea Rouen (2000-2002). 
Din 2002, doctor în Filologie cu teza: „Michel Tournier 
au la fluidité du monde-étude sur l'inversion et l’altération 
dans l'oeuvre de Michel Tournier”. Publică în Analele 
Universităţii „Valahia” Târgovişte (1995). Alte colaborări 
cu studii şi articole de specialitate, precum şi participări 
la reuniuni ştiinţifice la Craiova, laşi, Târgovişte, 
Bucureşti. Traduce din autori francezi sau este autoarea 
unor lucrări de aprofundarea limbii franceze „Correspon- 
dence commerciale” (1997). „Gramatica limbii franceze” 
(2004). (V.P.) 


FORMAC, Constantin (8.111.1830, Târgovişte — 
27.V.1897, Bucuresti) Instructia şi educaţia şcolară şi-o 
desăvârşeşte în oraşul natal, iar la vârsta de 18 ani 

intră în rândurile tinerei armate a Ţării Româneşti fiind 
înrolat în Regimentul 2 Lăncieri unde învaţă meseria 
armelor. De la gradul de sublocotenent a fost avansat, 
succesiv, până la gradul de general de brigadă fiind 
numit la comanda unui escadron apoi a unor 
regimente de cavalerie şi brigăzi (de cavalerişti şi 
infanterişti). În timpul Războiului de Independenţă 
(1877-1878) acţionează, acoperindu-se de glorie, în 
zonele de operaţii Plevna şi Vidin. Este distins cu 
ordinele „Steaua României” în grad de Ofiţer, „Virtutea 
Militară” de aur, „Trecerea Dunării” şi „Apărătorilor 
Independenţei”. După război şi până la pensionarea 
sa a ocupat responsabilități importante în Ministerul 
de Război. (G.C.) 


FORMATIUNILE VEGETALE ALE TÂRGOVIŞTEI 
Sub aspect fitogeografic, municipiul Târgovişte se 
încadrează în provincia dacică, districtul Câmpiei 
Române Centrale, mai exact la contactul acesteia cu 
districtul Subcarpaţii Munteniei. În harta vegetației 
potenţiale a României realizată de N. Donita, Doina Ivan, 
coordonator şi colaborator, municipiul Târgovişte este 
inclus în complexul teritorial al pădurilor de stejar cu 
Carex brizoides, iar în lungul râului lalomita sunt figurate 
păduri de luncă cu stejar pedunculat, frasin de luncă, 
plop şi sălcii. În pădurile din împrejurimile oraşului 
Târgovişte sunt dezvoltate cele de stejar pedunculat 
(Quercus robur) cu cer (Quercus cerris) şi garnita 
(Quercus frainetto). Cele trei specii participă neuniform 
în alcătuirea arboretelor; destul de frecvent se găsesc 
şi carpenul (Carpinus betulus), jugastrul (Acer 
campestre), teiul (Tilia tomentosa, T.cordata), arțarul 
(Acer platanoides), arțarul tătărăsc (Acer tataricum), 
frasinul cu frunză îngustă (Fraxinus angustifolia), ulmul 
(Ulmus minor), cireşul păsăresc (Primus avium), părul 
paduret (Pyrus pyraster). În pădurea Teiş este abundent 
şi gorunul (Quercus petraea). Foarte interesantă este 
abundenta unui hibrid între gorun şi stejarul pedunculat, 
descris în literatura botanică sub numele de Quercus 
rosacea. Subarboretul este format din păducel 
(Crataegus monogyna) porumbar (Prunus spinosa), 
sânger (Cornus sanguinea), spinul cerbului (Rhamnus 
cathartica), salbă moale (Euonymus europaea), salbă 
râioasă (Euonymus verrucosa), corn (Cornus mas), 
măceş (Rosa canina), lemn câinesc (Ligustrum 
vulgare), mur (Rubus caesius), calin (Viburnum opulus). 
Dintre plantele agatatoare se întâlnesc curpenul de 
pădure (Clematis vitalba) şi iedera (Hedera helix), mai 
rar fluierătoarea (Tamus communis), specie atlantico- 
mediteraneană. Pătura ierbacee este puternic 
dezvoltată, fiind compusă atât din specii de pădure, 
cât şi din specii de plante de locuri deschise, pătrunse 
în urma răririi pădurilor. Marea diversitate de specii este 
legată şi de variaţii ale cantității de humus şi de 
microrelief, care determină variaţii ale umidității 

disponibile plantelor: silnicul (Glechoma hederacea), 
toporaşii (Viola reichenbachiana, V. canina, V. odorata, 
V. alba), untişorul (Ranunculus ficaria), piciorul caprei 
(Aegopodium podagraria), cerentelul (Geum urbanum), 
sclipetii (Potentilla erecta), coada cocoşului 
(Polygonatum multiflorum, P. odoratum). Specii de 
graminee frecvent întâlnite sunt golomatul (Dactylis 
glome-rata) şi firuta de pădure (Poa nemoralis). Pe 
alocuri este abundenta usturoita (Alliaria petiolata), 
specie caracteristica pentru solurile eubazice, bogate 
in humus şi azot. În pătura ierbacee a pădurilor din 
partea de nord a municipiului Târgovişte mai apar obsiga 
de pădure (Brachypodium sylvaticum), Scrophularia 
nodosa, specii de Campanula (C. persicifolia, C. patula, 
C. rapunculus, C. glomerata), căpşunul sălbatic 
(Fragaria viridis), ştirigoaia de pădure (Veratrum nigrum), 
local, de exemplu la Teis, dumbravnicul (Melittis 
melisophyllum). Pe văile râurilor, datorită condiţiilor de 
umiditate ridicată a solului şi naturii aluvionare a 
acestuia, se dezvoltă o vegetaţie constituită din plante 
higrofile, dar şi păduri care apar de cele mai multe ori 
sub forma şleaurilor de luncă sau de zăvoaie. Aceste 
păduri au ca specii dominante arborii cu lemnul moale: 
aninul negru (Alnus glutinosa), sălciile (Salix alba, Salix 
fragilis, Salix purpurea), plopii (Populus alba, Populus 
nigra, Populus canescens). Adesea, în pădurile de luncă 
apar într-o proporţie ridicată şi specii de frasin (Fraxinus 
excelsior, F. angustifolia). Flora ierboasă insotitoare este 
abundentă, foarte caracteristice fiind lăsniciorul 
(Solanum dulcamara), piperul lupului (Polygonum 
hydropiper) şi dretele de luncă (Lysimachia nummularia). 
În plopişuri apar frecvent graminee, iar în sălcetele din 
locurile cele mai joase se dezvoltă o floră higrofilă, 
specifică luncilor. Vegetaţia de pajişte. Vegetaţia de 
pajişti, cu o extindere mai mare în zona de izvoare a 
Ilfovului, la nord de şoseaua Târgovişte — Priseaca, este 
reprezentată de iarba câmpului (Agrostis tenuis). În 
locuri mai umede de iarbă moale (Agrostis alba), iar în 
locuri mai intens circulate de iarbă de gazon (Lolium 
perenne), de pir (Agropyron repens. A. intermedium), 
de pir gros (Cynodon dactylon) si de Festuca valesiaca, 
cu diferite specii xero- si xeromezofile. In lunci se 
dezvolta pajisti de Agrostis alba si de firuta (Poa pratensis 
ssp. angustifolia) cu diverse plante mezo si 
mezohigrofile. Dintre plantele ierboase insotitoare 
frecvent se întâlnesc: traista ciobanului (Capsella bursa 
pastoris), păpădia (Taraxacum officinale), musetelul 
(Matricaria chamomilla), cicoarea (Cychorium intybus), 
trifoi târâtor (Trifolium repens), trifoiaş (Trifolium 
campestre), timoftica (Phleum pratense), firuta de livadă 
(Poa pratense), coada vulpii (Alopecurus pratense), 
diferite specii de rogoz (Carex sp.), obsiga (Bromus 
hordeaceum), vitelar (Anthoxanthum odoratum), ghizdei 
(Lotus corniculatus), sovarv (Origanum vulgare), turita 
mare (Agrimonia eupatoria), mazariche (Vicia cracca), 

coada şoricelului (Achillea setacea), ciocul berzei 
(Erodium cicutarium), trei fraţi patati (Viola tricolor), 
sunatoare (Hypericum perforatum), patlagina (Plantago 
lanceolata), Centaurea micranthos, măcriş mărunt 
(Rumex acetosella), scai (Eryngium campestre), 
lucerna (Medicago sativa), scrantitoare (Potentilla 
argentea, P. reptans), cornut (Cerastium cerastioides). 
Degradarea prin pasunat este indicata de specii ca 
laptele cucului (Euphorbia cyparissias), barboasa 
(Botriochloa ischaemum), firuta cu bulbi (Poa bulbosa), 
flocosele (Filago arvensis), soparlita (Veronica 
arvensis), specii de ciulini (Carduus nutans, C. 
acanthoides). Alte tipuri de vegetatie. Prezenta luncii 
lalomitei, a lacurilor de la Priseaca şi a zonelor de 
supraumectare din jurul lor a favorizat dezvoltarea 
vegetatiei acvatice alcatuita din: sageata apei (Sagittaria 
sagittifolia), crinul de baltă (Butomus umbellatus), 
limbarita (Alisma plantago-aquatica), iarba broastei 
(Hydrocharis morsus-ranae), broscarita (Potamogeton 
perfoliatus), brădişul (Ceratophyllum demersum, 
Myriophyllum verticillatum). Vegetaţia palustra este 
reprezentata de stuf (Phragmites australis), papura 
(Typha latifolia, T. angustifolia). Pe marginea lacurilor 
şi a santurilor pline cu apă cresc stânjenei galbeni (/ris 
pseudacorus), rogozuri mari (Carex riparia, Carex 
acutiformis), cucuta de apă (Cicuta virosa), buzduganul 
de apă (Sparganium erectum), rourică (Glyceria 
fluitans). Fixate pe fundul apelor stătătoare, uneori la 
adâncimi mai mari, se dezvoltă foarfeca bălții (Stratiotes 
aloides), ciuma apelor (Elodea canadensis). Pe 
suprafața apelor se întâlnesc unele plante, la început 
fixate de fund, apoi plutitoare, ca otratelul de apa (Utri- 
cularia vulgaris) şi lintita (Lemna minor). În 
microdepresiunile umede se dezvoltă boglarii (Ranun- 
culus sceleratus), pipirigul (Juncus conglomeratus), 
pipirigutul (Eleocharis palustris), izma de baltă (Mentha 
aquatica, M. arvensis). Vegetaţia segetală se întâlneşte 
în culturile agricole şi în pârloage de unde pătrunde 
adesea şi pe terenuri virane. Macul de câmp (Papaver 
rhoeas), pălămida (Cirsium arvense), albăstrelele (Cen- 
taurea cyanus), nemţişorul (Consolida orientalis) sunt 
specifice pentru culturile de păioase, stânjeneii 
(stânjenelul pitic — Iris pumila — numit şi rățişoara), 
ridichea sălbatică (Raphanus raphanistum), diferite 
specii de Chenopodium, piciorul cocoşului de camp (Ra- 
nunculus arvensis) îndeosebi pentru culturi prăşitoare. 
Vegetaţia ruderală însoţeşte aşezările omeneşti, calea 
ferată şi drumurile. Reprezentative în acest sens sunt: 
bozul (Sambucus ebulus), scaietele (Cirsium 
lanceolatum), brusturul (Arctium lappa, A. 
tomentosum), patlagina (Plantago major, Plantago 
media), traista ciobanului (Capsella bursa-pastoris), 
ciulinul (Carduus nutans), troscotul (Polygonum 
aviculare), urzicile (Urtica dioica, U. urens), ciumafaia 
(Datura stramonium). (S.M.) 

FORTUNESCU, Hercule (27.X1.1894, Târgovişte — 
22.11.1966) A urmat cursurile primare în Târgovişte, iar 
Liceul Militar la laşi. În vara anului 1913 a susţinut 
examenul de admitere la Şcoala de Ofițeri Activi de 
Cavalerie din Târgovişte pe care a absolvit-o în 1915 cu 
gradul de sublocotenent. A fost încadrat în funcţia de 
comandant de pluton în escadronul 2 Călăraşi. La 1 
mai 1917 a fost avansat la gradul de locotenet şi promovat 
comandant de escadron. A luptat la Mărăşeşti. La 15 
iunie 1918 locot. H. Fortunescu a fost mutat în statul 
major al Diviziei 2 Cavalerie aflată la laşi. La împlinirea 
vârstei de 25 de ani, 1 oct. 1919, a fost avansat la gradul 
de căpitan şi propus să urmeze cursurile şcolii de 
aplicaţie a cavaleriei pe care le-a urmat în perioada 1921- 
1923. După terminarea acestor cursuri revine la statul 
major al Diviziei 2 Cavalerie din laşi acum este înălțat la 
gradul de maior. O altă etapă în evoluţia profesională 
au fost cursurile Şcolii Superioare de Război în perioada 
1927-1929, pentru obținerea brevetului de ofițer de stat 
major. Ca urmare în 1929 a fost încadrat în Marele Stat 
Major la Direcţia de Pregătire de Luptă a Trupelor unde 
a contribuit la elaborarea directivelor privind instructia 
şi pregătirea trupelor în cazarmă, poligoane, aplicaţii, 
manevre. La 1 noiembrie 1937 a fost promovat ca şef 
de stat major al Diviziei 2 Cavalerie fiind avansat la gradul 
de locotenent-colonel. La 1 noiembrie 1938 i s-a 
încredințat comanda Regimentului 3 Cavalerie din Divizia 
6 Cavalerie, regiment cu care participă la cel de al Doilea 
Război Mondial în Compania din Est în luptele din 
Basarabia, Odessa, peninsula Kerci, având gradul de 
colonel. Ca urmare a activităţii sale de luptă la 23 martie 
1944 a fost promovat la gradul de general de brigadă şi 
numit comandant al părţii sedentare a Diviziei 8 Cavalerie. 
În noua funcţie se ocupă de instruirea tinerilor chemaţi 
sub arme în primăvara anului 1944 pentru completarea 
pierderilor suferite de partea operativă a Diviziei 8 
Cavalerie pe frontul de la lasi-Chisinau. A participat la 
Compania din Vest în Ungaria, aflându-se la comanda 
Diviziei 8 Cavalerie. Şi-a adus contribuţia în luptele din 
Slovacia de la Banska-Bistrica, la cucerirea masivului 
Silika Palmira şi a oraşului Roznava, lupte pentru care 
generalul H. Fortunescu a fost citat prin ordinul de zi de 
la generalul de corp de armată Nicolae Dascălu, 
comandantul Armatei 4 Române. După război a îndeplinit 
diferite funcţii în cadrul Marelui Stat Major până la 1 sept. 
1947 când a fost pensionat. Este decorat cu Ordinul 
„Mihai Viteazul”, clasa a Ill-a cu spade. (G.T./ C.V.) 


FORUMUL DEMOCRAȚIEI ŞI UNITĂȚII 
NAȚIONALE DIN ROMÂNIA Organizaţia județeană 
Dâmboviţa este fondată la începutul anului 1991. De 
altfel, la Târgovişte a funcţionat şi sediul central al 
Forumului. Fondator al acestei formaţiuni politice, prof. 
Geo Pârgaru. La scurtă vreme forumul fuzionează cu 
Partidul Unităţii Naţionale Române. (G.C.) 

FOSTA SALA DE ARME - clădire de patrimoniu 
(DB-ll-m-B-17271, Str. Justiţiei, nr. 5, 1906-1907) A 
fost construită din inițiativa poetului şi omului politic 
George Cair, prefect la 1907, care a înţeles necesitatea 
construirii unei săli de spectacole la Târgovişte. A fost 
sediul „Societăţii de Arme, Gimnastică şi Dare la 
Semn”. Printre artiştii de frunte care au jucat pe scena 
acestei săli au fost: |. Băjenaru, Agatha Bârsescu, 
Maria Filotti, Mişu Fotino, C. |. Nottara, lon Manolescu, 
Grigore Vasiliu-Birlic, George Timică, Radu Beligan. 
Aici a concertat compozitorul şi violonistul George 
Enescu. Imobilul a suferit modificări în 1919 şi în 
perioada 1962-1964, când s-au făcut extinderi pe latura 
de est, pentru a se amenaja cabine pentru actori, 
grupuri sanitare şi extinderea holurilor. În prezent aici 
funcţionează Cercul Militar-Garnizoana Târgovişte. 
(G.T./ C.V./M.O.) 


FOSTUL SEDIU AL PREFECTURII A JUDEŢULUI 
Primul sediu propriu al acestei instituţii a fost cumpărat 
la licitația din 1886 cu suma de 24.000 lei. În acelaşi 
an, Consiliul permanent a hotărât construirea unui lo- 
cal propriu, pe terenului judeţului, lângă ruinele Curţii 
Domnesti, alocând de la buget 2000 lei pentru plata 
arhitectului. Palatul Prefecturii a fost ridicat în 1894, 
având proporţii mai mici fata de localul Primăriei. Edificiul 
are parter şi etaj, cu o intrare marcată de coloane, care 
conducea spre holul central cu încăperi adosate în 
stânga şi dreapta, iar în fundal scara interioară. 
Caractreristica acestei lucrări a fost lucrătura interioară, 
uşile pictate cu elemente vegetale şi cu fronton amplu 
din strucatură. Pereţii holului au fost pictați în întregime 
atât la parter cât şi la etaj, discret şi în concordanţă cu 
arhitectura, conferind pretiozitate spațiului de 
anticameră. Încăperile cu destinaţie specială (sala de 
consiliu) aveau pictură interioară, sobe cu şemineu şi 
candelabre asemănătoare cu cele amplasate în hol, 
astfel că, fiecare detaliu crea atmosferă prin culoare, 
lumină şi căldură. Arhitectul clădirii a fost Baltasar 
Vignosa Giovanni, iar pictorul Giovanni Battista del 
Basso. Lucrările de zugrăveli la noul local de la 
Prefectură se încheiau în 1897, când se cumpăra 
mobilier, perdele, rafturi etc. S-a realizat şi împrejmuirea, 
un aspectuos grilaj de fier pe soclu de piatră precum şi 
trotuare de jur împrejur terminate în 1901, când se 
amenaja o seră de flori pentru parcul Prefecturii. După 
Primul Război Mondial i s-a mai adăugat o aripă spre 
est pentru grupurile sanitare. În prezent aici funcţionează 
Muzeul de Artă. Casa situată pe Calea Domnească, 
nr. 185, ridicată în 1895, este o construcţie de patrimoniu 
— DB-lIl-m-B-17238. (G.T./ C.V. /M.O.) 


FOSTA „ŞCOALĂ DOMNEASCĂ” (DB-Il-m-B- 
17218, Str. Alexandru loan Cuza, nr. 15, 1864) Şcoala 
de Băieți Nr.1. Se compune din parter şi etaj. Planul 


cuprinde două coridoare dispuse pe laturile lungi, din care 
cel de pe fațada principală este deschis înscriindu-se pe 
linia tradiţiei prispei ţărăneşti, dar stâlpii au fost realizați 
din zidărie şi susţin arce în plin cintru. De la terminarea 
construcției, a funcţionat ca prima Şcoala publică 
(înființată în 1833); Şcoală Normală (1857-1864, 1919- 
1932); Gimnaziul Văcărescu (1874-1892); Şcoala Nr. 
2, Sediul Societăţii culturale „Progresu/. În 1972 şcoala 
a sărbătorit 140 de ani de la înființare, prilej cu care a 
primit numele poetului Vasile Cârlova şi s-a instalat 
statuia acestuia, opera sculptorului Vasile Blendea. De 
numele acestei şcoli sunt legaţi dascălii: Mihalache 
Drăghiceanu, Dimitrie Condurateanu, scriitorul Al. 
Vlahuţă, paşoptiştii I.D. Petrescu şi Grigore Vlădescu, 
poetul I.D. Pietrari, compozitorul Franchetti, precum si 
foştii elevi |. Al. Brătescu Voineşti şi Virgil Drăghiceanu. 
În perioada comunistă, a funcționat Şcoala Populară de 
Artă,iar în prezent aici se află Centrul pentru Conservarea 
şi Promovarea Culturii Tradiționale Dâmboviţa şi Centrul 
Judetean de Cultură Dâmboviţa. (G.T./ C.V./M.O.) 


FOSTA SCOALA NORMALĂ I.H. RĂDULESCU 
(Bd. Carol |, nr. 70, 1923; 1938) Piatra fundament a clădirii 
a fost pusă în 1923, urmând să adăpostească Şcoala 
de Invatatori şi o Şcoală de Aplicaţie. Din lipsa fondurilor, 
lucrările au durat până în 1931, realizându-se decât 
parterul şi primul etaj, iar cel de al doilea etaj şi scara 
interioară au fost realizate în 1938. Planul clădirii era 
conceput în forma literei U cu deschiderea spre curtea 
interioară, spre est şcoala are un parc plantat cu tei, 
pini, fagi şi castani, având subsol, parter şi două etaje 
destinate activităţilor didactice şi de aplicaţie. Clădirea 
avea săli de curs, ateliere, spaţii destinate cazarii elevilor 
(dormitoare, bucătărie, sală de mese), cât şi camera 
pedagogului şi locuinţa directorului. În 1933, şcoala şi-a 
întrerupt activitatea deoarece ministrul C. Angelescu a 
dispus transferul Şcolii Normale la Buzău. În timp, profilul 
liceului s-a îndreptat către ramura petrolieră, iar în prezent 
are o ofertă educaţională diversificată: clase cu profil real, 
uman, tehnic şi sportiv. A fost restaurată în perioada 
2002-2005. În prezent în clădire funcţionează Grupul 
Şcolar „Voievodul Mircea”. (G.T./ C.V./M.O.) 


FOSTA UZINĂ ELECTRICĂ (DB-II-m-B-17185, 
Piața Bărăţiei, nr. 2, 1911-1912) Construcţie industrială 
realizată de Socitatea Brawn- Boveri din Viena, între 
1911-1912. Clădirea este compusă dintr-un parter înalt, 
mezanin şi balcon. Ulterior a suferit modificări 
substanţiale, care au constat într-un corp alipit lateral 
format din demisol şi parter. În prezent este sală de 
jocuri. (G.T./ C.V./M.O.) 


FOSTUL PALAT DE JUSTIȚIE (DB-II-m-B-17240, 
Calea Domnească, nr. 189, 1902) Construcţie în stil 
neoclasic, cu fronton şi coloane clasice şi decorație în 

relief reprezentând pe zeiţa justiţiei tronând şi susținând 
balanța dreptăţii. Initial construcţia (inspirată după Palatul 
Justiţiei din Bucureşti la proporţii reduse) a avut numai 
subsol şi parter. În jurul „sălii paşilor pierduţi” sunt 
dispuse sălile de şedinţe şi birourile în număr de 14 
camere. În timpul ocupației din 1917-1918 clădirea a 
fost partial mistuită de incendiu. Este reparată si 
supraetajată în anii 1926 păstrând planşeele de lemn. 
După marile cutremure din 1940 şi 1977 clădirea a fost 
reparată fără a fi necesare consolidări la planşee, 
adăugându-i-se numai o centură din beton armat între 
parter şi etaj. În prezent aici funcţionează Muzeul de 
Istorie. (G.T./ C.V./M.O.) 


FOSTUL SEDIU AL BANCII ROMANE DE 
DEZVOLTARE (DB-ll-m-B-17287, Str. Lt. Popescu 
Pârvan, nr. 11, 1900) Locuinţă de plan simetric cu 
dezvoltare laterală, în stil baroc, volum înalt. Acces cu 
scară dublă cu fronton pe coloane; atic decorat; 
frontoane în arc de cerc la ferestre. A fost restaurat in 
perioada 1997-2000. (G.T./ C.V./M.O.) 


FOTBAL În meciul de fotbal România-Bulgaria 
(Bucureşti, 20 iunie 1948) a fost consemnat debutul lui 
Traian lonescu în echipa naţională. El este primul 
fotbalist care, după ce la un moment dat a fost legitimat 
la o echipă din Târgovişte („TCT”, în perioada 1933-1938) 
a jucat ulterior în prima reprezentativă a ţării. Pe 29 
noiembrie 1953, la Bucuresti, „Metalu!” Târgovişte intra 
în posesia titlului de campioană a ţării la fotbal juniori. 
A fost primul succes major la un sport de echipă din 
istoria sportului târgoviştean (este vorba de un titlu la 
juniori). Sezonul competițional 1960-1961 aduce prima 
promovare a unei echipe de fotbal târgoviştene în divizia 
„A”. Această realizare s-a datorat jucătorilor de la 
„Metalul” Târgovişte şi antrenorului acestora Valentin 
Stănescu. În meciul de fotbal Austria-România (Linz, 1 
mai 1968) Cornel Dinu a debutat în reprezentativa 
României. El este primul fotbalist născut în Târgovişte 
care a reuşit să obțină statutul de international „A”. (A.B.) 


FRĂŢILĂ, lon (16.1X.1939, Fieni) A început şcoala 
profesională la Fieni, continuând-o la Filipeştii de Pădure 
(Prahova), unde a absolvit şi liceul. Membru al PCR din 
1961, a îndeplinit funcţii în cadrul organizaţiei de tineret 
din Câmpina, Ploieşti şi Târgovişte. Din 1974 a devenit 
secretar pentru probleme de propagandă al Comitetului 
Municipal de Partid şi vicepreşedinte al Consiliului 
Popular al Municipiului Târgovişte (1974-1977). A fost 
primar al municipiului între 1977-1980, într-o perioadă 
extrem de grea, când a trebuit să facă fata perioadei de 
maximă explozie industrială şi demografică, fără pre- 
cedent în Târgovişte şi s-a concentrat pe finalizarea 
următoarelor obiective economice şi social-culturale: 
Combinatul de Oteluri Speciale, Otelinox, Întreprinderea 

de Struguri, Romlux, Mecanica Târgovişte, dezvoltarea 
şi modernizarea Întreprinderii UPET, Sala Polivalentă, 
Spitalul Judeţean, Policlinica din zona industrială, Casa 
de Cultură a Sindicatelor, Cinematograful Independenţa, 
modernizarea şi extinderea Stadionului Municipal, 
construirea localurilor pentru liceele industriale COS şi 
Strunguri, Sanitar, Construcţii. A impulsionat finalizarea 
parțială a microraionelor IX, VI, XI, şi IV şi a început 
amenajarea zonei centrale. Constient de dezvoltarea 
oraşului şi atent la solicitările oamenilor, a iniţiat 
construirea drumurilor de centură (Cărămidari, COS- 
Romlux), modernizarea străzii Nicolae Bălcescu pe 
tronsonul Sârbi-Teiş. A acordat multă atenţie 
consolidărilor şi restaurării Palatului comunal afectat 
de cutremurul din 1977, unde a folosit restauratori în 
spălarea picturii originale, inițiativă rar întâlnită în acea 
epocă. Parcurile Chindia şi Mitropoliei au fost 
amenajate cu specii rare şi remobilate cu mult gust şi 
atenţie. Pentru ca populaţia oraşului să fie aprovizionată 
mai bine, a acordat atenţie sporirii suprafeţelor 
comerciale, sprijinind construcţia magazinului Muntenia 
şi a altor spaţii comerciale în cartierele oraşului. S-a 
manifestat ca un om deosebit, cu respect fata de cei 
cu care a intrat în contact şi, spre deosebire de politrucii 
anteriori, cu multă stimă fata de intelectuali, dintre care 
multi au primit apartamente şi au fost încurajați în 
activitatea lor. Acest fel de abordare ca primar s-a 
datorat în primul rând sufletului său nobil, dar şi faptului 
că în formarea sa ca om politic şi-a pus amprenta spiritul 
de destindere şi de relativă liberalizare a politicii 
comuniste. A stăruit să se realizeze prima monografie 
a oraşului, pe care a păstorit-o cu atenţie din funcţia de 
secretar cu propaganda şi care, datorită calităţilor sale 
de a acorda libertate autorilor, reprezintă o lucrare de 
mare valoare ştiinţifică. (M.O.) 


FRONTUL NAȚIONAL DEMOCRAT (FND) S-a 
constituit la Târgovişte pe 23 octombrie 1944, 
reprezentând alianța forțelor (organizaţiilor) 
procomuniste: Partidul Comunist Român, Partidul Social 
Democrat (lider lon Bănulescu), Uniunea Patriotilor (lider 
Tanase Bortoi), Tineretul Unit (lider Alexandru 
Dumitrache), Sindicatele Unite (lider Alexandru 
Stănescu), Frontul Plugarilor (lider Enache Scărlătescu), 
Femeile Patriotice (lider Victoria Georgescu). FND 
urmărea cucerirea puterii politice în contextul prezenţei 
în tara a trupelor sovietice, făcând promisiuni atractive: 
refacerea economiei, ajutorarea nevoiaşilor, reforma 
agrară etc. La 19 noiembrie 1944, FND a scos la 
Târgovişte ziarul „Chemarea” care făcea propagandă 
procomunistă. În toamna anului 1944, FND a iniţiat di- 
verse acțiuni (mitinguri, articole în presă etc.) vizând 
ascensiunea comuniştilor la putere. La 28 noiembrie 
1944 a fost impus pe „cale revoluționară” (prin forță) ca 
prefect Gheorghe Popescu, iar a doua zi a fost „instalat” 


Enciclopedia oraşului Târgovişte 


ca primar al Târgoviştei comunistul lon Rădulescu. 
Acţiunile au continuat în Târgovişte şi în județ, sub 
lozinca „Vrem guvern FND”. În acest context, cu sprijinul 
Moscovei, la 6 martie 1945 a fost impus guvernul Petru 
Groza. (M.C.) 


FRONTUL PLUGARILOR Organizaţie înființată la 
Târgovişte la începutul anului 1945. Obiectivele sale vizau 
înfăptuirea reformei agrare, guvern al Frontului Naţional 
Democrat (forțele procomuniste), lupta contra 
„reacţionarilor”. Congresul din 18 februarie 1945 a ales 
Comitetul de conducere format din Gheorghe lacob — 
preşedinte, plugarul T. Cotelea şi învățătorul Lazăr 
Ştefănescu — vicepreşedinţi, Enache Scărlătescu — 
secretar. Frontul Plugarilor, susținător al forțelor raliate 
în jurul Partidului Comunist Român, a sprijinit înființarea 
unor cooperative de consum, biblioteci, băi populare, 
acțiuni de electrificare ş.a., căutând să atragă populaţia. 
De asemenea, a promovat înfăptuirea „pe cale 
revoluţionară” a reformei agrare, prin împărțirea cu forța 
a marilor moşii. (M.C.) 


FRONTUL RENAŞTERII NAȚIONALE (F.R.N.)La 
nivel central, F.R.N. se constituie în anul 1938 ca partid 
unic in vremea regimului autoritar din timpul lui Carol al 
II-lea (1938-1940). Ziarul târgoviştean „Ancheta” îl 
considera „un front al conştiinţei româneşti pus în slujba 
intereselor superioare ale neamului, țării şi democraţiei”. 
La Târgovişte, F.R.N. avea în structurile de conducere 
pe |. Gr. Perieteanu — preşedinte şi pe avocatul Lazar 
Petrescu, avocatul C. Săndulescu, dr. Emil 
Solomonescu şi profesorul Jean Diculescu — secretari. 
Pe 14 mai 1939 se formează la nivel județean Garda 
Naţională a F.R.N. condusă de colonelul în rezervă |. 
Nicolin. În iunie 1940, la iniţiativa regelui Carol al II-lea, 
F.R.N. s-a transformat în Partidul Națiunii. (M.C.) 


FRONTUL ROMÂNESC La nivel central, organizația 
Frontul Românesc a fost înfiinţată de Alexandru 
Vaida-Voevod în 1935, servind intereselor regelui Carol 
al II-lea de instaurare a unui regim autoritar în anii 1938- 
1940. Având un pronunţat caracter antisemit, organizația 
cerea ca „România Mare să fie numai a românilor”. La 
Târgovişte, organizaţia judeţeană s-a cristalizat în 1936, 
avându-l la conducere pe |.Gr. Perieteanu — preşedinte, 
CS lonescu — vicepreşedinte, Lazar Petrescu-secretar 
general. Liderul organizaţiei târgoviştene era dr. C. 
Popescu. La Frontul Românesc au aderat unele 
organizații desprinse din Partidul Naţional Creştin, ceea 
ce i-a creat o bază de susţinători, insuficientă însă 
pentru a obţine rezultate notabile în confruntările 
electorale. Organe de presă care apăreau la Târgovişte: 
„Drapelul” (1936) şi „Frontul Românesc al Dâmboviţei” 
(1937), cu accente antisemite, promotoare ale ideii 
„numerus valachicus” (prioritatea românilor în diverse 


funcţii, instituţii) etc. A avut un rol modest pe scena 
politică locală. În spiritul doctrinei sale, Frontul 
Românesc a înființat detaşamentele „Legiunii Valahe”, 
menite să-i fie alături în „confruntarea” cu celelalte 
formațiuni politice. A dispărut de pe scena politică în 
1938. (M.C.) 


FRONTUL ROMÂNESC Apare cu subtitlul „Organ 
de luptă al mişcării naţionaliste condusă de Alexandru 
Vaida-Voevod”. Ziar lunar, cu redacţia şi administraţia 
în strada I.C. Brătianu, nr.3 din Târgovişte, unde se afla 
şi Clubul Frontului Românesc. La Biblioteca Academiei 
se găseşte doar un număr, cel din 1 martie 1937. Scopul 
ziarului era „să mentie legăturile între toți membrii 
organizației şi să lupte pentru atingerea telurilor mişcării 
în fruntea căreia se găseşte dr. Alexandru Vaida- 
Voevod”. Între autorii articolelor se află importanți 
politicieni şi oameni de cultură: V. Popescu — Băleni, 
avocatul Lazăr Petrescu, dr. C. Popescu — preşedintele 
organizației Frontul Românesc din Târgovişte, |.Gr. 
Perieteanu — preşedintele Uniunii Avocaţilor din Romania 
şi lider judeţean al Frontului Românesc. Subiectele 
abordate se referă la aspecte politice: Congresul 
judeţean din 3 februarie 1937 unde sunt prezenţi D.R. 
loanitescu — fost ministru şi secretar general al Frontului 
Românesc, |.Gr. Perieteanu, Lazăr Petrescu ș.a., 
actiuni propagandistice in Targoviste si in judet, teme 
electorale, analiza scenei politice dambovitene. (M.C.) 


FRONTUL SALVĂRII NAȚIONALE (FSN) — 20 
mai. La 24 ianuarie 1992, în urma unei mişcări de 
disidenta împotriva lui Petre Roman în Frontul Salvării 
Naţionale, se formează la nivel naţional, cu sediul 
central în Târgovişte, acest partid politic. Preşedinte 
fondator: Mihai Gabriel Popescu; vicepreşedinţi: Decebal 
Simionescu, Daniela Popa; secretar: Corneliu 
Domnescu. Emblemă: garoafa. La puţin timp se uneşte 
cu Frontul Salvării Nationale al lui lon Iliescu. (G.C.) 


FRONTUL STUDENȚESC DEMOCRAT La nivel 
central, Frontul Studenţesc Democrat se constituie în 
anul 1935, reunind studenţi de diferite orientări politice 
sau fără apartenenţă de partid. Obiectivele urmărite vizau 
democratizarea vieţii universitare, îmbunătăţirea 
condițiilor de viata şi de studiu, apărarea drepturilor şi a 
libertăţilor democratice, lupta antifascistă, salvgardarea 
independenţei, a integrităţii şi suveranităţii ţării. La 
Târgovişte, comitetul de conducere al Frontului 
Studenţesc Democrat era format din Stelian Tănăsescu 
— preşedinte, Constantin Marinescu — vicepreşedinte, 
M. Bădulescu, Gheorghe Stavri, Gheorghe Ciobanu — 
membri. (M.C.) 


FRUCHTER, Eugen (22.X11.1935, Ploieşti, Prahova 
— 2009, New York, SUA) Profesor, istoric al culturii, 

prozator, publicist. Studii primare, gimnaziale şi liceale 
la Târgovişte. Absolvent al Facultăţii de Filozofie a 
Universităţii din Bucureşti (1958). Profesor de liceu la 
Târgovişte până în 1987 când se stabileşte la New York 
(SUA). Din acest an nu mai cunoaştem preocupări în 
domeniul culturii şi literaturii. Publică de-a lungul anilor 
numeroase articole de istorie, istoria culturii, în reviste şi 
ziare targovistene („Valachica”, „Uzina şi ogorul”, 
„Dâmboviţa”), centrale sau în volume de studii şi 
comunicări. Ca autor de literatură turistică debutează în 
1971 cu „Târgovişte. Mic îndreptar turistic” (în colaborare 
cu Gabriel Mihăescu). Publică apoi, tot în colaborare, 
„Mic îndreptar turistic «Pucioasa — Vulcana Bai»” (1981) 
şi „Târgovişte. Ghid de oraş” (1982). În toate aceste lucrări 
creionează concis figuri de cărturari, scriitori, oameni de 
cultură, originari din acest perimetru spiritual, oferind, pe 
baza documentelor cercetate, rânduri inedite de istorie, 
istorie literară şi culturală. (V.P.) 


FUNDAȚIA CULTURALĂ ,,DAMBOVITA” Este 
înființată din iniţiativa lui Constantin Nica în decembrie 
1996. Obiective: crearea de formații artistice folclorice; 
valorificarea folclorului muzical, al dansului şi portului 
popular din spațiul județului Dâmboviţa; organizarea de 
spectacole folclorice. Continuă. (G.C.) 


FUNDAȚIA JUDEȚEANĂ PENTRU TINERET 
DÂMBOVIȚA Fundaţia Judeţeană pentru Tineret 
Dâmboviţa (FTD) este persoană juridică de drept privat 
şi de utilitate publică, autonomă, neguvernamentală, 
nepolitică şi fără scop lucrativ, constituită în baza 
prevederilor Decretului-lege nr. 150/1990, şi 
funcţionează conform prevederilor Legii nr. 350/2006 — 
Legea Tinerilor. Are în proprietate Casa Tineretului din 
Târgovişte şi administrează patrimoniul propriu în folosul 
tinerilor şi al organizațiilor neguvernamentale de tineret 
membre. Scopurile: elaborarea, organizarea şi 
susținerea de programe specifice pentru tineret. În 
Adunarea Generală a fundaţiei sunt reprezentate 11 
asociații de tineret care acoperă un spectru larg de 
activitate: educaţie non-formală, ştiinţă, cultură şi tradiţii, 
sport şi educaţie pentru sănătate, tineri cu dizabilități, 
formare profesională şi petrecere a timpului liber. În acest 
fel, anual sunt derulate proiecte şi sunt organizate 
activităţi de nivel local naţional şi internaţional. Asociaţiile 
de tineret reprezentate în Adunarea Generală sunt: 
Societatea Astronomică Română de Meteori-SARM: 
educație non-formală, astronomie şi educaţie prin 
astronomie; Asociaţia Aeronautică ARIEL Târgovişte 92: 
zbor cu parapanta şi aparate ultra uşoare; Asociaţia 
Shorin Karate Do România: arte marţiale şi educaţie 
pentru sănătate prin sport; Fundaţia Culturală „Ghiocelul” 
(dansuri şi tradiții populare); Asociaţia Cultural Folclorică 
»Miorita”: folclor şi tradiţii populare; Fundaţia ,,Clepsidra”: 
tineri defavorizati şi cu dizabilităţi; Asociaţia „Înapoi la 

Muncă”: cursuri de formare profesională; Asociaţia 
pentru Tineret Dâmboviţa (activităţi de timp liber); 
Asociaţia Club Tao Pucioasa: arte marţiale şi 
autoapărare; Asociaţia Club Zanshin „Moreni”: arte 
marţiale; Asociaţia „Black Dragon” ledera: sport şi arte 
marțiale. Fundaţia este membru fondator al Consiliului 
pentru Transparenţă Locală Târgovişte (CTL), mecanism 
de transparentizare şi responsabilizare a Administraţiei 
Publice Locale, al Convenţiei Nationale a Fundațiilor 
Judeţene pentru Tineret din România şi în Consiliul 
Tineretului din România, organism afiliat Forumului 
European de Tineret. De asemenea, face parte din 
Consiliul Naţional Consultativ pentru Probleme de Tineret. 
Îşi desfăşoară activitatea în parteneriat cu instituţiile 
administraţiei publice locale şi centrale pentru politici de 
tineret şi activităţi de şi pentru tineret. Preşedinte — di- 
rector general: Matei Mircea; vicepreşedinte — director 
de programe: Valentin Grigore. (G.C.) 


FUNDAȚIA „MĂNĂSTIREA DEALU ŞI CURTEA 
DOMNEASCĂ” A fost creată la 4 iunie 1992 din 
inițiativa, fiind ales şi preşedinte de onoare, primului- 
ministru din acel moment, Theodor Stolojan. Scopul 
fundaţiei: protejarea, conservarea şi restaurarea 
monumentelor istorice din Târgovişte. (G.C.) 


FURCOIU, lulian (25.VII.1942, Bezdead, 
Dâmboviţa) Inginer, primar. Cursurile primare şi 
gimnaziale le-a absolvit la Şcoala din localitatea natală. 
Urmează cursurile Liceului Militar „Ştefan cel Mare” din 
Câmpulung Moldovenesc şi apoi pe cele ale Institutului 
de Construcţii din Bucureşti, Facultatea de Construcţii 
Civile şi Industriale. Debutul profesional, ca inginer con- 
structor stagiar, şi-l face la Consiliul Popular al Regiunii 
Ploieşti, în cadrul Direcţiei Tehnice şi Investiţii. Prin 
reorganizarea administrativ-teritorială din 1968, odată 
cu constituirea Consiliului Popular al reinfiintatului judeţ 
Dâmboviţa, se transferă, ca şef de serviciu la direcția 
tehnic-edilitară a consiliului. Începând cu anul 1972 
ocupă diferite funcții administrative şi de conducere în 
cadrul Întreprinderii de Construcţii Montaj Dâmboviţa 
(ICMD) — şef de lot, şef de şantier, inginer-şef), perioada 
în care în Târgovişte se edifica noile cartiere de locuit 
precum şi construcţii de interes social-obştesc: Hotelul 
Valahia, Casa de Cultură a Sindicatelor, Grupurile 
Şcolare Industriale Nr. 5 de Construcţii, Nr. 3 de 
Construcţii Maşini SARO, Nr. 4 Metalurgic COS, Şcolile 
Generale Nr. 6, Nr. 9, Nr. 10, Nr. 11, ş.a. Capacitatile 
organizatorice şi de decizie dovedite, într-o perioadă 
de puternică dezvoltare urbanistică a municipiului, în 
care ICMD a fost principalul constructor, l-au recomandat 
pentru postul de director tehnic al Institutului Judeţean 
de Proiectări Dâmboviţa (1980-1991), unde şi-a canalizat 
experienţa spre elaborarea documentatiilor şi studiilor 
investiţiilor din sfera domeniului public. În 1992, împreună 

cu câţiva colegi, constructori cu experienţă, înființează 
una dintre primele societăți comerciale cu capital privat 
din domeniul construcțiilor în Târgovişte, S.C. lulcover 
Grup S.A. Firma, premiată la mai multe ediţii ale „Top-ului 
firmelor dâmbovițene”, reuşeşte, în condiţiile perioadei 
de tranziţie, să realizeze câteva edificii importante în 
zestre arhitectonică a municipiului şi judeţului nostru 
(Sediul DGFPD, sediile Băncii Agricole din Găeşti şi 
Pucioasa, Liceul de Arte din Târgovişte, capacităţi noi 
de producţie la SC INOX SA). În iunie 2000, în calitate 
de candidat al Organizaţiei municipale a PSD, câştigă 
alegerile locale şi devine primar al Târgoviştei, demnitate 
publică reconfirmată de electorat şi în anul 2004. Între 
realizările înfăptuite de administrația publică târgovişteană, 
în perioada mandatelor se pot retine: inaugurarea celui 
mai nou cartier de locuinţe „Tineretului-Sagricom” prin 
programul ANL, ridicarea statuii ecvestre a lui Mihai 
Viteazul, a monumentului Eroilor Târgovişteni, grupul 
statuar „Brâncoveanu şi fiii”, Aleea Voievozilor 
Târgovişteni, reabilitarea şi modernizarea pieţelor 
agroalimentare — 1 Mai, Baratiei, Vlad Tepes, 
Tineretului, Autogară, înființarea teatrelor profesioniste 
„Tony Bulandra” şi „Mihai Popescu”, aşezămintele 
sociale „Sf. Elena” şi „Sf. Maria”, extinderea spaţiilor 
de locuit pentru tineri şi sociale în cartierele de blocuri 
din municipiu. (G.P.) 


FUSEA, Dragomir A fost reprezentantul unei ramuri 
a familiei Fusea, care a avut o importantă contribuţie în 
viata economică, politică şi culturală a Târgoviştei. 
Căsătorit cu Despa, este amintit în pomelnicul bisericii 
Sfânta Vineri din Târgovişte (1731-1732). A avut doi băieți 
loan Cupet, care a trăit între 1700-1786, înmormântat 
în pronaosul bisericii Sfânta Vineri si Şerban Cupet, 
personaj care a reuşit să adune o însemnată avere care 
consta în pivnițe şi prăvălii, moşii şi munţi, fapt ce i-a 
permis să fie ctitor la schitul Valea Neagră, Brăneşti, 
Bezdead şi la biserica Sfânta Vineri unde a şi fost 
înmormântat. Căsătorit cu Stanca, a avut un fiu, Negoiţă 
(1720-1789) şi două fiice, Safta şi Maria. Negoiţă Fusea 
s-a căsătorit cu Ilinca, fiica starețului Mărgărit din 
Bucureşti şi a continuat „alivşerişurile” începute de tatăl 
său, a devenit proprietarul munților din nordul județului 

şi a continuat ctitoriile din nordul judeţului începute de 
tatăl său de la Valea Neagră, şi a inițiat construcția 
bisericii din Pietrosita. Copiii lor au decedat nevârstnici 
şi a adoptat pe Ioniţă Negoescu şi pe Bălaşa, căsătorită 
cu lon Porfiroghene. Fiica lor, Luxandra, s-a căsătorit 
cu Nicolae Bratescu. (M.O.) 


FUSEA, Dumitraşcu (1670-1750) Negustor, a fost 
întemeietorul unei ramuri a familiei Fusea. A fost 
căsătorit cu Chira şi a fost folosit de Constantin 
Brâncoveanu la numeroase lucrări de hotărnicie în 
cuprinsul judeţului. Urmaşii săi au jucat un rol impor- 
tant în viata Târgoviştei. Amintim pe Dima, care a trăit 
între 1730-1800 şi a avut un rol important în evoluția 
economică a oraşului în a doua jumătate a secolului al 
XVIII-lea. A avut o proprietate lângă Lazuri, cătunul 
Dimoiu. A avut doi copii, Maria, mama poetului Grigore 
Alexandrescu şi Nicolae (1780-1854), căsătorit cu Maria 
Lăzureanu. Copiii săi s-au implicat în viata politică şi 
culturală a oraşului, printre care amintim pe: Elisabeta 
(1824-1893), căsătorită cu Mihalache Drăghiceanu, 
Cristache (1820-1890) căsătorit cu Maria Dâmboviceanu, 
deputat în Divanul Ad-hoc din partea proprietarilor mici, 
lonita (1816-1896), învățător şi om politic, Constantin 
(1828-1912), căsătorit cu Lucretia Melişianu, om poli- 
tic şi sprijinător al culturii târgoviştene, iniţiatorul primului 
muzeu al oraşului şi Mirita (1828-1891), căsătorită cu 
avocatul N. Stărostescu. (M.O.) 


FUSSEA, Constantin Boiernaş, proprietar al moşiei 
Matraca, rudă cu Grigore Alexandrescu, având o solidă 
formaţie de jurist. Personalitate deosebită, a dominat 
viata politică locală în a doua parte a secolului al XIX-lea. 
Veteran al evenimentelor de la 1848, s-a aflat printre 
întemeietorii Partidului National Liberal în județ (dupa 
1875), făcând parte din Comitetul permanent al acestei 
formațiuni politice până în 1882 când a fost înlocuit de 
avocatul lancu Nicolaescu. Primar al Târgoviştei în 1884 
şi preşedinte al Sfatului orăşenesc (1860-1861). Posesor 
al unei interesante colecţii de ziare şi al unei biblioteci 
mari, dispărute însă. Preşedinte al Consiliului General 
al judeţului Dâmboviţa (1906-1911). În 1880 a editat 
ziarul „Curierul Tergu-Vestea”. (M.C.) 


GARA DE SUD (DB-II-m-B-17301, Bd. Regele Carol 
I, nr. 1,1883) Lucrările căii ferate Titu-Târgovişte s-au 
terminat în 20 decembrie 1883, iar inaugurarea gării a 
avut loc pe 20 ianuarie 1884. Consiliul local municipal 
s-a confruntat cu comercianții oraşului în alegerea locului 
pentru construirea stației Târgovişte. A fost ales locul 
numit Ciocârlanu, situat în afara oraşului, loc bun pentru 
continuarea căii ferate spre Pucioasa. În urma inaugurării 
liniei ferate Titu-Târgovişte din 1884 s-a introdus 
transportul cu trăsuri al cetățenilor pe traseul gară- 
centrul oraşului. După construcția bulevardului, în 1897, 
s-a hotărât mutarea staţiei Târgovişte care trebuia sa 
se alinieze perpendicular pe axul bulevardului, 
construcție realizată în 1903. Ministerul Comunicaţiilor 
(1927) prin intervenţia lui C. Dimitriu a iniţiat lucrări care 
urmăreau modernizarea gării: linia ferată s-a dublat în 
dreptul gării, peronul gării a fost acoperit cu sticlă 
susţinută pe stâlpi de fontă. De asemenea, s-au 
construit un pasaj de trecere peste calea ferată, pentru 
fluidizarea circulaţiei pe drumul Targoviste-Gaesti, şi o 
magazie nouă în apropierea gării. A fost introdus un 
tren direct Bucuresti-Pietrosita, numit „trenul Dimitriu” 
care realiza o legătură directă şi rapidă cu capitala ţării. 
(G.T./ C.V./M.O.) 


GARANTI BANK (Bd. Libertăţii, bl. D2) Este 
prezentă pe piața bancară locală de peste 12 ani. În 
ultimii patru ani, Garanti Bank s-a bucurat de o ascen- 
siune rapidă şi, în prezent ocupă poziția a 14-a din punct 
de vedere al activelor deţinute. Agenţia Garanti Bank 
din Târgovişte şi-a obişnuit clienţii cu produse şi servicii 
dedicate, la costuri avantajoase. Întreprinderile mici şi 
mijlocii sau persoanele fizice autorizate pot beneficia 
la Garanti Bank de soluţii de finanţare personalizate: 
linii de credit, credite cu plata în rate, overdraft, linii de 
credit în baza rulajului realizat prin POS, finanțarea TVA, 
scrisori de garanţie, leasing, credite de investiții cu 
rambursare pe termen lung şi cu o structură flexibilă de 
garanții, dar şi plan de rambursare flexibil în funcţie de 
sezonalitatea activităţii. (V.N.) 

GARDA DE FIER in 1930, o grupare condusa de 
Corneliu Zelea Codreanu s-a desprins din Liga Apararii 
National Creştine şi a întemeiat la nivelul ţării „Garda de 
Fier” (mişcare legionară), având un program incitant: 
stârpirea hotiei şi întronarea cinstei în averea ţării şi a 
oricărui particular, „afirmarea unei politici agrare ferme, 
ca bază a întregii economii naţionale”, crearea unui 
Parlament corporativ, ştergerea datoriilor făcute la 
cămătari şi bănci etc. Organizaţie extremistă de 
dreapta, „Garda de Fier” a început să se afirme în 
Dâmboviţa după 1934, condusă de avocatul bucureştean 
lon Victor Vojen. În 1935 şi-a schimbat numele în 
organizaţia „Totul pentru ţară”. Pe fondul unei 
propagande intense şi originale, mişcarea legionară a 
atras simpatizanți îndeosebi din rândul celor nemulțumiți 
de situația socio-politică, obținând la alegerile 
parlamentare din 1937 locul trei pe județ (după PNL si 
PNT) cu 12,14% şi un loc de deputat prin lon Victor 
Vojen. Desfiintata în 1938, mişcarea legionară s-a 
reactivat aflându-se la guvernare alături de lon Antonescu 
în perioada septembrie 1940-ianuarie 1941. În acest 
timp, la Târgovişte, liderul ei era avocatul Aurel lonescu- 
Teiş, iar funcţiile de prefect şi primar le-au deţinut 
colonelul Vladimir Spătaru, respectiv legionarul Nicolae 
Grigorescu. Oraşul a cunoscut evenimente specifice 
acelui timp: marşuri legionare, înlocuirea unor 
conducători de instituţii etc. Rebeliunea legionară din 
21-23 ianuarie 1941 a avut un ecou moderat la 
Târgovişte, iar după această dată, mişcarea legionară 
a intrat în declin. (M.C.) 


GARNIZOANA TÂRGOVIŞTE Este o garnizoană 
istorică şi care, atâta vreme cât Târgovişte a fost capitală 
a Țării Româneşti, aici şezând pe tron domnitorul/ 
voievodul, de fapt comandantul suprem al ostirii, a fost, 
prin natura acestui fapt, prima garnizoană a statului 
românesc de la sud de Carpați. În sens modern, o 
garnizoană ia fiinţă oficial în 1866, odată cu transferul 
din Oltenia, şi incartiruirea în Târgovişte, a Regimentului 
III Linie (infanterie), care în 1891 va fi denumit Regimentul 

III Linie Dâmboviţa nr. 22. Până la al Doilea Război 
Mondial din componenţa garnizoanei vor mai face parte 
Regimentul VII Dorobanţi, Regimentul 10 Roşiori, 
Regimentul 5 Artilerie, Regimentul Carelor de Luptă 
(primul din Armata Română), Regimentul 3 Vânători 
Moto. Între 1884 şi Primul Război Mondial aici va fi 
funcţionat Comandamentul Diviziei III din Corpul II de 
Armată, Regimentul 2 Cavalerie, Şcoala de Ofițeri de 
Cavalerie, o companie de vânători de munte. După al 
Doilea Război Mondial, şi până la integrarea României 
în NATO, garnizoana a avut în componenţă: Brigada 83 
Tancuri, Brigada 20 Tancuri care în 1960 se transformă 
în Regimentul 1 Tancuri „Vlad Tepes”, Regimentul 237 
Tancuri şi Autotunuri / Regimentul 237 Instrucție şi 
Echipaje (Şcoală Regimentară de Tancuri), Batalionul 
6 Reparaţii Auto, Divizionul 57 Artilerie Antiaeriană, 
Regimentul 47 Artilerie Antiaeriană, Batalionul de geniu, 
un spital militar. După integrarea în NATO şi până astăzi 
sub jurisdicția garnizoanei se află Batalionul 114 Tancuri 
„Petru Cercel”, Batalionul de Transporturi Auto, o 
companie de transporturi, Baza de Reparaţii Auto 185, 
Baza de Reparaţii Armament, Depozitul de Tancuri şi 
Auto, o policlinică militară. Comandanții garnizoanei, 
după al Doilea Război Mondial şi până în prezent: col. 
Dumitru Zamfirescu, col. Emil Bulai, col. Nicolae 
Tănăsescu, gl. Paul Keler, gl. Ilie Stoleru, col. 
Constantin Tudose, col. Aurelian Mocanu, gl. Pavel 
Babeu, gl. lon Popa, gl. Andrei Kemenici, gl. Nicolae 
Nabirjoiu, col. Gheorghe Şerban, gl. llie Gita, gl. 
Gheorghe Jilavu, gl. lulian Bacşiş, gl. Ludovic Kovaci, 
col. Nicolae Antonie. (G.C.) 


GAVRIIL, Protul (sf. sec. al. XV-lea — începutul 
sec. al XVI-lea) Cronicar. Călugăr grec, protos al 
Muntelui Athos dupa 1515. Calatoreste prin Tara 
Românească vizitând in 1517 Târgoviştea, Mănăstirea 
Dealu, Curtea de Argeş, Mănăstirea Cozia. Scrie la 
cererea lui Neagoe Basarab, „Viaţa patriarhului Nifon” 
(1517-1521). Lucrare de hagiografie, aceasta constituie, 
prin notatiile istorice (în manieră renascentistă) şi 
realizările pictografice ale epocii, cronica Țării Româneşti 
pentru încep. sec. al. XVI-lea (cuprinzând domniile lui 
Radu cel Mare, Mihnea cel Rău, Vlad cel Tânăr şi 
Neagoe Basarab). În scenele istorice, descriptiile 
locurilor vizitate, ale fastului Curţii Domnesti de la 
Târgovişte, se remarcă talentul literar al autorului. „La 
Mănăstirea Dealu, duseră sicriul cu moaştele sfântului, 
cu toţi oamenii... unde este hramul sfântului şi făcătoriul 
de minuni ierarh Niculae, şi-l puseră deasupra 
mormântului Radului Vodă”. (V.P.) 


GAVRILĂ, lon (16.1.1935, Râu Alb, Dâmboviţa) 
Profesor, istoric literar, eseist, publicist, personalitate 
culturală. După studiile primare în satul natal şi Fieni, 
urmează Şcoala Normală din Câmpulung şi Institutul 

Pedagogic din Galaţi (1962), apoi Facultatea de Limba 
şi Literatura Română a Universităţii Bucureşti (1965). 
Funcţionează ca învățător şi profesor, conduce şcoala 
din Râu Alb, liceele din Băleni (1962-1963) şi Târgovişte 
(,lenachita Văcărescu”, 1982-1986). O mare parte a 
activităţii o desfăşoară şi în domeniul culturii, ca direc- 
tor al Casei Raionale de Cultură Târgovişte (1964-1965), 
preşedinte al Comitetului Raional de Cultură şi Artă 
(1965-1968), al Comitetului de Cultură şi Artă al județului 
Dâmboviţa (1968-1980) şi al Comitetului Municipal de 
Cultură Târgovişte (1986-1990). În paralel deține si alte 
funcţii administrative atât înainte, cât şi după 1989 
(membru CPUN, 1990; consilier judeţean, 1992-1996; 
consilier municipal, 1996-2000). Debut publicistic în 
„Uzina şi Ogorul” (1962). Colaborează apoi cu studii şi 
articole la „Manuscriptum”, „Echinocţiu”, „Steaua”, 
,contemporanul”, „Flacăra” „Îndrumătorul cultural’, 
„Flamura Prahovei”, Dâmboviţa”, Valachica”, „Litere”, 
„Curier”. Consultant ştiinţific la o serie de filme sau 
reportaje TV despre istoria şi cultura acestui spaţiu de 
spiritualitate românească („Testamentum”, „loan 
Alexandru Brătescu-Voineşti”). Debut editorial cu „|. Al. 
Bratescu-Voinesti. Viaţa si opera literară” (2004), urmat 
de „Destin într-un timp dogmatic” (2006). (V.P.) 


GAVRILĂ, Maria (2.X1.1936, Râu Alb, Dâmboviţa) 
Profesor la Liceul ,lenachita Văcărescu” din 
Târgovişte, a publicat lucrarea „Monumentele naturii 
din judeţul Dâmboviţa”. A activat în cadrul Societăţii 
de Ştiinţe Biologice unde a prezentat comunicări 
interesante. Pentru activitatea desfăşurată la catedră 
a primit titlul de ,Evidentiat” din partea Ministerului 
Învățământului. (M.O.) 


GAZETA MUNTENIEI Subtitrată „Publicaţie 
periodică de informaţie-economică” apare la 8 ianuarie 
2004. Director fondator/ editor: Florent Mocanu. Are 
caracter regional — Muntenia. Redacţia şi administraţia 
în Târgovişte, str. Tineretului nr. 28. Este de reținut 
pagina specializată „Credinţă, Nădejde, Dragoste”. Sunt 
surprinse într-o tratare nerubricizată, aleatoare, aspecte 
din sfera politicului, economicului, vieţii sociale, 
culturale, sportive. Continuă. (G.C.) 


GAZETA POPORULUI Ziar al Partidului Poporului. 
Apare la Târgovişte, în perioada iulie 1922 — iulie 1927, 
de două ori pe lună, sub directiunea unui comitet. Girant 
responsabil Serban Tessian. Tipografia „Nouă”- 
Negoescu. Subtitlul este de mai multe ori schimbat: 
„Foaie a Partidului Nationalist al Poporului din Dâmboviţa” 
(nr. 11-12); „Foaie a Partidului Nationalist din Dâmboviţa” 
(nr. 13-14); „Foaie de luptă a Partidului Nationalist din 
Dâmboviţa” (nr. 15); „Foaie de luptă a Partidului 
Nationalist Țărănesc” (nr. 1/iulie 1927). În timp au apărut 
articole de genul: „Cine sunt ciocoii?”, „Cu ocazia 

alegerilor”, „Glasul vremii”, „Lista candidaţilor din 
Dâmboviţa ai partidului, pentru alegerile locale şi 
parlamentare”. (V.P.) 


GĂNESCU, Lucian (22.V.1932, Târgovişte) 
Absolvent al Liceului ,,lenachita Văcărescu” Târgovişte 
(1951) şi licenţiat al Institutului de Construcţii Bucureşti 
— Facultatea de Construcţii Civile şi Industriale (1956). În 
cariera profesională a activat ca inginer, succesiv între 
anii 1956-1960, la Ministerul Construcţiilor Industriale / 
Trustul 13 Bucureşti / Întreprinderea 132 Târgovişte, 
Trustul Regional de Construcţii Locale Ploieşti / Şantierul 
Târgovişte, Banca de Investiţii Ploieşti / Filiala Târgovişte. 
În perioada 1960-1968, a fost şeful Serviciului Investiţii la 
Întreprinderea de Utilaj Petrolier Târgovişte, postură din 
care a coordonat realizarea Fabricii de Oxigen, a Forjei 
de Racorduri Speciale, a coordonat ultima etapă de 
dezvoltare a |.U.P. etc. Între 1968-1971 este director al 
Întreprinderii Judeţene de Construcţii Montaj Dâmboviţa, 
fiind primul conducător al acestei nou unităţi create imediat 
după reforma administrativă din 1968. În acea perioadă 
au fost date în folosință sediul Comitetului Judeţean 
P.C.R. şi al Consiliului Popular Judeţean (actualul Palat 
administrativ), hotelul Dâmboviţa, sediul Inspectoratului 
Judetean de Miliție etc. În perioada 1971-1974 este di- 
rector adjunct la Întreprinderea de Strunguri Târgovişte / 
SARO unde a condus activitatea investitionala şi punerea 
în funcţiune a primelor capacităţi de producţie ale unității. 
Între anii 1974-1990 este director adjunct la Întreprinderea 
de Construcţii Montaj Metalurgic Târgovişte / I.C.M.M. 
unde a coordonat activităţile de aprovizionare şi 
comercială, aducându-şi din această postură contribuția 
la punerea în funcţiune a unor importante capacităţi de 
producție la C.O.S.T. (Turnătoria, Laminorul de Profile 
Mici, Laminorul de Benzi Electrotehnice, Otelaria 
Electrică nr. 2, Forja de Blocuri şi Bare, Fabrica de 
Dolomita, Fabrica de Oxigen, Instalaţia de Valorificare a 
Zgurei etc.), Întreprinderea Otel Inox, blocuri de locuinţe 
în micro V şi VI, rețele termice şi apă-canal în municipiul 
Târgovişte etc. (A.B.). 


GĂVĂNESCU, Pantelimon (26.VIII.1947, Balesti, 
Gorj — ?) Economist, politician. Absolvent al Academiei 
„Ştefan Gheorghiu” din Bucureşti, licenţiat în Ştiinţe po- 
litico-economice. Membru PCR până în 1989, apoi 
membru PSM. A deţinut diverse funcţii politice: activist 
UTC, prim-secretar al C.C. al UTC-ministru pentru 
problemele tineretului (1973-1983), prim-secretar al 
Comitetului judeţean al PCR Dâmboviţa (1983-1989).Are 
contribuții la implementarea unor importante proiecte 
la nivelul municipiului Târgovişte: construirea centrului 
civic, realizarea Bazei de Agrement „Crizantema”, 
regularizarea râului lalomita în zona Târgovişte, 
programul de locuinţe pentru populaţie ş.a După 1990 
s-a înscris în Partidul Social al Muncii. (M.C.) 

GÂNDURI ŞCOLĂREŞTI Publicaţie lunară editată 
de Asociaţia culturală a elevilor clasei (clasa a VI-a) a 
Liceului ,lenachita Văcărescu” din Târgovişte, între 1 
noiembrie 1936 — decembrie 1937. Fondatori: lon 
Calboreanu, C. Dinu — director activ, Alexandru 
Săndulescu Paul — elev. În primul număr al revistei, 
articolul „La drum”, spunea că „activităţile culturale ale 
elevilor clasei a VI-a, a Liceului «lenachita Vacarescu»” 
au ca scop „de a strânge într-un mănunchi pe toţi scolarii 
care au darul scrisului şi al creării de opere proprii, iar 
publicaţia este destinată de a face legătura între lumea 
şcolară şi cea publică”. Sunt inserate articole, pagini 
de proză, poezii scrise de elevii liceului precum şi din 
judeţ. Găsim în paginile ei maxime, cugetări de Vasile 
Conta, Shakespeare, Nicolae lorga, Sofocle, J. J. 
Rouseau. (V.P.) 


GARBEA (GARBINIU), G.O. (16.IV.1850, Cerneti, 
Mehedinţi — 3.VI.1918, Bucuresti) Profesor, poet, autor 
dramatic. Urmează cursurile liceale la Craiova, apoi 
Facultatea de Litere din Bucureşti. Profesor de limba 
latină şi română la Gimnaziul „lenăchiţă Văcărescu” din 
Târgovişte o lungă perioadă, apoi la Gimnaziul „Cantemir 
Vodă” din Bucureşti. După moda vremii îşi latinizează 
numele. Se căsătoreşte cu Smaranda Andronescu 
(Maica Smara) descendentă a poetului Grigore 
Alexandrescu. Participă la acţiunile întreprinse de 
intelectualii oraşului pentru revigorarea vieții culturale. 
Bibliotecar al Societăţii „Progresul”, inca de la înfiinţare 
(1876). Unul din fondatorii primei gazete târgoviştene 
„Kindia”. Aici publică studiul său despre „Poeţii 
Văcăreşti”. Colaborează la ,KIndia’, „Revista Societăţii 
Tinerimea Română”, „Albumul macedo-român”. „Binele 
public”, „Zorile” „Almanahul Aurora”. Autor al volumelor 
„Florile primăverii” (1879) cuprinzând elegii, fabule, 
epigrame, cugetări moralizatoare; „Tâlcul lui lov sau 
Expunerea analitică a poemei cu acelaşi nume” (1898), 
„Ortografia limbii româneşti. loviana” (1903). (V.P.) 


GÂRDESCU, Alexandru (1820-1870) A fost 
comisar de propagandă şi s-a manifestat activ pentru 
transpunerea în viață a programului revoluționar în 
Târgovişte şi în județul Dâmboviţa. (M.O.) 


GEACĂR, George (3.11.1953, Produlesti, 
Dâmboviţa) Profesor, poet, critic literar, ziarist. Cursurile 
primare şi gimnaziale în comuna natală, urmate de cele 
liceale la Titu. Din 1980 absolvent al Facultăţii de Limba 
şi Literatura Română a Universităţii din Bucureşti. 
Profesor de limba si literatura română la Produlesti, 
Sălcioara, Răzvad. În perioada 1990-1991, redactor la 
ziarul „Dâmboviţa”. Membru al Uniunii Scriitorilor din 
România (2006). Debut cu poezie în 1979 la revista 
„Luceafărul”, apoi, în acelaşi an, la „Amfiteatru”: 
Colaborează la „Luceafărul”, „Amfiteatru”, „Tribuna”, 


Enciclopedia oraşului Târgovişte 


Suplimentul literar-artistic al „Scânteii Tineretului”, 
„Realitatea dâmboviţeană”, „Litere”. Membru al 
Cenaclului literar „Cicerone Theodorescu” şi al Clubului 
literar ,Altfel” (Târgovişte). Cu proză, eseuri, critică este 
prezent în „România literară”, „Ziua literară”, „Ramuri”, 
„Litere”, „Climate literare”. Este premiat la diferite 
concursuri de poezie, printre care şi Festivalul Con- 
curs de Literatură „Moştenirea Văcăreștilor” (Târgovişte, 
1983). Debut editorial cu „Întâmplări cu creierul meu” 
(1997) pentru care obține „Premiul pentru debut” al 
Asociaţiei Scriitorilor din Bucureşti, urmat de alte volume 
de versuri: „Concert pentru coarde vocale şi nervi” (2002), 
„Eu. Zise el” (2005). De asemenea, autor al eseului 
critic „Marin Preda şi mitul omului nou” (2004), în care 
propune o altă abordare a scriitorului şi a operei sale 
autobiografice. (V.P.) 


GEACAR, loana (27.1.1959, Ghirdoveni, I.L. 
Caragiale, Dâmboviţa) Profesoară, poetă, publicistă. A 
semnat loana Dana Nicolae. Studii primare şi 
gimnaziale în satul natal, urmate de cele liceale la 
Moreni. Licentiata a Facultăţii de Litere a Universităţii 
din Bucureşti (1990). Profesoară de limba şi literatura 
română în localitățile Gura Barbulet, Nucet (sat Cazaci), 
Târgovişte. Din 2005 profesor de scriere creativă la 
Palatul Copiilor Târgovişte. Organizează, începând cu 
2007, Concursul Internaţional de Literatură „Părul 
Berenicei” pentru copii şi tineret la Târgovişte. A 
coordonat antologia „Fantezie de copil”, cu creaţiile 
preşcolarilor realizate în cadrul concursurilor de scriere 
creativă (Târgovişte, 2008). Conduce Cenaclul literar 
„Radu Petrescu” de pe lângă Palatul Copiilor Târgovişte 
şi Clubul literar „Altfel”. Membră a Uniunii Scriitorilor 
din România (2003). Colaborări cu articole şi poezii în: 
„Argeş”, „Luceafărul”, „Viaţa românească”, „Litere”, 
»Feed-Back”. Debut editorial cu volumul de poezii pentru 
copii „Scrisoare către cei dragi” (1988), urmat de 
„Lumină de sare” (1997), „Contre-Jour” (2000), ,Aparte” 
(2006). „Rosée pleurante” (2006). De asemenea, autoare 
a unui eseu despre scriitorul Mircea Nedelciu „Dictatura 
auctorială. Eseu despre proza experimentală a lui Mircea 
Nedelciu” (2008). Scrie poezii pentru copii pe care le 
grupează în volumul „Joacă-te cu mine, bunică Yolanda” 
(2000), dar şi proză pentru aceştia „Povestiri cu vrăbii 
şi zgribulici” (1999). (V.P.) 


GEORGESCU, Benone (1903, Târgovişte — 
27.V.1965, Târgovişte) Liceul (1922), Facultatea de 
Medicină Generală Bucuresti (1930). Medic — 
specialitatea Chirurgie Generală. Activitatea 
profesională: 1 ianuarie 1935 — 27 mai 1965 medic 
chirurg şi şef de secție, Spitalul Târgovişte, secţia 
chirurgie. În 30 de ani a făcut din secţia chirurgie din 
Târgovişte una dintre cele mai valoroase aşezăminte 
medicale din România. A participat la congrese în tara 

şi străinătate. A scris şi editat tratatul „Traumatismele 
cranio-cerebrale” — prima lucrare de acest gen din tara 
iar studiul „ Anestesia intravenoasă”, prima lucrare de 
acest gen, utilizată şi astăzi în serviciliile medicale. A 
publicat articole în reviste de specialitate. A fost redac- 
tor la revistei „Chirurgia”. În fiecare an la 10 mai îşi lua 
colaboratorii şi mergea la Mausoleul de la Mărăşeşti. 
Prin valoarea de chirurg, prin prestația şi prestigiul secţiei 
chirurgie din Târgovişte, a adus alinarea şi vindecarea 
a mii de bolnavi şi strălucire oraşului Târgovişte. (N.V.) 


GEORGESCU, Christache (1876, Bolovani, 
Cornățel, Dâmboviţa — 1.VIII.1945, Bolovani, Cornățel, 
Dâmboviţa) Profesor, director de şcoală, ziarist, avocat 
şi om politic. Cursurile primare în satul natal, cele 
gimnaziale şi liceale la Târgovişte. Absolvent al Facultății 
de Litere, secţia istorie-geografie precum şi al Facultăţii 
de Drept din Bucureşti. S-a remarat printr-o frumoasă 
carieră didactică, funcţionând ca învăţător în Bălteni şi 
apoi ca profesor de istorie-geografie şi director al 
Gimnaziului din Târgovişte (1903-1905, 1907-1910). Ca 
director a înființat orchestra şcolii, a mărit biblioteca, a 
organizat conferințe şi şezători literar-muzicale. De 
asemenea, a înfiinţat biblioteci la Răzvad, Potlogi, 
Nucet. A fost preşedinte al multor societăți: Societatea 
Culturală „Tinerimea” din Târgovişte, Societatea 
Muzicală „Buciumul”, Societatea de Gimnastică 
„Năluca”, Asociaţia Profesorilor Secundari din judeţul 
Dâmboviţa. A tipărit scrieri culturale şi politice. S-a 
remarcat ca director al ziarului „Amicul poporului” (1913) 
şi ca preşedinte al Ligii Culturale din Târgovişte, fiind 
apreciat de Nicolae lorga. Şi-a făcut datoria fata de tara, 
luptând în armata română în anii războiului mondial 
(1916-1918). Deputat în anii 1919-1920 şi senator în anii 
1920-1921. Ca parlamentar, a participat la dezbateri 
îndeosebi pe chestiuni care priveau lumea satelor: legea 
agrară, legea islazurilor, reforma administrativă, 
modernizarea învățământului. În anii 1920-1921 a fost 
membru în Comisia Interimară a oraşului Târgovişte. 
Publicist de talent, a editat ziarul „Amicul ţăranului (1921- 
1924) — ziar politic şi cultural al Partidului Țărănesc din 
județul Dâmboviţa. Din 1928 a aderat la Partidul National 
Liberal, fiind un colaborator important la ziarul „Viitorul 
Dâmboviţei” care apărea la Târgovişte în anii1930-1937. 
Pentru meritele sale a fost decorat cu „Răsplata muncii” 
clasa | pentru învățământ şi „Coroana României” în grad 
de cavaler. A tipărit diverse scrieri culturale şi politice: 
„Creşterea şi instructia copiilor la români”, „Conferinţe si 
discursuri”, „Către ideal”, „Spre patriotism”, „Discurs la 
legea agrară”. A activat şi ca avocat, fiind unul dintre 
apărătorii țăranilor în procesele care aveau ca obiect, 
îndeosebi, chestiunea agrară. (M.C.) 


GEORGESCU, Gheorghe (? — 1928, Târgovişte) 
Ofiţer al Regimentului III Dâmboviţa Nr. 22, având gradul 

de maior în campania 1916-1918, comandant al 
Batalionului III (maiorul Dimiu din romanul lui Camil 
Petrescu „Ultima noapte de dragoste întâia noapte de 
război”). Locotenent-colonelul Dumitru Baltaret „eroul 
de la trecerea Oltului”, la 1 sept. 1916 la moartea sa îi 
lasă comanda regimentului până la desemnarea unui 
alt comandant. În 1919 este numit ajutor al 
comandantului regimentului având gradul de locotenent- 
colonel, iar în perioada 1923-1928 a devenit comandant 
al Regimentului III Dâmboviţa Nr. 22. În anul 1928, Camil 
Petrescu a întreprins o vizită de documentare la 
Târgovişte când a vizitat pe tânărul pensionar colonel 
Gheorghe Georgescu, în casa sa, din str. Vasile 
Cârlova. (G.T./ C.V.) 


GEORGESCU, Maria (1.111.1945, Corbii Mari, 
Dâmboviţa) Profesor, istoric, publicist, istoric de artă. 
Cursuri primare, gimnaziale şi liceale la „Carabella” din 
Târgovişte. Urmează Facultatea de Istorie a Universităţii 
din Bucureşti (1968). Din acest an muzeograf la Muzeul 
Județean Dâmboviţa, apoi cercetător ştiinţific principal, 
şef de secţie la Complexul Naţional Muzeal „Curtea 
Domnească” Târgovişte. Este cadru didactic asociat 
(1993) apoi lector, conferenţiar (2001) şi profesor la 
Facultatea de Ştiinţe Umaniste a Universităţii „Valahia” 
din Târgovişte până la pensionare (2010). Doctor în ştiinţe 
istorice din 1982 cu teza „Dezvoltarea culturii şi artei 
din Țara Românească în epoca brâncovenească”. 
Colaborează cu articole la „Valachica”, „Revista muzeelor 
şi monumentelor”, „Revista de istorie”, „Revue des etudes 
sud-est europeennes”, „Analele Universităţii Valahia”, 
„Curier”, în care abordează în special epocile lui Matei 
Basarab şi Constantin Brâncoveanu, cu trimiteri la 
monumentele istorice ale Târgoviştei. Mai colaborează 
la redactarea în colectiv a „Dicţionarului istoric al județului 
Dâmboviţa” (1983). Autoare a unor lucrări dedicate 
Târgoviştei: „Arta epocii Brancovenesti” (1996), „Icoane 
din Târgovişte. Secolele XVII-XIX” (1998, în colaborare), 
Lapidarium din Târgovişte. Secolele XV-XIX” (2002), 
„Târgovişte — itinerarii medievale şi moderne”, vol. I-Il 
(2000, 2003), „Incursiuni în cultura şi arta bizantină” 
(2003), „Istoria Bizanțului” (2005). Redactează unele 
cursuri universitare de specialitate „Ştiinţele auxiliare 
ale istoriei”, vol. I-II (2000, 2003). (V.P.) 


GEORGESCU, Mircea (1.X11.1920, Colanu, 
Dâmboviţa — 12.X11.2001, Târgovişte) Profesor emerit, 
inspector şcolar, publicist. Absolvent al Liceului 
„lenăchiță Văcărescu” din Târgovişte şi apoi al Facultăţii 
de Filosofie şi Litere din cadrul Universității Bucureşti 
(1944). În anul 1944 urmează Şcoala de Ofiţeri de 
Rezervă din Piteşti, urcând apoi treptele ierarhiei militare 
până la gradul de căpitan. Începând cu anul 1946 
slujeşte cu dăruire şi pasiune învățământul dâmboviţean 
timp de aproape patru decenii. Îşi începe cariera 

didactică la şcolile Gura Ocnitei şi Titu Gară (1946- 
1948). Din anul 1949 activează ca profesor de istorie în 
Târgovişte la Şcoala Medie Tehnică de Petrol, Şcoala 
Nr. 1, Şcoala Nr. 2, Liceul Nr. 1, Liceul „Constantin 
Carabella” (1971-1982). În anii 1970-1971 îndeplineşte 
funcţia de inspector de specialitate la Inspectoratul 
Şcolar Judeţean Dâmboviţa. Din anii studenţiei s-a arătat 
pasionat de cercetarea ştiinţifică, fiind prezent la di- 
verse manifestări şi sesiuni de comunicări. Publică 
articole de specialitate în revistele locale, abordând 
subiecte de interes județean sau naţional. Totodată, se 
arată preocupat de metodologia întocmirii monografiilor 
localităţilor dambovitene. Pasionat bibliofil, reuşeşte să 
aibă o bibliotecă deosebită, oferind unele din cărţile sale 
Bibliotecii Casei Corpului Didactic. Ca recunoaştere a 
activității primeşte titlul de „profesor emerit”. În anul 
1996, Primăria municipiului Târgovişte îi acordă titlul 
de „Cetăţean de Onoare” (post mortem). (M.C.) 


GEORGESCU, Romulus Gandy (8.II/.1952, 
Cornatel, Dambovita) Profesor, poet, publicist. Studii 
primare si gimnaziale, apoi Liceul Pedagogic din 
Campulung (1972). Absolvent al Facultatii de Stiinte 
Umaniste a Universităţii „Valahia” din Târgovişte, 
specializarea geografie (2004). Învățător în județele 
Prahova şi Galaţi, apoi în comuna natală, la Teiş, 
Şotânga, Glodeni şi Şcoala „Smaranda Gheorghiu” 
Târgovişte (şi în prezent). A publicat poezii în 
„Luceafărul”, „Flacăra”, „Tribuna”, Dâmboviţa”, „Delta”, 
„Târgoviştea”, „Curierul literar”, „Altfel”, „Realitatea 
damboviteana’”, „Singur”, „Longitudini”, „Obiectiv”, 
„Târgoviştea copiilor”. A frecventat sau a fost membru 
al unor cenacluri literare: „lon Burda” (Câmpulung 
Muscel), „Cicerone Theodorescu”, „Alexandru Vlahuţă” 
„Cronos”, „Grigore Alexandrescu” (Târgovişte), „Nicolae 
Labiş”, ,lenachita Văcărescu”, „Confluenţe”, „Cenaclul 
de luni” (Bucureşti). Debut editorial cu poeme în 
volumul „Diademe ale timpului nostru”, culegere din 
creaţiile membrilor Cenaclului literar „Cicerone 
Theodorescu” (1979). Autor al volumelor „Nemaiiubito, 
iubirea rondelurilor mele!” (1995), „Povesteava cu 
Gâlceava Cifrelor Măritelor” (2000), „Bătrânul Urs în 
drum spre... Şcoală şi alte poezii-târzii întru spre voi, 
copii!” (2007), „Nemaiiubito, iubirea mea terestro- 
celestă” (2009). (VP.) 


GHERGHINA, mare pârcălab (1430-1510) A fost 
fratele doamnei Rada, soţia lui Vlad Călugărul, 
voievod al Țării Româneşti (1482-1495) şi unchiul lui 
Radu cel Mare (1495-1508). Căsătorit cu Neaga din 
Topoloveni. A îndeplinit funcţia de comis (1458-1461), 
jupan (1478), pârcălab al cetăţii Poenari şi prezent în 
Sfatul domnesc între 1501-1508 şi vlastelir al lui Radu 
cel Mare. Ctitorul mănăstirii Nucet şi proprietar de 
case în Târgovişte. (M.O.) 

GHEROESCU, loan (1820-1880) Se trăgea dintr-o 
veche familie târgovişteană şi „era înzestrat cu talent a 
vorbi slobod, cu dispreț şi obrăznicie”, cum afirmau 
adversarii lui după înfrângerea revoluţiei de la 1848. S-a 
remarcat prin activitatea sa desfăşurată la Târgovişte 
în timpul revoluţiei, când citea pe ulite hotărârile 
guvernului provizoriu „şi înjura pe toţi boierii”. S-a aflat 
în fruntea târgoviştenilor veniţi în Capitală cu steaguri, 
pentru a se închina guvernului revoluţionar. A publicat 
articole în „Poporul Suveran”, care relatau evenimentele 
legate de prezenţa lui Heliade la Târgovişte şi la 
Pietroșița. S-a numărat printre organizatorii ceremoniei 
desfăşurată la Mitropolia din oraş la 6 septembrie, când 
s-a înmormântat Regulamentul Organic „învelit cu bariş 
negru, însoţit de o colivă de nisip şi ardei, urmat de 
preoți, lăutari şi orăşeni”, moment când membrii 
municipalității au purtat în mâini făclii aprinse, şi s-au 
împărţit „votcă şi cofeturi, ca la înmormântările de 
seamă”. Arestat după revoluţie, pentru că fusese „înfocat 
tulburător liniştii obştei în vremea revoluţiei şi prin vorbiri 
şi prin înscrisuri”, a reuşit să se impună în perioada 
următoare în viata politică. (M.O.) 


GHIBANU, Adrian-lonut (17.1X.1979, Slobozia, 
lalomita) Arhidiacon, consilier patrimoniu-juridic, şef de 
cabinet. A urmat Seminarul Teologic „Sfântul loan Gură 
de Aur” din Slobozia, jud. lalomita (1994-1999), 
Facultatea de Teologie a Universităţii din Bucureşti 
(1999-2003), Facultatea de Ştiinţe Juridice din cadrul 
Universității „Titu Maiorescu” din Bucureşti (1999-2003). 
A fost delegat al Patriarhiei Române la lucrările 
Dialogului Ortodoxo-Anglican, care s-au desfăşurat la 
Addis-Abeba, Etiopia (2002). Şef al Cabinetului 
Mitropolitan, în cadrul Arhiepiscopiei Târgoviştei (2003- 
2004), arhidiacon în cadrul Arhiepiscopiei Târgoviştei 
(2003), consilier patrimoniu-juridic în cadrul 
Arhiepiscopiei Târgoviştei (2003). A fost coordonator 
de Proiecte sociale în cadrul Cabinetului Primului 
Ministru al României, Departamentul pentru Românii 
de Pretutindeni (2005), vicepreşedinte al Asociaţiei 
Centrul Diaconal „Casa Creştină” din Târgovişte (2004). 
A fost delegat al Patriarhiei Române la cea de-a IX-a 
Adunare Generală a Consiliului Mondial al Bisericilor, 
care şi-a desfăşurat lucrările la Porto-Alegre, Brazilia 
(2006). Din iunie 2010 este mediator la Uniunea 
Naţională a Mediatorilor din România. (Arhiep.) 


GHICA, D. Alexandru Domn al Țării Româneşti 
(1834-1842). A făcut mai multe deplasări în judeţul 
Dâmboviţa la una din moşiile sale. În august 1839 a vizitat 
oraşul Târgovişte, impulsionind cu bani terminarea podului 
care se construia peste apa Ialomiţei. (M.C.) 


GHICA, Gheorghe (1600, Kiopru, Albania — 1664, 
Istanbul) Domn al Moldovei (3/13 mart. 1658 — 2/12 

nov. 1659) şi al Țării Româneşti (20/30 nov. 1659 — mai 
1660, 21/31 mai — sept. 1660). Negustor albanez învestit 
de domnul Moldovei Vasile Lupu în diverse dregătorii: 
mare şetrar (1638-1641), mare medelnicer (1643), mare 
stolnic (1645-1647), vornic al Ţării de Jos (1647-1653) 
şi reprezentant al domnului la Poartă (1653). Urcă pe 
tron cu sprijinul marelui vizir Mehmed Kuprulu (albanez 
la origine), întemeind dinastia Ghiculestilor, cu rol im- 
portant în istoria Ţărilor Române. Prima sa domnie a 
însemnat accentuarea dominaţiei turceşti. În 1658, 
alături de turci şi tătari, a înfrânt oştile moldo-ardelene 
ce veneau să-l impună pe Gheorghe Ştefan şi a jefuit 
Ardealul. În anul următor, intervenţia ostilor lui 
Constantin Serban şi Mihnea III îl înfrânge şi-l alungă 
peste Dunăre. La doar câteva zile însă, un corp de 
armată turco-tătar îl aducea ca domn în Valahia. Tara 
este devastată, iar Curtea Domnească de la Târgovişte 
distrusă. Stabilit la Bucuresti, la ordinul Porții „a surpat 
cetatea din Târgovişte, ca să n-aibă duşmanii împăratului 
sprijineală acolo”. Cu toate eforturile făcute, nici tributul 
cerut de Poartă şi nici lefurile oştenilor nu au putut fi 
plătite, tara intrând în anarhie, situație agravată de foamete 
şi izbucnirea epidemiei de ciumă. Atacat de Constantin 
Şerban (mai 1660), Gheorghe Gica fuge fără să încerce 
o rezistență, fapt ce provoacă nemulțumirea turcilor, care 
îl mazilesc, îi confiscă averea şi-l închid la Adrianopol. 
Va rămâne ostatic la Poartă în timpul domniei fiului său, 
Grigore | Ghica. (A.$./M.O.) 


GHICA, Grigore al II-lea (1690/1695, Adrianopol 
sau Istanbul — 23.VIII.1752, Bucuresti) A domnit în Tara 
Românească între 5/16 aprilie 1733-16 /27 noiembrie 
1835; aprilie 1748 — 23 august / 3 septembrie 1752. 
Era fiul lui Matei Ghica şi al Ruxandrei Mavrocordat şi 
a fost educat sub îndrumarea bunicului său, Alexandru 
Mavrocordat Exaporitul, obținând o cultură solidă. S-a 
înscris printre principii luminati, în timpul domniei sale 
urmărind „să asigure o cale mai bună [...] a 
Principatelor”. Şi-a legat numele de executarea unor 
ample lucrări de reparaţii la Curtea Domnească. Pisania 
bisericii menţionează că, „trecând vreme [...] au fost 
stricat şi au fost putrezit şindrila bisericii şi a caselor 
lor”, iar „când au fost la leatu 7245 (1735) strănepotul 
răposatului Grigore Ghica voievod cel Bătrân, din râvnă 
dumnezeiască [...] îndemnatu-s-au de a învelit biserica 
şi casele”. Dionisie Fotino ştia că palatele domneşti 
„[...] se restaurase şi se infrumusetase în domnia lui 
Grigore vodă Ghica II”. Lucrările la Curtea Domnească 
au fost reluate în a doua domnie, întrucât în timpul 
„răzmeriţii” dintre austrieci şi turci „s-au ars de osti si 
biserica aceasta iar „un mare cutremur [...] au surpat 
turla şi amvonul cel din afară”. „Când au fost cursul 
anilor 7256 (1748) [...] la stăruința lui Grigore Razu vel 
vornic za Târgovişte”, a dat de ştire domnului „pentru 
stricăciunile acestei biserici” şi prin ,silinta şi toată 

cheltuiala Măriei sale [...] s-au zidit turla cea mare, 
anvonul şi s-au învelit şi s-au zugrăvit [...] şi s-au săvârşit 
tot la cursu al patrulea an” (1752). (M.O.) 


GHICA, Grigore al IV-lea (1765-16.X.1834, 
Bucuresti) A fost primul domn pământean al Ţării 
Româneşti între 12 iulie 1822-11 mai 1828. Era fiul 
banului Dimitrie Ghica, şeful partidei naţionale şi a primit 
o educaţie aleasă. A ocupat funcţii însemnate în 
administraţie, fiind mare comis (1793), mare clucer 
(1796), mare vornic (1799-1800), mare spătar (1810), 
mare logofăt (1806, 1813), mare vistier (1814) şi mare 
ban (1817). A sprijinit pe Tudor Vladimirescu în calitate 
de membru al Comitetului de Oblăduire, după care, în 
martie 1821 s-a refugiat la Braşov. Ca domn s-a 
confruntat cu o situaţie foarte grea, caracterizată prin 
anarhie internă, criză financiară, excesele armatei de 
ocupaţie dar a acţionat cu energie bazat pe vasta 
experiență acumulată. Astfel a elaborat un regulament 
nou de organizare administrativă, a înlăturat treptat boierii 
greci din dregătorii, a încurajat creşterea numărului de 
manufacturi, a acordat scutiri de impozite şi a susținut 
trimiterea la studii a primilor bursieri de stat etc. Locuitorii 
Târgoviştei s-au bucurat de atenţia domnului care le-a 
hotărât în 1822 „pă seama bisericilor domneşti de acolo” 
paraua locului şi o altă para „pentru spital”, ce urmau 
să fie plătite de negustorii „ce vineau cu mărfuri ori cu 
bucate sau cu alte lucruri dă vânzare la Târgul de Afară”. 
Spitalul urma să fie „întocmit şi pentru primirea bolnavilor 
străini”. În anul 1825 primul domn pământean arăta că 
„îndestulându-se domnia mea da dreptatile, ce au avut 
din vechime asupra [...] moşii orăşanii din Târgovişte 
[...] le-a dat întărire asupra ei”. Pentru că orăşenii au 
arătat că „pentru spital [...] cheltuiala [...] au rămas 
zadarnică [...] bolnavii [...] făcându-şi boalele prin casele 
lor” a aprobat solicitarea pentru a reface „Drumul 
Izvoarelor”, care să aducă apă până în Târgul de Afară” 
şi să facă şcoală pentru învăţarea copiilor sărmani”. (M.O.) 


GHICA, Grigore Domn al Țării Româneşti (1733- 
1735 şi 1748-1752), a rămas în istoria oraşului datorită 
preocupării de refacere şi consolidare a resedintei 
domneşti. În 1734 a iniţiat lucrări de consolidare şi 
protejare a caselor domneşti. În cea de a doua domnie, 
a intenţionat să refacă reşedinţa domnească, dar din 
cauza costurilor prea mari, s-a limitat la repararea 
Bisericii Domnesti. (M.C.) 


GHICA, Pantazi (15.1[ll.1831, Bucureşti — 
17.VII.1882, Ghergani, Răcari, Dâmboviţa) Avocat, 
prozator, dramaturg, publicist. Fratele lui lon Ghica. 
Talentul lui literar se manifestă în proză şi dramaturgie. 
Ziarist şi avocat cu o atitudine democratică, pledează 
în procesul „Republicii” lui Al. Candiano Popescu, 
proces care a avut loc la Târgovişte. În 1856 este numit 

procuror supleant la Tribunalul de Dâmboviţa, iar la 31 
decembrie 1858 preşedinte. Din această perioadă 
datează „Pledoriul” lui lon Ghica, pentru recăpătarea 
drepturilor electorale pierdute din cauza străinării sale 
ca bey de Somos. În 1859 Pantazi Ghica părăseşte 
Târgoviştea, fiind numit asesor la Ministerul Justiţiei. 
Impresiile perioadei târgoviştene (1856-1859) sunt 
evocate în proza „O lacrimă a poetului Cârlova” (1858), 
scrisă şi tipărită când se afla la Târgovişte, precum şi 
încercarea de roman „Un boem român” (1860). Tot de 
inspiraţie târgovişteană considerăm a fi şi piesa istorică 
„Mircea cel Bătrân”. În ambele proze face o interesantă 
descriere a Târgoviştei şi împrejurimilor ei. El aminteşte 
de diferite figuri ale oraşului cum ar fi cobzarul 
Paraschiva Paharnicul, Berdos Tutungiu, lonita 
Bărbierul, Simuică. (V.P.) 


GHICA-BUDESTI, N.I. (1869, Bucureşti — 
16.X11.1943, Bucuresti) A fost profesor la Scoala 
Superioara de Arhitectura din Bucuresti, membru in 
Comisia Monumentelor Istorice şi membru de onoare 
al Academiei Române (din 1939). A fost specialist în 
istoria arhitecturii medievale din Muntenia, temă despre 
care a publicat numeroase lucrări, în care prezintă 
evoluţia arhitecturii în Muntenia şi Oltenia şi înrâuririle 
străine de la origini până la Neagoe Basarab, precum 
şi alte lucrări despre stilul românesc din secolele XVI şi 
XVII. A avut o strânsă legătură cu Târgoviştea şi 
monumentele sale, întocmind planurile muzeului regional 
(1936), ale muzeului etnografic din parcul Mitropoliei 
(1924, azi demolat) şi ale actualei Clopotnitei a 
Mitropoliei. A sprijinit restaurarea principalelor 
monumente după cutremurul din noiembrie 1940 (Biserica 
Târgului, Turnul Chindiei, Biserica Domnească, Biserica 
Mănăstirii Dealu, Biserica Mănăstirii Stelea ş.a.). (M.O.) 


GHILIMESCU, Ştefan lon (16.111.1947, Costeşti 
Vale, Dâmboviţa) Critic şi istoric literar, poet, eseist, 
publicist. Studii primare în satul natal, apoi liceul în 
oraşul Titu. Studii superioare pedagogice la Baia Mare 
(1968), urmate de Facultatea de Limba şi Literatura 
Română a Universităţii Bucureşti (1974). Profesor la 
diverse şcoli, apoi metodist şi director la Casa de Cultură 
Pucioasa (1980-1989). Din 1990 şi până la pensionare 
(2011) consilier în cadrul Direcţiei pentru Cultură Culte 
şi Patrimoniu Cultural Naţional a județului Dâmboviţa. 
În perioada 1992-1996 cadru didactic asociat la 
Universitatea „Valahia” din Târgovişte. Se implică în 
proiecte culturale vizând Târgoviştea dar şi județul 
Dâmboviţa. Organizator al unor ediţii ale Concursului 
National de Literatură ,Mostenirea Văcăreştilor” (dupa 
1990) sau a Bienalei de Arta Plastica ,Gheorghe 
Petrascu” (din 1992) care s-au desfăşurat anual la 
Târgovişte. A fost unul din iniţiatorii înfiinţării revistei de 
cultură „Longitudini”, din care au apărut doar câteva 

numere, între 1992-1994. Membru al Uniunii Scriitorilor 
din România (2003), al Societăţii Ziariştilor din România 
(1992). Dintre numeroasele reviste şi ziare la care a 
colaborat, se numără şi cele târgoviştene: „Litere”, 
„Curier”, „Târgoviştea”, „Glasul cetăţii”, „Dâmboviţa”, 
„Kindia”, „Realitatea dâmbovițeană”. Scrie poezie, eseuri, 
critică şi istorie literară. În unele volume are pagini 
numeroase despre scriitorii târgovişteni sau damboviteni. 
În colaborare cu Victor Petrescu, autor al lucrării 
»Mostenirea Văcăreştilor” (1998, dedicată Festivalului 
Concurs de Literatură, desfăşurat anulal la Târgovişte). 
De asemenea, de remarcat „Dinastia Cioranestilor” 
(2000, în colaborare cu Mihai Gabriel Popescu). (V.P.) 


GHIȚĂ, Constantin (9.VI.1951, Ulieşti, Dâmboviţa) 
Urmează cursurile Liceului „Vladimir Streinu” din Găeşti, 
luându-şi licența, apoi, la Facultatea de Matematică- 
Mecanică a Universității Bucureşti; doctor în matematici 
la Institutul de Matematică al Academiei Române. 
Lucrează ca matematician programator la Combinatul de 
Oteluri Speciale din Târgovişte, după care străbate toată 
ierarhia didactică universitară la universităţile „Dunărea de 
Jos” din Galaţi şi „Valahia” din Târgovişte, fiind unul din 
fondatorii acesteia din urmă, unde ocupă funcţiile de 
director la Colegiul Tehnic şi de prorector. Actualmente, 
este preşedinte de comisie în Senatul Universităţii 
„Valahia”. Este membru al American Mathematical 
Society. Publică lucrări în domeniile analizei matematice, 
algebrei liniare, geometriei diferenţiale, calculului 
variational, statisticii matematice, matematicilor speciale 
şi superioare, cât şi în cel al problemelor cu frontieră 
liberă în termodinamica proceselor metalurgice. 
Academia Română i-a acordat premiul „Gheorghe Lazăr” 
pentru lucrarea „Metalurgia matematică. Analiza 
nestandard a proceselor metalurgice”. (G.C.) 


GIOGLOVAN, Radu (3.VIII.1921, Gura lalomitei, 
Mihail Kogălniceanu, lalomita — 22.V!11.1979, Târgovişte) 
Profesor, istoric, publicist. După absolvirea studiilor 
secundare în Galaţi, urmează Facultatea de Istorie din 
Cernăuţi. Profesor de istorie la Liceul ,lenachita 
Văcărescu” din Târgovişte. De asemenea, inspector 
şcolar (1948-1950). Are merite deosebite în organizarea 
şi punea bazelor ştiinţifice ale Muzeului Judetean 
Dâmboviţa, al cărui director a fost multi ani. Autor al 
unor articole de istorie locală, despre viaţa spirituală a 
Târgoviştei sau opera unor scriitori damboviteni (loan 
Alexandru Bratescu-Voinesti, I.C. Vissarion). Publica 
împreună cu Mihai Oproiu ,Inscriptii şi însemnări din 
judeţul Dâmboviţa”, vol. | (1975). (V.P.) 


GIURESCU, Constantin C.I. (26.X.1901, Focşani 
— 13.X1.1977, Bucureşti) Studii secundare şi superioare 
la Bucureşti (1922), doctor în litere (1925), docent în 
Istoria Românilor (1925), membru al Şcolii Române din 

Franţa (1923), profesor la Universitatea din Bucureşti 
(1926-1928; 1963-1975) şi cercetător ştiinţific principal 
la Institutul de Istorie „Nicolae lorga” din Bucuresti (1956- 
1963). Fondator al Institutului de Istorie Naţională (1941) 
şi al Revistei Istorice Române. Membru al Academiei 
Române (1972) şi al Academiei de Ştiinte Sociale si 
Politice al RSR (1970). A obţinut premiul „Bălcescu” al 
Academiei (1966) şi premiul „Ministerului Învățământului” 
(1969) şi a fost declarat „Om de ştiinţă emerit”. Prin 
lucrările sale a contribuit la clarificarea numeroaselor 
probleme controversate din istoria Târgoviştei. A înțeles 
cu profunzime evoluţia Targovistei ca aşezare feudală, 
considerând că începuturile trebuie căutate în sec. al 
XIII-lea. (M.O.) 


GiJU, Dan (27.X1.1964, Didesti, Teleorman) Cadru 
militar, prozator, poet, ziarist. Gimnaziul în comuna 
natală (1979), apoi Liceul Militar de Marină „Alexandru 
loan Cuza” din Constanţa (1983) şi Şcoala Militară de 
Ofiţeri de Geniu, Construcţii şi Căi Ferate din Râmnicu- 
Vâlcea (1986). Licenţiat în ştiinţe juridice al Universităţii 
din Bucureşti (1999); studii post-universitare de jurnalism 
la Universitatea „Lucian Blaga” Sibiu (2004). Ofiţer de 
carieră, comandant de subunități la Târgovişte, Focşani 
şi Petroşani. Din 1993 se stabileşte cu familia în 
Târgovişte. Cochetează cu pictura, participând la diverse 
expoziţii de grup în Târgovişte, începând din 1995. Datorită 
înclinațiilor sale scriitoriceşti este redactor la săptămânalul 
„Observatorul militar” (1999-2000, 2001-2002), „Viaţa 
armatei” (2000-2001). Din 2004 este redactor fondator şi 
coordonator al suplimentului literar-artistic „Desant XX!” al 
„Observatorului militar”. Între 2004-2009, redactor-şef al 
„Vieţii militare”, serie nouă, revistă de cultură şi artă 
editată de Ministerul Apărării Naţionale. În 2009 a fondat 
revista „ProARME”. Din 2010, director adjunct la Muzeul 
Militar Naţional. Colaborează cu povestiri, schiţe, 
reportaje, anchete, interviuri, poezii la revistele „Viaţa 
armatei”, „Observatorul militar”, „Detectiv magazin”, 
„Lumea detectivilor”, „Singur”, „Realitatea damboviteana’, 
„Litere”, „Eroica”, „Meandre”, „Evenimentul zilei”. Obține 
numeroase premii şi distincţii. Membru al Clubului Român 
de Presă (2002), al Societăţii Scriitorilor Militari (2003), 
al Societăţii Scriitorilor Târgovişteni (2005). A publicat 
volume de poezie: „Elegii damnate” (1998), „Elegii 
Valahe” (2000), „Elegii banale” (2003), „Cai verzi” 
(2003). Apoi proză: „Ditiribiştii” (roman, 2000), „Pumnul 
de fier’ (2003), „Fantomele nu răspund la salut” (2007), 
„Şi pace va fi în inima mea” (2008), „Femeia ca obiect 
de studiu” (2011). (V.P.) 


GLASUL CETĂȚII Apare la 18 ianuarie 1990 şi este 
subtitrat „Săptămânal independent al forțelor 
democratice din Târgovişte”, iar de la a doua serie, din 
1995, „Publicaţie independentă”. Are, pentru scurtă 
vreme, şi un supliment literar: „Curier de ambe sexe’. 

Initiator si director, Valeriu Lita-Cosmin. Semnează, în 
cele două serii, oamenii de cultură târgovişteni: Ileana 
Dincă, Mircea Georgescu, Tiberiu Cercel, George 
Coandă, Alexandru Durac, Gheorghe Andrei, 
Alexandrina Dinu, Alin Zaharia, Mihai Alexandru, 
Cornel Popa, Romulus-Gandy Georgescu, Aurelian 
Trandafir. Nu apar din această publicaţie decât 73 de 
numere. (G.C.) 


GLASUL NOSTRU Organ pentru solidaritatea 
corpului invatatoresc şi apărarea intereselor profesionale. 
Apare la Târgovişte în perioada ianuarie 1928 şi iunie 
1929. Redacţia şi administraţia Gheorghe Bucurică la 
Tipografia „Viitorul”, Petre G. Popescu. (V.P.) 


GOGEANU, Sorin (30.VIII.1960, Razvad, 
Dâmboviţa) Avocat, publicist, lider de partid. Licenţiat 
al Facultăţii de Drept din cadrul Universităţii Bucureşti 
(1984), absolvent al unor cursuri postuniversitare în 
specialitate (1985, 1986). Din anul 1984 şi până în 
prezent lucrează în cadrul Baroului de avocaţi 
Dâmboviţa, iar din anul 2005 îndeplineşte funcţia de 
prodecan. Preşedinte al PNL Dâmboviţa (1993-2002), 
consilier județean (2000-2004). A publicat articole de 
specialitate în „Revista de drept” şi în Analele 
Universităţii „Valahia”. A realizat recenzii de cărţi şi are 
preocupări privind istoria artei. (M.C.) 


GOICEA, Romi (20.IV.1943, Cataloi, Tulcea — 
5.]ll.2006, Moreni, Dâmboviţa) Antrenor. A absolvit 
Facultatea de Educaţie Fizică şi Sport din cadrul 
Universităţii Bacău (1967) şi Şcoala de Antrenori de 
Atletism de la Institutul de Educaţie Fizică şi Sport 
Bucuresti (1969). A activat la Moreni, ,CSS” Târgovişte 
şi „Clubul Sportiv” Târgovişte. A descoperit, pregătit şi 
lansat în atletismul românesc nume importante precum 
Simona Bucur (maestră a sportului, campioana 
balcanică şi naţională, la seniori şi juniori), Alina-lonela 
Haralambie (campioană naţională la seniori, tineret şi 
juniori), Alina Proca (maestră a sportului, campioană 
şi recordmană naţională, la tineret şi juniori), Cristian 
Pascu, lon Stroe, Victor Barbu, Cristian Toma, Mariana 
Cismaru, Doina Ignat (campioni şi/sau recordmani 
naţionali, la tineret şi/sau juniori). (A.B.) 


GORGHIU, Gabriel (1.V.1968, Targu-Ocna, Bacău) 
Absolvent al Liceului Industrial din Targu-Ocna şi al 
Facultăţii de Ingineria şi Managementul Sistemelor 
Tehnologice a Universităţii Politehnica din Bucureşti; 
doctor în inginerie industrială la aceeaşi universitate; 
specializări postuniversitare la universităţile Politehnica 
din Bucureşti şi „Valahia” din Târgovişte. În prezent 
conferenţiar universitar la facultatea de Inginerie 
Electrică a Universităţii „Valahia” din Târgovişte. Publică 
lucrări vizând prelucrări de date, bazele informaticii, 

utilizarea calculatoarelor, prelucrări grafice şi de imagine 
pe calculator, informatică industrială, geoinformatică. 
Este membru în numeroase asociaţii profesionale şi de 
cercetare ştiinţifică. (G.C.) 


GORGHIU, Laura Monica (17.VI.1971, Braşov) A 
absolvit Liceul (azi Colegiu National) ,lenachita 
Văcărescu” din Târgovişte şi Facultatea de Chimie a 
Universităţii Bucureşti. Tot aici îşi ia titlul de doctor în 
chimie, iar la Universitatea „Valahia” din Târgovişte 
urmează cursuri de master în informatică şi 
managementul proiectelor. Stagii şi mobilități în 
străinătate (Universitatea tehnologică Compiègne — 
Franța, Scottish Agricultural College Ayr — Marea 
Britanie, Universitatea „Democritus” Komotini — Grecia, 
Universitatea Oulu — Finlanda). În prezent, conferenţiar 
universitar, decan al Facultăţii de Ştiinţe şi Arte (2008- 
2012) şi, actualmente, prodecan al Universităţii 
„Valahia” . Unic autor şi coautor al unor numeroase 
lucrări în domeniul chimiei şi mai ales al polimerilor. 
Este membru a Societăţii Naţionale de Chimie, a 
Societăţii de Instalaţii Electrice şi Automatizării din 
România, a Asociaţiei Lectura şi Scrierea pentru 
Dezvoltarea Gândirii Critice; membru fondator al 
Centrului de cercetare „Fizică aplicată” de la 
Universitatea „Valahia” din Târgovişte. (G.C.) 


GRAIUL DÂMBOVIȚEI Revistă a Asociaţiei Corpului 
Didactic Primar din județul Dâmbovița. Apare lunar la 
Târgovişte din aprilie 1923 până în mai 1943. Reapare în 
1991 (nr. 1 — iunie), serie nouă, ca publicaţie a cadrelor 
didactice şi a elevilor din judeţul Dâmboviţa. De-a lungul 
timpului a avut subtitlul schimbat „Organ al Asociaţiei 
învăţătorilor din județul Dâmboviţa” (1929), „Revista corpului 
didactic primar din judeţul Dâmboviţa” (1929-1933), 
„Revista învăţătorilor din județul Dâmboviţa”, director lon 
Butăroiu — preşedintele Asociaţiei (1941-1942). Apoi 
preşedintele Asociaţiei, Victor Ghiculescu, redactori D.I. 
Platon (Văcăreşti) şi lon Costache (1942-1943). Tribună 
a experienţei cadrelor didactice dambovitene, revista face 
loc în coloanele ei şi activităţilor literare. Printre 
colaboratori se numără poeții: losif Dumitrescu Pietrari, 
Matei Alexandrescu, Gheorghe Bucurică, prozatorul şi 
dramaturgul |. C. Vissarion, publicistul lon Vasiliu, Vasile 
Popovici (cu preocupări de folcloristică „Colindele din 
Dâmboviţa”), Alexandru Popescu Runcu (studii de istorie 
locală). Mai publică poezii şi articole lon Ciorănescu, |. 
C. Dumitrescu, Adrian Ciocârdia, lon Gh. Mareş, lon 
Negoescu, D. |. Platon, Mihail llovici. În seria nouă, care 
apare de la 1 iunie 1991 (în continuare cu întreruperi), la 
Târgovişte, găsim colaboratori pe: loan N. Radu, Honorius 
Moţoc, Petre Ghe. Bârlea, Mircea Georgescu, Lucian 
Grigorescu, Gabriel Mihăescu, Cornel Popa, Victor Popa 
şi alţii. În suplimentele „Graiul Dâmboviţei”, în colecţia 
„Contribuţii şi însemnări pedagogice”, sunt publicate 

articole dedicate unor personalități ale vieţii culturale, 
naţionale şi locale semnate: Lucian Grigorescu, 
Alexandru Nicolescu, Neghină Manolescu, Brânduşa 
Ştefan, losefina Tulai. (V.P.) 


GRAMA, Emil-Florin (7.VI.1945, Târgovişte) Este 
absolvent al Liceului ,lenachité Văcărescu” din 
Târgovişte şi al Facultăţii de Arte Plastice din Bucureşti, 
la clasa profesorilor Marin Predescu şi lon Sălişteanu. 
Funcţionează la instituții de cultură târgoviştene şi din 
Timişoara. Participă cu lucrări de pictură, grafică şi 
caricatură la expoziţii personale, de grup şi la saloane 
anuale (judeţene şi naționale) din Târgovişte, Bucureşti, 
Ploieşti, Timişoara, cât şi la Trienala internaţională de 
scenografie de la Novi-Sad din Serbia. Semnează, mai 
bine de un deceniu, scenografia Festivalului Naţional 
de Romante „Crizantema de Aur” şi a unor spectacole 
la Operele din Timişoara şi Novi-Sad. | s-au acordat 
premii la saloane, bienale şi festivaluri de artă. Unele 
din lucrările sale se găsesc astăzi în colecţii de stat, 
dar şi în colecţii particulare din România, Franţa şi din 
fosta lugoslavie. (G.C.) 


GRAOR, Corvin (18 aprilie 1936, Candesti, 
Dâmboviţa — 2010, Târgovişte) Profesia de bază a fost 
de strungar, deşi a absolvit şi Academia „Ştefan 
Gheorghiu”. A ocupat postul de primar între 1983-1986, 
perioadă în care s-a declanşat modernizarea zonei 
Centrale, s-au construit blocurile de pe fosta stradă 30 
Decembrie, blocurile A şi X. A inițiat amenajarea bazei 
de agrement „Crizantema” şi a continuat amenajarea 
şi mobilarea Parcului „Chindia”. Piaţa „1 Mai” a fost 
terminată într-un timp record, de 56 de zile, considerată 
la momentul respectiv, ca o mare realizare. „Om cu 
frică de Dumnezeu, şi cu multă simtire creştinească”, 
cum îl numea preotul Parnia, a găsit soluția de a nu 
dărâma clopotnița Mitropoliei, deşi s-au făcut multe 
presiuni asupra sa. Chiar când a ocupat înalte funcții, 
s-a comportat cu simplitate. Ne-a rămas în minte 
imaginea sa, când se organizau demonstrațiile inventate 
în care se striga „pace”, n-a ezitat să afirme că nu e 
mult ca oamenii să strige că vor „Pâine”. (M.O.) 


GRĂDINA ZOOLOGICĂ În anul 1957 a fost înființat 
un colt zoologic în parcul central al oraşului. Începând 
din anii 1970-1972 Gradina Zoologica s-a mutat pe latura 
de nord a celui mai mare parc din municipiu, Parcul 
Chindia, în imediata apropiere a Complexului Muzeal 
Curtea Domnească şi a Turnului Chindia. Este 
amplasată pe locul unde, în 1584, domnitorul Petru 
Cercel a amenajat primul colt zoologic din tara. Se 
întinde pe o suprafaţă de 4 ha. Aici trăiesc peste 500 
de exemplare de animale, care fac parte din aproximativ 
80 de specii. Vizitatorii, în general copii, pot vedea 
hipopotamul pitic, care este unicat în tara (adus în anul 


1987), vulturul pleşuv (adus în 1991). Unicat în țară e şi 
maimuța Mangani, neagră cu mot. Deţine, în colecţia 
sa, specii de păsări şi animale, de pe toate continentele. 
Unele dintre aceste specii, fiind pe cale de dispariţie, 
sunt cuprinse în programe speciale de protecţie şi 
conservare. (S.M.) 


GRĂMADĂ, lon (1886 — 27.VIII,1917, Oituz) Publi- 
cist, scriitor, istoric roman. Absolvent al Facultatii de 
Istorie şi Geografie (Universitatea Cernăuţi, 1906-1910). 
Membru activ al societăţii studenţeşti „Junimea” din 
Cernăuţi şi totodată, preşedintele secţiei literare a 
acesteia, Grămadă contribuie la promovarea şi 
propagarea ideilor national-progresiste în rândul 
tineretului bucovinean. În 1912 acceptă să facă parte 
din redacţia ziarului „Românul”, din Arad şi să 
colaboreze cu o serie de articole şi ode în publicaţia 
„Tribuna” din Sibiu. În 1913 obţine titlul de doctor în 
litere (Universitatea din Viena). În toamna aceluiaşi an, 
este numit profesor de istorie şi logică, la liceul din 
Cernăuţi. Îşi continuă activitatea profund patriotică 
militând pentru „unirea cu tara”, fapt ce îi aduce o serie 
de măsuri ostile din partea autorităţilor austro-ungare. 
Pus sub urmărire, se refugiază în Moldova (1914), 
continuându-şi activitatea patriotică în cadrul „Asociaţiei 
bucovinene”, din laşi. Declanşarea ostilităților pe frontul 
român îl determină pe Grămadă să urmeze cursurile 
Şcolii Militare de Ofiţeri, absolvind cu gradul de 
sublocotenent (în Regimentul 8 vânători). Cade eroic la 
datorie în fruntea plutonului său, în încleştarea de la 
Cireşoaia — frontul Oituz). (G.T./ C.V.) 


GRECEANU, Şerban (?, Greci, Petreşti, Dâmboviţa 
— ~1710, Bucureşti) Ginerele domnului Constantin 
Brâncoveanu. Era frate cu Radu Greceanu, mare logofăt 
şi cronicarul lui Constantin Brâncoveanu. A fost logofăt 
(1678, 1691-1694), mare vistier (1694-1803), mare 
logofăt (1704-1710). A fost ctitorul bisericii din 
Dragomireşti (Dâmboviţa, 1701). La Târgovişte, a avut 
case, a căror amintire era încă vie la sfârşitul secolului 
al XVIII-lea (1786), când se descopereau „două locuri 
de case [...] care treceau din Ulita Mare [...] până în 
matca lalomitei cea veche”. (M.O.) 


GRECU, lon (12.VII.1947, Runcu, Dâmboviţa) 
Antrenor. Absolvent al Şcolii Medii Nr. 1 Pucioasa 
(1966). Absolvent al Facultăţii de Educaţie Fizică şi 
Sport din cadrul Universităţii din Bucureşti (1971). 
Profesor la şcoli din Buzău (1971-1972), Răzvad (1972- 
1975), Târgovişte (1975-1978; 2002-2011). Instructor 
Sportiv (1979-1982), Secretar (1982-1985) la Consiliul 
Judeţean pentru Educaţie Fizică şi Sport Dâmboviţa. 
Preşedinte al Clubului Sportiv Târgovişte (1985-1986). 
Profesor-antrenor atletism la Clubul Sportiv Şcolar 
Târgovişte (1986-1997). Director (1997-2001) şi Consilier 

(2001-2002) la Direcţia Judeţeană pentru Tineret şi Sport 
Dâmboviţa. Din postura de antrenor de atletism, 
categoria || a depistat, pregătit şi lansat spre sportul de 
performanță pe Elena Petre, Adrian Petcu, Tiberiu Clinci, 
Gelu Buzilă ş.a. Arbitru de atletism — categoria | şi de 
handbal — categoria III. (A.B.) 


GREGORAS, Mitrofanis / Mitrofan Gregora 
(~1630, Dodoni — —1730, Bucuresti) Poet şi cronicar grec. 
Colaborator apropiat, devine după ridicarea lui Antim 
Ivireanul în scaunul mitropolitan, corector de limba greacă 
la tipografia de la Târgovişte. Relaţiile cu mitropolitul se 
vor deteriora, Gregoras ajungând să-l critice în scrierile 
sale. Opera sa principală este „Cronica scurtă” — o istorie 
a Țării Româneşti de la 1714 la 1716, în care elogiază 
înțelepciunea Mavrocordatilor. (A.$./M.O.) 


GRIGORE, Florin (3.V.1956, Bucuresti) Fotbalist. 
Licentiat al Facultatii de Zootehnie din Bucuresti. A 
evoluat la „Clubul Sportiv” Târgovişte (1977-1980). În 
perioada în care a îmbrăcat tricoul echipei târgoviştene 
a susţinut 87 meciuri în primul eşalon fotbalistic al țării, 
marcând 14 goluri. Tot atunci a jucat de 3 ori în echipa 
naţională, de 3 ori în echipa olimpică precum şi în 
reprezentativa studențească a României — medaliată 
cu bronz la Jocurile Mondiale Universitare (1979, Mexic). 
A mai fost legitimat la echipe bucureştene din categoria 
„Onoare”, apoi la „Rapid” Feteşti, „Flacăra” Moreni (an- 
terior venirii sale la Târgovişte) şi „Sportul Studenţesc” 
Bucuresti (după perioada ,,CS”). (A.B.) 


GRIGORE, Grigore (5.1X.1948, Finta, Dâmbovița) 
Economist, poet, publicist. Cursuri primare şi 
gimnaziale în comuna natală (1962), urmate de cele 
liceale la ,lenachita Văcărescu” din Târgovişte. 
Absolvent al Academiei de Studii Economice din 
Bucuresti (1972). Economist la Întreprinderea de Stat 
Cornatelu (1972-1973), la Întreprinderea de Construcţii 
Montaj Dâmboviţa (1973-1979), apoi la Sucursala Casei 
de Economii şi Consemnatiuni (CEC) Târgovişte ca di- 
rector până la pensionare (2006). Între 1975-1982 
conduce Cenaclul literar „Cicerone Theodorescu” de la 
Casa Sindicatelor. În perioada 1992-2000 este consilier 
municipal. Membru al Societăţii Scriitorilor Târgovişteni 
(2005) şi Uniunii Scriitorilor din România (2009). Debut 
cu poezii în revistele „Flacăra” şi „Tribuna” (1975). Mai 
colaborează la: „Convorbiri literare”, „Contemporanul”, 
„Săptămâna”, „Luceafărul”, „Vatra”, Dâmboviţa”, „Jurnal 
de Dâmboviţa”, „Realitatea dâmboviţeană”, „Târgoviştea”, 
„Litere”, precum şi la emisiuni de radiodifuziune şi 
televiziune. Debut editorial în antologia colectivă „Prier” 
(1988). În 1982, la Focşani, obţine Premiul Uniunii 
Scriitorilor pentru poezie, la prima Consfătuire pe tara a 
cenaclurilor literare. Premiat şi la Festivalul Concurs 
de Literatură ,Mostenirea Văcăreştilor” de la Târgovişte 

(1978, 1982, 1983). Obține premiul de debut al Editurii 
„Cartea Românească” (1988). Volume de versuri: „Și 
nimeni mai bun” (1995), „Şi nimeni mai singur” (1996), 
„Şi nimeni mai trist” (1996), „Şi nimeni mai straniu” 
(1996), „Şi nimeni mai liber” (1997), „49 cuvinte” (1997), 
„Născut pe 5 septembrie: sonete” (2001), „Meseria de 
prieten” (2004), „Vânt de septembrie” (2007), „Val de 
septembrie” (2007), „Vis de septembrie” (2008), 
„Noaptea miracolelor” (2009). (V.P.) 


GRIGORE, lon-Bruno (23.1.1951, Câmpina, 
Prahova) Fotbalist. A început să joace fotbal în 1962, 
la Metalul Târgovişte. A activat aici până în anul 1973 
(din 1972 denumirea formaţiei a fost Clubul Sportiv), timp 
în care a jucat un sezon în divizia ,C” (1968-1969) şi 4 în 
divizia „B” (1969-1973). În anii 1968 şi 1969 a jucat de 5 
ori în naţionala de juniori a României. A mai fost legitimat 
la Sportul Studenţesc Bucuresti (1973-1982, divizia „A”), 
Politehnica laşi (1982-1983, divizia „A”), Petrolul 
Târgovişte (1983-1984, campionat județean), Avicola 
Crevedia (1984-1985, divizia ,C”). Cifrele de vârf ale carierei 
sale, realizate în afara perioadelor sale la echipe din 
Târgovişte, sunt: 217 jocuri (1 gol marcat) în divizia „A”, 
5 meciuri în echipa naţională, 4 meciuri în Cupa UEFA 
intercluburi. În sezonul 1977-1978, cu Sportul Studenţesc 
Bucureşti, a câştigat Cupa Balcanică intercluburi. A 
activat ca antrenor secund la Avicola Crevedia (1985- 
1987, divizia „C”). (A.B.) 


GRIGORE, Valentin (14.11.1968, Moroieni, 
Dâmboviţa) A absolvit Liceul (azi, Colegiul Naţional) 
„Constantin Carabella” şi Şcoala Postliceală de 
Informatică din Târgovişte. Este fondator al Societăţii 
Astronomice Române de Meteori (SARM); reprezentant 
al României la International Meteor Organization; 
coordonator naţional pentru România al Astronomers 
Without Borders; preşedinte al Comisiei Internaţionale 
de Resurse al proiectului „Global Astronomy Month”, 
vicepreşedinte — director de program al Fundaţiei 
Județene pentru Tineret Dâmboviţa; colaborator pe 
programe la fostul Minister al Tineretului şi Sportului. 
Realizator al emisiunilor „Noi şi Cerul” şi de tineret la 
televiziunea „Columna TV” din Târgovişte; editor-initiator 
al revistelor „Noi şi Cerul” şi on-line „Bolidul”. Realizează 
taberele anuale de tineret „Perseide”; fondator al 
Festivalului internaţional de cosmopoezie şi al şcolii 
româneşti de meteori; iniţiator şi coordonator al 
proiectului-turistic „Euro-Eclipsa 99” şi al Concursului 
Naţional de Astrofotografie - ASTROFOTO; autor al 
primului manual din România pentru observarea 
curentilor de meteori si coautor al Hartii Cerului Boreal. 
Este membru al unor organizaţii şi societati 
internaţionale şi naţionale de astronomie. A publicat 
numeroase articole şi studii în publicaţii din Europa, 
SUA şi Japonia. (G.C.) 

GRIGORESCU, Lucian (24.X1.1942, Harman, 
Brasov) Profesor, ziarist, istoric al culturii, prozator. 
După absolvirea Liceului „lenăchiţă Văcărescu” din 
Târgovişte (1961), urmează Facultatea de Filologie a 
Universităţii „Alexandru loan Cuza” din laşi (1965). 
Profesor de liceu în Târgovişte şi Băleni, apoi muzeograf 
la Muzeul Judeţean, redactor şi secretar de redacţie la 
ziarul „Dâmboviţa”, redactor la Întreprinderea 
Cinematografică, profesor expert la Casa Corpului Di- 
dactic. Cadru didactic asociat la Universitatea „Valahia” 
din Târgovişte, secţia „Jurnalism” (2003-2005). A inițiat 
şi condus publicaţiile: „Armonii”, „Interviu”, „Semnal- 
eveniment”, „Jurnal de Târgovişte”, ce au apărut o vreme 
în peisajul jurnalistic dâmboviţean de după 1989. În 
perioada 1991-1993 redactor-şef al postului de televiziune 
„Ruvacom” Târgovişte. Apoi redactor-şef, fondator al 
postului „Radio D”. Face ziaristică sportivă, scriind 
cronici, transmițând la radio întreceri sportive, între 1968- 
1989. Debut publicistic cu reportaje în ziarul „Uzina şi 
Ogorul” (1956). Colaborează la , Dambovita’, „Flacăra”, 
„Tribuna învățământului”, „laşul literar”, „Graiul 
Dâmboviţei”, „Târgoviştea”, „Mioriţa noastră” (SUA), 
„Time” (Singapore). A coordonat apariția unor publicaţii 
destinate cadrelor didactice („Însemnări pedagogice”, 
„Opinii pedagogice”, „Graiul Dâmboviţei” — serie nouă), 
precum şi a unor foi volante, pliante, reviste, sau 
monografii şcolare. Premiat la Festivalul de Literatură 
»Mostenirea Văcăreştilor” pentru proză scurtă (1972). 
Autor sau coautor al volumelor: „Centenar. Primăria 
oraşului Târgovişte” (1997), „Alizay, mon amour” (2000), 
„Râzând să ne facem CV-ul” (2003), „Activitatea editorială 
târgovişteană în secolul al XX-lea” (2004), „Dâmboviţa de 
la «organ» la o beție cu libertate” (2009). Editează note 
de curs privind „Conceperea şi elaborarea unui ziar” 
(2004) sau „Tehnici de colectare şi redactare a informației” 
(2004). De asemenea, autor sau coautor al unor culegeri 
de exerciţii şi texte de gramatică, precum şi a antologiei 
„Scriitori dâmboviţeni”. Îngrijeşte o ediţie din „Ber Căciulă” 
a lui I.C. Vissarion (2000). (V.P.) 


GRIGORESCU, Nicolae (1912, Pietrosita-1980) 
Avocat, membru marcant al Mişcării Legionare, a fost 
primar între 7 octombrie 1940 — 26 ianuarie 1941. S-a 
integrat în activitatea primăriei şi a rezolvat problemele 
stringente cu rapiditate. Informat de Serviciul tehnic că 
societatea care luase în antrepriză Hala nu mai executa 
lucrările, a cerut imperativ să fie găsit un alt antreprenor, 
ignorând creşterea prețului de cost al lucrărilor ce 
trebuiau executate. A intervenit cu calm pentru stabilirea 
unui nou regim al pâinii şi a colaborat cu multă grijă cu 
brutarii oraşului, apreciindu-i pentru efortul de a menţine 
pâinea la un pret ieftin (pâinea populară). A trebuit să 
facă fata cutremurului (9/10 noiembrie 1940), înființând 
comisii formate din specialişti care verificau situaţia 
imobilelor şi hotărau măsurile ce se impuneau. Deşi 


reprezentant de frunte al Mişcării Legionare, în perioada 
în care a fost primar, a evitat să fie prezent la 
solemnitatile acestora şi a refuzat să le acorde fonduri 
sau alte ajutoare. În decembrie 1940, a primit vizita 
regelui Mihai şi a generalului lon Antonescu, pentru a 
participa la demonstrația militară unită a trupelor ger- 
mane şi române, care a avut loc în preajma Târgoviştei. 
Antonescu a vizitat şi câteva instituţii publice, s-a 
interesat de bunul mers al administraţiei. Când a 
constatat situația grea în care se afla oraşul, a dispus 
înființarea unei taxe speciale pusă pe produsele petroliere 
exploatate în zonă, sumele colectate trebuind să aibă 
ca destinaţie înlăturarea distrugerilor provocate de 
cutremur. Marele merit al primarului a fost acela că a 
refuzat să participe la rebeliunea din 21-23 ianuarie 1941, 
desolidarizându-se de poziţia oficială a Mişcării 
Legionare. Din ordinele lui, legionarii angajaţi la primărie 
„n-au luat parte la rebeliune, n-au folosit armele şi n-au 
amenințat pe nimeni”. Mai mult, „au fost prezenți la 
serviciu”, unde „n-au adus insulte demnitarilor”. Corneliu 
Popescu, student în Bucureşti, legionar, preciza că „la 
Târgovişte şi în Dâmboviţa, mişcarea legionară s-a 
destrămat... prefectul şi primarul şi-au pierdut posturile, 
iar lon Victor Vojen, şeful legionarilor din judeţ, ambasador 
la Roma, a rămas pe post... declarând că este străin de 
această mişcare”. După cum singur afirma, el fusese 
„singurul târgoviştean care a trecut prin situația absurdă 
de a fi judecat şi condamnat. (M.O.) 


GRIGORIE I- MITROPOLIT (1629-1636) Este de 
origine din Ivir şi a venit în Tara Românească în 1613, 
când Radu Mihnea închina mânăstirea Radu Vodă 
mânăstirii Ivir. A fost mai întâi egumen la Radu Vodă, 
apoi ridicat în treaptă de mitropolit. Este considerat un 
foarte bun diplomat, atât în relaţiile interne, dar mai ales 
în relaţiile cu Constantinopolul. Astfel în primăvara anului 
1632 a fost trimis de Leon Vodă în Transilvania să 
sfătuiască boierii refugiați să se întoarcă în tara. În 
decembrie 1632, alături de episcopul Teofil de la Râmnic, 
făcea parte dintr-o impunătoare delegaţie la Istambul 
dând mărturie că tara doreşte ca domn pe Matei 
Basarab. lerarh luminat cu preocupări cărturăreşti a 
sprijinit tipografia de la Câmpulung, trimisă domnului 
muntean de către mitropolitul Kievului Petru Movilă. În 
timpul păstoririi lui s-a tipărit aici un Molitvelnic Slavon 
(1635).S-a retras din scaun în iunie-iulie 1636, aşa cum 
se menţionează în epitaful de pe mormânt, scris în 
limba greacă. (Arhiep.) 


GRIGOROIU-MATEI, Elena „Leni” (23.X11.1937, 
Cazaci, Nucet, Dâmboviţa) Voleibalistă. Absolventă a 
Secţiei „Educaţie Fizică” de la Şcoala Pedagogică de 
Fete Târgovişte (1955). Profesoară de educaţie fizică la 
Şcoala Generală şi la Liceul Agricol Nucet (1955-1959 
), Şcoala Generală Nr. 4 Târgovişte (1959-1995). Cea 

care i-a descoperit calitățile îndrumat primii ani ai carierei 
a fost profesoara Georgeta Ghimbaseanu. Legitimări: 
Voința Târgovişte (1953-1954), Stiinta Târgovişte (1955- 
1956), Progresul Târgovişte (1957-1966), Sănătatea 
Târgovişte (1966-1972), Clubul Sportiv Târgovişte (1972- 
1973). În lunga sa activitate (peste două decenii), a 
activat practic la o singură grupare, unde ea a deținut 
permanent postura de căpitan. A jucat 3 sezoane în 
divizia „A” şi 9 în divizia „B”. În 1956, cu Ştiinţa, a devenit 
vicecampioană a ţării la junioare iar anul următor (sub 
titulatura Progresul Învățământ) reuşea promovarea în 
divizia A”, premieră în sportului târgoviştean pentru o 
formaţie feminină. A fost selecționată în 1956 în 
reprezentativa de junioare a României evoluând în 
meciuri cu echipele similare ale Bulgariei şi lugoslaviei. 
Arbitru de volei. A mai practicat (pentru scurt timp) şi 
handbalul evoluând în anul 1957 la echipa de divizia „A” 
Energia Metalul 2 (Mija). A fost o lungă perioadă de 
timp profesor de educaţie fizică la Şcoala Generală Nr. 
4 Târgovişte, unde a îndrumat primii paşi în activitatea 
sportivă ai unor nume importante din domeniu. Între 
acestea amintim pe fotbaliştii Nicolae „Nae” lonescu II 
(international ,A”), Dumitru Georgescu (international de 
juniori), Constantin lonescu II, Mihai Buciumeanu (multi 
ani componenti importanti ai primei formatii a Targovistei), 
baschetbalistul Gabriel lonescu (divizionar „B” şi ulte- 
rior reputat antrenor) etc. Casatorita cu Nicolae Matei 
(echipier al Metalului Targoviste, prima formatie de fotbal 
divizionară „A” din istoria oraşului) şi mama lui Nicolae- 
Cristian Matei (jucător de volei la Metalul Târgovişte, în 
divizia „B”). (A.B.) 


GRINDEANU, lulian Avocat, gazetar, fost ajutor 
de primar, membru în Delegaţia permanentă a Partidului 
Naţional Liberal (1918-1930). În 1930 a părăsit partidul, 
urmând acţiunea la nivel naţional iniţiată de Gheorghe 
Brătianu prin care s-a întemeiat PNL-Gheorghe Brătianu. 
Sub direcţia lui, la Târgovişte a apărut ziarul „Acţiunea 
nouă” (1930). În 1937 a părăsit acest partid, revenind în 
PNL. După înlăturarea regimului antonescian la 23 au- 
gust 1944 s-a implicat în refacerea PNL, făcând parte 
din Delegaţia permanentă. (M.C.) 


GROZAVU, Gabriel (5.X1.1962, Craiova, Dolj) 
Inginer, director, politician, lider de partid. Absolvent al 
Facultăţii Tehnologia Construcţiilor de Maşini din Craiova 
(1987) şi al unor cursuri postuniversitare precum 
Pilotajul global în Comerţul Exterior-Academia de Studii 
Economice Bucureşti (2000), masterat în Administrația 
Publică Europeană-Universitatea „Valahia” Târgovişte 
(2007). A lucrat la Întreprinderea SARO din Târgovişte 
(1987-2003) ca inginer şi apoi ca director pentru export- 
import, iar din 2003 este încadrat la SC Pagini Aurii 
SA. Membru PNL, consilier judeţean (2000-2004, 2008- 
2012), consilier municipal (2004-2008), preşedintele 

organizației municipale Târgovişte în anii 2001-2005, 
preşedintele Organizaţiei judeţene PNL în perioada 
noiembrie 2010-12 februarie 2011 (interimar), iar din 12 
februarie 2011 este preşedinte ales statutar. În perioada 
2000-2004 a făcut parte din Delegaţia permanentă a 
Consiliului judeţean Dâmboviţa. Este membru în Comisia 
economică şi în Comisia de servicii a Consiliului 
judeţean şi liderul consilierilor liberali. A contribuit la 
implementarea unor proiecte derulate la nivelul 
municipiului Târgovişte. (M.C.) 


GRUIUL PRISĂCII În zona periurbană a Târgoviștei 
la vest se evidenţiază un platou care înmănunchează 
câteva conuri de dejectie (agestru) şi care înmănuchere 
este cunoscută sub acest nume, localizată în interfluviul 
Dambovita-lalomita. Conurile au formă de evantai şi sunt 
rezultatul acumulării de pietrişuri, nisipuri şi argilă ca 
efect al transportarii acestora de torenti pe o pantă lentă 
aşa cum oferă Câmpia Înaltă a Târgoviştei, intensitatea 
acestui transport fiind atinsă în luna mai ca urmare a 
precipitațiilor mai intense datorită acţiunii pluvionivale 
(topirea zăpezilor), şi revarsarii Ilfovului. (G.C.) 


GRUP STATUAR Reprezintă pe domnitorul 
Constantin Brâncoveanu împreună cu cei patru fii, 
realizat în anul 2004 de sculptorul târgoviştean Olimpiu 
Eli Petre. E amplasat pe latura de est a scuarului din 
fata Primăriei. Într-o ţinută sobră şi impozantă, voievodul 
emană încredere şi speranţă în viitorul neamului său şi 
în credința strămoşească, protejând pe cei patru fii ai 
săi, firavi încă, de tumultul vremurilor neprielnice sub 
care se afla Tara Românească. (M.O.) 


GRUPUL CULTURAL DE LA TÂRGOVIŞTE: PRO 
MILLENIUM La peste un deceniu şi jumătate de la 
revoluția din 1989, şi după o perioadă de căutări şi de 
redefiniri în orizontul său spiritual, Târgoviştea, care, la 
rându-i, a suportat vertijele tranziţiei — economice, 
sociale şi morale —, şi-a adjudecat o nouă identitate, 
înregistrând în acel orizont acumulări de natură 
democratică şi liberală în demers, mesaj şi manage- 
ment. Acumulările s-au derulat succesiv, cumulativ şi 
calitativ, răscrucea de milenii fiind marcată în sfera 
actului cultural creator de o nouă mişcare declanşată, 
prin caracterul său sui-generis, de revistele — le amintim 
în ordinea cronologică a apariţiei — „Curier” (initiator: 
Victor Petrescu), „Eroica” (iniţiator: George Coandă), 
„Litere” (initiatori: Tudor Cristea, Mihai Stan, Dumitru 
Ungureanu), seria a doua, şi „Armonia”, seria a treia, şi 
cărora, în timp, li s-au alăturat „Climate literare”, 
„ProArme” şi săptămânalul „Impact”. Grupul, alcătuit 
din creatori — mai ales oameni de litere şi istorici ai 
culturii şi civilizaţiei — care, prin amicalitatea legăturilor 
personale, a unor preocupări actionale comune în spaţiul 
cultural târgoviştean, dar şi naţional, cu deosebire însă 

a întâlnirii lor în paginile revistelor amintite, fapt ce a 
dus la organizarea unor forme de unificare a potenţialului 
creativ al acestora, generator de nou brand — prin 
diversitatea contribuţiilor lor specifice —, cum sunt 
Societatea Scriitorilor Târgovişteni, Filiala Dâmboviţa „lon 
Heliade-Rădulescu” a Uniunii Ziariştilopr Profesionisti 
din România, Filiala Dâmboviţa „Mihai Viteazul” a 
Asociaţiei Naţionale „Cultul Eroilor” şi Filiala Dâmbovița 
a Societăţii de Ştiinţe Istorice din România, s-a 
arhitecturizat, şi sub aspect programatic novator, într-un 
amfiteatru deschis spre zările mileniului al treilea; de 
aici şi determinativul emblematic Pro Millenium. Grupul 
format dintr-un nucleu fondator (Victor Petrescu, George 
Coandă, Tudor Cristea, Mihai Stan, Viorica Arghir) şi 
cofondator (lon lancu Vale, Dan Giju, Vali Niţu), şi din 
apartenenti prin implicarea creatoare constantă, care-i 
conferă audiența şi-i fac o imagine de prestigiu (reputați: 
Alexandru George, Barbu Cioculescu, Mihai Cimpoi, 
Henri Zalis, Florentin Popescu, Nicolae Neagu, 
Gheorghe Buluta, Mircea Constantinescu, cât şi Victor 
Sterom, Margareta Bineata, Christian Craciun, 
Constantin Voicu, Lucian Grigorescu, Alexandru 
Manafu-Targoviste, Florea Turiac, Agnes Erich, Emil 
Stanescu, Stefania Rujan, lulian Filip, Lucian Penescu, 
Mihai Gabriel Popescu, Gabriela Nitulescu, Marian 
Curculescu, Georgeta Toma, Grigore Grigore, Nicolae 
Scurtu, George Toma Veseliu şi alţii), spiritul său rec- 
tor fiind seniorul Horia Mircea Simionescu. Grupul Cul- 
tural de la Târgovişte: PRO MILLENIUM -— trebuie 
precizat — este, conceptional şi actional, implementat 
la standard european şi a apărut din nevoie de exprimare 
descentralizată a demersului spiritual, iar ceea ce se 
relevă despre revista „Litere” în „Dicţionarul general al 
literaturii române”, prin extrapolare, i se poate aplica 
perfect, şi anume că „urmăreşte să promoveze spațiul 
cultural dâmboviţean, încercând să-l scoată din 
localismul pagubos şi din complexul fata de trecut”, 
reuşind „să coaguleze un grup de autori legaţi de spațiul 
dâmboviţean, de la reprezentanţii Şcolii de la Târgovişte 
până la generaţiile mai noi”, impunându-se prin valoarea 
incontestabilă. Astfel că, pe drept cuvânt, şi fără niciun 
fel de exagerare, acum acest grup reprezintă un veritabil 
fenomen spiritual, congruent prin intercompatibilitatile 
celor ce-l formează, compatibil însă şi cu noile trenduri 
ale europenismului comunitar, contribuind, acta, non 
verba, la renaşterea culturală a Târgoviştei de la 
începutul celui de-al treilea mileniu. (G.C.) 


GRUPUL EDITORIAL BIBLIOTHECA & 
PANDORA-M Înființat în anul 2001, din iniţiativa editorului 
Mihai Stan, acest grupul editorial s-a format ca efect al 
evoluției pieței de carte din editurile Bibliotheca (direc- 
tor Stan Mihail-Florin) şi Pandora-M (director lon 
Mărculescu). De la început cele două edituri şi-au definit 
colaborarea prin apelul la calitate şi la scriitori cu cotă: 

Alexandru George, unul dintre cei mai apreciaţi eseisti 
români: ,Consemnari în curs şi la fine”, „În treacăt, 
văzând, reflectând”, „Dimineaţa devreme”; Alecu Vaida- 
Poenaru — „Şansa”. După mutarea editurii Pandora-M 
la Bucuresti şi odată cu infiintarrea editurii Marcona (lon 
Marculescu) s-a reconstituit grupul editorial sub 
denumirea Grupul Editorial Bibliotheca & Marcona 
(2007), devenit partener oficial al Societăţii Scriitorilor 
Târgovişteni pentru colecţia „Bibliotheca SST”, din care 
au apărut până în prezent câteva cărți ce au marcat 
spaţiul cultural dâmboviţean: Florea Turiac — „Înger 
zburând pe maci”; Gheorghe Duta Micloşanu — „Masa 
«hotilor». Povestirile vânătorului”; Corin Bianu — „Agremin 
şi încă ceva (metaroman)”; Nicolae Neagu — „Ninsoarea 
care ne trebuie. Povestiri pentru copii şi adolescenți 
nurlii”; Daniela-Olguta Iordache — Moliere a fost deranjat 
(eseuri şi lecturi autoreflexive); Tudor Cristea — „De la 
clasici la contemporani”; Dumitru Ungureanu — 
„Alambicotheca”; „Caiete Litere: (2) — Proză. 30 de 
prozatori”; „Caietele Litere (3) — Treptele visului. Tineri 
poeți damboviteni’. (M.S.) 


GRUPUL DE ŞANTIERE CONSTRUCȚII Unitatea, 
aflată în subordinea Ministerului de Construcţii Industriale 
/ Trustul de Construcţii Industriale Bucuresti, a fost 
înființată în anul 1969. A avut ca principal obiectiv al 
activităţii construcţia Platformei Industriale Târgovişte 
Sud şi în subsidiar construirea tuturor obiectivelor de 
construcţii industriale (ulterior şi agrozootehnice) din 
municipiul Târgovişte. Dintre foarte numeroasele lucrări 
realizate în decursul existenţei sale sunt de menţionat, 
numai din municipiu, unitățile economice din Platforma 
Industrială Sud (Laminorul de Benzi Electrotehnice, 
Întreprinderea de Strunguri / SARO, Întreprinderea de 
Becuri şi Surse de Iluminat / ROMLUX, 30 ha. Sere de 
Legume — integral, Combinatul de Oteluri Speciale / 
COST — în mare parte), unităţile agrozootehnice din 
Platforma Industrială Nord (Moara de grâu şi porumb, 
Silozul de cereale, Fabrica de biscuiţi), apoi Fabrica de 
produse lactate, Abatorul, Secţia de Reumatologie a 
Spitalului județean, Sala Sporturilor etc. A mai executat 
lucrări importante şi în alte localităţi ale judeţului 
Dâmbovița (Întreprinderea „Avicola” Titu, Fabrica de 
Zahăr Răcari, Siloz frigorific pentru fructe Voineşti, 
Complexele pentru creşterea porcilor de la Petresti, 
Mătăsaru, Bilciureşti, Extinderile de la Întreprinderile 
„Steaua Electrică” Fieni şi „Arctic” Găeşti etc.) şi în 
Bucureşti (Staţia de metrou „Aviatorilor”). Între anii 1976- 
1979 unitatea s-a extins cu lucrări şi în afara graniţelor 
țării (Libia, Irak). Perioada de apogeu a volumului de 
construcții executate a fost în anii 1971-1974, pe când 
avea cca. 4000 de salariaţi. De-a lungul celor 22 ani de 
existenţă în (1991, conform legislaţiei existente la acel 
moment, a fost transformată în S.C. „Dâmboviţa 
Construcţii” S.A. Târgovişte) au condus destinele 

acestei unităţi, din postura de directori, ing. Aurel Micu 
(1969-1971) şi arh. lulian Tudose (1971-1991). (A.B.) 


GRUPUL PIRAEUS Este astăzi una dintre cele 
mai dinamice şi active organizații financiare din Grecia. 
Fondată în 1916, Piraeus Bank a trecut printr-o 
perioadă în care a fost proprietate şi a fost condusă 
de către Stat (1975-1991) înainte să fie privatizată în 
decembrie 1991. De atunci, a crescut continuu ca 
mărime şi activităţi. Piraeus Bank România a avut o 
creştere rapidă şi profitabilă venind în întâmpinarea 
cerintei pieței cu o rețea extinsă de 180 de sucursale, 
din care 58 în Bucureşti. În 2008 Piraeus Bank România 
a obţinut o vizibilitate ridicată, numărul clienţilor a 
crescând cu 53%. Piraeus Bank Târgovişte a fost 
înființată la data de 15 dec. 2007 într-un sediu aflat pe 
Str. Poet Grigore Alexandrescu, cu un număr de 7 
angajați, urcând ulterior datorita dezvoltării la un număr 
de 10 angajaţi. La data deschiderii conducerea este 
asigurată de losif Morărescu, Director si Gabriela 
Butoiu, director adjunct. (V.N.) 


GRUPUL ŞCOLAR „CONSTANTIN BRÂNCOVEANU” 
Aşezată în partea vestică a oraşului Târgovişte, această 
instituție de învățământ a fost înfiinţată în anul 1972. 
Denumirile şi domeniile de specializare s-au schimbat 
de-a lungul anilor. Astfel, între anii 1972-1975 unitatea 
a funcţionat ca şcoală profesională, pregătind specialişti 
pentru Combinatul de Oteluri Speciale şi INOX 
Târgovişte, în domeniile electric, mecanic, metalurgic, 
numindu-se Şcoala Profesională Uzina de Oteluri Aliate 
Târgovişte. Între anii 1975-1977 şi-a diversificat formele 
de învățământ (cursuri de calificare, şcoală profesională, 
şcoală de maiştri, liceu curs zi şi seral, şcoală 
postliceală), devenind liceu industrial sub denumirea 
Liceul Metalurgic Târgovişte. Apoi, a purtat denumirea 
de Liceul Industrial Nr. 4 Târgovişte (1977-1979), Grupul 
Şcolar al Combinatului de Oteluri Speciale Târgovişte 
(1979-1982), Liceul Industrial Nr.4 Târgovişte. (1982- 
1992), iar după anul 1992 îşi dobândeşte o nouă 
identitate, numindu-se Grupul Şcolar „Constantin 
Brâncoveanu” Târgovişte. Evoluţia acestei unităţi şcolare 
se împleteşte cu activitatea unor echipe manageriale 
conduse de Teodor Pencea (1972-1974), Nicolae Savu 
(1974-1981), Marian lonescu (1981-1987), Călin 
Burdusel (1987-1989), lon Munteanu (1990-1992), Maria 
Mihai (1992-1996), Dan Ciubutaru (din 1996). Şcoala a 
avut de-a lungul timpului colective didactice valoroase, 
unii dintre profesori afirmându-şi competențele 
profesionale ca inspectori şcolari: Călin Burdusel, Petre 
Mareş, Valentin Dogaru, Eugenia Dogaru, Ofelia Tănase, 
Radita Alexe; Luminiţa Preda a îndeplinit funcţia de di- 
rector al Casei Corpului Didactic. Profesori precum Petre 
Mareş, Valentin Dogaru, Eugenia Dogaru, Radita Alexe, 
Carmen Popa, Marian lonescu au devenit apreciate 

cadre universitare. Continuă preocupare pentru 
îmbunătăţirea nivelului pregătirii profesionale se 
regăseşte şi în faptul că mai multe cadre didactice au 
obținut titlul ştiinţific de doctor, afirmându-se atât în 
procesul instructiv educativ, cât şi în planul cercetării 
ştiinţifice: Marian Zamfir, Mariana Mihăescu, Elena 
Manole, Eugenia Dogaru, Violeta Stoica, Valentin 
Dogaru. Şcoala se mândreşte cu o serie de premii 
obţinute la olimpiadele şi concursurile naţionale: 
domeniul electric, concursul „Tehnium”, proiectele 
„Energia verde, energia viitorului” şi „Gestionarea 
deşeurilor în gospodărie”. De asemenea, şcoala deţine 
premii judeţene în diferite tipuri de activităţi: reviste 
şcolare, întreceri sportive, pregătire sportivă teoretică, 
electronică-automatizări. Actualul colectiv didactic 
îmbină experienţa cu dorinţa de afirmare a tinerilor, 
existând preocupări multiple: autori de manuale, 
metodişti, evaluatori în cadrul Agenţiei Române de 
Asigurare a Calităţii în Învățământul Preuniversitar, 
formatori la nivel national şi judeţean. În prezent, Grupul 
Şcolar „Constantin Brâncoveanu” dispune de o 
importantă bază materială în care se regăsesc: 21 săli 
de clasă, 9 laboratoare, 2 cabinete, 6 ateliere, 1 sală 
de sport, 1 bibliotecă cu sală de lectură, 116 de 
calculatoare conectate la Internet, 9 videoproiectoare, 
8 xerox-uri, 1 scaner, 10 imprimante laser cu cerneală, 
echipamente pentru electronică automatizări şi în 
domeniul electric, fond de carte format din 12038 de 
volume. (M.C.) 


GRUPUL ŞCOLAR „VOIEVODUL MIRCEA” 
Grupul Şcolar „Voievodul Mircea” îşi are piatra de temelie 
în anul 1919, când s-a înființat Şcoala Normală de 
Invatatori „Ion Heliade Rădulescu” din Târgovişte. Pentru 
început, Şcoala Normală „|. H. Rădulescu” a funcţionat 
în spatii închiriate şi improprii, dar, în anul 1923, doctor. 
C. Angelescu, ministrul instrucţiunii, inaugurează 
şantierul construirii localului în care astăzi funcţionează 
Grupul Şcolar „Voievodul Mircea”. În anul 1938, mai 
multe şcoli normale se desființează, iar Şcoala Normală 
din Târgovişte se transformă în Liceul Industrial de Băieți. 
Printre cei 134 de profesori consemnați în documente 
de arhivă îi regăsim pe Alexandrescu |. (profesor de 
igienă şi medicul şcolii), Ciumetti A. (detaşat la Liceul 
Român din Grebena — Grecia), Lambrino S.şi Negoescu 
|. (profesori de română şi istorie), Vasilescu Al. (profesor 
de istorie, geografie şi drept). Până în anul 1948, liceului 
industrial i s-au ataşat şi alte specializări sau profile: 
gimnaziu industrial, şcoală tehnică, şcoală de maiştri 
militari, gimnaziu unic. Şcoala avea internat, bibliotecă, 
cantină, bufet, fermă, anexe gospodăreşti. Specializările 
tehnice erau încadrate numai cu profesori calificați: 
lăcătuşerie, tâmplărie, desen, aviaţie, diverse tehnologii, 
sculptură, mecanică, rezistența materialelor, fierărie, 
rotărie, contabilitate, devize, economie. Şcoala a 

beneficiat de directori de excepţie: Namoloteanu |. (1925- 
1929), Marinescu C. (1929-1931), Dudău Gh. (1931- 
1932), Constantinescu Gh. (1932-1934), Marinescu Gh. 
(1934-1937), Teodorescu l. (1937-1939), Constantinescu 
A. (1939-1942), Florescu I. D. (1942-1948). În această 
etapă (1938-1948), printre dascăli îi regăsim pe 
Andronescu N. (profesor de limba română), Calboreanu 
|. (profesor de limba română, actor), Constantinescu 
A. (inginer de aviaţie), Diaconescu L. (profesor de istorie 
şi drept), Miclescu A. (colonel profesor), Oltei P. 
(profesor de educaţie fizică), Popescu Sc. (profesor 
fizică — aviaţie), Torje V. (profesor de educaţie fizică). În 
anul 1948, prin noua lege de reformă a învățământului, 
liceele industriale sunt transformate în şcoli tehnice şi 
puse sub autoritatea ministerelor şi departamentelor 
economice. Astfel, în data de 11 noiembrie 1948, 
Ministerul Minelor şi Petrolului, preluând liceul indus- 
trial, a înființat Şcoala Tehnică de Sondori, care, de-a 
lungul timpului, a fost reorganizată de mai multe ori, cu 
modificarea corespunzătoare a denumirii:Scoala Medie 
Tehnică de Petrol, Şcoala Tehnică de Maiştri, Grupul 
Şcolar de Petrol. Din anul 1990 pe firma şcolii stă scris 
Grupul Şcolar „Voievodul Mircea”, devenit, din anul 1991, 
Şcoală asociată UNESCO, cu o ofertă educaţională 
diversă şi preocupări pe măsură. Şcoala a găzduit 
numeroase activităţi naţionale şi internaţionale. După 
anul 1948, la conducerea instituţiei s-au succedat 
directorii: Mocanu N. (1948-1949), Niţă S. (1949-1954), 
Stroilescu A. (1954-1960), Munteanu C. (1960-1963), 
Gheorghe Gr. (1963-1964), Radu |. (1964-1965), 
Morărescu V. (1965-1974), Vârlan D. (1974-1982), 
lonescu M. (1982-1986), Zamfir V. (1986-1990), 
Diaconescu M. (1990-2003), lon C. (2003-2008), Aldescu 
M. (2008-prezent). Din anul 2009, şcoala a devenit 
Şcoală Europeană datorită implicării în derularea unor 
proiecte educaţionale internationale, cum ar fi: 
„Prevenirea traficului de ființe umane în randul tinerilor 
din România” (2005) — program educaţional pilot, 
„Crearea de medii sigure pentru copii şi tineri prin 
implicarea părinţilor din Bosnia-Hertzegovina, Albania, 
Kosovo şi România” (2006-2008), „Identificarea de 
mecanisme transnationale de luptă împotriva traficului 
de persoane în România şi Bulgaria” — Caritas Ruse- 
Bulgaria şi Caritas Bucureşti. De asemenea, s-au 
desfăşurat şi se derulează proiecte de parteneriat şcolar 
multilateral Comenius, drintre care amintim „Preventing 
Drug Addiction Is Everybody's Problem” (România, 
Spania, Lituania, Polonia, Turcia — 2009/2011), „Our 
History Through Painting” (România, Spania, Polonia, 
Ungaria, Bulgaria, Italia), „United in Europe through 
culture and traditions” (România, Spania, Lituania, 
Polonia, Turcia, Belgia, Bulgaria, Italia — 2010/2012, 
„Deliberating in democracy” — proiect iniţiat de 
Departamentul Educaţiei al Statelor Unite — 2007/ 
2010), „European Christmas Tree Decoration” — 

proiect multilateral (26 tari europene). Grupul Scolar 
„Voievodul Mircea” a inițiat şi organizat simpozionul 
desfăşurat la nivel judeţean, naţional şi apoi 
internaţional cu tematica „Probleme majore ale omului 
din secolul XXI” în patru ediţii, dintre care două avizate 
de MECTS. (M.C.) 


GRUPUL ŞCOLAR DE CONSTRUCȚII „NICOLAE 
MIHĂESCU” Bazele învățământului tehnic în domeniul 
construcțiilor din judeţul Dâmboviţa sunt puse în anul 
1971 prin înființarea Liceului de Construcţii Civile şi 
Industriale, care funcţionează cu sediul în strada Gen- 
eral I.E. Florescu nr. 20. De-a lungul celor 40 de ani, au 
intervenit mai multe modificări (denumire, structură, nivel 
de pregătire), iar începând cu anul 2006 liceul se 
numeşte Grupul Şcolar de Construcţii „Nicolae 
Mihăescu”. Domeniul de bază în care se asigură 
pregătirea este cel iniţial: construcții, instalații şi lucrări 
publice. Şcoala s-a afirmat în timp prin absolvenţi cu 
posibilități reale de integrare în activități economice 
specifice domeniului construcții, instalații şi lucrări 
publice. Un număr mare de absolvenţi ai acestei şcoli 
au urmat studii superioare, cu precădere în acest 
domeniu, iar acum conduc firme importante sau 
îndeplinesc funcţii în organismele de conducere locale 
şi județene. Grupul Şcolar de Construcţii „Nicolae 
Mihăescu” din Târgovişte este unitatea şcolară cu cea 
mai complexă ofertă în domeniul construcții, instalaţii 
şi lucrări publice din judeţ, singura unitate şcolară care 
asigură formarea profesională în domenii precum cel 
mecanic şi electric. Pe filiera vocationala există profil 
sportiv-atletism şi fotbal, unde s-au obținut rezultate 
deosebite la nivel local, judeţean, national. Elevii au la 
dispoziție un sistem de formare profesională care se 
adresează nevoilor lor ca membri ai unei comunităţi 
nationale şi europene, solicitati să înveţe pe tot parcursul 
vieții.. Calificările din oferta şcolii corespund explicit 
cerințelor prezente şi viitoare ale economiei locale, 
domeniul construcțiilor fiind domeniul prioritar, în 
creştere. Pentru asigurarea relevantei acestora, oferta 
de calificări se face pe baza analizelor, prin consultare 
şi în parteneriat cu factorii interesaţi (unităţi economice, 
Inspectoratul Şcolar, părinţi, viitori elevi, consiliul local). 
Instituţia a fost coordonată de directorii: Filip Neagu, 
Panait lon, Mogut Angela, Saulea lon, Petcu Gabriela, 
Manole Victoria, Şipoteanu Elena, Pârvulescu 
Gheorghe, Răşcanu Paraschiva, Dragomir Maria; în 
prezent, echipa managerială este formată din profesorii 
Păun Decebal (director) şi Cristea Elena (director ad- 
junct). De-a lungul anilor, elevii au fost îndrumați de 
profesorii: Păun Decebal şi lancu Marius (educaţie fizică 
şi sport), Rotaru Rozalia şi Georgescu Gheorghe 
(fizică), Dumitrescu Lorena (matematică), Popa 
Gabriela (limba şi literatura română), inginerii Manole 
Victoria şi Stan Maria (construcții civile industriale şi 

agricole), lon Ecaterina (construcţii hidrotehnice), 
Cristea Elena, Manea Viorica şi Mertic Titu (instalații 
pentru construcţii), Năstase Mirela (mecanică agricolă), 
Badea Maria (tehnologia construcţiilor de maşini), 
maistrii Ilie Gheorghe (mecanică şi instalaţii pentru 
construcții), Popa lustin (mecanică), Lixandru Emil 
(electrotehnică). Şcoala a derulat mai multe parteneriate 
cu fonduri europene. Acestea au ca scop consolidarea 
dimensiunii europene în educaţie prin promovarea 
activităților de cooperare între şcoli. Se evidentieaza 
parteneriatul bilateral cu o şcoală din Turcia prin 
Programul de învăţare pe tot parcursul vieţii, Programul 
Sectorial Comenius: Comenius School Partnership — 
Dance of Cultures — Folk Dance la „Sosyal Bilimler lisesi” 
Aydin Turcia. De asemenea, şcoala s-a implicat în mai 
multe proiecte Phare:PHARE TVET 2001-2003 
Coeziune Economică şi Socială; PHARE RO-2002/ 000- 
586.05.02.02. — „Dezvoltarea abilităților forței de muncă 
prin susţinerea de cursuri în domeniul construcțiilor” cu 
calificările: tâmplar universal, confectioner tâmplărie din 
aluminiu şi mase plastice; PHARE/ 2003/ 005- 
551.05.03.02. — ,Construieste-ti viitorul, continuă să fii 
activ”! cu următoarele programe autorizate: Construc- 
tor structuri monolite, Fierar betonist, Laborant pentru 
construcţii. În Grupul Şcolar de Construcţii „Nicolae 
Mihăescu”, educarea şi formarea profesională se fac 
pe baza unor parteneriate solide cu unități economice 
de profil. Colaborarea cu aceste unități încă de la 
fundamentarea planului de şcolarizare, continuă cu 
efectuarea instruirii practice a elevilor, cu angajarea unor 
absolvenți. Partenerii economici de bază sunt SC 
Potential Construcţii SA, SC Procor SA, SC Dâmboviţa 
Construcţii SA, SC Nicoral SA, SC Mihăiţă SRL. (M.C.) 


GRUPUL ŞCOLAR DE TRANSPORTURI AUTO 
Edificiul actual al şcolii, aşa cum rezultă din atestările 
documentare ale Arhivelor Statului, este construit în 
perioada 11 iulie 1885-1 decembrie 1886, pe un teren 
donat de maiorul Scarlat Lăzureanu. Experienţa obţinută 
peste ani, seriozitatea şi profesionalismul cadrelor 
didactice s-au împletit cu ambiția de a ridica prestigiul 
acestei instituţii. În 1936 şcoala era folosită ca local 
unde se desfăşurau cursurile practice ale Şcolii Normale 
„Fusea” Aici îşi pregăteau şi-şi susțineau lecţiile 
profesorii înscrişi la grade didactice, inspectorii sau cei 
veniţi din alte zone ale județului. Era un centru metodic, 
funcționând astfel până în anul 1965. În perioada 
următoare, în actuala clădire a funcţionat Şcoala Medie 
Nr. 2 de Meserii — mecanic auto. În anul 1977 este 
înființat Liceul Industrial de Transporturi Auto „Grigore 
Alexandrescu”, prin transformarea liceului teoretic de 
atunci în liceu industrial. În anul 1991, şcoala ia 
denumirea de Grup Şcolar de Transporturi Auto 
Târgovişte, avându-şi sediul în actuala clădire, din str. 
Lt. Pârvan Popescu nr.12. Din anul 1991, localul şcolii 


257 


a fost într-o continuă transformare, prin grija managerilor 
şi a cadrelor didactice, fiind reabilitat şi redat circuitului 
educațional. Absolvenţii acestei unităţi şcolare s-au 
angajat ca mecanici auto, tinichigiu vopsitor auto, 
electrician auto, tehnician în instalaţii electrice, 
tehnician electrotehnist, tehnician proiectant CAD. 
Elevii de la Grupul Şcolar de Transporturi Auto 
Târgovişte au participat la concursuri profesionale şi 
olimpiade interdisciplinare, obținând diverse premii.: 
Ca urmare a rezultatelor înregistrate la concursuri, 
unităţii şcolare i s-a acordat Diploma de excelență. 
În anul 2004, Grupul Şcolar de Transporturi Auto 
Târgovişte a fost reabilitat prin programul Phare TVET 
2001-2003. Creşterea prestigiului acestei instituţii se 
leagă de numele unor manageri precum ing. Gheorghe 
Aurel — director, ing. Catalina Marin — director adjunct, 
ing. Păun Marin — director, profesor Olteanu Mirela — 
director adjunct, prof. Mihai Doina — director, dr. ing. 
Ştefan Georgeta — director. (M.C.) 


GRUPUL ŞCOLAR ELECTROTEHNIC „SPIRU 
HARET” Actualul Grup Şcolar, situat în zona de nord a 
municipiului Târgovişte, a fost înfiinţat în anul 1968 ca 
liceu pedagogic (Şcoală Normală). În anul 1982 a devenit 
liceu industrial, şcolarizând elevii în specialităţile 
„materiale de construcţii” şi „industrie uşoară”, iar în 
anul 1994 devine Grup Scolar Electrotehnic, având drept 
scop pregătirea muncitorilor calificați în meseria de elec- 
trician. După desființarea Şcolii Normale, în 1982, 
activitatea se desfăşoară cu clase de mecanică, 
electrotehnică, industrie textilă, cât şi cu clase specifice 
ministerului coordonator, funcționând chiar şi o clasă 
cu profil silvic. În această perioadă liceul a funcţionat 
cu mai multe nivele de învățământ (liceal, profesional, 
de maistri şi postliceal), la care se adăugau şi clasele 
I-VIII. Este perioada în care conducerea unităţii este 
asigurată de profesoara de biologie Constanţa Pavel şi 
profesoara de filosofie Letiţia Popescu. Din 1985 şi până 
în 1991, conducerea liceului a fost asigurată de 
profesoara de limba română Steliana Păun şi de 
profesorul de matematică Gheorghe Râmbu. În anii 
postrevolutionari, activitatea managerială a fost asigurată 
de dascăli distinşi precum Cornel Rădulescu, Steliana 
Păun şi Patrita Marinescu. Din anul scolar 2000-2001, 
instituția poartă denumirea de Grup Şcolar Electrotehnic 
„Spiru Haret”. Rezultatele obținute şi pregătirea bună a 
cadrelor didactice motivează creşterea numărului de 
clase şi de elevi, ajungându-se în anul şcolar 2010- 
2011 la peste 1200 elevi, în următoarea structură: liceu 
tehnologic, învățământ de zi şi seral, şcoală postliceală 
sanitară. Actualmente, liceul şcolarizează elevi în 
următoarele domenii de pregătire: mecanic, electric, 
electronică-automatizări, industrie textilă şi pielărie, 
estetica şi igiena corpului omenesc (singurul liceu din 
judeţ care scolarizeaza pentru calificarea coafor stilist). 

În planul de şcolarizare au fost cuprinse, de-a lungul 
anilor, şi clase cu profil vocational, specializarea 
baschet, atletism şi fotbal. În prezent, în liceu 
funcţionează clase cu profil sportiv-fotbal, specializarea 
instructor sportiv. La nivel postliceal liceul a şcolarizat, 
de-a lungul anilor, în domeniul textil, informatică 
(calificarea administrator reţele locale şi de comunicații), 
asistență medicală şi psihopedagogică (calificarea 
asistent medical generalist şi asistent medical de 
farmacie). Rezultate notabile au fost obţinute la 
olimpiadele şcolare şi concursurile pe meserii, precum 
şi la activităţile sportive. Activităţile culturale, artistice 
şi sportive, pe lângă cele teoretico-tehnice, au ridicat 
în fiecare an prestigiul acestei unități şcolare. În prezent, 
directoarea liceului este profesoara de fizică Elena 
Seran, care conduce institutial din anul 2009. Dintre 
profesorii care şi-au desfăşurat activitatea în liceu, pot 
fi amintiţi: Steliana Păun, Călin Oros, Mihai Mihail, 
Teodor Simion, Honorius Moţoc, Sorin Săileanu, Mihai 
lugulescu, scriitorul Vasile Petre Fati, sculptorul Dumitru 
Jurable. Din rândul foştilor elevi ai şcolii, unii au promovat 
ca inspectori şcolari (Mirela Mihăescu, Luminiţa 
Popescu, Aurora Solomon),. ca directori de unități 
şcolare (Gabriela Istrate, Gheorghe Badea, lulian 
Teodorescu şi alţii), sau au ajuns în funcţii importante, 
bucurându-se de o deosebită apreciere în societate: 
judecător Gheorghe Popescu, notar Nina Drăgan ş.a. 
Şcoala a beneficiat de fonduri europene, fiind cuprinsă 
în priorităţile programului de modernizare a IPT asistat 
prin programul multianual Phare IPT. Prin programul 
guvernamental au fost dotate laboratoarele de fizică, 
chimie, biologie. Şcoala beneficiază de trei laboratoare 
de informatică cu conexiune la Internet. A fost 
construită, de asemenea, prin programul guvernamental, 
în anul 2005, o sală de sport modernă, dotată cu 
echipamente şi materiale didactice. În prezent, în şcoală 
funcţionează un centru de documentare ce cuprinde 13 
628 volume. Instituţia fost autorizată drept Centru de 
formare profesională pentru adulți în domeniul industriei 
uşoare, ca urmare a derulării unui proiect în perioada 
2004-2005, beneficiind de o finanţare de 40.000 euro 
pentru amenajarea spaţiilor de învățământ şi dotarea în 
domeniu. (M.C.) 


GRUPUL ŞCOLAR INDUSTRIAL „NICOLAE 
CIORĂNESCU” Grupul Şcolar Industrial „Nicolae 
Ciorănescu” este situat în partea centrală a oraşului 
Târgovişte, principalele puncte de reper fiind Piaţa „1 
Mai” (nord-est) şi fostul UPET, Facultatile ASE si 
Teologie în cadrul Universităţii „Valahia” (nord-vest). 
Liceul a fost înființat în anul 1949, dar inaugurarea festivă 
are loc în data de 17 februarie 1950, când şcoala 
primeşte denumirea de Centrul Şcolar Profesional 
Metalurgic Nr. 1 Târgovişte. Dintr-o statistică a anului 
1951 se constată că populaţia şcolară era de 1478 elevi 


provenind din 39 de judeţe (mai ales Dâmboviţa, Argeş, 
Prahova, Ilfov şi Sibiu). Pe parcursul unei jumătăţi de 
secol îşi va modifica denumirea: Şcoala Profesională 
Metalurgică, Şcoala Profesională de Ucenici, Grup 
Şcolar al Uzinei de Utilaj Petrolier (1962-1963) care 
includea şcoală profesională, şcoală de ucenici, şcoală 
de maistri, şcoală tehnică. Din 1972-1973 în cadrul 
grupului se înființează Liceul Industrial de Construcţii 
de Maşini, unitate şcolară de referinţă în pregătirea de 
specialitate din judeţ. Din 1994 şcoala devine Grup 
Şcolar Industrial „Nicolae Ciorănescu” în semn de 
preţuire a activităţii didactice şi ştiinţifice a matemati- 
cianului Nicolae Ciorănescu, născut în județul Dâmbovița 
(Moroieni). Dintre directorii care au coordonat un colectiv 
profesoral de excepție ce a asigurat un învăţământ de 
calitate, performant şi eficient, menţionăm pe Marinescu 
Vasile (1959-1966), Bărboi Emilian (1966-1973), 
Morărescu Elvira (1973-1977), Poşchină lon (1977- 
1980), Negut Matei (1983-1986,1990-1993), Drăgulescu 
Dan (1993-1994,1998-2011). Baza materială de care 
dispune liceul asigură elevilor un cadru adecvat pregătirii 
profesionale. În prezent, liceul „Nicolae Ciorănescu” 
dispune de o dotare importantă pentru pregătirea 
elevilor: 30 săli de clasă, laboratoare de fizică, chimie, 
tehnologice (mecatronică, electrotehnică şi tehnică de 
calcul), laboratoare de informatică dotate cu o rețea de 
calculatoare conectată la Internet, ateliere şcoală pentru 
instruirea practică şi pentru aplicaţii tehnice, bibliotecă 
şcolară, cabinet medical — medicină generală si de 
stomatologie, cabinet consiliere psihopedagogică, sală 
de sport şi terenuri de fotbal, handbal, baschet, pistă 
de atletism. În ultimii ani s-au derulat programe şi 
proiecte europene care au contribuit la extinderea 
colaborării cu învățământul european, dar şi la 
modernizarea bazei materiale: — Programul PHARE 
TVET RO 2004-2007, componenta învățământ 
profesional şi tehnic — reabilitare, dotare laboratoare şi 
ateliere şcoală; - COMENIUS, Proiect şcolar „Europe — 
choc des cultures”, 2004-2007 în colaborare cu şcoli din 
Belgia, Franţa, Portugalia şi Germania; — „Meseria — 
capital asigurat”, fondul social european POSDRU 2007- 
2013, proiect de sprijinire a stagiilor de instruire practică 
în cadrul agenţilor economici; — Programul MATRA — 
Proiect de dezvoltare a abilităților de viata „Împreună 
suntem mai puternici!” 2007-2008; — Deliberare în 
democraţie 2007-2010, „Proiect internaţional. Parteneriat 
între statul Maryland SUA şi Romania”. Specializările 
s-au diversificat şi actualizat cerințelor economiei: 
tehnician proiectant CAD, tehnician operator tehnică 
de calcul, tehnician mecatronist; tehnician 
electromecanic, tehnician în instalații electrice, tehnician 
ecolog şi protecția calităţii mediului. Elevii şcolii s-au 
remarcat prin rezultate foarte bune la concursurile pe 
meserii, fazele judeţene şi nationale. Scoala este 
autorizată pentru trei calificări pentru adulți: — Nivel 2 — 

confectioner tâmplărie din aluminiu şi mase plastice, — 
Nivel 3 — tehnician proiectant CAD, — Nivel 3 — Formator 
competenţe profesionale. (M.C.) 


GURA DE TÂRGOVIŞTE În septembrie 1820, 
domnul fanariot, Alexandru Şuţu, este hotărât să dea 
moşia oraşului Târgovişte de zestre fiicei sale Catinca 
la căsătoria acesteia cu boierul Manolache Băleanu. În 
octombrie, orăşenii se revoltă, trag clopotele bisericilor, 
iar dregătorii domniei, trimişi să îndeplinească voia 
domnului abia scapă cu fuga de huiduielile şi din mâinile 
târgoviştenilor, care trimit la Bucureşti 300 de delegați 
cu o jalbă la domnie. Aici, dinaintea Divanului, delegații 
arată care este vechimea drepturilor târgoviştenilor 
asupra moşiei oraşului şi neputând fi convinşi de boieri 
să renunţe la unele cerinţe (loc de islaz, fixarea hotarelor 
moşiei, dreptul de a vinde liber vin şi rachiu şi a ţine 
târg), îşi continuă demersul. Boierii redactează o anafora 
şi un hrisov contestând drepturile târgoviştenilor şi 
fortandu-i pe imputerniciti să-l semneze, amenintandu-i 
cu osânda la puşcărie şi surghiun. Dar târgoviştenii nu 
renunţă la luptă. În această revoltă îşi găseşte 
justificarea şi binecunoscuta expresie „gură de 
Târgovişte”, astăzi folosită în sens peiorativ. (G.C.) 


GURA TÂRGOVIŞTEI Gazeta de orientare 
democratică. Independent, „pentru propasirea 
gospodăriilor publice şi pentru binele obştesc”. Apare 
săptămânal în două serii (1928-1930; 1932-1934). Re- 
dactor responsabil poetul suprarealist N.O. Dallocrin. 
Director Dimitrie D. Athanasiu Tache. Apare la Tipografia 
„Dâmboviţa”. Numărul 1/august 1934 are subtilul „Organ 
subventionat din banii publici. Redactat de un comitet 
care voieşte cu tot dinadinsul şi cu orice sacrificiu 
propăşirea gospodăriilor publice şi concretizarea binelui 
obştesc. Apare când are bani de tipar”. Gazeta cuprinde 
articole, pamflete, versuri satirice, epigrame, semnate 

sub varii pseudonime, în spatele cărora se află redactorul 
responsabil (Pictorul Bastiliei, Teofan de la Mistra, Polidor 
Augustu, Rahel Adoratul, Zoologul Mun). (V.P.) 


GUTOIU, Nicolae (24.VI.1956, Perşinari, 
Dâmboviţa) Atlet. Absolvent al Grupului Scolar Petrol” 
Târgovişte (1977). Absolvent al Institutului de Educaţie 
Fizică şi Sport din Bucureşti (1981); finalizat continuare 
studii la Academia de Educaţie Fizică şi Sport din 
Bucureşti (1991). Alergător pe distanța de 800 m, 
legitimat la CSS Târgovişte (1975-1977) şi CAU 
Bucureşti (1978-1981). Record personal 1.52.0 min., 
1980. În perioada 1981-1990 a fost profesor de educaţie 
fizică la Şcoala Generală din Gura Barbulet, iar din 1990 
şi până la pensionare (2011) antrenor, şef catedră 
atletism, la CSS Târgovişte. În anumite perioade a 
funcţionat ca antrenor cu jumătate de normă şi la Clubul 
Sportiv Târgovişte. A descoperit, pregătit şi perfecționat 
spre înalta performanţă nume importante ale atletismului 
românesc precum Marina-Cătălina Oprea (medaliată la 
campionatele mondiale de juniori; triplă campioană 
europeană de juniori; multiplu medaliată la campionatele 
balcanice de seniori, tineret, juniori; multiplu campioană 
naţională de seniori, tineret, juniori; multiplu recordmană 
naţională de juniori), George-Daniel Preda (multiplu 
campion naţional de seniori, tineret, juniori; recordman 
naţional de juniori), Alina Alexandru, Cătălina 
Manolache, lonut David (medaliati la campionatele 
naţionale de juniori) etc. Aceste succese au determinat 
pe cei în drept să îi acorde în anul 2004 titlul de „Antrenor 
emerit”. În perioada 2001-2011 Federaţia Română de 
Atletism i-a încredinţat funcţia de antrenor la lotul 
national de juniori, iar între 2005-2011 l-a desemnat 
antrenor regional pentru Muntenia. Din anul 2008 este 
membru în Comitetul Federal al FRA În mai multe 
rânduri (2001-2005, 2009) a fost nominalizat „Cel mai 
bun antrenor al anului din judeţul Dâmboviţa”. (A.B.) 


HALA CENTRALA in 1931 s-a pus problema 
construcţiei unei hale necesare aprovizionării orăşenilor 
cu alimente contribuind astfel la modernizarea oraşului. 
Primăria a dispus ca Serviciul tehnic să întocmească 
caietul de sarcini şi să scoată la licitaţie întocmirea 
planurilor. Licitatia a fost câştigată de arhitectul State 
Baloşin în 1933. Suprafaţa halei a fost stabilită în funcţie 
de numărul negustorilor care exercitau comerțul in 
această zonă. La subsol s-a prevăzut înființarea unei 
fabrici de gheaţă cu anexe care să fabrice 5.000 kg 
gheaţă pe zi, frigorifere pentru carne, peşte, brânză, 
fructe şi sală de maşini frigorifice. În jurul halei au mai 
fost proiectate încă opt prăvălii, două restaurante, birou 
de poştă, post de poliţie, local de bancă, birou pentru 
medicul veterinar şi laborator, birou pentru inspectorul 
pieței şi birou de preceptie. Costul întregii lucrări se 
ridica la suma de 9.945.853 lei. Piatra de fundament a 
construcţiei halelor a fost pusă la 22 oct. 1933 în 
prezenţa prefectului județului, Cezar Spineanu. 
Construcţia halei s-a făcut în patru etape: în prima etapă 
(1934) lucrările realizate de antreprenorii arh. Jean Melun 
din Bucuresti, Vasile Pârvulescu şi lon Nichita au costat 
1.468.668 lei; în a doua etapă (1935) adjudecarea 
lucrărilor a revenit antreprenorilor Al. Lahovary şi A. 
Benedeck din Ploieşti, costul lucrărilor ridicându-se la 
suma de 1.500.000 lei (construcţia de roşu a parterului); 
în a treia etapă (1936) lucrările au fost câştigate de 
firma ,Argos” din Ploieşti, reprezentată de aceiaşi 
antreprenori, lucrări finalizate în 1936; în etapa a patra 
lucrările au fost scoase la licitaţie în 30 oct. 1936, fiind 
câştigate de aceeaşi firmă „Argos”, iar repceptia acestor 
lucrări s-a făcut pe 18 mar. 1937. În 1942, primarul Lazăr 
V. Petrescu a întreprins lucrări de modernizare a halei: 
tencuieli interioare şi exterioare, lucrări de faiantare, 
pardoseli mozaicate, izolări termice, boxe metalice, 
hală de peşte, instalaţii sanitare, electrice, frigorifice, 
fabrică de gheaţă. Lucrările frigorifice şi fabrica de gheaţă 
au fost executate de fabrica de maşini „Sulzer” din 
Elveţia, iar valoarea lucrărilor executate se ridica la 
suma de 30.000.000 lei. Totodată, în fata halei de 


alimente s-a creat o piaţă volantă pentru vânzarea cu 
amănuntul a zarzavaturilor ale cărei costuri s-au ridicat 
la suma de 867.450 lei. (G.T./ C.V.) 


HANEŞ, Vasile (1884, Bucureşti — ?) Profesor, 
lider de partid, ziarist, publicist. S-a remarcat ca 
profesor la Liceul Militar „Mănăstirea Dealu”. Nume 
de prestigiu al mişcării taraniste din România, se 
numără printre întemeietorii Partidului Țărănesc din 
judeţul Dâmboviţa în anul 1918. Colaborator apropiat 
al lui Cezar Spineanu, a făcut parte din conducerea 
centrală a Partidului Țărănesc aleasă în 1919. A fost 
vicepreşedinte al PNT-Dambovita şi deputat în anii 
1919-1921, 1926-1927, 1928-1931, 1932-1933. Ca 
parlamentar s-a remarcat prin intervenţii argumentate 
şi prin efortul de a ajuta la dezvoltarea județului 
Dâmbovița. Publicist de talent, a publicat articole în 
presa locală („Țăranul”, „Vremea nouă”, „Țăranul 
Dâmboviţei” etc.) şi centrală („Dreptatea”, , Taranismul”) 
etc.. A îndeplinit din partea PNȚ funcţia de şef al regiunii 
Titu. În iunie 1930 s-a aflat (alături de personalități 
precum A.C. Cuza, Mihail Manoilescu, Nichifor Crainic, 
llie Lazăr ş.a.) între iniţiatorii proiectului de lege care 
anula actul de la 4 ianuarie 1926, recunoscând astfel 
legalitatea proclamării lui Carol al II-lea ca suveran al 
României. În timpul regimului antonescian a îndeplinit 
funcţia de inspector în Ministerul Educaţiei Naţionale. 
După 1945 s-a angajat în efortul de refacere în județ a 
PNT. A fost condamnat la 16 ani de temniţă grea, fiind 
acuzat de activitate ,reactionara”. Autor al multor 
articole, studii şi lucrări în domeniul învățământului, 
politicii etc, între care amintim: „Cartea amintirilor”, 
„Noua îndrumare a tineretului de azi”, „Suflet românesc 
în Basarabia de azi” ş.a. (M.C.) 


HANUL BARBU SILVESTRU (1877) Era situat în 
mahalaua Tabaci, în Uliţa Mare. (G.T./ C.V.) 


HANUL COSTACHE MAICAN (1875) Aflat la ieşirea 
spre mănăstirea Dealu, fostă proprietate Isaia Lerescu, 

imobilul era o construcție masivă din zid cu învelitoare 
de şindrilă, compus din patru camere. (G.T./ C.V.) 


HANUL DIACONESCU (DB-II-m-B-17198, Str. Maior 
Brezişeanu Eugen, nr. 25, 1885-1890) Construcţia în 
stil baroc şi se compune din parter şi etaj; cu două 
laturi şi curte interioară. Accesul la camere se face 
dintr-un hol cu geamlâc. Ulterior, în secolul al XX-lea au 
fost modificate fațadele exterioare. În prezent 
funcționează Oficiul de Expertiză Medicală şi 
Recuperare a Capacitatii de Muncă. (G.T./ C.V./M.O.) 


HANUL DUMITRACHE TĂNĂSESCU (1878) Era 
situat în mahalaua Stelea. (G.T./ C.V.) 


HANUL GALBEN (1878) Era situat în mahalaua 
Stelea, proprietar la 1883 fiind lonita Manolescu. Aici a 
debutat cântăreaţa de muzică populară Rodica Bujor. 
(G.T./ C.V.) 


HANUL ILIE HAGI DULEA Proprietar, la 1880, 
Sache Negoescu. Hanul era situat în mahalaua Sârbilor, 
lângă santul cetăţii. (G.T./ C.V.) 


HANUL LUI ACHIL GRIGOROIU ŞI AL ELENCAI 
CIOCARLANOAIA (1878) Se afla la bariera Gaestilor. 
(G.T./ C.V.) 


HANUL MARINICA IVANESCU (1878) Era situat 
în mahalaua Stelea. Fostă proprietate a Luxandrei 
Brătescu, hanul avea o construcţie din zid cu învelitoare 
din fier, cu cinci camere. (G.T./ C.V.) 


HANUL MITU CONSTANTINESCU (1878) Era 
amplasat în suburbia Sf. Dumitru, spre Pucioasa, şi 
era compus din patru camere, pivnițe şi alte 
dependinţe. (G.T./ C.V.) 


HANUL VASILE GEORGIU (1876) Aflat in subur- 
bia Stolnicul, a fost cumparat de Stefan Neacsu. Era 
compus din prăvălie, camere de locuit, pivnite, garaj, 
magazie. (G.T./ C.V.) 


HANURILE PITIŞ, |. DIACONESCU, PUŞCARIU, 
D. PÂRVULESCU, CHIRITESCU, TEODORESCU 
Denumite după proprietarii lor, au apărut în ultimele 
decenii ale secolului al XIX-lea. (G.T./ C.V.) 


HÂRSESCU, Niculae (29.XI.1917, Strunga, laşi — 
8.IX.1993, Târgovişte) Economist, istoric, publicist. După 
studii primare şi gimnaziale, urmează Liceul Comercial 
din Târgovişte. Absolvent al Academiei Comerciale din 
Bucureşti (1962). Economist în Bucureşti şi Târgovişte 
până la pensionare (1988). Publică articole, reportaje, 
interviuri pe teme sociale în ziarul „Uzina şi Ogorul”. Apare 

postum volumul „Domnitorii Țării Româneşti” (1996). Lasă 
în manuscris lucrarea „Domnitorii Țării Moldovei”, care 
întregeşte preocupările sale ca istoric. (V.P.) 


HARTA AUSTRIACĂ A fost întocmită în 1790-1791 
într-un timp record de 8 luni, de către ofițeri topografi 
austrieci coordonati de colonelul von Specht, din ordinul 
Curţii de la Viena la o scară neobişnuită (1:57.600). A fost 
realizată pe baze moderne, fiind redate curbe de nivel, 
forme de relief, semne topografice caracteristice fiecărei 
forme de teren (cultură, viticultură, mlaştini), mijloace de 
transport, poduri, fântâni, troițe, drumuri, poteci. Târgovişte 
este reprezentat pe o terasă a lalomitei, marcată de un 
mal abrupt, dublat de o întăritură. Se afla într-un loc unde 
se întâlneau mai multe drumuri principale şi secundare, 
care porneau în toate direcţiile dar numai patru intrau în 
oraş. Avea o suprafață destul de mare, în circumferință de 
aproape 8 km, ce putea fi parcursă în 8 ore. Santul cetăţii 
pornea de la malul lalomitei dinspre nord, înconjura oraşul 
sub forma unei elipse spre sud şi ajungea tot la malul 
lalomitei şi avea 9 turnuri semicirculare. Potrivit descrierii 
militare, oraşul era înconjurat de o întăritură, care cu ajutorul 
unor lucrări putea fi pusă în scurt timp în stare de apărare, 
iar aşezarea unor baterii de tunuri în oraş ar domina 
împrejurimile. În oraş erau foarte multe biserici (15), se 
distinge Mitropolia, Mănăstirea Stelea şi Palatul Domnesc 
înconjurat de o incintă dublă de ziduri, care domina întreaga 
vale a lalomitei. În apropierea palatului era înregistrată „o 
galerie subterană”. Gospodăriile locuitorilor erau marcate 
cu culoare roşie, înconjurate de grădini (colorate în verde), 
dar este evident că numai o parte dintre aceste au fost 
redate. Oraşul se întindea şi pe malul stâng al Ialomiţei 
sub numele de „Mahala”, cu gospodării răzlețe, înconjurate 
de grădini şi o biserică. Pe aici trecea drumul spre 
mănăstirea Dealu, care domina întreaga regiune. (M.O.) 


HASDEU, Bogdan Petriceicu I. (26.11.1838, 
Cristinesti, Republica Moldova — 25.VIII.1907, Câmpina, 
Prahova) Studii liceale la Chişinău si Harcov si 
universitare la Harkov (drept). A funcţionat ca judecător 
la Cahul (1858), profesor la Şcoala Centrală din laşi 
(1859), profesor la Universitatea Bucureşti (din 1874), 
director al Arhivelor Statului din Bucureşti (1876-1900). 
A fost membru al Academiei Române (1877). A efectuat 
cercetări în marile biblioteci şi arhive (Viena, Munchen, 
Londra, Paris, Budapesta, Belgrad, Cracovia etc.). A 
obținut premiul „lon Heliade Rădulescu” acordat de 
Academia Română (1868, 1881). Pentru Târgovişte, 
cercetarea sa istorică a contribuit la explicarea unor 
fapte istorice, a cauzalitatii dintre ele şi a lărgit baza 
documentară cunoscută până la el. (M.O.) 


HELEŞTEUL DOMNESC Oraşul se bucura de o 
reţea hidrografică relativ bogată, iar râurile Ialomiţa, 
Dâmboviţa, Ilfov şi lazul Morilor au permis practicarea 

acestei ocupaţii atât în ape curgătoare cât şi în cele 
amenajate. Din vremea lui Radu-vodă, sau cel mai 
probabil în vremea lui Mircea cel Bătrân, creşterea 
peştilor se practica pe iazul amenajat prin stăvilirea râului 
Ilfov, construcţie amintită şi de călătorii străini, având 
un dig de 8 m înălţime şi o suprafață a luciului de apă 
de 1000 ha. Producţia de peşte obținută din acest 
heleşteu era destinată alimentării Curţii Domnesti. 
Documentele amintesc producţii importante de crap, 
care atingea greutatea de 10-12 kg bucata. Această 
construcție importantă, heleşteul domnesc, a continuat 
să existe în tot evul mediu, bucurându-se de atenția 
domnitorilor prin reparaţiile făcute zăgazului distrus de 
viituri puternice. Heleşteul domnesc era menţionat cu 
prilejul a două hotărnicii: 18 august 1845 şi 14 iunie 
1747, cu denumirea de heleşteul lui „Matei Vodă”, deci 
heleşteul domnesc. La 1661, în aproprierea oraşului, 
pe câmpul Măgarului, exista un alt heleşteu, pe care 
domnia îl dăruia Mitropoliei. Antonie Vodă (1669-1672) 
din Popeşti a dăruit Mitropoliei heleşteul domnesc de 
la „ciutăria domnească”. Este amintit un alt heleşteu 
domnesc pe râul lalomita în timpul lui Constantin 
Brâncoveanu (1696). Tot aici, exista heleşteul 
Postelnicului Alexandru pe care l-a dăruit Mitropoliei 
(1696). Paul din Alep menţionează existenţa unor 
bazine de peşti situate în incinta Mitropoliei. În 1940 
doctorii lon Pitiş şi Th. Buşniţă consemnau, conform 
tradiţiei, existența mai multor eleştee ce au aparținut 
domniei. (G.T./ C.V.) 


HELIADE-RĂDULESCU, lon (6.1.1802 Târgovişte 
—27.1V.1872 Bucuresti) Poet, prozator, dramaturg, critic 
literar, traducător, filolog, mentor cultural, ziarist. Primele 
studii în limba greacă, apoi învaţă să citească şi să 
scrie româneşte sub îndrumarea călugărului Naum 
Râmniceanu. Între 1815-1818 învaţă la Şcoala 
Grecească de la Schitu Măgureanu, transferându-se 
apoi la cea românească de la Sf. Sava, deschisă de 
Gheorghe Lazăr. În 1820, acesta îl reţine ca ajutor al 
său la şcoala de la Sf. Sava. Din 1822 până în 1827 
redeschide din proprie iniţiativă şcoala, predând 
matematica, gramatica românească, retorica, cunoştinţe 
de filosofie. Împreună cu Dinicu Golescu pune bazele 
„Societăţii Literare” (1827). Scoate la Sibiu „Gramatica 
românească” (1828), prelucrată după un model francez, 
iar în 1829 primul ziar apărut în Tara Românească, 
„Curierul românesc”. Cumpără la 1830 tipografia de la 
Cişmeaua lui Mavrogheni. Împreună cu lon Câmpineanu 
fondează „Societatea Filarmonică” (1833), al cărei scop 
era să asigure „cultura limbei româneşti şi înaintarea 
literaturii, întinderea muzicii vocale şi instrumentale în 
Printipate şi spre acestea, formarea unui Teatru 
Naţional”. Preia conducerea „Şcolii de literatură, 
declamatiune şi muzică vocală”, contribuind efectiv la 
primele reprezentații teatrale în limba română. În sprijinul 


teatrului românesc editează „Gazeta Teatrului Naţional” 
(1835-1836). După model francez (Ayme Martin) 
lansează proiectul unei „Biblioteci universale” prin care 
urmărea traducerea şi editarea sistematică a 
principalelor opere filozofice, literare şi istorice din 
antichitate şi până în epoca modernă. În 1837 editează 
„Curier de ambe sexe” ca supliment literar al „Curierului 
românesc”. Între 1843 şi 1848 este director al Arhivei 
Țării Româneşti. Participă intens la evenimentele 
revoluţionare de la 1848, fiind unul dintre fruntaşi. După 
înfrângerea Revoluţiei pleacă în Franţa, apoi se stabileşte 
în insula Chios, iar în ultimii ani ai exilului, la 
Constantinopol, până în 1858, când revine definitiv în 
tara. Este ales în 1867 preşedinte de onoare al Societăţii 
Academice Române, de unde demisionează după scurt 
timp. Spirit enciclopedic a fost preocupat întreaga viata 
de proiecte marete, având totodată vocația universalitatii. 
Din creaţia sa amintim: Culegere din scrierile lui |. Eliad 
de proze şi de poezie” (1836), „Epistole şi acte ale 
oamenilor mişcării române din 1848” (1851), „Colecţie 
de brebenei şi viorele” (1860), „Poezii inedite” (1860), 
„Lyricele” (1868), „Cântarea cântărilor” (1870). Dedică 
oraşului natal poezia „Ruinurile Târgoviştei”, influenţată 
de romantism, în special de Lamartine, ca un omagiu 
„O ziduri / rămăşiţă din slova strămoşească / O, turn! 
De unde ochiul de mii de ani văzu / Biruinta să zboare 
p-oştirea românească, / În muta noastră şoaptă câte-mi 
vorbiti acu!”. În semn de înaltă considerație, oraşul îi 
ridică un bust din marmură, în 1902, creaţie a sculpto- 
rului Frederic Stork, cu prilejul centenarului naşterii. 
Actualmente este amplasat în scuarul Primăriei. Îi 
poartă în timp numele: biblioteca județului, o societate 
literară, un liceu, Filiala Dâmboviţa a UZP, o stradă. 
Prin tot ceea ce a întreprins în întreaga viaţă, a contribuit 
decisiv la consolidarea literaturii române moderne, la 
închegarea unei puternice tradiţii culturale, fiind cel mai 
însemnat ctitor de cultură din prima jumătate a secolului 
al XIX-lea. (V.P.) 


HILTEBRANDT, Conrad lacob (1629, Stettin — 
1679) Pastor german, memorialist, călător prin Ţările 
Române. Fiul avocatului, doctor în drept, Ambrosiu 
Hildebrandt. A studiat la Frankfurt pe Oder (1645) şi 
Leipzig (1652), devenind, din lipsă de bani pentru a-şi 
continua studiile, profesorul copiilor asesorului judiciar 
de la tribunalul suedez din Stettin. Între 1656 şi 1658 
călătoreşte în cele trei Tari Române, Ucraina, Dobrogea, 
Bulgaria şi Istanbul, insotindu-| initial pe asesor, apoi pe 
ambasadorul suedez Welling. Întors în Pomerania, şi-a 
continuat studiile şi a devenit pastor, activând la ţară 
până la sfârşitul vieții. În timpul călătoriilor sale a ţinut 
un jurnal, pe care l-a dezvoltat mai târziu cu date din 
alte lucrări. Jurnalul, păstrat în manuscris la Arhiva de 
stat din Stettin, a fost publicat în ediţie critică de Franz 
Babinger în 1937. A vizitat Târgoviştea în mai 1657, 

descriind-o drept „reşedinţa domnului Țării Româneşti 
[...] o aşezare întinsă, în care s-a îngrămădit multă 
negustorime. N-are ziduri înconjurătoare”. (A.S./M.O.) 


HOFFMAN, Oscar (1930, Târgovişte — ?) A absolvit 
Facultatea de Filosofie şi şi-a susţinut doctoratul la 
Universitatea Bucuresti. În prezent, este director ştiinţific 
al Institutului de Sociologie al Academiei Române. 
Printre volumele cele mai importante al căror autor sau 
coordonator este menţionăm: „Sisteme conceptuale, 
operaţionale în sociologie”, „Profesile în fata viitorului”, 
„Psihologia managerială, „Sociologia muncii”. (M.O.) 


HORGA, Mihaela Petruta (13.IV.1955, Dragodanesti, 
Dambovita) Profesor universitar doctor. Absolventa a 
Universitatii Bucuresti, Facultatea de Matematica (1974- 
1978). Dupa master obtinut in domeniul administratiei 
publice europene la Universitatea „Valahia”, Facultatea 
de Ştiinţe Juridice „Yolanda Eminescu” obţine diplomă 
de doctor în domeniul Contabilitate cu teza de doctorat 
„Proiectarea unei baze de date pentru gestiunea fiscală 
din cadrul direcțiilor județene ale finanţelor publice”, la 
Academia de Studii Economice Bucureşti, Facultatea 
de Contabilitate şi Informatică de Gestiune (2003). 
Evoluţia s-a profesională începută la Centrul Teritorial 
de Calcul Electronic Ploieşti ca programator (1978- 
1982) are un traseu ascendent legat de întreprinderi 
târgoviştene: Întreprinderea de Reţele Electrice Târgovişte 
(1983-1986), Romlux Târgovişte (1986-1991), Direcţia 
Generală a Finanţelor Publice (1991-2009), culminând 
cu funcţia de director la Curtea de Conturi a României — 
Camera de Conturi Dâmboviţa din 2009 şi în prezent. 
Paralel cu evoluţia profesională se desfăşoară şi cariera 
universitară, parcurgând treptele universitare: asistent 
universitar (1993-1995), lector universitar (1995-2005), 
conferenţiar (2005-2009), profesor universitar din 2009, 
întreaga sa carieră didactică desfăşurându-se la 
Universitatea „Valahia” din Târgovişte. se specializează 
în instituţii universitare şi guvernamentale din Franța 
(Universite du Littoral, Cotte d'Opale), Olanda (Ministerie 
von Financien) şi din România (U.S. Departament of 
the Treasury and School of Publice Finance, KPMG). 
Este membru al unor cunoscute asociaţii profesionale 
(CEDIMES, CECCAR). A publicat numeroase articole 
în reviste de specialitate de circulaţie internaţională 
(inclusiv ISI) precum şi numeroase cărți şi cursuri 
universitare unanim apreciate de universitari, studenți, 

dar şi de practicieni („Baze de date. Concepe teoretice 
şi aplicaţii”, „Elemente de tehnologia informaţiei cu 
aplicabilitate în domeniul administraţiei publice”, 
„Sisteme informatice pentru gestiune fiscală”, 
„Proiectarea sistemelor informatice. Aplicaţii Microsoft 
Access XP” etc.), dar şi note de curs în format elec- 
tronic („Tehnologia informatică şi sistemul financiar 
contabil”, „Gestionarea, adaptarea, implementarea şi 
utilizarea tehnologiei informatice în audit” etc.). (M.S.) 


HOTELURI Hotelul lon Filip (1873) Proprietate a 
lui Constantin Gheorghe Cosma şi Tudorache Pitiş, 
imobilul era construit cu două etaje şi avea 24 camere 
de închiriat. Pe lângă dependinţe, hotelul dispunea de 
patru prăvălii; Hotelul Petre şi Mihai Popescu (1878), 
era situat în suburbia Târgului, construcție cu parter, 
etaj şi curte interioară; Hotel Bucureşti (1893); Grand 
Hotel (Victoria) — 1893; Hotelul Vulturul (prima parte 
a sec. XX), era situat pe strada Libertăţii, avea de 
închiriat 16 camere. Pentru a atrage clienţii, hotelul 
Vulturul acorda o reducere de 20% pentru ofiţerii aflați 
în misiune; Hotelul Bulevard (prima parte a sec. XX) 
era situat pe strada Libertăţii, în rotonda Mitropoliei, 
putea închiria 12 camere cu unul şi două paturi; Hotelul 
Pitiş (prima parte a sec. XX) era situat pe strada Stelea, 
închiria 7 camere; Hotelul Bristol (1925) de clasa |, 
situat pe str. I.C. Brătianu, a fost înființat de ing. M. 
Şerbănescu din Bucureşti, având procurator pe col. 
C. Comănescu. Ecaterina Comănescu, în 1927, a 
devenit proprietară şi a modernizat imobilul. O cameră 
la acest hotel cu un pat, fără căldură, costa 380 lei; 
Hotelul Angelescu (1938), din strada I.C. Brătianu, 
nr. 20, avea proprietar pe Dumitru Voicu, închiria 8 
camere. În 1940 hotelul a fost renovat; Hotelurile 
Central şi Atanasiu (prima parte a sec. XX) aveau 
disponibile pentru închiriat un număr de 8 camere; 
Hotel Europa (1944) de cls. |, o cameră la acest ho- 
tel cu un pat, fără căldură, costa 380 lei; HOTELUL 
TURIST (1965) avea o capacitate de 80 de locuri şi 
un restaurant; azi dezafectat. (G.T./ C.V.) 


HRIZEA Mare vistier, a stăpânit în Târgovişte o casă 
cu pivniță, grajdul şi tot locul casei din jur, cumpărată 
de la jupanita Maria a lui Vâlul logofăt din Orbeasca şi 
de la fiul lui, Bunea logofăt, cu 35 de galbeni (1623), 
casa lui Eftimie Cizmarul din Târgovişte, cu pivnițe, cu 
grădină şi tot locul, cumpărată cu 3000 de aspri. (M.O.) 


IALOMITA Rau care face parte din sistemul 
hidrografic omonim şi care închide sistemele fluviale 
sudice ale României. Izvoraste din zona de contact a 
Carpaţilor Meridionali şi Carpaţilor Orientali culegându-şi 
sursele din circurile glaciare, la altitudinea de 2450 m, 
de sub Piatra Obârşiei. Astfel, se contopesc pâraiele 
Obârşia lalomitei, Valea Doamnelor şi Valea Sugărilor. 
Părăsind dealurile subcarpatice, Ialomiţa, dincolo de 
Doiceşti, pătrunde în Câmpia Înaltă a Târgoviştei — de 
fapt, vastul său con de dejectie — şi se îndreaptă spre 
est. De aici, din „marele cot al Târgoviştei”, panta sa 
scade la 3-6 m/km, fiind un colector submontan al 
râurilor care vin din spaţiul montan carpatic „desenând” 
sistemului său o puternică asimetrie. Pe teritoriul 
municipiului Târgovişte lalomita curge pe distanța de 
18 km, debitul mediu fiind de 9-13 mc/secunda (are 
fluctuații sezoniere de 12-15 mc/secunda în lunile aprilie- 
mai, când înregistrează o creştere maximă) şi de 3-4 
mc/secunda cel minim, iar viteza de flux variează între 
0,75 m/secundă (februarie) şi 8,37 m/secundă (mai); 
maximele sunt atinse în lunile de primăvară şi se pro- 
duce o diminuare în lunile de iarnă. Din albia râului s-a 
tăiat, mergând paralele cu aceasta, în vremea domniei 
lui Mircea cel Bătrân, iazul oraşului, pe o distanţă de 
4 km, destinat punerii în funcţiune a morilor construite 
de-a lungul lui, şi care au existat până prin anii '50 ai 
secolului XX, alimentării cu apă a Târgoviştei şi irigării 
grădinilor de legume şi zarzavaturi. Hidronimul se 
revendică din paleoslavă (lalov = „râul leneş”) şi, 
ipotetic, din pelasgo-tracicul Aurumetti = „râul firelor 
de aur”, cât şi din geto+dacul Naparis = „Cerescul/ 
Divinul”. (G.C.) 


IANACHE si MIHAI MONAHUL (1620-1680) Pictori 
la biserica din Sacuieni (1667). Pictura realizata este 
plină de duh narativ, care înviorează întreaga atmosferă; 
personajele sunt îmbrăcate în portul contemporan, chiar 
dacă sunt sfinte. Este evident că, dacă hieratismul se 
mentine în atitudine, chipurile s-au umanizat şi au gesturi 
fireşti. Desenul este realizat aproape caligrafic şi 

alternarea cu pete de culoare luminoasă, pune 
personajele în mişcare. Întregul ansamblu pictural este 
dominat de două elemente care se confruntă, tradiţia şi 
înnoirea, cele două caracteristici, detaşându-se în mod 
evident din modul de abordare al celor doi artişti. (M.O.) 


IANACHE, Catargi (1570 — a. 1624) A fost căsătorit 
cu Maria, fiica lui Radu Buzescu. A fost socrul lui 
Alexandru lliaş, căsătorit cu fiica sa Elena. Membru al 
Sfatului domnesc, unde a îndeplinit funcţia de mare ban 
(1613-1616, 1618-1620). A urmat pe ginerele său în 
Moldova. La Târgovişte a avut o casă reprezentativă, 
moştenită probabil de la Radu Buzescu. La 1636, 
domnul Matei Basarab i-a confiscat-o „pentru că au venit 
preste domnia mea cu sabie şi cu oaste din Țara 
Moldovei şi cu atâta răutate aici în tara, ca nişte oameni 
răi şi stricători de tara”. Casa se găsea din sus de 
Curtea Domnească, aproape pe râul lalomita, în dreptul 
grădinii domneşti. (M.O.) 


IANCU, Constantin (19.11.1952, Târgovişte) Medic, 
politician. A absolvit Facultatea de Medicină Bucureşti 
(1977), Facultatea de Ştiinţe Juridice — specializarea 
Drept (2000), Institutul Diplomatic Român (2006). A 
lucrat ca medic în judeţul Bacău şi din 1983 profesează 
în Târgovişte. În anii 2000-2001 a îndeplinit funcţia de 
secretar | la Ambasada României din Maroc. Este 
membru al Partidului National Țărănesc Drestin Demo- 
crat şi preşedinte al organizaţiei municipale Târgovişte 
din anul 2000 până în prezent. În anii 1996-2000 a fost 
prefectul județului Dâmbovița., contribuind la initiative 
de modernizare a oraşului Târgovişte. (M.C.) 


IANCU-VALE, lon (2.V.1947, Pietroșița, Dâmboviţa) 
Poet, ziarist. Şcoala profesională şi liceul la Sinaia, 
Fieni, Braşov. Absolvent al unei şcoli tehnice de 
prospectiuni geologice în Bucuresti. Practică diferite 
meserii (strungar, fotograf, funcționar, tehnician, geolog). 
Are înclinații spre literatură şi publicistică, fiind un 
autodidact. Este redactor la „Jurnalul de Târgovişte” 

(1993), „Legea lui Tepes” (1994), „Jurnalul de Dâmboviţa” 
(1994-1996), „Realitatea damboviteana’” (1996-1999). 
Initiaza şi conduce revista „Justiţiarul” (2003-2004) şi 
„Climate literare” (din 2009). A creat editurile: „Agora Teo”, 
„Artmontania” ,Apaart” din Târgovişte, cu apariţii 
meteorice. Colaborează cu poezie la „Amfiteatru”, „Astra, 
„Tribuna”, „Ramuri”, „Contemporanul”, „România literară”, 
„Cântarea României”, Dâmboviţa”, „Longitudini”, „Litere”, 
„Târgoviştea”. De asemenea, publică în revistele 
«Europoessie»” (Franţa), „Mioriţa noastră” (New York), 
„Floare de latinitate” (Serbia). Autor al volumelor de 
versuri: „Lupii la mare” (1998), „Înger sechestrat” (2004), 
„Soldat în războiul final” (2006). (V.P.) 


I.A.S. TÂRGOVIŞTE În 1968 s-a obținut cea mai 
mare producţie de lapte dintre cele cinci IAS-uri din 
județ, o producţie de 2993 litri pe an. În perioada 
1970-1975 în CAP şi IAS Târgovişte s-au construit 
un complex de sere cu o suprafață de 55 ha, un com- 
plex de creşterea vacilor pentru lapte (3000 de capete) 
şi o instalaţie de brichetat furaje cu o capacitate de 50 
mii tone. (G.T./ C.V.) 


IAZUL MORILOR Curs de apa artificial, numit într-o 
vreme şi „lazul cel Bătrân”, constituind sursă de energie 
pentru mori şi pentru alte instalaţii, de unde şi numele, 
dar şi element defensiv, component al fortificațiilor 
oraşului vechi. Lung de peste şapte km şi săpat din 
amonte de podurile Teiş, vărsându-se în lalomita în 
capătul de jos al oraşului, cu albia lată de cca. 4 m şi 
adânc de peste 2 m. Datează de la începuturile stabilirii 
domniei, fiind în strânsă legătură cu edificarea Curţii 
Domnesti (sf. sec. XIV — încep. sec. XV). Exista în 
vremea domnitorului Mircea cel Bătrân deoarece 
acesta dăruieşte mănăstirii Cozia două mori din 
Târgovişte. A intrat în alcătuirea fortificației realizată 
la sf. sec. al XIV-lea — încep. celui de al XV-lea. Pe 
planul Condurateanu din 1886 al oraşului Târgovişte 
apare în corelaţie cu șanțul şi valul cetății. În luncă, 
iazul prelua funcţia santului. Din săparea iazului a 
rezultat un volum de pământ de cca. 35.000 mc. 
Probabil că acest pământ a fost folosit pentru a face 
din el încă un obstacol în calea spre oraş a unui inamic, 
adică pentru a face un val. În zona scocurilor morilor 
albia se îngusta, ceea ce făcea cu atât mai necesar un 
val. Din totalul lungimii iazului cca. 3,5-4 km erau în 
raza localităţii. Fără includerea iazului la sistemul de 
fortificare, acesta era incomplet. După mutarea capitalei 
la Bucuresti valoarea strategică a lazului dispare şi el 
se transformă treptat într-un curs de apă artificial pe 
care se amplasau morile precum şi alte instalații 
industriale cunoscute în producţia tradițională: ulei, 
materiale textile — pâslă, dispozitive şi instalaţii pentru 
irigat. Până către anii 1951-1952 s-au menţinut pe lazul 
Morilor două instalaţii de irigat cu roti cu cupe şi canale 

(jgheaburi) de lemn. Până la instaurarea comunismului 
s-au conservat şi au funcţionat morile din Târgovişte. 
Astăzi, lazul Morilor este un curs de apă mort. Până la 
consolidarea comunismului, spre anul 1950, la lazul 
Morilor, în ziua de Bobotează se desfăşura ceremonia 
legată de scoaterea Sfintei Cruci din apă. Preotul de la 
Biserica Creţulescu, după terminarea Sfintei Liturghii 
şi Sfinţirea Agheasmei, în prezența unei mari mulțimi 
de credincioşi, stând pe podul Mihai Bravu, deasupra 
lazului, arunca o cruce în apa lazului şi unul sau mai 
mulți tineri săreau în apa rece şi o scoteau, restituind-o 
părintelui. (C.1.) 


IGNATIE SÂRBUL — MITROPOLIT (1653-1656) 
Originar din sudul Dunării, fost preot de mir la Nicopole, 
bun diplomat, a obținut confirmarea domnitorului Matei 
Vodă din partea Porții, de la Rusciuc. Drept recunoştinţă 
e adus în tara şi pus episcop la Râmnic în 1636, apoi în 
1653 a ocupat scaunul mitropolitan. Este mitropolitul 
ce primeşte, la 29 noiembrie 1653, la Târgovişte, vizita 
patriarhului Macarie al Antiohiei, însoţit de fiul său 
arhidiaconul Paul de Alep, care spune despre Ignatie 
că este „cunoscător al limbilor turcă, persană, greacă 
şi română”. După înmormântarea lui Matei Basarab, 
noul domn, Constantin Şerban Basarab(1654-1658) l-a 
trimis într-o misiune diplomatică la principele 
Transilvaniei Gheorghe Rakoczi, în mai 1655. În a doua 
jumătate a anului 1656, domnitorul îl repune pe scaunul 
vlădicesc pe mitropolitul Ştefan, iar Ignatie se retrage 
în Oltenia, fie la Râmnic, fie la Cozia. În 1569 domnitorul 
Mihnea III Radu îl trimite într-o nouă misiune diplomatică 
la Gheorghe Rakoczi, ca să încheie un tratat de alianță 
împotriva turcilor. A murit în decembrie 1662, fiind 
îngropat la Mânăstirea Cozia, unde se păstrează tabloul 
său votiv în paraclisul mânăstirii. (Arhiep.) 


ILARION — MITROPOLIT (1523-1526). Probabil şi-a 
avut metania la mânăstirea Glavacioc din Vlaşca, unde 
este pomenit în vremea aceea un egumen cu numele 
Ilarion. Este întâlnit ca mitropolit al ţării, într-un hrisov 
dat de domnitorul Radu Bădica datat la 8 noiembrie 
1523. Potrivit unui alt hrisov al lui Vlad Înecatul din 2 
februarie 1533, vlădica Ilarion este menţionat şi cu prilejul 
unei tranzacţii prin care s-a cedat satul Brăneşti lui Radu 
al lui Mandrea, primind, în schimb, satul Valsanesti. În 
prima jumătate a anului 1526, datorită frământărilor 
politice, a părăsit scaunul vlădicesc. Nu este trecut în 
pomelnicul Sfintei Mitropolii. (Arhiep.) 


ILFOV Râu ce izvorăşte din zona periurbană a 
Târgoviştei, din pădurea Teişului şi dă numele județului 
care circumscrie Capitala României. Urmează partea 
de est a interfluviului Dambovita-lalomita; confluează cu 
Dâmboviţa la nord de Bucureşti, şi tot în amonte de 
Bucureşti a fost racordat cu Colentina în 1850 pentru 


Enciclopedia oraşului Târgovişte 


„descărcarea” surplusului de apă a Dâmboviţei pe 
teritoriul Capitalei, evitându-se inundarea acesteia. De 
la izvor şi până la confluență curge pe o distanţă de 69 
km. Mai este cunoscut şi sub nunele de Balcataciu. 
Se înscrie în tipul hidrologic Mostistea, iar conul său 
de dejectie se află în zona interfluviului Dambovita- 
lalomita. In deceniul al optulea al secolului XX, intre 
sudul Targovistei şi comuna Văcăreşti a fost construită 
o impresionantă salbă de lacuri de acumulare (sistemul 
Bunget) pe acest râu, menită să asigure irigarea 
corespunzătoare a arealului agricol, evitarea şi controlul 
inundațiilor şi apa potabilă şi industrială necesară 
Capitalei. Hidronimul Ilfov vine din paleoslavul/bulgarul 
elha/elchon (arin) şi înseamnă „râul cu arini”. (G.C.) 


ILIAŞ, Alexandru (sec. XVI — sec. XVII) Domn al 
Țării Româneşti (3/13 oct. 1616 — 27 mai/ 6 iun. 1618, 
ian. 1628 — 15/25 oct. 1629) şi al Moldovei (sept. 1620 
— sept 1621, dec. 1631 — apr. 1633). Nepotul domnului 
Moldovei, Alexandru Lăpuşneanu, a fost impus pe tronul 
Valahiei cu sprijinul marelui vizir Damad Mehmed. Prima 
sa domnie s-a caracterizat printr-o creştere 
extraordinară a influenţei dregătorilor greci, care capătă 
drepturi în defavoarea boierilor pământeni şi acaparează 
puterea. Pentru a-şi spori veniturile, dă posibilitatea 
rumânilor să se răscumpere. Nemultumiti, boierii susțin 
intervenţia paharnicului Lupu Mehedinteanu — venit cu 
oaste haiducească din Transilvania — care îl înlătură pe 
Alexandru llias şi începe vânătoarea de greci. Graţie 
plăţii unei sume enorme (10 milioane de aspri), 
Alexandru Ilias este numit domn în Moldova, dar este 
mazilit după un an, pentru că nu reuşise să 
aprovizioneze oastea otomană. Este acceptat pe tronul 
Moldovei după ce încheiase o înţelegere cu boierii 
pământeni. Încălcarea acesteia, ca şi supunerea 
mănăstirilor la impozit, pentru a achita tributul către 
Poartă, provoacă o nemulţumire generală, Alexandru 
lliaş fiind definitiv înlăturat. A rezidat întreaga perioadă 
a primei domnii la Târgovişte, de unde a dat privilegii 
mănăstirilor din jur. Din 1627 se stabileşte la Bucureşti, 
activitatea Târgoviştei scăzând simţitor, prin deplasarea 
unui număr important de oameni în noua reşedinţă şi 
vinderea vechilor proprietăți. (A.Ş./M.0.) 


ILIE-CIOANA, Maritica (8.VII.1949, Maglavid, Hunia, 
Dolj) Este absolventă a Liceului „Nicolae Bălcescu” din 
Piteşti şi a Facultăţii de Filologie a Universităţii Bucureşti. 
Timp de 35 de ani, începând din 1972, a fost singurul 
corespondent oficial al Radiodifuziunii Române, după 
1989, al Radio România Actualităţi, în judeţul Dâmbovița. 
Cotidian a transmis spre tara momente din diferite domenii 
de activitate din Târgovişte şi județ, realizând transmisiuni 
speciale despre intrarea în funcţiune a marilor obiective 
de pe platforma industrială a capitalei Dâmboviţei şi de 
la importantele evenimente culturale şi ştiinţifice. | s-a 


acordat Premiul de excelenţă pentru îndelungată activitate 
de presă de către Primăria municipiului Târgovişte. (G.C.) 


ILIE, Alexandru (24.V.1945, Târgovişte — 
19.11.2001, Târgovişte) Absolvent al Şcolii Nr. 1 (azi, 
„Vasile Cârlova”) şi al Liceului (azi, Colegiu National) 
,lenachita Văcărescu”; obţine licenţa de medic veterinar 
la Facultatea de Medicină Veterinară din Timişoara; 
urmează Cursul postuniversitar al Facultăţii de Ziaristică 
din Bucureşti. După o perioadă petrecută ca medic 
veterinar în comuna damboviteana Dobra, intră în 1969 
în presă la cotidianul „Dâmboviţa”, unde, până la 
încetarea din viata, a fost redactor stagiar, redactor prin- 
cipal, şef de rubrică; la sfârşitul anului 1989 devine re- 
dactor-şef al cotidianului „Dâmboviţa liberă”, apoi la 
„Dâmboviţa” (serie reluată în 1991) şi pe care îl 
privatizează sub firma SC Dâmboviţa Publicistică SA, 
devenind preşedinte-director; contribuie la modernizarea 
ziarului care din 1994 va fi prima publicaţie târgovişteană 
înzestrată cu tehnologie electronică (culegere şi 
tehnoredactare pe computer şi imprimare tipografică 
electronică). (G.C.) 


ILIE, Suzana Camelia (8.X.1960, Bârlad, Vaslui) 
Profesor, coordonator de proiecte, director, expert, 
formator, inspector. Absolventă a Liceului Pedagogic 
din Târgovişte (1979) şi a Facultăţii de Comerţ din cadrul 
Academiei de Studii Economice Bucureşti (1984). 
Doctor în economie, ASE Bucureşti (2005). A activat 
în diverse instituţii: Şcoala Dragomireşti (1979-1980), 
Şcoala Comişani (1980-1981), Şcoala Nr. 9 şi Şcoala 
Nr. 12 Târgovişte (1981-1990), Colegiul Economic „lon 
Ghica” — Târgovişte (1990-prezent) unde îndeplineşte 
funcția de director. Se afirmă ca un promotor al 
modernizării învățământului, îndeplinind funcţii 
importante: membru în Comitetul Local de Dezvoltare 
a Parteneriatului Social pentru Formarea Profesională 
Dâmboviţa şi în Consiliului Consultativ al Inspectoratului 
Şcolar Judeţean Dâmbovița, metodist, formator local şi 
national, membru al Consortiului Regional — Regiunea 
Sud-Muntenia si al Comisiei Nationale de Specialitate 
pentru aria curriculara „Tehnologii”. Coautor al mai multor 
manuale de specialitate pentru clasele IX-XII, filiera 
tehnologică, profilul servicii. Participă cu comunicări de 
specialitate la seminarii şi simpozioane naţionale şi 
internaţionale, abordând probleme de actualitate: 
confortul şi protecția consumatorilor, conceptul de 
confort, merceologia în pragul secolului XXI, factori de 
poluare ai mediului, relaţia dintre calitate şi tranziţia la 
economia de piaţă. Manifestă interes pentru adoptarea 
noului curriculum specific cursurilor de calificare sau 
formare a adulților şi realizarea instrumentelor de 
planificare strategică a învățământului profesional şi 
tehnic la nivel regional şi local. Se implică în elaborarea 
standarelor ocupaţionale şi a standardelor de pregătire 

profesională pentru calificările din sfera comerțului. Este 
coordonator al proiectelor derulate de Colegiul Economic 
„lon Ghica”: Phare VET, Phare TVET, Leonardo, 
Socrates, Comenius, Phare Dezvoltarea Resurselor 
Umane, Gruntdwig, Proiecte finanţate din FSE prin 
POSDRU. Are contribuții în calitate de expert şi teacher 
trainer la derularea unor proiecte europene. Participă la 
stadii de formare în străinătate: Irlanda (1996), Finlanda, 
Albania şi Bulgaria (2001), Austria (2002), Marea 
Britanie (2004), Italia (2005), Danemarca (2007), Scoţia 
(2008), Spania (2011).Pentru activitatea desfăşurată a 
fost răsplătită cu Ordinul „Meritul pentru învățământ în 
grad de comandor (2004). (M.C.) 


ILIEŞ-DRĂGĂNESCU, Cristina (5.1.1973, 
Târgovişte). Urmează, la Târgovişte, cursurile primare 
şi gimnaziale la Şcoala de Muzică şi Arte Plastice şi 
absolvă Liceul (azi, Colegiu Naţional) „Constantin 
Carabella”, Facultatea de Ştiinţe Economice şi 
Facultatea de Ştiinţe Juridice şi Social Politice — 
specializarea Jurnalism — de la Universitatea „Valahia”. 
În 1995 intră în presă ca redactor realizator la Radio D 
şi continuă la televiziunea Antena 1/ ARTPRESS 
Târgovişte; redactor cultural la „Jurnal de Dâmboviţa”. 
La Radio D a realizat peste 400 de emisiuni şi la 
Antena 1 / ARTPRESS TV peste 500 de emisiuni 
religioase, culturale, de învățământ, magazin pentru 
copii şi tineret, cele mai cunoscute fiind „Cultura 
Cetăţii”, „Sub semnul credinței”, Şcoala speranței”, 
„Gaudeamus”. Îşi adjudecă două distincţii la Festivalul 
international de film documentar „Eco-Etno-Folk-Film” 
cu filmele „Spartul Căluşului” şi „Cobia — undeva, 
cândva”. Este membră a Uniunii Ziariştilor Profesionisti 
din România. (G.C.) 


ILIESCU-MIHĂILESCU, Tanti (1.V.1901, Târgovişte 
— 1975, Târgovişte) Artist plastic. Studenta a lui Frederic 
Stork, Ipolit Strâmbu, George-Dumitrescu Mircea şi 
Gabriel Popescu, este licenţiată a Facultăţii de Arte 
Frumoase din Capitală. Întreprinde călătorii de studii în 
Franța şi Belgia. Până la pensionare funcționează ca 
profesor de desen la şcoli din Târgovişte. Participă la 
expoziții de grup, vernisând şi câteva personale, ultima 
în 1969 la Târgovişte, străzile acestui oraş regăsindu-se 
în numeroase din lucrările sale de pictură şi grafică. 
A redat cu sensibilitate şi putere de intuiţie în desenele 
sale „drama vechilor case, a ulitelor strâmbe şi a 
vestigiilor istorice”, iar „compoziţia tablourilor” a fost 
cumpănită „cu inteligenţă creatoare”, lăsând loc cu 
prudenţă lirismului şi spontaneitatii. Printre lucrările sale 
amintim imaginile din centrul vechi, Casa Domnească, 
Hala, Hanul Galben etc. A mai executat portrete, naturi 
statice, peisaje, compoziţii, ilustraţii, cât şi lucrări de 
artă decorativă. Membră a Uniunii Artiştilor Plastici din 
România. (G.C./M.O.) 

ILUMINATUL PUBLIC ÎN EPOCA MODERNĂ A 
fost introdus după 1831 când la iniţiativa Sfatului 
orăşenesc s-au instalat şase felinare din banii instituţiei, 
iar negustorii din Târgul din Lăuntru plăteau taxa 
„felinăritului”. Sistemul de iluminare al străzilor oraşului 
s-a dezvolat treptat prin creşterea numărului de felinare. 
La început, felinarele au fost montate în centrul 
comercial, în fata sediilor instituţiilor publice, iar apoi 
pe principalele străzi, astfel că, în 1856 numărul 
acestora ajungea la 55 de felinare. Iluminatul public era 
arendat prin licitaţii şi au existat deseori nemulțumiri 
din partea autorităţilor pentru calitatea proastă a 
lumânărilor de seu şi a neaprinderii la timp a felinarelor. 
Cu ocazia zilelor festive (30 aug. 1858, ziua prinţului 
caimacam Al. Dimitrie Ghica sau dubla alegere a lui Al.I. 
Cuza, 24 ian. 1859), a existat o preocupare deosebită a 
magistratului oraşului pentru iluminarea oraşului 
solicitându-se păcură de cea mai bună calitate. În 1860 
s-a introdus iluminatul cu petrol lampant după modelul 
Bucureştilor. Dezvoltarea generală urbană a oraşului 
din ultimele decenii ale secolului al XIX-lea a dus la 
extinderea treptată a iluminatului public din centrul 
oraşului spre periferie, ajungându-se în 1897 la existența 
a 555 felinare, supravegheate de 10 lampagii. Deoarece 
acest sistem de iluminat nu producea o lumină puternică 
s-a căutat un sistem de felinare de mai mare intensitate, 
tot pe bază de petrol. La 1900 Primăria accepta oferta 
firmei „Fraţii Kepich” din Bucureşti, reprezentantă a unei 
societăţi germane din Elberfeld, specializată în producţia 
de lămpi pentru iluminat public, sistem „Washington”. 
Au fost achiziționate pentru început patru lămpi cu prețul 
de 560 de lei bucata, instalate în grădina publică. S-au 
achiziționat şi alte lămpi „Lumina judeţului Dîmboviţa”, o 
invenţie a unui mecanic târgoviştean, M. Tuttman, bazată 
tot pe sistemul „Washington”, dar cu un pret de cost mai 
mic. În 1903 au fost montate pe bulevardul Carol | 25 
lămpi „Washington”, iar în 1904 au fost achiziționate încă 
5 lămpi „Lumina județului Dâmbovița” care produceau o 
lumină comparabilă cu cea electrică. În anul 1905 au 
mai fost cumpărate cinci lămpi de sistem Speel. Primăria 
a instalat în 1907 alte trei lămpi, sistem „Sacklicar” de 
provenienţă germană, cu prețul de 275-300 lei bucata. 
Lucrările de electrificare a oraşului au început în anul 
1910, când se aflau în stare de funcţionare 42 de lămpi 
sistem „Washington”, cinci lămpi „Spel!” şi 421 de felinare 
montate pe stâlpi de fontă sau lemn. Odată cu 
introducerea iluminatului electric, în 1913, lămpile de 
diferite sisteme sunt demontate şi apoi vândute unor 
primării comunale sau orăşeneşti. (G.T./ C.V.) 


IMPACT Publicaţie săptămânală, iniţial, de 
informaţie, apare la 12 noiembrie 2000. Fondator Vali 
Niţu; director Raluca Mariana Niţu. Titlul la apariţie: 
„Impact dâmboviţean”. La 12 noiembrie 2009 se schimbă 
în „Impact literar” cu apariție mensuală. La 12 noiembrie 

2010 se schimbă din nou în „Impact cultural”. Editor: 
SC Impact SRL. Redactori-şefi de-a lungul unui deceniu: 
Jozsef Pildner, Maximca Grasu, Victor Sterom. Seniori 
editori: George Coandă, Lucian Grigorescu, Nicolae 
Scurtu. Redactori asociaţi: Florentin Popescu, Mihai 
Antonescu, Corin Bianu, Corina Luca, George Stanca, 
Ştefan Doru Dăncuş, Petrea Ciupitu, Ştefan Neagu, 
Valeria Arsene, Costin Mihai. Rubrici de audienţă: „Alb 
şi Negru”, „Săptămâna politică de la A la Z”, „Starea 
lumii”, „Codul «Omolos». Taina zeilor stelari 
(Densusiana)”. „Fulguraţii”, „Note de lectură”, Portrete 
în peniță”. A editat suplimentele „Impact” (culturale) 
pentru județele Dâmboviţa şi Vâlcea (2003-2005), „Aşii 
damboviteni” şi „Aşii vâlceni” (în aceeaşi perioadă). 
Continuă. (G.C.) 


INCOMOD Publicaţie săptămânală de informații, 
apare 18 august 2008; initiatori: Adriana Răceanu şi 
lon Obăgilă; subtitrată „Spune lucrurilor pe nume”. 
Editori: SC Incomod Media SRL. Director: Adriana 
Răceanu; redactor-şef: lon Obăgilă. Rubrici: „Ancheta 
săptămânii”, „Reportajul săptămânii”, „Se aude pe la 
colţuri”, „Flash Incomod”. Redactori: luliana Răceanu; 
colaboratori: Mihai Costin, Sorin Popescu, Liviu Dobre, 
Mariana Imescu, Lucian Grigorescu. Ultima ediţie 
tipărită a apărut pe 30 martie 2010. Continuă în format 
electronic (Internet). (G.C.) 


INFO CLUB / PICATURILE DE NOI/ PULS CUL- 
TURAL Publicaţie de informare şi documentare, editată 
de Palatul Copiilor din Târgovişte, apare la 1 octombrie 
1995. Redactor-şef Andrei Gheorghe. De la nr. 4 îşi 
schimbă titlul în „Picăturile de noi”, apoi în „Puls cul- 
tural”. Îndrumător, scriitoarea Alexandrina Dinu. Sunt 
publicate creatii literare ale membrilor Cenaclului literar 
„Elena Văcărescu”. Rubrici realizate de aceşti membri, 
dintre care unii fac parte din colectivul redacțional: 
„Schimb de experienţă”, „Noutăţi din cercuri”, „Debut 
literar”, „Pagina de cultură”. Semnează versuri şi proză 
elevi care, mai târziu, vor deveni nume cunoscute, în 
literatura şi presa damboviteana: Manina Angheloiu 
Leaşu, Andrada Ganea-Vissarion, Alin Zaharia, lleana 
Niculescu, Alexandra Tomşa, Ana Baity, Mădălina 
Nicolae, Lavinia Parnia, Andrei Radu Marinescu, 
Alexandra Stănescu, Silviu Popescu. Premiată de 
Ministerul Educaţiei şi Cercetării cu „Diploma de 
Onoare”. Îşi încetează apariţia în 2001. (G.C.) 


INFORMAREA PUBLICĂ ÎN VREMEA LUI MIHAI 
VITEAZUL La Curtea Domnească din Târgovişte, în plină 
Renastere românească, probabil în perioada de după 
bătăliile eliberatoare din 1595, conform unor informații, 
trebuie să se fi redactat de către „oamenii de cancelarie 
domnească” şi prima gazetă, avant-la-lettre, din spațiul 


românesc, un fel de „buletin oficial” — asemănător acelui 


„diario” sau ,avviso” italienesc din epocă, despre care 
Mihai Viteazul avea cunoştinţă —, şi în care erau relatate, 
mai ales pentru uzul informativ al străinilor, evenimente 
şi fapte din campaniile voievodului. De altminteri, 
domnitorul, în anii următori, va fi redactat el însuşi 
memorii adresate marelui duce de Toscana, Ferdinando 
de Medici, şi împăratului Rudolf al II-lea, dar şi scrisori 
expediate hatmanului Stanislav Zolkiewski, castelan 
de Lwow, lui Sigismund Bathory şi arhiducelui 
Maximilian, în care, într-un alert şi sugestiv stil 
reportericesc, şi-a descris faptele de arme întru 
neatarnarea şi unirea Ţărilor Româneşti. Aşadar, „acest 
om fenomenal prin vitejie şi prin minte, această jertfă 
tragică” — cum l-a portretizat Eminescu — a fost să fie 
primul „om de presă” român. (G.C.) 


INFORMAȚIA DÂMBOVIȚEI Apare la 14-20 mai 
2008; editor: SC Casa Blanda SRL. Subtitrat 
„Săptămânal judeţean pentru o mai bună informare”. 
Director: Alin Pildner; redactori: Oana Soare, Costin 
Mihai, Elena Dumitrescu. Rubrici: „Politic”, ,Electoral”, 
„Economic”, „Actual”, „Cultural / Educational’, „Sport”. 
Îşi încetează apariţia în vara anului 2008. (G.C.) 


INFORMAȚIA DE DÂMBOVIȚA Săptămânal; apare 
la 18 aprilie — 4 mai 2004; editor: SC Semnal Media 
Holding SRL Redactor-şef: Dan-Stelian Popa; redactori: 
Bogdan Bucăloiu, lulian Canache, Alina Dumbravă, 
Georgiana Gheboianu, Georgiana Mateoiu, Oana 
Mocanu, Diana Poşchină. Tipărire parţial color. Pagini 
specializate: „Politic”, Administraţie”, ,Eveniment’, Social”, 
„Banii vorbesc”, „Pagina de excelenţă”, „Pagina de suflet”, 
„Merită să vezi”, „Lumea, ca lumea”, „Infocultura!”, 
„Siguranţa cetățeanului”, „Educaţie”, „De neînțeles”. În 
toamna anului 2004 îşi încetează apariţia. (G.C.) 


INFOTGV.RO Este un portal on-line lansat în august 
2009. Initiatori: Andrei Aldea, Nicolae Ifrim, Marin Ene 
şi Liviu Dobre. Se adresează segmentului de populaţie 
cuprins între vârstele de 20 şi 40 de ani. Oferă, în 
general, informaţii sportive; transmite manifestările din 
diferite sporturi în timp real. Este un site intens 
frecventat. Continuă. (G.C.) 


INSPECTORATUL MUNCII TÂRGOVIŞTE 
Inspecţia muncii a fost instituită în anul 1920, pe baza 
Decretului-Lege din 30 aprilie 1920 referitor la înființarea 
şi organizarea Ministerului Muncii şi Ocrotirii Sociale, 
făcând şi obiectul unei legi speciale din 13 apr. 1927. 
Obiectivele şi atribuţiile Inspecţiei Muncii au fost stabilite 
pentru început prin circulara nr. 1 a Ministerului Muncii 
şi Ocrotirii Sociale din 23 aug. 1920. Un obiectiv 
central al inspecției muncii era acela al gestionării 
conflictelor dintre patronat şi lucrători, în direcţia realizării 
echilibrului social. Inspectoratele trebuiau să vegheze, 

prin inspecții, la respectarea legislaţiei muncii şi la 
aplicarea regulilor de protecţie a muncii salariaţilor. În 
atribuţiile noilor instituţii intrau şi organizarea 
învățământului muncitoresc; organizarea timpului liber 
al lucrătorilor prin activităţi culturale şi sportive; 
supravegherea evoluţiei şomajului şi conlucrarea în acest 
scop cu oficiile de plasare şi camerele de muncă. În 
Vechiul Regat au fost înființate opt inspectorate 
regionale ale muncii. Inspectoratul II Regional al Muncii 
Târgovişte a luat ființă ca urmare a refuzului oraşului 
Piteşti de a găzdui sediul instituţiei. Inspectoratul avea 
ca arie de competenţă județele Argeş, Dâmboviţa, 
Muscel şi Teleorman. În decursul întregii perioade în 
care a funcționat, instituția a suferit numeroase 
schimbări ale denumirii, restrângeri şi lărgiri ale 
competenţelor. Ca inspectorat regional a funcţionat în 
perioada 1920-1934. În perioada 1934-1943 instituţia 
funcţionează ca subinspectorat subordonat 
Inspectoratelor Regionale ale Muncii Ploieşti sau 
Bucureşti. Între 1943-1945, funcţionează ca inspectorat 
al muncii aflat în subordinea Inspectoratului Central al 
Muncii Bucureşti, iar în perioada 1945-1948 ca 
inspectorat local al muncii aflat în subordinea 
Inspectoratului Regional al Muncii Ploieşti. (G.T./ C.V.) 


INSPECTORATUL ŞCOLAR Evoluţia acestei 
instituţii, menită să coordoneze învățământul la nivel 
judeţean, a fost determinată de legislația adoptată de-a 
lungul timpului. În baza Legii instrucţiunii publice din 
1864, s-a constituit la nivelul judeţului un revizorat şcolar 
condus de un revizor, ajutat de mai multi subrevizori. 
Problematica ce trebuia rezolvată era complexă: 
asigurarea condiţiilor pentru ca învăţământul primar să 
fie gratuit şi obligatoriu, pregătirea cadrelor calificate, 
schimbarea mentalitatii părinţilor în sensul înțelegerii 
importanței şcolii ş.a. În perioada interbelică, revizoratul 
a coordonat activităţi de mare importanţă: reintrarea în 
normalitate a procesului de învățământ după marile 
pagube produse de războiul mondial, depăşirea 
dificultăţilor cauzate de criza economică din 1929-1933, 
sprijinirea elevilor cu probleme materiale, îmbunătăţirea 
frecvenței şcolare, construirea unor localuri noi, 
înființarea unor cantine şcolare, diversificarea acţiunilor 
cultural-educative (serbări şcolare, Săptămâna igienei, 
Săptămâna străjerilor), strângerea de fonduri pentru 
ajutorarea orfanilor, a văduvelor şi a invalizilor de război, 
îngrijirea monumentelor istorice etc. Prin Legea din 
1939, revizoratul s-a transformat în Inspectorat Şcolar 
până în 1948 când a devenit Sectie de Învățământ. În 
urma Legii de organizare administrativ-teritorială din 
1950, zona Dâmboviţei forma raionul Târgovişte, inclus 
în regiunea Ploieşti. În baza noii organizări administra- 
tive din 1968 s-a înfiinţat judeţul Dâmboviţa şi s-a 
constituit apoi Inspectoratul Şcolar Judeţean. În perioada 
regimului comunist (1945-1989) au trebuit rezolvate 

aspecte importante: prelungirea duratei şcolarizării 
obligatorii la opt clase şi apoi la zece ani, organizarea 
cursurilor de alfabetizare pentru adulţi, culturalizarea 
populaţiei, constituirea Asociaţiei „Şcoala Nouă” şi a 
cercurilor culturale, ajutorarea regiunilor lovite de secetă 
sau de inundații, înfiinţarea unor structuri noi precum 
Consiliul pedagogic judeţean şi Comitetul educativ 
interşcolar, transformarea Asociaţiei învăţătorilor şi 
profesorilor în Sindicat, participarea şcolilor la 
strângerea recoltelor etc. Influențele politice erau 
evidente: schimbări de programe, introducerea limbii 
ruse, „slăvirea” conducătorilor. După 1989, Inspectoratul 
Şcolar s-a implicat în schimbările profunde vizând noile 
programe şi manuale, noua rețea şcolară, diversificarea 
bazei didactico-materiale, atragerea de fonduri 
europene, derularea unor proiecte internaţionale, cursuri 
de formare a cadrelor didactice, reorganizarea activităţii 
educative. (M.C.) 


INTERFLUVIUL DAMBOVITA-IALOMITA Se 
desfasoara intre raurile Dambovita, la vest, si lalomita, 
la est, atingând între Târgovişte si Dragomiresti/Lucieni 
cea mai mică deschidere — 7-8 km — pe terasa de luncă 
suspendată. De altfel, interfluviul este marcat de trei 
nivele de terasă, cea mai importantă bordând vestul 
Târgoviştei între dealul Teişului şi Priseaca/Dragomireşti. 
Are aspectul unui culoar cu o altitudine de 60 m în 
arealul Târgoviştei, uşor boltit, punctat de numeroase 
conuri de dejectie, fiind şi o adevărată cumpănă a apelor. 
În acest interfluviu s-a manifestat, încă din preistorie, o 
susţinută şi continuă locuire, iar în antichitate şi în Evul 
Mediu a cunoscut o intensă viata economică, înlesnind 
deschiderea de căi comerciale. Faptul acesta a înlesnit 
apariția a numeroase localități cu funcţii agrare şi a 
marelui centru de polarizare umană, economică, politică 
şi culturală de la Târgovişte. (G.C.) 


INTERVIU Bilunar de tip magazin; apare în ianuarie 
1990 sub auspiciile Asociaţiei Tipografilor din România 
— Filiala Dâmboviţa din iniţiativa jurnalistului Lucian 
Grigorescu, redactor-şef, şi Constantin Floroiu — maistru 
tipograf — director. Format tabloid. Tiraj: 15.000 
exemplare. Redactori: Virgil Dragnea, lonut Alexandru 
(cultură), Pompiliu Nedelcu (sport). După 17 numere 
îşi încetează apariţia în acelaşi an. (G.C.) 


INTESA SANPAOLO BANK Este parte a Grupului 
Intesa Sanpaolo, una dintre cele mai importante instituții 
financiar bancare din lume, recunoscută pentru 
stabilitatea şi soliditatea afacerilor pe care le derulează 
la nivel global. Intesa Sanpaolo este lider pe piața 
bancară italiană, operează în peste 40 de tari şi are o 
prezenţă semnificativă atât în Centrul şi Estul Europei, 
cât şi în zona mediteraneeană. Unul din obiectivele 
strategice, asumate global de grupul Intesa Sanpaolo, 

vizează creşterea şi îmbunătăţirea permanentă a 
serviciilor pe piața de retail, precum şi pe piaţa clienţilor 
companii, în dorinţa de a-şi consolida poziția ca unul 
dintre cei mai importanţi jucători financiari. În România, 
Intesa Sanpaolo Bank se adresează atât persoanelor 
fizice, cât şi IMM-urilor şi companiilor, având un cata- 
log complet de produse şi servicii inovative, de la cele 
mai avantajoase posibilități de economisire până la cele 
mai bune soluţii de finanţare. Un avantaj competitiv im- 
portant la nivelul pieţei locale este „International Desk” 
o structură special creată pentru a oferi servicii dedi- 
cate companiilor italiene şi altor clienţi internaţionali. 
Prin experienţă şi profesionalism, creează premisele 
unui viitor stabil pentru clienţii băncii plecând de la 
obiective comune şi orientându-se spre îndeplinirea 
acestora. Oferă stabilitate, combinând performanţa cu 
oportunităţile de afaceri ce apar în piaţă. Intesa Sanpaolo 
Bank acţionează nu doar pentru a susține economia, 
dar şi comunitatea locală, initiand şi realizând 
parteneriate strategice care generează valoare pentru 
oameni. (V.N.) 


INTRODUCEREA GAZELOR DE ÎNCĂLZIT ÎN 
TÂRGOVIŞTE Inițiativa introducerii gazelor pentru 
încălzit în Târgovişte a aparţinut Primăriei Târgovişte. În 
acest sens, Serviciul Tehnic al oraşului era condus de 
ing. D. Sechelaride, care a întocmit în 1929 un plan al 
oraşului şi care a stat la baza concesiunii acestui 
serviciu. În 1931 se lansa ideea dării în concesiune a 
aprovizionării şi distribuţiei gazelor în oraş. Au răspuns 
la această iniţiativă mai multe societăţi care-şi lansau 
ofertele lor: Unirea, Steaua Română, Româno-Americană 
şi Camera de Comerţ Germano-Română de la Berlin. 
Caietul de sarcini a fost întocmit de inginerul |. 
Ştefănescu Radu, profesor la Politehnica Bucureşti, care 
l-a înaintat Ministerul Lucrărilor Publice, Consiliului 
Tehnic Superior. A fost întocmită o nouă variantă a 
caietului de sarcini care cuprindea în mare punctele 
din primul caiet de sarcini, specificându-se, în mod 
expres, interzicerea folosirii gazului la iluminat, deoarece 
în oraş Uzina Electrică furniza acest serviciu. Licitatia 
pentru acest serviciu a fost ţinută în 8 decembrie 1931 
şi a fost câştigată de Societatea Unirea Ploieşti. 
Inginerul Ştefănescu Radu, autorul caietului de sarcini, 
s-a întâlnit cu delegatul Societăţii Unirea, ing. I.C. 
Costaforu pentru încheierea unei convenţii cu scopul 
introducerii în caietul de sarcini a propunerilor făcute 
de societatea câştigătoare. Convenţia pentru 
introducerea şi distribuirea gazului de sondă în 
Târgovişte, a fost semnată la 25 februarie 1932 şi 
înaintată Primăriei Târgovişte de Societatea Unirea din 
Ploieşti. Introducerea gazelor în Târgovişte se tergiversa. 
Pentru realizarea acestui serviciu se apelează la factorul 
politic. Comisia Interimară Târgovişte a întocmit un 
memoriu în 28 martie 1932, în care se arăta că 


introducerea gazelor „însemna un progres real şi o 
îmbunătăţire a vieții edilitare a oraşului”. Acest memoriu 
a fost trimis deputatului de Dâmboviţa, George lorga, 
care a întocmit un proiect de lege care a fost votat în 
Camera Deputaţilor. Pentru a fi votat şi de Senat acesta 
îi scria preşedintelui Comisiei Interimare a oraşului 
Târgovişte, profesorul |. Angelescu, să facă intervenții 
la Senat pentru votarea acestuia. Camera de Comerţ 
germano-română era interesată de construirea Uzinei 
de Gaz, comunicând în acest sens Primăriei. În 7 iunie 
1932, primăria a răspuns că Uzina de gaz se construia 
de societatea concesionară „Unirea” în baza unei 
convenții aprobată de Consiliul Tehnic Superior şi în 
virtutea unei legi speciale. În 22 decembrie 1932, Primăria 
informa Consiliul Tehnic Superior că a aprobat caietul 
de sarcini al Societăţii Unirea privind distribuţia gazului 
de sondă în Târgovişte. (G.T./ C.V.) 


IOAN al Vill-lea PALEOLOGUL Împăratul 
Bizanțului (din 14/2 ianuarie 19 împreună cu tatăl său, 
Manuil al II-lea Paleologul, până la decesul acestuia in 
21 iulie 1425, apoi, singur, până la decesul său, la 31 
iulie 1449). În 1424 se duce la Budapesta pentru tratative 
cu împăratul Germaniei şi regele Ungariei — Sigismund 
de Luxemburg, iniţiatorul unei cruciade antiotomane. 
Tratativele priveau unirea eforturilor în lupta contra puterii 
turceşti, o alianţă — cu Sigismund de Luxemburg şi, 
evident, cu Dan al II-lea, domnul Țării Româneşti, inamic 
al Turciei şi prieten al Bizanțului. După o şedere 
îndelungată în Ungaria, la sfârşitul lui octombrie 1424 
se întoarce, prin Transilvania, Tara Românească, Chilia, 
Marea Neagră, la Constantinopol. Despre întoarcere îl 
informează pe tatăl său, împăratul Manuil al II-lea 
Paleologul, printr-o scrisoare cifrată, expediată de la 
Budapesta, prezentată de istoricul bizantin Georgios 
Sphrantezes, înalt demnitar la curtea imperială 
bizantină, sfetnic apropiat a trei împărați şi slujitor sub 
trei împărați. În scrisoare împăratul loan al VIII-lea 
Paleologul anunţă „că e sănătos şi că porneşte cu bine 
înspre părţile de pe la Marea Tara Românească şi că 
să vină corăbii în localitatea numită Chilia, ca să-l ia şi 
să-l aducă”. „Şi la sfârşitul lui octombrie din anul 33” 
(6933 = 1424), împăratul chir loan s-a întors la 
Constantinopol dinspre numita Chilia de la Dunăre, 
corăbii plecând într-acolo de la Constantinopol”, spune 
Sphrantezes. „Marea Tara Românească” este 
identificată drept Țara Românească dintre Carpaţii 
Meridionali şi Dunăre, cu capitala la Târgovişte, unde în 
1424 domnea Dan al II-lea, învederat luptător antiotoman 
şi prieten al Bizanțului. Din textul lui Sphrantezes reiese 
că împăratul loan al VIII-lea Paleologul s-a deplasat de 
la Budapesta pe un drum prin Transilvania, apoi, prin 
interiorul Țării Româneşti, spre Brăila, de unde, până la 
Chilia s-a dus pe apă. Acest drum nu putea fi decât 
drumul comercial Bran-Rucar-Targoviste-Braila, care, din 

secolul al XIV-lea avusese o contribuţie hotărâtoare la 
ascensiunea economică, culturală, artistică şi socială 
a oraşului Târgovişte. Unii autori afirmă că în trecerea 
prin Tara Românească împăratul loan al VIill-lea 
Paleologul l-a luat cu sine la Constantinopol pe tânărul 
Vlad Dracul, viitorul domn al Țării Româneşti, despre 
care se ştie că o vreme a stat la Constantinopol. 
Retinem că, la sfârşitul lui octombrie 1424, împăratul 
Bizanțului loan al VIII-lea Paleologul, mergând de la 
Budapesta la Constantinopol a străbătut Transilvania 
şi Tara Românească, până la Chilia. Prin Tara 
Românească drumul potrivit şi circulat era Bran-Rucăr- 
Târgovişte-Brăila, apoi, pe apă, Chilia. La Târgovişte 
împăratul putea poposi la Curtea Domnească şi evi- 
dent discuta, cu Dan al II-lea, domnul Țării Româneşti, 
cunoscut mai vechi al său, problema luptei 
antiotomane. (C.I.) 


IOAN ZUGRAVUL (1745-1800) Era fiul popii Vintilă 
ot Mălureni, judeţul Argeş. S-a angajat să repicteze 
anumite porțiuni din pictura Bisericii Domnești din 
Târgovişte, în urma lucrărilor de restaurare din 1785. 
Cu toate strădaniile sale, factura artistică a picturii este 
realizată în mod evident de o mână inabilă, iar 
intensitatea culorii nereuşită. (M.O.) 


IOAN, Valerian  (18.V.1951, Târgovişte) 
Baschetbalist, antrenor. Absolvent al Liceului „Nicolae 
Bălcescu” din Târgovişte (1970), licenţiat al Institutului 
de Educaţie Fizică şi Sport din Bucureşti (1974). Com- 
ponent al echipelor divizionare „B” de baschet ,Comertul” 
Târgovişte (1968-1971) şi „Cimentul Fieni (1971-1977). 
Profesor-antrenor (1975-2010) şi director adjunct (1991- 
2010), la „Clubul Sportiv Şcolar” Târgovişte. Antrenor al 
echipei feminine de baschet „LIVAS PETROM” 
Târgovişte, campioană naţională (ediţia 2001-2002). 
Director tehnic al echipei „Baschet Club” Târgovişte 
divizionară „A” la baschet masculin. Antrenor al echipei 
divizionare ,A” de baschet masculin „Oțel Inox” 
Târgovişte. Antrenor al echipelor de divizia „B” baschet 
masculin „Cimentul” Fieni, „Oțel Inox” Târgovişte, ,BC” 
Târgovişte, postură din care a reuşit două promovări în 
divizia „A” cu „Otel Inox” Târgovişte (în 1987) şi „Baschet 
Club” Târgovişte (în 2007). Ca antrenor la „CSŞ” 
Târgovişte a obținut 17 medalii la campionatele naţionale 
de juniori 1, 2 şi 3 (5 titluri de campion, 6 medalii de 
argint, 6 medalii de bronz). A pregătit şi propulsat spre 
înalta performanţă 40 de sportivi în eşaloanele superioare 
(diviziile A şi B), dintre care 12 au ajuns şi la loturile 
naţionale (între care Horia Păun şi Marius Dobă la 
naţionala de seniori, Valentin Stănescu şi Cătălin 
Tănase la naţionala de tineret ş.a.). Antrenor al echipei 
feminine de baschet a României (2004-2005) pe care a 
condus-o în 35 întâlniri internaţionale (12 meciuri, 5 
victorii, în preliminariile şi turneul final al Campionatului 

European, 2005, Franţa; 7 meciuri, 5 victorii, la Jocurile 
Francofone, 2005, Niger; 16 meciuri, 9 victorii, în meciuri 
intertari). Antrenor al echipei nationale masculine de 
baschet juniori (1991-1994). Membru în Biroul Federal 
al Federaţiei Române de Baschet (1996-2004). (A.B.) 


IONEL, Marcel (28.IV.1955, Dărmăneşti, Dâmboviţa) 
Absolvent al Liceului teoretic din Moreni, al Facultăţii de 
Mecanică la Universitatea Braşov şi doctor al Universității 
Politehnica din Bucureşti. Inginer şi director executiv la 
Combinatul de Oteluri Speciale din Târgovişte, apoi cadru 
didactic la Universitatea „Valahia”. Este conferențiar 
universitar; a deţinut funcţia de decan al Facultăţii de 
Inginerie Electrică, iar în prezent este prodecan al 
aceleiaşi facultăți. Publică lucrări din domeniul 
monitorizării şi gestiunii energiei electrice, reglarea 
economică şi funcționarea maşinilor sincron, maşini şi 
sisteme de actionari electrice. Este membru al Societăţii 
Române de Robotică, al SIEAR şi AGIR. (G.C.) 


IONESCU, Augustin (14.X.1893, Bucureşti — ?) 
Secretar al organizaţiei judeţene a Partidului Social 
Democrat din judeţul Dâmboviţa. Absolvent de liceu, 
devine apoi ofițer. Se înscrie în Partidul Social Demo- 
crat pe 1 octombrie 1944, afirmându-se ca un bun 
organizator. La scurt timp este ales secretar al 
organizaţiei judeţene. În această calitate avizează 
structurile organizatorice din teritoriu şi avansările în 
ierarhia partidului la nivelul județului. Sprijină colaborarea 
cu Partidul Comunist Român, facilitând astfel 
ascensiunea acestuia spre putere. (M.C.) 


IONESCU C. Corneliu-Cristian (26.X11.1940, 
Târgovişte) Arhitect. După Liceul ,,lenachita Văcărescu”, 
pe atunci Şcoala Medie Nr. 3 „Nicolae Bălcescu”, din 
Târgovişte (1957) şi după Şcoala Tehnică de Arhitectură 
şi Construcţia Oraşelor, Bucureşti (1964), absolvă 
Institutul de Arhitectură „lon Mincu” Bucuresti (1970). 
Urmează cursurile postuniversitare de urbanism (1983- 
1984) la Institutul de Arhitectură ,lon Mincu” Bucuresti. 
Lucrează la Institutul de Proiectare al Judeţului 
Dâmboviţa (1970-1972 şi 1974-1991), la Muzeul Judeţean 
Dâmboviţa (1972-1974), la Consiliul Judeţean Dâmboviţa 
— Direcţia Urbanism şi Amenajarea Teritoriului (1993- 
2004). A fost preşedinte al Filialei Dâmboviţa a Uniunii 
Arhitecţilor din România (1981-1990), membru al 
comitetului de conducere al Uniunii Arhitecţilor din 
România (1981-1993), al Secţiei Tehnice a Comisiei 
Naţionale a Monumentelor Istorice (1992-1994), al 
Comisiei Regionale (Zonale) Muntenia a Monumentelor 
Istorice (1990 — prezent). A fost vicepreşedinte al acestei 
comisii în perioada 1990-2004. Este membru în Comisia 
Judeţeană de Urbanism şi Amenajarea Teritoriului din 
2007, în calitate de expert atestat de Ministerul Culturii 
şi Cultelor pentru lucrări de intervenţie asupra 

monumentelor istorice. A predat la Institutul de 
Arhitectură „lon Mincu” Bucuresti, Secţia Restaurarea 
Monumentelor Istorice (1992-1993). A publicat materiale 
din domeniul monumentelor istorice şi urbanismului 
istoric în reviste de specialitate. Participă cu comunicări 
la sesiuni ştiinţifice în domeniul monumentelor istorice 
şi urbanismului istoric. Este coautor al lucrării „Târgovişte. 
Reşedinţă voievodală, 1400-1700” (2009). (V.N.) 


IONESCU, Cornel (18.1X.1925, Găeşti, Dâmboviţa 
— 21.VI.2006, Târgovişte) Profesor, prozator, dramaturg. 
Studii liceale la Găeşti şi Târgovişte. Absolvent al 
Academiei de Studii Comerciale şi Industriale din 
Bucureşti (1948). Se dedică învăţământului încă de la 
absolvire, fiind director de şcoală la Gura Ocnitei şi 
Târgovişte. Apoi inspector şcolar şi din nou director al 
Şcolii Generale Nr. 5 „Coresi” din Târgovişte până la 
pensionare. De timpuriu vădeşte preocupări literare 
scriind schițe, nuvele, reportaje în revistele şi ziarele 
locale. Autor al pieselor de teatru „Vlad Tepes”, „In- 
spector în delegaţie”, jucate de formaţii de amatori din 
Târgovişte. Debut editorial cu romanul „Piatră şi zăpadă” 
(1972), urmat de romanul „În furtună” (1979) şi „Coşmar: 
Vieti paralele” (1997). Talent de povestitor al unor 
întâmplări trăite, descrie locurile şi oamenii pe care i-a 
cunoscut. (V.P.) 


IONESCU, Lavinia (23.XIl, 1962, Bucuresti) A 
absolvit Liceul (azi, Colegiul National) ,lenachita 
Văcărescu”) din Târgovişte şi Facultatea de Medicina 
— secţia medicină generală — din Timişoara; competenţă 
în ecografie generală la Universitatea de Medicină şi 
Farmacie „Carol Davila” din Bucureşti şi competenţă 
Unicef în inspecția HIV SIDA; secundariat în boli 
infecțioase şi, apoi, medic specialist şi medic primar la 
Spitalul Judeţean Târgovişte, ocupă funcţiile de director 
general al Direcţiei de Sănătate Publică Dâmboviţa, 
director medical al Centrului Medical Polimed din 
Târgovişte, preşedinte al Consiliului de administraţie al 
Spitalului Judeţean de Urgenţă din Târgovişte şi mana- 
ger al aceluiaşi spital. Relevă activităţi şi responsabilități 
în organizarea şi conducerea de sistem medical şi în 
aplicarea de politici sanitare. (G.C.) 


IONESCU, Nicolae (12.V.1949) Fotbalist. A debutat 
la Metalul Târgovişte în 1963, unde a fost legitimat până 
în 1967. În acest interval de timp a jucat un sezon în 
divizia „C” (1966-1967, locul 3), perioadă în care a evoluat 
de 13 ori în naţionala de juniori a României. Ulterior a 
jucat 182 meciuri în divizia ,A” la ,Petrolul” Ploieşti şi 
„Steaua” Bucuresti, 13 la naţionala de tineret si 4 în 
prima reprezentativă a României. (A.B.) 


IONESCU, Traian (17.VII.1923, Văleni, Dâmboviţa) 
Fotbalist. La 13 ani a fost legitimat la „Tennis Club 


Târgovişte”. După patru ani aici, valoarea la care a ajuns 
l-a propulsat spre „înalta societate” a fotbalului 
românesc. A jucat în divizia ,A” la Juventus Bucuresti, 
Distribuţia Bucureşti, CCA Bucureşti (cu această echipă 
a obţinut un titlu de campion naţional şi trei Cupe ale 
României) şi ASA Câmpulung Moldovenesc, precum 
şi în echipa naţională (de 5 ori). După abandonarea 
activităţii de jucător devine antrenor, obținând şi din 
această postură succese deosebite (5 titluri de cam- 
pion şi 2 Cupe ale României; 1 titlu de campion al 
Turciei; antrenor al echipei naţionale a României; 
antrenor emerit). Traian lonescu este primul „nume 
mare” pe care Târgoviştea l-a propulsat în fotbalul 
românesc (atât ca jucător cât şi ca antrenor). (A.B.) 


IONESCU, Vasile R. (12.1.1912, Târgovişte — 
12.V.2001) Colonel (r). După terminarea liceului a urmat 
Şcoala de Ofițeri de Infanterie din Bucureşti, a fost 
avansat la 1 iulie 1943 la gradul de sublocotenent în 
cadrul ,Promotiei Mihai Viteazul” 1943. A fost repartizat, 
la cererea sa, la Regimentul 2 Care de Luptă, fiind 
încadrat pe funcţia de comandant de pluton de 
autotunuri. În 1943 i s-a încredinţat comanda Companiei 
|, funcţie pe care o deţine până în 1947. (G.T./ C.V.) 


IONESCU-TÂRGOVIŞTE, Constantin (11.X1.1937, 
Târgovişte) Urmează cursurile primare şi gimnaziale la 
Şcoala de Băieți Nr. 1 (astăzi „Vasile Cârlova”) şi pe 
cele liceale la Liceul (astăzi, Colegiu National) ,,lenachita 
Văcărescu” din Târgovişte. Îşi ia licenţa la Facultatea 
de Medicină a Institutului de Medicină şi Farmacie 
„Carol Davila” din Bucureşti, care, apoi, îi acordă şi 
titlul de doctor în ştiinţe medicale. Este profesor 
universitar, şef al unor importante instituții medicale 
din Capitală, expert al OMS şi al Comunităţii Europene 
în sfera cercetării ştiinţifice medicale şi coordonator 
pentru România al studiilor multicentrice EURIDIAB 
şi DIAMOND. Este autor al unor invenţii patentate de 
OSIM, membru corespondent al Academiei Române, 
membru de onoare şi titular al unor academii, asociații 
şi societăţi medicale din tara şi străinătate, cât şi al 
unor consilii editoriale din SUA si Europa. | s-a conferit 
titlul de Cetăţean de Onoare al Târgoviştei. Reputat 
specialist în diabetologie, nutriție, acupunctură si 
electrofiziologie, domenii în care a realizat numeroase 
studii de cercetare. Publică tratate şi cărți medicale, 
unele cu cert caracter de pionierat. (G.C.) 


IONESCU-RAICU, Rion (20. VIII.1872, Balabanesti, 
Tutova — 19.IV.1895, Târgovişte) Profesor, critic literar. 
După terminarea liceului în Bârlad (1890), se înscrie la 
Facultatea de Litere şi Filozofie a Universităţii din laşi. 
Încă din timpul liceului, prin intermediul Societății 
„Orientul”, pe care o înființează împreună cu alti colegi, 
va intra în contact cu operele şi ideile lui Marx, Engles, 

L. Buchner, H. Spencer, Ch. Darwin, Aug. Comte, H. 
Taine. După terminarea studiilor (1893) este profesor 
suplinitor la Liceul ,,lenachita Văcărescu” din Târgovişte, 
unde preda limba română, greaca şi latina. Datorită 
ideilor sale socialiste i se refuză titularizarea, murind 
de tuberculoză la nici 23 de ani. Este înmormântat în 
Cimitirul Central al oraşului. Astăzi nu se mai cunoaşte 
locul de veci. Adept al mişcării socialiste, al şcolii critice 
de la „Contemporanul”, al ideilor despre literatură 
susținute de Constantin Dobrogeanu Gherea. Afirmă 
că arta care are un contact nemijlocit cu realitatea, 
intrând în polemică cu adepții esteticii junimiste. (V.P.) 


IONESCU-VARO (1884-1935) A făcut studii în tara 
la Şcoala de Belle Arte din Bucureşti. După absolvire 
(1911) a plecat ca bursier la Paris unde a studiat la 
Şcoala Normală de Arte Plastice. A expus la Paris şi 
în tara. A realizat sculpturi care au avut în centru 
momentele Războiului de Întregire. Printre ele se 
numără „Monumentul Regelui Ferdinand de la Orăştie”, 
relieful în bronz al regelui Carol dar şi studii privind 
diferite nuduri şi capete şi statuia „Dans le rêve”. La 
Targovitte a realizat, la solicitarea corpului ofițeresc al 
Şcolii de Cavalerie, un bust al regelui Ferdinand, care 
a fost dezvelit la 24 aprilie 1921 în prezenţa înaltului 
personaj. (M.O.) 


IONIȚĂ, Gheorghe (16.1V.942, Constanta) A 
absolvit Liceul „Alexandru loan Cuza” şi Facultatea de 
Metalurgie de la Institutul Politehnic din Bucureşti. Îşi 
ia doctoratul în tehnologia construcţiilor de maşini la 
Universitatea „Transilvania” din Braşov. Traseul 
profesional a fost marcat astfel: inginer tehnolog şi şef 
de serviciu adjunct la întreprinderi din Bucuresti, inginer 
inspector general în Ministerul Industriei Construcţiilor 
de Maşini, conferenţiar, profesor universitar şi decan al 
Facultăţii de Ingineria Materialelor, Mecatronică şi 
Robotica la Universitatea „Valahia” din Târgovişte. Si 
tot aici a deţinut funcţia de prorector. Este autor a 
numeroase cărți şi lucrări (studii şi articole) despre 
bazele elaborării aliajelor feroase şi neferoase, starea 
lichidă şi solidificarea aliajelor metalice, materiale 
amorfe şi rezistente, ingineria mediului şi ecotehnologiei, 
cat şi al unor brevete de invenţie: procedeu şi instalaţie 
de turnare continuă a bimetalelor; compoziţie de betoane 
anticorozive rezistente la medii reducătoare; produse 
refractare monolitice şi procedeul de obținere a acestora. 
De asemenea, este membru în Adunarea Naţională 
Bisericească, în Adunarea eparhială a Arhiepiscopiei 
Târgoviştei, şi membru în Colegiul Onorific al Redactiei 
Fundației Ştiinţifice „Metalurgia Română”. (G.C.) 


IORDACHE, Aurel (6.X1.1906, Şotânga, Dâmboviţa 
— oct. 1982, Şotânga, Dâmboviţa). Fiul lui lon şi Elena 
lordache din comuna Şotânga, a fost minier la 

exploatarea minieră din comuna natală. A participat în 
al Doilea Război Mondial în cadrul diviziei de tancuri, 
unde a ajuns la gradul de sergent. Înscris în PCR, a 
îndeplinit mai multe functii: şef de cadre la Cooperativa 
Raionului Târgovişte (1948-1950), preşedinte al 
raionului Târgovişte (1951-1955, 1955-1959), 
vicepreşedinte al raionului Târgovişte (1959-1963). A 
fost preşedinte al Comitetului Executiv al Sfatului 
Popular o scurtă perioadă în cursul anului 1955 şi a 
avut şansa de a inaugura Policlinica de Adulţi, care 
funcţiona atunci la etajul Băii Comunale şi 
Termocentrala Doiceşti, care a început să funcţioneze 
cu întreaga capacitate (120 MW). (M.O.) 


IORDACHE, Ştefania-Felicia (1.1X.1961, 
Târgovişte) Absolventă a Liceului (azi Colegiu Naţional) 
„enăchiţă Văcărescu” din Târgovişte şi a Facultăţii de 
Mecanică de la Universitatea Politehnică din Bucuresti; 
obţine titlul de doctor la Universitatea de Petrol-Gaze 
din Ploieşti. Inginer proiectant la SC UPET SA 
Târgovişte, apoi cadru didactic la Universitatea „Valahia”. 
În prezent profesor universitar şi decan al Facultăţii de 
Ingineria Mediului şi Biotehnologii la aceeaşi universitate. 
Publică lucrări din domeniul protecţiei calității apei, 
monitorizarea mediului, modelarea şi automatizarea 
proceselor tehnologice. Este redactor-şef al „Annals. 
Food Science an Technology” şi membru al Societăţii 
de Automatică şi Informatică Tehnică şi al asociaţiilor 
Română de Mecanica Ruperii şi Română de Tribologie; 
este secretar general al Comitetului de Inginerie 
Pedagogică. (G.C.) 


IORDAN, Maria (15.X1.1947, Râmnicu-Vâlcea) A 
absolvit Facultatea de Industrie Alimentară şi Tehnica 
Pescuitului de la Institutul Politehnic din Galati; doctor 
în inginerie industrială la Universitatea „Dunărea de Jos” 
din aceeaşi localitate. Profesor şi director adjunct la 
Liceul Industrial Nr. 10 din Galaţi; inginer cercetare, 
cercetător ştiinţific şi şef al Filialei Institutului de Cercetări 
Alimentare de la Universitatea „Dunărea de Jos”; din 
1993 cadru didactic la Universitatea „Valahia” din 
Târgovişte unde, în prezent, este profesor universitar şi 
prodecan al Facultăţii de Ingineria Mediului şi 
Biotehnologii. Publică lucrări (cărţi, studii, articole) 
despre controlul şi asigurarea calității produselor 
alimentare, tehnologiei alimentare, aditivi utilizați în 
industria alimentară, biotehnologii alimentare. Este 
membră a Societăţii de Chimie din România, a Asociaţiei 
Specialistilor din Morărit şi Panificatie din România; 
director executiv al Centrului de Cercetare Ştiinţifică 
pentru Biotehnologii şi Ştiinţe Inginereşti Aplicate de la 
Universitatea „Valahia”. (G.C.) 


IORDAN, Marin (15.X11.1941, Însurăţei, Brăila) 
Absolvent al Şcolii Medii din lanca şi al Facultăţii de 

Fizică — secţia fizică teoretică — de la Universitatea 
„Alexandru loan Cuza” din laşi, şi, tot la această 
universitate obţine titlul de doctor în fizică. Străbate toate 
gradele didactice universitare. Între 1964 şi 1992 este 
cadru didactic la Universitatea „Dunărea de Jos” din Galati; 
din 1992, la Universitatea „Valahia” din Târgovişte — printre 
ai cărei fondatori se numără — ocupă următoarele funcții: 
decan al Facultăţii de Ştiinţe Tehnice şi Tehnologii, decan 
al Facultăţii de Inginerie Electrică, decan al Facultăţii de 
Ştiinţe şi prorector al Universităţii „Valahia”. A publicat 
numeroase lucrări (cărţi, studii, articole) din domeniul 
fizicii teoretice. | s-a conferit Ordinul „Meritul pentru 
Învățământ în grad de Mare Ofiţer”. (G.C.) 


IORDĂCHESCU, Nicolae Publicist şi om politic. 
Important membru al Partidului Naţional Liberal în 
perioada interbelică. A inițiat constituirea la Târgovişte 
a Cercului „I.G. Duca”, pentru „înălțarea morală” a 
partidului şi a sprijinit apariţia ziarului „Ecoul Dâmboviţei” 
(1936-1937). S-a implicat în înființarea unor Case de 
Sfat ale PNL în principalele localități dambovitene, având 
ca obiectiv consolidarea influenţei liberale în rândul 
populaţiei. În 1944, după înlăturarea regimului 
antonescian a particpat la refacerea structurilor PNL, 
fiind inclus în Delegaţia permanentă judeţeană. (M.C.) 


IORGA, Nicolae (17.VI.1871, Botoşani — 
27.X1.1940, Strejnic, Prahova) Istoric, publicist, om poli- 
tic, personalitate ştiinţifică de renume mondial. Studii 
universitare la laşi, Paris, Berlin, Leipzig. Doctor în 
filosofie (1893). Din anul 1895 activează ca profesor la 
Universitatea Bucureşti. Membru al Academiei Române 
din anul 1910, se distinge ca istoric de renume interna- 
tional, autor al unor opere monumentale. Întemeietor al 
unor instituții culturale, scriitor, memoralist, preşedintele 
Ligii Culturale. Lider al Partidului Nationalist Democratic 
înființat în anul 1910, parlamentar, prim ministru (1931- 
1932), consilier regal. A făcut mai multe vizite la 
Târgovişte în scopuri politice sau culturale. Este prezent 
pe 26 august 1920 cu prilejul readucerii la Mănăstirea 
Dealu a capului Voievodului Mihai Viteazul, tine 
conferinţe pe teme de istorie şi cultură (1923, 
1927,1928), vizitează Curtea Domnească şi 
monumentele oraşului cu participanții la cursurile 
Universităţii Populare din Vălenii de Munte (1927), are 
cuvinte laudative la adresa liderilor judeţeni iorghişti 
Theodor Pârjolescu şi Nicu Ciornei. Prezidează 
Congresul Ligii Culturale desfăşurat la Târgovişte în zilele 
de 7-9 iulie 1928, prilej cu care este sărbătorită împlinirea 
a zece ani de la unirea Basarabiei cu România. Scrie 
articole la adresa istoriei oraşului, atât în presa locală 
(,Dambovita’, „Dâmboviţa nouă”) cât şi în presa centrală. 
Este semnificativ articolul „Se trezeşte sufletul în 
Dâmboviţa”, publicat pe 15 octombrie 1922 în ziarul local 
„Dâmboviţa”. În timpul guvernării sale (1931-1932), 

începe pietruirea şoselelor Targoviste-Voinesti si 
Târgovişte-Butimanu. Încurajează deplasarea pictorului 
Vasile Blendea la muzee şi colecţii de artă din 
străinătate pentru a copia portrete de voievozi români 
şi a le face cunoscute iubitorilor de istorie. (M.C.) 


IOSIF, Petre (29.XII.1907, Târgovişte — 25.VII.1978, 
Bucureşti) Medic, prozator, ziarist, traducător, politi- 
cian. După studii primare şi gimnaziale în oraşul natal, 
absolvă Facultatea de Medicină din Bucureşti (1934). 
Îmbrăţişează din tinereţe ideile comuniste, fiind luptător 
în Brigăzile Internaţionale din Spania. Doctor în 
medicină. După evenimentele din 1944, gazetar, 
funcţionar la diferite instituţii culturale şi departamentale 
(Ministerul de Externe, Radiodifuziune). Director al Operei 
Române şi al Şcolii de Literatură şi Istorie Literară „Mihai 
Eminescu”. Autor al unor numeroase articole de istorie 
literară, al unor volume de nuvele şi povestiri în care, cu 
predilecție, evocă lupta comuniştilor în ilegalitate: „Filimon 
Sârbu” (1946), „Cifrul” (1948), „Manifestul” (1950), „Într-o 
noapte la Madrid” (1956). Traduce din M.A. Asturias, N. 
Guillen, V. Teitelbaim. (V.P.) 


IPSILANTI, Alexandru (1724, Istanbul — 13.1.1807, 
Istanbul). A fost domn al Țării Româneşti între 1774-1782, 
1796-1797. Grec din Fanar, posesorul unei largi culturi, a 
guvernat cu înțelepciune, a reorganizat aparatul 
administrativ şi s-a străduit să asigure stabilitatea 
economică şi demografică. În a doua domnie a dispus ca 
„bisericile din Curtea Domnească [...] din Târgovişte [...] 
cea de Jos şi cea de Sus şi Biserica Sfintei Vineri [...] 
să aibă 6 preoți şi 2 diaconi, 4 cântăreți şi 5 grămătici 
scutiţi de toate dările”. Se pare că în timpul său toate 
bisericile din incinta Curţii funcționau. (M.O.) 


IPSILANTI, Constantin (1760, Istanbul — 
12.VI.1816, Kiev) A domnit în Tara Românească între 
18/30 august 1802-12/24 august 1806, 3/15 octombrie 
1806 — august 1807, iulie — august 1807. Era fiul lui 
Alexandru Ipsilanti şi al Elenei Moruzi şi îndeplinise 
importante funcţii la Poartă. A luat importante măsuri 
pe plan economic, administrativ, militar, edilitar şi a 
inaugurat o politica fatisa de eliberare de sub jugul 
otoman. A oferit danii şi ajutor unor mănăstiri ortodoxe 
şi şcoli greceşti. A manifestat atenţie fata de Biserica 
din Curtea Domnească, stricată în urma marelui 
cutremur din 1802. „Fiindcă se deslegase şi biserica 
să părăsise, preoții şi locuitorii Târgoviştei au cerut 
ajutorul domnului [...] ca să dreagă biserica din Curtea 
Domnescu”. Domnul ţării a acordat 500 de taleri de la 
visterie şi alti „1000 ce trebuiau strânşi de la cei care 
se hrăneau pe moşia domnească”. Cu supravegherea 
acestor lucrări a fost însărcinat biv vel banul Scarlat 
Ghica, care „prin silinta şi osârdia să facă dregerea” 
acestei biserici. General în armata rusă, aghiotant al 

țarului Alexandru |. A condus mişcarea Eteria înființată 
la Odesa (1814), care îşi propusese eliberarea Greciei 
de sub Imperiul Otoman. După ce a pătruns în Moldova, 
Alexandru Ipsilanti s-a îndreptat spre Țara Românească, 
însă la sosirea sa, boierii şi consulatele au părăsit 
Bucureştii. Ajuns la Colentina, Alexandru Ipsilanti n-a 
putut intra în Bucureşti datorită impotrivirii lui Tudor 
Vladimirescu. în urma dezavuării Eteriei din partea 
țarului, armata eteristă s-a retras la Târgovişte. Aici a 
luat măsuri pentru apărarea oraşului, fortificând punctele 
avansate (Mărgineni, Nucet), a destupat santurile din 
jurul Târgoviştei, a dezvelit Mitropolia, învelită cu plumb, 
pentru a face gloanţe. A creat un consiliu de război, a 
alcătuit „batalionul sacru”, a strâns numeroase provizii, 
cu intenţia de a rezista împotriva turcilor. Alexandru 
Ipsilanti şi-a stabilit cartierul general în casa lui Geanoglu. 
Trupele eteriste s-au dedat la jafuri şi orgii în Târgovişte 
şi în satele din jur. Pentru a linişti populația nemulțumită 
de jafuri, Alexandru Ipsilanti a dat la 19 aprilie din 
Târgovişte o proclamaţie adresată locuitorilor Ţării 
Româneşti, numiţi „fiii nobili ai Daciei”, unde Târgoviştea 
era numită „capitala Daciei”. Ipsilanti se arată nerăbdător 
să treacă pe pământul patriei sale. Fiind înconjurat de 
oameni incapabili, n-a putut mobiliza decât o armată 
aflată în descompunere, dedată la jaf şi incapabilă a se 
împotrivi armatei otomane. Victorios la Nucet şi Cornățel, 
Chehaia bey s-a îndreptat spre Târgovişte, obligându-l 
pe Alexandru Ipsilanti şi rămăşiţele armatei eteriste să 
se retragă în dezordine de pe câmpul de luptă. (M.O.) 


IRIMESCU-CANDESTI, lon Avocat, ziarist, scriitor, 
om politic, un mare iubitor al artei, preşedinte al filialei 
locale a Sfaturilor Negustoreşti, personalitate a vieții 
politice dambovitene interbelice. A fost deputat în anii 
1922-1926 şi 1927-1928 din partea Partidului Naţional 
Liberal şi prefect al județului în anii 1936-1937. De numele 
lui se leagă inaugurarea unor importante obiective so- 
cial-culturale în Târgovişte şi în județ. S-a remarcat ca 
un apreciat ziarist, colaborând la „Legea nouă” (1918- 
1920), „Viitorul Dâmboviţei” (1921-1935) ş.a. A condus 
ziarele „Desrobirea” (1921) şi „Voinţa” (1934-1935). Pe 
timpul regimului antonescian (1940-1944), când partidele 
politice au fost interzise, a organizat întâlniri clandestine 
cu membrii liberali la locuinţa sa din Târgovişte. După 
înlăturarea lui lon Antonescu a luat parte la efortul de 
refacere a P.N.L. În 1945 a părăsit P.N.L. şi s-a implicat 
în constituirea P.N.L.-Tatarescu, acceptând colaborarea 
cu forțele procomuniste grupate în Frontul Naţional Demo- 
crat. Pasionat de creaţia literară, a publicat în gazeta 
„Flacăra” a lui Constantin Banu. Cele mai importante 
creații literare sunt volumele de proză „Pe drumurile 
Cadrilaterului”, respectiv de poezie „Petale risipite”. (M.C.) 


ISACEANU, Victor (13.VIII.1898, Sendriceni, 
Botoşani — 4.VIII.1998, Târgovişte) Echitatie. General 

maior (r). Absolvent al liceului din Falticeni (1917). A 
urmat cursurile Şcolii de Ofiţeri de Cavalerie pe care le-a 
început în 1918, la Botoşani, unde, din cauza ostilităţilor 
Primului Război Mondial, fusese mutată provizoriu 
instituţia şi le-a finalizat în 1920, la Târgovişte (ŞOC 
revenise între timp la sediul de bază). În perioada 1921- 
1923 a urmat cursurile Şcolii Speciale de Cavalerie din 
Sibiu, după care a revenit la Târgovişte în calitate de 
ofițer instructor la ŞOC unde a activat în perioada 1923- 
1929. În acest interval de timp s-a căsătorit şi a devenit, 
prin domiciliu, târgoviştean. În 1929 a fost selecționat în 
prima echipă hipică naţională, postură din care a 
participat la concursurile internaţionale de la Varşovia şi 
Poznan. Pentru bunele rezultate obţinute, alături de 
ceilalţi componenți ai formației (Vladimir Constantinescu, 
Vasile Şendrea, Petre Kirculescu ş.a.), a fost felicitat 
şi premiat de conducerea Armatei Române într-o 
ceremonie care a avut loc, în 1930, la Târgovişte, mo- 
ment în care a renunţat să mai participe la concursuri 
oficiale. Timp de un sfert de secol activitatea 
profesională, războiul (la care a luat parte activ atât pe 
frontul de Est cât şi pe cel de Vest), vicisitudinile de 
după război la care au fost supuşi o perioadă de timp 
ofițerii l-au îndepărtat, temporar, de Târgovişte. A revenit 
în 1955 şi a rămas defintiv aici până la moarte sa, 
survenită după împlinirea vârstei de 100 de ani. Este 
unul din fondatorii Arhiepiscopiei Târgovişte. Cetăţean 
de onoare al municipiului Târgovişte (1994). (A.B./G.C.) 


ISLER, Carol A fost desenatorul particular al lui 
Dimitrie Pappazoglu în perioada excursiei de 
documentare între anii 1860-1861 în județele Prahova, 
Muscel, Dâmboviţa şi Olt. Acesta a desenat ceea ce 
s-a considerat că este reprezentativ pentru patrimoniul 
national. Astăzi carnetul de schiţe, denumit „Albumul 
Carol Isler”, are 53 de file cu 106 desene, la care se 
mai adaugă 3 foi volante, fata de 150 câte conţinea initial, 
aşa cum menţiona Dimitrie Pappazoglu în carnetul de 
însemnări al excursiei arheologice. În acest album, un 
număr de 32 desene sunt dedicate patrimoniului istoric 
al judeţului Dâmboviţa reprezintă o sursă documentară 
importantă, mai ales pentru monumentele istorice care, 
după data efectuării acestor desene, au dispărut ca 
urmare a restaurărilor şi demolărilor datorate unor 
împrejurări istorice: veche biserică a Mitropoliei 
Târgovişte, palatul mitropolitului Nifon de la mănăstirea 
Stelea, biserica Vărzari şi mănăstirile Găiseni, Nucet, 
Gorgota, Bâldana şi Mărgineni. Acţiunea întreprinsă în 
1860-1861 a fost prima inventariere a monumentelor 
istorice dambovitene: Biserica Curţii Domnesti 
Târgovişte — voievozii Matei Basarab, Petru Cercel, 
Constantin Brâncoveanu; biserica şi ruinele Palatelor 
Curţii Domneşti din Târgovişte; ruinele Palatelor 
Domnesti cele vechi din oraşul Târgovişte; mormântul 
domnului Matei Voievod Basarabu ce se află în Biserica 

Domnească la Târgovişte şi din palatul domnesc; loge 
domeasca la intrarea Bisericii Domnesti la Târgovişte, 
Biserica Domnească; Mănăstirea Sf. Vineri din Târgovişte 
cu vederea porții cetății de din dosul; fresca Mitropoliei 
din Târgovişte; mormântul familiei Cantacuzino la 
Mitropolia din Târgovişte; potir, mănăstirea Stelea din 
Târgovişte; disc, mănăstirea Stelea din Târgovişte; odaia 
unde a locuit patriarhul Nifon, 1500, Stelea, Târgovişte; 
Sf. Mănăstire Dealului la Târgovişte; Mănăstrirea Dealului 
văzută în fata Dâmboviţa; monument de piatră găsit la 
Mănăstirea Dealu; Din Mila Domului lo Radul Voievod, 
fiul lui lo Vlad, Voievod, peste toată tara UngroVlahiei 
înrudit cu strămosul său Nicolae; ctitor văleatu 7006, 
luna august 27 zile (inscripția vechii clopotnite de la 1498 
cu stema Tării Româneşti); cruce dată de Matei Basarab 
Voivod la Mănăstirea Dealu; capul lui Mihai Viteazul la 
Mănăstirea Dealu; piatra după mormântu lui Preda Vodă 
Blestematu de Sf. Patriah şi Mitropolit Nifon la mănăstirea 
Dealu; piatra ce a fost pusă pe mormântu unde are capul 
lui Mihai Viteazul din biserica de la Mănăstirea Dealu 
pusă de jupan Radu sau Busa (Buzesti) şi jupanita 
Stanca, Sanda sau Safta (căci abia se descifrează la 
marginea pietrei, rândul cel din urmă); cârja patriarhului 
Nifon la mănăstirea Dealu; cuvioasa lustina Perietenca, 
stareta mănăstirii Viforâta; tocarita mănăstirii Viforâta; 
mănăstirea de maici Viforâta a Brâncovenilor de la judeţul 
Dâmboviţa, Sfânta mănăstire Viforâta; biserica Vărzarului 
1862, oraşul Targoviste; Sf. mănăstire Golgota (Gorgota); 
Sf. mănăstire Nucet; vedere Sf. mănăstire Găiseni; 
vornicul Drăghici cu soția şi copiii — ctitori; vedere Sf. 
mănăstire Găiseni (fila 50r); dreapta jos — exarh Gheorghe 
... Biserică ... s-a facut în anul 1831 cu preot ot... şi 
exarhul Gheorghe; aceasta s-a făcut în altarul bisericii 
Găiseni, fără să aibă nume; Toma Manta din satul Rucărul 
mort la anul 1561, august 28 şi născut 1533, august 16 
şi duhovnic al lui Matei Voievod — în stânga jos; vedere 
mănăstirea Bâldana; disc şi ibric de la mănăstirea 
Mărgineni; steag bisericesc (prapore) — 1609, cu sfinții 
Filip şi Toma, iar în partea de jos voievodul Radu cu fiica 
sa, Elena, văleat 7117 de la Sf. mănăstire Mărgineni; 
ctitorii bisericii Râncaciov: Safta Brâncoveanu, Banu 
Grigore Brâncoveanu, Ana Grigore Brâncoveanu, Arsenie 
Sotu vel căpitan; piatra mormântală ce se află la Baratia 
din Târgovişte — piatra de mormânt a Sofiei Starzawska; 
de la ruinele bisericii Baratia din Târgovişte piatra 
mormântală a unui ambasador polonez ce a fost acreditat 
pe lângă curtea lui Matei Voievod din Târgovişte; vederea 
Peşterii Mănăstirea sau... lalomitei (C. Sterianu); 
mănăstirea Peştera, intrarea în peşteră. (G.T./ C.V.) 


IUGULESCU, Ciprian-George (30.1X.1976, 
Târgovişte) Arbitru. Absolvent al Liceului „Constantin 
Carabella” Târgovişte (1995). Licenţiat al Academiei 
Naţionale de Educaţie Fizică şi Sport din Bucureşti 
(1999), cu specializare „fotbal”. Conducător în domeniul 


sportului. Arbitru asistent de fotbal (stagiar, 1996; 
categoria Il-a, 1997; categoria I, 1999; Liga 3, 1999; 
Liga 2, 2007) cu peste 380 meciuri arbitrate în Liga 2 şi 
Liga 3. Profesor de educație fizică la Grupul Şcolar 
„Constantin Brâncoveanu” Târgovişte (1999-2003), 
Colegiul National ,lenachita Văcărescu” Târgovişte 
(2003-2011). Preşedinte al Clubului Sportiv Municipal 
Târgovişte (2008-2011). (A.B.) 


IUGULESCU, Petruta-Claudia, Născută JIANU 
(20.1X.1979, Târgovişte) Arbitru. Absolventă a Grupului 
Şcolar Economic Târgovişte (1998). Licentiata a 
Universităţii „Valahia” Târgovişte, Facultatea de Teologie 
Ortodoxă — Litere (2002). Profesoară de limba română 
la Liceul „loan Heliade Rădulescu” Târgovişte (2002- 
2003), Grupul Şcolar Industrial Pucioasa (2003-2004), 
Liceul „Nicolae Ciorănescu” Târgovişte (2004-2005), 
Colegiul National „lon Ghica” Târgovişte (2005-2011). 
Arbitru asistent de fotbal (stagiar, 2000; categoria II-a, 
2001; categoria |, 2003; Liga 3, 2003; Liga 2, 2004; 
FIFA, 2006). În 2010 Comisia Centrală de Arbitri din 
cadrul Federaţiei Române de Fotbal a desemnat-o drept 
„Cel mai bun arbitru asistent (femei) al anului”. Până la 
31 decembrie 2010 a arbitrat 38 meciuri internaţionale. 
Cele mai importante sunt: finala Campionatului european 
feminin U 19 (2010), finala Campionatului european 
feminin U 17 (2008), semifinală UEFA Cup (2009). (A.B.) 


IURCU, Mihail (24.X.1947, Târgovişte) Economist, 
profesor, scriitor, politician, publicist. După studii 
primare şi gimnaziale, cele liceale la „Grigore 
Alexandrescu” din oraşul natal. Absolvent de studii 
economice în Bucureşti (1971). Lucrează ca econo- 
mist sau în cercetare la Întreprinderea de Utilaj Petrolier 
Târgovişte. Din 1980 doctor în economie cu teza 
„Ergoestetica industrială”. Mai întâi cadru didactic 
asociat la Academia de Studii Economice Bucureşti, 
apoi lector, conferenţiar, profesor la Universitatea 
„Valahia” Târgovişte. Între 1990-1996 activitate politică 
ca membru al Senatului României. Participă la sesiuni 
naţionale şi internaţionale pe teme de ergonomie: 
Târgovişte (1972), Bucureşti (1974), Burgas (Bulgaria, 
1975). Expert internaţional pe probleme de concurenţă. 
Autor sau coautor al unor cercetări cu aplicabilitate în 
economie, în domeniul ergonomic, al fabricării de 
armături industriale. Lucrări de specialitate semnificative 
pentru pregătirea viitorilor economişti: „Organizarea 
ergonomică a muncii” (2004), „Interferenţă. 
Complementaritate. Grad de reflexie în sistemul ergo- 
nomic” (2004), „Tratat de ergonomie” (2006), 
„Ergoestetică” (2007). Debut literar cu proza „Dolari de 
împrumut” (1998) urmat de „O floare de nufăr plutind” 
(poezie, 2004), „Lacrima căprioarei” (poezie, 2006), „În 
umbra cortinei politice. Sex şi corupţie” (roman, 2007), 
„Dulce şi amar” (roman, 2007). (V.P.) 

IVAN, Margareta Simona (10.X1,1967, Târgovişte) 
A urmat cursurile primare şi gimnaziale la Şcoala „loan 
Alexandru Brătescu-Voineşti” (Şcoala Generală Nr. 2) din 
Târgovişte. A absolvit Liceul ,,lenachita Văcărescu” din 
Târgovişte (1986), a obținut licenţa în Istorie la Facultatea 
de Istorie a Universităţii din Bucureşti (1993) şi masteratul 
în Gestiunea întreprinderilor mici şi mijlocii la Universitatea 
Paris XII Val de Marne (2002). În perioada 1993-1994 a 
fost profesor titular de istorie la Grupul Şcolar Auto din 
Târgovişte, iar în intervalul 1994-2004 a fost preparator, 
asistent universitar şi lector la Catedra de Istorie a 
Universităţii „Valahia” din Târgovişte, pentru istoria modernă 
universală, istoria diplomaţiei şi formarea națiunilor din Estul 
şi Sud-Estului Europei. Între 2004-2010, a fost expert şi 
şef de serviciu la ACPART (Agenţia Naţională pentru 
Calificările din Învățământul Superior şi Parteneriatul cu 
Mediul Economic şi Social), iar din 2011 este director în 
cadrul Autorităţii Naţionale pentru Calificări din România, 
instituţie în coordonarea Ministerului Educaţiei Cercetării 
Tineretului şi Sportului. A fost implicată în elaborarea şi 
implementarea a peste 15 proiecte cu finanţare europeană 
cu implicații în domeniul educaţiei şi formării profesionale. 
Este membră în două grupuri de lucru ale Comisiei 
Europene pentru orientarea formării adulților la nivel 
european şi în Comitetul de organizare a conferinței anuale 
UNISO - Universitatea în Societate. (N.M.) 


IVAN, Norocea (1535-1600) Interesantă figură 
politică din secolul al XVI-lea. Căsătorit cu domnita 
Stanca, fiica lui Mircea Ciobanu. Membru în sfatul 
domnesc: mare postelnic (1561-1564), mare logofăt 
(1564-1568), întâiul sfetnic şi „din casa” lui Petru cel 
Tânăr, pribeag în Transilvania şi Moldova unde domnea 
Petru Şciopul, cu care se înrudea. A revenit în Țara 
Românească, unde a ocupat funcţia de mare vornic 
(1594-1597) şi a slujit „cu vărsare de sânge pe Mihai 
Viteazul în luptele cu turcii”. A deţinut proprietăți în 
Răzvad, în imediata apropiere a Targovistei. (M.O.) 


IVANOFF, Ivan-Vasile (8.VIII.1955, Vintul de Jos, 
Alba) Este licentiat al Facultatii de Drept a Universitatii 
Bucuresti, iar titlul de doctor în ştiinţe juridice îl obţine la 
Universitatea din Craiova. Urmează cursuri 
postuniversitare de perfecţionare în domeniile reformei în 
administraţia publică, dreptului internaţional umanitar, 
protecţiei copilului şi al secretarilor de consilii judeţene 
şi de prefectură; master în managementul administraţiei 
publice locale. Secretar al Prefecturii Județului Dâmboviţa, 
apoi, secretar general al aceluiaşi judeţ. Director general 
al Societăţii de Cruce Roşie din România şi preşedinte 
al filialei sale dambovitene. Membru fondator al Institutului 
de Ştiinţe Administrative din România şi al Institutului 
Naţional de Administraţie „Paul Negulescu”; membru în 
Consiliul Eparhial al Arhiepiscopiei Târgoviştei şi în 
Adunarea Naţională a Bisericii Ortodoxe Române. 

Membru, de asemenea, în bordul secretarilor generali 
de județe; preşedinte PAEM Târgovişte, membru al 
Societăţii Scriitorilor Târgovişteni. Cadru didactic al 
Universităţii „Valahia” din Târgovişte, fiind şi unul dintre 
fondatorii acesteia. Publică volume de teoria, exerciţiul 
şi deontologia funcţiei publice şi de contencios 
administrativ. Este primul târgoviştean care obţine Di- 
ploma de specialist în managementul responsabilitatii la 
Portland State University, Oregan, SUA. (G.C.) 


IVASCU, Victor (6.X1.1932 Văleni, Dâmboviţa), 
profesor, inspector şcolar general, director de şcoală. A 
absolvit Facultatea de matematică. Şi-a desfăşurat 
activitatea în domeniul învățământului timp de patru decenii 
(1954-1994) ca profesor, director de şcoală, inspector de 
matematică sau inspector şcolar general. În primii ani a 
funcţionat ca profesor la Colonia de copii coreeni — 
Mănăstirea Dealu (1954-1959), apoi la Şcoala Nr. 2 
Târgovişte (1959-1961) şi la Şcoala Nr. 3 Târgovişte (1965- 
1966). A îndeplinit diferite funcţii manageriale: director 
adjunct la Liceul Nr. 2 (1961-1965) şi la Şcoala Nr. 5 
(1966-1967), director la Şcoala Nr. 8 (1967-1968) şi la 
Liceul ,lenachita Văcărescu” (1971-1974, 1984-1994). A 
fost inspector de matematică (1968-1971). În anii 1974- 
1984 a îndeplinit funcţia de inspector şcolar general, 
remarcându-se prin buna organizare a olimpiadelor şcolare 
desfăşurate în judeţul Dâmboviţa şi prin promovarea unui 
stil de lucru echilibrat, centrat pe realităţile şcolii 
dambovitene. A coordonat diverse lucrări de matematică, 
destinate elevilor şi cadrelor didactice: revista ARITMOS, 
„Ghidul profesorului”, culegeri de probleme ş.a. Ca profesor 
şi inspector s-a preocupat de predarea matematicii într-o 
formă atractivă, cu deschidere spre modernitate. (M.C.) 


IZNAFUL BRUTARILOR (1838) Grupa meşterii 
brutari din vecinătatea târgului de săptămână, unde 
exista o stradă a brutarilor. (G.T./ C.V.) 


IZNAFUL COJOCARILOR Atestat la 1835 cu 14 
membri, din care 12 erau meşteri care îşi vindeau 
produsele în propriile prăvălii. (G.T./ C.V.) 


IZNAFUL MĂCELARILOR (1847) Cu cele două 
scaune de la Curtea Domnească şi cel de la Mitropolie, 
la 1885 avea 13 patentari de clasa |, cel mai înstărit 
fiind Costache Dragomir Ciuciuc. (G.T./ C.V.) 


IZVORANU (DINCĂ), Constantin (1820-1875) A 
îndeplinit funcţia de administrator al județului Dâmbovița 
(3 august 1848) participând la aplicarea hotărârilor 
Guvernului Provizoriu. S-a aflat alături de lon 
Gherghescu la înmormântarea din 10 septembrie 1848 
de la Mitropolie. Era „cunoscut de obştea oraşului întru 
ale lui fapte revoluţionare, dar în timpul cât a durat 
prigoana a fost de negasit”. (M.O.) 


> 


ÎNCREŞTINARE LA TÂRGOVIŞTE Pe valea 
superioară a lalomitei — văzută ca Apa Sfântă de traco- 
daco-geti, care au numit-o Naparis = „Cerescul”, „Divinul”, 
datorită faptului că izvora de sub vârful Omu = Zeus/ 
Karaios/Capul lui Dumnezeu (în greaca veche) —in sudul 
acestei văi în spațiul a ceea ce noi am numit 
PreTârgoviştea, pe promontoriul de pe partea dreaptă, 
în zona actualului cartier Suseni al fostei Cetăți de 
Scaun, acolo unde se află acum sediul Arhiepiscopiei 
Târgoviştei, dar şi pe partea stângă, la Valea Voievozilor 
(Răzvad), la doar un kilometru depărtare, între sec II-VII 
— mărturia o depun cercetările arheologice — s-a 
manifestat o relevantă viata paleocrestina. (N.B. Şi cu 
toate acestea, din probitate deontologic — ştiinţifică, 
având în vedere vechimea epocii, mărturiile respective 
le „depozitam” într-o marjă a probabilităților). Aşadar, 
pe promontoriul care găzduieşte sediul Arhiepiscopiei 
Târgoviştei, un profesionist al arhitecturii şi pasionat 
arheolog, Cornel lonescu, a săpat pe la începutul 
mileniului al treilea, în spațiul Bisericii cu hramurile 
„Adormirea Maicii Domnului” şi „Sf. Antonie cel Mare” 
(Creţulescu), secolul XVII, actual paraclis arhiepiscopal. 
Şi chiar sub temelia paraclisului decopertează — după 
cum a mărturisit — rămăşiţele unui ,set” de mici biserici 
(şase, câte au fost deszghiocate din adâncul tainitelor 
de pământ), prelevându-se şi o bogată „recoltă” de 
obiecte ceramice dacice şi de ceramică roşie romană, 


databile în secolele I-III, iar lăcaşurilor de cult le 
stabileşte perioada când trebuie să fi fost zidite în 
secolele II-Ill. Acest fapt relevă prezenţa în arealul 


românesc cuprins între Carpaţi şi Dunăre, nu numai 
continuitatea de locuire într-o aşezare geto-dacică 
organizată în jurul unor lăcaşuri de cult, ci, preemtional, 
afirmarea credinţei în Dumnezeu prin existenţa acestor 
altare paleocreştine. lar planul arhitectural al acestora 
ne aminteşte „de foişorul sacru unde a avut loc Cina 
cea de Taină. În fond, acest foişor sacru reprezintă 
adevăratul plan arhitectural stabilit de Mântuitorul Isus 
pentru înfăţişarea bisericii creştine”. În susţinerea 
existenţei unei vieți paleocreştine în PreTârgovişte vin 


şi descoperirile de acum patru decenii ale arheologului, 
cu certă expertiză, Luciana Oancea, de la Muzeul 
Judeţean Dâmboviţa, care şi-a desfăşurat investigarea 
atât în cartierul Suseni, cât şi la Valea Voievozilor. 
Materialele au provenit dintr-o amplă stațiune 
arheologică, arheologul încadrându-le secolelor III-IV. 
Inventarul este reprezentativ, iar observațiile, precizează 
arheologul, „stratigrafice au dus [...] la constatarea că 
în punctul investigat de noi, există două straturi de 
cultură, unul bogat în depuneri în care s-au situat 
vestigiile din sec. III-IV e.n., care au constat în material 
ceramic, chirpici, fibule...”. O parte din acest inventar, 
probabil, trebuie să aibă şi o semnificaţie ritualică de 
natură creştină. Şi acelaşi arheolog a recuperat şi a 
cercetat un impresionant inventar, cuprinzând obiecte 
din argint, bronz, fier, plumb şi monede de argint şi de 
aur, aparținând secolelor XII î.H. şi XVIII d.H. În acest 
inventar găsim şi două cruci descrise şi datate astfel 
de arheolog, una: „Plumb. Turnată. L = 25 muncă. 1 = 
15 munca. Stare de conservare foarte corodate. Bratele 
plate, sunt uşor gâtuite spre centru şi capetele rotunjite. 
Neornamentată. Sec. XI-XII”. Arheologul concluzionează 
că, şi într-un caz, şi în celălalt, în această zonă cuprinsă 
între cartierul Suseni al Târgoviştei şi satul Valea 
Voievozilor, avem de-a face cu o aşezare / aşezări cu o 
populaţie de geto-daci liberi, şi se poate adăuga, luând 
în seamă continuitatea neîntreruptă de locuire, dovedită 
de mărturiile arheologice, de protoromâni, care în 
secolele | (după ce propovaduirea hristică a Sfântului 
Apostol Andrei a pătruns şi pe valea superioară a 
lalomitei) — XII s-a încreştinat printr-un fenomen de 
apriorie — aport imanent. Dacă este să facem o legătură 
între credinţa trăită de strămoşii românilor de pe Apa 
Sfântă şi înrecreştinarea în procesul de etnogeneză 
românească, se poate achiesa la ideea că trecerea de 
la adoratia lui Princeps Deorum / Capul lui Dumnezeu 
(Zeus Karaios) / Zamolxis (Zeul Mos) / Întemeietorul, al 
cărui tron ar fi fost muntele Cogaionon (Vârful Omu), la 
adoratia lui Dumnezeu şi a Fiului, Mântuitor al lumii, 
lisus fiind întruparea pământeană a Creatorului întregului 

Univers, s-a produs şi in acest spațiu pelasgo-traco- 
geto-daco-românesc, fără zbuciumări dramatice. 
Acribicul istoric al Bisericii Ortodoxe Române, Mircea 
Păcurariu nu are nici un dubiu când consideră în „Istoria 
Bisericii Ortodoxe Române” că „O organizaţie 
bisericească incipientă a trebuit să ia naştere odată cu 
constituirea primului nucleu creştin pe pământul Daciei. 
Nu se poate concepe propovăduirea învăţăturii creştine 
fără cult şi fără slujitori (organizare)” ca urmare a 
creştinării masive a „daco-romanilor [...] numai după 
271-275, la părăsirea Daciei de către Aurelian”, iar „unde 
se răspândea noua învăţătură se căutau şi case 
corespunzătoare pentru adunarea credincioşilor pentru 
rugăciune, frângerea pâinii şi predică”, iar „Unii istorici 
au arătat că «legea» lui Zamolxis, Zeul suprem al daco- 
geților, era mult apropiată, prin morala ei, de creştinism, 
fapt care a uşurat introducerea noii învățături creştine”. 
Si, respectând acest punct de vedere pertinent, este 
perfect credibil ca, pe Apa Sfântă (Ialomiţa), pe valea ei 
superioară, să fi existat un centru protocreştin al 
românilor tutelat de Muntele Sacru şi de Capul lui 
Dumnezeu / Zeului Moş (Zamolxis). (G.C.) 


ÎNĂLȚAREA Organ de conservare naţională. Apare 
la Târgovişte, în perioada 6 iulie 1914 şi până la 15 
august 1916, de două ori pe lună. Sub conducerea unui 
comitet. Este tigărit la Tipografia „Viitorul”, Elie 
Angelescu. De la 15 martie — 1 mai 1915, director: V.G. 
Alexe, de la 1 iulie 1916 redactori: V.G. Alexe, lon C. 
Anastasescu şi Adolf Pralea. (V.P.) 


ÎNSEMNĂRI PEDAGOGICE Revistă editată de 
Inspectoratul Şcolar al județului Dâmbovița, apare la 
Târgovişte, între anii 1973 (vol.1)-1974 (vol. II), când edi- 
tor este Casa Corpului Didactic Dâmboviţa. Între anii 1969- 
1972 a avut titlul „Opinii pedagogice”. Nu apare în perioada 
1974-1977. Din 1977 a avut titlul „Din viaţa şcolii 
dâmboviţene”. În revistă este generalizată experienţa unor 
cadre didactice în procesul instructiv-educativ. Sunt 
reliefate totodată aspecte inedite ale istoriei şi culturii 
acestor meleaguri cu accent deosebit pus pe Târgovişte. 
Găsim versuri de Aurel lordache, George Coandă, lon 
Vasilescu (fragmente de evocare istorică), Cornel lonescu 
(roman), Aurelian Trandafir (proză), precum şi studii 
despre tradiţiile literare ale Târgoviştei, de istorie şi critică 
literară semnate de: Alexandru Nicolescu, Gabriel 
Mihăescu, Mircea Georgescu, Lucian Penescu, 
Constantin Manolescu, Victor Petrescu, Lazăr Dinescu, 
lon Rusu, Virginia Ghiţă, referitoare la Maica Smara, 
Vasile Cârlova, lancu Văcărescu, Grigore Alexandrescu, 
lon Heliade Rădulescu, Dimitrie Cantemir, Ovid 
Densuşianu, lon Barbu ş.a. (V.P.) 


ÎNTINDEREA ORAŞULUI TÂRGOVIŞTE ÎN SEC. 
XVII-XIX În secolul XVII-lea oraşul cuprindea un spațiu 

mai restrâns de forma unui triunghi isoscel cu baza 
situată spre lalomita, iar celelalte două laturi erau 
marcate de căile de legătură dintre principalele drumuri 
care înconjurau oraşul. Spre sud-vest, o latura urma 
Calea Câmpulungului care continua cu actuala stradă 
Nicu Filipescu spre Bucureşti. Latura dinspre nord-vest 
era formată de actualele străzi Baratie, Maior 
Brezişeanu, Liniştii, ieşind pe actuala stradă col. 
Dumitru Baltaretu, spre Giurgiu sau Slatina. Oraşul era 
străbătut de Ulița Mare, adevărat ax spre care se 
îndreptau toate celelalte ulite. La sfârşitul secolului al 
XVII-lea în aria oraşului au fost incluse satele Sârbi, 
Călugăreni şi Ulmi. Harta austriacă din 1791 şi 
Catagrafia de la 1810 menţionează includerea în aria 
oraşului a „Mahalalei peste Gârlă” (Valea Voievozilor). 
Perioada 1831-1844 marchează o creştere a ariei 
oraşului construindu-se case (180) în afara santului 
cetăţii, nerespectându-se limita de 200 de stânjeni. 
Jurnalul întocmit în 1844 de loan Rădulescu preciza că 
limita oraşului urma traseul Santul Cetăţii şi consemnau 
unele puncte de reper: cişmeaua Târgului de Afară (unde 
urma a fi instalată barieră), hanul medelniceresei Elena 
Ciocârlănoaia (cu bariera instalată la gura Santului). În 
continuare traseul urma Santul până la Poarta Sârbilor 
a „cetății în Ulița Mare, unde, de asemenea, urma a fi 
instalată barieră, iar de acolo, pe acelaşi sant, până în 
spatele morii de zid a Mitropoliei. Limita estică o 
constituie lazul Morilor şi apoi râul lalomita, unde erau 
insalate două bariere: la podul Pavel Bănică şi podul 
Mihai Vodă. Prin acelaşi jurnal din 1844 se interziceau 
construcțiile pe distanţa de 200 stânjeni (islazul oraşului) 
de la hotarul oraşului. Această realitate va fi schimbată 
de un nou jurnal din 7 iunie 1845 când perimetrul oraşului 
va fi extins în afara Santului, iar cei 200 de stânjeni vor 
fi masurati de la ultima casă. La 1848, pitarul loan 
Preditici a întocmit un plan sumar al oraşului, după care, 
la 8 februarie 1855, loan Jipa a întocmit un nou plan la 
solicitarea autorităţilor militare austriece de ocupaţie. 
Conform planului din 1855, oraşul avea nouă mahalale, 
patru sectoare, 1059 de clădiri dispuse pe 40 străzi şi 
4 ulicioare. Noi planuri ale oraşului au fost ridicate în 
1856 de inginerul hotarnic Gheorghe Cateluza şi loan 
Siminogeanu, incercandu-se numerotarea caselor şi 
confecționarea unor tăblițe cu numele străzilor; aceste 
planuri nu au corespuns exigenţelor cerute. 
Recesământul clădirilor din 1859, făcut la solicitarea 
Ministerului de Interne, înregistra un număr de 1251 
clădiri, iar oraşul era împărțit în 11 mahalale. Problema 
întocmirii unui plan concret şi a delimitării hotarelor 
oraşului este reluată în 1865 când se cerea arhitectului 
oraşului să se întocmească un plan detaliat pentru 
sistematizarea oraşului şi alinierea străzilor. (G.T./ C.V.) 


ÎNTRECERI CAVALEREŞTI Statutul Târgoviştei de 
capitală a Ţării Româneşti i-a conferit acesteia si 

privilegiul de a fi fost „cap de listă” în rândul localităţilor 
unde a fost practicat sportul. Pentru pregătirea continuă 
a boierilor şi a oştenilor pentru desele conflicte din epoca 
(sec. XIV-XVIII), având în vedere armele de atunci a căror 
folosire solicita foarte mult fizicul individului, activităţile 
de genul călăriei, aruncarea sulitei, alergarea, trânta 
făceau parte din programul curent al majorității populației 
de sex masculin cu vârstă adecvată (15-40 ani) din zonă. 
Mărturiile scrise ale unor cronicari munteni sau călători 
străini care au vizitat Tara Românească consemnează 
organizarea unor manifestări de acest gen la Curtea 
Domnească din Târgovişte (1535 — vânătoarea 
domnească în timpul căreia este ucis domnitorul Vlad 
Vintilă; 1603 — tabăra de 8 zile de la Târgovişte destinată 
„diferitelor întreceri cavaleresti şi unor plăcute vânători 
călare”; 1652 — jocuri de agilitate şi forță prezentate cu 
prilejul nunții lui Constantin Şerban Basarab). Referirea 
fiind făcută pentru perioada Evului Mediu este vorba, 
evident, de cu totul altceva fata de ceea ce înţelegem 
astăzi prin noţiunea de sport. (A.B.) 


ÎNTREPRINDEREA CINEMATOGRAFICĂ 
DÂMBOVIȚA Este înființată la începutul anului 1968 
pentru a manageria spaţiul cinematografic al județului 
Dâmboviţa (săli de spectacol cinematografic). A 
continuat, de fapt, activitatea fostei Secţii de 
Cinematografie a raionului Târgovişte. A administrat 142 
unităţi cinematografice, din care un cinemascop în 
Târgovişte. Directori de la înfiinţare şi până la dispariţie 
în 1995: Florea Panait, Lazăr Tătulescu, Traian Voicu, 
Steliana Marin, Teodor Vasiliu, Adela Raduta. Redactori 
de programe: Lucian Grigorescu, Teodor Vasiliu. A 
organizat din 1976 şi până în 1989 Festivalul filmului 
documentar „Contemporanu!” şi, anual, „Săptămâna 
filmului românesc”. (G.C.) 


ÎNTREPRINDEREA DE BECURI ŞI SURSE DE 
ILUMINAT ,,ROMLUX” În 1970 au început lucrările de 
construcţie la principalele obiective ale Platformei 
industriale Târgovişte. La Întreprinderea de Becuri şi Surse 
de Iluminat „Romlux” au început la 28 aprilie 1970, obiectiv 
al platformei industriale nord. Unitatea economică a intrat 
în funcţiune în 1972, proiectată să producă 4,5 milioane 
lămpi florescente, 1,2 milioane lămpi cu vapori, 95 
milioane lămpi cu incandescenţă şi 3 milioane de lămpi 
cu halogen pe an. În deceniul opt al secolului al XX-lea 
această unitatea economică reprezenta 4,4% din 
producția industrială a județului. (G.T./ C.V.) 


ÎNTREPRINDEREA DE CONSTRUCTII-MONTAJ 
DÂMBOVIȚA A fost înființată în 1968 şi a cunoscut o 
dezvoltare ascendentă, concretizată în creşterea 
parcului de utilaje şi în intensificarea procesului de 
mecanizare şi automatizare a lucrărilor. Parcul de utilaje 
şi maşini era dotat cu excavatoare, betoniere, 


automalaxoare, automacarale, macarale-turn, 
buldozere, utilaje care asigurau mecanizarea si 
automatizarea lucrărilor de construcţii montaj, fapt ce 
a condus la creşterea productivității muncii. (G.T./ C.V.) 


ÎNTREPRINDEREA DE CONSTRUCȚII MONTAJ 
METALURGIC / ICMM A fost înființată în 1973 ca 
unitate în subordinea Ministerului Industriei Metalurgice. 
A avut ca principală menire activitatea de construcții — 
montaj a acestui minister din Târgovişte şi alte platforme 
metalurgice din tara. În perioada în care a existat, 
întreprinderea a reuşit să pună în funcţiune în municipiu 
importante obiective ale industriei metalurgice 
româneşti, între care Întreprinderea Otel Inox (integral), 
la COST: Laminorul de Profile Mici, Fabrica de Dolomită, 
Fabrica de Oxigen (integral), Laminorul de Benzi 
Electrotehnice (instalaţi şi montaj utilaje), Extinderile 
de la Otelarii, Forja de Blocuri şi Bare, Trăgătoria de 
Bare. Tot în municipiul Târgovişte a mai realizat o serie 
de obiective cu caracter edilitar — gospodăresc sau 
social — cultural (blocuri de locuinţe, reţele de 
termoficare, apă, canalizare, Baza de Sport şi Agrement 
„Crizantema” etc.). A mai realizat (integral) 
Întreprinderea de Electrozi Siderurgici / IES Titu, iar în 
afara judeţului importante lucrări la Slatina, Călăraşi, 
Pleaşa, Tulcea, Bucureşti, Azuga, Comarnic, Valea 
Călugărească etc. Perioada de apogeu a activităţii 
unităţii a fost consemnată între anii 1985-1989, atunci 
când aici lucrau circa 5.500 de salariaţi. Începând cu 1 
aprilie 1984, ICMM Târgovişte a fost reorganizată şi a 
primit denumirea de IACMMR/intreprinderea Antrepriză 
de Construcţii Montaj Metalurgic, iar la 1 februarie 1991 
(conform legislaţiei în vigoare la acea dată) IACMMR a 
fost transformată în societate comercială pe acţiuni sub 
titulatura de S.C. CORINT S.A. Târgovişte. În cei 18 
ani cât a existat destinele ICMM / IACMMR au fost 
conduse, din postura de directori general, de ing. 
Costache Zapis (1973-1978), ing. Zoltan Raica (1978- 
1981), ing. Cornel Crăciun (1981-1988), ing. Mihai Olaru 
(1988-1990), ing. Radu Pantu (1990-1991). (A.B.) 


ÎNTREPRINDEREA DE INDUSTRIE LOCALĂ 
»CIOCANUL” A fost înființată în 1950 având sectoare pro- 
ductive în ramurile: metalurgie, cauciuc şi piese auto. 
Producea o gamă variată de produse destinată pieţei. 
Diversificându-şi activitatea, în 1970, producea mobilă, 
robineti şi reductoare pentru tuburi de oxigen, piese de 
schimb auto. Avea un număr de 600 de muncitori. În urma 
privatizării, întreprinderea s-a mutat din sediul de pe strada 
Gheorghe Coşbuc, în afara oraşului, pe platforma 
industrială; denumirea actuală Rotes S.A. (G.T./ C.V.) 


ÎNTREPRINDEREA DE STRUNGURI SAROLa 24 
februarie 1970, au început lucrările de construire şi a 
intrat în funcţiune la 14 iulie 1972, obiectiv important al 

Platformei Industriale Târgovişte Nord. A fost proiectată 
şi echipată tehnologic să producă întreaga gamă de 
strunguri automate mono şi multiax şi de strunguri 
paralele cu diametrul de prelucrare între 600 mm, 1000 
mm şi peste; capacitatea de producţie previzionată era 
de 9.500 strunguri pe an. (G.T./ C.V.) 


ÎNTREPRINDERI DE INDUSTRIE LOCALĂ DIN 
DECENIUL 8 AL SEC. XX: Compan (1970), producea 
pâine şi specialități de panificaţie; Fabrica de Produse 
Lactate şi Fabrica de Produse Alimentare (puse în 
funcţiune în 28 apr. 1973); Abatorul oraşului dat în 
folosință în 22 iul. 1973; Fabrica de Preparate de Carne 
(1975); „Viitorul” (înfiinţată în 1970) cu 250 de salariați, 
avea ca obiect de activitate morăritul şi fabricarea 
băuturilor răcoritoare; Întreprinderea de Producţie şi 
Valorificare a Legumelor şi Fructelor (înființată în 1970) 
avea 400 salariați, producea conserve de legume şi 
fructe. A fost desființată după 1989. (G.T./ C.V.) 


ÎNTREPRINDERILE FRAȚII NICULESCU CIUFU 
(1925-1948) În 1925 noii proprietari (Fraţii Niculescu 
Ciufu) ai rafinăriei Fabrica de Petrol Vulcan cereau 
Ministerului Industriei şi Comerţului aprobarea pentru 
funcţionarea fabricii, transferarea avantajelor Legii 
încurajării industriei naţionale din 1912 pe numele lor. 
Fraţii Gheorghe şi Alexe Niculescu Ciufu din Târgovişte 
au cumpărat întreprinderea cu terenul aferent de 20 
pogoane cu preţul de 2.400.000 lei. Cu această 
denumire „Fabrica de Petrol Vulcan” a funcţionat până 
în anul 1931, când se transforma în firma socială 
Înteprinderile Fraţii Niculescu Ciufu societate anonimă 
cu obiectul societăţii industria de petrol şi exploatări 
terenuri petrolifere, industria oxigenului şi derivatelor, 
industria săpunului şi derivatelor, exploatări de păduri 
şi depozit de lemne, exploatări de mori şi terenuri 
agricole şi viticole, cu sediul în Târgovişte str. Costescu 
Comăneanu nr.21 şi sucursală în Bucureşti. Firma Fraţii 
Niculescu Ciufu a construit o fabrică de oxigen instalată 
lângă fabrica de petrol care, în 1929, a obținut avantajele 
Legii din 1912. În 1927 Primăria Târgovişte a înaintat 
un memoriu Ministerului Comunicaţiilor, privind înființarea 
liniei ferate private Niculescu-Ciufu. Pentru aceasta 
Ministerul a cerut avizul Consiliului Comunal al oraşului 
Târgovişte, referitor la foloasele acestei linii ferate 
normale, avea traseul — stația Târgovişte, km 79+932 
m — rafinăria Colanu. În 1931, întreprinderea s-a 
transformat în societate pe acţiuni cu sediul în 
Târgovişte, str. C. Costescu Comănescu, nr. 21, având 
ca obiect de activitate: industria de petrol şi derivate, 
desfacerea produselor fabricii. Activitatea se desfăşura 
în fabrica de petrol din comuna Ulmi, în depozitele din 
Târgovişte, (str. Stelea, nr.3) şi în cel din comuna 
Mogosesti. De asemenea, în activitatea firmei se va 
folosi în continuare calea ferată ce leaga fabrica din 

Ulmi cu gara Târgovişte, conform contractelor de 
închiriere, precum şi conducta de țiței închiriată de la 
Societatea Sirius. Întreprinderea avea dreptul în 
continuare, să valorifice dreptul de concesiune şi 
arendare asupra terenurilor petrolifere, precum şi dreptul 
de redeventa dobândit anterior. Activitatea complexă 
cuprindea industria oxigenului, a derivatelor, desfacerea 
produselor fabricii de oxigen din comuna Ulmi; industria 
de săpun şi derivate, desfacerea produselor fabricii de 
săpun şi produse chimice Ciufu din Bucureşti 
(proprietate a firmei);exploatările forestire pe care le 
poseda în județul Prahova şi Dâmbovița, vânzarea 
produselor în Depozitul de lemne şi cărbuni Fraţii 
Niculescu-Ciufu din Bucureşti; exploatarea morilor din 
comuna Mogosesti şi Picior de Munte din județul 
Dâmboviţa; exploatarea terenurilor agricole şi viticole 
din jurul Târgoviştei. În 1931, capitalul social subscris, 
a fost de 10.000.000 lei din care 9.500.000 au fost depusi 
de fraţii Ciufu, iar restul de 500.000 lei au fost investiţi 
de cinci acţionari, fiecare depunând câte 100.000 lei: 
Mihai Câmpeanu, |. Anastasescu, |. C. Alessandrescu, 
D. Bârloiu şi Costică Itigan. Capitalul subscris al firmei 
a fost împărțit în 20.000 de acţiuni nominative (fiecare 
acţiune valora 500 lei), iar acţionarilor le revenea un 
număr proporțional de acţiuni cu suma investită. În 
acelaşi an, a fost înființată o sucursală la Bucuresti. 
Aceasta se ocupa cu comerțul de săpun şi desfacerea 
lemnelor de foc. În 1937, întreprinderea a cerut primăriei 
să nu mai plătească taxa de barieră sau pe circulaţie, 
taxă considerată ilegală, deoarece se plăteau taxe pe 
produsele care ieşeau din fabrică. Taxa de barieră se 
suprapunea pe taxa ad-valorem aplicată produselor ieşite 
din fabrică şi totodată, noua taxă de barieră nu fusese 
prevăzută în legile şi regulamentele taxelor comunale. 
Taxa ad-valorem era în 1937, de 2 lei/1000 pentru 
mărfurile intrate în depozitele firmei şi de 2lei/1000 pentru 
cele care ieşeau din depozite, în concluzie, taxa ad- 
valorem era de 4lei/1000 şi ca urmare a acestui fapt, 
firma Fraţii Niculescu-Ciufu, cerea restituirea a 3.600 
lei rezultați din taxa de barieră. Firma Fraţii Niculescu- 
Ciufu, de-a lungul existenţei sale, desfăşura activităţile 
înscrise în statutul societăţii din anul 1931, adăugând 
unele noi şi renunțând la altele, în funcţie de 
oportunitățile timpului. În 18 iulie 1938, administratorul 
delegat Gheorghe Niculescu-Ciufu a înaintat la Camera 
de Industrie şi Comerţ Târgovişte, o cerere prin care 
solicita transformarea acţiunilor nominative în acţiuni la 
purtător, cât şi modificarea art. 7 din statutele societății 
referitoare la aceste acțiuni. În anul 1938, Consiliul de 
Administatie al acestei firme se compunea din: Georghe 
Niculescu-Ciufu — preşedinte şi administrator delegat, 
Alexandru Niculescu-Ciufu — vicepreşedinte şi adminis- 
trator delegat, Victoria N. Popa — membru, Dumitru A. 
Niculescu-Ciufu — membru, Georghita Niculescu — 
cenzor, expert contabil, Traian Rădulescu — cenzor, 

expert contabil, pr. Gică Simionescu — cenzor. 
Întreprinderea avea să funcţioneze şi în timpul celui de 
al Doilea Război Mondial, când avea 20 de angajaţi din 
care 7 erau analfabeți, 9 aveau cursul primar şi unul 
studii gimnaziale (Costică Itigan), trei salariaţi cu studii 
superioare: Gheorghe Al. Niculescu-Ciufu — chimist 
(licenţiat în chimie industrială) cu un salariu de 172800 
lei pe an, Gheorghe Alexandru, procurist-casier (licenţiat 
în drept) cu un salariu de 60.000 lei pe an, Dumitru 
Socoromide — contabil (comerț superior) cu un salariu 
de 120.000 lei pe an. În anul 1944, firma a vândut o 
parte din activele sale (imobile de la Valea Voievozilor) 
pentru suma de 1.400.000 lei averea imobiliară şi 
1.800.000 lei averea mobilă. În 1945 firma a înființat o 
sucursală pentru desfacerea uleiurilor minerale şi altor 
produse petroliere ale rafinăriei în Bucuresti. (G.T./ C.V.) 


ÎNTREPRINDERILE PETROLIERE IOAN 
GRIGORESCU (1880-1948) Întreprinderile petroliere 
loan Grigorescu au fost cele mai vechi în domeniul 
petrolului din judeţul Dâmboviţa, denumire care datează 
din anul 1924. La începuturile sale, firma a purtat 
denumirea loan Grigorescu. Surse şi fabrică de petrol 
apărută în publicaţiile de specialitate începând cu 1889, 
odată cu modernizarea rafinăriei de la Mahalaua. 
Activitatea desfăşurată de această firmă era mai veche, 
ea datând din anii 1881-1888, când loan Grigorescu 
exploata şi exporta petrol brut şi alte derivate. Firma 
avea o exploatare rudimentară cu câteva puțuri la 
Colibaşi, Glodeni şi Gura Ocnitei, după care în jurul 
anului 1900, patrimoniul acesteia era de 75 hectare teren 
petrolifer luat în concesiune, două rafinării, una la 
Mahalaua (Viforâta) — cumpărată în 1881 şi alta la 
Tătărani (jud. Prahova) — cumpărată în 1888, o conductă 
de petrol în lungime de 23 km de la Colibaşi la Târgovişte 
şi un depou cu linie de garaj în stația Târgovişte cu 18 
vagoane-cazane. Schelele petroliere de la Glodeni, Gura 
Ocnitei, Resca, Colibaşi şi cele de la Telega, Buştenari, 
Tega din județul Prahova, foloseau ca metode de 
exploatare a petrolului puturile de mână, dar şi exploa- 
tarea cu ajutorul sondelor (Colibaşi). De asemenea, 
Întreprinderile loan Grigorescu, mai deţineau în 
proprietate moşiile Săcuieni, Adânca, Bajesti, din județul 
Dâmboviţa, Apostolache (jud. Prahova) şi din 1913, 
moşia Cârciuma de Piatră (judeţul Argeş). Întreprinderile 
loan Grigorescu, pe lângă exploatarea şi rafinarea 
petrolului, se ocupau cu comercializarea petrolui brut 
şi a derivatelor, atât pe piaţa internă cât şi pe cea 
externă. Pentru distribuirea acestora pe piaţă, loan 
Grigorescu avea angajaţi, comis-voiajori în (Oltenia, 
Muntenia, Dobrogea, Moldova), dar şi în afara ţării 
(Transilvania, Austro-Ungaria), de unde aduceau clienți 
pentru produsele fabricii de petrol. Firma a făcut parte 
din carteluri pentru comercializarea şi distribuirea 
petrolului pe piață (Societatea Română pentru industria 


şi comerțul de petrol, Distribuţia). Cu toate greutăţile 
întâmpinate, firma a făcut fata concurenţei, largindu-si 
piețele de desfacere la sfârşitul secolului al XIX-lea, în 
tari ca Ungaria, Austria, Germania, Bulgaria, Serbia. 
Prin firma C.M. Maffini, în anul 1892, produsele acestor 
întreprinderi au pătruns în Italia. loan Grigorescu a primit, 
la Târgovişte, vizita lui Vittorio Croizot din Italia, 
importatorul unei lămpi de iluminat, care folosea drept 
combustibil gazolina. Prin mijlocirea acestuia, gazolina 
fabricată în rafinăria Mahalaua, a fost exportată pentru 
iluminarea oraşelor din Egipt, Italia şi Dalmatia. În 1893 
din cauza nerentabilitatii, a vândut rafinăria de la 
Tătărani. Firma a obţinut avantajele Legii industriale din 
1887, avantaje obținute an de an şi după modernizarea 
rafinăriei de la Mahalaua (Viforâta) din anul 1889. O 
descriere a fabricii de petrol o datorăm Monitorului 
Petrolului Românesc din anul 1900. Fabrica o fost 
construită cu scopul de a prelucra producţia proprie de 
titei pe care loan Grigorescu o extrăgea din Schelele 
de la Glodeni, Gura Ocnitei, Colibaşi şi Reşca. Aceasta 
se afla la o distanţă de 3 km fata de gara Târgovişte, 
lângă care s-a construit un depozit legat cu fabrica 
printr-un conduct. Depozitul a fost dotat cu rezervoare 
de fier şi lemn, având o capacitate de 3.800.000 kg 
pentru depozitarea petrolului, benzinei şi păcurii. De 
asemenea, mai avea în dotare o magazie pentru butoaie, 
un atelier de dogărie pentru reparatul butoaiele, o linie 
de garaj proprie pentru încărcatul vagoanelor cisternă. 
Fabrica era legată cu sursele de la Colibaşi şi Reşca 
printr-un conduct de 23 km. La 1900, această 
întreprindere era cotată ca fiind o fabrică modernă 
deoarece procedeele de fabricaţie folosite erau conside- 
rate economice, consuma o cantitate relativ mică de 
combustibil în procesul de producţie şi avea un 
randament mare fata de alte fabrici de petrol din tara. 
Fabrica era dotată cu un agitator de 3,5 tone, capaci- 
tate pentru rafinarea petrolului; două rectificatoare pentru 
prelucrat benzine brute obţinute prin distilarea țițeiului 
producând-se esențe de densitate 0,650- 0,735; o 
instalaţie specifică pentru fabricarea uleiurilor minerale 
de uns maşini, construită în sistem rusesc cu concasor 
de aer. Rafinarea se făcea cu patru agitatoare în care 
uleiul era supus la toate procedeele rafinării, după care 
acesta trecea prin două filtre, înainte de a ajunge în 
rezvoarele din depozit. Fabrica avea în dotare cazane 
cu vapori, pompe de tip Worhington pentru ţiţei, petrol, 
benzină şi pompe de aer;o secţie specială a fabricii o 
forma fabrica de parafină instalată la subsol, înzestrată 
cu aparate şi maşini refrigeratoare pentru fabricarea 
parafinei. Distilarea reziduurilor se făcea cu vapori 
supraincalziti şi depresiune mecanică. În 1918, a murit 
loan Grigorescu, iar firma se va numi Succesiunea loan 
Grigorescu, având ca moştenitor pe Emil Grigorescu, 
Ana Grigorescu, Olimpia Chiriacescu, Caterina 
Grigorescu, Camil Grigorescu şi lon Grigorescu. În 1922, 

rafinăria solicita Ministerului Industriei şi Comerţului 
permisiunea de a muta rafinăria „lângă depozitul nostru 
de vânzare în detaliu care se găseşte în dreptul 
cantonului 14 lângă gara Târgovişte”, cât şi transferarea 
avantajelor Legii industriale 1912, pe numele 
mostenitorilor loan Grigorescu. În 1924, întreprinderea 
a fost transformată în societatea anonimă pe acţiuni cu 
denumirea Întreprinderile Petroliere loan Grigorescu, 
conform actului constitutiv, la art. 1 se prevedea: 
capitalul social era de 6 mil. lei împărțit în 12 mii acţiuni 
nominative, a 500 lei fiecare, capital acoperit prin aportul 
în natură făcut de către proprietarii firmei, compus din: 
a) rafinăria de petrol cu terenurile şi clădirile anexe 
fabricii cu toate maşinile, cisternele, linia de garaj şi 
investiții de orice natură; rafinăria era situată în comuna 
Colanu, judeţul Dâmboviţa, în fata gării Târgovişte; b) 
stația de pompă cu toate maşinile, instalaţiile şi terenul 
de 1 hectar, aflat în comuna Valea Voievozilor, împreună 
cu conducta ce lega staţia de pompă cu rafinăria; c) 
terenurile petrolifere din comuna Colibaşi şi Reşca 
judeţul Dâmboviţa, luate în concesiune în baza 
contractului încheiat la 27 iulie 1895, împreună cu 
construcțiile aflate pe aceste terenuri şi instalaţiile staţiei 
de apă din Colibaşi; d) terenuri petrolifere din comuna 
Moreni, județul Prahova, concesionate de Dumitru 
Năstase Stoica, în anul 1915; e) stația de pompat ţiţei 
din Moreni cu terenul arendat de la stat; f) conductele 
în lungime de 30 km, care leaga Schela Colibaşi cu staţia 
de pompat Moreni şi fabrica de la Colanu; g) terenul din 
cătunul Gorgoteni, Gura Ocnitei, concesionat în 1914; 
h) terenurile din comuna Glodeni concesionate în anul 
1910; i) drepturile asupra subsolului asupra terenurilor 
din comuna Săcuieni, județul Dâmboviţa, aşa cum 
prevăd actele de vânzare din 1910, autentificate de 
Tribunalul Dâmboviţa; j) terenurile moşiei Popeşti, 
comuna Podenii Noi, Apostolache, aşa cum prevedea 
actul de concesiune petrolieră, autentificat de Tribunalul 
Ilfov în 1904 şi transcris de Tribunalul Prahova în registrul 
special la numărul 1237/1904. Rafinăria şi-a continuat 
existența până la naţionalizarea din 1948, producând 

marfă pentru piața internă şi externă, însă activitatea ei 
nu se va mai ridica la valoarea celei existente în perioada 
antebelică. (G.T./ C.V.) 


INVATATORUL Revistă de cultură, luptă profesio- 
nală şi informatiuni a Sindicatului Invatatorilor din judeţul 
Dâmboviţa. Apare la Târgovişte din decembrie 1946 până 
în aprilie 1948. De la nr. 7/aprilie 1948, în subtitlu, 
sintagma „sindicatului învăţătorilor” este înlocuită cu 
„corpul didactic”, având un comitet de redacţie: Director 
Atila Mazilu, Secretar de redacţie N. Constantinescu- 
Fieni. Redacţia şi administraţia „Sindicatul Invatatorilor 
— Târgovişte”. Este tipărit la Tipografia „Negoescu — 
Târgovişte” şi „lon Heliade Rădulescu” — Târgovişte. De 
la nr. 6/martie 1948 are un comitet de redacţie al cărui 
preşedinte este învățătorul Gheorghe Popescu. În revistă 
au fost publicate versuri de Radu Boureanu, Marin 
Popescu, Gh. Cociu, N. Buzdugan-Bolintin, Victor 
Ghiculescu, George Ciudan; articole, cronici, recenzii 
semnate de lon Costache, lon N. Alecu, Valeriu Bucur, 
Elena V. Codreanu, Basil Popescu, Elena lonescu 
Grideanu. (V.P.) 


ÎNVĂŢĂTURILE LUI NEAGOE BASARAB CĂTRE 
FIUL SĂU THEODOSIE Scriere parenetică din secolul 
al XVI-lea. Deşi disputată apartenenţa acesteia, înclinăm 
să o atribuim domnitorului Țării Româneşti. Ele au apărut 
înainte de 1530. Tălmăcirea din slavonă în limba română 
este datată în prima jumătate a sec. al XVII-lea (înainte 
de 1634) fiind, se pare o iniţiativă a cărturarului Udrişte 
Năsturel. Gen cultivat în Evul Mediu, „Învățăturile... .” contin 
pagini ascetic moralizatoare alături de cele de teorie 
politică, gândire socială, îmbinate cu puternice accente 
de meditaţie lirică şi reflecţie filosofică. Cea mai valoroasă 
este partea a doua (cap. V-XI) ce cuprinde sfaturi adresate 
de Neagoe, fiului său Theodosie, precum şi celorlaltor 
succesori la domnie. Ele sintetizează principiile politice 
şi etice ale domnitorului, recomandări privind organizarea 
armatei, a divanului de judecată, a modului de comportare 
fata de supuşi. (V.P) 


JEFUIREA TARGOVISTEI (1737) Conflictul dintre 
austrieci şi turci (1736-1739) a afectat oraşul Târgovişte, 
considerat de către turci „ca un ochi împărătesc”, fapt 
pentru care a avut de suferit. În septembrie 1737 când 
armatele otomane înaintau, iar austriecii s-au retras spre 
Câmpulung, turcii au găsit prilejul a-şi „vărsa toată furia 
lor pe orăşenii din Târgovişte”, pedepsiţi „cu arderea de 
foc şi cu robii şi cu mulţimi de jafuri”, orăşenii „rămânând 
[...] vrednici de multă jale şi tânguire”. Multe case au 
fost distruse, monumentele jefuite de odoare, bruma 
de avere ce aveau „risipindu-se şi împrăştiindu-se prin 
mâinile ostaşilor. Mulţi locuitori au luat calea pribegiei”. 
S-a jefuit în special Mitropolia unde fuseseră ascunse 
peste 8000 de lăzi pline cu bani, „bijuterii, perle fine, 
veşminte brodate cu aur şi o mulţime de alte lucruri”. 
Oraşul a fost incendiat, prilej cu care a avut de suferit 
şi reşedinţa domnească, rămasă până atunci încă un 
punct militar. (M.O.) 


JOCURILE OLIMPICE DE VARĂ DE LA BERLIN 
La 1-16 august 1936, echipa de călărie a României a 
fost alcătuită, în mare parte, din cadre pregătite la Şcoala 
de Cavalerie din Târgovişte (Petre Kirculescu, Toma 
Tudoran, Constantin Apostol). (A.B.) 


JOCURILE SPORTIVE INTERALIATE În perioada 
2 iunie — 7 iulie 1919, Parisul a fost gazda „Jocurilor 
sportive interaliate” (prima manifestare sportivă 
internaţională de anvergură de după război). Din echipa 
României au făcut parte cadre şi ofițeri de la Liceul Militar 
„Mănăstirea Dealu”. Colonelul Virgil Bădulescu a fost 
delegatul Armatei române în Comitetul de organizare iar 
maiorul Alexandru Manolescu a participat la concursul 
de atletism. Este consemnată astfel prima participare a 
unor reprezentanţi ai Târgoviştei la o competiţie sportivă 
internațională desfăşurată în străinătate. (A.B.) 


JUDECĂTORIA DE MUNCĂ TÂRGOVIŞTE La 15 
feb. 1933 a fost promulgată Legea pentru competența 
judecătoriilor de muncă, iar prin Legea de organizare 

judecătorească din 20 august 1938, aceste instanţe de 
judecată erau asimilate judecătoriilor de pace. 
Judecătoria de Muncă Târgovişte îşi începea activitatea 
la începutul anului 1939. Principalele atribuţii ale 
instituţiei care funcţiona pe lângă Inspectoratul Muncii 
Târgovişte constau în soluționarea conflictelor de muncă 
dintre angajaţi şi angajatori. Raza de activitate cuprindea 
întregul perimetru al judeţului Dâmboviţa. Instituţia a 
funcţionat până în anul 1946, când devine secţie a 
Tribunalului Dâmboviţa. (G.T./ C.V.) 


JUDECĂTORIA TÂRGOVIŞTE Teoretic, instituția 
a luat fiinţă la 1 apr. 1866 sub denumirea de Judecătoria 
de Pace a Oraşului Târgovişte şi a plasei Dealu, dar şi-a 
început practic activitatea în anul 1868, în condiţii grele 
legate de lipsa localului şi a mobilierului necesar. Primul 
judecător a fost magistratul C.N. Bobescu. În anul 1879 
devine judecătorie de ocol, iar în anul 1908 judecătorie 
rurală, având în jurisdicție comunele Aninoasa, Colanu, 
Dragomireşti, Gura Ocniţei, Lucieni, Ocniţa, Razvad, 
Săcuieni, Şotânga şi Viforâta, precum şi oraşul 
Târgovişte. Potrivit organizării din 15 dec. 1925, la 
Târgovişte funcționau două judecătorii: Judecătoria Mixtă 
Târgovişte, a cărei jurisdicție se întindea asupra oraşului 
reşedinşă de judeţ şi a comunelor Colanu, Dragomiresti, 
Lucieni, Lazuri, Mogosani, Priseaca, Razvad, 
Râncaciov, Suta Seacă si Valea Voievozilor si 
Judecătoria Rurală Târgovişte, având ca arie de activitate 
comunele Adânca, Aninoasa, Brăneşti, Doicesti, 
Gorgota, Gura Ocnitei, Ocniţa, Sotanga, Teiş, Ulmi, 
Văcăreşti, Viforâta şi Vulcana-Pandele. Prin ultimele 
legi de organizare judecătorească, cele două judecătorii 
se unifică, astfel că în 1938 exista la Târgovişte o 
judecătorie mixtă. Îşi desfăşoară activitatea până în 19 
iunie 1952, ultima sa denumire fiind aceea de 
Judecătoria Populară Mixtă Târgovişte. (G.T./ C.V.) 


JUDEȚUL ORAŞULUI Era ales anual de către 
orăşeni şi coordona întreaga activitate administrativă 
împreună cu un sfat orăşenesc format din 12 pârgari. 

Printre cele mai importante atribuţii ale județului se 
numărau: dreptul de judecată a pricinilor din cuprinsul 
oraşului, reprezenta oraşul în relaţiile cu domnia, 
supraveghea strângerea dărilor, confirma toate 
tranzacţiile de vânzare-cumpărare încheiate în oraş, 
danii, moşteniri, schimburi de proprietate. Dispunea de 
o cancelarie coordonată de un „condicar”, avea pecete 
şi catastif, în care se aflau transcrise toate documentele 
care vizau oraşul. Judetii au fost menţionaţi în două perioade: 
între 1424-1639 şi între 1774 -1830. În prima etapă au fost 
amintiţi 39 de judeti: Toma (1512-1521), Tudoran (1585), 
Gherghina (1586), Chirfote (1587), Drăghici (1602), 
Petriman (1606), Dragul (1607), Ivan cel Bătrân (1608, 
1614). Spinciul (1611, 1613), Arsenie (1612), Cârstea 
(1614), Stoica (1615), Vintilă (1619), Gheorghe (1620, 
1625, 1627), Dumitru (1627, 1636), Lazăr (1630), Tudoran 
(1635), Neagoe (1638-1639). După anul 1639 nu mai sunt 
menţionaţi în documente, dar au reapărut în ultimul sfert 
al secolului al XVIII-lea, perioadă care a corespuns cu 
dispariția vornicului de Târgovişte. Documentele amintesc 
pe Radu judeţ (1774), unul din ctitorii bisericii Albe (1779), 
Toma judeţ (1797), Nicolae judeţ (1801), Toma (1808) şi 
Nicolae Andronescu (1827). (M.O.) 


JURNAL DE TÂRGOVIŞTE Apare în luna octombrie 
1992, fondatori fiind Lucian Grigorescu, József Pildner, 

Mihail |. Vlad. Sub semnătura fondatorilor şi a 
redactorilor asociaţi Teodor Vasiliu, Victor Mihalache, 
Lucian Penescu, Cornel Popa sau Carmen Roşca sunt 
realizate anchete sociale, culturale, politice şi reportaje 
de atmosferă. Editor: SC Impact SRL Bucureşti. Îşi 
încetează apariţia în martie 1994. (G.C.) 


JURNAL DE DÂMBOVIȚA Apare în luna iunie 1994; 
săptămânal până la 1 septembrie 1996 când devine 
cotidian „Incomod şi independent. Lider în mass media 
județului”. Fondatori: Teodor Vasiliu şi Alina Mavrodin 
Vasiliu. (Face parte din trustul Artpress Impact 
Târgovişte). Rubricile care l-au consacrat: „Editorial”, 
„Nelinişti mioritice”, „Vox”, „Memoria presei 
dambovitene”, „Caleidoscop naţional”, „Panoramic 
sportiv”, dar şi paginile de politică, economie, cultură, 
învățământ, anchete. Consacrarea şi-o datorează şi 
jurnaliştilor (amintim doar câteva nume): Teodor 
Vasiliu, Alina Mavrodin Vasiliu, Andrei Vasiliu, George 
Coandă, Violeta Stanciu, Virgil Voinescu, llie Bazoi, 
Sebastian Drăgan, Dan Stelian Popa, Sorin Popescu, 
Gheorghe Safta, Petre Dragutoiu, Gabriela Niţulescu, 
Cornel Popa, Tinel Aldea, Ana-Maria Popescu, ş.a. 
Până în 2000 a fost titrat „Jurnalul de Dâmboviţa”, edi- 
tor fiind SC Impact SRL Bucureşti. Este postat şi pe 
Internet. Continuă. (G.C.) 


KEMENICI, Andrei (25.X1.1936, Bicaz, Neamt) 
Absolva Liceul ,Petru Rares” din Piatra-Neamt, 
Academia Militara de Radiolocatie si Artilerie Antiaeriana 
din Braşov, Academia de Înalte Studii Militare şi unele 
cursuri postacademice din Bucureşti. Parcurge ierarhia 
gradelor ofiteresti de la locotenent la general de brigadă. 
A fost comandant al Regimentului de Artilerie 
Antiaeriană şi Rachete şi al Garnizoanei Târgovişte. În 
timpul revoluţiei române din 1989, în cazarma 
regimentului pe care îl comanda a asigurat arestul şi 
desfăşurarea procesului soţilor Nicolae şi Elena 
Ceauşescu intentat de către un tribunal special militar. 
Este unul dintre fondatorii Filialei „Mircea cel Bătrân” 
Dâmboviţa a Asociaţiei Naţionale a Veteranilor de 
Război. A iniţiat construirea căminului şi policlinicii 
Garnizoanei Târgovişte. Este decorat cu importante 
ordine şi medalii ale României. (G.C.) 


KINDIA Este primul săptămânal politico-literar care 
apare la Târgovişte (3/15 septembrie 1878-iulie 1879). 
Sunt scoase 3 numere. Director G. Garbiniu (profesor 
şi poet). Pe frontispiciu sunt înscrise cuvintele lui 
Heliade: „Eu n-am venit ruine să tulbur pacea voastră”. 
Revista militează pentru conservarea monumentelor 
istorice din oraş, condamnând nepăsarea edililor fata 
de acţiunile distructive ale timpului. Aici publică Garbiniu 
un studiu despre „Poeţii Văcăreşti”, precum şi alte 


materiale istorice. Reapare în iulie 1934 ca săptămânal 
independent cu titlul „Chindia”. (V.P.) 


KOCH-PINTILICIUC, Luminiţa (13.111.1970) Atletă. 
Legitimări: „Clubul Sportiv” Târgovişte (1983-1990), CSS 
„Petrolul” Târgovişte (1991-1992). Campioană balcanică 
de juniori. Maestră a sportului (1988). Recorduri personale: 
400 m (53.33, 1989), 800 m (2.05.22, 1991). (A.B.) 


KOTZBACHER, Erich, (27.VII.1942, Böhmisch 
Kamnitz, Germania) Poet, prozator. Cursuri primare în 
Azuga, Scăieni (Prahova), terminate la Buzău, apoi cele 
liceale la Ploieşti şi Oneşti, unde lucrează ca laborant. 
Se transferă în judeţul Dâmbovița (1968), devenind 
târgoviştean din 1975. Colaborează cu poezie la diverse 
reviste şi ziare: ,Ateneu” (Bacău), „Luceafărul”, 
„România literară”, „Cântarea României”, „Urzica”, 
„Orizont” (Timiş), „Tribuna”, (Cluj), „Familia” (Oradea), 
»Arges” (Piteşti). Premii la diferite festivaluri concurs 
de poezie, printre care şi cel de la Târgovişte (1986). 
Prezent în antologiile târgoviştene: „Diademe ale 
timpului nostru” (1979), „Poezia cetăţii” (2001), „Cupola 
de veac” (2003), „Almanah Mihai Eminescu” (2004). 
Debut editorial cu „Săgeata partului” (1996), volum de 
proză scurtă şi versuri, urmat de „larba lui Ghilgameş” 
(2000, versuri) şi cel de proză memorialistică ,Conacul” 
(2007). (V.P.) 


LA HELIADE Subtitrată „Curier de ambe sexe. 
Revista liceului eponim din Târgovişte” (Liceul „lon 
Heliade-Rădulescu”) apare din aprilie 2001. Fondator 
şi profesor coordonator, Mircea Petrescu. Cuprinde, 
aleatoriu, pagini dedicate procesului de instrucţie, 
educație, de literatură (semnatari, elevii liceului), de 
religie, de performanţă şcolară, dar şi cu caracter per- 
manent („Confession”, ,Curiozitati’, „Umor”). Apare de 
două ori într-un an şcolar. (G.C.) 


LAMBRINO, Scarlat (16.VIII.1961, Bucureşti — 
30.VIII.1964, Lisabona) Studii secundare la Liceul 
„Sfântul Sava” şi Universitatea la Bucureşti (1916), 
specializare la Sorbona (1921). Doctor în istorie 1927. 
Profesor de istorie la Târgovişte la Liceul ,,lenachita 
Văcărescu” (1919-1927) de unde a plecat profesor la 
catedra de istorie antică şi epigrafie a Universităţii din 
Bucureşti (1927-1944) şi profesor la Facultatea de Litere 
(Lisabona, 1947-1964). Distins cu premiul „V. Pârvan” 
al Academiei Române (1936). (M.O.) 


LAZAR, Radu (3.X1.1946, Traian, Brăila — 
18.1X.2009, Târgovişte) Inginer, inovator. Şcoala primară 
şi gimnazială în comuna natală. Studii liceale la Brăila 
(1964). Licenţiat al Institutului Politehnic Braşov (1969). 
Specialist în tehnologia materialelor de maşini. Lucrează 
în siderurgie la Şantierul Naval Brăila (1969-1972). Se 
stabileşte apoi în Târgovişte, lucrând la Combinatul de 
Oteluri Speciale ca inginer (1972-1974), inginer-şef 
(1974-1982). Între 1982-1990, conduce Întreprinderea 
Otelinox din Târgovişte. Revine in 1990 la Combinatul 
de Oteluri Speciale până la pensionare (2001). Stagii 
de specializare în Germania (1973) şi colaborări cu firme 
din Austria, Germania şi Japonia. Brevete de invenţii în 
domeniu, cu diverse teme, în 1972, 1982, 1984. Se 
implică în viata economică şi socială a oraşului. (V.P.) 


LĂZĂRESCU, Emil Licenţiat în drept şi litere la 
Universitatea din Bucureşti, avocat, mare proprietar de 
teren. Membru de frunte al Partidului Conservator din 

Dâmboviţa, parlamentar A făcut parte din Comitetul 
Partidului Conservator, alături de |. Dalles, Elie Angelescu, 
Constantin Carabella, Victor Baranga ş.a. (M.C.) 


LĂZĂRESCU, lorgu Th. (1866, Barbuletu, 
Dâmboviţa — 1953, Târgovişte) Negustor, om politic. Fiu 
de țăran, şi-a încercat norocul la Bucuresti, unde şi-a 
făcut ucenicia la Dimitrie Marinescu — Bragadiru. 
Remarcat de patron pentru muncă şi seriozitate a fost 
luat colaborator, apoi ajutat să-şi deschidă propria sa 
casă de comerț. După ce a facut mai multe încercări în 
localuri închiriate în Bucureşti, a înțeles că nu trebuie 
să se risipească, ci să-şi concentreze la Târgovişte 
toate iniţiativele (1899), unde a înființat magazine pentru 
vânzarea băuturilor spirtoase şi a luat în antrepriză 
„Hanul Galben”. În 1908 cu ajutorul fostului patron, a 
înfiinţat „Berăria şi Restaurantul lorgu Th. Lăzărescu”, 
construite de Francesco Venchiarutii, o adevărată 
replică a „Hanului cu Bere” din Bucuresti. A fost primul 
care a desfăcut în oraş bere la pahar şi bere specială 
Sleipingkar de la fabrica Bragadiru. Aici au fost invitaţi 
regele Carol şi prinţul Ferdinand să servească masa, 
când au venit la Târgovişte pentru manevrele militare 
din anul 1908. Plin de iniţiativă, din 1910 a instalat în 
berăria sa un cinematograf, care proiecta pe pânză filme 
aduse de la cele mai renumite case din Paris. A fost 
consilier municipal, membru în Cercul Central Comercial 
şi Industrial al Societăţii „Stelea” şi a primit ca răsplată 
mai multe medalii şi ordine pentru munca sa: Ordinul 
„Coroana României” (1922), „Meritul Comercial” (1924), 
„Meritul Comercial şi Industrial” (1935). Şi astăzi răsună 
peste zona centrală a oraşului, clopotul cel mare de la 
Biserica Stelea, donat de el. (M.O.) 


LEGEA LUI ŢEPEŞ Ziar pentru primenirea morală. 
Târgovişte, octombrie 1928-iulie 1931. Proprietar Al. 
Ghencea (numărul 1, 1928) apoi director proprietar N.O. 
Dallocrin (numărul 2-38). De la numărul 5 are mottoul: 
„Primenirea e primăvara sufletului”. În articolul 
„Dezlegarea cuvântului” se spune, printre altele, că 

„Legea lui Tepes nu vrea bogăţia acestui popor; vrea 
mărirea lui în suflet şi-n virtuţi”. În afara articolelor de 
critică socială semnate de Pictorul Bastiliei, Teofan de 
la Mistra, Poliodor Augustu, Robel Adoratorul (de fapt 
directorul proprietar), a publicat versuri cu caracter 
revoluţionar, articole de critică socială semnate de N.O. 
Dallocrin, Lienuta Mavrodin, Zoologul Mun, Eugen 
Promischia. Reapare cu acelaşi titlu şi subtitlu in 1994, 
numărul 39 (15-21 iulie) şi până la numărul 54, (28 
septembrie — 4 octombrie 1994). Proprietar Daniel 
Tomescu, director Jozsef Pildner. Publică poezii de 
Radu Gyr, József Pildner, lon lancu Vale, proză 
semnată de Toma George Veseliu, iar la rubrica note 
de lectură sunt prezentate personalități străine şi 
româneşti: P.P. Panaitescu, Alexandru Bogza, George 
Emil Palade, Octavian Goga, Constantin Noica, Kant, 
Nitzsche, Confucius. (V.P.) 


LEGEA NOUĂ Ziar național liberal apare la 
Târgovişte în perioada 30 dec. 1918 — 2 nov. 1919, în 
fiecare duminică. Printre colaboratori, C.S. lonescu, |. 
Irimescu Candesti, care în numărul 14, an |, din 31 martie 
1919, afirma despre fostul său dascăl, Mihai Porojan 
că „era dintre acei puţini care socotesc politica mijloc 
pentru ridicarea şi luminarea celor multi, pentru 
înfăptuirea dreptăţii fata de cei insetati de ea. Onorurile 
i s-au dat, nu le-a cerut, socotindu-le drept prilej pentru 
înfăptuirea celor mai nobile idei”. (V.P.) 


LEGUMICULTURA Ocupaţie care necesită o 
anumită specializare a fost practicată cu precădere de 
către bulgari stabiliţi în Târgovişte, în mahalaua 
sârbească. Cultivarea legumelor era favorizată de terenul 
manos din lunca lalomitei şi de posibilitatea irigării 
culturilor cu apă din râul lalomita, folosind şi sistemul 
irigării cu ajutorul „roatei de distribuit apa”. Dezvoltarea 
acestei ocupaţii s-a făcut prin creşterea suprafeţelor 
cultivate şi prin practicarea acesteia de către o forţă de 
muncă specializată reprezentată de etnia bulgarilor 
stabiliți în cartierul Matei Voievod în 1851. (G.T./ C.V.) 


LERESCU, Grigore Preşedinte al Consiliului 
judeţean în anii 1886-1889, 1893-1894, vicepreşedinte 
în 1894-1895. Politician apreciat, a contribuit la acţiuni 
de dotare şi modernizare a Târgoviştei şi a județului: 
obţinerea creditelor pentru procurarea localului şi a 
mobilierului necesar armatei teritoriale în urma noii 
împărțiri a circumscriptiilor teritoriale, modernizarea 
sistemului sanitar, construirea la Târgovişte şi Pietrosita 
a unor cazărmi teritoriale ş.a. (M.C.) 


LESCALOPIER, Pierre (~1550 — -1597) Din familie 
de magistrați ai parlamentului din Paris. Studii: 
Universitatea din Padova. Călătorii la Constantinnopol. 
Redactează un jurnal de călătorie intitulat: „Voyage fait 


par moy Pierre Lescolopier parisien, l’au 1574 de Venise 
a Constantinnople”. Aici utilizează informaţii directe, 
informaţii preluate din alti autori. Relatarea lui despre 
„palatul principelui” care ar fi „întărit numai cu garduri 
mari”, împreună cu a lui Francesco Della Valle, 
asemănătoare, a derutat pe cercetătorii anilor '60, care, 
renunțând la datele corecte furnizate de cercetarea 
arheologică, şi imbratisand, necritic şi nejustificat 
afirmaţiile lor au alterat problema cronologiei incintei 
Curţii Domnesti. Relatarea lui Lescalopier despre 
întăriturile Curţii Domnesti poate fi luată în considerație 
numai coroborată cu cercetarea monumentului. 
Descoperirea în 1961-1962 a nivelului de construcţie a 
zidului interior de incintă în cadrul secolului al XV-lea, 
publicată ca şi aceea, trecută sub tăcere, din 1986, 
face necesar ca relatările despre înconjurarea Curţii cu 
gant şi palisadă să fie socotite împreună cu inconjurarea 
acesteia cu ziduri (modelul Constantinopol) încă din 
secolul al XV-lea. Aflăm în 1715 de la secretarul lui 
Constantin Brâncoveanu, Anton Maria del Chiaro, că la 
acea data santul si palisada, aflate în exteriorul zidurilor 
de incintă, existau. (C.I.) 


LETOPISETUL CANTACUZINESC [Istoria Ţării 
Rumâneşti de când au descălecat pravoslavnicii 
creştini]. Cronică a Ţării Româneşti din a doua jumătate 
a sec. al XVII-lea, începe cu întemeierea ţării la 1290 
(dată stabilită eronat, potrivit legendei „descălecatului” 
lui Negru Vodă) şi se încheie cu urcarea pe tron a lui 
Constantin Brâncoveanu în 1688. Mai cuprinde în adaos 
date despre primii doi ani de domnie a acestuia. Este o 
compilaţie, reproducând aproape în întregime lucrări ca 
„Viaţa patriarhului Nifon”, „Istoria lui Mihai-Vodă fiul lui 
Pătraşcu-Vodă”, pagini traduse din poema lui Stavrinos 
„Vitejiile prea cucernicului şi prea viteazului Mihai 
voievod” sau ale „Istoriei celor petrecute în Țara 
Românească”, începând de la Şerban Voievod până la 
Gavril Voievod”, alcătuită în versuri greceşti de Matei al 
Mirelor. Partea a doua a ,Letopisetului” accentuează 
caracterul de cronică a partidei Cantacuzinilor, multi 
cercetători înclinând spre varianta apartenenţei lucrării 
lui Stoica Ludescu. Rămâne prima cronică munteană 
de la sfârşitul secolului al XVII-lea. (V.P.) 


LIBERTATEA Gazeta bilunară a P.N.L. — gruparea 
Tollea. Apare în perioada 6 aprilie — 7 august 1923 sub 
direcţia lui Grigore |. Tollea, având redacţia si 
administraţia în Târgovişte, strada I.H. Radulescu, nr. 
11. Apariţia ziarului este prilejuită de desprinderea din 
P.N.L. a grupării Tollea, în aprilie 1923. Ca urmare, 
scopul principal era criticarea conducerii liberale pentru 
„autoritarism şi lipsă de activitate”, în fapt, fiind vorba 
de neînţelegeri între avocatul Grigore Tollea — fost 
vicepreşedinte al P.N.L. şi liderul judeţean C Dimitriu. 
Scopul ziarului este prezentat „alambicat”, cu trimiteri 

voalate la P.N.L.: ,intelegem să luptăm fără a tine seama 
de nimic şi de nicio consideratiune personală, pentru 
scoaterea din viata politică a tuturor acelora care, 
indiferent de partidul din care fac parte, au făcut, prin 
lipsa lor de energie şi de activitate, sau prin fapte 
reprobabile, să incolteasca în sufletul multora, otrava 
neîncrederii fata de cei care formează pătura mai ridicată 
a societăţii noastre.” Publică articole Grigore Tollea, 
avocatul C.S. lonescu, studentul Horia Popescu ş.a. 
Preocuparea principală o reprezintă criticarea conducerii 
liberale reprezentată de C. Dimitriu, C.I. Nicolaescu, 
Polizu Dragomirescu, Stavri Diaconescu, socotiți 
,parveniti politici”. Sunt abordate şi alte teme: Constituţia 
din 1923, greva funcţionarilor publici, activitatea 
Prefecturii, polemici politice, activitatea parlamentarilor 
damboviteni, sărbătorile religioase, apeluri către 
damboviteni pentru explicarea tensiunilor din rândul 
liberalilor ş.a. Titlurile articolelor sunt semnificative: „Ce 
vrem noi”, „O lămurire”, „Prin libertate”, „Spre o viata 
politică sănătoasă” etc. (M.C.) 

LIBRĂRIILE ORAŞULUI Au reprezentat „ferestre 
deschide” pentru tineretul studios, avid de cultură, ce 
era tot mai numeros în oraş. Creşterea numărului de 
cititori a determinat înmulţirea librăriilor, în anul 1933 
erau menţionate librăriile Ilie lonescu, „Cartea 
Românească”, „Socec”, Gh. Stănescu” şi „Universală”, 
librăria „lenăchiță Văcărescu” (1936). După 1934 librăriile 
au fost antrenate în organizarea manifestării 
„Săptămâna cărţii”, prin care se urmărea popularizarea 
cărții româneşti. (M.O.) 


LICEUL DE ARTE „BĂLAŞA DOAMNA” Proiectul 
învăţământului vocational-artistic a fost lansat la 
Târgovişte în anul 1957, prin Şcoala de Muzică şi Arte 
Plastice, sub coordonarea stimulativă a Inspectoratului 
Şcolar Județean Dâmboviţa. În anul 1997, şcoala se 
transformă în Liceul de Muzică şi Arte Plastice, instituție 
care s-a înnobilat din 2006 cu numele „Bălaşa 
Doamna”-soţia voievodului Constantin Şerban (1654- 
1658), personalitate sub patronajul căreia la Târgovişte 
se dezvoltă o viata spirituală remarcabilă. Învățământul 
artistic târgoviştean a cunoscut un curs rodnic, 
componenţei muzicale instrumentale şi vocale, 
adăugându-i-se cea plastică, prin specializările pictură, 
arhitectură, design ambiental şi vestimentar, grafică şi 
artă monumentală. De-a lungul anilor s-au remarcat 
directori devotați, cu contribuţii majore la afirmarea 
instituţiei: prof. Savu Olga (1957-1965), prof. Soare 
Constantin (1965-1984), director adjunct înv. Popescu 
Stela (1984-1989), prof. lonescu Radu (1990), prof. 
Zaharia Dan (1990-1997), prof. Boghici Constantina 
(1997-2001) director adjunct prof. Harhoiu Victoria (2000- 
2001); prof. Gabriela Istrate (din 2001 până în prezent). 
Liceul dobândeşte un prestigiu incontestabil în 

comunitatea educaţională prin obținerea a două titluri 
de Şcoală Europeană, promovabilitate 100% la 
examenele naţionale, premii naţionale la Olimpiadele 
de specialitate, Diplomă de Excelenţă în promovarea 
culturii — 2008 şi 2011, Diplomă de merit pentru manage- 
ment performant — 2006, 2010. Şcoala are profesori cu 
experienţă în îndrumarea şi pregătirea elevilor pentru 
participarea la concursuri de specialitate, care au 
obținut, în ultimul deceniu, peste 100 de premii şi 
mențiuni în cadrul Olimpiadelor Nationale şi al 
concursurilor naţionale şi internaţionale de specialitate: 
pian (Pintea Cristina, Procopciuc Luminiţa, Stepan 
Gabriela, Cristea Baroti Sorin, Preda Olimpia, Pulbere 
Ana-Maria), vioară (Zaharia Dan, Taran Marina), violoncel 
(Bădica Doina), canto (Luca Mariana), nai (lonescu 
Marian); ansamblu coral (Berechet Rodica, Badea 
Florin); arte plastice (Simion Gheorghe; Costache 
Briena, Oprişoreanu Carmen, Manguta Paul, Manguta 
Cristian, Harea Larisa); arhitectură (Radu Daniela, 
Cârciumaru Narcis). Totodată, şcoala a obținut prin elevii 
şi profesorii care i-au pregătit, premii şi menţiuni la 
Olimpiada Naţională de limba şi literatura română- 
profesor Neagu Ştefana, respectiv la Olimpiada Naţională 
de astronomie şi astrofizică-profesor Antonescu 
Carmen. Şcoala manifestă deschidere spre activităţile 
extracurriculare, înregistrând rezultate deosebite: — 
obținerea titlului de „Şcoală Europeană” în 2007 şi în 
2010; — premierea revistei şcolii ,Accent” cu titlul de 
laureat la Concursul Naţional al revistelor şcolare în anii 
2005, 2006, 2007; — realizarea de proiecte 
extracurriculare internaţionale, cu atragere de fonduri 
extrabugetare: 2001-2003 —Proiect Comenius bilateral 
lingvistic „Cultură fără frontiere”, coordonat de profesor 
Boghici Constantina şi având ca partener Şcoala de 
Muzică Vaxjo din Suedia; 2003-2005 - Proiect 
Comenius multilateral „Memorie şi istorie în sculptura 
monumentală europeană”, coordonat de profesor Istrate 
Gabriela, realizat în colaborare cu Colegiul „Blaise 
Pascal” Italia, Colegiul Tellford-Scotia, Liceul Kerkyras- 
Grecia; 2003-2005 — Proiect international ,Comunicare 
interşcolară”, coordonat de profesor Nicolae Mihaela, 
realizat in parteneriat cu Kotor Gymnasium-Croatia, 
Peter Sola School-Muntenegru, Knights Highschool 
Maryland SUA; 2003-2005 — Parteneriat Scoala-Parinti 
finantat de Asociatia ,Catholic Relief Services” din SUA, 
coordonat de profesor Teodorescu Sabina si participare 
la competiţia între proiecte de acest fel, în urma căreia 
s-a obținut dotarea Amfiteatrului liceului cu echipament 
de sonorizare; 2007-2010 — Proiect international 
„Deliberând în democraţie”, finanţat de Departamentul 
pentru Educaţie al SUA, coordonat de profesorii 
Antonescu Carmen şi Stan Daniela; 2006-2008 — 
Proiectul internațional „Un mediu mai sigur pentru copii 
— efortul comun al părinţilor şi al şcolii fata de fenomenul 
de trafic de ființe umane”, în parteneriat cu Asociaţia 

„Catholic Relief Services” din SUA: 2007-2011 — Proiect 
international „Identificarea de mecanisme transnationale 
de luptă împotriva traficului de persoane”, finanțat de 
Uniunea Europeană, ambele proiecte coordonate de 
profesor Nicolae Mihaela.; derularea unui proiect cu 
organizația „Peace Corps România”, prin prezenţa în 
şcoală, în perioada 2006-2008, a unui voluntar american 
ca profesor de limbă engleză. Liceul de Arte „Bălaşa 
Doamna” din Târgovişte are o istorie onorantă, în 
decursul căreia a păstrat întotdeauna un nivel calitativ 
ridicat al actului învăţării. Unic în județ prin profilul său, 
Liceul de Arte asigură azi elevilor săi un standard de 
pregătire ce întruneşte aprecieri unanim favorabile din 
partea beneficiarilor. (M.C.) 


LICEUL DE FETE „CONSTANTIN CARABELLA” 
— Clădire de patrimoniu (DB-ll-m-B-17292, Str. Lt. 
Pârvan Popescu, nr. 58, 1925) Construcţie masivă 
compusă din pivnițe pe toată suprafața, parter şi etaj, 
cu ziduri exterioare cu grosimea de 60-80 cm, soclu de 
1,20 m, ancadramente la uşi şi ferestre, brâu nedecorat 
la nivelul parterului. Între 1921-1925 a funcţionat ca 
Şcoală Secundară de Fete gr. Il, într-un spațiu modest, 
pus la dispoziție de funcţionarul superior în Ministerul 
de Finanţe, Constantin |. Carabella. Din 1925, s-a numit 
Şcoala Constantin Carabella. Inaugurarea noii clădiri a 
avut loc la 13 decembrie 1925, în prezenţa miniştrilor 
I.G. Duca, Gheorghe Mârzescu, dr. C. Angelescu, 
ministrul Instrucțiunii Publice. În cei aproape 80 de ani, 
a funcţionat fără întrerupere, schimbandu-şi doar 
denumirea: Liceul „Constantin şi Maria Carabella” (între 
1925-1948), Şcoala Medie Nr. 1 (1948-1968), Liceul 
Teoretic Nr. 1 (1968-1977), Liceul Industrial „Grigore 
Alexandrescu” (1977-1990), Liceul Teoretic „Grigore 
Alexandrescu” (1990-1997), Liceul Teoretic „Constantin 
|. Carabella” din 1997 şi începând din 1 septembrie 1999, 
a primit prin Ordin ministerial denumirea de Colegiul 
National „Constantin |. Carabella”. (G.T./ C.V./M.O.) 


LICEUL ,,IENACHITA VĂCĂRESCU” -Clădire de 
patrimoniu (DB-ll-m-B-17253, Calea Domnească, nr. 235, 
1892) Clădirea a fost concepută de arhitectul Maimarolu, 
cu îmbunătăţiri efectuate ulterior sub coordonarea 
arhitecţilor Al. Săvulescu şi R.D. Nedelcu. A fost construită 
pe terenul fostei bisericii „Sf. Vineri”. Cu prilejul sărbătoririi 
centenarului din 1974 s-a montat pe zidul Colegiului 
National o placă comemorativă. (G.T./ C.V./M.O.) 


LICEUL „ION HELIADE RĂDULESCU” Este una 
dintre cele mai vechi instituţii de învățământ din tara. 
Istoria sa bogată ţine de tradiția şcolii româneşti şi pune 
în evidenţă capacitatea de adaptare la transformările 
impuse de diferitele regimuri politice. Şcoala a fost 
înfiinţată în anul 1860, funcţionând în principal ca Şcoala 
Primară Nr. 1 de Fete Târgoviste. Între 1891-1904 a 


devenit Şcoala Profesională de Fete „|. Fusea”. În 1906 
se transformă în Gimnaziul Industrial Casnic-Atelier de 
Tesatorie. Din anul 1928 funcţionează ca Şcoală de 
Industrie Casnică (croitorie-rufărie) până în anul 1941. 
Începând cu 1937, instituția se numeşte Şcoala 
Pedagogică de Fete care îşi desfăşoară activitatea până 
în 1949. Din 1949 şi până în 1957 devine Şcoala Medie 
Nr. 2 alături de celelalte două licee teoretice ale oraşului 
Târgovişte. Din anul 1954 este Şcoala Medie Mixtă de 
10 ani şi 11 ani, până în 1965 când, cu prilejul 
centenarului morţii lui I.H. Rădulescu, numele acestei 
personalități este atribuit şcolii, devenită primul liceu 
teoretic cu clase speciale de matematică din județ. 
Acesta a funcţionat până în anul 1972 când toate liceele 
au căpătat profil industrial. Astfel, din 1974 s-a numit 
Liceul Mecanic-Grup Şcolar de pe lângă Întreprinderea 
de Strunguri Târgovişte. În 1978 liceul şi-a mutat sediul 
din Calea Domnească (actuala Şcoală Nr. 1) în 
Bulevardul Unirii nr. 28 iar în anul 1981 Grupul Şcolar 
devine Liceul Industrial Nr. 3. Din 1990 liceul şi-a 
recăpătat denumirea de I.H. Rădulescu pana în 2001 
când a redevenit Grup Şcolar Industrial „I.H. Rădulescu“, 
având profil industrial şi teoretic. Din 2006 liceul are 
numai profil teoretic, păstrând numele glorioasei 
personalități literare lon Heliade Rădulescu. Instituţia a 
fost condusă de-a lungul timpului de pedagogi care au 
marcat evoluţia generațiilor de elevi: Eugenia Apostol 
(1956-1966), lulia Radu (1966-1974), Alexandru Apostol 
(1974-1985), Ana Uta (1985-1990, 1995-1998,2002- 
2006), lon Stoica (1990-1995), Mioara Ciucă (2006- 
2010). Profesorul doctor Mihail Dumitru a îndrumat 
participarea elevilor la proiecte de mediu, obținând la 
nivel naţional, premii în perioada 2000-2009. A înființat 
şi condus timp de 10 ani Simpozionul „Omul şi natura”. 
La afirmarea valorii liceului au contribuit şi alti profesori: 
Nicolescu Alexandru (limba română), Mihaela Nicolae 
(geografie), Nicolae Stan (istorie), Liana Grigorescu 
(autor de manual de chimie), Florea Florina şi Niculae 
Stan (coautori la „Ghidul metodologic de predare şi 
evaluare în ştiinţe socio-umane”), Mihaela Orfanu 
(coautor la culegeri de teste pentru „Istoria românilor”). 
S-a obţinut locului | la Concursul naţional de produse 
finale ale Proiectelor Comenius, „Made for Europe” 
coordonat de către prof. Popa Teodora. Liceul „I.H. 
Rădulescu” participă din 2005 la un parteneriat cu 
SIVECO, avându-i ca formatori naționali pe profesorii 
Angelica Tăbârcă şi Tăbârcă Radu care desfăşoară 
cursuri de formare „INTEL TEACH” şi de „Iniţiere IT şi 
utilizare AeL”. De asemenea, prin ONG New Projects 
au organizat Proiecte Naţionale de Tineret (ANST) şi 
Concursul INFOGATES. Din 2009 liceul participă la 
proiectul de partener „CISCO în Licee”, proiect propus 
de Academia Credis Bucureşti, cea mai mare Academie 
CISCO din România. Prin acest parteneriat, elevii liceului 
au acces la programul educaţional CISCO Netacad, cel 


Enciclopedia oraşului Târgovişte 


mai amplu şi mai modern program de e-learning în 
domeniul tehnologiei şi comunicației care există în lume. 
În anul 2001 catedra de limbă şi literatura română, sub 
îndrumarea profesorului Mircea Petrescu, a înfiinţat 
revista şcolară „La Heliade”, dublată de un concurs 
judeţean de proză, poezie, dramaturgie si critică literară. 
Elevii liceului au obţinut rezultate notabile la concursurile 
naţionale sub îndrumarea unor profesori entuziaşti: Florea 
Floarea — premii şi menţiuni în perioada 2004-2010 la 
concursul „Istorie şi societate în dimensiune virtuală”, 
medalie acordată de preşedintele României în cadrul 
Proiectului naţional SNAC, premiul | — Proiecte în 
beneficiul comunităţii (2010, Piatra Neamţ); Liana 
Grigorescu — premiile al II-lea şi al III-lea la concursul 
internaţional „Eco Junior”, menţiune la Simpozionul „O 
Europă curată” (2007-2009) şi Dorina Stănculete — 
premiul al III-lea, la Concursul „Viitorul începe azi”. (M.C.) 


LICEUL MILITAR „NICOLAE FILIPESCU” Din 
inițiativa ministrului de Război Nicolae Filipescu, la 1 
octombrie 1912 îşi deschide cursurile Liceului Militar 
de la Mănăstirea Dealu care va purta numele iniţiatorului 
său. De altfel, cu preţuire, metaforic, i se va spune şi 
„Cuibul şoimilor”. Destinat fiilor de militari, cât şi unor 
elevi provenind din medii sociale mai puţin favorizate 
ale societății româneşti, liceul este înființat cu aprobarea 
regelui Carol |. Curând după inaugurare devine o celebră 
instituție de instruire, educaţie intelectuală şi patriotică, 
şi de instrucție, aici fiind înscrisă şi clasa specială — 
creată la dorinţa regelui Carol Il — destinată pregătirii 
gimnazial-liceale şi militare a principelui Mihai, 
moştenitor al tronului, Mare Voievod de Alba-lulia — 
acesta fiind „însumat”, la cererea regelui Carol II, la acest 
liceu la 22 octombrie 1930 —, şi care a funcţionat la 
Palatul Regal din Capitală. Uniforma elevilor era croită 
după modelul Şcolii „Theresianum” din Viena. În 
decembrie 1916 elevi şi profesori ai liceului vor lupta 
eroic — unii până la jertfa supremă — pentru apărarea 
oraşului Târgovişte atacat de trupele Diviziei a 12-a 
bavareză a generalului Morgen. În 1931, la cererea 
regelui Carol II, fiul său, Marele Voievod de Alba-lulia, 
viitorul rege Mihai |, este „însumat” la acest liceu, iar 
din dispoziția directorului acestei instituţii de învățământ 
este trecut la începutul catalogului clasei | din acest 
an. În iunie 1932, liceul de la Mănăstirea Dealu este 
ridicat la rangul de Liceu Militar de Gardă. Ca urmare a 
cutremurului din 10 noiembrie 1940, cu o magnitudine 
de 7,4 pe scara Richter, mare parte a clădirilor liceului 
este distrusă. S-a luat măsura mutării sale la Predeal, 
apoi la Breaza schimbându-i-se numele în „Dimitrie 
Cantemir”. Este de amintit că una din promoții a liceului 
va purta numele regelui Mihai |. Dintre cadrele didactice, 
de reputaţie naţională, sunt de amintit: Nicolae Cartojan, 
Dumitru Berciu, Octav Onicescu, Elie Carafoli, D.D. 
Botez, Achim Stoia, Victor Brânduş. (G.C.) 

LICEUL TEORETIC „PETRU CERCEL” În evoluţia 
şcolii se întâlnesc mai multe etape: Şcoală Tehnică 
Sanitară pe lângă care funcţionează şi o Şcoală 
Profesională (1969-1973), Grup Şcolar Sanitar (1973- 
1990), Liceu Teoretic şi Şcoală Postliceală Sanitară 
(1990-2003), Liceu Teoretic (2003-prezent). De-a lungul 
anilor s-au remarcat la conducerea unităţii directori 
provenind din rândul cadrelor medicale sau din rândul 
profesorilor: doctor Ciocardia Adrian (1969-1974), 
asistent Voinea Felicia (1974-1978), profesor Mina Elena 
(1978-1981), doctor Trifu Viorica (1981-1987), profesor 
lancu Teofil (1987-1989), profesor Căliman Aurelia 
(1989-1990 şi 2010 — prezent, director adjunct 1995- 
1997), doctor Mimiş Pavel (1990-1991), doctor Simion 
Mariana (1991-1992), profesor Tomescu Elena (1992- 
1996), doctor Simion lon (director adjunct, 1992-1994), 
doctor Pârvu Constanţa (director adjunct, 1994-1996), 
profesor Popescu Viorica (1996-1999), profesor Ene 
Feodosia (director adjunct 1998-1999 şi director 1999- 
2008), profesor Lungu lon (director adjunct (1999- 
prezent), profesor Dinu Gabriela (2008-2010). Îmbinând 
buna pregătire profesională cu dorinţa de performanță, 
cadrele didactice s-au remarcat prin preocupări diverse: 
autori de manuale (Dondorici Florentina — istorie), 
participări la simpozioane naţionale şi internaţionale 
(loneci Elena-geografie), autori ai unor lucrări de 
specialitate (loneci Elena-geografie) sau ai unui Ghid 
de bune practici (lrimia Monica, Guzun Gabriela, 
Florescu Mihaela, Dondorici Florentina), premii la 
olimpiadele naţionale de limba italiană şi limba rusă 
prin elevii pregătiţi de doamnele profesoare Rădulescu 
Emilia, respectiv Ene Feodosia. Un rezultat de excepție 
îl reprezintă medalia de aur obținută de elevul Bologan 
Alexandru la Olimpiada internaţională de limba rusă de 
la Moscova, în anul 2001 (profesor Ene Feodosia). Unii 
dintre profesorii şcolii şi-au valorificat experienţa şi 
competențele în domeniul instructiv educativ ca inspectori 
şcolari: Căliman Aurelia, Ene Feodosia, Mariniuc Mircea, 
Fulger Elena, Mihăescu Mirela, Dinu Gabriela. Există 
deschidere spre valorile şi experienţele europene: 
participarea la proiectul lingvistic „Religie şi umanism” 
(2003), în care s-au implicat Popescu Luminiţa, Ene 
Feodosia, Grigorescu Maria, Lungu lon, obținerea unor 
burse Comenius (Irimia Monica — 2007), primirea unor 
donaţii de carte din partea Institutului Român pentru 
Drepturile Omului şi a Comisiei Naţionale de Combatere 
a Discriminării. Echipa managerială (Dinu Gabriela, 
Căliman Aurelia, Lungu lon) se preocupă pentru 
atragerea de fonduri europene prin proiectul „Reabilitarea, 
modernizarea, dezvoltarea şi echiparea infrastructurii 
educaţionale” cu o valoare de peste 7 milioane de lei. 
Liceul „Petru Cercel” are preocupări interesante în plan 
extraşcolar, obținând rezultate notabile la concursurile 
judeţene. Sunt tradiționale manifestări precum „Zilele 
liceului”. Se editează o revistă a şcolii. (M.C.) 

LIGA APĂRĂRII NAȚIONAL CREŞTINE (LANC) 
În România, LANC a fost înființată în martie 1923 de 
profesorul A.C. Cuza, programul său prevăzând: 
apărarea monarhiei constituționale, educaţie naţională 
şi creştină, combaterea „curentelor cu caracter de luptă 
de clasă”, creşterea rolului bisericii ortodoxe în viata 
statului, lupta împotriva evreilor (antisemitismul) ş.a. La 
Târgovişte, această organizaţie s-a constituit (probabil) 
în anii 1925-1926, când erau răspândite diverse materiale 
cu conţinut antisemit: manifeste, ziare, broşuri etc. 
Organul de presă era ziarul „Deşteptarea” (1927) care 
avea subtitlul „România a românilor. Jidanii la Palestina”. 
În anii 1926-1928, în fruntea organizaţiei s-a aflat Vasile 
Alexe, avându-i colaboratori pe Costică Dumitra, Aurel 
Teodorescu ş.a. Aderenta LANC în Târgovişte şi în judeţ 
a fost modestă, căci, cu excepția alegerilor parlamentare 
din 1927 când a obţinut 2,49% din voturi, în rest a obținut 
rezultate slabe, intrând într-un evident declin politic. În 
1935, LANC a fuzionat cu Partidul Naţional Agrar, 
formând Partidul Naţional Creştin. (M.C.) 


LIGA CULTURALĂ - SECȚIA TÂRGOVIŞTE Liga 
Culturală pentru unitatea culturală a României — secţia 
Târgovişte s-a înființat la Târgovişte încă din 1891 şi a 
reprezentat o continuare firească a societății „Progresur”, 
membrii acesteia acționând acum pe un plan superior, 
impus de noi cerinţe. A acţionat pentru ridicarea statuii 
ilustrului reprezentant al generaţiei paşoptiste, lon 
Heliade Rădulescu şi au rămas memorabile în epocă 
marile manifestări cu caracter politic, patriotic şi 
naţional, reprezentate prin evocarea unor momente 
majore ale istoriei naţionale. Comemorarea a 300 de 
ani de la moartea lui Mihai Viteazul (1901), când s-a 
depus o frumoasă coroană de lauri la mormântul marelui 
voievod de la Mănăstirea Dealu, pelerinajul de la 8 
noiembrie 1909 la Mănăstirea Dealu etc. Sub patronajul 
Secţiei din Târgovişte, şi-au desfăşurat activitatea 
cercuri ştiinţifice, şezători satesti, biblioteci publice, iar 
membrii ei au stăruit să contribuie la deşteptarea satelor 
şi luminarea țăranilor. Printre membrii marcanţi ai secţiei 
târgoviştene s-a aflat lon Ghica. Foarte activi s-au 
dovedit membrii colectivului didactic al Şcolii de Băieți 
Nr. 1: Constantin Popescu Condurateanu, Nicolae N. 
Lascu, Nicolae Gr. Teodoriu, Nicolae Tebeică etc. 
Reorganizată în 1912, în fruntea Ligii s-a aflat dr. lon 
Marinoiu, mort ca un erou pe câmpul de bătaie în 
Războiul pentru Întregirea Neamului. După Primul Război 
Mondial, secţia târgovişteană a fost sufletul marilor 
sărbători naţionale prilejuite de readucerea capului 
marelui voievod Mihai Viteazul la Mănăstirea Dealu (26 
august 1940), comemorarea a o sută de ani de la 
moartea martirului redeşteptării naţionale, Tudor 
Vladimirescu (22 martie 1921) şi organizarea la 
Târgovişte a Congresului Ligii Culturale, prilej cu care 
s-a remarcat profesorul Christache Georgescu. (M.O.) 


LIGA OPERELOR SOCIALE Se formează în 
septembrie 1944, având ca obiectiv ajutorarea săracilor, 
a invalizilor, orfanilor şi văduvelor de război. Preşedintele 
Ligii era primarul lon Rădulescu. În comitetul de 
conducere se aflau medicul oraşului şi câte un delegat 
din partea clerului, garnizoanei şi profesorilor secundari. 
Acţiuni întreprinse: organizarea unor cantine şcolare, 
pom de Crăciun pentru copiii săraci, colete pentru cei 
cu mari greutăți familiale, colaborarea cu societățile 
sociale. (M.C.) 


LIGA / PARTIDUL POPORULUI S-a format la 
Târgovişte în decembrie 1918, adepţii săi provenind din 
rândul țăranilor, intelectualilor, burgheziei, atraşi de 
„mitul” generalului Alexandru Averescu — liderul la nivel 
naţional. A activat până în 1938, când a fost dizolvat de 
regimul carlist. În conducerea județeană s-au afirmat 
Şerban Tassian, Gonzalv lonescu, lancu Anastasescu. 
Obiective programatice: „stabilirea răspunderilor pentru 
abuzurile şi greşelile comise în conducerea intereselor 
țării”, înfăptuire reformei agrare şi a celei electorale etc. 
Organe de presă: „Steaua Dâmboviţei” (1919-1921), 
„Gazeta poporului” (1922-1927), „Gazeta Partidului 
Poporului” (1926). În Dâmboviţa, a obținut rezultate 
notabile în alegerile parlamentare din 1920-33,16% şi 
în 1926-39,88%, trimitandu-i în Cameră pe Theodor 
Parjolescu si dr. C. Popescu (1920) si pe Gonzalv 
lonescu, Gogu Oprescu, lonescu-Boteni si |. Pavelescu 
(1926). Rezultate bune au fost abtinute si la Senat in 
1926. In anii de guvernare (1920-1921, 1926-1927), 
averescanii au indeplinit functia de prefect prin Serban 
Tassian, lancu Anastasescu, C.M. Barbulescu (1920- 
1921) si lancu Anastasescu (1926-1927). La 
conducerea Primariei Targoviste s-au succedat Stavri 
Diaconescu, colonelul Gheorghe Popescu, Gonzalv 
lonescu (1920-1921), Constantin S. lonescu (1926- 
1927). S-au obţinut realizări importante pentru oraşul 
Târgovişte: stabilirea daunelor provocate de ocupația 
germană din anii 1916-1918, demararea lucrărilor de 
împroprietărire pe baza noii reforme agrare, îmbunătăţirea 
situaţiei sanitare a oraşului, rezolvarea unor probleme 
de gospodărire comunală (asigurarea apei, a energiei 
electrice etc.), asigurarea condiţiilor pentru desfăşurarea 
procesului de învățământ, diversificarea activităților 
recreativ-culturale (cinematografe, Societăţi culturale, 
excursii), cinstirea eroilor neamului, măsuri pentru un 
comerţ civilizat etc. (M.C.) 


LIGARIDIS Paisios (1609, Chios — 1678, Kiev) 
Cărturar. Studiază la Colegiul Sf. Anatasius de la Roma, 
fiind născut ortodox, dar botezat catolic. Ulterior, la 
Istanbul, va reveni la ortodoxie. A venit la Târgovişte ca 
profesor al fiilor lui Constantin Cantacuzino, activând şi 
la curtea domnească, în timpul lui Matei Basarab. Plecat 
la lerusalim, revine în Ţările Române (1644) ca fost 

profesor la şcoala grecească din Târgovişte şi predica- 
tor al Curţii Domnesti. La îndemnul mitropolitului Ştefan, 
alături de dascălul grec Ignatios Petritsis, Ligaridis a 
ajutat pe monahul Daniil Panoneanul, la traducerea din 
greceste în româneşte a cărții „Îndreptarea legii”, numită 
şi „Pravila cea mare” sau „Pravila de la Târgovişte” (1652) 
— primul corp de legi scrisă în limba română, destinat 
să întărească autoritatea judecătorească. Ulterior, 
Ligaridis a activat la Moscova, participând la sinodul ce 
a ratificat alegerea lui loasaf pe scaunul patriarhal al 
Bisericii Ruse Ecumenice şi aprobarea reformei lui 
Nikon. Conflictul cu superiorii săi l-a determinat să scrie 
o istorie nefavorabilă a Patriarhatului de lerusalim. Autor 
al „Cărţii cu oracole”. (A.$./M.O.) 


LIMBA ŞI LITERATURA ROMÂNĂ Revistă a 
Inspectoratului Şcolar Judeţean Dâmboviţa. Apare între 
anii 1998-2000 la Editura Bibliotheca din Târgovişte. 
Colegiul director: Marian Popescu, Honorius Moţoc, 
Anişoara Burlea. Redactor-şef Mihai Stan. În colectivul 
de redacţie, cadre didactice şi elevi. Abordează articole 
în care valorifică experienţa procesului instructiv-educativ 
desfăşurat în şcolile dambovitene. De asemenea, 
numeroase pagini sunt destinate literaturii, istoriei literare 
locale, despre: Nicolae Untărescu, lon Ciorănescu, 
Bezdeadul în literatură. Sunt inserate recenzii sau 
prezentarea lucrărilor de specialitate elaborate de 
profesori, pertinente opinii asupra predării în şcoală a 
unor scriitori. Este reliefată activitatea desfăşurată de 
cenaclurile literare (Elena Văcărescu, I.L. Caragiale), a 
tinerelor condeie, prin publicarea unor creații. (V.P.) 


LITERE (Director — Tudor Cristea, redactor-şef — 
Mihai Stan, secretar de redacţie — lon Anghel, 
tehnoredactor — loan Alexandru Muscalu). Subtitrata 
„Revistă lunară de cultură a Societăţii Scriitorilor 
Târgovişteni”, publicaţia a fost lansată în aprilie 2000 
din inițiativa scriitorilor Tudor Cristea, Mihai Stan şi 
Dumitru Ungureanu. Apare cu sprijinul Editurii 
Bibliotheca din Târgovişte şi partial cu cel al Consiliului 
Judeţean Dâmboviţa prin Centrul pentru Cultură 
Traditionala Dâmboviţa, iar din 2010 prin finanţarea 
parțială a Centrului Judetean de Cultură Dâmboviţa. 
Redacţia principală funcţionează la Târgovişte (în sediul 
Editurii Bibliotheca), alte două redactii (filiale) la Găeşti 
şi la Chişinău (acad. Mihai Cimpoi, scriitorii lulian Filip, 
Vasile Romanciuc, lanoş Turcanu, Aurelian Silvestru, 
Igor Sarov — initial, cu sediul la Uniunea Scriitorilor din 
Republica Moldova şi la Primăria Municipiului Chişinău). 
Editura Bibliotheca a iniţiat demersurile pentru obţinerea 
ISSN-ului (1582-0289) şi a realizat, începând chiar cu 
primul număr, tehnoredactarea şi tiparul. Colaboratorii 
editurii au devenit colaboratori ai „Litere”-lor, iar cei ai 
„Litere'-lor — ai editurii. Cei mai multi au tipărit, în timp, 
cărţi în editura targovisteana şi au/ au avut rubrici in 

revistă: Alexandru George (Accente), Mircea Horia 
Simionescu (Literatură dus-întors), Barbu Cioculescu 
(Breviar), Mircea Constantinescu (Raftul de sus), acad. 
Mihai Cimpoi (Eseu), Florentin Popescu (Note de 
lectură, alternând cu Portrete în peniță), Henri Zalis 
(Recitiri), Nicolae Scurtu (Restituiri), Tudor Cristea (Edi- 
torial; Cronica literară; Revista revistelor), Dumitru 
Ungureanu (Alambicotheca), Daniela-Olguta lordache 
(Lecturi), Mihai Stan (Lecturi; Interviu, Semnal), Mihai 
Gabriel Popescu (Clio), Victor Petrescu (Dictionar; 
Portrete literare), George Coanda (Geocivilizatie 
romaneasca), Stefania Rujan (Eseu), George Toma 
Veseliu (Restituiri; Lecturi), Geogre Anca (Dharma 
hindusa, Steiuri), Corin Bianu (Lecturi, Proza), Emil 
Stanescu (Eseu), lon Marculescu (Proza), Nicolae lonel 
(Lecturi; Proza). Scriitorii Grigore Grigore (Poezie), Vic- 
tor Davidoiu (Proza), Constantin Voicu (Poezie), Dan 
Top (Epigrama), lon Bratu (Folclor), Florea Turiac 
(Poezie) au avut aparitii cvasipermanente. Nu trebuie 
trecuta cu vederea colaborarea doamnelor Viorica 
Raduta şi Georgeta Adam, a criticilor Liviu Grăsoiu, 
lordan Datcu, loan Adam, Margareta Bineata ş.a. Cu 
intermitențe au fost gazduiti în „Litere” Emil Vasilescu, 
Petre Gheorghe Bârlea, Marius Baditescu, Daniel 
Drăgan, loana Dana Nicolae, George Geacar ş.a. 
Întâlnirea la Chişinău, în octombrie 2002, a redactorului- 
şef, Mihai Stan, cu poetul lulian Filip pe lângă înființarea 
unei subredactii a revistei „Litere” în Chişinău a avut ca 
efect rubrica „Poezia Acasă” (susținută de poetul şi 
graficianul lulian Filip), în care, lună de lună, au fost 
prezentați cititorilor peste 60 de poeţi contemporani din 
Basarabia într-o selecție autorizată. Pornind de la 
această rubrică, Mihai Stan şi lulian Filip au realizat o 
antologie lirică, apărută în două ediţii (a doua 
augmentată), la Editura Bibliotheca. La Salonul 
Internaţional de Carte Chişinău, 2008, antologia „Poezia 
Acasă. Poeti contemporani din Basarabia” s-a clasat 
pe locul al doilea într-un top al celor mai citite/vândute 
cărţi în 2007 în Republica Moldova. Lumea literară a 
semnalat apariţiile revistei „Litere” în mod repetat, cu 
interes (şi, îndeobşte, elogios) în „Adevărul literar şi 
artistic, Literatură şi Artă” (Chişinău), „Jurnal de 
Dâmboviţa”, „Argeş”, „Cafeneaua literară”, „România 
literară”, „Observator cultural”, „Biblioteca, Curier”, 
„Cotidianul”, „Vatra”, „Universul Cărţii”, „Convorbiri 
literare”, „Contemporanul”, ,National’, „Săgetătorul”, 
„Familia”, „Luceafărul”, „Trivium”, „Sud”, „Pro Saeculum”, 
„Axioma”, „Orizont”, „Oglinda literară”, „Luceafărul”, 
devenit „de dimineaţă” (orgolios şi vindicativ) ş.a. Despre 
revista „Litere”, „Dicţionarul general al literaturii române”, 
vol. IV L/O dă date pe o coloană şi jumătate, fraza de 
final fiind caracterizantă: „Litere a reuşit să coaguleze 
un grup de autori legaţi de spaţiul dâmboviţean, de la 
reprezentanții Şcolii de la Târgovişte până la generaţiile 
mai noi, şi s-a impus prin valoarea materialelor publicate, 

prin fermitatea şi caracterul avizat al opiniilor, dar şi 
printr-un mod elegant de a polemiza. Legând prezentul 
de trecut, L. aspiră, aşa cum sună titlul unei rubrici, să 
realizeze o «Şcoală damboviteana»” (Academia 
Română, „Dicţionarul general al literaturii române”, 
Editura Univers Enciclopedic, Bucureşti, 2006, vol. IV 
L/O, p. 76-77). Ajunsă în al 12-lea an de existenţă, cu 
140 de numere, „Litere”, devenită, din 2005, datorită 
suprapunerii colegiului de redacţie cu consiliul director 
al Societăţii Scriitorilor Târgovişteni, revistă lunară de 
cultură a SST, este, fără îndoială, cea mai longevivă 
publicaţie damboviteana. Revista este distinsă cu 
Ordinul Ziariştilor clasa | Aur de către Uniunea Ziariştilor 
Profesionişti din România. Continuă. (G.C.) 


LITA-COSMIN, Valeriu (27.1II.1937, Târgovişte — 
30.VIII.1993, Târgovişte) Poet, istoric literar, ziarist, ani- 
mator cultural. Şcoala generală în Târgovişte, urmată 
de Liceul Silvic Râmnicu-Vâlcea (1954). Licenţiat al 
Facultăţii de Filologie a Universităţii Bucureşti (1970). 
Între 1956-1968, redactor la ziarele: „Uzina şi ogorul” 
(Târgovişte), „Drapelul roşu” (Râmnicu Sărat). Redac- 
tor-responsabil la Centrele de radioficare Mizil şi 
Târgovişte, apoi redactor la ziarul „Flamura Prahovei”, 
directorul Casei de Cultură a Raionului Târgovişte (1965- 
1967). Din 1968 şi până în 1975, secretar de redactie la 
ziarul „Dâmboviţa”, redactor la ziarul „Milcovul” (Focşani), 
metodist la Centrul Creaţiei Populare Vrancea. În perioada 
1973-1974 muzeograf la Muzeul Judeţean Dâmboviţa, 
iar din 1974 şi până la pensionare pe caz de boală (1989), 
metodist la Biblioteca Judeţeană Dâmboviţa. Se implică 
în evenimentele din 1989, fiind ales, pentru scurt timp, 
preşedinte al Consiliului Municipal al Frontului Salvării 
Naţionale (1990). În acest an este director al ziarului 
„Glasul Cetăţii”, cu suplimentul său literar „Curier de 
ambe sexe”, ce va apărea până în 1995. Publică poezie 
în ziare şi reviste locale sau centrale, precum şi articole 
de istorie literară sau istorie a culturii târgoviştene. Edi- 
torial debutează cu singurul volum de poezie „Cerc în 
labirint” (1981). (V.P.) 


LIUBAVICI, Dimitrie (prima jumătate a sec. al 
XVI-lea) Tipograf. Sârb de origine, nepotul lui Bojidar, 
învaţă şi profesează meşteşugul imprimeriei la Veneţia 
şi Gracianita (Serbia). În jurul anului 1544 vine în Tara 
Românească unde înființează la Târgovişte o tipografie 
slavonă. Sub îndrumarea lui Liubavici, ieromonahul sârb 
Moisi tipăreşte un „Molitvenic” în 1545, având ca anexă 
„Pravila sfinţilor apostoli” (considerată prima carte de 
legi apărută pe teritoriul românesc). În 1547 Liubavici, 
ajutat de ucenicii săi Oprea şi Petre, scoate un ,Apostol”, 
care va avea două ediţii, una pentru Țara Românească 
şi alta pentru Moldova. Contribuie la formarea unor 
ucenici tipografi autohtoni, dintre care se remarcă 
Coresi, care, alături de Oprea, scoate ultima carte a 


294 


acestei tipografii în 1558, „Triod Penticostar”. Prin 
activitatea depusă Liubavici continuă tradiţia tipografică 
a Târgoviştei, începută de Macarie, cărţile tipărite aici 
având o largă circulaţie pe întregul teritoriu de cultură 
slavă. (V.P.) 


LOCUL ZARAFILOR Situat în apropierea Târgului 
de Sus sau poate în incinta acestuia, locul „sarafilor” 
cum apare în documente era un important loc de schimb 
pentru banii aflaţi în circulaţie în prima jumătate a sec. al 
XVII-lea. Un astfel de loc demonstrează existenţa unei 
piețe de mărfuri târgoviştene bine organizată, iar chiria 
plătită de zarafi aducea venituri importante domniei. De-a 
lungul timpului locul zarafilor este menţionat cu ocazia 
vânzării sau cumpărării lui. (G.T./ C.V.) 


LONGITUDINI Publicaţie lunară de cultură, apare în 
1991 (dată neprecizată); este subtitrata „Revista de 
atitudine şi cultură editată de Inspectoratul pentru Cultură 
Dâmboviţa” până la numărul 5, anul III, 1993, când se 
schimbă în „Revistă de cultură editată de Inspectoratul 
pentru Cultură şi CCVTCP Dâmboviţa”. La ultimul număr, 
6, anul IV, 1994, ,CCVTCP” dispare. Nu au apărut din 
această revistă decât 6 numere. Din colectivul redacţional 
au făcut parte Ştefan lon Ghilimescu, secretar general 
de redacţie, Petre Gheorghe Bârlea, Tudor Cristea, 
Aurelian Trandafir, Mirel Lazar, Mircea Cotarta, Marius 
Baditescu, Valentin Ciocşan, R. Greff. În ultimele două 
numere este înserat şi un „colegiu director”, format din 
Mircea Horia Simionescu, Costache Olăreanu, Tudor 
Topa. Se publică literatură beletristică, istorie şi critica 
literară. (G.C.) 


LUCA din CIPRU — MITROPOLIT (1602-1629) 
Grec din insula Cipru, „crescut din fragedă vârstă în 
starea monahală” este pomenit într-un act din timpul 
lui Petru Cercel, la 10 septembrie 1583 sau 1584, ca 
„prea cinstitul şi prea sfintitul arhiepiscop chir Luca al 
Buzăului”. A fost un bun diplomat şi om de încredere al 
lui Mihai Viteazul care, apreciindu-i calităţile şi cultura, 
l-a trimis în mai multe misiuni diplomatice: în mai 1595 
la Alba lulia, la principele Sigismund Bathory şi în 1597 
la ţarul Rusiei, Feodor. Domnitorul Radu Şerban (1602- 
1611) îl aduce ca mitropolit, fiind pomenit pentru prima 
dată într-un hrisov domnesc din noiembrie 1603, apoi 
în zeci de acte, danii sau confirmări de proprietăţi, ca 
martor în divanul domnesc sau emitator al cărților de 
judecată în diferite pricini. Datorită calităţilor sale de 
bun cărturar, fin diplomat şi cuvios ierarh, a fost apreciat 
de toți domnitorii Țării Româneşti dintre anii 1602-1629. 
Deşi de etnie greacă, Mitropolitul Luca s-a integrat întru 
totul aspirațiilor Bisericii românilor ortodocşi şi a luptat 
din răsputeri cu propriii conationali pentru păstrarea 
autonomiei Bisericii noastre fata de Patriarhia 
ecumenică. Lucrul acesta a dus ca în septembrie 1615, 


Enciclopedia oraşului Târgovişte 


patriarhul Timotei II al Constantinopolului (1612-1621), 
împreună cu Sinodul său şi având consimțământul lui 
Teofan al lerusalimului să hotărească înlăturarea din 
scaun a mitropolitului Luca deoarece „s-a arătat 
neascultător şi nesupus şi uzurpator” intereselor 
Constantinopolului. Hotărârea sinodului nu s-a aplicat. 
Mitropolitul Luca a hirotonit înainte de anul 1606 întru 
arhiereu pe mitropolitul Teoctist al Ardealului, cu care 
a judecat pe preotul Neagoslav de la Biserica Sfântul 
Nicolae din Scheii Braşovului, pentru ,sumetia” lui. 
Mitropolitul Matei al Mirelor scria despre el că era 
„deprins foarte la caligrafie”, lucru dovedit de frumusețea 
manuscrisele greceşti rămase de la el. Tot de la 
mitropolitul Luca se păstrează cel mai vechi antimis 
cunoscut in tara şi găsit la schitul Brădet-Argeş. În anul 
1629 a trecut la cele veşnice fiind îngropat la Mitropolia 
din Târgovişte. (Arhiep.) 


LUCA, Adrian (8.XII.1975, Târgovişte) Pugilist. 
Absolvent al Scolii Generale Nr. 10 Targoviste. A fost 
adus pentru prima dată într-o sală de box la vârsta de 
13 ani de Nicu Tamaş, cel care a fost singurul său 
antrenor de-a lungul întregii sale cariere. Legitimat la 
CSM Otelul Târgovişte (1988-2005), Mechel / Oţelul 
Târgovişte (2006-2008), Oţelul + CSM Târgovişte (2009). 
De 2 ori campion naţional (2004, 2005), de 2 ori medaliat 
cu argint (2000, 2008) şi de 9 ori cu bronz (1996, 1997, 
1998, 1999, 2001, 2002, 2003, 2007, 2009), la 
campionatele naţionale. Câştigător al Cupei României 
(2006). De două ori campion naţional de tineret (1994, 
1995) şi o dată campion naţional de juniori (1993). Com- 
ponent al echipei naţionale, câştigător a 3 medalii de 
bronz (1998, 2000, 2007) la Campionatele Internaţionale 
ale României „Centura de Aur”. Până în anul 2006 
(inclusiv) a evoluat în cadrul categoriei 51 kg., iar în 
ultimii săi trei ani de sportiv activ (2007-2009) la 
categoria 54 kg. După o lungă şi prodigioasă carieră 
încununată, între altele, de 13 medalii numai la 
campionatele naţionale de seniori (caz rarisim în boxul 
românesc) a fost nevoit să se retragă din competiții la 
începutul anului 2010 deoarece regulamentul Federaţiei 
Române de Box interzice practicarea acestui sport după 
împlinirea vârstei de 34 de ani. Cu toate că ofertele de 
transfer (generate de valoarea sa ca sportiv) nu au lipsit, 
în cei 22 de ani cât a evoluat pe ringul de box a fost 
fidel în totalitatea oraşului natal fiind legitimat numai la 
grupări târgoviştene. (A.B.) 


LUCA, Dumitru Radu (4.VIII.1948, Făgăraş, Braşov) 
Economist, poet, prozator. Studii primare, gimnaziale 
şi liceul în oraşul natal (1967). Absolvent al Academiei 
de Studii Economice Bucureşti (1973). De la terminarea 
studiilor, economist la Combinatul Chimic „Victoria”, 
Combinatul de Lianti şi Azbociment Hoghiz (Braşov). 
Din 1976 economist la Administraţia Financiară 

Dâmboviţa, apoi la Centrala de Agregate Târgovişte, 
Administraţia Financiară a Primăriei Târgovişte, până 
la pensionare (1999). Debut cu poezie la „Astra” (Braşov, 
1967). Colaborează cu poezie şi proză la „Luceafărul”, 
„Astra”, Tomis”, ,Ateneu”, „Târgoviştea”, Realitatea 
damboviteana’”, „Legea lui Tepes”, „Jurnal de Târgovişte”, 
„Singur”, „Mioriţa noastră” (New York). Obține premii 
literare la concursuri organizate la Vaslui, laşi, Târgu- 
Jiu, Târgovişte (Festivalul „Moştenirea Văcăreştilor”. 
Autor al volumelor „Poveste simplă şi duioasă” (2003), 
„Nuvelă în doi şi ale proze” (2010), ,Puzzle” (2010). (V.P.) 


LUCEAFĂRUL POPORULUI Organ al Partidului 
Poporului de sub preşedinţia lui Octavian Goga. 
Organizaţia de Dâmboviţa. Apare la Târgovişte din martie 
1932 şi până în decembrie 1933. Sub conducerea unui 
comitet (nr. 1-2). Tipografia „Viitorul” Petre G. Popescu. 
De la nr. 3-4 / 1 mai 1932 apare cu subtitlul „Organ al 
Partidului Naţional Agrar de sub preşedinţia lui Octavian 
Goga”, iar „Preşedinte” este prof. Ştefan Popescu şi 
director prof. loan Constantinescu. Numărul 5 din 25 
decembrie apare fără preşedinte şi fără cuvintele „de 
sub presedentia lui Octavian Goga”. (V.P.) 


LUCU, Ştefan (3.11.1967, Bălteni, Buzău) Absolvent 
al Liceului Industrial Nr. 4 (azi Grupul Şcolar „Constantin 
Brâcoveanu) şi al Şcolii Populare de Arte „Octav 
Enigărescu” — clasa de pictură, la maestrul Marin Petre 
Constantin — al Facultăţii de Teatru a Academiei „Thalia” 
din Târgovişte şi al Universităţii de Artă Teatrală din 
Târgu-Mureş. Actor la Teatrul de Stat „Alexandru Davila” 
din Piteşti, şi la Teatrul Municipal „Tony Bulandra” din 
Târgovişte, profesor la Şcoala Populară de Artă „Octav 
Enigărescu” — clasa de teatru — din Târgovişte, regizor 
şi actor/fondator al Fundaţiei KubArt/Teatrul „Odiseu”. 
Regizor (şi actor) al unor montări de succes „O noapte 
furtunoasă viceversa” (Teatrul Mic din Bucureşti), 
„Chiorul, blonda şi piticul” (Teatrul „Odiseu”), „Avarul” 
(Şcoala Populară de Artă „Octav Enigărescu”). 
Numeroase premii | pentru regie şi actorie la diferite 
festivaluri naţionale de artă teatrală. (G.C.) 


LUDESCU, Stoica (~1612, Ludesti, Dâmboviţa — 
-1695) Cronicar muntean. În condiţiile luptei politice 
dintre Cantacuzini şi Băleni, fiecare dintre cele două 
tabere şi-a alcătuit propria cronică, Stoica Ludescu, 
apropiat al Cantacuzinilor a devenit istoricul acestora. 
În 1672, căderea stăpânilor săi duce la închiderea sa la 
ocnă, timp de un an şi zece luni. În timpul domniei lui 
Şerban Cantacuzino, ajunge ispravnic al scaunului 
Târgoviştei (1680). Redactează în calitate de logofăt, 
actele mai importante ale familiei domnului, precum 
catastiful averii lui Şerban Cantacuzino, din timpul 
boieriei acestuia şi cel de-al doilea testament al Elinei, 
soția postelnicului Constantin Cantacuzino. Lucrarea 

sa, „Istoriia Ţării Româneşti de când au descălecat 
pravoslavinicii creştini (1290-1690, ian),” cunoscută şi 
sub numele de „Letopiseţul cantacuzinesc”, cuprinde 
evenimentele de la întemeierea Țării Româneşti pana 
la sfârşitul domniei lui Şerban Cantacuzino Este scrisă 
cu întreruperi între 1667 şi 1688 şi prezintă evenimentele 
într-o lumină favorabilă Cantacuzinilor. Ctitor al bisericii 
din Ludesti (1682), unde se află înmormântate soţia si 
cele doua fiice. (A.S./M.O./V.P.) 


LUMEA NOUĂ Revistă de literatură, artă, ştiinţă. 
Apare la Târgovişte de la 1 decembrie 1928 şi până la 1 
ianuarie 1929. De la 20 decembrie 1928 cu subtitlul 
„Revista Şcoalei Comerciale Superioare”. Director 
Simion lonescu. Redactor-şef Manole T. Ştefan. Este 
condusă de un comitet format din elevi ai Şcolii 
Superioare de Comerţ. În cuvântul înainte, Manole T. 
Ştefan spune: „Am dat la iveală această revistă, pentru 
a munci împreună căci munca este datoria noastră”. În 
paginile revistei publică articole, prof. Simion lonescu, 
Popescu N. Nichifor; poezii, lonescu Cernea, Manole 
T. Ştefan, Constantinescu Gheorghe, N. Săndulache; 
critică literară, recenzii asupra unor scriitori români (lonel 
Teodoreanu, Matei Alexandrescu, Anton Bacalbaşa). 
La rubrica „Din vreme, în vreme”, anecdote, polemici 
literare, pagini distractive. (V.P.) 


LUMINĂ PENTRU SUFLET Revistă a Arhiepiscopiei 
Târgoviştei şi Campulungului-Muscel, nr. 1, aprilie 1994 
şi până în 1999. Colectivul de redacţie: preşedinte ÎPS 
dr. Vasile Târgovişteanul, coordonator preot lon Stoica, 
secretar Florin Bichir. De la numărul 2 apare numai 


Arhiepiscopia Târgoviştei, redactor-şef preot lon Stoica 
şi redactor Florin Bichir, iar de la următorul număr are 
subtilul „Revistă a Arhiepiscopiei Târgovişte şi a Facultății 
de Teologie Ortodoxă”. La revistă colaborează cadre 
universitare, preoți, profesori, muzeografi, alti oameni de 
cultură. În afara materialelor de educație creştină, sunt 
prezentate evocări despre personalități dambovitene si 
importanţa lor în istoria Târgoviştei (Mihai Viteazul, Antim 
Ivireanul). Mai sunt publicate materiale despre viata 
culturală a acestor meleaguri semnate de către lon 
Voinea, lon Stoica, Constantin Condrea, Gheorghe 
Bârlea, Gabriel Mihăescu, Maria Georgescu, precum şi 
versuri semnate de lon Zafiu, Zoe Enăchescu. (V.P.) 


LUPU Dionisie (25.11.1769, Blăjeni, jud. Buzău — 
7.11.1831, Bucuresti) Mitropolit al Ungrovlahiei (mai 1819 
— apr./mai 1821). Călugărit în 1785 la Mitropolia din 
Bucureşti, este egumen la Mănăstirea Dealu (1795- 
1807), pe care o reface, apoi la Tismana (1807-1819). 
Din 1801 este numit şi episcop titular de Sevasteia. 
Ocupă scaunul mitropolitan cu susținerea boierimii 
muntene, încântată de prezența unui român într-o funcţie 
deținută până atunci de ierarhii greci. Ca mitropolit a 
luat o serie de măsuri în favoarea preoților, înlăturând 
abuzurile fanariotilor. A îndrumat şcolile eparhiale şi s-a 
ocupat de tipărirea câtorva cărţi. Simpatizant al partidei 
naţionale, face parte din Comitetul provizoriu de 
ocarmuire (19 ian.-24 febr./8 mart. 1821), constituit de 
domnul Alexandru Suţu, şi îl primeşte pe Tudor 
Vladimirescu în Bucureşti ca pe un eliberator. Fuge la 
Braşov după intrarea turcilor în tara. Revine în 1827 ca 
egumen la Mănăstirea Dealu. (A.$./M.O.) 


MACARIE, leromonahul (sf. sec. al XV-lea — încep. 
sec. al XVI-lea) Tipograf. Date puţine şi controversate 
asupra biografiei sale. Călugăr sârb, învață mestesugul 
la Veneţia. În tipografia lui Gheorghe Cerneovic de la 
Cetinje (Muntenegru), tipăreşte un „Octoih” (1494), o 
„Psaltire cu tâlc” (1495) şi un „Molitvenic” (1493-1495). 
De frica turcilor se refugiază in Tara Românească, la 
Târgovişte, unde scoate primele trei cărți apărute pe 
teritoriul românesc: „Liturghier” (1508), „Octoih” (1510), 
„Tetraevangheliar” (1512). Ele sunt tiparite din porunca 
lui Radu cel Mare (1495-1508), cu contribuţia urmaşilor 
săi: Mihnea cel Rau (1508-1509), Vlad cel Tanar-Vladut 
(1510-1512), Neagoe Basarab (1512-1521), având o 
importanță deosebită în procesul unificării culturale a 
românilor. Locul tipăriturilor este disputat, convingerea fiind 
că ele s-au tipărit la Mănăstirea Dealu, utilizându-se o 
parte a materialului adus de Macarie de la Veneţia, 
împreună cu cel confecţionat de meşterii autohtoni cu care 
a lucrat. Cât priveşte originea sa părerile istoricilor laici 
sunt împărțite, în schimb, istoricii bisericeşti consideră că 
mitropolitul Macarie este una şi aceeaşi persoană cu 
destoinicul ieromonah cărturar muntenegrean cu origini 
vlahe, realizatorul primelor trei cărţi de limbă slavă de la 
români, tipărite cu cheltuiala vistieriei ţării la Târgovişte 
sau Mânăstirea Dealu respectiv, „Liturghierul” (1508), 
„Octoihul” (1510) şi „Tetraevanghelul” (1512). 
leromonahul Macarie este pus în scaunul mitropolitan 
de voievodul Neagoe Basarab prin anul 1512, pentru că 
dorea o bună reorganizare a bisericii din tara sa, rămasă 
văduvită de ierarh după retragerea lui Maxim şi este 
menţionat de Gavriil Starostele Sfetagorei, în „Viaţa 
Sfântului Nifon”. Cu prilejul sfințirii catedralei de la Arges, 
se decide mutarea oficială a scaunului mitropolitan de 
la Argeş la Târgovişte, împlinindu-se astfel dorința 
Sfântului Nifon. Încă de pe vremea lui Mircea cel Bătrân, 
voievodul îşi stabilise reşedinţa la curtea de la Târgovişte 
unde erau convocați de regulă şi vlădicii ţării. La 15 
august 1517, Mitropolitul Macarie a săvârşit împreună 
cu Patriarhul Teolipt al Tarigradului care se afla in tara, 
târnosirea bisericii lui Neagoe Basarab de la Curtea de 

Argeş, când s-a canonizat şi Sfântul Nifon şi a doua zi, 
pe 17 august, au purces toți împreună către curtea 
domnească de la Târgovişte statornicind documentul 
„...ca de acum înainte niciodată, în veci, să nu mai fie 
mitropolie, ci să fie numai mânăstire şi arhimandrie la 
Argeş, iar în Târgovişte să fie mitropolie stătătoare, cum 
s-au aşezat”. Deşi a fost un ierarh erudit, cum ne dăm 
seama din faptul că Neagoe Basarab în cartea sa 
„Învățăturile lui Neagoe către fiul său Teodosie” îi dedică 
un întreg capitol, mitropolitul Macarie n-a mai putut să 
continue activitatea tipografică deoarece vistieria țării 
sărăcise, iar treburile bisericii trebuiau puse în rânduială. 
Mitropolitul Macarie apare menţionat şi în pisania 
Bisericii Mitropolitane din Târgovişte şi se pare că trece 
la cele veşnice în 1521 în acelaşi an cu protectorul său, 
Sfântul Neagoe. (Arhiep./V.P.) 


MAGAZINE DIN PERIOADA INTERBELICĂ Pe 
Strada Libertăţii se afla un număr însemnat de maga- 
zine specializate în mercerie, uleiuri, vopsele, 
manufactură, feronerie, sticlărie, articole de menaj, 
băcănie, coloniale, portelanuri, pielarie-incaltaminte. 
Magazinele |. Dumitru, Gragosian Zadig şi G.P. Petrescu 
erau renumite pentru produsele de băcănie. Pe strada 
Heliade Rădulescu se aflau magazinele lui Gr. 
Gavrilescu., Hart M.I., Ceanacas, Barculis, Crasopol, 
Zadig, Costică G. Popescu şi al fraților Motrun unde se 
vindeau produse coloniale, mezelerie, băuturi şi cafea. 
Magazinele care desfăceau produse de pielărie şi 
încălțăminte se aflau situate pe străzile Libertăţii, 
Brătianu şi Heliade, cei mai cunoscuţi negustori fiind 
G. Angelescu, Benjamin Reisenberg, Lazar Haimovici, 
|. Teodorescu, Aurică Popescu-Pielaru. Din anul 1934, 
la Târgovişte funcţiona o sucursală a magazinului 
Mociornita. Magazinele care vindeau maşini agricole şi 
articole de feronerie erau cele ale proprietarilor Scarlat 
M. Mihăescu, Petre G. Popescu, Radu Săndulescu, 
lon Cojescu Masini de cusut se vindeau în magazinele 
lui G. Listuzzi şi Marcus Simion, aflate pe strada 
Libertăţii. Magazine cu articole de menaj, sticlărie şi 

portelanuri se găseau la Marcus Simion, Lupescu M., 
Petrescu G.P., Mihăilescu Scarlat şi Simion Bucurenciu, 
în magazinul de pe strada C.A. Rosetti. Manufactură şi 
maruntisuri se găseau din abundență la magazinele lui 
Angelescu G., Reisenberg Benzamin din strada 
Libertăţii, Balaban, lonescu G., Mocănescu D., de pe 
strada Industriei, Bercovici losif, Nachmias Ghidale şi 
Fridman situate pe strada Industriei. Foarte căutate erau 
magazinele „Hora Țărănească” de pe strada Progresului 
— proprietar Gheorghe Tănăsescu, magazinul de 
confecţii „Papaga!”, magazinul „Furnica Nouă” şi „Furnica 
veche”, unde se vindeau metraje, stofe şi pânzeturi- 
proprietar Nicolau. Magazinul „La Mireasa” era 
specializat în articole de nunti. (G.T./ C.V.) 


MAGERIU, Florin Gheorghe (18.VII.1947, Orşova, 
Mehedinţi) Profesor, sportiv, poet, publicist. Studii 
primare, gimnaziale şi liceale în oraşul natal (1965). 
Urmează Facultatea de Mecanică a Institutului 
Politehnic Timişoara (1965-1968), pe care nu o termină. 
Apoi Facultatea de Desen a Universităţii din Timişoara 
(1968-1969). Licenţiat al Facultăţii de Filozofie, 
specialitatea Sociologie a Universităţii din Bucureşti 
(1977). Pasionat de artele marţiale va absolvi cursuri 
de specializare la Belgrad (1990), Tokyo (1991), Padova 
(1993), Melbourne (1994). Posesor (1993), al categoriei 
de 7 dani în arte marţiale, acordată de Federaţia 
Japoneză de Goju-Kensha. Singurul deţinător din Europa 
al acestei categorii. A funcţionat ca profesor de ştiinţe 
sociale în Târgovişte (1977-1990 şi 1997-2000), în 
perioada 1990-1997 fiind detaşat la Federaţia Română 
de Arte Marţiale. Din anul 2000 cadru didactic la 
Universitatea „Valahia” Târgovişte, titular al unor cursuri 
de pedagogie, psihologia educaţiei, a educației fizice 
şi sportului. Doctor în ştiinţele educaţiei (1999) la 
Universitatea din Bucureşti, cu tema „Educaţia psiho- 
fizică în şcoala românească de Karate-Do, Goju- 
România”. Din 1990, preşedinte al Asociaţiei Naţionale 
Goju-România Karate, iar din 1993 director pentru 
România al IKOGK (cu sediul în Japonia). Membru al 
Biroului Federal al Federaţiei Române de Arte Marţiale 
(1997). Director tehnic Karate Goju-Ryu (1994-1995), 
Preşedinte al Colegiului „Centuri negre” (1994-1995), 
Director Colegiu Centuri şi Comisie ştiinţifică (1996). 
Articole în reviste de specialitate din domeniul 
sociologiei şi al educaţiei. Debut editorial cu note de 
călătorie din Japonia: „Goju-Ryu Karate-Do-25 de zile 
de viata şi antrenamente în Japonia” (1991), urmat de 
un volum de poezie: „Zile şi gânduri” (2002), volum de 
poezie Zen. (V.P.) 


MAHALALELE ORAŞULUI ÎNTRE SEC. XVII-XIX 
În 1616 este menţionat, „Bazarul de Sus şi de Jos” 
care desemna zone precise în cuprinsul oraşului, cu 
rol de mahalale. „Bazarul de Sus” era situat la nord de 


Curtea Domnească, având în jur un important număr 
de biserici, ceea ce dovedea o locuire intensă, iar 
termenul „de sus” a fost preluat în toponimia oraşului 
cu numele de „Suseni”. „Bazarul de Jos” este localizat 
la sud de Curtea Domnească în jurul unor mănăstiri şi 
biserici. În perioada medievală, până la 1831, au existat 
21 de mahalale împărţite după principiul parohial, cu 
legături comune social-economice. Ca urmare a mutării 
capitalei, mahalaua Mitropolia şi Curtea Domnească 
nu mai aveau mahalagii (enoriaşi), ele se tntretineau 
din danii. În secolul XVII-lea cele mai cunoscute mahalale 
au fost: Sf. Nicolae (1693) unde locuiau cei mai 
numeroşi meseriaşi, negustori şi boieri; Zlătarilor sau 
Sfinţii Îngeri (1696); bisericii Sf. Mina sau a popii lui 
Dragomir; Sf. Vineri; Cazacilor din jurul bisericii Sfinţii 
Împărați; țigăniile Sfintei Mitropolii şi mănăstirii Dealu. 
Documentele amintesc şi de mahalale: Sf. lonica, 
Stelea, Sf. Apostoli, Sf. Atanasie şi Chiril, Sf. Dumitru, 
Târgului, Tabaci, Stolnicu, Sfântul Gheorghe, Cretescu, 
Sfiintilor, în jurul bisericii Albe, Lemnului, mahalaua de 
peste gârlă. Se constată ca, în această perioadă, 
mahalalele aveau ca nume hramul sau numele bisericii 
şi numai în cazuri rare numele meşteşugului principal 
practicat de cei mai mulţi dintre locuitori (Tabaci). În 
Perioada Regulamentară a fost adoptată o nouă 
reorganizare, oraşul fiind împărțit în nouă mahalale: 
Târgului, Sf. Vineri, Stolnicul, Stelea, Lemnului, Sf. 
Nicolae, Sf. Arhangheli, Mitropolia, Tabaci, precum şi 
barierele de la ieşirea din oraş: Sârbilor, Câmpulung, 
Ciocârlan, Mihai-Vodă, care au continuat să poarte 
denumirea bisericii din cartierul respectiv, impatite în 
două culori (galben şi roşu). După 1840, oraşul a fost 
impatit în patru vopsele (sectoare), adăugându-se 
culorile verde şi albastru. (G.T./ C.V.) 


MAHOMED al Il-lea (30 martie, 1432 — 3 mai, 
1481) Sultanul Turciei (1444 — august 1446, 1451-1481 
mai 3), cuceritorul Constantinopolului (1453, 29 mai). 
Una dintre cele mai ilustre, complexe şi strălucite 
personalități ale secolului al XV-lea. Fiul sultanului Murad 
al II-lea (1421-1444; 1446-1451) şi al mamei sale Huma 
Hatun, născut la Edirne (Adrianopol). Geniu militar, 
politic, administrativ. Desenator, pictor, arhitect, urbanist, 
poet, om de ştiinţă, bun cunoscător al culturii greceşti, 
al geografiei, al teologiei creştine, al culturii şi artei 
italiene, mare cunoscător al culturii orientale şi artei, 
bun cunoscător al teologiei musulmane etc. A inventat 
tirul razant de artilerie, în 1451, când, în cadrul blocadei 
Constantinopolului a proiectat personal şi a executat 
două platforme pe malul asiatic al Bosforului, la cele 
două capete ale acestuia, pe care a amplasat tunuri 
din care trăgea fără somaţie în orice corabie străină 
intrată în Bosfor. A sistematizat Constantinopolul, s-a 
îngrijit de dezvoltarea ştiinţelor, artelor, învățământului. 
A dus o politică externă de cuceriri. În 1462, întreprinde 

o campanie la Târgovişte pentru a-l alunga de pe tron 
pe Vlad Tepes. În prealabil el trimisese aici o oaste 
condusă de Hamza Bey, comandatul flotei turceşti şi 
de Junis Bey, un alt dregător al Porții, însărcinat să-l 
prindă şi să-l ucidă pe domnitorul muntean. Vlad Tepes, 
aflând, i-a prins şi i-a tras în ţeapă lângă Târgovişte. 
Hamza Bey înveşmântat în mătase şi purpură a fost 
înfipt într-o ţeapă mai lungă. Laonic Chalchocondil, 
istoric bizantin, relatează că Mahomed al II-lea, 
apropiindu-se de Târgovişte şi văzându-i astfel insirati 
în tepe, în frunte cu Hamza Bey, comandantul fotei, 
pe care îl aprecia mult, a fost impresionat de curajul 
şi vitejia lui Vlad Tepes. Ajuns în fata Targovistei, 
Sultanul, împreună cu oastea sa au fost întâmpinați 
cu foc de artilerie, din tunurile domneşti amplasate pe 
valul cetăţii şi din tunurile de poartă. Mahomed a 
renunţat la încercuirea şi asedierea Târgoviştei şi s-a 
retras spre Dunăre, dar, a revenit şi l-a alungat pe 
Vlad Vodă, în locul căruia a pus pe Radu cel Frumos. 
Retinem că Mahomed al Il-lea a venit în 1462 la 
Târgovişte şi că a văzut fortificațiile de pământ şi lemn, 
cu tunuri de poartă, ale oraşului, fortificaţii existente 
la 1462. Din fortificație făceau parte, santul, valul cetăţii 
şi lazul Morilor. (C.I.) 


MAIORESCU, Titu Liviu (15.11.1840, Craiova — 
2.VII.1917, Bucuresti) Profesor, critic literar, om poli- 
tic. Fiul profesorului lon Maiorescu, a făcut studiile la 
liceul din Braşov. A studiat filosofia la Berlin şi Glessen 
şi dreptul la Paris. Profesor la Universitățile din Bucuresti 
şi laşi, unde a fost şi rector, procuror la Tribunalul Ilfov. 
Deputat (1871, 1878), ministrul Cultelor şi Instrucțiunii 
Publice (1874-1878; 1888-1889; 1890-1891), agent 
diplomatic la Berlin, profesor de logică şi rector la 
Universitatea Bucureşti (1884), ministrul Justiţiei (1900- 
1901), ministru de Externe (1911-1912) şi prim-ministru 
(1912-1914). Pentru Târgovişte, prezenţa sa în 1875, 
când era ministrul Cultelor şi Instrucțiunii Publice, i-a 
permis să îndrepte în parte, situaţia grea în care se 
aflau monumentele oraşului. A intervenit pentru a se 
îndepărta pământul îngrămădit şi înălţat la Mitropolie în 
urma „reparațiilor îngrozitoare efectuate de Burelli”, care 
făceau ca apa să pătrundă în interiorul bisericii. La 
mănăstirea Dealu era nemulțumit de faptul că „starețul 
era fără vlagă”, şi a dispus terminarea reparațiilor la 
clădirea lui Ştirbei şi a fântânei. Este mulțumit că la 
mănăstirea Viforâta se mai păstrau urmele donatiei 
principelui Basarab Brâncoveanu şi aprecia „odăile mari 
şi curate”. De aici, cu o căruţă trasă de boi a ajuns la 
mănăstirea Gorgota, unde a dispus realizarea unui 
acoperiş nou la turnul de intrare şi la biserica schitului, 
pentru ca să nu se naruie. (M.O.) 


MANAFU, Alexandru (11.X.1950, Târgovişte) 
Militar de carieră, istoric, prozator, publicist. Şcoala 

primară şi gimnazială precum şi Liceul Economic în 
oraşul natal (1969). Din 1970 imbratiseaza cariera 
militară absolvind Şcoala Militară de Ofiţeri Activi 
„Nicolae Bălcescu” (1973) şi Academia de Înalte Studii 
Militare (1984). isi desfăşoară activitatea, între 1973- 
1982 în unităţi ale Armatei Române, apoi la Direcţia 
Logistică din cadrul Statului Major General (1997-1998). 
Director al Centrului Editorial al Armatei (1998-1999), 
este trecut în rezervă (2001). Din acest an doctor al 
Universităţii Militare de Apărare cu teza: „Integrarea 
europeană, infrastructură teritorială şi logistica apărării 
naţionale”. Publică articole de specialitate, în reviste 
de profil: „Observatorul Militar”, „Revista Trupelor de 
Uscat”, „Gândirea Militară Românească”, „Revista de 
Istorie Militară”, „Document”, „Eroica”. Debut editorial 
în lucrarea colectivă „Logistica Armatei Române în al 
Doilea Război Mondial — Campania din Vest” (1995) 
urmat de volume de specialitate în care îmbină rigorile 
stilului ştiinţific, al documentelor, cu cel al istoricului: 
„Corifei ai intendentei române” (1996), „Intendenţa 
Armatei Române — Eroism fără glorie” (1999). Autor al 
unor lucrări cu caracter memorialistic: „Un fiu al Olteniei 
— General de corp de armată Marin Manafu — un om, o 
epocă, un destin” (1996), „Un secol de viață — general 
de divizie Victor Isăceanu” (1997), ,Damboviteni la 
datorie” (2003). (V.P.) 


MANEA, Alexandru Marin (24.VII.1931, Mogoşoaia, 
Argeş) Urmează cursurile Şcolii Populare de Artă din 
Târgovişte. Participă la expoziţii naţionale şi internaţionale 
din Franţa şi la numeroase târguri ale creaţiei populare, 
fiind încununat cu numeroase premii. Este un nume 
cunoscut în arta cioplirii în lemn şi în tara şi în străinătate. 
Unele din lucrările sale pot fi întâlnite în muzee şi colecții 
particulare din Bulgaria, Franţa, Germania, Italia, Japonia, 
Marea Britanie şi Spania. (G.C.) 


MANEA, Gabriel (23.VI1.1955, Târgovişte) Este 
absolvent al Liceului Pedagogic din Târgovişte. După 
absolvire predă în şcoli din acest oraş. În afară de 
pasiunea pentru confecţionarea de măşti tradiționale, 
execută şi sculptură în lemn. Participă la expoziţii de 
grup şi personale din Târgovişte şi din tara, cât şi la 
târguri de artă populară. (G.C.) 


MANEA, Gheorghe (15.VIII.1944, Lunguletu, 
Dâmboviţa — 23.VI.2006, Târgovişte) Ziarist. După studii 
primare şi gimnaziale în comuna natală, urmează Liceul 
lenachita Văcărescu (cursuri serale). Este angajat la UPET 
Târgovişte. Absolvent al Facultăţii de Ziaristică (1975). 
Aproape două decenii este corespondent al ziarului 
„Scânteia” pentru judeţul Dâmboviţa. În perioada 1990-2002, 
redactor-şef al ziarului „Dâmboviţa”. Colaborează la ziarele 
amintite cu anchete, articole pe probleme sociale, 
economice ale Târgoviştei şi județului Dâmboviţa. (V.P.) 

MANEA, Gheorghe (Jojo) (6.1V.1967, Pucioasa) 
A absolvit Liceul Industrial Nr. 5 şi Facultatea de Ştiinţe 
Juridice, Sociale şi Politice — specializarea Jurnalism 
-de la Universitatea „Valahia” din Târgovişte. Evoluează 
ca jurnalist, în Târgovişte, ca redactor la Radio Minisat, 
redactor şi redactor-şef la Radio Dambovita/D, 
colaborator/ realizator de emisiuni la Antena 1 TV, di- 
rector la Radio White FM, Televiziunea Târgovişte/TTV 
şi Dambovita/DB TV. Este iniţiatorul portalului (on line) 
»Damboviteanul.ro”. (G.C.) 


MANEA, Nadia (16.VIII.1965, Bezdead, Dâmbovița) 
A frecventat cursurile primare şi cele gimnaziale la Şcoala 
Generală Măgura şi apoi la Şcoala „Mihai Viteazul” 
Pucioasa (Şcoala Nr. 1). A absolvit Liceul „Nicolae 
Titulescu” (Industrial) din Pucioasa şi a obținut licenţa în 
istorie la Facultatea de Istorie-Filosofie a Universităţii din 
Bucureşti (1988). Tot aici a susţinut doctoratul în istorie 
(2003). A urmat specializări în istorie şi arhivistică 
financiar-bancară la Universitatea Lusofona din Lisabona 
şi Universitatea „Ca Foscari” din Veneţia, sub egida Eu- 
ropean Association for Banking and Financial History 
(EABH). A fost profesor la Şcoala Nr. 12 Târgovişte, 
asistent şi lector la Catedra de Istorie a Universităţii 
„Valahia” din Târgovişte şi la Facultatea de Istorie a 
Universității din Bucuresti. Este expert la Agenţia Naţională 
APART. Din 2005, îşi desfăşoară activitatea la Serviciul 
de arhivă al Băncii Naţionale a României, ca expert. 
Este membru în Comisia de Istorie a Oraşelor din România 
a Academiei Române, în Societatea de Ştiinţe Istorice 
din România (în comitetul de conducere Bucureşti). A 
publicat studii referitoare la influenţa ideologiilor asupra 
scrierii istoriei, istoria medievală şi modernă a Târgoviştei, 
instituţii medievale româneşti, cultura românească în 
secolul al XVII-lea, teoretizări în istoriografia contemporană, 
istoria financiar-bancară. A realizat expoziţii de 
documente la Palatul Hrzânsky din Praga şi Muzeul 
BNR. Este implicată în proiectele cultural-educative ale 
BNR. A fost distinsă cu Premiul „Victor Slăvescu” al 
Academiei Române şi Premiul „Costin Kirițescu” al 
Fundaţiei Culturale Magazin Istoric. (G.T./C.V.) 


MANEA, Perşanu (1470-1528) Înmormântat la 
mănăstirea Seaca. A fost fiul lui Manea Negrul, mare 
vistier şi s-a căsătorit cu Vlădaia, fiica lui Dimitrie 
Ghizdavat. A îndeplinit funcţii în Sfatul domnesc de mare 
clucer (1498, 1512, 1519), mare stolnic (1525), mare 
vornic (1525). A fost apropiat al domnilor Radu cel Mare, 
Neagoe Basarab, Radu de la Afumaţi. La Târgovişte a 
fost ctitorul bisericii Sf. Nicolae Andronesti construită în 
1527-1528 şi a efectuat înnoiri la biserica Sfânta 
Paraschiva (situată pe locul Liceului ,lenachita 
Văcărescu”). De la el a rămas un frumos epitrahil, realizat 
în tehnica actuală a broderiilor româneşti şi balcanice 
de tradiţie bizantină, specifice acelei epoci. (M.O.) 


MANEVRELE REGALE (3-5 octombrie 1872, 
Târgovişte) Manevrele militare s-au organizat în zona 
Dambovita-Arges, luând parte şi principele Carol. Acesta 
a inspectat armata dispusă între Târgovişte-Fundata 
(Divizia | cantonată la Vizuresti-Ghimpati, Divizia II — 
Urziceanca şi Ciocanesti). După efectuarea acestor 
inspecții principele Carol a sosit la Târgovişte pe 30 
sept., unde a fost primit cu mare bucurie. În zilele de 
3-4 oct. au fost organizate manevrele militare în 
aproprierea oraşului, armata se deplasa din zona de 
sud a județului în zona Târgoviştei. Cartierul general a 
fost mutat de la Ciocanesti la Târgovişte. Oastea a fost 
dispusă astfel: infanteria la Târgovişte, artileria la 
Viforâta-Aninoasa, rezerva de cavalerie la Răzvadul de 
Sus, avangarda la Ulmi. În memoriile prinţului Carol, se 
consemnează că locuitorii oraşului au venit să asiste 
cu interes la „impunătoarea privelişte ostăşească” şi 
totodată se face o descriere a zonei Târgoviştei subliniind 
aspectul variat al reliefului cu felurite culturi care din 
punct de vedere militar oferă adăposturi, obstacole „o 
interesantă expoziție a icoanei luptelor”. Pe 5 oct. a 
avut loc o defilare la Târgovişte a trupelor participante 
la manevre la care a asistat principele Carol care a 
decorat mai multi ofițeri pentru activitate exemplară. La 
20 septembrie 1902 au avut loc manevrele Corpului II al 
Armatei. Cu acest prilej clădirile comandamentului 
Diviziei Arsenalului şi Şcolii de Cavalerie au fost ocupate 
de cartierul general. În timpul manevrelor militare familia 
regală cu prinţul Ferdinand şi principesa Maria (veniţi în 
Târgovişte în 29 sept. pentru inaugurarea podului de 
fier Mihai Bravu) a fost cazată în casele lui Lăzărică 
Petrescu situate în str. Nicu Filipescu, nr. 10. Regele 
Carol | a stat în bivuac, pe hipodromul Şcolii de 
Cavalerie, dar lua masa de multe ori împreună cu 
membrii familiei. Cu acest prilej principesa Maria a fost 
comandant de roşiori. În 1908 s-au desfăşurat manevrele 
militare de toamnă la care au participat regele Carol | şi 
prințul Ferdinand. (G.T./ C.V.) 


MANOLESCU, Alexandru (1880, Sinaia) Atlet. 
Absolvent al Şcolii Militare de Ofițeri Bucuresti şi licenţiat 
al Institutului Regal Central de Gimnastică Stockholm 
(Suedia). General. Din postura de locotenent, membru 
al Societăţii Sportive de la Liceul Militar „Mănăstirea 
Dealu” (1913-1916), a obţinut la campionatele naţionale 
din 1915 titlul de campion national în proba de aruncarea 
discului. A fost primul atlet din România nelegitimat la 
un club din Bucureşti care a devenit campion naţional 
şi, concomitent, primul sportiv legitimat la un club din 
Târgovişte care a obţinut titlul de campion al țării. Com- 
ponent al echipei de atletism a României participante 
la Jocurile Militare Interaliate de la Paris (1919). Împreună 
cu alti colegi de la Liceul Militar „Mănăstirea Dealu” (Virgil 
Bădulescu, Emil Pălăngeanu, lon Lascăr) în 1922 a făcut 
parte din echipa de conducere a nou infiintatului Institutul 


Enciclopedia oraşului Târgovişte 


Naţional de Educaţie Fizică din Bucureşti. Preşedinte şi 
preşedinte de onoare al Federaţiei Române de Schi. 
Consilier regal pe probleme de sport. Distins cu Ordinul 
„Meritul Cultural pentru Sport” — Cavaler clasa | (1931) 
şi, de Uniunea Federatiilor de Sport din România, cu 
Insigna de Onoare — clasa | (1939). (A.B.) 


MANOLESCU, Constantin (21.X11.1935, Călăraşi — 
27.11.1990, Târgovişte) Profesor, personalitate culturală, 
istoric literar, istoric al culturii, publicist. Studii primare în 
Târgovişte, apoi Liceul „lenăchiţă Văcărescu” (1953) urmate 
de studii superioare tehnice neterminate. Absolvent al 
Facultăţii de Filologie, secţia limba şi literatura spaniolă a 
Universităţii Bucureşti (1962). Profesor de limba şi literatura 
română în Nucet şi Târgovişte. A lucrat multi ani în domeniul 
culturii (inspector, metodist şi director al Centrului de 
Îndrumare a Creaţiei Artistice). S-a implicat în evenimentele 
din 1989. Membru fondator al ziarului „Glasul cetăţii” din 
Târgovişte (cu apariție efemeră în 1990). Cetăţean de onoare 
al oraşului (2000, postmortem), Colaborează la reviste şi 
ziare locale şi centrale. Spirit enciclopedic, va publica 
de-a lungul anilor versuri, proză, prelucrări de folclor, studii 
de exegeză asupra istoriei locale, a culturii târgoviştene, 
cronici literare. Coordonează apariția unor lucrări 
editoriale sub egida Centrului de Îndrumare a Creaţiei 
Artistice: „Strigăt în faptul zilei”, culegere de versuri; 
„Cartea pământului, legende” şi culegerea de folclor 
dâmboviţean „Plai domnesc” (1976). În 1968 este 
premiat de Radiodifuziunea Română pentru o serie de 
povestiri dedicate copiilor. Debut editorial cu singurul 
volum de versuri „Dragostea ierbii” (1981), urmat de 
„Secundă între două primejdii” (1996), apărut postum. 
De asemenea, volume în care este coautor „Stampe 
târgoviştene” (1996, cu Mihai Oproiu) şi „Târgoviştea 
culturală” (cu Victor Petrescu şi Mihai Oproiu). (V.P.) 


MANUGHIEVICI, Eugen (25.X.1929, Bucureşti) 
Liceul „Cantemir Vodă” Bucureşti (1948); Facultatea 
de Medicină Generală Bucuresti (1955). După 
terminarea facultăţii este medic şef la Staţia de Malarie 
şi Parazitologie Medicală Tulcea (1955-1958); medic 
şef al raionului Tulcea (1955-1959); medic secundar boli 
infecțioase la Bucureşti (1959-1963). După examenul 
de specialitate este medic la Spitalul Găeşti (1963- 
1975), funcţionează la secţia boli infecțioase din Spitalul 
Târgovişte ca şef de secţie în perioada 1975-2001. A 
publicat articole de specialitate în revista „Viaţa 
Medicală”. A participat la congrese ale specialiştilor în 
malarie în străinătate. A colaborat cu experții 
Organizaţiei Mondiale a Sănătăţii în problemele malariei 
şi parazitologiei în lume şi în România. Autor al unei 
cărţi care a fost rezultatul unor întinse perioade de 
cercetare „Repartizarea infestatiilor parazitologice în 
Delta Dunării”. Timp de 26 de ani a practicat medicina 
în secţia de boli infecțioase a Spitalului Târgovişte, 


301 


aducând prin munca şi expertiza sa, de mare importanţă 
în prevenirea bolilor infecțioase, reale foloase oraşului 
şi județului. (N.V.) 


MARCU, Carmen Florina (24.1.1965, Târgovişte) 
A absolvit Liceul (azi Colegiul National) ,lenachita 
Văcărescu” din Târgovişte şi Facultatea de Medicină a 
Universităţii de Medicină şi Farmacie din Târgu-Mureş; 
medic specialist de medicină de urgenţă; competenţă 
în endoscopie bronşică şi în ecografie generală; medic 
primar în medicină de urgenţă; cursuri postuniversitare 
la Direcţia Generală şi centre naţionale de perfecţionare 
a medicilor, farmaciştilor, a altui personal cu studii 
superioare şi asistentilor medicali, şi la Şcoala Naţională 
de Sănătate Publică şi Management Sanitar din 
Bucureşti. Manager şi director medical al Spitalului 
Judeţean de Urgenţă din Târgovişte. (G.C.) 


MARES, lon (28.X1.1881, Câmpulung Muscel — ?) 
Învățător, director de şcoală, om politic. Absolvent al 
Şcolii Normale din Câmpulung, a fost un strălucit dascăl, 
adept al haretismului. A activat ca învățător la Vulcana- 
Băi, remarcându-se în domenii variate: învățământ, 
mişcarea cooperatistă, viata politică, activitatea 
culturală. A fost preşedintele Cercului Cultural Pucioasa, 
preşedinte (din 1936) al Asociaţiei Invatatorilor din 
Dâmboviţa, director de şcoală. A avut o bogată activitate 
în domeniul cooperatiei: a înființat Banca Populară 
„Armaş Bunea” (1905) şi Societatea Cooperatistă pentru 
Exploatarea Apelor Minerale „Sănătatea” (1911). 
Membru în Consiliul general al cooperatiei (la nivel 
naţional) şi în conducerea Federalei băncilor populare 
din Dâmboviţa. Pe plan politic, a fost unul din 
întemeietorii în 1918 ai Partidului Țărănesc din judeţ, 
membru în conducerea judeţeană a Partidului Țărănesc 
şi a Partidului Naţional Țărănesc, vicepreşedinte al 
Casei de Sfat a PNȚ din Pucioasa. A fost vicepreşedinte 
al Consiliului judeţean în anii1930-1931 şi preşedinte în 
perioada 1933-1934. În 1944 s-a implicat în refacerea 
organizatorică a PNT, iar în 1945 s-a înscris in PNT- 
Anton Alexandrescu. Autor al unor interesante articole 
publicate în presa locală. (M.C.) 


MARES, Petre (1.1X.1950, Pucheni, Dâmboviţa) 
Profesor, eseist, traducător, publicist. Cursuri primare 
şi gimnaziale în comuna natală, apoi Şcoala Normală 
din Câmpulung. Absolvent al Facultăţii de Filozofie a 
Universității Bucuresti (1975). Învățător şi profesor în 
comuna natală, apoi la Târgovişte. Inspector (1994), 
inspector general adjunct la Inspectoratul Şcolar al 
Judeţului Dâmboviţa (1995-1997). Din 1992 cadru di- 
dactic asociat al Universităţii „Valahia” Târgovişte, apoi 
profesor, secretar ştiinţific al aceleiaşi universități. Doctor 
în filosofie al Universităţii „Alexandru loan Cuza” din laşi 
cu teza „Fenomenologie şi ontologie în opera de tinerețe 

a lui Jean-Paul Sartre” (1995). După debutul în „Revista 
de filosofie” (1988), colaborează cu articole de 
specialitate la „Revista de filosofie”, „Revista de teorie 
socială”, „Învățământul liceal şi tehnic profesional”, 
„Analele Universităţii «Valahia» Târgovişte”, „Studii de 
istorie a filosofiei universale”. Participă cu comunicări 
la congresele Academiei Româno-Americane din Cleve- 
land (SUA), Montreal (Canada), Târgovişte (România). 
Traduce din Reymond Aron. Debut editorial cu teza de 
doctorat (1995), urmat de „Introducere în filosofie (1996, 
ed. a ll-a, 1997), Jean Paul Sarte. Drumurile spre 
existentialism (1996). Filosofie şi ştiinţă în opera lui C. 
Rădulescu-Motru (1996), Introducere în filosofia dreptului 
(2000), Filozofie (2001), Tratat de politologie (2001), 
Curs de filozofie (2003), Curs de politologie (2004). (V.P.) 


MARIA VOICHITA (-1457, Târgovişte — 26.11.1511, 
Suceava) A treia soţie a lui Ştefan cel Mare. Fiica 
domnului muntean Radu cel Frumos şi a Mariei 
Despina. La 24 nov. 1473 a fost luată ostatică, împreună 
cu mama sa, de către Ştefan cel Mare, dar a fost tratată 
conform rangului ei înalt. După moartea Mariei de 
Mangop, Maria Voichita devine doamna Moldovei (1478), 
făcând unirea între dinastia Basarabilor şi dinastia 
Musatinilor. Au avut, pe lângă Bogdan, născut la 16 
iunie 1479, şi două fete, Ana şi Maria Chiajna. Influenţa 
asupra soţului a fost destul de importantă, dovadă faptul 
că, după 1487, cei doi au iniţiat construirea mai multor 
biserici în stilul Putnei: Milişăuţii, Pătrăuții (dăruită 
doamnei la împlinirea vârstei de 30 de ani), Voroneţ, Sf. 
Ilie din Suceava, Bălineşti, Dorohoiu. Înmormântată la 
Putna. (A.Ş./M.0.) 


MARIN, Cornel (23.X11.1959, Târgovişte) A absolvit 
Liceul (azi, Colegiul Naţional) ,lenachita Văcărescu” din 
Târgovişte şi Facultatea de Tehnologia Construcţiilor 
de Maşini a Universităţii Politehnica din Bucureşti, unde 
şi-a luat şi doctoratul în inginerie mecanică. Urmează 
o serie de specializari/perfectionari postuniversitare la 
Copenhaga, Rouen şi Besançon (Franţa), Torino (Italia), 
Tomar (Portugalia). Profesional a ocupat funcţiile de 
inginer tehnolog la Întreprinderea de Utilaj Petrolier şi 
de inginer proiectant şi cercetător ştiinţific la CEPROAR 
din Târgovişte, apoi de conferenţiar şi de profesor 
universitar la Universitatea „Valahia”, unde va fi director 
al Colegiului Tehnic, şi de director al Departamentului 
materiale, echipament, instalaţii şi roboţi. Publică cursuri 
universitare vizând modelarea cu elemente finite a 
structurilor mecanice; vibraţiile structurilor mecanice; 
metode numerice în inginerie; modelarea şi stimularea 
sistemelor robotice; rezistența materialelor şi elemente 
de teoria elasticitatii. (G.C.) 


MARINESCU, Alexandru (6.1X.1935, Valcanesti, 
Prahova) Medic primar boli interne. Dupa liceu (,N. 

Grigorescu”, Câmpina, 1953) absolvă Facultatea de 
Medicină Generală IMF Cluj în anul 1959. Funcţionează 
începând cu anul absolvirii în următoarele aşezăminte 
medicale: medic la Circa Medicală Călugăreni, jud. 
Prahova (1959-1961); director al Spitalului Rural Valea 
Lungă — Cricov (1961-1964); medic secundar boli in- 
terne Spitalul Nr. 2 Ploieşti (1964-1967); medic spe- 
cialist boli interne Spitalul Târgovişte (1967-1978); medic 
primar gradul III (1978-1991) şi medic primar gradul II 
(1991-2001). În perioada 1983-998 este medic şef secţie 
medicală la Spitalul Târgovişte, iar în perioada 2001- 
2005 deţine funcţia de medic primar interne la Spitalul 
Pucioasa. Preocupat de noutăţile şi progresul în 
domeniul medicinei participă cu lucrări de cercetare la 
congrese europene, naţionale, simpozioane, consfătuiri 
interjudetene, fiind prezent în paginile revistei „Medicină 
Internă”. Între anii 1985 şi 1989 este preşedinte al 
Colegiului Judeţean al Medicilor Dâmboviţa, iar între anii 
2000-2005 este vicepreşedinte al aceluiaşi Colegiul. 
Moderează ştiinţific mese rotunde cu participare 
universitară şi interjudeteana (Poiana Braşov, Titu, 
Păltiniş) şi publică rezultatul acestor întâlniri profesionale 
în revista „Dâmbovița Medicală” (serie nouă) al cărei re- 
dactor şef este în perioada 2000-2003. Activitatea sa 
profesională şi cetateneasca a fost apreciată fiind decorat 
cu „Ordinul Muncii” clasa III (1981) şi cu „Meritul Ştiinţific” 
(1971). Distins cu titlul de Cetăţean de Onoare al 
Târgoviştei în anul 2005. (M.S.) 


MARINESCU, Corneliu Gheorghe Dragomir 
(13.11.1947, Târgovişte) Baschetbalist, antrenor. 
Absolvent al Şcolii Medii Nr. 3 Târgovişte (1964) şi al 
Institutului Pedagogic Bucureşti - Facultatea de 
Educaţie Fizică (1969). Licenţiat al Institutului de Cultură 
Fizică din Bucureşti, specializarea „scrimă” (1971). 
Master la Universitatea „Valahia” din Târgovişte „Turism 
şi petrecerea timpului liber” (2009). A activat ca profesor 
instructor la Casa Pionierilor Târgovişte (1969-1971), 
Metodist la CJEFS Dâmboviţa (1971-1974), Responsabil 
Şcoala Sportivă Târgovişte (1975-1978), Director CSS 
Târgovişte (1978-1990), Profesor CSS Târgovişte (1990), 
Profesor Liceul Nr. 5 Târgovişte (1991-2009), Profesor 
Grup Şcolar „Voievodul Mircea” Târgovişte (2009-2011). 
A început practicarea sistematică a sportului în primul 
an de liceu (1960), concomitent cu scrima, volei şi 
handbal, primii săi îndrumători fiind Vasile Torje, 
Georgeta Ghimbăşeanu respectiv Gheorghe Bogdan, 
după care din 1963 s-a dedicat şi baschetului (primul 
antrenor Valentin Grigorescu). La scrimă a fost legitimat 
pentru ŞSE Târgovişte (1960-1964) şi Universitatea 
Bucuresti (1966-1969), la volei pentru SSE Târgovişte 
(1960-1964) si Petrolul Targoviste (1964-1966, 
campionat regiunea Ploiesti), la handbal pentru Scoala 
Medie Nr. 3 Targoviste (1960-1964) si Universitatea 
Bucuresti (1966-1969, divizia „B”), iar la baschet pentru 

Comerțul Târgovişte (1963-1966), Institutul Pedagogic 
Bucureşti (1966-1969, campionat universitar Bucureşti), 
Comerţul Târgovişte (1969-1971, divizia „B”). Ca antrenor 
a activat numai la baschet. În perioada 1969-1972 a 
deținut postura de secund la Comerţul Târgovişte reuşind 
cu această grupare prima promovare în campionatul 
naţional al juniorilor şi şcolarilor (1969) şi prima 
promovare în divizia „B” pentru baschetul masculin 
târgoviştean. A deţinut apoi funcţia de antrenor princi- 
pal la echipele masculine Şcoala Sportivă Târgovişte 
(1972-1976, campionatul naţional al juniorilor şi 
scolarilor), Electrica Fieni (1976-1977, divizia ,B”), Otel 
Inox Târgovişte (1980-1985, promovată în divizia „B” în 
1983) şi la formaţia feminină Oţelul Livas Metaco 
Târgovişte (1996-1997, divizia „A”). Dintre sportivii pe 
care i-a iniţiat în baschet au performat pe plan national 
Mircea Zidaru (lotul naţional de juniori), Valentin 
Sanescu (loturile nationale de juniori şi tineret), Marius 
Dobă (loturile naţionale de juniori, tineret şi seniori). Ca 
arbitru de baschet a condus circa 400 meciuri în divizia 
„B” masculin şi 50 în divizia „A” feminin. Preşedinte al 
Comisiei judeţene de baschet Dâmboviţa (1979-1991). 
Distins cu Diploma de Excelenţă a Ministerului Educaţiei 
Cercetării Tineretului şi Sportului (2009). (A.B.) 


MARIN-THORNTON, Gabriela (15.X.1960, 
Târgovişte) Prozatoare, publicistă. Studii primare în 
oraşul natal, urmate de cele liceale, de informatică, la 
Bucureşti (1979). Absolventă a Facultăţii de Automatică 
din cadrul Institutului Politehnic Bucureşti (1984). Din 
1984 până în 1990 inginer automatician la Institutul de 
Tehnică de Calcul din Bucureşti. Între 1990-1993 se 
află în Franţa pentru o colaborare software cu o firmă 
aflată la Dreux, lângă Paris. Se stabileşte în SUA (1994). 
Preocupări literare încă de pe băncile şcolii, publicând 
proză scurtă şi poezii. Colaborează la „Luceafărul”, 
„Convorbiri literare”, „Lumină lină” (New York) şi „Origini 
Romanian roats”. O perioadă corespondent SUA pentru 
Radio România Internaţional. Membră a Uniunii 
Scriitorilor din România (1998). Din 2002 cadru didac- 
tic la University of Miami (SUA). Autoare a unor romane: 
„În largul sufletului” (1997), „Obsesia de a rămâne tânăr” 
(1997), „Insula guvernatorilor” (1998). (V.P.) 


MATEI, al Mirelor (-1550, Pogoniani, Grecia — 
1624, Târgovişte) Până la venirea in Tara Românească 
(datată între 1603-1605) se cunosc puţine date 
biografice. Se instruieşte la Constantinopol. Domnitorul 
Radu Şerban îl numeşte egumen al Mănăstirii Dealu, 
devenind în 1605, onorific, mitropolit al Mirelor. 
Alcătuieşte în greceşte „Viaţa şi petrecerea cuvioasei 
maicii noastre Paraschiva cea nouă din Epivates”, 
scriere hagiografica. În prefață la „Slujbă pentru Grigorie 
cel Mare Decapolitul” face referiri la întâmplările 
sângeroase din timpul domniei lui Radu Şerban. Între 

1616-1618, compune în versuri, scrierea parenetică 
„Sfaturi către Alexandru Ilias”, în care pe lângă sfaturi, 
face o critică aspră stării sociale a ţării. După 1618 
versifică „Istoria celor petrecute în Tara Românească, 
începând de la Şerban Voievod până la Gavril Voievod”. 
Descrie luptele lui Radu Şerban cu voievodul Ardealului, 
defavorabile tuturor în opinia cronicarului. Prezintă şi 
evenimente legate de o răscoală împotriva grecilor, sub 
domnia lui Alexandru Ilias. Opera sa este importantă 
din punct de vedere documentar fiind singura sursă 
internă a perioadei respective. (V.P.) 


MAVROGHENI, Nicolae Petru (1738, insula 
Paros, Grecia — 19/30.1X.1790, Beala, Bulgaria) A 
domnit în Tara Românească între 20 martie / 6 aprilie 
1786 -7/17 iunie 1790. De origine modestă, a reuşit să 
îndeplinească importante funcţii la Poartă, care i-au 
permis să-şi însuşească solide cunoştinţe militare. A 
dus o politică fiscală excesivă, ostilă boierimii, fata de 
care avea o atitudine sfidătoare. Şi-a numit calul clucer 
şi circula prin Bucureşti într-o trăsură trasă de doi cerbi. 
În Biserica Domnească se află următorul sgrafit: „1789 
iulie 14, au venit Nicolae Petru Mavrogheni voievod acii 
în Târgovişte”. Nu cunoaştem cauzele care au 
determinat această vizită, cunoscut fiind că domnul ştia 
să-şi ascundă adevăratele intenţii. (M.O.) 


MAXIM BRANCOVICI — MITROPOLIT (1505-1512) 
Era de neam sârb din familia despotilor Brancovi. A 
purtat ca mirean numele de Gheorghe. S-a călugărit în 
anul 1495 în mânăstirea Kupinic, primind numele de 
Maxim. Un an mai târziu este hirotonit preot de 
mitropolitul Calevit al Sofiei. La 10 decembrie 1502, 
fratele său, despotul loan, moare fără să lase urmaşi şi 
ieromonahul Maxim rămâne singurul moştenitor al 
tronului, dar el refuză părăsirea vieţii monahale. Din 
pricina năvălirii oştilor otomane e nevoit să părăsească 
patria şi să vină în Țara Românească. Se pare că a fost 
hirotonit arhiereu de însuşi Sfântul Nifon în Tara 
Românescă. În anul 1505, după retragerea Mitropolitului 
Nifon este desemnat să conducă Mitropolia Ţării 
Româneşti. A dat dovada de abilitate diplomatică atât 
prin mijlocirea încheierii unor relaţii familiale între principi 
români şi principese sârbe, cât şi prin mijlocirea încheierii 
unei păcii între Radu cel Mare şi Bogdan al Ill-lea al 
Moldovei cărora le-a arătat că sunt deopotrivă creştini şi 
de o semintie. A contribuit, de asemenea, şi la 
statornicirea unor bune relaţii de vecinătate cu Vladislav 
al II-lea al Ungariei şi cu saşii din Transilvania. Sub noul 
domnitor Mihnea cel Rău (1508-1510) este trimis la regele 
Vladislav să obţină recunoaşterea domnului şi să încheie 
pace cu regele ungar. După ce şi-a împlinit misiunea, a 
plecat direct la Cruşedol, în Serbia, statornicindu-se în 
ctitoria lui, mânăstirea cu hramul Buna Vestire. Ajuns 
pe tronul țării tânărul Neagoe Basarab chemă pe bătrânul 

Maxim să revină la conducerea mitropoliei sale de la 
Târgovişte, dar fiind în vârstă şi suferind, Maxim îi cere 
domnului voie să rămână la Cruşedol, unde la 18 ianuarie 
1516 şi-a dat obstescul sfârşit. Pentru viata sa sfântă, 
Biserica Ortodoxă l-a canonizat, fiind prăznuit la 18 
ianuarie. (Arhiep.) 


MAZURU, Constantin (21.V.1936, Rarancea, 
Cernăuţi, Ucraina) Este licenţiat al Facultăţii de Arte 
Plastice şi al Facultăţii de Muzeologie din Bucureşti. 
Profesor la şcoli din Târgovişte. Participă la expoziţii de 
grup ale unor filiale ale Uniunii Artiştilor Plastici şi la tabere 
de pictură din tara şi din Bulgaria. Are lucrări în colecții 
particulare din tara, din Germania şi Grecia. (G.C.) 


MĂCELĂRII Măcelăria, ocupaţie cu predilecție orăşe- 
neasca, este atestată începând cu secolul al XVII-lea 
când sunt amintiţi lane pastramagiul (1619), Radu 
măcelar (1620), Costea măcelarul (1665), Vlădica 
macelarul (1665). Locul de desfacere a cărnii era numit 
„la scaune”, iar în sec. XVIII-lea existau două scaune: 
lângă „Țigănia Deleanului” şi „Prăvăliile Mitropoliei”. 
Importanța măcelarilor a crescut, fapt consemnat prin 
apariția în toponimia oraşului a ulitei măcelarilor din 
apropierea Bisericii Sf. Nicolae. În Perioada Regulamentară 
sunt menționate scaunele de la Curtea Domnească şi 
Mitropolie. Scaunele existente nu erau suficiente, iar 
locuitorii din Suseni solicitau lui Canache lon să taie 
vite în prăvălia lui chir Costin zet Ivan Hogea. După 
mutarea Târgului Săptămânal în oraş, cel mai cunoscut 
măcelar menţiona la 1885 printre cei 13 patentari de 
clasa | era Costea Dragomir Ciuciuc. În perioada 
interbelică numărul măcelăriilor au crescut, ajungându-se 
în 1931 la 14 măcelării. Cele mai multe îşi desfăceau 
produsele în obor, după ce vitele erau sacrificate în 
abatorul comunal. Măcelăriile Enescu, lon Panaitescu 
şi Cristescu de pe strada Nicu Filipescu, transmise din 
tată în fiu, au fost cele mai renumite în perioada 
interbelică, unele transformate în fabrici de mezeluri. 
Alexandru A. Enescu, în 1932, a solicitat înființarea 
fabricii de mezeluri în str. Nicolae Filipescu şi 
permisiunea de a-şi vinde produsele în piaţă, la Ghereta 
primăriei, nr. 11. De asemenea, a cerut modificarea 
obiectului firmei înscrisă în registrul Camerei de Comerţ 
şi Industrie cu măcelărie, pescărie, fabrică de mezeluri 
şi măruntaie en-detail şi en-gross, pe cont propriu, cu 
desfacerea în Ghereta primăriei din Piaţă. În 1945 fabrica 
de mezeluri lonescu avea o capacitate de 3000 de kg 
pe zi şi un personal de 16 lucrători. În acelaşi an, este 
menționată şi Fabrica de Mezeluri al lui Stelian Dobrescu 
care producea cantităţi importante de mezeluri pentru 
aprovizionarea orăşenilor. (G.T./ C.V.) 


MAINESCU, Vasile (26.XI.1891, Târgovişte — 
13.V.1953, Bucureşti) Absolvent al Liceului ,lenachita 

Văcărescu”, al Şcolii de Ofiţeri de Cavalerie din 
Târgovişte, şi al Şcolii Superioare de Război din 
Bucureşti. Obține aproape toate gradele de ofiţer de la 
sublocotenent la general de divizie. A ocupat funcţii de 
responsabilitate de la comandant de pluton la comandant 
de divizie, la comandant secund al Comandamentului 
Militar al Capitalei şi de director al Direcţiei de Personal 
al Armatei şi Direcţiei Superioare a Cavaleriei Române. 
A participat la Primul Război Mondial şi pe ambele 
fronturi ale celui de-al Doilea Război Mondial, 
acoperindu-se de glorie. A înaintat cu marile unități pe 
care le-a comandant pe Frontul de Est până la Marea de 
Azov, în stepa Kalmucă şi Kuban. După război este 
condamnat la la 15 ani de muncă silnică, fără dovezi 
concludente, fiind acuzat de acţiuni represive antisovietice 
de către Tribunalul Militar. Arestat la 8 febr. 1951, a fost 
comandant în ian. 1953 pentru aşa-zisa „crimă de război”. 
Încetează din viata în închisoare. (G.C./G.T/C.V.) 


MĂNĂSTIREA DEALU Mănăstirea Dealu este cea 
mai importantă ctitorie a domnitorului Radu cel Mare 
(1495-1508), situată la 6 km nord de Târgovişte, pe Aleea 
Mănăstirea Dealu Nr. 1, pe teritoriul satului Viforâta. În 
prezent este o mănăstire de maici având hramul Sf. 
Nicolae la biserica mare şi Acoperământul Maicii 
Domnului la paraclis. Pisania mănăstirii comemorează 
pe Radu cel Mare în calitate de ctitor care a declanşat 
primele lucrări la 26 august 1499, domnul începând 
construcţia mănăstirii „în anul 7008 (1500), crugul soarelui 
şi al lunei 16, temelia 29, indicta 3, mâna anului 3”... şi 

.. „s-a sfinţit în anul 10 al celui de-al şaptelea mileniu, 
luna decembrie 4 zile”. Radu cel Mare s-a implicat 
profund în viata culturală şi religioasă a vechii Cetăți de 
Scaun, în organizarea pe care a dat-o ierarhiei muntene, 
în instalarea tiparnitei în cadrul mănăstirii, de sub 
teascurile căreia au fost scoase primele cărți tipărite 
pe teritoriul românesc: „Liturghier” (1508), „Octoih” 
(1510), „Tetraevangheliar” (1512), lucrări care au circulat 
în tot spaţiul sud-est european. Lăcaşul a fost sfinţit la 
4 decembrie 1501, constituindu-se într-o capodoperă a 
arhitecturii religioase muntene, inovațiile constând în 
amplificarea pronaosului, în multiplicarea şi accentuarea 
elementelor verticale, alături de turla centrală, apărând 
două turle mai mici peste pronaos, formând o grupare 
piramidală, şi în folosirea paramentului de piatră fatuita, 
cu dublu rând de arcade oarbe. După mărturia lui Gavril 
Protul era lucrată „tot cu piatră cioplită şi stâlpii uşilor 
şi ferestrelor tot de marmoră”, aşa încât era cu adevărat 
o „biserică frumoasă şi minunată”. Lucrările au fost 
finalizate de Vlad Vodă cel Tânăr (1510-1512) fiind 
zugrăvită din porunca lui Neagoe Basarab „cu vopsele 
şi cu aur”. În decursul timpului a suferit numeroase 
prădăciuni şi stricăciuni, astfel că spre a o ajuta, 
voievodul Radu Mihnea (1611-1616), la 10 iulie 1614, i-a 
preînnoit hrisoavele de proprietate. La rândul său, Matei 

Basarab (1632-1654), a iniţiat repararea acesteia, a 
reinstalat tiparnita, i-a întărit danii, i-a dăruit vase de 
aur şi o cruce îmbrăcată în argint aurit, care se păstrează 
şi în prezent în muzeul mănăstirii. La 1713, Constantin 
Brâncoveanu (1688-1714) iniţiază din nou reparația ei, 
zugrăvind-o a doua oară şi acoperind-o cu aramă, fiind 
cea mai importantă restaurare din câte i se făcuseră 
până la acea dată. În anul 1845 domnitorul Gh. Bibescu 
iniţiază lucrări de construcţie realizate de către loan 
Schlater, pentru ca în urma cutremurului din 1940 să 
ajungă din nou în paragină, Patriarhul Justinian luând 
hotărârea, în 1953, de a o reface din temelie. În perioada 
2000-2006, sub îndrumarea Înalt Prea Sfintitului Părinte 
Nifon, Arhiepiscopul Târgoviştei, s-au întreprins 
importante lucrări de consolidare şi restaurare a 
întregului ansamblu arhitectonic de la Dealu. Prin 
mormintele aflate în pronaos, mănăstirea se impune 
ca fiind cea mai mare gropniță domnească. Primul 
voievod înmormântat aici a fost Vladislav al II-lea; în 
aprilie 1508, Radu cel Mare a fost îngropat în partea de 
nord a mănăstirii, cu vremea, piatra mormântului său 
stricându-se. Mormântul actual i s-a realizat în anul 
1908, când trecuseră 400 de ani de la moartea sa, fiind 
frumos împodobit şi pe care stă inscripționat următorul 
text: „s-a dat acest adăpost de marmură oaselor cu 
cheltuiala Terii, patru sute de ani de la moartea lui”. În 
anul 1511 a fost înmormântată jupâneasa Caplea, sora 
lui Radu cel Mare, iar în 1512, voievodul Vlad cel Tânăr. 
Acestora le-au urmat, în 1524, Radu-Badica, fiul ctitorului 
celui nou; în 1532, voievodul Vlad Înecatul (1530-1532), 
fiul lui Vladuţ; în 1557, voievodul Pătraşcu cel Bun (1554- 
1557); în 1601 capul lui Mihai Viteazul, pe a cărui 
lespede putem citi: „Aice zace cinstitul şi răposatul 
capul creştinului Mihail, marele voievod, ce-au fost 
domn Țării Româneşti şi Ardealului şi Moldovei; cinstitul 
trup zace în câmpii Tordei şi când l-au ucis neamti, ani 
au fost 7109(1601), în luna avg. 8 zile. Această piatră 
o-u pus jupan Radu Buzescu i jupâneasa Preda”. Alături 
de toţi aceştia, în anul 1608, a fost îngropat Mihail Movilă, 
fostul domn al Moldovei (1607). Mănăstirea Dealu este 
construită în formă de treflă, constând într-un altar hep- 
tagonal în exterior semicircular în interior, dintr-un naos, 
lărgit în părţile laterale cu câte un sân, circular înăuntru 
şi pentagonal în afară, şi dintr-un pronaos dreptunghiular, 
„împărţit, printr-un arc dublu transversal, în două părți 
inegale.” Mănăstirea Dealu s-a constituit într-un puternic 
centru de răspândire a culturii scrise, prin activitatea 
călugărilor caligrafi, dar mai ales prin faptul că aici s-a 
instalat prima tiparnita în spaţiul românesc de sub 
teascurile căreia au ieşit primele cărți tipărite, necesare 
cultului bisericesc. (Arhiep.) 


MĂNĂSTIREA STELEA Ansamblul arhitectural al 
Mânăstirii Stelea, este situat la circa 150 m sud-est de 
Curtea Domnească şi la cca. 200 m nord de Mitropolie, 

pe str. Stelea nr. 6. Este ridicat în 1645, de domnitorul 
Moldovei Vasile Lupu, pe vatra unor vechi aşezăminte 
monahale din secolul al XIV-lea şi al XV-lea ale căror 
urme se pot vedea şi astăzi în curtea mânăstirii. Potrivit 
pisaniei Vasile Lupu, în amintirea tatălui său a înălțat 
pe locul bisericii „ce... s-o făcut mai înainte a lui Stelea 
neguţțătorul”, noul lăcaş căci acolo „zace şi trupul 
răposatului părintelui meu, Nicolae Vel Aga”. Din acest 
motiv, pisania bisericii este decorată cu stema Moldovei. 
În vremea lui Constantin Brâncoveanu, Biserica a fost 
reparată, punându-i-se o nouă pardoseală din dale de 
piatră, s-a refăcut etajul clopotniţei, se împodobeşte cu 
o nouă zugrăveală şi cu nou mobilier de cult. Spre 
sfârşitul veacului al XVIII-lea, datorită vitregiilor şi 
intemperiilor vremii, mănăstirea ajunsese într-o stare 
precară. Unele mici reparații necesare s-au mai efectuat 
prin mărinimia şi dărnicia unor boieri sau orăşeni înstăriți. 
În secolul XIX, după secularizarea averilor manastiresti, 
Stelea a devenit biserică de mir; clădirile ei, tot mai 
ruinate, au primit alte destinaţii. În 1881, o comisie de 
specialitate, care a vizitat mai multe monumente din 
țară, constată starea de degradare a clădirilor de la 
Stelea şi inițiază o „restaurare generală”. Au mai urmat 
reparații în perioadele 1943-1947, 1971-1976, 1982- 
1988, 1991-1999 şi în special 2002. Începând cu anul 
1991, prin grija primului Arhiepiscop al Târgoviştei 
Dr.Vasile Costin, Stelea redevine mănăstire şi îşi 
revendică şi locul de ctitorie domnească initiindu-se o 
amplă lucrare de consolidare şi restaurare a 
monumentului şi picturii. Lucrările de restaurare se 
intensifică începând cu data de 26 decembrie 1999, 
când noul arhiepiscop al Targovistei, Inaltpreasfintitul 
Dr NIFON se străduieşte şi reuşeşte să confere 
Mânăstirii Stelea imaginea acelui impunător ansamblu 
arhitectural, cu ziduri de incintă, turn — clopotniţă, case 
egumenesiti, chilii, şi biserica, pentru a redeveni focar 
de credință, cultură şi spiritualitate ortodoxă 
românească. Tot prin purtarea de grijă a Înaltpreasfinţiei 
Dr. NIFON, Arhiepiscopul şi Mitropolitul Târgoviştei în 
Casa egumenească din incinta mânăstirii Stelea s-a 
organizat un Muzeu de artă şi arhitectură religioasă 
românească şi s-au apropiat de finalizare lucrările de 
pictură a sfântului lăcaş care deserveşte astăzi o 
comunitate mică de monahi chiar în inima vechii cetăți 
de scaun a Târgoviştei. (Arhiep.) 


MĂNĂSTIREA VIFORÂTA În vecinătatea 
Târgoviştei şi a Mănăstirii Dealu se află mănăstirea 
Viforâta (numită în unele documente si Viforăşti), ctitoria 
lui Vlad Înecatul, de pe la 1530, cum consemnează 
cea mai veche atestare a sa documentară. Mănăstirea 
a avut hramurile: „Sfântul Mare Mc. Gheorghe”, 
„Naşterea Maicii Domnului” şi „Sf. lerarh Nicolae”. Ca 
şi oraşul Târgovişte este prădată de mai multe ori, mai 
întâi de oastea lui Gabriel Bathory, în iarna lui 1611, iar 

mai târziu de către turci. A fost refăcută de către voievozii 
Radu Mihnea (1611-1616) şi Matei Basarab (1632-1654), 
în timpul celui din urmă devenind mănăstire de călugărițe, 
aşa cum reiese din afirmaţia misionarului Docsici, din 
1640. De fapt, datorită ajutorului şi grijii speciale pe 
care a purtat-o sfântului lăcaş, voievodul Matei Basarab 
este considerat ca al doilea ctitor al său. Lucrări ample 
de restaurare s-au făcut lăcaşului în timpul lui Constantin 
Brâncoveanu (1688-1714), constând în înălțarea zidurilor 
înconjurătoare, construirea unei noi chilii, refacerea 
vechii picturi. În 1864 sculptorul Karl Stork execută 
catapeteasma, care este o îmbinare de stil gotic cu cel 
bizantin. Pictura mănăstirii nu s-a păstrat în original. 
Într-unul din pomelnicele păstrate se menţionează şi 
contribuția altor voievozi şi domnite care au sprijinit-o 
material într-un fel sau altul: Radu Voievod, Leon 
Voievod, Elena Doamnă, Grigore Ghica Voievod, 
Antonie Voievod, Mihai Voievod, Gheorghe Bibescu 
Voievod. După cutremurul din 1940, Patriarhul Justinian 
Marina se îngrijeşte îndeaproape de refacerea şi 
restaurarea sfintei mânăstiri, înființând aici în 1960 şi 
o „Casă Sanatorială”.Mînastirea s-a bucurat în 
continuare de purtarea de grijă a Patriarhilor lustin 
Moisescu şi Teoctist ca stavropighie patriarhală. 
Actuala mânăstire este de plan triconic, cu un mic 
pridvor mărginit spre vest de patru stâlpi şi cu un 
pronaos spaţios, acoperit cu o turlă de zidărie şi 
luminat de patru ferestre. Biserica a fost repictată în 
prima jumătate a secolului al XIX-lea. În 1913,cu prilejul 
unor restaurări a picturii, sub portretele banului Grigore 
Brâncoveanu şi ale soției sale Safta au fost descoperite 
şi chipurile vechilor ctitori — Constantin Brâncoveanu, 
Marica Doamna şi Vladislav vodă (Vlad Înecatul). Din 
1993 Viforâta devine mănăstirea de sine stătătoare, 
iar din anul 2000 prin purtarea de grijă a ÎPS Dr. 
Mitropolit Nifon, intră sub jurisdicția Arhiepiscopiei 
Târgoviştei. Mănăstirea Viforâta se integrează, alături 
de celelalte ctitorii din Târgovişte şi din apropiere, într- 
un complex cultural—religios care reflectă câteva secole 
neîntrerupte de spiritualitate şi cultură românească de 
sorginte ecclesiastică. (Arhiep.) 


MANGUTA, Cristian (26.11.1973, Târgovişte) Este 
absolvent al Facultăţii de Arte Plastice, Decorative şi 
Design — specializarea pictură de şevalet — şi al Facultății 
de Teologie Ortodoxă din Bucureşti, specializarea 
pastorală, doctorat în istorie la Universitatea „Valahia” 
din Târgovişte. Profesor la Liceul de Muzică şi Arte 
Plastice din Târgovişte, apoi lector universitar doctor la 
Facultatea de Ştiinţe şi Arte a Universității „Valahia”, secția 
conservare-restaurare. Expune în expoziţii de grup si 
personale, mai ales în Târgovişte. Lucrările sale pot fi 
întâlnite în colecţii de stat şi particulare din tara, din 
Germania şi din Marea Britanie. Obține premii la 
concursuri de pictură şi fotografie în tara şi străinătate. 

Este membru al Uniunii Artiştilor Plastici din România, 
filiala Bucureşti. (G.C.) 


MANGUTA, Paul (23.1X.1975, Târgovişte) Este 
absolvent al Facultatii de Arte Plastice, Decorative si 
Design — specializarea artă monumentală — din 
Bucuresti. Profesor la Liceul de Muzica si Arte Plastice 
din Târgovişte. Execută lucrări de artă monumentală in 
diferite localităţi din tara. Are lucrări în colecţii de stat şi 
particulare din tara, din Italia şi Olanda. Premii la 
concursurile de pictură oraganizate la Câmpina (2009- 
2011). Este membru al Uniunii Artiştilor Plastici din 
România, filiala Bucureşti. (G.C.) 


MĂRCULESCU, lon (12.X1.1944, lonesti, Petresti, 
Dambovita) Profesor, artist plastic, prozator, publicist, 
editor. Cursuri primare si gimnaziale in comuna natala, 
apoi studii liceale la „Vladimir Streinu” din Găeşti (1963). 
Licenţiat al Facultăţii de Arte Plastice din cadrul 
Institutului „Nicolae Grigorescu” Bucureşti (1982). 
Profesor de desen la Gura-Sutii, Găeşti, Târgovişte, 
până la pensionare (2008). În 1994 înființează Editura 
„Pandora-M” la care apar numeroase lucrări, în special 
ale unor scriitori francezi, cu predilecție contemporani 
sau ale unor autori târgovişteni. Din 2007 creează şi 
Editura „Marcona”. Debut publicistic cu povestiri la 
„Secera şi ciocanul” din Piteşti (1968). Colaborează la 
„ Trimestre” (Găeşti), „Secera şi ciocanul”, „Reeducarea 
minorilor”, „Contemporanul”, „Argeş”, „Dâmboviţa”, 
„Litere” precum şi la revista „Fotografia”. Participă cu 
lucrări de artă fotografică la saloane naţionale şi 
internaționale şi expoziții în Târgovişte, Bucureşti, 
Braşov, Oradea, Botoşani. În 1986 obține două medalii 
de aur la Salonul „Reus” din Spania. În 2010, la acelaşi 
salon, obține medalia jubiliară şi Trofeul Comitetului 
Internaţional Olimpic (CIO). Participă şi la expoziţii 
colective de pictură. Membru fondator al Societăţii 
Scriitorilor Târgovişteni (2005), membru al Uniunii 
Ziariştilor Profesionişti din România, membru al Uniunii 
Scriitorilor din Republica Moldova (2010). Debut edi- 
torial cu volumul de proză „Cioara şchioapă” (1998) 
urmat în aceeaşi manieră de „Quatrocente” (2001), 
„Nastasia. Un amor de aproape un an” (2007), „Meşterul 
de oglinzi” (2007), „Jurnalul de la Marcona” (2008), „O 
iubesc enorm domnule judecător” (2009), „Al treilea 
picior” (2011). (V.P.) 


MDI TV Intră în emisiune la 12 noiembrie 2011 sub 
licenţa TV-C388.2/6.10.2011. Fondator/patron, omul de 
afaceri Dan Miculescu. Director administrativ: Dan Tatut. 
Director de emisiuni: Mădălina Marinică. Redactor-şef: 
Laura Manafu. MDI are cea mai mare zonă de acoperire 
din județul Dâmboviţa. Dotare tehnică de ultimă oră: 
platouri reale şi virtuale, decoruri complete, camere video 
HD, car TV, steady cam, tricaster. Emisiuni de vizibilitate 

/ realizatori: „Datini” (Daniela Apostoaei), „Aşa cum ne 
place” (Alex Munteanu), „Aventuri de poveste” (Ema 
Nicolae), ,Cafeneata” (Dan Banu, Simon Curatureanu), 
„Ca românu' nu-i nici unu” (Ciprian Olteanu, Nicu 
Dumitru), „Cu cărțile pe fata” (Laura Manafu), ,Carmen” 
(Carmen Zaharia), „Banii vorbesc” (lulia Laczi), „Dâmbovița 
pas cu pas” (Adriana Răceanu, lon Obăgilă). (G.C.) 


MECHEL După revoluţie, COS Târgovişte s-a 
înregistrat la Of. Reg. Comerțului sub titulatura S.C. COS 
Tg. S.A., având ca acţionar majoritar Fondul Proprietății 
de Stat. S.C. COS Tg. S.A. este înmatriculată sub 
această denumire la 4 febr. 1999. În anul 2002, societatea 
a fost vândută firmei Mechel Internaţional Holding GMBH 
(cu sediul în Elveţia, dar având patronat rus), fiind 
înregistrată la Târgovişte sub denumirea S.C. Mechel 
S.A. Târgovişte. Domeniul de activitate: Producţia de 
metale feroase sub forme primare şi feroaliaje. 
Administratori: Persoană juridică: Mechel East Europe 
Metalurgical Division SRL Târgovişte. Director pentru 
România a SC Mechel SA Târgovişte este ing. Gofman 
Vladimir (Rusia). Cifra de afaceri (2009)=529 miliarde lei. 
Alți directori pentru România (şi acţionari): Asanov Valery 
(Belarus), Oprea D-tru (Moldova), Slentov Alexei (Rusia), 
Korchunov Yuri (Belarus). (G.T./ C.V.) 


MEGA, lon (1.V!1.1953, Târgovişte) Urmează cursurile 
Şcolii Populare de Artă din Târgovişte. Profesează arta 
orfevrăriei. Îşi face cunoscute picturile în expoziţii 
personale prezentate de cunoscuți oameni de cultură, 
dar şi în câteva expoziții de grup, mai ales în Târgovişte 
pe care o şi surprinde pe pânzele sale. (G.C.) 


MELICOVICI, Adrian (10.VI.1967, Moreni, Dâmboviţa) 
Absolvent al Grupului Şcolar „Voievodul Mircea” din 
Târgovişte. Este fondator al publicaţiilor „Muntenia 
Expres” (împreună cu Adrian Stângă) şi „Orizont 
Expres”, unde a deținut şi funcţia de redactor-şef. Publică 
romanele „Ecouri din Sodoma şi Gomora”, „Noaptea 
destinelor”, „Noaptea speranţelor”, din primul apărându-i 
fragmente în „New-York Magazin” şi volumul de versuri 
„Colț de cer”. Este realizatorul (idee şi scenariu) filmului 
documentar istoric „Târgovişte — cetatea misterelor” 
(regia: Marian Guzi; producător executiv Asociaţia 
Katharsis — director Gheorghe Nita, consultanţi ştiinţifici: 
Neagu Djuvara, George Coandă, Gabriela Niţulescu). 
Apariţii în direct la Târgovişte Tv, Columna Tv, TvRomânia 
de Mâine/TvRM. Este inițiator şi administrator al 
portalului Melicovici.rd. Colaborează la publicaţii 
dambovitene (presă scrisă şi online). Este membru al 
Societăţii Scriitorilor Târgovişteni. (G.C.) 


MEMORIALUL „TONY IORDACHE” La iniţiativa 
organizației judeţene Dâmboviţa a Partidului Romilor — 
Pro Europa este organizată în 2010 prima ediţie în 

memoria unuia dintre binecunoscutii instrumentisti 
damboviteni ai etniei romilor. Festivalul este dedicat 
valorificării tradiţiilor etniei (cântec, dans şi port). Din 
juriu au făcut parte: Mădălin Voicu, Nicolae Păun, 
Leonard lordache, Moise Vasile, Ilie Dincă. (G.C.) 


MERIDIAN EXPRESS Săptămânal de informaţie şi 
cultură, apare la începutul primăverii anului 1991; 
initiatori: George Coandă, Radu Florea, Lucian 
Grigorescu, Jozsef Pildner. Editor: SC Meridian SRL, 
director, Maria Mihai. Format tabloid. Îşi încetează 
apariția după trei numere. (G.C.) 


MESAJE TÂRGOVIŞTENE ÎN TIMP La 15 aprilie 
1989 are loc prima ediţie a manifestării culturale complexe 
cu acest generic, din iniţiativa lui lon Gavrilă şi în 
organizarea Comitetului de Cultură şi Educaţie Socialistă 
al municipiului Târgovişte. În program: simpozioane; 
mese rotunde; expoziții de artă plastică, de filatelie şi 
maximafilie; gala filmului documentar dedicat Targovistei; 
un spectacol de muzică şi poezie prilejuit de centenarul 
comemorării lui Eminescu; colocviul revistei 
»Contemporanul”, „Ziua cântecului, dansului şi portului 
popular”. A fost editată şi publicația manifestării intitulată 
„Mesaje târgoviştene în timp”. (G.C.) 


MESERIAŞUL DÂMBOVIȚEI Ziar al intereselor 
meseriasilor. Târgovişte 14 februarie — 1 iulie 1916. 
Apare de două ori pe lună. Director: Constantin Cernat. 
Girant responsabil şi secretar de redacţie: H. Niculescu- 
Bică. Tipografia „Dâmboviţa”, Ilie Gh. Pârvulescu. (V.P.) 


MEŞTEŞUGUL PRELUCRĂRII LEMNULUI La 
începutul secolului al XVII-lea sunt amintiţi meşterii 
teslari Pera, Rădici şi Calocana, care executau case 
din lemn în Târgovişte. Acest meşteşug în secolul al 
XVIII-lea a fost prelucrat cu precădere de către meşterii 
lemnari din satele învecinate. La 1800 s-au executat 
lucrări de dulgherie la Biserica Sf. Vineri şi la casele 
din jurul acesteia de către meşterii Radu lemnar ot 
Viforâta, Lazăr vătaf, lemnarii ot Mahala şi Stoian 
lemnarul ot Viforâta. Prezenţa mesterilor lemnari din 
satele învecinate este semnalată încă din secolul al 
XVII-lea când se menţionează „meşteri domneşti de 
case” din Lucieni, care executau diferite lucrări de 
lemnărie pentru care satul era recompensat cu scutirea 
de dări. Meşterii lemnari din Lucieni la 1660 au fost 
cedati de domnie Mitropoliei pentru nişte reparații. 
Meşterii podari, constructorii de poduri din lemn sau de 
podine pentru străzi sunt amintiţi la 6 aprilie 1662, 
„Paraschiva podariu”. În majoritatea cazurilor meşterii 
erau angajați în baza unui contract scris în care se 
precizau lucrările de efectuat. Şindrila realizată de 
meşterii lemnari a fost necesară pentru acoperirea 
imobilelor. În prima parte a secolului al XVI-lea este 

amintit Radu lemnar care era angajat de egumenul 
Mănăstirii Dealu să efectueze lucrări la casele 
metohului mănăstirii aflate în oraş, printre lucrări era 
menționată şindrilirea caselor. Acest mestesug era 
executat mai rar de orăşeni, el fiind specific locuitorilor 
din satele de munte. În secolele următoare documentele 
menţionează mai rar practicarea acestui meşteşug. În 
secolul al XIX-lea apar ateliere de prelucrare a lemnului: 
tâmplărie, dulgherie, rotărie. Statistica de la 1890 
menţionează patru ateliere de dogărie, cinci de rotărie, 
şapte de tâmplărie, dar apar şi ateliere mixte de fierărie- 
rotărie. În 1908 apare un atelier de construcții de căruțe 
şi unul de sculptură în lemn. În domeniul prelucrării 
metalelor sunt menţionaţi fierari şi potcovari care 
construiau şi reparau căruţe. În 1890 sunt menţionate 
două ateliere de fierărie- rotărie. La începutul secolului 
XX sunt cunoscuți tamplarii Ferenz Mihai, Herman l., 
Podar A., Popescu M., Săvoiu Petre, Câmpeanu M. 
(filiala fabricii din Pucioasa),Vrăbiescu D., dogarii 
Klemfeder lohan, Veselg Emil, dricarii Lăzărescu L., Zafiu 
Sima. În perioada interbelică prelucrarea lemnului se 
realiza în fabrica lui G. Constantinescu (Suseni) care 
confectiona tâmplărie şi mobilă din lemn de nuc şi frasin, 
tei, sau în atelierele lui Scarlat Dutescu şi lanoş Avram 
care confectionau roti şi şarete. Coşciugarii erau 
concentrați pe două străzi în spatele Bisericii Stelea. 
Statistica anului 1944 menţiona 24 de ateliere de 
tâmplărie în raza oraşului Târgovişte. (G.T./ C.V.) 


MEŞTEŞUGUL PRELUCRĂRII METALELOR 
Ocupaţie cu specific orăşenesc, prelucrarea metalelor 
presupunea o specializare a meşteşugarilor în zlatari, 
săbieri, puşcari, care în epoca modernă se vor numi 
armurieri. Aceştia executau repararea armamentului 
necesar oastei, fiind aşezaţi în apropierea Curţii 
Domnesti. Sunt menţionaţi de documente: Sava tunar, 
Costea zlătar, Mihai şi Filip săbieri. La 1630 este 
menţionat Nan meşterul, iar la începutul secolului al 
XVIII-lea erau menţionaţi meşterii Mihalcea de Târgovişte, 
Stan meşter care confectionau cazane, tipsii, căldări. 
În Târgovişte, important centru de negot unde soseau 
şi plecau care cu marfă, era necesară prezenţa 
atelierelor de fierărie unde se potcoveau caii şi se 
realizau ferecăturile metalice ale carutelor. Meşterii 
lăcătuşi, în special clopotarii, executau la comandă 
refacerea clopotelor vechi. În secolul al XVII-lea, 
clopotele erau aduse din Transilvania, dar în timpul lui 
Constantin Brâncoveanu este atestată cumpărarea de 
pile pentru un meşter care făcuse un clopot la Biserica 
Domnească. La 1742 este amintit meşterul loan Stamate 
care prefăcea clopotul Bisericii Sf. Gheorghe. De-a 
lungul timpului documentele amintesc prefaceri de 
clopote pentru biserici (1803), un clopot mic pentru 
Biserica Stelea şi un altul pentru Biserica Sf. Împărați. 
În 1890 sunt menţionate trei ateliere de fierărie şi unul 


de fierărie vopsitorie, cu un număr de 11 tinichigii.La 
începutul secolului tinichigii erau concentrați în Arasta: 
Lazăr lancu, Weiss David, Aronovici Simion. (G.T./ C.V.) 


MESTESUGUL PRELUCRĂRII SEULUI ŞI A 
CERII La 1616 este atestată prelucrarea seului când a 
fost amintit printre martori Caloian săpunariu. Constantin 
Brâncoveanu la 1695 a obligat săpunarii să plătească 
anual o taxă de un taler şi jumătate. Meşterii săpunari 
dispuneau de ateliere rudimentare amplasate în 
apropierea scaunelor de carne. Mentionarea meşugului 
este sporadică, dar nu înseamnă că nu se practica.În 
secolul al XVIII-lea este amintită Stana săpunăreasa, 
iar la 1810 este amintit Preda săpunaru care dăruia un 
clopot Bisericii Domnesti. La 1819 domnitorul Alexandru 
Şuţu aprecia activitatea săpunarilor şi impunea că 
„săpunul de Târgovişte” să se vândă cu 56 de parale. 
În Perioada Regulamentară a sporit numărul 
săpunarilor din satele aflate în apropierea oraşului: 
Gheorghe săpunarul, Ciocoiu şi Stan sin Gheorghe 
săpunar, Stanciu săpunarul. În Târgul de Săptămână 
săpunarii îşi organizaseră o linie unde îşi vindeau 
produsul. Foarte activi erau săpunarii din mahalaua 
Lemnului Vasile Radu şi lonita Tudorache si din 
mahalaua Sf. Gheorghe săpunarii Nicolae şi lon Rusu. 
Este amintit la 28 mai 1617, când sunt menţionaţi ca 
martori Herta, Radu şi Antonie lumânărari din Târgovişte. 
În perioada următoare ştirile sunt sărace, ceea ce nu 
înseamnă lipsa acestui meşteşug. Constantin 
lumânărarul este menţionat la 1719 cu ocazia vânzării 
unei livezi. La 1832 statisticile menţionează existența 
unei fabrici de lumânări la Târgovişte care producea 25 
de ocale pe an, iar în 1890 erau menţionate opt fabrici 
de lumânări de seu. În 1895 statisticile consemnează 
existenţa a cinci fabrici de lumânări din ceară. Fabricarea 
lumânărilor, meşteşug tradițional constituia o activitate 
economică importantă. Lumânările pentru iluminatul 
imobilelor erau considerate un produs de primă 
necesitate indispensabil aprovizionării localnicilor. 
Autorităţile oraşului încheiau periodic contracte de 
aprovizionare cu fabricanți (pâine, came, lumânări) pentru 
a preîntâmpina creşterea prețurilor şi a asigura stocul 
necesar consumului. Acest meşteşug va dăinui şi în 
secolul XX, fiind cunoscute lumânări fabricate de 
Cârstea Cătălin, Petrescu N. Niculescu C. şi Răducanu 
Boboc. În perioada interbelică cel mai cunoscut era 
atelierul de lumânări al lui Brânduş R.I. (G.T./ C.V.) 


MEŞTEŞUGUL ZIDĂRIEI În secolul al XVII-lea, în 
oraş, s-au executat importante lucrări edilitare, ceea 
ce a dus la angajarea unui număr mare de zidari. În 
ciuda acestui fapt, menţionarea acestora în documente 
apare mult mai târziu, aspect pe care îl întâlnim şi la 
practicarea altor meşteşuguri. De abia la 1800 a fost 
menţionat zidarul Paraschiva, care executa lucrări la 

metocul Mănăstirii Dealu, la case, cuhnie, grajd şi 
şopron pentru care primea suma de 100 de taleri şi 
două vedre de rachiu. Cu acest prilej, sunt menționați 
alti meşteri zidari: Marin zet Neagoe, Niculae 
Bucureşteanu, lon zedar târgoviştean şi Toma Costoiu 
ot Târgovişte. La 1831 numărul zidarilor ajungea la 11, 
iar la 1835 era de 10. (G.T./ C.V.) 


MICHEL Artilerist sas, menţionat în arhivele Sibiului 
ca „pixen”, „prixen-meşter” şi „magister bombardarius”, 
trimis în 1494 de burgmistrul oraşului Sibiu la Vlad 
Călugărul, domnul Țării Româneşti, care dorea să ridice 
un castel ce trebuia axat în jurul unui turn sau donjon, 
care constituia piesa de rezistenţă a întregului 
ansamblu. Domnul ţării, era hotărât să se folosească 
de cunoştinţele sale tehnice şi să refacă Curtea 
Domnească de la Târgovişte, fapt pentru care şi era 
prezent la Târgovişte împreună cu arhitectul militar, 
pentru a stabili bunul mers al lucrărilor continuate 
probabil şi de fiul său, Radu cel Mare. (M.O.) 


MIHAI | (25.X.1921, Sinaia, Prahova) Fiu al regelui 
Carol al II-lea şi al reginei Elena. Rege al României în anii 
1927-1930 (sub regență) şi în 1940-1947. A vizitat oraşul 
Târgovişte şi judeţul Dâmboviţa, ca principe moştenitor 
sau ca rege al României. Pe 15 iunie 1933, împreună cu 
tatăl său, cu primul ministru Vaida Voevod şi cu alte 
personalități politice participă la sărbătorirea a 20 de ani 
de la înființarea Liceului Militar „Mănăstirea Dealu”. În anul 
2001 este prezent la Târgovişte şi la Mănăstirea Dealu 
alături de alti doi şefi de stat, lon Iliescu şi Emil 
Constantinescu, la festivitățile prilejuite de comemorarea 
a 400 de ani de la moartea lui Mihai Viteazul. (M.C.) 


MIHAI VITEAZUL (~1557/1558 — ~9/19.VIII.1601, 
Turda) Domn al Ţării Româneşti (a. 15/25 oct. 1593 — 
c.20/30 nov. 1600), principe al Transilvaniei (p. 18/28 
oct. 1599 — între 8/18 sept. şi 29 sept./9 oct. 1600; 24 
iul/3 aug. — 9/19 aug. 1601) şi domn al Moldovei (6/16 
mai — sept. 1600). Cronica oficială îl arată a fi fiul natu- 
ral al lui Pătraşcu cel Bun, descendență contestată însă 
de specialişti. | se cunoaşte cu certitudine mama, 
hangita Tudora din Cetatea de Floci. S-a ocupat cu 
negustoria şi acumulează moşii în Oltenia. A fost mare 
stolnic (1589-91), mare postelnic (1591), mare agă 
(1592), ban al Craiovei (1592-93). Suspectat de 
Alexandru cel Rău că urmăreşte domnia, pribegeşte în 
Transilvania. Ocupă tronul susținut de unchiul său lane 
banul, de boierii Buzesti şi de Cantacuzinii din Istanbul. 
Aderă din proprie iniţiativă la ligă antiotomană, 
declanşând lupta prin lichidarea creditorilor turco- 
levantini şi a forțelor otomane din Bucuresti (13 nov. 
1594). Teritoriul ţării a fost curăţat de cei c. 6 000-8 000 
de turci care stationau aici, operaţiunile militare au fost 
apoi extinse pe toată linia Dunării. În dec. 1594 este 

atacată cetatea Giurgiu, iar Cetatea de Floci (10 dec.), 
Hârşova (1 ian. 1595) şi Silistra (8 ian.) sunt distruse. 
La Putineiu (14 ian.) şi Stăneşti (16 ian.) sunt învinşi 
tătarii, iar la Serpatesti turcii. Mihai Viteazul trece 
Dunărea şi nimiceşte la Rusciuk o armată otomană 
care-l aducea pe pretendentul Bogdan (25 ian.). Sunt 
atacate cetăţile Silistra şi Cernavodă, concomitent cu 
anihilarea concentrărilor turceşti de la Brăila, Cervena, 
Turtucaia şi Nicopole. Nevoia de ajutor militar în fata 
iminentei confruntări cu turcii l-a silit pe Mihai Viteazul 
să accepte suzeranitatea lui Sigismund Bâthory (Alba 
lulia, 20 mai 1595). O puternică armată turcească trece 
Dunărea, dar este înfrântă la Călugăreni (13/23 aug. 
1595). Comandantul turc, Sinan pasa, reuşeşte grație 
superiorității numerice a oastei sale să ocupe 
Bucureştiul şi Târgoviştea şi pregăteşte transformarea 
țării în paşalâc. În septembrie, forţele lui Mihai Viteazul, 
unite cu cele ale lui Sigismund Bâthory şi ale lui Ştefan 
Răzvan, domnul Moldovei, eliberează Târgoviştea (8 
oct.) şi Bucureştii (12 oct.), iar la Giurgiu nimiceşte 
ariergarda forțele otomane (25 oct.). Pe plan intern, 
sunt luate măsuri de aşezare a ţării, între acestea 
numărându-se „Legătura” din 1595 sau 1596). În 1596 
sunt obţinute victorii asupra forțelor turceşti la sud de 
Dunăre, Poarta solicitând încheierea păcii. La 9/19 
iun. 1598, la Târgovişte (Dealu), Mihai Viteazul încheie 
un tratat de alianţă antiotomană cu împăratul Rudolf II 
şi, în baza acestuia, reia luptele cu turcii obținând noi 
victorii în S Dunării. Schimbările de domnie din Moldova 
şi Transilvania îi periclitau poziţia şi Mihai Viteazul se 
decide să atace. În toamna anului 1599 domnul 
muntean pătrunde în Transilvania şi în bătălia de la 
Şelimbăr (18/28 oct. 1599) obţine victoria asupra lui 
Andrei Bâthory. La 1 nov. 1599 Mihai Viteazul intra în 
Alba lulia, fiind proclamat principe al Transilvaniei. La 
sfârşitul lunii mai 1600 şi întreaga Moldovă era sub 
stăpânirea lui Mihai Viteazul care unea astfel sub 
sceptrul său cele trei Țări Române. Nobilimea maghiară 
din Transilvania, crutata de Mihai Viteazul, neputând 
accepta un principe român în fruntea sa, se răscoală în 
sept. 1600 şi aliată cu generalul imperial Basta, obținea 
victoria asupra lui Mihai Viteazul în bătălia de la Mirăslău 
(18/28 sept. 1600). Concomitent, hatmanul polonez Jan 
Zamoyski pătrunde în Moldova unde îl reinstalează pe 
leremia Movilă, după care îşi continuă marşul în Țara 
Românească pentru a-limpune domn pe Simion Movilă. 
Înfrânt succesiv la Năieni (12 oct.), Ceptura (14 oct.), 
Bucov (20 oct.) şi Curtea de Argeş (25 nov.) şi părăsit 
de boieri, Mihai Viteazul se îndreaptă spre Praga spre 
a-i solicita ajutor împăratului Rudolf II. Abia în martie 
1601, după răzvrătirea nobililor ardeleni, împăratul se 
arată dispus să îl ajute pe Mihai Viteazul şi îi ordonă 
generalului Basta să colaboreze cu el pentru alungarea 
principelui. La 3/13 aug. 1600, la Guruslău, oştile lor 
obţin victoria. În Tara Românească, boierii se ridică 

împotriva lui Simion Movilă şi a susținătorilor săi poloni, 
alungându-i din tara. Mihai Viteazul îşi relua tronul Ţării 
Româneşti şi putea readuce Transilvania sub autoritatea 
sa, ceea ce venea în contradicţie cu planurile imperialilor. 
Cu acordul curţii de la Viena, generalul Basta ordonă 
mercenarilor valoni să-l ucidă pe Mihai Viteazul, act 
înfăptuit la 9/19 aug. 1601 în tabăra de lângă Turda. 
Capul i-a fost dus în Țara Românească şi înmormântat 
la Mănăstirea Dealu. A fost ctitor al mănăstirilor Sf. 
Nicolae (Mihai Vodă), din Bucureşti, şi Clocociov. În 
Transilvania a ridicat biserica mitropolitană din Alba lulia 
şi bisericile din Ocna Sibiului, Luşărdea şi Făgăraş. A 
făcut danii mai multor mănăstiri din tara, Transilvania 
şi Muntele Athos, dar şi bisericii catolice din 
Târgovişte. Deşi Târgoviştea nu mai era principala 
reşedinţă domnească, valoarea defensivă a impus 
ocuparea ei de către oştile otomane în 1595, perioadă 
în care mai multi proprietari îşi pierd cărțile de proprietate 
şi sunt înregistrate distrugeri. Cu toate că a întărit oraşul 
cu palancă, ridicând în apropiere şi cetatea Popşa, 
pentru aprovizionarea artileriei, Sinan paşa este înfrânt 
de coaliția creştină în bătălia de la Târgovişte (16-18 
oct. 1595). Mihai Viteazul iernează în oraşul eliberat şi 
dă primul său hrisov de aici la 12 nov. 1595. Târgoviştea 
devine reşedinţa permanentă a voievodului, care ia 
măsuri pentru îndepărtarea urmelor distrugerilor, ridică 
un nou zid de incintă la Curtea Domnească şi repară 
Biserica Sf. Nicolae Androneşti. Până la sfârşitul 
domniei lui Mihai Viteazul, aici va funcţiona scaunul 
domnesc, de unde plecau ordinele, se încheiau tratatele 
şi erau primite soliile. La Târgovişte a fost primită 
confirmarea pe tron din partea sultanului (20 iul. 1597), 
iar la Mănăstirea Dealu a fost semnat tratatul cu 
împăratul habsburgic (9 iun. 1598). (A.S./M.O.) 


MIHAI, Gheorghe (1935, Doiceşti, Dâmboviţa — 
2000) A fost preşedinte al Comitetului Executiv la 
Sfatului Popular al Târgoviştei, oraş de subordonare 
regională, între anii 1961-1965. În această perioadă, 
oraşul a fost conectat la sistemul energetic naţional 
(1962), iar pe strada 30 Decembrie s-a introdus 
iluminatul fluorescent. Atenţie sporită s-a acordat 
alimentării cu apă a oraşului, la vechiul sistem de aductie 
ce aducea apa de la Răteiu şi care a continuat să 
reprezinte 60% din consum, s-au făcut foraje, în luncile 
lalomitei şi Dâmboviţei, volumul lor ridicându-se la 12% 
din consum şi alte puțuri de adâncime de la Hala Centrală 
(15%). S-a făcut propunea de a se construi o uzină de 
apă şi înlocuirea treptată a vechilor conducte şi s-au 
efectuat lucrări pentru extinderea reţelei de distribuţie a 
gazelor de sondă la 35,6 km (1961). Regularizarea râului 
lalomita s-a aflat în atenţia primăriei. Dezvoltarea 
economică a oraşului a determinat înființarea unor noi 
cartiere, Aleea Trandafirilor, urmat la scurt timp de 
Hotărârea Consiliului de Miniştri care dispunea construirea 


în microraionul IX a 22 de blocuri cu 1210 apartamente, 
dispensar, centrale termice, Şcoala Nr. 5 (1961) şi Şcoala 
Nr. 8 (1965). A sporit efortul pentru amenajarea 
principalelor intrări în oraş în spiritul urbanismului 
modern, care era însă departe de a se realiza la nivelul 
cerințelor. În 1964 intra în producție Întreprinderea de Beton 
Celular Autoclavizat de la Doicesti. (M.O.) 


MIHAIL I (-1390 — aug./sept. 1420) Domn al Țării 
Româneşti (31 ian. 1418 — aug./sept. 1420). Fiul lui 
Mircea cel Bătrân, asociat la domnie din 1409, 
succedându-i apoi acestuia la tron. Primele atacuri 
turceşti împotriva Ţării Româneşti se declanşează în 
1419, dar sunt respinse de Mihail | în aug. acelaşi an, 
având şi ajutorul forțelor maghiare. Ungurii profită însă 
de situaţie şi anexează Banatul Severinului. La începutul 
anului 1420, împotriva lui Mihail | se ridică Radu II 
Prasnaglava, fratele său, susținut de turci. Venind cu 
ajutor otoman, acesta obţine victoria şi ia tronul. Într-o 
nouă confruntare, desfăşurată în sept. 1420, domnul 
muntean este din nou înfrânt şi piere pe câmpul de 
luptă. La 22 iun. 1418, Mihail | este atestat la Târgovişte. 
Până la acea dată, continuase să conducă tara de la 
Argeş, luând în acelaşi timp măsurile necesare pentru 
stabilirea resedintei domneşti la Târgovişte. El este 
artizanul edificării resedintei domneşti de aici, optând 
pentru o viziune arhitectonică nouă, în concordanță cu 
ultimele progrese ale artei militare. Un hrisov întocmit 
aici ne prezintă familia voievodului (fiii şi mama sa) 
reunită la Târgovişte. (A.Ş./M.0.) 


MIHAIL | — MITROPOLIT (1586-1589) Este ales 
mitropolit în primele luni ale anului 1586 şi a fost episcop 
de Râmnic. Se presupune că a fost român de neam, 
din părţile Vâlcei, şi că a fost închinoviat la Mânăstirea 
Cozia. Mihnea Turcitul (1585-1591) reluându-şi scaunul 
domnesc l-a înlăturat pe Serafim care trecuse probabil 
de partea lui Petru Cercel şi a ales în locul lui „pe acest 
părinte Mihail episcop de Râmnic” pe care îl cunoştea 
din prima sa domnie şi pe care îl considera împodobit 
cu virtuți şi vrednic de a fi mitropolit al ţării. După ce l-a 
trimis „la marele patriarh din Țarigrad şi l-a facut vlădică 
pe Sfintia Sa”, Mihnea Turcitul îl menţionează pentru 
prima dată ca mitropolit la 26 iunie 1586, când îi 
întăreşte cumpărarea unor moşii, sate, țigani şi mori. 
În timpul păstoririi sale, a primit vizita patriarhului 
ecumenic leremia al II-lea şi a fostului patriarh Pahomie 
al II-lea, în 1587 şi 1588. La sfârşitul anului 1589 se 
retrage din scaunul mitropolitan de bună voie, probabil 
din cauza vârstei, fiind totuşi menţionat cu titlul de vlădică 
şi doi ani mai târziu, iar la 7 martie 1592 un document 
îl numeşte „răposatul vlădică Mihail’. Chipul lui se 
păstrează zugrăvit pe pereții bisericii din Olteni-Vâlcea, 
alături de al Mitropolitului Eftimie. Numele său este 
menţionat în pomelnicul Sfintei Mitropolii. (Arhiep.) 

MIHAIL al Il-lea-— MITROPOLIT (1592-1594) Este 
adus mitropolit de domnitorul Alexandru cel Rău în 
toamna anului 1592 sau, după alţii, de Mihai Viteazul 
către sfârşitul anului 1593, după ce se înscăunase în 
Bucureşti. Este atestat documentar în două acte din 
timpul lui Mihai Viteazul, din anul 1594. Primul este 
datat la 8 mai 1594 şi prin el Mihai Voda şi „preasfinţitul 
părintele nostru chir vlădica Mihai!” întăreau „bisericii 
domneşti din curtea domniei mele” din Bucuresti, patru 
prăvălii. Al doilea act din 23 iunie 1594, menţionează 
pe „părintele vlădica al nostru arhimitropolit chir Mihail” 
ca martor la vânzarea moşiei Bucşani din Vlaşca. Tot 
în anul 1594, când are loc o schimbare a boierilor din 
divanul domnesc, se pare că şi vlădica Mihail a fost 
scos din scaun. Numele său este menţionat în 
pomelnicul Sfintei Mitropolii. (Arhiep.) 


MIHALACHE, Victor (21.1.1962, Târgovişte) Poet, 
autor de teatru pentru copii, ziarist. Copilăreşte în 
Bărăgan, urmează cursurile primare la Beilic (jud. 
Buzău), lanca (jud. Brăila) şi cele gimnaziale la 
Oprişeneşti (jud. Brăila). Studii liceale la ,lenachita 
Văcărescu” din Târgovişte (1980). Are diferite profesii: 
muncitor la SARO Târgovişte, pedagog, actor la secţia 
pentru copii şi tineret a Teatrului „Alexandru Davila” din 
Piteşti. Din 1997 redactor la „Jurnalul de Dâmboviţa”, 
Radio „D”, „Antena 1” Târgovişte (unde a realizat si 
emisiuni), apoi referent cultural la Primăria comunei 
Aninoasa (2002). Debut publicistic cu versuri în 
»Dambovita” (1986). Colaborează la „România Liberă”, 
„Formula AS”, „Fraierul Român”, „Caţavencu”, „Academia 
Caţavencu”, ,Dambovita”, „Jurnalul de Dâmboviţa”, 
„Țeapa”, „Meridian Expres”, „Târgoviştea”, „Mioriţa 
Noastră” (USA), „Tibiscus” (Serbia-Muntenegru). Scrie, 
începând cu 1990, piese pentru copii puse în scenă la 
Teatrul ,Aschiuta” (Pitesti) şi „Prichinde!” (Târgovişte): 
„Degeţica” (adaptare dupa Andersen), „Nuieluşa de alun”, 
„Răzbunarea animalelor”, „Lume, lume, hai la glume”. 
Realizează emisiuni sau colaborează la: „Antena 1” 
Târgovişte, OTV, TV „Romania 1”, „Tele7ABC”. Unul din 
animatorii vieţii artistice târgoviştene. Membru al Uniunii 
Ziariştilor Profesionişti din România (2004). Debut edito- 
rial cu volumul de versuri „Suflet de văzut prin noapte” 
(1996), urmat de „Cuvintele la joacă” (2001, versuri pentru 
copii), „Şoapte prin înserare” (2004). (V.P.) 


MIHĂESCU, Gabriel (4.VIII.1935, Târgovişte) 
Profesor, istoric, istoric al culturii, publicist. Cursurile 
primare, gimnaziale în Târgovişte, apoi absolvă Liceul 
„lenăchiţă Văcărescu” (1953). Facultatea de Istorie din 
cadrul Universităţii Bucureşti (1958). Este profesor, in- 
spector şcolar (1962-1964; 1967-1968), director al 
Filialei Târgovişte a Arhivelor Statului (1964-1967) şi al 
Muzeului Judeţean (1968-1973). Apoi muzeograf, 
bibliotecar, expert-formator la Casa Corpului Didactic 


311 


(1991-1994), cadru didactic asociat al Universităţii 
„Valahia” din Târgovişte (1994-2003). În 1990, pentru o 
scurtă perioadă, ziarist la „Dâmboviţa”. Initiaza şi 
conduce în primii ani (1968-1973) apariţia prestigioasei 
reviste de studii şi cercetări „Valachica” a Muzeului 
Județean Dâmboviţa. Preocupările sale, preponderent 
în domeniul istoriei se materializează în articole la presa 
locală sau centrală de specialitate, studii şi monografii 
(arheologie, istorie medievală sau modernă, istorie, 
cultură damboviteana). Debut editorial cu volumul 
monografic „Tezaurul monetar de la Căprioru” (1969, în 
colaborare cu loan Chirilă), urmat de o serie de lucrări cu 
caracter turistic, scrise în colaborare cu Eugen Fruchter, 
Constantin Manolescu, lon Zăvoianu, Cleopatra lonescu, 
Dumitru Badea: „Târgovişte” (1971), Dâmboviţa” (1979), 
„Pucioasa — Vulcana Băi” (1981), „Târgovişte. Ghid de 
oraş” (1982), „Titu — Potlogi” (1988), ,Moreni” (1990). Autor 
al unei lucrări despre monumente istorice: „Curtea 
Domnească din Târgovişte” (1986). (V.P.) 


MIHĂESCU, Mirela (9.1.1961, Pucheni, Dâmbovița) 
Educatoare, învăţător, profesor, inspector şcolar, 
formator, expert, consilier pe probleme de reformă, 
publicist. Absolventă a Liceului Pedagogic din 
Târgovişte (1979). Studii superioare la Academia de 
Studii Economice — Bucureşti (1987) şi la Universitatea 
Bucureşti — Departamentul pentru pregătirea cadrelor 
didactice (2003). Obține doctoratul în domeniul Științelor 
Educaţiei cu teza „Fundamente pedagogice ale teoriei 
şi metodologiei curricumului. Contribuţia lui John Dewey” 
(2010). Este preocupată de dezvoltarea profesională prin 
participarea la cursuri de formare în tara şi în alte tari 
europene, la conferințe naţionale şi internaţionale pe 
problematica educației. A activat în diverse instituţii de 
învățământ din județul Dâmboviţa: Grădiniţa Moroieni, 
Gradinitele Nr. 15 şi Nr. 1 din Târgovişte, Şcoala „Grigore 
Alexandrescu”, Colegiul Naţional „Constantin 
Cantacuzino” din Târgovişte, „Liceul Teoretic „Petru 
Cercel” din Târgovişte. Din 1995, este inspector de 
specialitate pentru învățământul primar la Inspectoratul 
Şcolar Județean Dâmboviţa, făcând parte din Consiliul 
consultativ şi din Consiliul de administraţie al acestei 
instituţii. Se afirmă ca un susţinător al acţiunii de 
modernizare a învățământului, îndeplinind diverse 
responsabilități: membră în Comisia Naţională de 
Specialitate — învățământ primar din cadrul METCS 
(2000-2011), în Comisia Naţională de Acreditare a 
Mijloacelor de Învățământ din cadrul MEdC (2004), în 
Comisia Naţională pentru Ştiinţe şi în Comisia Naţională 
pentru Geografie din cadrul MECT (2001-2002), 
colaborator al Centrului Naţional de Evaluare şi 
Examinare (2010-2011), consilier pe probleme de 
reformă în cadrul Inspectoratului Şcolar Judeţean 
Dâmbovița (1998), preşedinte al Consiliului Consultativ 
Județean — specialitatea învățământ primar (din 2006). 

Coautor al unor manuale şcolare alternative de 
Matematică şi Limba şi literatura română pentru clasele 
I-IV (1997-2006), al unor auxiliare pentru elevi (1997- 
2010), al unor programe şcolare pentru învățământul 
primar (2003), al programei pentru ocuparea prin con- 
curs a posturilor didactice, specializarea invatatori/ 
institutori/ profesori pentru învățământul primar (2010), 
aprobate prin Ordin de Ministru. Este preocupată de 
realizarea unor ghiduri metodologice pentru învăţători 
şi profesori vizând metodele activ-participative, 
managementul clasei, învăţarea activă, transdiscipli- 
naritatea, organizarea şi funcţionarea consiliului elevilor, 
precum şi de elaborarea unor lucrări de didactică a 
specialitatii privind predarea matematicii, limbii şi 
literaturii române în învățământul primar. Colaborează 
la revistele „Didactica Pro”, „Reflecţii didactice”, 
„Învățământul primar”, „Revista de pedagogie şi asistență 
socială”, „Şcoala reflexivă”, „Limba şi literatura română” 
unde publică articole de specialitate cu o tematică 
variată. Face parte din colegiul de redacţie al revistei 
„Învățământul primar”; este consilier ştiinţific la revista 
„Gazeta matematică Junior”. Formator judeţean şi 
national pentru diverse cursuri, programe şi proiecte 
(„Educaţia 2000+”, Phare ş.a.). Are contribuții în calitate 
de manager/ asistent de proiect, coordonator, mentor, 
facilitator, expert sau monitor la derularea unor proiecte 
de reformă în domeniul educaţiei ce vizează dezvoltarea 
resurselor umane şi îmbunătăţirea accesului la educaţie 
al grupurilor dezavantajate. Pentru activitatea 
desfăşurată a fost răsplătită cu ordinul „Meritul pentru 
învățământ în grad de ofițer” (2004). (M.C.) 


MIHĂILESCU, Haralambie (8.IV.1891, Târgu Neamt 
— ?) Profesor, director, om politic. Absolvent al Academiei 
de Înalte Studii Comerciale şi Industriale, profesor şi di- 
rector la Liceul Comercial din Târgovişte. Este atras de 
viața politică, afirmându-se ca membru al Partidului 
Naţional Țărănesc până în anul 1933. După 23 august 
1944 se orientează spre forțele procomuniste. În 
octombrie 1944 se înscrie în Partidul Social Democrat, 
devenind preşedintele organizației din Târgovişte şi 
membru în Comitetul Judeţean. Este delegat din partea 
partidului în Frontul Naţional Democrat şi în Frontul Unit 
Muncitoresc, sprijinind astfel ascensiunea spre putere a 
Partidului Comunist Român şi a aliaţilor acestuia. (M.C.) 


MIHĂLĂCHIOIU, Marius (2.VIII.1954, Răzvad, 
Dâmboviţa) Inginer, director, om politic. Absolvent al 
Facultăţii de Transporturi, secția autovehicule rutiere din 
cadrul Institutului Politehnic Bucureşti (1979), studii de 
master la Universitatea „Valahia”-Târgovişte-specializarea 
Administraţie publică europeană (2005). A lucrat în di- 
verse instituții: inginer şi inginer-şef la Staţia Târgovişte, 
aparținând de IUGC Galaţi (1979-1985), director general 
adjunct la SC Lucrări drumuri şi poduri Dâmbovița SA 


(2000-2003), şeful Corpului Gardienilor Publici Dâmbovița 
(2004-2005), director general la Serviciul Public judeţean 
de pază şi protecție (din 2005). Membru al Partidului 
Democrat, al Partidului Social Democrat, deputat în primul 
Parlament al României postdecembriste (1990-1992), 
preşedinte al Consiliului Judeţean Dâmboviţa (1992-1996) 
şi vicepreşedinte al acestei instituții (1996-2000). Are 
contribuții la modernizarea oraşului Târgovişte: reabilitarea 
rețelelor de apă canalizare şi căldură, consolidarea şi 
restaurarea unor biserici şi monumente istorice (Stelea, 
Casa Nifon, Stolnicul, clopotniţa de la Mănăstirea Dealu 
ş.a.), realizarea statuii lui Mircea cel Bătrân, menţinerea 
serelor, menținerea Festivalului de romanțe „Crizantema 
de aur”, punerea bazelor unor noi instituții (societăţi 
comerciale, regii ş.a.). (M.C.) 


MIHNEA Ill (-1610, Istanbul — 26.111./5.1V.1660, 
Satu Mare) Domn al Țării Româneşti (23 febr./5 mart. 
1658 — 23 nov./3 dec. 1659). Grec din Istanbul, pretins 
fiu al lui Radu Mihnea. Numit domn (19/29 ian. 1658), 
la 7/17 febr., însoţit de trupe turceşti, înaintează pana 
la Târgovişte, pustii în retragere de Constantin Şerban 
(4/14 mart.), după care revine la Bucureşti. Admirator 
al lui Mihai Viteazul, adoptă la încoronare numele de 
Mihail (iun. 1658). Adept al luptei antiotomane, Mihnea 
Ill a căutat să-şi atragă susţinerea boierimii şi a luat 
măsuri pentru sporirea şi întărirea armatei. Chiar dacă 
în aug.-sept. 1658 a fost silit să-i însoțească pe turci în 
campania împotriva lui Gheorghe Rákóczi II, a întreţinut 
o corespondenţă secretă permanentă cu principele 
Transilvaniei. Unii boieri i-au prezentat comandantului 
otoman planurile sale cerând domn pe Preda 
Brâncoveanu, dar Mihnea III a reuşit să recâştige 
încrederea turcilor şi pe ascuns să-şi elimine opozanți. 
În vara anului 1659, pregătind răscoala antiotomană, 
suprimă un număr însemnat de boieri opozanți (iulie) şi 
îşi asigură sprijinul lui Rákóczi (24 sept./4 oct. 1659) şi 
al popoarelor sud-dunărene. La 2/12 sept. 1659 era 
declanşată lupta antiotomană prin uciderea a câtorva 
mii de turci din Bucuresti, Târgovişte si din restul țării. 
Ostile sale lovesc raialele Brăila, Giurgiu şi Turnu, ard 
Orşova, pradă Galatii şi atacă peste Dunăre. Constantin 
Şerban renunţă la pretenţiile asupra Ţării Româneşti, 
solicitând sprijin pentru ocuparea tronului Moldovei. La 
5/15 oct. 1659, Rákóczi şi Mihnea III se întâlnesc lângă 
Rucăr, pentru a stabili planul viitoarelor operaţiuni 
antiotomane: după ocuparea Moldovei, Şerban urma 
să oprească acţiunile tătarilor, Rákóczi să atace 
Caransebesul şi Lugojul, iar Mihnea IIl să opereze în 
sud Dunării. Primii doi sunt înfrânți însă, iar Mihnea III îi 
biruie pe turci la Fratesti (13/23 nov.) şi asediază Giurgiu, 
până când este atacat de turci şi tătarii care veneau 
din Moldova. Înfrânt la Călugăreni (dec. 1659) şi eşuând 
în încercarea de a organiza o nouă rezistenţă la 
Târgovişte din cauza refuzului dorobantilor şi seimenilor 


Enciclopedia oraşului Târgovişte 


de a mai lupta, Mihnea III fuge în Transilvania, la Satu 
Mare, unde se afla şi Constantin Şerban. Moare subit 
la 26 mart./5 apr. 1660, în urma unui banchet dat în 
cinstea lui de Constantin Şerban, după unele păreri, otrăvit 
de acesta, în urma unui atac de apoplexie, după altele. 
Mihnea Ill a desăvârşit lucrările la Mitropolia din Bucuresti. 
Intrarea sa în Târgovişte (23 febr. 1658) coincide cu cea 
mai dureroasă perioadă din istoria oraşului, distrus în 
proporție foarte mare. Lipsa hranei îl obligă pe Mihnea II 
să revină la Bucuresti. În Târgovişte efectele distrugerilor 
încep a fi înlăturate, domnul făcând aici centrul luptei 
sale antiotomane. Aici sunt eliminaţi boierii opozanți (în 
special Cantacuzinii), este ţinut un sinod (ian. 1659) şi 
este concentrată cavaleria. După declanşarea conflictului 
cu turcii, Mihnea III încearcă să reziste la Târgovişte, dar 
este copleşit şi oraşul este jefuit şi ars. Călătorul Evlia 
Celebi estima clădirile rămase la: „nouă mănăstiri, 
construite din piatră”, „vreo cincizeci de prăvălii şi două 
hanuri” şi „vreo cinci sute de case de scânduri cu şindrilă 
şi acoperite cu trestie”. (A.Ş./M.0.) 


MIHNEA TURCITUL (~1564 — ~11/21.X.1601, 
Istanbul/Nicopole) Domn al Ţării Româneşti (sept. 1577 
— iul. 1583, 20/30 mai 1585 — febr. 1591, mai — iun. 
1591). Fiul şi succesorul lui Alexandru Mircea II. În prima 
domnie, a fost sub tutela mamei sale, Ecaterina 
Salvaresso, perioadă în care sunt înfrânte două tenta- 
tive boiereşti de a impune un nou domn (1579, 1581) şi 
este introdus un nou bir, găleata. Infranti în competiția 
cu Petru Cercel, Mihnea Turcitul şi mama sa sunt 
chemați la Poartă şi surghiuniti la Tripoli. Vor reveni la 
domnie după mazilirea acestuia, dar introducerea unor 
noi biruri (năpastele) ce au cauzat nemulțumiri interne 
şi intrigile pretendentilor îi aduc din nou mazilirea. 
Anuntat că va fi exilat la Alep şi temându-se să nu fie 
ucis pe drum, trece la mahomedanism (de unde şi 
porecla) sub numele de Mehmed. Numit bei al 
sangeacului de Nicopole, reia pentru scurt timp tronul 
(perioadă în care s-ar fi rebotezat în taină). Ctitor al 
bisericilor mănăstirilor Aninoasa şi Tutana (1583) şi 
sprijinitor la mănăstirilor Chelandari (Athos) şi Vlatadon 
(Thessalonik). Rezidează la Bucureşti, numărul 
documentelor emise din Târgovişte fiind redus. Va sta 
în vechea cetate în sept.-dec. 1578, aug.-sept. 1579 şi 
aug. 1582. (A.$./M.O.) 


MIHNEA, Radu (-1586 — 13/23.1.1626, laşi) Domn 
al Țării Româneşti (p. 12/22 oct. 1601 — 5/15 mart. 1602; 
a. 23 mart./2 apr. — a. 19/29 mai 1611; a. 19/29 iul. 
1611 — iul. 1616; aug. 1620 — 14/24 aug. 1623) şi al 
Moldovei (a. 26 iul./5 aug. 1616 — p. 9/19 febr. 1619; 
sept. 1623 — 13/23 ian. 1626). Fiu nelegitim al lui Mihnea 
Turcitul. Şi-a petrecut tinereţea la Mănăstirea Iviron de 
la Muntele Athos, apoi în Italia, la Veneţia şi Padova, 
unde şi-a făcut studiile. După încercările nereuşite de a 

ocupa tronul Țării Româneşti (oct. 1601 — mart. 1602), 
este numit domn în ian. 1611, iar în martie îşi face 
intrarea în Târgovişte. Tronul este pierdut pentru scurt 
timp în favoarea lui Radu Şerban (mai-iul. 1611). 
Numirea grecilor în dregătorii trezeşte opoziția boierimii 
autohtone, care complotează fără succes. Deşi a trimis 
un corp de oaste în sprijinul forțelor otomane care-l 
aduceau pe Gabriel Bethlen, Radu Mihnea a păstrat 
permanent legătura cu Gabriel Bâthory, principele 
Transilvaniei, sfătuindu-l să părăsească tronul în 
aşteptarea unei situaţii favorabile. În vara anului 1616 
participă la campania otomană împotriva lui Alexandru 
Movilă, după victoria de la Dracşani (3 aug. 1616), fiind 
numit domn al Moldovei, locul său în Tara Românească, 
fiind luat de Alexandru Iliaș. În vara anului 1617 el a 
însotit oştile otomane în campania împotriva Poloniei, 
prin medierea sa fiind încheiată pacea de la laruga (sept. 
1617). Pentru a evita să mai participe la confruntările 
polono-otomane, Radu Mihnea solicită şi primeşte 
mazilirea (4 febr. 1619). În iulie 1620, Radu Mihnea a 
fost numit din nou domn în Țara Românească în locul 
lui Gavril Movilă. În 1621 participă la campania împotriva 
polonilor, negociind apoi încheierea tratatului turco-polon 
de la Hotin (29 sept./9 oct. 1621). Cu Gabriel Bethlen a 
încheiat la 6/16 mai 1622 un tratat la Cluj, prin care 
Radu Mihnea primea drept de stabilire sau de tranzitare 
în Transilvania la nevoie. În anul 1623, conform 
dispoziţiilor primite de la Poartă, Radu Mihnea îl va 
sprijini cu trupe în lupta contra Habsburgilor. Prin noua 
sa numire ca domn al Moldovei (aug. 1623), şi a fiului 
său, Alexandru Coconul, în Tara Românească, Radu 
Mihnea conducea ambele Tari Româneşti. Domniile 
sale au fost marcate de fiscalitatea excesivă şi creşterea 
influenţei greceşti în Țările Române. A domnit încă de 
la început la Târgovişte, unde primea în aprilie 1611 şi 
mai 1622 solii transilvănene. Privilegii şi acte de întărire 
a proprietăţii au fost emise pentru mănăstirile din 
apropierea Târgoviştei (Dealu, Stelea, Viforâta) şi pentru 
Mitropolie. În prima sa domnie a făcut eforturi pentru 
înlăturarea distrugerilor provocate de Bathory, a reparat 
Mănăstirea Dealu, a împrejmuit Mitropolia cu ziduri 
puternice şi a terminat pictarea bisericii mari domneşti 
din Târgovişte. (A.S./M.O.) 


MILIOARA Pârâu care străbate Târgoviştea de la 
nord la sud şi izvorăşte din marginea pădurii de la Teiş. 
Regularizat, pentru a i se opri revărsările, în anii '70 din 
secolul XX, se scurge spre lazul Morilor prin Santul 
Cetăţii. (G.C.) 


MILOIU, Silviu Marian (1.1V.1973, Târgovişte) 
Absolvent al Şcolii Nr. 8 „Mihai Viteazul”, Liceului (azi 
Colegiu Naţional) „Constantin Carabella”, al Facultăţii 
de Ştiinţe Umaniste — specializarea istorie-arheologie 
—a Universităţii „Valahia” din Târgovişte; doctor cum 

laude în istorie la Universitatea din Craiova; studii 
postuniversitare la universităţile din Tartu (Estonia) şi 
Turku (Finlanda). A debutat profesional ca profesor la 
liceele de Artă „Bălaşa Doamna” şi teoretic „Petru 
Cercel!” din Târgovişte. Apoi devine preparator, asistent, 
lector şi în prezent conferenţiar la Facultatea de Ştiinţe 
Umaniste „Valahia”; cadru didactic asociat şi 
cercetător la Universitatea din Turku şi cercetător la 
Universitatea din Glasgow (Marea Britanie; a predat 
cursuri şi seminarii (visiting) la universităţile „Babeş- 
Bolyai” (Cluj), Turku, Helsinki (Finlanda). În prezent, 
prodecan al Facultăţii de Ştiinţe Umaniste a Universităţii 
„Valahia”, preşedinte al Asociaţiei Române pentru 
Studii Baltice şi Nordice; membru al unor organisme 
de studii istorice; redactor-şef al revistelor „Valahia 
Journal of Historical Studies” şi „Revistei Române de 
Studii Baltice şi Nordice”. Unic autor şi coautor al unor 
lucrări despre Țările Baltice în perioada interbelică; istoria 
Europei Nordice şi baltice; o concepţie românească a 
Nordului; politica externă a României, istoria Finlandei 
ş.a. A fost distins cu Premiul II „George lacobescu” de 
către University College of London şi de Ambasada 
României la Londra. (G.C.) 


MIMIŞ, Pavel (28.1X.1949, Izverna, Dolj) Absolvent 
al Facultăţii de Medicină Generală a Institutului de 
Medicină şi Farmacie „Carol Davila” din Bucureşti. Medic 
de medicină generală la Circumscriptia Sanitară a 
comunei Ludesti şi medic de dispensar de întreprindere 
la Găeşti şi Târgovişte; medic secundar la Spitalul 
Județean din Târgovişte; medic specialist, medic prin- 
cipal specialist în boli interne şi medic şef la Policlinica 
Județeană Târgovişte; director adjunct, director executiv 
la Direcţia de Sănătate Publică Dâmboviţa; medic spe- 
cialist cu competenţă în ecografia generală la Spitalul 
de Urgenţă al județului Dâmboviţa. Doctor în ştiinţe 
medicale şi certificare/diploma în managementul 
serviciilor în sistemul de sănătate şi la Georgetown 
University (SUA). Participă cu comunicări la manifestări 
ştiinţifice naţionale şi internaţionale cu tematică axată 
pe boli interne şi ecografie generală. (G.C.) 


MINA ZUGRAVUL A fost prezent la Târgovişte, după 
cum menţionează documentele, la sfârşitul secolului 
al XVI-lea şi în primul deceniu al secolului următor. Cei 
mai mulţi dintre specialişti, Cristian Moisescu şi Răzvan 
Theodorescu, înclină să considere că Mina este autorul 
picturii de la Biserica Domnească, executată după 1595, 
când Mihai Viteazul trebuia să înlăture degradările 
suferite în timpul luptelor din toamna anului 1595. Mina 
este menționat de cele mai multe ori, în jurul „clirosului 
domnesc”, dar şi cu legături cu Veneţia. Pictura realizată 
la Biserica Domnească şi păstrată în diaconon exprimă 
fără echivoc confluentele stilistice cu arta occidentală, 
vioiciunea cromatică, atenţia deosebită pentru ca 

„desenul să conturează forme elegante, rarefiate, cu 
un colorit luminos şi transparent” (Vasile Drăguţ). (M.O.) 


MINCĂ, Eugenia (10.X.1960, Târgovişte) 
Absolventă a Liceului (azi Colegiu Naţional) ,lenachita 
Văcărescu” din Târgovişte şi a Facultăţii de Ingineria şi 
Managementului Sistemelor Tehnologice de la 
Universitatea Politehnica din Bucureşti; doctor în 
inginerie industrială la aceeaşi universitate şi doctor în 
automatică şi informatică. Inginer tehnolog la Institutul 
de Cercetare pentru Mecanică Fină şi Scule din 
Bucuresti, asistent universitar asociat la Universitatea 
Politehnica din Bucureşti. În prezent, conferenţiar 
universitar, şef de catedră şi şef de departament la 
Facultatea de Inginerie Electrică de la Universitatea 
„Valahia” din Târgovişte, şi director al filialei de la aceeaşi 
universitate a Societăţii Române de Automatică şi 
Informatică Tehnică. A publicat numeroase lucrări (cărți, 
studii, articole) din domeniul ingineriei reglării automate, 
sistemelor optimale şi adaptive, proiectării asistate pe 
calculator: producţia generală. (G.C.) 


MINISAT TV Intră în emise în iulie 2006 sub licenţă 
„Realitatea TV”, iar din vara lui 2008 emite sub licenţă 
SC Minisat Telecom SRL din Târgovişte (patron, ing. 
lon Mihai Dumitrescu). Directori: Mihai Eremia, Costin 
Cozma. Redactori-sefi: Irina Olteanu, Stefania 
Nicolaescu, Manina Leasu. Realizatori: Alis Vartopeanu, 
Nic Tache, Marius Popescu, Mihaela Sandu, Camelia 
Conovici, lulian Canache, George Enache, lulian 
Banasanu. Emisiuni de vizibilitate: ,Tribuna 
cetățeanului”, „Despre orice”, „Călătorie în trecut”, 
„Despre oameni”, „112”, „Carpe diem”. Continuă. (G.C.) 


MIRCEA CEL BĂTRÂN (? — 31.1.1418, Târgovişte) 
Domn al Țării Româneşti (p.23 sept. 1386 — 31 ian. 
1418). A fost fiul lui Radu | şi al soţiei acestuia, 
Calinichia. Asociat la domnie fratelui său Dan |, ocupă 
tronul după moartea acestuia. Pe plan intern, Mircea 
cel Bătrân s-a preocupat de întărirea puterii centrale, 
de desăvârşirea şi consolidarea instituţiilor statului, de 
organizarea fiscală şi de dezvoltarea economică, 
sprijinind exploatarea bogățiilor de care dispunea Tara 
Românească. A continuat acțiunea de organizare 
administrativ-teritorială a Ţării Româneşti, fiind 
organizate judeţele Vâlcea (1392), Gorj-Jiul de Sus 
(1406) şi Motru (1415). A susținut comerțul, acordând 
privilegii negustorilor polonezi din Liov (1403 sau 1404 
şi 1409) şi celor saşi din Braşov (1413). Pe plan extern, 
stabileşte relaţii cu regele Poloniei, Vladislav | Jagietto, 
cu care încheie un tratat de alianţă la Radom (10 dec. 
1389), reînnoit apoi la Lublin (20 ian. 1390), îndreptat 
împotriva regelui Ungariei. În anii 1388-89, Mircea cel 
Bătrân intră în posesiunea feudelor ardelene Amlasul, 
Făgăraşul şi Banatul Severinului. În 1388-89 intervine 

în Dobrogea, atât împotriva lui lvanco, căruia îi câştigă 
câteva cetăţi de pe malul Dunării, cât şi împotriva turcilor 
care ocupaseră o parte a Dobrogei, alipind aceste 
regiuni Țării Româneşti. O oaste munteană a participat 
alături de sârbi şi bosniaci la lupta de la Kossovoplje 
(15 iun. 1389). În replică, în 1391, o oaste otomană 
devastează o parte a Țării Româneşti. Noi ciocniri cu 
turcii au loc în 1393 pentru cetăţile Nicopole şi Silistra, 
iar Mircea cel Bătrân întreprinde o expediţie până în S. 
Munţilor Balcani, nimicind bazele otomane de aici. În 
sept. 1394, o oaste turcească condusă de Baiazid |, a 
pătruns în Tara Românească, dar este hartuita şi înfrântă 
decisiv pe Arges, la ,Rovine” (10 oct. 1394). La 7 mart. 
1395, la Braşov, Mircea cel Bătrân încheia un tratat de 
alianţă antiotomană, primul de acest tip din istoria 
românilor, cu Sigismund de Luxemburg. După o nouă 
confruntare cu turcii (17 mai 1395, lângă Craiova), 
abandonat de o parte a boierimii, Mircea cel Bătrân a 
fost obligat să împartă conducerea țării cu Vlad |. În 
vara anului 1396, chiar dacă a eşuat în tentativa de a-şi 
recupera tronul cu ajutorul voievodului Transilvaniei, el 
a participat cu oaste la cruciada antiotomană, încheiată 
dezastruos la Nicopole (25 sept. 1396). La începutul 
lui 1397 Mircea cel Bătrân reuşea eliminarea lui Vlad |. 
În 1397 şi 1400 sunt anihilate alte atacuri otomane 
asupra Ţării Româneşti. În 1400, Mircea cel Bătrân 
intervine în Moldova, impunându-l pe tron pe Alexandru 
cel Bun şi atrăgând statul în sfera sa de influenţă. 
Înfrângerea şi moartea sultanului Baiazid | (mart. 1403) 
au generat anarhie în Imperiul Otoman. Mircea cel 
Bătrân profită şi-şi recâştigă poziţiile în Dobrogea (1404). 
În 1403 Mircea cel Bătrân reinnoieste alianţa cu Polonia, 
iar la sfârşitul anului 1406, pe cea antiotomană cu 
Sigismund de Luxemburg. În 1411, cu sprijinul său, 
Musa, unul din fiii lui Baiazid |, a ocupat tronul Imperiului 
Otoman şi-i cedează teritoriile otomane, situate în 
vecinătatea sudică a Dobrogei. După înfrângerea lui 
Musa (1413), Mircea cel Bătrân a sprijinit noi pretendenți 
pe Mustafa (1416) şi Bedr-ed-Din (1417), dar ambii au 
fost însă înfrânți de Mahomed. Domnia sa poate fi 
considerată ca fiind cea mai glorioasă din istoria Ţării 
Româneşti, statul muntean cunoscând cea mai mare 
afirmare internaţională şi maxima sa întindere teritorială. 
Ctitorul mănăstirilor Cozia (1388), Cotmeana (1388-89), 
Snagov (c. 1408) şi sprijinitor al altor lăcaşuri de cult 
din ţară sau de la Muntele Athos. Înmormântat în ctitoria 
sa de la Cozia. Numele său este legat de începuturile 
istoriei Târgoviştei. Prima atestare documentară a 
oraşului o reprezintă un document din 1392, prin care 
Mircea cel Bătrân acorda un important privilegiu 
negustorilor lioveni, ce urmau a plăti vamă „numai la 
Târgovişte”. Situată pe cel mai important drum comercial 
al tarii, care lega Braşovul de Dunăre, Târgoviştea interesa 
domnia şi prin poziția sa strategică superioară 
resedintelor domneşti de la Câmpulung şi Curtea de 


315 


Argeş. Neputând imbunatatii fortificațiile vechii regedinte 
domneşti, Mircea cel Bătrân a inițiat noi lucrări de apărare 
la Târgovişte, sub supravegherea fiului său Mihail, asociat 
la domnie. Epocii sale i-au fost atribuite fortificația 
domnească triunghiulară cu baza la Curtea Domnească, 
considerată cea mai veche fortificație urbană sud- 
carpatică, şi două locuințe descoperite în vatra Curţii 
Domnesti, una dintre ele fiind cea mai veche locuinţă de 
orăşean cunoscută în spațiul românesc. Creşterea urbană 
cunoscută de aşezare în epocă a dus la ridicarea mai 
multor biserici de lemn, atestate de cercetările arheologice 
(Stelea Veche, Geartoglu, Creţulescu, Saşilor, Sf. 
Nicolae Andronesti). (A.Ş./M.0.) 


MIRCESCU, Alexandru (15.V.1925, Târgovişte — 
23.X.2009, Râmnicu-Vâlcea) Inginer, poet, prozator, 
folclorist, publicist. Şcoala primară în satul Butoiu de 
Sus, din județul Dâmboviţa, apoi studii secundare la 
Târgovişte, Turnu-Măgurele şi Râmnicu-Vâlcea, unde 
se stabileşte cu familia (1947). Studii superioare in- 
complete (3 ani) la Academia de Muzică din Bucureşti. 
Absolvent al Facultăţii de Chimie Alimentară a Institutului 
Politehnic din Galaţi (1964). Debut publicistic cu poezie 
în revista „Izvoraşul” (1940). Colaborează cu versuri, 
proză, articole pe teme diverse, folclor la „Argeş, 
„Albina”, „Epigrama”, „Flacăra”, „Fântâna darurilor”, 
„Luceafărul”, „Orizont”, „Reporter”, „Tribuna, „Urzica”, 
„Vâlcea literară”, „Curier”. Debut editorial cu volumul de 
poezii „Calea învierii” (1944), urmat de „Noul Adam” 
(1948) „Ciulinii” şi „Culoarea zâmbetului” (epigrame, 
catrene, fabule, 1986). Un volum de epigrame apare la 
Târgovişte în 1947. Alte volume de versuri „Chemările 
luminii” (1998); „O lume de iubire” (1999), „Am auzit 
cum cântă îngerii” (2000), „Moșia mea de vise” (2000). 
Inclus în antologii literare şi de folclor tipărite la Râmnicu- 
Vâlcea, Piteşti, Târgovişte. Prezenta activa în 
publicistica şi viata culturală vâlceană. (V.P.) 


MIRITA, Vlad (2.VIII.1981, Târgovişte) Tenor. La 
varsta de 16 ani, se inscrie la cursurile de canto din 
cadrul Şcolii de Arta „Octav Enigărescu” din Târgovişte. 
După doar un an participa cu corul „Armonia Valahă” la 
multe evenimente, concursuri şi festivaluri naţionale şi 
internaţionale, printre care: Festivalul Internaţional de 
Muzică Corală Zalău, 1996, locul II. Festivalul 
Internaţional de Muzică Corală Ankara, 1998, locul III. 
În 2001 a fost selectat să cânte în Corul Naţional de 
Cameră Madrigal, fondat şi condus de maestrul Marin 
Constantin, iar în 2002 în corul Operei Naţionale. În 
august 2002, participă la „Festivalul Mamaia” unde 
ocupă locul | interpretând o piesă moderna într-o manieră 
clasică. În noiembrie 2002 lansează primul album 
„Steaua Mea”. În iulie 2004, participă la Festivalul 
Internaţional Slaviansky Bazar Vitebsk (Belarus), unde 
i se acordă premiul FIDOF pentru cea mai bună prezenţă 

scenică şi interpretare din concurs. În august 2005, 
participă din partea României la Festivalul International 
Singers of the World Komrat, in Republica Moldova unde 
ocupă locul II. În octombrie 2005 participă, în semn de 
recunoştinţă pentru marele artist Dan Spătaru, la prima 
ediţie a festivalului ,DanS” unde obţine locul II. Tot în 
aceeaşi perioadă participă pentru prima dată la un con- 
curs de muzică clasică „Open air summer concerts” 
unde obține unul dintre cele doua premii oferite de către 
organizatori. În mai 2006 câştigă locul | la Festivalul 
Internaţional de Muzică Uşoară George Grigoriu. În 
acelaşi an participă şi la concursul Internaţional de Canto 
Traian Grozăvescu, destinat numai vocilor de tenor, unde 
este al doilea în concurs şi primeşte premiul Operei de 
Stat din Viena, acordat de loan Holender. În 2008 
reprezintă România, împreună cu Nico, la Concursul 
Muzical Eurovision din Belgrad, Serbia, cântând piesa 
„Pe-o margine de lume”, clasându-se pe locul 20. (M.S.) 


MIŞCAREA ECOLOGICĂ DIN ROMÂNIA Filiala 
Dâmboviţa este înfiinţată în ianuarie 1990 din iniţiativa 
unui grup format din Marian Mateiaş (preşedinte), 
Nicolae Irimia (vicepreşedinte), Gabriela Niţulescu 
(secretar, care, ulterior, devine şi preşedinte), Slomea 
Manea, Teodor Simion. Filiala îşi încetează activitatea 
în 1997. (G.C.) 


MITITELU, Lucian (23.1.1930, Plaineşti, Vrancea) 
Din anul 1942 familia sa şi-a stabilit domiciliul în 
Târgovişte. Primele clase de liceu le-a făcut la Şcoala 
Medie Tehnică de Petrol Târgovişte (actualmente Grupul 
Şcolar Voievodul Mircea), apoi terminarea liceului şi 
susținerea bacalaureatului (1950) au fost la Liceul In- 
dustrial Nr. 1 din Bucureşti. Licenţiat al Institutului de 
Construcţii Navale din Leningrad / U.R.S.S. — Facultatea 
de Mecanică (1956). Activitatea sa profesională s-a 
derulat pe următorul parcurs: Şantierul Naval Galaţi 
(inginer stagiar, şef serviciu C.T.C., 1956-1959); Şantierul 
Naval Giurgiu (inginer şef, director, 1959-1967); Uzina 
Mecanică Turnu-Severin (director, 1967-1970); 
Întreprinderea de Strunguri / SARO Târgovişte (director 
general 1970-1988, director comercial 1988-1990). În 
1990 s-a pensionat. A fost mandatat ca primul director 
al Întreprinderii de Strunguri / SARO, conducând 
activitatea acestei unităţi timp de aproape două decenii, 
de la începutul investiţiei până la momentul de apogeu 
al producţiei sale (1988, atunci când întreprinderea avea 
3.400 de salariaţi). (A.B.) 


MITROFAN - MITROPOLIT (1526-1535) Este 
menţionat în legătură cu o scrisoare datată la 25 iunie 
1526 a doamnei Despina Milita, soţia lui Matei Basarab, 
pe care a trimis-o „judelui Lucaci” din Braşov. Se pare 
că el a ajuns mitropolit la 31 octombrie 1529, când 
Moise Movilă (1529-1530) întărea Mitropoliei din 


Târgovişte satul Aninoasa. Vlădica Mitrofan este amintit 
în actele vremii şi mai târziu. La 12 februarie 1533, 
domnitorul Vlad Vintilă de la Slatina (1532-1535), după 
ce s-a sfătuit împreună cu părintele vlădica Mitrofan, a 
întărit Mânăstirii Bistrița nişte mori. Păstoria lui a ținut 
până către sfârşitul domniei lui Vlad Vintilă (iunie 1535), 
mitropolitul bucurându-se de încrederea şi prețuirea 
domnului. El moare în scaunul vlădicesc şi urmaşul 
său este numit tot în timpul domniei lui Vlad Vintilă. 
Pomelnicul Sfintei Mitropolii conţine numele 
Mitropolitului Mitrofan, dar îl situează în a doua jumătate 
a secolului al XVI-lea. (Arhiep.) 


MITROI, Gheorghe Deschide seria preşedinţilor 
Comitetului Executiv al Sfatului Popular Târgovişte, 
schimbare adoptată de noua Lege de organizare 
administrativă din 6 septembrie 1950. Noua Lege, de 
inspiraţie sovietică, înlătura vechiul sistem tradițional al 
împărțirii pe judeţe, pentru a introduce o noua formă de 
organizare administrativă, care împărțea tara în regiuni 
şi raioane. Târgoviştea devenea reşedinţă de raion. 
Desemnat preşedinte la 18 decembrie 1950, Gh. Mitroi 
s-a aflat în fruntea Consiliului Executiv până în 1951. În 
activitatea sa, preşedintele era ajutat de o nouă structură 
administrativă care merită evidenţiată, formată din 
vicepreşedinte, un secretar şi şase comisii permanente 
(buget-finante, industrie locală şi urbanistică, sănătate 
publică şi prevederi sociale, învățământ cultură şi artă, 
aprovizionare, comerţ şi agricultură). Este perioada când 
s-a înfăptuit pavarea mai multor străzi (Calea Domnească, 
Mihai Bravu, 1 Mai etc.), s-a extins electrificarea stradală, 
a început construirea termocentralei Doicesti şi a primelor 
blocuri din Doiceşti de inspiraţie sovietică, destinate 
salariaților de la Sovrompetrol, amplasate la intersecția 
bulevardului Carol | cu strada Tudor Vladimirescu. 
Rafinăria „Victoria”, transformată în fabrică de produse 
chimice, producea cremă de ghete, lumânări, ceară 
pentru parchet, săpun de rufe, vaselină, ceară neagră 
etc. O încercare de a da o cât mai bună organizare 
administraţiei a fost întocmirea „Regulamentului de 
funcţionare al oraşului Târgovişte”. (M.O.) 


MITROPOLIA Înființată în 1359, Mitropolia Țării 
Româneşti, se mută de la Curtea de Argeş la Târgovişte 
în timpul domniei lui Neagoe Basarab. Această 
schimbare fusese propusă de către Mitropolitul Nifon 
(1503-1505) lui Radu cel Mare. După sfinţirea bisericii 
sale de la Curtea de Argeş, Neagoe Basarab începe 
zidirea lăcaşului, în 1518, dorind-o „mare şi frumoasă 
cu opt turle şi tot rotunde, cum se satură ochii tuturor 
de vederea ei”. Este sfinţită la 17 mai 1520, având hramul 
„Înălțarea Domnului”, deşi sfântul lăcaş era neterminat. 
După moartea ctitorului (1521), unul din urmaşii săi, 
Radu Paisie (1535-1545) o acoperă „cu plumb” şi o 
zugraveste „cu toată podoaba”, lucrările încheindu-se 


Enciclopedia oraşului Târgovişte 


la 20 septembrie 1537. Se pare că Neagoe Basarab a 
mărit construcţia realizată de Radu cel Mare prin 
adăugarea pridvorului deschis pe 3 laturi şi susţinut de 
12 coloane. Ca întregul oraş, şi mitropolia suferă 
stricăciuni importante în timp. Dintre acestea amintim: 
ocuparea temporară a Târgoviştei de către turci (1595), 
jaful trupelor lui Gabriel Bathory (1610-1611), 
evenimentele de la 1821, când trupele lui Alexandru 
Ipsilanti utilizează plumbul de pe acoperiş, edificiul 
rămânând fără posibilitatea protejării bolților şi picturii, 
ceea ce a condus la naruirea lor. O etapă înfloritoare a 
aşezământului bisericesc este cea din timpul lui Matei 
Basarab (1632-1654), când se fac reparaţii, se 
consolidează incinta pe fațadele laterale, se extinde 
spaţiul pictat. Prestigiul Mitropoliei este întărit prin 
activitatea editorial-tipografică desfăşurată aici, prin 
mutarea tipografiei de la mănăstirea Dealu. În 1651, 


(„Sacrament”), urmată de „Îndreptarea legii” (1652) şi 
„Târnosanie” (1652). Semnificativ este faptul ca 
mitropolitul țării, Ştefan, simte nevoia tipăririi cărţilor de 
slujbă in slavoneste, dar cu tipicurile traduse în limba 
română. Ultima mare etapă a reparării vechii mitropolii 
este cea din vremea lui Constantin Brâncoveanu, între 
1707-1709, când mitropolitul Teodosie hotărăşte lucrări 
noi, dar şi zugrăvirea, pentru a doua oară la „biserica 
mare, cu altarul şi cu tinda cea mică”. Se reia activitatea 
tipografică de către mitropolitul Antim Ivireanul, care 
scoate de sub teascurile tipografiei târgoviştene: 
„Serviciul bisericesc” (1709), „învățătură bisericească” 
(1710), „Panoplia dogmatică” (1710), ,Octoih” (1712); 
„Liturghii” (1713), „Pilde filozofeşti” (1713); „Maxime 
filozofice” (1713), „Capete de poruncă” (1714), „Despre 
oficii, clerici” (1715) etc. Din 1842 se începe dărâmarea 
lăcaşului. Mai întâi din complex dispar clădirile, 
rămânând numai biserica şi clopotniţa de la intrare. În 
1889 arhitectul Lecomte de Nouy o demolează, 
construind forma actuală, departe de cea iniţială. Este 
pictată de Belizarie, fiind sfinţită la 12 noiembrie 1933, 
de către primul patriarh al românilor, Miron Cristea. 
Biserica actuală este construită în stil bizantin, în 
cărămidă, cu pridvor deschis, susținut de 12 coloane, 
fiind în formă de cruce greacă înscrisă. La întretăierea 
celor două braţe ale crucii se înalță turla naosului cu 12 
laturi şi 12 ferestre. Altarul are, de asemenea, o formă 
caracteristică, cu o absidă mare în axul longitudinal şi 
două abside alăturate servind de proscomidie şi 
diaconicon. După ample lucrări de reparaţii şi dotări ale 
sfântului lăcaş resfințirea s-a făcut în 4 noiembrie 2001 
de către I.P.S. Mitropolit Dr. Nifon, Arhiepiscopul 
Târgoviştei. (Arhiep.) 


MITROPOLIȚI ȚĂRII ROMÂNEŞTI DE LA 
TÂRGOVIŞTE Nifon al II-lea (1503-1505), Maxim 
Brancovici (1505-1508), Macarie al II-lea (1512-1521), 

Theodor (1521-1523), Ilarion (1523-1526), Mitrofan 
(1526-1534), Varlaam (1533-1544), Anania (1545- 
1558), Efrem (1559-1566), Daniil (1566-1568), Eftimie 
| (1568-1576), Serafim (1576-1585), Mihail | (1586- 
1589), Nichifor (1589-1592), Mihail al II-lea (1592-1594), 
Eftimie al II-lea (1595-1602), Luca din Cipru (1602- 
1629), Grigorie | (1629-1636), Teofil (1636-1648), 
Ştefan (1648-1653), Ignatie Sârbul (1653-1656), Ştefan 
(1656-1668). (M.S./G.C.) 


MOARA DE SUB MAL După un act din 1614 al lui 
Stoica judeţul cu cei 12 pargari ai oraşului Târgovişte, 
nişte grădini cumpărate de Stelea spătaru pe vremea 
lui Mihnea Turcitu (1573-1583, 1585-1591) se aflau 
„preste apă, între râuri, lângă moara Spinciului, din jos”. 
Peste câţiva ani, în 1617, Spinciu şi cu fiii săi, Efrem 
Diaconul şi Pană, vindeau „moara de sus, de supt mal” 
toată, cu amândouă roţile, diaconului Danciu si lui 
Neagoe, cu 32000 bani gata”. Spinciu întărea vânzarea 
cu încă un act în 1619. În 1627 „Sima, nepoata Barbului, 
călugărul cel bătrân din oraş din Târgovişte” îşi vindea 
partea ei lui Mihai Ergopol cu 15200 bani, explicând că 
„într-acea moară am fost doi părtaşi pre doao roate [...] 
eu şi Duca diaconu [...] şi iaste moara în capul oraşului 
din sus, ce să zice Moara de supt mal”. Mihai, sau fiul 
său Pătraşcu, a reuşit să reunească stăpânirea asupra 
acestei mori şi să o păstreze până în anul 1661 când 
domnul Grigore Ghica întărea dreptul de stăpânire 
asupra întregii mori logofătului Radu Tiganescu. 
Pătraşcu lergopol se îndatorase lui Radu Tiganescu cu 
207 unghi şi pusese moara zălog. La împlinirea 
sorocului de plată feciorii lui Pătraşcu, Mihai şi Moga 
n-au putut plăti datoria şi prin judecată, stăpânirea 
întregii mori a fost atribuită lui Radu Țigănescu. În acelaşi 
loc sau pe aproape, era vadul pe care-l vindea Zanfira, 
fiica lui Dumitru Avanu, la 8 ianuarie 1696 lui Pascale, 
vornicul Târgoviştei „din susul morii sf. Mănăstiri 
Viforâta”. După cumpărare, popa Mihai şi preoteasa lui 
Draga şi alti nepoți ai lui Dumitru Avanu au ridicat pretenții 
că vadul ar fi fost al unchiului lor şi li se cuvenea o parte 
din banii vânzării. Judecata domnului constată că vadul 
reclamat nu fusese al lui Dumitru Avanu, ci era 
moştenirea Zanfirii, a doua soţie a lui Avanu, de la mama 
ei Neaga, întărind încă o dată stăpânirea legitimă a lui 
Pascale Vornicul. După Pascale nu mai este amintită 
moara de sub mal şi nici pe teren nu se mai păstrează 
nici o urmă. (G.T./ C.V.) 


MOARA DEALULUI Vadul Morii a fost dat 
mănăstirii de vistierul Livrea pe la jumătatea sec. XVI.. 
În 1612, domnul Radu Mihnea întărea Mănăstirii 
Dealului „locul lui Livrea vistier”. Moara a suferit 
numeroase prefaceri care nu i-au lăsat nimic din ceea 
ce a fost moara veche din secolul al XVI-lea. În anul 
1858 se repara cu lemne aduse din pădurea Ocniţa. 

Comisia care evalua în 1867 bunurile statului rezultate 
din secularizarea averilor mănăstireşti înregistra o 
moară ruinată de lemn cu două roti şi o căsuţă a 
mănăstirii Dealului, arendată lui Matei lacov. Vadul a 
fost puţin mai jos de actuala brutărie Dâmboviţa şi a 
ajuns în stăpânirea a diferiţi particulari prin cumpărări, 
ultimul ei proprietar Vasile Daffu reconstruind-o din 
zidărie moara funcţionând în continuare cu roti 
hidraulice cu palete. A fost naţionalizată în 1948 şi 
după câtva timp desființată. (G.T./ C.V.) 


MOARA FUSSEA A fost construită de Negoiţă 
Fussea în anul 1778 în urma unei înțelegeri cu egumenul 
mănăstirii Stelea, Leontie, care ceda vadul primind în 
schimb o vacă, două iepe şi 10 stupi. În prima jumătate 
a secolului al XVIII-lea locuitorii din această parte a 
oraşului deviaseră cursul iazului depărtându-l de malul 
terasei până la 200 m spre lalomita, cu scopul de a 
lărgii terenul pentru grădini de pomi şi zarzavaturi. Pe 
acest iaz nou şi-a făcut Negoiţă Fussea moara care a 
fost cea mai mare şi mai perfecționată din Târgovişte la 
sfârşitul sec. al XVIII-lea şi în tot cursul sec. al XIX-lea 
funcţionând cu roti cu palete. Moara a fost dată zestre 
Bălaşei Fussea, căsătorită cu loan Porfiroghene de la 
care, tot ca zestre, a ajuns în proprietatea lui Nicolae 
Brătescu, soțul Ruxandrei. Acesta a restaurat moara 
veche, făcând două mori cu câte patru roti fiecare, cu 
doi morari şi 1000 ocale pe an capacitate de măciniş 
prin introducerea unei turbine şi a unui motor cu 
explozie. După Predinger şi Curelea, în 1923 moara a 
fost cumpărată de C. Baronide care a tinut-o până la 
naţionalizare, în 1948, după care a fost desființată şi 
construcţiile demolate. (G.T./ C.V.) 


MOARA GORGOTA A fost ridicată de mitropolitul 
Eftimie pe vremea domnului Alexandru Mircea (1568- 
1577), în dreptul bisericii Stolnicul. Locul morii se 
lărgea, în anul 1602, prin dania județului Chirforte a 
unui loc de casă pe care-l cumpărase de la Dan 
Cocora. În anul 1620, Isar al lui Nedea vindea mănăstirii 
Gorgota un vad de moară dăruit de Radu Şerban pe 
care în 1659 îl întărea domnului Mihai Radu printr-un 
act în care asigura mănăstirea că orice moară se va 
aşeza pe aproape de cea a mănăstirii va fi desființată 
dacă-i va produce vreo stricăciune sau pagubă. Moara 
veche a continuat să funcţioneze tot pe numele 
mănăstirii Gorgota până la secularizarea averilor 
mănăstireşti în 1863. După câţiva ani moara a fost 
cumpărată de loan Creţulescu de la care au arendat-o 
mai multi localnici până când a cumpărat-o Ghiţă 
Curelea, care o stăpânea în 1904. Ultimul ei proprietar, 
Florea Catangiu a trecut cu moară cu tot în CAP 
Târgovişte. În 1968 moara a fost desființată şi mutată 
în cartierul Matei Voievod, unde funcţionează cu un 
motor electric. (G.T./ C.V.) 


MOARA GRECENILOR În apropiere de vadul lui 
Negoiţă se afla, în 1786, moara lui Grigore Greceanu. 
Mostenitorul său Scarlat Greceanu a vândut odată cu 
casa şi celelalte cuprinsuri din jur şi moara din iaz, la 
30 iulie 1818, polcovnicului lordache Axiopolitul. În 1836, 
moara era în stăpânirea Sultanei Cornescu, cumpărată 
de la Mihalache Bujoreanu. Împotriva acestei cumpărări 
obținea drept de protimis Elenca Fundateanu cu 
despagubire de cheltuielile facute de Sultana. In 1843, 
stapanea moara Nicolae Calciu care se pare ca a fost 
şi ultimul ei proprietar, deoarece la sfârşitul secolului 
trecut nu mai era amintită în partea de sus a oraşului 
altă moară afară de cea a lui Jelescu. (G.T./ C.V.) 


MOARA JELESCU Prima moară pe care o 
cunoaştem este aceea pe care Ecaterina Canache o 
vindea în anul 1829 lui Dumitru Sârbu. Împotriva vânzării 
contesta Gavrilă Dumitru invocând dreptul de protimis. 
Moara a rămas în stăpânirea lui Dumitru Sârbu care 
făcuse şi o povarnă şi o cârciumă lângă moară. În 1845 
Năstase brutarul cumpăra o moară afară din „cetatea 
oraşului”. La 3 februarie 1858, Năstase vindea lui lonita 
Sibianu „moara şi piua cu cuprinderea ei din iaz până în 
matca Ialomiţei, adică casele, magaziile, povarna şi orice 
clădire să află în suprafaţa acelui loc”. Moara a avut mai 
multi moştenitori şi cumpărători succesivi continuând să 
existe mai sus de halta Teiş până în primii ani după cel 
de al Doilea Război Mondial, când era cunoscută sub 
numele de moara Martica şi Jelescu. În perioada 
interbelică a funcţionat cu turbină hidraulică. (G.T./ C.V.) 


MOARA LAMBRULUI Unul dintre arendaşii morii 
de zid a mitropoliei, Costea Lambru, şi-a făcut o moară 
proprie mai jos de cea a mitropoliei pe la mijlocul 
secolului trecut. În 1861 această moară a fost 
cumpărată de Sandu Dudea. (G.T./ C.V.) 


MOARA LUI DUMITRU IONESCU Aproape de 
vărsarea în lalomita a lazului Mare a funcţionat între 
cele două războaie moara lui Dumitru lonescu, 
destinată locuitorilor din Răzvad şi Săcuieni. După 
naționalizare, terenul şi clădirile au fost integrate la 
ferma IAS Razvad. (G.T./ C.V.) 


MOARA LUI FOTA CEL MARE Pe la mijlocul sec. 
al XVIl-lea avea o moară pe iazul cel mare Fota 
negustorul, pe care a lăsat-o moştenire fiilor săi lane şi 
Despa. O soră a lor, Alexandra, a cumpărat partea lui 
lane şi a lăsat-o moştenire fiului ei Negoiţă, în timp ce 
partea Despei a mostenit-o fiica sa Calita. Moara se 
afla aproape de cea a mănăstirii Dealului şi de moara 
veche a mănăstirii Mărgineni. Cu timpul moara s-a stricat 
şi a rămas numai vadul după care a urmat o învoire între 
cei doi veri proprietari: Calita ceda cea de a treia parte pe 
care o avea la moara lui Negoiţă, cea de sus, iar acesta 

ceda partea lui, jumătate din vadul morii de jos. După 
aceea Negoiţă a cumpărat întregul vad de jos de la Calita, 
unde a făcut mori noi şi în 1699 le-a vândut negustorului 
Andrei. În 1707 Maria, soția răposatului Andrei cupet, 
împreună cu cumnatul ei Para, vindeau egumenului 
loanichie de la Mănăstirea Dealu moara lor care se afla 
aproape de moara Dealului. Probabil că au reuşit să o 
răscumpere, deoarece în 1709 aceiaşi vânzători ofereau 
aceeaşi moară egumenului Cornilie al mănăstirii 
Mărgineni. Locul acestei mori a fost mai sus de actuala 
„moară de zid”. (G.T./ C.V.) 


MOARA LUI LIŞU După înfiinţarea cartierului nou 
al „sârbilor”, în sudul oraşului, la mijlocul secolulu trecut, 
llie hagi Sandu Dudea a înființat o moară cu trei roti, în 
1860, din jos de cele două pe care le avea în dreptul 
bisericii Sf. Nifon, pentru a prinde cât mai multi clienți. 
La această moară avea doi lucrători. Prin cumpărări şi 
moşteniri moara a ajuns în proprietatea lui N. Lişu care 
o stăpânea în 1887 apoi a lui N. Slavu de la care a fost 
naţionalizată în 1948. (G.T./ C.V.) 


MOARA LUI NEGOIŢĂ Moara şi-a păstrat numele 
până la sf. sec. al XVIII-lea, deşi în diatele moştenitorilor 
lui Negoiță, Bădica logofătul din 1748 şi a Neagăi din 1767 
nu figurează. În 1786 este amintit „vadul ce scoboară la 
moara lui Negoiţă logofătul în vale”. După indicațiile 
topografice ale documentelor, moara se afla în capătul 
dinspre iaz al prelungirii actualei străzi Varzaru. (G.T./C.V.) 


MOARA LUI PAVEL GIURGIUVEANU Acest 
proprietar în tovărăşie cu Enache morarul îşi făcuseră o 
moară cu cinci roti în două case şi încă o roată pentru 
piuă din josul morii mănăstirii Marcuta, în anul 1800. În 
anul 1806, venind la Târgovişte, năstavnicul mănăstirii 
constata că morile lui Pavel şi Enache pricinuiau înecare 
morii şi moşiei mănăstirii şi cercetând mai de aproape 
afla că noii proprietari de mori se aşezaseră în vadul 
iazului fără nici un drept de proprietate şi fără să întrebe 
pe cineva. Necazul cel mare era că morile acestea fiind 
noi atrăgeau cei mai multi clienţi pentru măciniş. Se 
mai invoca ilegalitatea aşezării morii la o depărtare de 
numai 340 stânjeni de cea a mănăstirii pe când 
orânduielile pravilelor cereau cel putin 700 de stânjeni 
distanță moară de moară. Domnitorul Constantin 
Ipsilanti aproba la 17 iunie 1806 sfărâmarea morilor lui 
Pavel şi Enache şi despăgubirea mănăstirii. Izbucnirea 
războiului în 1806 şi înlăturarea domnului a suspendat 
punerea în aplicare a hotărârii. În 1808 Şerban fiul lui 
Pavel împreună cu Enache morarul apelau la divan care 
dădea din nou câştig de cauză mănăstirii. (G.T./ C.V.) 


MOARA LUI RĂDUCANU În vadul unde fusese moara 
lui Fota cel Mare sau pe alături, funcţiona în a doua jumătate 
a secolului trecut moara lui Răducanu cunoscută mai târziu 

sub numele de moara lui Dumitru (Mitică) Nebunul. După 
cel de al Doilea Război Mondial moara nu a mai funcționat 
şi nu i se mai cunoştea nici o urmă. (G.T./ C.V.) 


MOARA MĂNĂSTIRII COBIA Domnul Matei 
Basarab a făcut nişte mori la Târgovişte pe care le-a 
dăruit mănăstirii Cobia. La 6 iulie 1654, domnul 
Constantin Şerban întărea mănăstirii Cobia morile care 
erau din „josul oraşului” ridicate de domnitorul Matei 
Basarab. Cu timpul moara s-a părăginit şi a fost desființată. 
Pe vremea domnului Constantin Brâncoveanu, egumenul 
mănăstirii a încercat să facă o moară din nou dar a fost 
împiedicat de jupâneasa Andreiana a lui Serban vornicul. 
Abia în 1714 domnul Ştefan Cantaczino a făcut dreptate 
mănăstirii întărindu-i printr-un act dreptul de a stăpâni 
vadul de moară de la Târgovişte. Tradiţia locală nu mai 
păstrează amintirea vreunei mori a mănăstirii Cobia la 
Târgovişte. (G.T./ C.V.) 


MOARA MĂNĂSTIRII MARCUTA În prima parte a 
domniei sale, Alexandru Ipsilanti (1774-1782) cumpărase 
o moară de la un preot Mihai si o dăruise mănăstirii 
Marcuta. | se spunea şi moara de la Herăstrău din cauza 
Joagărului din apropiere mânat tot cu energia hidraulică 
a lazului Morilor. În anul 1843, Iordache Nitescu avea cu 
arendă câteva pogoane de arătură si o moară. În 1859, 
stăpânea această moară Gh. Ludescu, probabil 
cumpărată de la eforia Ipsilantilor si tot prin cumpărare a 
ajuns, in 1883, în proprietarea căpitanului medic dr. lrescu. 
Moara a dispărut în timpul Primului Război Mondial si 
nu i se mai cunoaşte nici o urmă, afară de drumul de 
acces până la vadul din iazul mare al morilor. (G.T./ C.V.) 


MOARA MĂNĂSTIRII MARGINENI Moara se afla 
„între morile vlădiceşti şi între morile Fotei” în partea de 
sud a lazului Morilor. În secolul al XIX-lea, mănăstirea 
Mărgineni mai avea o moară aproape de extremitatea 
sudică a iazului. În 1808, mănăstirea a închiriat vadul cu 
embatic de 30 lei pe an orăşenilor Enache şi Sandu 
Negoiţă. La 1856, Gavril Dumitriu devenea stăpân pe vad 
şi pe moară cu obligaţia să plătească embaticul 
contractat. În anul 1832 moara îşi avea iaz propriu tras din 
lalomita, în lungimea de 159 stânjeni pe moşia mănăstirii 
Mărgineni şi încă 390 stânjeni de la zăgazul lalomitei la 
vale. Locul morii a rămas în vadul vechi pe malul lazului 
Mare al Morilor. În secolul al XVIII-lea se mai numea „Moara 
la Ceair” din cauza vecinatatii iazului cu posta cu cai din 
marginea de sud a oraşului. După secularizare, Gavrilescu 
a rămas singurul stăpân pe moară şi pe terenul din jur, 
care-i poartă până astăzi numele. Peste câţiva ani îşi ridica 
tot acolo şi o fabrică de spirt. În prezent clădirile sunt 
proprietate a IAS Răzvad. (G.T./ C.V.) 


MOARA MĂNĂSTIRII PANAGHIA Pe la începutul 
domniei, Radu Şerban a dăruit marelui său postelnic 

Leca, drept răsplată pentru slujba lui, un vad unde Leca 
a făcut două roti de moară în acest vad în apa Ialomiţei. 
La 17 iunie Leca o dăruia mănăstirii Panaghia, ctitoria 
cumnatului său Udrea Băleanu. Mai târziu nu se mai 
pomenste despre această moară. După indicaţiile date 
de întărirea domnului Radu Şerban, moara se afla pe 
lazul Morilor, în dreptul grajdurilor domneşti. (G.T./ C.V.) 


MOARA MĂNĂSTIRII RADU VODĂ Simion Mălai, 
vistiernicul Moldovei, dăruise un vad de moară mănăstirii 
Bucureşti în anul 1642-1643. După părăsirea resedintei 
domneşti de la Târgovişte, moara fusese desființată şi 
nu se mai ştia locul unde fusese instalată. După 
indicaţiile unui document din anul 1715, locul se afla în 
dreptul caselor lui Simion Mălai, cu puţin mai sus de 
moara Gorgotei. (G.T./ C.V.) 


MOARA MĂNĂSTIRII STELEA Morile se aflau pe 
locurile mănăstirii „între râuri”, pe Vechiul laz Mare al 
Morilor, care curgea pe lângă zidurile de incintă ale 
curții domneşti si ale bisericii Sf. Vineri. Constuctia din 
1714 a fost o refacere a unor mori mai vechi, care existau 
în 1697. Moara a dispărut pe la mijlocul secolului al 
XVIII-lea, odată cu schimbarea cursului lazului vechi 
mai spre lalomita. (G.T./ C.V.) 


MOARA MANASTIRII VIFORATA La sf. sec. al 
XVII-lea Mănăstirea Viforâta avea o moară mai jos de 
„Moara de sub ma!” a Zanfirei, fiica lui Dumitru Avanu, 
vătaful din Târgovişte. Amândouă morile au ars în timpul 
invaziei austriecilor din 1689 după care mănăstirea şi-a 
refăcut morile. În anul 1697, domnul Constantin 
Brâncoveanu a hotărât să se destupe iazul cel vechi şi 
„morile calugaritelor să le mute la locul lor în vadul unde 
au fost mai denainte vreme”. Mănăstirea închiria vadul 
şi morile. În 1786 era numai „Vadul Viforâtei”, mai sus 
de vadul morii lui Negoiță logofătul, la capătul dinspre 
iaz al actualei intrări la Sere. Dincolo de iaz şi albia 
lalomitei se afla moşia mănăstirii Viforâta. (G.T./ C.V.) 


MOARA MITROPOLIEI Mitropolia mai avea o 
moară în cealaltă parte a iazului, din josul oraşului. Acest 
loc a fost dăruit la 26 aprilie 1646 de domnitorul Matei 
Basarab vornicului Dragomir Creţulescu care a făcut 
acolo mori, a plantat vie, a sădit grădină şi livadă. În 
1809 moara nu lucra şi în contractul arendării Mitropoliei 
din Târgovişte de către protosinghelul Azarie i se punea 
sarcina de a o repara şi a o da în producţie cu ajutorul 
poslusnicilor, scutelnicilor şi al robilor mitropoliei. Mai 
târziu, numită moara de zid, a fost arendată diferiților 
amatori, dintre care unul, Costea Lambru şi-a făcut şi 
el o moară din jos de cea a mitropoliei, pe la mijlocul 
secolului trecut. După secularizare, era înregistrată ca 
proprietate de stat „o moară de zid a mitropoliei, ruinată”, 
în anul 1867. Ajungând proprietate particulară prin 


320 


cumpărare de la stat a fost repusă în funcţiune tot cu 
roti cu palete până în anul 1939, când Gh. Săndulescu 
i-a instalat motor electic şi valt. (G.T./ C.V.) 


MOARA N. ANDRONESCU Pe acelaşi iaz cu 
moara lui Sandu Brutaru se afla moara lui Nicolae 
Andronescu, ultimul judeţ şi primul prezident al 
maghistratului oraşului Târgovişte. lazul purta numele 
lui Andronescu fapt care arăta că moara era mai veche 
decât cea a lui Sandu Brutaru, (datată din anul 1800). 
Prin 1830 Andronescu a vândut moara lui loan Tollea, 
care avea o zalhana în apropiere şi luase în arendă 
carierele de piatră de la Pietrari, care furnizau pietre de 
moară. Atât moara cât şi zalhanaua au fost desființate 
de „potoapele” inundaţiilor lalomitei, aşa încât nu mai 
sunt amintite după jumătatea sec. XIX. (G.T./ C.V.) 


MOARA SAMUEL În sec. al XVIII-lea oraşul s-a întins 
mult spre sud, în afara Santului cetăţii, aşa încât pe 
vremea Regulamentului bariera oraşului în această parte 
se aşezase la bifurcarea drumurilor dinspre Bucureşti şi 
Ploieşti. Au continuat apoi să se construiască locuinţe 
în lungul acestor drumuri, prelungindu-se şi lazul Morilor 
pe sub terasa din dreapta Ialomiţei. În 1851, Sandu Dudea 
şi-a construit o moară în dreptul bisericii Sf. Nifon, într-un 
vad îmbunătăţit de el. Cu timpul şi-a lărgit instalaţiile aşa 
încât în 1863 avea două mori, fiecare cu câte trei roti, cu 
o capacitae de măciniş de 500 ocale pe an şi un singur 
lucrător, precum şi o povarnă. Mostenitorul său Ilie Hagi 
Dudea a vândut instalaţiile lui Scarlat Tănăsescu în 1875, 
care a închiriat povarna lui lon Slavu pentru fabricare de 
spirt. Atât moara cât şi povarna au fost apoi cumpărate 
de Samuel Avram losef care a început pe locul lor, în 
1882, construcţia unei fabrici de spirt şi a unei mori noi 
cu două etaje. Locul morii era alături de actuala fabrică 
de spirt. (G.T./ C.V.) 


MOARA SANDU BRUTARU Pe un iaz aparte, tras 
din lalomita, se afla din anul 1800 moara lui Sandu Brutaru 
în tovărăşie cu Costache Codreanu, pe moşia mănăstirii 
Stelea, căreia îi plăteau embatic 4 ocale de ceară pe an, 
afară de o oca făclii pentru grădină, casă şi povarnă. Prin 
mosteniri moara ajunge la Costi Potiroglu şi apoi la fiica 
acestuia, Marita Stănescu, care o vindea în 1837 lui lonita 
Potlogeanu, cu 3150 lei. Moara avea două roti, o casa 
de zid cu pivniţă, o povarnă lângă moară şi grădină cu 
pruni în jur. În 1855 era a lui llie H. Grigore care, in 1862, 
a refăcut-o în întregime cu o singură roată. În anul următor 
însă nu mai lucra. (G.T./ C.V.) 


MOARA SPĂTARULUI CANTACUZINO A fost 
construită în vadul lazului Morilor, alături, spre „ulița 
mare”, fiind şi casele proprietarului. Prin moşteniri, 
moara şi celelalte averi de la Târgovişte au ajuns în 
stăpânirea familiei Hiotu care le închiria la diferiţi 

arendaşi, deoarece locuia în Bucureşti. În 1863, 
Vasilache Hiotu avea în acelaşi vad două mori cu câte 
două roti fiecare, cu un singur morar. În 1884 moara a 
fost vândută lui Sache Negoescu după care s-au 
schimbat mai multi proprietari prin cumpărări pana la 
Vasile Daffu care a construit-o din zid în 1928-1929. 
După naţionalizare i s-a mărit capacitatea de măciniş, 
dar în 1959 a fost desființată. (G.T./ C.V.) 


MOARA VĂTĂMANU În 1859 Ilie Vătămanu şi-a 
construit o moară din jos de cea a lui Costea Lambru 
care a funcţionat până la ultimul război mondial. În 1863 
avea în acelaşi vad două mori cu câte două roti dar cu 
un singur morar. Locul morii a fost lângă podul de peste 
iaz al drumului oborului săptămânal. (G.T./ C.V.) 


MOCANU, Livia (8.X.1964, Târgovişte). Studii 
liceale în oraşul natal la Liceul „lenăchiță Văcărescu” 
(1979-1983), după care urmează Facultatea de Drept a 
Universității din Bucureşti (1983-1987). Din 1987 este 
membru în Consiliul Baroului Dâmboviţa. În 2001 obţine 
diploma de masterand la Facultatea de Ştiinţe Juridice 
a Universităţii „Valahia” din Târgovişte, iar în 2004 obţine 
titlul de doctor în drept la Universitatea de Drept din 
Bucureşti. Absolventă a programului de stagiu Leonardo 
da Vinci organizat de consorțiul TUCEP la Universitatea 
din Perugia, Italia (2005). Este director al programelor 
de studii universitare de licenţă în Drept şi Administraţie 
Publică, forma de învățământ la distanţă, din cadrul 
Facultăţii de Ştiinţe Juridice Sociale şi Politice a 
Universităţii „Valahia” din Târgovişte (2001-2007), şef 
de catedră, la catedra de Drept Public şi Administrație 
Publică din cadrul aceleaşi universităţi (2005-2007). Este 
membru al Uniunii Juriştilor din România, al Societăţii 
Române de Drept European. Este redactor-şef al revistei 
„Analele Universităţii, seria Ştiinţe Administrative”, 
membru în colegiul redacţional al revistei „Valahia Uni- 
versity — Law Studies”, Decan al Facultăţii de Ştiinţe 
Juridice Sociale şi Politice din cadrul Universităţii „Valahia” 
din Târgovişte. Este conferenţiar universitar doctor, predă 
cursuri în cadrul studiilor universitare de licență, master, 
postuniversitare şi în cadrul programelor Erasmus/ 
Socrates. Deţine cabinet individual de avocatură. Autoare 
a mai multor manuale şi monografii, printre care „Dreptul 
mediului, (1999), „Drept funciar” (2004), „Garanţiile reale 
mobiliare” (2004) etc. Autoare a peste 50 de articole 
ştiinţifice în reviste de specialitate. (M.S.) 


MOCĂNESCU, Gheorghe (1917, Târgovişte — 
1944, Otopeni) Sublocotenent ucis după o luptă eroică 
contra trupelor germane în zona Otopeni, la comanda 
unei baterii de tunuri. (G.T./ C.V.) 


MOISE (1508 — 29.VIII.1530, Viişoara, Olt) Domn 
al Țării Româneşti (a. 22 mart. 1529 — a. 4 iun. 1530). 

Fiul lui Vladislav III, a primit firmanul de domnie (16 
febr. 1529) după asasinarea lui Radu de la Afumaţi. 
Sprijinitor al intereselor turceşti în Transilvania, inițiază 
o corespondenţă secretă cu imperialii, după înfrângerea 
sultanului în fata Vienei (1529). Nefiind ales de către 
boieri după vechiul obicei, nu primeşte închinarea 
acestora, dar îi atrage cu danii şi dregătorii (în special 
pe Craioveşti). O parte dintre opozanți sunt ucişi cu 
ocazia căsătoriei surorii sale cu marele ban Barbu 
Craiovescu II (febr. 1530). Boierii scapati se refugiază 
la sud de Dunăre, de unde revin cu oaste turcească şi 
pretendentul Vlad (Înecatul). Fugit în Transilvania, Moise 
revine cu oaste, dar este înfrânt la Viisoara-Olt şi ucis, 
la fel ca şi cumnatul său. Înmormântat în biserica 
Mănăstirii Bistriţa din Oltenia. A administrat tara de la 
Târgovişte, de unde cancelaria domnească a emis 
majoritatea documentelor sale cunoscute. De aici, 
Moise va interveni în mai multe rânduri la Braşov, pentru 
a proteja interesele negustorilor targovisteni. (A.S./M.O.) 


MOISESCU, Cristian Gh. (14.V!1l.1935, Bucuresti 
— 2010) Studii secundare şi universitare la Bucuresti. A 
absolvit Institutul de Arhitectură „lon Mincu” (1961). Din 
anul 1961 a activat în Direcţia Monumentelor Istorice, 
ca şeful şantierului de restaurare din Muntenia-Oltenia 
(1965-1970), şeful Serviciului Studii Cercetare (1973), 
director tehnic. A acordat o atenţie deosebită studierii 
principalelor monumente de arhitectură din Târgovişte 
şi din judeţul Dâmboviţa şi a evidenţiat contribuţia acestora 
la cultura şi civilizația românească în lucrările: „Târgoviştea 
şi monumentele sale”, „Târgoviştea. Monumente de 
istorie şi artă”, „Curtea Domnească din Târgovişte” după 
care evoluţia lor a fost analizată în contextul evoluţiei 
arhitecturii româneşti din sec. XIV-XV şi din epoca lui 
Matei Basarab. (M.O.) 


MOLDOVEANU, Tudor (1780-1840, Târgovişte) A 
făcut parte din delegația desemnată de orăşeni pentru 
a-i reprezenta în fata divanului, în disputa cu domnul 
Alexandru Şuţu pentru moşia oraşului. Asupra 
acesteia domnul a exercitat presiuni, a surghiunit pe 
boierii ostili, a arestat şi schingiuit pe membrii 
delegaţiei, pe care i-a şi silit să recunoască dreptatea 
domnească. În 1831 obştea oraşului restituia lui Tu- 
dor Moldoveanu cheltuiala făcută la „osânda puşcăriei 
pentru moştenirea oraşului”. (M.O.) 


MONITORUL JUDEŢULUI DÂMBOVIȚA Foaie de 
publicatiuni administrative şi judecătoreşti. Apare la 
Târgovişte între 20 februarie 1886 şi 1938, apoi 1940- 
1949 neregulat la Tipografia „Viitorul”. Mai sunt făcute 
următoarele precizări: de la 5 aprilie 1901 — 29 aprilie 
1903 se prescurtează cuvântul județului din titlu în „jud”; 
de la 3 aprilie 1903 câte 3 pe săptămână. De la 1 aprilie 
1887 Tipografia „Viitorul” R.T. Rizescu, care devine Tip. 

»Dambovita” şi de la 6 aprilie 1906 Tip. „Viitorul” Elie 
Angelescu. Apar o serie de suplimente cu paginatie 
separată, la 30 martie 1914, 27 februarie, 27 octombrie 
şi 29 noiembrie 1911, 17 iunie 1912, 5 iunie 1914. (VP) 


MONITORUL OFICIAL AL JUDEȚULUI DÂMBOVIȚA 
Editat de Consiliul Judeţean Dâmboviţa, apare la 
Târgovişte sub diferite titulaturi din 1991: „Buletin informativ 
al Consiliului Judeţean Dâmboviţa; Monitorul Oficial al 
Consiliului Judeţean Dâmboviţa (1996); Monitorul Oficial 
al Județului Dâmboviţa (2001). Sub îngrijirea unui colectiv 
redacțional, coordonat de jr. dr. Ivan Vasile Ivanoff, 
secretarul Consiliului Judeţean Dâmbovița. Apare la 
Editura Bibliotheca din Târgovişte. Sunt publicate 
cronologic hotărârile Consiliului Județean Dâmbovița 
aprobate în şedinţele acestuia, ce vizează activitatea 
administrativă sub toate aspectele ei (economic, social, 
de învățământ, cultură, sănătate etc.). (V.P.) 


MONUMENT DEDICAT FOȘTILOR DEȚINUȚI 
POLITICI Dezvelit în anul 1997, a fost ridicat în memoria 
deținuților morți în închisorile comuniste. Este amplasat 
în scuarul din fata Camerei de Comerţ. Prin acest monu- 
ment, sunt omagiati toți cei care au plătit cu viata pentru 
că au sperat într-o altă lume decât cea care fusese impusă 
de comunişti cu ajutorul tancurilor sovietice. (M.O.) 


MONUMENT FUNERAR AL MATILDEI GRECESCU 
Situat în incinta bisericii Sf. Vineri, lucrat în marmură albă, 
a fost închinat logodnicei lui Al. Vlahuţă, a cărei moarte 
timpurie (1883) i-a inspirat elegia „Dormi iubito”. (M.O.) 


MONUMENT FUNERAR Este închinat eroului H. 
Kornhăuser, inițiatorul acţiunii de evadare a prizonierilor 
români internaţi în lagărul înființat de ocupantul german, 
şi care a funcţionat în perioada 1916-1918 la Arsenalul 
Armatei. Pentru fapta sa de vitejie, H. Kornhauser a fost 
decorat post-mortem cu „Virtutea Militară de Război”. 
Monumentul se află amplasat în Cimitirul evreiesc. (M.O.) 


MONUMENT FUNERAR Ridicat în cimitirul evreiesc 
în memoria martirilor aflaţi în lagărele de exterminare 
hitleriste. Textul sugestiv, precizează că „aici sunt 
îngropate victimele barbariei naziste, omorâte şi 
prefăcute în săpun”. (M.0.) 


MONUMENT ÎNCHINAT PROFESORILOR ŞI 
ELEVILOR Concept de arhitectul Romano De Simon, a 
fost amplasat, la 28 mai 1925, la intrarea în şcoală. Este 
închinat elevilor şi profesorilor Liceului Militar „Nicolae 
Filipescu” de la Mănăstirea Dealu, morţi în Războiul de 
Reintregire: profesorul lon Grămadă, căpitanii Coravu lon, 
lordache Gheorghe, locotenentii Cernoianu Nicolae, 
Panait Constantin, Gheorghiu Traian, sublocotenentii 
Frank loan si Fluor Dan Petre. (M.O.) 

MONUMENT MEMORIAL ÎNCHINAT INTRĂRII LUI 
TUDOR VLADIMIRESCU ÎN TÂRGOVIŞTE Amplasat 
pe strada Câmpulung, la intersecția cu strada Tudor 
Vladimirescu, monumentul de astăzi este ridicat pe locul 
troitei din lemn dăruită de oraşul Bucuresti în anul 1936, 
între timp degradată. Monumentul de astăzi reprezintă o 
troiță sveltă de lemn, înaltă de 7m, decorată tradițional, 
fixată simbolic într-o fântână, şi este opera sculptorului 
târgoviştean Olimpiu Eli Petre. Iniţiativa şi stăruința pentru 
realizarea monumentului au aparținut profesorului George 
Badea, directorul Şcolii Tudor Vladimirescu. (M.O.) 


MONUMENT MEMORIAL ÎNCHINAT LUI TUDOR 
VLADIMIRESCU A fost realizat în 1911 din iniţiativa 
scriitoarei Smaranda Gheorghiu şi amplasat în parcul 
Mitropoliei, în apropierea locului unde fuseseră găsite 
în 1889 oseminte presupuse ca fiind ale conducătorului 
Revoluţiei de la 1821. Edificat în stilul tradițional al 
troitelor de piatră specific zonei, s-a dorit să reprezinte 
un semn distinct, demn de marele martir al 
redeşteptării noastre naţionale şi care-şi găsise sfârşitul 
prematur la Târgovişte. Dezvelirea monumentului s-a 
făcut cu ocazia celui de-al optulea Congres al 
Invatatorilor din România, la 20 august 1911. (M.O.) 


MONUMENT RIDICAT ÎN CINSTEA EROILOR 
Sunt comemorati martirii căzuţi în timpul revoluţiei pentru 
libertate şi demnitate din Decembrie 1989. Este 
amplasat în piaţa Mitropoliei. A fost ridicat din iniţiativa 
unui grup de creştini, sub îndrumarea preotului |. 
Ceausu de la Biserica Albă, în mai 1991. (M.O.) 


MONUMENTUL COMEMORATIV Închinat marelui 
pictor N. Grigorescu, născut pe meleaguri dambovitene, 
realizat din inițiativa avocatului Gogu lonescu, fost sena- 
tor de Buzău şi Asociaţia Presei Dambovitene. (M.O.) 


MONUMENTUL EROILOR Este situat în zona de 
est a Pieței Tricolorului, fiind realizat, în anul 2002, de 
către Arghire Călinescu. Întreg ansamblul este integrat 
într-un spațiu adecvat, care permite organizarea unor 
sărbători nationale reprezentative. (M.O.) 


MONUMENTUL EROILOR MORȚI ÎN RĂZBOIUL 
PENTRU NEATÂRNARE (1877-1878) Ridicat în 
memoria ostaşilor din Regimentul III Linie, este situat 
în incinta Unităţii Militare din Cartierul Teiş, str. N. 
Bălcescu. A fost realizat din piatră de Albeşti la iniţiativa 
locotenent-colonelului A. Dumitrescu şi dezvelit la 5 
mai 1900, pentru a omagia sacrificiul celor morți pe 
câmpul de bătaie. În anul 1930, când s-au sărbătorit o 
sută de ani de la înfiinţarea unităţii, monumentul a fost 
amplificat şi integrat într-un nou ansamblu, pentru a 
putea adăuga şi eroii morți pe câmpul de luptă în timpul 
Primului Război Mondial pentru întregirea neamului. În 

centrul noii concepții statuare, care primea o evidentă 
monumentalitate, a fost aşezat bustul colonelului 
Dimitrie Baltaret, adjunctul comandantului regimentului, 
care murise la 2 septembrie 1916, în timpul trecerii 
Oltului. Bustul a fost realizat în bronz de sculptorul 
Vasile Blendea. (M.O.) 


MONUMENTUL EROILOR SOVIETICI Este ridicat 
în cimitirul Simuleasa, pe strada Eternitatii. Se compune 
dintr-un obelisc piramidal decorat la partea superioară 
cu o stea. A fost dezvelit în anul 1945 pentru a evocă 
sacrificiul ostaşilor sovietici în războiul antihitlerist. (M.O.) 


MORTICI, Cristinel (30.VIII.1968, Târgovişte) 
Absolvent al Liceului (azi Colegiu Naţional) „lenăchiţă 
Văcărescu” din Târgovişte şi al Facultății de Matematica 
de la Universitatea Bucureşti; doctor în matematică la 
Institutul de Matematică „Simion Stoilov” al Academiei 
Române. În prezent, conferenţiar universitar şi director 
al Departamentului de matematică de la Universitatea 
„Valahia” din Târgovişte. Publică numeroase lucrări (in 
volume şi în reviste de specialitate din tara şi străinătate) 
vizând matematicile aplicate, algoritmurile numerice, 
analizele şi aplicațiile matematice. (G.C.) 


MORUZI, Alexandru (1750, Istanbul — 10.VII.1816, 
Istanbul) A domnit în Tara Românească între ianuarie 
1793-17/28 august 1796, 31 ianuarie / 1 februarie 1799 
— 7/16 octombrie 1801. Era fiul lui Constantin Moruzi şi 
al Smaragdei Slugearoglu. A primit o educaţie aleasă 
şi a îndeplinit înalte funcţii la Poartă. Pe plan intern s-a 
remarcat prin măsuri care au reglementat activitatea 
economică, administrativă, judecătorească, edilitară, 
socială şi culturală. La Târgovişte a intervenit şi a reparat 
„turla a doua” la 7 iulie 1796, după cum preciza sgrafitul 
lui Dumitrache zugrav. (M.O.) 


MOŞIA ORAŞULUI Vechile hrisoave ale moşiei 
oraşului nu s-au păstrat, fiind pierdute cu ocazia 
procesului dintre orăşeni şi domnitorul Alexandru Şuţu, 
din 1820. Domnitorul a încercat să răpească moşia 
oraşului pe care dorea să o dăruiască zestre fiicei sale, 
Catinca, la căsătoria ei cu boierul Nicolae Băleanu. 
Această acțiune nu s-a dus la bun sfârşit, datorită morţii 
domnitorului şi a izbucnirii Revoluţiei lui Tudor 
Vladimirescu. Hrisovul lui Grigore Ghica din 18 februarie 
1825 întărea vechile hrisoave pierdute, precizând că 
moşia oraşului a fost „slobodă din vechime pe seama 
orăşenilor” (danie făcută acestora) şi să fie stăpânită 
de ei în linişte şi netulburati. Întinderea moşiei o 
cunoaştem doar din documentele secolului al XIX-lea. 
Aceasta avea o suprafață cuprinsă din malul drept al 
lalomitei până spre apus de râul Ilfov, marginindu-se 
spre apus cu moşia Lucieni a Mitropoliei, cu hotarul 
Dragomirestilor, spre nord cu moşia Teiş a Mănăstirii 

Dealu şi moşia Severinului a Mănăstirii Stelea, iar spre 
sud cu moşiile Văcăreştilor şi cu moşia Ulmi, a 
logofătului Băleanu şi cu satul Nisipuri al Mănăstirii 
Marcuta. Mosia oraşului, proprietate comună a 
orăşenilor, nu poseda o hotărnicie şi un plan, ceea ce 
a permis desele încălcări şi cotropiri ale hotarelor de 
către vecini. Sfatul Orăşenesc a fost antrenat în mai 
multe procese cu vecinii de moşie care au cotropit moşia 
oraşului: cu Schitul Viforâta pentru locurile de la Crivina 
şi Nisipurile, cu Mănăstirea Stelea pentru locul Severin, 
cu Mitropolia pentru hotarul dinspre moşia Lucieni. 
Procesul de cotropire al moşiei a continuat şi după anul 
1833 când orasenii şi străinii au ocupat întinderi mari în 
interiorul moşiei oraşului. Această situaţie a fost 
recunoscută în 1835 de Marea Vornicie din Lăuntru prin 
confirmarea proprietăţii orăşenilor asupra terenurilor 
ocupate. Situaţia s-a complicat şi prin faptul că cele 
trei sate de pe moşia oraşului (Ulmi, Priseaca şi Colanu) 
au devenit unităţi administrative de sine stătătoare (după 
1864), ieşind din autoritatea orăşenească. Cel mai lung 
proces (1837-1871) purtat de Sfatul Orăşenesc a fost 
cel cu boierii Văcăreşti pentru stăpânirea a 1150 de 
pogoane din trupul moşiei, proces încheiat cu împăcarea 
celor două parti şi împărţirea terenului aflat în litigiu. Au 
fost realizate mai multe planuri ale moşiei oraşului: 1836 
—planul lui Mihai Radulescu, 1847 — hotărnicia lui loan 
Predetici, 1851 — hotărnicia lui Gheorghe Cateluza, 
planuri considerate neconcludente de Departamentul 
din Launtru, ceea ce a dus la intocmirea unui plan realist 
în 1859. Desele încălcări de hotare din partea vecinilor 
cât şi ocuparea unor terenuri în interiorul ei, de către 
orăşenii sau locuitorii celor trei sate (Ulmi, Priseaca şi 
Colanu) au menţinut în actualitate întocmirea unei 
hotărnicii a moşiei cât mai amănunțite, fapt care nu a 
fost realizat în epoca modernă. O situaţie statistică de 
la 1895 relevă terenurile bisericilor deținute de Primărie: 
Sf. loan (5000 mp), Sf. Apostoli (1,5 ha) situate între 
lazul Morilor şi str. Tabaci, ruinele bisericii Varzaru (3648 
mp), Cimitirul Central (6 ha), cimitirele Eternitatea şi 
Suseni fiecare având 1,5 ha., la care se mai adăugau 
şapte locuri virane în interiorul oraşului. Aceeaşi sitatie 
menţionează pădurile Vadul Pietros (37, 5 ha), Capul 
Dealului (81 ha.), Sabarlana (72 ha), Coada Rovinei (129 
ha), Podulul Heleşteului (70 ha), Cotul de la Popa spre 
Dumbrava (10 ha), Dumbrava (14 ha), Vâlcelile-Colanu 
(32 ha), Colanu, dintre Udresti şi Ulmi (280 ha), Viforâta 
(5,4 ha), Muchia Obrejii (8, 5 ha), Muchia Obrejii dinspre 
Lucieni 13 ha. La aceste păduri se mai adăugau 
zăvoaiele Baranga (comuna Răzvad) şi cel de la capătul 
podului Mihai Vodă, peste Ialomiţa la moara Ludescului. 
Mosia Severinului aflată în proprietatea oraşului avea o 
întindere de 40 ha şi consta din locuri de cultură, islaz 
şi zăvoi. De asemenea, oraşul mai stăpânea trei locuri 
de cultură la Colanu, în suprafață de 11, 95 ha. Islazurile 
deţineau ponderea cea mai însemnată în cadrul moşiei 

oraşului, fiind menţionate şapte trupuri: Suseni (200 ha); 
islaz cuprins între moşia Severin şi şoseaua Târgovişte 
— Câmpulung; Priseaca (150 ha); islazul cuprins între 
şoselele Targoviste-Gaesti (100 ha); islazul cuprins între 
şoseaua Târgovişte-Găeşti şi Sârbi (500 ha); islazul 
cuprins între cimitirul central până la Colanu (150 ha); 
islazul cuprins între Podul Heleşteului până la Gară (160 
ha); islazul cuprins între Podul Heleşteului şi şoseaua 
Târgovişte- Câmpulung (130 ha). La aceste suprafețe 
de islaz se mai adăugau 400 sulaturi (goluri de pădure): 
Podul Heleşteului (12 ha), Priseaca (20 ha), Ulmi (3 
ha) şi Matei Basarab din Pădurea Ulmi (20 ha). În 
statistica din 1914 se constată o diminuare importantă 
a proprietăţilor oraşului cu: trei trupuri de pădure, zăvoiul 
de la Podul Mihai Bravu, islazurile din comunele vecine 
şi terenurile situate împrejurul oraşului şi în zona gării 
feroviare. Diminarea proprietăţilor funciare ale oraşului 
s-a făcut şi prin cedările gratuite de terenuri pentru 
realizarea unor obiective de interes public: Tribunalul 
Judeţean, Prefectura, Administraţia Financiară, Oficiul 
Telegrafo-Postal, Cazarma Regimentului 22 Dâmbovița, 
sediul Diviziei de Infanterie, Scoala de Cavalerie cu 
Hipodromul acesteia, linia ferată Titu-Târgovişte- 
Pucioasa, linia ferată Arsenalul Armatei. Alte suprafeţe 
au fost cedate pentru înființarea islazurilor comunale 
ale localităţilor Ulmi, Priseaca, Colanu, Dumbrava, 
Udresti, Viişoara. (G.T./ C.V.) 


MOTOROIU, Constantin Un mare susţinător al 
sportului local. Funcţiile pe care le-a deţinut (Prim 
secretar al Comitetului Municipal de Partid, concomitent 
cu cea de Preşedinte al Consiliului Popular Municipal 
— 1968-1977) i-au permis să se implice efectiv în 
sprijinirea consistentă a activităţii sportive. A fost 
inițiatorul înființării „Clubului Sportiv” Târgovişte (1972) 
şi Preşedinte de onoare al acestuia în primii 5 ani de 
funcţionare. În acel interval de timp sportivii de la „CS” 
au obţinut importante succese pe plan national si 
internaţional. Echipa de fotbal a reuşit, pentru a doua 
oară în istoria Târgoviştei, să promoveze în divizia „A” 
(1977) şi, din rândurile ei, să aducă în prim-planul 
soccerului autohton nume importante precum N. 
Coman, FI. Grigore, |. Ene, Gh. Tătaru Il, Cl. Sava, P. 
Marinescu, D. Neagu. Echipa de lupte libere de la ,CS” 
a fost în toată acea perioadă între cele mai bune 6 
formații din tara (medaliată cu bronz la campionatele 
nationale din 1973), iar FI. Neicev, |. latagan, T. Pătraşcu, 
P. Tarba, Şt. Grigoraş ş.a. au fost multiplu medaliati la 
campionatele naţionale individuale sau la campionatele 
balcanice. Echipa de volei fete a „CS-ului” activa în divizia 
„B”, iar secţia de atletism propulsa în primele rânduri 
ale ierarhiei româneşti pe Alexandru Chiran şi Georgeta 
Tutunaru medaliati la campionatele balcanice. 
Preocupările în domeniul sportului local nu s-au limitat 
numai la activitatea „CS-ului”. A sprijinit eficient cluburile 

şi asociaţiile sportive existente în Târgovişte. A 
impulsionat înfiinţarea de asociaţii sportive la unităţile 
economice nou date în funcţiune pe platforma industrială 
sud („Oţelul”, Combinatul de Oteluri Speciale; ,SARO”, 
Întreprinderea de Strunguri; „Luceafărul”, Intreprinderea 
»Romlux”) sau a acordat sprijin în mai buna desfăşurare 
a activităţii la cele existente („Metalu!”, „Voinţa”, „Petrolul”, 
„ŞSE/ CSS”, „Astronautica” etc.). În premieră pentru 
Târgovişte au fost în acea perioadă recordmani mondiali 
(Daniel Cazacio şi loan N. Radu, rachetomodelism, 
1970), campioni europeni, mondiali şi maeştrii emeriti ai 
sportului (loan N. Radu, rachetomodelism, 1971, 1972, 
respectiv 1973). Pentru prima dată în istoria sportului 
târgoviştean au promovat în divizia „B” echipe masculine 
de baschet („Comerţul”, 1970), volei (,SARO”, 1974) şi 
handbal („Metalul”). A avut mari realizări şi în ceea ce 
priveşte infrastructura sportivă a municipiului. În 1972 
la Grupul Şcolar Industrial „Petro!” şi la Şcoala Generală 
Nr. 8 s-au dat în folosință primele săli din oraş cu 
dimensiuni care au permis să fie omologate pentru 
meciurile oficiale de baschet şi volei, iar în 1977 a iniţiat 
şi coordonat lucrările de extindere a capacităţii şi 
modernizare a Stadionului. La mijlocul deceniului opt a 
reuşit să introducă în plan şi să se înceapă lucrările la 
Sala Polivalentă (cutremurul din 1977 a întrerupt pentru 
o perioadă de timp execuţia la acest obiectiv, motiv pentru 
care a fost finalizat abia în 1979). Cetăţean de onoare al 
municipiului Târgovişte (2007 — post mortem). (A.B.) 


MOTOC, Honorius (22.V1.1942, Frăsinet, Călăraşi) 
După absolvirea Liceului „I.L. Caragiale” din Moreni şi a 
Facultăţii de Istorie din Cluj, ca profesor de istorie este 
o prezenţă notabilă în peisajul învățământului 
dâmboviţean funcţionând în şcoli ale judeţului: Liceul 
Băleni (1968-1969), director al aceluiaşi liceul (1969- 
1977), director-adjunct la Grupul Şcolar de Construcţii 
Târgovişte (1978-1982). Aptitudinile şi competențele 
sociale, în special abilităţile de consilier şi de motivare 
a cadrelor didactice, de negociere şi mediere a 
conflictele ivite în cadrul colectivelor didactice precum 
şi abilitatea esenţială a colaborării şi a lucrului în echipă, 
alături de rigoarea elaborării coordonării şi gestionării 
proiectelor l-au recomandat ca manager educational — 
inspector şcolar general adjunct în perioada 1990-2001. 
Cu intermitențe este profesor de istorie la Colegiul Eco- 
nomic ,lon Ghica” Târgovişte în perioada 1977-2005. 
Capacitatile organizatorice l-au recomandat pentru 
funcţia de inspector şcolar general al Inspectoratului 
Şcolar Dâmboviţa (2005-2007). Din octombrie 2010 este 
viceprimar la Primăria Municipiului Târgovişte cu 
probleme de educaţie, cultură, asistenţă socială şi relaţii 
cu asociaţiile de proprietari. Ca manager în cadrul 
proiectului PHARE RO 0104.02 „Împreună vom reuşi”, 
profesorul Honorius Moţoc a militat pentru îmbunătăţirea 
accesului la educaţie al grupurilor dezavantajate, cu 

focalizare pe romi. Preocupat de studiul istoriei, este 
autor/ coautor al unor lucrări de referință: „Dâmboviţa: 
localități şi monumente” (2006), „Dicţionarul geografic 
al judeţului Dâmboviţa” (2007), „Învățământul sătesc în 
judeţul Dâmboviţa” (2007), „Înfruntând veacurile; aşezări 
şi monumente dambovitene (2009). Remarcabile sunt, 
datorită tratării de pe poziţia privilegiată pe care o oferă 
practica îndelungată la catedră, studiile în domeniul 
reformei şcolare: „Modificarea şi completarea legii 
învățământului”; „Reforma şcolară între cerințe şi 
posibilități de aplicare”, „Ghid de consiliere şi orientare 
pentru clasele V-VIII”. S-a aflat printre cadrele didactice 
cu experienţă care au participat la definitivarea planurilor 
de învățământ pentru liceu în cadrul Comisiei Ministerului 
Educaţiei Naţionale (1998). Temperament vulcanic, s-a 
înscris încă din 1990 în acţiunile cu caracter politic 
democratic menite să elimine tarele comunismului 
manifestate în domeniul învăţământului. Preşedinte al 
organizației judeţene a Partidului Democrat (1997-2001), 
în 2001 s-a aflat printre cei 35 de semnatari ai motiunii 
„Traian Băsescu”; preşedinte al organizaţiei municipale 
a Partidului Democrat (2002-2006), viceprimar al 
Municipiului Târgovişte din partea Partidului Democrat 
Liberal (din 2010), în toate aceste demnități Honorius 
Moţoc a militat pentru progresul învățământului 
dâmboviţean. (M.S.) 


MOVILĂ, Gavril (? — 1635) Domn al Ţării 
Româneşti (2/12 iun. 1618 — 22 iul./1 aug. 1620). Fiul 
domnului Simion Movilă. Sustinut de Radu Mihnea, a 
fost acceptat de boierii pământeni (deoarece nu se 
sprijinea pe grecii din Istanbul) şi de sultan în sept. 
1616. Nu ocupă însă tronul, fiind înlocuit la intervenţia 
marelui vizir Damada Mehmed. Este întronat după 
revolta antigrecească condusă de Lupu Mehedinteanu. 
Pe plan intern şi-a sporit veniturile prin răscumpărarea 
satelor domneşti de către rumâni. A domnit întreaga 
perioadă la Târgovişte, unde a depus eforturi pentru 
revigorarea vieţii orăşeneşti şi a încheiat tratatul de 
alianţă cu principele Ardealului, Gabriel Bethlen (25 apr/ 
5 mai 1619). Tratatul prevedea modalități de ajutor 
reciproc, de soluţionare a litigiilor, libera circulaţie a 
negustorilor celor două tari etc., dar va duce la mazilirea 
lui Gavril Movilă, care fuge în Transilvania. (A.$./M.O.) 


MOVILĂ, Simion (sec.XVI — 14/24.1X.1607) Domn 
al Ţării Româneşti (a. 16/26 oct. 1600 — 23 iun./3 iul. 
1601; 22 oct./1 nov. 1601 — 17/27 iul. 1602) şi al Moldovei 
(a.20/30 iul. 1606 — 14/24 sept. 1607). Fiul logofătului 
lon Movilă şi al Mariei, fiica lui Petru Rareş. Ocupă tronul 
sprijinit de fratele său leremia, domnul Moldovei şi de 
cancelarul Poloniei, Jan Zamoyski. Oastea moldo- 
polonă, avantajată de situaţia dificilă în care se găsea 
Mihai Viteazul, ameninţat de unguri şi turci, obţine mai 
multe victorii contra acestuia în oct. şi nov. 1600 (Năieni, 

Ceptura, Bucov şi Curtea de Argeş). Simion Movilă este 
proclamat domn la Ploieşti, după ce se declarase vasal 
al regelui Poloniei şi promisese un tribut sporit Porții 
(40.000 galbeni). Iniţial boierii lui Mihai trec de partea 
sa, dar la scurt timp, facțiunea condusă de frații Buzesti 
îl alungă şi-l alege domn pe Radu Şerban. După ce a 
eşuat în cele câteva încercări de reocupare a tronului 
valah, obține acordul sultanului pentru a fi domn în 
Moldova, după moartea lui leremia Movilă. Intrat în con- 
flict cu familia sa, cu Polonia şi cu o parte a boierilor, 
este otrăvit. Înmormântat la Mănăstirea Suceviţa. 
Târgoviştea a fost încă de la începutul domniei reşedinţa 
sa, aici primind confirmarea sultanului şi întărind 
privilegiile mănăstirilor din jurul oraşului. (A.$./M.O.) 


MUNTENIA EXPRESS Sub motto-ul „Adevărul 
înainte de toate”, pe 2 iulie 2001, apare, la Moreni, ziarul 
„Muntenia Express”. La început bilunar, apoi din 5 
septembrie 2001 săptămânal. Început ca un ziar local, 
„Muntenia Express” se va transforma în săptămânal 
dâmboviţean independent de atitudine şi informaţie. Au 
apărut 96 de numere, ultimul tipărit pe 24 decembrie 
2004. La început director al publicaţiei a fost Gheorghe 
Niţă, cu redactor-şef Adrian Stângă, redactor 
coordonator Adrian Melicovici. Sub conducerea acestei 
echipe vor semna articole şi editoriale Mihaela Preda, 
Maximca Grasu, Maria Badea, Vicentiu Voiculescu, 
Raluca Dumitrică ş.a. Din aprilie 2002, Adrian Stângă 
preia conducerea publicaţiei devenind director (cu Mihaela 
Preda — redactor-şef) şi relansează ziarul care îşi va muta 
redacția în Târgovişte. Pe lângă articolele de informaţie 
şi actualitate, editoriale, pagini culturale şi de 
divertisment, „Muntenia Express” avea în fiecare număr 
rubrici precum „Plus şi Minus”, „Declaraţia săptămânii”, 
„Contrapunct”, „Obiectiv”, sau „Cifra de azi”. (G.C.) 


MURATOR, Petru (1620-1680) Turnător de clopote, 
căruia i se comandase de către mitropolitul Ştefan la anul 
1667 un clopot pentru Mitropolia din Târgovişte. (M.O.) 


MURARESCU, Ovidiu-Marcel (4.VIII.1967, 
Suceava) Absolvent al Facultatii de Geografie a 
Universităţii Bucuresti, unde obține si masteratul în 
modelarea sistemelor urbane şi rurale; doctor la Institutul 
de Geografie al Academiei Române. Cadru didactic 
titular la Facultatea de Ştiinţe Umaniste a Universităţii 
„Valahia” din Târgovişte — Departamentul de geografie. 
Publică lucrări despre hidrologia continentală; 
oceanografie; resursele de apă din spaţiul carpatic şi 
subcarpatic. (G.C.) 


MURGOCI, Elena, născută FLOREA (20.V. 1960, 
Vaslui — 24.VIII,1999, Târgovişte) Atleta. Legitimări: 
„Viitorul” Vaslui (1977-1983), ,Metalul” Târgovişte (1984- 
1996). 5 selecții în echipa naţională. Medaliată cu aur la 

campionatele mondiale (1993, semimaraton — echipe). 
A câştigat 12 titluri de campioană naţională şi a stabilit 9 
recorduri naţionale. A fost prima atletă din România care 
a alergat 10.000 m în mai puţin de 33 min., 15 km. — 
alergare pe şosea în mai putin de 50 min. şi maratonul în 
mai puţin de 2,45 h. A participat de-a lungul carierei la 
22 curse de maraton (12 desfăşurate în străinătate), din 
care a câştigat 13 (5 în străinătate). În perioada 29 iunie 
1985 — 6 martie 1991 a câştigat 11 curse consecutive 
de maraton (între care 5 desfăşurate în străinătate). 
Maestră a sportului (1981). Recorduri personale: 1500 
m (4.17.19 min., 1989); 3000 m (8.58.28 min., 1988); 
5000 m (15.27.29 min., 1993); 10000 m (32.08.60 min., 
1993); 15 km. alergare pe şosea (49.57 min., 1988); 
semimaraton (1.10.13 h., 1993); maraton (2.32.03 h., 
1989). După retragerea din activitatea competițională a 
activat ca instructor sportiv la Direcţia de Tineret şi Sport 
a judeţului Dâmboviţa (1997-1999). (A.B.) 


MUZEUL MITROPOLIEI Problema înființării unui 
muzeu a fost repusă în discuţie în anul 1928 cu prilejul 
reluării lucrărilor la noul edificiu al Mitropoliei. De la 
reprezentativul ansamblu monumental al Ţării 
Româneşti, demolat în 1889, rămăseseră piese de 
arhitectură de o mare valoare artistică. Comisiunea 
Monumentelor Istorice şi secretarul acesteia 
târgovişteanul Virgiliu Drăghiceanu au susţinut proiectul 
arhitectului N. Ghica-Budesti, pentru înființarea unui 
muzeu care să adăpostească patrimoniul arhitectural 
provenit de la vechea Mitropolie. Instituția muzeală creată 
a purtat denumirea de „Muzeul Lapidar al Mitropoliei” şi 
a funcţionat până în 1943. Comisia Monumentelor 
Istorice a finanţat această lucrare cu 600.000 lei. Cel 
care a preluat iniţiativa înfăptuirii unei noi instituţii a fost 
C.D. Dimitriu. Localul muzeului era situat la 30 metri 
nord de biserica actuală a Mitropoliei având trei încăperi. 
Presa târgovişteană semnala înființarea unui muzeu 
etnografic datorită faptului că au fost expuse pe lângă 
piese de lapidariu şi piese de artă populară din colecţia 
Gheorghe Olszewski. (G.T./ C.V.) 


MUZEUL DE ARHEOLOGIE — Clădire de 
patrimoniu (DB-Il-m-B-17309, Str. Stelea, nr. 4, 1938) 
Arhitect Ghica Budeşti. Construcţie în stil neoromânesc, 
planul clădirii este în formă de U deschis spre strada 
Stelea cu o galerie sprijinită pe stâlpi ce închid o curte 
interioară. Se compune din parter şi şase săli, hol cen- 
tral prevăzut cu un turn în secțiune hexagonală pe o 
bază pătrată şi cu ferestre pe fiecare fațadă. Construcţia 
este pe fundaţie de beton, cu zidărie din cărămidă, 
planşeu din lemn, acoperiş în două ape cu pantă mare, 
învelitoare de tablă, pardoseală din parchet, iar holul 
din mozaic simplu. Clădirea a fost ridicată prin contribuţia 
publică, la iniţiativa şi stăruința lui Constantin Dimitriu, 
constituind primul muzeu regional al oraşului, care a 

fost inaugurat la 30 ianuarie 1944. Din 1970 a funcţionat 
ca Muzeu de Arheologie, iar în prezent este spațiu 
dedicat expozițiilor temporare. (G.T./ C.V./M.O.) 


MUZEUL FUSSEA Prefectul liberal C.D. Dimitriu, 
în anul, 1907 a iniţiat o amplă acţiune de colectare şi 
de inventariere a patrimoniului mobil şi imobil, în vederea 
înființării unui muzeu la Târgovişte. C.D. Dimitriu era 
conştient de importanţa înfiinţării unui muzeu 
târgoviştean care trebuia să tezaurizeze obiecte de 
patrimoniu reprezentative pentru indentitatea naţională 
a poporului român şi a contribuţiei aduse de târgovişteni 
la înfăptuirea evenimentelor importante ale istoriei 
naţionale. Doctorul C. Marinoiu, medicul spitalului 
judeţean, propunea înfiinţarea acestui muzeu (de 
antichităţi) în clădirea spitalului judeţean aflat în incinta 
Curţii Domnesti, care la acea dată nu mai corespundea 
normelor sanitare. Iniţiativa înființării unui muzeu 
târgoviştean, a fost preluată de Societatea „Târgovişte”, 
înființată în 1910, care îşi propunea în statutul său, la 
art. 1, punctele a-j, „obiective în domeniul cercercetarii, 
conservării şi valorificării patrimoniului existent din acest 
străvechi spaţiu românesc”, iar la art. 19 se prevedea 
alcătuirea unui muzeu regional, C.D. Dimitriu, fiind un 
animator şi susținător al proiectelor societăţii. a luat 
legătura cu secția de arheologie din Bucuresti a Muzeului 
National. În urma acestui demers s-a ținut la Târgovişte 
în perioada 22-25 septembrie 1911, al VIl-lea Congres 
al Asociaţiei Române pentru Înaintarea şi Răspândirea 
Ştiinţelor. Tot cu acest prilej, a fost organizată o 
expoziție regională în spaţiul Regimentului 10 Roşiori 
(Arsenalul Armatei), unde au fost prezentate exponate 
ale agriculturii, industriei casnice, industriei mari şi 
relicve ale antichităţii. Un pas important în realizarea 
muzeului târgoviştean este făcut în anul 1912. Atunci a 
fost donată casa Fussea-Pârvulescu şi o importantă 
colecţie (nu s-a păstrat inventarul acestei colecţii) în 
scopul înfiinţării primul muzeu de istorie târgoviştean. 
Cu această ocazie au fost expuse şi piese de 
patrimoniu ale colectionarului Saint-Georges provenite 
din colecţia sa, cuprinzând antichităţi, icoane, monede 
şi documente. În 1913, în urma morții lui Constantin 
Fussea a fost întocmit inventarul averii mobile şi imobile 
al acestuia, ocazie de cunoaştere a patrimoniului muzeal 
târgoviştean: cărți, medalii, arme de epocă, tablouri şi 
litografii (C. Fussea, loan Fussea, I.C. Brătianu,C.A. 
Rosseti, Deschiderea divanului ad-hoc al Moldovei, 
Camera deputaţilor din 1859, Adunarea obştească de la 
1831,Generalul Candiano Popescu, Carol |, Regina 
Elisabeta etc.), ziare locale şi nationale (Voința Naţională, 
Adevărul, Românul, Epoca). În perioada următoare, noua 
instituţie creată, muzeul, a intrat în preocupările 
autorităţilor locale, astfel că Primăria, în 1915, prevedea 
suma de 1000 de lei pentru amenajarea în localul 
Prefecturii a unui muzeu cu piese de etnografie, istorie 

şi industrie. Odată cu izbucnirea Primului Război 
Mondial, colecţia expusă în casa Fussea-Pârvulescu a 
fost depozitată temporar la Mănăstirea Dealu şi ulterior 
transferată la Bucureşti. După război autorităţile locale 
nu şi-au respectat angajamentul de a reface muzeul în 
decurs de un an, iar donatorii clădirii şi-au recâştigat 
clădirea şi colecţiile. (G.T./ C.V.) 


MUZEE ÎN DÂMBOVIȚA Pentru alte muzee din 
județ, vezi articolul „COMPLEXUL NATIONAL MUZEAL 
«CURTEA DOMNEASCĂ», pagina 171. 


MUZEUL NAȚIONAL AL POLIȚIEI ROMÂNE Este 
inaugurat la 7 iulie 2000, în „Casa coconilor”, din 
perimetrul monumental istoric al Târgoviştei, în prezenţa 
ministrului de Interne, Dudu lonescu şi a consilierului 
prezidenţial, generalul Constantin Degeratu. Muzeul este 
o trecere în revistă a istoriei poliţiei naţionale de la 1831 
până astăzi. Pot fi văzute aici uniforme şi aparatură ale 
unor politii de peste hotare. (G.C.) 


MUZEUL REGIONAL TÂRGOVIŞTEAN La 27 
ianuarie 1936 Comisia Monumentelor Istorice comunica 
lui C.D. Dimitriu că a aprobat devizul şi planurile 
întocmite de arhitectul N. Ghica Budeşti pentru 
construirea unui muzeu al oraşului Târgovişte. Comitetul 
de coordonare a construirii Muzeului de Istorie, stabilit 
la data de 29 oct. 1936, era format din Polizu 
Dragomirescu, prefectul județului, G. Pârvulescu, 
primarul oraşului, pr. Al. Popescu-Hăbeni-protoereu şi 
paroh la Curtea Domnească, arhitecţii N. Ghica-Budesti, 
Horia Teodoru şi Virgiliu Drăghiceanu, secretarul 
Comisiei Monumentelor Istorice. Inginerii Florişteanu 
şi |. Gaal, şefii Serviciilor Tehnice ale judeţului şi 
oraşului, urmau să acorde tot concursul arhitectului N. 
Ghica-Budeşti. Ministerul Cultelor şi Artelor a donat 
suma de 50.000 lei. La sugestia lui C. Nicolaescu s-a 
ales un loc de construcţie a viitorului muzeu pe terenul 
mănăstirii Stelea. La 16 ianuarie 1937, Florin 
Crăciunescu preda lui |. Dimitriu planul de situaţie al 
bisericii Stelea, în suprafaţă de 7210 mp, pentru a fi 
înaintat Comisiei Monumentelor Istorice. Primăria 
înainta, la 12 martie 1937, arhitectului Ghica-Budesti 
şi planul trenului aflat în proprietatea comunei, situat 
pe bulevardul Carol |. Lucrurile s-au limpezit când, la 
24 aprilie 1937, Mitropolia a aprobat amplasarea 
construcției viitorului muzeu pe proprietatea parohiei 

Stelea, punând la dispoziţie o suprafață de 1000 m?. 
Intre timp, C.D. Dimitriu intervenea pentru a obtine donatii 
necesare constructiei. Ministerul Cultelor si Artelor 
acordase 50.000 lei, Primaria a donat 100 000 lei, la 
care s-a adăugat „donația Lucretia şi Constantin Fussea” 
ce revenise Prefecturii la 6 sept. 1923, în urma tranzacţiei 
cu Gh. Pârvulescu, moştenitorul donatorului Fussea. 
La 3 oct. 1937 s-a pus piatra de temelie a muzeului în 
prezența notabilitatilor locale, a lui George Olszewski — 
donatorul unei interesante colecții de artă populară — şi 
a lui Virgil Draghiceanu. Strădaniile autoritatiilor locale 
vor continua în direcția imbogatirii patrimoniului prin 
donații şi pe linia construirii unui sediu propriu construit 
în 1936 şi oficializat prin decretul regal din 30 decembrie 
1937. Cu ocazia terminării de roşu, în 1938, vara, a 
avut loc o festivitate, la care a participat Nicolae lorga, 
ținând un discurs despre rolul muzeului în societate. În 
discursul său, C.D. Dimitriu a subliniat stăruința sa 
pentru construirea unui loc unde să fie păstrate 
documente, obiecte cu caracter istoric. Cu acest prilej 
a enumerat pe toţi cei care au susţinut material noua 
instituție de cultură: Ministerul Cultelor şi Artelor, 
Prefectura, Primăria, dr. Constantin Vasiliu-Bolnavu, 
Societatea petrolieră „ Unirea”, Steaua Română, Uzinele 
metal Goldenberg, Societatea Foresta Moroieni, Co- 
lumbia, Distribuţia, Astra Română, Creditul Minier, 
Concordia, Societatea Româno-Americană, Epitropia 
Bisericii Zlătari. Muzeul a fost inaugurat în vremerea 
primarului Lazăr V. Petrescu la 30 ianuarie 1944 şi avea 
nouă secțiuni în care erau expuse piese cu caracter 
istoric, arheologic, numismatic şi etnografic, precum 
şi stampe, cărţi vechi, documente, desene, fotografii si 
orice obiect ce privea trecutul istoric al oraşului şi 
judeţului. Patrimoniul muzeal initial a fost constituit prin 
donațiile unor oameni pasionaţi ai culturii locale şi ale 
unor importanţi oameni politici sau descendenţi ai unor 
familii reprezentative pentru spiritualitatea damboviteana, 
ori intelectuali ai oraşului precum: moştenitorii Smarandei 
Gheorghiu, Andronescu, C.D. Dimitriu, George 
Olszewski, Atanasie Bitu (a donat un important fond de 
carte — 2000 de volume). Structura tematică a muzeului 
târgoviştean s-a păstrat până în 1967, când au apărut 
muzee de sine stătătoare cu profil de literatură şi istoria 
culturii ca Muzeul Tiparului şi al Cărţii Vechii Româneşti 
(1967), Muzeul Scriitorilor Damboviteni şi Expoziţia 
Permanentă I.L. Caragiale (1968), Muzeul Curţii Domnești 
de la Târgovişte (1967). (G.T./ C.V.) 


NABARJOIU, Neculae (8.VII.1947, Manga, 
Dâmboviţa) După absolvirea Liceului „lenăchiţă 
Văcărescu” din Târgovişte şi „Dimitrie Cantemir” Breaza 
(1961-1963) urmează Şcoala de Ofițeri Activi de Artilerie, 
Rachete AA şi Radiolocaţie, Braşov (1965-1968). După 
Academia Militară — Facultatea de Aviaţie şi Apărare 
Antiaeriană (1973-1975) se specializează la Academia 
Trupelor de Apărare Antiaeriana Kiev (1976). Obține 
doctoratul în ştiinţe militare şi absolvă Academia de 
Înalte Studii Militare Bucureşti (1995-1998). Rând pe 
rând absolvă cursuri postuniversitare la British Council 
(2003-2004), Colegiul Naţional de Apărare pentru 
Demnitari (2007), Colegiul Naţional de Afaceri Interne 
pentru Demnitari (2009). A fost comandant al Divizionului 
47 Artilerie Antiaeriană Târgovişte, comandant al 
Centrului de Instrucție şi comandant al Garnizoanei 
Târgovişte. În prezent este consilier-şef serviciu 
Educaţie de Securitate — Oficiul Registrului Naţional al 
Informaţiilor Secrete de Stat (ORNISS) — Guvernul 
României. Legat de Târgovişte, prin perioada în care a 
fost comandantul Garnizoanei, revine la Universitatea 
„Valahia” unde este lector universitar (1997-1999), 
conferenţiar şi profesor asociat (2005-2010) şi predă 
cursuri de management. Din 2006 şi în prezent este 
profesor asociat la Universitatea Româno-Americană 
din Bucureşti. Autor al unor numeroase volume de studii 
şi cercetare, este membru titular al Academiei 
Americano-Române din 1999, dar şi membru al Societăţii 
Scriitorilor Târgovişteni (2006). Generalul de brigadă (r), 
prof. univ. dr. Neculae Năbârjoiu păstrează o permanentă 
legătură cu locurile în care s-a născut şi format — satul 
Manga, comuna Voineşti, şi oraşul Târgovişte. (M.S.) 


NĂSTASE, Ileana Rodica (17.V.1936, Cetatea 
Albă, Rep. Moldova) Liceul „Carabella” Târgovişte, 
absolventă a Facultăţii de Medicină Generală (1960). 
Medic la Dispensarul Nr. 1 Târgovişte până în 1968. 
Medic oftalmolog din 1969 la Spitalul Târgovişte. Medic 
primar, şef secţie oftalmologie până în 1988. A publicat 
în reviste de oftalmologie. A participat la congrese şi 

conferințe de specialitate. Decorată cu Ordinul Meritul 
Sanitar. Preşedinte al Sindicatului Sanitar din Târgovişte 
între anii 1975-1988. Prezenta activă în viata şi 
dezvoltarea oraşului Târgovişte ca medic, lider sindical 
şi în viata unor organizaţii de femei. (N.V.) 


NASTUREL, Udrişte (~1596, Fieresti, Ilfov — 1658, 
Targoviste) Carturar, autor de versuri, traducator. 
Reprezentant de seamă al culturii româneşti din vremea 
lui Matei Basarab. Cu o instruire aleasă în casa 
părintească, cunoaşte slavona, latina, elina, pe care le 
desavarseste în Târgovişte, capitala Țării Româneşti, de 
care-şi leagă destinul vieţii. Grămătic şi scriitor de 
hrisoave, din 1625 îşi începe o prodigioasă activitate 
diplomatică. Prezenta activa în varii domenii: politic, di- 
dactic, teologic, cultural şi literar. Mentor al Şcolii slavone 
(1640), de pe lângă Mitropolia Târgoviştei. Îşi asumă rolul 
de îndrumător spiritual la curtea lui Matei Basarab, a 
cărui soție, Elina, era sora sa. Activitate remarcabilă ca 
traducător şi editor al tipăriturilor religioase. Autor al unor 
predoslovii sau versuri de stemă, în slavonă, semnate 
Uriil sau Orest Năsturel, în care face elogiul avutiilor 
spiritului „al căror rod şi simbol este cartea” (prefaţă la 
„Molitvenic”, 1635). Traduce în româneşte „Viaţa lui Nifon”, 
precum şi romanul popular „Varlaam şi loasaf” (1649), 
cea dintâi transpunere românească a acestuia. Afirmă, 
printre cei dintâi cărturari, ideea unităţii naţionale a 
românilor. | se atribuie şi versurile elogioase săpate în 
piatra de mormânt a fiului său, Mateiaş Postelnicul, 
mort de tânăr. Este, astfel, alături de Nicolae Olahus, 
printre primii în opera căruia vibrează tonul elegiac. 
Versurile sale se răspândesc în epocă. A avut la 
Târgovişte o bogată bibliotecă consultată de marii învăţaţi 
ai epocii. Rămâne un precursor al umanismului în cultura 
noastră medievală. Ctitor al Bisericii Târgului (1654). O 
stradă îi poartă numele. (V.P) 


NEAGOE din Periş (sec. XV — 1530). Dregător 
muntean. Mare postelnic (3 nov. 1516 — 3 febr. 1522), 
mare vistiernic (10 febr. 1525 — 22 aug. 1526), mare 

vornic (9 sept. 1527 — 24 nov. 1529). Fiul boierului Socol, 
se căsătoreşte cu Caplea din Bajesti, nepoata domnului 
Vlad Călugărul, dobândind o mare avere. Înrudit prin 
alianţă cu Radu de la Afumați, îl slujeşte în toate sfaturile 
domneşti ale acestuia. Conduce facțiunea boierilor 
munteni Drăculeşti, filoturci, în lupta pentru putere cu 
boierii olteni Craiovesti. Înrudit prin căsătorie şi repus 
pe tron de aceştia din urmă, Radu de la Afumaţi cade 
victimă complotului Draculestilor şi este executat 
împreună cu fiul său la Râmnic, după ce încercase să 
se refugieze în Oltenia. Complotiştii au proclamat un 
nou domn, îndepărtat în condiții necunoscute. A asigurat 
locotenenta domnească la Târgovişte (5 febr. — 27 mart. 
1529), primind o solie imperială, ce îl îndemna să treacă 
împreună cu tara şi noul domn în tabăra antiotomană. 
Trimis cu ostile în Transilvania (1529), în sprijinul lui 
loan Zapolya, Neagoe şi facțiunea pro turcă vor fi 
suprimati de domnul Moise, după eşecul turcilor la Viena 
şi apropierea acestuia de Craiovesti. (A.Ş./M.0.) 


NEAGU, lon Preşedinte al Comitetului Executiv al 
Sfatului Popular în cursul anilor 1958 şi 1959-1961, 
perioadă când s-au efectuat lucrări de întreţinere şi 
restaurare la bisericile Sfântul loan Botezătorul şi 
Stelea, inițiative foarte rare în epocă. Zona de sud a 
oraşului s-a extins, fiind trasate străzi în cartierul 
Demobilizati şi în cartierul CFR, extindere impusă de 
creşterea populaţiei oraşului. A fost prezent la 
inaugurarea Clubului Petroliştilor (1960), care ar fi trebuit 
să contribuie la animarea vieţii culturale. Un eveniment 
care era considerat a impune transformări pe linia 
modernizării oraşului a fost intrarea în funcţie a două 
taxiuri, care au înlăturat în scurt timp vechile birje care 
încă erau numeroase în zona centrală. La întreprinderea 
considerată fanion al oraşului, UPET, au intrat în 
funcţiune o hală modernă unde se montau vane şi o 
turnătorie de 10.000 pe an. O altă deschidere spre 
modernitate a fost considerat primul festival al modei, 
organizat de Cooperativa Meşteşugărească. (M.O.) 


NEAGU, Marin (24.X1.1956, Lucieni, Dâmboviţa) 
Profesor, prozator, folclorist, critic şi istoric literar. Studii 
primare şi gimnaziale în comuna natală, urmate de cele 
liceale la Piteşti. Licenţiat al Facultăţii de Limba şi 
Literatura Română a Universităţii Bucureşti (1982). Doc- 
tor în Filologie al acestei universități cu teza: „Imaginarul 
malefic în literatura populară română”. Profesor la 
Mănăstirea (Ilfov), apoi în Târgovişte la Colegiul Naţional 
„lenechiţă Văcărescu”, unde a condus cenaclul literar al 
liceului (din 2001). Coordonează o antologie a membrilor 
acestui cenaclu: „Aşteptându-l pe Godot (2003). Debut 
în 1996 cu carte didactică. Cronici literare, eseuri la 
revistele „Limba şi literatura română”, „Litere”. Coautor al 
unor volume de interes didactic: „Analize literare pentru 
examenul de bacalaureat şi pentru concursurile de 

admitere în facultăţile de tip filologic” (1996); „Teste de 
limba română. Dicţionare practice” (2000). Autor al unei 
lucrări de sinteză „Istoria literaturii române în date” (2001). 
Scrie un pseudobasm pentru copii „Jucătorul de cărți” 
(2002). Altă lucrare: „Cartea relelor”, despre o filosofie 
populară asupra răului (2010). (V.P.) 


NECŞULESCU, Şerban-Alexandru (17.VII.1946, 
Bucureşti) Fotbalist, arbitru. Absolvent al Şcolii Medii Nr. 
3 Târgovişte (1964). Licenţiat al Institutului Politehnic 
Braşov — Facultatea de Mecanică (1969). A fost legitimat, 
ca fotbalist, la Metalul Târgovişte (1956-1964, juniori, 
tineret), Tractorul Braşov (1964-1966, divizia „C”), CSU 
Braşov (1966-1970, campionat regional). A mai practicat 
voleiul (1960-1964, Şcoala Sportivă de Elevi Târgovişte) şi 
handbalul. A devenit arbitru de fotbal în anul 1973. În 1976 
a fost promovat ca arbitru pentru divizia „C” (Liga 3), iar în 
1977 pentru divizia „B” (Liga 2). În anul 1982 a fost admis 
să arbitreze în divizia „A”, iar în 1983 FIFA i-a încredinţat 
ecusonul de „internaţiona!”. În total în decursul carierei de 
arbitru a condus (la centru sau ca tuşier) peste 1100 
meciuri de fotbal, dintre care 25 jocuri internaţionale şi 
121 în divizia „A” (la centru). Între acestea se află partide 
între echipe nationale (Turcia — RD Germania, 1986; 
Polonia — Anglia, 1989), o semifinală de Cupa UEFA 
(Olimpiakos Pireu — Ajax Amsterdam, 1987), meciuri în 
Cupa Campionilor Europeni (Dniepr Dnepropetrovsk — 
Hajduk Split, 1988) etc. Dintre numele importante ale 
fotbalului mondial pe care i-a arbitrat amintim pe Marco 
Van Basten, Frank Rijkaard, Mathias Zammer, Pierre- 
Albert Chapuisat, Oleg Protasov ş.a. În divizia „A” a condus 
(la centru sau la linie) 12 derbiuri interbucureştene (între 
care şi 2 „clasice” Dinamo-Steaua). Evident, în asemenea 
condiţii, că toți marii jucători ai României care au evoluat 
în divizia ,A” în perioada 1982-1993 (anul când şi-a încheiat 
cariera de arbitru) „s-au supus” deciziilor sale. Activitatea 
de conducător în domeniul sportului a început-o în 1988 la 
Fotbal Club Olt din postura de vicepreşedinte responsabil 
cu problemele pentru juniori, funcţie deţinută până în 1990. 
În perioada 1992-2002 a fost preşedinte executiv la asociația 
sportivă Cimentul Fieni, cel mai prolific în succese interval 
de timp din istoria acestei grupări. Activau aici pe atunci 
echipe de divizia ,A” la popice (multiplă campioană 
naţională, deținătoarea unei medalii de bronz la Cupa 
Mondială, 1999), baschet, volei şi de divizia „B” fotbal (un 
loc 2 şi un loc 3 în campionat, participantă la barajul de 
promovare în divizia „A”; de 2 ori calificată în optimile de 
finală ale Cupei României). (A.B.) 


NECULA, mare vistier A fost membru al Sfatului 
domnesc, unde a îndeplinit funcţiile de mare clucer 
(1613-1615), mare vistier (1616, 1621, 1625, 1628- 
1631). Fiind partizan al lui Leon vodă, a participat la 
lupta împotriva lui Matei Basarab, după care l-a însoțit 
pe Alexandru lliaş, de unde revine cu Radu llias. Fiind 

înfrânt la Plumbuita (25 octombrie 1632), Matei Basarab 
i-a confiscat averea pentru „rea hiclenie”, între proprietăţi 
se aflau şi casele cumpărate la Târgovişte. (M.O.) 


NECULĂESCU, Sache (19.1X.1946, Pietrari, 
Dâmboviţa) Absolvent al Liceului (azi, Colegiu Naţional) 
,lenachita Văcărescu” din Târgovişte şi al Facultăţii de 
Drept a Universităţii Bucuresti; obține titlul de doctor în 
drept la Institutul de Cercetări Juridice al Academiei 
Române. Studii postuniversitare la Institutul Universitar 
Internaţional din Luxemburg. Practică avocatura în 
Colegiul de avocaţi al judeţului Dâmboviţa al cărui 
vicepreşedinte şi preşedinte a fost între 1981 şi 1989. 
În învățământul superior obține toate gradele didactice 
(lector, conferenţiar, profesor, şef de catedră, prodecan 
şi decan al Facultăţii de Ştiinţe Juridice, Sociale şi 
Politice de la Universitatea „Valahia”). Consilier şi 
preşedinte al consiliilor juridice în Consiliul Local al 
municipiului Târgovişte şi Consiliul Judeţean Dâmboviţa 
între 2002-2008 şi, respectiv, din 2008 în prezent. Profesor 
visiting la universităţile din Madrid şi „Castilia la Mancha” 
(Spania), cadru didactic şi cercetător asociat la Institutul 
de Cercetări Juridice al Academiei Române şi membru 
de onoare. Publică volume vizând Codul Civil, teoria 
generală a obligaţiilor, studii şi articole în reviste de 
specialitate din tara şi din străinătate şi în proceedinguri 
ale unor manifestări internaționale despre drept procesual, 
răspundere civilă, procesuală sau dreptul european al 
contractului. Membru şi director al unor proiecte de 
cercetare/dezvoltare (contract/grant). (G.C.) 


NEDELCU, Andrei-Pompiliu (17.1111949, Manesti, 
Dâmbovița) Absolvent al Liceului Topoloveni (1967). 
Licenţiat al Institutului de Educaţie Fizică şi Sport — 
Facultatea de Educaţie Fizică şi Sport, specializare tenis 
(1979) şi al Facultăţii de Sport din Köln, Germania (1993). 
Master „Administraţie publică europeană” la Universitatea 
„Valahia” Târgovişte — Facultatea de Ştiinţe Juridice, 
Sociale şi Politice (2009). Profesor la Liceul ,,lenachita 
Văcărescu” Târgovişte (1979-1982), CSS Târgovişte (1982- 
1990). În perioada 1990-2003 s-a aflat în Germania unde 
a activat la început ca profesor-antrenor de tenis la cluburi 
sportive din Bonn şi Duren (1990-1996) după care, în 
intervalul de timp 1996-2003 a avut o şcoală proprie de 
tenis la Duren, Euschirchen. În perioada în care a fost 
profesor la secţia de tenis a CSS Târgovişte a descoperit 
şi apoi lansat ca performere, între alţii, pe Mariana Coltoiu 
şi Mihaela Ghica. Alături de ceilalţi antrenori ai CSŞ + 
Metalul Târgovişte a promovat echipa feminină în divizia 
„A” unde aceasta s-a menţinut, cu bune rezultate, timp de 
mai mulţi ani. Din anul 2005 este Director al Direcţiei 
Județene de Sport şi Tineret Dâmboviţa. (A.B.) 


NEGEL, Gheorghe (2.VI.1888, Bucureşti — 
13.1X.1913, Târgovişte) A urmat Şcoala de Cavalerie de la 


Târgovişte. Sublocotenent (1 iulie 1911), repartizat la 
Regimentul 4 Cavalerie. În 1913 a intrat la Şcoala de Pilotaj 
de la Cotroceni, unde s-a împrietenit cu Aurel Vlaicu. A 
obținut brevetul de pilot la 25.1X.1913 (brevetul 14). La 28 
septembrie 1913 a pornit cu avionul spre Târgovişte şi a 
survolat deasupra Şcolii de Cavalerie cu o demonstraţie în 
aer spre a fi văzut de camarazi. La aterizare, aeroplanul 
nu l-a mai ascultat şi s-a frânt, odată cu viata tânărului 
sublocotenent. A fost avansat post-mortem la gradul de 
locotenent, iar numele său a intrat în folclor, Constantin 
Manolescu a cules în 1969 „Cântecul lui Nege!” de la tatăl 
sau Daniel Manolescu. (M.O.) 


NEGOESCU, lon (27.11.1899, Breaza, Prahova — 
1961, Bucureşti) Istoric al culturii, publicist. Unul dintre 
animatorii vieţii culturale a oraşului Târgovişte, în spe- 
cial în perioada interbelică. Cursuri primare în localitatea 
natală, urmate de cele de la Şcoala Normală din 
Bucureşti. Învățător la Azuga, apoi, profesor suplinitor 
la Liceul „Gheorghe Şincai” din Bucureşti. Urmează 
cursurile Academiei Cooperatiste, după care, prin 
diferenţe, îşi ia bacalaureatul. Din 1928 licenţiat al 
Facultăţii de Litere a Universităţii Bucureşti. Începând 
cu 1930, profesor la Şcoala Normală din Târgovişte, 
apoi la Liceul „Ienăchiţă Văcărescu” (1936-1940). Între 
1932-1934 profesor la Liceul Militar de la Mănăstirea 
Dealu, iar din 1940, profesor în Bucureşti (liceele „Mihai 
Viteazul” şi „Gheorghe Şincai”). În perioada 
târgovişteană scrie articole în presa locală („Ancheta”, 
„Vremea Nouă”, „Graiul Dâmboviţei”), despre Alexandru 
Vlahuţă, lon Ghica, Nicolae Bălcescu, Coresi, lenachita 
Văcărescu. Tine numeroase conferințe publice: 
„Târgoviştea în literatură”, „Poezia modernistă”, „Nicolae 
Grigorescu” ş.a. Debut editorial cu „Poezia Ruinelor 
Târgoviştei” (1924), urmat de volumele: „Istoria şcoalelor 
din Târgovişte — un veac de învățământ national” (1933), 
„Începuturile culturale şi literare ale lui Vlahuţă” (1940). 
Scrisul, ca şi conferințele sale, se remarcă prin spirit 
analitic, documentaţia acestuia în istoria culturală a 
Cetăţii de Scaun fiind remarcabilă. Face permanent 
referiri la dezvoltarea culturală la nivel naţional. (V.P.) 


NEGUSTORII ORAŞULUI DIN SEC. XVII-XIX 
Termenul de ,cupet” desemnează un orăşean proprietar 
de prăvălie şi pivniţă sau de martor în diferite procese. 
Negustorii au ocupat un rol important în viața economică, 
socială şi politică a oraşului; în tot secolul al XVII-lea 
sunt menţionaţi aproximativ 100 de negustori. 
Documentele menţionează foarte rar felul negustoriei 
practicate sau organizarea profesională a acestora. 
Ceea ce se menţionează adesea se referă la vânzarea 
unor prăvălii şi pivnițe. Cei mai cunoscuţi negustori 
menţionaţi de documente ca proprietari de prăvălii, pivnițe 
şi ca martori în diverse procese şi trazactii: Anastasie 
negustorul şi fratele său Gheorghe (8 aug. 1698) îşi 

desfăşurau activitatea în mahalaua Bisericii Sf. Nicolae 
Andronesti; Andrei mătăsarul (10 mai 1652); Andruta 
cupet (20 mar. 1639) — martor; Avram negustorul (1630); 
Bălan negustorul de ceară (30 ian. 1667), Calotă cupet 
(7 iun. 1677); Cernică vel armaş (1701); Cârstea 
negustorul Bogdaproste (1677, 8 oct. 1692, 12 apr. 
1703); Cârstea negutatoriu (10 ian. 1623, 1 sept. 1656, 
16 apr. 1657); Coman negustor (6 sept. 1623, 3 mar. 
1635) — martor şi moştenitor de prăvălie; Defte cupet (3 
mar. 1644, 15 sept 1667); Dima negustorul (28 iun. 
1696); Dumitru (3 mai 1635, 29 iun. 1636) — moştenitor 
al unei prăvălii şi martor; Dumitru pivnicer (10 sept 1626); 
Dumitru braşoveanu (30 mai 1689) — martor; Dumitru, 
feciorul lui lane „vătaf de negustori” (1708) — vânzător a 
patru prăvălii cu pivnita lor în Targoviste;Dusca 
negutatoriu (1 mai 1631) — martor; Fota cel Mare 
târgovişteanu (21 apr. 1621) — cumpăra o prăvălie; 
Gheorghe Ergopol (10 iun 1613) — testator al prăvăliilor 
şi locul „sarafilor” (zarafi) către copiii săi; Gheorghe 
cupetul (22 mar. 1678) — vindea domnitorului Constantin 
Brâncoveanu o pivniță cu prăvălie şi loc pentru alta 
prăvălie situat între Uliţa Mare şi Ulița Buzestilor; Ghinea 
Mustachi (7 ian 1617) negustor şi cumpărător de ocine; 
Ghinea starostea (18 apr. 1700) — vânzător al unei pivnițe 
de piatră; Ghiorma cupet (24 iun. 1639); lane vataf de 
negustori cu fiul său, Dumitru (1708) — vânzători a patru 
prăvălii cu pivnițe căpitanului Velizarie; lane Ganata (10 
iun. 1613) — cumpărător al unui loc de casă cu trei 
pivnițe şi două prăvălii; lane latrol negustor (1 mai 1631), 
lane paharnic (20 feb. 1651) vindea două prăvălii şi o 
jumătate pivniţă; Ilie negustorul (1624, 27 aug 1660) — 
martor şi cumpărător al unui loc de casă cu curte în 
Târgovişte; llie statostea, fratele lui Ghinea starostea 
(18 apr. 1700) — proprietar de case cu pivniţă în Ulița 
Mare; lorga starostea (10 dec. 1660) martor; Ivan 
negustor (9 iul. 1622) — martor; lon Cotovalahul din 
Târgovişte (16 apr. 1614) — martor; lorga Corbea cupet 
(30 aug. 1659) — martor; Jipa zaraful (9 iul. 1671) — 
martor; Lupu zarafu (9 iul. 1671)-— martor; Manu cupetul 
(1643-1660) — martor; Manole cupet (1639-1653) — 
martor; Marica (1695), fata lui Pană Postelnic, vindea 
lui Constantin Brâncoveanu un loc de casă şi un loc de 
patru prăvălii; Mihalco (21 apr. 1627) — vânzător al unei 
prăvălii; Mihalache negustor (1616) — vânzător a cinci 
prăvălii cu pivnițe de piatră; Miho negustorul (1620-1630) 
— martor; Miho Caravida negustor (7 ian 1617) -— martor; 
Mihul negustorul, feciorul lui Ivan Pârcălabu 
târgovişteanu (29 ian 1677) — vindea lui Stroie şătrar o 
moşie în Bara; Moga (1613) — vindea un loc de casă cu 
trei pivnițe şi două prăvălii, Nica negustorul (1620-1640) 
— martor, Neagoe negutatoriu (20 feb. 1614) — martor, 
Necula mare vistriernic (1616) — domnitorul Radu Mihnea 
îi întărea stăpânirea peste cinci prăvălii cu pivnițe de 
piatră cu locul lor, Nedelco Frecea cupet (1665-1666) — 
martor; Popa Cârstea negutatoriu (1610-1620) — martor; 

Panait cupetul ot Târgovişte (deceniul IV sec. XVII) — 
cumpărător de ocine la Cotaieni şi Cucuteni; Pană cupet 
(30 aug. 1659) — martor; Parasco negutatoriu (30 aug. 
1659) — martor; Pătraşcu cupet (5 iun. 1661) — martor; 
Păun cupet (30 aug. 1659) — martor; Proca negutatoriu 
staroste (1/2 sec. XVII) — stăpân a mai multor proprietăți 
în Brăneşti şi în Târgovişte; Radu lumânărarul (16 apr. 
1614) — cumpărător a patru prăvălii şi al locului zarafilor; 
Spinciu negustor (1626) — vânzător a două prăvălii lui 
Hrizea mare vornic; Stama negustoriul (20 ian 1692), 
ginerele lui Cârstea Bogdaposte — vânzător al unui loc 
de prăvălie lui Pascale; Stanciul Pustiul cupet (deceniul 
3 sec. XVII) — martor; Stan negustor (dec. 2 sec. XVII) 
— martor şi vânzător al unei ocine in Răzvad; Statie sin 
Tudor cupet (28 iun. 1696) — martor; Stanciu băcanul 
cupet (1628-1654) — vindea o grădină cu vie; Tudor sin 
laniu (1 iunie 1658, 1660) — vanzatorul unei prăvălii cu 
locul său din Târgovişte; Tudor cupet (28 iun. 1696) — 
vânzătorul unei prăvălii; Vasile cupet (1700) — martor. 
Spre sfârşitul domniei lui Constantin Brâncoveanu, 
datorită unui incendiu care a distrus multe case şi 
prăvălii, numărul negustorilor s-a redus. Către mijlocul 
sec. al XVIII-lea comerțul târgoviştean a fost refăcut, 
apărând o pleiadă nouă de negustori care a devenit noua 
protipendadă a oraşului, ctitor de biserici şi posesori 
de proprietăți imobiliare. Documentele vremii 
menţionează negustorii târgovişteni cu prilejul vânzării 
imobiliare sau a constituirii unor dote. Se constată 
folosirea unor noi termeni pentru desemnarea unor 
categorii profesionale de negustori: bogasieri, băcani 
etc. Cei mai cunoscuţi negustori erau: Andronache 
logofăt (1750) — proprietar de pavalii; Bădica Negoiţă 
logofăt-proprietar a cinci prăvălii pe ulița bisericii Sf. 
Arhangheli; Dumitru (1708), feciorul lui lane vătaf de 
negustor-vânzător a patru prăvălii cu pivniţă situate la 
poarta domnească din Uliţa cea Mare; Dumitru băcanu 
(1713-1747) — cumpărător al mai multor livezi şi vaduri 
de moară la Brăneşti; Dumitru bogasieru şi Rentea 
Dumitru bogasieru negustori care au reparat biserica 
Sf. Nicolae Andronesti, înzestrând-o cu prăvălii în Târgul 
din Launtru; Dima Lixăndroiu — negustor menţionat cu 
ocazia reparării bisericii Sf. Gheorghe împreună cu alti 
mahalagii; Dinu şi Dumitru bogasieru, Heorghe şi 
Dumitru braşoveanu, loan băcanu — negustori menționați 
ca donatori ai bisericii Târgului; Şerban şi Negoiţă Fusea 
— proprietari de prăvălii, mori, vaduri de moară, casarii, 
munţi, vite „făcând negot în stil mare”. Ginerele lui Serban 
Fusea, Cârstică Voinescu, a înfiinţat o casă de comerţ 
care se ocupa de afaceriile familiei; Sima Bucşeneanu 
(1800) -— negustor cu activitate prosperă care i-a permis 
să repare biserica Sf. Nicolae Simuleasca,Vasilache 
Frumusica (25 mar. 1750) — cumpărător al moşiei Lazuri 
şi al unei prăvălii. Prima formă de organizare patronală 
a negustorilor „Cumpania ot oraş Târgovişte” datează 
din vremea domnitorului Alexandru Şuţu, încurajată şi 

de domnitorul Grigore Ghica, care avea ca staroste la 
1824 pe Anton Grecu, iar ca epitropi pe Panait Cosodi şi 
Mihale Anastasiu. În timp, stărostia negustorilor a inclus 
şi negustorii din judeţ, astfel că la 1843 aceasta număra 
597 de membri, împărțiți pe clase, din care patru patentari 
erau înscrişi în clasa a doua şi plăteau o patentă (taxă) 
de 30 lei pe trimestru şi restul de 593 de patentari erau 
înscrişi în clasa a treia care plăteau o patentă de 15 lei 
pe trimestru. În Perioada Regulamentară negustorii au 
jucat un rol important în viața oraşului fiind organizaţi în 
corporaţii conduse de un staroste. În 1835 în stărostia 
negustorilor din Târgovişte erau cuprinşi 280 de patentari, 
printre negustorii mai de seamă numărându-se: lanache 
Bădulescu, loan Tănăsescu, Sima lon, lon Bogasieru, 
Cristea Carabulea, Vasile Vătămanu. Dintre aceştia la 
mijlocul secolului al XIX-lea s-a remarcat Sache 
Poroineanu desemnat ca magistrat al oraşului o lungă 
perioadă de timp (G.T./ C.V.) 


NICA din Corcova (~1560, Frastani, Grecia — 
1618) Dregător muntean de origine greacă. Vistiernic Il 
(1595-1600), mare vistier (1602-1610), mare logofăt 
(1611-1613, 1616-1618), fost mare logofăt (1614, 1615- 
1616). Sub Radu Şerban a îndeplinit solii în Transilvania 
şi Imperiul Habsburgic, fiind înnobilat de Rudolf al II-lea 
(1 dec. 1603) pentru lupta contra lui Moise Secuiul. 
Boier de prim rang al domnilor Mihai Viteazul (când se 
zice că a pus de la sine un bir pentru a-şi însuşi un sat 
de moşneni), Radu Şerban, Radu Mihnea şi Alexandru 
lliaş (al cărui sfetnic de taină era), face parte din 
locotenenta domnească de la Târgovişte (13/23 iul. — 
6/16 sept. 1616). Locotenenta a fost marcată de 
abuzurile sale şi ale vornicului Cârstea ce au generat o 
mişcare populară (sept. 1616) împotriva boierimii 
greceşti, cei doi scăpându-şi cu greu viața. Matei al 
Mirelor consideră că a fost ucis de poporul revoltat în 
timpul domniei lui Gavril Movilă. Ctitor al bisericii Sf. 
loan Botezătorul din Kato Meropes (1614). (A.S./M.O.) 


NICHIFOR — MITROPOLIT (1589-1592) Este 
probabil de origine din Buzău, şi a avut legături apropiate 
cu mânăstirea Izvorani, unde se pare că şi-a avut 
metania. Ca mirean se numea Vasile şi probabil a fost 
cunoscut de Doamna Neaga soţia lui Mihnea Turcitul. 
Apare atestat documentar la 12 ianuarie 1589, ca „prea 
sfintitul arhimitropolit chir Nichifor”. Numele său mai 
apare şi în trei acte de judecată ale vremii. La 9 iunie 
1590, „chir vlădica Nichifor” alături de Mihnea Turcitul 
şi ceilalţi ierarhi ai țării „arhiepiscopul Efrem de la 
Râmnic” şi „chir Luca din Buzău” şi membrii divanului 
domnesc, judecau o neînțelegere dintre Mânăstirea 
Tismana şi Bistriţa. Ca mitropolit, a primit, în 1592, la 
Târgovişte, vizita patriarhului ecumenic leremia al II-lea 
şi a fostului patriarh Teolipt al II-lea. În 1592, când a 
ajuns domn Alexandru cel Rău, a fost silit să-şi 


părăsească scaunul mitropolitan. Cu toate acestea, 
proin mitropolitul Nichifor mai apare menţionat în două 
acte, unul din 1617 din care aflăm că „l-au chemat mai 
înainte Vasile”, şi altul din 1621.Ultimii ani din viata i-a 
petrecut la mânăstirea Izvorani, căreia i-a făcut mai multe 
danii din care se păstreză coperţile de argint aurite ale 
unui Tetraevanghel, cu inscripţia: ,arhimitropolitul 
Nichifor a legat acest Tetraevanghel 7101 (=1593)”. 
Numele sau este mentionat tn pomelnicul Sfintei 
Mitropolii. (Arhiep.) 


NICOLAE, lon (11.X11.1942, Titu, Dâmboviţa) Econo- 
mist. Absolvent al Liceului din Găeşti (1968) şi al 
Academiei „Ştefan Gheorghiu” din Bucureşti (1973). 
Absolvent al cursurilor postuniversitare în domeniul 
filosofiei. Activitatea sa profesională s-a derulat pe traseul: 
Comitetul U.T.C. raion Titu (1965-1968); Atelierul de Zonă 
C.F.R. Titu (1968-1970); U.J.C.A.P. Dâmboviţa (1970- 
1972); Comitetul P.C.R. judeţ Dâmboviţa (1972-1980); 
secretar adjunct Comitetul P.C.R. Titu / vicepreşedinte 
Consiliul Popular Titu (1980-1982); secretar Comitetul 
P.C.R. Titu / preşedinte Consiliul Popular Titu (1982- 
1986). La 30 august 1986 a fost numit prim-secretar al 
Comitetului Municipal P.C.R. Târgovişte / Preşedinte al 
Consiliului Popular Municipal Târgovişte, funcţie din care 
este înlăturat la 22 dec 1989. Între anii 1992-2000 a fost 
primar al oraşului Titu. În perioada 2000-2004 a fost 
parlamentar, membru al Camerei Deputaţilor, între anii 
2004-2008 a deţinut funcţia de vicepreşedinte al Consiliului 
Judeţean Dâmboviţa, după care s-a pensionat. Din martie 
1994 este membru al P.S.D., partid în cadrul căruia a 
deținut funcţiile de preşedinte al organizaţiei orăşeneşti 
Titu şi ulterior pe cea de vicepreşedinte al organizației 
judeţene Dâmboviţa. (A.B.) 


NICOLAE, Petre (1961, Târgovişte) Modelism, 
Rachetomodelism. Legitimat la Metalul Târgovişte 
(1977-1995) şi Contactoare Buzău (1996-1999). Com- 
ponent al echipei naţionale de modelism, rachetomodele 
(1983-1998), medaliat la 3 ediţii ale campionatelor 
mondiale (1987, 1994, 1996) şi la 2 ediţii ale 
campionatelor europene (1984, 1993). În 1987 la 
Campionatele mondiale de modelism a obținut medalia 
de bronz (rachetoplane, clasa S4B, pe echipe), iar în 
1994 a câştigat titlul de campion mondial (durată cu 
paraşuta, clasa S3A, individual) şi a făcut parte din 
echipa României care s-a situat pe locul 4 în aceeaşi 
probă. La Campionatele europene de modelism din 1984 
a câştigat 2 medalii de aur (machete de altitudine, clasa 
S5C, individual şi pe echipe), în 1993 a câştigat medalia 
de bronz (durată cu streamer, clasa S6, pe echipe) şi 
s-a clasat pe locul 5 la individual, iar în 1995 a ocupat 
locul 7 la individual (durată cu paraşuta, clasa S3A) şi 
a făcut parte din echipele situate pe locurile 7 (durată 
cu paraşuta, clasa S3A) şi 8 (rachetomodele de 

altitudine, clasa S1B). La Campionatele balcanice din 
1995 a fost medaliat cu argint (machete de scară, clasa 
S7A) şi cu bronz (durată cu streamer, clasa S6A). De 
17 ori campion naţional şi de 4 ori recordman naţional 
la modelism, rachetomodele (diferite probe, clase). A 
fost desemnat de Ministerul Tineretului şi Sportului, în 
1994, pe locul 8 în ierarhia celor mai buni sportivi români 
(bărbaţi) ai anului. Maestru emerit al sportului. În 1996, 
după ce a plecat din Târgovişte, a câştigat o nouă 
medalie de aur la Campionatele mondiale (durată cu 
paraşuta, clasa S3A, pe echipe). Membru al Comisiei 
tehnice de rachetomodele a Federaţiei Române de 
Modelism. În anul 2000 s-a stabilit în SUA (A.B.) 


NICOLAESCU, C. loan (1892, Târgovişte —?) 
Avocat, gazetar, om politic, lider de partid. A continuat 
tradiția familiei, urmând cursurile Liceului „Sf. Sava” 
din Bucureşti şi Facultatea de Drept. Şi-a luat licenţa 
în drept în anul 1913 după care a obţinut doctoratul la 
Paris. Timp de 15 ani a ocupat funcţia de consilier 
economic al Arhiepiscopiei Bucureştilor. A fondat 
Societatea Sportivă Română. A urmat o frumoasă 
carieră politică: vicepreşedinte al Organizaţiei judeţene 
a Partidului Naţional Liberal, deputat în anii 1927-1928, 
1933-1938. S-a implicat în realizarea unor obiective 
de interes social obştesc: şcoli, dispensare, băi publice 
etc. A participat la alegerile parlamentare din anul 1939, 
câştigând la categoria intelectuali. În 1944 a contribuit 
la refacerea PNL, devenind membru în conducerea 
judeţeană. În anul 1945, după încetarea din viata a lui 
C.I. Nicolaescu şi C. Dimitriu a devenit liderul partidului, 
implicându-se în efortul de contracarare a pericolului 
comunist. Autor al unor interesante articole, studii şi 
lucrări privind administraţia, viaţa politică, 
problematica socială. A colaborat la presa liberală 
locală şi centrală: „Legea nouă”, „Viitorul Dâmboviţei”, 
„Viitorul”, ,Liberalul” ş.a. (M.C.) 


NICOLAESCU, Dumitru (1913, Drăgăşani — 1978, 
Târgovişte) Liceul la Drăgăşani; Facultatea de Medicină 
Generală Bucureşti. Medic din 1940, chirurg al secției 
chirurgie la Spitalul Târgovişte; din 1942, medic de regi- 
ment în al Doilea Război Mondial, fiind decorat cu 
Virtutea Militară, decorație primită din mâna Mareşalului 
Antonescu, în campania din Caucaz. La sfârşitul 
războiului revine ca medic chirurg în Spitalul Târgovişte 
până în 1958, când, din cauza unui accident de muncă 
(radiodermită), pierde cinci degete. Din 1959 se recalifică 
anestezist reanimator şi devine primul medic al secţiei 
de anestezie şi terapie intensivă pe care el însuşi a 
reuşit să o înființeze şi unde a salvat sute de vieți. Medic 
chirurg desăvârşit, apoi anestezist reanimator de 
valoare, model de ţinută şi dăruire, iubit de colegi şi 
pacienţi, rămâne pentru cei care l-au cunoscut un bun 
român, un exemplu de urmat. (N.V.) 

NICOLAESCU, I. Constantin (3.11.1861, Târgovişte 
— 20.V.1945, Târgovişte), avocat, profesor, publicist, di- 
rector, lider de partid, preşedinte al Senatului. Şi-a făcut 
studiile liceale la Colegiul „Sf. Sava” din Bucureşti, fiind 
coleg cu Take lonescu, Barbu Delavrancea, C.I. Nottara 
ş.a. Licenţiat în drept al Universităţii din Bucureşti. Revenit 
în Târgovişte, s-a afirmat ca profesor la Gimnaziul din 
localitate şi ca avocat. S-a evidenţiat în mod deosebit ca 
om politic, lider al organizaţiei judeţene a Partidului 
Naţional Liberal şi membru în conducerea centrală. A 
deținut funcții importante: prefect în anii 1897-1899 şi 
1901, secretar general la Ministerul de Interne (1902- 
1904, 1907-1908), director al Casei Rurale (1908), 
vicepreşedinte al Comitetului Agrar (1920), senator 
(1914, 1922-1926), deputat în anii 1892 şi 1933-1937, 
preşedinte al Senatului în 1926 şi 1928, preşedinte al 
Adunării Naţionale care în 1926 l-a proclamat pe 
principele Mihai ca rege al României. Ca parlamentar a 
avut initiative lăudabile, solicitând introducerea votului 
universal şi colegiul unic (a semnat în acest sens 
amendamentul la Mesajul Tronului în 1895), adoptarea 
legislaţiei agricole etc. În funcţiile deţinute s-a implicat 
pentru a sprijini dezvoltarea şi modernizarea oraşului 
Târgovişte şi a judeţului. Ca director al Casei Rurale a 
contribuit la elaborarea legislaţiei privind reforma agrară. 
A colaborat la diverse gazete locale şi centrale precum 
„Voința Naţională”, ,Democratia” ş.a. C. |. Nicolaescu a 
rămas un nume emblematic pentru scena politică din 
Dâmboviţa şi din tara. Pentru meritele sale a primit Ordinul 
„Coroana României” în grad de Mare Cruce (M.C.) 


NICOLAESCU, lon lancu (1835 — ?) Avocat şi om 
politic. Şi-a făcut studiile ca autodidact. A îndeplinit funcții 
importante ca membru al Consiliului judeţean (1870), 
consilier comunal (1875-1876), consilier judeţean (1877), 
primar al oraşului Târgovişte (1883), prefect al județului 
(1883-1885) fiind primul prefect ales de localnici. În 
domeniul juridic a ocupat diverse funcţii (secretar, grefier) 
la Tribunalul Argeş şi la Tribunalul Dâmboviţa. În 1871 a 
fost admis ca avocat. În 1882 a fost inclus în Comitetul 
permanent al Partidului National Liberal din județ. (M.C.) 


NICOLAESCU, Paul (1923, Târgovişte) Părinţii săi, 
Maria şi Ştefan Nicolaescu, au fost solişti în corul 
„Carmen”, dirijat de maestrul Chiriac. Studii liceale la 
Târgovişte, apoi Facultatea de Drept din Bucureşti (1945). 
A funcţionat ca profesor de muzică la Casa Pionierilor 
din Târgovişte (1953-1955), pentru ca apoi să fie primit în 
Ansamblul Armatei din Bucureşti (1955-1956), apoi solist 
la Opera din laşi (1957). Din 1958 a cântat la Teatrul 
muzical „Gh. Dima” din Braşov, unde a interpretat lieduri 
şi arii ale compozitorilor români şi străini, care i-au adus 
o unanimă apreciere. La 11 mai 1978 a concertat la 
Târgovişte, când i s-a înmânat titlul de membru de onoare 
al Societăţii „Cântarea României”. (M.O.) 

NICOLAESCU, Vasile (1872, Cosambesti, lalomita — 
13.X.1933, Târgovişte) Comerciant, om de afaceri, „cea 
mai reprezentativă figură a comunităţii targovistene” 
(ziarul ,Actiunea’ din 1.XI.1933). Învață „arta” comerțului 
la Ploieşti, apoi se stabileşte la Târgovişte. Parcurge 
toate treptele meseriei, de la băiat de prăvălie până la 
patron. Se afirmă ca unul din cei mai importanți 
comercianți din judeţ, deţinând mai multe restaurante 
în centrul oraşului Târgovişte şi în comuna Vulcana. 
Participă la Primul Război Mondial (1916-1918), după 
care îşi reia activitatea, devenind proprietarul mai multor 
imobile, între care hotelul „Bucureşti”. Susţine diverse 
acţiuni caritabile şi ajută la refacerea unor biserici ş.a. 
În plan politic face parte din Partidul Naţional Liberal, 
afirmându-se ca un membru marcant. Vasile Nicolaescu 
rămâne un nume respectat, atât pentru priceperea în 
activitatea comercială cât şi pentru că — scria ziarul 
„Acţiunea” — „cinstea era personificata în acest om”. La 
moartea sa i-au adus cuvinte de laudă personalităţi ale 
județului: lon lrimescu-Cândeşti în numele Sfatului 
negustoresc, avocatul George Pârvulescu din partea 
P.N.L., Lazăr Gruia ca reprezentant al Camerei de 
Comerţ, lorgu Andon în numele Băncii „Stelea”. Ziarul 
„Acţiunea” din noiembrie 1933 îi publică fotografia şi un 
articol cu titlul „Doliul comerțului târgoviştean”. (M.C.) 


NICOLESCU, Alexandru (28.X1.1944, Priseaca, 
Târgovişte) Profesor, istoric literar, publicist. Studii 
gimnaziale şi liceale în Târgovişte (1962), urmate de 
cele pedagogice la Bucureşti (1965). Absolvent al 
Facultăţii de Limba şi Literatura Română a Universităţii 
din Bucureşti (1972). Profesor la Răzvad şi Târgovişte. 
În perioada 1990-2003 inspector de specialitate la 
Inspectoratul Şcolar Dâmboviţa, iar din acest an şi până 
la pensionare (2009), cadru didactic la Facultatea de 
Teologie-Litere a Universităţii „Valahia” Târgovişte. Doctor 
în Filologie, specializarea folclor (2006) al Universităţii 
Bucureşti. Publică articole de istorie literară şi istorie a 
culturii târgoviştene în ,Dambovita’, „Însemnări 
pedagogice”. „Graiul Dâmboviţei”, „Târgoviştea”, „Jurnal 
de Târgovişte”, „Curier”, „Litere”. Debut editorial cu 
„Legendele populare din Dâmbovița” (2000), urmat de o 
nouă antologie „Legendele populare româneşti” (2003) 
şi de monografia „Nicolae Scurtescu” (2004). (V.P.) 


NICOLESCU, Anghel Profesor de gimnastică la Liceul 
,lenachita Văcărescu” Târgovişte (1905-1939, 1942-1944). 
Coordonator al activităţii de gimnastică la „Societatea de 
arme, gimnastică şi dare la semn din Dâmboviţa” (de la 
momentul înființării acesteia, în 1906). (A.B.) 


NICOLIN, loan (1882, Dioşti, Romanați — 1942, 
Târgovişte) Colonel. A urmat Şcoala fiilor de militari din 
laşi şi Şcoala de Ofiţeri de Infanterie din Bucureşti, apoi 
repartizat (1909) la Regimentul 22 Infanterie din 

Târgovişte, unde a ocupat toate functiile, de la comandant 
de pluton la comandant al regimentului şi al garnizoanei. 
A mai funcţionat în Regimentul 62 Infanterie, Serviciul 
Geografic al Marelui Stat Major, Şeful Secţiei Topografice, 
ultimii 10 ani fiind colonel, comandat al regimentului 
(1928-1939). A participat la campania din Bulgaria, când 
a condus o companie de mitraliere, iar în Primul Război 
Mondial a acționat în zona Stoeneşti, Gruiu, Câmpulung, 
Mateiaş (1917) şi Mărăşeşti-Oituz, Răchitişul Mic si 
Mare (1917), unde s-a distins prin curaj şi dragoste de 
patrie. A fost distins cu numeroase ordine şi medalii: 
„Steaua României” în grad de cavaler, „Steaua României” 
în grad de comandor, „Coroana României”, Medalia 
Războiului pentru Civilizație (1917-1921), Ordinul rusesc 
„Sfântul Stanislav”, clasa a Il-a cu spade. A avut iniţiativa 
sărbătoririi a 100 de ani de la înființarea regimentului pe 
care-l comanda, pentru care a redimensionat vechiul 
monument de la Teiş, prilej cu care au fost înscrişi şi 
eroii morţi în Războiul pentru Întregirea Neamului. (M.O.) 


NICOLIN, Matei(9.VIII.1913, Târgovişte — 26.V.1987) 
Locotenent-colonel (r). A absolvit Liceul ,,lenachita 
Văcărescu”, după care a urmat, cursurile Facultăţii 
Electotehnice de la Politehnica Bucureşti, pe care însă nu 
le-a terminat. În 1936, se încadra ca soldat la Regimentul 
Care de Luptă. Este înaintat la gradul de sublocotenent în 
1937, în urma absolvirii Şcolii de Ofiţeri de Rezervă din 
Bucureşti. În 1941, a activat şi participat la război în 
Campania de Est. După aceasta a luat parte, cu Regimentul 
2 Care de Luptă, la eliberarea Cehoslovaciei şi Austriei, 
având funcţia de ofiter de legătură şi transmisiuni. S-a 
evidenţiat în acţiunea de luptă de trecere a râului Zitava, din 
Cehoslovacia din 27 martie 1941. (G.T./ C.V.) 


NICOLIN, Theodor (26.VII.1925 Târgovişte) Jurist, 
poet, prozator, istoric literar, publicist, personalitate 
culturala. Dupa absolvirea cursurilor primare (1932-1936) 
urmeaza (intre 1936-1944) cursurile liceale la ,lenachita 
Văcărescu”, din Târgovişte. În 1944 se înscrie la 
Facultatea de Medicină din Bucureşti, abandonată după 
un an, în favoarea Facultăţii de Drept pe care o absolvă în 
1949. A funcţionat între 1949-1955, ca profesor de limba 
română la diferite şcoli din judeţul Dâmboviţa. Din 1955 şi 
până la pensionare jurisconsult şi consilier juridic. Debut 
publicistic (1935) în revista „Universul copiilor” cu proză. 
Colaborează la reviste locale şi centrale: „Valachica”, 
„Dâmboviţa”, „Realitatea damboviteana’, „Curier”. În 
perioada 1969-1989 semnează cu pseudonimul Dorin 
Eliescu. Debut editorial cu volumul de versuri „Lamura 
bolii” (1995), urmat de cel de epigrame „Drept la ţintă” 
(1995) şi de proze scurte „Firul în patru” (1996). 
Preocupări poetice materializate în „Poeme creştine” 
(1999), „Jocul de-a cuvintele” (2003) sau volume de 
haiku-uri: „Asul de treflă” (2000), „Perpetum mobile” 
(2002), dar şi proză scurtă pentru copii „Răducu merge 

la şcoală” (2000). Remarcabile sunt volumele de 
memorialistică „Târgoviştea mea” (2000) şi „Periplu 
târgoviştean” (2004). Care este de fapt Targovistea 
scriitorului? În primul rând un prilej de evocare a unor 
personalități culturale locale sau a scriitorilor pe care i-a 
cunoscut de-a lungul anilor (lon Calboreanu, Ştefania 
Stâncă, Radu Cosmin, G. Vasilescu, losif Dumitrescu- 
Pietrari) sau a altor târgovişteni (George Cair, C. Nitescu- 
Zlatian, Radu Petrescu). Dezvăluie amintiri despre Sala 
de Arme, şcolile târgoviştene, monumentul de la Teiş, 
străzile oraşului. Pentru autor „străzile au amintiri”, trăite 
şi redate într-un stil concis, apelând deseori la memoria 
proprie sau a cunoscutilor, dar şi la documente. (V.P.) 


NIFON al II-lea - MITROPOLIT Era de neam grec 
din Pelopones şi a fost călugărit la mânăstirea Dionisiu, 
a devenit mitropolit al Salonicului, şi apoi patriarh ecumenic 
între 1496-1498. A fost adus în Țara Românească de 
voievodul Radu cel Mare care îl întâmpină la Târgovişte 
cu frumoasele cuvinte: „Eu să domnesc, iar tu să ne 
interpretezi şi să ne înveţi Legea lui Dumnezeu şi să fii 
tată şi păstor mie şi tuturor oamenilor şi solitor către 
Dumnezeu”. A reorganizat viata bisericească a mitropoliei 
Țării Româneşti (1503-1505) „străduindu-se — după spusa 
cronicarului — să tocmeasca moravurile ţării care prea 
se sălbăticise, după pravila sfinţilor părinţi”. Patriarhul Nifon 
al II-lea păstorind scaunul de mitropolit al Țării Româneşti 
a convocat, la Târgovişte, în 1503, un sobor, la care invită 
„pe toți egumenii mănăstirilor şi preoții bisericilor din 
Eparhia Ungro-Vlahiei, împreună cu Domnul Țării, cu toți 
boierii şi dregătorii”, hotărând înființarea a două Episcopii, 
la Râmnic şi Buzău, pentru care hirotoneşte şi doi 
episcopi şi le dă eparhie „care cât va birui.” Mitropolitul a 
îndemnat pe Radu cel Mare să mute mitropolia de la 
Argeş la Târgovişte. În urma unor neînţelegeri provocate 
de intrigile de la curte şi încărcat de ani se retrage în 
1505 la Mănăstirea Vatoped şi, apoi, la Dionisiou de la 
Athos, unde îşi dă obştescul sfârşit în 1508. Pe perioada 
şederii sale în Tara Românească a fost mult prețuit şi 
ajutat de ucenicul lui de suflet, cum îi plăcea să se 
numească, viitorul Voievod şi sfânt Neagoe Basarab care 
s-a şi străduit să aducă în tara moaştele sfântului Nifon 
şi sa determine cu ocazia sfințirii vestitei sale Mănăstiri 
de la Argeş la 15 august 1517, oficierea primei canonizări 
de pe pământ românesc a Părintelui său duhovnicesc 
Sfântul lerarh Nifon, stabilind ca zi de pomenire, ziua de 
11 august. (Arhiep.) 


NIFON MIHAITA - MITROPOLIT (5.1.1944, 
Cretesti-Vidra, Giurgiu) Fiu al lui Anghel şi al Mariei 
Mihăiţă, primind la botez numele Nicolae. Şcoala 
generală (1951-1959) o urmează în comuna natală. În 
anul 1959 se înscrie la Seminarul Teologic din Bucureşti, 
pe care-l absolvă în anul 1964. Urmează, apoi, cursurile 
Institutului Teologic Universitar din Bucureşti, pe care 

le finalizează, în anul 1968, cu lucrarea de licenţă, 
intitulată „Aspecte noi în eclesiologia ortodoxă 
contemporană”, la care obţine calificativul ,exceptional’. 
Între anii 1968-1971, se perfectioneaza, în cadrul unui 
program doctoral la Institutul Teologic Universitar din 
Bucureşti, având ca specializare Vechiul Testament şi 
Limba Ebraică. Pentru elaborarea tezei de doctorat, 
urmează, între anii 1971-1974, studii post-universitare 
şi de specialitate biblică, la Universitatea din Londra — 
King's College, precum şi la Universitatea din Oxford. 
Pentru titlul de „Master of Theology”, în anul 1974, îşi 
prezintă disertatia cu tema „O nouă evaluare a canonului 
Vechiului Testament”, la Universitatea din Londra. În 
1972, ca urmare a unei burse acordate de Universitatea 
din Londra, a urmat cursurile Colegiului Anglican din 
lerusalim-lIsrael, pentru specializare în arheologie 
biblică. Între anii 1977-1978 beneficiază de o bursă de 
specializare la Universitatea din Geneva-Elvetia. După 
echivalarea studiilor post universitare (1994), devine 
doctor în teologie, la Universitatea din Oradea, în 
Teologie biblică, cu lucrarea „Cartea lui Mihea: teologie 
şi exegeză”, sub îndrumarea Pr. Prof. Univ. Dr. Dumitru 
Abrudan. În perioada formării academice, de specializare 
post-universitară la Bucureşti, Londra, Oxford, lerusalim 
şi Geneva, îndeplineşte şi unele funcţii didactice şi ad- 
ministrative în cadrul Patriarhiei Române. Astfel, între 
anii 1967-1970 este pedagog şi profesor la Seminarul 
Teologic din Bucureşti, iar, între anii 1970-1975, este 
secretar de redacţie al publicaţiei „Altarul”, Almanahul 
teologic şi bisericesc al Parohiei Ortodoxe Române din 
Londra, unde publică diferite articole, recenzii şi 
reportaje. Între 1986-1992 este redactor responsabil al 
revistei oficiale a Patriarhiei Române „ROC-Romanian 
Orthodox Church News”, în limbile engleză şi franceză, 
publicând numeroase editoriale, dar şi alte materiale. 
În ziua de 8 mai 1980 intră în monahism şi este 
închinoviat la Mânăstirea Cernica, unde primeşte numele 
de Nifon. La 15 mai 1980 este hirotonit ieromonah, iar 
la 16 iulie primeşte rangul de arhimandrit, cu îmbisericire 
la Mânăstirea Antim din Bucureşti. De la 1 decembrie 
1982 este numit consilier patriarhal la Sectorul de Relaţii 
Externe Bisericesti, iar, în paralel, de la 1 februarie 1983, 
i se încredințează staretia Mânăstirii Antim. La 30 
septembrie 1985, este ales Episcop-Vicar Patriarhal, 
acordându-i-se totodată şi rangul de arhiereu, cu titlul 
de „Ploieşteanul”, iar pe 24 noiembrie 1985 este hirotonit 
arhiereu. Între anii 1985-1993, exercită funcţia de 
secretar al Sfântului Sinod al Bisericii Ortodoxe 
Române. La 11 ianuarie 1994, este ales, de către 
Colegiul Electoral Bisericesc, Episcop al Sloboziei şi 
Călăraşilor (nou înființată), dovedindu-se un bun 
organizator al vieţii bisericeşti, preocupându-se perma- 
nent de îmbogățirea spirituală a credincioşilor, de 
înălțarea a noi lăcaşuri de cult şi de renovarea celor 
vechi, precum şi de editarea a numeroase publicații. 

Printre realizări se distinge prin înfiinţarea, în municipiul 
Slobozia a Seminarului Teologic Liceal „Sf. loan Gură 
de Aur”, precum şi prin înălțarea unei frumoase Catedrale 
episcopale. Între timp, vacantându-se scaunul 
arhiepiscopal de la Târgovişte, la 14 decembrie 1999, 
este ales Arhiepiscop al Târgoviştei, fiind instalat în ziua 
de 26 decembrie 1999. inaltpreasfintia Sa a reorganizat 
viața ecleziastică din Arhiepiscopia Târgoviştei, a avut 
inițiativa restaurării, reparării şi inaltarii de noi lăcaşuri 
de cult, a sprijinit din toată inimă învățământul teologic, 
a creat punți statornice între Biserică şi autorităţile lo- 
cale, dăruind prestanta şi prestigiu Bisericii lui Hristos 
din această eparhie. Ca Arhiepiscop al Târgoviştei, 
Inaltpreasfintitul Părinte Dr. Nifon desfăşoară o 
impresionantă activitate misionară, teologică şi culturală, 
din care amintim: înființarea a numeroase parohii, 4 
mânăstiri şi schituri, 2 protopopiate, inițierea construirii 
a 50 de biserici noi; ample lucrări de consolidare, 
reabilitare şi înfrumusețarea a mânăstirilor Dealu, Stelea, 
Nucet, Peştera, Cota 1000; Catedralei Arhiepiscopale 
din Târgovişte i se redă splendoarea de odinioară prin 
consolidarea arhitecturală, restaurarea picturii, 
resfințirea ei, ori prin amenajarea subsolului, prin 
refacerea vechii clopotnite şi dotarea ei cu 4 clopote 
noi (2001, 2009); Biserica Kretzulescu, monument din 
secolul XVI, este consolidată şi restaurată, devenind 
Paraclis Arhiepiscopal; zeci de biserici sunt în 
construcție în Târgovişte şi în eparhie, având loc târnosiri, 
resfintiri şi sfintiri; ctitorirea a numeroase biserici, dintre 
care amintim Biserica Sf. ler. Nifon de la Mânăstirea 
Peştera; cu rezultate deosebite, atât la Facultatea de 
Teologie (al cărei Decan este), care a dobândit un sediu 
nou, cu săli de curs şi seminarii, precum şi o bibliotecă 
modernă, computerizată, cu aproximativ 30.000 volume, 
cât şi la Seminarul Teologic din Târgovişte, a cărui 
clădire a fost reamenajată, extinsă şi a fost dotată cu 
un paraclis nou (2009); dobândirea, extinderea şi 
modernizarea unei Resedinte şi a unui Centru Eparhial. 
În vederea expunerii patrimoniului valorilor creştine s-a 
îngrijit de înființarea de muzee, precum cel de la Nucet 
(2004), Muzeul Eparhial de la Mânăstirea Stelea (2004), 
sau Muzeul Resedintei Mitropolitane (2008), toate 
deținând obiecte, cărţi şi manuscrise deosebite, din 
vechea cetate de scaun a Țării Româneşti. A iniţiat 
reeditarea jubiliară a Liturghierului lui Macarie (1508) la 
500 de ani de la tipărirea lui la Târgovişte de către 
leromonahul Macarie (2008) şi comemorarea solemnă 
a 500 de ani de la trecerea la Domnul a Sf. ler. Nifon, 
Patriarhul Constantinopolului şi Mitropolitul Ţării 
Româneşti (2008). În ziua de 7 martie 2008, Sfântul 
Sinod al B.O.R., ţinând seama de rodnica şi bogata 
activitate culturală, ştiinţifică, didactică şi teologică a 
Inaltpreasfintiei Sale, dar şi de râvna pastorală şi grija 
fata de edificarea de noi lăcaşuri de cult şi restaurarea 
multor biserici şi aşezăminte bisericeşti, fructuoasa şi 


îndelungata sa activitate arhierească, acordă în ziua 
de 26 lulie 2008 Arhiepiscopului Nifon rangul de 
Mitropolit ad personam. Mitropolitul Nifon a contribuit 
la eforturile de reconciliere naţională, organizând la 
Târgovişte impresionante manifestări pe data de 8 
septembrie 2001, cu ocazia împlinirii a 400 de ani de la 
moartea martirica a Voievodului creştin Mihai Viteazul, 
500 de ani de la sfinţirea Mănăstirii Dealu şi ziua Naşterii 
Maicii Domnului, ziua municipiului Târgovişte, prin 
participarea tuturor şefilor de stat ai României, inclusiv 
M.S. Regele Mihai. În perioada studiilor în străinătate 
şi a activităţii ca Episcop-Vicar Patriarhal, ca Episcop 
al Sloboziei şi Călăraşilor şi ca Arhiepiscop al 
Târgoviştei a participat, ca delegat al Bisericii Ortodoxe 
Române, la diferite congrese, conferinţe, simpozioane, 
seminarii cu caracter teologic ecumenic, în mod spe- 
cial în cadrul Comisiei Internaţionale de Dialog Anglicano- 
Ortodoxă, unde activează până în prezent. Este membru 
în Comitetul Executiv şi Central al Consiliului Mondial 
al Bisericilor de la Geneva, unde activează în diferite 
Comisii Ecumenice şi inter-religioase. De asemenea, 
este comoderator al Comitetului Mixt de Lucru (CML) 
între Biserica Romano-Catolică şi Consiliul Ecumenic 
al Bisericilor. La toate aceste activități cu caracter 
ecumenic intern şi internaţional, a prezentat comunicări. 
Mitropolitul Nifon desfăşoară o intensă activitate 
caritabilă în ambientul social, local şi naţional. Astfel, 
din anul 2002 a fost ales Preşedintele Societăţii Naţionale 
de Cruce Roşie din România, după ce a îndeplinit funcţia 
de vicepreşedinte încă din anul 1991. Din 20 mai 1994, 
Înaltpreasfinţia Sa este Preşedinte al Asociaţiei 
Ecumenice a Bisericilor din România — Aidrom, 
organizație ecumenică cu scop filantropic, dar şi de 
promovare a relaţiilor ecumenice cu celelalte Biserici 
din România. De asemenea, este membru fondator al 
Fundației „Sf. Macrina”, care poartă de grijă copiilor 
străzii din Bucureşti, îndeplinind funcţia de Preşedinte 
al Consiliului de Administraţie. Ca profesor şi decan al 
Facultăţii de Teologie a Universităţii „Valahia” din 
Târgovişte s-a îngrijit de reabilitarea clădirilor facultăţii, 
a iniţiat înfiinţarea a două centre de cercetare (Religie 
şi Stiinta — Sf. Maxim Mărturisitorul şi Centrul de 
cercetări misionare şi ecumenice — Sf. Ap. Pavel). Se 
preocupă de susținerea studenților merituoşi, prin 
completarea pregătirii lor cu burse de studiu în 
străinătate. De asemenea, a susținut înnoirea corpului 
profesoral al facultății, prin atragerea de tineri cercetători 
în proiectul didactic şi misionar al instituţiei. S-a afirmat 
prin numeroase articole, studii sau cărți din care 
transpare o Ortodoxie deschisă dialogului şi problemelor 
lumii contemporane, aplecată spre slujirea omului ca 
modalitate concretă de a-L slăvi pe Dumnezeu, care 
are în centrul ei persoana şi valoarea umană şi care nu 
rerspinge nimic din ceea ce este drept, bun şi frumos. 
Dintre lucrările de referință ale Inaltpreasfintiei Sale este 

necesar să se menţioneze Ortodoxie şi Ecumenism” 
(Bucureşti, 2000); „Misiune şi Viaţă” (Bucureşti, 2002), 
„Misiologie Creştină” (Bucureşti, 2002, 2005); „Profetul 
Miheia: Introducere, traducere şi comentariu” (Bucureşti, 
2000) „The Orthodox Church and Ecumenical Move- 
ment”, în limba engleză, (Bucureşti, 2002), ce cuprinde 
studii, conferințe şi meditații teologice în domeniu. Ca 
o recunoaştere a lucrului în „via Domnului”, 
Inaltpreasfintia Sa a primit numeroase distincţii şi 
diplome, dintre care amintim: „Diploma şi Crucea 
Sfântului Mormânt”, acordată de Patriarhul lerusalimului 
(mai 1996); „Premiul pentru Ecumenism şi Pace”, 
acordate de Episcopatul Catolic din Italia de Sud, Bari- 
Taranto, Italia (septembrie 1999); „Diploma şi Crucea 
Sfântului Andrei”, acordat de Patriarhul Ecumenic al 
Constantinopolului, Bartolomeu | (1995); sau „Ordinul 
National pentru Merit în grad de Mare Ofițer”, acordat 
de Preşedintele României (2000). (Arhiep.) 


NIȚĂ, Lucian (20.VI.1952, Târgovişte) Modelism, 
Rachetomodelism. Absolvent al Liceului Nr. 2 Târgovişte 
(1971). Absolvent al secţiei de subingineri auto din cadrul 
Institutului de învățământ Superior din Piteşti. A activat 
timp de peste trei decenii la societatea Astronautica, 
mai întâi ca sportiv (1967-1983), apoi ca simplu membru 
s-a ocupat de confecţionarea motoarelor şi 
aprinzătoarelor pentru sportivi, ca în final (1993-2000) 
să îndrume pregătirea juniorilor din postura de instruc- 
tor voluntar, antrenor secund. În octombrie 1983, cu 
prilejul unui concurs desfăşurat la Suceava, a devenit 
recordman mondial (durată cu paraşuta rachetoplane 
radiocomandate — clasa S8B, 1 minut şi 32 secunde). 
Multiplu recordman şi campion naţional. Maestru al 
sportului. Căsătorit cu Maria Niţă, multiplă campioană 
naţională la rachetomodelism. (A.B.) 


NIȚĂ, Mircea (23.X1.1952, Moreni, Dâmboviţa). 
Cursuri primare, gimnaziale şi liceale la Moreni, 
absolvent al Facultăţii de Ziaristică din Bucureşti, al 
masterului în administraţie publică şi al cursului de teoria 
comunicării la Universitatea „Valahia” din Târgovişte. 
Director al Clubului „Flacăra 2” din Moreni, manager la 
Serviciu Cultură, sport, sănătate al Consiliului Județean 
Dâmboviţa şi director al Centrului Cultural al aceluiaşi 
judeţ. Dar cea mai îndelungată activitate a desfăşurat-o 
în mass-media fiind, între 1988 şi 2006 redactor, secretar 
de redacție şi director al cotidianului ,Dambovita’”, 
„Dâmboviţa liberă”, apoi redactor-şef al periodicului 
»Damboviteanul’. A făcut parte din echipele fondatoare 
ale ziarului „Dâmboviţa liberă” în 22 decembrie 1989, şi 
periodicului ,Damboviteanul”. Este membru al Uniunii 
Ziariştilor Profesionişti din România. (G.C.) 


NITESCU-ZLATIAN, Constantin (25.1.1895, Băleni, 
Dâmboviţa — 1976, Târgovişte) Profesor, teolog, istoric, 

publicist. Şcoala primară în satul natal. Urmează 
Seminarul Sf. Nifon din Bucureşti (1915). Studii 
universitare de drept, filosofie, teologie, absolvite în 
perioada 1918-1920. Doctorat în 1932, cu teza „Influenţa 
creştinismului asupra dreptului”. Preot, cu întreruperi, 
în perioada 1916-1976. De asemenea, profesor de limba 
română şi drept la şcoli din Târgovişte (Liceul ,,lenachita 
Văcărescu”, Şcoala Normală, Liceul „Carabella”). 
Profesor de religie la Liceul Militar de la Mănăstirea 
Dealu (1925-1940) şi la cel din Predeal (1940-1945). 
Director al Muzeului Mitropoliei Olteniei (1954-1956). 
Membru delegat în Comisia Monumentelor Istorice 
(1960-1965). Debut editorial în 1932 cu teza de doctorat 
„Influenţa creştinismului asupra dreptului”, urmată de 
monografia „Mănăstirea Dealu şi Liceul Militar «Nicolae 
Filipescu»” (1932), „Codul penal în lumina moralei 
creştine” (1935), „La picioarele altarului” (1937). A lăsat 
în manuscris numeroase lucrări, printre acestea 
monografiile Târgoviştei şi a satului Băleni, a Băilor 
Herculane, a unui grai slav vorbit în România (cu 
trimitere la trecutul comunei natale), piesa de teatru 
„Cui, prodest!” sau încercarea de filosofie pură „În 
căutarea adevărului”. Spirit enciclopedic, se apleacă 
prioritar asupra aspectelor vizând tradiţiile istorice şi 
culturale ale spaţiului in care s-a născut şi a trait. (V.P.) 


NITESCU, Dan (1.X11.1947, Pucioasa, Dâmboviţa) 
Absolvent al Liceului Teoretic (azi Colegiu Naţional) 
„Nicolae Titulescu” din Pucioasa şi al Institutului de 
Arhitectură „lon Mincu” din Bucuresti. Lucrează la 
Institutul de Proiectări al judeţului Dâmboviţa şi la Grupul 
de Şantiere Dâmboviţa. Coordonează activităţile de ur- 
banism şi amenajarea teritoriului, investiţii şi de control 
al disciplinei în construcţii. Proiectează arhitectonic peste 
600 de apartamente în Târgovişte şi Fieni, cât şi alte 
obiective economice şi turistice. Printre lucrările de 
anvergură sunt de menţionat; sediul „Romsilva”, studiul 
tehnico-economic privind modernizarea bulevardului 
Regele Carol | din Târgovişte şi reabilitarea vechii baze 
de tratament a oraşului Pucioasa. Pasionat de cartofilie 
şi-a alcătuit o colecţie impresionantă de vederi fotografice 
de epocă. Este şeful serviciului de arhitectură şi 
sistematizare a Consiliului Judeţean Dâmboviţa. (G.C.) 


NITESCU, Titu Învățător, inspector şcolar, om 
politic. Personalitate a învățământului şi a vieții politice 
din județul Dâmboviţa în perioada interbelică şi 
postbelică. Învățător de prestigiu, originar din Lucieni. 
Intră în viata politică şi face parte din Partidul Poporului, 
iar după 1925 devine membru al Partidului Nationalist- 
lorga. În perioada 1933-1937 se înscrie în Partidul 
Naţional Țărănesc, activând în Comitetul Judeţean. După 
anul 1945 se orientează spre forțele procomuniste. 
Deţine importante funcţii: membru în Comitetul de 
Conducere al Sindicatului învăţătorilor (1945), inspector 

şcolar regional (numit în martie 1945), vicepreşedinte 
al Comitetului de coordonare al învăţătorilor damboviteni 
din Frontul Plugarilor, membru în Comitetul Judeţean al 
Frontului Plugarilor şi în Comitetul electoral judeţean al 
Blocului Partidelor Democratice (1946). Publică articole 
în ziarul „Chemarea” prin care susține ascensiunea spre 
putere a forțelor procomuniste. (M.C.) 


NITU, Valerică/Vali (12.X1.1952, Ungureni, 
Dâmboviţa) Poet, jurnalist. Absolvent al Liceului Nr. 2, 
al unei şcoli tehnice postliceale (specialitatea laborator 
siderurgie), al Facultăţii de Ştiinţe Juridice Sociale şi 
Politice — specializarea ,Drept” şi specializarea 
„Jurnalism” la Universitatea „Valahia” din Târgovişte şi 
al unor cursuri de perfecționare la Universitatea Tehnică 
şi Universitatea „Babeş-Bolyai” din Cluj-Napoca; mas- 
ter în administraţie publică europeană şi doctorand la 
Universitatea „Valahia”. Laborant la Combinatul de 
Oteluri Speciale, jurist la Farmacia „Belladonna”, Şef al 
serviciilor energetic-informatică, Resurse umane şi 
Relaţii externe — Relaţii publice la Primăria municipiului 
Târgovişte, o vreme şi profesor la Liceul de Matematică- 
Informatică „Eugen Nicoară” din Reghin. Este creatorul 
SC Impact SRL din Târgovişte şi al publicaţiilor „Im- 
pact”, „Impact literar”, „Impact cultural”, „Impact de 
Vâlcea”, „Aşii dâmboviţeni”, „Aşii vâlceni”, „Rebus im- 
pact”; editorialist al revistei „Aşii români” şi senior edi- 
tor la ziarul „Vocea Ta” din Germania; unul din fondatorii 
săptămânalului „Oglindă damboviteana’”; realizator de 
emisiuni la Columna TV Târgovişte. Publică volume de 
versuri şi proză, printre care: „Trăgând înapoi o noapte” 
(2009), „Plouă în hohote” (2010), „Polen de gând albastru” 
(2010), „Fântâna cuvintelor”, „Trup şi suflet” (2012), 
traduse de Baky Ymeri în limba albaneză. Apare in 
antologia „Insomnia cuvintelor” (2010-albaneză) şi 
„Târgovişte-Chişinău-Sankt-Petersburg” (2012-rusă). Alte 
volume: „Fluier de anotimp”, „Despletitele dimineti’, „Salvat 
de un mugur” (2011, română-engleză), „Ciclul e-ului” 
(2012), „Secunda celestă” (2012, română-engleză, 
franceză), „Ultimul impact” (2012, română-engleză). Este 
membru al Academiei Internationale „Mihai Eminescu”/ 
India-România, al Uniunii Ziariştilor Profesionişti din 
România, al Societății Scriitorilor Târgovişteni şi al 
Asociaţiei Canadiene a Scriitorilor Români. (G.C.) 


NITULESCU, Gabriela (18.X.1947, Bucuresti) Istoric, 
publicist. Cursuri primare şi gimnaziale la Pietrosita şi 
liceale la Liceul (azi, Colegiu National) ,,lenachita 
Văcărescu” din Târgovişte; licenţiată a Facultăţii de Istorie 
de la Universitatea Bucuresti; doctor în istoria cărții la 
Institutul de Istorie „Nicolae lorga” al Academiei Române. 
Profesor la Liceul din Fieni, muzeograf şi cercetător ştiinţific 
principal la Complexul Naţional Muzeal „Curtea 


Domnească” şi, o vreme, lector asociat la Universitatea 


„Valahia” din Târgovişte. Colaborator la ziarele târgoviştene 
„Dâmboviţa”, Jurnal de Dâmboviţa”, la revistele 
„Valachica”, „Eroica”, ,Litere”, la publicaţii ştiinţifice din 
tara şi de peste hotare, şi la emisiuni de radio si 
televiziune. A publicat ca unic autor, dar şi în coautorat, 
volume de istorie şi istorie a culturii târgoviştene. Este 
membru al Uniunii Ziariştilor Profesionişti din România 
şi al Societăţii Scriitorilor Târgovişteni. (G.C.) 


NOI ŞI CERUL Apare în 1995; initiator/director: 
Valentin Grigore; editor: Societatea Astronomică Română 
de Meteori; redactor şef: Gelu Claudiu Radu; numeroşi 
colaboratori din tara şi din străinătate. Rubrici: 
„Astronomie generală”, „Evenimente astronomice 
naționale şi internaţionale”, „Ghid pentru observații 
astronomice”, „Personalităţi”. Îşi încetează apariţia în 
primăvara anului 2002. A fost singura revistă din România, 
cu redactare bilingvă (română/engleză), dedicată 
educației astronomice şi culturii cosmice. (G.C.) 


NOVEANU, Simona Cristina (4.VIII.1972, Târgovişte) 
Jurist, poetă. Cursuri primare, gimnaziale şi liceale în 
oraşul natal (1990). Absolvă Colegiul Economic şi de 
Administraţie al Universităţii „Valahia” Târgovişte, apoi 
Facultatea de Ştiinţe Juridice „Yolanda Eminescu” (1996), 
a aceleaşi universităţi (2003). Pasionată de frumos urmează 
şi Şcoala de Artă „Octav Enigărescu” Târgovişte, clasa 
artă modernă (1999). Între 1997-2003 agent vânzări tehnică 
de calcul, apoi consilier juridic în sectorul privat. Debut 
publicistic cu versuri in revista „Târgovişte” (1991). 
Colaborează cu articole, recenzii, eseuri, cronici literare 
la „Țeapa”, „Târgovişte”, „Oglinda de Dâmboviţa”, „Tineretul 
liber”, „Minerva”, „Mioriţa noastră” (New York). Premii pentru 
poezie la nivel naţional şi internaţional („Drumuri de spice”, 
Uzdin, Serbia, 1997). A realizat începând din 1997, grafică 
de carte pentru volume ce au apărut la Târgovişte, 
Timişoara, Belgrad. Autoarea volumelor de versuri 
„Anotimpul iubirii” (2003), „Anotimpul cuvintelor” (2003), 
„Anotimpul tăcerii” (2003), „Rareori (2004). (V.P.) 


NOVOLAN, Traian (25.11.1937, Cetireni, Republica 
Moldova) Inginer, politician. Absolvent al Facultăţii de 
Metalurgie din cadrul Institutului Politehnic Bucureşti 
(1964). A lucrat ca inginer şi apoi ca inginer-şef la 
Întreprinderea Mecanică Sadu, judeţul Gorj (1964-1974), 
iar în perioada 1974-2000 a îndeplinit funcţia de director 
general la Arctic, Găeşti. A fost membru PCR şi deputat 
în Marea Adunare Naţională. După 1990 se afirmă în 
PDSR şi PSD,devenind vicepreşedinte şi apoi preşedinte 
al Organizaţiei judeţene (1998-2001) şi membru în Biroul 
Executiv Central, consilier judeţean (1996-2000), 
preşedintele Consiliului Judeţean (în anul 2000), sena- 
tor în legislaturile 2000-2004 şi 2004-2008. A fost 
preşedinte al Comisiei Economice a Senatului. (M.C.) 


OBAGILA, lon (24.XII.1965, Nucet, Dâmboviţa) 
Jurnalist. Urmează cursurile primare, gimnaziale şi Liceul 
Agroindustrial din comuna natală şi pe cele superioare 
la Facultatea de Ştiinţe Juridice şi Social-Politice — 
specializarea Jurnalism — de la Universitatea „Valahia” 
din Târgovişte. Este directorul Căminului Cultural din 
Nucet, librar, în Târgovişte, iar de peste un deceniu 
lucrează în presă: reporter la cotidianul „Jurnal de 
Dâmbovița”, Dâmbovita”, „Adevărul de seară” (ediţia de 
Târgovişte), realizator de emisiuni la „Antena 1” Târgovişte 
şi Radio „D”, director la Televiziunea Targoviste/ TTV. 
Este initiator/redactor-sef al săptămânalelor târgoviştene 
„Reporter dâmboviţean” şi „Incomod”. (G.C.) 


OBIECTIV / OBIECTIV MUNTENIA Săptămânal, 
apare la 1998; initiator/redactor-sef: lon lancu Vale. Este 
subtitrat „Informaţie, opinie, divertisment”. De la 25 mai 
1999 îşi schimbă titlul în „Obiectiv Muntenia” fiind editat 
de SC Mavexim SRL Târgovişte. Redactori: Petre L. 
Dragutoiu, Romulus Gandy Georgescu, Petruta lordan, 
George Sanpetrean, Edvina Stanculescu, Emil Voicu, 
Vicentiu Voiculescu; reporteri-colaboratori/speciali: 
Marius Casandroiu, Gabriel Enache, Victor 
Paraschivescu, Mircea Anghelinu, Flora Homa (Aus- 
tralia), Nuşu Mihalache (Spania), Carmen Zebes 
(Germania). Pagini specializate: „Social-politic”, „Eco- 
nomic-opinie”, „Publicitate”, „Cultură”, „Tineret”, 
„Magazin”); rubrică: „Ce-ţi doresc eu tie, dulce...?!”. Îşi 
încetează apariția în 2003. (G.C.) 


OBORUL DE SĂPTĂMÂNĂ Primăria a dispus, în 
1919, redeschiderea târgului de vite şi cereale, în cadrul 
pieţei oraşului, în ziua de joi a săptâmânii (uneori 
funcţiona şi duminica). La intrarea în obor se plăteau 
taxe pentru vitele vândute sau aduse pentru vânzare. 
Separarea oborului de vite de piaţa oraşului s-a hotărât 
în 8 aprilie 1933, prin mutarea acestuia pe terenul situat 
între proprietăţile D. Tenea şi hipodrom, în partea de 
sud -vest a oraşului. Planul noului obor a fost întocmit 
de Florin Crăciunoiu, prevăzut cu construcții din zid şi 

de lemn, adăpost-refugiu, locuinţă pentru paznic, 
fântână, castel de apă, spaţiu de taxator. Au fost 
amenajate spaţii speciale pentru cereale si animale. 
Căile principale de acces aveau prevăzute 14 m lățime 
pentru fluidizarea circulaţiei, teren destinat carutelor cu 
vite, teren destinat depozitelor de cherestea. (G.T./ C.V.) 


OBSERVATOR DÂMBOVIŢEAN Publicaţie lunară 
editată de Consiliul Judeţean Dâmboviţa; apare din aprilie 
2009. Redactare: Biroul de presă al Consiliului Judeţean: 
pagini specializate: „Legislativul local în acţiune”, „Spe- 
cial”, „Infrastructură”, „Patrimoniul județului”, „Tradiţii 
dambovitene”. Continua. (G.C.) 


OBSTEA DE CUMPARARE DE PAMANT 
„SFÂNTUL PETRU ŞI PAVEL” S-a înfiintat în 1933 şi 
era formată din locuitorii din mahalaua Sârbi, cu sediul 
în localul Băncii Populare „Grădina”. Menirea acestei 
organizații era cumpărarea islazului Ulmi — proprietate 
a primăriei oraşului. Organizaţia avea 167 de membrii, 
conduşi de preşedintele lacob Tone. (G.T./ C.V.) 


OFICIUL JUDEȚEAN DE TURISM Înființat în 1935 
de-a lungul timpului a purtat şi alte denumiri. În perioada 
când oraşul era sediul raional acesta se numea agenţia 
ONT Carpaţi. Şi-a încetat activitatea. (G.T./ C.V.) 


OGLINDA DAMBOVITEANA Subtitrat „Cotidian 
popular” apare la 2 februarie 1999, ziarul fiind editat de 
SC Oglinda Press SRL din Bucureşti sub sloganul 
„Uitaţi-vă zilnic în Oglinda... damboviteana, fiindcă nici 
nu ştiţi ce pierdeţi”; în prima parte a anului 2000 îşi 
schimbă titlul în „Oglinda de Dâmboviţa”. Redactor-şef 
Petre Neamţu; redactor-şef adjunct lulian Vişan; secretar 
de redacţie G. Anton; publicitate-marketing-difuzare A. 
Silistraru. Publicaţia — de informaţie — se recomandă 
prin pagini specializate: „Țara în oglindă”, „Pac la 
Oglindă”, „Eveniment în oglindă”, „Între oglinzi paralele”, 
„Poşta Oglindei”, „Faptul aproape divers”, „Pentru tine”. 
Îşi încetează apariţia la 11 mai 2000. (G.C.) 

OGLINDA Săptămânal care a apărut din luna mai 
până în august 2001. Fondatori: lulian Tănase, editor, 
Mircea Cotarta, redactor-şef, Constantin Gurgaşu, re- 
dactor. Publicaţia a fost centrată, mai ales, pe 
problematică economică şi socială (anchete, reportaje 
şi articole de atitudine). (G.C.) 


OGLINDĂ DAMBOVITEANA Subtitrat „Săptămânal 
de informare generală” apare la 21-27 februarie 2001; 
editori: SC Impact SRL Târgovişte; director fondator: Petre 
Neamţu, director adjunct fondator: Vali Niţu; redactori: 
Maximca Grasu, Crista Noveanu, Al. Chirilescu, Marius 
Cârciumaru, Şt. Nicolae. Pagini specializate: 
„Economie”, „Social!”, „Cultura!”, „Interviu”, „Învăţământ”, 
„Caleidoscop”, „Paranormal”, „Generale”, „Diverse”. Îşi 
încetează apariția la sfârşitul anului 2001. (G.C.) 


OLAHUS, Nicolae (1493, Sibiu — 1568) Fiu al 
judelui regesc Stoian sau Ştefan (scoborâtor din vita 
domnească a Draculestilor) şi nepot de soră al lui loan 
Corvin de Huniade. Mama sa a fost Varvara Huszâr. 
Erudit, om de cultură. A deţinut funcţii importante. A 
scris mai multe lucrări. Prieten cu Eramus din 
Rotterdam. În lucrarea sa „Hungaria” scrisă în 1536- 
1537 în limba latină, tipărită la Pozson în 1735, apoi la 
Viena în 1763, menţionează oraşul Târgovişte: „Țara 
Românească îşi are capitala în oraşul Târgovişte”. (C.I.) 


OLARU, Mihai (14.X1.1948, Zamostea, Suceava) 
Absolvent al Şcolii Medii Nr. 1 Siret (1966). Licenţiat al 
Facultăţii de Elecromecanică din cadrul Institutului 
Politehnic laşi (1971). Întreaga sa activitate profesională 
este legată de municipiul Târgovişte. A lucrat iniţial la 
Combinatul de Oteluri Speciale / COS ca inginer stagiar 
(1971-1974), şef de atelier (1974-1977), inginer la serviciul 
mecano — energetic (1977-1979). Apoi s-a transferat la 
Întreprinderea de Construcţii Monatj Metalurgic / ICMM 
(din 1991 denumită S.C. CORINT S.A.) unde a activat 
succesiv ca şef lot (1979-1981), inginer şef şantier (1981- 
1982), şef şantier (1982-1984), director al Antreprizei Titu 
(1984-1986), director tehnic ICMM (1986-1988), director 
general ICMM (1988-1990), inspector principal (1990- 
1992), şef de şantier (1992-1994). La înfiinţarea Regiei 
Autonome de Gospodărie Comunală Târgovişte (în 1994) 
a devenit director de producţie al acestei unități după 
care, în perioada 1995-1998, a fost director general. Între 
1999-2011 a fost directorul Direcţiei de Construcţii Edilitar 
Gospodaresti din cadrul Consiliului Local al municipiului 
Târgovişte, funcţie pe care o păstrează şi după 
transformarea unității (de la 1 martie 2011) în S.C. Mu- 
nicipal Construct S.A. (A.B.) 


OLĂNESCU, Constantin (1845, Bucureşti — 
14.V.1928, Bucureşti) Inginer, director, profesor, 
ministru, parlamentar. Descendent al unei vechi familii 


340 


boiereşti, îşi face studiile la Şcoala Centrală de Artă şi 
Meserii din Paris. Ocupă diverse funcții: inginer, direc- 
tor în Ministerul Lucrărilor Publice (1876), profesor la 
Şcoala de Poduri şi Şosele (1878-1880), inspector şi 
director în cadrul CFR (1880-1883), profesor la Şcoala 
de Silvicultură (1884-1885). Personalitate a Partidului 
Conservator, ministru al Lucrărilor Publice (1891-1895), 
ministru de Interne (1900-1901) în timpul guvernării Petre 
Carp. A jucat un rol important pe scena politică 
damboviteana, devenind din 1907 liderul organizației 
judeţene a Partidului Conservator, iar din 1908 
preşedintele de onoare. Parlamentar în mai multe 
legislaturi, preşedinte al Adunării Deputaţilor în anii 1899- 
1900 şi 1911-1912. C. Olănescu a contribuit la acţiunile 
de modernizare a județului, fiind caracterizat ca „cel 
mai mare binefăcător al acestui județ”. Ziarist talentat, 
a publicat articole cu tematică politică în diverse ziare: 
„România”, „Epoca”, ,Credinta” (1908, 1914). S-a 
remarcat prin contribuţia adusă la răsturnarea guvernului 
liberal condus de lon C. Brătianu (1888). În 1893, în 
calitate de deputat, a intervenit pe lângă guvern pentru 
impulsionarea lucrărilor de restaurare a Mitropoliei din 
Târgovişte. A fost preşedintele Consiliului județean 
Dâmboviţa în anii 1889-1894. (M.C.) 


OLTEANU, Gheorghe, (19.XII.1973, Străoşti, 
Dragodana, Dâmboviţa) Studii primare şi gimnaziale în 
comuna natală, secundare la Găeşti. Licenţiat în istorie, 
promoţia 1997. Arheolog, cercetător ştiinţific, director 
adjunct la Complexul Naţional Muzeal „Curtea 
Domnească” Târgovişte, specialitatea arheologie 
medievală, doctorand, Institutul de Istorie „Nicolae 
lorga”, Bucureşti. Şantiere de profil, studii de specialitate 
în revista muzeului „Valachica”, cât şi în publicații 
centrale. Lucrări (singur sau în colaborare): „Repertoriul 
arheologic al județului Dâmbovița”, vol. I-II, Târgovişte, 
2002, 2003; „Atlasul istoric al oraşelor din România”, 
Bucuresti, 2006. (M.O.) 


OLTEANU, Marcel Colonel. Conducator in domeniul 
sportului. Un mare iubitor al sportului care prin functiile 
deţinute în primii ani de funcţionare a Liceului Militar 
„Mănăstirea Dealu” (Comandant al Liceului; 
Preşedintele Comitetului Central, Preşedinte de Onoare 
al Societăţii Sportive „Mănăstirea Dealu”) a sprijinit con- 
sistent activităţile sportive de aici. A avut şi o contribuție 
importantă la formarea pleiadei de specialişti care au 
constituit echipa de conducere la nou infiintatul Institut 
Naţional de Educaţie Fizică din Bucureşti (Virgil 
Bădulescu, Emil Pălăngeanu, Alexandru Manolescu, 
lon Lascăr). (A.B.) 


OLTEI, Paul (20.V.1920, Teiş, Şotânga, Dâmboviţa 
— 11.VIII.2004, Târgovişte) Licenţiat al Academiei 
Naţionale de Educaţie Fizică şi Sport din Bucureşti 


Enciclopedia oraşului Târgovişte 


(1945). În perioada studiilor liceale a jucat fotbal la PAS 
Pucioasa (campionat districtual) şi a fost selecționat în 
echipa judeţului participantă la campionatul interşcolar. 
A deţinut mult timp cele mai importante funcţii pe plan 
judeţean în ceea ce priveşte domeniul sportului: 
Preşedintele Organizaţiei Sportul Popular / OSP 
Dâmboviţa (1945-1948); Preşedinte al Consiliului 
Judetean pentru Educaţie Fizică şi Sport / CJEFS 
Dâmboviţa (1968-1973); Prim Vicepreşedinte al 
Consiliului Judeţean pentru Educaţie Fizică şi Sport 
Dâmboviţa (1973-1980), cu menţiunea că în respectiva 
perioadă de timp funcţia de preşedinte era atribuită, prin 
normative legale, unui secretar al Comitetului Judeţean 
PCR. În perioada în care a condus destinele sportului 
acesta a obținut importante succese atât în activitatea 
organizatorică („promovarea” Şcolii Sportive de Elevi 
Târgovişte din unitate fără personalitate juridică în Şcoala 
Sportivă Târgovişte, instituţie de sine stătătoare şi apoi 
transformarea acesteia în Clubul Sportiv Şcolar 
„Dâmbovița” Târgovişte; înființarea unor puternice cluburi 
şi asociaţii sportive, Clubul Sportiv, Astronautica, Oţelul, 
SARO, Luceafărul — Romlux etc.), cât şi în sportul de 
performanţă (primele titluri de campion mondial şi 
european şi primele recorduri mondiale din istoria sportului 
local; promovarea, în premieră pentru sportul târgoviştean, 
a echipei de lupte libere în divizia „A” şi a celor mascu- 
line de baschet, handbal, volei, în divizia „B” etc.). (A.B.) 


OPINII PEDAGOGICE Caiet metodic editat de 
Inspectoratul Şcolar Judeţean Dâmboviţa. Târgovişte 
1969-1972. Apariție anuală. Întreprinderea poligrafică 
„Argeş” Piteşti. Din 1973 până în 1974 apare cu titlul 
„Însemnări pedagogice”. Între 1974-1977 nu apare. 
Reapare sporadic din 1977 cu titlul „Din viata şcolii 
dambovitene”. Articole vizând activitatea educaţională 
din judeţ semnate de Petrea Ciupitu, Sebastian 
Gârbotei, Florica Deftu, Eusebiu Platcu, Mircea 
Geogrescu, Mihai Oproiu, Toma $vintiu. (V.P.) 


OPOZIȚIA UNITĂ Ziar al Opozitiei Unite (alianţă 
între Partidul Țărănesc, Partidul Poporului şi Partidul 
Naţional). Apare în februarie 1926. Scopul său era 
promovarea acțiunilor şi a ideilor Opozitiei Unite, având 
ca finalitate venirea la guvernare. Scriu articole preotul 
Vasile Alexe — liderul judeţean al Partidului National, 
avocaţii Nicu Ciornei, G. Drăguţ Demetrescu şi 
Constantin Dănescu — secretarul general al organizaţiei 
județene a Partidului Țărănesc, Petre Popescu — 
preşedintele Societăţii „Fiii apărători ai patriei”, Titi 
Pârjolescu, Gonzalv lonescu — lider al Partidului 
Poporului ş.a. Ziarul atenționează că trebuie respectate 
legile şi instaurată corectitudinea, precizând, mai ales 
pentru funcţionari „că orice abatere de la datorie, orice 
călcare de lege, orice refuz de serviciu, orice 
samavolnicie săvârşite asupra drepturilor şi libertăților 

cetăţeneşti, va fi aspru pedepsită, oricare va fi guvernul 
de mâine”. Temele abordate se circumscriu zonei 
politice: alegerile comunale, programe şi interese 
politice, ideea de ordine, înlăturarea P.N.L de la 
guvernare. Sunt semnificative titlurile „incendiare” ale 
unor articole: „Pe viata şi pe moarte”, „Ceasul a sunat”, 
„La o parte cu ei”, „Spre ştiinţă” etc. (M.C.) 


OPREA, Florea (15.X.1926, Buftea, Ilfov) Urmează 
cursurile liceale la Buftea şi la Liceul „Gheorghe Lazăr” 
din Capitală, luându-şi, apoi, licenţa la Facultatea de 
Chimie Industrială — specialitatea metalurgie - a 
Institutului Politehnic din Bucureşti. La aceeaşi 
Politehnică obţine titlurile de doctor şi de doctor docent 
în ştiinţe tehnice. Cercetător ştiinţific la Institutul de 
Cercetări Metalurgice şi Mecanică Aplicată al Academiei 
Române. Promovează toate funcţiile didactice 
universitare, fiind decan şi rector al Universitatilor „Dunărea 
de Jos” din Galaţi şi „Valahia” din Târgovişte, acesteia 
fiindu-i fondator şi principal organizator. Este membru 
titular al unor foruri academice din tara, din Europa şi din 
America. Doctor Honoris Causa al unor universităţi din 
România şi din Statele Unite ale Americii; Cetăţean de 
Onoare al municipiilor Târgovişte şi Galaţi. Specializări 
în institute de cercetare din Chile — unde a fost şi visit- 
ing professor —, Franța, Germania, lugoslavia, Rusia şi 
Spania. Distins cu premii ale Academiei Române, 
Academia Americano-Române de Arte şi Ştiinţe, cu 
Ordinul „Meritul Ştiinţific”, cu numeroase diplome de 
onoare, şi cu medalii româneşti şi străine, conducător 
de doctorate la Universitatea „Dunărea de Jos”, creează 
şcoala Academică de Ştiinţa Materialelor la 
Universitatea „Valahia”. A publicat peste 250 de articole 
ştiinţifice în reviste de specialitate din România şi de 
peste hotare şi lucrări din domeniul metalurgiei extrac- 
tive, metalelor neferoase, termodinamicii materialelor, 
aliajelor speciale cu elemente de tranziție. (G.C.) 


OPREA, lon (5.V.1926, Valea Voievozilor, 
Dâmboviţa) Echitatie, volei, antrenor. Absolvent al 
Liceului „lenăchiţă Văcărescu” Târgovişte (1945) şi al 
Şcolii de Ofiţeri de Cavalerie Târgovişte (1947). În 1946, 
pe când era elev al Şcolii de Ofiţeri de Cavalerie din 
Târgovişte a început să practice concomitent călăria şi 
voleiul. După absolvirea acesteia s-a dedicat o lungă 
perioadă de timp sportului ecvestru fiind legitimat 
succesiv la Regimentul de Gardă Republicană Bucureşti 
(1948-1951), CCA Bucureşti (1952-1957), Dinamo 
Bucureşti (1958-1959), Ştiinţa Bucureşti (1960-1961). 
A practicat toate probele clasice ale echitatiei 
(obstacole, dresaj, fond) obţinând de-a lungul carierei, 
ca sportiv, 3 titluri de campion naţional la dresaj (1957, 
1960 — categoria uşoară; 1961 — categoria mijlocie). 
Ultimul său concurs (o probă de forță progresivă, în care 
a încălecat unul din caii săi preferaţi — Padina) l-a 

disputat în 1961 pe Stadionul „Militar” din Târgovişte 
(actualmente amplasamentul este ocupat de blocuri din 
cartierul „Aleea Trandafirilor”). Maestru al sportului 
(1957). La toate grupările unde a fost legitimat 
concomitent cu cariera de sportiv a activat în paralel şi 
ca instructor sportiv, antrenor. După încheierea activității 
în domeniul echitatiei a revenit la cealaltă pasiune a sa, 
voleiul, atât ca jucător cât şi ca instructor sportiv şi 
arbitru. În perioada 1973-1975 a fost instructorul sportiv 
al primei echipe masculine de volei din Târgovişte care 
a promovat şi activat în divizia „B”. Pe toată perioada în 
care ,SARO” a evoluat în divizia „B” (16 ediţii consecu- 
tive de campionat, până în 1990) a deţinut funcţia de 
preşedinte al secţiei de volei. Arbitru de volei (categoria 
III de clasificare). (A.B.) 


OPREA, Marina-Cătălina (11.1V.1986, Pucioasa, 
Dâmboviţa) Atletă. Absolventă a Grupului Şcolar 
Constructii-Montaj Târgovişte (2004). Licenţiată a 
Facultăţii de Ştiinţe Umaniste — Secţia Educaţie Fizică 
şi Sport a Universităţii „Valahia” Târgovişte (2008). Ref- 
erent de specialitate la Clubul Sportiv Târgovişte (2010). 
Cea care i-a observat deosebitul talent nativ pentru 
probele de alergări a fost Persida Davidescu, profesoară 
de educaţie fizică la Şcoala Generală Nr. 1 Pucioasa 
unde era elevă. În 1998 a recomandat-o profesorului 
Nicolae Gutoiu care a preluat-o şi a pregătit-o în întreaga 
ei carieră. Legitimata la ,CSS” Târgovişte (1998-2001), 
»CSS” + „CS” Târgovişte (2002-2004), ,CSS” Târgovişte 
+ „CSM” Craiova (2005-2006). Medaliată cu bronz la 
campionatele mondiale de juniori. Triplă campioană 
europeană de juniori Medaliata cu bronz la campionatele 
balcanice. De 2 ori campioană balcanică la tineret. Multiplu 
medaliată (de două ori cu aur, de două ori cu argint, o 
dată cu bronz) la campionatele balcanice de juniori. Dublu 
medaliată cu aur şi de 3 ori cu bronz la campionatele 
naţionale. Multiplu medaliată la campionatele naţionale 
de tineret. Detinatoare a 3 recorduri nationale de junioare. 
Recorduri personale: 1500 m (4.18.40, 2006); 3000 m 
obstacole (9.50.04, 2004). (A.B.) 


OPREA, Marius (22.V.1964, Târgovişte) Istoric, 
poet, publicist. Studii primare, gimnaziale şi liceale la 
Braşov (1982), unde se stabileşte ulterior. Licenţiat al 
Facultăţii de Istorie a Universităţii Bucureşti (1988). 
Lucrează ca profesor la Braşov (1988-1990). Redactor 
la revistele „Interval!” (1990-1991), „Cuvântul” (1992- 
1993), redactor-şef al cotidianului „Mesager” (1991- 
1992), corespondent la posturile de radio BBC (1992) 
şi Europa liberă, redacţia din Bucureşti (1992-1996). 
De asemenea, redactor şi redactor-şef la „Transilvania 
jurnal!” (1997), „România liberă” (2001-2003). Consilier 
prezidenţial (1997-2000), apoi cercetător la Institutul de 
Istorie Recentă, tema predilectă fiind studierea Arhivelor 
Securității. Doctorat cu teza: „Rolul şi evoluția 

Securităţii”. Debut cu poezie în revista „Dialog” (1984). 
Colaborează la „Dialog”, „Viața studenţească”, 
„Cuvântul”, „Dilema”, „Interva!”. Debut editorial în volumul 
colectiv de poezie „Pauză de respiraţie”, 1991, împreună 
cu Simona Popescu, Caius Dobrescu şi Andrei Badiu, 
urmat de „Plimbare pe Ulița Tipografiei” (1995), „Solo 
de tamburină” (1999), „Adevărata călătorie a lui Zahei 
Vasile Voiculescu şi taina Rugului Aprins” (2008), „Şase 
feluri de a muri” (2009). O serie de volume sunt 
consacrate rolului Securităţii în societatea românească, 
valorificând cercetările sale în domeniu: „Banalitatea 
răului. O istorie a Securităţii în documente. 1949-1989” 
(2002). ,Mostenitorii Securităţii” (2004), „Ziua care nu 
se uită. 15 Noembrie 1987. Braşov” (colaborare, 2002), 
„Chipul morţii: dialog cu Vladimir Bukovski despre 
moartea comunismului” (2006), „Bastionul cruzimii: o 
istorie a Securităţii. 1948-1964” (2008). (V.P.) 


OPREA, Nicolae (30.X.1930, Cucuteni, Dâmbovița 
— 30.X.1984, Târgovişte) Profesor, director, inspector 
metodist, inspector şcolar general. Îşi începe studiile 
liceale în cadrul Liceului „Nicolae Titulescu” — Pucioasa 
şi le finalizează la Liceul ,lenachita Văcărescu” din 
Târgovişte (1951). Absolvent al Facultăţii de Matematică- 
Fizică din cadrul Universității Bucureşti. Activează ca 
profesor de matematică-fizică la Şcoala Generală Fieni 
(1955), apoi la Şcoala Generală Buciumeni (1955-1959). 
Îndeplineşte diverse responsabilităţi: director la Şcoala 
Pietrosita (1960), inspector metodist pentru Secţia 
Învățământ şi Cultură a Raionului Pucioasa (1961), di- 
rector adjunct al Liceului „Nicolae Titulescu” Pucioasa 
(1961-1963), vicepreşedinte cu probleme de învățământ 
şi cultură la Sfatul Popular Raional Târgovişte (1963- 
1967), inspector şcolar general (1968-1974), director al 
Casei Corpului Didactic (1975-1981). În anul 1982 renunță 
la activitatea didactică din motive medicale. (M.C.) 


OPRESCU, Dumitriu Medic în perioada 1919-1935, 
a stat de „strajă vieţii” exercitându-şi profesia la Spitalul 
Judeţean aducându-şi contribuţia pentru edificarea 
Spitalului Judeţean, reuşind, la 1 ian. 1929, să dea în 
folosinţă noul pavilion al noii clădiri. (G.T./ C.V.) 


OPRISOREANU, Ana (9.XII.1948, laşi) Este 
absolventă a Facultăţii de Arte Plastice a Universității 
din laşi. Profesoară în şcoli târgoviştene. Participă la 
numeroase expoziţii de grup, personale şi la tabere de 
creaţie. | s-a acordat Medalia Departamentului de Cultură 
din Orne, Franţa. Îi sunt reţinute lucrări în colecţii de stat 
şi particulare din tara, din Anglia, Bulgaria, Canada si 
Franţa. Este membră a Uniunii Artiştilor Plastici. (G.C.) 


OPROIU, Gheorghe (1912, Valea Lungă, Cricov — 
2000) A fost preşedinte al Comitetului Executiv al 
Sfatului Popular al oraşului Târgovişte între 1953-1954, 

1955-1958. Muncitor petrolist din Valea Lungă, a dat 
dovadă de mult bun simţ şi a reuşit să impulsioneze, 
după mulţi ani, reluarea continuării lucrărilor de 
canalizare (1953), refacerea şi modernizarea Casei de 
Cultură (dotarea cu săli de spectacole, cabine pentru 
actori, săli cu altă destinaţie). După recensământul din 
1950, care înregistrase la Târgovişte o populaţie de 
24.352 de locuitori, 3930 de clădiri din care 3250 de 
locuinţe şi o densitate de 55 de locuitori/kmp a considerat 
necesar întocmirea unui studiu preliminar în anul 
următor. Acesta propunea menţinerea întinderii oraşului 
la suprafața anterioară (70 ha) şi considera că aceasta 
era suficientă pentru construcţia de locuinţe pentru 
următorii 20-25 de ani. Studiul propunea sistematizarea 
intrării în oraş dinspre Găeşti, amenajarea zonei 
industriale în sudul oraşului, înglobarea monumentelor 
istorice într-o zona bine definită, amenajarea trecerilor 
peste calea ferată şi a podului Mihai Bravu, construirea 
unui cartier de locuinţe între străzile Constantin 
Brâncoveanu şi Tudorică Popescu care să cuprindă 750 
de apartamente, şcoli, magazine şi creşă. Străzile 
urmau să fie lărgite, monumentele istorice restaurate. 
Înființarea unei staţii de epurare completa amplul proiect. 
O iniţiativă interesantă a fost inaugurarea transportului 
de călători cu autobuzul. S-au aliniat şi retrasat străzi, 
s-au refăcut pavaje şi s-a realizat asfaltarea mai multor 
străzi. Prin HCM-ul din 23 iunie 1955 s-au declarat în 
oraş, monumentele istorice, printre ele aflându-se 19 
biserici, casele Angela Georgescu, Pârvulescu, ruinele 
Curţii Domnesti şi Santul Cetăţii. După ce dispăruseră 
din peisajul urbanistic vechile statui care reprezentau 
principalele personalităţi ale oraşului, s-a inaugurat 
monumentul închinat lui Tudor Vladimirescu realizat de 
sculptorii Damian şi Coman din Ploieşti, şi bustul 
Smarandei Gheorghiu. Primarul Gh. Oproiu a obținut 
aprobarea efectuării lucrărilor de amenajare a parcului 
Chindia, conceput pentru a crea un cadru ambiental şi 
protecţie pentru Curtea Domnească. În interiorul parcului 
urma să se amenajeze un lac cu debarcader, un bazin 
de înot pentru copiii, un teatru, o bibliotecă în aer liber 
şi un restaurant, care să permită recreerea locuitorilor 
oraşului. Deşi lucrările au început, ele au întârziat, fiind 
necesare exproprieri, parcul fiind terminat deabia în 
deceniul al optulea. (M.O.) 


OPROIU, Mihai (14.VII.1943, Târgovişte) Profesor, 
istoric, istoric al culturii, publicist. Studii primare, 
gimnaziale în Târgovişte, ca şi cele liceale la „lenăchiţă 
Văcărescu” (1962). Absolvent al Facultăţii de Istorie a 
Universităţii din Bucureşti (1967). Profesor de istorie la 
şcolile din Lăculeţe (Glodeni), Doiceşti, Târgovişte. În 
perioada 1976-1986 muzeograf şi director al Muzeului 
Judeţean Dâmboviţa. Între 1991-1995 inspector la 
Inspectoratul Şcolar Dâmboviţa. Din 1980 doctor în 
istorie la universitatea absolvită cu tema „Oraşul 

Târgovişte şi împrejurimile sale între 1600-1848”. Cadru 
didactic asociat (1992), apoi conferenţiar şi profesor 
(2002) la Universitatea „Valahia” Târgovişte, până la 
pensionare (2008). Debut publicistic cu studiul „Şcoli 
satesti în judeţul Dâmboviţa în secolul al XVIII-lea”, apărut 
la revista „Valachica” (1968), urmat de studii şi articole 
privind istoria culturală târgovişteană. Colaborează la 
„Valachica”, „Dâmboviţa”, „Muzeum” (Argeş), „Revista 
muzeelor”, „Jurnal de Dâmboviţa”, ,Dambovita’, 
„Târgoviştea”, „Curier”, „Studia bibliologica Valahica”. 
Debut editorial cu „Inscripţii şi însemnări din judeţul 
Dâmboviţa”, vol. | (cu Radu Gioglovan, 1975). Continuă, 
ca unic autor, cu vol. Il (1997), vol. III, IV, V (1998). 
Colaborează la „Dicţionarul istoric al localităţilor județului 
Dâmboviţa (1983), la o serie de monografii despre 
Târgovişte. Autor, împreună cu Constantin Manolescu, 
al lucrării „Stampe targovistene” (1996), poveste 
captivantă a oraşului, căruia îi mai dedică volumele: 
„Oraşul şi împrejurimile sale între 1600-1848” (1999), 
„Oraşul şi împrejurimile sale între 1821-1918” (2001, în 
colaborare cu Pârvan Dobrin), „Târgovişte, două decenii 
de democraţie (1918-1938) (2005), precum şi ghiduri 
turistice (în colaborare cu Anda Andronescu — 2001, 
2004). Dintre lucrările sale mai amintim: „Aşezări satesti 
de pe Valea lalomitei” (2000, în colaborare cu Luminiţa 
Oproiu), „Brăneşti. Documente inedite ale familiei 
Bălăşescu” (2004, cu Victor Petrescu), „Spicuiri din 
presa damboviteana” (2007, colaborare), „Cultura 
medievală târgovişteană” (2008, cu Agnes Erich), „O 
lume în mişcare — Dâmboviţa. Initiative şi capital” (2008, 
colaborare), „33 voievozi de Târgovişte” (2009, 
colaborare), „Străbătând veacurile. Album” (2010, 
colaborare). Dedică lucrări de sinteză unor partide 
istorice, Partidul Liberal (2005) şi Partidul Naţional 
Țărănesc (2005, în colaborare). (V.P.) 


ORĂŞANU, Horia-Nicolae-Alexandru ,,Sandy” 
(1922, Bucureşti) Voleibalist. Absolvent al Liceului 
Militar „Mănăstirea Dealu” (1941). Licenţiat al Facultăţii 
de Arhitectură din Bucureşti. A debutat în acest sport 
la echipa Liceului Militar „Mănăstirea Dealu”. A mai jucat 
la „Locomotiva CFR” Bucureşti, formaţie cu care a 
câştigat 2 titluri de campion national. 24 selecții în echipa 
naţională. Medaliat cu aur şi argint la Jocurile Balcanice. 
Maestru al sportului. Antrenor la „Locomotiva CFR / 
Rapid” Bucureşti. (A.B.) 


ORAŞE ÎNFRĂȚITE Kazanlak (Bulgaria), Târgovişte 
Bulgaria), Trakai (Lituania), Orvault (Franţa), Corbetta 
Italia), Santarem (Portugalia), Vellinge (Suedia), Miami 
Statele Unite ale Americii), Castellon de la Plana 
Spania). (M.S.) 


aan nN Oo 


ORCHESTRA LICEULUI ECONOMIC S-a înființat 
din iniţiativa „maestrului Şeinescu” şi a făcut progrese 

însemnate în scurt timp. A fost sprijinită permanent de 
avocatul Grigore Tolbea, preşedintele Comitetului Şcolar 
al Liceului Economic. În cadrul orchestrei s-a realizat 
„o armonie plăcută”, în care s-a remarcat elevul Mihai 
Teodorescu, care a impresionat asistenţa „prin mânuirea 


arcusului la violină”. (M.O.) 


ORIZONT ŞCOLAR Revistă a elevilor Grupului Şcolar 
de pe lângă Întreprinderea de Utilaj Petrolier Târgovişte. 
Apare neregulat din 1979. Colectivul de redacţie: ing. lon 
Poschina — director. Coordonatori: prof. Corneliu Zamfira, 
A. Alexandru, Lucian Penescu, Maria Perieteanu si un 
colectiv din rândul elevilor liceului. La rubrica „Cenaclul 
literar” se publică creaţii ale elevilor. (V.P) 


OROS, Călin D. (8.VII.1966, Dej, Cluj) Absolvent al 
Liceului „Andrei Mureşanu” din Dej şi licenţiat al Facultății 
de Matematică şi Fizică de la Universitatea „Babeş-Bolyai” 
din Cluj-Napoca. Doctor în fizică la Universitatea Politehnica 
din Bucureşti. Stagii de specializare în Franţa, Marea 
Britanie — unde a fost şi visiting scientist — Mexic şi Spania. 
Profesor în învățământul liceal, apoi cadru didactic, secretar 
ştiinţific al Senatului, şef de catedră, director de 
departament, decan al Facultăţii de Ştiinţe şi Arte, prorector 
şi, din 2012, rector al Universităţii „Valahia”. Membru în 
societăţi ştiinţifice din tara şi din străinătate. Publică lucrări 
din domeniul fizicii, istoriei fizicii, generarea plasmelor — 
laser şi interacțiunea radiaţiilor laser cu substanţă. (G.C.) 


OȚEL INOX Întreprindere înființată la 1 iunie 1974, 
aflată în subordinea Ministerul Industriei Metalurgice / 
MIM. Avea ca scop fabricarea de table şi benzi 


inoxidabile laminate la rece, precum şi fabricarea 
profilelor mici şi a sârmei laminate la cald. Investiţia a 
fost realizată cu credite externe din partea Băncii 
Internaţionale pentru Reconstrucţie şi Dezvoltare / BIRD, 
iar tehnologiile şi echipamentele au fost furnizate de 
firmele japoneze Nisshin Steel Co Ltd., respectiv Daido 
Steel Co. În noiembrie 1979 a fost pusă în funcţiune 
secţia de table şi benzi din oțeluri inoxidabile lami- 
nate la rece, iar în februarie 1981 secţia de profile 
mici şi sârmă laminate la cald. Începând din anul 
1991 (conform legislaţiei în vigoare la acel moment) 
întreprinderea a fost transformată în societate 
comercială pe acţiuni sub titulatura de S.C. OȚEL 
INOX S.A. Târgovişte. În octombrie 1997 (unitatea 
avea atunci 1800 de salariaţi) pachetul majoritar de 
acţiuni al societăţii (51 %) a fost achiziţionat de 
Samsung Deutschland GmbH, firmă care a ajuns să 
deţină în 2011 peste 94 % din capitalul social al OȚEL 
INOX. Au fost realizate în ultimii ani importante investiţii 
ceea ce a permis extinderea gamei de fabricaţie cu 
noi secţii, precum cele producătoare de benzi subțiri 
şi ultrasubtiri din oțeluri inoxidabile (data în folosință 
în 2002) şi cea de oţel inoxidabil de înaltă precizie — 
benzi late (dată în folosință în 2010). În prezent OȚEL 
INOX este singurul producător de table şi benzi de 
oțel inoxidabil din Europa de Est, producţia sa este 
destinată 95 % exportului, iar numărul de salariaţi 
este de 850. De-a lungul celor aproape 4 decenii de 
existenţă destinele unităţii au fost conduse succesiv, 
din postura de directori, de Constantin Gingăraşu, 
Mihail-Dan Curcubătă, Radu Lazăr, Adrian Vasilescu, 
Adrian Glăvan, Stelian Dumitrescu. (A.B.) 

PAIC, Georgiana-Narcisa (13.1X.1985, Târgovişte) 
Lupte libere, antrenor. Absolventă a Liceului „lon Heliade 
Rădulescu” Târgovişte (2004). Licenţiată a Facultăţii de 
Ştiinţe Umaniste — Secţia Educaţie Fizică şi Sport din 
cadrul Universităţii „Valahia” Târgovişte (2008). 
Absolventă a Şcolii de Antrenori, specializarea lupte, 
din cadrul Agenţiei Naţionale pentru Sport (2008). Profesor 
la CSS Târgovişte (2008 — în prezent). A început activitatea 
sportivă (ca luptătoare, stilul libere) la CSS Târgovişte în 
anul 2000 cu Cornel Cornea cel care i-a fost antrenor 
întreaga carieră. Legitimată la CSS Târgovişte (2000- 
2003), CSS Târgovişte + CSM Craiova (2004-2006), CSŞ 
Târgovişte + Dinamo Bucureşti (2007-2008), Clubul 
Sportiv Târgovişte (2009-2011). Vicecampioană 
europeană (2011, categoria 55 kg.). De 6 ori câştigătoare 
atitlului de campioană naţională (2003, 2006, 2008-2011). 
Sora cu Ana-Maria Paic-Otvés medaliată cu bronz la 
campionatele europene de seniori şi juniori, multiplu 
campioană naţională, la lupte libere. (A.B.) 


PAIC-OTVOS, Ana-Maria (6.VII.1987, Târgovişte) 
Lupte libere. Absolventă a Liceului „Voievodul Mircea” 
Târgovişte (2006). Licenţiată a Facultăţii de Ştiinţe 
Umaniste — Secţia Educaţie Fizică şi Sport din cadrul 
Universităţii „Valahia” Târgovişte (2010). A început 
activitatea sportivă (ca luptătoare, stilul libere) la CSŞ 
Târgovişte în anul 2000 cu Cornel Cornea cel care i-a 
fost antrenor întreaga carieră. Legitimată la CSŞ 
Târgovişte (2000-2003), CSS Târgovişte + CSM Craiova 
(2004-2006), CSS Târgovişte + Dinamo Bucureşti (2007- 
2008), Clubul Sportiv Târgovişte (2009-2011). La 
campionatele mondiale s-a situat pe locul 5 (2006, 
categoria 72 kg.), iar la campionatele europene a 
câştigat medalia de bronz (2006, categoria 72 kg.). A 
ocupat locul 8 la campionatele mondiale pentru juniori 
(2006, categoria 72 kg.). A câştigat o medalie de bronz 
la campionatele europene pentru juniori (2007, categoria 
72 kg.). De 4 ori campioană naţională de seniori (2006, 
2007, 2009, 2010). Multiplu campioană naţională de 
juniori şi cadeți. Clasată de Federaţia Romana de Lupte 

pe locul 3 în ierarhia celor mai buni luptători români ai 
anului 2006. Sora cu Georgiana-Narcisa Paic, 
vicecampioană europeană, multiplu campioană naţională 
la lupte libere. Căsătorită cu Alexandru Otvés, cam- 
pion naţional de seniori la lupte libere. (A.B.) 


PALADE, lon (14.1X.1906, Buciumeni, Hintesti, 
Galaţi — 23.VII.2007, Târgovişte) A absolvit Liceul Teoretic 
din Tecuci, Şcoala de Ofiţeri de Cavalerie din Târgovişte 
şi Şcoala Superioară de Război din Bucureşti. În al Doilea 
Război Mondial pe Frontul de Est, în bătălia pentru Odesa 
este grav rănit amputându-i-se piciorul drept. Fiind mutilat 
în război — a fost decorat cu ordinele „Mihai Viteazul”, 
„Coroana României”, „Steaua României” şi medalia 
„Bărbăţie şi credință” — este repartizat la Şcoala de Ofițeri 
de Cavalerie din Târgovişte ca director de studii şi 
profesor de topografie, apoi ca şef de birou 2 mobilizare 
la Centrul Teritorial Dâmboviţa. (G.C.) 


PALATUL ADMINISTRAȚIEI FINANCIARE (DB-II- 
m-B-17314, Str. I.C. Vissarion, nr. 8, 1898) Construcţie 
tipică pentru edificiile publice în stil eclectic. Clădire 
monumentală (pivnițe, parter şi etaj) cu elemente deco- 
rative de tip neoclasic. Aici a funcţionat după 23 august 
1944, Banca Naţională, filiala judeţului Dâmboviţa, iar 
după 1989 — Asociaţia pentru Protecţia Copilului. În 
prezent funcționează Direcţia Generală de Asistenţă 
Socială şi Protecţia Copilului. (G.T./ C.V./M.O.) 


PALATUL COPIILOR Este prima instituţie 
judeţeană cu preocupări în domeniul activităţii 
extraşcolare, înființată în anul 1952 cu denumirea de 
Casa Pionierilor. Răspunzând dorințelor şi aşteptărilor 
copiilor, aici erau organizate cercuri pe diferite tipuri de 
activităţi recreativ-educative: modelism, radio, ştiinţele 
naturii, cultural-artistice şi sportive. La începutul anilor 
'70, s-au adăugat alte cercuri: artă decorativă, foto- 
cineclub, carting. În 1989 instituţia şi-a luat denumirea 
de Clubul Copiilor şi Elevilor, iar din 1995 devine Palatul 
Copiilor. Numărul normelor didactice creşte de la 8 (câte 


Enciclopedia oraşului Târgovişte 


erau la început) la 14, cuprinzând cercuri de elevi în 
domenii variate: ştiinţific, cultural-artistic, tehnico- 
ştiinţific, aplicativ şi sportiv turistic. Anual se înscriu şi 
frecventează cercurile aproximativ 1 500 de elevi din 
ciclul primar, gimnazial şi liceal, atât din Târgovişte cât 
şi din comunele limitrofe. Este locul ideal unde aceştia 
îşi petrec în mod util şi plăcut timpul liber. Aici, elevii 
dobândesc cunoştinţe noi şi îşi formează deprinderi 
practice, participă la diverse concursuri şi competiții, 
îşi dezvoltă spiritul de cooperare, învaţă sa pretuiasca 
valorile culturii naţionale şi universale, îşi valorifică 
talentul şi devin performanti in domenii dintre cele mai 
diferite. Palatul Copiilor colaborează cu şcolile şi cu 
celelalte instituţii judeţene, fiind prezent la importante 
manifestări culturale, ştiinţifice, sportive, tehnice, la 
sesiuni ştiinţifice în plan judeţean şi naţional. De-a lungul 
anilor s-au remarcat directorii Stănică Maria, Paraschiva 
Bădin, Maria Marin, Doina Vasilescu precum şi dascăli 
care şi-au pus amprenta asupra cercurilor pe care le-au 
coordonat: Radu lon (aeromodelism), Ghiteanu lon 
(radioamatorism),Mazuru Constantin, Oprişoreanu Ana, 
Teodorescu Mihaela (arte plastice), Andronic Lidia 
(ansamblu muzical), Dinu Alexandrina şi Geacăr loana 
(cenaclu literar), Dumitru Mihail şi Maria Marin (protecţia 
mediului), Vasilescu Doina (artă textilă), lonescu Mariana 
şi Oana lordache (gimnastică, dans modern), Dinu 
Teodora (civilizaţie franceză), Niculescu Svetlana şi 
Salvatore Valeriu Vlădescu (teatru). Elevii de aici au 
obținut numeroase premii naţionale şi internaţionale la 
diverse festivaluri, expoziţii şi concursuri. Sunt 
remarcabile contactele şi schimburile de experienţă cu 
instituţii similare pe plan naţional şi internaţional, întâlnirile 
cu elevi şi profesori din Thailanda, Grecia, Japonia, 
Republica Moldova, Franţa, Rusia, Italia, Luxemburg, 
Togo (Africa). În prezent, funcţionează următoarele 
cercuri: dans modern, dans popular, gimnastică artistică, 
cenaclu literar, cultură şi civilizaţie spaniolă, informatică, 
cultură şi civilizație engleză, teatru, orchestră, pictură, 
artă textilă, cor-grup vocal, ecoturism, aeromodelism şi 
orientare sportivă, radioamatorism. Palatul Copiilor este 
centru coordonator pentru cluburile dambovitene din 
Pucioasa, Titu, Găeşti şi Moreni. (M.C.) 


PALATUL POLITICO-ADMINISTRATIV (str. B-dul 
Independenţei, nr. 1) Edificiu modern, monumental, 
integrat armonios arhitecturii tradiționale, a fost ridicat 
între 1968-1972. Verticala celor nouă nivele întrece în 
înălțime Turnul Chindiei. Aici se află sediul Consiliului 
Judeţean al Prefecturii Dâmboviţa şi al majorităţii 
instituţiilor județene. (G.T./ C.V.) 


PAMFILE, Tudor (11.VI.1882, Tepu, Tecuci — 
21.X.1921, Chişinău) Cursurile secundare au fost urmate 
la Tecuci, iar în 1903 s-a înscris în Şcoala Militară de 
Infanterie din Bucureşti, pentru a trece la Şcoala de 

Ofițeri de Cavalerie din Târgovişte, pe care a absolvit-o 
în 1906. Aici a fost interesat de culegerea folclorului 
din zonă, care a fost publicat în lucrările „Cimilituri 
româneşti” (1908) şi „Cântece de tara”. (M.O.) 


PANTU, Toma (11.X.1929, Răzvad, Dâmboviţa — 
2002, Târgovişte) Absolvent al Liceului Comercial 
Târgovişte (1948). Licenţiat al Facultăţii de Petrol şi Gaze 
din Bucureşti (1953). A lucrat la Schela Petrolieră 
Târgovişte ca inginer (1953-1954), şef secţie extracție 
(1954-1955), şef secție reparaţii capitale sonde (1955- 
1956). În perioada 1956-1958 a fost şeful serviciului 
producţie la Schela Gura Ocnitei, apoi a fost promovat 
ca director la Schela Ochiuri unde a deţinut această 
funcţie în intervalul de timp 1958-1963. În anul 1963 au 
fost luate o serie de măsuri cu caracter organizatoric în 
domeniul de activitate respectiv între care şi comasarea 
Schelelor Ochiuri şi Târgovişte, moment în care el devine 
directorul nou infiintatei Schele Petroliere Târgovişte. A 
deţinut această funcţie 29 de ani până în 1992 când s-a 
pensionat. Cumulând şi cei 5 ani cât a fost director la 
Schela Ochiuri rezultă o carieră de 34 de ani consecutivi 
ca director al unor unități economice importante. (A.B.) 


PAPA, mare logofăt (1575-1632) Fiul lui Fiera 
logofăt din Barbulesti, văr cu Radu Buzescu, mare clucer, 
căsătorit cu Elina, fiica lui Udrişte pitar, mare vistier, fiul 
lui Badea din Bucşani, mare clucer şi mare vistier (1602- 
1610). Plecat în pribegie cu Radu Şerban, revine în 1614 
şi este mare vistier (1617-1618), mare logofăt (1619-1623, 
1629-1630), mare vornic (1623-1624, 1624-1628). Parti- 
zan al lui Leon vodă a luat parte la luptele împotriva lui 
Matei Basarab Moare în lupta de la Plumbuita (octombrie 
1632). A avut case în Târgovişte. (M.O.) 


PAPAZIAN, Pavel (11.111.1943, Chişinău, Republica 
Moldova — 25.X.1999, Târgovişte) Muzician, poet, publi- 
cist. Licenţiat al Conservatorului de Muzică „Ciprian 
Porumbescu” din Bucureşti. Profesor de muzică la 
Pucioasa şi Târgovişte, până la dispariţia sa tragică. 
Un bun interpret de jazz. Cochetează cu scrisul fiind 
un obişnuit al cenaclurilor literare din Târgovişte si 
Pucioasa. Debut cu aforisme apărute în „Scânteia 
tineretului” (1977). Colaborează la „Săptămâna”, „Glasul 
cetăţii”, „Realitatea dâmboviţeană”, „Târgoviştea”, 
»Dambovita”. Singurul său volumul „Gânduri” (1998) 
adună aforisme, reflecţii, cugetări. (V.P.) 


PAPPAZOGLU, Dimitrie (1811-1892) A fost unul 
dintre colectionarii de artă din a doua jumătate a secolului 
al XIX-lea care şi-a alcătuit o colecţie de antichităţi, fără 
a lăsa un catalog ştiinţific al acesteia. Militar de profesie, 
după ieşirea la pensie (1855), a cutreierat tara 
colectionand cu multă osteneala şi pe cheltuiala sa un 
adevărat patrimoniu istoric. Este autorul mai multor cărți 

despre istoria țării, al unor litografii, a numeroase plange 
istorice, pentru care s-a asociat cu cei mai de seamă 
litografi ai epocii, în frunte cu Szathmary. Un moment 
important în acțiunea de cunoaştere a patrimoniului cul- 
tural-national, a reprezentat inițiativa maiorului Dimitrie 
A. Pappazoglu de inventariere a patrimoniului mobil şi 
imobil, care a aparţinut mănăstirilor din judeţele Prahova, 
Muscel, Dâmboviţa şi Olt. În urma „excursiunilor 
arheologice” din anii 1860,1861 la monumentele istorice 
a colecţionat bunuri arheologice şi istorice, care mai târziu 
au ajuns în custodia Ministerului Cultelor şi Instrucțiunii 
Publice. În 1874, în urma vizitei de documentare efectuată 
la monumentele istorice târgoviştene, D.A. Pappazoglu 
propunea prefectului județului Dâmbovița să construiască 
lângă gimnaziul lenachita Văcărescu o clădire care să 
adăpostească un muzeu în care să fie expus lapidariul 
provenit de la monumentele istorice din oraş. Datorită 
acestei acțiuni întreprinse, primăria a întocmit în 1874 
un inventar al principalelor monumente ale oraşului pe 
baza unor fişe ştiinţifice realizate de institutorul B. B. 
Secăreanu şi inginerul Radulian. În 1885 s-a pus 
problema constituirii primei colecţii muzeale de stat la 
Târgovişte alcătuită din piese de cult ce împodobiseră 
biserica Mitropoliei din Târgovişte, dar şi cu piese din 
lapidariul existent aici. În 1882 a fost votată Legea pentru 
descoperirea monumentelor şi obiectelor antice, şi Legea 
pentru conservarea monumentelor publice, legi care 
statuau şi înființarea de muzee în localităţile ţării, cu 
condiţia respectării normelor Ministerului Culturii şi 
Instrucțiunii Publice. La îndemnului lui Dimitrie 
Pappazoglu, in 1898, la gimnaziul lenachita Văcărescu 
s-a constituit din donatiile elevilor o mica colecţie 
numismatică alcătuită din monede străine (ruseşti, 
austriece, turceşti, englezeşti) şi medalii, îmbogăţită în 
anii următori cu noi piese. (G.T./ C.V.) 


PARASCHIVA, Paharnicu Descris de Pantazi Ghica 
drept „stâlpul veseliei oraşului” a fost lăutarul care a cântat 
la „balurile publice” din casele lui Polizache, la bâlciuri şi 
alte sărbători populare, fără deosebire, la mijlocul secolului 
al XIX-lea. „Cobzar zdrentaros, cu giubeaua-i de postav 
mâncată de molii, ruptă”, „la dant cobza lui pare că saltă 
în măsură şi că învârteşte polca împreună cu cei ce o 
saltă”. În schimb la înmormântare, „instrumentul său 
suspina lugubru sau plângea cu rudele mortului”. Era 
acompaniat de regulă de Sava Lautarul. (M.O.) 


PARASCHIVA, Serghie (30.1X.1939, Buciumeni, 
Dâmboviţa) Istoric al culturii, bibliolog, publicist. Studii 
în comuna natală, apoi cele liceale la „lenăchiţă 
Văcărescu” din Târgovişte (1957). Absolvent al Şcolii 
Postliceale de Bibliotecari din Bucureşti (1960). Licenţiat 
al Facultăţii de Istorie a Universităţii Bucureşti (1974). 
Bibliotecar şef la Biblioteca Pucioasa (1960-1961), din 
1962 se stabileşte la Târgovişte, unde este bibliotecar 

şef serviciu până la pensionare (2004) la Biblioteca 
Judeţeană „lon Heliade Rădulescu” Dâmboviţa. 
Colaborează la reviste locale, „Revista bibliotecilor”, 
făcând parte din colectivul redacţional al publicaţiei 
„Curier” editată de bibliotecă. Participă cu studii de istorie 
literară, istoria culturii târgoviştene, biblioteconomie, la 
sesiuni organizate în diverse centre culturale ale tării. 
Debut editorial cu „Catalogul periodicelor dambovitene” 
(1982), în colaborare cu Victor Petrescu. Tot în colaborare 
apar o serie de bibliografii, anuare, ghiduri ale cititorilor, 
precum şi „Dicţionarul de literatură al judeţului Dâmboviţa. 
1508-1998” (1999). Îngrijeşte cu Victor Petrescu, volumul 
„Scrisori către I.G. Vasiliu” (2000), valorificându-şi astfel 
preocupările în domeniu. (V.P.) 


PARCHETUL DE PE LÂNGĂ TRIBUNALUL 
JUDEȚULUI DÂMBOVIȚA Încă de la înfiinţarea 
Tribunalului Dâmboviţa, la 15 aug. 1831, în rândul 
personalului acestei instituţii era prevăzută prezenţa unui 
procuror. Procurorul era însărcinat cu instrumentarea 
dosarelor penale, iar în 1833, ca o sarcină aparte, i s-a 
încredinţat verificarea membrilor comisiei de revizie a 
încasării banilor de către foştii funcţionari judeţeni de 
dinaintea punerii în aplicare a Regulamentului Organic. 
Primul procuror al judeţului a fost medelnicerul loan 
Cioranu, plătit cu 500 lei lunar. Nu exista o cancelarie 
separată pentru procuror, acesta desfasurandu-si 
activitatea în cadrul tribunalului. Tinerea evidenţei 
lucrărilor sale intra în sarcina grefierului. Procurorul 
colabora, în îndeplinirea atribuţiilor sale, cu Poliţia 
oraşului Târgovişte şi cu subocarmuirile plaselor şi 
plaiurilor din județul Dâmboviţa, dar colaborarea era 
uneori defectuoasă, fapt remarcat şi de Logofetia 
Dreptăţii. Spre sfârşitul perioadei regulamentare, 
instituția se individualizează şi se emancipeză de sub 
tutela tribunalului. În 1857 se intitula Procuroria Judeţului 
Dâmboviţa şi avea sigiliu propriu. Şi după promulgarea 
legii de organizare judecătorească din iul. 1865 procurorul 
rămâne în componenţa judecătorească a personalului 
tribunalului. Prin legea de organizare judecătorească 
din 1 sept. 1890, sunt fixate şi atribuţiile procurorilor de 
tribunal, ca parte a Ministerului Public. La tribunalele 
cu mai multe secţii existau câte un prim-procuror şi 
câte un procuror la fiecare secţie. Procurorii şefi de 
parchete aveau rang de judecători de şedinţă. Procurorii 
controlau şi activitatea judecătorilor. Un nou şi 
cuprinzător regulament este promulgat la 31 mai 1909, 
care consacră întreg titlul al II-lea serviciului grefelor şi 
al cancelariei parchetelor. Personalul cancelariei 
parchetelor era compus dintr-un secretar şi un copist. 
Noi precizări asupra organizării şi atribuţiilor parchetelor 
sunt cuprinse în regulamentul din 1925 şi decretele lege 
din 1938 şi 1941. Prin Legea de organizare judecătorească 
din 5 dec. 1947 în componenţa parchetelor sunt introduşi 
şi asesorii populari. Prin restructurarea justiţiei, în anul 

1952 Parchetul Dâmboviţa se reorganizează, devenind 
procuratură raionala. (G.T./ C.V.) 


PARCUL CHINDIA A fost amenajat în 1970, iar în 
1974 i s-au adăugat un teatru de vară (1500 de locuri) 
şi o grădină zoologică, lac de agrement, o piscină, un 
restaurant cu terasă şi terenuri de tenis. În 2006 a fost 
inaugurată aleea celor 33 de voievozi care au domnit la 
Târgovişte. (G.T./ C.V.) 


PARCUL DIN FATA MITROPOLIEILa sf. secolului 
al XIX-lea s-a impus amenajarea unei grădini publice 
situată în zona centrală a oraşului pe un teren care făcea 
parte din întinsa grădină, ce înconjura odinioară biserica 
Mitropoliei. Amenajarea acestui teren în grădina publică 
a fost dezbătută în şedinţa Consiliului comunal din 26 
aug 1878, când s-a hotărât întocmirea proiectului şi 
alocarea banilor pentru realizarea împrejmuirii. Lucrările 
de amenajare a noii grădini s-au desfăşurat lent şi au 
fost legate de lucrările de reconstrucţie a bisercii 
Mitropoliei. În procesul de amenajare a fost implicată şi 
Comisia Monumentelor Istorice (1911), care concepea 
biserica şi parcul din faţa ei ca un tot unitar. Planurile de 
amenajare au fost aprobate la 3 mai 1913, iar Primăria a 
alocat fondurile necesare. Cu ocazia amenajării parcului 
au fost sistematizate străzile învecinate. Parcul a fost 
împrejmuit cu gard de zid şi grilaj metalic în stil românesc, 
iar în centrul pietii, din fata grădinii, urma să fie amplasată 
o statuie a lui Matei Basarab. Bordurile pentru trotuare 
au fost aduse de la Buşteni. (G.T./ C.V.) 


PARTENER TV Începe să transmită la 15 
septembrie 2009, 24 de ore din 24. Unic administrator, 
Gheorghe Zotic. Redactor-şef, Roxana Botea. Este 
primul post de televiziune târgoviştean care din 30 martie 
2010 a transmis prin satelit. Din 30 septembrie acelaşi 
an a trecut la transmisie pe Internet. Dintre emisiuni 
pot fi amintite: „Legea mai presus de toate” (talk-show), 
„Cine să-i asculte” (investigaţie), „Cultură şi tradiţie”, 
„Mens sana in corpore sano” (sănătate), „Flux eco- 
nomic” (masă rotundă), „Sport cu Partener TV”, 
realizată de Alexandru Istrate. (G.C.) 


PARTIDA ROMILOR — PROEUROPA Organizația 
Dâmboviţa ia ființă la 4 martie 1990 cu denumirea Partida 
Romilor, iar în anul 2000 la titulatură se adaugă 
ProEuropa. Preşedinţi: Teodor Nica, Moise Vasile; prim- 
vicepreşedinte: Vasile Răducanu. La organizația 
municipală Târgovişte, preşedinţi: Nicolae Roman, lon 
Drăgoi; vicepreşedinţi: Tudorică Răducanu, lon Florică. 
Dintre acţiunile organizaţiei judeţene este de amintit 
Memorialul „Tony lordache”. (G.C.) 


PARTIDUL ALIANȚA SOCIALISTĂ Organizaţia 
Dâmboviţa ia ființă în august 2004. Preşedinte: Marin 

Vochină; vicepreşedinţi: Liviu Marinescu, Dumitru 
Toader, Valeriu Şerban. Continuă. (G.C.) 


PARTIDUL COMUNIST ROMÂN În România, Partidul 
Comunist s-a constituit în 1921 având ca obiectiv 
instaurarea dictaturii proletariatului. La Târgovişte s-a for- 
mat Comitetul Judeţean PCR în 1933, activând în ilegalitate 
până în 1944 (partidul fusese interzis în 1924). Audienta 
sa în rândul dambovitenilor a fost modestă. După 1944, 
PCR a intrat în legalitate şi în contextul prezenţei trupelor 
sovietice în România, a obținut puterea politică. Între liderii 
judeţeni s-au afirmat Petre lubu, Nicolae Poplacă şi lon 
Rădulescu, iar după 1945 Gheorghe Popescu, Aurel 
Popescu, Damian lonescu, Nicolae Tăbârcă, lon 
Stănescu, Florea Ristache, Pantelimon Găvănescu. În 
timpul regimului comunist (1945-1989) oraşul a cunoscut 
schimbări majore în toate domeniile, mai ales după ce, în 
1968 a devenit reşedinţa nou infiintatului judeţ Dâmboviţa. 
Aceste schimbări se leagă de activitatea primarilor lon 
Rădulescu, Constantin Sandu, Nicolae Bănulescu, 
Ştefan Rădulescu, lon Diaconescu, Gheorghe Mitroi, 
Dumitru Cincă, Gheorghe Oproiu, Gheorghe Bengea, A. 
lordache, lon Neagu, Gheorghe Stan, Gheorghe Mihai, 
lon Călcioiu, Constantin Motoroiu, lon Frăţilă, Victor 
Bordea, Corvin Graor, Nicolae lon. Organe de presă: 
„Chemarea” (1944-1949), „Uzina şi ogorul” (1949-1964), 
„Dâmboviţa” (1968-1989). După revoluţia din decembrie 
1989, PCR a dispărut din viata politica. (M.C.) 


PARTIDUL DEMOCRAT În anul 1992 se produce 
o ruptură radicală în FSN ce are drept rezultat 
constituirea a două partide: Partidul Democraţiei Sociale 
din România (viitorul PSD) şi Partidul Democrat. În judeţul 
Dâmboviţa, organizaţia Partidului Democrat are drept 
preşedinte pe Marius Mihălăchioiu care îndeplineşte şi 
funcţia de preşedinte al Consiliului Judeţean (1992- 
1996). Ca parlamentari, în perioada menţionată, sunt 
Mihail lurcu (senator) şi Victor Boştinaru (deputat). La 
alegerile parlamentare din toamna anului 1996, sunt 
aleşi din partea Partidului Democrat, Victor Boştinaru 
(deputat) şi Dide Nicolae (senator). În perioada 1997- 
2001, preşedinţia Organizaţiei Judeţene a Partidului 
Democrat este deţinută de profesorul Honorius Moţoc. 
În perioada 2000-2004, în Parlament, Partidul Demo- 
crat Dâmboviţa este reprezentat de deputatul Gheorghe 
Albu. Din 2002 până în 2007, preşedinte al Organizaţiei 
Județene a Partidului Democrat este medicul Jean 
Popescu. În 1997 Partidul Democrat fuzionează cu 
Partidul Liberal Democrat şi se constituie un partid 
puternic de centru dreapta, Partidul Democrat Liberal. 
Pe plan județean, prin fuziunea celor două organizații 
se formează o nouă structură de conducere prin unirea 
celor două birouri judeţene. Conducerea organizației este 
preluată de lectorul universitar dr. Florin Popescu. Sunt 
desemnați ca prim-vicepresedinti doctorul Jean Popescu 

şi economistul Valentin Calcan. La alegerile locale din 
iunie 2008, PDL se impune la nivel judeţean. Câştigă 
preşedinţia Consiliului Judeţean prin persoana lui Florin 
Popescu. La aceleaşi alegeri, juristul Gabriel Florin 
Boriga câştigă detaşat funcţia de primar al municipiului 
Târgovişte. Consiliul local nou constituit este format în 
proporție de două treimi din consilieri ai PDL. Alegerile 
parlamentare din toamna anului 2008 sunt câştigate la 
nivel judeţului Dâmboviţa de PDL din 11 parlamentari, 6 
revenind acestei formaţiuni politice. (H.M.) 


PARTIDUL DEMOCRAT AGRAR Organizaţia 
Dâmboviţa este înfiinţată în februarie 1990. Fondatori: 
llie Nicolae şi Liviu Florescu, care au deținut şi funcția 
de preşedinte; alți preşedinţi: lon Burlacu şi Grigore 
Grigore; funcţia de secretar general al organizației a 
fost încredinţată lui Liviu Florescu; vicepreşedinţi: Emil 
Bărbulescu, lon Călinescu, lon Davitoiu, Mihai Trifan, 
Mihai Puşcaşiu, Gheorghe Chivu. Organizaţia îşi 
încetează activitatea în anul 2000 în urma fuziunii PDAR 
cu Partidul Naţional Român. (G.C.) 


PARTIDUL DEMOCRAT LIBERAL Organizația 
județeană a luat ființă în 2007. Preşedinte fondator: Florin 
Aurelian Popescu; prim-vicepreşedinte fondator: Jean 
Popescu; preşedintele organizației municipiului Târgovişte: 
Gabriel Boriga. Parlamentari: Valentin Calcan şi Mircea 
Andrei; senatori: Gheorghe Albu, lulian Vladu, Georgică 
Dumitru şi Cantaragiu Bogdan; europarlamentar: Oana 
Antonescu. Din 2008, preşedinte al Consiliului Judeţean 
Dâmboviţa, Florin Aurelian Popescu, şi primar al 
Municipiului Târgovişte, Gabriel Boriga. (G.C.) 


PARTIDUL ECOLOGIST Organizaţia Dâmboviţa este 
înființată în ianuarie 1990, spre sfârşitul lunii printr-o acţiune 
de desprindere de organizaţia judeţeană a Mişcării 
Ecologiste din România. Preşedinţi: Nicolae Biculescu şi 
Valerică Niţu. Aceeaşi grupă de iniţiativă ca şi la organizaţia 
judeţeană a Mişcării Ecologiste din România. Îşi încetează 
activitatea în 1997. În alegerile parlamentare din 2000 a 
avut candidat pe Valerică Niţu, acelaşi candidând în 2000 
şi 2004 pentru funcţiile de primar al Târgoviştei şi de 
consilier în Consiliul Local al aceluiaşi oraş. (G.C.) 


PARTIDUL FORȚELOR DEMOCRATICE '89 — 
Organizația Dâmboviţa ia fiinţă la 11 iulie 1998, preşedinţi 
fiind universitarul Mihai lurcu, vicepreşedinţi: Marius 
Mihălăchioiu, Gheorghe Ana. A apărut ca disidenta la 
tendinţele repetitive ale lui lon Iliescu de „schimbări la fata” 
ale Frontului Salvării Naţionale şi dispare prin absorbţie cu 
Partidul Social-Democrat după anul 2000. (G.C.) 


PARTIDUL MUNCITORESC ROMÂN 
ORGANIZAȚIA DÂMBOVIȚA Este înființată în iunie 
2003. Prim-secretar: lon Hotinceanu; vicepreşedinţi: 

Gheorghe Ungureanu, Liana Bahriu, lon Căpraru. Îşi 
încetează activitatea prin unificare cu Partidul Stângii 
Unite în 2004. (G.C.) 


PARTIDUL NAȚIONAL AGRAR La nivel central, 
Partidul Naţional Agrar s-a constituit în 1932, prin 
desprinderea grupării Octavian Goga din Partidul 
Poporului.El a activat până în 1935 când a fuzionat cu 
Liga Apărării Naţional Creştine, formând Partidul Naţional 
Creştin. În mod asemănător, la Târgovişte s-a format 
organizaţia judeţeană în 1932, avându-i la conducere pe 
Victor Baranga — preşedinte de onoare, Ştefan Popescu 
— preşedinte activ, Gogu Oprescu şi C. Popescu — 
vicepreşedinţi. Liderul organizației târgoviştene era preotul 
Toma Georgescu. Obiective urmărite: creşterea rolului 
monarhiei, primenirea vieții politice, întărirea „elementului 
etnic românesc”, noi drepturi politice pentru femei, 
dezvoltarea industriei şi a cooperatiei, consolidarea micii 
proprietăţi ţărăneşti etc. Organul de presă era ziarul 
„Luceafărul poporului” (1932-1933). Prezenta meteorică 
pe scena politică damboviteana, Partidul National Agrar, 
în ciuda apelurilor şi a vizitelor făcute la Târgovişte de 
Octavian Goga, a înregistrat un număr mic de susţinători, 
fapt reflectat în rezultatul modest obținut la alegerile 
parlamentare din1933. (M.C.) 


PARTIDUL NAȚIONAL CREŞTIN A apărut pe 
scena politică în anul 1935, prin fuziunea dintre Liga 
Apărării Naţional Creştine condusă de A.C. Cuza şi 
Partidul Naţional Agrar condus de Octavian Goga. În 
Dâmboviţa, acest partid îl avea ca lider pe Ştefan 
Popescu, iar la nivelul oraşului Târgovişte pe Gogu 
Oprescu. Obiective propuse: modificarea Constituţiei, 
consolidarea puterii executive, educaţia religioasă a 
tineretului, introducerea formulei „numerus clausus” 
(proportionalitate numerică în sens etnic în toate 
instituțiile şi întrepreinderile), combaterea luptei de clasă 
etc. A activat până în 1938, slujind interesului manifestat 
de regele Carol al II-lea de instaurare a unui regim 
autoritar. În timpul scurtei guvernări Goga-Cuza 
(decembrie 1937-februarie 1938), liderul partidului-Stefan 
Popescu a devenit prefect, iar la conducerea primăriei 
Târgovişte s-au succedat avocatul Sebastian Rădulescu 
şi profesorul G. Bâlea. Timpul prea scurt de guvernare, 
nu le-a permis să înfăptuiască lucruri deosebite. (M.C.) 


PARTIDUL NATIONAL LIBERAL — GHEORGHE 
BRATIANU La nivelul țării, în urma proclamării lui Carol 
al II-lea ca rege al României (8 iunie 1930), din Partidul 
Naţional Liberal s-a desprins gruparea condusă de 
Gheorghe Brătianu, simpatizant carlist, care a format 
un partid nou numit PNL-Gheorghe Brătianu (1930- 
1938). La Târgovişte, această nouă formaţiune politică 
s-a constituit în iunie 1930, fiind condusă de Alexandru 
Poenăreanu, lulian Grindeanu, Dumitru Câmpeanu. 

Ca preşedinte de onoare era Gheorghe Brătianu. 
Obiective urmărite: „înnoirea morală a ţării”, reducerea 
taxelor şi a impozitelor, instituirea unui regim sever de 
economii, eşalonarea datoriilor agricole etc. Partidul a 
avut un ecou important în Dâmboviţa, situându-se pe 
locul trei în alegerile parlamentare din anii 1932 cu 7,95% 
şi 1933 cu 4%, după PNT şi PNL. Organul de presă era 
ziarul „Acţiunea nouă” apărut în 1930 la Târgovişte sub 
conducerea lui lulian Grindeanu. Neaflându-se la 
guvernare, nu a influențat în mod deosebit evoluţia 
oraşului Târgovişte. În ianuarie 1938, PNL-Gheorghe 
Brătianu a fuzionat cu PNL (M.C.) 


PARTIDUL NATIONAL LIBERAL - GHEORGHE 
TĂTĂRESCU Concomitent cu evenimentele care se 
produceau pe plan national, la Târgovişte, la începutul 
anului 1945 s-a desprins din Partidul Naţional Liberal o 
grupare condusă de lrimescu-Cândeşti, C. Dănescu, 
Polizu Dragomirescu şi Nicolae Rizescu-Branesti care 
a întemeiat PN.L.-Tătărescu. Noul partid a atras atât 
foşti liberali, cât şi grupuri din P.N.T. sau fără culoare 
politică, devenind un susţinător al forțelor procomuniste 
grupate în Frontul National Democrat (F.N.D.). F.N.D. 
promitea refacerea economiei, reformă agrară, un regim 
nou etc. În alegerile parlamentare din 19 noiembrie 1946, 
P.N.L.-Tatarescu a candidat pe liste comune cu forțele 
procomuniste în cadrul Blocului Partidelor Democratice, 
liderul său, Nicolae Rizescu-Brăneşti devenind deputat. 
În 1947, în contextul mutatiilor petrecute la nivel central, 
acest partid a fost dizolvat. Pentru Targoviste, P.N.L.- 
Tatarescu nu a adus contributii deosebite. (M.C.) 


PARTIDUL NATIONAL LIBERAL Reprezentativ 
pentru scena politica, Partidul National Liberal isi are 
începutul la Târgovişte dupa anul 1875, între iniţiatorii 
săi aflându-se Răducanu lon Dudău, Constantin Fussea, 
Isaia Lerescu ş.a. PNL a activat legal până în 1938, 
s-a refăcut în anii 1944-1947, în 1947 a fost dizolvat de 
regimul comunist şi s-a reactivat în 1990. În structurile 
de conducere s-au remarcat Vasile Dumitrescu, familia 
Nicolaescu (lancu, Constantin, lonel), Costică Dimitriu. 
Organe de presă: „Vocea Dâmboviţei” (1878-1879), 
„Târgoviştea” (1879), „Ecoul Dâmboviţei” (1879), „Kindia” 
(1878-1879), ,Cetatea” (1878), „Curierul Tergu-Vestea” 
(1880), „Stindardul Târgoviştei” (1881), „Armonia” (1881), 
„Unirea” (1885), „Legea noua” (1918-1919), „Cuvânt liber” 
(1920), „Dezrobirea” (1921), „Vremea nouă” (1921-1922), 
„Viitorul Dâmboviţei” (1921-1935). În anii de guvernare, 
din rândul liberalilor s-au remarcat ca prefecti distinse 
personalități precum lancu Nicolaescu şi Costică 
Dimitriu (până la Marea Unire din 1918), Polizu 
Dragomirescu, Grigore Tollea, C. Deleanu, Dumitru 
Câmpeanu, lon Dimitriu, N. Mănescu, C. Dănescu, 
Irimescu Candesti (în perioada interbelică). O contribuţie 
importantă la reorganizarea şi modernizarea oraşului 


Târgovişte au avut-o primarii Vasile Dumitrescu, Lazăr 
Petrescu, Gheorghe Pârvulescu, Mihail Porojan, 
Constantin lonescu, Nicolae Iordăchescu, C. Deleanu. 
Realizările lor sunt variate şi importante: cinstirea marilor 
evenimente ale istoriei şi culturii naţionale, înfăptuirea 
reformelor agrară şi electorală, aprovizionarea populației 
cu bunuri de primă necesitate, organizarea Oborului 
săptămânal, refacerea uzinei electrice a oraşului şi a 
infrastructurii, îmbunătăţirea asistenţei sanitare, 
înlăturarea marilor distrugeri provocate de războiul 
mondial, alimentarea cu apă potabilă, repararea şi 
întreţinerea rețelei şcolare, lucrări de sistematizare, 
încurajarea turismului şi a mişcării culturale etc. În cadrul 
PNL s-au evidenţiat parlamentari care au sprijinit 
dezvoltarea oraşului şi a judeţului: Costică Dimitriu, C.I. 
Nicolaescu, Polizu Dragomirescu, lon Stavri Brătianu, 
lon lrimescu-Cândeşti, N. Manolescu, Constantin 
Dănescu, Grigore Tollea, Nicolae Rizescu, D. 
Teodorescu. După 1990, PNL a devenit o prezenţă activă 
în viaţa politică a oraşului şi a judeţului, în conducerea sa 
succedându-se Constantin Andreescu, Sorin Gogeanu, 
Florin Aurelian Popescu, lon Mihai Dumitrescu, Ludovic 
Orban, Gabriel Plăiaşu, Călin Oros, Daniel Chitoiu, 
Răducu Filipescu, Gabriel Grozavu. (M.C.) 


PARTIDUL NAȚIONAL POPULAR S-a constituit la 
Târgovişte în februarie 1946. Se considera reprezentantul 
intereselor păturilor de mijloc, fiind de fapt un „satelit” al 
PCR. Obiectivul principal era „să facă membrilor săi o 
educație politică sănătoasă şi constructivă”. Comitetul 
de conducere: preşedinte-profesorul Basil Popescu, 
vicepresedinti-avocatul Vasile Alexe, primarul Târgoviştei 
— lon Rădulescu şi |. Mătăsaru, casier — Scarlat Florescu, 
secretari-profesorul |. Dumitrescu şi avocatul C. Blănaru. 
În 9 iunie 1946, la Congresul județean PNP îşi afirmă 
susținerea pentru forțele procomuniste în alegerile 
parlamentare din 19 noiembrie 1946. A activat până în 
anul 1949, fiind alături de PCR în alegerile parlamentare 
din 1946 şi 1948, contribuind la instaurarea regimului 
„democrat-popular”. A fost prezent la întrunirile şi 
mitingurile din Târgovişte care vizau cucerirea puterii 
politice de către forţele raliate în jurul PCR. În februarie 
1949, Partidul Naţional Popular se autodizolvă, deoarece 
PCR nu mai dorea pluripartidism. (M.C.) 


PARTIDUL NAȚIONAL ROMÂN S-a constituit la 
Târgovişte în 1923 şi a activat până în 1926 când a fuzionat 
cu Partidul Țărănesc, rezultând Partidul Naţional 
Țărănesc. Din conducerea partidului făceau parte Mihai 
Desliu, Vasile Alexe, dr. C. Popescu ş.a. Programul său 
prevedea: regim parlamentar constituțional, înfăptuirea 
reformei agrare, libertatea alegerilor, înființarea de islazuri 
şi păduri comunale etc. Organe de presă: „Țăranul 
Dâmboviţei” (1923-1924), „Gazeta poporului” (1922-1927), 
„Opoziția unită” (1926). Numărul adepților din Târgovişte 

şi din judeţ a fost relativ modest, astfel încât intenţia ca 
Dâmboviţa să devină „o fortăreață a marelui Partid 
National” nu s-a împlinit. Modest ca influenţă politică, 
acest partid nu a influenţat evoluţia oraşului Târgovişte. 
De menţionat că în Dâmboviţa s-a constituit prima 
organizaţie a PNR din Vechiul Regat. (M.C.) 


PARTIDUL NAȚIONAL ȚĂRĂNESC S-a constituit 
în 1926 prin fuzionarea dintre Partidul Țărănesc şi 
Partidul Naţional Român. A activat legal până în 1938, 
s-a refăcut în anii 1944-1947 (în 1947 a fost dizolvat de 
regimul comunist) şi s-a reactivat în 1990. La 
conducerea organizației dambovitene s-au aflat Cezar 
Spineanu, Vasile Haneş ş.a. Organe de presă: „Vremea 
nouă” (1927-1938). În anii de guvernare (1928-1931, 
1932-1933) s-au evidenţiat ca prefecti distinşi politicieni 
precum N. Rosnovanu, C. Săndulescu, Alexandru 
Vasilescu. Un rol important în dezvoltarea şi 
modernizarea oraşului Târgovişte l-au avut primarii Petre 
Popescu, Cezar Spineanu, Victor Kercea, Gonzalv 
lonescu. Sub administraţia national-taranista, oraşul a 
cunoscut realizări importante: lansarea proiectului pentru 
construirea Halei şi asfaltarea pieţei, sistematizarea 
urbei, îmbunătăţirea iluminatului public, măsuri pentru 
combaterea incendiilor, repararea şcolilor, sfințirea 
Mitropoliei, împroprietărirea demobilizatilor ş.a. 
Dezvoltarea județului şi a oraşului se leagă de contribuţia 
parlamentarilor national-taranisti: deputaţii Cezar 
Spineanu, Vasile Haneş, Ştefan Cercel, C. Săndulescu, 
G. lonescu, Gh. Marinescu (1928-1931), Cezar 
Spineanu, Vasile Haneş, |. Georgescu, N. lordache, 
Mihail Florescu (1932-1933) şi senatorii llie Popescu, 
N. Constantinescu (1928-1931), Gonzalv lonescu, 
Policarp Popescu, Alexandru Vasilescu (1932-1933). 
După 1990, PNT s-a refăcut, având o prezenţă activa în 
viata oraşului îndeosebi în anii 1996-2000 când s-a aflat 
la guvernare. Se evidenţiază rolul unor politicieni precum 
Romeo Popescu — preşedintele Consiliului judeţean, 
Teodor Bate — primarul Târgoviştei, lancu Constantin — 
prefectul județului, Irineu Popescu -preşedintele 
organizației judeţene, senator şi deputat. (M.C.) 


PARTIDUL NAȚIONAL ȚĂRĂNESC - ANTON 
ALEXANDRESCU În concordanță cu evenimentele care 
se produceau la nivel national, la începutul anului 1945, o 
grupare condusă de colonelul C. Săndulescu s-a desprins 
din organizaţia judeţeană Dâmboviţa a Partidului Naţional 
Țărănesc şi a format PNT-Anton Alexandrescu. Noul partid 
şi-a modelat tactica şi acţiunile, devenind un sprijinitor al 
forțelor procomuniste grupate în Frontul Naţional Demo- 
crat. În 1946 s-a constituit organizaţia de tineret condusă 
de Gheorghe Constantinescu. Congresul ţinut la Târgovişte 
în iunie 1946, în prezenţa liderului naţional Anton 
Alexandrescu, a încercat soluţii pentru consolidarea 
organizatorică, dar numărul simpatizantilor a rămas relativ 

redus. A participat la alegerile parlamentare din 19 
noiembrie 1946 pe listă comună alături de forțele 
procomuniste (Blocul Partidelor Democrate). În 1947, 
acest partid a ieşit din scena politică, nelăsând urmări 
pozitive în istoria oraşului Târgovişte. (M.C.) 


PARTIDUL NAȚIONALIST DEMOCRAT Înființat de 
Nicolae lorga în 1910 la nivelul ţării, acest partid 
reprezenta interesele unor categorii precum intelectualii, 
mica burghezie rurală şi urbană etc. Programul său 
prevedea măsuri cerute de societatea românească: 
reformă agrară radicală, lărgirea dreptului de vot, 
descentralizarea administrativă etc. La Târgovişte, 
organizația judeţeană s-a afirmat după 1918, în 
conducerea sa remarcându-se inginerul N. Cosăcescu 
— preşedinte, Theodor Pârjolescu, Şerban Tassian, 
preotul Al. Dolinescu, colonelul Gheorghe Popescu, 
avocaţii târgovişteni Nicu Ciornei şi Gheorghe Rădulescu 
ş.a. Organe de presă: ,Dambovita’(1922), „Dâmboviţa 
nouă” (1923), „Gazeta poporului” (1922-1927), „Opoziția 
unită” (1926), „Dâmboviţa nouă” (1931-1936). Partidul a 
jucat un rol important în viata oraşului şi a județului în 
anii de guvernare 1931-1932, când liderul său, avocatul 
Nicu Ciornei a devenit prefect, iar profesorul Ilie 
Angelescu, şeful organizaţiei târgoviştene a ajuns 
primarul oraşului. Dintre cele mai importante realizări 
amintim: intervenţii la guvern pentru a se asigura salariile 
şi pensiile, adoptarea noului proiect al planului de 
sistematizare, ajutoare pentru locuitorii din cartierul 
Sârbi, distrus de incendiul din 1928, asigurarea apei 
potabile, întocmirea devizului pentru construirea Halei 
centrale, îmbunătăţirea canalizării, introducerea preţurilor 
maximale la produsele de strictă necesitate etc. Trebuie 
subliniată contribuţia parlamentarilor damboviteni: 
deputații C. Dimitru, Gh. lorga, Şerban Tassian, Leon 
Sculi (Uniunea Naţională formată din PNL şi Partidul 
lorghist), Vasile Alexe (Partidul Taranesc-Lupu), lancu 
Anastasescu (Partidul Poporului) şi senatorii Pârvan 
Voiculescu, C. Rosetti. După 1932, partidul a intrat în 
declin, fiind desfiinţat în 1938. (M.C.) 


PARTIDUL NOUA GENERAȚIE Organizaţia Dâmboviţa 
ia ființă în februarie 2007. Conducerea judeţeană: fondator 
Victor Șerbănescu, preşedinte; apoi lon Săvulescu; 
vicepreşedinţi: George Tincu, George Casandra; membru 
fondator: Dumitru Banu. Continuă. (G.C.) 


PARTIDUL RADICAL TARANESC La nivel national, 
acest partid s-a format in urma desprinderii din Partidul 
National Taranesc a gruparii conduse de Grigore lunian, 
în 1932. La Târgovişte s-a înființat organizația judeţeană 
în august 1933, avându-l ca preşedinte de onoare pe 
Grigore lunian şi ca secretar pe Aurel lonescu. Obiective 
propuse: naționalizarea bogățiilor subsolului, reducerea 
impozitelor, respectarea drepturilor şi libertăţilor 

democratice etc. Formatiune politică modestă, nu a atras 
multi simpatizanți, fapt reflectat în rezultatele slabe 
obținute în alegerile parlamentare din 1933 şi 1937. (M.C.) 


PARTIDUL REPUBLICAN Organizaţia Dâmboviţa 
a luat ființă în februarie 1990. Preşedinte fondator: 
Nicolae Diaconescu; vicepreşedinte: Silvestru Popescu. 
A avut un candidat la alegerile parlamentare din 1992: 
Aurelia Catană. Fuzionează în aprilie 1994 cu 
organizaţia judeţeană a PDSR. (G.C.) 


PARTIDUL ROMÂNIA MARE Organizaţia 
Dâmboviţa ia ființă la 14 decembrie 1991, fondatori fiind 
Constantin Voicu şi Corneliu Dan Vrabie. Preşedinţi de 
la înfiinţare şi până astăzi: Constantin Voicu, Corneliu 
Voica, Dumitru Barbu, Vasile Horga, lon Ciurlău; prim- 
vicepreşedinţi: Corneliu Dan Vrabie, Constantin Voicu; 
preşedintele organizației municipale Târgovişte: 
Constantin Lifu, Valeriu Cotolan, lulian lonescu; 
preşedinta organizaţiei de femei: Nicolaeta Fodor, Maria 
Mititelu; preşedintele organizației de tineret: lonut Voica, 
Cristian Spătaru, Florin Tulai, Roxana Şuşnea, loana 
Alexandra Catinca. Parlamentari: Ilie Merce, Vasile 
Horga — senatori; Marian lonescu — deputat. (G.C.) 


PARTIDUL SOCIAL DEMOCRAT Înființat în 1927, 
Partidul Social Democrat acţiona pentru „ desființarea 
exploatării economice, a asupririi politice sau naţionale 
şi a înapoierii culturale sub orice formă,prin cucerirea 
puterii de stat, socializarea mijloacelor de producție, 
transport şi schimb şi transformarea statului de clasă 
burghezo-capitalist în societate democratică 
socialistă”.El a activat legal până în 1938 când a fost 
dizolvat de regimul carlist. S-a refăcut în 1944, devenind 
un sprijinitor al forțelor procomuniste grupate în Frontul 
Naţional Democrat, iar în 1948 a fuzionat cu Partidul 
Comunist Român, rezultând Partidul Muncitoresc 
Român. Această situaţie se regăseşte şi în Dâmboviţa. 
Aici, la conducerea partidului s-au aflat avocatul Grigore 
Constantinescu, iar din 1946 lon Bănulescu. Numărul 
simpatizantilor era modest,iar acest lucru este dovedit 
de rezultatele înregistrate în alegerile parlamentare. Deşi 
în 1928 au încheiat cartel electoral cu PNȚ şi în acest 
context au ajuns la guvernare, social-democratii nu au 
contat pe scena politică locală. La alegerile parla- 
mentare din 1946 au mers pe liste comune cu forțele 
procomuniste în cadrul Blocului Partidelor Democratice 
şi au trimis în Parlament ca deputaţi pe lon Bănulescu 
şi Hugo Baranga. În contextul revoluţiei din 1989, se 
constituie mai multe formaţiuni politice de nuanţă so- 
cial-democrată:Partidul Social Democrat-devenit 
Partidul Social Democrat din România; Frontul Salvării 
Naţionale (1989-1992), din care se desprinde Frontul 
Democraţiei şi Salvării Naţionale (1992-1993), 
transformat în Partidul Democraţiei Sociale din România 


(1993-2001) şi apoi în Partidul Social Democrat în urma 
fuziunii cu PSDR (2001 );Partidul Democrat-FSN,devenit 
Partidul Democrat. Aceste realități se regăsesc şi în 
judeţul Dâmboviţa. Un rol important pe scena politică 
locală îl joacă PSD condus de lon Stan şi Adrian 
Tutuianu.in anii de guvernare FSN-FDSN-PDSR-PSD 
(1990-1996 şi 2001-2004), la conducerea prefecturii 
s-au aflat Emil Dima, Marin Antonescu, lon Stan, Victor 
Sanda. Ca primari ai Târgoviştei au activat Tulai Bonifaciu, 
Nicolae Constantinescu, Ungureanu Rică (1990), 
Gheorghe Ana (1990-1991), Decebal Simionescu (1991- 
1992), Tudor Radu Florian (1992-1995), Ungureanu Rică 
(1995-1996), lulian Furcoiu (2000-2008).Un rol important 
l-au avut parlamentari precum Emil Dima, Popa Daniela, 
Traian Novolan, Gheorghe Ana, lon Stan, Adrian Tutuianu 
şi alții. (M.C.) 


PARTIDUL SOCIAL DEMOCRAT DIN ROMÂNIA 
(CUNESCU) Organizaţia Dâmboviţa ia naştere la 
începutul anului 1996; initiator/presedinte, universitarul 
Henri-George Coandă; vicepreşedinte: George Goglea. 
În 2000 fuzionează cu organizația județeană a Partidului 
Democratiei-Sociale din România, care devine Partidul 
Social Democrat. În structura organizatorică a existat 
şi organizaţia de femei (preşedinte: Aurelia Oprea) şi 
de tineret (preşedinte: Tatiana Oprea). (G.C.) 


PARTIDUL SOCIALIST La Târgovişte, reorgani- 
zarea activităţii socialiste a început după Primul Război 
Mondial când s-au pus bazele Partidului Socialist. 
Scopul său era „desființarea exploatării muncii sub orice 
formă”. Audienta acestei formaţiuni politice la Târgovişte 
şi în judeţ a fost modestă, fapt concretizat în rezultatele 
obținute în alegerile parlamentare din anii 1920 (2,62% 
din voturi) şi 1922 (fără voturi). Evenimentele petrecute 
la nivel central şi anume înfiinţarea Partidului Comunist 
(mai 1921) şi constituirea Federaţiei Partidelor Socialiste 
din România (iunie 1921) nu au determinat o revigorare 
a mişcării socialiste dambovitene. Mutaţiile produse în 
mişcarea socialistă din România conduc la constituirea 
în anul 1927 a Partidului Social Democrat, fapt care se 
reflectă şi în viata politică târgovişteană. (M.C.) 


PARTIDUL SOCIALIST AL MUNCII Organizația 
Dâmboviţa este înființată la 27 februarie 1991. Preşedinţi: 
Gigel Anghel, Constantin Joia, Georgeta Călinoiu, Victor 
Drăghici. Membrii ai organizației dambovitene aleşi în 
Comitetul Central al PSM: lon Hotinceanu, Gigel 
Anghel, Georgeta Călinoiu, Constantin Joia, Victor 
Drăghici. Organizaţia îşi încetează activitatea odată cu 
partidul, în 2004. (G.C.) 


PARTIDUL SOCIALIST ROMÂN Organizația 
Dâmboviţa este înființată în 2004. Preşedinte: Ştefan 
Amuza; vicepreşedinte: lon Anghel. Continuă. (G.C.) 

PARTIDUL STÂNGII UNITE Organizaţia Dâmboviţa 
ia fiinţă în aprilie 2006. Preşedinte: lon Hotinceanu; prim- 
vicepreşedinte: lon Smărăndescu; vicepreşedinţi: 
Gheorghe Ungureanu, Dragoş Teodorescu, Elena 
Olteanu. Continuă. (G.C.) 


PARTIDUL ȚĂRĂNESC S-a înființat la Târgovişte 
în decembrie 1918, avându-i ca lideri pe Cezar Spineanu 
şi Vasile Hanes. A activat până în anul 1926, când a 
fuzionat cu Partidul Naţional Român, formându-se astfel 
Partidul Naţional Țărănesc. Reprezenta îndeosebi 
interesele şi aspiraţiile celor din lumea satelor,având 
un program atractiv:dezvoltarea agriculturii, împărțirea 
moşiilor la tarani,impozit progresiv pe venit,organizarea 
taranimii in cooperative, ridicarea nivelului cultural al 
satelor etc. Principalul organ de presă era „Țăranul” 
(1918-1925). A obţinut rezultate importante în alegerile 
parlamentare: 74,42% în 1919, 46,13% în 1920 (în 
coaliție), 23,11% în 1922. Parlamentarii ţărănişti s-au 
preocupat pentru aprovizionarea şi refacerea oraşului 
în anii de după Primul Război Mondial, afirmându-se 
deputaţii Christache Georgescu, Vasile Haneş, lon 
Ciorănescu, Cezar Spineanu, Petre Popescu, preotul 
C. Cercel, N. Constantinescu-Ciupele. (M.C.) 


PARTIDUL UMANIST/ CONSERVATOR Organizaţia 
Dâmboviţa se constituie în primăvara anului 1992 ca 
organizaţie din teritoriu a Partidului Umanist Român, acesta 
fiind titulatura iniţială a formaţiunii politice; preşedinte 
fondator: arh. Valeriu lonescu. În 2005 formațiunea îşi 
schimbă titulatura în Partidul Conservator când are loc şi 
o redefinire a organizaţiei dambovitene, preşedinte 
refondator fiind omul de afaceri Alexandru Alexandrescu; 
preşedinţi apoi: Daniela Popa, Gheorghe Zotic. (G.C.) 


PARTIDUL UNITĂȚII NATIONALE ROMANE - 
Organizația Dâmboviţa este constituită în toamna anului 
1992. Preşedinţi: Romulus Rujan şi Gheorghe Amuza; 
vicepreşedinţi: Gheorghe Amuza şi Dan Vasilescu. În 
aprilie 2003 fuzionează cu Partidul Naţional Liberal. A 
avut pe durata existenţei sale consilieri în Consiliul 
Judetean Dâmboviţa şi doi primari de comune (Barbuletu 
şi Crânguri). (G.C.) 


PATROANA OCROTITOARE A ORAŞULUI 
„MAICA DOMNULUI CU PRUNCUL” (PLATITERA)A 
fost realizată de artistul Vasile Blendea, în 1943. La 
inițiativa primarului Lazăr V. Petrescu, artistul s-a deplasat 
la Arhivele Statului Braşov şi s-a inspirat din vechile peceti 
folosite în cancelaria oraşului Târgovişte în perioada 
medievală. Noua emblemă realizată acum are în centru 
pe Maica Domnului cu pruncul, în stânga — vulturul cruciat 
care tine în gheare o balanţă; în dreapta- Turnul Chindiei. 
Compoziţia este încadrată în partea de sus de inscripția 
„Primăria oraşului”(între cele două cuvinte se află semnul 

crucii), iar în partea de jos „Târgoviştea”; inscripțiile sunt 
separate de frunze de stejar şi laur. (G.T./ C.V.) 


PAUL DE ALEP (1627 — 22.VI.1669, Tiflis) Se trage 
dintr-o familie de preoți sirieni. Îşi însoţeşte părintele 
(patriarhul Macarie) în călătoria făcută în ţările ortodoxe 
din răsăritul, apoi în nordul Europei (între 1652 — 1659) 
în calitate de arhidiacon şi de secretar patriarhal. Autor 
al lucrării „Călătoria patriarhului Macarie din Alep”, 
păstrată in mai multe manuscrise, în care face o amplă 
descriere a călătoriei în Ţările Romane şi Rusia. O 
importanță deosebită prezintă descrierea Târgoviştei 
(oraşul, Curtea Domnească, Mitropolia, alte biserici 
importante, împrejurimile, obiceiurile la curte etc.). lată 
cum prezintă „Curtea Domnească”: „Să se ştie că 
Curtea domnului Ţării Româneşti este mare şi 
înconjurată cu un zid de piatră; un râu curge la capătul 
ei. Biserica, la care ajungi pe o scară, este foarte mare; 
este aşezată la mijlocul ?curtii?. Este împărțită în trei 
părți: partea exterioară cuprinde arcadele nartexului, apoi 
ajungi printr-o a doua uşă în partea a doua a bisericii, 
unde se află mormintele domnilor; apoi se intră printr-o 
a treia uşă în naosul bisericii, care este o încăpere foarte 
veche. Deasupra ei sunt cupole înalte şi este înconjurată 
cu strane. În mijlocul acestei Curți este un turn de piatră, 
mare şi înalt, care ne-a uimit prin înălțimea lui; acolo se 
află orologiul oraşului şi acolo stau de strajă multi 
paznici. În timpul cinei aceştia bat dintr-o tobă asemenea 
unei „khalilie” de la noi, pentru a opri circulaţia în timpul 
nopții; după aceea aprind o lumină mare şi atâta timp 
cât rămâne aprinsă lumina, nimeni nu îndrăzneşte să 
umble [pe ulite]”. (V.P.) 


PAVELESCU-DINO, D. (1870, Calafat — ?) Sculp- 
tor. Studii elementare şi liceale la Bucureşti. A studiat 
la Şcoala de Arte Frumoase din tara cu prof. 
Georgescu şi în Italia (Florenţa). S-a remarcat prin 
realizarea busturilor mai multor personalități: Regele 
Carol |, A. Marghiloman, Împăratul Traian (Brăila), 
Monumente ale eroilor din Războiul pentru 
Independenţă (Piteşti şi Craiova). La Târgovişte a 
realizat o lucrare în bronz închinată lui Grigore 
Alexandrescu care a fost aşezată în grădina centrală 
din fata Primăriei la al doilea rond şi cu fata spre strada 
Libertăţii la 21 mai 1898. (M.O.) 


PĂUN, Horia (28.1.1971, Ploieşti, Prahova) 
Baschetbalist. Absolvent al Liceului ,lenachita 
Văcărescu” Târgovişte (1989). Licenţiat al Facultăţii 
Militare de Educaţie Fizică şi Sport din cadrul Academiei 
Naţionale de Educaţie Fizică şi Sport Bucureşti (1995). 
A început să practice baschetul în anul 1979 cu 
antrenorii Gabriel lonescu şi Valerian loan. Legitimări: 
CS$ Târgovişte (1979-1989), CSS + Otelinox Târgovişte 
(1987-1989), Dinamo Bucureşti (1989-1990), Sportul 

Studenţesc Bucureşti (1990-1991), Steaua Bucureşti 
(1991-1996), BRD-CSU Ploieşti (1996-1998), SOCED 
Bucureşti (1998-1999). În 1999 s-a retras din activitatea 
de performanţă în urma unei accidentări suferite pe 
terenul de joc. În perioada în care a evoluat la echipe 
din Târgovişte a jucat 4 sezoane în campionatul re- 
publican al juniorilor şi scolarilor şi 2 în divizia „B” (unde 
a avuto contribuţie majoră la promovarea echipei Otelinox 
în primul eşalon baschetbalistic al țării, 1989). În intervalul 
de timp cat a fost legitimat la CSS Târgovişte a câştigat 
5 medalii la campionatele naţionale de juniori (3 de „aur”, 
la minibaschet — 1983, juniori III — 1986, juniori II — 1988; 
un „argint”, la minibaschet — 1981; un „bronz”, la juniori | 
— 1989). A evoluat de cca. 45 ori în naționalele de juniori 
ale României (debut ca ,international” în 1986, la 
Budapesta, într-un meci România — RD Germania). La 
Campionatele balcanice de juniori Il a câştigat o medalie 
de argint (1987). Ulterior perioadei târgoviştene a evoluat 
10 sezoane in divizia „A”, unde a jucat peste 400 de 
meciuri. A câştigat, cu Steaua Bucureşti, două locuri 2 
şi un loc 3 în campionat şi a evoluat în 3 ediţii ale cupelor 
europene intercluburi (Cupa Cupelor, Cupa Koraci). A 
susținut, în întreaga carieră, peste 200 de meciuri în 
diferite reprezentative (juniori, tineret, seniori) ale 
României. Din această postură a câştigat la Campionatele 
balcanice un titlu la juniori (1990) şi o medalie de argint 
la seniori (1991), iar la Campionatele mondiale militare o 
medalie de bronz. A activat ca antrenor la CSS Ploieşti 
juniori (1991-1998) şi la BRD-CSU Ploieşti, divizia „A” 
(1998-1999). Manager Generalal Federaţiei Române de 
Baschet (2010). (A.B.) 


PĂLĂNGEANU, Emil (31.1.1891, Piatra Neamt — 
23.1.1953) Atlet, general, profesor universitar. Absolvent 
al Şcolii Militare de Ofiţeri Bucureşti şi licenţiat al 
Institutului Regal Central de Gimnastică Stockholm. Din 
postura de locotenent, membru al Societăţii Sportive 
de la Liceul Militar „Mănăstirea Dealu” (1913-1916) a 
obținut în 1916, la campionatele nationale, 5 titluri de 
campion în 3 dintre probe, performanţele cu care a 
câştigat titlurile constituind şi noi recorduri naţionale. 
În istoria atletismului românesc este singurul sportiv 
care a reuşit să devină campion naţional în toate cele 4 
probe clasice de aruncări (greutate, disc, ciocan, suliță). 
Impreună cu alti colegi de la Liceul Militar „Mănăstirea 
Dealu” (Virgil Bădulescu, Alexandru Manolescu, lon 
Lascăr) în 1922 a făcut parte din echipa de conducere 
a nou infiintatului Institutul National de Educaţie Fizică 
din Bucureşti. A fost Preşedinte al Federaţiei Române 
de Atletism şi Preşedinte al Federaţiei Române de Schi. 
Distins cu Ordinul „Bene Merenti — clasa |” (1924) şi de 
Uniunea Federatiilor de Sport din România cu Diploma 
de Onoare (1939) şi cu Insigna de Onoare — clasa | 
(1939). A murit, ca deţinut politic, la Canalul Dunăre — 
Marea Neagră. (A.B.) 

PĂSCULESCU, N. (1870-1925) Profesor de limbă 
română şi latină la Gimnaziul ,lenachita Văcărescu”, 
din anul 1899. S-a făcut remarcat prin culegerea 
„Literatura populară românească” care a apărut în anul 
1910 şi unde se întâlnesc numeroase colinde din zona 


Târgoviştei. (M.O.) 


PĂTRAŞCU CEL BUN (? — 24.XII.1557) Domn al 
Țării Româneşti (a. 12 mart. 1554 — 24 dec. 1557). Fiul 
lui Radu Paisie, este numit domn de către sultan pe 26 
feb. 1554. Participă cu oaste, alături de domnul Moldovei, 
la instalarea principelui loan Sigismund Zápolya, favoritul 
turcilor, în Transilvania (1556). În conflict cu marele vizir, 
Rüstem pasa, este pârât sultanului că ar fi întreţinut 
relaţii cu habsburgii şi mazilit. A luat o serie de măsuri 
pentru creşterea economică a ţării şi a sprijinit activitatea 
tipografică a diaconului Coresi, precum şi construirea 
bisericilor Gorgota şi a celei domneşti din Râmnic. 
Moare otrăvit probabil de către medicul său, din ordinul 
marelui vizir. În august 1554, Pătraşcu cel Bun vine la 
Târgovişte de unde acţionează pentru linistirea ţării şi 
reîntoarcerea boierilor pribegi. Aceştia vor fi repuşi în 
drepturi, primindu-şi proprietăţile şi rangurile, iar domnul 
primeşte supranumele „cel Bun”. În spiritul acestei 
reconcilieri se înscrie şi căsătoria fiicei voievodului cu 
fiul logofătului Radu, fruntaşul pribegilor, ceremonia 
având loc la Târgovişte. Va prefera oraşul pentru curtea 
sa, dar documentele emise aici sunt la fel de numeroase 
precum cele emise din Bucureşti. Înmormântat în 
biserica Mănăstirii Dealu. (A.$./M.O.) 


PÂRCĂLABUL OT TÂRGOVIŞTE A reprezentat o 
funcţie pentru care documentele nu precizează clar nici 
atribuţiile şi nici durata mandatului. Există o deosebire 
între pârcălabul de curte şi cel de Târgovişte, pe care, 
în prezent, nu putem s-o identificăm. Primele menţiuni 
ale funcţiei apar din 30 octombrie 1610 când se făcea o 
tocmeală în „casa lui lon pârcălabul în Târgovişte”, 
reamintit şi în 1612 şi 1613. Funcţia reapare în documente 
după 1630, când se întâlnea „Proca pârcălabul (1630), 
Pădure pârcălab de curte (1631-1641), Stan pârcălab 
ot Târgovişte (1652), Pătraşco pârcălab, a cărui fiică, 
Neacşa, s-a căsătorit cu Negoiţă Văcărescu. Către 
sfârşitul secolului au reapărut „Dumitru Avanul... 
pârcălabul ot Târgovişte”, „Radu pârcălab”, „Tudor 
pârcălab” şi „Gheorghiţă pârcălabul za curte”. (M.O.) 


PÂRJOLESCU, Theodor Avocat, gazetar, impor- 
tant politician al perioadei interbelice, membru în 
conducerea judeţeană şi vicepreşedinte al Partidului 
Poporului (1918-1922), deputat în anii 1920-1922. În 
1922 s-a înscris în Partidul Nationalist Democrat, casele 
sale din Târgovişte fiind folosite, provizoriu, ca sediu al 
acestui partid. Sub redacţia sa a apărut ziarul 
„Dâmboviţa” (1922-1923). Apreciat de N. lorga, Theodor 

Pârjolescu a fost ales secretar general al Partidului 
Nationalist Democrat din Dâmboviţa în 1923, iar în 1924 
a devenit lider judeţean, alături de Şerban Tassian. A 
contribuit la apariția ziarului „Gazeta poporului” (1922- 
1927). Membru în Consiliul Comunal al Târgoviştei 
(1926-1927). (M.C.) 


PÂRJOLESCU-RIZESCU, Maria (Marioara) 
(1894, Bucureşti — 1917 Huşi, Vaslui) Eroină a Crucii 
Roşii Române din Primul Război Mondial era fiica mare 
a industriaşului dâmboviţean Stan Rizescu, căsătorită 
cu avocatul târgoviştean, omul politic (liberal), Theodor 
Pârjolescu. La izbucnirea războiului, Marioara 
Pârjolescu s-a înscris ca soră voluntară la cursurile 
Societăţii Române de Crucea Rosiei făcând practică la 
Spitalul Judeţean Târgovişte. După eşecul ofensiv în 
Transilvania, spitalul s-a umplut de răniții căzuţi în luptele 
din nordul județului, iar eroina a dovedit mult spirit de 
abnegatie, îngrijind până la epuizare răniții care soseau 
de pe front. A luat parte la evacuarea răniților în Moldova, 
la Huşi. Aici s-a îmbolnovit de febră tifoidă în urma căreia 
a decedat. Înmormântarea la Huşi a fost o mare 
manifestare de simpatie, căci la apelul şefului spitalului, 
sute de localnici au condus-o pe ultimul drum. 
Osemintele sale au fost aduse în sat prin grija armatei 
şi a Societății „Cultul Eroilor”, unde tatăl ei, Stan Rizescu, 
i-a ridicat un mormânt din granit negru în cimitirul din 
Brăneşti (jud. Dâmboviţa). (G.T./ C.V.) 


PÂRVULESCU, Constantin (1895, Olăneşti, 
Vâlcea — 1992) Om politic, unul din fondatorii PCR în 
1921, membru al C.C. al PCR (din 1929) şi al Biroului 
Politic (din 1932). Arestat în 1934, reuşeşte să se 
refugieze în URSS de unde revine în tara în anul 1944. 
După 1945 a ocupat funcţii importante pe linie de partid 
şi de stat. În 1946 şi 1948 este ales în Parlament ca 
deputat de Dâmboviţa. În această calitate a avut di- 
verse initiative pentru Târgovişte şi pentru județ: sprijină 
campania sanitară împotriva bolilor sociale, susține 
proiectul de introducere a gazului metan în Târgovişte, 
inițiază campania pentru strângerea de către târgovişteni 
a fondurilor şi a materialelor necesare construirii 
Teatrului Popular şi a Băii Publice, pune piatra 
fundamentală a Gimnaziului Unic din Pietrogita (mai 
1948) ş.a. Ziarul târgoviştean „Chemarea”, de orientare 
comunistă, îl aprecia în 1948 pe C. Pârvulescu pentru 
că „a iniţiat campania de reconstrucţie a județului 
Dâmboviţa”. A fost de mai multe ori oaspete al oraşului 
Târgovişte. (M.C.) 


PECA, Ştefan (13.VIII.1982, Târgovişte) Prozator, 
dramaturg, publicist. Studii gimnaziale şi Liceul ,lenachita 
Văcărescu” în oraşul natal (1999). Absolvent al Facultăţii 
de Comunicare şi Relaţii Publice din cadrul Şcolii 
Naţionale de Ştiinţe Politice şi Administrative Bucureşti 


355 


(2004). Face parte din colegiul de redacţie al revistei 
»Radical” a liceului absolvit, unde publică fragmente ale 
unor piese de teatru. Premiat la Concursul Naţional de 
Literatură ,Mostenirea Văcăreştilor” de la Târgovişte 
(1999) pentru teatru scurt. În timpul studiilor, bursier la 
New York University (2003/2004). Autor al unor piese 
jucate pe scenele din Bucureşti, Târgovişte, Constanţa, 
Paris, New York („O staţie”, „Punami”, „Picabo”, „Pinguini, 
„U.F.”, „Spanacul şi bomba”, „România zi”, „Bonzo”). 
Premiat la Festivalul Dramaturgiei Româneşti de la 
Timişoara (2004) cu spectacolul „8.9.8.9. ...fierbinte după 
89”. Fondator şi producător al unui club de teatru alternativ 
„Dramati.com” şi director al Companiei independente BLA, 
născută din dorința publicului tânăr de a se exprima 
asupra ceea ce se întâmplă în jurul lui, dar şi asupra 
ființei umane, de o mare complexitate azi. Publică mai 
multe volume printre care „Cameleonic” (1999) şi 
„Târgovişte de jucărie” (2011). (V.P.) 


PECETEA ORAŞULUI TÂRGOVIŞTE Era aplicată 
de judeţul oraşului. Avea culoarea neagră, în mijloc se 
afla figura Maicii Domnului, iar pe margini o legendă care 
în traducere preciza că „s-a facut [...] în zilele preacinstitului 
Neagoe voievod Basarab” (1512-1521). S-a păstrat sub 
aceasta formă în cursul secolelor XVI-XVII. (M.O.) 


PEHOIU, Constantin (17.1X.1960, Persinari, 
Dambovita) Absolvent al Liceului (azi Colegiu National) 
,lenachita Văcărescu” din Târgovişte, al Institutului de 
Educaţie Fizică şi Sport, Academiei Naţionale de 
Educaţie Fizică şi Sport din Bucureşti; studii 
postuniversitare şi de master la Universitatea „Valahia”; 
doctorat în ştiinţele educaţiei la Universitatea Bucuresti 
şi în management la Universitatea „Valahia”. Profesor, 
în Târgovişte şi judeţul Dâmboviţa în învățământul 
preuniversitar, antrenor al lotului de atletism al Universităţii 
„Valahia”; cadru didactic titular al Universităţii „Valahia”, 
fiind aici fondator al specializării „educaţie fizică şi sport”. 
Este profesor universitar; a fost şef de catedră; iar în 
prezent este decan al facultăţii de Ştiinţe Umaniste. 
Fondator al Clubului Sportiv Universitar „Valahia”, redac- 
tor fondator al postului de radio Minisat din Târgovişte şi 
al cotidianului „Realitatea damboviteana”. Autor a 
numeroase lucrări (volume, studii, articole) vizând istoria 
atletismului, managementul sportiv, metodica predării 
educaţiei fizice, turismului şi sportului. Este membru al 
unor asociaţii internaționale, al Academiei Olimpice 
Române, în Consiliul Naţional pentru Ştiinţa Sportului şi 
în Comisia Naţională de Educaţie Fizică şi Sport; este 
vicepreşedinte fondator al Societăţii Române pentru 
Educaţie Fizică şi Sport. (G.C.) 


PELLERDI, Petru (? — ~1596) Petru Pellerdi sau 
Petru diacul a fost subcămăruş al principelui Sigismund 
Bâthory şi diac al cancelariei ardelene, în care calitate, 

în 1595, a participat la expediţia principelui contra lui 
Sinan Paşa în Țara Românească. Descrie „cetatea 
Târgovişte, care este pe un loc atât de frumos încât 
mai frumos nici nu poate fi; pe de o parte se ridică un 
deal mare şi frumos — şirul de dealuri pe care se ridică 
Mănăstirea Dealu —, cu vii, deasupra căruia se întind, 
pe o lungime de trei mile (cca. 4,5 km), păduri frumoase 
de stejar, iar pe sub ele curge un râu frumos, apoi 
Dâmboviţa, cu păstrăvi şi alţi peşti frumoşi, iar pe de 
altă parte se întinde acel şes mare şi frumos pe care 
omul nu-l poate cuprinde cu ochii”. Urmează aprecierile 
cu privire la Târgovişte, „oraşul este mare cu multe case 
de piatră şi mănăstiri”. Pellerdi prezintă exact oraşul 
Târgovişte cu structura sa arhitectonică: „multe case 
frumoase şi mănăstiri”. Fără a relata prea mult despre 
Curtea Domnească, o numeşte „cetatea pe care Sinan 
Pasa o zidise cu toate forțele sale timp de 6 săptămâni”. 
Alături de „cetatea” Curtea Domnească el menţionează 
„palăncile” făcute de Sinan aici, alcătuite din doi pereţi 
de lemn, „palănci”, între care au făcut umplutură de 
pământ, alcătuind palisada formată din doi pereţi de 
trunchiuri şi din împletituri de nuiele, alcătuind 
„îngrădituri” era de două sulițe: „lemnele de la «palanci» 
erau lemne foarte verzi şi nuielele de asemenea, precum 
şi pământul de umplutură moale, totul era încă neuscat. 
Pe dinăuntru, îngrăditura avea o umplutură de doi 
stânjeni, toată făcută de asemenea din lut moale, iar 
înălțimea ei era de jur împrejur de două sulițe, fiind 
ferecată din loc în loc, în trei locuri. Nu a putut fi deloc 
stricată de împuşcături, dar marea lor mulțime, ajutată 
de fumul groaznicelor împuşcături a stricat umplutura 
în mai multe locuri, a aprins îngrăditura cu praf de puşcă 
şi cu lemne uscate”. (C.1.) 


PENESCU, Lucian (7.11.1933, Târgovişte) Econo- 
mist, prozator, istoric literar, publicist, bibliofil. Cursuri 
primare şi liceale în Târgovişte (1952). Licenţiat în ştiinţe 
economice la Academia de Studii Economice Bucureşti 
(1957). Economist la Administraţia Financiară 
Târgovişte, apoi la unităţi de învățământ, până la 
pensionare; expert contabil. Cu preocupări literare, de 
istorie a culturii, pasionat colecţionar (carte, 
numismatică, filatelie). Colaborează la principalele ziare 
şi reviste targovistene („Valachica”, „Dâmboviţa”, 
„Târgoviştea”, „Legea lui Tepes”, „Glasul cetăţii”, 
„Realitatea damboviteana’, „Graiul Dâmboviţei”, „Curier”, 
„Litere”), dar şi la „Săptămâna”, cu recenzii, articole de 
istorie literară, de cultură târgovişteană, sau cele dedi- 
cate unor scriitori (Radu Petrescu, Vasile Florescu, 
Gheorghe Tomozei, Vasile Zamfir, Constantin 
Manolescu). Debut editorial cu „Filatelie, istorie şi nu 
numai” (1972), în colaborare cu A. Constantinescu. Autor 
al unor romane de factură polițistă „Diamante în umbră” 
(1975), „O floare pentru eternitate” (1977), „Jocul nopții” 
(1978), , Taina” (1980), „Un infinit de emoţii” (1982). (V.P.) 


PERTEA, Constantin (14.1X.1932, Seon, Prahova 
— 6.1I1.2002, Târgovişte) Absolvent al şcolii Militare de 
Muzică şi al Conservatorului „Ciprian Porumbescu” din 
Bucureşti. Ocupă funcţia de şef de fanfară militară în 
diferite garnizoane din tara şi, după ce părăseşte armata, 
se stabileşte în Târgovişte unde va preda la Şcoala de 
Muzică şi Arte Plastice (actualmente Liceul de Artă 
„Bălaşa Doamna”) şi va fi şi director al Şcolii Populare 
de Artă. A fost dirijor al unor reputate formaţii corale din 
Târgovişte, Buciumeni, Valeni-Dambovita, Moroieni, 
Petreşti. A creat, componistic, pentru copii şi 
adolescenți. (G.C.) 


PETANCIC, Felix (~1445, Raguza, azi Dubrovnik — 
~1517) Succesiv institutor, funcţionar la secţia criminală 
a Republicii Raguzane, funcţie importantă la biblioteca 
corviniană de la Buda, caligraf, notar public, judecător, 
cancelar al oraşului regesc Zengg, miniaturist, ilustrator 
de manuscrise, pictor, cunoscător al limbilor latină, 
greacă, chaldaică, arabă, autor de manuscrise 
importante, ilustrate de el. Lucrările sale au fost publicate 
în mai multe ediţii începând din 1522 până în 1584, apoi, 
în secolele al XIX-lea şi al XX-lea. Textul său despre 
Târgovişte a fost inserat întocmai de Sebastian Münster 
în „Cosmografia” sa publicată la Basel în 1550. lată textul 
lui Petancic despre Târgovişte: „Târgovişte, capitala 
românilor şi reşedinţa osebită a domnilor, inaccesibilă 
nu prin ziduri sau metereze întărite pe din afară doar cu 
pari ascuțiți, este aşezată între mlastini care o închid, cu 
păduri mocirloase şi bălți”. (C.1.) 


PETRE, Olimpiu Eli (3.VIII.1967, Târgovişte) Este 
absolvent al Academiei de Arte „Luceafărul” din 
Bucureşti. Se afirmă din 1986 şi până astăzi printr-o 
evoluție constantă şi relevantă, fiind prezent în expoziţii 
personale şi de grup în ţară şi peste hotare. A executat 
82 de lucrări de sculptură mare pentru o colecţie 
particulară din Los Angeles, Statele Unite ale Americii. 
A expus în expoziţii colective/de grup de la Louvain 
(Belgia) şi Venetia (Italia). A iniţiat şi organizat tabere 
naţionale de creaţie (sculptură/pictură) cu genericul 
„Pădure tânără” la Moroieni (jud. Dâmboviţa). Sculpturi, 
purtându-i semnătura, mobilează diferite spaţii ale 
Târgoviştei: ansamblurile monumentale „Martiriul 
Domnitorului Constantin Brâncoveanu şi al fiilor săi” 
(bronz), „Tudor Vladimirescu” (troiță; lemn), busturile 
(bronz) domnitorilor Constantin Brâncoveanu, Gavril 
Movilă şi Pătraşcu cel Bun de pe Aleea voievozilor (Parcul 
„Chindia”), placa cu efigie (bronz) a lui Petru Cercel de la 
liceul cu acelaşi nume, bustul haiducului Radu lui Anghel 
(bronz). Începând cu anul 2000 execută sculptură pentru 
decorurile unor filme de lung metraj — producții 
internationale — şi realizează grafică de interior şi copertă 
pentru numeroase volume de poezie şi proză. Are lucrări 
în colecții de stat şi particulare din România, Statele 

Unite ale Americii, Germania, Franța, Norvegia, Belgia, 
Danemarca, Italia, Israel, Japonia. (G.C.) 


PETRAŞCU, Gheorghe (2.X11.1872, Tecuci — 
1.V.1949, Bucureşti) Pictor român. Studiază la Şcoala 
de Arte Frumoase din Bucureşti şi la Academia Julian 
din Paris. Face lungi călătorii de studii în Marea Britanie, 
Olanda, Germania, Austria, Grecia, Egipt, Italia, Spania. 
Expune cu succes la importante expoziţii internaţionale 
(Paris, Venetia) şi din tara. Peisajele, naturile moarte, 
portretele deconspira propensiunea artistului spre o ştiinţă 
a compoziției echilibrate şi spre o pensulatie densă si 
luminoasă. Pentru o vreme îndelungată, artistul se retrage 
la Târgovişte unde, pe strada Eugen Brezişeanu, în 1922 
îşi ridică o casă-atelier (astăzi muzeul care-i poartă 
numele). Din această perioadă de creație ne-au rămas 
câteva picturi celebre: „Intrare la Curtea Domnească din 
Târgovişte”, „Casă din Târgovişte”, „Vedere din 
Târgovişte”, „Casă după ploaie”. (G.C.) 


PETRESCU, Ecaterina (28.X1.1952, Bucuresti) 
Medic, poetă, prozatoare, publicistă. Pseudonim literar 
Ecaterina Botoncea. Studii primare şi liceale în 
Bucureşti. Absolvă Facultatea de Medicină Generală 
din acelaşi oraş (1978). Medic anestezist la Pucioasa, 
Titu, Mănăstirea Dealu şi Târgovişte. Debut literar cu 
poezii la revista „Târgovişte” (1992). Colaborează la 
revistele „Mioriţa noastră” (New York), „Europoesie” 
(Olanda). Membră a Uniunii Scriitorilor Medici din 
România (2000). Redactor la revista „Dâmboviţa 
medicală” (din 2000). Autoare a unor volume de poezie 
şi proză „Infarct sufletesc” (1992, poezie), „Treptele 
cerului” (1995, proză scurtă), „Femeia lut” (1996, poezie 
şi proză), „Cutia cu vechituri” (1999, proză). (V.P.) 


PETRESCU, Emil-Cornel (2.11.1952, Târgovişte) A 
absolvit Liceul „Ion Heliade-Rădulescu” din Târgovişte, 
Şcoala Militară de Ofițeri Activi de Artilerie Antiaeriană 
şi Radiolocatie din Braşov, Facultatea de Cibernetică 
Economică de la Academia de Studii Economice din 
Bucureşti; obține masteratul la Facultatea de Ştiinţe 
Economice a Universităţii „Valahia” din Târgovişte. Urcă 
gradele militare de ofițer de la locotenent la colonel, 
deţinând funcţiile de comandat de pluton, şef de staţie 
de radiolocatie, şef de tură, în punctul de comandă 
operativ. În timpul revoluţiei din decembrie 1989 a 
comandant forțele militare de apărare a centrului 
municipiului Târgovişte împiedicând unele atacuri 
teroriste. Deţine, apoi, cea mai îndelungată şefie 
(douăzeci de ani) a binecunoscutului Cerc Militar din 
Târgovişte. În acest timp a fost unul din fondatori şi 
organizator al unor manifestări cultural naţionale, cum 
a fost sesiunea de comunicări ştiinţifice „Orizont militar 
istoric la Târgovişte”, al revistei de cultură istorică 
„Eroica”, fiindu-i şi secretar de redacţie. A obţinut 

succese cu trupa de teatru „Replica” — la unele 
spectacole asigurând regia — şi cu formaţiile muzicale 
ale Cercului Militar la festivalurile şi concursurile militare 
naţionale. A deținut funcţia de vicepreşedinte al Filialei 
„Mihai Viteazul” Dâmboviţa a Asociaţiei Naţionale „Cultul 
Eroilor”, fiind unul dintre fondatori; este membru de 
onoare al acestei asociații. (G.C.) 


PETRESCU, loan D. (21.X1.1818, Văleni de Munte 
— 1.X.1903, Târgovişte) Istoric, poet, memorialist, cadru 
didactic. Învață cu mai multi dascăli în localitatea natală. 
După o scurtă perioadă de călugărie se întoarce la 
Episcopia Buzăului unde este hirotonisit diacon. Între 
1841-1845 urmează cursurile seminarului buzoian. 
Arestat în perioada evenimentelor de la 1848, întemnițat 
la Văcăreşti, eliberat după aproape un an, se refugiază 
la Rucăr, unde rămâne institutor la o şcoală privată până 
în 1859. Din 1860, subinspector al şcoalelor satesti din 
Dâmbovița, apoi inspector pentru Muscel şi Vâlcea. Între 
1864-1869, profesor la Curtea de Argeş şi Câmpulung. 
Se mută definitiv la Târgovişte (1869) unde este învăţător 
şi director de şcoală, până în 1885. Aici se afirmă în 
peisajul cultural şi educaţional, alcătuind studii de istorie, 
etnografie, fiind şi un talentat poet şi memorialist. 
Activează în cadrul Societăţii Culturale ,Progresul” din 
Târgovişte, susţine înființarea Gimnaziului în 1874, 
punând la dispoziție o parte din spațiul Şcolii Nr. 1 de 
băieţi, unde era director. Prin scrierile sale „Martirii crucii 
din ambele Dacii” (1856), „Mitropoliile tarei” (1870)-— prima 
lucrare de acest gen în istoriografia noastră, 
„Descălecarea lui Negru Vodă şi cetatea sa după 
Dâmboviţa” (1894), încearcă o cronică a locurilor prin care 
a trecut, a istoriei acestora. Autor al unui volum 
memorialistic, bine documentat „Buchetul urmat de di- 
verse cugetări alese” (1889), precum şi al unuia de poezii 
„Colecţiune de poezii originale” (1895). În 1888 publică 
prima lucrare monografică dedicată istoriei oraşului 
„Târgoviştea”, elaborată după cum mărturisea, „într-o lungă 
perioadă de timp”, cu unele notații, precizând „că se referă 
la anul 1866”. Participă în 1872 la manifestarea de la 
Târgovişte, prilejuită de moartea lui lon Heliade-Radulescu 
„purtând semn de doliu la mâna dreaptă, în frunte cu 
elevi şi eleve şi preoţii oraşului, portretul ilustrului dispărut 
fiind purtat de I.D. Petrescu”. Se înscrie ca o personalitate 
importantă în peisajul cultural al Târgoviştei din ultimele 
decenii ale secolului al XIX-lea. (V.P.) 


PETRESCU, lon Benone (9.1X.1918, Târgovişte — 
2007, Târgovişte) Economist, cadru militar, istoric al 
culturii, memorialist, publicist. După studii primare, 
urmează Liceului Militar „Nicolae Filipescu” de la 
Mânăstirea Dealu (1930-1938), apoi Şcoala Navală 
Constanţa (1938-1940) şi pe cea de aplicaţii a marinei 
(1943-1944). Absolvă Academia de Înalte Studii 
Industriale şi Comerciale din Bucureşti (1947). Între 

1944-1947 este ofiţer în cadrul Marinei Militare. Din 1948 
funcţionează ca economist sau contabil şef în unități 
de extracție a petrolului din Pitesti şi Târgovişte. A fost 
profesor în Târgovişte şi Piteşti. După pensionare se 
stabileşte în oraşul natal (1980). Publică articole de 
istorie a culturii, memorialistică, în reviste şi ziare locale. 
Debutează editorial târziu, cu memorialistică „Cu 
distrugătorul Regele Ferdinand în misiune” (1997). 
Urmează „Secund la Flotila de dragaj” (1997), de aceeaşi 
factură, ca şi „Între viată şi moarte, dragostea” (1998), 
„Marina, crezul unei vieţii” (2003). Pasionat turist al 
spațiului european, dă pagini memorialistice de interes, 
trecute prin filtrul propriilor sentimente: „Roma. Legende 
şi tradiții. Fântânile. Pe urmele titanului” (1999), „Veneţia 
de la vis la împlinire. Prin Ferrara la Bologna” (2000), 
„talia. De la Roma la Trieste” (2000). in ultimii ani ai vieții 
dedică tradiţiilor culturale ale Târgoviştei numeroase 
lucrări: „Mihai Viteazul. Comemorare 1601-2001” (2001), 
„Mănăstirea Dealu. Cinci secole de dainuire” (2001), „lon 
Heliade Rădulescu” (2002), „Târgovişte în vitralii” (2003), 
„Brâncuşi la Târgovişte” (2004). (V.P.) 


PETRESCU, Lazăr (1905, Târgovişte — 2000, 
Târgovişte) Avocat de profesie, fiul medicului Vasile 
Petrescu, fost primar al oraşului şi nepotul lui Lazăr 
Petrescu şi el primar la sfârşit şi la început de secol. A 
fost primar între 6 noiembrie 1941 — 28 noiembrie 1944. 
S-a remarcat ca prefect şi a fost desemnat primar pentru 
că nu permisese abuzuri, avusese o comportare corectă 
în raport cu furnizorii şi cetățenii. S-a înconjurat de 
oameni pricepuţi şi cinstiţi cum au fost inginerul lon 
Gall, |. Magrini, Surugiu, Lăzărescu, Nicu Rădulescu, 
Vasile Blendea, Scarlat Florescu, Alecu Ştefan. Prima 
hotărâre luată a fost ca de la 1 decembrie 1941, 
principalele servicii să revină în vechiul local şi să 
funcţioneze în camerele de la parterul acestuia, chiar 
dacă acolo se desfăşurau încă reparaţii pentru înlăturarea 
urmărilor cutremurului. A reuşit să pună în aplicare 
hotărârea generalului lon Antonescu din decembrie 1940 
privind taxa specială pusă pe produsele petroliere 
extrase din judeţ, destinate a înlătura distrugerile 
provocate de cutremur, iniţiativă care a determinat 
creşterea bugetului oraşului de la 18 mil. lei (1941) la 
100 mil. (1943). Astfel a putut inaugura hala centrală, 
„frumoasă, spațioasă şi bine înzestrată”, inaugurare ce 
a avut loc „într-o atmosferă de belşug şi voie bună”, 
pentru că cele 18 boxe erau pline de carne şi de tot 
felul de produse alimentare. Situaţia monumentelor 
istorice ale oraşului s-a dezbătut în prezenţa preşedintelui 
Comisiei Monumentelor Istorice Alexandru Lapedatu, 
prilej cu care s-a stabilit executarea lucrărilor în regie 
de către primărie, iar Comisia să le supravegheze. 
S-au desfăşurat ample lucrări, în 1943 în oraş existând 
28 de şantiere de lucru, pe care primarul le inspecta 
zilnic. Discuţiile purtate cu prof.univ. Alexandru Lapedatu 


au fost şi cu privire la restaurarea Palatului Domnesc. 
S-a constatat că în urmă cu o sută de ani acesta se 
afla într-o stare mult mai bună. S-a evidenţiat cu acest 
prilej, faptul că „reconstrucţia nu se putea face imediat”, 
lucrarea s-a limitat doar la „refacerea celor două rânduri 
de ziduri de incintă şi a contraforturilor”. Pentru a 
restaura pictura bisericii a făcut intervenţii la Statul Major 
pentru ca Vasile Blendea restaurator de frescă, să fie 
adus de pe front. La Mănăstirea Dealu au fost restaurate 
turlele, ample lucrări s-au desfăşurat pentru 
reconstrucţia Liceului Militar, conceput de arhitectul 
Luculescu într-o proiectare grandioasă, utilat „cu tot ce 
era mai nou şi mai confortabil” în acel moment pentru o 
şcoală. O concepţie urbanistică deosebită urma să o 
reprezinte trasarea Bulevardului Mareşal Antonescu şi 
a Bulevardului Independenţei, artere „largi, drepte, 
luminoase”. Concepute a avea patru benzi de circulație, 
cu două rânduri de tei şi cu asfalt adus din sudul Rusiei, 
unde armata lucra la construcţia drumurilor, cele două 
artere contribuiau la modernizarea oraşului. În cursul 
anilor 1942-1943 s-a reluat extinderea canalizării pe 
străzile C.A. Rossetti, Libertăţii, Arsenalului, Cârlova, 
Curcubeu, C. Fusea, I.C. Brătianu, Ulicioară, centrul 
oraşului fiind complet canalizat (1944) şi dotat cu guri 
de scurgere, apoi asfaltat. În 1943 s-au terminat 
lucrările la „prima stradă asfaltată din oraş” (I.C. 
Brătianu) prilej cu care s-a fixat în asfalt următoarea 
inscripţie: „Făcutu-s-a în Târgovişte [...] cea dintâi stradă 
asfaltată în zilele glorioasei domnii a regelui Mihai |, din 
dania ctitorului oraşului, mareşalul lon Antonescu, 
conducătorul statului, primar fiind Lazăr V. Petrescu, 
antrepriză G. Al. Lahovary, Ploieşti. 19.X1.1942”. A 
mutat Oborul de Săptămână care se tinea joia şi a 
dărâmat cele 500 de barăci din scânduri şi hala veche, 
a mutat oborul de vite pe strada Vârniceri, iar măcelarii 
şi pescarii şi-au găsit locul in noua hală. În fata noii 
Hale Centrale a fost organizată o piaţă „gen Paris”, ca 
în Apus, unde funcționau pieţe în mijlocul oraşului, 
negustorii veneau cu marfa dimineaţa cu cărucioare pe 
roti de bicicletă şi eliberau locul la ora 11. Cu ajutorul 
arhitectului Teodorescu a întocmit planurile viitorului 
stadion, a executat lucrări de nivelare, drenare şi 
canalizare, lucrări ce s-au efectuat cu ajutorul elevilor 
şi premilitarilor. A iniţiat sărbătorirea în fiecare an a zilei 
oraşului pe 8 septembrie, când se sărbătorea ziua Intrării 
în biserică a Maicii Domnului, prima festivitate 
desfăşurându-se la biserica Albă, unde s-au sfinţit 
icoanele şi s-a adus stema oraşului executată de Vasile 
Blendea. Cu acest prilej s-a făcut un parastas pentru 
toţi judetii, maghistratii şi primarii morţi, în prezenţa 
rudelor acestora. Pentru organizarea muzeului a 
colaborat îndeaproape cu dr. în istorie Alexandru 
Vasilescu. S-au primit donaţii care au constat în cărți, 
documente, tablouri şi mobilier de la Constantin Dimitriu, 
Grigore Tolea, Tălăngescu, Caribol, Andronescu, col. 

Athanasiu, lulian Grideanu, Tanti Mihăescu, Tebeica, 
Olşevschi ş.a. Discutată în prezenţa a opt miniştri şi a 
mareşalului, mutarea Arsenalului Armatei din Bucuresti 
la Târgovişte, fapt ce a evidenţiat calitățile de manager 
ale primarului, care a obținut acordarea unor noi fonduri, 
ce au fost folosite la înfrumusețarea oraşului. În scurta 
perioadă cât s-a aflat în fruntea oraşului s-a angajat în 
modernizarea sa, punând în mişcare tot ce nu 
înfăptuiseră strămoşii săi, tatăl şi bunicul, continuând 
cu mult succes idealurile şi staruintele lor. Pentru efortul 
şi seriozitatea cu care a militat pentru prosperitatea 
oraşului, pentru greutăţile care au venit pe capul său, 
merită recunoştinţa târgoviştenilor, ca unul care ocupă 
primul loc în lunga listă a primarilor oraşului. (M.O.) 


PETRESCU, Mihalache (1826, Bucuresti-1900) A 
fost institutor şi director al Şcolii Nr. 1 între anii 1851- 
1868, perioadă când a militat pentru dezvoltarea 
învățământului la Târgovişte. A declanşat o adevărată 
campanie pentru construirea unui nou local de şcoală. 
Profitând de faptul că la serbarea de sfârşit de an din 
1863 erau prezente şi autoritățile locale, a arătat în 
cuvântarea sa „mizerabila stare a localului de acum” şi 
posibilitatea ca în anul următor şcoala să nu mai poată 
funcţiona. La staruintele sale lucrările au început şi s-au 
încheiat în cursul anului 1864. A militat pentru punerea 
în aplicare a noii Legi a învățământului din 1864. După 
ce a ieşit la pensie, a construit o fântână publică în 
imediata apropiere a bisericii Amzei din Bucuresti. (M.O.) 


PETRESCU, Petrică (1875-1935, Târgovişte) A fost 
primar între 24 septembrie 1908 — 8 ianuarie 1911. S-a 
remarcat prin iniţiativa construirii unui local propriu pentru 
Serviciul Pompierilor şi a unui abator special pentru 
tăierea oilor şi mieilor, situat lângă moara Gorgotei. A 
continuat pavarea străzilor din zona centrală, dar s-a 
orientat şi către cele situate la marginea oraşului. 
Străzile I.C. Brătianu şi Libertăţii au fost pavate cu piatră 
cubică. Are marele merit de a fi adus în oraş apă de 
munte din zona muntelui Rătei (septembrie 1910), după 
ce a făcut mai multe împrumuturi pentru realizarea 
investiţiei. A sprijinit şi construirea complexului de clădiri 
care formau Scoala pentru Ofiţeri de Cavalerie. (M.O.) 


PETRESCU, Radu (30.VIII.1927, Bucureşti — 
30.1.1982, Bucuresti) Poet, prozator, publicist. În 
perioada 1936-1946 locuieşte cu familia la Târgovişte. 
Elev al Liceului „lenăchiță Văcărescu”. În jurul său se 
formează un cenaclu literar în care aflăm printre alţii pe 
Mircea Horia Simionescu şi Costache Olăreanu, ce vor 
forma în timp nucleul „Şcolii de la Târgovişte”. Debut 
literar din perioada târgovişteană cu poezie („Tăcere”, 
»Ploaie”, , Tristente”) în ziarul „Ancheta”, sub directoratul 
lui lon Vasiliu. În 1946, pentru o scurtă perioadă, în 
redacția ziarului târgoviştean „Chemarea”. În proza sa 

de mai târziu, în special în romanul „Matei Iliescu” (1970) 
sau „Proze” (1971) întâlnim descrieri de locuri, case, 
persoane, din oraşul unde a copilărit şi şi-a petrecut 
frumoşii ani ai adolescenţei. (V.P.) 


PETRESCU, Vasile (ian. 1871-1940, Târgovişte) A 
fost fiul lui Lazăr Petrescu, primar al oraşului între 1897- 
1899 şi 1901-1902. Făcuse şcoala primară la Târgovişte, 
liceul la „Petru şi Pavel” din Ploieşti, iar în 1899 absolvea 
Facultatea de Medicină din Bucureşti. A susținut 
doctoratul cu teza „Anevrismul cordului”. A fost primar 
între 16 martie 1914 — 20 noiembrie 1916 şi a continuat 
lucrările de extindere a instalațiilor de iluminat electric 
şi a conductelor de apă pe străzile de la periferia 
oraşului. A început lucrările de canalizare a oraşului. 
Era o inițiativă complexă, cu multe complicații şi greu 
de pus în practică. Se remarcă preocuparea primarului 
pentru construirea unei fabrici de gheaţă aflate în 
proprietatea primăriei, cu ajutorul firmei Shurter din 
Elveţia. Printre cele mai importante realizări a fost 
obținerea a 70 de ha de la Ministerul Agriculturii şi 
Domeniilor, necesare pentru amenajarea lucrărilor 
hidrotehnice în muntele Ratei, destinate alimentării cu 
apă a oraşului. O altă iniţiativă a primarului a fost 
înființarea unui depozit de lemne destinat distribuirii 
gratuite de lemn de foc pentru populaţia săracă. La 27 
mai 1915 primea vizita la Târgovişte a familiei regale 
pentru a asista la alergările de cai organizate de către 
Scoala pentru Ofiţeri de Cavalerie. (M.O.) 


PETRESCU, Victor (16.VIII.1941, Jaristea, 
Vrancea) Profesor, istoric şi critic literar, istoric al culturii, 
bibliolog, ziarist. Studii generale şi liceale în Mărăşeşti 
(1959) urmate de cele superior-pedagogice la Galaţi 
(1962). Licenţiat al Facultăţii de Limba şi Literatura 
Română a Universităţii Bucureşti (1966). Profesor la 
Văcăreşti şi Târgovişte. Din 1968 lucrează în domeniul 
culturii (inspector, şef secție literatură la Muzeul 
Judetean Dâmboviţa), În perioada 1972-2008 director al 
Bibliotecii Judeţene „lon Heliade Rădulescu” Dâmboviţa. 
Din 1993 cadru didactic asociat al Universităţii „Valahia” 
Târgovişte unde predă cursuri în specialitatea 
biblioteconomie, istoria cărţii şi a bibliotecilor, 
comunicare, jurnalism până în 2007. Doctor în Filologie 
al Universităţii Bucuresti (2002) cu teza „Văcăreştii — o 
generaţie poetică. O reevaluare necesară”. Conferenţiar 
titular al universităţii târgoviştene (2004). Cercetător prin- 
cipal gr. | din 2003 (asimilat titlului de profesor 
universitar). Participă cu comunicări la sesiuni şi 
congrese naţionale şi internaţionale (1972, Budapesta; 
1973, Cracovia-Varşovia; 2002, Chişinău). Obține în 1994 
titlul de specialist gradual în biblioteci la cursul organizat 
de Uniunea Europeană în Danemarca. Membru al unor 
uniuni, societăți, asociaţii: Societatea Română de 
Bibliofilie (1972), Societatea de literatură „lon Heliade 

Rădulescu” (1972), Uniunea Ziariştilor Profesionişti din 
România (1990), distins cu Ordinul Ziariştilor, clasa | 
(2001), Academia Internaţională „Mihai Eminescu” 
(1999), Uniunea Scriitorilor din România (2004), Uniunea 
Scriitorilor din Republica Moldova (2005), Societatea 
Scriitorilor Târgovişteni (2005, fondator). Redactor-şef, 
fondator al revistei „Curier” (1994-2008) care apare la 
Târgovişte, ca revistă de cultură şi bibliologie şi redac- 
tor-colaborator la revista ,Litere” (1998-2011), cu rubrici 
permanente. Consultant de specialitate la revista 
„Biblioteca” a Ministerului Culturii şi Cultelor (1998- 
2009), BiblioPolis (Chişinău, 2008-2011), Eroica (2000- 
2011). Cetăţean de onoare al municipiului Târgovişte 
(2007). Distins cu Ordinul „Meritul Cultura!” în grad de 
cavaler (2004). A publicat peste 500 de articole, studii 
de istorie literară sau istorie a culturii târgoviştene în 
numeroase publicaţii de specialitate la nivel internaţional 
(Serbia, Republica Moldova), naţional sau în periodice 
târgoviştene apărute de-a lungul a cinci decenii. Debutul 
publicistic este consemnat încă din 1962 la „Sportul 
Popular”. În perioada 1962-1966, corespondent al 
ziarului pentru regiunea Ploieşti, cu articole de la diferite 
competiţii sportive. De asemenea, studii şi articole de 
bibliologie, biblioteconomie, ştiinţa informării si 
comunicării. Debut editorial cu „Târgoviştea, vechi centru 
tipografic românesc” (1972, în colaborare cu Dan 
Simonescu), o a doua ediţie revăzută şi adăugită în 
2008 (adăugându-se ca autor şi Gheorghe Buluta). 
Contribuie la editarea unor bibliografii, în seria 
„Personalităţi ale culturii dâmbovițene”, ale scriitorilor: 
lon Ghica (1972), lon Heliade Rădulescu (1973), Grigore 
Alexandrescu (1976), lon Alexandru Bratescu-Voinesti 
(1980) sau a pictorului Gheorghe Petrascu (1975), 
urmate de cele dedicate poeţilor Văcăreşti (2002), 
personalităţii lui Mihai Viteazul (2001), Daniel Drăgan 
(2010). Autor sau coautor al unor dicţionare: Dicţionar 
de literatură al judeţului Dâmboviţa (1508-1998) (1999, 
în colaborare), Scriitori şi publicişti damboviteni 1900- 
2004 (2005). Bibliologi români. Dicţionar (2011) (în 
colaborare). Preocupările din domeniul bibliologiei, 
ştiinţei informării şi comunicării sunt materializate în 
volumele „Introducere în managementul de bibliotecă” 
(2003, colaborare), „Biblioteca azi. Informare şi 
comunicare” (2004, colaborare). „Galeria bibliologilor 
români” (2003, colaborare), „Sociologia comunicării” 
(2006, colaborare), „Universul lecturii. De la Gutenberg 
la Google” (2008, colaborare). „Lectura publică 
târgovişteană. Tradiţii şi actualitate” (1998, colaborare), 
„Ghidul bibliotecilor din judeţul Dâmboviţa” (2007, 
colaborare), „Învățământ biblioteconomic la Târgovişte” 
(2007, colaborare), dar şi despre fenomenul lecturii în 
Târgovişte. Dedică volume de istorie literară scriitorilor 
din spațiul dâmboviţean: |.C. Vissarion, Poeţii Văcăreşti, 
Elena Văcărescu, precum şi istoriei culturale a 
Târgoviştei: „Târgoviştea culturală” (2000, colaborare), 


„Pagini de istorie literară” (2006), „Cultură şi istorie” 
(2007), „Ipostaze ale literaturii române vechi” (2007). 
»Mostenirea Văcăreştilor. Din istoria unui festival de 
literatură” (2008), „Târgovişte. Călători străini. Cronicari. 
Secolul XV-XIX” (2009, colaborare), „Târgovişte în 
literatură” (1800-1918) (2011, colaborare). (M.S.) 


PETRIA, lon M. (14.VIII.1916, Cernavodă, Constanta) 
A absolvit Scoala Superioara de Comert din Drobeta 
Turnu-Severin si Scoala de Ofiteri de Infanterie de 
Rezervă din Făgăraş. Luptă pe Frontul de Est în al 
Doilea Război Mondial în Crimeea şi Caucaz, apoi, după 
întoarcerea armelor împotriva Germaniei naziste, a 
participat la bătăliile pentru eliberarea Transilvaniei de 
Nord. A fost decorat cu medalie germană „Crucea de 
Fier” şi cu cea sovietică „Pobeda”. După război, eroul 
este demobilizat şi lucrează, până la pensionare, în 
funcţiile de contabil şi revizor-contabil la Centrocoop 
Dâmboviţa în Târgovişte. A urcat în grad de la 
sublocotenent la general de brigadă în rezervă. (G.C.) 


PETRITZIS Ignatios (încep. sec. XVII, Chios — ?) 
Cărturar, dascăl de filologie greacă la „Schola graeca 
et latina” de la Târgovişte. A colaborat cu Daniil Andrean 
Panonianul şi Pantelimon Ligaridis la traducerea în limba 
română a lucrării „Îndreptarea legii” sau „Pravila cea 
Mare”, tipărită în 1642 la Târgovişte, cu sprijinul lui Matei 
Basarab. Autor al „Povestirii preafrumoase despre 
viteazul Dighenis”, compusă în 1670 şi reprezentând o 
prelucrare a poemelor închinate lui Mihai Viteazul de 
Stavrinos şi Matei al Mirelor. (A.$./M.O.) 


PETRU CERCEL (~1557 — ~ mart. 1590, în drum 
spre Rhodos) Domn al Țării Româneşti (29 aug./8 sept. 
1583 — 6/16 apr. 1585). Fiu nelegitim al lui Pătraşcu 
cel Bun. A călătorit prin Europa ajungând în 1579, la 
curtea regelui Franţei, Henric III. În iunie 1583, cu sprijinul 
diplomatic al acestuia şi în urma plăţii unor sume imense 
de bani, este numit domn, iar la 29 aug./8 sept. 1583 
îşi făcea intrarea în Bucureşti. Spirit renascentist 
reformator, şi-a atras ostilitatea boierimii. Sporirea 
birurilor pentru achitarea datoriilor contractate a produs 
nemulțumire în tara, iar intrigile fostului domn Mihnea 
Turcitul au dus la chemarea sa la Poartă. Petru Cercel 
alege fuga în Transilvania (16 apr. 1585), dar ajuns în 
Tara Bârsei, este prădat de gărzile sale, şi încarcerat, la 
Huszt în Maramureş, de către guvernatorul Transilvaniei. 
În 1587, evadează cu gândul de a merge la Roma spre a 
obţine sprijinul papei, dar rămâne în nordul Italiei. Bazat 
pe sprijinul regelui Franţei, la 25 iul. 1589, sosea la 
Istanbul, unde tronul Țării Româneşti era din nou scos la 
mezat. Mihnea are câştig de cauză, iar Petru Cercel 
este închis la Edikule. În urma unei noi intervenţii a lui 
Mihnea la Poartă, a fost ucis şi aruncat în mare, în 
drum spre insula Rhodos, unde fusese exilat. Poliglot 

şi posesor al unei bogate culturi, a fost supranumit Cercel 
după cercelul purtat în ureche conform modei franceze. 
Curtea revine la Târgovişte din ian. 1584, unde Petru 
Cercel începe o amplă activitate edilitară, vizând 
transformarea oraşului într-o capitală de tip european. 
Este construită o casă domnească complet nouă, 
despărțită de casa lui Mircea cel Bătrân. Noua construcție, 
având beciuri, parter şi etaj, reprezenta o realizare tehnică 
de excepţie, o descriere a ei fiind lăsată de secretarul 
său italian, Franco Sivori: „Palatul principelui, clădit de 
strămoşii săi, este de proporții mari şi de o arhitectură 
îngrijită; a fost de îndată mărit de către înălțimea sa, 
care i-a adăugat camere frumoase [...] mândre grădini 
italienesti [...] o fântână”. Sivori aminteşte şi că „toţi boierii 
cei mari s-au apucat apoi, urmând pilda principelui, să 
ridice câte o clădire, astfel că iute, iute s-a mărit oraşul”. 
El consideră că „la Târgovişte se găseau locuinţe mult 
mai bune şi mai mandre” ca la Bucureşti şi că oraşul 
era „bogat populat”. În 1583 a fost ridicată şi Biserica 
Mare a Curţii Domnesti, legată de palat printr-un pod 
acoperit. O adevărată premieră în Muntenia a constituit- 
o înființarea turnătoriei de tunuri, ale cărei piese de 
artilerie erau ţinute „în piața palatului de la Târgovişte”. 
Plecarea domnului a dus la încetarea lucrului la 
turnătoriei şi la distrugerea tunurilor. (A.S./M.O.) 


PIAȚA MICĂ ŞI PIAȚA DE FLORI În 1861 s-a 
hotărât înființarea unei piețe de zarzavaturi numită 
„Piaţa mică” situată în fata hotelului loan Filip. Primăria 
a decis, în 1888, mutarea pieţei pe locul viran al 
proprietarului Vasile Vizanti, unde funcţiona până la 
sf. sec. şi de unde a fost mutată pe vechiul 
amplasament al primei şcoli publice. Aici a fost 
amenajată şi „Piaţa de Flori'care a fost desfiinţată în 
1906 prin construirea Poştei. (G.T./ C.V.) 


PIAȚA ORAŞULUI În perioada interbelică se afla 
pe vechiul amplasament, în zona centrală (vecinătatea 
Mitropoliei), păstrându-se până prin anii 1960. Piaţa 
oraşului se compunea din zona numită „Arasta” (stradă 
frumoasă din limba turcă), care cuprindea străzile 
Brutari, Industriei şi Progresului, cu numeroase prăvălii 
şi ateliere mestesugaresti. Cele trei străzi ale Arastalei 
veneau perpendicular pe alte două străzi ce erau cuprinse 
din Piaţa oraşului (obor de săptămână), pe una se aflau 
„Pescăriile”, iar pe cealaltă „Măcelăriile”. În zona de 
vest a pieței se aflau cojocarii care au rămas în aceasta 
zonă până la demolăriile din anii 1974-1975. Tot aici îşi 
desfăşurau activitatea zarafii care vindeau aur şi 
schimbau bani. „Sârboaicele” din cartierul Matei Voievod 
şi „Văcăreştencele” (Văcăreşti) îşi desfaceau 
zarzavaturile proaspete şi conservate cu preţuri mici. În 
jurul pieței, dar mai ales în „Arasta” se aflau numeroase 
magazine, unele cu etaj, universale sau specializate în 
desfacerea anumitor produse. Unele străzi din „Arasta” 

au primit denumiri speciale pe lângă numele consacrat 
(strada Progresul — ,,tinichigii”). (G.T./ C.V.) 


PIETRIŞ, Mihai (1.1.1956, Fâlfani, Stolnici, Arges) 
Rachetomodelism. Absolvent al Liceului ,lon Heliade 
Rădulescu” Târgovişte (1975). Licenţiat al Facultăţii de 
Ştiinţe Economice din cadrul Universităţii din Cluj- 
Napoca. Legitimat la Astronautica Târgovişte (1971- 
1975). Cu prilejul „Cupei Țărilor Socialiste”, concurs 
desfăşurat în august 1975 la Jambol (Bulgaria), a doborât 
recordul mondial la clasa S3B, durată cu paraşuta — 
rachetomodele impulsionate cu motoare de 5 Ns, cu 
rezultatul de 600 secunde. Multiplu medaliat la 
campionatele naţionale. Multiplu recordman naţional. 
Frate cu Lucian Pietriş, maestru al sportului la 
rachetomodelism, medaliat la campionatele naţionale, 
recordman naţional. (A.B.) 


PIGAFETTA, Filippo (1533, Vicenza, Italia — 1603, 
Vicenza, Italia) Istoric şi arhitect militar. Îmbrăţişează 
cariera artelor, întreprinzând călătorii în Egipt, Franţa, 
Anglia, Siria, Palestina, Germania, Boemia, Polonia, 
Suedia. Din 1592 se află la curtea noului duce de 
Toscana, Ferdinand | de Medici, ca istoriograf şi consilier 
intim. În 1595 însoţeşte corpul expediționar toscan trimis 
în Tara Românească pentru a-l ajuta pe Sigismund 
Bâthory. Printre oraşele vizitate se află şi Târgoviştea. 
Îl descria astfel: „Acest oraş este foarte mare, deschis, 
mai de grabă în chip de sat dar cu câmpii foarte roditoare, 
cu dealuri nu prea îndepărtate, care dau vinuri foarte 
bune şi miere şi foarte multă ceară, şi oi şi lână şi 
poame de orice fel, şi câmpiile ar fi foarte roditoare dacă 
ar fi lucrate; (pe ele) pasc nesfârşit de multe vite mari; 
nu se vede altceva decât doar păşuni care în cea mai 
mare parte nu se cosesc”. (V.P.) 


PILDNER, Jozsef (27. Il. 1956, Racoş, Brasov — 
4.VI.2008, Târgovişte) Inginer, poet, prozator, traducător, 
ziarist, editor. După studii primare şi gimnaziale, urmează 
cele liceale în Târgovişte la „lon Heliade Rădulescu” si 
,lenachita Văcărescu” (1975). Absolvent al Institutului de 
Mine Petroşani (1982). În perioada 1982-1989, profesor 
de specialitate la Liceul de Petrol Târgovişte. După 1990 
se dedică activităţii din presă şi celei editoriale. Articole, 
comentarii în ziare şi reviste: „Tribuna”, „Argeş”, „Astra”, 
„Litere”, „Ateneu”, ,Orizont’, „Albina”, „Magazin Istoric”, 
„Ateneu” (Vancouver, Canada), „Mioriţa Noastră” (New- 
York, SUA). După 1990 redactor la ,Dambovita’, „Jurnal 
de Dâmboviţa” şi „Realitatea damboviteana’” (unde este 
redactor-şef şi director), „Legea lui Tepes”, „Jurnalul de 
Târgovişte”, „Țeapa” „Semnal eveniment”, „Impact”. 
Editează publicaţiile „Kindia” şi „Ghidila Mit Grivn” (unica 
publicaţie de avangardă din judeţ). În 2000 înființează Editura 
Pildner & Pildner, pe care o conduce, unde va edita titluri 
de cărți ale unor oameni de cultură şi ştiinţă din tara şi 

judeţ (lon Calboreanu, Ştefania Stâncă, Smara). De 
asemenea, îngrijeşte, prefateaza şi coordonează volume 
ale unor scriitori târgovişteni. Autor al volumelor de versuri 
,lubirile mele” (2002), „Anotimpurile mele” (2004) şi al 
studiului „Cântecul lui Zavaidoc” (colaborare, 2007). (V.P.) 


PISCULO, Giuseppe (? — după noiembrie 1596) 
Călugăr franciscan, originar din Malfi (Italia). A venit către 
sfârşitul sec. al XVl-lea ca misionar în Țara 
Românească. Martor al expediției turceşti împotriva lui 
Mihai Viteazul la Târgovişte, asistând la eliberarea 
oraşului (octombrie 1595). Surprinzător de bun 
cunoscător, descrie amănunțit lucrurile de fortificaţii 
făcute de turcii lui Sinan, în cetăţile Târgovişte, Giurgiu, 
Bucureşti. lată cum descrie pe cea din vechea Cetate 
de Scaun: „Fortul de la Târgovişte ridicat de Sinan de 
la 30 august până la 15 octombrie are de jur împrejur 
1000 de braţe pe partea dinăuntru fiind măsurat astfel 
de pe valul de pământ. Are un turn nu prea înalt cu 
patru săcăluşe deasupra şi cu gabioanele sale care nu 
erau inca umplute, căci nu le terminaseră, poate dupa 
cum cred eu, din lipsă de timp şi santul rămăsese în 
multe locuri încă prea putin săpat”. (V.P.) 


PISTRITU, Lucian (2.11.1962, Strehaia, Mehedinţi) 
Inginer. A absolvit Liceul de Matematică-Fizică „Traian” din 
Drobeta Turnu-Severin şi Facultatea de Mecanică a 
Universității din Craiova; studii postuniversitare (bazele 
managementului de proiecte ale managementului instituţiilor 
sociale de stat; sisteme de securitate socială; mentor în 
administrație publică) la Institutul Naţional de Administraţie. 
Traseul profesional este marcat de funcţiile deținute: inginer 
tehnolog, inginer învăţământ, inspector de specialitate şi 
şef al compartimentului resurse umane la Întreprinderea 
de Strunguri SARO, consilier al directorului general, şef 
şi director al departamentului resurse umane la Warner 
Turner, Sistem (SUA) din Târgovişte (fost SARO), direc- 
tor de şantier şi şef de departament resurse umane la 
SCCM din Târgovişte, consilier în Consiliul Judeţean 
Dâmboviţa. În prezent este director executiv la Casa 
Județeană de Pensii Dâmboviţa. (G.C.) 


PITES, George (9.VIII.1948, Cernavodă, Constanta) 
Inginer, scriitor, traducător, caricaturist. Studii 
elementare şi liceale în oraşul natal, urmate de cele 
universitare la Institutul Politehnic din laşi (1971) şi 
Academia de Studii Economice din Bucureşti (1979). 
Din 1971 a lucrat în cadrul Întreprinderii de Utilaj Petrolier 
Târgovişte. A apărut sporadic cu poezii, proză şi 
caricaturi în „Dâmboviţa”, „Jurnal de Dâmbovița”, „Viaţa 
Militară”, „Litere”, „Climate literare”, „Impact”. Deşi de 
formaţiune tehnică, preocupări constante pe plan literar 
şi artistic. Debut editorial cu volumul de sonete „Clipa 
mea dintre milenii” (2003), urmat de „Stele răstignite” 
(2003), „Un trandafir pe lac” (2005), „Ce dor mi-e, înger 


mic, de tine” (2006), „Valuri cu ochii de smarald” (2007). 
Proza este reprezentată de volumele de nuvele: „Pasărea 
Pheonix” (2004), „Dialog cu faţa la perete” (2004), „O 
viata-n zadar” (2007). Volume cu o accentuată tentă 
umoristică: „Zâmbete amare” (2003), ,Solstitiul de iarnă” 
(2006). Traduce romane polițiste şi de spionaj ale unor 
scriitori mai mult sau mai putin cunoscuţi: Claude Orval, 
Marc Prevest, Georges Simenon, Carter Brown, Jones 
Hadley Chase, Paul Kenny, Jean Bruce. Membru al 
Uniunii Epigramistilor din România (2003) şi al Societăţii 
Scriitorilor Târgovişteni (2005). (V.P.) 


PLÂNGĂ, Leonid (29.VIII.1940, Ploieşti — 
13.1.2001, Târgovişte) Medic. Absolvent al Liceului 
Sanitar din Bucureşti şi al Facultăţii de Medicină din 
laşi, doctor în medicină la Institutul de Endocrinologie 
„C.I. Parhon” din Capitală. Medic la Pietroșița, Pucioasa 
şi la Spitalul Judeţean din Târgovişte şi inspector la 
Direcţia Judeţeană de Sănătate Dâmboviţa. Initiaza 
primul laborator de medicină nucleară, în 1980, într-un 
judeţ al ţării, şi organizează, tot pentru prima oară, secția 
de endocrinologie şi nutriţie la Spitalul Judeţean. În 1983 
realizează, în premieră medicală absolută în România, 
la Secţia de endocrinologie-nutritie a Spitalului Judetean, 
studiul ritmicitatii endocrine la copii în colaborare cu 
Institutul „C.I. Parhon” din Bucureşti şi cu Centrul Medi- 
cal (departamentul de patologie clinică) din St. Paul- 
Ramsey, Minessota, SUA. În ianuarie 1997 este singurul 
târgoviştean ales membru titular activ al Academiei de 
Ştiinţe din New York pentru cercetările sale în domeniul 
cronobiologiei şi endocrinologiei. A fost, totodată, şi un 
publicist fervent la cotidianele „Dâmboviţa”, „Jurnal de 
Dâmboviţa”, realizator de emisiuni ştiinţifice la Radio 
„D” şi la televiziunea Antena 1 Târgovişte. (G.C.) 


PLANURILE DE SISTEMATIZARE ALE ORAŞULUI 
TÂRGOVIŞTE - MARTORI Al EXISTENȚEI 
ÎNTREPRINDERILOR INDUSTRIALE Despre existența 
unor unități industriale în Târgovişte amintesc şi planurile 
de sistematizare ale oraşului, întocmite începând cu 
1886. În acest an, institutorul D.P. Condurateanu realiza 
Planul oraşului Târgovişte şi al locurilor din apropiere, 
în care apar găzăriile (rafinării mici) pe şoseaua 
județeană Târgovişte-Găeşti-Vlaşca. În apropierea gării 
Ciocârlanu (stația Târgovişte Sud), se aflau găzăria 
Angelescu şi o altă găzărie fără proprietar; în cătunul 
Mahalaua — comuna Viforâta — apare găzăria loan 
Grigorescu; pe şoseaua Mânăstirii Dealu apare găzăria 
Isdrulu; pe şoseaua Pucioasa-Pudrărie-Târgovişte, 
găzăria Toma; pe şoseaua județeană Câmpulung- 
Târgovişte era menţionată găzăria Luculescu şi o alta 
fără proprietar; pe şoseaua naţională la Titu, apar 
găzăriile: Niţă Cozma şi Gr. Gavrilescu; pe şoseaua 
Lazuri, găzăria Niţă Cosma. Planul Condurateanu a 
menţionat şi morile aflate pe lazul Morilor (de la est la 

vest):Tremuriciu, dr. lrescu, lon Lisu, Samuel losif, Hagi 
Dulea, Răducanu, Kercea, Hiotu, Gorgota, Kule, Mihaiu 
Neamţu. De asemenea, mai erau menţionate Fonderia 
şi Fabricile de spirt Grigore Gavrilescu şi Samuel losif. 
În planul oraşului Târgovişte din 1910, întocmit de 
inginerul şef al Serviciului Tehnic, Nicolae Bruneanu, 
apare doar Rafinăria lui loan Grigorescu. În 1913, 
inginerul ajutor Stefan Septville a întocmit planul oraşului 
pe baza planurile existente, aducând completări. 
Referitor la unităţile economice din oraş, au fost marcate 
ca existente la acea dată: Fabrica de Petrol Oilfields, 
Depozitul de produse petroliere loan Grigorescu pe 
drumul judeţean Targoviste-Gaesti, în apropierea 
Cimitirului Central, Arsenalul, Uzina Electrică, Rafinăria 
loan Grigorescu şi o fabrică de cărămidă în cătunul 
Mahalaua. Planul oraşului Târgovişte realizat în 1929 
de St. D. Sachelaride, inginerul-şef al Serviciului Tehnic, 
a menţionat pe drumul judeţean Targoviste-Gaesti, în 
apropierea Cimitirului Central, rafinăriile: Fabrica de 
Petrol loan Grigorescu (mutată de la Mahalaua în 1922); 
Rafinăria Victoria, Societatea de Petrol Distribuţia şi 
Fabrica de Petrol Pantu şi Societatea Helios. Ultimul 
plan al oraşului Târgovişte din perioada interbelică a 
fost executat în 1936 de inginerul |. Gaal. Rafinăriile 
trecute pe acest plan sunt cele care au fost trecute şi 
în planul oraşului din 1929. În planul amintit, pe lazul 
Morilor sunt menţionate morile existente (de la est la 
vest): Slavu, Samuil, Vătămanu, Stănescu (zisă de zid), 
Răducanu, Dafu (zisă Dealului), Dafu (fostă Hiotu), 
Gorgotei (Curelea), Baronide, Jelescu (halta Teiş). 
Totodată, sunt menţionate şi alte unități economice 
existente în Târgovişte, Arsenalul de Depozit al Armatei, 
cea mai veche unitate a oraşului, Uzina Electică şi 
Abatorul. În epocă au existat nemulțumiri față de modul 
cum au fost concepute aceste planuri, referitor la 
includerea sau neincluderea unor obiective industriale 
în suprafața oraşului Târgovişte. Nemultumirile veneau 
din partea localităţilor limitrofe oraşului, care au fost 
private de impozitele comunale cuvenite lor, prin 
includerea obiectivelor industriale în aria oraşului 
Târgovişte. În 1931, ca urmare a întocmirii planului de 
sistematizare a oraşului Târgovişte, a izbucnit un con- 
flict între Primăria Târgovişte, pe de o parte, şi între 
Primăriile Ulmi şi Priseaca pe de altă parte. În noul 
paln, Primăria a inclus unităţile economice existente 
pe teritoriul acestor comune în aria oraşului Târgovişte. 
Acest fapt a dus la diminuarea veniturilor celor trei 
localități. Neintelegeriile între primăriile comunelor 
limitrofe cu a oraşului Târgovişte au continuat, însă vor 
fi soluționate prin suventii acordate primăriilor Ulmi, 
Colanu, Priseaca de către Primăria Târgovişte, conform 
prevederilor bugetare. (G.T./ C.V.) 


PLĂCI COMEMORATIVE ŞI MEMORIALE 1. Placă 
comemorativă aflată în holul Liceului „Constantin 

Carabella”, pusă cu prilejul sărbătoririi centenarului 
liceului. Conţine lista directorilor; 2. Placa comemorativă 
pusă în 1974 cu ocazia sărbătoririi centenarului Liceului 
„lenăchiță Văcărescu” (1874); 3. Placa comemorativă 
pusă pe casa în care a trăit scriitorul George Cair; 4. 
Placă memorială pusă în 1968, cu prilejul aniversării a 
120 de ani de la Revoluţia din 1848, pe imobilul construit 
pe locul unde s-a aflat casa lui lon Heliade Rădulescu; 
5. Placă memorială dezvelită în 1972 cu ocazia sărbătoririi 
Anului Internaţional al Cărţii, la Mănăstirea Dealu, unde 
a funcţionat prima tiparnita din Tara Românească; 6. 
Placă memorială, dezvelită în 1972 cu prilejul constituirii 
Societăţii Române de Bibliofilie, pusă pe zidul clopotniţei 
Mitropoliei, unde se tipăriseră cărţi în sec. XVII-XVIII; 7. 
Placă comemorativă pusă cu ocazia sărbătoririi 
centenarului dării în funcţiune a liniei ferate Targoviste- 
Titu la Gara Târgovişte Sud; 8. Placă comemorativă pusă 
în 1993 la Şcoala Generală |. Al. Bratescu-Voinesti, cu 
prilejul primirii numelui marelui scriitor, fost elev al şcolii; 
9. Placă comemorativă fixată pe casa unde a locuit 
prozatorul şi eseistul Radu Petrescu între 1946-1947; 
10. Placă comemorativă pusă pe locul unde a locuit Cezar 
|. Spineanu (1888-1973), preşedinte al Organizaţiei PNT 
Dâmboviţa; 11. Placă comemorativă pusă în 1997 la 
şcoala „Smaranda Gheorghiu” pentru a evidenția că s-a 
înălțat pe locul donat de soții Eliza şi Samuel losef; 12. 
Placă comemorativă pusă la Spitalul Judeţean în 
amintirea lui Teodor Marinoiu, medic primar la acest spital 
(1901-1916), mort pe front la 15 aprilie 1917; 13. Placă 
comemorativă fixată la spital în memoria dr. Victor Gh. 
lonescu, medic primar la Secţiei TBC (1930-1932); 14. 
Placă comemorativă aflată la Spital în amintirea dr. 
Dumitru Oprescu, mort la 19 aprilie 1935. (M.O.) 


PLIMBAREA PUBLICĂ Sub această denumire 
este cunoscută prima grădină publică, amenajată pe 
terenul din faţa bisericii Creţulescu şi la capătul podului 
Mihai Vodă. Paznicul podului Mihai Bravu avea în grijă 
şi grădina. În 1844 s-au început primele plantări de arbori 
(salcâm, tei şi brazi), au fost instalate de către 
magistratul oraşului patru felinare pentru iluminat şi a 
fost amenajată o cafenea închiriată anual, prin licitaţie. 
Datorită evenimentelor de la 1848 şi a ocupatiilor străine, 
grădina publică s-a părăginit. Ca urmare a acestui fapt, 
în 1855, au fost iniţiate lucrări de reamenajare conduse 
de Ulrich Hofmann, directorul grădinilor publice din cadrul 
Ministerului din Lăuntru. Periodic s-au făcut reamenajări, 
în 1865, punându-se problema construirii unei „clădiri 
de conversaţie”. Construcţia de tip pavilionar se va realiza 
peste câţiva ani, prin donaţii şi consta dintr-o construcţie 
de zid învelită cu tablă, compusă dintr-un salon şi o 
ghetarie. Începând cu anul 1881, fanfara militară susținea 
concerte în zilele de sărbătoare. În 1896 s-a amenajat 
o seră de flori necesară decorării grădinii centrale şi 
bulevardului. (G.T./ C.V.) 

PODUL LUI BĂNICĂ PAVEL Iniţiatorul construcției 
a fost negustorul Bănică Pavel care a realizat pe lazul 
Morilor un pod existent deja în Epoca Regulamentară, 
lângă moara Hiotu, când deja îi purta numele. Ulterior, 
podul a intrat în grija municipalităţii, în darea de seamă 
despre administrația comunală pe 1902-1903 fiind 
destinati bani pentru reparare. (G.T./ C.V.) 


PODUL MIHAI VODA Sfatul Orăşenesc a hotărât, 
în 30 mai 1837, construirea podului la care urma să 
contribuie cu suma de 10.000 lei, iar alti 10.000 lei 
necesari construcției urmau să fie strânşi de la locuitori. 
Sfatul Orăşenesc a hotărât scutirea de taxa de trecere 
a podului a celor care vor contribui la construcţia lui. 
Conform listelor întocmite, au contribuit peste 600 de 
locuitori ai oraşului, din satul Colanu şi din Mahalaua. 
Pentru stabilirea amplasamentului podului s-a apelat 
la ing. Wilhelm Lorizeca, încheindu-se contracte pentru 
materialul lemnos şi pentru execuţia lucrărilor. Din lipsa 
banilor, construcţia a întârziat. Aceasta a fost realizată 
în sept. 1840, prin contribuţia Departamentului din 
Lăuntru, în valoare de 4.700 lei. intretinerea podului a 
necesitat cheltuieli anuale care impovarau bugetul 
oraşului şi în scopul procurării de fonduri autorităţile au 
solicitat Departamentului din Lăuntru, impunerea de taxe 
de trecere pentru vitele de povară. Podul nu a rezistat 
mult timp din cauza suprasolicitarii şi a inundațiilor. 
Astfel că în 1853 era dezafectat. Primăria a hotărât 
reconstruirea podului, lucrare terminată în feb. 1855. La 
sf. sec. al XIX-lea a fost pusă din nou problema 
reconstrucției podului. Primăria a solicitat în 1896 ajutorul 
Ministerului Lucrărilor Publice, însă acesta a refuzat 
reconstrucţia oferind doar un tablier metalic de la un pod 
dezafectat. Pentru reconstrucţia podului Primăria a 
efectuat un împrumut de 200.000 lei în 1888, completat 
cu alte împrumuturi efectuate în 1899-1900, 1901. 
Lucrările de reconstrucţie au fost terminate în feb. 1902 
când a avut loc festivitatea de inaugurare în prezența 
regelui Carol |, a prințului Ferdinand şi a principesei Maria. 
În anul financiar 1902-1903 au fost realizate rampa din 
stânga Podului Mihai Bravu şi parapetul podului executat 
din lemn de stejar şi țevi. În anul 1903 podul a fost iluminat 
cu patru felinare. (G.T./ C.V.) 


PODUL TEIŞ Conceput ca pod combinat care să 
deservească calea ferată şi şoseaua, podul Teiş a 
reprezentat „o lucrare de artă de mare importanţă de pe 
întreg traseul căii ferate”. Infrastructura a fost executată 
din piatră, iar suprastructura din tabliere metalice. S-a 
inaugurat la 1 ian. 1890, odată cu cea de-a doua etapă 
a căii ferate Targoviste-Laculete. (G.T./ C.V.) 


POENARU, Gheorghe (30.1.1902, Vârfuri, 
Dâmboviţa — 1985, Târgovişte) Profesor, jurist, publi- 
cist. Şcoala primară în comuna natală, apoi Liceul Militar 

„Mănăstirea Dealu” şi ,lenachita Văcărescu”. 
Frecventează cursuri de geografie, drept economic şi 
educație fizică. Licenţiat în geografie, drept şi economie. 
Profesor în Târgovişte, apoi jurisconsult la o întreprindere 
de construcţii hidrotehnice la Corbeni, Argeş (1972- 
1979). În 1925 scoate o foaie proprie „Cultura 
săteanului”. Colaborează totodată la revista „Vlăstarul” 
a Liceului ,,lenachita Văcărescu”. Un mare admirator al 
naturii, drumetiilor, publică literatură cu caracter turistic: 
„Itinerare dambovitene” (1971) şi „Itinerar argeşean: ghid 
turistic” (1970, în colaborare). (V.P.) 


POENĂREANU, Alexandru Avocat, publicist şi om 
politic, lider de partid. Secretar al Partidului National Lib- 
eral la nivel judeţean (1918-1930). În iunie 1930 a întemeiat 
PNL — Gheorghe Brătianu, devenind liderul noii formaţiuni 
politice. S-a aflat între cei ce i-au propus lui Gheorghe 
Brătianu să fie preşedintele organizației din Dâmboviţa, 
propunere acceptată în a doua parte a anului 1930. A 
colaborat la presa liberală locală şi centrală: „Viitorul 
Dâmboviţei”, „Acţiunea nouă” ş.a. (M.C.) 

POHOATA, Daniel (1.1.1949, Roşcani, Neamt) Liceul 
National laşi (1966); Facultatea de Medicină Generală laşi 
(1973). După facultate, medic de circă sanitară la Valea 
Mărului (1973-1974); medic de circă sanitară în comuna 
Independenţa (1974-1976); secundariat la Bucureşti — 
dermatologie (1976-1979). Din 1980, şeful secţiei 
dermatologie la Spitalul Judeţean Târgovişte. A publicat 
articole în reviste de specialitate din tara şi străinătate. A 
participat la congrese internationale în tara şi în străinătate: 
Singapore, Buenos Aires, Paris, Berlin, Florenţa, 
Barcelona, Istanbul, Praga, Budapesta, Sofia şi în 
Croaţia. Ca medic dermatolog cu valoare recunoscută a 
fost expert pentru România şi Uniunea Europeană; 
membru al echipei pentru armonizarea legislației de 
sănătate boli venerice şi a terapiei în bolile dermatologie 
în România şi U.E. Prin toată activitatea în tara şi 
străinătate, a adus strălucire vieţii medicale din 
Târgovişte, oraşul pe care îl slujeşte medical cu abnegatie 
de 30 de ani. Este membru al Academiei Europene de 
Dermatologie şi Venerologie (EADU). (N.V.) 


POLIȚIA DAMBOVITEANA Bilunar specializat de 
informaţie, apare în februarie 1991; editor Inspectoratul 
Judetean de Poliţie Dâmbovița. Primul director Cornel 
Eugen Bala; redactori-şefi: Victor Pană, Gheorghe 
Deaconescu; redactori-şefi adjuncti: lon Moraru, Danil 
Zepişi; secretar de redacţie: Petre Niculae, Mircea 
Cotarta; redactori: lon Amuza, Valeriu Răvoiu, Marin 
Noie, Victor Oprea, lon Parciu, Aurel |. Preda, 
Georgiana Apostol, loana-Mădăina Preda, Vasile 
Armasu; fotoreporter. Rubrici: „Obiectiv rutier”, „De la 
un număr la altul”, „Dialog cu cititorii”, ,Caleidoscop”. 
Continuă. (G.C.) 

POLIȚIA ORAŞULUI TÂRGOVIŞTE (1831-1949) 
Instituția destinată asigurării ordinii şi liniştii publice 
numită „Poliţia oraşului” a fost înfiinţată prin 
Regulamentul Organic (1831) şi condusă de polcovnicul 
Badea Poroineanu („polițmaister” sau „polițian”), ajutat 
de cinci dorobanţi aflați în subordinea directă a Ocârmulirii 
Județului Dâmbovița. Atribuţiile noii instituţii au fost fixate 
prin Regulamentul de Organizare a Sfaturilor Orasenesti, 
care prevedea „paza bunelor rânduieli şi odihna obstii” 
cu colaborarea Sfatului Orăşenesc. Atribuţiile poliției 
au suferit modificări de la o perioadă la alta. Poliţia mai 
avea ca sarcină eliberarea răvaşelor de drum cetățenilor, 
legalizarea actelor şi înscrisurilor, paza de noapte cu 
paznici plătiţi de către locuitori. De asemenea, poliția 
ținea evidenţa străinilor veniţi în oraş, a servitorilor angajaţi 
la diferite case şi răspundea de încartiruirea ostaşilor. 
Numărul paznicilor era în 1847 de 40, pentru fiecare 
culoare a oraşului, fiind angajaţi patru ipistati. Serviciul 
de stingere a incendiilor, personalul barierelor oraşului 
şi al închisorii oraşului au intrat în subordinea Poliţiei. 
Barierele oraşului, instalate la limita oraşului spre 
Bucureşti, Piteşti, Câmpulung, Suseni şi Podul Mihai- 
Vodă, funcționau cu câte un căpitan şi un ajutor, aflați 
în subordinea poliţiei. Un rol important în cadrul instituţiei 
l-a avut biroul de siguranţă, care avea atribuţii pe linia 
prevenirii şi reprimării acţiunilor de tulburare a ordinii 
publice şi a celor considerate ca atentate la siguranța 
statului (demonstrații, greve, mitinguri, întruniri). Personalul 
Poliţiei era format dintr-un şef, un ajutor, patru ipistati, 
un îngrijitor al temnitei, doi dorobanţi călare, trei dorobanti 
pedestri, un şef al biroului servitorilor, un căprar de 
dorobanţi. Instituţia a purtat aceeaşi denumire, de la 
înfiinţare, cu excepţia perioadei 1859-1862, când a purtat 
denumirea de Prefectura Oraşului Târgovişte. Sediul 
instituţiei se afla într-o singură încăpere şi, ca o 
curiozitate, în perioada 1860-1864 instituția a purtat 
denumirea de Prefectura Oraşului Târgovişte. În 1875 
intră în vigoare o nouă lege a Poliţiei Municipale. În 1880 
Poliţia era condusă de polițistul G.M. Nisipeanu, ajutat 
de comisarii Ştefan Negoescu şi Toma Şerbănescu, la 
care se mai adăugau doi subcomisari şi patru jandarmi. 
În 1883 a fost elaborat Regulamentul pentru organizarea 
serviciului şi administraţiei oraşului Târgovişte şi al 
Poliţiei. Actul normativ prevedea ca problemele de 
administraţie şi poliție comunală să intre în sarcina 
primarului şi a ajutoarele sale. Personalul Poliţiei, cu 
excepția şefului acesteia numit de lege, era numit si 
plătit de Primărie şi se compunea dintr-un ajutor al 
şefului Poliţiei, un comisar, doi subcomisari, un şef al 
jandarmilor, doi jandarmi, zece sergenti de zi şi 35 
gardişti de noapte. În 1890 efectivele poliției au crescut, 
instituția avea 40 de sergenti plătiți cu 50 lei pe lună, 
şaşe jandarmi plătiţi cu 60 pe lună, 16 sergenti de noapte 
plătiţi cu 40 lei pe lună. Instituţia era condusă de politaiul 
lon Constantinescu, plătit cu 90 lei pe lună şi adjunctul 

loan Georgescu, plătit cu 50 lei pe lună. Legea din 1 
aprilie 1903 privind organizarea Poliţiei Generale a 
Statului a avut o valabilitate până în 1929. Conform 
prevederilor acestei legi, Poliţia Oraşului Târgovişte era 
subordonată Prefecturii Judeţului Dâmboviţa şi era 
condusă de un politai ajutat de un director, comisari, 
subcomisari şi sergenti de oraş. În anul 1912 instituția 
era condusă de Grigore Ştefan, licenţiat în drept, iar 
contabil-şef era St. Al. Brătescu. În perioada ocupației 
germane din anii 1916-1918, instituţia şi-a continuat 
activitatea în condiţii grele, personalul suportând 
umilintele ocupantului. După Primul Război Mondial a 
luat fiinţă, în cadrul Poliţiei, o brigadă specială de 
siguranţă, ale cărei atribuţii constau în supravegherea 
şi combaterea acţiunilor extremiste care atentau la 
siguranţa statului. Schema personalului poliţiei la 1918 
cuprindea 32 sergenti conduşi de politaiul T. Dragomir 
(salariu lunar 320 lei), loan Diaconescu, director (225 
lei pe lună) şi loan Diamandescu, comisar (200 lei pe 
lună). Şerviciul contabil era acelaşi din 1912. În 1923 
personalul Poliţiei oraşului Târgovişte consta dintr-un 
şef, un director, un comisar, patru subcomisari, un 
comandant de sergenti şi 36 de sergenti pentru paza 
de zi şi de noapte. În virtutea legii din 1929 iau ființă 
detaşamente de poliție la Găeşti, Pucioasa şi Titu-Gară, 
a căror activitate era coordonată de Poliția oraşului 
Târgovişte, care joacă rolul de poliție județeană. În anii 
1938-1939, în cadrul schimbărilor instituționale generate 
de regimul de dictatură regală, poliţia se unifică cu 
jandarmeria. În 1940 se revine la vechiul sistem, instituția 
funcţionând astfel până în anul 1949. (G.T./ C.V.) 


POMICULTURA DIN JURUL ORAŞULUI Primele 
mențiuni despre practicarea acestei îndeletniciri apar 
în sec. XVII, însă aceasta era mult mai veche. Relatăriile 
călătorilor străini privind pomicultura sunt accidentale, 
acestea nu se opresc la amănunte concrete sau de 
strictă specialitate, datorită faptului că aceştia 
îndeplineau misiuni diplomatice sau religioase. Filipo 
Pigafetta în scrisoarea din 18 octombrie 1595 adresată 
lui Belizarie Vinta, cancelarul marelui duce de Toscana, 
descria bogăţiile oraşului Târgovişte care avea un as- 
pect rural, de câmpie roditoare, cu dealuri, pe care se 
cultivau vita-de-vie, „poame de orice fel”, se creşteau oi 
şi albine. Existenţa livezilor este confirmată şi de un 
martor al bătăliei de la Târgovişte, călugărul franciscan 
Giusppe Pisculo. Acesta, sosit la Târgovişte în august 
1595, descria oraşul care se întindea de-a lungul 
Ialomiţei având spre nord-est, la depărtare mai putin de 
o milă italiană o livadă care se continua cu un deal cu 
vii. Călătorul Petre Bogdan Bakéic a vizitat de mai multe 
ori Tara Românească şi oraşul Târgovişte în perioada 
1640-1670, descriind liveziile care acopereau dealurile 
dinspre partea de nord-est a oraşului; se cultivau vita- 
de-vie şi grâne. Petru Bakéic, în relatările sale despre 

Târgovişte, menţionează existenţa unor grădini cu pomi 
fructiferi la mănăstirea catolică, unde pe lângă vie, se 
cultivă mere şi alte fructe. Tot el, vorbeşte despre 
existenţa, la 1654, a unei livezi domneşti unde se 
cultivau mere. Această livadă domnească este 
menţionată şi de Paul de Alep, la 1654, cu prilejul urcării 
pe tron a lui Constantin Şerban, când ostaşii şi poporul 
se aflau în livadă, sub nuci, sărbătorind evenimentul. 
Constantin Brâncoveanu s-a preocupat de mărirea livezii 
domneşti căreia i-a făcut o hotărnicie, delimitându-i 
hotarele: Crucea răposatului Matei Vodă, Drumul 
Mahalalei, Drumul Mănăstirii, Drumul Mocanilor. Paul 
de Alep descrie şi livada Mitropoliei sau „livada Vlădicăi” 
în care erau plantați meri, peri, gutui, cireşi, pruni, sursă 
importantă de alimentare a veniturile Mitropoliei. În sec. 
al XVII-lea sunt menţionate livezi orăşeneşti situate în 
Dealul Târgoviştei sau peste râul lalomita aproape de 
livada domnească: Oprea şelar, Pavel cojocar, lacşa 
căpitan, unchiaşul Voicu, popa Paraschiva, Bratu sin 
popa Radul ot Târgovişte, popa Ispas ş.a. (G.T./ C.V.) 


POPA, Victor (2.X.1937, Moroieni, Dâmboviţa — 
15.X.2003, Târgovişte) Absolvent al Seminarului 
Teologic, al Facultăţii de Teologie şi al Conservatorului 
„Ciprian Porumbescu” din Bucureşti. A predat la şcoli 
din județul Dâmboviţa şi din Târgovişte; a fost inspector 
de specialitate la Inspectoratul Şcolar al județului 
Dâmboviţa. A fost unul dintre fondatorii Arhiepiscopiei 
Târgovişte, al Facultăţii de Muzică (actualmente 
specializare la Facultatea de Ştiinţe şi Arte), al 
Universităţii „Valahia” şi al Filialei Târgovişte a Asociaţiei 
Europene a Cadrelor Didactice, al cărei secretar a fost. 
A iniţiat şi a dirijat formaţii corale şcolare. A fost, totodată 
colaborator al unor publicaţii dambovitene de informatie 
şi şcolare. (G.C.) 


POPESCU, Bazil Profesor, director, publicist, lider 
de partid. Personalitate a învățământului şi a vieții politice 
dambovitene în perioada postbelică. După anul 1945 
sprijină forțele procomuniste, îndeplinind diverse funcții: 
director al Liceului Comercial, preşedinte al organizaţiei 
Uniunea Patriotică, liderul Partidului Naţional Popular 
(1946-1949), susţinător al Frontului Naţional Democrat, 
membru în Comitetul electoral judeţean al Blocului 
Partidelor Democratice (1946). Initiaza acţiuni de 
sprijinire a victimelor războiului, organizează serbări şi 
diverse manifestări culturale în colaborare cu şcolile 
pentru strângerea de fonduri. (M.C.) 


POPESCU, Constantin (12.VI.1862, Târgovişte — 
1935) A urmat Scoala Nr. 1 de Băieți, Seminarul Cen- 
tral din Bucureşti şi a susținut doctoratul în teologie. 
A funcţionat ca profesor de muzică la gimnaziul 
,lenachita Văcărescu” (1884-1899). A fost dirijorul 
corului Mitropoliei din oraş, preot superior al Mitropoliei 

(1888) şi protoiereu al judeţului (1894). În 1892 a obținut 
o bursă de studii la Cernăuţi, unde şi-a luat titlul de 
doctor în teologie (1896). A fost numit profesor la 
Seminarul Central din Bucureşti (1903), apoi director 
(1906). A tipărit un mare număr de lucrări despre istoria 
bisericii române, de drept bisericesc, gramatica limbii 
ebraice etc. (M.0.) 


POPESCU, Constantin Doctor, publicist, membru 
în conducerea județeană a Partidului Poporului (1920- 
1932), deputat în anii 1920-1921. Autorul al unor 
interesante articole publicate în presa orăşenească 
averescană care apărea la Târgovişte precum „Gazeta 
poporului” (1922-1927). În 1932 s-a desprins din Partidul 
Poporului împreună cu o grupare şi a întemeiat Partidul 
Naţional Agrar, urmând astfel acţiunea la nivel central 
iniţiată de Octavian Goga. A îndeplinit funcţia de lider al 
organizaţiei din Târgovişte şi vicepreşedinte al 
organizaţiei judeţene. A colaborat la ziarul „Luceafărul 
poporului” (1932-1933). În 1936 s-a înscris în organizația 
Frontul Românesc, devenind liderul organizației din 
Târgovişte şi membru în conducerea judeţeană. (M.C.) 


POPESCU, Constanta (8.1.1956, Manesti, 
Dambovita) A absolvit Liceul (azi Colegiu National) 
„Constantin Carabella” din Târgovişte si Facultatea de 
Economia Industriei, Construcţiilor şi Transporturilor de 
la Academia de Studii Economice (ASE) din Bucuresti; 
doctor în economie la Universitatea „Dunărea de Jos” 
din Galaţi; perfecţionare postuniversitară (atestare/ 
certificat) la universităţi din Franţa, Italia, Germania şi 
România; profesor invitat la universităţi din Franţa şi Italia; 
cadru didactic asociat la Universitatea „Lucian Blaga” 
din Sibiu şi la ASE din Bucureşti. Este membru al 
Asociaţiei Internaţionale a Economiştilor de Limbă 
Franceză şi în colegii de redacţie ale unor reviste 
economice, cercetător ştiinţific la Universitatea „Valahia” 
şi la Asociaţia Europeană de management (Marea 
Britanie). A funcţionat ca economist principal şi şef de 
birou la Combinatul de Oteluri Speciale din Târgovişte. A 
obținut toate gradele didactice universitare. A fost şef de 
catedră şi, în prezent, este prodecan al Facultăţii de 
Ştiinţe Economice a Universităţii „Valahia”. A publicat 
(unic autor şi coautor) numeroase lucrări de manage- 
ment (serviciile publice), economie generală, micro- 
economie, diagnosticarea sistemului de finanţare. (G.C.) 


POPESCU, Corneliu (11.11.1920, Târgovişte) 
Prozator, ziarist, om politic. Cetăţean al lumii, aparținând 
exilului românesc, dar în primul rând spaţiului de 
spiritualitate românesc al Târgoviştei. Cursuri primare, 
gimnaziale şi Liceul ,lenachita Văcărescu” din Târgovişte 
(1938). Licenţiat în drept al Universităţii din Bucureşti 
(1942). Director de cabinet în Ministerul Cooperaţiei până 
în 1947, când pleacă clandestin din ţară la Paris. Doctor 

în drept al Universităţii Sorbona (Franţa) din 1949. Cursuri 
de drept internaţional la Haga (1949-1950). Diverse 
profesii înainte şi după stabilirea definitivă în Venezuela 
(1950): chelner, crescător de pui, vânzător de înghețată, 
„patronul” unei case de modă, proprietarul unei agenţii 
imobiliare, preşedinte al Companiei Cencobor 
(Caracas), director al ziarului „El Rumano” (1957-1961). 
De-a lungul timpului a fost secretar şi preşedinte al 
Casei Române din Caracas (Venezuela), ctitor al 
bisericii ortodoxe „Sf. Constantin şi Elena”. Apoi pre- 
fect, consilier şi primar al municipiului Chacao din 
Caracas (1990-2000). Debut publicistic ca redactor la 
ziarul târgoviştean „Acţiunea” (1941), scos de Tipografia 
„Dacia”, proprietate a tatălui său. Membru al Asociaţiei 
Ziariştilor Români din Străinătate cu sediul la Paris (din 
1949). Cetăţean de onoare al Târgoviştei (2005), doctor 
honoris causa al Universităţii „Valahia” din oraş (2004). 
Editorial debutează târziu, poate cel mai târziu din 
literatura noastră, cu proza memorialistică „Un român 
— primar în Venezuela” (2003), în care îşi povesteşte, 
folosind deseori procedeul clişeului cinematografic, 
principalele momente ale zbuciumatei sale vieţi, 
incertitudinile, nostalgiile dar şi realizările ca om, 
departe de plaiurile natale. Al doilea volum „Bulevardul 
Castanilor” este de fapt o depănare a amintirilor tinereții 
din perioada interbelică, trăită în Târgoviştea natală, a 
omului care a străbătut lumea. Dedică pasaje ale cărții, 
familiei, prietenilor, descrie viata politică sau 
componenţa etnică a oraşului. (V.P./M.O.) 


POPESCU, Eugen (11.IV.1929, Bucuresti — 
8.VIII.1996, Târgovişte) Sportiv, antrenor de fotbal. De mic 
copil se mută cu familia în Târgovişte. urmează şcoala de 
maiştri din cadrul Grupului Şcolar al IUP Târgovişte. Jucător 
al echipei Metalul Târgovişte în perioada 1957-1962, în 
diviziile B şi A. Din 1968, coordonator la Centrul de Copii 
şi Juniori, apoi antrenor de juniori până la pensionare. Va 
creşte generaţii întregi de jucători care s-au afirmat în 
fotbalul românesc. Pentru meritele sale Stadionul munici- 
pal din Târgovişte îi poartă numele din 1996. (V.P.) 


POPESCU, Florin Aurelian (29.VI.1968, Galati) 
Studiile liceale la Colegiul National „lenăchiţă Văcărescu” 
din Târgovişte, perioadă în care a excelat prin rezultate 
deosebite la matematică, fiind membru al Lotului Olimpic 
Naţional. A absolvit Facultatea de Matematică şi este cadru 
didactic la Universitatea „Valahia” din Târgovişte, catedra 
matematică. A desfăşurat şi desfăşoară o activitate politică 
de succes. A făcut parte din conducerea APR atât la nivel 
judeţean cât şi naţional între 1997-2001. În perioada 2002- 
2006, a fost preşedintele filialei PNL Dâmboviţa şi membru 
în conducerea naţională, după care a ocupat funcția de 
preşedinte al filialei județene PLD şi vicepreşedinte la nivel 
naţional. După unificarea PD-PDL, a devenit preşedinte al 
Partidului Democrat-Liberal, filiala Dâmboviţa şi totodată 

vicepreşedinte la nivel naţional. S-a remarcat ca deputat 
de Dâmboviţa în mandatul 2004-2008 prin initiative legisla- 
tive apreciate pe plan naţional. La alegerile locale din 2008, 
a devenit preşedinte al Consiliului Judeţean Dâmboviţa, 
funcţie deținută şi în prezent. Ca preşedinte al Consiliului 
Judeţean Dâmboviţa, a acţionat pentru dezvoltarea 
infrastructurii judeţului, pentru refacerea monumentelor de 
artă si cult, dar şi pentru stimularea vieţii economice prin 
programe guvernamentale şi europene, ceea ce a clasat 
judeţul Dâmbovița pe primele locuri pe tara în absorbția 
fondurilor structurale. A susținut dezvoltarea turistică a 
judeţului, sesizând această oportunitate ce favorizează 
progresul general al Dâmboviţei. Manifestă interes pentru 
evoluţia şcolii de toate gradele, desfăşurând numeroase 
acţiuni de susţinere a tinerilor performanti. Din timpul 
mandatului de parlamentar, şi în deosebi ca preşedinte 
al Consiliului Judeţean Dâmboviţa, s-a angajat în reforma 
statului, în sensul integrării judeţului Dâmboviţa în diversele 
componente ale reformei statale (sanitară, culturală etc.), 
precum şi în eficientizarea serviciilor publice puse în 
slujba cetățeanului. (M.S.) 


POPESCU, Gheorghe (17.X.1952, Tătărani, 
Dâmbovița), economist, director, sociolog-psiholog. 
După absolvirea Liceului „lenăchiță Văcărescu” din 
Târgovişte (1971), a urmat cursurile Universităţii 
Bucureşti, obținând diploma de economist (1989) şi 
sociolog-psiholog (1990). Şi-a început activitatea la 
IPROLAM -filiala Târgovişte, lucrând apoi în structurile 
Organizaţiei de tineret Dâmboviţa. În perioada 1984-1990 
a fost primar al comunei Tătărani, implicându-se în lucrări 
de infrastructură şi de modernizare a localităţii. Din anul 
1990 este directorul Crucii Roşii — filiala Dâmboviţa, 
afirmându-se ca un om devotat slujirii şi ajutorării 
semenilor. Astfel, a contribuit la atragerea de fonduri 
necesare domeniului social-umanitar, venind în ajutorul 
persoanelor care au cerut sprijinul Crucii Roşii. A 
coordonat activităţile de intervenţii la dezastre şi 
calamitati, fiind membru în Comandamentul judeţean şi 
local. Se implică în colective de ajutorare a persoanelor 
afectate de inundaţii din judeţ sau din alte zone. 
Colaborează cu autorităţile centrale şi judeţene, cu 
societăţi cu capital de stat şi privat pentru obţinerea de 
fonduri, dar şi pentru acţiuni de educare a populaţiei în 
legătură cu situaţii de dezastre. Cu pasiune şi cu 
insistență a dezvoltat patrimoniul Crucii Roşii Dâmboviţa, 
„construind” o instituție cu multi voluntari şi prieteni la 
nivel naţional şi internaţional. Pentru activitatea 
desfăşurată a primit Diploma de onoare a Societății 
Naţionale de Cruce Roşie (2005). (M.C.) 


POPESCU, Gh. Petre Tipograf, industriaş, fruntaş 
al Partidului Naţional Țărănesc, membru în Delegaţia 
permanentă, casier general şi component al Biroului 
judeţean, membru în Comitetul de conducere al 

organizaţiei national-taraniste din Târgovişte, liderul 
plasei Târgovişte, consilier comunal în 1926, primar al 
Târgoviştei în 1933. În timpul său (ca primar) a fost sfinţită 
Mitropolia din Târgovişte, la 12 noiembrie 1933 în 
prezența patriarhului Miron Cristea, s-au inaugurat 
şcolile 1 şi 3 (refăcute). A fost ales consilier comunal 
pentru anii 1934-1937, a candidat pentru Senat în 
alegerile parlamentare din 1937. (M.C.) 


POPESCU, Gheorghe Virgil (11.VI.1943, Arad — 
21.1X.2003, Târgovişte) Liceul „Carabella” Târgovişte 
(1961); Facultatea de Medicină Generală laşi (1967). 
Extern şi intern neurologie şi interne (1967-1969). Medic 
de circumscripție la Doiceşti (1969-1973); Medic 
secundar de boli interne şi cardiologie la Spitalul Elias şi 
Spitalul Fundeni (1973-1977). Începând cu anul 1977 este 
medic specialist, apoi primar şi, din 1990, şeful secţiei 
de cardiologie din Spitalul Târgovişte, până în 2003, anul 
decesului. A fost membru în echipa de conducere a 
Colegiului Medicilor din județul Dâmboviţa (1990-2003) 
şi delegat la Colegiul National al Medicilor. În 1990, face 
parte din conducerea FSN Dâmboviţa. A publicat articole 
de specialitate în tara şi străinătate, a participat la 
congrese de cardiologie şi boli interne în tara. A trăit şi 
creat în Târgovişte, având merite profesionale precum şi 
în activitatea socială şi politică. (N.V.) 


POPESCU, (Gogu) Gheorghe Prefect al județului, 
învăţător, om politic. În anii '40 s-a ataşat forțelor 
comuniste. A fost primul prefect comunist al județului 
Dâmboviţa (1944-1948), fiind impus pe cale „revoluționară” 
pe 28 noiembrie 1944. A contribuit la ascensiunea spre 
putere a forțelor procomuniste şi la adoptarea unor măsuri 
dure împotriva opoziţiei democrate reprezentată îndeosebi 
de P.N.L. şi P.N.T. În calitate de prefect a iniţiat diverse 
actiuni: improprietarirea cu loturi de casa, refacerea unor 
drumuri si localuri, aprovizionarea cu produse, ajutorarea 
regiunilor lovite de seceta din Moldova, inceperea 
campaniei sanitare pentru combaterea bolilor sociale, 
demersuri pentru introducerea gazului metan si realizarea 
stadionului din Targoviste, lansarea ideii de realizare a 
monografiei oraşului Târgovişte ş.a. Alături de funcţia de 
prefect a avut şi alte responsabilităţi: preşedinte al 
Sindicatului învăţătorilor din judeţ (ales în februarie 1945), 
preşedinte de onoare A.R.L.U.S., preşedinte C.A.R.S.- 
Comitetul de ajutorare a regiunilor lovite de secetă (1946- 
1947), preşedinte al Comisiei de coordonare a muncii 
culturale (1947-1948), preşedinte al Consiliului județean 
provizoriu constituit în 1947 ş.a. În august 1948 a fost 
înlocuit în funcţia de prefect, fiind promovat în Ministerul 
de Interne. (M.C.) 


POPESCU, Irineu (12.1ll.1952, Candesti, 
Dâmboviţa) Inginer, director, om politic, lider de partid. 
Absolvent al Facultăţii de Construcţii Civile-Industriale 


Bucureşti. A lucrat ca inginer la IACMMR Târgovişte în 
anii 1976-1987, iar din 1987 lucrează la Grupul de 
Şantiere Târgovişte, devenit Dâmboviţa — Construcţii, 
parcurgând stagiul de la inginer la director general. Din 
1990 este membru al Partidului Naţional Țărănesc 
Crestin-Democrat, iar din 1993 si până în prezent 
îndeplineşte funcţia de preşedinte al Organizaţiei 
judeţene. În perioada august-decembrie 1996 a fost 
senator, iar în anii 1996-2000 a făcut parte din Camera 
Deputaţilor. A contribuit la realizarea unor obiective 
importante precum clădirea Tribunalului Judeţean, pasajul 
de la ieşirea din Târgovişte spre Pucioasa, reabilitarea 
rețelei de apă-canalizare a oraşului etc. (M.C.) 


POPESCU, Jean (22.VI.1951, Cetăţeni, Argeş) 
Liceul Câmpulung Muscel; Facultatea de Medicină 
Bucureşti. După terminarea facultăţii (1979), stagiar la 
Institutul de Ftiziologie Bucureşti. În 1982-1983, 
Dispensarul medical Văleni Dâmboviţa; 1983-1986, 
medic secundar chirurg, Spitalul „Cantacuzino” 
Bucureşti. Din 1987, Spitalul Judeţean Târgovişte, secția 
chirurgie. Doctor în medicină (2000), medic primar, şef 
secţie chirurgie, Spitalul Târgovişte din 1997. Colaborează 
la reviste de chirurgie cu articole şi coautor la manualul 
de chirurgie „Caiete de chirurgie”. Membru în Uniunea 
Medicală Balcanică şi participant la congresele Uniunii. 
Participă cu articole, comunicări la congrese în tara şi 
străinătate. Curs de management sanitar în Canada 
(1995). Curs de management la Bucureşti în anii 1995, 
1997 şi 2008. Director Spitalul Judetean Târgovişte 
(1990-1992). Director cu reforma sanitară (1993-1999), 
când s-a construit noul sediu al Direcţiei Sanitare şi a 
reabilitat cu Banca Mondială 13 dispensare, preşedinte 
la Casa de Asigurări de Sănătate Dâmboviţa (1999), 
preşedinte al Colegiului Medicilor din anul 2000, pre- 
fect al judeţului Dâmboviţa (2005), consilier municipal 
(1992-2000). Activitatea politică: preşedinte al 
Partidului Democrat din 2000 până în 2008 — filiala 
Dâmbovița. Personalitate de excepţie, a condus cu 
succes instituții reprezentative ale oraşului şi județului, 
prin valoarea acţiunilor sale influențând viata si 
dezvoltarea cetății. (N.V.) 


POPESCU, Laurentiu-Mihail (1.1V.1970, 
Targoviste) Baschetbalist, manager. Absolvent al 
Liceului ,Constantin Carabella” Targoviste (1988). 
Licenţiat al Facultăţii de Educaţie Fizică si Sport din 
cadrul Academiei Naţionale de Educaţie Fizică şi Sport 
Bucureşti, specializare baschet (1994). Profesor la 
Colegiul National ,lenachita Văcărescu” Târgovişte 
(1994-2001, 2010 — în prezent), Director la Direcţia 
Județeană de Tineret şi Sport Dâmboviţa (2001-2005), 
Director la Clubul Sportiv Târgovişte (2005-2010). A 
practicat atletismul (Şcoala Generală Nr. 8 Târgovişte 
— clase cu program, antrenor Constantin Stanciu) şi 

baschetul (CSS Târgovişte — divizia naţională a juniorilor 
şi şcolarilor, antrenori Gabriel lonescu, Valerian loan). 
Antrenor al echipei de baschet băieţi a Colegiului 
National „lenăchiță Văcărescu” Târgovişte — campioană 
naţională a liceelor (1996). Arbitru de baschet pentru 
divizia „B” masculin (1994-2000) şi divizia „A” feminin 
(1997-2000). A fost distins cu trofeul „Managerul sportiv 
al anului 2009 din județul Dâmboviţa”. (A.B.) 


POPESCU, Marian (6.1X.1942, Craiova, Dolj) 
Profesor, director, inspector şcolar general. Absolvent 
al Facultăţii de Matematică din cadrul Universităţii 
Bucureşti (1965). A activat ca profesor de matematică 
în diverse unități de învăţământ: Scoala Nr. 1 Ocniţa 
(1965-1968), Şcoala Gura Ocnitei (1970-1976), Liceul 
„lenăchiţă Văcărescu” din Târgovişte (1976-1997, 2001- 
2007). A îndeplinit responsabilități importante: director 
la Centrul de Pregătire a Ucenicilor Ochiuri (1969-1970), 
director adjunct la Liceul ,lenachita Vacarescu”(1978- 
1982), inspector general adjunct la Inspectoratul Scolar 
Judetean Dâmboviţa (1997-1998) şi apoi inspector şcolar 
general (1998-2001). Are contribuţii în activitatea de 
perfecționare a învăţătorilor şi educatoarelor din județul 
Dâmboviţa, ca membru în comisiile pentru examenele 
de definitivat, în cele de acordarea gradelor didactice 
sau în calitate de coordonator al multor lucrări pentru 
obținerea gradului didactic |. De asemenea, s-a remarcat 
ca preşedinte al Filialei Dâmboviţa a Societăţii de Ştiinţe 
Matematice (1983-1992) şi ca membru al Consiliului 
Societăţii de Ştiinţe Matematice din România (1992- 
2000). Este coautor la lucrarea „525 de probleme date 
la Olimpiadele de Matematica 1990-1998 — clasele IIl- 
VIII”, apărută în 1998. (M.C.) 


POPESCU, Mihai (22.VII.1909, Târgovişte — 
24.11.1953, Bucuresti) Fiul unui preot din Târgovişte cu 
studii şi doctorat la Viena. Urmează cursurile 
Conservatorului de Artă Dramatică din Bucureşti şi pe 
cele ale Seminarului „Reinhardt de la Viena; evoluează, 
apoi, pe scenele companiei unde a debutat, teatrului 
Mariei Ventura, Teatrului Naţional, teatrului din 
Schönbrunn, la Stadttheater din Bielitz (Polonia), la 
Deutsches Folkstheater din capitala Austriei şi la 
Theater der Josephstadt, cât şi la teatrul Mariei Filotti 
din Sărindar / Bucureşti. Actorul târgoviştean se impune 
ca reputat actor româno-german; creează roluri 
memorabile în piese de Shakespeare, Schiller, Dumas- 
fiul, Clifford Odets, Hauptmann, Mirco Jalusich, Mircea 
Ştefănescu, Camil Petrescu, Turgheniev sau Konstantin 
Simonov. După cel de-al Doilea Război Mondial joacă 
la Teatrul de Comedie şi, nu pentru mult timp, este 
profesor la Institutul de Teatru din Bucureşti. La 24 
februarie 1953, încetează prematur din viata în urma 
unei nefericite intervenţii chirurgicale. Teatrul de tineret 
din oraş îi poartă numele, precum şi o stradă. (G.C.) 

POPESCU, Mihai Gabriel (2.V!11.1933, Târgovişte 
— 6.VI.2011, Târgovişte) Profesor, istoric, istoric literar, 
eseist, ziarist. Studii elementare în comuna Runcu, 
urmate de cele gimnaziale şi liceale la Pietrosita, 
Bucureşti, Lupeni. Absolvă Institutul Pedagogic 
Bucureşti (1956), apoi Facultatea de Istorie a 
Universității Bucureşti (1970). Profesor în comunele: Râu 
Alb, Săteni, Aninoasa, Târgovişte până la pensionare. 
În perioada 1968-1974, inspector în domeniul cultural. 
Membru a numeroase uniuni, societăţi, asociații, dintre 
care amintim: Uniunea Ziariştilor Profesionişti din 
România (distins cu Ordinul Ziariştilor clasa |, 2001), 
Asociaţia Naţională „Cultul Eroilor” (2002), Societatea 
de Ştiinţe Istorice din România, Societatea Scriitorilor 
Târgovişteni (2005), Academia Internaţională „Mihai 
Eminescu”, Uniunea Scriitorilor din Republica Moldova 
(2010). Cetăţean de onoare a oraşului Târgovişte (2002) 
pentru „activitatea ştiinţifică şi literară”. S-a implicat în 
viata socială, politică, culturală a Targovistei. Debut 
publicistic în „Flamura Prahovei” (1967) cu articolul „Un 
erou dâmboviţean. Eremia Popescu”. A colaborat la 
„Flamura Prahovei”, Dâmboviţa”, „Graiul Dâmboviţei”, 
„Cetatea”, „Târgoviştea”, Cadran”, „Jurnal de Dâmbovița”, 
„Albina”, „Curier”. Redactor la Talk Show (1997-2000), 
Litere (din 2001), Eroica (din 2001), Săptămâna 
românească (din 2006). Autor sau coautor al unor studii 
şi articole despre evenimente, locuri, personalități 
dambovitene. Debut editorial cu „Memoria dascălilor 
noştri” (volumul |, 1998), urmat de alte patru volume în 
care prezintă o serie de oameni pe care-i consideră 
adevăraţi „dascăli”, modele de urmat. Publică o serie de 
monografii şi documente referitoare la comunele 
dambovitene: Barbuletu, Runcu, Râu Alb, Tătărani dar şi 
lucrări de sinteză despre județul nostru: Dâmbovița 2000, 
Dâmboviţa 1810-2010, Micromonografii. Documente 
(2010, în colaborare cu Dragoş Mircea Dumitru). O atenţie 
deosebită o acordă pădurii, acest element fundamental 
al existenţei umane: „Pagini la o istorie a pădurii 
dambovitene” (2002), „Pagini la istoria contemporană a 
pădurii” (2004) în colaborare cu lon Gh. Dumitru. Dedică 
ilustrei familii de intelectuali damboviteni volumul „Dinastia 
Ciorăneştilor” (2000, cu Ştefan lon Ghilimescu), iar cu 
etnologul lon Bratu scrie un volum dedicat lui „Radu lu’ 
Anghel!” (2003), care a haiducit pe Valea Dâmboviţei. O 
parte din publicistica dedicată istoriei şi culturii 
dambovitene este adunată în volumele „Scrieri din trecut” 
(2001), „Pagini la istoria culturii dâmbovițene” (2004), 
urmate de „Scara vieții” (2008), „Scrieri istorico-literare” 
(2008), „Amintirea amintirilor” (2011). (V.P.) 


POPESCU, Mioara Delia (28.1V.1963, Oneşti, 
Bacău) A absolvit Liceul de Matematică-Fizică din 
Oneşti şi Facultatea de Comerţ — specializarea 
economia serviciilor de alimentaţie publică şi turism de 
la Academia de Studii Economice din Bucureşti; 

doctorat în management la Universitatea „Dunărea de 
Jos” din Galaţi; studii postuniversitare la Academia de 
Studii Economice, la Centrul GRVFOC — Tempus şi 
Coaching Institute din Bucureşti. Economist la Direcţia 
Judeţeană de Ocupare şi Formare a Forţei de Muncă 
Dâmboviţa, Oficiul de Turism Dâmboviţa, apoi cadru di- 
dactic al Universităţii „Valahia” din Târgovişte (asistent, 
lector, conferenţiar, profesor) la Facultatea de Ştiinţe 
Economice; director al Departamentului de relații 
internaţionale la aceeaşi universitate. Stagii de 
perfecţionare la Universitatea Paris XII Val de Marn, 
Universitatea ,Democritus” din Komotini (Grecia), 
Universitatea din Orleon şi Centrul Regional pentru 
Învățământ superior prin Alternanta (Franţa). Membru al 
Asociaţiei Generale a Economiştilor din România. 
Publică lucrări din domeniul managementului 
întreprinderilor mici şi mijlocii. (G.C.) 


POPESCU, N.I. (1910-1965) Primar delegat între 
12-18 februarie 1938, 1-4 decembrie 1938, perioadă în 
care instabilitatea şi improvizatia, existenţa unor 
puternice frământări la nivelul ţării au fost sesizate şi la 
Târgovişte, când în fruntea primăriei s-au perindat un 
număr mare de primari, în rândul cărora s-a numărat 
cel menţionat mai sus şi care n-a putut să se facă 
remarcat prin nicio iniţiativă. N-a apucat să pună în 
practică ordinul din 17 februarie prin care funcţionarii 
publici n-aveau voie să facă politică, pentru că a fost 
demis la 18 februarie 1939. (M.O.) 


POPESCU, Pârvan (1890-1917) Avocat, inițiatorul 
Revistei „Tinerimea Dâmboviţeană”, mort eroic pe câmpul 
de luptă. Era dornic pentru „crearea unei vieţi noi, în care 
tineretul să mai ardă şi ceva din suflet în cinstea 
idealurilor”, mărturisea C.S. lonescu, colegul său, şi 
pentru aceasta a participat la luptele purtate de armata 
română în marele Război pentru Reintregire, unde a murit 
ca un erou. Familia sa a donat biblioteca tânărului avocat 


Bibliotecii Cercului Studenţesc Dambovitean. (M.O.) 


POPESCU, Petre (1890-1948, Târgovişte) Om poli- 
tic, membru al PNT, comerciant şi proprietarul unei 
tipografii. A fost preşedinte al Comisiei Interimare a 
oraşului între 2 decembrie 1919 — 2 aprilie 1920, iunie — 
iulie 1932 şi primar între 30 august — 22 noiembrie 1933. 
A urmărit să pună în aplicare programul stabilit de 
ţărănişti pentru Târgovişte, constând în construirea unei 
hale centrale, a unui abator, extinderea conductei de 
apă în zonele mărginaşe, împroprietărirea demobilizatilor, 
continuarea lucrărilor de canalizare, exproprierea 
imobilului Sebastian şi alinierea străzii Regele Carol al 
II-lea, repararea Şcolii Primare Nr. 1 şi Nr. 4. Pentru 
realizarea acestui program, primăria a solicitat şi a 
obținut un nou fond care urma să fie folosit pentru 
modernizarea oraşului. În ultimul mandat de primar a 


obținut aprobarea planurilor, a caietului de sarcini şi a 
machetei Halei Centrale de către Consiliul Tehnic Su- 
perior şi a pus piatra de temelie la construirea Halei 
Centrale (22 octombrie 1933). A urmat un vechi şi im- 
portant ideal al epocii, sfinţirea Mitropoliei la 12 
noiembrie în prezenţa patriarhului Miron Cristea. (M.O.) 


POPESCU, Radu (1655-1729, Bucureşti) Cronicar. 
Fiul vistierului Hrizea şi al Mariei Băleanu. Tatăl său se 
trăgea dintr-o familie greacă din părţile laninei. Hrizea 
Popescu este ucis la Snagov din ordinul domnului Ţării 
Româneşti Şerban Cantacuzino (1680), iar familia sa, 
printre care şi Radu Popescu este nevoită să plece în 
exil la Istanbul. Va reveni în tara în 1687 şi va intra în 
serviciul lui Constantin Brâncoveanu. Radu Popescu a 
manifestat şi veleitati diplomatice, fiind trimis în 1689 
într-o misiune la generalul Heissler, în Transilvania. 
Ajuns mare clucer, este însărcinat cu repararea cetăţii 
Cladova. Radu Popescu primeşte în 1714 de la domnul 
Ştefan Cantacuzino, vornicia de Târgovişte. Cariera sa 
politică atinge apogeul sub Nicolae Mavrocordat, când 
este numit mare ban al Craiovei. Din punct de vedere 
politic a fost un oportunist, tradandu-si binefăcătorul si 
nefiind străin de capturarea lui Nicolae Mavrocordat, de 
către imperiali, în 1716. Radu Popescu se va refugia in 
Transilvania. Revenit la Bucureşti se călugăreşte sub 
numele de Rafail şi începe redactarea cronicii sale. Se 
stinge la Mănăstirea Radu-Vodă din Bucureşti. | se 
atribuie lucrările „Istoriile domnilor Ţării Româneşti” 
(1290-1728) şi „Cronica Bălenilor”. (A.$./M.O./V.P.) 


POPESCU, Romeo (30.1.1948, Candesti, Dâmboviţa) 
Inginer, director, om politic. Absolvent al Facultăţii de 
Electrotehnică din cadrul Institutului Politehnic 
Bucureşti. A lucrat ca inginer la Întreprinderea de 
Frigidere Găeşti (1971-1986), la Întreprinderea 
Mecanică Petrol Găeşti (1986-1992), iar din 1992 până 
în prezent la S.C. PAVCOM S.A. Târgovişte. Este 
membru şi vicepreşedinte al Organizaţiei județene a 
Partidului Naţional Țărănesc Creşiin-Democrat. 
Dâmboviţa. În anii 1996-2000 a îndeplinit funcţia de 
preşedinte al Consiliului Judeţean, contribuind la 
importante realizări targovistene: reabilitarea rețelei de 
apă-canalizare, construirea noului local pentru Tribunalul 
Judeţean, construirea pasajului de la ieşirea spre 
Pucioasa ş.a. (M.C.) 


POPLACĂ, Nicolae (1903, Poplaca, Sibiu — 
februarie 1940, închisoarea Văcăreşti) Cunoscut 
susținător al comunismului în perioada interbelică. 
Originar din județul Sibiu, vine în Târgovişte pentru 
efectuarea serviciului militar în cadrul Regimentului de 
tancuri. După liberare locuieşte temporar în Manesti, 
Ungureni, Ulmi şi Văcăreşti. Aderă la ideile comuniste, 
motiv pentru care intră în vizorul autorităţilor. Cu ocazia 

perchezitiei din 26 iulie 1933, poliţia descoperă la 
domiciliul său din Văcăreşti materiale de propagandă 
comunistă. Este arestat la Ulmi în lotul celor 17 în frunte 
cu Nicolae Ceauşescu şi Tarnovschi (1936) şi 
condamnat la un an de închisoare. Urmează apoi o 
altă detenţie de un an şi jumătate tot din cauza propagării 
comunismului în judeţ. Pus în libertate îşi reia activitatea, 
răspândind manifeste prin care promova obiectivele 
Partidului Comunist Român. Este din noua arestat şi 
purtat din post în post. Curtea Martiala din Brasov il 
condamnă la doi ani de închisoare. Se imbolnaveste şi 
este dus la Spitalul închisorii Văcăreşti unde, după o 
grea suferinţă, încetează din viata. A fost înmormântat 
de sora sa, Paraschiva Poplacă, la cimitirul „Izvorul Nou” 
din Bucureşti pe 3 martie 1940. Nicolae Poplacă a fost 
unul din cei mai cunoscuţi adepţi ai comunismului în 
judeţul Dâmboviţa. (M.C.) 


POROIANU, Sache (1810-1875, Târgovişte) 
Deputat al județului Dâmboviţa. A fost prezident al 
Sfatului Orăşenesc între 1 noiembrie 1845 — 29 
octombrie 1849, 1 iulie 1851 — 30 iunie 1855 şi 8 ianuarie 
1857-1 aprilie 1859, reprezentând interesele negustorilor 
din Târgul din Lăuntru şi a acţionat pentru a muta Târgul 
de Afară în mijlocul oraşului, pe care l-a organizat „pe 
clase de vânzări şi producturi de orice felurime”. Pentru 
a impulsiona dezvoltarea economică a oraşului, a inițiat 
înființarea a trei bâlciuri anuale (Duminica Tomii, Sfânta 
Mărie Mare şi Sfântul Dumitru). A stăruit pe lângă 
domnul ţării, Barbu Ştirbei, pentru a deschide un drum 
spre Braşov şi a inițiat o nouă hotărnicie a moşiei 
oraşului, precum şi construcția a patru cişmele noi „în 
cuprinsul oraşului”. S-a preocupat de întreţinerea 
drumurilor, iluminatul oraşului, repararea podului peste 
Ialomița, construirea primei cazarme a dorobantilor din 
oraş. A încurajat stabilirea în zona de sud-est a oraşului 
a bulgarilor veniţi din Băleni, care au conturat Mahalaua 
Sârbilor. A ştiut să se facă apreciat în rândul orăşenilor, 
pe care i-a reprezentat cu pricepere la vizitele efectuate 
de domnii Gheorghe Bibescu (4-6 septembrie 1846, 1847) 
şi Barbu Ştirbei (23-24 iulie 1851), care au venit să 
impulsioneze lucrările de restaurare a Turnului Chindiei 
şi Mănăstirii Dealu. Desemnat deputat al județului 
Dâmboviţa a avut ca interimar pe Dimitrie Borşescu 
(1 noiembrie 1846 — 27 septembrie 1847). În timpul 
revoluţiei „a luat învoire pentru a urma cură doctoricească”. 
Invazia trupelor ruseşti (octombrie 1853 — iulie 1854), 
urmată de ocupația turcă şi austriacă (iulie 1854 — martie 
1855) a stopat perioada de prosperitate economică. 
Ocupaţia austriacă a impulsionat lucrările de delimitare 
a străzilor, de numerotare a caselor, a cerut montarea 
unui număr sporit de felinare la răspântii şi la cele cinci 
bariere, dar efortul financiar pentru încartiruire, procurarea 
alimentelor şi furajelor necesare armatei de ocupaţie a 
marcat puternic evoluţia oraşului. (M.O.) 

POROJAN, Mihai — clădire de patrimoniu (1885, 
Vulcana-Pandele, Dâmboviţa — 24.IV.1919, Târgovişte) 
Avocat, om politic liberal, primar. A fost fiul preotului 
Grigore Popescu din Vulcana-Pandele şi frate cu 
gravorul Gabriel Popescu. A îndeplinit funcţia de 
preşedinte al Comisiei Interimare a oraşului după ce la 
sfârşitul lunii noiembrie 1918 „s-au ridicat germanii fugind 
ca praful înaintea vântului, pierind pomenirea lor, cu 
sunet”, cum preciza o însemnare inserată între paginile 
unei cărţi, până în martie 1919. S-a antrenat cu elan 
tineresc şi încredere în rezolvarea gravelor probleme cu 
care se confrunta comunitatea oraşului după retragerea 
nemților. A adus în dezbaterea Comisiei Interimare 
aprovizionarea oraşului cu alimente de primă necesitate, 
s-au făcut eforturi ca iluminarea oraşului să intre în 
normalitate, s-au luat măsuri energice pentru ca şcolile 
să-şi înceapă activitatea. S-a dispus ca numele străzilor 
fixate de germani să fie schimbate, iar cercetarea 
abuzurilor comise de germani, a celor care s-au pus în 
slujba lor şi a imbogatitilor de război, să se facă de 
urgenţă. Antrenarea în această muncă supraomenească 
a determinat îmbolnăvirea lui, având parte de o moarte 
fulgerătoare la 24 martie 1919. Un mare număr de orăşeni 
l-au însoțit către locul de veci, pentru că „drumul lui în 
această lume a fost drept ca dâra pe care o lasă fulgerul 
pe cerul înnegrit” şi „nu a cunoscut nici şovăieli, nici cotituri”, 
ci „modest, şi-a urmat steaua hărăzită de ursită”, iar „viața 
i-a fost luminată ca o zi de mai, peste care luptele şi 
patimile de toate zilele n-au aruncat niciun pic de umbră” 
(Legea Nouă, an |, nr. 14, 31 martie 1919). (M.O.) 


PORTOCALĂ, Nicolae (? — 8.V.1938, Bucureşti) 
Echitatie. În perioada premergătoare intrării României in 
Primul Război Mondial a fost considerat unul dintre cei 
mai buni călăreți ai țării. Prin funcţiile deținute (Comandant 
al Şcolii de Cavalerie din Târgovişte; Preşedinte (1909), 
apoi Preşedinte de onoare (1920), al „Societăţii Hipice” 
Târgovişte) a avut o importantă contribuţie la implementarea 
sportului ecvestru în Târgovişte şi recunoaşterea oraşului 
— în primele decenii ale secolului XX — drept principala 
sursă pe plan naţional în domeniu. (A.B.) 


PORȚILE TÂRGOVIŞTEI De bună seamă, fostul 
Scaun domnesc medieval Târgovişte nu s-a putut 
compara cu niciuna — ca dimensiuni şi spectacularitate 
urbanistică — din strălucitele capitale europene ale sec. 
XIII. Cu tot acest handicap, explicabil de altfel, oraşul a 
fost, prin urbanitatea sa, cel mai important centru poli- 
tic, după mărturiile unor călători străini (cărturari, fete 
bisericeşti înalte), din sud-estul unei Europe în care 
orice scânteie aprindea incendii de la Istambul până la 
Paris, Moscova sau Stokholm. Şi, ca orice urbe 
medievală, se apăra şi prin porțile sale dispuse în cele 
patru puncte cardinale, porți prin care însă aveau acces 
şi bogatele chervane. Porţile istorice ale Târgoviştei au 

fost patru, trei dintre ele străpungând Valul Cetăţii, 
„plămădit”, din nevoi de protecţie militară a capitalei, de 
Matei Basarab: Poarta Buzăului, ridicată pe marele drum 
al Brăilei. Astăzi este refăcută şi străjuieşte capătul de 
miazănoapte al Căii Bucureştiului, oferind târgoviş- 
teanului, dar şi străinului în drumeţie, o perspectivă 
romantică. Actualmente i se spune greşit „Poarta 
Bucureştiului”, localizarea acesteia fiind în altă parte. 
La data construcției pe aici trecea drumul mare 
comercial şi strategic spre Brăila, primul oraş impor- 
tant spre portul dunărean fiind Buzăul. Poarta 
Bucureştiului, la sud, construită în segmentul de val, 
dispărut de multă vreme, desfăşurat între strada Col. 
Dumitru Baltaretu şi bulevardul lon C. Brătianu, artere 
de circulaţie tăiate abia de un veac în topografia urbei. 
Poarta Câmpulungului/Dolgopolului (sau Argeşului), spre 
nord-vest, locul său fiind în actuala intersecţie a străzii 
Lt. Pârvan Popescu cu Calea Câmpulung. A fost 
construită după modelul Porții Vânătorilor Domnesti, 
dar de proporţii mai mari, iar în vremea domniei lui 
Constantin Brâncoveanu a fost reîntărită şi suprainaltata. 
Poarta Vânătorilor Domneşti (Dealului), păstrată, „în 
original’, pe strada loan Alexandru Bratescu-Voinesti, 
zidită megieş Curţii voievodale şi care, în veacurile de 
demult, îngăduia, spre vest, refugiul spre Mănăstirea 
de la Dealu. Poarta încântă şi astăzi prin eleganta 
arcuire a bolţii sale interioare înaltă de 3 metri şi cu o 
deschidere de 5 metri, şi prin „ruinurile” turnului de 
veghe. Primele trei porți erau duble — aveau şi menire 
militară, de apărare a cetăţii —, doar cea de-a patra era 
simplă, fiind mai mult un element decorativ într-o 
extremitate a Curţii voievozilor iubitori de „evadări” spre 
bijuteria monastică a lui Radu cel Mare şi spre unduirile 
limpezi, pe atunci, ale lalomitei prin crânguri. Şi aceste 
„porți istorice” ale Târgoviştei vor fi cunoscut câteva 
tumulturi: razmerita dorobantilor şi seimenilor lui Matei 
Basarab, reîntoarcerea strategică a Brâncoveanului în 
capitala „rezistenţei valahe” dinaintea viiturilor Semilunei, 
invazia armatelor austriece la 1781, dar şi aducerea 
dramatică a Vladimirescului, „arestuit” de poterele Eteriei 
şi care va fi sfârşit tragic, pe aproape, se pare, de Poarta 
Câmpulungului. Toate aceste porţi erau înzestrate cu 
turnuri de apărare. Dintr-o „epistolie tipicară” a 
mitropolitului Ştefan al Țării Româneşti (mijlocul sec. XVII) 
aflăm că tipicul procesiunii pentru ploaie avea următorul 
traseu al porţilor: pornea de la Poarta Vânătorilor 
Domnesti, din dreptul Bisericii Sf. Vineri, reintra prin 
Poarta Buzăului, părăsea din nou capitala voievodală prin 
Porta Bucureştiului, traversa moşia domnească, şi se 
reîntorcea în oraş prin Poarta Dolgopolului. În fruntea 
procesiunii mergea întregul sobor preoţesc al cetăţii, la 
fiecare poartă săvârşind sfeştania. (G.C.) 


POŞTA VECHE (DB-II-m-A-17278, Str. Dr. Marinoiu, 
nr. 2, 1906) Arhitect Alexandru Clavel. Casa se 


compune din parter, etaj şi subsol pe toată întinderea, 
cu excepția zonei centrale, unde se găsesc ghişeele. 
Planul clădirii este în formă de L care leagă trei corpuri, 
separate la nivelul etajului şi exprimate plastic în fațade 
cu invelitori distincte.Are sarpanta din lemn şi învelitoare 
din ţiglă. Zidăria este din cărămidă. Planşeele sunt din 
grinzi metalice şi bolți de cărămidă; fațada este din 
cărămidă aparentă şi decorată cu acandramente din 
piatră şi scări din piatră. În sala centrală grinzile sunt 
din lemn cu decorații, iar tavanul din scândură fatuita 
din stejar. Construcţia păstrează şi astăzi planul initial 
fără transformări şi adăugiri. (G.T./ C.V./M.O.) 


PREDA, George-Daniel (3.1X.1991, Vărbilău, 
Prahova) Atlet. Absolvent al Liceului „Nicolae Mihăescu” 
Târgovişte (2010). Student al Facultăţii de Ştiinţe 
Umaniste — Secţia Educaţie Fizică şi Sport din cadrul 
Universităţii „Valahia” Târgovişte (din 2010). Profesorul 
Dumitru Muşat de la Slanic-Prahova a fost cel care i-a 
descoperit talentul pentru alergările de semifond. A fost 
legitimat la Telecom-Petrom Slănic — Prahova (2004- 
2005) apoi a fost adus la Târgovişte de profesorul 
Nicolae Gutoiu, fiind legitimat succesiv Telecom-Petrom 
Slănic — Prahova + Clubul Sportiv Târgovişte (2006-2007) 
şi CSS + Clubul Sportiv Târgovişte (2008-2010). Este 
de două ori campion naţional de seniori (1500 m, 2009 
— aer liber şi 2010 — sală), competiţie la care a obținut 
şi o medalie de bronz (800 m, 2010 — sală). La 
campionatele nationale de tineret a obținut 5 trofee (2 
titluri de campion, 2 medalii de argint şi una de bronz), 
iar la campionatele naţionale de juniori mari 6 medalii 
de aur. A reprezentat România la competiţii oficiale 
pentru seniori (o selecţie la campionatele europene pe 
echipe) şi juniori (5 selecţii, la campionatele mondiale 
în aer liber, campionatele europene în aer liber, 
campionatele europene de cros, campionatele balcanice 
în aer liber). Medaliat cu argint la campionatul balcanic 
de juniori în aer liber (2009, 1500 m). Recordurile 
personale: 800 m (1.49.67 min., 2009); 1500 m (3.44.47 
min., 2009); 3000 m (8.31.64 min., 2009); 5000 m 
(15.07.30 min., 2009); 3000 m obstacole (9.18.30 min., 
2009). A fost desemnat „Cel mai bun sportiv al județului 
Dâmboviţa” în anii 2009 şi 2010. (A.B.) 


PREDOI, Toma (18.IV.1936, Chelar, Dolj — VII.2005, 
Târgovişte) Liceul la Craiova (1954); Facultatea de 
Medicină Generală Timişoara (1960). Medic de 
circumscripție sanitară (1960-1963). În 1963 promovează 
concursul de secundariat. În perioada 1963-2005, fără 
întrerupere, este specialist în secția de anestezie şi 
reanimare a Spitalului Judeţean din Târgovişte. Medic 
foarte bine pregătit, cu mare experienţă profesională 
într-o specialitate dificilă şi extrem de importantă, mai 
ales în rezolvarea cazurilor grave şi a celor de urgenţă, 
a fost 42 de ani în slujba locuitorilor oraşului Târgovişte 

şi ai judeţului Dâmboviţa. Vicepreşedinte, timp de 12 
ani, al Uniunii Societăților de Ştiinţe Medicale, Filiala 
Dâmboviţa. A publicat în reviste de specialitate, a fost 
o prezenţă activă şi apreciată la conferinţe medicale şi 
congrese de specialitate în tara şi în străinătate. (N.V.) 


PREISTORIE ÎN SPAȚIUL TÂRGOVIŞTEAN 
Paleoliticul (1.000.000-5.500 î.Hr.): 1.000.000 şi 
40.000 de ani î.Hr./ î.e.n (Paleoliticul inferior. 
Paleoliticul mijlociu) Spaţiul actual urban şi periurban 
al Târgoviştei face parte din vastul areal de 
antropogeneză european-asiatic, mărturie stând probele 
arheologice prelevate din interfluviile Ialomița — Dâmbovița 
(vest) şi lalomita — Cricovul Dulce (est), cât şi din zona, 
privită în latitudine, cuprinsă între aşezările Nucet — 
Băleni — Bucşani (sud) şi Manesti — Vulcana Pandele 
— Ocniţa (nord). Condiţiile prielnice de habitat din teritoriul 
înscris în orizontul geografic amintit au prilejuit popularea 
sa timpurie. La Podul Teiş, nu departe la nord de 
Târgovişte, au fost descoperite rămăşiţe de elefant fosil 
(Elaphus primigenius blum) şi molari de urs de peşteră 
(Ursus spelaeus). Spaţiul preistoric al Târgoviştei este 
ca, de altfel, întregul teritoriu românesc, cutreierat de 
cete de culegători — vânători —pescari, ale căror 
adăposturi sunt dealurile din preajmă sau terasele 
Ialomiței, Dâmboviţei şi Cricovului Dulce. Sunt „produse” 
primele unelte — în două tipuri — prin prelucrarea 
rudimentară (percuție) a bolovanilor de râu, în forma de 
tăiş (chopping) ori satâr (chopper), uni— sau bifaciale, 
cunoscute sub denumirea de „unelte de prund” 
asemanatoare celor descoperite in Africa de Sud la 
Oldowai. Astfel de unelte, cu functii multiple (universale) 
au fost identificate nu prea departe la sud-vest de 
Târgovişte, la Petresti, lonesti, Greci si Potlogeni-Deal, 
ele fiind opera lui Pithecantropus erectus. 40.000 si 
5.500 (Paleoliticul superior, Epipaleoliticul). Se 
raspandeste cultura materială musteriană făurită de 
omul de Neanderthal, însoțită de manifestările liminare 
ale gândirii abstracte. Apar comunităţile gentilice 
matriliniare. Îşi face apariția Neathropul /Homo sapiens 
fossilis. Predominante, consecutiv, sunt acum culturile 
Aurignaciană şi Gravettiană, ultima incluzând şi influențe 
Magdaleniene central-europene. Gama uneltelor se 
diversifică şi tendinţa este de microlitizare a întregului 
inventar litic. Se articulează societatea gentilică 
matrilineară. Si, tot acum, se generalizează folosirea 
arcului şi sagetii şi a uneltelor microlitizate, lucrate cu 
evidente forme geometrice. Homo sapiens fossilis local 
este integrat în fondul cultural eterogen al geospatialitatii 
carpato-danubian-tisian-nistrean-pontice populată — în 
zona Târgoviştei — de triburi tardenoisiene. Descoperirile 
arheologice atestă un fapt indubitabil: şi zona Târgoviştei 
a făcut parte dintr-un puternic centru al „culturii de 
prund”, constituind o verigă principală în lanţul 
antropogenezei desfăşurat între Africa — Asia de sud-est 


373 


şi Europa Centrală şi de Sud. Neoliticul (5.500-1.800 
î.Hr.) În punctul Coasta Bisericii (satul Bungetu, 
comuna Văcăreşti) au fost prelevate în 1974 şi 1975 
urme de locuire ale acestui spaţiu de către comunități 
aparținând „culturii Cris-Staréevo”, intrate în contacte 
de geoculturalitate cu purtătorii, afluiti dinspre sudul 
mediteranean-oriental. Caracteristici ale acestor 
comunităţi de cultivatori aceramici: crescători de 
animale, făuritori de ceramică pictată anteardere, 
ornamentată cu motive geometrice albe, negre pe fond 
roşu şi brune; antropologic erau, tipologic, de factură 
paleomediteranoidă. În zona Curţii Domnesti au fost 
descoperite vestigii mărturii ale unor purtători ai „culturii 
Gumelnița”. Vestigii ale aceleiaşi culturi au fost scoase 
la lumină în luncile lalomitei şi Dâmboviţei: aşezări sta- 
bile în formă de tell la Geangoesti şi Dobra, organizate 
la suprafaţă, „zidite” din chirpici. Inventar casnic: vetre, 
cuptoare menajere, gropi de provizii (în care s-au găsit 
cereale), vase ceramice, fusaiole, greutăți de lut, unelte 
de silex ori piatră şlefuită, râşnițe, cârlige şi 
împungătoare de os, dalti şi ace din cupru. Ceramica — 
aşa cum o putem vedea şi azi — se recomandă printr-o 
decorație variată, ornamentatii incizate sau pictate cu 
alb, roşu şi cu grafit. Plastica este reprezentativă: vase, 
dar şi figurine zoomorfe/ antropomorfe (dovezi ale 
practicării magice a cultului fecundității). În satele 
Bungetu (Văcăreşti), Cazaci (Nucet) şi la Geangoesti 
(Dragomirești), arheologic au fost depistate mărturii ale 
„culturii Coțofeni”, ultima a epocii neolitice: resturi de 
locuire (fragmente de chirpici), fragmente ale unor 
obiecte ceramice lucrate din pastă rezultată dintr-un 
amestec de nisip, pietriş şi cioburi pisate, ornamente 
cu incizii, impresiuni unghiale în şiruri duble, dar si 
alveolare, impunsaturi de formă circulară sau 
triunghiulară, brâie simple şi crestate. Şi în spațiul 
pretârgoviştean pătrund în valuri succesive, la cumpăna 
dintre neolitic şi epoca bronzului, triburile indo-europene 
(vedo-persano-mesopotamiene) şi nord-pontice, care vor 
intra într-un proces de sincrezie cu populaţiile autohtone, 
fără a duce la extinctie fondul etno-cultural autohton. 
Creşte în importanţă păstoritul, folosirea calului domes- 
tic, sunt răspândite podoabele şi obiectele de argint şi 
uneltele de aramă şi de bronz de sorginte egeano- 
anatoliană. Epoca bronzului (1800-800 î.Hr.) Începutul 
mileniului doi î.Hr. Metalurgia bronzului, a cărei origine 
este depistabilă în Orient, pătrunde prin istmul balcano- 
egeean în geospatialitatea carpato-danubian-nistrean- 
pontică, deci şi în orizontul pretârgoviştean, prezența 
„produselor” acestei metalurgii fiind atestată de 
descoperirile unor arme (pumnale, topoare, săbii, vârfuri 
de săgeți, coifuri), podoabe, obiecte de cult, fibule, 
agrafe, unelte; se generalizează folosirea vehiculului cu 
patru roti. Pe teritoriul pretargovistean, din perioada de 
început a bronzului, la Ilfoveni (comuna Nucet), Bungetu, 
Brăteştii de Jos, au fost prelevate câteva unelte 

specifice acestei perioade, astfel cum sunt amintite mai 
înainte. Într-o aşezare a „culturii Glina III”, localizată la 
nord de stația de cale ferată Văcăreşti, în punctul „La 
Hotare” („La Suhat”) au fost descoperite numeroase 
fragmente ceramice, de cuțite curbe din silex şi de topor- 
ciocan din piatră, dintr-o figurină zoomorfa, dar şi 
resturile unei locuinţe de suprafaţă din material lemnos, 
tencuită subțire cu chirpici. Fragmentele ceramice (o 
strachină cu marginile deschise larg, un castron cu 
pereți curbați şi cu buza în „tiv” la exterior, vase cu gat 
scurt şi vase-borcane, dar şi amfore cu pântec globular 
cu toarte tubulare simple ori în formă de ,mosorel”) sunt 
acoperite cu o pastă subţire de lut presărată cu 
pietricele, iar decorul plastic este format de brâuri 
orizontale şi proeminente in relief, ,ornat” cu alveole şi 
crestături sub „buză”, cât şi cu incizii asociate cu şiruri 
de impresiuni de dimensiuni mici romboidale. Şi tot din 
perioada de început a bronzului, aparținând fazei liminare 
a „culturii Monteoru”, au fost „decopertate” câteva 
morminte şi un vas de ofrandă în vecinătatea comunei 
Sălcioara. La Comişani şi Lazuri, de asemenea, au fost 
„decopertate” grupuri de morminte tumulare. La sfârşitul 
bronzului timpuriu, triburile tracice sunt constituite şi 
pe teritoriul pretârgoviştean, din vietuirea neîntreruptă a 
autohtonilor ancestrali interactionati de valurile de 
invadatori, crescători de vite, din stepele nord-pontice, 
producându-se, aşa cum crede cercetătorul Manfred 
Oppermann, un „proces de sinteză etno-culturală [...] 
ceea ce explică elementele de continuitate existente 
în cultura materială şi spirituală”. Şi în vârsta de mijloc 
a bronzului arealul pretârgoviştean este intens populat 
de triburile tracice, fapt atestat de aşezările acestora 
identificate în satul Viforâta (comuna Aninoasa), la 
punctul Cărămidari, în chiar marginea Târgoviştei, la 
nord, dar şi la Văcăreşti, Bungetu de Sus, Nucet, 
Cazaci, Ocniţa şi Pierşinari. La Perşinari, de altfel, a 
fost recuperat, în câteva campanii de săpături, un tezaur, 
celebru astăzi, de arme de ceremonie din aur şi argint 
masiv, cum tot descoperiri de excepţie sunt spada de 
la Valea Voievozilor, un cuțit şi un ac, toate din bronz, 
fiind mărturii peremptorii ale existenţei atât a unui 
puternic centru tribal tracic, cât şi a unui centru 
metalurgic în zona pretârgovişteană. Momentul „Marii 
migrații egeene”, al afluirii unor triburi tracice, între 
secolele XIII-XII î.Hr., spre geospatialitatea heladica, 
afluire care a contribuit la etnogeneza greacă, este 
sesizabil în orizontul pretârgoviştean prin elemente ale 
„culturii Gârla Mare” („câmpuri de urne”, ceramică 
antropomorfa din lut ars cu decor spiralic şi geometric 
implementat prin excizie şi incrustatie albă) la Ocniţa 
şi Valea Voievozilor. La Valea Voievozilor, în marginea 
de sud-est a Târgoviştei, s-a prelevat un bogat depozit 
de epocă. Sunt de amintit: o spadă de bronz cu limba 
la mâner tip „Slimnic“; un cutitas de bronz cu limbă la 
mâner; un ac de bronz cu cap discoidal şi urechiusa 

laterală; un ac de bronz cu cap semisferic perforat; un 
alt ac de bronz cu capul rupt; o verigă de bronz cu 
patru protuberante globulare. Piesele din acest depozit 
(votiv) au ajuns aici prin intermediul preludiului amintitei 
„Mari migrații egeene” (moment de răscruce al epocilor 
bronzului şi fierului). Spaţiul pretârgoviştean a făcut parte 
integrantă din ultima cultură a bronzului, Noua, o sinteză 
a epocii, răspândită pe aproape întreg teritoriul României 
de astăzi, moment fundamental în care se desprind din 
masa tracica, particularizându-se, triburile geto-dacice, 
unele dintre acestea fiind amintite de Herodot în „Istoriile” 
sale (514 î. Hr.) ca avându-şi sălaşe pe țărmurile râurilor 
Naparis (Ialomiţa) şi Araros (Dâmboviţa). (G.C.) 


PRELUCRAREA PETROLULUI LA TÂRGOVISTE 
Prelucrarea petrolului a început de timpuriu. Au apărut 
rafinării, mici distilării, înainte de 1880, când a fost 
menţionată existenţa a două rafinării în Târgovişte, una 
cumpărată de |. Grigorescu (cătunul Mahalaua) pe care 
o modernizează în 1889, şi alta situată în partea de 
sud a oraşului, care aparținea lui M. Câmpeanu. La 
1899, în împrejurimile Târgoviştei funcționau: 12 fabrici 
de petrol situate la Colanu, cu capital autohton, cu o 
producţie de 975 decalitri petrol în valoare de 685.000 
lei; o fabrică la Doicesti, cu o producţie de 75.000 
decalitri petrol în valoarea de 57.000 lei şi trei fabrici la 
Viforâta, cu o producție de 625.000 decalitri petrol în 
valoare de 1.062.000 lei. Fondul Camerei de Comerţ şi 
Industrie oferă date importante despre rafinăriile 
existente la 1900: anul înființării, de unde îşi procura 
titeiul, sistemul de distilare a țițeiului folosit de rafinărie, 
personalul angajat şi producţia anuală obţinută. Rafinăriile 
existente menţionate la 1900 în localitatea Colanu erau: 
Grigore Gavrilescu (1882), Nae N. Luculescu (1884), |. 
lonescu (1884), Rucareanu (1885), lonita Nicolae (1885), 
Dimitrie Vaciov (1886), lon Bucşăneanu (1888), Itic 
Haiman (1889), G. Constantinescu (1890), M. Campeanu 
(1894). La Viforata erau mentionate: loan Grigorescu 
(1889) Zaharia Pantu & I. Rusescu (1894). Din studiul 
publicat în 1909, „Fabricile de petrol din ţară”, de C. 
Hălăceanu, reiese că cea mai veche rafinărie existentă 
a fost cea a lui Gr. N. Grigorescu din Ulmi, înființată în 
1878. Este amintită rafinăria Nicolescu Bazar, 
considerată cea mai bună fabrică din Târgovişte în 1891, 
rafinărie care va fi preluată de N.Neyerman. C. Hălăceanu 
mai aminteşte şi alte rafinării existente în Târgovişte, în 
1909: Isak Haiman de la Colanu (1888), loan Grigorescu 
de la Viforâta (1889), M. Câmpeanu&Co (1984), 
Rucăreanu (1885) şi (1897) rafinăria Aurora. (G.T./ C.V.) 


PRIMA ISTORIE OFICIALĂ: „TÂRGOVIŞTE. FILE 
DE MONOGRAFIE” Este prima monografie oficială a 
oraşului, apărută în 1977, sub egida Consiliului de 
Educaţie Politică şi Cultură Socialistă a municipiului 
Târgovişte. Coordonarea ştiinţifică şi îngrijirea lucrării, 

fiind şi unul dintre autori: George Coandă. Colectivul de 
redactare: Mircea Alexandrescu, Toma Andrei, 
Alexandru Boriga, Victor Brânduş, Lazăr Dinescu, 
Eugen Fruchter, Mircea T. Georgescu, Radu Gioglovan, 
Lucian Grigorescu, Traian Istrate, Constantin Manolescu, 
Gabriel Mihăescu, Gabriela Niţulescu, Mihai Oproiu, 
Victor Petrescu, lon Rusu, Gheorghe Tofan, lon Vasiliu, 
Maria Zaharescu. Această primă monografie oficială este 
compartimentată astfel: „Arhitecturi geografice”, „Speranţa 
de viata’, „Ritmuri pe verticale contemporane”, „Cronică 
de glorie”, „Amfiteatru dinamic de cultură”, „Starea de 
sănătate”, „Altius, citius, fortius”, „Sipete cu amintiri”, 
„Postfaţă”, bibliografie generală; anexe (grafice vizând 
dinamica producţiei globale industriale; a creşterii 
producției muncii în industrie; a măririi valorii producţiei 
globale raportate la un locuitor al municipiului, a creşterii 
producţiei obținute de ramura industriei constructoare 
de maşini; ponderea industriei metalurgice în industria 
municipiului; dinamica volumului de investiţii în 
municipiu; structura volumului de investiţii social- 
culturale şi edilitar-gospodăreşti alocate municipiului în 
anul 1976). Lucrarea a fost tipărită la subunitatea 
Targoviste-Dambovita a Combinatului Poligrafic „Casa 
Scânteii” din Bucureşti în tiraj de masă. (G.C.) 


PRIMA SALĂ DE SPORT Anul 1970 a consemnat 
şi darea în folosință la Grupul Scolar Industrial „Petro!” 
(actualul Grup Şcolar „Voievodul Mircea”) a primei săli 
de sport din Târgovişte cu dimensiuni şi dotări care au 
permis a fi omologată pentru a găzdui competiţii oficiale 
de volei şi baschet. (A.B.) 


PRIMA ŞOSEA DE CENTURĂ Cale de comunicaţie, 
care făcea legătura cu oraşele Câmpulung şi Găeşti, 
menţionată în 1886 de D.P. Condurateanu cu numele 
de ulița Seimenilor. Noile transformări economice ale 
oraşului au dus la continuarea şoselei de centură dincolo 
de grădina Ciocârlan spre Bucureşti, unindu-se cu Calea 
Domnească în afara oraşului. Planul lui Septville din 
1913 o menţionează cu denumirea de Tudor 
Vladimirescu. (G.T./ C.V.) 


PRIMARII ORAŞULUI Prin legea de organizare 
administrativă din 31 martie 1864, Târgovişte devine 
comună urbană, condusă de un consiliu comunal ales 
o dată la patru ani, cu o reînnoire din doi în doi ani a 
numărului de membri, prin tragere la sorți. Din rândul 
consilierilor comunali erau aleşi un primar şi doi ajutori, 
cu atribuţii de ordin administrativ, edilitar, ordine publică, 
aprovizionarea populaţiei, financiar-contabil, 
reprezentarea comunei în instanţă, alcătuirea listelor 
electorale. Ca semn distinctiv al funcţiei, primarul avea 
fixată la cingătoare o esarfa în culorile nationale. În anii 
1949-1950, oraşul este condus de un Comitet provizoriu 
înființat prin decizia din 20 mai 1949 a Comitetului 

Provizoriu al judeţului Dâmbovița; atribuţiile comitetului 
sunt mult mai largi şi mai numeroase decât ale vechilor 
structuri administrative, inclusiv preluarea obiectivelor 
industriale naţionalizate şi înființarea unei secții agricole 
a oraşului. După alegerile din 3 decembrie 1950, se 
constituie Sfatul Popular al oraşului Târgovişte, format 
din 33 de deputaţi aleşi. Structura noii instituţii era: 
Comitetul Executiv (organul de execuţie), format din 9 
membri, un preşedinte, un vicepreşedinte şi un secretar; 
funcționau şase comisii permanente, organizate pe 
principalele atribuţii administrative. Sfatul Popular îşi 
desfăşoară activitatea până la 16 februarie 1968, când 
se adoptă Legea de organizare administrativă — prin 
care municipiul Târgovişte devine reşedinţa judeţului 
Dâmbovița, conducerea oraşului fiind asigurată din nou 
de organele Primăriei. Pe categorii, funcţiile au fost 
ocupate astfel: 41 primari în anii 1864-1949; 2 preşedinţi 
ai Comitetului Provizoriu, în anii 1949-1950; 15 preşedinţi 
ai Comitetului Executiv al Sfatului Popular, în anii 1950- 
1989; 9 primari, în anii 1990-2011. În perioada 1 sept. 
1864 şi 8 sept. 2011 funcţia de „primar” a revenit 
următorilor: Gheorghe Ludescu (1 sept. 1864 — 12 dec. 
1866; 21 aug. 1874 — 14 iul. 1875), loan Răducanu (12 
dec. 1866 — 24 aug. 1868; (interimar, girează functia=18 
iul. 1872 — 2 ian. 1874); 2 ian. — 21 aug. 1874), Scarlat 
Tănăsescu (12 dec. 1868 — 6 mart. 1869), Comisie 
interimară (6 mart. — 7 mai 1869), loan Zoiade (7 mai 
1869-5 ian. 1871), Nicolae Chirculescu (5 ian. 1871 — 
18 iul. 1872), Anton Fotino (14 iul. 1875 — 15 dec. 1876), 
Niţă Fusea (15 dec. 1876 — 3 nov. 1877; 21 dec. 1878 — 
30 mart. 1880), Dincă Bucşeneanu (3 nov. 1877 — 21 
dec. 1878), Costache Simulescu (30 mart. 1880 — 12 
ian. 1882), Dr. Dimitrie lovitz (12 ian. 1882 — 2 febr. 
1883), lancu Niculăescu (2 febr. — 8 oct. 1883), 
Gheorghe Irimia (8 oct. 1883 — 21 febr. 1884; 25 mai — 
20 aug. 1885) Costică Fusea (21 febr. — 25 mai 1884), 
Vasile Dumitrescu (20 aug. 1885 — 26 mai 1888; 19 
sept. 1894 — 19 iun. 1895; 3 ian. — 1 mart. 1896; 18 iul. 
1907 — 24 sept. 1908), Comisie interimară (25 mai — 15 
iulie 1888; 19 iun. — 23 iul. 1895; 20 mai — 2 iulie 1899; 
23 febr. — 30 mart. 1901; 22 ian. — 6 mart. 1905; 12 apr. 
— 18 iul. 1907; 8 ian. — 24 mart. 1911; 20 ian. — 16 mart. 
1914; 13 iul. 1918 — 29 mart. 1926; 10 iun. 1926 — 15 
ian. 1928; 26 mart. — 14 iul. 1934), George Cair (15 iul. 
1888 — 23 ian. 1889; 2 iul. 1899 — 23 febr. 1901), loan 
Anghelescu (23 ian. — 17 iun. 1889; 10 oct. — 25 nov. 
1889; 14 mart. 1891 — 14 sept. 1894), Stelian Stănescu 
(girează funcţia, 17 iun. — 10 oct. 1889), Vasile 
Dimitropol (25 nov. 1889 — 14 mart. 1891), lon |. Stematiu 
(1 mart. 1896 — 2 sept. 1897; 13 ian. 1904 — 22 ian. 
1905), Lazar Petrescu (2 sept. 1897 — 19 nov. 1898; 30 
mart. 1901 — 6 apr. 1902), Dimitrie Athanasiu (19 nov. 
1898 — 20 mai 1899; 24 nov. 1902 — 11 ian. 1904), 
Constantin Carabella (6 mart. 1905 — 1 iun. 1906), 
George Pârvulescu (1 iun. 1906 — 12 apr. 1907; 15 ian. 

1928 — 9 iun. 1929; 5 dec. 1933 — 26 mart. 1934; 14 iul. 
1934 — 11 ian. 1938), Petrică Petrescu (24 sept. 1908 
— 8 ian. 1911), Gonzalv lonescu (24 mart. 1911 — 20 
ian. 1914; 13 mai 1930 — 23 mai 1931), Dr. Vasile 
Petrescu (16 mart. 1914 — 12 mai 1917), Andrei |. 
Georgescu (12 mai 1917 — 13 iul. 1918), Comisii 
interimare (13 iul. 1918 — 29 mart. 1926; 23 mai 1931 — 
8 iun. 1932; 11 ian. — 11 febr. 1938), Constantin S. 
lonescu (29 mart. 1926 — 22 nov. 1927), Victor Em. 
Kercea (10 oct. 1932 — 1 sept. 1933, demisionat), Petre 
G. Popescu (30 aug. — 22 nov. 1933), C.C. Deleanu (22 
nov. — 5 dec. 1933), N.I. Popescu (12-18 febr. 1938 şi 
1-4 dec. 1938, primar delegat), Petru Slavu (18 febr. — 
13 iul. 1938), Col. Eugen Şendrea (14 iul. — 1 dec. 1938; 
26 ian. — 24 apr. 1941), lon G. Anastasescu (4 dec. 
1938 — 7 oct. 1940), Nicolae Grigorescu (7 oct. 1940 — 
26 ian. 1941), Grigore |. Constantinescu (17 mai — 6 
nov. 1941), Lazăr V. Petrescu (6 nov. 1941 — 28 nov. 
1944), lon P. Radulescu (28 nov. 1944 — febr. 1948), 
Constantin Sandu (apr.-nov. 1948), Nicolae Bănulescu 
(nov. 1948 — 20 mai 1949, primar delegat). Preşedinţii 
Comitetului Provizoriu: Ştefan Rădulescu: 23 mai — 28 
nov. 1949, lon Diaconescu (28 nov. — 18 dec. 1950). 
Preşedinţii Comitetului Executiv al Sfatului Popular: 
Gheorghe Mitroi (1950-1951), Dumitru Cinca (1951- 
1952), S. Bucşeneanu (1953), Gheorghe Oproiu (1953- 
1954; 1955; 1955-1958), Gheorghe Bengea (1955), A. 
lordache (1955), lon Neagu (1958; 1959-1961), Gheorghe 
Stan (1958-1959), Gheorghe Mihai (1961-1965), lon 
Călcioiu (1966-1968). Primarii municipiului: Constantin 
Motoroiu (1968-1977), lon Frăţilă (1977-1980), Victor 
Bordea (1980-1984), Corvin Graor (1984-1986), lon 
Nicolae (1986 — dec. 1989). Preşedinţii Frontului Mu- 
nicipal al Salvării Naţionale / Consiliului Municipal 
Provizoriu de Uniune Naţională: Valeriu Lita (dec. 1989 
— feb. 1990), lon Gavrilă (feb.-aug. 1990). Primarii 
municipiului: Bonifaciu Tulai (ian.-mart. 1990), Nicolae 
Constantinescu (mart. 1990), Rică Ungureanu (mart.- 
sept. 1990; nov. 1995 — mai 1996), Gheorghe Ana (sept. 
1990 — oct. 1991), Decebal Simionescu (oct. 1991 — 
febr. 1992), Radu Florin Tudor (febr. 1992 — 30 oct. 
1995), Teodor Bâte (mai 1995 — iun. 1996; mai 1996- 
2000), lulian Furcoiu (2000-2008), Gabriel Boriga (2008 
—in prezent). (G.C./M.S.) 


PRIMĂRIA -CONSTRUIREA ACTUALULUI LO- 
CAL Dorinţa construirii unui local propriu pentru Primărie 
a preocupat în permanenţă autorităţile orăşeneşti. 
Primăria (Sfatul Orăşenesc 1831-1859, Municipalitate 
1858-1864) nu a avut un sediu propriu, funcţionând în 
localuri închiriate. Perioade mai lungi de timp, au servit 
ca sediu al Sfatului Orăşenesc casele lui Nicu 
Vlădescu, lancu Petrescu, lon Zoiade. În 1866 s-a luat 
inițiativa construirii unui local propriu. Inginerul Lorentzo, 
a întocmit după un plan existent, devizul construcției, 


care urma să fie amplasată lângă Mănăstirea Stelea şi 
trebuia să adăpostească şi Poliţia cu Pompierii. 
Proiectul nu s-a realizat deoarece nu s-a obținut terenul. 
Primăria a alocat de la buget suma de 32000 lei şi a 
cumpărat un imobil cu un etaj, care servea ca sediu 
până la construcţia noului local din 1897. Se impunea 
construirea unui sediu modern care să corespundă 
necesităţilor administrative şi totodată să se înscrie în 
ampla acţiune de modernizare a oraşului de la sfârşitul 
secolului al XIX-lea. În 1896 Primăria oraşului Târgovişte 
a contractat de la stat un împrumut de 300.000 lei, cu 
ajutorul căruia urma să se realizeze mai multe obiective: 
construirea unui local nou de primărie, construirea 
bulevardului gării feroviare şi exproprierea terenurilor 
respective, construirea a 25 de prăvălii în Târgul 
Săptămânal, exproprierea locului din fata primăriei şi 
amenajarea aici a unei grădini publice. În acelaşi an, 
Primăria a încheiat un contract pentru construirea noului 
palat administrativ al oraşului, după planurile arhitectului 
şi antreprenorului italian Baltasar Vignasa Giovani. 
Supravegherea lucrărilor a fost încredinţată inginerului 
Nicolae Bruneanu. Devizul de 124000 de lei a suferit 
modificări repetate în scopul realizării unei clădiri 
elegante. În aprilie 1897 antreprenorul propunea 
Consiliului Comunal, printre altele, folosirea cartonului 
asfaltat subardezic, umplutură de pământ uscat, mozaic 
în vestibulul de la intrare, scara de marmură de la parter 
la etaj. În iulie 1897, antreprenorul solicita înlocuirea 
duşumelei cu parchet de stejar, vopsirea în ulei a pereților 
din vestibul, iar stâlpii de susţinere ai balconului să fie 
construiți din piatră. Consiliul Comunal a instituit o 
comisie care să studieze amplasarea bustului poetului 
Gr. Alexandrescu, oferit de Smaranda Gheorghiu. 
Lucrările de construire propriu-zise, sunt încheiate în 
1897, iar anul 1898 este destinat lucrărilor de zugrăvire, 
montării sobelor, dotării cu mobilier şi construirii unui 
trotuar de jur împrejurul imobilului. Lucrările de zugrăvire 
au fost executate de losif Tendler din Bucureşti şi 
supravegheate de Nicolae Bruneanu. Acestea au fost 
efectuate fie în ulei, fie cu apă şi clei. Au fost pictate 
plafoanele din fiecare spațiu cu un alt model, îndeosebi 
elemente geometrice care se întrepătrund cu un arabesc 
de forme şi culori care, uneori, împreună cu stucatura 
aurită sau pictată, creează senzaţia de fast baroc, 
precum Sala Florentină din Primărie. Planul primăriei, 
parter plus etaj, prevedea la parter birourile doctorului, 
perceptorului, cazierului şi accizarului. La etajul clădirii 
se aflau sălile de şedinţe şi „chibzuiri”; cabinetul 
primarului şi birourile secretarului, contabilului, 
grefierului, funcţionarului măsurilor metrice şi al 
arhitectului. Podul noului local a fost amenajat pentru 
depozitarea arhivei. A fost prevăzută montarea a 14 
sobe, iar lucrarea a fost adjudecată la licitaţie publică 
de Dumitru Zăgănescu din Ploieşti. Mobilierul a fost 
procurat de la firma S. Emanuel din Bucureşti „Grand 

magasin des meubles”, constând din dulapuri, mese, 
birouri, scaune, perdele de pluş vegetal cu borduri 
metalice, coşuri de nuiele. Cabinetul primarului era 
mobilat cu un birou de stejar sculptat, fotoliu îmbrăcat 
în piele, covor japonez, cuier de lemn sistemul Tonet, 
transperante de dril. Pe frontonul palatului, în 1902, a 
fost instalat un orologiu model 12 C, comandat în 
Germania, la Leipzig, cu cadran de aramă, cifre romane 
negre pe fond alb cu un diametru de 1, 04 m şi o grosime 
de 11/2 şi a cărui maşinărie se întoarce la opt zile. 
Deasupra frontonului, într-un adăpost de fier forjat, au 
fost montate două clopote, unul de 100 kg şi un altul 
de 50 kg, care anunţă sonor orele, jumatatile şi sferturile 
de oră. În acelaşi an, în spaţiul din fata primăriei s-a 
amenajat o grădină publică: s-au plantat 60 de brazi; 
împrejmuirea din fier s-a fixat pe un soclu din piatră de 
Albeşti, ridicat pe un fundament de beton hidraulic; s-au 
instalat bănci şi canapele de grădină şi opt stâlpi de 
fontă pentru lămpi. S-a constuit un frumos chioşc pentru 
concertele de fanfară militară şi un bufet din lemn, vara 
consumându-se aici bere rece, mititei, înghețată şi dulciuri. 
Nicolae lorga a vizitat oraşul în mai multe rânduri 
menționând că „Târgoviştea are o primărie, o prefectură şi 
un tribunal cum ar şade bine oriunde”. De-a lungul timpului 
localul Primăriei a suferit unele reparaţii, cele mai 
importante fiind din anii 1960-1970; 2006-2007. (G.T./ C.V.) 


PRIMELE FORME DE ÎNVĂȚĂMÂNT SUPERIOR 
La 1 septembrie 1640, misionarul catolic Pietro Deodato 
Baksié, cunoscător „la fata locului” al realitatilor 
romanesti ale vremii aminteste de existenta pe langa 
Mitropolia Țării Româneşti a unei Şcoli slavone ai cărei 
absolvenţi îşi continuau studiile în Transilvania în limba 
latină. Şcoala, probabil, a fost înfiinţată înainte de 
domnia lui Matei Basarab, domnul însă a consolidat-o 
— înțelegând importanța sa educativă într-un moment 
de afirmare a identităţii nationale — încadrând-o cu o 
serie de oameni de cultură, fie localnici, fie străini, 
devenind o instituție domnească de învățământ. Se 
studiau aritmetica, catehismul, cronologia, limbile 
slavonă, greacă şi latină. Profesorii mai cunoscuți erau 
dascălii Staicu, Grigore, Rafael Levakovie şi Daniil, iar 
îndrumătorul spiritual al şcolii era învățatul Udriste 
Năsturel. În acelaşi timp a început să funcţioneze şi 
Şcoala slavo-română, tot pe lângă Mitropolie şi cu 
aceeaşi profesori — spiritul rector fiind dascălul Staicu 
—, dar acordându-se o atenţie deosebită promovării şi 
cultivării limbii române. Iniţiatorii şi promotorii acestei 
„politici culturale româneşti” erau Matei Basarab şi soția 
sa Doamna Elena (Elina), politică al cărei „program de 
lucru” naţional fusese gândit şi anunţat de domnitor într-o 
predoslovie din 1636 purtându-i semnătura: „Am poruncit 
să se dea lumină, după sfatul şi învoirea obştească a 
tuturor celor care cu noi au conglăsuit în adâncă 
înțelegere a acestei limbi şi a credinţei, fie moldovlahi 

şi ungrovlahi”. De altminteri, voievodul şi doamna sa — 
găsim în însemnările didascălului Staicu — scriau ei 
înşişi în limba neamului, educându-şi şi fiul în cultul 
acestei limbi. Pentru uzul ,studentilor” acestei şcoli şi 
a funcţionarilor cancelariei domneşti, didascălul Staicu 
a redactat un lexicon slavo-român şi prima gramatică a 
limbii române. Se poate spune că această şcoală a 
fost un centru academic important prin faptul că aici 
s-au creat unele oportunități didactice (lexicoane, 
manuale, culegeri de texte în limba română). La 
Târgovişte, prin grija lui Matei Basarab, vechilor şcoli 
de „înaltă învățătură” slavă şi slavo-română li se adaugă 
în 1646 „Schola greca et latina”, care va fi funcţionat 
până în 1651 în casa postelnicului Constantin 
Cantacuzino, un reputat învăţat al vremii. Era o şcoală 
cu caracter particular şi l-a avut drept spirit rector pe un 
vestit profesor, originar din Chios, Pantelimon Ligaridis. 
Cu timpul, prin numărul mare al tinerilor, fii de boieri, 
atraşi de „învăţătură înaltă”, şcoala devine domnească, 
fiind întreţinută pe cheltuiala statului. Şcoala avea o 
durată de cinci ani şi ca obiecte de studiu de bază erau 
gramatica, retorica şi logica. Fiind o şcoală de erudiție, 
în fond de învățământ superior, admiterea cursanților 
se făcea doar dacă aceştia urmaseră cursurile „şcolii 
triviale”, echivalentul în secolul al XVII-lea, păstrând 
aproximarea care se impune, al ciclurilor preuniversitare. 
Cert este că întregul complex de învățământ superior 
de la Târgovişte, cronologic, a fost întemeiat după 
colegiile înființate în acelaşi secol la Lwow (Liov), 
Kamenita, Kiev şi cel patriarhal de la Constantinopol. 
Abia după aceea vor fi apărut colegiile de la Atena şi de 
la Plovdiv, Academia slavo-greco-latină de la Moscova 
şi academiile de la Smirna şi Salonic. Şi tot cert este 
faptul că planurile de învățământ au avut drept model 
pe cele ale universităților de la Roma, Padova şi ale 
colegiilor de la Lwow şi Kiev. Dintre profesorii acestor 
şcoli de „înaltă învăţătură” îi putem aminti pe Udrişte 
Năsturel, mare logofăt al domnului şi ilustru cărturar, 
rectorul, am putea zice, al acestor şcoli, Grigore 
Bartolomei, Dosoftei, Teodor, Syrigos, Balassios, 
Meletie, călugărul Rafael Levakovi€, cel ce mai târziu 
va fi devenit episcop al Ohridei, Kyril Lucaris, fost patriarh 
de Constantinopol (după ce a plecat de la Târgovişte a 
creat Academia de la Istanbul), Ignatie Petritis. Dar şi 
didascălii Daniil Grigore şi acribicul Staicu, care spunea 
că „gramatica adesea nimic alta nu iaste, numai după 
îndireptările care sunt întru dânsa alcătuite graiurilor şi 
vorbelor învățătură, direapta răspunsuri”. Printre studenții 
acestei şcoli s-au numărat Matei, fiul adoptiv al 
domnitorului, Constantin Cantacuzino, stolnic şi savant 
iluminist de talie europeană, frații săi Drăghici şi Serban, 
acesta din urmă devenind domn al Ţării Româneşti, 
Daniil Adrian Panonianul (Petru Transilvăneanul) şi Radu, 
fecior al lui Udrişte Năsturel. Complexul şcolar de „înaltă 

şi puternic centru academic ale cărui efecte benefice 
au constat în crearea unor instrumente didactice strin- 
gent necesare învățământului românesc (manuale, 
lexicoane, culegeri de texte în limba neamului); 
aşezarea bazelor, în sens renascentist, prin utilizarea 
acestor instrumente, a unui sistem organizat de 
învățământ autohton; pregătirea unor specialişti pentru 
bunul mers al cancelariilor domneşti, al treburilor 
diplomatice şi al procesului de educaţie şcolară; 
sprijinirea luptei domniei pentru ,evadarea” Ţării 
Româneşti prin cultură din sistemul economic şi politic 
înrobitor practicat de Înalta Poartă, luptă încadrată în 
plin proces de desfăşurare şi afirmare europeană a 
Renaşterii româneşti. (G.C.) 


PRIMUL CAMPIONAT DE RUGBI Primul 
campionat de rugbi de după război (1945-1946) a avut 
între participante şi formaţia ,CFR.” Târgovişte. Aceasta 
a fost prima echipă din istoria sportului târgoviştean 
care a luat parte la întrecerile unei competiţii de nivelul 
diviziei „A”. (A.B.) 


PRIMUL SPECTACOL TEATRAL LA 
TÂRGOVIŞTE La 20 septembrie 1836, într-o poiană, 
megieşă oraşului, din pădurea Priseaca, are loc o 
premieră în viata culturală a Târgoviştei: reprezentatia, 
în limba română, cu piesa „Extremele se ating” de 
Teohari Glădescu, jucată de trupa franco-valahă a lui 
Nicolae Gretchi, fiind, de altfel, primul spectacol 
românesc în aer liber; interpreţi: amfitrionul 
spectacolului, Bălănescu, autorul piesei, directorul 
trupei — şi regizor, totodată —, Stanislas Bellanger şi 
Henri de Mondonville, primul călător şi scriitor, iar cel 
de-al doilea profesor şi miniaturist, refugiat în Țara 
Românească. Succesul spectacolului îl determină pe 
ispravnicul oraşului, Mihalache Vlădescu, să aprobe 
trupei „punerea în scenă” a unei alte piese în premieră. 
lată afişul primului spectacol: „Cu permisiunea domnului 
ispravnic / Trupa franco-valahă a lui Nicolae Gretchi et 
companie / Va da astăzi prima reprezentare a / piesei 
„Contrariile se atrag” / aforism francez într-un act / de 
domnul Teohari Gladescu (din Kersinov — Chişinău — 
n.n.) / aceasta piesă va fi urmată de / un supeu / ce va 
infrati într-o singură noapte / şampanie, / rom şi punci / 
Spectacolul va începe la ora 15 fix / Târgovişte, 20 
septembrie 1836”. Teohari Glădescu, la sfârşitul 
insolitului spectacol, a clamat: ,Nepotii noştri vor refuza 
să creadă. Ei vor lua acest curios eveniment după un 
episod mitologic. ÎI vor cânta în proză şi vers”. (G.C.) 


PRISĂCARU, Ciprian (8.1.1982, Târgovişte) 
Fotbalist. Absolvent al Liceului „Voievodul Mircea” 
Târgovişte (2000). Licenţiat al Universităţii „Valahia” din 
Târgovişte, Facultatea de Ştiinţe Umaniste, Secţia 
Educaţie Fizică şi Sport (2004). Conducător în domeniul 


sportului, Antrenor. Profesor la Catedra de fotbal de la 
CSS Târgovişte (2004-2009). Din această postură, 
coroborat cu licenţa UEFA „B” de antrenor de fotbal pe 
care a obținut-o în 2008, a activat ca antrenor secund la 
formaţiile feminine ale CSS Târgovişte. A contribuit la 
obținerea unor succese notabile ale echipelor respective 
de senioare (un loc 2 şi două locuri 3 în Liga 1, patru 
prezenţe în semifinalele Cupei României) şi junioare (o 
medalie de aur şi două de argint la campionatele 
naționale). A deţinut funcţii de conducere importante 
precum cele de la Ministerul Tineretului şi Sportului, 
Autoritatea Naţională pentru Sport şi Tineret — Director 
la Direcţia Statistică şi Programe Instituţii Publice pentru 
Sport (2009-2011), „Clubul Sportiv” Târgovişte — Director 
cu delegație (2010-2011), Secretar al Comisiei Centrale 
de Fotbal Feminin din cadrul Federaţiei Române de Fotbal 
(2008-2009), Preşedinte al Comisiei de Recunoaştere a 
Noilor Ramuri Sportive din cadrul Autorităţii Naţionale 
pentru Sport şi Tineret (2010). (A.B.) 


PRISICEANU, Ştefan (15.V1.1930, Târgovişte) Atlet. 
Licenţiat al Institutului de Construcţii din Bucureşti. 
Legitimat la „Dinamo” Bucureşti, „Constructorul” 
Bucureşti, „Energia” Bucuresti, „ TCH” Bucuresti. Are 6 
selectii in echipa nationala. Medaliat cu aur la 
campionatele balcanice, 10 titluri de campion national, 
8 recorduri nationale. Maestru al sportului (1952). 
Recordurile personale: 100 m (10.6, 1955); 200 m (22.4, 
1955). (A.B.) 


PRO UNIVERSITARIA Revista editata de Liga 
Studenţilor din Universitatea „Valahia” din Târgovişte; 
este lansata la 18 aprilie 1996; editor coordonator, 
presedintele ligii: Leonardo Badea. Apare pentru scurt 
timp si este realizata de studenti. (G.C.) 


PROARAME Subtitrata „Revistă trimestrială de 
cultura militară şi patriotică”, a fost lansată la 1 aprilie 
2009. Fondator/director, scriitorul şi jurnalistul Dan Giju 
(Bogdan Didescu); redactori: Karola Kim (Bianca Giju), 
Marius Vasile. Rubrici permanente: ,Comentariul 
editorului”, „Interviu”, „Armele românilor”, „Feminaarm”, 
„Condeie la orizont”, „Document”, „Literatura militarilor”, 
„Poeme de cazarmă”, „Universul cărţii de război”. 
Continuă. (G.C.) 


PROCA, Alina (24.X.1983, Moreni, Dâmboviţa) 
Atletă. Legitimări ,CSS” Târgovişte (1996-1998), „Clubul 
Sportiv” Târgovişte (1999-2006). Medaliată cu aur la 
campionatele balcanice de tineret şi cu argint la 
campionatele balcanice de juniori. De 4 ori medaliată 
cu argint şi o dată cu bronz la campionatele naţionale. 
A stabilit 5 recorduri naţionale de tineret. Maestră a 
sportului (2001). Recorduri personale: 1500 m (4.24.31, 
2004); 3000 m obstacole (9.46.76, 2003). (A.B.) 

PROCA, Nicolae (13.X11.1925, Slănic, Domnesti, 
Arges — 9.VII.2007) Fotbalist, antrenor. A jucat fotbal 
la Steagul Roşu Braşov în perioada 1948-1961 evoluând 
succesiv cu această echipă în campionatele districtual, 
regional, divizia „B”, divizia „A”. La nivelul primului eşalon 
fotbalistic al ţării a jucat 66 meciuri şi a înscris 25 de 
goluri. Ca jucător, cu echipa braşoveană a ocupat un 
loc 2 în campionat (ediția 1959-1960) şi a câştigat Cupa 
Balcanică intercluburi (1961). Imediat ce s-a retras din 
postura de jucător, Silviu Ploieşteanu, cel care i-a fost 
antrenor toată această perioadă, l-a promovat ca 
secundul său la Steagul Roşu Braşov. A activat în 
această poziție până în 1968 când a fost desemnat, 
pentru foarte putin timp, antrenor principal. Între 1969 
şi 1971 a fost secundul lui Valentin Stănescu, după 
care a redevenit antrenor principal la Steagul Roşu 
Braşov pentru 4 sezoane (1971-1975). După perioada 
în care a condus echipa Clubul Sportiv Târgovişte (1976- 
1979) a revenit ca antrenor principal la Braşov unde 
imediat (1980) a reuşit să promoveze echipa locală în 
divizia ,A” după 4 ani petrecuţi de aceasta în eşalonul 
secund. În 1981 a fost unul dintre protagonistii 
procesului „Bani negri în fotbalul românesc” ceea ce i-a 
atras o condamnare (cu suspendare) şi interdicţia de a 
mai antrena echipe de divizia „A”. În asemenea condiții 
în ultimii ani înainte de 1989 a mai activat la divizionara 
„C” Tractorul Braşov. După evenimentele din 1989, pentru 
o scurtă perioadă de timp (în octombrie 1991, 2 meciuri), 
a fost antrenor principal la FCM Braşov. Ultima echipă 
pe care a antrenat-o a fost Cimentul Fieni (1995-1996, 
divizia „C”). La Clubul Sportiv Târgovişte a fost antrenor 
principal timp de trei sezoane competitionale (1976- 
1979). A preluat echipa în vara anului 1976, pe când 
aceasta evolua în divizia „B” şi după un singur an a 
promovat-o în primul eşalon al fotbalului românesc. A 
condus echipa din postura de antrenor principal încă 2 
sezoane, aceasta clasându-se atunci pe locurile 9 (ediţia 
1977-1978), respectiv 7 (1978-1979). În cei numai 3 ani 
în care a activat la Târgovişte şi-a dobândit notorietatea 
de „Cel mai bun antrenor din istoria fotbalului local”. Pe 
lângă o promovare din „B” în „A” şi două clasări în prima 
jumătate a clasamentului diviziei „A” (cele mai bune în 
istoria celor 9 participări ale Târgoviştei în primul eşalon 
fotbalistic al țării) mai trebuie adăugat la CV-ul său din 
perioada târgovişteană — el având merite incontestabile 
în acest sens — desemnarea lui Narcis Coman ca „Cel 
mai bun fotbalist român al anului 1978” şi convocarea 
unor componenți ai „CS-ului” pentru a evolua în prima 
reprezentativă a ţării (Narcis Coman, Florin Grigore, în 
1978 şi 1979) — ambele premiere pentru fotbalul local şi 
situații rămase singulare până la momentul redactării 
acestei lucrări. Prin cele 68 de meciuri (28 victorii, 13 
meciuri egale, 27 înfrângeri) în care a condus echipa 
târgovişteană în divizia „A” este cel mai longeviv şi cel 
mai eficient (singurul cu peste 50 % puncte realizate din 

maximum posibile) dintre cei 15 antrenori principali care 
au activat de-a lungul timpului la această formaţie. (A.B.) 


PROCESUL DE LA TÂRGOVIŞTE Mişcarea 
Republicană de la Ploieşti (octombrie, 1871), iniţiată de 
C.A. Rosetti şi |.C. Brătianu, urmărea detronarea prinţului 
Carol şi trebuia să izbucnească concomitent în 13 capitale 
de judeţ. Izbucnirea mişcării fusese fixată pentru ziua de 
8 august 1871, însă a fost amânată în ultimul moment. 
Totuşi, la Ploieşti acţiunea a urmat planul initial şi Al. 
Candiano-Popescu, fiind un bun organizator, a anihilat 
toate autoritățile locale. Guvernul a intervenit cu 
promptitudine şi a arestat şi trimis în judecată pe 
participanţi. La 12 octombrie soseau la Târgovişte cei 38 
de inculpati, acuzaţi că, prin mijloace „răzbunătoare au 
urmărit răsturnarea formei de guvernământ”. Procesul s- 
a desfăşurat la sediul Tribunalului Judeţean, aflat în sala 
loan Filip şi a durat şapte zile „într-o atmosferă de mare 
tensiune, fiind primul mare proces politic din tara noastră”. 
Au pledat cei mai mari avocaţi ai epocii (N. Fleva, Pantazi 
Ghica, Scarlat Turianu, lancu Nicolaescu) şi s-au 
mobilizat liberalii locali pentru a combate atmosfera 
defavorabilă, a menţine legătura cu cei arestaţi, 
transmitandu-le informații despre modul cum trebuiau să 
acţioneze. Achitarea celor arestaţi a provocat demisia 
primului ministru Emanoil Costache Epureanu şi a 
celorlalți miniştri. (M.O.) 


PRODUCEREA VARULUI (VĂRNICERI) Pentru 
realizarea construcţiilor din cărămidă era necesară 
folosirea varului pentru realizarea mortarului. Existența 
unor varnite pe teritoriul oraşului în secolul al XVII-lea 
nu a fost atestată de documente sau de săpături 
arheologice. Constantin Brâncoveanu pentru lucrările 
de reparaţii de la Curtea Domnească aducea 30 de 
căruţe cu var de la Brăneşti. În cursul secolului al XVIII-lea 
sunt atestate cuptoare de var la Aninoasa, iar spre 
sfârşitul secolului, vărnicerii s-au stabilit în apropierea 
oraşului, în partea de sud, pe ulița Varniceri. (G.T./ C.V.) 


PROGRESUL Foaia Societăţii Culturale 
„Progresul”. Scoasă la Târgovişte, în 1883. Fuzionează 
cu ziarul „Armonia”, apărând săptămânal cu titlul 
„Unirea”, din 1885, ca Foaia Societăţii ,Progresul” din 
Târgovişte. Fuziunea s-a făcut ca rezultat al hotărârii 
membrilor Societăţii Culturale „Progresul”, condusă de 
Dumitru lovitiu. (V.P.) 


PROGRESUL ÎNVĂȚĂMÂNT În vara anului 1957, 
după depăşirea mai multor faze succesive de 
calificare, „Progresul Învățământ” Târgovişte (antrenor 
dr. Eugen Străjescu) a promovat în divizia „A” la volei 
feminin. Este prima formaţie feminină din Târgovişte 
care a obținut dreptul de a evolua într-un campionat 
divizionar „A”. (A.B.) 

PROLIBRIS S.A. TÂRGOVIŞTE Specializată în 
vânzarea de cărți, papetărie şi jucării prin intermediul 
unor librării. Preia activitatea şi patrimoniul fostului 
Centru de Librării, care activa în judeţul Dâmboviţa din 
1974. Vechea unitate a fost condusă de Silviu 
Gheorghiu şi avea în Târgovişte o rețea de 5 unităţi 
specializate. După 1991, societatea nou înființată a fost 
condusă de Cornel Niţă, iar în prezent de Tiberiu şi 
Marius Niţă. În oraş au mai rămas două unităţi. În schimb 
au apărut şi alte magazine de profil sau raioane 
specializate în cadrul marilor lanţuri comerciale. (V.P.) 


PRONITRON Este primul fanzin care apare (pentru 
scurt timp) la Târgovişte, în toamna lui 1990, editat de 
Asociaţia ,Argonaut” pentru cultura SF, de anticipație 
şi literatură fantastică şi de Fundaţia pentru Tineret 
Dâmboviţa; initiatori: Alexandru Mircea Cotarta, Lidia 
Cotarta, George Coandă. În paginile acestui fanzin au 
semnat, pe lângă initiatori, Ray Bradbury, Elga Lyndina, 
Corneliu Drăgan, Dumitru Falcan, Georgeta Macarie 
Negru. Rubrici de proză, poezie, eseu, critică literară, 
cronică de film/teatru de anticipație şi SF. (G.C.) 


PROTOPOPEANU, Gheorghe (15.V.1889, 
Târgovişte — primăvara anului 1966) Absolvent al Liceului 
(azi Colegiu National) ,lenachita Văcărescu” din 
Târgovişte, al Şcolii Militare de Ofițeri de Artilerie şi Geniu 
din Bucureşti, al şcolilor militare din Kassel, Juteborg, 
al Academiei Tehnice Militare din Charlottenburg 
(Germania) şi al Şcolii Superioare de Război de la Paris. 
A urcat în grad de la sublocotenent la cel de general de 
divizie. Participă la Primul Război Mondial, apoi ocupă 
funcţiile de ministru al Economiei Naţionale (în perioada 
interbelică), de comandant de divizie şi de corp de 
armată. În al Doilea Război Mondial îşi conduce, 
acoperindu-se de glorie, unităţile pe care le-a 
comandant, la eliberarea Basarabiei şi în ofensivă până 
la Bug. A fost distins cu Ordinul „Mihai Viteazul”, clasa 
a Ill-a. După război, în 1949, a fost condamnat la 5 ani 
închisoare, iar în 1954 la alti 15 ani de temniţă grea 
pentru vina de a fi fost ministru al Economiei Naţionale 
şi de a fi produs pierderi mari trupelor sovietice la cetatea 
Albă şi la Odesa şi de a fi urmat cursurile unor şcoli 
militare germane. Este eliberat în 1963 cu sănătatea 
grav afectată şi cu moralul distrus. (G.C.) 


PROTOPOPESCU, Vasile (1910, Târgovişte — 
1975, Bucureşti) Doctor în ştiinţe economice şi 
finanţe, profesor universitar la Facultatea de Ştiinţe. 
„Om de frumoasă şi temeinică cultură... a reuşit prin 
muncă şi pricepere”. A colaborat la revistele financiare 
şi economice. A ocupat servicii de mare răspundere 


în Ministerul de Finanţe, la Oficiul de Studii al 
Consiliului Superior, la Transporturi şi Comunicaţii şi 
la Ministerul Economiei Naţionale. Membru al 
Asociaţiei Economiştilor Români, a fost colaborator 
de onoare la al IV-lea volum din „Enciclopedia 
României”. Numit secretar general al Ministerului 
Aprovizionării, a ajutat din răsputeri oraşul cu alimente 
şi materiale (în 1946). (M.O.) 


PUIESCU, Robert Marian (26.1.1976, Târgovişte) 
Preot, Consilier Cultural şi Comunicaţii Media. A urmat 
Colegiul National ,lenachita Văcărescu” (1989-1991), 
Seminarul Teologic Ortodox din Bucureşti (1991-1992), 
apoi Seminarul Teologic „Sf. loan Gură de Aur” din 
Târgovişte (1992-1996), Facultatea de Teologie a 
Universităţii „Valahia” din Târgovişte (1996-2000), 
cursurile de master în teologie din cadrul Facultăţii de 
Teologie a Universităţii „Valahia” din Târgovişte (2001- 
2002), cursurile de doctorat în teologie din cadrul 
Universităţii din Bucureşti (2000-2006), doctor în teologie 
al Universităţii din Bucuresti (2006). A fost profesor titu- 
lar, cu gradul | didactic, în cadrul Seminarului Teologic 
„Sf. loan Gură de Aur” din Târgovişte (2000-2007), de 
limba greacă, spiritualitate ortodoxă, drept bisericesc 
şi catehism. Este preot II al Parohiei „Sf. Nicolae- 
Simuleasa” din Târgovişte din anul 2007; asistent 
universitar asociat în cadrul Universităţii „Valahia” din 
Târgovişte, pentru disciplinele Misiologie, Noul şi Vechiul 
Testament, din anul 2008 şi Consilier Cultural şi 
Comunicaţii Media al Arhiepiscopiei Târgoviştei, din anul 
2008. (Arhiep.) 


PULBERĂRIA DE LA LACULETE (1881-1937) A 
fost înființată în 1881 de Societatea belgiană 
Daallemayne et Miller, care a luat în concesiune de 
la statul român pe o perioadă de 15 ani, dreptul exclusiv 
al fabricării prafului de puşcă şi construirea unei 
pulberării la Lăculeţe. Lucrările de construcţie s-au 
desfăşurat în perioada ianuarie 1881 — mai 1888. După 
construirea căii ferate Titu-Târgovişte în anul 1883, 
existența Pulberăriei de la Lăculeţe, a constituit unul 
din motivele prelungirii căii ferate Târgovişte-Pucioasa, 
care a fost declarată cale ferată de utilitate publică, 
conform proiectului de lege din 13 martie 1885 al 
Ministerului Lucrărilor Publice. Pulberăria de la Lăculeţe 
a fost răscumpărată de statul român în anul 1888 şi a 
trecut în administrația Ministerului de Război. Odată 
cu alimentarea cu apă a oraşului Târgovişte, la 
începutul secolului al XX-lea, şi Pulberăria de la 
Lăculeţe se va racorda la acest sistem de alimentare. 
În 1937 Fabrica de la Lăculeţe era administrată de 
CAM Bucureşti. (G.T./ C.V.) 


RACHIERII Cu ocazia reparării Bisericii Târgului, la 
1825, sunt amintiţi rachierii Dobre Marin şi Manole. La 
1832 erau menționate şase velnite de rachiu aşezate pe 
apa lalomitei şi două cazane de rachiu pentru producerea 
rachiului în inventarul averii lui Negoiță Fusea. Velnitele 
şi povernele, după anul 1831, erau amplasate numai în 
afara oraşului, pe lalomita, deoarece erau considerate 
unități poluante. De la poverne, tuica şi rachiul erau aduse 
în oraş în vederea comercializării. Instalarea barierelor şi 
perceperea de taxe pe vinuri şi rachiuri au provocat dese 
conflicte între producători şi autorităţi. (G.T./ C.V.) 


RADIO DÂMBOVIȚA / D Transmite cu începere de 
la 16 martie 1995 pe frecvenţa de 68,6 MHz. Fondatori 
acţionari: Mihai lurcu, Marius Mihalachioiu, Dragos 
Novolan; director fondator: Ovidiu Burlacu. Redactori 
şefi: Lucian Grigorescu (fondator), Gabriel Trandafir, 
Andra Adiohos. Emisiuni de rezonanţă: „Zigzag 
magazin”, Clubul studenţilor”, „Radio piticul”. Din iunie 
1997 postul este preluat de Alina Mavrodin şi Teodor 
Vasiliu, care-i devin directori şi-l integrează în trustul 
SC ARTPRESS-IMPACT SRL. După preluare, redactori- 
şefi: Dan Topa, Gabriel Cristache, Raluca Stoichiţă, 
Gheorghe Manea (Jojo); redactori realizatori: Cristina 
Drăgănescu-llieş, Laura Manafu, Gabriel Boriga, Tibi Ciulei, 
Florentina Ene Marin, Andreea Cotoc, Cristina Petre, lulian 
Bănăşanu, Geni Ghenciulescu, lulia Ghercă Laczi, Paul 
Gherasim Dinescu, Livia Constantin. Emisiune de 
audienţă: „Valenţe”, Ce-am votat, ce-am căpătat”, 
„Provocare la dialog”, „Universul familiei”, Rock-ul, ultima 
frontieră”, Floare albastră”. Continuă. (G.C.) 


RADIO IENACHITA Începe să transmită din ianuarie 
1998 la iniţiativa elevilor de la Colegiul National „lenăchiță 
Văcărescu” din Târgovişte. Este primul post de radio 
liceal din judeţul Dâmboviţa. Transmite muzică, 
concursuri, buletine informative. Continuă. (G.C.) 


RADIO MDI Emite din 12 noiembrie 2011 sub licenţa 
R-131.1/6.10.2011, pe frecvenţa de 88,1 MHz. Fondator/ 

patron, omul de afaceri Dan Miculescu. Director: Dan 
Tatut. Redactor-şef: Dan Banu. Transmite 24 de ore din 
24 emisiuni de stiri şi muzicale într-o gama variată. 
Continuă. (G.C.) 


RADIO MINISAT Începe să transmită din 15 martie 
1995, pe frecvenţa de 98,5 MHz. Fondator/ patron: Mihai 
Dumitrescu; directori; Gheorghe Florea, Marin Badea 
(o vreme şi editor coordonator), Nicolae Savu Cristescu, 
Bogdan Şerban, Tibi Ciulei, Cosmin Bogza; director stiri: 
Manina Leaşu. Redactori, realizatori de emisiuni de-a 
lungul timpului: Mihaela Badea, Virginia Mateiaş, 
Carmen Kulcsar, Bogdan Şerban, lulian Codreanu, 
Marius Mihălcioiu, Cătălin Aldea, Alexandru Coroliu, 
Gabriel Boriga, Ştefania Honţoş Nicolăescu, Cristina 
Petre. Emisiuni de audienţă: „Happy Hour”, „Seară de 


seară”, „Trei T”, „Undă verde”. Continua. (G.C.) 


RADIO PULS FM Emite din luna iunie 2004 sub licenţă 
SC Image Group SRL din Târgovişte. Directori: Dan 
Alexandru Inosel, Marius Badea, Tibi Ciulei, Dan Stefanov. 
Redactori: Carmen Negoescu, Nelu Barbu, Mihaela 
Avram, Marius lonita, Adi Drăgoescu, Mihaela Popescu. 
Postul este specializat pe muzică Oldies. Continuă. (G.C.) 


RADIO WHITE FM Intră în transmisie la 14 februarie 
2007 pe frecvenţa de 89,8 MHz; licenţă obţinută de SC 
Universul dâmboviţean SRL Redactori-şefi: Gheorghe 
Manea (Jojo), lulian Codreanu, Horia Marin, Crina 
Zamfirescu. Emisiune: „Matina!”. Continuă. (G.C.) 


RADOVICI, Gheorghe (sf. sec. al XVII-lea — încep. 
sec. al XVIII-lea) Tipograf, editor. Alături de Manu 
Apostol, Mitrofan Gregoras din Dedona şi ieromonahul 
Filohtei, se numără printre marii tipografi şi editori 
târgovişteni din perioada brâncovenească. „Delungat de 
lume”, deci probabil monah, învaţă cu multă osteneală 
şi osârdie, de la Antim Ivireanul, „meşteşugul tipografiei”, 
„alergând ca cerbul setos”. Cultivat, probabil în şcolile 
vremii, cunoştea latina şi greaca. Contribuţie la apariția 

tipăriturilor târgoviştene: „Psaltire” (1710), „învățătură 
bisericească” (1710), ,Octoih” (1712), „Rugăciuni în toate 
zilele săptămânii” (1712), „Pilde filosofeşti” (1713), 
„Liturghier” (1713), „Molitvenic sau Evhologhion” (1713), 
„Catavasier” (1714), „Ciasoslov” (1715), „Hrisant — 
Despre oficiile, clericii şi dregătoriile Sfintei Biserici” 
(1715), „Locul, în sfânta Mitropolie a Târgoviştei”. În 
prefața „Catavasierului” (1717), tipograful afirma: „Ci şi 
muierile cele tesatoare, călătorii şi corăbierii osteneala 
care le vine din lucrări cu cântecele o mângâie”. (V.P.) 


RADU CEL MARE (mijl. sec. XV — ~23.IV.1508) 
Domn al Țării Româneşti (p. 8 sept. 1495 — p. 23 apr. 
1508). Fiul lui Vlad Călugărul, a fost asociat la tron în 
ultimii ani de domnie ai acestuia. În 1504, cu acordul 
sultanului Baiazid II, el l-a adus în Tara Românească 
pe Nifon Il, fostul patriarh ecumenic, aflat în exil la 
Adrianopol, care a purces la o reorganizare a Bisericii 
Țării Româneşti. La propunerile lui Nifon scaunul 
mitropolitan a fost transferat de la Curtea de Argeş la 
Târgovişte şi au fost organizate Episcopia Râmnicului 
şi Episcopia Buzăului. În 1504/ 1505 relaţiile dintre domn 
şi arhiereu se strică, ultimul părăsind tara. Pe plan 
extern, Radu cel Mare s-a prezentat cu regularitate la 
Istanbul pentru a duce tributul de 8 000 de ducati plătit 
de Țara Românească Imperiului Otoman şi pentru a 
prezenta omagiul său sultanului. În 1505, la cererea 
sultanului Baiazid II, el a cedat vadurile Dunării cu vămile 
lor. În aug. 1497, solii săi au încheiat la Buda un tratat 
cu regele Vladislav II căruia îi jurau credinţă în numele 
domnului, Radu cel Mare primind, cu titlul de feud, 
domeniul Geoagiului în Transilvania. Cu Moldova lui 
Ştefan cel Mare relaţiile au fost paşnice, dar ele s-au 
deteriorat în toamna anului 1507, când Radu cel Mare 
l-a susținut împotriva lui Bogdan pe un pretendent, 
Roman, care vine cu ajutor militar din Tara Românească 
şi pradă regiunea Putnei. În replică, Bogdan III a devastat 
timp de 10 zile ţinutul Râmnicului Sărat. Călugărul sârb 
Maxim Brancovici va media împăcarea între cei doi 
domni. Radu cel Mare a sprijinit cu moşii şi daruri 
mănăstirile Glavacioc, Govora, Tismana, din tara, 
precum şi mănăstirile Kutlumus, Zografou, Hilandari, 
Sf. Pantelimon şi Dochiariou de la Muntele Athos. 
Supranumele „cel Mare” şi-l datorează sprijinului 
generos acordat culturii şi bisericii ortodoxe. Domneste 
statornic la Târgovişte, primul document al său fiind 
emis aici în sept. 1495. Radu cel Mare a continuat 
lucrările de fortificare a oraşului, care este numit în 
documente „cetatea de scaun” sau „cetatea Târgoviștei”. 
A început construirea unui nou sediu al Mitropoliei, 
terminat mult mai târziu de Neagoe Basarab. Mănăstirea 
Dealu a fost rezidită cu grijă de meşteri armeni şi 
georgieni, conduşi de Grigore, destinată să fie un centru 
cultural de renume în lumea ortodoxă, dar şi gropniță 
domnească. Târnosirea s-a făcut la 4 dec. 1501. Aici 


vor activa maistrul tipograf Macarie din Cetinje şi prima 
maşină de tipărit din spaţiul românesc extracarpatic, 
de sub teascurile căreia va ieşi „Liturghierul” — prima 
carte românească tipărită (nov. 1508). (A.S./M.O.) 


RADU DE LA AFUMAȚI (-1500 — 2.1.1529, 
Ramnicu-Valcea) Domn al Tarii Romanesti (a. 22 ian. 
— a. 24 apr. 1522; p. 22 iun. — a. 15 aug. 1522; p. 16. 
oct. 1522 — a. 25 apr. 1523; a. 27 ian. — între 9 şi 20 
mart. 1524; a. 18 sept. 1524 — 2 ian. 1529). Fiu nelegitim 
al lui Radu cel Mare, a fost ridicat domn de boieri în 
ian. 1522, după moartea lui Neagoe Basarab, când 
Mehmed, beiul de Nicopole, încerca obţinerea tronului 
de la sultan. Perioada 1522-24 a reprezentat o epocă 
de lupte aproape neîntrerupte cu turcii sau cu diferiţi 
pretendenți susținuți de aceştia şi de unele facţiuni 
boiereşti. În 1522, la Gubavi, Radu de la Afumaţi obţine 
victoria asupra lui Mehmed-bey alungându-l peste 
Dunăre. În martie au loc noi lupte cu Mehmed-bey la 
Ştefeni, Clejani, Bucureşti, Târgovişte şi pe râul Argeşel. 
Învins, Radu de la Afumaţi fuge în Transilvania (apr. 
1522), unde primeşte domeniile Vintul de Jos şi Vurpar. 
Pericolul transformării Ţării Româneşti in paşalâc 
determină boierimea munteană să se ralieze lui Radu 
de la Afumați. În iunie 1522, cu sprijinul voievodului 
Transilvaniei, Radu de la Afumaţi pătrunde în Țara 
Românească şi alungă oastea turcească peste Dunăre. 
În iulie, Mehmed-bey revine cu noi forțe, dar este bătut 
la Plata, Grumazi, Nicopole şi Siştov. În august 
Mehmed-bey îl învinge pe Radu de la Afumaţi la 
Gherghița, Bucureşti şi Slatina, obligându-l să se 
refugieze în Transilvania (15 aug. 1522). Cu sprijinul lui 
loan Zapolya, care intervine personal în Tara 
Românească, isi reocupă tronul în oct. 1522. În febr- 
apr. 1523, este învins de turcii, alături de care se aflau 
boierii Craiovesti, şi fuge în Transilvania. În ianuarie 
1524, profită de uciderea domnului pentru a-şi reocupa 
tronul, dar în mart. 1524 el este însă obligat să se retragă 
din nou din fata lui Vladislav III şi a Craioveştilor. O noua 
ruptură survenită între Valdislav III şi Craiovesti i-a facut 
pe puternicii boieri olteni să se ralieze lui Radu de la 
Afumați care, cu sprijinul lui loan Zápolya, îl învinge pe 
Vladislav III la Didrih îndepărtându-l din scaun (sept. 
1524). Obține numirea sultanului, în schimbul sporirii 
haraciului de la 12 000 la 14 000 de galbeni. În 1525, 
Vladislav revine şi în apr.-aug. cei doi domni împart 
tronul, Radu de la Afumaţi domnind la Târgovişte, iar 
Vladislav, susținut de paşalele de la Dunăre, la 
Bucuresti. În august, îl alungă pe Vladislav din tara 
rămânând singur domn. Alţi doi pretendenti vor fi învinşi 
şi ucişi. Recăsătoria cu Ruxandra, fiica lui Neagoe 
Basarab, la sfârşitul lui ianuarie 1526 (în 1525 îi murise 
prima soție), i-a asigurat colaborarea boierilor Craiovesti, 
dar şi ostilitatea domnului Moldovei, care o dorea pentru 
el. Ca urmare, în februarie 1526 acesta întreprinde o 

expediţie de răzbunare in Tara Românească, căreia 
Radu de la Afumaţi îi ripostează, în martie, cu un atac 
în Moldova. După doi ani de tratative, încheie o alianţă 
antiotomană cu regele Ungariei (vara 1528), precedată 
de o înțelegere cu Petru Rareş (apr. 1528). În dec. 1528, 
o grupare boierească, în frunte cu vornicul Neagoe şi 
postelnicul Drăgan, întrunită la Slatina, se ridică 
împotriva lui Radu de la Afumaţi, care, surprins nepregătit, 
încearcă să fugă, împreună cu fiul său Vlad, în Oltenia 
la Craiovesti. Ajunşi din urmă la Râmnicu-Vâlcea, sunt 
ucişi în bisericuța de pe dealul Cetatuii. Este statornic 
la Târgovişte, numit de diecii cancelariei domneşti 
„minunatul scaun, slăvita cetate”. În 1527-1528, Manea 
Perşanu va construi în oraş biserica Sf. Nicolae 
Andronesti. (A.$./M.O.) 


RADU din Cepturoaia (sec. XVI — sec. XVII) 
Dregător muntean. Postelnic (1581-1592), vistiernic II 
(1593-1594), mare postelnic (1594-1595, 1600). Fiul 
postelnicului Gherghina şi vărul fraţilor Buzesti, a devenit 
ginerele celebrului căpitan Radu Calomfirescu, iar fiul 
său Preda va lua de soţie pe Florica, fata lui Mihai 
Viteazul. Participă la alungarea lui Simion Movilă şi face 
parte din locotenenta domnească de la Târgovişte (a. 
26 iun./6 iul. — a. 7 /17 oct. 1601). În Sfatul Domnesc 
sub mai multe domnii, era considerat la începutul sec. 
XVII unul dintre cei mai importanţi boieri ai țării, primind 
daruri şi scrisori de la împăratul Habsburgic. (A.$./M.O.) 


RADU II PRAZNAGLAVA (sec.XIV — 1428) Domn 
al Țării Româneşti (p. 26 mai 1420 — a. 23 oct. 1422, 
1426 — mart. 1427). Fiu nelegitim al lui Mircea cel 
Bătrân, îi succede la tron fratelui său Mihail |, cu ajutorul 
otomanilor. A pierdut domnia de mai multe ori, în urma 
conflictelor cu vărul său, Dan Il, sprijint de regele 
Ungariei, refugiindu-se peste Dunăre, de unde revenea 
cu oastea turcească. A condus tara de la Târgovişte. 
Aici va semna un tratat de pace şi alianţă cu Braşovul 
şi Țara Bârsei (17 mai 1421) şi va întări vechile privilegii 
ale pârgarilor braşoveni (21 nov. 1421). (A.Ş./M.0.) 


RADU ILIE Haidăul (? — -28.VII.1558, Marea 
Marmara) Domn al Tari Româneşti (15 nov. 1552-a. 11 
mai 1553). Fiul lui Radu de la Afumaţi. Aflat în serviciul 
habsburgilor, este pretendentul susținut de aceştia la 
tronul Valahiei şi îşi ia numele de Radu. Vine în tara cu 
boierii partidei antiotomane, refugiaţi în Transilvania, şi 
armată formată din mercenari unguri, poloni şi haiduci 
(de unde şi supranumele). Domnul Mircea Ciobanul este 
înfrânt la Manesti-Prahova (15 nov. 1552) şi fuge peste 
Dunăre. Învestit domn de către sultan (dec. 1552), în 
urma unor negocieri, Radu llie Haidăul mută reşedinţa 
domnească la Târgovişte (acţiune susținută şi de fidelul 
boier târgoviştean Socol din Răzvad). În anul următor, 
Mircea Ciobanul revine cu oaste turco-tătară-moldoveană 

şi îl alungă în Transilvania. O nouă încercare a sa de a 
ocupa tronul este oprită de sibieni (aug. 1553), care 
doreau menţinerea unor relaţii bune cu turcii. Cererea 
sultanului şi presiunile lui Mircea Ciobanul, care interzice 
negustorilor braşoveni accesul în Valahia, duc la 
extrădarea lui Radu llie Haidăul şi a boierului Socol, 
ambii fiind trimişi la Istanbul şi înecaţi. (A.$./M.O.) 


RADU PAISIE (? — ~mart. 1545, Egipt) Domn al 
Tari Româneşti (a. 13 iun. 1535 — p.24 febr. 1536; a. 18 
apr. 1536 — a.2 iun. 1539; a. 19 iul. 1539 — a.5 mai 
1544; a. 2 iun. 1544-20 febr. 1545). Fiul lui Radu cel 
Mare. S-a călugărit pentru scurt timp, schimbându-şi 
numele de Petru în Paisie şi ajungând egumen al 
Mănăstirii Argeş. Ocupă tronul pentru scurt timp, sub 
numele Radu, cu sprijinul boierilor nemulţumiţi de Vlad 
Vinitilă, dar nu obţine recunoaşterea sultanului şi fuge 
în Transilvania. Revenit cu oaste după moartea lui Vlad 
Vintilă, obţine investitura după ce se deplasează per- 
sonal la Istanbul. Domniile sale au fost o continuă luptă 
contra diverşilor pretendenți: Barbu Neagoe (1536), 
Laiotă Basarab susţinut de Craiovesti (înfrânt la Fântâna 
Tiganului, nov. 1538), Serban din Izvorani (iun. 1539), 
din nou Laiotă Basarab (înfrânt cu sprijin turcesc la 
Fântâna Tiganului, 1 oct. 1544). Radu Paisie a reuşit 
să recastige tronul de fiecare dată graţie ajutorului 
otoman, fiind fidel sultanului. La cererea acestuia, a 
însoţit oastea turcă în campaniile din Moldova (1538) şi 
Transilvania (1541, 1542), primind de la loan Zapolya 
domeniile Vintul de Jos si Vurpăr. Brăila şi teritoriul din 
jur devin raia turcească (1539). Angajat în tratative se- 
crete cu habsburgii (acordul din 7 ian. 1543), este mazilit 
şi exilat în Egipt. Ctitor al mănăstirilor Mislea (1537), 
Valea (1537) şi Bolnita Coziei (1538) şi sprijinitor al 
mai multor mănăstirii de la Muntele Athos, rezidind 
Karakalou şi Stavronikita. A domnit la Târgovişte, de 
unde emite primul hrisov „din slăvitul loc” (12 iul. 1535). 
De aici va acţiona contra boierilor răsculați (1536-1537). 
Se preocupă de zugrăvirea şi acoperirea cu plumb a 
Mitropoliei, iar vornicul său, Coadă, ctitoreşte Biserica 
Roşie — monument reprezentativ al oraşului. La 
Târgovişte este semnat tratatul secret cu Ferdinand de 
Habsburg (7 ian. 1543). În 1544, oraşul este ocupat de 
pretendentul Laiotă Basarab, care va domni aici două 
luni. (A.Ş./M.0.) 


RADU ZUGRAVUL (1740-1802) Pictor de icoane, 
muralist şi copist de manuscrise din Țara Românească. 
Descindea dintr-o familie de zugravi din Târgovişte, oraş 
în care şi-a făcut studiile. Ca artist s-a format pe lângă 
tatăl său, Mihai, în stilul brâncovenesc şi post- 
brâncovenesc. Pentru epoca în care a activat, realizările 
sale pot fi considerate numeroase: în 1758 execută în 
întregime pictura la biserica din Gura Văii, primul său 
ansamblu mural important; în 1759 repictează valorosul 

ansamblu de pictură bizantină, ajuns la o mare 
degradare, al Bisericii Sf. Nicolae Domnesc de la Curtea 
de Argeş; în 1761 pictează biserica din Brădetu şi 
Schitul Cornet, alături de tatăl şi fraţii săi, iar după 1777 
a pictat biserica din Tigania-Slobozia de la marginea 
Bucureştiului. Caietul de modele întocmit de el a fost 
folosit de zugravi până în 1870. (A.S./M.O.) 


RADU, George (19.1X.1961, Târgovişte) 
Rachetomodelism. Absolvent al Liceului ,lenachita 
Văcărescu” Târgovişte (1980). Licenţiat al Facultăţii de 
Tehnologia Construcţiilor de Maşini din cadrul Institutului 
Politehnic Bucureşti (1985). A debutat în activitatea 
sportivă la Casa Pionierilor Târgovişte în 1971, ca 
aeromodelist. Între anii 1973-1976 a fost legitimat la 
Astronautica Târgovişte. În această perioadă a realizat 
cele mai mari succese ale carierei sportive, între care 
un record mondial (cu prilejul „Cupei Ţărilor Socialiste”, 
concurs desfăşurat în august 1975 la Jambol (Bulgaria), 
a îmbunătățit recordul mondial la clasa S3D, durată cu 
paraşuta — rachetomodele impulsionate cu motoare de 
20 Ns, cu rezultatul de 314 secunde). Multiplu 
recordman şi campion al României. Fiul lui loan N. Radu; 
frate geamăn cu Ileana Radu. (A.B.) 


RADU, Gloria Gabriela (18.X1.1939, Bucşani, 
Dâmboviţa) Muzeograf, istoric literar, publicistă. Studii 
primare şi liceale în Târgovişte, unde va urma şi Şcoala 
Tehnică Sanitară. Absolventă a Facultăţii de Filologie a 
Universităţii „Al. |. Cuza” din laşi (1976). Cadru medical la 
laşi, apoi din 1976 şi până la pensionare (1999) muzeograf 
la Muzeul Judeţean Dâmboviţa. Între 1993-1999 face parte 
din juriul Festivalului de Literatură ,Mostenirea Văcăreştilor” 
care se desfăşoară anual la Târgovişte. Cunoaşte şi 
cercetează gruparea literară „Şcoala de la Târgovişte”. 
Colaborează cu articole şi note la reviste şi ziare 
târgoviştene. Având rădăcini italiene în familie (mama sa 
era născută Facco), după 1990 face cercetări de arhivă 
despre creatorii italieni stabiliţi în oraş (perioada 1846-1949). 
Din 1997 devine membră a Comunităţii Italienilor din 
România (CIR). Autoare a volumului „Constructori italieni 
la Târgovişte” (2001). Ea afirmă că acei constructorii din 
oraş au fost „meşterii italieni, care şi-au luat ucenici 
români”, unele clădiri păstrate până astăzi (Primăria, fosta 
Prefectură), fiind construite de aceştia. Mai colaborează 
la editarea unui pliant despre „Muzeul Tiparului şi al Cărții 
Vechi Româneşti” şi a unui „Studiu de urbanism istoric al 
oraşului Târgovişte”. (V.P.) 


RADU, Illeana  (19.1X.1961, Târgovişte) 
Rachetomodelism. Absolventă a Liceului ,,lenachita 
Văcărescu” Târgovişte (1980). Licenţiată a Academiei 
de Studii Economice din Bucureşti — Facultatea de 
Comerţ (1985). Doctor în economie. Legitimată la 
Astronautica Târgovişte (1973-1984). Cu prilejul unui 

concurs desfăşurat în octombrie 1983, la Suceava, 
devine recordmană mondială (durată cu paraşuta 
rachetoplane radiocomandate — clasa S8A; 1 minut 50 
secunde). Triplă campioană naţională (1973, durată cu 
paraşuta, clasa S3A; 1979, machete de altitudine, clasa 
S5C; 1983, machete de scară, clasa S7). Multiplă 
recordmană naţională. Fiica lui loan N. Radu; soră 
geamănă cu George Radu. (A.B.) 


RADU, loan N (15.1X.1935, Târgovişte). Profesor, 
istoric al culturii, publicist, sportiv. Absolvent al Şcolii 
Medii Nr. 3 „Nicolae Bălcescu” Târgovişte (1955). 
Licenţiat al Facultăţii de Matematică — Fizică a 
Universităţii din Timişoara (1959). Legitimat la ,Metalul” 
Târgovişte (1950-1971), „Astronautica” Târgovişte (1972- 
1983). În perioada 1950-1967 a practicat aeromodelismul 
(cu o întrerupere de catva ani la sfârşitul deceniului cinci, 
datorată stării de sănătate) fiind component al echipei 
naţionale, campion (de 2 ori) şi recordman naţional. Din 
1965 începe să se preocupe şi de rachetomodelism 
fiind unul dintre promotorii introducerii acestei discipline 
sportive în tara noastră. A făcut parte din echipa naţională 
de rachetomodelism a României în perioada 1969-1975. 
Din această postură a obţinut, în 1972, titlul de cam- 
pion mondial la clasa S3A — individual şi medalia de 
argint în proba pe echipe, fiind primul sportiv legitimat 
la un club din Târgovişte care devine campion mondial. 
La Criteriul european de rachetomodele din 1971 (ulte- 
rior oficializat campionat european) a câştigat medalia 
de aur la clasa S3A — individual. Primul sportiv legitimat 
la un club din Târgovişte care devine campion european. 
Ca rachetomodelist a stabilit 6 recorduri mondiale (S3A, 
17 min. 47 sec., 1970; S2B, 507 m, 1974; S2C, 543 m, 
1974; S6D, 1 min., 1975; S6D, 1 min. 54 sec., 1975; 
S8C, 1 min. 57 sec., 1983), 16 recorduri naţionale şi a 
câştigat 11 titluri de campion naţional. Maestru al 
sportului (1970). Maestru emerit al sportului (1971). A 
fost desemnat de Federaţia română de specialitate „Cel 
mai bun rachetomodelist român al anului” în 1970. Pe 
plan local a fost nominalizat drept „Cel mai bun sportiv 
al judeţului Dâmbovița” în anii 1973 şi 1974. A activat 
ca antrenor de rachetomodelism la „Astronautica” 
Târgovişte (1968-1995). Sportivii pregătiți de el au stabilit 
7 recorduri mondiale, 25 de recorduri naționale şi au 
câştigat 15 titluri de campion naţional. Între aceştia 
s-au aflat Daniel Cazacio, lon-Valeriu Stroescu, fraţii 
gemeni lleana şi George Radu (copiii săi), Mihai Pietriş, 
Lucian Niţă (recordmani mondiali), Liviu Ilie, Alexandru 
Ghenoiu, Victor Donoiu, Costin Onea, Constantin- 
Petrişor Dincă, Marius Mărgărit, Lucian Pietriş, Aurel 
Pieptea, Ştefan-Gheorghe Stanciu, Longin-Florin 
Diaconescu, Silvian Tănase, Costel Buco, Maria Niţă 
(maeştrii ai sportului, recordmani naţionali, medaliati la 
campionatele naţionale) etc. Antrenor-conducător al 
reprezentativei României la campionate mondiale, 

europene, balcanice. Ca arbitru a oficiat la 5 campionate 
mondiale, 2 campionate europene, 16 ediţii ale 
campionatelor naționale. Membru în Biroul Federal al 
Federaţiei Române de Modelism; preşedinte (1970- 
1978) şi vicepreşedinte (1979-1998) al Comisiei tehnice 
de rachetomodele a Federaţiei Române de Modelism. 
În 1968 a fondat revista „Astronautica”, la acel moment 
a doua publicaţie cu profil rachetomodelistic din lume. 
Revista a apărut în perioada 1968-1983 şi apoi din 1993 
până în prezent. A scris 8 lucrări de specialitate în 
domeniul astronauticii (singur) şi 4 împreună cu alti 
coautori. Este membru de onoare al Aeroclubului 
Poloniei (1983) şi a fost distins de Federaţia 
Internaţională Aeronautica cu Diploma „Paul Tissandier” 
(2003). Cetăţean de onoare al municipiului Târgovişte 
(2000). Colaborează la reviste de specialitate printre 
care „Gazeta matematică şi fizică”, „Revista de fizică 
şi chimie”, „Sport şi tehnică”, „Modelism”. „Astronautica”. 
Unele din aceste articole apar şi în reviste străine de 
specialitate (Polonia, Cehia, Rusia, Iugoslavia, Elveţia). 
Editorial debutează cu „Rachetomodelele” (1972), urmat 
de „ABC rachetomodelistic” (1974). În domeniul 
astronauticii a publicat „Istoria astronauticii românești. 
De la începuturi până la primul război mondial” (2000), 
„Manuscrisul Conachi” (2001) „Istoria astronauticii 
româneşti — secolul XX” (2006), „Istoria astronauticii în 
România” (2006), prima de acest gen la noi, 
„Rachetomodelismul international” (2010), „World Space 
Modelling” (2011), „Rachetomodelismul în România” 
(2012). Lucrări privind istoria rachetei, dicționare de 
astronautică, culegeri de probleme, precum şi altele 
scrise în colaborare. În semn de recunoştinţă pentru 
contribuţiile aduse la evoluţia rachetomodelismului pe 
plan mondial, Asociaţia Mondială de Modelism Spatial 
i-a conferit, în 2012, la Lausanne (Elveţia), cu prilejul 
aniversării unei jumătăţi de secol de la înființarea 
asociației, Diploma aniversară. (A.B./V.P.) 


RAFINĂRIA AURORA (1897-1948) Rafinăria Aurora- 
Colanu sau Aurora-Târgovişte — cum era trecută în unele 
studii de specialitate — a fost înființată în 1897 de 
Societatea Aurora, cu capital olandez şi german, 
constituită din fosta rafinărie Rucăreanu pe care a 
preluat-o. Conform Legii contingentării din 1908, rafinăria 
era plasată în grupa |, pe locul opt, urmată de rafinăria 
Astra-Ploiesti. Rafinăriile din grupa | erau cele care 
posedau cele mai moderne instalaţii de rafinat, dotate 
ca generatori de aburi, motoare cu aburi şi benzină, 
dinamuri, electro-motoare, instalaţii de iluminat elec- 
tric, pompe, ateliere, garaje şi vagoane cisternă. 
Datorită instalaţiilor cu care era dotată, rafinăria fabrica 
o cantitate de 60.352 tone, însă nu dispunea decât de 
o cantitate de 23.688 tone de petrol brut, ceea ce 
însemna că avea o capacitate de rafinare mai mare de 
2,54%, fata de producţia de petrol brut de care dispunea. 

În ceea ce priveşte capacitatea de rectificare a benzinei 
brute, rafinăria putea să rectifice o cantitate de 12.634 
tone, însă nu dispunea decât de 8.054 tone de benzină 
brută, cu coeficientul de 1,42%. Rafinăria Aurora 
dispunea de o capacitate de înmagazinare de 7.532 
tone țiței pentru produsele finite şi de 3.039 tone pentru 
țiței. În 1909, rafinăria dispunea de un capital imobiliar 
de 2.000.000 lei, capital investit în maşini şi accesorii 
de 600.000 lei şi un capital necesar de exploatare de 
100.000 lei. Fabrica avea 80 lucrători şi o producţie în 
valoare de 1.152.000 lei. În procesul de producție folosea 
materia primă din judeţ, iar producţia obţinută o 
comercializa 2/3 în tara şi 1/3 la export. Maşinile si 
utilajele erau acționate cu ajutorul forței motrice produsă 
de abur, cu capacitate de 80 C.P. şi de electricitate 
care dezvoltau o forță de 16 H.P. În 21 februarie 1910, 
Societatea Internaţională care avea în administrare 
Rafinăria Aurora, solicita Primăriei Târgovişte 
prelungirea contractului de concesiune a terenului 
necesar conductului de ţiţei, care pornea de la fosta 
fabrică Rucăreanu la gara Târgovişte. (G.T./ C.V.) 


RAFINĂRIA CARMEN PETROL (1926-1948) 
Societatea Anonimă Română de Mine şi Petrol „Carmen 
Petrol” a fost fondată în anul 1926, cu sediul social în 
Bucureşti şi avea rafinăria Carmen Petrol din comuna 
Ulmi, care prelucra anual 40.000 tone țiței. În 1927, 
rafinăria Carmen Petrol a prelucrat 16.214 tone ţiţei, 
realizând derivate ca: benzină uşoară — 1.748 tone, 
benzină medie — 47 tone, benzină grea — 825 tone, 
mazut (păcură) — 6.647 tone. În 1928 Rafinăria Carmen 
Petrol a fuzionat cu rafinăria Planeta, preluând acţionarii 
ei. Prin includerea acţionarilor de la Planeta s-a făcut 
sporirea capitalui de la 10.000.000 lei la 40.000.000 
lei, aportul fiind de 20.000.000 lei, pentru care s-au emis 
40.000 de acţiuni nominative a 500 lei bucata, acţiuni 
care au fost distribuite foştilor acţionari de la rafinăria 
Planeta. Consiliul de administraţie, ales în 1928, era 
format din dr. St. Cerchez — preşedinte, ing. Al.Manole 
şi Alfred Cerchez — administratori delegaţi, D.D Matak, 
lovian Moldoveanu, Leon Ladico — membri. În anul 1928, 
rafinăria şi-a sporit capitalul de la 30.000.000 lei la 
75.000.000 lei, emițând 90.000 de acţiuni nominative a 
câte 500 lei fiecare. În acest an, rafinăria a realizat o 
cifră de afaceri de 4.833.722 lei, prelucrând 16.750 tone 
de ţiţei. În 1927 Consiliul Comunal al Primăriei Ulmi a 
autorizat montarea a trei conduce ale rafinăriei Carmen 
Petrol, pe traseul rafinărie — gara Târgovişte, plătind 
anual 10.000 lei, iar contractul era pe o perioadă de trei 
ani. Aceste conducte erau exploatate de rafinărie în 
funcţie de producţia obținută, astfel că la 15 august 1929, 
rafinăria a cerut aprobarea pentru demontarea a două 
din cele trei conducte şi ca urmare solicita să i se scadă 
impozitul cuvenit. Începând cu anul 1929, aceasta a 
plătit impozit Primăriei Târgovişte 15.000 lei după care 

în 1930, nu a mai plăti impozit demontând şi ultima 
conductă. Şeful serviciului tehnic al oraşului, D. 
Sechelaride, in 1927 a instiintat rafinăria Carmen Petrol 
că avea sarcina să întreţină santul sârbilor deoarece 
acesta alimenta rafinăria cu apă. Ministrul de Finanţe a 
introdus taxa ad-valorem pe materialele care soseau în 
gară şi traverseu oraşul. Carmen Petrol a instiintat în 
1927 primăria că a plătit taxa ad-valorem de 40.000 lei, 
începând cu 1 octombrie 1927. Rafinăria a acceptat să 
plătească această taxă cu condiţia reducerii impozitului 
pe conductele care traversau proprietatea primăriei, 
deoarece situaţia industrială nu le permitea să plătească 
aceste taxe. Conducerea rafinăriei era nemulțumită de 
valoarea prea mare a taxelor comunale, ceea ce îngreuna 
procesul de producție ducând la încetarea lucrului, iar 
oraşul ar fi fost în dezavantaj, fiindcă se pierdea o parte 
din veniturile sale. În 1937 noul proprietar al rafinăriei 
Carmen Petrol, era Isidor Wechsler din Gala. (G.T./ C.V.) 


RAFINĂRIA DUMBRAVA (1931-1939) N. 
Roznovanu şi frații Gheorghe şi Zaharia |. Pantu au 
înmatriculat Societatea Dumbrava la Camera de Comerţ 
şi Industrie Târgovişte, în 1931. Societatea nou creată, 
Dumbrava, era o societate în nume colectiv, cu sediul 
în Târgovişte, strada N. Comaneanu,nr. 36. Obiectul 
de activitate al acestei societăţi era industrializarea şi 
comercializarea petrolului. Activitatea şi-a început-o in 
septembrie 1930 şi, conform mentiunilor din cererea de 
înmatriculare, Rafinăria Dumbrava făcea parte din 
industria mică. Utilajele avute în dotare erau acţionate 
de o forță motrice produsă de două cazane cu aburi, 
fiecare dezvoltând o forță de 6 cp şi un motor cu aburi 
ce dezvolta o forță motrice de 8 cp. Înainte de această 
denumire, rafinăria se numea Fabrica de Petrol Pantu 
şi a aparținut fraţilor Gheorghe şi Zaharia |. Pantu, 
amintită în 1929, în Planul oraşului întocmit de inginerul 
St. D. Sachelaride. Rafinăria Dumbrava şi-a încetat 
activitatea în 1939, în urma decesului fraților Pantu, iar 
dizolvarea acesteia s-a produs în 1947. (G.T./ C.V.) 


RAFINĂRIA FABRICILE UNITE DE PETROL ISAK 
HAIMAN&CO (1912-1920) Rafinăria a fost cunoscută 
cu această denumire din anul 1912. Din actele de 
vânzare ulterioare ale acestei societăţi, reiese că deținea 
trei rafinării: două la Colanu (una era vechea rafinărie, 
proprietate a lui Vasile Dumitrescu Giugălea) şi alta la 
Doicesti (rafinărie adusă în firmă de lon Dumitrescu în 
1908, ca aport social). Capacitatea de distilare a rafinăriei 
era dată de cinci cazane cu capacităţi cuprinse între 
3.000 şi 22.000 litri; un cazan cu vapori care avea o 
suprafaţă de încălzire de 60m ; un supraîncălzitor cu 
aceeaşi suprafață de încălzire şi un rectificator cu o 
capacitate de 8.000 litri. Rafinăria dispunea de o 
instalaţie de parafinare cu două prese, trei rafinatoare, 
un topitor şi filtre. De asemenea, în dotarea rafinăriei 


erau trecute conducte de ţiţei de doi țoli (1.800m 
lungime), conductele de petrol până la gară de doi țoli 
(1.800 m lungime) şi conductele de păcură de 2,5 țoli 
(1800 m lungime). Obiectul muncii acestei rafinării, 
declarat în memoriu înaintat ministerului, era fabricarea 
de produse ca: „benzină brută şi rectificată pentru toate 
necesităţile, petrol lampant reglementar, motorină, uleiuri 
minerale de toate vascozitatile cerute, parafină brută si 
rafinată, precum şi păcură pentru uns şi păcură pentru 
combustiune”. Materia primă, ţiţeiul, era adusă de la 
Moreni, Gura Ocnitei şi Glodeni prin conductele 
societăţii petroliere Internaționala, conectate la conducta 
exterioară a rafinăriei. Datorită dotărilor tehnice, rafinăria 
Fabricile Unite de Petrol Isak Haiman&Co, a obținut 
avantajele Legii încurajării industriei din 1912. În 1910 a 
cerut permisiunea Primăriei pentru instalarea unei 
conducte de petrol, care să plece de la rafinărie la gara 
Târgovişte. Consiliul Comunal a aprobat cererea de 
concesiune pe o perioadă de 15 ani cu menţiunea ca 
instalarea conductei să se facă pe partea stângă a 
şoselei. În timpul Primului Război Mondial, rafinăria a 
avut de suferit, a fost incendiată parţial, pagubele 
ridicându-se la suma de 10.000 lei. Rafinăria a continuat 
să funcţioneze cu o producţie mai mică de 45 vagoane 
benzină pe an şi 7-8 vagoane de uleiuri minerale. După 
război, în 1920 una din rafinăriile firmei a fost vândută 
investitorului Jaques Rosenzveig & Co. cu prețul de 
450.000 lei. Actul de vânzare era semnat de ambele 
parti, iar la vânzători sunt semnaţi şi asociații lui Isak 
Haiman: llie Angelescu, Maria Popescu, Vasile 
Dumitrescu Giugălea, lon Dumitrescu, Dumitru Vacioff 
şi moştenitorii defunctului I.G. Bucşeneanu. Noul 
proprietar, Jaques Rosenzveig, s-a dovedit a fi un specu- 
lator al pieţei, deoarece la câteva zile (19 iunie 1920) a 
vândut rafinăria inginerului Alexandru Manole din 
Bucureşti, cu prețul de 1.000.000 lei. (G.T./ C.V.) 


RAFINĂRIA GRIGORE GAVRILESCU (1882-1921). 
Această rafinărie a funcţionat în comuna Colanu, fiind 
înființată în 1882. Rafinăria producea la sfârşitul secolului 
al XIX-lea petrol lampant, procesând anual 400 tone țiței 
cu un număr de cinci salariaţi. Această rafinărie, făcea 
parte din grupa a treia (după Legea Costinescu din 1908) 
şi era dotată cu patru cazane de distilare cu o capaci- 
tate de 17 tone, două rafinatoare de petrol şi benzină cu 
o capacitate de 5,5 tone, două rezervoare metalice cu o 
capacitate de 393 mc, 11 rezervoare de lemn cu o ca- 
pacitate de 344 mc pentru derivate şi patru rezervoare 
de lemn cu o capacitate de 214 mc pentru țiței. În 1916, 
ca urmare a modernizării rafinăriei, obținea avantajele 
Legii încurajării industriei naționale din 1912. În 1921, 
rafinăria a fost vândută de inginerul Grigore G. Gavrilescu, 
fiul lui G. Gavrilescu, lui Leon Spodheim din Botoşani, 
pentru suma de 720.000 lei. Conform actului de vânzare 
din 2 ianuarie 1921, Leon Spodheim a primit pentru suma 


Enciclopedia oraşului Târgovişte 


de 220.000 dată la cumpărare 60% din drepturile rafinăriei. 
Vânzarea a 60% din rafinărie investitorului Leon Spodheim, 
însemna de fapt o asociere cu inginerul Grigore G. 
Gavrilescu care deţinea în urma vânzării 40% din activul 
şi pasivul rafinăriei. Rafinăria a funcţionat cu denumirea 
consacrată, avea doi proprietari până în anul 1925, când 
a fost vândută fraţilor Gh. Niculescu Ciufu şi Alexandru 
Niculescu Ciufu. Rafinăria Grigore Gavrilescu a fost 
vândută pentru suma de 2.400.000 lei, schimbâdu-şi 
denumirea în Fabrica de petrol Vulcan. (G.T./ C.V.) 


RAFINĂRIA HELIOS (1919-1937) În 1919, 
societatea Fabricile Unite de Petrol din Târgovişte, Isak 
Haiman&Co a vândut o altă rafinărie a ei din Colanu, 
societăţii Helios, care aparținea investitorului Jaques 
Axenfeld, pentru suma de 380.000 lei. Societatea 
cumpărătoare Helios, a obținut de la Ministerul Industriei 
şi Comerţului la 18 august 1919, trecerea avantajelor 
Legii încurajării industriei din 1912. Investitorul Jaques 
Axenfeld a cumpărat şi rafinăria Doicesti de la Fabricile 
Unite de Petrol (iulie 1920) şi începând cu 10 august 
1920 a funcţionat ca firmă, sub denumirea de Helios 
Fabrica de petrol Jaques Axenfeld — Rafinăria Doicesti. 
În 1920, Jaques Axenfeld a vândut întreaga afacere 
industriaşilor Alfred L6ewenbach şi Ferdinand Fery cu 
suma de 850.000 lei. Noii cumpărători, Alfred 
L6ewenbach, Ferdinand Fery s-au asociat cu mai vechii 
proprietari Isak Haiman şi Jaques Axenfeld şi cu noii 
investitori C. |. Vasilescu, A. Diamant şi |. M. Gotleib. 
Aceştia au construit o nouă societate pe acţiuni, cu 
sediul în Târgovişte, numită Helios (1920). La constituirea 
societăţii Helios capitalul social era de 1.500.000 lei, 
împărțit în 3.000 de acţiuni, fiecare acţiune avea o valoare 
de 500 lei şi s-au emis titluri cumulative de 5, 10, 20, 
50 şi de 100 acţiuni. Fabrica de petrol Helios şi-a început 
activitatea în 9 septembrie 1920, avea ca prim- 
preşedinte al Cosiliului de administraţie pe S. Deutur şi 
vicepreşedinte pe Isak Haiman. Societatea Helios a 
obținut în 1922 reconfirmarea avantajelor Legii industriale 
din 1912. După cumpărarea rafinăriei de către societatea 
Helios, proprietarii au trecut la refacerea instalațiilor 
distruse de război şi dotarea cu noi instalații moderne. 
În 1931, Rafinăria Helios,a fost înmatriculată la Camera 
de Comerţ şi Industrie Târgovişte, ca societate anonimă 
pe acțiuni numită Helios — Fabrică de petrol. Obiectul 
de activitate al societăţii erau comerțul, industria 
petrolului cu derivatele sale. Transformarea societăţii în 
societate pe acţiuni a dus la creşterea capitalului, avea 
un capital subscris şi vărsat de 5 mil. lei. Cu această 
ocazie a fost ales un Consiliu de Administraţie format 
din Sebastian Dutour (Doiceşti) — preşedinte, Isac 
Haiman (Târgovişte) — vicepreşedinte, |. Bageru 
(Doicesti) — administrator delegat, G. Bageru (Doicesti) 
— membru, dr. G. Martinescu (Doicesti) — membru, D. 
Andronescu (Doicesti) — cenzor, G. Popescu 

(Târgovişte) — cenzor, Elie Angelescu (Târgovişte) — 
cenzor, Chr. Georgescu (Târgovişte) — cenzor, 
Alexandru Panaitescu (Târgovişte) — cenzor şi Ispas 
Marinescu (Târgovişte) — cenzor. În 1932, Alfred 
Lâwenbach, comerciant din Bucuresti, a cerut 
executarea actului de ipotecă asupra Rafinăriei Helios. 
Actul prevedea scoaterea la vânzare a fabricii Helios 
din Colanu, în vederea despăgubirii acestuia, cu suma 
1.135.370 lei capital. Ca urmare a acestui fapt, fabrica 
a fost scoasă la licitaţie publică şi a fost numit 
judecător, Scarlat Constantinescu, care a fixat 
termenul de licitaţie la 30 octombrie 1934. Licitatia a 
fost amânată până în 1937 când a fost câştigată de 
Jean Gheorghiade cu suma de 1.250.000 lei. Jean 
Gheorghiade îl autoriza pe avocatul târgoviştean C. 
Baronide să-l reprezinte în procedura de lichidare a 
rafinăriei. În acest sens, la 27 mai 1937, a fost ținută 
Adunarea Generală Extraordinară a Societăţii Helios 
care a decis lichidarea societății. (G.T./ C.V.) 


RAFINĂRIA M. CÂMPEANU&Co (1894-1910) 
Rafinăria Campeanu&Co a fost înființată în 1894. Era 
situată în fata Gării de Sud Târgovişte, ocupând o 
suprafață de 5 ha. Fabrica se alimenta cu titei de la 
Glodeni, din exploatările proprii ale firmei 
Câmpeanu&Co. După anul 1898, producţia de la Glodeni 
era insuficientă, aprovizionându-se cu petrol şi de la 
Câmpina. În primul an de activitate, capacitatea de 
prelucrare a rafinăriei era de 800-1.000 vagoane ţiţei, 
după care în anul următor şi-a mărit capacitatea, 
ajungând să prelucreze 1.500-2.000 vagoane țiței. 
Rafinăria producea: benzină, gazolină 6-8%, uleiuri 
solare 12%, uleiuri minerale 6%, parafină 2-3%, petrol 
lampant 47-50%. Această rafinărie exporta benzină în 
Elveţia şi Germania cu prețul de 10-15 lei suta de 
kilograme şi petrol lampant în Germania, Austro-Ungaria 
şi Bulgaria. Cea mai mare parte a petrolului lampant îl 
vindea însă în tara. În 1901 societatea în comandită, 
Câmpeanu&Co, cu sediul în Târgovişte avea ca 
investitori M. Câmpeanu, Toma Câmpeanu, N. 
Câmpeanu, Petrică Petrescu, |. |. Stematiu şi Alexandru 
Stematiu. Societatea avea drept scop exploatarea 
terenurilor petrolifere cu un capital nelimitat. Rafinăria 
Câmpeanu participa la licitaţiile organizate de Primăria 
Târgovişte, pentru darea în antrepriză a iluminării oraşului 
cu petrol lampant, pe care uneori le câştiga. În 1901, 
participa la licitație conform ofertei înaintate, fabrica 
producea: petrol regal, petrol lampant, petrol special 
pentru motoare, benzină şi uleiuri minerale. Oferta 
rafinăriei pentru această licitaţie era de 5.500-6.000 
decalitri cu prețul de 1,50 lei litrul de petrol, de cea mai 
bună calitate, ofertă care a câştigat licitaţia. Începând 
cu primii ani ai secolului XX, rafinăria a purtat denumirea 
completă Noua Fabrică de Petrol Câmpeanu&Co, ca 
urmare a modernizării acesteia. În 1905, conform unui 

chestionar al Camerei de Comerţ şi Industrie Ploieşti, 
societatea era înscrisă cu denumirea Câmpeanu &CO 
— Fabrica de petrol şi derivate cu sediu la Colanu. 
Rafinăria avea un capital de exploatare de 550.990 lei 
şi 175.000 fond de rezervă. Numărul muncitorilor angajaţi 
era 60 de lucrători români şi şapte străini plătiți cu un 
salariu lunar, cuprins între 45-60 lei, un maistru plătit 
cu un salariu lunar de 100-400 lei şi un contabil cu 250- 
400 lei. Angajaţii înterprinderii, erau asiguraţi contra 
accidentelor de muncă, fără a li se reţine din salariu 
pentru aceasta. Rafinăria se bucura de avantajele Legii 
industriale din 1887. Rafinăria prelucra anual 1500 
vagoane de ţiţei, în valoare de 450.000 lei. Pentru 
prelucrarea acestei cantităţi de ţiţei folosea: 20 de 
vagoane vitriol (acid sulfuric) în valoare de 18.000 lei, 
patru vagoane soda în valoare 8.500 lei, 1⁄2 vagon 
amoniac în valoare 1.500 lei şi '2 vagon clei în valoare 
de 4.000 lei, iar materiile prime erau procurate din tara. 
Producţia anuală a rafinăriei era de 500 vagoane petrol 
lampant, în valoare de 350.000 lei, 100 vagoane de 
benzină, în valoare de 70.000 lei, opt vagoane parafină, 
în valoare de 80.000 lei, 25 vagoane uleiuri minerale, în 
valoare de 50.000 lei şi 250 vagoane păcură, în valoare 
de 80.000 lei. O parte din producţie, era exportată în 
Franţa, cca. 100 vagoane petrol, în valoare de 70.000 
lei şi în Germania, cca. 30 vagoane benzină, în valoare 
de 75.000 lei. Conform Legii contingentării consumului 
de petrol lampant din 1908 (legea Costinescu), Rafinăria 
Câmpeanu&Co făcea parte din grupa a l-a, avea o putere 
de prelucrare de 38.400 tone. Rafinăria Câmpeanu&Co, 
conform statisticii inginerului C. Hălăceanu din 1908, 
avea în dotare şase cazane de distilatie, un rectificator 
de benzină, un rafinator de petrol şi benzină, un rafinator 
de ulei. Aceasta dispunea, pentru înmagazinarea țițeiului 
şi produselor petroliere, de 22 rezervoare metalice pentru 
derivate şi două pentru titei, de 11 rezervoare din lemn 
pentru derivate şi trei pentru ţiţei, în total rafinăria 
dispunea de 38 de rezervoare metalice şi din lemn cu o 
capacitate totală de 7.060. Instalaţiile rafinăriei erau 
acţionate de trei motoare care funcționau pe baza forței 
motrice a aburului, un motor pe benzină ce producea 
25 cp, un dinam de 250 volti, şase lămpi electrice cu 
arc, 100 lămpi incandescente. Rafinăria dispunea de 
un atelier de montaj, ajustaj şi forje şi de un atelier de 
dogărie. Pentru transportul produselor petroliere, 
rafinăria dispunea de 15 vagoane cisternă (cazane) şi 
conducte instalate pe traseul rafinărie — gara Târgovişte. 
Fabrica se bucura de avantajele Legii industiale din 
1887 şi avea masini şi utilaje ce dezvoltau o forță 
motrice de 180 H.P. (G.T./ C.V.) 


RAFINARIA ROUMANIAN OILFIELDS LIMITED 
TÂRGOVIŞTE (1910-1916) În 1910, rafinăria 
Câmpeanu&Co a fost preluată de Societatea Rouma- 
nian Oilfields Limited, societate care avea un capital 


de 1.060.000 lei investiţi în rafinărie, iar în 1911 a intrat 
în funcţiune. Rafinăria dispunea de un teren cu suprafața 
de 169.634m, şi era aprovizionată cu ţiţei prin două 
conducte de la Moreni şi Gura Ocnitei, dintre care una 
de 18 km, care aparținea societăţii. Rafinăria era dotată 
cu rezervoare de înmagazinare a produselor în capaci- 
tate de 921 vagoane, 4 cazane de vapori cu o suprafaţă 
de încălzire de 320 m, 14 cazane de distilare, un cazan 
în curs de instalare, două preîncălzitoare de ţiţei, trei 
masini cu aburi, un dinam de 100 amperi şi 120 volti, 
un compresor de aer de 20-25 cp şi un compresor de 
amoniac de 10-12 cp. Rafinăria poseda un atelier de 
strungărie, o parafinărie şi o instalaţie de fabricare a 
uleiurilor minerale. Personalul angajat al fabricii putea 
ajunge în anumite situaţii la 80 de angajaţi. Pentru a-şi 
comercializa produsele, rafinăria dispunea de 15 
vagoane cisternă şi mai avea comandate încă 10 
vagoane. Rafinăria îşi comercializa singură mărfurile în 
tara şi în afara tării. În cursul unui an, rafinăria putea 
prelucra 4.475 vagoane ţiţei, obținând: benzină uşoară 
de 720°— 360 vagoane anual, benzină grea de 750° — 
180 vagoane, petrol lampant — 750 vagoane, uleiuri — 
20 vagoane, gaz-oil — 20 vagoane şi reziduuri. În 1911, 
rafinăria a obținut permisiunea de la Primăria Târgovişte 
pentru instalarea unui conduct care lega sursele sale 
proprii de la Moreni şi traversa islazul oraşului până la 
gară. Traseul solicitat era acelaşi cu al rafinăriei Aurora, 
concesiunea terenului era cerută pe o perioadă de 29 
de ani. Primăria Târgovişte a acceptat oferta de 
concesiune a acestui teren, pentru care rafinăria plătea 
anual o sumă de 1000 lei. În 1912 Societatea Rouma- 
nian Oilfields Limited a obținut avantajele Legii încurajării 
industriei din 1912. Rafinăria Roumanian Oilfields Limited 
Târgovişte, în 18/31 iulie 1912, a fost cesionată unui vechi 
exploatator de petrol de origine olandeză R.Van Siekle, 
domiciliat în Ploieşti. Preţul cesiunii consta într-o redeventa 
de 4% din producţia neta, la care se adaugau redeventele 
pe care societatea era obligată să le plătească celor 
care dețineau contracte de cesiune şi arendare. În 1913, 
activul Exploatării Petroliere R.Van Sickle, a trecut în 
patrimioniul societății Roumanian Consolidated Oilfields 
Ltd (RCOL). Societatea a obtinut avantajele Legii 
încurajării industriei din 1912 de pe numele lui R.Van 
Sickle pe numele societăţii RCOL. Rafinăria societății 
RCOL (1914) avea un personal constituit din 55 de 
lucrători, dintre care şase erau străini (11% din personal). 
De regulă, fabrica întrebuința 50 de lucrători plătiți cu 
luna, restul erau folosiți pentru lucrări ocazionale plătiţi 
cu ziua: diferite reparaţii, curățări de cazane etc. 
Rafinăria a folosit un număr mai mare de lucrători (70), 
în situaţia când se efectuau lucrări capitale de întreţinere 
a instalaţiilor. Personalul tehnic era asigurat de trei 
lucrători de origine stăină, un director de profesie inginer 
chimist, un şef de laborator de profesie inginer chimist 
şi un distilator care nu avea studii. Personalul 

administrativ era asigurat de trei lucrători: un adminis- 
trator de origine evreu şi doi funcţionari străini. Rafinăria 
a avut de suferit de pe urma Primului Război Mondial, 
când o mare parte din ea a fost distrusă şi ca urmare a 
acestui fapt, a solicitat Comisiei Industriale ştergerea 
avantajelor Legii Industriale din 1912, ca urmare a 
pierderilor suferite. (G.T./ C.V.) 


RAFINĂRIA SUZANA (1925-1948) Această 
rafinărie a fost înființată în 1925 de Societatea Româno- 
Africană cu sediul la Ulmi şi deținea terenuri petrolifere 
la Gura Ocnitei, ţiţeiul fiind transportat la Ulmi printr-o 
conductă de 4 țoli. Capacitatea de distilare a acesteia, 
era de cinci vagoane de ţiţei în 24 de ore. Rafinăria avea 
dotări tehnice moderne şi un personal angajat format 
din un administrator superior, doi administratori inferiori, 
17 lucrători, plătiţi lunar 70.800 lei. Rafinăria putea sa 
prelucreze anual o cantitate de 7.342 tone ţiţei, din care 
se obțineau derivate: 840 tone benzină uşoară, 18 tone 
benzină medie, 403 tone benzină grea, 1.961 tone petrol 
lampant, 562 tone motorină şi 3.361 tone păcură. 
Această producţie era vândută: CFR (2.200 tone), NFR 
(500 tone) şi restul particularilor. (G.T./ C.V.) 


RAFINĂRIA VICTORIA (1911-1948) La originea 
acestei rafinării se afla fosta rafinărie N.St. Cezianu din 
Colanu. În 1911 aceasta a fost arendată de Nicolae I. 
Giuglescu. Pentru modernizarea acestei rafinării, N. 
|.Giuglescu se asocia cu proprietarul târgoviştean, lancu 
Bucşeneanu. Beneficiile obținute de noua societate erau 
împărțite 60% pentru N.I. Giuglescu şi 40% pentru lancu 
Bucşeneanu. Numele societăţii create de cei doi 
investitori era Victoria cu sediul în Târgovişte, în casele 
lui N.I. Giuglescu de pe bulevardul Carol. N. |. Giuglescu 
dorea să-şi deschidă un depozit de produse petroliere 
ale fabricii Victoria pe proprietatea Primăriei Târgovişte, 
terenul era situat lângă gara Târgovişte. Primăria a 
închiriat acest teren pe o perioadă de cinci ani (1911- 
1915). În 1912 rafinăria Victoria a obţinut avantajele Legii 
încurajării industriei din 1912, ca urmare a modernizării 
acesteia. Aceasta era dotată cu un cazan de vapori cu 
suprafața de 60m, şapte cazane de distilatie pentru toate 
produsele petrolului cu o capacitate de 43.208 |, un 
rectificator de benzină vertical cu deflegmator, două 
rafinatoare pentru rafinarea petrolului şi benzinei, trei 
rafinatoare pentru uleiuri minerale, o instalaţie completă 
pentru fabricat şi rafinat parafina, o pompă de vapori cu 
abur direct, o pompă de aer comprimat, având o putere 
de 8 cp şi o presiune de şase atmosfere, trei pompe de 
aburi Vortinghton, opt rezervoare de fier şi unul de lemn 
cu o capacitate totală de 1.092.000 |, un atelier de 
fierărie, un atelier de dogărie. Rafinăria procesa țiței de 
la Gura Ocnitei, extras de societatea Internaţională si 
transportat prin conducta ei, de la Gura Ocnitei la 
Târgovişte. Rafinăria Victoria a avut de-a lungul 

existenței sale mai mulţi proprietari. În 1930, proprietarii 
ei erau Margareta Miclescu şi Alexandru Racoviţă care 
au încheiat un contract de arendare a rafinăriei cu Banca 
F.Geber, proprietatea firmei Petrolifera şi a generalului 
G. Cantacuzino din Bucureşti. Arendaşii luau în 
concesiune Fabrica de Petrol Victoria din comuna 
Colanu, cu toate instalaţiile şi îmbunătățirile sale, 
împreună cu curtea sa de trei pogoane. Termenul 
arendării era pe cinci ani (februarie 1931 — 1 februarie 
1936), cu drept de prelungire pe încă cinci ani. Prețul 
arendării era de 400.000 lei, acesta fiind revizut anual, 
dacă raportul dintre leu şi aur era depăşit cu 5%, în 
plus sau în minus fata de preţul initial. Societatea 
arendatoare a solicitat în 1932 Ministerului Industriei şi 
Comerțului trecerea pe numele ei a avantajele Legii 
încurajării industriei naţionale din 1912. Cu acest prilej, 
se specificau dotările rafinăriei: un cazan de aburi, trei 
pompe aspiro-respingătoare, un compresor, un agita- 
tor, un rectificator, două blaze, 15 rezervoare de lemn 
şi patru de fier. Capitalul investit în instalații, teren, clădiri 
şi chiria anuală erau de 400.000 lei anual. Rafinăria 
procesa 300 de vagoane anual şi producea: 60 vagoane 
benzină brută, 75 vagoane petrol lampant, 12 vagoane 
motorină, 140 vagoane păcură. Personalul care deservea 
fabrica era în număr de 20, toți de origine română. 
Asistenţa tehnică a rafinăriei era asigurată de un inginer 
specialist, iar de partea administrativă se ocupau 
funcţionari angajaţi şi patronul. În 1931 Rafinăria Victoria 
a solicitat Primăriei reducerea taxelor la jumătate din 
cuantumul anului 1930 (taxa pe apă 11.000 lei, taxa de 
pompieri 4.000 lei şi taxa pe valoarea locativă), deoarece 
activitatea întreprinderii era redusă ca urmare a crizei 
economice. Societatea arendataore a rafinăriei Victoria 
„Petrolifera” deținea rafinăria până în anul 1941, cand 
noul arendaş al rafinărie devenea Societatea Petro- 
Carbon B. Bisov, iar Rafinăria Victoria se numea Petro- 
Carbon, producea vaselină de diferite tipuri, ceară de 
petrol, ozocherită, diferite uleiuri. Contractul de arendare 
al Societăţii Victoria prevedea arendarea pe timp de 
trei ani, la prețul de 60 mii lei pe an. De asemenea, 
arendasul putea crea o fabrică nouă care să producă 
ceară de petrol şi derivate pe terenul fabricii, pe cheltuiala 
sa. Pentru construirea noii fabrici, arendaşul putea să 
folosească din vechile instalalti, iar maşinile noi instalate 
deveneau proprietatea arendasului, la expirarea 
contractului. Pentru obţinerea noilor produse, se 
intrebuintau materii prime ca: reziduuri de ţiţei 
parafinoase, reziduuri de țiței foarte parafinoase, uleiuri 
vâscoase, păcură rezultată prin distilare din titeiuri 
parafinoase, parafine pure, iar drept combustibil se 
foloseau păcură tip şi titeiuri degradate din batalurilor 
schelelor petroliere. Întreprinderea Victoria îşi propunea 
să producă: ceară de petrol în cantitate de 30-40 tone 
lunar, vaselină tehnică industrială filantă în cantitate de 
30-40 tone lunar, motorină industrială şi motorină 

rafinată. Întreprinderea Petro-Carbon (Victoria) avea un 
personal compus din un procurist administrator, un 
inginer chimist şef, un inginer chimist asistent, 15 
lucrători calificaţi şi 20 de lucrători necalificaţi. Ca urmare 
a dezvoltării acesteia s-a construit un cămin pentru 
angajaţi, dotat cu utilităţi: bibliotecă, radio şi sală de 
dansuri. De asemenea, întreprinderea şi-a mărit 
capacitatea tehnică şi financiară, care consta în 
angajarea a doi ingineri chimişti, mărirea capitalului fix 
de 2 mil. lei şi a capitalului de rulment nelimitat. În 1942 
Societatea Petro-Carbon şi-a transferat avantajele Legii 
industriale deţinute de vechea firmă Victoria. (G.T./ C.V.) 


RAID DÂMBOVIȚA Publicaţie săptămânală 
reclamă, informaţie şi publicitate, apare în decembrie 
1998; editor: SC Editura LVS Crepuscul SRL. Directori: 
Gabriel Dănuţ Beznoiu. Layout: Eduard Haring, Robert 
Haring, Mariana Gabriela Lepădatu. Agent publicitate: 
Constantin Popescu. De la apariţie până în septembrie 
2001 publicație săptămânală, apoi, până în prezent, 
bisăptămânală (luni, joi). Continuă. (G.C.) 


RAIFFEISEN BANK Este o bancă universală de 
top pe piaţa românească, care oferă o gama completa 
de produse şi servicii de calitate persoanelor fizice, IMM- 
urilor dar şi corporațiilor mari, prin multiple canale de 
distribuţie: unităţi bancare (540 în toată tara), rețele de 
ATM (1100) şi EPOS (10.000), phone-banking (Raiffeisen 
Direct), mobile banking (myBanking) şi internet bank- 
ing (Raiffeisen Online). Are 1,9 milioane de clienţi 
persoane fizice, peste 100.000 de IMM-uri, 6.800 de 
companii cu o cifră anuală de afaceri ce depăşeşte 5 
milioane euro, entități publice şi instituţii financiare. 
Raiffeisen Zentralbank Oesterreich (RZB) este prezentă 
în România începând cu anul 1994, prin deschiderea 
unei reprezentanţe la Bucuresti. În 1998, reprezentanța 
a fost transformată într-o subsidiară a RZB, oferind 
servicii şi produse pentru companii. În acel timp, una 
dintre cele mai mari bănci deţinute de către statul român, 
Banca Agricolă, se afla într-o situaţie financiară dificilă. 
Datorită măsurilor luate de autoritățile române, prin 
preluarea creditelor neperformante de către stat, banca 
a fost pregătită pentru privatizare în anul 2000. În 2001, 
concernul austriac Raiffeisen a achiziționat pachetul 
majoritar de acţiuni ale Băncii Agricole, care devine 
Banca Agricolă Raiffeisen SA. Raiffeisen Bank România 
a rezultat prin fuziunea, încheiată în iunie 2002, a celor 
două entităţi deținute de Grupul Raiffeisen în România 
— Raiffeisenbank şi Banca Agricolă Raiffeisen S.A. 
Prima agentie din Targoviste a Bancii Agricole a fost 
deschisă la sfârşitul anilor 60. În 2001, Banca Agricolă 
a fost cumpărată de concernul austriac Raiffeisen 
trecându-se într-o nouă etapă. Noua entitate, Raiffeisen 
Bank şi-a dezvoltat considerabil activitatea pe teritoriul 
judeţului Dâmboviţa începând cu anul 2002. În prezent, 


Raiffeisen Bank are 9 agenţii în județul Dâmboviţa, dintre 
care 5 sunt în Târgovişte. Dispunând şi de o reţea de 
24 de bancomate, banca deserveşte 40.000 de clienţi 
damboviteni, persoane fizice, IMM-uri, instituţii publice 
sau corporații. (V.N.) 


RĂCEANU, Adriana (28.XI.1976, Găeşti, Dâmboviţa). 
Este absolventă a Şcolii „Mihai Viteazul” şi a Colegiului 
Economic „lon Ghica” din Târgovişte; licenţiată a Facultăţii 
de Drept de la Universitatea Ecologică din Bucureşti şi 
master în administraţia publică la Universitatea „Valahia” 
din Târgovişte. Din 1996 activează în domeniul presei la 
cotidianele „Jurnal de Dâmbovița”, Dâmboviţa”, „Adevărul 
de seară” (ediţia de Târgovişte) şi în televiziunea „Antena 
1” Târgovişte şi Radio D, ca realizator de emisiuni. Este 
initiator/director al săptămânalelor târgoviştene „Reporter 
dâmboviţean” şi „Incomod”. (G.C.) 


RĂDUCANU-DUDĂU, loan (1810 — 20.1X.1881, 
Târgovişte) Membru în Divanul ad-hoc, consilier 
județean, primar „Fără a mosteni vreo avere de la părinţi, 
[...] căuta singur să-şi agonisească, prin muncă 
neobosită”. A fost primar al oraşului între 21 iulie 1861- 
19 iunie 1863, 12 decembrie 1868 — 24 aprilie 1868, 1 
august 1871 — 21 august 1874, când a continuat lucrările 
începute de înaintaşii săi (Nicolae Chirculescu, Gh. 
Ludescu, Constantin Fusea), cu privire la pavarea 
străzilor, a Târgului de Săptămână şi înfiinţarea „Pieței 
Mici”. A propus înfiinţarea unui nou bâlci, care urma să 
poarte numele de Mihai Viteazul şi a luat iniţiativa 
înființării unui comitet care să propună numele străzilor. 
A stăruit pentru ca Regimentului 2 Linie să i se fixeze 
reşedinţa în oraş, iar Arsenalul Armatei a fost extins, 
construindu-se noi ateliere şi magazii. A fost „tipul 
omului onest, [...] făcător de bine, [...] liber şi integru. 
Nu ştia cartea pretinsă omului de azi, [...] dar [...] era 
condus de simţul demnităţii şi onestităţii”. (Armonia, 
1881, an I, nr. 12). (M.O.) 


RADUCANESCU, Eugen (29.XI.1938, Cetatea Albă, 
Ucraina) Atlet, antrenor. Licenţiat al Institutului de Cultură 
Fizică din Bucureşti (1963). Antrenor la secţia de atletism 
a „Clubului Sportiv” Târgovişte în perioada 1976-1986. Aici 
a pregătit, între alţii, pe surorile Maria şi Cristina Vlăsceanu 
(maestre ale sportului, componente ale echipelor naţionale 
de senioare şi junioare, medaliate la campionatele 
balcanice de junioare), Georgeta Nazarie-Tutunaru 
(medaliată cu argint la campionatele balcanice), Sanda 
Popescu (campioană naţională de junioare, medaliată la 
campionatele balcanice de junioare), Viorica Manolache 
şi Florica Deaconescu (campioane naţionale de junioare) 
etc. A mai activat ca antrenor la ,SSE” Nr. 1 Bucuresti, 
CSS „Triumf” Bucuresti, „Voinţa” Bucuresti, „CSM” Giurgiu 
si la loturile nationale de seniori, tineret si juniori. A fost 
distins, in 1992, cu titlul de „Antrenor emerit”. (A.B.) 

RĂDULESCU, Cristiana (21.VIII.1967, Ploieşti) A 
absolvit Liceul Agricol din Nucet (Dâmboviţa) şi 
Facultatea de Chimie Industrială a Universităţii 
Politehnica „Gheorghe Asachi” din laşi. Doctor în ştiinţe 
inginereşti, titlu obţinut la Universitatea Politehnica din 
Bucureşti. Pregătire postuniversitară la Universitatea 
Bucureşti, Colegiul Kauno (Lituania), Universitatea 
Tehnică din Cluj-Napoca, Universitatea Minessota 
(SUA), Universitatea din Camerino (Italia), Universitatea 
Wroclaw (Polonia), Universitatea Castilla la Mancha 
(Spania). Preparator, asistent, lector, conferenţiar la 
Universitatea „Valahia” din Târgovişte. Publică lucrări 
vizând pigmentii verzi chinoxalin-piperazinici, protecția 
coloranților şi fibrelor textile vopsite, poluarea solurilor 
şi apelor de suprafață sau subterane, heteropolisările 
de baze organice. Este membru în asociaţii profe- 
sionale din tara şi de peste hotare şi în World Academy 
of Science, Engineering and Technology. (G.C.) 


RĂDULESCU, Nicolae (29.VII. 1946, Târgovişte) 
Inginer, prozator, eseist. Studii primare, apoi gimnaziale 
şi liceale în oraşul natal (1964). Absolvent al Facultății 
de Construcţii Bucureşti (1969). Inginer constructor pe 
diferite şantiere în Târgovişte, iar în perioada 1980-1981 
lucrează în Libia. Inspector la Inspectoratul General 
pentru Investiții şi Construcţii (1984-1989), inspector- 
şef al Inspectoratului Judeţean pentru Construcţii 
Dâmboviţa (1993-2003), apoi inspector până la 
pensionare (2007). În paralel a fost şi profesor la Liceul 
de Construcţii Târgovişte (1975-1984). Membru al 
Consiliului Local Municipal Târgovişte (2004-2008). 
Expert în calitatea construcțiilor. Debutează direct edi- 
torial cu „Prestigiul raţiunii” (2003), eseuri filosofice, 
logice şi morale, urmat de volumul „Tangou electoral” 
(2005), reflecţii interesante ale unui participant la culisele 
unor alegeri târgoviştene. (V.P.) 


RĂDULESCU, P. lon (1905-1975) Primar între 28 
noiembrie 1944 — februarie 1948. Fusese membru 
marcant al PSD din judeţul Dâmboviţa, patronul unui 
atelier de turnătorie de pe strada Tudor Vladimirescu. 
S-a bucurat de simpatie, ziarele din perioada interbelică, 
pretindeau că vocea sa se făcea auzită la mitinguri şi 
adunări, la fel ca sunetul clopotelor pe care le turna. N-a 
avut posibilitatea de a pune în aplicare vechile idealuri 
socialiste, fiind nevoit să asiste neputincios la cereri şi 
rechizitii ale armatei sovietice în alimente, 
îmbrăcăminte, carburanţi, care veneau în numele unui 
birou pentru aplicarea Convenţiei de Armistitiu ce 
funcţiona la primărie. S-a confruntat cu greutăţi în 
aprovizionarea populației şi a făcut mari eforturi pentru 
a răspunde la solicitările de susţinere ale armatei române 
aflate pe câmpurile de luptă din Ungaria şi Cehoslovacia. 
Dezorganizarea şi dezordinea care se instalaseră în 
principalele întreprinderi ale oraşului nu se puteau 

rezolva prin transformări de conjunctură, cum s-a 
întâmplat la 8 august 1945, când Arsenalul Armatei a 
devenit „Atelierele CFR «Gh. Gheorghiu-Dej»”. Depăşit 
de evenimentele pe care nu le mai înțelegea şi care 
erau departe de crezul său politic pentru care militase, 
a cedat locul, conştient că rolul său politic se încheiase, 
neputând fi de acord cu suprimarea libertăţii presei, 
epurarea aparatului de stat, organizarea aşa-ziselor 
tribunale populare şi înființarea de lagăre pentru deținuții 
politici. (M.O.) 


RĂDULESCU, Sebastian (1920-1970, Târgovişte) 
Avocat, om politic, membru al Partidului Naţional 
Creştin. A îndeplinit funcţia de primar al oraşului 
Târgovişte în decembrie 1937 — ianuarie 1938, când a 
încercat să impună programul Partidului Naţional Creştin 
în administrarea oraşului. Pentru că n-a avut ecou şi-a 
dat demisia. (M.O.) 


RĂDULESCU, Ştefan (1920-1985) Preşedintele 
Comitetului Provizoriu, cum se numea acum fostul 
primar, s-a aflat în funcţie între 23 mai 1948 — 29 
noiembrie 1949 şi se poate mândri cu importante 
realizări, chiar daca nu lui i-au aparținut iniţiativele şi nu 
s-a obosit pentru terminarea lor. Este vorba de 
definitivarea lucrărilor la Stadionul oraşului, prilej cu care 
s-a organizat şi un concurs de atletism şi a bibliotecii 
orăşeneşti. Pentru că aprovizionarea populaţiei era 
necorespunzătoare, la 2 iunie 1949 s-a înființat „Secţia 
agricolă”, care colecta porumb, cartofi, carne etc. (M.O.) 


RĂSCOALA DE LA 1907 Răscoala țăranilor, care 
cuprinde întreaga tara, îşi aprinde flăcările şi la Răzvad, 
în pragul Târgoviştei. Rasculatii din această comună nu 
iau în seamă intervenţiile pacificatoare ale prefectului 
George Cair şi revizorului şcolar C.P. Condurateanu, şi 
se îndreaptă spre Târgovişte. 50 de elevi ai Şcolii de 
Cavalerie, pentru că răsculații nu dau ascultare la somatii, 
şarjează, sprijiniți de o companie de recruți din județul 
Muscel, iar răsculații sunt risipiţi. Sunt ucişi 11 răzvădeni, 
iar alti 5 sunt răniţi. Nuclee de revoltă sunt depistate în 
mahalaua Sârbilor şi în cătunul Bajesti, fiind ars conacul 
arendaşului. O companie din Regimentul III Dâmboviţa 
Nr. 22 imprastie un grup de revoltați din comuna Ulmi şi 
mahalaua Sârbilor care, la rândul lor, se îndreptau spre 
Târgovişte. Marile ziare din străinătate „L'Humanite”, 
„The Times” şi „America” relatează despre revoltele din 
zona, ultimele două anunțând probabilitatea luării cu 
asalt a Arsenalului Armatei de către ţărani pentru a se 
înarma. La revoltă iau parte şi eroi din Războiul de 
Independenţă, şi muncitori din schelele petroliere. În 
arestul de la Şcoala de Cavalerie şi în penitenciarul 
oraşului sunt reţinuţi peste o sută de răsculați, printre 
aceştia aflându-se şi scriitorul I.C. Vissarion. Cu 
excepția a două persoane, sunt eliberaţi. (G.C.) 

RĂZBOIUL DE INDEPENDETA ŞI TÂRGOVIŞTEA 
Puterile semnatare (Franţa, Regatul Unit al Marii Britanii, 
Austria, Rusia, Prusia, Sardinia) ale tratatului de pace 
de la Paris (1856), de după Războiul Crimeii, parafează 
la Londra un protocol: se recomandă Înaltei Porţi să 
acorde unele libertăţi popoarelor supuse. Înalta Poartă, 
refuzând, este creată posibilitatea unui război în sud- 
estul Europei (19 martie 1877). Cum această posibilitate 
devine certitudine, şi cum România consideră că a venit 
momentul iesirii sale din starea de suzeranitate fata de 
Imperiul Otoman, guvernul hotărăşte mobilizarea 
armatei(31 martie). În incinta Curţii Domnesti se 
construiesc 10 cuptoare cu o capacitate, pe zi, de 30 
de ocale de pâine pentru armată, în urma dispozitiei 
ministrului de interne I.C. Brătianu, transmisă Prefecturii 
de a lua măsuri de aprovizionare cu făină; mai sunt 
construite alte două cuptoare pe proprietăţi particulare. 
Se fac rechizitii de cai de la locuitori ai oraşului şi din 
alte localităţi ale județului; se asigură de către primăria 
oraşului transportul de ostaşi şi materiale după ce, la 6 
aprilie, s-a publicat decretul de mobilizare generală a 
armatei (aprilie). Are loc la Şcoala Nr. 1 o întrunire 
publică pentru înființarea unui comitet al cărui scop este 
strângerea de ofrande pentru armată. S-a trecut la 
colectarea de alimente, cereale, vite, flanele, obiele, 
sumane, zeghi, itari, cojoace (20 aprilie). Directiunea 
Gimnaziului „lenăchiță Văcărescu” acționează pentru 
crearea unui comitet de organizare a unor reprezentații 
teatrale. De pildă, fondurile obținute de la spectacolul 
„Cetatea Neamţului” sunt puse la dispoziția armatei. 
Locuitorii Târgoviştei şi ai judeţului donează 6660 de 
mii de lei, contravaloarea a 111 puşti „Peabody”. Bulgarii, 
aşa-zişii sârbi din cartierul de sud al Targovistei, pun la 
dispoziția armatei mari cantităţi de zarzavaturi, dar şi 
bani obținuți din vânzarea pe piaţă a acestora (30 aprilie). 
Sesiunea extraordinară a Adunării Deputaţilor proclamă 
independenţa de stat a României. Mihail Kogălniceanu 
declară în fața Adunării: „Suntem independenți, suntem 
naţiune de sine stătătoare [...]. Suntem în stare de război 
cu Turcia [...] noi suntem o naţiune liberă şi 
independentă”. Ambele camere parlamentare, prin 
motiuni istorice iau act de ruperea relaţiilor cu Înalta 
Poartă, proclamând independenţa absolută a României. 
Primarul oraşului, Niţă Fusea, în numele târgoviştenilor, 
care au salutat cu real entuziasm declanşarea ostilităților 
cu Imperiul Otoman, transmite comandantului Diviziei 
|, colonelul Logadi, aflată la Dunăre, satisfacția de a-i fi 
primit pe turci, după două sute de ani, altfel, adică cu 
foc şi nu cu pâine şi sare. Răspunsul comandantului 
diviziei relevă că „Vuietul armatelor române trebuie să 
aibă un răsunet în acea veche capitală ce nu a uitat cât 
de plăcut e acest vuit, când el este produs pentru 
apărarea Țării în contra unei nedrepte năvăliri”. La 
intrarea în război cei mai multi târgovişteni, şi alti fii ai 
județului, sunt înrolați în Regimentul III Linie, Regimentul 


VII Dorobanţi şi în Regimentul IV Călăraşi, care au luptat 
eroic la Plevna, Rahova şi Vidin (9 mai). La apelul 
guvernului „brațe avem, dar n-avem arme”, la Târgovişte 
se constituie un comitet cetatenesc pentru procurarea 
de armament, răspunzându-se astfel şi apelului făcut 
de prefectul județului: „Fraţi orăşeni şi judeţeni! Armata 
română se luptă peste Dunăre pentru independenţă [...]. 
lubiti judeţeni, nu ne îndoim că veţi grăbi [...] contribuind 
fiecare [...] cu mijloacele de care dispuneti pentru 
cumpărarea de arme”. Ca urmare a acțiunii comitetului 
de strângere a ofrandelor, populația Targoviştei şi a 
județului a contribuit financiar la cumpărarea a 5.000 
de puşti (10 septembrie). Se constituie o comisie pentru 
înfiinţarea unui spital destinat răniților aduşi de pe frontul 
din nordul Bulgariei. Spitalul este organizat în cazarma 
Arsenalului Armatei (6 camere şi salonul de hotel), fiind 
echipat cu 300 de paturi din donaţii. La Mănăstirea 
Dealu a luat ființă şi un spital provizoriu pentru prizonierii 
turci. În Târgovişte, acționează „Comitetul doamnelor 
pentru ajutorul răniților”, cât şi un „Comitet de Doamne 
şi Bărbaţi”. Elena Bulandra donează pentru răniții din 
spitalul militar 10 cearşafuri, 10 perii de şters (peşchire), 
12 bucăţi feşe, 1 kg scamă, iar soțul său, farmacist, 
donează medicamente. La apelul doamnei Smaranda 
Lerescu, locuitorii de etnie bulgară oferă spitalului mari 
cantități de zarzavaturi, ca, de altminteri, şi comercianții 
din oborul săptămânal. Spitalul militar de la Arsenalul 
Armatei este întreţinut prin aportul de suflet al populaţiei 
oraşului şi prin măsurile întreprinse cu promptitudine 
de Prefectura județului (21 septembrie). I.C. Brătianu, 
prim-ministru, aduce, printr-o telegramă, mulţumiri 
cetățenilor oraşului: „Onoare Târgoviştei care a hotărât 
să înființeze două sute treizeci şi cinci de paturi pentru 
răniţi în Fonderie şi 100 pentru bolnavi la Mănăstirea 
Dealu” (24 septembrie). Soseşte primul lot de 800 de 
prizonieri otomani la Mănăstirea Dealu. Urmează încă 
două loturi; prizonierii sănătoşi sunt puşi să lucreze pe 
la diferiți proprietari din județ până la repatrierea din vara 
anului următor (18 octombrie). Colonelul Vlădescu, 
comandantul Brigăzii |, raportează comandantului 
Diviziei a Il-a, colonelul Mihail Cerchez, că ostaşi ai 
Regimentului III Linie au „luat un drapel, 5 tunuri de 
munte, 15 tunuri de diferite calibre, 350 cai şi mai multe 
mii de prizonieri”. Sunt propuşi pentru acordarea 
medaliei „Virtutea Militară” 276 de soldaţi, şi 8 ofițeri 
pentru „Steaua României” (29 noiembrie). Regimentului 
III Linie, din care face parte şi ASR principele Ferdinand 
cu grad de sublocotenent în Compania a 2-a, îi revine 
misiunea de onoare de a asigura garda comandantului 
armatei otomane de la Plevna, Osman-Paşa, dus în 
prizonierat la Mănăstirea Dealu (decembrie). (G.C.) 


RAZLET, Maria (19.X1.1900, Pantelimonu de Sus, 
Constanta — ?) Liderul organizatiei judetene Uniunea 
Femeilor Antifasciste. Absolventa a Scolii de moase. 

Activează în ilegalitate, fiind atrasă de mişcarea de 
stânga. În perioada 23 august 1944 — 13 ianuarie 1945 
îşi desfăşoară activitatea în organizația Apărarea 
Patriotică. Era o organizaţie aflată sub influenţa 
Partidului Comunist Român., având ca scop sprijinirea 
frontului sub deviza „Totul pentru front, totul pentru 
victorie”. Initiaza diverse acţiuni: strângerea de fonduri 
şi ajutoare pentru invalizi, orfani şi văduve de război, 
înființarea unor cantine pentru săraci, asistenţă 
medicală pentru nevoiaşi. Maria Razlet scrie articole 
în ziarul „Chemarea” în care cere populaţiei să fie alături 
de armata română. Se înscrie în P.C.R. pe 13 ianuarie 
1945 şi preia responsabilităţi în organizaţia Uniunii 
Femeilor Antifasciste din România (U.F.A.R.). În 
această calitate se implică în acţiuni vizând ridicarea 
nivelului politic şi cultural al femeilor, ajutorarea 
nevoiaşilor, sprijinirea regiunilor înfometate din 
Moldova. Un raport al P.C.R. din 19 decembrie 1945 
aprecia că U.F.A.R. „este o organizație tânără, în curs 
de dezvoltare”. Devine responsabila secţiei feminine 
în cadrul Comitetului Judeţean al P.C.R. Dâmboviţa în 
anii postbelici. (M.C.) 


READUCEREA CAPULUI LUI MIHAI VITEAZUL 
LA MĂNĂSTIREA DEALU (26.VIII.1920) Manifestare 
semnificativă, prima după înfăptuirea Marii Uniri de la 
Alba lulia, a fost închinată unuia dintre marii eroi al 
neamului ce luptase şi se jertfise pentru unitatea tuturor 
românilor. De la Mitropolia din laşi, în prezența 
oficialităților guvernamentale şi locale şi a unei mari 
mulțimi venite din localitățile vecine, rămăşiţele marelui 
voievod au străbătut Piaţa Unirii şi s-au îndreptat spre 
gară, unde trupele au prezentat onorul marelui dispărut, 
simbol peste veacuri al unităţii tuturor românilor. 
Aşezată într-un tren special, racla a fost însoţită de o 
numeroasă delegaţie şi a fost întâmpinată de numeroşi 
cetățeni prin localităţile pe unde a trecut şi s-au 
desfăşurat ceremonii omagiale în principalele gări. 
Cortegiul a ajuns la Târgovişte în ziua de 26 august 
1920, aşteptat la gară de autorităţile militare, civile şi 
de clerul din localitate. După oficierea unei scurte 
ceremonii religioase, racla în care se afla capul marelui 
erou naţional, a fost depusă pe un afet de tun drapat 
cu drapelele naţionale cernite şi s-a îndreptat spre 
Mănăstirea Dealu, însoţită pe jos de un cortegiu în 
care se aflau un pluton de infanterie, corurile oraşului 
care cântau cântece naţionale, societățile culturale, 
autorităţile, un numeros public. În prezenţa regelui 
Ferdinand, s-a desfăşurat o ceremonie şi s-au rostit 
mai multe cuvântări. Un fragment din cea a profesorului 
lon Lupas: „trupul tau pângărit şi pierdut în tarana de 
la Turda s-a sculat din mormânt şi după trei veacuri a 
încununat în forma organismului naţional reîntregit cu 
veşnicia comună a biruintei gândului în care tu ai 
crezut”. (M.O.) 


393 


REALITATEA DAMBOVITEANA Cotidian editat de 
Fundaţia „Realitatea istoriei”, apare la 19 martie 1997. 
De la nr. 43 (3 mai 1997) este subtitrat „Cotidian local 
de informatie şi opinie democratică”. Initiator/director: 
Jozsef Pildner; redactor-şef: Ştefania Mocanu; re- 
dactor-şef adjunct: lon lancu Vale; secretar general de 
redacţie: Mircea Cotarta; secretar de redacţie: Ozana 
Neamţu; redactori: George Geacar, Mihai Golopenta, 
Bogdan Alexandru Croza, Roxana Badea, Constantin 
Pehoiu, lon Tudor, Edvina Stancuelscu, Claudiu Predut, 
Daniela Sităruş, Izabela Zegheru, Lucian Penescu, 
Andrada Vissarion-Ganea, Mihaela Avram, Elisabeta 
Bumbănac. Organizat pe pagini specializate: 
„Eveniment, ,Semnal”, „Publicitate”, „Cultural, „Utilitar”, 
„Magazin”, „Sport”, „La spartul târgului”. Îşi încetează 
apariţia în iunie 2000. (G.C.) 


REALITATEA Ziar politic, national-liberal, efemer, 
apare în Târgovişte la 20 martie, an |, 1889. Nu se cunosc 
periodicitatea şi durata existenţei sale, pentru că nu s-a 
păstrat decât un singur număr. Ziar de opinie, în intenţia 
inițială, îşi făcea un titlu de glorie în a republica versurile 
marilor poeţi targovisteni (lon Heliade Radulescu — 
„Zburătorul”). Ziarul mai informa sub titlul „Târgovişte, 19 
martie 1889” că retras în județ, la Ghergani, „lon Ghica... 
îmbătrâneşte de grele nevoi, politice şi sociale”. Îşi 
propunea ca scop „o politică deschisă [ce] trebuie să fie 
cunoscută. Dreptate pentru toţi, deopotrivă, stigmatizarea 
răului ce ar produce o administraţie vitregă şi abătută de 
la datoriile, respectul datorat suveranității naţiunii şi dreptul 
de control asupra puterii executive”. (V.P.) 


REBUSISMUL Revistă enigmistică română, de cuvinte 
încrucişate. Apare la Târgovişte între 20 februarie — 1 iunie 
1940. Director M. Popescu. (V.P.) 


REFUGIATII POLONEZI În contextul atacării şi 
ocupării Poloniei în septembrie 1939 de către armatele 
germană şi sovietică, mii de polonezi, civili şi militari, 
s-au refugiat în România. La 1 ianuarie 1940, în județul 
Dâmboviţa se aflau 1068 de civili din care 676 în 
Târgovişte, ceilalți fiind cazaţi în Pucioasa, Găeşti, 
Vulcana-Băi, Contesti, Costesti-Vale. În octombrie 
1939, la Târgovişte, pe strada „Regele Carol al II-lea” 
s-a constituit Comitetul de ajutorare a refugiaților 
polonezi, având ca scop asigurarea de îmbrăcăminte, 
cazare, asistență medicală şi susținere morală. Un rol 
important privind cazarea polonezilor în Târgovişte l-a 
avut ajutorul de primar Victor Brânduş. Conform 
Convenţiei de la Haga, ei erau considerați refugiați şi nu 
prizonieri de război. Autorităţile le plăteau zilnic un ajutor 
banesc de 100 de lei pentru un adult şi 50 de lei pentru 
un copil. Cu ocazia sărbătorilor de iarnă de la sfârşitul 
anului 1939, li s-au dat copiilor polonezi ajutoare în bani 
şi jucării, un rol important avându-l „Crucea Roşie”, filiala 

Târgovişte, condusă de Elena Stematiu. Atenţie 
deosebită a fost acordată celor care doreau să-şi con- 
tinue studiile. Astfel, în cadrul Şcolii Primare Nr. 1 de 
băieţi s-a înființat o Şcoală Polonă încadrată cu profesori 
polonezi. Pentru liceeni s-a aprobat să-şi susțină 
examenul de bacalaureat la Ploieşti. De asemenea, a 
luat ființă Casa Polonă unde, cu sprijinul Comitetului 
American se organizau cursuri libere de limba română, 
franceză, germană şi engleză predate de profesori 
polonezi şi de preotul catolic din localitate. Autorităţile 
târgoviştene au fost alături de refugiaţi pentru cinstirea 
evenimentelor majore din istoria Poloniei, Astfel, la 3 
mai 1940, cu prilejul Zilei Constituţiei poloneze, la 
Biserica catolică s-a oficiat o slujbă religioasă în 
prezenţa a 300 de refugiaţi. Apoi, la Sala „Vulturul” s-a 
desfăşurat o conferință, urmată de serbare, prin care 
s-a subliniat încrederea în renaşterea Poloniei libere şi 
democratice. În Târgovişte şi în judeţ s-au refugiat nu 
numai civili, ci şi militari polonezi, însumând 752 de 
soldați şi ofițeri. Aceştia au conlucrat cu autorităţile lo- 
cale, fiind bine trataţi, în conformitate cu instrucțiunile 
Ministerului Apărării Naţionale din 28 septembrie 1939. 
Pentru a nu irita Germania hitleristă, militarii polonezi au 
fost atentionati că erau interzise actele de indisciplină, 
propagarea ideilor comuniste, părăsirea localităţii fără 
autorizaţie. Este interesant că unii dintre militarii polonezi, 
folosind diferite modalităţi (expuneri, expoziţii de pictură) 
i-au susţinut moral pe românii refugiaţi din Basarabia şi 
Bucovina de Nord, teritorii ocupate de U.R.S.S. în iunie 
1940. Treptat, până în 1942, refugiații polonezi au părăsit 
judeţul Dâmboviţa, purtând cu ei amintirea sprijinului dat 
de târgovişteni şi damboviteni într-o perioadă dificilă a 
istoriei Poloniei. (M.C.) 


REGHECAMPF, Laurentiu-Aurelian (19.1X.1975, 
Târgovişte) Fotbalist, antrenor. Absolvent al Şcolii 
Generale Nr. 8 Târgovişte (1989). A început studiile 
liceale la Liceul Nr. 5 Târgovişte. După ce a parcurs 
aici primii doi ani s-a transferat la un liceu din Bucureşti 
unde a terminat. A început activitatea fotbalistică în anul 
1981 cu antrenorul Eugen Popescu. Legitimări: Clubul 
Sportiv Târgovişte (1983-1994), St. Polten (1994-1995, 
Divizia ,B” Austria), Oţelul Universitatea Târgovişte 
(1995-1996, Liga 2), Chindia Târgovişte (1996-1997, Liga 
1), Steaua Bucureşti (1997-1998, Liga 1), Litex Loveci 
(1998-1999, Divizia ,A” Bulgaria), Steaua Bucuresti 
(1999-2000, Liga 1), Energie Cottbus (2000-2004, Liga 
1 Germania), Allemania Aachen (2004-2006, Liga 2 
Germania; 2006-2008, Liga 1 Germania), FC 
Kaiserslautern (2008-2009, Liga 1 Germania). 
Principalele sale succese din perioadele în care a jucat 
la Târgovişte sunt o promovare din Liga 2 în Liga 1 
(sezonul 1995-1996 când a evoluat în 29 de partide şi a 
înscris 2 goluri) şi apoi 20 de meciuri jucate (cu 2 goluri 
marcate) în Liga 1 (ediția 1996-1997). În Liga 1 din 

România a jucat 93 de meciuri şi a înscris 7 goluri 
(inclusiv cele pentru Chindia Târgovişte). În calitate de 
component al echipei Steaua Bucureşti a câştigat 2 
titluri de campion (1997; 1998) şi o Cupă a României 
(1997). A evoluat de 5 ori în prima reprezentativă a ţării 
(debut în 2003). A absolvit Şcoala de Antrenori din cadrul 
Federaţiei Române de Fotbal. În anul 2011 a obţinut 
Licenţa PRO. A activat ca antrenor la FC Snagov (2009- 
2010, Liga 2), Universitatea Craiova (2010, Liga 1), Gloria 
Bistrița (2010, Liga 1). (A.B.) 


REGIA AUTONOMĂ DE GOSPODĂRIE 
COMUNALĂ (RAGC) A fost înființată prin Hotărârea 
Consiliului Local Târgovişte Nr. 69 / 1994, care a 
prevăzut reorganizarea prin fuziune a Regiilor Autonome 
„Administraţia Domeniului Public’/ADP, „Administraţia 
Construtii, Reparaţii şi Întreţinere Locuinţe” / ACRIL, 
„Administraţia Pietelor” şi „Transport Local”. R.A.G.C. 
(cu cca. 1000 salariaţi în acel moment) era regie 
autonomă de interes local şi avea ca obiect toate 
sarcinile care existaseră anterior în cadrul regiilor 
reorganizate. Începând cu anul 1996 domeniul de 
activitate al unităţii începe să se restrângă, prin H.C.L.-uri 
decizându-se rând pe rând ca o serie de subunități sa 
fie preluate direct de Consiliul Local (fondul locativ, 
salubritatea, pieţele şi oboarele, serele şi spaţiile verzi 
etc.). Apoi, prin H.C.L. Nr. 148/1997, a fost înființată 
S.C. Transport Public S.A., iar prin H.C.L. Nr. 264/1998 
S.C. Termica S.A. De la 1 ianuarie 1999 R.A.G.C. a 
rămas numai cu activitatea de alimentare cu apă 
potabilă şi canalizare. Prin Hotărârea Consiliului Local 
Nr. 190/iulie 2007 R.A.G.C. Târgovişte şi-a încheiat 
existenţa fiind transformată în societate comercială pe 
acţiuni sub titulatura de Compania de Apă Târgovişte. 
Principalele realizări din perioada de existență a RAGC 
au fost: introducerea transportului în comun cu 
troleibuzul; modernizarea fronturilor de captare a apei 
potabile şi a staţiilor de hidrofor din punctele termice 
prin montarea de pompe cu consum redus de energie 
electrică; modernizarea punctelor termice prin montarea 
de schimbătoare cu plăci; contorizarea consumului de 
energie termică la punctele termice şi scările de bloc; 
modernizarea rețelelor termice de distribuţie etc. În 
perioada 1995-2001 s-a derulat „Programul de dezvoltare 
a utilităţilor municipale” / MUDP II. A fost cea mai 
importantă investiție finanțată majoritar cu credite 
externe derulată în acei ani în judeţ. Valoarea totală a 
lucrărilor s-a ridicat la 12 milioane USD (8 mil. USD 
credite rambursabile de la Banca Europeană de 
Reconstrucţie şi Dezvoltare / BERD, 3,5 mil. USD credite 
nerambursabile de la Uniunea Europeană, 0,5 mil. USD 
aportul părţii române / Guvern, Consiliul Local, RAGC). 
Prin această investiție s-a obţinut pentru locuitorii 
municipiului: reabilitarea reţelelor de apă şi de canalizare; 
modernizarea surselor şi staţiilor de captare şi pompare 

a apei; monitorizarea integrală a sistemului de 
alimentare cu apă; contorizarea consumatorilor casnici 
etc. De-a lungul timpului funcţia de director general al 
R.A.G.C. Târgovişte a fost ocupată de ing. Alexandru 
Boriga (1994-1995), ing. Mihai Olaru (1995-1999) şi 
dr.ing. Dorin Staicu (1999-2007). (A.B.) 


REGIMENTUL 7 DOROBANȚI Originea acestui 
regiment se afla în Regimentul de Dorobanţi Nr. 4 creat 
în 1872 cu reşedinţa la Ploieşti format din 4 batalioane, 
câte unul din judeţele Muscel, Dâmboviţa, Prahova şi 
Buzău. Batalionul II al acestui regiment avea sediul în 
județul Dâmboviţa. Uniforma consta din o căciulă neagră 
cu fundul aplicat pe stânga, iar în dreapta era prins un 
pampon (de culoarea diviziei) care avea la bază o cruce 
de metal alb, manta şi pataloni de postav. În 1877 
regimentul îşi schimba numele în Regimentul nr. 7 
Dorobanţi având două batalioane Batalionul | Dâmboviţa 
cu reşedinţa la Târgovişte şi Batalionul II Prahova cu 
reşedinţa la Ploieşti. Regimentul făcea parte din Divizia 
a Il-a Teritorială. A fost concentrat la 3 aprilie 1877 la 
Bucureşti şi trimis la Calafat, făcând parte din rezerva 
Diviziei a Il-a. La 26 august trece Dunărea pe la Corabia 
împreună cu Regimentul III Linie şi face parte din Brigada 
|. La 29 august, Regimentul 7 Dorobanţi participa la 
luptele de la Grivița 1 având pierderi: 1 soldat, 3 subofiteri 
şi 8 soldaţi răniţi. La 6 sept. 1877 regimentul a luat 
parte la atacul Griviței nr. 2 unde şi-a dat obolul de sânge 
pentru victorie cu: 1 ofițer, 1 subofițer, 1 caporal şi şaşe 
soldaţi morți, 1 subofițer, 9 caporali şi 40 soldaţi răniți. La 
12 octombrie Regimentul forma avangarda poziţiei de la 
Opanez, unde susţine un atac puternic asupra turcilor 
pentru a înlesni ocuparea satelor Gorni, Dubnic-Dolni 
Dubnic. La 28 noiembrie, regimentul atacă Opanezul 
ocupând trei redute. Regimentul, la 2 decembrie 1877, 
se alipeste la Divizia IV, Brigada II luând parte la atacul 
Vidinului. La 17 februarie 1878, regimentul trece Dunărea 
şi a fost demobilizat la 7 aug. 1878. În 1880, Regimentul 
7 Dorobanţi se desparte de Regimentul 22 Dorobanţi, 
recrutându-şi oamenii din jud. Prahova, iar Regimentul 
22 Dorobanţi îşi recruta ostaşii din judeţul Dâmboviţa. În 
perioada 1872-1880 acest regiment este comandat de 
colonelul Halba Mihail. (G.T./ C.V.) 


REGIMENTUL 22 DOROBANȚI A luat fiinţă la 5 
aprilie 1880 prin separarea de Regimentul 7 Dorobanți, 
fiind organizat pe două batalioane a patru companii şi 
un pluton, cu următoarea dislocare: Târgovişte — 
regimentul, batalioanele, companiile 4 şi 5; Pietroşiţa — 
Compania 1; Pietrari - Compania 2; Dragomiresti — 
Compania 3; Găeşti — Compania 6; Titu — Compania 7; 
Bilciureşti - Compania 8. La 28 noiembrie 1880, 
Regimentul primeşte drapelul pe care-l păstrează până 
la 1891, cand îl va depune la Arsenalul Armatei în urma 
fuzionării cu Regimentul III Linie. Comandanții 

Regimentului 22 Dorobanţi: col Birică V. Roseti (8 apr. 
1880 — 10 nov. 1882); col. Teleman Gheorghe (10 nov. 
1882 — 16 martie 1883); col. Sisman Ştefan (16 martie 
1883 — 15 oct. 1884); col. Logadi loan (15 oct. 1884 — 8 
apr. 1888), col. Cemaneanu Achil (8 apr. 1880 — 10 
mai 1893). (G.T./ C.V.) 


REGIMENTUL 62 INFANTERIE A fost înființat la 1 
apr. 1914 în Târgovişte, din Batalionul de Rezervă 
Dâmboviţa (creat în 1912), care funcţiona ca un corp 
aparte în cazarma Regimentului 22 Infanterie. Era 
compus dintr-un stat major, 3 batalioane cu un efectiv 
de 70 de ofițeri şi 105 subofiteri, treaptă care va constitui 
o companie de gradati pentru încadrarea efectivului de 
război. Comandant al Regimentului a fost numit It. 
colonelul Caluda Constantin, iar comandanţi de batalion 
maior Săvulescu C., căpitanul Marinescu Stelian şi 
căpitan Nicolin lon. Regimentul 62 Infanterie a primit 
drapelul în ziua de 9 mai 1914 înmânat de regele Carol 
|. Sfinţii Petru şi Pavel au fost aleşi ca patroni ai 
regimentului. La 14 august 1916, regimentul aflat sub 
conducerea colonelului Caluda Constantin avea 
mobilizate unităţile: 3 batalioane cu o campanie 
mitralieră, o baterie tunuri de 53 m/m şi un batalion de 
miliție, forțe care au plecat pe front. Bateria tunuri de 
53m/m este pusă la dispoziția Brigăzii 24 Infanterie, iar 
Batalionul de miliții se deplasează pe frontiera de Nord, 
pe hotarul județelor Dâmboviţa şi Muscel. Restul 
Regimentului 62 Infanterie s-a îmbarcat din gara CFR 
Târgovişte cu destinaţia Armata | de Vest. La Piatra 
Olt, regimentul a primit o nouă direcţie — Olteniţa, unde 
a debarcat şi a organizat un front defensiv. De aici în 
septembrie, s-a deplasat în Dobrogea unde a participat 
la luptele de la Cocargea şi Enigea. La sfârşitul lunii 
septembrie, Regimentul este dirijat la Câmpulung unde 
participă la luptele de la muntele Priseaca şi Mateiaş 
distingându-se în aceste lupte. La 14 noiembrie 1916 
Regimentul a început retragerea spre Focşani, iar în 
luna dec. 1916 se afla în jud. Tecuci, în localitatea 
Fofaza. În ian. 1917 regimentul se afla din nou pe front 
în fata Mărăşeştilor pe Dealul Drăgoteasca. Ostasii 
acestui regiment au luptat la Mărăşeşti şi Mărăşti, iar 
în 20 apr. 1919 acesta s-a întors în Târgovişte. La 1 
iun. 1920 comanda regimentului este luată de It. colo- 
nel Bianu Virgil. La 20 noiembrie 1920, Regimentul 62 
Infanterie se contopeşte cu Regimentul 70 (62/70) 
Infanterie, formându-se două batalioane având reşedinţa 
Batalionul 70 la Câmpulung, iar Batalionul 62 la 
Târgovişte. La 1 dec. 1923, Regimentul 62/70 Infanterie 
se desființează, iar efectivele materiale şi registrele trec 
la Regimentele 22 Infanterie şi 30 Infanterie. (G.T./ C.V.) 


REGIMENTUL CARELOR DE LUPTĂ (TANCURI) 
Celebră unitate militară, constituită, la Târgovişte, din 
tancuri de fabricație franceză, aduse aici în decembrie 


Enciclopedia oraşului Târgovişte 


1919 de la Dadilov, lângă Giurgiu. La 1 ianuarie 1921, 
prin Înaltul Decret nr. 5488 din 25 decembrie, ia fiinţă 
primul regiment de care de luptă (tancuri) din Armata 
Română, cu sediul, pentru început, in zona Arsenalului 
Armatei (mai târziu, Întreprinderea de Utilaj Petrolier — 
UPET), mutat apoi la cazarma din cartierul Teiş. Primul 
comandant este locotenent-colonelul de Stat Major, 
Pandele Predescu, loctiitori, maiorul aviator inginer 
Gheorghe Negrescu şi locotenentii Constantin Sachelarie 
şi Nicolae Stoenescu. Înzestrarea regimentului: 79 de 
tancuri „Renault FT-17”, 40 autocamioane, 2 autotu- 
risme, 3 cisterne, 4 bucătării. Este prima unitate de 
tancuri organizată independent din Europa. În luna mai 
1929 i se înmânează drapelul de luptă. La 1 noiembrie 
1939, prin decret regal, regimentul va fi transformat în 
două unităţi de blindate: 1) Regimentul 1 Care de Luptă 
având comandant pe |. Beldiceanu, dotat cu 125 care 
de luptă uşoare, Skoda R2; cazarma se afla la IUP 
Târgovişte, în clădirile fostului Arsenal al Armatei. 2) 
Regimentul 2 Care de Luptă având comandant pe Aurel 
D. Săndulescu, dotat cu 125 care de luptă uşoare; 
cazarma se afla la Teiş pentru scurt timp. În iarna anului 
1940 Regimentul 2 Care de Luptă a fost disperersat 
astfel: Batalionul 1 la Valea Voievozilor, Batalionul 2 la 
Viforâta, Batalionul 3 în cazarma Regimentului Care de 
Luptă 1 la IUP Târgovişte. Cazarma Regimentului 2 Care 
de Luptă se mută la Târgu-Mureş. După cedarea 
Transilvaniei de Nord, în urma Dictatului de la Viena, 
din 30 august 1940, garnizoana s-a mutat la Teiş, pentru 
o scurtă perioadă de timp, după care se va stabili la 
Bucureşti-Malmasion. Sub comanda colonelului Aurel 
Săndulescu, Regimentul | Care de Luptă, fiind încadrat 
în Divizia | Blindată, „România Mare”, în iunie 1941 intră 
în luptă, în cel de-al Doilea Război Mondial, împotriva 
Uniunii Sovietice, în compunerea Grupului de armate 
„General Antonescu”, apoi a „Frontului de Nord” 
comandat de generalul Eugen von Schâbert. La 16 iulie 
1941 ia prin surprindere trupele sovietice şi participă la 
eliberarea oraşului Chişinău, sublocotenentul Aurelian 
Marinescu înalță Tricolorul românesc pe turla Catedralei 
„Sfânta Treime”. Continuă înaintarea, deschizând atacul 
Armatei a 4-a Române spre Cetatea-Albă, şi, după bătălii 
grele, în septembrie contribuie la cucerirea marelui port 
la Marea Neagră, Odesa. Numeroşi ofițeri, subofiteri şi 
soldaţi sunt decoraţi cu ordinele, în diferite grade, „Mihai 
Viteazul”, „Coroana României” şi „Steaua României”. 
În noiembrie-decembrie 1942, regimentul, înzestrat 
acum cu tancuri Skoda R.2 se confruntă cu puternica 
ofensivă sovietică de la Cotul Domnului, dar prin 
sângeroase lupte defensive iese din încercuire prin 
succesive spargeri eroice şi se reîntoarce în marş forțat 
la Târgovişte neinfrant la data de 29 martie 1943. După 
ce România întoarce armele împotriva Germaniei 
naziste la 23 august 1944, regimentul, pe 27 august se 
angajează în luptă pe frontul Capitalei împotriva trupelor 


germane ale generalului Gerstenberg şi curăță definitiv 
de inamic zona de nord Buftea-Mogosoaia-Baneasa- 
Pipera. În martie 1945, ca urmare a presiunilor 
Kremlinului, din fostele unități de tancuri ale Diviziei 1 
Blindată „România Mare”, este format Regimentul 2 
Care de Luptă, cu baza la Târgovişte, sub comanda 
colonelului dâmboviţean Stan Zătreanu şi care intră în 
luptă, fiind încadrat în Brigada 27 Tancuri din Armata 7 
de gardă sovietică a Frontului 2 Ucrainean, comandat 
de mareşalul Radian Malinovski, în sudul Slovaciei. Cu 
eroism participă la eliberarea Bratislavei, pătrunde prin 
ofensivă rapidă în nord-estul Austriei şi înfrânge, într-o 
bătălie tanc contra tanc, unităţi din puternicele divizii 
germane 24 Stettin, 25SS ,Totenkopf” şi 25 Blindată, 
eliberând zona petroliferă Hohenruppersdorf-Zistersdorf, 
apripiindu-se de periferiile Vienei. Apoi se îndreaptă spre 
nord-vest şi înfrânge ultimele rezistenţe ale inamicului 
aproape de Brno în Cehia. Într-un Ordin de zi, ministrul 
de război, Constantin Vasiliu-Răşcanu a apreciat că 
„Drapelul românesc purtat de Regimentul 2 care de Luptă 
s-a acoperit de glorie”. Reputatul istoric militar Eddy 
Bauer, în lucrarea sa „Războiul blindatelor” apreciază 
că prin contribuția regimentului târgoviştean „este pe 
deplin clarificată amploarea participării trupelor române 
la luptele din Austria”. (G.C./G.T./C.V.) 


REGIMENTUL | TANCURI Se înființează la 14 
aprilie 1961, este prima unitate de gen dotată cu tancuri 
T-55, de fabricaţie sovietică. În anul 1978 va fi dotat cu 
cele mai moderne tancuri ale vremii, T-72. Pentru merite 
deosebite, în anul 1974, prin Decret prezidenţial, 
Regimentul a devenit purtătorul numelui vestitului 
domnitor Vlad Tepes, drapelul de luptă fiind decorat cu 
Ordinul „Tudor Vladimirescu” clasa a Ill-a. Prin Ordin al 
ministrului Apărării Naţionale, la data de 1 martie 1994, 
unitatea se transformă în Batalionul | Tancuri. În anul 
2005 va fi desființat. (G.T./ C.V.) 


REGIMENTUL III LINIE DÂMBOVIȚA NR. 22 
Celebră unitate militară, denumită initial Regimentul III 
Linie, căruia i se stabileşte, în vara anului 1866, loc de 
garnizoană Târgoviştea, ca urmare a vizitei în oraş, la 
16 iunie, acelaşi an, a domnitorului Carol |. la parte la 
Războiul pentru Independenţă (1877-1878) distingându-se 
în luptele de la Plevna, Bucov, Opanez, luând de la 
inamicul otoman un drapel, 5 tunuri de munte, 15 tunuri 
de diferite calibre, 350 cai şi mii de prizonieri. Sunt 
decoraţi cu medalia „Virtutea Militară” 276 de soldaţi cu 
Ordinul „Steaua României”, 8 ofițeri, iar Ordinul „Crucea 
Trecerii Dunării” a fost conferit de domnitorul Carol | 
generalului Matei Vlădescu şi sublocotenentilor Achil 
Petrescu, Alexandru Florescu, lon Bunel-Costăchescu. 
Cu acelaşi ordin a fost decorat şi drapelul de luptă al 
regimentului. Regimentului i-a revenit misiunea de 
onoare de a asigura garda comandantului suprem al 

forței militare otomane din Bulgaria de nord, Osman- 
Paşa, de la Plevna la Mănăstirea Dealu unde a fost 
dus în prizonierat. Din regiment a făcut parte, cu gradul 
de sublocotenent în compania a 2-a, ASR principele 
Ferdinand. În 1886, comandat onorific al regimentului 
este numit fratele regelui Carol |, principele Leopold. În 
1891, prin fuziune cu Regimentul 22 Dorobanţi, se 
schimbă înmatricularea în Regimentul III Dâmboviţa nr. 
22. La 23 aprilie 1906 este inaugurat Cazinoul ofițerilor 
Regimentului care cuprindea o sală de mese, o sală de 
scrimă şi o bibliotecă. La acest eveniment au luat parte 
principele moştenitor Ferdinand, comandantul Corpului 
II Armată, generalul Gheorghe Manu, prefectul județului, 
George Cair şi primarul Targovittei, George Pârvulescu. 
Regimentul intră în ofensiva declanşată de Armata 
Română în al Doilea Război Balcanic, în iunie 1913, 
împotriva Bulgariei. În Primul Război Mondial, în anul 
1916, regimentul a dus lupte grele în sudul Transilvaniei, 
în retragerea Armatei Române spre Moldova, iar în iulie 
1917 se acoperă de glorie în „triunghiul de foc” Mărăşeşti- 
Mărăşti-Oituz, fiind încadrat în Armata a 2-a Română, 
comandată de generalul — mai târziu mareşal — 
Alexandru Averescu, care, după victorie, aduce un 
binemeritat elogiu regimentului prin Ordinul de zi nr. 
1287. În al Doilea Război Mondial participă cu acelaşi 
eroism, începând cu 22 iunie 1941, la eliberarea 
Basarabiei, şi până la tragica bătălie de la Cotul Donului 
din noiembrie-decembrie 1942. (G.C.) 


RENAŞTEREA ROMÂNEASCĂ DE LA 
TÂRGOVIŞTE Este un fenomen de sorginte europeană 
care debutează în capitala Ţării Româneşti de la 
Târgovişte în vremea domniei lui Radu IV cel Mare, 
domnitor patriot şi luminat care, în 1507, îl aduce şi-l 
găzduieşte la Mănăstirea Dealu, pe călugărul tipograf 
cetinian Macarie. La această mănăstire, Macarie îşi 
instalează tiparnita, de altfel, prima „maşină de tipărit” 
din spaţiul românesc, dar şi din cel sud-est european. 
Din teascul acestei tiparnite, Macarie trage prima carte 
tipărită din Ţările Româneşti şi din orizontul cultural al 
Europei de sud-est, „Liturghier”, în limba slavonă, în 
format mic, cuprinzând 128 foi (256 de pagini) şi care 
se recomandă prin acest ,sumar”: povatuiri ale Sf. 
Vasile cel Mare destinate preoţilor; rânduielile 
Proscomidiei; liturghiile Sf. loan Gură de Aur, Sf. Vasile 
cel Mare şi ale Darurilor mai înainte sfintite; Litiei; 
binecuvântările colivei sau ecfosinele de la Vecernie şi 
Utrenie. Si tot din tiparnita macariană apare la 16 august 
„Octoihul” („Osmoglasnicul”), iar la 25 iunie 1512 
„Tetraevanghelu!”. Toate aceste lucrări de cult ortodox 
au avut o largă răspândire în spaţiul românesc, ajungând 
până la Moscova, la sud-vest şi sud-est de Dunăre. 
Începută astfel, Renaşterea românească a fost marcată 
până la epoca lui Constantin Brâncoveanu — care a fost 
să fie încununarea sa strălucită — de celebrele ,invataturi 

către fiul său Teodosie” ale lui Neagoe Basarab, de 
opera tipografică a lui Dimitrie Liubavici, la 1545, şi a 
diaconului Coresi ot Târgovişte, de domnia 
renascentistă, sub raport arhitectural, eclezial şi laic a 
lui Petru Cercel (1583-1585) de „curţile academice” din 
vremea acestui domn şi a lui Mihai Viteazul, în anii 
1593-1598, de „şcolile de înaltă învățătură” de rang 
universitar (Schola graeca et latina) şi revigorarea 
tiparului de sub patronajul lui Matei Basarab şi Udrişte 
Năsturel, de creaţia de cronici de la Teodosie Rudeanu 
la Constantin Cantacuzino şi Radu Greceanu, şi de 
arta picturală bisericească ilustrată de harul unor 
„Zugravi de subţire”, de eclatanta arhitectură 
brancovenească. Două secole şi mai bine de Renastere 
care s-a resimţit în toate azimuturile culturale româneşti 
şi al căror debut — reiterăm ideea — stă sub semnul 
voievodal şi creator al Târgoviştei. Renaşterea 
românească şi-a avut începutul la două secole după 
cel al Renaşterii din occidentul european şi a coincis 
cu ultima parte a acesteia datorită existenţei la acel 
moment a unor condiţii specifice de manifestare a 
acestui fenomen: interesul, mai ales al voievozilor de la 
Târgovişte, pentru artă şi educaţie prin şcoală, pentru 
literatura parenetică: efortul unor cărturari pentru 
realizarea unor lucrări istoriografice; o semnificativă şi 
diversă operă tipografică; accentuarea centralizării 
statale în jurul domnitorului şi tendinţele de ieşire din 
starea de suveranitate fata de Imperiul Otoman; 
cultivarea limbii române. Conturând spiritul Renaşterii 
româneşti de la Târgovişte, funcţie de condiţiile 
economice şi sociale marcate de suzeranismul medi- 
eval al Porții otomane, se poate aprecia efortul unor 
voievozi şi intelectuali ai epocii de a se smulge, cel 
putin cultural, de sub opresiunea Istanbulului, tinzând 
la integrarea noastră în spiritul renascentist al 
Occidentului. Să recunoaştem ferm: prin ortodoxia 
românească Renaşterea europeană a pătruns în 
spiritualitatea românească. Tiparul, de exemplu, a venit 
la Mănăstirea Dealu în desăgile călugărului Macarie, la 
1508, de la Venetia, unde, de altfel, acesta învățase 
secretele invenţiei lui Gutenberg. În lumea catolică, deci. 
lar punerea în pagină a „Liturghierului” — a primei cărți 
tipărite în cetatea voievodală — este una de inspiraţie, 
tehnică şi artistică, occidentală. Este o capodoperă de 
rafinament şi ingeniozitate renascentistă. Şi mai trebuie 
reținut un amănunt deosebit de semnificativ: Radu cel 
Mare, pricepând valoarea invenţiei gutenbergiene, nu 
va fi stat mult pe gânduri şi va fi adus la Târgovişte 
prima „maşină de tipărit” doar la 68 de ani de la „intrarea 
în producţie” a acesteia la Mainz. Pentru acea vreme, 
aşa cum s-a întâmplat în Occident, instalarea tiparului 
la Târgovişte a declanşat o efectivă revoluţie culturală 
în sud-estul european. Nu este o chestiune de 
urbicentrism târgoviştean şi nu este cu atât mai mult 
cu cât este dovedit că oraşul cetare-capitală a jucat 

ani buni rolul principal de centru cultural în lumea sud- 
est europeană, absorbind şi, în acelaşi timp, iradiind 
spiritualitate în sens cognoscibil axiologic. În fond, 
Targoviştea ortodoxă şi, totodată, ecumenică, deschisă 
comprehensiv, deci, spre toate zările spiritului european 
— cu tot defazajul cultural (explicabil, de altminteri) —, 
fata de debutul temporal al Renaşterii în Occident şi-a 
exercitat acțiunea sa creatoare în spatialitatea delimitată 
de „limesul ponto-nistrean”, spatialitate purtând în 
substantialitatea sa ,genele” nepieritoare ale romanitatii 
orientale. Ca Târgoviştea renascentistă şi-a exercitat 
acțiunea creatoare — amintită mai înainte — în cadrul 
romanitatii orientale, parte organică a romanitatii 
europene, aşadar în orizontul geoistoric al limesurilor, 
nu mai încape îndoială. Efortul de a fi în acest orizont 
este ilustrat, de pildă, de epoca lui Matei Basarab când, 
prin strădaniile domnitorului însuşi, ale Doamnei sale, 
Elina, şi ale învățatului Udrişte Năsturel, viata culturală 
a cetăţii este obstinat racordată la geocivilizatia 
Renaşterii latine occidentale. În acest sens nu este 
întâmplătoare acţiunea unor emisari vaticanali ai 
Congregaţiei De Propaganda Fide de a atrage Curtea 
voievodală de la Târgovişte în sfera de interes a 
catolicismului. Este cert că Târgoviştea Renaşterii 
româneşti a fost cetatea unor preeminente culturale. 
Barocul său, cărturăresc şi artistic, nu a fost excesiv 
de încărcat şi disimetric, ci calat pe tradiția locului, 
configurând o anumită măreție simplă, forma neeludând 
conţinutul. Preluând din Occidentul european un stil, 
Renaşterea românească l-a prelucrat proiectându-i o 
aură autohtonă. Ceea ce a fost evident manifestat in 
şcoală (epoca mateină) şi artă (epoca brâncoveană). 
De altfel, „momentul matein” a adus în bibliotecile 
umaniste ale românilor o seamă de lucrări (traduceri, 
dar şi originale) care nu pot fi disjunctionate de efectul 
şcolilor de „înaltă învățătură” de la Târgovişte, fie că 
amintim tălmăcirea lui Mihail Moxa a unei pravile — prima 
carte în limba română ieşită de sub un teasc tipografic 
în Tara Românească — sau marele cod „Îndreptarea 
legii”, tipărit în Cetatea de Scaun a lui Matei Basarab. 
Udrişte Năsturel, în prefața la traducerea sa latină a 
cărții „Imitatio Cristi” afirmă, de pildă, înrudirea limbii 
române cu limba străbunilor de la Roma, iar pe la mijlocul 
veacului XVII, tot la Târgovişte va fi fost redactat 
„Letopiseţul Ţării Româneşti” de la „descălecat” la 
domnia lui Matei Basarab. Renaşterea de la Târgovişte, 
aşadar, putem achiesa că a fost europeană în fondul ei 
şi profund românească în conţinut, aşa cum mărturie 
până azi ne-a rămas şi arta brâncovenească. Arta 
arhitecturală şi pictura în fosta Cetate de Scaun a 
Târgoviştei, în epoca Renaşterii valahe, au izbutit să se 
ridice prin spiritul lor de o reală specificitate dincolo de 
speciozitate şi de mimetismul efemerid. S-au ridicat, 
cu evidenţă clară, la paliere de expresie europeană, chiar 
dacă numele artiştilor nu au avut şi nu au rezonanța 


unor arhitecţi şi pictori din Rinascimento-ul italian sau 
din acea renaissance franceză gratioasa şi galanta, 
anonimatul lor involuntar neînsemnând şi anonimatul 
artei pe care au săvârşit-o cu mirabilitate. Încă din epoca 
lui Petru Cercel, voievodul pe care l-am mai amintit 
pentru propensiunea sa obstinată spre valorile culturale 
ale occidentului european, arta arhitecturală valahă, cu 
deosebire la Târgovişte, va fi împrumutat benefic din 
acel occident elemente de rafinament şi eleganţă pe 
care le-a aplicat inteligent la „specificul local” conferindu-i, 
astfel, o sublimare dăinuind şi astăzi. Construindu-şi 
palatul şi Biserica Mare de la Curtea Domnească, 
voievodul va fi prefigurat prin aceste construcții ceea ce 
la sfârşitul secolului XVII a „pus în operă” inspirat 
Constantin Brâncoveanu. Renaşterea târgovişteană în 
arhitectură a fost marcată, deci, de o îngemănare 
inteligentă a unor stiluri autohtone cu aporturi fie 
bizantine, fie baroce cu sugestii — în unele cazuri — 
dinspre romanic. Acest mixaj va fi evoluat continuu de 
la Petru Cercel la Constantin Brâncoveanu, reliefându-se 
în construcţiile de la Curtea Domnească (Biserica Mare, 
Biserica Sf. Vineri, Turnul Chindia, palatul, poarta 
principală cu boltă), la Biserica Mănăstirii Dealu, la 
vechea Mitropolie a Țării Româneşti, la bisericile Stelea 
şi Sf. împărați sau Casa Fussea. Repertoriile arhitectural 
şi ornamental cuprind elemente bizantine care, la fel 
ca şi în Occident, au luat formă barocă sau romanică 
(mai degrabă barocul şi romanicul, importate din 
orizonturile stilistice ale Europei Vestice şi Centrale, 
şi-au regăsit aici sorgintea greco-bizantină), construcțiile 
şi împodobirile remarcându-se nu prin volume 
grandioase, care nu se potrivesc funciarei cumintenii 
româneşti, cât printr-o impresionabilitate a unor 
interioare ecleziale, în care sufletul în rugăciune se înalță 
spre măreţia Creatorului. Sinteza Orient-Occident 
atinge, în epoca lui Constantin Brâncoveanu — 
serenisimul senior valah —, o personalizată expresie şi 
expresivitate în foişoare şi loggii, în arcadele cu 
deschideri ogivale lanciate sau trilobate (ferestre şi uşi) 
amintind, unele, arcadele maure ale Granadei sau 
gracilitatile renascimentale ale acelei luminoase 
paiazzina florentine ori venețiene, această sinteză fiind, 
deci, într-un anume sens, prin elementele de sugestie, 
un remake arhitectural compozit revelat în Renaşterea 
valahă. Dar şi în pictură efectele de geocivilizatie 
plastică au evoluat de la hieratismul canonic bizantin 
la reprezentarea pregnant realistă în portretistică (indi- 
vidual), cât şi în ansamblurile de frescă (de exemplu: 
Biserica Mare de la Curtea Domnească), „pictorii de 
subţire” ai vremii, influenţaţi de resurectia italiană a 
Renaşterii, acordând fizionomicului o tratare umanizată. 
În pictura secolelor XVI, XVII şi XVIII influenţa se resimte, 
de altfel, şi în demersul facut la racursi şi trompe l'oeil, 
frescele căpătând profunzime şi dinamism. Se va fi 
născut, astfel, o veritabilă — şi recunoscută — „şcoală”, 

relevată în multe din lăcaşurile ortodoxe ale Țării 
Româneşti, ilustrată de familii de pictori sau de ucenici 
ai acestora şi care, cu mici excepţii, vor purta cu 
mândrie, adăugat la nume, apelativul „ot Targoviste’ca, 
de altminteri, şi şcoala: Dobromir-Bătrânul, Dobromir- 
Tânărul, Stoica, Stroe, Radu, Enache şi Matei Monahul, 
Mina Zugravul, Constantin Zugravu, Hagi Avram Zugravu 
sau Pârvu Zugravu („Zugravu” fiind un cognomen dat, 
desigur, ca urmare a apartenenţei la breasla pictorilor 
aşa cum era „văzută” în epocă de vulg). Apodictic privind 
ceea ce s-a întâmplat atunci în spaţiul românesc, nu 
este nici o exagerare în a recunoaşte că la Târgovişte 
se va fi produs un profitabil act complex de geocivilizatie, 
o paradigmă culturală în care s-au intretesut varii 
influențe Orient-Occident, în Cetatea de Scaun voievodal 
de sub oblăduirea sacră a Mănăstirii Dealu producându-se 
un admirabil Risorgimento valah. (G.C.) 


RENAŞTEREA TÂRGOVIŞTEI Societatea a fost 
înființată în 1928 din iniţiativa generalului |. Anastasiu; 
prin aceasta se dorea să se iniţieze programe care să 
regenereze economic şi politic Târgoviştea. (M.O.) 


REPORTER DÂMBOVIŢEAN Publicaţie de 
informatie subtitrată „Săptămânal de anchete si 
reportaje”. Initiatori: Adrian Răzeanu, director, lon 
Obăgilă, redactor-şef. Apare la 2 aprilie 2007 până la 7 
iulie 2008. Editor: SC Time Press SRL Târgovişte. 
Rubrici: „Fix la ţintă”, „Viaţa românilor din Spania” si 
pagini specializate de anchete, reportaje, sport. 
Colaborator: Liviu Dobre, Mihaela Băleanu, Sorin 
Popescu, Mariana lonescu. (G.C.) 


RESTAURANTE ÎN PERIOADA ÎNTERBELICĂ 
Restaurantul „Doi Brazi” (DB-ll-m-B-17234, Calea 
Domnească, nr. 170, sf. sec. XIX — înc. sec. XX), fostă 
locuinţă, este construcţie în stil neoclasic, cu hol central 
şi patru camere dispuse simetric şi dependinţe spre 
spate; Restaurantul „Cocoşul negru” (1927) era situat 
pe strada I.C. Brătianu, cu bucătărie aleasă, vinuri vechi 
şi noi; Restaurantul „Costică Pitiş” era renumit în 
perioada interbelică, se servau diverse mâncăruri şi 
băuturi, iar orchestra cânta muzică de jazz; Restaurantul 
„Fraţii Protopopescu” — firmă comercială renumită cu 
restaurant la Hanul Galben, apoi la Hotelul Bulevard, 
unde se practica o adevărată artă culinară; Restaurantul 
„G.I. Alexianu” este situat în magazinul „Socec”, avea 
o clientelă fidelă, datorită meniurilor oferite cât şi a 
prețurilor avantajoase; Restaurantul „Ivancea” a fost 
înfiinţat în 1931 de Ivancea Nicolae, avea ca obiect de 
activitate comerțul cu băuturi spirtoase; localul era 
deschis şi noaptea după ora 1 încă două ore. A 
funcţionat până în anii 1970; Restaurantul „Luzana” purta 
denumirea de „Fraţii Maican”. Firma a fost înființată în 
1937 de lon I. Maican. Aici funcţiona hotelul şi teatrul 

variete (bar) cu denumirea de „Bar Petro!” (deschis în 
1939). La „Luzana” şi „Bar Petrol” spectacolul era 
susținut de orchestre compuse din cântăreţi care 
posedau autorizaţie de la Ministerului Cultelor şi Artelor: 
Costică Maican, Cornel Tandica, Nicu Burmeaz cu soția 
sa, Varvara, Jean Andrei, Malitz cu soția Maria, Lulu 
Andrei Benghiu; Restaurantul „Viaţa dulce”, proprietar 
Stelică Popa, aici erau servite, potrivit reclamei 
„mâncăruri delicioase, vinuri, grătar special”. (G.T./ C.V.) 


RESURSE ALE SUBSOLULUI Una din resursele 
descoperite şi exploatate, din 1880, în arealul periurban 
al Târgoviştei, o constituie cărbunele, la Şotânga. Este 
vorba de importante depozite de lignit (numit şi cărbune 
brun lemnos) aflate la o distanţă de 5-6 km adâncime 
fata de ieşirea din abataj şi care s-au format în urma 
unor evenimente tectono-magmatice. Astfel, 
zăcământul de la Şotânga-Doiceşti-Mărgineanca 
aparține depozitelor pliocene în facies continental- 
lacustru şi este intercalat formaţiunii daciene dintre 
lalomita şi Prahova. Reprezintă materia primă necesară 
funcţionării Termocentralei electrice de la Doicesti, iar 
cenusa rezultata din ardere este folosita la producerea 
betonului celular autoclavizat de catre societatea 
comerciala de profil din vecinatate. Dar principala resursa 
naturala a subsolului Targovistei este, indubitabil, 
petrolul, exploatabil atat in zona marginal urbana cat si 
în cea periurbană de la est, nord şi sud. Zăcămintele 
de titei s-au format in zona cutelor diapire ale fosei 
marginale a avantfosei carpatice si sau acumulat in era 
tertiara/ neozoică, epoca pliocenă. ,Oleul” — cum i se 
zicea in vechime — este descoperit la 1850 fiind folosit, 
initial, la iluminatul Targovistei, pentru ca, cinci ani mai 
târziu, să fie organizată industria extractivă. La acel 
moment zona târgovişteană — prin cantitatea de petrol 
exploatabilă, zăcământul fiind unul foarte bogat — ocupa 
primul loc în ţară la extracţie. (G.C.) 


REUNIUNEA MUZICALĂ DE CÂNTĂRI A fost 
înfiinţată la iniţiativa dirijorului Gh. Rusu, ctitor al activității 
corale în Târgovişte în 1909, şi a avut de la început un 
repertoriu interesant şi în continuă extindere. Remarcat 
de compozitorul Gavriil Muzicescu, a înţeles să 
încadreze corul, după terminarea războiului mondial, în 
noul curent muzical conceput de societatea „Cântarea 
României”, cu centrul la Bucureşti şi filiale în întreaga 
țară. După 1919 a adoptat statutul societăţii „Cântarea 
României” şi a devenit filiala din Târgovişte a acesteia. 
Alături de dirijor, care îndeplinea şi rolul de director, s-au 
aflat preoţii N. Popescu-Tata şi C. Nitescu, ca 
vicepreşedinţi, iar ca membri în comitet s-au aflat 
Diaconescu, Gh. Brănişteanu, C. Georgescu, |. Staicu, 
Petre Gheorghiu. În scurt timp corul a ajuns să numere 
muzicieni de certă valoare: basul Petre Munteanu, 
baritonul lancu Staicu, |. Vătăşescu, V. Botez, C. 

Georgescu, tenorii Vasile Constantinescu, Nicolae 
Georgescu, sopranele Olga Grabinschi, Mimi 
Andreescu, surorile Untărescu. Corul societăţii a fost 
prezent la marile sărbători naţionale organizate după 
Marea Unire, care au avut loc la Târgovişte, cu prilejul 
aducerii capului lui Mihai Viteazul la Târgovişte (1920), 
comemorarea centenarului morţii lui Tudor 
Vladimirescu (1921), Sfinţirea Mitropoliei (1933). A 
susținut turnee în marile oraşe: Braşov şi Făgăraş 
(1923), Piteşti, Curtea de Arges, Alba lulia, Sibiu (1928) 
şi a fost apreciat de G. Enescu „pentru muzica 
aleasă... pe care a cantat-o”. (M.O.) 


REVISTA JURIDICĂ Apare lunar, la Târgovişte, între 
1 februarie şi 1 noiembrie 1940. Doctrină şi jurisprudenta. 
Director Emil Paraschiv Naum. Tipografia „Unirea” 
Târgovişte. (V.P.) 


REVISTA TINERIMII DAMBOVITENE Apare, cu 
întreruperi, la Târgovişte de la 1 februarie 1911 până la 
12 noiembrie 1912, cel puţin o dată pe lună. Sub 
conducerea unui comitet, iar de la 10 martie 1911 sub 
direcţia lui Pârvan Popescu. Nu s-a publicat din 
noiembrie 1911 şi până la 1 noiembrie 1912. Publică 
articole de istorie şi cultură, cu trimiteri la trecutul 
Târgoviştei, precum şi file de istorie literară sau din 
creația contemporanilor. (V.P.) 


REVOLUȚIA DE LA 1848 ÎN TÂRGOVIŞTE La 
Târgovişte este adusă la cunoştinţă publică proclamația 
domnitorului Gheorghe Bibescu prin care locuitorii urbei 
şi cei ai satelor sunt îndemnați să nu ia seama la 
revoluționarii care încearcă „prin cuvinte măglişitoare şi 
cu făgăduieli să amăgească”. O circulară a 
Departamentului Treburilor din Lăuntru cere Ocarmuirii 
judeţului să-i aresteze pe revoluționarii care ar fi voit să 
treacă în Transilvania în refugiu de teama represaliilor 
(7 iunie). Pe câmpia de la Islaz, în județul Romanați, 
are loc o mare adunare revoluţionară, acesta fiind 
momentul de debut al revoluţiei burgheze, democratice 
şi naţionale din Țara Românească. Proclamaţia revoluției 
a fost redactată şi citită pe câmpia Islazului de celebrul 
fiu al Târgoviştei, lon Heliade-Rădulescu. De fapt, 
Proclamaţia cuprindea programul revoluţiei în care, 
printre altele, se prevedea: independenţa administrativă 
şi legislativă a ţării, țelul fiind înlăturarea protectoratului 
străin; împroprietărirea prin despăgubire a ţăranilor 
clăcaşi şi emanciparea acestora; desființarea privilegiilor 
boiereşti; alegerea domnitorului pe cinci ani; adunarea 
generală alcătuită din reprezentanţi ai tuturor stărilor 
sociale; responsabilitatea ministerială; libertatea 
absolută a tiparului; drepturi politice pentru toţi cetăţenii, 
indiferent de credință sau rasă; învățământ întreg şi egal 
pentru toţi locuitorii de ambele sexe; desființarea 
pedepsei cu bătaia şi a celei cu moartea; emanciparea 


mănăstirilor închinate, a robilor ţigani prin despăgubire; 
convocarea Adunării Constituante, în vederea elaborării 
Constituţiei democratice şi care să aibă drept temei 
principiile proclamatiei. Se constituie primul guvern 
provizoriu, din care face parte şi târgovişteanul lon 
Heliade-Rădulescu la culte, guvern pe care Gheorghe 
Bibescu îl recunoaşte la 11 iunie când şi la Bucureşti 
izbucneste revoluţia (9 iunie). Gheorghe Bibescu, 
abdică, luând calea Braşovului (13 iunie). Se formează 
un nou guvern provizoriu, în care lon Heliade-Rădulescu 
îşi păstrează locul, şi sunt emise primele sale decrete: 
instituirea drapelului naţional în culorile albastru-galben- 
roşu cu deviza „Dreptate-Frăţie”; desființarea rangurilor 
civile, a pedepsei cu bătaia şi a celei cu moartea; 
organizarea gărzii (gvardiei naţionale). Un grup de 
târgovişteni (Dinu Izvoranu, Nae Lupescu, Alecu 
Bârsescu, N. Popovici), conduşi de loan Gheorghescu, 
merg la Bucureşti şi depun jurământ de credință 
guvernului revoluționar. Efectul revoluției în Târgovişte: 
şef al poliţiei este instalat Alecu Bârsescu, dar vechiul 
şef Alecu Pastia îl contestă şi împarte funcția cu acesta; 
Mihalache Predescu este numit administrator al 
judeţului, ajutat de comisarii de propagandă Nicolae 
Chirculescu, A. Fotescu, Alecu Gărdescu, Ştefan 
Mărculescu. însă primarul oraşului, Sache Poroineanu, 
şi cu cei din echipa sa, Călin Dobrescu şi Nicolae 
Popescu, rămân la posturi şi nu pun în aplicare decretele 
guvernului revoluționar (14 iunie). În Bucureşti o veste 
stârneşte teamă: o armată rusă se îndreaptă spre 
Capitală. Guvernul hotărăşte să se retragă la Târgovişte. 
Seara, lon Heliade-Rădulescu soseşte în recunoaştere 
în oraşul natal. Oprindu-se la barieră, culege primele 
informaţii care-l liniştesc: târgoviştenii nu ştiau nimic 
despre spaima care domnea la Bucureşti şi se pregăteau 
fără nici o grijă de odihna de peste noapte. Cere 
administratorului judeţului doi dorobanţi, pentru a-l însoți 
şi în Târgovişte, şi la munte. | s-a mai spus că Cezar 
Bolliac, împreună cu familia, trecuse prin oraş, 
îndreptându-se tot spre Munţii Bucegi (28 iunie). 
Îndemnaţi de Nicolae Brătescu, paharnic şi ispravnic al 
lucrărilor de restaurare la Mănăstirea Dealu, târgoviştenii 
se adună în piaţă, unde li se spune să nu închine 
drapelele guvernului. Sunt ameninţaţi că-şi vor pierde 
avutul dacă vor fi constatate lipsuri din vistieria oraşului 
(29 iunie). Guvernul, ajuns la Târgovişte, pe la amiază, 
se confruntă cu o fatisa împotrivire a opozanților din 
oraş, care sunt sprijiniți de subadministratorul plasei 
Dealu, Ispas Farcaş, acesta comandând un grup de 
dorobanţi şi de ţigani de la complexul manufacturier din 
Dragomireşti. Se încearcă arestarea guvernului (Nicolae 
Bălcescu, Ştefan Golescu, Gheorghe Magheru, C. 
Aristia, Nicolae Golescu, G. Golescu-Negru, CA. 
Rosetti, Chirstian Tell), care era însotit de soțiile şi copiii 
unora dintre membri. Gheorghe Magheru formează din 
cele opt căruţe, cu care călătoreau în retragere spre 

Rucăr, o baricadă, fiind gata de rezistenţă. Secretarul 
administraţiei, loan Alexandrescu, comunică însă că 
nu a primit nicio poruncă de a ataca pe membrii 
guvernului, timp în care CA. Rosetti îi oferă lui Ispas 
Farcaş suma de 300 de galbeni, obținând liberă trecere. 
Doar ministrul de Finanţe, Constantin Filipescu, sosit 
mai în urmă, este arestat, ca urmare a loviturii 
contrarevolutionare de la Bucuresti şi care reinstaureaza 
vechiul regim regulamentar, instituindu-se o 
căimăcămie. În aceeaşi zi, locuitorii Bucureştilor se 
revoltă, având în frunte pe Ana Ipatescu şi răstoarnă 
căimăcămia, cerând mitropolitului Neofit, care 
proclamase restauratia regulamentară, să emită o noua 
proclamaţie de rechemare a guvernului provizoriu. Lui 
lon Heliade-Rădulescu, care fusese arestat şi adus de 
la Pietroșița, unde se refugiase, la Serbanesti (Pucioasa 
de azi), subcarmuitorul acelei plase, la 30 iunie, i se 
adresează astfel: „Stăpâne, cauza noastră a biruit”. 
Târgoviştenii sărbătoresc reinstaurarea guvernului 
provizoriu. La sfârşitul lunii iunie sunt menţionaţi comisari 
de propagandă revoluţionară în Târgovişte şi județ: Al. 
Gărdescu, Al. Fotescu. N.G. Kirculescu, St. 
Mărculescu, Gheorghe Vlădescu şi un Vuticescu. Sunt 
amintiţi şi revoluționarii ardeleni, trecuţi pe listele 
comisarilor de propagandă: Nicolae Găitan, student la 
Viena, şi Alexandru Papiu-llarian, student la Cluj şi 
membru în Comitetul Naţional Român din Sibiu (30 iunie). 
Ocarmuirea județului Dâmboviţa este incunostiintata ca 
Guvernul Provizoriu a fost reinstalat prin voința poporului. 
lon Heliade-Rădulescu, în drum spre Bucureşti, este 
întâmpinat la bariera de intrare în Târgovişte, din cartierul 
Suseni, cu cocarde tricolore, buchete de flori iar un 
mare alai cetatenesc l-a însoţit până la locuința unde 
era găzduit Constantin Filipescu, ministru de Finanţe, 
amândurora acordându-li-se onoruri (1 iulie). Autorităţile 
județului şi ale oraşului îi felicită pe membrii guvernului, 
care, fiind solicitati să ajungă grabnic la Bucuresti, 
pornesc pe Ulița Mare (Calea Domnească), dar sunt 
invitați de Nicolae Brătescu, unul din liderii locali ai 
opoziției, la un ospăț, la care participa şi numeroşi 
locuitori ai urbei. Apoi, până la ieşirea din Târgovişte, 
membrii guvernului sunt însoțiți de dorobanţi şi mulțime 
de orăşeni (2 Iulie). Costache Ciocârlan este numit 
administrator al Târgoviştei, înlocuindu-l pe Mihai 
Predescu. Magistrat al oraşului continuă să fie Sache 
Poroineanu, iar judecătorii tribunalului rămân pe funcții. 
Câteva zile mai târziu, magistratul oraşului este 
îndepărtat din funcţie, fiind acuzat că nu se considera 
în slujba guvernului revoluționar (7 iulie). Este ales 
prezident al oraşului arendaşul moşiei Suta Seacă, 
Hristodor Dimitriadis. La începutul lui septembrie, 
trupele otomane şi ruseşti pătrund în Țara Românească 
şi înfrâng revoluţia. Cu toate acestea, marea majoritate 
a populației nu renunță la revoltă (31 august). În fata 
Mitropoliei din Târgovişte, locuitorii oraşului ard 

Regulamentul Organic, după ce l-au adus într-un sicriu 
aşezat pe năsălie, însoțit fiind şi de coliva tradițională 
făcută din nisip şi „agrementată” cu ardei. Sicriul este 
învelit în chembrică, iar năsălia în bariş negru şi este 
urmat de preoţi, de Dinică Izvoreanu, administrator al 
oraşului, de oficialități cu făclii şi de un taraf cu lăutari. 
Întreaga manifestaţie este organizată de loan 
Gherghescu, care, de altminteri, l-a ridicat din casa sa 
pe serdarul Vlădescu, tarandu-| prin târg. În oraş pătrund 
trupe ruseşti, alungându-i pe turcii lui Fuad — efendi, iar 
revoluționarii sunt alungați din funcţiile administrative pe 
care le ocupau (10 septembrie). La Târgovişte se 
instalează comandantul rus Engelhard. Este introdus 
un regim de mână forte. La alegerile din 10 octombrie 
sunt aleşi deputaţi ai obştei revoluționari, dar sunt 
infirmati de noua ocârmuire. loan Emanoil Florescu 
aduce la cunoştinţa Departamentului Treburilor din 
Lăuntru că numeroşi târgovişteni nu s-au sfiit „a-şi arăta 
[...] răul lor cuget, îndemnând cu felurinde amenințări şi 
pe ceilalţi locuitori a se asemăna lor [...] că nu le-a ieşit 
din cap fumul revoluţiei, îndrăznind a împrăştia îndemnuri 
către ceilalţi locuitori împotriva înaltelor porunci”. În 
consecinţă, este creată o „Comisie pentru cei învinuiți 
de fapte revoluționare” „smintitoare a liniştii obşteşti”. 
Trupele ruseşti de ocupaţie declanşează razii de 
dezarmare a populaţiei, armele confiscate fiind 
depozitate în casele lui Costache Melisiano până la 
sfârşitul anului (octombrie). (G.C.) 


REVOLUȚIA ROMÂNĂ ANTICOMUNISTĂ. 1989 
22 decembrie. Orele 11.30-12.30. Şi la Târgovişte 
izbucnește revoluţia anticomunistă. Mulțimea revoltata 
ia cu asalt Primăria, unde se află şi sediul Comitetului 
Municipal al PCR; primul-secretar şi primar al 
municipiului, lon Nicolae, este alungat de târgovişteni. 
Este aleasă şi instalată noua conducere: Valeriu Lita, 
preşedinte al Consiliului Municipal al Forţelor 
Revolutionare Patriotice şi Democrate, devenit la scurt 
timp, în aceeaşi zi, Consiliul Municipal al Frontului 
Salvării Naţionale; membri: Victor Antofie, Ştefan Avram, 
Adrian Colan, Marius Costache, Alexandru Constantin, 
Gheorghe Dascălu, Alexandru Fozza, lon Gavrilă, 
Stelian Mihăilă, Tiberiu Mihai, Constantin Manolescu, 
Tudor Niţă, Adrian Oltei, Gheorghe Oprea, lon Pârneci, 
Virgil Popescu, lon Roşu, Dorin Staicu, Gheorghe Stan, 
Ştefan Vâncică, Valeriu Visarion. Orele 13.00-13.30. 
Este luat, de asemenea, cu asalt, Palatul administrativ 
al județului (Comitetul Judeţean al PCR şi Consiliul 
Popular al judeţului). Primul-secretar şi preşedinte al 
Consiliului Popular, Pantelimon Găvănescu se predă 
revoluţionarilor. În jurul orei 14.00. Se constituie Consiliul 
Provizoriu Judeţean al Frontului Salvării Naţionale: 
colonelul Gheorghe Alexe, preşedinte; Pompiliu 
Nedelcu, secretar; lon Nastasia, lon Alexandru, 
Gheorghe Florin Mageriu, Gheorghe Nitoiu, Vasile Duta, 

lon Calafeteanu, Virgil Gabriel Păun, Constantin 
Lăzărescu, Remus Nita, Petre Cristea, lon Vişan, 
Laurenţiu Vasile, Remus Diaconescu, lon Udilă, 
Gheorghe Badea, Eugen Brojbeanu, Mihai Costel, loana 
Bragorenco, Titu Mihăilă, membri. Orele 15.25-15.30. 
Se constituie la tipografia oraşului grupul de iniţiativă 
pentru editarea ziarului „Dâmboviţa liberă”: George 
Coandă (responsabil de număr), Henri-George Coandă, 
Romulus-Gandy Georgescu, Lucian Grigorescu, Jószef 
Pildner, Lucian Penescu şi Dumitru Mitrescu. Ora 18.00. 
Nicolae şi Elena Ceauşescu, care s-au refugiat în 
județul Dâmboviţa, sunt predati Inspectoratului Judetean 
de Miliție unde sunt interogati, într-o primă fază, de 
revolutionarul llie Petre Ştirbescu. Sunt preluaţi apoi, la 
ordinul colonelului Andrei Kemenici, comandantul 
Garnizoanei Târgovişte, de Unitatea Militară 01417. 24 
decembrie. Timp de şapte ore în zona pavilionului 
comercial, în construcție, şi a ziarului „Dâmboviţa liberă”, 
forțe militare se confruntă cu un grup de atacatori 
(terorişti?) pe care îl anihilează. (Nici astăzi nu se ştie 
de unde a venit şi din cine era format). 25 decembrie. 
Prima zi a Crăciunului. În cazarma unde sunt reținuți, 
Nicolae şi Elena Ceauşescu sunt judecați de către un 
tribunal format ad hoc de generalul Victor Athanasie 
Stănculescu; preşedintele completului: colonel 
magistrat Gică Popa; acuzator: maiorul procuror Dan 
Voinea. Condamnati la pedeapsa capitală, Nicolae si 
Elena Ceauşescu sunt executați prin impuscare în 
aceeaşi zi în curtea interioară a cazărmii. (G.C.) 


RISTACHE, Florea (28.1X.1928, Telega, Prahova 
— 20.1X.2010, Târgovişte) Om politic. Absolvent al Şcolii 
profesionale din Câmpina, al Academiei „Ştefan 
Gheorghiu” şi al Facultăţii de Istorie de la Universitatea 
Bucureşti. A lucrat la Rafinăria Câmpina. În anul 1951 
a intrat în viaţa politică, îndeplinind diverse funcţii în 
județul Prahova: secretar şi apoi prim-secretar UTC la 
Câmpina, prim-secretar la Vălenii de Munte (1961- 
1964), secretar al Comitetului judeţean PCR (1964- 
1967). Din anul 1967 activează în judeţul Dâmboviţa în 
calitate de secretar al Comitetului judeţean PCR (1967- 
1975), prim-vicepreşedinte al Comitetului Executiv al 
Consiliului Popular Judeţean, prim-secretar al 
Comitetului judeţean PCR (1977-1984). A lucrat apoi 
câţiva ani în mişcarea sindicală, iar în perioada 1985- 
1990 a fost ambasador al României în Libia. De numele 
său se leagă importante realizări din istoria oraşului 
Târgovişte: extinderea platformei industriale, 
sistematizarea oraşului, lucrări de infrastructură, 
construirea unor noi apartamente pentru populație, 
încurajarea mişcării sportive ş.a. (M.C.) 


RIZESCU, Nicolae Industriaş şi om politic originar 
din Branesti-Pucioasa. Important lider al Partidului 
National Liberal în anii interbelici, membru in conducerea 


centrală, deputat în anii 1933-1937. La alegerile 
parlamentare din 1939 a obţinut victoria (alături de C. 
Săndulescu) la categoria comert-industrie. A facut parte 
din Consiliul de colaborare al Prefecturii, ca reprezentant 
al industriei (1941-1944). În 1944 s-a implicat în refacerea 
organizatorică a P.N.L. În 1945 s-a orientat spre P.N.L.- 
Tătărescu, devenind la recomandarea lui Gheorghe 
Tătărescu, liderul acestei noi formaţiuni politice. A aderat 
la Platforma — program a Frontului National Democrat, 
inițiată de P.C.R. În alegerile parlamentare din 1946, 
partidul său a candidat în cadrul alianței Blocul Partidelor 
Democratice (cuprinzând forte procomuniste), iar Nicolae 
Rizescu a fost ales deputat. (M.C.) 


ROMÂNIA RURALĂ Revistă lunară. Apare neregulat 
la Târgovişte, apoi la Piteşti, în perioada de 15 iunie — 
noiembrie 1913; 1/15 octombrie 1915-— 1/15 martie 1916. 
Organ al Administratorilor de plasă. Sub conducerea unui 
comitet. Director Al. Popescu-Târgovişte. Secretar de 
redacţie: Titu St. Călinescu. Tipografia „Flacăra” Târgovişte. 
Din 1/15 octombrie 1915 bilunar la Piteşti. (V.P.) 


ROŞU, Constantin (4.VII.1962) Atlet. Legitimari: 
Şcoala Sportivă Târgovişte (1977), ,CSS” Târgovişte 
(1978-1981), ,Steaua” Bucuresti (1982-1991), CSS 
„Petrolul” Târgovişte (1992). În perioada in care a activat 
la cluburi din Târgovişte a câştigat o medalie de bronz 
la campionatele balcanice pentru juniori, o medalie 
de bronz la campionatele naţionale pentru tineret, o 
medalie de aur şi una de argint la campionatele 
naţionale de juniori. După ce s-a transferat la Bucureşti 
a fost selecționat de 5 ori în echipa naţională şi a 
obținut 5 titluri de campion national. Recordurile 
personale: 800 m (1.51.88, 1980); 1500 m (3.41.58, 
1985); 5000 m (13.54.29, 1985); 10000 m (30.51.33, 
1992); maraton (2.32.01, 1982); 3000 m obstacole 
(8.36.15, 1989). (A.B.) 


RUDEANU, Teodosie (~1550 — ~24.V.1621, 
Flamanda, Galicea, Valcea) Dregator si diplomat 
muntean. În Sfatul Domnesc (1577), mare spătar (1584), 
mare vistier (13 dec. 1594 — 23 sept. 1596), mare logofăt 
(28 sept. 1596 — 29 aug. 1599, 1 mai-21 iun. 1602, 20 
aug.-30 dec. 1618), fost mare logofăt (1605, 1612,1617, 
1618). Fiul marelui logofăt Ivan din Ruda şi al Mariei din 
Periş. Înrudit prin alianţă cu boierii Buzesti şi cu Mihai 
Viteazul, al cărui principal boier a fost. L-a însoțit pe 
Mihai în campaniile sale, îndeplinind şi misiuni 
diplomatice (încheierea tratatelor din 1595 şi 1599 cu 
principele Transilvaniei, semnarea jurământului din 1598 
şi solia către împăratul habsburgic din 1600), adminis- 
trative (guvernarea Ardealului în 1600) şi financiare. După 
înfrângerea domnului devine fidel Movilestilor, pribegind 
pentru scurt timp în Moldova (1602-1603). A alcătuit 
cronica oficială a domniei lui Mihai până la 1597, scrisă 

în cancelaria de la Târgovişte şi păstrată graţie traducerii 
diplomatului silezian Balthazar Walther. Cronica sa a 
stat la baza tuturor lucrărilor dedicate marelui voievod. 
Ctitor al mănăstirii Flămânda-Vâlcea, unde este 
îngropat. (A.$./M.O.) 


RUJAN, Ştefania Viorica (17.VIII.1944, Petrisat- 
Sâcel, Alba) Profesoară, filologă, istoric literar, 
traducătoare, publicistă. Studii primare şi gimnaziale 
în Podul Turcului, jud. Bacău, apoi liceul la Bârlad 
(1962). Licentiata a Facultăţii de Filologie a Universităţii 
„Al. |. Cuza” din laşi, secţia romana-franceza (1967). 
De la absolvire profesor de limba franceză la Liceul 
„Grigore Alexandrescu” (1967-1995), apoi cadru didac- 
tic asociat la Universitatea „Valahia” Târgovişte (1991- 
1995), lector (1995-2004), conferenţiar (2004-2007), 
profesor (din 2007) la aceeaşi universitate. Din 2003 
doctor în ştiinţe filologice la universitatea ieşeană cu 
teza: „Trois cas d'intégration dans l’espace culturel 
francais: Anna de Noailles, Marthe Bibesco, Helene 
Vacaresco”. În cadrul programelor universitare, stagii 
de perfecționare la Universitatea Rouen (Franța, 2004), 
precum şi participantă, cu expuneri la modulul francofon, 
organizat între universitatea târgovişteană şi cea 
franceză. În perioada 1975-1985, vicepreşedinte al 
Societăţii de Filologie, Filiala Dâmboviţa. Debut 
publicistic la „Les Annales de l'Université Valahia” cu 
comunicarea „Le vocabulaire scientifique et tehnique”. 
Colaborează cu articole de specialitate, de istorie a 
culturii sau a relaţiilor literare româno-franceze la 
„Analele Universităţii Valahia Târgovişte”, „Valachica”, 
„Graiul Dâmboviţei”, ,Litere”, „Curier”, „Catedra” (Arges), 
„Kindia”. Debut editorial cu „Le français pour le 
bacalaureat et l’admission’” (1997), urmat de alte lucrări 
din domeniul filologic vizând lexicul, metodologia, 
dicționare bilingve (francez-român). Publică „Gramatica 
limbii franceze. Vol |. Morfologie (2004), iar în domeniul 
literar „Metafore obsedante şi imagini proiectate (2006), 
„Images, portraits et paysages de France par des 
ecrivains roumains d'expression francoise” (2008) şi 
„Elena Văcărescu şi spiritualitatea europeană a 
românilor” (2008, cu Victor Petrescu). (V.P.) 


RUSIU, Mihail leromonarh al mănăstirii Dealu, a 
făcut parte din echipa lui Matei al Mirelor. A împodobit 
şi scris manuscrise care au circulat în tot Orientul 
Ortodox. Un sgrafit de pe zidul absidei sudice preciza 

că în „anul 7122 (1613-1614) [...] a răposat ieromonahul 
Mihail Rusiu, scriitor, de naştere din Premisl”. (M.O.) 


RUSSU, Gheorghe (1872, laşi — 1943, Târgovişte) 
Părinţii săi au fost modeşti funcționari, apropiați 
compozitorului Gavriil Muzicescu. Remarcându-i 
calitățile, marele compozitor l-a angajat bibliotecar, cu 
obligaţia de a participa la toate repetitiilor şi spectacolele, 
unde cânta ca altist, cu vocea sa deosebită. A funcţionat 
ca Şef de Serviciu la Administraţia Financiară Dâmboviţa 
şi mina Marginenaca. Din 1909, la iniţiativa lui, s-a înființat 
„Reuniunea muzicală”, care în 1919 s-a afiliat Societăţii 
Naţionale „Cântarea României”. A antrenat în corul său 
elevii liceului din oraş şi a pregătit operetele „Vagabonzii” 
de Zichrer şi „Crai Nou” de Ciprian Porumbescu. A 
condus corul pe care-l dirija, cu un repertoriu ales dintre 
lucrările iluştrilor dirijori Gh. Dima, G. Muzicescu, |. Vidu, 
Timotei Popovici. S-a făcut remarcat în Târgovişte şi în 
țară. Despre activitatea sa G. Enescu a avut cuvinte de 
înaltă apreciere. În corul său s-au remarcat Evantia 
Costinescu, Cristoforescu Florica, soții Gh. Folesa, 
Nicolae Secăreanu, baritonul Jean Atanasiu ş.a. (M.0.) 


RUVACOM TV La 31 august 1992 începe sa 
transmită, pentru scurt timp, primul post de televiziune 
privat din Târgovişte. Patronat, SC RUVACOM SRL 
(Cornel Rusu, Virgil Vasilescu, lon Marinescu). Redac- 
tor-şef: Lucian Grigorescu. Realizator: József Pildner. 
Emisiuni sociale şi culturale (reportaje şi anchete). (G.C.) 


RUXANDRA, Doamna (~1500 — ?) Soția domnilor 
munteni Radu de la Afumaţi şi Radu Paisie. Fiica lui 
Neagoe Basarab şi a doamnei Despina Miliţa, a fost 
hărăzită, încă de la naştere, ca orice fiică de domn, unei 
căsătorii diplomatice. După decesul primei soții a lui Radu 
de la Afumaţi, Ruxandra a fost căsătorită cu acesta (ian. 
1526), cuplul domnind statornic la Târgovişte. Evenimentul 
a generat conflicte între conducătorii celor două tari 
româneşti. Stefanita, căruia Neagoe Basarab îi promisese 
posibilitatea de a alege dintre fiicele lui, s-a simţit ofensat 
şi a invadat Țara Românească (4 febr. 1526 şi dec. 1526/ 
ian. 1527), prădând-o. Această căsătorie l-a îndepărtat 
pe domn şi de foştii săi aliaţi, Draculestii, care au pus la 
cale un complot, finalizat cu asasinarea lui. Din 1541, 
Ruxandra a devenit soția lui Radu Paisie — domnind la 
Târgovişte — iar după moartea acestuia, s-a retras în 
Transilvania. (A.S./M.O.) 


SADOVEANU-PANAIT, Mihaela (10.X11.1986, 
Târgovişte) Lupte libere. Absolventă a Liceului „Nicolae 
Mihăescu” Târgovişte (2003). Absolventă a Facultății 
de Ştiinţe Umaniste — Secţia Educaţie Fizică si Sport 
din cadrul Universităţii „Valahia” Târgovişte (2010). Master 
la Facultatea de Educaţie Fizică şi Sport de le 
Universitatea din Piteşti (2010). A început activitatea 
sportivă ca judocană în 1999 la clubul „Oţelul” Târgovişte 
cu antrenorul Vasile Gerghescu, un an mai târziu fiind 
campioană naţională de juniori III. Din acelaşi an, 2000, 
a fost convinsă de Cornel Cornea, cel care avea să îi fie 
antrenor restul carierei sale să practice luptele libere. 
Legitimată la CSS Târgovişte (2000-2003), CSŞ 
Târgovişte + CSM Craiova (2004-2006), CSŞ Târgovişte 
+ Dinamo Bucureşti (2007-2008), Clubul Sportiv 
Târgovişte (2009-2011). Medaliată cu bronz la 
campionatele mondiale de juniori (2006, categoria 63 
kg.). A câştigat două medalii de bronz la campionatele 
europene din 2005 (categoria 63 kg), atât la seniori cât 
şi la juniori. De 6 ori campioană naţională de seniori 
(2004-2008, 2011). Clasată de Federaţia Română de 
Lupte pe locul 2 în ierarhia celor mai buni luptători români 
ai anului 2006. Desemnată de două ori „Cel mai bun 
sportiv al anului din județul Dâmbovița” (2005, 2006). 
Căsătorită cu lonut Panait, vicecampion european la 
lupte greco-romane. (A.B.) 


SALA DE ARME Celebră instituţie, a cărei clădire, 
construită la inițiativa reputatului prefect George Cair — 
arhitect, Enache Lăzărescu — este inaugurată în 1907. 
De-a lungul unui secol va fi „sală de arme” — de unde şi 
numele —, destinată jocurilor de societate (concursuri 
de tir, de sabie şi de tras cu arcul), ateneu popular, 
casă de cultură raională şi municipală, instituţie de 
cultură a Garnizoanei Târgovişte (casă de cultură, Club 
„Gloria”, Cerc Militar). A găzduit câteva evenimente 
importante până la al Doilea Război Mondial: 
spectacolele teatrale prezentate de binecunoscuta 
trupă de operetă a lui |. Băjenaru şi Al. Dan, de marii 
actori Maria Filloti, Petre Liciu, Agatha Bârsescu, 

Agepsina Macri, Radu Beligan, Grigore Vasiliu-Birlic, 
Marcel Anghelescu, Marioara Voiculescu, Sonia 
Cluceru, de Teatrul Naţional din Bucureşti şi Teatrul 
Naţional din Craiova; concerte susținute de George 
Enescu; congresele Asociaţiei generale a Invatatorilor 
din România (august 1911), Asociaţiei Române pentru 
Înaintarea şi Răspândirea Ştiinţei (septembrie 1911), 
Ligii Culturale (iulie 1928), Partidului Naţional Liberal 
(mai 1936), Conferinţa judeţeană a Frontului Plugarilor 
(februarie 1945) cu participarea lui Mihail Ralea. Tot 
aici a avut loc şi prima proiecţie cinematografică din 
Târgovişte în vara anului 1914, doar la nouăsprezece 
ani după premiera cinematografică a fraţilor Lumière, la 
Paris, datorată antreprenorilor S. Florescu şi Simion 
Marcu. Întâlniri eveniment cu marii scriitori lonel 
Teodoreanu, Cezar Petrescu, Gala Galaction, Victor 
lon Popa, Şerban Cioculescu, Radu Boureanu, Victor 
Eftimiu, lon Minulescu, Cicerone Theodorescu, lon Th. 
llea, invitaţi ai gazetarului lon Vasiliu. Aici a funcţionat 
Universitatea Populară, inaugurată la 18 februarie în 
1940, când personalităţi ale vieţii culturale naţionale 
conferentiaza despre românism şi spiritul de regalitate; 
concepţia de bine şi de rău; teoria relativităţii; spiritul 
eroic; naționalism; poezia modernistă. (G.C./A.B.) 


SALA SPORTURILOR Ideea construirii acestui 
obiectiv în municipiul Târgovişte a apărut la începutul 
deceniului opt, în contextul în care investiţiile masive 
din Platforma Industrială Sud (Combinatul de Oteluri 
Speciale, Întreprinderea de strunguri SARO, 
Întreprinderea de Surse Luminoase Romlux) au permis 
alocarea de fonduri importante şi pentru domeniile 
edilitar-gospodăresc şi social-cultural. Astfel a fost 
posibil ca în acei ani alături de construcțiile de locuinţe, 
surse şi rețele de apă, staţii de epurare şi rețele de 
canalizare, centrale şi rețele termice etc. să înceapă 
lucrările la Casa de Cultură a Sindicatelor, Casa de 
Cultură a Tineretului, Hotelul „Dâmboviţa”, Cinemascopul 
,Independenta’ şi Sala Sporturilor. Acest ultim obiectiv 
este amplasat în microraionul VI, în apropierea Haltei 

CFR Romlux, la ieşirea din Târgovişte către Câmpulung 
(DN 72 A) şi a fost proiectat de un colectiv de la Institutul 
de Proiectări Judeţean Dâmboviţa condus de arh. 
Gheorghe Pintea şi ing. Cristian Sora. Lucrările au 
început în 1975 şi au fost date spre execuţie, în postura 
de antreprenor general, Ministerului Construcţiilor 
Industriale — Grupului de Şantiere Construcţii Târgovişte. 
Cutremurul din 4 martie 1977 a impus, din motive de 
ordin economic, întreruperea lucrărilor pentru aproximativ 
un an. Aceasta a condus la o întârziere în finalizarea 
lor fata de estimarea iniţială, ceea ce a făcut ca obiectivul 
să fie raportat ca dat în funcţiune abia în noiembrie 1979, 
în cinstea Congresului al XII-lea al PCR. Terminarea 
reală a lucrărilor s-a produs la jumătatea lunii decembrie, 
iar inaugurarea efectivă s-a oficiat la 20 decembrie 1979 
prin tăierea panglicii de către generalul Marin Dragnea 
— Primvicepreşedinte al Consiliului National pentru 
Educaţie Fizică şi Sport, în fapt Şeful Sportului 
Românesc din acel moment şi Florea Ristache — prim- 
secretar al Comitetului Judeţean PCR Dâmboviţa. La 
eveniment au participat, în sală, peste 2000 de 
spectatori (fericitii posesori ai invitatiilor oficiale) în timp 
ce în exterior se mai aflau alte 2-3 mii. Cu acel prilej 
loturile olimpice ale României de handbal, volei, 
gimnastică şi judo au prezentat un reuşit program 
demonstrativ la care şi-au adus aportul cei mai 
reprezentativi practicanți ai sporturilor respective din 
ierarhia internă. Imediat după darea în folosință, Sala 
Sporturilor din Târgovişte a devenit o gazdă obişnuită a 
multor competiții interne şi internaţionale. Pot fi amintite 
în acest context, pe plan intern, finale de campionate 
naţionale de seniori, tineret, juniori, la judo, lupte, box, 
baschet, sute de meciuri în diviziile A sau B la baschet, 
volei, handbal. În ceea ce priveşte competițiile cu caracter 
internaţional acest templu al sportului a fost gazdă 
ospitalieră şi, mai ales, impecabilă din punct de vedere 
al asigurării condiţiilor tehnice de concurs pentru 
meciurile formațiilor târgoviştene de baschet feminin şi 
volei feminin în Cupele europene; meciuri oficiale ale 
reprezentativei feminine de baschet a României în 
preliminariile Campionatelor Europene; Campionate 
Europene de Juniori, Concursul Internaţional „Prietenia” 
de juniori şi Campionatele Internaţionale de Seniori ale 
României, la judo; Cupa Europei, la popice; Trofeul 
„Carpaţi” la handbal feminin; Campionatul balcanic de 
baschet junioare; Trofeul „Prietenia” la volei junioare; 
meciuri intertari ale reprezentativelor României de tenis 
masculin şi gimnastică masculin etc. Pe parchetul Sălii 
Sporturilor din Târgovişte au evoluat nume mari ale 
sportului mondial, campioni olimpici la baschet sau 
handbal, campioni mondiali sau europeni la baschet, 
volei, handbal, gimnastică, judo, popice. Pe parcursul 
celor peste trei decenii care au trecut de la darea ei în 
folosință Sala Sporturilor din Târgovişte a beneficiat în 
mai multe rânduri de lucrări de modernizare şi 

îmbunătăţire a confortului (atât pentru sportivi cât şi 
pentru spectatori) care au constat, între altele, în dotarea 
cu sursă proprie de agent termic; înlocuirea integrală a 
instalațiilor şi rețelelor sanitare, gaze, termice; înlocuirea 
integrală a tâmplăriei interioare şi exterioare din lemn 
cu termopan; înlocuirea pardoselii din lemn cu parchet 
ultraperformant; înlocuirea sistemului de iluminat şi 
aducerea acestuia la parameterii ceruti pentru 
desfăşurarea unor competiţii de cel mai ridicat nivel 
internaţional etc. La începutul anului 2011, conform 
documentației existente la Autoritatea Naţională de Sport 
şi Tineret, Sala Sporturilor din Târgovişte era clasificată 
între primele 5 din România la această categorie. (A.B.) 


SALA „VULTURUL ” Se afla în proprietatea Societăţii 
Cooperatiste de Credit şi Economie, situată pe strada 
Libertăţii, în zona centrală a oraşului. Sala era închiriată 
organizatorilor de spectacole şi trupelor aflate în trecerea 
prin oraş. Reorganizarea sălii de spectacol de la Sala 
de Arme în 1923, a făcut să scadă interesul pentru 
aceasta. Constienti de decalajul existent între cele două 
săli, proprietarii au iniţiat renovarea sălii în 1928. Sala a 
rezistat vremurilor până după 1950. (M.O.) 


SALONUL ARTIŞTILOR PLASTICI AMATORI În 
lunile februarie — aprilie ale anului 1982, la Casa de Cultură 
a Sindicatelor din Târgovişte are loc prima ediţie a 
Salonului artiştilor plastici amatori cu genericul „Culorile 
acestui pământ”, sub egida Centrului Judeţean al Creaţiei 
populare Dâmboviţa. Au participat artişti plastici amatori 
din judeţele Brăila, Dâmboviţa, Galati, Olt si Vaslui. (G.C.) 


SALUBRITATEA ORAŞULUI (1856-1938) Primele 
măsuri de igienă publică şi salubritate din epoca 
modernă au fost legate de organizarea activității 
comerciale, în special, după mutarea târgului 
săptămânal (1847) în interiorul oraşului. Cantitatea mare 
de gunoi provenită din târgul săptămânal şi din oborul 
de vite a dus la iniţierea unor măsuri care obligau pe 
comercianți la strângerea gunoaielor. Serviciul de 
salubritate avea în 1856 angajaţi 20 de măturători şi un 
şef, care se foloseau de trei care de boi, şapte dube de 
mână şi o saca tip turbină, folosită la stropirea străzilor. 
Exista şi un serviciu pentru ridicarea gunoaielor de la 
particulari, iar la salubrizarea oraşului participau şi 
pompierii prin stropirea străzilor cu ajutorul sacalelor. 
În ciuda acestor măsuri starea de curăţenie a oraşului 
era precară, fiind necesară canalizarea măcar a 
principalelor străzi şi a centrului comercial. La aspectul 
neingrijit al străzilor contribuiau şi animalele lăsate libere 
să circule pe străzi (haite de câini şi turme de porci). 
Pentru înlăturarea acestor practici au fost elaborate 
regulamente comunale care interziceau circulaţia liberă 
pe străzi a animalelor. În 1889, se elaborează 
regulamente pentru curăţenia pe străzile oraşului şi 

pentru strângerea porcilor şi închiderea animalelor 
slobode. De asemenea, au fost îndepărtate din centrul 
oraşului, stabilimente poluante: găzăriile, depozitele de 
spirt şi materialele inflamabile, tăbăcăriile, scaunele de 
tăiat carne. Procesul de modernizare a oraşului de la 
sfârşitul secolului al XIX-lea a impus şi organizarea unui 
serviciu al salubritatii, al cărui regulament a fost elaborat 
în anul 1893. În 1920, medicul loan Alexandrescu 
solicita reînfiinţarea serviciului de curăţenie a străzilor 
şi a piețelor. Noul serviciu reînființat era compus dintr-un 
inspector al străzilor şi un măturător şef ce coordona 
activitatea a 25 de măturători, iar dotarea serviciului 
consta în patru căruţe cu boi şi mai multe cotigi de mână. 
În 1928, Primăria a iniţiat construirea unui local pentru 
serviciul salubritatii compus dintr-o cazarmă specială 
pentru muncitori. Noul local avea şase dormitoare, săli 
de masă şi bucătărie, întreaga lucrare fiind executată de 
către antreprenorul Eralio Zinelli. Noul serviciu purta 
denumirea de Seviciul Salubritatii Oraşului şi a fost dotat 
cu mijloace de transport noi, iar cele vechi au fost 
reparate. De o mare importanţă pentru menţinerea 
curateniei oraşului a fost achiziţionarea unei cisterne sau 
cisternă-stropitoare în 1928. Interesul pentru organizarea 
şi dotarea acestui serviciu s-a menținut şi în perioada 
următoare astfel că, în 1938 s-au construit garajul, oborul 
de vite şi cereale, remiza pentru etuvă. (G.T./ C.V.) 


SALVARESSO, Ecaterina (încep. sec. XVI — febr./ 
apr. 1589, Bucureşti) Soţia lui Alexandru II Mircea, 
regenta lui Mihnea Turcitul (1577-83; 1585-91). Născută 
în familia unor italieni grecizati, Salvaressi, s-a căsătorit 
cu Alexandru, cel mai probabil la începutul anului 1565 
(primul lor copil, Mihnea, născându-se pe 26 oct. 1565). 
Cuplul a rezidat temporar şi la Târgovişte. După moartea 
lui Alexandru, Mihnea, ocupă tronul, fiind tutelat de mama 
sa, ea intitulându-se „doamna Ecaterina a toată 
Ungrovlahia” şi având grijă ca domnul să ducă o politica 
filo-otomana. A ales ca soţie pentru Mihnea o femeie 
simplă, pe Neaga, fiica lui Vlaicu clucerul, considerând 
că nu este obligatoriu să fie de neam mare, „să fie 
bărbatul bun, el cinsteşte femeia; pe oricare ar lua-o, va 
fi doamnă”. După mazilirea fiului ei (aug. 1583), întreaga 
familie s-a retras la Istanbul, fiind exilată mai întâi în 
insula Rhodos, apoi la Tripoli (1584-85). În cea de-a doua 
domnie, până în 1589, conducerea a fost influenţată 
profund de ea şi de Petru Şchiopul, domnul Moldovei, 
unchiul lui Mihnea. Înmormântată în Mănăstirea Sf. Troiță 
din Bucuresti, ctitorită de soțul ei. (A.Ş./M.0.) 


SAMOILĂ, Eduardt (14.X11.1974, Târgovişte) 
Absolvent al Liceului „lon Heliade-Rădulescu” şi al 
Facultăţii de Ştiinţe Umaniste — istorie-geografie — a 
Universităţii „Valahia” din Târgovişte. A fost profesor la 
Seminarul Teologic „Sf. loan Gură de Aur”, apoi a obținut 
gradele didactice de preparator, asistent, lector şi 


conferenţiar universitar la universităţile „Valahia” şi 
„Hyperion” din Bucureşti. Şi-a luat doctoratul în geografie 
la Universitatea Bucureşti. Este fondatorul şi directorul 
Editurii , Transversal” din Târgovişte. A publicat ca unic 
autor şi coautor, numeroase lucrări despre Subcarpaţii 
de Curbură, geostrategia dezvoltării economice 
regionale, de geopolitică politico-militară şi a Dunării, 
cât şi despre aşezările şi monumentele dambovitene. 
Este membru al Societăţii Naţionale de Geografie, al 
Asociaţiei Geografilor Umanişti din România (fondator) 
şi al Uniunii Ziariştilor Profesionişti din România. (G.C.) 


SANATORIUL TBC TÂRGOVIŞTE ÎN PERIOADA 
COMUNISTĂ Avea 600 paturi, asigura sănătatea 
oraşului şi județului. Pentru combaterea tuberculozei, 
în oraş exista un dispensar de specialitate (în judeţ mai 
existau încă patru unităţi). Activitatea desfăşurată de 
cadrele medicale din Inspectoratul Sanitar şi din 
Laboratorul de bacteriologie şi virusologie era îndreptată 
spre rezolvarea problemelor de sanitie şi epidemiologie. 
Ca urmare a măsurilor luate, s-a redus incidenţa unor 
maladii în oraş şi în judeţ. Dacă se ia ca punct de plecare 
ani 1950 şi 1968, an de reinfiintare a judeţului, se 
constată că febra tifoidă s-a redus de la 34,4 %o la 1,6%o, 
malaria de la 338, 3%o la 0, poliomielita de la 42,6%» la 
0, TBC de la 492,7%o0 la 159,1%0, difteria de la 15,6%o 
la 0, tetanosul de la 295%» la 0,6%0.(G.T./ C.V.) 


SANDA, Victor (1.1.1954, Comişani, Dâmboviţa) 
Inginer, director, politician. Absolvent al Facultăţii de 
Electrotehnică-Institutul Politehnic Bucuresti (1978). A 
lucrat ca inginer la Întreprinderea Mecanică Mija, inginer- 
şef la IPIS Dâmboviţa, şef-brigadă la C.M. Primăria 
Târgovişte, director la ICRAL şi la S.C. COMPLIS S.A. 
Târgovişte. Membru PDSR, PSD, preşedinte al 
organizaţiei municipale Târgovişte şi vicepreşedinte al 
Organizaţiei județene. A fost consilier județean in 
legislaturile 1992-1996 şi 1996-2000, prefect al județului 
Dâmboviţa (2000-2004), deputat (2004-2008). Are 
contribuții la diverse realizări târgoviştene: sala de sport 
a Clubului Sportiv Şcolar, construirea unor apartamente 
sociale, inaugurarea pieţelor agroalimentare Baratiei si 
Micro VI etc. (M.C.) 


SANDU, Constantin (7.X.1911, Vitomiresti, Olt) 
Primul primar comunist, a condus primăria între aprilie 
1948 — noiembrie 1948. A avut cinci clase primare şi 
era un croitor care se aciuiase în Gura Ocnitei, unde 
devenise membru de partid din 1941. A fost instalat 
primar pentru că în oraş nu se găsise nicio persoană 
care să fie considerată suficient de devotată politic pentru 
a pune în aplicare politica PCR, care viza transformări 
esenţiale. În acest spirit, primarul oraşului a solicitat 
Ministerului Afacerilor Interne, naţionalizarea mai multor 
întreprinderi care să constituie Serviciul întreprinderilor 


Enciclopedia oraşului Târgovişte 


naţionalizate ale oraşului, compus din cinci mori, patru 
brutării mecanice, 3 fabrici de tâmplărie, 2 fabrici de 
stearină, o fabrică de oxigen şi o fabrică de spirt. După 
ce a reuşit să pună în aplicare obsedanta ideologie 
comunistă de naţionalizare, rolul lui Constantin Sandu 
la Târgovişte s-a încheiat, fiind chemat să îndeplinească 
importante misiuni în ierarhia nomenclaturii comuniste. 
Deputat în Marea Adunare Naţională (din partea județului 
Dâmboviţa: 1948-1952), ministru adjunct la Ministerul 
Gospodăriei Comunale şi Industriei Locale (1951-1952), 
vicepreşedinte al Consiliului de Stat pentru Colectarea 
Produselor Agricole (1952) etc. (M.O.) 


SĂCUIANU, Neagoe (1615 — 6.IV.1680) Fiul lui 
Stefan logofăt şi al Stanei, a fost căsătorit cu Zamfira, 
fiica lui Oprea logofăt din Săteni. După ce a ocupat 
diferite funcții după 1640 (postelnic, logofăt, logofăt de 
vistierie), a devenit mare postelnic (1656-1658) în Sfatul 
domnesc al lui Constantin Şerban, care i-a botezat şi 
fiica, Bălaşa. A urmat în pribegie pe Constantin Şerban 
(în Polonia şi în alte parti). Revenit în tara s-a aflat membru 
în sfatul domnesc: mare postelnic (1659), mare clucer 
(1665-1666, 1668-1669), mare vornic (1669, 1672-1673), 
mare ban (1678-1679). Ostil Cantacuzinilor, membru 
marcant al partidei Bălenilor, a susţinut ca domn pe 
Grigore Ghica şi a mers cu oastea la Hotin. A fugit în 
Transilvania în timpul domniei lui Gh. Duca, dar a revenit 
în tara şi a ştiut să se facă util, conducând armata Ţării 
la Hotin (1673) şi la Cehrin (1677), când şi-a întocmit şi 
diata. A fost ctitorul bisericii din Săcuieni (care se 
încadrează în evoluţia monumentelor târgoviştene) şi a 
dorit să înființeze schitul Cetăţuia, pe care n-a apucat 
să-l ctitorească. A influenţat prin construcţia ctitorită 
evoluţia din zonă pe plan arhitectural şi artistic. (M.O.) 


SĂLILE PENTRU REPREZENTAȚII TEATRALE 
Cunoscute în a doua jumătate a secolului au fost: 
Grădina Curcubelului Situată pe strada cu acelaşi nume 
azi plutonier Ditescu Stan, amenajată în 1989 prin 
inițiativa artiştilor lancu Brezeanu şi Zaharia 
Buruienescu, pe un teren care aparţinea lui Marinică 
Ivănescu, proprietarul restaurantului ,loropa”; Grădina şi 
Sala Pitiş. Situate în zona centrală a oraşului, pe strada 
Stelea (azi banca de Dezvoltare), Grădina Partacov 
Situată în zona UPET; Grădina Ciocârlan situată la 
intersecţia străzilor Tudor Vladimirescu şi D. Baltaret, 
unde duminica şi în zilele de sărbătoare veneau orăşenii 
la iarbă verde pentru că acolo cânta muzica militară şi 
se desfăşurau diferite activităţi culturale. Pentru că aici 
nu exista scenă, spectacolele de teatru erau rare. Sala 
Tunel se afla situată în apropierea Sinagogii. Era o mare 
clădire particulară, făcută pe una din pivnițele cele mai 
mari din Târgovişte, ce se zice că fusese a domnului 
Matei Basarab sau Brâncoveanu, după D.P. 
Condurateanu. Avocatul Lazar Petrescu, preciza ca 

fusese casa boierului Vergu şi a servit drept sală de 
spectacole şi de bal. Era denumită „La Tune!” după o 
serie de „portice pe care erau pictate scene de carnaval’. 
A ieşit din circuitul sălilor de spectacol, pentru că a fost 
cumpărată de comunitatea israelită şi transformată în 
sinagogă. Amfiteatrul Gimnaziului „lenchiță Văcărescu”, 
construit odată cu gimnaziul în 1893, a început să fie 
mai căutat datorită calităţilor sale superioare. (M.O.) 


SĂNDULESCU, Constantin (6.X.1888, Clocaciov, 
Olt ?) Colonel, publicist, membru marcant al Partidului 
Naţional Țărănesc, preşedinte al organizaţiei Târgovişte 
şi vicepreşedinte din anul 1931 al organizației județene, 
deputat în anii 1928-1929, prefect al judeţului Dâmboviţa 
în anii 1929-1930 şi 1932-1933, preşedintele Comisiei 
Interimare a judeţului (1932-1933), consilier la primăria 
Târgovişte (1934-1936). Pentru perioada când a avut 
funcţii publice C. Săndulescu s-a îngrijit de îmbunătățirea 
infrastructurii, revigorarea învățământului şi a culturii, 
cinstirea memoriei eroilor neamului, inaugurarea unor 
unităţi spitalicesti în Târgovişte, suplimentarea fondurilor 
pentru aprovizionarea cu porumb a țăranilor din zonele 
calamitate ş.a. S-a implicat în acţiunile de revenire a 
PNT la guvernare. A publicat articole pe teme politice 
în ziarul „Vremea nouă”. A fost membru al Delegatiei 
permanente a PNT. În iunie 1934, cu ocazia constituirii 
noului Consiliu judeţean a fost inclus în calitate de 
consilier cu drept de vot deliberativ (ca fost prefect). A 
participat la alegerile parlamentare din 1939, câştigând, 
alături de Nicolae Rizescu, la categoria comert-industrie. 
În timpul regimului antonescian (1940-1944) a acţionat 
alături de Cezar Spineanu şi de alti fruntaşi ai PNT pentru 
a reface sau a menţine structurile organizaţiei în oraş şi 
în judeţ. După 1945 a acţionat pentru revenirea la 
democrație, intrând în „vizorul” organelor de urmărire. A 
fost arestat în anul 1952, iar în 1958 a fost condamnat 
la 20 de ani de închisoare „pentru uneltiri contra ordinii 
sociale”, fiind grațiat în aprilie 1964. (M.C.) 


SĂPTĂMÂNA CĂRȚII LA TÂRGOVIŞTE. Initiata 
de Societatea Scriitorilor Români s-a bucurat de interes 
la Târgovişte, unde Librăria „Socec”, sucursala 
Târgovişte, a pus localul la dispoziție şi a acordat o 
reducere de 20%. Din 1934 ideea organizării acestei 
acțiuni a fost preluată la Târgovişte de Ziarul „Ancheta”, 
care a organizat manifestări culturale cu ajutorul 
cenaclului nou înființat, care funcţiona pe lângă ziar. 
Sufletul întregii acţiuni a fost Jean Vasiliu, directorul 
ziarului, care a invitat în oraş numeroşi scriitori, directori 
de edituri, biblioteci publice. Printre scriitorii prezenţi în 
cadrul acestei interesante manifestări amintim pe: G. 
Vlădescu, Radu Gyr, A. Crevedia, |.C. Vissarion, Teodor 
Scarlat, Eugen Ciolac, lon Aurel Manolescu, Silviu 
Cernea, Gaby Michailescu, Virgil Carianopol, Şerban 
Cioculescu, Traian Lalescu. Prezenţa acestora făcea 

ca Sala de Arme să geamă de public, până la refuz, ca 
la „Tănase”. În anii următori, cu ocazia „şezătorilor 
Anchetei” s-au organizat expoziții de pictură, interesante 
vitrine cu fotografii, care au animat viata culturală 
târgovişteană. (M.0.) 


SĂPTĂMÂNA Revista Liceului Militar „Mănăstirea 
Dealu”. Apare la Târgovişte între 16/22 decembrie 1918 
şi mai 1919. Tipografia „Viitorul” Târgovişte. (V.P.) 


SĂRĂROIU, Ileana (25.IX.1936, Valea Voievozilor, 
Răzvad, Dâmboviţa — 13.V.1979, Unirea, Călăraşi) A 
urmat Liceul „Carabella” şi a debutat la Casa de Cultură 
din Târgovişte, pe scena căreia a jucat teatru şi s-a 
impus ca interpretă de muzică populară şi romanțe. 
După absolvirea Şcolii Populare de Artă a plecat la 
Bucureşti unde a activat la Teatrul „lon Vasilescu”, 
Ansamblul Aviației şi Ansamblul „Ciocârlia” (1964). Prima 
imprimare a făcut-o în 1964 la Radio Bucureşti, iar în 
1966 a lansat primul disc la Casa de Discuri Electrecord. 
S-a impus prin frumuseţea cântecelor, ţinuta scenică 
şi expresivitatea interpretării fiind considerată o voce 
nemuritoare a cântecului românesc. Întreprinde turnee 
în SUA, Franţa, Germania şi Israel. Imprimă numeroase 
discuri la Casa „Electrecord”. A valorificat folclorul 
muzical dâmboviţean. (M.0./G.C.) 


SĂRBĂTOAREA DATINILOR CREŞTINEŞTI A fost 
înființată în 1932 din iniţiativa elevilor Şcolii Normale şi îşi 
desfăşura activitatea în preajma sfintelor sărbători ale 
Crăciunului şi ale Anului Nou. La reuşita acestei iniţiative a 
contribuit şi avocatul N.N. Ciornei, prefectul județului. (M.O.) 


SANPETREAN, George (17.VII.1945, Braşov) 
Profesor, poet, critic literar, traducător, publicist. După 
absolvirea Liceului „Andrei Şaguna” din oraşul natal, 
urmează Facultatea de Filologie a Universităţii Bucureşti 
(1968). Profesor la Doiceşti şi Târgovişte, până la 
pensionare. Debut cu poezie în „Astra” (1969). 
Colaborează la „Vatra”, „Amfiteatru”, „Astra”, „Luceafărul”, 
„Flacăra”, „Dâmboviţa”, „Realitatea dâmbovițeană”, 
„Târgoviştea”, „Litere”, cu poezie, proză, cronici literare, 
traduceri, în special din literatura rusă (Evghenii Vinokurov, 
basme iakute) sau basme japoneze. Proză şi poezie în 
antologiile târgoviştene „Culorile pământului” (1971), 
„Poezia cetăţii” (2001), „Eminescu” (2002), „Pe o coajă 
de vocală” (2003), precum şi în „Se căsătoresc dovlecii”, 
antologie satirică editată de revista „Astra”. Prezent în 
emisiunile Radiodifuziunii române. Membru al Societăţii 
Scriitorilor Târgovişteni (2005). Literatură originală pentru 
copii în almanahuri şi reviste destinate acestora. Debut 
editorial cu „Traista cu ghicitori” (1999), urmat de volumul 
de versuri „Migraţia umbrelor” (2000). Traduce din rusă, 
germană. Prefateaza apariția unor volume ale publicistilor 
damboviteni. (V.P.) 


SCENA VIEȚII Subtitrara „Revistă de colecţie”, 
inițiator (editor/redactor-şef): Victor Mihalache; apare 
pe piaţa presei dambovitene în primăvara anului 2006; 
mensual color; seniori editori: George Coandă, Lucian 
Grigorescu; redactor-şef: Valentin Florin Luca; redactori: 
Andrei Aldea, Corina Diana Luca, Radu Andrei 
Mihalache, Daniela Florian, Alina Vulpoiu, Costin 
Butăroiu, Margarita Kovalenko (Bulgaria), Adrian Ilinca 
(Germania). Rubrici: „Reţeta unui artist”, „Frumusețea 
din spatele măştii”, „Astrologie”, „Scrable”, „Să mai şi 
zâmbim”. Îşi încetează apariţia în acelaşi an după câteva 
luni de apariţie. (G.C.) 


SCHELA ANINOASA-TEIS Schela a reprezentat 
prelungirea schelei Viforâta, zăcămintele petrolifere 
proveneau din „stratul Meotic”. Societatea Petrolmina 
a instalat sonde de explorare împreună cu Societatea 
Petrolul Românesc pe perimetrele acestei societăți, 
luate în concesiune de la stat. În urma operaţiunilor de 
explorare, vor fi stabilite opt perimetre, iar societății 
exploratoare Petrolmina, i-a revenit perimetrul opt. 
Operaţiuni de explorare a mai executat şi Societatea 
Steaua Română. Primele producţii a obținut Societatea 
Petrolmina cu Sonda 53 care a dat o producție de 15 
vagoane ţiţei pe zi producând un total de 49.000 vagoane 
titei. Această societate a dat în producţie şi alte sonde: 
Sonda 61 cu o producţie de 10 vagoane ţiţei pe zi, Sonda 
102 cu 17 vagoane ţiţei pe zi, care produceu cumulat 
9.000 vagoane titei. În anul 1936, au intrat în producţie 
societăţile: Petrolmina cu Sonda 6 cu o producţie de 
4,5 vagoane țiței pe zi, Prahova cu Sonda 52 cu o 
producţie de 10 vagoane ţiţei pe zi şi Sonda 102 cu 16 
vagoane ţiţei pe zi. În statisticile petroliere pe luna mai 
din anul 1937, schela apare cu patru societăţi produc- 
tive: Unirea — 2.367 tone ţiţei, Prahova — 5.884 tone 
țiței, Petrolul Românesc — 868 tone titei şi Petrolmina — 
222 tone ţiţei. În concluzie, prima producţie a schelei 
se înregistrează în 1935 cu 82.677 tone ţiţei, creşte în 
1936, la 125.649 tone ţiţei, după care scade la 98.237 
tone ţiţei în 1937. (G.T./ C.V.) 


SCHELA BUCŞANI Schela este situată geografic 
la 19 km sud-est de Târgovişte. În 1900 regiunea a fost 
cercetată în vederea depistării de zăcăminte miniere. 
Primele sonde au fost aşezate de Societatea Playte în 
1900, pe moşia Dalles. Exploatarea a fost părăsită în 
1907, deoarece se considera că această zonă avea o 
importanţă secundară. Cercetările ulterioare au 
constatat, că „stratul Meotic” era productiv şi conținea 
zăcăminte de ţiţei importante situate la adâncimea de 
900-2000 metri. Ca urmare a acestei descoperiri, 
Societăţile Steaua Română şi Columbia au făcut achiziţii 
de terenuri de la particulari, cele mai importante fiind 
situate pe prundul râului lalomita. Pe aceste terenuri s-au 
instalat numeroase sonde, fiind cele mai productive. 

La 1 august 1934 a apărut Decretul Regal pentru 
explorarea unui perimetru de 1.000 ha. acordat Societăţii 
Unirea. Perimetrul se numea Comişani-Hăbeni-Bucşani, 
pe care s-au obținut rezultate favorabile în urma 
explorării lui. Societatea Steaua Română, a răzbit în 
noiembrie 1934 cu Sonda 1, obținând o producţie de 
120 vagoane țiței pe zi, iar în decembrie a obținut 170 
de vagoane ţiţei pe zi. Succesul acestei societăţi, era 
anunţat în revista Monitorul Petrolului Românesc, 
însemnând de fapt, punerea în valoare, a unei noi regiuni 
petrolifere şi anume Bucșani. În anul 1934, Societăţile 
Steaua Română şi Unirea au avut mai multe sonde în 
exploatare cu producţii mari. Producţia anului 1934 a 
fost de 6.683 tone țiței, iar a anului 1935 a crescut la 
643.264 tone ţiţei. Societăţile petroliere cu cele mai mari 
producţii în schelă au fost Steaua Română, Concordia 
şi Unirea, iar unele sonde au fost renumite prin producțiile 
record obținute zilnic, producții de 50 de vagone țiței pe 
zi. Ca urmare a acestor recorduri, în 1936, schela 
Bucşani a dat cea mai mare producţie de 2.176.555 
tone țiței. Direcţia minelor era preocupată de noile regiuni 
petrolifere descoperite, Bucşani şi Viforâta, urmărind 
să se facă o extracţie raţională a zăcămintelor prin 
ferirea lor de degazeifiere prematură. În acest sens se 
constituia Sindicatul exploatatorilor care trebuia să 
coordoneze măsurile de rationalizare, cele mai 
importante fiind: crutarea gazelor şi aşezarea sondelor 
la o distanță de 200-300 metri între ele. Rezultatele 
acestor măsuri nu au avut succesul scontat, deoarece 
au fost aplicate tardiv şi ca urmare, producţia a scăzut 
vertiginos în 1936 la 963.114 tone țiței, în 1937 la 834.094 
tone ţiţei, iar în 1938 producţia pe nouă luni era de doar 
288.619 tone ţiţei. Producțiile schelei Bucşani raportate 
în procente, din totalul producţiei județului Dâmboviţa, 
însemnau: 0,15% în 1934, 14,18% în 1935, 43,53 % în 
1936 şi 29,04 % in 1937, iar din producţia ţării insemnau: 
0,08% în 1934, 7,66% în 1935, 25,01% în 1936 şi 
13,46% în 1937. Dintre regiunile petrolifere nou 
descoperite, regiunea Bucşani poate fi considerată o 
încununare a eforturilor depuse în vederea descoperiri 
de noi zone petrolifere, pentru asigurarea unor producții 
mari, care să acopere deficitul altor schele intrate în 
regres, dar şi pentru crearea unor rezerve de viitor în 
materie energetică. (G.T./ C.V.) 


SCHELA COLIBAŞI — REŞCA (MALU-ROŞU) Din 
punct de vedere geografic acestă schelă era aşezată 
la nord-vest de schela Moreni, iar din punct de vedere 
geologic se situa pe flancul de nord al anticlinalului 
Magureni-Ederile-Colibasi-Ocnita. Schela Colibaşi a fost 
una dintre cele mai vechi din tara, păstrându-se 
înregistrările statistice ale producţiei începând cu anul 
1857 până la 1931, ultimul an de producţie al schelei. 
Economistul P.S. Aurelian amintea că exploatarea 
petrolului s-a făcut în văile Glodului, Furnicaşului, 

Păcurei, Păianjenului, unde se aflau deschise 200 de 
puțuri. Referitor la adâncimea puturilor se arăta ca 
aceasta ajungeau până la 60 stânjeni, iar producţia varia 
între 100-800 vedre pe zi. În acestă schelă au avut 
perimetre de exploatare concesionate de la stat de către 
societăți cu capital străin: Franco-Română, Regatul 
Român şi Pleyte M.C, dar şi capitalişti autohtoni, ca 
loan Grigorescu şi N.St. Cesianu. Primul exploatator 
menţionat de documente la 1855, era arendaşul Teodor 
Cincan, care a obținut de la egumenul Mânăstirii 
Mărgineni exploatarea puturilor de păcură, dar nu va fi 
pusă în practică din cauza neînțelegerilor ivite între 
arendaş şi egumen. În statistica producţiei petrolului 
pe tara realizată de inginerul V. Puşcariu, în 1908, era 
trecută schela Colibaşi-Reşca având societăţile care 
activau aici în ordine alfabetică, după cum urmează: 
Societatea Astra Română: 1907-1908 — 185.850 kg; 
Societatea Franco-Română: 1902-1903 — 537.834 kg, 
1903-1904 — 380.109 kg, 1904-1905 — 258.500 kg; 
Întreprinderile loan Grigorescu: 1899-1900 — 3.079.228 
kg, 1900-1901 — 2.904.450 kg, 1901-1902 — 3.395.113 
kg, 1902-1903 — 3.926.227 kg, 1903-1904 — 5.236.813 
kg, 1904-1905 — 4.608.791 kg, 1905-1906 — 3.820.488 
kg, 1906-1907 — 3.686.481 kg, 1907-1908 — 3.351.961 
kg; Pleyte M.C.: 1906-1907 — 680.100 kg; Exploatarea 
Cesianu de la Reşca: 1903-1904 — 51.286kg, 1904- 
1905 — 117.488 kg, 1905-1906 — 143.312 kg, 1906- 
1907 — 119.958 kg, 1907-1908 — 85.443 kg. Cel mai 
important întreprinzător al schelei a fost loan Grigorescu 
din Târgovişte. Acesta avea in schelă puțuri săpate 
manual şi 11 sonde. Obtinand rezultate bune, a încercat 
îmbunătăţirea procesului de producţie prin legarea 
exploatării petroliere de rafinăria sa din Târgovişte, printr- 
o conductă de 23 de km (1898). loan Grigorescu a avut 
perimetre de exploatare obţinute prin concesiune de la 
stat şi la Reşca în punctul Malul-Roşu. Aici exploatarea 
s-a facut prin puțuri săpate manual, obținându-se 
rezultate multumitoare cu cheltuieli mici. Începând cu 
anul 1900, loan Grigorescu a modernizat exploatarea 
din schela Colibaşi prin forarea cu sonde. Cu toate 
investiţiile făcute, producţia schelei Colibaşi-Reşca după 
anul 1907, a început să scadă astfel că, în 1909, întrega 
schela a produs 116.200 kg şi avea nouă puțuri produc- 
tive, opt abandonate, şapte în lucru şi numai sonda 7 în 
producţie. Producţia schelei Colibaşi s-a menţinut în 
jurul valorii de 123.554 kg până în 1915, produsă de 
patru puțuri şi patru sonde. În 1920, la schela Colibaşi, 
era menţionat singurul exploatator |. Grigorescu, ca de 
altfel şi în anii precedenţi, având în producţie două sonde 
şi patru puțuri, iar la Reşca două puțuri. În luna mai 
1920, acesta producea la Colibaşi 26.040 kg, iar la 
Reşca 10.870 kg. Producţia la schela Colibaşi începea 
să se redreseze in 1924, obținându-se câte 49 tone pe 
trimestru, iar în 1925 câte 30 de tone. La Reşca, în 
aceeaşi perioadă se obțineau câte 24 tone şi respectiv 

12 tone ţiţei. Din anul 1928 producţia acestei schele, 
Colibaşi-Reşca, apărea în statistici împreună cu schela 
Glodeni, având o producţie medie de 20-22 tone, 
producţie care se va menţine până în anul 1930. Anul 
1931 este ultimul an de producţie al şantierului. Schela 
Colibasi-Resca a fost pusă în valoare de industriaşul 
I.Grigorescu. Perioada cea mai înfloritoare a acestei 
schele a fost 1899-1908, când s-au obținut producţiile 
cele mai mari, cu anul de vârf 1903-1904 având o 
producţie de 5.236.813 kg. (G.T./ C.V.) 


SCHELA GLODENI Era situată la 15 km nord de 
Târgovişte şi la circa 5 km de schela Ochiuri. Prima 
mențiune despre existenţa petrolului datează din 1856. 
În 1857, Teodor Mehedinteanu, a luat în concesiune 
terenuri de la particulari şi a început exploatările cu 
puțuri de mână. Puţurile începute de acesta au fost 
arendate de Ghica Simionescu (1868-1873), cu preţul 
de un galben fiecare put. După expirarea acestei 
arendări, schela a trecut în concesiune lui B. Hernia, 
apoi la Petrache Pârvulescu şi în cele din urmă la loan 
Grigorescu. În 1875, existau un număr de 20 de puțuri 
productive, numărul lor mărindu-se la 50 în 1880, 
exploatarea lor făcându-se pe fundul văii, la adâncimi 
de 150 metri. Numărul exploatatorilor era de 28 în 1880. 
Primul put cu hecna a fost pus în funcţiune de 
exploatatorul |. Stematiu. În 1890 s-a înființat „Societatea 
hecna” care intermedia vânzarea de petrol dintre 
petrolistii târgovişteni (losif Kûle, Moscu V. Bălăşescu, 
Grigore Gavrilescu, Dumitru Damian, Mihalache 
Câmpeanu, Constantin Negoescu) şi „Societatea 
Română pentru industria şi comerțul de petrol”. Revista 
„Monitorul Petrolului Românesc” considera că anii 1889 
şi 1890 au fost cei mai productivi, ceea ce a determinat 
construirea unei conducte de 10 km din schelă la gara 
Doiceşti. Conform aceleiaşi publicaţii, schela avea 60 
de puțuri productive cu o producţie zilnică de 6.500 kg, 
iar producţia totală a schelei pe anul 1900, a fost de 35 
mil. kg, în creştere fata de producţia anului 1899 de 
2.340.000 kg. În statisticile producţiei petroliere din 
județul Dâmboviţa, din anul 1900, această schelă figura 
pe primul loc, urmată de Colibaşi, Reşca şi Gura Ocnitei. 
În 1891, Societatea Pielsticher a forat cu trei sonde, iar 
în urma sondajelor făcute la adâncimi de 230-260 metri 
lucrările au fost părăsite, deşi au fost rezultate 
încurajatoare. Aceste sondaje, au dovedit existenţa unor 
straturi de petrol mai în adâncime. În 1904 C. 
Alimănişteanu, Ludovic Mrazec şi Vintilă Brătianu, prin 
lucrări de prospectiune geologică au descoperit petrolul 
în stratul Salifer, fiind exploatat. În statistica din 1909, 
inginerul V. Puşcariu, referitor la acestă schelă 
menţiona că producţia de petrol este dată de 30 de 
exploatatori, de pe terenurile particulare. Producțiile 
înregistrate din statistică sunt în creştere: 1899-1900 — 
1.534.391 kg, 1900-1901 — 2.214.958 kg, 19001-19002 


— 1.616.140 kg, 1902-1903 — 1.664.717 kg, 1903-1904 
— 2.405.811 kg, 1904-1905 — 2.455.664 kg, 1905-1906 
— 2.861.217 kg, 1906-1907 — 2.828.458, 1907-1908 — 
2.542.842 kg. Printre cei 30 de petrolişti figurau 
dambovitenii loan Grigorescu, Grigore Gavrilescu, 
Florea Petrescu, Mihail Câmpeanu, lon Stematiu ş.a. 
În această schelă loan Grigorescu, a avut luate în 
concesiune puțuri înainte de 1890 de la particulari: 
Florea Petrescu, Stan lon Dovleac, Nita Stan Dovleac, 
N. Onicescu, N.G. Drăgan, Florea Năstase Pătru, Rosa 
Neurerman, pentru care plătea arendă în bani. Producţia 
schelei Glodeni a scăzut treptat, astfel că în 1910 mai 
producea 124.000 kg, ajungând în 1920, să producă 
doar 60.000 de kg, producţie care se va menţine până 
în 1927. Schela s-a redresat în 1932, când sunt instalate 
sonde de foraj în perimetrele Haralambie Georgescu — 
Florea Petrescu şi în cele deţinute de Societatea Steaua 
Română. Producţia realizată pe primele nouă luni ale 
acestui an, era: ianuarie — 1276 tone, februarie — 1071 
tone, martie — 1092 tone, aprilie — 1024 tone, mai — 941 
tone, iunie — 581 tone, iulie — 680 tone, august — 528 
tone, septembrie — 561 tone şi octombrie — 537 tone. 
După acest an, producţia schelei a scăzut din nou, astfel 
că în statisticile din 1937, apar doar doi exploatatori: 
Societatea Steaua Română şi „diversele exploatări” 
(exploatări mici). Producţia pe lunile ianuarie-mai la 
Societatea Steaua Română era de 480 tone, iar cea a 
„diverselor exploatări” de 50 tone. Perioada 1899-1908 
a fost o perioadă de maximă dezvoltarea acestei 
schele, cu anul de vârf 1905-1906 când producţia totală 
a şantierului a fost de 2.861.217 kg, producţie obținută 
de pe proprietăţile particulare ale celor 30 de 
concesiuni. (G.T./ C.V.) 


SCHELA GORGOTA Aflată în imediata apropiere 
a Schelei Ochiuri, Schela Gorgota, este o continuare a 
exploatărilor din partea numită „Merişorul”, regiune 
considerată de viitor. Acestă regiune a fost pusă în 
valoare de Societatea Columbia, în 1925, cu Sonda 5. 
Societatea a forat cu acestă sondă în „stratul Meotic”, 
ajungând în 1928 la o producţie de trei vagoane pe zi de 
țiței. Societatea Columbia mai avea montate în acestă 
schelă Sondele 4 şi 5. Schela Gorgota, a devenit 
productivă prin sonda de exploatare a Societăţii Co- 
lumbia, în iunie 1928, atrăgând şi alte societăţi care să 
foreze aici: Steaua Română, Romanian Consolidated 
Oildfieds (Unirea), Prahova, Societatea Eldorado. 
Acestea au forat cu şapte sonde în 1929 şi aveau 
producţie totală de 27.000 tone titei. Societatea Prahova 
a obţinut în 1933, o producţie de 36 tone ţiţei în luna 
iunie, 497 tone ţiţei în iulie, 873 tone ţiţei in august, 872 
tone ţiţei în septembrie, 880 tone ţiţei în octombrie, 717 
tone ţiţei în noiembrie şi 904 tone ţiţei în decembrie. În 
raportul făcut de inginerul E. Fischer în 1937, asupra 
stării câmpurilor petrolifere din România, schela Gorgota 

a fost inclusă la schela Ochiuri. Producţia acesteia pe 
toată perioada de exploatare era de 59 tone ţiţei, 
producţie obţinută din „stratul Meotic”, considerat 
singurul productiv. În 1927, schela era în declin şi se 
considera că posibilităţile de dezvoltare în viitor vor veni 
din extinderea exploatării spre vest şi est. (G.T./ C.V.) 


SCHELA GURA OCNITEI Cunoscută şi sub 
denumirea de Schela Mare, formează din punct de 
vedere geologic cu zona Moreni-Bana-Piscuri o 
importantă regiune petroliferă, care a exploatat acelaşi 
zăcământ. Ea se constituia dintr-o fâşie lungă de 10 
km, încălecând hotarele judeţelor Dâmboviţa şi Prahova, 
fiind împărțită în două flancuri, cel de sud şi cel de nord. 
În cel sudic, cele mai vechi exploatări s-au făcut la Gura 
Ocnitei. Este considerată una dintre primele schele în 
care statul îşi concesiona terenurile petrolifere. Primele 
perimetre petrolifere ale statului sunt concesionate în 
1899, societăţilor Sindicat | şi Sindicat Il. Aceste 
concesiuni vor trece mai târziu prin cesiune la 
Societatea Internaţională Română, după care reveneau 
Societăţii Concordia. În statistica petrolieră pe anul 
1899-1900, schela Gura Ocnitei era cea de a patra 
localitate petrolieră a județului Dâmboviţa (Colibaşi, 
Reşca, Glodeni), unde Societatea Internaționala 
Română avea o sondă în producție, trei în foraj, 28 puțuri 
productive, opt în lucru şi 12 părăsite, având o producţie 
de 4.670.000 kg. Din producţia totală a judeţului 
Dâmboviţa pe anul 1899-1900 de aproape 10.000.000 
kg, şantierul Gura Ocnitei dădea 47%, Colibaşi-Reşca 
30%, iar Glodeni 23%. Schela Gura Ocnitei era legată 
de Rafinăria Aurora cu o conductă lungă de 12,5 km, 
având un diametru de doi țoli, construcţie făcută de N. 
Rucăreanu şi aflată din 1899, în posesia Societăţii 
Internaționala Română. În 1900, statul a mai acordat şi 
alte concesiuni, perimetre de 40 de ha pentru S. Marcu, 
George A. Scorteanu, Dimitrie T. Apostu, dr. I. Margulis, 
|. Isac Haiman. Serviciul minelor a publicat în 1901, 
concesiunile acordate de stat în regiunea Gura Ocnitei, 
perimetre de 40 ha. Perimetrele acordate erau luate în 
concesiune de: |. Tomescu, G. Vernescu, C. G. 
Vernescu, G. A.Scorteanu, Benedict Marcu, Dimitrie 
S. Nenitescu, colonel N. Constantinescu. În revista 
„Monitorul Petrolului Românesc” din 1902, a apărut un 
articol semnat de J.G. Schdlvinck, administrator delegat 
al Societăţii Internaționala Română, referitor la Schela 
Gura Ocniţei. Autorul articolului remarca bogăţia 
zăcămintelor de ţiţei, subliniind că „solul întreg pare 
imbibat cu ţiţei şi oriunde ai săpa se da de ţiţei”, idee pe 
care a împărtăşit-o inginerului C. Alimănişteanu. 
Succesele obţinute de Societatea Internaționala 
Română au determinat Societatea Dâmboviţa să ia în 
concesiune terenuri de la stat, în această schelă. În 
1904, Societatea Dâmboviţa, a dat spre exploatatare 
perimetrul său de 26 ha, aflat în pădurea Drăgăneasa, 

comuna Gura Ocnitei, obţinut în concesiune de la stat 
în 1899. Exploatarea urma să fie efectuată de inginerul 
N. Cucu Starostescu şi consorțiul pe care îl va forma. 
Inginerul V. Puşcariu, în statistica producţiei pe anii 
1899-1908, la schela Gura Ocnitei, a înregistrat 
investitorii: -Concesiunea N. Cesianu şi Filodor apare 
cu producţie începând cu: 1902-1903 — 689.543 kg; 
1903-1904 — 2.833.331kg; 1904-1905 — 1.081.889kg; 
1905-1906 — 1.298.442kg; 1906-1907 — 1.343.608 kg; 
1907-1908 — 1.035.793 kg; — Societatea Dâmboviţa 
(inginer Cucu Starostescu) apare cu producţie începând 
cu anul 1904-1905 — 6.533 kg, 1906-1907- 130.557 
kg, 1907-1908-—21.376 kg; — Internaționala Română: 
1899-1900 — 5.143.652kg, 1900-1901 — 6.830.800 kg, 
1901-1902 — 9.719.804 kg, 1902-1903 — 16.591.895 kg, 
1903-1904 — 16.807.059 kg, 1904-1905 — 20.019.152 
kg, 1905-1906 — 16.360.498 kg, 1906-1907 — 14.824.955 
kg, 1907-1908 — 23.074.109 kg. După război, importanţa 
schelei a crescut deoarece societățile au început 
exploatarea flancului de nord, al anticlinarului Gura 
Ocniţei. Producţia creştea progresiv atingând în 1929, 
un total de 767.178 tone, iar în 1933, o cantitate de 
3.296.093 tone. Aceasta, exprimată în procente 
reprezenta 46% din producția globală a ţării şi 83,71% 
din producţia județului Dâmbovița. După adoptarea Legii 
minelor din 1924, în schela Gura Ocnitei apar şi alte 
societăţi care exploatau terenurile petrolifere ale statului: 
Concordia (a preluat Societatea Internaţională Română), 
Romanian Consolidated Oilfields Ltd, Le Moine, Sirius, 
Romano-Belge de Petrole, Unirea, IRDP, Grupul 
Phoenix, Romano-Americană, Steaua Română, 
Romano-Africană, Petrol Blok, Prahova, Columbia şi 
Societatea Eldorado cu sediul în Târgovişte. În această 
schelă producţia mare obținută în 1933, s-a datorat 
extinderii zonei de exploatare spre sud şi vest. Extindere 
s-a făcut pe baza lucrărilor de explorare realizate în 
1932, de societăţile Concordia şi Romano-Americana, 
pe perimetrul Adânca-Săcuieni în suprafață de 980 ha. 
În urma lucrărilor de explorare, s-au delimitat opt 
perimetre din care şapte au fost concesionate 
societăților petroliere. Lucrările de exploatare au 
continuat şi în partea de vest, pe terenurile particulare. 
Ca urmare schela Gura Ocnitei a fost împărțită în două: 
Gura Ocnitei de est (noul şantier) şi Gura Ocnitei de vest 
(vechiul şantier). În schela Gura Ocnitei de est, activitatea 
de exploatare s-a rezumat la sondele aflate în producţie. 
În şantierul nou, sondele erau în sapă ajungând la „stratul 
Drader”. Caracteristica acestui şantier a fost aceea ca 
forajul se practica fără mari dificultăţi, extracția se realiza 
prin erupție naturală, iar după încetarea ei se practica 
gazliftarea. După obţinerea unei producţii record în 1933, 
în schela Gura Ocnitei producţia se menținea cam la 
acelaşi nivel şi în 1934 (3.220.789 tone), după care a 
început să scadă: 1935 — 2.592.406 tone, 1936 — 
1.906.866 tone, 1937 — 1.521.702 tone. (G.T./ C.V.) 

SCHELA OCHIURI Această schelă se află la 10 
km distanță de Târgovişte, considerată o prelungire a 
schelelor Moreni şi Gura Ocnitei A fost semnalată în 
1913, de geologul Dreher, care a observat că în lacurile 
din această localitate, numite „Ochiuri”, erau eflorescente 
de țiței ce proveneau de la puturile mai vechi săpate de 
lancu Zoiade. În 1886, aceste puțuri produceau 50-60 
de vedre pe zi de titei şi erau comercializate la Ploieşti. 
În aceeaşi perioadă, au mai fost săpate puțuri în punctul 
numit Copăciş, dar fără rezultate. În 1913, Societatea 
Astra Română achiziționează moşia Răzvad care avea 
o suprafață de 500.000 ha, de la moştenitorii Câmpeanu 
şi începe să foreze în 1914, cu două sonde la Ochiuri. 
Sonda 1 a intrat în producţie cu 12 vagoane pe zi, 
totalizând o producţie de 5.200 vagoane în anul 1914. 
Sonda 2, în ciuda faptului că la răzbirea stratului a dat 
10 vagoane pe zi, nu a dat rezultatele scontate, 
producând doar 3.100 vagoane. Pe baza rezultatelor 
obținute de aceste sonde, Societatea Astra Română, 
în 1915, a început o activitate intensă de foraj, cu 15 
sonde. În anul 1916, Sondele 4 şi 6 au răzbit, dar aveau 
o producție slabă. Sub ocupaţia germană, Astra Română 
a continuat lucrările de foraj şi în 1918 răzbeşte cu Sonda 
14, care a realizat o producţie totală de 6.026 vagoane, 
din „stratul Dacian”. În această schelă, a avut sonde şi 
administraţia germană — Sondele 1, 2 şi 3, iar în 1919 
acestea, vor fi preluate de Societatea Creditul Minier. 
În 1921, aceasta obținea două perimetre de exploatare 
(unul de 40 de ha şi altul de 30 de ha în schelă). De 
asemenea, Societatea IRDP a obţinut un perimetru de 
30 de ha, situat în vestul regiunii în aceleaşi condiții. 
Cea mai importantă activitate din punct de vedere al 
producţiei şi al forajului, a desfăşurat-o Societatea Astra 
Română, care avea 18 sonde în foraj, în „stratul Drader” 
cu o producţie la început de 10-15 vagoane zilnic. În 
1922, exploatarea petrolului se realiza din „stratul 
Dacian”, producțiile fiind mari: Astra Română producea 
în medie 35 vagoane pe zi, Creditul Minier 18 vagoane 
pe zi, iar IRDP 3 vagoane pe zi. În partea de sud a 
acestei schele, pe moşia Câmpeanu, activa şi 
Societatea Steaua Română, dar stratul forat de ea, a 
fost găsit steril. După adoptarea Legii minelor din 1924, 
statul a acordat noi perimetre de concesiune societăților: 
Steaua Română, Creditul Minier, IRDP, Unirea, Petrolul 
Românesc, perimetre aflate atât în vestul, cât şi în estul 
schelei. În 1927, societăţile petroliere foreză în stratul 
III Meotic având o creştere considerabilă a producţiei 
pe ansamblul schelei de 100 vagoane pe zi fata de 50 
vagoane pe zi, în 1926. Sonda 100 a Societăţii Astra 
Română, a erupt captat, mentinandu-si producția mai 
mult timp, 100 vagoane pe zi, totalizând o producţie de 
18.000 vagoane. În acelaşi an, a fost introdus un nou 
sistem de forare, sistem de forare rotativ, care a dus la 
creşterea producţiei. Societatea Steaua Română a 
obținut cu Sonda 1, în perimetrul concesionat în partea 


de vest a schelei, o producţie de 40 vagoane pe zi, 
totalizând 6.600 vagoane. Producţia medie a şantierului 
a fost de 110 vagoane pe zi, sondele în producţie au 
folosit metoda eruptei închise, iar gazele au fost captate. 
Abundenta gazelor din zăcământ, a pus pentru prima 
dată, problema utilizării lor. A fost luată iniţiativa 
construirii unei conducte pentru transportul acestora 
spre Câmpina, sau spre alte centre de consum. În 1929, 
exploatarea flancului de sud al schelei era în regres, 
sondele aflate în foraj în „stratul Meotic”, fiind în declin. 
Societatea Astra Română achiziționează noi terenuri în 
punctele Ciunguleasa, Plaiul Smeului şi Plaiul Stanei, 
pe care le exploata în 1930, în stratul dacian, cu Sondele 
201 şi 212 producând un total de 3.000 vagoane. Anul 
1933, a fost anul de vârf când s-au obţinut 607.435 tone 
petrol, după care producţia descreşte, astfel că în 1937 
era între 413 şi 650 tone petrol. Producţia acestei schele 
a avut o creştere progresivă începând cu anul 1914 până 
în 1933. În perioada 1914-1937, a produs un total de 
6.638.090 tone, respectiv 6,2 % din producţia ţării si 
18,8% din producţia județului Dâmboviţa. Activitatea 
schelei Ochiuri a fost concentrată în mâna a 10 societăți 
petroliere, din care cele mai importante au fost: Astra 
Română, Creditul Minier si IRDP (G.T./ C.V.) 


SCHELA RĂZVAD Schela era o regiune petroliferă 
considerată o continuare logică a şantierului Gura Ocnitei 
pe direcţia vestică a acestuia. Aici exploatarea petrolului 
se făcea la mare adâncime în „stratul Meotic”. Schela 
a fost împărţită în două zone de exploatare: Răzvadul 
de Nord şi Răzvadul de Sud. În statisticile publicate de 
revista „Monitorul Petrolului Românesc”, începând cu 
anul 1921 apar societăţi petroliere care dețineau 
perimetre cu sonde în foraj, dar care aveau producții mici: 
Steaua Română, Unirea, Prahova, Foraky-Românească, 
Româno-Americană, Redeventa, Concordia, Foraj- 
Lemoine, fraţii Niculescu Ciufu, dar aveau sonde 
autorizate pentru foraj. Activitatea productivă a acestei 
schele a început în anul 1933, producând 25.618 tone 
țiței şi continuă cu 525.528 tone ţiţei în 1934, 343.975 
tone țiței în 1935, 301.928 tone ţiţei in 1936 şi 260.684 
tone titei în 1937. Totalul producţiei în cei cinci ani de 
extracţie era de 1.457.733 tone ţiţei, ceea ce reprezenta 
4,12 % din producţia județului Dâmboviţa. Societăţile 
petroliere care au pus în valoare acestă schelă au fost: 
Astra Română, Unirea, Steaua Română, Forajul, 
Concordia şi Redeventa. Forajul s-a făcut la mare 
adâncime în stratul Meotic III, producţia de gaze era de 
3,5 ori mai mare decât ratia normală. Acest fapt a 
determinat scăderea presiunii în strat şi totodată grăbirea 
scăderii producţiei de petrol. (G.T./ C.V.) 


SCHELA VIFORÂTA Acestă schelă este o 
prelungire a schelei Gura Ocnitei-Razvad, iar 
zăcămintele petrolifere exploatate se găseau în „stratul 

Meotic”. Exploatarea a început pe proprietăţile 
particulare, având o configuraţie fărămițată, ceea ce a 
dus la o exploatare nerationala contribuind la 
degazificarea timpurie a zăcămintelor. Prima sondă 
răzbită a fost Sonda 2 a Societăţii Creditul Minier care 
a produs o cantitate totală de 5.274 vagoane ţiţei. 
Producţia primului an, 1934, a fost de 104.677 tone 
țiței, sporind în 1935 la 466.672 tone ţiţei, după care va 
scădea aproape brusc la 134.262 tone ţiţei în 1936 şi la 
57.222 tone ţiţei în 1937. Totalul producţiei schelei pe 
această perioadă a fost de 762.833 tone ţiţei, ceea ce 
reprezinta 2,16% din producţia judeţului Dâmboviţa. 
Producţia schelei a fost dată de societăţile Creditul 
Minier, Unirea, Concordia, Refoil. Societatea Creditul 
Minier avea cele mai multe sonde în producţie: Sonda 
2 producea 26 vagoane țiței pe zi, Sonda 4 — 25 vagone 
țiței pe zi, Sonda 5-20 vagoane țiței pe zi, Sonda 6-20 
vagoane țiței pe zi, Sonda 8-18 vagoane țiței pe zi. În 
1937, producţia schelei era în scădere drastică datorită 
degazeificării stratului productiv în urma exploatării 
nerationale. În statistica anului 1937, producţia era 
obținută de societăţile: Steaua Română — Petrolul 
Românesc (611 tone ţiţei), Creditul Minier (2.710 tone 
țiței), Concordia (15 tone ţiţei), Unirea (397 tone ţiţei), 
Romanian Consolidated Oilfields Ltd (924 tone țiței), 
Columbia (356 tone ţiţei), Foraky-Romaneasca (140 tone 
titei), Refoil (217 tone ţiţei). (G.T./ C.V.) 


SCHILTBERGER, Johann (1380, Freisinger, Bavaria 
— 1440) La vârsta de treisprezece ani intră în slujba 
cavalerului Reichartinger cu care a plecat în Ungaria. A 
luat parte la expediţia lui Sigismund contra turcilor, a 
fost martor ocular al bătăliei de la Nicopole din 28 
septembrie 1396, pe care o descrie. A fost luat prizonier 
de sultanul Baiazid | lldârâm (Fulgerul) care îl duce cu el 
în expedițiile lui. Capturat de Timur Lenk în bătălia de la 
Ankara (28 iulie 1402) e luat rob în Armenia şi Georgia, 
ia parte la o expediţie în Siberia. Evadează şi sprijinit de 
împăratul loan al VIII-lea Paleologul ajunge la Chilia de 
unde se întoarce în Germania în 1427, când îşi scrie şi 
memoriile. Avea cincisprezece ani în 1396 în momentul 
Nicopole. Traseul din 1395-1396 al lui Sigismund de 
Luxembrug şi al stăpânului său nu a trecut niciodată 
prin Tara Românească, a fost pe Dunăre. Traseul său 
de întoarcere din prizonierat în 1427 a fost: 
Constantinopol — Chilia — Cetatea Albă — Brăila (?) — laşi 
— Suceava — Liov — Bavaria. Şi traseul de venire şi cel de 
întoarcere sunt bine cunoscute din documente. Încă 
Hasdeu constata la el nepotriviri, confuzii, divagatii. Teoria 
lui că Târgoviştea în 1396 era capitală alături de Argeş 
este eronată, Târgoviştea devenind capitală a Ţării 
Româneşti abia către 1400. (C.I.) 


SCHLATTER, loan (1800-1975) Este primul 
arhitect restaurator căruia Gh. Bibescu şi Barbu Ştirbei 

i-au încredinţat restaurarea Turnului Chindiei şi a 
mănăstirii Dealu, restaurări care s-au desfăşurat între 
1846-1853. Schlater preciza că „în proiectul turnului se 
hotărâse ca să rămâie toată zidirea cea veche şi a se 
îmbrăca numai pe dinafară, aceasta însă nu s-a putut 
face deoarece când s-a început lucrarea, s-a văzut că 
toată zidirea era alcătuită prin mai multe adausuri, care 
neavând nicio legătură, amenința cu căderea”. Din 
această cauză soclul turnului a fost îmbrăcat cu piatră, 
iar „trupul de la soclu s-a zidit în perghel de cărămidă, ce 
se va tencui în urmă”. Tot acum s-a construit scara în 
spirală care conducea vizitatorul pe terasa turnului. (M.O.) 


SCRIERI Titlul complet „Scrieri. Drept. Literatură”. 
Revistă axată pe studii de drept şi literatură, apare lu- 
nar la Târgovişte, între martie-aprilie 1886, elaborată de 
Adrian Stroe Popescu. Cuprinde articole de drept, 
economie, pagini de istorie naţională, literatură. Au 
apărut numai 2 numere, primul având o prefaţă semnată 
de Adrian Stroe Popescu. Tipografia şi legătoria Theodor 
Michăescu. (V.P.) 


SEDIUL DIVIZIEI IV INFANTERIE (PALATUL 
DIVIZIEI) În primăvara anului 1883, a sosit la Târgovişte 
Regimentul 5 Artilerie şi i s-au repartizat o parte a 
clădirilor Arsenalului. Primăria a intervenit la guvern şi 
a obținut aprobarea să se construiască un sediu propriu. 
Primăria a donat terenul pentru construcţie şi o subvenție 
de 10.000 lei, construcția fiind situată pe terenul 
Arsenalului, în imediata apropiere a bisericii Mitopoliei. 
Construit în anul 1884 „Palatul Diviziei”(sediul) a fost 
una din primele realizări constructive din Târgovişte în 
stil neoclasic care a impulsionat dezvoltarea ulterioară 
pe această linie a arhitecturii. În 1902, clădirile 
comandamentului Diviziei, Arsenalului şi ale Şcolii de 
Cavalerie, împreună cu centrul oraşului au fost ocupate 
de cartierul general al manevrelor Corpului al Doilea al 
Armatei, care s-a deplasat la Târgovişte. În primele 
decenii ale sec. al XX-lea, instituţia a fost şi cerc de 
recrutare al armatei, iar după 1950 a devenit Clubul 
sindicatelor UPET. (G.T./ C.V.) 


SEMINARUL TEOLOGIC ORTODOX „SF. IOAN 
GURĂ DE AUR” În anul 1991, Î. P. S. Dr. Vasile Costin, 
Arhiepiscopul Târgoviştei, împreună cu preotul Stoica 
lon, consilier cultural, au solicitat Sfintei Patriarhii şi 
Ministerului Învățământului 10 locuri speciale pentru 
candidaţii din eparhie care vor să urmeze Seminarul 
Teologic din Bucureşti. Întrucât numărul solicitărilor din 
Dâmboviţa a fost mult mai mare şi la concurs au fost 
admişi mult mai multi, Sectorul de Învățământ al 
patriarhiei i-a redistribuit la Seminariile din Bucureşti, 
Piteşti şi Turnu-Măgurele. În anul şcolar 1992-1993, la 
propunerea sectorului de învățământ, Consiliul Eparhial 
a aprobat înființarea unui Seminar propriu, precum şi 

aducerea candidaţilor damboviteni de la celelalte 
Seminarii la Târgovişte. Din partea Arhieopiscopiei Pr. 
Stoica lon, împreună cu profesorii Uta Ana şi lon Stoica, 
directorii Liceului |. H. Rădulescu din Târgovişte, au 
obținut aprobarea Inspectoratului Şcolar Judetean şi a 
Preafericitului Patriarh Teoctist, ca în spaţiile disponibile 
din cadrul Liceului Nr. 3. „|. H. Rădulescu” să funcţioneze 
şi Seminarul nou înființat. Astfel anul 1992 este anul de 
naştere al Seminarului Teologic din Târgovişte când s-a 
organizat primul examen de admitere. Primul director 
al scolii a fost P.C. Preot Stan lon (Lazuri), cu o 
frumoasă pregătire teologică efectuată în tara si 
străinătate, cu o bogată experienţă didactică şi 
pastorală. Al doilea director al Seminarului a fost, din 
toamna anului 1993, P.C. Pr. Ştefănescu loan. În anul 
1994, la iniţiativa Pr. Ştefănescu loan, la etajul Il a fost 
amenajat un Paraclis cu hramul „Sfântul loan Gură de 
Aur” pentru nevoile specifice şcolii. În anul şcolar 1996- 
1997, ca director al Seminarului Teologic este numit 
P.C. Preot Moţoc Alexandru. În timpul mandatului său 
s-a refăcut acoperişul şcolii şi s-au finisat lucrările 
începute anterior încât şcoala devine autonomă, 
preluând tot spațiul, bineînţeles cu acordul conducerii 
Liceului 3 şi al Inspectoratului Şcolar. În anul 1999, a 
fost numit al patrulea director al Seminarului, Preotul 
Safta Gheorghe, care s-a implicat activ şi a reuşit să 
îmbunătățească substanţial baza materială a şcolii şi 
să realizeze următoarele obiective demne de remarcat: 
amenajarea unei cantine proprii şi a internatului, 
renovarea spațiului didactic şi reorganizarea bibliotecii, 
a secretariatului şi a serviciului administrativ. Spaţiul 
de învățământ devenind insuficient, în septembrie 2007 
s-a început construirea unei noi şcoli, care s-a finalizat 
în 2009 când la 13 noiembrie 2009 a fost sfinţită de 
Inaltpreasfintitul Dr. Nifon, în prezenţa autorităţilor lo- 
cale. Până în prezent Seminarul Teologic din Târgovişte 
a scos 15 promoţii de absolvenţi însumând un total de 
682 de seminarişti, care au obţinut diploma de 
bacalaureat. Începând cu anul şcolar 2009-2010, 
conducerea Seminarului cu acordul Î.P.S. Mitropolit Dr. 
Nifon şi a Inspectoratului Şcolar Judetean, au înființat o 
clasă specială (a V-a) pentru ajutorarea tinerilor dotați 
din mediul rural cu posibilităţi financiare reduse. Această 
clasă, cu un program special, are ca obiectiv să permită 
elevilor dotați atingerea unor performanțe şcolar- 
educaţionale. În prezent, din corpul profesoral fac parte 
un număr de 27 cadre didactice din care 5 cadre 
didactice preoți titulari, la care se mai adaugă, un teolog, 
doi preoți spirituali, şi 22 laici. Director este Pr. dr. Stan 
Mihail lulian, doctor al Universităţii Valahia. (Arhiep.) 


SENCOVICI, Mihaela (7.11.1977, Pucioasa, 
Dâmboviţa) Absolventă a Facultăţii de Ştiinţe Umaniste 
— specializarea istorie-geografie — a Universităţii 
„Valahia” din Târgovişte şi a două cursuri de masterat 

pe problema calității mediului şi fenomenelor de risc şi 
a sistemelor de control şi evaluare a mediului; obţine 
doctoratul la Institutul de Geografie al Academiei 
Române. Este cadru didactic la Facultatea de Ştiinţe 
Umaniste — Departamentul de Geografie — de la 
Universitatea „Valahia”. Publică lucrări vizând 
biogeografia, geografia mediului sau Câmpia Înaltă a 
Târgoviştei. (G.C.) 


SENTINELA DÂMBOVIȚEI Organ al Societăţii „Fiii 
Apărători ai Patriei” din județul Dâmboviţa. Apare la 
Târgovişte între septembrie 1920 — septembrie 1921, 
de 3 ori pe lună, sub îngrijirea unui comitet, la Tipografia 
„Viitorul” Târgovişte. Se inserau diverse ştiri. Dintre 
acestea cea a organizării unei serbări de către elevii 
Liceului ,,lenachita Văcărescu” (în decembrie 1920) sau 
faptul că „nemții [...] au lăsat uzina [...] într-un hal fara 
hal’, iar „greutăţile de a o pune în funcţiune erau mari”. 
În septembrie 1921 găsim informaţia că: Societatea 
generală a Corpului Didactic din judeţul Dâmboviţa a 
luat iniţiativa de realizare a „cărţii de aur a eroilor din 
județ”, solicitând „fotografii ale eroilor morţi pe câmpul 
de luptă”. Societatea îşi va tine adunarea generală în 
sala Lăzărescu (în octombrie). De asemenea, se 
menţionează că primăria a început din vară repararea 
pavajelor „Calea Domnească bucurându-se de o atenţie 
specială”. (V.P.) 


SERAFIM — MITROPOLIT (1576-1585) lerarh 
cărturar, este pomenit pentru prima dată la 30 
septembrie1576, când Alexandru Vodă, împreună cu 
„părintele chir vlădica Serafim şi cu părintele arhiepiscop 
chir Mihail” şi cu dregătorii țării, judecau neintelegerea 
dintre vel vornicul Ivaşcu şi Mânăstirea lazer, apoi este 
amintit în mai multe acte de danie ale domnitorilor 
Alexandru al II-lea, Mihnea Turcitul (1577-1583), ale lui 
Petru Cercel ( 1583-1585) şi alături de boierii din divanul 
domnesc cu care judecă procese legate de stăpânirea 
unor moşii. S-a remarcat prin preocupările cărturăreşti, 
fiind în legătură permanentă cu diaconul Coresi. 
Mitropolitul Serafim îl susține pe Coresi în activitatea 
sa tipografică oferindu-i acestuia Evanghelia cu 
învăţătură sau Cazania spre a fi tradusă din slavonă în 
română şi tipărită. Cartea va apărea la Braşov cu 
binecuvântarea mitropolitilor Serafim al Ungrovlahiei şi 
Ghenadie al Ardealului. De altfel, în postfata Psaltirii 
slavone din 1577 Diaconul Coresi preciza că s-a tipărit 
cu „porunca domnului lo Alexandru voevod şi a fiului 
său lo Mihnea voevod şi a prea sfintitului mitropolit 
Serafim”. La 1 decembrie 1577, Mihnea Vodă Turcitul 
a întărit Mitropoliei din Târgovişte şi vlădicii Serafim 
stăpânirea peste unele parti din satele Lucieni şi 
Mogoşăşti din Dâmboviţa. Bun diplomat, Mitropolitul 
Serafim a fost trimis în solie la saşii din Braşov, spre a 
trata diferite treburi ale domniei. Înlăturat din scaun de 

Mihnea Turcitul (1585-1591) se retrage la mânăstirea 
Snagov unde a restaurat paraclisul cu hramul 
Bunavestire. A fost îngropat în anul 1590 în biserica 
mare a mânăstirii Snagov, având deasupra mormântului 
o lespede slavonă din care Alexandru Odobescu a 
consemnat ,[a răposat] robul [...] presfintitul 
arhimitropolit Serafim [...] în zilele lui lo Mihnea 
Voevod...în anul 7098(1590)”. Este considerat unul 
dintre cei mai de seamă vlădici munteni din această 
perioadă, fiind menţionat în pomelnicul Sfintei Mitropolii 
între „arhiepiscopii” Eftimie şi Mihail. (Arhiep.) 


SERVICIUL DE STINGERE A INCENDIILOR ÎN 
PERIOADA MODERNĂ Începuturile unui serviciu per- 
manent datează din 1837, când se organizează la 
Târgovişte o comandă de foc în a cărei dotare intra şi o 
tulumbă (pompă mobilă şi două sacale). Comanda de 
foc se afla în întreţinerea Sfatului Orăşenesc şi în 
subordonarea Poliţiei Oraşului Târgovişte. În 1855, 
autoritățile austriece de ocupaţie au solicitat înființarea 
unui corp de pompieri, format din 31 de ostaşi şi care 
să dispună de un local propriu. Ca urmare a 
regulamentului asupra comenzilor de pompieri urbani 
(1872), pompierii târgovişteni treceau sub autoritatea 
diviziei teritoriale, în ceea ce priveşte instructia militară 
şi dotarea cu echipament, iar autorităţile militare 
asigurau plata personalului şi dotarea cu materiale. 
Serviciul de Stingere a Incendiilor funcţiona în condiţii 
improprii, în chiliile mănăstirii Stelea şi nici nu dispunea 
de un personal stabil, datorită salariilor mici. Ministerul 
de Interne, în urma unei inspecții (1872), propunea o 
schemă de personal: un şef, un sergent major, trei 
sergenti, trei caporali, doi toboşari, doi gornişti, 16 
soldaţi. În 1876, intra în dotarea serviciului o pompă de 
incendiu achiziționată de la firma A. Thirion-Paris. A 
fost instalată o conductă de apă (1896) pentru stingerea 
incendiilor şi stropirea străzilor care pornea din lazul 
Morilor până la cazarma pompierilor, aflată în curtea 
bisericii Stelea. În anii 1907-1908, s-a construit un lo- 
cal propriu pentru acest serviciu, situat în strada Justiţiei. 
Din 1914 serviciul de pompieri este trecut în subordinea 
„Arsenalului Armatei”, fiind asigurat de militari, iar 
Primăria a transferat întreaga dotare materială avută şi 
acorda o subvenție anuală de 10.000 lei. Desfiintat în 
timpul ocupaţiei germane, s-a pus problema reinfiintarii, 
astfel că în Bugetul anului 1919-1920 s-a prevăzut suma 
de 10.000 lei pentru secţia de pompieri locali şi 
reînființarea echipei de pompieri la Arsenalul Armatei. 
Inspectoratul Pompierilor solicita Primăriei suma de 
30.000 lei şi localul propriu al vechii cazărmi a 
pompierilor care necesita reparaţii capitale. Din lipsă 
de fonduri, secția militară de pompieri nu s-a putut 
înfiinţa şi, ca urmare, s-au restituit Primăriei materialele 
existente. În 1922, Primăria a intrat în tratative cu 
Regimentul Care de Luptă, pentru a asigura paza contra 

incendiilor. În 1926, s-a înființat o secție a pompierilor 
militari, prilej de dotare cu o pompă Magirus, tractată 
cu ajutorul cailor, cu un debit de 400 litri pe minut. În 
anul următor s-a mai achiziționat o motopompă de la 
firma Waldemar Felhmayr din Bucureşti. În oraş au 
izbucnit două incendii (1929), unul în zona centrală şi 
altul în mahalaua sârbească. Intervenţia pompierilor a 
fost promtă în zona centrală, iar în mahalaua sârbească 
datorită distanţei prea mari, au ars casele de pe străzile 
Grădinari, Fructelor şi Calea Ploieşti. Ca urmare a 
izbucnirii acestor incendii Inspectoratul Pompierilor 
(1930) a cerut procurarea unei autopompe cisterne şi 
mutarea depozitelor de cherestea la marginea oraşului. 
Dotarea cu echipamente de stingere a incendiilor a 
constituit o preocupare permanentă a autorităţilor, astfel 
că, în 1935, la solicitarea pompierilor s-au realizat: 
repararea a 108 hidranti, a fost cumpărată o maşină 
pentru intervenție rapidă, s-a reparat cazarma şi s-au 
instalat cinci posturi telefonice pentru anunţarea rapidă 
a incendiilor. (G.T./ C.V.) 


SERVICIUL MEDICAL LA CURTEA DOMNEASCĂ 
Primul medic sau meşter de tratamente medicale, 
atestat la Curtea Domnească din Târgovişte (29.11.1508) 
este Franciscus din Sibiu, „phisicum nostrum” cum îl 
numeşte pacientul său, domnitorul Radu cel Mare. 
Suferind de podagră, domnul şi-a petrecut şapte ani 
din cei 13 de domnie, purtat într-o cvadrigă din cauza 
neputinței picioarelor Şi logofătul Stoica suferea de 
aceiaşi boală şi solicita de la Braşov, un om de 
încredere, pentru a-i aduce un „meşter care se pricepea 
la boala de picioare”. Neagoe Basarab suferea de 
tuberculoză, boală pe care a transmis-o şi copiilor. În 
1517 la curtea sa, din Târgovişte l-a adus pe raguzanul 
leronim Matievich „medico-chirurgo” care îndeplinea şi 
misiuni secrete ale soliilor diplomatice. La curtea 
acestuia mai activa şi Constantin Vraci, rudă cu soţia 
sa, doamna Despina, reprezentant al medicinei 
tradiționale româneşti. Mihai Viteazul, aflat la Târgovişte 
în perioada 1595-1597, avea în slujba sa un medic grec. 
După bătălia din 1595, se aflau medicul chirurg elveţian 
al lui Sigismund Bâthory, loan Muralta, dar şi Francisc 
Hunyade, medicul şi poetul curții lui Sigismund Bâthory 
despre care se spune că nu s-au ocupat de sănătatea 
voievodului. În vremea lui Matei Basarab, serviciul medi- 
cal al Curţii Domnesti din Târgovişte era asigurat de un 
doctor curant, de un grup de bărbieri şi de vraci. Medicul 
curant stabilit la Curtea Domnească a fost Giovanni 
Mascellini. La 1648, era deja instalat având o casă 
proprie, unde a primit pe călătorul străin P.B Bacsici. 
Acesta avea ca ajutor pe farmacistul Giovani Mascellini 
care va fi folosit şi de domnitorul Constantin Şerban. În 
1653, în urma insuccesului acestor medici în tratarea 
rănii voievodului de la picior care se cangrenase, este 
semnalată şi prezența medicului lacob din Făgăraş. 

A existat şi un moment dramatic când chirurgul 
detaşamentului polonez, aflat la curtea lui Matei 
Basarab, încearca să-i otrăvească rana prin alifiile cu 
care se ungea. În tratarea sănătăţii târgoviştenilor apar 
medicii lane — „doftorul din Târgovişte”, secondat în 1626 
şi de Dumitraşcu, menţionat în actele de vânzare din 
februarie 1643. În evul mediu, domnitorul a promovat o 
politică de asistență medicală şi de luarea unor măsuri 
de profilaxie (izolarea în afara localităților) pentru 
prevenirea şi limitarea unor epidemii de ciumă şi pelagră 
în anii: 1575, 1576, 1652, 1660, 1661, 1697, 1706-1707, 
1760, 1762, 1792. De asemenea, domnia s-a preocupat 
de aprovizionarea cu apă a populaţiei în condiţii optime 
de igienă, lărgindu-se rețeaua de alimentare cu apă a 
oraşului cunoscută sub numele de „Drumul izvoarelor”. 
În timpul lui Constantin Brâncoveanu, la Târgovişte, se 
construieşte o „casă a dohtorului” unde-şi avea reşedinţa 
unul dintre numeroşii medici ai voievodului, Giacopi 
Pylarino plătit cu 800 şi 1000 taleri. Stolnicul Constantin 
Cantacuzino cunoştea bine tratarea bolilor corpului 
omenesc, biblioteca sa cuprindea manuscrise greceşti 
cu conţinut medical, compendii de chirurgie şi farmacie. 
Sfârşitul secolului al XVIII-lea aducea îmbunătăţiri 
substanţiale în organizarea sanitară a oraşului, consecință 
a măsurilor luate la nivelul ţării, cum ar fi înfiinţarea 
Epitropiei Ostirilor (1775) şi a Comisiei Sanitare Publice 
(1796). Între 1782-1783, domnitorul Nicolae Caragea 
încearcă să organizeze şi să întreţină o spitarie, iar în 
1797 s-a înfiinţat prima instituţie spitalicească 
târgovişteană, însă de scurtă durată. (G.T./ C.V.) 


SERVICIUL POŞTAL După formarea statelor 
feudale româneşti s-au stabilit relații de schimb de 
corespondenţă cu statele româneşti, ţările vecine, 
Poarta Otomană, Venetia, Statul Papal. Corespondenta 
avea un caracter oficial, fiind expediată prin curierii care 
călătoreau pe jos, numiţi „umblători”. Aceasta se 
transmitea şi cu ajutorul diligentelor trase de cai care 
circulau pe drumul de poştă, iar întreţinerea cailor, 
olacilor (curier special), cădea în sarcina populaţiei ca 
dare în natură. În secolul XVI-lea, serviciul poştal era 
subordonat marelui postelnic şi a început să transporte 
pe lângă corespondenţă şi persoane. Alexandru 
Ipsilanti, în 1775, a organizat serviciul poştal condus 
de un căpitan, care răspundea de întreţinerea clădirilor, 
releurilor (drum de poştă) şi a cailor de olac. La 1811, 
județul Dâmboviţa a dat un număr important de surugii 
serviciului poştal. Localitățile Târgovişte şi Găeşti erau 
considerate, la începutul secolului al XIX-lea, ,statiuni” 
importante în cursele de poştă, spre Austria, fiecare 
staţie era deservită de 24 cai de poştă şi respectiv 40 
cai. În 1834, existau două drumuri de poştă care 
străbăteau judeţul Dâmbovița, ambele numite „Drumul 
cel mare al Olacului”; Bucureşti-Târgovişte-Câmpulung- 
Braşov (1) şi Bucuresti-Gaesti-Pitesti (2) cu ramificații 


spre Orşova, Târgu Jiu-Vâlcea şi Curtea de Argeş. 
Acum, se construieşte drumul desprins din cel al 
Piteştilor, prin Răcari spre Bucureşti şi se reorganizează 
vechiul drum, prin Cornățel spre drumul Ploiestilor. Pe 
traseele poştale au fost amenajate staţiile de poştă: 
Floreşti, Maruntisi, Găeşti, Brăneşti, Văleni şi Târgovişte. 
Stațiile de poştă aveau încăperi încălzite cu sobe, 
grajduri, ovăzărie, şopron pentru căruțe, pătul pentru 
nutreţ. Postele Țării Româneşti, în 1836, au fost 
arendate pe termen de cinci ani paharnicului lon Roset 
(drumul Târgovişte-Câmpulung), vornicului Manolache 
Florescu (drumul Bucureşti-Târgovişte) şi logofătului 
Gheorghe Voinescu (drumul Ploiesti-Targoviste). Barbu 
Ştirbei, în 1856, a dat o nouă organizare serviciului 
poştal, împărțind drumurile poştale în opt despartituri 
(sectoare). Judeţul Dâmboviţa se încadra în despartitura 
a treia, pe drumul Bucureşti-Târgovişte-Găeşti cu 116 
cai. În Târgovişte, la 1862, s-a înfiinţat un birou poştal 
independent, condus de un şef de birou. În acest an, 
drumurile poştale 1 şi 2 Bucureşti- Târgovişte au fost 
arendate de Paraschiv Gheorghe cu 900 de cai, la prețul 
de 433 lei şi 30 de parale de fiecare cal. Drumul de 
posta Targoviste-Gaesti-Bucuresti s-a deschis la 1863, 
avea două curse martea şi vinerea. Sediul de posta de 
la Margineni s-a infiintat in 1863. La Targoviste Posta 
funcţiona în partea de sud a oraşului, lângă santul Cetăţii 
încojurată de un ceair pentru păşunatul cailor. În 1866 
se înființează şi se dezvoltă Serviciul de Telegrafie, 
având birouri telegrafo-poştale. După aplicarea Legii 
telegrafo-poştală din 1865, Târgoviştea era încadrată în 
stațiunea a patra, sub numele de Târgul-Vestei. Din 
drumul de poştă Bucuresti-Gaesti-Orsova, in 1869, se 
bifurcau trei curse cu diligente pe săptămână între 
Gaesti-Targoviste-Ploiesti şi două curse pe săptămână 
cu călăreți între Găeşti-Potlogi. În 1871, conform Legii 
de organizare a corpului telegrafo-postal, județul 
Dâmboviţa a făcut parte din circumscripţia |, iar din 1907 
a făcut parte din circumscripția poştală V cu reşedinţa 
la Piteşti, alături de județele Olt, Arges, Telorman si 
Muscel. Odată cu inaugurarea liniei ferate Titu-Targoviste 
(1884) şi prelungirea ei până la Lăculeţe (1890), Oficiul 
telegrafo-poştal a instalat linii telegrafice pe stâlpii CFR 
în vederea înființării posturilor telegrafice din gară. 
Primăria oraşului în 1898 donează un teren pentru 
construirea sediului serviciului telegrafo-postal 
Târgovişte. Primăria şi Cazarma pompierilor au fost 
legate telefonic cu Oficiul telegrafo-postal, legături 
realizate în 1903. La 1 martie 1906 a apărut legea prin 
care se aproba construirea de localuri proprii de poştă, 
iar judeţul Dâmboviţa a trecut la construcţia propriului 
local cu fonduri de la stat, după planurile arhitectului 
Alexandru Clavel. Poşta centrală din Târgovişte 
coordona activitatea celor opt oficii PTT de stat din 
oraşele Găeşti şi Pucioasa şi din comunele Bilciurestri, 
Ghergani, Gura Ocnitei, Titu şi Pietrosita, cele şase 

agenţii speciale de la Băleni, Doiceşti, Nucet, Potlogi, 
Valea Lungă-Cricov, Voineşti şi oficiul balnear de la 
Vulcana. După 1945, au funcţionat Oficiul Poştal 
Târgovişte şi birourile TESA în forma de organizare 
administrativ teritorială a raioanelor, iar activitățile de 
poştă şi telefoane s-au unificat. După 1968, când prin 
desființarea regiunilor şi respectiv a raionelor şi prin noua 
organizare administrativ-teritorială se înființează judeţul 
Dâmboviţa, în clădire au funcţionat în continuare Oficiul 
Postal Târgovişte şi Direcţia Judeţeană de Poştă si 
Telecomunicatii Dâmbovița. La 1 iulie 1991, se înființează 
două unităţi distincte în subordinea Ministerului 
Comunicaţiilor — Regia Autonomă Poşta Română si 
R.A. Romtelecom. În clădire funcţionează Oficiul Poştal 
Târgovişte 1 (primeşte această titulatură înainte de 1989 
prin înfiinţarea şi a altor oficii poştale în Târgovişte) şi 
Direcţia Judeţeană de Poştă Dâmboviţa. În mai 1996, 
prin reorganizarea Companiei Naţionale Poşta Română 
şi înfiinţarea Direcţiilor Regionale de Poştă, Oficiul 
Județean de Poştă Dâmboviţa a intrat în componența 
Direcţiei Regionale de Poştă Ploieşti. Oficiul Judeţean 
de Poştă Dâmboviţa şi Oficiul Poştal Târgovişte 1 
funcţionează într-o clădire situată în Municipiul 
Târgovişte, str. Dr. Marinoiu, nr. 2, unde îşi desfăşoară 
activitatea zilnică 45 de salariați (personal, conducere, 
oficianti, auxiliar). Directori Poştă şi Telecomunicatii: 
Chiriţă Constantin (1968-1972), lancu Constantin (1972- 
1991), Paşcalău Elena (1991-2009), Chirică Cornel 
Florin (din 2009 şi în prezent). (G.T./ C.V.) 


SERVICIUL TEHNIC AL JUDEŢULUI DÂMBOVIȚA 
Serviciile tehnice au luat ființă ca urmare a prevederilor 
Legii pentru organizarea Corpului Tehnic al Ministerului 
Lucrărilor Publice, cu modificările din anul 1898. În acel 
an a luat probabil fiinţă şi Serviciul Tehnic al judeţului 
Dâmboviţa, care în anul 1908 îşi va construi un frumos 
sediu pe bulevardul care lega centrul oraşului Târgovişte 
cu gara feroviară. După Primul Război Mondial instituția 
şi-a schimbat denumirea în Serviciul Judeţean Dâmbovița 
de Poduri şi Şosele, iar în 1932, odată cu promulgarea 
unei noi legi a drumurilor, în Serviciul de Drumuri al 
Județului Dâmboviţa. Una din principalele sarcini ale 
acestui serviciu era eliberarea autorizatilor de construcții. 
Şeful acestui serviciu instituia comisiile care verificau 
şi preluau clădirile finalizate, elibera referate asupra 
construcţiilor în curs, determina alinierea corectă a 
constuctiilor şi instituia reguli care trebuiau respectate 
de proprietari şi constructori. De asemenea, întocmea 
tabele ale exproprierilor pentru construcțiile de utilitate 
publică, executa planuri de situație pentru terenurile care 
aparțineau comunei s.a. În 1939, odată cu reorganizarea 
Direcţiei Generale a Drumurilor, revine la vechea 
denumire de Serviciul Tehnic. Continuă să poarte 
această denumire până în anul 1949, cu menţiunea că 
devine un serviciu exterior aflat în subordinea Prefecturii 

județului Dâmboviţa, instituția devine o secţie a acesteia 
sub denumirea de Secţia Gospodării Locale, fiind practic 
desfiinţată la începutul anului 1950. La sfârşitul secolului 
XIX-lea, acest serviciu a avut la conducerea sa ingineri 
italieni: Mario Pascoli (1885-1891), Paul Furlani (1896- 
1897). În timpul mandatului lui Paul Furlani a fost 
realizată construcţia localului Primăriei, a casei şi 
împrejmuirii proprietății lui lon Al. Brătescu din str. 
Tabaci, precum şi schița împrejmuirii bulevardului. 
Printre inginerii care şi-au desfăşurat activitatea în 
această institutie s-au remarcat St. D. Sachelaride (şef 
al acestei instituții în 1913), Sebastian Abramescu, care 
vor activa şi în perioada interbelică. (G.T./ C.V.) 


SERVICIUL TELEFONIC Serviciul telefonic a fost 
introdus în sedii de Plasă, inclusiv în judeţul Dâmboviţa 
în perioada 1895-1899, când director general al 
Telefoanelor şi Poştei era Constantin Chiru. Serviciul 
telefonic a realizat, în 1904, legături cu judeţele vecine: 
Argeş, Ilfov, Vâlcea, Muscel, Prahova. În cadrul județului 
funcționau şapte posturi la Bilciuresti, Titu, Găeşti, 
Voineşti, Pietrosita, Pucioasa şi postul central la 
Prefectură coordonat de Ghica Simionescu. Serviciulul 
telefonic s-a extins, judeţul Dâmboviţa ajungând să se 
numere în 1905 printre cele dintâi judeţe în ceea ce 
priveşte instalarea telefonului, deoarece comunele 
judeţului erau legate cu linii telefonice. În 1935, s-a 
înființat la Târgovişte, într-o clădire de pe strada dr. 
Marinoiu un serviciu telefonic. Înființarea acestuia a 
impulsionat lucrările pentru instalarea unor noi rețele 
telefonice şi îmbunătăţirea celei vechi, s-au extins atât 
rețelele urbane cât şi cele interurbane. Centralele 
telefonice ale abonaților mai importanţi au fost 
modernizate, s-a început înlocuirea cablurilor aeriene 
cu cabluri subterane, mai ales la intersecția străzilor 
cu circulaţie intensă. Modernizarea şi extinderea tele- 
foanelor a fost susținută de primarul oraşului, G. 
Pârvulescu prin înțelegerea încheiată la 6 septembrie 
1935 cu Serviciul Telefoanelor. Serviciul telefonic se 
extindea, astfel încât, în anul 1938, existau oficii telefo- 
nice la Găeşti, Pucioasa, Băleni, Bilciureşti, Ghergani, 
Gura Ocnitei, Nucet, Pietroșița, Potlogi, Titu si Valea 
Lungă. Oficiul PTTR avea în 1970 un serviciu telefonic 
pentru deservirea publicului cu o capacitate totală a 
centralelor telefonice de 2400 numere. (G.T./ C.V.) 


SERVICIUL VETERINAR ÎN PERIOADA 
INTERBELICĂ Activitatea serviciului a constat în 
supravegherea activităţii la abatorul comunal şi la Târgul 
Săptămânal. Medicul veterinar C. Eustațiu a desfăşurat 
o activitate complexă şi eficientă în Serviciul veterinar. 
Medicul a militat permanent pentru dărâmarea localului 
insalubru şi neîncăpător al abatorului, insistând pentru 
a fi mărit şi modernizat. Pentru a evidenția importanța 
activității desfăşurate aici, a arătat că, în cursul anului 

1930, se tăiaseră 1278 de boi, 1078 de vaci, 846 junci, 
236 junce, 27 bivoli, 1175 viței, 6547 oi, 8252 miei, 1090 
porci. Medicul veterinar a efectuat permanent controlul 
alimentelor şi a confiscat peştele sărat alterat, carnea 
fetidă şi laptele, explicând lăptăreselor pericolul ce-l 
reprezenta acest aliment în cazul în care era contaminat 
cu microbi. În acelaşi timp, s-au tuberculizat toate vacile 
producătoare de lapte din oraş şi din comunele 
suburbane şi s-au eliberat autorizaţii şi carnete de con- 
trol la lăptari. (G.T./ C.V.) 


SFATUL NEGUSTORILOR. FILIALA TÂRGOVIŞTE 
(1914) A fost înființat cu scopul de a apăra interesele 
generale ale comercianților şi industiaşilor, propunându-şi 
să realizeze o permanentă legătură cu oficialitățile. 
Sediul „Sfatului negustorilor” era situat pe str. I.C. 
Brătianu, la nr. 12. În fiecare an „Sfatul Negustorilor” tinea 
în Sala Vulturul congresul județean, prilej cu care era 
desemnat preşedintele. Printre preşedinţi s-au numărat 
Petre G. Popescu si |. Irimescu Candesti. La 11 martie 
1932 membrii societăţii au redactat o moţiune în care 
solicitau micşorarea impozitelor şi a taxelor comunale, 
conversiunea datoriilor orăşeneşti. (G.T./ C.V.) 


SIMA, Gheorghe (6.1X.1919, Comana — 1998, 
Târgovişte). Liceul Militar laşi (1939); Facultatea de 
Medicină Generală laşi (1945). Medic de circumscripție 
la Carei, Satu Mare (1950). Face secundariatul în 
medicină legală (1950-1952) la Bucureşti. Din 1952 
funcţionează la Spitalul Târgovişte ca medic specialist 
şi ca şef al laboratorului de medicină legală şi anatomie 
patologică, până în 1986. A fost director adjunct al 
Spitalului Târgovişte în perioada 1967-1970. A publicat 
în reviste de medicină legală din tara şi a fost o prezenţă 
activă, prin cunoştinţele de medicină legală, în Colegiul 
Medicilor Dâmboviţa, până la pensionare. A trăit şi a 
activat câteva decenii în oraşul Târgovişte căruia, prin 
activitatea profesională, i-a fost de mare folos. (N.V.) 


SIMESCU, Viorel Gigi (3.VI.1960, Filipeşti de 
Pădure, Prahova) Ofiţer activ, şef secţie Statul Major 
General. Liceul Militar „Dimitrie Cantemir” Breaza (1974- 
1979), Şcoala Militară de Ofiţeri Activi Braşov (1979- 
1982), ofițer activ (comandant pluton, comandant baterie) 
la U.M. 01417 — Regimentul de Artilerie Antiaeriană 
Târgovişte (1982-1987). Universitatea Naţională de 
Apărare (1987-1989). Ofiţer în Statul Major al U.M. 
01417 -Regimentul de Artilerie Antiaeriană Târgovişte 
(1989-1998). Comandant al U.M. 01417 —Regimentul 
de Artilerie Antiaeriană Târgovişte (1998-2002); curs 
postuniversitar de conducere la Universitatea Naţională 
de Apărare (1999). Comandant al Centrului Militar 
Judetean Dâmboviţa (2002-2008). Din 2008 până în 
prezent este ofițer activ, şef de secţie în Statul Major 
General Bucureşti. (G.T./ C.V.) 


SIMION, Gheorghe (29.X1.1946, Gemenea, 
Voineşti, Dâmboviţa) Este licenţiat al Facultăţii de Arte 
Plastice a Universităţii din Bucureşti. Profesor la Liceul 
de Muzică şi Arte Plastice din Târgovişte. Participă la 
expoziții de grup, personale şi la tabere de pictură din 
tara. Excelează în peisaj. Are lucrări reținute în colecții 
particulare din tara, din Canada, Germania şi Olanda. 
Este membru al Uniunii Artiştilor Plastici. (G.C.) 


SIMION, Teodor (21.X.1950, Gemenea, Voineşti, 
Dâmboviţa) Urmează cursurile Liceului Teoretic din 
Pucioasa şi pe cele ale Facultăţii de Geografie a 
Universităţii Bucureşti unde obţine şi doctoratul. Profesor 
în învățământul preuniversitar, inspector la Inspectoratul 
Şcolar al județului Dâmboviţa, cadru didactic la 
Universitatea „Valahia”, fiindu-i şi unul dintre fondatori, 
ocupând funcţiile de secretar ştiinţific şi de director al 
Departamentului de învățământ la distanţă. Colaborator 
la publicaţii ştiinţifice din Târgovişte, din Bucureşti şi 
din străinătate. Publică numeroase lucrări de geografie 
economică mondială / geoeconomie, geopolitică şi de 
toponimie geografică. (G.C.) 


SIMION, Teodora (25.1.1947, lonesti, Vâlcea) Îşi 
face studiile la Facultatea de Arte Plastice a Universităţii 
Bucureşti. În afară de pictură realizează grafică de carte. 
profesoară la Liceul de Muzică şi Arte Plastice din 
Târgovişte. Participă la tabere de pictură, la expoziţii 
de grup şi personale. Lucrările sale se găsesc în 
colecţiile particulare din România şi Germania. (G.C.) 


SIMIONESCU, Decebal-Florin (25.1.1944, Cazaci, 
Dâmboviţa) Absolvent al Şcolii Medii Nr. 3 Târgovişte 
(1965); licenţiat al Facultăţii de Horticultura din cadrul 
Universităţii Craiova (1971). A fost şef de fermă la C.A.P. 
Potlogi (1971-1973), inginer şef la C.A.P.-urile Sălcioara 
(1973-1978), Nucet (1978-1980), Hăbeni (1980-1990), 
director la Direcţia Generală pentru Agricultură şi 
Alimentaţie Dâmboviţa (1990-1991, 1992-1996), direc- 
tor la l.A.S. Târgovişte (1996-2002). În perioada 1991- 
1992 a deţinut funcţia de primar al Municipiului 
Târgovişte. Membru fondator al F.S.N. Dâmboviţa 
(1990); membru P.D.S.R. Dâmboviţa (1990-1996); 
membru P.N.L. Dâmboviţa (din 2002). (A.B.) 


SIMIONESCU, Mircea Horia (23.1.1928, Târgovişte 
— 18.V.2011, Bucureşti) Prozator, poet, istoric şi critic 
literar, ziarist. Unul dintre scriitorii reprezentativi ai 
literaturii române contemporane rămâne legat sentimen- 
tal de oraşul Chindiei. Studiile primare, apoi Liceul 
„lenăchiţă Văcărescu” din oraşul natal (1948). Aici, 
împreună cu bunii săi prieteni scriitorii de mai târziu, 
Radu Petrescu şi Costache Olăreanu, participă la 
redactarea unor reviste-manuscris: „Carnet literar”, 
„Cântece noi”, „Spada”, „Cloşca cu pui”, „Colorado”, 

„Metru cub”. Se cristaliza astfel mişcarea care mai 
târziu este denumită „Şcoala de la Târgovişte”, 
cuprinzând pe lângă cei amintiţi si pe Petre Cretia, 
Tudor Topa. Încă de tânăr a luat contact cu mediul 
intelectual târgoviştean, istoria acestor locuri având 
revelații perpetue în sufletul său. În 1948 devine student 
la Facultatea de Filologie a Universităţii Bucuresti. Îşi 
întrerupe studiile, le absolvă în 1963, cu lucrarea de 
licenţă „Lirica lui G. Călinescu”. Aproape două decenii 
(1950-1969) lucrează în redacţia ziarului „Scânteia”, 
colaborând şi la alte ziare şi reviste ale vremii („România 
literară”, „Luceafărul”, „Steaua”, „Cronica”, „Convorbiri 
literare”, ,Arges”, „Astra”, „Ramuri”, Familia”, Flacăra”, 
precum şi la reviste târgoviştene, printre care amintim 
„Litere”, „Curier”). Mai târziu (1972) este numit director 
general al Operei Române, de unde se va pensiona la 
cerere (1974), dedicându-se în exclusivitate scrisului. 
Membru al Uniunii Scriitorilor din România. Este 
cetăţean de onoare al Targovistei (1996). De asemenea, 
timp de aproape patru decenii a fost preşedintele juriului 
prestigiosului Festival National de Literatură ,Mostenirea 
Văcăreştilor”, ce se desfăşoară anual în Cetatea de 
Scaun, precum şi preşedinte de onoare al „Societății 
Scriitorilor Târgovişteni” (fondator, 2005). Scriitor pro- 
lific, de la debutul în „Luceafărul” (1968) cu povestirea 
„Cum l-am trădat pe Pascal”, scrie o operă amplă, 
diversă ca modalități de abordare. Reprezentativ pentru 
proza sa este ciclul „Ingeniosul bine temperat” 
cuprinzând volumele „Dicţionar onomastic” (1969), 
Bibliografie generală (1970), „Breviarul” (Historia 
calamitatum) (1980), Toxicologie” sau „Dincolo de bine 
şi dincoace de rău” (1983). Conceput sub forma unor 
dicționare, acest ciclu este continuat de „Jumătate plus 
unu. Alt dicționar onomastic”. Ultimul volum al ciclului 
„Toxicologie” este, autobiografic. Se contopesc aici 
evenimente istorice din timpul copilăriei şi adolescenţei, 
cu situații obişnuite din existența unor familii targovistene, 
de fapt o frescă a oraşului. Pe lângă romanele ciclului 
amintit, este autorul unor culegeri de povestiri: „După 
1900, pe la amiază” (1974), Îngerul cu sort de bucătărie” 
(1993), „Povestiri galante” (1994), dar şi al unor volume 
de însemnări de călătorie „Răpirea lui Ganymede” 
(1975), „Ulise şi umbra” (1982) sau „File de jurnal”: 
Febra” (1998). Creator al sintagmei „Târgoviştea e o 
Florenta valahă”. Revenirea în lumea literelor se 
datorează întâlnirii cu editorul Mihai Stan, la insistenţele 
acestuia, după o lungă perioadă de tăcere, încearcă să 
dea „răspunsuri” la întrebarea pe care şi-a pus-o de 
nenumărate ori: „este oraşul Târgovişte o realitate sau 
un vis al meu şi al nimănui altuia?”. Împletind realitatea 
cu reveria dă pagini memorabile de literatură în 
„Târgovişte, scurt excurs sentimental” (1999). În ultima 
perioadă autor al volumelor „Cum se face” (roman, 
2002), „Asediul locului comun” (roman, reeditat 2004), 
„Literatura dus-întors” (2005), „Rătăcirile unui caligraf” 

(conceput ca un dialog cu scriitorul Mihai Stan, 2006), 
„Vârstele” (2007), dar şi al unui incitant volum de poezii 
„Versete de unică folosință”, (2010). Mai bine de un 
deceniu a susţinut în „Litere” rubrica „Literatură dus- 
întors”, publicând apoi o carte cu acelaşi titlu. (V.P.) 


SIMULEASA, Costache (1848-1901, Târgovişte) A 
fost primarul oraşului între 30 martie 1880-12 ianuarie 
1882, perioadă în care şi-a canalizat întregul efort pentru 
realizarea căii ferate. La 4 octombrie 1881 a lansat o 
convocare către orăşeni pentru a se întruni în localul 
şcolii primare, prilej cu care se angaja „a da cât o putea 
[...] ca să putem vedea odată înflorită şi Târgoviştea 
noastră”. Înființarea Comitetului agricol (1881) şi a Băncii 
de Credit Agricol a contribuit la progresul economic al 
urbei. Un moment reprezentativ a fost prezenţa la 
Bucureşti a unei delegații a cetăţenilor târgovişteni cu 
ocazia dezvelirii statuii lui lon Heliade Rădulescu, prilej 
cu care s-a tipărit, din iniţiativa primăriei, o carte poştală 
reprezentând pe Heliade contemplând Târgovişte. Tot 
acum s-a adoptat hotărârea de a se ridica şi la Târgovişte 
un monument destinat ilustrului înaintaş. Merită să 
menţionăm şi faptul că ziarul „Armonia”, de orientare 
liberală, a declanşat împotriva primarului, deşi liberal, o 
violentă campanie de presă. (M.0.) 


SINAN Paşa Kahremanliu/ Koca (1506 — 
3.IV.1596) Comandant de oşti şi om de stat otoman. 
Mare vizir (7 aug. 1580 — 6 dec. 1582; 14 apr. 1589 — 1 
aug. 1591; 28 ian. 1593 — 16 febr. 1595; 7 iul. — 19 nov. 
1595; 1 dec. 1595 — 3 apr. 1596). Născut în Albania, 
într-o familie săracă, a fost recrutat ca ienicer de tânăr. 
În 1569, a fost numit guvernator al Egiptului otoman şi 
a condus până în 1571 luptele pentru cucerirea 
Yemenului. În 1574 a condus marea expediţie împotriva 
Tunisului, pe care l-a cucerit în ciuda apărării îndârjite a 
garnizoanei italo-spaniole. În 1580, a comandat în 
războiul împotriva Persiei (1578-1590) şi este numit 
pentru prima oară mare vizir, numai pentru a fi demis şi 
exilat în anul următor, din cauza eşecului locotenen- 
tului său, Mohamed Paşa la Gori, în a aproviziona 
garnizoana turcească din Tbilisi. Guvernator al 
Damascului. În 1589, după marea revoltă a ienicerilor, 
a fost numit mare vizir pentru a doua oară. Implicat în 
lupta pentru tronul Valahiei dintre Mihnea Turcitul şi 
Petru Cercel, îl susține pe primul, ordonând uciderea 
celui de al doilea. O altă revoltă a ienicerilor a dus la 
demiterea sa în 1591, dar în 1593 a fost rechemat să 
ocupe pentru a treia oară viziratul. În acest an comandă 
armata turcă în campania împotriva imperialilor, la 
începutul Războiului Lung (1593-1606). În ciuda victoriilor 
din această campanie (cucerirea cetăților Gyor şi 
Komarom) a fost demis la scurtă vreme după venirea 
pe tron a sultanului Mehmed al Ill-lea, fiind exilat la 
Malkara. Anterior ordonase arderea moaştelor Sf. Sava, 

pe dealul Vracar (Belgrad) fondatorul Bisericii Ortodoxe 
Sârbe, drept pedeapsă pentru trecerea sârbilor de partea 
imperialilor. În aug. 1595, a fost rechemat la post pentru 
a conduce campania împotriva lui Mihai Viteazul în Țara 
Românească. Deşi înfrânt la Călugăreni (13/23 aug.), 
ocupă pentru scurt timp Tara Românească, graţie 
superiorității numerice a armatei sale. Sinan Pasa a 
intrat în Bucureşti, lăsând acolo 10.000 de soldaţi, 
comandanţi de Mehmed Paşa şi s-a îndreptat spre 
Târgovişte, ocupând oraşul cu 1.500 soldaţi şi 30 de 
tunuri. Târgoviştea a fost fortificată („Palanca lui Sinan”), 
dar în urma bătăliei din 18 oct., Sinan Paşa pierde oraşul. 
Au urmat înfrângerile de la Giurgiu (26 oct.) şi 
Esztergom, care l-au aruncat din nou în dizgrație. 
Moartea neasteptata a succesorului său, Lala 
Mahommed, la numai câteva zile după numire, a fost 
privită ca un semn divin, iar Sinan a fost numit Mare 
Vizir pentru a cincia şi ultima dată. Sinan Paşa a murit 
pe neaşteptate, lăsând în urmă o uriaşă avere, dar nici 
un moştenitor. (A.$./M.O.) 


SINDICATUL ÎNTREPRINZĂTORILOR DE LUCRĂRI 
PUBLICE ŞI PARTICULARE Filiala Târgovişte, care a 
fost înființată în 1912 şi reorganizată în 1919, avea un 
număr de 11 membri. Sediul sindicatului se afla pe strada 
Vulcan, avea ca preşedinte lon D. Magriny şi secretar 
pe Constantin Cernat. În 1932, acest sindicat îşi mai 
adaugă la titlu şi „lucrări particulare”. Organizaţia îşi 
propunea să facă o analiză a atestatelor (titlu de capaci- 
tate) şi să înainteze autorităţilor lista membrilor 
„recunoscuţi constructori” de către întreaga obşte din 
cuprinsul oraşului. Printre membrii importanţi se numărau: 
ing. lon D. Magrini, lon Nichita, Vasile Păunescu, 
Constantin Cernat, Aristide |. Popescu, ing. losif |. Gall, 
lon Paunescu, Nicolae D. Magriny, Galeriu Farcas, 
Dumitru D. Magriny, Gheorghe Radulescu. (G.T./ C.V.) 


SINDICATUL MACELARILOR ŞI PESCARILOR 
Înființat în 1934, era consultat pentru stabilirea preţurilor 
la carne şi peştele care se vindeau în hala obor şi la 
periferie. Sindicatul acorda ajutor mutual tuturor 
membrilor săi, în vederea evitării concurenţei samsarilor. 
Preşedintele sindicatului a fost lon Panaitescu, iar 
Alexandru Alexandrescu şi C. Enescu, vicepreşedinţi. 
Consiliul de administrație al sindicatului era compus 
din 12 membri, care delega pe Alexandru A. Enescu, 
Vasile Georgescu-Bostea şi pe Mihail Moţăilă să 
participe la comisia primăriei unde se fixau preţurile la 
carne şi peşte, prilej de a aduce în atenţia Consiliului 
comunal necesitatea construirii unui abator. (G.T./ C.V.) 


SINDICATUL MIXT DIN TÂRGOVIŞTE Înființat la 
13 mai 1920, era afiliat la Comisiunea Generală a 
Sindicatelor. Acesta avea înscrişi lucrătorii de la Arsenal, 
din schelele petrolifere, de la rafinăriile de petrol din 

oraş, precum şi meşteşugari care anterior erau 
organizaţi în cercuri sindicaliste, organizaţii profesionale 
şi sindicate. (G.T./ C.V.) 


SINGUR Revistă de literatura; initiator/director: 
Ştefan Doru Dăncuş. Apare, într-o primă serie, la 
Bucureşti în decembrie 2001. După un hiat de câţiva 
ani, reapare la Târgovişte din aprilie 2008; editor: Grupul 
Media „Singur” din Târgovişte; colegiu consultativ: Adrian 
Suciu, Adriana Lisandru, Aurel Sibiceanu, Dana Banu, 
Felix Nicolau; Florin Caragiu, Florian Silişteanu. Rubrici 
permanente: „Momentul de inspiro”, „Poemul de 
respiro”, „Scriitorul cu scrisul de mână”, „Plaiuri 
europenibile”, „The next generation”, „Râd, deci exist”. 
Continuă. (G.C.) 


SIVORI, Franco (-1560 — ?) Fiu de negustor avut 
din Genova, învaţă negotul la Messina. Intră în legătură 
de timpuriu cu Petru Cercel, amestecat inclusiv în 
problemele de ordin financiar ale acestuia, pe care îl 
sprijină. Petru Cercel, ajuns domn al Ţării Româneşti, 
îl numeşte secretarul său. În această calitate primeşte 
unele misiuni în străinătate, precum cea de la Alba lulia. 
Sivori scrie un ,Memorial” în care prezintă evenimente 
cu referire la Tara Românească şi la domnitorul Petru 
Cercel. Scrierea cuprinde elemente de mare interes 
relativ la Petru Cercel şi Târgovişte, el descriind sfârşitul 
fazei a doua — „Vlad Dracul” şi începutul fazei a treia — 
„Petru Cercel” din istoria arhitecturală a Curţii Domnești. 
Afirmațiile şi mărturiile lui Sivori sunt, în general, exacte, 
aparținând unui om cult, educat. El nu face analize, ci 
descrieri cu referire la ansamblul moştenit de Petru 
Cercel de la strămoşi (faza doi a Curţii Domnesti, 
construită de Vlad Dracul în perioada 1430-1440, cu 
completări datorate urmaşilor acestuia, până la Petru 
Cercel). Sivori apreciază Curtea Domnească ca fiind 
„de proporții mari şi de o arhitectură îngrijită”. A doua 
relatare a lui Franco Sivori se referă la lucrările făcute 
de Petru Cercel aici: „(palatul) a fost de îndată mărit de 
Înălțimea Sa care, i-a adăugat camere frumoase şi 
mândre. A pus să se facă cu mare osteneală şi 
cheltuială, pe esplanadă, o fântână, aducând apa de la 
un izvor depărtat de oraş cu nu mai puţin de patru mile, 
trecând-o pe sub pământ prin nişte jgheaburi groase 
din lemn de brad, Principele a pus în acelaşi timp să 
se înalțe o biserică frumoasă alături de palat, astfel ca 
pe un pod acoperit, Înălțimea Sa putea intra în biserică 
din camerele sale, fără să fie văzut. [...] A pus să se 
facă apoi cuşti nespus de mari şi de frumoase pentru a 
tine sălbăticiuni şi mandre grădini italienesti. Care erau 
aşezate chiar lângă palatul său. Şi a făcut totul cu atâta 
grabă, că părea o minune”. De la Sivori aflăm că palatul 
domnesc avea şi „cămări tainice” precum şi încăperi 
de mare siguranţă, avea o serie de pridvoare, o 
„sufragerie din interiorul palatului” şi o „sufrageria de 


Enciclopedia oraşului Târgovişte 


vară”, care dădea spre grădină. În „piaţa palatului” era 
ținută artileria Ţării Româneşti. Undeva în Curte era 
depozitul de muniţie al Țării Româneşti. (C.1.) 


SIXT, Constantin (2.1.1935, Turnu-Măgurele — 
20.V.2008, Targoviste) Absolvent al Liceului Comercial 
din oraşul natal şi al Facultăţii de Stomatologie din cadrul 
Institutului de Medicină şi Farmacie din Bucureşti (1955- 
1962). După absolvire, este medic stomatolog la 
Cogealac, județul Constanta. În urma unui examen de 
titularizare, obține postul de medic stomatolog la Centrul 
de Stomatologie Târgovişte. La curent cu metodele şi 
procedeele moderne din domeniul stomatologiei, este 
numit medic coordonator al Centrului Stomatologic din 
Târgovişte, funcţie pe care o îndeplineşte în perioada 
1970-1978. Este singurul medic stomatolog din judeţ 
care era autorizat să realizeze lucrări dentare din aur. 
Publică articole în reviste de specialitate şi participă cu 
comunicări la congrese ştiinţifice. Prin întreaga sa 
activitate se bucură de stima şi respectul târgoviştenilor. 
Profesionist remarcabil este selecționat pentru a lucra 
în străinătate; în perioada 1978-1981 este medic 
stomatolog la Tripoli, capitala Libiei, distins cu diplomă 
de onoare de către autorități pentru întreaga sa activitate. 
Este membru al Asociaţiei Medicilor Stomatologi din 
România. După 1990, este primul medic din oraş care 
înființează un cabinet stomatologic particular. (G.C.) 


SÎNGEORZEAN, Monica (4.11.1946, Târgovişte) A 
absolvit Liceul „Carabella” din Targoviste (1964). În 
perioada 1966-1972 a urmat cursurile Facultăţii de Arte 
Plastice „Nicolae Grigorescu”, secţia Istoria şi Teoria 
Artei, Bucureşti. Muzeograf la Muzeul Municipal 
„Atanase Simu”, Bucureşti (1973-1978), la Muzeul 
Colectiilor Bucuresti (1978-1984) şi la Complexul Muzeal 
Curtea Domneasca Târgovişte, respectiv, la Casa Ate- 
lier „Gh. Petrascu” (1984-1988). După un an petrecut în 
SUA, revine în ţară şi se reangajează ca muzeaograf 
artă la Oficiul de Patrimoniu al Judeţului Dâmboviţa şi 
la Secţia Artă Plastică a Complexului Naţional Muzeal 
„Curtea Domnească”, în 1990, până la pensionare 
(1999). Organizator al bienalelor „Gh. Petraşcu” şi 
coorganizator al unor expoziții retrospective. (G.T./ C.V.) 


SLAVU, Petre Magistrat de profesie, s-a aflat în 
fruntea primăriei între 18 februarie-13 iulie 1938. 
Decretarea stării de asediu, încredințarea păstrării 
ordinei publice autorităţilor militare, înăsprirea cenzurii, 
toate evidentiau faptul că democraţia primise lovituri 
puternice în întreaga tara. Prin desemnarea ca primar 
la Târgovişte a unui magistrat, regimul de guvernare 
personală a regelui a dorit să arunce o perdea de fum 
asupra măsurilor luate şi să se folosească de o 
personalitate care se bucura de stimă şi considerație 
în cuprinsul oraşului. Merită evidenţiat faptul că a 

susținut sărbătorirea centenarului marelui pictor Nicolae 
Grigorescu şi a fost prezent la dezvelirea plăcii 
comemorative (15 mai 1938). (M.O.) 


SMARA (5.1X.1857, Târgovişte — 26.1.1944, 
Bucureşti) Institutoare, poetă, prozatoare, publicistă. 
Pseudonim al Smarandei Gheorghiu, născută 
Andronescu, nepoată a poetului Grigore Alexandrescu. 
Urmează cursurile Şcolii Centrale de Fete din Bucureşti. 
Se căsătoreşte cu poetul George O. Gârbea, iar după 
moartea acestuia, cu căpitanul P. Gheorghiu. Este 
institutoare la Sinaia, Ploieşti şi Bucuresti. A fost printre 
primele militante de la noi ale mişcării feministe, având 
initiative pe tărâm cultural. A conferentiat în tara, la 
Ateneul Roman sau în alte oraşe, precum si în 
străinătate (Italia, Belgia, Franţa, Suedia, Danemarca, 
Grecia). Colaborează la organizarea „Congresului 
Orientaliştilor” (Roma, 1889), unde este reprezentanta 
Societăţii Presei Române. La Paris este una dintre 
organizatoarele Congresului pentru Pace al „Uniunii 
Universale a Femeilor” (1900). Tot în capitala Franţei 
participă la „Congresul Latin” (1902), devenind astfel, şi 
prin conferințele susținute în afara ţării, o adevărată 
ambasadoare a culturii şi cauzei româneşti. Introduce 
şi susține în învățământul românesc forma şcolii în aer 
liber. Pe plan literar scrie şi publică de timpuriu. Debut 
cu o traducere din E.A. Poe la „Literatorul” (1881). 
Colaborează la numeroase reviste şi ziare ale vremii. 
Artei şi creației populare îi dedică revista ,Altite si bibiluri” 
pe care o scoate în 1893. Editorial va debuta în 1888 
cu volumul „Din pana suferinței”. Urmează altele de 
poezie, proză, memorialistică, însemnări de călătorie: 
„Feciorii şi fiicele noastre” (1896), „Mosaicuri. Novele. 
Din carnetul meu. Schite şi tipuri cu creionul. Aquarele” 
(1897), „Schițe din Târgovişte” (1898), „Calvar” (1901), 
„Mârza” (1904), , Tara mea. Poezii şi proze patriotice” 
(1905), „Stâlpi de pază” (1906), „Spade strămoşeşti” 
(1925), „Simfonii din trecut” (1927), „O româncă spre 
Polul Nord” (1932), „Corbul cu pene de aur” (1935), 
„Dumitriţe brumate. Nuvele şi schițe” (1935). Târgoviştea 
natală o poartă în inimă şi-n suflet întreaga viaţă. 
Conferentiaza despre istoricul şi prezentul ei la Ateneu 
(1898), dedicând în acelaşi an, volumul „Schițe din 
Târgovişte”. Deplange că oraşul „cântat de mai toţi poeţii 
în trecut a ajuns o ruină”. Are numeroase iniţiative dedi- 
cate vechii Cetăți de Scaun. Se implică în ridicarea 
bustului lui Grigore Alexandrescu, ce a fost inaugurat 
la 10 mai 1899, precum şi în a celui al lui Tudor 
Vladimirescu, dezvelit în august 1911. În perioada 1912- 
1913, Liga Culturală, a cărei membră importantă a fost, 
a construit sarcofagele de marmură ale lui Radu cel 
Mare şi Mihai Viteazul, opere ale sculptorului Fr. Storck. 
În 1935, alături de Elena Văcărescu, ca membre ale 
Societăţii Culturale „Târgoviştea”, va conferentia la Liceul 
„lenăchiţă Văcărescu” (căruia îi va dona, mai târziu, un 


Enciclopedia oraşului Târgovişte 


important fond de cărţi) şi la Sala de Arme. lar în acest 
an, la 3 octombrie, este prezentă la inaugurarea şcolii 
din Cartierul Sârbi al oraşului (azi, şcoala îi poartă 
numele) precum şi la punerea pietrei de temelie a Casei 
Invatatorilor din judeţul Dâmboviţa. Punând în practică 
ideile sale de militantă pe tărâm cultural, a înființat un 
cămin cultural în Valea Voievozilor (lângă Târgovişte), 
care îi poartă numele şi căruia îi dăruieşte cărți 
„necesare învățăturii sătenilor”. Ca recunoaştere a 
meritelor sale în general şi în special de a susţine 
Târgoviştea, i s-a dezvelit în Parcul Mitropoliei un bust 
cu prilejul centenarului naşterii (1957), operă a 
sculptorului Mihai Onofrei, alăturându-se statuii din 
Bucureşti (Parcul Cişmigiu) inaugurată în 1945. (V.P.) 


SOARE, Constantin (23.V.1933, Marcesti, 
Dâmbovița) Absolvent al cursurilor primare în comuna 
natală, al celor gimnaziale în Târgovişte, al Şcolii 
Pedagogice şi Conservatorului „Ciprian Porumbescu” 
din Bucureşti. A predat la şcoli din comuna Gheboaia 
şi din Târgovişte. A dirijat o vreme, obţinând rezultate 
meritorii, corala şi orchestra de cameră a Casei de 
Cultură a Sindicatelor din municipiul Târgovişte. (G.C.) 


SOCIETATEA ANONIMĂ ROMÂNĂ - MINIERA 
ŞOTÂNGA (1941-1948) Miniera Şotânga a fost înființată 
în 1941 şi conform statutelor avea ca obiect de 
activitate: 1. exploatarea bunurilor aduse ca aport în 
societate, de către membrii fondatori care şi-au contopit 
exploatările de lignit C. Georgescu & M. Bendic 
(Şotânga) şi exploatarea Şotânga-Fotinoaica, la care 
se adaugă linia ferată industrială îngustă Şotânga-Gara 
Doicesti, obținută de aceştia, în concesiune în 1928, 
conform contractului nr. 6532/1928, emis de Ministerul 
Comunicaţiilor; 2. explorarea şi exploatarea zăcămin- 
telor de combustibili minerali. În acest scop, societatea, 
putea dobândi şi lua în concesiune terenuri, în confor- 
mitate cu Legea minieră din 1937, pe care le putea 
exploata singură sau în asociaţie cu alte societăţi 
miniere, asociaţii, cooperative miniere sau întreprinderi 
industriale sau miniere; 3. industrializarea produselor 
miniere solide, lichide şi gazoase; 4. societatea se putea 
asocia sau participa la orice alte întreprinderi, căi de 
comunicație şi transport, ce au legătură cu exploatarea 
minieră, precum şi la comerțul cu produse brute sau 
industrializate, fie pe cont propriu, fie în asociaţie; 5. 
societatea putea înființa depozite pentru desfacerea 
produselor miniere; 6. societatea putea cumpăra şi vinde 
imobile urbane şi rurale necesare exploatării tehnice şi 
administrative; 7. societatea putea lua păduri în 
exploatare, în scopul obţinerii materialului necesar 
lucrărilor miniere. Pe lângă fondul industrial (instalații, 
maşini, unelte, ateliere, materiale, instalaţii de cale 
ferată îngustă), în societate, se aduceau ca aport so- 
cial drepturile de concesiune miniere, terenuri aflate în 

proprietate şi redevente. Actele de concesiune si 
arendare, însumau o suprafaţă de 274 ha, 8410 mp. La 
această suprafață, se adăugau şi alte suprafeţe ca: o 
suprafață de 42 de hectare şi 4527 mp, fostă proprietate 
Leonida Vasilescu; o suprafaţă de circa 10 hectare în 
punctul Odăi. Capitalul societăţii, a fost împărțit în 2000 
de acţiuni nominative: 600 — M.I. Bendic, 400 — lancu 
Bucşeneanu, 107 — Elena C. Săndulescu, 54 — colonel 
C. Săndulescu, 192 — Aurelia |. lrimescu—Candesti, 191 
— |. lrimescu-Cândeşti, 107 — Maria |. Cheruvim, 68 — 
colonel |. Rosnovanu, 174 — Gabriela M. Gheorghiu, 
107 — Mihai Al. Costescu. Consiliul de administraţie 
ales în 1943 pe o perioadă de trei ani, era compus din 
trei membrii: M. |. Bendic —presedinte, lancu 
Bucşeneanu-vice-preşedinte, Irimescu Candesti — 
membru, iar drept cenzori au fost aleşi Gheorghe 
Niculescu, expert-contabil şi Mihai Costescu, cenzor 
supleant. Primul director al Societăţii Miniera a fost ales 
la data de 31 mai 1941, în persoana colonelul 
Săndulescu. (G.T./ C.V.) 


SOCIETATEA APĂRAREA SĂNĂTĂȚII Se 
constituie în anul 1904 sub preşedinţia prefectului C. 
Câmpeanu. Scopul său era întreţinerea infirmeriilor 
rurale, înființate pe baza noii legi comunale. Autorităţile 
afirmau că „în continua dorinţă de a veni în ajutorul 
populaţiei suferinde din satele acestui județ, am 
conceput ideea înființării Societăţii «Apărarea sănătății» 
ca să aducem mijloacele necesare întreţinerii celor din 
infirmeriile rurale existente şi care se vor mai înfiinţa” 
Fondurile necesare proveneau din donații şi din alocări 
bugetare, un rol important avându-l Primăria Târgovişte. 
Susținerea societăţii era considerată o „chestiune 


creştinească şi politică”. (M.C.) 


SOCIETATEA „ASTRONAUTICA” A fost înființată 
în 1968 din iniţiativa profesorului loan N. Radu. A 
funcţionat la început pe lângă Liceul Nr. 2, apoi pe lângă 
Liceul ,lenachita Văcărescu”. Actualmente este 
arondată Colegiului Naţional „Constantin Carabella”. Din 
rândurile sale au făcut parte elevi şi cadre didactice de 
la instituția pe lângă care a funcţionat dar şi de la alte 
unităţi şcolare din Târgovişte. Societatea a avut patru 
secţiuni: editare revistă; şcoala şi cosmosul 
(simpozioane, expoziții, concursuri privind cunoştinţele 
în domeniu); popularizare (editare de lucrări pe 
domeniu); sport. Având între preocupări şi o componentă 
cu caracter sportiv (materializată în asociația sportivă 
„Astronautica”) pe parcursul existenţei sale a avut o 
contribuţie importantă la promovarea rachetomode- 
lismului românesc în plan intern (primele articole şi 
demonstraţii despre acest sport; primul concurs, Cupa 
„Chindia” — ediţia 1966; primul campionat national, 1969) 
şi internaţional. Sportivii care au activat la „Astronautica” 
au obținut de-a lungul timpului, între altele, 12 recorduri 

mondiale, o medalie de aur şi una de argint la 
campionatele mondiale, un titlu de campion european, 
25 recorduri naţionale, 36 titluri de campion naţional, 1 
titlu de maestru emerit al sportului, 8 titluri de maestru 
al sportului. Dintre aceştia se detaşează loan N. Radu 
(6 recorduri mondiale, un titlu şi o medalie de argint la 
campionatele mondiale, un titlu de campion european, 
maestru emerit al sportului). ÎI secondează alte nume 
importante din rachetomodelismul românesc precum 
Daniel Cazacio (primul român deţinător al unui record 
mondial la acest sport), lon-Valeriu Stroescu, Mihai 
Pietriş, Lucian Nita, George Radu, lleana Radu — 
recordmani mondiali, multiplu campioni şi recordmani 
naționali, maeştri ai sportului, sau Constantin-Petrişor 
Dincă, Costin Onea, Florin-Longin Diaconescu, Victor 
Donoiu, Ştefan-Gheorghe Stanciu, Lucian Pietriş, Silvian 
Tănase, Marius Mărgărit ş.a. — campioni şi/sau 
recordmani naţionali. De la înfiinţare şi până în prezent 
(cu excepţia perioadei 1984-1992) societatea a editat 
„Astronautica” prima şi unica revistă şcolară de 
rachetomodelism din România. De asemenea, a editat, 
în 1972, prima lucrare românească din acest domeniu, 
activitate materializată ulterior în apariţia altor 8 asemenea 
cărți. De la înfiinţare şi până în prezent (interval de timp 
ce cuprinde peste 40 de ani) Societatea „Astronautica” 
Târgovişte a fost condusă (din postura de preşedinte 
sau director coordonator) de profesorul loan N. Radu. 
Începând cu anul 2001, nemaiputând fi îndeplinite 
cerințele din noua Lege a sportului, componenta sportivă 
din cadrul societăţii (mai concret asociația sportivă 
„Astronautica” Târgovişte) a fost desființată. (A.B.) 


SOCIETATEA ASTRONOMICĂ ROMÂNĂ DE 
METEORI (SARM) Este înfiinţată şi organizată, oficial, 
la Târgovişte, la iniţiativa lui Valentin Grigore, care-i este 
şi preşedinte; are sediul la Fundaţia pentru Tineret din 
Târgovişte. Derulează programe locale, naţionale şi 
internaţionale destinate promovării astronomiei şi 
educaţiei prin astronomie. Pe plan internaţional SARM 
reprezintă România în structurile Organizaţiei Interna- 
tionale de Meteori (IMO), este membru în Organizaţia 
Internaţională Astronomi Fără Frontiere şi colaborează 
cu instituții, organizații, astronomi şi cercetători din 
peste 40 de tari de pe 6 continente. Proiecte majore: 1. 
Tabăra Naţională de Astronomie Perseide, fondată în 
1993 şi derulată pe o perioadă de 3-4 săptămâni în 
iulie-august, ce cuprinde o şcoală astronomică de vară, 
colocviu, ateliere de lucru, târg de instrumente 
astronomice, concurs naţional de astronomie, excursii 
şi spectacole culturale, expoziţii internaţionale de 
astrofotografie şi publicaţii astronomice, cu participare 
internaţională; 2. În 1996 a fondat Festivalul Naţional de 
Cosmopoezie românească şi universală; 3. Începând 
cu anul 2000 organizează la fiecare doi ani Astrofoto — 
Concursul Naţional de Astrofotografie, ce include şi 

cursuri de astrofotografie, o expoziţie internaţională de 
fotografie astronomică şi atmosferică, fiind singura 
manifestare de acest gen din Europa; 4. În perioada 
1998-1999 a derulat cel mai important proiect astro- 
turistic internațional, EuRo-Eclipsa 99, destinat eclipsei 
totale de Soare din 11 august 1999, cu peste 250 de 
participanţi din România, SUA, Canada, Anglia, Franţa, 
Olanda, Elveţia, Ucraina, Rusia, Scoţia, Japonia, Hong 
King, Brazilia, Africa de Sud, Israel; 5. După o competiție 
internaţională, finalizată în Italia în 2999, SARM a 
câştigat candidatura pentru România şi a organizat la 
Pucioasa în septembrie 2000 Conferința Mondială de 
Meteori (IMC 2000); 6. A adus România pe locul 1 în 
lume, alături de SUA şi China, în promovarea mişcării 
de meteori (IMC 1993, Puimichel, Franţa); 7. A 
reprezentat România la manifestări internaţionale 
patronate de Organizaţia Internaţională de Meteori, 
Uniunea Astronomică Internaţională, NASA, NATO, 
UNESCO, Societatea Scriitorilor Naţiunilor Unite; 8. A 
iniţiat aniversarea publică în România a Zilei Internaţionale 
a Astronomiei; 9. A coordonat la nivel naţional 
evenimentul „100 de Ore de Astronomie”, cel mai impor- 
tant proiect al Anului Internaţional al Astronomiei 2009, 
desfăşurat sub egida UNESCO şi Uniunea Astronomică 
Internaţională; 10. A coordonat la nivel national al doilea 
mare proiect de promovare publică al Anului Internațional 
al Astronomiei 2009 „Nopți Galileene”. În cadrul acestui 
proiect global, cu „Festivalul Nopți Galileene la 
Târgovişte”, a câştigat locul 1 în lume. (G.C.) 


SOCIETATEA CARITATEA Se constituie în anul 
1888 şi avea ca scop „să poată acorda ajutoare elevilor 
săraci din toate şcolile primare din județ”. Preşedinte 
de onoare era prefectul. În fruntea acestei societăţi se 
afirmă Nicolae Bărbulescu, implicat activ în efortul de 
strângere a fondurilor necesare. (M.C.) 


SOCIETATEA CORALĂ „CÂNTAREA ROMÂNIE!” 
— filiala Târgovişte (1919-1940) După terminarea Primului 
Război Mondial s-a conturat un nou curent muzical 
conceput de Societatea „Cântarea României”. Înființată 
în 1919, cu centrala la Bucureşti şi filiale în întreaga 
țară, era coordonată de mari personalități ale muzicii 
româneşti (compozitorii Alfred Alessandrescu, Alfonso 
Castalde, muzicologul George Breazu, artiştii D. Dincu, 
George Florescu). În 1919 fosta Reuniune muzicală a 
adoptat statutul Societăţii „Cântarea României”, pentru 
că dirijorul ei, Gh. Rusu, a înţeles să se încadreze în 
noul curent muzical devenind în urma acestei inițiative 
filială târgovişteană. Cu sprijinul centralei de la 
Bucureşti, dar mai ales cu pasiune şi dragoste pentru 
muzică, Gh. Rusu a concentrat în jur toate talentele 
autentice, a pregătit un repertoriu bine ales, axat pe 
compoziţiile marilor maeştri ai muzicii româneşti. În scurt 
timp corul a concentrat corişti de certă valoare ca basul 

Petre Munteanu, baritonii lancu Staicu, |. Vătăşescu, 
V. Botez, C. Georgescu, tenorii Vasile Constantinescu, 
Nicolae Georgescu, sopranele Olga Grabinschi, Mimi 
Andreescu, surorile Untărescu. Corul a fost prezent la 
marile sărbători naţionale după înfăptuirea Marii Uniri 
(readucerea la Mănăstirea Dealu a capului lui Mihai 
Viteazul şi comemorarea centenarului morții lui Tudor 
Vladimirescu) şi la Sfinţirea Mitropoliei (1933). S-a 
bucurat de o bună primire în turneele făcute la Braşov, 
Făgăraş, Tg. Mureş, Alba lulia, Sibiu, Piteşti, Curtea 
de Argeş, Râmnicu-Vâlcea şi în cuprinsul judeţului. A 
avut un repertoriu diversificat, cu piese inspirate din 
folclorul românesc, cântece patriotice şi piesele care 
aparțineau unor compozitori străini (Schuman, Bach, 
List, Debussy). O notă aparte în evoluţia coralei a 
constituit-o momentul când corala a cântat şi piese 
acompaniate la pian de Irina Zotoviceanu, absolventă a 
Schole Cantorum din Paris. Prezent la Târgovişte, G. 
Enescu felicita corul „pentru muzica aleasă [...] pe care 
a cantat-o” şi îşi arăta surprinderea pentru prezenţa la 
Târgovişte a unei „formaţii aşa de înalte”. (M.O.) 


SOCIETATEA CRUCEA ROŞIE A TINERIMII — 
secțiunea Târgovişte Se constituie în februarie 1923 
sub preşedinţia Elenei Delleanu. Scopul său era 
atragerea tineretului la activităţile specifice Crucii Roşii. 
Fondurile proveneau din donații, subscriptii şi din alocari 
bugetare. (M.C.) 


SOCIETATEA CULTURALĂ „GRIGORE ALEXAN- 
DRESCU” A funcţionat pe lângă Liceul militar „Nicolae 
Filipescu” şi a fost înființată în 1925. A militat pentru ca 
elevii să fie educați în spiritul valorilor culturale şi al dragostei 
de patrie, pentru înființarea de biblioteci în diferite localităţi 
ale județului. În această activitate au fost îndrumați de 
profesorii L. Diculescu, Vântu şi Făgăoanu. (M.O.) 


SOCIETATEA CULTURALĂ „PRIETENII MĂRII” 
A fost înființată de un grup de părinţi care au propus 
înființarea unei colonii şcolare la Techirghiol. Pentru a 
se pune în aplicare proiectul s-a cumpărat o casă în 
Techirghiol şi s-au organizat serii de două săptămâni. 
Colonia avea la dispoziție şi o camionetă. (M.O.) 


SOCIETATEA CULTURALĂ „PROGRESUL” la 
ființă la Târgovişte, în 1876. Primul preşedinte a fost 
Ştefan Marinescu, iar secretar C. Alessandrescu. În 
„Program” se arată că „scopul Societăţii este de a 
încuraja înflorirea ştiinţelor de litere şi celelalte”, şi a 
face ca membrii ei „să-şi întinză prin mijlocul discuţiilor 
cunoştinţele, să înflorească biblioteca oraşului şi să 
organizeze conferinţe şi seri literare”. Un rol deosebit în 
susţinerea activităţii l-a avut redactarea ziarului 
„Armonia” (1881), avându-l ca redactor pe C. 
Alessandrescu. Începând cu 1881, o altă etapă intervine 

în viata societății, noul comitet de conducere incluzând 
de data aceasta şi corpul profesoral din Dâmboviţa. 
Acest comitet îl are ca preşedinte pe Dumitru lovitiu, 
ca vicepreşedinţi pe |. D. Petrescu şi lon Diaconescu, 
iar ca secretari pe C. Alessandrescu şi C. |. Nicolaescu. 
Acum se hotărăşte editarea de către Societate a 
ziarului „Progresul”, dar întrucât D. lovitiu era şi directorul 
politic al ziarului „Armonia”, se decide fuzionarea celor 
două publicaţii sub numele de „Unirea” — foaia Societăţii 
„Progresul” din Târgovişte. Printre membrii activi se 
numără: D.P. Condurateanu, T. Nicolaescu, N.I. 
Eladescu, Ştefan Vasilescu. Importanţa acestei activități 
culturale este pusă în valoare prin editarea unor lucrări 
ştiinţifice şi literare ale membrilor societăţii cum ar fi: |. 
D. Petrescu („Târgovişte. Schițe istorice şi topografice”. 
Târgovişte 1888); D.P. Condurateanu (manuale de 
geografie) şi „Dicţionarul geografic al județului 
Dâmboviţa”, 1890. (V.P.) 


SOCIETATEA CULTURALĂ „TÂRGOVIŞTEA” la 
fiinţă la 10 mai 1910 propunându-şi să militeze pentru 
păstrarea şi conservarea monumentelor istorice ale 
Târgoviştei; recuperarea de documente vechi (hrisoave 
şi tipărituri) şi obiecte de reală valoare ştiinţifică; 
păstrarea portului popular dâmboviţean şi a tradiţiilor 
strămoşeşti; crearea unui muzeu regional. Secretar 
general perpetuu al societăţii este ales C.D. Dumitriu. 
Printre membri se numără principele moştenitor 
Ferdinand şi principesa Maria. (G.C./M.O.) 


SOCIETATEA DE CREDIT „STELEA” DIN 
TÂRGOVIŞTE (25.1.1916 — 1944) Din rândurile acesteia 
făceau parte comercianți, industriaşi, funcţionari, 
intelectuali, Era o societate cooperativă pe acţiuni pentru 
operaţiuni de credit, economie şi ajutor, cu durată 
nelimitată. Consiliul de Administraţie: preşedinte pr. |. 
Popescu Barbulet, casier şi membru Simion Bucurenciu. 
În 13 iunie 1939 Societatea s-a transformat în Banca 
Populară Stelea, fiind o societate cooperativă pe acţiuni 
în conformitate cu legea cooperatiei, art.156. În 1944 Banca 
a contestat sechestrul instituit de Primărie, în urma căruia 
se vindeau la licitaţie publică bunuri mobile ale băncii. 
Primăria a instituit acest sechestru datorită neachitării 
sumei de 8063 lei, datorată de bancă, reprezentând diferite 
servicii prestate. Banca Stelea nu dorea să achite acestă 
sumă, fiindcă se prevala de faptul că era scutită de taxe 
comunale timp de trei ani, conform legii cooperatiste. În 
1944, ultimul an de funcţionare a băncii, Consiliul de 
administraţie avea ca preşedinte pe Simion Potcoavă, 
vicepreşedinte Dumitru Călan, casier Simion Bucurenciu, 
contabil Anastase Chiriţă. (G.T./ C.V.) 


SOCIETATEA DE CREDIT ŞI ECONOMIE „MIHAI 
BRAVU” DIN TÂRGOVIŞTE (1931-1948) Societate 
cooperativă pentru operațiuni de credit şi economie, cu 

durată nelimitată, cu un capital vărsat de 2.167.325 lei. 
Consiliul de Administraţie: preşedinte V. Gh. Alexe, 
casier N. Gh. Popescu. (G.T./ C.V.) 


SOCIETATEA ELDORADO (1924-1948) Societate 
Anonimă pentru Valorificarea Subsolului României cu 
sediul în Târgovişte, str. Baratiei nr. 12, a fost înființată 
în 27 mai 1924 cu un capital social de 10.000.000 lei. 
Societatea petrolieră a avut luate în concesiune terenuri 
de la particulari şi de la stat situate în localitățile Ocniţa 
şi Gorgota, iar ţiţeiul era prelucrat în rafinăria de la 
Doiceşti. Avocatul târgoviştean lon C. Alessandrescu 
era administratorul delegat al societăţii şi o reprezenta 
în orice situaţie. În 22 dec. 1927, societatea a încheiat 
cu statul român o convenţie privind concesionarea şi 
arendarea terenurilor petrolifere situate în localitatea 
Ocniţa, convenție ratificată de Senat în ianuarie 1928. 
Terenurile petrolifere cuprinse în această convenţie au 
fost împărțite după legislaţia petrolieră aflată în vigoare 
în 5 categorii. Statul recunoştea şi încadra în categoria 
| terenurile aflate în vatra statului, delimitarea din 1864, 
ca fiind proprietate exclusivă a concedentilor şi date în 
concesiune societăţii Eldorado în conformitate cu 
legislaţia. În această categorie erau încadrati 759 de 
concedenti cu suprafeţe de teren de mărimi diferite. În 
categoria II au fost incluse terenurile petrolifere care se 
încadrau în categoria „drepturilor câştigate” care dădea 
dreptul societăţii Eldorado să exploateze petrolul pe 
toată durata contractelor de concesiune încheiate cu 
proprietarii fără însă a depăşi un teren mai mare de 30 
de ani de la promulgarea Constituţiei din 1923. Pentru 
aceste terenuri concesionate de la 712 concedenti 
societatea plătea statului o redeventa de 4% din 
producţia brută de petrol şi gaze. În categoria III au fost 
incluse terenurile ce aparțineau statului, la care 
societatea Eldorado a fost nevoită să renunţe fiind, chiar, 
obligată să transcrie această renunțare în registrul spe- 
cial de transcriptiuni petroliere al Tribunalului Dâmboviţa 
şi să facă menţiunea despre această renunțare pe 
marginea registrului unde au fost transcrise hotărârile 
de validare şi consolidare ale terenurilor petrolifere. 
Asupra terenurilor petrolifere cuprinse în categoriile IV 
şi V luate în concesiune de la 64 de concedenti si 
respectiv 123 concedenti, Statul nu formula nici o 
obiectie, deoarece nu încălca legislaţia petrolieră în 
vigoare, ele fiind concesionate după 1 aprilie 1926 când 
a apărut legea interpretativă a articolului 24 din Legea 
agrară. Aceste terenuri au fost lăsate de stat în litigiu 
aflat între stat şi societăți, iar situatia se soluţiona pe 
cale judecătorească. În concluzie, această convenţie 
stingea litigiile avute cu statul şi statua obligaţiile părților, 
fiind semnată de reprezentanții statului: Ludovic Mrazec, 
ministrul industriei şi comerțului şi C.Argetoianu, 
ministrul agriculturii şi domeniilor, iar din partea 
societăţilor dr. D.G. Boroianu şi avocatul societăţii |.C. 

Alexandrescu. În 1928 a izbucnit un scandal legat de 
concesionarea terenurilor petrolifere denummit „fraudele 
petrolifere din județul Dâmboviţa” în care a fost implicată 
şi societatea Eldorado, fiind acuzată că a luat în 
concesiune terenuri ale căror subsoluri erau ale statului 
în conformitate cu legislația petrolieră adoptată după 
război. Raportul de expertiză a constatat existenţa unei 
suprafețe de cca. 116 ha terenuri situate în proprietatea 
statului ca fiind embaticuri ceea ce a determinat 
Parchetul Ilfov să pună sub urmărire penală pe inculpatii 
I.C. Alexandrescu şi Mircea Zăgănescu, reprezentanții 
societăţii Eldorado. Raportul de expertiză arăta că aceste 
terenuri făceau parte din terenurile pe care sătenii 
concedenti le aveau în stăpânire, conform legii agrare 
din 1921, iar în conformitate cu art. 24 din lege proprietarii 
erau stăpâni doar asupra suprafeţei, subsolul revenea 
statului. Aceste terenuri, în convenţia din 1924 încheiată 
între societate şi stat, au fost trecute în categoriile IV şi 
V, ceea ce însemna că valorificarea acestora se făcea 
pe cale civilă şi excludea existenţa unui act penal. Ca 
urmare a acestei constatări s-a întrerupt urmărirea penală 
a societăţii Eldorado. (G.T./ C.V.) 


SOCIETATEA HIPICĂ În 1909, la Şcoala Specială 
de Cavalerie, a fost înființată „Societatea Hipică”, iar în 
1912, pe lângă Liceul Militar de la Mănăstirea Dealu, 
„Societatea Sportivă Mănăstirea Dealu” (SSMD). Aceste 
două grupări au fost ulterior, timp de peste trei decenii, 
,portdrapelul” sportului de performanţă târgoviştean. În 
anul 1921 s-a organizat la Târgovişte primul concurs 
de călărie de după război, cu participare națională. (A.B.) 


SOCIETATEA INTERNAȚIONALĂ A 
MESERIAŞILOR DIN TÂRGOVIŞTE (1890-1893) 
Meseriasii, cum se numeau unii dintre muncitori, au 
înfiinţat în anul 1890 „Societatea Internaţională” şi, sub 
egida ei, au iniţiat ținerea unor serbări câmpeneşti pentru 
strângerea de fonduri. Această primă organizație a avut 
o existență scurtă: Un meseriaş tâmplar, cetățean 
român prin adopție, pe nume Jorj A. Herman, a înaintat 
la 8 mai 1893 Primăriei Oraşului Târgovişte o petiție, 
solicitând, în numele meseriasilor şi al muncitorilor din 
Târgovişte, aprobarea pentru societatea lor „Internaţională”, 
pe care o constituiseră, anexând statutele şi o listă cu 
numele membrilor componenți. Solicitatorul îşi încheie 
petiția cu aceste cuvinte prevestitoare: „...sperăm ca 
numărul membrilor în curând va deveni un număr 
însemnat”. Faptul că în petiție se insista asupra 
caracterului caritabil al societăţii, ne dovedeşte că 
inițiatorul era conştient de posibilitatea unui refuz din 
partea autorităţilor şi nu s-a înşelat. La 27 mai, acelaşi 
an, Consiliul Comunal, luând în dezbatere, printre altele 
şi petiția lui J.A. Herman, a hotărât să i-o înapoieze sub 
motivul că nu e competent a o rezolva, îndrumându-l să 
se adreseze guvernului, ceea ce subliniază importanța 

politică a cererii făcută la o lună după crearea P.S.D.M.R. 
Nu se cunosc demersurile ulterioare ale iniţiatorului, fiind 
posibil ca societatea să fi fiintat fără vreo aprobare 
prealabilă. (G.T./ C.V.) 


SOCIETATEA INVALIZII DE RĂZBOI Societatea 
se formează după Primul Război Mondial, sub 
preşedinţia Elenei Stematiu. Scopul urmărit era 
ajutorarea invalizilor de război. Fondurile proveneau din 
caritatea publică şi din alocări bugetare. (M.C.) 


SOCIETATEA LITERARĂ „ALEXANDRU 
VLAHUȚĂ” Cu activitate din octombrie 1970, la 
Târgovişte, a avut ca preşedinte pe Mihail |. Vlad. În 
ultimii ani de până în 1989 a funcţionat sub titulatura 
Cenaclul literar „Alexandru Vlahuţă”. Organizată pe 
lângă Clubul Petroliştilor, apoi pe lângă Casa Ştiinţei si 
Tehnicii pentru Tineret, a inițiat în timp mai multe ediţii 
ale Festivalului de Literatură „Testament Literar” dedicat 
în special tinerilor creatori. Editează în 1971 antologia 
„Dăruiri adolescente” prefațată de Victor Eftimiu şi 
Gheorghe Tomozei. Volumul apare sub îngrijirea lui lon 
G. Vasiliu, Constantin Manolescu şi Mihail |. Vlad. 
Semnează: Sorin Mingheat, Marian Bodea, Corneliu 
Vişan, Mihail |. Vlad, Cornel Popa, Gheorghe lanos, 
lulia Dârstaru. Editează „Caiete lirice”, din care au apărut 
trei numere prin multiplicare. Specific vârstei tinere, a 
organizat numeroase spectacole de muzică şi poezie 
în Târgovişte şi în alte localităţi ale județului, la care au 
participat membrii cenaclului având ca invitaţi printre 
alții pe Tudor Gheorghe, Mircea Vintilă, Victor Socaciu, 
Doru Stănculescu, Sorin Mingheat, Gheorghe 
Gheorghiu. Creaţii ale membrilor publicate în antologii 
județene, naţionale sau în alte publicaţii de cultură 
târgoviştene şi din tara. (V.P.) 


SOCIETATEA LUCRĂTORILOR CIZMARI ŞI 
PANTOFARI (29 mai 1889) Steagul din mătase de 
culoare bordo; are reprezentat pe avers pe împăratul 
Traian şi înscrisul „29 mai 1889. Societatea lucrătorilor 
cizmari şi pantofari din Târgovişte” şi pe revers este 
reprezentată Sfânta Treime. (G.T./ C.V.) 


SOCIETATEA „MATEI BASARAB” DIN 
TÂRGOVIŞTE (1912-1948) Era societate a învăţătorilor 
şi preoților din judeţul Dâmbovița. Nu era organizată după 
sistemul băncilor populare şi acorda credite celor în 
drept. În 1912 avea un capital de 30.000 de lei cu 
dobândă de 8-10%.(G.T./ C.V.) 


SOCIETATEA MUZICALĂ „DOINA DÂMBOVIȚEI” 
A fost înfiinţată în anul 1920 din iniţiativa profesorului de 
muzică Adrian şi a funcţionat pe lângă Liceul „lenăchiță 
Văcărescu”. Pentru a-şi pregăti membrii, din 1920 a 
deschis cursuri pentru vioară şi muzică vocală. S-a 

unificat la scurt timp cu societatea corală „Cântarea 
României” pentru a putea pregăti spectacolul cu opera 
„Crai nou” de Ciprian Porumbescu şi opereta 
„Vagabonzii”. (M.O.) 


SOCIETATEA MUZICALĂ „HORA DÂMBOVIȚEI” 
A fost înfiinţată din iniţiativa lui C.D. Dimitriu în 1907 şi 
a funcţionat pe lângă Biserica Curţii Domnesti ca un 
cor permanent şi profesionist, subventionat de către 
primărie. Dirijorul acestei societăţi muzicale era V. 
Buică, profesor de muzică la gimnaziul local. Când 
Societatea muzicală „Hora” din Bucureşti a făcut o vizită 
societăţii târgoviştene, spectacolul a fost urmărit de un 
public numeros, iar piesele cântate au fost unanim 
apreciate. (M.O.) 


SOCIETATEA „NĂLUCA” În anul 1892, din iniţiativa 
lui N. Diaconescu, maestru de gimnastică, la Liceul 
,lenachita Văcărescu”, a fost înființată Societatea 
„Năluca”. Este vorba practic de prima grupare sportivă 
care a activat la Târgovişte. În acelaşi an 1892, la 
Bucureşti, „Năluca” Târgovişte alături de alte 10 societăţi 
similare, participă ca membru fondator la constituirea 
„Federaţiunii nationale a asociatiunilor risipite pe tot 
cuprinsul țării”. Aceasta a fost prima formă organizată 
de reglementare, coordonare şi conducere din sportul 
românesc. (A.B.) 


SOCIETATEA „OCHIURI” (1922-1948) Societate 
Anonimă Română pentru Industria şi Comerţul Petrolului 
cu sediul în Târgovişte, str. Baratiei, nr. 12, a fost 
înființată în 1922 având un capital social iniţial de 200.000 
lei subscris de membrii fondatori dr. D.G. Boroianu 
(10.000 lei), dr. D. Preda (1.000 lei), Nicolae St. 
Călinescu (10.000 lei), lon C. Alessandrescu (140.000 
lei), Aureliu St. Calinescu (10.000 lei), Lucian Gr. 
Teodosiu (10.000 lei), Eugen St. Calinescu (10.000 lei). 
Membrii fondatori s-au constituit in consiliu de 
administratie avand presedinte pe dr. D. G. Boroianu, 
iar avocatul I.C. Alessandrescu a fost numit adminis- 
trator delegat. Capitalul societăţii putea fi sporit până la 
2.000.000 lei în conformitate cu statutele societății. 
Societatea a desfăşurat activităţi productive în şantie- 
rele Ochiuri şi Moreni obținând producţii importante de 
țiței la nivelul județului Dâmboviţa. (G.T./ C.V.) 


SOCIETATEA OCROTIREA ORFANILOR DE 
RĂZBOI Societatea ia ființă după Primul Război Mondial, 
având ca scop ocrotirea orfanilor celor căzuţi pe front în 
anii 1916-1918. Fondurile erau asigurate din bugetul 
local. Comitetul de conducere era format din Ana 
Minculescu — preşedinte, Elena Deleanu si Constantin 
Miculescu — vicepreşedinţi. De asemenea, din Comitet 
făceau parte în calitate de membri, conducătorii unor 
instituții, personalităţi politice şi culturale: Maria Kercea 

— colonelul V. Bianu — comandantul Regimentului Care 
de Luptă, colonelul E. Şendrea — comandantul Cercului 
de recrutare, colonelul D. Rădulescu — comandantul Şcolii 
de Cavalerie, locotenent — colonel Marius Stănescu — 
comandantul Depozitului de armament, căpitanul S. 
Cristea — comandantul Pompierilor, C. Eustațiu — medicul 
veterinar al oraşului, Ida Calluda — preşedintele Asociaţiei 
Văduvelor de război, Alexandru Popescu — protoereul 
oraşului, C. Săndulescu — prefectul judeţului, dr. |. 
Apostolescu — medicul şef al oraşului, Gonzalv Irimescu 
— primarul Târgoviştei ş.a. (M.C.) 


SOCIETATEA ORTODOXĂ A FEMEILOR 
ROMANE - filiala Târgovişte La nivel central, 
Societatea se înființează înainte de Primul Război 
Mondial, având ca scop „dezvoltarea culturii şi educaţiei 
copiilor români din punct de vedere creştin ortodox şi 
național, aşa după cum cere interesul statului român”. 
Pentru atingerea acestui scop se folosesc modalități 
diverse: conferințe religioase, de istorie, igienă şi 
literatură, înființarea de grădinițe, biblioteci, şcoli, 
internate şi cămine pentru elevi şi studenţi, organizarea 
unor serbări şi concerte religioase şi manifestări cu 
caracter naţional, colaborarea cu alte instituţii cu rol 
educativ sau social ş.a. La Târgovişte, Societatea 
Ortodoxă a Femeilor Române ia fiinţă pe 7 noiembrie 
1910 sub preşedinţia Mariei Kercea. Realizările sale 
sunt deosebite: sărbătoreşte Ziua mamei, botează copiii 
celor concentrați pe front, ajută elevii săraci dar 
merituoşi, activează în spitalele din oraş ale Crucii Roşii, 
dezvoltă sentimentul religios şi patriotic, serbează 
„Duminica ortodoxiei”, acordă premii pentru diverse 
concursuri, organizează şezători şi concerte religioase, 
înlesneşte căsătoriile celor care erau lipsiți de mijloace 
materiale, înființează grădiniţe, biblioteci şi cantine 
şcolare destinate copiilor săraci sau care proveneau 
din familiile mobilizatilor pe front, organizează colecte 
pentru a obţine fonduri şi sprijin material etc. (M.C.) 


SOCIETATEA „PĂSTRAREA ŞI PROPĂŞIREA 
DATINILOR STRĂMOŞEŞTI” A fost înființată in 1913. 
Avea sediul la Sala de Arme şi a militat pentru înființarea 
de formații artistice care să dezvolte gustul pentru 
muzica naţională, pentru teatru. Alte obiective: păstrarea 
portului naţional, funcţionarea unei şcoli de dansuri, 
organizarea de serbări naţionale. În cadrul acestei 
societăți au activat dr. C. Marinoiu, dr. Stoianovici, 
Drăguţ Dumitrescu, prof. Christache Georgescu, P. 
Munteanu şi alții. (M.O.) 


SOCIETATEA PENTRU PROTECȚIA OMULUI A 
fost înființată în 1906 de către dr. lon Costăchescu- 
Marinoiu şi îşi propunea să propage cuvântul cel bun 
pentru a ridica poporul de jos la o viață mai omenească. 
Societatea organiza conferinţe cu privire la igienă şi la 

,protectiunea omului”. Izbucnirea războiului mondial a 
făcut să-şi înceteze activitatea. (M.O.) 


SOCIETATEA PRINCIPELE MIRCEA PENTRU 
PROTECȚIA COPILULUI — filiala Târgovişte La nivel 
naţional, Societatea „Principele Mircea” este înființată 
de regina Maria, impresionată de procentul mare de 
mortalitate a noilor născuţi şi de pierderea fiului său, 
Mircea. Scopul societăţii era protecţia copiilor din 
România până la vârsta de doi ani. La Târgovişte se 
constituie o filială în anul 1922, având în comitetul de 
conducere pe Elena Achil Constantinescu — preşedinte, 
Tita Oprescu şi Virginia Manolescu — vicepreşedinţi ş.a. 
Se înființează subfiliale în Pietrosita, Pucioasa, 
Bilciureşti. Fondurile provin din cotizatii, baluri, subvenții 
şi donații. Societatea desfăşoară acţiuni interesante. 
Astfel, pe 1 iunie 1923, la Târgovişte îşi începe 
activitatea un dispensar unde copiii primesc asistenţă 
medicală, hrană şi îmbrăcăminte. De asemenea, 
răspândeşte cunoştinţe de igienă, vine în ajutorul 
mamelor în sensul că le găseşte locuri de muncă, 
botează copiii, personalul se deplasează la familii şi 
dă sfaturi părinţilor privind igiena şi alimentația. În 
perioada 1923-1941, peste două treimi din copiii născuți 
în Târgovişte (adică 2459 copii) beneficiază de ajutorul 
oferit de această societate, iar mortalitatea scade de 
la 35% la aproximativ 1%. (M.C.) 


SOCIETATEA ROMÂNĂ DE BIBLIOFILIE Înființată 
în decembrie 1972 la Târgovişte, din iniţiativa unor 
oameni de cultură din oraş şi din tara. Organizată mai 
întâi pe lângă Muzeul Tiparului şi al Cărţii Vechi 
Româneşti, apoi la Biblioteca Judeţeană „lon Heliade 
Rădulescu” Dâmboviţa. Şi-a propus să contribuie la 
stimularea dragostei pentru carte şi lectură, să 
încurajeze constituirea unor biblioteci personale, să 
valorifice cele mai valoroase tradiții ale domeniului cărții 
din toate timpurile, ale tiparului românesc şi, în mod 
special, ale celui târgoviştean. Dintre semnatarii actului 
constitutiv amintim pe Dan Simonescu, Gabriel 
Strempel, Nicolae Vătămanu, Dan Zamfirescu, Emilia 
Milicescu, Dimitrie Păcurariu, George Potra, Barbu 
Theodorescu, lon Cernovodeanu, Corneliu Dima-Drăgan, 
lon Stoica, Mircea Oprişiu, G. Mihăilă, George 
Munteanu, Marin Bucur, Mircea Anghelescu, alături de 
oameni de cultură din Târgovişte: lon Gavrilă, Ştefania 
Stâncă, Victor Petrescu, Lucian Penescu, Gabriel 
Mihăescu, Constantin Manolescu, George Coandă, 
Mihai Oproiu, Lazăr Dinescu, Toma Svintiu. Sub egida 
Societăţii, a Muzeului şi Bibliotecii Judeţene s-au editat 
o serie de lucrări de specialitate precum şi unele care 
au vizat tradiţiile târgoviştene în domeniu: „Contribuţii la 
bibliografia românească veche”, de Daniela Poenaru; 
„Târgovişte — cetate a culturii româneşti”; „Târgovişte — 
vechi centru tipografic românesc”, de Dan Simonescu 

şi Victor Petrescu; „Biblioteci umaniste româneşti” şi 
„Ex-libris” de Corneliu Dima Drăgan; „Documentele 
Văcăreştilor” de Mihai Carataşu. După 1980 (din mo- 
tive de ordin ideologic) dar şi după 1990, activitatea 
acestei societăți cunoaşte o perioadă de stagnare. 
Primul preşedinte a fost lon gavrilă. (V.P.) 


SOCIETATEA SCRIITORILOR TÂRGOVIŞTENI/ 
SST În ziua de 27 octombrie 2005, o mai veche dorință 
a literatilor damboviteni — înființarea Societăţii Scriitorilor 
Târgovişteni — s-a materializat, în şedinţa de constituire 
a acestei organizaţii de creatori. Scriitorul Mihai Stan, 
sprijinit de un gurp de iniţiativă (George Coandă, Victor 
Petrescu, Mihai Gabriel Petrescu, Tudor Cristea) 
parcurge etapele administrativ-juridice: 27.10.2005 — se 
obține de la Ministerul Justiţiei dovada disponibilitatii 
denumirii nr.35173; 19.09.2005 — Judecătoria Târgovişte 
comunică înregistrarea SST în registrul special; 
27.09.2005 — Certificat de înscriere a persoanei fara 
scop patrimonial; 18.10.2005 — obţinerea certificatului 
de înregistrare fiscală nr.180489/90. Într-un „Act de 
întemeiere” semnat de 44 de membri deveniți, conform 
Statutului Societăţii Scriitorilor Târgovişteni, membri 
fondatori (Corin Bianu, Mihaela Ciocodeică, Gheorghe 
Petre Bârlea, lon Bratu, Victor Davidoiu, Alexandrina 
Dinu, Sebastian Dragan, Daniela-Olguta lordache, lon 
Marculescu, Theodor lulius Nicolin, Emil Stănescu, 
Gheorghe Duta-Miclosanu, lon Gavrilă, Dan Giju, Lucian 
Grigorescu, Grigore Grigore, lon Dinca Hobaia, Mihail 
lurcu, Erich Kotzbacher, Alexandru Manafu, Alexandru 
Nicolescu, Nicolae Neagu, Victor Negulescu, Lucian 
Penescu, József Pildner, George Pites, Stefania-Viorica 
Rujan, Bucur Serghie, George Sanpetrean, Florea 
Turiac, Dumitru Ungureanu, lon lancu-Vale, Constantin 
Voicu, Virgil Voinescu-Orăşanu ş.a.) se consemnează: 
„Astăzi, 27 octombrie, anul de la Domnul 2005, în 
vechea Cetate a istoriei şi culturii, Târgovişte, noi, cei 
reuniți la Biblioteca Judeţeană „lon Heliade Rădulescu” 
pentru a aşeza piatra de temelie, am luat hotărârea de 
a înființa, întru propăşirea spiritualității româneşti, 
Societatea Scriitorilor Târgovişteni. Dorindu-se a fi 
continuatoarea vrednică a unei ilustre tradiții, începută 
la vremea scrierii „învățăturilor lui Neagoe Basarab către 
fiul său Theodosie”, Societatea Scriitorilor Târgovişteni 
a luat naştere prin gândul ctitorilor şi vrerea liber 
exprimată a celor care subsemnăm acum şi aici acest 
„Act de întemeiere” ca să rămână mărturie în timp şi 
pildă de urmat şi de perpetuat pentru cei ce vor veni 
după noi”. Primul consiliul director era alcătuit din 
următorii membri fondatori: Mircea Horia Simionescu — 
preşedinte de onoare; Mihai Stan — preşedinte; George 
Coandă, Victor Petrescu, Tudor Cristea — vicepreşedinţi; 
Mihai Gabriel Popescu — secretar; Dan Top — consilier 
juridic; Florea Turiac — trezorier. La SST au aderat 
personalităţi literare de remarcabil relief: lulian Filip 

(cunoscut scriitor şi animator cultural din Republica 
Moldova), acad. Mihai Cimpoi (preşedintele Uniunii 
Scriitorilor din Republica Moldova), Victor Romanciuc 
(poet, dir. adj. la Editura Prut Internaţional), Nicolae 
Dabija (directorul revistei USM „Literatura şi arta”), lanoş 
Țurcanu (dir. adj. al Direcţiei Cultură din Primăria 
Chişinău), Barbu Cioculescu, Corneliu Popescu 
(Venezuela), George Anca, Henri Zalis, Florentin 
Popescu, Marin Ioniță, Emil Vasilescu, Sultana Craia, 
Gheorghe Buluta, George Corbu (preşedintele Uniunii 
Epigramistilor din România), Daniel Drăgan, Mircea 
Anghelescu (şeful catedrei de literatură de la 
Universitatea Bucureşti), Liviu Grăsoiu (critic literar, trei 
decenii director la Radio România Cultural), Mircea 
Constantinescu (scriitor, membru CNA). SST are 
membri in Republica Moldova, în Serbia, în Italia şi în 
Venezuela. Printre membri fondatori ai SST se numără 
şi Editura Bibliotheca, prin directorul acestei adevărate 
instituţii de cultură, conf. univ. dr. Mihail-Florin Stan. 
Câţiva dintre membrii SST (Mihai Stan, Victor Petrescu, 
George Coandă, Mircea Horia Simionescu, Tudor 
Cristea, Dan Giju, Mihai Gabriel Popescu, Emil 
Stănescu, Florea Turiac, lon Mărculescu) sunt şi membri 
ai Uniunii Scriitorilor din Republica Moldova, în acelaşi 
timp scriitori din Republica Moldova fiind membri ai SST 
(acad. Mihai Cimpoi, lulian Filip, lanoş Țurcanu, Vasile 
Romanciuc, Igor Şarov, Nicolae Dabija, Aurelian 
Silvestru, Oleg Bodrug, Arcadie Suceveanu). Societatea 
Scriitorilor Târgovişteni, organizaţie apolitică, nonprofit 
are drept scop să promoveze şi să protejeze drepturile 
şi interesele scriitorilor membri ai Societăţii în relaţiile 
cu autoritățile, susține editarea unor cărţi şi reviste 
literare, a înfiinţat un salon literar judeţean, ajuns la a 
50-a ediţie, a organizat şi direcționat numeroase acțiuni 
culturale ce au ca obiect cărţile şi scriitorii (lansări de 
carte, conferințe, simpozioane, aniversări, comemorări, 
concursuri de literatură), a sprijinit apariţia mai multor 
reviste şcolare etc. Au fost organizate activități de 
reciprocitate cu scriitori din Republica Moldova şi Serbia. 
În prezent, SST are peste 140 de membri cu carnet, în 
ultimul timp Societatea fiind deschisă mai ales tinerilor 
scriitori: Margareta Bineata, Andrei Gheorghe, Andrei 
Lucian Drăgoi, Alexandra Tomşa, Andreea Mihaela 
Gluh, Nicoleta Cojoianu, Doina Mihaela Dimitriu, dar şi 
celor care, din diverse motive, nu au dobândit calitatea 
de membri fondatori (George Toma Veseliu — director 
de comunicare), George Călin, Nicolae Petrescu, lon 
Enescu-Pietrosita, loan N. Radu, lon Sorin Ivașcu, 
Mircea Bădoiu, Marin Rădulescu, Niculae lonel, Adrian 
Georgescu, Cristian Buzatel, Ivan Vasile Ivanoff, Niculae 
Năbârjoiu, Manina Cerasela Leaşu, Nicolae Scurtu, 
Horaţiu Radu Maniti, Viorica Pop, Marin Petre 
Constantin, Dumitru Radu Luca, Marin Rădulescu, Ana 
Baity, lon Vişan, Gheorghe Canache, Flavia Stoica, 
Valeria Arsene, Titi Damian, Victor Sterom, Emanoil 

Toma, Mihai Antonescu, George Ioniţă, Vasile Barbu, 
Pavel Gătăianţu, lonel Stoit, Petru Onciu, lota Bulic, 
Dănuţ Drăghici, Tiberiu Popovici, Dimitrie Acea, Nicolae 
Gheyu, Valerică Niţu, Ana Hâncu, Alin Vrăbiescu, 
Carmen Duvalma, Gh. Râmboiu-Bursucan, Geo 
Olteanu, Florin Sălceanu Oprea, lulian Moreanu, 
Alexandru Bulandra, Maria Mirea). În cadrul SST 
funcţionează Salonul literar — în ultima sâmbătă a fiecărei 
luni — moderat de Tudor Cristea şi Mihai Stan. Sub 
auspiciile editoriale ale SST apar revistele „Litere”, 
„Armonia” (literatură şi istorie culturală), „Eroica” (cultură 
istorică, în colaborare cu Asociaţia Naţională „Cultul 
Eroilor” — Filiala „Mihai Viteazul” Dâmboviţa), „Impact 
cultura!” şi colecţia „Biblioteca Societăţii Scriitorilor 
Târgovişteni” (cu sprijinul Consiliului Judetean Dâmbovița 
şi al Editurii Bibliotheca). SST este parte organizatoare 
a festivalurilor naţionale tradiţionale de literatură 
„Primăvara albastră” (Pucioasa) şi ,Mostenirea 
Vacarestilor” (Târgovişte). (G.C.) 


SOCIETATEA SPORTIVĂ „TENNIS CLUB” / 
„TCT” A luat fiinţă la 14 iunie 1932, urmare a iniţiativei 
unui grup de disidenti din cadrul Societăţii Sportive „Mihai 
Bravu” Târgovişte împotriva preşedintelui acesteia. Au 
fost 34 membri fondatori, între care funcţionari de la 
instituțiile din oraş, profesori, ofițeri, avocaţi, preoţi etc. 
În Statut era prevăzut, între altele că „...Scopul Societăţii 
Sportive «TCT» este să dea putinţă tuturor, tinerilor de 
ambele sexe, oameni de orice vârstă, de orice clasă 
socială, să practice orice fel de sport după aptitudine 
şi conformatie fizică. [...] O comisiune medicală va 
indica fiecăruia sportul pe care resursele fizice i le per- 
mit. [...] Sectiunile societăţii, conduse de licentiati şi 
absolvenți ai Institutului Naţional de Educaţie Fizică din 
Bucureşti, profesori şi ofițeri, sunt: Tennis şi Ping-Pong; 
Foot-Ball Asociaţie; Foot-Ball Rugbi; Atletism; Hipism; 
Turism de vară şi de iarnă; Sporturi de iarnă (schi, bob, 
patinaj, hochei); Tir (tragere la ţintă); Înot şi sporturi de 
apă; Gimnastică educativă şi medicală; Dansuri 
naționale; Jocuri mari şi mici”. În plus în Statut a mai 
fost prevăzut un obiectiv interesant „...Crearea unui mare 
stadion al oraşului, lângă Sala de Arme”. Este aceasta, 
se pare, prima iniţiativă de acest gen din istoria 
stadionului din Târgovişte. Că ea s-a materializat în 
1949, la un an după ce ,, TCT” a încetat să mai existe, 
este o altă problemă..... Primul Comitet de conducere 
al „TCT” a fost alcătuit din It. col. Barbu Bălăcescu, 
comandantul Liceului Militar „Mănăstirea Dealu” 
(preşedinte); Constantin Grama şi Mihai Bendic 
(vicepreşedinţi), Constantin Crăciun (secretar) şi 8 
membri. Aceştia prin activitatea lor profesională (3 
licentiati ai INEF, 4 ofițeri la Liceul Militar sau la diferite 
regimente din oraş), erau bine ancorati in fenomenul 
sportiv ceea ce constituia un element dătător de 
speranţă pentru viitorul nou infiintatei societăţi. Din 

multitudinea de sporturi prevăzute în Statut a fi 
practicate la „TCT” în realitate s-au desfăşurat activități 
bine organizate numai la tenis, patinaj şi fotbal. De altfel, 
pentru tenis şi fotbal „TCT” a parcurs rapid procedurile 
necesare şi, în mai putin de un an de la înfiinţare, 
reuşeşte afilierea secţiilor respective la federatiile române 
de specialitate, după ce în prealabil se afiliase la 
Federatiunea Societăților Sportive din România /„FSSR” 
(organul de conducere al sportului românesc din acea 
perioadă). Pentru buna desfăşurare a activității la tenis 
şi patinaj „TCT”-ul a încheiat un contract de închiriere 
(iniţial pe 5 ani, prelungit apoi succesiv pentru întreaga 
perioadă în care societatea sportivă a existat) cu Baroul 
Dâmboviţa, proprietarul terenului de 1000 mp din zona 
parcului şi parcării din fata actualei intrări principale a 
Stadionului „Eugen Popescu”. Acolo, din vara anului 
1932, a început amenajarea a 2 terenuri de tenis de 
câmp (care au fost date în folosinţă în 1933). Ele erau 
transformate iarna în patinoare naturale. Aceste sporturi 
au fost mult apreciate de protipendada târgovişteană 
din perioada anterioară începerii celui de al Doilea 
Război Mondial. Deoarece pe plan local nu existau 
specialişti care să fie încadraţi ca antrenori se încheiau, 
pe perioade determinate, contracte cu persoane din alte 
localităţi, cu licenţă emisă de federatiile de specialitate 
pentru a profesa această meserie. În realitate, la tenis 
şi patinaj nu se poate vorbi de o activitate sportivă în 
sensul noţiunii termenului din zilele noastre. Nu exista 
interesul de obţinerea performanţei în sine. Totul se 
reducea la asigurarea condiţiilor pentru practicarea 
acestor sporturi de către membrii societăţii sportive, 
familiile şi prietenii acestora, şi stabilirea, prin 
concursuri, a „celor mai buni” într-un context extrem de 
redus numeric şi exclusivist. În cazul tenisului exista 
şi practica de a invita pe unii dintre cei mai buni jucători 
din tara pentru a susține meciuri demonstrative sau a 
participa la campionate cu caracter local. Astfel au 
ajuns să joace în Târgovişte George Poulieff şi A. San 
Galli, campioni ai României, sau alti tenismani cu 
renume în plan national precum Plăcințeanu, 
Anghelescu, Smeureanu, Sfetescu, Caracostea ş.a. În 
ceea ce priveşte fotbalul activitatea s-a desfăşurat în 
condiţii mult mai bine puse la punct, într-o manieră 
profesionistă. În august 1932 (deci la două luni de la 
înființarea „TCT”-ului) echipa de fotbal juca primul său 
meci, iar în octombrie 1932 organiza sub auspiciile sale 
prima competiție, Cupa „Fulgerul”. În sezonul 
competițional 1933-1934 echipa de fotbal , TCT” a fost 
admisă la Campionatul districtual (zona Piteşti). A fost 
prima formaţie târgovişteană care a participat la o 
competiție organizată sub egida Federaţiei Române 
de Fotbal / ,FRF”. După 3 participări consecutive ale 
„TCT”-ului la această competiţie, începând cu sezonul 
1936-1937 se înființează Campionatul districtual (zona 
Târgovişte). Echipa de fotbal , TCT” este transferată aici 

unde a jucat an de an până la începerea celui de al 
Doilea Război Mondial, eveniment care a condus la 
sistarea întrecerii. Dintre fotbaliştii care au evoluat în 
această perioadă la , TCT” amintim pe Jean Pavel, Tache 
şi Mişu Daffu, Sandy Georgescu, Genu Pavelescu, Nae 
lonescu-Vapor, G. Murineanu, Genu Pârvulescu, Nelu 
Faur, lonel Botoaga, Tache şi Cociu Cristodorescu, Gigi 
Mustaţă, Nelu Briceag, Costică Barbaiani, Costel 
Oprescu ş.a. Tot atunci, mai exact în 1936, Traian 
lonescu, un puşti de 13 ani „îşi face formele” pentru prima 
sa legitimatie de fotbalist, ca echipier al „TCT-ului”. După 
patru ani în care parcurge întreaga „ierarhie” (pitici, 
juniori, seniori) valoarea la care a ajuns (pe postul de 
portar) îl propulsează spre „înalta societate” a fotbalului 
românesc. A jucat în divizia ,A” (obţinând un titlu de 
campion national şi trei „Cupe”) şi în echipa naţională. 
După abandonarea activităţii de jucător devine antrenor, 
profesiune în care obţine, de asemenea, succese 
deosebite (5 titluri de campion şi 2 Cupe ale României; 
1 titlu de campion al Turciei; antrenor al echipei naţionale 
a României; antrenor emerit). Traian lonescu este primul 
„nume mare” pe care Targovistea l-a propulsat în fotbalul 
românesc (atât ca jucător cât şi ca antrenor). În 
contextul situaţiei politice din România de după 
terminarea războiului echipa de fotbal „TCT” a fuzionat 
cu „Astra Română” Ochiuri. Noua formaţie, denumită 
„Astra Tenis Club” Târgovişte, a participat în sezonul 
competițional 1946-1947 la Campionatul diviziei „C” (al 
3-lea eşalon valoric al fotbalului românesc). Dintre cei 
care jucaseră la , TCT” se mai regăsesc acum în formaţia 
„Astra TC” Târgovişte Nelu Briceag, Gigi Mustaţă şi 
Costică Barbaiani. Alături de ei evoluau acum, între alţii, 
N. Popescu, Lăzărescu, Belvedere, Butnaru, Motronea, 
lovicin, Ghetu, Soare ş.a. În 1948, ca urmare a măsurilor 
luate pe plan naţional de reorganizare a activităţii sportive 
„TCT”-ul a dispărut din peisajul sportului targovistean. 
În afara celor deja menţionaţi ca făcând parte din primul 
Comitet de conducere al „TCT” au fost şi alte persoane 
care de-a lungul timpului şi-au adus contribuţia la buna 
funcţionare a activităţii de aici. Între acestea s-au aflat 
multe nume cunoscute în perimetrul vieţii politice, 
economice, sociale, culturale ale Târgoviştei, precum 
loan şi Cornelia Slavu, profesorii de educaţie fizică loan 
Coja şi Valeriu Gorun, profesorul de limba latină Victor 
Brandus, ofițerii Constantin Căşuneanu, Gheorghe 
Pascal, Dumitru Răcuciu, economistul Gheorghe 
Anghelescu, inginerii Petre Cafegiu şi Ştefan Popescu, 
avocaţii Alecu Ştefan, Mitică Grigorescu şi Virgil 
Diaconescu, preoţii Nicolae Popescu-Simuleasa şi 
Alexandru Popescu ş.a. Mitică Grigorescu, în 1943, şi 
Virgil Diaconescu, în 1945, au deținut preşedinţia 
societăţii. Deasupra tuturor a fost însă George V. 
Simionescu. Avocat, ulterior preşedinte al Judecătoriei 
Târgovişte, la început „nu s-a bătut” pentru locuri în 
conducerea ,TCT”, deşi era cunoscut de iniţiaţi că el 


fusese „vârful de lance” în disputa cu preşedintele 
Societăţii Sportive „Mihai Bravu” care condusese în final 
la apariţia noii grupări. A fost în fapt, tot timpul, eminenta 
cenuşie TCT-ului. Este ales la un moment dat 
vicepreşedinte apoi preşedinte la „Tennis Club Târgovişte” 
funcție pe care o va deţine până după război, respectiv 
până la desfiinţarea grupării (1948). Sub conducerea sa 
mai mult de un deceniu, „TCT”-ul a fost principala grupare 
care a activat în sportul târgoviştean. (A.B.) 


SOCIETATEA SPORTIVĂ A LICEULUI MILITAR 
„MĂNĂSTIREA DEALU” / ,SSMD” A fost înființată în 
anul 1912. Prin statut se prevedea că „Pot fi membri în 
societate ofițerii, profesorii, subofiterii angajați şi foşti 
elevi ai Liceului Mănăstirea Dealu, precum şi orice 
persoană onorabilă din afară de Liceu care doreşte, dacă 
contează în cadrele de rezervă ale armatei. Scopul 
societăţii este de a dezvolta gustul şi practica diferitelor 
exerciții fizice pentru toți membrii acesteia precum si 
asigurarea premiselor unei puternice activități sportive 
la atletism, box, fotbal, gimnastică, oină, scrimă, tir”. 
Ulterior s-au înfiinţat şi secții de baschet, canotaj, judo, 
natatie, sporturi de iarnă, tenis de câmp, volei. Primii 
conducători ai SSMD au fost It.col. Marcel Olteanu — 
preşedinte de onoare, cpt. Virgil Bădulescu — preşedinte, 
It. Alexandru Manolescu — secretar. În ceea ce priveşte 
sportul de performanţă, SSMD a fost prima grupare 
sportivă din provincie care a dat României campioni 
naţionali (Alexandru Manolescu, Emil Pălăngeanu) şi 
recordmani naţionali (Ilie Dumitrescu, Emil Pălăngeanu, 
Nicolae Cristea), la atletism. După ce au dobândit aici 
primele noţiuni şi au fost îndrumați spre practicarea 
acelor discipline pentru care dovedeau că au aptitudini, 
unii dintre foştii elevi ai Liceului Militar „Mănăstirea Dealu” 
au devenit ulterior sportivi de renume ai ţării. Dintre 
aceştia menţionăm pe Constantin Brandabur (fotbal; 
component al echipei naţionale), Ferdinand Calistrat 
(atletism; recordman naţional, campion balcanic şi 
naţional), Nicolae Orăşanu (volei; campion balcanic şi 
naţional), Mihai Bâră (schi; campion mondial universitar, 
multiplu campion naţional) ş.a. Predarea disciplinelor 
sportive către elevii liceului a fost asigurată de cadre 
didactice cu autoritate recunoscută pe plan naţional 
precum Alexandru Manolescu, Emil Pălăngeanu, Lazăr 
Bodea (atletism), Petre Alexandrescu, Lucian Popescu 
(box), Virgil Bădulescu, Valeriu Gorun (gimnastică), 
Marin Balosache (baschet), Anghel Vlădescu (volei), 
Gheorghe Panaitescu (tir), Vasile Torje (gimnastică, 
judo, tir, scrimă) ş.a. Pentru desfăşurarea în cele mai 
bune condiţii a activităţilor sportive a fost asigurată, în 
timp, o foarte bună bază materială. La momentul de 
vârf al funcţionării liceului (a doua jumătate a deceniului 
patru) acesta dispunea de un complex sportiv care 
îngloba, între altele: sală multifuncţională (box, 
gimnastică, judo, scrimă); poligon de tir; stadion (teren 

de fotbal, pistă circulară de 400 m pentru atletism; 
vestiare); terenuri de baschet, tenis, volei. Din nefericire 
cutremurul din noiembrie 1940 a afectat profund întreaga 
logistică a Liceului militar „Mănăstirea Dealu” (inclusiv 
dotările pentru practicarea sportului), ceea ce a impus 
închiderea acestuia şi transferarea tuturor activităţilor 
sale la Predeal. Odată cu aceasta, în 1940, şi-a încheiat 
activitatea ,SSMD” (A.B.) 


SOCIETATEA ŞTIINŢIFICĂ LITERARĂ „TINERIMEA 
ROMÂNĂ” Fondată în 1877 a organizat periodic 
concursurile societăţii, interesantă formă de pregătire, la 
care a participat şi tineretul târgoviştean. A rămas ca 
moment de referință concursul organizat la 1 iunie 1920 
în parcul Carol, când la Bucureşti s-au deplasat 15 elevi 
conduşi de profesorul G. Lefteriu. În prezenţa regelui şi 
reginei, manifestarea s-a deschis prin defilarea 
participanţilor, după care a urmat vizionarea unor 
spectacole de gimnastică, dansuri şi coruri, s-a vizitat 
Capitala, după care s-au organizat concursurile pe 
specialități. (M.O.) 


SOCIETATEA „TÂRGOVIŞTEA” A fost înființată 
la 10 mai 1910 şi îşi propunea păstrarea şi îngrijirea 
monumentelor istorice din tot cuprinsul oraşului 
Târgovişte, dar şi adunarea actelor, hrisoavelor, 
tipăriturilor vechi şi a altor obiecte de valoare ştiinţifică 
şi istorică, care aveau legături cu arta şi istoria 
românească. Se dorea ca Târgoviştea să se dezvolte 
şi să se infrumuseteze, păstrându-şi pe cât posibil 
caracterul său de veche cetate românească, sprijinirea 
unor acțiuni care să prezinte viata şi operele 
Vacarestilor, ale lui Eliade, Grigore Alexandrescu, loan 
Ghica, Vasile Cârlova. Societatea îşi propunea 
„alcătuirea unui muzeu regional”, iar secretarul general 
perpetuu al societăţii a fost C.D. Dimitriu. Printre 
membrii societății se aflau principesa Maria, principele 
Ferdinand şi multe alte personalități ale vieții politice 
româneşti. În anul 1911 societatea obținea medalia de 
argint a Asociaţiei Române pentru înaintarea şi 
răspândirea ştiinţelor pentru „păstrarea şi îngrijirea 
monumentelor istorice”. (M.O.) 


SOCIETATEA TEHNICO-STIINTIFICA A 
ELEVILOR „ASTRONAUTICA” DE LA COLEGIUL 
NATIONAL „CONSTANTIN CARABELLA” la fiinţă în 
1968 ca urmare a unei idei şi la îndemnul 
academicianului Elie Carafolie; fondator: prof. loan N. 
Radu. Este prima societate de acest fel din România. 
Obiectivele principale: editarea revistei „Astronautica”; 
promovarea rachetomodelismului ca sport tehnico- 
aplicativ; organizarea taberei naționale la Târgovişte 
„Şcoala şi cosmosul”; editarea unor lucrări de 
astronautică şi rachetomodelism la nivel national. De 
la infiintare si pana astazi, membrii societatii, sub 

îndrumarea prof. loan N. Radu, au participat la 
numeroase concursuri de rachetomodelism naţionale 
şi mondiale, cum au fost cele organizate în fostele state 
lugoslavia şi Cehoslovacia, in URSS/ Rusia, Bulgaria, 
Polonia si au publicat lucrari cu specific cum sunt 
„Culegere de întrebări şi probleme de astronautica” 
(1972), „Dicţionar de astronautică” (1974), „Mic dicţionar 
enciclopedic de astronautică” (2003), activitatea de 
redactare fiind condusă de prof. Ilinca Radu. Îşi continuă 
activitatea. (G.C.) 


SOCIETATEA „THALIA” Este creată din inițiativa 
lui Dan Topa, care-i este şi preşedinte, în luna aprilie a 
anului 1991. Scopul: înființarea unei companii teatrale; 
crearea unor forme de învățământ de artă teatrală; 
asigurarea de prestări artistice, construcții şi amenajări 
proprii. Astfel, sub auspiciile acestei societăţi, sunt inau- 
gurate în 1990 cursurile Facultăţii de Teatru — prima 
facultate privată din Târgovişte — şi care va funcţiona 
până în 1996; rector: Horia Deleanu; decan: Constantin 
Codrescu. Sub aceleaşi auspicii îşi începea stagiunea, 
în 1993, primul teatru profesionist „Mihai Popescu”, care 
va avea şi secţia de copii ,Neghinita” în colaborare cu 
Casa de Cultură „lon Vasiliu” a municipiului, şi căruia, 
în 2007, i se va deschide sala Off Stage pentru copii şi 
tineret. În 2010 acest teatru a fuzionat cu Teatrul Mu- 
nicipal „Tony Bulandra”. Au regizat: Dan Micu, lon 
Caramitru, Dan Topa, Gabriel Apostol, Radu Dinulescu, 
Cristian Juncu, Geo Balint, Oana Leahu, Alin Antemir, 
Frangois Jacob. Turnee de succes în Franţa la Festivalul 
de la Avignon şi la Belfort, şi în Ungaria la Pecs. Actori: 
Ştefan Ştefănescu, llie Ghergu, Mircea Silaghi. (G.C.) 


SOCIETATEA VĂDUVELOR EROILOR DIN 
RĂZBOIUL 1916-1919 — filiala Târgovişte Această 
societate se constituie după Primul Război Mondial şi 
are ca scop sprijinul material pentru văduvele eroilor 
căzuți pe front în anii 1916-1919. Comitetul de conducere 
era format din Ida Calluda — preşedinte, Adina Farmacult 
— vicepreşedinte, Eliza lonescu — secretar şi Melania 
Marinoiu — casier. (M.C.) 


SOCIETATEA „VULTURUL” DIN TÂRGOVIŞTE 
(1.IV.1885 — 1935) Consiliul de administraţie al societății 
a fost format din 10 membri, preşedinte Nae Teodorescu, 
Moise Voiculescu, vice-preşedinte. A apărut ca 
societate cooperatistă de credit şi economie din inițiativă 
liberală, fiind înfiinţată de lancu Nicolaescu. Se ştia că 
aceasta era una dintre cele mai vechi din tara, principalii 
săi membri fiind fruntaşii negustorimii din oraş, dar şi 
mulți ţărani înstăriți din satele din jur. Societatea avea 
capital de 100.000 în acţiuni, şi depuneri în valoare de 
1.652.617 lei. Condusă N. Teodorescu-Mihalcea, 
sprijinit de lancu Nicolăescu, V. Dumitrescu, preotul 
llie Aldescu, |. C.D. Dimitriu a reuşit să cumpere un 

sediu propriu pe strada Libertăţii, cu multe birouri şi o 
mare sală de şedinţe. Cu prilejul prezentării bilanţului 
din 3 februarie 1919 de către conducerea societății 
„Vulturul” în cadrul Adunării generale, banca a subscris 
pentru împrumutul naţional al Unirii. Noul preşedinte al 
comitetului de administraţie era avocatul Grigore Tolea, 
ajutat de vicepresedintii D. Mocanescu şi lon Dimitriu, 
de Jean Aldescu, Jean Constantin şi C.C. Iliescu. 
Banca a desfăşurat o activitate profitabilă sub 
conduceerea directorului Grigore Tolea şi a contabilului 
Mircea Curelea. În 1928, banca avea un capital variabil 
119.349.116, capital în acţiuni 931.000, fond de rezervă 
837.966, depozite spre fructificare 7.516.074, dividende 
acţiuni 35.875, dobânzi de plată la depozit 351.623 lei. 
În anul 1935, băncile „Vulturul” şi „Viitorul Susenilor” au 
hotărât să fuzioneze cu Banca Comercială şi Industrială. 
În conducerea noii bănci fuzionate intrau, din partea 
societăţii „Vulturul”, Polizu Dragomirescu, Petre 
Popescu şi Mircea Curelea, iar de la „Viitorul Susenilor”, 
Gh. lonescu, Gh. Constantinescu-Potlogeanu şi FI. 
Crăciunoiu. (G.T./ C.V.) 


SPAȚII COMERCIALE DIN DECENIUL 8 AL SEC. 
XX Muntenia (28. IV.1978) Suprafaţa utilă de 6600 mp 
este dispusă pe 5 niveluri şi 45 de raioane specializate, 
volumul desfacerilor se estimează la 320.000.000 lei 
pe an. Mondial (dec.1971); BIG-ul platformei industriale 
(1974); magazinele microraionului VI (1974); Piaţa 
centrală 1 Mai (1 iun. 1974, modernizată în 2004); Oborul 
săptămânal (31 mar. 1974), Piaţa alimentară din 
microraionul VI (1976). (G.T./ C.V.) 


SPECTACOLUL DE SUNET ŞI LUMINĂ În vara 
anului 1969 are loc, la Curtea Domnească, premiera 
naţională a spectacolului de sunet şi lumină „La porțile 
istoriei”, realizat sub auspiciile Comitetului de Cultură 
şi Artă al judeţului Dâmboviţa şi la concurenţă cu cele 
mai reuşite spectacole de acest fel din lume de la 
piramidele egiptene, Forumul roman, Parthenon, Domnul 
Invalizilor de la Paris; scenariul: dramaturgul Dan 
Tărchilă; fondul muzical: orchestra Filarmonicii „George 
Enescu” şi corul Radioviziunii Române; interpretarea 
teatrală: George Calboreanu, Artist al poporului, Gina 
Patrichi, Traian Stănescu, Dem Rădulescu, Aurel 
Rogalski, lulian Necşulescu, Dinu Ianculescu, Corado 
Negreanu, Mircea Medianu, Alta Victoria-Dobre, Vasile 
Tomescu, Marcel Laurenţiu, Nicolae Crişu, Cornel 
Elefterescu; regia artistică: Mihai Zirra, Maestru emerit 
al artei; difuzarea spectacolului: în stereofonie simultană 
ghidată pe patru benzi magnetice. (G.C.) 


SPINEANU, Cezar (1884, Craiova, Dolj — 1973) 
Profesor, lider de partid, publicist, primar, parlamentar, 
nume de prestigiu al mişcării taraniste din România. A 
făcut studii la Bucureşti şi la Sorbona, funcționând ca 


profesor la Liceul Militar „Mănăstitre Dealu”. Întemeietor 
al Partidului Țărănesc în județul Dâmboviţa (1918), s-a 
remarcat ca lider de prestigiu al acestuia şi apoi, din 
1926, al Partidului Naţional Țărănesc. A făcut parte din 
conducerea centrală a celor două partide. Nume em- 
blematic pentru viata politică din județ şi din tara, a fost 
deputat în toate legislaturile interbelice, vicepreşedinte 
al Camerei deputaţilor (1932-1933) şi primar al oraşului 
Târgovişte (1930). A acţionat pentru dezvoltarea şi 
modernizarea oraşului Târgovişte şi a judeţului, atrăgând 
fonduri şi resurse guvernamentale. De numele său se 
leagă o serie de acţiuni şi iniţiative: adoptarea planului 
de sistematizare a Târgoviştei, pavarea străzilor, lucrări 
de canalizare, introducerea curentului electric în 
cartierele periferice, ajutorarea săracilor şi a văduvelor 
de război, introducerea conductelor cu apă în unele 
cartiere ale oraşului, suplimentarea fondurilor pentru 
aprovizionarea populaţiei cu cereale şi combustibil, a 
demarat construirea unei hale moderne în Târgovişte, 
repararea şcolilor, repararea sau construirea unor poduri 
şi podete ş.a. În prezenţa lui Spineanu s-au inaugurat 
lucrări importante: punerea pietrei de temelie pentru 
Căminul muncitoresc (28 februarie 1930) şi pentru Halele 
Centrale (22 octombrie 1933), sfințirea Mitropoliei (12 
noiembrie 1933) ş.a. Condeier de talent, a publicat 
multe articole în presa locală („Țăranul”, „Vremea nouă”) 
şi centrală („Țara nouă”, „Dreptatea”, „Țăranul”). Prin 
activitatea sa şi prin rezultatele partidului s-a evidenţiat 
ca unul din cei mai remarcabili lideri judeţeni. În timpul 
regimului carlist (1938-1940) şi antonescian (1940- 
1944), când partidele fuseseră teoretic dizolvate, 
Spineanu a acţionat pentru menţinerea structurilor P.N.T. 
în județ. În toamna anului 1944, după înlăturarea lui lon 
Antonescu, a acţionat pentru refacerea în judeţ a 
organizaţiei P.N.T., refuzând să se alieze forțelor politice 
procomuniste. În anii 1944-1947 a fost preocupat pentru 
a contracara ascensiunea P.C.R. spre putere. După 
dizolvarea de către regimul comunist a P.N.T., în anul 
1947, Spineanu (alături de alti lideri) a fost arestat si 
condamnat la închisoare (1947-1950). După ieşirea din 
închisoare a fost trimis în Bărăgan în localitatea 
Pelicanu cu domiciliul obligatoriu (1955-1956). Revenit 
în Târgovişte în 1957 a fost din nou arestat (1958-1960). 
Şi-a păstrat toată viata crezul său politic, sperând in 
refacerea P.N.T. şi în revenirea României la democraţie. 
În acest sens a ţinut legătura cu lon Răducanu — fost 
ministru, cu Niculina Mihalache — soţia lui lon Mihalache, 
cu Vasile Hanes, lon Trandafirescu şi cu alti fruntaşi ai 
P.N.T. În anul 2000 Primăria Târgovişte i-a acordat 
postum titlul de „Cetăţean de Onoare”. (M.C.) 


SPITALUL DE BOLI CONTAGIOASE (SECȚIA DE 
ENDOCRINOLOGIE) În 1930 a fost înființat în fosta casă 
Diaconescu care a fost utilată cu mobilier şi aparatură 
necesară pentru care Primăria trebuia să plătească 

1.100.000 lei. Această sumă fiind mare a solicitat 
Prefecturii o subvenție de 700.000 lei, motivând că odată 
amenajat deservea şi comunele judeţului. Medicul loan 
Alexandrescu a asigurat buna funcţionare a spitalului, 
acționând pentru izolarea bolnavilor contagioşi şi 
punerea în funcţiune a etuvei achiziţionate pentru 
dezinfectarea locuinţei. În 1979 a fost înființată la Spitalul 
Judetean secția de endocrinologie şi nutriţie initiator fiind 
dr. Leonid Plângă. Acelaşi medic organizează şi primul 
laborator de medicină nucleară într-un spital județean 
cu sprijinul Comitetului de Stat pentru Energie Nucleară 
şi al Institutului „C.I. Parhon” pentru investigarea 
organelor endocrine, a glandelor suprarenale şi a 
gonadelor, cât şi efectuarea de dozări radioimunologice 
de hormoni tirodieni. (G.T./ C.V.) 


SPITALUL JUDEȚEAN Primul spital județean 
datează din 1822, când orăşenii au obținut permisiunea 
de la domnitor să-şi construiască un spital cu patru 
camere, o casă pentru doctor şi o alta pentru spitarie şi 
spiter, undeva pe strada Baratiei. Spitalul se întreținea 
din veniturile Târgului din Afară şi din obolul credincioşilor 
şi a avut o existentă efemeră. În 1833 spitalul judeţean 
apărea ca o instituţie sanitară nouă creată prin stăruința 
vornicului Barbu Ştirbei şi funcţiona într-o clădire ce 
exista la întretăierea străzilor Avram lancu cu Calea 
Domnească. În 1846 s-a înființat Spitalul de boli venerice 
(Casa de leac) în casa închiriată de la Hristache 
Tungescu, după care în 1851 se va muta în casa 
cluceresei Elena Hiotu. Din 1853 acesta va deveni spital 
districtual cu caracter permanent, fără a avea un local 
propriu. Nicolae Băleanu a donat în 1861 casele sale, 
din Strada Mare, pentru funcţionarea spitalului districtual, 
care a intrat în reparații capitale în 1863-1864. În 1886 
s-a luat iniţiativa construirii unui local propriu pentru 
spital, situat în incinta Curţii Domnesti, iar în anul 
următor, s-a alocat suma de 2000 de lei pentru 
întocmirea planurilor. Lucrările au demarat greu, spitalul 
fiind terminat în 1899, la insistența doctorului D. lovitz, 
numindu-se Spitalul Judeţean. Se considera că noul 
edificiu a fost realizat după regulile igienei în vigoare, în 
sistem pavilionar, având şi un pavilion separat pentru 
bolile contagioase şi pentru autopsie. Spitalul a fost 
dotat cu aparatură necesară, un laborator pentru analize 
şi cu personal adecvat. Ulterior, s-a costatat că localul 
spitalului a fost realizat defectuos, o parte din ziduri s-au 
surpat, însă spitalul a continuat să funcţioneze după 
război (clădirea a fost dezafectată în 1977). Corpul 
medical avea să demonstreze că alegerea loculului nu 
fusese fericită, insistându-se să i se dea o altă destinaţie 
(un muzeu de antichităţi). În ciuda a numeroaselor 
probleme Spitalul Județean a reprezentat o instituție 
care s-a impus şi a reuşit să câştige încrederea 
locuitorilor prin activitatea unor medici cu vocație. 
Doctorul Costache Marinoiu propunea construirea unui 

nou spital într-o altă locaţie. Alături de el, au lucrat 
Dumitrescu (medic secundar), St. Niculescu 
(subchirurg), N. Istrătescu (intendent), Sevasta 
Rădulescu (moaşă), |. Emanoil. După Primul Război 
Mondial s-a pus problema construirii unui nou local 
pentru Spitalul Judeţean, pentru care au militat oameni 
politici (C. D. Dimitriu) şi corpul medical (dr. D. Oprescu). 
În 8 noiembrie 1924 a fost pusă temelia noului spital, 
semnându-se actul constitutiv de către autorităţile 
centrale şi locale. Spitalul s-a construit după planului 
arh. |. lonescu, iar întreaga lucrare s-a terminat în 1930, 
când a fost pusă o placă „în memoria dr. Dimitrie 
Oprescu, fost medic primar al spitalului 1dec. 1919-1 
ianuarie 1925”. Secţia de tuberculoşi a fost înfiinţată în 
1930 şi a funcţionat într-un pavilion special amenajat în 
cadrul Spitalului Judeţean. Noua secţie, care dispunea 
de 20 paturi, a fost inaugurată în prezenţa lui lon 
Mihalache. Secţia a fost modernizată prin realizarea 
unei săli de cură, o sală de mese, un laborator şi un 
parc înconjurător. Acest progres s-a datorat medicului 
Victor Gh. lonescu, întâiul medic primar al secţiei TBC 
care a funcţionat între anii 1930-1932. În 1932 s-a 
introdus vaccinarea antituberculoasă a noilor născuți. 
La 7 oct. 1934 s-a pus piatra fundamentală a pavilionului 
de boli interne. În 1938 spitalul avea un personal format 
din şapte medici, un farmacist, un administrator, trei 
sanitari, o moaşă şi un număr de 120 de paturi. În 
perioada comunistă, în 1969, sănătatea publică era 
asigurată de Spitalul Judeţean care avea un număr de 
615 paturi, o policlinică modernă şi şase circumscripții 
urbane în care îşi desfăşurau activitatea 94 de medici şi 
334 cadre medicale cu studi medii. În cincinalul 1965- 
1970 s-au înfiinţat două secţii noi de oftalmologie şi de 
ORL, iar secţia de chirurgie a fost modernizată cu o nouă 
sală de operaţie. În 1970 s-a construit clădirea centrală 
a actualului Spital Judeţean de Urgenţă, având parter şi 
cinci etaje, pentru unitatea de primire urgente şi secţiile 
de chirurgie, obstetrică ginecologie, boli interne şi 
pediatrie, precum şi un ambulatoriu pentru toate 
specialităţile medicale. În decursul timpului, oraşul s-a 
dezvoltat continuu, iar spitalul a urmat permanent această 
creştere administrativă şi demografică, atât datorită 
investiţiilor făcute, cât şi muncii, priceperii şi talentului 
unor directori ai spitalului dintre care amintim: dr. Oprescu 
Dumitru (până în 1935); dr. Georgescu Benone (între 
1935-1954); dr. Străjescu Eugen (între 1954-1971); dr. 
Homorodeanu lon şi dr. Dobanda lon (între 1972-1990); 
dr. Jean Popescu, dr. Vlădescu Niculae, dr. Vlădoianu 
Mircea, dr. Deftu Octavian (după 1990). (G.T./ C.V.) 


SPITALUL MILITAR DE LA FONDERIE A fost 
înființat de către „comisia spitalicească”, ca urmare a 
izbucnirii Războiului de Independenţă pentru îngrijirea 
ostaşilor români răniţi pe front. S-au luat măsuri de 


transformare a camerelor din clădirile de la poarta de 

intrare a atelierului şi a celor patru săli de cazarmă în 
saloane de spital, cu 330 paturi. Prin donațiile locuitorilor, 
spitalul a fost dotat cu paturi, saltele şi lenjerii. 
Farmacista Elena Bulandra a donat lenjerii de pat şi a 
făcut o reducere de 25% la medicamentele procurate 
din farmacia sa. Spitalul militar a fost întreţinut cu 
donațiile oferite de populaţia oraşului şi prin măsurilor 
întreprinse de Prefectura Judeţului. La Mănăstirea Dealu 
a fost înființat un alt spital militar provizoriu pentru tratarea 
prizonierilor turci. (G.T./ C.V.) 


SPITALUL OŞTIRILOR RUSEŞTI (ÎMPĂRĂTESC) 
CU FARMACIE A funcţionat temporar la Mitropolie în 
perioada 1827-1831, cu 350 paturi unde erau îngrijiţi 
militarii ruşi care luptaseră cu turcii. (G.T./ C.V.) 


STADIONUL „EUGEN POPESCU” Initial denumirea 
Stadionului a fost „Tudor Vladimirescu”. Apoi aceasta 
a fost schimbată succesiv în „7 Noiembrie”, „Energia”, 
,Metalul’, „Clubul Sportiv”, „Municipa!”. În prezent poartă 
numele „Eugen Popescu”, în memoria celui care a fost 
căpitanul primei echipe târgoviştene de divizia „A” si, 
ulterior, cel mai prolific descoperitor şi şlefuitor de 
talente din istoria fotbalului local. În condiţiile în care la 
mijlocul deceniului patru al secolului XX activitatea 
fotbalistică din oraş era în plină expansiune a început 
să fie pusă în discuţie necesitatea construirii unui 
stadion în Târgovişte. Presa centrală („Gazeta Sporturilor”, 
1934) nota că „... zvonuri circulă în oraş referitoare la 
construirea unui stadion modern situat în centru, lângă 
Sala de Arme”. Problema este reluată peste câţiva ani 
mult mai tranşant în presa locală („Ancheta”, 1940) 
„Echipele sunt obligate să joace în condițiuni grele pe 
terenul Şcolii de Cavalerie [...]. Datorită bunavointei unor 
iubitori ai sportului s-a putut juca şi pe terenul Arsenal, 
dar acesta nu v-a mai putea fi utilizat [...]. Trebuie găsită 
o soluţie cu construirea stadionului de la Sala de Arme”. 
Soluţia a fost găsită şi lucrările au început în primăvara 
anului 1943 pe un teren al Primăriei, în suprafață de 
12.500 mp, situat lângă Sala de Arme. Arhitectul Filip 
Teodorescu prevăzuse un teren de fotbal, pistă de 
atletism, tribune, cabine etc. Din păcate după puţin timp, 
în care ritmul de execuţie a lucrărilor a fost foarte lent, 
acestea au fost abandonate. La foarte puţin timp după 
terminarea războiului un comitet de iniţiativă condus de 
prefectul Gogu Popescu şi din care făceau parte 
oficialități precum primarul lon Rădulescu, şeful politei 
Nicolae Gabrielescu, preşedintele TCT-ului Virgil 
Diaconescu ş.a. a hotărât continuarea lucrărilor 
începute. Cu toate că, prin liste de subscripţie, s-au 
strâns şi bani nu s-a putut avansa şi după numai câteva 
luni ceea ce urma să devină modernul Stadion al 
Târgoviştei a fost transformat (la propriu) în groapa de 
gunoi a oraşului. Au mai trecut câţiva ani până când 
Stadionul din Târgovişte a devenit realitate. Momentul 


434 


inaugural, 7 noiembrie 1949, „a fost ales cu grijă”. Se 
împlineau 32 de ani de la Marea Revoluţie Socialistă 
din Octombrie şi autorităţile locale au ţinut să îşi 
manifeste în acest mod „imensa recunoştinţă fata de 
poporul sovietic şi armata sa eliberatoare”. Arena 
dispunea de o tribună din beton (cu o capacitate de 
3000 de locuri), vestiare, birouri, case de bilete, pistă 
de atletism (cu 6 culoare pe linia dreaptă din fata tribunei 
şi 4 culoare pe cele două turnante şi linia dreaptă opusă 
tribunei), sectoare pentru sărituri şi aruncări, teren de 
volei etc. Documentaţia de execuție a fost întocmită de 
arhitectul Ştefan Boriga (arhitectura) şi inginerul Ştefan 
Levinschi (structura de rezistenţă) iar lucrările au fost 
realizate, în marea lor majoritate, prin munca voluntară 
prestată de ostasii din garnizoană şi de salariaţii de la 
instituţiile şi unităţile economice din oraş, în perioada 
aprilie 1948 — octombrie 1949. O primă modernizare şi 
extindere a tribunelor s-a făcut la jumătatea deceniului 
şapte. Atunci, pe baza proiectelor arh. Ştefan Boriga şi 
ing. Lucian Gănescu, cu implicare majoră a conducerii 
Întreprinderii de Utilaj Petrolier (proprietarul bazei sportive 
din acel moment) s-a extins tribuna | spre dreapta (către 
Sala de Arme — actuala Casă a Armatei) şi spre stânga 
(dezafectându-se terenul de volei din spatele actualului 
sediu al Parchetului) şi s-a construit arena de popice 
(pe un teren situat la limita incintei, paralel cu Aleea 
Ştrandului — actualmente Aleea Coconilor). Pe baza 
documentaţiei întocmite de inginerul Cristian Sora în 
vara anului 1976 s-a construit tribuna a II-a iar vestiarele 
pentru jucători şi arbitri au fost mutate de sub tribuna | 
într-un corp nou amenajat lângă tribuna a Il-a. Cu acest 
prilej pentru jucători, în vederea recuperării de după efort, 
s-au dat în folosință o saună şi un bazin cu apă caldă. 
Anul următor (1977) s-a finalizat această etapă de 
modernizare şi extindere prin construirea peluzei care 
uneşte, pe latura „est”, tribunele | şi Il, ceea ce a facut 
ca în acel moment numărul total al locurilor pentru 
spectatori să ajungă la 15.000. S-a îmbunătăţit calitatea 
suprafeţei de joc prin regazonare acolo unde era necesar 
(zona careurilor de 16 m şi cea de la centrul terenului), 
s-au construit o nouă tabelă de marcaj şi cabine pentru 
crainicii transmisiilor radio-TV, s-au înlocuit integral 
gradenele de lemn, s-a asigurat o mai frumoasă estetică 
prin curățenie, vopsitorie, amenajare alei de acces şi 
spaţii verzi, amplasare de lozinci cu caracter sportiv, 
reclame comerciale etc. De atunci şi până în prezent 
s-au executat, la intervale de 2-3 ani, numeroase lucrări 
de întreţinere (la instalaţiile sanitare şi de încălzire) şi 
de îmbunătăţire a condiţiilor de joc (refacere gazon). 
Ultima etapă majoră de modernizare a arenei s-a 
realizat în perioada 2005-2006. Atunci, prin susținerea 
materială oferită de Gheorghi Zotic — finantatorul echipei 
de fotbal, s-au finalizat lucrările la spațiile de sub 
extinderea tribunei | (preconizate de proiectanți în 
documentaţia din 1965). Este vorba de amenajări pentru 

pregătire teoretică (sală pentru instruirea jucătorilor, 
birou antrenori), spaţii de cazare (cantonament pentru 
30 de persoane), cantină, birou conducere, protocol etc. 
Capacitatea actuală a tribunelor este de 17.500 locuri. 
Stadionul din Târgovişte a găzduit — în cei peste 60 de 
ani de existenţă — circa 1500 întâlniri ale echipelor locale 
de fotbal în competiţii oficiale interne, de la nivel 
competițional de campionat raional până la Divizia „A”. 
La acestea se mai adaugă aproape 100 de jocuri 
internaţionale susţinute de echipe târgoviştene cu 
formații de club din diferite tari ale lumii (debutul, pe 17 
noiembrie 1960, cu Dozsa Pecs, Ungaria) precum si 
de reprezentativele României de juniori (primul meci pe 
5 aprilie 1967, cu Bulgaria) sau de tineret (primul meci 
pe 12 octombrie 1975, cu Turcia). În afară de partide de 
fotbal Stadionul din Târgovişte a mai fost gazda unor 
meciuri de handbal în 11, concursuri de atletism şi aero- 
rachetomodelism, gale de box sau lupte, mari 
demonstrații de gimnastică (cu mii de executanti), 
manifestări cultural sportive, concerte, întâlniri politice 
etc. Pe spaţiile special amenajate aferente acestei baze 
sportive s-au disputat de-a lungul anilor sute de partide 
de baschet, volei, handbal în 7, tenis, popice. (A.B.) 


STAICU, Constantin Dan Dorin (18.VI.1955, 
Targoviste) Urmeaza cursurile Liceului Nr. 2 (actualul 
„Voievodul Mircea”) din Târgovişte si îşi ia licența de 
inginer la Facultatea de Energetică a Institutului 
Politehnic din Bucureşti, unde obţine şi titlul de doctor în 
hidraulică şi mecanică a fluidelor. Inginer la întreprinderi 
din Bucureşti şi Târgovişte (şef de atelier şi de laborator, 
consilier tehnic). Director general al Regiei Autonome 
de Gospodărie Comunală din Târgovişte, SC Compania 
de Apa Targoviste-Dambovita. Deputat, după 1990, în 
Parlamentul României. Cadru didactic la Universitatea 
„Valahia” din Târgovişte: asistent, şef lucrări, conferenţiar, 
doctor în ştiinţe tehnici. Membru al Asociaţiei Generale 
a Inginerilor din România şi preşedinte al filialei sale 
dambovitene, şi al Asociaţiei Române a Apei. Autor a 16 
invenții, din care unele sunt brevetate, şi a numeroase 
lucrări de cercetare din domeniul supapelor de siguranţă, 
instalaţiilor de alimentare cu apă şi a valorificării 
biogazului. Este deţinător al Medaliei de Bronz a Salonului 
Mondial al Inventiilor „Eureka” de la Bruxelles, în 2004, 
pentru o instalatie de alimentare cu apa. A participat la 
revolutia din decembrie 1989 si este membru fondator al 
FSN/PSD in Dambovita si deputat (1990-1992). Are 
contribuţii la modernizarea oraşului şi a județului, 
coordonând proiecte de investiţii din fonduri europene în 
domeniul sistemelor de apă şi canalizare. (G.C./M.C.) 


STAICU, Grămăticul (sec. al XVII-lea — ?) 
Traducător, filolog. Dascal si grămătic la Mitropolia din 
Târgovişte (probabil între 1630-1680). Predă gramatica 
(slavonă) în timpul lui Matei Basarab. Inspirându-se din 

gramatica lui Meletie Smotritki, alcătuieşte între 1667- 
1669, „Tâlcuirea sau arătarea gramaticii slavonesti”, cu 
text bilingv slavo-român, fiind prima încercare de 
formulare a unei terminologii gramaticale româneşti. În 
afara acestei lucrări este autorul unui „Lexicon slavo- 
român”, terminat înainte de 1670. Tot de la el ne-a rămas 
traducerea unui hronograf rusesc, păstrată în manuscrisul 
olograf intitulat „Cartea cea grăită hronograf ce se zice 
început scripturilor neamurilor împărăteşti”. Traduce cărți 
cu caracter gnomic „Dioptra care să chiamă Oglindă 
sau închipuirea cea adevărată a vieții omeneşti în lume”, 
aparținând lui Vitalie de Dubna. Rămâne în literatură ca 
unul dintre cei mai vechi versificatori români. (V.P.) 


STAMPE 1) „Lupta de la Târgovişte” oct. 1595 de 
Giacomo Franco apărută în 1621 la Veneţia; stampă 
care s-a bucurat de o largă răspândire în Europa, 
înfăţişează o imagime fantezistă a oraşului Târgovişte 
cu castele normande, cu linii fortificate impecabile şi 
cu munți abrupți. 2) Luptele de la Târgovişte şi Bucureşti”, 
de Hans Siebmacher, în „Historicae relationes 
continuatio”, 1595. 3) „Oraşul Târgovişte la 1688” de 
lacob Herrvean; reprezentare fantezistă a oraşului (stil 
oriental). 4) „Tarvis Nella Valachica”, reprezentare 
fantezistă apărută în prima parte a sec. XVII-lea, în presa 
italiană (grafică). (G.T./ C.V.) 


STAN, Gheorghe (1920-1990) Preşedinte al 
Comitetului Executiv al Sfatului Popular în cursul anilor 
1958-1959, când a primit vizita unei delegaţii a 
Prezidiului Adunării Populare a Republicii Populare 
Democrate Coreene care a vizitat Şcoala de Copii 
Coreeni „Kim Ir Sen” de la Mănăstirea Dealu. (M.O.) 


STAN, loan (5.VIII.1955, Cuza-Voda, Dâmboviţa) 
Preot, vicar administrativ. A urmat Seminarul Teologic 
din Bucureşti (1970-1975), apoi Facultatea de Teologie 
din Bucureşti (1976-1980); cursuri postuniversitare la 
Facultatea de Teologie a Universităţii din Salzburg din 
Austria (1980-1983). Din 1984 este preot paroh la 
Parohia Lazuri, com. Comişani, jud. Dâmboviţa. A fost 
director al Seminarului Teologic „Sf. loan Gură de Aur” 
din Târgovişte (1992-1993), profesor de limba latină la 
Colegiul Naţional „Constantin Carabella” (1990-1995), 
profesor de limba latină, îndrumări misionare, catehism 
şi dogmatică la Seminarului Teologic „Sf. loan Gură de 
Aur” din Târgovişte (1992-2000); profesor la catedra de 
religie şi latină la Colegiul National ,lenachita 
Văcărescu”, la Colegiului Naţional „Constantin 
Cantacuzino” şi la Liceul „lon Heliade Rădulescu”(1992- 
1995). În perioada 1994-2000 este inspector şcolar de 
religie la I.S.J.D. (1994-2000). Deţine apoi funcţia de 
consilier Cultural-Învăţământ al Arhiepiscopiei 
Târgoviştei (2000-2009). Este Vicar Administrativ al 
Arhiepiscopiei Târgoviştei din anul 2009. A publicat 

volumul intitulat „Curs de Teologie Dogmatică pentru 
Seminariile Teologice”, Târgovişte, 1998. (Arhiep.) 


STAN, lon (13.VIII.1955, Târgovişte) Economist, di- 
rector, politician, lider de partid. Absolvent al mai multor 
instituţii: Academia de Studii Economice Bucuresti, 
Facultatea de Comert, Colegiul Superior de Siguranta 
Naţională, Colegiul National de Apărare, Cursul „Intelli- 
gence Oversight in Democracy”. A lucrat ca economist 
la IJECOOP Dâmboviţa (1982-1987), director adjunct 
la ICSMA Târgovişte (1987-1990), director general la 
Direcţia Comercială a Judeţului Dâmboviţa, director 
general al SC ALIMENTARA SA Târgovişte (1992-1995, 
1997-2000). În 1995 s-a înscris în PDSR, îndeplinind 
importante funcții: membru al Delegației Permanente a 
PDSR (1997-1998), preşedinte al Organizaţiei judeţene 
PSD Dâmboviţa (din 2001 până în prezent), membru al 
Biroului Executiv Central al PSD (din anul 2000), pre- 
fect al judeţului (1996). Din anul 2001 face parte din 
Camera Deputaţilor. A fost preşedintele Comisiei 
parlamentare de control a activității SRI. A contribuit la 
importante realizări târgoviştene: Catedrala Eroilor, 
lucrări de infrastructură, a impulsionat acordarea titlurilor 
de proprietate pe baza Legii fondului funciar ş.a. (M.C.) 


STAN, Mihai (9.VII.1943, Bucuresti) Profesor, 
prozator, istoric şi critic literar, ziarist, editor. Profesor 
de limba şi literatura română la Institutul Special de 
Reeducare a Minorilor din Găeşti (1966-1977). Apoi 
profesor la Picior de Munte şi la Şcoala „Coresi” din 
Târgovişte (1989-2000). Conduce cercul metodic al 
profesorilor de limba şi literatura română din Târgovişte 
(1991-2000). Debut publicistic cu articole privind 
psihologia delicventului minor în revista „Reeducarea 
minorilor”. Colaborează la „Dâmboviţa”, „Graiul 
Dâmboviţei” „Jurnal de Dâmboviţa”, „Litere”, „Jurnal de 
Bucureşti”, „Apollon”, „Curier”, „Literatorul”, „Sud”, 
„Eroica”, „Viaţa Basarabiei”, „Literatură şi artă” 
(Chişinău). Înființează revista „Coresi” a elevilor Şcolii 
Nr. 5 Târgovişte (1991). În perioada 1995-1996 mode- 
rează la Radio D Târgovişte o emisiune săptămânală 
de cultură. Fondează Editura „Bibliotheca” din 
Târgovişte (1997) al cărei director-proprietar este. Aici 
au apărut circa 1000 de lucrări, majoritatea despre 
Târgovişte şi judeţul Dâmboviţa, scrise de autori locali 
sau din alte spații culturale nationale şi internationale. 
Redactor-şef fondator al revistei „Limba şi literatura 
română” a Inspectoratului Şcolar Judeţean Dâmboviţa 
(1998), redactor-şef fondator al publicaţiei „Litere” (2000, 
din 2005, revistă a Societăţii Scriitorilor Târgovişteni), 
redactor-fondator al revistei de cultură „Armonia”, serie 
nouă (2005), membru în consiliul de coordonare 
editorială a revistei „Eroica. Revistă de cultură istorică 
şi de cinstire a eroilor neamului”. Este secretar al 
Academiei Internaţionale „Mihai Eminescu” din 


Bucureşti (româno-indiană), înființată în 1987 şi 
vicepreşedinte al Asociaţiei Culturale Romano-Indiene 
(2004). În 2005, fondează împreună cu un grup de sprijin 
(George Coandă, Victor Petrescu, Mihai Gabriel 
Popescu, Tudor Cristea, Dan Top) Societatea Scriitorilor 
Târgovişteni, al cărei preşedinte executiv este. Membru 
al Uniunii Ziariştilor Profesionişti din România (1999), 
distins cu Ordinul Ziariştilor clasa | (2007). De 
asemenea, membru al Uniunii Scriitorilor din Republica 
Moldova (2005). Distins cu medalia „Meritul cultural”, 
clasa | (2004), Diploma de Excelenţă a Primăriei 
Chişinău (contribuţii la dotatea bibliotecii „Târgovişte” 
din Chişinău) şi Diploma de Excelenţă a Primăriei 
Târgovişte (2010). Debut editorial cu volumul „Admiterea 
în liceu” (1993). Autor sau coautor al unor lucrări: „1897- 
1997. Centenar Primăria oraşului Târgovişte” (1997), 
„Scriitori damboviteni: bibliografie şcolară. Vol. |. Clasicii” 
(1998), „Mihai Viteazul în memoria urmaşilor” (2001), 
„Litere 100. Istoria unei reviste literare dambovitene” 
(2008), „Târgovişte. Călători străini. Cronicari. Vol. |” 
(2010), „Târgovişte în literatură. 1800-1918. Vol. II” 
(2010), a numeorase manuale şi auxiliare şcolare. 
Publică volumele de proză: ,Clone” (roman, 2003), 
„Paradis” (roman, 2004), „Ieşirea din Paradis” (2007), 
„Clone 2. Exodul” (roman, 2011) sau de interviuri, critică 
literară: „Destin într-un timp dogmatic. lon Gavrilă în 
dialog cu Mihai Stan” (2005), „Lecturi empatice” (2006), 
„Rătăcirile unui caligraf. Mircea Horia Simionescu în 
dialog cu Mihai Stan” (2006), „Confreria. Convorbiri şi 
confesiuni” (2009). Contribuţie majoră prin Editura 
Bibliotheca, revista „Litere”, Societatea Scriitorilor 
Târgovişteni şi prin scrierile proprii la cultura scrisă a 
oraşului şi județului (V.P.) 


STAN, Mihail-Florin (20.1X.1969, Găeşti, 
Dâmbovița). Absolvent al Liceului (azi, Colegiu Naţional) 
„lenăchiţă Văcărescu” din Târgovişte, îşi ia licenţa de 
inginer la Facultatea de Inginerie Electrică de la 
Universitatea „Valahia” şi diploma de magister la 
Universitatea Politehnica din Bucureşti, în specialitatea 
„Optimizarea echipamentelor pentru conversia energiei 
electrice”. Doctor în ştiinţe inginereşti la Universitatea 
„Politehnica” Bucureşti cu studii de specialitate la 
Politehnica din Torino, Italia. În prezent, cadru didactic 
titular (conferenţiar universitar) şi prodecan la Facultatea 
de Inginerie Electrică a Universităţii „Valahia” din 
Târgovişte. Publică frecvent cursuri, monografii şi tratate 
de inginerie electrică şi numeroase articole şi studii din 
acelaşi domeniu. Lector / expert formator pentru 
cursurile de perfecționare profesională. Tutor / monitor 
în cadrul EDUTIC — Sistem de formare continuă a 
cadrelor didactice, pentru creşterea eficienţei utilizării 
TIC şi asigurarea calităţii instruirii asistate de calcula- 
tor în mediul preuniversitar (POSDRU/19/1.3/G/37002) 
„TIC pentru educaţie de calitate!”. Membru al Societăţii 

de Instalaţii Electrice şi Automatizări din România — 
SIEAR, al Societăţii de Robotica din România — filiala 
Târgovişte, al Asociaţiei Inginerilor Electricieni şi 
Electronişti din România — AIEER. Editor Coordonator 
de volume (Proceedings) ale manifestării ştiinţifice 
internationale ISEE — International Symposium on 
Electrical Engineering. Coordonatorul stiintific al 
Colectiilor Universitaria-Tehnica şi Dictionarele Științifice 
Bibliotheca ale Editurii Bibliotheca (editura acreditata 
CNCSIS). Secretar general de redacţie al „The Scien- 
tific Bulletin of Electrical Engineering Faculty” (revista 
acreditata de catre CNCSIS de tip B+), publicatie indexata 
în baza de date internaţională Copernicus Master List 
Journal cu factor de impact 4.41. Membru al board-ului 
manifestărilor ştiinţifice internaţionale: ISEM Valahia 
University of Târgovişte; ISEE (International Symposium 
on Electrical Engineering); WESC — World Energy 
System Conference. Ziarist, membru al Uniunii Ziaristilor 
Profesionisti din Romania. Diploma de excelenta cu 
ocazia Simpozionului Ştiinţific cu participare internaţională 
„Produse / tehnologii şi servicii româneşti competitive şi 
europene pentru UE”. A obţinut brevete de invenţie 
înregistrate la Registrul OSIM („Motor electric de curent 
alternativ cu stator dublu şi rotor tubular, Procedeu 
constructiv pentru realizarea circuitului magnetic al 
statoarelor maşinilor de curent alternativ cu întrefier axial, 
Convector electric motor” etc.). (G.C.) 


STAN, Mihail-lulian (25.1.1978, Târgovişte) Preot, 
conferenţiar. Absolvent al Seminarului Teologic „Sfântul 
loan Gură de Aur” Targovitte, promoția 1997, licenţiat al 
Facultății de Teologie — Secţia Pastorală Universitatea 
Bucuretti, promoţia 2001. Absolvent al cursurilor de 
masterat ale Facultăţii de Teologie din Târgovişte şi Doctor 
în istorie contemporană al Facultăţii de Ştiinţe Umaniste 
din cadrul Universităţii „Valahia” cu teza „Biserica 
Ortodoxă Română din anii 50”. Hirotonit în anul 2003 pe 
seama Parohiei Serbanesti, al cărei paroh este din anul 
2003. Profesor titular la Seminarul Teologic Ortodox din 
Târgovişte, la disciplinele Studiul Noului Testament, 
Istoria Bisericii Ortodoxe Române şi Istoria Bisericii 
Universale, din anul 2001. Asistent universitar asociat la 
Facultatea de Teologie din Târgovişte şi actualmente 
directorul Seminarului Teologic din Târgovişte. (Arhiep.) 


STANCA, doamna (sf. sec. XVI — 1603) Soţia lui 
Mihai Viteazul. După divorţul de postelnicul Dumitru s-a 
căsătorit cu Mihai, înainte de 29 nov./9 dec. 1584, la 
Proieni (Vâlcea), fiul lor Nicolae Pătraşcu născându-se 
pe 29 iun./9 iul. 1584. Această căsătorie s-a dovedit a 
fi una deosebit de profitabilă pentru viitorul domn care a 
dobândit alianţe cu marii boieri ai ţării precum şi mai 
multe moşii aduse ca zestre. A participat, alături de 
soțul şi fiul ei, la vizita de la Alba lulia (15/25 dec. 1595), 
unde a rămas până în febr. 1596, ca ostatecă a regentei 

Maria Christierna. După cucerirea Transilvaniei, a primit 
de la soțul ei domeniul şi castelul Făgăraş (1600). În 
timpul domniei lui Nicolae Pătraşcu, şi-a atribuit particula 
domnească ,lo”, după cum apare pe o inscripţie a unui 
disc de argint dăruit Mănăstirii Stelea din Târgovişte. 
După înfrângerea lui Mihai la Mirăslău, în sept. 1600, 
ea şi copiii săi Nicolae şi Florica, au fost închişi, mai 
întâi în cetatea Gilău, apoi în Făgăraş. În 1602 pleacă, 
împreună cu copiii, spre Curtea imperială de la Praga, 
sperând să obțină bunăvoința împăratului în vederea 
recuperării averii pierdute. Întoarsă în ţară, se 
îmbolnăveşte de ciumă şi moare la scurt timp. 
Înmormântată în biserica episcopiei din Râmnicu 
Vâlcea. (A.Ş./M.0.) 


STANCIU, lon (25.V.1945, Târgovişte/Valea 
Voievozilor) Absolvent al Liceului (azi Colegiu Naţional) 
,lenachita Văcărescu” din Târgovişte şi al Facultăţii de 
Istorie de la Universitatea Bucureşti. Îşi ia doctoratul în 
istorie la aceeaşi universitate. Cercetător ştiinţific la 
Institutul National de Istorie „Nicolae lorga”, redactor- 
şef adjunct al „Revistei istorice” a Academiei Române; 
din 1996 profesor titular la Facultatea de Ştiinţe 
Umaniste a Universităţii „Valahia” din Târgovişte şi 
coordonator de lucrări de doctorat. A publicat 
numeroase lucrări (unic autor şi coautor) privind istoria 
modernă a României. (G.C.) 


STARK, Alexandru (6.X11.1931, Târgovişte — 
30.X.1992, Paris) Ziarist, jurnalist, prozator, traducător. 
Termină şcoala primară în oraşul natal, apoi studii 
liceale la Bucureşti şi Şcoala de Ziaristică — Radio 
(1949). Între 1950-1954 studii la Academia de Stat de 
Literatură şi Cultură din Moscova, continuate apoi de 
cele postuniversitare de jurnalistică în Bucureşti (1965). 
Îşi dedică întreaga viata scrisului şi jurnalisticii de radio 
sau televiziune, fiind un adevărat istoric al clipei. Din 
1949 până în ultimul moment al vieții este reporter, re- 
dactor, corespondent extern de Radio şi Televiziune 
(Moscova, Paris). Colaborează cu reportaje la reviste 
şi ziare ale vremii. Debut editorial cu „Maşini electronice 
de spus «noapte bună» şi alte cronici inverse” (1973), 
urmat de „De ce nu cade soarele... şi alte povestiri”. 
(1975), „Reportaj despre un reportaj” (1975), „Daţi-mi 
voie să vă întreb. Amintiri despre amintirile altora” (1976), 
„Aventuri pe diagonală... De la sfârşit la început” (1982). 
Traduce din Ilf şi Petrov, Ilya Erenburg, Gheorghi 
Vladimov, Elizar Maltev. Spirit enciclopedic, cu 
temeinice cunoştinţe şi înclinații certe în muzica, pentru 
care face o adevărată pasiune, rămâne ca o voce 
inconfundabilă a reportajului în mass-media românească 
a ultimelor decenii. (V.P.) 


STATUIA ECVESTRĂ ÎN BRONZ A LUI MIHAI 
VITEAZUL Operă monumentală a sculptorului Mihai 

Marcu, a fost dezvelită în anul 2001, când s-au 
comemorat 300 de ani de la moartea voievodului. Este 
amplasată în Piaţa Mitropoliei. Sculptorul şi-a propus 
să evoce în opera sa strălucita victorie obținută de 
armata română sub conducerea lui Mihai Viteazul la 
Târgovişte, în urma căreia a restabilit capitala țării de la 
Bucureşti la Târgovişte. De aici, de la Târgovişte, şi-a 
început acţiunea unificatorie a Țărilor Romane. (M.O.) 


STATUIA ÎN BRONZ A DIACONULUI CORESI OT 
TÂRGOVIŞTE Turnată după sculptura compozitionala 
a luliei Onita si dezvelita in anul 1970 se afla in fostul 
parc al Muzeului Tiparului şi al Cărţii Vechi Româneşti. 
Ucenic al lui Dimitrie Liubavici, întemeietorul unei tipografii 
la Târgovişte, Coresi a continuat activitatea tipografică la 
Târgovişte si la Braşov, unde a tipărit primele cărți în 
limba română, care au stat la baza limbii literare. (M.O.) 


STATUIA ÎN BRONZ A LUI VLAD ŢEPEŞ Operă a 
sculptorului Dumitru Păduraru, statuia, înaltă de peste 
3 metri, a fost dezvelită în 1985 şi este amplasată în 
parcul Chindia. Autorul sugerează în lucrarea sa chipul 
unui domn necruţător cu duşmanii țării, reamintind faptul 
că însuşi cuceritorul Constantinopolului, marele sultan 
Mahomed al II-lea, a ezitat să intre în Târgovişte, chiar 
dacă era părăsit, de teamă să nu cadă în vreo cursă 
întinsă de Vlad Tepes. (M.O.) 


STATUIA LUI MIRCEA CEL BATRAN Este 
realizată de Georgeta Iliescu-Adoc, în 1993, şi este 
situată în Piaţa Tricolorului. Mircea cel Bătrân, ctitorul 
Târgoviştei, este reprezentat ca un întregitor al 
pământurilor româneşti pe care le apără şi le guvernează 
din capitala de la Târgovişte. (M.O.) 


STAVRINOS Cronicar. Grec de origine din ţinutul 
Epirului, se stabileşte în Țara Românească pe timpul 
domniei lui Mihai Viteazul. Ocupă ranguri înalte (vistiernic) 
îndeplinind şi anumite misiuni diplomatice, fiind singurul 
martor care relatează despre vizita domnitorului la Viena 
şi Praga. După întemnițarea sa la Bistriţa, în Transilvania 
(1602) ştirile sunt contradictorii şi neconcludente până 
la sfârşitul vieţii. Scrie cronica ritmată despre domnia lui 
Mihai Viteazul intitulată: „Vitejiile preacucernicului şi prea 
viteazului Mihai Voievod”, în timpul închisorii de la Bistrița, 
probabil în februarie 1602, fiind o cronică completă a 
întregii domnii a lui Mihai Viteazul, inclusiv a 
evenimentelor care au ca loc central, Târgoviştea. El este 
plin de simpatie fata de marele voievod român, lupta sa 
antiotomană având un profund ecou în epocă. (V.P) 


STĂNCIULESCU, Romi (9.VI.1952, Gura Ocnitei, 
Dâmboviţa) Baschetbalist, arbitru. Absolvent al Liceului 
,lenachita Văcărescu” Târgovişte (1971), Şcolii tehnice 
postliceale de proiectări siderurgice (1973), Colegiul 


Universitar Pedagogic al Universităţii Bucureşti (2003). 
Licenţiat al Universităţii „Valahia” Târgovişte — Facultatea 
de Ştiinte Umaniste, secţia „istorie-arheologie” (2006). 
Diplomă de master la Universitatea „Valahia” Târgovişte 
— Facultatea de Ştiinţe Economice (2007). În anii de 
liceu a început să joace baschet. Calitățile fizice native 
(în special statura), foarte importante în acest sport, nu 
l-au ajutat astfel că a renunţat la o posibilă carieră de 
jucător. În asemenea condiţii s-a dedicat, foarte tânăr 
fiind, arbitrajului. La 19 ani (1971) a terminat cursurile 
Şcolii de arbitrii de baschet organizate la Târgovişte 
(lector Valentin Grigorescu), iar la 21 de ani (1973) 
Federaţia Romana de Baschet l-a promovat în lotul re- 
publican care conducea meciuri în campionatul naţional 
al juniorilor şi şcolarilor şi în divizia „B”. Începând din 
anul 1980 i s-a încredinţat să arbitreze meciuri în divizia 
„A”, femei, iar din 1983 în divizia „A”, bărbaţi. În întreaga 
sa carieră de arbitru a condus peste 300 de meciuri în 
campionatul naţional al juniorilor şi şcolarilor şi divizia 
„B”, precum şi alte peste 300 partide în divizia „A”. În 
1988, forul internaţional de specialitate i-a acordat licența 
de arbitru FIBA. Din această postură a condus peste 
60 de meciuri din principalele competiţii internationele 
europene intercluburi (Euro Liga, Euro Cup, Cupa Korac, 
Cupa Liliana Ronchetti). Un accident nefericit (suferit în 
anul 1998, în timp ce conducea un joc) l-a obligat să îşi 
încheie cariera de arbitru. În 1998 a obţinut licenţa de 
Comisar FIBA în baza căreia, până în prezent a supervizat 
disputarea a peste 50 de partide internaţionale în Europa 
(meciuri intertari, intercluburi, turnee de calificare pentru 
Campionate europene de tineret etc.). Pe plan intern a 
supervizat ca observator peste 330 meciuri oficiale. A 
activat şi pe plan local în diferite ipostaze legate de 
activitatea baschetbalistică. Timp de aproape trei decenii 
(1971-1998) a fost membru al Comisiei Asociaţiei 
Judeţene de Baschet Dâmboviţa, între anii 1978-1992 
deţinând Preşedinţia acesteia. În perioada 1981-1985 a 
fost instructor sportiv la Clubul Sportiv Şcolar Târgovişte, 
iar între 1986-1998 la Otelinox şi CSM Oţelul Târgovişte 
a fost responsabil cu problemele organizatorice pentru 
echipele de baschet în relațiile cu Federaţia, arbitrii, 
observatorii, mass-media etc. (A.B.) 


STĂNESCU, Alexandru (februarie 1913, Ovidiu, 
Constanţa — 21.V.1946, Târgovişte) Liderul Sindicatelor 
Unite. Studiază cinci clase primare, apoi se califica 
strungar. Este atras de viata politică interbelică. În anul 
1932 face parte din Frontul Social Democrat, apoi în 
1937 se orientează spre Partidul Comunist Român, 
intrând în legătură cu Gheorghe Popescu — viitorul pre- 
fect. Activează câţiva ani în ilegalitate. După 23 august 
1944 se implică în acţiunile tineretului comunist. Îşi 
câştigă reputaţia de bun negociator sindical, un raport 
al P.C.R. din 19 decembrie 1945 subliniind că „a izbutit 
să facă sudarea tuturor sindicatelor, grupându-le în 

Sindicatele Unite de astăzi”. La 23 octombrie 1944 
semnează din partea Sindicatelor Unite constituirea 
Frontului Naţional Democrat. Se înscrie în Partidul 
Comunist Român în 1945 şi susține ascensiunea 
acestuia spre putere. În 1946 Sindicatele Unite 
cuprindeau 13 000 de membrii. Un raport al P.C.R. îl 
caracteriza pe Alexandru Stănescu drept „un om cu multă 
putere de muncă şi destul de bine pregătit în materie 
sindicală muncitorească, poartă însă vina că încă nu 
şi-a creat cadre pentru el”. Ziarul „Chemarea” îl socotea 
„un neobosit organizator al sindicatelor profesionale din 
județul Dâmboviţa”. La înmormântarea sa au fost prezenți 
reprezentanţii autorităţilor comuniste: prefectul Gheorghe 
Popescu, lon Rădulescu — primarul Târgoviştei, Tănase 
Borţoi — secretarul Frontului National Democrat ş.a. (M.C.) 


STĂNESCU, Emil (25.X1.1954, Brezoaiele, 
Dâmboviţa) Arhitect, poet, prozator, publicist. Studii 
primare şi gimnaziale în comuna natală, apoi cele liceale 
la Bucureşti (1974). Licenţiat la Institutului de Arhitectură 
„lon Mincu” din Bucuresti (1982). A lucrat ca arhitect la 
Alba lulia (1982-1985) şi Târgovişte (1985-1989). Din 
1990 îşi deschide propriul birou de arhitectură, realizând 
proiecte interesante, care au contribuit la îmbogățirea 
zestrei urbanistice a Târgoviştei (Pieţele principale ale 
oraşului, Baza de Sport şi Agrement „Crizantema”, 
Modernizarea hotelului „Dâmboviţa”, sediul Distrigaz 
Sud). Are preocupări literare încă de pe băncile liceului, 
când a înfiinţat şi condus cenaclul literar ce purta numele 
lui Mircea Dinescu, iar ca student frecventează cenacluri 
literare bucureştene. Debut publicistic cu poezie la 
„Luceafărul” (1986). În anul 2000 este premiat pentru 
poezie la Festivalul National „Moştenirea Vacarestilor” 
de la Târgovişte. Colaborează la ziare şi reviste de profil 
(„Luceafărul”, „Litere”, „Viaţa Basarabiei”), sau în emisiuni 
literare la Radio România Cultural (2002). Membru al 
Societăţii Scriitorilor Târgovişteni (2005), al Uniunii 
Scriitorilor din Moldova (2010) şi al Uniunii Ziariştilor 
Profesionişti din România (2011). Debut editorial cu 
volumul de poezie „Manole spre Ida şi alte poeme” 
(2001), urmat de „Fructele izolării” (2002) şi romanul 
„Cameleonul” (2004), „Strada Edgar Quinet şi eu sau 
Între Litere şi Arhitectură” (2005, eseu), „Nocturne/Diurne 
sau Platoşele suprapuse / Mica poveste a verbelor” (2006, 
versuri), „Liberus/Centurionul” (2008, versuri), „Liberus 
nocturnus” (versuri, 2010), „Sub soarele sudului” (proză, 
2011), „Bunicul sau micile cărți ale regăsirii (2011), 
„Portretul arhitectului echilibrist pe o sârmă roşie ghimpată 
sau visul cel frumos şi oraşele de aer” (2011, semnat cu 
pseudonimul Felix lancu Brezoianu). (V.P.) 


STĂNESCU, lon (23.1.1929, Gherceşti, Dolj — 
7.V1.2010) Om politic, ministru, membru în structurile 
centrale ale regimului comunist. În anul 1947 s-a înscris 
în Partidul Comunist Român, urmând diverse forme de 

învățământ de partid, precum şi şcoala de ofițeri politici. 
În anul 1963 a obţinut licenţa în ştiinţe juridice. A lucrat 
ca instructor şi activist UTM, fiind apoi promovat în 
aparatul central al PCR. A îndeplinit diverse funcții: 
prim-secretar al Comitetului Regional de Partid Oltenia 
(1964-1968), preşedinte al Consiliului Securităţii Statului 
(1968-1972), ministru de Interne (1972-1973), şef de 
sector la Gospodăria de Partid a C.C al PCR (1973- 
1974), prim-secretar al Comitetului judeţean PCR 
Dâmboviţa. (1974-1977). După anul 1977 şi până în 1989 
a activat ca secretar al C.C. al PCR, ministru secretar 
de stat, şef al Departamentului pentru construcții in 
străinătate, ministru al turismului. De numele său se 
leagă importante realizări în Târgovişte: platforma 
industrială cu marile întreprinderi (Oţelăria, SARO, 
ROMLUX), Casa Sindicatelor, piața agroalimentară, noua 
policlinică de pe platforma industrială, podul de la ieşirea 
spre Valea Voievozilor, Casa Ştiinţei şi Tehnicii pentru 
Tineret, modernizarea stadioanelor „Metalu/” şi „Petrolul”, 
elaborarea planului de sistematizare a oraşului, lucrări 
de infrastructură, restaurarea Curţii Domnesti etc. (M.C.) 


STĂNESCU, Stelian (1845-1900, Târgovişte) A fost 
primar între 17 iunie 1889-10 octombrie 1889, dar din 
cauza mandatului redus în timp, nu a avut posibilitatea 
să înceapă proiecte importante. (M.O.) 


STĂNESCU, Valentin (20.XI.1920, Bucureşti — 
4.IV.1994, Bucuresti) Antrenor principal al echipelor de 
fotbal „Metalul” Târgovişte (1958-1963, reuşind promovarea 
în divizia B, 1959 şi apoi în divizia A, 1961; un loc 13, 
1962, în divizia „A”; un loc 7, 1960 şi un loc 2, 1963, 
ambele în divizia „B”) şi „Clubul Sportiv” Târgovişte (1984- 
1985; prima jumătate a campionatului, în divizia „B”). A 
mai activat ca antrenor la formațiile „Locomotiva MCF” 
Bucuresti, „Dunărea” Giurgiu, „Unirea” Focşani, ,Metalul” 
Târgovişte, ,Rapid” Bucureşti, „Steagul Roşu” Braşov, 
„Steaua” Bucureşti, „Petrolul” Ploieşti, „Universitatea” 
Craiova, ,Dinamo” Bucuresti. A câştigat, în calitate de 
antrenor principal, de 3 ori titlul de campion national („Rapid” 
Bucureşti 1966, 1967; „Universitatea” Craiova 1979, 1980; 
„Dinamo” Bucuresti 1981, 1982) şi o dată Cupa României 
(„Dinamo” Bucuresti 1981, 1982). În două perioade (1973- 
1975 şi 1980-1981) a fost antrenorul echipei naţionale 
de fotbal. Antrenor emerit. Membru de onoare al 
Federaţiei Române de Fotbal. Cariera de antrenor a lui 
are ca repere importante Târgoviştea. Aici s-a făcut pentru 
prima dată remarcat (1959, prima promovare în divizia 
„B”; 1961, prima promovare în divizia „A”) şi tot de aici a 
ieşit la pensie (1984). (A.B.) 


STAROSTIA DE IZNAFURI - A CONSTRUC- 
TORILOR DE BINALE (sf. sec XIX-lea) Grupa dulgheri, 
tâmplari şi zidari. Îşi desfăşura activitatea în baza unor 
statute, dispunea de un buget propriu, stabilea preţul 

de execuţie al lucrărilor, reglementa lucrările legate 
de ucenicie. În 1854 erau înregistraţi 24 de dulgheri, 
10 tâmplari, 10 zidari, 26 fierari, iar staroste era llie 
Gligore. (G.T./ C.V.) 


STÂNCĂ, Stefania (10.X.1920, Târgovişte — 
14.X1.1984, Târgovişte) Profesoară, poetă, traducătoare, 
publicistă. Pseudonim literar al Ştefaniei Nicolescu. 
Şcoala primară, urmată de Liceul „Carabella” în oraşul 
natal. Facultatea de Drept, apoi Facultatea de Filozofie 
şi Istorie a Universităţii din Bucuresti. Îmbrăţişează 
cariera didactică, funcţionând până la pensionare (1976) 
la diferite şcoli din judeţ şi Târgovişte. Pentru o scurtă 
perioadă a fost redactor al Editurii „Boema” din Bucuresti 
(1946-1947) şi bibliotecar şef al Bibliotecii oraşului 
Târgovişte (1951). Debutează cu poeziile „În noapte” şi 
„Chemare târzie”, în ziarul targovistean „Ancheta” (1940). 
Tot aici va semna şi cronici literare cu pseudonimul 
Alba-Maria Seimeanu. Participă în 1942-1943 la unele 
şedinţe ale Cenaclului „Zburătorul”, condus de Eugen 
Lovinescu. Colaborează cu poezii, cronici literare, 
traduceri în reviste şi ziare locale sau la nivel naţional. 
Debut editorial la „Boema” din Bucureşti, în 1947 (unde 
lucra ca redactor), cu volumul de poezii „Întâia carte”. 
Cu un an înainte, prefatase şi îngrijise volumul de poezii 
al lui Artur Enasescu „Revolta zeului”. A tradus romanul 
„Malaise” al scriitorului francez Henri Fauconnier, ce 
urma să apară în 1948 la aceeaşi editură. Desființarea 
ei a dus la pierderea atât a volumului de poezii cât şi a 
traducerii. (V.P.) 


STEAGUL TÂRGOVIŞTEI A fost descris în 
octombrie 1603 de către condotierul Camilo Cavriolo, 
care spune că avea „culoarea sângerie, pe care era 
pictat un cap frumos de tânără fecioară (Maica Domnului) 
cu splendide hieroglife”. Descrierea acestuia era 
asemănătoare cu pecetea Târgoviştei. Acesta flutura 
alături de un steag „de damasc alb, pe care era pictat 
un corb cu cruce dublă şi stea roşie în cioc, aflat 
deasupra unui enupăr verde”, în care recunoaştem 
stindardul țării. Cele două stindarde mari ale ţării erau 
socotite făcătoare de minuni”. (M.O.) 


STEAUA Foaia Ligii Poporului sub preşedinţia 
generalului Averescu. Apare la Târgovişte între 17 
noiembrie 1919 şi 20 februarie 1922. Odată pe 
săptămână, duminica. Girant responsabil: Stavri 
Diaconescu. Tipografia „Viitorul” Târgovişte (nr. 1-4, 
1920), „Dâmboviţa” (ne. 6-9, 1920 şi 1-3, 1921), „Noua, 
loan N. Negoescu (nr. 4, 1922). De asemenea, nr. 2-3 
din 1921, apare sub direcţia unui comitet. La nr. 4 din 
26 februarie 1922 nu mai apare niciun fel de menţiune 
în subtitlu. În primele numere declanşează o serie de 
atacuri la adresa primarului oraşului, lonică Dovlecel. 
Evidentia faptul că la 1 octombrie 1920 „era întâia dată 

când oameni de diferite partide politice se întrunesc ca 
să deslege probleme de gospodărire comunală pentru 
binele populaţiei şi numai al ei”. Tot în aceeaşi lună se 
dădea informaţia că a fost cumpărat un local pentru 
Şcoala Normală în valoare de 150.000 lei. (V.P.) 


STEAUA Ziar săptămânal independent. Apare în 
perioada 8 ianuarie — 1 martie 1931, sub conducerea 
unui Comitet. Scopul său era de „a protesta cu cea 
mai mare energie contra ilegalităţilor comise de autorităţi, 
precum şi a înfiera orice act abuziv din partea oricui îl 
va înfăptui. [...]. Nu urmărim anume interese, dar căutăm 
pe orice cale a ajuta pe cititorii ce binevoiesc a ne da 
concurs”. Cele mai multe articole aparțin lui V. Rizescu 
— şeful portăreilor si se referă la oferte de vânzare- 
cumpărare, vânzări cu licitaţii, hotărâri ale Judecătoriei 
Târgovişte. (M.C.) 


STEAUA DÂMBOVIȚEI Foaia Ligii Poporului de 
sub preşedinţia generalului Averescu. Apare la 
Târgovişte în perioada 15 octombrie 1919 — august 1921. 
Sun direcția Comitetului secției Dâmboviţa. Girant 
responsabil Şerban Tassian (nr. 1-29), C. Popescu (nr. 
30-37). Tipografia „Viitorul” Petre G. Popescu, 
Târgovişte. Are trei serii. Prima îşi încetează activitatea 
în august 1921, cea de a doua este o efemeridă, iar 
cea din 1929 are ca subtitlu: „Ziarul Partidului Poporului 
de sub preşedinţia generalului Averescu” (de la nr. 29 
din 22 septembrie 1929). De la nr. 8-11 din 1919, este 
prim redactor N. Constantinescu. Sunt relatate 
evenimente ca recunoaşterea internaţională a Unirii 
Basarabiei cu România. Vizita generalului Alexandru 
Averescu (fondatorul partidului) în localități din județul 
Dâmboviţa (Lunguletu, Bâldana, Mătăsaru, Găeşti), 
acțiunea de împroprietărire în judeţul Dâmboviţa 
(Văcăreşti), înăbuşirea grevei generale din 1920, de către 
guvernul Averescu, precum şi informaţii de interes privind 
viata economică şi socială din Târgovişte şi județ. (V.P.) 


STEAUA POPORULUI Apare cu subtitlul „Organ 
al Partidului Poporului sub pregedentia generalului 
Averescu”, având ca slogan „Prin muncă şi ordine la 
propăşire”. Ziarul apare bilunar în perioada 16 februarie 
1924 — 25 septembrie 1925 şi iulie -noiembrie 1929, 
sub direcția maiorului |. Răducănescu. Redacţia şi 
administraţia se găseau pe strada Maior Brezişeanu, 
nr. 16 din Târgovişte. Scopul ziarului era promovarea 
politicii averescane: „Poporul n-a uitat că ori de câte ori 
a fost la răspântie, salvatorul a fost întotdeauna generalul 
Averescu”. Se dorea reînvierea mitului Averescu si 
susţinerea ideii că generalul reprezenta „soluţia sigură” 
pentru viaţa politică din România. Scriu articole 
interesante, dar cu un evident caracter propagandistic 
„condeieri” cunoscuţi: lancu Anastasescu -— liderul 
organizaţiei județene averescane, profesorul |. Pavelescu 

— fost deputat, învățătorii Nicolae Dobre şi Gheorghe 
Bucurică, Vasile Voiculescu — Vârfuri, Aurel Călinescu, 
lon Radu, lancu Stroescu, Popa Ştefan, Nicolae lonescu 
— Heroiu, Grigore Grigorescu — Pietrosita, Stere 
Soiculescu ş.a. Temele abordate sunt variate, ele 
reflectând atât realităţile din județ cât şi pe cele din 
tara: vizitele generalului Averescu în Italia (martie 1926), 
alegerea lui lancu Anastasescu ca lider judeţean al 
Partidului Poporului (16 iunie 1929), situaţia politică din 
Târgovişte, „Poşta ţăranului”, vizita generalului Averescu 
în Dâmboviţa pe traseul Bujoreanca-Băleni-Târgovişte- 
Gaesti-Lunguletu-Titu-Potlogi pe 29 septembrie 1929, 
sărbătorirea liderului județean lancu Anastasescu pe 
10 noiembrie 1929 la sala „Lăzărescu”, telegrame către 
Carol al II-lea la revenirea în tara (iunie 1930), participarea 
lui lancu Anastasescu la Congresul pe tara al Partidului 
Poporului (23 martie 1930), situaţia socială agravată de 
criza economică, incidentele din Târgovişte dintre 
averescani şi national-taranisti (august 1929), întrunirea 
organizaţiei judeţene averescane (13 iulie 1930), şedinţele 
conducerii judeţene, interviuri acordate de generalul 
Averescu ş.a. Titlurile articolelor sunt semnificative: „Unde 
nu-i cap, vai de picioare”, „Domnul Mihalache şi țăranii”, 
„Cine ne guvernează”, „Guvernul se topeşte”, „E timpul”, 
„Părintele poporului”, „Trăiască regele Carol al II-lea”, „Țara 
e împotriva guvernului Maniu” ş.a. (M.C.) 


STEGĂROIU, lon (25.X1.1951, Horezu, Vâlcea) Îşi 
ia licența la Facultatea de Economie Industriei, 
Construcţiilor şi Transporturilor de la Academia de studii 
Economice din Bucureşti; doctor în economie la 
Universitatea „Dunărea de Jos” din Galaţi. Economist, 
economist principal, şef de birou, contabil-şef la 
Combinatul de Oteluri Speciale din Târgovişte, cadru 
didactic la Universitatea „Valahia”, decan al Facultății 
de Ştiinţe Economice şi prorector la aceeaşi universitate. 
Visiting professor la universități din Franţa, Belgia şi 
Republica Moldova; profesor asociat la Academia de 
Ştiinţe Economice din Bucureşti şi la universități din 
Galaţi şi Piteşti. Membru al unor asociaţii şi centre 
internaţionale de cercetare economică şi beneficiar al 
burselor ,Socrates”, „Erasmus” şi „Leonardo da Vinci”. 
Realizator al unor varii teme de cercetare internaţionale 
şi naţionale. Publică lucrări despre management, mar- 
keting, gândire şi epistemologie economică. (G.C.) 


STEMA ORAŞULUI (1938) Pe scut albastru, un zid 
crenelat de argint, cu două turnuri laterale rotunde şi 
crenelate; între ele două personaje domneşti din aur, 
deasupra acvila cruciată din aur, cu ciocul şi ghearele 
roşii, însoțită în dreapta de un soare de aur şi în stânga un 
crai nou tot de aur. Simbolizează vechea capitală a Țării 
Româneşti. Scutul este timbrat cu o coroană murală de 
argint, cu cinci turnuri, din care iese acvila cruciată, neagră, 
privind spre dreapta şi cu aripile întinse. (G.T./ C.V.) 

STEMATIU, lon (1865-1936, Târgovişte) Primar 
între 1 martie 1896 — 2 septembrie 1897 şi 13 ianuarie 
1904-12 ianuarie 1905. În timpul său, bulevardul gării a 
prins contur. Trasat potrivit unei concepții urbanistice 
moderne, cuprindea o suprafață de 21.384 mp, având 
lungimea de 1015 m şi lăţimea de 22 m, cu trotuare 
largi, fapt ce reprezenta o noutate, târgoviştenii fiind 
mândri de acest proiect. În acest spaţiu au fost plantați 
359 de castani, între care au fost fixate 25 de bănci, 60 
de felinare susţinute pe stâlpi de fontă. Predarea întregii 
lucrări s-a efectuat la 8 aprilie 1899 în mandatul 
primarului Dimitrie Athanasiu. Tot în mandatul lui lon |. 
Stematiu au început lucrările la Tribunal şi s-a amenajat 
parcul din grădina din fata prefecturii. Creşterea 
economică a întregii zone în care se afla oraşul a 
determinat analiza pentru construirea unui nou pod 
metalic modern peste Ialomiţa. Primarul a solicitat 
ajutorul Ministerului Lucrărilor Publice, care a oferit 
tablierul metalic al unui pod desființat de pe apa Moldovei 
de lângă Roman. În 1896 primăria a contractat un 
împrumut pentru construirea unui palat administrativ al 
oraşului, pentru întocmirea planurilor fiind desemnat 
italianul Baldasar Vignasa Giovani. În al doilea mandat 
ca primar a continuat iniţiativele perioadei anterioare. 
Serviciul telefonic a realizat legături cu județele vecine, 
în timp ce în cadrul județului posturi telefonice funcționau 
la Bilciuresti, Titu, Găeşti, Voineşti, Pietrosita si 
Pucioasa. A achizitionat cinci lampi, cunoscute sub 
numele „Lumina județului Dâmboviţa” pentru că pretul 
acestora era unul mai mic decât al lămpilor Washinthon, 
iar lumina produsă superioară. (M.O.) 


STICLĂRIA DE LÂNGĂ TÂRGOVIŞTE 1783-1823 
În apropierea oraşului pe Valea Ruzii, funcţiona o altă 
sticlărie menţionată la 27 aprilie 1783, când Alexandru 
Moruzi cerea să i se trimită mostre de sticlă lucrată. În 
anii următori este amintit Moise ovreiul care pe cheltuiala 
sa, a luat în antrepriză sticlăria, producând diverse 
sortimente de sticlă necesare Curţii Domnesti, cât si 
pentru orăşeni. La 1793 acesta se adresa domnitorului 
Mihai Suţu cerându-i să scutească de dări şase meşteri 
sticlari conform tradiţiei. Sulzer, la 1783, a menţionat 
că sticla produsă aici este impură, de culoare verde şi 
netransparentă. Meşterii sticlari erau scutiţi de dări aşa 
cum reiese dintr-un document de la 1793 al domnitorului 
Mihail Şuţu. În sticlăria de la Târgovişte, la 1796, este 
amintit meşterul sticlar Conrad Gottlieb, din Braşov, 
care făcea reparații la sticlărie. La 1814 apar menţiuni 
că sticlăria, proprietatea banului Golescu funcționa cu 
meşteri sticlari nemți. Banul Golescu a acordat o atenţie 
deosebită sticlăriei şi a angajat ca forță de munca 
locuitori din împrejurimi, cărora le plătea dările în valoare 
de 1600 taleri. Fiul său, Nicolae Golescu, a acordat 
aceeaşi atenţie dezvoltării sticlăriei, intervenind la 
domnie pentru scutirea de dări a lucrătorilor. Acesta, 

prin intermediul ispravnicului de județ, obținea forța de 
muncă necesară sticlăriei. Sticlăria a funcţionat cu mici 
întreruperi aproape 40 de ani fabricându-se sticle şi gea- 
muri, în cantități importante în ansamblul economiei. 
Sticlăria a ajuns la înflorire maximă în timpul banului 
Golescu, devenind o manufactură care putea fi numită 
fabrică, datorită forței de muncă angajate. (G.T./ C.V.) 


STICLĂRIA LUI CONSTANTIN BRÂNCOVEANU 
Este cunoscută din relatarea lui Antonio Maria del 
Chiaro. Se preciza că noua manufactură de sticlă este 
situată la două mile italiene departe de Târgovişte şi 
producea sticlă de calitate bună (fata de cea din Polonia), 
transparentă, de culoare albastră. În tariful vamal al Țării 
Româneşti din anul 1767, se menţiona printre produsele 
la export (în special în Peninsula Balcanică) sticla de 
Târgovişte. Sticlăria a fost amintită în documentele din 
17 septembrie 1740, 27 aprilie 1798, 1827, harta rusă 
de la 1835. (G.T./ C.V.) 


STICLĂRIA LUI MATEI BASARAB Realizată în 
parte cu ajutor braşovean, de unde se aducea materia 
primă, a fost menţionată în scrisoarea din 11 aprilie 
1642 -1644 a vornicului Dragomir către Minai 
Goldschmied (Braşov), în care era pomenită sticlăria 
lui „vodă”. Tradiţia locului situează această primă 
sticlărie, în aproprierea Târgoviştei. (G.T./ C.V.) 


STICLĂRIA ROMÂNEASCĂ SAR TÂRGOVIŞTEA 
fost înființată în 1936 din iniţiativa lui C. Stegăroiu, situată 
pe Calea Domnească nr.6. Aceasta producea sticle de 
bere şi sifoane, baloane de diferite mărimi, borcane, căni, 
bazine, damigene, recipiente medicale, sticle de lampă. 
A funcţionat până în anul 1947 când a fost desființată, 
însă oraşul livra pieţei produse de sticlărie de la 
Întreprinderea Victoria Târgovişte. (G.T./ C.V.) 


STOIAN, Dan (21.IV.1944, Târgovişte — 11.V.1992, 
Bucureşti) Se formează muzical, iniţial, în familie, tatăl 
său, un cunoscut medic târgoviştean, fiind şi dirijorul 
orchestrei medicilor din vechea cetate voievodală, urmând, 
apoi, cursurile Conservatorului „Ciprian Porumbescu” din 
Bucuresti, secţia dirijat — compoziţie. Cu orchestra proprie 
susține numeroase turnee peste hotare; realizează peste 
500 de orchestratii la radio, televiziune si case de 
înregistrări; dirijează una din cele două orchestre de 
acompaniament la Festivalul national de romanțe 
„Crizantema de Aur”. Creează piese de muzică uşoară, 
multe devenite şlagăre, pentru reviste muzicale. A fost 
distins pentru arta sa cu premii ale unor prestigioase 
festivaluri de muzică uşoară. Este membru al Uniunii 
Compozitorilor şi Muzicologilor din România. (G.C.) 


STOICA OT TÂRGOVIŞTE A lucrat la începutul 
secolului al XVII-lea, activitatea sa demonstrând că 

centrul de pictură de la Târgovişte nu-şi incetase 
existența, meşterii de aici fiind solicitati la diferite lucrări. 
A fost un pictor priceput, care a dominat prin activitatea 
sa întreaga perioadă. Prezent la Brădet-Argeş în 1615 
unde a pictat două icoane, „Înălțarea” şi „Isus 
Pantocrator”. | se atribuie şi icoana descoperită la Ruda- 
Barsesti, care înfățişa chipul Maicii Domnului, 
„Îndurătoarea”, datată în 1622. Pictorul a păstrat vechile 
canoane iconografice, în timp ce armonia şi calmul sunt 
prezente, alături de căldura omenească ce emană din 
imagine, toate aducându-şi contribuţia la reuşita 
desenului şi la nuantarea culorilor. (M.O.) 


STOICA, Adriana-Laurentia (10.X.1967 — 
9.11.2006) Cantareata, compozitoare pop-rock, actriță, 
cunoscută sub numele de Laura Stoica. Absolventă a 
Liceului „Nicolae Ciorănescu” din Târgovişte, urmează 
cursurile de canto clasic, cu profesorul Emil Niculescu, 
la Şcoala Populară de Artă din Târgovişte (1986). În 
1989 a devenit solistă a teatrului de revistă „Toma 
Caragiu” din Ploieşti, timp de un an. În perioada anilor 
1987-1991 a participat la toate concursurile muzicale 
organizate în România pentru tinerele talente. S-a lansat, 
în 1990, la festivalul de la Mamaia. Un an mai târziu a 
fost declarată cea mai bună solistă pop-rock, iar melodia 
„Un actor grăbit”, compusă de Bogdan Cristinoiu, a fost 
aleasă piesa anului. În 1992 participă la Festivalul 
International „Cerbul de Aur” — secțiunea Debut 
Discografic — cu melodia „Un actor grăbit”, obține premiul 
|. Este prezentă la Festivalul Internaţional Pop Festival 
(ținut în Austria) unde interpretând melodiile „Un actor 
grăbit” / „No one sees tears” obține locul al III. Se numera 
printre concurenții prezenţi la Festivalul Internaţional 
Maltese Song Festival, ţinut în Malta, unde pentru 
melodia „E toamnă iar pe străzi” obține premiul pentru 
cea mai bună voce feminină. În 1997 participă la 
Festivalul Internaţional „Cerbul de Aur” la secțiunea 
Discografie unde pentru melodia „Nici o stea” obține 
premiul al Il-lea Participă la Festivalul National de 
Muzică Uşoară Mamaia '97, secțiunea şlagăre, unde 
interpretând melodia „În singurătate” obține premiul III. 
În 1998 participă la Pamukalle Festival, ținut în Turcia, 
unde interpretând melodia „Ea nu ştie ce vrea” obține 
premiul juriului. În 2001 participă la Discovery — Varna- 
Bulgaria unde pentru melodia „| need love” obține trofeul 
pentru cea mai bună interpretare, premiul criticii şi 
premiul special al juriului. Debutează, în 1999, pe scena 
Teatrului Nottara din Bucureşti interpretând rolul Vasilisa 
din piesa „Azilul de noapte” de Maxim Gorki, în regia 
lui Constantin Codrescu. În anul 2000 a absolvit 
Facultatea de Teatru, Secţia Arte, din cadrul Universității 
Ecologice din Bucuresti, în clasa Adrianei Popovici, fiind 
licenţiată in Arta-Actorie, (anii I-II, dr. prof. univ. Adriana 
Popovici; anii III-IV, profesorii C-tin Codrescu, Vlad 
Radescu, Doru Ana). În 1994 i-a ființă fundaţia „Laura 

Stoica” prin care sprijină tinere talente. În anul 2003 se 
înființează trupa Laura Stoica Band care, de-a lungul 
anilor, participă în recital la festivaluri sau diferite 
evenimente. În 2007 a avut loc prima ediţie a Festivalului 
Laura Stoica, organizat de fratele acesteia, Alexandru, 
din dorința de a promova tinerele talente din România. 
Din discografia ei fac parte: „Un actor grăbit” (single, 
1992), „Focul” (album, 1994), „Nici o stea” (album, 1997), 
„Oameni de zăpadă” (compilaţie, 1997), „Back Stage 
Live” (compilaţie, 1999), „S-a schimbat” (album, 2005), 
„Dă, Doamne, cântec” (best of, 2007), „Ediţie specială” 
(DVD, 2007), „Focul” (album reeditat, 2008), „Vino” 
(album, 2009). (M.S.) 


STOICA, Flavia Mihaela (17.X1.1973, Târgovişte) 
Cantautoare, poeta. Primul an de studii preuniversitare 
îl urmează la Liceul de Muzica „Dinu Lipatti” Bucuresti 
(1989-1990), următorii trei ani la Liceul Industrial 
„Voievodul Mircea” din Târgovişte (1990-1993). În 
perioada 1990-1993, sub îndrumarea prof. Constanţa 
Câmpeanu, urmează cursurile la Şcoala Populară de 
Arte, secţia canto şi, în particular, cu George Grigoriu 
şi Camelia Dăscălescu (1990-1991). În 2010 absolvă 
cursurile Facultăţii de Jurnalism şi Relaţii Publice „Spiru 
Haret” Târgovişte. Debutează cu volumul de versuri 
„Poem pentru tine” (2003), urmat de „Suflet pereche” 
(2005) şi „Îngeri” (2007). Pe plan muzical debutează cu 
albumul „Cu tine-n gând” (2006). Obține premii la 
festivaluri de muzică uşoară, printre care: „Când castanii 
înfloresc” (1993), „Aurelian Andreescu” (1994”, „Mihaela 
Runceanu” (1994) ş.a. (M.S.) 


STOICA, lon (19.VI.1951, Cândeşti-Vale, 
Dâmboviţa) Preot, conferenţiar. A absolvit Seminarul 
Teologic din Bucureşti (1972), licenţiat al Facultăţii de 
Teologie Ortodoxă din Bucureşti (1976), cu studii 
postuniversitare stagiu doctoral la Facultatea Teologie 
Bucureşti 1976-1978 şi la Universitatea din Bonn, 
Germania (1978-1980), teologie evanghelică, catolică, 
vechi catolică, filozofie şi pedagogie. Stagiu doctoral la 
Universitatea Bucureşti, doctor în teologie (2004) cu 
teza ,Preotia în lumina Teologiei Catolice şi Protestante. 
Studiu istoric, exegetic şi dogmatic”. Şef serviciu relații 
externe bisericeşti la Patriarhia Română, consilier cul- 
tural şi membru fondator al revistei „Lumină pentru suflet” 
a Arhiepiscopiei Târgoviştei. Membru fondator al 
Facultăţii de Teologie al Seminarului Teologic din 
Târgovişte. Lector universitar titular la disciplinele Istoria 
Bisericii Ortodoxe Române şi Teologie Dogmatică la 
Facultatea de Teologie din 1992 până în 2005. 
Conferenţiar universitar Teologie Sistematică din 2006. 
Secretar ştiinţific al Facultăţii de Teologie, prodecan al 
Facultăţii de Teologie, director studii FR, fondator şi 
director al Centrului de Cercetări Interdisciplinare „Sf. 
Maxim Mărturisitorul” şi al revistei „Mărturie comună. 

Credinţă şi ştiinţă in dialog”, actualmente, directorul 
departamentului de master în cadrul Facultăţii de 
Teologie. Traducător de limbă germană. Autor a peste 
50 de eseuri, articole, şi studii de specialitate, partici- 
pant la multe congrese, conferinţe şi simpozioane 
naţionale şi internaţionale şi autor a trei volume. Paroh 
al Bisericii „Izvorul Tămăduirii” din Târgovişte. (Arhiep.) 


STOICA/ STOICHITA din Stramba (sec. XVI, 
Strâmba, Gorj — 1620) Dregător muntean. Logofăt II 
(1594-1595), mare vistiernic (1597-1599, 1611 1618, 
1619-1620), mare postelnic în Transilvania şi Moldova 
(1600), postelnic (1601), mare logofăt (1602-1607). 
Ginerele marelui stolnic Sârbu din Cerneti. A fost unul 
dintre principalii boieri ai lui Mihai Viteazul, sustinandu-i 
iniţiativa de a cuceri Ardealul, pentru care obține 
aprobarea împăratului habsburgic (iul. 1599). Face parte 
din guvernul Ardealului şi se opune uciderii nobilimii 
maghiare adverse. Împroprietărit în Transilvania, este 
trimis la Praga (ian. 1600) pentru a solicita recunoaş- 
terea lui Mihai ca guvernator al Ardealului cu titlu ereditar 
de principe şi bani pentru oştire. Deşi s-a întors fără un 
răspuns clar, l-a încurajat pe domn să nu cedeze 
Ardealul. După uciderea acestuia, a participat alături 
de Buzesti la alungarea lui Simion Movilă, făcând apoi 
parte din locotenenta domnească de la Târgovişte (a. 
26 iun./6 iul. — a. 7/17 oct. 1601). Apropiat de următorii 
domni, Radu Şerban — pe care îl însoţeşte în pribegie la 
Tyrnau (1614) şi îi apără interesele pe lângă împărat — 
şi de Radu Mihnea, este din nou în locotenenta 
domnească la Târgovişte (13/23 iul. — 6 /16 sept. 1616). 
Acumulând o avere considerabilă (peste 15 sate la 
moartea lui Mihai Viteazul), a donat-o ctitoriei sale, 
mănăstirea din Strâmba (unde este înmormântat) de 
teamă să nu o piardă. După alungarea lui Simion Movilă 
o va relua şi o va spori considerabil, spoliind visteria 
domnilor Alexandru llias şi Gavril Movilă. (A.$./M.O.) 


STOLOJAN, Theodor (24.X.1943, Târgovişte) 
Economist şi om politic. Absolvent al Facultăţii de 
Finanţe şi Contabilitate din cadrul Academiei de Studii 
Economice Bucureşti (1966), doctor în ştiinţe 
economice (1980). Economist în diverse instituţii din 
Ministerul Industriei Alimentare şi Ministerul Finanţelor, 
inspector general în Departamentul Venituri de Stat şi 
consultant în Ministerul de Finanţe (1988-1989), profesor 
universitar la Bucureşti şi Braşov, economist şi senior 
economist la Banca Mondială (1992-1999). Important 
om politic în perioada postdecembristă: ministru ad- 
junct la Finanţe (decembrie1989-iunie 1990),ministru al 
Finantelor(1990-1991) prim-ministru (1991-1992), 
preşedinte al Partidului Naţional Liberal (2002-2004), 
consilier prezidenţial (2004-2006), preşedinte al 
Partidului Liberal Democrat (2007), prim-vicepreşedinte 
al Partidului Democrat Liberal, europarlamentar (din 

2007-prezent). Cetăţean de onoare al oraşului Târgovişte, 
are contribuţii la înființarea Universităţii „Valahia” (1991) 
şi la procesul de modernizare a municipiului. (M.C.) 


STORCK, Carol (21.V.1826, Hanau, Germania — 
18.V.1897, Bucureşti) Sculptor. A fost nevoit să 
părăsească Resch, Parisul, unde studia şi lucra pe un 
post de cizelator, din cauza revoluţiei de la 1848. Stabilit 
în Țara Românească a fost solicitat pentru realizarea 
unor lucrări de sculptură ornamentală şi funerară. A lucrat 
la început şi ca modelator în atelierul de ornamente al lui 
George Fless, apoi s-a perfecţionat la Munchen între 
1857-1858 în arta statuară. La întoarcere şi-a înființat un 
atelier de teracote, apoi de piatră şi de sculptură în lemn. 
S-a remarcat la expoziţiile internaţionale din 1882, 1997. 
S-a făcut cunoscut prin realizarea busturilor domnitorilor 
Al. |. Cuza şi Carol |. Profesor de sculptură la Şcoala de 
Belle-Arte din Bucureşti (1865-1887) s-a remarcat şi prin 
conceperea unor monumente comemorative înclinate 
Războiului de Independenţă (Grivița, Smârdan, Prahova, 
Vidin). La Viforâta a conceput şi realizat din însărcinarea 
lui Carol |, monumentul generalul Matei Vlădescu, 
aghiotant al regelui. (M.O.) 


STORCK, Frederic/ Fritz (1.1872, Bucureşti — 
1920) Sculptor, reprezentant al eclectismului clasic. 
Fiul lui Carol Storck, a făcut studiile primare şi 
secundare la Bucureşti, după care a studiat la Munchen 
sub îndrumarea lui W. von Rumann, profesor la Belle- 
Arte. După o şedere de 6 ani, a lucrat în Franţa, unde a 
obținut medalia de argint la Expoziţia organizată la Paris 
în 1900. La Târgovişte a realizat una din primele sculpturi 
după ce s-a întors în tara, care infatisa pe lon Heliade 
Rădulescu, fiu al bătrânei cetăţi, cu prilejul a 
comemorării a 100 de ani de la naşterea ilustrului om 
de cultură şi aşezată la intersecția Bulevardului Carol | 
cu strada Tudor Vladimirescu. În aceeaşi perioadă a 
realizat o interesantă sculptură care reprezenta un 
monument funerar cu îngeri, aflat şi astăzi în curtea 
Bisericii Lemnului. A fost profesor de sculptură la Belle- 
Arte in Bucuresti şi are o vastă opera. (M.O.) 


STRĂJERIA S-a organizat în timpul domniei regelui 
Carol al II-lea, care devenise „marele străjer al Ţării” la 1 
decembrie 1935. Organizaţi în stoluri, străjerii au participat 
la întruniri, audiau ora străjerească de la radio şi au 
organizat numeroase acțiuni cu caracter educativ. (M.O.) 


STRAJESCU, Eugen (19.11.1919, Bacău — 
25.1X.1971, Târgovişte) Liceul la Bacau (1938), 
Facultatea de Medicina Generala Bucuresti (1944). 
Medic — specialitatea Chirurgie Generala si a 2-a 
specialitate — Ortopedie. Activitate profesională: 1945- 
1971 chirurg, secţia de chirurgie, Spitalul Târgovişte; 
1952-1971, director al Spitalului Târgovişte. A mărit 

zestrea Spitalului cu trei noi pavilioane construite cu 
mijloace locale; un parc cu seră de flori pentru recreerea 
bolnavilor; a adăugat secţii noi spitalului Târgovişte. A 
participat la congrese în tara şi străinătate şi a publicat 
în reviste de specialitate. A înfiinţat Şcoala Sanitară din 
Târgovişte (1960), care funcţionează fără întrerupere şi 
în prezent. A activat ca jucător de volei la Sănătatea 
Târgovişte (1946-1952) formaţie cu care a participat la 
primul campionat naţional din istoria voleiului românesc 
(1949; joc preliminar, turneu de consolare) şi la 
calificările pentru divizia ,A” (1951). A activat ca antrenor 
la formaţiile masculine Dinamo Târgovişte (1948-1949, 
campioană districtuală), Sănătatea Târgovişte (1949- 
1956, campioană districtuală, raională, regională), unde 
a iniţiat în tainele acestui sport nume devenite ulterior 
importante pentru voleiul târgoviştean (Lucian Gănescu 
ş.a.) sau le-a cizelat şi propulsat spre înalta performanţă 
(Dan Drăgulescu — component al echipei naţionale). Din 
1957 „se transferă” la voleiul feminin şi de atunci până 
la sfârşitul vieţii (1971) se dedică unei singure echipe 
(Progresul, din 1966 Sănătatea Târgovişte). A reuşit, în 
1957, să obţină prima promovare în divizia „A” a unei 
formaţii feminine din Târgovişte, cea care a fost ulterior 
supranumită „prima generaţie de aur din istoria voleiului 
feminin târgoviştean” (Leni Grigoroiu-Matei, Agripina 
Saulea-Dincă, Magda Dutu-Bogdan, Mimi Bărbulescu- 
Călinescu, Mary Dinu-Chirita, Puşa Stolojan-Corbeanu- 
Rusen, Mihaela Bărbulescu). Cu aceiaşi „trupă de vis” 
plus câteva jucătoare care au completat echipa pe 
parcurs (Rafila Popa-Moisescu, Marina Ninea-Vasiliu) a 
mai realizat încă alte două promovări în divizia „A” (1959, 
1963). Niciun alt antrenor din istoria sportului târgoviştean, 
indiferent de domeniul în care a activat, nu mai are în 
palmares un asemenea succes. Per total a condus 
echipa de volei feminin a Târgoviştei în 3 ediţii ale diviziei 
„A şi 7 ediţii în divizia „B”. În 1959 această echipă, sub 
titulatura de Reprezentativa regiunii Ploieşti, a câştigat 
finala pe tara a „Cupei Eliberării” învingând în meciul decisiv 
Reprezentativa Bucureştiului (în fapt o selectionala a celor 
5 formaţii din capitala ţării care jucau în acel sezon în 
divizia „A”, majoritatea dintre ele componente ale echipei 
naționale). A fost Secretar al Districtului de vollei-ball 
Dâmboviţa (1949), Preşedinte al Comisiei raionale de 
volei, Membru al Comisiei regionale de volei şi a mai 
avut calitatea de arbitru de volei — categoria II, Director al 
Spitalului Județean Dâmboviţa. (N.V./ A.B.) 


STRĂZI DIN EPOCA MODERNĂ La solicitarea 
autorităţilor militare austriece de ocupaţie, arhitectul loan 
Jipa, în 1855, a efectuat prima operaţiune de delimitare 
a străzilor, de acordare de denumiri, de numerotare a 
caselor de împărţire a oraşului pe mahalale (Târgului, 
Sf. Vineri, Stolnicul, Stelea, Lemnului, Sf. Nicolae, Sf. 
Arhangheli, Mitropolia, Tabaci) şi sectoare numite culori 
(roşu, galben, verde şi albastru). Sunt menţionate şi 

barierele de la ieşirea din oraş: Sârbilor, Câmpulung, 
Ciocârlan, Mihai-Vodă. De asemenea, sunt menţionate 
toate străzile numite ulite şi ulicioare. Pe lângă ulițele 
cunoscute din vechime, sunt nominalizate Cavafilor, 
Cojocarilor sau Mătăsarilor, ca urmare a mutării in 
interiorul oraşului a Tîrgului de Săptămână (1847). Alte 
ulite îşi luaseră denumirea după numele unor familii 
însemnate care locuiau pe ele: Creţulescu, Farmac, 
Cătunarilor, Ciocârlan, Chirculescu, Fusea. Sunt 
menţionate şi noile străzi de la Bariera Sârbilor unde 
se stabiliseră, în 1851, cele 60 de familii de bulgari, 
venite de la Băleni. În total, oraşul avea 1059 de clădiri 
dispuse pe 40 de străzi şi patru ulicioare. În 1879 s-a 
trecut la o nouă numerotare a străzilor şi la schimbarea 
numelor unor străzi sau la denumirea străzilor nou 
apărute: Vasile Cârlova, I.H. Radulescu, Fonderia, Poet 
Gr. Alexandrescu, Vestei şi Calea Domnească, Strada 
Mare şi Calea Bucureşti. Conform planului D.P. 
Condurateanu (1886) oraşul avea cinci străzi principale 
cu o lungime totală de 6 km: Ploieşti, Bucureşti, Mare, 
Curtea Domnească, Matei Basarab şi alte străzi 
secundare: Cârlova, Libertăţii, Ciocârlan, Heliade, 
Clementei, Progresul, Fonderia, Vestei, Labirintului, 
Seimenilor, Mihai Vodă, Stelea Veche, Bravilor, 
Industria (sau Arastaua cizmarilor), Cătuneni, Golescu, 
Strada Nouă, Fructelor, Câmpulung (Oborul Vechi), 
Bateriilor, Brâncoveanu, Primăriei. În 1885 construirea 
liniei ferate Titu-Târgovişte a pus problema legării gării 
feroviare cu centrul oraşului printr-o arteră de comunicaţie 
modernă, realizată în 1897, denumită Bulevardul Carol 
|. O noua operaţiune de delimitare a străzilor oraşului a 
avut loc în 1897. Consiliul Comunal, a aprobat lista 
numelor celor 65 artere de comunicație: străzi, stradele, 
fundătura Braşovului şi Bulevardul, Piaţa Sf. Gheorghe 
cu regim de stradă. Strada Calea Domnească, a rămas 
cu această denumire, iar în memoria a doi iluştri oameni 
politici, I.C. Brătianu şi C.A. Rosetti, s-au denumit două 
străzi târgoviştene. În 1909 oraşul avea 65 de străzi cu 
o lungime de 20,725 km. Cu ocazia efectuării 
recensământului general al populaţiei (1912) se 
efectuează o revizuire a traseelor străzilor şi a numelui 
acestora. Oraşul avea 10 suburbii:Sf. Voievozi, Sf. 
Dumitru, Lemnului, Tabaci, Mitropolie, Sf. Atanasiu, 
Stolnicul, Stelea, Târgului şi Sârbi. Numărul total al 
străzilor era de 69, cea mai lungă arteră era Calea 
Domnească de 4,72 km. Reţeaua stradală a oraşului şi 
noile denumiri apar în noul plan al oraşului, întocmit în 
1913, de inginerul St. Septville. (G.T./ C.V.) 


STRĂZILE ORAŞULUI ÎN PERIOADA 
INTERBELICĂ S-au luat măsuri de fluidizare a circulației 
prin efectuarea unor legături între străzile Poet Gr. 
Alexandrescu, dr. Marinoiu şi Câmpulung, prin 
efectuarea unor prelungiri. Situaţia este asemănătoare 
şi în cazul străzii Cetăţii, prelungită până la strada 

Baltaretu sau Liniştei, prelungită până la Poet Gr. 
Alexandrescu si D. Baltaretu. După război, s-au 
schimbat unele denumiri de străzi, mai multe străzi au 
primit nume de eroi: Ciocârlan cu D. Baltaretu, Vestei 
cu Mr. E. Brezişeanu, Fructelor cu locotenent Pârvan 
Popescu, str. Nouă cu Mr. Coravu, str. Curcubeu cu 
Plt. Ditescu Stan, Cătuneni cu Nicu Filipescu, Tabaci 
cu col. Dr. Marinoiu, Labirint cu Mr. Alexandrescu, 
Pompieri cu dr. Marcoci, Salcâmilor cu Sublt. Cosma, 
Biserica Albă cu Cpt. Constantin |. Constantinescu. 
Străzile Calea Domnească, C.A. Rosetti, |.C. Brătianu 
şi Bulevardul Regele Carol | au fost pavate cu piatră 
cubică. (G.T./ C.V.) 


STROE (BOESCU) Adriana (25.1X.1951, Colacu, 
Răcari, Dâmbovița) După liceul în Craiova (Liceul Teoretic 
Nr. 3), a urmat cursurile Institutului de Arte Plastice „N. 
Grigorescu” Bucureşti (1970-1974), secţia Istoria şi 
Teoria Artei. După absolvire a funcţionat ca muzeograf 
la Muzeul Judetean Dâmboviţa — Casa Atelier „Gh. 
Petraşcu” (1975-1983). Este analist-istoric de artă la 
Centrul de Calcul al CCES (1983-1990). Scurt timp 
(1990-1991) a funcţionat la Editura Meridiane ca redac- 
tor de carte de arhitectură şi artă medievală 
românească. Începând cu 1991 şi până la pensionare 
(iulie 2010) a funcţionat ca referent de specialitate în 
cadrul Direcţiei Monumentelor Ansamblurilor şi Siturilor 
Istorice, devenit, în prezent, Institutul Naţional al 
Patrimoniului. Este membru stagiar al Uniunii Artiştilor 
Plastici — Secţia de critică şi istoria artei. Este autor/ 
coautor al unor cărți de specialitate: „Denkmaltopo- 
graphie Siebengurgen. Kreis Kronstadt — Topografia 
monumentelor din Transilvania, Wort und Welt Verlag, 
Thaur bei Innsbruck”, 1995, Ed. Thausib, Sibiu, 1995; 
„Sites villageois avec églises fortifiees de Transylvanie/ 
Transylvanian Village Sites with Fortified Churches, în 
Romania. Patrimoine mondial/ World Heritage”, Institutul 
National al Monumentelor Istorice, Independent Film, 
Bucuresti, 2007; Dictionar istoric al judetului Dambovita, 
Târgovişte. (G.T./ C.V.) 


STROE OT TARGOVISTE S-a remarcat printre 
pictorii de frunte de la mijlocul secolului al XVII-lea. A 
fost invitat să realizeze icoanele tâmplei bisericii de la 
mănăstirea Arnota, care au fost executate în 1644. Tot 
lui i s-a atribuit şi frumoasa pictură murală a bisericii. 
Este evident că la Târgovişte a existat o şcoală de pictură 
care a avut continuitate prin membrii de frunte care au 
reprezentat-o. Este interesant că în pictura lui Stroe, se 
observă inovaţii de concepţie şi de limbaj, care fac din 
acest ansamblu o operă semnificativă pentru acest secol. 
Tabloul votiv de la Arnota, realizat de Stroe ot Târgovişte, 
în care apar chipurile domnului Matei Basarab şi al soţiei 
sale Elena, nu mai are nimic din solemnitatea pe care o 
evidentiau vechile tablouri voievodale. (M.O.) 

STROESCU, lancu (1889, Diosti, din fostul judeţ 
Romanați — 1962, Târgovişte) A fost fiul lui lon S. 
Tatomirescu şi al Leancăi lon Stroe şi a urmat şcoala 
primară în sat, după care a urmat Şcoala Normală de 
Băieți din Craiova (absolvent în 1920). A continuat la 
Conservatorul din Bucureşti, la secția de Teorie şi 
solfegiu (1925) şi de Armonie şi Istoria muzicii (1926). 
La Târgovişte a funcționat ca profesor la Liceul ,,lenachita 
Văcărescu” (1934-1947) şi maestru de muzica la Scoala 
Normala de Baieti. S-a remarcat prin faptul ca a compus 
muzică simfonică şi populară. A fost un împătimit 
culegător de folclor şi a rămas în memoria foştilor elevi 
cu faimosul său „Tărăşelul”, un cântec popular cules şi 
prelucrat de el. (M.O.) 


STROESCU, lon-Valeriu Modelism, 
Aeromodelism, Rachetomodelism. Absolvent al Liceului 
Nr. 2 Târgovişte (1971). Profesor de matematică. 
Legitimat la Astronautica Târgovişte (1968-1975). A 
practicat cu bune rezultate aeromodelismul (2 recorduri 
naţionale, în 1970). Principalele succese sportive le-a 
obținut ca rachetomodelist. În anul 1975 a stabilit două 
recorduri mondiale (clasa S6B, 69 sec.; clasa S6C, 94 
sec.). Multiplu medaliat la campionatele naţionale. 
Multiplu recordman naţional. S-a preocupat şi de partea 
tehnică a domeniului inovând-inventând noi dispozitive 
şi modele de rachete. (A.B.) 


STROESCU, Sabina Cornelia (25.11.1912, 
Târgovişte — 3.V.1989, Bucuresti) Profesoară, publicista, 
etnolog. Cursurile şcolii primare (1918-1922) şi secundare 
(1922-1930) în Târgovişte, urmate de Facultatea de Litere 
şi Filozofie de la Universitatea Bucureşti (1930-1934). 
Funcţionează ca asistentă la catedra de dialectologie şi 
folclor a universității absolvite (1934-1938), apoi ca 
asistentă la catedra de istoria literaturii române vechi 
(1938-1947). Continuă cariera universitară ca şef de 
lucrări la catedra de literatură română modernă (1947- 
1952) şi conferenţiar suplinitor la Institutul Pedagogic din 
Bucuresti (1952-1953). Se dedică apoi cercetării ştiinţifice 
la Institutul de Etnografie şi Folclor din Bucureşti (1953- 
1966), apoi cercetător principal (1966-1970). Colaborează 
cu studii şi articole la reviste de specialitate. Lucrarea 
sa de referinţă „Le typologie bibliographique des faceties 
roumaines” (1969), apoi dedică „Snoavei populare 

româneşti” patru volume, apărute în perioada 1984-1989. 
Îngrijeşte volumul de snoave populare româneşti „Nevasta 
cea isteata” (1971), apoi „Basmele românilor”, vol. |, II 
(1984; 1987) şi antologia „Păcală: snoave populare şi 


prelucrări” (1975). (V.P.) 


STUDIOUL ARTEI TINERE ,,VIS” Este creat din 
initiativa lui Victor Mihalache, care-i va fi si animator pe 
toata durata existentei sale. Organizeaza manifestari 
dedicate copiilor si tinerilor, cea mai cunoscuta fiind 
turneul sui-generis „Cu căruțele prin Europa”. Studioul 
a funcţionat sub egida Fundaţiei Judeţene pentru Tineret 
Dâmboviţa. (G.C.) 


SULZER, Franz Joseph |. (prima jumătate a sec. 
XVIII, Laufenburg, Elveţia — august 1791, Piteşti) Căpitan 
în regimentul imperial de infanterie Latternzann (1759- 
1773), profesor de filozofie şi drept în Tara Românească, 
solicitat să elaboreze un cod penal. Naturalizat la 
Braşov, a solicitat postul de consul austriac la Bucureşti 
(1782) pe care nu l-a primit. A intrat în armată în 1782 
şi a murit într-o luptă la Pitesti. În lucrarea „Geschiehte 
des transalpinischen Daciens”, apărută la Viena, în 1781- 
1782, Târgoviştea este prezentată ca fiind fosta 
reşedinţă domnească a Ţării Româneşti pana la domnia 
lui Constantin Brâncoveanu. „Avea multe case mari, 19 
biserici, o mitropolie veche şi o curte domnească şi 
două biserici catolice, iar la o depărtare de un ceas era 
o sticlărie”. (M.O.) 


SZATHMARY, Carol Popp de (11.1.1918, Cluj — 
3.VIII,1887, Bucureşti) Pictor şi fotograf de geniu. 
Născut într-o familie înnobilată, a studiat la Seminarul 
Teologic de la Blaj, de unde a plecat să studieze pictura 
la Roma, unde a rămas până în 1834. A călătorit în 
Persia, Turcia, Asia-Mică, apoi a revenit la Viena pentru 
a se perectiona în pictură. După ce călătoreşte prin 
mai multe oraşe europene (Pesta, Viena, Paris), a venit 
în 1840 în Bucureşti unde primeşte comenzi din partea 
unor mari personalități (Barbu Ştirbei). A participat la 
expozițiile din Bucureşti (1864, 1868), Viena (1873), 
unde a obținut premiul Il. Pentru Târgovişte de mare 
importanţă a fost înființarea atelierului fotografic, vestit 
în epocă, iniţiativă ce i-a permis să fotografieze 
Târgoviştea şi principalele sale monumente. (M.O.) 


SCHIOPU, Gabriela, Născută PETRE (14.X.1967, 
Piteşti, Argeş) Baschetbalistă. Absolventă a Liceului 
„Nicolae Bălcescu” Râmnicu-Vâlcea (1986). Licentiata 
a Facultăţii de Educaţie Fizică şi Sport, specializarea 
baschet din cadrul Academiei Naţionale de Educaţie 
Fizică şi Sport Bucureşti (1991). A început practicarea 
acestui sport în 1978 la Liceul „Nicolae Bălcescu” din 
Râmnicu-Vâlcea în cadrul unei clase cu program spe- 
cial baschet, sub îndrumarea antrenorului Alexandru 
Moise. Legitimări: CSS Râmnicu-Vâlcea (1980-1984), 
CSS + Chimistul Râmnicu-Vâlcea (1984-1987), Sportul 
Studențesc Bucureşti (1987-1991), FARTEC Braşov 
(1991-1992), Chimistul Rm. Vâlcea (1992-1994), Oţelul 
— Universitatea Târgovişte (1994-1996), FARTEC Braşov 
(1996-1997), LIVAS Târgovişte (1999-2000). În cele trei 
sezoane în care a evoluat la Târgovişte a câştigat 2 
titluri de campioană a României (1994-1995, 1995-1996) 
şi un loc 2 (1999-2000). A fost căpitan al echipei în 
cele două sezoane încununate cu titluri şi a fost 
desemnată de specialişti ca „Cea mai bună jucătoare 
a finalei campionatului 1995-1996”. A susţinut cu echipa 
târgovişteană 4 meciuri în Cupa Campionilor Europeni. 
În ceea ce priveşte rezultatele notabile (din afara celor 
3 ani competitionali cât a evoluat la Târgovişte) sunt de 
menționat la palmaresul ei 10 sezoane jucate în divizia 
„A” şi unul în divizia B”; un loc 2 şi un loc 3 în campionatul 
național de senioare (cu Sportul Studenţesc Bucureşti); 
un titlu, un loc 2 şi un loc 3 în campionatul naţional de 
junioare (cu CSŞ Rm. Vâlcea). A debutat în naţionala 
de junioare în 1984 jucând atât în meciuri bilaterale cât 
şi la competiţii oficiale precum Campionate europene, 
Campionate balcanice, Turnee „Prietenia”. În prima 
reprezentativă a României a evoluat pentru prima dată 
în 1986, jucând în cadrul acesteia inclusiv în preliminariile 
Campionatelor europene şi la Jocurile Mondiale 
Universitare, Sheffield, 1991. (A.B.) 


ŞCOALA COMERCIALĂ - Clădire de patrimoniu 
(str. Calea Domnească, nr. 223, 1927) Arhitect C. 
Manea. Problema construcţiei unei Şcoli Superioare de 

Comert pentru Băieți la Târgovişte s-a pus începând cu 
anul 1923. În 1926 Camera de Comerţ şi comitetul şcolar 
au achiziționat clădirea şcolii catolice şi terenul aferent, 
unde s-a construit noul local în 1927. Proiectul edificiului 
a fost realizat de M. Popovici şi C. Mosinschi, conceput 
în forma literei U, cu fațada pavilionului central spre str. 
Calea Domnească, format din două etaje şi două aripi. 
Clădirea a fost concepută cu subsol, parter şi etaj. În 
anul 1929, preşedintele Camerei de Comerţ, Constantin 
Săndulescu, a luat măsuri pentru intensificarea lucrărilor 
de construcție. În 1932 pe latura de sud-est s-au realizat 
subsolul şi parterul dedicat activităților didactice. Pavilionul 
central, proiect al inginerului Armin Mântele, realizat în 
1936 are intrarea principală în stil neoclasic, marcat de 
două coloane în stânga şi dreapta care susţin balconul 
de la etaj. În 1938 s-a realizat recepţia întregii lucrării, cu 
toate că lucrarea nu a fost terminată, nerealizându-se 
aripa de nord-vest. În perioada 2007-2011 clădirii i s-a 
adăugat un corp pe latura de nord-vest pe terenul fostei 
Şcoli Catolice. În prezent funcţionează Colegiul Economic 
„lon Ghica”. (G.T./ C.V./M.O.) 


SCOALA DE CANTARETI BISERICESTI 
„MACARIE IEROMONAHUL” in anul 1909, ia ființă la 
Târgovişte, sub tutela Ministerului Instrucțiunii Publice 
şi al Cultelor şi al Mitropoliei Țării Româneşti, Şcoala 
de Cantareti Bisericeşti „Macarie leromonahu!” prin 
osârdia unor vestiți dascăli de psaltichie. La început 
(1909-1911) şcoala a fost condusă de Benone Suzeanu 
şi a funcţionat în casele bisericii „Curtea Domnească” 
puse gratuit la dispoziţie de către biserică. Din anul 
1911 şi până în 1931, şcoala l-a avut ca director şi 
profesor de muzică pe Toma B. Adrian. Între profesorii 
care au funcţionat la această şcoală şi care s-au ocupat 
de pregătirea muzicală a viitorilor slujitori ai stranei pot 
fi amintiţi Vasile Ogescu, Gică Popescu, Pr. Gheorghe 
Rotaru, Pr. Corvin Parnia, Pr. lon Dinu, prof. Romeo 
Penescu, Pr. lon Vătăşescu, Spiriodon Vişoiu, Pr. prof. 
şi director Stelian Petrescu. În anul 1947, Şcoala de 
Cantareti de la Târgovişte se desființează, iar elevii sunt 

transferați la Bucureşti. Începând cu anul 1994, în cadrul 
Seminarului Teologic din Târgovişte, cu înalta 
binecuvântare a IPS Dr. Vasile Costin, Arhiepiscopul 
Târgoviştei, sectorul cultural-invatamant, reprezentat de 
P.C. Pr. Stoica lon împreună cu P.C. Pr. Ştefănescu 
lon, directorul Seminarului Teologic prin adresa 6264 
din 24 august au obţinut aprobarea Sfintei Patriarhii 
pentru reînființarea Şcolii de Cântăreţi Bisericesti 
„Macarie leromonahul’ la Târgovişte, cu o durată de trei 
ani, cursuri de zi şi cu statutul de şcoală profesională, 
care să pregătească cântăreţi bisericeşti pentru 
deservirea bisericilor parohiale din cadrul Centrului 
eparhial. În anul şcolar 2009-2010 Şcoala de Cantareti 
Bisericesti, din cadrul Seminarului Teologic Liceal 
„Sfântul loan Gură de Aur” din Târgovişte, care de fapt 
se consideră continuatoarea vechii şcoli de cântăreți 
bisericeşti „Macarie leromonahul” înființată în 1909 îşi 
încheie activitatea după ce a pregătit 10 promoţii de 
cântăreţi care însumează 228 de absolvenţi acoperind 
în parte nevoile serviciilor religioase de la strană din 
bisericile eparhiei. (Arhiep.) 


ŞCOALA DE CAVALERIE „FERDINAND |!” — 
clădire de patrimoniu (DB-II-m-B-17307, Bd. Regele 
Carol |, nr. 49, 1909) În 1982 la Târgovişte este mutată 
din Bucureşti, Şcoala Specială de Cavalerie, formă 
superioară de învățământ militar. Între 1895-1898 i se 
construieşte un pavilion administrativ în vecinătatea 
fostei Piete Centrale a Targovistei. In 1907, la 1 iulie, 
Sectia de cavalerie de pe langa Scoala Militara de 
Infanterie din Bucuresti este transferata in cazarma 
Şcolii de Cavalerie. La 20 octombrie 1907, în prezenţa 
principelui moştenitor Ferdinand, în acel moment in- 
spector general de cavalerie, este pusă piatra de fun- 
dament a noului local al şcolii pe Bulevardul Regele 
Carol |, lângă gara oraşului, inaugurat la 20 octombrie 
1909. Deasupra uşii principale stă scris şi astăzi: 
„Ofiţerul de cavalerie este cavaler şi călăreț”. În 1916, 
ca urmare a ofensivei germane din Primul Război 
Mondial, la sud de Carpaţi, Şcoala Pregătitoare de Ofiţeri 
de Cavalerie — denumirea sa de atunci — este dislocată 
la Bârlad şi Botoşani. În 1918, Şcoala de Cavalerie este 
readusă la Târgovişte, în localul de pe Bulevardul Regele 
Carol | şi va funcţiona până în 1948 când este mutată la 
Sibiu, fiind desființată în 1954, odată cu dispariția armei 
cavaleriei. Între 1918-1948 în cazarma Şcolii de 
Cavalerie, a funcţionat, în alternanță cu Garnizoana 
Sibiu, Şcoala de Ofiţeri de Rezervă de Cavalerie şi Scoala 
de Subofiteri de Cavalerie. De asemenea, între 1948- 
1954, în cazarma Şcolii de Cavalerie a fost încartiruit şi 
Regimentul 2 Călăraşi. Dintre comandanții Şcolii de 
Cavalerie sunt de amintit col. Aristide larca, It.-col. 
Savovici N. Baranga, col. Nicolae Portocală, col. 
Fotache Pastia, col. Aurel Racoviţă, col. loan Cheruvim, 
col. Petre Dămăceanu. Pentru o vreme, în perioada 

interbelică, director de studii a fost col. lon Antonescu. 
De reţinut: pe soclul din fata comandamentului şcolii 
unde se află acum bustul domnitorului Dan al II-lea cel 
Viteaz, a existat până în 1948 cel al regelui Ferdinand 
I. Impozant este pavilionul central cu etaj, sobru si 
monumental ce adăpostea biroul comandantului, sălile 
de clasă, cazinoul ofițerilor, popota si mai multe săli 
elegante cu glasvanduri din cristal, care prin deschidere 
creau un spațiu mare pentru festivități. La etaj se aflau 
dormitoarele elevilor. Lângă pavilionul central se afla 
clădirea statului major, construcţie cu etaj, suplă, 
elegantă, armonioasă edificată în stil neoromânesc. În 
interiorul cazărmii, erau bucătăria şi sala de mese, baia 
şi spălătoria, clădirile pentru oştaşi, infirmeria umană. 
De asemenea, erau patru grajduri (a 84 cai fiecare) şi 
care împreună cu două manejuri închideau pe trei laturi, 
un platou de adunare. Infirmeria de cai, potcovăria, 
magazia de furaje reprezentau alte anexe. Manejul era 
o construcţie de zid cu o suprafață de 1000 mp. În spatele 
cazărmii pe 25 hectare, se întindea hipodromul. Şcoala 
de Cavalerie s-a bucurat de o atenţie deosebită din 
partea membrilor familiei regale care asistau frecvent 
la cursele de cai de pe hipodrom. După al Doilea Război 
Mondial aici şi-au avut incartiruirea două unităţi militare 
de artilerie antiaeriană, iar după revoluţia din 1989 aici 
îşi are sediul Jandarmeria judeţului. În perioada 21-25 
decembrie 1989 aici au fost deţinuţi, judecaţi şi executaţi 
Nicolae şi Elena Ceauşescu. (G.C./G.T./ C.V./M.O.) 


ŞCOALA DE ZUGRAVI De la mijlocul sec. al XIX-lea 
a urmat linia tradițională bizantină şi a folosit ca model 
vechiul caiet al lui Radu sin Mihai descoperit la 
mănăstirea Bunea. În rândul acestora s-au numărat 
Hagi Avram, Pârvu, Ilie, Luca, Sache, Neculae, Bănică, 
ale căror realizări picturale se întâlneau la bisericile Sf. 
Gheorghe, Sf. loan, Sf. Nicolae-Simuleasa, Stolnicul, 
valea Voievozilor şi Curtea Domnească. În Târgovişte, 
lucrările realizate de ei nu sunt ample, cele mai multe 
reducându-se la reparaţii şi înnoiri a vechii picturi. 
Lucrările de al biserica Lemnului, unde au lucrat Sache, 
Ilie, Pârvu, zugravi ai Targovistei (1865), la Ulmi, Hagi 
Avram şi Pârvu (1872) sau la bisericile Sf. lonica şi 
Geartoglu (1860), n-au mai putut continua o concepţie 
picturală. Printre ctitorii bisericii Sfântul Nifon se 
numărau Avram Zugravu şi Pîrvu Zugravu. Nu putem 
trece cu vederea nici icoanele realizate de Ilie pentru 
biserica mănăstirii Stelea (1879, 1883) sau cele realizate 
de Luca Luculescu, aflate la biserica Viforâta şi biserica 
Sfântul Dumitru Buzinca. Zugravii care s-au grupat în 
această şcoală şi-au putut pune în valoare concepţia 
artistică mai ales în pictura bisericilor de pe Valea 
lalomitei din a doua jumătate a secolului al XIX-lea, pentru 
că s-au condus după caietul de modele al lui Avram de 
la Târgovişte şi Niţă, originar din Transilvania, care 
completa caietul lui Radu şi Mihai, înaintaşul lor. (M.O.) 

ŞCOALA NORMALA/ COLEGIUL NAȚIONAL 
„CONSTANTIN CANTACUZINO” În 1833 este înființată 
Şcoala Publică, transformată în 1838 în Şcoală Normală, 
un rol important avându-l profesorul Mihalache 
Drăghiceanu. În 1868 se deschid cursuri de pregătire 
pentru învățători. După Primul Război Mondial se 
hotărăşte înființarea a 25 de şcoli normale la nivel 
naţional, iar la Târgovişte se deschide în septembrie 
1919 Şcoala Normală „lon Heliade Rădulescu”. Pentru 
funcţionarea ei, Primăria pune la dispoziție spaţiul la 
Şcoala Primară Nr. 1 de Băieți, iar cadrele didactice 
veneau de la liceele „lenăchiţă Văcărescu” şi Mănăstirea 
Dealu. Şcoala Normală de Băieți din Târgovişte îşi 
deschide porţile în 1919 cu următoarele clase: clasa | 
cu 69 elevi; clasa a Il-a cu 22 elevi; clasa a Ill-a cu 12 
elevi şi clasa a IV-a cu 28 elevi. Dintre profesorii şcolii 
pot fi amintiţi: Gr. Brănişteanu (limba romana), Damian 
lonescu (franceză şi pedagogie), Al. Vasilescu (istorie, 
geografie şi drept), E. Eftimescu (ştiinţe fizico-naturale), 
Maria lonescu (matematică), dr. |. Alexandrescu (igienă 
şi medicină), maistru N. Constantinescu (caligrafie şi 
desen), St. Şerbănescu (muzică) şi Anghel Nicolescu 
(gimnastică). Între 1920 şi 1921, Şcoala Normală avea 
toate clasele până la a VI-a cu un total de 193 de elevi. 
În anul 1931, această instituție se mută în local propriu, 
director fiind profesorul de ştiinţe naturale N. Mazilu. 
Desfiintata pentru o vreme, la 1 septembrie 1990 se 
reinfiinteaza Scoala Normala tn municipiul Targoviste 
cu sediul în strada Justiției, numărul 52 B. Din 1994 şi 
până în prezent activitatea unităţii se desfăşoară într-un 
local nou, căruia i s-a adăugat în 2004 o sală de sport. 
În anul şcolar 1999-2000 dobândeşte statutul de unitate 
reprezentativă ca urmare a rezultatelor deosebite 
obţinute de colectivul didactic în activitatea curriculară 
şi extracurriulara. În anul şcolar 2000-2001 i se acordă 
de către MEN statutul de Colegiu Naţional (21 mai 2001 
s-a organizat ediţia | a „Zilei Colegiului”). Anul 2010 aduce 
pentru Colegiul Naţional „Constantin Cantacuzino” 
Certificatul de „Şcoală Europeană” în urma activităţii 
performante în domeniul proiectelor şi cooperării 
europene. Rolul Şcolii Normale din Targovişte în 
ansamblul instituţiilor de cultură şi rezultatele deosebite 
pe care aceasta le-a deţinut s-au datorat şi directorilor 
acestei instituții: Platcu Minodora (director 1988-1998), 
Mihăescu Mirela (director adjunct 1994-1997), Cristescu 
Savu-Maria (director 2002-2004), Comşa Gheorghe (di- 
rector 1997-2002), Lupu Maria (director 2004-2005), 
Catrina Gabriela (director adjunct 2004-2008), Fulger 
Diana (director adjunct 2008-2009), Stancu Aurelia 
(director adjunct 2009-2010), Dumitru Liliana (director 
adjunct 2010-prezent), Ghiță Tatiana (director adjunct 
1998-2004 şi director 2005-prezent). Elevii Şcolii 
Normale au avut prestații remarcabile la olimpiadele şi 
concursurile internationale:: premiul | la Olimpiada 
internaţională de limbi străine, premiul | la Concursul 

international de creaţie literară pentru elevi, menţiune la 
a Ill-a ediţie a Festivalului International de Poezie 
„Drumuri de spice’— Uzdin, Yugoslavia. Au obținut 
rezultate deosebite la etapa naţională a olimpiadelor 
de psihologie-pedagogie, limba şi literatura română, 
geografie, istorie, concursuri sportive. De asemenea, 
au obținut premii naţionale la diverse concursuri şi 
festivaluri: reviste şcolare, Festivalul muzical-artistic 
„Sabin Drăgoi”, grup vocal-instrumental, concursul de 
limba şi literatura română „Mihai Eminescu”, concursurile 
şcolare „Democraţie şi toleranță” şi „Cultură şi civilizaţie 
românească”, Festivalul „Armonii de primăvară”, 
secțiunea pictură în cadrul simpozionului ,, Toleranta şi 
dreptul la libertatea de conştiinţă religioasă”. În istoria 
recentă a şcolii, un loc aparte îl ocupă formaţia de 
chitare (profesor Badea Florin), laureată la Festivalul 
national de muzică şi participantă la importante 
manifestări naţionale şi internaţionale: spectacole la 
Palatul Parlamentului, schimburi culturale româno- 
franceze şi româno-italiene. Rezultate onorante au 
obținut revistele „Prezent” şi „Modus Dicendi” (profesori 
Platcu Minodora şi Tulai lozefina). De-a lungul anilor, 
instituția s-a remarcat prin prestaţia deosebită a cadrelor 
didactice în calitate de oameni ai catedrei, mentori, 
formatori, metodişti, membri în comisiile pentru 
acordarea gradelor didactice (pentru educatoare şi 
învățători). Au existat preocupări pentru realizarea unor 
manuale şcolare, materiale auxiliare şi lucrări de 
specialitate: Mihăescu Mirela, Anita Dulman, 
Curculescu Marian, lozefina Tulai. Unii dintre dascălii 
şcolii şi-au valorificat competențele profesionale în 
calitate de inspectori şcolari: Savu Cristescu Maria, 
Mihăescu Mirela, Ghiţă Tatiana, Curculescu Marian, 
Comşa Gheorghe. În anul 2008 Colegiul Naţional 
„Constantin Cantacuzino” primeşte Diploma de 
Excelenţă pentru palmaresul realizat în domeniul 
educaţiei şi poziția de excelență deţinută în galeria de 
olimpici ai şcolii româneşti, din partea Guvernului 
României. Statutul de unitate reprezentativă se exprimă 
prin frumoase şi rodnice preocupări: concerte naţionale 
şi internationale ale grupului cameral; cenaclul literar 
„I.L. Caragiale”; revistele şcolii, „Prezent” şi „Modus 
dicendi”; colaborarea cu Centrul Cultural Francez,; 
participarea cadrelor didactice la cursuri naţionale şi 
judeţene organizate de Fundaţia SOROS, reprezentanța 
UNICEF, Institutul pentru Drepturile Omului, MEC, ISE, 
ISJ, Direcţia pentru Sănătate publică, Fundaţia „Tineri 
pentru tineri”, CCD, Universitatea „VALAHIA” Târgovişte, 
Centrul 2000+; participarea cadrelor didactice la cursuri 
de formare continuă şi vizite în tari ale Uniunii Europene 
(Franţa, Anglia, Gemania, Bulgaria). (M.C.) 


ŞCOALA NR. 1 „VASILE CÂRLOVA” Această 
instituție reprezentativă pentru învățământul dâmboviţean 
s-a înființat în 1833 ca Şcoală Publică, sub conducerea 

profesorului Mihalache Drăghiceanu. La început, 
neavând un local propriu, a funcţionat în diverse locații, 
având un efectiv de 90 de băieți şi 20 de fete. Din anul 
1838, tot sub conducerea profesorului Mihalache 
Drăghiceanu, în localul şcolii începe să-şi desfăşoare 
activitatea şi Şcoala Normală, menită să pregătească 
viitorii învățători săteşti. În anul 1846, şcoala este vizitată 
de domnitorul Gheorghe Bibescu care se arată mulțumit 
de nivelul de pregătire al elevilor. Cu acest prilej, poetul 
Grigore Alexandrescu le-a oferit elevilor premii în bani, 
din partea domnitorului. În urma Revoluţiei de la 1848, 
cursurile sunt întrerupte până în anul 1851, fiind reluate 
în vremea domnitorului Barbu Ştirbei. În anul 1860, în 
conformitate cu legislaţia timpului, se trece la demixtare, 
formându-se astfel Şcoala Nr. 1 de Băieți şi Şcoala Nr. 
1 de Fete, funcţionând în localuri separate. Această 
separare durează până în 1956, când cele două şcoli 
se reunesc. În timpul Războiului pentru Cucerirea 
Independenţei de Stat a României (1877-1878), elevii şi 
dascălii şcolii participă la strângerea de fonduri destinate 
militarilor de pe front şi răniților din spitale. Pe baza 
aprobării Ministerului Lucrărilor Publice, în anul 1882, 
se trece la construirea unui local nou în centrul oraşului, 
pe un teren oferit de Mănăstirea Dealu. În noul local vor 
funcţiona o perioadă de timp şi alte instituții precum 
Scoala Divizionară Nr. 2, Gimnaziul ,lenachita 
Văcărescu”, o grădiniță ş.a. La începutul secolului al 
XX-lea, şcoala îşi diversifică activitatea, având ca obiectiv 
îmbunătățirea frecvenţei şi a pregătirii elevilor; înființează 
o cantină pentru elevii săraci, întemeiază o Casă de 
Economii, pune bazele unei biblioteci, organizează 
cursuri pentru adulţii neştiutori de carte. În timpul 
Primului Război Mondial, localul şcolii este transformat 
în spital pentru răniţi, elevii fiind mutaţi în localul Şcolii 
Nr. 1 de Fete. Această situaţie continuă până în anul 
1932 din cauză că în localul Şcolii Nr. 1 de Băieți 
funcţionează Şcoala Normală „|. H. Rădulescu”. 
Perioada interbelică aduce numeroase schimbări: din 
1935 se organizează clasa a V-a, se înființează ateliere 
pentru activităţi practice, îşi reia activitatea cantina. Prin 
contribuţia institutorului Sandu Bucşeneanu sunt 
amenajate două muzee, unul de ştiinţe naturale şi altul 
sociologic. Pentru practica agricolă a elevilor, directorul 
|. Butăroiu pune la dispoziţie un loc de grădină. De 
asemenea, sunt amenajate o farmacie şi biblioteca 
şcolii. În 1945, numărul elevilor era de 235, iar colectivul 
didactic era format din nouă cadre şi un maistru pentru 
lucrările practice. Pentru asigurarea fondurilor necesare 
funcţionării cantinei sau pentru alte cheltuieli, se 
organizau serbări publice la Sala de Arme sau la 
amfiteatrul Liceului,,lenăchiță Văcărescu”. În timpul 
secetei din anii 1946-1947, elevii şi dascălii se implică 
în ajutorarea copiilor din Moldova aduşi la Târgovişte, 
strângând daruri şi sume de bani. Din anul 1948 
instituția primeşte denumirea de Şcoala Elementară de 


7 Clase, iar din 1960 se numeşte Şcoala „Vasile 
Cârlova”. După cutremurul devastator din 4 martie 1977, 
şcoala se mută în actualul local din Calea Domnească, 
spaţiul de şcolarizare fiind împărţit pentru un timp cu 
Liceul Industrial Nr. 3. În 1983, când s-au sărbătorit 
150 de ani de existenţă, instituția avea 760 de elevi. 
După anul 1989 Şcoala Nr. 1 se racordează procesului 
de modernizare a învățământului: încheie protocoale de 
colaborare cu diverse instituții precum Asociaţia „Cultul 
eroilor”, Palatul copiilor, Biblioteca Judeţeană, se afirmă 
la olimpiadele şi concursurile inițiate de Ministerul 
Educației şi Cercetării, realizează revista „Armonii” care 
obține premii naționale (coordonator profesor Constantin 
Voicu), cadrele didactice participă la diverse forme de 
perfecţionare, se înființează un cabinet de educaţie 
specială destinat elevilor cu cerințe educative speciale 
(în anul 2006), participă la proiecte europene. În prezent, 
şcoala funcționează cu 9 clase primare şi 8 gimnaziale, 
însumând 400 de elevi iar colectivul didactic cuprinde 9 
învăţători şi 20 de profesori. Prestigiul acestei şcoli se 
leagă de activitatea unor directori deosebiți precum 
Mihalache Drăghiceanu, Alexandru Poenaru, Mihalache 
Petrescu, Constantin Codreanu, Anton Boruzescu, lon 
Petrescu, Nicolae Lascu, Tănasa Nicolescu, Popescu 
Constantin, Dumitru Condurateanu, Nicolae Teodoriu, 
Nicolae Bărbulescu, Vasile Haralambie, lon Butăroiu, 
Haralambie Georgescu, Emanoil Găiseanu, Sandu 
Bucşeneanu, Nicolae Stănescu, Ecaterina Vasilescu, 
Paraschiva Bădin, Emilia Rădulescu, Virgil Caibăr, 
Maria Ripaş, Dumitru Bădicioiu, lon Grecu, Tatiana 
Costache. Numeroşi dascăli, prin dăruire şi 
profesionalism au contribuit de-a lungul timpului la 
afirmarea şcolii ca unitate reprezentativă a 
învățământului dâmboviţean: Mihalache Drăghiceanu, 
lon Petrescu, Dumitru Condurăţeanu, Mihalache 
Petrescu (în perioada de început), lon Nitescu, Gheorghe 
Aramă, Vasile Andronescu, Sandu Bucşeneanu, lon 
Butăroiu, Mircea Georgescu, (în anii 1920-1970), 
Paraschiva Bădin, Viorica lacob, Elisabeta Rogoja, 
Elena lonescu, Maria Ripaş, Marilena Stancescu, 
Emilia Rădulescu, Vasilica Raduta, Marian Curculescu, 
Constanţa Ungureanu, Tatiana Costache, Dumitru 
Badicioiu, Vasile Joița, Mariana Simionescu, Elena 
Maria Nicolae, Dimitrie Basaraba, Constantin Raduta, 
lon Grecu, Maria Basaraba, Petre Toma, Mihaela Radu, 
Marin Stan, Constantin Voicu, Alexandrina Irimescu, 
Maria Petcu, Agripina Joița, Maria Gavrilă, Stefania 
Durlea, Ecaterina lonescu, Elena Căpitănescu, Marcela 
Dinu, Daniela lon, Elena Păuna, Rodica Gălie, Luminiţa 
Banu ş.a. Unii dintre dascălii şcolii au activat ca 
inspectori şcolari: Dumitru Condurateanu, Nicolae 
Tebeică, Marian Curculescu, Vasile Joița. Instituţia se 
mândreşte cu absolvenţii ei, din care unii au ajuns nume 
de rezonanţă în ştiinţa şi cultura românească: Smaranda 
Gheorghiu, Gheorghe Tomozei, Mircea Horia 

Simionescu, loan Radu, Constantin lonescu-Târgovişte, 
Lucian Grigorescu, Alexandru Stark, Virgiliu 
Drăghiceanu, Pârvan Popescu, Alexandru Vasilescu, 
George Coandă, Sorana Cârstea ş.a. Ca urmare a 
succeselor obținute la olimpiadele şi concursurile 
şcolare şi extraşcolare, a rezultatelor în domeniul 
educaţiei şi a deschiderii fata de valorile europene, 
Şcoala „Vasile Cârlova” a primit din partea Guvernului 
României Diploma de excelenţă (2008) şi Diploma de 
excelenţă instituțională (2010). (M.C./ V.C.) 


ŞCOALA NR. 2 „IOAN ALEXANDRU BRĂTESCU- 
VOINEŞTI” in anul 1868 se înființează Şcoala Publică 
de Băieți Nr. 2 care funcţionează în diverse localuri: 
Poşta veche, Fonderie, Hanul Teodorescu, casele lon 
Sârbu. În anii 1880-1888, cu sprijinul Primăriei, se 
realizează localul nou. În perioada interbelică şcoala 
se remarca printr-o serie de iniţiative în spiritul României 
Mari: inițierea unei „cooperative-şcoală”, fanfara băieților, 
parcul dendrologic şi grădina şcoală sub îndrumarea 
eroului de la Mărăşti — 1917, învățătorul Nicolae lonescu 
Heroiu. În istoria sa, această instituție a cunoscut mai 
multe denumiri: Şcoala Elementară Nr. 2 (1948-1961), 
Şcoala Generală Nr. 2 (1961-1989), iar din 1993 
primeşte numele fostului său elev — Scoala „loan 
Alexandru Brătescu-Voineşti“. Prestigiul dobândit în 
timp se împleteşte cu contribuţia directorilor: Emil 
Găiseanu, Petre Constantin, Sava Oprea, Petre 
Bădârcea, lon Seltea, Victor lvascu, lon Furcoi. (1951- 
1960). Victor Oprescu (1961-1989), Andreescu Dana, 
Rău loan, Niculaescu Nicolae (după 1989). Acţiunea 
de refacere, consolidare şi modernizare a şcolii a 
cunoscut mai multe etape, îndeosebi în ultima jumătate 
de secol: realizarea unor laboratoare, cabinete, ateliere- 
şcoală şi a unei săli de sport în timpul directorului Vic- 
tor Oprescu, includerea în programul Băncii Mondiale 
de reabilitare a şcolilor (2001), reamenajarea parcului 
şcolii (2001-2003), repararea şi modernizarea corpului 
D cu ajutorul Consiliului consultativ al părinţilor. La 15 
septembrie 2004, în urma acţiunilor conjugate ale 
Ministerului Educaţiei şi ale comunităţii locale se încheie 
activitatea de consolidare, extindere şi modernizare a 
şcolii în concordanţă cu standardele europene. Instituția 
se remarcă prin câteva realizări în premieră naţională: 
cinematograf şcolar (2005), camere de supraveghere 
(2006). Beneficiind de un colectiv didactic deosebit, elevii 
au obţinut numeroase premii la olimpiadele şi 
concursurile nationale.in acest context menţionăm pe 
profesorii: Popescu lulia, Şişu Ştefan (fizică), Tinciu 
Vasile, Popescu Daniela, Serb Victoria, Braguta Maria 
(matematica), Udrescu Mihail, Rau loan, Serban Liliana, 
Baditescu Carolina, Dumitrache Mihaela (limba si 
literatura romana), Stoica Elena, Stoica Florina 
(biologie), Dumitru lonel (chimie), Tomescu Violeta 
(educatie plastica), Naumovici Angela, Ungureanu 

Marilena, Dinulescu Tatiana (limba engleza), Pantu 
Cerasela (limba franceza). Unii dintre profesorii scolii 
s-au afirmat ca inspectori şcolari: Nicolae Niculaescu, 
Naumovici Angela, Manea Gabriel, Violeta Mihăescu. 
Instituţia manifestă deschidere pentru activităţile 
extracurriculare de calitate: concursuri, întreceri sport- 
ive, programul „O lume mai bună numai prin educaţie”, 
parteneriatul cu unităţi şcolare din Franţa sub genericul 
„Ambasadorii prieteniei”, realizarea revistei ,Confluente” 
premiată la nivel naţional, implicarea în programe şi 
proiecte europene, colaborarea cu diverse instituţii 
judeţene. La 14 decembrie 2006 a fost dezvelit bustul 
scriitorului loan Alexandru Bratescu-Voinesti şi a fost 
declarată oficial Ziua şcolii. Şcoala se mândreşte cu 
numeroşi absolvenţi care au făcut performanţă în diverse 
domenii: medici (Vlădoianu Daniel, loanevici Dan), cadre 
militare (generalul Luncaşu Silviu Cristian), scriitori 
(Daniel Drăgan), cântăreți (Vlad Mirita-prim tenor al 
Operei Române), sportivi (handbalistul Florin Luca-triplu 
campion naţional). Şcoala „loan Alexandru Brătescu — 
Voineşti” este reprezentativă pentru învățământul 
târgoviştean. (M.C.) 


ŞCOALA NR. 3 „SMARANDA GHEORGHIU” 
Şcoala Nr. 3 se înființează în Mahalaua Sârbească, în 
anul 1890. Dacă la început orele se desfăşurau într-o 
odaie a hanului lui Nicolai al Mandei, zis Teodorescu, 
în anul 1916 industriaşul evreu Samuel losif donează 
oraşului „tot locul cu casa şi tot locul arabil, situat în 
Calea Domnească nr. 322, liber de orice sarcină şi o 
sumă de bani cu care pe acest teren să se construiască 
un local de şcoală pentru copiii din acest oraş spre a 
se instala Şcoala Mixtă Nr. 3” (extras din Actul de 
donatiune, document preluat de la Arhivele Statului). În 
anul 1997, la sărbătoarea centenarului, şcoala îşi 
schimbă denumirea din Şcoala Nr. 3 în Şcoala 
„Smaranda Gheorghiu.” În prezent, în şcoală învaţă copii 
rromi, bulgari şi români, Şcoala cu Clasele I-VIII 
„Smaranda Gheorghiu” fiind singura instituţie multietnică 
din municipiul Târgovişte. De-a lungul timpului, funcția 
de director au îndeplinit-o oameni devotați învățământului: 
preot Nicolae Gr. Aramă (1890-1891), preot I. 
Constantinescu (1891-1900), B. lonescu (1900-1901), 
Lucretia Ignătescu (1903-1905), preot Nicolescu Gr. 
Aramă (1905-1908), Stelian Constantinescu (1908-1909), 
Stan Ipac (1909-1910), preot Nicolae Gr. Arama (1910- 
1914), I|.Ghitescu (1914-1920), A. Gratian (1920-1926), 
St. Chivu (1926-1930), Titu Nitescu (1930-1934), loan 
Nitescu (1934-1939), Dumitru Băloiu (1939-1940), Petre 
Avramescu (1940-1947), E. Georgescu (1954-1956), A. 
Vintilescu (1956-1958), D. Gherghescu (1958-1959), 
Dumitru Canutescu (1959-1961), Elena Olaru (1961- 
1966), Dumitru Gherghescu (1966-1968), Gheorghe 
Trandafirescu (1968-1974), lon Vrăbiescu (1974-1989), 
Viorica Baditoiu (1989-1999), loana Banu (1999-2004), 

Georgeta Roşca (2004-2008), Mariana Ostafi (2008- 
prezent). În rândul cadrelor didactice s-au evidenţiat 
personalităţi care au marcat destinul a numeroase 
promoții de elevi: Maria Tufeanu — învăţătoare a şcolii 
vreme de peste 21 de ani, devenită profesor de muzică 
şi instructor de dans înființează în anul 1998 Ansamblul 
Folcloric „Izvoraşul”, premiat la diverse concursuri şi 
festivaluri; pune în evidență obiceiurile şi tradiţiile 
populației bulgare din cartierul „Matei Voievod”. Banu 
loana — profesor de matematică, director al şcolii în 
perioada 1999-2004, reuşeşte atragerea de fonduri 
extrabugetare concretizate în lucrări de modernizare a 
localului şcolii şi crearea unui climat ambiental propice 
desfăşurării unui învățământ de calitate — înființează şi 
dotează corespunzător cabinetele de matematică şi 
educaţie tehnologică. Roşca Georgeta-profesor de 
matematică, director al şcolii în perioada 2004-2008, în 
calitate de membru fondator al Asociaţiei Interculturale 
Dâmboviţa — organizație majoritar rromă, se implică în 
proiectul „Educaţia — garanţia unui viitor mai bun pentru 
copiii rromi” — finanțat de Uniunea Europeană prin 
programele ACCES şi PHARE. Sprijină derularea la 
nivelul şcolii a proiectului COMENIUS „Sunete, cuvinte, 
voci prin Europa” (2005-2008). Ostafi Mariana — profesor 
de matematică şi director al şcolii (începând din anul 
2008) încheie parteneriate de colaborare cu Organizaţia 
Salvaţi Copiii prin care derulează în şcoală trei mari 
proiecte: „A doua şansă” — învățământ primar (program 
coordonat de prof. Bădescu Mircea), „Grădiniţa estivală” 
şi „Centre de Orientare şi Resurse pentru Educaţie 
Incluzivă — Servicii educaţionale complexe pentru 
prevenirea şi corectarea abandonului şcolar” (proiect 
cofinantat prin Fondul Social European). Cu sprijinul 
Primăriei Târgovişte reuşeşte cuprinderea şcolii într-un 
program de reabilitare (modernizarea actualului local şi 
construirea unei săli de sport) cu fonduri europene. (M.C.) 


ŞCOALA NR. 4 „ELENA VĂCĂRESCU” În anul 
1893 iau ființă două unităţi de învăţământ primar, una — 
Şcoala Primară din Suseni (Nr. 4) şi alta în Oborul Vechi, 
în partea de nord-vest a oraşului, undeva pe Şoseaua 
Câmpulung, cele două şcoli fuzionând în anul 1897. 
Fosta Şcoală Nr. 4 se afla aproape de Piaţa Baratiei 
(Piaţa „Doi Brazi”) într-o clădire mică, fără etaj şi 
neîncăpătoare pentru numărul de copii mereu în creştere 
ai Cartierului Suseni. Această şcoală mixtă pentru 
învățământul primar a funcţionat până în anul 1951 în 
vechea clădire, după care s-a mutat într-un local nou. 
Noua clădire a şcolii, dată în folosinţă în anul 1951, a 
fost construită din temelii şi cu ajutorul banesc al Elenei 
Văcărescu, fapt pentru care în anul 1993, cu ocazia 
centenarului, şcoala a primit numele distinsei poete. 
Acestui nou sediu i s-au făcut adăugiri în anii '70, până 
la forma actuală a construcției. De-a lungul anilor, 
instituția a avut în încadrare dascăli deosebiți. La şcoala 


din Oborul Vechi întâlnim pe învățătorul preot Gr. Aramă 
şi pe învăţătoarea Cecilia Tomescu, iar după fuzionarea 
din 1897 vine şi învățătorul Anghel Gratianu, fost direc- 
tor la şcoala din Glodeni. În 1899, când la Şcoala Nr. 4 
din strada Nicolae Bălcescu nr. 174 apare şi cea de a 
patra clasă, structura de cadre didactice era 
următoarea: preotul învățător N. Gr. Aramă, Anghel 
Gratianu, N. Tebeica (director şi apoi revizor scolar) şi 
Sofia Mihăilescu. În perioada 1900-1919, activitatea 
şcolii se întrerupe, iar la redeschidere se formează trei 
clase cu două posturi: învățătorul |. Nitescu (director şi 
revizor şcolar) şi Irina Popescu. După Reforma invata- 
mântului din 1948, primul director a fost învăţătoarea 
Cecilia Georgescu (în această perioadă s-a construit 
clădirea nouă), apoi profesorii Emil Găiseanu, Aurel 
Vintilescu, învățătorul Nicolae Bădulescu, profesorii 
Sevastita Radu Burtoiu, Zina Cernoiu, Viorica Drăghici, 
Grigore Gheorghe (a făcut adăugiri clădirii şi a organizat 
parcul şcolii), Elena Mihai, Maria Zinescu, Liliana Borcea 
şi lon (Puiu) Tănase-ultimul director în perioada 1990- 
2006. Din anul şcolar 1991-1992 s-au creat două clase 
complementare de ucenici (SAM) pentru copiii din 
cartier, pregătiţi în meseriile de lăcătuş, instalator si 
cofetar, iar din anul 2000 s-au înfiinţat trei clase sportive 
(fotbal), conduse de fraţii Becheanu-ambii profesori de 
sport şi antrenori. În anul 2000 în şcoală a fost organizat 
grupul vocal folcloric „Florile Susenilor”, de două ori 
câştigător al locului | la faza judeţeană a concursurilor 
artistice şcolare, pe muzica şi versurile create de 
scriitorul Constantin Voicu, sau cântece pe versurile 
poeților Văcăreşti. În anul 2003 apare sub coordonarea 
profesorului Constantin Voicu, sprijinit de lon (Puiu) 
Tănase, revista şcolară „Căldăruşa cu bondari” — 
câştigătoarea locului | pe judeţ. Alături de directorii deja 
menţionaţi, in această unitate au lucrat cadre didactice 
devotate muncii la catedră: Corneliu Voica, Constantin 
Voicu, Elena Burcea, Felicia Petrescu, Elena 
Căpitănescu, Olga Bengea, Lucia Gheorghiu (învățători), 
Joița Vasile, frații Becheanu, Mioara (Râncă) Gafita, Liliana 
Popescu, Daniela Popescu, Marcela Săvulescu, 
Constantin Florica, Elena Bodeanski, Maria Voicu, Maria 
Popa,Liliana Borcea, lon Constanda (profesori). În anul 
2006, această instituție şi-a încetat activitatea, în localul 
său funcţionând Casa Corpului Didactic. (V.C.) 


SCOALA NR. 5 „CORESI” S-a înființat prin decizie 
ministerială la 1 septembrie 1961, primind în 1997 
numele de Şcoala „Coresi” si de Şcoală reprezentativă. 
În perioada septembrie-decembrie 1961, şcoala şi-a 
desfăşurat activitatea în localul Liceului ,,lenachita 
Văcărescu”. În ianuarie 1962 a fost dat în folosință localul 
propriu care avea zece săli de clasă. Clădirea iniţială a 
fost extinsă în mai multe etape: în 1969 s-au construit 
patru săli, în 1972 încă două săli şi în 1992 
douăsprezece săli. Şcoala are în prezent douăzeci şi 

opt de săli de clasă. Sala de sport a fost construită în 
1970 într-o clădire distinctă, sală ce a fost supusă unor 
reparaţii capitale între anii 1993-1997. În perioada 1961- 
1962, şcoala funcţiona în două schimburi, folosindu-se 
de opt săli de clasă, un laborator de fizică-chimie, un 
atelier şi un cabinet stomatologic, care s-au păstrat 
până în prezent. Din 1963 s-a înființat o bibliotecă ce 
şi-a lărgit spaţiul în 1993, fiind dotată cu un număr de 
peste 16.000 de volume. Prin implicarea şcolii în anul 
2003 într-un Proiect Phare cu tema „Modernizarea 
sistemului de învăţământ românesc şi armonizarea lui 
cu cel european”, baza materială s-a dezvoltat, au fost 
dotate trei săli de clasă pentru înființarea unui cabinet 
de informatică, a unui Centru de Documentare şi 
Informare (CDI), a unei săli pentru limbi moderne şi 
activităţi de grup, anexă a CDl-ului. Prin fuzionarea 
bibliotecii cu CDI, a rezultat un spațiu modern care este 
deschis tuturor celor dornici de însuşire de noi informaţii. 
În anii 2006 şi 2009 devine Şcoală Europeană, dovedind 
că este o structură flexibilă, capabilă să răspundă 
exigenţelor şi cerințelor noii etape de descifrare a codului 
european. Şcoala, ca unitate de învățământ, a fost 
încadrată în anul intrării în funcţiune cu un număr de 
şase învăţători, cinci profesori şi un maistru. Primul di- 
rector al şcolii a fost învăţătoarea Constanţa Gheorghe, 
apoi profesoara de geografie-Elena Simionescu până 
în 1982. În această perioadă, funcţia de director ad- 
junct a fost îndeplinită de învățătorii Aurică Nicolescu 
(până în 1970), Victoria Dragomir (1970-1975) şi 
profesorul Paul Bănică, doi ani până în 1977. În perioada 
1982-1989, activitatea managerială a fost asigurată de 
Cornel lonescu şi Dumitra Hosu, iar după 1990 s-au 
succedat mai multe echipe manageriale formate din 
profesorii Mihai Oproiu, Poenaru Floarea, Tinca 
Alexandrescu, Elena Vrăbiescu, Cristina Groza, Vic- 
tor llie, Liliana Borcea. Din anul 2008 şi până în prezent, 
director este profesor Georgeta Gogeanu, iar director 
adjunct profesor Luca Daniela, cadre didactice care fac 
dovada seriozitatii şi competenţei în actul conducerii. 
Şcoala a fost încadrată cu învățători şi profesori cu o 
bună pregătire profesională, în cadrul colectivului 
îmbinându-se armonios experiența vârstei cu 
entuziasmul tinereţii. Pe lângă activităţile şcolare 
deosebite, cadrele didactice au avut o permanentă 
preocupare pentru activitățile extraşcolare. Rezultatele 
acestor activități s-au regăsit de-a lungul anilor în 
manifestările cultural-artistice, în organizarea de 
expediţii, tabere, brigada artistică, ansamblul de dansuri. 
În decursul anilor, prin strădania profesorilor, dar şi a 
elevilor şcolii pasionați de studiu, judeţul Dâmboviţa a 
fost reprezentat cu rezultate notabile la etapele naționale 
ale olimpiadelor. De la începutul funcţionării şi până în 
prezent, şcoala a găzduit numeroase schimburi de 
experienţă, acţiuni de perfecționare, cursuri pedagogice, 
parteneriate la nivel naţional, internaţional şi educaţional. 

Absolvenţii şcolii sunt integrați în fiecare an la 
prestigioase licee din zonă şi performanţele foştilor elevi 
demonstrează an după an valoarea ştiinţifică şi 
pregătirea pedagogică ale colectivului didactic. 
Evidentiem o parte din simbolurile emblematice ale 
şcolii: Ziua Porţilor deschise, „Steagul Verde” (2010), 
desfăşurarea unor Proiecte Phare (2001-2003), Proiecte 
Comenius (2006-2009), proiecte Internaţionale LeAf, 
Concursul internaţional de creaţie plastică „Pământul, 
grădina mea”, Trofeul „Coresi”, Parada Verzilor, Turul 
Ciclist, ECO-Scoala, Spring Day, Simpozionul 
international ,Performanta în activitatea şcolară şi extra- 
şcolară”. Revista şcolii „Coresi”, laureată a Concursurilor 
naţionale de reviste şcolare şi-a deschis aripile odată 
cu acordarea numelui de „Coresi” şcolii în 1997. Anual 
se organizează festivități şi diverse activităţi dedicate 
Zilelor Şcolii „Coresi”.Această instituţie reprezintă un 
punct de referință tradițional pentru învățământul 
dâmboviţean. (M.C.) 


ŞCOALA NR. 6 „TUDOR VLADIMIRESCU” 
Începutul acestei instituții de învățământ îl reprezintă 
anul 1974 când ia ființă Scoala Nr. 6 Târgovişte. În oferta 
educaţională se acordă atenţie deosebită profilului 
sportiv, astfel că, în anul 1977 se înființează primele 
clase primare de tenis din județ, iar în 1991 se constituie 
clase mixte de baschet. În anul 1999 şcoala primeşte 
numele Tudor Vladimirescu, prilej cu care se ridică Troiţa 
închinată lui Tudor Vladimirescu în intersecţia străzilor 
Câmpulung şi Tudor Vladimirescu. Căutând să 
diversifice oferta în plan instructiv-educativ, în anul 2000 
e inaugurat festivalul-concurs de creaţie literară „La 
steaua”, iar în anul 2005 se înființează clase primare în 
alternativa educaţională Step by Step. De-a lungul anilor 
s-au remarcat directori cu vocaţie care au contribuit la 
creşterea prestigiului acestei instituţii: lorga Cristian/ 
Giurgescu Mihai (1974-1980), lugulescu Mihai/Cetean 
Florica (1980-1983), Cetean Florica/Popescu Stela 
(1983-1989), Marinescu Damian/Milea Emilian/ 
Dumitrescu Nicolae (1989-1997), Badea Gheorghe/ 
Dumitrescu Nicolae (1997-2002), Marga lon/Dumitrescu 
Nicolae/lon Simona (2002-2007), Badea Gheorghe/lon 
Simona (2007-prezent). Revista „Dialog targovistean.” 
fondata de profesorul Gheorghe Badea in anul 1998, a 
obtinut premii la nivel judetean si national, o contributie 
importanta avand-o profesoara Samoila Elena. Scoala 
„Tudor Vladimirescu” participa la diverse proiecte 
internationale şi nationale: The Little Prince — proiect 
multilateral Comenius 2009-2011 (6 tari partenere) — 
coordonator profesor Cristea Elena; The messengers 
of a peaceful way of living — proiect ACES 2010-2011 — 
coordonator profesor Alina Safta; Good morning, 
America! — 2009-2010 — coordonator profesor Ciornei 
Floare; Dream Flag project — 2009-2011 — coordonatori 
profesorii Matei Paulina şi Păunescu Liliana; Şcoli 

pentru un viitor verde — partener Terra Magazin 2010- 
2011; Spring day —,Biodiversitatea județului Dâmboviţa” 
— 2009-2010. În istoria şcolii s-au remarcat dascăli 
deosebiți, atât prin activitatea la clasă cât şi prin 
participarea la diverse concursuri şcolare şi 
extraşcolare: Ileana Popescu, Stela Popescu, Aneta 
Constanda, Elisabeta Manea, Liliana Gogioiu, Tomita 
Ciocârlan, Elena Andrei, Tamara Cristescu, Niculina 
Zamfir, Gabriela Mareş, Marcela Stan, Janeta 
Dumitrache, Alexandra Irimescu, Elena Sima, Elena 
Nicolescu, Adriana Ploscaru (învăţători), Aurel 
Vintilescu, Mina Nicolescu, Elena Samoilă, Petrea 
Ciupitu, Nicolina Bădoi, Manole Lazăr, Maria Cazacu, 
Alexandra Ivaşcu, Emil Poamă, Mircea Coman, Elena 
Coman, Constantin loan, Cornelia Grigoroiu, Doina 
Soanca, Rodica Berechet, Emilia Dinu, Ileana Moraru, 
Vasilica Udrescu, Silvia Vrăbiescu, Irina Georgescu, 
Emilia Ghiță, Damian Marinescu, Paulina Matei, Emilian 
Milea, Doru Chițu, Liliana Păunescu, Alina Safta, 
Loredana Oană, George Badea, Maria Mihăilă 
(profesori). S-au obținut premii internationale la 
concursurile „Muguri şi aripi”, „Părul Bereniciei” şi la 
Secţiunea special bonus în proiectul The messengers 
of a peaceful way of living — proiect ACES Praga 2011. 
Şcoala are rezultate notabile la olimpiadele nationale 
(istorie, biologie, matematică, limba şi literatura română, 
educaţie tehnologică, baschet), precum şi la diverse 
concursuri şcolare şi extraşcolare. (M.C.) 


ŞCOALA NR. 8 „MIHAI VITEAZUL” A luat ființă în 
anul 1967 cu un număr de 566 elevi în clasele I-IV. 
Populaţia şcolară a crescut, începând cu anul 1972; 
efectivele de elevi au depăşit 1100, mentinandu-se pana 
în 2001 între limitele 1400-1500 elevi.Din anul 1969 s-a 
organizat Centrul Logopedic Interşcolar sub 
coordonarea doamnei Moţoc Paraschiva. La 8 noiembrie 
2002 şcoala a sărbătorit împlinirea a 35 de ani de 
existenţă, prilej cu care a primit oficial numele de Şcoala 
cu Clasele I-VIII „Mihai Viteazul” Târgovişte. Începând 
cu anul şcolar 2002-2003 populaţia şcolară scade la 
aproximativ 1000 elevi. Există câteva etape 
semnificative: s-au înfiinţat clase cu profil sportiv din 
1973 — volei fete şi din 1997 — atletism fete şi băieți, 
este prima şcoală incluzivă din Târgovişte (1997) clasă 
integrată — învăţător Stoenescu Elena şi tot aici s-a 
înființat primul cabinet de logopedie. De-a lungul anilor 
şi-au adus contribuţia la prestigiul acestei instituții 
echipele manageriale conduse de lvaşcu Victor, 
Focşăneanu Traian, Popescu Elena, Gherghescu 
Dumitru, lorga Cristian, Halmaghe Nicolae, Gitlan 
Daniela. Elevii şcolii au abținut premii la olimpiadele 
naţionale, acest fapt datorându-se contribuţiei cadrelor 
didactice: Stan Elena, Comănici Mihaela, Ungureanu 
Doina, Gitlan Daniela, Şerban Liliana, Cociug Cerasela 
(limba şi literatura română), Stan Feodora, Sergentu 

Virginia (limba franceză), Bânzaru Angela, Cucu- 
Costeanu Maria, Niculoiu Mihaela (limba germană), 
Erculescu Denisa(limba engleză), Cristea lon, Nita 
Teodora, Rădulescu Camelia, Costache Elena, 
Muscariu Simona (matematică), Găiseanu Constantin, 
Dobre Illeana, Halmaghe Nicolae (fizică),. Dumitru 
Dumitra, Bobeş Luminiţa, (chimie), lonescu Georgeta 
(biologie), Vieru Ligia (geografie), lranovski Cecilia 
(istorie), Barbu Mihaela (educaţie tehnologică), 
Bodeanski Mircea, lonita Valeria, Mireşan Emil (educaţie 
plastică), Crăciun Emanuela, Marin Ileana, Bulgăre 
Mihaela (educaţie muzicală), Scurtescu Alexandra,Pană 
Florin, Nitescu Lucia, Briceag Luminiţa (educație fizică). 
Şcoala a iniţiat o serie de activități extraşcolare devenite 
tradiționale: Festivalul de teatru (2005), Concursul de 
arta plastică şi ortografie „Mircea Bodeanski”/ „Culoare 
şi condeie” (2001), Carnavalul Florilor (2001), Concursul 
județean de poezie cu formă fixă şi de postere „Cvintetul 
toamnei" (2008), Concursul judeţean de matematică „Niţă 
Teodora”, Concursul Naţional Interdisciplinar — „Cuvinte 
care zidesc” (2010), Simpozionul National „Şcoala si 
biblioteca — factori mediatori ai contactelor culturale” 
(2011), reviste şcolare, Cenaclul literar „Constantin 
Manolescu”, Cercul de lectură şi scriere, formaţii de 
dansuri populare şi moderne etc. Unele activităţi literare 
s-au derulat în cadrul unui parteneriat cu Societatea 
Scriitorilor Târgovişteni. Multe din cadrele didactice s-au 
remarcat în activitatea de mentorat, metodisti, 
responsabili de cerc, publicaţii. Ca o încununare a 
prestatiei didactice au obţinut distincţia „Gheorghe 
Lazăr”: F. Dicu, D. Gitlan, V. Sergentu, G. lonescu, F. 
Pană, A. Scurtescu, E. Mireşan. Dovedind deschidere 
spre valorile europene, şcoala a realizat parteneriate şi 
proiecte cu unități de învățământ din Anglia, Franţa, a 
obținut premii internationale la concursuri de educaţie 
plastică (profesor Mireşan Emil), s-a implicat în diverse 
alte tipuri de activităţi. O contribuţie importantă în viata 
comunității şcolare o are Consiliul elevilor, implicat în 
diverse tipuri de acțiuni: — Scoala pilot în programul 
„Educaţie pentru Democraţie în Dambovita’-colaborare 
cu AREDDO - Pucioasa şi Citizenship Foundation — 
Londra, finanţat de KNOW HOW FUND Anglia; 
coordonatori învăţător Oprea Norica şi profesor Gitlan 
Daniela. Acţiuni şi proiecte în comunitate: „Sărbători 
pentru toţi copiii” (1998), „Alegeri generale”, „Copilărie 
fără părinţi” (2009). Premii la Concursul de proiecte 
pentru elevi, Pucioasa (1999); participare la 
Simpozionul International organizat de şcoala „Coresi” 
(2007, 2008). (M.C.) 


ŞCOALA NR. 9 „GRIGORE ALEXANDRESCU” A 
luat ființă în anul 1977, odată cu microraionul XI. A 
debutat cu 291 elevi şi 22 cadre didactice. Numit direc- 
tor al şcolii nou înfiinţate, profesorul Grigore Gheorghe 
a reuşit în scurt timp să creeze o bază tehnico-materială 

corespunzătoare, să realizeze o unitate de învățământ 
ce răspundea cu succes tuturor exigenţelor. De-a lungul 
anilor, efectivele au crescut, cifrându-se la peste 2200 
elevi şi 100 cadre didactice. În anul 1997 Şcoala Nr. 9 
a sărbătorit 20 de ani de existenţă, prilej cu care a primit 
numele poetului Grigore Alexandrescu. Activitatea de 
conducere a şcolii a fost continuată în anii următori de 
directorii Pehoiu Gica (1998-2001), Vlădău Corneliu 
(2001-2006), Constantinescu Elisabeta (2006-2010). 
Începând cu anul şcolar 2010-2011, conducerea şcolii 
a fost preluată de profesoara Mareş Silvia. Elevă şi mai 
târziu cadru didactic al şcolii, actualul manager, se 
străduieşte cu tact şi răbdare ca şcoala să capete un 
prestigiu care va depăşi cu mult gândurile întemeietorilor 
ei. Suportul material şi ambiental, încadrarea şcolii cu 
cadre didactice bine pregătite a permis an de an 
ridicarea nivelului de pregătire al elevilor şi, ca urmare, 
creşterea prestigiului şcolii. Cadrele didactice au fost 
şi sunt preocupate permanent de pregătirea 
profesională, participând activ la cursurile de formare, 
la elaborarea de materiale didactico-informative, multi 
dintre profesori fiind autori de lucrări metodico-stiintifice. 
Şcoala „Grigore Alexandrescu” se poate mândri cu 
rezultatele obținute de elevii săi la concursurile locale, 
județene şi naţionale, cu succesele absolvenților şi cu 
performanțele la diverse întreceri sportive şi cultural 
artistice. Amintim doar câteva dintre acestea: — rezultate 
remarcabile la Concursul de creaţie literară, realizarea 
unei reviste a şcolii „Muguri” devenită apoi „Cuvinte 
potrivite” — profesori Emilia Rădulescu, Elena Condrea, 
Grigore Gheorghe; — premii la concursul de compuneri 
epistolare, organizat de Poşta Română şi Ministerul 
Educaţiei Naţionale — profesor Elena Spânu; — locul al 
III-lea la Olimpiada Naţională de Cultura Civică 1996 
(profesor Gabriela Cristache) şi premiul | la Concursul 
„Democraţie şi toleranţă”; — menţiune la Olimpiada 
Naţională de geografie — 1999 (profesor Gica Pehoiu). În 
domeniul artelor plastice, elevii au obţinut numeroase 
premii în tara şi în străinătate (profesori coordonatori 
Dan Popescu şi Mihaela Niţu). De asemenea, s-au 
înregistrat rezultate notabile la etapa judeţeană şi 
naţională a concursurilor sportive sub coordonarea 
profesorilor Valeria Florescu, Bianca Stancu, Corneliu 
Mihai şi Constantin Dinulescu. În prezent, şcoala este 
implicată în parteneriate cu diverse instituţii: Centrul 
Judeţean pentru Conservarea şi Promovarea Culturii 
Tradiționale, Centrul Judeţean de Cultură, Teatrul 
„Mihai Popescu”, Bibiloteca Judeţeană „I.H. 
Rădulescu”, Poliţia Judeţeană, Biserica „Buna 
Vestire”, Direcţia de Asistenţă Socială, Centrul 
Județean Antidrog, Palatul copiilor. Începând cu anul 
şcolar 2010-2011 în şcoală se derulează proiecte cu 
finanțare europeană: „Şcoala românească — mediu 
incluziv” şi „Şcoli şi comunităţi în acţiune pentru 
prevenirea părăsirii timpurii a şcolii”. (M.C.) 

ŞCOALA NR. 10 „RADU CEL MARE” În anul 1977, 
într-un cartier tânăr, Micro IV, îşi deschide porţile o 
şcoală nouă — Şcoala Nr. 10 (devenită peste 25 de ani 
„Radu cel Mare”), având pentru un an, ca director, pe 
doamna profesoară Constanţa Boiangiu, urmată pentru 
doi ani de domnul profesor Dumitru Gherghescu. O 
perioadă lungă de timp (aproape 25 de ani), şcoala a 
fost condusă de domnul profesor lon Lita şi de doamna 
profesoară Margareta Manguta. În anul şcolar 2005- 
2006, manager a fost doamna profesoară Gabriela 
Crăciunescu, iar de atunci şi până în prezent, directorul 
şcolii este doamna profesoară Cristina Baloeanu. Având 
cadre didactice cu vocaţia meseriei, şcoala s-a remarcat 
din primii ani prin rezultatele deosebite ale elevilor la 
concursuri naţionale şi internaţionale: limba română 
(profesori coordonatori Constantin Şerbănescu, Valeria 
Constantinescu, Cristina Tudoran), matematică şi ştiinţe 
(profesori coordonatori Virginia Halmaghe, Veronica 
Ghinescu, Alexandru Nitescu, Victoria Harhoiu, 
Margareta Manguta), geografie (profesor coordonator 
Elena Vasile), educație tehnologică (profesor 
coordonator loana Chiose). Rezultate importante la 
etapa naţionala au fost obţinute de echipa de 
minibaschet, coordonată de profesorii Petre Cusceac 
şi lon Lungu, ale cărei membre au devenit ulterior nucleul 
echipei „Livas” Târgovişte şi la atletism sub îndrumarea 
profesorului lon Cercel. De asemenea, şcoala „Radu 
cel Mare” s-a remarcat la Olimpiada Naţională a 
Sportului Şcolar, etapa judeţeană şi etapa zonală unde 
a obţinut locul | la fotbal/ handbal (profesor Cristina 
Baloeanu) din 2000 şi până în prezent. La concursurile 
artistice şi tematice s-au evidenţiat, în timp, corul şcolii 
pregătit de regretatul profesor Dorel Oprea, Expediția 
„Dianthus” (profesor coordonator Petre Cusceac). De 
asemenea, s-au obținut rezultate notabile la 
concursurile „Toamna baladelor”, „Tinere condeie”, 
Concursul european de artă „A travel around 
Europe”,Olimpyades 2004 de la Francophonie, 
Concursul national de benzi desenate ,Cartoon Net- 
work”, Cangurul lingvist — (profesor coordonator Manuela 
David), Cangurul lingvist şi de matematică (profesori 
coordonatori Gertruda Răducanu şi Veronica Ghinescu). 
Revistele şcolii au câştigat diferite premii la concursurile 
de specialitate: ,Mladite” şi „Junior 10”. Scoala este 
cunoscută şi datorită devotamentului şi implicării 
cadrelor didactice precum doamna învățătoare Adriana 
Anghel — coordonator al activităţii „after school” şi in- 
structor al formațiilor de dansuri şi de teatru, sau 
domnişoara Cristiana Martoiu — preşedinte al organizației 
T. O. F. (Târgovişte — Orvault Franţa). Cu efective 
depăşind 2000 de elevi în anii '80 şi lucrând uneori în 
trei schimburi, şcoala şi-a construit pas cu pas o tradiţie 
a consecventei, tenacităţii, echilibrului şi atitudinii 
profesioniste de comunicare cu elevii, părinţii, cu 
comunitatea şi cu autorităţile locale. (M.C.) 

ŞCOALA NR. 11 „PROFESOR PAUL BĂNICĂ”. 
Şcoala nr. 11 a fost înfiinţată în anul 1980. Timp de 20 
de ani, la conducerea şcolii a fost profesorul Paul 
Bănică, a cărui activitate profesională şi managerială a 
îndreptăţit cadrele didactice ale şcolii să solicite 
schimbarea numelui unităţii în Şcoala „Profesor Paul 
Bănică”, începând cu anul 2005. Şcoala „Profesor Paul 
Bănică” este una dintre cele două instituții din județ, în 
care a fost implementată alternativa educaţională Step 
by Step şi continuată cu succes, având 7 clase ce 
funcţionează în acest sistem. De-a lungul existenţei 
sale, conducerea şcolii a fost asigurată de directorii 
Paul Bănică (1980-2000), Aldea Emil (2000-2003), 
Cernat Liliana (2003-2007), Nela Badea (2007 — prezent) 
şi de directorii adjuncti Dan Ostafi, Aldea Emil, Bărăgău 
Florian, Cristea Elena. Este una dintre primele şcoli 
din judeţ în care a fost înființat Consiliul Elevilor (direc- 
tor — Paul Bănică, profesor de legătură — Elena Cristea) 
ale cărui două proiecte au fost premiate la Concursul 
judeţean „Educaţie pentru democraţie şi drepturile 
omului” finanțat de „Citizenship Foundation London” 
(1998). Interesate de eficientizarea demersului instructiv 
educativ, multe cadre didactice au obţinut burse de 
studiu pentru diverse stagii de formare profesională în 
străinătate: profesorii Bănică Paul, Gheorghe Maria, 
Cristea Elena, Apostol Silvia, Cernat Liliana, Tănase 
Cristina, Badea Nela, Burducea Mădălina şi învăţătoarea 
Popa Elena. De-a lungul anilor s-au obținut rezultate 
importante în diverse domenii: — proiectul „Club France”, 
iniţiat de doamna profesor Elena Cristea, a obținut unul 
din cele trei premii naţionale ale Concursului „Innover 
en francais”, organizat de MECTS în colaborare cu 
Serviciul Cultural al Ambasadei Franţei în Romania 
(2007); — participări ale elevilor şcolii la faza naţională a 
Olimpiadelor — fizică (profesor Gherghe Luminiţa şi 
profesor Olteanu Valentina), limba română (profesor 
Butuligă Maria, profesor Badea Nela), matematică 
(profesor Gusti Mihaela); — premii la olimpiade şcolare, 
etapa judeţeană obținute prin contribuţia profesorilor Nela 
Badea şi Butuligă Maria (limba română), lordache Raluca 
şi Tănase Cristina (limba engleză), Cristea Elena şi 
Burducea Mădălina (limba franceză), Cernat Liliana 
(biologie), Călin Cristinel (matematică), Olteanu 
Valentina (fizică), Rîncă Mioara (educaţie tehnologică), 
Ostafi Dan, Tică Dan, Pătrăşcan Bianca şi Marin Anca 
(educaţie fizică şi sport). Premii la concursuri cu 
participare naţională şi internaţională la disciplina 
educaţie tehnologică prin elevii pregătiți de doamna 
profesoară Rîncă Mioara. Din rândul cadrelor didactice 
s-au afirmat diverşi formatori şi metodişti: Popa Elena 
şi lonita Sofia — formatori naţionali în alternativa step by 
step, Badea Nela, Cristea Elena, Grigorescu Aurelia, 
Zegheru Maria — metodişti, Cernat Liliana, Bărăgău 
Florian, Zegheru Maria — responsabili de cerc. Pentru 
rezultate deosebite în cariera didactică au obținut 


distincţia „Gheorghe Lazăr”: Popa Elena, lonita Sofia, 
Bărăgău Florian, Neacşu Ana, Sterea Emilia, Ştefan 
Marcela. Incepând cu anul 2008, şcoala a intrat în 
programul guvernamental de reabilitare şi modernizare, 
iar din 25 martie 2010 a obţinut fondurile necesare (1,8 
milioane euro) în cadrul Programului Operaţional Regional 
2007/2013, Axa prioritară 3 — Îmbunătăţirea infrastructurii 
sociale, Domeniul major de intervenţie 3.4 — Reabilitarea, 
modernizarea, dezvoltarea şi echiparea infrastructurii 
educaționale preuniversitare, universitare şi a 
infrastructurii pentru formare profesională continuă. (M.C.) 


ŞCOALA NR. 12 Această şcoală a funcţionat la 
început ca o anexă a Şcolii Nr. 9 „Grigore 
Alexandrescu”, datorită creşterii efectivului de elevi. La 
1 septembrie 1987 devine şcoală de sine stătătoare ca 
urmare a creşterii numărului locuitorilor Cartierului 
„Mircea cel Bătrân” (Micro XII), având o echipă 
managerială formată din profesor Ileana Dumitru (direc- 
tor) şi învățătorul Constantin Voicu (director educativ). 
Şcoala a beneficiat de un colectiv didactic tânăr, cu o 
mare capacitate de muncă. Dintre dascălii şcolii ji 
amintim pe: Mariana lonescu, Suzana llie, Luminiţa 
Grigorescu, Petria lvascu, Gheorghe Stan, Magdalena 
Tinciu, Aurelia Drăghici, Ileana Văduva (învăţători), Maria 
Voicu, Horia Cernău, Elena Baicu, Elena Condrea, Paula 
Pricopie, Mihaela Dumitrache, Carmen Stoicescu, 
loana Sperloiu, Liliana Borcea, Mihai Banu, Luminiţa 
Banu, Cornel Popa (profesori). În anul 2002, a luat ființă 
cabinetul de educaţie specială, destinat elevilor cu 
cerințe speciale prin dezvoltarea unor programe de 
sprijin. Cu această ocazie a fost încadrată invatatoarea- 
psiholog Eugenia Marinescu — ultimul director al şcolii. 
În şcoală există un cabinet de religie deosebit datorită 
picturilor executate de profesorul de arte plastice Horia 
Cernău (cabinetul a rămas intact şi după desființarea 
şcolii). Reprezentativă pentru această instituție este 
revista „Logos” apărută în perioada 1998-2002 sub 
coordonarea profesoarei Elena Condrea, laureată în plan 
judeţean şi naţional la concursul revistelor şcolare. La 
conducerea şcolii s-au aflat, de-a lungul anilor, profesorii 
Ileana Dumitru, Sperloiu loana, Adela Sârbu, Mihaela 
Georgescu, Elena Badea şi Eugenia Marinescu. Şcoala 
şi-a închis porţile la 31 august 2009, iar localul este folosit 
în prezent de Poliţia Municipală Târgovişte. (M.C./ V.C.) 


ŞCOALA NR. 13 „MATEI BASARAB” A fost 
inaugurată la 1 septembrie 1995, dobândindu-şi un loc 
binemeritat între şcolile municipiului, prin calitatea 
pregătirii elevilor, prin grija zilnică de a le asigura condiții 
optime de studiu. În prezent, şcoala funcţionează cu 
13 clase la ciclul primar şi 12 clase la ciclul gimnazial, 
care cuprind aproximativ 650 de elevi. Actualul colectiv 
didactic este format din 13 învăţători şi 32 de profesori. 
De la înfiinţare şi până în prezent, unitatea şcolară a 

fost condusă de directorii Badea Constanţa (1995- 
2007), Popescu Graţiela (2007 şi în prezent), iar ca 
directori adjuncti au fost Stancu Veronica (1995-2002), 
Borisov Anca (2002-2007), Stroe Cristina (2007 şi în 
prezent). Multe cadre didactice au obţinut de-a lungul 
timpului, cu elevilor pe care i-au pregătit, rezultate 
deosebite la olimpiade şi concursuri şcolare la nivel 
județean şi national: învățătorii Petre Jenica, Stancu 
Veronica, Tîrşoreanu Elena, Perşinaru Maria, Stroe 
Cristina, precum şi profesorii Olaru Gabriela, Grigore 
Elena, Dumitrescu Octaviana, Bălan Adrian, 
Alexandrescu Elena. În perioada august 2004 — iulie 
2005, şcoala a coordonat proiectul lingvistic cu titlul 
„Healthy Habits for Young People”, din cadrul 
programului Comenius 1. — Parteneriate şcolare, având 
ca partener „|.E.S. Jose Vilaplana” din Vinaros, Spania. 
„Food for Thought” este titlul proiectului de parteneriat 
şcolar multilateral, desfăşurat în perioada august 2008 
— iulie 2010, împreună cu parteneri din Tara Galilor, 
Anglia, Danemarca, Spania, Italia, Polonia, Slovenia şi 
Turcia, în cadrul programului Comisiei Europene, numit 
„învățare pe tot parcursul vieţii”. Un proiect trilateral de 
parteneriat şcolar, numit „Let's Turn Fight into Friend- 
ship”, finanțat de Academy of Central European Schools, 
s-a derulat în perioada septembrie 2010 — martie 2011, 
între şcoala „Matei Basarab”, o şcoală din Vlora-Albania 
şi una din Struga-Republica Macedonia. Şcoala „Matei 
Basarab” derulează diverse activităţi extraşcolare, fiind 
prezentă la concursurile judeţene. (M.C.) 


ŞCOALA POPULARĂ DE ARTE ŞI MESERII 
„OCTAV ENIGARESCU” la ființă în anul şcolar 1971- 
1972 cu denumirea inițială de Şcoala Populară de Arte, 
cu clasele de artă decorativă, dirijat coral, pian, clari- 
net sax, teatru, coregrafie, pictură, canto, design 
vestimentar (prof. Paula Mihalachioiu), coregrafie, 
gimnastică şi arte marţiale (profesori Maria Şorici, iar 
în prezent, Gheorghe Badea), clasa de teatru (profesori 
George Corneanu, în prezent Ştefan Lupu). Mulţi dintre 
absolvenţii şcolii au urmat cariere artistice şi didactice. 
Florin Georgescu, Mihaela Oancea, Laura Stoica au 
studiat aici. În decursul celor aproape 40 de ani, în 
această şcoală şi-au desfăşurat activitatea profesori de 
renume: Catedra de canto: Constanţa lonescu 
Câmpeanu (profesor la Facultatea de Muzică din 
Braşov), Gabriela Diaconescu Dragusin (personalitate 
a Operei Române), Mariana Grama (solistă a Operei 
din Timişoara), George Pănescu (solist al Teatrului de 
Operetă), Jan Nicolae (prim solist la Ansamblul Doina 
al Armatei), Heliana Munteanu (conf.univ. la 
Universitatea „Valahia”), Cleopatra David (membră a 
Corului Filarmonicii Bucureşti), Mariana Luca, iar în 
prezent, Maria Tufeanu (profesor, gr. |, doctorand folclor, 
canto- muzică populară) şi Argentina Duţu (prof. canto 
— muzică uşoară şi clasică), Catedra de pian: Viniciu 

Moroianu (profesor universitar), Lucian Vlădescu (dirijor 
al Orchestrei Teatrului de Operetă Bucureşti), Carmen 
Vlădescu (Radio România); Catedra de vioară: Nicolae 
Hortopan (violonist la Filarmonica din Florenţa, Italia), 
Nelu Georgescu (violonist la Filarmonica din San Remo), 
Soare Lazăr (profesor la Liceul de Arte), Radu Alexandru 
(profesor la Liceul de Arte), în prezent, Victor Papalet; 
Catedra de instrumente de suflat (clarinet, flaut, 
trompetă): Eugen Pavălchievici, Mihai Trefaş, Mariana 
Vârjoghe; Catedra de chitară şi percuție: Adrian 
Albulescu, Alexandru Garbis, în prezent, Florin Badea; 
Clasa de acordeon şi orgă: Stelian Apostol şi Carmen 
Aurică; Clasa de contrabas: Scarlat Mihalache; Catedra 
de artă fotografică şi cinematografică: Maria Fotescu, 
lon Mărculescu; Catedra de arte plastice: Marin Petre 
Constantin, Cezar Pavelescu, Monica Pavelescu, Cor- 
nel Marinescu, în prezent, Mihai Şerbănescu. Directori: 
Marin Petre Constantin, Cuza Drăghici, George Comeanu, 
Liviu Niţă, Nicoleta Vasile. În 2010 a devenit departament 
al Centrului de Cultură al Judeţului Dâmboviţa. (G.C.) 


ŞCOALA PROZATORILOR TÂRGOVIŞTENI 
Curent literar important în literatura noastră după cel 
de-al Doilea Război Mondial. Se admite că aceasta 
continuă tradiţia literaturii paşoptiste şi interbelice. Este 
un titlu generic dat acestei mişcări, ilustrată prin opera 
lor de prozatorii: Radu Petrescu, Mircea Horia 
Simionescu, Costache Olăreanu, Tudor Topa, cărora 
specialiştii îi adaugă pe Petru Cretia şi Alexandru 
George. Ei au creat o literatură bazată deseori pe 
ficţiune, pe care nu au comunicat-o publicului decât 
după vârsta de 40 de ani, în baza unui legământ 
respectat, cultivând absurdul, grotescul şi gratuitul. 
Programul ideologic al aşa-zisei „şcoli” nu este exprimat 
explicit, el se deduce din titlurile, dedicatiile, prefetele, 
notele, interviurile, convorbirile, confesiunile şi paginile 
lor de jurnal. Târgoviştenii, de la care generaţia 
optzecistă şi nu numai a luat lecţii de rectitudine morală, 
au impus în istoria literaturii ficțiunea romanului ca jurnal 
intim, autoportretizarea. Se fac numeroase trimiteri la 
momentele trăite în vechea Cetate de Scaun, care este 
descrisă în toate ipostazele, cu accentuate note de 
nostalgie. Opera lor marchează începuturile prozei 
postmoderne româneşti. (V.P.) 


ŞCOALA SLAVONĂ A funcţionat la Târgovişte, în 
timpul domniei lui Matei Basarab. Prima informaţie 
despre existenţa ei, din anul 1640, de la călătorul străin 
Petru Bogdan Baksié, care evidenția faptul că cei ce 
terminau această şcoală de nivel superior mergeau în 
Transilvania pentru a învăţa latina. A funcţionat pe lângă 
Mitropolie, devenind însă şcoală domnească. Printre 
dascălii şcolii se aflau urcrainienii Grigore şi Teodor 
dar şi Bartolomeu, Dosoftei sau călugărul croat Rafael 
Levakovik, care a vizitat Târgoviştea. Şcoala a fost 

sprijinită de marele cărturar Udrişte Năsturel, adept al 
curentului slovofil în cultură. Ca manuale au fost folosite 
cărți bisericeşti şi manuscrisele existente, precum si 
lexicoane şi gramatici (Lexiconul slav al lui Pamva 
Berinde sau gramatica slavonă a lui Meletie Smotriţki). 
Cert este faptul că în timpul lui Matei Basarab, şcoala 
a fost prioritar slavonă. (V.P.) 


ŞCOALA SLAVO-ROMÂNĂ În ultimii ani ai domniei 
lui Matei Basarab, şcoala târgovişteană devine, din 
rațiuni certe, şi românească prin promovarea limbii 
române la curte sau în biserică. Relevantă este 
activitatea tipografică orientată prioritar spre apariția unor 
cărți în limba romana (din 22 de lucrări 9 sunt în 
româneşte, iar 2 în slavo-română). Se remarcă 
activitatea dascălului Staicu ce alcătuieşte o gramatică 
românească, tradusă din slavoneşte, cu text paralel. A 
mai tradus o culegere de texte religioase. S-au pus 
astfel bazele învățământului în limba română, ridicându-se 
o serie de cunoscători autohtoni ai limbii slavone în 
locul celor aduşi din afara granițelor. Sunt cunoscute în 
epocă, alături de şcolile târgoviştene, cele de la 
Bucuresti (Sf. Gheorghe Vechi, slavo-romana; Sf. Sava, 
grecească), Câmpulung (românească). (V.P.) 


ŞELARII, CURELARII, CIZMARII Şelarii Prelucrau 
pielea confectionand şei necesare pentru echiparea 
cailor. Aceştia sunt menţionaţi la începutul secolului al 
XVII-lea: Petru Şelaru şi fratele său, Badea, lon Mihalcea 
cel Mare, Limber Şelaru. Numărul mare al acestora a 
determinat organizarea lor în breaslă la 1654 fiind 
menţionat Stan vătaf de şelari. În a doua jumătate a 
secolului al XVII-lea documentele menţionează şelarii: 
Oprea, Preda, Necula Pârvu, Tudorache. În secolele 
următoare ştirile despre şelari se imputineaza, dat fiind 
faptul că Târgoviştea nu mai dispunea de o garnizoană 
care să facă comenzi importante. În secolul al XIX-lea, 
odată cu înființarea unor unităţi militare această meserie 
se revitalizează. Curelarii erau meseriaşi care 
confectionau hamuri pentru cai şi diferite curele În 
perioada interbelică aceştia îşi aveau ateliere în fata 
bisericii Stelea, iar cel mai cunoscut era Gică Tomescu 
care confectiona şei şi hamuri. Cizmarii sunt menționați 
în număr mare la începutul secolului al XVII-lea printre 
care: Stan, Zlate, Şerban, Eftimie ş.a., după care ştirile 
se împuţinează, ceea ce nu presupune că acest 
meşteşug a dispărut. De abia după 1831 ştirile se 
înmulţesc, la 1847 recenzându-se 45 de cizmari 
proprietari de prăvălii. Cizmarii erau grupaţi în centrul 
târgului, iar „Arastaua cizmarilor” fiind cunoscută în tot 
oraşul cu prăvălii. În 1889 îşi crează asociaţia 
profesională denumită „Societatea Lucrătorilor Cizmari 
şi Pantofari”. În perioada interbelică acest meşteşug a 
cunoscut o înflorire deosebită, iar cei mai renumiţi 
cizmari (G. Constantinescu Burghilă, C. Mihăilescu 


Papa, Chesneanu, Nicolescu Stelică) pentru calitatea 
cizmelor şi încălțămintei confecționate şi erau solicitati 
în special de Şcoala de Cavalerie din oraş. În 1928 erau 
menţionate 38 atelierie de încălțăminte, iar 1944 existau 
34 de ateliere de cizmărie, situate atât în centrul oraşului 
cât şi în alte zone. (G.T./ C.V.) 


SENDREA, Eugen (1890-1970) Colonel de 
cavalerie, a îndeplinit funcţia de primar între 14 iulie 1938- 
1 decembrie 1938 şi 26 ianuarie 1941 — 24 aprilie 1941, 
perioadă în care regimul autoritar carlist incredintase 
păstrarea ordinii publice autorităţilor militare, iar prefectii 
erau numiţi din rândul militarilor. Numirea ca primar la 
Târgovişte a unui colonel, n-a rezolvat însă problemele 
cu care se confrunta oraşul, din care cauză s-a renunţat 
la această soluţie. A fost prezent la Liceul Militar „N. 
Filipescu” de la Mânăstirea Dealu cu prilejul vizitei făcute 
de un detaşament german (14 iulie 1938). Înlăturarea 
legionarilor din conducerea oraşului, a impus revenirea 
ca primar, colonelul fiind cunoscut ca o persoană 
luminată, care donase o importantă suprafaţă de teren 
pentru extinderea curții Liceului ,,lenachita Văcărescu”. 
A continuat acţiunile pentru înlăturarea urmărilor 
cutremurului, aprovizionarea oraşului cu produse şi apă, 
curăţenia oraşului etc. A iniţiat lucrările de apărare pasivă, 
modernizarea Secţiei de pompieri, ajutorarea invalizilor 
şi văduvelor. (M.O.) 


ŞERBAN, Constantin (? — între 10 martie si 
7.VII.1685, Waniowice, Polonia) Domn al Ţării 
Româneşti (p. 9/19 apr. 1654 — 28 febr. 1658; 1/11 mai 
—a. 25 mai/4iun. 1660) şi al Moldovei (oct. — nov. 1659; 
17/27 ian. — 17/27 febr. 1661). Fiu nelegitim al lui Radu 
Şerban, a ocupat înainte de domnie, dregătoria de 
serdar. Ales domn de boieri la moartea lui Matei 
Basarab, a obținut uşor confirmarea Porții. Pe plan in- 
tern, Constantin Şerban a suprimat o serie de biruri şi 
a reorganizat armata. Încercarea de a desființa corpul 
seimenilor sârbi a declanşat însă revolta acestora şi a 
dorobantilor (27 febr. 1655). Rasculatii sunt zdrobiţi de 
oştile ardelene, moldovene şi turceşti (Şoplea, 22 iun. 
1655), venite la cererea domnului. Ca urmare a ajutorului 
primit, Constantin Şerban încheia la Târgovişte un tratat 
de alianță cu principele Transilvaniei. În august 1655, 
Constantin Şerban a înfrânt răscoala călăraşilor. 
Consecința acestor mişcări şi a represiunilor ce le-au 
urmat a fost deteriorarea gravă a capacităţii militare a 
Ţării Româneşti. În baza tratatului, Constantin Şerban 
i-a acordat lui Gheorghe Rákóczi II un ajutor militar de 
2 000 de oameni în campania din Polonia din 1656-57, 
încheiată dezastruos pentru principe. Profitând de 
absența principelui din tara, pretendentul Hrizea a 
pătruns în Țara Românească în fruntea a 500 de 
seimeni, dar este înfrânt şi executat (8 apr. 1657). Turcii, 
ostili acțiunii lui Rákóczi II, au decis înlocuirea acestuia 

şi chemarea la Poartă a domnilor din Țara Românească 
şi Moldova, care îl sustinusera. Refuzând să dea curs 
cererii Portii, Constantin Serban a fost mazilit şi înlocuit 
cu Mihnea III Radu (29 ian. 1659). Retras în Transilvania 
(14 mart. 1658), Constantin Şerban a mai încercat o 
dată, fără succes, să reocupe tronul Țării Româneşti 
(mai 1660). A reuşit în două rânduri să ocupe pentru 
scurt timp tronul Moldovei (oct.-nov. 1659 şi ian.-febr. 
1661), dar înfrânt de tătari, s-a refugiat în Polonia unde 
a rămas până la moarte. A ctitorit Biserica Mitropoliei 
din Bucureşti, biserica domnească din Piteşti, biserica 
din Dobreni, biserica din Tinăud, biserica Mănăstirii 
Cerna-Gora de la Munkâcs, biserica de la Msticicov, 
din aceeaşi regiune, Schitul Păuşa (Argeş), Mănăstirea 
Jitianu şi Biserica Sf. Vineri din Târgovişte. Alegerea 
sa ca domn s-a făcut cu ajutorul târgoviştenilor, care 
l-au susținut cu entuziasm, participând masiv la 
fastuoasele sărbători prilejuite de înscăunare şi ridicând 
un monument (1654). La scurt timp însă, domnul se 
stabileşte la Bucureşti. Confruntat cu răscoala 
seimenilor (febr. 1655), a încercat o reîntoarcere la 
Târgovişte, pentru a se pune la adăpost, dar răsculații 
ocupaseră deja oraşul, fortificând Santul Cetăţii. 
Mişcarea este înfrântă cu ajutorul lui Gheorghe Rakoczy, 
care intră în Târgovişte la 10 iunie 1655 şi încheie un 
tratat de alianţă cu Constantin Şerban. Domnul se 
stabileşte aici, iar marii boieri achiziţionează masiv 
proprietăți în zonă. În ciuda lucrărilor de fortificare, domnul 
nu încearcă să reziste aici armatei turco-tătare venite 
să-l impună pe tron pe Mihnea Ill (febr. 1658). Trupele 
sale jefuiesc cumplit oraşul şi fug la apariția avangărzii 
tătare, cu excepţia unor cazaci care rezistă până la 
căderea nopții la Stelea. Comandantul otoman ordonă 
arderea oraşului, pentru a pedepsi distrugerea 
Bucureştiului, ordonată de Constantin Şerban, şi luarea 
ca robi a locuitorilor tineri. Soţia lui Constantin Şerban 
a fost înmormântată în Biserica Domnească din 
Târgovişte (1655). (A.S./M.O.) 


ŞERBAN, Gheorghe (22.VI.1950, Bascov, Arges) 
Absolvent al Liceului Militar „Dimitrie Cantemir” din 
Breaza, al Şcolii Militare de Ofițeri Activi de Tancuri şi 
Auto „Mihai Viteazul” din Piteşti şi al Academiei Militare 
din Bucureşti. Ocupă, la Regimentul 1 „Vlad Tepes” 
din Târgovişte, rând pe rând, funcţiile de comandant de 
pluton, de companie, locţiitor comandant de batalion şi 
de regiment, şef al biroului operații şi pregătire de luptă, 
comandant al regimentului. De asemenea, a mai ocupat 
funcţiile de şef al Clubului „Gloria” (actualmente Cercul 
Militar) şi comandant al garnizoanei Târgovişte. A urcat 
gradele militare de la locotenent la colonel. În prezent 
este vicepreşedinte al Filialei „Mihai Viteazul” Dâmbovița 
a Asociaţiei Naţionale „Cultul Eroilor”, consilier editorial 
al revistei „Eroica” şi membru onorific al Adunării 
eparhiale a Arhiepiscopiei Târgoviştei. Este autor a 

numeroase lucrări (studii şi articole) despre istoria 
militară a Târgoviştei precum şi al volumului „Istoria 
steagului românesc. Din epoca geto-dacică până la 
Marea Unire” (Editura Bibliotheca, 2011). A fost distins 
cu Ordinul „Meritul Militar” clasa III, Medalia naţională 
pentru Merit clasa III şi cu Distincția ortodoxă „Crucea 
Valahă”. (G.C.) 


ŞERBAN, Radu (? — 12 sau 13.11.1620, Viena) 
Domn al Țării Româneşti (oct. 1601; iul. 1602 — dec. 
1610; mai — sept. 1611). Autointitulat nepot al lui Neagoe 
Basarab. Mare paharnic sub Mihai Viteazul, face parte 
dintre boierii revoltați, care l-au alungat pe Simion Movilă 
(23 iun./3 iul. 1601). Membru al locotenentei domneşti 
(a. 26 iun/6 iul. şi a. 7/17 oct. 1601), este ales domn de 
către boieri, fiind perceput ca un continuator al politicii 
lui Mihai Viteazul. Înfrânt de Simion Movilă la 15 aug. 
1601 la Râmnicul Sărat, Radu Şerban fuge în 
Transilvania (oct. 1601) şi jură credință împăratului 
Rudolf II (Dej, 6 nov. 1601). Sprijinit de acesta, reocupă 
tronul şi respinge încercarea lui Simion Movilă de a reveni 
cu sprijinul tătarilor în luptele de la Ogretin (13/23 sept. 
1602) şi Teişani (14/24 sept.). Alte victorii au fost 
repurtate asupra forțelor turceşti care-l aduceau pe Radu 
Mihnea şi în primăvara lui 1603 sunt atacate 
garnizoanele turceşti din Dobrogea. În Transilvania, 
Radu Şerban intervine cu 10 000 de oameni, la 
solicitarea generalului Basta (iulie 1603) şi zdrobeşte 
armata interpusului turc Moise Szekely, la „moara” de 
hârtie de lângă Braşov. Pentru a opri incursiunile, 
acceptă să plătească anual marelui han 15 000 de 
galbeni şi încheie pace cu turcii. Aliat prin tratat (5 aug. 
1605, 31 mai 1608) al principilor Transilvaniei, Ştefan 
Bocskay şi Gabriel Bâthory, intră în conflict cu acesta 
din urmă, care se dorea stăpân al Țărilor Române. La 
29 dec. 1610 Gabriel Bâthory pătrunde în Țara 
Românească şi ocupă Târgoviştea. Refugiat în Moldova, 
Radu Şerban încheie un tratat cu imperialii (Roman, 20 
febr. 1611) şi în mai, reintră în Muntenia cu forțe 
căzăceşti şi poloneze. Gabriel Bâthory este înfrânt la 
Sânpetru, lângă Brasov (7 iul. 1611), dar turcii pătrund 
în Tara Românească şi îl reinstalează domn pe Radu 
Mihnea, după care, la 15 aug., trec în Transilvania. 
Imperialii s-au retras în Moldova, de unde Radu Serban 
a luat calea pribegiei în Polonia şi apoi în Austria (dec. 
1611). Nu a reuşit să mai obţină sprijinul împăratului, 
deşi a încercat de mai multe ori (1612, 1614 şi 1616), 
iar otentativă făcută cu forte proprii, în vara anului 1616, 
a fost zdrobită de forțele otomane în Moldova. 
Înmormântat inițial în Biserica Sf. Ştefan din Viena, fiica 
sa Anca, cu sprijinul lui Matei Basarab, i-a dus 
osemintele la mănăstirea Comana, ctitoria sa (1640). 
A fost ales domn de către boieri la Târgovişte, întreaga 
sa domnie desfăşurându-se aici. O ceremonie unică 
au văzut târgoviştenii în oct. 1603, când Radu Şerban 

s-a deplasat „însoţit de o mare ceată de vestiți cavaleri 
şi boieri”, pe un drum păzit de 4000 de pedestraşi, la 
Mănăstirea Dealu, unde primeşte însemnele domniei de 
la trimisul împăratului habsburgic. La întoarcerea în oraş, 
domnul şi solul au fost salutati cu salve de archebuză şi 
de tun, în timp ce cavaleria executa volte, însoţite de 
aclamatiile orăşenilor. Târgoviştea devine locul principal 
pentru încheierea diverselor tranzacţii, marii boieri se 
stabilesc în oraş, iar mulţi locuitori îşi specifică la nume 
faptul că sunt târgovişteni. La 26 ian. 1611 oraşul era 
ocupat de Gabriel Bathory, care se proclamă principe al 
Valahiei Transalpine. În cele trei luni de domnie, 
nerecunoscută de către sultan, oştile sale au prădat 
cumplit țara, iar la Târgovişte au distrus Mitropolia, furând 
plumbul cu care era acoperită. (A.S./M.O.) 


SERBANESCU, Mihai (13.111.1956, Târgovişte) 
Urmează Şcoala Populară de Artă din Târgovişte sub 
îndrumarea maestrului Marin-Petre Constantin şi 
Academia de Arte Plastice „Nicolae Grigorescu” din 
Bucureşti. Profesor la Şcoala Populară de Artă „Octav 
Enigărescu” din Târgovişte. Bursier în arte in SUA şi 
ltalia (Veneţia). Participă la numeroase expoziţii 
personale şi de grup din tara şi străinătate, mai ales la 
New York. Organizează nouă expoziţii de grup. Are 
lucrări reţinute în muzee şi colecţii particulare din 
România, Franţa, Italia, Olanda, Germania, Spania, 
Anglia, Grecia, Suedia, Rusia, Elveţia, Danemarca, India, 
China, Mexic, Columbia, Venezuela, Japonia, Canada, 
SUA. Realizează, în premieră naţională, la Târgovişte, 
manifestarea-eveniment creştină „Calea Luminii” (ajunsă 
la ediţia a XIII-a) şi expoziţiile „Mihai Şerbănescu şi invitaţii 
săi”; expune la Palatul Parlamentului din Bucureşti (2012). 
Obține cu elevii săi numerose premii |, nationale si 
internaţionale. Este membru al Uniunii Artiştilor Plastici 
din România. | s-a acordat de către Pregedentia României 
Ordinul Meritul cultural în grad de Cavaler, şi de către 
Ministerul Culturii şi Cultelor Medalia „Meritul Cultura!” clasa 
|, diplomă de excelenţă din partea Primăriei Târgovişte 
(2010). Este creatorul unui stil propriu în arta plastică, 
imagopsihismul. Invitat în numeroase tabere de creaţie în 
ultimii 15 ani. (G.C.) 


SOCK DAMBOVITEAN Săptămânal de informatie, 
apare la 15 iunie 2006; initiator/director: Marius Buga. 
Subtitrare: „TU FACI ŞTIREA! SOCK te provoacă! Ai o 
poză tare, ai documente scandaloase, şeful tău a comis 
o ilegalitate, iar tu l-ai prins? Dă-ne de veste! În SOCK, 
tu faci stirea!”. Redactor-sef: Mariana lonescu, reporter 
special & IT: Catalin Chitu. Pagini tematice cu schimbare 
a locului de la un număr la altul: ,Eveniment”, „Ancheta 
sock”, „Reporter sock”, ,Special”, „O lume... nebună”, 
„Paparazzi”, „Faţa sock”, „Monden”, „Timp liber”, „Poli- 
tic”, „Şock modern”, „Şock festiv”, „Şockul judeţului”, 
„Politic sock”, „Eveniment sock”. (G.C.) 


STAMPILE POSTALE DIN SECOLUL XIX in 
perioada 1841-1852 s-au folosit două stampile poştale, 
având reprezentările: 1. ştampilă rotundă cu dublu cerc 
de 25 mm, având în partea de sus numele districtului 
poştal, iar în partea de jos numele localităţii şi al plasei, 
încadrate de câte o steluta cu şase colţuri. Data era 
reprezentată în mijlocul cercului sub formă de fractie 
cu cifre arabe; 2. ştampila rotundă cu un singur cerc de 
23 mm, cu aceeaşi legendă. În ultimele decenii ale 
secolului al XIX-lea, au fost folosite alternativ mai multe 
ştampile poştale ale oraşului. Amprenta era un cerc dublu 
de dimensiuni diferite (23 mm, 25 mm, 29 mm, 30 mm), 
cu legenda: Târgovişte sau Târgul-Vestei, o steluta cu 
şase colţuri, data pe un singur rând sau sub formă de 
fractie. Culoarea tuşului folosit la imprimarea ştampilei 
era violet, negru, violet-albastru. Între 1898-1899 circula 
şi o altă ştampilă poştală cu legenda: Târgovişte, goarna 
poştală şi data scrisă pe un singur rând. Sigiliul poştal al 
oficiului oraşului Târgovişte din 1873 conţinea denumirea 
oraşului de Târgu-Vestei. (G.T./ C.V.) 


ŞTEFAN- MITROPOLIT (1648-1653; 1656-1668) 
lerarh şi cărturar luminat datorită vitregiilor vremii 
păstoreşte în două etape. În prima perioadă a păstoririi 
sale continuă şi desăvârşeşte activitatea culturală 
cărturărească a mitropolitului Teofil. Se străduieşte să 
tipărească cărţi de slujbă cu tipicul în româneşte şi slujba 
în slavoneşte. Este perioada apariţiei cărților bilingve în 
cultura românească la Târgovişte, fiind considerat 
mitropolitul care face trecerea de la cultura eclesiastică 
slavonă la cultura eclesiastică românească. În vremea 
sa şi cu binecuvântarea sa, tipografia de la Dealu se 
mută la Târgovişte, aici tipărindu-se „Pogribania preoților 
de mir’ (1650), ,Mystirio” (1651), „Târnosania bisericilor” 
(1652) şi „Îndreptarea legii” (1652) cunoscută sub numele 
de „Pravila cea Mare de la Târgovişte”. În prefața la 
„Pogribanie” ierodiaconul Mihail spune: „Cu blagoslovenia 
prea sfintitului părintelui nostru Arhiepiscopului Stefan, 
Mitropolitului a tota Tara Românească şi cu voia 
Creştinului şi de Hs. lubitoriului lo Mathei vodă, Domnul 
acestiiasi tari, mi-am nevoit de-am alăturat izvodul 
slavonesc lângă cel grecesc şi cu oameni cărturari buni 
şi înţelepţi am tocmit şi cu cheltuiala mea li-am tipărit...” 
În prefața la „Mystirio” mitropolitul constată „ atâta 
neştiință” de carte cât şi faptul că preoții au uitat „toate 
rânduialele şi tipicurile” şi că fiecare slujeşte în felul 
său. Se pare că această lipsă de unitate în oficierea 
slujbelor se datora neintelegerii indicatiilor tipiconale 
scrise în slavoneşte, drept pentru care ia hotărârea 
traducerii acestora în româneşte, apreciind importanța 
acestei noi modalităţi de a prezenta bilingv cărţi de slujbă 
şi exprimându-şi nădejdea că a făcut un lucru „foarte 
de treabă neamului nostru” românesc. „Îndreptarea legii” 
a fost tipărită în tipografia „preluminatului domn Matei 
Voevod Basarab, cu voinţa şi osârdia şi toată cheltuiala 

mitropolitului Ştefan”. Din titlu şi prefaţă se arată că 
traducerea s-a făcut „de pre limba elinească pre limba 
proastă românească” de către Daniil Panoneanul care 
şi iscăleşte una din prefețe, a doua prefață semnând-o 
mitropolitul Ştefan. Chiar din titlu reiese că pravila era 
„acum dentâi propusă toată de pre elineşte pre limba 
românească, cu nevointa si userdia şi cu toată cheltuiala 
lui Ştefan, cu mila lui Dumnezeu Mitropolit Târgoviştei”. 
„Predoslovia” este o traducere făcută de mitropolitul 
Ştefan, după prefața Sintagmei lui Matei Vlastares. 
Subliniind iniţiativa şi ajutorul dat de Matei Basarab 
pentru alcătuirea şi tipărirea lucrării, el afirmă că 
scrierea a fost scoasă „ca să fie de folosul tuturor de 
obşte”. În a doua perioadă a păstoririi sale (1656-1668) 
hirotoneste, la 17 septembrie 1656, la Alba lulia, pe 
Sava Brancovici ca mitropolit al Transilvaniei şi 
primeşte, la Târgovişte, în 1656, pe patriarhul Macarie 
al Antiohiei. Întruneşte, în 1664, un sobor cu vlădicii 
țării pentru a hotărî rânduieli „mai bune” în mănăstiri. 
Trecând la cele veşnice, este îngropat în 1668 în 
biserica Mitropoliei din Târgovişte. (Arhiep.) 


ŞTEFAN, Adrian (26.VIII.1938, Târgovişte) Liceul 
,lenachita Văcărescu” (1955); Facultatea de Medicina 
Generală Bucureşti (1961). După facultate este medic 
la circumscripţia sanitară Strehaia (1961) şi la Pietrosita 
(1963). Stagiar în chirurgie la Spitalul Pucioasa (1965). 
După concursul de secundariat este medic la secția 
ORL a Spitalului Judetean din Ploieşti (1966-1969). 
După examenul de specialitate revine la Spitalul 
Pucioasa (1969-1988). Din 1988 şi până la pensionarea 
din 2008 ca medic primar a fost şef secție ORL la 
Spitalul Judeţean din Târgovişte. A publicat în reviste 
medicale de specialitate din ţară şi străinătate. A 
participat la congrese de specialitate în ţară şi în 
străinătate: Madrid, Veneţia, Budapesta, Istanbul, 
Roma şi Paris. A fost membru în colegiul de redacţie 
al Revistei ORL; membru în Consiliul Naţional al 
Colegiului Naţional al Medicilor. (N.V.) 


ŞTEFAN, Florea (10.1.1968, Sălcioara Dâmboviţa) 
Preot, conferenţiar. A absolvit Seminarul Teologic din 
Bucureşti, promoţia 1989, licenţiat al Facultatatii de 
Teologie Ortodoxă Bucureşti, promoţia 1993, doctor 
în teologie la Facultatea de Teologie „Andrei Şaguna” 
din Sibiu în 2003. Consilier cultural şi relații cu mass- 
media la Episcopia Sloboziei şi Călăraşilor, Director 
al Seminarului Teologic din Slobozia(1994-1999), lec- 
tor universitar (2000-2005), conferenţiar (2005), 
Prodecan al Facultăţii de Teologie Târgovişte. Autor a 
patru cărţi ca unic autor, a trei cărți cu coautor, peste 
50 de articole şi studii de specialitate, participant la 
conferințe şi simpozioane naţionale şi internaţionale. 
Preot la parohia „Mitropolia”, Târgovişte, județul 
Dâmboviţa. (Arhiep.) 

ŞTEFĂNESCU, Alexandru V. (16.11.1980, 
Târgovişte) Absolvent al Liceului „lon Heliade-Rădulescu” 
şi licenţiat al Facultăţii de Ştiinţe Umaniste — 
specializarea istorie-arheologie de la Universitatea 
„Valahia” din Târgovişte. Master în istorie europeană şi 
specializări la Atlanta (Statele Unite ale Americii), Roma 
şi Veneţia (Italia) şi Paris. Pentru o vreme cadru didac- 
tic la Universitatea „Valahia”, apoi responsabil de 
specialitate la Biblioteca Judeţeană „lon Heliade 
Rădulescu” din Târgovişte. Publică, ca unic autor şi în 
coautorat, lucrări în domeniul istoriei universale, istoriei 
românilor, istoriei astronauticii, articole şi studii în reviste 
din capitală, Târgovişte si din Italia. Doctor în ştiinţe 
istorice la Universitatea „Valahia” din Târgovişte. (G.C.) 


ŞTEFĂNESCU, Ştefan (11.VI.1944, Găeşti, 
Dâmboviţa) Absolvent al Liceului (azi, Colegiul Naţional) 
„lenăchiţă Văcărescu”, al Şcolii Populare de Artă — 
secția regie-actorie, al Facultăţii de Teatru a Academiei 
„Thalia” din Târgovişte şi al Universităţii de Artă Teatrală 
din Târgu-Mureş, masterat în istoria Uniunii Europene 
şi absolvent al cursului de psiho-pedagogie la 
Universitatea „Valahia” din Târgovişte. Angajat civil al 
Ministerului Apărării Naţionale la UM 01370 din 
Târgovişte; profesor de teatru la Clubul Copiilor din 
Găeşti; a jucat în formaţia de teatru a Casei Armatei 
din Târgovişte; actor fondator al Studioului de teatru 
„Mihai Popescu”, devenit teatru pentru copii şi tineret — 
de la casa de Cultură a Sindicatelor, al Teatrului Popu- 
lar „Tony Bulandra” şi al Teatrului Municipal cu acelaşi 
nume din Târgovişte. A jucat în spectacole regizate de 
Mihai Dimiu, Dan Micu, lon Vasiliu, Mihai Constantin- 
McRanin, Eva Patko, Dan Topa, Gabriel Apostol şi în 
compania marilor actori Ilinca Tomoroveanu, Constantin 
Dinulescu, Traian Stănescu, Cesonia Postelnicu, Dan 
Alexandru Georgescu. A fost distins cu Premiul de 
interpretare la una din ediţiile Festivalului Naţional „I.L. 
Caragiale” şi cu Diploma de Excelenţă la prima ediţie a 
Zilei Naţionale a Culturii, acordată de Primăria 
municipiului şi de Teatrului Municipal Târgovişte. (G.C.) 


ŞTIRBEI, Barbu (Dimitrie), (VIII.1796, Craiova — 2 
/14.V1.1869, Nisa, Franţa). A domnit între 16 iunie 1849 
— 29 octombrie 1853, 5 octombrie 1854 — 25 iunie 1856, 
întreruperea fiind determinată de ocupaţia rusească. S-a 
născut în familia marelui boier Bibescu, a fost frate cu 
domnitorul Gheorghe Bibescu, dar a preferat numele 
bunicului din partea mamei, care l-a şi înfiat. Avea o 
temeinică pregătire, dobândită la College de France 
(1817-1821), Paris, unde studiase istoria şi ştiinţele 
politice. Întors în țară a îndeplinit numeroase funcții ad- 
ministrative. A condus mai multe ministere: de interne, 
de justiție, al treburilor publice, de externe, al cultelor 
şi instrucţiunii publice. Ca domn s-a dovedit un adminis- 
trator prudent şi eficient şi s-a implicat activ în sprijinirea 

târgoviştenilor. Profitând de vizita domnului din 23-24 
iulie 1851, orăşenii au solicitat înființarea a încă trei 
bâlciuri (la Duminica Tomii, Sfânta Mărie Mare şi Sfântul 
Dumitru), deschiderea unui drum spre Braşov şi 
întocmirea unei noi hotărnicii a moşiei oraşului. Au 
continuat lucrările de reparaţii la Turnul Chindiei şi în 
1852 arhitectul Schlatter a efectuat predarea acestuia 
către maghistratul local. (M.O.) 


ŞTIRBEI, Constantin (1650-1720) Era fiul lui Radu 
Ştirbei, mare comis, iar mama sa llinica, era soră cu 
Stanca, mama lui Constantin Brâncoveanu. A îndeplinit 
mai multe funcții în Sfatul domnesc: logofăt de vistierie 
(1673-1676), vistier al treilea, mare sluger (1689-1690), 
mare comis (1690-1962), mare clucer (1692-1695, 1703- 
1706), mare ban (1707-1715). A patit „mare ruşine” 
pentru falsurile făcute în timpul lui Antonie vodă din 
Popeşti, Şerban Cantacuzino şi Constantin Brâncoveanu. 
La Târgovişte a fost proprietarul unei case a cărei valoare 
se ridica la 1564 de taleri, fapt ce ne îndeamnă să 
considerăm că era foarte mare. (M.O.) 


SUTU, Mihail (1730, Istanbul — 1803, Istanbul). A 
domnit în Tara Românească între iulie 1783 — 26 martie 
/6 aprilie 1786, martie 1790 — decembrie 1792; 7/19 


octombrie 1801-19/31 mai 1802. Era fiul lui Constantin 
Şuţu şi al Mariei Rosseti şi a îndeplinit funcţii înalte la 
Poartă. A intervenit în 1785 pentru repararea Bisericii 
Domnesti din Târgovişte, „care s-a stricat de întâmplările 
vremilor şi rămâindu-se numai dăzvălită, ci încă şi sfântul 
altaru dazlipit de biserică şi bolta dărăpănată încât era 
spre cădere a toată biserici”. Mihail Şuţu a considerat 
că era de datoria sa ca „s-o înnoiească şi s-o învălească 
şi au împodobit-o cu hramul afară cum să vede, 
dinpreună cu luminata Doamna sa Sevasti Calimah”. 
Reparatiile s-au facut la „rugăciunea şi indemnarea 
dumnealui lanakhe Văcărescu, vel vistier şi mare 
dikeofilax al bisericii cei mari a Răsăritului”, şi [...] 
„ostenitoriu până la săvârşire [...] fiind cucernicul 
eclisiarh chir Popa Grigorie Bucureştean hartofilax”, 
„jupan Radu Golescu vel paharnic [...] ispravnic judeţului 
Dambovitii” şi „popa loan zugravu sna popa Vintilă ot 
Mălureni, sud Argeş”. (M.O.) 


SVINTIU, Toma P. (1908, Tulcea — 1985, Sibiu) 
Istoric. A funcţionat ca profesor de istorie la Liceul 
„lenăchiţă Văcărescu” şi la Liceul Economic. A aprofundat 
aspecte interesante despre evoluţia istorică a oraşului 
Târgovişte, punând accent pe istoria învățământului 
(monografia Şcolii Nr. 1). (M.O.) 


TABARCEA, Constantin (8.11.1937, Târgovişte — 
14.VI1.1963, Ploieşti) Fotbalist. A început activitatea 
fotbalistică în anul 1951, la Flacăra Târgovişte. A fost 
legitimat la această grupare până la sfârşitul anului 1955. 
Principalele repere fotbalistice ale perioadei sale 
târgoviştene au fost câştigarea, în 1953, a titlului de 
campion naţional de juniori (în calitate de component al 
echipei. Metalul Târgovişte, pe baza unui subterfugiu 
aflat la limita regulamentului) şi a campionatului regiunii 
Ploieşti (1955) ceea ce a condus la promovarea echipei 
sale (Flacăra Târgovişte) în divizia „C”. În anul 1956 a 
fost transferat la Flacăra Ploieşti („rebotezată” anul 
următor în Petrolul) unde a evoluat până la prematurul 
său deces care a stopat la numai 26 de ani o carieră ce 
se anunţa strălucită. A jucat în echipa ploieşteană 144 
meciuri în divizia „A” (pentru care a înscris 16 goluri) şi a 
câştigat cu aceasta două titluri de campion naţional (1957- 
1958, 1958-1959) şi o Cupă a României (1962-1963). A 
evoluat în mai multe rânduri în naționalele de juniori şi 
tineret precum şi în 10 partide, 2 goluri din cadrul 
competiţiilor europene intercluburi. Maestru al sportului. 
Primul fotbalist născut în Târgovişte care a reuşit să 
câştige titlul de campion naţional. A murit pe terenul de 
joc în timpul meciului Petrolul — Dinamo Bacău. (A.B.) 


TARBA, Petre (20.VI.1944, Malu cu Flori, 
Micloşani, Dâmboviţa) Lupte libere, antrenor. Legitimat 
la „Metalul” Târgovişte (1969-1972), „Clubul Sportiv” 
Târgovişte (1972-1974). Vicecampion naţional. Medaliat 
cu aur la Campionatele internaţionale ale RSR Maestru 
al sportului. Antrenor la secţia de juniori a „Clubului 
Sportiv” Târgovişte (1974). (A.B.) 


TARGOVISTE.LIGHT-SOFT.RO Este un portal 
aproape complet despre istoria şi cultura oraşului 
Târgovişte în care doritorii pot afla date din varii domenii: 
istorie, geografie, muzee, lăcaşe de cult, instituţii, sport, 
mass-media etc. Conceput în întregime de ing. loan 
Alexandru Muscalu în 2001, site-ul, lansat în 2006, este 
non-profit, urmărind doar difuzarea datelor despre vechea 

Cetate de Scaun a Țării Româneşti. Până în prezent a 
fost accesat de peste 50 de mii de utilizatori, multe 
dintre informații regăsindu-se în cărţi, articole despre 
Târgovişte. (M.S.) 


TASSIAN, Şerban Avocat, doctor în drept şi 
filosofie la Paris., om politic, lider de partid, publicist. 
Proprietar al moşiei Zărăfoaia-Pucioasa. În 1918 a 
contribuit la înființarea la Târgovişte a Ligii Poporului 
(denumită ulterior Partidul Poporului), având ca organ 
de presă „Steaua Dâmboviţei” (1919-1921). A fost pre- 
fect al judeţului în timpul guvernării averescane (1920- 
1921), implicându-se în rezolvarea dificultăţilor de ordin 
material ale populaţiei. Ca om politic, Tassian a avut 
merite în apariţia ziarelor ,Steaua”(1920-1922) şi „Gazeta 
poporului” (1922-1927), unde erau reflectate aspecte 
esenţiale ale scenei politice târgoviştene şi dambovitene. 
În 1923 a părăsit Partidul Poporului, urmându-l pe 
Constantin Argetoianu. În anul 1924 organizaţia sa a 
fuzionat cu Partidul Nationalist Democrat-Dambovita, 
devenind lider judeţean. Dornic să joace un rol impor- 
tant în plan politic, Tassian a optat în 1926 pentru 
Partidul Naţional Ţărănesc, pentru ca un an mai târziu 
să se înscrie în Partidul Naţional Liberal, devenind 
deputat în anuii 1931-1932. Traseul său politic a 
continuat, astfel că în anii '30 îl găsim înscris în PNL- 
Gheorghe Brătianu. (M.C.) 


TATTARESCU, Gheorghe M. (X.1818, Focşani — 
24.X.1894, Bucureşti) Pictor. A învăţat primele noţiuni 
de pictură de la unchiul său, pictorul Nicolae 
Theodorescu. Apreciind talentul tânărului, Chesarie 
episcopul Buzăului i-a acordat o bursă, cu ajutorul 
căreia a studiat pictura între 1845-1848 la Academia 
Sf. Luca din Roma, unde a obținut premiul | al Academiei 
(1848). A continuat să studieze la Paris, Haga etc. 
S-a întors în 1852 în tara şi a lucrat ca profesor de 
desen la Sf. Sava, apoi la Matei Basarab din Bucureşti. 
Este primul care a conceput un program al Academiei 
de Arte Frumoase, care s-a înfăptuit în 1863, unde a 


Enciclopedia oraşului Târgovişte 


funcţionat ca profesor şi apoi ca director. În lucrările 
sale a părăsit aproape total formele bizantine şi a 
adoptat stilul renaşterii italiene, fiind cel care a dat 
lovitura vechilor tradiţii ale picturii bisericeşti de la noi. 
La Târgovişte a pictat Biserica Creţulescu (1863) unde 
a adus elemente tipice picturii academice. Renuntarea 
la tradiţie, alegerea unor teme de mai largă respiraţie, 
folosirea uleiului în locul frescei, sunt câteva elemente 
noi folosite de pictor la impodobirea bisericii. Lucrarea 
sa intitulată „Deşteptarea României”, compoziţie 
schitata în Italia şi concepută pe două registre, a avut 
un mare răsunet la Roma, datorită puternicului mesaj 
cetatenesc. În registrul superior au fost concretizate 
simbolurile ştiinţei, artei şi filosofiei prin care Tara va 
renaşte, în timp ce în cel inferior se prezenta figura 
alegorică a României. Fundalul peisagistic trata într-o 
viziune sintetică Munţii Carpaţi, Dunărea şi fosta capitală 
a ţării, Targovistea. (M.O.) 


TĂBÂRCĂ, Nicolae (14.11.1925, Bordeni, județul 
Prahova — 14.VI.2007, Târgovişte) Economist şi om poli- 
tic. Absolvent al Şcolii profesionale din Moreni, județul 
Dâmboviţa, al „Facultăţii muncitoreşti” din Bucureşti, al 
Şcolii Superioare de Partid de pe lângă C.C. al PCUS 
din Moscova (pe care o urmează în anii 1958-1961), al 
Institutului de Studii Economice din Bucureşti. A lucrat 
ca electrician la „Concordia” şi la „Sovrompetro!”. A intrat 
de tânăr în viata politică, devenind membru PMR şi apoi 
membru în C.C. al PCR. A îndeplinit diverse functii: 
preşedinte al Sfatului Popular al regiunii Ploieşti, prim- 
secretar al Comitetului judeţean PCR-Dambovita (1968- 
1973), prim-vicepreşedinte al Comitetului pentru 
problemele Consiliilor Populare, ambasador în Imperiul 
Centrafrican (1977-1981), prim-vicepreşedinte al 
Consiliului Popular Judeţean Vrancea (1982-1987). În 
perioada cât a activat în județul Dâmboviţa a avut 
contribuții la dezvoltarea oraşului Târgovişte: a conservat 
arhitectura tradiţională, îndeosebi pe Bulevardul 
Castanilor, a impulsionat realizarea platformei industriale 
(Otelaria, SARO, ROMLUX), a fost o gazdă primitoare 
pentru preşedintele Franţei, Charles de Gaulle, care, 
împreună cu Nicolae Ceauşescu, au vizitat municipiul 
Târgovişte ş.a. (M.C.) 


TĂBĂCARII Erau meseriaşii care prelucrau pieile 
crude, meşteşug ce a cunoscut o dezvoltare deosebită 
în secolul al XVIII-lea când în toponimia oraşului a apărut 
„Mahalaua Tabaci”. Aceştia s-au stabilit în apropierea 
lazului Morilor, devenind noii ctitori ai Bisericii Roşii. 
Mulţi tabăcari erau meşteri de mai multe generaţii, printre 
ei remarcându-se Grigore Tabacu, Costache sin Lazăr 
Tabacu, Gencul zet Coidu. La 1831 statisticile 
mentioneza 15 tăbăcari având în frunte pe starostele 
Grigore Tabacu. Aceştia asigurau materia primă 

cojocarilor, cizmarilor, pantofarilor etc. În 1890, 
documentele atestă existenţa a cinci ateliere de 
tăbăcărie, iar la 1915 era menţionată existenţa fabricii 
de tăbăcărie a lui Nae Zamfirescu. În secolul al XX-lea, 
tăbăcăriile şi-au pierdut din importanţă, în mahalaua 
Tabaci au mai funcţionat câteva ateliere (şapte în 1924 
şi cinci în 1932) fiind considerate primitive şi nerentabile. 
losef Blaier avea un atelier mai mare cu patru muncitori 
şi producea piele şi talpă. (G.T./ C.V.) 


TALANGESCU, Paulina M. (12.IV.1869 — 1946) 
A fost fiica Mariei şi a lui Costache Serbanescu si a 
primit o educaţie aleasă, urmând cursurile Şcolii 
Centrale de Fete din Bucureşti. Institutoare provizorie 
după absolvire (1887), a funcţionat din 1895 la Şcoala 
Nr. 2 de Fete, unde s-a remarcat prin punerea în practică 
a preceptelor pedagogice moderne, prin seriozitate şi 
pasiune dovedite în desfăşurarea activităților şcolare. 
S-a antrenat în viaţa culturală a oraşului şi a pus în 
valoare talentul şi activitatea creatoare, publicând poezii 
sub pseudonimul Nirette, risipite în presa vremii 
(Convorbiri literare, Convorbiri critice, Jurnalul femeii, 
Revista literară, Revista noastră, Conservatorul, 
Acţiunea sau Adevărul). A întocmit lucrarea 
memorialistică „Târgoviştea în doi ani de ocupaţie 
germană. 1916-1918”, frescă a greutăților cu care s-au 
confruntat armata română, prizonierii şi populaţia 
oraşului în acele momente. A fost decorată cu „Medalia 
Jubiliară” (1905), „Răsplata muncii clasa a Il-a” (1913) 
şi „Medalia de aur pentru lucru de mână”. (M.O.) 


TĂNASE, Anghel (1821, Târgovişte — 1900, 
Târgovişte) Pictor. S-a remarcat după ce a studiat pictura 
bizantină şi a realizat la început lucrări în stil tradiţional 
datate în jurul anului 1848, după care acest pictor a evoluat 
către concepţia academică folosită de Gheorghe 
Tattarescu, mai ales în lucrările de după 1866. (M.O.) 


TANASE, Cătălin-Viorel (12.VI.1975, Târgovişte) 
Baschetbalist, antrenor. Absolvent al Liceului „lenăchiţă 
Văcărescu” Târgovişte (1994). Licenţiat al Academiei 
de Educaţie Fizică şi Sport Bucureşti — Facultatea de 
Educaţie Fizică şi Sport, specializarea „baschet” (1998). 
Profesor la catedra de baschet a CSS Târgovişte (2000- 
2011). Ca jucător a fost legitimat la CSS Târgovişte 
(1987-1994), Steaua Bucuresti, divizia ,A” (1994-2000), 
Cimentul Fieni, divizia „A” (2000-2002), BC-CSS 
Târgovişte, divizia „B” (2003-2006). Din postura de jucător 
la CSS Târgovişte a evoluat de 10 ori în echipa naţională 
de cadeți a României şi de 20 de ori în naţionala de 
juniori (cu care a câştigat o medalie de bronz la 
Campionatul balcanic din 1993). În perioada cât a jucat 
la Steaua Bucureşti a câştigat două locuri 2 în 
campionatul naţional şi a fost selecționat în echipa 
naţională de tineret a României. Ca antrenor a activat 

la echipe de baby-baschet, cadeți, juniori de la CSS 
Târgovişte (2000-2011); Cimentul Fieni, divizia „A” 
bărbați (2000-2002); Biandra Târgovişte, divizia „A” femei 
(2005-2006); Municipal Târgovişte, divizia „A” femei 
(2006-2007); BC-CS Gresiloft Târgovişte, divizia ,A” 
bărbați (2007-2008); CSM-MCM Târgovişte, divizia ,A” 
femei (2008-2010). Antrenor al lotului naţional de junioare 
U 16 şi U 18 (2004-2007). Ca antrenor are în palmares 
3 titluri (2006-2007, 2008-2009, 2009-2010) şi o medalie 
de argint (2005-2006) la campionatele naţionale precum 
şi 4 Cupe ale României (2005-2006, 2006-2007, 2008- 
2009, 2009-2010), la senioare. Acestora li se adaugă o 
medalie de bronz la campionatele naţionale de tineret 
femei, o medalie de aur şi una de argint la campionatele 
nationale de junioare 1, o medalie de argint la 
campionatele naţionale de junioare 2, o medalie de 
bronz la campionatele naţionale de junioare 3, o medalie 
de argint (fete) şi 2 medalii de bronz (băieţi) la 
campionatele naţionale de baby-baschet. În plan 
internaţional, ca antrenor, are 2 participări în cupele 
europene, FIBA Eurocup (şaisprezecimi de finală 2008- 
2009, sferturi de finală 2009-2010), o participare la 
campionatele europene U 18, divizia „B” (2006), o 
participare la campionatele europene U 16, divizia „B” 
(2005) şi o medalie de bronz la campionatul balcanic 
de junioare (2006). În 2008 a fost desemnat „Cel mai 
bun antrenor al anului din județul Dâmboviţa”. (A.B.) 


TĂNASE, Constantin (1.11.1933, Razvad, 
Dâmboviţa) Urmează cursurile şcolii primare şi 
gimnaziale la Răzvad şi Ocniţa, Şcoala profesională 
metalurgică din Câmpina, Şcoala Militară de Ofițeri de 
Geniu din Râmnicu-Vâlcea, Liceul Teoretic din aceeaşi 
localitate; este absolvent al Centrului Militar de Educaţie 
Fizică şi Sport şi al Academiei Militare Generale din 
Bucureşti. Succesiv, ocupă funcţiile de comandant de 
batalion, locţiitor de comandant de brigadă, şef de stat 
major de brigadă, comandant de brigadă acţionând pe 
marile şantiere naţionale. Apoi este numit la comanda 
Clubului Sportiv al Armatei „Steaua” şi comandant al 
Centrului de Pregătire şi Perfecţionare a cadrelor de la 
Grădiştea. A urcat în ierarhia ofițerilor de la gradul de 
locotenent la cel de general de brigadă în retragere. Este 
membru fondator şi preşedinte al Filialei „Mihai Viteazul” 
Dâmboviţa a Asociaţiei Naţionale „Cultul Eroilor” şi prim- 
vicepreşedinte al Asociaţiei. Este, totodată, şi unul din 
fondatorii revistei „Eroica”. A fost campion naţional la 
gimnastică la campionatele sportive militare. | s-au 
conferit ordinele „Meritul Militar” (clasa |, II, III), „Tudor 
Vladimirescu” şi „Meritul Cultural în grad de Cavaler”. 
Este Cetăţean de Onoare al Târgoviştei. (G.C.) 


TĂNĂSESCU, Dorina (22.XII.1951, Târgovişte) 
Absolventă a Liceului (azi Colegiu Naţional) „Constantin 
Carabella” din Târgovişte şi a Facultăţii de Comerţ a 

Academiei de Studii Economice (ASE) din Bucureşti 
şi doctor în economie la aceeaşi instituție de învățământ 
superior. Economist la Uniunea Judeţeană a Cooperativelor 
Meşteşugăreşti Dâmboviţa, vicepreşedinte şi preşedinte 
la Cooperativa „Sârguinţa” din Târgovişte, şef de birou 
la Combinatul de Oteluri Speciale din acelaşi oraş, apoi 
lector, conferenţiar, profesor, şef de catedră, director 
adjunct de departament la Facultatea de Ştiinţe 
Economice de la Universitatea „Valahia”; perfecționare 
postuniversitară (atestat de stagiu) la Universitatea 
„Democritus” din Komotini (Grecia) şi la Universitatea 
La Rochelle (Franța). Cercetător la centrul International 
de Dezvoltare şi Mişcări Economice şi Sociale din Paris 
şi la Universitatea „Valahia”. Membru în comisii 
academice şi consilii ştiinţifice (de licenţă, grad didac- 
tic, disertaţie) de la instituții de învățământ superior din 
țară. Autor şi coautor a numeroase lucrări de relaţii 
publice, de estetica mărfurilor, marketingul serviciilor 
publice şi agroturistice şi de diagnosticarea sistemului 
de finanţare, producţie şi distribuţie a serviciilor de 
sănătate. (G.C.) 


TÂRGOVIŞTE TV / TTV Intra în emisie la 14 
octombrie 2004 sub licența SC Semnal Media Holding 
SRL. Directori: Cătălin Olteanu, lon Obăgilă, Alina 
Dumbravă, Mihai Eremia, Marius Badea. Redactori-sefi: 
Dan Stelian Popa, Cătălin Olteanu, Laura Manafu, Alina 
Dumbravă. Emisiuni de vizibilitate: „Realitatea de lângă 
noi” (anchete, reportaje), „Univers cultural’, „Incomod” 
(talk-show), „Cântec, joc şi bucurie la Târgovişte-n 
Chindie”, „Poliţia la dispoziția dumneavoastră”. Din 2007 
în 2009 transmite sub licența SC Brodcast Media En- 
terprises SRL, iar din 24 ianuarie 2009 sub licența 
Televiziunea Târgovişte când îşi redefineşte şi 
reorganizează grila de emisiuni şi managementul. 
Directori generali: Gheorghe Dinu şi Tibi Ciulei. Redac- 
tor-şef: Mihai Roşoiu. Editor coordonator: lulian 
Bănăşanu. Redactori: Mihaela Cosma, Corina 
Slămnoiu, Mădălina Burcea, Raluca Vacariuc, lonut 
Marin. Emisiuni de vizibilitate: „Cultura Cetăţii / Argu- 
ment pentru cultură”, „În fata presei”, „Reporter TTV”, 
„Dineul de ştiri”, „Argument politic”, „Argument sportiv”, 
„Lumea lui Guliver”. Continuă. (G.C.) 


TÂRGOVIŞTEA Apare în mai multe serii. Publicaţie 
administrativă, de 3 ori pe săptămână din februarie-aprilie 
1879, sub direcţia unui comitet format din Al. Gh. Penescu 
şi Isaia Lerescu (redactori), |. D. Petrescu (director, din 
februarie), George Ludescu şi Ştefan Mărculescu. Cea 
de a doua serie (între 1939-1940, condusă de Grigore 
Tolea) propune o revistă pentru literatură, artă şi ştiinţă. 
Apoi director Grigore |. Constantinescu. Semnează creații 
originale, exegeze, note, articole: Victor C. Brânduş, 
George Păun, Vasile Popescu, prof. |. Stroescu, I.H. 
Dârstaru. O serie nouă, ca revistă de cultură şi artă apare 

în martie 1990 şi până în 1992, când are subtitlul „Revistă 
de cultură şi artă a românilor de pretutindeni”. Este editată 
de Asociaţia Culturală „Târgoviştea”. Preşedinte şi editor 
Mihail |. Vlad, editor asociat Lucian Penescu. Din colectivul 
redacţional: Petre Gh. Bârlea, lon |. Drăgoescu, Lucian 
Grigorescu, Mihai Oproiu, J6zsef Pildner, Aurelian 
Trandafir, loan Vişan, Gabriel Mihăescu. Publică poezii 
din clasici, debuturi literare, proză, recenzii, critică literară, 
poezii din diaspora românească, cronici despre evenimente 
culturale, scriitoriceşti petrecute în Târgovişte. (V.P.) 


TÂRGOVIŞTEA NOASTRĂ Subtitrată „Publicaţie 
informativă editată de Primăria Municipiului Târgovişte”, 
apare lunar din februarie 2009. Este structurată pe pagini 
specializate: economic/investitii (2, 3); din activitatea 
Consiliului Local (4); cultură, învățământ (5); sport (6); viata 
religioasă (7); din agenda primarului (8). Continuă. (G.C.) 


TÂRGUL DE JOSEste menționat pentru prima data 
la 1616, situat în partea de sud, între Curtea Domnească 
şi Biserica Stelea, având un număr însemnat de prăvălii 
şi pivnițe. Aflându-se în apropierea Mitropoliei, a devenit, 
după 1660, principalul centru comercial care anima viața 
economică a oraşului. În timpul domniei lui Constantin 
Brâncoveanu, prăvăliile situate în acest târg erau des 
amintite în documente. Astfel, în 1708, Dumitru lane 
„vătaf” de negustori, a vândut patru prăvălii cu pivnita 
lor, situate pe Ulița Mare la „poarta domnească din jos”; 
Ghinea staroste a dat zestre fiicei sale, Anita, pivnițe si 
case situate în Uliţa Mare. Cele mai multe prăvălii situ- 
ate în Târgul de Jos au aparținut lui Pascale care 
stăpânea şapte pivnițe şi zece prăvălii. Din documentele 
cunoscute au fost indentificati 20 de proprietari care 
stăpâneau 20 de prăvălii şi 12 pivnițe, grupați în cel mai 
activ centru comercial târgoviştean, Târgul de Jos. În 
1713 târgul a ars, iar la 7 ianuarie 1714 domnitorul 
întărea Mănăstirii Hurez prăvăliile distruse. (G.T./ C.V.) 


TÂRGUL DE SUS in secolul al XVII-lea sunt 
menţionate două târguri sub numele Bazarul de Sus şi 
Bazarul de Jos. Târgul de Sus era localizat în partea 
de nord şi nord-vest a Curţii Domnesti. La 1603 Camillo 
Cavriolo şi la 1640 Petru Bogdan Bacsic mentionau 
existența Tâgului de Sus, dar cu denumirea de „piaţă. 
În perioada 1600-1660 Târgul de Sus a reprezentat cel 
mai important loc de schimb din oraş, datorită situării 
acestuia pe tradiționalul drum al Braşovului. 
Documentele amintesc numeroase pivnițe de piatră şi 
prăvălii care au aparținut orăşenilor (Moga, lane Ganta, 
lane Egropol), boierilor (Necula mare vistiernic) şi 
mănăstirilor. Datorită evenimentelor de la 1658 şi 1660, 
târgul a fost puternic afectat. Cu toate acestea, se 
mentionau negustori care îşi vindeau prăvăliile sau îşi 
puneau zălog mărfurile. Deşi aflat în regres, târgul a 
fost adesea menţionat: 30 aug. 1659 — Mihnea al III-lea 


întărea Simei cămăraş din Barbatesti o casă şi o prăvălie; 
sau negustorii acestui târg erau amintiţi ca martori 
,cupeti” în diverse vânzări. La sfâşitul secolului al XVII-lea, 
sunt menţionaţi negustori care aveau prăvălii în acest 
târg: Mihu negustorul, Stanciu Mutilă, Mihu cojocarul, 
Proca biv staroste din Târgovişte, Gheorghe Cupet, 
Pascale vornicul. În perioada brâncovenească, toponimul 
„Târgul de Sus” şi-a pierdut sensul, fiind înlocuit cu cel 
de „mahala”. Cunoscută anterior, mahalaua Sf. Nicolae 
devenea partea cea mai activă din cadrul târgului, la care 
se mai adăugau şi mahalale vecine: Zlătari cu Biserica 
Sf. Voievozi, Mahalaua popii lui Dragomir cu Biserica 
Sf. Mina (azi, dispărută). În urma decăderii târgului, 
documentele mentionau mutarea Târgului de Sus în afara 
oraşului (1714), pe vechea arteră a Câmpulungului (Târgul 
din Afară). (G.T./ C.V.) 


TÂRGUL DIN AFARĂ Mentionat la 15 noiembrie 
1714 ca un târg periodic sau „bâlciu de la Târgovişte”, 
şi-a desfăşurat activitatea în partea de nord-vest a 
oraşului, pe drumul Câmpulungului, cunoscut şi sub 
numele de Târgul de Săptămână. A apărut ca o 
necesitate a aprovizionării oraşului cu produse 
meşteşugăreşti realizate de meşterii localnici. „Târgul 
Târgoviştei” sau Târgul de Săptămână a devenit un 
însemnat loc de schimb, fiind menţionat de către 
Frederic Wilhelm von Bawr şi Mihail Cantacuzino, alături 
de importante schele şi târguri ale Ţării Româneşti. 
Venitul obținut din vama târgului a sporit necontenit, 
parte din acesta era folosit pentru întreţinerea unui spital 
situat lângă Biserica Catolică. În 1834, orăşenii din 
împrejurimile târgului au construit o biserică cu hramul 
„Izvorul Tamaduirii” cunoscută şi sub numele de ,Oboru’. 
Începând cu anul 1840, s-a pus probema mutării târgului 
ca urmare a dezvoltării comerțului acestuia, în 
detrimentul „Târgului din Lăuntru”. În perioada următoare 
au fost înaintate mai multe plângeri adresate 
magistratului oraşului Marii Vornicii, mitropolitului şi 
domnului, prin care se solicita menţinerea Târgului din 
Afară pe acelaşi loc. Porunca magistratului oraşului din 
21 ianuarie 1846 prevedea mutarea Târgului de 
Săptămână în „lăuntru oraşului”, pe terenul donat de |. 
Câmpineanu şi o parte din grădina Mitropoliei, în suprafață 
de 2,140 ha. La 4 februarie 1846, s-a hotărât construirea 
unui nou gard spre Mitropolie, pentru a delimita noul târg. 
În noul târg comerțul a înflorit, a crescut numărul locurilor 
cu embatic pentru prăvălii. Negustorii erau grupaţi după 
ocupații, distingându-se linia cârciumarilor şi ulițele 
cavafilor, măcelarilor, mătăsarilor, pescarilor, săpunarilor, 
cizmarilor, oborul vitelor, locuri pentru cereale, cherestele 
şi rotarie. (G.T./ C.V.) 


TÂRGUL DIN LĂUNTRU Mentionat pentru prima 
data la 27 noiembrie 1782, cand se atesta existenta 
prăvăliilor de zid ale lui Negoiţă Fusea. Cu timpul ştirile 

se înmulțesc. La 29 noiembrie 1790, sunt amintite 
prăvăliile de zid cu pivnițe boltite aflate în acest târg. 
Negustorii din acest târg, grupaţi între Curtea 
Domnească şi Mitropolie, şi-au ales ca loc de 
închinăciune biserica lui Udrişte Năsturel, pe care o vor 
repara şi întreține, numind-o acum „Biserica din Târgul 
Târgoviştei”. Uliţa care trecea prin fata bisericii a devenit 
Ulița Târgului, fiind principala arteră a comerțului 
târgoviştean până în contemporaneitate. În secolul al 
XIX-lea Târgul din Lăuntru a cunoscut o permanentă 
dezvoltare, negustorii de aici îşi desfăceau mărfurile în 
tot cursul săptămânii cu excepţia duminicilor şi a celor 
12 praznice de peste an. Documentele amintesc 
prezența prăvăliilor construite pe pivnițe vechi şi a 
negustorilor de diferite specialități: băcani, bogasieri, 
braşoveni, cojocari, brutari, rachieri. (G.T./ C.V.) 


TÂRGUL MOŞILOR Târg periodic care se ținea o 
dată pe an, cu ocazia Mosilor de primăvară. De obicei, 
târgul se desfăşura în Târgul din Afară, unde se făceau 
pregătiri speciale, se trasau ulite largi, se ridicau prăvălii 
şi cârciumi. Spaţiul de vânzare se reorganiza pentru 
accesul fiecărui meseriaş, negustor, comerciant, un loc 
de expunere a mărfurilor. Comerciantii plăteau primăriei 
o taxă denumită „havaietul Târgului Moşilor”, a cărei 
valoare era de un leu pentru negustorii străini, iar pentru 
orăşenii târgovişteni era de 13 parale. Se vindeau 
produse ceramice tradiţionale (oale şi străchini) 
depozitate pe strada Olăriei. Renumite erau oalele de 
Muşcel care se deosebeau de cele lucrate pe Valea 
lalomitei. Se comercializau produse de o mare 
diversitate de la zarzavaturi şi alte produse alimentare, 
la produse de îmbrăcăminte şi textile de interior realizate 
în gospodăriile ţărăneşti. Nu lipseau cherestelele, 
animalele, cârciumile, vânzătorii de limonadă şi 
zaharicale, de sticlărie şi maruntisuri. În târg se 
desfăşurau activități distractive (lăutari, căluşei, bărci, 
circ), care înveseleau mulțimea de participanți. În 1935, 
Dumitru Milea a instalat circul „Roya!”, iar Stelian 
Dumitrescu din Ploieşti a adus un lant pentru distracţia 
publicului. Prilej de destindere, Târgul Moşilor reprezenta 
în primul rând o activitate comercială, unde se desfăceau 
mari cantităţi de mărfuri care aduceau importante venituri 
atât negustorilor cât şi primăriei. (G.T./ C.V.) 


TEATRUL COMUNAL „FLACĂRA” Înființat la 
iniţiativa autorităţilor locale, teatrul îşi începe activitatea 
pe 26 august 1948 „în dorinţa de a oferi publicului din 
oraşul nostru şi întregului judeţ spectacole teatrale 
permanente”. Colectivul artistic era format din „elemente 
locale talentate”. Spectacolele aveau loc de două ori 
pe săptămână în Târgovişte, iar în celelalte zile se 
organizau reprezentatii în judet. În repertoriu se găseau 
piese precum „M-am născut ieri” de Garson Kanin, ,, 
Rădăcini”, „lon Anapoda”, „Revizorul” ş.a. (M.C.) 

TEATRUL MUZICAL DE AMATORI La 9 iunie 1978, 
la Casa de Cultură a Sindicatelor din Târgovişte are loc 
premiera cu opereta „Ana Lugojana” de Filaret Barbu. 
Iniţiator al teatrului, marelui tenor Octav Enigărescu, 
care a făcut şi regia spectacolului. Interpreţi: Lucrezzia 
Brezeanu, Eugen Fanateanu, George Lambrache, 
Constanţa lonescu-Câmpeanu, Mariana Luca, George 
Corneanu, Toma Spătaru, Aurelia Popa, Stela Marin, 
Viorica Moise, Valeriu Nistor, loan Mărtoiu, lon 
Cănureci, George Buică, Maria Moldoveanu, lon 
Săndulescu, lon Casandroiu. Conducerea: Liviu 
Cavassi. Scenografia: Emil-Florin Grama. (G.C.) 


TEATRUL POPULAR „TONY BULANDARA” / 
TEATRUL MUNICIPAL La 1 septembrie 1974 ia naştere 
Teatrul Popular „Tony Bulandra” la Casa de Cultură a 
municipiului Târgovişte cu premiera piesei „Adâncimi”, 
cu care, apoi, la Festivalul-concurs bienal „I.L. Caragiale” 
îşi adjudecă „Medalia de Aur”. Teatrul este continuatorul 
formaţiei de comedie şi dramă a Căminului cultural 
orăşenesc, Casa de cultură de mai târziu, al cărei 
debut a avut loc în toamna anului 1944 cu piesa „O 
scrisoare pierdută” a lui I.L. Caragiale şi care şi-a 
desfăşurat activitatea în 26 de stagiuni, regizorii săi fiind 
lon Vasiliu, Alexe Marcovici şi Constantin Drăgulescu. 
Si, într-un pătrar de veac de activitate, şi-au rostit cu 
talent replicile actorii locali: Maricica Dinescu, Aurel 
Cucu, lon Dobrescu, Andrei Petrică, Gaby Schidu, 
Lucian Mucenica, lon Matei, Preda lamandi, Petre 
Bădârcea, George Coandă, George Corneanu, Paul 
Bănică, Mioara Petre, Victor Fellner, Doina Munteanu, 
Teodor Vasiliu, George Buică, Aurora Dumitrache, 
Alexandru Panaitescu, Nicolae Constantinescu, Vasile 
loachimencu, Magda Nitescu, George Zamfirache, Dan 
Cojocaru, Ovidiu Schumacher, Ileana Sărăroiu, Nicolae 
Milea; multi dintre ei au rămas pe scenă şi dupa 1974. 
Cele mai răsunătoare succese au fost şi vor fi obținute 
sub îndrumarea regizorală a lui lon Vasiliu, cât şi a lui 
Mihai Dimiu. Firesc, a urmat, datorită experienţei 
acumulate, cerinţelor târgoviştenilor, şi formării unui corp 
de actori de certă valoare interpretativă transformarea 
sa în teatru profesionist. Astfel, la 21 octombrie, 1996, 
Consiliul Local al Municipiului Târgovişte aprobă 
înființarea teatrului profesionist municipal „Tony 
Bulandra”. Primul director: Paul Bănică. În anii următori, 
sub directoratul regizorilor Mihai Constantin-McRanin 
şi Dan Topa, teatrul înregistrează progrese, fiind invitaţi 
să pună în scenă spectacole iconoclaste Mihai 
Maniutiu, Victor loan Frunză, Laurian Oniga, Alexa 
Visarion, lura Lunaşu. (G.C.) 


TEBEICĂ, Nicolae (1885, Curtea de Argeş — 1945) 
Director, revizor şcolar. A absolvit Şcoala Normală de 
Institutori. A funcţionat la Şcoala de Băieți Nr. 1 (1907- 
1921) şi ca revizor şcolar (1915). În perioada interbelică 

a funcţionat ca institutor la Şcoala Nr. 2 de Băieți, unde 
s-a remarcat prin spirit de iniţiativă, seriozitate şi 
exigenta. (M.O.) 


TEODORESCU, Mihaela (28.IV.1946, Târgovişte) 
Este absolventa a Facultatii de Arte Plastice si a 
Facultatii de Muzeologie a Academiei de Arta din 
Bucuresti. Profesor la scoli din Targoviste. Participa la 
o expoziție a Ambasadei SUA din Bucuresti şi la 
expoziții de grup din Târgovişte, din tara şi la tabere de 
pictură. Este membră a Uniunii Artiştilor Plastici. Îi sunt 
reținute lucrări în colecţii din tara, din SUA, Italia şi 
Germania. (G.C.) 


TEODORESCU, Mihail (21.11.1965, Dragodanesti, 
Dâmboviţa) Preot, conferenţiar. A absolvit Seminarul 
Teologic din Bucureşti, promoţia 1987, licenţiat al 
Institutului Teologic Universitar Bucuresti, promoţia 1992, 
doctor în teologie, în 2004, la Facultatea Teologie 
Bucureşti. Preparator, asistent, preot slujitor la Capela 
Universităţii din anul 1996, lector din 1994, iar din 2004 
secretar ştiinţific, director de studii pentru Departamentul 
de Studii la Distanta. Conferenţiar al Facultăţii de 
Teologie din Târgovişte. Autor al unor volume, articole 
şi studii de specialitate, participant la conferinţe şi 
simpozioane naţionale. Preot slujitor la Capela 
Universităţii din anul 1996. (Arhiep.) 


TEODORIU, Nicolae Gh. (1874, Curtea de Argeş, 
Argeş — 1938, Târgovişte) Absolvent al Şcolii Normale 
de Institutori din Bucureşti în 1894, a funcţionat din 1897 
ca institutor şi director (1913-1932) la Şcoala Nr. 1 de 
Băieți. Pentru că absolvise un curs special pentru 
predarea lucrului manual, a coordonat introducerea 
acestui obiect şi la alte şcoli din oraş. A militat pentru 
dezvoltarea învățământului şi a fost delegat la Congresul 
Comitetelor Şcolare care s-a desfăşurat la 5-7 iulie 1924 
la Ateneul Român, unde a susținut implicarea mai mare 
a dascălilor în repararea şi întreţinerea şcolii, 
completarea materialului didactic, ajutorarea elevilor 
săraci prin înființarea de cantine şcolare, acordarea 
asistenţei sociale etc. (M.O.) 


TEODOSIE (-1620, Râmnicu Vâlcea — 27.1.1708, 
Bucuresti) Mitropolit al Ungrovlahiei (20 mai 1668 — a. 
24 iun. 1672; 15 apr. 1679 — 27 ian. 1708). Provenea 
dintr-o familie de transilvăneni stabiliți la Râmnicu- 
Vâlcea. Călugărit la Mănăstirea Cozia, activează la 
Muntele Athos, apoi ca proegumen (a.1661) şi egumen 
(1662) la Argeş. Ales mitropolit al Țării Româneşti cu 
sprijinul boierilor Cantacuzini, rosteşte pentru prima dată 
„Crezul” în limba română. La scurtă vreme (8 iun. 1668) 
s-a decis mutarea scaunului mitropolitan de la 
Târgovişte la Bucureşti, schimbându-se şi titulatura 
mitropolitului: „Arhiepiscop şi mitropolit al scaunului 


Bucuresti şi a toată Ungrovlahia”. Teodosie a fost alături 
de boierii români, protestând fata de abuzurile domnului 
Radu Leon şi ale sfetnicilor lui greci, obligându-l să 
semneze un act prin care aceştia erau înlăturați (19 
dec. 1668). Teodosie a fost înlăturat din scaunul 
mitropolitan de noul domn Grigore Ghica, protector al 
Bălenilor şi surghiunit la Mănăstirea Tismana (iun. 
1672), unde a stat aproape 7 ani. Reinstalat mitropolit, 
susține înfiinţarea de tipografii noi la Buzău (1691), 
Snagov (1696) şi Râmnic (1705), coordonate de Mitrofan 
şi Antim Ivireanul. Principalele realizări sunt „Biblia de 
la Bucuresti” (1688) — prima traducere integrală în limba 
română a Sf. Scripturi şi mai multe cărţi de cult în limba 
română, utilizate la slujbă: „Liturghierul” (1680, pe 
cheltuiala sa), „Evanghelia” (1682), ,Apostolul” (1683), 
„Mărgăritarele Sf. loan Gură de Aur” (1698), „Evanghelia 
greco-română” (1693), „Psaltirea” (1694), „Noul Testa- 
ment” (1703). În calitate de „exarh al Plaiurilor”, a acordat 
o atenţie deosebită situaţiei religioase a românilor 
ardeleni şi a hirotonit la Bucureşti şase mitropoliți ai 
Transilvaniei. A căutat diminuarea numărului de 
credincioşi care s-au unit cu Biserica Romei, purtând o 
intensă corespondenţă mai ales cu preoți din Şcheii 
Braşovului. A ctitorit Schitul Cetăţuia (1677-80) şi a 
refăcut Biserica Sf. Gheorghe (1681), ambele din 
Râmnicu-Vâlcea. Înmormântat lângă altarul Catedralei 
Mitropolitane din Bucuresti. (A.Ş./M.0.) 


TEODOSIE (1505-1522, Istanbul) Domn al Țării 
Româneşti (p. 15 sept. 1521 — a. 22 ian. 1522). Fiul lui 
Neagoe Basarab şi al Despinei Miliţa. A fost succesor 
al marelui domn, pentru care acesta redactase 
„Învățăturile lui Neagoe Basarab către fiul său Teodosie” 
(1517-1521). A domnit sub tutela marelui ban Preda 
Craiovescu şi a mamei sale. Pretendentul Dragomir 
Călugărul, sprijinit de boierii buzoieni şi pribegii din 
Moldova, îl învinge la Târgovişte (27 sept. 1521), iar 
Teodosie, asediat în oraş (oct. 1521), se retrage peste 
Dunăre. Dragomir va domni două săptămâni în oraş, 
până când va fi înfrânt de oştile otomane şi decapitat. 
Căpetenia otomană, Mehmed, beiul de Nicopole, se 
va instala pentru scurt timp la Târgovişte, de unde va 
face eforturi pentru preluarea tronului, pretextând 
legătura de rudenie cu Basarabii şi atacând 
Transilvania. Practic înlăturat, Teodosie se afla la 
Nicopole, cand beiul, ameninţat de mai multi 
pretendenți îl readuce pentru scurt timp la Bucuresti. 
Pleacă apoi la Istanbul, împreună cu mama sa, unde 
va muri de tuberculoză. (A.Ş./M.0.) 


TEOFIL- MITROPOLIT (1636-1648) În 1637 vine 
pe scaunul mitropoliei Ţării Româneşti, fostul episcop 
de Râmnic, Teofil, căruia i-a revenit şi meritul de a fi 
considerat ctitor al culturii româneşti, datorită intensei 
activități pe care o desfăşoară în domeniul tipăririi cărților 

bisericeşti, sprijinind înființarea sau reînfiinţarea 
tipografiilor de la Câmpulung, Govora, Dealu şi 
Târgovişte. În tipografia de la Govora, iniţiază tipărirea 
„Pravilei celei mici de la Govora”, din 1640, apărută în 
două ediţii: una pentru Țara Românească, având prefața 
semnată de mitropolitul Teofil, în parte tradusă după 
prefața lui Petru Movilă la Nomocanonul de la Kiev din 
1629, şi una pentru Ardeal, având prefața semnată de 
mitropolitul Ghenadie. În vremea mitropolitului Teofil, 
tipografia de la Govora se mută la mânăstirea Dealu, 
unde, în 1644, se tipăreşte „Evanghelia învățătoare”, 
ultima carte, numită şi „Cazanie”, care „s-a început a 
se tipări [...] în mănăstirea din Govora şi s-a sfârşit în 
Mănăstirea Dealu”. Teofil are deosebitul merit de a 
încuraja apariția primelor cărți juridice, teologice şi de 
cult în limba română. Nicolae lorga îl numeşte, pe drept 
cuvânt, „unul dintre cei dintâi ctitori ai limbii româneşti 
în biserică”. (Arhiep.) 


TERMICA Societate comercială cu capital inte- 
gral de stat, având ca unic acţionar Consiliul Local al 
Municipiului Târgovişte. A fost înfiinţată prin H.C.L. 41/ 
18.03.1998 care a pus în aplicare H.G. 105/25.02.1998 
prin care Centrala Termică Târgovişte Sud a fost 
transmisă din patrimoniul R.A. RENEL - Filiala 
Electrocentrale Doicesti în cel al Consiliului Local al 
Municipiului Târgovişte. La acel moment societatea 
avea 98 de angajaţi şi desfăşura activităţile de 
producere şi transport energie termică în municipiul 
Târgovişte. Începând cu 1.01.1999, în baza H.C.L. 264/ 
22.12.1998, unitatea a preluat activitatea de producere, 
transport şi distribuție energie termică pe care o 
prestase până atunci R.A.G.C. Târgovişte şi avea un 
număr de 458 salariaţi. În prezent S.C. Termica S.A. 
are 176 angajaţi şi desfăşoară următoarele activităţi 
principale: producţie, transport, distribuţie şi furnizare 
energie termică pentru necesarul de consum la 
locuinţe şi obiective social — culturale din municipiul 
Târgovişte; producţie şi furnizare de energie electrică. 
Pentru realizarea acestor deziderate, în decursul anilor 
de când funcţionează, s-au realizat între altele: 
modernizarea punctelor termice prin înlocuirea 
schimbătoarelor de căldură cu ţevi cu cele cu plăci, 
precum şi automatizarea livrării agentului termic pentru 
încălzire şi apă caldă menajeră; modernizarea si 
automatizarea surselor de producere a energiei termice 
(cazane de apă fierbinte); înlocuirea a cca. 40 % din 
rețelele de transport şi distribuţie din municipiu; punerea 
în funcţiune a unor capacități de producere a energiei 
termice şi electrice în cogenerare, având o putere 
instalată de 10 MWth, respectiv 6,5 MWe. În existența 
sa unitatea a fost condusă, din postura de director 
general, de ing. loan Ene (aprilie — iunie 1998), ing. 
Viorel Tabacu (iunie 1998 — mai 2010), ing. lon Popescu 
(mai 2010 — prezent). (A.B.) 

THEODOR - MITROPOLIT (1521-1523) A ajuns 
mitropolit în ultimul an de domnie al lui Matei Basarab 
sau, probabil la putin timp după moartea voievodului. 
Este pomenit ca Vlădica Theodor în două hrisoave date 
de domnitorul Vladislav al Ill- lea cu privire la vama de 
sare de la vadul Vidinului şi la scutirea mai multor sate 
ale Mânăstirii Tismana de dajdii. Din pricina tulburărilor 
pentru domnie păstorirea lui a fost scurtă, întrucât la 8 
noiembrie 1523, în Tara Românească se afla pomenit 
deja un alt mitropolit. Nu este trecut nici în pomelnicul 
Sfintei Mitropolii. (Arhiep.) 


THEODORESCU, Cicerone (9.11.1908, Bucuresti 
— 18.11.1974, Bucureşti) Poet, publicist. În timpul studiilor 
liceale la „lenăchiţă Văcărescu” este sufletul revistei 
„Vlăstarul” (perioada 10 mai 1925 — 1 aprilie 1926). Aici 
va publica 6 poezii, dintre care: „Motto. Cititorilor nostri’, 
„Vagabondaj nocturn”, „Viziune. Steaua”. De asemenea, 
proza „Nebunie. Fragment din scrisoarea lui C.M. 
Theodorescu”. La rubrica „Răboju!” face prezentări de 
cărți şi reviste semnate C. Teod. Apar articolele „Bacovia” 
şi „lon Alexandru Brătescu-Voineşti”. Anii adolescenţei, 
formarea sa intelectuală la Târgovişte, i-au marcat 
profund întreaga creaţie. (V.P.) 


THEODORESCU, Răzvan |. (22.V.1939, Bucuresti) 
Studii superioare la Bucureşti (1963), doctor în istorie 
(1972). A fost cercetător (1963), director adjunct (1972) 
şi director la Institutul de Istoria Artei din Bucuresti. 
Membru al Comisiei internaţională de istoria artei, a 
avut contribuţii importante la cunoaşterea culturii şi artei 
medievale româneşti. La Târgovişte a efectuat cercetări 
la Curtea Domnească şi s-a dovedit un profund 
cunoscător al principalelor monumente din oraş şi din 
împrejurimi. (M.O.) 


THOMPSON, Tina-Maria (10.11.1975, Los Angeles, 
SUA) Baschetbalista. A jucat 14 sezoane (1997-2010) 
în WNBA (campionatul profesionist feminin al SUA), 
fiind componentă a formatiilor Houston Cornets (1997- 
2008) şi Los Angeles Sparks (2009-2010). De 4 ori 
câştigătoare a WNBA. Componentă a reprezentativei 
SUA, de două ori campioană olimpică (2004, Atena; 
2008, Beijing) şi o dată medaliată cu bronz la 
campionatele mondiale (2006, Brazilia). Mass-media 
americană a supranumit-o „Michael Jordan al 
baschetului feminin”. În extrasezonul din SUA a jucat 
la echipe din Asia (Kumho Falcons, Coreea de Sud, 
2003) sau Europa (Rovereto Basket, Italia, 2001-2002; 
Spartak Moscova, Rusia, 2006-2007; Municipal MCM 
Târgovişte, 2010). În perioada ianuarie-aprilie 2010 cat 
a evoluat la formaţia târgovişteană a avut o contribuţie 
majoră la succesele acesteia în competiţiile 
internaţionale şi interne. În Euro Cup (6 meciuri, 4 victorii, 
2 înfrângeri; 13,3 puncte marcate pe joc) a ajuns cu 

echipa în sferturile de finală ale competiţiei (cea mai 
bună performanţă a baschetului feminin românesc din 
ultimii 30 de ani). Pe plan intern a ajutat pe Municipal 
MCM Târgovişte la câştigarea campionatului (9 meciuri, 
8 victorii, 1 înfrângere; 19 puncte marcate pe meci) şi a 
Cupei României (4 meciuri, 4 victorii; 20 puncte marcate 
pe meci). Cea mai titrată sportivă care a jucat la o 
echipă din România. În istoria sportului românesc este 
singura campioană olimpică care a evoluat la o formaţie 
de club autohtonă. (A.B.) 


TINERETUL — foaie studențească Apare în iulie 
1930 la Târgovişte. Scopul ziarului se reflectă în articolul 
„La datorie” scris de studentul Licuş lonescu: „Acum, 
când puhoiul relelor date de regimul incapabilior ne 
prăvălesc în abis, acum când vedem sub ochii noştri 
terfelită partea morală a vitejilor de mâine şi stagnarea 
oricărui progres, să mai tăcem? La datorie! Să pornim 
o acţiune de trezire împotriva regimului de acaparare 
ce ne sugrumă.” Tot în primul număr al ziarului se mai 
scrie: „Să se ia aminte însă că nu suntem din cei ce 
cântăm «Internaționala», că ne iubim cu patimă «vatra 
strămoşească». Sufletul nostru tânăr îl închinăm pe 
altarul patriei şi al luminării bunului nostru popor”. Ziarul 
se dorea a fi purtătorul de cuvânt al studentimii şi un 
promotor al redeşteptării şi al responsabilitatii civice. 
Teme abordate: politică, problematica tinerei generații, 
criticarea partidelor din cauza „nepriceperii”, susținerea 
revenirii lui Carol al II-lea pe tron (1930), informații ş.a. 
Scriu articole: Nicolae Ciobanu — student la Drept, Vasile 
lonescu — student la Matematică, Nita Nicolae — stu- 
dent la Academia Comercială, Licuş lonescu — student 
la Politehnică, Florian Anastasescu. Ziarul a reprezentat 
o „pată de culoare” în peisajul presei dambovitene, atât 
prin tinerețea susținătorilor, cât şi prin originalitatea 
ideilor şi a argumentelor. (M.C.) 


TINERETUL PROGRESIST Organizaţie constituită 
la Târgovişte în iunie 1945, având ca obiectiv educarea 
tineretului pentru dragostea de tara, credință 
stramoseasca, îndrumarea vieții spre cinste şi omenie. 
Comitetul de conducere era format din: I.C. Vissarion — 
preşedinte de onoare, profesor Radu Gioglovan — 
preşedinte, profesorii Stoicescu si Bodârcea — 
vicepreşedinţi. Organizaţia a întreprins diverse acțiuni: 
conferinţe în şcoli, ajutorarea tinerilor săraci, victime ale 
războiului, inaugurarea unor societăți culturale, festivaluri 
artistice cu prilejul plecării în armată a tinerilor din 
contigentul 1946, activităţi de culegere a fructelor ş.a. 
Tineretul Progresist a devenit treptat o organizaţie 
susținătoare a forțelor procomuniste, salutând rezultatele 
alegerilor parlamentare din 19 noiembrie 1946. (M.C.) 


TIPOGRAFIA DÂMBOVIȚA (Elena şi llie Gh. 
Pârvulescu) Tipăreşte: „Buletinul Agricol al Județului 


Dâmboviţa. Revistă agricolă bilunară” (22 iun. 1933); 
„Chindia. Ziar local săptămânal independent” (26 iul. 
1934 — 18 oct. 1934); „Cuvântul liber. Gazeta Partidului 
National Liberal din județul Dâmboviţa” (mart.-mai 1920); 
„Gura Târgoviştei. Organ independent pentru propăşirea 
gospodăriilor publice, pentru binele obştesc” (iun. 1928 
— aug. 1934), săptămânal; „Legea lui Tepes. Ziar pentru 
primenirea morală” (oct. 1928 — iul. 1931); „Legea noua. 
Ziar national-liberal” (30 dec. 1918 — 2 nov. 1919), 
duminical; „Lumea nouă. Literatură, artă, ştiinţă” (1 dec. 
1928 — 18 ian. 1929); „Meseriaşul Dâmboviţei. Ziar al 
intereselor meseriasilor” (14 feb. — 1 iul. 1916), bilunar; 
„Revista tinerimii dambovitene” (1 feb.-nov. 1911; 1 nov. 
1912), lunar; „Steaua. Foaia Ligii Poporului sub 
preşedinţia generalului Averescu” (17 oct. 1920 — 20 
feb. 1922; se tipăresc aici nr. 6-9/1920 şi 1-3/1921); 
„Țăranul Dâmboviţei. Ziar al Partidului National Român 
de sub conducerea lui luliu Maniu” (1 ian. 1923 — 26 
mai 1924, bilunar; se tipăreşte aici de la nr. 18 la 19/26 
mai 1924); „Victoria Dâmboviţei. Ziar de informații” (1 
mai 1933 — 20 sept. 1937), săptămânal; „Viitorul 
Dâmboviţei. Gazeta Partidului National Liberal din Județul 
Dâmboviţa” (20 feb. 1921-1935); „Viitorul Dâmboviţei. 
Organ al Partidului Naţional Liberal din judeţul Dâmboviţa” 
(1 ian. 1930 — nov. 1937), bilunar; „Voința. Politică. 
Socială. Cultural. Economică. Târgovişte” (25 oct. 1934 
— 14 mart. 1935); „Vremea nouă. Gazeta PNL din județul 
Dâmbovița” (20 feb. 1921 — 19 feb. 1922). (M.S.) 


TIPOGRAFIA DE LA MĂNĂSTIREA DEALU În 
renasterea românească, tipografia de la Mănăstirea Dealu 
a fost inițiată în vremea domniei lui Radu cel Mare, care a 
instalat aici tiparnita călugărului cetinian Macarie. Între 
1508-1512 au fost tipărite mari cărți bisericeşti: „Liturghier” 
(1508), ,Octoih” (1510), „Evangheliar” (1512). Tipografia 
din Târgovişte a lui Dimitrie Liubavici, tipăreşte în vremea 
lui Mircea Ciobanul 4 cărţi în slavonă: „Molitvenic”, 
„Evangheliar” şi un ,Apostol” în două ediţii. in tipografia de 
la Târgovişte diaconul Coresi tipăreşte un „Triod 
penticostar” (iulie 1557 — iulie 1558). În timpul domniei lui 
Matei Basarab este reînființată, mai întâi la Mănăstirea 
Dealu, apoi la Mitropolia Țării Româneşti, o tipografie, cu 
ajutorul Mitropolitului Petru Movilă al Kievului, care i-a trimis 
voievodului muntean „o tipamita completă”, asigurată tehnic 
de o echipă de tipografi condusă de Timotei Alexandrovici 
Verbitki. Aici, meşterii Meletie Macedoneanul, Rafael 
Levakovié, Procopie Preda şi Radu Stanciovici, Teodor si 
Lupin Dimitrievici tipăresc: „Liturghierul” (1646), „Imitaţia 
lui Hristos” (1647), „Slujbelnicul” (1646), „Triodul 
penticostar” şi „Triodul postului” (1649), precum şi 
„Îndreptarea legii” (1652). (M.S.) 


TIPOGRAFIA DOM IMPEX (1994, devenită 
Comincom) şi Editura Domino (1995, denumită, mai 
târziu, Zeus); director: lon Dorin Nedelcu; editor: Maria 

Nedelcu; colecţii: UFO, Paranormal. Editează reviste: 
„Eroica” (primele numere), „Sportul columbofil”, şi, o 
vreme, „Jurnal de Dâmboviţa”. Participă la Salonul de 
carte „lon Heliade-Rădulescu” Târgovişte. (M.S.) 


TIPOGRAFIA „NOUA” (loan N. Negoiescu) 
Tipăreşte: „Credinţa. Foaie pentru biserică, şcoală şi 
neam. Organ al Asociaţiei «Clerul Dambovitei»” (16 oct. 
1933 — sept. 1937); „Dâmboviţa nouă. Gazeta Partidului 
Naţional Democrat din județul Dâmboviţa” (10 oct. 1931 
— 18 ian. 1936); „Gazeta poporului. Ziar oficios al Partidului 
Poporului, Târgovişte” (iul. 1922 — iul. 1927), bilunar; 
„Glasul Dâmboviţei” (comuna Hăbeni) (1 mai — 1 iul. 
1915), lunar; „Lumina. Organ al preoţilor şi învăţătorilor 
din judeţul Dâmboviţa” (Aninoasa-Bezdead) (aug. 1912 — 
feb. 1913), lunar; „Steaua. Foaia Ligii Poporului sub 
preşedinţia generalului Averescu” (17 oct. 1920 — 20 feb. 
1922), săptămânal; „Țăranul Dâmboviţei. Ziar al Partidului 
National Român de sub conducerea lui luliu Maniu” (ian. 
1923 — 26 mai 1924, bilunar; se tipăreşte aici, de la nr. 
6/15 mart. 1923 până la nr. 16/17 apr. 1924); „Unirea. 
Foaia Societăţii «Progresul» din Târgovişte” (11 iun. 1885; 
se tipăreşte aici până la nr. 75 din an III), săptămânal; 
„Vremea Nouă. Gazeta PNT din judeţul Dâmboviţa” (1 
feb. 1927 — 15 feb. 1938). (M.S.) 


TIPOGRAFIA PRESTO 1 (1996); Director: Cornel 
Bârloiu. Situată în bulevardul Mircea cel Bătrân, dispune 
de utilaje moderne, aici tipărindu-se, printre altele, 
publicaţiile „Litere — Revistă lunară de cultură a Societății 
Scriitorilor Târgovişteni”; „Curier — Revistă de cultura si 
bibliologie”, „Interferenţe”, „Cristalul”, „Rază de lumina” 
precum şi mai multe reviste şcolare, cărţi, broşuri, 
etichete, tipizate, afişe şi pliante diverse. Tot aici se 
tipăresc broşuri şi cărţi pentru învățământul universitar 
şi preuniversitar. (M.S.) 


TIPOGRAFIA ŞI LEGĂTORIA „VIITORUL” (Ilie E. 
Angelescu). Tipăreşte: „Anuarul Gimnaziului Enachita 
Văcărescu” (1898-1922); „Anuarul Şcolii Profesionale 
de Fete |. Fusea” (1909-1915); „Credinţa. Organ al 
Partidului Conservator din Dâmboviţa” (3 feb. — 29 iun. 
1908); „Ziar duminica!” (12 ian. — 2 feb. 1914); 
„Expunerea situatiunei judeţului Dâmboviţa, făcută de 
Comitetul permanent cu ocaziunea deschiderii sesiunii 
ordinare a Consiliului general” (15 oct. 1888 — oct. 1913); 
„Expunerea situaţiei căilor de comunicații din judeţul 
Dâmboviţa” (1906-1915); „Înălțarea. Organ de conservare 
naţională” (6 iul. 1914 — 15 aug. 1916), bilunar; „Raport 
general asupra activităţii serviciului veterinar al județului 
Dâmboviţa” (1905-1906); „Răsăritul. Organ nationalist- 
democrat”. Valea Lungă — Dâmboviţa (1 ian. — 1 mai 
1913), lunar; „Scrieri. Drept. Literatură” (1 mar. 1886 — 
1 apr. 1886); „10 mai 1998 Târgovişte — 10 mai 1898- 
1899”; număr unic festiv publicat de Gimnaziul ,Enachita 

Văcărescu”; „10/23 mai 1900”; număr festiv publicat de 
acelaşi gimnaziu; ediţie unică. (M.S.) 


TIPOGRAFIA ŞI LEGĂTORIA THEODOR 
MICHĂESCU. Aici apar: „Curierul Targu-Vestei” (sept. 
1881-mai 1883), bisăptămânal; „Dâmboviţa. Organ de 
publicitate al lucrărilor Consiliului General şi Comitetului 
Permanent Târgovişte” (11 sept. 1881 — 5 ian. 1884), 
săptămânal; „Expunerea situatiunei judeţului Dâmboviţa, 
făcută de Comitetul permanent cu ocaziunea deschiderii 
sesiunii ordinare a Consiliului genera!” (15 oct. 1878-15 
oct. 1888); „Kindia. Politică, literatură” (sept. 1878 — 
iul. 1879); „Realitatea. Ziar naţional liberal” (20 mart. 
1889, nr. 1), săptămânal; „Târgoviştea” (feb.-apr. 1879; 
de 3 ori pe săptămână). (M.S.) 


TIPOGRAFIA TÂRGOVIŞTE Tipăreşte: „Uzina şi 
ogorul. Organ al Comitetului Judeţean PMR Dâmboviţa 
şi al Comitetelor provizorii judeţene şi orăşeneşti / Or- 
gan al Comitetului Raional Târgovişte şi al Sfatului Popu- 
lar Raional” (7 nov. 1949 — dec. 1964); „Dâmboviţa. 
Organ al Comitetului Judeţean Dâmboviţa al PCR şi al 
Consiliului Popular Judeţean” (20 feb. 1968 — 22 dec. 
1989; cotidian până la 4 mai 1974, apoi săptămânal); 
„Dâmboviţa liberă”, ziar independent de informaţie (22 
dec. 1989 — aug. 1991). „Dâmboviţa”, ziar indepen- 
dent de informaţie (apare la această tipografie până în 
1994, când se tipăreşte în tipografie proprie). În 
„Catalogul periodicelor dambovitene” (Serghie 
Paraschiva, Victor Petrescu, Târgovişte, 1982), din 
care am extras şi datele de mai sus, sunt trecute în 
ordine alfabetică nu mai puţin de 88 de foi volante 
apărute în perioada 1973-1981, anul la care se opreşte 
această lucrare, după care până în 1989 mai apar 
numeroase alte publicaţii asemănătoare. Distribuite 
gratuit, acestea aveau diverşi editori: Comitetul 
Judeţean al PCR, Consiliul Judeţean Popular, Crucea 
Rosie, întreprinderi industriale, Casa Agronomului, Militia 
Judeţeană, instituţii de cultură şi de învățământ, consilii 
intercooperatiste, sindicate, organizaţii ale femeilor, 
Comitetul județean al UTC, Direcţia Sanitară, Casa 
Corpului Didactic, Comitetul Judeţean de Cultură şi 
Educaţie Socialistă etc., practic toate domeniile vieții 
economice, sociale şi culturale. (M.S.) 


TIPOGRAFIA THEODOR MIHĂESCU Tipăreşte, în 
timp: Armonia, Aurora Dâmboviţei, Kindia, Realitatea, 
Târgoviştea. (M.S.) 


TIPOGRAFIA UNIREA Tipăreşte: „Ancheta”, 
săptămânal; director |.G. Vasiliu (12 sept. 1934 — 11 
oct. 1946); „Cuvântul pensionarilor şi IOV din judeţul 
Dâmboviţa. Organ comunicativ al pensionarilor publici 
şi IOV Târgovişte”; „Revista juridică. Doctrină şi 
jurisprudenta’” (1 feb. — 1 nov. 1940), lunar. (M.S.) 

TIPOGRAFIA „Viitorul” (Ilie E. Angelescu). 
Tipăreşte „Bibliografia Didactică Română”, publicaţie 
lunară (1 aug. 1915). (M.S.) 


TIPOGRAFIA ,,VIITORUL” (Petre G. Popescu) 
Tipăreşte: „Clerul Dâmboviţei”, revistă lunară a Asociaţiei 
Preotilor din judeţ (9 oct. 1921 — 15 apr. 1925; „Amicul 
ţăranului. Ziar politic şi cultural al Partidului Țărănesc 
din Dâmboviţa” (10 ian. 1922 — mai 1924); „Buletinul 
Agricultorilor Damboviteni’, revistă lunară (13 iun. 1926- 
1927); „Cultura poporului. Gazetă politico-economică 
şi literară” (oct. 1926 — mai 1927), bilunar; „Buletinul 
Camerei de Comerţ şi Industrie Târgovişte” (1928-1938); 
„Buletinul Oficial al Primăriei Târgovişte” (1943-1949); 
„Curierul economic al judeţului Dâmboviţa. Ziar politic, 
economic”, bilunar (1 sept. 1924 — ian. 1938); 
»Damnbovita medicală. Buletin lunar medical, 
farmaceutic şi veterinar” (mart. 1936 — iun. 1937); 
„Glasul nostru. Organ pentru solidaritatea corpului 
invatatoresc şi apărarea intereselor profesionale” (ian. 
1928 —iun. 1929); „Graiul Dâmboviţei. Revista Asociaţiei 
Corpului Didactic Primar din judeţul Dâmbovița” (apr. 
1923 — mai 1943), lunar; „Luceafărul poporului. Organ 
al Partidului Poporului — Octavian Goga, organizaţia de 
Dâmboviţa” (mart. 1932 — dec. 1933); „Lupta dreptului” 
(dec. 1919 — ian. 1920), lunar; „Sentinela Dâmboviţei. 
Organ al Societăţii «Fiii apărători ai patriei» din judeţul 
Dâmbovița” (sept. 1920 — sept. 1921), de trei ori pe lună; 
„Steaua. Foaia Ligii Poporului sub preşedinţia generalului 
Averescu” (17 oct. 1920 — 20 feb. 1922; la această 
tipografie au apărut nr. 1-4/1920); „Steaua Dâmboviţei. 
Foaia Ligii Poporului de sub preşedinţia generalului 
Averescu” (15 oct. 1919 — aug. 1921); „Săptămâna”, 
revistă a Liceul Militar „Mănăstirea Dealu” (16/22 dec. 
1918 — mai 1919); „Țăranul Dâmboviţei. Ziar al Partidului 
Naţional Român de sub conducerea lui luliu Maniu” (1 
ian. 1923 — 26 mai 1924 bilunar; se tipăreşte aici, până 
la 15 mart. 1923); „Vlăstarul”, publicaţie şcolară (7 apr. 
1919 — apr. 1926), bilunar. (Din dec. 1925 are subtitlul 
„Revista Liceului «lenachita Vacarescu»”). (M.S.) 


TIPOGRAFIA „VULTURUL” (loan N. Negoiescu). 
Tipăreşte: „Dâmboviţa”. „Ziar politic independent, 
săptămâna!” (1 mart. — 10 apr. 1905). (M.S.) 


TOCILESCU, Gr. I. (26.X.1850, Fefelei, Mizil — 
18.1X.1909, Bucureşti) Studii secundare la Ploieşti si 
Bucuresti şi superioare — drept (1868-1974) la Bucuresti. 
A urmat specializări la Praga şi Viena (1875-1877), 
doctor în filozofie la Praga (1875). Profesor de istorie 
antică şi epigrafie la Universitatea din Bucureşti (din 
1891) şi director al Muzeului National de Antichitati. 
Secretar general al Ministerului de Instrucție (1881-1885) 
şi inspector general al învățământului (1885-1890). A 
întemeiat şi condus „Revista pentru istorie, arheologie 


şi filologie” (1882-1885). Membru corespondent (din 
1877) şi titular (din 1890) al Academiei Române, 
preşedinte al Secţiei literare (1899-1902), al celei istorice 
(1901-1903) şi vicepreşedinte (1907-1909) al Academiei 
Române. Membru al Societăților Arheologice din Paris, 
Orleans, Bruxelles, Roma, Atena, Odesa şi Moscova, 
distins cu premii ale Academiei în 1877, 1882, 1885. 
Prin lucrările sale a încurajat cercetarea şi a clarificat 
probleme controversate din istoria Târgoviştei. A intuit 
că începuturile Târgoviştei ca aşezare feudală trebuie 
căutate în sec. al XIII. (M.O.) 


TOLLEA, Grigore Publicist, om politic, membru 
marcant al Partidului Naţional Liberal.. După 1918 s-a 
implicat în consolidarea organizatorică a partidului în 
Târgovişte şi judeţ. Colaborator la ziarele „Legea nouă” 
(1918-1920) şi „Vremea nouă” (1921-1922), prezenţă 
activă în Clubul liberal, membru în Comitetul de redacţie 
al ziarului „Viitorul Dâmboviţei” (1921-1935) alături de 
Polizu Dragomirescu, lrimescu-Cândeşti, Ghica 
Diculesu ş.a. Prefect al județului în anii 1922-1923. În 
martie 1923 şi-a dat demisia din partid şi a editat ziarul 
„Libertatea”. În perioada martie 1922-februarie 1923 a 
fost preşedintele Comisiei Interimare a județului, 
sprijinind lucrările de sistematizare şi înfrumusețare a 
Târgoviştei. A fost consilier comunal (1926-1927), 
contribuind la rezolvarea unor stringente probleme 
sociale şi materiale ale târgoviştenilor. A revenit în PNL 
şi a fost ales deputat (1927-1928). În toamna anului 
1944 s-a implicat în efortul de reactivare a PNL, făcând 
parte din Delegaţia permanentă. A avut merite legate 
de preocuparea PNL pentru a-şi menţine influenţa si 
controlul în cadrul creditului târgoviştean. Astfel, Grigore 
Tollea a condus în anii interbelici, împreună cu lon 
Dimitriu, Societatea de credit şi economie a meseriasilor 
„Sfântul Ilie”. (M.C.) 


TOMA, Georgeta (9.11.1952, Băleni, Dâmboviţa) 
Absolventă a Liceului Teoretic din Băleni şi a Facultăţii 
de Istorie-Filozofie de la Universitatea „Babeş-Bolyai” 
din Cluj-Napoca. Predă la şcoala din Ştefăneşti 
(Prahova), apoi este bibliotecar la Biblioteca Judeţeană 
„lon Heliade Rădulescu” Dâmbovița, muzeograf, şef de 
secție la Oficiul Judetean pentru Patrimoniu National 
Dâmboviţa şi şef de secţie la Complexul Naţional Muzeal 
„Curtea Domnească” din Târgovişte. Publică lucrări 
(cărţi, studii, articole) despre istoria Târgoviştei şi 
judeţului Dâmboviţa, cât şi despre personalităţi 
târgoviştene şi dambovitene. (G.C.) 


TOMA, Petre (1.VI.1946, Băleni, Dâmboviţa). 
Profesor, dirijor, compozitor. Absolvent al Liceului 
Pedagogic Buzău şi al Conservatorului din laşi (1971). 
Activează ca profesor de muzică la Liceul Pedagogic 
Buzău, Şcoala Brăneşti, Şcoala Nr. 1 şi Liceul de 

Muzică şi Artă Plastică din Târgovişte. Înființează şi 
conduce grupuri vocal-instrumentale şi orchestre cu care 
obține premii la diverse concursuri județene şi nationale. 
Compune piese vocale şi instrumentale reunite în mai 
multe lucrări de specialitate: „La şcoală” (1997), „Carte 
de cântece şi piese pentru pian şi orgă” (2000), „Carte 
de cântece pentru preşcolari şi şcolari” (2004). Şef de 
partidă la celebra corală „Cântarea României” a 
Sindicatului Învățământ din Târgovişte; dirijor al unor 
formații muzical-instrumentale de la şcolile „Vasile 
Cârlova” şi „Smaranda Gheorghiu” din acelaşi oraş. 
Pentru activitatea desfăşurată primeşte titlul de 
„profesor evidenţiat” (1985). În anul 2003 obţine premiul 
pentru creativitate didactică, iar în 2010 distincţia 
„Gheorghe Lazăr” — clasa |, diplome din partea unor 
instituții de cultură. Este unic autor şi coautor al unor 
lucrări de educaţie muzicală şcolară şi al unui ciclu 
de romante-lieduri pentru vioară şi pian si al imnului 
Târgoviştei. (M.C./G.C.) 


TOMESCU, lon (7.1.1931, Târgovişte — 4.V1.2006, 
Paris) Urmează cursurile Liceului „lenăchiţă Văcărescu” 
din Târgovişte (azi Colegiul Naţional) şi pe cele ale 
Conservatorului „Ciprian Porumbescu” din Bucureşti. 
Redactor realizator de emisiuni muzicale şi dirijor la 
Radiodifuziunea şi Televiziunea Română; dirijor la diferite 
instituţii culturale ale armatei, ale universitarilor 
bucureşteni, la Circul de Stat şi la teatre din Capitală şi 
Piteşti. | se acordă la festivaluri din Japonia si Italia 
premii pentru muzica de film pentru copii. Concertează 
cu formaţia sa instrumentală în Germania, Belgia, 
Franța, Suedia şi Ungaria. Devine membru al Societe 
des Auteurs Compositeurs et Editeurs de Musique din 
Franţa, fiind apelat în Hexagon drept „omul orchestră”. 
De-a lungul anilor a fost încununat cu premii, pentru 
compoziție, şi la Festivalul de romanțe „Crizantema de 
Aur’ de la Târgovişte. Se exilează în Franţa, locuind la 
Nogent — sur — Marne, lângă Paris, unde fondează 
Asociaţia Internaţională „Les Amis de la Chanson et de 
la Dance Roumaine”. Încetează din viata în Franţa la 4 
iunie 2006 şi este înhumat la Târgovişte. (G.C.) 


TOMESCU, Ramiro (20.1V.1924, Bucureşti — 
19.VIII.2009, Bucuresti) Liceul „Sf. Sava” Bucuresti 
(1943); Facultatea de Medicină Generală Bucureşti. 
Medic, stagiul în 1949-1953, Dispensarul Răzvad. 
Neurolog începând cu 1955, an în care a înființat secția 
de neurologie a Spitalului Târgovişte. Neurolog talentat 
cu o pregătire profesională solidă, a obţinut rezultate 
terapeutice foarte apreciate, concomitent cu 
tratamentele clasice de neurologie adăugând şi 
homeopatia, specialitate care l-a făcut cunoscut în tara 
şi la congrese internaţionale. A colaborat la reviste de 
homeopatie. Bucureştean prin naştere, la maturitate s-a 
contopit cu oraşul de adopţie, Târgovişte, căruia i-a 

închinat toată energia prin specialitatea medicală în care 
a excelat. (N.V.) 


TOMSA, Alexandra (14.1.1985, Târgovişte) Poetă. 
Ciclul gimnazial, inclusiv cel liceal la Târgovişte (2004). 
Absolventă a Facultăţii de Limbi şi Literaturi Străine a 
Universității Bucureşti. Preocupări literare din timpul 
şcolii. Membră a Cenaclului literar târgoviştean „Elena 
Văcărescu” (din 2000) şi a Cenaclului Naţional 
„Săgetătorul” sub egida Uniunii Scriitorilor din Romania 
(2003). Publică poezie în revista „Litere”, la „Jurnal de 
Dâmboviţa”, „Dâmboviţa”, „Poesis”, „Universul şcolii”, 
„Clipa siderală” (Chişinău), „Concordia” (Ucraina). Obține 
diverse premii la nivel naţional. În 2004, Diploma de 
Excelenţă a Uniunii Scriitorilor din România, destinată 
tinerelor talente. Autoare a volumelor de versuri: „Dulciuri 
şi păcate” (2003), „Închisoarea poeţilor” (2004). (V.P.) 


TOMSA, Leon (sec. XVII) Domn al Țării Româneşti 
(a. 14/24 dec. 1629 — 24 iul./3 aug. 1632). Fiul unui 
negustor de stridii, se pretindea fiul domnului Ştefan 
Tomşa II. La scurt timp după instalare, din cauza 
fiscalitatii excesive şi a acordării de drepturi grecilor din 
anturajul său, boierii pământeni se revoltă (oct. 1630) 
şi fug în Ardeal, cu banii destinati tributului. Fortat de 
situație, Leon Tomşa dă două aşezăminte (iul. 1631), 
prin care alunga grecii din țară, desființa dările recent 
introduse şi scutea de obligaţii boierii, mazilii şi preoții. 
O oaste a boierilor pribegi, condusă de aga Matei din 
Brâncoveni (viitorul domn Matei Basarab), este înfrântă 
lângă Bucureşti (23 aug./3 sept. 1631), dar domnul este 
mazilit în urma intervenţiei principelui Transilvaniei, 
Gheorghe Rakoczi. S-a ocupat de reşedinţa de la 
Târgovişte, atenţie sporită fiind acordată Mitropoliei şi 
mănăstirilor Dealu şi Viforâta (1630). Leon Tomşa a 
stat la Târgovişte pe parcursul verii 1631, câştigând pe 
orăşeni în cazul unui atac din Ardeal. (A.S./M.O.) 


TOPONIMUL TÂRGOVIŞTE Este un oiconim 
major — cum relevă o variantă, care sugerează existența 
unei aşezări deschise şi înseamnă locul unde a existat 
o piaţă, iarmaroc, bazar sau târg. În vechea slavă 
trugoviste însemna târg, piaţă sau bazar, din care s-a 
format adjectivul turgov, la care s-a adăugat sufixul — 
işte, care în acest fel s-a romanizat. Din această cauză 
nu este un toponim slav, ci unul românesc, care a 
provenit de la un apelativ de origine paleoslavă. 
Târgoviştea desemna în fond, ca şi Târgul Jiului, Târgul 
Gilortului, Târgul Begăi, Târgul Ocnei, Târgul Mureşului, 
Târgul Trotuşului, Târgul lalomitei. Târgoviştea însă a 
întrecut în importanţă toate aceste târguri, pentru că 
era şi reşedinţă domnească. În apropierea sa, s-a 
dezvoltat ulterior, un alt târg, numit prin opoziţie — 
Târgşor (Târgul cel Mic). În opoziție cu acest nume, 
Târgovişte reprezenta Târgul cel Mare. Denumirea s-a 

datorat cancelariei domneşti, care a accentuat originea 
cetăţii de loc de târg, repetabil (periodic, dovadă fiind 
sufixul „işte”), dar diferenţiindu-l printr-o plenară 
sonoritate fata de celelalte târguri. Poporul l-a numit 
până târziu, Târgul cel Mare, Târgul Domnului. 
Denumirea simplă de târg sau piață e prezentată în 
multe parti: Empore (Grecia), Turk (Finlanda), Bazargic 
(Bulgaria). În timp au existat etimologii fanteziste, uneori 
eronate pe care seriozitatea, simţul lingvistic le repugnă 
cum au fost: Târgul Oastei, Târgul Vestilor, Târgul Oilor, 
Târgul de Vest, Târgul Oiştilor, Târgul Vestei, Târgul 
Viştii etc. Toponimul Târgovişte este prezent si pentru 
un oraş în Bulgaria (care a primit acest nume din 1934), 
un sat în Macedonia de nord, în Ucraina şase sate, în 
Polonia un oraş Targowisko, unde Kosciusko a dat 
vestita sa constituție, un sat în Macedonia de sud, 
probabil şi în alte parti. O altă ipoteză, demnă de a fi 
luată în seamă este şi aceea că nu este un toponim de 
sorginte curat vechi slavă. Este posibil să fie un 
„asimilat”, datorat unei îndelungate convietuiri cu slavii 
de sud, între secolele VI-X, care îşi are rădăcina într-un 
traco-iliric şi latin asemănătoare, „TERG”, romanizat 
de-a lungul unui proces complex de formare a limbii, în 
TARG, urmat de sufixul ISTE, care, la rândul său, ar 
putea proveni tot dintr-un traco-iliric latinizat, de 
asemenea alterat, ESTE fenomenul general Â care, de 
altfel, este un exemplu concludent al latinitatii limbii 
române provine din sunetul Ă, pronuntandu-se printr-o 
semideschidere a gurii, emisia fiind „umbrită” de nota 
care a dus la acel semn diacritic, în româna scrisă, în 
formă de semilună cu terminatiile întoarse în sus, aşezat 
deasupra lui A şi nu a lui |. S-a spus că traco-iliricul, 
dar şi latinescul TERG/TERGUM, din care s-ar fi ivit 
TA(Â)RG, ar avea semnificaţia de „spate”, „dos”. Dar 
traco-iliricul TERG are şi înțelesul de „loc de piaţă”, care 
în vechea slavă de sud este posibil să fi dat forma TÂRG, 
aşa cum sufixul ISTE nu este exclus să fi derivat din 
VIA, care în latină înseamnă „cale”, „drum”, ceea ce 
prin alienare, în protoromână, aflată într-o lungă 
coabitare cu slava de sud, să fi dat VISTE. Şi, atunci, 
n-ar fi deloc hazardant să traducem numele oraşului 
prin „locul (de piaţă) de pe (din) drum”, el fiind — dupa 
cum o mărturisesc unele descoperiri arheologice — o 
astfel de aşezare încă de la confluenţa veacurilor XIII şi 
XIV, cu evident rost de popas, nu numai de mas, dar şi 
de schimb şi vânzare de produse. Căci, aşezarea se 
va fi ivit pe una din căile de acces transcarpatice şi 
transdanubiene dinspre Europa centrală spre Asia Mică 
şi Marea Neagră. (M.O./ G.C.) 


TORJE, Vasile (14.V.1907, Girişul de Criş, Tărianu, 
Bihor — februarie 1988, Târgovişte) Scrimă. Absolvent 
al Liceului „Samuil Vulcan” din Beiuş (1927). Licenţiat 
„Magna cum laudae” al Institutului Superior de Educaţie 
Fizică din Bucureşti (1931) cu o teză de licenţă intitulată 

„Scrima în corelaţie cu celelalte ramuri sportive”. Profesor 
de educaţie fizică la Liceul Militar „Mănăstirea Dealu” 
(1931-1937), apoi la Liceul ,lenachita Văcărescu” din 
Târgovişte (1938-1970). Suplimentar, în aceste perioade 
de timp a predat cursuri de scrimă ofiţerilor din 
Regimentul 3 Linie Târgovişte (1936-1937) şi elevilor 
Şcolii de Ofiţeri de Cavalerie Târgovişte (1934-1937), 
educaţia fizică la Liceul Comercial Târgovişte (1941- 
1942), gimnastica la Şcoala Pedagogică de Fete 
Târgovişte (1951-1957). Primul director şi antrenor al 
secţiei scrimă, la Şcoala Sportivă de Elevi Târgovişte 
(1958-1964). Membru al unor delegaţii de specialişti 
români în educaţie fizică participante la misiuni de 
informare profesională în Germania (1937) şi Polonia 
(1938). Instructor de tir cu specializare în Germania 
(1943). În foarte lunga sa carieră de profesor de educație 
fizică a avut ca elevi, între alţii, pe Voievodul Mihai (viitorul 
Rege Mihai |), Laurian Cristescu (căruia i-a călăuzit 
primii paşi în ceea ce ulterior va fi o carieră de excepție 
ca tirist, multiplu campion şi recordman naţional, 
maestru al sportului, antrenor emerit), Agripina Saulea, 
Mimi Bărbulescu, Leni Grigoroiu, Mary Dinu, Magda 
Duţu (componente ale primei „generaţii de aur a voleiului 
feminin târgoviştean”), Horia Ghibănescu, Dumitru 
Dumitrescu, Viorel Popescu, Decebal Neagu, Cornel 
Dinu (fotbalişti divizionari „A”) ş.a. (A.B.) 


TRIBUNALUL JUDEȚULUI DÂMBOVIȚA La 
început Tribunalul Judeţean şi-a desfăşurat activitatea 
în diferite clădiri improprii. În tradiţia familiei Nicolaescu 
(de avocați târgovişteni), se fixa Tribunalul în sala lancu 
Filip (devenit hotel Pitiş). Potrivit planului întocmit în 
1886 de C. Alexandrescu, Tribunalul era situat pe strada 
Stelea, în imediata apropriere a actualei Băncii Române 
de Dezvoltare. O altă sursă „darea de seamă a situaţiei 
administrative” pe anul 1887 spune că Tribunalul era 
situat în imobilul Ghiţă Gavrilescu la etajul doi. În 
conformitate cu Regulamentul Organic (1831), a luat 
fiinţă Judecătoria județului Dâmboviţa, cu sediul în 
Târgovişte, având ca sferă de competenţă întreg teritoriul 
județului. Instituţia se afla în directa subordonare a Marii 
Logofetii a Dreptăţii (devenită ulterior Ministerul Justiției). 
Îşi schimbă denumirea, în anul 1857, în Tribunalul 
județului Dâmbovița. Odată cu legea de organizare 
judecătorească din 1865, personalul tribunalelor din judeţ 
se extinde, compunându-se dintr-un preşedinte, doi 
membri, un supleant, un procuror şi un substitut. Unul 
dintre membri era numit judecător de instrucțiune. Potrivit 
articolului 89 al Legii din 1865, pe lângă fiecare tribunal 
era creat un corp de portărei. Atribuţiile acestui corp 
erau de a executa somatiile, comandamentele, 
urmăririle imobiliare, mandatele de arestare şi 
depunere, protestele de polite, executarea sentintelor 
şi hotărârilor judecătoreşti, comunicarea actelor de 
procedură etc. Portăreii şi agenţii de execuţie nu erau 

retibuiti de stat; pentru serviciile lor se percepea o taxă. 
În 1896 s-a pus problema construirii unui local propriu 
pentru Tribunal, dar lucrările au întârziat. S-a iniţiat 
contractarea unui împrumut special pentru noua 
construcţie, banii fiind obţinuţi la 21 februarie 1901. 
Primăria a cedat terenul pentru ridicarea construcției, 
iar valoarea noului edificiu s-a ridicat la suma de 200.000 
lei. Lucrările au demarat cu rapiditate, fiind încheiate în 
1902 şi s-au luat măsuri pentru dotarea cu mobilier a 
sălilor de şedinţă, racordarea la sursa de căldură prin 
instalarea caloriferelor, montarea liniei telefonice. 
„Palatul de Justiţie” denumire intrată în conştiinţa 
locuitorilor, impresiona prin monumentalitate sa. Stilul 
neoclasic, echilibrul construcţiei, sobrietatea volumelor 
au impus şi influenţat stilul construcțiilor în oraş, în 
epoca următoare. În 1916 Tribunalul a fost cuprins de 
un incendiu, iar refacerea de după război a imobilului a 
adăugat un etaj pe cele două parti laterale. Clădirea 
Tribunalului impresiona prin monumentalitatea holului 
central („copia” holului Tribunalului Municipiului 
Bucuresti), al „paşilor pierduţi”, şi a statuii zeiței Justiţiei 
de pe fațada de vest (astăzi detronata). În perioada anilor 
1899-1932, în cadrul Tribunalui au funcționat două secții. 
În ceea ce priveşte activitatea lor, procesele civile, 
corectionale şi comerciale erau distribuite în mod egal 
între cele două secții. Ulterior, pe măsura creşterii 
volumului lucrărilor şi diversificării cauzelor care intrau în 
competenţa tribunalului, în anul 1932 se creează şi secția 
a Ill-a tribunalului, cele trei secţii impartindu-si între ele, 
sarcina rezolvării pricinilor de judecată dintr-o anumită 
speță. După reorganizarea justiției din anul 1948 şi-a 
continuat activitatea numai secţia întâi, pentru ca în anul 
1952, prin legea 5/1952, Tribunalul Judetean Dâmboviţa 
să fie desființat, activitatea instituției fiind continuată de 
Tribunalul Popular al Raionului Târgovişte. (G.T./ C.V.) 


TRICOLORUL DE DÂMBOVIȚA Apare într-un 
singur număr, în octombrie 2003, ca organ de presă al 
Consiliului Judeţean Dâmboviţa al Partidului România 
Mare; redactor-şef Marin Turcu; director fondator 
Constantin Voicu; redactor-şef adjunct Viorel Bortescu; 
secretar de redacție Gandy-Romulus Georgescu. 
Semnează Corneliu Vadim Tudor, Constantin Tabirca, 
Dumitru Barbu, Nicoleta Stanciu. (G.C.) 


TRUSTUL DE EXTRACȚIE A PETROLULUI 
TÂRGOVIŞTE Acesta, împreună cu Trustul nr. 2 Moreni 
şi Trustul de Extractie Nr. 5 Târgovişte făceau parte din 
Societatea Mixtă Sovieto-Română „Sovrompetrol”, cu 
denumirea exactă Societatea Anomimă Româno- 
Sovietică pentru Exploatarea, Transportarea şi 
Comercializarea Petrolului Brut şi a Derivatelor Sale. 
Societatea „Sovrompetro!” a fost înfiinţată prin decretul 
lege nr. 262 din 3 aprilie 1946 al Ministerului Minelor şi 
Petrolului. La 1 iulie 1948 cu Societatea ,Sovrompetrol” 

au fuzionat societăţile petroliere: Creditul Minier, 
Redeventa, Petrol Blok, Columbia, Nafta Română si 
Conducta Petroliferă Copaceni-Plopeni, prin încorporare 
şi absorbţie a acestor societăţi, de către Sovrompetrol, 
în conformitate cu Convenţia româno-sovietică din 17 
iulie 1945 şi Legea de organizare a Societăţii 
„Sovrompetrol” din 3 aprilie 1946. Societatea 
„Sovrompetrol” s-a desființat prin acordul din 13 
decembrie 1955 dintre guvernul URSS şi RP Română 
care prevedea transferarea cotei de participaţie sovietice 
către statul român. Trusturile au continuat să funcţioneze 
în baza aceleiaşi structuri organizatorice a fostei 
societăți Sovrompetrol, respectiv în cadrul Direcţiei 
Generale a Petrolului din Ministerul Industriei şi 
Petrolului, având ca obiect de activitate extracția de 
țiței. Prin ordinul nr. 137 din 24 iul 1956, la 1 august 
1956 Trustul de Exploatare a Titeiului Nr. 2 Moreni 
împreună cu subunitățile sale (Schela Moreni, Schela 
Ochiuri, Schela Gura Ocnitei, Oficiul Autotransport, 
Oficiul Bunuri, Oficiul Construcţii şi Montaje) şi Trustul 
de Exploatare a Titeiului Nr. 5 Târgovişte împreună cu 
subunitățile sale (Oficiul de Autotransport, Oficiul Bunuri 
Comune şi Sociale, Oficiul Construcţii şi Montaje) se 
comaseaza prin fuziune, înființându-se „Trustul de 
Extractie Târgovişte” cu sediul în Târgovişte, având ca 
obiect extracția țițeiului cu următoarele subunități: Schela 
Moreni, Schela Gura Ocnitei, Schela Ochiuri, Schela 
Târgovişte, Întreprinderea de Foraj Moreni, Întreprinderea 
Construcţii Montaj Moreni, Întreprinderea Transporturi 
Moreni, Întreprinderea Bunuri de Consum Moreni. În 
perioada 1960-1966 producţia de petrol înregistrează o 
scădere ca urmare a declinului natural al vechilor schele 
Moreni, Gura Ocnitei şi Târgovişte. Prin descoperirea 
unor noi surse în sudul județului şi vestul judeţului (Titu, 
Dragaiesti) şi intensificarea măsurilor de recuperare 
secundară în schelele vechi, producţia a ajuns să 
crească, astfel că în anul 1967 se depăşea nivelul anului 
1950. Forajele de adâncime, în care județul Dâmbovița 
deţinea un loc fruntaş pe tara prin sonda 6002 m de la 
Mărgineni şi perfecționarea metodelor de săpare şi 
exploatare a sondelor au dat un nou impuls extractiei 
de țiței. Folosirea utilajelor de înaltă tehnicitate, grupate 
în instalaţiile 4 DH, 3 DH, 4 LD şi trecerea la aplicarea 
forajului modern cu jet au dus la obţinerea unor 
performanţe prin sporirea vitezei de foraj şi reducerea 
prețului de cost pe metru forat. În 1963 Schela Târgovişte 
s-a comasat cu Schela Gura Ocnitei formând o singură 
unitate de extracţie cu santierele: Aninoasa cu 148 de 
sonde, Suta Seacă cu 53 sonde, Dragomiresti-Ludesti 
cu 42 sonde, Răzvad cu 56 sonde, Gura Ocnitei cu 51 
sonde, Ochiuri cu 108 sonde, Gorgoteni cu 44 sonde, 
rezultând un total de 532 sonde. Schela Târgovişte, pe 
lângă secția de extracție, mai avea următoarele secții: 
secţia gaze compresoare cu secţie de dezbenzinare, 
secția recuperare secundară cu 23 sonde de injecție, 

secția manipulare tratare țiței, secţia întreţinere, secţia 
energetică, secția transporturi, secţia reparaţii sonde şi 
punere în producție şi şantier de construcţii montaj. În 
1967, judeţul Dâmboviţa ocupa primul loc în extracția 
de țiței, deţinând un procent de 19,2% din producţia 
țării. Acelaşi loc fruntaş în producţie îl ocupa şi în 1970, 
când avea 14000 de salariaţi. Trustul de Extractie 
Târgovişte a funcţionat până la 30 aprilie 1967, când a 
fost comasat prin absorbţie cu Trustul de Extractie 
Ploieşti. (G.T./ C.V.) 


TUDOR, Emil (21.VI.1951, Ungureni, Manesti, 
Dâmboviţa) Absolvent al Liceului „lenăchiţă Văcărescu” 
Târgovişte (1971) şi al Institutului de Educaţie Fizică şi 
Sport Bucureşti — secţia pedagogică (1975). Licenţiat 
în educaţie fizică şi sport, specializare fotbal, al 
Universităţii din Piteşti, continuare studii (2000). 
Profesor de educaţie fizică la diferite şcoli generale din 
județul Dâmboviţa (1976-1982). În anul 1982 a fost 
încadrat ca metodist la Consiliul de Educaţie Fizică şi 
Sport al judeţului Dâmbovița unde lucrează şi în prezent 
având funcţia de consilier, după ce în 2005 a fost direc- 
tor interimar (actualmente instituția poartă denumirea 
de Direcţia Judeţeană de Tineret şi Sport a județului 
Dâmbovița). În 1991 a fost ales preşedinte al Asociaţiei 
Județene de Fotbal Dâmboviţa, calitate pe care a deținut-o 
neîntrerupt până în prezent. Observator al Federaţiei 
Române de Fotbal pentru meciurile din Liga 3 (1993) şi 
Liga 2 (2000). (A.B.) 


TUDOR, Radu-Florin (17.VIII.1945, Târgovişte) 
Absolvent al Şcolii Medii Nr. 3 Târgovişte (1963). 
Licenţiat al Facultăţii de Exploatare a Zăcămintelor de 
Titei şi Gaze, din cadrul Institutului de Petrol şi Gaze 
Bucureşti (1968). Între anii 1968-1978 a lucrat ca inginer 
stagiar şi apoi ca inginer la Întreprinderea de Utilaj 
Petrolier Târgovişte. Tot aici, în perioada 1979-1992, a 
deținut funcţia de şef secție montaj general, iar între 
1994-2001, până când s-a pensionat, a fost director de 
marketing. Concomitent cu activitatea profesională pe 
care a desfăşurat-o ca şef de secţie a acordat şi 
asistenţă tehnică la montajul şi punerea în funcţiune a 
instalaţiilor de foraj P80, F150, F200, în Argentina, 
Canada, Siria, Cehoslovacia, iar ca director marketing 
a coordonat activitatea de contractare pentru producția 
internă şi export (Rusia, China, Algeria etc.). În anul 
1991 a fost unul dintre membrii fondatori ai Filialei 
Dâmboviţa a Partidului Democrat. Din această postură 
a candidat pentru postul de primar al municipiului 
Târgovişte la alegerile locale din februarie 1992. După 
mai bine de o jumătate de secol a fost primul primar al 
municipiului ales în respectiva funcţie prin alegeri libere 
şi desfăşurate în mod democratic. A avut un mandat 
mai scurt decât cel normal (4 ani) deoarece, pe fondul 
disensiunilor pe plan naţional care au existat în acea 


perioadă între PD. şi PD.S.R,, a fost suspendat din 
funcţia de primar. (A.B.) 


TUDORACHE, Diana-Mihaela (23.V1.1984, 
Ploieşti) Atletă. Legitimata la „CSŞ” Ploieşti, „Petrolul” 
Ploieşti, „Clubul Sportiv” Târgovişte (2004-2006). În 
perioada cât a activat la Târgovişte a obţinut 4 selecții 
în echipa naţională, 3 medalii de argint la campionatele 
balcanice, 1 medalie de argint şi 3 de bronz la 
campionatele naţionale, 2 medalii de aur şi 2 de argint 
la campionatele naţionale de tineret. Recordurile 
personale: 60 m — sală (7.47, 2003); 100 m (11.66, 
2005); 200 m (25.31, 2001). (A.B.) 


TUDORAN, Toma (1903, laşi — 1975) Echitatie, 
Locotenent colonel. A avut strânse legături cu Şcoala 
de Ofiţeri de Cavalerie din Târgovişte unde a activat, în 
diferite perioade de timp, ca ofițer instructor. Prin 
căsătorie a devenit „târgoviştean” aici derulându-se 
ultima jumătate de secol a vieţii sale. A practicat sportul 
ecvestru în perioada 1930-1949, fiind apreciat ca unul 
dintre cei mai buni călăreţi români în probele de obstacole 
din toate timpurile. Component al Echipei Hipice 
Naţionale (1934-1940). În 1936 a făcut parte din delegaţia 
României la Jocurile Olimpice de la Berlin (a abandonat 
în proba individuală „Marele Premiu al Naţiunilor”; com- 
ponent al reprezentativei țării la aceiaşi probă pe echipe, 
descalificată). A participat, în cea de a doua jumătate 
a deceniului patru, la principalele concursuri 
internaţionale ale vremii, obținând trofee importante la 
majoritatea acestora (1935 — Aachen; 1936 — Varşovia, 
Dusseldorf, Munchen; 1937 — Varşovia, Berlin, Aachen; 
1938 — Nisa; 1939 — Roma). În calitate de component 
al echipei naţionale a câştigat „Cupa Naţiunilor” (1938 — 
Aachen), cea mai importantă competiţie internaţională 
(după Jocurile Olimpice) a vremurilor respective. 
Câştigător al principalelor concursuri interne care se 
disputau în perioada în care el a concurat (Bucureşti, 
Arad, Botoşani, Braşov, Cernăuţi, Chişinău, Constanţa, 
Craiova, Galaţi, laşi, Sibiu, Târgovişte, Timişoara etc.). 
Campion naţional la „concursul complet, categoria 
uşoară” (1947, Sibiu). Membru în Comisia de competiții 
şi arbitrii ai Federaţiei Ecvestre Române (1947). (A.B.) 


TUDORITA (SARBATOAREA DE ,,PASTELE 
CAILOR”) Sărbătoarea tradițională „Paştele cailor” 
(„konski velikden”) are loc în prima sâmbătă din Postul 
Mare al Mântuitorului, care cade de Sf. Teodor 
(Todorovden, în limba bulgară), de unde îi vine şi numele. 
Este o sărbătoare specifică a grădinarilor bulgari din 
Târgovişte. În această zi grădinarul bulgar şi calul său, 
după un obicei străvechi, merg la biserică şi primesc 
binecuvântarea preotului pentru a fi sănătoşi în anul care 
urmează. La biserică, preotul binecuvântează cu apă 
sfinţită şi cu konceta (caluti din aluat de pâine) pentru 

sănătate. După slujba religioasă femeile oferă konceto 
bărbatului, iar acesta împarte în două parti egale, 
jumătate o mănâncă el, jumătate o dă calului, pentru a 
întări legătura dintre ei. Muncile de primăvară începeau 
în credinţă şi speranţă de mai bine. (G.C.) 


TUDOSE, lulian (7.1V.1928, Bucureşti — 
30.V.2004, Bucureşti) Absolvent al Şcolii Medii Tehnice 
de Arhitectură din Bucuresti (1954). Şef de Lot la Trustul 
1 Construcţii Bucureşti (1956-1965), inginer-şef / direc- 
tor tehnic la Trustul de Construcţii Bucureşti / Şantier 
Complex Mangalia (1965-1967), şef de şantier la Trustul 
de Construcţii Industriale şi Agrozootehnice Bucureşti 
/ Şantier Popesti-Leordeni (1967-1971). La 6 octombrie 
1971 a fost numit director al Grupului de Şantiere 
Construcţii Târgovişte, structură aflată în subordinea 
Ministerului Construcţiilor Industriale / Trustul de 
Construcţii Industriale Bucureşti. A deţinut această 
poziţie până la 3 aprilie 1991, atunci când unitatea a 
fost reorganizată şi şi-a schimbat titulatura în S.C. 
Dâmboviţa Construcţii S.A. Târgovişte. A fost învestit în 
funcţia de director general, pe care a deținut-o până la 
29 mai 2004, când a încetat din viata. A fost practic 
neîntrerupt timp de peste 32 de ani conducătorul celei 
mai importante unităţi de construcţii care de-a lungul 
timpului a avut sediul în Târgovişte. Între sutele de 
obiective care au fost realizate în acest interval de timp 
numai din municipiu sunt de menţionat unităţile 
economice din Platforma Industrială Sud (Laminorul de 
Benzi Electrotehnice, Întreprinderea de Strunguri / 
SARO, Intreprinderea de Becuri şi Surse de Iluminat / 
ROMLUX, 30 ha, Serele de Legume — integral, 
Combinatul de Oteluri Speciale / COST — în mare parte), 
unităţile agrozootehnice din Platforma Industrială Nord 
(Moara de grâu şi porumb, Silozul de cereale, Fabrica 
de biscuiţi), apoi Fabrica de Produse Lactate, Abatorul, 
Secţia de reumatologie a Spitalului Judeţean, Sala 
Sporturilor. În perioada acestor realizări a fost director 
al Grupului de Şantiere Construcţii, iar ca director gen- 
eral la S.C. Dâmboviţa Construcţii S.A. s-a realizat 
Banca Agricolă, Complexul Comercial PAVCOM, 
Palatul de Justitie/Tribunalul Judetean, Campusul 
Universitar, Pasajul rutier de pe D.N. 71, extinderea şi 
modernizarea alimentarea cu apă a municipiu etc. 
Pentru rezultatele obținute în activitatea profesională a 
fost distins de conducerea statului cu ordine şi medalii. 
În anul 2005 a primit — post mortem —titlul de Cetăţean 
de Onoare al municipiului Târgovişte (A.B.). 


TUFEANU, Maria (20.VI1I.1960, Ulmi, Dâmboviţa) 
Profesoară, prozatoare, publicistă. Cursuri primare şi 
gimnaziale în comuna natală, urmate de Liceul 
Pedagogic Târgovişte (1979). Colegiul Pedagogic al 
Universităţii „Valahia” Târgovişte (2002), continuându-şi 
studiile la Facultatea de Muzică a aceleiaşi universități 

(2006). A fost educatoare la Vârfuri, la Târgovişte, apoi 
învățătoare tot în acest oraş. De asemenea, a ocupat 
diferite funcţii în sectorul privat. Din 1999 a fost referent 
cultural la Centrul Judetean pentru Conservarea si 
Promovarea Culturii Tradiționale Dâmboviţa, iar din 2004 
profesor la Şcoala de Artă „Octav Enigărescu”. 
Doctorand al Universităţii Naţionale de Muzică din 
Bucureşti cu tema „Tradiţii artistice şi folclorice ale 
comunității de bulgari din județul Dâmboviţa” (2006). 
Debut publicistic în „Graiul Dâmboviţei” (2002), urmat 
de colaborări la „Kindia”, „Curier”. Coordonează si 
îndrumă revista „Smara” a elevilor Şcolii „Smaranda 
Gheorghiu” din Târgovişte (2003). Autoare a volumului 
„Aurul nu rugineşte: povestiri bulgare” (2003) şi „Cartierul 
bulgar al Târgoviştei. Monografie” (2006), precum şi a 
unor povestiri pentru copii. (V.P.) 


TURIAC, Florea (5.VI.1943, Izvoarele, Olt) Poet, 
publicist. Studii elementare şi gimnaziale în comuna 
natală, urmate de cele profesionale (Filipeştii de 
Pădure, jud. Prahova) şi liceale (Târgovişte şi Doicesti). 
De asemenea, absolvent al unei Şcoli de maiştri (Motru, 
Gorj). A lucrat la E.M. Şotânga, ICMM Târgovişte (S.C. 
Corint S.A.) până la pensionare. Debut cu poezie în 
ziarul „Dâmboviţa” (1968). Colaborează la publicaţiile: 
„Dâmboviţa”, „Munca”, „Destine”, „Jurnal de Târgovişte”, 
„Meridian Express”, „Argeş”, „Glasul Cetăţii”, 
„Târgoviştea”, „Ramuri”, „Cele trei Crişuri”, „Mioriţa 
noastră” (New York), „Magazinul satelor”, „Esteu”, „Dor 
de Dor” (membru în colectivul redacţional), „Sinteze 
literare”, „Vitralii”, „Litere”, „Tecuciul cultural”, „Eroica”, 
„Climate literare” (membru în colectivul redacţional), 
„Moment poetic” (Chişinău), „Viaţa Basarabiei” 
(Chişinău), „Amurg sentimental”, „Armonia, 
„Observatorul militar” ş.a. Obține diplome şi premii 
pentru poezie şi cărți de poezie, printre care Premiul 
special al juriului Festivalului Internaţional de Poezie 
„Drumuri de spice” de la Uzdin (Serbia, 2003), premiul 
Editurii Ardealul din Târgu-Mureş şi al revistei „Izvoare 
Filosofice” la Festivalul International „Lucian Blaga” 
(Lancrăm-Sebeş-Alba lulia, 2009). Membru fondator al 
Societăţii Scriitorilor Târgovişteni (2005), membru al 
Uniunii Ziariştilor Profesioniştii din România (2008), 
membru al Uniunii Scriitorilor din R. Moldova (2009) şi 
al Academiei Internaţionale „Mihai Eminescu” (2010). 
Publică într-o serie de antologii apărute în Târgovişte: 
„Poezia Cetăţii” (2003), Caietele „Litere. În căutarea unui 
topos liric” (2006). Debut editorial cu volumul de versuri 
„Con de lumină” (1993), urmat de „Veac întors” (1997), 
„Vinovat de prea multă iubire” — cartea întâi şi cartea a 
doua (2001, 2003), „Lumini pe roua lumii” (2005), 
„Filozofând cu Diogene sau Limita bunului simţ” (2005), 
„Echilibrul haosului” (2006), „Îngeri zburând pe maci” 
(2007), „Neuronii somnambuli” (2009), „Frunzele 
neliniştii” (2010), „Lacrimile neodihnei” (2011). (V.P.) 

TURNEE TEATRALE CELEBRE În vara anului 1867 
poposeşte la Târgovişte trupa de teatru a lui lorgu 
Caragiale, sustinandu-si spectacolele la Grădina 
Patacov, aflată pe locul ocupat actualmente de 
Întreprinderea de Utilaj Petrolier. Au urmat turneele lui 
G.D. Rătescu (1868), lorgu Caragiale (1872), lon 
Lupescu (1873, 1884), lon M. Gestianu (1876), N. 
Leontescu (1878). La 27 mai 1880 este inaugurată 
grădina „Curcubeu” cu piesa „Zavera lui Tudor 
Vladimirescu”, în rolul principal evoluând actorul Zaharia 
Burinescu. $i tot aici au venit în turneu cunoscutii actori 
Elena Niculescu, P. Constantinescu, |. Bellian în ultimele 
decenii ale secolului XIX. În 1898, s-au aflat în turneu 
marii actori lancu Brezeanu şi V. Toneanu. lancu 
Brezeanu îl cunoaşte acum pe Marinică Ivănescu, 
proprietar al hotelului „Europa”, figură bonomă şi care îi 
va servi drept prototip pentru a-l întruchipa pe Cetăţeanul 
turmentat din „O scrisoare pierdută” de I.L. Caragiale. 
Impresarul şi actorul Lică Teodorescu angajează la 
sfârşitul anului 1903 un turneu al trupei lui N. Niculescu- 
Buzău. Spectacolele au fost susţinute în sala berăriei 
lui lorgu Lăzărescu, alături de N. Niculescu-Buzău, 
evoluând actorii: lrimiea-Dalia Vintilescu cu soția, Olga 
Culitza şi Lică Teodorescu. În repetoriu: „Ştrengarul din 
Paris”, „Primul bărbat din Franţa”, „Coada dracului”, 
„Năzdrăvăniile divorțului”, „Mătuşa lui Carol”, 
„Mexicanca” (comedii şi farse). În 1908, trupa de operetă 
a lui |. Băjenaru şi Al. Dan captează interesul publicului 
târgoviştean la „Sala de arme” cu spectacolul „Farmecul 
dansului” de Felix Dorman şi Leopold lacobson pe 
muzică de Oscar Strauss. La „Sala de arme”, în martie 
1910 este jucată drama ,,Diavolul” cu Petre Liciu, Maria 
Filotti, Constantin Mărculescu şi Tina Barbu, iar marea 
actriță Agatha Bârsescu a interpretat, în acelaşi an, 
rolul principal în „Maria Stuart” de Frederich Schiller 
într-o sală special amenajată. La 3 noiembrie 1925, pe 
scena „Sălii de arme”, Teatrul Naţional din Bucureşti a 
oferit târgoviştenilor spectacolul cu piesa „Thebaida” de 
Victor Eftimiu, cu marea actriță Agepsina Macri în rolul 
principal. În noiembrie 1928 „Sala de arme” a găzduit 
spectacolele cu piesa „Satirul” cu Mişu Fotino „cap de 
afiş”, „Omul de Zăpadă”, cu N. Soreanu şi „Zozo” cu 
marea Maria Filotti în rolul principal. Marioara Voiculescu 
şi Valentin Valentineanu, ridică spectatorii în picioare 
la „Sala de arme” în spectacolul „Evantaiul domnişoarei 
Wendermure” de Oscar Wilde. În 1934, în iunie, Grigore 
Vasiliu-Birlic, G. Timică şi lon lancovescu, tot la „Sala 
de arme”, joacă pentru prima oară în Târgovişte în piesa 
„Jobenul fermecat”. (G.C./M.O.) 


TURNUL CHINDIEI Ridicat deasupra pridvorului 
bisericii vechi şi înlocuind vechiul turn al acesteia, turnul 
Chindiei este o entitate separată şi ca atare, trebuie 
prezentat separat de biserică. Tunul Chindiei este o 
construcție cilindrică pe un registru inferior trunchi de 

piramidă. Plecarea de pe sol a turnului este 
paralelipipedică cu pereţi verticali. Racordarea cu 
cilindrul se face cu un alt trunchi de piramidă ale cărui 
fete au o pantă mai mică decât a trunchiului de piramidă. 
Terminatia la partea superioară se face printr-un ele- 
ment în uşoară consolă rezemată pe arce frânte la 
cheie, mimând „machicoulis”-uri având deasupra arcelor 
un brâu şi încheindu-se sus cu un număr de creneluri 
mărunte. Turnul are azi o înălțime de 27 m şi un diametru 
exterior de 8,50 m. În interior cilindrul este împărțit în 
trei nivele, prin intermediul unor planşee de lemn. În 
axul turnului este o scară în colimason, cu un stâlp 
axial, treptele de lemn şi o balustradă metalică. Parterul 
este constituit din pridvorul bisericii. În turn se intră din 
exterior pe o uşă situată în zidul de sud al bazei 
tronconice, se urcă pe o scară curbă, îngustă, cu pantă 
mare, până la etajul 1, unde se află pornirea scării 
colimason. La etajul 1 se află, spre casa 2, o uşă cu 
trei ferestre înguste, toate descoperite cu ocazia 
restaurării din deceniul şapte al secolului al XX-lea. 
Etajele doi şi trei sunt prevăzute cu ferestre, uşi şi 
balcoane de factură romantică, dispuse într-o aliniere 
nefirească şi având dimensiuni mari, arce frânte la cheie 
şi profile de tip neogotic. Cilindrul este din cărămidă, 
baza este placată cu piatră. Placajarea a fost executată 
la 1847 de către arhitectul Schlatter ca şi golurile de 
uşi şi ferestre. El porneşte de la nivelul unde se afla 
solul la aceea dată; sub această cotă zidăria este numai 
din cărămidă, ca şi la cilindru. În interior, acoperirea la 
partea superioară a cilindrului se face prin intermediul 
unei cupole aplatizate, străpunsă în ax de scară. 
Actualmente grosimea peretelui cilindrului este de 1,85 
m (inclusiv cămăşuirea executată în ultimul deceniu al 
secolului al XX-lea cu plase sudate şi mortar de ciment). 
Turnul, aşa cum apare astăzi, este rezultatul lucrărilor 
executate în anul 1847 de către arhitectul Schlatter la 
comanda domnitorului Gh. Bibescu. În desenul lui M. 
Bouqet executat în anul 1840, turnul are o înfăţişare 
diferită de aceea de astăzi. Nu se poate preciza dacă 
este mai scund. Partea superioară avea o terminatie 
diferită de cea de azi cu creneluri mai simple şi mai 
puţine şi cu „machicouli-uri”. Pe partea de nord se vede 
o mică încăpere în consolă, o „breteche”, element utilizat 
în arhitectura militară pentru supravegherea şi apărarea 
bazei zidurilor şi turnurilor. Restauratorul de la 1847 a 
înlăturat elementul respectiv, i-a şters definitiv urmele. 
De asemenea, în desenul lui Bouquet se văd ferestrele 
originare descoperite la restaurarea de acum treizeci 
şi cinci de ani. În înfăţişarea pe care i-a conferit-o 
arhitectul Schlatter în 1847 şi în care se prezintă azi, 
turnul este un element de promenadă şi distracție, un 
„belvedere”. Turnul lui Vlad Dracul a fost un element 
fundamental al fortăreței care era Curtea Domnească 
din Târgovişte. Era un rezultat al concepţiei europene 
în materie de „castele”, pe care, domnitorul muntean a 

avut prilejul s-o cunoască personal. Acestea aveau în 
componenţă un turn care constituia ultimul refugiu, era 
cel mai întărit şi cel mai greu de cucerit. Litografia lui 
M. Bouquet este de folos pentru cunoaşterea unor 
elemente pe care Schlatter le-a eliminat, cum este 
elementul ,bétéche” menţionat, destinat să apere 
această regiune a turnului mai expusă inamicului, căci 
limita incintei era aproape şi nu era susținută de niciun 
element în raza de acţiune a căruia să se afle. Alte 
elemente au fost, cele patru turnulețe — „săcăluşe”, de 
care vorbeşte Giuseppe Pisculo la 1595. Acestea nu 
apar în desenul lui Bouquet, poate dispăruseră, urmele 
lor se prezentau Într-o stare de conservare care excludea 
posibilitățile de identificare. Partea superioară a turnului 
este prezentată confuz de Bouquet. Cele patru turnulețe 
ar fi fost obligatorii pentru apărarea celor patru colțuri 
ale bazei turnului, vizibile de sus doar din nişte elemente 
în consolă, în lipsa cărora, acele patru colțuri erau 
imposibil de apărat, căci nu se vedeau. Schlatter a 
ascuns şi uşa de legătură cu casa domnească 2. Prin 
acea uşă nu se asigura numai intrarea în turn din casă 
la vreme de primejdie, ci şi circuitul complet al apărării, 
format din turn, elementele defensive ale bisericii, 
eventualul drum de strajă, turnuri, dar, în primul rând un 
turn necesar chiar accesului în turnul Chindiei, căci, 
nivelul pragului uşii respective este cu aproape şapte 
metri mai sus ca acela al pardoselii nivelului principal 
al casei 2. Apoi, se realizează legătura cu drumul de 
strajă aflat la partea superioară a zidurilor bisericii vechi, 
vizibil în desenul lui Bouquet şi legătura cu centura de 
fortificaţii C 1, un alt element fundamental al fortăreței. 
Tot acest complex: casa 2, turnul Chindiei, centura de 
zid C 1 şi biserica veche, din punct de vedere militar 
erau un tot, un organism, o fortăreață de maximă 
securitate. Totodată turnul Chindiei era un element de 
apărare a intrării în casa 2, spre care avea vederea liberă 
de sus, alt element de apărare al ei aflându-se dincolo 
de intrare, turnurile de la sud de ea. De asemenea, din 
Turnul Chindiei se asigură supravegherea şi a marelui 
sant de apărare. Forma rotundă a turnului împiedica 
incendierea elementelor de lemn de la partea superioară 
a turnului, cu un foc aprins la baza lui, metodă utilizată 
în epocă, prin care se obținea uşor capitularea 
inamicului aflat într-un turn rectangular. Turnul a fost 
datat de N. Constantinescu, a fost prezentat de acesta 
împreună cu Cr. Moisescu, analizat şi încadrat tematic 
de Cr. Moisescu. (C.I.) 


TURSUN BEY Istoric turc din secolul al XV-lea. 
Provenit dintr-o veche familie turcească, a deţinut posturi 
importante în administraţia Imperiului Otoman, în spe- 
cial pe lângă Marele Vizir. A fost secretar al Divanului, 
apoi defterdar (şeful Administraţiei Finanţelor Imperiului). 
Martor al evenimentelor importante ale domniei lui 
Mahomed al II-lea, a luat parte la mai multe campanii 

militare, între care şi cea de la Târgovişte din anul 1462 
întreprinsă de Sultan în scopul de a-l alunga pe Vlad 
Tepes de pe tronul Țării Româneşti. Mărturia lui este în 
general de o mare siguranţă a informaţiei. În marea sa 
operă: „Tarik-i-Abul Fatih” („Istoria Cuceritorului”) arată 
că menirea acesteia este de a dovedi că Mahomed a 
fost un stăpânitor fără cusur, având toate însuşirile 
marilor cârmuitori. Cunoscând multe, datorită poziției 
sale sociale înalte menţionate, Tursun Bey narează 
evenimentele domniei lui Mahomed al II-lea într-o limbă 
cu numeroase înflorituri, plină de hiperbole, dar care nu 
diminuează, cel mai adesea, cu nimic, precizia faptelor. 
În relatarea expediției de la Târgovişte din 1462 a lui 
Mahomed al Il-lea în vederea scoaterii lui Vlad Tepes 
din tronul Ţării Româneşti, expediţie la care a luat parte, 
Tursun Bey menţionează fortificațiile oraşului Târgovişte, 
cu palisadă, şi având o lungime de şase mile (mila 
italiană = 1.472 m = 9 km). Aceasta corespunde cu 
lungimea, măsurabilă astăzi, a fortificaţiei complete 
existente, păstrate, de cca. 9 km — santul cu valul şi 
lazul Morilor. Tursun Bey crede că fortificația a fost 
construită de Vlad Tepes. În realitate, fortificația este 
anterioară domniei lui Vlad Tepes, acesta intervenind 
doar pentru întâmpinarea lui Mahomed al II-lea. Este 
de reținut că, în 1462, Tursun Bey şi Mahomed al II-lea 
au văzut santul şi valul cetăţii, fortificaţii existente la 
acea dată. (C.I.) 


TUTUNARU, Georgeta, Născută NAZARIE 
(2.11.1956) Atletă. Licentiata a Institutului de Educaţie 
Fizică şi Sport din Bucureşti. Legitimări Liceul Nr. 2 
Braşov, ,CAU” Bucureşti, „Clubul Sportiv” Târgovişte 
(1979-1980). În cei 2 ani cât a concurat pentru „CS” 
Târgovişte a fost selecționată de 3 ori în echipa 
națională, câştigând o medalie de argint la campionatele 
balcanice. Recorduri personale: 100 m — manual (11.7, 
1980), 100 m — electronic (12.07, 1979). (A.B.) 


TZIMISKES, loannes |. Împărat bizantin între 969- 
979, de la care au provenit trei monede descoperite în 
oraş, care permit mai uşor identificarea unei aşezări 
săteşti. Descoperirea coincide cu perioada în care 
Imperiul Bizantin îşi instala din nou graniţa pe Dunăre, 
pentru a cuprinde apoi şi malul nordic al fluviului, unde 
a instalat garnizoane. (M.0.) 


TZITZECLIS, Gheorghe (24.VI1.1926, Brăila — 
1.1X.1991, Târgovişte) Absolvent al Liceului „Sfântul 
Andrei” Bucureşti (1945). Licenţiat al Facultăţii de 
Mecanică din cadrul Institutului Politehnic Bucureşti 
(1950). După ca a lucrat un an ca inginer la Comisia de 
Stat pentru Standardizare (1950-1951) s-a transferat la 
Uzina Metalurgică Târgovişte (ulterior Întreprinderea de 
Utilaj Petrolier / |.U.P.) devenind pentru tot restul vieții 
„târgoviştean”. A deținut aici succesiv funcţiile de inginer, 

şef întreținere la secţia mecanică, şef secţie dispecer. 
În 1962 a fost promovat ca inginer-şef producţie, iar din 
1970 a devenit Director General al |.U.P. Timp de 16 
ani, până în 1986 când s-a pensionat, a fost 
conducătorul celei mai mari unităţi economice din judeţ 
(ca producție globală, export şi număr de salariați, ajuns 
la 10.000). În timpul mandatului său de director general 
au fost executate ample lucrări de investiţii, a fost 
modernizată şi diversificată producţia întreprinderii. Au 
fost asimilate şi introduse în procesul de fabricaţie, între 
altele, instalația F.A.12 (puțuri de apă), instalaţii pentru 
intervenţii la sonde, instalaţii performante pentru forajul 
sondelor; racorduri speciale, armături pentru centrale 
nucleare, automacarale, remorci auto etc. A fost 
membru al Consiliului Naţional al Societăţii Române 
pentru Răspândirea Ştiinţei şi Culturii / S.R.R.S.C. şi 
membru al Comitetului Executiv al Consiliului Popular 
al municipiului Târgovişte. Deşi era pensionar de 4 
ani, la propunerea cetăţenilor, la ianuarie 1990, a fost 
desemnat preşedinte al Consiliului Judeţean Provizoriu 
de Uniune Naţională, funcţie pe care a deținut-o pana 
după alegerile din 20 mai 1990. În respectivul interval 
de timp a fost şi membru al Consiliului Naţional 
Provizoriu de Uniune Naţională. A fost distins, post 
mortem, cu titlul de Cetăţean de Onoare al municipiului 
Târgovişte în anul 2000. (A.B.) 


TZITZECLIS, Gheorghe-Teofil (22.1V.1956, 
Targoviste) Antrenor, conducator. Absolvent al Liceului 
„Grigore Alexandrescu” Târgovişte (1975) si al Facultăţii 
de Educaţie Fizică şi Sport din cadrul Institutului de 
Educaţie Fizică şi Sport Bucureşti (1980). Director al 
Clubului Sportiv Şcolar Târgovişte (1990-2010). Ca elev 
şi student a practicat mai multe sporturi (înot, categoria 
II de clasificare; polo, component al naţionalei de juniori 
a României şi al echipei de divizia „A” Clubul Nautic 


Universitar Bucuresti; handbal — divizia naţională de 
juniori şi şcolari; fotbal, Clubul Sportiv Târgovişte juniori, 
Oţelul Târgovişte şi Automobilul Curtea de Arges — 
divizia „C”, IEFS Bucureşti — onoare; atletism; orientare 
turistică; biatlon etc.) fiind unul dintre cei mai prolifici 
polisportivi pe care judeţul Dâmboviţa i-a dat sportului 
românesc. A activat ca antrenor cu precădere în 
domeniul fotbalului. Între echipele pe care le-a pregătit, 
din postura de „principal” se află Flacăra Moreni (tineret 
— divizia „A”), Petrolul Târgovişte (divizia „C”), Unirea 
Nucet, Petrolul Steaua Târgovişte (divizia „D”), Spicul 
Târgovişte, CSS Târgovişte (juniori). Antrenor secund 
la Clubul Sportiv Târgovişte (divizia „B), Electrica Titu, 
Minerul Şotânga (divizia „C”). A fost antrenor principal 
al echipelor feminine de la CS$ Târgovişte. Dintre 
fotbaliştii pe care i-a descoperit sau îndrumat şi lansat 
spre marea performanţă menţionăm pe cei care au 
evoluat sub tricoul reprezentativelor României: 
Gheorghe Dumitraşcu („A”, tineret, juniori), Victor Glavan 
(tineret, juniori), Marius Betz, Cosmin Lunescu, Bogdan 
Bucurică, Alexandru Filip (juniori) sau, în ceea ce 
priveşte fotbalul feminin pe Mirela Laszlo, Olivia Oprea, 
Roxana Oprea, Ana-Maria Stanciu, Alina Bartoiu, loana 
Oprescu, lulia Cosma, Denisa Comănoiu, Monica Varga, 
Sorina Amza, Lena Pop ş.a. (componente ale naţionalei 
de senioare). Privitor la postura de conducător în cele 
două decenii cât a deţinut funcţia de director al CSŞ 
Târgovişte (1990-2010) în grupele de pregătire ale 
instituției au fost înscrişi cca. 10.000 de sportivi care 
sub conducerea profesorilor care i-au îndrumat au 
obținut 320 medalii la competiţii oficiale internationale 
(campionate mondiale, europene, balcanice) sau interne 
(campionate naţionale de seniori, tineret, juniori, 
şcolare). 110 sportivi au fost promovați la loturile 
naţionale de atletism, baschet, fotbal, handbal, judo, 
lupte şi volei. (A.B.) 


TARANUL Gazeta a Partidului Țărănesc din judeţul 
Dâmbovița. Apare mai întâi la Răcari în 25 decembrie 
1918. De la 15 mai 1919 şi până în 15 aprilie 1925 la 
Târgovişte. Între 1 ianuarie-1 martie 1920 nu apare, 
din 1 octombrie 1921 are subtitlul: „Gazeta Partidului 
Țărănesc din Dâmboviţa, Prahova, Vlaşca, Ialomiţa”. 
Reapare la 10 aprilie 1927, săptămânal, ca ziar al 
Partidului Țărănesc din Dâmboviţa, sub şefia lui N. 
Lupu. lon Ciorănescu, în nr. 7 din 14 februarie 1919, 
relatează cum s-a constituit în județul Dâmbovița 
Partidul Țărănesc: „Aici la noi în judeţul Dâmboviţa 
ideea Partidului Ţărănesc a găsit un teren din cel mai 
prielnic. La începutul lui decembrie 1918 numai o mână 
de învățători şi preoți au făcut apel către sătenii şi 
colegii din judeţ ca să vină la instruirea de constituire 
a Partidului Ţărănesc şi rezultatul a fost că sute de 
țărani, preoți şi învăţători s-au prezentat cu dragă inimă, 
n-au pregetat că n-au tren, că n-au încălțăminte de 
drum lung, că n-au de multe şi de toate, ci au venit la 
Târgovişte ca să fie de fata la punerea temeliilor 
partidului nostru”. (V.P.) 


TARANUL DÂMBOVIȚEI Apare la Târgovişte, între 
10 septembrie 1920 şi 1 aprilie 1922, ca ziar al 
Partidului Țărănesc. Periodicitatea iniţială de 3 ori pe 
săptămână sub îngrijirea unui comitet, la tipografia 
„Viitorul”. Girant responsabil G.V. Alexe (nr. 3/1920 — 
nr. 25/1921) apoi Scarlat Dutescu (nr. 26/1921). De la 
nr. 17 din 20 martie 1921, apare de două ori pe lună. 
Cu acelaşi titlu ca ziar al Partidului Naţional Român, 
de sub conducerea lui luliu Maniu, apare la Târgovişte 
de la 1 ianuarie 1923 şi până la 26 mai 1924, de două 
ori pe lună, sub îngrijirea unui comitet. Se tipăreşte 
mai întâi la „Viitorul” Petre G. Popescu (până la 15 
martie) apoi la ,Noua” a lui loan N. Negoescu (de la 15 
martie 1923 la 17 aprilie 1924) şi la ,Dambovita” ultimul 
număr (18-19 din 26 mai 1924). De la nr. 10 din 15 
decembrie 1922 la nr. 16-17 aprilie 1924, girant 
responsabil a fost V.G. Alexe, iar apoi Sebastian 
Abramescu. (V.P.) 

TEAPA Bilunar de cultură realizat redacțional de 
echipa Lucian Grigorescu, Jozsef Pildner, Mihail |. Vlad. 
Editor: Ruvacom din Târgovişte; fondatori: Cornel Rusu, 
Virgil Vasilescu, lon Marinescu. Apare la 19 iunie 1992. 
Efemeridă. (G.C.) 


ȚESUTUL ŞI PRELUCRAREA TESATURILOR 
Acest mestesug este cunoscut dupa 1600, fiind 
menţionată o specializare in abagii, pâslari, postavari, 
mămulari, mătăsari. Numărul abagiilor era mare, ei fiind 
menţionaţi printre martori în documente referitoare la 
oraş: Nedelcu, Vasile, Radu, Negoiţă, Constantin şi Ivan 
sin Stoicăi, Vasile şi lon. În perioada 1662-1700 sunt 
menţionaţi 12 meşteri abagii semnatari ca martori în 
documente. Aceştia erau grupați în apropierea Târgului 
de Sus. După 1800 documentele menţionează un 
abagiu, Pascale, feciorul lui Păun, abagiu care făcea 
danie un policandru la Biserica Târgului. Numărul 
abagiilor la jumătatea secolului al XIX-lea era în scădere, 
fiind concurati de apariţia celor opt „mămulari” (negustori 
de maruntisuri), care aveau o stradă în Târgul din 
Lăuntru, unde îşi desfăceau mărfurile şi de iznaful 
mătăsarilor cu prăvăliile lor. La începutul secolului 
XX-lea erau renumiţi abagiul Stănescu M.G., a cărui 
activitate era cunoscută încă din secolul trecut, 
Constantinescu N.I., Şerbănescu Stelică, Dumitrescu 
Leonida şi Georgescu Nicolae care îşi comercializau 
marfa în obor. Croitorii au reprezentat cea mai 
numeroasă categorie de meşteşugari, documentele 
menţionează peste 20 de croitori în perioada 1600-1714, 
majoritatea lor locuind în mahalaua Bisericii Albe. La 
28 august 1605 este menţionat „Radu vătaf de croitori” 
care la 1620 cumpăra ocine în bălți, ceea ce îi conferea 
autoritate. Funcţia de „vătaf de croitori” se referea la 
croitorii domneşti şi nu la organizarea breslei mesterilor 
orăşeni. Lângă Curtea Domnească se aflau ateliere 
specializate de croitori pentru satisfacerea nevoilor curții. 
După 1660 sunt menţionaţi croitorii Mihai, Tănase, 
Cârstea şi Sima, iar la sfârşitul secolului XVII-lea sunt 
menţionaţi meşterii din mahalaua Sfântul Nicolae, Moga, 

lon şi Alexandru. În secolul XVIII-lea meşteşugul croitoriei 
a existat chiar dacă documentele nu amintesc decât 
pe Ivan croitorul, Şerban croitorul, Nicolae sin Lujeteanu 
croitorul. În 1831 o statistică înregistrează 26 de croitori, 
iar în 1835 sunt 20 de croitori dispuşi în toate mahalalele 
oraşului.Odată cu apariția modei orăşeneşti îşi faceau 
apariţia şi alti meşteşugari care prelucrează tesaturile: 
şalvaragii, plăpumari, boiangii. La 1831 existau un 
şalvaragiu, trei boiangii şi plăpumarul Alecu, menţionat 
printre ctitorii bisericii de la Oborul vechi.În perioada 
interbelică erau vestite atelierele meşterilor plămumari 
Cernăvodeanu S. şi Rusescu Ghe. În secolul al XX-lea 
atelierele de croitorie erau destul de numeroase. În 
1931 se înregistrau 16 ateliere, cel mai elegant fiind 
considerat atelierul Berindei, care confectiona haine 
la concurenţă cu atelierul Gănescu. Patronii de 
croitorii dispunând de bani au reparat biserica 
Geartoglu numită a „croitorilor”, datorită participării 
acestora la slujbele religioase. Atelierele pentru 
croitorii de dame erau cele mai căutate, iar cel mai 
renumit atelier în perioada interbelică a fost cel al d-nei 
Sebastian. În strânsă legătură cu croitorii lucrau 
pălărierii Vasile Popescu, Panaitescu pălărieru, Gane 
modista — pălării de damă. În 1944 în oraş funcționau 
44 de croitorii. (G.T./ C.V.) 


TOP, Dănuţ Cristian (26.X1.1956, Târgovişte) 
Profesor, avocat, publicist. Ciclul primar, gimnazial 
(1971), apoi Liceul „lenăchiță Văcărescu” din oraşul 
natal (1975). Licenţiat al Facultăţii de Drept a Universităţii 
Bucureşti (1982). Face parte din Baroul de Avocaţi 
Dâmboviţa, unde este şi membru al Consiliului Baroului 
(1990-2006). Din 1993 este mai întâi lector, apoi 
conferenţiar la Facultatea de Ştiinţe Juridice Sociale şi 
Politice a Universităţii „Valahia” Târgovişte, unde este 
prodecan. Din 2002 doctor în drept la Institutul de 
Cercetări Juridice al Academiei Române. Tine cursuri 
la Universitatea de vara Treguier (Franța, 2003-2004), 
Universitatea Castilla la Mancha şi Universitatea 
Naţională de Educaţie la Distanta din Madrid. Membru 
al Uniunii Juriştilor din România (1982), membru fondator 
al Centrului de Cercetări Juridice al Universităţii 
târgoviştene, al Societăţii Scriitorilor Târgovişteni (2005) 
şi al Uniunii Ziariştilor Profesionişti din România (2008), 
precum şi al altor organizații profesionale. Organizator 
de simpozioane şi seminarii internaţionale, participant 
la activităţi similare pe plan naţional şi internaţional. 
Publică articole şi studii în reviste de specialitate, 
precum şi la „Valachica” „Dâmboviţa”, „Litere”, „Revista 
de resurse umane”. Redactor-şef al revistei „Valahie 
University Law Study” şi „Revue européenne du droit 
social”. Debut editorial cu „Dreptul şi statul în istoria 
românilor” (1997), urmat de alte lucrări de specialitate: 
„Avocatura în România. Trecut şi prezent” (1999); 
„Publicitatea imobiliară pe înţelesul tuturor. Ghid practic” 


(1999); „Introducere în studiul dreptului” (2000), 
„Dicţionar de dreptul muncii” (2002); „Dimensiunea 
istorică a dreptului” (2002); „Codul muncii comentat” 
(2003); „Dreptul muncii şi solidarităţii sociale, 2 vol.” 
(2004); „Dreptul securității sociale” (2005); „Istoria 
dreptului şi statului românesc (2005); „Codul muncii, 
modificat şi completat prin OUG nr.65/2005- 
comentarii” (2005); „Dicţionar de dreptul securității 
sociale” (2006); „Tratat de dreptul muncii” (2006); „Codul 
muncii, modificat şi completat prin OUG nr.65/2005 
şi Legea nr. 371/2005-comentarii” (2006); „Les grands 
principes du droit communautaire du travail/ Marile 
principii ale dreptului comunitar al muncii” (2006); 
„Codul Muncii — Modificat şi completat prin OUG 55/ 
2006” (2007); „Istoria dreptului şi statului românesc” 
(2007); „Dreptul social şi politici naţionale de protecție 
socială” (2008); „Drept social european” (2009); „Istoria 
administraţiei româneşti” (2010); „Codul muncii 
completat şi modificat prin legea Nr. 40 din 31 martie 
2011. Comentarii” (2011); „Sociologia muncii / 
Sociologia de trabajo”, ediţie bilingvă română-spaniolă 
(2011); Dreptul muncii / Dreptul securității sociale 
(2012). (V.P.) 


TOPA, Dan (2.VIII.1958, Târgovişte) Urmează 
cursuri liceale la Liceul „Nicolae Tonita” din Bucuresti 
şi la Liceul (azi, Colegiu National) ,lenachita 
Văcărescu” din Târgovişte; licenţiat în artele 
spectacolului la Universitatea de Artă Teatrală din 
Târgu-Mureş (regie şi actorie); masterat la 
Universitatea „Valahia” din Târgovişte; cursuri de 
specializare în teatrul contemporan. Profesor la 
Şcoala de Arte „Octav Enigărescu” şi Liceul de Artă 
„Bălaşa Doamna” din Târgovişte; director al teatrului 
pentru copii „Neghiniţă”, al Teatrului pentru Copii şi 
Tineret „Mihai Popescu” şi al Teatrului Municipal, tot 
din Târgovişte; director coordonator, regizor şi 
scenograf al unor mari manifestări naţionale de teatru 
şi muzicale târgoviştene; director al postului de Radio 
Dambovita/ D şi redactor realizator al postului de ra- 
dio Minisat din Târgovişte; membru fondator „The 
Paradoxis Literary Association” din Phoenix, Arizona, 
SUA; iniţiator, în Târgovişte, al trupei de teatru „STUD” 
a Universităţii „Valahia” şi a mişcării „teatru simplu/ 
Off Stage”. Este membru al Academiei „Belini” din 
Napoli (Italia) şi al Uniunii Oamenilor de Teatru din 
România — UNITER. (G.C.) 


TUTUIANU, Adrian (1.VIII.1965, Malu cu Flori, 
Dambovita) Jurist, cadru didactic, politician, lider de 
partid. Absolvent al Facultatii de Drept din cadrul 
Universitatii Bucuresti, specialitatea Drept administrativ 
(1998) şi Ştiinţe juridice (1992) şi al Institutului National 
de Administraţie — Managementul Afacerilor Publice 
Europene (2004). Din 1997 este doctor în drept, 

specializarea drept comercial. A lucrat în diverse 
instituții: Prefectura Dâmboviţa unde a îndeplinit funcţii 
de inspector, consilier juridic, şef serviciu, director, 
consilier (1988-1996), administrator — Societatea de 
Servicii de Investiţii Financiare (1996-1998), avocat la 
Baroul Dâmboviţa (din 1999), cadru didactic la 
Universitatea „Valahia” din Târgovişte. Membru PSD din 
anul 1998, având diverse responsabilităţi: vicepreşedinte 
al Biroului Executiv Judeţean, preşedinte executiv din 
anul 2004 şi purtător de cuvânt al Organizaţiei Judeţene 
a PSD, membru în Consiliul Naţional al PSD, consilier 
judeţean în anii 2004-2008. Din anul 2008 este senator, 
face parte din Comisia Juridică, Disciplină, Imunitati si 

Validări şi îndeplineşte funcţia de secretar al Biroului 
Permanent al Senatului. Are mai multe initiative legis- 
lative. (M.C.) 


TUTULEA, Gheorghe Modelism, Racheto- 
modelism. Legitimat la Metalul Targoviste (1970-1993). 
A câştigat, în 1993, medalia de bronz la Campionatele 
Europene (durată cu streamer, clasa S6A — echipe). 
Medaliat cu bronz, în 1980, la Cupa Europei (echipe). 
Multiplu campion şi recordman naţional (la diferite probe 
şi clase). Maestru al sportului (1989). Federaţia română 
de specialitate l-a desemnat, în 1989, ca fiind al doilea 
modelist român al anului. (A.B.) 


UDREA, Băleanu (1550-1601) A fost fiul lui Radu din 
Băleni, mare clucer în timpul domniei lui Petru Cercel, 
frate cu Voica, soţia lui Pătraşcu cel Bun. A fost căsătorit 
cu Musa. A îndeplinit funcţii importante în sfatul domnesc 
în timpul domniei lui Mihai Viteazul: mare armaş (1596- 
1598) şi mare ban (1598-1599). S-a remarcat în luptele de 
la Nicopole (1596), a condus oştile din Oltenia în 
Transilvania în toamna anului 1599, a îndeplinit funcţia de 
locotenent domnesc în Moldova (1/24 iunie-13/23 iulie 
1600) şi de hatman şi pârcălab de Suceava (mai — iulie 
1600). A revenit din Ardeal în Țara Românească, a condus 
lupta de la Curtea de Argeş (25 noiembrie 1600) împotriva 
armatelor polone, care aduceau ca domn pe Simion Movilă, 
care l-a ucis la Târgovişte. A fost ctitorul mănăstirii Panaghia 
din apropierea oraşului, unde a şi fost înmormântat. (M.O.) 


ULITE MEDIEVALE DIN SEC. XVII Sunt 
menţionate: Uliţa Mare, Calea Câmpulungului, Uliţa 
Târgului, Uliţa către Mitropolie, Uliţa Buzestilor, Ulița 
cea Veche, Ulița Baratiei, Ulița Gorgota, Ulița Târgului 
din Afară, Uliţa Mahalalei Creţulescu, Drumul Oborului, 
Uliţa Sasului, Uliţa Braşovului, Ulița Stelii. (G.T./ C.V.) 


UNICREDIT ŢIRIAC BANK Dispune de o rețea 
naţionala de 240 de sucursale cu peste 3.000 de 
angajaţi pentru cei peste 500.000 de clienţi. Activele 
totale, la data de 31 decembrie 2010, erau în valoare 
de 20,8 miliarde lei care plasează Unicredit Țiriac Bank 
în primul eşalon al pieţei financiare româneşti. Banca 
se constituie într-un partener pentru companii sau 
persoane fizice oferind clienţilor săi instrumente 
financiare utile şi profitabile, modelul de business 
concetrându-se pe satisfacerea nevoilor clienţilor băncii, 
ca bază a dezvoltării durabile. Produsele dezvoltate la 
nivelul grupului sunt adaptate pieţei din România, 
utilizându-se cunoştinţele şi experienţa locală. Structura 
organizațională permite băncii alocarea optimă a 
resurselor, dar şi delegarea internă a autorităţii, astfel 
încât să se aducă un plus de valoare serviciilor financiare 
oferite clienţilor. (V.N.) 

UNIREA Foaia Societăţii ,Progresul” din Târgovişte, 
apare săptămânal din decembrie 1883 până la 11 iunie 
1885, sub conducerea directorului politic D. lovitiu. 
Provine din fuziunea ziarelor „Armonia” (24 mai 1881 — 
8 decembrie 1883) şi „Progresul” (decembrie 1883), 
toate cu caracter politic şi cultural şi cu acelaşi direc- 
tor politic. În articolul program se spune: „Ce voim?, 
Cine suntem? Suntem membri din marea familie a marei 
generatiuni pe a cărei bandieră stă scris cu litere de 
aur Progresul. Vom cultiva întotdeauna şi literatura, 
ştiinţa şi pedagogia şi vom reproduce după ziarele 
străine, bucăţi alese şi instructive, iar pentru recreatiune 
vom întreţine pe cititori prin foiletoane, scrieri originale 
sau traduceri din limbi străine”. (V.P.) 


UNIUNEA AGRARĂ S-a constituit la Târgovişte în 
iunie 1933, fiind o organizaţie politică minoră, pusă în 
slujba intereselor regelui Carol al II-lea, de instaurare a 
unui regim autoritar. În structurile de conducere se aflau 
colonelul Savian Bădulescu şi avocaţii Gheorghe 
Rădulescu-Titu, N. Mihăilescu ş.a. La nivelul oraşului 
Târgovişte, lider era profesorul Nae Constantinescu. 
Fără aderenti în județ, această formaţiune politică nu a 
contat în disputele politice şi în alegerile locale sau 
parlamentare. În consecinţă, nu a influenţat istoria 
oraşului Târgovişte. (M.C.) 


UNIUNEA ASOCIAȚIILOR ELEVILOR DIN 
ROMÂNIA (U.A.E.R.) Asociaţia Elevilor din Dâmbovița 
se formează după al Doilea Război Mondial. Scopul 
urmărit era colaborarea elevilor şi implicarea acestora 
în acţiuni culturale, educative sau de construire a unor 
obiective economice. Astfel, Asociaţia participă la di- 
verse tipuri de activităţi: prestează muncă voluntară pe 
şantierele din Târgovişte şi îndeosebi pentru construirea 
stadionului „Tudor Vladimirescu”, ia parte la 
înfrumusețarea şi igienizarea oraşului şi a şcolilor, 
organizează spectacole culturale (teatru, muzică) 
pentru muncitori, inaugurează Cenaclul literar al elevilor 
(23 mai 1948). Presa vremii menţionează implicarea 

deosebită a Liceelor „Constantin Carabella” şi ,,lenachita 
Văcărescu”. Pe 29 mai 1948, elevii organizează un 
miting în fata Primăriei oraşului Târgovişte în care se 
angajează să sprijine formarea brigăzilor de muncă 
patriotică pentru şantierele naţionale. (M.C.) 


UNIUNEA FEMEILOR ANTIFASCISTE DIN 
ROMANIA (U.F.A.R.) — filiala Dâmboviţa S-a constituit 
la Târgovişte pe 1 iunie 1945, având ca obiective lupta 
contra fascismului, ridicarea nivelului politic şi cultural 
al femeilor, ajutorarea nevoiaşilor. Comitetul de 
conducere era format din Aurelia Irimescu Candesti — 
preşedinte, Aspasia lon Rădulescu — vicepreşedinte, 
Laurenţia Stănescu — secretar. La sfârşitul anului 1945, 
U.F.A.R, avea în Dâmboviţa 400 de membre. Pentru 
popularizarea obiectivelor sale, U.F.A.R. organizează 
conferințe săptămânale susţinute de Cecilia Baronide, 
Laurentia Stănescu, Constanta Badea, Viorica 
Stupcaru, Ecaterina Diaconescu, E. Gabrielescu ş.a. 
Tematica era variată: rolul femeii în educaţia copilului, 
emanciparea femeii, lupta pentru redresarea morală, 
femeia antifascistă şi rolul ei în viata. Astfel de subiecte 
sunt abordate şi în articolele publicate în presa locală 
de Natalia Gabrielescu şi Larisa Hagi. Acţiuni 
întreprinse: organizează serbări şi baluri unde strânge 
fonduri pentru a deschide cantine şcolare, strânge 
fonduri şi bunuri destinate regiunilor înfometate din 
Moldova, formează echipe sanitare care merg pe teren 
şi dau consultaţii gratuite săracilor, înființează cantine 
şcolare şi grădiniţe, întreţine la Târgovişte o şcoală de 
inițiere pentru femeile lucrătoare în vederea încadrării 
acestora în căminele de zi (sezoniere.) (M.C.) 


UNIUNEA FEMEILOR DEMOCRATE DIN 
ROMÂNIA (UFDR) S-a constituit la Târgovişte în 
februarie 1946 ca organizaţie unică a femeilor, sub 
coordonarea PCR. La nivel central, preşedinte de 
onoare era Ana Pauker. În Comitetul județean de 
coordonare se aflau Maria Necula-secretar, Maria 
Falcoe ş.a. Obiectivul UFDR era să „creeze o femeie 
nouă, care să ia parte activă la toate frământările 
vieţii, care merge în pas cadentat cu suflul de viata 
nouă şi a cărei energie este întrebuințată pentru a 
construi o altă lume”. Acţiuni organizate în Târgovişte 
şi în judeţ: cursuri de alfabetizare, colecte pentru 
copiii săraci, activităţi culturale, conferințe pentru pace 
şi progres, iniţiative privind curăţenia în localitate şi 
în şcoli, cursuri de îngrijirea sănătăţii, sărbătorirea 
Zilei Femeii etc. (M.C.) 


UNIUNEA LUCRĂTORILOR CONSTRUCTORI 
(1883) Era o asociaţie patronală care avea drept motto 
„A se stabili fratie şi solidaritate între lucrătorii de 
construcţii” şi se preocupa de creşterea şi perfecționarea 
meseriaşilor constructori, prin şcoli speciale, pe 

cheltuiala asociaţiei. În programul asociaţiei se 
prevedeau ajutorarea membrilor în caz de accident de 
muncă, precum şi ajutoare de înmormântare. De 
asemenea, asociaţia facilita obținerea de împrumuturi 
oferind garanţia asociației. Printre membrii acestei 
asociaţii se numărau Gheorghe Stănescu, Nae Dudea, 
Nicolae lon, Jorj Herman, preşedinte arh. Nicolae 
Bruneanu. Din asociaţie făceau parte şi antreprenorii 
de constructori, Ghiţă Steriu, a fost constructorul celor 
mai multe edificii publice din oraş. (G.T./ C.V.) 


UNIUNEA NAȚIONALĂ PENTRU PROGRESUL 
ROMÂNIEI Organizaţia Dâmboviţa se constituie în iulie 
2010. Conducerea județeană: Marian Radu, preşedinte 
fondator; vicepreşedinţi: George Tincu (fondator); Eugen 
lonescu, Glorian Tincu; membri fondatori: Nicoleta 
Marinică, Dragoş Săvulescu. La organizaţia municipală 
Târgovişte: George Tincu, preşedinte; vicepreşedinţi: 
Dănuţ Neaga, Eugen Dumitru, Daniel Raduta, Virgil 
Maniti. La organizaţia judeţeană de femei: Reveica 
Nicoară; la organizația municipală Târgovişte: Camelia 
Groşan. La organizaţia județeană de tineret: Mihai Sorin 
Radu; la organizația municipală Târgovişte: Gabriel Mutu. 
Continuă. (G.C.) 


UNIUNEA PATRIOTILOR S-a afirmat la Târgovişte 
începând cu anul 1944, iniţial sub conducerea lui Tănase 
Bortoi, apoi sub coordonarea unui comitet prezidat de 
profesorul Basil Popescu şi în care Toma Rădulescu 
era secretar general. Uniunea Patriotilor era o organizaţie 
aflată sub influenţa P.C.R., având mai multe obiective: 
„lupta necruțătoare împotriva duşmanului intern, camuflat 
în reactionari hitlerişti, fascisti, legionari şi profitori”, 
mobilizarea populaţiei împotriva celor care sabotau 
producţia, „lupta împotriva maşinii de război a lui Hitler” 
şi ralierea țării la coaliția antihitlerista. În toamna anului 
1944 şi în 1945 şi-a diversificat acţiunile pentru 
înlăturarea guvernului Rădescu şi aducerea la guvernare 
a forțelor procomuniste. La Târgovişte erau organizate 
conferințe săptămânale pentru culturalizarea populaţiei, 
fiind abordate teme de istorie, medicină, politică, 
emanciparea femeii, combaterea speculei. Acestea 
aveau loc în sala Uniunii Patriotilor din strada Stelea. 
De asemenea, sunt iniţiate şi alte tipuri de acţiuni: cu 
sprijinul comercianților din oraş se constituie coopera- 
tive de aprovizionare şi consum care deserveau 
interesele economice ale târgoviştenilor, se acordă 
consultaţii gratuite cetățenilor, se organizează 
„Săptămâna democraţiei” (8-15 iulie 1945), în cadrul 
căreia se tin conferinţe în aula Liceului Comercial, se 
înfiinţează filiale in 50 de comune precum şi o Sectie 
feministă, având ca scop informarea femeilor în legătură 
cu schimbările politice care se produceau în tara. În 
februarie 1946, Uniunea Patriotilor s-a transformat în 
Partidul Naţional Popular. (M.C.) 

UNIUNEA SOCIAL POPULARĂ ŞI CREŞTINĂ 
Organizația Dâmboviţa este înființată în martie 2008 şi 
în vara aceluiaşi an îşi încetează activitatea. 
Conducerea la nivelul judeţului: Sorin Diaconescu, 
preşedinte fondator; vicepreşedinţi: Mihai Ştefănescu, 
George Tincu; la organizația municipală Târgovişte: 
Costel Tonea, preşedinte. (G.C.) 


UNIUNEA ZIARIŞTILOR DIN REPUBLICA 
SOCIALISTĂ ROMÂNIA Filiala Dâmboviţa este 
înfiinţată la începutul anului 1971; din 1974 este filială a 
Consiliului Ziariştilor, noua denumire a Uniunii Ziariştilor. 
Membrii au fost toți redactorii fostului „ziar central” al 
judeţului — unicul, de altminteri — „Dâmboviţa”, care au 
devenit şi membri ai Organizaţiei Internaţionale a 
Jurnaliştilor — OlJ. Scopul: apărarea drepturilor ziariştilor 
şi stimularea performanţelor profesionale. Secretarii 
filialei: Costel Simion, George Coandă. (G.C.) 


UNIUNEA ZIARIŞTILOR PROFESIONIŞTI DIN 
ROMANIA (UZP) —- FILIALA „ION HELIADE- 
RĂDULESCU” DÂMBOVIȚA Înființată oficial la 12 
noiembrie 2005 în Târgovişte; iniţiator şi preşedinte, 
jurnalistul George Coandă, vicepreşedinţi: Mihai Stan, 
Victor Petrescu; secretar: lon Anghel; trezorier; Florea 
Turiac. (Între 1991 şi 1999 a existat, cu intermitențe, o 
filială de ziar — „Dâmboviţa”, cu activitate aleatoare). 
După înfiinţarea oficială — determinată de apariția în 
peisajul mass-media a numeroase publicaţii, posturi de 
radio şi de televiziune în Târgovişte şi în judeţul 
Dâmbovița, după 2000, filialei i s-a acordat, prin sentinţă 
judecătorească, calitatea de persoană juridică, în 
conformitate cu Statul UZP, ca organism de creaţie 
profesională de interes public. Din filială fac parte 
numeroşi redactori şi publicişti din presa damboviteana. 
UZP este organizație nonguvernamentală, de interes 
public, apolitică şi cu deplină autonomie. (G.C.) 


UNIVERSITATEA DE STAT „VALAHIA” La 5 
octombrie 1992 are loc inaugurarea Universităţii de Stat 
„Valahia” în amfiteatrul Grupului Şcolar „Voievodul 
Mircea”. Sunt prezenţi primul-ministru Theodor Stolojan, 
Emil Tokacz, ministru secretar de stat la Ministerul 
Învățământului şi Ştiinţei, Înalt Prea Sfintia Sa dr. Vasile 
Costin, arhiepiscop al Târgoviştei şi Muscelului, 
Alexandru Boriga, prefectul județului Dâmboviţa, alte 
oficialități. Prof.dr.doc.ing. Florea Oprea, rectorul 
universităţii, declară deschise cursurile primului an 
universitar. Theodor Stolojan relevă: „Nu pot decât să 
mă bucur că în Târgovişte îşi începe activitatea o 
universitate. Oameni de suflet au luptat pentru această 
idee. Ca să se impună trebuie să-i fie recunoscută 
calitatea de universitate, care va trebui să se reflecte în 
actul de învățământ”. Un vis al târgoviştenilor se 
împlinise. lată-i pe acei „oameni de suflet”, fondatori ai 


universităţii (în ordine alfabetică şi cu titlurile şi funcţiile 
deţinute în acel moment): ing. Alexandru Boriga, 
prefectul județului, conf.univ.dr. Emilian Banu, prof. 
George Coandă, ziarist, şef de departament la cotidianul 
»Dambovita”, ec. lon Cucui, director comercial la SC 
Sagricom SA Târgovişte, prof.univ.dr. Vasile S. Cucu, 
prof.univ.dr. Traian Dumitrescu, Mircea T. Georgescu, 
profesor emerit, preşedintele Fundaţiei „Stolnicul 
Constantin Cantacuzino”, conf.univ.dr. Constantin Ghiţă, 
conf. univ. dr. Marin lordan, dr.ec. Mihail lurcu, senator 
în Parlamentul României, Vasile-lvan Ivanoff, jurist, 
secretar al Consiliului Judeţean Dâmbovița, Daniil Matei, 
judecător la Judecătoria Târgovişte, prof.univ. dr. doc. 
ing. Florea Oprea, dr. Teodor Simion, inspector la 
Inspectoratul Şcolar al județului Dâmboviţa, prof. univ. 
dr. Paraschiv Vagu. Universitatea a luat ființă prin 
hotărârea Guvernului României nr. 288 din 1 iunie 1992. 
Între 1992 şi 1995 universitatea a fost organizată pe 
două facultăţi — Inginerie, Ştiinţe — şi un Colegiu tehnic 
economic şi de administraţie. După 1995 şi până la 
sfârşitul mileniului a cunoscut, evolutiv, următoarea 
organizare: facultăţile de Ştiinţe Economice, Ştiinţe 
Juridice, Ştiinţe Umaniste, Ştiinţe (fundamentale), 
Teologie, Inginerie Electrică, Ingineria Materialelor, 
Ingineria Mediului şi Biotehnologii şi colegiile universitare 
Economic şi de Administraţie şi Pedagogic. În anul 
universitar 1992-1993 cursurile au debutat cu 463 de 
studenți, la final de mileniu fiind prezenţi în amfiteatre şi 
laboratoare 10.295 de studenți. În primul deceniu de 
existenţă universitatea a avut următorul staff: rectori: 
prof.univ.dr.doc. ing. Florea Oprea, apoi prof.univ.dr. lon 
Cucui, conf.univ.dr. Călin D. Oros; prorectori: profesorii 
universitari doctori Marin lordan, Constantin Banu, lon 
Cucui, Petre Gheorghe Bârlea, lon Calafeteanu, 
Constantin Ghiţă, Gheorghe lonita, Marin Cârciumaru, 
lon Stegăroiu, conf. univ. dr. Călin Oros, prof. univ. dr. 
Gabriela Teodorescu, conf. univ. dr. Laura Gorghiu, conf. 
univ. dr. Leonardo Badea, şef lucrări dr. Cornel 
Sălişteanu; secretari ştiinţifici: conferentiari universitari 
doctori Teodor Simion, Cornel Marin, Călin D. Oros, 
lulian Brezeanu şi prof.univ.dr. Petre Mareş (va fi şi 
prorector: 2011-2012). Decanii actuali: conf. univ. dr. 
Marian Vilciu (Facultatea de Teologie Ortodoxă), prof. 
univ. dr. lon Stegăroiu (Facultatea de Ştiinţe Economice), 
prof. univ. dr. Constantin Pehoiu (Facultatea de Ştiinţe 
Umaniste), conf. univ. dr. Livia Mocanu (Facultatea de 
Drept şi Ştiinţe Social-Politice), conf. univ. dr. Henri- 
George Coandă (Facultatea de Inginerie Electrică), conf. 
univ. dr. Vasile Bratu (Facultatea de Ştiinţa Materialelor, 
Mecatronica şi Robotica), conf. univ. dr. Cristinel Mortici 
(Facultatea de Ştiinţe şi Arte), prof. univ. dr. Stefania 
lordache (Facultatea de Ingineria Mediului şi 
Biotehnologii). A fost dat în folosință un modern centru 
internaţional de conferințe. Se află în construcție un cam- 
pus universitar la standarde europene şi un institut de 

cercetare ştiinţifică, unic în tara. Creatori de facultăţi şi 
specializări: Paraschiv Vagu, Viorica Răducanu (ştiinţe 
economice), Ilie Văduva, Nicolae Popescu 
(contabilitate), Gheorghe Bistriteanu (finanţe), Corneliu 
Rusu (management), lon Cucui (serviciile economice 
şi logistice), Vasile Costin (teologie), Vasile S. Cucu 
(ştiinţe umaniste), Constantin Pehoiu (educație fizică 
şi sport), Nicolae Olariu (inginerie electrică), Henri- 
George Coandă (electronica-telecomunicatii), Gheorghe 
lonita (ingineria materialelor), lon Militiu (ingineria 
mediului şi biotehnologiei), lon Anghel, Daniil Matei 
(ştiinţe juridice), George Coandă (jurnalism), Marin lordan 
(ştiinţe), Victor Popa (pedagogie muzicală), Agnes Erich 
(organizare biblioteca multimedia), Victor Petrescu 
(biblioteconomie). În cadrul universităţii mai funcţionează 
centrele de cercetare ştiinţifică: fizică aplicată; şcoala 
academică de ştiinţa materialelor; îmbunătăţirea calităţii 
vieţii şi mediului în condiţiile noilor tehnologii 
informaţionale şi de comunicaţie; expertizare a 
resurselor naturale şi a mediului; cercetare şi studii 
economice; geografia habitatului rural şi urban în 
contextul dezvoltării durabile; pentru biotehnologii şi 
ştiinţe inginereşti aplicate; istorie, arheologie 
interdisciplinară şi conservarea patrimoniului cultural, 
mobil şi imobil; istoria relaţiilor internaţionale „Grigore 
Gafencu”. Frecvent, Universitatea „Valahia” a figurat/ 
figurează în topurile de performanţă (pe cercetare 
ştiinţifică universitară), românesc „Ad-Astra” şi interna- 
tionala „Shanghai”. La care se adaugă următoarele 
departamente de cercetări: energie-mediu; inginerie 
electrică, electronică şi tehnologia informaţiei CC-IEET; 
umanistă „Dumitru Stăniloaie”; interdisciplinară religie 
şi ştiinţă „Sf. Maxim Mărturisitorul”; misionare şi 
ecumenice „Sf. Apostul Pavel”; management şi 
administraţie publică; activităţi motrice şi timp liber; 
nanomateriale pentru microsisteme, mecanică şi 
ingineria sistemelor; şcoală doctorală. Mai există 
departamentele: învățământ la distanţă şi formare 
continuă; pregătirea personalului didactic; relaţii publice; 
master. În conformitate cu prevederile Legii 1/2011 -a 
educației nationale, în luna ianuarie 2012 a fost ales 
noul Senat al Universităţii şi staff-ul său: preşedinte: 
prof.univ.dr. lon Cucui; preşedinţi de comisii: prof.univ.dr. 
Constantin Ghiţă (strategii şi dezvoltare instituțională), 
prof.univ.dr. Valentin Dogaru (învățământ, cercetare şi 
formare permanentă), conf.univ.dr. Mircea Duică 
(asigurarea calităţii învățământului), conf.univ.dr. Tomita 
Ciulei (probleme studenţeşti), lect.univ.dr. Marius Badea 
(jurisdictionala şi resurse umane). (G.C.) 


UNIVERSITATEA „SPIRU HARET” — CENTRUL 
TERITORIAL PENTRU ACCES LA PLATFORMA DE 
E-LEARNING BLACKBOARD TÂRGOVIŞTE Înființat 
în vara anului 2004. Cuprinde toate specializările 
acreditate ale universităţii. Procesul de învăţare se 

desfăşoară prin accesul la televiziunea „România de 
Mâine”, ceea ce prilejuieşte participarea la cursurile 
facultăților la care sunt înscrişi studenţii damboviteni. În 
prezent sunt înscrişi peste 2000 de studenți. 
Funcţionează la Casa de Cultură a Sindicatelor din 
Târgovişte. Directori ai centrului: prof. Aurelia Catană 
(2004-2011) şi ec. Cătălin Catană (din 2011). (G.C.) 


UNIVERSUL DÂMBOVIŢEAN Săptămânal de 
informaţie; apare la 21 aprilie 2006. Editor: SC Universul 
dâmboviţean SRL. Redactori-şefi: Jozsef Pildner, Roxana 
Mosor, Crina Zamfirescu. Rubrici (pagini) permanente: „Edi- 
torial’, „Politică”, „Social”, „Economic”, ,Agricol’, „Eveniment”, 
„Cultură”, „Sport”, Administraţie”. Redactori: Mădălina Chivu 
Popa, Adrian Cuciureanu, Horia Marin, Lavinia Oprescu, 
Mădălin Marinică, Alin Pildner. Continuă. (G.C.) 


URZICEANU, Radu (25.VII.1927, Târgovişte — 
16.X.1998, Bucureşti) Ziarist şi comentator sportiv. 
Cursurile primare, gimnaziale, apoi Liceul ,lenachita 
Văcărescu” la Târgovişte (1946). Licenţiat al Facultăţii 
de Ştiinţe Juridice a Universității Bucureşti (1950). Încă 
din anii liceului este corespondent al ziarului „Sportul 
Popular”, iar din 1948, redactor la acesta. Din 1957 
este redactor-şef adjunct, ziarul apărând apoi cu 
denumirea de „Gazeta Sporturilor”. Pentru o perioadă 
este secretar general de redacţie la revista „Fotbal 
(1966), apoi la revista „Sport”. Între 1990-1991 lucrează 
în redacţia ziarului „Deşteptarea”. Comentator sportiv 
la radio şi televiziune din 1951 şi până în 1988. 
Cunoscător al mai multor limbi de circulaţie, însoţeşte 
(1950-1997) numeroase delegații de sportivi români la 
Olimpiade (Helsinki, Melbourne, Roma, Lake Placid). 
Comentează de la Campionate Mondiale de Fotbal 
(Mexic, 1970; RFG, 1974), dar şi de la campionate 
europene sau turnee ale echipelor de club. Membru al 
Asociaţiei Internaţionale a Presei Sportive timp de peste 
trei decenii, membru al Uniunii Ziariştilor iar din 1990 şi 
al Asociaţiei Presei Sportive. În această calitate a 
participat la numeroase congrese şi la diferite întâlniri 
internaţionale. A primit distincţii pentru activitatea de 
promovare a sportului românesc. Impresii de la diversele 
competiții în volumele „Cu sportivii români la Melbourne” 
(1957), „Jocurile Olimpice de la Roma” (1961), ambele 
volume în colaborare cu Tudor Vornicu. În timp a sprijinit 
activitatea sportivă din oraşul natal. (V.P/A.B.) 


UZINA DE UTILAJ PETROLIER (UPET)La 8 august 
1945, Arsenalul Armatei se reprofilează în Atelierele 
CFR „Gheorghe Gheorghiu-Dej” (8 aug.1945 — 1 mar. 
1949), devenind întreprindere constructoare de maşini 
şi utilaje, producând piese de schimb pentru locomo- 
tive, vagoane şi utilaje pentru întreţinerea căilor ferate 
(uzină de maşini — UMT). În anii 1949-1950 se trece la 
producția de agregate pentru fabricile de ciment, 

sondeze mecanice, geamblacuri, pompe de noroi, 
utilaje pentru industria de petrol, lanţuri Rotary, armături 
speciale de oțel, instalaţii de foraj seismic şi de 
intervenţie, automacarale, remorci cu capacitate ridicată 
de transport (până la 120 de tone), transformându-se 
într-o uzină modernă de utilaj petrolier (UPET), aflată 
într-o importantă zonă petroliferă.Uzina s-a extins 
continuu cu importante capacități de producţie şi a fost 
dotată cu maşini de înalt randament, realizate în bună 
parte de specialişti şi muncitori târgovişteni. În anul 1951, 
Uzina de Utilaj Petrolier Târgovişte a început, pentru 
prima oară în tara noastră, fabricarea racordurilor 
speciale pentru prăjini de foraj şi a lanțurilor Rotary. 
Anul 1953 marchează fabricarea primelor tipuri de 
armături industriale din oţel, pentru industria petrolieră 
şi mai târziu pentru industria chimică. În anul 1959 uzina 
este reutilată şi înzestrată cu maşini şi instalaţii la nivelul 
tehnicii moderne, strunguri paralele, strunguri Karusell. 
Se individualizează acţionarea maşinilor, înlocuindu-se 
transmisiile prin motoare electrice, se instalează maşini 
de frezat şi danturat, strunguri pentru filetat conic Cry- 
Dan. În anul 1960, se construieşte o nouă turnătorie cu 
o capacitate de 22.000 tone pe an (oţel lichid), ceea ce 
a făcut ca producţia de oţel in 1968 să crească de opt 
ori față de 1955. Între anii 1964-1965 se adaugă noi 
capacități de producţie; forja de precizie pentru racorduri 
speciale, fabrica de oxigen, centrala termică, pentru 
ca un an mai târziu, parcul de maşini şi utilaje să fie 
reînnoit cu maşini de înaltă tehnicitate: strunguri cu 
comandă program, maşini complexe de prelucrat 
armături, maşini de alezat. Începând cu anii 1965-1966, 
uzina a devenit singura producătoare din ţară de sonde 
geologice S.G. 650 şi S.G. 300, instalaţii de intervenţie 
I.C. 5, autotrolii pentru măsurători speciale la sonde de 
7000 metri adâncime, automacarale de 5 tone, agregate 
de irigat prin aspersiune, instalaţii de forat puțuri de apa 
FA 12, noi tipuri de armături industriale din oţel şi altele. 
Dezvoltata şi modernizată prin intrarea în funcţiune a 
noi şi moderne capacităţi de producţie: de 20.000 t pe 
an utilaj petrolier în 1867, de 15.000 t pe an armături 
industriale şi 5300 t pe an utilaj petrolier în 1970, de 
3700 t pe an utilaj petrolier în 1972, de 1000 t pe an 
piese turnate din oţel în 1977, uzina a devenit unul din 
pivotii de bază ai producției construcției de masini şi ai 
economiei naţionale. De la unicul produs fabricat, 
racorduri, gama sortimentelor s-a extins continuu cu 
noi produse de înaltă tehnicitate: armături industriale, 
instalaţii de foraj, sonde de titei şi gaze, instalaţii de 
intervenţie, instalaţii de foraj pentru puțuri de apă, 
instalaţii de forat straturi dure. În perioada 1969-1971 
sunt alocate încă 212 milioane lei pentru dezvoltarea 
fabricaţiei de armături industriale, producându-se în fi- 
nal 15.000 tone anual, fata de 9.000 tone în anul 1969 
pentru dezvoltarea turnătoriei de oțel şi construirea unei 
noi forje şi a unei secţii moderne de tratament termic. 

Totodată va fi diversificată şi sporită producţia de utilaj 
petrolier (instalaţii de foraj, geamblacuri, macarale etc.) 
de la 3.500 tone în anul 1969, la 8700 tone în anul 
1971. Cu prilejul împlinirii a 100 de ani de la înființarea 
Uzinei de Utilaj Petrolier Târgovişte, în anul 1973, 
Nicolae Ceauşescu a participat la dezvelirea placii 
jubiliare. UPET, în anul 1974, deţinea 30% din exportul 
producţiei industriale a judeţului. Printre produsele de 
export se numărau instalaţiile F.A. 12 (puțuri de apă) 
apreciate pentru performanţe. Diversificarea şi 
modernizarea produselor au determinat consacrarea a 
unei importante game de utilaje şi instalaţii realizate şi 
prin folosirea inteligenţei creative proprii, autoutilarea 
ocupa un loc de frunte în preocupările specialiştilor de la 
UPET (strunguri care executau simultan mai multe 
operații, cuptoare electice cu boltă rabatabilă). În 
cincinalul 1970-1975, la UPET s-au fabricat 23 de produse 
noi exportate în 25 de tari expuse cu prilejul participării 
la târgurile internaţionale de la Leipzig, Zagreb, Brno, 
Damasc, Izmir, Budapesta. În 1967 județul Dâmboviţa 
prin aceasta unitate economică, se situa pe locul II în 
țară la producţia de utilaj petrolier. Producţia de utilaj 
tehnologic pentru industria petrolului a cunoscut creşteri 
însemnate în perioada 1975-1980, în special la instalaţiile 
pentru intervenții şi la instalaţiile de foraj (de cinci ori). 
Pentru bunele lor performanțe, produsele cu marca ,,Upet” 
s-au exportat pe toate meridianele globului: URSS, 
Polonia, Turcia, Cehoslovacia, Republica Arabia Unită, 
Iran, R.D. Vietnam, lugoslavia, Ungaria, Spania, Cuba 
etc. Ele au fost expuse la numeroase târguri şi expoziţii 
internaţionale. După 1990, UPET şi-a micşorat producția 
până la desființare. (G.T./ C.V.) 


UZINA ELECTRICĂ A fost construită în actuala piață 
a Baratiei, pe terenul vechiului spital din 1861, de către 
Societatea Brawn Boveri din Viena, între 1911-1912, 
iar inaugurarea iluminării oraşului a avut loc 16 
decembrie 1912. Aceasta a fost prevăzută cu 2 motoare 
Diessel de câte 110 cp şi un spaţiu rezervat pentru 
extindere. Punerea în funcţiune a celui de-al treilea motor 
a avut loc la 23 iulie 1914. Uzina dispunea de baterie 
de acumulatoare şi tabolu de distribuţie, iar rețeaua 
oraşului era compusă din fire aeriene şi instalaţii pe 
stâlpi de lemn. Pe străzile Fusea şi Libertăţii au fost 
instalaţi stâlpi de oțel. Uzina electrică era dotată cu 
108 bucăţi lămpi cu arc, 518 lămpi incandescente si 
438 de bucăţi de câte 50 de lumeni intensitate. Se 
furniza lumină electrică la palatul comunal, poliţia 
oraşului, cazarma pompierilor vechi, la cazarma de la 
Arsenal, şcoli, la fabrica de gheaţă şi la tăiatul lemnelor. 
După război, s-au luat măsuri de reparare a uzinei care 
avea utilajele uzate (acumulatori, pompe, turnul de răcire 
şi rezervorul de apă). Primăria a adus pe profesorul Radu 
Ştefănescu de la Universitatea din Bucureşti pentru 
verificarea instalaţiilor, repararea motoarelor, înlocuirea 

pieselor şi comandarea unui nou motor la Viena. În 
1925, numărul abonaților ajunsese la 1037, se încasau 
1.951.000 lei, în timp ce cheltuielile se ridicau la suma 
de 1.558.000 lei. La iniţiativa lui Radu Ştefănescu s-au 
efectuat următoarele lucrări: s-au procurat două motoare 
noi, s-a extins hala motoarelor, s-au înlocuit stâlpii 
putreziti, s-au montat contoare pentru abonaţi şi un 
contor general, un nou bazin de apă şi noi puncte de 
alimentare pe străzile Berzei, Obor şi Sfântul Gheorghe. 
Datorită acestor măsuri s-a mărit capacitatea producţiei 
la 1.000.100 kw. În 1934 uzina electrică a oraşului, se 
compunea din sala maşinilor, tablou de distribuţie, ate- 
lier mecanic şi electric, magazii, locuinţe pentru şeful 
mecanic şi şeful uzinei. Curentul electric era 
comercializat la cei 1500 de abonați, instalaţiile electrice 
se întindeau pe 60.000 m lineari pe străzi, iar lungimea 
străzilor iluminate electric era de 15.000 m cu 800 de 
lămpi instalate pe străzi. (G.T./ C.V.) 

UZINA ŞI OGORUL Apare la Târgovişte, în 
perioada 7 noiembrie 1949 — decembrie 1964. Organ 
al Comitetului Judeţean PMR Dâmboviţa şi al 
Comitetelor provizorii judeţene şi orăşeneşti. Publică 
articole, ştiri despre evenimentele politice şi 
economico-sociale la zi, literatură originală, cronici 
literare, recenzii, ştiri despre evoluţia vieții culturale şi 
literare. Semnează poezie Daniel Drăgan, Titus 
Popescu, Valeriu Lita, George Coandă, lon Durac, Cornel 
Stan, Gabriel Baditoiu. Apar schițe şi povestiri de: Aurel 
Preda, Mircea Drăgan, Sebastian Gârbotei, Cornel 
lonescu-Sutaşu, Grigore Diculescu; reportajele lui 
Spiridon Stănel; cronici literare semnate de Radu 
Gioglovan, Nicolae Bidnei, Eugen Fruchter, Lazar 
Dinescu, Constantin Manolescu. Sunt publicate de 
Radu Gioglovan, Gabriel Mihăescu, Cristian Moisescu 
articole dedicate istoriei acestor meleaguri. Singurul 
ziar al perioadei respective. (V.P.) 


VAGU, Paraschiv (7.VIII.1927, Ploieşti) Urmează 
cursurile Liceului „Sfinţii Petru şi Pavel” din Ploieşti. 
Licenţiat al Academiei de Ştiinţe Economice din 
Bucureşti unde obţine, la numai 28 de ani, titlul de doc- 
tor în economie. Cadru didactic, adjudecându-şi toate 
titlurile universitare, la Academia de Ştiinţe Economice 
din Capitală şi la universităţile „Dunărea de Jos” din Galaţi 
şi „Valahia” din Târgovişte, căreia îi este şi fondator, fiind, 
totodată, organizatorul, aici, al Facultăţii de Ştiinţe 
Economice. Într-o jumătate de secol de învățământ su- 
perior deține şi funcţiile de şef de catedră, prodecan şi 
decan de onoare; conducător de doctorate la 
Universitatea „Dunărea de Jos”. Visiting professor la 
universităţi din Statele Unite ale Americii şi Franţa. Este 
iniţiatorul studierii managementului în România. Membru 
al unor societăţi şi asociaţii ştiinţifice şi academice 
internaţionale. Colaborează cu articole de cercetare din 
domeniul managementului la reviste de specialitate din 
tara şi din străinătate. Publică manuale universitare, unele 
cu caracter de pionierat, un mare tratat universitar şi cel 
dintâi dicționar de management din România. Doctor 
Honoris Causa al Universităţii „Valahia”. Profesor Emeri- 
tus al Universităţii „Dunărea de Jos” din Galaţi. (G.C.) 


VAILLANT, I.A. (1804, Paris — 1886, Paris). Născut 
într-o familie de mici burghezi şi-a făcut studiile la 
colegiile Bellay şi Henric IV din Paris. Vine în Țara 
Românească în 1829 ca preceptor în familia marelui 
ban George Filipescu, apoi în cea a lui Mihai Ghica. A 
înființat un pension în limba franceză (1832), unde au 
învăţat lon Ghica, Gr. Alexandrescu, N. Bălcescu, C.A. 
Rossetti. Remarcat de Pavel Kisselev, a fost numit di- 
rector al internatului Sf. Sava. Crescut în atmosfera 
revoluţionară din capitala Franţei, s-a aflat în legătură 
cu elita culturală din Tara Românească şi Moldova şi a 
participat la activitatea unor societăţi secrete. Fiind 
apropriat de liderii mişcării din 1840, a rămas un filo- 
român convins. A întocmit lucrarea „La Romanie ou 
histoire langue, literature, orographie, statistique des 
peuples de la langue d’or Ardialiens, Vallaques et 


Moldaves” unde aminteşte de vizita făcută la Târgovişte, 
prilej de a admira oraşul, cu barierele albe, casele 
domneşti, a căror glorie fanariotii nu au putut niciodată 
să o ştirbească. Vizita palatul domnesc, măsura curtea 
pe care o găsea a fi de o sută de măsuri pătrate şi se 
cufunda în mijlocul ruinelor [...] unde nu se mai vedeau 
decât subterane [...] bolți dărâmate, coridoare astupate 
prin naruirea zidurilor”. Era impresionat de singurul turn 
„rămas în picioare... aproape intact”, deşi scara care 
„conducea spre creneluri fusese luată”. (M.O.) 


VALACHICA Revistă de studii şi materiale de istorie 
şi istorie a culturii. Apare la Târgovişte, din anul 1969, 
sub egida Muzeului Judeţean Dâmboviţa. La început 
anual ca periodicitate până în 1981 (13 numere). Datorită 
restricțiilor impuse şi-a schimbat de la număr la număr 
denumirea: Valachica, Studia Valachica (1970), Acta 
Valachica (1972), Scripta Valachica (1972), Cronica 
Valachica (1973), Documenta Valachica (1974), 
Biblioteca Valachica (1975), Arhiva Valachica (1976), 
revenind apoi la titlul initial. in 1973 a scos un volum 
pentru elevi „Valachica”. Între 1981-1994 îşi întrerupe 
apariţia. Revine din 1994 cu vol. al XIV-lea, cu 7 numere, 
unele duble (nr. 15-16, 1998; nr. 17, 2002; nr. 18, 2005; 
nr. 19, 2006; nr. 20, 2007; nr. 21-22, 2008-2009; nr. 23, 
2010). Volumul al 17-lea, din 2002, valorifică lucrările 
Sesiunii de Comunicări Ştiinţifice „Mihai Viteazul — domn 
creştin, strateg militar şi întregitor de neam”, fiind editat 
în colaborare cu Universitatea „Valahia” Târgovişte. Din 
colegiile redactionale au făcut parte: Radu Gioglovan, 
Gabriel Mihăescu, Constantin Manolescu, lon Gavrilă, 
lon Vasiliu, Petre Cristea, Steliana Marin (până în 1990), 
apoi Gheorghe Bulei, Petru Virgil Diaconescu, Ovidiu 
Cârstina, Alexandrina Andronescu, Doina Petrescu, 
Georgeta Toma, Gheorghe Olteanu. În primul număr 
se spunea că „Valachica e letopisetul conceput la modul 
contemporan al viziunii noastre asupra istoriei, istoriei 
culturii şi artei. Contribuţia intelectualilor damboviteni, 
îşi adună prin «Valachica» roadele de la recolta atâtor 
oameni de ştiinţă, cultură şi artă fermecati de trecutul 

şi prezentul Târgoviştei”. Numeroase numere cu capitole 
de istorie a culturii, consacră studii şi cercetări acestui 
fenomen (de exemplu, împlinirea a 470 de ani de la 
primele tipărituri pe teritoriul românesc) publicând 
materiale de istorie a culturii, etnografie şi folclor, artă, 
biblioteci, presă, învățământ şi recenzii. Întâlnim 
semnături ale unor personalități ale ştiinţei, culturii şi 
artei la nivel national, alături de cele ale targovistenilor: 
Radu Gioglovan, Constantin Manolescu, Victor 
Petrescu, Theodor Nicolin (Dorin Elinescu), Eugen 
Fruchter, Gabriel Mihăescu, Mihai Gabriel Popescu, 
Toma Svintiu, Mihai Oproiu, lon Gavrilă, lon Vasiliu, Petre 
Cristea, Gheorghe Bulei, Petre Diaconescu, Ovidiu 
Cârstina, Gheorghe Olteanu, Alexandrina Andronescu, 
George Coandă şi multi alţii. Sunt inserate articole 
despre tradiţiile tiparului şi cărții vechi româneşti, scriitori 
damboviteni, reviste şi ziare apărute în acest spaţiu de 
spiritualitate românească, alături de cele vizând istoria 
Târgoviştei din toate timpurile. (V.P.) 


VALAHIA UNIVERSITY PRESS A luat naştere prin 
transformarea Editurii Stolnicul Cantacuzino (înființată 
în 07.01.1992), în prezent fiind un compartiment dis- 
tinct în cadrul Bibliotecii Universităţii „Valahia” din 
Târgovişte. Aceasta cumulează la momentul actual 
două funcţii: componenta editorială propriu-zisă care 
se referă la selecţia, propunerea şi pregătirea pentru 
apariţie a lucrărilor — cărți, publicaţii, mercantilaj; 
componenta multiplicare, tipărire (asigurată de centrul 
de multiplicare). Activitatea editurii este integral 
subordonată următoarelor obiective esenţiale: sprijinirea 
procesului de învățământ, prin punerea la dispoziția 
studenților, cadrelor didactice, cercetătorilor din 
universitate, din învățământul superior în general şi din 
viata economico-socială a județului şi a zonei de influență 
a materialelor purtătoare de informaţie, facilitând, astfel, 
accesul acestora la noutăţile din ştiinţe, arte, cultura, 
învățământ, tehnică, tehnologie, viata religioasă etc.; 
sprijinirea şi promovarea creației culturale, artistice, tehnice, 
tehnologice şi mass-media, afirmarea personalităților 
creatoare ale universităţii din zona de influenţă, teritorială; 
sprijinirea şi promovarea cercetării ştiinţifice. Colecţiile 
editurii sunt: Ştiinţe Juridice (pentru lucrări din domeniul 
ştiinţelor juridice), Summa Theologica (pentru lucrări din 
domeniul teologic şi religios), Studia Economica (pentru 
lucrări din domeniul economic), Studia Tehnica (pentru 
lucrări din domeniul tehnic), Socio Umane (pentru lucrări 
din domeniul ştiinţelor socio-umane). În 2008 se formează, 
pe baza încheierii unui protocol, Grupul Editoria Valahia 
University Press & Bibliotheca pentru realizarea unor 
proiecte comune. (M.S.) 


VARLAAM — MITROPOLIT (1535-1544) A păstorit 
în timpul domnitorului Vlad al VII-lea Vintilă (septembrie 
1532 — septembrie 1534; noiembrie 1534 — iunie 1535), 

fiind menţionat ca „mitropolitul Ţării Româneşti chir 
Varlaam” într-un hrisov domnesc din 10 aprilie 1535, 
când domnitorul confirma anumite proprietăți mânăstirii 
Argeş precum şi în alte hrisoave ale vremii date de 
domnitorul Radu Paisie (1535-1545), cu care desigur 
se cunoştea de când voievodul era închinoviat, ca 
monah, la Argeş. Totodată numele mitropolitului 
Varlaam este pomenit în două pisanii: în cea a 
Mitropoliei din Târgovişte şi în pisania bolnitei de la 
Cozia. Cărturar luminat adresează, în anul 1541, o 
scrisoare către judele Braşovului Hans Fuchs, în care 
se intitulează „ mitropolit a toată Ungrovlahia şi exarh 
al tuturor Plaiurilor” din care reiese că el avea o grijă 
specială şi pentru păstorirea românilor ortodocşi de 
peste Carpaţi. Are meritul de a fi reluat activitatea 
tipografică la Târgovişte, prin meşterul tipograf Dimitrie 
Liubavici, fiul lui Feodor Liubavici. Molitvelnicul slavon, 
apărut la Târgovişte în acea vreme, menţionează în 
prefaţă că tipărirea a început sub Mitropolitul Varlaam 
şi s-a terminat sub noul Mitropolit Anania. Este 
menţionat şi în pomelnicul Sfintei Mitropolii între 
arhiepiscopii Macarie şi Anania. (Arhiep.) 


VASILESCU, Alexandru (26.1X.1885, Simnicul de 
Sus, Albeşti, Dolj — 18.VII.1948, Târgovişte) Profesor, 
istoric, istoric al culturii, publicist, politician, 
personalitate culturală. Elev al Liceului „Carol |” din 
Craiova, absolvit în 1905. Licenţiat din 1910 al Facultăţii 
de Litere şi Filozofie a Universităţii Bucureşti. De 
asemenea, absolvent al Seminarului Pedagogic 
Bucureşti (1912). Din 1928 doctor în ştiinţe istorice cu 
teza „Oltenia sub austrieci” (1716-1739). Lucrează mai 
întâi la Arhivele Statului Bucureşti, sub conducerea lui 
Dimitrie Onciul (1909-1914). Publică în reviste de 
specialitate şi în presa locală, studii şi articole în care 
valorifică o serie de documente necercetate până la el. 
Se stabileşte în 1914 la Târgovişte. Este profesor de 
istorie la Şcoala de Ofiţeri de Cavalerie, Liceul Militar 
de la Mănăstirea Dealu, Şcoala Normală de Băieți, Liceul 
„lenăchiţă Văcărescu” din Târgovişte, unde a fost şi di- 
rector în anul şcolar 1940-1941. A fost prefect de 
Dâmboviţa (1930), senator de Dâmboviţa (1933). Este 
numit în 1943 director al Muzeului de Istorie Târgovişte. 
Se ocupă totodată de Căminul Cultural Orăşenesc si 
de biblioteca oraşului, căreia îi redactează primul 
regulament de funcţionare. În 1944 este director al 
Sectiunii Târgovişte a Institutului de Istorie Naţională. 
Se pensionează în 1946. A lăsat în manuscris o 
proiectată monografie a Târgoviştei. S-a implicat în 
activitatea culturală şi scriitoricească a oraşului din 
perioada interbelică. Debut editorial cu „A 317-a 
aniversare a morţii lui Mihai Viteazul: discurs ţinut la 
Liceul Militar «Mănăstirea Dealu»” (1919) urmat de 
lucrările „Casele băneşti din Craiova în secolul al XVIII-lea” 
(1927), „Oltenia sub austrieci 1716-1739” (1929), „Istoria 

clasei ţărăneşti până la 1866” (1940), „Contribuţii la 
biografia cronicarului Radu Popescu şi compilatorului 
Constantin Căpitanul” (1944), „Urmaşii lui Mircea cel 
Bătrân până la Vlad Tepes (1418-1456) (1945). Rămâne 
o personalitate de prim rang în cultura târgovişteană 
dintre cele două războaie mondiale. (V.P/ M.C.) 


VASILESCU, Aurel (28.VII.1906, Nucet, Dâmbovița 
— 1986, Târgovişte) Absolvent al şcolii primare şi al 
cursurilor secundare în Târgovişte şi, respectiv, la Liceul 
Militar „Nicolae Filipescu” de la Mănăstirea Dealu, 
obținându-şi bacalaureatul în Bucuresti. În Capitală 
urmează Facultatea de Belle-Arte şi Facultatea de 
Litere a Universităţii Bucureşti între 1925-1931. După 
terminarea studiilor universitare funcţionează ca profesor 
de desen la Liceul Militar „Nicolae Filipescu” şi la unele 
şcoli din Târgovişte. Expune frecvent începând cu anul 
1928 la saloanele oficiale de arte plastice din capitală, 
cât şi cu prilejul altor expoziţii (cercul Artistic Român). 
A fost, de asemenea, iniţiator al unor expoziţii de pictură 
de succes în Târgovişte, împreună, în unele momente, 
cu pictorii Bob Bulgaru, Vasile Blendea şi E. Săulescu. 
Paleta sa tehnică şi tematică este diversă: ulei pe pânză, 
colorit pastelat, miniportretistică, plain-aire piesagistic, 
natură moartă. A realizat o suită remarcabilă de peisaje 
târgoviştene. (G.C./M.O.) 


VASILESCU, Ştefan (1835, Bălăeşti, Buzău — 
1922, Târgovişte) A urmat Belle-Arte din Bucureşti şi a 
fost primul profesor de la Târgovişte, absolvent al acestei 
instituții (1881). A fost atras de poziția pitorească a 
oraşului pe care l-a zugrăvit cu sufletul său de artist. A 
expus relativ târziu, în 1906 când prezenţa sa la Salonul 
oficial i-a adus un bine meritat premiu. A transmis spre 
posteritate imaginea unor monumente azi dispărute ca 
Biserica Roşie, Biserica Vărzaru, dar şi portretul lui 
lorgu Th. Lăzărescu (1913), negustor cu iniţiativă, iubitor 
de frumos. (M.O.) 


VASILIU-MAVRODIN, Alina (16.X1.1962, Pucioasa) 
Urmează ciclul gimnazial la Liceul de Muzică Nr. 1 din 
Bucureşti, absolvind, apoi, Liceul „Nicolae Titulescu” 
din Pucioasa; este licenţiată a Facultăţii de Matematică- 
Fizică a Universităţii din laşi. Se afirmă în muzica 
uşoară, adjudecandu-si, ca interpretă, trofeul ediţiei 1987 
a Festivalului de la Mamaia. Evoluează cu succes în 
spectacole şi concerte de televiziune şi radio. Un timp 
a fost profesoară de matematică şi muzică la instituții 
şcolare şi de educaţie din județele Covasna si 
Dâmboviţa. Este fondator al Trustului Artpress împreună 
cu Teodor Vasiliu, director general al acestuia şi re- 
dactor-şef la „Jurnalul de Dâmboviţa”. A jucat în mai 
multe producții pentru copii realizate de Televiziunea 
Română, obţinând un premiu special la Festivalul 
Internaţional de Film pentru Copii şi Tineret „Antena de 


Aur” din Bulgaria, primul premiu obţinut de Televiziunea 
Română după 1989. În 1990 înființează la Pucioasa 
corala „Alianţa veselă”, cu care a întreprins mai multe 
turnee in tara şi în străinătate. Este membră a Uniunii 
Ziariştilor Profesionişti din România şi Cetăţean de 
Onoare al oraşului Pucioasa. (G.C.) 


VASILIU, lon G. (13.[11.1910, Brăila — 31.VIII.1985, 
Târgovişte) Prozator, istoric literar, eseist, ziarist, 
regizor. Studii incomplete în oraşul natal. Din tinereţe 
se lansează în ziaristică, debutând la redacția 
cotidianului ,Cuvantul’ din Brăila. Este prim redactor al 
revistei ,Pamantul’ şi director al gazetei „Tribuna” (1928- 
1934) din Călăraşi. Se stabileşte din 1934 la Târgovişte. 
Colaborează cu articole de istorie literară şi culturală la 
reviste şi ziare locale şi centrale. Conduce la Târgovişte 
ziarul „Ancheta” (1934-1946). Între 1945-1948 este di- 
rector literar al Editurii „Boema” din Bucureşti. În ultima 
parte a vieții (timp de peste 25 de ani), a fost regizor la 
Casa de Cultură din Târgovişte, unde a pus în scenă 
numeroase piese de teatru. Ca prozator începe 
publicarea romanului pe care îl preconiza „Femeia — 
thermos” (rămas neterminat), in „Revista scriitoarelor 
şi scriitorilor români”, continuată apoi în „Universul 
literar”, „Pasărea albastră”, Pământul”. Între cele două 
războaie desfăşoară o intensă activitate de revigorare a 
vieții culturale a Târgoviştei, organizând numeroase 
şezători literare unde a avut ca invitaţi personalităţi ale 
scrisului românesc (Liviu Rebreanu, Gala Galaction, 
Victor Eftimiu, Cezar Petrescu, Victor lon Popa, lon 
Minulescu, Geo Bogza, lonel Teodoreanu, Mihail 
Sebastian). Publică un album „Târgovişte” (1969), unde 
descrie romanţat istoria trecută şi prezentă a oraşului, 
monumentele sale. Împreună cu George Sbârcea autor 
al volumului ,Romanta şi povestea ei” (1980). A lăsat în 
proiect un act al piesei în versuri „Precursorii”. (V.P.) 


VASILIU, Teodor (29.VIII.1950, Piatra-Neamţ) Este 
absolvent al Facultăţii de Jurnalism a Universităţii din 
Bucureşti. De-a lungul anilor a fost tehnician în poştă 
şi telecomunicații, director al Casei Ştiinţei şi Tehnicii 
pentru Tineret din Târgovişte, redactor şi director al 
Întreprinderii Cinematografice a judeţului Dâmboviţa, 
purtător de cuvânt al Consiliului Judeţean Dâmboviţa. Este 
fondator al Trustului Artepress şi unul dintre fondatori ai 
specializării „Jurnalism” de la Universitatea „Valahia”, fiind, 
o vreme, şi cadru didactic asociat al acesteia. A fost 
actor al teatrului Popular „Tony Bulandra” din Târgovişte 
şi a jucat şi în câteva producţii cinematografice. Este 
initiator/presedinte al patronatului Presei din România — 
ROMEDIA. Om politic şi consilier în Consiliul Local al 
municipiului Târgovişte. Deţine numeroase premii 
culturale, profesionale şi manageriale. | s-a conferit titlul 
de „Cetăţean de Onoare” al oraşelor Titu şi Călăraşi, 
” şi Distincția creştină 


Ordinul „Crucea Patriarhală 

„Crucea Valahă”. Autor al unei istorii a Festivalului-Con- 
curs Naţional „Crizantema de Aur”. Doctor în istorie la 
Universitatea „Valahia” din Târgovişte. (G.C.) 


VATRA ROMÂNEASCĂ Filiala Dâmboviţa a fost 
înființată în luna mai 1990. Preşedinte: Honorius Moţoc; 
vicepreşedinţi: Lucian Grigorescu, lon Alexandru. 
Scopurile asociației: păstrarea identităţii naţionale a 
românilor şi cultivarea valorilor româneşti. Filiala îşi 
încetează activitatea în primăvara anului 1992. (G.C.) 


VĂCĂRESCU, Alecu (-1769, Bucureşti — 1799, 
Tulcea) Poet. Despre cel mai mare fiul al lui lenachita 
se cunosc foarte puţine date certe. Desigur, că a primit 
o aleasă instrucţie, având cultură grecească şi 
frantuzeasca. Funcţiile administrative nu l-au preocupat 
în mod deosebit. Totuşi, în 1792, îl găsim ispravnic de 
Dâmboviţa. În pomelnicul Mitropoliei Târgovişte, din 1795 
(7203), este amintit alături de mitropoliţii Țării Românești, 
domnii ţării, doamnele şi coconii lor. Se afirma că: „Din 
boierii Văcăreşti, însă dum(nealui) Alexandru Vacarescul, 
biv vel căminar, ispravnic Dâmboviţei, au făcut coroanele 
i stemele de argint de la sfânta icoană a Precistii, ce stă 
totdeauna la iconostas”. În 1792, se naşte fiul său lancu, 
viitorul poet. Duce o viaţă plină de risipă şi petreceri, 
ceea ce îl va împinge la ruină. Asupra morții poetului 
datele sunt de asemenea ipotetice. În timpul domnitorului 
Alexandru Moruzzi, se pare, în 1799, este exilat la Tulcea 
iar pe drum ucis şi aruncat în Dunăre din poruncă 
domnească. Operă poetică în limba română şi greceşte. 
Majoritatea sunt cântece de lume, cu o puternică 
încărcătură erotică. (V.P.) 


VĂCĂRESCU, Constantin (1680, Bucureşti — 
1732, Bucureşti) Cronicar. Fiul lui lanache Văcărescu. 
Fratele lui Ştefan Văcărescu, tatăl lui lenachita 
Văcărescu, considerat de drept întemeietorul dinastiei 
poetice a Vacarestilor. Copilăria sa este legată de satul 
Văcăreşti, din aproprierea Târgoviştei precum şi de 
vechea capitală a Ţării Româneşti. Valentele scrisului 
lui Constantin Văcărescu, irump într-o scriere închegată, 
un panegiric intitulat „Luminata vita a neamului, 
prealuminatului, preînvăţatului şi blagocestivului Domn 
a toată Tara Românească, lo Nicolae Alexandru 
Voevoda” prin care încerca să demonstreze originea 
moldovenească a Mavrocordatilor. Fără calităţi literare 
deosebite. (V.P.) 


VĂCĂRESCU, Elena (21.1X.1864, Bucuresti — 
17.11.1947, Paris) Poetă, autoare dramatică, publicista. 
Fiică a lui lon Văcărescu, fost diplomat şi a Eufrosinei 
Văcărescu, născută Fălcoianu. Este nepoata lui lancu 
Văcărescu şi ultima descendentă a acestei adevărate 
dinastii poetice. Silită în 1891 să plece în exil, se 
stabileşte în Franţa. Se va dedica unei vaste activități 

literare concretizată printr-o valoroasă operă de poetă 
şi prozatoare de limbă franceză. Va evoca, cu dragoste 
şi nostalgie ţinuturile natale în memorialistica sa: „En 
Roumaine pendant la guerre”, „Mon pays”. Elena 
Văcărescu şi Paul Millet sunt autorii dramei lirice în 
două acte „Cobzarul”, pe muzică de Gabrielle Ferrari, 
prezentată pentru întâia oară la Opera din Paris, la 18 
martie 1911, şi jucată apoi la Monte Carlo şi Vichy. 
Aduce astfel, pe scena franceză, atmosfera, obiceiurile, 
costumele şi onomastica românească a meleagurilor 
dambovitene, ca un fior al nostalgiei după tărâmul pierdut 
al locurilor natale. Revine în tara, vizitând Târgoviştea şi 
Vacarestii de care o legau atâtea amintiri, în 1912 si 
1933-1934, unde participă la inaugurarea bustului 
strămoşului său lenachita amplasat în fata Gimnaziului 
care îi poartă numele. Volumul „Rapsodul Dâmboviţei”, 
nu este altceva decât ecoul liric al cântecelor şi 
obiceiurilor ascultate în nouă sate de pe această vale 
de râu a ținuturilor româneşti. A iubit mult satul copilăriei 
şi adolescenţei sale. De asemenea, Târgoviştea îi trezea 
amintiri emoţionale. Într-o conferinţă ţinută în România, 
la „Gândirea europeană”, mărturisea: „Deunăzi, 
întorcându-mă de la Bran, am găsit pe biroul meu un 
teanc de scrisori, de tăieturi de ziare, referindu-se la 
conferințele, articolele şi versurile mele. Rătăcită printre 
ele se afla o foaie umilă de provincie, al cărui titlu îmi 
reţine atenţia. Se numea „Chindia”. Chindia e turnul care 
domina Târgoviştea, rămăşiţă a vechiului castel al 
voievozilor, turn trandafiriu asupra căruia ochii mei de 
copil s-au oprit de atâtea ori. „Chindia! Târgovişte! Țara 
mea!”. (V.P.) 


VĂCĂRESCU, lancu (1792, Bucureşti — 3.1I1.1863, 
Bucureşti) Poet, traducător, politician, animator cultural. 
Tradiţia culturală şi poetică a înaintaşilor săi este 
continuată de lancu, fiul lui Alecu şi al Elenei Dudescu. 
Rămas de mic în grija mamei, primeşte o educaţie 
aleasă, mai întâi în casă, după moda vremii, iar apoi la 
Viena, unde învaţă germana, franceza, italiana. În 
tinereţe protestează contra Regulamentului Organic 
ceea ce îi va atrage exilul la moşia sa de la Moţăieni 
(Dâmboviţa). Între 1812-1817 este vel comis, apoi 
ispravnic de Dâmboviţa, cu reşedinţa la Vacaresti- 
Târgovişte. Înlăturarea sa din funcţie trebuie pusă pe 
seama atitudinii de apărare a mosnenilor din Bezdead 
şi Tata deposedati de pământ, de către logofătul Belu. 
Locul său este luat de Constantin Olănescu. Vine la 
Bucuresti, poartă discuţii cu logofătul Belu, îl instiinteaza 
pe dl Caragea, afirmând mai târziu că „după lipsirea 
mea din isprăvnicire, nu mai am ştire”. În 1832 se judeca 
la Tribunalul judeţului Dâmboviţa cu negustorul braşovean 
Rudolf Jipa, în ceea ce priveşte arendarea moşiei de la 
Văcăreşti, care durează până în 1833. Va continua 
procesul mamei sale, Elena Dudescu, cu oraşul 
Târgovişte pentru hotărnicirea moşiei de la Văcăreşti, 

început în 1827. Acesta durează, stingându-se abia în 
1866, când s-au executat amenzile pentru despăgubirea 
oraşului Târgovişte. Desfăşoară o intensă activitate de 
propăşire a culturii româneşti moderne. Rămâne în 
literatură ca autor al primelor încercări de lirică conceptuală 
şi de poezie militantă, contribuind la rafinarea şi limpezirea 
mijloacelor poetice. Din perioada târgovişteană au rămas 
„Primăvara amorului” („O zi şi o noapte de primăvară la 
Văcăreşti”), precum şi alte poezii. (VP) 


VĂCĂRESCU, lenachita (~1740 — 12.VII.1797) 
Poet, filolog, istoric, politician. Se trage dintr-o veche 
familie boierească cu tradiţii în cultura românească. 
Capătă o educaţie aleasă, cunoscând limbile greacă, 
latină, turcă, italiană, franceză, germană. Desfăşoară 
o bogată activitate politica şi diplomatică, pe care o va 
descrie în lucrarea „Istoria a prea puternicilor împărați 
otomani”, una din cele dintâi scrieri memorialistice din 
literatura română. Ocupă mari ranguri boiereşti, are 
misiuni diplomatice la Viena şi Constantinopol, fiind unul 
din cele mai rafinate spirite ale epocii sale. Se stinge 
din viata, lăsând generaţiilor viitoare drept moştenire: 
„Creşterea limbei româneşti/ Ş-a patriei cinstire”. Îşi 
aduce contribuţia şi în domeniul activităţii filologice, 
lucrarea sa „Observaţii sau băgări de seamă asupra 


1787 la Râmnic şi Viena, fiind o valoroasă contribuţie 
adusă lingvisticii. Pe plan poetic aparţine primei etape de 
dezvoltare a poeziei noastre naționale, care-şi află izvorul 
intern în folclor, din care se va inspira şi va încerca să-l 
prelucreze în mod original. Poezii ca: „Amărâtă turturea”, 
„Într-o grădină”, „Spune inimioară, spune”, influențate de 
creația populară pe care are ocazia să o cunoască în 
desele peregrinări la moşia sa de la Văcăreşti, ne dezvăluie 
o fire sentimentală, imaginilor clasice dându-li-se o 
coloratură legată de universul intim al poetului. Opera sa, 
redusă ca întindere, a înrâurit puternic evoluția ulterioară a 
poeziei româneşti. A avut legături strânse cu oraşul 
Târgovişte. În semn de recunoştinţă, primul gimnaziu îi 
poartă numele (azi Colegiul National ,lenachita 
Văcărescu”), în fata căruia se află şi bustul său. O stradă 
a oraşului are numele său. (V.P.) 


VĂCĂRESCU, Stanislav (sec. XVI). Grămătic. Fiul 
marelui clucer Tatul „din Văcăreşti, de lângă Târgovişte”, 
diac domnesc sau după propria sa prezentare 
„Compunător şi scriitor cu mâna”, primul cărturar cunoscut 
din familia Vacarestilor. A trăit la Curtea Domnească de 
la Târgovişte. De formaţie slavonă, el strecoară în tipare 
formule de încheiere a hrisoavelor, precum cugetarea 
„Dulceaţa acestei vieţi o uită moartea”. (V.P.) 


VĂTĂMANU, Vasile (1785-1850, Târgovişte) A fost 
membru al delegaţiei oraşului care reprezenta 
Târgoviştea în fata divanului, în disputa cu domnul 

Alexandru Şuţu, pentru moşia oraşului. Domnul a 
exercitat presiuni, a surghiunit pe boierii ostili, a arestat 
şi schingiuit pe tmputernicitii oraşului, siliți să 
recunoască tot ce dorea acesta. În 1831 obştea oraşului 
îi returna suma de „158 lei şi 10 parale” pentru ,osanda 
puşcăriei” suferită în 1820. (M.O.) 


VELICA, Doamna (a doua jum. a sec. XVI — 
încep. sec. XVII) Boieroaică munteancă. A doua fiică 
a logofătului loan Norocea şi a Stanei, nepoată a 
Doamnei Chiajna şi a lui Mircea Ciobanul. Trăieşte la 
Curtea din Alba lulia, unde se bucură de influenţă şi 
se căsătoreşte cu favoritul italian al principelui 
Sigismund de Bathory, Fabio Genga. Aici îl întâlneşte 
pe Mihai Viteazul, a cărei interpretă este în toamna 
lui 1595. Devenită amanta domnului muntean, vine la 
Târgovişte împreună cu soţul ei, legătura fiind de acum 
publică. Influenţa sa este recunoscută în anii 1599- 
1600, când se bucură de tratamentul acordat 
domnitelor, are sigiliu personal şi apare în rapoartele 
agenţilor străini drept persoana care „toate treburile 
țării le are în mână”. După moartea domnului nu se 
mai cunosc date despre ea. (A.Ş./M.0.) 


VERANCSICS (VERANTIO), Anton (29.V.1504, 
Sebenico — 15.VIII.1573, Pojon) Erudit, autor de scrieri 
însemnate, funcții şi misiuni succesive. Declară că la 
data redactării scrierii sale despre Țările Române, 
„Târgovişte era singurul oraş mai însemnat, destul de 
întins şi capitala ţării”. Retinem că el ştie că Targovistea 
era oraşul cel mai important al principatului, probabil 
avea şi elemente cosmopolite, ca orice capitală. (C.1.) 


VESELIU, Toma George (18.X.1940, Răzvad, 
Dâmboviţa) Profesor, prozator, dramaturg, ziarist. După 
studii elementare în comuna natală, absolvent al celor 
liceale la Târgovişte. Licenţiat al Facultăţii de Limba şi 
Literatura Română a Universităţii din Bucureşti (1964). 
Funcţionează ca profesor la Ocniţa şi Răzvad, până la 
pensionare (2003). Între 1968-1969 redactor la ziarul 
„Dâmboviţa”, iar în perioada 1975-1977, participa la 
redactarea suplimentul „Dâmboviţa rutieră”. De 
asemenea, din 2007 redactor asociat al revistei „Litere”, 
apoi, din 2008, şef departament cultură şi din 2012 re- 
dactor-şef adjunct la „Impact cultural”. Debut literar la 
»Dambovita” (1968) cu fragmente de proză din viitorul 
volum de nuvele „Colonia”, apărut în 1978. Subiectul 
este reluat în romanul „Colonia Il. Noi exilați la Pontul 
Euxin” (2010). În 2007 apar monografiile dedicate unor 
comune dambovitene: „Monografia Răzvad. Vatra 
voievodală” şi „Monografia Ocniţa. Scaun domnesc”, iar 
în 2008 volumul de versuri „Sonetele lui Petru Cercel 
sau Feţele lui lanus”, urmat de volumul de teatru „Salvaţi-l 
pe Galileo” (2011). Publică în revistele „Armonia”, 
„Curier”, „Climate literare” şi „Revista Nouă”. (V.P.) 

VIAȚA ŞTIINŢIFICĂ A UNIVERSITĂȚII 
»VALAHIA” Publicaţie semestrială; primul număr apare 
în 1997 (iulie — decembrie). Colegiul de redacţie: 
prof.univ.dr.doc.ing. Florea Oprea (1997-2002), 
prof.univ.dr. lon Cucui (din 2002); secretari de redacţie: 
conf.univ.dr. Teodor Simion (1997-2001); lect.univ.drd. 
Călin Oros (1999-2002); membri: prorectori, decani, 
prodecani (componenţa a fost supusă unor schimbări 
de funcţii la nivel de rectorat şi la decanate). Rubrici 
permanente: „Editorial”, „Cercetare ştiinţifică”, „Profil”, 
„Apariţii editoriale”, „Din viata catedrei”. Cadre didactice 
titulare ale căror semnături sunt frecvent întâlnite în 
paginile publicaţiei: Florea Oprea, Gheorghe Bârlea, 
Vasile S. Cucu, lon Militiu, George Coandă, lon Stanciu, 
Virgil Popa, Marin Carciumaru, Simion Teodor ş.a. De 
la nr. 8, anul |, ianuarie — iunie 2001, apare cu titlul 
„Viaţa ştiinţifică”; Universitatea „Valahia” Târgovişte fiind 
editorul. Format: carte. (G.C.) 


VICTORIA DÂMBOVIȚEI Ziar de informații. Apare 
la Târgovişte între 1 mai 1933 şi 20 septembrie 1937. 
Săptămânal. Director proprietar: lonel Dumitrescu (până 
în iunie 1934), apoi Tudor Dumitrescu, Tipografia 
„Dâmboviţa” Târgovişte. Apare regulat până la 9 iulie 
1933. De la numărul 13 are subtitlul „Organ pentru 
apărarea intereselor comerciale, industriale, agricole şi 
obşteşti. Ziar independent”, iar de la nr. 17, 24 
septembrie 1933 „Organ pentru apărarea intereselor 
obşteşti”. De la 1 noiembrie 1933 îşi schimbă numele 
în „Acţiunea” ziar de informații şi publicitate, indepen- 
dent. Mai întâlnim o precizare, de la nr. 8 din 12 
octombrie 1936 este ediţia a Il-a. Unele articole relatează 
despre evenimente târgoviştene: desfăşurarea serbărilor 
şcolare de sfârşit de an (nr. 10/1933); sărbătorirea de 
absolvire a unei noi promoţii de ofițeri de la Şcoala de 
Cavalerie din Târgovişte; vizita regelui Carol al II-lea şi a 
lui Mihai (nr. 8 iunie 1933). (V.P.) 


VICTORIA Unitate cu profil chimic este înființată la 
1950 prin restructurarea vechii rafinării Victoria. Din 
vechea rafinărie se păstra doar turnul de distilare. S-au 
construit clădiri utilate modern care au permis ca 
ramura chimică din cadrul industriei locale în anul 1968 
să aibă o pondere de 1,7% din producţia globală a 
județului. Producţia acestei întreprinderi se baza pe 
resursele locale producând lacuri şi vopsele, anhidridă 
cromică, oxizi, creolină, fitil de sulf, lichid de frână, 
cremă de ghete, lumânări, ceară de parchet, vaselină 
industrială, unsoare de căruțe, săpun de rufe, ceară 
neagră pentru izolat cabluri. Tot aici era concentrată şi 
producerea sticlei care avea o veche tradiţie. În 1970, 
Întreprinderea Victoria avea un număr de 700 de salariați, 
producea materiale de construcție (cărămizi şi blocuri 
ceramice), lacuri şi vopsele, ultramarin, ulei horticol, 
sticlărie etc. (G.T./ C.V.) 

VIILE BOIEREŞTI Sunt menţionate în secolele 
XVII-XIX: Cantacuzino, Băleanu, Cornescu, 
Crețulescu sau vornicul de la Târgovişte — Pascale 
tarigradeanul. (G.T./ C.V.) 


VIILE DOMNESTI Au apărut odată cu stabilirea 
resedintei domneşti la Târgovişte şi erau situate între 
Valea Viforâtei şi Valea Saşilor. Domnia s-a preocupat 
îndeaproape de aceste vii, le-a sporit şi le-a stabilit 
hotarele domneşti care erau administrate de vornicul 
de Târgovişte. Acesta folosea o forță de muncă calificată 
„vierii domneşti” şi un ispravnic al viilor domneşti, 
menţionat la 1749. După 1714, interesul domniei pentru 
buna administrare a viilor domneşti a scăzut. Viile 
domneşti au fost păstrate până în 1776, când Alexandru 
Ipsilanti dăruia viile din dealul Târgoviştei mănăstirii Mihai 
Voda. (G.T./ C.V.) 


VIILE MANASTIRESTI Mănăstirea Dealu avea 
hrisoave din secolul al XV-lea care îi întăreau stăpânirea 
asupra viilor din Răzvad, Glodeni, Panaghia şi Solomon. 
De-a lungul timpului, prin danii şi cumpărări, mănăstirea 
şi-a mărit suprafaţa viticolă, stăpânind vii în dealurile 
Viforâtei, Valea Voievozilor, Saşilor şi Călugărenilor. 
Sunt bine cunoscute incidentele din 1646 şi 1655, când 
orăşenii au contestat în instanţă drepturile de proprietate 
ale mănăstirii, însă aceştia au pierdut procesul şi au 
fost obligaţi la plata vinăriciului mănăstiresc pentru viile 
din dealul Călugărenilor. Mănăstirea Hurezi a devenit 
proprietara unor întinse suprafeţe viticole în aproprierea 
Târgoviştei în urma daniei făcută de „Andronache, fiul lui 
Pascale”, cu puţin timp înainte de războiul ruso-austriac 
(1716-1718). Ca urmare a acestui eveniment, mănăstirea 
ajungea sub ocupaţie austriacă, iar viile au fost lăsate în 
paragină. După revenirea Olteniei sub stăpânirea 
domnului muntean, viile mănăstirii sunt recuperate de la 
orăşeni în schimbul unor sume de bani. Spre sfârşitul 
secolui al XVIII-lea, viile au fost date în arenda egumenului 
mănăstirii Dealu sau orăşenilor. Mănăstirile Cotroceni, 
Argeş, Panaghia, Gorgota, Găiseni, Cobia, Viforâta, 
Bunea în secolul al XVIII-lea au stăpânit o parte a viilor 
situate pe dealurile din Târgovişte, Valea Voievozilor, 
Gorgota, Valea Sasilor. (G.T./ C.V.) 


VIILE MITROPOLIEI TÂRGOVIŞTE Mitropolia a 
stăpânit suprafeţe cu vie, însuşi Neagoe Basarab 
cumpăra satul Aninoasa „cu viile dealului”. Cu timpul 
viile mitropoliei au sporit prin danii şi cumpărări, iar 
hrisoavele domnitorilor (Matei Basarab, Constantin 
Şerban, Constantin Brâncoveanu), reîntăreau 
stăpânirea şi încasarea: „otaştina-pământului” (o vadră 
din 20), vinăriciul (câte doi bani de vadră) şi „părpărul 
după obicei”. Documentele menţionează ca adminis- 
trator al viilor Mitropoliei dichiul care folosea personal 
calificat vierii. (G.T./ C.V.) 

VIILE ORĂŞENEŞTI Sunt amintite începând cu 
secolul al XVII-lea, fiind situate pe dealurile din 
Târgoviştei, Valea Voievozilor, Aninoasa, Valea Armelor, 
Valea Saşilor. (G.T./ C.V.) 


VIITORUL DÂMBOVIȚEI Organ al Partidului Liberal 
din judeţul Dâmboviţa, apare bilunar la Târgovişte, între 1 
ianuarie 1930 şi noiembrie 1937. Girant responsabil lulian 
Ghideanu şi o perioadă Alecu Popescu (nr. 7-8, 1930). 
Este tipărit la Tipografia „Dâmboviţa” Târgovişte. A avut 
drept colaboratori personalităţi ale partidului, dar şi tineri 
liberali, printre care lon Nicolaescu, Constantin 
Dănescu, Mircea Rizescu, lulian Grideanu. Tot ca 
gazetă a acestui partid apare şi în perioada 20 februarie 
1921 şi până în 1925. (V.P.) 


VIITORUL Revistă a Grupului Şcolar Petrol 
Târgovişte (azi, Grupul şcolar Voievodul Mircea”), care 
apare între 1977-1978. Colectiv de îndrumare format din 
profesorii: Marcel Pletea, Mihai David, Eusebiu Sfetcu, 
Elena Sima, Mihai Diaconescu, Dumitru Varlan. În afara 
poeziilor scrise de elevi, sunt publicate şi alte materiale 
semnate de prof. Haralambie Popescu, ing. Nicolae 
Tecşan, prof. Elena Sima, prof. Lucian Grigorescu. (V.P.) 


VIITORUL Revistă politică şi literară, apare 
săptămânal la Târgovişte, în perioada februarie- 
septembrie 1888, redactată de C. Alessandrescu. Se 
adresează intelectualilor din mediul rural, incluzând în 
paginile ei, pe lângă informații politice, ştiri diverse, 
anecdote şi poezii semnate de Alexandru Vlahuţă. 
Militează pentru modernizarea edilitară a vechii cetăţi 
de scaun. În articolul , Trebuintele Târgoviştei” susţine 
„încurajarea onoarei instituţiei menite a instrui, educa 
şi ajuta poporul”. Ziarul avea în vedere înfiinţarea de noi 
societăți, dar şi asigurarea condiţiilor materiale pentru 
desfăşurarea programului acestora. Într-unul din numere 
(13, din 26 iulie 1888) se vorbeşte despre existenţa 
unui „cerc literar” cu mulţi tineri „cărora le place să se 
ocupe”, exprimându-şi dorința ca în vechea capitală 
„să existe un organ de publicitate literară”. Semnează 
articole: C. Alessandrescu, C. Mihăilescu, D.P. 
Condurateanu. (V.P.) 


VILA CONSTANTIN CARABELLA (DB-II-m-B- 
17293, Str. Lt. Parvan Popescu, nr. 60, 1891) 
Construcţie în stil eclectic, cu intrare din lemn cu vitralii. 
Brâul este din stucatură de ipsos cu motive florale la 
cornişă. Construcţia este înconjurată de o frumoasă 
grădina cu plante deosebite şi rare, care sporeşte 
farmecul romantic al acestui loc. A fost donată 
învățământului în 1923 de Maria şi Constantin 
Carabella, împreună cu parcul şi terenul înconjurător 
de 15.000 mp. pentru construirea Palatului şi Şcolii 
Secundare de Fete gr.II, cu menţiunea ca localul să-i 


poarte numele donatorului. În 1957 în această clădire 
s-a înființat Şcoala de Muzică cu Clasele I-VII. În prezent 
funcţionează Liceul de Arte Plastice „Bălaşa Doamna”. 
(G.T./ C.V./M.O.) 


VISSARION, I.C. (2.11.1879, Costesti-Vale, 
Dâmboviţa — 5.X1.1951, Costeşti-Vale, Dâmboviţa) 
Prozator, poet, dramaturg, ziarist. După absolvirea a 
cinci clase primare, rămas fără părinți, locuieşte la Titu 
şi Bucureşti, unde bunicul său îl dusese să înveţe 
meserie. În 1895 îl găsim copist la Tribunalul din Titu. 
Fire de autodidact citeşte din literatura română, 
franceză. Înclinarea spre scris şi-o probează în 1899 
prin apariţia unei plachete „Draci şi strigoi. Legendele 
fantasmelor populare”. Din 1901 este, pentru o scurtă 
perioadă, notar al comunei natale şi apoi agent fiscal. 
Debutează cu volumul „Draci şi strigoi”: legende (1899), 
urmat de romanul „Răsculaţii” (1910), „Fără pâine” (1912) 
şi „Mârlanii” (1912). Anul 1916 este anul deplinului 
succes editorial, prin apariţia a trei noi volume de 
povestiri: „Nevestele lui Moş Dorogan”, „Florica şi alte 
nuvele”, „Privighetoarea neagră”. Din 1914 membru al 
Societăţii Scriitorilor Români. Datorită implicării sale în 
evenimentele din 1907 este arestat, transportat la 
Târgovişte şi condamnat la moarte. Eliberat datorită 
intervențiilor lui I.G. Duca. Evocarea evenimentelor trăite 
o va face în piesa „Lupii” (1915). Spirit întreprinzător 
desfăşoară o laborioasă activitate în domeniul ştiinţei, 
brevetându-şi numeroase invenții: aeroplan Vissarion nr. 
1 (1912), încălțăminte cu ventilaţie — Vissarion, varuitorul 
Vissarion, bastonul scaun Vissarion (1922) şi altele. În 
1943 va edita un volum sinteză a gândirii inventice 
„Energia mecanică din mediul în care ne găsim”. De-a 
lungul întregii sale vieţi va lega o strânsă prietenie cu 
Gala Galaction, Tudor Arghezi, |. Al. Bratescu-Voinesti. 
În perioada interbelică participă, alături de alti oameni 
de cultură (Liviu Rebreanu, Gala Galaction, Victor 
Eftimiu, Cezar Petrescu, lon Minulescu lonel 
Teodoreanu, Şerban Cioculescu, Matei Alexandrescu, 
lon Calboreanu, Ştefania Stâncă), la şezătorile literare 
organizate în Târgovişte. (V.P.) 


VISAN, loan (25.111.1942, Nucet, Dâmboviţa) 
Profesor, prozator, publicist. Studii primare şi gimnaziale 
în satul natal, urmate de cele profesionale în Târgovişte, 
apoi Liceul „lenăchiță Văcărescu” (1962). Între 1965- 
1968 Facultatea de Matematică din cadrul Institutului 
Pedagogic din Bucureşti. De la absolvire până la 
pensionare (2004), profesor de matematică, iar din 1976 
director al Şcolii Generale Sălcioara. Debut la 
„Luceafărul” apoi la „Suplimentul Literar şi Artistic al 
Scânteii Tineretului”, cu poezie. La „Tribuna” publică 
proză. Premiat la ediţia din 1988 a Festivalului Concurs 
„Moştenirea Văcăreştilor”, precum şi la ediția din 1990, 
pentru proză. A făcut parte din colectivul redacțional al 

»Realitatii dambovitene”, unde a publicat articole vizând 
viata politică, socială sau fenomenul cultural actual. 
Colaborări la revistele „Tribuna”, „Târgoviştea”, „Litere”, 
„Literatorul”. Debut editorial cu romanul „Cuşca elastică” 
(1997), urmat de „Capcane pentru ochi deschişi” (2001); 
„Cuşca elastică” (ediţie definitivă, 2009). (V.P.) 


VISTEA, loan (12.V.1950, Târgovişte) Poet, 
prozator, artist plastic. Pseudonim literar a lui Sorin 
lonescu. Clasele primare şi apoi Liceul ,,lenachita 
Văcărescu” (1969), în oraşul natal. Studii filologice la 
Suceava şi Bucureşti, neterminate. Este mai întâi 
suplinitor în învățământ, apoi lucrător în comerț. 
Colaborează cu poezie la „Luceafărul” (debut, 1968), 
„România liberă”, „Alianţa civică”, „Observator”, „Luci- 
fer”, „Realitatea damboviteana’, „Dâmboviţa”. În perioada 
1990-1992 este redactor la „Caţavencu. Între 1988-1992 
este prezent cu publicistică la „Europa Liberă”. Debut 
editorial cu „Hamlet şi gardianul” (1996), urmat de „Țara 
bolnavă” (2002), „Uzina vie şi profitul mort”, „Un 


Caţavencu în publicistica tranziţiei” (2002). (V.P.) 


VITICULTURA DIN JURUL ORAŞULUI Ocupaţie 
tradițională practicată de orăşeni care le aducea venituri 
importante. Principalii proprietari ai viilor erau: domnia, 
mitropolia, câteva mănăstiri (Dealul, Viforâta, Hurezi, 
Zlătari, Cotroceni), biserica catolică, un număr însemnat 
de boieri şi numeroşi orăşeni. Viile erau aşezate în 
jurul oraşului, în dealul Târgoviştei în ,Fete” sau 
„Feaţe”, precum şi pe Văile Voievozi, Sasilor, 
Armenilor şi pe dealul Răzloajelor, incluzând şi Feţele 
Aninoasei şi Răzvadului. Preţul de vânzare al unei vii 
era mare, datorită existenţei construcţiilor necesare 
întreținerii viei şi fabricării vinului (crame, slomnuri, 
case din piatră boltite, unde erau adăpostite butii, 
tocitori, berbenite, curătoare etc.). Domnia şi-a dat 
seama de importanța economică a zonei viticole şi 
de aceea a sprijinit dezvoltarea viticulturii prin 
reglementarea dărilor şi acordarea unor scutiri de 
taxe. Târgoviştea şi împrejurimile sale, au constituit 
un important centru viticol al Ţării Româneşti, în 
perioada evului mediu. (G.T./ C.V.) 


VIZITA DOMNITORULUI ALEXANDRU IOAN 
CUZA Între 17 şi 18 iunie 1859, la doar o jumătate de 
an de la înfăptuirea Unirii Țării Româneşti şi Moldovei şi 
de la alegerea lui Alexandru loan Cuza ca domnitor al 
Principatelor Unite, acesta întreprinde o vizită în 
Târgovişte, unde face popasuri la Curtea Domnească 
şi la Mănăstirea Dealu. Locuitorii l-au primit 
sărbătoreşte, oraşul fiind împodobit pe Calea 
Domnească după tradiţie: cu flori presărate pe caldarâm, 
cu ghirlande, covoare, scoarte şi macaturi şi cu drapele 
tricolore. Domnitorul, impresionat, dăruieşte nevoiaşilor 
urbei 1500 lei. (G.C.) 

VIZITA DOMNITORULUI GHEORGHE BIBESCU 
Între 20-23 august 1844, domnitorul Ţării Româneşti, 
Gheorghe Bibescu face o vizită în Târgovişte fiind primit 
cu fast şi găzduit în casa lui Sache Poenaru, 
prezidentul Sfatului Orăşenesc. A vizitat tribunalul, 
Curtea Domnească — domnitorul urcă în Turnul Chindia. 
La Biserica Mare a fost întâmpinat cu Evanghelia de 
preoții loan Dionisie şi loan Psaltistul. Urcă şi la 
Mănăstirea Dealu. Gazeta „Vestitorul Românesc” 
relatează vizita şi subliniază că domnitorul a hotărât 
ca la Curtea Domnească „a se drege şi a reînnoi 
aceste tainice ziduri”, amintind admirativ că „nu este 
loc [...] care să nu aducă aminte că acest oraş a fost 
leagănul domniei”. În 1844, domnitorul revine la 
Târgovişte, însoţit de poetul Grigore Alexandrescu, 
vizita desfăşurându-se între 4 şi 6 septembrie. Cu acest 
prilej, Curtea Domnească, Ocârmuirea județului, sediul 
magistratului şi al poliţiei, tribunalul au fost iluminate 
cu 6980 de ulcele. Ultima vizită o întreprinde în zilele 
de 10 şi 11 septembrie 1847, ocazie cu care a urmărit 
stadiul lucrărilor de reabilitare de la Curtea Domnească 
şi a construirii clădirii, cât şi a drumului la Târgovişte- 
Piteşti. (G.C.) 


VIZITA LORDULUI BYRON LA TÂRGOVIŞTE 
Lordul scriitor George Gordon Byron probabil că, în anul 
1810, a vizitat Târgoviştea conform unei mărturii a 
călătorului şi scriitorului francez Stanislas Bellanger, 
inserată în cartea sa „Le kéroutza. Voyage en Moldo- 
Vlachie” publicată la Paris în 1846, fiind găzduit în vila 
din pădurea Priseaca a unei notabilitati locale, 
Bălănescu. Scriitorul francez relatează că ar fi văzut 
numele creatorului celebrului roman în versuri „Pelerinajul 
lui Childe Harold” şi al „Eroului de la Missolonghi” al 
revoluţiei greceşti, inscripționat pe o structură 
ornamentală de marmură a sălii de recepție a vilei alături 
de ale călătorului britanic Wilkinson, romancierului 
german Jerome Spinder şi compozitorului italian H. 
Costa. Astfel de inscriptionari erau la modă în epocă 
ele reprezentând adevărate motive de mândrie, un semn 
de nobleţe pe „cartea de vizită” a unor notabilitati şi 
aristocrați cu ştaif european, într-o Tara Românească 
marşând să iasă din feudalitate. 1810 este anul în care, 
probabil, dar şi posibil, tânărul Byron să fi fost în 
Târgovişte pe când avea 21/22 de ani; el călătoreşte 
acum în Portugalia, Spania, Turcia (Tara Românească, 
în Occident, era văzută, datorită stării de suzeranitate, 
ca făcând parte din Imperiul Otoman), după ce a părăsit 
clima rece a Albionului pentru zonele europene 
„Scorching clims beyond the sea” („de foc, de dincolo 
de mare”) şi Camera Lorzilor, din care făcea parte, însoțit 
de prietenul său John Hobhouse. Coroborând toate 
aceste informaţii, nu este deloc de neluat în seamă 
faptul că Byron, aşadar, fie şi în treacăt, să fi poposit şi 
la Târgovişte. (G.C.) 

VIZITA LUI I.L. CARAGIALE LA TÂRGOVIŞTE 
La 25 mai 1908, I.L. Caragiale este prezent în Târgovişte, 
unde participa la o întâlnire electorală, în postura de 
candidat al nou infiintatului Partid Conservator Demo- 
crat al lui Tache lonescu, cu care vine in fosta cetate 
de scaun voievodal, trăgând amândoi la hotelul 
„Bucureşti”. Întâlnirea, la care ia cuvântul, are loc la 
„Lăzărescu. Restaurant berărie, sală de spectacol, 
cinema”, în grădină, aici fiind supus, de către agenții 
electorali ai adversarilor politici, unui tir „cu ouă clocite, 
zarzavaturi vechi, totul însoţit de huiduieli şi invective”, 
ba şi cu cioburi de sticlă, preţ de o oră, după cum 
mărturiseşte fiul lui loan Alexandru Bratescu-Voinesti, 
acesta făcându-l scăpat şi ducându-l la hotel unde 
Caragiale îi citeşte manuscrisul nuvelei „Kir lanulea”, 
sau, după alte mărturisiri, „Calul Dracului”. (I.L. 
Caragiale, conform informaţiei istoricului lon Bogdan, 
publicată în gazeta bucureşteană „Alegătorul liber”, în 
1904, mărturiseşte că „« Scrisoarea pierdută» [...] este 
inspirată de o aventură galantă a prefectului C.D. 
Costovici (al județului Dâmboviţa — n.n.) [...] cu soţia lui 
lovita din Târgovişte, născută Seceleanu [...] care 
răspunde sentimentelor prefectului, legându-se între 
ambii o strânsă «prietenie»”). Caragiale mai face un 
popas electoral la Târgovişte la sfârşitul lui octombrie 
şi începutul lui noiembrie 1909, fiind invitat la vila 
„Mierea” a lui V. Dimitropol, o notabilitate locală, vilă 
aflată în pădurea Priseaca, unde este fermecat de 
frumusețea naturii şi a portului popular al țăranilor din 
partea locului. (G.C.) 


VIZITA LUI MIHAI EMINESCU LA TÂRGOVIŞTE 
Mihai Eminescu poposeşte, în vara lui 1867, la 
Târgovişte, cu trupa de teatru a lui lorgu Caragiale — 
aşa cum lasă să se înțeleagă George Călinescu —, fiind 
actor, copist de texte, poet dramatic, dar şi regizor, 
trupa susținând spectacole la Grădina Patacov aflată 
pe locul ocupat actualmente de pavilionul central al 
întreprinderii de utilaj petrolier - UPET. Asemenea 
contemporanilor săi lon Heliade-Răduelscu şi Grigore 
Alexandrescu, este impresionat de „ruinurile” Curţii 
Domnești, simțind cum „L-ale ţării flamuri negre 
Cârlova oştirea cheamă”, iar „În prezent vrăjeşte 
umbre dintr-al secolilor plan”. Făcând acest popas, 
vizitează Mănăstirea Viforâta, fiind invitat şi la via din 
imediata apropiere a oraşului a cunoscutului, în epocă, 
ceasornicar Carol Toth. Eminescu va face, apoi, nu 
o dată, unele referiri la Târgovişte, acordând atenţie 
şi toponimului acestui oraş, considerând în „Timpul, 
ceva mai târziu, că ţine de „numiri slavone pentru că 
limba hieratică şi de stat era [...] cea slavonă” în 
Țările Româneşti medievale. Ceea ce nu însemna ca 
— observaţia este pertinentă — ar fi fost „oraş 
slavonesc”, ca şi în cazul altor localități din întreg spațiul 
românesc. (G.C.) 


VIZITA LUI TITU MAIORESCU LA TÂRGOVIŞTE 
La 24-27 august 1875, Titu Maiorescu, în acel moment 
ministru al Cultelor şi Instrucțiunii Publice, însoţit de 
soția sa Clara, de fiica Lidia şi de Mite Kremnitz, vizitează 
Târgoviştea, fiind găzduit la Mănăstirea Viforâta. Face 
popasuri şi la Mănăstirea Dealu, şi la schitul de la 
Gorgota, aici ajungând într-o căruţă trasă de boi. 
Realizează — având şi harul picturii — o suită de peisaje 
încântat de pitorescul locurilor. (G.C.) 


VIZITA MARELUI ISTORIC FRANCEZ J.A. 
VAILLANT În 1844 marele istoric vizitează la Târgovişte 
Curtea Domnească, care-i face o impresie dureroasă, 
din cauza ruinării palatului voievodal, iar Turnul Chindia 
ia seama că „a rămas în picioare şi aproape intact [...]. 
El are 60 de picioare înălțime şi 30 de măsuri pătrate. La 
bază se înalţă în taluz până la o înălțime egală de unde 
urca înconjurat de un diametru de 15 picioare”. (G.C.) 


VIZITA MARTHEI BIBESCU LA TÂRGOVIŞTE La 
16-17 mai 1915 prințesa soseşte cu automobilul la 
Târgovişte, însoţită de Virgil Drăghiceanu şi de englezul 
Birdwoord. Vizitează mănăstirile Viforâta (unde a fost 
găzduită), Dealu şi Stelea, şi rămăşiţele bisericii 
mitropolitane, considerând că Leconte de Noiy a făcut 
o „barbarie” demolând-o. (G.C.) 


VIZITA PREŞEDINTELUI FRANȚEI CHARLES DE 
GAULLE La 17 mai 1968 are loc vizita istorică a 
preşedintelui Republicii Franceze, generalul Charles de 
Gaulle, însoţit de Nicolae Ceauşescu, la Curtea 
Domnească, unde se întâlneşte cu fostul său coleg la 
celebra şcoală militară de la Saint-Cyr, generalul veteran 
de război lon Hruvim. llustrul preşedinte francez, în 
alocutiunea rostită mărturiseşte: „Mă simt foarte fericit 
să mă găsesc la Târgovişte şi că pot vizita locuri unde 
sunt atâtea mărturii ale originii poporului român... Vă 
aduc salutul Franţei. Trăiască Târgoviştea! Trăiască 
România!”. lar în cartea de impresii a Muzeului Judetean 
a scris: „Onoare şi fericire Targovistei!”. (G.C.) 


VIZITE ÎNTREPRINSE DE ALTE PERSONALITĂȚI 
LA TÂRGOVIŞTE (1832-1857) 26 iunie 1832 oraşul este 
vizitat de generalul Pavel Kisseleff, preşedintele 
divanurilor Moldovei şi Valahiei; 1839, Al. Dimitrie Ghica 
vizitează oraşul şi inspectează lucrările de construire a 
podului peste râul lalomita; 4-6 septembrie 1846 vizita 
lui G. Bibescu însoţit de poetul Gr. Alexandrescu, vizită 
care se repetă şi în 1847, când începuseră lucrările 
de restaurare la Turnul Chindia şi la Mănăstirea Dealu; 
23-24 iulie 1851 Barbu Bibescu vizitează oraşul fiind 
interesat de preocupările orăşenilor şi de modernizarea 
oraşului; 1857 Caimacamul Al. D. Ghica vizitează oraşul 
prilej folosit de oficialități să arate lipsa căilor ferate care 
ocolesc Târgoviştea; aprilie 1857 a sosit la Târgovişte 

reprezentatul Henry Litton Bulwe, din Comisia de 
informare a Puterilor Europene de la Bucureşti, care 
este întâmpinat cu bucurie la bariera oraşului de deputații 
de mahalale şi de numeroşi orăşeni; septembrie 1857, 
Comisarul Franţei, Charles Angelique de Talleyrand 
Perigard, în Comisia de Informare a Puterilor Europene 
de la Bucureşti sublinia în discursul său ţinut cu prilejul 
vizitei că Târgovişte este un oraş important istoric, fostă 
reşedinţă princiară a Valahiei; septembrie 1857, 
Reprezentantul Sardiniei, cavalerul Rafaelo Benzi, în 
Comisia de Informare a Puterilor Europene de la 
Bucureşti, a vizitat Târgoviştea şi Mănăstirea Dealu, 
fiind întâmpinat de orăşeni cu bucurie purtând tricolorul 
şi strigând cu bucurie trăiască Unirea; (G.T./ C.V.) 


VIZITE REGALE LA TÂRGOVIŞTE La numai două 
luni de la urcarea pe tronul României ca domnitor, Carol 
| face prima sa vizită la Târgovişte, fiind primit cu 
entuziasm de către locuitorii fostei capitale voievodale 
la 16 iunie 1866. Încântat de această primire, la 30 
septembrie acelaşi an, va face o nouă vizită în drum 
spre Curtea de Argeş. În 1872, pe 30 septembrie, 
domnitorul Carol | se află din nou la Târgovişte unde o 
întâmpină pe soţia sa, principesa Elisabeta, împreună 
cu autorităţile locale, care organizează, cu acest prilej, 
un mare bal şi o retragere cu torte şi fanfară militară. În 
acelaşi an, la 5 octombrie domnitorul asistă în 
Târgovişte la o impresionantă paradă militară, decorează 
numeroşi ofiţeri, vizitează, împreună cu familia 
domnitoare mănăstirile Dealu şi Viforâta, iar la Fonderie 
participă la un mare banchet. La 14 mai 1878, Carol | 
este prezent la Târgovişte, acordă audienţe, vizitează 
câteva şcoli şi închisoarea oraşului. În 1896, Carol |, de 
astă dată fiind rege, vizitează în zona de nord a 
Târgoviştei (actualul cartier Teiş) o sală de mese, o 
infirmerie, o remiză şi un pavilion-cămin, atelierele de 
fierărie şi armurărie, o magazie de efecte şi grajdurile 
Regimentului II Linie Dâmboviţa nr. 22. La 19 mai 1898, 
regele Carol |, însoțit de principele moştenitor Ferdinand 
este întâmpinat, în gara Târgoviştei, de către elevii 
Gimnaziului ,lenachita Văcărescu” şi de corpul didac- 
tic al şcolilor primare, oferindu-i-se flori. Vizitează 
Gimnaziul ,,lenachita Văcărescu” unde i s-a dăruit un 
exemplar din gazeta „10 mai 1898”. A urmat o inspecţie 
la Şcoala de Cavalerie. Regele Carol |, principele 
moştenitor Ferdinand şi principesa Maria poposesc în 
29 şi 30 septembrie 1902 în Târgovişte pentru a participa 
la manevrele militare ale Corpului Il Armată şi la 
inaugurarea podului metalic „Mihai Bravu” peste 
lalomita. Regele Carol | este găzduit în bivuacul 
organizat pe hipodromul Şcolii de Cavalerie, iar prinţul 
Ferdinand şi principesa Maria, care comanda unităţile 
de roşiori la manevre, în casele avocatului Lăzărică 
Petrescu din centrul oraşului. La 11 iunie 1913, regele 
Carol | este pentru ultima oară la Târgovişte. Cu acest 

prilej trece în revistă Regimentul III Dâmboviţa nr. 22, 
Regimentul 10 Roşiori şi urmăreşte cursele de cai de 
pe terenul de instrucţie al Şcolii de Cavalerie. Noul rege 
al României, Ferdinand | şi regina Maria, împreună cu 
membrii Guvernului, la 26 august 1920, iau parte la 
festivitățile nationale prilejuite de readucerea capului 
voievodului Mihai Viteazul la Mănăstirea Dealu, depus 
spre păstrare la Kerson, în Rusia, apoi la laşi, pentru a 
nu fi pângărit de ocupantul german al Târgoviştei în 
Primul Război Mondial. Autorităţile civile şi militare ale 
oraşului au organizat un impresionant cortegiu de la 
gara Târgovişte la Mănăstirea Dealu care a însoţit afetul 
de tun pe care era depusă racla cu capul voievodului 
întregitor de tara. La Mănăstirea Dealu, cu un gest 
solemn, regele îşi desprinde de pe veston Ordinul „Mihai 
Viteazul” şi-l aşază pe fruntea domnitorului. Peste un 
an, la 24 aprilie, regele Ferdinand |, regia Maria şi 
principesa Marioara sunt oaspeţi de onoare ai Şcolii de 
Cavalerie şi iau parte la dezvelirea bustului Regelui Carol 
|, instalat în parcul din fata şcolii. În 1930, pe 17 iulie, 
Regele Carol Il, însoțit de primul-ministru luliu Maniu, de 
lon Mihalache şi Virgil Madjearu, face prima sa vizită 
oficială la Târgovişte, ocazie cu care primăria a ridicat în 
sudul oraşului un arc de triumf. Apoi, regele îşi continuă 
drumul pentru a inaugura hidrocentrala de la Dobrești. În 
iunie 1933, regele Carol II şi fiul său, principele moştenitor 
Mihai, Şoim şi Mare Voievod de Alba-lulia, sunt invitaţi la 
serbarea de sfârşit de an şcolar la Liceul Militar „Nicolae 
Filipescu” de la Mănăstirea Dealu; regele dezveleşte o 
placă de marmură inscripționată cu textul: „Liceul Militar 
de Gardă Regele Carol al II-lea, cap al Liceului”. Pe 1 
iulie 1939, regele Carol Il face ultima sa vizită la 
Târgovişte. Este însoţit de primul-ministru Armand 
Călinescu, de ministrul Aerului şi Marinei, generalul Paul 
Teodorescu şi de ministrul înzestrării Armatei, generalul 
Gabriel Marinescu. Suveranul înalță în grad o noua 
promoţie de ofițeri din toate armele: solemnitatea are loc 
la Şcoala de Cavalerie. Noii ofițeri vor face parte din 
„Promoţia Carol |”. (G.C.) 


VIZITELE LUI NICOLAE IORGA LA TARGOVISTE 
Sunt cunoscute, mai ales, vizitele marelui istoric, din 26 
august 1920, când l-a însoțit pe regele Ferdinand | cu 
prilejul readucerii capului lui Mihai Viteazul la Mănăstirea 
Dealu, şi unde, în numele Academiei Române şi a Ligii 
Culturale, a rostit o impresionantă cuvântare despre 
voievodul întregitor de tara; din octombrie 1927, împreună 
cu cursanți ai Universităţii Populare de la Vălenii de Munte, 
ocazie cu care evocă trecutul istoric al Târgoviştei la 
Curtea Domnească, din 7-9 iulie 1928 fiind preşedinte al 
Congresului Ligii Culturale, prilejuit de aniversarea unirii 
Basarabiei cu Patria Mamă. (G.C.) 


VIZITELE PREZIDENȚIALE LA TÂRGOVIŞTE În 
vara anului 1955, preşedintele Republicii Populare 

Democrate Coreene, Kim-Ir-Sen (Kim-ll-Sung), însoțit 
de preşedintele Consiliului de Miniştri al Republicii 
Populare Române, Gheorghe Gheorghiu-Dej, vizitează 
Târgoviştea şi şcoala de copii, care-i poartă numele şi 
care găzduieşte elevi din Coreea de Nord rămaşi orfani 
în războiul coreeano-american din anii 1950-1953. La 
11 mai 1967, Nicolae Ceauşescu, secretar general al 
PCR şi preşedinte al Consiliului de Stat al Republicii 
Socialiste România, în fruntea unei delegaţii de partid 
şi de stat întreprinde prima sa vizită de lucru în regiunea 
Ploieşti. Începe această vizită la Târgovişte. Vizitează 
Întreprinderea de Utilaj Petrolier şi Mănăstirea Dealu, 
aici, la cripta voievodului Mihai Viteazul, depunând o 
ramură de laur din bronz. Cu acest prilej sunt inaugu- 
rate Complexul Muzeal de la Curtea Domnească şi 
Muzeul Tiparului şi Cărţii Vechi Româneşti. La 22 iulie 
1969, Nicolae Ceauşescu este din nou prezent la 
Târgovişte. Vizitează locul unde se vor construi 
obiectivele de pe marea platformă industrială 
(Combinatul de Oteluri Speciale / Mechel de astăzi), 
Întreprinderea de Strunguri Automate — SARO, 
Întreprinderea de Lămpi Speciale — ROMLUX şi 
Întreprinderea de Utilaj Petrolier). Todor Jivkov, secretar 
general al Partidului Comunist Bulgar şi preşedinte al 
Consiliului de Stat al Republicii Populare Bulgare, însoțit 
de Nicolae Ceauşescu vizitează, în 1982, Combinatul 
de Oteluri Speciale şi Întreprinderea de Strunguri Auto- 
mate — SARO. Nicolae Ceausescu întreprinde ultima 
sa vizita de lucru la Targoviste, in 24 septembrie 1986. 
Vizitează Combinatul de Oteluri Speciale, Întreprinderea 
de Utilaj Petrolier şi inaugurează Muzeul de Istorie din 
cadrul Muzeului Judeţean Dâmboviţa. La marea adunare 
populară din piața palatului politico-administrativ al 
județului anunţă că Targovistea va deveni a doua capitală 
a României. (G.C.) 


VÎLCIU, Marian (14.10.1969, Radovanu, Călăraşi). 
Preot, conferenţiar. A absolvit Seminarul Teologic din 
Bucureşti, promoţia 1992, licenţiat al Facultatatii de 
Teologie Ortodoxă Bucuresti, promoţia 1996, doctor în 
teologie în 2006 la Facultatea de Teologie din Bucureşti. 
Consilier administrativ-şcolar la Episcopia Sloboziei şi 
Călăraşilor, profesor de Noul Testament la Seminarul 
Teologic „Sfântul loan Gură de Aur” din Slobozia, 
lalomita (1998-2000), asistent universitar la Facultatea 
de Teologie Ortodoxă din cadrul Universităţii „Valahia”, 
Târgovişte (2000-2003), lector universitar (2003-2008), 
conferenţiar (2008). Autor a numeroase articole şi studii 
de specialitate, participant la conferinţe şi simpozioane 
naţionale şi internaţionale. Preot la parohia „Mitropolia”, 
Târgovişte, județul Dâmbovița. (Arhiep.) 


VLAD CĂLUGĂRUL (1430/1435 — ~8.1X.1495, 
Bucureşti) Domn al Țării Româneşti (iul.-aug. 1481; iul. 
1482 — sept. 1495). Fiul lui Vlad Dracul. Numit iniţial 


Petru, s-a călugărit de tânăr sub numele Pahomie. Aflat 
în Transilvania, a uneltit în mai multe ocazii pentru 
preluarea tronului (1457, 1477, 1480), dar reuşeşte abia 
în 1481, cu ajutorul lui Ştefan cel Mare şi al regelui 
Ungariei, Mathias Corvin. Aparent fidel turcilor, 
participând la campaniile contra Moldovei din 1484 şi 
1485, avertiza constant pe transilvăneni asupra 
intentiilor inamice. Prezenţa unor pretendenți la tronul 
Munteniei în Transilvaniei şi mai multe acuze aduse 
castelanilor de la Bran strică relaţiile în 1493, Vlad 
Călugărul închizând drumurile şi permiţând o expediţie 
de jaf otomană în Țara Bârsei. Ctitor al bisericii 
Mănăstirii Glavaciocul-Argeş şi al schitului Babele, a 
făcut danii către şcolile din Şcheii Braşovului, mai 
multor mănăstiri din Țările Române (Tismana, Govora, 
Bistrița, Cozia, Cotmeana, Râncaciov) şi de la Muntele 
Athos (Sf. Panteleimon, Philotheou). Înmormântat în 
biserica Mănăstirii Glavaciocul-Argeş. 11 din cele 15 
documente emise de cancelaria sa au fost redactate 
în „oraşul de scaun de la Târgovişte” sau în „slăvitul 
scaun Târgovişte”, restul neavând localitatea precizată. 
Oraşul a fost fortificat pentru a rezista armelor de foc, 
Vlad Călugărul străduindu-se să integreze Turnul 
Chindiei în ansamblul Curţii Domnesti, ca piesă de 
rezistență. În 1491 lucrările de fortificare erau 
coordonate de artileristul Mihel şi se zvonea că domnul 
intenţionează să ridice un castel. (A.$./M.O.) 


VLAD CEL TÂNĂR! VLADUT (1494 — ~23.1.1512) 
Domn al Țării Româneşti (a. 26 ian. 1510 — p. 23 ian. 
1512). Fiul lui Vlad Călugărul şi al Mariei, văduva lui 
Basarab cel Tânăr. Obține domnia cu ajutorul boierilor 
Barbu şi Pârvu Craiovescu, prigoniti de Mihnea cel Rau, 
aliaţii jurându-şi reciproc credinţă, în fata beiului de 
Nicopole. Pretendentul Mircea, fiul lui Mihnea este 
înfrânt în febr. 1510, dar Craiovestii uneltesc la Poartă 
pentru a-l aduce pe tron pe Neagoe (viitorul Neagoe 
Basarab). Pentru a ieşi de sub tutela lor, tânărul domn 
îl sprijină pe Selim, în lupta cu tatăl său, sultanul 
Baiazid || şi se recunoaşte vasal al regelui Ungariei 
(17 aug. 1511). Craioveştii sunt scoşi din Sfatul 
Domnesc şi merg la Mehmed beiul de Nicopole. 
Profitând de anarhia din Imperiul Otoman, acesta îl 
investeşte domn pe Neagoe, fiul lui Pârvu Craiovescu 
şi porneşte cu oaste pentru a-l impune. Lupta se dă în 
apropiere de Bucureşti, Vlad cel Tânăr fiind prins şi 
decapitat. Neagoe este pus de sultan „în scaunul 
Târgoviştei...unde veni tara de i să închină şi aduse 
daruri multe”. Continuă lucrările de înfrumusețare a 
mănăstirii Dealu, unde va fi îngropat. (A.Ş./M.0.) 


VLAD DRACUL (~1400 — ~16.XII.1447, Bălteni, 
Dâmbovița) Domn al Ţării Româneşti (a. 20 ian. 1437 — 
vara 1442; a. 24 apr. 1444 — nov./ dec. 1447). Fiu 
nelegitim al lui Mircea cel Bătrân. Pribeag la curtea lui 

Sigismund de Luxemburg, este învestit cavaler al 
„Ordinului Dragonul” (de unde cognomenul „Dracul”) şi 
sprijinit să ocupe tronul Ţării Româneşti. Deşi învingător 
într-o primă confruntare, acceptă suzeranitatea 
sultanului, ale cărui trupe le însoţeşte în campania din 
Transilvania (1438). Între 1438 şi 1442 are relaţii bune 
atât cu Ungaria, cât şi cu Imperiul Otoman, dar în fata 
ofensivei lui loan de Hunedoara, se refugiază la turci, 
care îl închid la Gallipoli şi îi iau fiii ostateci. În 
primăvara anului 1444, ajutat de turci şi de gruparea 
boierească filoturcă, este restabilit pe tron. Optează 
deschis pentru frontul antiotoman, participând cu oaste 
la campaniile duse de loan de Hunedoara şi de regele 
Ungariei, Vladislav | Jagietto: campania încheiată cu 
dezastrul de la Varna (10 nov. 1444) şi campania de 
pe Dunăre (aug.-oct. 1445), când cucereşte şi reface 
cetatea Giurgiu. Relaţiile cu loan de Hunedoara se 
deteriorează în 1447, când Vlad Dracul încheie pace 
cu turcii şi intervine în Moldova în sprijinul cumnatului 
său, Roman II. În a doua jumătate a lunii nov. 1447, 
loan de Hunedoara pătrunde în Țara Românească, 
aducând cu el un pretendent, viitorul Vladislav II. Ajuns 
din urmă de ostaşii pretendentului, Vlad Dracul este 
decapitat împreună cu fiul său, Mircea, în timp ce 
ceilalți doi fii, Vlad şi Radu, s-au salvat la turci. În 
ambele domnii a rezidat la Târgovişte, de unde emite 
primul său hrisov (ian. 1437) şi acordă privilegii 
negustorilor braşoveni. Oraşul cunoaşte o intensă viata 
meşteşugărească şi comercială, iar autoritatea 
pârgarilor săi sporeşte considerabil, mărturiile lor 
servind drept probe in judecatile desfăşurate la Braşov. 
În corespondența domnului cu braşovenii este descris, 
pentru prima dată, portul unui negustor târgoviştean, 
Zamvel: „hainele lui de Ipriu şi punga cu 200 aspri şi 
inelul de aur de zece florini şi spada şi şapcă 
francească”. (A.Ş./M.0.) 


VLAD ÎNECATUL (? — 18.1X.1532, Popeşti, Ilfov) 
Domn al Țării Româneşti (c. 4 iun. 1530 — p. 18 sept. 
1532). Fiul lui Vlad cel Tânăr. A venit în tara cu oaste 
turcească, ca urmare a intervenţiei la Poartă a partidei 
opuse Craiovestilor. Învingător la Viişoara-Olt (29 aug. 
1530), are de luptat cu boierii Craioveşti, cărora le 
confiscă averile şi dă bănia Olteniei rudei sale, Hamza. 
Un pretendent, Drăghici Gogoase, fiul comisului 
Danciu, este spânzurat la Istanbul de trimisul 
domnului. Pentru a-şi întări poziția, Vlad Înecatul se 
căsătoreşte cu Ana, fiica lui Petru Rareş. Moare înecat 
în Dâmboviţa. A domnit la Târgovişte, la scurt timp de 
la instalare dând de aici un hrisov (5 iun. 1530). Va 
apăra în mai multe rânduri interesele negustorilor 
targovisteni la Braşov. Din mai 1531 a stat mai mult la 
Bucureşti, revenind periodic la Târgovişte. Ctitor al 
Mănăstirii Viforâta. Înmormântat în biserica Mănăstirii 
Dealu. (A.Ş./M.0.) 

VLAD ŢEPEŞ (-1430 — ~10.1.1477) Domn al Ţării 
Româneşti (a. 15 oct. — nov. 1448; a. 3 iul. 1456 — a. 26 
nov. 1462; a. 8 nov. 1476 — a. 10 ian. 1477). Fiu al lui 
Vlad Dracul, a trăit până în 1436 alături de tatăl său în 
exil, la curtea împăratului Sigismund de Luxemburg sau 
în Transilvania, iar între 1442-48 a fost ostatic la turci. 
În perioada oct.-nov. 1448 ocupă tronul susținut de 
aceştia. Alungat de Vladislav II, pribegeste în Imperiul 
Otoman, la curtea Moldovei şi la cea a lui loan de 
Hunedoara. Reocupă tronul în apr.-iul. 1456, sprijinit 
de acesta. Pe plan intern, a vizat întărirea puterii 
centrale, pregătind obținerea independenței țării. În 1457 
îl sprijină pe Ştefan cel Mare să ocupe tronul Modovei, 
dar la scurt timp vor intra în conflict. În 1458, Vlad Tepes 
a sustinut urcarea pe tronul Ungariei a lui Mathias Corvin, 
dar în anul următor relaţiile cu acesta s-au tensionat. 
Susținerea unor pretendenți de către saşi a dus la 
represalii violente (1457, 1459 şi 1460), în oct. 1460, 
angajându-se prin tratat să-i furnizeze ajutor contra 
Moldovei. În 1459 Vlad Tepes refuză plata tributului către 
Imperiul Otoman şi încheie o alianţă cu regele Ungariei. 
A urmat nimicirea garnizoanelor otomane de la gurile 
Dunării până la Vidin, Vlad Tepes susținând ca a ucis 
24 693 de turci. În primăvara anului 1462, Mahomed II 
atacă Țara Românească, dar oastea sa este continuu 
hartuita şi atacată prin surprindere, în apropiere de 
Târgovişte (noaptea de 16/17 iun.) suferind mari pierderi. 
Cu toate acestea sultanul îl impune domn pe Radu 
cel Frumos, fratele lui Vlad Tepes, căruia i se raliază 
boierimea. Refugiat în Transilvania, Vlad Tepes este 
închis de Mathias Corvin, sub pretextul unei înţelegeri 
cu turcii (nov. 1462). Eliberat după 1470 în condiţiile 
intensificării luptelor cu turcii, Vlad Tepes comandă 
între anii 1475-1476, alături de Pavel Chinezu şi 
despotul sârb Vuk Brankovici, forțele regale maghiare 
care operau în Serbia şi Bosnia, având un rol decisiv 
în cucerirea cetății Sabac (15 febr. 1476). În toamna 
anului 1476, este repus pe tron cu sprijinul lui Ştefan 
cel Mare şi al maghiarilor. Moare însă la scurt timp în 
urma unei lupte cu turcii sau a unui complot. Ctitor al 
bisericii Mănăstirii Comana, al unei biserici în Târgşor 
şi sprijinitor cu danii al Mănăstirilor athonite Filotheou 
şi Sf. Pantelimon. Personaj de legendă graţie vitejiei, 
cruzimii şi spiritului său de dreptate, Vlad Tepes este 
domnitorul român cel mai cunoscut pe plan 
international, fiind menţionat în scrierile umanistilor 
Antonio Bonfini, Anton Verancsics (Verantio), 
Sebastian Munster. În 1897, Bram Stoker l-a folosit 
ca inspiraţie pentru celebrul vampir Dracula, sporindu-i 
notorietatea fără a ţine cont de adevărul istoric. Primul 
document păstrat de la el este emis la Târgovişte (16 
apr. 1457). Aici a fost construit Turnul Chindiei — 
simbolul de mai târziu al oraşului — de către meşterii 
ardeleni, coordonati de Christoph, veniţi la Târgovişte 
în 1458. Tot pentru protecţia oraşului au fost ridicate 

şi fortificațiile de la Bucuresti, oraş pe care cronicarul 
bizantin Laonic Chalcocondil îl considera „foarte 
intarit...foarte bine la adăpost”. În 1459 la Târgovişte 
vor fi traşi în ţeapă Hamza paşa şi Catavolinos, ce 
încercaseră să-l predea pe domn turcilor. Legat de 
relaţiile sale cu târgoviştenii s-au păstrat mai multe 
legende. Conform „Letopiseţului Cantacuzinesc”, Vlad 
Tepes i-a pedepsit pe târgovişteni pentru un „mare 
necaz” făcut fratelui său: „Când au fost în ziua 
Paştilor, fiind toți oamenii la ospete, iar cei tineri la 
hore, aşa fără veste pre toţi i-au cuprins. Deci câţi au 
fost oameni mari, bătrâni, pre toţi i-au intepat de au 
ocolit cu ei tot târgul, iar câţi au fost tineri cu nevestele 
lor şi cu fete mari, aşa cum au fost impodobiti în ziua 
Paştilor, pre toţi i-au dus la Poenari de au tot lucrat 
la cetate, până s-au spart toate hainele dupe ei”. 
Relaţia cu negustorii târgovişteni apare în povestirile 
despre cum Vlad Tepes pătrundea în prăvălii în timpul 
nopții, lua bani de la unii şi îi punea altora, pentru a 
le aprecia cinstea. (A.Ş./M.0.) 


VLAD VINTILĂ (? — ~13.V1.1535, lângă Craiova) 
Domn al Ţării Româneşti (p. 18 sept. 1532 — a. 13 iun. 
1535). Fiul lui Radu cel Mare (sau al lui Dragomir 
Călugărul). Jude în Buzău, este impus pe tron de către 
boierii din zonă. În mart. 1533 solicită sultanului 
învestitura, pe care o va primi în mai. Cea mai importantă 
realizare a domniei sale a fost reintrarea Mitropoliei 
muntene sub autoritatea Patriarhiei Ecumenice de la 
Constantinopol, ca urmare a unei vizite făcute de 
delegaţii acesteia la Bucureşti (6 ian. 1534). Intră în 
tratative secrete cu imperialii şi aliaţii acestora, voievozii 
Petru Rareş şi Ştefan Mailath, fapt ce provoacă reacţia 
marii boierimii, în frunte cu logofătul Vâlsan. O încercare 
a acesteia de a-l înlătura (25 iul. 1534), cu sprijinul 
trimisului Porții, Aloisio Gritti, este crunt reprimată, 
complotistii fiind executați. Va fi ucis în cursul unei 
vânători, de către oamenii cumnatului său, logofătul 
Momce. A sprijinit cu danii mai multe mănăstiri 
athonite: Chelandari, Marea Lavră a Sf. Anastasios, 
Zographou, Xeropotamou, Vatopedi. Ctitor al 
Mănăstirii Menedic (jud. Buzău), unde este 
înmormântat. Încă de la începutul domniei a fost 
prezent în „prea frumoasa şi minunata cetate a 
Târgoviştei”, de unde a condus tara pe tot parcursul 
domniei. În 1534, aici primea delegaţia patriarhiei 
ecumenice de la Constantinopol. Văzând oraşul, 
Francesco della Valle la caracterizat ca „nu prea 
mare, aşezat la şes şi înconjurat de ziduri...castelul 
din acel oraş în care locuia domnul ţării...era 
împrejmuit cu pari de stejar foarte groşi”. (A.Ş./M.0.) 


VLAD, Mihail |. (3.VI.1947, Barbuletu, Dâmbovița 
— 26.X11.2006, Târgovişte) Poet, prozator, ziarist, edi- 
tor. Studii generale în comuna natală, apoi Şcoala 


Profesională de pe lângă Combinatul Siderurgic 
Hunedoara (1962-1965) şi Liceul Economic Târgovişte 
(1967-1972). De-a lungul anilor are diferite profesii: 
muncitor, planificator, administrator, pedagog, 
funcţionar. Conduce din 1990 revista „Târgoviştea”, 
„revistă de cultură şi artă a românilor de pretutindeni”, 
precum şi Editura ,Macarie” (1993), pe care o înființează. 
Colaborator la reviste şi ziare locale, centrale şi din 
afara ţării (Mioriţa noastră — New York). Prezent cu 
versuri în emisiuni de radio şi TV, primeşte premii la 
festivaluri naţionale (Târgovişte) sau internaţionale 
(Uzdin, lugoslavia, 1998). Initiaza şi conduce 
Societatea Literară „Alexandru Vlahuţă” (1970-1989) 
din Târgovişte ca şi a Festivalului de Literatură pentru 
tineret „Pana Văcăreştilor” (1971-1975). Redactează 
culegeri de poezie „Caiet liric” (Târgovişte, 1971-1973), 
unde publică versuri alături de alti poeți tineri. Îngrijeşte 
apariția unor antologii: „Poezia cetăţii, (2001), „Norul 
sărută câmpia” (2003), „Cupolă de veac” (2003), dar şi 
pe cele dedicate lui Nichita Stănescu („Pe o coajă de 
vocală”, 2003), Mihai Eminescu („Almanahul «Mihai 
Eminescu»”, 2004) sau „Ştefan cel Mare şi Sfânt” 
(2004). Autor a unor volume de poezii sau publicistică: 
„Neliniştea cuvintelor” (1994), „Cu mâna în afara nopții” 
(1994), „Libertatea pe umeri” (1995), „Rănile sufletului” 
(1996), „Durute poteci” (1999), 33 de poeme” (2001), 
„Umbra dintre clipe” (2002), ,Prabusiri în uitare” (2003). 
Ca ziarist susține prin articole, cronici, ştiri, mişcarea 
literară şi culturală damboviteana. (V.P.) 


VLADIMIRESCU, Tudor (1780, Vladimiri, Gorj — 
26/27.V.1821, Târgovişte) Conducător al Revoluţiei de 
la 1821. Fiul unor mosneni olteni, a crescut la curtea 
boierului Nicolae Glogoveanu, administrându-i, mai 
târziu, moşiile şi activitățile negustoreşti. Numit vătaf 
de plai (1806-1820), participă la războiul ruso-turc (1806- 
1812), la comanda unei companii de panduri, primind 
gradul de locotenent în armata rusă şi Ordinul Vladimir, 
clasa Ill. A intrat în contact cu problemele politice 
internaţionale la Viena (1814), fiind trimis cu treburi de 
Glogoveanu, în perioada Congresului de Pace. Crezând 
că emanciparea Țării Româneşti poate fi obținută cu 
sprijinul Rusiei, în contextul mişcării de eliberare a 
Greciei iniţiată de Eterie, a intrat în tratative cu eteristul 
Alexandru Ipsilanti, dar şi cu boierimea autohtonă din 
Comitetul de Oblăduire. inteles cu acestia, Tudor 
Vladimirescu urma să strângă o armată, având ca 
obiectiv principal înlăturarea regimului fanariot şi 
restabilirea domnilor pământeni. La Tismana şi Padeş 
a organizat o oaste formată din panduri, arnauti şi țărani, 
cu care purcede spre Bucureşti spre a-şi realiza 
obiectivele (ian/febr.-mart./apr. 1821). Viziunea sa 
asupra organizării statului apare în documentele 
programatice emise în această perioadă: „Proclamaţia 
de la Padeş” (22 ian./ 3 febr. 1821) şi „Cererile norodului 

românesc”. Lipsit de sprijinul Rusiei, care a dezavuat 
Eteria, Tudor Vladimirescu a intrat în Bucureşti cerând 
boierilor să-şi afirme poziţia (21 mart/ 2 apr.). Aceştia 
au semnat „Cartea de adeverire” (23 mart./4 apr.) prin 
care mişcarea lui Tudor Vladimirescu era considerată 
„folositoare şi izbăvitoare norodului spre uşurinţă”. A 
condus efectiv, în mod autoritar, luând mai multe 
măsuri, pe care divanul a trebuit să le aprobe, dar 
mai multi boieri au părăsit tara. Ipsilanti, stabilit la 
Târgovişte, a păstrat controlul asupra unei parti din 
judeţele de la Est de Olt. Dorinţa lui Tudor 
Vladimirescu de a nu deranja Poarta, a dus la 
conflictul cu Eteria. Retrăgându-se din fata trupelor 
otomane, Tudor Vladimirescu, aflat la Golesti, este 
predat de oamenii săi eteristului lordache Olimpiotul 
care-l duce la Târgovişte (21 mai/2 iun.). În noaptea 
de 26 spre 27 mai/7 spre 8 iunie a fost asasinat din 
ordinul lui Ipsilanti. Târgoviştea i-a comemorat 
amintirea prin două busturi — cel mai celebru, turnat 
în bronz în 1956, după lucrarea lui lon Damian şi 
Gheorghe Coman, amplasat în vecinătatea Catedralei 
arhiepiscopale. O troiță şi una dintre arterele 
principale poartă numele său. (A.$./M.O.) 


VLADISLAV II (? — 20.VIII.1456) Domn al Țării 
Româneşti (p. 4 dec. 1447 — apr./iul. 1456). Filiatia sa 
este incertă, fiind considerat fiul sau nepotul lui Dan 
II. În oct.-nov. 1448 participă la campania antiotomană 
condusă de loan de Hunedoara încheiată cu înfrângerea 
de la Kossovoploje, perioadă în care tronul a fost ocupat 
de Vlad Tepes, ca interpus al Imperiului Otoman. 
Sprijinit de domnul Moldovei, Vladislav II reocupă 
tronul. În politica externă reuşeşte să conserve 
autonomia Ţării Româneşti, statut asigurat prin tratatul 
pe trei ani încheiat între Ungaria şi Imperiul Otoman 
(20 nov. 1451), dar orientează politica economică a 
țării către cea de a doua putere, prin măsura monetară 
de asimilare a ducatului muntean asprului turcesc. În 
replică, loan de Huneadoara i-a confiscat feudele 
ardelene, Amlaşul şi Făgăraşul, unde l-a adăpostit pe 
Vlad Tepes, în calitate de pretendent la tronul Ţării 
Româneşti. În toamna anului 1455 loan de Hunedoara 
pătrunde din nou în Țara Românească de unde îi alungă 
pe turci. Pacea încheiată cu loan de Hunedoara după 
această dată a fost însă de scurtă durată şi Vladislav 
Il atacă S Transilvaniei, în regiunea Făgăraşului unde 
se adăpostea Vlad Tepes. Conform pietrei sale de 
mormânt, ar fi fost executat de Vlad Tepes. Vladislav 
II a domnit la Târgovişte, dar primul document emis 
de aici este de abia la 2 ian. 1450. Conform acestuia, 
numeroşi reprezentanți ai marii boierimi aveau întinse 
proprietăţi la Târgovişte, iar instalaţiile hidraulice se 
inmultisera pe lazul Morilor din oraş. Tot aici funcţiona 
şi hereghia (monetăria) țării, ale cărei emisiuni 
monetare au provocat reacţia braşovenilor şi sibienilor. 

Vladislav II a fost înmormântat la mănăstirea Dealu 
(20 aug.). (A.$./M.O.) 


VLAHUȚĂ, Alexandru (5.1X.1858, Plesesti, 
Alexandru Vlahuţă, Vaslui — 19.1X.1919, Bucuresti) Poet, 
prozator, memorialist, ziarist. După clasele primare, 
urmează, tot la Bârlad, liceul, absolvit în 1878. În 1879 
îşi ia bacalaureatul înscriindu-se la Facultatea de Drept 
din Bucureşti, pe care o abandonează datorită lipsurilor 
materiale. Din noiembrie 1879 ocupă prin concurs postul 
de institutor la Şcoala Primară Nr. 1 din Târgovişte, iar 
din 1880 este profesor suplinitor la Gimnaziului ,lenachita 
Văcărescu”, unde a funcţionat până la 1 noiembrie 1882 
ca profesor de română şi latină. Între 1882-1883 intră 
ca profesor la Şcoala Divizionară de la Mănăstirea 
Dealu. În 1882, graţie unei diplome cumpărate, se 
înscrie în baroul avocaţilor târgovişteni pledând câteva 
procese fără prea mult succes. Din cauza activităţii 
publicistice desfăşurate în presa târgovişteană este 
destituit de la catedra gimnaziului în noiembrie 1882, 
iar din 1884 se mută la Bucureşti. De perioada 
târgovişteană este legat debutul în publicistică, ca poet 
şi prozator. În 1879 ziarul „Dâmboviţa” îi publică 
articolul „Banu!”. Îşi face ucenicia de gazetar, la 
„Armonia”, sub conducerea lui C. Alessandrescu, ce 
apare neîntrerupt din 1881 până în 1883, făcând parte 
din comitetul de conducere. Cei cinci ani petrecuţi în 
Târgovişte, n-au rămas fără ecou în opera sa. În 
„România pitorească” închină pagini bătrânei capitale 
voievodale, pe străzile căreia şi-a purtat paşii. Cultul 
fata de rămăşiţele trecutului, pe care-l va fi simţit aici 
mai prezent ca oriunde, l-a exprimat în lucrarea legată 
tot de Târgovişte, „Moş Peiu”, din volumul „Clipe de 
linişte” sau în paginile evocatoare ale volumului „Din 
goana vieţii”. Perioada târgovişteană de debut literar 
şi publicistic este o perioadă rodnică, care-i va marca 
întreaga carieră. (VP.) 


VLĂDESCU, Matei (2.11.1835, Târgovişte — 1901, 
Târgovişte) General. Studii militare: Şcoala Militară de 
Ofițeri din Bucureşti (1850-1856), pe care o termină cu 
gradul de sublocotenet, iar în anul 1873 era colonel. 
Războiul de Independenţă l-a găsit în funcţia de 
comandant al Brigăzii 1 Infanterie, din Divizia 3 
Infanterie, aflată în structura Corpului 2 Armată. În 
această funcţie a luat parte la toate acţiunile de luptă 
ale războiului: 12-25 aprilie 1877 operaţiunile de 
acoperire strategică în Poarta Focşanilor, în raionul 
Galati, Barboşi, Brăila; 25 aprilie — 7 mai 1877 brigada 
condusă de colonelul Vlădescu a fost dispusă în raionul 
Turbatu, Stanesti, Fratesti, Doia, cu misiunea de a 
interzice turcilor să forțeze Dunărea şi să înainteze spre 
Bucureşti; 7 mai — 14 august 1877, brigada participă la 
faza a Il-a înaintează pe direcţiile Calafat, Brailesti, 
Craiova, Rast, iar la 9 iulie participă cu artileria la 

bombardarea Vidinului; 14 aug. brigada a trecut Dunărea 
în Bulgaria, pe la Corabia, înaintând spre Plevna. La 30 
aug. Brigada 1 Infanterie participa la luptele de la Griviţa; 
28 noiembrie 1877, Osman-Paşa a eşuat în încercarea 
de a ieşi din încercuirea pe direcţia Sofia şi se va preda. 
Colonelul Vlădescu a făcut parte din delegaţia română 
condusă de colonelul Mihail Cerchez, comandantul 
Diviziei 2 Infanterie care s-a deplasat la casa unde se 
afla rănit generalul Osman-Paşa. Aici colonelul 
Vlădescu a participat la momentul când Osman-Paşa 
şi-a predat sabia generalului rus Ganetki şi i-a înmânat 
ordinul de capitulare a circa 45.000 oşteni. După 
capitularea armatei otomane, colonelul Vlădescu a 
primit sarcina să strângă prizonierii şi armele. 
Prrizonierii au fost escortati de Brigada | in România, 
iar o parte (800) au ajuns la Târgovişte şi au fost internaţi 
în lagărul de la Mănăstirea Dealu. Bolnavii şi răniții au 
fost internaţi la Spitalul Fonderiei. Pentru partiotismul 
şi faptele de arme dovedite pe câmpul de luptă, acest 
brav ostaş eroul al naţiunii, colonelul Matei Vlădescu a 
fost decorat cu ordinul „ Steaua României”, cu medalia 
„Trecerea Dunării”, cu medalia „Virtutea Militară” din aur 
şi felicitat de prinţul Carol. Pentru modul cum a acţionat 
şi a condus trupele aflate sub comanda sa, colonelul 
Matei Vlădescu a fost avansat la gradul de general şi 
numit în Statul Major General al Armatei Române. Afost 
înmormântat (1901) în cavoul familiei aflat la Mănăstirea 
Viforâta. (G.T./ C.V.) 


VLĂDESCU, Mihai (1800-1868, Târgovişte) A avut 
titlul de serdar şi a îndeplinit funcţia de judecător la 
Tribunal, ispravnic al lucrărilor de restaurare de la 
mănăstirea Dealu şi îngrijitor al Curţii Domnesti. A fost 
prezident al oraşului între 1 noiembrie 1835 — 19 iulie 
1839, când a continuat iniţiativa predecesorului său de 
aliniere a ulitelor şi a clădirilor, care se punea greu în 
aplicare, motiv pentru care sistematizarea oraşului a 
rămas doar un deziderat. Din aprilie 1838 alinierea „caselor 
la linie” s-a pus în aplicare şi în satele aflate pe moşia 
oraşului. Lui i-a aparținut iniţiativa construcţiei „Podului 
cel Mare de peste râul lalomita” (pe locul podului Mihai 
Bravu). S-a înscris în rândul magistraţilor care au militat 
pentru păstrarea hotarelor moşiei oraşului, fapt pentru 
care a intrat în conflict cu vecinii (schitul Viforâta, 
mănăstirea Marcuta, Mănăstirea Stelea, mitropolia 
Târgoviştei şi cu boierii Văcăreşti). (M.O.) 


VLĂDESCU, Nicolae (1.VII.1937, Târgovişte) 
Şcoala primară, Scoala Nr. 1 de Băieți Târgovişte; Liceul 
,lenachita Văcărescu” (1954), absolvent cu diplomă de 
merit; Facultatea de Medicină Generală din Bucureşti 
(1960). Medic de circumscripție sanitară în comuna 
Ghidigeni şi Movileni, regiunea Galaţi (1960-1963). La 
10 iulie 1963, la concursul de secundariat s-a clasat 
pe locul Il. În urma concursului de secundariat, medic 

cu specialitatea chirurgie generală la Spitalul Târgovişte 
(1963-2008). Doctorand clinica de chirurgie plastică şi 
reparatorie din Bucureşti între anii 1973-1977; director 
general al Spitalului Judeţean Târgovişte (1994-1997), 
comandantul Detaşamentului de Prim-Ajutor Medico- 
Chirurgical (DPAMCh), formaţiune cu 183 de cadre 
medico-sanitare în cadrul Programului naţional de 
apărare (1977-1988). Preşedinte al Uniunii Societăților 
de Ştiinţe Medicale — filiala Dâmboviţa (1968-2002) şi 
din 2003, preşedintele Asociaţiei Medicale Române 
Dâmboviţa, timp în care la Târgovişte au fost organizate 
numeroase manifestări ştiinţifice nationale şi 
internaţionale. Vicepreşedinte al Colegiul Medicilor din 
Dâmboviţa (1977-1988). Decorat cu Meritul sanitar. 
Articole la reviste medicale din ţară şi străinătate, 
participare cu comunicări la congrese de chirurgie în 
tara şi străinătate. Născut în Târgovişte, a practicat 
medicina în oraşul natal timp de ani 45 de ani, 
conducând instituții reprezentative din Târgovişte şi din 
judeţ. (M.S.) 


VLĂSCEANU, Cristina (20.11.1967, satul Lazuri, 
Comişani, Dâmbovița) Atletă. Primul care i-a intuit 
calităţile de viitoare performeră în atletism a fost 
Gheorghe Gheorghe, profesorul de educaţie fizică de 
la şcoala generală din localitatea natală unde era elevă. 
Legitimată la CSSA Câmpulung Muscel (1980-1981) 
şi „Clubul Sportiv” Târgovişte (1982-1985). Trei selecții 
în echipa naţională. Campioană balcanică de juniori 
(4 x 400 m, 1984). Medaliată la campionatele naționale. 
Campioană naţională de tineret. Multiplă campioană 
şi recordmană naţională de juniori. Maestră a sportului 
(1984). Recordurile personale: 100 m — manual (11.9, 
1983), 200 m - electronic (25.22, 1985), 200 m — 
manual (24.7, 1983), 400 m (55.06, 1983), 400 m 
garduri (58.89, 1984). A fost desemnată „Cel mai bun 
sportiv al judeţului Dâmboviţa” în anul 1982. Soră cu 
Maria Vlăsceanu. (A.B.) 


VLĂSCEANU, Maria (2.V.1962) Atletă. Legitimata 
la LCEA Câmpulung Muscel (1976-1979), CSŞA 
Câmpulung Muscel (1980), „Clubul Sportiv” Târgovişte 
(1982-1985). Patru selecţii în echipa naţională. Multiplu 
medaliată la campionatele naţionale şi campionatele 
naţionale de tineret. Maestră a sportului (1984). 
Recordurile personale: 100 m - electronic (12.04, 1982), 
100 m — manual (11.9, 1984), 200 m (25.22, 1982), 100 
m garduri (13.59, 1982), săritura în înălțime (1.66, 1982), 
săritura în lungime (6.37, 1982), heptatlon (5.465, 1982). 
Soră cu Cristina Vlăsceanu. (A.B.) 


VLĂSTARUL Publicaţie şcolară care apare la 
Târgovişte din 7 aprilie 1918 până în aprilie 1926. Din 
decembrie 1925 are ca subtitlu „Revista Liceului 
«lenachita Văcărescu» Târgovişte”. Sub conducerea 

lui |. Diaconescu — director — şi a unui comitet. Încă 
de la apariţie se înscrie ca o publicaţie tip caleidoscop, 
cu spectru larg de preocupări şi cu un buchet de 
consilieri valoroşi. Din 1925, se bucură de prezenţa 
unor viitoare personalități ale poeziei noastre (loan 
Ciorănescu, care se afirmă în paginile revistei, ca un 
excelent traducător din lirica franceză romantică şi 
modernă). De asemenea, Cicerone Theodorescu, care 
va fi şi inima revistei între 10 mai 1925 şi 15 aprilie 
1926. Mai întâlnim versuri publicate de Alexandru 
Stamatiad, Maria Cuntan, Lazăr Matei Petrescu; 
povestiri, articole comemorative de istorie, ale lui D. 
Negulescu, Ch. Georgescu, |. Diaconescu, Ilie 
Angelescu, Constantin Ciorănescu. Reapare în iunie 
1970, seria nouă, ca revistă a aceluiaşi liceu, cu 
subtitlul „revistă de literatură, ştiinţă şi artă” sub 
îngrijirea profesoarei Viorica Drăghici-Rădulescu. În 
colectivul de redacție: Lazăr Dinescu, Radu Gioglovan, 
Eugenia Dunu, Georgiana Ivaşcu şi elevi. Vor semna 
printre alţii Matei Alexandrescu, Traian Lalescu, Mircea 
Horia Simionescu (foşti elevi), precum şi lon Vasiliu, 
Constantin Manolescu, Elena Preda, lon Gavrilă. 
Revista se dorea a fi „o rampă de lansare a literaturilor 
cu vocaţie”. Încă de la apariţie se înscrie ca o publicaţie 
caleidoscopică, cu spectru larg de preocupări şi cu 
un buchet de condeieri valoroşi. (V.P.) 


VOCEA CHINDIEI Cotidian de informaţie: apare la 
15 noiembrie 1991; editor: Indest din Bucureşti. Re- 
dactor-şef: Razvan Savaliuc; redactori-şefi adjuncti: 
Mircea Cotarta, Monica Manughevici; redactori: Ilie 
Bazoi, Bogdan Bucăloiu, Sebastian Nita (investigaţie), 
Violeta Stanciu (economic), Gabriel Bengea, Carmen 
Burtucală (public), Costin Mihai (sport). Din august 2000 
pana in februarie 2001, cand isi inceteaza aparitia, 
saptamanal. (G.C.) 


VOICU, Constantin (23.X.1954, Voinesti, 
Dambovita) Profesor, poet, publicist. Studii primare si 
gimnaziale in comuna natala, apoi Scoala Normala din 
Campulung (1974), Facultatea de Stiinte Umaniste a 
Universităţii „Valahia” Târgovişte, specializarea geografie 
(2004). Învățător la şcolile din Călugăreni (Prahova), 
Răcari, Vulcana-Băi (Dâmboviţa), apoi la Târgovişte. 
Colaborează cu poezii, articole la „Dâmboviţa”, „Tribuna”, 
„Argeş”, „Scânteia tineretului”, „Suplimentul literar ar- 
tistic al Scânteii tineretului”, „Flacăra”, „Luceafărul, 
„Jurnal de Dâmboviţa”, „Glasul cetăţii”, „România Mare”, 
„Târgoviştea”, „Tricolorul”, „Legea lui Tepes”, „Litere”, 
„Curier” „Graiul Dâmboviţei”. Fondează şi conduce 
periodicul „Vulturul Basarab” (1994), „Tricolorul de 
Dâmboviţa” (1999), precum şi revista pentru copii 
„Căldăruşa cu bondari” (2003). Redactor-şef adjunct al 
revistei „Eroica”. Consilier judeţean în perioada 1992- 
2004. Vicepreşedinte al Filialei Dâmboviţa a Asociaţiei 

Nationale „Cultul Eroilor” (2007). Obține premii la 
Festivalul de Literatură ,Mostenirea Văcăreştilor” (1989), 
al revistei ,Arges” sau la Radio-Craiova (1982). Debut 
editorial, în volumul colectiv „Inscripţii în timp” (1983) cu 
pseudonimul Simache Porumbacu. Mai publică în 
culegerile colective „Columnă de victorii”, „Foc nestins”, 
„Diademe ale timpului nostru”. Autor al volumelor de 
versuri: „Zări de maramă pe Râul-Alb” (1999), ,Pulbere 
sacră” (2000), „Căldăruşa cu bondari” (2003), „Neamul 
florilor de tei” (2003), „Moartea mea de dragoste” (2004), 
„Hai la şcoală, boieri mari” (2005), „Cu lunile prin târg, 
alunecând” (2008). (V.P.) 


VOICULESCU, Corina (30.111.1978, Târgovişte) A 
absolvit Liceul „Ion Heliade-Rădulescu” din Târgovişte 
şi Facultatea de Istorie de la Universitatea Creştină 
„Dimitrie Cantemir” din Bucureşti; doctor în istorie la 
Universitatea „Valahia” din Târgovişte. Predă în unele 
şcoli din Dâmboviţa, apoi, şi în prezent, muzeograf la 
Complexul Naţional Muzeal „Curtea Domnească” din 
Târgovişte. Publică lucrări (cărți, studii, articole) vizând 
istoria Târgoviştei, a județului Dâmboviţa şi personalități 
politice româneşti. | s-a acordat Premiul „Valeriu Florin 
Dobrinescu” (2011) de către Muzeul Judeţean Argeş 
pentru lucrarea „Vintilă Brătianu — personalitatea si 
activitatea sa”. (G.C.) 


VOINESCU, lon (1885-1912) Artist, fotograf. A 
însoţit pe Virgil Drăghiceanu în cercetarea pe care a 
făcut-o, referitor la monumentele județului, pe care le-a 
imortalizat în fotografii de referință, cu mult talent şi 
simtire. (M.O.) 


VOINTA Ziar bilunar de politica, cultura, viata 
socială şi economică. A apărut în perioada 25 
octombrie 1934 — 15 martie 1937 sub coordonarea 
unui Comitet condus de avocatul liberal lon Irimescu- 
Cândeşti. Redacţia şi administraţia se aflau în 
Târgovişte, pe strada Traian Mosoiu, nr. 7. Ziarul dorea 
să fie ecoul celor nemulțumiți şi nedreptatiti: „Să se 
audă din vârf de Carpaţi la marginea ţării, că ţăranul, 
meseriaşul, negustorul, industriaşul, intelectualul, toți 
se prăpădesc mai mult din vina şi nepăsarea 
oamenilor, decât a vremurilor”. Scriu articole avocații 
lon lrimescu-Cândeşti şi Constantin S. lonescu, 
profesorul D. Nedea -— directorul Liceului ,,lenachita 
Văcărescu” ş.a. Sunt ilustrate aspecte variate ale 
situaţiei din Târgovişte si din tara: naţionalizarea 
subsolului, necazuri ale negustorilor, dezbateri privind 
Legea minelor, problematica învățământului, creații 
literare, balul Sfatului negustoresc, serbările şcolare, 
conferințele de la Sala de Arme susţinute de C. 
Dimitriu şi |.Al. Brătescu-Voineşti, muzică şi educație, 
sfaturi pentru săteni, fripturismul politic, viața culturală 
târgovişteană, scrisorile lui C.S. lonescu — fost primar 

şi senator către I.G. Duca, teme de istorie, sfaturi 
medicale, personalităţi locale sau nationale (lon 
Diaconescu, |.G. Duca, lonel Brătianu), rolul şefului, 
teme de călătorie pe Valea Dâmboviţei, oameni care 
au marcat comunitatea locală (preotul Isaia Popescu 
din Serbanesti), aspecte ale politicii externe, ştiri din 
tara ş.a. (M.C.) 


VOJEN, Victor (14.VII.1906, Târgovişte — ?) Avocat, 
om politic. Absolvent al Facultăţii de drept, comandant 
legionar în judeţul Dâmboviţa (1931-1937). A fost urmat 
la conducerea mişcării legionare de inginerul Victor 
Dragomirescu (1937-1938) şi de avocatul Aurel lonescu 
(1938-1941). După publicarea Jurnalului Consiliului de 
Miniştri din 9 decembrie 1933 prin care Garda de Fier 
era interzisă, Victor Vojen a fost arestat pe motiv că la 
perchezitia domiciliară i s-au găsit materiale de 
propagandă. În timpul regimului comunist a fost 
condamnat şi închis între anii 1957-1962, fiind găsit 
vinovat de activitate legionară. (M.C.) 


VORNICUL TÂRGOVIŞTEI Era reprezentantul 
domnului la Târgovişte, care prelua rolul ispravnicului 
de scaun. Instituţia s-a conturat în ceea ce privea 
atribuţiile şi importanţa sa în timpul lui Constantin 
Brâncoveanu, acesta devenind „vel (mare) vornic”. A fost 
înfiinţată probabil după 1626 când Târgoviştea n-a mai 
fost reşedinţa principală întrucât între 1639-1660, când 
Târgovişte a revenit principală reşedinţă, nu sunt 
menţionaţi. Documentele amintesc prezența dregatorilor: 
„jupan Gheorghe vornicul i Nestor logofăt, ispravnici ai 
scaunului Târgovişte” (1630), „jupan Crâsteian vornicul, 
Chircă Rudeanu” (1664), „Stoica fost mare aga” (1669), 
„Stroe logofătul Ludescu... judecătoriul de la Scaunul 
Târgoviştei”, „Pascale vornicul ot Târgovişte” (1682- 
1700), „Grigore Brâncoveanu” (1701), „Radu sin Hrizea 
Popescu” (1717), „Bârcă Cojăscu” (1720), „Drăghici 
Bălăceanu, Constantin Contescu” (1722), „Gavriil 
Drugănescu” (1723), „Petru Obedeanu” (1724), „Mihai 
Bărbătescu” (1732-1739), „Ştefan Văcărescu” (1742), 
„Ştefan Brezoianu” (1745), „Grigoraşcu Razu” (1748- 
1751), „lanache Halepliu” (1749, 1755), ,Stavru” (1752). 
În a doua jumătate a secolului al XVIII-lea ştirile despre 
vornicii de Târgovişte au devenit tot mai rare, fiind amintiți 
Radu Cantacuzino (1768), Matei Cocorăscu (1774). 
Ulterior nu mai sunt amintiţi, atribuţiile lor fiind preluate 
de izpravnicii judeţului. (M.O.) 


VRABIE, Sandut (10.VIII.1968, Târgovişte) 
Modelism, Rachetomodelism. Legitimat la Metalul 
Târgovişte (19985-1994). În 1994 la Campionatele 
mondiale a făcut parte din echipele care au ocupat locul 
4 în probele „rachetomodele de altitudine, clasa S1B” 
şi „rachetoplane, clasa S4B”. A câştigat, în 1993, 
medalia de bronz Campionatele europene (durată cu 

streamer, clasa S6A, pe echipe). Multiplu medaliat la 
campionatele naţionale (diferite probe). Primul titlu de 
campion national, la juniori, l-a obținut în anul 1986. 
Maestru al sportului. (A.B.) 


VRABIESCU, lon (9.111.1947, Văleni Dâmboviţa, 
Dâmboviţa — 21.V.1996, Târgovişte) Profesor, poet, 
publicist. Studii primare şi gimnaziale în satul natal, 
urmate de cele liceale la Câmpulung. Urmează cursurile 
Facultăţii de Limba şi Literatura Română, la Piteşti şi 
Bucureşti. Profesor în comuna Pânceşti (Bacău), apoi 
la şcoli târgoviştene. O lungă perioadă de timp director 
al Şcolii „Smaranda Gheorghiu” din Târgovişte. Debut 
cu poezie în revista „Steaua” (Cluj, 1986). Publică spo- 
radic şi în presa locală. Exigent în privinţa formei de 
expresie, răpus de o boală necruțătoare în plină 
maturitate creatoare, lasă numeroase poezii în diferite 
grade de cizelare şi forme de expresie. Vor fi strânse 
postum în volumul „Crai negru” de către editorul Mihai 
Stan. (VP) 


VREMEA NOUĂ Gazeta a P.N.L. din judeţul 
Dâmboviţa. Apare în perioada 30 ianuarie — 13 februarie 
1921, sub conducerea unui Comitet. Îşi avea redacţia şi 
administraţia în Târgovişte, strada Primăverii, nr. 7. Scopul 
gazetei era „lupta pentru consolidarea țării bazată pe ideea 
națională, pe o democratizare cât mai largă a instituţiilor 
ei prin ordine, muncă şi înfrățire socială”. În paginile sale 
scriu articole Grigore Tollea, Ilie Angelescu, dr. A. Iliescu, 
lon Alexanrescu, Ghica Diculescu, profesorii N. Filip şi 
|. Diaconescu. Tematica abordată este preponderent 
politică: situația politică din județ, realizări şi succese 
liberale, întâlnirile unor fruntaşi politici ai P.N.L. (Polizu 
Dragomirescu, Grigore Tollea, C.S. lonescu, Irimescu- 
Candesti ş.a.) cu cetățenii, polemici politice locale, 
analiza unor proiecte de legi, întrunirile P.N.L. din 
Târgovişte. De asemenea, sunt abordate şi alte aspecte 
de interes cetatenesc: aniversări istorice, sănătatea 
publică, sfaturi practice, activitatea Cercului Studenţesc 
Democrat. Titluri de articole: „Politica”, „Un nou ideal’, 
„Pământ şi drept de vot” ş.a. (M.C.) 


VREMEA NOUĂ Gazetă a Partidului Naţional 
Țărănesc din Dâmboviţa, apare la Târgovişte între 1 
februarie 1927 şi 15 februarie 1938. Tipografia Noua, 
loan N. Negoescu. De la nr. 7 din 1 mai 1929 cu 
subtitlul „apare la 1 şi 15 ale fiecărei luni”. Îşi schimbă 
de mai multe ori tipografia: Dâmboviţa (1931), Viitorul. 
Petre G. Popescu (1931), Lupta. N. Stroilă (1928, 
Bucureşti), Tipografiile Române Unite (1929, Bucureşti). 
Un număr al gazetei (50, 1 iulie 1934) reproduce din 
discursul lui Cezar Spineanu la Congresul general al 
Partidului Naţional Țărănesc Dâmboviţa, din 14 iunie 
1934: „Votul universal nu este încă în folosul celor multi. 
Nu suntem încă stăpânii forțelor economice. Taranimea 

nu ştie să folosească încă votul universal şi 
împroprietărirea. Avem lângă noi, în Dâmboviţa, o bogăţie 
fabuloasă: petrolul. Proprietarii sunt fără pricepere. 
Samsarii jefuiesc ca în codrii Vlăsiei. De ţinuturile 
Târgoviştei sunt legate şi clipele de glorie ale trecutului 
nostru istoric, dar şi cele dureroase ale țărănimii. Azi 
nu putem consolida România Mare, decât prin ridicarea 
țărănimii la viata de stat. Să fim disciplinati şi fara 
preget să fim alături de conducerea partidului nostru. 
Sunt vremuri de luptă”. (V.P.) 


VULTURUL BASARAB Periodic editat de Consiliul 
Judeţean Dâmboviţa al Partidului România Mare; apare 

în iulie 1994 într-o primă serie până în mai — iunie 1995; 
în serie nouă apare din luna mai 2002 până în februarie 
2003. Colectivul de redacţie: Constantin Voicu, director/ 
fondator; Corneliu Voica, redactor-şef/fondator; redactori 
colaboratori: lon Bruneanu, Dumitru Barbu, Maria Mititelu, 
Dumitru Badea, Marin Petre Constantin, Corneliu Vrabie, 
lonut Corneliu Voica, llie Marcu, Vasile Horga, Marian 
lonescu, lon Ciurlau, Dumitru Gherghescu, lulică Matei, 
Roxana Miculescu, colaborator/fondator lon Românul/ 
George Coandă. Rubrici permanente: „Turnul de con- 
trol”, „Reportaj din infernul de lângă noi”, „Faţa nevăzută 
a corupției”, „La cumpăna de vremuri”, „Comentariul lunii”, 
„Obiectiv politic”. (G.C.) 


WALTER, Balthazar (sf. sec. XVI — încep. sec. 
XVII) Poet de expresie latină. Originar din Silezia. În 
vara anului 1597 a făcut parte din delegația diplomatică 
poloneză condusă de Stanislav Golski, la curtea din 
Târgovişte a lui Mihai Viteazul, la sfârşitul acestei 
misiuni diplomatice, întors în Silezia, va da manuscrisul 
cronicii scrise la Târgovişte, pentru a fi tipărit de 
municipalitatea oraşului Gorlitz, în 1599. Titlul cronicii: 
„Brevis et vera descriptio rerum ab illust...”. Textul 
cronicii româneşti, tradus în polonă, i-a fost dat lui 
Balthazar Walter de către Andrei Tarnowski, diplomat 
polonez aflat în trecere pe la Curtea Domnească din 
Târgovişte. Autorul cronicii a mai scris în timpul şederii 
la Târgovişte, citindu-le în fata Curţii, o epigramă şi o 
elegie dedicată zilei onomastice a fiului lui Mihai 
Viteazul, prinţul Pătraşcu. (V.P.) 


ZALHANALE in sec. al XIX-lea meşteşugul se 
practica în ateliere mari cu caracter manufacturier 
denumite zalhanale. La 1810 este amintită zalhanaua 
lui Tolea Hagi loan pe râul lalomita care a fost 
reconstruită la 1834 de soția sa, Elenca Toluaia. Tolea 
Hagi loan şi Constantin Vamesul în 1831 au încheiat 
un contract cu magistratul oraşului pentru 
aprovizionarea cu carne proaspătă şi de bună calitate 
a orăşenilor. În 1834 este menţionată construcția 
zalhanalei lui lanache Bădulescu de pe râul Ialomiţa. 
La 1830 în cuprinsul oraşului existau patru zalhanale în 
care se sacrificau boi, vaci, capre, oi. Cea mai cunoscută 
zalhana era a lui Pavel Bănică situată pe lazul Morilor. 
Zalhanalele ocupau un loc important în economia 
oraşului şi începând cu anul 1837 au fost instalate pe 
lazul Morilor, pe lalomita sau pe apa Ilfovului, deoarece 
erau unități industriale poluante. O altă zalhana, a lui 
Grigore Popescu, este menţionată la 1851 în mahalaua 
sârbilor. La sf. sec. XIX-lea, ca urmare a modernizării 
oraşului, se impunea desființarea zalhanalelor neigienice 
şi construirea unui abator. (G.T./ C.V.) 


ZALHANA MODERNĂ - ABATORUL Procesul de 
modernizare a oraşului de la sf. sec. al XIX-lea impunea 
construirea unui abator pentru înlăturarea zalhanalelor 
neigienice. Construirea acestui obiectiv a fost discutată 
în şedinţa consiliului comunal din 14 aprilie 1880, 
hotărându-se alocarea de fonduri, alegerea terenului şi 
întocmirea planurilor necesare. Construcţia a fost 
realizată în 1893 şi de-a lungul timpului s-au adus unele 
îmbunătățiri. În 1905 a fost amenajat un abator pentru 
animale mici, iar în 1912 se punea problema amenajării 
unui abator pentru porci. În perioada interbelică abatorul 
a fost modernizat întocmindu-se planuri şi devize pentru 
un grajd de vite, unul de porci, două pavilioane de tăiat 
porci şi vite mari. Modernizarea a fost făcută după 
planurile lui losif Gall, şeful serviciului tehnic, în timpul 
primarului V. Kercea (1933). Licitarea construirii 
abatorului a fost câştigată de Gavril Farcaş, iar abatorul 

a fost dotat cu frigidere la propunerea ing. Dan 
Ghidălescu, expert în abatoare. (G.T./ C.V.) 


ZĂTREANU, Stan (1895, Ghinesti, Dâmboviţa — 
1949), Locotenentul-colonel. A urmat Şcoala Militară 
de Ofițeri de Infanterie, pe care o termina în 1916 obținând 
gradul de sublocotenent. A fost repartizat la Regimentul 
22 Infanterie Dâmboviţa, al cărui comandant era 
Gheorghe Georgescu (socrul său), cu care a participat 
la Primul Război Mondial. În 1931 a fost încadrat la 
Regimentul Care de Luptă, fiind avansat în iunie 1940 
la gradul de locotenent-colonel. A participat cu 
regimentul la război în Campania de Est, răspunzând 
de sectorul administrativ. În luptele de apărare a 
Capitalei (23-31 aug. 1944) tanchistii damboviteni de 
sub conducerea sa au constituit elementele de 
încredere în organizarea şi izbânda actului de la 23 aug. 
1944, răspunzând prompt ordinelor regelui Mihai |, de 
întoarcerea armelor împotriva Germaniei şi contribuind 
decisiv la eliberarea Capitalei. După 23 aug. primea 
comanda Regimentului 2 Care de Luptă, cu care a 
participat la luptele de eliberare a Cehoslovaciei şi 
Austriei de Nord. Faptele de arme ale acestui regiment, 
în special cele privind forțarea cursurilor de apă Gron, 
Nitra, Moravia au fost elogiate prin ordine de zi ale 
ministrului de război, generalul de corp de armată 
Constantin Vasiliu Răşcanu şi de mareşalul Stalin, 
comandantul suprem al armatei sovietice. Pentru modul 
deosebit cum a organizat şi condus lupta Regimentului 
2 Care de Luptă, a fost felicitat împreună cu unitatea 
sa, prin 4 ordine de zi ale comandantului sovietic, 
precum şi prin ordine de zi date de eşaloanele sovietice 
şi române. A fost decorat de ordinele Corana României 
clasa a Ill-a cu spade, steaua României clasa a IV-a cu 
spade şi înaltul ordin Mihai Viteazul clasa a Ill-a cu 
spade. (G.T./ C.V.) 


ZBANT, Adriana (27.V.1972 — 9.1.1992, Târgovişte) 
Atleta. Legitimată la „Clubul Sportiv” Târgovişte (1987-1991). 

Campioană balcanică la juniori (1991, 1500 m). 
Campioană naţională la juniori (1991, 800 m). Maestră 
a sportului (1989). Recordurile personale: 800 m 
(2.03.91, 1991), 1500 m (4.16.16, 1990). (A.B.) 


ZIEGLER, Costache Este cel care în 1856 a convins 
pe boierul Nicolea Băleanu să-şi doneze casele din 
Târgovişte pentru înființarea unui spital. (G.T./ C.V.) 


ZILELE CETĂȚII La 1 aprilie 1988 se desfăşoară 
prima ediţie a acestei manifestări culturale complexe 
din iniţiativa lui lon Gavrilă, preşedinte al Comitetului de 
Cultură şi Educaţie Socialistă al Municipiului Târgovişte. 
Locul de desfăşurare: Casa de Cultură a municipiului 
Târgovişte. În program: spectacole ale formațiilor 
artistice; o gală a filmului documentar; jurnale vorbite: 
„Târgovişte pe verticala arhitecturală a prezentului şi 
viitorului” şi „Presa locală de la primul ziar târgoviştean 
«Kindia» la ziarul «Dambovita»”; vernisajul editurilor 
„Minerva”, „Tehnică”, „Ştiinţifică şi Enciclopedică”. În anul 
următor (1989) manifestarea este continuată de „Mesaje 
târgoviştene în timp”, pe 15 aprilie, în aceeaşi 
organizare. În program au figurat: simpozioane, mese 
rotunde, expoziţii de arte plastice, de filatelie şi 
maximafilie, gala filmului documentar dedicat 
Târgoviştei, un spectacol de muzică şi poezie prilejuit 
de centenarul comemorării lui Mihai Eminescu, colocviul 
revistei „Contemporanu!”, „Ziua cântecului, dansului şi 
portului popular”. (G.C.) 


ZISSU, Mihai (1895-1950) Fotograf. A avutun ate- 
lier fotografic în centrul oraşului unde a lucrat în „perioada 
interbelică... fotografii de bună calitate” (D. Nicolin). În 


perioada Primului Război, mobilizat în armata română, 
a realizat un album de fotografii în care prezintă scene 
şi dispozitive de luptă deosebit de interesante, care a 
fost donat muzeului. (M.O.) 


ZIUA TÂRGOVIŞTEI Ca urmare a hotărârii 
Consiliului Local al municipiului şi a unei largi consultări 
publice şi cu specialişti în domeniul istoriei culturii şi 
civilizației, la 8 septembrie, cu prilejul praznicului Naşterii 
Maicii Domnului, devenită, astfel, patroana spirituală a 
străvechii cetăți voievodale, are loc prima sărbătoare a 
Zilei Târgoviştei. ÎPS dr. Vasile Costin, arhiepiscop al 
Târgoviştei, oficiază un TeDeum în Catedrala 
arhiepiscopală, desfăşurându-se, apoi, un complex de 
manifestări cultural-artistice. În anii următori deviza Zilei 
va fi „Cetatea inimii mele” şi programului i se va fi adăugat 
un pelerinaj de la Catedrală la Primărie, acordarea în 
şedinţa solemnă a Consiliului Local a titlului de „Cetăţean 
de Onoare” şi s-a mărit spaţiul de manifestare cultural- 
artistică şi sportivă la o săptămână. (G.C.) 


ZOIADE, loan (1840-1910, Târgovişte) A fost primar 
între 7 mai 1869 — 7 mai 1871. S-a aflat în fruntea 
delegaţiei care a înmânat petiția domnitorului Carol | în 
care îşi arătau nemulțumirea că oraşul Târgovişte nu 
se număra printre localitățile pentru care urma să se 
construiască o cale ferată. A întâmpinat pe Carol | însoțit 
de soţia sa (16 iunie 1870), care inspectase cum se 
executau lucrările la şoseaua Târgovişte-Sinaia. Cu 
această ocazie Carol | a donat o sumă de bani pentru 
construirea unei fântâni, care urma să poarte numele 
principesei şi a încurajat lucrările de refacere a 
Mitropoliei. (M.O.) 

MANAFU-Târgovişte, AL. Cavaleria Română — arta, credinţă, spirit, tradiție, Bucuresti, Editura Centrului 

Dâmboviţa, 1973. 

ZMIUREANU, R., Contribuţii la dezvoltarea industriei petroliere, Bucureşti, Editura Cartea Românească, 1931. 


== Călători străini despre Țările Romane. Vol. |, Bucureşti, Editura Ştiinţifică, 1968. Vol. îngrijit de 
Maria Holban ° Vol. II, Bucuresti, Editura Ştiinţifică, 1970. Vol. îngrijit de Maria Holban + Vol. III, 
Bucureşti, Editura Ştiinţifică, 1971. Vol. îngrijit de Maria Holban, M.M. Alexandrescu-Dersca Bulgarul, 
Paul Cernovodeanu * Vol. IV, Bucuresti, Editura Ştiinţifică, 1972. Vol. îngrijit de Maria Holban, 
M.M. Alexandrescu-Dersca Bulgarul, Paul Cernovodeanu * Vol. V, Bucureşti, Editura Ştiinţifică, 
1973. Vol. îngrijit de Maria Holban, M.M. Alexandrescu-Dersca Bulgarul, Paul Cernovodeanu * 
Vol. VI, Bucuresti, Editura Ştiinţifică şi Enciclopedică, 1976. Vol. îngrijit de M.M. Alexandrescu- 
Dersca Bulgarul, Mustafa Ali Mehmet * Vol. VII, Bucureşti, Editura Stiintifica şi Enciclopedică, 
1980. Vol. îngrijit de Maria Holban, M.M. Alexandrescu-Dersca Bulgarul, Paul Cernovodeanu o 
Vol. VIII, Bucureşti, Editura Ştiinţifică şi Enciclopedică, 1983. Vol. îngrijit de Maria Holban, M.M. 
Alexandrescu-Dersca Bulgarul, Paul Cernovodeanu ° Vol. IX, Bucureşti, Editura Academiei Române, 
1997. Vol. îngrijit de Maria Holban, M.M. Alexandrescu-Dersca Bulgarul, Paul Cernovodeanu. 


*** Călători străini despre Țările Române în sec. al XIX-lea. Serie nouă. Vol. |, Bucureşti, Editura 
Academiei Române, 2004. Redactor responsabil Paul Cernovodeanu ° Serie nouă. Vol. II, Bucuresti, 
Editura Academiei Române, 2005. Coordonatori: Paul Cernovodeanu, Daniela Busă • Serie noua. 
Vol. III, Bucureşti, Editura Academiei Române, 2006. Coordonatorul volumului Daniela Buşă ° 
Serie nouă. Vol. IV, Bucureşti, Editura Academiei Române, 2007. Coordonator Daniela Buşă. 


*** Cronicari munteni, vol. I-II, Bucureşti, Editura pentru Literatură, 1961. 


*** Dicţionarul general al literaturii române, Academia Română, coordonator general Eugen Simion, 
vol. | (A-B), vol. II (C-D), Bucureşti, Editura Univers Enciclopedic, 2004. 


*** Dicţionarul literaturii române de la origini până la 1900. Bucureşti, Editura Academiei, 1979. 
*** Dicţionarul personalităţilor publice-politice, Bucureşti, Editura Holding Reporter, 1993. 
*** Enciclopedia educației fizice şi sportului din România, Bucureşti, Editura Aramis, 2002. 


*** Expozitiunea generală a României 1906, Călăuza oficială şi Catalogul expoziției autorizat de 
Comisariatul general, Bucureşti, Atelierele Socec, 1906. 


*** Enciclopedia română. Minerva. Cluj, Editura Comitetului de redacţie al Enciclopediei române 
Minerva, 1930. 


*** Geografia României, vol. |, Editura Academiei R.S.R., 1983. 

*** Istoria literaturii române, vol. I-III, Bucureşti, Editura Academiei, 1964-1973. 
*** Istoria României, vol. II — III, Bucuresti, Editura Academiei R.S.R., 1962. 
*** Istoria României în date, Bucureşti, Editura Enciclopedică Română, 1971. 
*** Istoria românilor, vol. VII, tom II, Bucureşti, Editura Enciclopedică, 2003. 


*** Literatura română veche (1402-1647), vol. I-II, Introducere, ediţie îngrijită şi note de G. Mihăilă şi 
Dan Zamfirescu, Bucureşti, Editura Tineretului, 1969. 

de Arte Grafice, 1942. 


BABEU, P.; BABEU, A. Ghid de Radio Orientare (A.R.D.F.), Târgovişte, Valahia University Press, 2010. 


BÂRLEA, Petre Gheorghe. O româncă spre Polul Nord — pe urmele Smarandei Gheorghiu, Bucureşti, 

BÂRLEA, Petre Gheorghe. Pe urmele lui Grigore Alexandrescu, Editura Sport-Turism, Bucureşti, 1984. 
BARAGAU, Florin. Monografia comunei Ocnita-Dambovita, Târgovişte, 2006. 


BRANDUS, Victor. Figuri de cărturari şi artişti în Târgovişte. Târgovişte, Comitetul de Cultură al județului 
Dâmboviţa, 1982. 


BRANDUS, Victor. Pagini din activitatea corală târgovişteană, Bucureşti, Tipografia Universităţii, 1974. 

COANDĂ, George. Valahia. Istoria unei universități, Târgovişte, Editura Bibliotheca, 2002. 

COANDĂ, George. O cetate, o patrie. Ediţia nevarietur, Târgovişte, Editura Bibliotheca, 2005. 

COANDĂ, George. /storia Târgoviştei. Cronologie enciclopedică, ediţia a Il-a, Editura Bibliotheca, 
Târgovişte, 2007. 

CODREANU, Aureliu Uzina de Utilaj Petrolier Târgovişte, 1972. 


CONDREA, Constantin; DOBRIN, Pârvan. Arhivele județului Dâmboviţa. Trecut şi prezent, Târgovişte; 
D.J.A.N., 2003. 


CONDREA, Constantin; DOBRIN, Pârvan; GRIGORESCU, Lucian; STAN, Mihai. 1987-1977. 
Centenar. Primăria oraşului Târgovişte, Târgovişte, Editura Bibliotheca, 1997. 


CONDURATEANU, D.P. Dicţionarul geografic al judeţului Dâmboviţa, Bucuresti, 1900. 


CONSTANTIN, Voicu. Potențialul climatic al regiunii carpatice şi subcarpatice dintre Valea Dâmboviţei 
şi Valea Buzăului, Târgovişte, Universitatea „Valahia”, 2004. 


CONSTANTINESCU, Nicolae; IONESCU, Corneliu; RĂDULESCU, Venera; DIACONESCU, PETRU 
Virgil. Târgovişte reşedinţa voievodală 1400-1700. Cercetări arheologice (1961-1986), Târgovişte, 
Editura Cetatea de Scaun, 2009. 


CURCULESCU, Marian. Politica şi istoria în Dâmboviţa interbelică între anii 1918-1947, Restituiri, 
Editura Times, Bucureşti, 1993. 


CURCULESCU, Marian. Politică şi istorie în Dâmboviţa interbelică, Bucureşti, Editura Times, 1996. 


CURCULESCU, Marian; OPROIU, Mihai. /storia Partidului Naţional Țărănesc în judeţul Dâmbovita, 
Târgovişte, Editura Pildner & Pildner, 2007. 


DEFTU, Florica Învățământul dâmboviţean în rapoartele inspectorilor şcolari de la începuturi şi până 
la 1920, vol. II, Editura Macarie, Târgovişte, 1998. 


DEFTU, Florica. Învățământul târgoviştean între anii 1948-2003, Târgovişte, Editura LVS Crepuscul, 2003. 


DOBJANSCHI, Ana; GEORGESCU, Maria. Icoane din Târgovişte. Secolele XVI-XIX, Bucuresti, Editura 
DAIM, 1998. 

de Scaun, 2002. 


DRAGOMIR, Florin; PETRESCU, Victor. Lectura publică târgovişteană. Traditie şi actualitate. 
Târgovişte, Editura Domino, 1998. 


DRĂGHICEANU, Virgiliu Călăuza monumentelor istorice din județul Dâmboviţa, Târgovişte, 1907. 


DRĂGHICI, C. Colegiul National lenăchiță Văcărescu Târgovişte. Monografie 1974-2004, Târgovişte, 
Editura LVS Crepuscul, 2005. 


DUMITRU, Dragos Mircea I.; POPESCU, Mihai Gabriel. Dâmboviţa. 1810-2010. Micromonografii. 
Documente, Târgovişte, Editura Bibliotheca, 2010. 


ERICH, Agnes; OPROIU, Mihai. Cultura medievală târgovişteană, Târgovişte, Editura Transversal, 2008. 

GAVRILĂ, lon. Destin într-un timp dogmatic. lon Gavrilă in dialog cu Mihai Stan, Târgovişte, Editura 
Bibliotheca, 2006. 


GEORGESCU, Maria. Lapidarium din Târgovişte. Secolele XV-XIX, Bucureşti, Editura Daim, 2002. 


GEORGESCU, Maria. Târgovişte — itinerarii medievale şi moderne, vol. I-II, Târgovişte, Editura Sfinx 

MANAFU-TÂRGOVIŞTE, Alexandru. Un secol de viata — generalul de divizie Victor Isăceanu, Bucuresti, 
Editura Per Omnes Artes, 1997. 


MANAFU-TÂRGOVIŞTE, Alexandru; UCRAIN, Constantin. Damboviteni la datorie. Bucureşti, Editura 
Nelmaco, 2003. 


MIHĂESCU, G. Dâmboviţa — ghid turistic al judeţului, Bucureşti, Editura Sport-Turism, 1978. 


MIHĂESCU, G.; FRUCHTER, E.; MANOLESCU, C. Târgovişte. Ghid de oraş, Bucureşti, Editura Sport- 
Turism, 1982. 


MIHĂILESCU, A., Buletinul oficial al Camerei de Comerţ şi Industrie, Târgovişte, Tipografia loan M. 
Negoescu, 1932. 


MOISESCU, Cristian. Târgovişte. Monumentele istorice şi de artă, Bucureşti, Editura Meridiane, 1979. 


NEGOESCU, lon. /storia şcoalelor din Târgovişte. Târgovişte, Tipografia Dâmboviţa, Elena, |. Gh. 
Pârvulescu, 1933. 


NICOLIN, lon. /storicul Regimentului III Dâmboviţa nr. 22, Târgovişte, 1930. 
NICOLIN, Theodor. Periplu târgoviştean, vol. I-II, Târgovişte, Editura Bibliotheca, 2004, 2005. 


NITULESCU, Gabriela. Cartea tipărită la Târgovişte şi Renaşterea românească, Târgovişte, Editura 
Bibliotheca, 2009. 


OPROIU, M. Târgovişte — două decenii de democrație 1918-1938, Târgovişte, Editura Transversal, 
2005. 


OPROIU, Mihai. Târgovişte, vol. |: 1600-1848, Târgovişte, Editura Bibliotheca, 1999. 
OPROIU, Mihai; MANOLESCU, Constantin. Stampe târgoviştene, Bucureşti, Editura Demiurg, 1996. 


OPROIU, Mihai; MOTOC, Honorius; CURCULESCU, Marian. Dâmboviţa. Localităţi şi monumente, 
Târgovişte, Editura Transversal, 2006. 


OPROIU, Mihai; DOBRIN, Pârvan. Târgovişte, vol. Il: 1821-1918, Târgovişte, Editura Bibliotheca, 2001. 
OPROIU, Mihai; SAMOILĂ, Eduardt. 33 voievozi de Târgovişte, Târgovişte, Editura Transversal, 2009. 


PARASCHIVA, Serghie; PETRESCU, Victor. Catalogul periodicelor dambovitene, Târgovişte, Biblioteca 
Județeană Dâmboviţa, 1982. 


PÂRN UTA, Gheorghe. Începuturile culturii şi învățământului în judeţul Dâmboviţa. Târgovişte, Comitetul 
de Cultură al Judeţului Dâmboviţa, 1972. 


PĂUN, Costică. Clima județului Dâmbovița, Târgovişte, Editura Oraj, 2001. 


PEHOIU, Gica. Câmpia Înaltă a Târgoviştei — studiu de geografie umană şi economică, Târgovişte, 
Editura Cetatea de Scaun, 2003. 


PETRESCU, Benone lon Târgoviştea în vitralii, Târgovişte, Editura Domino, 2003. 
PETRESCU, I.D. Târgovişte. Schite istorice şi topografice, Târgovişte, Tipografia „Viitorul”, 1888. 


PETRESCU, Victor. Moştenirea Văcăreştilor. Din istoria unui festival de literatură, Târgovişte, Editura 
Bibliotheca, 2008. 


PETRESCU, Victor Scriitori şi publicişti dâmboviţeni. 1900-2004, Târgovişte, Editura Bibliotheca, 2005. 


PETRESCU, Victor; ERICH, Agnes. Învățământ biblioteconomic la Târgovişte, Târgovişte, Editura 
Cetatea de Scaun, 2007. 

PETRESCU, Victor; GHILIMESCU, Ştefan lon. Moştenirea Văcăreştilor. Memoria unui festival de 
literatură. Târgovişte, Editura Bibliotheca, 1998. 

PETRESCU, Victor; OPROIU, Mihai; MANOLESCU, Constantin. Târgoviştea culturală, Târgovişte, 
Editura Bibliotheca, 2000. 


PETRESCU, Victor; PARASCHIVA, Serghie. Dicţionar de literatură al județului Dâmboviţa. 1508- 
1998. Târgovişte, Editura Bibliotheca, 1999. 

PETRESCU, Victor; STAN, Mihai. Mihai Viteazul. În memoria urmaşilor, Târgovişte, Editura 
Bibliotheca, 2001. 


PETRESCU, Victor; STAN, Mihai. Târgovişte. Călători străini. Cronicari. Sec. XV-XIX, Târgovişte, 
Editura Bibliotheca, 2009. 


PETRESCU, Victor; STAN, Mihai. Târgovişte în literatură, Târgovişte, Editura Bibliotheca, 2011. 


PETRESCU, Victor; STOICA, Daniela; ANDREESCU, Vladut. Ghidul bibliotecilor din județul 
Dâmboviţa, Târgovişte, Editura Bibliotheca, 2007. 


POPESCU, Corneliu. Bulevardul Castanilor, Târgovişte, Editura Bibliotheca, 2005. 
POPESCU, Mihai Gabriel. Memoria dascălilor noştri, vol. |, Târgovişte, Editura Macarie, 1998. 


POPESCU, Mihai Gabriel. Memoria dascălilor nostri, vol. II-V, Târgovişte, Editura Bibliotheca, 1998, 
1999, 2000, 2003. 


POPESCU, Mihai Gabriel. Dâmboviţa 2002, Micromonografii, Târgovişte, Editura Bibliotheca, 2002. 


POPESCU, Mihai Gabriel. Pagini la o istorie a pădurii dambovitene, Târgovişte, Editura 
Bibliotheca, 2002. 


POPESCU, Mihai Gabriel. Pagini la istoria culturii dambovitene, Târgovişte, Editura Bibliotheca, 2004. 


POTRA, George. Tezaurul documentar al județului Dâmboviţa (1418-1800), Muzeul Judeţean 
Dâmboviţa, 1972. 


ROBOIU, N.; Enescu, S. Şoimii de la Mănăstirea Dealul. Bucuresti, 1993. 


SENCOVICI, Mihaela. Studiu geografic al mediului în Câmpia Târgoviştei, Târgovişte, Editura Trans- 
versal, 2010. 


SIMION, Teodor; SIMION, Maria. Mic dicționar de toponime dambovitene, Bucureşti, Editura Roza 
Vânturilor, 1999. 


SIMIONESCU, Mircea Horia. Târgovişte, scurt excurs sentimental, Târgovişte, Editura Bibliotheca, 1999. 


SIMONESCU, Dan; PETRESCU, Victor. Târgovişte, vechi centru tipografic românesc. Târgovişte, 
Muzeul Județean Dâmboviţa, 1972. 


SIMONESCU, Dan; BULUTA, Gheorghe; PETRESCU, Victor. Targoviste, vechi centru tipografic 
românesc, Târgovişte, Editura Bibliotheca, 2008. 


STOICESCU, Nicolae; OPROIU, Mihai (coordonator). Dicţionarul istoric al localităților din judeţul 
Dâmboviţa, Târgovişte, 1983 

STOICESCU, Nicolae; MOISESCU, Cristian. Târgoviştea şi monumentele sale, Bucureşti, Editura 
Litera, 1976. 


VASILIU, Teodor. /storia Crizantemei de Aur, Târgovişte, ARTPRESS, 2008. 
VASILIU, lon. Târgovişte, Bucureşti, Editura Meridian, 1969. 


VESELIU, George Toma. Monografia comunei Ocniţa. Ocnița — Scaun Domnescu, Târgovişte, 
Editura Bibliotheca, 2007. 


VESELIU, George Toma. Monografia comunei Răzvad. Răzvad — Vatră Voievodală, Târgovişte, Editura 
Bibliotheca, 2007. 


*** Almanah Mihai Eminescu, ediţie îngrijită de Mihail |. Vlad, Târgovişte, Editura Macarie, 2004. 

*** Biserici şi mănăstiri. Monumente istorice reprezentative, Arhiepiscopia Târgovişte, Bucureşti, Asa, 2008. 

*** Cartea pământului, culegere de legende şi tradiţii istorice din Dâmboviţa, ediție îngrijită de Constantin 
Manolescu, Târgovişte, [s.n.], 1981. 

*** Centenarul liniei de cale ferată Titu-Târgovişte 1884-1984, Târgovişte, 1984 

*** Dâmboviţa — potential natural, uman şi turistic, Târgovişte, Editura Cetatea de Scaun, 2002. 

*** Dâmbovița. Monografie, Bucureşti, Editura Sport-Turism, 1980. 

*** File de monografie. Judeţul Dâmboviţa, Consiliul Popular Dâmboviţa, 1970. 

*** Legende populare din Dâmboviţa: culegere de folclor, ediție îngrijită de Alexandru Nicolescu 
Târgovişte, Editura Bibliotheca, 2000. 

*** Legende populare româneşti: antologie, ediţie îngrijită de Alexandru Nicolescu Târgovişte, Editura 
Bibliotheca, 2003. 

*** Liceul lenăchiţă Văcărescu: monografie. 1874-1974. Târgovişte. Casa Corpului Didactic Dâmboviţa, 
1974. 


** Localitățile judeţului Dâmboviţa, Târgovişte, [s.n.], 1971. 

*** Semne de frumuseți şi iubiri de Dumnezeu. Mănăstiri şi biserici reprezentative din Arhiepiscopia 
Târgoviştei. 

*** Târgovişte, cetate a culturii româneşti, Partea |. Lucrările Sesiunii Ştiinţifice din 21-23 decembrie 
1972. Târgovişte, Muzeul Judeţean Dâmboviţa, 1974. 


*** Târgovişte — File de monografie, Târgovişte, Comitetul de Cultură al Municipiului, 1977. 

*** Târgovişte — veche Cetate de scaun, azi oraş modern (album), Bucureşti, Alcor Edimpex SRL, 1999. 
*** Târgovişte (album), editor Consiliul Local şi Primăria Municipiului Târgovişte, 2005. 

*** Târgovişte. Cetatea celor 33 de voievozi, Pliant, Primăria Târgovişte, 2006. 


Publicaţii 


Colecţia „Ancheta” (1934-1946); Colecţia „Chemarea” (1944-1949); Colecţia „Uzina şi Ogorul” 
(1949-1964); Colecţia ,Dambovita” (1968-2010); Colecţia „Jurnal de Dâmboviţa” (1994-2010); 
Colecţia „Impact” (2005-2010); Colecţia „Eroica” (1998-2010); Colecţia „Curier” (1994-2010); 
Colecţia ,Litere” (2000-2010); Colecţia „Armonia” (2005-2008); Colecţia „Valachica” (1969-2010); 
Colecţia „Astronautica” (1968-2010); Colecţia „Vlăstarul” (1970-1980); Colecţia „Realitatea 
damboviteana” (1997-2000); Colecţia „Târgoviştea” (1939-1940); 


Fonduri arhivă 


Arhivele Nationale Istorice Centrale (ANIC) fondurile: M.A.I. - Comunale, 1845. Mitropolia Bucuresti. 
Vornicia din Lăuntru. Manuscrise. Mănăstirile: Câmpulung, Radu-Voda, Mitropolia Târgovişte. Ministerul 
Industriei şi Comerţului; Banca Vulturul Târgovişte, 1927-1928; Federala Băncilor Populare 
Dâmboviţa, 1912-1948; Camera de Comert şi Industrie, 1928-1950; Banca Comercială şi Industrială 
Târgovişte, 1911-1948; Tribunalul judeţean Dâmboviţa, 1920-1940; Judecătoria Târgovişte, 1874-1949; 
Colecţia planuri, 1844-1963; Colecţia hărți, 1908-1965; Subinspectoratul minier Ochiuri; Direcţia 
Judeţeană a Arhivelor Naţionale Dâmboviţa (D.J.A.N. Dâmboviţa) fonduri: Ocârmuirea județului, 1831- 
1834; Prefectura județului Dâmbovița, 1864-1939; Primăria oraşului Târgovişte, 1832-1950; Poliţia 
oraşului Târgovişte, 1831-1948; Inspectoratul Muncii Târgovişte, 1920-1948; Întreprinderile petroliere 
„loan Grigorescu” Târgovişte, 1880-1938; Banca Comercială şi Industrială Târgovişte, 1911-1947.;Banca 
Poporului Târgovişte, 1920-1934; Banca Românească-Sucursala Târgovişte, 1942-1949. 


BOGDAN, |. Documente privitoare la relațiile Țării Româneşti cu Braşovul şi cu Tara Ungurească în 
sec. al XV-lea şi al XVI-lea, Bucureşti. 


COJOCARU, |. Documente privitoare la economia Țării Româneşti, 1800-1850, vol. I-II, Bucuresti, 
Editura Ştiinţifică, 1958. 


*** Documenta Romaniae Historica, B, Tara Românească, vol. l-XXIV, Bucureşti, Editura Academiei 
Române, 1966-1995. 


*“* România. Documente Străine despre români, Bucureşti, Direcţia Generală a Arhivelor Statului, 
1992. 


*** România. Istorie în documente. (album), Bucureşti, Direcţia Generală a Arhivelor Statului, 1992. 

Colofon 


Inceputul mileniului al III-lea a adus pentru Targoviste un ritm 
de dezvoltare impetuos în toate domeniile vieţii locuitorilor vechii Cetăți 
de Scaun. Ultimii ani pot fi consideraţi cei mai rodnici pentru 
renașterea urbana a Municipiului. Felul in care este prezentă astăzi 
vocaţia internațională a fostei Capitale este un summum, o culme, ce 
are la bază eforturile ctitorilor prezenţi în epocile mai vechi peste 
care s-a asternut o nemeritată uitare. 

Acesta este motivul pentru care Primarul Târgoviștei, jr. Gabriel 
Bonga, a hotarat că a sosit momentul ca urbea să aibă o istorie scrisă, 
„Enciclopedia oraşului”. 

La apelul celor doi coordonatori, primarul jr. Gabriel Boriga și 
prof. Honorius Moţoc, viceprimar cu probleme de educaţie şi cultură, 
au răspuns intelectuali de statură, fiecăruia revedindu-t o secțiune a 
„Enciclopediei ”. 

Astfel, sub coordonarea editorială a prof. Mihai Stan, au descris 
orașul, pe domenii de activitate, autorii ce vor semna articolele din 
acest dicționar enciclopedic cu abrevierile din paranteză: 

Dr. Ing. Neculae-Alexandru Boriga (A.B.) — sportivi, recordmeni, 

asociaţii 

Prof. dr. George Coandă (G.C.) — istorie, geografie, personalităţi, 

organizații, mass-media 

Prof. dr. Marian Curculescu (M.C.) — partide, politicieni, 

învățământ, istorie 

Arh. Corneliu Ionescu (C.1.) — Curtea Domnească, arhitectură 

Jr. drd. Vali Nitu (V.N.) — bănci, personalități 

Prof. univ. dr. Mihai Oproiu (M.0.) — istorie, personalități, 

organizații, arhitectură 

Conf. univ. dr. Victor Petrescu (V.P.) — personalităţi literare și 

culturale, reviste, istorie, învățământ 


Preot dr. Marian Puiescu (Arhiep.) — biserici, ierarhi 

Dr. Mihaela Sencovici (S.M.) — geografie 

Preot dr. Ion Stan (Arhiep. ) — biserici, ierarhi 

Prof. Mihai Stan (M.S.) — tipografii, edituri, scoli, personalități 

Preot dr. Mihail Iulian Stan (Arhiep.) — biserici, ierarhi 

Conf. univ. dr. Ion Stoica (Arhiep. ) — biserici, ierarhi 

Bibl. Dr. Alexandru Ștefănescu (A.S.) — domnitori, istorie, 

personalităţi 

Drd. Georgeta Toma, cercetător ştiinţific (G.T.) — organizații, 

personalităţi, economie, case vechi 

Dr. Nicolae Vlădescu (N. V.) — medicină 

Dr. Corina Voiculescu, muzeograf principal (C.V.) — organizaţii, 

personalităţi, economie, case vechi 

Culegerea compulerizată a fost asigurată de doamna Manana Briceag, 
analist programator, care s-a străduit să descifreze manuscrisele autorilor. 

Pentru ilustrarea Enciclopediei au fost alese imagini cronologice 
marcând evoluția în timp a oraşului Târgovişte. Reproducerile fotografice 
au fost selectate prin grija jr. drd. Vali Niţu (foto Vlad Gruia). 

În același domeniu s-a beneficiat de aportul dlui dr. Ovidiu Cirstina, 
directorul Complexului Naţional Muzeal „Curtea Domnească”, care 
ne-a pus la dispoziție cu generozitate exponatele ce au fost reproduse, 
precum si de înțelegerea preot dr. Marian Puiescu, care a oferit imagini 
foto din arhiva Arhiepiscopiei Târgovişte. 

Traducerea textelor în limba engleză aparține indianistului dr. 
George Anca. 

Reahzalorii Enciclopediei aduc aceleaşi mulțumiri Muzeului de 
Istorie, precum si Arhivelor Statului — Filiala Targoviste, dar şi unor 
particulari care au pus cu promptitudine la dispoziția autorilor 
informatiile cuprinse în fondurile existente. 

Prezentarea grafică de ansamblu — copertă, tehnoredactare şi machetă 
artistică — aparține domnilor ing. loan Alexandru Muscalu şi ing. 
Ion Anghel, care a prelucrat digital imaginile color. 

Lucrarea a fost încredinţată Editurii Bibliotheca condusă de 
scriitorul Mihai Stan la 28 iulie 2011. A primit „bun de tipar” de 
la coordonatorii jr. Gabriel Boriga si prof. Honorius Moţoc, pe 1 
august 2011, volumul intrând în producţie pe 16 august 2011. 
Textul a fost imprimat în formatul 29,5* 21,0 cm, folosindu-se 
caractere Arial CE (corp de 10), drepte şi titlurile bold, într-un tiraj 
de 1000 de exemplare. Legătoria cărţii (496 pag. offset de 80 g pe m’, 
culori 1/1 şi 64 pag. MediaPrint lucios de 135 g, culori 4/4 ) s-a 
realizat prin coasere, cu scoarte de carton, fete de balacron albastru 
inscriptionat cu folio auriu şi supracoperta plastifiată lucios (pentru 
machetarea copertei a fost consultat si dl. Ion Marculescu). 

Ca orice lucrare de gen, „Enciclopedia oraşului Târgoviște” 
este perfectibila, inițiatorii şi autorii fiind receptivi la observaţiile 
st propunerile venite din partea cititorilor pe care le vor insera într-o 
a doua ediție. 

„Enciclopedia oraşului Târgoviște” a fost lansată pe 8 septembrie 
2011, Ziua Oraşului Târgovişte, praznicul Naşterii Maicii Domnului, 
Fecioara Maria, Patroana Spirituală a vechii Cetăți de Scaun. 

La 6 luni de la apariția primei ediții, în urma sugestiilor primite 
din partea cititorilor şi a specialiştilor, s-a conceput a doua ediţie, 
revăzută și adăugită. Practic, deficiențele semnalate au constat fie 
în omisiuni, fie în datarea eronată a unor evenimente din istoria 
Târgoviștei si a locuitorilor săi. 

Coordonatorii principali, Gabriel Florin Boriga — primarul 
Târgoviștei și Honorius Motoc — viceprimar cu probleme de educaţie 
si cultură, au găsit de cuviinţă să răspundă astfel alegătorilor, ținând 
cont, ca de fiecare dată, de observaţiile acestora. 


Autorii declară, pe propria răspundere, că această lucrare este realizată de către ei 
şi că, după ştiinţa lor, nu încalcă drepturile intelectuale ale niciunei persoane. În 
consecinţă, îşi asumă întreaga răspundere, conform legilor în vigoare, pentru orice situații 
în care vor exista pretenţii asupra unor drepturi de proprietate intelectuală, dacă se va 
dovedi că aceste drepturi există şi că, prin lucrarea de fata, au fost încălcate. 


